
Testimonium 

amplissimi  Praesulis  et  Professoris  Felicis  Cavagnis. 

Cum  attente  perlegerim  Praelectiones  Juris  Canonici  secun- 
dum ordinem  Decretalium,  quas  in  scholis  Pont  Seminarii  Romani 
habuit  Illustrissimus  ac  Reverendissimus  Praesul  D.  D.  Franciscus 
Santi , in  Romana  Curia  Advocatus , S.  Poeni tentiariae  Officialis 
Major  etc.,  eas  non  modo  doctrina  irreprehensibiles,  verum  etiam 
plurimum  utiles,  si  in  publicum  edantur,  Juris  Canonici  studio  ac 
Foro  Ecclesiastico  operam  dantibus  judico 

' In  quorum  fidem 
Romae,  die  16.  Junii  1884 

Can.  Felix  Cavagnis  J.  U.  D., 

in  Scholis  Pont.  Seminarii  Romani  Textus  Canonici  Profeaaor. 


Testimonium 

Eminentissimi  Cardinalis  Lucidi  Mariae  Parocchi  almae 

Urbis  Vicarii. 

Romae,  XIV.  Novembris  1884. 

Professoris  Felicis  Cavagnis  declarationem  omnino  veritati 
congruere,  et  doctissimi  Viri  auctoritas,  et  Nostra  comprobat  ex- 
perientia, qnod  Auctorem  in  Pontificio  Athaeneo  sacros  canones 
explicantem  jucundissime  audivimus. 

Proinde,  ut  opus  superius  memoratum  typis  edatur,  ad  Nos 
quod  pertinet,  libentissime  annuimus,  rati,  maximas  Juris  Canonici 
studiosis  utilitates  ex  operis  ejusmodi  publicatione  obventuras. 

L.  M.  Card.  Vicarius. 

Mollitum  Auctoris, 


meis  discipulis  saepius  rogatus,  nec  non  plurium 
virorum  doctorum  consilio  permotus  typis  vulgare 
institui  Juris  Canonici  lectiones,  quas  docendi  mu- 
nere fungens  elucubravi.  Verum,  dum  voluntati  illorum  obse- 
quendum duxi,  vehementer  timeo,  ne  opus  ipsum  eorum  votis 
satisfaciat.  Siquidem  variis  occupationibus  distentus  non  potui 
meam,  uti  optabam,  impendere  operam,  ut  res  in  meliori  dis- 
ponerentur ordine,  cultiori  efferrentur  stilo,  et  implexae  theoriae, 
quae  in  re  canonica  occurrunt,  clarius  evolverentur  atque  ex- 
planarentur. Meum  quidem  in  lectionibus  conscribendis  con- 
silium fuit,  ut  non  solum  doctrinae  sinceritati  consulerem, 
sed  etiam  rerum  perspicuitati  prospicerem,  atque  ita  discipulis 
meis  viam  sternerem,  qua  juris  canonici  elementa  addiscen- 
tes, ad  ejusdem  juris  altiora  et  ampliora  studia  idonei  red- 
derentur. Utrum  quod  mihi  propositum  fuit  attigerim,  videat 
benignus  lector;  mihi  autem  satis  erit,  si  hoc  qualecumque 
opus  aliquam  utilitatem  clericis  juris  ecclesiastici  cultoribus 
afferat,  atque  ex  eo  documentum  habeatur  peculiaris  bene- 
volentiae, qua  studiosam  juventutem,  cui  excolendae  operam 
dedi,  sum  jugiter  prosecutus. 

Praefatio  Editoris 

ad  tertiam  editionem. 


|larissimus  Professor  Franciscus  Santi  cessit  quidem 
e vita  d.  8.  Aug.  1885,  sed  in  opere  suo  cui  titulus 
«Praelectiones  Juris  Canonici»  adhuc  inter  nos  ver- 
satur. Hoc  opus  jam  anno  1892  denuo  est  editum,  quoad 
textum  non  mutatum,  mendis  tantummodo  purgatum.  Utilis- 
simo hoc  libro  multi  instruebantur  discipuli,  multi  eidem  con- 
ciliabantur amici;  inter  hos  et  illos  numerari  gloriatur  editor 
hujus  tertiae  editionis. 

Mutationum  quae  in  hac  editione  reperiuntur,  scopus  est 
triplex : 


1. ™  ut  decreta  Sedis  Apostolicce  recentissima  recipiantur 
et  iisdem  decretis  materia  hujus  Commentarii  accommodetur 
meliusque  disponatur; 

2. "®  ut  modus  citandi  locos,  uti  canones,  capita  etc.,  uni- 
formior adhibeatur;  sic  ad  titulos  Corporis  Juris  Canonici 
verbis  expressos  adjungebatur  numerus  et  libri  et  tituli,  e.  gr. 
c.  «Ubi  periculum»  3.  De  Electione  (I.  6)  in  6.°; 

3. us  ut*  corrigenda  quam  diligentissime  corrigantur. 

Nunc  typis  impressum  editur  primum  volumen,  continens 

praelectiones  in  librum  I.  et  II.  Decret  Gregorii  IX.,  altero 
volumine  quo  libri  III."",  IY.n"  V."*que  eorumdem  Decreta- 
lium commentariis  exornantur  brevi  secuturo. 

Ut  antiquis  conservatis  amicis  liber  — mutata  paululum 
facie  — acquirat  novos,  Deus  bene  vertat! 

Decretalium  Gregorii  IX. 

Liber  1. 


Prolegomena. 

1.  Qaoniam  Ecclesia  Christi  sea  Societas  perfecta  in  ordine 
sno,  propria  gaudet  auctoritate,  hinc  proprias  leges  ferre,  propri- 
umque jus  statuere  potest,  et  revera  jus  suum  condidit,  quod  cano- 
nicum dicitur.  Hujus  canonici  juris  expositionem  aggredientes  illud 
definimus  ‘Jus  ex  regulis  ecclesiasticis  conflatum  ad  Christianam 
vitam  pro  vario  fidelium  gradu  et  qualitate  rite  informandam,  et 
ad  rectam  justitiae  administrationem  in  populo  Christiano  servan- 
dam’. Definitio  hujusmodi  complectitur  jus  canonicum  proprie  dictum, 
illud  nempe  quod  Ecclesia  autoritate  sua  constituit. 

2.  Ecclesia  autem,  prout  videre  est  in  collectione  canonum, 
plures  sententias  ex  S.  Scriptura  depromptas  fecit  suas,  et  non- 
nullas leges  a Deo  latas  humana  sanctione  communivit  Quare 
jus  canonicum  lato  sensu  sumptum  comprehendit  tum  jus  ab  Ec- 
clesia conditum  et  constitutum,  tum  jus  constitutum  a Deo,  et  ab 
Ecclesia  fidelibus  propositum. 

3.  Porro  jus  canonicum  proprie  dictum  aliud  est  scriptum, 
aliud  populi  moribus  introductum.  Nos  praecipue  de  juris  scripti 
interpretatione  agimus:  quod  cum  pro  vario  principio  auctoritatis 
a qua  dimanat  distinguatur  in  universale  et  in  particulare,  nos 
de  universali  tractationem  suscipimus,  illudque  praecipue  exponi- 
mus, quod  in  corpore  juris  exhibetur. 

Santi.  I.  Decr.  1 

DECRETALIUM  GREG0R1I  IX.  LIB.  I. 


4.  Corpus  autem  juris  canonici  tribus  voluminibus  constat. 
Primum  volumen  Gratiani  Decretum  inscribitur,  secundum  De- 
cretales Greg.  IX.,  in  tertio  autem  volumine  continentur:  Liber 
sextus  decretalium  Bonifacii  VHI.  et  Constitutiones  Clementinae 
nec  non  extravagantes  Joan.  XXII.  et  extravagantes  communes. 

5.  De  auctoritate  singulorum  voluminum.  — Decretum  Gra- 
tiani nihil  aliud  est  nisi  opus  a Gratiano  monacho  Ord.  S.  Bened. 
confectum,  quod  appellavit  concordantiam  discordantium  canonum. 
Componitur  autem  ex  variis  S.  Scripturae  'testimoniis,  ex  Concilio- 
rum decretis,  ex  constitutionibus  et  decretalibus  Romanorum  Pon- 
tificum, ex  pluribus  sententiis  Ss.  Patrum,  et  ex  selectis  etiam 
legibus  civilibus. 

6.  Hoc  opus  magnam  assecutum  est  auctoritatem  ab  ipso  sui 
initio.  Quaestio  a Doctoribus  instituitur  utrum  haberi  possit  ceu 
opus  juridice  authenticum,  id  est  utrum  vim  habeat  obligandi  in 
universa  Ecclesia.  Alicujus  sunt  ponderis  argumenta  quae  pro 
affirmativa  sententia  militant.  Nam  1°.  in  scholis  et  in  foro  fuit 
receptum,  ejusque  canones  ab  ipsis  Summis  Pontificibus  aliquando 
allegantur.  2°.  Emendatum  accuratissime  fuit  auctoritate  Summo- 
rum Pontificum,  et  emendationem  probavit  Greg.  XIH  qui  prae- 
terea in  privilegio  concesso  die  1.  Julii  1580  hoc  opus  aliis  libris 
juris  adjunxit  simulque  appellavit  ‘jus  canonicum'. 

7.  At  contrarium  tenendum  est.  Nam  privata  auctoritate 
Gratianus  canones  collegit  et  volumen  a se  confectum  vulgavit, 
nec  ulla  edita  est  constitutio  legislatoris  supremi  in  Ecclesia  quae 
librum  illum  authenticum  reddiderit  eumque  ceu  legum  codicem  ab 
omnibus  haberi  jusserit.  Tota  ergo  auctoritas  canonum  Gratiani 
intrinseca  est,  idest  revocanda  est  ad  primitivam  eorum  conditio- 
nem, tantique  faciendi  sunt  canones  in  Decreto  quanti  valuissent 
per  se,  etsi  in  collectione  Gratiani  non  fuissent.  Et  hoc  sub  sensu 
recipiuntur  in  scholis  et  in  foro,  atque  ab  ipsis  Romanis  Pontifi- 
cibus allegantur.  Notandum  vero  est  quosdam  canones  Gratiani 
ex  consuetudine  obtinuisse  in  Ecclesia  vim  legis.  Gregorius  XIII. 
vero  probavit  tantummodo  emendationem  operis,  non  vero  opus 
ipsum  authenticum  reddidit.  Probatio  enim  Gregorii  eo  dirigitur 
‘ut  (sunt  verba  Pontificis)  quae  emendata  et  reposita  sunt,  omnia 
quam  diligentissime  retineantur,  ita  ut  nihil  addatur,  mutetur  aut 
imminuatur’.  Unde  Gregorius  non  fecit  suum  Decretum  Gratiani. 
Hoc  autem  volumen  ab  eodem  Gregorio  appellatum  est  jus  cano- 

nicum  et  corpori  juris  accensitum  est,  non  quod  omnia  quae  in 
ipso  continentur  vim  legis  habeant;  sed  eo  quod  plurimi  ecclesia- 
stici canones  in  eo  exhibentur,  qui  saltem  ex  consuetudine  disci- 
plinam Ecclesiae  referunt;  sub  quo  sensu  etiam  nos  inter  partes 
corporis  juris  illud  referimus. 

8.  Secundum  volumen  juris  canonici  venit  sub  nomine  Decre- 
talium Gregarii  IX.  non  quatenus  solas  epistolas  decretales  hujus 
Pontificis  complectatur;  sed  ideo  hoc  volumen  Gregorio  IX.  inscri- 
bitur, quia  ejus  jussu  a B.  Raimundo  de  Penafort  decretales 
epistolae  Romanorum  Pontificum,  Conciliorum  decreta  et  Ss.  Patrum 
sententiae  collectae  sunt  in  unum  volumen;  quod  volumen  divisum 
est  in  quinque  libros;  quisque  liber  in  titulos,  quisque  titulus  in 
capita  dispescitur.  Hoc  volumen  Gregorius  IX.  suum  fecit,  voluit- 
que  normas  et  principia  in  eo  descripta  servanda  esse  in  scholis 
et  in  judiciis,  id  est  vim  legis  habere,  prout  patet  ex  constitutione 
Bononiam  missa,  quae  collectioni  Decretalium  praemittitur,  quaeque 
incipit  ‘Rex  Pacificus’.  Quare  dubitari  nequit  de  authenticitate 
hqjus  voluminis. 

9.  Idem  dicendum  de  libro,  qui  sextus  Liber  Decretalium  iqr 
scribitur  et  in  3°.  volumine  Juris  Canonici  continetur.  Bonifacius 
enim  Vm.  qui  illum  confici  jussit  ac  in  titulos  et  libros  ad  nor- 
mam codicis  Gregoriani  redigi  voluit,  eundem  pontificia  auctori- 
tate communivit,  legisque  valore  donavit 

10.  Collectio  etiam  Constitutionum  dementis  V.,  quae  in  eodem 
3°.  volumine  referuntur,  legis  vim  obtinet;  probata  enim  est  a 
Joanne  XXII.  eodem  modo  quo  probatae  fuerant  Decretales  Gre- 
gorii  et  Sextus  Decretalium. 

11.  Tertium  vero  volumen  complectitur  etiam  Constitutiones 
Joannis  XXII.  quae  Extravagantes  Joan.  XXII.  appellantur,  et 
Constitutiones  quae  a pluribus  Pontificibus  editae,  Extravagantes 
communes  dicuntur.  Quaeritur  quaenam  sit  harum  constitutionum 
auctoritas.  Profecto  scimus  eas  fuisse  in  unum  collectas  auctori- 
tate privata,  nec  inde  pontificiam  auctoritatem  et  sanctionem  col- 
lectioni accessisse.  Verumtamen  eas  esse  genuinas  patet  tum  ex 
nomine  summi  Pontificis  cui  unaquaeque  inscribitur,  tum  ex  pos- 
sessione tot  saeculorum,  ex  quibus  tam  a Doctoribus  quam  ab  ipsis 
successoribus  Romanis  Pontificibus,  uti  authenticae  habitae  semper 
sunt.  Quare  cum  certum  sit  hasce  constitutiones  a Romanis  pontifici- 
bus prodiisse,  dicendum  est  eamdem  vim  legis  in  Ecclesia  obtinere. 

1* 

12.  Ad  volumina  secundum  et  tertium  jnris  canonici  sermo* 
nem  restringentes  animadvertimus  plura  in  iisdem  esse  conside- 
randa. Et  1°.  quidem  habentur  Rubricae  quae  nihil  aliud  sunt  quam 
superscriptiones  titulorum,  quae  generatim  exprimunt  materiam 
tituli,  ex.  gr.  titulus  de  Constitutione.  Jamvero  superscriptiones 
istae  opus  sunt  B.  Raimundi,  easque  Gregorius  IX.  opus  integrum 
approbans,  fecit  suas.  Ergo  authenticae  sunt. 

13.  Distinguendum  vero  est  inter  rubricas  generales,  quae 
propositionem  determinatam  non  exprimunt,  et  speciales,  quae  nempe 
sensum  et  perfectam  orationem  continent.  Generalis  rubrica  est: 
de  Rescriptis,  de  decimis,  primitiis  et  oblationibus,  de  Sponsalibus 
et  Matrimoniis,  de  Simonia  etc.  Specialis  esset:  ut  Ecclesiastica 
Beneficia  sine  deminutione  conferantur  L.  3.  t.  12.  ne  Prcelati  vices 
suas  vel  Ecclesias  sub  annuo  censu  concedant  L.  5.  t.  4.  Porro 
generalis  rubrica  ex  sui  natura  nullam  legem  exhibet;  non  vero 
idem  de  speciali  dicendum ; nam  cum  sensum  completum  exprimat, 
idest  propositionem  praeceptivam  vel  prohibentem  complectatur, 
servanda  est  ut  verba  Legislatoris,  et  in  foro  optimo  jure  allegari 
potest. 

14.  In  capitulis  titulorum  legitur  superscriptio,  id  est  commu- 
niter dicitur  ex.  gr.  ‘Innocentius  III.  vel  Alexander  m.  Cantuari- 
ensi  Archiepiscopo’.  Haec  superscriptio  proprie  legem  non  continet; 
cum  vero  authentica  sit,  exhibet  verbum  Legislatoris;  et  quoniam 
praesumuntur  omnia  a Legislatore  in  suo  codice  in  certa  scientia 
et  ordinata  posita  fuisse,  solent  auctores  ex  superscriptionibus 
argumentum  inferre  pro  majore  dignitate  personarum  vel  c®tus 
vel  sedis,  si  a Pontifice  prius  nominentur  prae  aliis.  Hinc  ex  eo 
quod  Cap.  23.  — De  Appellation.  (H.  28)  inscribatur  ‘Patriarchae 
Gradensi  et  S.  Vitalis  Presbytero  Cardinali’  Doctores  arguunt  ex 
vi  juris  communis  Patriarcham  Gradensem  fuisse  praepositum  digni- 
tate Cardinalibus  ex  ordine  Presbyterali.  Idem  Doctores  cum  glossa 
inferunt  ex  cap.  1.  De  Decimis  (ni.  13)  in  6°.  quod  Fratres  Prae- 
dicatores praeferendi  sint  Fratribus  Minoribus:  inscribitur  enim 
caput  istud  ‘Fratribus  Praedicatoribus  et  Minoribus’. 

15.  Praeter  Capitulorum  superscriptiones  dantnr  capitulorum 
ipsorum  summaria.  Praeponuntur  scilicet  cuilibet  capiti  verba  quae- 
dam nigris  characteribus  notata,  quae  breviter  referunt  ea  quae 
in  capite  disponnntur.  Porro  summaria  haec  non  sunt  primitior 
operis  pars,  sed  pro  addiscentium  utilitate  inde  fuerunt  adjuncta, 

Abbatemque  Panormitanum  praesertim  et  Joannem  Andream  au- 
ctores habent.  Cum  ergo  a Greg.  IX.  non  fuerint  probata,  yim 
legis  non  obtinent,  ac  tanti  facienda  sunt  quantum  cum  capite 
ipso  concordant.  Hinc  non  semel  adnotatur  in  summa  ‘Hoc  dicit 
secundum  unum  intellectum,  hoc  dicit  secundum  alterum  intellectum'. 

16.  Pro  juris  cultorum  utilitate  factum  etiam  est,  ut  cuilibet 
capiti  breve  quoddam  circumscriberetur  commentarium,  quod  glossa 
dicitur.  Commentarium  hoc  privata  confectum  est  auctoritate,  ac 
proinde  vim  legis  non  habet;  illud  autem  suscipimus  solummodo 
ceu  sapientem  privati  doctoris  sententiam,  quae  proinde  non  parvi 
ponderis  est.  Unde  in  scholis  et  in  foro  citatur. 

17.  Tandem  animadvertimus  quandoque  in  capitibus  afferri 
rationes  et  principia  juris,  quae  a partibus  litigantibus  Pontifici 
forsan  proponebantur,  quaeque  partium  allegationes  vel  pars  ex- 
omativa  rescripti  pontificii  dicuntur.  De  hisce  tenendum  est  non 
obtinere  vim  legis,  a Pontifice  enim  referuntur  pro  rei  claritate. 

18.  In  jure  canonico  tradendo  ipsum  ordinem  titulorum  se- 
quimur quem  B.  Raimundus  servavit.  Incipimus  a primo  libro 
qui  de  personis  praesertim  agit,  quae  jurisdictionem  in  Ecclesia 
exercent.  Materia  autem  quinque  Librorum  Decretalium  sequenti 
versiculo  indicari  solet:  ‘Judex,  judicium,  clerus,  connubia,  crimen’. 

Titulcs  i. 

De  Summa  Trinitate  et  Fide  Catholica. 

1.  Cum  Deus  sit  fons  et  principium  omnis  justitiae,  tum  Ju- 
stinianus Codicem,  tum  Gregorius  IX.  sacrorum  canonum  collectio- 
nem ab  augustissima  Trinitate  jure  meritoque  auspicantur.  Verum 
de  Ss.  Trinitatis  mysterio  nostrum  hic  agere  non  est;  de  eo  enim 
ex  instituto  Theologi  tractant. 

2.  Secunda  pars  rubricae  ‘de  fide  catholica’  inscribitur.  Nomine 
fidei  in  hoc  titulo  non  intelligitur  virtus  Theologica  fidei,  quae  in 
interioris  animi  assensu  consistit,  sed  fides  in  titulo  objective  po- 
tius sumitur,  ac  collectionem  articulorum  credendorum,  seu  sym- 
bolum et  formulam  fidei  significat,  et  relativam  professionem. 

3.  Occasione  hujus  tituli  Doctores  canonicam  quaestionem  in- 
stituunt ‘quinam  teneantur  publicam  seu  solemnem  fidei  professio- 
nem edere’.  Omittimus  professionem  fidei  quae  in  susceptione  bap- 
tismi, quaeque  ab  haereticis  hominibus  ad  Ecclesiam  redeuntibus, 

et  quae  ab  Episcopo  et  Presbytero  in  sua  consecratione  pronuncia- 
tur;  quae  fidei  professiones  vel  in  rituali  vel  in  pontificali  libro 
describuntur.  Ad  illam  fidei  professionem  sermonem  nostrum  coar- 
ctamus,  quae  a fidelibus  sive  clericis  sive  laicis  emittitur  ratione 
vel  officii  vel  honoris  suscepti  in  Christiana  republica. 

4.  Emittitur  vero  1°.  fidei  professio  publica  a Patriarchis , 
Primatibus , Archiepiscopis , Episcopis  in  prima  Synodo  provinciali, 
quae  post  eorum  promotionem  celebratur.  Quod  si  id  praestare 
renuerint,  Episcopi  comprovinciales  ab  eorum  communione  sese  ab- 
stinere tenentur,  simulque  sub  poena  divinae  indignationis  debent 
de  hac  re  certiorem  reddere  Rom.  Pontificem.  Cone.  Trid.  sess.  25. 
c.  2.  de  ref.  et  const.  Greg.  XIV.  quae  incipit  * Quas  Apostolicis\ 
13.  Mart.  1591.  — 

5.  2°.  Provisi  de  beneficiis  curam  animarum  adnexam  haben- 
tibus, nec  non  de  canonicatibus  et  dignitatibus  Ecclesiae  Cathedralis 
intra  bimestre  a die  captae  possessionis,  absque  praevia  monitione, 
fidem  solemniter  profiteri  tenentur.  Trid.  sess.  24.  c.  12.  de  Ref. 
Provisi  de  beneficio  curato  hanc  professionem  emittunt  coram 
Episcopo,  vel  eo  impedito  coram  ejus  Vicario;  provisi  autem  de 
canonicatu  vel  de  dignitate  in  Eccl.  Cathed.  eandem  fidei  profes- 
sionem bis  pronunciant  1°.  coram  Episcopo  vel  ejus  Vicario,  2°.  coram 
Capitulo.  Sufficit  autem  unica  fidei  professio,  si  in  Capitulo  prae- 
sens adsit  Episcopus  vel  ejus  Vicarius.  Id  tenuit  S.  Cong.  Cone. 
in  Cathac.  25.  Jan.  et  9.  Febr.  1726. 

6.  Notandum  est  Concilium  loqui  de  canonicatibus  vel  digni- 
tatibus Ecclesiarum  Cathedralium.  Hinc  Canonici  ecclesiarum  col- 
legiatarum  vel  dignitates  vi  juris  communis  non  tenentur  edere 
fidei  professionem.  Ita  saepe  respondit  S.  C.  Concilii  et  in  specie 
m Avenionensi  an.  1576.  lib.  IV.  Decretor.  pag.  128.  Tamen  juxta 
leges  generaliter  in  dioecesibus  constitutas,  et  praesertim  juxta  de- 
cretum Concilii  Romani  an.  1825.  Tit.  1.  Cap.  I.  in  Provincia  Romana 
Ecclesiastica  omnes  obtinentes  quodeumque  beneficium  ecclesiasti- 
cum etiam  simplex  tenentur  publicam  fidei  professionem  emittere. 

7.  Porro  cum  fidei  professio  collationem  tituli  beneficii  comi- 
tatur et  dirigatur  ad  roborandam  ipsam  provisionem,  possessionem 
fructus  et  jura  beneficii  tanquam  proprii  idest  plene  collati  clerico; 
hinc  eam  non  tenentur  emittere,  qui  vere  et  plene  de  beneficio 
provisi  non  sunt.  Tales  sunt  coadjutores  durante  coadjutoria  et 
vicarii  temporarii. 

8.  Contra  negligentes  a Concilio  infligitur  poena  amissionis 
omnium  fructuum  beneficii  ita  ut  iis  possessio  non  suffragetur. 
Hac  poena  rite  est  intelligenda.  Et  primo  quidem  decretum  Tri- 
dentini  loquitur  de  fructibus  Beneficii,  non  autem  de  quotidianis 
distributionibus,  quas  Clericus  lucrari  potest  pro  horis  quibus  Choro 
interest,  licet  professionem  fidei  non  emiserit.  Ita  tenuit  S.  C. 
Cone,  in  Cathacensi  diei  9.  Feb.  1726,  et  legitur  in  1.  1.  Decretor. 
pag.  66.  Excipiunt  tamen  merito,  nisi  omnes  fructus  beneficii  in 
distributionibus  consistant.  Ita  Barbosa  Jur.  Eccl.  Univ.  lib.  1. 
c.  22.  n.  74.  ita  Reiffenst.  Proleg.  in  Jus  Can.  §.  IX.  num.  192. 
Nam  in  hac  hypothesi  distributiones  tenent  locum  fructuum,  et 
proinde  subsunt  dispositioni  tridentina.  Iterum  2°.  cum  tempus  utile 
emittenda  professionis  duobus  mensibus  prafiniatur,  expleto  jam 
ultimo  horum  mensium  die  poena  decurrere  incipit,  nec  pro  primo 
bimestri  a capta  possessione  fructus  amittuntur;  quod  resolutum 
fuit  a.  S.  C.  Cone,  in  causa  Tirasonen.  11.  Maj.  1782.  Caterum 
lapsus  horum  duorum  mensium  et  poena  inde  soluta  non  liberat 
provisum  ab  onere  emittendi  professionem;  sed  eam  qqamprimum 
emittere  tenetur.  Qua  professione  emissa,  incipit  facere  fructus 
suos.  Ex  mente  autem  Cone.  Tridentini  alibi  expressa,  idest  in 
sess.  22.  de  ref.  c.  3.  et  in  sess.  23.  de  ref.  c.  1.  §.  «Si  quis  autem > 
fructus  quos  beneficiarius  amittit  ipso  jure,  etiam  ante  sententiam 
declaratoriam  judicis,  si  de  beneficio  agatur  quod  habeat  bona 
distincta,  fabrica  Ecclesia  vel  alteri  pio  loco  vel  pauperibus  ar- 
bitrio Ordinarii  applicantur.  Si  vero  beneficium  ad  massam  com- 
munem Capituli  pertineat,  fructus  hujusmodi  massa  accrescunt. 

9.  Quari  potest  quid  valeant  verba  Tridentini  ‘possessio  iis 
non  suffragetur’.  Hac  verba  non  excludunt  jura  qua  juxta  regu- 
las Cancellaria  possessor  acquirit  in  relatione  ad  titulum  et  pro- 
prietatem beneficii,  ita  ut  non  emissa  fidei  professione,  possit  bene- 
ficio exspoliari;  sed  excludunt  quodeumque  jus  circa  fructuum  per- 
ceptionem, ita  ut  quoadusque  fidei  professionem  Clericus  non  emi- 
serit, fructus  percipere  omnino  prohibeatur,  nec  quoad  frnetus  se 
tueri  possit  regula  Cancellaria  de  annali  vel  de  triennali  possessione. 
Regula  hujusmodi  sunt  35".  de  annali  et  36*.  de  triennali  possessione. 

10.  3°.  Ex  Const.  Pii  IV.  diei  9.  Decembris  1664.  qua  incipit 
* Injunctum  nobis ’ ad  fidei  professionem  eliciendam  tenentur  illi 
omnes  prolati  regulares . qui  Monasteriis,  Conventibus,  domibus  et 
aliis  quibuscnmque  locis  ordinum  regularium  etiam  militarium  pra- 

ficiontor.  Notant  Doctores  hanc  Constitutionem  non  esse  unde- 
quaque  usu  receptam. 

11.  4°.  Ex  alia  Const  Pii  IV.  *In  Sacrosancta » edita  idibus 
Novembris  ejusdem  anni  1564  fidem  solemniter  profiteri  tenentur 
sub  poena  privationis  officii  omnes  Doctores,  Magistri  et  cujuscum- 
que  artis  vel  facultatis  professores  tum  laici  tum  clerici,  qui  in 
publicis  Universitatibus  vel  Gymnasiis  aut  alibi  lectiones  habent, 
simulque  illi  qui  ad  gradus  academicos  promoventur,  eandem  de- 
bent professionem  emittere. 

12.  5°.  Ex  decreto  conc.  Romani  superius  cit°.  in  Provincia 
ecclesiastica  romana  professionem  fidei  emittere  debent  1°.  novus 
Vicarius  generalis,  Vicarii  foranei,  Procuratores  et  Promotores 
Fisci  episcopalis,  Cancellarii,  et  alii  ministri  Curiae  ejusdem,  2°.  novi 
concionatores  etiam  Regulares;  3°.  novi  confessarii;  4°.  docentes 
publice  vel  privatim  Theologiam,  Philosophiam,  Jus  Canonicum 
aut  Civile,  vel  inferiores  quaslibet  disciplinas  etiam  Grammaticam; 
5°.  Medicinam  et  Chirurgiam  exercentes.  Contra  contumaces  con- 
stituuntur poenae  in  Bulla  Pii  IV.  *In  Sacrosancta » inflictae. 

13.  Si  quaeratur  quaenam  sit  formula  professionis  fidei,  eam 
dicimus  esse,  quae  ab  ipso  Pio  IV.  in  CitiH-  Const.1'-  ‘In  Sacrosan- 
cta’ et  ‘Injunctum’  describitur.  Hodie  vero  post  Concilium  Vati- 
canum in  formula  ante  conclusionem,  additio  fieri  debet,  qua  pro- 
fitens  dicat,  se  credere  ea  quae  in  Vaticano  Concilio  definita  sunt, 
et  praesertim  ea  quae  respiciunt  primatum  Romani  Pontificis,  et 
ejusdem  infallibile  magisterium. 

14.  Quaestio  inter  Doctores  instituitur  utrum  haec  fidei  pro- 
fessio per  procuratorem  fieri  possit  Veteres  iique  gravissimi  au- 
ctores affirmativam  sententiam  propugnant.  Navar.  Sanchez,  Bar- 
bosa  Jus  eccles.  univ.  L 1.  c.  11.  n.  56.  Reiffenst  Com.  in  h.  t.  §.  8. 
n.  182.  Utebantur  autem  hoc  principio  ‘potest  regulariter  quis 
facere  per  alium,  quod  potest  facere  per  seipsum,  nisi  lege  vel 
canone  prohibeatur,  et  nisi  fuerit  electa  industria  personae.’  Quod 
principium  fulciebant  c.  ult.  de  off.  Deleg.  (I.  29)  §.  ‘Is  autem’  juncta 
Reg.  68.  Juris  in  6°.  ‘potest  quis  per  alium,  quod  potest  facere 
per  seipsum’.  Atqui  tum  Conc.  Trid.  tum  Pius  IV.  non  prohibent 
professionem  fidei  fieri  per  procuratorem;  nec  professio  fidei  talis 
est  actus,  in  quo  censetur  electa  industria  personae.  Ergo. 

Verum,  hisce  non  obstantibus,  cum  auctoribus  adversae  Sen- 
tentiae standum  est.  Nam  allatum  principium  ab  auctoribus  primae 

Sententiae,  quod  valet  praecipue  in  re  judiciali,  casui  nostro  appli- 
cari nequit,  in  quo  ideo  a Cone.  Tridentino  et  a Pio  IV.  obligatio 
fidei  professionis  emittendae  inducta  fuit,  ut  illis  temporibus,  in 
quibus  haeresis  grassabatur,  Ecclesia  dignosceret  fideles  et  cleri- 
cos fide  sincera  imbutos,  eosque  distingueret  a falsis  fidelibus  ac 
suspectis  Ministris,  qui  vel  omnes  vel  aliquos  fidei  articulos  respue- 
rent Quisque  ergo  per  seipsum  ex  mente  Tridentini  debet  fidei 
professionem  edere.  Sed  quaestio  penitus  absoluta  est  per  sacram 
C.  Concilii,  quae  pluries  hac  super  re  interrogata,  constanter  re- 
spondit satis  non  fieri  obligationi  emittendi  fidei  professionem,  si 
haec  professio  per  procuratorem  pronuncietur.  Ita  praesertim  in 
causa  Cathacensi  prop.  diebus  25.  Jan.  et  9.  Feb.  1726.  Cui  prae- 
iverat alia  decisio  ejusdem  s.  C.  in  Valentina  an.  1610.  quae  legi- 
tur in  L XI.  Decretor.  p.  91.  Quae  res  videri  etiam  potest  in  causa 
Toletana  17.  Apr.  1728. 

15.  Quod  si  quis  intra  bimestre  non  possit  accedere  ad  resi- 
dentiam,  et  habeat  indultum  absentiae,  Sacram  adeat  Congregati- 
onem Concilii,  quae  licentiam  dare  solet,  ut  si  orator  Eomae  com- 
moretur, fidei  professionem  emittat  coram  Eminent  Urbis  Vica- 
rio, si  extra  Urbem  regulariter  coram  Ordinario  loci,  cum  onere 
tamen  iterum  fidem  profitendi  juxta  praeceptum  et  normam  Tri- 
dentini, cum  ad  Beneficii  residentiam  pervenerit.  Ita  resolvit 
S.  C.  Cone,  in  causa  Begiensi  1622.  et  in  causa  Bergomensi  diei 
22.  Novembris  an.  1630.  Item  S.  C.  Concilii  Episcopis  id  postulan- 
tibus indulget — uti  indulsit  Episcopo  Argentinensi,  die  9.  Martii  1892 
per  decennium  — , ‘ut  in  posterum  delegare  queant  Vicarios  foraneos 
seu  decanos  vel  alios  in  aliqua  dignitate  constitutos  ad  excipien- 
dum fidei  professionem  parochorum,  qui  absque  gravi  incommodo 
Episcopum  vel  eo  impedito  ejus  Vic.  Gen.  adire  nequeunt.1  Eadem 
facultas  a s.  C.  EE.  et  RR.,  die  6.  Maji  1890,  et  a s.  C.  Concilii, 
die  15.  Martii  1886  data  erat,  sed  ad  quiennium  tantum. 

16.  Tandem  adnotandum  est,  S.  Congregationem  indulsisse,  ut 
is,  qui  bona  fide  per  procuratorem  fidem  fuerat  professus,  fructus 
Bendidi  consequeretur,  emissa  tamen  nova  professione  et  facta 
aliqua  eleemosina  arbitrio  Episcopi.  Conferri  potest  causa  Toletana 
diei  17.  Apr.  1728. 


Digitized  by 


Google 


10 


DECRETALIUM  GREGORII  IX.  LIB.  I. 


Titulus  ii. 

De  Constitutionibus. 

1.  Quamvis  scopus  primi  Libri  Decretalium  praecipue  sit  ut 
de  personis  seu  de  hierarchia  ecclesiastica  et  de  modo  quo  ea  con- 
stituitur pertractetur;  tamen  quoniam  de  ecclesiastico  jure  in  toto 
volumine  agitur,  ad  ejus  vim  et  intellectum  melius  dignoscendum, 
optimum  factu  duxit  B.  Raimundus  titulos  tres  praemittere,  qui 
generalia  juris  tum  universalis,  tum  particularis,  tum  scripti,  tum 
non  scripti  principia  exhiberent.  Agit  ergo  B.  Raimundus  in  his 
tribus  titulis  de  fontibus  juris  et  primum  ex  his  inscribit  *De 
Constitutionibus ». 

2.  Constitutio  in  sensu  tituli  exprimit  jus  scriptum  generale, 
quod  proprie  dici  potest  lex.  Lex  autem  definitur  a S.  Tlioma  1*. 
2*.  quaest,  90.  art.  4.  ‘Ordinatio  rationis  ad  bonum  commune  ab 
eo  qui  communitatis  curam  habet  promulgata’  cum  voluntate  per- 
petuo obligandi. 

3.  Legis  conditiones  sunt  1°.  ut  fiat  a legitimo  superiore. 
Superior  enim  est  qui  media  opportuna  eligit,  ut  subditos  suos  ad 
finem  societatis  assequendum  dirigat;  nec  aliquid  valet  lex,  quae 
feratur  ab  eo,  qui  respectu  Communitatis  jurisdictione  non  gaudet. 
Extra  enim  territorium  jus  dicenti  impune  non  paretur;  ut  tradi- 
tur in  c.  uit.  2.  de  Constitut.  in  6°  (I.  2).  — 2°.  Lex  debet  esse 
rationalis,  honesta  scilicet  et  possibilis.  Honesta ; est  enim  medium 
ad  verum  et  ordinatum  bonum  consequendum.  Possibilis;  secus 
enim  deficeret  esse  medium  practicum.  Possibilitas  vero  legis  non 
est  possibilitas  absoluta,  quae  nempe  viribus  humanis  in  abstracto 
consideratis  lex  esset  proportionata:  sed  est  possibilitas  concreta; 
quae  nempe  hominibus  prout  de  facto  sunt,  aptari  potest.  Rursus: 
quidam  homines  possunt  sibi  proponere  ut  sequantur  quod  optimum 
est.  Et  hoc  sub  sensu  optimum  est  etiam  possibile.  Quare  sub 
voto  cadere  potest  promissio  status  perfectionis  assequendae.  At 
possibilitas  legis  respicit  non  quaedam  individua,  sed  universam 
Communitatem,  quae  optimum  sequi  non  valet.  Quare  possibilitas 
legis  opponitur  nimiae  rigiditati,  et  lex  est  possibilis  quae  nimis 
ardua  non  est  et  societati  potest  applicari.  Ex  quo  charactere  se- 
quitur 3".  conditio  legis;  ut  sit  nempe  ad  bonum  commune,  et  non 
ad  bonum  aliquorum  tantum  privatorum  directa.  Lex  enim  est 
regula  communitatis.  — 4°.  Debet  esse  sufficienter  promulgata,  ut 

a populo  cognosci  possit.  Distinguitur  autem  promulgatio  a noti- 
tia; illa  enim  respicit  societatem,  haec  individua.  Hinc  censetur 
lex  sufficienter  promulgata,  licet  plura  individua  legem  ignorent  — 
6°.  Imponi  debet  lex  cum  animo  perpetuo  obligandi,  idest  de  natura 
legis  est,  ut  quantum  in  se  est,  semper  perseveret  et  obliget  donec 
legitime  abrogetur. 

4.  Ex  quibus  characteribus  legis  et  praesertim  a postremo  de- 
scendit diversitas  legis  a praecepto.  Praeceptum  enim  expirat  morte 
praecipientis:  lex  vero  mortuo  etiam  legislatore,  qui  eam  condidit, 
perseverat.  Praeceptum  ad  personas  determinatas  dirigitur,  quibus 
extinctis,  extinguitur  praeceptum;  lex  autem  datur  societati,  quae 
cum  perseveret,  licet  eadem  individua  non  maneant,  etiam  lex 
censetur  perseverare;  quo  sensu  lex  est  perpetua.  Ex  quo  alia 
etiam  differentia  exurgit ; quod  nempe  leges  territorium  respiciunt, 
extra  quod  personae  non  obligantur;  praeceptum  vero  obligat  per- 
sonas etiamsi  a territorio  egrediantur.  JurLstae  ut  hanc  qualitatem 
melius  exprimerent,  soliti  fuerunt  dicere  ‘praeceptum  adhaeret  ossi- 
bus personae’.  Hinc  leges  dicuntur  esse  territoriales;  praecepta 
vero  personalia.  Haec  de  legis  notione. 

5.  Prima  quaestio  quae  occurrit  est  de  potestate  legislativa 
in  Ecclesia.  Et  primo  quidem  quod  praelati  in  Ecclesia  pro  recto 
ejusdem  Ecclesiae  regimine,  atque  pro  salute  fidelium  consequenda 
leges  condere  possint  quibus  fideles  adstringantur,  patet  invicte  ex 
eo  quod  Christus  Dominus  Ecclesiam  suam  voluerit  esse  societa- 
tem completam  et  in  genere  suo  perfectam.  Hinc  quoad  Petrum 
et  ejus  successores  ait  Matth.  16.  ‘Tibi  dabo  claves  regni  coelorum, 
quodcumque  ligaveris  etc.’  Et  quoad  Apostolos  et  Episcopos  Matth.  18. 
‘Quaecumque  alligaveritis  super  terram,  erunt  ligata  et  in  coelo’.  In 
utroque  testimonio  animadvertendum  est  non  legi  ‘quoscumque  liga- 
veris vel  ligaveritis’,  sed  ‘quaecumque  ligaveris  vel  ligaveritis’:  ea 
scilicet  formula  utitur  Christus  Dominus  qua  indicat  objectum  pote- 
statis esse  generale,  juxta  indolem  objecti  potestatis  legislativae,  non 
autem  coarctatum  ad  aliquas  personas  juxta  indolem  objecti  pote- 
statis qua  praecepta  imponuntur.  Quare  de  potestate  legislativa 
testimonia  allata  explicari  merito  possunt.  Confirmatur  autem  haec 
interpretatio  ex  verbo  ‘ligare',  quo  utitur  Christus  Dominus.  Nam, 
aliis  omissis,  sufficiat  afferre  locum  parallelum  Matth.  23.  ubi  ver- 
bum ‘ ligare ’ ad-  exprimendam  potestatem  legislativam  a Christo 
nsurpatur.  Sane  de  Pharisaeis  loquens  Christus,  ait:  ‘alligant  enim 

onera  gravia  et  importabilia  in  humeros  hominum,  digito  autem 
suo  nolunt  ea  movere’.  Hanc  potestatem  exercuerunt  in  Concilio 
'Hierosolymitano  Apostoli:  Act.  15.  Eam  pariter  exercuit  Paulus, 
qui  plures  leges,  quas  praecepta  appellat,  jussit,  qui  Corinthios 
alloquens,  scribit  ‘laudo  vos,  quod  praecepta  mea  tenetis’.  Hanc 
tandem  potestatem  adhibuisse  semper  Ecclesiam  tota  traditio  docet  — 

6.  Ex  allatis  autem  testibus  patet  hanc  potestatem  leges 
ferendi  a Deo  ipso,  et  non  a civili  auctoritate  aut  ab  hominibus 
procedere.  Quod  exprimitur  aperte  in  Extrav.  Comm.  Unam  San- 
ctam circ.  finem  De  Majorit.  et  oied.  ‘est  autem  haec  auctoritas 
(etsi  data  sit  homini  et  exerceatur  per  hominem)  non  humana  sed 
potius  divina,  ore  divino  Petro  data  suisque  successoribus  in  ipso: 
dicente  Domino  ipsi  Petro:  quodcumque  ligaveris  etc.’  Merito  igitur 
Pius  IX.  in  Syllabo  an.  1864.  condemnavit  sub  n.  19.  propositio- 
nem sequentem:  ‘Ecclesia  non  est  vera  perfectaque  societas  plane 
libera,  nec  pollet  suis  propriis  et  constantibus  juribus,  sibi  a divino 
suo  fundatore  collatis,  sed  civilis  potestatis  est  definire  quaenam 
sint  Ecclesiae  jura  et  limites,  intra  quos  eadem  jura  exercere  queat’* 
Ex  hoc  clarum  fit,  quomodo  jure  meritoque  leges  ecclesiasticae 
secernantur  a legibus  civilibus;  quia  nempe  a diversa  potestate 
dimanant. 

4 

7.  Haec  vero  potestas  ferendi  leges  duplex  est  in  Ecclesia, 
suprema  nempe  et  dependens.  Suprema  exercetur  ordinarie  a Ro- 
mano Pontifice,  qui  in  materia  spirituali  et  pro  bono  animarum 
Constitutiones  edit  pro  universa  Ecclesia,  omnesque  obligant  fideles. 
Illi  enim  in  persona  Petri  a Christo  Domino  dictum  est  ‘pasce 
oves  meas’,  Joan.  XXI.  — Potestas  suprema  legum  ferendarum 
exercetur  extraordinarie  a Concilio  Generali  sub  Romano  Pontifice. 
Extraordinarie:  nam  nonnisi  gravissimis  de  causis  convocatur, 
gubernatio  autem  suprema  Ecclesiae  ordinarie  a Romano  Pontifice 
exercetur.  Sub  Romano  Pont.:  nam  nisi  accedat  Summi  Pontificis 
auctoritas,  leges  quae  in  concilio  generali  feruntur  universam  non 
obligant  Ecclesiam.  Nec  officit  phrasis  illa  ‘S.  Synodus  praecipit, 
mandat  etc.’  Patres  enim  in  Congregatione  generali  collecti  prae- 
cipiunt aut  prohibent  quantum  in  ipsis  est,  et  sub  conditione  qua- 
tenus a Pontifice  confirmentur  ea  quae  a Synodo  statuuntur.  Haec 
omnia  optime  inferuntur  ex  conceptu  juridico  Concilii  Generalis  et 
ex  praxi  constanti  Ecclesiae. 

Ei  hisce  patet  leges  universales  pro  tota  Ecclesia  fleri  ordi- 
narie a Romano  Pontifice,  extraordinarie  a Concilio  Generali  sub 
Romano  Pontifice.  — 

8.  Leges  autem  particulares  pro  aliqua  societate  particulari, 
idest  pro  determinatis  et  distinctis  gregis  Christiani  portionibus 
feruntur  a Conciliis  Nationalibus  vel  Provincialibus  vel  Dioecesanis 
pro  tota  Natione  vel  Provincia  vel  Dioecesi;  quae  tamen  leges  ex 
cit.  principio  cap.  ult.  (2.)  h.  t.  in  6°.  non  obligant  extra  territorium. 
Qua  in  re  adnotandum  est,  neque  Primatum  pro  tota  natione,  nec 
Archiepiscopum  pro  tota  provincia  posse  leges  condere  extra  Sy- 
nodum nationalem  vel  provincialem  et  absque  consensu  suffraga- 
neorum  Episcoporum.  Can.  ‘Nullus  primas’,  7.  caus.  9.  quaest.  3. 
cui  consonat  cap.  26.  de  accusat.  (V.  1).  Episcopus  vero  pro  sua 
Dioecesi  potest  ferre  leges  tum  in  Synodo  Dioecesana  tura  extra 
Synodum : in  ea  enim  habet  suam  propriam  et  ordinariam  juris- 
dictionem. De  hisce  autem  legibus  particularibus  dicendum  est, 
eas  ferri  non  posse  in  praejudicium  juris  communis  et  contra  con- 
stitutiones Apostolicas;  prout  definitum  legimus  in  c.  16.  De  Major, 
et  Obed.  (I.  33)  et  in  Clemen.  ‘Ne  Romani’  §.  1 de  Elect.  (I.  3). 

9.  Sede  autem  vacante,  cum  Capitulum,  et  hodierno  jure  ex 
Cone.  Trid.  dispositione  Vicarius  Capitularis  succedat  in  ordinaria 
administratione  Dioecesis  c.  14.  de  Major,  et  Obed.,  (I.  33)  cap.  un. 
eodem  in  6°.  (I.  17),  et  c.  3.  de  supplend.  neglig.  Prcelat.  in  6°. 
(I.  8)  sequitur,  etiam  capitulum  et  modo  ejus  Vicarium  posse  leges 
ferre  pro  tota  Dioecesi,  quae  morum  reformationem  et  Dioecesis  ad- 
ministrationem  respiciunt.  Quae  leges  vigebunt  donec  ab  ipso  Vicario 
Capitulari,  vel  inde  ab  Episcopo  non  removeantur. 

10.  In  ordinibus  etiam  religiosis  leges  pro  universa  religiosa 
familia  a superioribus  feruntur;  quia  vera  jurisdictione  in  subditos 
gaudent.  Leges  autem  hujusmodi  ferri  debent  juxta  cujuslibet  or- 
dinis statuta,  privilegia  et  laudabiles  receptasque  consuetudines. 

11.  Tandem  ex  c.  10.  de  off.  Legati  (I.  30)  Apostolicae 
sedis  Legati  in  provincia  suae  legationis  poterunt  leges  ferre,  quae 
etiam  post  eorum  egressum  vigebunt. 

12.  Quaestio  secunda  est  de  materia  legis.  Legis  virtus  est,  ait 
Jurisconsultus  in  L.  7.  ff.  de  legib.  imperare,  vetare,  permittere  et 
punire.  Quare  leges  sunt  vel  praecipientes,  vel  interdicentes  seu 
prohibentes  vel  permissivae  vel  poenales.  Objectum  legum  praece- 
ptivarum praeter  actus  justitiae,  possunt  esse  actus  aliarum  virtu- 

tum,  ut  sunt  actus  temperantiae,  religionis  etc.,  dummodo  nimis 
ardui  non  sint  ceu  essent  actus  -consiliorum  evangelicorum,  qui  non 
praecipiuntur  nisi  illis,  qui  voto  sese  obstrinxerunt  Materia  seu 
objectum  legum  prohibiti  varum  sunt  ea  omnia  quae  justitiae  aliis- 
que virtutibus  opponuntur,  licet  jam  a lege  naturali  vel  divino- 
positiva  prohibeantur.  Possunt  etiam  prohiberi  actus  qui  de  se  et 
generatim  sunt  indifferentes,  quia  ex  peculiaribus  circumstantiis 
in  societatis  perniciem  verti  possunt,  ex.  gr.  arma  ferre,  inducere 
in  civitatem  fructus  etc.  Legis  permissivae  objectum  sunt  actus 
indifferentes.  Aliquando  autem  ad  evitanda  majora  mala  etiam 
injusta  et  minus  bona  tolerantur.  Et  tunc  lex  potius  dicitur  tole- 
rans seu  non  puniens.  I’alis  dicitur  esse  lex  in  c.  23.  Deut.  de 
foenore  exercendo  cum  extraneis  permisso.  Objectum  legis  poena- 
lis sunt  actiones  quae  publico  ordini  adversantur,  quaeque  prohi- 
bentur sub  determinata  poena,  non  autem  sub  culpa. 

13.  Quaestio  tertia.  An  actus  interni  legis  Ecclesiae  objectum 
esse  possint.  — In  c.  9.  de  Celebr.  Missar.  (III.  41)  Innocentius  III. 
praecipit  ut  ‘officium  nocturnum  pariter  et  diurnum  quantum  Deus 
dederit,  studiose  celebretur  pariter  et  devote’.  Cum  devotio  et 
mentis  elevatio  sint  actus  interni,  videretur  Ecclesia  praecepisse 
actus  internos.  Quod  confirmatur  ex  Clem.  1.  §.  ‘verum’,  de  hceretic. 
(V.  3)  in  qua  excommunicantur  illi  qui  ex  ‘odio,  gratia  et  avari- 
tia’, quae  sunt  malae  animi  dispositiones,  non  inquirunt  in  haereticos. 
Attamen  Innoc.  III.  in  c.  34.  de  Simonia  (V.  3)  ait  ‘Nobis  datum 
est  de  manifestis  tantummodo  judicare,’  simulque  docet  poenas  Si- 
rnoniae  mere  mentalis  judicio  Dei  reservari  qui  est  scrutator  cor- 
dium.  Cui  adhaeret  Cone.  Trid.  in  sess.  24.  de  ref.  matr.  c.  1.  ubi 
ait  ‘Ecclesia  de  occultis  non  judicat’.  Porro  potestas  legislativa 
et  potestas  judicialis  aequo  gradu  procedunt,  et  per  consequens:  si 
Ecclesia  de  internis  non  judicat,  de  iisdem  neque  leges  ferre  potest. 

14.  Ut  haec  juris  principia  inter  se  componantur,  distinguen- 
dum est  inter  actus  mere  internos,  et  eos  qui  licet  ab  animo  eli- 
ciantur, tamen  actum  externum  concomitantur,  ac  externi  actus 
sunt  forma.  Actus  mere  interni  sunt  qui  in  solo  animo  consistunt, 
et  habent  proprium  esse  et  existentiam  in  mentis  cogitatione  vel 
cordis  affectu.  Hi  actus  cadere  nequeunt  sub  lege  Ecclesiae.  De 
istis  actibus  verificatur  id  quod  post  jus  civile  in  L.  18.  de  poenis 
statuit  can.  14.  De  Poen.  dist.  1.  in  decreto  ‘cogitationis  poenam 
nemo  patiatur’.  De  hisce  actibus  etiam  accipiendi  sunt  textus  in 

c.  34.  de  Simon.  et  in  sess.  24.  de  Ref.  matr.  c.  1.  jam  citati.  Ratio 
autem  desumitur  ex  conceptu  juridico  potestatis  legislativae  in 
Ecclesia;  quae  ideo  leges  condidit  quia  regimen  habet  societatis 
fidelium,  qui  corpus  morale  visibile  constituunt,  idest  visibilem  et 
publicam  societatem;  qui  proinde  fideles  gubernandi  sunt  legibus 
proportionatis  ad  scopum  societatis,  ut  in  societate  omnia  ordinate 
procedant.  Leges  autem  sunt  normae  publicae  et  communes,  quae 
gubernant  publicam  actionem  Christiani  populi.  Ergo  actus  qui 
sub  legibus  Ecclesiae  cadunt,  sunt  ii  qui  constituunt  externam  fide- 
lium activitatem,  non  autem  actus  mere  interiores.  Conclusio  haec 
confirmatur  ex  absurdo.  Sane  cum  Ecclesia  internas  animi  cogi- 
tationes et  affectus  scrutari  nequeat,  neque  ullum  ferre  potest  ju- 
dicium, quo  cognoscat  utrum  fideles  suis  legibus  obtemperaverint 
vel  non.  Jamvero  absonum  est  in  jure,  ut  judicium  ferre  nequeat 
in  materia  legis;  potestas  eDim  judicialis  est  ejusdem  ordinis  ac 
est  potestas  legislativa,  siquidem  judex  applicat  legem.  Quare  si 
Ecclesia  de  internis  actibus  judicium  ferre  non  potest,  neque  leges 
ferre  potest  circa  eosdem. 

15.  Habeat  utique  Ecclesia  forum  poenitentiale,  in  quo  judicat 
de  internis  animi  cogitationibus.  At  haec  judicia  respiciunt  directe 
et  proprie  individua,  et  non  Christianam  societatem.  In  hoc  enim 
foro  minister  Ecclesiae  repraesentat  ipsum  Deum,  qui  in  eo  casu 
curam  suscipit  non  de  universo  coetu  Christianorum,  sed  de  bono 
individuali  particularis  fidelis.  In  hoc  foro  agitur  judicium  potius 
coram  Deo  quam  coram  Ecclesia.  Igitur  hoc  tribunal  non  est 
proprie  dictum  tribunal  et  forum  Ecclesiae,  sed  tribunal  et  forum 
conscientiae  coram  Deo.  Quare  nil  mirum  si  in  eodem  tribunali 
judicium  feratur  etiam  de  occultis.  Tribunal  autem  proprium 
Ecclesiae,  cui  respondet  potestas  legislativa  Ecclesiae  ipsius  illud 
est  quod  publicum  est  et  respicit  regimen  totius  societatis;  illud 
nempe  tribunal,  quod  dicit  relationem  hominis  ad  hominem,  et  mem- 
brorum visibilium  ad  caput  visibile  societatis.  Quare  potestas  legum 
ferendarum,  quae  huic  tribunali  respondet,  non  habet  objectum  in- 
ternum et  invisibile,  sed  objectum  externum  et  visibile.  — Ex  que 
explicatur  quomodo  Ecclesia  contra  devios  et  contumaces  non  applicet 
poenas  mere  spirituales  et  invisibiles,  sed  infligat  censuras,  quae 
secumferant  privationem  omnium  vel  aliquorum  j urium,  quae  homini 
fideli  competunt  in  publica  societate  Christiana.  Concludendum  igitur 
est,  Ecclesiam  non  posse  directe  et  immediate  praecipere  vel  vetare 


Digitized  by  v^ooQie 


16 


DECRETALIUM  GREGO RH  IX.  LIB.  I. 


actos  mere  internos;  quemadmodum  etiam  confirmatur  ex  facto 
Ecclesiae  ipsius,  quae  nunquam  leges  tulit  directe  in  ordine  ad 
hujusmodi  actus. 

16.  Verum  ex  alia  parte  Ecclesiae  leges  diriguntur  ad  finem 
supernaturalem  et  ad  bonum  internum  animarum,  idest  Ecclesia 
praecipit  externos  actus  immediate  et  directe,  sed  quatenus  ab  animo 
procedunt  et  informantur.  Leges  enim  Ecclesiae  non  respiciunt 
solummodo  actum  hominis  externum  physicum  et  materialem;  sed 
respiciunt  actum  moralem  entis  ratione  praediti,  idest  respiciunt  actum 
externum,  informatum  vero  ab  intentione  et  operatione  animi.  Hinc 
ex.  gr.  si  Ecclesia  praecipiat  aliquem  contractum,  cum  verba  nihil 
valeant,  nisi  internus  consensus  verbis  conjugatur,  internus  animi 
assensus  sub  lege  cadit.  Et  hoc  in  sensu  damnata  est  ab  Inno- 
centio  XI.  propositio  65.  ‘quod  quis  praecepto  paschali  satisfacit 
etiam  sacrilega  Communione’.  Ex  quibus  omnibus  patet  Ecclesiam 
complecti  non  posse  legibus  suis  directe  actus  mere  internos,  posse 
autem  praecipere  actus  internos  indirecte,  et  quatenus  sunt  forma 
actuum  externorum. 

17.  Qua  in  significatione  accipiendi  sunt  textus  initio  allati, 
nempe  c.  9.  de  celeb.  Missar.  (III.  41)  et  Clem.  1.  de  haeret.  (V.  3) 
scilicet  dum  praecipit  Ecclesia  oralem  orationem,  vult  ut  oratio 
haec  rite  persolvatur,  idest  ut  sit  oratio  mentis  expressa  per  verba. 
Pariter  Ecclesia  punit  excommunicatione  odium,  intentionem  turpis 
lucri  etc.  in  quantum  actus  internus  animi  exeat  in  actum  exter- 
num et  pariat  malos  effectus  in  societate. 

18.  Quaestio  quarta  proponitur  occasione  cap.  2.  et  ult.  13.  h.  t. 
utrum  legis  objectum  esse  possint  actus  praeteriti.  Caput  2.  h.  t. 
ita  se  habet  ‘lex  solet  futuris  formam  imponere  ut  dispendiis  prae- 
terita non  commendat’.  Huic  capiti  videtur  opponi  cap.  ult.  h.  t 
quod  saltem  exceptive  statuit  ‘cum  leges  et  constitutiones  futuris 
certum  sit  dare  formam  negotiis,  non  ad  praeterita  facta  trahi, 
nisi  nominatim  in  eis  de  praeteritis  caveatur’.  Gregorius  hanc 
decretalem  edidit  ut  quaestionem  solveret  quae  proponebatur  circa 
modum  intelligendi  aliam  decretalem  suam  quae  refertur  in  tit.  de 
Major,  et  Obed.  (I.  33)  c.  15. 

19.  Ex  conclusione  Gregorii  oritur  oppositio  cum  generali 
principio.  Utrumque  vero  tenendum  est;  scilicet  leges  generatim 
facta  praeterita  non  respicere,  et  revera  dari  exceptionem  a Gre- 
gorii insinuatam.  Namque  lex  proprie  dicta  quae  est  praecipiens 

vel  prohibens  datur  ad  modum  regulae,  qua  actus  informentur.  In 
conceptu  ergo  legis  est  ut  ipsa  sit  anterior  actibus,  et  non  vice- 
versa.  Sane  lex  praecipiens  supponit  esse  possibile  objectum  circa 
quod  fertur;  atqui  praeteritum  qua  tale,  est  impossibile;* nam  neque 
infectum  fieri  potest,  neqne  alio  modo  fieri  potest  quam  factum 
sit.  Lex  vero  puniens  supponit  malam  voluntatem  et  contumaciam 
contra  legislatoris  voluntatem.  Jamvero  nullius  culpae  sunt  rei 
homines,  qui  futurae  inscii  constitutionis,  pristinam  et  innocuam 
sequuntur  agendi  rationem.  Hinc  merito  ait  Pontifex  in  2.  h.  t. 
constitutiones  futuris  tantum  negotiis  formam  dare,  quia  res  quae 
culpa  caret,  in  damnum  vocari  non  convenit,  nec  ignorantes  pos- 
sunt damnum  incurrere. 

20.  Duplex  vero  datur  casus  in  quo  Principis  constitutio  actus 
praeteritos  respicit.  Primus  est  cum  lex  quae  proponitur  non  sit 
lex  nova,  sed  veteris  explicatio,  quae  lex  dicitur  declaratoria.  Cum 
dedarare  nihil  aliud  sit,  nisi  in  casu  obscuritatis  vel  ambiguitatis 
pandere  et  aperire  quinam  fuerit  sensus  quem  Princeps  in  mente 
habuit  in  lege  edenda,  sequitur  legem  declaratoriam  non  habere 
novam  et  distinctam  speciem  ab  antiqua  lege;  sed,  ut  adnotat  Cajus 
in  L.  ‘adeo’  §.  ‘cum  quis’  ff.  de  acquir.  rer.  dotn.  declaratio  fit  in 
eundem  modum  quo  e visceribus  spicae  grana  eruuntur.  Ex  quibus 
patet  leges  explicativas  referri  ad  tempus  editae  legis  prioris  cujus 
explicatio  sunt,  ac  omnia  negotia,  qnae  contingunt  a tempore  editae 
prioris  legis  ad  tempus  quo  declaratio  emittitur,  legi  declarativae 
subjici,  ac  juxta  eam  esse  dijudicanda.  Exemplum  exhibetur  in 
c.  fin.  18.  de  filiis  presbyterorum  (I.  17).  Legis  declarantis  naturam 
induunt  omnes  interpretationes  authenticae.  Hinc  ab  auctoribus 
referuntur  exempla  decisionum  S.  Congr.  Concilii  quae  interpretan- 
tes Tridentinas  leges  praeteritis  negotiis  formam  dedere. 

21.  Alter  casus  qui  excipitur  est  casus  novae  legis  proprie 
dictae,  quae  materiam  inhabilitatis  attingit.  Cum  enim  inhabilitas 
non  sit  proprie  dicta  poena,  quae  datur  propter  culpam,  sed  exhi- 
beat impedimentum  quo  quis  a juribus  acquirendis  arceatur,  vel 
quod  juris  exercitium  legitime  interdicat  et  abroget,  non  implicat 
quominus  possit  respicere  actus  praeteritos,  qui  a lege  in  suis  effe- 
ctibus inhabilitate  percelluntur.  Porro  'dupliciter  ad  praeterita  haec 
lex  referri  potest:  1°.  nempe  destruendo  effectus  legis  poenalis, 
declarando  validos  actus  qui  nulli  fuissent  ex  vi  legis  poenalis. 
Quemadmodum  fecit  Clemens  V.  absolvens  excommunicatos  a Boni- 

Santi,  I.  Decr.  2 

facio  Vm.  validasque  agnoscens  collationes  beneficiorum  factas 
excommunicatis;  Clem.  un.  De  Immunit . Eccles.  (III.  17);  2°.  irri- 
tans aliquos  actus  quoad  suos  effectus,  ita  ut  quoad  aliquod  jus 
sint  nullius  valoris.  At  hoc  in  casu  lex  expresse  cavere  debet 
etiam  de  praeteritis  ut  ad  praeterita  extendatur.  Habemus  exem- 
plum in  c.  7.  §.  3.  De  Eled.  (I.  6).  Quare  concludendum  est  leges 
praeceptivas,  vel  prohibentes  et  etiam  poenales  actus  praeteritos  non 
respicere,  hosce  actus  vero  legi  declaratoriae  subjici,  et  etiam  cadere 
sub  lege  quae  inhabilitatem  inducit,  si  de  praeteritis  expresse  caveant 

22.  Quaestio  quinta  de  legis  Ecclesiasticae  promulgatione.  Ut 
lex  in  suo  esse  formali  obligandi  constituatur,  non  solum  requiri- 
tur voluntas  legislatoris  qui  legem  jubeat,  sed  requiritur  etiam  ut 
signis  externis  manifestetur.  Leges  enim  ut  tradit  can.  3.  distinet. 
4.  instituuntur  cum  promulgantur.  Tunc  autem  lex  dicitur  pro- 
mulgata, cum  fuerit  a legislatore  societati  sufficienter  intimata. 
Hinc  notitia  individuorum  distinguitur  a promulgatione;  promulgatio 
enim  dici  potest  notitia  legis  habita  a societate;  ita  ut  lex  quan- 
doque habeatur  uti  sufficienter  promulgata  quin  singula  individua 
eam  agnoverint;  non  enim  requiritur  ut  lex  omnibus  et  singulis 
denuntietur:  c.  1.  de  postnl.  Praelator.  (I.  5);  et  aliquando  quidam 
cives,  notitiam  legis  habuerunt  quin  adhuc  promulgata  fuerit. 

23.  Quaestio  ab  auctoribus  instituitur  de  modo  promulgationis 
legum  universalium  Ecclesiae.  Loquimur  de  Constitutionibus  Roma- 
norum Pontificum  quae  universam  Ecclesiam  respiciunt.  Quidam 
auctores  arguentes  ex  legibus  civilibus  Imperatorum,  quae  in  sin- 
gulis provinciis  promulgandae  erant  Authen.  ‘Ut  factae  novae  Con- 
stitut.’  Collat.  5.  inferebant,  leges  Ecclesiasticas  esse  promulgandas 
in  singulis  Dioecesibus.  Ubi  enim  nihil  in  Jure  Canonico  definitum 
est,  adhibenda  videtur  esse  dispositio  juris  civilis  juxta  regulam 
datam  in  cc.  1.  et  2.  De  novi  oper.  nuntiat.  (V.  32)  ‘sicut  leges 
non  dedignantur  sacros  canones  imitari,  ita  et  sacrorum  statuta 
canonum  Principum  constitutionibus  adjuvantur’.  At  contra  gene- 
ratim  dicendum  est.  Licet  enim  antiquitus  in  more  positum  erat, 
ut  leges  quae  Romae  vulgabantur,  Ordinariis  mitterentur  ut  in  qua- 
libet Dioecesi  vulgarentur  atque  inde  obligare  inciperent;  tamen 
quia  huic  promulgationi  obstacula  posita  fuere,  et  prudenter  timen- 
dum erat,  ne  principes  laici  in  particularibus  provinciis  publicatio- 
nem impedirent;  praxis  inducta  est  ut  lex  Pontificis  Romae  solum 
vulgaretur  in  locis  quae  erant  populo  frequentiora,  nempe  in  Acie 

Campi  Florae,  ad  valvas  Curiae  Innocentianae  et  Cancellarim  Apo- 
stolicae,  nec  non  ad  valvas  Basilicae  Ss.  Apostolorum;  et  per  hanc 
promulgationem  vim  obligandi,  quantum  in  se  est,  plenam  inter 
omnes  fideles  nanciscerentur.  Hodie  tamen  publicatio  ad  valvas 
Curiae  Innocentianae  omittitur  ob  immutatam  loci  conditionem. 
Apostolicae  Constitutiones  si  Romae  publicentur,  censentur  suffici- 
enter promulgatae,  ac  constituuntur  in  proprio  perfectoque  esse 
formali  legum  ecclesiasticarum.  Hinc  stylus  Curiae  est,  ut  Judices 
in  Urbe  quaestiones  totius  Orbis  definiant  ad  normam  legis  quae 
Romae  tantum  promulgata  est.  Quare  in  facto  est,  plures  Consti- 
tutiones Romae  promulgatas  fuisse,  et  eo  ipso  vim  obligandi  habu- 
isse in  aliis  regionibus.  Ex.  gr.  decreta  Innocent.  IX.,  Alex.  VH., 
Alex.  VIR,  Urbani  VIII.  et  aliorum  qui  pravas  doctrinas  et  pro- 
positiones damnarunt.  Idem  dicendum  de  Regulis  Cancellariae,  quae 
Romae  vulgantur.  Censentur  autem  Romae  sufficienter  promulgatae 
constitutiones  Apostolicae,  quia  a Romana  Urbe  facilis  ad  omnes 
mundi  fideles  earumdem  notitia  pervenire  potest. 

24.  Ceterum  distingui  debet  lex  ex  parte  sui  et  in  actu  primo, 
in  quantum  nempe  vim  obligandi  habeat,  a lege  in  actu  secundo, 
in  quantum  nempe  subditi  in  individuo  reapse  obligentur  ad  legis 
observantiam.  Promulgatio  necessaria  est,  ut  lex  constituatur  in 
suo  esse  formali  et  in  actu  primo:  et  quidem  pontificiis  legibus 
sufficit  promulgatio  Romae  facta.  Attamen  obligatio  in  actu  se- 
cundo, qua  revera  singuli  fideles  adstringantur  a lege,  non  urget 
nisi  postquam  legis  notitia  habita  fuerit,  vel  saltem  haberi  potu- 
erit in  particularibus  locis.  Promulgatio  autem  hoc  etiam  operatur, 
ut  praesumantur  fideles  novisse  legem,  nisi  contrarium  probent. 

25.  Verum  cum  modus  publicationis  legum  temporum  adjun- 
ctis, ac  legum  ipsarum  naturae  accommodetur;  de  quibus  ipse  legis- 
lator legitime  judicat,  sequitur  quandoque  eumdem  legislatorem  velle 
legis  promulgationem  fieri  determinatis  in  regionibus  locorum,  ne- 
que vim  habere  nisi  post  lapsum  temporis  determinati  a legislatore. 
Quod  constitutum  videmus  in  c.  13.  de  pcenit.  et  remiss.  peccat. 
(V.38);  in  Bulla  Urbani  VIII.  quae  incipit ' Pastoralis ’ §.  27.  et  in  ipso 
Concilio  Trid.  sess.  24.  de  Ref.  Matr.  c.  1.  quoad  legem  de  adsisten- 
tia  Parochi  et  duorum  testium  in  celebratione  Matrimonii.  Haec 
enim  lex  non  incipit  valere  nisi  post  triginta  dies  a publicatione 
facta  in  qualibet  paroecia.  Insuper  auctores  a superius  allata  pro- 
mulgationis forma  excipiunt  leges  irritantes,  quae  aliquem  vel  con- 

tractum  vel  actum  jure  naturali  et  divino -positivo  validum  infir- 
mant ac  nullius  roboris  reddunt.  Hae  leges  enim  cum  afficiant 
ipsos  actus,  quos  irritant,  sive  in  bona  sive  in  mala  fide  positi 
fuerint,  ac  proinde  obligent  etiam  ignorantes,  nisi  meliori  ratione 
publicentur,  ita  ut  innotescant  facile  et  cito  fidelibus,  gravia  damna 
pati  possent  etiam  ii  qui  bonam  leges  servandi  voluntatem  gerunt. 
At  licet  ex  aequitate  Romani  Pontifices  peculiarem  modum  pro- 
mulgationis quoad  leges  irritantes  sequantur,  non  vero  tenentur 
ex  stricto  jure.  Modus  enim  promulgationis  pendet  ex  prudenti 
arbitrio  legislatoris.  Hinc  quaedam  sibi  reservare  videmus  R.  Pont 
in  Regulis  Cancellariae  quoad  res  beneficiarias,  licet  illae  Regulae 
Romae  solum  vulgentur. 

26.  Quoniam  leges  quae  a potestate  legislativa  in  Ecclesia 
feruntur  ab  ipsa  auctoritate  propria  Ecclesiae  divino  jure  concessa 
procedant,  hinc  falsa  est  sententia  doctorum.  Aulicorum,  qui  tenent 
necessariam  esse  approbationem  civilem  et  regium  ‘exequatur’,  ut 
Constitutiones,  Bullae  et  Brevia  R.  Pont,  in  singulis  regnis  publi- 
centur, et  vim  habeant.  Hunc  errorem  damnavit  Pius  IX.  in 
Allocut.  diei  30.  Sept.  1861  damnans  propositionem  ‘Ecclesiastica 
potestas  suam  auctoritatem  exercere  non  debet  absque  civilis  gu- 
bernii venia  et  assensu’:  in  syllabo  err.  20.;  pariter  idem  Pontifex 
damnavit  aliam  prop.  ‘Episcopis,  sine  gubernii  venia,  fas  non  est 
vel  ipsas  apostolicas  literas  promulgare’:  syllab.  err.  28.  Et  tan- 
dem damnavit  et  tertiam  prop.  ‘civili  potestati,  vel  ab  infideli  im- 
perante exercitae,  competit  potestas  indirecta  negativa  in  sacra; 
eidem  proinde  competit  nedum  jus  quod  vocant  exequatur,  sed 
etiam  jus  appellationis,  quam  nuncupant  ab  abusu' : syllab.  err.  41. 

27.  Quaestio  6a.  De  obligatione  legum  ecclesiasticarum.  Notio 
legis  secumfert  notionem  medii  practici  et  propriam  efficaciam 
habentis;  quo  medio  utitur  legislator  ut  subditos  in  officio  conti- 
neat atque  ad  bonum  commune  dirigat  Quibus  positis,  si  legis- 
lator jus  habeat  leges  intimandi,  subditi  habebunt  relativam  obli- 
gationem legibus  obtemperandi.  Haec  virtus  legis,  qua  subditi  eam 
tenentur  implere  non  ob  aliam  rationem  nisi  quia  legitime  impo- 
sita est,  dicitur  vis  dirediva  legis.  Cum  vero  homines  praemiis  et 
pcenis  maxime  moveantur,  hinc  legibus  conjungitur  aequa  sanctio, 
quae  cum  homines  coerceat  quodammodo  ad  legis  observantiam, 
vis  coadiva  dicitur. 

28.  Si  quaeratur  utrum  in  omnibus  legibus  humanis  adesse 
debeat  praeter  directivam,  coacti va  etiam  vis;  dici  posset  saltem 
in  abstracto  sufficere  vim  directivam.  Homines  enim  agere  debe- 
rent ex  principio  legitimae  obligationis,  vel  saltem  possent  leges 
humanas  observare  intuitu  sanctionis  naturalis.  Verum  in  praxi 
certum  est  nullam  vel  fere  nullam  dari  legem  humanam,  quae  saJ- 
tem  implicite  vim  coactivara  poenalem  non  habeat.  Dixi  partialem: 
sanctio  enim  praemiorum  legibus  non  solet  conjungi.  Nam  sufficiens 
praemium  est  honestis  civilibus  illud  bonum,  quod  ex  legis  obser- 
vantia naturaliter  derivat. 

29.  Communiter  a doctoribus  inquisitio  instituitur  utrum  den- 
tur leges,  quae  habent  solummodo  vim  coactivam  poenarum,  absque 
vi  directiva;  quaeque  proinde  ad  poenam  solum  et  non  ad  culpam 
obligent,  et  possunt  appellari  leges  mere  poenales.  Si  haec  quaestio 
in  abstracto  fieret,  facile  probaretur  positiva  sententia;  lex  enim 
ex  voluntate  legislatoris  in  sua  efficacia  et  extensione  pendet.  Si 
pariter  de  legibus  civilibus  sermo  sit,  certe  spernere  non  possu- 
mus argumenta,  quae  pro  admittendis  legibus  mere  poenalibus  ab 
Auctoribus  afferuntur.  Quandoque  enim  ex  qualitate  poenarum 
solet  optime  cognosci  mens  et  consilium  legislatoris,  volentis  de- 
terrere subditos  a quibusdam  actionibus  solo  metu  poenarum.  At 
contra  tenendum  est,  si  de  legibus  canonicis  quaestio  proponatur. 
Nam  poenae  ecclesiasticae  quae  communi  nomine  appellantur  censuros, 
non  infliguntur  nisi  ob  gravem  culpam,  can.  «Nemo  Episcopor.»  41. 
C.  1 1.  qu.  3.  Leges  ergo  Ecclesiae  nunquam  dantur  simpliciter  ad  puni- 
endum, sed  semper  obligant  in  conscientia  fideles  ad  observantiam. 
Post  auctoritatem  S.  Thomae  2.  2re.  q.  186.  art.  9.  ad  1.  auctores 
docent  in  statutis  religiosarum  familiarum  plura  praecipi  tantum 
sub  poena. 

30.  Quaestio  7".  De  subjecto  legum.  — Legibus  obligantur  sub- 
diti qui  ratione  gaudent,  et  in  territorio  commorantur.  Prima  con- 
ditio est  ut  homo  sit  subditus  legislatoris;  obligatio  enim  legis 
enascitur  ex  relatione  jurisdictionis  ex  una  parte  et  dependentiae 
ex  altera.  Porro  jurisdictio  nihil  aliud  est  nisi  efficax  potestas 
principis  dirigendi  cives  et  eorum  bonum  curandi.  Hinc  de  legis 
natura  est,  ut  ab  eo  feratur  qui  communitatis  curam  habet.  Quare 
lex  non  urget  eos  quorum  legislator  curam  non  habet,  idest  non 
subditos.  Hinc  si  quis  aliqua  ratione  subditus  loci  non  fiat,  non 
obligatur  legibus  loci  illius. 

31.  Quaerere  solent  doctores,  utrum  hceretici  et  schismatici 
subjiciantur  legibus  Ecclesiae.  Procul  dubio  ob  baptismum  susce- 
ptum haeretici  et  schismatici  ad  Christianam  societatem  pertinent, 
et  per  consequens  subditi  sunt  Ecclesiae.  Quare  Ecclesia  jus  habet 
eosdem  legibus  propriis  obligare.  At  dicine  potest  revera  Eccle- 
siam velle  suis  legibus  eosdem  subjicere?  Si  sermo  sit  de  legibus 
necessariis  pro  tota  communitate  Christiana,  prout  sunt  definitio- 
nes dogmaticae,  et  leges  disciplinares,  quae  ad  ordinem  publicum, 
ad  decus  religionis  et  ad  statum  societatis  firmandum  pertinent, 
tenendum  est,  Ecclesiam  legibus  hujusmodi  obligare  velle  etiam 
haereticos  et  schismaticos.  Si  astem  sermo  sit  de  legibus  proprie 
non  necessariis  in  societate,  quae  solum  pro  opportunitate  et  pro 
meliori  bono  fidelium  feruntur,  praesumi  posse  videtur,  Ecclesiam 
nolle  obligare  haereticos  et  schismaticos;  ob  istorum  enim  contu- 
maciam praevideri  aliud  non  posset,  quam  violatio  legis  et  major 
delinquentium  iniquitas. 

32.  Quod  autem  requiratur  secunda  conditio  patet  etiam  ex 
legis  notione  quae  nihil  aliud  est  nisi  ordinatio  rationis.  Lex  vero 
positiva  eo  magis  evolutam  rationem  exigit,  quo  prae  lege  naturali, 
quae  cordibus  scripta  haeret  difficilius  intelligitur. 

33.  Requiritur  tandem  ut  subditus  in  territorio  maneat.  Leges 
enim  non  adhaerent  personis,  sed  vim  habent  in  determinato  ter- 
ritorio, extra  quod  cum  non  detur  jurisdictio,  nec  legis  virtus  urget. 
Quod  definitum  legitur  in  c.  ult.  h.  t.  in  6°.  Hoc  vero  tertium 
requisitum  non  est  de  legibus  generalibus  accipiendum,  quae  leges 
limites  ignorant,  et  ubique  vim  suam  exerunt.  Intelligendum  vero 
est  de  legibus  particularibus  Provinciarum  atque  Dioecesum. 

34.  Occasione  capta  ab  hoc  tertio  requisito  legis  ad  obligan- 
dos subditos,  quaestio  proponitur  de  Peregrinis  et  Vagis.  Peregri- 
nus ille  est  qui  habet  proprium  domicilium,  a quo  ad  tempus  re- 
cedit, ad  illud  tamen  iterum  reversurus.  Vagus  est  qui  nullam 
fixam  habet  sedem  et  domicilium.  De  utrisque  dicendum  1°.  est  eos 
ubique  legibus  generalibus,  quae  omnes  fideles  obligant,  adstringi, 
non  adstringi  autem  legibus  locorum  per  quae  transeunt,  nisi 
ratione  scandali  aut  publicae  tranquillitatis.  Quare  peregrini  et 
vagi  in  loco  in  quo  actu  degunt,  tenentur  observare  leges  locales, 
quae  latae  sunt  ad  tutandam  securitatem  et  ordinem  in  loco.  Ratio 
autem  desumitur  ex  eo  quod  superior  loci  per  breve  peregrini  aut 
vagi  hospitium  non  adquirit  ordinariam  jurisdictionem  in  eos.  Legis 

autem  virtus  limites  jurisdictionis  sequitur.  Peregrini  autem  nec 
tenentur  legibus  et  statutis  particularibus  locorum  a quibus  disces- 
serunt, quia  leges  sunt  territorii  finibus  circumscriptae,  c.  2.  h.  t. 
in  6°.  et  L.  ult.  ff.  de  jurisd.  Attamen  ratione  contractus  et  cri- 
minis in  aliquo  loco  admissi,  Peregrini  et  Vagi  subduntur  legibus 
ejusdem  loci.  C.  1.  «Tametsi»  sess.  24.  conc.  Tridentini  de  Bef. 
matr.  ut  specialem  requirebat  promulgationem,  sic  etiam  quoad 
obligationem  speciale  ius  constituit,  fusiora  in  I.  4.  t.  3. 

35.  In  Cap.  10.  h.  t.  Innocentius  EU.  agit  de  statutis  et  legi- 
bus laicae  potestatis  relate  ad  clericos  et  ecclesiastica  bona.  Quae- 
stio hinc  instituitur,  utrum  statuta  laicorum  obligent  personas  eccle- 
siasticas, et  per  consequens  bona,  quae  Ecclesiarum  et  Ministrorum 
patrimonium  constituunt.  Et  1 °.  quidem  certum  est  haec  statuta 
et  leges  si  specifice  et  directe  conficiantur  pro  personis  et  bonis 
ecclesiasticis  qua  talibus,  atque  aliquam  obligationem  importent, 
non  valere,  licet  videantur  in  bonum  Ecclesiarum  et  Ministrorum 
proponi,  nisi  ab  Ecclesia  probentur.  Quod  patet  ex  cit  c.  10.  h.  t. 
et  c.  30.  de  Jurej.  (IT.  24)  et  c.  4.  de  censib.  in  6 0 (ELI.  20).  Eccle- 
siasticae enim  personae  et  bona  ecclesiatica  sub  respectu  religioso 
ceu  personae  et  res  Deo  consecratae  in  exercitio  ministerii  et  cultus 
divini,  laicis  non  subjiciuntur.  Namque  potestas  in  sacra  a Christo 
Domino  non  laicis  magistratibus,  sed  Ecclesiae  commissa  est. 

36.  2°.  Statuta  vero  et  leges  communes  quae  generatim  ne- 
gotia civium  communemque  necessitatem  vel  utilitatem  respiciunt, 
quaeque  sacris  canonibus  et  decori  status  ecclesiastici  non  adver- 
santur, Clericos  etiam  ac  ecclesiastica  bona  obligant  quoad  tamen 
vim  directivam,  non  vero  quoad  coactivam.  Obligant  vero  quoad 
vim  directivam,  non  quia  potestas  civilis  veram  habeat  in  per- 
sonas et  res  ecclesiasticas  jurisdictionem,  sed  vel  quia  rationabiles 
leges  praesumuntur  ab  ipsa  auctoritate  ecclesiastica  probari,  vel 
potius  quia  aequitas  naturalis,  et  publica  tranquillitas  et  ordo  vi- 
dentur inculcare  clericis  observantiam  harum  legum.  Istis  autem 
legibus  civilibus  non  subduntur  clerici  et  bona  ecclesiastica  quoad 
vim  coactivam,  quia  clerici  et  bona  ecclesiastica  ob  privilegium 
immunitatis  non  subduntur  potestati  laicae  ad  instar  aliarum  per- 
sonarum et  aliorum  bonorum,  quae  in  pura  et  communi  conditione 
civili  versantur.  Huic  vero  principio  immunitatis  aliqua  modificatio 
facta  est  per  Concordata  S.  Sedis  cum  variis  civilibus  guberniis. 

37.  Quaestio  8a.  de  legum  interpretatione.  Legis  interpretatio 
triplex  est,  authentica,  doctrinalis,  et  usualis.  Usualis  inter- 
pretatio nihil  aliud  est  quam  modus  practicus,  quo  judex  in  foro 
ant  etiam  populus  sensum  legis  explicat  per  actuum  frequentiam: 
quaeque  dicitur  consuetudo  secundum  legem.  Hac  autem  consue- 
tudine dicuntur  leges  firmari.  Ita  Gratianus  in  can.  3.  dist.  4. 
ubi  haec  scribit  ‘leges  instituuntur,  promulgantur,  firmantur,  cum 
moribus  utentium  approbantur.’  Quo  in  canone  verbum  ‘firmantur’ 
non  eo  sensu  sumendum  est,  quatenus  requiratur  acceptatio  populi 
ad  legem  confirmandam,  nam  lex  in  sua  firmitate  intrinseca  con- 
stituitur per  promulgationem  legislatoris;  sed  lex  firmatur  mori- 
bus populi,  quia  melius  observatur,  nec  facile  per  contrarios  actus 
destruitur  aut  immutatur. 

38.  Secunda  est  doctrinalis  quae  etiam  scholastica  dicitur,  quae- 
que nihil  aliud  est  quam  communis  sententia  Doctorum  explican- 
tium verbum  obscurum  legis.  Haec  debet  esse  communis  et  uni- 
formis. Haec  interpretatio  licet  auctoritatem  aliquam  habeat,  tamen 
vim  legis  non  obtinet,  et  proprie  limites  probabilitatis  non  exce- 
dit, tantique  facienda,  quantum  rationes,  quibus  innititur,  vim  ha- 
bent. Haec  interpretatio  doctrinalis  fieri  nequit  de  veritatibus 
fidei,  de  quarum  sensu  jam  constat  ex  Ecclesiae  definitione;  2°.  ne- 
que de  canonibus  disciplinaribus  Concilii  Tridentini.  Nam  Pius  IV. 
in  Bulla  ‘Benedictus  Deus ’ 10.  Febr.  an.  1564.  inhibuit  ‘Praelatis 
sub  interdicti  ingressus  Ecclesiae,  aliis  vero  sub  excommunicationis 
latae  sententiae  poenis,  ne  quis  sine  auctoritate  Rom.  Pont,  audeat 
ullos  commentarios,  glossas,  adnotationes,  scholia,  ullumque  omnino 
interpretationis  genus  super  ipsius  Concilii  decretis  quocumque 
modo  edere,  aut  quidquam  quocumque  nomine,  etiam  sub  praetextu 
majoris  decretorum  corroborationis,  aut  executionis,  aliove  quaesito 
colore  statuere’.  Horum  decretorum  interpretatio  peculiari  congre- 
gationi commissa  est.  Auctores  autem  de  sensu  horum  canonum 
loquentes,  explicationibus  a S.  Cone.  Congregatione  latis  adhaerent. 
Id  vero  factum  est  ut  vitium  impediretur  nimium  latas  produ- 
cendi interpretationes  legum,  quemadmodum  jam  incoeperant  a 
tempore  Cone.  Tridentini.  Ceterum  poenae  Bullae  «Benedictus  Deus» 
non  sunt  renovatae  in  Const.  « Apostolicce  Sedis.-» 

39.  Tertii  generis  interpretatio  est  ea  quae  authentica  dicitur, 
quae  nempe  ab  auctoritate  legitima  perficitur;  quaeque  legis  vim 

obtinet,  verum  enim  legis  sensum  exhibet.  Authenticam  hanc 
interpretationem  proponit  legislator  aut  ejus  successor;  nemo  enim 
alius  potest  legem  imponere.  Hinc  Valentinian.  et  Marcian.  in  L.  9. 
C.  h.  t.  decernunt  ‘si  quid  vero  in  iisdem  legibus  latum  fortassis 
obscurius  fuerit,  oportet  id  (ab)  Imperatoria  interpretatione  pate- 
fieri, duritiamque  legum  nostrae  humanitati  incongruam  emendari’. 
Haec  interpretatio  usuali  et  doctrinali  praefertur.  Immo  doctri- 
nalis quae  authenticae  adversatur  falsa  existimatur. 

40.  De  Legum  cessatione.  — Legis  obligatio  cessat  cessante 
ratione  seu  fine  legis  in  communi : c.  60.  de  appeUat.  (II.  28).  Et 
merito  quidem,  quia  non  praesumitur  legislatorem  velle  tueri  am- 
plius illam  legem,  quam  ad  bonum  commune  instituit,  et  modo  vel 
inutilis  vel  etiam  noxia  communitati  evasit  Dixi  ‘in  communi’ 
quia  in  casu  speciali  et  pro  individuis  lex  viget,  licet  non  verifice- 
tur  fortassis  finis  legis.  Lex  enim  generale  bonum  intendit,  et  in 
hac  hypothesi  locum  habet  adagium  juridicum  ‘finis  legis  non  cadit 
sub  lege’. 

41.  Cessat  2°.  abrogatione  vel  derogatione.  Abrogatur  lex 
cum  legitime  omnino  tollitur.  Abrogatur  autem  vel  per  contrari- 
am consuetudinem,  vel  per  ipsum  legislatorem  ej  usque  successorem, 
circumstantiis  mutatis.  Derogatur  legi  quando  ea  pro  parte  immi- 
nuitur vel  mutatur.  Haec  porro  derogatio  fit  duplici  modo:  1°.  si 
aliquis  articulus  a lege  auferatur,  2°.  si  aliquis  casus  particularis 
excipiatur. 

42.  Tertius  modus  cessationis  in  lege  est  dispensatio,  quae 
nihil  aliud  est  quam  relaxatio  legis  in  aliquo  speciali  casu  vel  pro 
peculiaribus  personis  facta  a publica  auctoritate,  manente  tamen 
pro  aliis  obligatione  legis.  Haec  vero  dispensatio  ordinarie  ab  ipso 
legislatore  aut  ejus  successore  perficitur;  fit  vero  aliquando  ab 
inferiore  auctoritate  Vel  ex  privilegio,  vel  ex  consuetudine,  vel 
etiam  quandoque  ex  praesumpta  rationabiliter  superioris  voluntate 
ob  gravem  causam  et  temporis  angustiam.  De  hac  vero  re  sermo 
redibit  cum  de  dispensationibus  Matrimonialibus  agendum  erit. 

43.  Tandem  si  de  lege  agatur  inferioris  potestatis,  potest  ea 
cessare  per  irritationem,  cum  nempe  superior  legem  latam  ab  in- 
feriore nullius  valoris  esse  decernit. 

Titulus  IU. 

De  Rescriptis. 

1.  Cum  in  2°.  titulo  B.  Raymundus  egerit  de  primo  principio 
juris  quod  a Principe  directe  procedit,  quodque  totam  respicit 
communitatem,  in  3°.  titulo  de  alio  principio  seu  fonte  juris  agit, 
quod  pariter  directe  a Principe  societatis  procedit,  sed  in  bonum 
individuorum  vel  alicujus  collegii  personarum  constituitur.  Unde 
jus  quod  ex  hoc  fonte  dimanat,  dicitur  jus  particulare.  Hoc  prin- 
cipium seu  fons  juris  in  Rescriptis  Summi  Pont,  collocatur. 

2.  Rescriptum  autem  definiri  solet:  ‘responsum  supremi  Prin- 
cipis ad  alicujus  supplicationem,  relationem  vel  consultationem  in 
scripto  datum’.  Responsum  supremi  Principis,  quia  in  communi 
usu  loquendi  ecclesiastico  solum  summi  Pont,  responsum  dicitur 
‘rescriptum’.  Ad  alicujus  supplicationem  etc.  ut  distinguatur  a 
decretis,  et  dispositionibus,  quae  motu  proprio  vulgantur,  et  a legi- 
bus quae  non  in  bonum  privatorum  sed  in  bonum  commune  pro- 
mulgantur. Hinc  rescripta  non  constituunt  jus  generale,  sed  solum- 
modo jus  pro  singularibus  personis  vel  pro  particularibus  associa- 
tionibus personarum,  quae  illud  impetrarunt.  Rescripta  vero  relata 
in  volum.  Legum  Greg.  IX.  ideo  vim  legis  obtinent,  quia  ab  ejus 
auctoritate  confirmata  sunt  pro  universa  societate  Christiana.  In 
Scripto  datum  ut  distinguatur  a responsis  datis  vivae  vocis  oraculo. 

3.  Rescripta  alia  sunt  justitiae  nempe  ad  lites,  alia  sunt  gra- 
tiae. Haec  distinctio  non  procedit  ex  eo  quod  secundi  generis  tan- 
tum rescripta  contineant  favorem;  rescriptum  enim  semper  exhibet 
liberalitatem  et  gratiam  Principis.  Sed  distinctio  procedit  ex  di- 
versitate objecti  seu  materiae;  rescripta  enim  justitiae  ea  sunt, 
quorum  in  precibus  et  dispositione  agitur  de  negotio  judiciali 
inter  partes  contendentes  explendo,  ac  Rom.  Pontifex  vel  causam 
per  se  decernit,  vel  judicem  aut  judices  designat  et  constituit  pro 
causa  definienda.  Unde  dantur  judices  delegati.  Aliquando  etiam 
jus  obscurum  partium  interpretatur,  quod  judex  designatus  sequi 
debeat.  Rescripta  vero  gratiae  ea  sunt  quae  Principis  liberalitatem 
continent  in  materia  sibi  undequaque  subjecta  absque  ulla  con- 
tentione partium.  Hinc  haec  rescripta  continent  beneficiorum  col- 
lationem et  alias  facultates  vel  favores. 

4.  Plures  dantur  differentiae  inter  rescripta  gratiae  et  justitiae. 
De  aliquibus  sermo  erit  inferius  (sc.  nn.  25.  et  26.)  Interim  scien- 

dum  est  1°.  rescripta  justitiae  stpctae  esse  interpretationis,  rescripta 
vero  gratiae  in  genere  esse  latae  interpretationis.  Etenim  rescripti 
justitiae  objectum  est  jus  partium  contendentium,  quod  pro  alter- 
utra parte  laedi  posset;  rescripta  vero  gratiae  nullam  dicunt  rela- 
tionem ad  jus  tertii.  Princeps  vero  generatim  praesumitur  bene- 
ficus. 2°.  Rescripta  gratiae  perpetua  sunt,  idest  cum  tempus  non 
fuerit  determinatum,  lapsu  temporis  non  destituuntur  viribus,  nisi 
dolus  aut  nimia  negligentia  possit  imputari,  ob  quam  executioni 
rescriptum  non  fuerit  demandatum.  Quare  si  gratia  in  rescripto 
facta  est,  rescriptum  morte  concedentis  etiam  re  integra  non  ex- 
spirat: c.  36.  de  prceb.  in  6°.  (DI.  4)  c.  16.  de  Reg.  jur.  in  6°.  et  9-  - 
de  Off.  Deleg.  in  6°  (I.  14).  Quare  in  hac  materia  invocari  potest 
Reg.  16.  jur.  in  6°.:  ‘decet  concessum  beneficium  a Principe  esse  man- 
surum’. Et  hoc  verificatur  etiam  quoad  illa  rescripta  quae  privi- 
legia et  dispensationes  et  gratiosas  facultates  respiciunt.  Rescripta 
vero  justitiae  infra  annum  postquam  impetrans  judicum  copiam 
habuerit,  praesentanda  sunt;  secus  in  poenam  vel  negligentiae  vel 
malitiae  nullius  roboris  reddi  possunt:  c.  9.  et  23.  h.  t.  • 

5.  Quaestio  1 ".  Quinam  possint  impetrare  rescripta.  Cum 
rescriptum  detur  a Principe  propter  bonum  privatorum  constituat- 
que  jus  particulare,  sequitur  omnes  posse  impetrare  rescripta  qui 
capaces  sunt  jurium  in  Ecclesia  Christi,  nec  impediuntur  ex  sce- 
lere aut  fraude.  Hinc  in  hac  materia  invocari  potest  vulgatum 
principium  ‘concessum  intelligitur  quod  expresse  non  prohibetur’ 
can.  8.  «jam  nunc»  caus.  28.  q.  1.  et  c.  1.  de  Procurat,  in  6°  (1. 19). 
Quidam  vero  prohibentur  propter  scelus,  quidam  propter  dolum. 

6.  Propter  scelus:  excommunicatione  irretiti  non  possunt  im- 
petrare rescripta  pontificia  c.  1.  h.  t.  in  6°.  Quae  poena  etiam  per- 
cutit excommunicatos  toleratos  vi  Bullae  Martini  V.  In  ipsa  enim 
Bulla  nullum  favorem  excommunicatis  concedere  vult,  sed  solum 
aliis  fidelibus  innocentibus  consulere  intendit  Pontifex.  Ratio  au- 
tem nullitatis  rescripti  impetrati  ab  excommunicato  procedit  tum 
ex  eo  quod  excommunicatus  juribus  in  Ecclesia  caret,  tum  ex  eo 
quod  Ecclesia  conatur  fidelem  censuris  irretitum  per  poenarum 
metum  a via  perditionis  reducere  atque  frangere  duritiam  animi 
insordescentis  in  excommunicatione,  ut  a vinculis  ejusdem  studeat 
absolvi.  Cum  rescripta  concessa  excommunicatis  sint  in  se  nulla, 
stylo  Curiae  in  Bullis  et  Rescriptis  R.  Pontificis  solet  praeponi  ab- 
solutio a censuris  latis  a jure  vel  ab  homine,  sub  eo  tantum  re- 

spectu,  ut  nempe  valeat  gratia  a Pontifice  concessa,  non  autem 
quoad  alios  effectus.  Unde  clausula  sequens  apponi  solet  ‘oratorem 
absolvimus  et  absolutum  esse  censemus  a censuris  ad  effectum 
solummodo  praesentium  literarum’.  Prudens  vero  est  haec  praxis, 
lites  enim  removet,  quae  fieri  possent  praesertim  circa  valorem  col- 
lationis beneficiorum,  et  maxime  circa  valorem  matrimonialium 
dispensationum. 

7.  In  ipso  autem  c.  1.  h.  t.  in  6°.  datur  duplex  exceptio.  Vadet 
nempe  rescriptum  concessum  excommunicato  1°.  si  hoc  rescriptum 
expostulatum  fuerit  circa  causam  excommunicationis  ex.  gr.  si 
excommunicatus  petet  a Summo  Pontifice  per  modum  simplicis 
quaerelae  judices  qui  iterum  causam  expendeant  utrum  justa  an 
injusta  fuerit  excommunicatio  contra  se  lata.  c.  41.  h.  t.  2°.  Ex- 
ceptio altera  locum  habet  cum  excommunicatus  versatur  in  conditione 
appellantis  in  aliqua  causa  sive  civili  sive  criminali,  in  qua  se 
gravatum  ob  judicis  sententiam  arbitretur.  Sciendum  enim  est 
excommunicatum  in  judiciis  actorem  esse  non  posse,  sed  posse 

* reum  esse  c.  7.  de  Judiciis  (II.  1).  Quod  si  in  judicio  succumbat, 
potest  appellare  ac  vices  actoris  in  appellatione  sustinere,  eamque 
prosequi  usque  ad  exitum  causae.  Ratio  est  quia  appellatio  con- 
sideratur ceu  actus  non  voluntarius,  sed  necessarius  et  uti  species 
defensionis,  quae  nemini  potest  denegari.  Ex  qua  ratione  conce- 
ditur excommunicato  posse  exposcere  et  valide  obtinere  rescriptum 
apostolicum  circa  hoc  negotium  appellationis,  ex.  gr.  quo  judices 
deputentur. 

8.  Secundo  rescriptum  non  valet  quod  obtentum  fuerit  per 
fraudem  prout  legitur  in  c.  28.  h.  t.  §.  ‘sunt  et  alii  qui’,  et  c.  33 
h.  t.  in  fin.  Fraus  autem  in  capite  non  attingit  internam  formam 
rescripti,  quaisi  nempe  obreptio  aut  subreptio  locum  habuerit  in 
precibus,  sed  potius  extrinsecam  circumstantiam  respicit  quae  tem- 
pore decretalium  usuvenerat.  In  fraudem  vero  obtinebantur  re- 
scripta justitiae  ab  extraneis  «personis  quae  aliquod  mercimonii  ge- 
nus sectantes  in  judicialibus  quaestionibus  rescripta  impetrabant, 
ut  eadem  venderent  illis  quorum  intererat  negotium  finiri.  Hinc 
Pontifex  decernit  rescripta  taliter  obtenta  nullius  esse  roboris. 
Censentur  enim  esse  obtenta  dolose.  Excipitur  casus  quo  re- 
scriptum obtentum  fuerit  ab  aliqua  ex  illis  personis , quae  ut 
agant  pro  nobis  in  judicio,  speciali  mandato  non  indigent.  Hae 
autem  personae  designantur  a Glossa  in  c.  33.  h.  t.  verb.  ‘Perso- 

nis’,  ut  sunt  liberi  respectu  parentum  et  vice  versa,  fratres  et 
affines  pro  fratribus  et  affinibus  rescriptum  obtinentes.  Hae  enim 
personae  absque  speciali  mandato  possunt  in  alieno  judicio  agere: 
L.  15.  ‘sed  et  personae’  ff.  de  Procurat.  — Haec  quae  dicta  sunt 
referuntur  ad  rescripta  justitiae.  Hinc  prohibitum  non  est,  quomi- 
nus quis  pro  alia  distincta  persona  rescriptum  gratiae  obtineat 
etiam  absque  ejus  speciali  mandato.  Ita  doctores  post  glossam 
in  cit  c.  28.  v.  sine  innixi  etiam  legi  ‘Universis’.  C.  De  Precibus 
Imperatori  offerend. 

9.  De  solemnitatibus  rescriptorum.  — Quaedam  requisita 
habere  debent  rescripta  in  ea  parte  quae  respicit  legislatorem,  quae- 
dam in  alia  quae  respicit  preces  personae  quae  consecuta  est  rescri- 
ptum. Solemnitas  rescripti  in  relatione  ad  supremum  Principem 
sunt  aliae  intrinsecae,  aliae  extrinsecae.  Intrinsecae  sunt  1°.  ut  ab 
ipso  Principe  detur  rescriptum,  2°.  ut  rescriptum  voluntatem  et 
verbum  Legislatoribus  indubie  et  sincere  referat.  Dubium  vero 
redditur  verbum  concedentis  rescriptum  dupliciter:  1 °.  per  mani- 
festum errorem  latinitatis  c.  11.  „ad  audient. “ h.  t.  Nam,  ut  ad- 
notat  glossa  ibi,  cum  rescriptum  Papae  per  manus  plurium  officia- 
lium maturo  judicio  transeat  et  subscribatur,  difficile  omnino  est  repe- 
riri  errores  latinitatis  in  Rescripto  legitime  impetrato.  2°.  Rasura 
seu  cancellatio  in  loco  suspecto  gignit  falsitatis  praesumptionem,  quem- 
admodum de  qnocunque  scripto,  quod  solemniter  conficiatur:  c.  5. 
de  crimine  falsi  (V.  20),  et  c.  6.  §.  ‘sed  contra’  De  fide  instru- 
mentorum (n.  22).  Locus  autem  suspectus  censetur  praesertim  pars 
dispositiva  rescripti,  et  si  sermo  sit  de  dispensationibus  matri- 
monialibus, error  vel  abrasio  in  nomine  aut  cognomine  vel  in 
gradu  propinquitatis,  reddit  nullius  valoris  rescriptum. 

10.  Solemnitates  extrinsecae  sunt,  ut  ex  stylo  Curiae  diversa 
sub  forma  dentur  rescripta  gratiae  et  justitiae. 

11.  Praecipui  momenti  solemnitas  rescripti  relate  ad  oratorem 
ea  est  quae  preces  respicit.  Loquitur  de  ea  Caput  ‘super  literis’  20. 
h.  t.  in  quo  determinatur  quandonam  obreptio  seu  falsitatis  insi- 
nuatio, vel  subreptio,  idest  veritatis  silentium  nullius  roboris  red- 
dant rescriptum.  Ex  hoc  cap.  sequentem  theoriam  deducimus.  Si 
ex  malitia  ingeratur  falsitas  in  precibus,  vel  reticeatur  aliqua  ex- 
primenda circiynstantia,  in  poBnam  fraudis  rescriptum  corruit. 
Mendax  enim  precator  carere  debet  impetratis.  Et  quidem  si  re- 
scriptum plures  partes  habeat,  idest  si  plures  contineat  concessio- 

nes,  omnes  irritae  sunt.  Principium  enim  est  generale  ‘precator 
mendax  etc.’  Si  vero  ex  simplicitate  ignorantiave  obreptio  vel 
subreptio  contigerit , videndum  est  utrum  verum  non  expres- 
sum, vel  falsum  suggestum  causa  motiva  fuerit  necne,  idest 
vera  causa  concessionis  vel  solum  impulsiva,  ob  quam  scilicet  fa- 
cilius Princeps  concessit  rescriptum;  si  primum,  rescriptum  nullius 
valoris  est,  si  secundum,  valet  rescriptum.  Et  quidem  si  rescri- 
ptum plures  partes  seu  concessiones  habeat,  nullum  redditur  solum 
in  ea  parte  quae  respondet  precibus  subreptitiis  vel  obreptitiis;  in 
reliquis  autem  valet.  Si  quaeratur  quaenam  circumstantiae  consti- 
tuant causam  motivam,  quaenam  vero  non,  sed  solummodo  exhi- 
beant causam  impulsivam,  notamus  eas  praecipue  determinari  ex 
stylo  Curiae.  Attamen  nisi  clare  constet  causam  fuisse  motivam, 
praesumitur  semper  causa  solum  impulsiva;  nam  standum  est  sem- 
per  pro  valore  actus  legislatoris  quoties  contrarium  non  probetur. 

12.  Quamvis  autem  c.  20.  h.  t.  specifice  de  rescriptis  justitiae 
pertractet,  tamen  theoria  de  obreptione  et  subreptione  in  eo  pro- 
posita applicari  potest,  et  a Doctoribus  applicatur  etiam  rescriptis 
gratiae.  De  rescriptis  .vero  justitiae  tantum  accipienda  sunt  verba 
Pontificis  sequentia  ‘Si  nihilominus  (saltem  in  forma  communi)  lite- 
ras  dedissemus,  delegatus,  non  sequens  formam  in  literis  ipsis  appo- 
sitam, secundum  ordinem  juris  in  causa  procedat’.  Ut  intelligan- 
tur  rite  verba  hujusmodi  sciendum  est,  aliquando  Pontifices  in  re- 
scripto justitiae  non  solum  designasse  judices,  qui  causam  viderent, 
sed  etiam  praecepisse  formam  judicii  et  quasdam  regulas  a judi- 
cibus observandas.  Quo  in  casu  literae  apostolicae  dicuntur  datae 
in  forma  non  communi;  judex  enim  non  potest  sequi  normas  a 
jure  communi  pro  judiciis  ordinandis  constitutas,  sed  normas  ser- 
vare tenetur  praescriptas  a Pontifice.  Dispositio  igitur  Innocentii  III. 
h.  c.  haec  est:  Si  obreptio  vel  subreptio  nobis  causa  fuit  motiva, 
non  dandi  literas,  tamen  constituendi  specialem  judicii  formam, 
constitutio  judicis  quidem  valet,  sed  idem  procedat  non  speciali 
forma,  sed  communi  judicii.  — 

13.  De  rescriptorum  interpretatione.  — Regula  gene- 
ralis et  obvia  est  ut  cum  verba  clara  et  aperta  sunt,  nec  ambi- 
guitatem referunt,  accipienda  sint  juxta  propriam. significationem, 
et  communem  loquendi  usum.  Deducitur  regula  ex  pluribus  textibus 
juris  civilis.  Ex.  gr.  ex  L.  25.  ff.  De  Legatis  (III),  sed  traditur 

etiam  in  c.  12.  de  decimis  (HI.  30).  In  quo  glossa  docet  a forma 
verborum  sine  certa  scientia  non  esse  recedendum. 

14.  At  si  obscurum  quid  vel  ambiguum  in  rescriptis  occurrat, 
distinguenda  sunt  rescripta  justitiae  a rescriptis  gratiae.  De  pri- 
mis principium  valet,  esse  scilicet  strictae  et  rigidae  interpretatio- 
nis; agitur  enim  de  jure  servando  inter  subditos,  et  per  ea  detra- 
hitur jurisdictioni  ordinariorum  judicum.  Hinc  1°.  rescripta  justi- 
tiae ita  accipienda  sunt,  ut  in  causa  videnda  non  recedatur  a jure 
communi  nisi  expressa  forma  a Pontifice  concedatur:  c.  18.  h.  t.  2°. 
Nec  de  persona  ad  personam,  nec  de  casu  ad  casum  pertrahere  licet 
rescripti  dispositionem  cc.  15.  et  35.  h.  t.,  praesertim  si  personae 
vel  negotia  sint  altioris  ordinis.  3°.  Verba  sumi  debent  ita  ut  quo 
minus  fieri  potest,  praejudicium  juribus  tertii  inferatur. 

15.  Si  dubium  sit  vel  obscurum  rescriptum  gratiae,  et  conti- 
neat aliquid  vel  quod  praejudicet  juri  tertii,  vel  quod  adversetur 
juri  communi,  est  stricte  accipiendum.  Ratio  prioris  partis  dedu- 
citur ex  c.  15.  de  off.  Deleg.  (I.  29),  ubi  Pontifex  ait  ‘non  tamen 
est  nostrae  intentionis  Dicecesano  Episcopo  praejudicium  generare’. 
Item  «ex  c.  16.  de  Privil.  (V.  33).  Adest  enim  Regula  Cancel- 
larise  18.  de  jure  quaesito  non  tollendo.  Secunda  pars  probatur 
ex  eo  quod  recessus  a jure  communi  censetur  odiosus  c.  1.  et  2. 
de  Filiis  Presbyt.  in  6°.  (I.  11)  et  reg.  28.  in  6°.  quae  ita  descri- 
bitur ‘quae  a jure  communi  exorbitant  (idest  ‘ut  ait  glossa’  deviant 
ac  discordant)  nequaquam  ad  consequentiam  sunt  trahenda’,  idest 
valent  solum  quoad  casus  expressos  in  concessione,  ut  docet  glossa. 
Talia  sunt  privilegia  quae  exorbitant  a jure  et  dici  solent  vulnus  legis. 

16.  Si  autem  rescriptum  gratiae  exhibeat  veram  gratiam,  quae 
nempe  sit  praeter  jus,  nec  ullius  tertiae  personae  juri  damnum  in- 
ferat, proprieque  exprimat  liberalitatem  principis,  benigna  lataque 
est  interpretatione  accipiendum  rescriptum:  Ut  enim  ait  Pontif.  in 
c.  22.  de  Privilegiis  (V.  33),  ‘cum  nihil  exceperit,  et  potuerit  ex- 
cepisse, ac  in  beneficiis  plenissima  sit  interpretatio  adhibenda’.  Cui 
consonat  c.  4 de  Preeb.  in  6°  (III.  4). 

17.  At  in  hoc  cap.  4.  datur  regulae  generalis  exceptio  pro  re- 
scriptis in  quibus  fiunt  concessiones  beneficiorum  ecclesiasticorum. 
Hae  enim  concessiones  censentur  factae  post  preces,  quae  genera- 
tim  referunt  vel  ambitionem  vel  importunitatem.  Quare  in  eodem 
cap.  ait  Pontifex  sub  nomine  beneficii  pensionem  non  comprehendi, 
nec  sub  nomine  canonicatus  Ecclesiarum  civitatis  venire  canoni- 

catum  Ecclesiae  Cathedralis.  Hinc  a pari  si  in  concessione  sermo 
sit  de  Praebenda  vel  cano  Dicatu,  non  intelligitur  Dignitas  vel 
Personatus. 

18.  De  tempore  in  rescriptis  considerando.  — In  re- 
scriptis ut  eorum  efficacia  definiatur,  considerandum  est  tempus 
concessionis  Rescripti,  quod  dicitur  tempus  data,  ac  tempus  prae- 
sentationis ejus  quae  fiat  executori,  quod  vulgo  tempus  prasentatce 
appellatur. 

Dicendum  vero  est  1°.  in  Rescriptis  justitiae,  ut  rescriptum 
vim  suam  exserat,  attendendum  esse  tempus  prasentationis  rescri- 
pti c.  59.  de  Appellation.  (II.  28)  et  c.  12.  eod.  tit.  Facta  enim 
praesentatione,  cognitoque  juridico  valore  rescripti  delegatus  judex 
incipit  habere  jurisdictionem  in  causa  sibi  commissa.  Hinc  si  ju- 
dex delegatus  post  signatum  rescriptum,  sed  ante  praesentationem, 
qualitatem  amiserit,  cui  adnexa  fuerat  jurisdictio  delegata  ex.  gr. 
non  amplius  fuerit  archidiaconus , vel  alia  dignitas,  non  potest 
causae  cognitionem  suscipere,  c.  11.  h.  t.  in  6°.  Quare  insuper  si 
obtineatur  judex  delegatus  pro  aliqua  causa,  quae  apud  judicem 
ordinarium  pertractatur,  hinc  non  tenetur  processum  intercipere, 
antequam  literae  apostolicae  novum  judicem  designantes  fuerint  ju- 
dici delegato  legitime  praesentat®  cit  cap.  59.  De  Appellat  Licet 
vero  rescriptum  justitiae  incipiat  valere  a tempore  praesentationis, 
tamen  quoad  suam  extensionem  referendum  est  ad  tempus  conces- 
sionis. Sane  in  cap.  ult.  h.  t.  prohibet  Pontifex  quominus  rescri- 
ptum pro  litibus  finiendis  datum  inter  certas  personas,  protrahatur 
ad  alias  causas,  quae  tempore  concessionis  ortae  non  erant  inter 
litigantes. 

19.  2°.  In  rescriptis  grati®  quoad  eorum  vim  est  attenden- 
dum tempus  data;  idest  eo  ipso  quod  Rescriptum  signatum  est 
a Pontifice,  illico  parit  jus  qu®situm  oratori.  Sane  c.  7.  de  Prab. 
in  6°  (HI.  4)  ita  sumatur  ‘in  impetratione  beneficiorum  inspicitur 
data,  non  praesentatio  vel  acceptio’.  Ratio  est  quia  in  rescriptis 
gratiosis  Pontifex  non  committit  negotium  videndum  alicui;  sed 
ipse  cognitis  rationibus,  negotium  concessionis  videt  et  decernit. 
Hinc  in  c.  9.  h.  t.  in  6°.  Pontifex  respondit,  clericum  vi  obtenti 
rescripti  consequi  non  posse  beneficium  curam  animarum  adnexam 
habens,  quia  tempore  concessionis  rescripti  ®tatem  congruam  non 
attigerat.  Hinc  in  c.  7.  h.  t.  Pontifex  Episcopo  Tornacensi 
nuper  electo  imperat,  ut  rescriptum,  quod  a canonico  executioni 

mandari  debebat,  ipse  Episcopus  modo  exequatnr , quia  tempore 
datiB  erat  et  ipse  canonicus.  Hinc  etiam  rescriptum  de  assequendo 
beneficio  proxime  vacaturo  non  extenditor  ad  beneficium  quod  inde 
erigatur  Clement.  un.  h.  t» 

20.  Excipitur  casus  in  quo  gratia  non  est  in  rescripto  plene 
confecta;  sed  vel  alligatur  conditioni  futurae,  vel  committitur  alteri 
facienda,  ex.  gr.  si  Episcopo  committatur  ut  Titium  provideat 
in  praebenda  proxime  vacatura;  in  hoc  enim  casu  circa  aetatem 
Clerici  respicitur  tempus  quo  beneficium  vacat  c.  29.  de  Prceb. 
(III.  4.)  in  6°.  consonant  c.  36.  eod.  in  6°.  §.  fin. 

21.  Quaestio  instituitur  de  prcelatione  rescriptorum.  — Quando 
duo  (vel  plura)  rescripta  circa  eandem  materiam  concurrunt,  sem- 
per  duplex  exsurget  quaestio:  1°.  utrum  ex  eis  est  prius  tempore; 
2°.  suntne  rescripta  ejusdem  generis,  i.  e.  utrumque  generale  vel 
utrumque  speciale,  an  diversi  generis,  h.  e.  unum  generale,  alte- 
rum speciale.*)  — 

Si  sunt  ejusdem  generis,  prius  tempore  potius  est  jure;  ergo  prae- 
valet posteriori.  — Ratio  est,  quia  secundum  c.  1 .de  constit.  in  6°.  (1. 2) : 
,jura  omnia  Summus  Pontifex  in  scrinio  pectoris  sui  censetur  ha- 
bere ita,  ut  constitutionem  posteriorem  condendo,  priorem  revocare 
noscatur,  non  autem  particularia  e.  gr.  locorum  specialium  et  per- 
sonarum singularium  consuetudines  et  statuta14.  Atqui  rescriptum  — 
ut  ex  definitione  patet  — est  aliquid  particulare;  ergo  rescriptum 
prius,  quia  ignoratum,  secundo  rescripto  non  censetur  abrogari.  — 
Clarius  idem  deducitur  c.  12  .de  off.  et  potest.  Judicis  deleg.  (I.  29), 
ubi  Alexander  III.  ait:  «Si  memores  fuissemus  nos  pro  praedicto 
N.  literas  direxisse  (prius  rescriptum),  pro  adversario  nullatenus 
scripsissemus»  (secundum  r.).  Et  revera  Alexander  DI.  praedicto 
N.  beneficium  conferendum  vi  prioris  rescripti  curavit 

Duae  vero  statuendae  sunt  exceptiones: 

a)  si  in  posteriore  rescripto  de  priore  fit  mentio  expressa, 
derogatur  priori,  inquantnm  hoc  exprimitur  ex  c.  3.  h.  t.; 

b)  si  prius  rescriptum  praesentatum  non  fuerit  ex  malitia  vel 
neglegentia  intra  annum  ab  habita  judicum  copia,  praevalet  rescrip- 
tum postea  impetratum;  ex  cc.  9.  et  23.  h.  t 

*)  Generale  rescriptum  est  illud  in  quo  Pontifex  judicem  constituit  ad 
videndam  universitatem  causarum  alicujus  Pro  vinci®,  Dicsceseos  etc.  Speciale  re- 
scriptum est  quando  judex  delegatus  est  ad  aliquam  determinatam  causam  videndam. 

Santi  I.  Decr.  3 

22.  At  si  rescripta  sunt  diversi  generis,  unam  generale,  alte- 
rum speciale  et  viceversa  circa  eandem  materiam,  valet  regula  34 
juris  in  6°.  „Generi  per  speciem  derogatur". 

Si  generale  praecedat,  et  speciale  fuerit  ab  adversa  parte  ob- 
tentum, speciale  hoc  rescriptum  valet,  licet  de  primo  sileat;  cc.  1. 
et  14.  §.  „Quoniamtt  h.  t. 

Si  speciale  praecedat,  hoc  erit  observandum,  nisi  expresse  de 
eo  caveatur. 

23.  De  praelatione  rescriptorum  gratice  eadem  ferme  repetenda 
sunt.  Quod  si  nempe  privilegium  seu  gratia  sit  generalis,  se- 
cunda specialis,  tunc  specialis  praevalet,  licet  prioris  facta  mentio 
non  fuerit  ex  Reg.  Jur.  14.  in  6°.  ‘generi  per  speciem  derogaturi. 
Hinc  in  c.  38.  de  Prceb.  in  6°.  (IH.  4)  cum  quidam  facultatem 
consecutus  fuisset  sex  praebendas  conferendi  in  quadam  Ecclesia, 
ac  alius  inde  habuerit  facultatem  conferendi  peculiarem  praeben- 
dam, collatio  hujus  sustinetur  contra  privilegium  prioris.  Speciale 
enim  limitat  generale.  Idem  dicendum  si  viceversa  prius  sit  spe- 
ciale aliud  generale.  Scilicet  generale  non  derogat  speciali,  nisi  ex- 
presse de  speciali  locutus  fuerit  Pontifex.  Si  privilegium  utrumque 
generale;  prius  praevalet  posteriori  nisi  in  secundo  fiat  mentio  prioris: 

24.  Si  vero  gratiae  sunt  ambae  speciales,  nec  simul  componi 
possunt,  prior  praevalet,  nisi  in  secundo  mentio  de  priori  fiat  c.  12. 
de  Off.  et  pot.  .Jud.  Deleg.  (I.  29)  et  c.  19.  de  Prcescript.  (II.  26). 
Et  valet  principium  ‘Prior  in  tempore,  potior  in  Jure’.  Quare  ad 
tempus  datae  respicitur.  Exceptio  autem  datur  ob  clausulam  ‘ante- 
ferri’. Cum  enim  haec  clausula  ponatur  in  rescripto,  hoc  rescri- 
ptum praevalet  priori  licet  de  eo  nullam  faciat  mentionem.  Quia 
per  eam  clausulam  censetur  revocari  quaelibet  gratia,  quae  in  prio- 
ribus rescriptis  collata  est,  capp.  15.  et  40.  de  Prceb.  in  6°.  (IU.  4) 
nec  non  c.  6.  de  concess.  Prceb.  in  6°.  (TTT  7). 

25.  Quaeritur  ab  auctoribus,  utrum  rescripta  justitiae  quae 
nulla  sunt,  suo  valore  careant  per  se  ipsa,  aut  nulla  fiant  ope 
exceptionis  adversae  partis.  Sententia  quae  secundum  membrum 
affirmat  tenenda  est,  ita  scilicet  ut  nisi  ab  adversa  parte  exceptio 
fiat,  judex  delegatus  valide  procedat  in  causae  cognitione.  Pro- 
batur ex  capp.  9.  et  23.  h.  t.  Casus  est  de  secundo  rescripto  quod 
obtinetur  contra  prius  quin  de  priori  mentio  fiat.  Quare'  sermo 
est  de  rescripto  secundo  nullo.  Porro  nullitas  hujus  secundi  re- 
scripti potuit  provenire  etiam  ex  subreptione  dolosa.  Nam  Pontifex 


Digitized  by  LjOOQie 


TIT.  m.  DE  BB8CBIPTI8. 


35 


non  insinuat  secundum  rescriptum  obtentum  fuisse  ex  simplicitate 
vel  ignorantia,  sed  proponit  generice  casum  de  rescripto  quod 
nullius  roboris  redditur  eo  quod  contrarium  sit  priori  alteri  re- 
scripto. Jam  yero  boc  secundum  rescriptum  valet  nisi  adversarius 
probet  se  obtinuisse  priUs  rescriptum,  et  hoc  executioni  mandatum 
non  fuisse  eo  quod  copia  Judicum  haberi  non  potuerit,  vel  eo  quod 
legitime  impeditus  fuerit  quominus  id  faceret.  Id  est  secundum 
rescriptum  quod  juxta  regulas  generales  nullum  est,  tamen  valet 
donec  validis  exceptionibus  adversae  partis  elidatur.  Ergo  rescri- 
ptum justitiae  robur  obtinet  et  nonnisi  exceptione  eliditur. 

26.  At  non  ita  dicendum  de  rescriptis  gratiae,  ea  enim  si 
obreptitia  sunt,  vel  subreptitia,  nulla  sunt  ex  seipsis  idest  ipso 
jure  nihil  valent.  Hinc  quidquid  occasione  et  praetextu  horum 
rescriptorum  gestum  est,  nullius  est  valoris  perinde  ac  si  gestum 
non  fuisset.  Haec  conclusio  constat  ex  c.  19.  h.  t et  ex  12  de 
sent.  et  re  jttd.  (H.  27).  Hoc  in  sensu  Qlossa  in  c.  20.  h.  t.  explicat 
verba  illa  Pontificis  ‘mendax  precator  carere  debet  impetratis’. 

27.  Batio  disparitatis  ex  eo  derivat  quod  rescripta  justitiae 
cum  ab  una  parte  obtinentur,  alteri  proprie  non  praejudicant.  Nam 
cum  'quaestio  haec  illa  praecise  rescripta  justitiae  respidat,  in  qui- 
bus designantur  judices;  pars  adversa  poterit  coram  ipsis  suas 
rationes  proponere  et  proprium  jus  tueri.  Insuper  si  haec  eadem 
pars  nihil  excipiat  contra  judices  delegatos,  eosque  acceptet;  facto 
suo  manifestat  animum  suum  renundandi  juri  suo  exceptionis  pro- 
ponendae, et  confirmat  virtutem  rescripti:  Hinc  merito  in  com- 
modum partis  adversae  statutum  est,  rescripta  justitiae  vires  suas 
non  exerere  ante  praesentationem.  At  rescripta  gratiae  rite  facta 
continent  negotium  completum  ex  parte  Prindpis  qui  favorem  ex- 
hibet oratori.  Hinc  vel  statim  valet  rescriptum,  vel  statim  nul- 
lum est.  Insuper  in  rescriptis  gratiae  deest  regulariter  adversa 
pars  quae  excipere  potest  Ergo  rescripta  gratiae  si  vitio  substan- 
tiali laborent  nulla  sunt  per  se;  secus  enim  per  exceptionem  fieri 
nulla  regulariter  non  possent 

28.  De  executione  rescriptorum.  — Quaeritur  1°.  quinam 
sint  executores  rescriptorum.  In  c.  11.  h.  t in  6°.  (L  3)  designan- 
tur personae  quibus  committi  potest  executio  rescripti  justitiae  a 
R.  Pontifice  facti:  scilicet  designantur  personae  quae  possunt  fungi 
munere  Judicis  delegati.  Istae  personae  sunt  clerici,  qui  in  Ecclesia 
cathedrali  obtinent  dignitatem,  personatum  vel  canonicatum.  Hinc 

judices  delegati  nequeunt  esse  canonici  Ecclesiae  collegialis,  uti  de- 
claravit Gongr.  Cone,  die  9.  Sept.  anni  1843.  in  causa  Regensi,  quae 
tenuit  posse  designari  etiam  dignitates  Ecclesiae  Collegiatae.  Porro 
istae  personae  a jure  ipso  designatae  sunt  ad  hoc  munus  1°.  quia 
praesumuntur  magis  idoneae  prae  reliquo  clero  Dioeceseos;  2°.  quia 
exeeutor  literarum  apostolicarum  gratis  munus  sibi  commissum 
exercere  debet:  merito  ergo  providit  jus  ut  hujusmodi  officium 
gratuitum  committeretur  clericis,  qui  ex  praebenda  propria  jam 
habent  unde  sufficienter  sustententur.  Dispositio  c.  11.  dt.  immu- 
tationem aliquam  passa  est  ex  decreto  Trid.  cap.  10.  sess.  26.  de 
ref.,  ubi  statutum  est,  inter  illas  personas  designatas  a Bonifacio  VITT 
solum  aliquas  posse  ad  officium  Delegati  pontificii  assumi;  easque 
esse  illas  quae  judices  deputantur  in  Cone.  Provinciali  vel  Dimoe- 
sano.  Tamen  sive  dispositio  dt.  cap.  11.  sive  dispositio  Triden- 
tina  non  prohibent  quominus  R.  Pontifex  ex  certa  scientia  possit 
alium  clericum  ad  judicium  ferendum  delegare,  qui  careat  quali- 
tatibus designatis  in  iisdem  locis  juris.  Dixi  ‘ex  certa  scientia’, 
quia  si  ex  ignorantia  i.  e.  ex  falsa  insinuatione  delegatio  facta 
fuerit,  processus  et  acta  judicialia  qua  ab  hujusmodi  judice  con- 
fidantur,  nullius  valoris  sunt.  Quare  si  designetur  aliqua  persona 
ad  officium  judicis  delegati  carens  praedictis  qualitatibus,  in  re- 
scripto delegationis  debet  exprimi  derogatio  dispositioni  Bonifacii 
et  Cone.  Tridentini.  Cfr.  Glossam  in  cit.  cap.  11.  verbo  ‘omittantur’. 

29.  Rescripta  gratia  committi  possunt  exequenda  Episcopo, 
vel  ejus  Vicario  Gen.,  et  si  commissio  facta  fuerit  Ordinario  loci, 
exeeutio  fieri  potest  tum  ab  Episcopo  tum  ab  ejus  Vicario  Gen. 
Quid  veniat  nomine  Ordinarii  loci  vel  oratorum  Ordinarii,  fusius 
tractabitur  juxta  decretum  S.  C.  s.  Officii,  die  20.  Februarii  1888, 
quando  sermo  erit  de  exeeutione  lit.  Apost.  respectu  matrimonii 
(1.  IV.  decr.  Gregorii  IX.).  Si  autem  facta  fuerit  Episcopo,  non 
potest  Vicarius  virtute  mandati  generalis  negotium  exeeutionis  per- 
ficere, nec  viceversa  Episcopus  poterit  exequi  Literas  Apostolicas 
Vicario  commissas.  Ratio  est  quia  censetur  electam  fuisse  indu- 
striam personae. 

30.  Nunc  2°.  de  modo  exeeutionis  rescriptorum.  Si  sermo  sit 
de  rescriptis  justitiae,  vel  in  his  designatus  est  modus  procedendi, 
vel  non.  Si  non  est  designatus,  judex  delegatus  sequi  debet  ordi- 
nem juris  communis;  si  est  designatus,  judex  debet  prae  oculis 
habere  et  seqni  formam  in  rescripto  designatam. 

31.  In  rescriptis  grati*  distinguenda  est  exeeatio  necessaria 
ab  executione  voluntaria,  quae  dieitor  etiam  executio  in  forma 
commissoria:  hinc  habes  execntorem  sive  necessariam  sive  volun- 
tariam. Necessarias  execator,  et  necessaria  exeeatio  locum  habent 
in  rescriptis  quae  continent  gratiam  factam  seu  plenam,  qno  in 
casa  execator  assumit  cognitionem  snmmariam  rerum  expositarum 
in  precibus,  et  deinde  edit  decretam  in  qao  innuit  preces  veritate 
niti,  et  demam  dispositionem  Sum.  Pontificis  applicat.  Qaare  co- 
gnita veritate  precum,  execator  necessarias  non  potest  gratiam 
petitam  denegare.  Execator  volantarius  locum  habet  in  hypothesi 
grati*  non  factae,  sed  faciendae  ab  ipso  exeontore  rescripti.  For- 
mula commissionis  hujus  regulariter  est  ‘cognita  veritate  precum 
si  expedire  tibi  visam  fuerit’  vel  similia.  Hoc  in  casa  execator 
non  solam  debet  cognoscere  de  precum  veritate,  sed  etiam  de  va- 
lore  causae  pro  gratia  concedenda;  execator  enim  in  hoc  casa  est 
qui  proprie,  aactoritate  quidem  sibi  commissa,  gratiam  facit.  Gratia 
ergo  est  effectas  rationabilis  judicii  ipsius  exeeutoris. 

32.  De  Cessatione  rescriptorum.  — Rescripta  justitiae 
quibus  judices  delegati  ad  causam  videndam  designantur,  cessant 
morte  tum  naturali  tum  civili  concedentis,  si  adhuc  res  sit  inte- 
gra. Ex.  c.  30.  De  Offic.  Jud.  Deleg.  (I.  29).  Concordant  capp.  19. 
et  20.  eod.  Quod  ita  valet  ut  processus  a Judice  delegato  con- 
fectus etiam  si  mortem  concedentis  ignoraverit,  irritus  sit,  ac  nul- 
lius valoris.  Nam  ante  usum  concessionis  factae  a Principe  non 
censetur  transisse  jurisdictio  in  judicem  Delegatum.  C.  6.  de  Off. 
et  Pot.  Jud.  Deleg.  in  6°  (I.  14).  Doctores  vero  excipiunt  casum 
erroris  communis  ex  celebri  lege  ‘Barbarius’  ff.  de  Off.  Prwtoris. 

33.  Si  quaeratur  quandonam  res  amplius  integra  non  sit:  juxta 
c.  19.  de  Off.  et  Pot.  Jud.  Deleg.  (I.  29)  per  litis  contestationem 
cessat  esse  integra.  Haec  dispositio  est  Lucii  III.,  qui  refert  morem 
et  sententiam  temporis  sui.  Ex  capite  vero  20.  eod’.  res  desinit 
integra  esse  per  citationem  judicis  delegati.  Hoc  caput  est  Ur- 
bani HI.  qui  novum  induxit  jus,  quod  modo  servatur.  Invaluit 
enim  principium,  jurisdictionem  nempe  in  judice  perpetuari  per 
legitimam  citationem,  ceu  tenuit  Gregorius  IX.  in  cap.  ult.  10. 
de  Off.  Legati  (L  30)  et  in  cap.  19  .de  Foro  compet.  (II.  2)  et 
Glossa  in  cap.  19.  h.  t.  citatio  enim  seu  vocatio  in  jus  est  funda- 
mentum judicii  et  principium  actionum  instituendarum  §.  ul.  in 
prine.  Instit.  de  poen.  temer.  litig.  Quare  judex  qui  per  citationem 

negotium  praeoccupavit,  totam  causam  et  jurisdictionem  praevenisse 
videtur.  Nec  requiritur  litis  contestatio,  quae  proprie  est  ‘petitio 
in  jure  proposita,  et  congrua  responsio  secuta  animo  litigandi’,  c.  1. 
de  litis  contest.  (II.  5).  Imo  nec  necesse  est  ut  citatio  ad  partem 
perveniat,  nam  si  per  eam  steterit  quominus  citationem  reciperet, 
ex  Clement.  2.  Ut  lite  pend.  (IL  5),  res  non  amplius  integra  est 
ln  hoc  capite  Glossa  adnotat  ad  perpetuandam  jurisdictionem  in 
judice  sufficere  ipsum  emanasse  citationem  secundum  canones,  id- 
est  subscripsisse  mandatum  citationis.  Quia  est  actus  juridicus 
quo  judex  occupavit  negotium  et  exercuit  jurisdictionem  delegatam. 

34.  Quaeritur  quomodo  c.  19.  et  20.  de  Off.  et  pot.  Jud.  Beleg. 
(I.  29)  concilientur.  Variae  dantur  sententiae.  Admittere  non  pos- 
sumus opinionem  eorum  qui  dicunt  decisionem  Lucii  ITE.  in  cap.  19. 
h.  t.  supplendam  esse  per  vocabulum  ‘maxime’,  ita  ut  censeatur 
jurisdictio  perpetuata  ‘maxime’  cum  lis  fuerit  contestata;  vel  eo- 
rum qui  tenent  decisionem  Urbani  servandam  esse  cum  Judex  ignorat 
mortem  Pontificis;  vel  tandem  eorum  qui  dispositionem  Urbani 
accipiunt  de  citatione  per  edictum  quae  aequivalet  contestationi 
litis.  Potius  dicendum  est  "Urbanum  in  varia  doctorum  opinione 
adoptasse  sententiam  contrariam  illi  quam  Lucius  III.  secutus 
fuerat  At  objicitur  utrumque  caput  fuisse  corpore  juris  relatum, 
quod  factum  non  fuisset  si  Lucii  III.  constitutio  fuisset  abrogata 
a constitutione  Urbani.  Verum  1°.  etiam  in  tit.  de  Censib.  in  6°. 
(DI.  20)  dantur  binae  constitutiones  2‘.  et  3».  quarum  postrema 
corrigit  priorem  circa  procurationes  in  pecunia  recipiendas.  Ergo 
a pari  in  casu  nostro  utraque  constitutio,  Lucii  nempe  et  Urbani, 
potuit  referri,  ut  in  materia  illa  dignosceretur  natura  quaestionis 
quae  agitabatur  inter  Doctores.  2°.  Animadverti  potest  caput  20. 
non  abrogasse  omnino  caput  19.,  nam  saltem  quoad  principium  de 
cessatione  jurisdictionis  in  judice  delegato  re  integra  utrumque 
conveniunt  Hinc  cap.  19.  in  corpore  juris  insertum  forsitan  est, 
ut  valeret  pro  ea  parte  in  qua  probat  hoc  principium. 

35.  Si  sermo  sit  de  rescriptis  gratiae,  distinguendum  est  utrum 
gratia  sit  facta  vel  nondum  facta.  Gratia  facienda  tunc  obtinet 
cum  summus  Pontifex  alicui  concedit  facultatem  gratiam  faciendi 
Gratia  autem  tunc  est  facta  cum  summus  Pontifex  cognita  veri- 
tate precum  ipse  dispensat  in  impedimentis  vel  confert  Beneficium 
determinatum  si  est  vacans,  vel  absolute  mandat  ut  concedatur 
ab  Ordinario  cum  ipsum  vacaverit  , vel  denique  privilegium  ali- 

quod  yel  aliquam  facultatem  elargitur.  Jamvero  si  facta  est  gra- 
tia, haec  perpetuo  perseverat.  Cap.  9.  De  Otf.  Deleg.  in  6°.  (I.  14.) 
Nec  officit  quod  gratia  committatur  ad  exequendum  judicibus,  nam 
in  casu  judex  est  simplex  et  merus  executor,  nec  revera  juris- 
dictionem ipse  exercet.  Si  vero  gratia  est  facienda,  vis  rescripti 
cessat  morte  concedentis  re  adhuc  integra,  ut  ex  cap.  36.  de  Prceb. 
in  6°.  (III.  4).  Ratio  disparitatis  est  in  eo  quod  gratia  facta  jus 
tribuat  per  se,  gratia  autem  facienda  non  exhibet  jus  quaesitum, 
sed  possibilitatem  illud  acquirendi  per  exercitium  jurisdictionis  de- 
legatae, quae  jurisdictio  prorsus  cessat  morte  delegantis,  nisi  dele- 
gatus fecerit  suam,  occupando  negotium.  Per  regulam  vero  12l,m. 
Cancellari®  revalidantur  omnia  rescripta  grati®  et  justiti®  con- 
cessa a Pontifice  defuncto  infra  annum  ante  ejus  mortem,  qu® 
rescripta  per  mortem  Pontificis  re  adhuc  integra  nullius  roboris 
evaserant. 

36.  Relate  ad  rescripta  grati®  animadvertimus  quandoque 
concedi  gratias  qu®  repetitos  actus  complectunt:  ex.  gr.  ut  quis 
a clioro  abstineat,  ut  quis  tali  vel  tali  privilegio  gaudeat.  H® 
vero  grati®  si  concedantur  cum  clausula  ‘ad  beneplacitum  nostrum, 
cessant  morte  concedentis,  cum  quo  ejus  beneplacitum  desinit,  c.  5. 
h.  t.  in  6°.  Si  vero  concedantur  cum  clausula  ‘ad  beneplacitum 
S.  Sedis’  perseverant,  donec  vel  concedens,  vel  ejus  successor  non 
revocaverit.  Ita  in  eod.  t.  c.  5.  h.  t.  in  6°.  Cui  casui  accommodant 
auctores  etiam  illum  in  quo  Pontifex  utatur  clausula  ‘donec  revo- 
cavero’. Nam  revocatio  est  proprie  actus  positivus  qui  per  mortem 
non  verificatur. 

37.  Tandem  ut  h®c  tractatio  compleatur,  animadvertendum 
est,  rescripta  cessare  posse  per  renunciationem  vel  per  revocatio- 
nem. Per  renunciationem  cessant  rescripta  grati®,  quando  ob- 
tento privilegio  quis  renuntiat,  dummodo  ex  obtenta  concessione 
nnlli  terti»  person®  jus  qu»situm  sit:  Rescripta  vero  justiti»  per 
impetrantis  renuntiationem  cessant  ante  factam  a judice  citationem. 
Nam  post  factam  citationem  Judex  habet  veram  jurisdictionem 
quoad  utramque  partem  collitigantem.  Rescripta  autem  revocan- 
tur Vel  tacite  per  actum  qui  scienter  a Pontifice  ponatur,  vel  ex- 
presse cum  claris  verbis  nullius  valoris  esse  decernit  concessiones 
factas.  Exemplum  habemus  in  c.  ult.  15.  h.  t.  in  6°. 

Titulus  IV. 

De  Consuetudine. 

1.  Praeter  jus  quod  directe  a Principe  procedit,  est  jus  quod 
moribus  populi  introducitur  ac  non  scriptum  dicitur,  quia  imme- 
diate ac  directe  a Principis  imperio  non  oritur.  Post  principia 
et  fontes  juris  scripti,  de  fonte  juris  non  scripti  titulus  exhibetur. 

Definitio.  Consuetudo  si  in  facto  consideretur  nihil  aliud  est 
nisi  actuum  frequentia  c.  1.  de  Const.  in  6°.  (I.  2).  Consuetudo  in 
significatione  juris  significat  ipsum  jus  quod  ex  frequentia  actuum 
populi  derivat  Definitur  autem  ab  Isidoro  in  can.  5.  Distine. 
1.  Decreti  Gratiani  ‘consuetudo  est  jus  quoddam  moribus  institu- 
tum, quod  pro  lege  suscipitur  cum  deficit  lex’.  Verum  haec  de- 
finitio non  recipitur,  non  enim  adaequatam  exprimit  consuetudinis 
notionem.  Quare  alia  communiter  datur  definitio,  idest  ‘jus  non 
scriptum,  diuturnis  populi  moribus  introductum,  aliquo  legislatoris 
consensu  firmatum,'.  Dicitur  ‘jus',  ut  innuatur,  Consuetudinem  in 
suo  esse  formali  constitutam  veram  obligandi  vim  habere,  ac  legis 
proprie  dictae  naturam  imitari;  solumque  differre  in  modo  quo  in 
societate  vigere  incipit.  Lex  enim  proprie  dicta,  quae  jus  scri- 
ptum dicitur,  per  solemnem  principis  promulgationem  intimatur, 
consuetudo  vero,  quae  jus  non  scriptum  appellatur,  moribus  populi 
introducitur.  Additur  ‘diuturnis  populi  moribus'  ut  exprimatur 
modus  quo  introducitur,  simulque  haec  verba  docent,  non  quemlibet 
usum  jus  gignere,  sed  requiri  actuum  frequentiam,  quae  sit  pu- 
blica et  longo  tempore  observata.  Cum  aliquo  consensu  legislatoris. 
In  societate  enim  ordinata  leges  debent  ab  eo  procedere  qui  juris- 
dictione gaudet,  quique  voluntate  sua  rationali  normas  pro  actibus 
populi  regendis  determinat.  Voluntas  vero  ejus  non  esse  debet 
semper  expressa,  potest  esse  etiam  tacita,  imo  etiam  praesumpta, 
quae  legalis  dicitur.  Haec  autem  praesumpta  voluntas  obtinet  cum 
reapse  non  adest  in  particulari  principis  consensu,  sed  in  generali 
ejus  consilio  continetur.  Idest  consilium  Principis  generale  est  ut 
subditi  verum  bonum  assequantur.  Hinc  praesumitur  probare  quid- 
quid in  populi  bonum  derivat  et  influit.  Cum  vero  quidquid  sequi- 
tur populus  ex  rationali  consuetudine  in  populi  bonum  est:  ergo 
rationalis  consuetudo  ex  praesumpto  Principis  consensu  observatur, 
licet  Princeps  consuetudinem  ignoret.  In  jure  insuper  nostro  con- 
sensum legalem  deprehendimus  ex  c.  uL  11.  h.  t.  ubi  Pontifex  de- 

clarat  se  recognoscere  et  acceptare  uti  validas  etiam  contra  jus 
illae  consuetudines  qu®  sunt  rationabiles  et  legitime  praescriptae. 
Consonat  c.  1 .de  Constit.  in  6°.  (I.  2). 

2.  Quibus  positis  notio  consuetudinis  distinguitur  a notione 
legis,  quia  lex  solemniter  promulgatur;  distinguitur  a traditionibus 
populorum.  Traditio  enim  potius  respicit  doctrinas  et  principia 
theoretica;  consuetudo  vero  praxim.  Quod  si  traditiones  etiam 
practic®  dentur,  qu®  nempe  populi  actiones  dirigunt,  h®  traditio- 
nes referunt  aliquam  legem  qu®  antiquitus  promulgata  fuerat, 
cujus  promulgationis  forsan  memoria  excidit,  consuetudo  vero  no- 
vum jus  nec  antea  intimatum  refert.  Distinguitur  tandem  consue- 
tudo a prsscriptione  1°.  quia  prsescriptio  tendit  contra  jus  priva- 
torum, consuetudo  jus  novum  et  publicum  inducit.  Hinc  prima 
a privatis  personis,  secunda  vero  a populo  debet  introduci.  2°. 
Prmscriptio  justum  titulum  exigit  licet  sit  coloratus;  consuetudo 
nullum  titulum  requirit  c.  17.  de  Prcescript.,  (H.  26)  nam  est  po- 
pulus qui  cum  prosumpto  legislatoris  consensu  sibi  legem  creat.  3°. 
In  praescriptione  requiritur  bona  fides  ex  eod.  cap.;  in  consuetudine 
non  requiritur  absolute,  cum  est  in  sui  exordio;  nam  ut  introduca- 
tur consuetudo  contra  legem,  in  illis  qui  primi  sunt  ad  eam  in- 
ducendam non  excluditur  voluntas  adversa  legi  tunc  existenti. 

3.  Divisio  consuetudinis.  Alia  est  secundum  legem,  qu® 
nihil  aliud  est  quam  agendi  ratio  populi  conformata  secundum  illam 
intelligentiam  quam  populus  tribuit  verbo  dubio  aut  obscuro  legis; 
qu®que  proinde  non  differt  ab  interpretatione  legis  quam  vocavi- 
mus usualem.  Alia  est  proster  legem , qu®  consuetudo  locum  ob- 
tinet cum  populus  sibi  pr®cipit  vel  prohibet  id  quod  nulla  lege 
vel  pr®cipitur  vel  prohibetur.  Alia  tandem  est  contra  legem,  qua 
nempe  aliquid  quod  lege  interdictum  est  redditur  licitum,  et  ali- 
quid quod  lege  pneceptum  est.  redditur  indifferens. 

4.  Qtueritur  nunc  de  requisitis  in  consuetudine  conditionibus. 
— Gregorius  IX.  in  c.  ul.  h.  t.  ait  ‘non  tamen  est  usque  adeo 
valitura  (consuetudo),  ut  vel  juri  positivo  debeat  pr®judicium 
generare,  nisi  fuerit  rationabilis,  et  legitime  sit  proscripta’.  Ex 
quibus  verbis  auctores  inferunt  carae  teres  quos  consuetudo  habere 
debet,  idest  ut  sit  1°.  rationabilis,  2°.  legitime  proscripta. 

5.  Consideramus  primo  loco  rationabilitatem  consuetudinis.  De 
consuetudine  secundum  legem  non  loquimur;  quisque  enim  videt, 
ipsam  revera  esse  rationabilem.  Sefert  enim  practicum  sensum 

legis,  ipsnmque  ex  facto  applicationis  certum  reddit  Lex  autem 
est  rationabilis.  Consuetudinem  praeter  legem  rationabilem  esse 
'facile  dignoscitur,  nam  jus  nullimode  laedit.  Adnotari  autem  debet, 
hanc  consuetudinem  nimis  ardua  praecipere  vel  prohibere  non 
posse;  secus  impossibilis  esset  ac  proinde  irrationabilis.  Quaestio 
igitur  instituitur  quomodo  consuetudo  contra  legem  esse  possit 
rationabilis.  Non  loquimur  de  consuetudine  in  fieri,  nam  cum  ea 
adversetur  legi  adhuc  existenti,  quae  rationabilis  est,  non  potest 
et  ipsa  esse  rationabilis.  Loquimur  itaque  de  consuetudine  in  facto 
esse,  idest  in  sua  vera  et  completa  existentia.  Porro  consuetudo 
in  ista  conditione,  cum  in  locum  abrogatae  legis  successerit,  ipsa 
optime  potest  esse  rationabilis.  Quare  ut  appareat  utrum  consue- 
tudo introducta  censenda  sit  rationalis  necne,  videndum  est  utrum 
lex  cui  opponitur  consuetudo,  possit  necne  abrogari.  Hinc  si  sermo 
sit  de  lege  naturali  vel  positivo  divina,  nemo  non  videt  consue- 
tudinem contrariam  esse  prorsus  excludendam  tamquam  adversam 
rationi  c.  ult.’h.  t.  Factum  enim  hominis  non  potest  legitime  ad- 
versari voluntati  divinae,  sive  per  naturam,  sive  per  revelationem 
manifestatae.  Verum  si  juri  tantum  positivo  consuetudo  ab  verse- 
tur, potest  ea  esse  etiam  irrationabilis.  Determinandum  est  quando 
id  verificetur.  Consuetudo  contra  legem  humanam,  hic  ecclesiasti- 
cam, generaliter  loquendo,  tunc  est  irrationabilis,  quando  lex  „in 
scriptis  data“  in  iisdem  circumstantiis  esset  irrationabilis;  et  ut 
distinctius  loquamur,  quando  ejusmodi  consuetudo  tendit  proxime 
et  immediate  quidem  contra  legem  humanam,  remote  tamen  et 
mediate  contra  legem  divinam  sive  naturalem  sive  positivam.  In 
sacris  canonibus  inveniuntur  casus  qui  dicta  illustrant  exemplis 
et  ex  quibus  unusquisque  instar  regulae  vel  criterii  haberi  potest. 

Sunt  autem  quattuor  criteria ; nempe  quando  consuetudo  contra 
legem  est:  I.  favor  peccatorum;  II.  eversio  potestatis  ordinis;  III. 
eversio  potestatis  jurisdictionis  et  quidem  sive  legislativae  sive  vin- 
dicativae;  IV.  notata  ab  Ecclesia  etiam  in  posterum  tamquam  cor- 
ruptela juris.  — Nunc  de  singulis. 

6.  I“m  criterium:  Reprobatur  consuetudo  quae  aUiciat  ad  pec- 
candum. Haec  consuetudo  repudiatur  licet  si  immemorialis.  Ratio 
est  quia  nullius  roboris  est  lex  contra  bonos  mores;  virtutibus 
enim  et  non  vitiis  securitas  publica  et  bonum  publicum  stabilitur. 
Duplex  species  datur  hujus  consuetudinis  in  c.  10.  h.  t.  Prima 
tribuebat  viro  vel  prodigo  vel  negligenti  post  sua  dissipata  aut 

amissa  bona,  facultatem  alienandi'  res  uxoris  mobiles  et  immobiles. 
Secunda  concedebat  uxori  adulterae,  facta  a viro  separatione,  medie- 
tatem omnium  bonorum  quae  vir  tempore  matrimonii  adeptus  fuerat. 

7.  nu“  criterium:  Reprobatur  consuetudo  quae  est  eversio  po- 
testatis ord/inis . S.  Synodus  Tridentiia  has  duas  propositiones  tam- 
quam haereticas  damnavit:  cn.  6.  sess.  23. : „S.  q.  d.,  in  Ecclesia 
Catholica  non  esse  hierarchiam  divina  ordinatione  institutam  quae 
constat  ex  episcopis,  presbyteris  et  ministris,  A.  S.“;  cn.  7.  sess.  23.: 
„8.  q.  d.,  Episcopos  non  esse  Presbyteris  superiores,  vel  non  ha- 
bere potestatem  confirmandi  et  ordinandi,  vel  eam,  quam  habent, 
illis  esse  cum  presbyteris  communem,  ...  A.  S.“  — Ex  his  duobus 
canonibus  apparet  esse  differentiam,  etiam  ratione  potestatis  ordinis 
divina  ordinatione  institutam  inter  episcopos  et  presbyteros.  Si  igi- 
tur e.  gr.  presbyteri  hanc  Episcoporum  specificam  ordinis  potestatem 
consuetudine  praescribere  vellent,  haec  esset  revera  corruptela  juris. 
Licet  ergo  jurisdictionis  potestas  nonnumquam  [e.  gr.  in  c.  13.  X 
(1. 31)]  possit  praescribi,  hoc  de  potestate  ordinis  dici  nequit.  Quare 
in  c.  4.  h.  t.  Innocentius  III.  reprobat  consuetudinem  qua  Pres- 
byteri in  urbe  Constantinopolitana  conferebant  sacramentum  Con- 
firmationis, eo  quod  collatio  hujus  sacramenti  reservata  est  Epis- 
copis. At  certum  est  ex  delegatione  summi  Pontificis  Presbyteros 
Confirmationem  conferre.  Responderi  potest  in  caractere  presby- 
terali  agnosci  insitam  esse  capacitatem  delegationis  habendae  a 
suprema  auctoritate  in  Ecclesia  ad  conferendum  sacramentum  Con- 
firmationis. Quare  simplices  sacerdotes  per  se  idonei  non  sunt  ad 
administrandum  sacramentum  Confirmationis,  et  proinde  qnia  per 
se  incapaces  sunt  ad  possidendum  jus  collationis  praedictae,  neque 
per  consuetudinem  possunt  praescribere  jus  idem,  cfr.  reg.  3.  juris  in 
6°;  bene  vero  possunt  illud  assequi  ex  delegatione  summi  Pontificis, 
quae  delegatio  supponitur  graecis  Presbyteris  facta. 

n.  8.  mam  criterium:  Consuetudo  reprobatur  quae  tendit  ad  ever- 
tendam potestatem  Ecclesias  legislativam. 

Si  obstat  consuetudo  publicae  utilitati  eo  quod  conatur  eosdem 
abusus  ad  quos  compescendos  data  est  lex,  iternm  introducere,  esset 
revera  corruptela  juris;  nam  Ecclesiae  legislator  non  jam  posset 
legibus  prospicere  bono  communi 

n.  9.  Item  reprobatur  consuetudo  quae  est  eversio  potestatis 
Ecclesias  corredivce.  Quam  necessaria  sit  humanis  legibus  vin- 
dicta, videri  potest  supra  tit.  II.  «de  constitutionibus»  nn.  27,  28. 

Evertere  ergo  potestatem  Ecclesiae  coactivam , nihil  alind  paene 
significat,  quam  evertere  potestatem  Ecclesiae  jurisdictionis  totam. 
Quare  Innocentius  m.  consuetudinem  contra  «correctionis  et  re- 
formationis officium»  c.  13.  de  off.  Jud.  Ord.  (I.  31)  et  contra 
«visitationem  canonicam»  c.  16.  de  prcescript.  (II.  26)  jure  merito 
damnavit;  similiter  consuetudinem,  quat  «abrumperetur  nervus  eccle- 
siasticae disciplinae.»  Datur  species  in  c.  5.  h.  t.  de  canonicis  Eccle- 
siae exemptae,  qui  tempore  generalis  interdicti  in  civitate  vi  ali- 
cujus  consuetudinis  sacra  officia  cum  solemnitate  celebrare  se  posse 
contendebant  Hanc  consuetudinem  Innocentius  III.  reprobavit, 
quia  „nervum  ecclesiasticae  disciplinae' abrumpebat"  Quod  ut  intel- 
ligatur  sciendum  est  regimen  ecclesiasticum  duplici  sub  respectu 
considerari  posse  1°.  considerari  potest  in  sua  virtute  intrinseca 
et  vitali,  qua  nempe  veluti  quibusdam  nervis  compago  corporis 
Ecclesiae  sustentatur  et  regitur;  2°.  in  ipsis  peculiaribus  legibus  et 
statutis,  quibus  virtus  illa  vitalis  et  intrinseca  exeritur  et  mani- 
festatur. Non  negamus  per  consuetudinem  abrogari  posse  unam 
vel  aliam  legem  quae  disciplinam  respiciunt;  admitti  autem  non 
posse  dicimus  consuetudinem  quae  regiminis  vitalem  virtutem  ac 
formale  robur  impedit  et  vulnerat,  quae  nempe  potestatem  ipsam 
legislativam  convellere  aut  laedere  nititur.  Hoc  posito  sententia 
illa  Pontificis  ‘consuetudinem  rumpere  nervum  ecclesiasticae  disci- 
plinae’ de  ea  consuetudine  accipienda  est,  quae,  quantum  in  se  est 
imminuit  et  vulnerat  potestatem  imperandi  in  superiore.  Unde 
disciplinae  vigor  turbari  et  virtus  vitalis  qua  corpus  morale  Eccle- 
siae subsistit,  deficere  incipit.  Porro  consuetudo  ipsam  potestatem 
superioris  impetit  et  vulnerat  sive  quando  impedit,  quominus  su- 
perior aliquas  leges  ferat,  sive  quando  impedit  quominus  efficaci 
poena  legem  suam  communiat,  ita  ut  inde  lex  in  suo  formali  esse 
consistens  inanis  reddatur  et  despecta.  Haec  porro  erat  natura 
et  indoles  consuetudinis  a Pontifice  in  cit.  cap.  reprobato.  Si  enim 
tempore  generalis  interdicti  adsit  in  civitate  Ecclesia  in  qua  sole- 
mniter  divina  persolvantur  officia,  attenuatur  vel  tollitur  omnino 
incommodum,  et  publicae  maestitiae  significatio,  quae  effectus  est  inter- 
dicti ; ac  proinde  frustratur  scopus  poenae  ecclesiasticae,  quae  eo  diri- 
gitur ut  ex  publico  squaliore  et  ex  sacramentorum  negatione  fideles 
ad  poenitentiam,  et  principes  ad  bonam  frugem  revocentur.  Quare 
consuetudo  illa  offendebat  ipsam  virtutem  legis  et  laedebat  ipsam 
potestatem  superioris,  ac  proinde  laedebat  regimen  ecclesiasticum 

in  sua  virtnte  vitali,  et  abrumpebat  nervum  ecclesiasticae  disci- 
plinae. 

n.  10.  IV*m  criterium:  Prohibitio  consuetudinis  contra  legem 
etiam  futurae,  expresse  a legislatore  apposita.  Clausulae  prohibitio- 
nem expriibentes,  legi  apponi  solitae,  sunt  sequentes:  1°.  abrogantes; 
e.  gr.  «non  obstante  quacunque  consuetudine  contraria;»  2°.  prohi- 
bentes e.  gr.  «nolumus  contra  hanc  legem  aliquam  consuetudinem 
valere,»  3°.  reprobantes,  e.  gr.  «Talem  consuet,  penitus 'improbamus, 
reprobamus;  potius  corruptela  juris  est  quam  consuetudo». 

Si  lex  talibus  clausulis  firmatur,  quaeritur,  an  contra  ejusmodi 
legem  possit  exsurgere  consuetudo  contraria  legitima.  Ut  clare 
respondeamus,  distinguendum  est:  Lex  noviter  condita  est  aut  lex 
mere  humana  aut  lex,  in  tali  forma  quidem  humana,  sed  declarans 
vel  denuo  inculcans  vel  specificans  legem  sive  naturalem  sive  divino- 
positivam.  In  posteriore  casu  clausulae  expressae  nihil  aliud  sunt 
nisi  declaratio  prohibitionis  in  visceribus  rei  positae  externa.  In 
priore  casu,  quando  lex  est  mere  humana,  consuetudo  contraria 
clausulis,  etiam  solemnissimis,  excludi  omnino  non  potest.  Leges 
enim  mere  humanae,  «licet  sapienter  conditae»,  semper  in  ea'  con- 
ditione remanent,  ut  mutari  possint  atque  etiam  debent  mutatis 
temporum  circumstantiis.  Quare  etiam  rationes  quae  legislatorem 
ad  apponendas  clausulas  consuetudinum  prohibitivas  inducebant; 
mutatis  circumstantiis  evanescere  possunt,  ita  ut  consuetudines  le- 
gitime possint  succrescere.  Non  desunt  exempla  antiqui  et  novi 
temporis  rem  illustrantia.  Ceterum  si  dubium  proponatur  circa 
legitimitatem  et  rationabilitatem  consuetudinis,  juxta  communem 
sententiam  post  glossam  in  c.  1.  verb.  «Rationabilia»  de  Constit.  in 
6°.  (I.  2)  res  deferenda  est  ad  Judicem  Ordinarium  vel  ad  supe- 
riores Magistratus,  nec  diuturna  consuetudo  haberi  debet  ut  irra- 
tionabilis, nisi  certe  constet  de  ejus  irrationabilitate.  Hinc  diu- 
turna consuetudo  praesumitur  rationabilis,  nisi  contrarium  constet. 

11.  Secundum  requisitum  consuetudinis  est  ut  sit  legitime  pro- 
scripta c.  ult.  11.  h.  t.  Legitime  praescripta  dicitur  consuetudo 
non  quatenus  debeat  habere  locum  praescriptio  proprie  dicta,  sed 
quatenus  lapsu  annorum  a jure  requisito  roboretur  et  confir- 
metur in  similitudinem  praescriptionis.  At  quaeritur  quod  tempus 
requiratur  ut  legitime  praescribatur  consuetudo.  Prae  primis  anim- 
advertendum est  jus  novum  in  consuetudinem  induci  per  eam  actuum 
frequentiam,  quae  populi  agendi  rationem  informet  ita  ut  diutur- 


Digitized  by  v^ooQie 


46 


DECBETALIUM  GBEGOBn  II.  LEB.  I. 


nos  ejusdem  mores  constituat  Verum  si  sermo  sit  de  consuetu- 
dine juxta  legem,  nempe  legis  interpretativa , nihil  in  jure  tum 
civili  tum  canonico  determinatur,  sed  cum  ea  sit  favorabilis,  ac 
inserviat  ad  legem  moribus  confirmandam,  nimia  longaevitas  non 
requiritur,  sed  tale  spatium  temporis  requiritur,  quod  sufficiat  ut 
significetur  populum  sensum  legis  assecutum  fuisse,  ac  legem  fe- 
cisse suam.  Quare  est  potius  quaestio  facti  particularis  quam  juris. 
Procul  autem  dubio  spatium  decenii  sufficit  ad  praescribendam  con- 
suetudinem juxta  legem. 

12.  Si  consuetudo  praeter  legem  sit  rationabilis,  ut  legitime 
praescribatur,  decennii  spatium  sufficit  ex  auctorum  sententia  post 
glos,  in  c.  ult.  h.  t.;  sequuntur  enim  omnes  juris  civilis  dispositio- 
nem, quod  tempus  diuturnum  decennio  complectitur.  L.  .«super 
longi»  C.  de  Prcesc.  long.  temp. 

13.  Diversa  datur  auctorem  sententia  circa  temporis  diutur- 
nitatem, quae  requiritur  ad  legitime  introducendam  consuetudinem 
contra  legem  canonicam.  Non  loquimur  de  consuetudine  inducenda 
in  via  conniventiae,  quae  scilicet  incipit  et  progreditur  sub  oculis 
ipsius  Principis,  qui  cum  posset  impedire,  sciens  tolerat,  ac  tacita 
revocatione  legis  tollit.  Hoc  enim  in  casu  tempus  non  potest  ex 
juris  principiis  determinari  ad  consuetudinem  statuendam.  Quando 
tales  habentur  circumstantiae,  ac  talia  facta  contingant,  quibus 
voluntas  Principis  legem  tacite  revocantis  appareat,  procul  dubio 
consuetudo  legitime  consistit.  Quaestio  nostra  est  de  consuetudine 
quae  inducitur  vel  inscio  prorsus  legislatore,  vel  ita  inducitur  ut 
ignoretur  utrum  ipse  toleret  an  non  populi  agendi  rationem  legi 
contrariam.  Quaestio  igitur  est  de  inducenda  consuetudine  contra 
legem  in  via  praescriptiva.  Tres  dantur  sententiae.  Prima  sen- 
tentia distinguit  inter  legem  usu  receptam,  et  legem  quae  usu  re- 
cepta non  fuit.  Consuetudo  quae  est  contra  legem,  quae  est  tantum 
rite  promulgata,  sed  usu  recepta  nondum  est,  juxta  hujus  senten- 
tiae patronos,  legitime  praescribitur  10  annis;  quia  in  casu  non 
agitur  proprie  de  lege  destruenda,  sed  potius  obstaculum  stabilitur 
ne  legis  vinculum  imponatur.  Agitur  enim  de  removenda  lege  quae 
totam  vim  non  exerit  ‘leges  enim,  ut  in  c.  3.  dist.  4.  dicitur,  firman- 
tur cum  moribus  utentium  approbantur’.  Consuetudo  autem  contra 
legem  communiter  receptam  nonnisi  spatio  40  annorum  praescribitur. 

14.  Alterius  sententiae  defensores  docent  consuetudinem  cui- 
libet legi  canonicae  contrariam  nonnisi  spatio  40  annor,  stabiliri, 

fierique  legitimam.  Innituntur  verbis  glossse  in  c.  ult.  h.  t.  et 
argumento  capp.  15.  de  Prmcript.,  c.  3.  de  causa  poes.  et  propr. 
(n.  12)  et  c.  50.  de  Elect.  (I.  6).  In  hisce  enim  capitibus  sermo 
eqt  de  jure  aliquo  ecclesiastico  quod  possit  consuetudine  obtineri, 
et  simul  adseritur  eam  non  valere  ‘propter  temporis  brevitatem 
usque  ad  praescriptionem  legitimam  non  producti’.  Jam  vero  ex 
capp.  4.  6.  et  8.  de  Praescript.  (II.  26)  tempus  contra  jura  eccle- 
siastica est  40  annorum  spatium;  ergo  etc.  Nec  distingui  debet 
inter  legem  usu  receptam,  vel  non  receptam;  nam  lex  statim  ac 
promulgetur,  ex  se  vim  obligandi  habet,  et  populi  acceptatio  non 
requiritur  ut  lex  constituatur.  Quare  populi  mores  non  substan- 
tialem et  intrinsecam,  sed  accidentalem  et  extrinsecam  firmitatem 
legi  tribuunt  Quare  per  consuethdinem  nem  agitur  de  impediendo 
vinculo  obligationis,  ne  ipsum  imponatur,  sed  ut  impositum  de- 
struatur. 

15.  Tertia  tandem  sententia,  cui  adstipulamur,  tuetur  decem 
annorum  lapsu  quamcumque  legem  canonicam  per  consuetudinem 
praescribi  et  auferri.  Quod  probatur  1°.  ex  generali  principio  uni- 
formitatis inter  jus  civile  et  canonicum  in  rebus  de  quibus  jus 
canonicum  distincte  non  disponit.  Traditur  hoc  principium  in  c.  1. 
de  novi  oper.  nuntiat.  (V.  32).  At  ex  juris  civilis  statuto  consue- 
tudo contra  legem  decennio  stabilitur.  Nam  in  L.  1.  C.  quae  sit 
longa  consuet,  observandam  esse  ait  Imperator  longam  consuetu- 
dinem, et  L.  «super  longi  temporis»  C.  de  prcescr.  long.  temp.  de- 
cennio concluditur.  Ergo  etiam  in  jure  canonico  dicendum  est 
quamcumque  consuetudinem  10  annis  prsescribi.  Ratio  autem 
apertissima  exurgit  ex  prudenti  oeconomia  quam  prae  oculis  habere 
debet  legislator.  Si  enim  decem  continuis  annis  populus  uniformi- 
ter et  animo  deliberato  per  actuum  frequentiam  steterit  contra 
legis  jussum,  videtur  ita  res  fuisse  mutata,  ut  amplius  non  possit 
populus  ad  legis  observantiam  revocari,  et  eam  observantiam  ex- 
igere idem  esse  videtur  ac  laqueum  conscientiae  iqjicere.  Momenta 
autem  ex  adverso  allata  falso  innituntur  supposito.  Nam  in  cita- 
tis capp.  consuetudo  quae  nominatur  est  proprie  dicta  praescriptio. 
Quaestio  enim  proponebatur  de  acquisitione  j urium  peculiarium  per- 
sonarum in  praejudicium  vel  alicujus  capituli  prout  in  c.  50.  de 
Elect.  (I.  6)  et  3.  de  catus,  pose.  et  prop.  (H.  12)  vel  alicujus  Epis- 
copi prout  in  c.  15  .de  Praescr.  (H.  26).  Diversa  autem  est  ratio 
consuetudinis  et  praescriptionis.  Consuetudo  enim  vim  suam  obtinet 

ex  praesumpta  voluntate  legislatoris,  qui  ob  bonum  publicum  cen- 
setur probare  rationabiles  mores  populi;  praescriptio  vero  cum 
vergat  in  certum  praejudicium  personarum,  quas  jure  suo  spoliat, 
longius  quo  fieri  pote6t,  protrahi  debet.  Ceterum  si  eadem  ratio 
esset  praescriptionis  et  consuetudinis;  cum  contra  Ecclesiam  Roma- 
nam nonnisi  centenaria  praescriptio  valeat  c.  14  de  Prcescr.  (II.  26) 
constitutiones  Pontificis  nonnisi  spatio  100  annorum  per  consuetu- 
dinem contrariam  abrogarentur.  Quod  certe  ipsis  adversariis  non 
arridet 

16.  Ut  consuetudo  legitime  praescribatur  praeter  lapsum  tem- 
poris, requiritur  3°.  aliquis  legislatoris  consensus , uti  jam  vidimus. 
Consensus  est  vel  expressus,  vel  tacitus,  vel  praesumptus.  Ex- 
pressus cum  legislator  videt  populi  mores,  eosque  approbat.  Taci- 
tus cum  legislator  optime  cognoscit  existentiam  consuetudinis,  eam- 
que  cum  posset  commode  repudiare,  silentio  tolerat;  tacite  vero  assen- 
titur,  nam  qui  tacet  dum  loqui  posset  et  deberet,  consentire  cen- 
setur. Consensus  praesumptus,  qui  et  legalis  seu  generalis  dicitur, 
est  ille  quo  generatim  legislator  approbat  omnes  consuetudines 
quae  sunt  rationabiles  et  legitime  praescriptae,  quamvis  eas  non 
cognoscat.  — Non  requiritur  primus  consensus,  secus  consuetudo 
non  distingueretur  ullo  pacto  a lege;  etenim  lex  est  expressa  vo- 
luntas Principis.  Nec  requiritur  tacitus,  nam  si  requireretur,  tunc 
lex  proprie  non  tolleretur  per  contrariam  consuetudinem,  in  via 
praescriptiva,  sed  per  tacitam  Principis  revocationem.  Sufficit  con- 
sensus legalis.  Nam  in  c.  ult.  11.  h.  t.  Gregorius  IX.  agnoscit 
valere  et  approbat  generatim  omnes  consuetudines  rationabiles  et 
legitime  praescriptas.  Item  in  c.  1.  de  Const.  in  6°.  (I.  2).  Pontifex 
tradit  per  constitutionem  generalem  legislatorem  non  destruere 
jura  privata  et  consuetudines  locorum,  nisi  de  ipsis  expressam  men- 
tionem faciat.  Ergo  jus  canonicum  consuetudines  rationabiles  in 
genere  approbat,  ac  proinde  consensus  legislatoris  ecclesiastici 
praesumi  potest,  quoties  rationabilis  ac  diuturna  in  sensu  explicato 
consuetudo  fuerit  in  populo  Christiano  introducta. 

17.  Qui  tamen  consensus  cessat  quoties  legislator  consuetudi- 
nem expresse  abrogat,  vel  quoties  sermo  sit  de  materia,  in  qua 
a jure  absolute  tum  quoad  praeteritum,  tum  quoad  futurum  con- 
suetudo interdicitur,  quia  ex.  gr.  consuetudo  censetur  esse  corru- 
ptela juris;  quo  in  casu  introduci  nequit  consuetudo  ex  defectu 
consensus  legislatoris  praesumpti,  nisi  mutatis  circumstantiis  res 

in  melius  immutetur  ac  capax  fiat  consuetudinis  inducendae.  Ut 
vero  plenius  disquisitio  procedat  sciendum  est,  aliquando  leges' 
simpliciter  praecipi,  quin  a legislatore  consuetudinis  mentio  fiat; 
aliquando  legem  muniri  hac  clausula  ‘quacumque  consuetudine 
minime  obstante’;  aliquando  autem  consuetudinem  legi  contrariam 
reprobari  absolute  et  haberi  ceu  corruptelam  juris.  Procul  dubio 
lex,  quae  de  consuetudine  nullimode  cavet,  per  consuetudinem 
rationalem  abrogari  potest.  Clausula  ‘quacumque  etc’.  ad  futu- 
ram consuetudinem  non  sese  extendit,  sed  praeteritam  solum  respi- 
cit. Imo  non  omnem  praeteritam  consuetudinem.  Nam  respicit 
solam  antiquam  et  non  immemorialem,  quae  privilegiata  dicitur, 
et  specialiter  est  nominanda  ut  abrogetur.  Tertia  formula  abrogat 
praeexistentes  consuetudines  et  impedit  quominus  in  posterum  con- 
suetudo inducatur,  nisi  mntetnr  ratio  legis  et  mutentur  circum- 
stantiae. 

18.  4°.  Ut  legitime  praescribatur  consuetudo  requiritur  /re-» 
quentia  actuum  cum  intentione  inducendi  consuetudinem.  Haec 
porro  frequentia  actuum  debet  esse  in  primis  uniformis  in  populo, 
idest  non  ab  uno  alterove,  sed  saltem  a majori  parte  populi  de- 
bent actus  frequentari,  aut  ab  ea  parte  populi  quam  lex  abro- 
ganda per  consuetudinem  respiciebat.  Glos,  in  fine  c.  ult  h.  t.  — 
Secundo  actum  frequentia  debet  esse  non  interrupta.  Interrum- 
pitur autem  vel  per  actum  contrarium  populi,  vel  per  dispositionem 
legislatoris  consuetudinem  impedientis  quominus  ultra  servetur  et 
introducatur.  Quoad  primum  vero  animadvertimus  nihil  officere 
contrarium  actum  populi,  cum  consuetudo  legitime  jam  praescripta 
est,  sed  requiritur  nova  consuetudo  contraria.  — Tertio  demum 
actus  debent  esse  voluntarii  et  libere  positi,  secus  enim  deesset 
principium  constitutivum  consuetudinis,  id  est  voluntas  populi  nor- 
mam agendorum  sibi  figentis.  Ex  quo  etiam  sequitur  requiri  sci- 
entiam in  populo,  ut  introducatur  consuetudo.  Si  enim  ageret  popu- 
lus ex  ignorantia  vel  ex  errore,  non  haberetur  legitimus  consensus, 
nec  proinde  ex  agendi  ratione  populi  oriretur  jus  id  est  lex. 

19-  De  effectibus  consuetudinis.  — Effectus  consuetudinis  juxta 
legem  est  legis  ipsius  interpretatio,  quae  consuetudo  cum  fuerit 
legitime  praescripta,  dicitur  optima  legis  interpres;  dum  vero  con- 
suetudo haec  in  via  est  ut  introducatur,  conjecturalem  tantum 
legis  explicationem  exhibet.  Effectus  consuetudinis  praeter  legem 
est  ut  nova  lex  in  populo  introducatur,  ita  ut  quod  fuerat  indif- 
Santi,  I.  Decr.  4 

ferens  fiat  praeceptum,  qnod  fuerat  licitum  reddatur  vetitum.  Effe- 
ctus denique  consuetudinis  contra  legem  est  vel  totalis  abrogatio 
praeexistentis  legis,  vel  partialis  derogatio.  Qua  in  re  sciendum 
est,  per  consuetudinem  abrogari  posse  poenam  tantummodo,  rema- 
nente vi  directiva  legis,  at  quoad  ecclesiasticas  saltem  leges  ab- 
rogari non  posse  vim  directi vam,  manente  vi  coactiva  id  est  poena; 
nam  uti  vidimus,  in  Ecclesia  non  dantur  leges  mere  poenales. 

20.  De  probatione  consuetudinis.  — Consuetudinem  probare 
debet  is,  qui  eam  pro  se  allegat.  Probandi  onus  vero  cessat,  si 
notoria  sit  et  publica.  Probatur  vero  vel  scriptis  monumentis,  si 
consuetudo  fuerit  scripto  tradita,  vel  approbatione  tribunalium  in 
judicio  facta,  vel  testibus,  qui,  si  agatur  de  immemoriali,  deponere 
debent  se  consuetudinem  semper  observari  vidisse,  ac  audivisse 
a majoribus  semper  observatam  fuisse. 

21.  ; De  abrogatione  consuetudinis.  — Consuetudo  abrogari 
potest  per  legem  posteriorem,  vel  per  contrariam  consuetudinem. 
Lex  vero  posterior  abrogat  generalem  consuetudinem,  quae  nempe 
servatur  in  modum  legis  generalis,  licet  de  ea  lex  posterior  men- 
tionem non  faciat.  Ratio  enim  est,  quia  constitutio  posterior  gene- 
ralis abrogat  constitutionem  generalem  antecedentem,  quin  eam 
commemoret.  Atqui  consuetudo  generalis  constitutioni  generali 
aequiparatur.  Lex  tamen  generalis  non  abrogat  consuetudines  pecu- 
liares, nisi  ipsas  expresse  commemoret  c.  1.  de  Const.  (I.  2)  in  6°. 
quia  ex  eodem  cap.  praesumitur,  quod  legislator  ignoret  consuetu- 
dines speciales,  et  particularia  statuta  locorum.  Sufficit  vero  si 
generice  consuetudines  nominet,  quemadmodum  si  dicat  ‘quacum- 
que consuetudine  non  obstante’.  Sub  qua  clausula  vero  non  venit 
centenaria  vel  immemorialis  consuetudo,  quae  privilegiata  dicitur; 
quae  non  abrogatur,  nisi  etiam  privilegiata  in  clausula  comprehen- 
datur. Id  est  nisi  legislator  expresse  caveat  per  legem,  quam 
edit,  se  velle  abrogare  qnamcumque  consuetudinem  etiam  imme- 
morialem  et  privilegiatam.  Porro  centenaria  consuetudo  ea  est, 
quae  centum  annos  enumerat  a sui  initio;  immemorialis  vero  ea 
est,  cujus  Initii  in  populo  memoria  non  extat.  Ratio  est,  quia  in 
suo  esse  juridico  a legibus  distinguitur  consuetudo  immemorialis 
vel  centenaria,  a communi  simplici  consuetudine  praescriptiva  legis. 
Prima  enim  consuetudo  ex  temporis  diuturnitate  ingerit  praesum- 
ptionem tituli,  et  induit  naturam  privilegii  a principe  concessi. 
Argum,  c.  26.  de  Verb.  Sign.  (V.  40).  Unde  et  privilegiata  dicitur. 

Qnare  in  odiosis,  prout  est  abrogatio,  consuetudo  privilegiata  sub 
appellatione  generali  consuetudinis  non  comprehenditur.  Deinde 
ipsa  praxis  Romanor.  Pont,  id  confirmat;  quandoque  enim,  idest 
quando  Pontifex  abrogare  vult  consuetudines  etiam  immemoriales 
et  centenarias,  clausulae  generali  ‘non  /obstante  quacumque  etc.’ 
addit  etiam  ‘immemoriali  et  privilegiata’.  Excipitur  vero  casus, 
in  qno  contraria  consuetudo  reprobatur  ceu  corruptela  juris  et 
irrationabilis.  Exemplum  exhibetur  in  capp.  6.  et  10.  h.  t.  Hoc 
enim  in  casu  si  valeret  consuetudo  etiam  immemonalis,  sustinere- 
tur consuetudo,  quae  rationalis  non  esset,  quod  et  conceptui  con- 
suetudinis et  dispositioni  Gregorii  IX.  in  c.  ul.  h.  t.  adversaretur.  — 
Consuetudo  abrogatur  etiam  per  consuetudinem  contrariam  legitime 
praescriptam.  Nihil  enim  tam  naturale  est,  quam  ut  res  eodem 
modo  solvatur,  quo  colligata  est 

De  personis. 

Post  generales  titnlos  de  fontibus  juris,  B.  Raimundus  aggre- 
ditur tractationem  de  Ecclesiastica  Hierarchia,  id  est  de  Praelatis 
et  Ministris  Ecclesiae.  Porro  jure  Decretalium  Clerici  ad  digni- 
tates et  praelaturas  assumebantur  per  postulationem,  per  electio- 
nem et  per  translationem.  Quare  in  tribus  distinctis  titulis  de 
hisce  modis  promovendi  personas  ad  . dignitates  primarias  in  Eccle- 
sia agitur.  Cum  vero  in  titulo  de  postulatione  plura  essent  enu- 
cleanda, quae  fusius  ac  melius  in  titnlo  de  electione  traduntur, 
hinc  titulum  de  Electione  praeponimus  titulo  de  Postulatione  Prae- 
latorum. Quare  sit. 


Titulus  VI. 

De  electione  et  electi  potestate. 

L In  religionis  Christianae  exordio,  amplissima  accepta  pote- 
state, Apostoli  Ecclesias  instituebant,  ac  pastores  eisdem  praeficie- 
bant. Apostolis  vita  functis,  electio  Episcoporum  ex  triplici  con- 
cursu fiebat.  Concurrebat  enim  vox  populi,  id  est  suffragium  populi 
testimonium  ferentis  de  vita  et  moribus  eligendae  personae.  Quod 
suffragium  etiam  expostulabatur,  ne  invitis  pastor  daretur.  Con- 
currebat etiam  vox  Cleri,  seu  suffragium  Cleri  approbantis  vitam 
et  promotionem  alicujus  ad  episcopatum.  Tandem  concurrebat 
formalis  electio  seu  designatio  personae  ab  Episcopis  comprovin- 

cialibus  cum  proprio  Metropolitano,  qui  ad  hoc  negotium  explen- 
dum sese  ad  ecclesiam  viduatam  conferebat,  ut  eam  iterum  solatio 
novi  pastoris  consolaretur,  ac  praeficiendum  Episcopum  eligebat 
Clero  civitatis  et  plebe  praesente  et  consentiente,  atque  electum 
in  eadem  Ecclesia  consecrabat.  Patet  id  ex  ep.  68.  divi  Cypriani, 
qui  haec  scribit:  ‘Diligenter  de  traditione  divina  et  apostolica  ob- 
servatione servandum  est  et  tenendum,  quod  apud  nos  quoque  et 
fere  universas  provincias  tenetur,  ut  ad  ordinationes  rite  cele- 
brandas ad  eam  plebem,  cui  praepositus  ordinatur,  Episcopi  ejus- 
dem provinciae  proximi  quique  conveniant  et  Episcopus  deligatur 
plebe  praesente,  quae  singulorum  vitam  plenissime  novit.  . . 
Quod  et  apud  nos  factum  videmus  in  Sabini  Collegae  nostri  ordi- 
natione, ut  de  universae  fraternitatis  suffragio,  et  de  episcoporum, 
qui  in  praesentia  convenerant  . . . judicio  episcopatus  ei  deferre- 
tur, et  manus  ei  imponerentur’. 

2.  At  quod  rite  procedebat  primis  temporibus,  cum  fidelium 
cor  unum  erat  et  anima  una,  non  amplius  servari  potuit  Nam 
praesertim  studium  partium  vel  etiam  pecuniae  cupiditas  coepit 
urgere  plebem  in  electionibus,  et  indigni  promovebantur.  Hiero- 
nymus animadvertit  temporibus  suis  populi  suffragia  non  proces- 
sisse prout  decebat.  Quare  Syn.  Sardicensis  c.  2.  prout  legitur  in 
c.  2.  h.  t.  removit  populum  in  negotio  electionis;  ac  tandem  ex 
decreto  Syn.  Nic.  II.  solis  Episcopis  Provinciae  reservata  est  electio 
Episcoporum.  Deinde  inductum  est  jus  Decretalium,  quo  nempe  a 
Capitulo  Cathedralis  Ecclesiae  eligebatur  Episcopus.  Cum  vero 
etiam  in  hac  forma  electionis  orta  fuerint  incommoda  malique 
effectus,  Rom.  Pontifices  inceperunt  collationes  Episcopatuum  sibi 
reservare,  atque  inde  proposita  est  Reg.  Cancell.  2\  de  reserva- 
tione  Rom.  Pontifici  episcoporum  omnium.  Qua  tamen-  in  re  adno- 
tandum  est,  Romanos  Pontifices  usos  fuisse  jure  suo;  etenim  cum 
demortuis  Apostolis,  suprema  potestas  ordinaria  in  Rom.  Pontifice 
resideat,  munus  fundandi  Ecclesias,  ac  designandi  pastores  ipsi 
competere  debet.  Hinc  vetus  modus  eligendi  Praelatos  fuit  ex  de- 
legatione vel  expressa  vel  tacita  Rom.  Pontificis. 

3.  Electio  vero  definitur  ‘Personae  idonece  ad  praelaturam 
ecclesiasticam  vacantem  per  vota  legitimorum  electorum  canonica 
vocatio,  a superiore  confirmanda’.  Dicitur  vocatio  canonica,  quia 
celebrari  debet  servatis  quibusdam  legibus  et  conditionibus  a jure 
eanonum  definitis.  Per  vota  legitimorum  electorum.  Nam  con- 

currere  debet  consensus  personarum,  quibus  inest  jus  eligendi,  ut 
persona  ad  praelaturam  legitime  vocetur.  Quae  praelatura  debet 
esse  vacans;  secus  electio  absolute  a canonibus  interdicitur.  Con- 
cedi enim  alicui  non  potest,  quod  ab  altero  legitime  retinetur. 
Electio  autem  debet  confirmari  a superiore;  quia  electio  non  con- 
fert electo  plenum  jus  assequendae  praelaturae.  Differt  vero  a 
postulatione;  nam  postulantur,  qui  laborant  aliquo  impedimento 
canonico,  ob  quod  a praelatura  arcentur.  Differt  a praesentatione; 
nam  praesentatio  fieri  potest  etiam  a laicis,  qui  possent  post  unum 
et  alios  praesentare.  Electio  vero  a Clericis  celebratur,  qui  post 
electionem  legitimam  unius  personae,  aliam  prohibentur  eligere. 
Differt  tandem  a libera  collatione,  quia  per  collationem  conceditur 
Clerico  totum  ac  plenum  jus  in  beneficium,  id  est  tum  jus  ad  rem, 
tum  jus  in  re.  Collatio  enim  -est  actualis  concessio  Praebendae^ 
Electio  autem  confert  tantummodo  jus  ad  rem,  id  est  ad  obtinen- 
dam Praelaturam;  quam  post  confirmationem  plene  consequitur  qui 
electus  est. 

4.  Quaestio  1».  Quinam  legitime  possunt  eligere?  Jus 
electionis  activae  regulariter  competit  Clericis  membris  collegii  cujus 
Praelatus  eligendus  est,  nisi  jure  excluduntur.  Ergo  jus  eligendi 
competit  clericis,  non  laicis.  Electio  enim  prout  in  titulo  sumitur 
est  legitima  destinatio  personae  ad  sacrum  officium;  ex  qua  jus 
persona  illa  assequitur  ad  officium  illud  obtinendum  per  confirma- 
tionem. Laici  vero  commendare  utique  possunt  aliquem  ad  offi- 
cium sacrum,  jus  autem  positive  et  proxime  ad  illud  concedere 
nequeunt:  Can.  ‘Nullus’  dist.  63.  et  c.  51.  h.  t.  Quare  electio  facta 
a laicis  ipso  jure  irrita  est  c.  3.  h.  t.  Immo  etiam  nulla  est  ele- 
ctio celebrata  concurrentibus  canonicis  et  laicis;  quibus  nec  suffra- 
gatur consuetudo,  nec  compositio  facta  cum  praelatis  Ecclesiae  ipsius. 
Primum  liquet  ex  c.  56.  h.  t.,  secundum  ex  c.  51.  eod.  Nec  obji- 
ciatur expressio  illa  cap.  24.  h.  t.  ‘populum  nempe  in  possessione 
fuisse  eligendi  ex  antiqua  consuetudine’.  Nam  ibi  sermo  erat  de 
praesentatione.  Quod  a Pontifice  ostenditur,  cum  inferius  dicit, 
populum  fuisse  ‘in  quasi  — possessione  praesentandi’,  ac  quaestio- 
nem patronatus  quoad  jus  se  nolle  attingere,  fatetur.  Ex  pleni- 
tudine autem  potestatis  potest  Summ.  Pontifex  concedere  laicis 
jus  concurrendi  suffragio  suo  ad  electionem  perficiendam.  Ratio 
haec  videtur  esse,  electio  non  est  actus  potestatis  ordinis,  bene  vero 
induit  naturam  actus  potestatis  jurisdictionis.  Jamvero  actus  po- 

testatis  jurisdictionis  possunt  committi  et  delegari  etiam  Clericis 
illis,  qui  non  sunt  in  Ordine  constituti,  qui  ex  divina  institutione 
procedat.  Id  est  Clerici  etiam  minores,  imo  simpliciter  tonsurati 
possunt  exercere  actus  jurisdictionis  ecclesiasticae,  ex  mandato. 
Igitur  exercitium  jurisdictionis  non  exposcit  essentialiter  in  per- 
sona fundamentum  conditionis  procedentis  ex  ordinatione  juris  di- 
vini; sed  exercitium  jurisdictionis  solummodo  exigit  conditionem 
juris  ecclesiastici,  prout  est  conditio  personae  tonsuratae  tantum- 
modo. Igitur  exercitium  jurisdictionis  ecclesiasticae  ex  virtute  juris 
ipsius  ecclesiastici  regitur  et  gubernatur.  Atqui  Rom.  Pontifex 
est  supra  jus  ecclesiasticum.  Ergo  ex  plenitudine  potestatis  Rom. 
Pontifex  potest  delegare  alicui  laicae  personae  aliquem  actum  juris- 
dictionis ecclesiasticae,  et  per  consequentiam  jus  electionis  perfi- 
ciendae. x 

5.  Clericis  ergo,  non  laicis,  competit  jus  eligendi,  sed  neque 
omnibus  clericis.  Illis  tantum  jus  eligendi,  seu  jus  electionis  activae 
competit,  qui  membra  sunt  Capituli,  vel  collegii,  vel  communitatis, 
cujus  Praelatus  eligi  debet  c.  1.  h.  t.  Et  quoniam  praecipue  de 
Episcopi  electioni  disquisitio  facienda  est,  dicimus  ex  jure  cano- 
num non  ad  quoscumque  Clericos  Diceceseos,  vel  Cathedralis  Eccle- 
siae jus  Episcopum  eligendi  pertinere,  sed  solummodo  ad  Canonicos 
Cathedralis  ipsius,  qui  senatum  Episcopi  constituunt 

6.  Praeter  hos  vero  jus  eligendi  potest  competere  Clericis 
etiam  extraneis  a Capitulo  ex  variis  titulis.  Primo  quidem  legi- 
tima praescriptione  c.  50.  h.  t.  et  4.  de  Postid,  (I.  5).  Haec  tamen 
praescriptio  si  titulo  colorato  innitatur,  spatio  40  annorum  com- 
pletur. Nam  praescriptio  contra  jura  Ecclesiarum  completur  spatio  40 
annorum,  capp.  4.  6.  et  8.  de  Prcescript.  (II.  26).  In  c.  6.  Alex.  IIL 
ait  ‘quadragenalis  praescriptio  omnem  prorsus  actionem  tollit’.  Im- 
memorialis  autem  requiritur,  si  nullo  prorsus  titulo  innitatur  c.  1. 
de  Pcescript.  in  6°  (II.  13).  Secundo  jus  eligendi  a Clerico  extra- 
neo acquiritur  ex  privilegio  Pontificis.  Quod  etiam  innuitur  in  c.  8. 
de  consuet.  (I.  4).  Tertio  ex  lege  speciali  in  fundatione  Ecclesiae 
Cathedralis,  in  qua  caveatur,  ut  electio  Praelati  spectet  ad  Prae- 
latum alterius  Ecclesiae,  vel  admitti  etiam  debent  Clerici,  qui  Ca- 
nonici ecclesiae  Cathedralis  non  sunt 

7.  Ex  ipsis  vero  Canonicis  Ecclesiae  cathedralis  excluduntur 
1°.  ii  qui  tempore  celebrationis  electionis  subdiaconi  non  sunt. 
Clem.  2.  de  cet.  et  qual.  et  ord.  prcef.  (I.  6)  Conf.  Trid.  sess.  22. 

c.  4.  de  ref.  Ii  enim  vocem  in  capitulo  non  habent,  neque  ad  ele- 
ctionem perficiendam  possunt  ex  aliorum  Canonicorum  indulgentia 
admitti,  si  autem  admittantur,  eorum  suffragium  omni  prorsus 
valore  caret.  — 2°.  Ratione  defectus  aetatis  vel  consilii  voce  activa 
electionis  privantur  impuberes,  licet  beneficium  ex  dispensatione 
obtinuerint  c.  32.  h.  t.  in  6°.;  necnon  furiosi  et  mente  capti.  — 
3°.  Suspensi  ex  c.  16.  h.  t.  et  c.  8.  de  Consuet.  (I.  4).  Suspensio, 
quae  privat  Canonicum  voce  activa  electionis,  est  vel  totalis,  quae 
nempe  suspendit  ab  officio  et  beneficio,  vel  ab  officio  tantum;  non 
autem  quae  suspendit  tantum  a beneficio;  nam  per  illam  quis  tem- 
pore suspensionis  non  potest  exercere  actus  officii  sui;  per  secun- 
dam vero  tantum  privatur  fructibus  praebendae.  — 4°.  Personaliter 
interdicti,  aut  interdictum  locale  violantes  c.  16.  h.  t.  et  c.  18. 
§.  2.  de  sent.  excom.  in  6°  (V.  11).  — 5°.  Excommunicati  majore 
excommunicatione  c.  un.  Ne  sede  vac.  in  6°.  (L  8)  et  c.  39.  h.  t. 
Qua  in  re  animadvertendum  est  jure  Decretadium  omnes  hac  ex- 
communicatione irretitos  jure  electionis  activae  privari.  At  non 
idem  dicendum  est  post  Bullam  Martini  V.  «Ad  Evitanda ».  Nam 
ex  praescriptione  illius  Bullae  evitandi  sunt  solummodo  nominatim 
denunciati  ceu  excommunicati,  et  publici  percussores  Clericorum. 
Reliqui  tolerantur  ita  ut  a fidelibus  requisiti  etiam  in  spiritualibus 
possint  officium  suum  exercere,  et  cum  ipsis  communicare.  A pari 
ergo  poterunt  eligere.  Nec  objiciatur  Martinum  nullum  voluisse 
favorem  conferre  excommunicatis,  sed  onus  eos  vitandi  coarctasse 
solum  in  aliorum  fidelium  bonum;  nam  electio  est  actus  qui  non 
refertur  in  bonum  et  commodum  electorum,  sed  potius  electi  favo- 
rem et  Ecclesiae  bonum  respicit.  Valida  ergo  est  electio,  quamvis 
in  ea  concurrat  suffragium  excommunicati  tolerati.  Ceterum  ex- 
communicatus  toleratus  poterit  per  exceptionem  ab  edendo  suffragio 
removeri,  qua  exceptione  posita,  suffragium,  si  ab  eo  detur,  non 
valet.  — 6°.  Eligentes  vel  postulantes  indignum  pro  ea  vice  amit- 
tunt jus  electionis  c.  7.  §.  ult.  h.  t.  et  c.  37.  h.  t.  in  6#,  idque 
ipso  facto;  econtra  non  servata  forma,  post  sententiam  tantum  ju- 
dicis declaratoriam ; Reiffenstuel.:  in  cp.  «Cum  in  cunctis»  7.  h.  t., 
n.  252.  — 7°.  Qui  tempore  definito  cessante  impedimento  legitime 
Praelatum  non  eligunt;  quo  in  casu  jus  ad  superiorem  devolvitur 
c.  41.  h.  t. 

8.  Quaestio  2\  De  eligendis,  id  est  de  jure  passivae 
electionis.  — Ex  c.  7.  h.*  t.  in  prine.  Alex.  III.  ait  ‘In  sacris 

Ordinibus  et  in  ecclesiasticis  ministeriis  inquirenda  est  statis  ma- 
turitas, gravitas  morum  et  literarum  scientia’.  Quare  quidam  pro- 
hibentur a facultate  passivae  electionis  ex  defectu  scientis,  quidam 
ex  defectu  statis,  quidam  ex  defectu  gravitatis  morum. 

9.  Quoad  scientiam  attendenda  est  dispositio  Cone.  Tridentini 
sess.  22.  c.  2.  de  ref.  ubi  ait  ‘Scientia  prster  hsc  ejusmodi  pol- 
leat (eligendus  ad  Episcopatum)  ut  muneris  sibi  injungendi  neces- 
sitati possit  satisfacere;  ideo  antea  in  Universitate  studiorum  Ma- 
gister, sive  Doctor,  aut  Licentiatus  in  sacra  Theologia,  vel  Jure 
Canonico  merito  sit  promotus,  aut  publico  alicujus  Academis  testi- 
monio idoneus  ad  alios  docendos  ostendatur’.  Cfr.  de  his  etiam  1 14.  h.  L 

10.  Ex  defectu  aetatis  in  Episcopum  eligi  non  potest  qui  an. 
30.  nondum  expleverit;  in  c.  enim  7.  cit.  Concilium  ‘statuit  ut 
nullus  in  Episcopum  eligatur,  nisi  qui  jam  trigesimum  annum  aeta- 
tis exegerit’.  Induunt  naturam  hujus  impedimenti  irregularitates 
sive  ex  defectu  mentis,  uti  est  in  amentibus,  furiosis  qui  pueris 
sequiparari  solent;  sive  ex  defectu  corporis,  quasi  nempe  desit 
debita  evolutio  personae , vel  ejus  integritas.  Hinc  in  c.  30.  h.  t. 
traditur  irregularem  posse  utiqne  postulari,  non  vero  eligi. 

11.  Ex  defectu  inorum  repelluntur  ab  electione  passiva:  1°. 
Infideles  jure  divino;  sunt  enim  beneficiorum  ecclesiasticorum  in- 
capaces. 2#.  Haeretici,  credentes,  receptores,  defensores  et  fautores 
ipsorum,  et  eorum  filii  in  linea  masculina  ad  secundam  usque  ge- 
nerationem, in  foeminina  usque  ad  primam  generationem  c.  15.  de 
haeret,  in  6°  (V.  2).  Quod  caput  corrigit  caput  secundum  eod.  Ex- 
cluduntur etiam  schismatici  arg.  c.  5.  h.  t.,  in  quo  electio  schisma- 
tici ad  Ecclesiae  unitatem  revertentis  dispensative  solum  confirmari 
permittitur.  Quo  in  capite  glossa  adnotat  ‘qui  scindit  se  ab  uni- 
tate Ecclesiae,  de.  jure  communi  non  potest  promoveri’.  3°.  Sacri- 
legi arg.  c.  34.  h.  t et  can.  «Nulli»  caus.  3.  quaest.  4.  4°.  Litera- 
rum Apostolicarum  falsarii  c.  7 .de  Crimine  falsi  (V.  20),  usurarii 
manifesti,  ac  publici  aleatores,  qui  nempe  immoderate  alearum  lu- 
dis dant  operam  c.  15.  de  excess.  Frcelat.  (V.  31).  5°.  Peijurii 
c.  16.  de  jurejur.  (II.  24).  6°.  Ambitiosi,  qui  nempe  consentiunt 
electioni  in  propriam  personam  factae,  antequam  conficeretur  et 
publicaretur  electionis  decretum  c.  46.  h.  t.  Hac  de  re  fusius  lo- 
quemur,  quando  tractabitur  compromissum  n.  21.  7°.  Ex  Const.  S. 
Pii  V.  quae  incipit  ‘Horrendum’  ineligibiles  sunt  sodomiae  crimine 
maculati  8°.  Qui  tempore  electionis  absque  congrua  dispensatione 

possident  plora  beneficia  curata,  aut  dignitates  vel  personatus  c.  54.  §. 
«Nos  igitur»  h.  t 9°.  Qui  consensit  electioni  de  se  factae  per  ab- 
usum saecularis  potestatis  c.  43.  h.  t — 10°.  Irrita  est  electio  ali- 
cujus,  quae  etiam  ipso  ignorante  simoniace  confecta  fuerit.  Dum- 
modo pecuniae  solutio  non  facta  fuerit  vel  contra  voluntatem  electi, 
vel  in  fraudem  electi  ipsius,  eo  scilicet  scopo  ut  nempe  possit  oppug- 
nari electio  c.  27.  de  Simonia  (V.  3)  et  cap.  penult.  59.  h.  t.  — 
11°.  Ineligibiles  sunt  qui  semel,  non  ex  defectu  formae  non  obser- 
vatae, sed  ex  vitio  personae  sunt  rejecti;  quorum  nempe  ex  crimine  ali- 
quo electio  fixit  declarata  irrita  c.  12.  h.  t.  — 12°.  Infames,  sive  qui 
maculantur  infamia  juris , sive  qui  infamia  facti  maculantur.  Ex 
Regula  enim  Juris  87.  in  6°.  ‘infamibus  portae  non  pateant  Digni- 
tatum’ et  can.  «Infames»  17.  C.  6a.  q.  1.  Ubi,  expositis  variis  cri- 
minibus, quae  personarum  famam  laedunt,  concluditur  ‘hi  omnes 
nec  ad  sacros  gradus  debent  admitti’.  Crimen  vero  ut  infamiam 
gignat  non  debet  esse  mere  occultum  (excepto  tamen  homicidio). 
Insuper  adnotari  debet  differentia  inter  impeditos  infamia  juris  et 
impeditos  infamia  facti.  Cum  infamia  juris  judicialem  provinciam 
ingrediatur,  ac  publicam  auctoritatem  attingat,  remitti  aq  absolvi 
nequit  absque  contraria  judicis  sententia,  quae  innocentiam  declaret, 
aut  saltem  edicat  non  constare  de  crimine.  Hinc  qui  ea  detinetur 
non  potest  eligi  ad  dignitates  et  ad  Episcopatum,  antequam  haec 
sententia  obtineatur,  aut  ab  auctoritate  competente  non  dispense- 
tur ab  infamia.  Cum  vero  infamia  facti  in  publica  opinione  con- 
sistat, eaque  cesset,  postquam  mutatis  in  melius  moribus  ac  per- 
acta peccatorum  poenitentia  populus  incipiat  bene  de  persona  cogi- 
tare, sequitur  posse  inde  eligi  qui  antea  infamis  reputabatur  arg. 
c.  11.  de  excess.  Prcel.  (V.  31)  13°.  Ob  censuras  repelluntur  ab 
electione  a)  excommunicati  etiam  non  vitandi,  id  est  tolerati,  dum- 
modo non  fuerint  occulti  cap.  «Cum  dilectus»  de  Consuet.  8.  (L  4) 
c.  1 .de  Postid.  Prasl.  (I.  5).  b)  Suspensi  c.  8.  de  Consuet.  (I.  4) 
c)  Personaliter  interdicti  vel  temere  violantes  interdictum  locale 
c.  18.  §.  2.  de  Sent.  excom.  in  6°  (V.  11).  Tandem  d)  Irregulares, 
sive  irregularitas  ex  crimine  sive  ex  defectu  procedat. 

12.  Quaestio  3'.  De  iis  quae  electionem  praecedunt.  — 
1°.  Praecedere  debet  vacatio  sedis  seu  beneficii  ad  quod  personae 
novae  electio  facienda  est.  Etenim  abhorruerunt  canones  desti- 
nationem personae  in  locum  illius  qui  adhuc  legitime  retinet  bene- 
ficium. Quare  non  solum  concessio  sed  etiam  promissio  praebendae 

non  vacantis  reprobatur  capp.  1.  et  2.  de  concess.  Prceb.  (HL  8). 
Inimo  sede  plena  reprobantur  ipsi  tractatus  circa  futuram  electio- 
nem. Porro  Ecclesia  vacare  potest  1°.  per  mortem  naturalem 
Praelati,  vel  per  mortem  civilem,  qua  nempe  ob  culpam  gravem  a 
Superiore  decernitur  removendus.  2°.  Per  translationem  Episcopi 
ad  aliam  sedem  can.  «Episcopus»  37.  C.  7.  q.  1.  3°.  Per  legitimam 
renuntiationem  acceptatam  a Superiore.  4°.  Per  acceptationem  et 
assecutionem  alterius  incompatibilis  beneficii,  vel  ingressum  et  pro- 
fessionem Praelati  in  Religione  approbata  capp.  10.'  et  11  .de  Re- 
nuntiat. (I.  3). 

Quod  si  sedes  vacaverit  per  mortem  Praelati  antequam  pro- 
cedatur ad  electionem,  1°.  praemitti  debet  honorifica  sepultura  Prae- 
lati ejusdem  c.  36.  h.  t.  §.  «electionem».  Hoc  vero  reverentiae  offi- 
cium non  est  absolute  necessarium  ita  ut  secus  sit  nulla  electio* 
2°.  Debet  praefiniri  et  adsignari  locus  et  tempus  ad  electionem  per- 
ficiendam arg.  capp.  50.  et  52.  h.  t.  3°.  Vocari  debet  quicumque 
jus  habet  eligendi,  quique  possit  commode  et  velit  interesse  ex 
c.  42.  h.  t.  Quod  si  aliquis  non  fuerit  vocatus,  potest  ipse  petere 
ut  rescindatur  electio,  c.  28.  h.  t.  §.  ‘quod  si  eos’.  Hic  vero  si  de 
spreto  vel  neglecto  non  agat,  taciturnitate  sua  videtur  confirmare, 
quod  ab  aliis  electoribus  factum  est  Diximus  ‘commode  possunt 
venire’;  nam  si  quis  in  regiones  abierit  remotissimas,  ita  ut  acce- 
dere nequeat  intra  bimestre  vel  trimestre,  non  est  vocandus. 

13.  Quaestio  4\  An  suffragium  dari  possit  per  procura- 
torem? In  cap.  42.  h.  t §.  ‘illud  autem’  affirmativa  sententia 
proponitur,  quibusdam  concurrentibus  adjunctis.  1°.  requiritur,  ut 
quis  sit  absens  a loco,  in  quo  celebranda  est  electio.  2°.  Requiritur, 
ut  justo  impedimento  detineatur  ex.  gr.  ceu  admonet  glos,  in  cit. 
cap.  42.  verb.  ‘venire’,  gravi  infirmitate;  sic  si  elector  timeat  insi- 
dias vitae  suae  structas,  vel  injuste  detineatur  ab  extranea  vi.  Quod 
de  absentibus  diximus,  etiam  illis  applicari  potest  qui  ubi  cele- 
bratur electio  commorantur,  sed  infirmitate  impediti  ad  locum  ele- 
ctionis accedere  prohibentur.  Ita  auctores;  qui  insuper  non  repro- 
bant alicujus  Capituli  consuetudinem  in  quo  scrutatores  adeunt  in- 
firmos, eorumque  votum  exquirunt. 

14.  Procurator  vero  debet  eligi  ex  ipsis  canonicis  electoribus 
ex  cit.  c.  42.  h.  t.  §.  cit  ita  ut  si  extraneus  eligatur,  possint,  si 
velint,  Capitulares  excipere  illumque  repellere.  Nam  conditio,  ut 

eligatur  unus  e gremio  Capituli,  posita  est  in  honorem  et  com- 
modum Capituli  ejusdem,  cui  proinde  potest  renuntiare,  acceptans 
extraneum.  Quandoque  autem  non  unus  tantum,  sed  plures  de* 
signantur  procuratores,  ut  uno  fortasse  deficiente,  tutius  suffragium 
mandantis  in  electione  concurrat,  c.  46.  h.  t.  in  6°.  (I.  6).  Verum 
nonnisi  in  solidum  constitui  possunt  plures  procuratores.  Id  est 
non  constituuntur  plures,  ut  singuli  suffragium  nomine  mandantis 
exhibeant;  sed  ut  unus  solummodo,  qui  alios  prsereniat,  possit  suf- 
fragium emittere  c.  14.  de  Procur.  (I.  38).  Quod  si  duo  simul 
concurrant  procuratores,  tunc  valet  votum  illius  qui  a Capitulo 
eligitur;  vel,  si  Canonici  non  conveniant,  ille  praefertur  qui  prior 
in  literis  commissionis  describitur  c.  cit.  46.  h.  t.  in  6°. 

15.  Porro  procurator  canonicus  si  mandatum  pro  eligenda  per- 
sona speciali  acceperit,  poterit  suffragium  proprium  dare  pro  di- 
stincta persona;  si  vero  in  mandato  designata  non  fuerit  persona 
eligenda,  uni  tantum  personae  suffragium  proprium  et  illud  man- 
dantis dare  potest.  Quia  quisque  tenetur  eligere  quem  magis  ido- 
neum reputat;  unus  autem  est  prae  caeteris  aptior  in  cujuslibet 
electoris  mente  cit.  c.  46.  h.  t.  in  6°.  §.  2. 

In  quo  cap.  §.  ult.  interdicitur  suffragium  per  literas  expres- 
sum, licet  nullus  ex  Canonicis  velit  esse  procurator,  et  capitulum 
extraneam  personam  recuset. 

16.  Quaestio.  5*.  De  forma  electionis.  — Jure  Decretalium 
triplex  est,  scilicet  inspirationis  vel  quasi  inspirationis,  scrutinii, 
et  compromissi  ex  c.  42.  h.  t.  In  quo  capite  reliquae  formae  elec- 
tionis reprobantur,  et  praesertim  reprobatur  electio  per  sortes. 
Verum  in  materia  electionis  per  sortes  prae  oculis  haberi  potest 
resolutio  S.  Congr.  Cone,  in  causa  Romana  Electionis  et  Devolu- 
tionis  diei  2.  Maji  1857.  Cum  ageretur  de  electione  ad  Canoni- 
catum  Basilicae  S.  Mariae  in  Cosmedin  facta  ex  unanimi  consensu 
electorum  per  sortes,  postquam  in  triplici  repetito  scrutinio  aequa- 
lia suffragia  duobus  Candidatis  favissent,  S.  Congregatio  decrevit 
electionem  hanc  sustineri.  Certa  enim  erat  electoribus  idoneitas 
utriusque,  et  ex  paritate  suffragiorum  constabat  paria  fuisse  utri- 
usque  merita.  Hinc  cessabat  ratio  juris,  ob  quam  sortium  usus 
prohibetur,  et  ceteroquin,  non  agebatur  de  beneficio  qualificato 
quod  exegisset  formam  canonicam  electionis.  Quapropter  conclusio 
est:  usus  sortis  non  interdicitur  in  electionibus  ecclesiasticis,  quando 

constat  de  idoneitate  candidatorum,  et  ex  duobus  vel  tribus  ex- 
perimentis resultaverint  paria  pro  singulis  candidatis  suffragia, 
maxime  si  agatur  de  beneficiis  non  qualificatis. 

1 7.  Electio  per  inspirationem  obtinuit,  cum  verum  et  sensibile 
miraculum  contigit,  ut  quis  in  Episcopum  assumeretur.  Quasi  per 
inspirationem  celebratur  electio,  cum  nullo  praemisso  tractatu  omnes 
electores  unanimi  consensu  atque  una  voce  aliquem  eligunt  in  prae- 
latum. Hanc  tormam  probat  Innoc.  IU  in  cit  c.  42  in  fin.  h.  t. 
Optime  autem  ibi  adnotat  Pontifex  hanc  valere  electionem,  si 
vitio  careat.  Si  enim  vel  simonia  locum  habuerit,  vel  conspiratio 
turpis,  vel  fuerit  adempta  libertas  debita  electoribus,  electio  non 
sustinetur  arg.  c.  26.  et  c.  45.  h.  t. 

18.  Secunda  forma  , est  per  scrutinium  et  ex  c.  42.  h.  t.  ex 
mente  Innoc.  HI.  potest  definiri  electio  illa,  quae  ‘praesentibus 
omnibus,  qui  debent  et  volunt  et  possunt  interesse,  celebratur  per 
collectionem  suffragiorum  circa  eam  personam,  in  quam  consentit 
major  et  sanior  Capituli  pars’.  Forma  haec  ita  procedit.  Electores 
in  loco  designato  intra  ambitum  viduatae  Ecclesiae  ex  c.  18.  h.  t in 
6°.  capitulariter  collecti  in  congregatione,  id  est  juxta  modum  quo 
capitulum  celebrari  solet,  c.  42.  h.  t.  et  c.  55.  h.  t.,  tres  scrutatores 
fide  dignos  eligunt  de  gremio  Capituli,  qui  recipiunt  vota  singu- 
lorum. Ex  vetere  disciplina  scrutatores  per  verba  excipiebant 
suffragia  eligentium.  Inde  vero  inductum  est,  ut  suffragia  scripto 
traderentur.  Receptis  suffragiis  scrutatores  suffragia  publicant  et 
vident,  quinam  majorem  numerum  suffragiorum  retulerit,  ac  con- 
ficitur decretum  electionis,  atque  publicatur  uti  facta.  S.  C.  Con- 
cilii, in  una  Segovien,  d.  8.  Aug.  1885,  definivit:  «Electionem  com- 
pleri per  vota  non  relative,  sed  absolute  majora;»  unde  patet  e.  gr. 
non  esse  electum  illum  qui  ex  septem  votis  retulit  tria,  cum  duo 
adversarii  reciperent  singuli  bina;  sed  requiruntur  saltem  quattuor 
vota,  ut  electio  ex  septem  sustineatur.  Porro  ille  censetur  electus, 
in  quo  convenerit  major  et  sanior  Capituli  pars.  Quae  expressio 
ut  intelligatur,  sciendum  est  factam  fuisse  ex  vetere  disciplina  tri- 
plicem collationem,  nempe  numeri  ad  numerum,  meriti  ad  meritum, 
zeli  ad  zelum.  Prima  collatio  fiebat  inspiciendo  nnmerum  suffra- 
giorum, quae  ab  electoribus  ferebantur.  Meriti  ad  meritum  fiebat 
comparatio  inspiciendo  electarum  personarum  merita,  id  est  aucto- 
ritatem et  dignitatem  personarum.  Zeli  ad  zelum  collatio  fiebat 
inspiciendo  intentionem  ab  electoribus  in  edendo  suffragio  mani- 


Digitized  by 


Google 


TIT.  VI.  DB  ELECTIONE  BT  ELECTI  POTESTATE. 


61 


festatam,  'an  scilicet  suffragium  dedissent  ob  finem  legitimum  vel 
potius  ob  humanum  finem.  Hsec  triplex  collatio  fiebat,  ut  appa- 
reret, quinam  esset,  in  quem  convenisset  major  et  sanior  Capituli 
pars.  Abbas  in  c.  43.  h.  t.  n.  10.  Non  enim  electio  valebat,  nisi 
concurrisset  major  capituli  pars,  licet  minor  pars  fuisset  sanior 
c.  60.  h.  t.,  sed  ad  novam  electionem  deveniendum  erat.  Exci- 
piebatur casus  quo  major  pars  elegisset  scienter  indignum;  quia 
pro  illa  vicd  privabatur  jure  eligendi,  et  sustinebatur  electio  facta 
a minori  et  saniori  parte  Capituli  c.  53.  h.  t.  Hsec  collatio  vero 
non  fiebat  in  casu  unanimis  Canonicorum  consensus  in  aliquem 
eligendum,  vel  si  quis  a duplo  majori  parte  Canonicorum  electus 
fuisset,  quia  hsec  pars  et  sanior  prsesumebatur  c.  9.  h.  t.  in  6°. 
Imo  et  generatim  quando  in  aliquem  eligendum  major  pars  Capi- 
tuli concurrebat,  hsec  pars  et  sanior  prsesumebatur,  ceu  adnotat 
Pontifex  in  c.  57.  h.  t.  At  quandoque  prsesumptio  veritati  cede- 
bat, et  major  pars  eligebat  minus  idoneum;  et  tunc  facta  compara- 
tione meriti  ad  meritum  inter  electos  et  zeli  ad  zelum  inter  eli- 
gentes, apparebat  saniorem  partem  haud  convenisse  in  electionem 
cujusdam  perficiendam ; quse  proinde  electio  cassabatur.  Exemplum 
habemus  in  ipso  cit.  57.  h.  t et  c.  55  h.  t.  Modo  autem  quando 
scitur  de  negotio  electionis  perficiendse  etiam  ad  minora  officia, 
major  numerus  electorum  in  quendam  conspirantium,  majorem 
quam  antiquitus  prsesumptionem  inducit  etiam  potioritatis  meriti 
ad  meritum.  Unde  communiter  electus  habetur  ille  qui  majoris 
partis  Capituli  suffragia  referat;  nisi  ceteroquin  indignus  reperia- 
tur.  At  hsec  non  ex  defectu  formse,  sed  ex  qualitate  personse,  quae 
potiora  suffragia  retulit,  electio  caret  effectu. 

19.  Tertia  forma  electionis  est  per  compromissum,  quae  locum 
habet,  cum  Capitulares  uni  vel  pluribus  personis  idoneis  potesta- 
tem eligendi  concedunt,  ita  ut  electus  a compromissariis  censeatur 
electus  nomine  et  vice  capituli.  Quod  hsec  forma  sit  legitima, 
apparet  ex  dispositione  capp.  42.  et  30.  h.  t.  Porro  indifferens  est, 
utrum  compromissarii  de  gremio  capituli  sint  vel  extranei,  ceu 
docet  gloss.  in  c.  42.  et  ab  omnibus  recipitur.  Conditiones  com- 
promissi sunt  l4  ut  compromissarii  sint  clerici.  Laici  enim  nego- 
tia pure  ecclesiastica  tractare  nequeunt  c.  2 .de  Judiciis  (II.  1). 
Porro  in  c.  8.  ‘Contigit’  de  Arbitris  (I.  43)  cavetur  expresse,  ne 
in  rebus  spiritualibus  compromittatur  in  laicum.  2°.  Ut  inter 
clericos  ipsos  persona  vel  personse  idonese  eligantur  c.  42.  h.  t. 

3°.  Ut  compromissarii  eligantur  ex  consensu  omnium  et  singulorum, 
qui  jus  habent  eligendi,  ita  ut  dissensus  unius  compromissum  reddat 
nullius  roboris.  Innuitur  haec  conditio  in  dt.  c.  42.  cum  de  com- 
promissariis dicatur  ‘qui  vice  omnium  Ecclesiae  viduatae  provideant 
de  pastore’.  Et  post  glossam  in  d°.  capite  traditur  communiter 
a Doctoribus  ob  rationem  apertissimam  deductam  ex  natura  elec- 
tionis, quae  tangit  jus  et  negotium  singulorum.  Hinc  valet  Reg.  29. 
Juris  in  6°.  ‘quod  omnes  tangit,  debet  ab  omnibus  prdbari’.  Quod 
si  omnes  et  singuli  probaverint  viam  compromissi,  non  omnes  vero 
convenerint  circa  personas  destinandas  ad  negotium  electionis  per- 
ficiendum; ille  vel  illi  habebuntur  legitimi  compromissarii,  in  quem 
vel  in  quos  convenerit  major  pars  suffragiorum  Capituli. 

20.  Compromissum  vero  esse  potest  vel  absolutum  et  illimi- 
tatum,  vel  ab  aliqua  conditione  moderatum.  Primum  obtinet,  cum 
libera  facultas  conceditur  compromissariis  eligendi  personam  sibi 
benevisam.  Quo  in  casu  data  potestate  eligendi  censetur  data 
etiam  postulandi  facultas  c.  30.  h.  t.  Secundum,  cum  aliqua  con- 
ditio statuitur  sive  quoad  modum  eligendi,  sive  quoad  personas 
determinatas,  inter  quas  electio  cadere  debeat.  Ex.  gr.  si  debeat 
eligi  aliquis  de  Capitulo.  Porro  Capitulum  non  tenetur  recipere 
electionem  factam  a compromissariis,  non  servata  forma  compro- 
missi capp.  32.  et  52.  h.  t.  Hic  modus  in  forma  conditionata 
reperitur  adhibitus  in  cap.  32.  h.  t Cum  vero  dubium  ortum 
fuerit,  utrum  hic  modus  abrogatus  esset  a Constitutione  Cone,  ge- 
nera!. Lateranensis,  relata  in  c.  42.  ‘Quia  propter’  h.  t Bonifa- 
cius  VIII.  in  c.  29.  h.  t.  in  6°.  declaravit  posse  adhuc  adhiberi, 
quia  non  fuit  a Cone.  Lateran.  prohibitus. 

21.  Quaeritur  utrum  compromissarius  sibi  possit  suffragium 
dare.  Certe,  si  in  scrutinio,  praesertim  per  vota  secreta,  unus  elec- 
tioni suae  ab  una  pari  parte  eligentium  factae  accederet,  electio 
ejusmodi  esset  nulla;  S.  C.  Concilii  in  Veliterna,  18.  April  1885. 
Deinde  si  unus  tantum  sit  compromissarius,  non  potest,  quia 
haec  agendi  ratio  ambitum  redoleret;  ita  glossa  in  c.  33.  h.  t. 
cum  auctoribus.  Accedit  etiam  ratio,  quia  si  Capitulum  voluisset 
eligere  compromissarium  in  praelatum,  eundem  elegisset,  nec  ei  man- 
datum dedisset  ad  eligendum.  Quod  si  vero  plures  sint,  qui  ‘elec- 
tioni perficiendae  sint  a Capitulo  destinati,  unus  ex  iis  potest  in 
suam  electionem  consentire  per  proprium  suffragium  juxta  communem 

anctorum  doctrinam  super  c.  33.  h.  t,  licet  hoc  caput  provocet  ad 
« compromissi  tenorem ». 

22.  Cessat  vero  compromissum  1°.  revocatione  facta  a com- 
mittentibus re  integra  c.  30.  h.  t.  In  hoc  cap.  probatur  electio 
facta  a compromissariis,  'quia  revocatio  fuerat  facta  ‘cum  res  non 
esset  integra,  quia  in  tractatu  processerant  electores’.  Ex  quibus 
verbis  eruitur  argumentum,  quod  dicitur  a sensu  contrario.  In- 
super insinuatur,  quandonam  res  desinat  esse  integra;  cum  nempe 
tractatus  de  electione  inceperit.  Id  est  non  sufficit  praeparatio  ad 
electionem  ex.  gr.  celebratio  Missae  de  Spiritu  sancto,  sed  requiri- 
tur, ut  compromissarii  inceperint  tractare  de  persona  eligenda. 
Communiter  docent  auctores,  re  etiam  integra,  non  posse  revocari 
compromissum  a minori  parte  Capituli,  axg.  c.  1.  de  his  qui  fiunt 
a maj.  parte  Capituli  (IO.  11). 

2°.  Perimitur  compromissi  facultas,  si  compromissarii  eligant 
indignum  sive  id  scienter  fecerint,  sive  ex  ignorantia.  Quo  in  casu 
electio  non  valet:  capp.  7.  8.  et  21.  h.  t et  potestas  eligendi  re- 
vertitur ad  compromittentes.  Non  revertitur  vero  potestas,  quando 
et  ipsi  scienter  indignum  electum  a compromissariis  recipiant  et 
approbent  c.  37.  h.  t.  in  6°.  Ratio  prioris  partis  ex  eo  deducitur 
quod,  peracta  quomodocumque  electione,  compromissarii  functi  sunt 
munere  suo,  ac  mandato  expleto,  nova  commissio  requireretur  ad 
negotium  electionis  iterum  peragendum.  Revertitur  autem  ad  com- 
promittentes facultas  eligendi,  quia  ipsi  dignum  eligi  desiderabant, 
et  si  indignus  fuit  electus,  id  praeter  eorum  intentionem  contigit, 
nec  culpa  aliorum  debet  in  damnum  committentium  retorqueri. 
Reg.  22.  Juris  in  6°.  Ratio  2".  partis  probatur  ex  Reg.  10.  Jur. 
in  6°.  ‘ratihabitionem  retrotrahi,  et  mandato  non  est  dubium  com- 
parari’. Quare  etiam  ipsi  compromittentes  ceu  indignum  eligen- 
tes, jure  electionis  pro  illa  vice  privantur.  Compromissarii  autem 
(dummodo  compromissarius  non  sit  Episcopus),  si  in  Episcopum 
aliquem  indignum  scienter  proponant,  incurrunt  poBnas  contra  in- 
dignum eligentes  statutas.  Qnas  poenas  persolvent  etiam  compro- 
mittentes ratam  habentes  scienter  electionem  indigni  c.  37.  h.  t 
in  6°.  et  c.  7 §.  ult.  h.  t. 

3°.  Cessat  facultas  compromissarii  cessante  tempore  in  man- 
dato adsignato  ad  electionem  faciendam,  aut  non  servata  condi- 
tione abjecta  in  mandato;  et  facultas  eligendi  revertitur  ad  ipsos 
committentes  c.  62.  h.  t.  Quod  si  vero  prseterlabatur  tempus  utile 

a lege  praefinitum  ad  electionem  perficiendam,  jns  eligendi  non  ad 
committentes,  sed  ad  superiorem  devolvitur  c.  37.  h.  t.  in  6°.  §.  1. 

4°.  Cessat  facultas  eligendi  in  compromissariis  completa  elec- 
tione, licet  non  fuerit  sortita  effectum  suum,  ob  quamcumque 
causam. 

23.  Quaestio  6a.  De  qualitatibus  electionis.  — Quaedam 
qualitates  ipsam  electionem  respiciunt,  quaedam  vero  locum  et  tem- 
pus, quo  celebrari  debeat  electio. 

1°.  Electio  debet  esse  prorsus  libera,  ceu  traditur  in  c.  14.  h.  t. 
Quare  electio  facta  per  abusum  saecularis  potestatis  contra  cano- 
nicam libertatem  decernitur  ipso  jure  nulla  c.  43.  h.  t.  Ut  hanc 
libertatem  tuerentur  Rom.  Pontifices,  tantopere  adlaborarunt  cum 
Principes  saeculares  intuitu  investiturarum  conabantur  jus  electionis 
quodammodo  ad  se  trahere  et  electoribus  designare  personam,  quse 
esset  dignitate  decoranda. 

Nec  ipsi  Praelati  ecclesiastici  possunt  electorum  libertatem 
coarctare.  Species  et  relativa  decisio  datur  in  c.  14.  h.  t.  de  Pa- 
triarcha Hierosolymitano,  qui  irritabat  electiones  in  Ecclesiis  sibi 
suffraganeis,  nisi  electa  fuisset  una  inter  duas  personas,  quas  ante 
canonicam  electionem  electores  debebant  eidem  indicare.  Hanc 
consuetudinem  abolendam  esse  declarat  Pontifex,  quia  redundabat 
in  perniciem  libertatis  ecclesiasticae.  Ergo  nec  jus  confirmandi 
electionem  potest  secumferre  facultatem  coarctandi  aliquo  modo 
electionem. 

2°.  Debet  esse  electio  ordinarie  actio  collegiatis,  seu  celebrari 
debet  a canonicis  in  congregatione  adunatis.  Nam  in  cap.  ‘Quia 
propter’  42.  h.  t.  celebranda  dicitur  omnibus  praesentibus.  Cui 
consonat  c.  55.  h.  t.  Quae  forma  ab  auctoribus  dicitur  substantia- 
lis. Hinc  non  sufficerent  ad  rite  conficiendam  electionem  suffragia 
singillatim  ex  propria  habitatione  exquirentibus  manifestata. 

24.  1°.  Quoad  locum  electio  Episcopi  debet  celebrari  intra 
ambitum  Ecclesiae  viduatae  c.  28.  h.  t.  et  25.  de  Apellat.  (H.  28). 
Vero  in  cit.  c.  28.  adnotat  Pontifex  electionem  juxta  canonicas 
sanctiones,  si  fieri  potest,  in  Cathedrali  Ecclesia  celebrari  debere. 
Quare,  si  rationabilis  adsit  causa,  licet  non  gravis,  alius  electionis 
perficiendae  locus  de  consensu  majoris  partis  canonicorum  praesen- 
tium determinari  poterit. 

2°.  Circa  tempus  perficiendae  electionis,  ut  ex  dispositione 
c.  36.  h.  t §.  ‘electionem’  adnotavimus,  celebrari  non  debet  electio, 

antequam  demortui  Praelati  cadaver  sepulturae  fuerit  traditum, 
nisi  urgeat  rationabilis  causa  Perfici  autem  debet  electio,  si  de 
regulari  vel  cathedrali  Ecclesia  agatur,  intra  trimestre  c.  «Ne  pro 
defectu»  41.  h.  t.  Si  vero  sermo  sit  de  inferioribus  beneficiis,  licet 
dignitatis  honore  fulgeant,  tempus  utile  sex  mensibus  continetur. 
Quod  tempus  debet  computari  a die  habitae  notitiae  mortis  Praelati. 
Expresse  traditur  haec  limitatio  in  c.  5.  de  concess.  Praebendae  (IU.  8) 
in  fin.  Quam  dispositionem  haurire  possumus  etiam  ex  c.  3.  de 
suppi,  neglig.  Pralat.  (I.  10)  Quod  insuper  tempus  legitime  im- 
peditis non  decurrit.  Licet  ergo  trimestre  praeterlapsum  fuerit 
nondum  celebrata  electione,  dummodo  electores  probaverint,  se 
fuisse  justo  impedimento  detentos,  poterunt  nihilominus  electionem 
celebrare,  non  computato  nempe  in  tempore  utili  illo  dierum  lapsu, 
quo  fuerunt  impediti.  Cessante  autem  impedimento,  si  ultra  trimestre 
vel  semestre  distulerint  electionem,  sive  omnino  non  eligendo,  sive 
eligendo  indignum,  sive  eligendo  quidem,  sed  semper  distrahendo 
vota,  idquod  «abusus»  vocatur  a s.  C.  Concilii  in  Segovien.,  8.  Aug. 
1885,  pro  illa  vice  Canonici  privantur  jure  eligendi,  quod  devol- 
vitur ad  superiorem,  cui  jus  confirmandi  electum  competeret  Hic 
vero  intra  trimestre  cum  consilio  capituli  sui  et  aliorum  virorum 
prudentium  electionem  conficere  tenetur.  Id  vero  docet  Concilium 
generale  in  c.  41.  h.  t.  cui  consonat  c.  18.  h.  t.  in  6°. 

25.  Quod  si  vero  electio  jam  completa  proprium  non  sortiatur 
effectum,  ex  parte  electi,  vel  quia  electus  non  assentiatur,  vel  quia 
acceptatae  electioni  renuntiet,  vel  moriatur  etc.,  novum  ac  integrum 
tempus  utile  ad  electionem  iterandam  habebunt  electores  c.  26. 
h.  t.  in  6°. 

26.  Ex  exposita  theoria  sequitur,  in  electionis  negotio  posse 
aliquos  accidere  defectus,  qui  ejus  virtuti  et  efficaciae  seu  valori 
opponantur.  Primus  defectus  esset  personae  laica  admissio  ad  suf- 
fragium ferendum.  Duplex  in  casu  fingi  potest  hypothesis;  prima 
videlicet  si  laici  per  abusum  electionem  ipsi  perficiunt,  qua  in 
hypothesi  electio  nulla  ipso  jure  decernitur,  et  qui  huic  electioni 
in  sui  personam  factam  consentit,  privatur  absolute  jure  electio- 
nis passivae,  id  est  hujusmodi  fiunt  ineligibiles , nec  ad  aliquam 
dignitatem  possunt  absque  dispensatione  assumi  cap.  43.  h.  t. 
Secunda  hypothesis  est,  si  laici  admittuntur  ex  canonicorum  con- 
sensu ad  electionem  cum  ipsis  perficiendam,  quo  in  casu  pariter 

Santi,  I.  Decr.  5 

electionem  factam  nullius  esse  roboris  decernit  Pontifex  in  cap, 
56.  h.  t. 

27.  Alterum  vitium  electionis  potest  dari  circa  personam 
electi,  si  nempe  indignus  eligatur  contra  decretum  cap.  7.  h. 
quae  proinde  electio  non  sustinetur.  Porro  optime  distinguenda 
est  inkabilitas  simplex  seu  quae  oritur  ab  aliquo  impedimento,  quod 
in  Ecclesiae  dedecus  non  vergit,  ut  esset  ex  gr.  si  electus  guber- 
naret aliam  Ecclesiam;  et  vera  indignitas  subjecti,  ex.  gr.  si 
eligeretur  excommunicatus,  suspensus,  qui  plura  beneficia  incom- 
patibilia  actu  possidet  sine  dispensatione  cap.  54.  h.  t.,  aut  qui 
debita  scientia  caret,  vel  laborat  defectu  natalium,  ordinum* 
aetatis  etc.  de  quibus  supra  vidimus.  Quo  in  secundo  casu  si  elec- 
tio facta  est  scienter  de  indigno,  electores  pro  illa  vice  privantur 
jure  novae  electionis,  quae  proinde  ad  superiorem  devolvitur,  et 
per  triennium  suspenduntur  ab  omnibus  beneficiis  quae  in  Ecclesia 
illa  viduata  possident  cap.  7.  h.  t.  §.  «Clerici»,  et  cap.  25.  eod. 
titulo;  quae  poena  suspensionis  triennalis  non  est  extendenda  ad 
beneficia,  quae  in  aliis  Ecclesiis  forte  possidet  qui  elegit  indignum 
ex  cit.  c.  37.  h.  t.  in  6°.  §.  ‘Restringitur’.  Interim  vero  idest  du- 
rante triennio  eligens  indignum  non  potest  ad  dignitatem  in  Ec- 
clesia assumi  c.  26.  eod. 

28.  3mn  vitium  in  electione  contingit,  cum  in  parte  substan- 
tiali non  servatur  forma  electionis  praescripta.  Quo  in  casu  et 
electio  nulla  est,  et  pro  ea  vice  devolvitur  ad  superiorem.  At  si 
forma  specialis  observari  nequit,  electio  secundum  jus  commune 
confecta  sustinetur  secundum  illud:  «Casus  omissus  cadit  sub  dis- 
positione juris  communis»  (v.  1.  «Praecepimus»  C.  de  appelh)\  S. 
C.  EE.  et  RR.  in  Yenetiar .,  28.  Xov.  1881. 

29.  Defectus  est  si  electionis  negotium  |non  compleatur 
intra  tempus  a jure  definitum. 

30.  Si  quaeratur  vero  quinam  sit  superior,  cui  devolvitur 
electio,  cum  vel  ob  aliquod  vitium  in  electione  admissum,  vel  ob 
negligentiam  legitimi  electores  privantur  jure  eligendi;  an  scilicet 
sit  superior  immediatus,  cui  jus  confirmandi  electum  competit,  vel 
sit  superior  Princeps  in  Ecclesia,  responsio  datur  a Bonif.  177/. 
in  c.  18.  h.  t.  in  6°.  qui  distinguit  inter  casum  in  quo  ex  negli- 
gentia  non  completur  electio  intra  tempus  a jure  definitum,  et 
casum  in  quo  vel  scienter  eligatur  indignus,  vel  non  servetur 

forma  Cone.  Lateran.  relata  in  c.  42.  h.  t.  In  1°.  casu  tradit  Pon- 
tifex devolvi  jus  electionis  ad  superiorem  immediatum,  ad  quem 
etiam  spectat  officium  corrigendi  negligentiam  Praelati  inferioris 
prout  in  speciali  titulo  explicabitur.  In  2°.  autem  casu  docet  Pon- 
tifex electionem  devolvi  ad  Romanum  Pontificem. 

31.  Quaedam  dicenda  sunt  in  specie  de  electione  Rom.  Pon- 
tificis, qua  in  re  optime  conferri  potest  Antonius  Serafinus  Catnarda 
1773.  De  elect.  R.  Pont,  qui  in  unum  opus  omnes  constitutiones 
collegit  quae  de  hac  materia  editae  sunt  usque  ab  initio. 

Usque  ad  saeculum  4nm.  integrum  nulla  forsitan  edita  erat 
constitutio  qua  figeretur  jus  vel  norma  in  electionibus  perficiendis 
Romanorum  Pontificum;  sed  summus  Pontifex  ad  tramitem  juris, 
seu  melius  consuetudinis  a Clero  eligebatur  accedente  consensu 
populi  ferentis  testimonium  bonae  vitae  personae  eligendae  can.  ult. 
Distine.  79.  Ineunte  vero  saec.  V.  post  mortem  Zosimi  enatum 
Schisma  occasio  fuit  statuendi  ut  si  duo  in  discordia  ordinarentur 
Pontifices,  uterque  muneri  nuncium  dare  teneretur,  et  nova  cele- 
braretur electio.  Dispositio  haec  refertur  in  c.  2.  dist.  97,  et  can. 
8.  distine.  79.  Sub  fine  saec.  V.  an.  499.  cautum  fuit  ut  ille  cen- 
seretur electus  qui  majoris  partis  eligentium  suffragia  referret 
cc.  2.  et  10.  dist.  97.  Sequioribus  annis  a VT.  circiter  saeculo 
fere  usque  ad  saec.  X.  invaluit  forma  electionis  quae  in  «diurno 
Romanorum  Pontificum»  legitur.  In  hac  forma  hoc  praecipue  ad- 
notatur,  quod  nempe,  peracta  electione,  relatio  de  ea  ad  Impera- 
torem fiebat,  ut  ejus  assensus  exposceretur.  Haec  autem  indulgen- 
tia erga  Imperatores  adhibita  fuit  ob  specialem  protectionem  qua 
Imperatores  Romanam  Ecclesiam  prosequebantur.  Deinde  processu 
temporis  praesertim  ex  Nicolai  II.  constitutione  ad  vitanda  vitia 
simohiae  et  seditionum  pericula  invalescere  coepit  mos  ut,  licet 
Clerus  et  populus  in  negotio  electionis  tractando  admitteretur, 
tamen  praecipuas  partes  sibi  Cardinales  vindicarent  can.  I.  dist.  3. 
et  cann.  1.  et  9.  distine.  79. 

32.  Tandem  inducta  est  disciplina  quae  in  Decr.  Oregorii  IX. 
refertur  sub  c.  6.  h.  t.  quae  est  Alex.  III.  in  Cone.  Later.  HI.  Hic 
legitime  electus  ex  adverso  tres  antipapas  habuit,  qui  favore  Imp. 
Friderici  suffulti  Ecclesiam  per  octodecim  annos  divexarunt.  Quare 
ut  schismata  removerentur,  constitutionem  edidit,  quae  tria  decer- 
nit 1°.  ut.  electio  R.  Pontificis  a solis  Cardinalibus  perficeretur, 

2°.  ut  is  electus  haberetur,  qui  duarum  ex  tribus  partibus  suffra- 
gia referret,  3°.  ut  si  quis  a paucioribus  quam  a duabus  partibus 
eligatur  nisi  major  concordia  patrum  accedat,  debeat  abstinere 
a munere  pontificali,  ita  ut  secus  excommunicationi  subjaceat,  et 
totius  sacri  ordinis  privatione  mulctetur.  Ex  qua  constitutione 
nova  inducta  est  disciplina  electionis,  quae  adhuc  servatur. 

33.  Ghegorius  X in  Cone.  Lugdun.  an.  1273.  aliam  edidit 
constitutionem  pro  celebranda  electione  Rom.  Pontificis  et  legitur 
in  c.  3.  h.  t.  in  6°.  In  quo  cap.  designatur  locus  celebrationis 
electionis,  et  est,  si  fieri  potest,  vel  urbs  vel  Dioecesis  in  qua 
demortuus  est  Pontifex , designaturque  disciplina  Conclavis  circa 
victum  et  circa  prohibitionem  commercii  Cardinalium  cum  extra- 
neis personis  a Conclavi.  Confirmata  fuit  haec  constitutio  a 
Gemente  V.  in  Clem.  2.  de  elect  (I.  3),  a Clemente  VI.  Const. 
«Licet»  an.  1351.  a Julio  II.  an.  1503.  in  Const.  « Cum  tam  divinor. 
Praeterea  novam  edidit  constitutionem  Paulus  IV.  17.  Kal.  Jan.  1558. 
«Cum  secundum  Apostolicum»  qua  prohibuit  ne  vivente  adhuc  Pon- 
tifice, de  electione  novi  Pontificis  tractaretur.  Insuper  de  electione 
sum.  Pontificis  egerunt  Pius  IV.  in  Const.  «In  eligendis » 1562., 
Gregorius  XV.  in  Const.  «.Et emi  Patri»  1621.,  et  Innocentius  XII. 
in  Const.  « Romanum  decet»  an.  1692. 

34.  Ex  hisce  constitutionibus  tria  in  electione  Rom.  Pontificis 
observanda  in  specie  sequuntur.  Primum  singulare  est  ut  etiam 
Cardinales  excommunicati,  suspensi  aut  interdicti  admittantur  ad 
electionem  faciendam  Clem.  2.  h.  t.  In  Const.  autem  Pii  IV.  quae 
incipit  «In  eligendis»  decernitur  praetextu  censuram  Cardinales 
privari  non  posse  jure  activae  vel  passivae  electionis,  quae  censurae 
suspenduntur  ad  effectum  electionis  ipsius.  — Secunda  animad- 
versio refertur  ad  tempus.  Ex  Const.  Gregorii  X.  in  c.  h..t.  in 
6°.  et  ex  Const.  Pii  IV.  «In  eligendis»  lapsis  decem  diebus  ex 
morte  Pontificis,  Cardinales  in  Curia  praesentes  Conclave  ingredi 
tenentur,  atque  illico  in  negotio  electionis  procedere,  absentibus  ex 
quacumque  causa  non  expectatis.  Qui  absentes  cum  venerint  si 
nondum  electio  facta  est  admittuntur,  si  vero  jam  fuerit  completa, 
eam  revereri  ac  acceptam  habere  debent.  Tempus  autem  intra 
quod  electio  debeat  compleri  definitum  non  est.  Jus  enim  eligendi 
Rom.  Pont,  proprium  est  et  exclusivum  S.  R.  E.  Cardinalium,  quod 
jus  devolvi  non  potest  ad  aliquem  superiorem  saltem  ordinarium, 
qui  suppleat  negligentiam  eorum.  Ad  summum  enim  posset  ab 

aliquibus  objici  Concilium  generale  tempore  sedis  vacantis  reprae- 
sentare posse  superiorem  potestatem  in  Ecclesia.  Attamen  gene- 
rale Concilium  (omissa  etiam  tantisper  quaestione,  utrum  sede 
apostolica  vacante,  concilium  cecumenicum  dari  possit)  non  offerret 
medium  ordinarium  quo  brevitati  electionis  consuleretur.  Nam 
concilium  generale  solummodo  ex  peculiaribus  circumstantiis  ex- 
traordinarie adunatur.  Cum  vero  electio  Pontificis  sit  ordinaria, 
quemadmodum  ordinaria  res  est  vacatio  Romanae  sedis,  non  potest 
relinqui  sub  incerta  dispositione  medii  extraordinarii,  prout  est 
Concilium  cecumenicum.  Hodie  autem  juridica  quaestio  resoluta  est 
a Pio  IX.  S.  M.  in  Const.  «Cum  Romanus  Pontifex » edita  pridie 
Nonas  Decembris  1869.  In  ea  statuitur,  ut  si  quibuscumque  ftituris 
temporibus,  Romanus  Pontifex  demoriatur  pendent  alicujus  Con- 
cilii generalis  celebratione,  electio  novi  Pontificis  a Collegio  S.  R. 
E.  Cardinalium  exclusive  perficiatur.  Insuper  ut  hujus  juris  ex- 
clusivi  observantiae  consuleretur,  in  eadem  Constitutione  decerni- 
tur, ut  accepta  certa  notitia  de  morte  Pontificis,  suspensum  intel- 
ligatur  ipsum  Concilium,  et  tamdiu  dilatum,  quoadusque  novus 
Pontifex  canonice  electus  illud  iterum  coadunari  et  continuari 
mandaverit.  Igitur  exclusa  hodie  prorsus  est  via  devolutionis  ad 
Concilium  in  casu  quo  diu  protrahatur  a Cardinalibus  electio  Pon- 
tificis, et  per  consequens  dicendum  est  in  jure  non  definiri  tempus 
utile  et  peremptorium  ad  electionem  Pontificis  explendam.  Grave 
autem  onus  urget  Cardinales,  ut  citius  quo  fieri  potest  negotium 
electionis  persolvant.  Cregorius  insuper  X.  in  cit.  c.  3.  h.  t.  in  6°. 
decernit  ut  si  post  triduum  ab  ingressu  Conclavis  electio  facta 
non  sit  Cardinalibus  unius  ferculi  prandium  et  coena  relinquatur 
ad  alios  quinque  dies,  quibus  transactis,  infecta  electione,  panis, 
vinum  et  aqua  usque  ad  perfectam  electionem  iisdem  tantummodo 
administretur. 

35.  Tertia  specialis  dispositio  in  electione  Romani  Pontificis 
respicit  accessum.  Ipse  Alexander  III.  in  c.  6.  h.  t.  tradit  eum  qui 
retulit  minorem  prae  duabus  tertiis  partibus  suffragiorum  posse 
eligi,  si  alii  accedant  suffragio  suo  Cardinales  usque  ad  binas  ter- 
tias partes  suffragiorum.  Hanc  rem  fusius  enucleavit  et  definivit 
Oregorius  XV.  in  Const  quae  incipit  «Jtterni  Patris*.  In  hac  Con- 
stitutione decrevit  ut  publicatis  a scrutatoribus  suffragiis  in  sche- 
dis descriptis  Cardinales  possint  accedere  scripto  suffragio  in  nova 
scheda  in  electionem  illius  qui  aliquod  saltem  suffragium  obtinuit. 

In  accessu  autem  non  possunt  Cardinales  iterum  dare  suffragium 
illi,  cui  jam  dederant  in  scrutinio.  Si  computatis  suffragiis  liabitis 
in  prioribus  schedis,  et  in  novis,  quis  in  eodem  scrutinio  referat 
binas  tertias  partes  suffragiorum,  censetur  electus,  secus  schedae 
comburuntur,  et  iterum  negotium  electionis  in  alio  scrutinio  sus- 
cipitur. Accessus  hic  solummodo  in  electione  Rom.  Pontificis  ob- 
servatur. In  aliis  enim  electionibus  Praelatorum,  publicatis  suf- 
fragiis, si  nemo  fuit  a majori  et  saniori  parte  electus,  iterum  reno- 
vatur scrutinium.  Quoad  jus  eligendi  passivum  notandum  est:  ab 
electione  Bonifatii  IX.  (1389)  nullus  Pontifex  e collegio  Cardina- 
lium, ab  electione  Clementis  VII.  (1523)  nullus  e natione  Itala 
non  est  assumptus,  licet  nullum  humani  juris,  quominus  quis  eli- 
gatur, impedimentum  adsit  excepto  simoniae  et  haeresis  reatu: 
Julius  II.  in  const.  *Cutn  tam  divino ,*  14.  Jan.  1505. 

36.  De  electione  Praelatorum  Regularium.  — Principii 
loco  statuendum  est  in  hac  electione  servandas  esse  peculiares 
cujusque  ordinis  constitutiones  a S.  Sede  confirmatas,  exceptis  iis, 
quae  a jure  communi  in  omnibus  ordinibus  servanda  praecipiuntur, 
nec  auctoritate  apostolica  correcta  fuerunt.  — Et  1°.  ut  quis  jus 
eligendi  habeat  debet  esse  professus  in  Conventu  cujus  Praelatus 
est  eligendus  arg.  c.  1.  h.  t.  2°.  Debet  esse  saltem  in  sacro  sub - 
diaconatus  ordine  constitutus  Clement,  2.  De  cetat.  qual  (I.  6)  et 
ex  c.  4 sess.  22.  De  ref.  in  Cone.  Trid. 

Excluduntur  autem  1°.  Conversi  Jaici  nisi  sermo  sit  de  ordine 
in  quo  soli  essent  conversi  laici  ex.  c.  32.  h.  t.  in  6°.  et  glossa  in 
v.  ‘cum  Clericos\  2°.  Mendicantes  qui  etiam  cum  apostolico  bene- 
placito ad  ordinem  non  mendicantium  transierint  Clem.  1.  de  Beg. 
(III.  91*  — 3°.  Ex'  c.  2.  sess.  25.  de  Ii  egui,  per  biennium  privan- 
tur facultate  eligendi  Religiosi  qui  votum  paupertatis  violaverunt. 

Ut  vero  quis  possit  in  praelatum  assumi  praeter  qualitates 
generales  eligendorum,  necesse  est  ut  sit  in  eodem  ordine  profes- 
sus c.  49.  h.  t.  Quae  professio  debet  esse  expressa,  nec  tacita  suf- 
ficeret. c.  28.  h.  t.  in  6°.  et  Cone.  Trid.  sess.  25.  De  Beg.  c.  21. 

37.  De  Monialibus.  — Norma  electionis  Abbatissae  vel 
Priorissae  quae  regimen  exercet  in  Monasterio  traditur  in  c.  43. 
h.  t.  in  6°.  in  quo  statuitur  ut  moniales  eligentes  debeant  saltem 
12  annorum  aetatem  habere,  quae  professionem. vel  tacitam  vel  ex- 
pressam fecerint.  Porro  ea  censetur  electa,  quae  duas  tertias  par- 

tes  suffragiorum  retulerit.  Facto  autem  scrutinio  dari  potest  ac- 
cessio aliarum  monialium,  ut  eligatur  monialis,  quae  aliqua  suffragia 
obtinuit.  Correcta  haec  constitutio  est  a Cone.  Trid.  sess.  25.  de 
Reg.  c.  15.  ubi  aetatem  professionis  16.  completum  annum  constituit. 

Quoad  vero  eligendam  statuit  cit.  c.  43  ut  electa  expleverit 
annum  30.  et  expresse  professa  fuerit  ordinem  regularem.  Conci- 
lium vero  Trid.  c.  7.  sess.  25.  de  Reg.  decernit  ut  Abbatissa  vel 
Priorissa  eligatur  non  minor  aetate  annorum  40  quae  octo  saltem 
annis  post  professionem  expressam  in  Monasterio  laudabiliter  vi- 
xerit. Quod  si  idonea  in  Monasterio  non  reperiatur,  potest  ex  alio 
ejusdem  ordinis  assumi.  Quod  si  id  videatur  incommodum  illi  qui 
electioni  praeest,  concedit  eidem  S.  Synodus  facultatem  ex  eodem 
Monasterio  idoneam  eligendi,  quae  tamen  trigesimum  aetatis  annum 
expleverit,  ac  quinque  annis  in  religione  post  factam  professionem 
laudabiliter  vixerit. 

% 

Tandem  forma  electionis  perficiendae  tum  Praelatorum  Regu- 
larium tum  Abbatissarum  vel  Priorissarum  determinatur  a Cone. 
Trid.  sess.  25.  de  Reg.  c.  6.  Et  est  ut  perficiatur  per  vota  secreta, 
ita  ut  eligentium  nomina  nunquam  publicentur. 

38.  De  publicatione  scrutinii.  — Praeter  publicationem 
votorum  quae  fuerint  collecta  juxta  c.  42.  h.  t.  ubi  dicitur  ‘vota 
cunctorum  in  scriptis  redacta  mox  publicent  in  communi’,  datur 
alia  publicatio  scrutinii,  et  perficitur  cum,  cognito  suffragiorum  le- 
gitimo numero  in  aliquem  concurrente,  decretum  de  peracta  elec- 
tione scribitur  et  solemniter  promulgatur  juxta  cap.  42.  cit.  in  §. 
fin.  Hoc  decretum  peractum  intra  octo  dies  debet  electo  intimari, 
secluso  tamen  impedimento  legitimo;  alias  a prosecutione  electionis 
proliibentur  electores  pro  ea  vice  et  per  trienuium  ab  omnibus 
beneficiis  in  eadem  ecclesia  suspenduntur  ipso  jure  c.  16.  §.  «caete- 
rum»  h.  t.  in  6°. 

39.  Porro  electus  intra  mensem  debet  declarare  utrum  assen- 
tiatur  an  non,  secus  ab  omni  jure  excidit  quod  sibi  ex  ipsa  elec- 
tione obvenerat.  Ita  in  eodem  c.  16.  h.  t.  in  6°.  Si  vero  electus 
a superiore  suo  veniam  exposcere  teneatur,  hanc  quam  cito  ex- 
quirere debet  c.  6.  h.  t in  6°.  et  Extrav.  2.  h.  t inter  Communes, 
et  mensis  ad  deliberandum  incipit  decurrere  ab  obtento  superioris 
assensu.  Electus  praestito  electioni  in  suam  personam  consensu, 
oneri  subjicitur  petendi  confirmationem;  tempus  autem  utile  et 

peremptorium  est  trimestre  c.  6.  h.  t.  in  6°.  Poena  peremptionis 
electionis  est  latae  sententiae ; ut  enim  adnotat  Glossa  v.  ‘vacuetur’ 
in  d.  cap.  Pontifex  ait  ‘eo  ipso  viribus  vacuetur’  electio.  Quare 
confirmatio  posterius  obtenta  nihil  valet.  Quod  si  agatur  de  elec- 
tione ad  Cathedralem  vel  Regularem  Ecclesiam  cujus  confirmati» 
est  propria  S.  Sedis,  electus  intra  mensem  post  acceptatam  electio- 
nem, iter  aggredi  tenetur  ad  S.  Sedem  cum  omnibus  actibus,  vel 
saltem  deputare  debet  specialem  procuratorem  satis  instructum, 
qui  electi  nomine  expostulet  confirmationem  c.  16.  h.  t.  in  6°.  et 
Olem.  2.  §.  ult.  h.  t. 

40.  Competit  vero  electo  1°.  jus  ad  petendam  confirmationem 
a Superiore  c.  3.  h.  t.;  qui  si  renuerit,  poterit  per  alium  Superio- 
rem adstringi  ad  electum  confirmandum,  si  nihil  canonicum  obviet» 
Nihil  autem  obviat  a)  quando  electio  rite  celebrata  est,  idest  juxta, 
formam  sacrorum  canonum,  et  b)  quando  electus  indignus  non 
est.  — 2°.  EH5cto  competit  jus  ad  ipsam  praelaturam.  Quaerunt 
auctores  utrum  jus  electi  respiciens  ipsam  praelaturam  sit  in  re, 
vel  solum  ad  rem.  Jus  in  re  confunditur  cum  dominio  rei,  et  is 
hoc  jure  potitur,  qui  rem  habet  uti  propriam,  nec  ab  altero  legi- 
time, eo  invito,  possideri  potest  Jus  ad  rem  est  illud  quo  quis 
petere  potest  ut  res  sibi  adjudicetur  et  concedatur,  quamvis  ab 
alio  fortasse  legitime  possideatur.  Communior  inter  Doctores  sen- 
tentia obtinet,  qua  statuitur  electionem  tribuere  jus  ad  rem,  seu 
ad  habendam  praelaturam,  nec  esse  praelatum  verum  proprietarium. 
Si  enim  attendamus  ad  juris  expressiones,  habemus  in  c.  16.  de 
Accusationib.  (V.  1)  electum  non  appellari  promotum  sed  promo- 
vendum. 2°.  Si  electus  ante  confirmationem  supremum  obeat  diein, 
non  ex  ejus  morte  vacare  dicitur  praelatura,  sed  censetur  adhuc 
perdurare  prima  vacatio  arg.  c.  6.  h.  t.  in  6°.  et  docet  Glossa  in 
Clem.  1.  Ut  lite  pendente  (II.  6.)  v.  «Collatio».  3#.  Matrimonium 
adhuc  ratum  seu  legitimum  et  verum  inter  electum  et  Ecclesiam 
non  censetur  per  electionem  initum  fuisse  c.  ult  4.  de  transi.  Epis- 
copi (I.  7).  Hinc  potest  libere  renunciare,  nec  tenetur  superioris 
acceptantis  renuntiationem  assensum  expectare  c.  26.  h.  t.  in  6°. 
et  Glossa  ib.  Sed  quod  magis  est,  ipsi  contrariae  sententiae  patroni 
fatentur  electo  competere  jus  in  re  solummodo  in  habitu,  non  au- 
tem in  actu,  ita  ut  electio  conferat  jus,  non  vero  juris  exercitium. 
Porro  hujusmodi  expressiones  in  negotio  electionis  satis  superque 
demonstrant,  electum  censeri  non  posse  ceu  verum  Praelatum,  nec 

sese  uti  talem  gerere  posse,  sed  solummodo  habere  jus  ad  praela- 
turam. 

41.  Hinc  electo  non  confirmato  interdicitur  administratio  prae- 
laturae c.  18.  de  Prwb.  et  Dignit.  (HI.  5)  et  c.  h.  t.  in  6°.  Hinc 
c.  17.  h.  t reprobatur  electus  nondum  confirmatus  quia  receperat 
juramenta  a laicis  vel  clericis,  et  in  c.  9.  eod.  concessiones  bene- 
ficiorum factae  ab  electo  irritae  declarantur.  Hinc  etiam  qui  ante 
confirmationem  praesumpserint  sese  ingerere  in  administratione  di- 
gnitatis etiam  titulo  oeconomatus  aut  titulo  procuratoris,  ipso  jure 
privantur  dignitate  ipsa  c.  5.  h.  t in  6°.  Quae  poena  privationis 
saltem  ferendae  sententiae  jam  fuerat  constituta  ab  Innocentio  III. 
in  c.  17.  h.  t.  Quod  de  electione  et  de  interdicta  electo  admini- 
stratione diximus,  a fortiori  dicendum  de  persona  juxta  hodiernos 
mores  prsesentata  a supremis  Principibus  ut  ad  Episcopales  Cathe- 
dras promoveantur  a Rom.  Pontifice.  Exceptio  datur  in  c.  44. 
h.  t.  §.  ‘Caeterum’,  quoad  Episcopos  qui  immediate  dependentes  a 
Sede  Apostolica  ab  eadem  confirmationem  exposcere  tenentur.  Hi 
enim  si  in  remotis  regionibus  versentur,  idest  ultra  Italiam,  possunt 
in  spiritualibus  et  temporalibus  propter  necessitatis  et  utilitatis 
rationem  administrare  Dicecesim  ante  confirmationem,  dummodo 
tamen  electi  fuerint  in  concordia  Alienatio  autem  bonorum  ecclesia- 
sticorum penitus  iisdem  interdicitur.  Haec  porro  dispositio  licet 
dicatur  ab  Innoc.  III.  facta  dispensatione,  tamen  quia  inclusa  est 
in  Corpore  Juris,  habetur  ceu  dispositio  ordinaria  et  exceptio. 

42.  At  objici  potest  sententia  Bonif.  VIII.  in  Extrav.  ‘Injun- 
ctae’ 1.  h.  t.  inter  communes,  in  qua  cautum  est  ne  Episcopus  vel 
Abbas  vel  Prior  Monasterii  qui  apud  S.  Sedem  promoventur  vel 
confirmationis,  consecrationis  aut  benedictionis  munus  recipiunt, 
accedere  ad  propriam  Ecclesiam,  vel  ad  Monasterium  proprium 
vel  bonorum  ecclesiasticorum  administrationem  suscipere  audeant 
absque  literis  apostolicis,  in  quibus  promotio,  confirmatio,  conse- 
cratio vel  benedictio  accepta  exprimatur.  Quod  si  hasce  litteras 
non  exhibeant,  prohibet  Pontifex  quominus  quis  eosdem  recipiat 
vel  eis  obtemperet.  Difficultas  vero  non  subsistit;  nam  haec  con- 
stitutio Bonifacii  respicit  ordinariam  et  non  prsecariam  Dioeceseos 
administrationem.*  Atque  eo  dirigitur  ut  nemo  qui  se  jactat  pro- 
motum vel  confirmatum  ab  Apostolica  Sede,  ceu  talis  habeatur, 
nisi  literas  apostolicas  in  forma  authentica  praesentet.  E converso 
dispositio  c.  44.  respicit  praecariam  administrationem  Dioeceseos, 

quam  suscipit  electus  in  concordia  ex  legali  consensu  Pontificis 
quoadusque  negotium  confirmationis  in  Curia  romana  fuerit  com- 
pletum. Qua  accepta  confirmatione  electus  praesentat  literas  apo- 
stolicas  et  agnoscitur  ceu  verus  Episcopus. 

43.  Hodie  autem  prae  oculis  habenda  est  dispositio  expressa 
in  Constitutione  Pii  IX.  *. Romanus  Pont'  data  V.  Kal.  Septem.  1873 
circa  electi  potestatem.  Traditur:  a)  Capitulum  Cath.  non  posse 
removere  Vicarium  Capitularem  ab  officio  suo  quando  fuerit  rite 
constitutus,  et  hunc  permanere  in  suo  officio  quoadusque  novus 
Episcopus  literas  apostolicas  de  oblato  sibi  Episcopatu  Capitulo 
juxta  Constit.  Tnj unctae’,  vel  deficiente  Capitulo  ei  exhibuerit  qui 
ad  normam  sacrorum  canonum  vacantem  Dioecesim  administrat, 
vel  ejusdem  Vicario.  — b)  Constitutionem  Gregorii  X.  in  c.  ‘Ava- 
ritiae’ h.  t.  in  6°.  applicari  etiam  nominatis  et  praesentatis  a su- 
premis reipublicae  civilis  moderatoribus  cujusque  generis  sint;  adeo- 
que  abolitum  esse  usum  vel  abusum  quo  Capitulum  Ecclesiae 
Cathed.  vacantis  obsequens  invitationi  seu  mandato  supremae  civi- 
lis potestatis,  concedebat  et  transferebat  in  nominatum  vel  prae- 
sentatum  ad  eandem  Ecclesiam  curam  et  regimen  et  administra- 
tionem  Ecclesiae  ipsius.  Quam  administrationem  nominatus  et  prae- 
sentatus  suscipiebat  sub  nomine  provisorii  vel  vicarii  generalis 
antequam  exhibuisset  literas  apostolicas  de  propria  ad  Episcopa- 
tum promotione.  — c)  Vacante  quomodocunque  officio  Vicarii, 
Capitulum  vel  eum  ad  quem  pertinet  electio  Vicarii  debere  novtim 
Vicarium  eligere,  ita  tamen  ut  electio  non  cadat  in  personam 
electi  vel  nominati  ad  dignitatem  Episcopi  illius  Ecclesiae.  Quod 
si  deputatus  fuerit  in  Vicarium  Capitularem  iste,  qui  est  electus 
in  novum  Episcopum,  deputatio  nullius  est  valoris.  — d)  Digni- 
tates et  Canonicos  transferentes  curam  et  regimen  sub  quovis 
titulo  in  nominatum  vel  praesentatum,  incurrere  ipso  facto  poenam 
excommunicationis  et  privationis  fructuum  beneficiorum  quae  possi- 
dent et  aliorum  proventuum  ecclesiasticorum  si  habent.  Haec  au- 
tem poena  reservata  est  R.  Pontifici  speciali  modo.  — e)  Easdem 
poenas  incurri  ipso  facto  ab  ipsis  nominatis  et  praesentatis  ad 
Ecclesias  vacantes  quando  earum  curam  suscipere  audeant  ex 
concessione  et  translatione  dignitatis  aut  capituli  in  eos  peracta; 
simulque  ab  iis  qui  paruerint  his  rebus  vel  consilium  vel  favorem 
praestiterint  cujusque  dignitatis  fuerint  has  poenas  incurri  et  re- 
servatas ut  supra  incurri.  — f)  Nominatos  et  praesentatos  admi- 


Digitized  by  AjOOQie 


TIT.  VI.  DE  ELECTIONE  ET  ELECTI  POTESTATE. 


75 


nistrationem  acceptantes  amittere  jus  quod  quaesiverant  per 
nominationem  vel  praesentationem,  et  si  aliquis  ex  praedictis  per- 
sonis charactere  episcopali  sit  insignitus  incurrere  suspensionem 
ab  exercitio  pontificalium  nec  non  poenam  interdicti  ab  ingressu  in 
Ecclesiam;  et  utramque  poenam  reservatam  esse  Rom.  Pontifici.  — 
g)  Nulla  esse  et  omnino  irrita  ea  omnia  quae  geruntur  in  admi- 
nistratione  Ecclesiae  a nominatis,  electis,  praesentatis  qui  admini- 
strationem  susceperint  ante  praesentationem  literarum  apostoli- 
carum. 

44.  De  confirmatione  Praelatorum.  — Ut  plebs  Christiana 
de  bono  pastore  provideretur,  jus  canonicum  constituit  ut  non  so- 
lum Capitulum  personae  promovendae  qualitates  agnosceret,  et  non- 
nisi eum  in  pastorem  eligerent  quem  cognovissent  idoneum;  sed 
voluit  ut  superior  maturo  consilio  electionem  examinaret,  ac  nego- 
tium quasi  de  novo  expenderet  c.  44.  h.  t.  omniaque  rite  proces- 
sisse, optimamque  factam  fuisse  electionem  dignoscens,  eam  ratam 
haberet  ac  probaret. 

Porro  spectato  jure  communi  Decretalium  nisi  specialis  dare- 
tur exceptio,  confirmatio  pertinebat  ad  superiorem  proximum  et 
immediatum.  Ita  ut  Abbates  non  exempti  Ecclesiis  praeficerentur 
per  confirmationem  Episcopi;  Episcopi  confirmarentur  ab  Archiepis- 
copo;  et  ita  porro  de  gradibus  superioribus  dicendum  est  capp.  13. 
21.  et  32.  h.  t.  nec  non  can.  «Nullus  omnino»  C.  16.  q.  7.  Unde 
etiam  in  Oriente  praxis  inducta  fuit,  ut  electi  ad  Ecclesias  Patri- 
archales,  non  reciperentur  nisi  antea  eorum  electio  a S.  Sede  fuisset 
confirmata.  In  confirmatione  idem  ordo  graduum  servatus  est,  qui 
servabatur  circa  gradus  judiciales,  seu  ordo  graduum  appellationis 
juridicae,  ita  ut  ille  jus  confirmandi  electum  haberet  qui  recipere 
debebat  immediate  appellationes  a sede  cujus  Praelatus  erat  con- 
firmandus. 

45.  Duo  autem  antequam  confirmatio  pronuncietur  sunt  prae- 
mittenda 1°.  Si  electus  non  sit  electus  in  concordia  et  habeat 
contradictorem,  hic  nominatim  est  citandus  ut  possit  rationes  suas 
et  animadversiones  exponere  contra  factam  electionem.  Vel  si 
nemo  adsit  contradictor,  nihilominus  per  edictum  generale  ad  val- 
vas Ecclesiae  cui  praeficiendus  est  electus,  citari  debent  si  qui  sunt, 
qui  electionem  impugnari  posse  existimant,  ut  infra  determinatum 
et  peremptorium  tempus  compareant;  quae  citationes  si  omittantur, 
confirmatio  inde  secuta  est  irrita  c.  ult.  47.  h.  t.  in  6°. 

2°.  Confirmationi  praemitti  debet  examen  circa  electionis  for- 
mam, ipsamque  personam  electi.  Superior  scilicet  antequam  con- 
firmationem proferat  diligenter  inquirere  tenetur  utrum  norma 
sacrorum  canonum  fuerit  serrata,  et  utrum  persona  electa  habeat 
qualitates  praesertim  recensitas  in  c.  7.  h.  t.  vel  potius  indignas 
sit.  Quod  si  superior  hoc  examine  omisso  confirmet  electum,  pri- 
vatur non  solum  jure  confirmandi  successorem  electi,  sed  etiam 
suspenditur  a perceptione  fructuum  beneficii  proprii  quoadusque 
censeatur  sufficienter  punitus  c.  44.  h.  t. 

Caeterum  tempus  ad  dandam  confirmationem  in  jure  non  est 
determinatum,  sed  si  nimium  protrahatur  cofifirmatio,  vel  si  abso- 
lute denegetur,  appellari  potest  ad  superiorem  confirmantis. 

Facta  confirmatione  electus  constituebatur  tamquam  veros 
Praelatus  Ecclesiae,  et  consequebatur  plenam  jurisdictionem  et  ad- 
ministrationem  Diceceseos,  exceptis  iis,  quae  ministerium  consecra- 
tionis exigunt.  Quare  corrigere,  censuras  ferre,  facultatem  con- 
cedere poterat  absolvendi  c.  15.  h.  t.  Excipitur  autem  Archiepisco- 
pus,  qui  actus  jurisdictionis  seu  muneris  archiepiscopalis  exercere 
non  potest  etiam  post  acceptam  confirmationem,  nisi  etiam  pal- 
lium obtinuerit  c.  28.  h.  t.  §.  «super  eo.» 

46.  Quoad  hodiernam  praxim  ordinariam  postquam  provisio 
Episcopatuum  reservata  fuit  Rom.  Pontifici,  confirmationis  locum 
tenere  videtur  solemnis  promulgatio  electi  vel  praesentati  in  Con- 
sistorio Rom.  Pontificis.  Verum  jurisdictionem  exercere  non  potest 
novus  Episcopus  in  Dioecesi,  antequam  li teras  apostolicas  promo- 
tionis suae  capitulo  exhibuerit.  Ita  in  Const.  ‘Injunctae  nobis’  h.  t. 
inter  Extrav.  Commun.  Praeterea  in  Const.  ‘Apostolicce  Sedis’  edita 
Idibus  Octob.  an.  1869,  inter  suspensiones  latae  sententiae  summo 
Pontifici  reservatas  sub  1.  legitur:  ‘Suspensionem  ipso  facto  incur- 
runt a suorum  beneficiorum  perceptione  ad  beneplacitum  S.  Sedis 
Capitula  et  Conventus  Ecclesiarum  et  Monasteriorum,  aliique  omnes, 
qui  ad  illarum  vel  illorum  regimen  et  administrationem  recipiunt 
Episcopos  aliosve  Praelatos  de  praedictis  Ecclesiis  seu  Monasteriis 
apud  eandem  S.  Sedem  quovis  modo  provisos,  antequam  ipsi  ex- 
hibuerint Literas  Apostolicas  de  sua  promotione’.  Accessit  Con- 
stitutio Pii  IX.  quae  incipit  ‘Romanus  Pontifex1  edita  quinto  Idus 
Septem,  an.  1873.  quam  superius  per  summa  capita  retulimus. 

Tandem  in  praesenti  materia  opportunum  est  referre  disposi- 
tionem c.  7.  h.  t.  §.  ‘Cum  vero’,  juxta  quam  post  confirmationem 

et  possessionem  pacificam  Episcopatas,  vacant  ipso  jure  omnia  bene- 
ficia, quae  novos  Episcopos  habebat  Unde  in  praxi  indoctam  est, 
at  si  novas  Episcopos  aliqaod  beneficiam  retinere  velit,  debeat  a 
Romano  Pontifice  per  expressam  concessionem  illod  obtinere. 

47.  De  Consecratione.  — Ea  quae  sont  Ordinis  Episcopalis 
electas  et  coofirmatos  in  Episcopom  acquirit  per  consecrationem. 
Cora  vero  ministeriani  Ordinis  in  Episcopo  sit  maximi  momenti, 
ac  saepe  exercendam,  hinc  in  jare  definitum  est,  ne  dia  protraha- 
tur susceptio  consecrationis.  Et  Cone.  Trid.  sess.  23.  c.  2.  de  Ref. 
statuit  ut  electas  licet  sit  S.  R.  E.  Cardinalis,  post  Confirmationem 
non  debeat  ultra  tres  menses  consecrationem  differre,  secus  tenea- 
tur ad  fructuum  perceptorum  restitutionem.  Quod  si  vero  per 
aliud  trimestre  neglexerit  consecrari,  Tridentinum  decernit,  eum 
Ecclesia  sibi  adsignata,  idest  episcopatu  ipso  jure  privari.  Porro 
quoniam  ipse  electus  tenetor  ad  restitutionem  fructuum,  haec  obli- 
gatio in  conscientia  urget  etiam  ante  sententiam  declaratoriam 
judicis.  Quoniam  vero  poena  privationis  a munere  episcopali  ex- 
ternam exeeutionem  importet,  hinc  merito  P.  Thesaurus:  De  poenis 
cap.  2.  v.  «Episcopus,»  docet  hanc  poenam  non  obligare  ante  sen- 
tentiam judicis  declaratoriam. 

48.  Consecratio  autem  Episcopi  jure  communi  fiebat  ab  Archi- 
episcopo,  qui  hoc  munus  alteri  poterat  committere.  Archiepiscopus 
a suis  suffraganeis  consecrabatur.  Inter  hos  autem  senior  elige- 
batur. Si  Episcopus  nulli  subjiciebatur  Archiepiscopo,  consecraba- 
tur a Viciniore.  Ad  corrigendos  praesertim  abusus  Metropolitano- 
rum qui  exigebant  a suffraganeis  juramenta  et  obedientiam  ultra 
canones,  factum  est  ut  consecrationem  sibi  reservaverint  Romani 
Pontifices;  quam  consecrationem  vel  per  se  perficiunt,  vel  alteri 
faciendam  committunt,  quae  si  Romae  est  celebranda,  generatim 
committunt  alicui  ex  S.  R.  E.  Cardinalibus  vel  Patriarchis  majori- 
bus titularibus. 

49.  Porro  consecratio  perficitur  a tribus  Episcopis  quorum 
unus  consecrator  appellatur,  alii  duo  conconsecrantes  seu  adsisten- 
tes.  Quae  ratio  consecrationis  perficiendae  non  divinae  institutionis 
esse  traditur,  sed  ex  disciplina  simpliciter  apostolica  inducta  dici- 
tur. Quare  suprema  potestas  in  Ecclesia  potest  in  ea  dispensare, 
ac  facultatem  concedere,  ut  unus  tantummodo  Episcopus  consecra- 
tionem perficiat  cum  duobus  presbyteris  adsistentibus,  qui  si  fieri 
potest  dignitate  ecclesiastica  fulgere  debent.  Confertur  vero  con- 

secratio  vel  die  dominica  vel  die  natali  alicujus  Apostoli,  et  intra 
Missae  celebrationem,  in  qua  Episcopus  consecrandus  sacrum  per- 
agit cum  Episcopo  consecrante. 

Per  consecrationem  Episcopus  fit  vere  sponsus  Ecclesiae  suae 
conjunctus  cum  ea  in  vinculo  spiritualis  conjugii  c.  4 de  Tran.*L 
Episcopi  (I.  7). 


Titulus  V. 

De  Postulatione  Praelatorum. 

1.  Cum  titulus  de  postulatione  plura  habeat  communia  cum 
titulo  jam  explicato  de  electione;  cumque  postulatio  censeatur 
subsidiaria  electionis,  hinc  optimum  factu  duximus  tractatum  de 
electione  praeponere  tractatui  de  postulatione.  Ex  principiis  capp. 
20.  et  23.  De  Elect.  (I.  6)  potest  postulatio  definiri  ‘capituli  petitio 
destinata  superiori,  ut  ad  praelaturam  ecclesiasticam  dispensative 
dignetur  admittere  illum  qui  ob  aliquod  canonicum  impedimentum 
eligi  non  potest1.  Convenit  postulatio  cum  electione  in  scopo, 
utraque  enim  est  modus  juridicus  designandi  pastorem  pro  eccle- 
sia viduata. 

2.  Differunt  vero  in  pluribus : 1 °.  Electio  cadere  non  potest 
nisi  in  idoneam  personam  nulloque  impedimento  ligatam;  postula- 
tionis vero  subjectum  est  persona  inhabilis  ad  talem  praelaturam 
ob  aliquod  impedimentum  canonicum  a quo  debeat  dispensari.  Ex 
quo  sequitur  2 a.  differentia,  scilicet  electio  jus  ad  praelaturam  tribuit 
confirmatione  supplendum,  postulatio  autem  nullum  jus  tribuit  postu- 
lato, nec  superior  tenetur  admittere  petitionem.  Actus  enim  hujus- 
modi in  jure  dicitur  potius  actus  gratiae  quam  justitiae,  dum  con- 
firmatio electionis  est  potius  actus  justitiae  c.  3.  h.  t.  Unde  in  hac 
Decretali  Jnnoc . III.  non  admittit  postulationem  S.  R.  E.  Cardinalis 
et  Episcopi  Imolensis  ad  sedem  Ravennatensem.  Quod  si  aliquando 
postulatio  a superiore  debet,  ipso  jure  disponente,  admitti  ob  pub- 
licam causam,  haec  dispositio  procedit  ex  Ecclesiae  necessitate,  et 
non  in  gratiam  postulati  quatenus  aliquod  jus  acquisierit.  Ipse 
enim  defectu  sive  impedimento  laborat  quominus  de  praelatura  pro- 
videatur. Quare  postulatus  per  acceptationem  absolutam  consen- 
tire non  potest  in  postulationem,  nisi  preces  jam  a superiore  fuerint 
admissae.  — Hinc  3*.  datur  differentia.  Juxta  c.  58.  de  Elect  (L  6) 
completo  negotio  de  electione  per  scrutinii  publicationem,  electores 

nequeunt  electionem  .revocare.  Postulatio  autem  revocari  potest 
quia  quaesitum  jus  non  parit  postulato.  At  revocari  nequit  postu- 
latio si  fuerit  superiori  praesentata,  quia  si  revocaretur  post  prae- 
sentationem, injuria  inferretur  superiori  cujus  judicium  frequenter 
illuderetur  c.  4.  h.  t.  4".  Differentia  respicit  numerum  suffragiorum. 
Postulatio  enim  si  cum  electione  concurrat,  necesse  est  ut  postu- 
lantium numerus  sit  duplo  major  eligentium  c.  40.  de  Eled.  (I.  6), 
Si  vero  omnes  Canonici  postulare  cupiant,  discrimineqtur  autem 
circa  personam,  illa  postulata  censebitur  in  quam  concurrit  major 
Capituli  pars.  E.  gr.,  si  ex  21  votis  11  postulant  unum,  10  alterum, 
postulatio  prioris  valet,  si  11  postulant  unum,  10  eligunt  alterum,, 
valet  electio  alterius. 

3.  Postulatio  dividi  solet  in  solemnem'  et  non  solemnem  seu 
simplicem.  Solemnis  postulatio  seu  postulatio  proprie  dicta,  cui 
definitio  superius  allata  convenit,  tunc  obtinet  cum  ab  electoribus 
preces  admoventur  superiori,  ut  dignetur  dispensare  circa  defectum 
et  impedimentum  canonicum  alicujus  personae,  quae  esset  ad  prae- 
laturam promovenda.  Postulatio  non  solemnis  locum  habet  cum 
exposcitur  solummodo  licentia  et  consensus  superioris  postulat^ 
qui  assumi  non  posset  absque  consensu  proprii  superioris:  ceu  con- 
tingit in  Religiosis  si  velint  promoveri  ad  Episcopatum. 

4.  Porro  ex  hac  notione  sequitur  proprie  dictam  postulationem 
fieri  ordinari  debere  ad  Romanum  Pontificem ; cum  enim  dispen- 
satio ab  impedimento  importet  relaxationem  juris  communis,  postu- 
latio proprie  dicta  admitti  nequit  nonnisi  ab  eo  qui  est  jure  ipso 
communi  superior.  At  extraordinarie  admitti  potest  ab  immediato 
superiore  si  hic  ex  privilegio  speciali  vel  ex  consuetudine  legitime 
praescripta  jure  polleat  dispensandi  circa  defectum  quo  postulatus 
laborat. 

5.  Quaestio  instituitur:  quinam  postulare,  qui  postulari  pos- 
sunt. — Postulare  possunt  omnes  qui  habent  jus  eligendi.  Postu- 
latio enim  ad  eundem  scopum  dirigitur  ac  electio,  et  inducta  est 
in  subsidium  electionis;  ut  scilicet  cum  quis  ob  defectum  canoni- 
cum eligi  non  posset,  preces  admoverentur  superiori,  ut,  dispensa- 
tione facta,  eum  in  Praelatum  admittat  Principium  vero  a nobis 
expositum  ab  omnibus  communiter  auctoribus  recipitur,  ac  suffi- 
cienter innititur  in  cc.  1.  §.  fin.  et  4.  h.  t.  et  cap.  20.  de  Eled.  (I.  6). 
Roboratur  autem  in  consequentibus.  Nam  in  mandato  generali  ad 
eligendum  censetur  inclusa  facultas  ad  postulandum,  c.  30.  et  glossa 

ibi  de  Eled.\  et  praescripto  jure  eligendi,  censetur  etiam  praescri- 
ptum jus  postulandi  Quare  prima  pars  quaestionis  solvitur  juxta 
principia  explicata  in  tit.  de  Eled. 

6.  Postulari  autem  possunt  qui  eligi  nequeunt,  et  possunt  si- 
mul promoveri  ad  praelaturam.  Et  primo  quidem  postulatio  pror- 
sus cadere  non  potest  in  personam  quae  potest  eligi,  et  nulla  est 
c.  un.  h.  t.  in  6 °.  Quia  jus  determinat  quandonam  postulatio  fieri 
debeat;  idest  quando  persona  eligi  nequeat.  Igitur  si  persona  eligi 
potest,  aut  eligenda  est,  aut  excludenda.  Ut  autem  postulatio 
valeat,  persona  in  ea  conditione  versari  debet,  ut  possit  ad  prae- 
laturam promoveri. 

7.  Quod  ut  rite  intelligatur,  distinguenda  est  indignitas  ab 
inhabilitate.  Indignus  in  vero  sensu  quis  constituitur  ex  crimine. 
Hinc  ex  crimine  indignus  est  haereticus,  homo  delictis  communi- 
bus adsuetus,  excommunicatus,  suspensus,  et  is  qui  non  observat 
interdictum  c.  1.  h.  t.  cum  glossa  v.  «Personam».  Inhabilis ' ille 
censetur  qui  laborat  defectu,  qui  opus  ministerii  sacri  tantummodo 
impedit.  Porro  postulari  non  possunt  indigni.  De  inhabilibus 
autem  videndum  est  utrum  defectus  qui  impediat  opus  sit  juris 
divini  vel  ecclesiastici  tantum.  Si  juris  divini  sit  defectus,  persona 
illo  laborans  postulari  nequit;  e.  gr.  femina  ob  inhabilitatem  ex 
sexu  derivantem;  amens,  furiosus  perpetuo,  ob  defectum  usus  ratio- 
nis. Humana  enim  auctoritas  in  jure  divino  dispensare  nequit. 
Si  autem  juris  ecclesiastici  sit  defectus,  poterit  fieri  postulatio,  quo- 
ties defectus  non  impediat,  quominus  postulatus  perficiat  opus 
ministerii  sui  honeste  simul  et  utiliter.  Honeste  non  perficit  opus 
spurius,  procreatus  ex  connubio  incestuoso  vel  adulterino,  imo  etiam 
bigamus.  Utiliter  opus  perficere  nequit  illiteratus;  minor  27  annis 
expletis,  iuxta  Extravag.  un.  h.  t.  inter  Com.;  notabili  corporis 
deformitate  vel  etiam  epilepsia  laborans.  Quare  super  hisce  defec- 
tibus, licet  sint  juris  humani,  non  solet  a Sum.  Pontifice  dispensari, 
ergo  neque  postulari  possunt. 

8.  Postulari  ergo  possunt  1°.  qui  laborant  simpliciter  defectu 
natalium,  idest  sunt  illegitimi  naturales  c.  20.  de  Elect.  (I.  6)  cujns 
species  haec  est : cum  a Capitulo  Vigoriensi  electus  fuisset  in  Epis- 
copum quidam  natus  extra  legitimum  Matrimonium  a viro  tamen 
et  muliere  omni  vinculo  solutis,  Innocentius  electionem  irritam 
dixit;  admonuit  vero  Canonicos  posse  ipsos  eundem  postulare,  qui 
virtutibus  et  scientia  fulgebat.  2°.  Postulari  potest  qui  Ordinis  ad 


Digitized  by  v^ooQie 


TIT,  V.  DE  POSTULATIONE  PERLATORUM. 


81 


praelaturam  requisiti  defectu  laborat  arg.  c.  22.  de  Elect.  (I.  6).  3°. 
Qui  major  annis  27,  minor  vero  est  anno  30.  aetatis  suae  arg.  Extrav. 
un.  h.  t.  inter  Commun.  4°.  Qui  vinculo  Episcopali  cum  alia  Eccle- 
sia obligatur  c.  ult.  6.  h.  t.  Qua  in  re  aliqua  declaratio  est  facienda, 
a.  Innocentius  m.  conjunctionem  inter  Episcopum  et  Ecclesiam  pro- 
priam spirituali  connubio  comparat,  c.  4.  de  translat.  Episcop.  (L  7), 
quod  «in  electione  initiatum,  ratum  in  confirmatione  et  consecra- 
tione intelligitur  consummatum».  Quare  quia  ratum  sine  illius 
auctoritate  solvi  non  potest,  qui  successor  est  Petri  et  Vicarius 
Christi,  omnis  Episcopus  saltem  confirmatus  non  potest  eligi,  sed 
debet  postulari;  electus  autem  tantum  eligi  potest,  non  postulari ; 
item  Episcopus  qui  legitime  renuntiavit  episcopatui,  quia  jam  solu- 
tum est  illud  connubiuin.  b.  Pariter  eligi  non  possunt  sed  postulandi 
sunt  qui  titulum  tantummodo  Ecclesiae  habent,  quin  ejusdem  negotia 
administrent,  quique  ‘in  partibus  infidelium’  Episcopi  vocabantur; 
hodie  autem  ex  decreto  S.  C.  de  Prop.  Fid.  27.  Febr.  1882.  sublata 
appellatione  in  partibus  infidelium’  vocantur  Episcopi  titulares  talis 
vel  talis  Ecclesiae.  Episcopi  enim  isti,  quia  in  hanc  sedem,  licet 
titularem,  sunt  confirmati,  in  jure  veri  Episcopi  sunt,  Cone.  Trid. 
sess.  14.  cp.  2.  de  ref.  c.  Pariter  Episcopus  in  Archiepiscopum 
postulatur  et  non  eligitur. 

9.  Occasione  hujus  tractationis  aliquid  dicendum  est  de  S.  B.  E. 
Cardinalibus.  Certum  est,  Cardinales,  qui  ad  Ordinem  episcopalem 
pertinent,  ob  spirituale  conjugium  cum  Ecclesia  sua,  eligi  non  posse, 
sed  postulari  debere;  caeteros  vero  eligi  posse,  vel  potius  postulari 
minus  solemniter.  Minus  vero  solemniter  postulatur  qui  per  se 
idoneus  est  et  habilis  sed  acceptare  nequit  Episcopatum  absque 
alterius  licentia.  Jamvero  S.  R.  E.  Cardinales  eligi  possunt  ex 
c.  57.  de  Elect.  (I.  6)  nec  suis  titulis  ita  conjunguntur,  ut  plene 
verificetur  ratio  conjugii  spiritualis,  quo  Episcopi  obligantur.  At 
ipsi  constituunt  senatum  Romani  Pontificis  ac  in  exeeutione  sacer- 
dotalis officii  illius  coadjutores  sunt  c.  13.  §i  ‘sunt  autem  sacerd.’ t. 
Qui  fiMVsunt  legitimi  (IV.  1 7).  Ergo  a Romana  Curia  divelli  et  disce- 
dere nequeunt,  nisi  obtenta  a Romano  Pontifice  facultate  et  assensu. 
Hinc  eligentes  S.  R.  E.  Cardinalem  Papse  admovere  preces  tenen- 
tur, ut  licentiam  Cardinali  electo  concedat  exeundi  de  Curia  ac 
episcopale  munus  subeundi.  Quam  licentiam  summus  Pontifex 
potest  denegare,  et  electio  effectum  suum  non  sortitur.  Exemplum 
affert  caput  3.  h.  t.  in  quo  Cardinalis  Presbyter  S.  Praxedis  dici- 
Santi,  I.  Dccr.  *> 

tur  postulatas,  postulatione  nempe  minus  solemni  in  sensu  ex- 
posito in  Archiepiscopum  Ravennae,  et  Papa  noluit  Cardinalem  & 
Curia  divelli. 

10.  Postulatio  etiam  minus  solemnis  obtinet  cum  aliquis  ex 
regularibus  familiis  eligitur,  qui  acceptare  nequit,  nisi  petita  et 
obtenta  superiorum  licentia;  speciali  enim  et  solemni  obedientiae 
voto  adstringuntur.  In  utroque  casu  non  obtinet  solemnis  et  pro- 
prie dicta  postulatio,  quia  persona  quae  assumitur  non  ligatur  vin- 
culo spiritualis  conjugii;  quae  minus  solemnis  postulatio  est  revera 
electio  conditionata,  nempe  ‘si  superior  licentiam  concesserit’. 

11.  Eoena  contra  postulantes  scienter  indignum  ex  cap.  40.  de 
Elect.  (I.  6)  circa  fin.  est  ut  pro  illa  vice  careant  jure  alium  vel 
postulandi  vel  eligendi.  Quod  erui  potest  etiam  ex  c.  1.  h.  t.  in 
fin.  Potestas  vero  pro  ea  vice  eligendi  et  postulandi  ad  innocen- 
tes devolvitur  quamvis  numero  pauciores.  Ex  c.  2.  h.  t. 

12.  Quaestio  2‘.  de  forma  postulationis.  — In  postulatione 
solemni  non  est  absolute  necessaria  forma  scrutinii,  ita  ut  si  secus 
fiat,  nullius  momenti  actus  celebretur;  nam  nullibi  haec  forma  prae- 
scribitur, et  insuper  postulatio  multum  differt  ab  electione,  quem- 
admodum vidimus.  Sufficit  ergo  ut  suffragia  Capitularium  cogno- 
scantur. At  praesertim  ad  evitanda  dissidia  et  lites  futuras,  tutius 
est  scrutinii  normas  sequi  juxta  dispositionem  cap.  «Quia  propter» 
42.  De  Elect.  (I.  6).  In  postulatione  vero  maxime  observandum 
est  ut  ab  electione  secernatur,  nec  forma  electionis  est  cum  postu- 
latione confundenda;  diversum  enim  est  prorsus  negotium  tum  in 
se  tum  quoad  personam.  Electio  scilicet  est  actus  legitimus  colla- 
tionis juris  ad  rem;  postulatio  nullum  jus  confert  et  ad  modum 
deprecationis  perficitur.  Eligitur  autem  persona  idonea,  postulatur 
vero  inhabilis.  Quare  si  in  una  eademque  scheda  proferatur . suf- 
fragium ad  eligendum  et  postulandum,  neutrum  valet.  Hinc  ceu 
nullius  effectus  rejiciuntur  formulae:  ‘eligo  postulando’  vel  ‘postulo 
eligendum’,  vel  ‘eligo  in  postulandum’,  vel  ‘postulo  in  eligendum’. 
Imo  nec  generatim  valet  haec  formula  ‘eligo  et  postulo  prout  pot- 
est melius  de  jure  valere’.  Excipitur  tamen  casus  dubii  probabi- 
lis, an  persona  quae  vellet  assumi  sit  habilis  vel  non.  Hoc  in  casu 
permittitur  ultima  formula.  Sed  habita  notitia  electus  vel  postu- 
latus debet  declarare  an  viam  electionis  vel  viam  postulationis 
prosequi  malit,  et  una  electa,  ad  aliam  redire  nequit.  Haec  omnia 
in  c.  un.  h.  t.  in  6°.  perhibentur. 

13.  Convenientibus  Capitularibus  in  aliquem  postulandum, 
idest  completa  postulatio  debet  infra  octo  dies  postulato  patefieri; 
et  postulatus  infra  mensem  suam  voluntatem  pandere  tenetur, 
utrum  nempe  renuat  acceptare,  vel  acceptet  sub  conditione  obti- 
nendae dispensationis  defectus  vel  impedimenti  quo  detinetur.  Arg. 
c.  6.  de  Elect.  in  6°.  Haec  dispositio  posita  est  in  jure,  ut  provi- 
deretur citius  quo  fieri  potest  novus  pastor,  et  ne  diu  protrahatur 
Ecclesiae  viduitas. 


* Titulus  VII. 

De  Translatione  Episcopi. 

1.  Ecclesiis  jure  canonum  praeficiuntur  Praelati  vel  Electione 
vel  Postulatione.  Postulantur  autem  inter  alios  qui  coqjugio  spiri- 
tuali alicui  Ecclesiae  conjuncti  simt,  idest  Episcopi.  Scilicet  per 
postulationem  Episcopus  ab  una  ad  aliam  Cathedralem  Ecclesiam 
transfertur.  Quare  tractationem  de  postulatione  Praelatorum  ex- 
cipit tractatus  de  translatione  Episcoporum.  Licet  etiam  sacerdos 
de  canonicatu  ad  canonicatum,  de  paroecia  ad  paroeciam  transferri 
possit,  tamen  vocabulum  translatio  reservatum  est  in  jure  ad  ex- 
primendum transitum  Episcopi  de  una  ad  aliam  sedem,  qui  trans- 
itus definiri  potest  ‘alicujus  personce  de  una  ad  aliam  sedem  seu 
Ecclesiam  auctoritate  superioris  ex  legitima  causa  facta  mutatio' 
can.  34.  C.  7.  q.  1. 

2.  Dicitur  mutatio;  nam  cum  unus  Episcopus  non  possit  dua- 
bus Ecclesiis  ordinario  jure  praeesse,  vacat  prior  Ecclesia  cum  novae 
Ecclesiae  gubernacula  suscipit.  Quare  translatio  duplicem  comple- 
ctitur terminum,  a quo  nempe  et  ad  quem.  Additur  auctoritate 
superioris.  Nam  inter  Episcopum  et  Ecclesiam  jus  ecclesiasticum 
censet  ortum  fuisse  vinculum  spiritualis  conjugii,  quod  solummodo 
per  dispensationem  superioris  resolvi  potest  Et  merito.  Si  enim 
christiannm  Matrimonium  repraesentat  unionem  Christi  cum  Eccle- 
sia vinculo  indissolubilis  amoris  firmatam,  relatio  inter  Episcopum 
et  suam  Ecclesiam  optime  haberi  potest  ad  instar  spiritualis  con- 
jugii. Relatio  enim  haec  efficit  ut  Episcopus  jure  divino  idest  vice 
et  nomine  Christi  sibi  devinciat  Ecclesiam  suam  particularem  vin- 
culo amoris  spiritualis  adeo  firmi  et  efficacis  ut  Episcopus  ceu 
bonus  pastor  animam  suam  dare  debeat  pro  ovibus  suis.  Hinc 

Episcopus  quoad  particularem  Ecclesiam  suo  modo  repraesentat  et 
perpetuam  reddit  cum  effectu  unionem  Christi  cum  tota  et  univer- 
sali sua  Ecclesia.  Dici  ergo  Episcopus  potest  sponsus  Ecclesiae 
suae.  Hinc  qui  proprio  arbitrio  translationem  peragit,  carebit  utra- 
que Ecclesia  ‘ut  sic  nec  illis  praesideat  quos  per  superbiam  sprevit, 
nec  illis  quos  per  avaritiam  concupivit’  c.  3.  h.  t.  et  c.  «Si  quis 
Episcopus,»  31.  C.  7.  q.  1.  Quinam  vero  erit  superior?  Ex  in- 
tegra doctrina  tituli,  solus  est  Romanus  Pontifex  qui  translationes 
Episcoporum  peragit.  Translatio  enim  haec  inter  causas  majores 
computatur,  quae  S.  Sedi  reservantur.  Id  vero  sive*  ex  jure  nativo 
ceu  tradit  c.  1.  h.  t.  idest  ex  privilegio  divo  Petro  a Domino  con- 
cesso in  plenitudine  potestatis  primatialis,  sive  ex  jure  reservatio- 
nis,  quo  Romani  Pontifices  soli  voluerunt  translationes  Episcoporum- 
perficere.  Competit  vero  Romano  Pontifici  translatio  non  solum 
Episcopi  consecrati  et  actualiter  Ecclesiam  gubernantis,  sed  etiam 
Episcopi  confirmati  post  Electionem  cap.  1.  et  cap.  2.  h.  t 

3.  Quaestio  solvenda  proponitur,  quae  proprie  instituti  nostri 
rationem  attingit.  Innocentius  III.  in  cap.  2.  h.  t.  insistens  in  con- 
ceptu conjugii  spiritualis  inter  Episcopum  et  Ecclesiam,  ut  probet 
Romanum  Pontificem  solummodo  posse  solvere  Episcopum  a vin- 
culo prioris  Ecclesiae  et  ad  aliam  sedem  transferre,  comparationem 
assumit  a Matrimonio  carnali  cujus  solutionem  sibi  Deus  reserva- 
vit, et  Romano  Pontifici  concessit,  tamquam  suo  in  terris  Vicario; 
atque  insuper  adnotat  fortius  esse  vinculum  spirituale  Episcopi 
cum  Ecclesia,  quam  inter  virum  et  mulierem;  ‘corporalia  enim 
facilius  destruuntur  quam  construantur,  spiritualia  vero  facilius 
construuntur  quam  destruantur’.  Ex  qua  theoria  hoc  exsurgit 
argumentum:  Romanum  nempe  Pontificem  qui  solvit  conjugium 
carnale,  posse  etiam  solvere  spirituale,  et  viceversa;  immo  si  sol- 
vit spirituale  a fortiori  solvere  posse  carnale.  Verum  inde  maxima 
oriri  videtur  difficultas;  nam  idem  Innocentius  in  cap.  4.  h.  t.  ur- 
gens comparationem  conjugii  spiritualis  et  carnalis,  docet  spiri- 
tuale conjugium  inchoari  per  electionem,  ratum  fieri  per  confirma- 
tionem, consummatum  vero  per  consecrationem.  Ex  quo  infertur, 
quod  scilicet  vel  Innocentius  deneget  Romano  Pontifici  jus  episco- 
pum consecratum  in  una  Ecclesia  ad  aliam  transferendi,  quod  fal- 
sum esset,  et  idem  Innocentius  affirmat  in  cap.  1.  et  in  cap.  2.; 
vel  quod  a pari  immo  a fortiori  Innocentius  tribuat  Romano  Pon- 
tifici facultatem  solvendi  vinculum  Matrimonii  carnalis  consummati , 

quod  evangelicse  doctrinae  et  ecclesiasticis  institutis  a diametro  ad- 
versaretur. 

4.  Nonnulli  ut  Innocentium  tueantur,  dicunt  Innocentium  non 
loqui  de  vera  paritate  inter  utrumque  conjugium,  sed  comparatio- 
nem et  similitudinem  solummodo  exhibuisse.  Jam  vero  similitu- 
dines non  sunt  nimium  et  ad  minima  quaelibet  urgendae.  Quare 
tenendam  esse  ajunt,  doctrinam  de  potestate  exclusiva  Romani 
Pontificis  circa  jus  translationis  Episcoporum,  quae  clarissime  tra- 
ditur, nec  comparationi  nimium  esse  insistendum.  Verum  licet  in 
comparationibus  ea  quae  accessoria  sunt  non  attendantur,  tamen 
ea  quae  principaliora  sunt,  debent  observari.  Praecipuum  vero  com- 
parationis elementum  est  virtus  probationis  et  demonstrationis  quae 
ex  similitudine  eruitur.  Videlicet  similitudines  sperni  non  possunt, 
sed  recipi  et  urgeri  debent  in  eo  in  quo  fundatur  ipsa  probatio 
veritatis  alicujus  desumpta  ex  similitudine.  Jamvero  in  casu  no- 
stro demonstrationis  virtus  consistit  praecipue  in  relationibus  inter 
conjugium  spirituale  et  conjugium  carnale.  Ergo  hae  relationes 
super  quibus  innititur  demonstratio,  verificari  debent  ut  sensus 
argumenti  sit  integer  et  efficax. 

5.  Quidam  animadvertunt  in  Decretalibus  pontificis  distingui 
partem  dispositiram  ab  exornativa.  Prior  constituit  proprie  di- 
ctam dispositionem  capitis  et  a legislatore  procedens  obtinet  vim 
legis,  exornativa  autem  ab  extensoribus  Capellanis  plerumque  po- 
sita, de  substantia  capitis  non  est.  Quandoque  rationes  prorsus 
ridiculae  afferuntur.  In  casu  autem  comparatio  ad  partem  exorna- 
tivam  pertinet;  constituit  enim  rationem  allatam  ad  probandam 
dispositionem  juridicam  ejusdem  capitis.  Qnod  si  vero  ratio  dis- 
positionis tribui  debeat  Innocentio,  nec  in  hoc  difficultas  plus  nimio 
urgenda  est.  Nam  uti  doctor  privatus  potuit  in  probatione  veri- 
tatis errare,  non  erravit  autem  circa  veritatem  ipsam,  idest  circa 
Romani  Pontificis  potestatem  quoad  Episcoporum  translationem. 
Verum  neutrum  admitti  potest.  Non  primum;  nam  in  specie  no- 
stra sermo  non  est  de  ratione  incidentali  et  ab  extranea  manu 
inducta,  sed  agitur  de  ratione  quae  totum  caput  informat.  Non 
secundum;  quia  ratio  adducta  a Pontifice  pertinet  ad  ipsam  do- 
ctrinam speculativam  circa  res  prorsus  spirituales.  Non  enim  est 
sermo  de  aliqua  physica  aut  mathematica  theoria,  sed  agitur  de 
theoria  prorsus  theologica  ac  sacra.  Quare  indifferens  non  est 
prsesens  materia,  ita  ut  error  Romani  Pontificis  informans  juridi- 

cam  et  publicani  decisionem  non  laederet  ejus  infallibile  magi- 
sterium. 

6.  Ut  quaestio  rite  solvatur,  quaedam  praenotanda  sunt:  1°  Sum- 
mus Pontifex  potest  transferre  Episcopos,  non  sdlum  electos  et 
confirmatos,  sed  etiam  consecratos.  Hoc  apparet  ex  ipso  capite  2. 
h.  t.  2°.  Summus  Pontifex  non  potest  dissolvere  matrimonium  ra- 
tum (i.  e.  Christianorum)  et  consummatum,  cum  econtra  matrimonium 
ratum  tantum  et  matrimonium  infidelium,  etiam  consummatum,  non 
nunquam  dissolvatur.  His  praemissis,  notandum  est:  3°.  Scopus 
hujus  comparationis  Pontificiae  (c.  2.  h.  t.)  erat  monstrare:  trans- 
lationem Episcoporum,  uti  dissolutionem  vinculi  spiritualis  inter 
Episcopum  et  Ecclesiam  propriam,  spectare  non  minus  quam  disso- 
lutionem vine,  carnalis  ad  Papam,  Christi  Jesu  in  terris  Vicarium. 
4°.  Haec  demonstratio  procedit  a minori  ad  majus,  i.  e.  si  carnalis 
dissolutio  matrimonii  jam  reservatur  Deo  ejusque  Vicario,  a for- 
tiori spiritualis.  Nam  cum  «corporalia  facilius  destruantur,  quam 
construantur,  spiritualia  vero  facilius  construantur,  quam  destru- 
antur», translatio  vero  cum  aliquid  spirituale  sit,  sequitur  con- 
nexionem inter  Episcopum  et  Ecclesiam  ipsius  difficilius  destrui 
quam  construi.  — Non  ergo  fit  comparatio  inter  matrimonium 
spirituale  et  carnale  absolute,  sed  relative  ad  eorum  constru- 
ctionem et  destructionem;  nempe  si  matr.  carnale  quod  tamquam 
corporale  quid  facilius  destruitur,  reservatur  Deo  ejusque  Vicario, 
a fortiori  spirituale,  quod  difficilius  destruitur  quam  construitur. 
Cujus  rei  Innocentius  affert  exempla  v.  gr.  «Episcopi  a Metropoli- 
tanis suis  munus  consecrationis  accipiunt,  qui  tamen  non  possunt 
nisi  per  Rom.  Pont,  condemnari».  Et  revera  Episcopi  juxta  ca- 
nones, cc.  13.,  21.,  32  de  elect.  (I.  6)  confirmabantur  a Metropoli- 
litanis,  qui  tamen  non  poterant  nisi  per  Rom.  Pont,  transferri. 
5°.  Summus  Pontifex  dein  non  loquitur  in  dicto  capite  de  matri- 
monio sive  carnali  sive  spirituali  consummato,  sed  rato  tantum. 
Si  denique  in  c.  4.  h.  t comparationem  istam  ad  omnes  gradus  per- 
duxit, dicta  quoad  vinculum,  c.  2.  h.  t.,  non  sunt  urgenda  ad  omnes 
hos  gradus.  C'fr.  de  hac  quaestione:  Eman.  Gonzalez  Tellez,  comm. 
perpetua  in  1.  I.  t.  7.  cap.  1.  n.  15.  — Si  auctores  quidam,  ut 
Eeiffenstuel  in  1.  I.  t.  7.  nn.  14.  15.  16.,  quaestionem  tractant,  quo- 
modo spirituale  matrimonium  fortius  sit  carnali,  solutiones  quas 
excogitant  minus  probandae  sunt.  «Inprimis,»  ait  Reiffenstuel  1.  c., 
« matr.  carnale  ratum , nondum  consummatum , dissolvitur  etiam 

quoad  vinculum,  altero  solo  volente,  per  contractum' matr.  spiri- 
tualis, seu  per  professionem  religiosam,  c.  7.  de  convers.  conjug. 
(III.  32).  Non  sic  foedus  conjugii  spiritualis  inter  Episcopum  et 
Ecclesiam,  quod  per  confirmationem  intelligitur  esse  ratum;»  hoc 
conjugium  non  solvitur  nisi  accedente  auctoritate  Romani  Pontificis. 
— Haec  solutio  minus  probanda  est,  quia  1°  matrimonium  carnale  ra- 
tum tantum  quoad  dissolutionem  omnino  cequiparatur  matr.  spirituali ; 
nunquam  enim  solvitur  nisi  auctoritate  Romani  Pontificis.  Sed  dices: 
Nequaquam,  sed  dissolvitur  etiam  professione  religiosa.  Verum  est, 
matrimonium  ratum  tantum  dissolvi  etiam  professione  religiosa  so- 
lemni;  at  dissolviturne  virtute  hujus  professionis  interna  an  externa ? 
Utique  externa;  nam  voti  solemnitas,  quae  solvit  matrimonium  ra- 
tum tantum,  ex  sola  constitutione  Ecdesice  est  inventa»,  Boni- 
facius  VIII.  in  c.  nn.  de  voto  et  voti  red.  (IIL  16)  in  6#.  Atqui 
constitutiones  Ecclesiae  creat  Summus  Pontifex  aut  solus  aut  in 
consilio  generali.  Ergo  matrimonium  carnale  ratum  tantum  non 
solvitur  nisi  accedente  auctoritate  Sum.  Pontificis,  licet  mediante 
solemni  professione.  Ergo  in  hoc  matr. 'spirituale  fortius  non  est 
carnali.  2°.  Si  revera  fortins  esset  vinculum  spiritualis  matri- 
monii prae  carnali  (in  sensu  ab  illis  auctoribus  explicato),  facile 
deducimur  ad  dissolutionem  matr.  non  solum  rati,  sed  etiam  con- 
summati, id  quod  nemo  contendet.  Nam  in  consummatione  matri- 
monii ad  vinculum  carnale  animorum  accedit  non  spirituale,  sed 
tantum  carnale  corporum. 

7.  In  definitione  translationis  diximus  eam  fieri  ex  legitima 
causa.  Etenim  in  Ecclesia  stationes  quodammodo  positae  sunt,  ac 
distincta  cuique  ministro  sedes  ministerii  sui,  a qua  recedere  non 
potest  nisi  legitima  detnr  ratio.  Quod  a fortiori  verificari  debet 
in  mutatione  Episcoporum  ob  vinculum  spirituale  quod  constituit 
Episcopum  sponsum  Ecclesiae  suae.  Causae  autem  sunt  necessitas 
vel  utilitas  ex  can.  34.  et  can.  35.  C.  7.  q.  1.  ‘mutationes  Episco- 
porum scitote  communi  utilitate  atque  necessitate  fieri  licere  . . 
alia  est  enim  causa  utilitatis  et  necessitatis,  alia  avaritiae  ac  prae- 
sumptionis, aut  propriae  voluntatis’.  Porro  necessitas  verificatur 
quoties  Episcopus  ob  persecutionem  hostilem  vel  ob  odium  malae 
plebis,  vel  ob  adversam  valetudinem  ex  aeris  adversitate  pro- 
venientem diu  non  potest  in  sua  sede  prout  decet  commorari.  De 
Episcopo  hostiliter  vexato  agunt  cann.  42.  et  44.  C.  7.  q.  1.  In 
c.  44.  traditur  ratione  hostilitatis  non  solum  transferri  posse  Epis- 

copum,  sed  etiam  ipsam  sedem.  Secunda  causa  est  utilitas,  quae 
locum  obtinet  quoties  ex  translatione  major  fructus,  idest  bonum 
spirituale  speretur  vel  pro  universali  vel  pro  particulari  Ecclesia. 
Hic  fructus  ex.  gr.  adesset  si  bonum  pacis  et  concordiae  sperari 
posset,  si  concorditer  electores  postularent  in  praelatum  alterius 
Ecclesiae  Episcopum. 

8.  Posita  legitima  causa  translationis,  quia  nempe  translatio 
esset  vel  necessaria,  vel  evidenter  utilis,  possetne  summ.  Pontifex 
invitum  transferre?  In  Clem.  1.  §.  fin.  Ut  lite  pend.  (H.  5).  Ro- 
mano Pontifici  tribuitur  plena  et  libera  dispositio  ex  suae  plenitu- 
dine potestatis  omnium  Ecclesiarum  et  Beneficiorum  ecclesiastico- 
rum. Ex  quo  sequitur  Rom.  Pontificem  posse  obligare  Episcopum 
ut  suam  sedem  relinquat,  et  aliam  gubernandam  assumat  Eccle- 
siam. Quod  si  obstiterit  pertinaciter  Episcopus,  obstinatio  reputa- 
tur causa  sufficiens  ut  ei  subtrahatur  Episcopatus  in  sua  Ecclesia 
et  solvatur  vinculum  spirituale  cum  ipsa;  glossa  in  can.  «Omnis» 
C.  7.  q.  1.  Sed  omnino  invitus  non  potest  ad  aliam  Ecclesiam 
assumi  ita  ut  novum  conjugium  spirituale  cum  eadem  contrahat: 
glossa  in  can.  «Episcopus»  C.  7.  q.  1.  Translatio  autem  coacta  nun- 
quam praesumitur  nisi  probetur,  idest  non  praesumitur  generatim 
Rom.  Pontificem  velle  Episcopum  transferre  ad  aliam  Ecclesiam 
praeter  vel  contra  ejus  voluntatem. 

9.  Praeter  causam  in  translatione  servatur  etiam  ordo.  Hinc 
ordinaria  translatio  fit  a minori  ad  majorem  sedem,  et  major  par- 
vificari  non  debet,  ceu  docet  c.  1.  h.  t.  Quare  in  eodem  c.  I.  h.  t. 
translatio  facta  a Patriarcha  Antiocheno  reprobatur  etiam  ex  eo 
quod  a superiori  ad  inferiorem  sedem  facta  fuerit  Et  ratio  est 
ne  videatur  quis  inferiorem  sedem  concupiscere  vel  avaritia  in- 
tuitu, quia  fructus  majores  sperantur  in  minori,  vel  ob  desidiam 
ad  fugiendum  laborem  majoris  Ecclesiae.  Hinc  si  detur  rescriptum 
ut  quis,  propria  relicta  ad  aliam  transferatur  ecclesiam,  de  transitu 
ad  majorem  et  non  ad  aequalem  est  intelligendum.  Si  ad  aequalem, 
translatio  fieri  non  potest  ad  minorem.  Major  enim  ordinarie  non 
praesumitur  minorari.  Extraordinarie  autem  fit  cum,  legitima  con- 
currente ratione,  et  praesertim  necessitate,  quis  ad  aequalem  vel 
minorem  sedem  transfertur.  Exemplum  habemus  in  c.  9.  de  Renunc. 
(L  9)  ex  quo  deprehendimus  Archiepiscopum  Ragusin.  ob  mortis 
periculum  ex  insidiis  absolutum  fuisse  a vinculo  ecclesiae  suae,  et 
assecutum  fuisse  beneficium  in  Ecclesia  quadam  Episcopatus  Car- 

leoli,  in  qua  absque  usu  pallii,  auctoritate  Pontificis  exercebat  jura 
et  officia  episcopalia,  et  habitus  est  ceu  Episcopus  suffraganeus 
Archiepiscopi  Eboracensis. 

10.  De  effectibus  translationis.  — Quemadmodum  diximus, 
translatio  est  actus  complexivus,  qui  terminum  a quo  et  terminum 
ad  quem  comprehendit.  Ideo  effectus  est  duplex  termino  duplici 
respondens.  Privatur  nempe  Episcopus  juribus  omnibus  sive  quoad 
jurisdictionem  spiritualem,  sive  quoad  fructus  et  proventus  prioris 
Ecclesiae,  et  acquirit  jura  omnia  episcopalia  et  fructus  alterius 
Ecclesiae  ad  quam  assumitur.  Solvitur  enim  vinculum  spirituale 
cum  prima  Ecclesia  et  contrahitur  cum  nova.  Si  quaeratur  autem 
quandonam  censeatur  prius  vinculum  absolvi,  novumque  contrahi, 
atque  effectus  translationis  incipere,  dicendum  est  ab  ipsius  trans- 
lationis in  Consistorio  publicatione  per  Pontificem  facta,  ita  ut 
fructus  prioris  Ecclesiae  percipere  possit  Episcopus  usque  ad  illum 
diem,  ac  restituere  teneatur  si  quos  inde  perceperit.  Hinc  Episco- 
pus statim  ac  acceperit  notitiam  peractae  hujus  publicationis  etiam 
ex  testimonio  secretarii  sacri  Collegii  Cardinalium,  debet  abstinere 
ab  exercitio  suae  jurisdictionis,  et  sedes  illico  incipit  vacare,  licet 
nondum  fuerint  expeditae  litterae  apostolicae,  et  non  fuerit  accepta 
pacifica  possessio  alterius  Ecclesiae.  Ex  decreto  Urbani  VIII.  diei 
20.  Martii  1625. 

De  hac  re  agit  Benedictus  XIV.  Synod.  Diceces.  Lib.  13.  c.  16. 
num.  7.  et  seqq. 


Titulus  VIII. 

De  auctoritate  et  usu  Pallii. 

1.  Quoniam  Pallium  est  signum  distinctivum  significans  pote- 
statem supra-episcopalem,  hinc  postquam  actum  est  de  modis  qui- 
bus aliquis  constituitur  vel  Episcopus  vel  Archipiscopus  vel  Pri- 
mas vel  Patriarcha  merito  B.  Raymundus  tractat  de  auctoritate 
et  usu  hujus  sacri  ornamenti  ecclesiastici.  Pallium  in  sua  materia 
consideratum  nil  aliud  est  quam  fascia  seu  zona  quaedam  lanea 
albi  coloris  sex  (quattuor)  crucibus  vel  nigris  vel  rubris  decorata, 
quce  circumvolvitur  humeris  et  pectori,  cujus  extrema  aliquantulum 
defluunt.  Diximus  crucibus  nigri  vel  rubri  coloris;  nam  ante 
saec.  XIII.  in  Ecclesia  Latina  adhibebantur  rubri  coloris,  nunc 
autem  nigri  coloris  cruces  adhibentur;  in  Ecclesia  autem  Graeca 

prius  rubri  coloris  adhibebantur  cruces,  nunc  autem  Pallio  Grae- 
corum seu  Homophorio  inseruntur  cruces  purpureae  contextae  auro. 
Pallium  habitum  est  et  habetur  in  Ecclesia  ceu  signum  ecclesia- 
sticae jurisdictionis,  et  hoc  sub  aspectu  definiri  potest  ut  sit:  ‘prin- 
cipale ornamentum  ecclesiasticum  de  Corpore  B.  Petri  desumptum 
a Rom.  Pontifice  Archiepiscopis  et  superioribus  Dignitatibus  con- 
cessum exprimens  potestatem  supra -episcopalem’.  Ornamentum 

quod  vocabatur  pallium,  non  ad  eandem  originem  deducitur,  merito ; 
nam  ex  historia  ecclesiastica  constat,  duplex  fuisse  pallium:  unum 
cui  consonat  definitio,  alterum  quod  et  Rationale  vocatur,  de  quo 
plura  sub  n.  2.  Quaedam  et  nos  de  significatione  pallii  breviter 
dicimus. 

2.  Est  aliquorum  opinio  Pallium  esse  vestem  sacerdotalem  in- 
ductam ab  Ecclesia  ad  imitationem  Ephod  et  Rationalis , quae  orna- 
menta a summo  sacerdote  adhibebantur  in  V.  T.  Exod.  XXvJLLL 
6 seq.;  XXXIV.  2.  seq.  Verum  haec  opinio  non  placet;  nam  1°. 
Ephod  et  Rationale  Judaeorum  prout  a rerum  judaicarum  peritis 
exhibetur,  non  referunt  figuram  Pallii  ecclesiastici;  et  2°.  in  Ratio- 
nali quod  ad  pectus  summi  sacerdotis  appositum  erat,  duodecim 
gemmae  habebantur,  in  quibus  insculpta  erant  nomina  duodecim 
tribuum  populi  judaici;  pariter  Ephod  quod  in  utroque  onyche,  quo 
humeros  ornabat,  referebat  nomina  duodecim  tribuum;  haec  autem 
inscriptio  significabat  summum  sacerdotem  habendum  esse  ceu  media- 
torem inter  Deum  et  populum  judaicum.  Jamvero  Pallium  eccle- 
siasticum assumptum  est  ceu  signum  jurisdictionis,  non  autem  ceu 
signum  mediationis  inter  Deum  et  populum.  Quod  confirmatur  ex 
eo  quod  si  esset  signum  mediationis  in  Ecclesia,  vel  Pallium  esset 
solummodo  a summo  Pontifice  gestandum,  vel  simul  ab  omnibus 
etiam  Episcopis;  non  enim  minus  sunt  mediatores  inter  Deum  et 
homines  Episcopi  ac  sunt  Archiepiscopi,  Primates,  Patriarchae. 
Revera  antiquis  temporibus  pallium  quoddam  hoc  mediationis  munus 
significabat  secundum  imaginem  boni  pastoris,  qui  ovem  quae  perierat 
humeris  suis  impositam,  portat  (Luc.  XV.)  ideoque  a multis  etiam 
Episcopis  gerebatur,  sed  hoc  non  est  p.  archiepiscopale.  Pallium  illud 
mediationis  etiam  nunc  super  vestibus  Pontificalibus  a nonnullis 
Episcopis  portatur,  sed  ordinarie  vocatur  Rationale  eo  quod  hoc 
Rationale  ephod  et  rationale  Vet.  Test.  externa  forma  melius  reprae- 
sentat quam  Pallium  Archiepiscopale.  Ceterum  nostris  temporibus 
Rationale  V.  T.  i.  e.  scutum  pectorale,  nonjam  adhibetur,  sed  solum 

vestis  loco  ephod,  quae  tamen  Rationale  vocatur.  Oratio  dicenda  ad 
induendum  Rationale  — «Da  nobis,  Domine,  veritatem  tuam  firmiter 
retinere  et  doctrinam  veritatis  plebi  tuae  digne  aperire»  — optime 
originem  demonstrat,  quia  Urim  et  Thummim  i.  e.  doctrina  et  veritas 
(Lev.  VIII.  8)  circa  Rationale  applicabantur.  Conf  Benedictum  XIV. 
de  syn.  dicec.  J.  2.  c.  6.  n.  3;  1.  13.  c.  15.  nn.  10  — 11;  ejusque 
bull.  tom.  I.  n.  133. 

3.  Aliorum  opinio  est  Pallium  civilem  habere  originem  et  fuisse 
distincti vum  honoris  concessum  Archiepiscopis  ab  Imperatoribus;  et 
afferunt  documentum  ex  quo  eruitur,  Constantinum  Magnum  donasse 
Silvestro  Rom.  Pontifici  superhumerale,  seu  Lorum  quo  Imperator 
ipse  decorabatur.  Verum  neque  haec  opinio  acceptari  potest;  l.° 
enim  hoc  documentum  non  est  antiquius  Saec.  IX.  et  per  consequens 
ceu  suppositum  non  probat  existentiam  factae  donationis  superhume- 
ralis a Constantino.  2°.  etiam  adest  ratio  juridica  quae  hanc  opi- 
nionem excludit.  Etenim  Pallium  etiam  in  antiquitate  habitum 
est  tanquam  signum  jurisdictionis  ecclesiasticae.  Hinc  auctores  etiam 
contrariae  sententiae,  uti  Berardius  tom.  1.  sui  operis  Commentar,  in 
Jus  Ecclesiast.  vmivers.  testantur  temporibus  RR.  Pontificum  Vigilii 
et  Gregorii  Magni  Pallium  fuisse  concessum  Vicariis  Romani  Pon- 
tificis in  signum  vigilantiae  quam  supra  Episcopos  vice  Pontificis 
exercere  debebant.  Jamvero  Ecclesia  in  signum  jurisdictionis  eccle- 
siasticae profecto  nunquam  sumpsisset  ornamentum  civile,  idest  orna- 
mentum imperiale,  ne  videretur  potestas  supra -episcopalis  originem 
civilem  habere,  et  ab  Imperatoribus  derivare,  praesertim  cum  jam 
a temporibus  Imp.  Constantini  ffosius  Cordubensis  Episcopus  aliique 
Ss.  Patres  conclamaverint  ac  tantopere  adlaboraverint  ne  confin- 
deretur potestas  Ecclesiae  cum  potestate  imperiali,  ne  Princeps  laicus, 
ut  ait  Hosius,  ad  se  pertraheret  ea  quae  ad  Ecclesiae  potestatem 
pertinent,  scribens  ‘Tibi  Deus  imperium  dedit,  nobis  autem  eccle- 
siastica concredidit’.  Hinc  origo  civilis  excludenda  est  a Pallio. 

4.  Verior  sententia  circa  Pallium  Archiepiscopale  haec  est,  quam 
proponit  et  tuetur  Vespasiani  in  dissertatione  de  sacri  Pallii  origine 
edita  Romae  typ.  S.  Congr.  de  Prop.  Fid.  an.  1856.  Penes  orien- 
tales populos  mos  fuit  et  consuetudo  gestandi  vestem  quandam  super- 
impositam humeris,  quaeque  pro  lubitu  operiret  etiam  partem  ante- 
riorem personae.  In  musivis  operibus  antiquis  Christus  Dominus 
et  Apostoli  Pallio  contecti  apparent.  Ab  ipso  more  autem  Vet.  Test. 
consuetudo  inducta  fuit,  ut  demortuo  aliquo  sancto  viro,  successor 

in  ejus  locum  Pallium  ejusdem  mortui  viri  assumeret  sive  obsequii 
et  imitationis  causa,  sive  etiam  ut  in  persona  successoris  quodammodo 
appareret  perseverans  auctoritas,  dignitas,  et  si  ita  fas  est  dicere, 
ipsa  persona  demortui  viri.  Ita  Eliseus  assumpsit  pallium  Eliae 
4.  Reg.  n.  9 seq.  Quoad  vero  historiam  ecclesiasticam,  praeter  narra- 
tionem S.  Hieronymi  in  vita  S.  Pauli  Eremitae  de  Pallio  ab  Eremita 
Paulo  accepto  ab  Athanasio  antistite  Alexandrino,  habemus  Mce- 
tam  narrantem  usum  transferendi  Pallium  S.  Jacobi  fratris  Do- 
mini in  successores  Episcopos  Hierosolymitanos.  (Nicetas  in  Hist. 
Eccles.)  Liberatus  autem  Diaconus  in  historia  Nestorian.  et 
Euticli.  describit  ordinationem  Theodosii  in  sede  Alexandrina,  et 
simul  tradit  morem  ordinarium  servatum  in  assumptione  Episco- 
porum Alexandrinorum,  qui  mos  in  eo  consistebat,  ut  demortuo 
Episcopo  Alexandrino  qui  erat  electus  in  locum  ejus  excubias 
exercere  deberet,  idest  per  integram  noctem  vigilare  deberet  ante 
cadaver  demortui  Episcopi,  et  orationes  in  vigiliis  fundere;  deinde 
assumeret  pallium  demortui  Archiepiscopi,  quod  pallium  erat  illud 
idem  quod  fuerat  a S.  Marco  relictum;  atque  ita  censeretur,  per- 
sonam assumptam  in  episcopale  ministerium  quodammodo  locum 
tenere  S.  Marci,  cujus  persona  in  pallio  repraesentabatur.  Euse- 
bius  Caesariensis  in  sermone  de  Epiph.  Domini  tradit  B.  Linum 
Romanum  Pontificem  assumpsisse  Pallium  S.  Petri , atque  ita. 
habuisse  signum  plenitudinis  potestatis  primatialis  in  universa 
Ecclesia.  Quapropter  pallium  quod  fuerat  vestis  usualis  et  com- 
munis B.  Petri,  coepit  esse  typus,  signum  et  ornamentum  eccle- 
siasticum significans  conservationem  potestatis  primatialis  Petri 
in  successoribus  suis.  Cum  vero  Pallium  B.  Petri  tractu  temporis 
consumptum  fuerit,  ne  ipsa  significatio  simul  evanesceret,  inductum 
est,  ut  fimbriae  in  formam  extremitatis  antiqui  pallii  assumeren- 
tur loco  vestis  longioris;  quae  fimbriae  circumducerentur  et  advol- 
verentur humeris  et  pectori,  ita  ut  extremitates  aliquantulum 
defluerent.  Quare  hinc  hujnsmodi  fascia  repraesentans  fimbrias  vel 
vittas,  quae  jussu  Domini  in  V.  T.  magno  honore  habebantur  sub- 
stituta est  in  locum  Pallii,  seu  vestis  longioris. 

5.  Pallium  non  solum  fuit  proprium  Romani  Pontificis,  sed 
etiam  ab  eodem  missum  fuit  ab  antiquitate  quibusdam  Episcopis 
qui  habiti  sunt  ceu  Vicarii  Romani  Pontificis;  hinc  in  antiquitate, 
quemadmodum  Pelagius  I.  mittens  Pallium  Arelatensi  Episcopo 
testatur,  Episcopi  qui  a Romano  Pontifice  Pallium  recipiebant,  cen- 

sebantur  gaudere  potestate  superiori  et  speciali  pne  aliis  Episcopis. 
Quare  cum  praeter  duos  gradus  ordinariae  jurisdictionis  ex  jure  divino, 
singulopum  nempe  Episcoporum  et  Romani  Pontificis,  introducti  sint 
gradus  intermedii  jurisdictionis  supra -episcopalis,  id  est  gradus  Me- 
tropoliticae,  Primatialis  et  Patriarchalis  jurisdictionis,  inductum  est 
ut  Metropolitis  seu  Archiepiscopis , Primatibus  seu  Exarchis,  et 
Patriarchis  Pallium  a Romano  Pontifice  mitteretur,  quod  habitum 
est  ceu  signum  supra  - episcopalis  jurisdictionis  et  partialis  sollici- 
tudinis Romani  Pontificis  in  universam  Ecclesiam,  quam  Romanus 
Pontifex  commisit  et  committere  solet  aliquibus  Episcopis  in  or- 
dine ad  aliquam  provinciam  ad  regnum  vel  patriarchatum.  Pal- 
lium autem  dicitur  sumi  de  Corpore  B.  Petri  ut  significetur  supra- 
episcopalem  potestatem  esse  participationem  potestatis  primatialis 
Petri  residentis  in  Romano  Pontifice.  Hinc  ritus  benedicendi  et 
custodiendi  Pallium  in  Romano  Ecclesia  apprime  significat  inten- 
tionem esse  Romani  Pontificis  ut  Archiepiscopi,  Primates  et  Patri- 
archae cognoscant  eorum  potestatem  supra-episcopalem  ex  potestate 
Petri  procedere. 

6.  Ritus  autem  benedicendi  hic  est.  Nimirum,  antiquitus  in 
die  anniversario  martyrii  B.  Petri,  hodie  autem  in  pervigilio  ejus- 
dem diei  post  Vesperas  ipse  Romanus  Pontifex  Pallia  confecta  opera 
monialium  in  «Turre  Speculorum»  degentium  ex  lana  duorum  agno- 
rum festo  s.  Agnetis,  die  21.  Januarii  cqjusque  anni,  in  ipsius 
s.  Virginis  et  Martyris  ecclesia  extra  muros  benedictorum  bene- 
dicit, et  eadem  deponit  per  suos  Capellanos  id  est  auditores  S.  Rotse 
in  confessione  Basilicse  S.  Petri  prope  locum  in  quo  custoditur 
corpus  ejusdem  Apostoli.  Electus  est  autem  dies  iste  pro  Palliis 
benedicendis,  quia  dies  est  in  quo  B.  Petrus  deposuit  Pallium  suum 
suscipiendam  inde  a successoribus  et  transmittendum  personis  in 
Ecclesia,  quse  majoribus  dignitatibus  decorantur. 

7.  Hinc  facta  historica  optime  demonstrant  originem  Pallii 
esse  ecclesiasticam,  eamque  referre  conceptum  quemdam  dogmati- 
cum, id  est  potestatem  primatialem  Petri  in  universa  Ecclesia  et 
comparticipationem  aliquarum  personarum  in  eadem  potestate  ex 
concessione  speciali  Romani  Pontificis.  Adnotandum  vero  est  ex 
usu  inductum  fuisse  ut  aliquando  Pallium  concederetur  honoris 
tantum  causa  quibusdam  Episcopis,  sive  intuitu  sedis,  sive  intuitu 
etiam  Episcopi  qui  sedem  tenet.  Exemplum  novissimi  temporis 
exstat  in  literis  Apostolicis,  quibus  usus  s.  pallii  ex  peculiari  privi- 

legio  personas  Episcopi  Ratisbonensis,  non  dignitati  et  successoribus 
concedebatur  die  1.  Maii  anni  1892.  In  specie  qnoad  Graecos  ani- 
madvertendam est  in  Ecclesia  orientali  qnatnor  Patriarchas,  Alex- 
andrinam, Antiochenam,  Constantinopolitanam  et  Hierosolymitanam, 
unumquemque  in  suo  patriarchatu  Pallia  Archiepiscopis  et  Exar- 
chis  concedere,  et  hoc  ex  can.  17.  Concilii  Oecumenici  VIII.  nec 
non  ex  cap.  23.  de  Privilegiis  (V.  33).  Verum  in  cap.  23.  cit.  sta- 
tutum est  ut  nemo  ex  illis  Patriarchis  Episcopis  sibi  snbditis  Pal- 
lium conferat  nisi  antea  ipse  a Romano  Pontifice  Pallium  assecu- 
tus fuerit;  quae  dispositio  optime  exprimit  in  Romano  Pontifice 
existere  centrum  auctoritatis  supra- episcopalis,  eamque  communi- 
cari servato  ordine  in  jure  statuto  variis  sedibus  atque  personis. 

8.  Hisce  positis,  quaedam  dicenda  sunt  de  auctoritate  Pal- 
lii. Cum  Pallium  sit  signum  conferens  auctoritatem  supra -epis- 
copalem 1°.  Archiepiscopus  antequam  Pallium  a Romano  Pontifice 
assequatur  non  potest  appellari  absolute  Archiepiscopus.  Ita  in 
c.  3.  h.  t.  2°.  Pariter  licet  fuerit  consecratus  in  sua  Ecclesia  non 
potest  Archiepiscopus  ea  Ordinis  officia  exercere  in  quibus,  ut  ait 
Pontifex  agere  videtur  tanquam  Archiepiscopus.  3°.  Sic  pariter 
ante  Pallii  assecutionem  prohibetur  Archiepiscopus  actus  jurisdictio- 
nis ponere  qui  proprii  sunt  archiepiscopalis  potestatis.  Et  quoad 
exercitium  ordinis  episcopalis,  non  accepto  Pallio,  Archiepiscopo  pro- 
hibetur sacrum  conficere  chrisma,  Clericos  ordinare,  Episcopos 
consecrare,  et  Basilicas  dedicare:  ita  in  c.  28.  §.  ‘super  eo’  de 
Elect.  et  Elect.  pot.  (1. 6)  cui  etiam  adhaeret  c.  3.  h.  t.  Et  ratio  est 
quia  istae  sacrae  functiones  licet  sint  ordinis  episcopalis,  tamen 
peraguntur  ab  Archiepiscopo  tanquam  Episcopo  i.  e.  peraguntur 
intra  Missarum  solemnia,  et  in  vestibus  pontificalibus  adhibito 
Pallio  archiepiscopali.  Caeterum  ex  dispositione  c.  9.  de  Elect.  et 
Elect.  pot.  (I.  6)  Archiepiscopus  post  acceptam  confirmationem  etiam 
non  accepto  Pallio  potest  suffraganeo  suo  committere  ut  supra- 
dictas  functiones  sacras  peragat.  Pariter  Archiepiscopus  ante  ac- 
ceptum Pallium  potest  ea  officia  Ordinis  episcopalis  peragere  in 
quibus  non  requiritur  usus  Pallii  et  celebrantur  etiam  extra  Mis- 
sarum solemnia  adhibitis  superpelliceo  et  stola  uti  sunt  confirmatio 
Baptizatorum,  Benedictio  sacrorum  indumentorum  et  vasorum  sacro- 
rum et  ccemeterii.  Quoad  jurisdictionem  Archiepiscopus  ante  re- 
ceptum pallium  non  potest  synodum  provincialem  convocare:  ita 
in  cit.  c.  28.  de  Elect.  et  Elect.  pot.  (I.  6)  nec  potest  Provinciam 

i.  e.  Dioeceses  sufiraganeorum  visitare,  quia  actus  hujusmodi  sunt 
proprii  archiepiscopalis  potestatis.  Canones  citati  ob  particulares 
species  Pontificibus  propositas,  mentionem  faciunt  solum  de  Archi- 
episcopis  quando  sermo  est  de  auctoritate  Pallii;  sed  ob  paritatem 
rationis  quse  de  Archiepiscopis  dicta  sunt,  Primatibus  etiam  et 
Patriarchis  merito  applicanda  esse  videntur. 

9.  Cum  ad  exercitium  potestatis  supra -episcopalis  pallium 
requiratur,  hinc  est  quod  Archiepiscopi,  Primates,  Patriarchae  post 
eorum  Confirmationem  et  juxta  hodiernam  praxim  post  eorum 
promotionem  in  consistorio  Pontificis  tenentur  quamprimum  pro- 
ponere petitionem  Pallii.  Possunt  autem  Pallium  petere  eoque  ve- 
stiri etiam  per  procuratorem.  Petitio  autem  juxta  mentem  c.  2. 
D.  100.  fit  sub  hac  formula  ut  Pontifex  instanter,  instantius,  in- 
stantissime dignetur  Pallium  concedere:  quae  formula  etiam  hodie 
servatur. 

10.  Nunc  de  usu  Pallii.  — Hanc  materiam  de  usu  Pallii 
tria  quodammodo  principia  determinant.  Principia  haec  sunt  1°. 
Pallium  non  est  signum  plenitudinis  et  supremae  potestatis  quoad 
Archiepiscopos,  Primates  et  Patriarchas,  sed  est  signum  quo  Ar- 
chiepiscopi, Primates  et  Patriarchae  vocantur  in  partem  sollicitu- 
dinis pontificiae  in  universalem  Ecclesiam.  2°.  Pallium  est  signum 
territoriale.  3°.  Pallium  est  etiam  signum  personale.  Ex  1.  prin- 
cipio sequitur  Archiepiscopum  non  posse  omnibus  in  locis  omnibus. 
que  temporibus  Pallio  suo  uti,  sed  solummodo  in  iis  locis  illisque 
temporibus  quibus  permissum  est  a jure.  Ita  in  cc.  4.  et  7.  h.  t. 
Quoad  locum  Archiepiscopus  extra  Provinciam  Pallio  uti  non  pot- 
est, Primas  extra  Nationem,  Patriarcha  extra  limites  Patriarcha- 
tus.  Quoad  tempora  usus  Pallii,  potest  Archiepiscopus  uti  Pallio 
diebus  solemnioribus  in  anno  qui  inveniuntur  in  Pontificali  Romano 
(ed.  typ.  Ratisbonse  1888)  I.  94,  necnon  in  Cseremoniali  Episcopo- 
rum 1.  I.  c.  16.  n.  4.;  1.  H.,  c.  34.  n.  2;  ex  generali  decreto  S.  C. 
Rituum,  die  9.  Sept.  1883  n.  5894  Festis  pallii  adnumerantur 
festum  Immaculatae  Concept.  B.  M.  V.  et  s.  Josephi  (19.  Martii). 
Ad  dandam  bened.  Papalem  (ex  delegatione)  pallium  non  adhibe- 
tur nisi  quando  in  missa  antecedenti  adhiberi  licebat;  S.  C.  Rit.  in 
Neapolitan.  23.  Februarii  1874.  n.  5907  ad  12.  et  13.  Ex  eodem 
principio  sequitur  etiam  Archiepiscopum  uti  posse  Pallio  solum- 
modo intra  Ecclesiam,  quia  hoc  concessum  est  a jure.  Ita  in  c.  1 . 

h.  t.  Quod  si  processionem  peragat  extra  Ecclesiam  Pallio  deco- 
rari non  potest. 

Secundum  principium  est  ut  Pallium  sit  signum  territoriale: 
hinc  potest  Pallio  uti  Archiepiscopus  non  solum  in  Ecclesiis  suae 
Diceceseos,  sed  etiam  in  Ecclesiis  Provinciae  suae;  in  Ecclesiis  autem 
extra  Provinciam  non  potest,  nisi  et  privilegium  habeat  et  acce- 
dat consensus  Archiepiscopi  provinciae  illius.  Ex  eodem  principio 
sequitur,  Pallium  unius  Provinciae  non  posse  ab  Archiepiscopo  ad- 
hiberi, si  in  aliam  sedem  archiepiscopalem  transferatur,  sed  pro 
nova  sede  archiepiscopali  novum  pallium  petere  debet. 

Tertium  principium  est  Pallium  est  personale.  Hinc  ex  c.  2. 
h.  t.  Archiepiscopus  non  potest  illud  alteri  Archiepiscopo  commo- 
dare aut  donare,  sed  secum  retinere  debet  tamquam  signum  per- 
sonale dignitatis,  ita  ut  quando  Archiepiscopus  demoriatur  debeat 
cum  pallio  proprio  sepeliri,  videlicet  pallium  cadaveri  imponitur. 
Quod  si  Archiepiscopus  de  una  in  aliam  sedem  archiepiscopalem 
fuerit  translatus,  sepelitur  cum  utroque  pallio,  ita  ut  pallio  recen- 
tioris  Ecclesiae  cadaver  decoretur^  aliud  autem  antiquioris  sedis 
vel  debeat  collocari  sub  capite,  vel  extendi  supra  corpus.  Ita 
Ostiensis  et  Abbas  in  c.  2.  h.  t. 

Singulare  prorsus  privilegium  competit  Episcopo  Ostiensi,  cui 
Marcum  Summum  Pontificem,  ut  «consecrando  Episcopum  Urbis 
pallio  uteretur,»  concessisse  anno  336.  testatur  liber  Pontificalis. 


Titulus  IX. 

De  renunciatione. 

1.  Definitio.  Explicatis  modis,  quibus  praelati  constituuntur 
in  dignitate  ecclesiastica,  et  signo  jurisdictionis,  quo  quidam  eorum 
decorantur,  modus  describitur  quo  dignitas  plerumque  amittitur* 
Renuntiatio  quae  etiam  dicitur  resignatio  capp.  5.  et  8.  h.  t.  defi- 
nitur: ‘spontanea  cessio  seu  dimissio  proprii  Beneficii  facta  ex 
aliqua  justa  causa  coram  legitimo  superiore  illam  acceptante’.  Haec 
definitio  satis  clare  exprimit  conceptum  rei  definitae:  eam  tamen 
melius  explicabimus  cum  qualitates  renunciationis  exhibebimus. 

2.  Interim  de  divisione  renunciationis  agendum  est.  Renun- 
ciatio  alia  est  tacita,  alia  expressa.  Tacita  renunciatio  obtinet 

cum  quis  censetur  Beneficio  renunciare  voluisse  per  liberam  posi- 
tionem alicujus  facti,  quod  de  animo  renunciandi  explicare  debet, 
et  aliter  explicari  nequit.  Ut  vero  tacita  resignatio  habeatur,  duo 
requiruntur  1°.  ut  factum  libere  ponatur;  si  enim  ex  coactione 
ponatur,  non  potest  considerari  ceu  judicium  voluntatis  renunciandi 
Beneficio.  2.  Requiritur  ut  factum  sit  concludens,  i.  e.  aliter  ex- 
plicari nequeat,  saltem  ex  dispositione  juris  illud  factum  inter- 
pretantis tanquam  indicium  renunciationis. 

3.  Haec  vero  facta  plura  sunt.  Primum  factum  describitur  in 
capp.  2.  et  3.  de  Clericis  Coiyug.  (HL  3),  si  nempe  Clericus  minor 
qui  beneficium  possidet  matrimonium  ineat.  Conjugalis  enim  status 
saltem  in  Ecclesia  Latina  incompatibilis  censetur  cum  clericali  mili- 
tia et  officio  sacro  beneficiorum;  cap.  5.  de  Clericis  Conjug.  Bene- 
ficium enim  constituit  stationem  seu  positionem  qua  persona  divino 
servitio  in  particulari  ecclesia  mancipatur.  Qui  autem  cum  uxore 
est  sollicitus  est  quae  sunt  mundi  quomodo  placeat  uxori  et  divi- 
sus est  1.  Cor.  VII.  33.  Quare  ipso  jure  vacat  Beneficium.  — 
2°.  Si  quis  Beneficium  possidens  Religionem  approbatam  ingredia- 
tur, ibique  vota  nuncupet,  ex  tit.  de  Regul.  et  trans,  ad  Relig. 
(III.  31)  censetur  renunciasse  Beneficio.  Cui  facto  simile  est  aliud, 
si  nempe  Clericus  factus  sit  miles,  et  militiae  statum  serio  assum- 
pserit. Glos,  in  cap.  ult.  de  Cleric.  non  resid.  (III.  4).  Censetur 
enim  beneficium  suum  habere  pro  derelicto.  — 3ltm.  factum  quod 
inducit  tacitam  Beneficii  renunciationem  est  acceptatio  alterius 
Beneficii  cum  priore  incompatibilis  c.  28.  de  Prceb.  (HI.  5)  et  Ex- 
trav.  «Execrabilis»  eodem  tit,  inter  Commun.  Non  potest  enim 
dari  juridica  posseSsio  simultanea  duorum  beneficiorum,  quorum 
utrumque  intentione  juris  clerici  stationem  defigit.  Haec  tria  facta 
exhibent  renunciationem  tacitam  ex  praesumptione  juris,  ita  ut 
positis  hisce  factis  retinenda  sit  renunciatio  etiam  contra  invitum. 

4.  Duo. exempla  tacitae  renunciationis  traduntur,  quae  revera 
positivam  renunciandi  voluntatem  demonstrant.  Primum  exemplum 
affert  c.  3.  De  his.  quce  fiunt  a major.  (III.  11)  in  quo  lite  pen- 
dente inter  duos  ut  praeposituram  Augustensem  consequerentur, 
traditur  Pontificem  uni  praeposituram  adjudicasse  ex  tacita  alterius 
renunciatione;  hic  enim  alter  priori  obsequium  et  reverentiam  Prae- 
posito debitam  praestiterat.  — Secundum  exemplum  exhibet  c.  3. 

- h.  t.  Quidam  Clericus  Ecclesiae  alicui  adscriptus  bona  sua  eidem 
contulerat.  Vitam  inde  monasticam  eligens,  in  quoddam  monaste- 
Santi,  I.  Decr.  7 

rium  recipi  cupiebat,  fecitque  sibi  restitui  bona,  quae  priori  Eccle- 
siae tribuerat.  Hoc  factum  bene  exprimit  contrariam  intentionem 
redeundi  ad  illam  Ecclesiam,  ac  proinde  explicandum  est  et  reci- 
piendum ceu  tacita  renunciatio.  Hinc  mutato  consilio  de  vita  mona- 
stica suscipienda,  Clericus  ille  jus  non  habet  ad  Ecclesiam  pristi- 
nam revertendi  ut  inter  Clericos  qui  de  bonis  Ecclesiae  ejusdem 
sustentantur  recipiatur. 

5.  Expressa  renunciatio  est  quae  vel  verbis  vel  scriptis  per- 
ficitur voluntatem  beneficium  resignandi  declarantibus.  Res  per 
se  nota  est.  Indifferens  est  autem  utrum  quis  per  se  ipsum  per- 
ficiat, vel  per  alium  id  est  per  procuratorem,  qui  ad  renuncian- 
dum  specialiter  sit  constitutus  cap.  14.  de  Procurator.  (I.  38).  Spe- 
ciale autem  mandatum  requiritur;  procurator  enim  etiam  ad  uni- 
versitatem causarum  seu  negotiorum  constitutus  cum  alienare  non 
possit,  nec  cedere  juri,  nec  Beneficium  nostrum  resignare  potest. 

6.  Renunciatio  est  vel  pura  vel  conditionata.  1.  est  cum  nulla 
conditio  adjicitur  aut  pactum.  2.  quae  habet  adjectam  conditionem 
vel  pactum  vel  modum.  Ex.  gr.  si  renunciaretur  Beneficium  cum 
pacto  aliud  obtinendi,  vel  cum  conditione  ut  ab  aliqua  determinata 
persona  obtineatur  etc. 

7.  Primum  explicabimus  qualitates  renunciationis  in 
genere  et  praesertim  purae,  deinde  de  conditionatis  renunciationibus 
distincte  agemus. 

Ex  ipsa  definitione  patet  quatuor  dotibus  fulciri  debere  renun- 
ciationem:  1°.  ut  sit  libera , 2°.  proprii  beneficii,  3°.  ex  justa  causat 
4 °.  acceptetur  a superiore  legitimo.  — Debet  esse  libera-,  nam  secus 
deesset  consensus  resignantis,  saltem  plenus.  Quod  si  aperte  vio- 
lentia facta  est,  renunciatio  nulla  prorsus  est  ex  Clem.  2.  de  poenis 
(V.  8).  Si  vero  metu  aut  fraude  extorta  fuerit,  licet  per  se  susti- 
neatur et  valeat,  tamen  ex  judicis  sententia  rescinditur:  arg.  c.  5. 
h.  t.  Cui  consonat  dispositio  juris  civilis  in  L.  1.  7.  et  q.  ff.  Quod 
metus  causa. 

2°.  Renunciatur  proprio  beneficio.  Loquimur  in  titulo  de  pro- 
prie dicta|renunciatione,  quae  nempe  importat  recessum  a statione 
ecclesiastica  quam  quis  jure  possidet,  quae  proinde  renunciatio 
exigit  superioris  consensum.  Quo  posito  haec  renunciatio  locum 
habere  non  potest  nisi  quis  pleno  jure  habeat  beneficium  tanquam 
proprium;  [secus  enim  non  est  in  juridica  statione  ecclesiastica  a 

qua  recedat  auctoritate  superioris.  Hinc  qui  habet  tantum  jus 
ad  rem  per  electionem,  potest  recusare  illud,  nec  adstringitur  ad 
renunciationem  formalem  in  sensu  tituli  edendam;  hinc  qui  est  a 
patrono  praesentatus,  et  nondum  institutus  in  beneficio;  quoniam 
jus  completum  in  beneficio  non  habet,  si  illud  recipere  nolit,  non 
tenetur  formalem  emittere  renunciationem,  sed  sufficit  si  declaret 
se  velle  abstinere  a beneficio  acceptando. 

8.  Quaeritur  utrum  quis  semper  possit  proprium  beneficium 
resignare?  Quandoque  resignatio  prohibetur  ita  ut  sit  invalida. 
Et  1°  quidem  in  sess.  25.  c.  16.  Cone.  Trid.  de  Regular.  consti- 
tutum est  ut  qui  ingressi  sunt  Religionem  non  possint  valide  per- 
ficere quamcumque  renunciationem  nisi  fiat  intra  duos  menses  pro- 
ximos ante  professionem,  et  accedat  licentia  Episcopi  vel  ejus  Vi- 
carii generalis,  quae  renunciatio  habere  non  potest  effectum  nisi 
post  editam  professionem.  Hinc  si  ante  duos  menses  qui  profes- 
sioni praecedunt,  novitius  renunciationem  perficit  absque  Episcopi 
vel  ejus  Vicarii  consensu,  nulla  est,  licet  fuerit  jurata.  Porro  haec 
dispositio  respicit  novitium,  et  inducta  est  ad  tuendam  libertatem 
professionis,  quae  forsitan  libere  non  fieret  post  cessionem  plenam 
bonornm  suorum.  Quare  non  respicit  resignationes  factas  ante 
assumptum  habitum  religiosum,  licet  factae  fuerint  intuitu  ingres- 
sus in  religionem  futuri,  quaeque  videantur  factae  in  fraudem  de- 
creti conciliaris.  Nam  poenae  sunt  strictae  interpretationis. 

2°.  Ex  Const.  S.  Pii  V.  ‘Quanta  Ecclesice’  diei  1.  Aprilis  1568 
nullus  sacro  ordini  mancipatus  valet  ullo  modo  beneficium  vel 
officium  ecclesiasticum  resignare  nisi  aliunde  ei  praesto  sint  media, 
quibus  possit  commode  sustentari. 

3°.  Ex  dispositione  Cone.  Trid.  sess.  21.  c.  2.  de  Ref.  clericus 
nequit  resignare  beneficium  quod  constitutum  fuit  in  titulum  sacrae 
ordinationis,  et  non  valet  renunciatio  nisi  in  renunciatione  haec 
qualitas  exprimatur,  et  aliunde  commode  vivere  possit. 

4°.  Beneficia  litigiosa  in  favorem  tertii  ex  quolibet  titulo  etiam 
permutationis  non  possunt  resignari.  In  fraudem  enim  collitigan- 
tis  fieri  praesumitur  resignatio,  ut  scilicet  potentior  adversarius 
opponatur.  Arg.  c.  1.  de  alien.  judicii  mut.  caus.  (L  42)  et  c.  2. 
Ut  lite  pend.  in  6°.  (H.  8).  Possunt  vero  resignari  in  favorem 
collitigantis.  Cessat  enim  ratio  descripta.  Caeterum  non  prohibetur 
renunciatio  pura  et  simplex  beneficii  litigiosi  facta  superiori  qui 

eam  acceptet.  Beneficia  autem  dicuntur  esse  litigiosa,  cum  causa 
coepta  est  coram  judice;  ita  ut  talia  non  fiant  per  extrajudicialem 
prohibitionem  possidendi  vel  fructus  percipiendi.  Clement.  2.  Ut 
lite  pend.  (II.  5). 

5°  Quinto  loco  prohibita  est  renuntiatio  beneficii,  quae  adver- 
satur vel  juri  reservationis  Rom.  Pontificis,  vel  juri  unionis  quod 
competit  Episcopis.  Competit  sane  Rom.  Pontifici  jus  reservandi 
sibi  collationem  aliquorum  beneficiorum,  quae  bene  de  ecclesia 
universali  meritis  concedat.  Proprium  etiam  est  Episcoporum  jus 
uniendi  quaedam  beneficia  sine  praejudicio  eorum  qui  ea  actu  ob- 
tinent, vel  pauperi  Ecclesiae,  vel  seminario.  Primum  jus  Episcopi 
traditur  in  c.  5.  sess.  21.  De  Ref.  in  Cone.  Trid.  Constat  secun- 
dum jus  ex  c.  18.  sess.  23.  de  Ref.  Hisce  juribus  Rom.  Pontificis, 
vel  Episcoporum  adversatur  renuntiatio  beneficii  vel  reservati, 
vel  uniti  ab  Episcopo  pauperi  ecclesiae  aut  seminario,  si  renuntia- 
tio fiat  ex  causa  permutationis,  vel  in  favorem  tertii.  Posita  enim 
hac  renuntiatione  beneficium  vel  serius  vel  nunquam  forsan  sub 
dispositione  Pontificis,  aut  Episcopi  esset.  Dixi  nunquam  posset 
esse  sub  dispositione  dicta;  cum  eludi  posset  si  unus  alteri,  hic 
alter  tertio  atque  ita  porro  beneficium  resignaret  successione  in- 
definita. Hinc  horum  beneficiorum  fieri  potest  solummodo  resig- 
natio  pura  absque  conditione. 

9.  Tertia  qualitas  renuntiationis  est  legitima  ejus  causa. 
Justa  vero  causa  requiritur  in  renunciationis  negotio;  nam  cum 
clerici  beneficio  aliquo  instructi  veluti  in  propria  statione  esse 
censeantur  in  qua  Dei  servitio  aut  animarum  bono  mancipantur, 
non  debent  irrationabiliter  et  pro  libito  beneficium  relinquere;  nec 
a superiore  admitti  debet  irrationalis  renunciatio,  ne  facile  fovea- 
tur vagandi  et  permutandi  cupiditas.  Hinc  in  c.  1.  h.  t.  ab  Ale- 
xandro III \ rejecta  est  renuntiatio  Episcopi  Londinensis  quia  ratione 
commendabili  non  fulciebatur.  Adducebatur  enim  senectus,  et 
summus  Pontifex  prae  oculis  etiam  habens  specialem  conditionem 
illius  temporis  in  regno  Angliae,  renunciationem  exclusit  ‘quia  in 
te\  ajebat,  ‘ vigor  devotionis  et  fidei , etiam  corpore  senescente  non 
deficit ; sed  vergente  deorsum  conditione  corporea,  fervor  spiritus 
in  sublimiora  conscendit \ Imo  ex  cit.  Bulla  S.  Pii  V.  n.  58.  € Quanta 
Ecclesia  Dei » videtur  interdicta  Ordinariis  acceptatio  renuntia- 
tionum sine  legitima  causa  propositarum  sub  poena  nullitatis  ea- 
rumdem;  cfr.  S.  C.  Concilii  responsum  10.  Sept.  1881.  — Causae 

autem  renunciationis  quae  communiter  adsignantur  praesertim  pro 
episcopatibus  uti  legitimae  describuntur  ab  Innocentio  III.  in  c.  10. 
h.  t.  duobus  versiculis  continentur,  et  in  summa  capitis  ejusdem 
referuntur: 

Debilis,  ignarus,  male  conscius,  irregularis, 

Quem  mala  plebs  odit,  dans  scandala  cedere  possit. 

10.  Prima  causa  est  debilitas  seu  imbecillitas  corporis  quae 
ex  senectute  vel  ex  morbo  procedit.  ‘Nec  tamen’,  ait  Innocentius 
in  eod.  c.  10.,  ‘omnis  debilitas  corporis,  sed  illa  solummodo,  per 
quam  impotens  reddatur  (Episcopus)  ad  exequendum  officium  pa- 
storale’. Quare  si  sufficienter  adhuc  persolvi  possit  pastorale  offi- 
cium ob  solam  rationem  senectutis,  vel  alicujus  infirmitatis,  prae- 
sertim si  de  Episcopo  agatur,  renunciatio  admittenda  non  est. 
Quemadmodum  enim  animadvertit  Alexander  III.  c.  1.  h.  t.  ‘ver- 
gente deorsum  conditione  corporea,  fervor  spiritus  in  sublimiora 
potest  conscendere’;  et  quemadmodum  notat  Innocentius  III.  in 
c.  10.  h.  t.  *interdum  non  plus  hortatur  senilis  debilitas  aliquem 
cedere,  quam  moralis  maturitas,  quae  in  senibus  esse  solet,  ipsum 
(Episcopum)  in  suo  suadet  officio  permanere  . . . quia  nonnun- 
quam  corporis  infirmitas  fortitudinem  cordis  augmentat’. 

11.  Secunda  causa  est  defectus  scientice  competentis,  quem 
quis  experitur  in  exercitio  sui  muneris.  Competens  autem,  idest 
mediocris  scientia  toleratur;  quarn^  nt  ait  Pontifex  in  c.  10.,  sup- 
plere potest  perfectio  charitatis. 

12.  Tertia  causa  est  conscientia  admissi  criminis,  quod  etiam 
post  peractam  poenitentiam  non  sineret  esse  honorabile  ministerium 
atque  executionem  officii  in  Ecclesia.  Hujusmodi  traduntur  esse 
crimina  homicidii,  simonise , uno  verbo  crimina  quae  infamiam  in 
populo  pariunt. 

13.  Quarta  causa  est  conscientia  irregularitatis  in  qua  non 
solet  facile  dispensari,  ex.  gr.  bigamia^  Quatuor  ha$  causae  ipsum 
renunciantem  potius  respiciunt,  sequuntur  binae  quae  potius  sunt 
ex  parte  subditorum,  qui  pastoris  sui  solatio  amplius  non  fruun- 
tur,  nec  emolumenta  spiritualia  ex  ejus  ministerio  habent. 

14  Prima  est  odium  malce  plebis,  quae  verificatur,  quoties 
Episcopus  vel  inferior  pastor  non  sit  benevisus  populo,  scilicet,  ut 
ait  Innocentius  III.  in  c.  10.  h.  t.  ‘si  plebs  adeo  durae  cervicis  exi- 
stat  ut  proficere  nequeat  apud  ipsum’,  praesto  est  Praelato  ratio 

sufficiens  recedendi  ab  officio.  Ex  qno  dednci  potest,  odiam  malse 
plebis  non  esse  causam  deponendi  Episcopum;  sed  solum  cum  non 
unus  sed  plurimi  ex  populo  ob  malam  voluntatem  et  falsas  opi- 
niones Episcopi  vel  pastoris  inferioris  recipere  salutaria  monita 
recusent,  potest  uterque  recedere  ab  officio  suo,  praesertim  si  spes 
effulgeat  conversionis  populi  per  alium  pastorem  obtinendae. 

15.  Secunda  causa  est  grave  scandalum  quod  populus  patitur 
a suo  pastore,  quod  scandalum  non  potest  removeri,  nisi  Episcopus 
vel  pastor  inferior  a loco  suo  recedant,  beneficium  resignantes.  At 
Innocentius  in  c.  10.  h.  t.  bene  distinguendum  esse  ait  inter  scan- 
dalum pharisaicum,  quod  nempe  procedit  totum  ex  invidia  mala- 
que voluntate  improborum  hominum,  et  scandalum  pusillorum.  Pri- 
mum dicit  despiciendum  esse,  dicente  Domino  Matth.  XV.  14.  ‘si- 
nite illos,  caeci  sunt,  et  duces  caecorum’.  Secundum  vero  dicit  esse 
impediendum,  teste  Domino  Matth.  XVIII.  6.  ubi  ait:  ‘Qui  scan- 
dalizaverit unum  de  pusillis  istis,  qui  in  me  credunt,  expedit  ei 
ut  ...  . demergatur  in  profundum  maris’.  Unde  Paulus  1.  Cor. 
VIII.  13.;  ‘si  esca  scandalizat  fratrem  meum,  non  manducabo  car- 
nem in  aeternum’.  Quare  causa  legitima  renunciationis  erit  qui- 
dem scandalum  pusillorum,  non  vero  pharisaicum,  nisi  in  odium 
malse  plebis  excrescit. 

16.  Porro  hse  causse  praesertim  respiciunt  Episcopi  renuncia- 
tionem,  imo  ex  doctorum  sententia  non  taxative  sed  demonstra- 
tive enunciatse  fuerunt  ab  Innoc.  in  c.  10.  h.  t.  et  possunt  etiam 
aptari  renunciationi  inferiorum  dignitatum  vel  Beneficiorum  curam 
animarum  adnexam  habentium  et  etiam  aliorum  Beneficiorum. 
Caeterum,  ut  quisque  videt,  non  eadem  gravitas  causae  requiritur 
ad  dimittendum  canonicatum  aut  aliud  Beneficium  quodcumque 
quae  ad  Episcopatum  resignandum  necessaria  perhibetur. 

17.  Quarta  qualitas  renunciationis  est  ut  a legitimo  Supe- 
riore acceptetur.  Necessitas  hujus  acceptationis  derivat  ex  eo 
quod  in  Beneficiis  reperiatur  etiam  notio  oneris  et  officii,  ad  quod 
quis  assumitur  auctoritate  Superioris.  Expresse  autem  traditur 
necessitas  hujus  acceptationis  in  c.  4.  h.  t.  Nec  induci  potest  per 
consuetudinem  ut  quis  propria  auctoritate  beneficium  relinquat; 
consuetudo  enim  hsec  esset  potius  corruptela  juris  c.  2.  de  consuet. 
(I.  4).  Ex  capite  vero  1.  h.  t.  in  6°.  deprehendimus  solummodo 
Rom.  Pontificem  posse  supremo  pontificatui  ex  se  ipso  nuncium 
dare,  nec  requiri  acceptationem  alicujus,  ut  valeat  renundatio.  Et 

merito;  nam  nullam  alium  in  Ecclesia  Rom.  Pontifex  habet  Superio- 
rem a quo  dependeat.  Pariter  receptum  est,  reliquos  clericos 
posse  Beneficio  libere  renunciare,  ut  regularem  ordinem  ingredian- 
tur, quia  cuilibet  clerico  datum  est  statum  perfectionis  eligere; 
episcopum  vero  ut  ingrediatur  religionem  indigere  licentiam  Rom. 
Pontificis  c.  10.  h.  t.  Et  hoc  ob  specialem  relationem  Episcopi 
cum  sua  Ecclesia  et  cum  Romano  Pontifice,  qni  habet  sollicitudi- 
nem omnium  Ecclesiarum.  In  ordine  autem  ad  Clericos  inferiores 
Beneficium  possidentes,  animadvertendum  est:  1°.  juxta  probatos 
Auctores,  conveniens  non  esse,  ut  Clericus  inconsnlto  Episcopo  a 
Beneficio  recedat  ut  religionem  ingrediatur.  Stationes  enim  Cleri- 
corum, idest  officia  sacra  ordinationi  Episcopi  subduntur.  2°.  Ex 
decreto  S.  Congr.  super  statu  Regularium  auctoritate  Pii  IX.  pu- 
blicato die  25.  Jan.  1848,  neminem  in  religione  recipi  posse  nisi 
testimoniales  literas  proprii  Ordinarii  exhibet  3°.  Renunciationem 
etiam  Beneficii  factam  a novitio  non  valere,  nisi  fiat  cum  licentia 
Episcopi  vel  ejus  Vicarii  Oen.  intra  duos  menses  proximos  ante 
professionem,  et  ita  ut  renunciatio  haec  viribus  careat  nisi  sequa- 
tur professio  ipsa  religiosa.  Ita,  teste  Fagnano,  com.  ad  cap.  23. 
de  Regular.  (III.  31)  n.  19.  ad  sensum  c.  16.  sess.  25.  de  Rcgul. 
in  Trident.  tenuit  S.  Congregatio  Concilii 

18.  Quaestio  solvenda  proponitur.  Quinam  est  legitimus  Su- 
perior qui  excipiat  renunciationem?  Ex  c.  8.  h.  t resignatio  facta 
in  manu  laici  vel  laicae  potestatis  nulla  est.  Quod  si  Clericus  re- 
signaverit in  manibus  luci  beneficium  suum,  illudque  iterum  ab 
eodem  laico  receperit,  spoliandus  est  beneficio  hqjnsmodi  c.  8.  h.  t. 
Haec  autem  dispositio  facta  est  ad  compescenda  vitia  Clericorum 
quorumdam  qui  beneficia  in  manibus  baronum  regumque  resigna- 
bant, ut  eorumdem  favorem  consequerentur.  Quare  solummodo 
ecclesiasticus  superior  potest  beneficiorum  renunciationem  acceptare. 
Et  primo  quidem  si  sermo  sit  de  episcopatu,  solus  Rom.  Pontifex 
jure  nativo  et  ordinario  renunciationem  excipere  potest  c.  10.  h.  t. 
et  c.  2.  de  translat.  (I.  7).  Quoniam  vero  gubemia  civilia  nostris 
temporibus  causa  fuerunt  episcopos  ab  officio  removere,  hinc  in 
Syllabo  an.  1864.  sub  n.  51.  refertur  damnata  propositio  sequens: 
‘Laicum  gubernium  habet  jus  deponendi  ab  officio  pastoralis  mini- 
sterii Episcopos,  neque  tenetur  obedire  Rom.  Pontifici  in  iis,  qua 
Episcopatuum  et  Episcoporum  respiciunt  institutionem'.  Quid  vero 
dicendum  de  renunciatione  beneficiorum  inferiorum?  Ut  determi- 

netur  Superior  etc.  distinguenda  est  resignatio  pura  et  condi- 
tionata. 

19.  De  pura  resignatione  valet  regula,  ut  ille  possit  eam 
recipere,  qui  potest  beneficium  conterre,  et  ab  eo  Clericum  depo- 
nere; Grloss.  in  Clem.  un.  h.  t.  verbo  ‘manibus’  et  communis  Do- 
ctorum sententia.  Hinc  qui  ex  praescriptione  vel  privilegio  acqni- 
sivit  solummodo  jus  conferendi  aliquod  beneficium,  nequit  excipere 
renunciationem,  quia  caret  jurisdictione  supra  Clericum  beneficia- 
rium, ut  eum  possit  beneficio  destituere.  Censentur  enim  pari 
gressu  procedere  collatio  et  depositio  a jure  beneficium  possidendi; 
prout  erui  videtur  ex  c.  14.  de  Prceb.  in  6°.  (HI.  4).  Hoc  posito, 
cum  ordinarius  collator  beneficiorum  in  Ecclesia  sit  Episcopus,  di- 
cendus est  Episcopus  ordinarius  superior  qui  acceptare  potest  re- 
nuntiationes beneficiorum  (lioeceseos;  ceu  expresse  docet  c.  4.  h.  t. 
Cum  vero  quaedam  Beneficia  Romano  Pontifici  reservantur,  ab 
eoque  ordinario  more  conferuntur,  horum  renunciationes  Romanus 
Pontifex  recipere  debet. 

20.  Diximus  ad  Episcopum  spectare  jus  recipiendi  resignatio- 
nes.  Hinc  non  Vicario  Generali,  nisi  ex  licentia  speciali  Episcopi 
hoc  illi  fuerit  concessum  c.  3.  de  Off.  Vic.  in  6°  (L  13).  Cum 
etiam  Capitulum  sede  vacante  et  hodierno  more  Vicarius  Capit.. 
licet  habeat  potestatem  destituendi  Clericum  delinquentem  a bene- 
ficio, quoniam  vero  non  potest  beneficia  conferre  liberae  collationis, 
quia  privativi  jnris  sunt  Episcopi;  hinc  sequitur  eundem  non  posse 
recipere  resignationem  beneficiorum  hujusmodi.  Arg.  cap.  1.  De 
rebus  non  alien.  in  6°  (III.  9).  Ita  Pirhing  n.  74.  Reiffenst.  h.  t. 
n.  7.  et  alii.  Ex  eadem  ratione  e converso  accepta  sequitur,  sede 
vacante  Vicarium  Capitularem  recipere  posse  renunciationem  in 
beneficiis  quae  sede  plena  conferuntur  simul  ab  Episcopo  et  a Ca- 
pitulo. Ex  jure  enim  non  decrescendi,  deficiente  Episcopo,  haec 
beneficia  conferre  potest  Capitulum;  et  caeteroquin  Vicarius  Capi- 
tularis potest  Clericum  beneficio  privare.  Unde  in  Vicario  Capi- 
tulari concurrunt  duo  extrema  quae  requiruntur  in  superiore  ad 
recipiendam  renunciationem.  Sequitur  pariter,  Vicarium  Capitu- 
larem posse  acceptare  renunciationem  beneficiorum  juris  patrona- 
tus, quorum  institutio  spectat  ad  Episcopum.  Beneficia  enim  haec 
non  sunt  liberae  collationis,  et  institutio  Clerici  praesentati  non  cense- 
tur actus  liberalitatis,  novo  Episcopo  reservatus,  sed  est  actus  neces- 
sariae et  ordinariae  jurisdictionis,  quae  Vicario  Capitulari  competit. 

21.  Communiter  ab  Auctoribus  refertur  dispositio  cit.  Const. 
S.  Pii  T'  ‘Quanta  Ecclesice’  edita  1.  Aprilis  1668.  quam  fuse  inter- 
pretatur Benedictus  XIV.:  De  Syn.  Diceces.  L.  13.  c.  24.  In  hac 
constitutione  S.  Pius  V.  prohibuit,  quominus  Episcopus  vel  alius 
ordinarius  collator  in  cujus  manibus  resignatio  beneficii  facta  est, 
beneficium  hujusmodi  conferat  suis  aut  resignantis  consanguineis 
vel  affinibus  aut  familiaribus.  Sacra  autem  Congr.  Concilii  inter- 
rogata ab  Episcopo  Cremonensi,  cujus  resolutio  probata  a Orego- 
rio  XIII.  ex  Lib.  1.  Decretor.  pag.  445.  excerpta  refertur  a Be- 
ned.  XIV.  1.  c.  n.  4.  tenuit,  sub  Piana  prohibitione  comprehendi 
etiam  beneficia  parochiaha,  ita  ut  «ne  ad  concursum  quidem  pos- 
sint admitti».  E contra  vero  juxta  mentem  ejusdem  S.  Congr. 
in  quaestione  proposita  ab  Archiepiscopo  Mechliniensi  an.  1683.  pro 
certo  teneri  potest,  sub  praedicta  prohibitione  non  comprehendi 
permutationes  beneficiorum  quae  fiunt  coram  Ordinario,  dummodo 
non  fiunt  contra  sacros  canones  et  fraus  omnis  absit.  Ita  Bene- 
dictus XIV.  De  Syn.  Diceces.  loc.  cit.  n.  8.  et  seqq.  Praeterea 
teste  Pirro  Corrado  lib.  5.  Praccis  beneficior.  cap.  1.  n.  50.  eadem 
S.  Congr.  Concilii,  approbante  Gregorio  XIII.  declaravit,  Pianam 
constitutionem  non  extendi  ad  resignationes  beneficiorum  juris- 
patronatus.  Quoad  enim  haec  beneficia  jure  communi  receptum 
est,  ut  ille  instituatur  qui  fuerit  prsesentatus  a patrono,  dummodo 
sit  idoneus. 

22.  Huc  referenda  est  etiam  regula  Cancellariae  Apostolicee 
19.  quae  dicitur  De  viginti  vel  de  infirmis  resignantibus.  In  ea 
ad  evitandum  praejudicium  S.  Sedis  et  Ordinariorum,  quod  deri- 
vare posset  ex  renunciationibus  in  favorem  tertii  factis  ab  infir- 
mis, quae  solent  fieri  ex  fraude,  statutum  est,  ut  si  quis  infirmus 
resignet  beneficium  vel  commendam  sive  in  Romana  Curia  sive 
extra,  et  intra  viginti  dies  ex  eadem  infirmitate  moriatur,  collatio 
beneficii  facta  consequenter  ad  renunciationem  sit  nulla,  et  bene- 
ficium censeatur  vacare  per  obitum  infirmi  resignantis. 

23.  Nunc  de  renunciationibus  conditionatis.  Et  primo  quidem 
in  renunciationibus  conditiones  seu  pacta  de  aliquo  temporali  dan- 
do prohibita  sunt  tanquam  simoniaca  c.  5.  L t.  et  c.  23.  de  Simo- 
nia  (V.  1)  et  Extrav.  ‘Cum  detestabile’  eod.  inter  commun.  Unde 
Doctores  tradunt  simoniacum  esse  pactum  inter  resignantem  et  resi- 
gnatarium  de  reficiendis  expensis  resignanti,  quas  toleravit  aut 
litigando  aut  ob  alias  causas  in  assecutione  beneficii  et  tolerabit 

in  dimissione  beneficii  ipsius.  Hisce  praemissis,  videamus,  quid 
dicendum  sit  de  aliis  conditionibus. 

Conditio  potest  esse  in  favorem  venundantis,  vel  in  favorem 
tertice  personae.  Pariter  conditio  vel  potest  respicere  integrum  jus 
beneficii,  vel  partem  fructuum,  idest  pensionem. 

24.  Conditio  in  favorem  renunciantis  respiciens  jus  beneficii 
sub  triplici  denominatione  enunciatur,  nempe  accessus,  ingressus 
et  regressus.  Conditio  accessus  adest,  cum  quis  renunciat  juri 
quod  in  facto  completum  non  habet,  et  hoc  jus  inchoatum  sibi 
reservet;  ingressus,  cum  jus  quis  habet  beneficii  completum,  sed 
beneficium  revera  non  possidet;  regressus  verificatur,  cum  quis 
beneficii  juridicam  etiam  possessionem  nactus  fuerit.  Accessus  ad 
Beneficium  illi  competit  qui  patronatus  passivi  jure  'munitus  est, 
vel  nominatus  a patronis,  potest  petere  a Superiore  ecclesia- 
stico ut  in  Beneficio  instituatur.  Hinc  accessum  sibi  reservat,  qui 
juri  ex  vocatione  vel  ex  nominatione  sibi  derivanti  renunciat,  et 
permittit  ut  alius  Beneficium  consequatur  sub  ea  conditione,  ut 
ad  ejus  nutum  Beneficium  relinquere  teneatur,  ut  ipse  ad  Bene- 
ficium illud  accedat  Reservat  ingressum  qui  legitime  nominatus 
et  institutus  vel  provisus  per  collationem  de  beneficio,  eidem  re- 
nunciat ut  alius  beneficium  consequatur  sub  ea  conditione  bene- 
ficium ipsum  relinquendi,  cum  priori  placuerit,  qui  possit  beneficium 
assequi,  et  in  possessionem  ingredi  beneficii  ejusdem.  Reservat  sibi 
regressum  qui  nominatus  et  institutus  vel  provisus  Beneficium  possi- 
det et  legitime  renunciando  sinit  illud  ab  alio  obtineri  sub  condi* 
tione,  ut  illud  ad  ejus  voluntatem  deserat,  ut  iterum  regredi  possit 
ad  idem  beneficium. 

25.  Praeter  conditionem  in  favorem  renunciantis,  dantur  etiam 
conditiones  in  favorem  tertii , quaeque  dicuntur  fieri  cum  clausula 
«non  aliter .»  Scilicet  renuncians  non  intendit  velle  se  spoliare  jure 
suo,  nisi  in  illud  jus  succedat  determinata  ab  eo  persona. 

De  hisce  omnibus  renunciationibus  dicendum  est,  fieri  non 
posse  jure  communi  coram  Episcopo  vel  Superiore  qui  summo 
Pontifice  sit  inferior.  Nam  quod  spectat  ad  conditionem  pensionis, 
ea  interdicitur  ex  rubrica  tituli  12.  in  Lib.  3°.  qui  inscribitur  ‘0? 
benefida  ecclesiastica  sine  diminutione  conferantur \ quae  dispositio 
roboratur  capp.  26.  et  36.  de  Prcebend.  (III.  5). 

26.  Quoad  vero  conditiones  accessus,  regressus  et  ingressus 
prohibitio  aperta  exhibetur  in  C.  Trid.  sess.  25.  de  Ref.  c.  7.  Ex 

lege  ergo  generali  vetantur  hae  conditiones,  nec  ab  auctoritate 
quae  in  jure  communi  nequit  dispensare,  possunt  admitti.  Idem 
dicendum  de  conditione  in  favorem  .tertii.  Ratio  vero  prohibitionis 
harum  conditionum  in  sui  et  aliorum  favorem  deducitur  ex  earun- 
dem  conditionum  ordinaria  indole,  quae  videtur  induere  rationem 
haereditariae  successionis  in  beneficiis,  a qua  successione  vehemen- 
ter Ecclesia  abhorret:  cap.  «ad  extirpandas»  de  Filiis  Presbyt.  (I.  7) 
et  cit.  sess.  25.  c.  7.  de  Ref.  in  Cone.  Trid. 

Omnes  ergo  supra  expositae  renunciationes  conditionatae  non- 
nisi illi  superiori,  qui  in  jure  communi  potest  dispensare,  legitime 
proponi  possunt,  ab  eoque  acceptari.  Ergo  non  Episcopus,  non 
alius  Superior  Papae  inferior  potest  istas  renunciationes  acceptare. 
Animadvertendum  vero  est,  hic  sermonem  esse  de  vera  conditione, 
quae  nempe  dirigitur  ad  actum  suspendendum,  et  ponitur  ea  inten- 
tione ut  nisi  servetur,  renunciatio  fleri  nolit.  Nam  vetitum  non  est, 
rennneiationem  pure  proponere  ac  simul  enixe  episcopum  adprecari, 
ut  determinatam  personam  ad  beneficium  promoveat. 

27.  Quaeritur,  utrum  idem  dicendum  de  renunciatione  conditio- 
nata  ex  causa  permutationis ; id  est  cum  beneficium  possidentes 
renunciant  sub  ea  tantum  conditione  ut  unus  in  alterius  benefi- 
cium instituatur.  Certe  si  fiat  permutatio  haec  auctoritate  privata, 
non  solum  non  valet,  sed  permutantes  amittunt  sua  beneficia  sal- 
tem post  judicis  sententiam  c.  7.  De  rerum  permut.  (m.  19)  Verum 
valet  haec  renunciatio  si  fiat  coram  loci  Ordinario  et  ex  legitima 
causa  sine  praejudicio  tamen,  id  est  cum  consensu  eorum  qui  jus 
haberent  conferendi,  eligendi,  praesentandi.  Quia  loci  Ordinarius 
potest  permutationem  permittere  ex  cap.  5.  De  rerum  permut.  (IU.  19) 
ex  cap.  un.  eod.  tit.  in  6°.,  et  ex  Clem.  un.  eod.  tit.  Animadverti  vero 
debet  permutationem  talem  intelligendam  esse  de  beneficio  ad  bene- 
ficium, idest,  ut  ait  cap.  5.  cit.  De  rex.  perm.  de  loco  ad  locum, 
non  vero  de  beneficio  ad  pensionem.  Porro  beneficiorum  permuta- 
tio non  admodum  odiosa  censetur  in  jure  quemadmodum  aliae  re- 
nunciationes conditionatae;  fieri  enim  potest  ad  majorem  spiritua- 
lem utilitatem  ipsorum  clericorum  et  fidelium,  quam  beneficiarius 
ratione  sui  muneris  potest  respicere. 

28.  Excipiuntur  tamen  renunciationes  reciprocae  in  filios  ille- 
gitimos presbyterorum  et  renunciationes  quae  dicuntur  triangula- 
res vel  quadrangulares  licet  permutationis  speciem  induant.  Reci- 

procae  generice  in  suos  renunciationes  contingunt,  cum  ex.  gr. 
Titius  resignat  beneficium  in  favorem  propinqui  Caji,  et  hic  resi- 
gnat beneficium  suum  in  favorem  propinqui  Titii.  Concilium  Trid. 
sess.  25.  c.  15.  de  Ref.  absolute  reprobavit  hasce  resignationes  si  age- 
retur de  filiis  illegitimis  clericorum,  quos  eorum  parentes  in  propria 
beneficia  immittere  vellent  contra  sacror,  canonum  decreta,  quae 
haereditariam  successionem  in  beneficiis  condemnant.  Resignationes 
triangulares  et  quadrangulares  ex  causa  permutationis  fiunt,  cum 
tres  Clerici  vel  quatuor  sibi  mutuo  resignant  beneficium  proprium 
cum  hac  lege,  ut  prior  cedat  beneficium  in  favorem  secundi,  se- 
cundus in  favorem  tertii  atque  ita  porro,  et  ultimus  in  favorem 
prioris.  Hae  pariter  permutationes  prohibentur  quia  redolent  spe- 
ciem pactionis  praeviae  inter  privatas  personas,  quae  conventio 
labem  Simoniae  saltem  juris  ecclesiastici  redolere  videtur  c.  5.  De 
rer . permut . Licet  vero  permutationes  istae  reciprocae  prohibeantur ; 
tamen  potest  tractatus  praevius  fieri  a clericis,  ita  tamen  ut  obli- 
gatio ulla  ex  eo  non  oriatur.  Quare  Clerici  isti  debent  in  mani- 
bus Episcopi  Beneficium  proprium  pure  et  simpliciter  renunciare. 
Possunt  vero  eidem  praevium  tractatum  exponere,  illumque  adpre- 
cari  ut  beneficia  iterum  eisdem  renunciantibus  juxta  praevium 
tractatum  concedat  c.  7.  de  transact.  (I.  36). 

29.  Ex  Constitutione  Gregorii  XIII.  quae  incipit  1 Humano  vix 
judicio 1 edita  nonis  Januarii  1583.  resignationes  et  permutationes 
quae  fiunt  in  manibus  Ordinarii  debent  intra  mensem  vel  admitti 
vel  rejici,  et  provisi  tenentur  eas  publicare  et  beneficii  possessio- 
nem capere  intra  tres  menses  a die  factae  provisionis  sub  poena 
ipso  facto  secutura  nullitatis  provisionis  et  beneficii.  Gregorius  XIQ. 
in  eadem  constitutione  praescripsit  etiam  specialem  publicationis 
formam,  quam  stricte  observandam  inculcavit  S.  C.  Concilii  in  Fir- 
mana, 20.  Jan.  1894.  Qui  providentur  de  beneficio  vel  per  resig- 
nationem  vel  per  permutationem  factam  apud  S.  Sedem,  debent  sub 
eadem  poena  praedictam  publicationem  exequi  et  possessionem  capere 
intra  sex  menses  citra  montes,  intra  novem  menses  ultra  montes 
a data  concessionis  gratia.  Ita  in  cit.  Const.  Gregorii  XIII.  quam 
constitutionem  confirmavit  Benedictus  XIY.  in  Const.  quae  incipit 
4 Ecclesiastici ’ diei  15.  Junii  1740.  At  Reiffenstuel  h.  t.  n.  135.  notat 
cum  Garcia  part.  13.  de  Beneficiis  cap.  3.  n.  289.  Gregorianam 
constitutionem  quoad  resignationes  et  permutationes  Beneficiorum 
non  esse  ubique  usu  receptam. 


Digitized  by  CjOOQie 


TIT.  X.  DE  SUPPLENDA  NEGLIGENTIA  PROLATORUM. 


109 


30.  De  effectibus  renunciationis.  — Primarias  effectus  ex 
quo  omnes  fere  alii  inferuntur  est  ut  acceptata  per  Superiorem  renun- 
ciatione,  censeatur  beneficium  vacare.  Quare  renuncians  amittit 
titulum  beneficii  et  omne  jus  quod  habebat,  ita  ut  quoad  bene- 
ficium reputetur  tanquam  mortuus.  Hinc  1°.  renuncians  solvitur 
ab  omnibus  obligationibus  beneficio  adnexis,  sive  quoad  pensiones 
quibus  fortasse  beneficium  gravatur,  sive  quoad  officium  et  resi- 
dentiam.  Hinc  2°.  non  amplius  sese  immiscere  potest  in  beneficii 
administratione , nec  fructus  percipere,  nec  officium  exercere.  Et 
si  nolit  recedere  a beneficio,  potest  compelli  ad  deserendum  bene- 
ficium resignatum  c.  12.  h.  t.  Immo  nec  rennncianti  datur  poeni- 
tentiae locus,  qua  possit  ad  beneficium  regredi  c.  3.  h.  t.  et  can. 
‘Quam  periculosum’  C.  7.  q.  1.  Ratio  datur  ex  principio  generali 
admisso  in  c.  16.  De  Elect.  (I.  6).  Qui  juri  suo  semel  renuntiat, 
non  potest  postea  ad  illud  redire.  Caeterum  haec  dicta  sunt  de 
renunciatione  spontanea  prout  statuit  c.  6.  h.  t.  Nam  si  renun- 
cians petat  iterum  suum  beneficium,  impugnans  factam  renuncia- 
tionem  quatenus  ea  fuerit  vi  vel  metu  extorta,  audiri  debet 
cap.  5.  h.  t. 

31.  Renunciatio  autem  acceptata  non  impedit  quominus  re- 
nuncians ex  nor  o titulo , ex.  gr.  ex  electione  possit  beneficium 
iterum  consequi.  At  id  non  intuitu  prioris  possessionis  et  juris, 
cui  nuncium  dederat,  sed  ex  nova  vocatione  et  nova  collatione 
canonica  capp.  2.  et  3.  h.  t.  Ex  quo  consequitur  Clericum  ad 
beneficium  iterum  admissum  non  consequi  jura  praecedenti®  vel 
prioritatis  in  tempore,  sed  ultimum  locum  inter  ®quales  occupare 
debere. 


Titulus  X. 

De  supplenda  negligentia  Prolatorum. 

1.  Cum  negligentibus  Prolatis  inferioribus  in  Clericis  ad  be- 
neficia vel  munia  ecclesiastica  assumendis,  ex  ecclesiastico  jure, 
Prolati  superiores  beneficia  conferant  hinc  in  tractatu  de  per- 
sonis ad  officia  ecclesiastica  promovendis  agit  B.  Raymundus  de 
supplenda  negligentia  Prolatorum.  Ut  vero  res  plenius  tractaretur 
non  tantum  agit  in  titulo  de  negligentia  Prolatorum  supplenda, 
in  collatione  beneficiorum,  sed  etiam  in  administranda  justitia. 
In  sensu  autem  tituli  non  est  negligentia  confundenda  cum  eri- 

mine  Praelati,  nam  ad  abusus  corrigendos  ex  crimine  aliquo  ortos 
dantur  alia  remedia  juris.  Sic  etiam  est  distinguenda  ab  excessu 
in  usu  potestatis.  De  excessibus  enim  Praelatorum  corrigendis  agit 
tit.  31.  in  Lib.  5.  Hic  ergo  negligentia  significat  objective  negotia 
neglecta  ad  qace  tenetur  Prcelatus  sive  ex  jure  sive  ex  consuetudine 
ratione  beneficii  sui,  ac  potestatis  qua  gaudet.  C.  ‘Negligere’  C. 
2.  quaest  3.  Negligentia  corrigenda  vel  respicit  collationem  bene- 
ficiorum, vel  administrationem  justitiae.  Ex  quo  sequitur  in  titulo 
nomine  Praelati  seu  Superiorum  proprie  non  quemlibet  Praelatum 
intelligi,  sed  eas  personas  intelligi  quae  jurisdictione  vel  administra- 
tione  in  Ecclesia  gaudent,  vel  jure  aliquo  pollent  in  beneficiis  con- 
ferendis. 

2.  Hisce  positis  sit  primum  de  supplenda  negligentia  Praela- 
torum in  collatione  beneficiorum.  Cum  diu  beneficia  vacare  non 
debeant,  persolvenda  enim  sunt  officia  sacra  in  Ecclesia;  definitum 
est  tempus  in  jure  sive  ad  praesentandam  personam  idoneam,  sive 
ad  electionem  Praelati  celebrandam,  sive  ad  collationem  beneficii 
perficiendam.  Videlicet  ex  cap.  2.  et  5.  De  Concess.  Praeb.  (HL  8) 
tempus  utile  ad  conferenda  beneficia  liberae  collationis  est  semestre. 
Ex  cap.  41.  De  Elect.  (I.  6)  tempus  utile  ad  eligendum  Episcopum 
vel  Praelatum  Regularem  est  trimestre . Tempus  hoc  sive  sex  sive 
trium  mensium  incipit  decurrere  a die  habitae  certae  notitice  vaca- 
tionis beneficii  c.  3.  h.  t.  Quoad  vero  beneficia  juris  patronatus, 
patronus  laicus  habet  menses  quatuor,  ecclesiasticus  vero  habet  sex 
menses  ad  praesentandum  c.  1.  De  jure  patr.  (IQ.  19)  in  6°.  §.  2. 
Qui  autem  jure  suo  intra  tempus  definitum  uti  negligit,  nec  legitime 
impeditus  fuerit,  pro  ea  vice  eodem  jure  uti  prohibetur,  et  illud 
jus  ad  Superiorem  devolvitur;  ita  ut  elapso  tempore  utili,  non 
detur  morae  purgatio,  sed  ipso  facto  jus  devolvatur  ad  Superiorem, 
et  dies,  ut  aiunt,  interpellat  pro  homine  c . 2.  de  Concess.  Prceb., 
(IIL  8)  Gloss.  finalis  in  c.  3.  h.  t.  et  Abbas  com.  in  idem  caput,  n.  5. 
Hinc  qui  de  beneficio  disponere  poterat  , elapso  tempore  disponere 
amplius  nequit  c.  3.  et  5.  h.  t.  Porro  legitime  impeditus  censetur 
et  ille  qui  ob  suspensionem  qua  detinetur,  non  potest  jura  sua 
exercere  c.  5.  De  Concess.  Prceb.  Dispositio  autem  c . 2.  de  Con- 
cess. Praeib . non  applicatur  illis  Ecclesiis,  in  quibus  determinatus 
non  est  numerus  canonicorum  c.  10.  eod.  tit. 

3.  Quibus  positis,  quaeritur,  quid  sit  dicendum  si  ordinarius 
collator  post  tempus  utile  elapsum  conferat  beneficium.  Estne 

nulla  collatio  per  se,  an  est  declaranda  irrita  per  judicis  senten- 
tiam? Dicendum  est,  per  se  collationem  esse  nullam,  eo  quia  col- 
lator si  negligat  conferre  beneficium  intra  tempus  juridicum,  pro 
ea  vice  ipso  jure  privatur  potestate  conferendi  c.  2.  de  Concess.  Prceb. 
(D3.  8).  Quare  collatio  inde  facta,  non  valet  ex  defectu  potestatis 
in  collatore.  At  juxta  c.  4.  h.  t.  ex  patientia  et  benignitate  Eccle- 
siae tolerari  potest;  ita  ut  in  casu  applicari  possit  principium  juri- 
dicum cap.  «Cum  jam»  18.  in  fin.  De  Prceb.  (III.  5)  ‘Multa  per  patien- 
tiam tolerantur,  quce  si  deducta  fuerint  in  judicium,  exigente  jus- 
titia, non  debent  tolerari1.  Unde  collatio  nulla,  post  manifestatam 
tolerantiam  superioris  eam  approbantis,  convalescit  ex  dispositione 
juris  expressa  in  c.  4.  h.  t.  Quoniam  vero  collatio  de  jure  naturali 
est  valida,  et  indulgentia  et  patientia  superioris  praesumi  potest, 
quousque  contrarium  non  constiterit;  hinc  juxta  Doctores:  Layman 
q.  11.  et  com.  in  c.  «literas»  4.  h.  t.  et  Pirliing  h.  t.  n.  5.  not.  4. 
licet  collatio  talis  sit  irrita,  vel  saltem  irrita  declarari  possit  a judice, 
tamen  provisus  tuta  conscientia  beneficium  retinere  potest  quoadus- 
que nemo  canonice  provisus  sese  opponat, 

4.  Porro  superior  ad  quem  devolvitur  collatio  seu  provisio  de 
beneficio  est  ordinarie  qui  immediate  praeest  et  beneficia  ordinarie 
confert  Hinc  in  Dioecesi  est  Episcopus  qui  supplet  negligentiam 
patronorum  et  aliorum  collatorum.  Quare  si  Capitulum  negligat 
beneficia  conferre,  quae  privativi  sui  juris  sunt,  provisio  ad  Epis- 
copum devolvitur.  Quod  si  Episcopus  negligat,  distinguendum  est 
an  sermo  sit  de  beneficiis  quorum  collatio  pertinet  jure  proprio 
ad  Episcopum,  et  an  sermo  sit  de  beneficiis  quae  Episcopo  sub- 
duntur jure  vel  privilegii  vel  delegationis,  vel  devolutionis.  Negli- 
gente  Episcopo  in  conferendis  beneficiis  prioris  generis,  potestas  eadem 
conferendi  jure  decretalium  devolvitur  ad  Capitulum  propter  juridicam 
communionem  et  comparticipationem  in  regimine  Dioeceseos,  quae 
jure  decretalium  intercedebat  inter  Capitulum  tanquam  corpus  et 
Episcopum  tanquam  caput.  Traditur  haec  dispositio  in  c.  2.  de  Concess. 
Prceb.  (III.  8).  Negligente  autem  capitulo  ad  Metropolitanum  jus 
conferendi  devolvitur  eod.  c.  2.  In  secundi  generis  vero  beneficiis 
negligentiam  Episcopi  non  Capitulum,  sed  Metropolitanus  illico 
supplet.  Hisce  autem  negligentibus  ad  Eom.  Pontificem  devolvitur 
jus  collationis.  Verum  hodie  quoniam  Capitulum  Cathedralis  Ec- 
clesiae communi  consuetudine  non  administrat  Dioeceseos  negotia 
cum  Episcopo,  in  facto  non  supplet  negligentiam  Episcopi  in  colla- 


Digitized  by  LjOOQie 


112 


DECRETALIUM  GREGOHII  IX.  LIB.  I. 


tione  beneficiorum;  sed  negligente  Episcopo,  beneficium  confert 
alius  Superior  cui  subest  Episcopus  negligens. 

5.  Si  vero  agatur  de  Ecclesiis  exemptis  deqne  beneficiis  earum, 
jus  devolutionis  in  casu  negligentise  ad  Rom.  Pontificem  spectat 
c.  32.  de  Praeb.  (III.  4)  in  6°.  Si  sermo  sit  de  Praelatis  Regula- 
ribus, qui  jus  habent  conferendi  beneficia  vel  saecularia  vel  regu- 
laria haec  distinctio  facienda  est.  Si  intra  semestre  Praelatus  non 
conferat  beneficium,  vel  Praelatus  eat  Episcopo  subjectus,  et  tunc 
Episcopus  supplet  ejus  negligentiam,  vel  Praelatus  est  exemptus  et 
beneficium  pariter  est  exemptum,  et  in  hoc  casu  jus  collationis 
devolvitur  ad  Sum.  Pontificem,  vel  Beneficium  non  est  exemptum 
et  in  hac  hypothesi  Episcopus  loci  negligentiam  Praelati  auctoritate 
apostolica  supplet.  Clem.  un.  h.  t. 

6.  Speciem  collationis  beneficii  induit  quodammodo  benedictio 
quae  Abbati  confertur  ab  Episcopo.  Consequitur  enim  Abbas  ex 
benedictione  potestatem  exercendi  munia  abbatialia  quae  sine  bene- 
dictione exercere  non  posset.  Talis  est  potestas  conferendi  lecto- 
ratum  in  monasterio  ex  c.  11.  de  aetat.  qual.  praeficiend.  (I.  14). 
Talis  est  potestas  benedicendi  suos  monachos.  Hinc  merito  de  ne- 
gligentia  Episcopi  in  hac  benedictione  impertienda  loquitur  c.  1. 
h.  t.  et  statuit,  Episcopo  ter  humiliter  rogato  renuente  Abbatem 
benedicere,  huic  licere  monachos  benedicere  et  reliqua  officii  pro- 
prii peragere,  donec  Episcopus  in  melius  consilium  mutaverit. 
Accessit  Const.  Bened.  XIII.  qnae  incipit  «Commissi  nobis»  edita 
die  6.  Maj.  1725.  In  ea  decernitur  §.  1°.  ut  omnes  Abbates  etiam 
perpetui  intra  annum  ab  electione  benedictionem  suscipiant  ab  Epis- 
copis in  qnorum  Dioecesibus  monasteria  existunt,  servato  ritu  Pon- 
tificalis Romani;  statuit  insuper  Pontifex  ut  Abbates  postulent 
humiliter  et  devote  ter  ab  Episcopo  benedictionem  ad  nomam 
c.  1.  h.  t.  Si  secus  fecerint,  decernitur  contra  ipsos  suspensio  ipso 
jure  ab  officio  per  annum;  deinde  ut  durante  praefato  termino  et 
interim  Abbates  possint  exercere  omnia  munia  abbatialia,  et  ut 
Abbas  semel  benedictus  non  sit  iterum  benedicendus,  licet  ad  aliud 
monasterium  etiam  extra  dicecesim  transferatur.  In  §§.  2°,  3°,  et 
7°.  omnia  privilegia  contraria,  etiam  speciali  mentione  digna  tol- 
luntur, nisi  quod  Abbates  qui  directe  ab  Apostolica  Sede  non  vero 
aliter,  e.  gr.  communicatione  privilegiorum,  acceperunt  facultatem 
recipiendi  benedictionem  a quocunque  catholico  Antistite  post  peti- 
tionem benedictionis  humilem  Episcopo  in  cujus  territorio  mona- 


Digitized  by  LjOOQie 


TIT.  X.  DE  SUPPLENDA  NEGLIGENTIA  PBiELATORUM. 


113 


sterium  existit,  ter  frustra  porrectam,  libere  a quolibet  Episcopo 
catholico  recipere  benedictionem  possunt.  §.  4°.  Nihil  innovatur 
circa  privilegium  quibusdam  Abbatibus  directe  a S.  Sede  conces- 
sum ut  reciperent  benedictionem  a suis  superioribus  regularibus. 
Nihil  etiam  innovatur  circa  speciale  indultum  quod  Abbates  aliqui 
obtinuerint  ut  electi  haberentur  pro  benedictis  ab  ipso  Summo 
Pontifice. 

7.  De  supplenda  negligentia  Praelatorum  in  administratione 
justifice.  — Servanda  est  hodie  dispositio  Cone.  Tridentini  in  c.  20. 
sess.  24.  de  Bef.  Constituit  Concilium  ut  omnes  causse  ad  forum 
ecclesiasticum  quomodolibet  pertinentes  debeant  in  prima  instantia 
coram  locorum  Ordinariis  dumtaxat  cognosci.  Excipiuntur  autem 
causse  quse  juxta  canonicas  sanctiones  apud  Sedem  Apostolicam 
sunt  tractandae,  vel  quas  ex  urgenti  rationabilique  causa  judica- 
verit summus  Pontifex  per  speciale  rescriptum  signaturae  Sancti- 
tatis Suae  manu  propria  subscribendum  committere,  aut  avocare. 
Causae  autem  coram  locorum  Ordinariis  propositae  debent  termi- 
nari infra  biennium  a die  motae  litis;  quod  si  terminatae  non 
fuerint  intra  hoc  tempus,  liceat  utrique  vel  uni  ex  collitigantibus 
auctoritatem  superioris  competentis  invocare,  qui  causam  in  eo 
statu  in  quo  reperitur  assumit,  et  quamprimum  terminare  tene- 
tur. Superior  ergo  supplet  negligentiam  Ordinarii  inferioris  in 
causarum  cognitione.  At  haec  potestas  Superioris  respicit  casum 
litis  jam  inceptce.  Quod  Vero  dicendum  si  Ordinarius  inferior  de- 
trectet causam  suscipere,  et  aggredi  cognitionem  causae  hujus- 
modi? Non  videtur  esse  locus  supplendae  negligentiae  ex  parte  su- 
perioris, ut  causam  ad  se  trahere  possit.  Etenim  Concilium  solum- 
modo admittit  casum  in  quo  lis  incepta  non  finiatur  intra  bien- 
nium, et  absolute  edicit  ut  causae  omnes  in  prima  instantia  coram 
locorum  Ordinariis  tractentur.  Quare  magis  menti  Patrum  Tri- 
dentinorum  consona  videtur  sententia,  quae  tenet,  in  facta  hypothesi 
superiorem  posse  monere  et  efficaciter  inducere  Ordinarium  inferio- 
rem ad  causam  suscipiendam,  non  vero  posse  causam  ad  suum 
tribunal  avocare. 

8.  Mentio  specialis  facienda  est  dispositionis  capitis  3.  h.  t. 
in  6°.  in  quo  statuitur,  ut  «si  Episcopus  a paganis  aut  schismaticis 
capiatur,  non  Archiepiscopus,  sed  capitulum,  ac  si  sedes  per  mor- 
tem vacaret  illius,  in  spiritualibus  et  temporalibus  administrare 
debeat,  donec  vel  Episcopus  fuerit  libertati  restitutus,  vel  Ecclesiae 

utilitati  a Rom.  Pontifice  de  hac  re  per  Capitulum  consulto  fuerit 
provisum».  Ut  autem  verificetur  Capituli  jus,  requiritur  ut  Epis- 
copi absentia  aequiparetur  morti  civili,  ceu  notat  glossa  in  cap. 
hoc  v.  ‘Capitulum’  ita  ut  Episcopus  absens  Dioecesim  nequeat  ad- 
ministrare, idest  neque  per  literas  mandata  indicere,  nec  suorum 
Melium  per  literas  audire  querelas.  Si  enim  haec  non  impedian- 
tur, Episcopi  jurisdictio  non  suspenditur,  nec  ad  Capitulum  devol- 
vitur. Sane  proposita  quaestione  in  S.  Congregatione  Concilii  die 
7.  August  1583.  in  causa  Hiberniae  administrationis  Ecclesiarum 
‘an  casu,  quo  Episcopus  ab  hcereticis  captus  detineatur,  non  ita 
tamen  arcte  custoditus  ut  ipsi,  ejusque  Dicecesanis,  facile  non  sit, 
saltem  per  literas  inter  se  agere,  ejusdem  Episcopi  jurisdictio  in- 
telligatur  suspensa  et  ad  Capitulum  Ecclesiae  Cathedralis  devolva- 
tur’, responsum  est,  jurisdictionem  non  esse  suspensam'.  De  hac 
re  agit  Benedict.  XIV.  De  Synod.  L.  13.  c.  16.  n.  11.  Porro  ra- 
tionabilis prorsus  est  haec  decisio;  nam  novum  non  est  in  eccle- 
siastica historia,  Episcopos  Dioeceses  gubernasse  per  literas,  licet 
captivi  ab  hostibus  detinerentur.  Tales  fuere  ex.  gr.  S.  Ignatius 
Antioch.,  S.  Polycarpus  et  S.  Marcellus  Summus  Pontifex.  Ex  quo 
apparet  decipi  prorsus  qui  arbitrantur  posse  capitulum  eligere  Vi- 
carium Capitularem  qui  Dioecesim  administret  in  absentia  Epis- 
copi expulsi  a Dioecesi  ex  civilis  auctoritatis  decreto.  Et  quidem 
in  hac  re  habemus  Breve  Apostolicum  Gregorii  XVI.  d.  26.  Dec. 
1837,  quo  jure  merito  vituperabat  capitulum  Coloniense,  quod  Archi- 
episcopo  a gubernio  Borussico  capto  detentoque  in  carcere,  se  mi- 
sit ad  Vic.  Capitularem  eligendum,  licet  communicatio  inter  Archi- 
episcopum  et  dioecesim  non  omnino  intercluderetur,  et  Decretum 
Pii  IX.  per  organum  S.  Congreg.  Episcop.  et  Regul.  diei  3.  Maji 
1862,  quo  irritas  dixit  electiones  nonnullorum  Vicariorum  Capitu- 
larium factas  ab  aliquibus  Capitulis  ditionis  neapolitanae  in  Italia, 
cum  Episcopi  exulare  cogebantur  et  vicarios,  seu  delegatos  reli- 
querunt. Conf.  Collect.  Cardin.  Bizzarri  pag.  167.  Nam  etiam  in 
exilio  potest  saltem  per  epistolas  necessitatibus  Dioecesis  subveniri. 

9.  Casui  proposito  in  c.  3.  h.  t in  6°.  auctores  comparant 
etiam  statum  amentiae  in  quam  incidat  Episcopus  vel  infirmitatis 
vel  senectutis,  donec  ab  apostolica  sede  provideretur  de  admini- 
stratore vel  de  novo  Episcopo.  Comparant  etiam  Auctores  huic 
casum  Episcopi  diu  in  longinquas  regiones  peregrinantis,  quin 
Dioecesi  administrandae  vicarium  designaverit 

10.  Tandem  sede  vacante  Archiepiscopns  sese  ingerere  non 
potest  in  administrationem  Dioecesis  provinciae  suae  visitatorem 
designando,  nisi  negligenter  aut  perperam  capitulum  administret. 
Quo  in  casu  Archiepiscopns  supplet  negligentiam  vel  malitiam  Ca- 
pituli c.  4.  h.  t.  in  6A.  Immo  nec  oh  excommunicationem  qua  forte 
ligatur  Episcopus,  ejus  jurisdictio  ad  Archiepiscopum  transit,  ita  ut 
fideles  illius  Dioecesis  quaestiones  ad  metropoliticum  tribunal  de- 
ferre debeant,  sed  per  aliud  remedium  suppleri  debet  c.  1.  h.  t. 
in  6°.  Archiepiscopns  enim  supplet  negligentiam  Episcopi,  non 
vero  culpam  criminis.  Remedium  autem  in  hujusmodi  casu  ordi- 
narium est,  ut  res  deferatur  ad  Romanum  Pontificem,  qui  juxta 
circumstantiarum  exigentiam  congruenter  providebit. 


Titulus  XI. 

De  temporibus  Ordinationum  et  qualitatibus 
Ordinandorum. 

1.  Cum  locuti  simus  de  modis  quibus  personae  assumantur  ad 
ecclesiastica  ministeria,  et  ad  praelaturas  ecclesiasticas,  opportunum 
est  de  ordinatione  Clericorum  agere,  qua  et  ministri  consecrantur 
in  religionis  officiis,  et  in  gradibus  ecclesiasticis  constituuntur,  qui' 
necessarii  sunt  ut  Clerici  ad  primas  dignitates  promoveantur. 

Quemadmodum  Theologi  ita  et  Canonistae  de  Sacramento  Or- 
dinis loquuntur.  Ordinem  esse  unum  ex  septem  N.  L.  sacramentis 
in  s.  Theologia  demonstratum  fuisse  supponimus.  De  ejus  natura 
et  divisione  aliqna  in  sensu  canonum  dicemus.  Ordo  dupliciter 
sumi  potest:  1°.  ut  significet  conditionem  permanentem  clericorum 
qui  vi  ordinis  sui  constituuntur  in  gradu  praeeminenti  seu  in  di- 
gnitate quadam  in  Ecclesia  Christi;  2°.  ut  significet  ipsam  sacram 
ordinationem,  seu  ritum  quo  homo  in  eo  gradu  permanenti  digni- 
tatis constituitur.  Qua  in  significatione  ordo  est  vere  sacramen- 
tum. Ordo  in  praesenti  titulo  praesertim  in  hoc  secundo  sensu  acci- 
pitur. Ordo  quamvis  in  se  sit  unus,  sacerdotale  enim  officium  in 
Ecclesia  respicit;  tamen  consideratur  veluti  quoddam  genus  plures 
species  complectens.  Septem  porro  Ordines  a Concilio  Tridentino 
numerantur  in  sess.  23.  cp.  2.  De  sacram.  Ordinis. 

Non  pauci  Canonistae  post  glossam  in  C.  «Clerus»  D.  21. 
docuerunt  Ordines  esse  novem  ad  formam  coelestis  Angelorum 

Hierarchiae;  quique  propterea  et  Tonsuram  et  Episcopatum  inter 
Ordines  recensendos  esse  putarunt.  At  quoad  tonsuram,  licet  hic 
ritus  in  sortem  Domini  deputet  hominem,  ordo  tamen  dici  nequit. 
Nam  nullam  potestatem  confert  actum  aliquem  specialem  exer- 
cendi ecclesiastici  ministerii,  et  inter  Ordines  a Cone.  Trid.  sess.  23. 
c.  2.  non  numeratur,  sed  dispositio  ad  ordines  dici  debet.  Quod 
yero  in  cap.  11.  de  AetaL , Qual.  et  Ord.  Prceficiendor.  (1. 14)  dica- 
tur simpliciter  ordo  clericalis,  intelligi  potest  de  deputatione  illa 
quam  per  susceptionem  primae  tonsurae  ex  institutione  Ecclesiae 
acquirit  homo  ad  conditionem  permanentem  seu  ad  statum  cleri- 
calem. Nec  difficultas  fieri  potest  ex  privilegiis  et  juribus  eccle- 
siasticis obtentis  ex  tonsura;  nam  privilegia  et  jura  possunt  esse 
ex  sola  concessione  Ecclesiae,  quae  tribuit  etiam  illis  privilegia,  qui 
jure  divino  illa  non  haberent,  ex.  gr.  laicis  professis  in  approbata 
Religione. 

2.  De  Episcopatu  communior  est  canouistarum  sententia,  quae 
eum  esse  ordinem  a presbyteratu  distinctum  docet.  Ex  mente 
Cone.  Trid.  sess.  23.  de  sacr.  Ordinis  arbitrantur  se  rem  conficere 
posse.  Nam  1°.  Trident.  in  ead.  sess.  c.  4.  distincte  loquitur  (le 
Ordinatione  Episcoporum,  sacerdotum  et  ceterorum  Ordinum.  2°.  In 
can.  7.  ejusdem  sess.  docet,  Episcopos  esse  Presbyteris  superiores. 
3°.  In  can.  6.  ejusdem  sess.  sub  poena  excommunicationis  definit, 
admittendam  esse  sacram  hierarchiam  divina  ordinatione  institu- 
tam quae  constet  ex  Episcopis,  Presbyteris  et  Ministris.  Tandem 
Trident.  peculiaria  munera  taxative  tribuit  Episcopis. 

3.  Verum  tenendum  esse  videtur  Episcopatum  in  suo  esse 
formali  consideratum  non  esse  ordinem  per  se  distinctum  et  a pres- 
byteratu prorsus  separatum.  Nam  inspectus  Episcopatus  in  suo 
formali  conceptu  seu  quoad  potestatem  Ordinis,  relationem  dicit  ad 
Sacrificium  eucharisticum,  ac  proinde  in  se  ordinem  presbyteratus 
includit,  et  potest  sub  generico  ordine  sacerdotii  comprehendi.  Hinc 
Cone  Trid.  dum  in  c.  2.  sess.  23.  de  sacr.  Ordinis  septem  Ordines 
numerat,  de  Episcopatu  mentionem  non  habet,  sed  generatim  Sacer- 
dotium nominat.  Quod  etiam  in  can.  2.  ejusdem  sess.  repetit.  Dici 
ergo  potest  Episcopatum  esse  complementum  sacerdotii,  quod  no- 
vum characterem  non  imprimat,  sed  ipsum  presbyterorum  charac- 
terem augeat  perficiatque.  Ex  quo  sequitur,  per  consecrationem 
episcopalem  jus  novum  acquiri  personae  nova  munia  in  Ecclesia 
explendi,  ac  quaedam  sacramenta  ceu  propria  administrandi.  Ex 

quo  etiam  eruitur,  Episcopos  esse  Presbyteris  superiores.  Hinc 
Anacletus  Papa  in  Ep.  3.  c.  1.  tradit  ordinem  sacerdotum  bipar- 
titum esse,  scilicet  Episcoporum  et  Presbyterorum. 

4.  Aliquam  certe  difficultatem  facit  canon  Tridentinus  6.  ci- 
tatae sessionis  in  quo  s.  Synodus  definit  sacram  Hierarchiam  Or- 
dinis idest  sacrum  principatum  existere  in  Ecclesia  qui  constat 
ex  Episcopis,  Presbyteris  et  Ministris;  nam  ubi  adest  principatus 
inter  Episcopos  et  Presbyteros,  duplex  adesse  etiam  videtur  sacer 
ordo  distinctus  Episcopatus  et  Presbyteratus.  At  notandum  est 
1°.  mentem  fuisse  concilii  condemnandi  tantummodo  novatores 'qui 
destruentes  sacram  hierarchiam  omnes  Christianos  promiscue  sacer- 
dotii jure  pollere  docebant.  Noluit  vero  scholasticam  quaestionem 
dirimere  quae  vigebat  de  distincto  ordine  Episcopatus  et  Presby- 
teratus. Praeterea  ex  historia  scimus  in  concilio  paratum  fuisse 
canonem,  in  quo  asserebatur,  Episcopos  jure  divino  superiores 
esse  Presbyteris;  sed  canon  hic  receptus  non  fuit,  et  potius  alia 
expressio  adoptata  est,  nempe  divina  ordinatione;  quae  stricto 
sensu  secum  non  fert  jus  divinum.  Nam  divina  ordinatione  insti- 
tutum dici  potest  sive  quod  immediate  a Deo  sive  quod  solum 
mediate  procedit,  id  est  per  Ecclesiam  interpretantem  intentionem 
juris  divini.  Ergo  definitum  non  est,  adesse  in  Ecclesia  jure  di- 
vino hierarchiam  inter  Episcopos  et  Presbyteros.  2°.  Verba  haec 
Tridentini  possunt  explicari  non  de  principatu  omnimodo  et  in  for- 
mali conceptu  sumpto,  quatenus  ordinem  peculiarem  et  distinctum 
constituat,  sed  quatenus  id  quod  est  magis  perfectum  antecellat 
quod  est  minus  perfectum.  Quo  in  sensu  complementum  sacerdotii 
quod  est  in  Episcopatu  praestat  et  superest  Presbyteratui. 

5.  De  Ordinum  qualitate  et  diversitate  agit  Tridentinum  etiam 
in  can.  2.  cit  sess.  23.  De  sacram,.  Ordinis  hisce  verbis  concepto : 
‘Si  quis  dixerit  praeter  sacerdotium  non  esse  in  Ecclesia  catholica 
alios  ordines  et  majores  et  minores,  per  quos  veluti  per  gradus  quos- 
dam ad  sacerdotium  tendatur,  anathema  sit’.  Qui  canon  statuens 
existentiam  ordinum  in  Ecclesia  non  tangit  quaestionem,  utrum  ordi- 
nes omnes  sint  sacramenta.  Si  sermo  sit  de  minoribus  ordinibus,  non 
omnino  certa  videtur  esse  sententia  negans;  immo  affirmans  probabi- 
lior auctoritate  et  interna  et  externa..  Praeter  textum  enim  Floren- 
tini (in  decr.  pro  Armenis)  et  Tridentini  Concilii  favet  sent.  affir- 
manti factum  historicum,  quod  in  Tridentino  omnes  patres  praeter 
unum  in  snbdiaconatu  et  ord.  minoribus  sacramenti  notam  agnos- 

cebant  ( Acta  genuina  Cone.  Trid.  II.  135  — 150  edidit  Aug.  Theiner). 
Si  Ecclesiae  Graecae  desunt  aliqui  ordines,  hoc  nihil  probat;  nam 
1°  antiquitus  aderant;  nam  in  Cone.  Antiocheno  can.  10.  (anno  341.) 
commemorantur  praeter  diaconos  etiam  lectores,  hypodiaconi  et  exor- 
cistae; in  Laodiceno  (s.  4.  cu.  24.)  et  in  Trullano  (a.  692.  cn.  4.)  can- 
tores, exorcistae,  ostiarii . 2°.  Si  nunc  non  jam  omnes  existunt  expliciti , 
adsunt  tamen  impliciti  secundum  s.  Thomam.  summ.  theol.:  suppi, 
q.  37.  a.  2.  ad  IIu,n.  Porro  Ordo  Subdiaconatus,  qui  in  Ecclesia 
Graeca  adhuc  inter  minores  computatur,  in  Latina  juxta  aliquos, 
intra  quos  recensetur  Morinos  ‘De  sacr . Ordinat .’  part.  3.  exerc.  12. 
factus  est  major  saeculo  XI.  ab  Urbano  1L  qui  in  Concilio  Bene- 
ventano an.  1096.  subdiaconis  concessit  ut  de  licentia  Komani  Pon- 
tificis, vel  Metropolitani,  exigente  opportunitate,  possent  saltem 
rarissime  eligi  in  Episcopos,  et  declaravit  eosdem  lege  continenti» 
teneri,  cap.  9.  de  cetat.  qual.  et  ord.  Prceficiendor . (I.  14).  Juxta  autem 
Thomassinium  ‘De  Vet.  et  Nov.  Eccles.  discipU  part.  1.  lib.  2.  c.  3. 
Innocentius  III.  elevavit  Subdiaconatum  ad  conditionem  ordinis  ma- 
joris, cum  cit.  cap.  9.  de  cet.  et  qual.  Prceficiendor.  absolute  decrevit 
ut  subdiaconus  posset  eligi  in  Episcopum  sicut  diaconus  et  sacerdos. 

6.  De  temporibus  Ordinationis.  — Ad  normam  Pontifi- 
calis Romani  in  tit.  De  clerico  faciendo , omnes  Doctores  fatentur, 
tonsurae  conferendae  neque  tempus  neque  locum  fuisse  adsignatum. 
Hinc  etiam  extra  Missarum  solemnia,  quavis  hora  et  quovis  honesto 
loco  tonsura  conferri  potest.  — Ordines  minores  conferuntur  non 
solum  in  solemnibus  ordinationibus,  sed  conferri  etiam  possunt  om- 
nibus diebus  festis,  horis  matutinis , etiam  extra  Missam.  Quemad- 
modum docet  idem  Pontifical.  in  tit.  De  Minorib.  Ordin.  et  cap.  3. 
h.  t.  Sub  his  diebus  intelligi  festa  fori , declaravit  S.  C.  Cone, 
e.  gr.  in  Brixien.  15.  Jan.  1689;  in  Tiranson.  11.  Mai  1872.  — 
Majores  vero  ordines  ab  Episcopis  conferri  nequeunt  nisi  in  6 
Sabbatis:  sc.  quatuor  temporum  et  in  Sabbato  immediate  ante 
Dominicam  Passionis  et  in  Sabbato  sancto;  cit.  c.  3.  h.  t.  et 
Trid.  sess.  23.  c.  8.  de  Ref.  et  c.  ult.  D.  75.  Ex  antiqua  enim 
Ecclesiae  praxi  ab  ipso  Apostolorum  aevo,  prout  traditur  in  Acti- 
bus Apostolorum,  ordinationes  Ministrorum  ceu  negotium  magni 
momenti  sunt  habitae,  ac  oratione  et  jejunio  praeparandae.  Adeo 
autem  Ecclesia  rigida  olim  fuit  in  observatione  horum  temporum 
in  sacris  ordinationibus,  ut  consuetudo  contraria  prorsus  reproba- 
retur ceu  institutioni  ecclesiasticae  inimica,  et  si  quae  ordinatio  in 

majoribus  secus  fieret,  clericus  promotus  deponeretur  ab  ordine,  et 
Episcopus  suspenderetur  a potestate  ordinum  conferendorum.  Ita 
Alex.  III.  in  c.  2.  h.  t.  Nostris  temporibus  nonnunquam  concedi- 
tur Episcopis  dispensandi  facultas  super  «extra  tempora>.  — Pro 
consecratione  Episcopi,  ut  supra  diximus,  est  designatus  dies  domi- 
nicus ex  Ecclesiae  consuetudine  c.  5.  D.  75.;  ex  Pontificali  vero 
Romano:  part.  1.  tit.  13.,  etiam  dies  natalis  sanctorum  Apostolorum 
est  adsignatus,  in  memoriam  successionis  qua  gaudent  Episcopi  in 
Apostolorum  munus  Ecclesiae  regendae.  Quare  nisi  aliter  Romanus 
Pontifex  indulserit,  dies  consecrationis  Episcopi  est  vel  dominicus 
vel  dies  natalis  alicujus  Apostoli. 

7.  De  qualitatibus  Ordinandorum.  Qualitates  requirun- 
tur in  ordinandis:  et  ad  valide  et  ad  licite  suscipiendum  ordinem. 
Ad  ralorem  susceptionis  ordinis  requiruntur:  1°.  sexus  masculinus; 
2°  baptismus;  3°  intentio;  4°  recta  materiae  applicatio.  Ad  Hcei- 
tatem  requiruntur  multa:  praeter  statum  gratiae  in  ordinibus  sal- 
tem qui  sunt  sacramenta,  et  vocationem  divinam,  praecipue:  1°  li- 
bertas ab  irrigularitatibus  et  censuris;  2°  interstitia;  3°  Episcopus 
proprius;  4°  titulus  pro  majoribus  ordinibus.  — De  irregularita- 
tibus sermo  erit  in  diversis  titulis,  item  de  censuris,  hic  solum 
tractamus  irregularitatem  ex  def.  aetatis  requisitae. 

8.  Quod  aetas  legitima  requiratur  ostenditur  ex  c.  14.  h.  t. 
Ad  primam  tonsuram  recipiendam  ac  minores  ordines  aetas  prae- 
cisa defixa  in  canonibus  non  reperitur;  sed  solummodo  in  Con- 
cilio Tridentino  sess.  23.  de  Ref.  c.  4.  constitutum  est,  ut  prima  ton- 
sura non  initientur,  nisi  qui  sacramentum  Confirmationis  receperint, 
quique  fidei  rudimenta  edocti  fuerint,  ac  legere  saltem  et  scribere 
sciant.  Ex  quo  inferunt  Doctores  usum  rationis  satis  evolutae  re- 
quiri, ut  status  clericalis  dignitas  et  obligationes  sufficienter  per- 
cipiantur; ac  proinde  saltem  septennium  requiri.  Animadverti  vero 
debet  in  sess.  cit.  c.  6.  a beneficio  assequendo  excludi  Clericos  etiam 
tonsura  initiatos  vel  in  minoribus  constitutos  ante  annum  14.  aeta- 
tis suae.  Igitur  ordines  minores  recipi  possunt  etiam  ante  14.  aetatis. 

9.  Pro  Ordinibus  vero  majoribus  major  etiam  aetas  requiritur 
ab  Ecclesia.  Et  ex  Clement.  3.  de  Aet.  et  Qual.  (I.  6)  ad  Subdia- 
conatum  olim  17.,  pro  Diaconatu  19.  completus  requirebatur.  Pro 
Presbyteratu  autem  aetas  30  annorum  in  Christi  exemplum  neces- 
saria antea  reputabatur;  ceu  liquet  ex  ca'n.  1.  2.  et  4.  D.  78. 
Deinde  relicta  illa  aetate  30  annorum  pro  Episcopo,  aetas  Pres- 

byterorum  ad  annum  25.  coarctata  est;  ita  Clem.  cit.  In  can.  vero 
12.  sess.  23.  de  Ref.  in  Tridentino  aetas  ad  Subdiaconatum  susci- 
piendum definita  est  annus  22.  idest  requiritur  annus  21.  com- 
pletus; ad  Diaconatum  est  annus  23.  idest  22.  completus;  et  pro 
Presbyteratu  est  annus  25.  idest  24.  completus.  Receptum  enim  est 
principium  ‘In  favorabilibus,  dum  lex  non  obstat,  annus  inceptus 
habetur  pro  completo’.  Pro  Episcopis  vero  perseverat  antiqua 
dispositio  ut  nempe  Episcopus  non  eligatur  ante  annum  30.  com- 
pletum ; cfr.  supra  tit.  V.  n.  8.  Dispensatur  super  defectu  aetatis  a 
Summo  Pontifice  et  potestate  delegata  etiam  ab  Episcopis,  prae- 
sertim pro  recipiendo  presbyteratu. 

10.  Generatim  si  quis  ordinaretur  ante  legitimam  aetatem  su- 
perius determinatam,  illicite  ordinaretur,  et  usque  ad  aetatem  legi- 
timam ministrare  nequiret  in  suo  ordine.  Suspensio  vero  Pii  II. 
in  const.  *Ctm  sacrorum »,  17.  Nov.  1461,  quia  non  renovata  in 
const  «Apost.  Sed.»,  sublata  est.  Episcopus  autem  ordinans  dici- 
tur vel  non  esse  compos  sui,  vel  scientiam  canonum  prorsus  igno- 
rare cit  c.  14.  h.  t.  Verum  nemo  negabit  collationem  ordinis  esse 
validam,  si  in  ea  fiat  aetate  in  qua  homo  percipiat  quod  in  ipso 
agatur,  nempe  Ordinis  collatio. 

11.  Quaestio  proponitur  de  Ordinatione  collata  in  infantiaL 
Reprobatur  haec  ordinatio  a Bonif.  VIII.  in  c.  4 h.  t.  in  6°.  (I.  9). 
Eritne  autem  invalida?  Quidam  tenuerunt  esse  invalidam.  At 
quaestio  soluta  est  a Bened.  XIV.  in  Instructione  super  dubiis  ad 
Ritus  Ecclesiae  et  Nationis  Coptorum  pertinentibus,  quaeque  refer- 
tur in  ejus  Bullario  tom.  1.  sub  num  129.  Enarrat  ipse  Pontifex 
ex  peritorum  sententia,  veteri  disciplina  inter  Coptos  qui  Nesto- 
rianis  castris  addicti  erant,  invaluisse  morem  etiam  immediate  post 
baptismum  parvulis  tonsuram  et  Ordines  conferendi  excepto  pres- 
byteratu. Qua  in  ordinatione  parentes  accedere  soliti  fuerunt  ve- 
luti  sponsores  quoad  obligationes  ordinibus  adnexas.  Hic  vero  mos 
inductus  est  ut  copia  sufficiens  ministrorum  haberetur,  quae  ex 
disciplina  illius  sectae  requiritur  in  solemni  pontificali  Missa  Epis- 
copi Difficile  autem  erat  tantam  copiam  ministrorum  habere,  si 
ministri  in  adulta  aetate  fuissent  assumendi.  Exorta  quaestione 
quoad  illos  qui  ordinati  in  infantia  convertebantur  ad  veram  fidem, 
Bened.  XIV.  cit  loc.  tradit  validam  fuisse  ordinationem,  dummodo 
defectus  nullus  occurrerit  substantialis  in  materia,  forma  et  in 
ministerio  Episcopi  ordinantis.  Ratio  vero  deducitur  ex  natura 

sacramenti  Ordinis,  quod  cum  characterem  imprimat,  induit  natu- 
ram sacrament.  Baptismi  et  Confirmationis,  quae  vi  ipsius  colla- 
tionis imprimunt  characterem,  dummodo  positivum  obstaculum  ex 
parte  subjecti  non  opponatur.  Quapropter  quemadmodum  haec  duo 
Sacramenta,  ita  et  sacr.  Ordinis  in  infantia  collatum  valet.  Et 
hoc  dicendum  est  etiam  quoad  ordines  minore^,  qui  ex  probabili 
praesertim  Theologorum  sententia  non  sunt  sacramenta.  Nam  in 
eorum  institutione  et  juridico  effectu  sequuntur  indolem  et  naturam 
ordinum  hierarchicorum,  ut  nempe  in  eorum  collatione  dicant  rela- 
tionem ad  quamdam  dispositionem  et  capacitatem  stabilem  et  per- 
manentem in  subjecto  ad  modnm  saltem  et  similitudinem  characteris. 

12.  At  quod  de  valore  ordinis  suscepti  dictum  est,  non  idem 
dicendum  esse  docet  Benedictus  de  obligationibus  suscipiendis  et 
de  ministerio.  Namque  animadvertit  obsolevisse  disciplinam  ve- 
terem obligandi  ad  onera  statui  clericali  adnexa  ferenda  eos  qui 
inviti  aut  coacti  ad  Ordines  assumebantur.  Hinc  ait  ordinatos  in 
infantia  clericalibus  obligationibus  non  adstringi.  Nec  valet  com- 
paratio ex  baptismate  deducta.  Nam  obligationes,  quae  ex  baptis- 
mate fiuunt,  sunt  prorsus  necessaria}  et  hominem  adstringunt  qua 
homo  Christianus  factus  est,  et  inseparabiles  sunt  ab  homine  bap- 
tizato; obligationes  vero  Ordinibus  adnexae  cum  non  sint  absolute 
ad  salutem  necessariae,  homini  invito  imponi  nequeunt,  et  caetero- 
quin  possunt  separari  a valore  Sacramenti  Ordinis.  Quare  obli- 
gationes hujusmodi  ordinatos  in  infantia  non  adstringunt  nisi  vel 
expresse  vel  tacite  propriam  ordinationem  ipse  ordinatus  ratam 
habuerit.  Hinc  cum  Concilium  Trid.  in  can.  14.  sess.  7.  de  Bap- 
tismo sub  poena  anathematis  condemnavit  doctrinam  illorum  qui 
tenent,  baptizatos  in  infantia  cum  ad  aetatem  adultam  pervenerint 
esse  interrogandos  utrum  velint  ratum  habere,  quod  patrini  eorum 
nomine  polliciti  sunt;  Benedictus  XIV.  e contra  docuit  cit  loco 
n.  27.  ordinatos  in  infantia  juxta  praescriptionem  Cone.  Toletani  II. 
relatam  in  c.  ‘De  iis’  5.  D.  28.  cum  ad  sufficientem  discretio- 
nis aetatem  pervenerint  esse  interrogandos,  utrum  in  sancto  pro- 
posito perseverare  cupiant,  an  non.  Si  negent,  remanent  soluti  a 
quocumque  vinculo  ita  ut  et  matrimonium  inire  queant,  et  ad  preces 
et  officium  recitandum  non  teneantur.  Ad  Coptos  ita  interrogandum 
determinat  Pontifex  aetatem  annorum  sexdecim  completorum. 

13.  Quod  dictum  est  de  obligationibus  adnexis  ordinibus  quoad 
ordinatos  in  infantia  dicendum  etiam  est  de  illis  qui  sub  metu  gravi 

sacros  Ordines  susceperant.  Diximus  sub  metu.  Nam  si  ordinatio 
collata  esset  per  vim,  nulla  esset  ob  defectum  voluntatis,  seu  me- 
lius ob  contrariam  voluntatem  in  subjecto.  Ad  rem  facit  cap.  «Ma- 
jores» 3.  de  Baptis.  (III.  42)  §.  «item»  et  glos,  ibi  v.  «conditiona- 
liter».  Sub  metu  autem  suscepta  ordinatio  valida  est,  eo  quia, 
instante  metu  voluntas  licet  trepidet,  tamen  non  tollitur.  Facit 
ad  rem  can.  «Merito»  C.  15.  q.  1.  et  Glos,  in  c.  «Ubi  ista» 
verb.  «honorem»  D.  74.  Verum  si  subdiaconatus  et  reliqui 
majores  ordines  suscipiantur  sub  metu  gravi  externo  injuste  et 
directe  incusso  ad  ordines  suscipiendos,  ordinatus  summo  jure  in- 
specto non  contrahit  obligationes  servandi  coelibatum  et  recitandi 
horas  canonicas.  Nam  ex  una  parte  obligationes  istae  non  sunt  de 
substantia  Ordinis,  nec  in  se  inspectae  sunt  necessariae  ad  salutem 
aeternam;  ex  alia  autem  parte  praesumi  non  potest.  Ecclesiam  velle 
eas  imponere  clericis  ordinatis  sub  metu  gravi.  Ecclesia  enim 
requirit  liberam  voluntatem,  qua  cessante  non  obligat,  ceu  firmat 
Rota  in  Dec.  870.  n.  1.  et  2.  coram  Emerix  juniore.  Quae  prae- 
sumptio fortior  evadit,  si  animadvertatur,  obligationem  coelibatus 
ordinibus  majoribus  adnexam  referre  indolem  voti  cap.  un.  De 
voto  in  6°.  (IU.  15).  Nam  votum  est  promissio  deliberata,  idest 
voluntaria  et  libera.  Unde  votum  emissum  sub  metu  qui  cadit  in 
constantem  virum  cum  aliis  conditionibus  supra  enuntiatis  non  obli- 
gat c.  1.  De  his  quce  vi  metusque  (I.  40).  Cfr.  Engel  Lib.  3 t.  34. 
n.  5.  Porro  metus  in  casu  non  consideratur  ceu  causa  quae  semel 
posita,  semper  et  pro  semper  nullas  reddit  obligationes  ordinibus 
sacris  adnexas.  Nam  si  metus  cesset,  et  clericus  ratam  habeat 
suam  ordinationem  ex  gr.  libere  ministrando  in  ordine  suscepto, 
metus  censetur  purgatus,  et  obligationes  ex  metu  prius  susceptae 
validae  et  efficaces  fiunt.  Ita  Doctores. 

14.  Praeterea  licet  metus  intervenerit  in  ordinatione,  nec  fu- 
erit purgatus,  tamen  nemo  potest  auctoritate  privata  ab  obliga- 
tionibus eximi,  sed  saltem  quoad  actus  fori  externi  requiritur  judi- 
cium Ecclesiae.  Porro  ex  praxi  S.  Congr.  Cone,  deprehendimus, 
S.  Sedem  in  quaestionibus  particularibus  sententiam  non  pronun- 
ciasse  de  nullitate  obligationum  in  casu  ordinationis  ex  metu  sus- 
ceptae, sed  potius  secutam  fuisse  regulam  consulendi  Summo  Pon- 
tifici pro  dispensatione  ab  obligationibus  iisdem.  Ita  in  Iprensi 
diei  16.  Dec.  1719.  et  in  Parisien.  diei  12.  Julii  1721. 

15.  In  ordinationibus  ministrorum  secunda  qualitas  est  ut  ser- 
vari debeant  interstitia.  Interstitia  sunt  tempus  illud  interme- 
dium quod  decurrere  debet  a susceptione  unius  ordinis  ad  susce- 
ptionem alterius.  Servanda  vero  sunt  interstitia,  ceu  docet  lrmo- 
cent.  XII.  in  Const.  ‘Speculatores  domus  Israel'  ut  non  alii  quam 
qui  sanctitate  et  justitia  per  ecclesiasticae  militiae  gradus  ambula- 
verint, ac  pie  et  fideliter  in  ministeriis  anteactis  se  gesserint,  ad 
Sacerdotium  assumantur.  De  interstitiis  loquuntur  cc.  13.  et  15. 
h.  t.  et  capita  11.,  13  et  15.  sess.  23.  De  Ref.  Concilii  Tridentini. 

16.  Vetus  Ecclesia  sollicita  admodum  fuit  ut  haec  lex  serva- 
retur, prout  patet  ex  decreto  Synodi  Sardicensis  an.  347.  quod 
refertur  a Gratiano  in  c.  10.  D.  61.  Porro  Romani  Pontifices 
Siricius,  Coelestinus  et  Leo  Magnus  sanxerunt  nt  per  duos  annos 
in  Lectoratu  atque  Exorcistatu,  per  quinquennium  in  Acolytatu 
ac  Subdiaconatu,  ac  per  aliud  quinquennium  in  Diaconatu  Clerici 
permanerent.  Cfr.  Benedictus  XIV.  Institut.  Eccl.  58.  Sed  ex 
circumstantiis  temporum  immutata  etiam  fuit  haec  disciplina  prout 
tempore  Oelasii  I.,  R.  P.,  contigit  ob  barbarorum  incursiones,  cujus 
dispositio  refertur  a Gratiano  c.  9.  D.  77. 

17.  Concilium  vero  Tridentinum  temporum  iterum  mutatis  ab- 
junctis, novam  probavit  statuitque  super  hac  re  disciplinam,  et  de 
minoribus  Ordinibus  in  cit.  sess.  c.  2.  c.  11.  sic  jubet:  ‘Minores 
Ordines  iis  qui  saltem  latinam  linguam  intelligunt,  per  temporum 
interstitia,  nisi  aliud  Episcopo  expedire  magis  videretur,  confe- 
rantur’. Quibus  verbis  licet  commendet  Cone.  Trid.  interstitiorum 
observantiam,  tamen  negotium  omne  prudenti  Episcoporum  arbi- 
trio remittit.  Qua  in  re  quaecumque  causa  rationalis  sufficit,  nec 
reprobari  potest  consuetudo  ubi  vigeat  duos  aut  qnattuor  etiam 
minores  ordines  eadem  die  conferendi.  Romae  autem  praxis  est 
ut  ordines  minores  non  plures  quam  duo  eadem  die  conferantur. 
Honorante:  Praxis  Vicariatus  cap.  1.  not.  4.  Cfr.  Fagnanus  in 
c.  3.  h.  t n.  41.  Ratio  mutatae  disciplinae  videtur  esse,  quia  in 
veteri  Ecclesia  non  tantum  erat  necessaria  potestas  quae  in  ordi- 
nibus minoribus  confertur,  sed  etiam  requirebatur  ut  in  bonum 
fidelium  officium  cujusque  ordinis  exerceretur.  Ex.  gr.  Ostiarii  Offi- 
cium pro  januis  custodiendis  etc.  Hodie  vero  requiritur  utique 
potestas  quae  confertur  in  Ordinibus  minoribus;  est  enim  quodam- 
modo pars  potestatis  ministerialis  quae  in  Presbyteris  residet;  non 
vero  necessarium  est  exercitium  hujus  potestatis  in  unoquoque  or- 

(line  distinctum  ob  immutatam  disciplinam  et  temporum  circum- 
stantias. 

18.  De  ordinandis  in  Subdiaconos  statuit  Trid.  in  cap.  11. 
ejusd.  sess.  ‘Hi  vero  nonnisi  post  annum  a susceptione  postremi 
gradus  minorum  ordinum  ad  sacros  Ordines  promoveantur,  nisi 
necessitas  aut  Ecclesiae  utilitas,  judicio  Episcopi,  aliud  exposcat’. 
De  assumendis  ad  sacr.  Diaconatus  Ord.  c.  13.  ead.  sess.  ait : ‘Pro- 
moti ad  sacrum  Subdiaconatus  Ordinem,  si  per  annum  saltem  in 
eo  non  sint  versati,  ad  altiorem  gradum,  nisi  aliud  Episcopo  vide- 
atur, ascendere  non  permittantur’.  De  ordinandis  tandem  in  Pres- 
byteros loquitur  in  c.  14.  ejusd.  sess.  statuens  ad  minus  per  annum 
integrum  versatos  esse  debere  in  Diaconatu,  nisi  ob  utilitatem  et 
necessitatem  Ecclesiae  aliter  videatur  Episcopo.  In  quibus  dispo- 
sitionibus duo  sunt  animadvertenda:  1°.  integrum  annum  inter- 
stitiorum servandum  esse  in  ordinandis  ad  ordines  majores;  2°. 
Episcopis  vero  concedi  dispensandi  facultatem  ex  legitima  causa. 
Quoad  primum,  annus  integer  sumitur  semper  in  favorem-  Clerici 
promovendi  ad  ordines,  ita  ut  non  requiratur  annus  solaris,  sed 
sufficiat  annus  ecclesiasticus,  ex.  gr.  a Paschate  resurrectionis  ad 
aliud  Pascha  resurrectionis,  licet  secundum  hoc  Pascha  anno  con- 
sequenti anterius  recurrat;  nec  requiratur  integer  annus  ecclesia- 
sticus, si  sit  major  anno  solari.  Si  ex.  gr.  quis  promoveatur  ad 
Subdiaconatum  in  Sabbato  sancto,  poterit  ordinari  Diaconus  in 
Sabbato  «Sitientes»  sequentis  anni,  si  eo  tempore  completus  efflux- 
erit annus  solaris,  nec  tenetur  Pascha  expectare.  Cfr.  Reiffenstuel 
h.  t.  n.  145.  — 

19.  Quoad  secundum.  Licet  Episcopis  detur  facultas  dispen- 
sandi in  interstitiorum  observantia;  tameD  absolute  vetitum  est 
ne  duo  sacri  Ordines  eadem,  die  conferantur  cit.  c.  13.  sess.  23. 
de  Ref.  Immo  nec  duo  nec  a fortiori  quattuor  minores  Ordines 
possunt  eadem  die  cum  Subdiaconatu  conjungi.  Nam  de  duobus 
minoribus  ordinibus  cum  Subdiaconatu  conjunctis  proposita  quae- 
stione in  Bovcusi  7.  Maj.  1707.  s.  Congr.  Concilii  poenam  imposuit 
ordinato,  ac  graviter  Episcopum  ordinantem  reprehendit,  ac  plus 
deliquisse  quam  ordinatum  dixit.  Eegest.  S.  Congregat.  Lib.  57.  f.  23. 

20.  Porro  nec  dispensatio  ab  integro  anno  interstitiorum  sua 
justa  causa  carere  debet.  Nam  praesertim  de  assumendis  ad  Sub- 
diaconatum et  Presbyteratum  ait  Cone.  Trid.  necessitatem  requiri 
vel  Ecclesiae  utilitatem.  Ecclesiae  utilitas  consulit  dispensationem 

interstitiorum  cum  pauci  habeantur  ministri  qui  decenti  ministerio 
fungantur;  necessitas  vero  habetur,  cum  deficiant  ministri,  qui 
honestati  cultus  vel  bono  animarum  mancipentur.  Ad  utilitatem 
vel  necessitatem  Auctores  reducunt  etiam  rationabiles  causas  quae 
directe  ipsum  ordinandum  afficiunt,  si  conjungantur  cum  vitae  hp- 
nestate  et  commendabili  studiorum  peritia.  Tunc  enim  spes  est 
futurae  utilitatis  obtinendae  ex  opere,  quod  ordinandus  praestabit. 
Utilitas  etiam  adest  cum  cuidam  Clerico  Paroecia  vel  Beneficium 
conferatur,  sub  lege  ut  infra  annum  sacrum  Ordinem  Subdiacona- 
tus  vel  Presbyteratus  suscipiat  Episcopus  vero  qui  dispensandi 
jus  habet,  est  Episcopus  proprius  qui  nempe  non  ex  commissione 
sed  ex  proprio  jure  Ordines  confert  Hinc  qui  alienos  ordinat  ex 
commissione,  idest  ex  literis  dimissorialibus,  non  potest  dispensare, 
nisi  facultas  in  commissione  tradatur.  Episcopus  enim  proprius 
solummodo  censetur  dignoscere  utilitatem  vel  necessitatem  Eccle- 
siae suae  juxta  dispositionem  capp.  11.  et  14.  sess.  23.  de  Eef.  De 
regularibus,  inspecta  mente  Tridentini,  dicendum  videtur  dispen- 
sationem non  superioribus  regularis  familiae,  sed  Episcopo  ordinanti 
remissam  esse.  Ut  autem  jus  hodiernum  bene  intelligatur,  distin- 
guendum est  inter  Regulares,  qui  post  Tridentinum  speciale  S.  Sedis 
privilegium  impetrarunt,  et  inter  Regulares,  qui  ejusmodi  privi- 
legio non  gaudent.  Quoad  priores  judicium,  quia  exempti  sunt  a 
lege  interstitiorum,  pertinet  non  ad  Episcopum,  sed  ad  superiores 
regulares;  dispensatio  non  est  necessaria  ob  rationem  allegatam. 
Quoad  posteriores  Benedictus  XIV.  in  sua  Institutione  58.  affert 
nonnullas  S.  C.  Concilii  resolutiones,  ex  quibus  deducit  sequentia: 
lu.  Regulares  ordinarie  «comprehenduntur  in  lege  interstitiorum 
Tridentina».  2°.  «Remissio  ejusmodi  interstitiorum  non  ad  Gene- 
rales'aut  Provinciales  Ordinum  pertinet,  sed  ad  solum  Episcopum». 
3°.  Episcopus  vero  in  horum  remissionibus  debet  quoad  causas  de- 
ferre judicio  et  attestationi  Superioris  Regularis  Ordinandi». 

21.  Inter  qualitates  ordinandorum  tertia  est,  ut  a legitimo 
Ministro  sacra  Ordinatio  conferatur.  Hinc  quaeritur  1°.  quinam 
sit  minister  ut  valido  conferatur  sacra  Ordinatio,  2".  quinam  ut 
licite?  Minister  ordinarias  sacrae  ordinationis  ut  valide  conferatur 
est  omnis  et  solus  Episcopus.  Nam  licet  in  Ecclesia  plures  insti- 
tutae sint  comparationes  inter  potestatem  Episcoporum  et  Pres- 
byterorum, tamen  semper  retentum  est  Episcopos  esse  qui  munus 
et  potestatem  a Domino  acceperunt  ordinandi.  Dubium  vero  omne 

hac  in  re  removet  Cone.  Trid.  in  c.  4.  sess.  23.  de  Sacratu.  Ord. 
et  in  can.  7.  ejusdem  sess.  Quibus  in  locis  hoc  esse  proprium 
ait  officii  Episcopalis  nt  sacramentum  Confirmationis  conferant, 
ministros  ordinent,  quam  potestatem  nullo  modo  habent  Episcopi 
cum  Presbyteris  communem.  Praestat  afferre  verba  can.  7.  ‘Si 
quis  dixerit,  Episcopos  non  esse  Presbyteris  superiores;  vel  non 
habere  potestatem  confirmandi  vel  ordinandi;  vel  eam  quam  ha- 
bent, illis  esse  cum  Presbyteris  communem  ....  anathema  sit.’ 
At  Episcopi  non  habent  hanc  potestatem  ita  propriam  ut  nullo 
modo  saltem  ex  delegatione  ordinaria  vel  extraordinaria  Ecclesiae 
non  possint  etiam  simplices  presbyteri  minores  ordines  conferre. 
Et  revera  ex  c.  11.  de  Aetat.  et  Qual.  et  Ordin.  prceficiend.  (I.  14) 
et  ex  cp.  10.  de  Ref.  sess.  23.  Tridentini  patet  Abbates  presby- 
teros et  ab  Episcopo  benedictos  conferre  posse  primam  tonsuram 
et  Ordines  minores.  Id  vero  concessum  est  ex  delegatione,  ne 
monachi  facile  ex  praetextu  Ordinum  suscipiendorum  vagarentur 
extra  monasterium. 

22.  De  Ordine  Subdiaconatus  certum  est  antiquitus  illum  fuisse 
inter  ordines  minores  computatum,  etiam  in  Ecclesia  latina.  Cum 
vero  Subdiaconis  indicta  fuerit  lex  continentiae,  ceu  patet  ex  c. 
«Nullum»  1.  D.  28.  et  ex  c.  «Ante»  1.  D.  31.  qui  canones 
S.  Oregorio  Magno  tribuuntur,  cumque  deinde  ab  Urbano  II.  et 
ab  Innocentio  III0.  in  Cone.  Later.  IV.  fuerit  decretum  ut  Subdia- 
coni  possent  eligi  in  Episcopos,  cap.  9.  De  Aet.  Quatit,  et  Ord. 
Prcefic.  (I.  14)  dum  antea  Subdiaconi  postulari  debuissent;  hinc  Sub- 
diaconatus coepit  inter  majores  Ordines  recenseri.  Ex  hoc  inferunt 
Doctores  ante  aetatem  Innocentii  III.  vel  etiam  Urbani  II.  potuisse 
Abbates  conferre  Ordinem  Subdiaconatus. 

23.  Quoad  Presbyteratum  receptum  semper  est  ut  nonnisi  ab 
Episcopo  conferretur,  nec  ejus  collatio  simplici  presbytero  delegari 
posset.  Ratio  enim  juridica  nos  edocet  solum  Episcopum,  qui  Pater 
appellatur,  posse  sibi  pares  ordinare;  nec  exemplum  aliquod  dele- 
gationis Abbati  factae  adduci  ex  adverso  potest 

24.  Quoad  Diaconatum  etiam,  cum  sit  Ordo  qui  ad  sacram 
hierarchiam  divina  ordinatione  institutam  pertinet,  communis  sen- 
tentia docet  ejus  collationem  delegari  non  posse  Presbytero;  ac 
proinde  nec  Abbati  qui  presbyter  sit,  et  benedictionem  ab  Episcopo 
receperit.  Contra  hanc  sententiam  afferunt  Bullam  Innocentii  VIII. 
qua  concessa  fuisse  fertur  Abbatibus  Cisterciensis  Ordinis  potestas 

conferendi  Diaconatum.  Hanc  bullam  refert  Emmanuel  Rodericus 
in  collecta  Bullarum  Apostolicarum  pro  Regularibus,  quae  incipit 
‘Exposcit  tuae’  et  data  dicitur  V.  Idus  Aprilis  an.  1489;  item  Ga- 
briel  Vazquez , S.  J.  tom.  3.  Disputationum  in  HI.®“  D.  Thomae, 
Disp.  243,  cp.  4.,  n.  39.  testatur:  «Nos  vero  (Vazquez)  vidimus  Bul- 
lam, in  qua.  Innocentius  VIII.  praedictum  privilegium  Abbatibus 
Cisterciensibus  concedit  et  habetur  in  nota  compil.  privilegiorum, 
privil.  118.  et  in  quodam  vetusto  codice,  qui  inscribitur  «Collecta 
Bullarum  ord.  Oistercien.»  atque  in  Bibliotheca  hujus  nostri  Collegii 

Complutensis  servatur ; et  Navarrus  in  Conciliis,  l.  5.,  conc.  13. 

dicit  Abbates  Cistercien.  ord.  ante  Conc.  Trident.  semper  fuisse  usos 
eo  privilegio  et  facultate;  et  P.  Lud.  Engel,  0.  S.  B.  cujus  verba 
in  1. 1. 1 11.  n.  12.  sunt  sequentia:  «ipse  scio  quaedam  Monasteria 
Ordinis  s.  Benedicti  similia  (sc.  privilegiis  Ord.  Cisterc.)  habere», 
multique  alii  apud  Reiffenstuel  ini.  I.  t.  11.  n.  18.  At  auctoritas 
cit.  bullae  Innocentianae  respectu  diaconattis  vehementer  est  con- 
cussa responso,  quod  clarissimus  Gasparri  ex  archivis  Vaticani  recepit, 
nempe  «facta  inspectione  in  Archivis  . . . bulla  quidem  ibidem  est 
reperta,  sed  mentio  de  diaconatu  in  eadem  deest,»  (Gasparri:  tracta- 
tus can.  de  s.  ordinatione  vol.  II.  n.  798).  Quaestio  certe  soluta 
esset,  si  in  facto  constaret  de  hac  delegatione  Pontificis.  Nam  fac- 
tum juridicum  summi  Pontificis  explicans  et  determinans  jus,  sta- 
tuit quid  sit  in  concreto  tenendum.  Sed  revera,  licet  respectu  sub- 
diaconatus  de  tali  delegatione  possit  constare  (cfr.  Franc.  a Victoria : 
Summa  sacr.  Ecclesiae,  Venetiis  1586,  n;  237),  certe  non  constat 
respectu  diaconatus. 

25.  Practica  vero  quaestio  post  Conc.  Trid.  fieri  amplius  non 
posse  videtur,  cum  in  c.  10.  sess.  23.  de  Ref.  abrogatis  omnibus 
privilegiis,  praescriptionibus,  etc.,  reliquit  Abbatibus  quamvis  exemp- 
tis potestatem  conferendi  primam  tonsuram  et  Ordines  minores  suis 
tantummodo  subditis  regularibus.  Quae  dispositio  si  connectatur  cum 
cap.  4.  ejud.  sess.  23.  de  sacr.  Ord.  in  quo  Conc.  tradit  Episcoporum 
proprium  esse  officium  ministros  ordinandi  ita  ut  hujus  functionis 
‘potestatem  reliqui  inferioris  ordinis  nullam  habeant’,  patet  lv. 
relictum  fuisse  Abbatibus  regularibus  privilegium  conferendi  ordines 
solummodo  minores  et  primam  tonsuram  subditis  suis  regularibus; 
2°.  hoc  privilegium  esse  proprium  Abbatnm  regularium , non  vero 
aliorum  Abbatum  saecularium  nisi  post  Trid.  novum  et  speciale 
privilegium  fuerint  a Rom.  Pontifice  assecuti,  quemadmodum  de 

pluribus  refert  Bened.  XIY.  De  syn.  Dvrc.  L.  2.  c.  11.  n.  10 
3°.  Abbates  regulares  si  sint  nullius  et  proprium  territorium  ha- 
beant in  quo  exerceant  jurisdictionem  ecclesiasticam  et  quasi  epis- 
copalem, non  possunt  conferre  tonsuram  et  Ordines  minores  sub- 
ditis suis  saecularibus.  Nam  Cone.  Trid.  restrinxit  potestatem  ad 
subditos  regulares.  Quod  fuse  probat  inter  alios  Fagnanus  com. 
in  cap.  28.  de  Rescript . (I.  3)  a n.  20  ad  ult.  et  in  cap.  1.  De  suppi, 
neglig.  Praei.  (I.  10).  Quare  hac  etiam  in  re  speciale  privilegium 
impetrare  debent  Abbates.  Immo  cum  quaesitum  fuisset  a S.  Congr. 
Cone,  die  14.  Maji  an.  1689.  4an  sub  nomine  subditorum  regu- 
larium veniant  novitii  et  oblati,  qui  nempe  vel  professionem  sunt 
tantum  perseverandi  in  instituto  religioso,  non  autem  cum  inten- 
tione sese  obligandi  per  vota  solemnia’,  responsum  est  ‘ negative'. 
Subjectio  enim  importat  obligationem  obediendi  ex  una  parte,  et 
jus  imperandi  ex  altera;  quae  omnia  nonnisi  per  professionem  gi- 
gnuntur. 4°.  Pariter  exorta  quaestione  inter  Episcopum  Cataniensem 
et  Monachos  S.  Benedicti  Congr.  Oassinensis,  sacra  Congr.  Cone, 
die  23.  Nov.  1641.  aliis  resolutionibus  inhaerens,  resolvit,  Abbates 
cujuscumque  Ordinis  vel  instituti  habentes  etiam  jura  episcopalia 
et  quasi -episcopalia,  et  facultatem  primam  tonsuram  et  minores 
ordines  conferendi,  non  posse  primam  tonsuram  et  minores  ordines 
conferre  nisi  suis  subditis  regularibus,  non  autem  regularibus  al- 
terius Congregationis,  Ordinis  vel  Instituti,  etiamsi  habeant  literas 
dimissorias  suorum  superiorum. 

26.  Sponte  sua  fluit  dissolvenda  quaestio  utrum  nempe  Abbates 
qui  suis  subditis  Regularibus  possunt  ex  Trid.  ordines  minores  et 
tonsuram  conferre,  si  ordinent  personas  in  suis  privilegiis  minime 
comprehensas,  haec  collatio  sit  tantum  illicita , vel  etiam  invalida. 
Ut  quaestio  rite  tractetur,  distinguendum  est  cum  Benedicto  XIY. 
in  syn.  Dioec.  1.  2.  cp.  11.  n.  13.  in  fine:  «Aut  Abbas  nullo  fruitur 
privilegio  conferendi  primam  Tonsuram  et  minores  Ordines,  aut  pri- 
vilegio potitur  illos  conferendi  certo  personarum  generi.  Si  primum, 
nec  licite,  nec  valide  potest  quemquam  ad  primam  Tonsuram  mi- 
noresque Ordines  promovere.  Si  alterum,  illicite  profecto,  attamen 
valide , primam  Tonsuram,  minoresque  ordines  etiam  aliis  confert, 
qui  ceteroquin  inter  personas  non  numerantur  in  privilegio  desi- 
gnatas». Hac  distinctione  facta  decisiones  s.  C.  Concilii  non  disso- 
nant inter  se,  sed  unam  aut  alteram  partem  superioris  propositio- 
nis firmant  ac  probant. 

Secundam  partem  citatae  distinctionis  — Abbates  privilegio  qui- 
dem gaudentes,  sed  ultra  hujus  privilegii  fines  ordinantes  — illicite 
quidem,  tamen  valide  agere  roborat  Benedictus  XIV.  c.  1.  et  doctrina 
Doctorum  et  responsionibus  s.  C.  Concilii,  uti  in  Conimbricen.,  26. 
Junii  1655  (lib.  decret.  19.,  pg.  484);  in  Panormitana , 16.  Martii 
1647;  in  Catanien.,  23.  Novembr.  1641  (1.  18.  decr.,  pg.  311);  in 
Luran .,  16.  Martii  1726  (Thes.  resol.  tom.  3.  pag.  288  et  296), 
e quibus  solam  Conimbricen.  proferimus.  Cum  quaesitum  fuisset: 
«An  Abbates  Congreg.  s.  Bernardi  et  s.  Benedicti  conferre  potuerint 
Ordines  minores  Regularibus  sibi  non  subditis,  necnon  Saecularibus 
etiam  habentibus  literas  dimissorias  suorum  Superiorum»,  respon- 
dit S.  C.  Cone.  26.  Jun.  1655,  id  fieri  nequaquam  potuisse,  sed 
simul  addidit:  «Promotos  ab  illis  non  indigere  alia  collatione  dictorum 
Ordinum , sed  absolutione  et  ratihabitione  a Sanctissimo  obtinenda». 
Ratio  validitatis  haec  esse  videtur:  Cum  conceditur  Abbatibus  pri- 
vilegium seu  delegatio  ejusmodi,  illud  conceditur  eis  jure  delegato, 
quod  Episcopis  competit  jure  proprio  et  originario;  ergo  quemad- 
modum Episcopi  ordines  conferentes  subditis  non  suis,  illicite  qui- 
dem agunt,  sed  valide,  ita  etiam  Abbates  conferentes  ordines  personis, 
quae  in  proprio  privilegio  non  continentur. 

27.  Ad  primam  vero  distinctionis  partem  referuntur  responsio- 
nes S.  C.  Concilii  post  Benedictum  XIV.  datae,  quibus  utuntur 
nonnulli  Doctores  ut  omnes  Abbatum  ultra  privilegia  ordinationes 
sive  quoad  valorem  in  dubium  vocent,  uti  De  Angelis  h.  t.  n.  2.  §. 
«Quaesitum»,  sive  omnino  invalidas  declarent,  e.  gr.  Lucidi:  De 
Visitatione  ss.  Liminum,  p.  1.  vol.  1.,  cap.  6.  §.  1.  n.  31.  — Im- 
merito sane;  nam  in  tribus  casibus  decisis  agitur  de  Abbate  qui 
Tonsuram  primam  vel  Ordines  minores  contulit  nullo  fultus  privi- 
legio, ergo  theoria  Benedicti  XIV.  prorsus  inconcussa  manet.  — 
De  singulis  aliquid. 

In  causa  Olivetana,  d.  20.  Septemb.  1788,  agebatur  de  ordini- 
bus minoribus  collatis  ab  Abbate  post  dimissam  Abbatiam;  ergo 
privilegio  omnino  carebat;  similiter  in  responso,  dato  d.  8.  Aprilis 
1859,  agebatur  de  prima  Tonsura  collata  a Priore  s.  Mariae  Mi- 
sericordiae, de  cujus  privilegio  conferendi  Tonsuram  et  minores  Ordi- 
nes a Nicolao  V.  anno  1454  concesso  non  constare  S.  Congr.  ad 
Inm  declaravit 

In  causa  vero  Collensi , d.  24.  Jan.  1795,  agebatur  de  Abbate 
Vallis  Umbrosae  qui  clerico  saeculari  tonsuram  contulerat  non  vi 
Santi,  I.  Decr.  9 

privilegii  quod  Abbatibus  ex  jure  communi  competit,  sed  prcecise 
ex  peculiari  privilegio,,  quod  asserebat  se  habere,  ordinandi  omnes, 
etiam  extraneos.  Cum  vero  dein  constiterit,  Abbatem  hoc  privi- 
legio caruisse,  nil  mirum  si  s.  Congr.  responderit  tonsuram  esse 
iterum  secreto  conferendum.  — Ex  his  allegatis  apparet  S.  C.  Con- 
cilii sibi  minime  contradixisse,  utique  ob  oculos  posita  semper  di- 
stinctione supra  enarrata. 

28.  Quaestio  secunda  proponitur,  quinam  sit  Minister  licitce 
ordinationis?  — Ex  conceptu  potestatis  supremae  quae  in  Rom. 
Pontifice  residet  dubitari  non  potest  posse  ipsum  conferre  ordines 
tum  minores  tum  majores  fidelibus  cujuscumque  loci  vel  Dioeceseos. 
Immo  ordinati  a Papa  praestant  aliis  honore  ex  c.  7.  de  Majorit.  et 
Obed.  (I.  33)  atque  id  in  obsequium  Sedis  Apostolicae  quae  dignata 
est  honorare  personam  collatione  ordinis.  Si  vero  sermo  sit  de  aliis 
Ecclesiarum  Pastoribus,  respondet  pro  omnibus  Cone.  Trid.  in  c.  8. 
sess.  23.  de  Ref.  ubi  statuit  unumquemque  a proprio  Episcopo  ordinan- 
dum esse.  Proprius  vero  Episcopus  quoad  ordines  suscipiendos  ex 
quadruplici  titulo  constituitur.  Scilicet  proprius  Episcopus  esse  potest 
1°.  ratione  originis,  2°.  ratione  domicilii,  3°.  ratione  beneficii,  4°. 
ratione  familiaritatis.  De  tribus  prioribus  loquitur  c.  3.  h.  t in  6°. 

29.  Ratione  originis  ad  ordinas  recipiendos  ille  est  proprius 
Episcopus  in  cujus  territorio  et  jurisdictione  quis  non  casu  nasci- 
tur, sed  ex  eo  quod  parentes  ejus  ibi  habuerint  domicilium.  Hinc 
si  alicubi  quis  natus  fuerit  ex  accidentali  causa  et  precaria  com- 
moratione ex.  gr.  ob  causam  itineris,  legationis,  mercaturae  vel  cu- 
jusque  temporalis  morae  ejus  parentum  in  illo  loco;  non  sortitur  ibi 
Episcopum  proprium  ad  ordines  suscipiendos.  Nam  non  fortuita 
nativitas,  sed  vera  et  stabilis  parentum  commoratio  attenditur, 
uti  in  multis  casibus  decidit  S.  C.  Cone.,  e.  gr.  12.  Martii  1718; 
27.  Apr.  1820  ; novissime  in  Castri  maris,  d.  25.  Maji  1895.  Quod 
si  vero  in  loco  ubi  natus  est  filius,  pater  inde  commoretur  adeo 
ut  acquirat  ibi  de  jure  verum  domicilium,  proprius  nati  filii  Epis- 
copus pro  ordinibus  suscipiendis  erit  Episcopus  hujus  loci  ubi  filius 
natus  est.  Immo  quamvis  pater  in  loco  ubi  filius  natus  est  non 
contraxerit  domicilium,  sed  tandiu  cum  filio  ibi  commoratus  est. 
ut  filius  potuerit  contrahere  aliquod  impedimentum  ad  Ordines  sus- 
cipiendos, tenetur  filius  exposcere  ab  Episcopo  illius  loci  epistolas 
testimoniales  commendatitias,  quae  nullum  contractum  fuisse  ab  ipso 
impedimentum  ad  Ordines  suscipiendos  testentur.  Haec  videri  pos- 

sunt  definita  in  Const.  Innoc.  Xll  1 Speculatores  domui  IsraeV  data 
die  4.  Novem,  an.  1694.  Animadvertendum  est  ad  originem  filiorum 
determinandam  non  considerari  originem  matris^  sed  patris.  Ex- 
cipitur casus  illegitimorum,  qui  dispensationem  consequuntur  a 
defectu  natalium.  Expositi  vero  obtenta  dispensatione,  sortiuntur 
quoad  Ordines  Episcopum  originis  in  loco  ubi  nati  sunt,  vel  si  ignore- 
tur locus  nativitatis,  sortiuntur  Episcopum  in  loco  ubi  fuerunt  ex- 
positi. Pro  neophyto  qui  in  adulta  aetate  fidem  amplexus  est,  Epis- 
copus proprius  ille  est,  in  cujus  Dioecesi  baptizatus  est. 

30.  2 #.  Episcopum  proprium  quis  sortitur  ratione  domicilii  cap. 
‘Cum  nullus’  3.  h.  t.  in  6 °.  Domicilium  vero  pro  Ordinibus  susci- 
piendis est  non  qualecumque,  ex.  gr.  quasidomicilium;  sed  est  verum 
et  proprie  dictum  domicilium ; idest  commoratio  in  aliqno  loco  cum 
proposito  ibi  perpetuo  permanendi.  Quare  ad  domicilium  contra- 
hendum requiritur  factum  et  animus.  Factum  quidem  commorationis, 
quod  deducitur  ex  capta  possessione  in  loco  et  ex  translatione  rerum 
suarum  in  eundem  locum  L.  29.  f£  «ad  municipalem,»  L.  7.  Cod. 
de  Incolis.  Requiritur  etiam  animus  seu  propositum  stabilis  et  per- 
petuae commorationis.  Quod  vero  propositum  non  censetur  imminu- 
tum, licet  deinde  casu  quodam  aut  ex  legitima  causa  quis  alio  se 
transferat;  c.  5.  de  parochiis  (III.  29)  et  1.  «Ejus  qui  manu  misit  §. 
«Celsus»  ff.  Ad  municipalem.  Quare  licet  quasidomicilium  ad  sus- 
cipienda alia  Sacramenta  sufficiat,  et  ad  contrahendum  Matrimonium, 
tamen  non  sufficit  ad  ordines  suscipiendos  ratione  domicilii  ab  Epis- 
copo loci.  Propositum  autem  alicujus  perpetuo  manendi  in  loco  ubi 
natus  non  est,  sed  commoratur  actualiter  cognosci  potest  vel  ex  facto 
commorationis  jam  ibi  per  decennium  protractae,  vel  ex  transla- 
tione in  eundem  locum  majoris  partis  bonorum  suorum  cum  instructis 
aedibus  et  facta  ibidem  per  aliquod  considerabile  tempus  commora- 
tione. Utroque  vero  in  casu,  qui  petit  Ordines  ab  Episcopo  ratione 
domicilii,  animum  in  loco  perpetuo  manendi  confirmare  debet  jure- 
jurando. Ita  decernit  Innocentius  XII.  in  cit.  Const.  ‘Speculatores'. 
Subdit  vero  Innocentius:  ‘Si  quis  tamen  a proprio  originis  loco  in 
ea  aetate  discesserit,  qua  potuerit  alieni  canonico  impedimento  obno- 
xius effici , etiam  Ordinarii  suae  originis  testimoniales  literas  .... 
afferre  debebit,  ac  de  illis  expressa  similiter  mentio  in  susceptorum 
Ordinum  literis  facienda  erit’. 

31.  3°.  Proprius  Episcopus  pro  ordinibus  suscipiendis  consti- 
tuitur ratione  beneficii,  c.  3.  h.  t in  6°.,  qui  Episcopus  juxta  cit. 

»* 


Digitized  by  v^ooQie 


132 


DECRETALIUM  GREGORII  IX.  LIB.  I. 


Confct.  ‘Specftlatores’  est  ille  in  cujus  Dioecesi  ordinandus  habet 
beneficium  sufficiens  ad  sui  sustentationem.  Porro  hoc  beneficium 
indifferens  est,  utrum  sit  duplex  vel  simplex,  utrum  residentiam 
requirat  vel  non,  dummodo  sit  sufficiens  et  proprium  personte.  Hinc 
non  sufficit  promissio  aut  solum  ipsa  collatio  seu  titulus  beneficii, 
sed  et  possessio  beneficii  requiritur,  immo  et  pacifica  possessio , 
nec  sufficit  litigiosa  possessio.  2°.  Requiritur  ut  beneficium  sit 
sufficiens  ad  honestam  Clerici  sustentationem,  ita  nt  suppleri  non 
possit  per  adjectionem  seu  constitutionem  patrimonii  in  supplemen- 
tum tituli  beneficii.  Quidquid  enim  sit  de  generica  dispositione 
c.  3.  h.  t in  6°.  et  Concilii  Trid.  in  sess.  21.  de  Ref.  c.  2.  statuen- 
tis, neminem  posse  ordinari  ex  titulo  beneficii  nisi  ad  vite  hone- 
stam sustentationem  illud  sufficiat;  ea  quae  diximus  aperte  definita 
leguntur  in  eadem  Const  ‘Speculatores’.  Sufficientia  vero  bene- 
ficii ex  eadem  Const.  determinatur  juxta  taxam  synodalem,  vel  si 
ea  non  adsit  determinatur  juxta  morem  regionis  in  promovendis 
ad  ordines,  detractis  tamen  oneribus. 

Notandum  a.  quod  S.  Congr.  Cone,  remisit  arbitrio  Ordinarii 
qui  videat  utrum  onera  Missarum  detrahenda  sint  vel  non  a bene- 
ficio ut  congrua  determinetur.  In  Ariminen.  proposita  die  17.  Julii 
1723.  Cfr.  Bened.  XIV.  De  syn.  Dicec.  Lib.  12.  c.  9. 

b.  Quod  si  vero  unum  beneficium  sit  insufficiens,  potest  sup- 
pleri per  aliud  beneficium,  in  eadem  tamen  Dioecesi;  quia  non  prod- 
esset collatio  beneficii  in  altera  Dioecesi.  Haec  conclusio  deduci 
potest  ex  ipsa  cit.  Const. 

c.  Demum  animadvertendum  est,  a.  s.  Congr.  Cone,  fuisse  quae- 
situm die  1.  Julii  1746.  ‘an  sub  nomine  beneficii  veniret  etiam  Coad- 
jutoria  vera,  idest  cum  futura  successione’.  Responsum  est  eoad* 
jutoriam  Canonicatus  vel  Dignitatis  sufficere  ut  Coadjutor  possit 
ordinari  ab  Episcopo  loci  ubi  beneficium  illud  existit.  In  Terra- 
conen.  autem  Ordinationis  diei  1.  Julii  1741.  s.  Congregatio  men- 
tem suam  explicans,  respondit  Coadjutoriam  Canonicatus  vel  Di- 
gnitatis sufficere  ut  Coadjutor  dicatur  habere  domicilium  requi- 
situm in  Const  Innocentii  XIL  incipiente  ‘Speculatores’.  Unde 
Coadjutor  in  casu  ordinari  potest  ab  Episcopo  loci  in  quo  existit 
Canonicatus  vel  Dignitas  ex  titulo  domicilii. 

d.  S.  C.  Con.  in  Beien.,  d.  26.  Jan.  1895  declaravit  Thesau- 
rarias i.  e.  annuas  pensiones  a gubernio  solutas  non  esse  vera  et 

propria  beneficia;  ergo  non  sufficiunt  ad  constituendum  proprium 
Episcopum. 

32.  4°.  Episcopum  proprium  aliquis  sortitur  etiam  ratione 
triennalis  familiaritatis : Cone.  Trid.  sess.  23.  c.  9.  de  Ref.  No- 
mine familiaris  ille  intelligitur,  qui  dominica;  potestati  Episcopi 
subditur,  et  ejus  expensis  tamquam  domesticus  alitur.  Ut  Episcopus 
alienum  subditum  ratione  familiaritatis  possit  ordinare  plura  re- 
quiruntur. 1°.  Ut  per  triennium  integrum  cum  Episcopo  tamquam 
familiaris  fuerit  commoratus,  non  vero  sufficit  si  alibi  Episcopi 
expensis  vixerit  Computari  tamen  potest  etiam  tempus  familiari- 
tatis quod  incepit  et  effluxit  antequam  dominus  ad  episcopatum 
promoveretur.  Ita  respondit  s.  Congr.  in  causa  Brugaten.  diei 
28.  Julii  1580.  et  in  causa  Catanien.  diei  9.  Nov.  1589.  2°.  Ut 
ordinandus  afferat  Literas  testimoniales  Episcopi  originis  et  do- 
micilii. 3°.  Ut  beneficinm  sufficiens  statim  illi  conferat  Epicopus. 
Ex  cit  Const  Innocentii  XII.  illud  ‘statim’  valet  ac  si  diceretur 
‘saltem  intra  terminum  unius  mensis  a die  factae  ordinationis’. 
Porro  inhaerendo  verbis  sive  Cone.  Tridentini  sive  Const.  ‘Specu- 
latores’ dici  debet,  Episcopum  teneri  ad  conferendum  beneficium 
familiari  suo  etiam  quando  eidem  contulerit  ordines  minores  vel 
solam  primam  tonsurpm.  4°.  Ut  Episcopus  propriam  habeat  Dice- 
cesim,  et  non  sit  Episcopus  titularis.  Cone.  Trid.  sess.  14.  c.  2.  de  Ref. 

33.  Quaeri  potest  utrum  quis  ordinatus  ab  Episcopo  qui  est 
proprius  ratione  unius  ex  quattuor  descriptis  titulis,  possit  alios 
superiores  Ordines  suscipere  ab  alio  Episcopo  qui  etiam  proprius 
sit  ex  altero  titulo,  sine  licentia  prioris.  Doctores  tenent  genera- 
tim  posse.  Requiruntur  tamen  literae  testimoniales  prioris  Epis- 
copi sive  quoad  vitam  et  mores,  sive  quoad  ordines  receptos.  Ex- 
cipiunt casum  quo  quis  Ordines  recepit  ab  Episcopo  Beneficii  resi- 
dentiam  requirentis,  quia  Clericus  ita  ordinatus  censetur  ordinatus 
pro  Ecclesia  Beneficii  sui,  et  prorsus  dependat  ab  Episcopo  Dioe- 
cesano  ejusdem  Ecclesiae.  Pariter  Doctores  excipiunt  casum  quo 
quis  titulo  patrimonii  laicalis  in  aliqua  Dioecesi  ordinatus  est.  Nam 
ex  mente  Cone.  Trid.  sess.  23.  c.  16.  de  Ref.  Episcopus  non  debet 
aliquem  ordinare  titulo  patrimonii,  nisi  pro  utilitate  vel  pro  ne- 
cessitate Ecclesiae.  Quare  localis  est  ratio,  cur  collata  fuerit  ordi- 
natio, et  Episcopus  loci  est  qui  possit  judicare  utrum  ratio  adhuc 
vigeat  utilitatis  vel  necessitatis,  ut  clericus  ad  altiores  ordines 
promoveatur. 

34.  De  dimissorialibus  literis.  — Quamvis  Episcopus  per 
seipsum  subditis  suis  ordines  conferre  debeat  ex  praescripto  Trid. 
sess.  23.  c.  3.  de  Ref.  tamen  si  legitima  causa  verificetur,  ex  eit. 
c.  3.  h.  t.  in  6°.  et  ex  mente  Trid.  in  eod.  cap.  cit.  potest  dimit- 
tere subditum  suum,  ut  ab  alio  Episcopo  ordinetur.  Literae  autem 
quas  Episcopi  clericis  suis  concedere  solent,  et  antiquitus  appella- 
bantur formatos  vel  retwendce , duplicis  sunt  speciei.  Aliae  scilicet 
dicuntur  dimissoriales , aliae  autem  testimoniales  seu  commendaticUe . 
Literae  dimissoriales  sunt  mandata  vel  preces  vel  indultum,  quibus 
Episcopus  proprius  rogat  vel  dat  veniam  alteri  Episcopo  ut  Cleri- 
cum suum  ordinet.  Quo  posito,  dimissoriales  differunt  a literis 
commendaticiis,  et  testimonialibus;  testimoniales  enim  nullam  licen- 
tiam aut  facultatem  proprie  continent,  sed  vel  commendant  Cleri- 
cum, vel  «de  natalibus  aetate,  moribus  et  vita»  authenticam  fidem 
faciunt  Dimissoriales  committunt  revera  alieno  Episcopo  officium 
quod  exercere  deberet  Episcopus  proprius,  et  ex  acceptis  hisce  li- 
teris alienus  Episcopus  Episcopum  proprium  repraesentat.  Ut  divi- 
sionis integritati  satis  fiat  notandum  est:  1°.  formatas  vocari  nostris 
temporibus  testimonia  de  ordinibus  susceptis;  2°  dimissorias  sive 
dimissoriales  nonnunquam  intelligi  literas  excardi  nationis  (olim 
«Exeat»  inscriptas),  quae  dimissoriales  perpetues  etiam  vocantur. 
Quas  ut  clericus  recipiat,  probare  debet  se  Episcopum  incardina - 
tionis  habere.  Verum  ut  revera  novae  dioecesi  incorporatus  cen- 
seri possit,  non  sufficiunt  lit.  excardinationis,  neque  promissio  in- 
cardinationis,  sed  requiritur  factum  incardinationis;  S.  C.  Cone,  in 
Rottenburgen.,  26.  Mart.  1886. 

35.  Quaestio  ln.  quis  dare  possit  literas  dimissoriales.  — Ge- 
nerale principium  statuitur  ex  c.  1.  D.  72.  ut  nempe  ille  possit 
dimissoriales  concedere  literas,  qui  potest  ordinare.  ‘Potest  enim 
quis  per  alium,  quod  per  se  ipsum  facere  potest’.  Reg.  68.  Jur- 
in  6°.  Hinc  quicumque  est  Episcopus  proprius,  potest  dimisso- 
riales literas  dare  ad  ordines  suscipiendos,  dummodo  non  sit  ex- 
communicatus  c.  2.  h.  t.  in  6°.  Licet  vero  ordinatio  sit  actus  or- 
dinis episcopalis,  tamen  jus  ordinandi  ac  concedendi  dimissoriales 
literas  induit  naturam  jurisdictionis ; oritur  enim  ex  potestate  qua 
Episcopus  gaudet  supra  fideles  promovendos  ad  sacros  ordines. 
Hinc  jus  concedendi  dimissoriales  literas  sede  vacante  transit  in 
Capitulum  et  in  ejus  Vicarium . Tamen  ex  c.  3.  h.  t.  in  6°.  §.  «In- 
feriores» et  ex  c.  10.  sess.  7.  de  Ref.  in  Tridentino,  Vicarius  Ca- 

pitularis  non  potest  hoc  jure  uti  infra  annum  computandum  a die 
vacationis  Ecclesiae  nisi  sermo  sit  de  Clericis  arctatis  ad  ordines 
suscipiendos  sive  ex  beneficio  recepto  sive  ex  recipiendo.  — Vica- 
rius vero  Generalis  Episcopi  non  potest,  nisi  in  mandato  expresse 
facultatem  receperit,  vel  ex  Doctorum  sententia  nisi  Episcopus  in 
remotis  agat,  c.  3.  h.  t.  in  6"  § *Inferiores>.  — Si  sermo  sit  de 
Abbatibus  quantumvis  exemptis  etiam  regularibus  vel  de  collegiis 
quibuscumque,  nullo  modo  possunt  concedere  literas  dimissoriales 
clericis  scecularibus  eorum  jurisdictioni  subjectis  ex  C.  Tridentino 
c.  10.  sess.  23.  de  Ref.  Sed  clerici  hujusmodi  ordinari  ab  Epis- 
copo debent  intra  cujus  Dioecesis  fines  Abbatia  vel  Prioratus  vel 
Collegium  existunt 

36.  Quaestio  nata  est  utrum  idem  dicendum  esset  de  Abbatibus 
qui  vere  nullius  Dioecesis  dicuntur,  quique  habent  territorium  pro- 
prium extra  fines  cujuslibet  Dioecesis.  At  etiam  hi  comprehen- 
duntur in  cit.  Decreto  Tridentini;  loquitur  enim  Concilium  genera- 
tim  de  exemptis  Abbatibus  idemque  docuit  s.  Congr.  C.  die  21.  Jan. 
1619.  discusso  formaliter  dubio.  Clerici  ergo  qui  pertinent  ad  hujus- 
modi Abbatias  nullius  habentes  distinctum  territorium,  ordinandi 
sunt  ab  Episcopo  viciniori.  Vicinitas  autem  ex  decisione  S.  Congr. 
an.  1602.  (Lib.  5.  Decretor.  pag.  66.)  aestimanda  est  et  definienda 
ratione  Ecclesiae,  non  vero  territorii.  Unde  attendenda  est  proxi- 
mitas inter  Ecclesiam  Cathedralem  Episcopi  et  Abbatiam,  non 
autem  territorii.  Cseterum  plures  Abbates  nullius  indultum  post 
Trid.  consecuti  sunt  a Rom.  Pontifice  ad  concedendas  literas  di- 
missoriales propriis  clericis  saecularibus.  Conferantur  Benedict.  XIV. 
Syn.  Dicec.  L.  2.  c.  12.  n.  16.  et  Fagn.  comm.  in  c.  8.  de  Off. 
Arrhid.  (I.  23)  n.  12.  seq. 

37.  Quid  vero  de  Superioribus  regularibus  quoad  suos  subdi- 
tos regulares?  Servandum  est  decretum  Clem.  VIII.  editum  die 
15.  Martii  1596.  in  quo  statuitur  quoscumque  Superiores  regulares 
literas  dimissorias  concedere  debere  suis  subditis  regularibus  di- 
rectas tamen  ad  Episcopum  dioecesanum  intra  cujus  Dioecesis  fines 
est  Monasterium,  ut  ab  ipso  Episcopo  ordinentur.  Quod  si  Epis- 
copus est  absens  vel  habiturus  non  est  ordinationes,  tunc  pote- 
runt dare  literas  dimissorias  ad  quemcumque  Episcopum.  Ex- 
primere autem  tenentur  in  dimissorialibus  literis  alterutram  ex 
dictis  causis  ob  quam  oporteat  ad  extraneum  Episcopum  confu- 
gere, vel  quia  scilicet  Episcopus  loci  in  quo  est  Monasterium  ab- 

est,  vel  quia  ordinationem  non  habet.  Ut  vero  omnis  fraudis  sus- 
picio removeretur,  Benedict.  XVI.  confecit  Const.  quae  incipit  ‘ Im- 
positi Nobis’  de  Ordinationibus  Regularium  tert.  kal.  Martii  an. 
1747.  et  publicavit  die  4.  ejusdem  mensis,  quaeque  in  tom.  2.  Bull. 
ejusdem  Pontificis  est  27'.  In  hac  Constitutione  statuit,  ut  in 
duobus  casibus  allatis  dum  superior  regularis  concedit  suo  subdito 
regulari  literas  dimissoriales  ad  quemcumque  Episcopum,  debeat 
sub  poena  nullitatis  ipsarum  literarum  unire  iisdem  authenticam 
attestationem  Curiae  episcopalis  vel  secretarii  Episcopi,  ex  qua  con- 
stet Episcopum  Dioecesanum  vel  abesse,  vel  ordinationem  non  esse 
habiturum  legitimo  tempore  proximo  ad  ordinationem  statuto;  mi- 
nime vero  sufficiunt  attestationes  quibus  declaratur  ipsum  Ordina- 
rium extra  tempora  (6  sabbata)  statuta  ordinationem  non  habitu- 
rum; S.  C.  Cone,  in  Lunen.  — Sarzanen.  18.  Aug.  1888.  — 

38.  Sciendum  vero  est  aliquas  familias  religiosas  privilegio 
fimi  ut  possint  eorum  alumni  ordines  recipere  a quocumque  Epis- 
copo catholico  Sedis  Apostolicae  gratiam  et  communionem  habente. 
Benedictus  XIV.  autem  in  cit.  loco  declaravit,  hoc  privilegium 
valere  tantummodo  1°.  si  fuerit  illud  privilegium  concessum  vel 
confirmatum  post  Cone.  Tridentinum:  nam  anteriora  privilegia  circa 
hanc  rem  abrogata  esse  censentur.  2°.  Ut  fuerit  nominatiin  con- 
cessum religiosae  familiae,  et  non  illi  vindicatum  ex  communione, 
quam  vocant,  privilegiorum.  Ejusmodi  privilegio  fruuntur:  Socie- 
tas Jesu  (Gregor.  XIII.  Const.  *Pium  et  utile » d.  22.  Sept  1585), 
Congr.  ss.  Redemptoris  (Leo  XII.:  «Inter  religiosas»,  d.  11.  Mart. 
1828).  Maximi  momenti  est  cit.  Const.  Benedict.  XTV.  et  in  ea 
referuntur,  quae  fuerant  ab  antecessoribus  Rom.  Pontificibus  in  hac 
materia  statuta.  — Literae  dimissoriales  non  expirant  morte  con- 
cedentis. Licet  enim  videantur  imitari  formam  mandati;  tamen 
revera  relate  ad  Clericum  continent  gratiam  jam  factam,  quae  firma 
manet  etiam  mortuo  concedente.  Cfr.  Reiff.  hoc  tit.  num.  139.  — 
Quod  si  Ordinarius  dimissoriales  injuste  recusaret,  clerico  nullum 
aliud  pateret  refugium  nisi  recursus  (non  appellatio)  ad  S.  Sedem; 
S.  C.  Con.  22.  Martii  1878  in  una  Ordinationis.  — 

39.  Quaeritur  quandonam  requirantur  literae  testimoniales, 
ut  licite  proprius  Episcopus  possit  subditum  suum  ordinare.  In 
quadruplici  casu  requiruntur  literae  hujusmodi.  1°.  Quando  clericus 
ordinatus  fuit  ab  Episcopo  proprio  ratione  unius  tituli,  et  promo- 

vendus  est  ad  altiores  ordines  ab  alio  Episcopo  qui  est  proprius 
ratione  alterius  tituli.  Prior  Episcopus  testimonium  ferre  debet 
de  ordine  collato,  de  vita,  bonisque  moribus  clerici,  nec  non  de 
nullius  impedimenti  existentia,  quominus  Clericus  ad  altiores  Or- 
dines promoveatur.  2°.  Requiruntur  literse  testimoniales  Episcopi 
originis  quando  Episcopus  beneficii  vel  domicilii  ordines  subdito 
suo  conferre  velit.  3°.  Requiruntur  liter®  testimoniales  Episcopi 
originis  et  Episcopi  domicilii,  quando  Episcopus  familiarem  suum 
ordinare  velit.  4°.  In  genere  si  subditus  proprius  Episcopi  alibi 
tamdiu  commoratus  fuerit  ut  ibi  contrahere  potuerit  impedimentum 
canonicum,  ad  ordines  suscipiendos  requiruntur  liter®  testimoniales 
Episcopi  loci  ejusdem.  — Hoc  commorationis  tempus  decisionibus 
S.  C.  Concilii  clarius  definitum  est:  in  Firmam,  d.  9.  Sept  1893, 
in  Urgellen.,  d.  26.  Jan.  1895,  quarum  altera  sic  se  habet:  «Pro 
clericis  ordinandis  jam  militias  addictis,  sub  poena  a Const.  «Apo- 
stolic®  Sedis»  comminata,  requiri  literas  testimoniales  Ordinarii, 
in  cujus  dioecesi  per  trimestre  commorati  fuerint.»  De  ceteris 
clericis  militi®  non  addictis  nihil  definitur;  ergo  remanet  in  suo 
vigore  ac  etiam  confirmatur  testimonio  a contrario  regula  de  lit. 
testimonialibus  tunc  exhibendis,  quando  commoratio  protracta  fu- 
erit ultra  semestre. 

40.  Hac  in  re  sciendum  est  1°.  in  nnperrima  Const  Apostolicce 
JSedis  inter  suspensiones  lat®  sententi®  summ.  Pontifici  reservatas 
sub  n.  3°.,  et  hanc  designari:  ‘suspensionem  per  annum  ab  ordinum 
administratione  ipso  jure  incurrunt  ordinantes  'alienum  subditum 
etiam  sub  pr®textu  beneficii  statim  conferendi,  aut  jam  collati, 
sed  minime  sufficientis,  absque  ejus  Episcopi  literis  dimissorialibus, 
vel  etiam  subditum  proprium,  qui  alibi  tanto  tempore  moratus  sit, 
ut  canonicum  impedimentum  ibi  contrahere  potuerit,  absque  ordi- 
narii ejus  loci  literis  testimonialibus’.  — 2°.  Sciendum  est  in  c.  8. 
sess.  23.  de  Bef.  in  Trid.  hanc  esse  dispositionem:  ‘Unusquisque 
autem  a proprio  Episcopo  orfiinetur.  Quod  si  quis  ab  alio  pro- 
moveri petat,  nullatenus  id  ei,  etiam  cujusvis  generalis  aut  spe- 
cialis rescripti  vel  privilegii  pr®textu,  etiam  statutis  temporibus 
permittatur,  nisi  ejus  probitas  ac  mores  Ordinarii  sui  testimonio 
commendentur.  Si  secus  fiat,  ordinans  a collatione  ordinum  per 
annum  et  ordinatus  a susceptorum  Ordinum  executione,  quamdiu 
proprio  Ordinario  videbitur  expedire,  sit  suspensus’.  Quare  etiam 
quando  non  requiruntur  liter®  dimissoriales,  tamen  necessari®  sunt 

testimoniales  liter*  Ordinarii  proprii.  — 3°.  In  cit.  Oonst.  Aposto- 
lic*  Sedis,  in  paragrapho  in  quo  numerantur  Suspensiones  latae 
Sententiae  Papae  reservatae  sub  n.  7.  haec  leguntur:  ‘Clerici  Saecu- 
lares externi  ultra  quattuor  menses  in  Urbe  commorantes  ordi- 
nati ab  alio,  quam  ab  ipso  suo  ordinario  absque  licentia  Cardinalis 
Urbis  Vicarii,  vel  absque  praevio  examine  coram  eodem  peracto, 
vel  etiam  a proprio  Ordinario  posteaquam  in  praedicto  examine 
rejecti  fuerint;  nec  non  Clerici  pertinentes  ad  aliquem  ex  sex  epis- 
copatibus suburbicariis,  si  ordinentur  extra  suam  Dioecesim,  di- 
missorialibus  sui  Ordinarii  ad  alium  directis  quam  ad  Card.  Urbis 
Vicarium;  vel  non  praemissis  ante  ordinem  sacrum  suscipiendum 
exercitiis  spiritualibus  per  decem  dies  in  domo  Urbana  sacerdotum 
a Missione  nuncupatorum,  suspensionem  ab  Ordinibus  sic  susceptis 
ad  beneplacitum  s.  Sedis  ipso  jure  incurrant:  Episcopi  vero  ordi- 
nantes ab  usu  pontificalium  per  annum’. 

41.  Appendicis  loco  quaeri  potest  utrum  Episcopus  possit  in 
aliena  Dioecesi  Ordines  conferre.  Licet  ordinatio  sit  actus  volun- 
tariae jurisdictionis,  quae  jurisdictio  regulariter  in  subditos  proprios 
exerceri  potest  etiam  extra  proprium  territorium,  L.  2 ff.  de  Off. 
Procons.,  tamen  hac  in  re  Tridentinae  dispositiones  prae  oculis  ha- 
bendae sunt.  Primo  quidem  in  sess.  6.  c.  5.  de  Ref.  traditur: 
‘Nulli  Episcopo  liceat  cujusvis  privilegii  praetextu  pontificalia  in 
alterius  Dioecesi  exercere,  nisi  de  Ordinarii  loci  expressa  licentia 
et  in  personas  eidem  Ordinario  subjectas  tantum.  Si  secus  factum 
fuerit,  Episcopus  ab  exercitio  pontificalium,  et  sic  ordinati  ab  exe- 
cutione  ordinum  sint  ipso  jure  suspensi’.  Item  in  sess.  7.  c.  11. 
de  Ref.  ‘Facultates  de  promovendo  a quocumque  (scilicet  liter® 
dimissoriales  generales)  non  suffragentur  nisi  habentibus  legitimam 
causam,  ob  quam  a propriis  Episcopis  ordinari  non  possint,  in  lite- 
ris exprimendam;  et  tunc  non  ordinentur  nisi  ab  Episcopo  in  sua 
Dioecesi  residente,  aut  pro  eo  pontificalia  exercente,  et  diligenti 
praevio  examine’.  Ex  quibus  locis*  inferunt  Doctores:  1°.  omnes 
ordines  majores  et  minores  conferendi  sunt  in  propria  Dioecesi 
Episcopi  ordinantis;  2°.  Episcopus  alienis  subditis  in  propria  dioe- 
cesi ordines  conferre  nequit,  nisi  tales  exhibeant  dimissoriales  sive 
generales  sive  particulares;  3°.  Episcopus  in  aliena  dioecesi  pro- 
priis subditis  ordines  conferre  nequit  nisi  de  expressa  licentia  Or- 
dinarii loci;  4°.  quoad  subditos  non  proprios  Episcopus  in  aliena 
dioecesi  ordines  conferre  nequit  nisi  de  expressa  licentia  Ordinarii 

loci  et  ejusdem  subditis;  5°.  Tertii  Episcopi  subditis  Episcopus  ordi- 
nes conferre  nequit  in  aliena  dioecesi,  nisi  tales  exhibeant  lit.  dimiss. 
generale e et  Episcopus  ordinans  pro  Episcopo  loci  pontificalia  exercet. 
Si  particulares  tfcntuin  sunt  lit.  dim.,  Episcopus  probabilius  nequit 
omnino,  quia  Episcopus  loci  quippe  qui  delegatus  sit  ad  particula- 
rem casum,  nequit  subdelegare.  — Quamvis  in  cit.  locis  de  prima 
Tonsura  mentio  non  fiat,  tamen  ex  analogia  cum  c.  2.  de  Ref. 
sess.  14.  ejusdem  Con.  Trid.  et  quia  ipsius  quoque  collatio,  licet  absque 
insignibus  Pontificalibus  fieri  possit,  est  actus  pontificalis  Episcopi, 
dicendum  est,  Episcopum  in  aliena  Dicecesi  eam  conferre  non  posse 
absque  licentia  Ordinarii  loci.  — Quid  vero  dicendum  de  loco 
exempto?  Si  locus  exemptus  est  intra  limites  alicujus  Diceceseos, 
ad  licitam  collationem  Ordinum  requiritur  licentia  Episcopi  Dioe- 
cesani,  et  Praelati  loci  illius.  Si  autem  locus  exemptus  sit  extra 
quamcumque  Dicecesim,  idest  nullius  Diceceseos,  requiritur  et  suffi- 
cit licentia  Praelati  superioris  loci.  Ita  Doctores  explicantes,  c.  5. 
sess.  6.  Trid.  de  Ref.;  attamen  cfr.  n.  36.  supra.  Ratio  harum  dis- 
positionum est  ordinata  administratio  jurisdictionis  ecclesiasticae, 
quae  in  concreta  conditione  Ecclesiae,  ne  confusio  oriatur,  exigit 
limitationem  territorii  in  exercitio  propriae  potestatis. 

42.  Nunc  de  titulo  Ordinationis  qui  constituit  quartam 
qualitatem  Ordinandorum.  — Sciendum  est  ex  primitiva  praxi  Chri- 
stianae societatis  Episcopos  sedem  fixisse  propriam  in  civitatibus 
principalioribus,  ibique  fundatam  fuisse  Ecclesiam  Cathedralem, 
idest  Ecclesiam  in  qua  aderat  Cathedra  Episcopalis.  Crescentibus 
vero  undique  fidelibus,  factum  est,  ut  constituerentur  Ecclesiae  mi- 
nores, ad  quas  de  Ecclesia  Cathedrali  mittebantur  Ministri  sacri, 
ut  Verbum  Dei  praedicarent  et  Sacramenta  administrarent  fidelibus 
illarum  minorum  Ecclesiarum;  quique  fideles  mediantibus  sacris 
Ministris  ab  Episcopo  missis,  dicebantur  cum  eodem  Episcopo  com- 
municare. Sacri  autem  Ministri,  cum  semper  iidem  destinarentur 
iisdem  Ecclesiis,  dicti  sunt  ministri  seu  sacerdotes  ear undem  eccle- 
siarum; immo  Cardinales  earundem  appellabantur,  et  Ecclesiae  appel- 
latae sunt  tituli.  Quare  cum  hae  Ecclesiae  augerentur,  dicebantur 
augeri  tituli  Clericorum.  Quae  ecclesiae  in  similitudinem  Ecclesiae 
Cathedralis  inceperunt  habere  plures  Clericos  et  ministros,  qui  vive- 
bant et  sustentabantur  ab  iisdem  ecclesiis.  Quare  Clerici  dicebantur 
de  titulo  talis  vel  talis  Ecclesiae,  eo  quod  in  Clerum  ejusdem  adsciti 
erant.  Et  qui  nulli  Ecclesiae  adscripti  erant,  dicebantnr  vagi  et 

acephali,  quique  difficile  ordinabantur,  sive  quia  reputabantur  in- 
utiles, sive  quia  congrua  ad  vivendum  sustentatione  carebant. 

43.  Quod  vero  prius  exceptio  rara  fuit,  incepit  frequentius 
contingere,  ita  ut  turbae  Clericorum  vagorum  augerentur  in  dede- 
cus status  ecclesiastici.  Artibus  enim  alienis  a conditione  Clericali, 
vel  negotiationi  studebant.  Quare  in  Cone.  Lateran.  3.  sub  Ale- 
xandro III.  constitutum  est,  ceu  refertur  in  c.  4.  de  Prceb.  (III.  5) 
ut  Presbyteri  vel  Diaconi  ordinati  absque  titulo  Episcopi  expensis 
alerentur,  donec  de  Ecclesia  providerentur,  nisi  de  paternis  bonis 
haberent  unde  viverent.  Quam  dispositionem  Innoc.  III.  ad  Sub- 
diaconos  extendit,  quemadmodum  videre  est  in  c.  16.  eod.  tit. 
Porro  mens  Patrum  Lateranensium  erat  ut  vetus  disciplina  ite- 
rum in  usum  revocaretur,  et  Clerici  non  ordinarentur  nisi  in  mini- 
sterium alicujus  Ecclesiae  ex  cujus  bonis  alerentur.  Attamen  verba 
Concilii  ita  accepta  sunt  ut  novus  titulus  s.  Ordinationis  induce- 
retur, titulus  nempe  patrimonii  domestici,  idest  paternorum  bono- 
rum. Qui  titulus  admittebatur  cum  Clericis  Ecclesiae  necessarios 
vel  utilis  erat,  et  simul  vel  nullum  aderat,  vel  insufficiens  bene- 
ficium in  eadem  Ecclesia. 

44.  Ex  tempore  Cone.  Trid.  quattuor  sunt  tituli  praecipui : be- 
neficii, patrimonii,  pensionis,  religionis  sive  paupertatis,  inter  quos 
titulus  patrimonii  et  tit.  pensionis  surrogatorii  sunt.  De  singulis 
plura  dicenda. 

De  titulo  beneficii.  Cone.  Trid.  in  c.  2.  sess.  21  .de  Ref.  circa 
hunc  titulum  statuit:  «Ne  quis  clericus  saecularis  . . . ad  ss.  ordines 
promoveatur,  nisi  prius  legitime  constet,  eum  beneficium  ecclesias- 
ticum, quod  sibi  ad  victum  honeste  sufficiat,  pacifice  possidere». 

Juxta  textum  allegatum  1#.  legitime  constare  debet  de  titulo, 
secus  Ordinans  se  periculo  exponit  obligationis  sustentandi  sic  ordi- 
natum ; 2°.  requiritur  pacifica  beneficii  possessio,  non  sufficit  litigiosa, 
multo  minus  jus  tantum  ad  rem  vel  promissio  beneficii;  3°.  requi- 
ritur beneficium  ad  honestam  sustentationem  sufficiens.  Quae  suffi- 
cientia melius  determinatur  taxa  synodali  vel  diaecesana.  — Arbi- 
trio Episcopi  remissum  est,  utrum  onera  missarum  detrahi  debeant 
in  taxa  synodali  determinanda  necne;  S.  C.  Cone,  in  Amerina, 
17.  Junii  1723  et  alias  d.  3.  Aug.  1822.  Cfr.  Benedictum  XIV.  in 
syn.  dicec.  1. 12.  c.  9.  — Dein  praescribit  idem  Cone.  Trid.  in  eodem 
c.  2.  sess.  21.  de  ref.  «Id  vero  beneficium  resignare  non  possit,  nisi 
facta  mentione,  quod  ad  illius  beneficii  titulum  sit  promotus;  neqne 

ea  resignatio  admittatur,  nisi  constito,  quod  aliunde  vivere  commode 
possit;  et  aliter  facta  resignatio  nulla  sit».  Id  quod  S.  C.  Cone,  in 
Lancianen.,  d.  9.  Febr.  1726  accuratius  determinavit:  I.  Ordinatus 
ad  titulum  beneficii  in  illius  resignatione  individualiter  debet  ex- 
primere, se  ad  ejus  titulum  fuisse  ordinatum;  non  sufficit  expri- 
mere : forsitan  ordinatum.  II.  Hac  in  resignatione  per  concludentes 
rationes  constare  debet,  resignantem  habere,  unde  commode  vivere 
possit.  Inter  concludentes  rationes  numerari  nequit  juramentum  solum 
resignantis.  Fontes  commode  vivendi  sunt:  aut  beneficium  aut  pa- 
trimonium per  sententiam  Episcopi  declaratoriam  priori  beneficio 
subrogatum.  Qnodsi  beneficium  in  se  solum  insufficiens  censetur, 
suppleri  potest  patrimonio  vel  pensione;  S.  C.  Cone.  12.  Martii  1718. 

45.  De  titulo  patrimonii  et  pensionis.  Patrimonium  ut  'sufficiat 
ad  titulum,  debet  constitui  ex  bonis  certis,  stabilibus  et  immobili- 
bus vel  talibus,  qu®  immobilibus  aequiparantur.  Pensio  praestari 
potest  vel  ex  proventibus  Ecclesiae  alicujus  vel  gubernii  vel  etiam 
personae  privat®.  S.  C.  Cone,  in  Beien .,  d.  26.  Jan.  1895  Episcopo 
facultatem  tribuit  constituendi  thesaurariam,  i.  e.  pensionem  annuam 
a gubernio  solutam,  dummodo  perpetua  sit,  in  s.  patrimonium. 

Quoad  titulum  patrimonii  vel  pensionis  haec  sunt  statuta  a 
Cone.  Trid.  cp.  2.  de  Ref.  sess.  21.:  «Patrimonium  . . vel  pensio- 
nem obtinentes  ordinari  posthac  non  possint,  nisi  illi,  quos  Epis- 
copus judicaverit  assumendos  pro  necessitate  vel  commoditate  eccle- 
siarum suarum;  eo  quoque  prius  perspecto,  patrimonium  illnd,  vel 
pensionem  vere  ab  eis  obtineri,  taliaque  esse,  qu®  eis  ad  vitam  sus- 
tentandam satis  sint,  atque  illa  deinceps  sine  licentia  Episcopi  alienari 
aut  exstingui  aut  remitti  nullatenus  possint,  donec  beneficium  ec- 
clesiasticum sufficiens  sint  adepti,  vel  aliunde  habeant,  unde  vivere 
possint.»  Ex  dictis  patet:  a.  Patrimonium  vel  pensionem  esse  titulum 
suppletorium ; b.  quidquid  de  possessione  vel  resignatione  beneficii 
dictum  est,  analogice  valere  in  possidendo  vel  abdicando  patrimonio 
vel  pensione.  Nec  fictitii  ergo  patrimonii  dispositio  sustinetur  nec 
pariter  admittitur  pactum  seu  conventio  qua  Clericus  qui  recepit 
bona  ad  constituendum  patrimonium,  sese  obligat  ad  restituendos  vel 
donandos  fructus  bonorum  patrimonii  illi  qui  eadem  bona  in  patri- 
monium concessit.  Scilicet  hoc  pactum  non  tenet;  S.  C.  Cone.,  d. 
11.  Maji  1599  et  d.  14.  Maji  1671;  Benedict.  XIV.:  Inst.  26.  n.  15. 

46.  De  titulo  religionis  vel  paupertatis.  Clerici  regulares  be- 
neficium ab  Ecclesia  non  recipiebant  ob  votum  paupertatis,  sed  tamen 

ex  quasi  contractu  cum  Religione  cui  mancipabantur,  ab  eadem  re- 
cipiebant sustentationem  convenientem  statui  proprio.  Quare  vi  pro- 
fessionis religiosae  qua  et  renunciatio  fiebat  temporalibus  bonis,  et 
mancipatio  simul  religioso  statui,  Clericus  Regularis  jus  acquirebat 
ad  propriam  sustentationem.  Quare  per  professionem  religiosam 
consultum  fuit  convenienti  statui  Regularium  illorum  qui  Ordines 
suscipiebant.  Unde  titulus  specialis  inductus  fuit  pro  s.  Ordina- 
tione Clericorum  in  ordinibus  regularibus.  Titulus  hujusmodi  ob 
renunciationem  factam  bonis  temporalibus,  dictus  est  titulus  pau- 
pertatis. Huic  praxi  nihil  detraxit  jus  commune  Decretalium  vel 
Tridentini  in  c.  2.  sess.  21.  de  Ref..  nam  de  Regularibus  non  lo- 
quuntur. 

Ut  titulus  hic  religiosae  paupertatis  locum  habeat,  requiritur 
perpetua  mancipatio  viri  in  religiosa  familia.  Necesse  scilicet  est, 
ut  a Religione  ordinando  in  perpetuum  tuta  reddatur  sustentatio; 
secus  periculum  adesse  posset  ne  Clericus  major  vel  mendicare  vic- 
tum vel  turpibus  negotiis  dare  operam  cogeretur.  Quare  ad  con- 
stituendum titulum  professio  votorum  solemnium  necessaria  est. 
Hinc  Novitii  non  possunt  promoveri  ad  sacros  Ordines  nisi  habeant 
titulum  beneficii  vel  patrimonii  vel  pensionis.  Qui  tituli  requirun- 
tur etiam  pro  religiosis  qui  profiteantur  in  Religione  quae  licet  pro- 
bata et  recepta  ab  Ecclesia  sit,  tamen  non  habet  vota  solemnia. 
Ita  decrevit  s.  Pius  V.  in  Const.  quae  incipit  iRam.  Pontifex  edita 
pridie  idus  Octobris  an.  1 568.  Haec  dispositio  renovata  est  in  Const. 
*Apostolicce  Sedis » in  qua  inter  suspensiones  latae  sententiae  Rom. 
Pontifici  reservatas  sub  n.  4.  legitur  suspensio  per  annum  a colla- 
tione Ordinum  inflicta  Ordinanti,  qui  excepto  casu  legitimi  privi- 
legii Ordinem  sacrum  contulerit  absque  titulo  beneficii  vel  patri- 
monii Clerico  in  aliqua  Congregatione  viventi  in  qua  solemnis  pro- 
fessio non  emittitur,  vel  etiam  Religioso  nondum  professo.  Quare 
cit.  Constitutio  S.  Pii  V.  servanda  est  etiam  in  omnibus  religioni- 
bus approbatis  cum  votis  solemnibus  quoad  novitios  qui  licet  emi- 
serint vota  simplicia,  tamen  nondum  emiserunt  solemnia,  quae  ex 
dispositione  Summi  Pont.  Pii  IX.,  de  qua  in  Lib.  3.,  emitti  nequeunt 
nisi  post  triennium  ab  editis  votis  simplicibus.  Ita  quaestionem  pro- 
positam resolvit  idem  Sum.  Pontifex  die  20.  Januarii  1860. 

Ex  peculiari  autem  Const.  Gregorii  XIII.  « Ascendente » et  Gre- 
garii XIY.  ‘Erdesm  cathohcce’  excepti  sunt  Religiosi  Soc.  .Tesu  qui 
post  emissionem  trium  votorum  simplicium  possunt  ad  sacros  Or- 

dines  promoveri.  Hoc  privilegium  et  aliae  religiosae  familiae  fuerunt 
consecutae.  Ne  autem  religiosus  post  ordines  sacros  susceptos  ex 
familia  regulari  dimissus  cogatur  mendicare  vel  artes  minus  con- 
venientes exercere,  tradunt  Doctores  teneri  Praelatos  eum  providere 
de  honesta  sustentatione  donec  canonicum  titulum  obtineat,  prout 
in  specie  de  religiosis  Soc.  Jesu  respondisse  Sixtum  V.  refert  Bar- 
bosa:  De  Off.  et  Pot.  Epis.  par.  2.  alleg.  19.  n.  7. 

47.  Notatu  dignissimum  est  decretum  generale  S.  C.  Episco- 
porum et  Regularium,  d.  4.  Novembris  1892,  quod  in  extenso  legi 
potest  in  appendice  I.  Quo  ex  decreto  concludes: 

1)  Quidquid  supra  n.  46.  §.  «Ut  titulus»  dictum  est  de  vera 
et  propria  religione,  analogice  valet  de  quocunque  instituto  votorum 
simplicium  sive  perpetuorum  sive  temporaneorum,  «ita  ut  horum 
Institutorum  Superiores  non  possint  in  posterum  literas  dimissoria- 
les concedere  pro  ss.  Ordinibus  vel  quomodocunque  ad  ss.  Ordines 
alumnos  promovere  titulo  Mensae  communis  vel  Missionis,  nisi 
illis  tantum  alumnis,  qui  vota  quidem  simplicia,  sed  perpetua  jam 
emiserint,  et  proprio  Instituto  stabiliter  aggregati  fuerint;  vel  qui 
saltem  per  triennium  permanserint  in  votis  simplicibus  temporaneis 
quoad  ea  Instituta  quae  ultra  triennium  perpetuam  differunt  profes- 
sionem. Revocatis  . . . omnibus  induitis  ac  privilegiis  necnon  dis- 
positionibus contrariis  in  respectivis  Constitutionibus  contentis,  etsi 
tales  Constitutiones  fuerint  a s.  Sede  Apostolica  approbatae».  — 
Magna  differentia  inde  resultat  inter  tempus  ante  et  post  hoc  decre- 
tum: Prius  Superiores  poterant  lit.  dimissoriales  dare  vel  quomodocun- 
que promovere  alumnos  suos  ad  titulum  Mensae  vel  Missionis  nullo 
habito  professionis  temporis  respectu,  nunc  autem  eorundem  Insti- 
tutorum alumni  nullo  modo  promoveri  possunt  nisi  post  professio- 
nem vot.  simplicium  aut  perpetuorum  aut  temporalium  quidem,  ubi 
simplicia  tantum  emittuntur  vel  perpetua  ultra  triennium  differun- 
tur, sed  elapso  saltem  triennio. 

Decretum  hoc  citatum  nihil  immutavit  circa  potestatem  vel 
privilegium  dandi  lit.  dimissoriales  vel  promovendi  ad  ss.  ordines, 
uti  S.  C.  Epp.  et  RR.  in  Parisien.,  d.  9.  Febr.  1894,  declaravit, 
sed  in  hac  materia  valet  jus  quod  etiam  ante  hoc  decretum  va- 
lebat. Nonnulli  enim  inauditas  facultates  inde  deducere  niteban- 
tur, sed  immerito  prorsus,  nam  S.  C.  hypothetice  loquitur:  Si  omnino 
possunt,  non  possunt  ante  triennium;  si  omnino  non  possunt,  nun- 
quam possunt,  neque  post  triennium.  — 

2°.  Si  interdum  speciales  circumstantiae  dispensationem  ut 
ss.  Ordines  ante  tempus  recipiantur,  suadent,  dispensatio  non  datur 
super  requisito  professionis  solemnis  vel  simplicis  perpetuae,  sed 
potius  super  requisito  temporis  ita  ut  «Clericus  vota  solemnia  ante 
triennium  vel  vota  simplicia  perpetua  ante  tempus  a respectivi 
Instituti  Constitutionibus  praescriptum  nuncupare  possit». 

3".  «Alumni  votorum  solemnium,  vel  simplicium  perpetuorum, 
vel  temporalium,  in  sacris  Ordinibus  constituti,  qui  expulsi  vel 
dimissi  fuerint  — de  jure  et  modo  expellendi  cfr.  decr.  gen.  4.  Nov. 
1892  in  app.  n.  III.,  — perpetuo  suspensi  maneant,  donec  a S.  Sede 
alio  modo  eis  consulatur;  ac  praeterea  Episcopum  benevolum  rece- 
ptorem invenerint,  et  de  ecclesiastico  patrimonio  sibi  providerint». 

4°.  «Qui  in  ss.  Ordinibus  constituti  et  votis  simplicibus  ob- 
stricti sive  perpetuis,  sive  temporalibus,  sponte  dimissionem  ab 
Ap.  Sede  petierint  et  obtinuerint,  vel  aliter  ex  Apostolico  privilegio 
a votis  simplicibus  vel  perpetuis  vel  temporaneis  dispensati  fuerint  '• 
ex  claustro  non  exeant,  donec  Episcopum  benevolum  receptorem 
invenerint,  et  de  ecclesiastico  patrimonio  sibi  providerint,  secus 
suspensi  maneant  ab  exercitio  susceptorum  Ordinum.  Quod  porri- 
gitur quoque  ad  alumnos  votorum  simplicium  temporalium  qui 
quovis  professionis  vinculo  jam  forent  soluti,  ob  elapsum  tempus 
quo  vota  ab  ipsis  fuerunt  nuncupata». 

5°.  Requisita  «ut  Episcopum  benevolum  receptorem  inveniant 
et  patrimonium  ecclesiasticum  constituant»  sumenda  esse  collective 
i.  e.  utrumque  requiri,  non  sufficere  «Episcopum  benev.  receptorem 
invenisse»,  S.  C.  EE.  et  RR.  in  Abulen.,  d.  20.  Nov.  1895  ad  Iuni., 
dub.  1“"'.  respondit 

6°.  Suspensio  quae  ejusmodi  clericos  majores  a votis  solutos 
et  extra  claustra  degentes  obligat,  non  tollitur  ipso  facto,  i.  e.  in- 
vento Episcopo  benevolo  receptore  et  constituto  s.  patrimonio,  sed 
ab  Apostolica  Sede  tantum  idque  impleto  utroque  hoc  requisito; 
taliter  respondit  S.  C.  EE.  et  RR.,  d.  20.  Nov.  1835  ad  IU1".,  dub. 
Hum. . cfr.  Suspensionem  5.  Constitutionis  «Apost.  Sed.».  Suspensio 
4.  cit.  Const  Apostolicce  Sedis  in  decr.  «Auctis  admodum»  non  ex- 
tenditur ad  Episcopum  conferentem  majores  ordines  clerico  non- 
dum professo  vota  simplicia  perpetua  vel  nondum  per  triennium 
versato  in  votis  simplicibus  temporaneis. 

7°.  Quid  de  miserrimo  ejusmodi  clericorum  majorum  suspen- 
sorum statu,  si  Episcopum  invenire  patrimoniumque  sibi  consti- 

tuere  nequeunt?  — «Unus  ex  illis»,  ait  Episcopus  Abulensis,  «jam 
Presbyter,  in  agrariis  laboribus  occupatus,  victum  sibi  comparat». 
— S.  C.  EE.  et  RE.  Episcopo  talium  clericorum  (Abulensi)  «tri- 
buit facultatem,  quatenus  nihil  aliud  sibi  obstet,  permittendi  prae- 
fatis alumnis  ss.  Ordines  exercere  ad  tempus  sibi  bene  visum,  donec 
maneant  in  sua  Dioecesi,  firma  obligatione  sibi  inveniendi  Epis- 
copum benev.  receptorem  et  constituendi  sibi  s.  patrimonium  ad 
formam  Decr.  Audis  admodum  aut  Rescriptorum  S.  C.,  si  quae 
obtinuerint;»  S.  C.  EE.  et  RR.,  d.  20.  Nov.  1896  ad  nuu>. 

48.  Ut  materiam  de  ordinationis  titulo  integre  tractemus,  di- 
cendum est  praeter  hos  4 titulos  primarios,  sc.  beneficii,  patrimonii 
vel  pensionis,  professionis  religiosae  sive  paupertatis,  non  deesse 
alios  titulos  quasi  secundarios  inter  quos  praecipuus  est  titulus  Mis- 
sionis. Cum  Missiones  ad  fidem  propagandam  statutae  sint  ad  in- 
star Dioecesium  ita  ut  sacri  ministri  alantnr  ex  ipsa  Missione,  in- 

* ductus  est  novus  titulus  s.  Ordinationis  idest  titulus  Missionis. 
Urbanus  vero  VIII.  Alumnis  collegii  de  Propag.  Fide  die  18.  Maj. 
1638.  et  Alumnis  Seminarii  Pragensis  die  13.  Martii  1640.  con- 
cessit privilegium  ut  ordinari  possent  ad  titulum  Missionis.  Similiter 
concessit  Clemens  X.  alumnis  Seminarii  Papiensis  ordinationem 
ad  titulum  mensas  Seminarii;  Sixtus  V.  alumnis  Sem.  Veneti  ordi- 
nationem ad  tit.  servitii  Ecclesiee;  S.  C.  Concilii,  d.  21.  Jun.  1879, 
pro  dioecesi  Mexicana  C.  sustinuit  praxim  ordinandi  ad  tit.  Admini- 
strationis,  qui  titulus  consistit  in  jure  percipiendi  portionem  ex  ob- 
lationibus praestandis  a fidelibus  pro  servitio  et  cura  animarum. 

Plane  extraordinarius  est  titulus  mensas  in  Germania  usita- 
tissimum Est  hic  titulus  cautio,  legitima  sustentationis  compe- 
tentis clerico  majori  tunc  praestandae,  quando  ad  obeunda  ss.  mu- 
nera inhabilis  factus  sit.  Quae  cautio  praestari  potest  sive  a com- 
munitate ecclesiastica  vel  civili  sive  a personis  privatis  sive  regu- 
lariter a principe,  ideoque  vocatur  nltimus  titulus ■ mensae  Regiae, 
Caesareae;  cfr.  Beiffenstuel,  h.  t n.  76;  Engel  Lud. : in  Collegio 
jur.  can.  1.  I.  t.  14.  n.  14.  — 

49.  Quinta  qualitas  Ordinationis  est,  ut  persona  idonea  assu- 
matur. Hinc  indigni  repelluntur.  Indigni  autem  censentur  non 
solum  qui  aliquo  impedimento  irregularitatis  detinentur,  et  suffi- 
cientis scientiae  defectu  laborant;  sed  etiaun  qui  bonae  vitae  et 
morum  testimonio  non  commendantur.  2.  Quoad  scientiam  regu- 

Santi,  I.  Decr.  10 


Digitized  by  LjOOQie 


146 


DECRETALIUM  GREGORII  IX.  LIB.  L 


larium  S.  C.  EE.  et  RR.  d.  4.  Nov.  1892  gen.  decr.  sub  n.  VL 
haec  statuit:  «Professi  tum  votorum  solemnium,  tum  simplicium 
ab  Ordinariis  locorum  ad  S.  Ordines  non  admittantur,  nisi,  praeter 
alia  a jure  statuta,  testimoniales  literas  exhibeant,  quod  saltem 
per  annum  s.  theologiae  operam  dederint,  si  agatur  de  subdiaconaiu, 
ad  minus  per  biennium,  si  de  diaconatu,  et  quoad  presbyteratum, 
saltem  per  triennium,  praemisso  tamen  regulari  aliorum  studiorum 
curriculo».  — Quoad  vitae  bonitatem  quaestio  proponitur:  an  Epis- 
copus qui  ex  privata  scientia  aliquem  videat  indignum,  licet  publice 
appareat  dignus,  possit  eidem  Ordines  denegare?  Juxta  veterem 
Sacrorum  Canonum  disciplinam  Clerici  saeculares  non  poterant  re- 
pelli a susceptione  superiorum  Ordinum  nisi  ex  causa  manifesta 
et  probata  in  foro  externo  c.  4.  h.  t.  Hinc  privata  scientia  Epis- 
copo satis  non  erat  ut  aliquem,  exterius  et  publice  idoneum,  ab 
ordinibus  recipiendis  arceret  Clerici  vero  regulares  ob  votum 
obedientise  poterant  excludi  ab  Ordinibus  ex  causa  nota  superiori 
c.  5.  h.  t 

50.  Verum  nova  dispositio  facta  est  a Cone.  Tridentino,  cp.  1. 
sess.  14.  de  Ref.,  ubi  — firma  remanente  dispositione  c.  4.  h.  t 
quoad  crimina  publica  clericorum  — dispositionem  c.  5.  h.  t.  circa 
crimina  regularium  applicavit  criminibus  occultis  clericorum  scecu- 
larium.  — Dispositio  Cone.  Tridentini  autem  haec  est:  «Ei,  cui 
ascensus  ad  sacros  ordines  a suo  Praelato,  ex  quacunque  causa, 
etiam  ob  occultum  crimen,  quomodolibet,  etiam  extrajudicialiter, 
fuerit  interdictus;  aut  qui  a suis  ordinibus,  seu  gradibus,  vel  digni- 
tatibus Ecclesiasticis  fuerit  suspensus,  nulla  contra  ipsius  Praelati 
voluntatem  concessa  licentia  de  se  promoveri  faciendo,  aut  ad  priores 
ordines,  gradus  et  dignitates,  sive  honoris  restitutio  suffragetur». 
Haec  verba  Cone.  Trident.  s.  C.  ejusdem  Concilii  responsionibus  illu- 
strantur; quare  singulae  decreti  Tridentini  partes  ab  invicem  se- 
paratae seorsim  sunt  tractandae. 

51.  1°.  Objectum  hujus  suspensionis  est  et  ascensus  ad  sacros 
ordines  et  exercitium  ordinum,  graduum,  dignitatum  honorumque. 
Secundam  hujus  propositionis  partem  in  cit.  decreto  c.  1.  sess.  24. 
non  satis  expresse  contentam  Benedictu \s  XIV.  in  Syn.  Dicec.  1.  XII., 
c.  8.,  n.  3.  decisionibus  S.  C.  Concilii  probat. 

2°.  Suspensio  dicta  ex  quacunque  causa,  etiam  ob  occultum 
crimen  ab  Episcopo  infligi  potest.  Causam  autem  seu  delictum 

suspensionis  manifestare  ipsi  reo  Praelatus  non  tenetnr;  Bene- 
dictos XIV.  c.  1.  n.  4. 

Si  adest  unum  crimen  occultum,  suspensio  infligi  potest,  nam 
non  requiruntur  plura  crimina,  sed  sufficit  unum.  Sed  si  adest 
crimen  publicum  tantum,  cui  non  saltem  conjungitur  occultum,  hac 
via  i.  e.  ex  informata  conscientia  procedi  nequit;  Benedicti  XIV. 
Const  *Ad  militantis »,  d.  1.  April  1742;  S.  C.  Concilii  in  Ver- 
cellen.  d.  12.  Martii  1643;  in  S.  Agathce  Gothorum ; d.  26.  Fe- 
bruarii 1853. 

3°.  Quoad  modum  procedendi  statuit  S.  Synodus  cit.  cp.:  «Quo- 
modolibet,  etiam  extrajudicialiter». 

Non  requiritur  ergo  monitio  triplex  vel  una  peremptoria.  Non 
habet  locum  appellatio  via  judiciali  e.  gr.  ad  Metropolitanum,  neque 
in  devolutivo  neque  in  suspensivo,  patet  solummodo  recursus  ad 
S.  Sedem,  cui  Prselatns  causam  manifestare  tenetur;  Benedictus  XIV. 
in  Syn.  dicec.,  c.  1.  nn.  4.  et  5.;  S.  C.  Cone,  in  Lucionen.,  die  8.  Maji 
1848  ad  QnD>.  Si  igitur  suspensus  ordinem  vetitum  suscipit  vel  exer- 
-cet  sive  ante  sive  post  recursum,  irregularitatem  ob  violatam  cen- 
suram contrahit;  Benedictus  XIV.  c.  1.  n.  5;  S.  C.  C.  c.  1.  ad  IVttm. 

4°.  Qusestio  exsurgit,  respectu  temporis  utrum  nempe  haec  sus- 
pensio perpetua  sit  an  temporanea.  Licet  olim  eadem  s.  Congr. 
in  cansa  Nullius,  d.  3.  Febr.  1593,  responderit:  «C.  1.  sess.  14.  de 
Ref.  locum  habere  in  prohibitionibus  et  suspensionibus,  tam  tem- 
poraneis quam  perpetuis ,»  posterioribus  tamen  temporibus  suspen- 
sionem ex  informata  conscientia  non 'sustinet  nisi  temporaneam: 
S.  C.  Cone,  in  S.  Severini,  d.  19.  Sept.  1778;  in  Placentina,  d. 
26.  Febr.  1848;  in  S.  Agathce  Goth.,  d.  26.  Febr.  1853. 

52.  Ut  plenior  hujus  tituli  tractatio  reddatur,  summario  modo 
describimus  poenas  contra  male  Ordinantes  et  male  Ordinatos.  — 
Delinquere  potest  Episcopus  in  ordinum  collatione  5 modis,  sc.  si 
Ordines  conferat:  1°.  extra  tempora  canonica;  2°.  interstitiis  canoni- 
cis non  servatis;  3°.  personae  nondum  in  aetate  legitima  constitutae; 
4°.  absque  titulo;  5°.  absque  licentia  vel  literis  aut  dimissorialibus 
aut  testimonialibus,  ubi  alterutrae  requiruntur. 

53.  Ad  Ium.  Ordinans  absque  privilegio  extra  legitima  tempora 
plectitur  suspensione  ferendos  sententiae  ad  tempus  a collatione 
Ordinum  quos  extra  tempora  canonica  contulit,  ex  c.  2.  h.  t. 

Ad  II"m.  Si  interstitia  ab  Ordinante  non  servantur , nulla  poena 
a jure  est  determinata  excepto  casu,  quo  quis  duos  uno  eodemque 

die  sacros  ordines  eidem  confert;  nbi  suspensio  ferendse  sent.  a col- 
latione utriusque  ordinis  c.  13.  h.  t.  statuitur. 

54.  Ad  IHum.  Si  Episcopus  scienter  ordinaverit  aliquem  ante 
aetatem  legitimam  in  majoribus,  subjicitur  suspensioni  ferendae  sen- 
tentiae a collatione  ordinum  generatim  ex  c.  14.  h.  t 

55.  Ad  IV,ini.  1°.  Episcopus  conferens  alicui  ordinem  majorem 
absque  congruo  titulo,  tenetur  sustentationi  honestae  tamdiu  pro- 
videre, quoadusque  sic  ordinatus  non  consequatur  sufficiens  bene- 
ficium vel  habeat  unde  honeste  vivere  possit,  ex  cc.  4.  et  16. 
De  Prceb.  (HI.  5).  Excipitur  casus  quo  per  falsa  instrumenta 
clericus  Episcopum  decepit.  Hoc  onus  alendi  Clericum  male  ordi- 
natum censetur  veluti  inhaerens  mensae  episcopali.  Hinc,  ne  mor- 
tuo Episcopo  ordinante  Clericus,  contra  decus  status  clericalis, 
mendicare  cogatur,  Capitulum,  sede  vacante,  et  novus  Episcopus 
tenentur  honestam  Clerico  illi  sustentationem  subministrare.  Nec 
valet  in  hypothesi  celebre  principium:  Leg.  unie.  Cod.  Ne  ex  de- 
licto defuncti  «successorem  non  posse  conveniri  ob  culpam  anteces- 
soris»; nam  1)  culpa  in  casu  non  tantum  fuit  Episcopi,  sed  etiam 
Ecclesiae  quae  non  restitit  Episcopo,  c.  «Quapropter»  C.  2.  q.  7.  — 
2)  Quia  mendicitas  Clerici  in  dedecus  redundaret  Ecclesiae  cui 
mancipatus  est,  et  in  cujus  sortem  seu  haereditatem  vocatus  fuit 
c.  16.  de  Prceb.  (III.  5)  et  c.  «Cleros»  D.  21.  Cfr.  Fagnani  conun. 
in  cit.  c.  16.  de  Prceb.  ubi  hanc  materiam  fusiori  calamo  evolvit» 
2°.  Quod  si  inter  Episcopum  et  Clericum  ordinandum  absque  titulo 
intercessit  tractatus  et  pactio,  qua  Clericus  promittit  se  pro  sua 
sustentatione  molestias  non  fore  allaturum  Episcopo,  ex  c.  45.  de 
Simonia  (V.  3),  ordinans  Episcopus  suspenditur  per  tres  annos  a 
potestate  ordinum  conferendorum.  Haec  suspensio  renovatur  et 
S.  Sedi  reservatur  expresse  in  Const.  cit.  Pii  IX. « Apostolicw  Sedis » 
sub  n.  H0.  ubi  legitur:  ‘Suspensionem  per  triennium  a collatione 
Ordinum  ipso  jure  incurrunt  aliquem  ordinantes  absque  titulo  bene- 
ficii vel  patrimonii  cum  pacto  ut  ordinatus  non  petat  ab  ipsis  ali- 
menta’. 

3°.  In  num.  autem  IV.  ejusdem  Const.  in  art.  de  suspensioni- 
bus legitur:  ‘Suspensionem  per  annum  a collatione  Ordinum  ipso 
jure  incurrit  qui,  excepto  casu  legitimi  privilegii,  Ordinem  sacrum 
contulerit  absque  titulo  beneficii  vel  patrimonii  Clerico  in  aliqua 
Congregatione  viventi,  in  qua  solemnis  professio  non  emittitur , vel 
etiam  religioso  nondum  professo ’. 

56.  Ad  Vum.  1°.  Episcopos  «qui  Pontificalia  in  alterius  dioecesi 
exercet  absque-  expressa  Ordinarii  loci  licentia  aut  in  personas 
«idem  Ordinario  non  subjectas,  est  ipso  jure  suspensus  ab  exercitio 
Pontificalium*. 

2°.  * Suspensionem  S.  Pontifici  reservatam  per  annum  ab  or- 
dinum administratione  ipso  jure  incurrunt  ordinantes  alienum  sub- 
ditum etiam  sub  praetextu  beneficii  statim  conferendi,  aut  jam 
•collati,  sed  minime  sufficientis,  absque  ejus  episcopi  literis  dimis- 
sorialibus* ; Suspensionum  in  Const.  «Apostolicae  Sedis»  n.  3.  — 
Haec  insuper  suspensio,  inflicta  jam  in  c.  2.  h.  t.  in  6°,  potest  au- 
geri a Romano  Pontifice  pro  modo  culpae.  Ceu  expresse  tradit 
Innocentius  XII.  in  cit.  Const.  ‘ Speculatores ’.  Qua  in  re  notabilis 
est  dispositio  cap.  2.  h.  t.  in  6°.  ubi  Oregorius  X.  concessit  Clericis 
Dimceseos  Episcopi  suspensi  in  poenam  collatorum  Ordinum  extra- 
neis, ut,  cognita  suspensione  proprii  Episcopi,  eo  irrequisito  possint 
Ordines  recipere  ab  aliis  vicinis  Episcopis;  quibus  tamen  probare 
debent  factum  suspensionis  proprii  Episcopi:  arg.  c.  19.  de  Haeret. 
(V.  2)  n.  6°.  Id  autem  quod  de  Episcopis  dictum  est,  dici  etiam 
potest  de  Abbatibus  et  inferioribus  Praelatis  qui  minores  ordines 
conferre  possunt. 

3°.  Suspensionem  eandem  quam  sub  n.  2°.,  incurrit  Episcopus 
ordinans  etiam  proprium  subditum  qui  alibi  tanto  tempore  mora- 
tus sit,  ut  canonicum  impedimentum  contrahere  ibi  potuerit,  absque 
Ordinarii  ejus  loci  literis  testimonialibus;  videatur  etiam  supra  n.  40. 

57.  In  iisdem  capitibus  in  quibus  ordinans,  potest  delinquere 
etiam  ordinatus.  Sciendum  autem  est  in  re  nostra  peculiarem  edi- 
disse Const.  Pium  II.  quae  incipit  ‘Cum  ex  Sacrorum ’ et  fuit  edita 
die  17.  Nov.  an.  1461.;  deinde  non  pauca  sapientissime  fuisse  a 
Cone.  Tridentino  praefinita.  Quae  cum  non  viderentur  sufficere  ad 
evitandos  abusus,  Sixtus  V.  in  sua  Const.  ‘ Sanctum  et  Salutare' 
rigorem  auxit  et  poenas  ampliavit  contra  delinquentes.  Rigorem 
vero  hunc  temperavit  Clemens  VIII.  in  Const  ‘Romanum  Ponti- 
ficem’ ac  disciplinam  restituit  in  pristinam  formam  juxta  Pianam 
■Constitutionem  et  Tridentini  dispositionem.  Considerari  insuper 
debent  ea  quae  statuit  Innoc.  XII.  in  cit.  Const.  ‘Speculatores  do- 
mus IsraeP.  Quare  in  exponendis  poenis  male  ordinatorum  de 
Sixti  V.  Constitutione  silemus. 

68.  Ad  1““.  Clerici  qui  se  promoveri  faciunt  extra  tempora 
canonica,  subjacent  suspensioni  ferendae  sententiae  ab  exercitio  sus- 

ceptorum  ordinum  ex  dispositione  cc.  2.  et  8.  h.  t.  — Poena  sus- 
pensionis latae  sententiae  inflicta  Constitutione  Pii  II.  *Cum  ex 
a acrorum »,  edita  anno  1461,  non  jam  valet  post  Const.  «Aposto- 
licae  Sedis». 

59.  Ad  IIU1".  Poena  in  clericos  interstitia  non  servantes  in 
jure  non  exprimitur,  quare  arbitrio  Superioris  puniri  possunt  juxta 
culpae  gravitatem. 

60.  Ad  ni“ni.  Ordinatus  ante  legitimam  aetatem  in  majoribus 
incurrit  suspensionem  ferendas  sententiae  ex  c.  14.  h.  t.  Dispositio 
Pii  II.  hac  in  re  abrogata  censetur  Constitutione  «Apostolicae  Sedis». 

61.  Ad  IVUIU.  Clericus  absque  titulo  propria  culpa,  etiam  de- 
ceptione Episcopi  conficto  titulo  facta.  Ordinatus  non  subjacet  poenae 
in  jure  statutae;  nam  poenas  omnes  sive  decreti  Gratiani  sive  de- 
cretalium esse  abrogatas,  ex  sequenti  deductione  videri  potest. 
Veteres  canones  relati  a Gratiano  sub  cc.  1.  et  2.  D.  70.  irri- 
tam dicunt  ordinationem,  idest  nullius  momenti  censendam  esse 
quoad  suum  exercitium,  ac  proinde  ordinatum  ipso  facto  incurrere 
suspensionem.  Hanc  vero  dispositionem  temperaverunt  Alexan- 
der III.  in  c.  4.  et  Innoc.  III.  in  c.  16.  de  Prasb.  (III.  6)  ita  ut 
ordinatos  a poena  eximerent,  et  Episcopo  ordinanti  imponerent 
onus  subministrandi  congruam  sustentationem  ordinato  quoadusque 
provideretur  de  Beneficio,  nisi  aliunde  haberet  unde  viveret. 

Cum  vero  Cone.  Trid.  in  sess.  21.  c.  2.  de  Bef.  de  titulo 
s.  Ordinationis  loquens  dicat  ‘antiquorum  canonum  poenas  super 
his  innovando’  qnsesitum  est  utrum  voluerit  revocare  poenam  sta- 
tutam in  can.  1.  «Neminem»  et  2.  «Sanctorum»  D.  70.  ita  ut  post 
Tridentinum  qui  sine  titulo  ordinem  sacrum  susceperint,  sint 
suspensi,  et  si  in  ordine  ministraverint,  reddantur  irregulares. 
Communiter  Canonistae  hanc  quaestionem  pertractantes  docent  fuisse 
quidem  innovatas  poenas  capp.  4.  et  16.  de  Prceb.  (III.  5)  non  vero 
canonum  1.  et  2.  D.  70.  Hos  inter  eminet  Fagnanus  qui  in  comm. 
in  c.  16.  de  Proeb.  refert  quaestionem  in  sensu  exposito  fuisse  re- 
solutam a s.  Congr.  Cone.  Ratio  autem  hujus  sententiae  deducitur 
ex  eo  quod  non  praesumitur  concilium  voluisse  innovare  poenas  sta- 
tutas in  canonibus  a Gratiano  relatis,  quae  ex  posterioribus  legi- 
bus jam  fuerant  abrogatae;  sed  potius  praesumitur  voluisse  con- 
firmare et  in  usum  revocare  poenam  capp.  4 et  16.  de  Proeb.  quae 
rigore  juris  adhuc  perseverare  debuisset,  quia  in  corpore  legum 
ecclesiasticarum  descripta  erat,  sed  forsan  ab  usu  aliquantisper 

recesserat  Quare  ex  Tridentino  qui  promovetur  ad  ordines  ma- 
jores absque  titulo  sufficienti  non  est  suspensus  nec  irregularis  si 
ordinem  exerceat,  sed  sustentari  debet  ab  Episcopo  quousque  non 
consequatur  beneficium  competens,  vel  nisi  ex  bonis  patrimoniali- 
bus sustentari  possit 

62.  At  quid  est  dicendum  si  Clericus  Episcopum  falsis  pro- 
bationibus tituli  deceperit?  Fagnanus  loco  cit  n.  69.  et  Bened.  XIV. 
Inst.  Eccl.  26.  n.  16.  referunt  resolutionem  s.  Congr.  Cone,  diei 
27.  Nov.  an.  1680.  bisce  verbis  conceptam  ‘S.  Congregatio  Concilii 
proposito  suprascripto  dubio,  omnium  sententiis  censuit,  hoc  casu 
poenam  suspensionis  ante  Concilium  non  esse  correctam  (scilicet  a 
jure  Decretalium  expresso  in  capp.  4.  et  16.).  De  Prceb.  (III.  5) 
et  37.  eod.  tit.  (IU  4)  in  6°.  et  hodie  a Tridentino  Concilio  esse 
innovatam,  et  praeterea  hujusmodi  Clericum  qui  adhibito  dolo,  con- 
fictoque  titulo  Ordinatorem  decepit,  esse  ipso  jure  suspensum,  carere- 
que  Ordinum  exeeutione’.  Consequenter  ad  hanc  resolutionem  notat 
Benedictus  rigorem  in  praesenti  materia  S.  Sedem  adhibuisse  adeo 
nt  Clericis  exposcentibus  remedium,  negaret  sanationem  tituli,  et 
solummodo  concederet  licentiam  sacrum  faciendi  per  aliquod  tem- 
pus, donec  sibi  honestam  vitae  sustentationem  aliqua  ratione  pro- 
curaverint. 

Verum  quid  sentiendum  est  in  hodierna  disciplina  post  Const. 
«Apostolicae  Sedis?*  Constitutio  haec  abrogavit  omnes  censuras  latae 
sententiae  praeter  eas,  quas  enumerat,  et  eas,  quae  a Cone.  Triden- 
tino decernuntur.  Jam  vero  in  ipsa  Constitutione  renovatur  solum- 
modo poena  in  c.  46.  de  Simonia  (V.  3)  expressa,  idest  poena  sus- 
pensionis per  triennium  a collatione  Ordinum  contra  Episcopos  or- 
dinantes Clericos  absque  titulo  cum  pacto  ut  Ordinati  non  petant 
ab  eis  alimenta  (art  De  suspens.  n.  2.).  Nihil  vero  decernit  Summus 
Pontifex  contra  ipsum  Clericum,  qui  ordinatus  sit  absque  titulo, 
sive  id  contigerit  ex  bona  fide,  sive  ex  fraude  Clerici  decipientis 
Episcopum.  Ergo  Constitutio  Apostolicae  Sedis  explicite  non  de- 
cernit poenam  suspensionis  contra  Clericum  decipientem  Episcopum 
quoad  titulum.  Verum  dici  posset  poenam  suspensionis  quoad  Cleri- 
cum qui  conficto  titulo  Episcopum  circumvenit  implicite  decerni  in 
eadem  Constitutione.  Etenim  haec  poena  juxta  resolutionem  s.,  C. 
C.  diei  27.  Nov.  1610.  superius  relatam,  a Tridentino  renovata 
fuit.  At  sententia  satis  certa,  quam  nos  sequimur,  tenet,  Consti- 
tutionem «Apostolicae  Sedis»  solummodo  confirmasse  censuras  quas 

Tridentinum  expresse  decernit,  non  vero  censuras  latas  ab  anti- 
quis canonibus  quas  sub  forma  generica  Tridentinum  renovat  Quod 
confirmatur  etiam  ex  eo  quod  sum.  Pontifex  in  cit.  Const  expresse 
decernit  poenam  suspensionis  contra  Episcopum  ordinantem  Cleri- 
cum absque  titulo  cum  pacto  de  alimentis  non  praestandis,  quae 
poena  jam  statuta  erat  in  c.  45.  De  Simonia  (V.  3).  Porro  ex- 
pressio explicita  hujus  censurae  necessaria  non  fuisset,  si  Const 
Apostolicce  Sedis  confirmasset  censuras  antiquorum  canonum  reno- 
vatas a Tridentino  verbis  generalibus.  Quibus  positis  dici  debet. 
Clericum,  qui  conficto  titulo  decipit  Episcopum,  gravis  quidem  culpae 
reum  esse,  censuram  tamen  suspensionis  non  incurrere. 

63.  Ad  VI11M.  Clericus  qui  sine  literis  dimissorialibus  proprii 
Episcopi  se  promoveri  facit,  certo  subjici  potest  poenis  ferendae 
sententiae  secundum  Const.  « Speculatores*  Innocentii  XII.  pro  modo 
culpae  a Rom.  Pontifice;  item  certo  suspensioni  subjacet  latae  sen- 
tentiae a Cone.  Tridentino  in  sess.  23.  cp.  8 de  Ref.  inflictae:  Si 
clericus  promoveri  se  facit,  etiam  cujusvis  generalis  aut  specialis 
Rescripti  vel  Privilegii  praetextu,  etiam  statutis  temporibus,  quin 
ejus  probitas  ac  mores  Ordinarii  sui  testimonio  commendentur,  ta- 
liter ordinatus  a susceptorum  ordinum  exsecutione,  quamdiu  pro- 
prio Ordinario  videbitur  expedire,  sit  suspensus». 

Sed  utrum  haec  Tridentini  poena  tangat  etiam  clericum  qui 
testimonialibus  quidem  proprii  Ordinarii  instructus  literis  careat 
tamen  literis  dimissorialibus  annon,  ex  textu  cp.  8.  sess.  23.  de 
Ref.  certo  concludi  nequit.  Etiam  ad  hunc  casum  extendi  poenam 
sentiunt  Reiffenstuel  h.  t.  §.  VII.  n.  185.  et  Avancini  autor  Com- 
mentarii romani  Constitutionis  * Apostolicce  Sedis » n.  50.  Iit.  c.  in 
eodem  Commentario.  Verum  haec  sententia  mihi  certa  esse  non  vide- 
tur ita  ut  hodierno  jure  dici  possit  vigere  praedictam  poenam  sus- 
pensionis contra  ordinatum  ob  sequentes  rationes:  1°.  Quia  de  hac 
censura  non  loquitur  Constitutio  « Apostolicce  Sedis*;  adeoque  tota 
quaestio  reducitur  ad  Concilii  Tridentini  decretum  sess.  23.  cap.  8. 
Jam  vero  Tridentini  patres  utique  legem  generalem  statuunt,  ut 
quisque  a proprio  Episcopo  ordinetur;  at  deinde  novam  et  distin- 
ctam dispositionem  constituunt,  et  novam  conficiunt  periodum  de 
illis,  qui  vi  privilegii  vel  rescripti  ordinantur  ab  alieno  Episcopo, 
cum  literis  testimonialibus  Episcopi  proprii.  Deinde  autem  decer- 
nunt poenam  suspensionis  per  verba:  «Si  secus  fiat»  etc.  Quo  po- 
sito dubitari  potest  utrum  hoc  incisum  «Si  secus  fiat»  etc.  refera- 

tar  ad  secundam  dispositionem  et  periddum  «Quod  si  quis»  etc. 
tantummodo,  vel  etiam  referatur  ad  legem  generalem  prius  posi- 
tam «Unusquisque  autem  a proprio  Episcopo  ordinetur».  Et  hoc 
dubium  majus  evadit  ex  subjecta  materia.  Agitur  enim  de  poena 
quae  strictiorem  interpretationem  patitur.  2°.  Quia  in  Constitut. 
«Apostolicse  Sedis»  in  Art.  de  Suspensionibus  n.  3.  infligitur  sus- 
pensio ab  administratione  Ordinum  per  annum  Episcopo  ordinanti 
alienum  subditum  absque  literis  dimissorialibus  Episcopi  proprii, 
idest  infligitur  eadem  poena,  de  qua  agitur  in  loco  citato  Concilii 
Tridentini.  Jam  vero  si  poena  in  cit.  loco  Tridentini  sese  referret 
etiam  ad  primam  dispositionem  generalem  «Unusquisque  autem  a 
proprio  Episcopo  ordinetur,»  procul  dubio  Pius  IX.  explicite  in 
articulo  de  Suspensionibus  de  eadem  poena  non  cavisset.  Summus 
enim  Pontifex  in  Const.  «Apostolicse  Sedis»  confirmavit  censuras  a 
Concilio  Tridentino  latas.  Ergo  Summus  Pontifex  pro  certo  habuit 
Tridentinam  censuram  non  afficere  neque  ordinantem  neque  ordi- 
natum in  hypothesi  ordinationis  peractae  ab  alieno  Episcopo  abs- 
que literis  dimissorialibus  Episcopi  proprii.  Unde  autor  commen- 
tarii Constitutionis  «Apostolicse  Sedis»  dum  (§.  163.  n.  1.)  recenset 
censuras  suspensionis  a Concilio  Tridentino  latas,  quas  Constitutio 
Apostolicse  Sedis  confirmavit,  ne  verbum  quidem  habet  de  suspen- 
sione cap.  8.  sess.  23.  de  Ref.  in  casu  nostro  applicanda.  Porro 
certum  est  poenam  suspensionis  ex  hoc  Tridentini  loco  incurrere 
Clericum,  qui  ab  alio  Episcopo  ordinatur  virtute  cujusvis  generalis 
aut  specialis  rescripti  vel  privilegii,  quin  testimoniales  literas  pro- 
prii Ordinarii  \ afferat. 

64.  Ultimo  loco  hic  referenda  est  dispositio  Const.  «Apostolicse 
Sedis»  in  art.  De  suspensionibus  n.  7°.  quam  supra  exhibuimus, 
quse  incipit  ‘Clerici  sseculares  exteri  ultra  quattuor  menses  in  Urbe 
commorantes  etc.’  Porro  sub  appellatione  ‘exterorum’  veniunt 
omnes  Clerici  qui  non  pertinent  ad  Romanam  Dicecesim,  neque  ad 
aliquam  ex  sex  Dioecesibus  suburbicariis. 

Delinquere  potest  praeterea  Episcopus,  si  clericum  vel  laicum 
per  saltum  promovet,  i.  e.  ad  Ordinem  superiorem  non  recepto  vel 
non  valide  recepto  Ordine  inferiore,  item  clericus  qui  per  saltum 
se  promoveri  facit.  Videri  potest  hac  de  re  1.  V.,  t 29.  — Simi- 
liter ordinandus  delinquere  potest  in  eo  quod  furtive  Ordinem  sus- 
cipit vel  suscipere  tentat;  cfr.  L V.  t.  30.  — 

Appendix 

ad  tit.  11.  de  temporibus  Ordinationum  et  qualitatibus  Ordin. 

1.  Votum  pro  solvendis  dubiis  super  literis  testimonialibus  ab 
Auctore  h.  libri  hic  positum  aegre  praetermisimus:  aegre  quidem,  quia 
pro  illo  tempore  propositam  quaestionem  clarissime  disposuit  soli- 
disque argumentis  firmavit;  praetermisimus  tamen,  quia  Dovis  dilu- 
cidata  est  tota  res  S.  C.  Concilii  decisionibus.  — Agitur  de  3.  sus- 
pensione Summo  Pontifici  reservata  in  Const.  « Apostolicce  Sedis > 
et  quidem  de  ejusdem  suspensionis  2.  parte,  quae  sic  se  habet: 
«Suspensionem  per  annum  ab  ordinum  administratione  ipso  jure 
incurrunt  ordinantes. . . . etiam  subditum  proprium  qui  alibi  tanto 
tempore  moratus  sit,  ut  canonicum  impedimentum  contrahere  ibi 
potuerit,  absque  Ordinarii  ejus  loci  literis  testimonialibus>. 

2.  Tres  sunt  decisiones  S.  C.  Concilii  quae  quaestionem  nostram 
illustrant:  in  Firmana,  d.  9.  Septembr.  1893,  in  Parentina  et  Polen ^ 
d.  14.  Julii  1894,  in  TJrgellen.,  d.  26.  Januarii  1895,  quarum  haec 
ultima  maximi  est  momenti  ideoque  in  toto  contextu  sequi  debet. 
Episcopus  Urgellensis  S.  C.  Concilii  exponit:  «Frequenter  accidere, 
juvenes  scholares  percurrere  varias  dioeceses  tum  ratione  servitii 
militaris,  tum  aliis  de  causis;  ita  ut  non  raro  eveniat,  quod  mo- 
rati fuerint  in  pluribus  dioecesibus  spatio  trium  mensium;  qnin 
aliquis  sit,  qui  testimonium  reddere  possit  de  ipsorum  natalibus, 
aetate,  moribus,  vita,  fama,  conditione,  scientia,  neque  utrum  aliqua 
censura,  irregularitate  aut  alio  canonico  impedimento  irretiti  sint; 
cum,  ut  plurimum,  omnibus  sint  ignoti,  praecipue  cum  populosae 
sint  civitates  in  quibus  parum  temporis  morati  fuerint. 

«Hisce  praenotatis,  huic  S.  C.  C.  sequentia  proponit  dubia: 

«lum.  Utrum  in  omnibus  prorsus  casibus,  ad  ordinandum  sub- 
ditum proprium  necessariae  sint  Literae  testimoniales  omnium  Epis- 
coporum locorum  in  quibus  moratus  fuerit,  vel  relinqui  possit  pru- 
denti arbitrio  Episcopi  proprii,  attentis  circumstantiis  subditi  ordi- 
nandi. 

«2"ra.  Utrum  Episcopus  ordinans  subditum  proprium  absque 
hisce  Literis  testimonialibus  alieni  Episcopi,  in  omnibus  prorsus 
casibus  incurrat  ipso  jure  suspensionem  per  annum  ab  Ordinum 
administratione. 

«3““.  Utrum  sufficientes  censendae  sint  Literae  testimoniales 
alieni  Episcopi,  quando  testatur  nihil  constare  de  ordinando;  eo 

quia  nemo  sit  qoi  de  ordinando  testimonium  reddere  possit,  cum 
sit,  ut  judicatur,  omnibus  ignotus. 

«4"m.  Utrum  in  casu  sufficiat  apponere  ad  valvas  paroeciae  in 
qua  moratus  fuerit  ordinandus  vel  ad  valvas  palatii  Episcopalis 
Literas  Episcopi  dicecesani  praecipientis  omnibus  et  singulis  eas 
inspecturis,  ut  ostendant,  utrum  ipsis  constet  de  aliquo  impedi- 
mento canonico  ordinandi». 

S.  C.  post  accuratum  examen  dubiorum,  d.  26.  Jan.  1895,  re- 
scripsit: 

Pro  clericis  ordinandis  jam  militiae  addictis,  sub  poena  a ConsL 
Apostolicae  Sedis  comminata,  requiri  literas  testimoniales  Ordinarii, 
in  cujus  dioecesi  per  trimestre  commorati  fuerint;  et  quatenus  Or- 
dinarii literce  plenum  testimonium  non  reddant,  Episcopus,  obtenta 
ad  hoc  facultate  ab  Apostolica  Sede,  provideat  per  juramentum 
suppletorium. 

Haec  S.  C.  Concilii  Responsio  aliquot  quaestionibus  illustranda  est. 

3.  Quaestio  I".  Literae  testimoniales  requirunturne  solummodo 
ad  ordines  suscipiendos  an  etiam  ad  suscipiendam  primam  ton- 
suram ? 

Requiruntur  etiam  ad  suscipiendam  primam  tonsuram,  juxta 
Const.  * Speculatores»  Innocentii  XII.,  d.  4.  Nov.  1694;  — S.  C. 
Concilii,  d.  11.  Junii  1881. 

4.  Quaestio  II'.  Quid  literae  testimoniales  continere  debent? 
Secundum  Innocentium  XII.  in  dt.  Constitutione  testimonium  ferre 
debent  de  «natalibus,  aetate,  moribus  et  vita» ; secundum  vero  sen- 
sum Const.  * Apostolicae  Sedis»  etiam  de  libertate  ab  impedimentis 
canonicis,  sc.  a censuris  et  irregularitatibus.  — Testimoniales  pro 
regularibus  referre  debent:  «de  natalibus,  aetate,  moribus,  vita, 
fama,  conditione,  educatione,  scientia;  an  sit  inquisitus,  aliqua  cen- 
sura, irregularitate,  aut  alio  canonico  impedimento  irretitus,  aere 
alieno  gravatus  vel  reddendae  alicujus  administratione  obnoxius;» 
ex  decr.  S.  C.  super  Statu  Regularium,  25.  Jan.  1848.  n.  2.  — 
Per  se  patet  non  omnes  commorationis  locorum  Episcopos  de  sin- 
gulis his  requisitis  testificari  posse  et  teneri,  sed  de  singulis  testi- 
monium reddere  tenentur,  inquantum  possunt;  id  quod  ex  sequen- 
tibus magis  patebit.  — 

5.  Quaestio  UT'.  Quantum  commorationis  spatium  requiritur 
ad  inducendam  obligationem  dandi  literas  testimoniales? 

Distinguendam  est  inter  ordinandos  jam  militiae  addictos  et 
inter  ceteros  ordinandos.  Quoad  priores  ordinandos  S.  Concilii  in 
Firmana,  d.  9.  Sept.  1893  rescripsit:  «Literas  testimoniales  esse 
necessarias,  qnoties  promovendas  moratas  fuerit  in  aliqua  dioecesi 
saltem  per  trimestre-». 

Quae  responsio,  non  consnlta  Archiepiscopi  Firmani  quaestione, 
satis  generalis  esse  videbatnr,  donec  citato  rescripto  ad  Episcopum 
Urgetten.  clare  ordinandis  jam  militia  addictis  restringeretur. 

Quoad  secundam  ordinandorum  classem  nihil  innovatum  est; 
ergo  remanet  communis  sententia  quae  requirit  commorationem 
saltem  sex  mensium  ad  constituendam  dictam  obligationem  exigendi 
et  dandi  lit.  testimoniales,  in  suo  priore  vigore,  imo  novo  augetur 
robore  Responsione,  d.  26.  Jan.  1895;  nam  quia  S.  C.  ex  duobus 
illatis  unum  consensit,  necessario  alterum  tacendo  negavit;  nega- 
vit enim  requiri  lit.  testimoniales  pro  trimestri  commorationis  quoad 
omnes  ordinandos.  — 

Jam  antea  a S.  C.  super  Disciplina  Regulari  instructio  data 
est,  d.  27.  Nov.  1892,  pro  religiosis  militiae  adscriptis  sive  adscri- 
bendis,  qua  dicti  religiosi  obligentur  ad  afferendas  lit.  testimoniales 
omnium  illorum  Episcoporum,  in  quorum  dioecesibus  saltem  per 
trimestre  commorati  fuerint.  — 

6.  Quaestio  IV1'.  A quanam  cetate  requiruntur  dictae  literae 
testimoniales?  — 

Distinguendum  est:  Si  Episcopus  originis  dictas  literas  dare 
debet,  de  natalibus  et  cetate  testificari  semper  potest  et  debet; 
ceteri  vero  Episcopi  commorationis  testimonium  hoc  canonicum  prae- 
stare non  tenentur  nisi  expleto  septennio.  Hac  de  re  Honorante 
in  celebri  opere  ‘Praxis  Secretaria  Tribunalis  Cardinalis  in  Urbe 
Vicarit  cap.  IX.  not.  X.  ita  scribit:  Expletis  infantiae  annis,  qui 
completo  septennio  explentur,  ut  colligitur  ex  Glossa  cap.  «Cnm 
nullus»  De  temporibus  Ordin.  in  6°.  (I.  9)  tenetur  ordinandus,  qui 
a praedictis  locis  excessit,  ab  eornm  ordinariis  praedictas  literas 
testimoniales  respecti  ve  obtinere,  ac  Episcopo  ordinanti  praesentare; 
et  ratio  est,  quia  pueri,  completa  infantia,  sunt  doli  capaces,  ac 
omnes  et  singulas  censuras  tam  a jure  quam  ab  homine  incurrere 
possunt,  ut  est  Canonistarum  communis  mens  sicut  et  Theologorum 
cum  Suario  . . . Immo  Navarrus  Consil.  27.  n.  230.  addit  quod 
irregularitas  incurritur  a pueris  ante  septennium,  si  in  ipsis  ma- 
litia suppleat  aetatem'.  Hanc  sententiam  ab  Honorante  propugnatam 

faciunt  suam  Lucidi  in  cit.  loc.  operis  De  Visit.  Sacror.  Limin.  et 
Auctor  Reatinus  Comm.  in  Const.  * Apostolicos  Sedis * in  explica- 
tione parag.  3.  ejusdem  Const.  de  suspensionibus  latae  sententiae. 
Quare  dubitari  non  posse  videtur  quominus  propositae  quaestioni  sit 
affirmative  respondendum. 

7.  Quaestio  V”.  Quis  dare  potest  lit.  testimoniales? 

In  Const.  * Speculatores*  dicitur  bas  literas  dandas  esse  ab 
Episcopo,  ab  Ordinario  et  prcBlato,  similiter  in  Const.  < Apostolicos 
Sedis»  requiruntur  dictae  literae  ab  Ordinario. 

«Appellatione  Ordinarii  venire:  Episcopos,  Administratores 
seu  Vicarios  Apostolicos,  Praelatos  seu  Praefectos  habentes  juris- 
dictionem cum  territorio  separato,  eorumque  officiales  seu  Vicarios 
in  Spiritualibus  generales,  et  sede  vacante  Vicarium  Capitularem 
vel  legitimum  Administratorem;»  ex  decreto  S.  C.  Inquisitionis, 
d.  20  Febr.  1888.  Licet  hoc  decretum  proxime  respiciat  causas 
matrimoniales,  jure  tamen  applicari  potest  huic  nostrae  quaestioni; 
neque  quoad  Vicarium  Generalem  exceptio  statuenda  est;  nam  re- 
sponsum S.  C.  Concilii  contrarium,  citatum  a Monacelli  in  suo  for- 
mularium Legali  practico,  p.  I.,  tit.  IV.,  form.  IX.  n.  9.,  nihil  offi- 
cit; nam  Vicarius  Generalis  revera  est  Ordinarius,  Barbosa  in  Jure 
Universali,  p.  I.  c.  XV.  n.  17;  huic  Ordinario  tribuitur  in  Const. 
« Apostolicos  Sedis*  facultas  dandi  literas  testimoniales,  cum  dimis- 
soriales  expresse  Episcopo  reserventur  (susp.III.c.L);  dein  dictum  re- 
sponsum est  ceteris  praeter  Monacellium  auctoribus  ignotum;  neque 
tempus  exhibet  neque  locum  quo  mittebatur  neque  contextum  itu 
ut  facile  possit  concludi  Vicarium  Generalem  ideo  declarari  ex- 
pertem facultatis  testimoniales  dandi  literas,  quia  istae  literae  dimis- 
sorialibus  vel  aequiparabantur  vel  saltem  conjungebantur. 

Absque  dubio  autem  est,  Vic.  Generalem  tunc  literas  dare 
posse  testimoniales,  quando  ei  licet  dare  dimissoriales.  — 

Praeter  Ordinarium  nemo  haec  testimonia  exhibere  potest,  licet 
omnibus  dotibus  ad  id  sit  instructus,  uti  e.  gr.  Rector  Seminarii. 
Antea  quidem  S.  C.  Concilii  pluribus  responsionibus  declaravit, 
sufficere  lit.  testimoniales  Superioris  seminarii,  sed  deinde  senten- 
tiam mutavit,  ita  ut  nostris  temporibus  contraria  praxis  omnino 
observetur  et  teneatur;  — S.  C.  C.  in  Spoletana  et  Reatina,  11.  Junii 
1840;  in  Parentina  et  Polen.,  d.  14.  Julii  1894,  in  qua  posteriore 
S.  C.  necessario  «exigendas  declaravit  literas  testimoniales  a re- 
spectivis  Ordinariis  loci»,  etsi  hi  Ordinarii  — Goritiensis  et  Ter- 

gestanus  — notitias  haurire  poterant  solummodo  ex  relationibus 
Superiorum  respecti  vi  seminarii,  quorum  Superiorum  unus  Terge* 
stanus  plene  subjectus  erat  Episcopo  Parentino,  alter  saltem  in 
relatione  erat  cum  eodem  Episcopo. 

8.  Quaestio  VI".  Quando  exigendae  sunt  dictae  literae  testimo- 
niales? Generaliter  loquendo  exigendae  sunt  toties  quoties  ordi- 
nandus in  aliena  dioecesi  saltem  per  semestre  (militaris  per  trimestre) 
commoratos  fuerit  et  de  hac  commoratione  testimoniales  non  fu- 
erint  impetratae  ad  suscipiendum  certum  ordinem,  e.  gr.  subdiaco- 
natum.  Exinde  sequitur: 

1°.  Si  semestre  (trimestre)  commorationis  adest,  nihil  interest, 
utrum  commoratio  fuerit  necessaria  an  voluntaria;  quia  cansa 
commorandi  omnino  non  respicitur;  nihil  interest  utrum  Ordinans 
optime  noverit  dignitatem  ordinandi  necne;  quia  praeter  jus  natu- 
rale adimplendum  est  jus  positivum  ecclesiasticum  requirens  semper 
testimoniales  literas. 

2°.  Si  clericus  post  susceptum  aliquem  ordinem  e.  gr.  diacona- 
tus, iterum  per  sex  (tres)  menses  commoretur,  de  nova  commora- 
tione novae  impetrandae  sunt  literae;  item  si  susceptio  ordinis,  ad 
quem  suscipiendum  datae  sunt  literae,  nitra  semestre  protrahitur 
in  aliena  dioecesi,  novae  exigendae  sunt  literae. 

3°.  Literae  testimoniales  conficiendae  sunt  formaliter  ad  finem 
promotionis  ad  primam  tonsuram  vel  aliquem  ordinem;  ad  alium 
finem  datae  non  valent;  S.  C.  Concilii  in  Pientina  seu  llcinensi, 
d.  8.  Aug.  1733  et  in  Burgi  s.  Domnini  seu  Cremonensi,  1.  Aug.  1750. 
Quare  testimoniales  datae  ad  suscipiendum  ordinem  superiorem,  suf- 
ficiunt etiam  ad  suscipiendum  o.  inferiorem,  quia  secundum  regulam 
35.  in  6°,  «plus  semper  in  se  continet  quod  est  minus;»  secus  e contra- 
rio, i.  e.  datae  ad  inferiorem  o.  non  valent  pro  superiore  ordine. 

9.  Qucestio  VII".  Quomodo  lit.  testimoniales  sunt  supplendae? 

Legem  requirendi  literas  testimoniales  in  descriptis  circumstan- 
tiis nonnunquam  satis  gravem  reddi  posse,  facile  intelligitur;  imo 
interdum  prorsus  nemo  de  ordinando  testimonium  reddere  potest, 
cum  sit  omnibus  ignotus. 

Duo  prostant  effugia:  unum  dedit  Episcopis  Austriacis  S.  C. 
Concilii,  sc.  facultatem  (ad  decennium),  «ut  in  casu  aliquo  parti- 
culari,  in  quo  adsit  gravis  difficultas  habendi  testimoniales,  absque 
iis  conferri  possint  ordines,  dummodo  aliunde  moraliter  constet  de 
idoneitate  ordinandorum»  (Aichner,  Episcopi  Brixinensis:  Compen- 

dium  Juris  Eccl.,  ed.  VIK  §.  63,  n.  3.  not.  14.,  pg.  202);  alteram 
continetur  in  citata  responsione  S.  C.  C.  ad  Episcopum  Urgellen- 
sem:  «Quatenus  Ordinarii  literae  plenum  testimonium  non  reddant, 
Episcopus,  obtenta  ad  hoc  facultate  ab  Apostolica  Sede,  provideat 
per  juramentum  suppletorium».  1°.  Plennm  testimonium  de  nata- 
libus, de  set&te  facile  petitnr  ex  libris  parochialibus;  plenum  testi- 
monium quoad  vitam,  mores,  libertatem  ab  impedimentis  adest, 
quando  saltem  unus  testis  omni  exceptione  major  adhibetur. 

2°.  Facultas  ejusmodi  petitur  a S.  C.  Inquisitionis;*)  Oasparri 
in  tractatu  canonico  de  s.  ordinatione  (Paris.  1894)  n.  729.  circa  finem. 

10.  Quaestio  Vili".  Qua  forma  testimoniales  dandae  sunt? 
B.  Forma  specialis  non  praescribitur:  testimonium  super  requisitis 
reddi  potest  viva  voce,  privatis  literis,  sed  maxime  expedit  eas 
dare  in  forma  publica , quia  reservandae  sunt  in  archivio  ^dioecesis; 
exemplum  praebet  Oasparri : de  s.  ordinatione,  t.  IL  ali.  II.  n.  IV. 
— De  lit.  testimonialibus  impetratis  mentio  facienda  est  in  lit. 
formatis  ex  Const.  « Speculatores»  n.  4. 

Dubium  si  exsurgat  super  literis  testimonialibus,  authentice 
solvendum  proponatur  aut  S.  C.  Concilii  quae  ratione  c.  2.  sess.  14. 
de  Ref.  et  c.  8.  sess.  23.  item  de  Ref.  Cone.  Tridentini  est  com- 
petens aut  S.  C.  Inquisitionis,  cui  reservatur  sadtem  in  praxi  de- 
claratio Constitutionis  <.Apostolicce  Sedis». 

Titulus  XII. 

De  scrutinio  in  ordine  faciendo. 

1.  Cum  de  qualitatibus  ordinandorum  dictum  sit  in  titulo 
praecedenti,  sequitur  titulus  de  scrutinio,  idest  de  examine  institu- 
endo, utrum  clerici  requisitis  qualitatibus  sint  instructi.  Scruti- 
nium ergo  a scrutando  nihil  aliud  est  nisi  examen  quo  constat  de 
immunitate  Clerici  a censuris,  et  de  ejus  qualitatibus  ad  sacram 
ordinationem  requisitis. 

Scrutinium  triplex  est;  primum  et  secundum  omnibus  ordinibus 
commune  est,  tertium  solum  aliquos  ordines  respicit.  Primum  scru- 

*)  Cfr.  rescriptum  S.  C.  Inq.,  fer.  V.  d.  12.  Martii  1896:  Ss.  D.  N.  D.  Leo 
divina  providentia  PP.  XIII.  benigne  indulsit  ut  R.  P.  D.  Episcopus  admittere 
possit  Clericos,  de  quibus  in  dicto  supplici  libello,  ad  juramentum  Suppletorium 
praestandum  pro  tempore  quo  Servitii  militaris  causa  morati  fuerint  in  iis  dioe- 
cesibus in  quibus  probatio  libertatis  haberi  nequeat  per  testimoniales  literas 
respectivorum  Ordinariorum,  vel  per  alia  idonea  documenta.  Idque  ad  quin- 
quennium. Contrariis  non  obstantibus  quibuscumque. 

tiniam  praescriptam  est  a Cone.  Trid.  c.  6.  sess.  23.  de  Ref.  Sta- 
tnit  vero  s.  Synodos  at  qui  assumendi  sunt  ad  minores  ordines 
afferant  bonum  testimonium  Parochi  et  Magistri  scholae  in  qua  in 
studiis  instituuntur.  Qui  vero  assumendi  sunt  ad  singulos  ordi- 
nes majores  per  mensem  ante  ordinationem  Episcopum  adire  de- 
bent, qui  Parocho  aut  alteri  committat,  ut  nominibus  eorum  qui 
volunt  promoveri  publice  in  Ecclesia  propositis,  diligenter  inquirat 
a personis  fide  dignis  de  ordinandorum  natalibus,  aetate,  moribus 
et  vita,  et  literas  testimoniales  ad  ipsum  Episcopum  de  peracta 
inquisitione  quamprimum  transmittat.  Exinde  inducta  est  regula 
de  publicationibus  promovendorum  in  propria  parochiali  Ecclesia 
faciendis.  Hae  autem  publicationes  ex  Const.  Alexandri  VII.  ‘Apo- 
stolica  solicitudo’  edita  die  7.  Augusti  1662.  Bomae  faciendae  sunt 
in  Basilica  Lateranensi  et  in  propria  cujusque  promovendi  paroecia. 

2.  Secundum  scrutinium  respicit  scientiam.  De  hoc  examine 
loquitur  Tridentinum  in  capp.  7.  12.  et  14.  dictae  sess.  23.  Ex 
quibus  locis  eruitur,  Episcopum  non  posse  ad  ordines  recipiendos 
admittere  nisi  eos,  quos  praecedente  diligenti  examine,  adhibitis 
etiam  sacerdotibus  peritis,  doctrina  instructos  repererit  In  cap. 
autem  3.  sess.  23.  de  Ref.  Tridentinum  jubet  Episcopos  per  se- 
ipsos  ordines  conferre  debere,  et  simul  decernit  ut  si  ob  aegritu- 
dinem subditos  ordinandos  ad  alios  Episcopos  dimittant,  non  aditer 
dimittant  nisi  jam  probatos  et  examinatos.  Ex  quo  patet,  exa- 
minis onus  spectare  ad  Episcopum  proprium,  nec  Episcopum  cni 
committitur  ordinatio  Clericorum  teneri  ad  inquirendum  circa  scien- 
tiam et  vitam  ordinandorum;  quia  praesumuntur  idonei  qui  uti 
tales  praesentantur  a proprio  Episcopo.  Creditur  enim  attestationi 
Episcopi  ejusdem.  Sed  et  quaestio  resoluta  est  a s.  Cong.  Cone, 
in  responsione  relata  a Fagnano  in  Comm.  in  c.  16.  de  Praeb. 
(III.  5)  n.  57.  Rem  exponam  ipsis  Fagnani  verbis:  ‘Cum  fuerit 
quaesitum  an  Episcopus  ordinans  alienos  subditos  saeculares  cum 
dimissorii^  proprii  Episcopi  asserentis  eos  examinatos  fuisse,  et 
idoneos  repertos,  hujusmodi  attestationi  deferre  teneatur,  vel  etiam 
possit  eosdem  ordinandos  examinare,  s.  Congregatio  censuit  esse 
arbitrarium,  et  ideo  posse,  sed  non  teneri \ — Ex  dispositione  spe- 
ciali cap.  12.  sess.  23.  de  Ref.  in  Tridentino  etiam  Regulares  dili- 
genti examini  ab  Episcopo  instituendo  subjiciuntur;  nisi  ex  speciali 
privilegio  post  Tridentinum  concesso  eximantur.  Hoc  vero  examen 
juxta  responsum  datum  a Sixto  V.  et  relatum  in  Lib.  4°.  Deere- 

tor.  pag.  108.  Congr.  Concilii,  perfici  debet  qnoad  doctrinam  ab  eo 
Episcopo  qui  Ordines  confert. 

3.  Tertium  Scrutinium,  de  quo  loquitur  Inn.  HI.  in  cap.  un. 
b.  t.  constituit  partem  liturgi®  in  sacra  Ordinatione  Diaconorum 
et  Presbyterorum,  cum  Archidiaconus  Episcopum  alloquens,  ait: 
‘Postulat  S.  Mater  Ecclesia  ut  etc’.  et  Episcopo  sciscitanti  utrum 
Archidiaconus  eos  dignos  agnoscat,  his  respondet  affirmative,  quan- 
tum humana  fragilitas  nosse  sinit 

4.  Proponitur  in  cit  cap.  un.  h.  t.  quaestio  quid  agendum  in 
casu  quo  quis  privata  notitia  cognoverit  consecrandum  in  Epis- 
copum esse  indignum,  et  ratione  officii  in  consecratione  teneatur 
respondere  de  qualitate  ipsius  Consecrandi.  Innocentius  respondet 
1°.  interrogationem  de  qualitatibus  non  fieri  in  consecratione  Epis- 
copi, sed  in  ordinatione  Diaconorum  et  Presbyterorum.  2°.  In 
casu  cognitae  indignitatis  consecrandi  in  Episcopum  rem  esse  ante 
consecrationem  pandendam  Archiepiscopo.  Quaestio  hinc  /proponitur 
ab  auctoribus,  utrum  Archidiaconus  sciens  ex  notitia  privata  in- 
dignum esse' ordinandum  in  Diaconum  vel  Presbyterum,  tuta  con- 
scientia possit  de  dignitate  testari?  Sciendum  est,  in  antiqua  praxi 
Archidiaconum,  qui  erat  Officialis  Episcopi,  praefuisse  sacris  ordi- 
nationibus et  examine  instituto  solitum  fuisse  cognoscere  an  clerici 
cupientes  ad  sacros  ordines  promoveri  qualitatibus  canonicis  ho- 
nestarentur necne.  Quare  interrogatus  ab  Episcopo  in  die  ordi- 
nationis, poterat  ex  certa  scientia  respondere  de  Clericorum  ido- 
neitate. Immo  adnotat  Innocentius  Archidiaconi  responsionem  non 
secum  tulisse  attestationem  positivam  de  idoneitate,  sed  potius  eam 
vim  habuisse  ut  non  cognosceret  promovendos  esse  indignos.  Verum 
non  idem  dicendum  in  hodierna  praxi  Non  enim  amplius  Archi- 
diaconus est  qui  inquirat  in  mores  et  qualitates  ordinandorum,  quos 
aliquando  ne  cognoscit  quidem,  sed  supponit  jam  dignos  fuisse 
habitos  a Curia  episcopali.  Tuta  ergo  conscientia  potest  respon- 
dere Archidiaconus  Clericos  ordinandos  dignos  esse.  Quod  si  vero 
ex  privata  notitia  agnosceret  aliquem  revera  esse  indignum  sacris 
ordinibus,  non  teneretur  in  actu  ordinationis  indignitatem  mani- 
festare. Ipse  enim  Archidiaconus  in  sacra  liturgia  gerit  personam 
publicam,  nec  uti  potest  privata  scientia,  sed  retinere  debet  ceu 
idoneos,  quos  uti  tales  excepit  a Curia  episcopali. 


Santi,  I.  Decr. 

Titulus  XIII. 

De  ordinatis  ai)  Episcopo  qui  renuntiavit  Episcopatui. 

1.  Cum  proprius  Episcopus  sit  minister  legitimus  s.  Ordina- 
tionis, quaeritur  in  titulo  praesenti  quid  dicendum  de  Episcopo  qui 
episcopatui  renuntiavit,  aut  in  excommunicationem  incidit. 

Renunciatio  duplex  est;  nempe  loco  seu  sedi,  et  loco  (sedi)  et 
dignitati.  Prior  verificatur  cum  Episcopus  ob  legitimas  causas 
ex.  gr.  ob  odium  malae  plebis  vel  aeris  adversitatem  in  manibus 
Pontificis  resignat  administrationem  et  regimen  Ecclesiae  suae  et 
titulum  et  dignitatem  episcopalem  sibi  retinet.  Per  hanc  renuncia- 
tionem  solvitur  vinculum  spirituale  quo  cum  Ecclesia  sua  devin- 
ciebatur, et  efficitur  Episcopus  sine  Ecclesia;  hinc  dicitur  Episcopus 
simpliciter  titularis.  Renuntiatio  vero  sedi  et  dignitati  procedit, 
cum  Episcopus  vel  ex  spiritu  Christianae  humilitatis  et  praesertim 
ob  zelum  religiosi  instituti  ingrediendi,  vel  ad  praeveniendam  poe- 
nam depositionis  resignat  ipsum  episcopale  munus,  nomen  et  di- 
gnitatem. Hinc  in  facie  Ecclesia  remanet  solummodo  Pi-esbyter 
quamvis  subjective  et  in  anima  retineat  caracterem  ordinis  epis- 
copalis. Episcopus  qui  simpliciter  episcopatui  renuntiavit,  prae- 
sumitur renuntiasse  loco  et  sedi  solummodo,  nisi  ejus  renuntiatio, 
procedat  ex  crimine  quod  depositionem  secumferret. 

2.  Cum  Episcopus  qui  loco  et  sedi  renuntiavit,  administratio- 
nis  jure  privetur,  non  potest  licite  conferre  ordines  sive  minores 
sive  majores  nisi  ex  commissione  Episcopi  proprii  Clericorum,  id- 
est  ex  dimissorialibus  literis  et  cum  licentia  Ordinarii  illius  loci 
ubi  ordines  confert  Quod  si  renuntiaverit  etiam  dignitati,  tunc 
nec  cum  dimissorialibus  literis  poterit  ordines  majores  licite  con- 
ferre ; sed  cum  eisdem  literis  dimissorialibus  idest  de  licentia  pro- 
prii Episcopi  poterit  conferre  ordines  minores.  Integra  haec  dis- 
positio legitur  in  c.  1.  h.  t.  Ratio  est  quia  hosce  Ordines  minores 
solent  ex  potestate  delegata  conferre  etiam  simplices  presbyteri. 
Quod  si  quis  scienter  sacros  ordines  receperit  ab  Episcopo  qui  loco 
et  dignitati  renuntiavit,  «quia  indignum  se  fecit,  executionem  officii 
non  habebit;  ubi  autem  non  scienter  (nisi  crassa  et  supina  fuerit 
ignorantia),  poterit  discretus  Pontifex  dispensare;»  c.  1.  h.  t.  Se- 
cundum concordem  doctorum  sententiam  verba  hujus  capitis  haec 
significant:  in  utroque  casu  et  scientiae  et  ignorantiae  (non  supinae 

taliter  ordinatus  executionem  officii  non  habet;  at  in  casu  ignoran- 
tiae requiritur  tantum  dispensatio  quaedam  i.  e.  habilitatio,  in  casu 
vero  scientiae  ad  absolutionem  impetrandam  resipiscere  debet  sic 
ordinatus,  quia  veram  incurrit  suspensionem.  Reiffenstuel : 1.  I. 
t.  13.  n.  6;  Suarez:  de  censuris,  disp.  XXXL,  sect.  L,  n.  7.  — 
Haec  suspensio  post  Const  «Apostolicce  Sedis > non  jam  'existit. 

3.  In  cap.  2.  h.  t agitur  de  ordinatis  ab  excommunicato.  Ad 
pleniorem  vero  rerum  cognitionem  proponitur  resolvenda  quaestio 
de  ordinatis  ab  Episcopo  sive  haeretico  sive  schismatico  sive  ex- 
communicato sive  etiam  suspenso  vel  interdicto. 

4.  Canones  relati  a Gratiano  sub  cc.  1.  2.  3.  et  5.  C.  9. 
q.  1.  nullam  esse  et  irritam  pronunciant  Ordinationem  collatam 
ab  excommunicatis  qui  nunquam,  ut  ait  Glossa  ibi,  fuere  ca- 
tholici, idest  ab  haereticis  vel  scliismaticis.  Ordinatio  ab  Epis- 
copo schismatico  collata  dicitur  etiam  irrita  in  c.  1.  de  Schisma- 
ticis (V.  8).  Hae  porro  expressiones  certe  non  important  intrinse- 
cam invaliditatem  ordinis  collati,  et  nulli  tatem  carae  teris.  Nam 
1°.  Ecclesia  agpovit  validas  ordinationes  aliquarum  saltem  secta- 
rum, uti  sunt  Ecclesia  Graeca  schismatica  et  Coptica  etc.  2°  In 
cap.  2.  h.  t.  et  cap.  2.  de  Schismaticis  et  in  c.  6.  C.  9.  q.  1.  miseri- 
corditer idest  ex  legitima  dispensatione  admittuntur  in  exercitio 
ordinis  qui  fuerunt  in  bona  fide  promoti  ab  haereticis  vel  schis- 
maticis. Porro  ratio  ignorantiae  ex  parte  promoti  nihil  influere 
potest  circa  valorem  ordinationis  schismaticorum,  cum  validitas 
vel  invaliditas  procedit  ex  potestate  quam  habet  vel  non  habet 
haereticus  vel  schismaticus  minister.  Dicuntur  ergo  irritae  et  va- 
cuae ordinationes  haereticorum  et  schismaticorum  1°.  de  illis  hae- 
reticis qui  formam  substantialiter  vitiarunt;  2.  illis  vero  qui 
formam  servarunt  vacuae  et  irritae  dicuntur  quoad  ordinis  exe- 
cutionem, quemadmodum  innuit  c.  6.  cit.  C.  9.  q.  1.  Ratio  est 
quia,  uti  satis  indicant  c.  23.  C.  1.  q.  7.  et  c.  17.  C.  1.  q.  1.,  qui 
amisit  per  haeresim  vel  schisma  vel  suspensionem  usum  et  execu- 
tionem ordinum,  illam  non  potest  aliis  concedere.  Hinc  ordinatus 
ab  haeretico  vel  schismatico  admitti  non  potest  ad  exequendum 
ordinem,  nisi  ab  auctoritate  competenti  fuerit  dispensatus,  ceu 
docet  c.  2.  de  schismaticis.  Haec  autem  dispensatio  a proprio  Epis- 
copo dari  potest  si  quis  ignoraverit  esse  haereticum  vel  schisma- 
ticum Episcopum  a quo  ordines  recepit  ex  c.  2.  h.  t Si  vero 
scienter  ordines  susceperit  a tali  Episcopo,  non  poterit  dispensari 

ab  alio  quam  a Romano  Pontifice  arg.  c.  6 .de  Apostatis  (V.  9), 
et  a sensu  contrario  c.  2.  h.  t. 

Ordinationes  haereticorum , schismaticorum  etc.  dici  possunt 
vacuae  et  nullius  momenti  etiam  in  sensu  veteris  disciplinae,  qua 
ordinati  legitime  Ecclesiae  adscribebantur,  et  assequebantur  bene- 
ficium in  titulum  et  locum  in  eadem  Ecclesia.  Ordinati  autem  ab 
Episcopo  excommunicato,  haeretico  etc.  nec  beneficium  nec  locum 
in  Ecclesia  consequebantur.  Quare  irrita  et  vacua  dicebatur  ordi- 
natio quoad  titulum,  non  vero  intrinsece  et  quoad  caracterem. 

5.  Hodie  autem  servanda  est  sanctio  Const.  « Apostolicce  Sedis,  * 
in  qua  sub  tlt.  de  suspensionibus  latae  sententiae  summo  Pontifici 
reservatis  legimus  n.  6.  ‘Suspensionem  ab  ordine  ipso  jure  incur- 
runt, qui  eundem  ordinem  recipere  praesumpserunt  ab  excommuni- 
cato, vel  suspenso,  vel  interdicto  nominatim  denunciatis,  aut  ab 
haeretico  vel  schismatico  notorio;  eum  vero  qui  bona  fide,  a quo- 
piam eorum  est  ordinatus,  exercitium  non  habere  ordinis  sic  sus- 
cepti, donec  dispensetur,  declaramus’.  Dispensatio  haec  non  vide- 
tur esse  reservata  summo  Pontifici;  nulla  enim  mentio  fit  de  ejus- 
dem reservatione.  Quare  dispensatio  haec  fieri  debet  prout  de  jure, 
idest  juxta  cap.  2.  h.  t.  a proprio  Episcopo  concedi  posse  merito 
defendere  licet. 


Titulus  XIV. 

De  aetate,  qualitate  et  ordine  Praeficiendorum. 

1.  Completo  tractatu  de  ordine  et  de  qualitatibus  ordinando- 
rum, nunc  videndum  est  de  qualitatibus  eorum  qui  promoventur 
ad  Praelaturas,  beneficia  vel  ministeria  ecclesiastica. 

Quaenam  qualitates  requiruntur  in  promovendis  ad  beneficia 
vel  ministeria  ecclesiastica?  In  genere  c.  4.  D.  23.  tradit  assu- 
mendos esse  ad  ecclesiastica  ministeria  illos  ‘qui  digne  possint 
dominica  sacramenta  tractare  et  melius  esse  Domini  Sacerdotium 
paucos  habere  ministros,  qui  possint  digne  opus  Dei  exercere,  quam 
multos  inutiles,  qui  onus  grave  Ordinatori  adducant’.  Haec  regula 
inculcatur  etiam  in  cap.  14.  h.  t.  In  specie  autem  disserentes, 
primum  de  aetate  requisita  loquimur.  Distinguendum  vero  est 
inter  beneficia  simplicia  et  duplicia,  aut  .habentia  curam  anima- 
rum adnexam. 

2.  Antiquo  jure  aetas  ad  assequenda  beneficia  simplicia  deter- 
minata non  erat.  Tridentinum  vero  de  simplicibus  beneficiis  lo- 
quens  in  c.  6.  sess.  23.  de  Ref.  statuit  nulli  concedendum  esse 
beneficium  simplex,  nisi  sit  constitutus  in  aetate  annorum  14.  Ergo 
aetas  pubertatis  requiritur,  et  discrimen  apparet  inter  aetatem  legi- 
timam ad  primam  tonsuram  et  minores  ordines  suscipiendos,  et 
aetatem  ad  beneficia  obtinenda.  Ad  tonsuram  enim  et  minores  or- 
dines sufficit  aetas  septennio  major,  ad  beneficia  vero  etiam  sim- 
plicia saltem  annus  14.  requiritur.  Porro  annus  hic  sufficit,  si  sit 
inceptus,  prout  auctores  docent,  inter  quos  Barbosa:  Comm.  in 
hunc  locum  Tridentini  et  Fagnanus  qui  tanquam  de  re  hodie  certa 
loquitur  comm.  in  c.  36.  de  Praeb.  (UT.  5)  n.  15.  Uterque  auctor  refert 
hanc  opinionem  fuisse  per  sententiam  s.  Congr.  Concilii  confirma- 
tam. Quod  si  vero  in  lege  fundationis  cautum  fuerit  ut  beneficium 
possit  etiam  impuberi  conferri,  cum  Tridentinum  per  generalem 
prohibitionem  non  censeatur  derogasse  legibus  fundationis,  quas 
immo  approbat  et  recipit  sess.  26.  c.  9.  de  Ref.  hinc  dici  potest, 
beneficium  hujusmodi  conferri  posse  adolescenti  qui  14  annorum 
aetate  minor  sit,  dummodo  vero  per  tonsuram  fuerit  in  statu  cleri- 
cali initiatus.  Qua  in  re  Fagnanus  1.  cit.  refert  decisionem  Rotae, 
ac  ita  loquitur  ut  nullum  amplius  moveri  posse  videatur  dubium. 
Excipiuntur  tamen  ea  beneficia  quae  ex  dispositione  juris  adnexum 
habent  ordinem  sacrum.  Haec  de  simplicibus  beneficiis;  nunc 
de  aliis. 

3.  De  Episcopis  jam  vidimus  ex  c.  7.  de  Elect.  et  Elect.  pot. 
(1.  6)  requiri  annos  30  completos.  Ad  Cardinalatus  dignitatem  ex 
c.  1.  sess.  23.  de  Ref.  in  Tridentino  videtur  necessaria  eadem  aetas 
quae  pro  Episcopis  requiritur.  Attamen  pro  Cardinalibus  Diaconis 
ex  Const.  Sixti  V.  ea  aetas  requiritur,  quae  ad  sacrum  Diaconatus 
ordinem  recipiendum  necessaria  est,  idest  an.  23.  inchoatus.  (Const. 
‘Postquam  verus  Ule’  edita  Nonis  Novemb.  an.  1586.)  Pro  quibus- 
cumque Dignitatibus  curam  adnexam  animarum  habentibus  annus 
25.  inceptus  requiritur  c.  12.  sess.  24.  de  Ref.  Concilium  vero  Tri- 
dentinum in  cit.  loco  non  loquitur  de  aliis  beneficiis  parochialibus. 
Quare  quoad  haec  beneficia  servanda  est  antiqua  lex  expressa  in 
c.  14.  de  Elect.  in  6®-  (I.  6.)  qua  cautum  est  ut  clericus  promotus 
ad  beneficium  parochiale  infra  annum  a die  promotionis  promo- 
veatur ad  Sacerdotium.  Quare  in  istis  beneficiis  sufficit  talis  aetas 
ut  promotus  possit  infra  annum  presbyteratus  ordinem  suscipere. 

4.  Pro  assequendis  dignitatibus  omnibus  sive  in  Cathedrali 
Ecclesia  sive  in  Collegiata,  quibus  cura  animarum  adnexa  non  est, 
licet  juxta  c.  3.  b.  t.  sufficeret  aetas  annor.  14,  tamen  hodie  ex 
Trid.  c.  12.  § ‘ad  caeteras’  sess.  24.  de  Ref.  requiritur  aetas  22 
annorum.  Dixi  ‘etiam  in  collegiata  Ecclesia’  quia  Tridentinum 
in  cit.  loco  non  distinguit  inter  ecclesiam  cathedralem  et  colle- 
giatam,  et  s.  Congr.  Cone,  in  Brundusina  13.  Jan.  1694.  et  in 
aliis  causis  sub  decreto  Cone.  Tridentini  comprehendi  etiam  colle* 

, giatas  ecclesias  declaravit  Nec  sufficit  inceptus,  sed  completus 
requiritur  annus  22.  ex  decisione  s.  Cong.  Cone,  data  in  scriptis 
Episcopo  Abulensi,  die  24.  Sept  1592.  quam  citat  Fagnanus  in 
Comm.  ad  c.  7.  de  Elect.  et  Elect.  pot.  n.  37.  Excipitur  tamen 
casus,  quo  dignitati  adnexus  sit  ordo  presbyteralis;  de  qua  hypo- 
thesi  inferius  erit  sermo. 

5.  Quoad  Canonicatus  Ecclesiarum  cathedralium  jure  Decre- 
talium aetas  defixa  non  erat,  sed  solum  in  Clem.  2.  h.  t.  definitum 
est  ut  quicumque  canonicus  non  sit  in  ordine  Subdiaconatus  con- 
stitutus, vocem  in  Capitulo  non  habeat  Qui  vero  possidet  prae- 
bendas quibus  aliquis  ordo  adnexus  est,  statuit  Clemens  infra  an- 
num illum  ordinem  suscipere  debere;  si  negligat  suscipere,  secluso 
legitimo  impedimento,  privari  dimidia  parte  distributionum  et  voce 
in  Capitulo.  Concilium  vero  Trid.  hac  in  re  tria  statuit  in  c.  12. 

' sess.  24.  de  Ref.  1°.  Ut  nemo  ad  portionem  vel  Canonicatum  aut 
Dignitatem  recipiatur,  nisi  in  eo  ordine  sacro  sit  initiatus  quem 
Praebenda  vel  dignitas  requirit,  aut  saltem  intra  annum  initiari 
valeat  2°.  Ut  in  ecclesiis  cathedralibus  omnes  Canonicatus  ac 
portiones  habeant  adnexum  ordinem  Presbyteratus,  Diaconatus  vel 
Subdiaconatus.  3°.  Episcopis  committit  ut  cum  consilio  Capituli 
designent  quibus  praebendis  quisque  ordo  ex  sacris  adnexus  in  po- 
sterum esse  debeat;  ita  ut  dimidia  saltem  pars  Canonicorum  Pres- 
byteri sint,  ceteri  vero  Diaconi  aut  Subdiaconi.  Ex  quibus  dispo- 
sitionibus consequitur  hodierno  jure  in  Cathedralibus  ecclesiis  ubi 
facta  est  distributio  ab  Episcopo  in  praebendas  presbyterales , dia- 
conales  et  subdiaconales,  vel  laudabili  consuetudine  haec  distributio 
reperiatyr  inducta,  eum  solummodo  posse  assumi  ad  Canonicatum 
in  hisce  Ecclesiis,  qui  in  ea  aetate  sit  constitutus  ut  infra  annum 
possit  ordinem  adnexum  praebendae  suae  suscipere.  Hinc  ad  prae- 
bendam subdiaconalem  assumi  potest  qui  habet  annum  20.  com- 
pletum, idest  21.  inceptum,  quia  infra  annum  complebit  annum  21. 

poteritque  promoveri  ad  ordinem  sabdiaconatus.  Ob  eandem  ra- 
tionem pro  diaconali  praebenda  sufficit  annus  21.  expletus,  idest 
22.  inchoatus;  et  pro  presbyterali  prsebenda  sufficit  annus  23.  com- 
pletus, idest  24.  inceptus.  Hsec  vero  setas  adeo  necessaria  est  in 
Cathedralibus  ubi  praebendarum  distributio  in  presbyterales,  dia- 
conales  etc.  viget,  ut  si  secus  fiat,  provisio  sit  prorsus  irrita  c.  4. 
sess.  22.  de  Ref.  in  fin.  Verba  hsec  Tridentini  sunt  ‘nec  aliis  in 
posterum  fiat  provisio,  nisi  iis  qui  jam  aetatem  et  coeteras  habili- 
tates integre  habere  dignoscantur:  aliter  irrita  sit  provisio ’.  — 
Quid  vero  si  in  aliqua  Ecclesia  Cathedrali  neque  ex  consuetudine 
neque  ex  designatione  Episcopi  praebendae  canonicales  habeant  ad- 
nexum ordinem  sacrum?  Hoc  in  casu  quoad  aetatem  requisitam 
servandum  est  jus  aliis  beneficiis  ecclesiasticis  commune,  ita  ut 
sufficiat  aetas  14  annorum;  jus  autem  hoc  temperandum  est  juxta 
dispositionem  Clem.  2.  h.  t.  de  qua  supra  vidimus,  ita  nempe  ut 
non  habeat  vocem  in  capitulo  qui  saltem  Subdiaconus  non  sit. 
Hinc  proposito  dubio  in  s.  Congr.  Cone,  utrum  Clericus  qui  aetate 
annor.  18  assecutus  fuerat  canonicatum  in  Cathedrali  Ovetensi,  in 
qua  distributio  facta  non  fuerat  praebendarum  in  presbyterales,  dia- 
conales  etc.  privandus  esset  canonicatu  ex  eo  quod  aetatem  com- 
petentem non  haberet  qua  infra  annum  promoveri  posset  ad  sub- 
diaconatum,  responsum  prodiit:  Negative.  Quod  responsum  refert 
Fagnanus  com.  ad  c.  7.  de  Elect.  n.  71.  Ratio  est  quia  in  casu, 
nondum  peracta  praebendarum  distributione,  locum  habere  non  pot- 
erat lex  Tridentini. 

6.  Quoad  Canonicatus  Ecclesiarum  Collegiatarum  nihil  speciale 
statutum  est  in  Tridentina  Synodo,  unde  dispositione  generali  be- 
neficiorum reguntur,  idest  ad  canonicatum  non  sunt  assumendi,  qui 
nondum  in  anno  14.  fuerint  constituti;  ceu  etiam  resolutum  fuisse 
refert  Fagnanus  in  loco  cit.  nn.  84.  et  85.  a.  s.  Congr.  Concilii. 
Ceterum  ex  Clem.  2.  h.  t.  qui  in  Ecclesiis  collegiatis  mancipati 
sunt  divino  servitio  nisi  saltem  constituti  sint  in  subdiaconatus 
ordine,  voce  careat  in  Capitulo. 

7.  Circa  pensiones  quae  dantur  ex  fructibus  Beneficiorum  aetas 
determinata  non  est;  sed  ex  Const.  S.  Pii  V.  quae  incipit  ‘Sacro- 
sanctum’ et  ex  alia  Constit.  Sixti  V.  quae  incipit  ‘Cum  Sacrosan- 
ctam’ requiruntur  ut  nonnisi  Clericus  idest  tonsura  initiatus  con- 
sequi possit  talem  pensionem.  Hinc  requiritur  aetas  necessaria  ad 
tonsnram  suscipiendam. 

8.  Si  quceratur  a quonam  possit  dispensari  in  aetatis  defecto, 
respondendum  est,  non  dari  in  jure  peculiarem  dispositionem  ex- 
pressam, qua  facultas  haec  dispensandi  tribuatur  Episcopis.  Hinc 
ea  competit  solummodo  Rom.  Pontifici,  qui  jure  communi  Superior 
est.  Quod  insuper  deducitur  ex  speciali  dispositione  quae  Epis- 
coporum aetatem  respicit.  Namque  Clerici  30.  anni  aetate  minores 
non  possunt  in  Episcopos  eligi,  sed  solummodo  postulari  possunt 
a Rom.  Pontifice  qui  dispenset  super  impedimento  aetatis.  Quid 
vero  si  per  dispensationem  alicui  conferatur  Beneficium  ante  legi- 
timam aetatem?  Ex  sententia  cap.  2.  h.  t.  non  laicis,  sed  Clericis 
committenda  est  administratio  *beneficii  usque  dum  ad  legitimam 
aetatem  pervenerit  Clericus. 

9.  Quaestio  proponitur  de  ordine  requisito  in  promovendis  ad 
beneficia  et  ministeria  ecclesiastica.  11D.  Principium,  determina- 
tum in  c.  7.  de  Rescriptis,  (I.  3),  est  ut  nullum  beneficium  etiam 
simplex  illis  conferatur,  qui  saltem  prima  tonsura  initiati  non  sint. 
Haec  regula  traditur  etiam  in  capp.  1.  3.  et  5.  De  Cleric.  Conjug. 
(IH.  3).  Quae  regula  ipsas  pensiones  ecclesiasticas  respicit  juxta 
cit.  Const.  s.  Pii  V.  et  Sixti  V.  Quod  si  aliquando  etiam  laici  ad- 
mittuntur, ut  participent  de  fructibus  beneficiorum,  id  ex  speciali 
dispensatione  Summi  Pontificis  solummodo  contingere  potest.  — 2m. 
Principium  est  ut  beneficia  simplicia  in  genere  non  exigant  nisi  pri- 
mam tonsuram:  cap.  ‘Ex  literis’  de  Transact.  (I.  36)  et  c.  2.  de  Instit. 
(HI.  7)  et  Const.  Sixti  V.  ‘Cum  sacrosanctam.  Possunt  vero  habere 
ordines  adnexos,  ex  fundatione,  privilegio,  consuetudine,  vel  statuto. 
‘Quaedam  vero’,  ait  Abbas  in  §.  «infer.»  c.  7.  de  Elect.,  (I.  6)  est  ad- 
nexio  ordinis  respectu  aptitudinis,  quaedam  vero  est  adnexio  ordi- 
nis respectu  actus’.  Prima  requirit  ut  tempore  promotionis  Clericus 
habeat  aetatem  qua  possit  ad  ordinem  requisitum  promoveri:  c.  29. 
de  Prceb.  in  6°.  (IH.  4)  et  cap.  8.  eod.  In  secundo  casu  qnando 
adnexio  est  respectu  actus  requiritur  absolute  ut  qui  assumitur  ad 
beneficium  tempore  promotionis  habeat  illum  ordinem.  Quoad  secun- 
dum casum  nihil  est  innovatum. 

10.  Quoad  vero  primum  casum  in  Clem.  2.  h.  t.  et  in  c.  4. 
sess.  22.  de  Ref.  et  c.  12.  sess.  24.  de  Ref.  constitutum  est  ut 
quando  generice  ad  beneficium  obtinendum  aliquis  sacer  ordo  re- 
quiritur, tunc  sufficiat  ut  intra  annum  suscipiatur  ordo  ille.  Quid 
vero  dicendum  si  Clericus  non  receperit  intra  legitimum  tempus 
ordinem  suo  beneficio  adnexum?  Generatim  dicendum  est  contra 

illos  adesse  poenam  privationis  beneficii  c.  1.  h.  t.  et  c.  7.  §.  «Iu-* 
feriora»  de  Elect.  (I.  6).  Haec  vero  poena  urget  vel  negligentes, 
vel  contumaces;  nam  eos  non  tangit  qui  justo  superveniente  impe- 
dimento, infra  annum  ordinem,  ad  quem  sunt  arctati,  recipere  ne- 
queant c.  35.  de  Elect.  in  6°.  et  Clem.  2.  h.  t.  Pariter  annus  in- 
cipit decurrere  'ab  accepta  pacifica  possessione  beneficii,  vel  ab  eo 
tempore  in  quo  Clericus  promotus  ad  beneficium  potuisset  pacificam 
possessionem  consequi,  et  per  eum  stetit  quominus  illam  haberet. 
Qui  annus  debet  esse  integer,  nec  antequam  totus  elapsus  sit,  poena 
applicari  potest,  quamvis  praevideri  posset  promotum  ad  beneficium 
ordinem  intra  annum  non  fore  suscepturum:  cit.  c.  35.  de  Elect. 
in  6°. 

11.  Quaeritur,  utrum  poena  privationis  sit  latce,  an  ferendae 
sententiae.  Antiquo  jure  expresso  in  c.  7.  de  Elect.  § ‘Inferiora’ 
privatio  beneficii  perficiebatur  per  judicis  sententiam.  Verba  sunt 
'ab  illo  removeantur  beneficio’.  Hinc  referens  illud  jus  Oreg.  X. 
in  c.  14.  de  Elect.  in  6°.  addit,  fuisse  necessariam  praeviam  ad- 
monitionem ad  privationem  illam  decernendam.  Verum  quoad  pro- 
motos ad  beneficia  curam  animarum  adnexam  habentia  res  mutata 
est  a Greg.  X.  in  cit.  c.  14.  de  Elect.  in  6°.  ubi  statuit,  praeter- 
lapso anno  a tempore  commissi  officii  privari  ipso  jure  ab  eodem 
officio  et  absque  praevia  monitione  illum  qui  ordinem  presbyteratus 
non  suscepit.  Cum  vero  in  hoc  capite  solummodo  mentio  fiat  de 
ecclesiis  parochialibus,  sequitur  nihil  esse  mutatum  circa  alia  be- 
neficia quae  ordinem  sacrum  requirunt.  Porro  quod  de  parochia- 
libus ecclesiis  dicitur,  etiam  de  Vicariis  perpetuis  dicendum  est; 
quemadmodum  aperte  eruitur  ex  Clem.  un.  de  Offic.  Vicar.  (I.  7). 

12.  Alia  etiam  poena  contra  negligentem  in  sacerdotii  recep- 
tione a Bonifacio  VII I.  in  eod.  c.  35.  de  Elect.  in  6°.  statuitur. 
Ut  nempe  clericus  privatus  de  beneficio  non  possit  pro  ea  vice 
etiam  suscepto  sacerdotio  assumi  ad  idem  beneficium.  Hoc  vero 
non  excludit,  eum  posse  deinde  in  aliis  vacationibus  illud  consequi. 
— Quod  si  vero  aliquis  non  sacerdos  officium  parochiale  assumeret 
absque  proposito  suscipiendi  infra  annum  ordinem  presbyteratus 
et  eo  fine  ut  fructus  perciperet  per  annum,  dimissurus  beneficium 
post  annum  a capta  possessione,  tenetur  ad  fructus  restituendos. 
Ita  in  cap.  cit.  35.  de  Elect.  in  6°. 

13.  Quaeritur,  in  quo  ordine  debeant  reperiri  qui  sunt  pro- 
movendi ad  beneficia  non  simplicia.  Et  primo  quidem  si  sermo 

sit  de  S.  R.  E.  Cardinalibus,  quoniam  sacram  Collegium  com- 
ponitur ex  Cardinalibus  Episcopis,  Presbyteris  et  Diaconis;  hinc 
dignitati  Cardinalatus  adnexus  est  Ordo  vel  Episcopalis  vel  Pres- 
byteralis  vel  Diaconatus.  Quare  juxta  regulam  generalem  pro  Car- 
dinalibus sufficit,  ut  quisque  intra  annum  suscipiat  Ordinem  pro- 
prio gradui  adnexum.  Verum  ex  Const.  % Pii  IV. '‘In  eligendis'  §. 
«Statuimus».  25.  data  7.  Idib.  Octob.  an.  1562.  et  ex  Const  Gre- 
garii XV.  ‘Decet  JRom.  Pontificem'  § «Porro»,  data  4.  Idib.  Martii 
1621.  Cardinales,  qui  saltem  in  Diaconatus  ordine  constituti  non 
sint,  voce  activa  ad  eligendum  Rom.  Pontificem  privantur. 

14.  Ante  Innocentium  III.  et  Cone.  Later.  IV.  ut  quis  elige- 
retur in  Episcopum,  Diaconus  saltem  esse  debebat;  quia  constitui 
non  posse  videbatur  in  supremo  hierarchiae  gradu,  qui  nec  in  in- 
fimo ejusdem  gradu  reperiebatur.  Hinc  Subdiaconi  postulari  tan- 
tummodo poterant.  Sed  cum  Subdiaconis  eaedem  injungerentur 
obligationes,  quas  habent  Diaconi,  visum  erat  jam  pluribus  Docto- 
ribus  ut  eadem  quoad  electionem  jura  subdiaconis  tribuerentur  quae 
Diaconis  competebant.  Cui  etiam  accedebat  ratio;  quod  nempe  sub- 
diaconatus  jam  fuerat  ab  TJrbano  II.  in  decretali  relata  a Gra- 
tiano in  c.  11.  D.  32.  sacris  ordinibus  aliquo  modo  comparatus. 
Hinc  quaestionem  dirimens  Innoc.  III.  in  Cone.  Lateran.  IV.  sta- 
tuit, Subdiaconum  posse  eligi  in  Episcopum.  Hac  Innocentii  de- 
cisio refertur  in  c.  9.  h.  t.  Ex  decreto  autem  Cone.  Trid.  in  sess. 
22.  c.  2.  de  Ref.  qui  eligitur  in  Episcopum  debuit  saltem  per  se- 
mestre sese  exercuisse  laudabiliter  in  ministerio  ordinis  sacri.  Ideo- 
que  hodie  non  sufficit  ordo  Subdiaconatus  receptus,  sed  requiritur 
ut  promovendus  in  Episcopum  fuerit  per  semestre  in  eodem  saltem 
sacro  ordine  constitutus  et  laudabiliter  versatus.  Quod  de  Epis- 
copis dictum  est,  applicari  etiam  debet  Archiepiscopis,  Primatibus 
et  Patriarchis,  eo  quia  quoad  episcopalem  characterem  omnes  isti 
sunt  aquales.  Porro  qui  ex  Subdiacono  eligitur  in  Episcopum, 
debet  ante  consecrationem  promoveri  ad  Diaconatus  et  Presbytera- 
tus ordines;  arg.  c.  «Quoniam»  D.  75.  Vetera  autem  documenta 
qua  post  electionem  Subdiaconi  in  Episcopum  loquuntur  de  consecra- 
tione episcopali,  intelligenda  sunt  ita  ut  non  excludantur  ordina- 
tiones intermedia.  Hinc  in  antiquis  S.  Sedis  Bullis  confirmationis 
Subdiaconorum  in  Episcopos  hac  expressio  habebatur  ‘postquam 
ad  s.  Diaconatus  et  Presbyteratus  ordines  promoveri  te  feceris'. 

Haec  clausula  etiam  iu  actuali  disciplina  apponitur,  quando  S.  Se* 
des  aliquem  Subdiaconum  ad  Episcopatum  promovet. 

15.  Quoad  Praelaturas  inferiores,  idest  quoad  Abbatias  c.  5. 
D.  93.  in  quo  refertur  decisio  s.  Silvestri  in  Synodo  Romana 
abbatem  nominat  post  omnes  Ecclesiae  ordines.  Ex  quo  deduci 
potest  nullo  ordine  fuisse  insignitos  Abbates.  Licet  hic  canon  ab 
aliis  diversimode  referatur,  tamen  dici  potest  illum  exhibere  primi- 
tivam disciplinam  monachorum,  qua  nec  monachi  nec  Abbas  clerici 
erant.  Verum  post  legem  Concilii  Pictaviensis  in  c.  1.  h.  t.  re- 
latam Abbas  debet  esse  Presbyter.  Quod  etiam  probatur  ex  po- 
testate quam  habet  conferendi  ordines  minores.  Nam  in  c.  11.  h.  t. 
Innoc.  III.  agnoscit  hanc  potestatem  in  Abbate,  dummodo  fuerit 
Sacerdos  et  ab  Episcopo  benedictus.  Quod  si  vero  sermo  sit  de 
Abbatibus  mere  titularibus,  quibus  cura  animarum  adnexa  non 
est,  nec  habent  forum  poeni tentiale  aut  jurisdictionale,  sed  redu- 
cuntur ad  vacuam  dignitatem,  idest  personatum,  tenendum  est, 
hasce  Abbatias  esse  sub  dispositione  generali  dignitatum  in  cap.  12. 
sess.  24.  de  Ref.  Cone.  Trid.  vi  cujus  sufficit  aetas  22  annor,  com- 
pletorum, ac  proinde  ordinem  presbyteratus  non  requirere. 

16.  Archidiaconatus  jure  communi  in  c.  1.  h.  t.  exposito  ad- 
nexum habet  ordinem  Diaconatus,  sed  ubi  primum  locum  obtinet 
post  pontificalem  dignitatem,  solet  conferri  cum  clausula  ut  pro- 
motus infra  annum  ordinem  presbyteratus  suscipiat. 

17.  Decani,  Praepositi  et  Arehipresbyteri  ex  c.  1.  h.  t.,  quia 
censebantur  adnexam  habere  curam  animarum,  tenebantur  ad  or- 
dinem sacerdotalem  suscipiendum.  Verum  ubi  curam  animarum 
adnexam  non  habeant,  nec  ex  dispositione  aliqua  adnexam  habe- 
ant ordinem  sacrum,  videntur  comprehendi  in  lege  Tridentina  cap.  12. 
sess.  24  de  Ref.  quae  statuit,  ad  dignitates  recipiendas  sufficere 
annum  aetatis  22.  quae  aetas  excludit  necessitatem  ordinis  sacerdotii. 
Quod  et  fuisse  a s.  Congr.  Cone,  probatum  refert  Fagnanus  com. 
in  c.  1.  h.  t n.  5.  Ordo  vero  Subdiaconatus  requiritur  saltem,  ut 
habeant  vocem  in  Capitulo  ex  Clem.  2.  h.  t.  et  ex  Cone.  Triden- 
tino  sess.  22.  c.  4.  de  Ref.  Qui  ad  curam  animarum  assumeban- 
tur ex  c.  8.  de  Preeb.  (III.  4.)  in  6°.  videntur  fuisse  antiquitus,  qui 
in  s.  Ordinibus  idest  saltem  in  subdiaconatu  erant  constituti.  Quod 
clarius  deducitur  ex  c.  5.  h.  t.  in  quo  constituti  in  minoribus  ordi- 
nibus dicuntur  assumptos  fuisse  ad  regeDdas  parochiales  ecclesias 

solummodo  dispensative.  Verum  ex  dispositione  Tridentini  c.  12. 
sess.  24.  de  Ref.  sufficit  ut  quis  sit  in  clericali  ordine  constitutus 
et  saltem  annum  25.  aetatis  suae  attigerit,  et  habilis  sit  juxta  c.  14. 
et  35.  De  Elect.  (I.  6)  in  6 °.  ut  infra  annum  ad  Presbyteratum 
promoveatur.  Hinc  teste  Fagnano  com.  in  c.  5.  h.  t.  n.  8.  in  praxi 
parochiales  ecclesiae  conferuntur  etiam  clerico  qui  fuerit  in  prima 
tonsura  solummodo  initiatus,  dummodo  tamen  habilis  sit,  ut  infra 
annum,  dispensatis  interstitiis,  promoveatur  ad  Sacerdotium. 

18.  Tandem  de  ordine  requisito  in  canonicatibus  et  beneficiis 
sive  ecclesiae  cathedralis  sive  ecclesiae  collegiatae,  ea  repetenda  sunt 
quae  superius  juxta  Clem.  2.  h.  t.  et  cap.  12.  sess.  24.  de  Ref.  in 
C.  Trid.  exposuimus  quando  egimus  de  aetate  requisita  iisdem  ca- 
nonicatibus vel  beneficiis.  Et  haec  satis  sint  de  ordine  praeficien- 
dorum. 

19.  De  qualitate  praeficiendorum  nonnulla  sunt  enucleanda. 
Recolendum  est  principium  traditum  in  c.  22.  de  Elect.  (I.  6)  elec- 
tionem nempe  indigni  ipso  jure  esse  irritam,  quamvis  requiratur 
judicis  sententia  declarans  indignitatem  revera  in  persona  electa 
verificari.  Qnae  dispositio  fulcitur  cap.  29.  de  Prceb.  (III.  5)  et. 
cap.  2.  sess.  7.  de  Ref.  in  Tridentino.  Ut  quis  ad  beneficium  vel 
ad  ministerium  ecclesiasticum  promoveatur,  requiruntur  qualitates 
scientiae  competentis  et  morum  honestas,  de  qnibns  sermo  est  in 
c.  7.  de  Elect.  et  cap.  2.  sess.  22.  de  Ref.  necnon  capp.  1.  et  12. 
sess.  24  de  Ref.  in  Tridentino;  immunitas  a censuris,  et  irregula- 
ritatibus, necnon  juxta  c.  16.  de  accusation.  (V.  1)  etiam  ab  in- 
famia; quaeque  communes  sunt  generatim  omnibus  beneficiis. 

20.  In  specie  quoad  scientiam  haec  prae  oculis  habenda  sunt. 
Et  1°.  quidem  in  cit  sess.  22.  c.  2.  de  promovendo  ad  Episcopa- 
tum decernitur:  ‘Antea  in  Universitate  Studiorum  magister  sive 
doctor  aut  licentiatus  in  sacra  theologia  vel  jure  canonico  merito 
sit  promotus,  aut  publico  alicujus  Academiae  testimonio  idoneus  ad 
alios  docendos  ostendatur.  Quod  si  regularis  fuerit,  a superioribus 
suae  religionis  similem  fidem  habeat’.  2°.  Vicarius  Capitularis  con- 
stituatur «qui  saltem  in  jure  canonico  sit  Doctor  vel  Licentiatus, 
vel  alias  quantum  fieri  poterit,  idoneus,»  Tridentinum  in  sess.  24. 
de  Ref.  c.  16.  — Secundum  decisiones  S.  C.  Concilii  iteratas  Vic. 
Capitularis  eligendus  est  Doctor  vel  saltem  Licentiatus  in  jure 
canonico,  non  in  s.  theologia;  S.  C.  C.  in  Asten.,  d.  11.  Jul.  1626, 

in  Oriolen.,  d.  24.  Mart  1627,  in  Capuana,  d.  19.  Jun.  1636  etc., 
idemque  promotus  in  aliqua  Universitate  publica  auctoritate  Pon- 
tificia erecta,  non  sufficit  laureatus  ex  gratia  vel  privilegio;  S.  C.  C. 
in  Elesim,  d.  21.  Febr.  1682.  Quaeritur  denique  utrum  existen- 
tibus  doctoribus  in  capitulo  possit  etiam  «alias  idoneus»  elegi  in 
Yic.  Capitularem?  Negative,  nam  «existentibus  doctoribus  vel 
licentiatis  in  capitulo,  necessario  unum  ex  illis  in  vicarium  esse  eli- 
gendum, alioquin  deputationem  ad  Metropolitanum  devolvi.  Sed 
si  in  capitulo  tales  non  adsint,  sufficere  ut  unus  eligatur,  qui  sit, 
quantum  fieri  poterit,  idoneus»;  S.  C.  Concilii,  d.  14.  Febr.  1594 
apud  Garcia:  de  beneficiis,  t.  L,  c.  YIL  n.  9 — 11.  — Plura 
habes  in  tit.  XXVIIL  h.  1.  n.  61.  *3°.  De  Archidiaconis  agit  Tri- 
den tinum  in  sess.  24.  cap.  12  de  Bef.  statuens:  ‘Archidiaconi  sint 
in  omnibus  Ecclesiis , ubi  fieri  potest,  magistri  in  theologia,  seu 
doctores  aut  licentiati  in  jure  canonico’.  De  scientia  requisita  in 
Vic.  Generali  conferatur  tit.  XXVIII.  n.  26.  4°.  Pro  Dignitatibus 
omni  cura  et  jurisdictione  carentibus  Lauream  doctoralem  de  jure 
non  requiri,  S.  C.  Cone,  in  Nolan.,  d.  30.  Maji  1891,  respondit  se- 
cundum decisionem  in  Nuscan.,  d.  14.  Julii  1884,  etiamsi  Dataria 
apponat  clausulam  «Infra  annum  lauream  doctoralem  suscipere 
tenearis».  5°.  De  Preebenda  theologali:  Tridentinum  in  sess.  5. 
c.  1.  de  Ref.  decernit,  eam  esse  conferendam  personae  idoneae,  quae 
per  seipsam  munus  explere  possit,  ita  ut  aliter  facta  provisio  nulla 
sit  et  invalida,  cfr.  etiam  sess.  24.  c.  8.  de  Ref.  Quoad  Cauionicum 
Pcenitentiarium  Tridentinum  eodem  c.  8._decernit  ut  ille  institua- 
tur, qui,  ‘magister  sit  vel  Doctor  aut  licentiatus  in  theologia  aut 
jure  canonico  et  annorum  40  seu  alius  qui  aptior  pro  loci  quali- 
tate reperiatur’.  — Benedictus  XIII.  vero  in  Const.  ‘Pastoralis’  diei 
14.  Kal.  Junii  1725.  pro  Italia  et  insulis  adjacentibus  statuit,  ean- 
dem praebendam  conferendam  esse  doctori  in  s.  theologia,  vel  ei  qui 
infra  annum  doctoralem  lauream  in  eadem  facultate  suscipiat,  quam 
dispositionem  ad  canonicum  quoque  Pcenitentiarium  extendit.  — 
Tandem  quoad  scientiam  prae  oculis  habenda  sunt  quae  Tridentinum 
tradit  in  sess.  24.  c.  12.  circa  medietatem  de  Ref.  scilicet  ‘Horta- 
tur ....  ut  ubi  commode  fieri  potest,  dignitates  omnes  et  saltem 
dimidia  pars  canonicatuum  in  Cathedralibus  Ecclesiis  et  collegiatis 
insignibus  conferantur  tantum  magistris  vel  doctoribus  aut  etiam 
licentiatis  in  theologia  vel  jure  canonico’.  Haec  dicta  sint  de  qua- 
litatibus generalibus. 

21.  Praeter  generales  requiruntur  etiam  qualitates  peculiares, 
quae  cuique  beneficio  in  specie  adnexae  sunt,  quaeque  ex  dispositione 
Tridentini  c.  5.  sess.  25.  de  Ref.  servanda  praecipiuntur.  Hae  qua- 
litates possunt  esse  adnexae  ex  lege  fundationis  beneficii,  vel  ex 
Capituli  constitutionibus.  Quae  peculiares  qualitates  1°.  poterunt 
respicere  ordinem  peculiarem.  Hinc  indignus  reputabitur  ad  bene- 
ficium obtinendum  qui  eo  ordine  caret.  Possent  2°.  scientiam  re- 
spicere, ita  ut  reputetur  indignus  qui  aliquo  peculiari  gradu  aca- 
demico  non  sit  decoratus,  vel  Universitatis  studiorum  commenda- 
bili testimonio  careat.  3°.  Possunt  qualitates  respicere  genus  aut 
locum  nativitatis  personae.  Possunt  enim  consequi  jus  praelationis 
in  aliquod  beneficium  cives  alicujus  pagi,  aut  determinatae  familiae 
vel  coetus.  Hae  qualitates  secumferunt  jus  praelationis  illorum,  qui 
iisdem  praediti  sunt  Porro  hae  qualitates  in  beneficiis  non  prae- 
sumuntur, sed  probari  debent.  Agitur  enim  de  re  facti  et  odiosa; 
nam  hae  qualitates  limitant  potestatem  Ordinarii  in  collatione  be- 
neficiorum. 

22.  Quaestio  nunc  facienda  est  de  comparatione  digni  ad  di- 
gniorem. Utrum  nempe  juxta  leges  canonicas  sustineatur  electio 
digni  simpliciter,  spreto  digniore,  an  electores,  et  qui  promovent 
ad  ecclesiasticas  dignitates,  teneantur -eligere  digniorem.  Praemit- 
tendum est,  in  Hac  comparatione  non  inspiciendam  esse  unam 
aliamve  qualitatem  singillatim,  ex.  gr.  scientiam  et  peritiam  litera- 
rum  solummodo,  aut  dignitatem  personalem,  sed  omnes  simul  qua- 
litates esse  considerandas,  quae  muniis  beneficii  rite  obeundis  re- 
spondent, Tridentinum  in  c.  18.  sess.  24.  de  Ref.  §.  «Peracto». 
Hisce  positis  certum  est  antiquum  jus  relatum  in  c.  19.  D.  63.  et 
c.  45.  C.  1.  q.  1.  et  in  c.  15.  C.  8.  q.  1.  exigere  ut  optimus,  prae- 
stantior,  et  sanctior  et  doctior  assumatur.  Quibus  accedit  c.  un. 
Ut  ecclesiast.  benef.  (HI.  12)  in  quo  persona  magis  idonea  praescri- 
bitur eligenda.  Nec  minus  clare  loquitur  Trid.  in  c.  1.  sess.  24. 
de  Ref.  ubi  expresse  docet,  omnes  et  singulos  qui  ad  promotionem 
praeficiendorum  quodcumque  jus  habent,  ‘alienis  peccatis  communi- 
cantes mortaliter  peccare,  nisi  quos  digniores,  et  Ecclesiae  magis 
utiles  ipsi  judicaverint  ....  praefici  diligenter  curaverint’.  Quae 
porro  verba  adeo  generalia  sunt  ut  non  solum  promovendis  ad 
Episcopatum  vel  Cardinalitiam  dignitatem,  de  quibus  praecipue 
sermo  est  in  eo  capite,  sed  etiam  applicari  debeant  aliis,  et  iis 
praesertim,  qui  assumuntur  ad  beneficium  curam  animarum  ad- 

nexam  habens.  Ergo  stat  firma  obligatio  eligendi  digniorem  prae 
digno  simpliciter.  Haec  autem  obligatio  eligendi  digniorem  prae 
digno  sub  poena  culpae  lethalis  vere  et  proprie  locum  habet  in 
beneficiis  quae  vel  culmina  dignitatum  constituunt,  vel  ad  regimen 
animarum,  quod  ars  artium  dicitur  in  c.  14.  h.  t.,  referuntur. 

23.  Sed  valetne  electio  personae  simpliciter  dignae  neglecta 
digniore?  In  genere  dicendum  est,  valere  electionem  hanc;  nam 
canones  reprobant  ac  irritum  habent  solummodo  electionem  indigni 
c.  22.  de  Elect.  (I.  6.)  — 

24.  Quid  vero,  si  per  concursum  deferri  debeat  beneficium? 
Quando  hoc  medium  eligitur  ad  beneficium  conferendum,  cum  qua- 
litatum experimentum  fiat,  censetur  semper  illi  jus  esse  ad  bene- 
ficium assequendnm,  qui  aliis  merito  et  qualitatibus  praeeminet. 
In  jure  tamen  aliquid  speciale  est  determinatum  de  electione  per 
concursum  ad  parochialem  ecclesiam.  Etenim  Cone.  Trid.  in  c.  18. 
sess.  24.  de  Ref.  cum  voluerit  eligi  digniorem,  in  praeelectione  di- 
gnioris defert  judicinm  Episcopo;  qui  ex  approbatis  ab  examina- 
toribus synodalibus  eligit,  quem  caeteris  magis  idoneum  judicaverit. 
Circa  quam  dispositionem  haec  animadvertenda  sunt:  1°.  non  per- 
tinere ad  examinatores  judicare  quinam  magis  sit  dignus  et  idoneus, 
sed  ad  Episcopum,  vel  sede  vacante  ad  Vicarium  ipsum  Capitularem. 
Ita  resolvit  S.  Congr.  Cone,  in  responsione  data  Episcopo  Patavien. 
an.  1573.  et  in  causa  Elvensi  1.  Dec.  an.  1736.  In  hac  causa  s.  Congr. 
censuit,  non  posse  Capitulum  limitare  jurisdictionem  Vicarii  Capitu- 
laris. 2°.  Ita  defertur  Episcopo  ut  licet  admitti  possit  appellatio  ad 
tribunal  snperius  contra  judicium  examinatorum,  tamen,  posita  ido- 
neitate electi  cognita  per  examinatores,  visum  fuerit  non  posse  ap- 
pellari a judicio  Episcopi,  ceu  refert  Fagnanus:  com.  in  c.  14.  h.  t. 
n.  53.  At  aliter  tenendum  et  aliter  resolvisse  s.  Congregationem 
Cone,  refert  Fagnanus  cit.  loco  ob  dispositionem  Const.  s.  Pii  V.  quae 
incipit  ‘In  conferendis'  edita  15.  Kal.  April.  1567.  In  hac  Const.  s. 
Pontifex  statuit  ut  si  Episcopus  minus  habilem  elegerit,  posthabitis 
magis  idoneis,  possint  magis  idonei  appellare  ad  Metropolitanum, 
vel  si  eligens  est  Metropolitanus  vel  exemptus  ad  Episcopum  vici- 
niorem ceu  Sedis  Apostolicae  delegatum,  vel  alias  ad  ipsam  S.  Se- 
dem, et  provocare  novum  examen.  Haec  vero  appellatio  facienda 
est  intra  decem  dies  a collatione  beneficii  parochialis.  Inde  facta 
non  valet.  Insuper  ea  servatur  in  devolutivo  et  non  in  suspen- 
sivo;  idest  non  impedit  quominus  electus  ab  Episcopo  pendente  ju- 

dicio  appellationis  quoadusque  non  fuerit  rejectus  possit  paroeciam 
administrare.  Ita  in  Const.  ‘Cum  illud’  Bened.  XIV.  diei  14.  Dec. 
1742.  In  qua  insuper  decernitur  ut  examen  in  scripto  flat,  et  in 
gradu  appellationis  novum  non  conficiatur  examen,  sed  ad  tri- 
bunal appellationis  transmittantur  acta  prioris  examinis.  Quare 
ex  dictis  in  collatione  praebendae  per  concursum  conceditur  appel- 
latio tum  a judicio  examinatorum,  tum  a mala  praelatione  Episcopi. 


Titulus  XV. 

De  sacra  Unctione. 

1.  Quoniam  in  ordinatione  ad  Sacerdotium,  et  ad  Episcopa- 
tum, sacra  unctione  utatur  Ecclesia,  hinc  post  titulos  praecedentes, 
in  quibus  de  sacris  ministris  assumendis  sermo  est,  exhibetur  ti- 
tulus praesens.  Innoc.  III.  in  decretali  epistola  missa  forsitan  Ar- 
chiepiscopo  Trinonitano,  Primati  totius  Bulgariae,  quae  a B.  Ray- 
mundo  refertur  in  c.  un.  h.  t.  tradit  in  Episcopis  supplendam  esse 
sacram  unctionem  in  capite  et  in  manibus,  si  in  eorundem  conse- 
cratione haec  duplex  unctio  omissa  fuerit  ex  consuetudine  Ecclesiae 
orientalis.  Rationem  affert,  quia  haec  unctio  de  praecepto  divino 
est,  et  a catholica  Ecclesia  ex  Apostolorum  exemplo  servatur. 

Contra  Innocentium  maximi  ponderis  difficultas  oritur  ex  graeca 
liturgia;  graeca  enim  Ecclesia  ab  antiquis  etiam  temporibus  usa 
non  est  unctione  in  consecrandis  Episcopis,  qui  nihilominus  semper 
habiti  sunt  ceu  veri  Episcopi.  Ut  purgetur  Innocentius  animad- 
vertendum 1°.  est,  ipsum  non  dixisse  sacram  Unctionem  esse  ma- 
teriam essentialem  Consecrationis  episcopalis;  agnoscit  enim  Epis- 
copum fuisse  consecratum,  et  solummodo  supplendam  esse  dicit 
sacram  unctionem.  Si  invalidam  reputavisset  ordinationem,  ex  in- 
tegro ritum  renovari  jussisset  2°.  Animadvertimus  Innocentium 
secutum  fuisse  c.  1.  D.  75.  in  Decr.,  qui  canon  tribuitur  Anacleto 
R.  P.  qui  unus  ex  primis  Pontificibus  fuit  post  Petrum.  Jamvero 
hac  in  re  fatemur  Innocentium  in  errorem  historicum  lapsum  fuisse. 
Nam  decretum  quod  nomine  Anacleti  citat  et  quod  desumptum  est 
ex  2 '.  epistola  eidem  Pontifici  tributa,  spurium  est  ac  supposititium. 
Illa  enim  epistola  cum  aliis  duabus  quae  Anacleto  adscribuntur 
inter  merces  Isidoridnas  rejicienda  est,  ceu  docet  Labbeus  in  nota 
marginali  ad  primam  harum  epistolarum.  Isidorus  namque  Mer- 

cator  vel  Peccator  plures  canones  apocryphos  in  sua  collectione  re- 
fert, quos  appingit  ani  vel  alteri  Pontifici;  cum  eisdem  nullo  modo 
tribui  possint,  et  ex  unitate  styli  et  verborum  usu  unum  commu- 
nem insinuant  auctorem;  quem  fuisse  ipsum  Isidorum  eruditi  ho- 
mines arbitrantur.  Verum  licet  fatendum  sit  Innocentium  errore 
historico  fuisse  deceptum,  cum  tribuit  Anacleto  decretalem  in  c.  1. 
D.  75.  relatam,  tamen  negandum  non  est,  in  Ecclesia  Latina  re- 
apse antiquissimum  esse  ritum  sacrae  unctionis  in  consecratione 
Episcoporum,  ceu  refert  auctor  opusculi  De  Operibus  Cardinalib. 
Christi , quod  8.  Cypriano  inscribitur,*)  et  inter  alios  probat  Ma- 
rinus: De  S.  Ordinat,  part.  3.  exercit.  6.  c.  2.  3°.  At  nisi  rite 
intelliguntur  alia  verba,  quae  praeceptum  divinum  respiciunt,  erroris 
suspicionem  in  materia  doctrinali  possunt  ingerere.  Sed  haec  ex- 
plicantur, si  animadvertatur  tum  fictum  Anacletum,  tum  Innocen- 
tium sese  referre  ad  Vetus  Testamentum,  scilicet  ad  praeceptum 
Domini  in  c.  28.  Exod.  expressum,  quo  statuebatur  ut  summi  Sacer- 
dotes sacra  unctione  in  capite  et  in  manibus  linirentur.  Ex  quo 
intelligitur  sub  eo  tantummodo  sensu  Innocentium  divino  praecepto 
episcopalem  unctionem  adscripsisse,  quia  nempe  sacra  sacerdotalis 
unctio  fuit  divina  auctoritate  penes  Hebraeos  instituta.  Quo  sub 
sensu  Alexander  III.  in  c.  14.  de  Decim.  (III.  30)  docet  decimas 
sacerdotibus  debitas  a Domino  fuisse  institutas,  ac  proinde  prorsus 
praestandas  esse.  At  caeremoniales  ritus  Veteris  Testamenti  fue- 
rant instituti  pro  Hebraeis,  non  vero  pro  Ecclesia  Christi.  Ergo 
ex  verbis  Innocentii  non  sequitur  ipsum  reputasse  sacram  unctio- 
nem ceu  materiam  essentialem  et  de  jure  divino  servandam  in 
Episcoporum  consecratione. 

2.  Quoad  ministrum  episcopalis  consecrationis  tradit  Innocen- 
tius eam  perficiendam  esse  a tribus  Episcopis.  In  hac  re  sensus 
est  cc.  1.  et  7.  D.  64.  necnon  c.  2.  D.  66.  Hanc  porro  praxim 
adhibuit  Ecclesia  ceu  usum  disciplinarem,  et  non  ad  substantiam 
Consecrationis.  Quare  consecratio  ab  uno  tantum  Episcopo  facta 
valida  est,  quamvis  nisi  fiat  ex  induito  apostolico,  sit  illicita.  Hanc 
quaestionem  pertractat  Bened.  XIV.  de  Syn.  Dioec.  Lib.  13.  c.  13. 
n.  4.  seqq.  ubi  refert  s.  Pium  V.,  Alex.  VII.  et  Clem.  XI.  indul- 
sisse  ut  in  regionibus  in  quibus  tres  Episcopi  non  possunt  facile 

*)  Opusculum  certe  non  est  S.  Cypriani,  sed.  ssec.  12.  in  lucem  editum  ab 
Arnoldo  quodam;  Permaneder:  Bibliotheca  Patristica,  tom.  II.  §.  698. 

Santi,  I.  Decr.  12 

simul  convenire,  consecratio  Episcopi  fieret  ab  uno  tantum  Epis- 
copo, qui  duos  Abbates,  vel  duas  Dignitates,  aut  saltem  duos  Pres- 
byteros simplices  adsistentes  adhiberet. 

3.  Tandem  sermonem  instituens  Innoc.  in  cit.  loco  de  ministro 
Confirmationis,  docet  exemplo  Apostolorum  solos  summos  sacer- 
dotes esse  ministros  hujus  sacramenti;  qua  de  re  in  c.  4.  de  Con- 
suet. (I.  4)  agens  idem  Innoc.  ait  confirmationem  administratam  a 
Presbyteris  umbram  quidem  habere,  sed  non  veritatem  sacramenti. 
Haec  porro  verba  Innocentii  sunt  explicanda  juxta  sensum  Cone. 
Trid.  in  cn.  3.  sess.  7.  in  quo  definivit  ministros  ordinarios  sacrae 
Confirmationis  esse  solos  Episcopos.  Ex  quo  etiam  eruitur  Epis- 
copos esse  Presbyteris  superiores.  At  hoc  non  excludit  Presbyteros 
potestate  delegata  a Rom.  Pontifice  conferre  posse  hoc  sacramen- 
tum. Et  reapse  Bened.  XIV.  in  Synod.  Lib.  7.  c.  7.  et  8.  refert 
pluries  datam  fuisse  delegationem  Presbyteris  praesertim  pro  sacris 
missionibus  conferendi  sacrum  chrisma.  Quare  sensus  Tridentino- 
rum  Patrum  est,  ut  minister  Sacramenti  Confirmationis  ordinarius 
sit  Episcopus,  qui  habet  potestatem  propriam  completam  et  expe- 
ditam, et  presbyteri  habent  solum  habilitatem  ad  delegationem  ha- 
bendam a Rom.  Pontifice  ut  conferre  possint  hoc  sacramentum. 

4.  Objicitur:  potestas  jurisdictionis  delegari  potest,  non  autem 
potestas  ordinis.  — Resp.  In  ipso  charactere  ordinis  presbyteralis 
inest  capacitas  et  habilitas  ad  obtinendam  delegationem.  Ergo 
non  verificatur  proprie  dicta  delegatio  vi  cujus  quis  vice  alterius 
exercet  potestatem  quam  ipse  nullo  modo  haberet.  In  casu  nostro 
dici  potest  ordinem  presbyteratus  habere  radicaliter  et  in  actu 
primo  potentiam,  carere  autem  virtute  transeundi  a potentia  ad 
actum,  idest  exercendi  ipsam  potentiam,  et  hanc  virtutem  obtineri 
per  delegationem. 

Quibus  positis  optime  explicatur  Innocentius  dicens  ministros 
sacramenti  Confirmationis  esse  solos  summos  sacerdotes  idest  Epis- 
copos. Conferatur  ad  rem  Benedictus  XIV.  loco  cit. 

Titulus  XYI. 

De  sacramentis  non  iterandis. 

1.  Titulus  praesertim  agit  de  tribus  Sacramentis,  Baptismate 
scilicet,  Confirmatione  et  Ordine,  quae  cum  ex  vi  ritus  sacri  creent 
in  anima  qualitatem  et  dispositionem  seu  capacitatem  permanen- 
tem, idest  imprimant  characterem,  iterari  non  possunt.  Quemad- 
modum definitum  est  in  decreto  unionis  in  Cone.  Florentino  et  in 

c.  9.  sess.  7.  Cone.  Tridentini. 

# 

Praeter  culpam  gravem  ex  iteratione  Baptismi,  baptizans  et 
baptizatus  necnon  ministrans  contrahunt  irregularitatem  ad  ordines 
suscipiendos  cap.  2.  de  Apostat.  (V.  9),  c.  10.  C.  1.  q.  7.  et  c.  118. 
de  Consecr.  D.  4.  Ab  ignorantibus  haec  irregularitas  non  con- 
trahitur. Cn.  117.  de  Consecr.  D.  4.  asserens  «Bis  ignoranter 
baptizati  . . . secundum  canones  ordinari  non  possunt,  nisi  magna 
aliqua  necessitas  cogat»,  vim  legis  non  habet,  quia  desumptus  est 
ex  Poenitentiali  Theodori  Ob  paritatem  rationis  videretur  poena 
irregularitatis  urgere  etiam  reiterantibus  Confirmationem  et  Ordi- 
nem. Verum  ex  communi  sententia  contrarium  tenendum  est.  Nam 
irregularitas  in  casu  indueret  naturam  poenae,  quae  proinde  ex  textu 
expresso  desumenda  et  probanda  est;  c.  18.  de  Sent.  Excom.  (V.  11) 
in  6°. 

2.  Quid  vero  si  fiat  iteratio  conditionata?  Quoad  irregulari- 
tatem doctores  conveniunt  eam  non  contrahi  ex  iteratione  bap- 
tismi sub  conditione,  nisi  temere  id  fiat,  id  est  absque  praevio  pru- 
denti examine  utrum  baptisma  fuerit  necne  antea  collatam,  in  quo 
casu  controvertitur.  Ceterum  haec  irregularitas  ex  professo  tracta- 
bitur in  1.  V.  t.  9.  «De  Apostatis  et  reiterantibus  baptisma». 

Quoad  vero  culpam  haec  quaestio  ab  alia  dependet  an  liceat 
«liquando  sacramenta  sub  conditione  iterare.  Si  enim  licet,  nulla 
poena  aderit  contra  iterantes.  Jamvero  de  baptismo  regulam  ha- 
bemus in  c.  2.  de  baptismo,  (III.  42)  quae  applicari  poterit  etiam 
Confirmationi  et  Ordini.  Scilicet  si  prudens  dubium  occurrat  an 
quis  baptizatus  fuerit  vel  non,  sub  conditionata  forma  erit  bapti- 
zandus. Hoc  vero  prudens  dubium  vel  versatur  circa  ipsam  exi- 
stentiam  facti,  an  scilicet  revera  ritus  externus  positus  fuerit;  vel 
circa  modum  quo  factum  positum  fuit,  an  scilicet  omnia  essentialia 

adhibita  fuerint.  Porro  circa  exsistentiam  facti  unus  testis  suffi- 
cit, praesertim  si  se  baptismum  ministrasse  testetur,  dummodo  nihil 
occurrat  quod  illius  testimonio  fidem  detrahat,  cc.  110.  et  112. 
de  Consecr.  D.  4.  et  cap.  22.  de  Testibus  (II.  20).  Hanc  materiam 
fuse  tractat  Bened.  XIV.  de  Syn.  L.  7.  c.  6.  Quid  autem  dicen- 
dum si  aliqua  pars  ritus  omissa  fuerit?  Si  profecto  omissa  fuerit 
pars  quae  est  substantialis,  ita  ut  ea  non  posita,  sacramentum  fuerit 
irritum,  nullum  dubium  est,  iterum  esse  conferendum  sacramen- 
tum. Quod  si  vero  omissa  fuerit  aliqua  pars  ritus,  quae  sit  solum- 
modo integratis,  valet  principium  propositum  ab  lnnocent.  in  c.  1. 
h.  t.,  «caute  scilicet,  implendum  est,  quod  incaute  fuerat  praeter- 
missum». 

3.  In  c.  1.  h.  t.  Innocentius  III.  duas  «breviter»  tractat  quae- 
stiones: «An  permitti  debeat  ministrare,  qui  sine  impositione  ma- 
nuum ad  Ordinem  Subdiaconatus  fuerit  assumptus?»  «Si  Confir- 
mationis sacramentum  in  eo  debeat  iterari,  qui  per  errorem  fuit 
non  chrismate,  sed  oleo  delinitus?»  — Responsio  Papae  ad  utrum- 
que communis  est:  «In  talibus  non  est  aliquid  iterandum,  sed 
cante  supplendum,  quod  incaute  fuerat  praetermissum».  Ex  hau; 
responsione  sequi  videtur:  1°.  In  ordinatione  Subdiaconi  manus  im- 
positionem esse  faciendam.  Sed  immerito  prorsus;  nam  verba  Pon- 
tificis generalia  sunt  eo  modo,  ut  facile  sic  intelligi  possint:  «caute 
supplendum,  si  quid  incaute  fuerat  praetermissum».  — Sed  etiam 
textus  incuria  librariorum  videtur  esse  corruptus;  nam  Innocen- 
tius IV.  ait  veram  literam  hic  habere  Diaconatus  pro  «Subdiaco- 
natus*, prout  etiam  in  duobus  vetustioribus  exemplaribus  legi  pot- 
est—Tertiam  difficultatis  explanationem,  ex  c.  11.  de  cetate,  qua- 
litate etc.  (I.  14)  desumptam,  tuetur  Reiffenstuel:  in  h.  t nn.  6. 
et  9.  — 

Ex  responsione  c.  1.  h.  t.  sequi  videtur:  2°.  In  sacramento 
Confirmationis  unctionem  cum  balsamo  non  pertinere  ad  essentiam 
hujus  sacramenti.  At  hoc  concludi  solummodo  posset,  si  Innocen- 
tius mandasset,  ut  solo  balsamo  ungeretur,  in  quo  unctio  olei  jam 
facta  erat;  sed  verba  Pontificis  facillime  de  supplenda  tota  unctione 
intelliguntur,  praetermissa  tamen  iteratione  rituum  ante  et  post 
unctionem  observandorum. 

Ceterum  animadvertit  Giraldi:  Expositio  Jur.  Pont.  sect.  113. 
utique  Ecclesiam  non  condemnasse  opinionem  eorum  qui  tenent 

balsamum  non  esse  materiam  essentialem  sacramenti  Confirmatio- 
nis, attamen  collationem  hujus  sacramenti  esse  iterandam  sub  con- 
ditione, si  fuerit  in  collatione  adhibitum  oleum  absque  balsamo. 
Ritus  tamen  omitti  possunt,  cfr.  S.  C.  Inquisitionis  responsum, 
d.  22.  Junii  1892.  Et  ratio  est,  quia  Patres  omnes  loquentes  de 
Confirmationis  sacramento,  mentionem  faciunt  de  balsamo  adhibendo 
cum  oleo.  Idem  eruitur  ex  omnibus  Euchologiis  et  Ritualibus. 

4.  Explicandum  nunc  venit  c.  3.  h.  t.  Verba  Oregorii  IX. 
in  c.  3.  sunt  haec:  «Presbyter  et  Diaconus  cum  ordinantur,  manus 
impositionem  tactu  corporali  (ritu  ab  Apostolis  introducto)  reci- 
piunt. Quod  si  omissum  fuerit,  non  est  aliquatenus  iterandum, 
sed  statuto  tempore  ad  hujusmodi  ordines  conferendos,  caute  sup- 
plendum, quod  per  errorem  exstitit  praetermissum.  — Suspen- 
sio autem  manuum  debet  fieri,  cum  oratio  super  caput  effundi- 
tur ordinandi».  — In  Ordinatione  Diaconi  una  adhibetur  maniis 
impositio,  cum  Episcopus  in  media  Praefatione  «manum  dexteram 
extendens,  ponit  super  caput  cuilibet  ordinando»  (Pontif.  Rom.). 
Quodsi  haec  per  errorem  exstitit  praetermissa,  caute  supplenda  erit. . . 
temporibus  Ordinationum  canonicis.  Haec  Gregorii  IX.  decretalis, 
cui  consonat  illa  in  c.  1.  h.  t.,  etiam  nostris  temporibus  a S.  Sede 
observatur  id  quod  concludi  potest  ex  responso  S.  C.  Inquisitionis 
ad  Vic.  Apost  Cochinchince  Occidentalis , d.  19.  Aug.  1851  (Colle- 
ctanea S.  C.  de  Prop.  Fide,  n.  1199.  apud  Oasparri:  d.  s.  Ordina- 
tione, t.  II.  n.  1050).  Dictus  Vicarius  Apostolicus  sequentia  expo- 
suit: «Juxta  jus  canonicum  in  ordinatione  presbyteri  et  diaconi 
impositio  manuum  fieri  debet  tactu  corporali:  quod  si  omissum 
fuisset,  caute  supplendum  esset,  quod  per  errorem  omissum  esset. 
Sed  dubitatur:  1°.  Utrum  si  facta  fuerit  impositio  manuum  sine 
tactu  corporali , suppleri  debeat  impositio  mannum  tactu  corporali? 
2°.  In  quantum  affirmative,  an  rumor  publicus  et  mala  fama,  quae 
inde  eveniret  ordinanti,  praesertim  in  his  regionibus,  esset  ratio 
sufficiens  ad  abstinendum  ab  hujusmodi  impositione  mannum  iterata 
cum  tactu  corporali?  3°.  Si  suppleri  debeat  tactus  corporalis,  an 
iteranda  sint  verba,  qnae  simul  ab  episcopo  proferuntur  cum  impo- 
sitione manuum,  praesertim  in  ordinatione  diaconi,  in  qua  verba: 
Accipe  Spiritum  Sanctum  etc.,  videntur  multis  esse  forma  sacra- 
menti? 4°.  Utrum  possit  suppleri  tactus  ille  corporalis  privatim, 
quando  hujusmodi  ordines  non  conferuntur?»  S.  C.  die  19.  Aug. 
1851  reposuit:  «Ad  lum:  affirmative.  Ad  2"m:  negative.  Ad  3um 

affirmative.  Ad  4U™ : affirmative  et  secreto  in  actione  Missae  atque 
etiam  extra  tempora  generalis  ordinationis». 

Si  decisionem  c.  3.  h.  t.  rescriptiqne  S.  C.  Inq.  reducere  vo- 
lumus ad  capita  theologiae  dogmaticae,  dicendum  est:  Tres  sunt  theo- 
logorum sententiae  circa  materiam  essentialem  Ordinis  Diaconatus: 
prima  ponit  eam  in  maniis  impositione  sola,  secunda  in  traditione 
libri  Evangeliorum  sola,  tertia  in  utraque  sc.  in  impositione  et  in 
traditione  simul.  Duae  priores  sententiae  non  exhibent  difficultatem, 
quia  aut  Ordo  demum  confertur  aut  mera  caeremonia  suppletur. 
Quoad  tertiam  sententiam  asserendum  est:  Ordinatio  facta  per  tra- 
ditionem libri  Evangeliorum  tamdiu  subsistere  quasi  imperfecta, 
donec  perficiatur  suppleta  manus  impositione.  Ceterum  prima  sen- 
tentia longe  probatissima  est;  id  quod  concluditur  cum  ex  praxi 
Ecclesiae  Romanae  antiqua  et  Ecclesiae  Gnecae  etiam  actuali,  tum 
ex  responsione  S.  C.  Rituum  ad  archiepiscopum  Taurinensem ,• 
d.  16.  Junii  1837,  in  qua  praescribit,  ut  traditio  libri  Evangeliorum 
omissa  postea  suppleatur.  Arguitur  nempe  hic  ex  potestate  S.  C. 
Rituum.  Nam  si  quaestio  illa  tetigisset  jus  divinum,  haec  S.  Con- 
gregatio non  ipsa  decidisset,  sed  ad  tribunal  S.  Officii  transmisisset. 
— Ergo  ritus  traditionis  libri  Evangeliorum  pertinere  videtur  ad 
ambitum  potestatis  Ecclesiasticce.  — 

Loquimur  deinde  de  Presbyteratu. 

In  Ordinatione  Presbyteri  triplex  adhibetur  manuum  impositio: 
Prima  immediate  post  Litanias,  cum  Episcopus  «simul  utramque 
manum  super  caput  cujuslibet  ordinandi  successive  imponit,  nihil 
dicens,  id  quod  faciunt  post  eum  omnes  Sacerdotes  qui  adsunt;» 
secunda  immediate  post  primam,  cum  Episcopus  omnesque  adstan- 
tes  sacerdotes  manus  super  ordinandum  vel  ordinandos  suspensas 
tenent;  tertia  post  communionem  et  immediate  post  symbolum 
Apostolicum  recitatum,  cum  Pontifex  . . . imponit  ambas  manus 
super  capita  singulorum  . . . dicens  cuilibet:  « Accipe  Spiritum 
sanctum,  quorum  remiseris » etc.  — De  qua  ex  his  tribus  loquitur 
ergo  Gregorius  IX?  Facile  concluditur  hoc  ex  verbis  ipsius  Papae; 
loquitur  enim  de  impositione  manus  1.  tactu  corporali  facienda, 
quae  est  2.  ritus  ab  Apostolis  introductus  et  distinguit  hanc  a sus- 
pensione manuum  quae  fit  cum  effusione  orationis  super  caput  ordi- 
nandi. Ex  his  eruitur  nullam  aliam  indicari  a Gregorio  IX.  nisi 
primam;  nam  secunda  non  fit  tactu  corporali,  tertia  non  est  ritus 

ab  Apostolis  introductus.  — Si  ergo  prima  tantum  manuum  im- 
positio praetermissa  fuit,  prima  tantum  supplenda  erit,  id  quod  erui- 
tur ex  Responso  S.  Officii  supra  citato,  d.  19.  Aug.  1861.  — Quoad 
difficultatem  dogmaticam  conferatur  Benedict.  XIV. : in  Syn.  Dioec. 
1.  VIII.  c.  10.  — Gasparri:  1.  c.  n.  1074. 

5.  Hic  operae  pretium  est  adjungere  decisionem  S.  P.  Leonis  XIII. 
circa  Ordinationes  Anglicanas  i.  e.  Ordinationes  ritu  Ednardino, 
nempe  ritu  juxta  ordinale  a Rege  Anglorum  Eduardo  VI.  intro- 
ductum, peractas.  Habes  hanc  decisionem  maximi  momenti  in  Li- 
teris Apostolicis  quae  incipiunt  « Apostolicas  cane»,  datis  in  forma 
Bullae  Idibus  Septembr.  1896. 

Si  «Presbyter  Anglicanus»  desiderat  promoveri  ad  sacerdotium 
Ecclesiae  Catholicae,  tota  Ordinatio  juxta  ritum  Pontificalis  Romani 
debet  eidem  applicari  idque  sine  ulla  conditione;  nam  non  agitur 
hic  de  Ordinationibus  validis  quibus  fortasse  ritus  omissus  esset 
supplendus,  non  de  Ordinationibus  duliis,  quae  sub  conditione  ite- 
rari deberent,  sed  Ordinationibus  nullis.  Sic  enim  Summus  Ponti- 
fex solemni  effatur  judicio:  Itaque  omnibus  Pontificum  Decessorum 
in  hac  ipsa  causa  decretis  usquequaque  assentientes , eaque  plenis- 
sime confirmantes  ac  veluti  renovantes  auctoritate  Nostra,  motu 
proprio  certa  scientia,  pronunciamus  et  declaramus,  Ordinationes 
ritu  anglicano  actas,  irritas  prorsus  fuisse  et  esse,  omninoque  nul- 
las. Ratio  autem  nullitatis  est  secundum  bullam  ipsam  * defectus 
formas  et  intentionis».  Nam  decretum  Clementis  XI.  circa  Ordi- 
nationem cujusdam  Jo.  Clem.  Gordonis,  d.  17.  Apr.  1704,  «a  de- 
fectu traditionis  instrumentorum  nihil  momenti  duxit;  tunc  enim 
praescriptum  de  more  esset  ut  ordinatio  sub  conditione  instaura- 
retur;» quia  manuum  impositio  utique  aderat. 


Titulus  XVII. 

De  filiis  Presbyterorum  ordinandis  vel  non. 

1.  Quoniam  ad  ordines  et  ad  beneficia  promoveri  debent  ido- 
neae et  honorabiles  personae,  et  quaedam  arceantur  ob  impedimen- 
tum irregularitatis ; hinc  B.  Raymundus  subjicit  nonnullos  titulos 
qui  de  irregularitatibus  tractant.  Cum  vero  de  criminibus  et 
eorum  effectibus  juridicis  agat  in  Lib.  V.  in  praesenti  Lib.  I.  ex- 

plicat  solummodo  irregularitates  ex  defectu,  acturus  de  iis  quae 
oriuntur  ex  delicto  in  Lib.  V. 

Irregularitas  est  1 impedimentum  canonicum , quod  directe  'pro- 
hibet quominus  quis  licite  ordines  stiscipiat,  et  in  ordinibus  jam 
susceptis  ministret'.  Diximus  ‘directe’;  nam  cum  beneficia  instituta 
sint  in  Ecclesia,  ut  determinentur  jura  et  officia  Clericorum;  hinc 
indirecte  irregularitas  constituit  etiam  impedimentum  quoad  bene- 
ficiorum assecutionem.  Diximus  deinde  «licite» ; nam  irregulari- 
tas non  inducit  invalidam  aut  susceptionem  aut  exercitium  ordinum. 
Ut  rationabilitas  hujus  impedimenti  innotescat  prae  oculis  habenda 
est  natura  sacri  ministerii.  Siquidem  officium  ministrorum,  ceu 
alias  adnotavimus,  debet  esse  in  Ecclesia  utile  et  honorabile;  hinc 
ex  utroque  capite  vel  alterutro  quidam  arcentur  ab  ordinibus  sus- 
cipiendis, et  ab  exercitio  ordinum  receptorum.  — In  praesenti  ti- 
tulo agitur  de  illis  qui  rejiciuntur  ab  Ordinibus,  quia  eorum  opus 
non  esset  honorabile.  Sunt  vero  qui  irregulares  dicuntur  ex  de- 
fectu natalium;  nam  licet  in  Decretalibus  Oreg.  IX.  ‘De  Filiis 
Presbyterorum’  titulus  inscribatur,  tamen  in  VP.  Decretalium  ad- 
ditur ‘et  aliis  illegitime  natis’. 

2.  Ratione  hujus  defectus  plures  classes  distinguuntur  irregu- 
larium. Nam  quamvis  in  genere  omnes  sub  nomine  illegitimorum 
veniant,  qui  non  ex  justis  nuptiis  orti  sunt,  tamen  pro  varietate  con- 
cubinatus, varietas  speciei  distinguitur.  1°.  Dicuntur  illegitimi  na- 
turales qui  nati  sunt  ex  parentibus  inter  quos  vel  tempore  con- 
ceptionis vel  saltem  nativitatis  poterat  consistere  matrimonium 
Christianum.  Jure  civili  ille  est  filius  naturalis  qui  natus  est  ex 
concubina  quae  domi  loco  uxoris  detinetur.  2°.  Qui  nati  sunt  ex 
matre  certa,  sed  incerto  patre  eo  quod  mater  commercium  carnale 
cum  pluribus  habuit,  dicuntur  nothi  vel  spurii , vulgo  qucesiti 
vel  manseres.  Dicuntur  3°.  adulterini  qui  nati  sunt  ex  duobus 
quorum  unus  vel  ambo  tempore  generationis  aut  nativitatis  filii 
conjuncti  erant  legitimo  matrimonio  cum  alia  persona.  Inter  ille- 
gitimos 4°.  loco  adnumerantur  incestuosi,  qui  nempe  nati  sunt  ex 
iis  personis  inter  quas,  ob  impedimentum  dirimens  cognationis  vel 
affinitatis  (sc.  non  solum  cognationis  naturalis  i.  e.  consanguinita- 
tis, sed  etiam  spiritualis  et  legalis,  item  non  solum  veroe  affinita- 
tis, sed  etiam  quasi  — affinitatis;  S.  C.  Inq.  d.  1.  Aug.  1866V  matri- 
monium esse  non  poterat.  Tandem  5°.  illegitime  nati  dicuntur 
sacrilegi,  qui  orti  sunt  ex  commercio  carnali  illius  personae  vel 

illarum  personarum,  quae  vel  ordinis  majoris  vel  solemnis  religiosae 
professionis  lege  obstringebantur;  cfr.  de  hac  irregularitate  1.  IV. 
t.  17.  «Qui  filii  sunt  legitimi». 

Cum  titulus  de  filiis  Presbyterorum  loquatur,  praecise  compre- 
hendit illegitimos  sacrilegos.  Qua  in  re  vero  animadvertendum  est, 
sermonem  non  esse  de  filiis  procreatis  in  legitimis  nuptiis  ante 
susceptos  sacros  ordines,  nec  comprehendere  filios  gr aecorum  pres- 
byterorum, qui ' etiam  in  latina  ecclesia  possunt  ad  ordines  pro- 
moveri ex  c.  "6.  de  Cleric.  conjugat.  (III.  3).  Loquitur  ergo  titulus 
de  filiis  presbyterorum  latinorum  post  susceptos  ordines  progenitos. 
Quos  inter  comprehenduntur  etiam  procreati  post  susceptum  ordi- 
nem sacrum  cum  uxore  legitime  ante  ordines  ducta,  c.  14.  h.  t 

3.  Porro  curnam  hi  et  alii  illegitimi  ab  ordinibus  arceantur, 
multiplex  adsignatur  ratio.  1°.  Praecipua  vero  est  quia  eorum  mi- 
nisterium honorabile  non  censetur  in  societate  christiana.  Videntur 
enim  ut  adnotat  Glossa  in  c.  ult.  h.  t.  in  6°.  contraxisse  maculam 
turpitudinis  parentum,  ita  ut  quodammodo  per  eosdem  filios  ille- 
gitimos perpetuetur  memoria  parentum  qui  sacrilegae  unionis  macula 
sese  foedarunt,  c.  16.  h.  t.,  Cone.  Trid.  sess.  25.  c.  15.  de  Ref.  Hinc 
in  detestatione  paternae  turpitudinis  crimen  parentum  aliquo  modo 
punitur  etiam  in  filiis,  ut  magis  quodammodo  parentes  ipsi  punian- 
tur. 2°.  Cui.  rationi  accedit  etiam  alia,  nempe  periculum  inconti- 
nentiae horum  illegitimorum.  Timetur  enim  ne  filii  parentum 
incontinentiam  facile  imitentur,  quemadmodum  non  raro  contin- 
gere solet. 

4.  Quaestio  proponitur  utrum  illegitimis  debeant  accenseri  in- 
fantes expositi  et  inventi,  quique  in  hospitiis  charitatis  excipiun- 
tur et  educantur.  Profecto  non  loquimur  de  illis,  quos  certe  per 
authenticum  testimonium  constat  ex  legitimis  nuptiis  ortum  habuisse, 
nec  de  aliis  quos  pariter  certe  constat  extra  matrimonium  fuisse 
'progenitos.  Quaestio  illos  tantum  attingit,  quorum  origo  incognita 
-est.  Quidam  auctores  tuentur  ipsos  legitimos  esse  recensendos,  et 
posse  sine  dispensatione  ad  ordines  promoveri;  tum  quia  jus  ne- 
mini auferendum  est  nisi  contra  probetur,  et  macula  iUegitimitatis 
nulli  est  adseribenda  nisi  constet  de  ejus  maculae  existentia;  tum 
quia  si  admitteretur  illegitimitas,  praesupponerentur  infantes  ortum 
habuisse  ex  injustis  nuptiis,  idest  ex  crimine,  quae  praesumptio  irra- 
tionalis est.  Crimina  enim  non  praesumuntur  sed  probari  debent. 
Verum  contrariae  opinioni  in  tantum  indulgetur,  ut  S.  C.  Concilii 

in  Sulmonensi,  d.  22.  Febr.  1710,  ad  cautelam  dispensaverit  et 
haec  dispensatio  ad  cautelam  Urbis  praxi  retineatur.  Et  sane  irre- 
gularitas ex  defectu  natalium,  quae  inducta  est  in  honorem  ordi- 
nis clericalis,  eo  dirigitur  ut  status  Clerici  sit  cognitus,  nec  sus- 
picio oriatur  in  populo,  aut  inquisitio  instituatur  inter  fideles  circa 
originem  et  honestatem  natalium  sacerdotis  vel  ministri  ecclesia- 
stici. Haec  porro  suspicio,  haec  inquisitio  sponte  institueretur  circa, 
infantes  expositos  et  incerta'  originis.  Hinc  in  cimis  episcopalibus 
non  sufficit  ostendere  legitimitatem  negativam,  qua  nempe  non  con- 
stet aliquem  esse  illegitimum ; sed  electa  est  via  positiva , ita  ut 
ostendi  debeat  per  documenta  legitimitas  ipsa  idest  nativitas  ex 
justis  nuptiis.  Hinc  illi,  de  quibus  ignoratur  legitimitas  ceu  irre- 
gulares probabiliter  habentur.  Cfr.  Cardinalis  Petra:  Cornm.  ad 
Const.  22.  Sixti  IV.  n.  2. 

5.  Porro  defectus  natalium  sanari  potest  quattuor  modis  1°. 
per  subsequens  Matrimonium,  2°.  per  legitimationem  Principis, 
3°.  per  professionem  religiosam,  4°.  per  dispensationem  legitimi 
Superioris.  Primus  modus  est,  cum  vir  et  mulier  ex  quorum  com- 
mercio ortus  est  filius,  matrimonium  juxta  ecclesiasticam  formam 
ineunt.  Contractus  hic  fictione  juris  censetur  retrotrahi  ad  tem- 
pora nativitatis  filii,  ita  ut  filius  habeatur  ceu  natus  ex  legitimis 
nuptiis.  Ut  vero  fictio  juris  locum  obtineat,  necesse  est  ut  tem- 
pore conceptionis  vel  saltem  nativitatis  filii  inter  parentes  consi- 
stere potuerint  justae  nuptiae.  Ex  quo  patet  per  subsequens  ma- 
trimonium legitimari  posse  et  tolli  defectum  natalium  solummodo 
pro  filiis  illegitimis  naturalibus,  non  vero  pro  adulterinis,  sacri- 
legis aliisque  illegitime  natis,  ceu  constat  ex  c.  6.  Qui  Filii  sint 
legitimi  (IV.  17).  Immo  quoad  ipsos  naturales,  licet  per  subse- 
quens matrimonium  parentum  legitimati  fuerint,  aut  etiam  per  dis- 
pensationem apostolicam,  tamen  ex  Bulla  Sixti  F.  ‘ Postquam  vero 
edita  die  3.  Decemb.  1586.  §.  12.  inhabiles  perpetuo  habentur  ad 
obtinendam  dignitatem  Cardinalatus. 

6.  Secundus  modus  est  legitimatio  Principis,  verum  si  perfi- 
ciatur a principe  laico,  vim  habet  tantum  quoad  effectus  civiles, 
non  vero  quoad  spiritualia  necnon  quoad  beneficia. 

7.  Tertius  modus  est  per  ingressum  et  professionem  votorum 
solemnium  in  religione  approbata,  ex  c.  1.  h.  t.  et  c.  1.  D.  56. 
Quoad  Religiosos  Societatis  Jesu  ex  Bulla  Greg.  XIII.  ‘ Ascendente ’ 
legitimantur  ex  votis  simplicibus  post  novitiatum  emissis.  Verum 

legitimatio  lisec  ex  eod.  cap.  1.  h.  t.  est  solummodo  ad  ordines  sus- 
cipiendos, non  vero  ad  praelaturas  etiam  regulares.  Illegitimae 
etiam  mulieres  non  possunt  eligi  in  Abbatissas  vel  Priorissas;  arg. 
ex  eodem  cap.  1.  h.  t. 

8.  Quartus  modus  est  dispensatio  legitimi  superioris,  cum 
nempe  a legitimo  Superiore  non  conceditur  pura  et  simpliciter  le- 
gitimatio; sed  sanatur  defectus  natalium  ad  aliquem  effectum  et 
ad  aliquod  jus  obtinendum  vel  ad  aliquem  ordinem  suscipiendum. 
Porro  haec  dispensatio  est  strictae  interpretationis,  censetur  enim 
per  eam  infligi  vulnus  juri  communi  c.  1.  h.  t.  in  6°.  § ftn.  Hinc 
dispensatus  ad  ordines  non  censetur  pure  et  simpliciter  factus  legi- 
timus. Hinc  ex  Glossa  ex  c.  29.  C.  7.  q.  1.  v.  ‘Solemnibus’  non 
valet  argumentum  a simili  ad  simile,  et  a majori  ad  minus,  nisi 
hoc  minus  in  majori  includatur.  Quapropter  dispensatus  ad  bene- 
ficium, potest  unum  tantum  beneficium  assequi  dummodo  sit  suffi- 
ciens c.  1.  §.  «ille  vero»  h.  t.  in  6°.  Nec  per  dispensationem  irre- 
gularitatis ad  beneficium  intelligitur  data  facultas  ad  assequendum 
beneficium  curatum  vel  dignitatem  aut  personatum  vel  etiam  cano- 
nicatum  ecclesiae  cathedralis  arg.  e.  ult.  h.  t.  et  c.  4.  de  Proeb . 
(III.  4)  in  6°.  Et  ratio  est,  quia  in  materia  odiosa  sub  nomine 
beneficii  non  comprehenduntur  parochiale  beneficium,  canonicatus 
ecclesiae  cathedralis,  personatus  et  dignitates  quae  peculiarem  ex- 
cellentiam secumferunt.  Cap.  22.  De  Elect.  (I.  6)  in  6°.  Hinc 
etiam  dispensatus  ad  ordines  non  censetur  dispensatus  ad  bene- 
ficium obtinendum.  Excipitur  merito  dispensatio  ad  ordines  ma- 
jores, in  quibus  requiritur  titulus  ordinationis,  qui  ex  lege  ordi- 
naria est  beneficium  c.  6.  h.  t. 

9.  Quaeritur  quinam  sit  superior  legitimus  ut  possit  dispen- 
sare ab  irregularitate  ex  defectu  natalium.  Si  sermo  sit  de  ordi- 
nibus majoribus  suscipiendis,  vel  de  dignitatibus,  personalibus,  aut 
de  beneficiis  curam  animarum  annexam  habentibus,  solus  Pontifex 
Supremus  dispensare  potest  auctoritate  propria  cap.  ult.  h.  t.  Di- 
gnitatibus et  personatibus  accensentur  etiam  canonicatus  Ecclesiae 
Cathedralis  ob  specialem  praerogativam  honoris;  quibus  ex  c.  12. 
sess.  24.  de  Bef.  in  Tridentino,  adnexus  esse  debet  ordo  sacer. 
Quare  Doctores  tenent  quoad  hos  canonicatus  cum  illegitimis  posse 
dispensare  solummodo  Rom.  Pontificem. 

Quoniam  in  dispensationibus  super  irregularitate  ex  defectu 
natalium  S.  Sedes  soleat  conditionem  apponere  ‘dummodo  paternae 

incontinentiae  imitator  non  sit1,  s.  Congr.  Concilii  interrogata,  in 
Sarzanen.  diei  23.  Decembr.  1596,  respondit,  huic  conditioni  satis- 
fieri per  Episcopum  executorem  inquirendo  in  moribus  personae, 
ita  ut  per  integrum  decennium  persona  probe  et  honeste  vixerit, 
possit  Episcopus  delegatus  rescriptum  dispensationis  executioni  man- 
dare, licet  antea  de  incontinentiae  labe  orator  suspectus  exstiterit. 
Et  merito.  Nam  experientia  laudabilis  per  decennium  integrum 
constituit  sufficiens  argumentum  pro  futura  honestate  tuenda. 

10.  Si  vero  sermo  sit  de  prima  tonsura  et  de  ordinibus  mino- 
ribus ac  de  beneficiis  non  duplicibus,  nec  curam  animarum  adne- 
xam habentibus,  potest  Episcopus  aut  Praelatus  alius  dispensare, 
qui  jurisdictione  quasi  episcopali  polleat,  c.  1.  h.  t.  in  6°.  et  arg. 
c.  ult.  h.  t.  cum  Glossa  ib.  Non  solum  autem  qui  charactere  epis- 
copali munitur,  sed  etiam  Abbas  seu  alius  Praelatus  dispensare 
potest;  quia  dispensatio  est  actus  jurisdictionis,  et  Episcopo  con- 
ceditur jus  dispensandi  ratione  regiminis  Ecclesiae;  quod  competit 
etiam  Abbati  qui  gaudet  jurisdictione  quasi  episcopali,  arg.  c.  1. 
h.  t.  in  6°.  Immo  hoc  jus  dispensandi  sede  vacante  in  Capitulo  et 
hodierno  Tridentini  jure  in  Vicario  Capitulari  residet;  quia  per- 
tinet ad  ordinariam  Diceceseos  administrationem,  nec  recensetur 
inter  casus  a jure  reservatos  vel  prohibitos. 

11.  Verum  in  c.  1.  h.  t.  in  6°.  in  hoc  jure  episcopali  dispen- 
sationis limitatio  aliqua  facienda  est  quoad  beneficia.  Ait  enim 
Pontifex  ‘dummodo  beneficium  sit  tale  super  quo  per  ipsum  Epis- 
copum valeat  dispensari1.  Quae  verba,  ut  jacent,  non  ad  defectum 
natalium  referuntur,  sed  potius  ad  ipsum  beneficium.  Hinc  limi- 
tatio potestatis  episcopalis  procedit  ex  qualitate  speciali  beneficii, 
ob  quam  Episcopus  in  defectu  natalium  dispensare  non  potest 
Glossa  in  id.  cap.  duplicem  casum  affert:  1°.  si  agatur  de  beneficio 
quod  a genitore  illius,  qui  dispensationem  exposcit,  immediate  pos- 
sidebatur, capp.  10.  et  11.  L t.  — 2°.  Si  sermo  sit  de  beneficio, 
quod  ex  lege  fundationis  vel  privilegio  aut  consuetudine  ordinem 
sacrum  adnexum  habeat,  c.  6.  de  Const.  (I.  2). 

12.  Occasione  c.  6.  sess.  24.  de  Ref.  in  Tridentino  ubi  datur 
Episcopo  facultas  dispensandi  ab  irregularitatibus  omnibus  pro- 
venientibus ex  delicto  occulto,  excepta  ea  quae  oritur  ex  homicidio 
voluntario  aliisque  criminibus  jam  deductis  ad  forum  contentiosum, 
quaeritur  an  possit  Episcopus  dispensare  cum  illegitimitas  ex  de- 
fectu natalium  est  occulta,  ad  sacros  ordines  suscipiendos,  et  ad 

assequenda  beneficia  curata,  et  dignitates  vel  personatus.  Gra- 
vissimi auctores  affirmativam  sententiam  tuentur  ob  eam  praecipue 
rationem,  quia  irregularitas  in  casu  procedit  ex  crimine  occulto 
parentum,  ac  proinde  est  revera  irregularitas  ex  crimine  occulto. 
At  contraria  sententia  melior  est  ac  in  praxi  servanda.  Non  enim 
ultra  fines  a Tridentino  statutos  facultas  extendi  debet,  nam  pri- 
vilegium continet  quod  est  vulnus  legis.  Jamvero  facultas  Epis- 
copo tributa  respicit  irregulares  ex  delicto,  non  vero  ex  defectu, 
prout  sunt  illegitime  nati,  qui  nullam  culpam  admiserunt.  Com- 
munis vero  sententia  Theologorum  et  Canonistarum  semper  hoc  in 
sensu  intellexit  irregularitatem  illegitime  procreatorum.  Insuper 
Concilium , ut  ex  sensu,  obvio  patet , locutum  est  de  macula  irre- 
gularitatis ex  crimine  proprio  contracta,  non  vero  ex  alieno.  Nam 
loquitur  de  crimine  quod  posset  ad  forum  contentiosum  pertrahi. 
Contra  vero  crimen  in  hypothesi  illegitime  natorum  deduci  ad  tri- 
bunal non  posset.  Non  tenetur  enim  filius  de  paterno  crimine  co- 
ram judice  respondere.  Deinde  criminis  occulti  specimen  exhibens 
circa  quod  cadit  exceptio  facultatis  episcopalis.  Concilium  affert 
homicidium  voluntarium  patratum  ab  ipsa  persona  quae  exinde  facta 
est  irregularis.  Cfr.  Qiraldi:  Expos.  Juris  Pont.  p.  1.  sect.  128. 

13.  Dispensatio  super  irregularitate  ex  defectu  natalium  ille- 
gitimorum, generaliter  data  sive  a S.  Sede  sive  ab  Episcopo,  in- 
telligitur  data  super  quacunque  illegitimitate:  vel  naturali  vel  in- 
cestuosa  vel  adulterina  vel  sacrilega.  Attamen  in  formulari  dis- 
pensationis quo  utitur  S.  Sedis,  adhiberi  solet  clausula:  nisi  «orator 
sit  adulterinus ».  Quare  in  supplici  libello  species  illegitimatis  ex- 
primenda est  necnon  rationes  quae  talem  suadent  dispensationem. 
Ceterum  exempla  non  desunt  dispensationis  sive  Episcopi  sive  S.  Se- 
dis super  illegitimitate  adulterina.  — S.  C.  C.  in  Oratianopolitan. 
d.  19.  Jan.  1884  — vel  illegitimitate  sacrilega  — S.  C.  C.  d.  9.  Sept. 
1882,  qua  in  causa  rescriptum  sic  se  habet:  Pro  gratia  dispen- 
sationis et  habilitationis  ad  suscipiendos  sacros  ordines  usque  ad 
presbyteratum  inclusive;  ita  tamen  ut  si  commode  fieri  possit,  ora- 
tor post  ordinationem  transferatur  in  aliquam  dioecesis  partem,  in 
qua  defectus  penitus  ignoretur». 

14.  De  successione  filii  sacerdotis  in  beneficium  patris.  Et 
primo  quidem  de  filiis  legitimis  presbyterorum.  In  c.  7.  sess.  25 
de  Mef.  Tridentinum  refert  odiosa  esse  sacris  constitutionibus  in 
beneficiis  ecclesiasticis  ea  quse  hereditariae  successionis  imaginem 

referunt.  In  hisce  verbis  Tridentinum  licet  non  expresse  et  di- 
stincte, videtur  tamen  reprobare  concessiones  beneficiorum  quae  re- 
dolent successionem  hereditariam  quemadmodum  esset,  si  filius  patri 
in  beneficio  succederet.  Sed  expressius  haec  res  traditur  in  capp.  10., 
11.  et  13.  h.  t.  In  c.  1.  vero  de  Preh.  (III.  5)  dicitur  in  bonis 
Ecclesiae  non  succedi  jure  sanguinis.  Ex  quibus  capitibus  eruitur 
principium,  quod  nempe  filius  non  possit  proxime  consequi  et  im- 
mediate succedere  beneficio  quod  pater  ejus  habuit;  beneficio  nempe 
quod  vacavit  vel  morte  vel  renuntiatione  patris.  Hinc  non  pro- 
hibetur 1°.  successio  mediata , si  videlicet  alia  persona  beneficium 
post  patrem  possederit  c.  7.  h.  t.  Quod  jus  a Tridentino  non  fixit 
correctum.  Hinc  2°.  in  eadem  Ecclesia  pater  et  filius  legitimus 
possunt  habere  distincta  beneficia,  c.  12.  h.  t.  Potest  3°.  pater  suc- 
cedere immediate  filio  suo  legitimo  in  beneficio  sine  ulla  dispen- 
satione. S.  Congr.  C.,  d.  22.  Decem.  1594.  Cfr.  Bened.  XIV.:  De  Syn. 
Dioec.  L.  13.  c.  24.  n.  15.  Quoad  vero  nepotes,  vivente  eorum 
patre  videntur  posse  succedere  immediate  avo  suo  in  beneficio, 
secus  si  praemortuus  fuerit  eorum  pater.  Ratio  est  quia  in  priori 
casu  cessat  ratio  successionis,  viget  vero  in  secundo  casu. 

15.  De  filiis  illegitimis  in  relatione  ad  Ecclesias  vel  beneficia 
parentum.  — Vetita  est  uti  vidimus  immediata  successio  filii  legi- 
timi in  beneficium  patris  ut  evitetur  in  bonis  ecclesiae  imago  suc- 
cessionis haeredi tariae,  et  juris  sanguinis  observantia.  A quibus 
relationibus  merito  abhorret  Ecclesia;  nam  Dei  vocatio  in  ordi- 
nibus, et  in  beneficiis  vel  ministeriis  ecclesiasticis  idoneitas  ser- 
vanda est.  At  cum  sermo  sit  de  assumendis  filiis  illegitimis  sacer- 
dotum vel  ministrorum,  aliud  principium  adoptatur  a sacris  cano- 
nibus. Idest  ut  paternae  incontinentiae  memoria  ab  Ecclesiis  Deo 
consecratis,  quas  maxime  puritas,  sanctitasque  decet,  longissime 
arceatur.  Trid.  sess.  25.  c.  15.  de  Ref.  Hinc  ex  c.  15.  h.  t.  filius 
illegitimus,  licet  ad  ordines  suscipiendos  dispensationem  retinuerit, 
tamen  praebendam  in  ecclesia  ubi  pater  est  canonicus,  consequi 
nequit.  Concordat  c.  16.  eod.  Immo  in  c.  2.  eod.  filius  presbyteri 
licet  obtinuerit  ex  literis  apostolicis  concessionem  ut  esset  Capel- 
lanus  in  Ecclesia  ubi  pater  ministravit,  removendus  est,  idest  li- 
terae  apostolicae  praesumuntur  obreptitiae  vel  subreptitiae.  Excipiun- 
tur vero  Jegitimati  per  subsequens  matrimonium.  Isti  enim  ex 
sensu  cap.  6.  Qui  filii  sint  legitimi  (IV.  17)  veniunt  sub  appella- 

tione  filiorum  qui  nati  sunt  ex  legitimo  matrimonio.  Cfr.  Fagnanum 
Comtn.  ad  Cap.  «Ad  extirpandas»  h.  t.  num.  33. 

16.  Synodus  vero  Tridentina  in  cit.  loc.  sess.  25.  de  Ref. 
hasce  dispositiones  juris  communis  ampliat  et  melius  explicat.  Ex 
verbis  vero  Tridentini  tria  consequuntur:  1°.  filios  clericorum  ille- 
gitimos in  ecclesiis  in  quibus  patres  habent  vel  habuerunt  eccle- 
siasticum beneficium,  obtinere  non  posse  quodcumque  etiam  dissimile 
beneficium;  2#.  immo  nec  in  iisdem  ecclesiis  quoquo  modo  mini- 
strare; 3°.  nec  habere  posse  pensionem  super  fructibus  beneficiorum 
quae  parentes  eorum  obtinent  vel  obtinuerunt  Ex  tenore  ejusdem 
capitis  eruitur  dispositionem  Synodi  respicere  non  solnm  filios  pres- 
byterorum, sed  etiam  eorum  qui  tantum  Clerici  sunt  et  beneficium 
in  ecclesia  possident.  Immo  ex  declaratione  s.  Congr.  Cone,  relata 
a Garcia  p.  7.  de  Benef.  c.  3.  n.  15.  sub  eadem  dispositione  com- 
prehenduntur non  solum  filii  progeniti  in  clericatu,  sed  etiam  ille- 
gitimi progeniti  ante  clericatum.  Quare  dispositio  respicit  omnes 
filios  illegitimos  clericorum  quamvis  ad  ordines  suscipiendos  dis- 
pensationem juridicam  fuerint  assequuti.  Hanc  etiam  dispositionem 
Tridentinam  explicans  S.  Congr.  Cone,  resolvit  1°.  per  eam  pro- 
hiberi etiam  mediatam  successionem  filii  in  beneficium  patris:  annis 
1589.  et  1608.  — 2°.  nec  posse  audire  confessiones  in  ecclesia, 
ubi  pater  parochus  fuit,  et  demortuus  est:  In  Oritana  diei  4.  Julii 
1645.  — 3°.  Filius  illegitimus  non  potest  fieri  rector  ecclesiae  filialis 
et  dependentis  illius  ecclesiae  matricis,  cujus  pater  rector  fuit: 
quemadmodum  resolutum  fuisse  a s.  Cong.  Cone,  refert  Fagnanus 
comm.  ad  cap.  11.  h.  t.  n.  34.  Cfr.  Bened.  XIV.  De  Syn.  L.  13. 
c.  24.  Quibus  positis  quamvis  Episcopus  aut  alius  Praelatus  juris- 
dictione quasi  episcopali  gaudens  possit  dispensare  cum  illegitime 
natis  ad  ordines  minores  suscipiendos,  et  ad  obtinenda  beneficia 
simplicia,  non  potuit  tamen  dispensare  cum  illegitime  natis  ut  asse- 
querentur beneficium  paternum  vel  pensionem  in  sensu  exposito,  quia 
contraria  prohibitio  pendet  a jure  communi.  Prae  oculis  etiam  haberi 
debet  Const.  Greg.  XIV.  quae  incipit  ‘ Circumspecta i quae  prohibet 
quominus  illegitimus  possit  recipi  in  ordine  religioso  in  quo  pater 
ejus  adhuc  vivit.  Tandem  animadverti  debet,  prohibitiones  canoni- 
cas in  praesenti  materia  non  egredi  ipsas  personas  parentum  et 
filiorum.  Quare  nepotes  legitimi  nati  ex  filio  illegitimo  clerici  non 
comprehenduntur  in  cit.  decreto  sess.  25.  cap.  15.  Cone.  Trid.  de  Ref. 
Ita  resolvit  s.  Congr.  Cone,  in  causa  Tricaricen.  diei  23.  Jau.  an.  1610. 

Titulus  XVULL 

De  servis  non  ordinandis  et  eornm  mannmissione. 

1.  Servitus  a servando  derivat,  quia  servi  dicebantur  illi  qui 
capti  in  bello  dum  potuissent  perimi,  servabantur.  In  genere  ser- 
vire dicitur  qui  operam  suam  ad  alterius  arbitrium  praestare  debet. 
In  stricto  vero  sensu,  prout  accipiebantur  inter  Romanos,  Instit. 
De  jure  person.  §.  «Servitus»,  servi  sunt,  qui  dominio  alieno  contra 
naturam,  constitutione  juris,  subjiciuntur.  Servitus  quae  erat  juxta 
leges  romanas,  et  procedebat  vel  ex  nativitate,  vel  ex  captivitate, 
nempe  ex  bello,  vel  ex  venditione,  quum  nempe  quis  major  20 
annor,  ad  pretium  recipiendum  se  venumdari  patiebatur,  revera 
dici  poterat  contra  naturam;  nam  servorum  nulla  erat  conditio  et 
status,  nec  ullum  proprie  dictum  jus  habebant  Hinc  servi  non 
considerabantur  uti  personae,  sed  uti  res.  Et  in  dominio  Romano- 
rum quemadmodum  variae  rerum  possessarum  classes  secerneban- 
tur, ita  hisce  classibus  recensebantur  servi.  E contra  cum  ingenui 
et  liberi  homines  in  varias  classes  dividerentur  vel  ratione  status, 
vel  ratione  honoris  et  familiarum,  servorum  nulla  erat  divisio; 
quia  servis  nullum  jus  erat.  Hinc  poterant  noxae  dari,  et  aliquando 
potuerunt  etiam  occidi.  Quare  servitus  mortalitati  fere  compara- 
batur. L.  «servitutem»  ff.  de  Reg.  Jur.  Hic  excessus  lapsu  tem- 
poris prohibitus  est,  non  tamen  quia  servis  aliquod  jus  datum  sit, 
verum  solummodo,  quia  civibus  impositus  est  modus,  et  rationa- 
bilis usus  rerum  suarum. 

2.  Qui  conceptus  servitutis  naturae  hominis  aperte  repugnat. 
Hunc  conceptum  reformare  aggressa  est  Christiana  Religio.  Ipsi 
enim  Apostoli  docuerunt  in  Christo  omnes  esse  aequales,  nec  di- 
stingui gentiles  et  Judaeos,  liberos  et  servos;  Deumque  divitem 
esse  in  omnes  qui  invocant  illum.  Hinc  etiam  cum  designantur 
in  praedicatione  apostolica  obligationes  servorum,  describuntur  etiam 
obligationes  dominorum  erga  servos.  Hinc  servi  incoeperunt  fieri 
capaces  jurium,  et  assequi  propriam  personalitatem. 

3.  Verum  non  potuit  illico  religio  abolere  servitutem,  ne  ob 
peculiarem  educationem  et  mores  servorum,  nec  non  ob  numerum 
eorundem,  et  ob  relationem  extensam  et  veluti  substantialem  cum 
proprietate  civium,  et  publici  regiminis  administratione,  turbaretur 
ipsa  societas,  et  servi  libertate  gaudentes  non  haberent  unde  vi- 
verent. At  privilegia  invexit  ecclesia  et  excitamenta  adhibuit. 

quibus  sensim  sine  sensu  servitus  fere  disparuit.  At  ubi  etiam 
perseveravit  servitus,  ea  sub  influxu  religionis,  non  amplius  reti- 
nuit conceptum  pristinae  servitutis  Romanorum.  Servi  enim  et 
habuerunt  propria  jura,  et  ex  sacramentorum  susceptione  facti  sunt 
capaces  vitae  aeternae.  Quo  in  sensu  servitus  non  repugnat  naturae. 
Attamen  est  semper  status  humiliationis  et  servorum  est  vilis  con- 
ditio. Hinc  ecclesia  non  omnia  jura  potuit  servis  concedere,  et 
eos  ab  ordinibus  arcet  tamquam  irregulares,  idest  servitus  est 
species  irregularitatis.  Indecorum  enim  est  ut  qui  in  conditione 
servili  detinetur  ad  fastigium  ordinis  sacerdotalis  promoveatur, 
c.  21.  D.  54.  et  c.  1.  h.  t.  Aliqui  addunt  etiam  rationem  ex  lae- 
sione juris  quam  paterentur  domini,  si  ab  eis  auferentur  servi  et 
manciparentur  divino  servitio.  At  haec  ratio  est  potius  ex  con- 
ceptu juris  romani,  non  undequaque  in  hac  re  probandi. 

4.  Irregularitas  ex  servili  conditione  est  ut  servi  ordinari 
non  possint  insciis  aut  invitis  dominis  suis  cap.  2.  h.  t.  Haec  juris 
dispositio  est  etiam  quoad  ordines  minores.  Verum  consentientibus 
dominis  ordinari  possunt  servi,  immo  servi  ordinati  ex  consensu 
domini  libertatem  eo  ipso  consequuntur.  Qui  enim  in  servo  per- 
mittit oflicium  clericale,  censetur  etiam  velle  consequens,  seu  con- 
ditionem necessarium  ad  status  decentiam.  Quemadmodum  qui 
servum  haeredem  instituit,  censetur  illum  manumittere:  Inst.  Qui- 
bus causis  manumittere  etc.  §.  idemque  juris.  Dominus  vero  con- 
sentire potest  pure  et  simpliciter,  vel  etiam  reservare  potest  sibi 
spirituales  operas  a servo  post  ordinationem  praestandas,  c.  4.  h.  t. 
Quae  reservatio  etiam  ab  ecclesiis  fieri  potest  si  filios  servorum 
suorum  ordinaverint,  ut  sibi  in  officiis  divinis  famulatum  praestent. 
Quo  in  casu  non  licet  ordinatis  se  ad  alias  ecclesias  transferre; 
licet  vero,  si  in  ordinatione  manumittenti  ecclesiae  non  fuerint  obli- 
gati, cap.  6.  h.  t.  Si  quaeratur  qui  consensus  domini  requiratur, 
dicendum  est,  in  genere  requiri  expressum  consensum.  Nam  in 
c.  12.  D.  54.  facultas  dominorum  pro  servis  suis  ad  ordines  sus- 
cipiendos sub  scripturae  testimonio  vel  per  legitimam  transactio- 
nem danda  praescribitur.  Verum  sufficit  etiam  consensus  tacitus. 
Hinc  si  dominus  videns  servum  ordinari,  cum  posset  reclamare  et 
impedire  si  vellet  ordinationem,  taceat  et  silentio  suo  permittat 
ordinari,  censetur  consentire  et  cedere  juri  suo  c.  20.  D.  54.  Porro 
hic  domini  consensus  ad  ordines  suscipiendos  locum  tenet  manu- 
missionis; nam  manumissio  in  titulo  nostro  non  exprimit  illum  ri- 
Santi  I.  Decr.  13 

tum  legitimum  quo  jure  romano  servi  a dominica  potestate  sol- 
vebantur; sed  solummodo  significat  concessionem  libertatis,  qua  ob- 
tenta servi  ad  ordines  possunt  promoveri. 

5.  Quid  vero  si  servus  domino  ignorante  vel  contradicente 
ordines  susceperit?  Si  susceperit  ordines  minores  solummodo,  et 
dominus  illum  sibi  vindicet,  debet  eidem  restitui,  ac  in  pristinam 
revertitur  servitutem  c.  2.  h.  t.;  quod  caput  cum  generice  de  or- 
dinibus loquatur  intelligi  potest  et  debet  etiam  de  servis  ad  ordines 
minores  promotis  praesertim  ex  juris  concordantia,  ex.  gr.  cc.  9.  et 
10.  D.  54.  Quod  si  vero  servus  ordines  sacros  susceperit,  iterum 
distinguendum  est;  si  sacerdos  ordinatus  fuerit,  vel  susceperit  dia - 
conatum  aut  suMiaconatum  sciente  Episcopo,  Episcopus  tenetur 
duos  aequales  servos  restituere  aut  aequivalens  pretium  domino 
servi  ordinati  solvere.  Servus  autem  ordinatus  efficitur  liber  et 
in  ministerio  perseverat  c.  19.  D.  54.  Canon  loquitur  de  promotis 
ad  sacerdotium  et  diaconatum;  attamen  valet  dispositio  etiam  pro 
subdiaconatis;  nam  Innocent . III.  c.  7.  h.  t.  hac  in  re  aequiparat 
Subdiaconos  Diaconis,  et  Subdiaoonatum  sacrum  ordinem  esse  dicit. 
Si  vero  servus  fugiens  a domino  deceperit  Episcopum  se  jactans 
esse  liberum  et  ad  Subdiaconatum  vel  Diaconatum  sese  fecerit  pro- 
moveri, alium  servum  vicarium  loco  sui  praestabit,  aut  ex  sto  pe- 
culio si  quid  habet,  tenetur  sui  pretium  domino  solvere,  atque  ita 
se  redimere.  Quod  si  ordinatus  servus  peculio  careat,  nec  habeat 
unde  redimi  possit,  instante  domino  deponendus  est,  et  inde  resti- 
tui eidem  domino  debet  c.  9.  D.  54.  et  cap.  2.  h.  t.  Si  tandem 
ad  Presbyteratum  fuerit  promotus,  deponi  non  potest;  sed  exspo- 
liatur peculio  suo  quod  domino  traditur  c.  9.  D.  54.  Quod  si  careat 
peculio,  domino  suo  praestabit  opera  spiritualia,  idest  mysteriorum 
celebrationem  c.  10.  D.  54. 

6.  Animadverti  autem  debet  aliquibus  in  locis  in  usu  esse 
speciem  servitutis  aliquantisper  distinctae  servitute  antiqua  romani 
juris,  eamque  consistere  in  obligatione  personae  praestandi  perso- 
nalem operam  in  agro  colendo.  Qui  hac  obligatione  tenentur  di- 
cuntur servi  adscriptitii  vel  servi  glebae.  De  hisce  servis  meminit 
Benedictus  XIV.:  De  Syn.  Dicec.  Lib.  9.  cap.  11.  n.  5.  Engel 
autem  h.  t.  n.  6.  docet  praescriptiones  canonicas  quoad  irregulari- 
tatem ad  hosce  etiam  servos  extendendas  esse.  Ex  jure  enim  civili 
locali  servi  hujusmodi  dominis  operas  suas  praestare  tenentur. 

Titulus  XIX. 

De  obligatis  ad  ratiocinia  ordinandis  vel  non. 

1.  Sunt  quaedam  munia  quae  vel  directe  respiciunt  ipsam  rem- 
publicam,  vel  sub  juris  tutela  ita  custodiuntur,  ut  qui  ea  occupat 
et  exercet,  teneatur  et  juridice  cogi  possit  ad  rationem  reddendum 
negotiorum  gestorum.  Obligati  ergo  ad  ratiocinia  dicuntur  qui 
generalem  aliquam  adrainistrationem  exercent,  vel  exercuerunt,  ex 
qua  dominis  principalibus  rationes  reddere  tenentur.  Tales  sunt 
procuratores,  actores  seu  syndaci,  executores  ultimarum  volunta- 
tum, tutores  pupillorum,  et  curatores  minorum.  Hi  omnes  repel- 
luntur ab  ordinibus  suscipiendis  nisi  antea  officium  dimiserint,  ra- 
tiones reddiderint,  ac  plenam  liberationem  a dominis  principalibus 
obtinuerint,  c.  un.  h.  t.  Quibus  ob  paritatem  rationis  accensendi 
sunt  publici  conductores  vectigalium  c.  1.  et  2.  Ne  Clerici  vel 
Monachi , (EU.  50)  et  generatim  qui  publicam  administrationem 
gerunt,  et  rationes  reddere  tenentur. 

2.  Ratio  hujus  ecclesiasticae  praescriptionis  multiplex  est. 
l\  quidem,  ut  ait  caput  cit.,  nec  ecclesia  infametur.  Periculum 
siquidem  esset  ne  obligatus  ad  ratiocinia  posset  suam  administra- 
tionem congruis  probationibus  fulcire,  et  macula  infamiae  forsitan 
in  sacrum  ministrum  injiceretur,  quae  in  dedecus  vergeret  clericalis 
ordinis.  2°.  facile  aperitur  via  fraudi  et  abusibus.  Obligatas 
enim  possit  facile  statum  clericalem  assumere,  ut  dominum  princi- 
palem ad  forum  privilegiatum  pertraheret;  immo  ut  contra  ipsuin 
objiceret  privilegium  competentiae  idest  honestae  sustentationis  ex 
cap.  «Odoardus»,  3.  De  Solutionibus  (III.  23).  Quare  forsitan 
statum  clericalem  elegerunt  non  amore  religionis,  sed  potius  intuitu 
temporalis  utilitatis.  Hac  vero  in  re  Doctores  optime  animadver- 
tunt prohibitionem,  ne  ad  ordines  assumantur,  non  sese  extendere 
ad  eos  qui  curam  gerunt  miserabilium  aut  ecclesiasticarum  perso- 
narum, aut  tutelam  habent  agnatorum  suorum.  Quare  hi  perse- 
verantes in  officio  possunt  ad  ordines  promoveri.  Nam  hujusmodi 
officia  possunt  cum  ecclesiastico  statu  conciliari,  et  a Clericis  exer- 
ceri, c.  26.  D.  86.;  c.  22.  C.  16.  q.  7. 

3.  Quod  si  vero  aliquis  obligatus  ad  ratiocinium  inscientibus 
aut  etiam  contradicentibus  creditoribus  fuerit  ordinatus,  in  officio 

sacro  perseverabit;  nec  deponendus  erit,  nec  de  jure  suspensus  est; 
cum  in  sacris  canonibus  haec  poena  nullibi  statuatur;  sed  Epis- 
copus ordinans  si  scienter  fecerit,  tenebitur  ipse  eo  modo  quo  po- 
terit indemnes  reddere  creditores;  bona  insuper  si  quae  sunt  ordi- 
nati in  solutum  cedunt  eisdem  creditoribus,  quae  nisi  sufficiant,  per 
cautionem  eo  modo  quo  fieri  poterit  providebitur  ut  saltem  cum 
primum  fas  erit  ordinatus  satisfaciat  suae  obligationi.  Quod  si 
vero  obligatus  ex  malitia  ad  ordines  se  fecerit  promoveri,  arbitrio 
prudenti  Episcopi  poenas  solvat  culpae  suae.  Quae  omnia  in  Glossa 
in  cap.  un.  h.  t.  v.  ‘infamatur’  declarantur.  Judicium  vero  utrum 
ex  simplicitate  an  ex  malitia  obligatus  ad  ratiocinia  egerit,  non 
a tribunali  laico,  sed  a tribunali  ecclesiastico  proferetur,  c.  12.  de 
sent.  excom.  (V.  11)  in  6°. 


Titulus  XX. 

De  corpore  vitiatis  ordinandis  vel  non. 

1.  Etiam  vitium  corporis,  quod  utile  vel  honorabile  impediat 
opus  ministerii  constituit  speciem  irregularitatis  ex  defectu.  Hic 
titulus  distinguitur  ab  alio  ‘De  Clerico  aegrotante  vel  debilitato’ 
in  Lib.  3°.  Nam  titulus  noster  considerat  infirmitatem  vel  defe- 
ctum in  relatione  ad  exercitium  ministerii  ordinis,  ille  vero  con- 
siderat infirmitatem  vel  defectum  in  relatione  ad  beneficium  eccle- 
siasticum, quod  jam  Clericus  possidet.  Vitium  corporis  triplex  esse 
potest  in  sensu  tituli;  idest  debilitatio,  mutilatio,  deformitas. 

2.  Debilitatus  ille  dicitur,  qui  licet  nullo  destituatur  membro 
corporis  sui,  tamen  unum  aut  alterum  membrum  ineptum  habet 
et  viribus  carens  ad  exercendam  actionem  propriam.  Hoc  vitium 
dicebatur  etiam  ariditas.  Mutilati  illi  appellantur  qui  aliquo  mem- 
bro principali  et  propriam  actionem  habente  carent.  Indifferens 
vero  est,  an  a natura  vel  a causa  alia  procedat  membri  defectus. 
Deformes  vero  dicuntur  qui  aliquo  defectu  notabili  laborant,  ex 
quo  graviter  offenderetur  decentia  divini  cultus,  vel  quia  horror 
excitaretur  aut  risus,  vel  etiam  quia  admiratio  et  scandalum  in 
populo  oriretur.  Pro  exemplo  afferuntur  qui  monstruosum  gibbum 
gestant,  qui  nasum  abscissum  habent,  vel  sunt  graviter  claudicantes. 
Cum  ministerium  ecclesiasticum  debeat  esse  utile  et  honorabile, 
tamquam  regula  practica  consideranda  est:  Quicunque  sacra  munia. 

praecipue  s.  Missam,  peragere  aut  omnino  non  aut  non  secure  aut 
non  decenter  aut  non  rite  possunt,  irregulares  habendi  sunt  ex 
defectu  corporis.  Sic  qui  mutus  omnino  est,  irregularitate  laborat 
ex  defectu  corporis,  quia  formam  sacramentorum  e.  gr.  pronun- 
tiare nequit;  sic  qui  ex  senectute  vel  infirmitate  ita  tremulus  est 
ut  magnum  adsit  periculum  evertendi  calicem,  non  secure  agit, 
ergo  irregularis  est,  similiter  abstemius  qui  vinum  haurire  nequit 
absque  periculo  vomitus;  non  decenter  deservire  potest  Domino, 
qui  e.  gr.  carendo  nares  risum  populi  movet;  tandem  non  rite  qui 
ex  debilitate  corporis  motus  vel  ritus  in  s.  Sacrificio  praescriptos 
peragere  non  valet ; e.  gr.  genuflexiones,  conversiones  ad  populum, 
qui  stare  nequit  absque  fulcimine;  c.  59.  D.  50.  Quoad  mutilatos 
duae  irregularitates  sunt  respiciendae;  una  ex  defectu  corporis,  altera 
ex  delicto  homicidii  vel  mutilationis.  Si  mutilatis  regula  superior 
applicari  potest,  semper  sunt  irregulares  ex  defectu  corporis  sive 
mutilatio  fiebat  cum  culpa  propria  sive  absque  culpa.  Si  mutilati 
sub  dicta  regula  non  cadunt,  non  sunt  irregulares  nisi  delicto  mu- 
tilationis, de  quo  infra  sub  n.  7. 

Quae  irregularitas  non  solum  impedit  susceptionem  ordinum 
majorum,  sed  et  minorum  et  primae  tonsurce;  quia  in  hodierna 
disciplina  ordines  minores  non  constituunt  statum  Clerici,  sed  con- 
siderantur ceu  via  et  medium  ad  presbyteratum.  In  genere  autem 
corpore  vitiati  in  cit.  c.  59.  prohibentur  applicari  divinis  mini- 
steriis. 

3.  Qua  in  re  distinguendum  est,  an  agatur  de  eo  qui  ordines 
suscepit,  vel  de  eo  qui  nondum  promotus  est  ad  ordines.  Hinc 
enim  alter  arcetur  prorsus  ab  ordinibus  suscipiendis,  primus  vero 
privatur  exercitio  illius  ministerii,  quod  ei  impeditur  ex  contracto 
defectu:  ita  c.  2.  De  Clerico  aegrotante  (III.  6).  Ratio  prioris  est: 
Qui  non  potest  esse  sacerdos,  neque  ad  alios  ordines  inferiores 
promovendus  est.  ItaDoctores  in  re  communi,  et  in  specie  Carda: 
De  Benef.  part.  7.  cap.  12.  n.  28.  ubi  refert  regulam  hanc  fuisse 
a S.  Congr.  Cone,  firmatam.  Ratio  autem  posterioris  est  quia  agi- 
tur de  jure  jam  quaesito  tollendo,  et  per  consequens  restrictiva 
irregularitatis  interpretatio  adhibenda  est.  Quare  si  presbyter 
debilitetur  in  manu  vel  mutiletur  in  digitis,  vel  ob  contractam 
deformitatem  decens  servitium  altaris  praestare  nequeat,  poterit 
confessiones  audire  et  poenitentes  absolvere,  baptizare  et  alia  officia 
propria  sacerdotum  exequi.  Unde  etiam  sequitur  si  dispensatio 

debeat  expostulari,  eam  esse  exposcendam  solummodo  relate  ad 
exercitium  illius  actus,  qui  a contracto  defectu  impeditur,  non  vero 
quoad  alia  officia  ministerii  sacri,  quae  a defectu  contracto  non 
praepediuntur.  Animadverti  etiam  potest,  praxim  S.  Sedis  esse,  ut 
facilius  dispensatio  ab  irregularitate  quoad  promotos,  idest  ab  irre- 
gularitate superveniente  post  susceptum  ordinem  presbyteratus  con- 
cedatur, quam  quoad  promovendos,  licet  agatur  de  eodem  defectu. 
Si  ordinatus  jam  clericus,  e.  gr.  sacerdos,  sentit  se  sacras  functio- 
nes peragere  aut  omnino  non  aut  non  secure  aut  non  decenter 
aut  non  rite  jam  posse,  abstinere  debet  ab  exercitio  illorum  mu- 
nerum et  deferre  judicio  Episcopi;  secus  crimen  committeret  ideo- 
que  absolutione  indigeret,  prout  desumi  potest  ex  rescripto  S.  C.  C., 
d.  4.  Maji  1878,  in  causa  dispensationis  ab  irregularitate.  — 

4.  Ex  hac  dispositione  ultima  et  ex  c.  2.  h.  t.  inferunt  Do- 
ctores  judicium  in  dubio  circa  qualitatem  defectus  corporei,  an 
videlicet  irregularitatem  inducat  an  non,  ad  Episcopum  pertinere. 
In  cap.  enim  2.  h.  t.  Alexander  III.  suffraganeis  et  Archiepiscopo 
Cantuariensi  commisit  officium  inspiciendi,  utrum  macula  in  oculo 
electi  cujusdam  deformitatem  induceret  ministerii.  Nec  dicatur 
mandatum  illud  inquirendi  naturam  defectus  valuisse  pro  illo  casu 
speciali,  nam  cum  relatum  fuerit  in  corpore  juris,  induit  indolem 
dispositionis  juridicae,  ac  proinde  ordinariam  Episcoporum  facul- 
tatem respicit.  Ad  rem  facit  decretum  s.  Cong.  Cone,  in  Mexi- 
cuna  12.  Julii  1721.  relat.  in  Thesauro  resolutionum  tom.  2.  pag.  15. 
et  41.  Et  quidem  judicium  in  dubio  irregularitatis  pertinet  ad 
Episcopum  etiam  quoad  regulares  quando  agitur  de  promovendis 
ad  ordines.  Nam  nullo  jure  cogitur  Episcopus  illum  ordinare, 
quem  judicat  arcendum  esse  ab  ordinibus  ob  vitium  corporis.  Ali- 
ter vero  dicendum  esse  videtur,  si  de  jam  promoto  agatur.  Vide- 
licet in  dubio,  judicium  reservatum  esse  videtur  Praelato  regulari: 
arg.  c.  3.  De  Privil.  (V.  7)  in  6°. 

5.  Posita  vero  existentia  defectus  corporis  super  irregularitate 
inde  orta  solus  Pontifex  dispensat.  Et  ratio  est,  quia  irregularitas 
inducta  est  a jure  communi,  circa  quod  Praelati  summo  Pontifice 
inferiores  dispensare  non  possunt,  nisi  habeant  delegatam  potesta- 
tem quae  in  casibus  singulis  Episcopis  concedi  solet  his  verbis; 
«Arbitrio  et  conscientia'  Episcopi  cum  facultate  dispensandi  et 
habilitandi  oratorem  facto  verbo  cum  Sanctissimo».  — Episcopi 
possunt  etiam  dispensare  super  irregularitate  dubia  sive  quoad  jus 

sive  quoad  factum.  Si  postea  existentia  irregularitatis  indubia 
apparet,  dispensatio  ab  Ordinario  — Episcopo,  Capitulo  sede  va- 
cante vel  Vicario  Capitulari  — data  sufficiens  censetur,  sed  si  non 
data  fuit,  petenda  est  via  ordinaria.  Vide  Oasparri : tractatus  de 
s . Ordinatione , t.  I.  n.  230. 

6.  Porro  in  dispensationibus  concedendis  S.  Sedes  prae  oculis 
habet  qualitates  laudabiles  personae  et  necessitatem  vel  magnam 
utilitatem  quae  ex  ministerio  ejusdem  Ecclesiae  etiam  particulari 
derivare  potest.  Inter  qualitates  recenseri  solent:  promptum  in- 
genium vel  saltem  diligentia  in  studiis,  mores  egregii,  vocatio  in- 
dubia, deinde  etiam  status  religiosus  (S.  C.  C.  d.  16.  Dec.  1882), 
spes  recuperandae  valetudinis  fundata  (S.  C.  C.  in  eadem  causa  et 
in  Augustana  d.  10.  Sept.  1887).  Solet  autem  cautelas,  quibus  et 
scandalum  removeatur,  et  securitati  exercitii  sacri  ministerii  con- 
sultum sit,  apponere.  Ejusmodi  cautelae  enumerantur:  assistentia 
sive  alterius  sacerdotis  sive  saltem  diaconi,  S.  C.  Concilii  in  Flo- 
rentina, d.  23.  Aug.  1727,  in  alia,  d.  4.  Maji  1878,  in  Ventimilien 
d.  20.  Aug.  1887  etc.,  celebratio  in  Oratorio  privato:  S.  C.  in  causa 
disp.  super  irreg.,  d.  20.  Julii  1878  etc  ; restringitur  dispensatio 
ad  certum  tempus,  sic  in  causa  d.  20.  Julii  1878  «usquedum  in- 
gravescat morbus»,  vel  in  causa  diei  4.  Maji  1878  «ad  triennium 
et  quatenus  morbus  non  ingravescat».  — 

Hic  operae  pretium  est,  ss.  canonibus  decisionibusque  illu- 
strare rem  expositam.  Praeprimis  semper  distinguendum  inter  or- 
dines suscipiendos  et  jam  susceptos , dein  inter  ministerium  utile 
et  honorabile . Nunc  de  singulis  corporis  vitiis.  — 

Ob  defectum  sanitatis  totius  corporis  irregulares  sunt:  1°.  Epi- 
leptici. Concessa  est  dispensatio  nonnunquam  a S.  C.  C.,  sed  re- 
spiciebantur circumstantiae:  a)  ut  morbus  contractus  esset  absque 
culpa,  b)  ne  impetus  epilepsiae  acciderent  nisi  raro , leviter , nocturno- 
que tempore,  denique  ut  periculum  irreverentiae  vel  taedii  quam 
maxime  abesset;  S.  C.  C.  in  Volaterrana,  d.  9.  Jul.  1825,  in  Tre - 
vi  ren.  f d.  11.  Jan.  1868,  in  Tropien.  d.  26.  Jan.  1878;  in  alia 
29.  Jan.  1881.  — 

2°.  Leprosi  ratione  ministerii  sive  utilis  sive  honorabilis;  cc.  3. 
et  4.  de  clerico  aegrotante  (III.  6);  item  toto  corpore  tremuli  ratione 
regulae  supra  indicatae.  — 

3°.  Pygmaei  vel  nani , qui  nimis  brevis  staturae  sunt,  prae- 
sertim si  aliae  deformitates  sunt  adjunctae,  e.  gr.  caput  enorme 


Digitized  by 


Google 


200 


DECRETALIUM  GBEGORII  IX.  LIB.  I. 


S.  C.  C.  in  causa  diei  15.  Jun.  1878  etiam  mensuram  oratoris  ex- 
postulavit. 

Si  agitur  de  singulis  membris,  haec  sunt  statuenda : 1°.  Quoad 
oculos.  Duo  semper  sunt  quaerenda:  a.  Quid  est  de  potentia  visiva; 
b.  quid  de  decentia.  — Ratione  potentiae  visivae  est  irregularis,  qui 
quae  legenda  vel  videnda  sunt,  etiam  aliquo  optico  instrumento'  ad- 
jutus videre  prout  oportet,  non  potest,  e.  gr.  divinum  officium,  caere- 
monias sacramentorum,  ritum  s.  Missae.  Distinguendum  hic  semper 
est  inter  ordines  susceptos  et  suscipiendos  respectu  dispensationis. 
Sacerdoti  e.  gr.  pene  caeco  vel  etiam  caeco  data  est  facultas  cele- 
brandi Missam  B.  M.  V.  votivam  in  Florentina , d.  23.  April  1727. 
Econtra  ordinando  vel  caecitati  proximo  vel  caecutienti  quidem,  sed 
cum  periculo  caecitatis  plenae,  dispensatio  denegabatur  in  Neapoli- 
tana, d.  13.  Sept.  1814,  licet  cetera  oratori  faverent;  in  VerceUen .. 
d.  28.  Jan.  1860,  in  Colonien.,  d.  13.  Sept.  1863.  — Sed  exempla 
non  desunt,  in  quibus  concedebatur  dispensatio,  licet  potentia  visiva 
esset  maxime  debilis,  e.  gr.  in  causa  irregularitatis,  d.  15.  Febr. 
1879,  ubi  dextro  oculo  exstincto  sinister  maxime  debilis  erat,  in 
altera,  d.  16.  Dec.  1882,  ubi  tamen  convalescendi  spes  effulgebat; 
— in  Augustana,  d.  10.  Sept.  1887.  — Praeter  potentiam  visivam 
in  se  respicienda  semper  est  decentia.  Quamobrem  ille  qui,  licet 
omnia  necessaria  videre  bene  possit,  tamen  e.  gr.  habitu  capitis 
admirationem  excitat  populi,  irregularis  censendus  est.  Inde  — 
semota  videndi  potentiae  quaestione  — irregularis  est:  1°.  saltem  se- 
cundum communiorem  sententiam,  cui  favet  S.  C.  C.  in  Florentina, 
d.  19.  April.  1823  et  in  Hydruntina,  d.  21.  Febr.  1824,  qui  caret 
oculo  sinistro,  oculo  canonis  dicto,  non  autem  qui  dextro  caret; 
2°.  qui  legere  nequit  nisi  capite  super  Missale  proclinato  illudque 
vertens  de  verbo  ad  verbum;  S.  C.  C.,  d.  17.  Febr.  1879;  3°.  ille 
«cui  erutus  est  oculus»,  cn.  13.  D.  55.;  4°.  qui  habet  gravem  ma- 
culam, ex  c.  2.  h.  t.  Strabo  i.  e.  qui  obliqua  vel  inaequali  acie 
intuetur  per  se  non  est  irregularis,  nisi  vitium  est  enorme. 

II0.  Quoad  auditum.  Surdus  ambabus  auribus  semper  irregu- 
laris est  pro  confessionibus  audiendis.  Quoad  cetera  officia  distin- 
guendum est  inter  surditatem  supervenientem  et  antecedentem.  Si 
superveniens  est  surditas,  non  adesse  censetur  irregularitas;  secus, 
si  antecedens  est  ita  ut  ordinandus  ministri  vocem  non  audiret. 
Data  est  dispensatio  in  Trevirensi , d.  27.  Jan.  1855  usque  ad  pres- 
byteratum inclusi  ve,  denegata  est  specialibus  tamen  de  causis  — 

pneter  auditum  etiam  vox  pene  amissa  erat  idque  ex  lue  venerea 
— in  Melphiden .,  d.  25.  Jan.  1806.  — Surdi  alterutra  aure  non 
sunt  irregulares;  surdastri  ad  cautelam  dispensantur  ad  ordines 
suscipiendos;  cfr.  A.  S.  S.  IV.  pg.  595. 

III0.  Quoad  loquelam.  Qui  verba  ad  formam  sacramentorum 
pertinentia  pronuntiare  nequit,  irregularis  est  jure  divino.  Nota- 
biliter balbutienti  etiam  exercitium  ordinum  jam  susceptorum  a 
S.  C.  C.  non  permittebatur  in  Imolen.,  14.  Apr.  1852,  a fortiori 
dispensatio  recusari  potest  quoad  ascensum  ad  ordines. 

IV0.  Quoad  extremitates  superiores  (digitos,  manus,  brachia) 
cum  c.  ult.  7.  h.  t.  distinguendum  est  — uti  supra  — inter  mini- 
sterium utile  et  honorabile.  Qui  in  digitis  ita  est  debilitatus  ut 
Eucharistiam  frangere  nequeat,  merito  irregularis  censetur,  argui- 
tur ex  c.  7.  h.  t.  A fortiori  qui  mutilatus  in  digitis  est,  iterum 
a fortiori  qui  in  alterutra  manu  (praecipue  dextera)  vel  ini 
alterutro  brachio  similiter  deficit,  irregularis  est.  Si  adest  for- 
tasse vis  ad  utile  ministerium  sufficiens,  tamen  decentia  semper 
respicienda  manet.  Exemplis  novissimi  quoque  temporis  tota  res 
illustratur.  S.  Congregationem  Concilii  benignius  agere  cum  jam 
ordinatis  supra  dictum  est.  Sacerdos  regularis  dispensatus  erat 
super  defectu  duorum  digitorum  (digiti  et  medii)  manus  sinistrae, 
et  cum  pollicem  quoque  amitteret  amputatione,  nova  dispensatione, 
qua  indigebat,  donatus  est;  S.  C.  C.  in  Ord.  Min.  s.  Francisci,  d. 
15.  Jul.  1893.  Similiter  in  Geruntina,  d.  26.  Apr.  1788,  ubi  sacer- 
dos omnium  manus  sinistrae  digitorum  expers  erat.  — 

Si  manus  sinistra  integra  vel  brachium  sinistrum  integrum 
deest.  S.  C.  C.  interdum  dispensationem  etiam  ordinato  recusavit, 
uti  in  Mediolanen.,  d.  18.  Apr.  1863,  nonnunquam  autem  benigne 
concessit  adhibitis  tamen  cautelis  necessariis  — celebratio  in  ora- 
torio privato,  cum  assistentia,  examen  singulis  annis  — in  Venti- 
inilien,  d.  20.  Aug.  1887;  in  Olomucen.,  d.  30.  Maji  1891.  Econtra 
S.  C.  Concilii  severius  agere  solet,  quando  brachium,  manus,  digiti 
dexteri  ministerio  bene  inservire  nequeunt.  « Non  expedire»  (dispen- 
sationem) respondit  S,  Congregatio  in  Legionen.,  d.  15.  Dec.  1888, 
ubi  agebatur  de  juvene  promovendo  ad  ordines,  cujus  brachium 
motu  erat  privatum. 

S.  C.  Concilii  autem  in  causa  dispens.  super  irregularitate  diei 
4.  Maji  1878  sacerdoti,  perfecto  brachii  dexteri  usu  destituto,  re- 
scripsit: «.  . . Pro  gratia  dispensationis  et  rehabi litationis,  arbi- 

trio  et  conscientia?  Episcopi,  dummodo  celebret  cum  assistentia 
alterius  Sacerdotis  ad  triennium  et  quatenus  interea  morbus  non 
ingravescat». 

V°.  Quoad  pedes  decentia  semper  servari  debet,  licet  stabilitas 
ad  officia  fortasse  sufficiat.  Quare  irregularis  est:  1°.  Qui  pedes 
habet  nimis  distortos  vel  aliter  male  formatos  ita  ut  ejusmodi  de- 
fectus ne  talari  quidem  veste  tegi  valeat,  licet  bene  incedere  pos- 
sit, 2°.  qui  sine  baculo  incedere  aut  stare  nequit  ex  c.  57.  D.  1. 
de  consecr.;  3°.  qui  multum  claudicat  vel  ex  debilitate  pedibus  se 
dirigere  nequit  rite  (in  genuflexionibus,  circulis  etc.);  S.  C.  C.  in 
causa  diei  20.  Jul.  1878;  in  Mantuana , d.  8.  Maji  1886  ad  cau- 
telam; 4°.  qui  caret  uno  pede  qui  fortasse  suppletur  altero  ligneo 
vel  ex  alia  materia  confecto.  Super  hoc  defectu  S.  C.  C.  saltem 
quoad  promovendos  severe  egit.  Prostant  4 tantum  exempla  di- 
spensationis: in  Matlielicen. , d.  5.  Maji  1866  clerico  professo:  in 
Bergomen .,  d.  22.  Sept.  1866  cum  clausula  «in  exemplum  non  ad- 
ducenda»; in  Andrien.y  d.  11.  Dec.  1874;  tamen  in  Mediolcmen.f 
d.  14.  Apr.  1894. 

VI°.  Quoad  cetera  corporis  membra  valent  quae  usque  modo 
sunt  dicta  respectu  inprimis  decentiae:  ita  quoad  faciem  (valde 
maculatam),  nasum  (mutilatio,  deformitas  magni  momenti),  aures 
(mutilatio),  labia,  guttur,  dorsum.  Gibbosi  si  defectus  est  alicujus 
momenti,  dispensandi  sunt;  e.  gr.  S.  C in  causa  d.  15.  Jun.  1878, 
ubi  et  imago  photographica  gibbosi  et  mensura  altitudinis  requi- 
rebantur. Qui  syphili  (i.  e.  morbo  «gallico»)  foris  apparente  labo- 
rant, dispensatione  indigent  (Gaspahri:  de  ordinatione , t.  I.  n.  260); 
cum  pneter  defectum  integritatis  etiam  periculum  taedii  sit  vitan- 
dum. — Notaudum  denique  est,  membrum  artificiale  per  se  nun- 
quam amovere  irregularitatem;  requiri  tamen  uti  conditionem  di- 
spensationis sine  qua  non.  < 

7.  Quid  vero  si  vitium  seu  defectus  ex  culpa  contrahatur? 
Distinguendum  est:  Si  vitium  seu  defectus  propria  culpa  contractus 
ejusmodi  est,  ut  eo  impediatur  sive  utile  sive  honorabile  ministe- 
rium, duplex  adest  irregularitas:  una  ex  defectu  corporis , altera  ex 
delicto  mutilationis.  Sin  autem  utile  vel  honorabile  ministerium  non 
impeditur,  irregularitas  ex  defectu  corporis  quidem  deest,  sed  irreg. 
ex  delicto  mutilationis  adesse  potest  ; de  hac  posteriore  vero  sermo  erit 
in  1.  V.  1. 12.  Pauca  hic  notamus:  Qui  immediate  se  mutilaverit  vel 
se  mutilari  affectaverit  absque  justa  causa,  irregularis  censendus  est. 

Item  qui  se  periculo  talis  mutilationis  absque  justa  causa  exposuerit; 
arguitur  ex  cc.  7.  et  8.  De  homicidio  (V.  12).  Non  incurrit  hanc 
irregularitatem  qui  illicitae  quidem  rei  operam  dat,  tamen  non 
afferenti  per  se  periculum  mutilationis.  Irregularitas  ex  delicto 
mutilationis  semper  incurritur  sive  factum  criminosum  sit  notorium 
sive  occultum;  attamen  si  occultum  est,  potest  Episcopus  super 
irregularitate  exinde  contracta  dispensare  vi  c.  6.  sess.  24.  de  Eef. 
Cone.  Tridentini;  nam  mutilatio  revera  homicidium  non  est.  — Ex 
hisce  dictis  resolvantur  casus:  1°.  qui  ex  nativitate  est  eunuchus, 
vel  factus  est  eunuchus  in  cunabulis  irregularis  non  est  c.  3.  h.  t. 
— 2°.  Qui  ex  consilio  medicorum  genitalium  sectionem  passus 
fuerit,  irregularis  non  est  cc.  6.  seqq.  D.  55.  et  c.  5.  h.  t.  — 3°. 
Si  quis  ex  insidiis  hostium  vel  ex  malitia  aliorum  factus  fuerit 
eunuchus  irregularis  non  est  c.  3.  h.  t.  — Quid  vero  si  quis  ad 
sedandam  libidinem,  reputans  se  obsequium  praestare  Deo,  virilia 
sibi  amputaverit,  vel  fecerit  amputari?  Per  se  juxta  c.  4.  h.  t. 
irregularitatem  contrahit.  Ratio  est,  quia  ad  sedandam  libidinem 
alia  remedia  praesto  sunt,  nec  licet  personae  saevire  in  seipsam.  Sed 
si  agatur  de  eo  qui  jam  sacerdos  est,  jus  bonae  fidei  illius  aliquantis- 
per parcit,  et  concedit  facultatem  Episcopo  eundem  admittendi  per 
dispensationem  ad  otficia  sacerdotalia  exercenda,  excluso  tamen  alta- 
ris ministerio  c.  4.  h.  t. 


Titulus  XXI. 

De  bigamis  non  ordinandis. 

1.  Ecclesia,  qua?  sine  macula  est,  in  electione  suorum  mini- 
strorum non  solum  a.  defectu  corporis  et  natalium  abhorret,  sed 
etiam  declinat  defectus  illos  qui  oriuntur  ex  inspectione  qualitatum 
et  relationum  supernaturalium,  quae  in  homine  per  sacramenta  pro- 
ducuntur. Hinc  cum  matrimonium  Christianum  institutum  sit  ad 
significandam  unionem  Christi  cum  Ecclesia  effectam  per  Verbi 
Divini  incarnationem,  nisi  adsit  in  matrimonio  plena  haec 'signi- 
ficatio, defectus  in  eodem  adesse  censetur.  Quare  bigamia  quae 
unitati  conjunctionis  Christi  cum  Ecclesia  aliquomodo  adversatur, 
constituit  defectum  in  persona,  qui  dicitur  defectus  significationis 
seu  mercimonii.  Quare  bigamia  gignit  speciem  irregularitatis  ex 
defectu,  et  appellatur  irregularitas  ex  defectu  sacramenti. 

Bigamia  vi  nominis  non  est  aliud  quam  successiva  reiteratio 
matrimonii,  et  bigamus  est  vir  binorum  conjugiorum.  Dicitur  vero 

‘successiva  iteratio’  ut  a polygamia  distinguatur,  quae  lege  evange- 
lica  absolute  proscribitur. 

2.  Bigamia  in  veram  distinguitur,  interpretativam  et  similitu- 
dinariam . Vere  et  proprie  dictus  bigamus  ille  est,  qui  cum  dua- 
bus mulieribus  successive  validum  contraxit  matrimonium,  ac  cum 
utraque  consummavit.  Ratum  matrimonium  non  sufficit  c.  5.  h.  t. 
Pariter  matrimonium  debet  esse  validum.  Hinc  qui  eodem  tem- 
pore plures  retinet  mulieres  cum  quibus  matrimonii  contractum 
ausus  est  celebrare,  vere  bigamus  non  est.  Indifferens  autem  est 
sive  quis  duas  uxores  successive  habuerit  post  baptismum , sive 
ante  baptismum,  sive  unam  ante  et  unam  post  baptismum  habuerit. 
Bigamia  enim  semper  locum  habet  cc.  2.  et  3.  D.  26.  Et  ratio 
est,  quia,  quemadmodum  s.  Augustinus  in  cit.  can.  2.  innuit,  per 
baptismum  remittuntur  quidem  peccata,  non  tollitur  autem  defectus 
sacramenti  seu  significationis,  qui  sequitur  ex  duplici  matrimonio 
in  infidelitate  contracto  et  consummato.  Nec  obstat,  matrimonium 
infidelitate  contractum  non  esse  sacramentum.  Nam  semper  verum 
est  in  secundo  matrimonio  contracto  et  consummato  deficere  ratio- 
nem significationis,  quae  aliquo  modo  est  etiam  in  matrimonio  legi- 
timo infidelium;  cfr.  c.  8.  de  divortiis  (IV.  19)  et  c.  11.  de  trans- 
actionibus (I.  36)  necnon  Encyclicam  S.  P.  Leonis  XIII.  «Arcanum.» 
d.  10.  Febr.  1880.,  § «Attamen  Naturalistae». 

3.  Inferpretativa  bigamia,  quae  fictione  juris  innititur,  tunc 
obtinet  cum  quis  reapse  cum  duabus  non  contraxit,  sed  interpre- 
tatione juris  censetur  contraxisse.  Bigamus  nempe  interpretative 
dicitur  1°.  qui  matrimonium  contraxit  et  consummavit  cum  vidua 
a priore  viro  suo  carnaliter  cognita,  vel  cum  muliere  ab  alio  cor- 
rupta, c.  2.  D.  33.  et  c.  11.  D.  34.  — 2°.  Qui  duo  matrimonia  in- 
valida, aut  unum  validum  et  aliud  invalidum  contraxit  et  consum- 
mavit; arg.  c.  4.  h.  t.  Et  ratio  est:  quia  licet  liic  vere  bigamus 
non  sit,  propter  defectum  sacramenti,  eo  quod  saltem  unum  matri- 
monium fuit  invalidum;  tamen  bigamus  est  per  affectum  intentionis 
cum  opere  subsecuto.  Scilicet  quantum  in  se  fuit,  duo  matrimonia 
voluit  contrahere  et  consummare.*)  — 3°.  Tandem  qui  cum  uxore 
sua  ab  alio  per  adulterium  cognita  maritali  consuetudine  vivit, 

*)  Notandum  hic  est:  virum  qui  cum  duabus  vel  pluribus  mulieribus  car- 
naliter quidem,  sed  non  affectu  maritali  vivit,  irregularitatem  bigami®  non  in- 
currere, c.  6.  h.  t.  — 

i(l  est  scienter  habet  cum  ea  copulam  carnalem;  cit.  c.  ‘Si  cujus’ 
11.  et  ‘Si  laici’  12.  I).  34. 

4.  Tandem  similitudinaria  bigamia  inducta  est  ab  auctoribus 
in  similitudinem  iterati  conjugii,  et  locum  habet  cum  aliquis  vel 
obligatus  voto  solemni  castitatis,  vel  constitutus  in  aliquo  ordine 
majore  attentat  et  consummat  matrimonium;  plura  de  hac  «biga- 
mia» inferius. 

5.  Quod  bigamia  vera  irregularitatem  pariat  ad  ordines  patet 
primo  ex  Apostolo  Paulo  1.  Tim.  111.  2.  qui  ait  ‘oportet  Episco- 
pum irreprehensibilem  esse,  unius  uxoris  virum’,  et  v.  12.  ‘Diaconi 
sint  unius  uxoris  viri’.  Quibus  in  verbis  Paulus  voluit  excludere 
bigamiam,  non  vero  polygamiam.  Nam  polygamia  seu  pluralitas 
simultanea  uxorum  lege  evangelica  Matth.  XIX.  3.  sqq.  prohibe- 
tur non  ministris  sacris  tantum,  sed  et  ipsis  fidelibus;  ita  ut  non 
potuisset  accenseri  inter  fideles  qui  Christi  legem  observabant,  illi 
qui  simul  plures  retinebant  uxores.  Cum  ergo  aliquid  amplius  pro 
sacris  ministris  requisivit  Paulus,  quam  pro  simpliciter  fidelibus, 
dicendum  est  ipsum  exclusisse  a sacris  ministeriis  qui  plures  ha- 
buerant successive  uxores.  Sensus  hujusmodi  confirmatur  ex  eadem 
1.  Tim.  V.  9.,  ubi  agens  Paulus  de  viduis  eligendis  ad  ministerium 
in  ecclesia,  scribit:  ‘Vidua  eligatur  non  minus  sexaginta  annorum, 
quae  fuerit  unius  viri  uxor’.  Ex  sacris  autem  canonibus  habemus 
cc.  1.  2.  et  3.  h.  t.  In  c.  2.  non  solum  bigamis  ordinum  susceptio 
interdicitur,  sed  etiam  prohibetur  susceptorum  ordinum  administra- 
tio. Praeterea  adducci  possunt  c.  2.  D.  33.  et  c.  1.  D.  34.  Porro 
bigamia  sive  ante  sive  post  baptismum  locum  habuerit,  semper 
irregularitatem  gignit.  Nam,  uti  vidimus,  bigamus  est  etiam  ille 
qui  sive  duas  habuit  uxores  ante  baptismum,  sive  unam  ante  et 
aliam  post  baptismum.  Concordat  c.  ‘Si  quis’.  13.  D.  34.  ubi  Inno- 
centius scribit  ‘in  baptismo  crimina  dimittuntur,  non  acceptae  uxoris 
consortium  relaxatur,  et  quemadmodum  filii  geniti  ante  baptismum 
pro  veris  filiis  habentur,  ita  et  uxor  pro  vera  habetur  uxore’. 

6.  Sed  et  bigamia  interpretativa  irregularitatem  inducit.  Tri- 
plex autem  est,  uti  vidimus,  bigamiae  interpretativae  species.  Quoad 
primam  speciem  probant  c.  2.  D.  33.;  cc.  9.,  10.,  13.,  15.  D.  34. ; 
c.  8.  D.  50.  De  secunda  specie  bigamiae  et -ejus  effectu  loquitur 
c.  4.  h.  t.  cui  adjiciendi  sunt  cc.  11.  et  12.  D.  34.  quibus  in  cano- 
nibus sermo  est  etiam  de  tertia  specie,  idest  de  viro  qui  affectu 
et  consuetudine  maritali  cohabitat  cum  uxore  sua  adultera.  Sed 

quaeri  potest  curnam  inducta  sit  haec  interpretativa  bigamia  tam- 
quam impedimentum  ad  ordines,  et  quonam  principio  innitatur  de- 
fectus ex  quo  enascitur  irregularitas.  In  c.  5.  h.  t.  res  tota  expo- 
nitur. • Quaestio  proponebatur  Innocentia  IIL  utrum  esset  bigamus 
vir  ille  qui  contraxit  et  consummavit  matrimonium  cum  vidua,  quae 
cum  alio  viro  contraxerat  jam  matrimonium,  sed  illud  non  con- 
summaverat. Innocentius  respondet  bigamum  non  esse.  Ita  autem 
ratiocinatur.  Verba  protoplasti  4hoc  nunc  os  de  ossibus  meis  et 
caro  de  carne  mea  etc.?  nonnisi  matrimonio  consummato  applicari 
possunt;  quod  matrimonium  revera  repraesentat  unionem  Christi 
cum  Ecclesia  per  incarnationem  Verbi.  Haec  vero  unio  tunc  per- 
fecte repraesentatur  per  matrimonium  ratum  et  consummatum, 
quando  celebratur  inter  unum  et  unicam  unici,  idest  inter  virum  et 
virginem  mulierem.  Defectus  autem  hujus  perfectae  repraesenta- 
tionis locum  habet,  quoties  vir  vel  viduam  a priore  viro  suo  co- 
gnitam, vel  mulierem  ab  alio  corruptam  ducit  et  cognoscit.  Nam 
hoc  in  casu  mulier  carnem  suam  divisit  in  plures,  nec  verificatur 
quod  mulier  sit  os  de  ossibus  et  caro  de  carne  viri  sui.  Ergo 
divisio  carnis  ex  parte  mulieris  in  plures  viros  in  matrimonio,  sive 
extra  matrimonium,  ratio  est,  cur  vir,  qui  eam  ducit,  sit  bigamus; 
ejus  enim  conjugium  non  refert  imaginem  perfectam  typi,  idest 
unionis  Christi  cum  Ecclesia. 

7.  At  adhuc  explicatione  indiget  caput  5.  Videtur  enim  Inno- 
centius sacramenti  rationem  non  tribuere  matrimonio  rato . Nam 
in  matrimonio  duo  distinguit:  consensum  scilicet  animorum  et  cor- 
porum commixtionem;  primum  docet  repraesentare  charitatem  quae 
consistit  in  spiritu  inter  Deum  et  animam  justam;  alteram  vero 
significare  unionem  Christi  cum  ecclesia.  Ex  quo  concludit  matri- 
monium tantummodo  ratum  non  pertinere  ad  illud  designandum 
conjugium,  quod  per  incarnationis  mysterium  inter  Christum  et 
Ecclesiam  contractum  est.  Cum  vero  ratio  sacramenti  in  matri- 
monio Christiano  in  eo  sita  sit,  ut  repraesentet  unionem  Christi 
cum  Ecclesia,  videtur  Innpcentius  negare  matrimonium  solummodo 
ratum  esse  sacramentum. 

Ut  hanc  difficultatem  diluamus,  animadvertimus:  1°.  Innocen- 
tius alibi,  sc.  in  c.  2.  de  Translat.  Episcop.  (I.  7),  clare  docuit 
matrimonium  etiam  ratum  tantum  ita  indissolubile  esse,  ut  non 
possit  dissolvi  nisi  auctoritate  divina  Petro  ejusque  successoribus 
communicata.  2°.  Haec  indissolubilitas  necessario  resultat,  teste 

ipso  Innocentio  III.  in  c.  7.  de  divortiis  (IV.  19),  ex  ratione  sacra- 
menti matrimonii  etiam  rati  tantum.  3°.  Si  Pontifex  in  c.  5.  h.  t 
contendit  «profecto  conjugium  illud  quod  non  est  commixtione  cor- 
porum consummatum,  non  pertinet  ad  illud  conjugium  designan- 
dum, quod  inter  Christum  et  Ecclesiam  per  Incarnationis  myste- 
rium est  contractum»,  hoc  intelligi  debet  quoad  perfectionem  secun- 
dam, quae  consistit  in  operatione;  nam  conjugium  inter  Christum 
et  Ecclesiam  liberis  abundat,  cfr.  Gal.  IV.  27,  nequit  autem  in- 
telligi de  perfectione  prima  quae  consistit  in  ipso  rei  esse.  Irre- 
gularitas ergo  ex  bigamia  secundum  Innocentium  III.  adest  tunc 
solum  quando  matrimonium  alicujus  deficit  in  repraesentanda  se- 
cunda perfectione  Incarnationis  mysterii,  cfr.  S.  Thomam.:  S.  Th.  III. 
suppi,  q.  42.  a.  4.  — 

8.  Quaeritur  an  dari  possit  dispensatio  in  defectu  bigamiae. 
Quaestio  principaliter  proponitur  de  bigamia  vera,  quae  ex  Apostoli 
praecepto,  ceu  adnotat  summ.  Pontifex  in  cap.  2.  h.  t.  constituit 
impedimentum  ad  ordines  praesertim  majores  suscipiendos.  Affirma- 
tiva sententia  tenenda  est.  Nam  in  sacris  canonibus  hujusmodi 
irregularitas  juris  ecclesiastici  esse  censetur.  Praeceptum  vero  Apo- 
stoli non  inducit  jus  divinum,  sed  solummodo  jus  ecclesiasticum; 
est  enim  praeceptum  ex  genere  illorum  praeceptorum,  quae  Apostoli 
ceu  rectores  Ecclesiae  jubebant  pro  ordinato  decentique  gubernio 
rerum  spiritualium;  quaeque  praecepta  potestati  Ecclesiae  subjici- 
untur. Haec  conclusio  confirmatur  ex  eodem  loco  Apostoli.  Ibidem 
enim  excludit  percussores,  et  tamen  ex  dispensatione  admittuntur 
ad  ordines  cc.  3„  et  4:  De  Cleric.  percuss . (V.  25). 

9.  Quaeritur  quinam  dispensare  possit  ab  irregularitate  orta 
ex  bigamia.  Summus  Pontifex  in  bigamia  cujusvis  speciei  potest 
dispensare.  Episcopi  vero  non  possunt  dispensare  in  bigamia  vera 
et  in  interpretativa  capp.  2.  et  4.  h.  t.  Haec  vero  dispensatio  ab 
Episcopis  auctoritate  propria  dari  non  potest  nec  ad  ordines  mi- 
nores, nec  ad  beneficium  simplex  consequendum.  Nam  de  Epis- 
copis in  c.  59.  D.  50.  expresse  dicitur  ‘non  confidat  quisque  Pon- 
tificum bigamos  divinis  servituros  applicare  officiis',  et  in  cap.  un. 
h.  t.  in  6°.  et  in  sess.  25.  cap.  17.  de  Ref.  in  Tridentino  bigamis 
non  permittitur  ministrare  in  minoribus  Ordinibus.  Cum  igitur 
ex  una  parte  in  jure  communi  prohibita  sit  promotio  illius  qui 
vere  aut  interpretative  bigamus  est,  ac  ex  altera  parte  nulla  repe- 
riatur  data  Episcopis  dispensandi  facultas,  sequitur  eosdem  non 

posse  dispensare  in  utraque  specie  bigamiae.  Haec  conclusio  firma- 
tur ex  resolutione  s.  Cong.  Cone,  in  Lancianen.  diei  21.  Maji  an. 
1644  , relata  in  Lib.  Decretor.  17.  pag.  821. 

10.  Poena  contra  spernentes  irregularitatem  ex  bigamia  est 
ut  ordinantes  privati  sint  potestate  ordinandi  in  posterum,  ordinati 
vero  arceantur  ab  usu  et  administratione  ordinum  susceptorum 
c.  2.  et  4.  h.  t.  Sed  et  contra  bigamos  adest  poena  specialis  in- 
dicta c.  un.  h.  t.  in  6°.  Ibi  enim  haec  verba  leguntur  ‘bigamos 
omni  privilegio  clericali  declaramus  esse  nudatos:  coercitioni  fori 
saecularis  addictos  ....  Ipsis  quoque  sub  anathemate  prohibemus 
deterre  tonsuram  et  habitum  clericalem’.  Ut  haec  verba  intelli- 
gantur,  sciendum  est  ex  cap.  un.  De  Clericis  conjug.  (III.  2)  in  6°. 
clericum  in  minoribus  ordinibus  constitutum,  si  cum  unica  et  vir- 
gine contraxerit,  et  habitum  ac  tonsuram  deferat,  gaudere  privi- 
legiis clericalibus  fori  et  canonis.  Hujusmodi  dispositioni  inhaerens 
Concilium  Tridentinum  in  sess.  23.  de  Ref.  cap.  17  in  fine  statuit 
ut  si  deficiant  clerici  caelibes  pro  ministeriis  exercendis  ordinum 
minorum  possint  suffici  etiam  conjugati,  dummodo  isti  bigami  non 
sint,  et  tonsuram  ac  habitum  clericalem  gestantes  Ecclesiae  alicui 
de  mandato  Episcopi  inserviant.  Quo  posito  si  Clericus  in  mino- 
ribus constitutus  fiat  bigamus,  ipso  facto,  idest  per  poenam  latae 
sententiae,  spoliatur  privilegiis  fori  et  canonis,  nec  non  sub  poena 
anathematis  prohibetur  deferre  habitum  et  tonsuram.  Nec  ergo 
poterit  Ecclesiis  inservire  in  minorum  Ordinum  officiis. 

Quod  si  vero  Clericus  in  majoribus  Ordinibus  constitutus  ma- 
trimonium attentet  ac  retineat  mulierem  tanquam  uxorem,  privi- 
legia clericalis  ordinis  non  amittit.  Haec  nempe  privilegia  retinet 
quoadusque  deferre  habitum  potest;  quod  ei  conceditur  quoadusque 
non  degradatur;  sed  cogendus  est  ad  mulierem  illam  dimittendam, 
adhibitis  etiam  poenis  contra  clericos  concubinarios  statutis.  Sed 
de  hac  re  inferius  in  Lib.  III. 

11.  Inter  species  bigamiae  a canonistis  et  theologis  numeratur 
communissime  bigamia  similitudinaria,  S.  Alphonsvs  in  theol.  morali: 
1.  VII.  nn.  448—449.  Est  autem  bigamia  similitudinaria  secun- 
dum illos  doctores  defectus  proveniens  ex  matrimonio  a solemniter 
professis  vel  in  majoribus  ordinatis  attentato.  Bigamia  autem  vo- 
catur quia  ejusmodi  persona  sacra  spiritt(ali  quodam  matrimonio 
ligata  carnale  matrimonium  attentat.  At  nonnulli  doctores,  e.  gr. 
Oonzalez  Tellez  in  comm.  perpet,  ad  c.  5.  h t.  n.  9.  irregularitatem 

quidem  a talibus  contrahi  contendunt,  sed  illam  inter  irregulari- 
tates ex  delicto  amandant.  — Sed  quidquid  contendunt  doctores, 
irregularitas  ex  tali  attentato  immediate  proveniens  cum  certitu- 
dine probari  nequit.  Diximus  immediate;  nam  mediate  irreg.  in 
tali  facinore  locum  habere  potest:  1°.  ex  infamia  facti , quando 
nempe  publico  hoc  attentato  fama  in  populo  Christiano  amitteba- 
tur; 2°.  ex  delicto  mali  usus  Ordinis,  quando  clericus  in  majori- 
bus constitutus  vel  solemniter  professus  qui  matrimonium  atten- 
tando fit  excommunicatus  ipso  facto,  exercet  Ordinem  suum.  Nemo 
enim  ignorat  ejusmodi  clericum  vel  professum  excommunicatione 
1.  s.  Episcopo  reservata  puniri  a Clemente  V.  in  Clem.  un.  De 
Consanguinitate  et  Affinitate  (IV.  1)  necnon  a Pio  IX.  in  Const. 
€ Apostolicce  Sedis». 

Diximus  deinde  cum  certitudine.  Nam  praeter  pondus  tot  tan- 
torumque auctorum  loci  ex  jhre  canonico  adducti  non  stricte  pro- 
bant. Provocant  1°.  ad  cc.  4.  et  7.  h.  t.;  immerito,  nam  in  illis 
sermo  est  de  bigamia  interpretativa.  — Provocant  2°.  ad  cc.  1.  et  2. 
Qui  Clerici  vel  Voventis  (IV.  6).  Agitur  in  c.  1.  de  Diacono  qui 
alium  Diaconum  vulneravit  et  uxorem  accepit.  De  quo  scribit 
Alexander  III.  in  c.  1.  X (IV.  6)  Episcopo  Rhemen.:  « dispensative 
poteris  ei  Diaconatus  officium  reddere  et  si  perfectae  vitae  et  con- 
versationis fuerit,  eum  in  Presbyterum  ordinare».  In  c.  2.  ejus- 
dem tit.  (IV.  6)  commendat  idem  Pontifex  Episcopo  Cenomanen., 
ut  subdiaconum  qui  quandam  sibi  in  conjugem  copulavit,  ad  majores 
ordines  promovere  concedat,  si  ad  monasticum  ordinem  transire 
voluerit;  in  minoribus  autem  tantum  ministrare  sinat,  si  in  saeculo 
remaneat.  — At  quid  certo  concludi  potest  ex  his  cc.  1.  et  2.? 
Irregularitas  ex  bigamia  certo  nequit  concludi,  nam  si  bigamus 
uterque  esset,  Episcopus  cum  ipsis  omnino  non  posset  dispensare, 
arguitur  ex  cc.  4.  et  7.  h.  t.  Sed  neque  ex  verbo  « dispensative » 
c.  1.  potest  quidquam  concludi;  nam  dispensatur  etiam  cum  «sim- 
plici fornicatione  notatis»;  qui  absque  dubio  «irregularitatem  non 
incurrerunt  bigamiae»  ex  c.  6.  h.  t.  Item  quoad  c.  2.  X (IV.  6); 
nam  unde  differentia  illa  inter  vitam  in  religione  et  in  saeculo; 
tolliturne  ordine  monastico  irregularitas  ex  bigamia?  Nequaquam, 
at  tolli  potest  ingressu  in  religionem  infamia  facti.  — Provocant 
3°.  ad  c.  4.  de  Clericis  conjugatis  III.  3),  ad  c.  24.  et  32.  C.  27.  q.  1.,  sed 
utrum  merito,  quisque  qui  locos  inspexerit,  intelliget.  — Econtra 
argumenta  pro  sententia  bigamiam  similitudinariam  negante  non 
Santi,  I.  Decr.  14 

sunt  contemnenda:  1°.  Antiquis  doctoribus  «prorsus  incognita  erat 
bigamia  similitudinaria »,  ait  Van  Espen  in  Jur.  Eccl.  Univers.: 

p.  2. 1. 10.  cp.  2.  n.  31.;  revera  S.  Thontas  necnon  S.  Bonaventura , 
quos  scripsisse  post  Alexandrum  III.  et  Innocentium  III  constat, 
ejusmodi  bigainiam  non  norunt,  2°.  Omnes  Corporis  Juris  Cano- 
nici loci  huc  pertinentes  explicari  etiam  possunt,  quando  pro  irre- 
gularitate excommunicatio  vel  suspensio  statuitur  cfr.  c.  1 .de  Clericis 
conjugatis  (III.  3)  necnon  Clem.  un.  de  Consang.  et  Aff.  (IV.  1). 
3°.  Episcopis  jus  tribuitur,  non  solum  concedendi  exercitium  Ordi- 
num jam  susceptorum,  sed  etiam  promovendi  ad  altiores  gradus 
ex  c.  4.  de  Clericis  conjug . (HL  3)  et  cc.  1.  et  2.  Qui  Clerici  vel 
Voventes  (IV.  6.)  Sed  si  de  bigamia  ageretur,  quomodo  hoc  jus 
Episcopis  tribuitur,  cum  in  bigamia  Summus  Pontifex  aegre  di- 
spenset; cfr.  cc.  1.,  2.,  3.,  4.,  7.  h.  t.  4°.  Si  naturam  bigamiae  in- 
spiciamus,  conceptus  bigamiae  nequit  applicari  matrimonio  a Clerico 
majori  vel  solemniter  Professo  cum  virgine  attentato.  Nam  na- 
tura bigamiae  secundum  S.  Bonaventuram  in  IV.  sent.  d.  25.  a.  2. 

q.  3.  non  in  eo  consistit  quod  vir  carnale  et  « spirituale » matri- 
monium init,  nam  hoc  posito  omnes  uxorati  essent  irregulares,  sed 
in  hoc  quod  carnale  viri  matrimonium  aut  vere  aut  fictione  juris 
duplicatur  vel  multiplicatur;  id  quod  in  matrimonio  ejusmodi  Clerici 
vel  Professi  cnm  virgine  attentato  nequaquam  verificatur.  Unde 
apparet:  irregularitatem  ex  bigamia  similitudinaria  non  esse  cerft. 
sed  valde  dubii  juris;  quare  applicari  merito  possunt  principia  de 
irregularitatibus  dubii  juris;  cfr.  Oasparri:  tract.  de  s.  Ordinatione , 
t.  I.  n.  394. 

Titulus  XXII. 

De  Clericis  peregrinis. 

1.  Adest  in  Lib.  II.  titulus  29.  de  Clericis  peregrinan tibus. 
Verum  titulas  hujusmodi  respicit  clericos  e-propria  Dioecesi  exeun- 
tes in  ordine  ad  causas  judiciales  tractandas;  dum  titulas  noster 
considerat  Clericos  peregrinos  relate  ad  ordines  suscipiendos,  vel 
ad  exercitium  ordinum  jam  susceptorum.  Clericus  peregrinus  in 
sensu  tituli  est  ille  qui  extraneus  est  a Dioecesi  et  vagus  est  vel 
ignotus. 

2.  Si  quaeratur  utrum  liceat  Clericum  peregrinum  ad  altiores 
ordines  promovere;  respondendum  est  negative.  Nam  certum  in 


Digitized  by  CjOOQie 


TIT.  XXII.  DE  BIGAMIS  NON  ORDINANDIS. 


211 


jure  est  ordines  esse  conferendos  a proprio  Episcopo,  vel  de  ejus 
licentia;  prout  tradit  c.  4.  h.  t.  et  fusius  expositum  est  in  tit.  De  . 
tempor.  Ordin.  et  Qnalit.  Ordin.  (I.  11). 

3.  Quid  vero  dicendum  de  usu  et  exercitio  ordinum  quos 
peregrinus  asserat  se  recepisse?  Cum  non  semel  Clerici  pere- 
grini jactent  se  aliquos  recepisse  ordines  quos  non  susceperunt  vel 
sint  innodati  aliqua  censura  aut  sint  aliqua  irregularitate  affecti, 
ad  praecavendos  abusus  statutum  est  Clericos  peregrinos  non  posse 
admitti  praesertim  ad  publicum  ordinum  exercitium  nisi  Episcopi 
proprii  literas  afferant  commendatitias.  Ita  Trid.  sess.  23.  cap.  16. 
de  Eef.  et  c.  3.  h.  t.  Porro  literae  commendatitiae,  seu  testimoniales 
literae  continent  attestationem  Episcopi  de  ordine  suscepto  deque 
exemptione  Clerici  ab  omni  irregularitate  et  censura.  Literae  hujus- 
modi quae  etiam  formatm  dicuntur,  quinque  episcoporum  sigillis,  cum 
ageretur  de  Clericis  transmarinis,  munitae  esse  debebant  c.  1.  h.  t. 
Modo  vero  ab  usu  recessit  rigor  hujusmodi,  et  satis  est,  si  in  forma 
authentica  testimonium  afferatur  proprii  ordinarii.  Ex  cit.  autem  loco 
Tridentini  lex  generalis  eruitur  ut  absque  commendatitiis  literis  pro- 
prii ordinarii  nullus  Clericus  peregrinus  ab  aliquo  Episcopo  admitta- 
tur ad  divina  celebranda  et  Sacramenta  administranda.  Ex  quo  patet 
defectum  literaruin  commendatitiarum  generaliter  non  posse  sup- 
pleri per  aliud  medium  probationis;  nec  per  jusjurandum  Clerici 
ipsius  c.  2.  h.  t.  Quod  si  vero  Clericus  testimoniales  literas  ha- 
buerit, sed  casu  vel  per  injuriam  belli  aut  latronum  amiserit,  tunc 
per  testes  probare  poterit  existentiam  earum.  Testes  autem  con- 
fiteri debent  se  vidisse  literas  amissas,  et  Clericum  sine  malitia 
eas  amisisse.  Quod  si  nec  testes  adsint,  per  aliud  idoneum  me- 
dium poterit  suppleri  probatio  c.  2.  h.  t.  ex  gr.  per  famam  com- 
munem conjunctam  cum  bona  conversatione  seu  cum  testimonio 
bonae  vitae  clerici. 

Peculiaris  vero  est  dispositio  c.  3.  h.  t.  Pontifex  enim  cum 
necessitatem  literarum  testimonialium  inculcet,  aut  alterius  suffi- 
cientis probationis,  ait,  eum  qui  his  caret,  non  esse  admittendum, 
si  presbyter  sit,  ad  Missae  celebrationem  in  publico,  posse  autem 
admitti  ad  celebrandum  in  privato  sacello  si  id  postulet  solum 
ex  devotione  peragere.  Ratio  est  quia  cum  nemo  praesumatur 
malus  nisi  probetur,  cumque  Clericus  petat  celebrare  ob  motivum 
pietatis  tantum,  seclusa  qualibet  spe  lucri,  et  mali  ambitus  affectu 

praesumitur  clericus  nolle  decipere.  — Porro  necessitas  praestandi 
. literas  testimoniales  urget  etiam  Regulares.  Nulli  enim  regulari 
Sacerdoti  concedenda  est  facultas  Missam  celebrandi  nisi  habeat 
documenta  in  quibus  ipsius  Superior  testetur  sacerdotium  ab  eo 
susceptum  nullaque  censura  irretitum  aut  affectum  esse  irregula- 
ritate. Ita  S.  Congr.  S.  Offic.  in  encyclicis  literis  diei  26.  Jam 
-an.  1692.  in  quibus  Episcopi,  Vicarii  Generales  et  Foranei  admo- 
nentur ne  etc. 

4.  Quod  si  quaestio  exoriatur  super  veracitate  vel  authentia 
epistolarum  testimonialium,  judicium  ab  Episcopo  est  exposcendum. 
Hinc  in  Dioecesibus  bene  ordinatis  non  admittitur  ad  celebranda 
divina  mysteria  Clericus  ignotus,  nisi  prius  ejus  literae  testimonia- 
les recognitae  fuerint  ab  episcopali  Curia.  Quod  verificatur  etiam 
de  Regularium  ecclesiis  intra  Dioecesis  limites  existentibus.  In 
quibus  potest  prohibere  Episcopus  ne  incogniti  sacerdotes  saecu- 
lares admittantur  ad  S.  Sacrificii  celebrationem,  nisi  eoruin  literae 
testimoniales  fuerint  recognitae  et  approbatae  a Curia  episcopali. 
S,  Cong.  Cone,  die  17.  Nov.  1594.  Cfr.  Instit  34 . Benedicti  XIV. 

5.  Literas  vero  testimoniales  Clericis  ex  justa  causa  peten- 
tibus Episcopi  denegare  non  possunt,  ceu  etiam  respondisse  constat 
s.  Congr.  Cone,  in  causa  Signensi  13.  Septemb.  1749.  Nec  obstat 
Clericos  promisisse  Episcopo  proprio  obedientiam,  nam  subjectio 
sacerdotum  Episcopo  non  adeo  adstringit  eosdem  ut  amittant  omnino 
propriam  voluntatem,  quemadmodum  contingit  in  Regularibus,  qui 
votum  obedientiae  nuncupantes,  in  jure  censentur  non  habere  ‘nec 
velle  nec  nolle’.  Quare  debet  adesse  ratio  legitima  ut  Episcopus 
literas  testimoniales  seu  formatas  deneget  Clerico  suo.  Quae  ratio 
ex.  gr.  potest  esse  si  Clericus  in  Dioecesi  possideat  beneficium  resi- 
dentiale,  si  assumpserit  obligationes  in  re  spirituali  quas  non  ad- 
impleverit, si  ordinatus  fuerit  Clericus  propter  necessitatem  alicujus 
Ecclesiae.  S.  Congr.  in  Amerina  8.  Maji  1756.  et  alia  hujusmodi. 

6.  Huc  spectat  decretum  S.  C.  Concilii,  d.  22.  Decembr.  1894, 
respectu  commorationis  peregrinorum  clericorum  sive  saecularium 
sive  regularium  in  Urbe  Roma  quod  incipit  «Anteactis»  et  quod  in 
parte  legifera  sic  se  habet  Sanctissimus  Dominus  Noster  LeoPP.XllI , 
haec  quae  sequuntur  per  Sacram  Concilii  Congregationem  praescri- 
psit ac  statuit: 

1.  Clerici  et  sacerdotes  saeculares  alienae  dioecesis  aut  etiam 
regulares  extra  claustra  degentes  nequibunt  in  posterum  stabile 

domicilium  in  Urbe  statuere  absque  expressa  venia  Summi  Pon- 
tificis per  officium  S.  Congregationis  Concilii  impetranda. 

2.  Qui  vero  in  praesens  Romae  degunt,  6i  nullo  beneficii  aut 
officii  titulo  ad  residendum  adstricti  sunt,  nec  per  diuturnam  com- 
morationem et  tacitam  aut  expressam  suorum  Episcoporum  licen- 
tiam domicilium  Romae  acquisierint,  post  mensem  a die  hujus  de- 
creti elapsum  ad  suam  dicecesim  redire  debebunt. 

* 3.  Nullus  ex  clericis  et  sacerdotibus  alienae  dioecesis  ad  eccle- 
siasticum officium,  quodcumque  sit,  aut  ad  aliud  munus  quod  resi- 
dentiam  in  Urbe  requirat,  eligi  a quoquam  in  posterum  poterit, 
nisi  praeter  testimoniales  commendatitias  sui  Episcopi  literas  exhi- 
beat quoque  veniam  a Summo  Pontifice  jam  obtentam  Romae  ma- 
nendi; itemque  nemini  beneficium  conferetur,  si  assensum  Ordinarii 
sui  ad  hoc  non  obtinuerit:  atque  aliter  facta  beneficii  collatio  nulla 
et  irrita  erit. 

4.  Qui  ad  literarum  scientiarumque  studiis  operam  dandam 
vel  ad  honesta  negotia  peragenda,  vel  ex  alia  justa  causa  in  Urbe 
cum  Ordinarii  licentia  versantur,  statim  ac  temporaria  hujusmodi 
causa  cessaverit,  vel  a proprio  Episcopo  revocentur , ad  propriam 
dioecesim  redire  debebunt,  exclusa  omni  futili  excusatione,  ac  prae- 
sertim, ob  peculiarem  dioecesium  his  temporibus  conditionem,  nulla- 
tenus eisdem  suffragante  exceptione  sive  ex  susceptis  studiis  sive 
ex  prsetensa  tenuitate  sustentationis  ab  Episcopo  oblatae  desumpta: 
quod  si  durante  hac  eorum  commoratione  in  Urbe  sese,  uti  decet, 
non  gesserint,  per  Yicariatum  Urbis  propriis  Ordinariis  denuncia- 
bnntur,  et  ab  Urbe  discedere  cogentur. 

5.  Quicumque  denique,  quolibet  modo,  praesentibus  dispositioni- 
bus se  non  conformaverit,  aut,  quod  Deus  avertat,  eisdem  contrai- 
verit,  ipso  facto  suspensioni  a divinis  obnoxius  fiet. 

Ceterum  Episcopi  omnium  clericorum  suorum  aeque  curam 
gerant,  neque,  uti  saepe  dolendum,  e sua  dioecesi  eos  abire  facile 
sinant  qui  seu  vitae  ratione,  seu  aliis  quibuscumque  causis  sese  re- 
prehensione dignos  aut  molestos  exhibeant. 

Haec  itaque  omnia  Sanctitas  Sua  ab  omnibus  ad  quos  spectat, 
custodiri  et  inviolabiliter  servari  mandavit,  contrariis  quibuscum- 
que etiam  peculiari  mentione  dignis  minime  obstantibus. 


Digitized  by  v^ooQie 


214 


DECRETALIUM  GREGORU  IX.  LIB.  I. 


Titulus  XXIII. 

De  officio  Archidiaconi. 

1.  In  Lib.  1.  agitur  de  personis  quae  sacram  ecclesiasticam 
liierarchiam  constituunt.  Postquam  actum  est  de  modis  quibus 
personae  hujusmodi  in  statu  suo  juridico  coram  Ecclesia  constitu- 
untur, et  postquam  actum  est  de  qualitatibus  sive  positivis  sive 
negativis  personarum,  «quae  ad  ecclesiasticam  hierarchiam  assu- 
muntur, nunc  de  officio  agendum  est  istarum  personarum.  Ut 
materia  tituli  et  titulorum  sequentium  intelligatur,  sunt  praemit- 
tendae quaedam  notiones  generales. 

2.  Ex  ecclesiastica  institutione  inductum  est  ut  in  Ecclesia 
praesertim  Cathedrali,  quae  habita  est  uti  mater  aliarum  ecclesiarum 
Dioeceseos,  haberentur  plures  gradus  personarum,  ita  ut  personae 
quo  magis  appropinquarent  Episcopo,  eo  magis  de  ejus  honore, 
jurisdictione  et  administratione  participarent.  Clerici  in  ecclesia 
Cathedrali  inservientes  ab  Ecclesia  ipsa  congruam  sustentationem 
obtinere  debebant  sive  ex  praebendis  peculiaribus  sive  ex  adsignatis 
portionibus  fructuum  bonorum  Ecclesiae.  Porro  inductum  est,  ut 
istis  vel  praebendis  vel  portionibus  in  Ecclesiis  Cathedralibus  ad- 
fixa  esset  dignitas,  administratio,  jurisdictio,  uno  verbo  adfLxae 
essent  qualitates  ob  quas  personae  in  gradu  suo  distinguerentur. 
Quare  in  ecclesiis  praesertim  Cathedralibus  factum  est  ut  distin- 
guerentur Dignitates,  Personatus,  Officia.  — Dignitas  juxta  cano- 
nes nihil  aliud  erat  nisi  beneficium  quod  adnexam  habebat  aliquam 
jurisdictionem  et  aliquam  proeeminentiam  honoris.  Personatus  erat 
beneficium  cui  solummodo  honoris  praerogativa  adnexa  erat,  vi 
cujus  persona  inter  alios  clericos  praecedentiam  et  honorem  obti- 
nebat. Officium  autem  nihil  aliud  erat  nisi  beneficium  quod  ad- 
nexam habebat  aliquam  administrationem  sine  honoris  praerogativa 
et  sine  jurisdictione,  quemadmodum  antiquitus  erat  Sacrista  et 
post  Tridentinum  sunt  Canonicus  Theologus  et  Canonicus  Poeniten- 
tiarius. 

Jure  Decretalium  dignitates  erant  Archidiaconatus  et  Archi- 
presbyteratus;  personatus  erat  Primiceriatus;  officium  autem  habe- 
bant Sacrista  et  Custos.  Jure  autem  Tridentino  Praebenda  etiam 
theologalis  et  Praebenda  poeni tentialis  officium  constituunt.  — Sit 
primo  loco: 

3.  'De  dignitate  Archidiacvnutus.  — Archidiaconus  erat  vera 
dignitas  in  Ecclesia;  nam  habebat  jurisdictionem  in  Ecclesia  et 
Vicarius  natus  censebatur  ipsius  Episcopi.  Ita  cap.  1.  h.  t.  — 
Habebat  insuper  administrationem  praesertim  relate  ad  politiam  ex- 
ternam clericorum,  necnon  relate  ad  bona  Ecclesiae;  immo  ubi  non- 
dum facta  erat  divisio  praebendarum,  sed  in  communi  erant  bona 
patrimonii  dioecesani,  Arcliidiaconus  administrationi  patrimonii 
hujusmodi  praeerat.  Conferri  possunt  c.  2.  et  3.  h.  t.  — Archi- 
diaconus habebat  etiam  praeeminentiam  honoris.  Licet  enim  Archi- 
presbyter  primum  locum  teneret  inter  reliquos  Clericos  Dioeceseos, 
tamen  Archidiaconus  praeeminentiam  habebat  ante  ipsum  Archi- 
presbyterum.  Cap.  1.  De  Offic.  Arcbipr.  (I.  24). 

4.  Ut  autem  materia  tituli  intelligatur  et  vetus  et  nova  dis- 
ciplina cognoscatur,  per  capita  distinguenda  sunt  jura  et  officia 
Archidiaconi.  Et  1°.  juxta  Decretales  Archidiaconus  erat  Vicarius 
generalis  natus  simulque  perpetuus  Episcopi:  hinc  in  Canonibus 
appellatur  etiam  ‘oculus’  Episcopi.  Igitur  habebat  ipse  proprium 
tribunal  eo  quod  in  eo  residebat  jurisdictio  ordinaria  (S.  C.  Cone, 
in  Monusterien.,  d.  19.  Septembr.  1769)  et  perpetua;  hinc  a sen- 
tentia Archidiaconi  appellari  poterat  ad  Episcopum.  Ex  quibus 
patet  ex  duplice  capite  differre  ab  officio  hodierni  Vicarii  Genera- 
lis; nam  a ) Vicarius  Generalis  non  est  perpetuus,  sed  officium  ejus 
totum  pendet  a voluntate  Episcopi  illum  deputantis;  b)  tribunal 
Vicarii  Generalis  censetur  idem  esse  ac  tribunal  Episcopi;  hinc 
non  datur  appellatio  a sententia  Vicarii  Generalis  ad  Episcopum. 
Verum  Archidiaconus  non  poterat  in  suo  tribunali  videre  et  decer- 
nere nonnisi  causas  minores;  causae  enim  arduae  ad  Episcopi  tri- 
bunal reservabantur:  ita  in  c.  7.  h.  t.  Quare  sine  licentia  Epis- 
copi non  poterat  deponere  clericos,  ecclesias  unire  aut  dividere; 
c.  nlt.  C.  15.  q.  7.  Non  poterat  Archidiaconus  videre  et  decernere 
causas  matrimoniales,  nec  pariter  causas  criminales  Clericorum, 
neque  causas  concubinatus  eorundem,  quae  omnes  causae  Episcopo 
reservantur  a Tridentino  sess.  24.  c.  20.  et  sess.  25.  c.  14.  de  Ref. 
Non  poterat  Archidiaconus  de  jure  communi  sententiam  ferre  su- 
spensionis, interdicti,  et  excommunicationis  c.  5.  h.  t.;  secus  vero 
accedente  auctoritate  Episcopi  aut  consuetudine  Gloss.  in  id.  c.  5. 
h.  t.  nec  tandem  jurisdictionem  exercere  in  monasteria  etiam  non 
exempta  nisi  quando  id  obtinebat  ex  consuetudine  legitime  prae- 
scripta c.  ult.  h.  t. 

2°.  Archidiaconus  curatu  et  diligentiam  exercebat  super  vita 
et  conversatione  Clericorum,  necnon  circa  eorundem  literariam  in- 
structionem, ita  ut  Episcopo  interroganti  tenebatur  respondere  ex 
scientia  propria  de  idoneitate  personarum  quae  ad  sacros  Ordines 
promoveri  desiderabant  capp.  7.  et  9.  h.  t.  et  cap.  un.  De  Scrutin. 
in  Ordin.  fac.  (I.  L2.)  Verum  hujusmodi  examen  circa  idoneita- 
tem et  scientiam  promovendorum  ad  Ordines  Tridentinum  reser- 
vavit Episcopis  c.  7.  sess.  23.  de  Ref.  in  quo  statuit:  Episcopum 
examen  ordinandorum  instituere  debere  adhibitis  etiam  secum  sacer- 
dotibus sapientibus  et  prudentibus.  Hinc  interrogatio  proposita 
Archidiacono  in  ordinatione  ministrorum  nihil  aliud  est  hodierno 
jure,  quam  pars  ecclesiasticae  liturgiae. 

3°.  Episcopo  impedito,  quolibet  triennio  Archidiaconus  erat  a 
jure  destinatus  ad  visitandam  totam  Dioecesim  c.  1.  h.  t.  in  fln. 
Poterat  item  Archidiaconus  quolibet  anno  visitare  ecclesias  sui 
Archidia conatus  c.  6.  h.  t.  Hac  tamen  in  re  animadvertendum  est  ex 
Tridentino  in  c.  3.  sess.  24.  de  Ref.  immutatam  fuisse  disciplinam ; 
siquidem  Tridentinum  statuit  ut  solummodo  in  locis  in  quibus  ad- 
est consuetudo  possit  Archidiaconus  sui  Archidiaconatus  ecclesias 
quolibet  anno  visitare,  adbibito  notario  de  consensu  Episcopi;  ad- 
- jecta  tamen  obligatione  reddendi  Episcopo  intra  mensem  rationem 
peractae  visitationis. 

4°.  Archidiaconus  erat  qui  de  licentia  Episcopi  immittebat 
novos  Canonicos  et  Beneficiatos  Ecclesiae  in  corporalem  beneficii 
possessionem  c.  4.  et  7.  h.  t.  Tandem  Archidiaconus  erat  qui  Epis- 
copo ministrare  poterat  dum  solemnia  in  Ecclesia  perageret  , qui- 
que perlegere  poterat  Evangelium,  et  primum  locum  tenere  post 
Episcopum  in  Ecclesia. 

5°.  Dignitas  hujusmodi  Archidiaconorum  et  magna  potestas  quam 
ex  jure  habebant  Archidiaconi  causa  fuit  ut  intumescerent  quodam- 
modo et  ipsis  Episcopis  molestias  crearent.  Quare  factum  est  ut 
ad  compescendos  abusus  Cone.  Lateranense  IV.  speciali  disposi- 
tione relata  in  c.  14.  De  Off.  Jud.  Ordin.  (I.  31)  concesserit  Epis- 
copis facultatem  sibi  eligendi  Vicarium  generalem  distinctum  a 
persona  Archidiaconi.  Sensim  autem  sine  sensu  factum  est  etiam 
ut  Archidiaconi  alia  jura  amitterent,  et  quemadmodum  notat  Glos, 
in  c.  2.  de  Exces.  Prodat.  (V.  31)  v.  „Consuetudines“,  inductum  est 
ut  officia  et  jura  Archidiaconatus  regerentur  consuetudine  potius 
locorum  quam  jure  communi.  Hinc  tandem  inductum  est  ut  con- 

suetudine  paene  universali  Arcliidiaconatus  non  amplius  dignitas  in 
sensu  stricto  dici  possit,  sed  solummodo  personatus;  id  quod  de- 
cisione S.  C.  Concilii  in  Pinnen.  d.  27.  Febr.  1886  illustratur. 


Titulus  XXIV. 

De  officio  Archipresbyter! 

1.  Archipresbyter,  qui  et  Decanus  dicitur,  idem  est  ac  prin- 
ceps presbyterorum,  idest  primus  inter  presbyteros  eisque  imperat 
in  iis  quae  sunt  sacerdotalis  officii,  necnon  peculiarem  habet  mini- 
sterii sacri  administrationem.  Si  quaeratur  vero  in  quo  differant 
Archipresbyteratus  et  Archidiaconatus , respondent  auctores  in  eo 
differre  ut  Archidiaconus  sit  Vicarius  Episcopi  in  externa  politia 
et  in  temporalibus,  Archipresbyter  in  spiritualibus:  id  est  clarius 
Archidiaconus  repraesentat  Episcopum  praecipue  in  politia  Dioece- 
seos,  in  foro  judiciali  et  in  administratione  bonorum  temporalium 
Ecclesiae;  Archipresbyter  autem  in  foro  poenitentiali , in  admini- 
stratione sacramentorum,  in  celebratione  divinorum  Officiorum  et 
in  correctionibus  paterno  more  et  affectu  perficiendis. 

2.  Archipresbyter  alius  urbanus  dicitur,  seu  etiam  civitatensis, 
alius  ruralis  seu  plebanus.  Archipresbyter  urbanus  horis  canonicis 
pneest  et  celebrationi  divinorum  officiorum  in  Cathedrali  ecclesia. 
Imuio  in  istis  officiis  Episcopi  vices  supplet,  praesertim  in  solemni 
celebratione  Missarum,  et  supra  caeteris  presbyteris  curam  ani- 
marum gerit,  c.  1.  et  seqq.  h.  t.  Ruralis  autem  Archipresbyter 
curam  gerit,  pastoralem  et  spiritualem  qppidanorum  sui  ruralis 
Archipresbyteratus,  circumspicit  mores  aliorum  clericorum  et  pa- 
rochorum qui  in  minoribus  titulis  commorantur.  Circa  quos  Clericos 
potest  Archipresbyter  ruralis  agere  et  decernere  ea  quae  minora, 
majora  vero,  licet  formam  judicii  non  requirant,  debet  deferre  ad 
tribunal  Episcopi.  Nec  potest  inobedientes  censuris  plectere  sine 
Episcopi  delegatione.  Ita  ex  cap.  3.  h.  t. 

3.  Quod  vero  in  c.  3.  De  Ojf.  Jud.  Ord.  (I.  31)  supponitur, 
Archipresbyteratum  nempe  posse  sententiam  excommunicationis 
ferre,  intelligi  debet,  dnce  Glossa,  de  potestate,  quam  Archipres- 
byter ex  consuetudine  antiqua  privilegio  speciali  fuerat  sortitus. 
At  ex  consuetudine  generali  dicendum  est  hodierno  jure  Archi- 
presbyteratum ad  personatum  reduci.  In  aliquibus  officiis  vero 

Archipresbytero  rurali  suffectus  est  Vicarius  foraneus,  qui  aliqua- 
lem  vigilantiam  exercet  in  disciplinam  clericorum  et  observantiam 
legum  ecclesiasticarum;  et  quoad  jurisdictionem  in  foro  interno 
Archipresbyteri  ministerium  exercetur  per  parochos  vel  per  poeni- 
tentiarios. 


Tituli  XXV.,  XXVI.  et  XXVH 

De  officio  Primicerii,  Sacristse  et  Custodis. 

Auctores  hosce  tres  titulos  cumulant,  tum  quia  minoris  mo- 
menti hodierno  jure  sunt,  tum  quia  dispositiones  juris  facile  simul 
componuntur. 

1.  Primicerius  forsitan  ex  more  antiquo  scribendi  in  tabulis 
ceratis,  idem  significare  videtur  ac  primus  scriptus  in  cera  et  a 
capite  laterculi.  Est  vero  Primicerius  qui  primus  in  censu  cano- 
nicorum inscribitur  ; quique  in  Choro  prior  est  in  ordine  psallen- 
tium. Unde  etiam  dicitur  Praecantor  aut  Cantor.  Officium  ejus  est 
ut  instruat  Clericos  in  cantu  et  dirigat,  servetque  disciplinam  in 
psalmodia  divini  officii  et  in  cantu  tempore  sacrificii  Missae:  C.  «.Per- 
lectis» 1.  §.  «Ad  Primicerium»  13.  D.  25.  Officium  autem  insti- 
tuendi Clericos  in  cantu  extensum  fuit  etiam  ad  docendum  eosdem 
latinum  sermonem,  atque  ad  aliquas  tradendas  disciplinas.  Quod 
officium  in  Cathedralibus  generatim  etiam  ipsi  Primicerio  tributum 
fuit.  Hinc  appellatus  est  etiam  ‘Scholasticus’;  qui  ex  dispositione 
Cone.  Trid.  sess.  23.  c.  18.  de  Bef.  circa  finem  debet  esse  doctor 
vel  licentiatus  in  s.  Theologia  aut  in  Jure  canonico.  Quare  praeter 
praerogativam  honoris,  Primiceriatus  etiam  officium  poterat  impor- 
tare. Immo  juxta  locorum  consuetudines,  et  Constitutiones  Capi- 
tulorum in  aliquibus  locis  fuit  etiam  dignitas;  communiter  vero 
hodie  ceu  personatus  habetur.  Videlicet  Primiceriatus  est  benefi- 
cium cui  solummodo  adnexa  est  praeeminentia  honoris. 

2.  Secundo  loco  Sa crista  venit,  qui  etiam  dicitur  Thesaura- 
rius. Hic  curam  habet  et  servat  vasa  sacra  et  thesaurum  Eccle- 
siae. Hanc  autem  curam  exercet  dependentor  ab  Archidiacono  c.  3. 
De  Off.  Archidiac.  (I.  24).  Etiam  hujusmodi  officium  ferme  dispa- 
ruit, et  nomen  quod  superest  adnexum  alicui  praebendae  honoris 
praerogativam  solummodo  secumfert,  idest  Sacrista  vel  Thesaura- 
rius personatum  possidet;  et  officium  servandi  thesaurum  Ecclesiae 
uni  vel  alteri  Canonico  committitur. 

3.  Tertio  loco  venit  Custos,  de  quo  loquitur  tit.  87.  qui  cen- 
setur quasi  minister  Sacristae.  Ejus  officium  est  pallia  et  utensilia, 
necnon  vasa  aut  instrumenta  minus  pretiosa  custodiendi,  et  insuper 
parandi  quae  ad  divinum  altaris  ministerium  necessaria  sunt  cc.  1. 
et  2.  h.  t.  Hoc  etiam  officium  hodie  non  amplius  adnexum  reperitur 
alicui  praebendae,  sed  exercetur  ab  uno  vel  altero  Canonico  ad  illud 
explendum  electo,  vel  extraneae  personae  persolvendum  committitur. 
De  hisce  officiis  ergo,  quod  de  dignitatibus  diximus,  repetendum 
est,  idest  servandas  esse  laudabiles  locorum  consuetudines. 

4.  Post  Cone.  Tridentinum  praesertim  duo  dantur  revera  officia 
in  Ecclesiis  Cathedralibus  et  in  aliquibus  etiam  Collegiatis  insigni- 
bus: Officium  nempe  Canonici  Theologi  et  Pcenitentiarii.  De  primo 
loquitur  Trid.  in  sess.  5.  de  Ref.  c.  1.  ubi  statuit  ut  nisi  in  Eccle- 
siis esset  praebenda  adsignata  officio  Theologi,  adsignaretur  in  per- 
petuum praebenda  proxime  vacatura.  Theologus  vero  onus  habet 
explicandi  per  lectiones  sacram  scripturam.  Ex  constanti  praxi 

S.  Congr.  Cone,  receptum  est  ut  Canonicus  Theologus  pro  integra 
die  qua  legit  sacram  scripturam  possit  a Choro  abesse  et  suos  fa- 
cere fructus:  immo  percipere  potest  etiam  distributiones  quotidia- 
nas. Ita  in  causa  Tropien.  7.  Maji  1597.  Ita  in  Mediolan.  29.  Apr. 
1593.  Ita  in  Corieu.  26.  Aug.  1848.  et  aliis  omissis  in  Perusina 
30.  Julii  1859.  Excipiuntur  tamen  distributionis  quae  ex  volun- 
tate fundatorum  solis  actu  praesentibus  Canonicis  solvuntur.  De 
Canonico  Theologo  fusius  agimus  in  Lib.  V.  Tit.  de  Magistris  o. 
Modus  vero  collationis  hujus  praebendae  pro  Italia  et  insulis  adja- 
centibus determinatus  est  in  Constitutione  Bened.  XIII.  quae  in- 
cipit ‘Pastoralis’,  et  est  ut  conferatur  per  concursum. 

5.  Secundum  officium  est  Canonici  Pcenitentiarii  de  quo  loqui- 
tur Tridentinum  in  c.  8.  sess.  24.  de  Ref.  In  hoc  loco  Cone,  sta- 
tuit ut  in  qualibet  Cathedrali  Ecclesia  per  unionem  praebendae  pro- 
xime vacaturae  Poeni tentiarius  instituatur,  qui  in  Ecclesia  confes- 
siones audiat,  et  interim  censeatur  Choro  praesens.  Porro  tum  prae- 
benda theologalis tum  poenitentialis,  dignitatem  aut  personatum 
adnexum  non  habere  censentur,  cum  nec  honoris  praeeminentiam 
secumferant  ex  jure  Tridentino,  nec  jurisdictionem  publicam,  ex- 
cepta jurisdictione  in  foro  sacramentali  pro  Canonico  Poenitentiario. 
Hinc  utraque  praebenda  officium  adnexum  habere  solummodo  cen- 
sentur. 

Titulus  XXVIII. 

De  officio  Vicarii. 

1.  Vicarius  in  genere  et  vi  vocis  est  qui  vices  alterius  gerit: 
idest  qui  ministerium  alteri  competens  exercet.  Diversa  fuit  Eccle- 
siae disciplina  pro  temporum  varietate.  Ope  Vicariorum  inccepe- 
runt  Episcopi  sibi  reservare  jura  liberae  ad minist rationis  indepen- 
denter  a Dignitatibus  Capituli,  quae  jure  proprio  sibi  vindicabant 
partem  sollicitudinis  ecclesiasticae  in  Dioecesi.  Potuerunt  enim  Epis- 
copi e dispositione  Cone.  Lat.  IV.,  uti  vidimus,  personis  sibi  bene 
visis  officia  et  administrationem  committere.  Hinc  opportunum  re- 
putavimus hac  in  re  totum  jus  exponere,  quod  nempe  tum  in  De- 
cretalibus Gregorii  IX.  exhibetur,  tum  etiam  quod  sequioribus  sae- 
culis inductum  fuit  et  obtinuit. 

2.  Vicarius  alius  est  in  divinis,  alius  est  jurisdictionis.  Primos 
est  qui  alterius  officium  exercet  in  actibus  ministerii  sacri  et  in 
iis,  quae  ad  forum  internum  pertinent.  Vicarii  autem  jurisdictionis 
sunt  qui  directe  destinantur  ad  externam  politiam  regendam  et 
potestatem  directe  habent  in  foro  externo.  Ad  genus  Vicariorum 
in  divinis  praesertim  pertinent  Vicarii  Curati,  seu  qui  ad  curam 
animarum  exercendam  designantur  nomine  alterius.  Diximus  ‘prae- 
sertim’; nam  etiam  dantur  Vicarii  Episcoporum  qui  suffraganei 
vel  Episcopi  auxiliares  vocantur,  qui  dantur  vel  ob  causam  pre- 
cariam ad  tempus,  vel  ad  vitam  Episcopi  ut  ejus  loco  sacramenta 
administrent,  et  functiones  sacras  in  Ecclesia  peragant.  In  titulo 
sermo  est  de  Vicariis  curatis. 

3.  Vicarius  in  divinis  est  vel  temporaneus  vel  perpetuus.  Tem- 
poraneus qui  ad  tempus,  idest  ob  causam  precariam,  vel  ad  nutum 
constituentis  exercet  officium;  perpetuus  qui  Vicariam  in  titulum 
habet,  et  ab  ea  removeri  non  potest  nisi  ob  causam  in  jure  ex- 
pressam. Vicarius  jurisdictionis  vel  est  natus , ceu  jure  Decreta- 
lium erat  Archidiaconus,  vel  datus , quem  nempe  Episcopus,  aut  is 
qui  jurisdictionem  habet  quasi -episcopalem,  sibi  eligit,  et  consti- 
tuit, quemque  potest  pro  sua  voluntate  removere.  Vicarius  datus 
vel  assumitur  -in  partem  ministerii  totius  Dioecesis,  et  dicitur  Ge- 
neralis, vel  in  partem  vigilantiae  alicujus  oppidi  vel  regionis,  et 
dicitur  Foramus.  Tandem  est  etiam  Vicarius  Capitularis. 

4.  De  Vicariis  in  divinis  vel  beneficiis.  — Vicarius  in 
divinis  ille  est,  qui  in  divinis  ministeriis  et  praesertim  in  cura  anima- 
rum aut  in  aliis  rebus  quae  ad  forum  internum  spectant  alterius  vices 
gerit.  Hinc  Vicarius  in  divinis  potest  etiam  dari  in  adimplendo 
munere  Bencficiati,  quemadmodum  est  Coadjutor,  qui  loco  Bene- 
ficiati  titularis  choro  adsistit,  et  reliqua  munia  beneficii  adimplet. 
Praesertim  vero,  Vicarius  in  divinis  constituitur  ad  curam  anima- 
rum exercendam.  De  hoc  ergo  altero  Vicario  in  divinis  loquimur 
praecipue;  et  in  primis  quidem  de  causis  ob  quas  Vicarius  in  divi- 
nis constituatur.  — 1'.  Ex  juris  dispositione  cura  animarum  resi- 
dere potest  penes  personam  moralem , idest  Capitulum  aut  mona- 
sterium aut  aliud  ecclesiasticarum  personarum  collegium.  Jam  vero 
cum  ad  rectum  regimen  animarum  ‘una  Ecclesia  unius  debeat  esse 
sacerdotis’,  c.  15.  de  Prceb.  et  Dignit.  (III.  5),  ne  cura  in  communi 
existens,  a nullo  ceu  propria  efficaciter  exerceatur,  inductum  est, 
ut  vel  unus  de  gremio,  vel  extraneus  assumatur,  qui  relicta  cura 
habituali  in  persona  morali,  curam  animarum  actu  adimpleat.  — 
2‘.  Causa  est  si  officium  cura  animarum  spectat  ad  Episcopum, 
qui  sibi  reservavit  administrationem  alicujus  Paroeciae,  vel  si  cura 
spectet  ad  Abbatem  Monasterii  qui  regimen  Monasterii  ipsius  teneat. 
Quo  in  casu,  cum  rector  principalis  non  facile  adimplere  posset 
munia  parochialia,  nec  quandoque  expediat  ut  eadem  munia  per 
seipsum  adimpleat;  in  jure  provisum  est  ut  alteri  vices  suas  com- 
mittat. — 3‘.  Causa  locum  habet,  cum  parochia  in  censu  suo  dives 
nimia  amplitudine  locorum  extenditur,  ac  numeroso  populo  con- 
stat; quo  in  casu  Ecclesia  filialis  erigitur,  in  qua  Sacerdos  Epis- 
copo approbante  constituitur,  qui  vices  gerat  rectoris  principalis 
in  ad minist ratione  sacramentorum  et  in  aliis  divinis  officiis  exe- 
quendis  c.  3.  de  Eccl.  cedif.  (III.  48).  Hae  causae  sunt  ob  quas 
constituitur  Vicarius  perpetuus,  ille  nempe  qui  canonice  deputatus 
et  institutus  censetur  ceu  verus  et  legitimus  possessor  beneficii 
curam  animarum  adnexam  habentis,  nec  removeri  potest,  nisi  reus 
fiat  alicujus  criminis,  quod  secumferat  vel  depositionem  vel  priva- 
tionem beneficii  c.  3.  h.  t.;  Clem.  un.  h.  t.  et  S.  C.  Concilii  in 
causa  circa  Vicarios  perpetuos , d.  15.  Febr.  1879. 

5.  Ad  constituendum  vero  Vicarium  temporaneum , qui  nempe 
paroeciam  non  retinet  in  titulum,  et  potest  ad  nutum  removeri, 
sequentes  dantur  in  jure  causa?:  1 a.  Vacante  Parochia,  donec  novus 
instituatur  Parochus,  juxta  juris  dispositionem  in  c.  4.  de  Off . Jud. 

Ord.  (I.  31)  et  in  c.  18.  sess.  24.  Cone.  Tridentini  de  Ref '.  ab  Epis- 
copo statim  ab  habita  notitia  vacationis,  si  opus  fuerit,  idoneus 
Vicarius,  congrua  fructuum  portione  assignata,  constitui  debet  — 
2\  Causa  est,  cum  Parochus  ob  imperitiam  honorabile  ministerium 
et  regimen  animarum  exercere  non  potest.  Tunc  enim  ex  dispo- 
sitione Tridentini  c.  6.  sess.  21.  de  Ref.  Episcopus  etiam  tanquam 
Sedis  Apostolicae  delegatus  potest,  qualibet  vel  appellatione  aut 
exceptione  remota,  constituere  Vicarium  et  eidem  adsignare  partem 
fructuum  pro  congrua  sustentatione,  donec  Parochus  idoneus  red- 
datur. — 3\  Causa  est  infirmitas  vel  longa  absentia  Rectoris  a 
paroecia  etiam  ob  legitimam  causam,  ex.  gr.  si  Parochus  absit  ob 
studia,  quorum  cursum  nondum  explevit  c.  28.  de  Apell.  (II.  28) 
et  cap.  ‘Cum  ea’  de  Elect.  (I.  6)  in  6°.  et  c.  1.  sess.  25.  de  Ref. 
— Tandum  constitui  potest  Vicarius  temporaneus,  quoties  ob  super- 
venientem precariam  circumstantiam  ex  substitutione  Vicarii  in- 
crementum religionis  sperari  possit.  Ex.  gr.  si  ex  agendi  ratione 
parochi  titularis,  licet  reus  non  fuerit  alicujus  criminis,  odium  aut 
etiam  aversio  animorum  excitata  fuerit  contra  ipsum  in  populo, 
quibus  mederi  posse  praevidetur,  quoties  ad  tempus  Parochus  re- 
moveatur, et  resipiscentiae  argumenta  praebeat:  Cfr.  S.  Congr.  in 
causa  Suspens .,  lrreg.  et  Privat.  Parcec.  die  5.  Dec.  1863.,  30.  Jul. 
1864,  8.  Jul.  et  12.  Aug.  1865.  Ex  quibus  omnibus  patet  consti- 
tui posse  ad  normam  juris  Vicarium  temporaneum,  quoties  adsit 
vel  necessitas,  vel  evidens  utilitas  spiritualis  fidelium. 

Etiam  pro  persona  morali,  uti  capitulo,  constituebatur  anti- 
quis temporibus  aut  turnus,  quo  exercebant  capitulares  curam  ani- 
marum, aut  vicarius  ad  nutum  amovibilis.  Sed  nostris  temporibus 
a S.  C.  Concilii,  nisi  speciales  circumstantiae  aliud  suadeant,  prae- 
fertur constitutio  perpetui  vicarii  constitutioni  temporanei;  cfr.  re- 
sponsa S.  C.  Concilii,  d.  26.  Jun.  1875  in  Neapolitana , item  in 
causa  Vic.  perpetui , d.  5.  Aug.  1876,  item  in  Curm  animarum , 
d.  26.  Apr.  1879. 

6.  De  muneribus , obligationibus  et  juribus  Vicarii  perpetui  et 
temporanei.  — Quoniam  Vicarius  perpetuus  censetur  in  jure  ceu 
verus  Parochus,  hinc  tota  actualis  cura  idest  exercitium  curae  ani- 
marum ad  eundem  pertinet,  remanente  habituali  cura  penes  Re- 
ctorem principalem.  Inde  sequitur  eum  teneri  ad  omnes  obliga- 
tiones, quae  Parochos  urgent  in  bonum  spirituale  plebis  cui  praeest. 
Quare  vel  est  actu  Sacerdos,  vel  infra  annum  Sacerdos  fieri  debet: 

tenetur  ad  legem  residenti®,  c.  1.  sess.  23.  de  Ref.  in  Tridentino 
et  e.  6.  Ii.  t.  nec  simul  potest  plures  retinere  Vicarias  perpetuas  c.  2. 
h.  t.  et  c.  28.  de  Prceb.  (DI.  5.)  Tenetur  Verbum  Dei  p radicare, 
pueros  in  rudimentis  fidei  instituere.  Onus  insuper  eidem  inest 
sacrificium  pro  populo  offerendi,  et  sacramenta  administrandi:  Clem. 
uu.  h.  t.  Irnmo  nec  rector  principalis  potest  sese  hisce  rebus 
immiscere,  inconsulto  aut  invito  Vicario  perpetuo.  Cfr..  Bulla  Be- 
ncdict.  XIV.  ‘Cum  semper  oblata'.  Praeterea  omnes  Constitutiones 
Apostolicae  quae  de  Parochis  loquuntur  respectu  habito  ad  bonum 
populi  fidelis,  Vicariis  perpetuis  etiam  applicandae  sunt. 

7.  Jus  autem  Vicarii  perpetui  traditur  in  c.  27.  de  Rescr. 
(1.  3)  ubi  dicitur  ‘non  enim  beneficio  carere  debet  dici,  cui  com- 
petenter de  perpetuae  Vicariae  proventibus  est  provisum’.  Hinc  Vi- 
carii perpetui  censentur  esse  veri  beneflciati  perpetui,  et  habent 
canonicum  titulum,  et  jus  habent  congrus  portionis  fructuum  per- 
cipienda ex  bonis  ecclesiae  parochialis.  At  differunt  in  aliquibus 
Vicarius  perpetuus  et  titularis  Parochus.  1\  Differentia  est  ut  qui. 
possidet  beneficium  ex  juris  dispositione  fructus  omnes  percipiat; 
cum  praeceptum  sit  ut  beneficia  ecclesiastica  sine  diminutione  con- 
ferantur. Vicarius  vero  habet  congruam  portionem , idest  sufficien- 
tem quantitatem  fructuum  ad  vitam  honeste  sustentandam.  Benefi- 
cium enim  proprie  competit  rectori  principali,  cui  spectat  habitualis 
cura  animarum,  ad  quam  exercendam  cum  assumat  aliam  perso- 
nam seu  Vicarium,  tenetur  eidem  praestare  congruam  sustentatio- 
nem ob  spirituale  ministerium.  — 2 ft.  Differentia  est  in  eo,  ut  Pa- 
rochus titularis  teneatur  protueri  jura  beneficii  sui,  non  ita  vero 
Vicarius  perpetuus.  Nam  ipse  assumitur  ad  gerendam  vigilantiam 
et  curam  spiritualem  animarum;  ad  rectorem  vero  principalem  per- 
tinet exercitium  juris  parochialis  in  iis  quae  respiciunt  externam 
defensionem,  et  vindicationem  beneficii,  necnon  onus,  fabricam  eccle- 
si?e  parochialis  conservandi  et  reparandi.  Unde  S.  Congr.  Cone, 
in  Eugubina  diei  11.  Maji  1594.  resolvit  ‘Vicarium  perpetuum 
Abbati®  debere  subire  omnia  onera  respicientia  curam  animarum, 
et  administrationem  Sacramentorum,  c®tera  vero  omnia  ad  Abba- 
tem, seu  commendatarium  ejusdem  Ecclesi®  spectare’. 

8.  Vicarius  perpetuus  pr®sentatur  Episcopo  a Parocho  habi- 
tuali, et  Episcopus  postquam  dignum  in  examine  repererit,  eum 
instituit  in  Vicaria.  Ita  ex  Bulla  S.  Pii  V.  ‘Ad  exequendum'  data 
die  l.Nov.  1567.  Unde  non  urget  in  casu  lex  concursus;  h»c  vero 

est  3a.  differentia  inter  parochum  et  vicarium  perpetuum.  Romae 
autem  quoad  Vicarios  parochiales  Ecclesiarum  saecularium  ex  lege 
imposita  a.  S.  Pio  V.  in  Motu  proprio  an.  1571.  et  in  Constit.  Leo- 
nis XII.  diei  1.  Nov.  1824.  forma  concursus  servanda  est  ita  ut 
parochus  habitualis  inter  approbatos  in  concursu  penes  Curiam  Car- 
dinalis Vicarii  unum  debeat  eligere,  iliumque  eidem  Cardinali  prae- 
sentare. Solet  autem  Cardinalis  Vicarius  Capitulis  habentibus  cu- 
ram habitualem  tres  ex  concurrentibus  digniores  proponere,  inter 
quos  Capitulum  novum  Vicarium  Parochum  eligat. 

9.  De  Vicariis  temporaneis.  — Si  sermo  sit  de  obligationibus, 
quoadusque  persona  vicariam  exercet,  tenetur  ea  omnia  praestare, 
quae  praestat  Vicarius  perpetuus.  Nam  et  ipsi  revera  commissa 
est  cura  animarum,  et  ob  hujusmodi  scopum  stipendium  consequi- 
tur. Hinc  Vicarius  temporaneus  tenetur  in  loco  vicariae  residere, 
praedicationis  ministerium  obire,  pro  populo  sacrificium  diebus  fe- 
stivis etiam  absque  praecepto  audiendi  missam  offerte.  Const.  Pii  IX. 
‘A maritissimi  Redemptoris ’ diei  3.  Maji  1858.  Et  quidem  hoc  onus 
adeo  Vicario  incumbit  ut  licet  in  ea  ecclesia  adsit  Capitulum  seu 
alius  rector  habitualis  non  hic,  sed  Vicarius  temporaneus  Missam 
pro  populo  celebrare  teneatur.  Ita  in  Const.  Bened.  XIV.  ‘ Cum 
semper  oblata ’ §.  ‘cum  enim’  et  tenuit  s.  Congr.  Concilii  die  7.  Maji 
an.  1808.  Pariter  Vicarius  temporaneus  tenetur  sacramenta  ad- 
ministrare et  caetera  implere  quae  ad  officium  parochiale  pertinent. 
Hinc  non  potest  idem  duas  vicarias  temporaneas  simul  retinere. 

10.  Quid  vero  dicendum  est  de  Vicariis  Apostolicis  et  Missio- 
nariis  in  suis  Missionibus  quoad  onus  applicandi  Missam  pro  po- 
pulo? Viderentur  teneri  eo  quod  Pius  IX.  in  cit.  Const.  ‘Amav- 
tissimi  dicat  hoc  onere  obligari  ‘parochos  aliosque  omnes  animarum 
curam  gerentes’.  At  S.  Congr.  De  Propaganda  Fide  proposito 
dubio  ‘an  Vicarii  Apostolici  et  Missionarii,  qui  quovis  modo  curam 
animarum  in  certo  aliquo  loco  assumunt,  omnes  indistincte  obli- 
gentur ex  justitia  ad  applicandam  Missam  pro  populo  diebus  festi- 
bus?’  die  23.  Martii  an.  1863.  respondit  ‘ Negative , dummodo  non 
agatur  de  locis  in  quibus  Sedes  episcopales  ac  paroeciae  canonicae 
erectae  jam  sint,  atque  ad  eas  Vicarii  Apostolici  et  Missionarii 
missi  sint,  ut  legitimorum  pastorum  vices  gerant’.  Porro  Sedes 
episcopales  eriguntur  et  constituuntur  per  actum  solemnem  S.  Sedis, 
parochiae  autem  constituuntur  vel  ab  ipsa  S.  Sede,  vel  ab  Episcopo 
vi  Tridentinae  dispositionis  in  sess.  24.  de  Ref.  c.  13.  Unde  quoad - 

-usque  Vicarius  Apostolicus  et  Missionarii  nihil  aliud  sint  quam 
Verbi  Dei  praecones,  non  obligantur  ex  justitia  ad  Missam  pro 
populo  applicandam.  — — Quoad  vero  beneficium,  non  tenetur 
Vicarius  temporaneus  illius  jura  protueri,  sed  rector  principalis, 
vel  administrator  ab  Episcopo  adsignatus. 

11.  Si  sermo  sit  de  juribus  Vicarii  temporanei,  dicendum  est 
ipsum  vere  et  proprie  non  esse  beneficiatum,  sed  liabere  solum- 
modo actum  et  functionem  beneficii,  et  esse  veluti  mercenarium 
rectoris  principalis  cum  jure  percipiendi  congruam  portionem  fru- 
ctuum pro  honesta  sua  sustentatione.  Unde  Vicarius  temporaneus 
nedum  titulum  beneficii  possidet,  sed  neque  habet  titulum  in  bene- 
ficio. Amovibilis  enim  est  ad  nutum,  c.  28.  de  Apell,  (II.  28)  c.  34, 
de  Eled.  (I.  6)  in  6°.  et  Clem.  un.  h.  t. 

12.  At  amovibilitas  ad  nutum  est  rite  accipienda.  In  genere 
Ecclesia  in  suo  regimine  abhorret  ab  arbitrio,  et  ordinatam  exi- 
git in  omnibus  disciplinam.  Hinc  in  genere  amovibilitas  ad  nutum 
non  potest  sequiparari  arbitrariae  remotioni  personae  ab  officio  quo 
fungitur.  Distinguenda  tamen  est  amovibilitas  Vicariorum  tem- 
poraneorum qui  ob  precariam  prorsus  causam  per  meram  depu- 
tationem  alterius  functiones  et  vices  gerunt,  ab  amovibilitate  Cle- 
ricorum qui  officiis  de  se  perpetuis  praeficiuntur  sub  clausula  tamen, 
nt  ad  nutum  removeri  possint.  Si  de  Vicariis  ob  causam  preca- 
riam deputatis  ad  tempus  sermo  sit,  doctores  tradunt  communiter 
ipsos  posse  removeri  ab  officio  etiam  absque  gravi  causa,  dum- 
modo tamen  remotio  non  fiat  ex  fraude  vel  odio.  Hoc  in  sensu 
loquitur  Bened.  XIV.  De  Syn.  1.  12.  c.  1.  n.  2.  Quod  si  sermo 
sit  de  Clericis  praepositis  alicui  officio  de  se  perpetuo,  ex.  gr.  Cap- 
pellaniae  aut  curae  animarum  sub  conditione  amovibilitatis  ad  nu- 
tum, ex  praxi  s.  Congr.  Concilii  receptum  est,  ut  remotio  Clerici 
non  sustineatur,  si  flat  nulla  existente  causa.  Siquidem  honor  cle- 
ricalis status,  et  bonum  animarum  non  bene  componuntur  cuni 
facili  et  frequenti  mutatione  personae  quae  officium  sacrum  de  se 
caeteroquin  permanens  et  perpetuum  exerceat.  Conferri  possunt 
resolutiones  S.  Congr.  diei  11.  Julii  1626,  6.  Aug.  1791.  in  causa 
Farfen.,  et  aliis  omissis  in  causa  Messan.  18.  Martii  1854,  et  in 
causa  Vicarii  Curati  quoad  remotionem  dierum  27.  Junii  1867.  et 
11.  Januarii  1868.  Quo  ergo  in  sensu  Clericus  ab  officio  suo  dici- 
tur amovibilis  ad  nutum?  Amovibilitas  in  casu  sumitur  in  oppo- 
sitionem ad  perpetuitatem.  Beneficia  in  Ecclesia  perpetua  esse 

dicantor,  qaia  repraesentat  antiqaos  titulos  idest  stationes  illas 
Clericorum  in  quibus  Clerici  divino  servitio  per  ordinationem  man- 
cipabantur, adscribebantur  in  censu  seu  in  canone  Ecclesiae  parti- 
cularis, et  ab  eadem  Ecclesia  congruam  sustentationem  asseque- 
bantur. Tituli  hujusmodi  perpetui  erant,  et  per  mortem  personae 
vacare  dicebantur.  Unde  vetitum  erat,  ne  clericus  a sua  ecclesia 
ad  aliam  transiret  Ita  S.  Leo  Magnus  in  Epist.  1.  ad  Aquile- 
jensem Episcopum  et  in  Epist.  8.  ad  Episcopos  Illyrici.  Quare 
beneficia  quae  antiquis  Clericorum  titulis  subrogata  fuerunt,  et  ipsa 
perpetua  dicta  sunt.  Hinc  quando  beneficium  alicui  conceditur, 
non  tribuitur  ad  tempus  determinatum,  sed  ut  semper  in  vita  sua 
illud  possideat.  Quapropter  personae  in  beneficio  institutae  inest 
jus,  ut  non  possit  invita  a beneficio  removeri,  nisi  ex  causa  a legi- 
bus ecclesiasticis  contemplata,  et  nonnisi  servata  canonica  forma, 
idest  regulari  processu  in  remotione  perficienda.  Quorum  si  alter- 
utrum deficiat,  remotio  non  sustinetur.  Haec  duo  sunt  elementa 
perpetuitatis  beneficiorum.  Ergo  cum  beneficia  manualia,  cujus 
rector  est  amovibilis  ad  nutum  perpetua  non  sint,  sequitur,  ad  re- 
movendum rectorem  beneficii  manualis  a beneficio  non  requiri  cau- 
sam aliquam  a jure  recognitam  idest  causam  canonicam  nec  for- 
mam canonicam  idest  processum  regularem.  Attamen  quia  etiam 
beneficia  manualia  originem  suam  ab  antiqua  firmitate  titulorum 
et  beneficiorum  aliquo  modo  repetunt,  in  praxi  ex  aequitate  cano- 
nica, quae  a Card.  De  Luca  in  part.  1.  de  Beneficiis  Discur.  96. 
n.  13.  dicitur  ‘non  scripta’,  inductum  est,  nt  ad  removendum  Cleri- 
cum a beneficio  manuali  requiratur  causa  aliqua  rationalis,  ne 
facilis  daretur  occasio  labefactandi  famam  sacerdotum,  et  spiri- 
tualis utilitas  fidelium  exularet.  Unde  causa  levis  non  sufficit, 
quemadmodum  tenuit  S.  Congr.  EE.  et  RR.  in  causa  Urbinaten. 
diei  11.  Septembr.  1584,  relata  a Pignatelli,  tom.  9.  consuit  115. 
n.  92.  Idem  deducitur  ex  resolutione  s.  Congr.  Cone,  in  Messanen. 
diei  18.  Martii  1854. 

13.  Ex  dictis  concludi  potest,  etiam  Vicarium  ad  nutum  abs- 
que rationali  causa  ab  officio  removeri  non  posse,  si  vicaria  con- 
stituat officium  stabile,  quod  conferatur  ad  nutum.  Vicaria  enim 
in  casu  beneficiis  manualibus  accensenda  est  His  positis  quaeritor, 
an  et  quod  remedium  competat  possessori  beneficii  manualis  et 
Vicario  ad  nutum  amovibili,  si  ex  arbitrio  superioris  vel  rectoris 
principalis  a beneficio  vel  vicaria  removeantur?  Primo  quidem 

dicendum  est,  contra  decretum  remotionis  a jure  non  concedi  re- 
medium ordinarium  appellationis  proprie  dictae.  Etenim  decretum 
remotionis  personae  ab  officio  quod  non  possidebat  in  titulum,  non 
constituit  sententiam  judicialem,  quae  ferri  debet  juxta  acta  et  pro- 
bata, praevio  processu  in  forma  juris  confecto.  Remotio  enim  per 
sententiam  judicialem  perficitur  in  beneficiis  perpetuis,  quae  consti- 
tuunt canonicam  Clericorum  stationem  a jure  recognitam,  et  sub 
juris  tutela  positam,  non  autem  in  beneficiis  manualibus  et  in  Vi- 
cariis ad  nutum,  quae  non  habent  positionem  a jure  determinatam. 
At,  quoniam  Ecclesia  in  regimine  suo  ab  arbitrio  et  iqjusto  damno 
personarum  vehementer  abhorret;  hinc  clericis,  qui  persentiant  se 
graviter  laesos  esse  ob  factum  remotionis,  concedit  remedium  re- 
cursus ad  S.  Sedem.  Probatur  id  ex  constanti  experientia,  ex  qua 
deprehenditur  Summum  Pontificem  excipere  solere  querelas  Cleri- 
corum contra  decretum  privationis  beneficii  manualis  et  remotionis 
Vicarii  amovibilis,  quemadmodum  frequentes  s.  Congr.  Cone,  re- 
solutiones ostendunt.  Porro  extra  dubium  est,  Ordinarium  vel 
Rectorem  habitualem,  qui  removit  possessorem  beneficii  manualis 
vel  vicarium  amovibilem,  seriem  actorum  et  causas  remotionis  tri- 
bunali S.  Sedis  exponere  debere,  ut  S.  Sedes  decernere  possit, 
utrum  recursus  admittendus  sit  an  rejiciendus.  Unde  remotio  ut 
sustineatur,  talibus  debet  fulciri  causis,  ob  quas  S.  Sedes  rationa- 
biliter debeat  rejicere  querelas  seu  recursum  coram  se  propositum. 
Doctores  vero  sequentia  principia  tradunt: 

1®.  Nullo  modo  sustinetur  remotio,  si  constiterit,  eam  ex  causa 
odii  vel  ex  fraude  processisse.  Ita  Card.  de  Luca:  De  Beneficiis 
part.  1.  discuss.  97.  n.  11.  et  BenecLXlY.  De  Syn.  Dicec.:  L.  12. 
c.  1.  n.  2.  Et  quidem  haec  regula  valet  etiam,  si  agatur  de  meris 
officiis,  et  de  simplici  et  temporali  deputatione  personae  in  aliquo 
servitio,  in  quo  scilicet  Clericus  deputatus  nihil  agit  nomine  pro- 
prio, sed  omnia  gerit  nomine  deputantis. 

2°.  Remotio  non  sustinetur,  si  fiat  absque  rationabili  causa, 
et  Clericus  ex  remotione  patiatur  grave  vulnus  in  fama  coram 
populo,  vel  aliud  grave  praejudicium:  ex.  gr.  si  senex  vel  aegrotus 
sine  causa  removeretur  a beneficio  vel  officio  amovibili,  ex  quo 
sustentabatur.  Et  ratio  est:  quia  nemini  injuria  aut  damnum  ex 
arbitrio  irrogari  potest. 

14.  De  stipendio  Vicarii  ad  congruam  vitae  sustentationem.  — 
Patres  Cone.  Tridentini  sess.  7.  c.  7.  de  Bef.  intentionem  suam 

manifestant,  ut  quoties  cura  animarum  commissa  sit  corpori  mo- 
rali, Ordinarii  sollicite  providere  procurent,  ut  per  idoneos  Vicarios 
etiam  perpetuos,  nisi  pro  bono  animarum  aliter  expedire  videatur, 
cura  animarum  exerceatur;  simulque  arbitrio  Episcopi  committunt, 
ut  determinet  stipendium  sive  in  tertia  parte  fructuum  beneficii 
curati,  sive  in  minori,  sive  in  majori  prout  viderit  opportunum  pro 
laudabili  exercitio  curae  animarum.  S.  Pius  V.  vero  in  Const.  ‘Ad 
exequenda’  edita  kal.  Nov.  1567.  ut  facilius  induceret  Capitula  et 
alia  Collegia  personarum  ecclesiasticarum  ad  exequendam  disposi- 
tionem Concilii  Tridentini  pro  constituendis  Vicariis  in  actuali  cura 
animarum  exercenda,  ne  persentirent  grave  admodum  incommodum, 
voluit  limitibus  circumscribere  arbitrium  Episcopi  ita  ut  portio 
Vicariis  adsignanda  quamvis  minor  esse  non  posset  annuis  scutatis 
50,  non  excederet  vero  annua  scutata  centum,  computatis  omnibus, 
etiam  incertis  emolumentis,  et  aliis  obventionibus.  Porro  s.  Congr. 
Cone,  in  Astensi  diei  28.  Octobris  an.  1585.  et  in  Papieusi  diei 
2.  Martii  an.  1722.  nomine  emolumentorum  et  obventionum  venire 
declaravit  ea  emolumenta  et  obventiones  quae,  licet  quoad  quanti- 
tatem incertae  sint,  tamen  aliqua  certitudine  gaudent  quoad  ex- 
actionem in  genere.  Unde  juxta  s.  Congregationem  computanda 
non  sunt  in  congruum  ea  incerta  quae  dependent  ex  labore  per- 
sonali, ut  sunt  eleemoysnae  altaris  atque  similium.  Voluit  etiam 
Summus  Pontifex,  hanc  defigens  normam,  veteris  juris  speciem  ser- 
vare, quo  beneficium  parochiale  fuerat  unitum  Cathedralibus  Eccle- 
siis aut  Monasteriis;  ex  quo  beneficio  utilitas  proveniret  eisdem. 
Quam  utilitatem  studuit  saltem  partialiter  conservare,  praeservando 
Rectoribus  principalibus  aliquam  partem  fructuum  beneficii  ejus- 
dem, et  concedendo  Vicariis  portionem  determinatam.  Et  quidem 
ex  declaratione  s.  Congr.  Visitationis  Apostolicae  diei  25.  Novemb. 
an.  1693.  haec  regula  a S.  Pio  V.  statuta  applicanda  etiam  est 
Vicariis  amovibilibus.  Consonat  resolutio  s.  Congr.  Cone,  in  cit. 
Papiensi  2.  Martii  1722. 

15.  Verum  ex  praxi  et  ex  Doctorum  sententia  visum  est  non 
posse  hac  in  re  ubique  eandem  regulam,  iisdem  limitibus  circum- 
scriptam, servari.  Quare  Benedict.  XIV.  in  celebri  Const.  ‘Cum 
semper  oblatas'  diei  19.  Aug.  1744.  pro  Italia  pristinam  Cone.  Tri- 
dentini dispositionem  renovavit,  atque  arbitrio  Episcopi  remisit, 
ut  juxta  temporum  et  locorum  circumstantias,  necnon  pro  populi 
multitudine,  possit  majorem  etiam  pecuuise  vim  quam  centum  scu- 

tata  Vicariis  adsignare.  Romae  autem  servanda  est  regula  sta- 
tuta in  Const.  ‘Super  Universum ’ Leonis  XII.  diei  1.  Novemb.  an. 
1824.  circa  divisionem  proventuum  et  obventionum  in  medietate 
inter  Capitula  et  Vicarios  perpetuos,  exceptis  peculiaribus  conven- 
tionibus approbatis  vel  a Summis  Pontificibus  vel  a s.  Congrega- 
tionibus. Porro  hac  in  re  adnotandum  est,  portionem  fructuum 
Vicario  perpetuo  auctoritate  vel  consensu  Ordinarii  adsignatam 
non  posse  minui  a Rectore  principali  qui  eum  constituit,  nec  ab 
ejus  successore  c.  3.  h.  t.  et  s.  Congr.  Cone,  in  Consentina  diei 
31.  Julii  au.  1693.  et  in  causa  Burgi  S.  Sepulchri  diei  7.  Sep- 
tembris an.  1699.  Excipi  tamen  debet  casus  quo  notabilis  mu- 
tatio contigerit.  Et  ratio  est,  quia  congrua  portio  adsignata  Vi- 
cario censetur  esse  ad  instar  canonicae  portionis,  quae  induit  naturam 
perpetui  beneficii. 

16.  De  Vicariis  jurisdictionis.  — Quattuor  praecipue  nu- 
merantur Vicarii  qui  ecclesiastici  magistratus  loco  et  vice  juris- 
dictionem exercent.  Nempe  Vicarius  Generalis,  Vicarius  Foraneus, 
Vicarius  Capitularis  et  Vicarius  Apostolicus. 

De  Vicario  generali. 

17.  Vicarius  generalis  ille  est,  qui  ex  Episcopi  mandato  vel 
deputatione  jurisdictionem  exercet  in  tota  Dioecesi.  Sciendum  vero 
est,  ex  cap.  ult.  h.  t in  6°.  et  ex  praxi  in  aliquibus  locis  distinc- 
tum fuisse  Vicarium  generalem  ab  Officiali  Episcopi;  cum  illius 
auctoritas  versaretur  in  iis  quae  sunt  voluntariae  jurisdictionis, 
Officialis  vero  praeesset  jurisdictioni  contentiosae  et  in  negotiis  fo- 
rensibus vices  Episcopi  gereret;  atque  idem  esset,  qui  olim  dice- 
batur Missus  Episcopi,  c.  1.  de  Frig.  et  malef.  (IV.  15)  et  Glos, 
ad  c.  2.  v.  «Officialem»  de  Offic.  Vic.  in  6".  Verum  juxta  com- 
munem acceptionem  Vicarius  generalis  est  idem  ac  Officialis, 
et  unum  nomen  pro  alio  indiscriminatim  sumitur,  quo  idem  offi- 
cium designatur. 

18.  Ex  notione  a nobis  data  sequitur  Vicarium  generalem  ab 
Episcopo  constitui;  eum  enim  repraesentat  c.  2.  de  Cons.  (I.  4)  in 
6°.  atque  adjuvat  in  administratione  Dioecesis  eidem  Episcopo  com- 
missae. Constituit  vero  Vicarium  generalem  Episcopus  auctoritate 
propria,  atque  ipse  eadem  auctoritate  removet,  nec  utroque  in  casu 
indiget  consensu  Capituli.  Haec  facultas  instituendi  Vicarium  ge- 
neralem primum  concessa  est  Episcopis  a Cone.  Lateranensi  IV. 

cujas  dispositio  refertur  in  c.  14.  de  Off.  Jud.  Ord.  (I.  31).  Neces- 
saria autem  fuit  dispositio  juris  communis  ut  Episcopi  Vicarium 
generalem  instituerent;  nam  agebatur  de  novo  officio  instituenda 
cui  generalis  jurisdictio  committeretur,  ac  locum  et  jura  quodam- 
modo ingrederetur  illius  potestatis,  qua  Arcliidiaconus  ex  juris  dis- 
positione fruebatur. 

19.  Quaerunt  DD.  1°.  an  teneatur  Episcopus  Vicarium  gene- 
ralem constituere.  Absolute  et  ex  lege  explicita  non  tenetur  Epis- 
copus Vicarium  generalem  constituere,  quemadmodum  Auctores 
ostendunt  duce  Barbosa  in  Alleg.  54.  n.  125.  de  Off.  et  pot.  Epis- 
copi et  in  Lib.  1.  Jur.  Eccl.  c.  15.  n.  16.  ubi  pro  sua  sententia 
nonnullas  s.  Rotae  Rom.  decisiones  affert  Verum  inspectis  gra- 
vibus negotiis,  quae  persolvere  debet  Episcopus,  et  variis  occu- 
pationibus ministerii  sacri  quibus  distrahitur,  dici  potest  juxta  sen- 
sum cap.  15  .de  Off.  et  pot.  Jud.  Ord.  (I.  31)  illum  generaliter 
teneri.  Quod  si  vero  Episcopus  Vicarium  non  habens,  Dioecesis 
administrationi  non  faciat  satis,  esse  potest  locus  negligentiae,  quam 
superior  suppleat;  idest  superior  ipse  immediatus  aut  Rom.  Ponti- 
fex constituere  potest  pro  Episcopo  Vicarium  generalem.  Quin 
immo  si  Episcopus  non  paruerit  admonitionibus  s.  Congregationis 
super  negotiis  Episcoporum  et  Regularium,  destinatur  ei  Vicarius, 
qui  appellatur  Vicarius  Apostolicus,  quem  Episcopus  removere  non 
potest,  et  in  negotiis  peragendis  procedit  auctoritate  sibi  a S.  Sede 
commissa. 

20.  Quaeritur  2°.  cujus  naturos  sit  potestas  Vicarii  generalis 
an  ordinaria  scilicet,  vel  delegata.  In  genere  ordinariam  potes- 
tatem habet,  qui  eam  habet  non  ex  mandato  quodam  speciali, 
sed  ex  eo  solummodo  quod  assumatur  ad  aliquod  officium,  et  eam 
retinet  quoadusque  in  officio  perseveret.  Delegatam  vero  ille  habet 
qui  ex  mandato  committentis  potestatem  possidet,  et  exercet  non 
tanquam  propriam,  sed  tanquam  alienam  et  nomine  committentis. 
Aliqui  asserentes  jurisdictionem  Vicarii  generalis  esse  delegatam 
contendunt  probari  posse  ex  eo  quod  hic  nomine  Episcopi  regat 
Dioecesim,  causas  decernat  vice  ejusdem,  ita  ut  ejus  auditorium 
seu  tribunal  sit  idem  ac  illud  Episcopi,  nec  ab  ejus  sententia  possit 
appellari  ad  Episcopum;  et  tandem  jurisdictio  Vicarii  cessat  ces- 
sante jurisdictione  Episcopi.  Qui  autem  tenent,  esse  ordinariam, 
ajunt  hanc  potestatem  officio  cuidam  esse  adnexam,  ita  ut  donec 
retineatur  officium,  perseveret  in  persona  jurisdictio.  Insuper  si 

esset  delegata,  appellari  posset  a sententia  Vicarii  Generalis  ad 
tribunal  Episcopi  delegantis.  Glos,  in  c.  2.  de  Consuet.  (I.  4)  in 
6°.  per  text,,  in  cap.  27.  de  Off.  Deleg.  (I.  29)  et  cap.  66.  de  Appeti. 
(U.  28).  Quemadmodum  a sententia  Vicarii  foranei  appellatio  da- 
tur ad  Episcopum.  Clem.  2.  De  Rescr.  (I.  2).  Appellatio  enim 
instituitur  ab  inferiore  ad  superiorem.  Gl.  notabilis  in  cit.  Clem.  2. 
de  rescr.  v.  <foraneo». 

21.  Neutri  autem  harum  opinionum  pure  et  simpliciter  sub- 
scribere possumus.  Nam  potius  tenemus  jurisdictionem  Vicarii  ge- 
neralis esse  sui  generis,  ac  utriusque  simul  ordinari pb  et  delegatae 
jurisdictionis  indolem  aliquomodo  referre.  Sciendum  namque  est 
omnem  potestatem  ordinariam  in  Ecclesia  ita  constitutam  fuisse, 
ut  adnexa  esset  beneticio  vel  magistratui.  Considerabatur  enim 
potestas  regendi  populum  Christianum  ceu  pars  officii  ad  quod  as- 
sumebatur persona  divino  servitio  mancipata.  Hinc  ideo  Episcopus, 
ideo  Archidiaconus , et  Archipresbyter  jurisdictione  ordinaria  gau- 
debant, quia  beneficium  Episcopatus,  Archidiaconatus  etc.  posside- 
bant Quare  Vicarius  generalis  qui  non  distinguebatur  ab  Archi- 
diacono  etiam  ipse  titulo  suo  beneficiali  adnexam  habebat  juris- 
dictionem. Ob  abusum  vero  Archidiaconorum  Ecclesia  eorundem 
jurisdictionem  abolevit,  ac  substituit  Vicarium  generalem.  Ergo 
jurisdictio  Vicarii  generalis  induit  naturam  jurisdictionis  ordinariae, 
quia  substituta  est  potestati  Archidiaconi,  et  in  similitudinem  ejus 
fuit  inducta.  Hinc  eo  ipso  quod  Clericus  sit  ab  Episcopo  consti- 
tutus Vicarius  generalis,  ex  dispositione  juris  ratione  officii  sui 
beneficio  conjungitur,  nec  titulo  perpetuo,  sed  ab  Episcopi  volun- 
tate regitur  et  perseverat.  Hinc  Vicarius  generalis  non  habet 
titulum  proprium  sui  ministerii,  nec  magistratum  distinctum  con- 
stituit, sed  titulum  ministerii  episcopalis  et  magistratum  Episcopi 
repraesentat.  Ex  quo  patet  ejus  potestatem  referre  indolem  pote- 
statis delegat®,  qu®  nempe  procedit  ex  commissione  alterius  et 
fundatur  in  titulo  alien®  potestatis.  Hinc  optime  explicatur  quo- 
modo non  detur  appellatio  a Vicario  ad  Episcopum,  et  quomodo 
cessat  potestas  Vicarii  generalis,  cessante  potestate  Episcopi.  Quia 
nempe  in  Dioecesi  titulus  et  magistratus  est  unus  qui  residet  pe- 
nes Episcopum,  ministerium  vero  seu  executio  potestatis  residet 
penes  Episcopum  et  ejus  Vicarium  generalem.  Hinc  si  Rom.  Pon- 
tifex vel  s.  Congregationes  executionem  rescripti  committant  Epis- 
copo, tunc  solus  Episcopus  exequi  poterit  rescriptum,  si  vero  diri- 


Digitized  by  v^ooQie 


232 


DECBETALIUM  GKEGORIi  IX.  LIB.  I. 


gant  Ordinario  loci,  tunc  exequi  potest  rescriptum  vel  Episcopus 
vel  Vicarius  gen.  quia  in  exercitio  jurisdictionis  Vicarius  reprae- 
sentat potestatem  Ordinarii  in  Dioecesi.  Igitur  jurisdictio  Viqarii 
generalis  de  ordinaria  simul  et  de  delegata  jurisdictione  participat. 

22.  Quaestio  3 '.  An  Episcopus  possit  plures  Vicarios  generales 
constituere?  — Dicimus  ‘ generales idest  qui  vocantur  in  partem 
sollicitudinis  episcopalis  in  tota  Dioecesi.  Nam  Vicarius  non  dici- 
tur generalis  qui  pro  aliqua  parte  Dioecesis  constituitur,  licet  man- 
datum habeat  generale  quoad  illam  Dioecesis  partem.  Hinc  Vica- 
rius hujusmodi  non  posset  executioni  mandare  Literas  Apostolicas, 
quemadmodum  censuit  S.  Congr.  in  una  Nullius  diei  22.  Dec.  1628. 
Quod  si  vero  Episcopus  duabus  Dioecesibus  seque  principaliter  unitis 
praesit,  pro  unaquaque  Dioecesi  suum  ac  distinctum  Vicarium  gene- 
ralem constituere  potest;  immo  aliquando  etiam  debet,  et  cogi 
potest  ut  constituat  distinctos  Vicarios  generales.  Ita  resolvit 
s.  Congr.  EE.  et  ER.  in  Sutrina  diei  7.  Junii  an.  1594.  et  s.  Congr. 
Cone,  in  Oerundinen.  et  Cariaten.  diei  2.  Octobris  1706.  Ex  spe- 
ciali privilegio  Sedis  Apostolicae  pro  quadam  parte  alicujus  dioe- 
cesis proprius  Vicarius  Generalis  ita  constituitur  ac  si  haec  dioece- 
sis pars  esset  propria  dioecesis  alteri  aeque  principaliter  unita.  Id 
quod  fit  specialibus  ex  rationibus;  sic  ex  Const.  Pii  VII.  «Ex  im- 
positi»»,  d.  9.  Maji  1818  pro  districtu  Vorarlbergensi  proprius  Vic- 
Generalis  Episcopo  Brixinensi  constitutus  est,  quia  erectio  pro- 
priae pro  illo  districtu  dioecesis  impediebatur  difficultatibus  pecu- 
niariis; sic  fit  praecipue  ob  linguae  ritusque  diversitatem;  cfr.  de 
hac  re  Benedictum  XIV.  in  Syn.  1.  2.  c.  12.  nn.  3.  et  seqq. 

23.  His  positis,  in  praesenti  quaestione  triplex  hypothesis  fieri 
potest:  1".  si  dividantur  negotiorum  genera,  et  ex.  gr.  uni  Vicario 
committatur  jurisdictio  contentiosa,  alteri  autem  voluntaria.  2*.  Si 
in  solidum  jurisdictio  omnis  committatur  singulis,  ita  ut  detur  locus 
praeventioni.  3a.  Si  jurisdictio  collegio  Vicariorum  committatur, 
ita  ut  negotia  explere  collegialiter  teneantur.  Quoad  1“'.  liypo- 
thesim  jam  vidimus  praxim  inductam  fuisse  in  aliquibus  regioni- 
bus ut  Officialis  daretur  et  Vicarius  generalis,  et  prior  jurisdictio- 
nem contentiosam,  idest  partibus  citatis  et  in  forma  judiciali  exer- 
ceret, alter  praeesset  negotiis  extrajudicialibus  et  jurisdictionem 
voluntariam  exequeretur.  Profecto  haec  praxis  a jure  non  repro- 
batur; bene  vero  non  plenissime  aptatur  intentioni  juris.  Nam  in 
jure  praesertim  Tridentino  sermo  est  non  de  Vicariis,  sed  de  Vi- 

cario  generali  Episcopi.  Conferri  potest  Bened.  XIV.  De  Sgn. 
Dice.  Lib.  3.  cap.  3.  n.  2. 

24.  2‘.  Hypothesis  nec  ipsa  expresse  reprobatur  a jure  com- 
muni. Nam  nullam  legem  ecclesiasticam  habemus,  quae  illam  ex- 
cludat. Verum  nec  ipsa  intentioni  juris  plenissime  respondet.  Jus 
enim  de  uno  Vicario  generali  loquitur.  Caeterum  ubi  adsit  con- 
suetudo, ut,  praesertim  ob  multitudinem  negotiorum,  duo  aut  plures 
constituantur  Vicarii,  qui  negotia  omnia  possint  explere,  et  ille 
videat,  qui  prior  est,  idest  qui  praeoccupaverit  negotium,  condem- 
nari non  debet.  Ita  tenuit  s.  Congr.  Cone,  in  Landanen.  23.  Martii 
1599.  et  21.  Februar.  1614.  Ratio  autem  est  tum  quia  Jus  cano- 
nicum in  specie  judicum  delegatorum  admittit  casum  commissionis 
in  solidum,  tum  quia  hae  consuetudines  cognitae  sunt  legislatori  su- 
premo, et  eas  non  reprobat,  immo  quandoque  positive  approbat. 
Romae  enim  expediuntur  Literae  Apostolicae  ‘Episcopo  et  Vicariis 
ejusdem  in  spiritualibus  constitutis’.  Quare  concludit  doctissimus 
antecessor  noster  De  Angelis  h.  t.  n.  9.:  ‘Hodie  solet  ita  a juristis 
solvi  haec  quaestio,  scilicet:  ubi  consuetudo  jam  viget,  jus  patitur 
ut  plures  Vicarii  in  solidum  constituantur;  at  ubi  haec  consuetudo 
non  est,  non  permittitur  introduci’.  Talis  consuetudo  viget  e.  gr. 
in  Gallia.  Quare  Em.  Praefectus  S.  C.  Concilii,  d.  14.  Jul.  1858, 
ad  Cardinalem  Gousset  poterat  scribere:  «Capitula  cathedralia 
unum  dumtaxat  Vic.  Capitularem,  non  autem  duos  vel  plures  de- 
putare debere,  quemadmodum  de  Vic.  Generalibtis  agere  licitum 
est».  In  Italia  non  posse  duos  Vicarios  Generales  constitui,  S.  C. 
Concilii  in  Romana,  d.  6.  Maji  1893,  Regenti  s.  Poenitentiariae  ex- 
presse respondit.  — Quando  — uti  interdum  mos  est  — et  Vic. 
Generalis  et  Officialis  quidem  constituitur,  posterior  tamen  eo  fine, 
ut  matrimonialia  tantum  tractet  negotia,  cum  prior  negotia  in  ge- 
nerali mandato  contineri  solita  administret,  Officialis  ejusmodi  Vic. 
Generalis  non  est,  sed  Judex  delegatus  ad  certum  genus  causa- 
rum; unde  haec  praxis  a jure  communi  non  discrepat 

25.  3im.  Hypothesim  inspicientes,  eam  a jure  difformem  videri 
dicimus.  Nam  quamvis  negotia  peculiaria,  et  causae  singulares 
melius  et  tutius  a collegio  personarum  pertractentur  et  definian- 
tur; tamen  non  idem  videtur  contingere  in  universalitate  causarum, 
et  in  generali  negotiorum  gestione.  Ubi  enim  omnia  negotia  ab 
omnibus  cognosci  et  videri  debeant,  ob  opinionum  differentiam, 
et  ordinariam  desidiam  in  rebus  communibus  gerendis,  facile  con- 

sequitur,  negotia  in  expeditione  retardari.  Quare  licet  cum  de 
uno  alterove  negotio  agitur,  illud  facile  committitur  videndum  et 
explendum  collegio  personarum ; cum  vero  agitur  de  generali  juris- 
dictione exercenda,  et  ordinaria  negotiorum  administratione  ge- 
renda, uni  personae  solet  committi.  Exemplum  habemus  in  prae- 
scriptione Concilii  Tridentini  de  regimine  Dioeceseos,  sede  episcopali 
vacante.  Cone,  enim  sess.  24.  c.  16.  de  Ref.  voluit,  ut  in  rebus 
spiritualibus  regimen  et  administrationera  Dioeceseos  non  Capitu- 
lum, sed  Vicarius  electus  ab  eodem  Capitulo  exerceret. 

26.  De  qualitatibus  Vicarii  generalis.  — 1\  qualitas  est  ut 
sit  saltem  Clericus,  idest  primam  habeat  tonsuram.  Nam  sufficit 
status  clericalis  ut  quis  fiat  capax  ecclesiasticae  jurisdictionis;  ergo 
non  requiritur,  ut  assumatur  Vic.  Generalis  e gremio  Capituli. 
Hinc  non  potest  Episcopus  laicum  sibi  eligere  in  Vicarium  gene- 
ralem, quia  laicus  incapax  est  ecclesiasticae  jurisdictionis  c.  2.  de 
Judiciis  (II 1).  Potest  vero  Episcopus  laico  committere  munus  ad- 
sessoris  vel  Consultoris  in  suo  tribunali,  ut  nempe  referat  ea  quae 
sunt  juris,  non  autem  ut,  praesertim  in  Clericos  vel  in  causis  eccle- 
siasticis, sententiam  pronuntiet. 

2°.  Clericus  vero  ut  in  Vicarium  adsumatur  saltem  debet  esse 
constitutus  in  aetate  24.  anni  completi;  eo  quod  ad  curam  spiri- 
tualem in  Dioecesi  exercendam  assumitur,  et  in  jure  receptum  est, 
ut  infra  illam  aetatem  Clericus  non  assumatur  ad  beneficium  cura- 
tum, cap.  7.  §.  ‘Inferiora’  De  Elect.  (I.  6)  et  Sess.  24.  c.  12.  de 
Ref.  in  Concilio  Tridentino. 

3°.  Esse  non  potest  conjugatus,  licet  habitum  et  tonsuram 
deferat:  s.  C.  EE.  et  RR.  in  Tregurien.,  11.  Septemb.  1612. 

4°.  Debet  esse  vel  doctor  vel  licentiatus  in  jure  Canonico, 
aut  alias,  quantum  fieri  potest,  idoneus.  Arg.  cap.  16.  sess.  24. 
de  Ref.  in  Tridentino.  Ex  hac  mente  Cone,  factum  est,  ut  s.  C. 
EE.  et  RR.  in  quaestionibus  ad  eam  delatis  super  idoneitate  Vi- 
carii generalis,  Episcopis  solita  fuerit  praecipere,  ut  doctorem  ad 
hoc  officium  assumerent,  licet  aliquando  permiserit,  ut  Clericum 
academicis  gradibus  destitutum  sibi  Vicarium  haberent. 

27.  Quoad  regulares,  conveniunt  auctores,  fratres  ex  ordine 
mendicantium  excludi  ab  officio  Vicarii  generalis.  Clem.  1.  de 
Reg.  (HI.  9)  §.  ‘Ad  prioratus’,  ubi  ait  Pontifex  ‘Ad  prioratus  quo- 
que, administrationes  aut  quaecumque  in  antea  non  assumi  officia, 
etiam  tamquam  Vicarios  seu  ministros’.  Haec  vero  dispositio  saltem 

ex  praxi  ad  omnes  regulares  extenditur;  cum  ex  Decretis  Cle- 
mentis VIII.  De  Reformatione  Regularium  §.  32.  invaluerit  prin- 
cipium ‘Regulares  extra  claustra  monasterii  sui  absque  licentia 
Sedis  Apostolicae  degere  non  posse’. 

28.  Ex  resolutione  autem  s.  Congr.  Cone,  diei  3.  Febr.  1685. 
(rei.  XLII.  29.)  non  potest  assumi  ad  officium  Vicarii  generalis 
dignitas  aut  canonicus  ecclesiae  Cathedralis  cui  adnexa  est  cura 
animarum.  Hinc  in  genere  dici  potest,  parochum  Vicarii  generalis 
munere  fungi  nequire.  Ratio  est:  quia  parochus  potitur  officio  quod 
assiduam  assistendam  et  operam  exigit.  Ob  eandem  rationem  nec 
Canonicus  pcenitentiarius  videtur  deputari  posse  ad  officium  Vicarii 
generalis;  S.  C.  EE.  et  RR.  in  Arimin.,  d.  18.  Maji  1611.  (Biz- 
zarri:  Collect.  pg.  271.) 

29.  Quidam  porro  auctores  arbitrantur  Vicarium  generalem 
eligi  non  posse  ex  Clero  Diceceseos,  sed  esse  eligendam  personam 
extraneam  ab  eadem.  Certum  est  jure  antiquo,  Vicarium  gene- 
ralem non  solum  fuisse  de  Clero  Diceceseos,  sed  immo  fuisse  de 
ipso  Clero  Cathedralis,  videlicet  Archidiaconum.  Pariter  Triden- 
tinum  non  praescripsit  extraneum  esse  eligendum.  Sed  plerumque 
factum  est,  ut  extraneus  eligeretur.  Card.  de  Luca  in  Adnotat. 
ad  Concil.  Trid.  Discur.  31.  n.  14.  exponit  praxim  S.  Congr.  EE. 
et  RR.  ‘a  qua’,  ait,  ‘quando  recursus  habetur,  demandari  solet 
Episcopo,  ut  teneat  Vicarium  generalem  doctorem  et  non  dicece- 
sanum’.  Item  Lucius  Ferraris  in  Bibliotheca  Canonica  v.  ‘Vi- 
carius generalis’  plures  resolutiones  affert  s.  Congr.  Concilii  quae 
viderentur  ostendere  necessitatem  assumendi  personam  extraneam 
ad  officium  Vicarii.  Qua  in  re  animadvertimus,  opportunum  qui- 
dem esse  ut  persona  extranea  assumatur  in  Vicarium,  ne  in  causis 
definiendis  et  in  ministerio  praesertim  disciplinari  exercendo  aliquo 
modo  Vicarius  trahatur  a motivis  sangninis  et  necessitudinis  fa- 
miliae et  generis  sui;  verum  id  non  procedere  ex  stricto  jure. 
Nam  nullibi  habemus  expressam  hac  super  re  dispositionem  juris. 
Praxis  autem  citata  a Card.  De  Luca  et  resolutiones  a Ferrario 
allatae  respiciunt  casus  speciales  in  quibus  praecipitur  Episcopo  ob 
odium  Vicarii  DioBcesani  et  ob  loci  peculiares  conditiones,  ut  ex- 
traneum Clericum  eligat.  Ita  ex.  gr.  recentiori  aevo,  nempe  mense 
Februar.  an.  1859.  factum  est  in  una  Terradnen. ; in  qua  a s.  Congr. 
Cone,  injunctum  est  Episcopo  ut  in  Vicarium  generalem  Terra- 
cinensem  eligeret  virum  extraneum  a tribus  Dioecesibus  unitis 

quibus  ipse  praeerat,  ob  rationem  cujusdam  pacti,  quo  municipium 
se  obligaverat  ad  pensionem  praestandam  Vicario,  dummodo  esset 
extraneus.  Quapropter  mos  incoepit  invalescere,  ut  eligeretur  in 
Vicarium  vir  etiam  ex  Dioecesi,  quique  solet  appellari,  licet  inepte, 
Provicarius  generalis’.  — Quidquid  hic  dictum  est  de  electione  clerici 
duecesani  in  Vic.  Generalem  , a fortiori  valet  de  electione  clerici 
Episcopo  propinqui;  S.  C.  EE.  et  RR.  in  Comen.,  d.  2.  Dec.  1578; 
in  Tortonen.,  d.  12.  Nov.  1666. 

30.  De  potestate  Vicarii  generalis.  — Potestas  Vicarii  gene- 
ralis induit  naturam  jurisdictionis  ordinariae;  quare  eo  ipso  quod 
aliquis  constituatur  Vicarius  generalis,  vi  officii  sui  acquirit  pote- 
statem ordinariam  administrationis  Dioeceseos.  Haec  potestas  dici- 
tur procedere  ex  generali  mandato.  Quare  generale  mandatum 
nihil  aliud  est,  quam  ipsa  deputatio  personae  ad  munus  Vicarii 
generalis  gerendum.  Verum  potest  etiam  aliquod  jus,  seu  facul- 
tatem assequi  ex  speciali  commissione  Episcopi.  Primum  ergo  vi- 
dendum est  quid  possit  et  quid  non  possit  Vicarius  gen.  ratione 
officii  sui  seu  vi  generalis  mandati. 

Commemorandum  prae  primis  est  Vicarium  gen.  esse  Vicarium 
jurisdictionis,  hinc  mandatum  generale  complectitur  exercitium  po- 
testatis jurisdictionis,  non  vero  potestatis  ordinis  episcopalis:  Hinc 
quamvis  Vicarius  generalis  charactere  episcopali  muniretur,  non 
posset  vi  accepti  mandati  sacrum  Chrisma  conficere,  sacram  ordi- 
nationem habere,  pontificalia  peragere  atque  alia  ordinis  episco- 
palis, nisi  constitutus  esset  etiam  Vicarius  in  divinis  seu  pontifi- 
calibus, quemadmodum  contingere  solet  quando  titularis  Episcopus 
assumitur  in  auxiliarem  Episcopi  Dioecesani,  qui  etiam  appellatur 
Sulfraganeus.  Ad  potestatem  ergo  jurisdictionis  sermonem  coarcta- 
mus,  quae  et  facultatem  causas  judicialiter  decernendi  complectitur 
et  regimen  spirituale  quod  sine  forma  judicii  exercetur. 

31.  Qua  in  re  quoniam  Vicarius  generalis  in  Dioecesi  est  Ordi- 
narius, et  idem  cum  Episcopo  auditorium  seu  tribunal  constituit, 
sequens  regula  et  principium  ab  auctoribus  proponitur  ‘Vi  gene- 
ralis mandati  potest  Vicarius  ea  omnia  negotia  exequi  quae  Epis- 
copus potest,  nisi  vel  a jure  excipiantur  expresse,  vel  adeo  gravia 
existimantur,  ut  praesumatur  Episcopus  noluisse  ea  peragi  absqne 
sua  scientia  et  judicio’.  Etenim  in  Reg.  81.  Juris  in  6°.  ‘In  generali 
concessione  non  veniunt  ea,  quae  quis  non  esset  in  specie  verosimi- 
liter  concessurus.1  Et  ipsae  leges  civiles  nobis  offerunt  exemplum  in 

procuratore  qui  ad  universalitatem  negotiorum  solet  constitui;  qui- 
que alienare,  donare  et  beneficio  renunciare  nequit.  Quare  ut  li- 
mites potestatis  vicariatus  dignoscantur,  determinandi  sunt  casus, 
quos  ab  eadem  potestate  vel  excipit  jus.  in  specie , vel  excipiendi 
sunt  ob  eomm  gravitatem  ex  intentione  juris. 

32.  1°.  Quamvis  ex  cit.  c.  2.  h.  t in  6°.  in  Vicarium  per  com- 
missionem generalem  officii  causarum  cognitio  transferatur,  tamen 
generatim  causas  criminales  videre  et  decernere  non  potest  abs- 
que speciali  mandato.  Nec  poenas  privationis  a beneficiis,  officiis 
et  administrationibns  alicui  potest  applicare  cit.  c.  2.  h.  t.  in  6°. 
et  c.  20.  sess.  24.  de  Ref.  in  Trid.  Verum  Vicarius  potest  in  cri- 
mina inquirere  ut  referat  Episcopo  vel  etiam  ut  remediis  disciplina- 
ribus cohortationis  nempe  vel  minarum  vel  etiam  levium  poenarum 
a criminibus  deterreat,  et  scandala  removeat.  Ita  Doctores  innixi 
L.  ult.  in  fin.  ff.  Re  Off.  ejus  cui  mandat,  est  jurisd.,  juxta  quam 
omnis  jurisdictio  praesertim  ordinaria  ut  efficax  sit  in  sui  exercitio, 
aliqua  saltem  moderata  coercitione  indiget.  — 2°.  Nec  absque  spe- 
ciali commissione  videre  et  decernere  potest  Vicarius  causas  ma- 
trimoniales, quia  in  cit  loco  eas  Cone.  Trid.  Episcopo  reservavit. 
Potest  tamen  Vic.  Generalis  vi  generalis  mandati  dispensare  super 
denuntiationibus;  c.  1.  »Tametsi«  de  Ref.  matr.  sess.  24.,  et  ex 
eod.  c.  » Tametsi*  valide  assistere  matrimonio  ineundo,  uti  decla- 
ravit S.  C.  Concilii  (1.  10.  decret.  p.  36.):  >Censnit  S.  Congr.  coram 
Vicario  Eppi  matrimonium  contrahi  posse  perinde  ac  coram  parocho.* 
3°.  Nec  beneficia  conferre  potest,  c.  ult.  h.  t.  in  6°.  nec  beneficia 
unire  aut  supprimere;  uno  verbo  non  potest  mutare  conditionem 
beneficiorum  aut  ecclesiarum;  nec  recipere  renuntiationes  bene- 
ficiorum ob  rationem  contrariorum.  Potest  vero  Vicarius  instituere 

# 

in  beneficio  Clericum  prsesentatum  a patrono.  Institutio  enim  cen- 
setur in  jure  actus  necessitatis  et  justitiae  c.  3.  De  Instit.  (III.  7.) 
et  Glossa  ibi.  — 4°.  Nec  Clericis  potest  literas  dimissoriales  con- 
cedere ad  ordines  suscipiendos  c.  3.  de  temporib.  Ordinat.  (I.  11). 
Excipitur  casus  quo  Episcopus  in  longinquis  regionibus  versetur. 
Attamen  potest  dare,  saltem  probabiliter,  literas  testimoniales , uti 
probavimus  supra,  in  appendice  ad  t.  XI.,  n.  7.,  pg.  167.  — 6°.  Sy- 
nodum convocare  aut  Dioecesim  visitare  non  potest  — 6°.  Non 
potest  dispensare  in  irregularitatibus  ex  crimine  occulto,  quarum 
dispensatio  a Cone.  Trid.  sess.  24.  c.  6.  de  Ref.  tribuitur  Episcopo 
ita  ut  eam  concedant  ‘per  seipsos  aut  per  Vicarium  ad  id  specialiter 

deputandum-.  Nec  potest  dispensare  in  votis,  juramentis  aut  legi- 
bus, in  quibus  Episcopus  dispensare  potest.  Haec  enim  omnia  in- 
duunt speciem  remissionis  et  gratiae,  quae  in  generali  mandato  non 
continentur.  At  si  praesertim  ex  casuum  frequentia  in  hisce  et 
aliis  similibus  rebus,  sciente  et  tacente  Episcopo,  introducatur  con- 
suetudo, qua  Vicarius  dispenset  et  procedat,  poterit  haec  cohsuetudo 
eam  vim  habere  ut  quaedam  negotia  sub  dispositione  mandati  ge- 
neralis constituat.  Item  non  potest  consensum  canonicum  dare 
ad  erectionem  confratemitatis  in  dioecesi,  uti  quoad  confraternita- 
tem  Ss.  Rosarii  specialiter  declaravit  S.  C.  Indulg.,  d.  2.  Aug.  1888. 
— 7n.  Nec  potest  absolvere  a casibus  Episcopo  reservatis  arg.  c.  2. 
De  poen.  et  remis.  peccat.  (V.  10.)  in  6 °.  nec  in  casibus  procedere  in 
quibus  Episcopus  procedit  tamquam  Sedis  Apostolicse  delegatus. 
Cfr.  in  hac  materia  Fervaris : Bibi.  Can.  v.  »Vicarius  gen.«  art.  2. 
Potest  yero  Episcopus  potestatem  suam  delegare  per  speciale  man- 
datum Vicario,  excepta  tamen  absolutione  a crimine  haeresis,  quae 
soli  Episcopo  reservatur  ex  dispositione  Cone.  Trid.  sess.  24.  cap.  6. 
ile  Bef.  Ceterum  quid  ex  generali  mandato  Vic.  Generalis  possit, 
quid  non  possit  peragere,  undequaque  conquisitum  reperies  in  cl. 
opere  Leurenii:  De  Episcoporum  Vicariis,  c.  III.,  p.  I.  qq.  107. 
et  sqq. 

33.  Porro  speciale  mandatum  duplex  esse  potest:  scilicet  aliud 
est  quod  data  occasione  Episcopus  Vicario  suo  tribuit  ad  aliquod 
peculiare  negotium  peragendum,  aliud  quod  post  deputationem  per- 
sonae ad  officium  Vicarii  generalis,  eidem  Episcopus  tradit  per 
folium  scriptum  in  quo  facultates  designantur,  quas  idem  Epis- 
copus Vicario  tribuere  intendit.  Quoad  primum  mandatum  nulla 
difficultas  oriri  potest;  nam  Vicarius  mentem  mandantis  cognoscit 
ex  commissione  sibi  data,  et  unice  debet  cavere,  ne  limites  ob- 
tentae facultatis  excedat. 

34.  Si  sermo  sit  de  mandato  speciali  secundi  generis,  pauca 
sunt  animadvertenda.  1°.  Equidem  potest  Episcopus  sibi  reservare 
quaedam  negotia,  quae  Vicarius  posset  peragere  vi  mandati  gene- 
ralis. At  moderatio  hac  in  re  adhibenda  est,  ne  potestas  Vicarii, 
quae  ceteroquin  a jure  procedit,  inanis  et  quasi  illusoria  reddatur. 
2°.  Ita  debet  concipi  speciale  mandatum,  ut  non  destruatur  man- 
datum generale.  Scilicet  limitatio  facultatum  ita  debet  fleri,  ut 
semper  remaneat  generalis  facultas  administrandae  Dioeceseos,  secus 
enim  immutaretur  indoles  officii,  et  qui  debet  esse  Vicarius  a jtu*e 

recognitus,  redderetur  simplex  personalis  delegatus  Episcopi.  3°.  Ex 
c.  4.  de  procurat.  (1. 19)  in  6°.  et  Reg.  81.  Jur.  in  6°.  non  censetur 
data  facultas  Vicario  agendi  ea  quae  requirunt  speciale  mandatum,- 
quamvis  in  concessione  generali  dictum  fuerit  posse  Vicarium  ex- 
pedire ea  quae  requirunt  speciale  mandatum.  Nam  in  cit.  locis 
juris  haec  clausula  ceu  nimis  generalis  habetur.  In  iis  autem  quae 
exorbitant  a jure  clausulae  generales  nihil  operantur.  Ita  Doctores. 
Quod  si  in  mandato  aliquod  peculiare  negotium  nominetur,  et  ad- 
jiciatur clausula  ‘cum  caeteris  quae  requirunt  speciale  mandatum’, 
poterit  Vicarius  negotia  expedire  sive  ejusdem  momenti  sive  mi- 
nora, non  autem  graviora.  Cit.  c.  4.  de  Proc.  (I.  19.)  in  6#.  et  Clem.  2. 
de  Proc.  (I.  10). 

35.  Cum  Vicarius  gen.  eandem  habeat  jurisdictionem  cum  Epis- 
copo, ac  idem  tribunal,  cessat  ipso  facto  et  absque  juridica  decla- 
ratione potestas  Vicarii  illis  omnibus  modis,  quibus  cessat  potestas 
Episcopi  illum  constituentis.  Hinc  morte  Episcopi,  renuntiatione 
ejusdem  acceptata  a Superiore,  translatione,  et  morte  civili  Epis- 
copi, finitur  jurisdictio  Vicarii.  Ob  eandem  rationem  si  suspen- 
datur jurisdictio  Episcopi,  suspenditur  etiam  jurisdictio  Vicarii. 
Ex.  gr.  si  Episcopus  excommunicatus  aut  suspensus  existat.  Verum, 
pendente  suspensione  jurisdictionis  episcopalis,  Vicarius  generalis 
potest  exequi  Literas  Apostolicas  sibi  commissas.  Ratio  est:  quia 
ipse  habitu  remanet  Vicarius,  et  in  exequendis  Literis  Apostolicis 
non  utitur  potestate  Episcopi,  sed  potestate  Summi  Pontificis.  Cfr. 
Corradum:  De  Dispens.  L.  7.  c.  4.  n.  47.  — 2°.  Cum  jurisdictio 
Vicarii  non  sit  adnexa  alicui  titulo  perpetuo  nec  institutionem 
canonicam  secumferat,  sed  procedat  ex  nominatione  et  mandato 
Episcopi,  cessat  per  revocationem  mandati.  Qua  in  re  adnotandum 
est  1°.  revocationem  hanc  faciendam  esse  ex  rationabili  causa , 
ne  laedatur  honor  Vicarii,  ita  ut  secus  dari  possit  redintegratio, 
ceu  tenuit  s.  Congr.  EE.  et  RR.  in  Spala{en.  diei  3.  Julii  1610. 
et  in  Trecoren.  diei  8.  Octobr.  1649.  2°.  Revocationem  hanc  esse 
intimandam  Vicario  ipsi,  nec  sufficere  simplicem  voluntatem  Epis- 
copi aliis  etiam  manifestatam.  Ex  praefata  notione  sequitur  etiam, 
posse  Vicarium  vel  expresse  vel  tacite  renunciare  officio  suo,  nec 
necesse  esse  ut  renunciatio  acceptetur  ab  Episcopo. 

36.  De  praeeminentia  honoris  Vicarii  generalis.  — De  hac 
materia  fuse  pertractat  Jacobus  Pignatelli:  tom.  3.  Consuit.  64. 

et  non  paucas  refert  ss.  Rituum  Congregationis,  et  S.  Congr.  Cone, 
responsiones.  Prae  primis  vero  hic  auctor  n.  3.  et  10.  ex  communi 
sententia  Doctorum  statuit  sequens  principium:  Vicario  generali 
etianq  praesente  Episcopo  praecedentiam  publice  privatimque  com- 
petere in  omnibus  actibus  ac  locum  eminentiorem  super  quibusvis 
Dignitatibus  et  Canonicis;  ipse  enim  est  Superior  et  habet  post 
Episcopum  jurisdictionem  super  omnibus.  Roborat  autem  hanc 
regulam  responsione  s.  Congr.  in  una  Montis  Regalis,  20.  Aug. 
1586.  Ut  autem  expositum  principium  melius  intelligatur,  praestat 
aliquas  exhibere  s.  Congr.  resolutiones,  quas  idem  auctor  refert 
Et  primo  quidem  Vicarius  generalis  praecedit  Dignitatibus  et  Cano- 
nicis, qui  incedunt  in  habitu  ordinario  canonicali.  Ita  in  Nolana 
et  Lauretana,  25.  Martii  1610.  Eosdem  insuper  praecedit  Vicarius, 
licet  incedant  in  habitu  protonotarii , ex  bulla  Pio  IX.  * Aposto- 
li <■<>:  Sedis  officium «,  d.  20.  Aug.  1872,  n.  V.  Non  praecedit  vero 
Vicarius  Dignitates  et  Canonicos  qui  vestibus  sacris,  idest  sacris 
paramentis  induti  ministrant.  Ita  S.  R.  Congr.  in  Egitanicn. 
diei  3.  Aug.  1602.  et  in  Lauretana  diei  7.  Septemb.  1603.  et 
in  aliis  resolutionibus.  Ut  autem  Vicarius  in  Choro  et  in  pro- 
cessionibus praecedentiam  habeat,  habitu  vicariali  indutus  esse 
debet.  Ita  in  resol.  S.  R.  Cong.  diei  11.  Maji  1641.  et  in 
una  Civit.  Plebis  diei  26.  Aug.  1645.  Si  canonici  specialibus  a 
S.  Sede  gaudent  privilegiis,  e.  gr.  utendi  canone  et  palmatoria, 
Vic.  Generalis,  si  non  est  et  ipse  canonicus,  ex  sua  dignitate 
non  est  consors  eorundem  privilegiorum;  S.  Rit.  C.  in  AscuJana, 
d.  11.  Dec.  1885.  n.  5954.  ad  5.  et  6.  Praeterea  praecedentiam 
obtinet  Vicarius,  dummodo  ipse  non  sit  Dignitas  vel  Canonicus 
Ecclesiae,  sin  minus  nolit  tanquam  Dignitas  vel  Canonicus  in  choro 
assistere,  distributiones  quotidianas  lucrandi  causa.  Quia  si  velit 
distributiones  percipere,  tunc  sedere  debet  in  stallo  seu  loco  suae 
dignitatis  vel  canonicatus.  Ita  eadem  s.  Congr.  in  una  Civit.  Pennce 
diei  12.  April.  1603.  Insuper  animadverti  debet,  absente  vel  im- 
pedito Episcopo,  in  sacris  functionibus  peragendis  subintrare  pri- 
mam Dignitatem  Capituli,  non  vero  Vicarium  generalem  qui  solum- 
modo potest  praeesse,  ut  omnia  suo  ordine  procedant  Ita  resolvit 
in  pluribus  quaestionibus  sibi  propositis  s.  Congr.  EE.  et  RR.  Ita 
in  Turitana,  d.  14.  April.  1592.  in  Spoletayia,  diei  22.  Decem.  1611. 
et  in  aliis. 

De  Eminent.  Cardin.  Vicario  Generali  Komani  Pontificis 
in  Urbe,  ejusque  districtu. 

37.  Occasione  c.  5.  h.  t.  haec  tractatio  proponitur.  Soliti  fuerunt 
Romani  Pontifices  in  eorum , absentia  aliquando  in  civilibus  et  in 
ecclesiasticis  negotiis,  aliquando  solummodo  in  negotiis  ecclesiasticis 
Romae  relinquere  proprium  Vicarium  cum  amplissimis  mandatis. 
At  praeter  hosce  Vicarios  soliti  fuere  RR.  Pontifices  habere  et  re- 
vera constanter  habent  Vicarium  qui  eosdem  non  quoad  regimen 
universalis  Ecclesiae,  sed  qua  Episcopos  Romanos  repraesentat,  cum 
plena  jurisdictione  episcopali  exercenda  sive  praesente  sive  absente 
Romano  Pontifice  pro  tempore.  Antiquitus  munus  Vicarii  in  Urbe 
committebatur  aliquando  etiam  alicui  Episcopo.  At  Paulus  IV. 
in  Consistorio  diei  18.  Nov.  1558.  edidit  decretum,  quo  statuit,  hoc 
munus  alicui  S.  R E.  Cardinali  conferendum  esse. 

38.  Porro  Urbanus  Vicarius  non  solum  est  Vicarius  juris- 
dictionis, sed  etiam  Vicarius  in  divinis.  Hinc  1°.  exercet  etiam 
munia  episcopalia.  2°.  Ejus  jurisdictio  censetur  ordinaria.  Hinc 
non  cessat  morte  Pontificis,  sed  etiam  sede  vacante  perseverat. 
3°.  Quamvis  ex  dispositione  c.  5.  h.  t.  videatur  concludi  inter  moenia 
Urbis  Romae;  tamen  hodie  de  jure  protenditur  ad  quadragesimum 
ab  Urbe  lapidem.  Verum  ab  hac  jurisdictione  excipiuntur  loca, 
quae  quamvis  hoc  perimetro  quadragesimi  lapidis  contineantur,  aliis 
vero  Dioecesibus  subjacent.  Const.  '‘Romanas  Curia?  22.  Decemb. 
1765,  quae  est  115a.  Bened.  XIV.,  §.21.  Praeterea  cum  ex  Const. 
Innocentii  XII.  ‘Romanus  Pontifex ' d.  1 7.  Septemb.  1 692.  jurisdictio 
Cardinalium  in  suis  titulis  coarctata  fuerit  ad  servitium  Ecclesiae 
et  ad  internam  disciplinam  ecclesiasticam,  factum  est  ut  tituli 
cardinalitii  populo  separato  carerent.  Quare  cessavit  jurisdictio 
quasi  episcopalis  Cardinalium  in  propriis  ecclesiis,  et  jurisdictio 
Cardinalis  Vicarii  extensa  est  ad  totam  Urbem.  4°.  Licet  vicario 
nomine,  tamen  ad  instar  Ordinarii  Dioecesani,  ea  omnia  gerit 
Cardinalis,  sive  quoad  potestatem  ordinis,  sive  quoad  potestatem 
jurisdictionis,  quae  gerit  Episcopus  in  sua  Dioecesi.  Excipitur  visi- 
tatio pastoralis,  quae  speciali  Congregationi  commissa  est,  cujus 
praefecturam  sibi  reservat  Rom.  Pontifex,  et  excipitur  collatio  bene- 
ficiorum, quae  reservata  est  S.  Sedi  vel  Cardinalibus  in  suis  titulis. 
5°.  Ex  Const.  insuper  Pardi  III.  an.  1542.  quae  est  de  facultatibus 
ordinariis  Cardinalis  in  Urbe  Vicarii,  quaeque  est  n.  36.  in  Bul- 

Santi,  I.  Decr.  16 

lario  Cherubini  §.  10 . potest  Cardinalis  Vicarius  cum  Clero  Ro- 
mano Synodum  Dioeceseos  Romanae  convocare  et  celebrare.  — 
Cardinalis  Vicarius  habet  vices  gerentem  caractere  episcopali  de- 
coratum, qui  ad  vitam  eligitur.  Hic  eundem  coadjuvat  ab  eoque 
dependet. 

De  Vicario  foraneo. 

39.  Vicarius  foraneus  sic  appellatur  quia  extra  civitatem  tituli 
episcopalis  in  pagis  constituitur.  Vicariorum  foraneorum  origo 
antiquissima  est,  et  ad  Chorepiscopos  ab  Auctoribus  refertur.  Cfr. 
Juenin:  ‘De  sacramentis  Dissert.  9.  quaest  2.  cap.  4.  Chorepiscopi, 
idest  Episcopi  agrorum,  ceu  notat  Ferrandus  Diaconus  in  ‘Bre- 
viario c.  79.,  non  erant  nisi  Vicarii  Episcopi,  qui  sub  ejus  de- 
pendentia alicujus  pagi  aut  districtus  gubernium  spirituale  exerce- 
bant. Ex  institutione  erant  simplices  presbyteri,  quibus  proinde 
licet  concederetur  facultas  conferendi  minores  Ordines,  non  excluso 
Subdiaconatu,  qui  tunc  minor  ordo  erat,  interdicebatur  autem  col- 
latio ordinum  majorum,  et  confirmationis,  nec  non  consecratio  Eccle- 
siae, vel  altaris,  c.  4.  D.  68.  Unde  cum  voluerint  sibi  assumere 
ea  quae  sunt  Ordinis  episcopalis,  reprobati  sunt  a Damaso  in 
Epist.  ad  Episcopos  Africae  quae  refertur  in  c.  5.  D.  68.  Verum 
historiae  documenta  evincunt,  aliquando  in  officium  Chorepiscopo- 
rum fuisse  assumptos  aliquos  qui  caractere  episcopali  muniebantur. 
Quod  contigit  vel  cum  in  aestu  persecutionum  Episcopi  a suis  sedi- 
bus pellerentur,  vel  cum  ab  haeresi  vel  schismate  redirent,  vel 
post  patratum  crimen  dejecti  a suis  sedibus  ad  bonam  frugem 
converterentur.  Cone.  Nicaenum  can.  8.  statuit  ut  qui  Episcopi 
Novatiani  ad  Ecclesiam  redirent  ab  Episcopo  loci  admitterentur 
sive  ad  officium  Presbyteri,  sive  ad  officium  Chorepiscopi. 

40.  Auctoritate  vero  sua  abutentibus  Chorepiscopis,  coepit  mi- 
nui gradus  Chorepiscoporum,  donec  medio  circiter  saec.  10.  penitus 
in  Occidente  extinctus  est.  De  Chorepiscopis  agit  Bened.  XIV.: 
De  Syn.  Dicec.  Lib.  3.  cap.  3.  n.  6.  Chorepiscopis  successerunt 
Archipresbyteri  vel  Decani  rurales,  qui  regiunculis  praeerant  in 
Dioecesi,  quique  praesertim  vigilantiam  exercebant  in  plebanos  et 
clericos  sibi  subjectos,  quos  in  aliquibus  Dioecesibus  singulis  men- 
sibus coram  se  congregabant  veluti  in  ruralem  Synodum,  quem- 
admodum statutum  fuisse  legimus  in  Cone.  Coloniensi  an.  1266. 
can.  14.  et  in  Cone.  Exccstrensi  anni  1287.  can.  31. 

41.  Archipresbyteris  vel  Decanis  ruralibus  successere  Vicarii 
foranei.  De  hisce  loquitur  Innocentius  IV.  in  c.  1.  de  Off.  Ordin. 
(I.  16)  in  6°.  Sed  expressius  Clemens  V.  in  Clem.  2.  De  Eescr. 
(I.  2).  Ex  quo  capite  eruitur  hosce  Vicarios  habuisse  jurisdictionem 
circa  aliquas  causas,  et  ab  eorum  sententia  appellari  potuisse  ad 
tribunal  Episcopi.  Verum  ex  hodierna  praxi  adeo  limitata  est 
horum  Vicariorum  potestas,  ut  vi  officii  et  mandati  generalis  juris- 
dictionem forensem  amiserint,  et  solummodo  exerceant  vigilantiam 
circa  vitam  et  mores  Clericorum  et  legum  ecclesiasticarum  obser- 
vantiam, et  praesertim  circa  observantiam  dierum  festorum,  de 
quibus  rebus  referunt  ad  Episcopum;  nec  non  modicam  habent 
jurisdictionem  circa  causas  Clericorum  quae  oeconomice  pertractan- 
tur. Quandoque  vero  ab  Episcopo  eisdem  confectio  processuum  in 
causis  criminalibus  committitur,  et  alia  mandantur  gravia  locorum 
negotia  expedienda. 

Vicaria  foranea  jure  communi  non  est  adnexa  alicui  beneficio. 
Hinc  Episcopus  potest  eligere  sibi  Vicarium  foraneum,  qui  non  sit 
parochus,  quique  licet  jus  non  habeat  ut  vocetur  ad  Synodum, 
tamen  si  vocetur,  tenetur  accedere.  Cfr.  Bened.  XIV.  De  Syn. 
Dieec.  1.  c.  n.  10. 


De  Vicario  Capitulari. 

42.  Inspeximus  regimen  Dioeceseos  sede  plena,  quod  Episcopus 
exercet  perse  et  per  Vicarios  suos;  nunc  inquirimus  quomodo  sede 
vacante  consulat  jus  canonicum  eidem  regimini.  Antiquitus  curam 
Dioeceseos  vacantis  suscipiebat  Episcopus  vicinior,  ceu  ex  allatis 
documentis  historicis  probat  Bened.  XIV.:  De  Syn.  Dioec.  Lib.  2. 
c.  9.;  jure  autem  Decretalium  relato  in  capp.  11.  et  14.  De  Ma- 
jorit.  et  Obed.  (I.  33)  sede  vacante  Capitulum  Cathedralis  Ecclesiae 
succedebat  Episcopo  in  ordinariam  administrationem  Dioeceseos,  quam 
sive  per  se  sive  per  aliquem  deputatum  exercebat.  Concilium  vero 
Tridentinum  c.  16.  sess.  24.  de  Rt  f statuit  ut  vacante  sede  episco- 
pali, Capitulum  praeter  oeconomum  qui  res  temporales  et  proventus 
administret,  si  fructuum  percipiendorum  munus  ei  incumbat,  infra 
octo  dies  ab  accepta  notitia  vacationis  teneatur  eligere  Vicarium 
vel  confirmare  Vicarium  existentem  Episcopi,  ita  ut  si  negligens 
fuerit,  suppleatur  negligentia  capituli  per  superiorem.  Idest  si  Ec- 
clesia fuerit  suffraganea,  ad  metropolitanum  devolvitur  deputatio 
Vicarii  Capitularis;  si  fuerit  exempta,  devolvitur  ad  Viciniorem;  si 

metropolitana,  devolvitor  ad  antiquiorem  ex  suffraganeis  Episcopis 
Quod  si  vero  simul  vacet  Ecclesia  metropolitana  et  suffraganea,  ne- 
gligente  Capitulo  hujus  suffraganeae,  deputatio  Vicarii  non  ad  Epis- 
copum antiquiorem  provinciae,  sed  ad  Capitulum  metropolitanum 
spectat:  quemadmodum  s.  Congr.  Cone,  interrogata  resolvit  die 
28.  Aug.  1683.  et  die  14.  Apr.  1685.  Cfr.  Bened.  XIV.  I.  c.  n.  2. 
Interim  vero  quoadusque  Vicarius  capitularis  non  fuerit  electus, 
actus  administrationis  Dioeceseos  a Capitulo  perficiuntur,  penes  quod 
residet  jurisdictio  dioecesana. 

43.  Porro  Capitulum  non  potest  eligere  suum  Vicarium,  quando, 
vivente  adhuc  Episcopo,  S.  Sedes  ipsa  deputaverit  Vicarium  gene- 
ralem, vel  administratorem  Dioecesi  adsignaverit.  Persona  enim  de- 
signata ab  Apostolica  Sede,  mortuo  Episcopo,  conservat  officium 
suum,  et  tamquam  Vicarius  capitularis,  perdurante  vacatione  Sedis 
Episcopalis  Dicecesim  gubernat.  Ratio  est:  quia  S.  Sedes  manus 
apposuisse  censetur  in  administratione  Dioeceseos,  et  inferiori  hon 
licet  personam  a Summo  Pontifice  delegatam  ub  officio  removere, 
et  alteram  eidem  subrogare.  Ad  rem  faciunt  resolutiones  s.  Congr. 
EE.  et  RR.  in  Aquitana  4.  Aug.  1578.  relatae  a Card.  Bizzarri 
in  Collectanea  pro  usu  secretariae  ejusdem  Congr.  p.  236.  et  in 
Lycien.,  d.  22.  Dec.  1628.  cit  op.  pag.  277.  et  in  aliis  causis  in 
eodem  opere  relatis.  Neque  cessat  potestas  Vic.  Apostolici  morte 
Summi  Pontificis,  si  Vic.  Ap.  delegatus  fuit  ad  beneplacitum  S.  Se- 
dis, S.  C.  EE.  et  RR.  in  Lycien.,  d.  17.  Nov.  1590  (Bizzarri  1.  c. 
pg.  256.) 

44.  Prae  oculis  etiam  habenda  est  Const,  Bened.  XIV.  '■Quam 
ex  sublimi'  diei  8.  Aug.  1755.  in  qua  1°.  statuit  ut  Vicarii  Aposto- 
lici in  locis  missionum,  qui  carent  coadjutore  cum  futura  succes- 
sione, sibi  Vicarium  generalem  sive  ex  Clero  saeculari  sive  ex  Clero 
regulari  constituant,  qui  eveniente  Vicarii  Apostolici  obitu,  jura 
omnia  Vicarii  Capitularis  ipso  facto  acquirat,'  et  Vicariatum  ordi- 
naria potestate  gubernet,  quoadusque  ab  Apostolica  Sede  non  fuerit 
novus  Vicarius  Apostolicus  constitutus.  2°.  Deveniens  Pontifex  ad 
Archiepiscopos  et  Episcopos  ordinarios  locorum  et  residentiales, 
distinguit  inter  hypothesim  qua  Episcopus  habet  suum  Capitulum, 
et  hypothesim  qua  Capitulo  caret.  In  prima  hypothesi  decernit, 
ut  Vicarius  Capitularis  eligatur  a Capitulo,  etiam  cum  interventu 
aliarum  personanim  ecclesiasticarum  quas  constat  semper  in  tali 
negotio  electionis  suffragium  dedisse. 

45.  Si  autem  Capitulum  non  existat,  statuit  Pontifex,  ut  pa- 
rochi sive  soli,  sive  cum  aliis  ecclesiasticis  viris,  juxta  modum, 
usum  et  consuetudinem  de  praeterito  servatam,  ad  Vicarii  Capi- 
tularis electionem  faciendam  accedant,  servatis  constitutionibus 
Concilii  Tridentini,  praesertim  sessionis  24.  cap.  16.  de  Ref.  In 
iis  autem  locis  in  quibus  Antistites  neque  Capitulum  habent,  ne- 
que Parochos,  sed  dumtaxat  sacerdotes  missionarios  per  terras  et 
oppida  dispersos,  qui  simul  convenire  minime  valeant;  in  hoc  casu 
decernit  Pontifex  ut  Vicarius  generalis  defuncti  Episcopi  ipso  facto 
sit  et  habeatur  ut  Vicarius  Capitularis. 

46.  Tandem  animadverti  debet,  in  Abbatiis  Nullius,  Cathedram 
non  habentibus,  quarum  jurisdictio  concessa  quidem  est  Abbati, 
sed  adveniente  vacatione  non  devolvitur  ad  Capitulum  Collegiatse 
Ecclesiae  illius:  locum  non  esse  electioni  Vicarii  Capitularis,  et  totam 
jurisdictionem  devolvi  ad  S.  Sedem,  quae  tempore  vacationis  deputat 
Vicarium  Apostolicum.  Ita  docuit  s.  Congr.  EE.  et  RR.  in  Gua- 
stallen.  diei  11.  Sept.  1792.  Bizzarri:  Collectanea  pag.  44. 

47.  Porro  electio  Vicarii  a Capitulo  facienda  est  intra  octo 
dies  a morte  Episcopi.  Ita  Tridentinum  in  cit.  loco  sess.  24.  c.  16. 
de  Ref.  Quamvis  vero  Concilium  de  sola  vacatione  Sedis  per 
mortem  Episcopi  meminerit,  tamen  in  praxi  approbata  a S.  Sede 
receptum  est  ut  Tridentina  dispositio  servanda  sit  etiam  quando 
episcopalis  Sedes  vacat  aliis  modis,  nempe  per  renunciationem, 
translationem  vel  depositionem  Episcopi.  Item  receptum  est  ut 
tempus  utile  octo  dierum  incipiat  decurrere  a die  habitae  notitife 
vacationis.  Hinc  electio  facta  ante  verosimilem  notitiam  vaca- 
tionis Ecclesiae  est  nulla,  licet  Capitulum  esset  certum  de  immi- 
nente morte  vel  translatione  Episcopi  in  Neritonen.  d.  24.  Maji  1652. 
Et  quidem  quoad  casum  translationis  regulam  tradit  s.  Congr.  EE. 
et  RR.  ( Card . Bizzarri  in  Collectanea  pag.  662.)  in  sequenti  de- 
claratione, d.  14.  Dec.  1624:  ‘S.  C.  EE.  et  RR.  Sanctissimo  Domino 
Nostro  approbante,  censuit  Ecclesiam,  a qua  volens  transfertur,  seu 
quam  amittit  Episcopus,  vacare  ab  eo  tempore,  quo  idem  Episcopus 
ab  illius  vinculo  absolvitur  in  Consistorio  Sanctitatis  suae;  etiam 
ante  expeditionem  Literarum  Apostolicarum,  vel  adeptam  posses- 
sionem secundae  Ecclesiae.  Et  postquam  hujusmodi  absolutionis  no- 
titiam Episcopus  habuerit,  etiam  ex  testimonio,  seu  documento 
secretarii  sacri  Collegii,  illico  teneri  eum  abstinere  ab  exercitio 
ordinariae  jurisdictionis,  eamque  transire  in  Capitulum  sede  vacante, 

et  ita  posse  et  debere  Capitulum  statim  ea  jurisdictione  uti,  ac 
Vicarium  juxta  Tridentini  Concilii  praescriptum  eligere,  sedemqae 
vacantem  publicare’.  — Quid  vero  si  Episcopus  ab  hostibus  ca- 
piatur, vel  a Dioecesi  exulare  cogatur?  De  hac  quaestione  egimus 
superius  in  Tit.  De  supplenda  neglig.  Prcelatorum.  X.  n.  8.  — 
Tandem  animadvertimus,  non  posse  Capitulum  eligere  Vicarium 
Capitularem  in  casu  quo  Episcopus  sit  excommunicatus',  vel  sus- 
pensus, vel  etiam  in  casu  quo,  Episcopo  in  remotis  agente,  ejus 
Vicarius  Generalis  moriatur;  sed  recurrendum  esse  ad  S.  Sedem. 
Ita  Doctores  citati  a Card.  Bizzarri  in  Collectanea  pag.  663. 

48.  Quaeritur  1°.  an  Capitulum  in  commissione  jurisdictionis 
possit  aliquam  partem  vel  aliquem  actum  ejusdem  sibi  reservare ? 
Primis  post  Concilium  Tridentinum  temporibus  inter  Doctores  con- 
trovertebatur,  et  ipsa  s.  C.  C.  visa  est  inclinare  iu  affirmativam 
sententiam.  Nam  die  18.  Nov.  1651.  respondit,  jus  renunciandi 
magis  idoueum  ad  assequendam  Paroeciam  ex  concursu,  esse  Capi- 
tuli et  non  ejus  Vicarii,  quia  hoc  jus  sibi  Capitulum  reservaverat 
in  commissione  perficienda.  At  inde  sententia  opposita  praevaluit, 
et  iterum  discussa  quaestione,  etiam  sub  generali  conceptu,  an  sci- 
licet possit  a Capitulo  Vicarii  jurisdictio  limitari,  censuit  s.  C.  C. 
die  1.  Dec.  1736.  jurisdictionem  non  posse  a Capitulo  limitari.  Et 
merito.  Nam  Capitulum  non  ex  voluntate  et  arbitrio  suo  Vicarium 
constituit;  sed  ex  dispositione  juris  tenetur  Vicarium  deputare,  cui 
suam,  adeoque  integram  jurisdictionem  committere  debet  Ob  ean- 
dem rationem  semel  constitutum  Vicarium  non  potest  Capitulum 
revocare,  sed  debet  exspectare  quoadusque  novus  Episcopus  fuerit 
canonice  assumptus  ad  gubernium  Diceceseos.  Cfr.  Fagnanus  Com. 
in  cap.  »His  quae«  11.  de  Major,  et  Obed.  (I.  33)  n.  71.  Qua  de 
re  etiam  loquitur  Bened.  XI V.  De  Syn.  Dioec.  L.  2.  c.  9.  n.  4.  Porro 
quaestio  utraque  juridjce  per  modum  legis  resoluta  est  in  Const. 
‘ Romanus  Pontifex'  Pii  IX.  data  V.  kal.  Sept.  an.  1873.  In  ea  enim 
haec  leguntur:  ,Motu  proprio  ....  declaramus  et  decernimus:  totam 
ordinariam  Episcopi  jurisdictionem,  quae  vacua  Sede  episcopali  in 
Capitulum  venerat,  ad  Vicarium  ab  eo  rite  constitutum  omnino 
transire,  nec  ullam  hujus  jurisdictionis  partem  posse  Capitulum 
sibi  reservare,  neque  posse  ad  certum  et  definitum  tempus  Vica- 
rium constituere,  multoque  minus  removere,  sed  eum  in  officio  per- 
manere quousque  novus  Episcopus  Literas  Apostolicas  de  collato 
sibi  episcopatu  Capitulo  juxta  Bonifacii  VIII.  praedecessoris  nostri 

Const.  (»Injunctae«  de  Elect.  (I.  3)  inter  extrav.  com.)  vel  deficiente 
Capitulo,  ei  exhibuerit,  qui  ad  normam  SS.  Canonum  vel  ex  speciali 
S.  Sedis  dispositione,  vacantem  Dioecesim  administrat,  vel  ejnsdem 
administratorem  seu  Vicarium  deputat.’ 

49.  Quid  vero  si  justa  causa  removendi  Vicarium  Capitularem 
verificetur?  Respondemus,  neque  Capitulum  neque  Archiepiscopum 
qui  in  nominatione  Vicarii  fortasse  supplevit  negligentiam  Capituli, 
posse  deputatum  Vicarium  ab  officio  removere.  Etenim  depntatio 
Vicarii  Capitularis,  uti  innuimus,  ex  necessitate  juris  procedit,  et 
electores  deputationem  perficiendo,  functi  sunt  munere  suo.  Quare 
inde  nec  Capitulum  nec  Archiepiscopus  electam  personam  possunt 
officio  privare.  Hoc  enim  officium  ministerio  juris  communis 
in  eadem  persona  residet.  Res  igitur  ad  S.  Sedem  deferenda  est, 
nec  remotio  facienda  est  nisi  ex  causa  cognita  apud  eandem  S.  Se- 
dem. Ita  Fagnanus  1.  c.  et  Benedictus  XIV.  pariter  1.  c.  Ad 
rem  vero  facit  resolutio  s.  Congr.  C.  in  Civitatensi,  9.  Junii  1725. 
Si  vero  Vicarius  Capitularis  vel  demoriatur,  vel  renunciet  officio 
suo,  Capitulum  potest  et  debet  novum  Vicarium  deputare.  Ratio 
est:  quia,  vacante  officio,  incipit  reviviscere  jus  et  onus  Capituli 
Vicarii  eligendi.  At  electio  sub  poena  nullitatis  cadere  non  potest 
in  personam  electi  vel  nominati  ad  dignitatem  episcopalem  ejus- 
dem Ecclesiae  vacantis.  Ita  in  Const.  Hi  IX.  ‘Bom.  Pontifex', 
quam  per  summa  capita  supra  retulimus  in  tit.  De  Elect.  t.  VI. 
n.  43. 

50.  Quaeritur  2°.  utrum  Capitulnm  possit  duos  vel  plures  Vi- 
carios constituere.  Respondemus,  antiquo  jure  Decretalium  potuisse 
ex  cap.  un.  De  Cler.  cegrot.  (III.  6.)  in  6 °.  Verum  interrogata  S.  C.  C. 
utrum  post  Tridentinum  liceret,  respondit  teste  Fagnano  1.  c.  n. 
68.:  non  licere.  Concilium  enim  cum  agit  de  officiali  ad  saecu- 
laria negotia  expresse  tradit  assumi  posse  unam  vel  plures  per- 
sonas idoneas,  cum  vero  sermonem  habet  de  Vicario  jurisdictionis 
spiritualis,  vicarium  nominat,  nec  illam  distinctionem  vel  plures 
repetit.  Ratio  autem  est:  quia  si  duobus  committatur  aut  pluribus 
administratio  Dioeceseos,  difficile  habetur  unitas  regiminis.  Verum 
ubi  adsit  immemorialis  consuetudo  plures  Vicarios  Capitulares 
deputandi,  vel  ut  in  solidum  agant,  vel  alternis  mensibus,  con- 
suetudinem hanc  servari  posse,  respondit  eadem  s.  Cong.  in  Pa- 
normitana 20.  Jun.  1589.  Idqne  vero  praesertim  admitti  potest, 
ubi  ex  gubernii  civilis  legibus  duo-  aut  plures  eligendi  essent  Vi- 

carii  Capitulares  sub  poena  privationis  soljtse  pensionis  ad  hone- 
stam vitae  sustentationem.  Immo  hodie  in  praxi  receptum  est,  ut 
sustineatur  consuetudo  legitima,  licet  non  sit  immemorabilis,  depu- 
tandi plures  Vicarios  Capitulares.  Nam  S.  .Sedes  solet  remittere 
facultates  vel  particularia  rescripta  Vicariis  Capitularibus  in  illis 
Dioecesibus  in  quibus  usus  seu  consuetudo  inducta  fuit  plures  ha- 
bendi Vicarios  Capitulares,  quin  mentionem  faciat  de  immemoriali 
consuetudine.  Dixi  tamen  ‘ut  agant  in  solidum’.  Nam  non  videtur 
admitti  posse,  ut  agant  collegialiter;  secus  enim  eluderetur  Cone. 
Tridentini  intentio,  et  sequerentur  eadem  incommoda,  ob  quae  Con- 
cilium prohibuit,  quominus  jurisdictio  episcopalis  sede  vacante  a 
Capitulo,  idest  a pluribus  collegialiter  exerceretur.  Caeterum  nova 
consuetudo,  ubi  non  adesset  deputandi  plures  Vicarios  Capitulares, 
admitti  non  posset,  saepe  saepius  enim  Romanae  Congregationes 
quaerentibus  reposuere:  studeant  sese  conformare  statutis  Cone.  Tri- 
dentini, ut  unum  eligant  Vicarium  Capitularem.  Aliquando  autem 
S.  Sedes  etiam  ubi  non  adest  consuetudo,  inspectis  locorum  circum- 
stantiis, permisit  ut  duo  Vicarii  Capitulares  eligerentur,  ut  in  Ver- 
cellensi 6.  Nov.  1654.  (. Bizzarri  Collect.  pag.  664.) 

51.  I.°  — De  qualitatibus  Vicarii  Capitularis.  — l.°  De 
scientia  requisita.  Quae  supra  t.  XIV.  n.  20.  jam  tractavimus,  hic 
paucis  complectemur  capitibus.  Eligendus  in  Vic.  Capitularem  debet 
esse  «saltem  in  jure  canonico  Doctor  vel  Licentiatus  vel  alias,  qpan- 
tum  fleri  poterit,  idoneus»  (Trident.:  16.  c.  24.  sess  de  Ref.).  Quare 
si  in  gremio  Capituli  adest  Doctor  vel  Licentiatus  in  jure  saltem 
canonico  (non  in  jure  tantum  civili  vel  in  s.  Theologia),  qui  gra- 
dum hunc  academicum  in  aliqua  publica  Universitate  acquisivit, 
is  debet  assumi,  S.  C.  EE.  et  RR.  in  Tranen.,  d.  25.  Febr.  1598, 
et  in  Puteolan.,  d.  27.  Martii  1653  ( Bizzarri : 1.  c.  pag.  664)  ex- 
cepto casu  quo  ejusmodi  canonicus  alias  esset  ineptus  ad  regimen 
dioecesis,  v.  gr.  ex  defectu  prudentiae  vel  honestatis  vitae.  Si  neque 
in  Capitulo  neque  extra  Capitulum  Doctor  vel  Licentiatus  in  jure 
canonico  inveniatur,  »alias  idoneus « eligatur  vel  Vicarius  Episcopi 
demortui,  licet  non  sit  in  tali  gradu,  confirmetur.  Sed  neque  in 
casu  quo  extra  Capitulum  persona  laurea  vel  licentia  insignita 
reperiatur,  electores  ad  hunc  eligendum  tenentur.  Si  plures  Do- 
ctores  vel  Licentiati  adsunt,  electio  inter  ipsos  procedit.  — Quia 
judicium,  utrum  sic  graduatus  in  Capitulo  etiam  idoneitate  in  ce- 
teris dotibus  praefulgeat  necne,  non  in  omnibus  casibus  idem  esse 

potest,  S.  C.  Concilii  in  Oaurien.  et  aliarum,  d.  23.  Jun.  1862, 
ordinavit,  ut  quoties  Doctor  vel  Licentiatus  in  deputando  Vic.  Capi- 
tulari esset  praetermissus,  recurreretur  in  singulis  casibus,  pro  qui- 
bus dein  juxta  circumstantias  providebitur. 

2°.  Si  quaeratur  qusenam  astas  necessaria  sit  in  Vicario  Capitu- 
lari, respondemus,  ob  similitudinem  et  paritatem  rationis  requiri 
aetatem  25  annorum  inceptorum,  quae  pro  Vicario  generali  necessaria 
est,  uti  vidimus. 

3°.  Tandem  animadverti  debet,  ad  mimus  Vicarii  Capitularis 
assumi  non  posse  illum  qui  curam  animarum  actualem  exercet. 
Ita  S.  Congregatio  pluries  respondit,  ceu  refert  Zamboni  in  Colle- 
ctanea Decisionum  s.  Congregationis  Cone.  tom.  9.  v.  »Vicarius«. 

52.  H.°  — De  forma  electionis  Vicarii  Capitularis. — 
Principii  loco  statuendum  est,  deputationem  Vicarii  Capitularis  con- 
stituere actum  corporis  moralis,  idest  actum  capitularem.  Quapropter 
Capitulum  convocandum  est,  ut  procedatur  ad  negotium  electionis 
complendum.  Capitulum  vero  non  tenetur  vocare  absentes  a civi- 
tate episcopali,  nisi  commode  id  fleri  possit;  absentes  vero  non 
possunt  de  regula  generali  suffragium  dare  per  procuratorem,  nisi 
legitimo  impedimento  detineantur  aut  adsit  legitima  consuetudo. 
Ita  S.  C.  C.  in  Hydruntina  die  11.  April.  1699. 

53.  Quoad  formam  electionis  sciendum  est,  ad  plura  repellenda 
incommoda  consultius  esse  ut  servetur  forma  scrutinii  per  secreta 
suffragia  juxta  cap.  42.  de  Elect.  (I.  6)  quemadmodum  innuit  S. 
C.  C.  in  Mlevitana  an.  1698.  Attamen  haec  forma  non  adeo  est  ne- 
cessaria, ut  si  ea  praetereatur,  electio  corruat.  Alias  enim  formas 
electionis  legitime  servatas  admisit  constanter  S.  C.  C.  praesertim 
in  Sulmonen.  17.  Jul.  1655.  et  in  Assisien.,  11.  Maji  1669.  Ratio 
juridica  est:  quia  ecclesiastica  lex  de  forma  canonicae  electionis 
expressa  in  c.  42.  De  Elect.  non  est  extendenda  ad  casum  con- 
stitutionis Vicarii  Capit.  Non  enim  haec  constitutio  Vicarii  est 
proprie  dicta  electio,  quia  electio  proprie  talis  eget  confirmatione, 
quod  non  verificatur  in  ista  Vicarii  deputatione,  sed  est  simplex 
deputatio.  Unde  Concilium  non  utitur  verbo  ‘eligant’,  sed  verbis 
‘constituant . . . deputent’.  Et  ad  summum  est  talis  electio,  qualis 
haberi  solet  in  Capitulo  ad  dignitates,  canonicatus  et  officia  confe- 
renda. Ita  Leurenius:  in  for.  benef.  de  Const.  et  qual.  Vicarii  Capit. 
tom.  4.  quaest.  550.  Concordant  Card.  de  Luca : de  Comm.  et  Dign. 

Disc.  26.  n.  4.  et  5.  ubi  refert  etiam  resolutionem  S.  C.  C.  in  Ma- 
theratep.  1692.  et  Oarcia:  de  Bene/,  p.  5.  c.  7.  n.  20.  et  21. 
Quare  uti  notatur  in  causa  Oravinen.  30.  Junii  1852.  s.  Congr. 
EE.  et  RR.,  relata  a Card.  Bizzari  in  sua  Collect.  pap.  659—662.: 
‘In  electione  Vicarii  Capitularis  servandae  tantam  sunt  conditiones, 
quae  jure  ordinario  in  expeditione  negotiorum  Capituli  requiruntur, 
scilicet  ut  monet  Ferraris  v.  «Capitulum»  art.  1.  in  fin.  not.  addit, 
ex  aliena  manu  n.  4.  oportet  ‘1°.  ut  Capitulum  sit  legitime  con- 
gregatum, 2°.  ut  vocentur  omnes  qui  vocem  in  Capitulo  habent, 
vel  de  praesenti  habere  possunt,  3°.  ut  negotia  capitulariter  expe- 
diantur, 4°.  ut  major  pars  consensum  suum  interponat’. 

Unde  ut  aliquis  censeatur  electus,  requiruntur  majoris  partis 
Capituli  suffragia,  it  ut  ex.  gr.  si  major  pars  elegerit  indignum, 
et  minor  consenserit  in  idoneam  personam  qualitatibus  concilia- 
ribus  instructam,  neutra  electio  sustineatur.  Quemadmodum  pluries 
s.  Congr.  declaravit.  Ita  in  Aliphana  8.  Jul.  1702.  et  in  Nazarena 
11.  Sept.  1717.  Immo  nec  ipsa  suffragiorum  paritas  esset  facile 
admittenda. 

54.  III.0  — Quomodo  supplenda  sit  negligentia  Capi- 
tuli in  electione  Vicarii  Capitularis?  — Cum  ex  decreto  Tri- 
dentini  relato  in  c.  16.  sess.  24.  de  Ref.  Metropolitanus  aut  vicinior, 
vel  antiquior  pro  suis  vicibus  suppleant  negligentiam  Capituli,  animad- 
vertere opportunum  est,  non  semper  eodem  modo  hanc  negligentiam 
esse  supplendam.  Nam  l.°  in  casu  quo  Capitulifm  elegerit  non 
dodorem  aut  licentiatum,  spreto  Capitulari  qui  sit  praeditus  quali- 
tatibus conciliaribus,  Metropolitanus  aut  alius  qui  supplet  negligen- 
tiam Capituli  reprobans  electionem  factam,  constituere  debet  Ca- 
pitulo octo  dierum  spatium  ut  procedat  ad  novam  electionem  juxta 
decretum  Tridentinum  faciendam,  quemadmodum  fuse  demonstrat 
Pignatellius : cit.  tom.  8.  consuit.  34.  num.  8.  referens  plures  deci- 
siones s.  C.  C.  praesertim  in  Mazarien.  19.  Dec.  1569.  et  in  Lan- 
danen.  18.  Aug.  1668.  Quare  hoc  in  casu  datur  purgatio  morae. 
Cfr.  Card.  dc  Luca  Adnot.  ad  Cone.  Trid.  Discurs.  31.  nn.  18.  et 
19.  Ubi  optime  animadvertit  devolutionem  speciem  referre  poenae 
et  injuri»,  quae  infligenda  non  est  Capitulo  nisi  in  casu  a jure  ex- 
presso, vel  nisi  culpa  verificetur  quae  delicto  aeqniparari  possit. 
Simplex  vero  factum  Capituli  eligentis  idoneum  non  doctorem,  re- 
licto doctore  aut  licentiato  de  gremio,  non  secumfert  malam  Ca- 
pitularium intentionem  Tridentinae  dispositioni  adversam.  Potuerat 

enim  Capitulum  negligere  doctorem,  aut  liceutiatum  de  gremio,  eo 
qnod  minus  idoneum  putaverat 

2.°  Quod  si  vero  Capitulum  vel  ob  negligentiam,  vel  ob  dissidia 
electionem  non  perfecerit  intra  octo  dies,  aut  elegerit  scienter  in- 
dignum, ad  Metropolitanum  aut  viciniorem,  vel  antiquiorem  Pro- 
vinciae Episcopum  illico  devolvitur  jus  deputandi  Vicarium  Capi- 
tularem  absque  ulla  concessa  purgatione  morse.  Quemadmodum 
probat  idem  Pignatellius  cit.  loco.  Aut  enim  incidimus  in  casum 
ab  ipso  Concilio  Tridentino  juridice  et  taxative  contemplatum,  aut 
in  poenam  electionis  indignse  personae:  Capitulum  ex  intentione  juris 
communis  in  titulo  De  Elect.  expressa  privatur  pro  illa  vice  po- 
testate electionis  perficiendae. 

55.  IV.0  — De  auctoritate  Vicarii  Capitularis.  — 
Jurisdictio  sede  vacante  habitualiter  residet  penes  Capitulum  Cathe- 
dralis  Ecclesiae,  in  actu  vero  seu  in  ejus  exercitio  ex  dispositione 
juris  communis  est  penes  Vicarium  Capitularem,  unde  tanta  est 
auctoritas  Vicarii  Capitularis,  quantam  ss.  -Canones  sede  vacante  Ca- 
pitulo tribuunt  In  conceptu  vero  juris  Vicarius  Capitularis  censetur 
Episcopo  succedere  tamquam  totius  Diceceseos  ordinario  pastori  et 
judici.  Ex  quo  sequitur  non  succedere  in  iis  quae  Episcopo  com- 
mittuntur peragenda  ceu  delegato  Sedis  Apostolicse  sive  ex  dele- 
gatione speciali  facta  defuncto  Episcopo  vel  ejus  Vicario  generali, 
sive  ex  delegatione  expressa  in  jure;  prout  communiter  docent 
Auctores  cum  Fagnano:  com.  ad  cap.  ‘His  quae’  11.  De  Major,  et 
Obed.  (I.  33)  n.  64.  et  55.  Secus  vero  tenendum  est  si  agatur  de  illis 
negotiis  in  quibus  Episcopus  procedere  potest  jure  ordinario,  sed 
ei  conceditur  ut  possit  agere  simul  jure  delegato,  idest  etiam  ceu 
Apostolicse  Sedis  delegatus.  Jurisdictio  enim  Episcopi  in  hoc  casu 
transit  in  Vicarium  Capitularem.  Unde  Fagnanus  in  cit  loco  re- 
fert resolutionem  S.  C.  C.  quae  tenuit,  facultatem  transferendi  be- 
neficia simplicia  ab  Ecclesiis  collapsis  competentem  Episcopo  ex 
cap.  7.  sess.  21  .de  Bef.  transire  in  Vicarium  Capitularem,  eo  quia 
decretum  concilii  non  dicit  simpliciter  auctoritate  Apostolica,  sed 
addit  particulam  etiam,  quae  implicat  jurisdictionem  ordinariam. 

56.  At  quaedam  expresse  excipiuntur  a potestate  Vicarii  Capi- 
tularis. Et  l.°  cum  plurimum  intersit  Ecclesiae  optimos  eligere 
ministros,  qui  perpetuis  officiis  praeficiuntur,  provisio  beneficiorum 
liberae  collationis  Vicariis  Capit,  non  tribuitur.  Porro  jure  antiquo 
Decretalium  collatio  haec  futuro  Episcopo  reservabatur,  prout  tra- 

ditur  in  c.  1.  de  Institutionib.  (III.  6.)  in  6°.  et  c.  2.  Ne  Sede  vacante. 
(III.  9.)  Haec  autem  collatio  libera  reservabatur  futuro  Episcopo 
etiam  quia  consideratur  in  jure  ceu  actus  liberalitatis,  non  autem 
necessitatis.  Actus  vero  liberalitatis,  quique  gratiosi  dicuntur,  pro- 
prii sunt  Episcopi.  At  s.  Pius  V.  in  Const. , Sanctionis'  9.  Martii  1568. 
sibi  reservavit  beneficia  liberae  collationis  quae  vacarent  tempore  Se- 
dis episcopalis  vacnae.  Haec  vero  reservatio  considerata  fuit  tamquam 
personalis.  Id  enim  ex  verbis  a s.  Pio  V.  adhibitis  commode  erue- 
batur. Deinde  autem  Sixtus  V.  hanc  eandem  reservationem  inter 
regulas  Cancellariae  inseruit  et  praecise  in  Reg.  2*m.  Unde  hodie 
beneficia  hujusmodi  de  lege  generali  reservantur  S.  Sedi.  Cfr.  Ri- 
ganti: ad  Reg.  2.  Cancellarice  §.  2.  n.  3.  seqq.  — Porro  quoad  bene- 
ficia parochialia  liberae  collationis,  quae  conferuntur  in  titulum,  ne 
diu  vacare  debeant,  receptum  est,  ut  a Vicario  Capitulari  intimetur 
concursus,  et  a S.  Sede  inter  approbatos  eligatur  dignior,  cui  ipsa 
S.  Sedes  beneficium  conferat.  Const.  Bened.  XIV.  ‘Cum  illud  diei 
14.  Decembr.  1743.  Si  autem  paroecia  non  conferatur  in  titulum, 
sed  deputetur  ad  gerendam  curam  animarum  Vicarius  aul  nutum, 
deputatio  fieri  poterit  a Vicario  Capitulari. 

57.  Si  sermo  sit  de  collatione  non  libera,  id  est  de  institutione 
ad  beneficium  post  praesentationem  patroni  vel  laici  vel  ecclesiastici, 
poterit  eam  concedere  Vicarius  cit.  c.  1.  de  Inst.  (113. 6)  in  6°.  necnon 
poterit  conferre  beneficia  ad  alterius  electionem  conferenda,  prout 
eruitur  ex  cit.  Reg.  2.  Cancellariae.  Idem  etiam  dicendum  esse 
docent  Auctores  si  beneficium  ex  aliquo  privilegio  concedendum 
sit  certae  personae  ex.  gr.  nominato  academico  alicujus  Universi- 
tatis. Pariter  conferre  poterit  Capitulum  cum  Vicario  suo  bene- 
ficium, cujus  collatio  sede  plena,  competit  Episcopo  et  Capitulo 
cumulative.  Hoc  enim  in  casu  ne  Capitulum  in  jure  suo  decrescat, 
potius  tenendum  est  jus  Episcopi  deficientis  accrescere  eidem  Capi- 
tulo. Quod  principium  non  sustinetur,  quoties  Episcopus  solus  con- 
ferat, sed  teneatur  consilium  Capituli  exposcere  vel  consensum, 
cap.  nn.  Ne  sede  vacante  (III.  8)  in  6°.  §.  «Cum  vero». 

58.  2°.  — Cum  Ecclesia  destituta  pastore  viduae  et  pupillo 
aequiparetur,  cumque  tutoribus  et  curatoribus  in  genere  interdicta 
sit  alienatio  bonorum,  Vicarius  Capitularis  non  potest  alienare  bona 
sive  Ecclesiae  sive  mensae  Episcopalis  c.  62.  C.  12.  q.  2.  S.  Congr. 
EE.  et  RR.  in  una  Pontiscurvi  diei  14.  Junii  1788.  Collect.  Bie- 
zarri  pag.  44. 

59.  3#.  — Cum  ea  quae  sunt  ordinis  episcopalis  derivent  a cha- 
ractere qnem  proprium  habet  Episcopus,  nec  habet  communem  cum 
Capitulo,  sequitur  eadem  non  transire  in  Vicarium  Capit.  At  Glossa 
nltima  in  c.  «Dilectus»  18.  de  Off.  Ordin.  (I.  31)  juxta  Canonem 
«Interdicimus»  C.  16.  q.  1.  notat  collationem  Ordinum  et  Sacra- 
mentorum esse  de  lege  jurisdictionis:  quia  scilicet  omnis  actus  or- 
dinis ut  legitime  ponatur,  ab  illo  poni  debet,  qui,  praeter  characte- 
rem, etiam  jurisdictione  ad  illum  ponendum  munitur.  Unde  Epis- 
copus in  aliena  Dioecesi  ea  quae  sunt  ordinis  episcopalis  absque 
venia  Ordinarii  localis  nequit  peragere.  Quare  Doctores  tradunt 
Capitulum  et  hodie  ejus  Vicarium  posse  concedere  extero  Episcopo 
facultatem  in  Dioecesi  exercendi  pontificalia,  idest  officium  solem- 
niter  celebrandi,  ecclesias  consecrandi,  conferendi  ordines.  Cfr. 
Fagnan.  com.  in  c.  «His  quae»  11.  De  Majoritate  et  Obedient. 
nn.  64.  et  65. 

60.  4°.  — Potest  Vicarius  Capitularis  literas  dimissoriales  suis 
subditis  concedere,  ut  ab  Episcopo  alieno  ad  Ordines  promovean- 
tur c.  3.  de  Tempor.  Ordin.  (I.  9.)  in  6°.  Hanc  potestatem  vero 
limitavit  Tridentinum  c.  10.  sess.  7.  de  Bef.  ubi  statuit,  a Capitulo  et 
per  consequens  ab  ejus  Vicario,  concedi  non  posse  licentiam  et  lite- 
ras dimissoriales  Clericis  dioecesanis  ad  ordines  recipiendos,  nisi  post 
annum  a die  vacationis  Sedis  sub  poena  ecclesiastici  interdicti 
contra  concedentem  licentiam,  et  privationis  privilegiorum  eccle- 
siasticorum contra  ordinatum,  si  agatur  de  ordinato  in  minoribus, 
et  suspensionis  ad  arbitrium  novi  Episcopi  duraturae  contra  sus- 
cipientem ordines  majores.  In  sess.  23.  autem  c.  10.  de  Bef.  contra 
concedentes  literas  dimissoriales  decernit  Tridentinum  poenam  sus- 
pensionis ab  officio  et  beneficio  ad  annum  ipso  facto  incurrendam. 

61.  Exceptio  autem  duplex  datur:  1 ‘.  exliibetur  in  s.  Congrega- 
tionis Cone,  responso,  a Qarcia : De  Benef.  p.  5.  c.  7.  n.  93.  relato,  per 
haec  verba  ‘Congregatio  censuit  textum  hunc  (c.  10.  sess.  7.  de  Bef.) 
non  comprehendere  primam  tonsuram \ Quare  quoad  primam  ton- 
suram dimissorias  statim  poterit  concedere  Vicarius.  2H.  Exceptio 
in  cit  cap.  10.  sess.  7.  Tridentini  legitur  quoad  arctatos  ad 
ordines  ratione  beneficii.  Arctatus  autem  quis  est  vel  ratione 
beneficii  suscepti,  si  videlicet  infra  annum  teneatur  ordinem  ali- 
quem suscipere;  vel  suscipiendi,  si  nempe  aliquis  sit  a patrono 
praesentatus  ad  beneficium  quod  actu  requirit  ordinem  sacrum, 

ac  proinde  teneatur  ordinem,  suscipere  antequam  in  beneficio  in- 
stituatur. Utriusque  generis  arctatis  potest  infra  annum  Vicarius 
Capitularis  concedere  dimissoriales  literas  ut  ordinentur.  Immo 
a S.  Congr.  EE.  et  RR.  petentibus  Vicariis  Capitularibus  solet 
tribui  facultas  concedendi  literas  dimissoriales  etiam  reliquis  cle- 
ricis infra  annum  luctus.  Transacto  autem  integro  anno  a die 
vacationis  sedis,  Vicarius  potest  concedere  literas  dimissoriales  om- 
nibus subditis  qui  cupiunt  recipere  ordines.  Verum  rigore  juris 
exceptio  facienda  esse  videtur  pro  illis  qui  ex  titulo  patrimonii  vel 
pensionis  desiderant  ordinari.  Nam  Cone.  Tridentinum  sess.  21. 
c.  2.  de  Ref.  titulum  pensionis  vel  patrimonii  solummodo  agnovit 
tanquam  subsidiarium,  et  Clericos  ex  eodem  titulo  ordinari  posse 
tantummodo  quos  ob  necessitatem  ministrorum  vel  ob  utilitatem 
ecclesiarum  assumendos  esse  Episcopus  judicaverit.  Dixi  ‘rigore 
juris’  inspecto.  Nam  1°.  notat  Barhosa  in  Summa  Const.  Apost. 
Dec.  5.  c.  «Sede  vacanto  n.  12.  hanc  exceptionem  non  esse  ubi- 
que usu  receptam.  2°.  Hodie  ceu  optime  notat  De  Angelis  h.  t.  n.  21. 
pag.  105.  vix  dubitari  potest  de  necessitate  aut  utilitate  ecclesiarum, 
ob  defectum  beneficiorum  et  ob  decrescentem  in  dies  numerum  cleri- 
corum qui  in  vinea  Domini  operam  suam  praestent.  — Cum  vero 
abusus  obrepsissent,  S.  C.  EE.  et  RR.  die  7.  Sept.  1701.  jussu  Cle- 
mentis XI.  vetuit  Vicarios  Capitulares  Regni  Neapolitani  in  Italia, 
quominus  etiam  post  annum  vacationis  Sedis  concederent  literas  di- 
missoriales ad  primam  tonsuram  et  ordines  suscipiendos  absque 
speciali  licentia  s.  Congregationis  ejusdem.  Bizzarri  Collect.  p.  373. 
Hanc  prohibitionem  De  Angelis  dicit  extensam  fuisse  etiam  ad 
Dioeceses  subalpinae  ditionis.  Unde  Vicarii  Capitulares  in  hisce 
regionibus  etiam  hodie  solent  facultatem  opportunam  exposcere  a 
praedicta  s.  Congregatione. 

62.  Quaeritur  quid  dicendum  si  Vicarius  Capitularis  fortasse 
sit  charactere  episcopali  insignitus:  poteritne  actus  ordinis  episco- 
palis peragere?  Quamvis  haec  quaestio  a Doctoribus  communiter 
non  pertractetur,  tamen  ex  notis  principiis  juris,  haec  teneri  posse 
videtur  sententia;  ut  nempe  quoties  potest  Vicarius  extraneo  Epis- 
copo licentiam  concedere  juxta  dicta  superius  ad  actus  potestatis 
ordinis  exercendos  sive  in  Dioecesi,  sive  quoad  Clericos  Dioeceseos 
ordinandos,  possit  per  seipsum  eosdem  actus  ponere.  Hinc  ex.  gr. 
infra  annum  vacationis  Ecclesiae  non  poterit  ordines  conferre  nisi 
arctatis,  poterit  vero  post  annum  vacationis  Clericos  indiscriini- 

nat  i oi  ordinare.  Ratio  est:  quia  qui  aliquid  potest  facere  per  alios, 
ceteris  paribus,  a fortiori  per  seipsum  facere  potest  Nunquam  tamen 
admitterem,  Vicarium  Capitularem  charactere  episcopali  munitum 
in  actibus  pontificalibus  exercendis  posse  cathedram  episcopalem 
conscendere,  ibique  sedere.  Cathedra  enim  propria  est  et  exclusive 
Episcopi  dicecesani.  Nam  licet  Episcopus  dioecesis  A.  secundum 
rescriptum  S.  R.  C.,  d.  12.  Oct.  1889,  possit  thronum  concedere 
Episcopo  dioecesis  alienae,  Vicarius  tamen  Capitularis  dioecesis  A. 
hoc  non  potest,  ergo  nec  sibi  ipsi,  uti  Episcopo  titulari  dioecesis 
e.  gr.  N.,  hoc  jus  concedere  potest.  — Non  praetermittendum  videtur 
responsum  S.  Rituum  Congregationis,  quo,  denegata  Vic.  Capitulari 
tantum  Presbytero  confirmandi  delegatione,  eidem  Vicario  deman- 
datur, ut  quam  primum  Episcopum  qui  conferat  s.  Chrisma,  advocet 
(S.  R.  C.  in  Nullius  s.  Lucios,  <L  14.  Apr.  1877.  n.  5686.) 

63.  5°.  — Quaeri  potest  an  Vicarius  Capit,  possit  Dioecesim 
visitare.  Respondemus  utique  posse,  sed  post  elapsum  annum  ab 
ultima  visitatione  peracta  ab  Episcopo.  Ita  auctores  communiter 
et  saepius  docuit  s.  Congr.  Cone.,  ex.  gr.  in  Ostunen.  28.  Julii  1708, 
et  firmiter  discusso  dubio  tum  quoad  visitationem  locorum  tum 
quoad  visitationem  personalem  capitulorum,  die  13.  Sept.  1721,  ad 
utrumque  respondit  posse  Vicarium  Capitularem.  eam  exsequi  dum- 
modo elapsus  sit  annus  a die  ultimae  visitationis  factae  ab  Ordi- 
nario. Hasce  resolutiones  refert  Bened.  XIV.  De  Syn.  Dicec. 
L.  2.  c.  9.  n.  6.  Praeterea  sciendum  est,  in  cit.  causa  Ostunen. 
propositis  dubiis  circa  jus  procurationum  solvendarum  Vicario  Capi- 
tulari, s.  Congregationem  tenuisse  procurationes  spectare  ad  Vi- 
carium Capit,  pro  medietate,  ita  tamen  ut  ultra  procurationem 
Vicarius  recipere  non  possit  cibaria,  equitatus  vel  alia  donaria,  et 
si  receperit,  debeat  eadem  restituere.  Ita  in  opere  cui  titulus  Cano- 
nes et  Decreta  Cone.  Tridentini  edit.  Neapolit  an.  1859.  sess.  24. 
de  Bef.  cap.  16.  n.  14.  pag.  374. 

64.  6°.  — Cum  vero  Dioeceseos  visitatio  quotannis  ab  Episcopo 
complenda  connectatur  cum  celebratione  synodi  pariter  perficiendo 
singulis  annis,  ab  auctoribus  disciplina  quae  de  prima  statuitur,  et 
synodo  applicatur.  Hinc  docent  posse  Vicarium  Capitularem  syno- 
dum dioecesanam  convocare  eique  prseesse  post  elapsum  annum  ab 
ultima  synodo  celebrata  ab  Ordinario  qui  nuper  cessavit  ecclesiam 
regere.  — Non  idem  vero  dicendum  de  provinciali  synodo.  In- 
decens enim  esset  Vicarium  Capit.  Metropolitanae  Ecclesiae  pote- 

statem  exercere  posse  supra  veros  et  ordinarios  Episcopos,  eosque 
in  Synodum  cogere.  Quare  vacante  sede  Metropolitana,  ex  mente 
Cone.  Tridentini  s.  Congr.  Cone,  in  Tarraconen.  10.  Febr.  1624. 
decrevit  jus  Provinciale  Concilium  indicendi  et  celebrandi  (nempe 
praesidendi)  Sede  vacante,  non  ad  Capitulum  Metropolitanum,  sed 
ad  antiquiorem  provinciae  Episcopum  pertinere. 

65.  Si  quaeratur  utrum  Vicarius  Capit,  possit  Clericos  extra- 
neos Dioecesi  adseribere,  vulgo  incardinare,  et  Clericis  dioecesanis 
licentiam  dare  exeundi,  eosque  ut  ajunt  excardiriare;  respondet 
De  Angelis,  primum  posse  peragere  Vicarium  facultate  expedita, 
secundum  vero  non  posse  sine  licentia  Sedis  Apostolicae;  eo  quia 
excardinatio  refert  speciem  alienationis,  quae  Vicario  Capitulari 
non  permittitur. 

66.  Quaestio  non  inutilis  pertractatur  "a  Bened.  XIV.  De  Syn. 
Dicec.  Lib.  2.  c.  9.  n.  7.  circa  potestatem  ordinariam  Episcoporum 
concedendi  indulgentias  quadraginta  dierum,  an  scilicet  haec  po- 
testas transeat  in  Vicarium  Capitularem.  Et  videretur  transire, 
etenim  ex  dispositione  c.  4.  de  Poen.  et  Remiss.  peccat  (V.  38)  pote- 
stas concedendi  indulgentias  non  ad  ordinem  pertinet,  sed  ad  juris- 
dictionem, et  post  Abbatem  plures  Auctores  laudabilis  note  affir- 
mativam sententiam  tuentur.  At  ex  plurium  Doctorum  sententia 
et  ex  responsione  S.  C.  C.  saltem  in  praxi  contrarium  tenendum  est. 
Nam  s.  Congr.  die  13.  Nov.  1688.  interrogata  an  ‘Vicarius  Capit. 
Sede  vacante,  facultatem  habeat  concedendi  indulgentias,  quas 
eseteroquin  concedere  posset  Episcopus  vivens’  respondit  ‘ Vicarius 
Capit,  se  abstineat'.  Qua  responsione  licet  in  abstracto  quaestio- 
nem juris  resolvere  noluit  ; tamen  vetuit  ne  opinio  auctorum  tribu- 
entium Vicario  Capit,  facultatem  concedendi  indulgentias  in  praxim 
deduceretur.  Ratio  autem  videtur  esse:  quia  indulgentiarum  elar- 
gitio  non  censetur  necessaria  ad  regimen  Ecclesiae,  quod  Vicarius 
ad  tempus  administrat.  Praeterea  concessio  indulgentiarum  potest 
recenseri  inter  actus  gratiosos,  qui  proprii  sunt  Episcopi.  Similiter 
S.  C.  Indulgentiarum,  cum  ageretur  de  erectione  et  aggregatione 
et  approbatione  Confraternitatum,  decrevit,  d.  15.  Nov.  1878:  «Vic. 
Capitularis  se  abstineat.» 

67.  Auctoritas  Vicarii  Capitularis  perdurat  quoadusque  Sedes 
consideratur  uti  vacans,  idest  quoadusque  Ecclesia  non  fuerit  pro- 
visa de  novo  Episcopo.  Hodie  vero  post  cit.  Const.  Pii  IX.  « Ro- 
manus Pontifex » non  antea  cessat  jurisdictio  Vicarii  Capitularis 

quam  novus  Episcopus  Capitulo,  vel,  deficiente  Capitulo,  ei  qui  Dice- 
cesim  vacantem  administrat,  exhibuerit  Literas  Apostolicas  de  col- 
lato  sibi  Episcopatu.  Huic  porro  novo  Episcopo  si  velit,  non  autem 
Capitulo,  Vicarius  Capitularis  tenebitur  rationes  reddere  administra- 
tionis  gestae  tempore  sedis  vacantis  c.  16.  sess.  24.  de  Bef.  in  Tri- 
dentino,  et  tenuit  s.  Congr.  EE.  et  RR.  in  Catanen.  31.  JaD.  1600. 
et  in  Hydruntin.  19.  Maj.  1623.  (Collect.  Bizzarri  pag.  662.) 

68.  Quo  posito  quaestio  proponi  potest  circa  casum  quo  ipse 
Vicarius  Capitularis  eligatur  seu  nominetur  ad  Episcopatum;  idest 
an  ante  confirmationem  possit  prosequi  suam  in  Dioecesi  admini- 
strationem.  Videretur  non  posse.  Nam  c.  17.  DeElect.  (I.  6)  decla- 
rantur irrita  ea  quae  geruntur  ab  electo  qui  ante  confirmationem 
sese  immiscuit  in  Dioeceseos  administrationem.  Immo  in  c.  5.  de 
Elect.  (I.  6)  in  6 °.  electo  interdicitur  administratio  Dioeceseos  sub 
quocumque  titulo  oeconomatus  vel  procuratoris  nomine;  quod  confir- 
matur in  Const.  cit.  Pii  IX.  *Rom.  Pontifex .»  At  dicendum  est 
haec  loca  juris  non  sese  referre  ad  casum  Vicarii  Capitularis,  qui 
prosequatur  administrationem  Dioeceseos;  bene  vero  respicere  ex- 
traneos electos,  qui  vi  tantummodo  electionis  ante  canonicam  con- 
firmationem praesumant  jurisdictionem  sibi  arrogare.  Ad  quorum 
fraudes  praecavendas  vetuit  Qregorius  X.  in  c.  5.  de  Elect.  in  6°. 
electum  quocumque  colore,  etiam  nomine  procuratorio  Capituli, 
Dioeceseos  habenas  suscipere.  Qui  plura  desiderat,  consulat  cit. 
opus  ‘ Canones  et  Decreta  Cone.  Tridentini' , accedunt  declarationes 
et  resolutiones  s&ss.  24.  c.  16.  de  Ref. 

De  Vicario  Apostolico. 

69.  Etiam  antiquitus  vel  mittebatur,  vel  Episcopus  alicujus 
insignis  Sedis  constituebatur  Vicarius  Apostolicus;  qui  nempe  po- 
testatem consequebatur  ab  ipso  summo  Pontifice,  exercendam  etiam 
supra  Episcopis.  Verum  ut  plurimum  hi  confunduntur  cum  Le- 
gatis sanctae  Sedis,  de  quibus  inferius.  Vicarius  Apostolicus  de  quo 
hic  loquimur  ille  est  qui  ex  commissione  speciali  Pontificis  ad  ali- 
quam regionem  mittitur,  in  qua  ceu  Episcopus  potestatem  exer- 
ceat ad  nutum  Pontificis,  et  intra  limites  mandati  Apostolici.  Porro 
hujus  generis  Vicarii  praesertim  mittuntur  ad  illas  regiones  in 
quibus  ecclesiastica  hierarchia  vel  nunquam  fuit  instituta,  vel  si 
fuerit  aliquando  instituta,  tamen  ob  hostium  Christiani  nominis  im- 
perium cessavit.  Hinc  quamvis  charactere  episcopali  soleant  de- 

corari,  tamen  non  obtinent  episcopalem  titnlum  loci  ad  qnem  desti- 
nantur, sed  recipiunt  titulum  alterius  Sedis  antiquae  in  qua  proprius 
Episcopns  non  amplius  residet,  et  vocantur  hodie  Episcopi  titulares 
dum  antea  vocabantur  Episcopi  «in  partibus  infidelium».  Vicarii 
hujusmodi  in  regionibus  sibi  commissis  exercent  munia  omnia 
episcopalia.  Hinc  non  solum  jurisdictionis,  sed  et  Vicarii  in  di- 
vinis dici  debent.  A s.  Congregatione  de  Propaganda  Fide  summo 
Pontifici  ordinarie  praesentantur,  et  per  eundem  recipiunt  aposto- 
licum  mandatum  in  quo  limites  potestatis  et  privilegia  praefini- 
untur. 

70.  Mittuntur  Vicarii  Apostolici  etiam  in  loca  in  quibus  extat 
ecclesiastica  hierarchia;  et  si  mittantur  Sede  plena,  generatim  mit- 
tuntur ut  adjuvent  Episcopum  cui  subsunt.  Mittuntur  etiam  ut 
Dioecesim  administrent,  dum  Episcopo  interdictum  est  potestatis 
suae  exercitium,  vel  Sede  vacante  ut  ad  tempus  ceu  Administra- 
tores Apostolici  regant  Ecclesiam.  De  hisce  agit  Sixtus  V.  in 
Constit.  117.  in  qua  statuit  hosce  Vicarios  mitti  per  literas  apo- 
stolicas  in  forma  Brevis,  in  quibus  potestatis  tenor  et  limites  de- 
terminantur. Aliquando  etiam  cum  praevidentur  dissidia  inter  Ca- 
pitulares  in  electione  perficienda  Vicarii  tempore  Sedis  vacantis, 
Vicarius  Apostolicus  designator,  qui  supplet  vices  Vicarii  Capitu- 
laris, quique  proinde  eandem  habet  potestatem,  quam  in  jnre 
habet  Vicarius  Capitularis.  De  Vicariis  Apostolicis  agit  Bene~ 
dirt.  XIV.  De  Syn.  Dicec.  Lib.  2.  c.  10. 

Titulus  XXIX. 

De  officio  et  potestate  Judicis  delegati. 

1.  Aggredimur  tractationem  de  ecclesiasticis  personis  Eccle- 
siam gubernantibus  sub  respectu  judicis;  sub  quo  respectu  foram 
etiam  externum  habent  cui  praesunt,  ut  causas  etiam  judicialem 
formam  servantes  definiant.  Agitur  autem  prae  primis  de  Judicibus 
delegatis,  quia  horum  potestas  superat  et  vincit  quoad  negotium 
demandatum  potestatem  judicum  ordinariorum.  Id  vero  locum 
habet  cnm  delegatio  a Romano  Pontifice  procedit. 

Titulus  duplicem  conceptum  exprimit,  potestatem  nempe  et 
officium  judicis  delegati.  Potestas  exprimit  quid  possit  agere  hic 
judex;  officium  significat  modum  quo  potestatem  exsequatur.  No- 
mine potestatis  venit  jurisdictio,  quae  lato  sensu  sumpta  nihil  aliud 

est  nisi  auctoritas  praeeminens  in  aliquos  ad  eorum  regimen  et 
gubernationem.  Relate  autem  ad  forum  judiciale  est  ‘potestas  pu- 
blica juris  dicendi  et  aequitatis  statuendae  in  populo  Christiano’. 

2.  Jurisdictio  distinguitur  ut  alia  sit  contentiosa,  quae  nempe 
etiam  in  invitos  vel  partibus  inter  se  contendentibus  exercetur,  quae- 
que formam  judicialem  requirit;  alia  autem  voluntaria,  quae  in  vo- 
lentes exercetur,  prout  est  absolvere  a censuris,  dispensare  ab  irre- 
gularitatibus aut  impedimentis  dirimentibus  matrimonii  ex  jure  hu- 
mano provenientibus.  — Jurisdictio  alia  est  ordinaria,  alia  dele- 
gata. Prior  est  quam  aliquis  consequitur  vi  officii  ad  quod  assu- 
mitur, et  exercet  nomine  proprio  non  vero  alterius;  quae  proinde 
jurisdictio  ex  legis  dispositione  aut  ex  consuetudine  procedit,  et 
non  ex  commissione  alterius.  Jurisdictio  delegata  dicitur  quae  pro- 
pria esset  alterius  officii  et  personae  distinctae  ab  ea  in  qua  nunc 
residet,  quaeque  obtinetur  ex  illius  commissione,  et  vice  ejusdem 
exercetur.  Hinc  alii  sunt  judices  ordinarii,  alii  delegati.  In  de- 
legatione autem  quandoque  committitur  vera  jurisdictio , seu  po- 
testas videndi  et  decernendi  quod  justum  et  aequum  est;  aliquando 
autem  merum  ministerium,  idest  sola  executio  voluntatis  judicis 
ordinarii  delegantis,  quae  est  personalis  et  ab  eo  efficienda  cui 
committitur. 

3.  Insuper  delegatio  procedere  potest  a jure,  idest  ex  com- 
missione expressa  in  jure  communi,  vel  ab  homine,  ab  eo  scilicet 
qui  ordinaria  gaudet  jurisdictione,  ac  facultatem  habet  eandem 
adicui  exercendam  committendi.  Hinc  judices  delegati  alii  a jure, 
alii  ab  homine  delegari  dicuntur.  A jure;  siquidem  habemus  Con- 
cilium Tridentinuin  praesertim  in  c.  1.  sess.  5.  et  c.  2.  sess.  6.  de 
Bef.  Episcopis  facultatem  concedere  ut  in  exemptos  procedant 
tamquam  Sedis  Apostolicae  delegati.  Quae  formula  significat  concedi 
Episcopis  potestatem  quam  jure  ordinario  non  habebant  Quando- 
que autem  concedit  Concilium  Episcopis  facultatem  ut  procedant 
etiam  tamquam  Sedis  Apostolicae  delegati.  Sess.  22.  c.  10.  et  sess.  6. 
c.  4.  de  Eef.  Quae  formula  exprimit  in  negotio  aliquo  posse  Epis- 
copum procedere  auctoritate  propria  scilicet  ordinaria,  sed  ad  prae- 
cavendas quaestiones  et  ad  removenda  obstacula  ex  juris  dispo- 
sitione Episcopum  instructum  esse  etiam  auctoritate  apostolica. 

Delegatio  insuper  fieri  potest  vel  uni  vel  pluribus;  et  pluribus 
fieri  potest  vel  ut  in  solidum  competat,  vel  ut  collegialiter  pro- 
cedant in  negotii  commissi  cognitione  et  execntione. 

4.  Judices  alii  delegantur  ad  unum  negotium,  et  alii  ad  uni- 
versitatem causarum;  quique  sunt  ii  quibus  omnes  causae  in  aliqua 
Dioecesi  vel  Provincia  videndae  et  decernendae  committuntur,  vel 
saltem  unum  genus  causarum  ex.  gr.  causae  beneficiales  etc.  Haec 
vero  facienda  est  distinctio  ob  varios  effectus  juridicos  qui  se- 
quuntur ex  diversa  delegatione. 

5.  Alii  etiam  delegati  dicuntur  ratione  dignitatis  vel  officii 
quod  obtinent,  alii  ratione  personae;  prout  delegatio  facta  fuerit 
dignitati  aut  officio  ex.  gr.  si  commissio  facta  fuerit  Episcopo  Tu- 
sculano, Archidiacono  Toletano,  aut  Abbati  alicujus  monasterii 
c.  14.  h.  t.,  vel  delegatio  facta  fuerit  personae  expresso  ejus  nomine, 
quamvis  forte  persona  delegata  officium  ecclesiasticum  et  gradum 
honorificum  obtineat.  Prima  non  exspirat  demortua  persona  quae 
tempore  datae  commissionis  dignitatem  vel  officium  occupabat,  sed 
in  successorem  transit  cc.  38.  et  42.  h.  t Secunda  vero  exspirat 
morte  personae  cui  tributa  fuerat  c.  42.  h.  t.  Censetur  enim  hoc 
in  altero  casu  electa  industria  personae,  et  delegans  fidit  in  scientia 
vera  et  non  tantum  in  praesumpta,  quemadmodum  contingit  in 
casu  quo  delegatio  facta  fuerit  dignitati  vel  officio. 

6.  Alii  tandem  sunt  simpliciter  judices  delegati  alii  vero  sub- 
delegati,  qui  nempe  ab  eo  qui  fuerat  delegatus  potestatem,  causam 
vel  negotium  videndi  et  expediendi  obtinent. 

7.  Quaeritur  quinam  possint  delegare.  — In  genere  omnis  qui 
potestatem  ordinariam  et  propriam  habet,  delegandi  jure  pollet, 
nisi  agatur  de  negotio  quod  vel  ex  juris  dispositione  vel  ex  vo- 
luntate Principis  a judice  ordinario  debeat  expleri  c.  7 de  Off. 
Jud.  Ordin.  (I.  14)  in  6°.  et  ex  Eeg.  68.  in  6°.  et  ex  Reg.  72.  pariter 
in  6°.  Exemplum  habemus  in  sess.  24.  c.  6.  de  Ref.  in  Trid.  ubi 
conceditur  Episcopis  facultas,  in  casibus  occultis  reservatis  S.  Sedi 
absolvendi  sive  per  se  sive  per  Vicarium,  specialiter  depntandum; 
excipitur  autem  casus  haeresis  occultae,  in  quo  solis  Episcopis,  non 
eorum  Vicariis  absolvere  permittitur.  Ratio  exceptionis  patet  ex 
eo  quod  jus  commune  et  voluntas  summi  Principis  in  casu  nostro 
praevalent  ipsis  judicibus  ordinariis.  At  judex  ordinarius  non  pot- 
est totam  suam  jurisdictionem  inconsulto  Principe  delegare;  nam 
non  amplius  videretur  delegare  potestatem  suam,  sed  potius  vide- 
retur se  exuere  officio  suo,  et  novum  magistratum  constituere, 
quod  judices  ordinarii  facere  prohibentur  absque  Principis  consensa 
L.  pen.  ff.  de  Off.  Prcesid. 

8.  Quaeritur  2°.  an  delegatus  possit  subdelegare? 

I.  Qui  est  delegatus  a Summo  Pontifice  potest  subdelegare  c.  62. 
de  Appellat.  (11.  28)  §.  ult.  et  quidem  licet  iu  commissione  mentio 
facta  non  fuerit  de  potestate  subdelegandi. 

Exceptiones:  1\  Exceptio  locum  habet,  quando  electa  fuerit 
industria  personce;  quod  cognosci  potest  vel  ex  tenore  delegationis, 
videlicet  si  dictum  fuerit,  ut  delegatus  per  seipsum  causam  videat, 
aut  negotium  expediat,  vel  etiam  ex  qualitate  et  gravitate  negotii, 
quod  ideo  alicui  commissum  fuit,  quia  reputabatur  aptior  prae  «diis 
ad  illud  expediendum  cc.  3.  et  ult.  h.  t.  Et  quidem  in  exposita 
exceptione  delegatus  a Pontifice  neque  potest  subdelegare  articulum 
jurisdictionalem  ex.-  gr.  decretum  seu  sententiam  incidentalem  et 
interlocutoriam.  Potest  vero  alteri  committere  articulum  non  juris- 
dictionalem ex.  gr.  lectionem  alicujus  instrumenti.  Ita  Doctores 
cum  Glossa  ultima  in  Clem.  un.  h.  t.  et  in  c.  27.  h.  t.  §.  «Nos 
autem»  v.  «executorem». 

9.  2\  exceptio  facienda  est:  Si  commissum  fuerit  nudum 
ministerium,  et  eocecutio  mera  voluntatis  seu  decreti  pontificii. 
Cum  nempe  vel  negotium  jam  cognitum  fuit  a Pontifice  et 
quodammodo  resolutum,  vel  gratia  facta  est  ab  eodem  aut  quae- 
stio decisa,  et  alteri  committitur  officium  vel  negotium  ad  exitum 
perducendi  vel  executioni  mandandi  gratiam  vel  sententiam.  His- 
ce etiam  in  casibus  delegatus  Pontificis  non  potest  «ilium  sub- 
delegare c.  ult  h.  t.  §.  ult.  Quare  in  praxi  dum  committitur  Or- 
dinario loci  mandatum  ad  dispensandum  ab  aliquo  impedimento 
matrimonii  inter  certas  personas  cognita  veritate  precum,  delegatus 
Pontificis  poterit  alterum  subdelegare  ut  de  veritate  rerum  expo- 
sitarum cognoscat;  quibus  tamen  cognitis  ipse  delegatus  et  non 
alius  exsequitur  literas  apostolicas  dispensationis. 

10.  Cum  vero  non  est  electa  industria  personae  ad  negotinm 
expediendum  vel  ad  causam  videndam,  neque  commissum  est  nu- 
dum ministerium,  judex  delegatus  a Pontifice  potest  subdelegare, 
immo  eam  habet  auctoritatem  ut,  legitima  existente  ratione,  possit 
alterum  etiam  poenis  comminatis,  adstringere  ad  subdelegationem 
suscipiendam,  sub  ea  tamen  conditione,  ut  si  delegationem  superio- 
ribus personis,  idest  ut  «idnotat  Glossa,  constitutis  in  dignitate 
committere  velit,  in  coercitionibus  deferat  dignitati  et  personae. 
Scilicet  prudenter  procedere  debet,  c.  28.  h.  t.  Ordinario  autem 
loci  delegatus  summi  Pontificis  potest  committere  etiam  executionem 

sententiae  quam  ipse  delegatus  tulerit  in  causa;  cit.  c.  28.  §.  4. 
Quoad  causam  enim  vel  negotium  commissum  Delegatus  a Ponti- 
fice summo  reputatur  superior  quolibet  ordinario  loci;  procedit  enim 
ex  auctoritate  ejusdem  Pontificis. 

11.  11°.  Delegatus  ad  universitatem  causarum  quamvis  proprie 
ordinarius  non  sit,  quia  jurisdictionem  proprio  jure  non  obtinet, 
sed  alieno  beneficio;  tamen  ordinario  aequiparari  potest  in  exercitio 
ejusdem  jurisdictionis,  quia  est  jurisdictio  universalis.  Hinc  ordi- 
narie ceu  judex  adiri  potest,  et  a Glossa  in  c.  62.  de  Appell.  (II.  28) 
quasi  ordinarius  nuncupatur.  Quare,  licet  non  sit  delegatus  a Princi- 
pe, tamen  ad  instar  Ordinarii  judicis  poterit  aliquam  causam,  et  a 
fortiori  aliquem  articulum  jurisdictionalem  subdelegare.  Haec  sen- 
tentia communis  est  inter  auctores,  qui  etiam  innituntur  juris  ci- 
vilis dispositioni  in  1.  «Cum  Praetor»  ff.  de  Judic.  Non  potest  vero 
integram  jurisdictionem  subdelegare;  nam  etiam  judex  Ordinarius 
auctoritate  propria  sese  ab  integra  potestate  exspoliare  nequit,  eam 
alteri  delegando. 

12.  III®.  Quod  si  quis  non  a Principe,  sed  ab  inferiori  Or- 
dinario sit  delegatus  ad  peculiarem  causam  videndam  et  decernen- 
dam, non  poterit  subdelegare,  nisi  a delegante  eidem  fuerit  concessa 
licentia  expressa.  Docet  id  Gloss.  in  cit.  c.  62.  de  Appell.  quam 
communiter  auctores  sequuntur.  Ratio  est,  quia  in  jnre  facultas 
subdelegandi  conceditur  ceu  privilegium  delegato  a Principe  propter 
eminentiam  supremae  potestatis  Principis  cujus  personam  delegatus 
judex  repraesentat,  et  conceditur  delegato  ad  universalitatem  cau- 
sarum, quia  judici  ordinario  aequiparatur.  Utraque  autem  haec  ratio 
in  persona  quae  ab  inferiore  judici  ordinario  ad  unam  causam  de- 
legatur locum  non  habet. 

Caeterum  Doctores  tribuunt  huic  delegato  facultatem  subde- 
legandi articulum  non  jurisdictionalem,  qui  nempe  nudum  mini- 
sterium seu  meram  executionem  importat.  Quemadmodum  si  com- 
mitteret alicui  officium  videndi  de  aliqua  circumstantia  facti,  ex.  gr. 
an  revera  adsit  aliquod  instrumentum  vel  non,  ut  inde  eidem 
judici  delegato  referret.  Gloss.  fin.  in  Clem.  un.  h.  ti  Abbas  in 
cap.  27.  h.  t n.  3.  aliique,  et  ad  rem  facit  idem  c.  27.  h.  t. 
§.  «Nos  autem.»  At  Doctores  denegant  eidem  delegato  jus  subde- 
legandi articulum  jurisdictionalem,  ex.  gr.  examen  judiciale  te- 
stium, decretum  interlocutorinm  etc.  arg.  cap.  «Cum  causam»  62. 
de  Appell.  (II.  28)  ubi  nulla  facta  distinctione  inter  nnum  et  alium 

articulum  jurisdictionalem,  traditur,  solummodo  delegatum  a Prin- 
cipe subdelegare  posse  causae  cognitionem;  posita  autem  facultate 
subdelegandi  unum  articulum  jurisdictionalem,  non  videretur  quo- 
modo delegatus  non  posset  etiam  alios,  ac  proinde  totam  causam 
delegare. 

13.  Quaestio  3a.  Quinam  possunt  esse  judices  delegati.  — In 
genere  illi  omnes  possunt  esse  judices  delegati  qui  capaces  sunt 
jurisdictionis  ecclesiasticae  exercendae,  quique  ad  eam  exercendam 
idonei  sunt.  Hinc  in  alterutro  capite  deficientes,  delegari  non  pos- 
sunt. Haec  praecipue  valent  de  judicibus  ordinariis  inferioribus  quia 
eorum  delegatio  in  jure  non  alligatur  alicui  coetui  personarum.  Hinc 
Episcopi  causas  videndas  ac  definiendas  committere  possunt  simplici 
Clerico,  dummodo  prudens  sit  ac  instructus  in  jure  quod  explicare 
debet  arg.  c.  7.  de  Off.  Ordin.  (I.  16)  in  6°.  Animadvertendam 
vero  est,  judicem  ordinarium  Papa  inferiorem  posse  utique  aliquam 
causam  propriae  jurisdictionis  delegare  personae  sibi  non  subditae, 
si  hcec  velit,  at  eam  non  posse  cogere  ad  delegationis  munus  sus- 
cipiendum. Extra  enim  territorium  jus  dicenti,  idest  in  casu  nostro 
imperanti,  impune  non  paretur.  Cap.  ult.  de  Const.  (I.  2)  in  6®. 

14.  In  specie  aliquid  dicendum  de  personis  delegandis  a.  S.  Sede. 
Supremus  Pontifex  quamvis  ex  certa  scientia  possit  non  solum  sim- 
plici Clerico,  sed  etiam  laico  sub  forma  privilegii  Apostolici  in  ali- 
qua causa  peculiari  committere  jurisdictionem,  ceu  notat  Glossa 
in  oap.  2.  «Decernimus»  de  Judiciis  (II.  1),  quam  Doctores  sequun- 
tur; tamen  ex  dispositione  c.  11.  de  Rescr.  (I.  3)  in  6°.  nulli  com- 
mittendae sunt  causae  auctoritate  literarum  Sedis  Apostolicse  vel  Le- 
gatorum ejusdem  videndae,  nisi  personis  constitutis  in  dignitate  aut 
personatum  habentibus,  aut  saltem  Canonicis  Ecclesiae  Cathedralis. 
Quibus  personis  ex  Clem.  2.  de  Rescr.  (I.  2)  adjungendi  sunt  Pi- 
caria# generalis  Episcopi  et  Priores  Conventuales ; quia  etiam  hi 
censentur  esse  in  dignitate.  Designantur  autem  praedictae  personae 
in  jure  ad  hujusmodi  officium  tum  ob  honorem  Apostolicse  Sedis, 
quam  delegatus  repraesentat,  tum  praesertim  ob  praesumptam  scien- 
tiam et  honestatem  harum  personarum.  — Haec  qualitas  dignitatis 
etc.  quae  in  judice  delegato  necessaria  est,  ab  aliquibus  uti  neces- 
saria habita  est  etiam  in  suhdelegato.  At  invaluit  deinde  senten- 
tia contraria.  Nam  qualitas  dignitatis  in  delegato  S.  Sedis  requi- 
ritur praesertim,  quia,  cum  summus  Pontifex  regulariter  non  co- 
gnoscat omnes  Clericos  singularum  Dioecesium,  hinc  ad  officium  de- 

legati  designat  eas  personas,  quas  ex  scientia  et  aliis  qualitatibus 
praesumptis  idoneas  reputat.  Delegatus  vero  qui  subdelegatum 
agnoscit,  procedit  ex  scientia  certa,  non  antem  ex  .scientia  et  qua- 
litatibus praesumptis.  Hinc  delegatus  potest  etiam  personam  non 
qualificatam,  dummodo  idonea  sit,  subdelegare. 

15.  Concilium  vero  Tridentinum  in  c.  10.  sess.  25.  de  Ref. 
renovavit  Bonifacii  VIII.  decretum  relatum  in  cit.  cap.  11.  de 
Bescr.  (I.  3)  in  6°.  atque  ut  S.  Sedes  tutior  sit  de  scientia  et  probi- 
tate judicum  delegatorum,  pro  causis  extra  Urbem  judicandis,  statuit 
ut  in  Synodis  provincialibus  aut  dicecesanis  pro  quaque  DiflBcesi 
quatuor  aut  plures  persome  qualitatibus  a Bonifacio  designatis  in- 
structae et  alioquin  idoneae  determinentur,  quorum  nomina  Epis- 
copi statim  transmittere  debent  Pontifici,  quibus  personis,  non  ex- 
clusis tamen  ordinariis  locorum,  committantur  cognoscendae  et  de- 
finiendae causae  a Sede  Apostolica,  a Nuntiis  vel  Legatis  Apostolicis, 
ita  ut  delegationes  aliis  judicibus  factae  censeantur  subreptitice. 
Quod  si  aliquem  ex  designatis  interim  mori  contigerit,  Ordinarius 
loci  cum  Capituli  consilio  unum  substituere  debet  in  ejus  locum, 
usque  ad  futuram  provincialem  vel  dioecesanam  synodum.  Judices 
hujusmodi  dicuntur  synndales.  Ex  resolutione  autem  S.  C.  C.  in 
Januenei  mensis  Martii  1601.  Judices  synodales  ante  delegationem 
Pontificis  aut  Legati  vel  Nuntii  Apostolici  nullam  obtinent  juris- 
dictionem ; immo  post  acceptam  delegationem  in  exercitio  potestatis 
delegatae  Episcopi  notarium  assumere  debent  in  causae  cognitione, 
ceu  resolutum  est  in  Alben.  15.  Jan.  1656. 

16.  Hac  in  re  Bened.  XIV.  die  26.  Aug.  1741.  edidit  Con- 
stitutionem quie  incipit  ‘Quamvis  patervm  in  qua  inculcat  ea 
omnia  quae  a Bonifacio  VIII.  et  in  Tridentino  statuta  fuerant  circa 
designationem  personarum  quibus  committenda  est  delegatio  apo- 
stolica, simulque  decernit  ut  in  hypothesi  qua  Concilium  vel  pro- 
vinciale vel  dioecesanum  non  celebratur,  Archiepiscopi  et  Episcopi 
interim  cum  consensu  Capitulorum  suorum  judices  eligant,  et  no- 
mina eorum  in  Albo  redacta  Summo  Pontifici  remittant,  et  si  mori 
aliquem  contingat  , alios  cum  consilio  Capituli  sufficiant,  suffectos- 
que  eidem  Sum.  Pontifici  statim  denuncient. 

17.  Haec  vero  lex  Bonifacii  et  Tridentini  confirmata  a Bene- 
dicto XIV.  ita  est  intelligenda  ut  semper  salva  sit  auctoritas  S.  Sedis 
ex  certa  scientia  delegandi  etiam  alias  personas  praeter  illas,  quae 
in  eadem  lege  designantur.  Animadvertendum  vero  est,  hodiernis 

temporibus  causas  S.  Sedi  delatas  regulariter  omnes  a Congre- 
gationibus Romanis  definiri,  adeoque  admodum  infrequentes  esse 
casus  delegationis  quaestionum  extra  Urbem;  literas  vero  aposto- 
licas  et  rescripta  pro  executione  committi  Ordinariis  locorum.  Ita 
se  habet  hodie  ordinaria  praxis  S.  Sedis. 

18.  De  officio  Judicis  delegati.  — Officium  judicis  delegati 
idem  sonat  ac  obligatio  ejusdem,  et  complectitur  ea  quae  ipse  obser- 
vare tenetur,  ut  munere  sibi  commisso  rite  fungatur.  Officium  scilicet 
respicit  modum  quo  delegatus  potestatem  suam  exercere  debet.  In 
exponendis  iis  quae  sunt  officii,  primum  ea  exhibebimus  quae  in 
genere  officium  ipsum  attingunt  sive  unus  sit  judex  delegatus  sive 
plures;  deinde  de  officio  judicis  delegati  in  specie,  et  praesertim  si 
plures  fuerint  delegati  judices. 

19.  1".  obligatio  ratione  officii  est,  ut  delegatus  judex  nullo 
modo  sese  immisceat  in  negotio  vel  causa,  antequam  mandatum  de- 
legationis receperit.  Et  si  sermo  sit  de  delegatione  Summi  Ponti- 
ficis, requiritur  ut  literae  delegationis  eidem  delegato  fuerint  oblatae 
c.  12.  de  Appell.  (II.  28),  Extr.  1.  de  Elect.  §.  «Sane»  inter  Comm. 
et  auctores  commnniter.  Nam  licet  dici  forsitan  possit  delegationem 
habitu  incipere  a die  factae  commissionis;  tamen  exercitium  juridicum 
delegationis  suscipere  non  potest  delegatus,  nisi  communicationem 
mandati  in  forma  authentica  habuerit;  nec  proinde  sufficit  privata 
notitia,  etiam  ceteroquin  certa  factae  delegationis.  Hinc  etiam  pro- 
cessus incoeptus  non  valet,  et  reclamante  alterutra  parte  pro  infecto 
habetur,  nec  vires  iterum  acquirit  supervenientibus  inde  literis  dele- 
gationis. Haec  vero  dispositio  juris  constituta  est,  ad  fraudes  prae- 
cavendas. Ratio  vero  juridica  est,  quia  delegatio  in  jure,  cum 
extraordinariam  potestatem  secumferat,  c.  31.  h.  t non  praesumitur, 
sed  legitimo  modo  probanda  est,  secus  impune  partes  non  ob- 
temperant. 

20.  Et  si  sermo  sit  de  delegato  Principis,  tepetur  ipse  ante- 
quam jurisdictionem  exercere  incipiat,  Ordinario  loci  suae  delega- 
tionis literas  ostendere,  quas  si  tradere  recusaverit,  poterit  Ordi- 
narius eidem  resistere,  quemadmodum  docent  auctores  interpre- 
tantes c.  31.  h.  t.  Inter  alios  consulatur  Fagnanus  com.  in  id.  cap. 

Porro  delegatio  ab  Ordinario  qui  sit  Principe  inferior,  fieri 
potest  etiam  absque  literis  delegationis,  et  cum  de  ea  nihil  in 
specie  statutum  sit,  probari  potest  etiam  per  testes  juxta  disposi- 
tionem generalem  cap.  10.  de  Fide  Instrum.  (II.  22)  §.  «porro». 

21.  2*.  obligatio  Judicis  delegati  est  ut  tenorem  servet  et  limi- 
tes mandati  delegationis,  c.  22.  de  Rescr.  (1.  3).  Tantum  enim  potest, 
quantum  ei  conceditur.  Hinc  si  forma  specialis  procedendi  fuerit 
imposita,  eam  sequatur  oportet,  si  vero  solummodo  fuerit  deman- 
data jurisdictio,  formam  juris  communis  judex  delegatus  servabit. 
Quid  vero  si  fuerit  designatus  locus  ubi  causam  videat?  Si  locus 
designatus  non  fuerit,  causa  videnda  erit  intra  provinciam  ubi 
partes  commorantur.  Si  locus  fuerit  a delegante  designatus,  ibi 
causam  videbit,  c.  11.  de  Rescr.  (I.  3)  in  6°.  §.  4.  At  posita  designatione 
loci,  si  locus  hic  tutus  non  sit,  ut  eo  partes  conveniant,  alibi  intra 
provinciam  partium  poterit  causam  judex  pertractare,  c.  13.  h.  t-. 
in  6°.  Pariter  ex  partium  consensu  poterit  judex  locum  juris- 
dictionis exercendae  immutare  cit.  c.  11.  de  Rescr.  in  6.  §.  4. 
Locus  enim  in  commodum  partium  videtur  designatus. 

22.  In  tenore  rescripti  inspici  etiam  debet  tempus,  intra  quod 
delegatus  debeat  negotium  absolvere.  Si  tempus  determinatum  non 
sit  in  mandato,  utile  tempus  censetur  esse  annus  c.  26.  h.  t.  Quod 
si  tempus  determinatum  fuerit,  intra  illud  debebit  judex  causam 
definire.  Si  quaeratur  vero  utrum  intra  annum,  aut  intra  tempus 
definitum  in  mandato  teneatur  judex  sententiam  proferre,  aut  etiam 
teneatur  illam  executioni  demandare,  respondendum  est,  primam 
sufficere;  quia  judicis  proprie  officium  est  sententiam  dicere,  et  mu- 
nere suo  functus  est,  cum  judicium  tulit;  executio  enim  et  potest 
per  alium  magistratum  fieri,  atque  per  appellationem  in  devolutivo 
simul  cum  suspensivo  potest  retardari.  Transacto  autem  tempore 
legitimo,  judex  delegatus  sententiam  vi  delegationis  proferre  non 
potest,  ceu  notat  Gloss.  in  c.  26.  h.  t.  cit.  v.  «annum».  Poterit  vero 
ex  consensu  partium  jurisdictio  prorogari,  si  jurisdictio  non  in  publi- 
cum bonum  et  ob  causam  publicam,  sed  in  bonum  partium  fuerit 
delegata.  Prorogatio  autem  facienda  est,  antequam  tempus  legi- 
timum exspiret.^ 

23.  3a.  obligatio  est,  ut  partium  probationes  ac  legitimas  ex- 
ceptiones admittere  debeat  delegatus,  ceu  expresse  docet  c.  13. 
h.  t.  Quid  vero  si  in  mandato  addatur  clausula  ‘quacumque  ex- 
ceptione remota’?  Alex.  III.  in  hoc  cap.  13.  praefatae  clausulae 
eam  vim  concedere  videtur,  ut  excludantur  omnes  etiam  rationales 
exceptiones;  ait  enim,  easdem  exceptiones  a judice  delegato  esse 
recipiendas  ‘nisi  exprimatur  in  literis  quod  nullae  debeant  exce- 
ptiones admitti’.  Verum  inde  idem  Alexander  adnotat,  clausulam 

de  non  admittendis  exceptionibus  rationabilibus  practice  esse  im- 
possibilem ; jamque  subdit,  neque  nos  neque  antecessores  nostros 
clausulam  hanc  expressisse.  Quare  cum  ex  naturali  jure  reo  con- 
cedatur justa  defensio,  per  enunciatam  clausulam  utique  prohi- 
bentur exceptiones  futiles  et  irrationales,  quae  diu  contra  juris  inten- 
tionem protraherent  causae  definitionem;  non  interdicuntur  vero  ex- 
ceptiones, quae  rerum  probationi  et  veritati  ad  amussim  respondent. 

24.  4.""1  officium  judicis  est  sententiam  latam  exeeutioni  man- 
dare. Qua  in  re  notandum  est,  judicem  delegatum  ab  Ordinario 
qni  sit  Pontifice  Rom.  inferior,  regulariter  ipsi  mandanti  execu- 
tionem  remittere;  delegatum  vero  Rom.  Pontificis  ex  c.  7.  h.  t. 
eandem  exsecutionem  Ordinariis  locorum  committere.  Quod  si  Or- 
dinarius sententiam  exsequi  recuset,  vel  ex  dispositione  c.  28.  h.  t. 
§.  4.  poterit  delegatus  eum  cogere  ad  exequendain  sententiam,  et 
Ordinarius  parere  debebit,  quamvis  arbitretur  opinabiliter  sen- 
tentiam esse  injustam,  dummodo  non  agatur  de  aperta  injustitia, 
quae  potius  spolium  dici  potest;  vel  per  seipsum  sententiam  dele- 
gatus exequi  poterit,  c.  7.  h.  t 

25.  In  specie  modo  agendum  est  de  officio  plurium  simul  de- 
legatorum judicum.  Pluribus  judicibus  eadem  causa  videnda  et  de- 
cernenda committi  potest,  et  exempla  offeruntur  in  capp.  2.,  16., 
22.  et  23.  h.  t.  Et  1°.  quidem  haec  delegatio  fieri  potest  pluribus 
ita  ut  quoad  causam  definiendam  tota  in  singulis  resideat  jurisdictio, 
ita  scilicet  ut  quisque  per  se  causam  possit  decerpere.  Quo  in  casu 
plures  dicuntur  constitui  judices  in  solidum.  Item  2°.  delegatio 
pluribus  fieri  potest  ita  ut  non  totaliter  ad  singulos  spectet,  sed 
simul  omnes  procedere  debeant;  quo  in  casu  dicitur  tributa  dele- 
gatio collegio  cuidam  personarum  quae  collegialiter  causam  definire 
tenentur. 

Cum  plures  delegantur  judices  cum  jurisdictione  totali  in 
solidum,  bonum  partium  consideratur,  idest  expedita  causae  cognitio, 
inter  plures  enim  designatos  judices  aliquis  saltem  causae  cognitio- 
nem cito  aggredietur.  Hinc  ille  hanc  cognitionem  assumit  et  pro- 
sequitur, qui  prior  causam  occupat.  Ille  vero  censetur  causam 
occupasse  qui  acceptis  literis  a partibus,  mandatum  edit  citationis 
partibus  intimandae.  Caeteri  vero  designati  judices  non  possunt  in 
inchoato  negotio  sese  immiscere,  nisi  qui  illud  tractare  aggressus 
est  infirmitate  vel  alia  justa  causa  impediatur,  vel  nolit  expresse, 
aut  malitiose  recuset  in  negotii  executione  procedere.  Quod  si  quae- 

ratur  quaenam  sit  formula,  quae  delegationem  pluribus  factam  in 
solidum  exprimat,  eam  dicimus  esse  qua,  licet  plures  designentur 
judices,  tamen  conceditur  facultas  ut  unus  etiam  ex  designatis  ne- 
gotium exsequi  possit.  Tota  haec  theoria  exhibetur  in  c.  8.  h.  t.  in  6°. 

26.  Delegatio  si  pluribus  judicibus  fiat  ut  collegialiter  pro- 
cedant, negotium  seu  causa  debet  ab  omnibus  pertractari  ac  de- 
finiri, ita  ut  si  ab  uno  tantum  aut  aliquibus  sententia,  aliis  absen- 
tibus et  non  auditis,  proferatur,  nullius  sit  roboris.  Hanc  nobis 
exhibent  doctrinam  cc.  16.  et  42.  h.  t.  et  L.  Vero  ff.  de  re  judicat. 
Immo  adeo  actus  collegialis  necessarius  reputatur,  ut  nec  citatio 
valeat,  nisi  omnium  nomine  et  ab  omnibus  delegatis  judicibus  in- 
timetur, secns  citatus  obtemperare  non  tenetur.  Arg.  c.  22.  h.  t. 
in  prine,  et  gloss.  ibi  v.  «Teneatur». 

27.  Quid  vero  si  causa  commissa  fuerit  sub  hac  formula:  ut 
omnes  videant,  quod  si  omnes  interesse  nequeant,  duo  vel  tres  ipsi 
videant?  Ex  dispositione  c.  21.  h.  t §.  1.  praesentes  duo  vel  tres  cau- 
sam videbunt,  dummodo  probetur  canonicis  regulis  vel  per  certum 
nuncium  ostendatur,  absentes  vel  absentem  aut  non  posse,  aut  nolle 
accedere  ad  causam  cognoscendam  et  definiendam.  Idem  quoque 
dicendum  si  causa  committatur  duobus  cum  clausula  ut  si  ambo 
interesse  nequiverint,  unus  nihilominus  causam  decernat  c.  21.  §.  2. 

28.  Quid  vero  si  causa  pluribus  fuerit  commissa  ita,  ut  omnes 
videant,  et  unus  demoriatur?  Videtur  hac  in  re  diversa  dispo- 
sitio cap.  14.  et  cap.  42.  L t.  Nam  in  c.  14.  judicium  a suc- 
cessore judicis  demortui  emissum  cum  alio  judice  superstite  susti- 
netur; in  cap.  vero  42.  traditur  penitus  exspirare  officium  et  juris^ 
dictionem  delegatam  etiam  relate  ad  superstitem.  Verum  oppositio 
omnis  disparet,  si  animadvertatur  diversa  species  capitum.  Nam 
in  c.  14.  sermo  est  de  delegatione  facta  expressis  nominibus  loco- 
rum et  non  personarum ; idest  delegatio  facta  fuerat  duabus  digni- 
tatibus, ita  ut,  demortua  persona,  quae  imam  habebat  ex  illis  digni- 
tatibus, non  censeretur  finita  delegatio,  sed  ea  in  successorem  trans- 
iret. In  cap.  vero  42.  agitur  de  delegatione  facta  pluribus  designatis 
personis,  quarum  una  demortua,  jurisdictio  concessa  omnibus  per 
modum  unius  desinere  debebat.  Duplex  ergo  infertnr  ex  duobus 
hisce  capitibus  principium  de  duratione  jurisdictionis  collegii  dele- 
gatorum in  casu  quo  unus  de  collegio  deficiat. 

29.  Haec  de  commissa  pluribus  delegatione.  Quid  si  ex  literis 
delegationis  non  appareat  utrum  in  solidum  concessa  fuerit,  vel 

solummodo  ut  collegialiter  exerceatur?  In  dubio,  cum  agatur  de 
singulari  causa  videnda  et  decernenda,  praesumitur  Judicem  Ordi- 
narium voluisse  eam  pluribus  committere;  quia  praesumitur  plnres 
melius  et  tutius  procedere  in  causae  alicujus  definitione.  Morem 
etiam  Apostolicae  Sedis  fuisse  tradit  Ccelestinus  III.  in  c.  21.  h.  t. 
§.  1.  ut  causae  facilius  et  libentius  duobus  quam  uni,  tribus  quam 
duobus  delegarentur. 

30.  De  potestate  judicis  delegati.  — Judex  delegatus 
habet  veram  potestatem  qua  efficaciter  causam  sibi  commissam  co- 
gnoscat, quaestionem  decernat  et  ad  effectum  perducat.  Quare  non 
solum  habet  simplicem  jurisdictionem,  sed  etiam  mixtum  imperium, 
idest  jurisdictionem  cum  congrua  poenarum  coercitione.  Et  quidem 
hanc  potestatem  non  solum  exercere  potest  in  ipsas  partes  conten- 
dentes, sed  etiam  circa  personas  extraneas  et  in  mandato  non  designa- 
tas, cc.  1.  et  7.  h.  t.  Quare  vocare  potest  coram  se  partes,  et  testes, 
et  prohibere  potest  comminatis  censuris  omnes  illos  qui  exercitio 
suae  jurisdictionis  obstacula  objiciunt.  Attamen  ut  delegatus  circa 
extraneas  personas  jurisdictionem  exerceat,  necesse  est  ut  personae 
hujusmodi  auctoritati  delegantis  subjiciantur.  Quare  delegatus  Rom. 
Pontificis,  eo  quod  Rom.  Pontifex  praeest  toti  Ecclesiae,  potest  suam 
auctoritatem  exercere  quoad  omnes  fideles.  At  ex  c.  28.  h.  t.  cum 
personis  in  dignitate  constitutis  delegatus  Apostolicus  in  exercitio 
coactivae  potestatis  mitius  procedere  debet.  Potest  insuper  dele- 
gatus Rom.  Pontificis,  uti  vidimus,  exigere  ab  ordinariis  ut  suam 
sententiam  executioni  mandent.  — Hac  etiam  in  re  praestat  referre 
sanctionem  Const.  Pii  IX.  € Apostolicae  Sedis»,  in  qua  inter  excom- 
municationes speciali  modo  S.  Sedi  reservatas  sub  n.  8.  exhibetur 
excommunicatio  latae  sententiae  contra  ‘recurrentes  ad  laicam  po- 
testatem ad  impediendas  literas  vel  acta  quaelibet  a Sede  Apo- 
stolica  vel  ab  ejusdem  Legatis  aut  delegatis  quibuscumque  pro- 
fecta, eorumque  promulgationem  vel  executionem  directe  vel  in- 
directe prohibentes,  aut  eorum  causa  sive  ipsas  partes  sive  alios 
laedentes  vel  perterrefacientes’.  Per  acta  a Sede  Apostolica  pro- 
fecta designantur  acta  non  solum  quae  immediate  a Summo  Ponti- 
fice proficiscuntur,  sed  etiam  quae  a Se.  ER.  Congregationibus  pro- 
veniunt» ex  rescripto  S.  C.  Inquisitionis,  d.  13.  (14.)  Januarii  1892. 

31.  De  appellatione  a sententia  judicis  delegati.  — In  genere 
datnr  facultas  appellandi  a sententia  judicis  delegati  vel  subdele- 
gati ; nam  appellatio  consideratur  ceu  species  defensionis,  quae  nulli 

deneganda  est,  c.  16.  de  Appellation.  (II.  28).  Si  ordinarias  cansam 
commisit  judici  delegato,  a sententia  hujus  appellandum  est  ad  dele- 
gantem vel  ad  ejus  successorem  in  officio  L.  1.  «Imperatores»  §.  1.  ff. 
de  Appell.  quia  appellatio  procedit  ab  inferiore  ad  superiorem. 
Ob  hanc  rationem  a sententia  delegati  Romani  Pontificis  appellan- 
dum est  ad  ipsum  Pontificem,  non  autem  ad  ordinarium  loci  ubi 
causa  nata  est,  vel  decernitur.  Nam  quoad  negotium  seu  causam, 
quae  in  mandato  delegationis  summi  Pontificis  continetur,  potestas 
delegati  vincit  potestatem  ordinarii  localis,  c.  11.  h.  t Si  delegatus 
subdelegavit  totam  causam,  cum  sese  expoliaverit  jurisdictione, 
censetur  uti  extraneus  a negotio,  et  tota  relatio  incipit  esse  inter 
delegantem  priorem  et  subdelegatum.  Hinc  a sententia  hujus  sub- 
delegati  appellatur  ad  delegantem  c.  27.  h.  t.  §.  «porro».  Quod  si 
delegatus  solam  aliquam  partem  jurisdictionis,  idest  aliquem  arti- 
culum jurisdictionalem  subdelegavit,  cum  sententia  ab  ipso  dele- 
gato adhuc  procedere  censeatur,  a partiali  judicio  subdelegati  ap- 
pellatur ad  delegatum  c.  18.  h.  t,  c.  7.  h.*  t.  in  6°.  et  Leg.  ult 
Cod.  Qui  pro  sua  jurisdid. 

32.  Quid  vero  si  in  mandato  Rom.  Pontificis  adjecta  sit 
clausula  ‘quacumque  appellatione  remota'*.  Non  loquimur  de  ca- 
sibus in  jure  communi  descriptis  prout  sunt  causae  visitationis  vel 
correctionis  morum  in  quibus  Episcopus  procedit  etiam  tanquam 
S.  Sedis  delegatus,  nec  executio  mandatorum  ejus  potest  retardari; 
qua  de  re  agit  Tridentinum  sess.  24.  c.  10.  de  Ref.  In  hisce  ca- 
sibus appellatio  servabitur  tantum  in  devolutivo,  nunquam  vero  in 
suspensivo.  Igitur  clausulam  hanc  consideramus  adjectam  mandato 
delegationis  quae  fiat  ab  homine.  Animadvertimus  vero  adjicere  eam 
non  posse  Ordinarium  Pontifice  inferiorem;  quia  non  potest  ipse 
juri  communi  resistere,  quod  parti  quae  in  judicio  succumbit  con- 
cedit facultatem  appellandi  c.  27.  h.  t.  §.  1.  et  expresse  docet 
Glos,  in  c.  27.  h.  t.  v.  ‘provocationis’  innixa  L.  5.  ff.  in  fin.  A 
quibus  appellare  non  licet.  Pariter  sermo  non  est  de  appellatio- 
nibus frivolis,  seu  frustratoriis;  eas  enim  nullo  modo  esse  attenden- 
das docet  c.  53.  de  Appell.  (II.  28). 

Loquimur  vero  de  appellationibus,  quae  procedunt  ex  probabili 
gravamine  quod  aliquis  ex  sententia  prolata  a delegato  patiatur. 
Quo  in  casu  clausula  eam  vim  habere  videtur,  ut  absolute  non  pro- 

*)  De  hac  quaestione  agemus  etiam  in  lib.  II.  tit.  De  Appellationibus. 

hibeat  appellationem  et  a fortiori  querelam  seu  recursum  ad  dele- 
gantem Pontificem.  Etenim  in  cit.  c.  53.  de  Appell.  traditur  gravamen 
acceptum  a sententia  prolata  ex  delegatione  in  qua  appellatio  inter- 
dicebatur, posse  per  superiorem  emendari;  verum  prohibitio  appel- 
lationis effectum  suspensionis  in  exsequenda  sententia  impedit;  idest 
posita  praefata  clausula  in  mandato,  delegatus  qui  sententiam  pro- 
tulit, potest  appellationem  spernere  absque  periculo  spolii,  et  propriam 
sententiam  executioni  mandare.  Haec  vero  dispositio  locnm  non  obti- 
net, si  delegatus  a principe  cum  cit  clausula,  alteri  snbdeleget  cau- 
sam videndam;  idest  a sententia  subdelegati  potest  proponi  appel- 
latio, non  obstante  praedicta  clausula.  Cujus  rei  ratio  est,  quia 
delegatus  non  potest  subdelegare  cum  clausula  remota  appellatione, 
c.  27.  h.  t.  §.  «Si  vero».  Privilegium  enim  esse  videtur  solius  Prin- 
cipis, quod  Princeps  delegato  suo  non  tribuit.' 

33.  Quibus  modis  cesset  potestas  et  officium  judicis  delegati. 
— ln"  modus  est  mors  ipsius  delegati;  mors  enim  omnia  solvit; 
nec  transit  ad  haeredes  L.  mandatum  ff.  mandati.  Hic  vero  mo- 
dus cessationis  locum  obtinet  cum  delegatio  fuerit  facta  personas, 
quaeque  dicitur  personalis,  c.  42.  h.  t.  Secus  vero  tenendum  est,  si 
delegatio  facta  fuerit  officio,  seu  dignitati,  ex.  gr.  Archiepiscopo 
Toletano,  quin  nomen  exprimatur  c.  14.  h.  t.  Officium  enim  et 
dignitas  perseverant  in  successore  defuncti.  Quid  vero  si  expri- 
meretur simul  nomen  personae  et  dignitas  Delegati,  ex.  gr.  Petro, 
Archiepiscopo  Bononiensi  ? Dubitari  potest  de  natura  jurisdictionis 
commissae.  Hinc  ex  subjecta  praesertim  materia  et  ex  adminiculis 
esset  dignoscenda  voluntas  delegantis.  Quod  si  omnibus  perpensis, 
adhuc  dubium  perseveraret,  potius  pro  personali  quam  pro  reali 
pronuuciandnm  foret,  ac  proinde  dicendum  esset  delegationem  ces- 
sasse cum  morte  delegati.  Cujus  conclusionis  ratio  ex  conceptu 
juridico  delegationis  derivat,  quae  odiosa  censetur,  ac  proinde  stri- 
ctae interpretationis.  Id  quod  logica  quoque  interpretatione  fulcitur; 
nam  dignitas  (Archiepiscopus  Bononiensis)  restringitor  nomine  per- 
sonae (Petrii. 

34.  2"  modus  quo  jurisdictio  delegata  exspirat  est  per  mor- 
tem delegantis,  re  adhuc  integra,  c.  30.  h.  t.  Cum  enim  judex 
delegatus  auctoritatem  jure  proprio  non  habeat  in  negotio  vel  in 
causa,  sed  solummodo  ex  mandato  alterius;  ejns  jurisdictio  cense- 
tor adhaerens  personae  delegantis,  quoadusque  delegatus  suum  non 
fecerit,  idest  quoadusque  delegatus  non  fuerit  constitutus  verus 

judex  in  causa.  Hinc  re  integra,  demortuo  delegante,  cessat  etiam 
potestas  delegati;  quia  hic  nondum  fecerat  suam  potestatem.  Cnm 
vero  negotium  legitime  inchoaverit  judex  delegatus,  illud  fecit 
suum,  et  per  hoc  constituitur  verus  jndex  in  causa.  Unde  mini- 
sterio legis  ob  bonnm  publicum  perpetuatur  ejns  jurisdictio  usque 
ad  negotii  complementum,  perinde  ac  si  viveret  delegans. 

35.  Quando  vero  res  amplius  non  censeatur  integra  et  nego- 
tium juridice  incoeptum  quoad  rescripta  justitiae,  seu  quoad  nego- 
tium judiciale,  de  qno  agitur  in  titulo  praesenti,  determinatur  ex 
cc.  19.  et  20.  h.  t.  quae  capita  explicavimus  in  tit.  De  Rescrip.  (I.  3) 
et  ostendimus  antiquitus  servatam  fuisse  dispositionem  c.  19.  quod 
est  Ludi  III..  ut  nempe  res  desineret  esse  integra  per  litis  con- 
testationem, deinde  vero  praevaluisse  et  vigere  sententiam  c.  20. 
quod  est  Urbani  III.  ut  nempe  edito  citationis  edicto  res  non  cen- 
seatur amplius  esse  integra.  Quod  de  morte  delegantis  dictum  est, 
dici  etiam  debet  de  ejusdem  renunciatione  et  depositione. 

36.  3US.  modus  est  revocatio  mandati,  .quae  fieri  potest  a de- 
legante re  adhuc  integra.  Immo  etiam  re  non  amplius  integra 
revocari  posse  jurisdictionem  delegati,  tuentur  Doctores.  Verum 
exceptio  ponitur  quoad  subdelegatum.  Delegatus  scilicet  qui  sub- 
delegavit  totum  negotium,  vel  totam  causam,  non  potest  revocare 
jurisdictionem  statim  ac  subdelegatus  negotium  inchoaverit,  idest 
re  non  integra,  potest  vero  re  integra:  c.  37.  h.  t.  et  c.  7.  h.  t. 
in  6°.  Ratio  est,  quia  delegatus  universum  alteri  committens  ne- 
gotium videndum,  jurisdictionem  totam  amittit,  et  quasi  extraneus 
redditur  a negotio.  Quod  si  non  totam  jurisdictionem  subdelega- 
verit  delegatus,  sed  partem  solummodo,  idest  aliquem  articulum 
jurisdictionalem,  poterit  jurisdictionem  etiam  re  non  integra  ad  se 
revocare;  quia  delegatus  censetur  adhuc  dominus  causae,  et  ipse  est 
qui  recipit  appellationem  a sententia  circa  articulum  peculiarem 
lata  a subdelegato.  Revocatio  autem  fieri  debet  legitimo  modo,  et 
partibus  collitigantibus  in  re  judiciali  est  pandenda. 

37.  4°.  Cessat  jurisdictio  delegata  completo  negotio  vel  causa 
finita.  Censetur  vero  causa  finita  cum  sententia  fuerit  executioni 
commissa,  vel  in  statu  reperiatur  executionis,  id  est  munita  fuerit 
mandato  executionis  c.  9.  h.  t Nec  protrahitur  jurisdictio  eo  quod 
appellatione  interposita,  executio  forte  impeditur.  Nam  vi  pristinae 
commissionis  judex  delegatus  non  poterit  causam  a se  definitam 
iterum  videre;  idem  enim  judex  eandem  causam  bis  non  videt 

L.  55.  ff.  De  re  judicata.  Praeclara  dispositio  legis  hujus  est  ad 
modum  principii  juridici,  quod  applicatur  non  solum  judici  ordi- 
nario, sed  etiam  delegato.  ‘Judex’,  ait  ICtus,  ‘posteaquam  semel 
dixit  sententiam,  judex  esse  desinit.  Et  hoc  jure  utimur  ut  judex 
qui  semel  vel  pluris  vel  minoris  condemnavit,  amplius  corrigere 
sententiam  suam  non  possit.  Semel  enim,  male  seu  bene,  functus 
est  officio  suo’.  Concordat  L.  1.  C.  Sententiam  rescindi  non  posse. 
Ubi  eadem  dispositio  extenditur  ad  successorem  in  officio  judicis. 
Nec  obstat,  sententiam  latam  fortasse  esse  injustam;  nam  judex 
appellationis  emendabit  errorem. 

38.  Jurisdictio  delegati  etiam  cessat,  si  delegatus  post  inspec- 
tas literas  decretum  tulit  de  earundem  nullitate  ob  vitium  quo 
laborant.  Hinc  non  potest  deinde  mutato  consilio  negotii  sibi  com- 
missi expeditionem  aggredi,  sed  novum  requiritnr  mandatum.  Per 
decretum  enim  delegatus  functus  est  munere  suo.  Ad  rem  facit 
c.  38.  h.  t. 

Quod  de  judice  proprie  dicto  exposuimus,  applicari  etiam  debet 
simplici  executori,  qui  nempe  nudum  ministerium  habet.  Hic  sci- 
licet cessat  ab  officio  suo,  facta  sive  valide  sive  invalide  execu- 
tione  commissi  ministerii.  Hinc  si  invalida  fuerit  executio,  aliae 
sunt  exposcendae  literae  delegationis  et  aliae  obtinendae  facultates 
a mandante. 

39.  5°.  Cessat  jurisdictio  delegata  lapsu  praefixi  temporis  nisi 
ex  partium  consensu  jurisdictio  prorogetur  c.  4.  h.  t.  Tempus  autem 
decurrit  a die  factae  praesentationis,  c.  12.  de  Appell.  (II.  28);  et 
prorogatio,  ut  valeat,  debet  fleri  tempore  utili,  idest  antequam 
penitus  labatur  praefixus  terminus.  Etenim  post  elapsum  termi- 
num mandatum  prorsus  exspirat,  et  quemadmodum  adnotat  Abbas 
in  cit.  c.  4.  h.  t.  n.  7.  prorogari  non  potest  quod  amplius  non  est. 

40.  Potest  etiam  cessare  delegati  jurisdictio  recusatione  legi- 
time proposita  ob  suspicionem  in  personam  judicis  cadentem.  Judex 
vero  suspectus  non  confundatur  cum  judice  qui  revera  noxius  est, 
qui  tanquam  indignus  removetur,  sed  suspectus  est  qui  ob  aliquam 
relationem  cum  causa,  vel  cum  adversa  parte  dubium  ingerit,  an 
fortasse  observaturus  non  sit  justitiae  rigorem.  Species  judicis 
suspecti  in  ipsis  canonibus  traduntur:  Ex.  gr.  1#.  si  delegatus  factus 
fuerit  dominus  adversae  partis  litigantis  c.  17.  h.  t.  — 2°.  Si  de- 
legatus sit  consanguineus  vel  affinis  vel  admodum  familiaris  ad- 

versae  partis  c.  25.  h.  t.  Ex  quo  capite  eruitur,  non  solum  ante 
litis  contestationem  recusari  posse  judicem,  sed  superveniente  causa 
suspicionis,  ex.  gr.  si  factus  fuerit  inimicus  alterutrius  partis, 
etiam  post  litis  contestationem  posse  recusari.  Intimari  autem  ju- 
dici delegato  debet  recusatio  c.  12.  §.  ult.  de  appell.  (II.  28).  Secus 
enim  legitime  exercet  jurisdictionem  sibi  commissam.  Hinc  si  recu- 
satio non  .fuerit  canonice  proposita,  poterit  judex  delegatus  absque 
periculo  nullitatis  actorum  prosequi  causae  cognitionem.  Immo  si 
ante  recusationem  delegatus  a Papa  subdelegaverit  totam  causam, 
haec  subdelegatio  sustinetur  c.  6.  h.  t.  in  6°.  Diximus  totam  causam ; 
quia  per  hanc  subdelegationem  delegatus  amittit  jurisdictionem. 
Hinc  si  solummodo  articulum  quemdam  jurisdictionalem  alteri  com- 
miserit, adhuc  poterit  ex  causa  suspicionis  recusari,  et  subdelegatio 
cessat.  Nam  subdelegatio  in  casu  tota  pendet  ex  potestate  delegati. 
Post  recusationem  vero  propositam,  absque  partium  consensu  non 
potest  causam  alteri  committere.  Quin  immo  nec  de  consensu  non 
potest  causam  alteri  committere.  Quin  immo  nec  de  consensu  par- 
tium judex  delegatus  poterit  alium  subdelegare,  si  super  revocatione 
legitime  fuerit  pronuntiatum.  Etenim  declarata  legitimitate  recu- 
sationis, delegatus  desinit  esse  judex,  omnemque  amittit  jurisdictio- 
nem cit.'  c.  5.  h.  t.  in  6°.  Verum  si  plures  fuerint  delegati  cum 
clausula  ‘ut  si  non  omnes,  saltem  duo  vel  unus  in  causse  cogni- 
tione procedant’,  in  hac  hypothesi,  si  unus  fuerit  recusatus,  ceteri 
poterunt  negotium  expedire  vel  causam  decernere,  c.  4.  h.  t.  in  6°. 

41.  Cum  adlegatur  suspicio  judicis  delegati,  quis  de  ea  videbit? 
Ordinarie  quaestio  de  suspicione  judicis  ab  arbitris  a partibus  electis 
pertractatur  et  definitur  c.  39.  h.  t.  — Exceptiones  autem  dantur 
ex  c.  4.  h.  t.  in  6°.  Idest.  1°.  Quando  judex  recusatur  ex  causa 
suspicionis  notorie  frivola  et  frustratoria,  tunc  potest  rejici  a judice 
recusato,  et  ea  non  obstante  ad  ulteriora  procedi,  absque  eo  quod 
arbritros  eligat,  Farinacius  Prosper:  S.  Romanae  Rotae  decisiones; 
Dec.  531.  n.  3.  2°.  Si  duo  dati  sint  judices  delegati  sub  forma,  ut  si 
ambo  interesse  nequeant,  alter  eorum  in  causa  procedat.  3°.  Si  judex 
datus  sit  ab  Episcopo.  4°.  Si  Officialis  Episcopi  recusetur.  In 
duobus  posterioribus  casibus  Episcopus  est  qui  videt  causam  sus- 
picionis cit.  c.  4.  h.  t.  in  6°.  In  prima  hypothesi  vero  causa  suspi- 
cionis coram  conjudice  non  recusato  proponenda  et  expedienda  est. 

42.  Antequam  tituli  tractationem  expleamus,  occasione  cc.  1. 
et  ult.  h.  t»  in  6°.  aliquid  dicendum  est  de  judicibus  qui  dicuntur 

conservatores.  Inter  varia  privilegia  quibus  a S.  Sede  decora- 
bantur Ordines  Regulares,  universitates  studiorum  ac  quandoque 
etiam  Capitula,  illud  fuit  ut  peculiarem  sibi  judicem  assumerent 
qui  privilegia  eorum  tueretur,  et  appellatus  est  judex  conservator. 
De  judicibus  conservatoribus  agit  etiam  Tridentinum  in  c.  5.  sess.  14. 
de  Ref.  Judices  conservatores  eligendi  sunt  in  Dioecesi  ex  coetu 
judicum  synodalium,  et  postquam  fuerint  electi,  eorum  nomina  ab 
electoribus  sunt  insinuanda  intra  sex  menses  in  Curia  episcopali. 
Ita  statutum  est  a Gregorio  XV.  in  Const.  1 Sanctissimus \ Quod 
si  vero  judices  synodales  non  haberentur,  concessum  est  ut  pos- 
sent etiam  aliquam  personam  assumere,  dummodo  tamen  instructa 
esset  qualitatibus  a Boni  facio  VIII.  in  c.  «Statutum»  11.  de  Rescr. 
(I.  3)  designatis.  Hujus  tamen  electi  judicis  jurisdictio  cessat  statim 
ac  in  Synodo  fuerint  creati  judices  synodales.  Ita  docet  Bened.  XIV. 
de  Syn . Direc.  Lib.  4.  cap.  6.  n.  3.  allegans  alios  auctores,  inter 
quos  Fagnanum  cum . ad  c.  2.  h.  t.  n.  3. 

43.  Olim  magnam  habebant  auctoritatem  judices  conservatores, 
et  a privilegiatis  personis  etiam  quoad  causas  civiles  eorum  po- 
testas invocabatur.  Innocentius  IV.  vero  in  c.  1.  h.  t.  in  6°.  sta- 
tuit, conservatores  judices  posse  defendere  privilegiatos  a mani- 
festis injuriis  et  violentiis,  nec  ad  alia  quae  judicialem  indaginem 
exigunt,  suam  posse  extendere  potestatem.  Eandem  dispositionem 
renovavit  Banifacius  VIII.  in  c.  ult.  h.  t.  in  6°.  sub  poena  suspen- 
sionis ab  officio  per  annum.  Renovarunt  insuper  hanc  dispositionem 
Pontifices  posteriores  Clemens  VIII.  in  Const.  3.  Bullar.  t.  3.  et 
Gregarius  XV.  in  Const.  9.  Bullar.  t.  3.  Et  S.  Congr.  Cone, 
interrogata  die  28.  Julii  1657.  ‘an  Regulares  habentes  conserva- 
torem, si  rei  sint,  in  causis  requirentibus  judicialem  discussionem 
et  indaginem,  conveniri  queant  coram  eodem  Conservatore’,  resp. 
1 Negative,  sed  provocandum  esse  ad  Ordinarium  loci’.  In  causa 
autem  Januensi  proposita  die  20.  Febr.  1 723.  inter  Patres  Soc.  Jesu 
et  Patres  Carmelitas  excalceatos  s.  Congr.  respondit,  conservatorem 
procedere  posse  solummodo  in  casibus  manifestae  injuriae  et  vio- 
lentiae, et  quando  Patres  sunt  rei  conventi.  Immo  in  celebri  causa 
Angelopolitana  inter  Joan.  Palafox  Episcopum  et  Patres  soc.  Jesu 
proposita  die  16.  Aprilis  1648.  confirmata  ab  Innocentia  X.  die 
14.  Maji  1653.  in  resp.  ad  lm.  et  2m.  S.  Congr.  respondit,  non 
licere  Regularibus  conservatores  eligere  sive  cum  Ordinarius  prae- 
cipit ipsis  observantiam  decretorum  Tridentini  in  illis  casibus,  in 

quibus  sive  vi  ipsius  Concilii,  sive  Apostolicarum  Constitutionum 
Regulares  exempti  subjiciuntur  jurisdictioni  Episcopi;  sive  cum 
Ordinarius  juris  ordine  servato  procedit  adversus  ipsos  Regulares 
in  casibus,  in  quibus  Regulares  subjiciuntur  Ordinariis.  Quare 
hisce  positis  exceptionibus  officium  conservatorum  est,  ut  in  causis 
manifestse  violentiae  et  injuriae  efficaciter,  idest  etiam  adhibitis  cen- 
suris, possint  coercere  adversarios  violantes  jura,  possessiones,  pri- 
vilegia Regularium  c.  1.  h.  t.  in  6".  Cfr.  Fagnan.  Com.  in  c.  11. 
h.  t.  et  Bened.  XIV.  de  Syn.  Dioec.  Lib.  4.  c.  6. 

Hodiernis  vero  moribus  auctoritas  seu  jurisdictio  conserva- 
torum fere  disparuit,  et  negotia  omnia  Regularium  et  aliorum  coe- 
tuum privilegiatorum  quoad  eorum  privilegia  ordinarie  tractantur 
et  definiuntur  a ss.  Congregationibus. 

Titulus  XXX. 

De  officio  Legati. 

1.  Legatus  in  genere  est  ille  qui  eligitur  et  mittitur  cum  po- 
testate ad  eminentem  personam  vel  in  aliquam  provinciam  ut  spi- 
ritualia negotia  administret  Potest  mitti  ut  personam  mittentis 
Pontificis,  vel  ut  Sedem  Apostolicam  repraesentet  Hodie  solent 
mitti  nomine  S.  Sedis,  ac  proinde  eorum  jurisdictio  induit  naturam 
ordinariae  jurisdictionis;  mortuo  enim  Pontifice,  perseverat  juris- 
dictio Legati. 

2.  Ab  ipsa  antiquitate  Legati  Apostolici  in  duas  classes  divisi 
sunt,  ut  alii  mitterentur  absque  jurisdictione,  sed  ad  exequendum 
nudum  ministerium;  alii  autem  cum  jurisdictione.  Primi  mitte- 
bantur ad  Principes  laicos,  ut  patrocinio  suo  protuerentur  et  ex- 
pedirent aliquod  negotium  cum  Principe;  et  hi  appellabantur  Apo- 
crisiarii,  seu  Responsales.  Etenim  Romani  Pontificis  mandatum 
Principi  proponebant,  et  Romano  Pontifici  Principis  responsum  re- 
ferebant. Alii  vero  legati  erant  cum  vera  jurisdictione,  et  habe- 
bantur tamquam  veri  judices  Ordinarii. 

3.  Qui  legati  cum  jurisdictione  dividuntur  in  duplicem  classem, 
ut  alii  sint  nati,  alii  missi:  missi  alii  sint  a latere,  alii  simpli- 
citer missi.  Legati  nati  illi  appellantur  quorum  dignitati  quam 
in  Ecclesia  possident  adnexa  est  jurisdictio,  seu  legationis  munus, 
et  nati  dicuntur,  quia  eo  ipso  quod  ad  dignitatem  illam  assumun- 
tur, adnexam  potestatem  obtinent.  Primitus  vocabantur  Vicarii 

Romani  Pontificis.  A saeculo  4»  et  5.  jam  vidimus  hos  Vicarios 
constitutos  fuisse.  Thessalonicensis  Episcopus  in  Ulirico  a s.  Da- 
maso,  a s.  Simplicio  Hispalensis  Episcopus  in  Hispania  Vicarii  Apo- 
stolici  creati  sunt.  Inde  etiam  Tarraconensis  Archiepiscopus  ad- 
junctus est  ab  Hormisda,  a quo  Pontifice  etiam  S.  Remigius  Rhe- 
mensis  Archiepiscopus  in  Gallia  Vicarius  Romani  Pontificis  fuit 
constitutus.  Cui  adjectus  fuit  Episcopus  Arelatensis.  Pariter  in 
Germania  Salisburgensis  Episcopus,  et  in  Italia  Episcopus  Pisanus 
Vicarii  Rom.  Pontificis  statuti  sunt. 

4.  Hi  Vicarii  Rom.  Pontificem  repraesentabant  et  Petri  aucto- 
ritate decorabantur  participes  effecti  sollicitudinis  apostolicae  in 
Provinciae  cujusdam  regimine  sustinendo.  Horum  Vicariorum  prae- 
cipuum officium  erat:  Synodos  provinciales  congregare,  eis  praeesse, 
Ecclesias  visitare,  inquirere  et  probare  qualitates  eorum  qui  ad  di- 
gnitatem episcopalem  promovebantur,  et  Metropolitanos  consecrare. 
Studebant  etiam  ut  a Metropolitanis  non  praetermitterentur  conven- 
tus synodales.  Conferri  poterit  in  hac  re  opus  Pii  VI.  Sum.  Pont, 
cui  titulus:  Responsio  ad  Metropolitanos  Mognntinum,  Trevirensem, 
Coloniensem  et  Salisburgensem  super  Nuntiaturis  Apostolicis,  ed. 
Romae  1789. 

5.  Eorum  inde  nomen  in  illud  Legatorum  natorum  immu- 
tatum est,  et  plures  Sedes  adeptae  sunt  dignitatem  ut  cujusque 
earum  Episcopus  censeretur,  vi  pastoralis  officii,  Legatus  natus 
S.  Sedis.  Cum  Rom.  Pontificem  repraesentarent  isti  Episcopi,  pri- 
mitus considerabantur  ceu  judices  in  gradu  appellationis,  sed  deinde 
etiam  in  prima  instantia  majoris  momenti  causas  videre  potuerunt ; 
ita  ut  ab  eorum  sententia  nonnisi  ad  Apostolicam  Sedem  appel- 
laretur. Verum  paulatim  imminuta  est  eorum  auctoritas;  nam 
solitus  fuit  Roro.  Pontifex  mittere  peculiares  legatos,  qui  aliquod 
negotium  gerendum,  vel  genus  quoddam  causarum  videndarum  habe- 
bant, quique  vincebant  auctoritate  legatos  natos.  Praesertim  vero 
usque  ab  antiquitate  consueverunt  Rom.  Pontifices  legatos  suos 
extraordinarios  mittere  ad  Concilia  Oecumenica,  ut  loco  sui  Concilio 
praeessent,  et  fidem  catholicam  tuerentur.  Saeculo  autem  14. 
multiplicatis  legatis  missis  factum  est  ut  sensim  sine  sensu  desi- 
neret potestas  et  officium  legatorum  natorum;  donec  saeculo  15. 
potestas  haec  penitus  cessasse  dicenda  est;  ita  ut  quoad  quasdam 
Sedes,  ex.  gr.  Coloniensem,  Salisburgensem  et  Pragenscm  in  Ger- 
mania, solummodo  supersint  quaedam  jura  honorifica.  Sed  remansit 

in  facto  Legatio  Apostolica  in  Sicilia,  quae  appellabatur  regia  mo- 
narchia, quaeque  habebat  suum  judicem,  ministros  et  officiales.  At 
nuperrimis  temporibus  Legatio  haec  penitus  abolita  fuit  a S.  M.  Pio  IX. 
in  Const.  '•Suprema'  V.  Kalendas  Februarii  an.  1864.,  publicata 
die  10.  Octobris  1867;  et  per  alias  literas  apostolicas  in  forma 
brevis  V.  kal.  Februarii  1864.  definitus  est  modus  pertractandi  cau- 
sas quas  tribunal  Legationis  solitum  erat  pertractare.  Conferri 
potest  opus  clarum  Cavagnis:  de  Jure  Publico  Ecclesiastico  tom.  2. 

Cessantibus,  ut  dictum  est,  Legatis  natis,  Nuntiorum  aposto- 
licorum  origo  incoepit.  De  his  aliquid  inferius  dicemus. 

6.  De  Legatis  qui  missi  dicuntur.  — Quaedam  sunt  communia 
omnium  Legatorum  missorum,  sive  quoad  potestatem  sive  quoad 
officium.  1°.  Legati  potestas  in  provincia  sibi  commissa  est  ad 
modum  potestatis  ordinarias.  Hinc  non  exspirat  morte  Pontificis 
c.  2.  h.  t.  in  6°.  Quare  Legati  missi  non  appellantur  Legati  Pon- 
tificis, sed  Legati  S.  Sedis.  Ex  quo  sequitur  Legatum  jure  appel- 
lationis videre  posse  causas  omnes  ecclesiasticas  Provinciae,  et  jure 
antiquo  habuisse  etiam  cum  Ordinario  loci  cumulativam  potestatem 
causas  decernendi  in  prima  instantia.  Jure  autem  Tridentino  ex- 
presso in  c.  20.  sess.  24.  de  Ref.  Legatus  videre  non  potest  causas 
in  prima  instantia  nisi  in  casu,  quo  post  biennium  a die  motae  litis 
non  fuerint  ab  Ordinario  definitae.  Causae  enim  omnes  in  Di  a:  e es  i co- 
gnosci debent  in  prima  instantia  ab  Ordinario,  nec  recursus  conce- 
ditur ad  Judicem  superiorem  nisi  post  sententiam  definitivam  vel 
quae  habeat  vim  definitivae,  aut  nisi  infra  biennium  a die  motae 
litis  computandum  Ordinarius  loci  causam  terminaverit. 

2°.  Jurisdictio  ordinaria  Legati  quoad  spiritualia  et  ecclesia- 
stica negotia  exercetur  vice  Pontificis,  ac  proinde  supereminet 
jurisdictioni  episcopali,  et  est  ad  instar  Supremae  potestatis  c.  2. 
h.  t.  in  6°.  Non  potest  vero  Legatus  quilibet  inconsulto  Pontifice 
majores  causas  pertractare,  quae  ut  dicunt  ‘in  signum  praerogativae 
singularis’  Pontifici  reservantur.  Quare  translationes  Episcoporum 
ex  c.  3.  h.  t.,  uniones  Ecclesiarum  Cathedralium  ex  c.  4.  eod.  et  alia 
hujusmodi  nullus  Legatus  vi  mandati  generalis  perficere  potest. 

3°.  Legati  in  sua  provincia  statuta  condere  possunt  perpetua ; 
idest  quae  ad  instar  legis  vim  habeant  etiam  post  eorum  mortem 
vel  finito  legationis  tempore  c.  ult.  h.  t.  Haec  vero  statuta  non 
possunt  s.  Canonibus  et  legibus  generalibus  Ecclesiae  obviare  ex 
c.  4.  D.  21. 

7.  Si  quaeratur  quod  sit  officium  omnium  Legatorum  S.  Sedis, 
responderi  potest  ex  c.  2.  h.  t.  in  6".  illud  esse  ut  ‘evellant  et  dis- 
sipent, ut  aedificent  et  plantent’.  Aeqniparantur  scilicet  procon- 
sulibus aut  praesidibus  Romanis,  quibus  committebatur  provincia 
gubernanda,  quique  ideo  consequebantur  amplissimam  potestatem, 
ut  opera  sua  provincia  sub  imperii  obedientia  contineretur.  Est 
ergo  officium  Legatorum  ut  supremam  in  ecclesiasticis  negotiis  in- 
spectionem exerceant,  constitutionum  apostolicarum  observantiam 
procurent,  abusus  cohibeant,  mores  depravatos  et  defectus  corrigant, 
tum  principum  tum  populorum  concordiam  et  obedientiam  erga 
Sum.  Pontificem  foveant,  et  ea  quae  ad  bonum  Ecclesiae  conducere 
viderint,  S.  Sedi  referant. 

8.  De  Legatis  a latere  in  specie.  Legatus  a latere  eligitur 
ex  Collegio  S.  R.  E.  Cardinalium,  et  a latere  dicitur  quia  Cardi- 
nales residere  debent  in  Curia  cum  Pontifice,  nisi  aliter  huic  vide- 
atur, ac  proinde  quando  mittuntur  in  aliquam  regionem,  censentur 
mitti  et  ad  tempus  divelli  a latere  Pontificis.  Legatorum  a latere 
quaedam  specialia  sunt.  Et  1°.  statim  ac  egreditur  ab  Urbe,  ubi  re- 
sidet Curia  Pontificis,  potest  Legatus  a latere  insignia  legationis  as- 
sumere ac  sese  habere  ceu  legatum  etiam  extra  provinciam  suam  et 
usque  dum  Urbem  iterum  ingrediatur.  Quare  potest  crucem  eri- 
gere et  fideles  benedicere.  2°.  Post  egressum  ab  Urbe  et  usque 
ad  reditum  in  eandem  potest  Legatus  a latere  exercere  jurisdictio- 
nem voluntariam  etiam  in  personas  extraneas  a sua  provincia,  et 
sibi  non  subditas  cc.  4.  et  9.  h.  t.  Hinc  absolvere  ab  excom- 
municatione potest  violentos  percussores  Clericorum  cit.  capp.  et 
c.  20.  De  Sent.  Excotnm.  (V.  39).  Quoad  vero  alias  censuras  Sum. 
Pontifici  reservatas  variant  Doctores.  Alii  cum  Abbate  in  c.  9.  h.  t. 
n.  4.  sententiam  negativam  tenent;  eo  quia,  cum  in  jure  expressus 
sit  casus  percussionis  Clericorum,  alii  casus  censurarum  non  ex- 
pressi praesumuntur  exclusi  a potestate  Legati  a latere.  Alii  au- 
tem cum  Azorio  part.  2.  1.  5.  cap.  32.  q.  6.  n.  27.  tenent  posse 
Legatum  a latere  absolvere  etiam  ab  aliis  censuris  Papae  reser- 
vatis. Ratio  est,  quia  casus  isti  censurarum  censentur  in  mandato 
generali  comprehensi  ob  amplissimam  auctoritatem  Legati  a latere. 
Quare  casus  excommunicationis  ex  percussione  Clericorum  relatus 
est  in  jure  non  ad  alios  casus  excludendos,  sed  speciminis  gratia. 
Excipiunt  vero  illas  censuras  quas  Pontifex  in  sua  Constitutione 
ita  sibi  reservat  ut  nullus  alius  praeter  Rom.  Pontificem  possit  ab 

iis  absolvere.  Fateor  primam  sententiam  melius  cohaerere  verbis 
et  intentioni  c.  4.  h.  t.  3°.  Praesente  Legato  a latere  in  provincia 
tacet  auctoritas  aliorum  legatorum  inferiorum;  qui  nempe  nec  in- 
signibus legationis  uti,  nec  negotia  pertractare  possunt  c.  8.  h.  t Ex- 
cipi debent  judices  delegati  ad  videndam  et  decernendam  causam 
peculiarem;  hi  enim  possunt  etiam  officium  suum  exsequi  adveniente 
Legato  a latere;  namque  mandatum  speciale  derogat  generali  c.  2. 
h.  t.  — 4°.  Jure  communi  possunt  hi  Legati  a latere  conferre 
beneficia  etiam  in  concursu  cum  Ordinario  loci,  cum  in  sua  Pro- 
vincia vacant  cap.  6.  h.  t.  et  c.  1.  h.  t in  6°.  Excipiuntur  vero 
primae  dignitates  seu  praelaturae  Ecclesiarum  cathedralium,  regu- 
larium et  collegiatarum  c.  4.  h.  t.  in  6°.  et  beneficia  jurispatro- 
natus  laicorum  c.  28.  de  Jur.  Patron.  (in.  38)  nec  non  beneficia 
litigiosa  cc.  1.  et  2.  Ut  lite  pendente  (II.  16). 

9.  De  aliis  Legatis  missis  juxta  hodiernam  disciplinam.  — 
Etiam  hodie  solet  Sum.  Pontifex  suos  legatos  mittere,  et  alios  qui- 
dem mittit  ad  aliquod  grave  negotium  expediendum,  ita  ut  com- 
pleto negotio,  Legatus  ad  Urbem  redeat,  cessetque  legatio.  Fre- 
quenter mittuntur  Legati  isti  ad  deferendum  birretum  rubrum 
novis  electis  Cardinalibus  in  exteris  nationibus,  et  solent  appellari 
Ablegati.  Sunt  vero  alii  qui  funguntur  legatione  stabili,  quique 
dicuntur  residentes  et  mittuntur  nomine  S.  Sedis,  quique  proinde 
officium  et  potestatem  retinent,  etiam  mortuo  Sum.  Pontifice.  So- 
lent autem  Legati  isti  mitti  ad  supremos  Principes  civiles.  Et 
quidem  si  commorantur  apud  aulas  majores  dicuntur  Nuntii , si 
vero  mittuntur  ad  aulas  minoris  gradus,  appellantur  Internuntii 
aut  etiam  Delegati  Apostolici.  Nuntii  quidem  caractere  episco- 
pali decorantur,  et  hodie  etiam  Internuntii,  non  sic  vero  semper 
Delegati  Apostolici.  Si  contingat  aliquem  S.  R.  E.  Cardinalem  fungi 
debere  munere  Nuntii  Apostolici,  Pro- Nuntius  appellatur.  Nuntiaturae 
erecta  sunt  Vienna  an.  1581.;  Lucerna  an.  1586.;  Bruxellis  an. 
1597.  atque  inde  etiam  alia  instituta  sunt  Parisiis,  Monachii,  Ulys- 
sipona,  Matriti  etc. 

10.  Officium  Nuntiorum  et  reliquorum  Legatorum  residentium 
duplex  est.  Scilicet  1°.  mittuntur  ad  Regem,  Imperatorem  et  ad 
Reipublica  Prafectum,  ut  studeant  conservare  pacem  et  concor- 
diam inter  S.  Sedem  et  Principem  laicum,  et  generalia  negotia 
Principatus  civilis  cum  Sum.  Pontifice  pertractent.  Quoad  hac 
omnia  ipsi  instructiones  recipiunt  a S.  Sede  quibus  inharere  de- 

bent,  et  ad  ipsam  S.  Sedem  debent  responsa  gubernii  civilis  referre. 
Qnare  sub  hoc  respectu  Nnntii  Apostolici  aequiparari  aliquo  modo 
possunt  antiquis  Responsalibus  et  Apocrisiariis  S.  Sedis  apud  aulam 
imperatoriam  Constantinopolitanam.  — 2““  Officium  Nuntiorum  est 
relate  ad  Episcopos  et  fideles  regni,  quo  sub  respectu  sunt  veri 
jndices  et  Ordinarii.  Habent  enim  ab  Apostolica  Sede  facultates 
quibus  ordinario  modo  utuntur.  Eorum  potestas  melius  dignoscitur 
ex  literis  mandatum  referentibus.  Quamvis  vero  in  his  literis 
mandatum  aliquando  conceditur  ‘cum  potestate  legati  a latere’; 
tamen  hsec  clausula,  quae  in  jure  communi  non  legitur,  sed  ex 
stylo  Curiae  adjungitur,  non  habet  efficaciam  ut  Nuncium  Aposto- 
licum  revera  constituat  Legatum  a latere,  illique  tribuat  jura  et 
honores  Legati  a latere,  sed  vim  exserit  relative  ad  ea  quae  in 
mandato  continentur,  quae  in  ampliori  forma  solent  committi  tali- 
bus Legatis,  qui  proinde  in  negotiis  sibi  commissis  procedere  pos- 
sunt potestate  plena.  Conferatur  ‘Responsio  Pii  VI.  ad  Metropol. 
Mogunt.  Treviren.  Colonien.  et  Salisburgen.  super  Nuntiaturis  Apo- 
stolicis’  Romae  1789  supra  cit. 

11.  De  cessatione  potestatis  Legatorum  missorum.  — Finitur 
horum  potestas:  1°.  Finito  tempore  legationis,  si  legationis  munus 
fuit  temporaneum  arg.  c.  4.  de  Off.  et  pot.  jud.  delegati  (I.  29). 
2°  Revocatione  mandati,  quae  fuerit  legato  intimata.  Etenim  ante  le- 
gitimam intimationem  potest  legatus  negotia  valide  peragere  c.  4. 
De  restit.  spoliat.  (II.  13).  3°.  Cum  legatus  sponte  egreditur  pro- 
vinciam propriam  cum  animo  ad  eam  non  revertendi  c.  ult.  h.  t. 
Excipitur  tamen  a.  si  quis  fuerit  legatus  ad  plures  provincias,  et 
ex  una  ad  aliam  transierit;  nam  hic  legatus  in  qualibet  ex  suis 
provinciis  potest  jurisdictionem  exercere  etiam  quoad  alias,  c.  7. 
h.  t.  b.  Excipitur  Legatus  a latere,  qui  egressus  provinciam 
suum  honorem  servat  et  facultatem  absolvendi  ab  excommunicatione 
percussores  clericorum,  usque  dum  in  Urbem  ubi  Pontifex  com- 
moratur, pedem  non  posuerit.  — 4°.  Tandem  delata  causa  aliqua 
vel  negotio  ad  Sum.  Pontificem,  in  ea  causa  vel  negotio  manus 
amplius  Legatus  apponere  prohibetur  c.  5.  h.  t. 

Titulus  XXXI. 

De  officio  Judicis  Ordinarii. 

1.  Judex  Ordinarius  ille  est,  qui  exercet  magistratum  pro- 
prium, idest  habet  jurisdictionem  ex  suo  officio  et  jure,  non  vero  ex 
alterius  beneficio  seu  mandato.  Ipsam  Christi  Ecclesiae  originariam 
institutionem  et  modum  constantem  existendi  ipsius  Ecclesiae  in- 
spicientes, deprehendimus,  quosdam  magistratus  existere,  qui  jus 
habent  regendi  populum  Christianum.  Opinio  eorum  qui  tenent, 
Christum  Dominum  omnes  fideles  fecisse  aequales,  et  pastores  non 
esse  nisi  repraesentantes  coetus  fidelium,  quibus  pastoribus  fideles 
ipsi  potestatem  a Christo  acceptam  conferant,  jam  explosa  est ; et 
certum  exploratumque  est  jure  divino  admittendum  esse  in  Eccle- 
sia principatum  sacrum,  cui  ab  ipso  Christo  potestas  collata  est 
gubernandi  ac  dirigendi  fideles  ad  finem  supernaturalem  aeternae 
salutis  consequendum.  Etenim  quosdam  ex  credentibus  ipse  Christus 
Dominus  elegit  eisque  munus  praedicationis  et  regiminis  commisit ; 
ita  ut  in  institutione  Ecclesiae  antea  fuerint  constituti  doctores  et 
pastores  quam  populus  fidelis  cognitus  et  determinatus.  Verum 
haec  innuisse  sat  est.  Nam  scopus  noster  est  exponere  juris  cano- 
nici elementa,  et  ea  quae  pertinent  ad  divinam  Ecclesiae  consti- 
tutionem extranea  sunt  a nostra  tractatione;  bene  vero  pertinent 
ad  expositionem  juris  publici  ecclesiastici.  Accedamus  ergo  ad 
explicandos  gradus  hierarchiae  ecclesiasticae. 

2.  Sacer  principatus  jurisdictionis  pluribus  gradibus  resultat. 
In  sacris  canonibus  reperimus  post  Romanum  Pontificem  Patri- 
archas, Primates  in  Occidente,  Exarchas  vero  in  Oriente,  Archi- 
episcopos,  Episcopos,  et  Praelatos  qui  inferiores  vocantur,  qui  veluti 
majores  jurisdictionis  gradus  constituunt;  reperimus  etiam  et  Arclii- 
diaconos,  Archipresbyteros,  et  inde  Chorepiscopos  et  Parochos. 

3.  Quaeri  posset  an  omnes  isti  gradus  a jure  divino  sint  repe- 
tendi, an  non?  Haec  quaestio  eo  reducitur  ut  determinetur  utrum 
in  divina  constitutione  Ecclesiae  gradus  hujusmodi  omnes  vel  ali- 
qui tantum  reperiantur?  Certum  est,  non  omnes  ad  divinam  con- 
stitutionem Ecclesiae  pertinere;  nam  ex  historia  ecclesiastica  notum 
est,  aliquos  gradus  disparuisse  aut  substantialiter  in  propriis  juri- 
bus immutatos  fuisse.  Dicendum  ergo  est,  duos  tantum  gradus 
jurisdictionis  jure  divino  fuisse  institutos,  primatialem  nempe  et 
episcopalem  jurisdictionem;  primatialem  quae  in  Rom.  Pontifice, 

ceu  Petri  successore,  residet;  et  episcopalem  quae  in  Episcopis  tan- 
quam  successoribus  Apostolorum  manet.  Hinc  gradus  medium  locum 
obtinentes  inter  Rom.  Pontificem  et  Episcopos,  de  quibus  praesertim 
quaestio  est,  quamvis  antiquae  sint  institutionis,  juris  tamen  humani 
suut  et  non  divini,  et  considerari  possunt  ceu  partialis  communi- 
catio potestatis  supremae  in  Ecclesia  facta  a prima  Sede,  quae  vel 
expresse,  vel  tacite,  approbando  nempe  privilegia  nobiliorum  Sedum 
proposita  a Conciliis,  vocavit  in  partem  sollicitudinis  universalis 
Ecclesiae  aliquos  Episcopos. 

4.  Quod  principium  etiam  clarum  redditur  ex  primitiva  insti- 
tutione Patriarcharum.  Nam  scimus  antiquitus  tres  tantum  Sedes 
patriarchales  fuisse,  Romanam  nempe,  Alexandrinam  et  Antioche- 
nam, et  hasce  primum  honorem  inter  alias  ac  peculiaria  jura 
fuisse  assecutas  ob  earundem  originem  a St.  Petro.  Scilicet  anti- 
quitas consideravit  Petrum  ceu  centrum  unitatis  ac  potestatis  su- 
prem*  principium.  Hinc  Sedes  Alexandrina  a Petro  per  Marcum 
instituta  et  Antiochena  a Petro  ipso  per  septennium  gubernata 
prima;  consideratae  sunt  in  Oriente.  Romana  vero,  ad  quam  acce- 
dens Petrus  primatus  jura  contulit,  ac  suo  successori  reliquit,  con- 
siderata est  ceu  Sedes  primatialis  in  tota  ecclesia.  A Petro  ergo, 
idest  ab  auctoritate  ejus  primatiali,  origo  antiquarum  Sedum  patri- 
archalium  Orientis  derivanda  est.  Porro  etiam  caeteri  gradus  po- 
testatis supra-episcopalis  a potestate  suprema  Petri,  quae  in  Rom. 
Pontifice  residet,  repetendi  sunt.  Namque  Episcopi  non  potuissent 
potestatem  concedere,  quae  propria  potestate  est  major,  sed  po- 
testas major  episcopali  non  potest  esse  nisi  communicatio  potestatis 
illius  cui  subsunt  Episcopi.  Verum  haec  communicatio  in  specie 
facta  est  vel  expresse  uti  diximus,  quando  Romani  Pontifices  ali- 
quod privilegium  cuidam  Sedi  concesserunt,  vel  tacite  quando  Ro- 
mani Pontifices  probarunt  Concilia,  in  quibus  aliqua  praerogativa 
honoris  et  jurisdictionis  alicui  Sedi  tributa  fuit. 

5.  Nunc  quaedam  historice  dicenda  sunt  de  institutione  aliarum 
Ecclesiarum  Patriarchalium,  et  aliarum  Ecclesiarum  quarum  Epi- 
scopi potestatem  et  honorem  obtinuerunt  supra  aliis  Episcopis.  Et 
quoniam  de  origine  trium  Sedum  Patriarchalium  aliquid  innuimus, 
praestat  etiam  aliquam  notitiam  referre  de  Patriarchis  Hierosoly- 
mitano atque  Oonstantinopolitano.  Destructa  vetere  civitate  Hieru- 
salem ab  Helio  Hadriano,  nova  urbs  non  longe  ab  antiqua  exci- 
tata est,  et  primitus  appellata  fuit  Helia  Hadriana.  Unde  ejus 

civitatis  Episcopos  etiam  in  Nycaena  Synodo  vocatas  est  Episcopos  ' 
Heliae;  et  Caesareensi  Metropolitae  subjectos  est  intra  fines  patri- 
archatus  Antiocheni  Coepit  vero  Episcopos  novae  Hierusalem  ho- 
norari ob  memoriam  passionis  et  sepulturae  dominicae,  et  Patriarcha 
etiam  vocatus  in  Conciliis  sedebat  post  Patriarcham  Antiochenum. 
Tandem  in  Concilio  Chalcedonensi  an.  451.  etiam  jura  patriarchalia 
Sedi  Hierosolymorum  concessa  sunt,  et  territorium  patriarchale 
trium  provinciarum  Palestinae  finibus  determinatum  est. 

6.  Tandem  romano  imperio  Bizantium  translato,  ejus  Episco- 
pus ceu  novae  Romae  Episcopus  coepit  sibi  vindicare  jura  supra 
aliis  Episcopis  orientis,  donec  in  Concilio  Constantinopolitano,  sed 
clarius  in  Chalcedonensi  edixerunt  Patres,  Constantinopolitanum 
Antistitem  secundum  tenere  locum  post  Romanum  Pontificem  et 
praecedere  alios  orientis  Patriarchas.  Decretum  hoc  probatum  non 
est  a.  s.  Leone  Magno,  qui  acta  Concilii  confirmavit,  nec  a successo- 
ribus Romanis  Pontificibus  usque  ad  Innocentium  III.,  qui  ob  amo- 
rem pacis  illud  approbavit,  prout  legitur  in  c.  23.  de  Privilegiis 
(V.  33).  Quo  in  capite  decernitur,  ordinem  Patriarcharum  hunc 
esse:  ut  nempe  post  Romanum  Pontificem,  qui  primatum  gerit  in 
universam  Ecclesiam,  a quo  pallium  Patriarchae  obtinent,  et  cui 
obedientiam  promittunt,  primum  locum  occupet  Patriarcha  Constanti- 
nopoleos,  secundum  Alexandrinus,  tertium  Antiochenus,  quartum 
Hierosolymitanus. 

7.  In  hodierna  disciplina  Romae  consecrantur  tres  Episcopi  qui 
titulum  habent  Patriarcharum  Constantinopolitani,  Alexandrini  et 
Antiocheni,  qui  Romae  resident  et  praeeminentiam  honoris  obtinent 
supra  Episcopis,  Archiepiscopis  et  Primatibus.  Insuper  extant 
etiam  hodie  Patriarcha  Antiochenus  Maronitarum,  Patriarcha  An- 
tiochenus Melchitarum,  Patriarcha  Antiochenus  Syrorum,  Patri- 
archa Hierosolymitanus  ritus  latini,  Patriarcha  Babylonensis  Chal- 
daeorum, et  tandem  Patriarcha  Ciliciae  Armenorum,  qui  omnes 
Patriarchae  lege  residentiae  in  propriis  Sedibus  obligantur-.  His 
orientis  Patriarchis  accensebatur  Patriarcha  Alexandrinus  Coptonim 
a Sum.  Pont.  Leo  XIII.  in  bulla  «Christi  Domini? , d.  26.  Nov.  1885 
his  verbis:  «Patriarcha tum  Alexandrinum  catholicum  restituimus 
et  pro  Coptis  constituimus,  eique  ac  singulis  qui  ipsum  obtenturi 
sint,  honores  omnes,  privilegia,  praerogativas,  nomina  omnemque 
potestatem  tribuimus  eadem  ratione  qua  generatim  ea  nunc  a Pa- 
triarchis orientalibus  rite  exercetur.» 

8.  Praeter  hosce  antiquos,  qui  majores  dicuntur,  in  Ecclesia 
latina  quibusdam  Episcopis  concessum  est  lionoris  causa  -nomen 
Patriarchae.  Antiquior  hujus  generis  patriarchatus  et  Aquilejensis, 
a quo,  divisione  facta,  post  ssec.  6.  originem  duxit  patriarchatus 
Gradensis.  Saeculo  15.  idest  an.  1451.  titulus  hujus  secundi  pa- 
triarchatus translatus  fuit  in  Episcopum  Venetiarum,  quique  usque 
nunc  Patriarcha  nuncupatur.  Anno  autem  1751.  suppressus  fuit 
Patriarchatus  Aquilejensis.  Praeterea  honoris  causa  a Paulo  III. 
institutus  est  patriarchatus  ludiarum  Occidentalium,  et  hoc  titulo 
decoratur  major  Capellanus  regis  Hispaniarum.  Tandem  a Cie- 
mente  XI.  Archiepiscopus  Ulyssiponensis  in  Lusitania  titulum  Pa- 
triarchae assecutus  fuit.  Qui  omnes  dicuntur  Patriarchae  minores. 

9.  Praeter  Patriarchas  a primis  etiam  temporibus  videmus  no- 
minari Archiepiscopos  et  Metropolitas.  Sciendum  enim  est,  in  divi- 
sione imperii  romani  primam  civitatem  in  Provincia  fuisse  appel- 
latam metropolim,  seu  matrem  aliarum  civitatum  Provinciae,  quia 
ad  eam  confugiebant  ut  penes  Praesidem  majora  negotia  pertra- 
ctarent. Huic  mori  visa  est  sese  accommodasse  Ecclesia.  In  civi- 
tatibus enim  quae  centrum  constituebant  Provinciae  praefecit  Epi- 
scopum cui  subderentur  Episcopi  aliarum  civitatum  Provinciae.  Hinc 
Episcopus  ille  appellatus  est  Metropolita  vel  Archiepiscopus;  Ec- 
clesia vero  dicta  est  Sedes  metropolitana.  Porro  hujus  rei  vestigia 
ad  ipsa  apostolica  tempora  referuntur.  Nam  Titus  a Paulo  relictus 
fnerat  Cretae,  ut  vigilantiam  exerceret  in  tota  insula  et  in  variis 
Ecclesiis  ejnsdem  cum  suis  Pastoribus.  Ad  Tit.  I.  5.  sq.  Reliquerat 
Timotheum  Ephesi,  ut  advigilaret  toti  asiaticae  Provinciae.  Quod 
etiam  confirmatur  ex  ipsis  Apostolorum  scriptis  in  quibus  mentio 
est  de  provinciis  in  quas  divisum  erat  romanum  imperium.  Lo- 
quuntur enim  de  Ponto,  Galatia,  Cappadocia,  Asia  et  Bithynia 
(1.  Petr.  I,  1.),  de  Syria  et  Cilicia  (Act.  XV,  23.),  de  Macedonia 
et  de  Achaja  (Rom.  XV,  26.)  Sic  etiam  scribentes  Apostoli  Ecclesiae 
in  civitate  principali  Provinciae  fundatae,  totam  prae  oculis  habebant 
provinciam.  Sane  Paulus  scripsit  ad  Corinthios,  quorum  civitas 
erat  princeps  Achajae;  scripsit  ad  fideles  Thessalonicae,  quae  in  Mace- 
donia erat  centrum  provinciae.  Unde  dici  potest  Apostolos  praedi- 
cationem peregisse,  et  ecclesias  instituisse  praecipue  in  civitatibus 
metropoliticis  Romani  imperii,  et  eisdem  ecclesiis  commisisse  cu- 
ram propagandi  Evangelium  in  aliis  minoribus  urbibus  et  oppidis 
provinciae. 

10.  At  non  inde  sequitur  Archiepiscoporum  originem  procedere 
a divina  institutione  et  a jure  divino.  Nam  agendi  ratio  Aposto- 
lorum nuper  exposita  non  exhibet  constitutionem  concretam  Ec- 
clesiae juxta  legem  Christi  Domini,  sed  solummodo  revelat  factum 
Apostolorum  a prudenti  oeconomia  insinnatum,  ut  nempe  facilius 
celeri  propagationi  Evangelii  consuleretur. 

11.  Quemadmodum  in  metropoliticis  urbibus  Episcopi  constituti 
sunt  qui  praeeminentium  et  vigilantiam  exercerent  in  tota  provincia ; 
ita  in  civitate  principali  regni  vel  nationis  non  raro  constituti  sunt 
Episcopi,  qui  caeteris  sive  Episcopis  sive  Metropolitis  regni  vel 
nationis  praeessent.  Hi  in  Occidente  dicti  sunt  Primates,  in  Oriente 
Exarchae.  Ex.  gr.  Episcopus  Cantuariensis  pro  tota  Anglia,  Salis- 
burgensis  pro  Germania,  Lugdunensis  pro  Gallia,  Toletanus  pro 
Hispania,  Strigoniensis  pro  Hungaria,  Armacanus  pro  Hibernia. 
In  oriente  autem  tres  Exarchatus  instituti  fuerunt:  Caesareensis  in 
Ponto,  Heracleensis  in  Thracia,  Ephesinus  in  Asia  Minore.  Non 
desunt  vero  qui  tenent,  Primates  in  Occidente  originem  habuisse 
a Vicariis  natis  S.  Sedis. 

Hisce  expositis,  de  singulis  gradibus  jurisdictionis  in  Ecclesia 
agendum  est. 

12.  Et  primo  quidem  agendum  esset  de  potestate  Romani  Pon- 
tificis. Verum  tractatio  haec  mutuatur  a Theologia  Dogmatica, 
quae  demonstrat,  Romano  Pontifici  vi  primatus  competere  plenaui 
et  supremam  potestatem  jurisdictionis  in  universam  ecclesiam, 
non  solum  quoad  magisterium  infallibile  in  doctrina  fidei  et  mo- 
rum, sed  etiam  in  iis,  quae  ad  disciplinam  et  regimen  Ecclesi-.e 
per  totum  orbem  diffusae  pertinent,  atque  hanc  potestatem  esse 
ordinariam  et  immediatam  sive  in  omnes  ac  singulas  ecclesias, 
sive  in  omnes  et  singulos  pastores  et  fideles  (Cone.  Vatie,  sess.  4. 
cap.  3).  Unde  Rom.  Pontifex  est  supremus  doctor  et  magister, 
legislator  et  judex  in  universa  Ecclesia,  est  Pastor  pastorum,  Epis- 
copus Episcoporum.  Quare  Romanus  Pontifex  potest  ferre  leges 
quae  universam  obligent  Ecclesiam,  potest  leges  generales  etiam 
Conciliorum  oecumenicorum  abrogare,  ipsa  Concilia  oecumenica 
convocare,  iis  praeesse  eaque  confirmare;  causae  omnes  ecclesia- 
sticas videre  et  decernere;  appellationes  a quibuscumque  tribuna- 
libus ecclesiasticis  recipere  Ad  ipsum  insuper  exclusive  pertinet 
causas  quae  majores  vocantur  pertractare  Tales  sunt  causae  fidei, 
erectiones  Sedium  Episcopalium,  divisio  provinciarum  ecclesiasti- 

carum,  canonizatio  Sanctorum,  judicia  Episcoporum.  Praeter  pri- 
matialem  potestatem  in  universa  Ecclesia,  quae  Romano  Pontifici 
competit,  quia  est  Jesu  Christi  Vicarius,  idem  Romanus  Pontifex 
est  insuper  Episcopus  Romanus,  Metropolitanus  Romanae  Provinciae, 
quae  constituta  est  inter  Capuanam  et  Pisanam  Ecclesiam,  Primas 
Italiae  et  Patriarchae  totius  Occidentis. 

Quoniam  ex  dispositione  juris  communis  S.  R.  E.  Cardinales 
Summo  Pontifici  adhaerent,  eique  suam  operam  praestant  in  regi- 
mine Ecclesiae  universalis;  hinc,  antequam  sermo  fiat  de  aliis  Prae- 
latis, agendum  est 

De  Sanctae  Romanae  Ecclesiae  Cardinalibus. 

13.  Cardinales  sunt  coadjutores  immediati  et  intimi  consiliarii 
Romani  Pontificis,  ejusque  senatum  constituunt.  Juxta  regulam  ge- 
neralem primitivae  constitutionis  ecclesiarum  unusquisque  Episcopus 
habebat  suum  Presbyterium.  Procul  dubio  Presbyterium  Episcopi 
Romani  componebatur  ex  Presbyteris  et  Diaconis  Romanae  Ec- 
clesiae. At  forma  Presbyterii  hujusmodi  usque  ab  antiquitate  ali- 
quantulum Romae  immutata  est.  Nam  antea  viginti  quinque  et 
deinde  etiam  plures  principaliores  Ecclesiae  in  titulos  erectae  sunt, 
quibus  scilicet  totidem  Presbyteri  stabiles  et  titulares  adsignati 
fuerunt.  Praeterea  circa  annum  240  Fabianus  Pontifex  urbem  di- 
visit in  septem  regiones  et  earum  singulis  Diaconum  regionarium 
praefecit,  qui  piis  institutis,  oratoriis  adnexis  advigilarent,  et  infir- 
morum et  pauperum  curam  gererent.  Quoniam  hujusmodi  Pres- 
byteri et  Diaconi  intitulati  et  incardinati  erant  alicui  Ecclesiae  vel 
oratorio,  dicti  sunt  Cardinales. 

14.  Deinde  post  saeculum  9.  Romanae  Ecclesiae  adjuncti  fu- 
erunt Episcopi  finitimarum  urbium,  quique  etiam  Cardinales  dicti 
sunt  In  Concilio  Romano  sub  Joanne  X F.  an.  993  subscripti  re- 
periuntur  Episcopi,  Presbyteri  et  Diaconi  Ecclesiae  Romanae.  Porro 
Episcopi  Cardinales  dicti  sunt  collaterales  Romani  Pontificis  nec 
non  Episcopi  Cardinales  Ecclesiae  Lateranensis  in  Urbe,  eo  quia 
Summi  Pontificis  vice  in  Ecclesia  Lateranensi  munia  pontificalia 
hebdomada  quisque  sua  exercebant.  Constat  id  ex  Epistola  2. 
lib.  2.  s.  Petri  Damiani  et  ex  antiquo  rituali  libro. 

15.  Horum  Episcoporum  Cardinalium  munus  excrevit  in  Con- 
cilio Romano  sub  Nicolao  II.  an.  1059.,  cum  praecipuae  partes  eisdem 
concessae  fuerint  iu  electione  Romani  Pontificis.  Conf.  Baronium: 

ad  dictum  annum  n.  25.  ubi  inter  alia  refert,  ‘Cardinales  Episcopos 
metropolitani  vices  functos  fuisse,  qui  videlicet  electum  Episcopum 
ad  Apostolici  culminis  apicem  provehebant'.  Id  autem  factum  est, 
«ne  venalitatis  morbus  qualibet  occasione  subreperet»,  c.  1.  D.  23. 
Primitus  octo  erant  Videlicet  Episcopi  Ostiensis,  Veliternus,  Sylvae 
Candidae,  idest  s.  Rufinae,  Portuensis,  Sabinus,  Praenestinus,  Tuscu- 
lanus et  Albanensis.  Verum  deinde  ab  Eugenio  III.  Episcopatus 
Veliternus  unitus  fuit  Ostiensi,  et  Episcopatus  Sylvae  Candidae,  id- 
est s.  Rufinae,  unitus  fuit  a Calixto  II.  Episcopatui  Portuensi.  Quare 
sex  remanserunt  et  adhuc  remanent  Sedes  episcopales  titulo  Oar- 
dinalatus  decoratae,  quae  Suburbicariae  Sedes  nuncupantur. 

16.  Ex  hisce  Cardinalibus  juxta  antiquissimam  dispositionem 
et  constantem  praxim  Episcopus  Ostiensis  jus  habet  consecrandi 
Romanum  Pontificem,  qua  in  occasione  ipse  utitur  pallio. 

17.  Quamvis,  ut  notatum  est,  aliquando  Episcopi  Cardinales 
dignitate  et  auctoritate  reliquis  Cardinalibus  praeeminerent;  tamen 
tractu  temporis  factum  est,  ut  Cardinales  Presbyteri  et  Diaconi 
Cardinalibus  Episcopis  coaequarentur  et  unum  Collegium  simul  omnes 
componerent  Id  vero  praesertim  contigit  cum  Alexander  III.  in 
Concilio  Lateranensi  III.  constituit,  Rom.  Pontificem  ab  omnibus 
et  solis  Cardinalibus  eligendum  esse,  iliumque  electum  censeri,  qui 
duas  ex  tribus  partibus  suffragiorum  Cardinalium  retulerit;  c.  6. 
De  Electione  (I.  6). 

De  numero,  divisione  et  de  jure  optionis  Cardinalium. 

18.  Numerus  Cardinalium  non  idem  semper  fuit.  Circa  annum 
1118  Cardinales  tres  et  quinquaginta  numerabantur.  Ita  refert 
Pandulphus  Pisanus:  in  electione  Oelasii  II.  Tempore  Pontificum 
Arenione  commorantium  Cardinales  vigesimum  numerum  nOn  ex- 
cedebant. Exorto  autem  schismate  tempore  Urbani  VI.  (an.  1378.) 
cum  quisque  Pontifex  suum  collegium  haberet,  maxime  numerus  Car- 
dinalium excrevit.  Concilium  Basileense  an.  1438  edixit  sess.  23. 
ut  Cardinales  quo  fieri  posset  ex  omnibus  nationibus  eligerentur, 
ne  eorum  numerus  ultra  viginti  quatuor  excresceret,  decrevitque 
ut  qui  sicut  nomine,  ita  re  ipsa  Cardinales  sint,  super  quos  ostia 
universalis  versentur  et  sustententur  Ecclesiae.  Concilium  Constan- 
tiense  anno  1415  in  eandem  cesserat  sententiam.  Ex  quo  factum 
est,  ut  in  aliquibus  Conclavibus  subseq nentibus  Cardinales  ante 
electionis  negotium  complendum  juramento  promitterent  nonnul- 

lorum  articulorum  observantiam,  inter  quos  et  ille  erat,  de  non 
augendo  ultra  viginti  quatnor  numero  Cardinalium.  Hinc  inva- 
luit principium,  Dignitatem  Cardinalatus  numerositate  vilescere. 
Leo  X.  vero  occasione  obortae  conjurationis  ab  uno  ex  Cardina- 
libus contra  ipsum  anno  1517  excitatae,  et  suspectae  fidei  reli- 
quorum, triginta  et  unum  una  electione  Cardinales  creavit.  Ex- 
inde factum  est,  ut  ab  aliis  etiam  Pontificibus  majores  numero 
viginti  quatuor  Cardinales  constituerentur.  Cfr.  Thomassinium:  Vet. 
et  Xov.  Eccl.  disciplina,  tom.  1.  part.  1.  lib.  2.  cap.  14.  n.  12. 
et  13.  Tandem  mutatis  circumstantiis  temporum  et  praesertim  ob 
varias  institutas  Congregationes  pro  negotiis  universqlis  Ecclesiae  ex- 
pediendis Sixtus  V.  in  Const.  Postquam  verus  ille  edita  anno  1586 
septuagenarium  numerum  Cardinalium  constituit  ad  instar  septua- 
ginta seniorum  quos  Deus  Moysi  adjutores  et  consiliarios  dedit. 

De  Divisione  Cardinalium. 

19.  Tres  sunt,  ceu  vidimus,  ordines  Cardinalium.  Ita  autem 
bi  ordines  servantur,  ut  sex  Cardinales  sint  ordinis  episcopalis 
quinquaginta  sint  presbyteri,  idest  ordinis  presbyteralis,  reliqui 
quatuordecim  ad  ordinem  diaconalem  pertineant.*)  Id  eruitur  ex 
alia  constitutione  Sixti  V.:  Religiosa  Sanctorum  anni  1587.  Nu- 
merus septuagenarius  Cardinalium  cum  praefata  divisione  adhuc 
perseverat;  et  quidem  sex  sedes  suburbicariae  titulum  Cardinalium 
Episcoporum  exhibent,  pro  Cardinalibus  vero  presbyteris  vel  dia- 
conis adsunt  in  Urbe  Ecclesiae  fixae  quae  titulos  vel  presbyterales 
vel  diaconales  constituunt,  quorum  singulis  pro  diversitate  ordinis 
singuli  Cardinales  praeficiuntur,  et  a quibus  proprium  titulum  sor- 
tiuntur. 

De  Optione  Cardinalium. 

20.  Optionis  jus  in  eo  consistit,  ut  Cardinales  ordinis  inferioris 
facultatem  habeant  ascendendi  ad  ordinem  superiorem.  Qua  in  re 
animadvertimus  1°.  Cardinales  ordinis  diaconalis  post  decennium, 
si  suscipiant  ordinem  sacrum  presbyteratus,  posse  optare  ad  titu- 
lum cardinalitium  presbyteralem,  et  in  hoc  ordine  praecedentiam 
obtinent  super  reliquis  Cardinalibus  presbyteris  post  se  creatis. 

*)  Ordo  sumitur  hic  non  a charactere  perBonre,  sed  ecclesiae,  ita  ut  e.  gr. 
sacramentali  ordine  episcopus  sit  presbyter  in  ordine  Cardinalatus. 

Santi,  I.  Decr.  19 

Ita  in  decreto  Clementis  VIII.  Sanctissimus  edito  IV.  idus  Augusti 
anni  1596.  2°.  Cardinalem  antiquiorem  ordinis  presbyteralis  prae- 
sentem in  Curia  dum  aliqua  ex  Ecclesiis  suburbicariis  vacat,  ex- 
clusis sedibus  Ostiensi  et  Veliterna,  nec  non  Portuensi  quae  Cardi- 
nalibus Decano  et  Sub -Decano  solent  reservari,  posse  optare  ad 
illam  vacantem  Ecclesiam.  Ad  rem  facit  decretum  Pauli  IV.:  San- 
ctissimus Dominus  diei  12.  Junii  1550.  Hinc  Cardinales  ordinis 
episcopalis,  quoniam  Ecclesias  suburbicarias  dispositione  ipsa  juris 
gubernandas  optando  suscipiunt,  propriam  promotionem  divinae  mi- 
serationi dies  Cardinalatus  sui  protrahendi  tribuunt;  sequenti  in- 
scriptione utentes  ‘isidorus  miseratione  Divina  Episcopus  Albanensis 
S.  R.  E.  Cardinalis’.  Verum  optio  sive  Diaconorum  ad  ordinem 
presbyteralem , sive  Presbyterorum  ad  ordinem  episcopalem  fieri 
nequit  absque  consensu  Summi  Pontificis,  immo  optio  in  ipso  Con- 
sistorio Papae  perficitur.  3°.  Tandem  animadvertimus,  ex  Constit. 
Clementis  XII.:  Pastorale  Officium  diei  10.  Jan.  1731.  Decanum 
sacri  Collegii  esse  antiquiorem  ex  Cardinalibus,  antiquitatem  vero 
non  esse  desumendam  a tempore  promotionis  ad  Cardinalatum,  bene 
vero  a tempore  episcopalis  dignitatis,  id  est  a tempore  quo  promo- 
tio Cardinalis  contigit  ad  regimen  unius  ex  Ecclesiis  suburbicariis. 

De  Creatione  Cardinalium. 

21.  Cardinales  creantur  a Rom.  Pontifice,  et  a remotis  etiam 
usque  temporibus  certa  quaedam  forma  et  solemnitas  requisita  fuit 
in  Cardinalibus  creandis.  Unde  Cardinalibus  valde  displicuit  factum 
s.  Petri  Ccelestini  V.,  qui  sub  vespere,  post  coenam,  nullaque  prae- 
missa solemnitate,  voce  Cardinalem  nuncupavit  Arcliiepiscopum 
Beneventanum  (Tosti,  Storia  di  Bonifacio  VIII.  lib.  1.)  Ex  Rituali 
anni  1338,  cujus  fragmentum  edidit  Rainaldus,  deprehendimus,  cre- 
ationem Cardinalium  fieri  consuevisse  feria  quarta  Quatuor  Tem- 
porum in  Consistorio  Papae,  novosque  Cardinales  probandos  fuisse 
suffragio  majoris  partis  Cardinalium  in  Consistorio  praesentium.  Hinc 
mos  invaluit  ut  in  Conclavi  pro  electione  Summi  Pontificis  quaedam 
capitularia  conficerentur,  ad  quorum  observantiam  Cardinales  sub 
jurisjurandi  fide  sese  obligabant.  In  hisce  autem  capitularibus  inter 
alia  cavebatur,  ne  futurus  Pontifex  novos  crearet  Cardinales  abs- 
que consensu  aliorum  Cardinalium.  Cfr.  Thomassinium,  loco  cit. 
n.  12.  At  plerumque  haec  capitularia  non  observabantur,  eo  quod 
nimium  quodammodo  Romani  Pontificis  liberam  et  propriam  au- 

ctoritatem  coarctabant.  Porro  jus  creandi  Cardinales  proprium 
et  exclusivum  est  Romani  Pontificis,  prout  etiam  probat  Card.  De 
Luca  in  Relation.  ad  Curiam,  Disc.  5.  Quare  forma  illa  antiqua 
ab  aula  recessit  et  solummodo  vestigium  ejus  remansit  in  actuali 
Caeremoniali,  in  quo  ponitur  et  in  praxi  constanter  observatur  inter- 
rogatio Pontificis  in  Consistorio,  an  expediat  Cardinales  creare,  et 
an  Cardinalibus  placeat  electio  singulorum  qui  proponuntur.  Sed 
haec  interrogatio,  et  assensus  relativus  constituunt  meram  caeremo- 
niam. Creatio  igitur  Cardinalium  in  hodierna  disciplina  tota  pendet 
a Romano  Pontifice,  qui  eam  perficit  in  Consistorio  ita  ut  novus 
Cardinalis  creatus  censeatur  eo  ipso  quod  fuerit  publicatus  in 
Consistorio. 

22.  Galerum  autem  rubrum,  principale  insigne  dignitatis,  quod 
significat,  Cardinales  religionis  causam  tueri  debere  usque  ad  san- 
guinis effusionem  inclusive,  novis  Cardinalibus  Summus  Pontifex 
tradit  in  alio  Consistorio  in  forma  publica  celebrato,  in  quo  iisdem 
novis  Cardinalibus  os  claudit,  idest  prohibet,  quominus  interim  inter- 
loquantur et  sufiragium  in  negotiis  collegialiter  tractandis  cum 
aliis  Cardinalibus  edant.  Deinde  vero  in  alio  Consistorio  secreto 
Summus  Pontifex  novis  Cardinalibus  os  aperit,  annulum  cardina- 
litinm  tradit,  eisque  singillatim  proprium  titulum,  idest  propriam 
Ecclesiam  in  Urbe,  nec  non  aliquas  ex  Romanis  Congregationibus 
mediante  Secretaria  Status  adsignat,  in  quibus  ceu  judices  sedeant 

Quid  vero  dicendum  si  insignia  dignitatis  tradita  non  fuerint, 
nec  os  fuerit  apertum  novis  Cardinalibus  et  interim  Pontifex  de- 
moriatur ? Eugenius  IV.  in  Const.  In  eminenti  decrevit,  Cardinales 
in  Consistorio  publicatos  non  esse  veros  Cardinales,  nec  suffragium 
ferre  posse  in  electione  Romani  Pontificis,  nisi  insignia  dignitatis 
receperint,  et  nisi  licentia  suffragium  edendi  data  fuerit,  idest  nisi 
os  fuerit  eisdem  apertum.  At  S.  Pius  V.  in  Decreto  consistoriali 
diei  26.  Januarii  an.  1571.  statuit,  ‘ut  postquam  aliquis  S.  R.  E/ 
Cardinalis  creatus  fuerit,  honoremque  acceperit  et  consensum  suum 
dederit,  is  statim  vocem  et  jus  eligendi  Rom.  Pontificem  habeat, 
et  consequenter  etiamsi  cardinalitius  galerus  nondum  illi  traditus 
sit,  neque  os  clausum,  vel  si  clausum  fuerit,  nondum  tamen  aper- 
tum sit’.  Et  ratio  adducitur:  quia  haec  omnia  caeremoniam  quan- 
dam  constituunt,  et  os  clauditur  et  aperitur,  ut  modestiae  neces- 
sitas in  Consistoriis  et  in  Congregationibus  iisdem  insinuetur.  Et 
revera  in  praxi,  quando  casus  contigit,  dispositio  Piana  observata 

19* 

est.  Sic  post  obitum  Clementis  VIII.  (a.  1605)  et  in  electione 
Innocentii  X.  (a.  1644).  Cfr.  Fagnanum  in  cap.  «Cum  olim»  De 
Majoritate  et  Obed.  (I.  33),  n.  48. 

23.  Aliquando  Summus  Pontifex  aliquem  Cardinalem  creat  in 
Consistorio,  sed  nomen  ejus  non  exprimit,  et,  ut  ajunt,  nomen  illud 
sibi  in  pectore  reservat,  publicaturus  in  alio  Consistorio.  Hunc 
morem  sequi  solent  Romani  Pontifices,  quoties  aliquis  dignus  quidem 
est  dignitate  Cardinalatus,  at  rationes  prudentiae  et  praesertim  of- 
ficii, quod  persona  promovenda  actu  retinet,  suadent,  publicatio- 
nem differendam  esse.  Ex.  gr.  si  Nuntius  Apostolicus,  in  regia  civi- 
tate residens,  promotionem  ad  Cardinalatum  promeruerit,  interim 
vero  valde  expediat,  ut  ceu  Praelatus  munere  suo  fungi  pro- 
sequatur. Porro  hujus  creationis  effectus  est  ut  publicatio,  quae 
in  posteriori  Consistorio  perficitur,  retrotrahatur  ad  diem  in  qua 
creatio  contigit,  et  persona  sedem  et  locum  occupet  ante  alios  Car- 
dinales, qui  deinde  creati  et  publicati  fuerunt.  Verum  publicatio 
nominis  novi  Cardinalis  in  Consistorio  absolute  necessaria  est,  ut 
persona  jura  et  privilegia  dignitatis  adipiscatur.  Hinc  licet  inno- 
tescat personae  promotio,  tamen  si  Summus  Pontifex  demoriatur 
quin  nomen  ejus  in  Consistorio  publicaverit,  persona  illa  non  ad- 
mittitur in  Conclavi,  et  novus  Pontifex  non  tenetur  creationem 
factam  ratam  habere  et  nomen  in  Consistorio  publicare.  Verum 
speciali  mentione  dignum  arbitramur  factum  Pii  IX.  s.  m.  Hic 
enim  in  Consistorio  diei  18.  Martii  1875.  inter  alios  creavit  quinque 
Cardinales,  quorum  nomina  sibi  in  pectore  reservavit.  Porro  de 
hisce  Cardinalibus  edixit:  ‘Praeter  hos  sex  memoratos  Cardinales, 
ad  Omnipotentis  Dei  gloriam  creare  intendimus  alios  quinque  Car- 
dinales, quos  tamen  justis  ex  causis  in  pectore  reservamus,  arbitrio 
nostro  quandocnmque  evulgandos;  ac  si  Sanctam  Sedem,  Deo  dis- 
ponente, viduari  contigerit,  antequam  ipsi  evulgentur,  literis  Nostro 
Testamento  adjectis  ii  declarabuntur,  eosdemque  jus  activae  ac  pas- 
sivae electionis  in  Successore  nostro  eligendo  vobiscum  habere  Apo- 
stolicae  Nostrae  auctoritatis  plenitudine  volumus,  statuimus,  atque 
decernimus  cum  confirmatione’  etc. 

In  hac  vice,  ceu  facile  patet,  Pius  IX.  a forma  consueta  et 
solemni  publicationis  Cardinalium  plane  recessit,  publicationemque 
per  schedam  testamentariam  fieri  jussit.  Procul  dubio  nemo  ne- 
gabit, Summum  Pontificem  posse  a forma  solemni  publicationis 
Cardinalium  recedere,  et  sive  viam  testamenti,  sive  aliam  formam 

minas  solemnem  eligere,  qua  mentem  snam  aperiat  creandi  aliquos 
Cardinales. 

24.  At  quaestio  fieri  potest  de  opportunitate,  an  videlicet  ex- 
pediat, omissa  forma  ordinaria  et  publica,  Cardinales  creare,  vel 
tantum  evulgare,  praesertim  per  schedam  testamento  Pontificis 
adjectam. 

Qua  in  re  animadvertimus  1°.  creationem  Cardinalium  esse 
negotium  magni  momenti;  quaestiones  enim  quae  exinde  oriri  pos- 
sunt, facile  possunt  in  ipsam  electionem  Summi  Pontificis  redun- 
dare. Ob  hanc  rationem  forma  certa  et  solemnis  tum  creationis 
tum  publicationis  Cardinalium  constituta  fuit  et  constanter  ob- 
servatur. 

2°.  Animadvertimus,  Cardinalem  Tuschum  in  suis  Prodicis 
Conclusionibus,  tom.  1.  Conclus.  98.  et  Pyrrhum  Corradum  in  sua 
Praxi  Dispensation.  Apostolic.,  lib.  4.  cap.  6.  n.  38.  referre  duo 
facta,  quae  ad  praesentem  quaestionem  intimam  relationem  dicunt. 
Videlicet  referunt,  Paulum  11  quatuor  Cardinales  creavisse  ut 
statim  post  mortem  suam  publicarentur  nec  non  Pontificem  sup- 
plevisse omnem  defectum  ex  certa  scientia  et  de  plenitudine  pote- 
statis. Porro,  ut  notum  est,  clausulae  istae  habent  plenam  et  latam 
interpretationem;  hinc  derogant  etiam  dispositioni  legis  contra- 
riae, quae  expressam  mentionem  requirit.  Quare  dicendum  est  vi 
praedictarum  clausularum  fuisse  derogatum  etiam  Constitutioni 
Eugenii  IV.,  quam  superius  citavimus,  quaeque  tunc  temporis  ad- 
huc in  suo  vigore  manebat.  Nihilominus  quattuor  illi  viri  ecclesia- 
stici qui  propriae  promotionis  schedam  protulerunt,  in  conclavi  re- 
cepti non  sunt,  nec  habiti  fuerunt  ceu  Cardinales,  nisi  quando  a 
Sixto  IV.  iterum  post  aliquos  annos  et  non  in  eodem  Consistorio 
ad  Cardinalatum  promoti  et  publicati  fuerunt.  Item  Paulus  III. 
creavit  Cardinalem,  qui  post  mortem  Pontificis  Breve  suae  promo- 
tionis exhibuit.  Cardinales  vero  non  solum  illum  non  receperunt  in 
fratrem,  sed  indignatione  capti  ipsum  Breve  lacerarunt  ‘Et  abinde’, 
notat  Corradus,  ‘citra  abiit  in  desuetudinem  hic  modus  creandi  Car- 
dinales, qui  revera  posset  afferre  magnam  perniciem  et  maximum 
scandalum  in  Ecclesia  Dei.’ 

Jam  vero  pericula,  ad  quae  Corradus  alludit,  adhuc  verifican- 
tur.  Quaestiones  enim  possunt  exsurgere,  quibus  haud  facile  satis- 
fieri potest.  Sic  ex.  gr.  si  in  dubium  revocetur  authenticitas  vel 
integritas  schedae  nuncupationis  Cardinalium,  quinam  erit  judex 

competens?  Praeterea  si  in  specie  sermo  esset  de  insertione  schedae 
in  testamento  Pontificis,  praesertim  nostris  temporibus,  quibus 
S.  Sedes  dominatione  civili  spoliata  est,  quaeri  posset,  quaenam  sint 
conditiones  ut  testamentum  Pontificis  valeat,  et  quinam  sit  judex 
competens  valoris  ipsius  testamenti.  Quare  non  pauca  dubia  oriri 
possent  contra  electionem  novi  Pontificis  ex  concursu  istorum  Car- 
dinalium in  forma  extraordinaria  nuncupatorum.  Istae  animad- 
versiones a viro  doctissimo  et  in  rebus  practicis  Curiae  Romanae 
maxime  experto  conscriptae  fuerunt,  dum  incepit  vulgari  notitia  de 
publicatione  aliquorum  Cardinalium  anno  1875  per  testamentum 
Pontificis  facienda.  Et  revera  expositas  difficultates  persensisse  vide- 
tur Pius  IX.  quando  ei  innotuerunt.  Nam  Summus  ille  Pontifex 
dum  promotionem  per  implicitam  nuncupationem  complevit  die 
15.  mensis  Martii  1875,  sollicitus  inde  fuit  subsequenti  mense  Sep- 
tembri ejusdem  anni,  die  17.,  Consistorium  intimare,  ibique  nomina 
quinque  Cardinalium  in  pectore  reservatorum  publicare. 

Hisce  omnibus  perpensis,  salvo  meliori  judicio,  arbitramur  non 
expedire,  ut  in  creatione  et  publicatione  Cardinalium  a forma  ordi- 
naria et  solemni  recedatur  et  praesertim  ut  per  testamentum  Pon- 
tificis publicatio  Cardinalium  fiat. 

De  Dignitate  S.  R.  E.  Cardinalium. 

25.  Specialis  fuit  usque  ab  antiquitate  dignitas  Cleri  Romani 
idest  illorum  presbyterorum  et  diaconorum,  qui  praeerant  titulis  et 
regionariis  diaconiis,  quique  constituebant  presbyterium  Romani 
Pontificis.  Notat  Thomassinius  loco  cit.  cap.  113.  n.  3.  circa  fin. 
jam  ab  ipsis  Cypriani  temporibus  inductum  in  moribus  fuisse  ut 
Clerus  Romanus  magna  in  Ecclesia  universali  aestimatione  gau- 
deret, et  mortuo  Summo  Pontifice,  negotia  universalis  Ecclesiae 
tractanda  susciperet,  et  literas  scriberet,  quibus  Episcopi  facile 
morem  gerebant.  Quare  cum  in  causa  Gilberti  Porretani  formula 
fidei  proposita  a.  s.  Bernardo  approbata  et  subscripta  fuisset  ab 
Episcopis  Galliae,  Cardinales  querelas  Summo  Pontifici  admoverunt, 
quod  res  fuisset  definita  absque  eorum  consensu,  ac  proinde  eorum 
auctoritas  despecta  fuisset.  Porro  inter  alias  rationes  Cardinales 
animadvertebant,  se  esse  successores  illius  vetustissimi  Cleri  Ro- 
mani, qui  cum  Pontifice  solitus  fuit  consulere  et  definire  de  rebus 
magni  momenti  tum  ad  fidem  tum  ad  disciplinam  pertinentibus. 
Cfr.  Thomassinium,  cit.  loc.  n.  4. 

26.  Verum  fatendum  est,  Cardinales  in  antiquitate  non  fuisse 
in  dignitate  praepositos  Episcopis,  Archiepiscopis  etc.  Sane  in 
Concilio  Rom.  ann.  1016.  sub  Benedicto  VIIL  plures  Episcopi  sub- 
scripserunt acta  Synodi  ante  ipsos  Cardinales-Episcopos  prout  vel 
erant  Archiepiscopi  vel  erant  ratione  ordinationis  antiquiores.  In- 
snper  Leo  Ostiensis  loquens  de  electione  Victoris  III.  ann.  1086 
nominat  prius  Episcopos  et  postea  Cardinales. 

27.  At  sensim  sine  sensu  dignitas  S.  R.  E.  Cardinalium  aucta 
fuit.  Causae  vero  fuerunt  praesertim  1°.  jus  exclusivum  eligendi 
Romanum  Pontificem,  quod  incepit  in  Concilio  Romano  sub  Nicolao  II. 
an.  1059.  ubi  primae  partes  in  hoc  tanto  negotio  Cardinalibus  Epis- 
copis commissae  sunt,  et  completum  evasit  sub  Alexandro  III.  in 
Concilio  Lateranensi  IQ.  2°.  Frequentes  legationes  S.  Sedis,  quas 
Cardinales  suscipiebant,  et  negotia  provinciarum  et  regnorum  per- 
tractabant, suis  mandatis  subjicientes  etiam  Episcopos,  Archiepis- 
copos  etc.  3°.  Mos  qui  coepit  induci,  ut  soli  Cardinales  Romano 
Pontifici  propriis  consiliis  adsisterent. 

Ex  hisce  praecipue  causis  Cardinalatus  summum,  quem  assequi 
poterat,  honoris  et  praeeminentiae  apicem  in  Ecclesia  attigit.  Unde 
Eugenius  IV.  in  Const.  Non  mediocri  edita  ann.  1428.  edicere  po- 
tuit, post  Caput  Ecclesiae,  quod  est  Papa,  contigua  membra  sui  cor- 
poris, quae  sunt  fratres  ejus  Cardinales,  prae  caeteris  Ecclesiae  mem- 
bris ac  partibus  honorari  debere,  et  Cardinalatus  dignitatem  esse 
majorem  et  sublimiorem  episcopali,  archiepiscopali  et  patriarchali 
dignitate.  Eadem  repetit  Leo  X.  in  Const.  Superna.  Quare  in 
hodierna  disciplina  S.  R.  E.  Cardinales  primum  locum  tenent  et 
primam  dignitatem  constituunt  post  Romanum  Pontificem.  Unde 
etiam  in  Decreto  consistoriali  Urbani  VIIL  diei  10.  Junii  1630. 
assecuti  fuerunt  titulum  Eminentiae  et  Eminentissimorum. 

28.  Neque  haec  omnia  contra  jus’  constituta  fuisse  dici  potest. 
Nam  licet  Cardinales  Presbyteri  et  Diaconi  ratione  ordinis  sacri  Epis- 
copis sint  inferiores;  tamen  ratione  officii  jure  meritoque  potuerunt 
Episcopis  in  dignitate  praeferri.  Cum  enim  Cardinales  lateri  Summi 
Pontificis  adhaereant  cum  eoque  constituant  magistratum  qui  prae- 
est  Ecclesiae  universali,  hinc  eorum  officium  muneri  Episcopali  prae- 
stat, cujus  potestas  intra  certos  territorii  alicujus  limites  coarctatur. 
Jam  vero  nemo  ignorat,  dignitatem  personarum  in  Ecclesia  com- 
mensurari  quidem  ex  ordine,  potius  vero  ex  jurisdictione.  Hinc 
jure  Decretalium  Archidiaconus  qui  ordine  diaconus  erat,  sed  in 

jurisdictione  erat  Episcopi  Vicarius,  Archipresbytero  praeferebatur. 
Hinc  etiam  licet  Episcopus  et  Archiepiscopus  sint  in  charactere 
aequales,  tamen  revera  ob  jurisdictionem  archiepiscopalis  dignitas 
major  est  episcopali.  Et  ratio  est,  quia  potestas  ordinis  proprie 
dirigitur  ad  sanctificationem  animarum  procurandam  per  sacra- 
menta et  sacramentalia,  adeoque  principaliter  respicit  elementum 
spirituale  et  invisibile  Ecclesiae;  potestas  vero  jurisdictionis  ordi- 
natur ad  regimen  fidelium,  adeoque  principaliter  respicit  corpus 
Ecclesiae,  idest  elementum  visibile  et  externum  ejusdem.  Unde 
quoniam  ratio  honoris  et  praeeminentiae  proprie  afficit  regimen  pub- 
licum quo  Ecclesia  inter  homines  constituta  apparet  ceu  societas 
ordinata  et  variis  gradibus  distincta;  hinc  sequitur,  personarum 
dignitatem  in  Ecclesia  pendere  potius  ex  jurisdictione  et  officio 
quam  ex  ordine. 

29.  Quoniam  vero  eminens  est  Cardinalatus  dignitas;  hinc 
merito  Cone.  Trid.  Sess.  24.  c.  1.  de  Ref.  liaec  habet:  ‘Ea.,  omnia 
et  singula,  quae  de  Episcoporum  et  praeficiendorum  vita,  aetate,  do- 
ctrina et  caeteris  qualitatibus  alias  in  eadem  Synodo  constituta 
sunt,  decernit  eadem  etiam  in  creatione  S.  R.  E.  Cardinalium, 
etiamsi  diaconi  sint,  exigenda’.  Et  paucis  interjectis  Tridentini 
patres  ita  prosequuntur:  ‘S.  Synodus  tot  gravissimis  Ecclesiae  in- 
commodis commota,  non  potest  non  commemorare,  nihil  magis  Ec- 
clesiae esse  necessarium,  quam  ut  Sanctissimus  Rom.  Pontifex .... 
lectissimos  tantum  sibi  Cardinales  adsciscat,  et  bonos  maxime  atque 
idoneos  pastores  singulis  Ecclesiis  praeficiat’.  Praeterea  Sixtus  V. 
in  Const.  Postquam  data  nonis  Decembris  an.  1586.  decernit,  solum- 
modo legitime  natos  fieri  posse  Cardinales,  et  ab  hac  dignitate 
excludendos  esse  etiam  illos,  qui  ex  matrimonio  subsequenti  paren- 
tum jura  legitimorum  filiorum  assecuti  fuerint  Insuper  ob  hono- 
rem sacri  Collegii,  doctores  adnotant,  non  solere  ad  dignitatem 
Cardinalitiam  promoveri  bigamos.  Fervaris:  Biblioth.  Canonic.,  r. 
«Cardinales»  n.  32.  Tandem  ad  removendum  omne  periculum  factio- 
num et  simultatum  Sixtus  V.  in  cit.  Constitutione  §.  17.  absolute 
prohibet,  quominus  in  Sacro  Collegio  Cardinalium  duae  simul  per- 
sonae reperiantur  primo  vel  secundo  gradu  consanguinitatis  vin- 
culo conjunctae,  ita  ut  electio  secundae  vivente  adhuc  prima  sit 
ipso  jure  nulla. 

30.  Juxta  autem  mentem  Concilii  Tridentini  in  cit.  loco  sess.  24. 
c.  1 .de  Ref.  Cardinales  quantum  commode  fieri  potest,  eligendi 

sunt  ex  omnibus  Christianitatis  nationibus.  Porro  hoc  S.  Synodi 
consilium  optimum  quidem  est.  Nam  negotia  quae  tractantur  a 
Cardinalibus  et  praesertim  electio  Rom.  Pontificis,  ad  omnes  Chri- 
stianas nationes  pertinent.  Hinc  ut  aequilibrium  inter  varias  na- 
tiones observetur,  et  locorum  circumstantiae  et  exigentiae  S.  Sedi 
melius  innotescant,  valde  opportunum  est,  ut  in  Senatu  Rom.  Pon- 
tificis unaquaeque  natio  habeat  defensores  et  judices.  Menti  Con- 
cilii Tridentini  constanter  adhaerentes  Romani  Pontifices  usque  ad 
nostra  tempora,  electos  viros  ad  dignitatem  Cardinalitiam  ex  variis 
regionibus  non  solum  Europae,  sed  et  Americae,  Africae  atque 
Australiae,  praesertim  tamen  ex  regnis  catholicis,  promoverunt. 

De  munere  S.  R.  E.  Cardinalium. 

31.  Primarium,  ut  dici  potest,  munus  et  relativa  potestas  Car- 
dinalium respicit  Rom.  Pontificis  electionem.  De  hac  tamen  re 
superius  egimus  in  Tit.  De  Elect.  (I.  6). 

32.  Alterum  munus  Cardinalium  extraordinarium  quidem,  sed 
magni  momenti,  in  eo  situm  est,  ut  legati  a latere  destinentur. 
De  hac  vero  delegatione  agit  Titulus  De  officio  Legati  (L  30). 

33.  Remanent  duo  videnda  et  explicanda  videlicet  agendum 
est  de  munere  et  potestate  Cardinalium  in  Ecclesia  proprii  tituli 
nec  non  de  munere  eorundem  coadjuvandi  Summum  Pontificem  in 
regimine  Ecclesiae  universalis  et  de  relativa  potestate. 

De  munere  et  potestate  Cardinalium  in  propriis  titulis. 

34.  Et  primo  quidem  vix  innuisse  sufficiat,  Cardinales  Epis- 
copos Suburbicarios  in  suis  Ecclesiis  Cathedralibus  et  propriis  Dioe- 
cesibus quas  in  titulum  obtinent,  esse  veros  Episcopos,  et  plena 
jurisdictione  episcopali  gaudere. 

Si  autem  sermo  sit  de  titulis  presbyteralibus  et  Diaconiis  in 
Urbe  existentibus,  quisque  Cardinalis  in  sua  Ecclesia  jure  antiquo 
habebat  clerum  et  populum  sibi  subjectum,  ita  ut  unaquaeque  Ec- 
clesia cum  suo  populo  territorium  quasi  separatum  constitueret. 
Quare  Cardinales  in  propriis  Ecclesiis  jurisdictione  quasi-episcopali 
potiebantur.  Cap.  11.  «His  quae»  De  Major,  et  Obed.  (I.  33).  Const. 
Sixti  V.:  Religiosa  edita  Idibus  Aprilis  1589;  ubi  haec  habentur: 
‘Singulis  Presbyteris  et  Diaconis  Cardinalibus  propriae  in  Urbe  Ec- 
clesiae tituli  videlicet  et  Diaconiae  cum  suis  Clero  et  Populo,  ac  quasi 

Episcopali  jurisdictione  in  spiritualibus  et  temporalibus  regendae 
et  administrandae  committantur’.  Hinc  Cardinales  in  suis  titulis  et 
in  Capellis  subjectis  poterant  corrigere,  ferre  censuras  et  reliqua 
peragere,  quae  fuso  calamo  a Fagnano:  Comm.  ad  cap.  cit.  11  .De 
Major,  et  Obed.  n.  19.  et  seqq.  et  a Ferraris:  Biblioth.  Canon. 
verb.  «Cardinales»  n.  12.  et  seqq.  exponuntur. 

35.  Jurisdictioni  quasi -episcopali  natura  sua  honor  Episcopis 
debitus  conjungebatur.  Quare  Presbyteris  Cardinalibus  in  suis 
titulis,  licet  charactere  episcopali  carerent,  insignia  pontificalia  tri- 
buta fuere,  et  sive  Cardinalibus  Presbyteris,  sive  Diaconis  Cardi- 
nalibus concessum  est,  ut  more  Episcoporum  populum  solemniter 
benedicerent,  indulgentiam  centum  dierum  impertiendo.  Porro 
primi  honores  in  propriis  titulis  adeo  competunt  Cardinalibus,  ut 
nemo  alius  absque  eorum  licentia  possit  ibi  Pontificalia  exercere. 

36.  Verum  quoad  jurisdictionem  res  immutata  est  ab  Inno- 
centio  XII.  in  Constit.  Romanus  Pontifex  data  die  17.  Septembr. 
ann.  1692.  in  qua  haec  habentur:  ‘Declaramus  per  praesentes  nostras 
literas  nullatenus  ademptam  esse  Cardinalibus  Archipresbyteris 
(in  tribus  Basilicis  Patriarchalibus  Urbis,  idest  Lateranensi,  Vati- 
cana et  Liberiana)  Tjtularibus  seu  Protectoribus,  eorumque  Vi- 
cariis, aliisque  deputatis  facultatem  seu  jurisdictionem  in  iis  quae 
servitium  Ecclesiae  seu  loci  pii,  circa  tamen  disciplinam  ecclesia- 
sticam et  morum  correctionem  dumtaxat  concernunt’. 

Hanc  Constitutionem  interpretantes  doctores  merito  tradunt 
antiquam  quasi-episcopalem  jurisdictionem  Cardinalium  in  clerum 
et  populum  in  propriis  titulis,  disparuisse  et  hanc  jurisdictionem 
proprie  dictam  in  Cardinalem  Urbis  Vicarium  coaluisse.  Etenim 
Cardinalibus  in  propriis  titulis  reservatur  solummodo  potestas  in 
iis,  quae  servitium  Ecclesiae  concernunt,  et  quidem  circa  disciplinam 
et  morum  correctionem.  Audiatur  Pitonius:  De  Controv.  Patronor. 
Alleg.  41.  n.  31.  ‘Per  quae  verba  Constitutionis  Innocentianae  non 
solum  excluditur  jurisdictio  in  populum  et  parochianos,  sed  etiam 
tribuitur  solum  jurisdictio  domestica  in  respicientibus  servitium 
Ecclesiae  circa  disciplinam  et  correctionem  morum  quae  competit 
omnibus  Capitulis  Ecclesiarum,  seu  eorum  Vicariis,  Praepositis, 
Prioribus  seu  Archipresbyteris  in  forma  extrajudiciali  pro  recto 
Ecclesiae  gubernio,  nempe  faciendo  ordinationes  et  statuta  in  con- 
cernentibus disciplinam  ecclesiasticam,  et  contravenientes  absque 
strepitu  et  figura  judicii  mulctando  per  subtractionem  distributionum 

et  fructuum,  vocis  in  Capitulo,  aliasque  mulctas  domesticas  et 
extrajudiciales  . . . Neque  extenditur  haec  facultas  ad  excessus 
graves,  et  ad  tribunal  contentiosum,  ubi  delicta  castigantur  ad 
vindictam  publicam’. 

37.  Dixi  tamen,  rem  ab  Innocentio  XII.  quoad  jurisdictionem 
immutatam  fuisse.  Nam  quoad  jura  pontificalia  honorifica  et  bene- 
dictionem more  Episcoporum  res  integra  mansit.  Constitutio  enim 
Innocentiana  de  hac  materia  silet,  et  constans  usus  firmat. 

38.  Praeterea  praesto  es£  authentica  nuperrima  decisio;  quae 
licet  peculiarem  quaestionem  respiciat,  tamen  talis  indolis  et,  ut  ex 
ea  generalis  theoria  inferri  et  roborari  possit.  Cum  enim  an.  1877 
enatum  esset  dubium,  utrum  jus  consecrandi  altare  in  Basilica 
Eudoxiana  noviter  exstructum  Cardinali  Titulari,  vel  potius  Car- 
dinali Urbis  Vicario  competeret,  Summus  Pontifex  Pius  IX.  quatuor 
Cardinales  Episcopos  suburbicarios  ad  causam  videndam  delegavit. 
Interea  vero  instante  die  consecrationis  peragendae,  conventum  est, 
ut  pro  ea  vice  consecratio,  ratione  possessionis,  a Cardinali  Titu- 
lari fieret.  Pio  IX.  e vivis  sublato,  Sanctissimus  D.  N.  Leo  XIII. 
Cardinali  Sacri  Collegii  Decano  mandavit,  ut  quantocius  quaestio 
resolveretur.  Ut  vero  judices  delegati  in  cognitione  causae  tutius 
procederent  exarata  fuerunt  vota  consultiva  et  allegationes.  Cum 
omnia  essent  parata  et  quatuor  Cardinalibus  Episcopis  suburbi- 
cariis adjunctus  fuisset  Cardinalis  S.  Rit.  Congregationis  Praefectus, 

, quinque  Cardinales  deputati  die  25.  Januarii  1879  ad  trutinam 
revocarunt  rationes,  quae  pro  utraque  parte  militabant  et  tandem 
proposito  dubio  ‘Utrum  in  Ecclesis  tituli  Cardinalitii  jus  con- 
secrandi Altaria  spectet  Eminentissimis  Cardinalibus  earumdem 
Titularibus;  vel  potius  Eminentissimo  Cardinali  Urbis  Vicario’ 
cunctis  suffragiis  responsum  est:  ‘Affirmative  ad  primam  partem; 
negative  ad  secundam’.  Summus  Pontifex  audita  relatione,  reso- 
lutionem hanc  die  30.  ejusdem  mensis  confirmavit,  et  super  ea  so- 
lemne  confici  et  publicari  Decretum  mandavit.  Quod  et  factum 
est.  Ex  hujusmodi  Decreto  optime  inferri  potest,  jura  pontificalia 
in  Ecclesiis  tituli  Cardinalitii  ad  Cardinalem  Titularem  pertinere. 
Nam  ipsa  eadem  ratio  quae  pro  altarium  consecratione  valet,  mi- 
litat etiam  pro  consecratione  Ecclesiae  et  pro  aliis  juribus  ponti- 
ficalibus. Adeoque  nemo  alius  haec  jura  exercere  in  iisdem  Eccle- 
siis potest  absque  Cardinalis  Titularis  licentia. 

De  munere  et  potestate  Cardinalium  in  sacris  Congregationibus. 

39.  Sapientissima  fuit  in  Romana  curia  institutio  Congrega- 
tionum: per  eam  enim  factum  est,  ut  forma  concreta  et  juridica 
determinaretur,  qua  Cardinales  operam  suam  ordinate  et  ex  officio 
exhiberent  in  subsidium  Rom.  Pontificis  in  regimine  Ecclesiae  uni- 
versalis. Hanc  rationem  Sixtus  V.  in  Const.  Immensa  aeterni  Dei 
data  11.  kpl.  Febr.  ann.  1587.  in  qua  plures  Congregationes 
instituit,  ita  exponit  ‘Quare  Romanus  Pontifex  quem  Christus 
Dominus  . . . Ecclesiae  caput  constituit,  omniumque  Ecclesiarum 
sollicitudinem  gerere  voluit,  multos  Jam  immensi  oneris  adjutores 
advocat  atque  adsciscit  et  praesertim  S.  R.  E.  Cardinales  . . . qui 
primi  laborum  et  consiliorum  socii  sunt  et  participes,  ut  partita 
inter  eos  . . . ingenti  curarum  negotiorumque  mole  ipse  (Rom.  Pon- 
tifex) tantae  potestatis  clavum  tenens,  divina  gratia  adjutrice  non 
succumbat’. 

Insuper  Congregationibus  institutis  faciliori  et  magis  celeri 
negotiorum  Ecclesiasticorum  expeditioni  consultum  est.  Unde  ceu 
notat  Walter  ( Manuale  dei  Diritto  Ecclesiastico,  lib.  3.  §.  133.)  ex 
experientia  jam  nunc  traditionali,  et  ex  amplo  horum  collegiorum 
permanentium  intuitu  compertum  est,  consiliis  quibus  Pontifex  in- 
diget, melius  provisum  fuisse,  quam  antea  fuerat  ope  Synodorum 
precariarum  et  mutabilium.  Quare  idem  auctor  maxime  commen- 
dat mentem  et  consilium  Sixti  V.  qui  fuit  praecipuus  Sacrarum 
Congregationum  institutor. 

40.  Porro  aliae  sunt  Congregationes  stabiles  et  ordinariae,  aliae 
sunt  Congregationes  particulares  et  extraordinariae,  quas  Rom. 
Pontifex  pro  aliquo  peculiari  et  saepe  graviori  tantum  negotio  ex- 
pediendo vel  causa  decidenda  constituit.  Quo  in  casu  solet  etiam 
dici  constituta  commissio  fuisse  aliquorum  Cardinalium.  In  nostra 
tractatione  sermo  erit  praecipue  et  directe  de  Congregationibus  Car- 
dinalium permanentibus  et  ordinariis,  quae  proprie  veniunt  sub 
appellatione  Congregationum  Romanarum.  Et  prae  primis  aliquid 
dicemus  in  genere  de  hisce  Congregationibus,  deinde  autem  in 
specie  de  iisdem  disseremus. 

Veniamus  ad  primam  tractationis  partem  et  primo  quidem 
agendum  est  de  natura  et  auctoritate  Sacrarum  Congregationum. 

41.  Sacrae  Congregationes  Cardinalium  institutae  sunt  ad  instar 
collegiorum  permanentium  ad  negotia  expedienda  et  quaestiones  in 
forma  juridica  dirimendas.  Quare  in  sacris  Congregationibus  C’ar- 

dinales  sunt  veri  judices,  qui  sententiam  dicunt  collegialiter ; adeo- 
que  illud  pro  jure  habetur,  quod  majori  eorum  parti  placuerit. 

42.  Porro  Sacrae  Congregationes  constituunt  totidem  Sanctae 
Sedis  tribunalia,  et  procedunt  auctoritate  et  nomine  Papae;  adeo- 
que  unaquaeque  earum  in  propria  negotiorum  provincia  tribunal 
supremum  constituit,  cui  omnes  Christi  fideles  parere  debent,  non 
exclusis  ipsis  Episcopis  et  cujuscumque  etiam  altioris  dignitatis  Prae- 
latis Summo  Pontifice  inferioribus.  Quare  Congregationes  Romanae 
possunt  recipere  appellationes  a judicio  cujusque  curiae  ecclesiasticae 
et  judicis  ordinarii;  nec  non  possunt  recipere  recursus  in  materia 
ecclesiastica  ab  omnibus  fidelibus  totius  catholici  orbis. 

43.  Ex  eadem  ratione  sequitur,  non  posse  a judicio  alicujus 
Congregationis  Cardinalium  ad  aliud  tribunal  appellari.  Verum  si 
partes  collitigantes  Vel  una  ex  eis  voluerit  causam  iterum  examini 
subjicere,  eadem  Sacra  Congregatio  iterum  causam  expendere  debet, 
obtento  prius,  uti  dici  solet,  beneficio  novae  audientiae. 

44.  Quod  beneficium  non  conceditur,  quando  in  decisione  causae 
apposita  fuerit  clausula  Et  amplius,  quae  significat  et  amplius 
causa  non  proponatur.  Haec  autem  clausula,  ut  quisque  facile 
intelligit,  non  prohibet,  quominus  praesertim  ex  novis  emergentibus 
rationibus,  ipse  Rom.  Pontifex  per  remedium  ad  instar  restitutionis 
in  integrum  causam  iterum  examini  subjici  jubeat  Quod  tamen 
non  facile  contingere  solet. 

Quaeritur  quaenam  sit  efficacia  et  auctoritas  decisionum  Sacr.  Congreg. 

45.  Primo  quidem  sive  dispositio  in  negotiis  extrajudicialibus, 
sive  decisio  in  negotiis  ordinis  judicialis  emanans  ab  aliqua  Sacra 
Congregatione,  quoad  personas  quas  alterutra  respicit,  seu  quoad 
personas  comprehensas  in  dispositione  vel  sententia,  facit  verum  jus 
et  veram  gignit  obligationem.  Utraque  enim  induit  indolem  actus 
potestatis  supremae  in  Ecclesia.  Licet  enim  neutra  per  se  con- 
stituat verum  et  solemnem  actum  Papalem,  tamen  quaelibet  Sacra 
Congregatio  procedit  auctoritate  Summi  Pontificis  et  tamquam  orga- 
num immediatum  Sanctae  Sedis.  Hac  vero  in  re  prae  oculis  haben- 
dum est  Decretum  Urbani  VIII.  diei  2.  Augusti  ann.  1631.,  in  quo 
cavetur,  ne  declamationibus  Congregationum  sive  impressis,  sive 
manuscriptis  fides  adhibeatur,  in  judicio  sive  extra  judicium,  nisi 
exhibeantur  in  forma  authentica,  scilicet  munitae  solito  sigillo  et 
subscriptione  Cardinalis  Praefecti  et  Secretarii.  Animadvertimus 


Digitized  by  LjOOQie 


302 


DECRETALIUM  GREGORII  IX.  LIB.  I. 


vero,  in  Congregatione  Supremae  Inquisitionis  rescripta  expediri  mu- 
nita sigillo  proprio  et  unica  subscriptione  notarii  Congregationis. 

46.  At  quid  dicendum  de  efficacia  et  virtute  resolutionum  sacra- 
rum Congregationum  in  ordine  ad  personas  extraneas  in  casibus 
similibus?  Haec  quaestio  a doctoribus  tractatur  praesertim  relate  ad 
Sacram  Congregationem  Concilii  et  non  omnes  in  unam  sententiam 
conspirant.  Nobis  vero  sequentes  normae  prae  oculis  habendae  esse 
videntur.  Primo  quidem  certo  constare  debet  de  origine  resolutionis 
quae  allegatur,  sive  ex  documento  in  forma  authentica  exhibito, 
sive  ex  fide  et  relatione  scriptorum  gravis  notae  et  cognitae  sin- 
ceritatis. Posito  quod  certo  constiterit  de  alicujus  resolutionis 
authenticitate,  distinguendum  est,  utrum  resolutio  Congregationis 
sit  generalis,  et  exhibeat  principium  juris,  vel  potius  resolutio  nihil 
aliud  sit,  quam  applicatio  juris  alicui  facto  peculiari. 

47.  In  ordine  ad  primam  hypothesim  animadvertimus  in  more 
positum  esse  S.  Sedis,  ut  resolutio  Sacrae  alicujus  Congregationis 
in  puncto  juris  non  solum  a Summo  Pontifice  ad  relationem  Secre- 
tarii in  audientia  probetur;  sed  etiam  de  mandato  speciali  Ponti- 
ficis per  solemne  decretum  resolutio  illa  publicetur.  Horum  Decre- 
torum plura  proferri  exempla  possent.  Tale  est  Decretum  Urbis 
et  Orbis  Sacrae  Rituum  Congregationis  diei  12.  Januarii  1704.  circa 
jura  parochialia,  functiones  et  praeminentias  inter  Parochos  et 
Confraternitates  laicorum,  earumqne  Capellanos  et  officiales  {Oiraldi: 
Jus  Pontificium , Part.  I.  Sect.  627).  Tale  pariter  est  Decretum, 
supra  relatum,  edictum  de  mandato  Sanctissimi  D.  N.  Leonis  XIII. 
circa  jus  Cardinalium  consecrandi  altaria  in  propriis  Ecclesiis  titu- 
laribus.  Tale  est  pariter  nuperrimum  Decretum  quo  idem  Summus 
Pontifex  diei  17.  Martii  1879  confirmavit  decisionem  S.  Congrega- 
tionis Concilii  diei  13.  ejusdem  mensis  et  ejusdem  anni,  juxta  quam 
excluditur  impedimentum  publicae  honestatis  a matrimonio  quod 
civile  dicitur.  Porro  quoties  resolutiones  alicujus  S.  Congregationis 
tali  modo  probantur  et  publicantur,  verum  jus  commune  constituunt 
adeoque  omnes  obligant.  Fiimt  enim  totidem  actus  papales  pub- 
lici et  solemnes  quibus  supremus  legislator  in  Ecclesia  vel  anti- 
quam legem  interpretatur,  vel  novam  legem  promulgat. 

48.  Quid  vero  dicendum  si  resolutio  alicujus  S.  Congregationis 
sub  forma  generali  et  abstracta  sit  concepta,  careat  vero  publi- 
catione per  Decretum?  Specialis  regula  figenda  esse  videtur  in 
ordine  ad  Sacram  Congregationem  Concilii.  Etenim  huic  Congre- 

gationi  Sixtus  V.  in  cit.  Const.  Immensa  §.  «Deo  autem»  aliique 
Summi  Pontifices  facultatem  tribuerunt  legitime  interpretandi  de- 
creta super  reformatione  morum  in  Concilio  Tridentino  edita.  Inter- 
pretatio autem  hsec  debet  Romano  Pontifici  patefieri.  Ait  enim 
Sixtus  in  cit.  Constitutione:  lNohis  tamen  consultis'.  Ex  quibus 
verbis  infertur,  non  requiri  probationem  solemnem  Summi  Ponti- 
ficis, sed  sufficere  ut  decisio  Sacrae  Congregationis  in  privata  au- 
dientia a Secretario  referatur  Pontifici  et  Pontifex  significet  se 
nihil  habere  quod  publicationi  decisioni  illius  opponat 

Quibus  positis,  resolutio  S.  Congregationis  Concilii  in  puncto 
juris  disciplinaris  Tridentini  exhibet  authenticam  et  juridicam  inter- 
pretationem alicujus  decreti  conciliaris,  quae  interpretatio  perinde 
habenda  est  ac  si  facta  fuisset  ab  jpso  Summo  Pontifice.  Unde 
per  eam  determinatur  sensus  Tridentinae  dispositionis,  ac  proinde 
loco  legis  merito  habetur  et  ad  casus  similes  extendenda  iisdemque 
applicanda  est.  Cfr.  Fagnanus  comm.  in  cap.  «Quoniam  13.'  de 
Const.  (I.  2)  n.  8.  et  seqq.  et  praesertim  n.  65. 

49.  Adnotant  vero  doctores,  Sacram  hanc  Congregationem  non 
posse  resolutionem  dare,  quae  sit  sive  restrictiva  sive  extensiva 
Tridentinorum  decretorum,  sed  solummodo  comprehensivam  reso- 
lutionem dare  posse,  quae  scilicet  decretis  ipsis  adhaereat  et  eadem 
explicet  Cardinales  enim  hujus  Congregationis  non  sunt  veri  legis- 
latores, qui  jus  mutare  possint,  sed  constituti  sunt  solummodo  legi- 
timi interpretes,  qui  sensum  legis  determinant  Cfr.  Maschat: 
Proleg.  Juris  canonici  n.  22.  Animadvertimus  autem  frequentes 
non  esse  resolutiones  Sacrae  Congregationis  Concilii  in  forma  gene- 
rica  et  abstracta.;*)  immo  hodie  ordinariam  praxim  ejusdem  esse,  ut 
quaestiones  peculiares  resolvat  et  particularibus  casibus  jus  con- 
stitutum applicet.  Formula  enim  solita  dubiorum  est:  ‘An  constet 
de  valore  matrimonii  in  casu’ ; ‘an  Canonicus  Theologus  teneatur 
ad  servitium  chori  et  altaris  in  casu’  et  similia. 

50.  Quod  si  sermo  sit  de  resolutionibus  aliarum  Congregatio- 
num in  puncto  juris,  quoniam  speciale  mandatum  Summi  Pontificis 
interpretandi  juris  non  receperunt,  veram  legem  non  constituunt, 

*)  Celebre  exemplum  habes  in  resolutione  S.  C.  Concilii,  d.  5.  Martii  1678: 
«An  dispositio  Concilii  c.  2.  sess.  24.  de  Bef.  matr.  decernens  ia.sacr.  baptis- 
matis contrahi  cognationem  spiritualem  inter  suscipientem  et  patrem  ac  matrem 
suscepti,  habeat  locum  in  baptismo  sine  solemnitatibus  ob  necessitatem  domi 
sequuto?»  S.  C.  censui t:  Affirmative. 

et  absolute  loquendo  non  obligant.  Verum,  quemadmodum  supra 
notavimus,  Congregationes  Romanae  in  re  disciplinari  constituunt 
totidem  tribunalia  suprema  in  Ecclesia,  quae  auctoritate  et  nomine 
Sum.  Pontificis  jus  dicunt  Qilare  eorum  resolutiones  magnam  sibi 
vindicant  auctoritatem  et  cum  reverentia  suscipiendae  sunt,  maxime 
si  plures  et  uniformes  fuerint.  Hoc  enim  in  casu  quid  juris  apud 
S.  Sedem  firmiter  teneatur,  manifeste  ostenditur. 

51.  Quid  vero  dicendum,  si  resolutio  alicujus  Congregationis 
casum  peculiarem  taxative  afficiat  et  applicationem  juris  constituti 
ipsi  casui  particulari  proprie  referat? 

Quemadmodum  supra  notavimus,  resolutio  haec  procul  dubio 
obligat  personas  contra  quas  fertur  et  verum  jus  tribuit  personis, 
quibus  favet.  Haberi  enim  merito  debet  ceu  sententia  a suo  ju- 
dice lata,  cap.  3.  De  Consuet.  (I.  4).  Quoad  vero  personas  extra- 
neas in  eadem  conditione  versantes,  idest  quoad  casus  similes,  jus 
vere  non  facit.  Decisio  enim  in  casu  particulari  considerari  potest 
ceu  sententia  judicis,  quae  ad  personas  a judicio  extraneas  ne 
quaquam  extenditur  juxta  principium  legum  romanarum:  Res  inter 
alios  acta  nobis  neque  prodesse  neque  nocere  potest.  Leg.  2.  Cod. 
Quibus  res  judicata  non  nocet.  Quod  principium  a jure  canonico 
recognitum  est  in  cap.  25.  De  sentent.  et  re  jud.  (H.  27). 

52.  At  si  circumstantiae  omnino  similes  verificentur,  judex  or- 
dinarius resolutione  Congregationis  uti  merito  potest  ad  similem 
quaestionem  decidendam.  Resolutiones  enim  sacrarum  Congregatio- 
num plurimi  aestimandae  sunt  ob  auctoritatem  ex  qua  dimanant, 
et  ob  maturitatem  examinis,  quod  iisdem  praemitti  solet. 

53.  Quin  immo,  si  in  casibus  particularibus  similibus  aliqua 
Congregatio  constanter  uniforffiem  sententiam  tulerit;  ex  hujusmodi 
uniformi  judicio,  merito  certa  conficitur  regula,  quae  jus  traditionale 
constituit,  cui  contraire  judices  inferiores  nefas  est,  sed  potius  jus  hoc 
fideliter  est  custodiendum  et  observandum.  Hoc  enim  proprium  est 
tribunalium  supremorum,  ut  dum  casus  particulares  resolventes,  le- 
ges in  aliquo  determinato  sensu  constanter  interpretantur,  forenses 
traditiones  progignant,  quae  certas  pro  judiciis  regulas  defigere  solent. 

De  modo  et  normis  quibus  negotia  ecclesiastica  in  Sacris 
Congregationibus  generaliter  pertractantur. 

54.  Ut  rei  claritati  consulamus,  quaedam  criteria  exhibenda 
esse  arbitramur.  I'1"1  criterium : Sacrae  Congregationes  constituunt 

totidem  tribunalia  S.  Sedis  in  externo  et  visibili  regimine  Ecclesiae 
universalis.  Hinc  negotia,  quae  apud  easdem  Congregationes  per- 
tractantur, directe  ad  forum  externum  pertinent.  Negotia  enim 
conscientice  quae  forum  internum  respiciunt  et  poenitentiale,  ad  Sa- 
cram Poenitentiariam  spectant.  Quare  recursus  et  petitiones  quae 
Sacris  in  Congregationibus  proponuntur,  expresso  nomine  et  cogno- 
mine recurrentis  vel  oratoris  fleri  debent. 

55.  IInm  criterium.  Unicuique  Congregationi  peculiare  nego- 
tiorum genus  adsignatum  est  ceu  patet  ex  Bulla  institutionis  et 
ex  ipso  titulo  cujusque  Congregationis.  At  exceptis  negotiis  cha- 
racteristicis  unius  vel  alterius  Congregationis,  ex.  gr.  quaestio- 
nibus, quae  relationem  habent  ad  fidem  quaeque  exclusive  pertinent 
ad  Congregationem  S.  Officii  vel  ad  S.  Congregationem  Indicis, 
si  de  libris  errore  infectis  agatur,  quaestionibus  circa  jura  et  obli- 
gationes Keligiosorum,  quae  spectant  ad  S.  Congregationem  Epis- 
coporum et  Regularium  etc.:  exceptis,  repeto,  hujusmodi  primariis 
et  characteristicis  negotiis,  processu  temporis  factum  est,  ut  minora 
praesertim  negotia  ab  una  vel  ab  alia  Congregatione  indiscrimi- 
natim  tractarentur. 

56.  Hinc  non  raro  datur  locus  prceventioni.  Illa  scilicet  Con- 
gregatio negotium  pertractat  et  ad  exitum  ducit,  cui  prius  preces 
admotae  sunt  Quin  immo  Innocentius  XII.  in  Const.  Ut  occurratur 
diei  4.  Junii  an.  1692.  decrevit,  memorialia  rejecta  ab  una  Con- 
gregatione non  esse  ab  alia  excipienda.  Quod  si  ab  hac  secunda 
Congregatione,  ad  quam  confugitur,  gratia  impetretur,  Innocentius 
eandem  gratiam  nullam  fore  edixit.  Quare  in  more  positum  est, 
ut,  statim  ac  aliqua  Congregatio  dignoscit,  preces  fuisse  jam  in 
eodem  negotio  alteri  Congregationi  oblatas,  rescriptum  proferat 
sequens:  Recurrendum  ad  priorem  Congregationem  (quae  nomina- 
tur) jam  praeventam. 

57.  mura  criterium.  In  sacris  Congregationibus  non  solent 
expediri  negotia  inaudito  Ordinario  proprio  oratoris,  vel  Superiore 
Generali  aut  saltem  Provinciali  illius  Ordinis  regularis,  cujus  vel 
personam  religiosam  vel  jura  negotium  expediendum  respicit.  Quare 
stylus  Curiae  Romanae  est,  ut  super  recursu  vel  precibus  acceptis 
informatio  et  votum  Ordinarii  vel  Superioris  regularis  respective 
exquirantur.  Et  quidem  si  negotium  tertias  personas  attingat,  in 
mandato  informationis  adjungitur  clausula  ‘auditis  interesse  ha- 
bentibus’. 

Santi,  I.  Decr.  20 

58.  Capta  autem  decisione,  rescriptum  remittitur  Ordinario, 
vel  respective  Superiori  regulari,  ut  illud  executioni  mandent  Porro 
forma  horum  rescriptorum  talis  esse  solet,  ut  exsecutori  nudum 
ministerium  committatur,  adeoque  exsecutor,  cognita  veritate  precum, 
juxta  clausulam,  (si  preces  veritati  nitantur’,  vel  aliam  simileqi  quae 
solet  adjici,  exsecutionis  decretum  edere  teneatur,  observatis  con- 
ditionibus in  rescripto  designatis.  Praeterea  juxta  regulam  expo- 
sitam in  titulo  De  officio  Delegati  exsecutor  delegatus  in  casu  de 
quo  agitur  non  potest  exsecutionis  officium  alteri  committere,  nisi 
in  ipso  rescripto  facultas  subdelegandi  concessa  fuerit. 

59.  IVam  criterium.  Distinctio  facienda  est  inter  negotia  ex- 
trajudicialia  et  negotia  ordinis  judicialis.  Iterum  negotia  extra- 
judicialia  alia  sunt  minora,  alia  autem  majora.  Minora  negotia,  ex. 
gr.  indulta  et  facultates,  quae  jus  tertii  quaesitum  laedere  non  solent, 
expediri  consueverant  a Cardinali  Praefecto  cum  Secretario  et  uno 
vel  aliquibus  officialibus  majoribus  Congregationis.  Et  quidem  si 
negotia  haec  comprehenduntur  in  facultatibus  apostolicis  Cardinali 
Praefecto  aut  Secretario  tributis,  resolutio  statim  per  rescriptum 
expeditur. 

60.  Si  vero  negotium  istas  facultates  excedat,  resolutio  non 
expeditur,  nisi  a Summo  Pontifice  facta  antea  relatione  probetur. 

61.  Graviora  vero  negotia  quae  aliquam  difficultatem  sive  juris 
sive  facti  quoad  aestimationem  et  pondus  circumstantiarum  prae  se 
ferunt,  Congregationi  generali  Cardinalium  examinanda  proponun- 
tur, et  eorum  sententia  exquiritur.  Sic  ex.  gr.  petitio  declarationis 
nullitatis  professionis  religiosae  vel  nulli  tatis  matrimonii,  aut  dis- 
pensationis a vinculo  matrimonii  rati  et  non  consummati,  altera  parte 
non  contradicente,  vel  liberationis  ab  onere  praestandi  legatum  pium, 
sic  etiam  probatio  regularum  novi  alicujus  religiosi  instituti,  dis- 
pensatio ab  irregularitatibus  ex  defectu  etc.  constituere  solent  obje- 
ctum examinis  Congregationis  generalis. 

62.  Negotia  ordinis  judicialis  ea  sunt,  vel  quae  aguntur  in  con- 
tentione partium  collitigantium,  vel  in  quibus  sententia  condemna- 
toria  alicujus  Curiae  Episcopalis,  ex.  gr.  depositionis,  privationis, 
aut  suspensionis  clerici,  in  gradu  appellationis  penes  aliquam  Con- 
gregationem novo  examini  subjicitur.  Negotia  haec  sive  primi  sive 
alterius  generis  ad  Congregationem  generalem  pertinent  et  obser- 
vata forma  judicii  saltem  summarii  ad  exitum  perducuntur.  Hinc 

praeventive  determinator  punctam  quaestionis,  et  dnbiam  vel  dubia, 
prout  oportet,  sub  certa  formula  resolvenda  proponuntur.  Immo  in 
contradictione  partium  solent  dubia  ab  ipsis  partibus,  aut  ab  eorum 
procuratoribus  concorditer  praefiniri.  Sin  minus  ex  officio  ab  ipso 
Secretario  Congregationis  vel  ab  ejus  adsessore  dubiorum  formulae 
determinari  solent.  Per  hoc  locum  habet  quoad  substantiam  conte- 
statio litis,  de  qua  agitur  in  libro  II.  Hinc  etiam  in  quaestionibus 
judicialibus  semper  admittitur  et  expenditur  defensio  partium.  Quin 
immo,  si  neutra  vel  alterutra  ex  eis  contumax  aut  negligens  ad 
sese  defendendam  fuerit,  defensio  ejus  fit  ex  officio,  expositis  et  de- 
claratis rationibus  tum  facti  tum  juris,  et  Cardinalibus  exhibetur. 
Unde  sententia  ex  plena  cognitione  causae  profertur. 

63.  Hoc  autem  est  proprium  Congregationum  Romanarum,  ut 
sententiam  pure  et  simpliciter  dicant,  respondendo  ad  dubia  pro- 
posita affirmative  vel  negative  et  aliquando  addendo  ad  mentem, 
specialem  scilicet  dispositionem  significando.  Nunquam  vero  ra- 
tiones decisionis  exprimunt.  Repraesentant  enim  supremum  legis- 
latorem Romanum  Pontificem,  qui  dum  legem  jubet,  non  tenetur 
suae  voluntatis  rationem  manifestare.  Qua  in  re  animadvertimus, 
certum  non  esse,  Cardinales  in  sententia  ferenda  moveri  ab 
illis  argumentis,  quae  sive  iu  foliis  a Secretario  exhibitis  sive  in 
allegationibus  advocatorum  adducuntur,  adeo  ut  argumenta  illa 
rationem  decidendi  constituant.  Nam  Cardinales  accuratum  stu- 
dium et  examen  decisioni  quaestionis  praemittentes  utique  possunt 
ab  aliis  rationibus  praeterquam  ab  argumentis  a Secretario  vel 
ab  advocatis  praepositis  ad  sententiam  proferendam  induci.  Qua- 
propter a veritate  aberraret  qui  consectaria  a scriptoribus  ephe- 
meridum ‘Acta  S.  Sedis’  post  unamquamque  resolutionem  Sacrarum 
Congregationum  relata,  ceu  totidem  principia  juris  a Sacris  ipsis 
Congregationibus  constituta  reciperet.  Solent  enim  plerumque  haec 
consectaria  ex  variis  theoriis  et  argumentis  inferri,  quae  in  Discep- 
tatione Synoptica  earundem  ephemeridum  exhibentur. 

Tandem  animadvertimus,  judicia  in  Sacris  Congregationibus, 
excepta  Congregatione  S.  Officii,  de  qua  paulo  inferius  agemus,  in 
forma  publica  agitari. 

Verum  sive  ob  quaestionis  qualitatem,  sive  ob  rationem  per- 
sonarum, non  nunquam  in  via  secreta  causae  tractantur,  ita  ut 
sive  Cardinales  judices,  sive  alii,  qui  partem  habent  in  causa  ex 
praecepto  Summi  Pontificis  silentium  servare  teneantur. 

20* 

De  Congregationibus  in  specie,  et  primo  loco  De  Congregatione 
Supremae  et  Universalis  Inquisitionis. 

64.  Congregatio  hujusmodi  appellari  solet  Sanctum  Officium . 
eo  quia  inquirere  haereticos,  eorum  conversionem  curare  vel  contu- 
maciam criminosam  poenis  plectere,  nec  non  regiones  ab  haeresi 
purgare  merito  reputatum  et  dictum  fuit  sanctum  officium.  Haeresis 
enim  est  crimen  divinae  laesae  majestatis  et  Christianae  societati 
maxime  perniciosum.  Cardinalis  Pitra:  tom.  3.  in  comm.  ad  Con- 
stit.  16.  « Quia  tunc » Innocentii  IV.  n.  8.  ex  testimonio  plurium 
historicorum  demonstrat,  Innocentium  III.  occasione  haeresis  Albi- 
gensiuro,  ex  consilio  S.  Dominici  tunc  Canonici  Oxomensis  primum 
instituisse  sacrae  Inquisitionis  tribunal,  Qregorium  IX.  vero  officium 
Inquisitionis  fratribus  Ordinis  Praedicatorum  commisisse.  Hoc  autem 
officium  deinde  etiam  fratribus  minoribus  Conventualibus  S.  Fran- 
cisci  ab  Innocentio  IV.  in  cit.  Constit.  Quia  tunc  commissum  fuit. 
Quare  factum  est  ut  ex  mandato  Sedis  Apostolicae  in  pluribus 
Dioecesibus  sensim  sine  sensu  peculiaria  Inquisitionis  tribunalia 
constituerentur. 

65.  Per  hoc  vero  S.  Sedis  mandatum  haud  quaquam  imminu- 
tum fuit  jus  inquirendi  in  haereticos,  quod  Episcopis  competit,  immo 
positive  confirmatum  illud  fuisse  deprehendimus  ex  cap.  «Per  hoc» 
de  hceret.  (V.  2.)  in  6°.  et  ex  Clem.  1.  eod.  tit.  Unde  episcopi  ha- 
biti sunt,  et  hodie  etiam  post  institutam  Congregationem  S.  Officii 
reputantur,  inquisitores  nati  contra  haereticam  pravitatem  in  propriis 
Dioecesibus.  Card.  de  Luca:  De  Retat.  Roman.  Curiae,  Disc.  14.  n.  5. 

66.  Quandoque  autem  Episcopis  ab  Apostolica  Sede  causa  ali- 
qua haereseos  vel  suspicionis  haereseos  cognoscenda  committitur, 
frequentius  autem  iisdem  demandatur  officium  processum  conficiendi 
contra  aliquem  vel  haereticum  vel  de  haeresi  suspectum.  In  utra- 
que hujusmodi  hypothesi  Episcopus  vi  jurisdictionis  delegatae  pro- 
cedit, ac  proinde  a mandati  limitibus  eum  recedere  nefas  est. 

67.  Si  vero  sermo  sit  de  Urbe  Roma,  Inquisitionis  tribunal 
ab  ipso  Summo  Pontifice  regebatur,  qui  ministris  et  consiliariis 
a se  electis  adjuvabatur.  Praesertim  vero  Pontifici  in  hoc  negotio 
operam  suam  praestabant  alumni  Ordinis  Praedicatorum,  inter  quos 
unus  sub  appellatione  Magistri  Sacri  Palatii  assessoris  seu  con- 
siliarii specialis  munere  fungebatur,  alter  vero  Commissarius  inqui- 
sitionis nuncupatus  est.  Deinde  autem  tribunali  praepositus  fuit 

unus  ex  Cardinalibus  qui  ejusdem  Praefectus  dictus  est.  Card.  De 
Luca,  loco  cit.  n.  4. 

68.  At  saeculo  16.  haeresi  Lutherana  exorta,  Paulus  III.  per 
suam  Const  34.  quae  incipit  Licet  sacram  Universalis  Inquisitionis 
Congregationem  instituit  ut  tribunalis  S.  Officii  regimini  melius 
consuleret,  et  major  eidem  auctoritas  accederet»  Hanc  Congrega- 
tionem restituit  seu  confirmavit  Sixtus  V.  in  cit.  Const.  Immensa, 
eamque  voluit  inter  alias  principem  locum  tenere.  Haec  Congre- 
gatio componitur  ex  8.  R.  E.  Cardinalibus,  quos  Romanus  Pontifex 
nominat  modo  majori,  modo  minori  numero  pro  ejusdem  Pontificis 
placito,  quique  dicuntur  Cardinales  Inquisitores  generales.  Prae- 
fecturam hqjus  Congregationis  Summus  Pontifex  sibi  reservat  et 
quidem,  prout  testatur  Benedictus  XIV.  in  Const.  Sollicita  edita 
VII.  Idus  Julii  1753,  in  feria  quinta  cujuslibet  hebdomadae  coram 
Pontifice  Congregatio  Cardinalium  habebatur  et  eo  praeside  quae- 
stiones jam  discussae  et  resolutae  in  generali  conventu  pridie  habito 
examini  iterum  subjiciebantur;  hodie  vero  Summus  Pontifex  solum- 
modo pro  negotiis  gravioribus  expediendis  coram  se  Congregatio- 
nem aliquando  convocat,  eique  praeest  Cardinalis  vero  antiquior 
in  Congregatione  officium  Secretarii  implere  solet.  Quare  Secre- 
tarius  S.  Officii  non  est  Cardinalis  Decanus  Sacri  Collegii.  Cardina- 
libus inquisitoribus  et  judicibus  juvandis  constitutum  est  collegium 
Consultorum,  qui  ex  clero  saeculari  et  regulari  eliguntur  peritissimi 
in  scientiis  sacris  et  in  negotiorum  ecclesiasticorum  tractandorum 
experientia  versati.  Quaestiones  a Cardinalibus  resolvendae  antea 
diligenti  Consultorum  examine  expenduntur,  et  eorumdem  votum 
circa  ipsas  quaestiones  exquiritur.  Qualibet  feria  secunda  collegium 
Consultorum,  Congregatio  autem  Cardinalium  qualibet  feria  quarta 
adunari  solet 

69.  Congregatio  haec  suos  habet  officiales.  Primus  inter  omnes 
est  Assessor,  qui  inter  Praelatos  saeculares  eligi  solet,  quique  prae- 
est conventui  Consultorum,  Cardinalibus  congregatis  proponit  ne- 
gotia peragenda  et  quaestiones  resolvendas,  una  cum  voto  Consul- 
torum prius  habito,  nec  non  Summo  Pontifici  Congregationis  sen- 
tentiam refert  Ipse  etiam  curam  'et  regimen  habet  in  Secretaria 
S.  Congregationis  et  quotidianam  negotiorum  expeditionem  mode- 
ratur. Secundus  officialis  est  Commissarius  qui  ex  ordine  Praedi- 
catorum assumitur,  quique  socium  habet  ex  eodem  Ordine,  et  prae- 
sertim processuum  conficiendorum  munere  fungitur.  Tertius  officialis 

est  Fiscalis,  qui  sedet  inter  Consultores  in  eorum  conventu,  qui- 
que legis  observantiam  propugnat,  et  instructiones  conficit,  quibus 
Curi®  Episcopales  in  actis  processuum  exarandis  dirigantur.  Ad- 
est etiam  Advocatus  reorum  et  Notarius  cum  aliis  sibi  adjunctis. 

70.  Porro  haec  Sacra  Congregatio  verum  et  supremum  inqui- 
sitionis tribunal  constituit,  et  proinde  ejus  jurisdictioni  omnes  fideles 
cujuscumque  ordinis  et  dignitatis  subjiciuntur,  et  ab  ea  pendent 
omnes  alii  inquisitores  ubicumque  exsistunt.  Ad  hanc  Congrega- 
tionem juxta  dispositionem  Sixti  V.  in  Const.  Immensa  spectat  in- 
quirere, citare,  procedere  et  definire  causas  complectentes  h®resim, 
schisma,  apostasiam  a fide,  magiam,  sortilegia,  divinationes,  sacra- 
mentorum abusum.  Quare  S.  Congregatio  Inquisitionis  inquirit  et 
condemnat  fideles  h®resis  vel  alterius  ex  descriptis  criminibus  reos, 
nec  non  eorumdem  scripta  errore  infecta  proscribit.  Hinc  pariter 
materia  sollicitationis  in  sacramentali  confessione  nec  non  matri- 
moniorum inter  catholicas  et  h®reticas  vel  schismaticas  personas 
qu®  mixta  dicuntur  sive  quoad  dispensationem  sive  quoad  qu®- 
stiones  circa  eadem  enodandas  ad  S.  Officium  exclusive  pertinet. 
Hinc  etiam  h®c  Congregatio  normas  tradit,  quibus  Curi®  Episco- 
pales dirigantur  in  probanda  status  libertate  pro  matrimoniis  rite 
ineundis. 

Pr®terea  huic  Congregationi  solet  Summus  Pontifex  committere 
examen  alieujus  gravis  negotii  fidem  non  attingentis,  quoties  qnali- 
tas  negotii  vel  personarum  ad  quas  refertur,  non  admittat  ut  in  aliis 
tribunalibus,  in  quibus  forma  judicialis  publica  servatur,  negotium 
pertractetur.  Hinc  etiam  non  semel  ab  eadem  Congregatione  causae 
matrimoniales  de  conjugii  valore  ex  mandato  Pontificis  tractantur. 
Exemplum  recentissimum  pr®bet  decretum  S.  C.  Inquisitionis  in 
causa  matrimoniali  Parisiensi,  d.  3.  April.  1895,  ubi  Archiepisco- 
pus,  ut  causa  quam  primum  duceretur  ad  exitum,  acta  prim®  in- 
stanti® non  ad  S.  C.  Concilii,  sed  ad  S.  Officium  transmisit  et  re- 
sponsum intra  duas  hebdomades  accepit.  Tandem  Sacra  Congrega- 
tio suprem®  et  universalis  Inquisitionis  qualificat  propositiones  ge- 
nerales ejus  examini  subjectas  ex.  gr.  tamquam  offensivas  piarum 
aurium,  tamquam  erroneas,  vel  suspectas  de  h®resi,  aut  proximas 
h®resi,  vel  tamquam  h®reticas,  nec  non  absolute  respondet  qu®- 
stionibus  doctrinalibus  materiam  fidei  et  morum  respicientibus 
ex.  gr.  utrum  baptisma  tali  vel  tali  modo  collatum  valeat,  utrum  tuto 
doceri  possit,  licitam  esse  crariotomiam  et  quamcunque  operationem 


Digitized  by  v^ooQie 


TIT.  XXXI.  DE  OFFICIO  JUDICIS  OBDINARII. 


311 


directe  occisiy&m  foetas  vel  matris  gestantis  (S.  C.  Inqu., 
d.  19.  Aug.  1889;  21.  Julii  1895)  etc.  Procul  dubio  responsa 
8.  Officii  in  hac  materia  magnam  sibi  vindicant  auctoritatem.  Sunt 
enim  lata  a tribunali  competenti,  et  post  maturum  examen  virorum 
ob  scientiam  et  probitatem  omni  exceptione  majorum.  At  merito 
adnotat  De  Angelis,  Lib.  1.  tit,  31.  n.  10.  circa  finem,  responsa 
hujusmodi  non  esse  infallibilia  et  irreformabilia.  Nam  infallibilitas 
uni  Rom.  Pontifici  promissa  est;  responsa  autem  haec  non  sunt  actus 
Papales,  et  licet  Summus  Pontifex  eadem  probet,  tamen  semper 
retinent  naturam  decisionis  Sacrae  Congregationis  et  uti  talia  Sum* 
mus  Pontifex  probat  et  vulgari  jubet 

71.  Non  autem  idem  dicendum  foret,  si  Romanus  Pontifex 
decisionem  S.  Officii  faceret  suam,  eamque  per  Constitutionem  so- 
lemniter  publicaret.  Hoc  enim  in  casu  utique  haberemus  definitio- 
nem Summi  Pontificis  in  materia  doctrinali  ex  Cathedra  loquentis 
ac  proinde  haberemus  judicium  irreformabile. 

72.  Sacra  Congregatio  Inquisitionis  modum  procedendi  specialem 
sequitur  qui  in  eo  consistit  ut  in  processu  actorum  secretum  ab 
omnibus  absolute  servetur,  quod  per  antonomasiam  appellari  solet 
Secretum  S.  Officii.  Ceterum  adnotat  Card.  De  Luca  cit  n.  15. 
'Illud  autem  certum  ac  indubitatum  est,  (quidquid  ignarum  vulgus 
indebite  et  absque  fundamento  opinetur),  quod  stylus  (S.  Officii) 
est  nimium  placidus  ac  benignus  omnique  majori  charitate  et  cir- 
cumspectione plenus.’ 

Qui  plura  desiderat,  consulat  duo  celeberrima  volumina  Car- 
dinalis Francisci  Albitii,  quorum  uni  titulus  est  De  inconstantia 
in  fide,  alteri  De  inconstantia  in  judiciis;  sed  quoad  res  spe- 
ctantes ad  S.  Officium,  praesertim  primum  opus  maximae  est  uti- 
litatis. 

De  S.  Congregatione  Indicis. 

73.  De  hac  Congregatione  agimus  secundo  loco,  quia  considera- 
tur ceu  adjutrix  Congregationis  8.  Officii.  Cum  enim  supremae  in- 
quisitionis tribunal  ob  negotiorum  gravitatem  et  multiplicitatem  ad 
omnes,  qui  vulgantur,  libros  suam  vigilantiam  non  posset  conver- 
tere, et  bonos  a pravis  secernere,  visum  fuit  librorum  examini 
ope  alterius  Congregationis  prospiciendum  esse.  Ecclesia,  quae  fidei 
integritatem  et  morum  sanctitatem  totis  viribus  procurare  debet, 
pabula  salutis  fidelibus  praebendo,  eosque  arcendo  a pascuis  veneno 

infectis,  jus  habet  proscribendi  libros  quorum  lectione  vel  sana 
fides  vel  Christiani  mores  labefactari  possunt.  Editores  Cassinen- 
ses  Bibliothecae  Canonicae  etc.  Lucii  Ferraris  v.  < Congregationes  > 
n.  9.  adductis  monumentis  invicte  probant,  Ecclesiam  semper  usam 
hoc  jure  fuisse.1")  Verum  in  tota  antiquitate  usque  ad  saeculum  16. 
index  librorum  prohibitorum  confectus  non  fuit,  et  solummodo  cum 
post  haeresim  Lutheranam  exortam  gravis  fidelibus  pernicies  ex 
colluvie  librorum  pravorum  immineret,  factum  est  ut  Paulus  IV. 
indici  librorum  prohibitorum  conficiendo  an.  1557  et  1558  manus 
admoveret.  Pius  vero  IV.  menti  Patrum  tridentinorum  sess.  25. 
circa  finem  in  decreto  speciali  expressa  inhaerens.  Praelatis  quibus- 
dam adhibitis  doctrina  et  prudentia  praestantibus,  indicem  librorum 
prohibitorum  et  regulas  quasdam  confecit  et  per  suas  literas  Do- 
minici gregis  diei  24.  Martii  1564  promulgavit. 

74.  Verum  S.  Pius  V.  Congregationem  specialem  Cardinalium 
instituit  cujus  officium  esset,  ut  libros  pravos  proscriberet,  et  in- 
dicem eorumdem  conficeret.  Hujus  Congregationis  institutionem 
confirmavit,  et  illius  auctoritatem  ampliavit  Sixtus  V in  cit.  Const. 
Immensa.  Siquidem  in  hac  Constitutione  praeter  facultatem  li- 
bros pravos  proscribendi  conceditur  Cardinalibus  Congregationi 
adscriptis  etiam  facultas  librorum  prohibitorum  indices  aut  olim 
aut  proxime  confectos  eorumque  regulas  editas  recognoscendi  et 
examinandi  nec  non  permittendi  lectionem  certorum  librorum,  qui 
vel  prohibiti  fuerant,  vel  in  prioribus  indicibus  suspensi  manserant, 
quoties  post  accuratum  examen  lectionem  permitti  posse  judica- 
verint. Iisdem  praeterea  Cardinalibus  Sixtus  V.  concessit  facul- 
tatem emendandi  et  corrigendi  illos  libros,  qui  paucis  erroribus  re- 
jectis, ceteroquin  utiles  esse  lectoribus  possunt.  Voluit  tandem  ut 
Congregatio  Indicis  novos  libros  approbandi  et  imprimendi  ratio- 
nem praescriberet. 

75.  Componitur  haec  S.  Congregatio  ex  pluribus  Cardinalibus, 
quos  Romanus  Pontifex  eligit,  quorum  unus  Congregationis  prae- 
fecturam gerit,  nec  non  habet  plures  Consultores  ex  utroque  clero 
saeculari  et  regulari  ex  doctioribus  assumptos.  De  jure  autem 


*)  Cfr.  de  hac  materia  librum  qui  inscribitur : De  lib-is  prohibitis  com- 
mentarii, auctore  Augustino  Arndt , S.  J.,  Ratisbon®  ctc.  apud  F.  Pustet, 
1895. 

Consultor  et  quidem  principaliori  quodam  modo  est  Apostolici  Pa- 
latii Magister.  Secretarius  vero  ex  Ordine  Praedicatorum  usque 
ab  exordio  Congregationis  eligi  solet. 

76.  In  ordine  ad  pravorum  librorum  prohibitionem  decem  ex- 
stabant Regulae  jussu  Concilii  Tridentini  editae,  quae  legi  possunt 
apud  Ferraris:  Bibliotheca  Canonica  «Libri  prohibiti»  n.  8.  «Nunc 
vero  — i.  e.  a die  25.  Januarii  1897  — valent  tantummodo  De- 
creta Generalia  de  prohibitione  et  censura  librorum  jussu  S.  P. 
Leonis  XIII.  edita;  — quae  videri  possunt  in  append.  n.  ad  h.  1. 
— «Ea,»  ait  Summus  Pontifex,  «vim  legis  habere  sola  volumus, 
abrogatis  Regulis  ss.  Tridentinae  Synodi  jussu  editis,  Observationi- 
bus, Instructione,  Decretis,  Monitis  et  quovis  alio  decessorum  No- 
strorum hac  de  re  statuto  jussuque,  una  excepta  Const.  Bene- 
dicti XIV.  , Sollicita  et  provida4»,  de  qua  infra. 

Praeterea  Sacra  Indicis  Congregatio  pravos  libros  post  matu- 
rum examen  singillatim  condemnat,  et  mittit  eorum  nomina  in 
collectionem  quae  «Index»  vocatur.  Si  quaeratur  quinam  Index  ex 
nonnullis  qui  exstant,  authenticus  sit  habendus,  S.  C.  Inq.  respon- 
sum dedit  d.  22.  Aug.  1893,  ad  Archiepiscopum  Vallisoletanum : 
* Standum  unice  Indici  Romano  librorum  prohibitorum  ejusque 
regulis,  et  prohibendas  esse  novas  Indicis  hispani  editiones.» 

77.  Quandoque  etiam  condemnat  insimul  omnes  alicujus  au- 
ctoris libros  quocumque  idiomate  conscriptos.  Haec  condemnatio 
dici  solet  in  odium  auctoris  facta.  Scopus  autem  hujus  censurae 
est,  ut  fideles  prorsus  detestentur  iniquum  scriptorem,  qui  animi 
malignitate  motus  totis  viribus  fidem  vel  doctrinam  moralem  catho- 
licam corrumpere  nisus  est,  nec  non  ut  avertatur  periculum,  ne 
fideles  praesertim  simpliciores  unius  vel  alterius  innoxii  operis  ele- 
gante sermone  illecti,  facile  ad  alia  ejusdem  auctoris  prava  scripta 
perlegenda  trahantur.  Hinc  fideles  a quovis  auctoris  illius  scripto 
in  vulgus  edito  perlegendo  abhorrere  debent 

78.  Porro  methodum  in  examine  librorum  a Congregatione 
Indicis  servandam  definivit  Benedictus  XIV.  in  Const.  Sollicita 
edita  septimo  Idus  Julii  an.  1753,  quae  Const  post  bullam  S.  P. 
Leonis  XIII.  «Officiorum  ac  munerum»  in  valore  priori  perseve- 
rat unica.  Spiritus  hujus  Constitutionis  est,  ut  S.  Congregatio  in 
examinandis  et  condemnandis  libris  praesertim  auctorum  catholico- 
rum bonae  famae  magna  cum  moderatione  et  cautela  procedat. 

79.  Particularia  Decreta  Sacrae  Congregationis,  qnibus  libri 
singillatim  condemnantur,  omnes  fideles  catholici  orbis  obligant. 
Singula  enim  Decreta  a Sacra  Congregatione  ex  mandato  perpetno 
Summi  Pontificis  conficiuntur  et  de  ejusdem  Pontificis  intelligentia 
singulis  vicibus  promulgantur.  Neque  admitti  posse  videtur  opinio 
illorum,  qui  dicunt,  Indicem  librorum  prohibitorum  non  esse  usu 
receptum.  Namque  Romani  Pontifices  huic  opinioni  in  facto  con- 
stanter restiterunt,  promoventes  observantiam  Regularum  et  De- 
cretorum Congregationis  Indicis,  nec  non  reprobantes  contrarias 
consuetudines.  Quoad  «Decreta  Generalia»  vero  verba  Summi  Pon- 
tificis clarissima  sunt:  «Praesentes  vero  litteras  et  quaecumque  in 
ipsis  habentur  nullo  unquam  tempore  de  subreptionis  aut  ob- 
reptionis sive  intentionis  Nostrae  vitio  aliove  quovis  defectu  no- 
tari vel  impugnari  posse;  sed  semper  validas  et  in  suo  robore 
fore  et  esse,  atque  ab  omnibus  cujusvis  gradus  et  praeemi- 
nendae inviolabiliter  in  judicio  et  extra  observari  debere,  de- 
cernimus: irritum  quoque  et  inane  si  secus  super  his  a quo- 
quam, quavis  auctoritate  vel  praetextu,  scienter  vel  ignoranter 
contigerit  attentari  declarantes,  contrariis  non  obstantibus  quibus- 
cumque.» 

Quis  sanae  mentis  audebit  contendere  jam  consuetudinem  huic 
Constitutioni  novissimae  et  solemnissimae  vigere  contrariam? 

80.  Poenae  in  Decretorum  Generalium  transgressores  in  ipsis 
Decretis  haec  statuuntur  (tit.  II.  cp.  5.):  «Omnes  et  singuli  scienter 
legentes,  sine  auctoritate  Sedis  Apostolicae,  libros  apostatarum  et 
haereticorum  haeresim  propugnantes,  nec  non  libros  cujusvis  au- 
ctoris per  Apostolicas  Literas  nominarim  prohibitos,  eosdemque 
libros  retinentes,  imprimentes  et  quomodolibet  defendentes,  ex- 
communicationem ipso  facto  incurrunt,  Romano  Pontifici  speciali 
modo  reservatam. 

Qui  sine  Ordinarii  approbatione  Sacrarum  Scripturarum  li- 
bros, vel  earundem  adnotationes  vel  commentarios  imprimunt,  aut 
imprimi  faciunt,  incidunt  ipso  facto  in  excommunicationem  nemini 
reservatam. 

Qui  vero  cetera  transgressi  fuerint,  quae  his  Decretis  Genera- 
libus praecipiuntur,  pro  diversa  reatus  gravitate  serio  ab  Episcopo 
moneantur;  et  si  opportunum  videbitur,  canonicis  etiam  poenis 
coerceantur.» 

Excommunicatio  supra  citata  «Omnes  et  singulos  scienter  legen- 
tes» etc.  rescriptis  SS.  GC.  Inquisitionis  necnon  Indicis  circum- 
scripta atque  illustrata  est: 

1°.  Libri  continentes  quidem  haeresim,  non  vero  propugnantes, 
non  cadunt  sub  dicta  censura;  Responsio  S.  C.  Indicis,  d.  27.  April. 
1880. 

2°.  Ephemerides  non  solum  continentes,  sed  etiam  propugnan- 
tes haeresim,  non  comprehenduntur  in  dicta  excommunicatione, 
Resp.  S'  C.  Inquisitionis  d.  21.  April.  1880;  bene  vero  «publica- 
tiones periodicos  in  fasciculos  ligatos »,  S.  C.  Inquisitionis,  d.  13.  (14.) 
Januarii  1892. 

81.  Insuper  prae  oculis  habenda  est  dispositio  cit.  Const.  Apo- 
stolicce  Sedis  qua  Pius  IX.  sanctionem  Tridentinam  in  decreto  De 
editione  et  usu  Sacrorum  Librorum  temperavit  Siquidem,  anathe- 
mati illos  ‘tantum  subjacere  decernit,  qui  libros  de  rebus  sacris 
tractantes  sine  Ordinarii  approbatione  imprimnnt,  aut  imprimi 
faciunt.  Ejusmodi  censura  a S.  C.  Inquisitionis,  d.  22.  Dec.  1880, 
restricta  est  ad  «libros  sacrarum  Scripturarum  necnon  ad  earundem 
adnotationes  et  commentarios»,  ceteros  «libros  quoscumque  de  rebus 
sacris  in  genere,  L e.  ad  religionem  pertinentibus,  tractantes»  dicta 
-censura  non  comprehendit,  de  qua  censura  supra  sub  n.  80. 

82.  Tandem  animadvertimus,  licentiam  legendi  libros  auctori- 
tate ordinaria  non  posse  ab  Episcopis  concedi,  sed  solummodo  ab 
Apostolica  Sede  concedi  posse.  Ab  ea  enim  auctoritate  dispensatio 
a lege  vel  praecepto  petenda  est,  a qua  lex  ipsa  vel  praeceptum 
dimanat.  Licentia  autem  hujusmodi  a Sancta  Sede  per  organum 
Congregationis  S.  Officii  vel  Congregationis  Indicis  gratis  con- 
cedi solet.  Facultas  legendi  vel  retinendi  libros  a S.  Sede  prohi- 
bitos sive  immediate  ab  eadem  S.  Sede  sive  mediate  per  Episco- 
pos data,  per  se  non  comprehendit  facultatem  legendi  libros  ab 
Ordinario  prohibitos,  S.  C.  Indicis  d.  6.  Dec.  1895. 

De  S.  Congregatione  negotiie  Episcoporum  et  Regularium  proposita. 

83.  Initia  hujus  Sacrae  Congregationis  ad  S.  Pii  V.  aetatem  re- 
ferenda sunt;  officia  autem  eidem  attributa  in  Constitutione  Im- 
mensa Sixti  V.  determinantur.  Quare  huic  Pontifici  formalis  in- 
stitutio ipsius  Congregationis  adscribitur.  Card.  De  Luca : De  Relat. 
ad  Curiam.  P.  2.  Disc.  16.  n.  1. 

84.  Juxta  autem  primaevam  institutionem  bince  erant  Sacrae 
Congregationes,  una  scilicet  negotiis  Episcoporum,  altera  autem 
Regularium  negotiis  expediendis  praeposita.  Cum  vero  eisdem  Con- 
gregationibus commissum  esset  quoddam  universale  ac  politicum 
regimen  cleri  saecularis  et  regularis,  cumque  in  hoc  duplici  regi- 
mine uniformitas,  et  quaedam  utriusque  cleri  conspiratio  concors  et 
efficax  ad  bonum  Ecclesiae  Christi  procurandum  necessaria  videre- 
tur; hinc  anno  1601  ex  duabus  una  Sacra  Congregatio  conflata  fuit. 
Card.  Bizzarri  in  Prologo  ad  suam  Collectaneam  pag.  XXVII. 

85.  Constat  haec  S.  Congregatio  ex  pluribus  Cardinalibus  a 
Summo  Pontifice  electis,  quorum  unus  Congregationi  praeficitur. 
Habet  etiam  Secretarium  inter  Praelatos  urbanos  assumptum,  nec 
non  substitutum  et  auditorem  qui  in  privatis  conventibus  singulis 
hebdomadis  cum  Cardinali  Praefecto  adunati  directionem  negotiorum 
disponunt,  et  minora  ac  ordinaria  negotia  virtute  facultatum  Apo- 
stolicarum  expediunt;  negotia  vero  majora,  et  praesertim  quaestiones 
juris  ad  generalem  Congregationem  Cardinalium  decidendas  remit- 
tunt Et  quidem  pro  singulis  causis  quae  in  Congregatione  gene- 
rali tractantur,  destinatur  unus  ex  Cardinalibus,  qui  dicitur  causae 
Ponens,  quique  in  conventu  communi  reliquis  Cardinalibus  quae- 
stionem resolvendam  proponit  Quod  si  agatur  de  causis  conten- 
tiosis, quae  juris  ordine  servato  agitantur,  penes  ipsum  Cardinalem 
Ponentem  peragitur  contestatio  litis,  idest  ab  ipsis  partibus  liti- 
gantibus, vel  ab  eorum  procuratoribus  dubia  concordantur,  circa 
quae  disputatio  et  decisio  versari  debet.  Hoc  autem  munus  causas 
contentiosas  definiendi,  S.  Congregationi  competit  virtute  Decreti 
editi  Nonis  Septembris  1834  quod  referi  Bizzarri  in  sua  Collectanea 
pag.  11.  Praeterea  ex  Constit.  Pii  VII.  Post  diuturnas  eadem 
S.  Congregatio  videt  et  decernit  in  gradu  appellationis  causas  cri- 
minales in  Curiis  Episcopalibus  per  sententiam  resolutas. 

86.  Exceptis  quaestionibus  contentiosis  et  causis  criminalibus, 
ex  mente  institutoris  Sixti  V.  S.  Congregatio  reliqua  negotia  tra- 
ctat summarie  et  in  forma  extrajudiciali.  Habita  videlicet  infor- 
matione ab  Ordinario  loci,  vel  a Superiore  regulari,  quoties  nego- 
tium ad  personam  religiosam,  aut  monasterium  pertineat,  si  facto- 
rum circumstantiae  sufficienter  innotescant,  resolutio  datur,  et  vel 
Episcopo  vel  Superiori  regulari  per  epistolam  aut  per  rescriptum 
communicatur. 

87.  Hisce  explicatis,  primo  loco  exponenda  sunt  negotia  quae 
apud  S.  Congregationem  vi  praesertim  Constitutionis  Sixti  V.  Im- 
mensa tractantur  et  expediuntur  quatenus  est  Congregatio  Episco- 
porum. Sub  hoc  respectu  S.  Congregatio  petitiones  Episcoporum 
et  Praelatorum  nullius  vel  quasi  nullius  Dioeceseos  excipit,  difficul- 
tatibus et  quaestionibus  respondet,  causas  Ecclesiarum  et  causas 
jurisdictionem  respicientes  summarie  cognoscit,  easque  vel  ex  par- 
tium petitione  aut  ex  officio  componit;  nec  non  quaestiones  inter 
capitula  aut  personas  singulares  in  re  ecclesiastica  dirimit,  ex- 
ceptis illis  quae  sese  ad  interpretationem  decretorum  disciplinarium 
Concilii  Tridentini  referunt.  Insuper  S.  haec  Congregatio,  uti  su- 
perius in  titulo  De  Officio  Vicarii  innuebamus,  Episcopo  impedito, 
vel  senectute  aut  infirmitate  laboranti  Vicarium  Apostolicum  ad- 
signat,  nec  non  causas  videt  remotionis  Vicarii  Capitularis  et 
ipsorum  Episcoporum  ab  officio,  audito  prius  Rom.  Pontifice.  Praeterea 
eadem  S.  Congregatio  peragit  et  expedit  negotia  alienationis  bonorum 
ecclesiasticorum,  in  quibus  juxta  notam  extra  vagantem  «Ambitiosae» 
in  tit  De  Rebus  Ecclesias  non  alienandis  (III.  4.),  beneplacitum 
Apostolicum  requiritur.  Quare  Cardinalis  De  Luca  in  cit.  Disc.  16. 
n.  24.  scribere  potuit:  ‘Habet  ista  Congregatio  latas  habenas  agendi 
etiam  de  illis  negotiis  quae  aliarum  Congregationum  peculiaria  sunt, 
unde  propterea  (ut  Urbanus  VIII.  dicere  solebat)  ista  videtur  Con- 
gregatio quodammodo  universalis,  exceptis  causis,  quae  directe  fidei 
quaestiones  concernunt,  sive  formalem  interpretationem  Concilii 
Tridentini;  in  reliquis,  licet  adsit  Congregatio  Concilii,  attamen  de 
iis  quae  concernunt  exsecutionem  vel  observantiam  ejusdem  Con- 
cilii ejusque  decretorum  cognoscit.  Prout  etiam,  licet  adsit  Con- 
gregatio Rituum,  cujus  peculiare  munus  est  cognoscere  ac  decidere 
controversias  super  praecedentiis  aliisque  ecclesiasticis  praeeminen- 
tiis  inter  Clericos  saeculares  et  regulares  ac  etiam  super  iis  quae 
praetendantur  per  laicos  in  functionibus  ecclesiasticis,  adhuc  tamen 
ista  Congregatio  (Episcoporum  et  Regularium)  istas  causas  cogno- 
scit. Ideoque  privativa  singularis  dictae  Congregationis  Rituum 
versatur  in  praescribendo  ritu  super  divinis  officiis,  ac  etiam  super 
canonizatione  Sanctorum’. 

88.  Sacra  Congregatio,  de  qua  agimus,  quatenus  Congregatio 
Regularium  est,  vi  praesertim  citatae  Constitutionis  Immensa  tra- 
ctat negotia  regularium,  eorum  querelis  respondet,  et  contro- 
versias dirimit.  Permittit  transitum  de  una  ad  aliam  strictiorem 

religionem,  cognoscit  causas  apostatarum  ab  ordine  regulari  et 
religiosorum  fugitivorum  seu  vagorum.  Procurat  observantiam 
regulae  et  quoad  regulares  urget  Apostolicarum  Constitutionum 
exsecutionem.  Praeterea  S.  Congregatio  videt  et  expedit  negotia 
et  petitiones  respicientes  monialium  clausuram.  Decernit  erec- 
tionem et  suppressionem  monasteriorum,  et  ceu  notat  Cardinalis 
De  Dica  in  citata  Disc.  16.  n.  23.  ‘omnia  peragit,  quae  Reli- 
gionum et  Regularium  bonum  regimen  et  directionem  concernunt’. 

89.  Praeter  hanc  Congregationem  et  alia  in  subsidium  ejusdem 
Congregatio  instituta  fuit  per  Const.  Debitum  pastoralis  diei  4.  Au- 
gusti 1698  ab  Innocentio  XII.  * super  disciplina  et  reformatione 
Regularium ».  Haec  autem  Congregatio  licet  antiquitus  habuisset 
peculiarem  Praefectum,  tamen  hodie  subest  Cardinali  Praefecto  Con- 
gregationis Episcoporum  et  Regularium.  Insuper  aliquibus  abhinc 
annis  proprio  Secretario  caret,  cujus  vices  sustinet  Secretarius  Con- 
gregationis Episc.  et  Regul.  Habet  autem  Officialem  qui  Substi- 
tutus appellatur.  Officium  hujus  Sacrae  Congregationis  praesertim 
versatur  in  designandis  intra  Italiam  et  insulas  adjacentes  mona- 
steriis seu  conventibus  virorum  pro  novitiatibus  et  professoriis,  nec 
non  in  concedendis  licentiis  pro  admissione  novitiorum  ad  habitum 
religiosum  suscipiendum  et  ad  professionem  emittendam.  Insuper 
Congregatio  hujusmodi  curat  in  monasteriis  virorum  internam  dis- 
ciplinam praesertim  in  ordine  ad  observantiam  perfectae  vitae  ^com- 
munis, et  dispensare  potest  ab  observantia  regularum  intra  tamen 
monasterium  seu  conventum,  idest  dispensatio  respicere  tantum 
potest  interiorem  disciplinam  domus  religiosae.  Haec  omnia  exhi- 
bentur in  literis  Apostolicis  Pii  VI.  relatis  in  Biblioth.  Lucii  Per- 
raris Edit.  Cassinensis  an.  1862.  verb.  «Congregationes»  n.  46. 

Tandem  Pius  IX.  ut  exigentiis  Regularium  ex  nostri  aevi 
conditione  exsurgentibus  consuleret,  per  Encyclicas  Lit.  Ubi  pri- 
mum diei  17.  Junii  an.  1847  particularem  Congregationem  insti- 
tuit, cujus  titulus  est  '•Congregatio  super  statu  Regularium ’.  Haec 
S.  Congregatio  munus  habuit  regulas  statuendi  pro  novitiis  reci- 
piendis, et  in  disciplina  regulari  instjtuendis,  pro  admittendis  iis- 
dem novitiis  prius  ad  professionem  votorum  simplicium  et  deinde 
ad  nuncupanda  vota  solemnia,  pro  vita  communi  inter  regulares 
instauranda,  proque  aliis  rebus  decernendis,  quae  ad  statum  re- 
gularem actualibus  circumstantiis  rite  conformandum  aptae  judi- 
cantur. Acta  hujus  S.  Congregationis  typis  vulgata  sunt  an.  1862 

ab  ejus  Secretario  Andrea  Bizearri  qui  postea  S.  R.  £.  Cardina- 
lis creatus  est 

De  S.  Congregatione  Cardinalium  Concilii  Tridentini  Interpretum. 

90.  Summus  Pontifex  Pius  IV.  in  Constit.  Benedictus  Deus 
edita  7.  kalendas  Februarii  ann.  1B64  confirmavit  Concilii  Tri- 
dentini acta  simulque  prohibuit  absolute  quominus  super  decretis 
ejusdem  Concilii  commentarii,  glossae,  adnotationes,  et  in  genere 
interpretationes  vulgarentur.  Idem  Pontifex  eodem  anno  novam 
edidit  Const.  Alias  nonnullas  qua  Cardinalium  Congregationem 
instituit,  cujus  officium  erat  procurandi  decretorum  tridentinorum 
observantiam.  Sixtus  V.  vero  in  saepe  cit.  Const.  Immensa  confir- 
mavit Congregationem  a Pio  IV.  institutam,  simulque  ei  officium 
commisit  interpretandi  decreta  Concilii  Tridentini  disciplinam  re- 
spicientia. Ex  hoc  factum  est  ut  Congregatio  Cardinalium  Concilii 
Tridentini  interpretum  appellaretur. 

91.  Congregatio  haec  ex  pluribus  Cardinalibus  a Rom.  Ponti- 
fice nominatis  constat  quorum  unus  est  Praefectus,  et  Secretarium 
habet  inter  Praelatos  electum.  Ex  data  notione  sequitur,  facul- 
tatem interpretandi  decreta  disciplinaria  Concilii  Tridentini  ad 
hanc  Sacram  Congregationem  ex clusive  spectare,  licet  quoad  ob- 
servantiam procurandam  eorundem  decretorum  facultas  ejus  cum 
aliis  Congregationibus  cumulativa  sit,  praesertim  quoad  materiam 
quae  aliarum  Congregationum  scopum  attingit.  Ob  dependentiam 
quam  plura  negotia  habent  a'  Cone.  Tridentino,  ea  penes  hujus- 
modi Congregationem  geruntur.  Quare  Congregatio  haec  agit  de 
residentia  Episcoporum  et  aliorum  beneficiatorum,  concedit  ex  justa 
causa  licentiam  absentiae,  indulgendo  absentibus  perceptionem  fru- 
ctuum praebendae,  et  quandoque  etiam  distributiones.  Pariter  eadem 
Congregatio  concedit  facultatem  reducendi  onera  antiqua  Missarum 
ob  redituum  imminutionem. 

Praeterea  in  hac  Congregatione  tractantur  causae  matrimo- 
niales praesertim  quoad  vinculi  valorem,  et  quoad  dispensationem 
a vinculo  matrimonii  rati  et  non  consummati.  Unde  inter  ejus  offi- 
ciales etiam  Defensor  seu  Advocatus  vinculi  adnumeratur,  qui  ex 
officio  rationes,  si  quae  sunt,  afferre  debet  ad  matrimonii  jura  tuenda. 
Item  videt  et  definit  quaestiones  respicientes  irregularitatem  cleri- 
corum, et  Summo  Pontifici  proponit  dispensationem  concedendi  con- 

silium,  quoties  rationes  pro  ea  concedenda  militant  Sic  pariter 
cognoscit  quaestiones  excardinationis  clericorum  a propria  et  incar- 
dinationis  ad  aliam  Dioecesim.  Insuper,  licet  quaestiones  respi- 
cientes valorem  professionis  religiosae  ad  Sacram  Congregationem 
Episcoporum  et  Regularium  ordinarie  pertineant,  tamen  S.  Con- 
gregatio Concilii  cognoscere  potest  de  causa  restitutionis  in  inte- 
grum contra  lapsum  quinquennii  a Tridentino  statuti  ad  redaman- 
dum contra  professionem  religiosam  invalide  emissam. 

Etiam  in  materia  beneficiali  competens  est  S.  Congregatio 
Concilii  et  praesertim  in  illis  negotiis  vel  quaestionibus,  quae  rela- 
tionem dicunt  ad  Tridentina  decreta.  Quare  videt  quaestiones 
circa  unionem  beneficiorum  Seminario  vel  Cathedrali  faciendam, 
item  quaestiones  circa  valorem  nominationis  inter  plures  praesen- 
ta tos,  nec  non  circa  ipsum  jus  patronatus  inter  plures  patronos 
contendentes. 

92.  Recipit  pariter  relationes  Episcoporum  super  statu  Dioe- 
ceseos  occasione  visitationis  Sacrorum  Liminum,  nec  non  respondet 
dubiis  et  consultationibus  ab  Episcopis  propositis  in  eadem  occa- 
sione. Pro  expendendis  vero  praefatis  relationibus  Episcoporum 
Benedictus  XIV.  instituit  specialem  Congregationem  Praelatorum 
Romanae  Curiae  dependentem  a Sacra  Congregatione  Concilii  Con- 
stit.  Decet  Romanum  Pontificem  edita  nono  kalendas  Decembris 
ann.  1749. 

93.  Praeterea  eidem  Sacrae  Congregationi  Concilii  unita  est 
specialis  et  subsidiaria  Congregatio  nonnullorum  Cardinalium  insti- 
tuta pro  revisione  facienda  Conciliorum  Provincialium,  quae  ex  lege 
lata  a Sixto  V.,  uti  infra  videbimus,  subjici  debent  examini  Sacrae 
Congregationis  Concilii.  Utriusque  Congregationis  Cardinales  Prae- 
fectus idem  est,  nec  non  idem  est  Secretarius.  Habet  autem  suos 
peculiares  consultores  ex  clero  saeculari  et  regulari  electos. 

De  Sacra  Congregatione  de  Propaganda  Fide. 

94.  Romani  Pontifices  cum  propria  Curia,  adhibita  quoque 
opera  Episcoporum,  usque  ab  antiquitate  adlaborabant  ut  non  solum 
catholica  fides  suscepta  inter  populos  integra  servaretur,  sed  etiam 
ut  inter  infideles  et  haereticos  ope  praedicatorum  propagaretur. 
At  usque  ad  totum  saeculum  16.  peculiare  tribunal  collegiate  Car- 
dinalium ad  hoc  promovendum  fidei  propagandae  opus  institutum 

non  erat.  Gregorius  XV.  vero  per  suam  Const.  Inscrutabili  di- 
rime providentia!  arcano  editam  decimo  kal.  Julii  an.  1622  Con- 
gregationem Cardinalium  instituit  christiano  nomini  propagando 
addictam  quae  proinde  Congregatio  de  propaganda  fide  nuncupatur. 
Ea  componitur  ex  Cardinalibus  numero  pluribus,  quorum  unus 
praefecturam  gerit,  et  habet  Secretarium  unum  ex  Praelatis  et 
consultores  ex  utroque  clero  electos. 

95.  Ut  autem  operi  propagationis  fidei  melius  consuleretur, 
missiones  praeconum  Evangelii  pro  variis  territoriis  ad  instar  Dioe- 
cesum  institutae  fuerunt.  Missionibus  vero  magis  evolvendis  ac 
roborandis  Urbanus  VIII.  Constitutione  sua  675.  quae  incipit  Ro- 
manus Pontifex  Romae  collegium  erexit  in  quo  adolescentes  in 
locis  missionum  electi  catholicis  doctrinis  imbuerentur,  et  idonei 
fierent  ad  conversionem  infidelium  et  haereticorum  facilius  pro- 
curandam. Collegium  hujusmodi,  quod  in  dies  auctum  est,  a Pon- 
tifice auctore  suo  nuncupatum  fuit  Collegium  Urbanum. 

96.  Praecipuum  Congregationis  istius  munus  est  ut  operarios 
evangelicos  mittat,  quos  missionarios  vocant,  ad  fidem  catholicam 
propagandam  eosque  per  regiones  distribuat.  Porro  ut  forma  regi- 
minis ecclesiastici  aliquo  modo  observaretur,  inductum  est,  ut  sin- 
gulis missionibus  territorium  proprium  adsignaretur,  quod  nomine 
Vicariatus  Apostolici  appellari  solet,  cui  unus  praeficitur  missio- 
narius  titulo  et  auctoritate  Vicarii  Apostolici,  quique  solet  chara- 
ctere episcopali  decorari.  Vicariatus  hujusmodi  a Sacra  Congre- 
gatione de  Propaganda  fide  dependent. 

97.  Praeterea  eidem  Congregationi  commissa  est  cura  etiam 
nonnullarum  regionum,  in  quibus  hierarchia  ecclesiastica  Episco- 
porum restituta  est.  Unde  ex.  gr.  Ecclesiae  Angliae,  Hiberniae, 
Statuum  foederatorum  Americae  etc.  licet  fundatae  ibidem  sint  sedes 
episcopales  fixae  cum  suis  titulis  et  propriis  Episcopis  tamen  adhuc 
sub  jurisdictione  Sacrae  hujus  Congregationis  perseverant.  Regula 
autem  est  ut  quoties  hierarchia  ecclesiastica  in  aliqua  regione  con- 
stituitur, ipsae  literae  Apostolicae  quae  sedes  episcopales  erigunt  de- 
cernant simul,  utrum  nec  ne  novae  sedes  a jurisdictione  Sacrae 
Congregationis  de  Propaganda  fide  eximantur.  Quare  Sacra  haec 
Congregatio  non  solum  mittit  Evangelii  praecones  in  regiones  in 
quibus  evangelica  lux  vel  nunquam  vel  vix  illuxit,  sed  etiam  suam 
exercet  vigilantiam  et  auctoritatem  in  pluribus  locis  in  quibus 

Santi,  I.  Decr.  21 

christianae  plebes  constitutae  sunt  et  exhibent  formam  regiminis 
Ecclesiastici  communis. 

98.  Porro  S.  Congregatio  de  Propaganda  fide  in  locis  sibi  sub- 
jectis amplissimam  auctoritatem  exercet,  et  aequiparari  potest 
auctoritati,  qua  reliquae  Congregationes  Romanae  in  aliis  regio- 
nibus utuntur.  Immo  majori  etiam  pollet  auctoritate.  Etenim 
haec  S.  Congregatio  tractat  etiam  negotium  deputationis  Vica- 
riorum Apostolicorum  in  locis  Missionum  nec  non  electionis  Epis- 
coporum in  Dioecesibus  jam  constitutis  et  a se  dependentibus. 
Unde  Summus  Pontifex  per  organum  hujus  Congregationis  pro  locis 
eidem  Congregationi  subjectis  vicariatibus  et  sedibus  episcopalibus 
vacantibus  de  novis  pastoribus  providet. 

Potestas  huic  Congregationi  competens  generali  locutione  in 
Const.  Inscrutabili  divines  providentiae  Oregorii  XV.  hisce  ver- 
bis exhibetur:  ‘Volentes  ut  (Cardinales)  . . . omnia  et  singula 
negotia  ad  fidem  in  universo  mundo  propagandam  pertinentia 
cognoscant  et  tractent,  et  graviora . . . quae  tractaverint,  ad  Nos 
referant;  alia  vero  per  seipsos  decidant  et  expediant  pro  eorum 
prudentia.  Missionibus  omnibus  ad  praedicandum  et  docendum 
Evangelium,  et  catholicam  doctrinam  superintendant,  ministros 
necessarios  constituant  et  mutent.  Nos  enim  eis  tam  praemissa, 
quam  omnia  et  singula  alia  desuper  necessaria  et  opportuna,  etiam 
si  talia  fuerint,  quae  specialem,  specificam  et  expressam  requirunt 
mentionem,  faciendi,  gerendi,  tractandi,  agendi  et  exsequendi  ple- 
nam, liberam  et  amplam  facultatem,  auctoritatem  et  potestatem 
apostolica  auctoritate  tenore  praesentium  concedimus  et  impertimur.’ 

99.  Quapropter  quoad  loca  sibi  subjecta  S.  Congregatio  de 
Propaganda  fide  omnia  negotia  pertractat.  Quod  si  agatur  de  ne- 
gotio quod  materiam  fidei  directe  respiciat  illud  ad  S.  Officium 
S.  Congregatio  remittere  solet.  Si  vero  negotium  conscientiae  fo- 
rum directe  attingat,  a.  S.  Pcenitentiaria  opportunum  remedium 
vel  solutionem  quaestionis  exposcit. 

100.  Porro  S.  haec  Congregatio  ex  instituto  negotia  peragit  et 
expedit  oeconomice  et  extrajudicialiter.  Quoniam  vero  ob  huma- 
nam infirmitatem  inter  Missionarios  et  praesertim  inter  diversorum 
Ordinum  regularium  missiones  quaestiones  oriantur;  hinc  S.  Con- 
gregatio etiam  contentiosa  negotia  peragere  et  decidere  cogitur. 
Haec  vero  necessitas  tractandi  forenses  quaestiones  major  facta  est 


Digitized  by  LjOOQie 


TIT.  XXXI.  DE  OFFICIO  JUDICIS  ORDINA  EU. 


323 


ex  quo,  restituta  hierarchia  ecclesiastica  in  aliquibus  regionibus, 
in  regimine  Dioecesum  juris  communis  normae  prae  oculis  habendae 
sunt.  Hasce  autem  quaestiones  in  contentione  partium,  servata 
forma  judicii  summarii  Congregatio  resolvit  Et  quidem  usque  ad 
nostra  tempora  in  causis  judicialibus  peragendis  partes  poterant 
advocatorum  opera  uti,  et  scriptas  ab  illis  allegationes  Cardina- 
libus offerre.  At  hodie  ob  nonnullos  abusus,  ut  arbitror,  enatos 
praesertim  ex  eo  quod  negotia  magni  momenti  et  sub  prudentiae 
secreto  custodienda  facile  vulgabantur;  statutum  est,  advocatos  in 
causis  defendendis  non  amplius  admitti.  Hoc  autem  non  impedit 
quominus  partes  collitigantes  suam  defensionem  in  scriptis  exarent, 
et  in  allegatione  conscribenda  consilio  alicujus  juris  periti  ducantur, 
dummodo  tamen  defensio  in  scriptis  elucubrata  ab  eo  cujus  inter- 
est  nomine  proprio  praesentetur. 

101.  Cum  vero  aetate  nostra  opus  missionum  latius  evolve- 
retur, et  negotia  a S.  Congregatione  de  Propaganda  fide  tractanda 
nimium  excreverint,  Pius  IX.  consilium  suscepit  secernendi  prorsus 
negotia  Ecclesiarum  et  missionum  ritus  latini  a negotiis  Ecclesiae 
ritus  orientalis.  Quare  die  6.  Januarii  anni  1862  edidit  Constitu- 
tionem quae  incipit  Romani  Pontifices  qua  novam  Congregationem 
specialem  Cardinalium  instituit  pro  expediendis  negotiis  Eccle- 
siarum et  Missionum  rituum  orientalium.  Haec  tamen  Congregatio 
licet  distincta  sit  ab  alia  Congregatione  pro  negotiis  ritus  latini, 
et  suum  Secretarium  suosque  Consultores  et  Officiales  habeat,  ta- 
men unum  eumdemque  habet  cum  alia  Cardinalem  Praefectum. 
Quin  imo  ut  uniformitati  actionis,  et  concordi  evolutioni  operis 
propagationis  fidei  consuleretur,  factum  est,  ut  officia  utriusque 
Congregationis  in  iisdem  aedibus  sedem  haberent,  et  in  particula- 
ribus conventibus  uniuscujusque  Congregationis  pro  minoribus  ne- 
gotiis expediendis  coram  Cardinali  Praefecto  utriusque  Congrega- 
tionis Secretarii  convenirent,  propriumque  consilium  panderent. 

De  Sacra  Rituum  Congregatione. 

102.  Concilium  Tridentinum  sess.  25.  in  fine  Summo  Pontifici 
ecclesiasticarum  caeremoniarum  et  sacrorum  rituum  reformationem 
commendavit.  Huic  Tridentinorum  patrum  voto  inhaerens  Sixtus  V. 
in  saepe  cit.  Const.  Immensa  specialem  Congregationem  Cardina- 
lium instituit,  quae  a Sacris  Ritibus  nuncupata  est. 

21* 

103.  Componitur  Congregatio  ex  Cardinalibus  quos  Summus 
Pontifex  numero  majores  vel  minores  nominat.  Unus  ex  eis  in 
Praefectum  ab  eodem  Pontifice  eligitur.  Habet  haec  Congregatio 
Praelatum  ad  officium  Secretarii  exercendum,  nec  non  alium  Prae- 
latum, qui  promotoris  fiscalis  munerb  fungitur,  et  Promotor  fidei 
nuncupatur.  Hic  titulus  «Promotoris  fidei»  unice  et  exclusive  Pro- 
motori  fiscali  principali  Romae  degenti  reservatur  ex  decreto  S.  C. 
Rituum,  d.  14.  Januarii  1893,  quare  «Promotores  Fiscales  Curiarum 
ab  hoc  titulo  omnino  sese  abstinere  debent».  Huic  dat  operam  alter 
ecclesiasticus  vir,  qni  Assessor  dicitur,  vel  Sub-fidei-Promotor.  Prae- 
terea in  hac  Congregatione  plures  constituti  sunt  Consultores,  inter 
quos  ex  officio  adnumerantur,  unde  et  officiales  dicuntur,  Sacrista 
Papae  ex  Ordine  Eremitarum  S.  Augustini,  et  Apostolici  Palatii 
Magister  ex  Ordine  Praedicatorum  nec  non  tres  antiquiores  S.  Rotae 
Auditores  et  unus  ex  Protonotariis  Apostolicis  participantibus. 

104.  Duplex  munus  huic  S.  Congregationi  commissum  est; 
lnm  videlicet  in  ordine  ad  Sacros  Ritus,  et  ad  jura  adnexa,  2um 
vero  tractandi  causas  Beatificationis  et  Canoni zationis  Servo- 
rum Dei. 

Intuitu  primi  muneris  S.  Congregatio  duo  genera  negotiorum 
pertractat,  alia  quidem  in  via  gratiosa  et  pacifica,  alia  vero  in  via 
contentiosa.  In  via  gratiosa  et  pacifica  advigilat  ut  veteres  ritus 
sacri  ubique  locorum  in  omnibus  Urbis  et  Orbis  Ecclesiis  etiam 
in  Capella  Pontificia  in  Missis,  divinis  officiis,  Sacramentorum  ad- 
ministratione  caeterisque  ad  divinum  cultum  pertinentibus  a qui- 
busvis personis  diligenter  observentur;  caeremoniae,  si  exoleverint, 
restituantur,  si  depravatae  fuerint,  reformentur;  libri  quoque  de 
sacris  ritibus  et  caeremoniis  tractantes,  si  opus  fuerit,  emendentur, 
nec  non  ut  dies  festi  rite  celebrentur.  Haec  omnia  in  cit  Const. 
Immensa  descripta  leguntur.  Praeterea  quaestiones  et  dubia  circa 
praefatam  materiam  et  in  specie  circa  sensum  rubricarum  vel  ex 
officio,  vel  ad  petitionem  propositam  resolvit.  Harum  resolutio- 
num collectionem  confecit  et  publicavit  Aloisius  Gardellini  ejus- 
dem S.  Congregationis  Assessor.  Quod  opus  ampliatum  nostra 
aetate  iterum  prodiit  studio  et  cura  Editorum  Cassinensinm.  In- 
super S.  Congregatio  approbat  officia  et  Missas  proprias  Sanctorum, 
nec  non  concedit  facultatem  celebrandi  Missam  vel  officium  sub 
simplici  aut  altiori  ritu  alicujus  Sancti  vel  Beati,  et  transferendi 
ad  alium  diem  solemnitatem  festorum  in  locis  particularibus  etiam 

cura  celebratione  Missae  atque  alia  hujusmodi.  Tandem  ad  hanc 
S.  Congregationem  munus  pertinet  expendendi  et  approbandi  nego- 
tium electionis  alicujus  Sancti  in  coelestem  Protectorem  Regnornm. 
Civitatum  et  oppidorum. 

105.  In  via  contentiosa  S.  Congregatio  cognoscit  et  resolvit 
quaestiones  inter  partes  contendentes  in  materia  praecedentiae  et  prae- 
eminentiarum  in  processionibus,  aliisque  sacris  functionibus,  nec  non 
in  actibus  seu  tractatibus  honorificis,  sive  quaestiones  istae  oriantur 
inter  regulares  et  saeculares,  sive  inter  utriusque  cleri  capitula 
respective,  sive  tandem  inter  dignitates  et  membra  ejusdem  capituli. 
Sic  etiam  determinat  limites  jurium  inter  Parochos  et  Confraterni- 
tates  laicorum  necnon  videt  ac  decernit  quaestiones  super  novas  ere- 
ctiones Congregationum  piarum  et  Confraternitatum.  Porro  S.  Con- 
gregatio in  hisce  omnibus  quaestionibus  tractandis  et  decidendis 
viam  judicialem  summariam  sequitur,  auditis  autem  informationibus 
Ordinariorum,  vel  respective  Superiorum  Regularium. 

106.  Alterum  munus  ad  S.  Rituum  Congregationem  exclusive 
spectans  respicit  Beatificationem  et  Canonizationem  Servorum  Dei. 
In  hoc  tanti  momenti  et  difficili  negotio  S.  Congregatio  maxima 
cum  cautela,  et  praevio  rigido  examine  procedit.  Et  quidem,  ut 
notat  Cardinalis  De  Lues.  (. Relatio  Rom.  Cur.  P.  2.  Disc.  17.  n. 
10.),  S.  Congregatio  in  praesenti  materia  imaginem  refert  tribuna- 
lis contentiosi.  Processum  enim  conficit,  qui  dicitur  Apostolicus 
et  testes  examinat  coram  judicibus  delegatis,  et  notario,  qui  in 
actis  suis  omnia  refert.  Adsistit  praeterea  Promotor  Fidei,  qui  fiscali 
munere  fungitur,  et  interrogatoria  praeparat  nec  non  advigilat  ut 
processus  rite  fiat  et  compleatur.  Insuper  adhibetur  opera  et  con- 
silium virorum  peritorum,  qui  sub  juramenti  fide  referre  debent, 
utrum  operationes,  quae  miraculis  accensendae  a Postulatore  pro- 
ponuntur, supernaturales  revera  sint,  nec  a potentia  naturae  licet 
difficili  et  rara  repeti  possunt.  Praeterea  Postulator  causce , qui 
actoris  personam  gerit,  emittere  debet  juramentum  calumniae  juxta 
regulas  a jure  canonico  traditas  in  Tit.  VII.  libri  II.  Decretalium. 
«In  cansis  Beatificationis  et  Canonizationis  Servorum  Dei  Postula- 
tor principalis  unicus  esse  debet  et  in  Urbe  habere  fixam  sedem. 
Vicepost ulatores  autem  nonnisi  a principali  Postulatore  in  poste- 
rum eligendi  erunt,  sub  pcena  nullitatis  actorum  omnium,  quae 
per  eosdem  aliter  deputatos  fieri  contigerit»  decrevit  S.  R.  C., 
d.  22.  Aug.  1893,  quod  decretum  S.  P.  Leo  XIII.  ratum  habuit 

et  confirmavit,  d.  21.  Dec.  1893.  Tandem,  aliis  omissis,  Promotor 
Fidei  difficultates  et  argumenta  contraria,  si  quae  sint  site  in  jure 
sive  in  facto,  ex  officio  proponere  debet.  Quae  difficultates  et  ar- 
gumenta nisi  plene  diluantur,  cursus  actorum  suspenditur.  Com- 
pleto autem  processu  discutitur  formiter  causa  super  dubiis  propo- 
sitis prius  a consultoribus  coram  Cardinali  ponente,  deinde  ab  iisdem 
Consultoribus  in  Congregatione  Cardinalium,  tertio  tandem  quaestio 
agitatur  ab  eadem  Congregatione  Cardinalium  coram  ipso  Summo 
Pontifice  qui  ultimum  judicium  postea  edendum  sibi  reservat.  Mo- 
dus autem  procedendi  et  normae  servandae  in  hujusmodi  tractandis 
et  definiendis  causis  traduntur  a Bened.  XIY.  in  celebri  opere  De 
Beatificatione  Servorum  Dei  et  de  Beatorum  Canonizatione. 

De  Sacra  Congregatione  Consistoriall. 

107.  Sixtus  V.  in  sua  saepe  cit.  Const.  Immensa  aeterni  Dei 
numero  tertiam  hanc  S.  Congregationem  instituit.  Constat  ex  com- 
petenti numero  Cardinalium,  qui  copiosus  esse  non  solet,  et  ipsum 
summum  Pontificem  Praefectum  habere  gloriatur.  Ad  Secretarii 
munus  exercendum  unus  ex  urbanis  Praelatis  eligitur,  qui  etiam 
Sacri  Collegii  Cardinalium  Secretarius  esse  solet.  Hoc  vero  secun- 
dum officium  ex  sui  natura  perpetuum  in  persona  Secretarii  Con- 
gregationis consistorialis  non  est.  Nam  quolibet  anno  indiget  nova 
Cardinalium  confirmatione.  Porro  Secretarius  hic  qui  sede  papali 
vacante  in  officio  constitutus  reperitur,  assumitur  ad  munus  exer- 
cendum Secretarii  Sacri  Collegii  Cardinalium  in  conclavi  collecto- 
rum pro  electione  novi  Pontificis  perficienda. 

108.  Sixtus  V.  in  cit.  Const.  Consistorialis  Congregationis  ne- 
gotiorum provinciam  designat  et  eidem  munus  committit:  1°.  Cogno- 
scendi de  causis  legitimis  erectionis  faciendae  novarum  Ecclesia- 
rum qnarumcumque  Patriarchalium,  Metropolitanarum  et  Cathe- 
dralium,  ac  de  earum  dote,  Capitulo,  Clero  et  populo;  2°.  cogno- 
scendi de  causis  unionis,  dismembrationis,  cessionis,  permutationis, 
translationis  et  pensionum  assignationis  super  redditibus  Eccle- 
siarum, Dioecesum  et  Monasteriorum;  3°.  examinandi  causas  circa 
pluralitatem  Monasteriorum,  idest  Abbatiarum,  et  incompatibilitatem 
dignitatum;  4°.  examinandi  causas  respicientes  nominationes  et 
confirmationes  electionum  vel  postulationum;  5°.  tandem  expen- 
dendi causas  respicientes  deputationes  Suffraganeorum  et  Coad- 
jutorum  sive  cum  futura  successione  sive  absque  eadem  successione. 

109.  Haec  quidem  omnia  in  Sixtina  Constitutione  explicite 
designantur.  At  Cardinalis  De  Luca  in  Belat.  Cur.  Disc.  5.  n.  25. 
de  Congregatione  Consistoriali  haec  scribit:  'Quia  in  plerisque  acti- 
bus consistorialibus  interessati  oppositores  adesse  solent,  adeo  ut 
formam  vel  disputationem  contentiosam  habere  oporteat,  eaque 
prudenter  ob  majorem  Consistorii  majestatem,  ab  eo  exulavit;  hinc 
proinde  erecta  fuit  particularis  Congregatio  . . . Consistorialium 
negotiorum  praeparatoria,  seu  Consistorii  consultrix,  quae  proinde 
Gonsistorialis  nuncupatur  . . . Atque  in  ista  Congregatione  prius 
formiter  examinantur  materiae,  partibus  opponentibus  auditis  in 
forma  mere  contentiosa,  proportionata  tamen  stylo  Congregationum 
Cardinalitiarum  circa  formalitatem  telae  judiciariae;  praesertim  vero 
ubi  agatur  de  Ecclesiarum  unionibus  vel  divisionibus  seu  dismem- 
brationibus,  novisque  erectionibus.’ 

110.  Verum  non  solum  in  negotiis,  contentiosis,  quae  hodie  rara 
admodum  sunt,  sed  etiam  in  aliis  negotiis,  quae  extrajudicialiter, 
et  in  via  summaria  tractantur,  Sacra  haec  Congregatio  praeparat 
materiam  pro  actibus  in  Consistorio  Papae  tractandis  et  expediendis. 
Hinc  hodie  in  Congregatione  Consistoriali  praesertim  expenduntur 
processus,  qui  pro  Episcopis  et  Abbatibus  in  Consistorio  promo- 
vendis conficiuntur,  et  summa  actorum  processus  refertur  in  scheda, 
quae  consistorialis  appellatur  et  Cardinalibus  ante  ipsum  Consi- 
storium distribuitur. 

111.  Haec  insuper  S.  Congregatio  appellatur  etiam  Sacri  Col- 
legii Cardinalium  Congregatio  et  per  ejus  secretarium  aliumque 
Officialem  sub  dependentia  tribus  Cardinalibus  Capitibus  Ordinum 
idest  antiquioribus  in  quolibet  ordine  et  Cardinali  Camerario  pro 
tempore  negotia  temporalia  ad  ipsum  Sacrum  Collegium  spectantia 
tractantur.  Si  vero  de  gravioribus  negotiis  agatur,  quae  jura  Sacri 
Collegii  respiciunt,  omnes  Cardinales  praesentes  in  Curia  vocantur, 
et  in  generali  eorumdem  conventu  quaestio  expenditur  et  resol- 
vitur. 


De  Sacra  Congregatione  Immunitatis  ecclesiastica. 

112.  Hac  Sacra  Congregatio  instituta  fuit  ab  Urbano  VIII.; 
nescitur  vero  utrum  viva  vocis  oraculo  vel  decreto  Consistoriali 
vel  per  literas  in  forma  Brevis.  (Card.  De  Luca:  De  Belat.  Cur. 
pars  2".  Disc.  17.  n.  1.)  Huic  Congregationi  commissum  est  munus 

tractandi  negotia  et  quaestiones  decidendi  circa  immunitatem  eccle- 
siasticam realem,  personalem  et  localem,  et  praesertim  quaestiones 
respicientes  jus  asyli  ecclesiastici,  et  eos  qui  ob  crimina  excepta 
hoc  jure  non  gaudent. 

113.  Haec  Congregatio  anteactis  temporibus  multa  et  gravia 
negotia  expediebat,  et  bis  in  mense  in  Palatio  Apostolico  aduna- 
batur, teste  Cardinali  De  Luca  loco  cit.  n.  6.  Hodie  vero  ob  ini- 
quas leges  civiles  contra  immunitatem  ecclesiasticam  latas,  et  ob 
mores  fere  ubique  in  pejus  mutatos,  salutifera  hujus  Congregationis 
actio  imminuta  maxime  est  Quare  nuper  factum  est  ut  ejusdem 
Congregationis  officia  cum  vacant,  aliis  non  conferantur,  et  negotia, 
si  quae  sint,  a Sacra  Congregatione  Concilii  pertractentur  et  ex- 
pediantur. 

De  Sacra  Congregatione  Indulgentiarum  et  Sacrarum  Reliquiarum. 

114.  Sacram  hanc  Congregationem  instituit  Summus  Pontifex 
Clemens  IX.  edita  die  6.  Julii  1669  Constitutione  quae  incipit  In 
ipsis  Pontificatus  Nostri.  Ea  vero  componitur  ex  pluribus  Car- 
dinalibus, quorum  unus  Praefecti  munere  fungitur  habetque  Secre- 
tarium inter  Praelatos  electum.  Eidem  praeterea  Congregationi 
suam  praestant  operam  plures  Consultores. 

115.  Haec  Congregatio  instituta  fuit  ad  abusus  vitandos,  qui 
in  materia  indulgentiarum  et  sacrarum  reliquiarum  obrepere  pos- 
sunt. Officium  vero  ejusdem  in  cit.  Const.  Clementis  IX.  fusius 
explicatur,  et  ad  rem  nostram  sufficiat  sequentia  referre  ex  eadem 
Constitutione  excepta.  ‘Nos  autem’,  ait  Pontifex,  ‘eundem  inaestima- 
bilem thesaurum  (indulgentiarum)  fideli  dispensatione  erogare,  et 
omnia  quae  sacras  reliquias  contingunt,  recte  atque  ordine  dis- 
ponere cupientes,  nonnullos  ex  Cardinalibus  ac  aliquos  (romanae) 
Curiae  Praelatos,  aliosque  viros  religione,  pietate,  doctrina  et  rerum 
usu  eximie  praeditos  selegimus,  quorum  consilio,  opera  et  industria 
tam  gravem  muneris  nostri  partem  ad  Omnipotentis  Dei  gloriam, 
Ecclesiae  honorem  ac  spiritualem  Christi  fidelium  aedificationem 
facilius  implere  valeremus  . . . Quapropter  Motu  proprio  ac  certa 
scientia  etc.  Congregationem  S.  R.  E.  Cardinalium  ac  Praelatorum  et 
aliorum  virorum  praedictorum,  a Nobis,  ut  praefertur,  electorum  et 
deputatorum,  ac  in  futurum  tam  a Nobis,  quam  a Successoribus 
Nostris  Romanis  Pontificibus  eligendorum  et  deputandorum  cum 

facultate  omnem  difficultatem  ac  dubietatem  in  Sanctorum  Reli- 
quiis aut  Indulgentiis  emergentem  quce  ad  fidei  dogma  non  per- 
tineat, ( Nobis  tamen  et  Romano  Pontifice  pro  tempore  existente 
circa  graviora  distinctioraque  consultis)  expediendi;  ac  si  qui  ab- 
usus in  eis  irrepserint , illos  judicii  forma  plane  postposita  corri- 
gendi et  emendandi:  causas  vero  judicialem  formam  requirentes 
ad  proprios  Judices  remittendi;  falsas , apocryphas , indiscretasque 
indulgentias  typis  imprimi  vetandi , impressas  recognoscendi  et  ex- 
aminandi ac  ubi  Nobis  seu  Romano  Pontifici  pro  tempore  existenti 
retulerit , nostra  seu  illius  auctoritate  rejiciendi;  reliquias  de  novo 
inventas , quas  ree . mem.  Innocentius  Papa  III  Praedecessor  Noster 
in  generali  Concilio  Lateranensi  publica  veneratione  coli , nisi  prius 
auctoritate  Romani  Pontificis  approbatas  prohibuit , recognoscendi 
quoque  et  examinandi:  ac  in  concedendis  indulgentiis,  Sanctorum- 
que Reliquiis  donandis  moderationem  adhiberi , omniaque  pie,  sancte 
et  incorrupte  fieri  curandi  tenore  praesentium  perpetuo  erigimus 
et  instituimus.’ 

116.  Et  revera  haec  S.  Congregatio  omnem  dedit  operam  ut 
scopo  suae  institutionis  satisfaceret  et  non  solum  praevio  accurato 
examine  authenticitatem  sacrarum  Reliquiarum  recognovit,  sed 
etiam  quaestiones  et  dubia  circa  indulgentias  resolvit.  Unde  plura 
prodierunt  decreta.  Ut  autem  omnis  circa  sinceritatem  et  authen- 
ticitatem horum  decretorum  difficultas  removeretur  operae  pretium 
visum  est,  ex  tabulario  ejusdem  Congregationis  omnia  decreta  ex- 
trahere, et  in  unum  colligere  librum.  Quod  reapse  factum  est, 
et  auctorante  Summo  Pontifice  Leone  XIII.  anno  1S83  typis  Fri- 
derici  Pustet  impressum  est  volumep  cui  titulus  Decreta  authen- 
tica Sacras  Congregationis  Indulgentiis  sacrisque  Reliquiis  prae- 
positae ab  anno  1668  ad  annum  1882  edita  jussu  et  auctoritate 
SSmi  D.  N.  Leonis  XIII! 

117.  Praeterea  eadem  S.  Congregatio  concessionis  indulgen- 
tiarum opus  moderabatur,  et  practica  quae  servabatur  regula,  ceu 
constat  ex  actis  tabularii  Congregationis,  in  eo  posita  erat,  ut 
Secretarius  in  folio  describeret  summam  supplicationum  et  rationes 
quae  pro  obtinendis  indulgentiis  militabant,  eamque  in  conventu 
Cardinalium  proponeret,  exquirendo  ipsorum  sententiam.  Cardina- 
lium vero  consilium  Summo  Pontifici  referebatur,  qui  indulgentias 
quas  concedebat,  per  Secretariam  Brevium  jubebat  expediri.  Haec 
erat  praxis  antiqua. 

118.  Tractu  autem  temporis  inductum  est  ut  Summus  Ponti- 
fex indulgentias  elargiretur  tam  per  organum  Sacrae  Congregationis 
Indulgentiarum,  quam  per  Secretariam  Brevium,  et  Secretariam 
a supplicationibus  nuncupatam  vulgo  dei  Memoriali.  In  facto  hic 
usus  hodie  servatur,  licet  nonnullis  abhinc  annis  sub  s.  mem.  Pii  IX. 
Pontificatu  ad  aliquod  tempus  concessio  indulgentiarum  veluti  jure 
exclusivo  fleret  per  organum  Secretariae  Brevium. 

De  Congregatione  Rec.  Fabricae  S.  Petri. 

119.  Ut  novae  aedificationi  et  conservationi  magnifici  templi 
Deo  in  honorem  Principis  Apostolorum  in  urbe  Roma  erecti  consu- 
leretur, Julius  II.  indulgentias  aliaque  bona  spiritualia  iis  concessit, 
qui  eleemosynis  huic  pio  operi  occurrent.  Leo  X.  vero  ejusdem  pii 
operis  administratoribus  facultatem  tribuit  exsequendi  pia  legata  et 
eorum  partem  Fabricae  S.  Petri  adsignandi.  Deinde  Clemens  VII. 
collegium  instituit  sexaginta  virorum  qui  administrationem  Fabricae 
ejusdem  gererent.  Ut  autem  tutiori  modo  et  sub  stabili  nobiliori- 
que  forma  negotiis  Fabricae  S.  Petri  consultum  esset,  Clemens  VIII. 
ad  instar  Congregationum  a Sixto  V.  erectarum,  etiam  specialem 
Congregationem  Fabricae  S.  Petri  instituit,  quae  componeretur  ex 
aliquibus  S.  R.  E.  Cardinalibus  et  coadjutores  haberet  Auditorem 
Camerae  Apostolicae,  Thesaurarium  generalem,  Pontificiae  domus  Prae- 
fectum, unum  ex  Auditoribus  S.  Rotae,  unum  ex  Clericis  Camerae 
et  Oeconomum  Fabricae,  qui  secretarii  Congregationis  munere  fun- 
geretur. 

120.  Hujus  S.  Congregationis  scopus  et  officium  juxta  primi- 
tivam institutionem  multiplex  est:  1°.  quidem  advigilare  debet, 
ut  dispositiones  ad  pias  causas  sive  inter  vivos  factae,  sive  per 
actum  ultimae  voluntatis  executioni  mandentur,  simulque  facultatem 
habet  applicandi  Fabricae  s.  Petri  fructus  decursos,  qui  in  aliquod 
pium  opus  erogari  debuissent.  2°.  eidem  Fabricae  applicare  potest 
pias  dispositiones  incertas  necnon  eas,  quae  pro  incerto  opere  fa- 
ctae reperiuntur.  3°.  potest  item  applicare  Fabricae  s.  Petri  legata 
ad  pium  opus  determinatum  complendum,  quae  effectu  carent  ob 
insufficientiam  bonorum  adsignatorum , et  bona  hujusmodi  cum 
injusto  lucro  penes  haeredem  remanerent  4°.  eidem  Fabricae  ap- 
plicare potest  bona  relicta  vel  attributa  Ecclesiis,  locis  piis  vel 
personis,  quae  ex  instituto  acquirendi  et  possidendi  incapaces  exsi- 

stunt,  ex.  gr.  Capuccini,  Minores  observantes  etc.  5.  S.  Congre- 
gatio videre  potest  et  decernere  de  causis  nullitatis  contractuum 
alienationis  bonorum  pertinentium  ad  quaelibet  pia  loca  et  Fabricae 
s.  Petri  applicare  fructus  male  perceptos,  quoties  contractus  initi 
fuerint  sine  Beneplacito  Apostolico.  Haec  omnia  late  exposita  le- 
gantur a Cardinali  De  Luca  in  Relat.  Carice  Discursu  20.  n.  1. 
et  seqq. 

121.  Ut  autem  muneri  suo  rite  S.  Congregatio  satisfaceret, 
solita  fuit  in  variis  provinciis  suos  Commissarios  constituere  qui 
proprium  et  coactivum  tribunal  pro  quaestionibus  in  prima  instantia 
decidendis  habebant,  et  a quorum  sententia  ad  ipsam  Congrega- 
tionem urbanam  appellari  poterat.  Praeterea  iisdem  Commissariis, 
qui  curare  debebant  in  propria  provincia  legatorum  piorum  ob- 
servantiam, juxta  Edictum  generale  diei  16.  Augusti  1788,  Notarii 
et  tabulariorum  custodes  manifestare  tenebantur  dispositiones  omnes, 
sive  inter  vivos,  sive  mortis  causa  favore  locorum  piorum  in  pro- 
priis actis  relatas. 

122.  Insuper  pro  ditione  temporali  Summi  Pontificis  habe- 
batur Romae  speciale  tribunal  quod  tribunal  Fabricae  S.  Petri  nun- 
cupabatur, quodque  juris  ordine  servato  in  causis  spectantibus  ad 
administrationem  ejusdem  Fabricae  in  via  contentiosa  jus  dicebat. 
Et  quidem  tribunal  hujusmodi  crimina  etiam  coercebat,  quae  sive 
in  ipsa  Basilica  S.  Petri  sive  in  locis  conterminis  patrabantur. 
Haec  servabantur  juxla  primasvam  Congregationis  et  tribunalis 
Fabricae  institutionem. 

123.  At  tractu  temporis  res  aliquantisper  immutata  est  etiam 
in  ipsa  Ditione  temporali  S.  Sedis.  Nam  Ecclesiam  gubernante 
Pio  IX.  s.  mem.  anno  1863  abolitum  fuit  praefatum  tribunal,  et 
simul  Commissariorum  munus  cessavit.  Remansit  vero,  et  adhuc 
exsistit  Congregatio  Fabricae  S.  Petri  constans  ex  aliquibus  Cardi- 
nalibus, et  secretario,  qui  simul  oeconomi  ejusdem  Fabricae  munus 
gerit.  Porro  hujus  S.  Congregationis  Praefectus  hodie  est  ipse  Car- 
dinalis Archipresbyter  Basilicae  S.  Petri,  dum  anteactis  temporibus, 
teste  Cardinali  De  Luca  loco  cit.  n.  6.,  praefecturam  antiquior  ejus- 
dem Congregationis  Cardinalis  gerere  videbatur. 

124.  Congregationis  istius  Officium  ordinarium  in  hodierna  praxi 
est,  ut  in  via  gratiosa  suas  facultates  circa  legata  pia  et  praesertim 
onera  missarum  exerceat.  Et  quidem  negotia  quae  in  hoc  genere 

a Congregatione  tractantur  et  expediuntur,  duplicis  praesertim  sunt 
speciei.  Videlicet  1°.  solet  S.  Congregatio  fideles  oratores,  qui  one- 
ribus legatorum  piorum  gravantur,  ad  compositionem  ex  justis 
causis  admittere  quoad  praeteritas  omissiones,  eos  nempe  absol- 
vendo imposita  ipsis  solutione  discretae  summae  pecuniae  favore  Fa- 
bricae S.  Petri,  necnon  rationalibus  item  causis  concurrentibus,  ipsa 
onera  quoad  futurum  reducere  solet  et  Episcopis  exposcentibus  ad 
tempus  facultatem  concedere  onera  reducendi.  Pariter  ad  aliam 
Ecclesiam  vel  altare  onera  missarum  transfert,  itemque  ultra  duos 
menses  conciliares  celebrationem  missarum  manualium  differt,  dum- 
modo dies  celebrationis  non  fuerit  a fidelibus  eleemosynam  offeren- 
tibus designatus.  2°.  Eadem  S.  Congregatio  admittere  et  probare 
solet  redemptionem  ipsorum  legatorum  piorum,  praevia  tamen  solu- 
tione in  manibus  Ordinarii  capitalis  summae,  quam  ipse  Ordinarius 
fructiferam  efficere,  ejusque  titulum  custodire,  necnon  ex  reditibus 
inde  provenientibus  legati  pii  satisfactionem  quotannis  curare  debet. 
Qui  plura  desiderat,  consulat  Cardinalis  De  Luca  in  cit.  Discursu, 
nec  non  Nicolai  Maria  de  Nicolais  opus,  cui  titulus  De  Vaticana 
Basilica  Diri  Petri  ac  de  ejusdem  PrivUer/iis. 

De  Sacra  Congregatione  Visitationis  Apostolicae. 

125.  Haec  S.  Congregatio  operam  suam  Summo  Pontifici  prae- 
stat, non  quidem  in  regimine  Ecclesiae  universalis,  sed  in  officio 
episcopali  quod  ille  gerit  in  Urbe  Roma,  ejusque  Dicecesano  di- 
strictu. Cum  enim  Summus  Pontifex  ob  curam,  quae  ei  incumbit, 
totam  Ecclesiam  Christi  gubernandi,  visitationem  Ecclesiarum 
Urbis  per  se  ipsum  complere  non  posset,  Urbanus  VIII.  oppor- 
tunum duxit  peculiarem  Congregationem  constituere,  quae  liuic 
muneri  vice  Pontificis  satisfaceret.  Componitur  haec  S.  Congregatio 
ex  aliquibus  Cardinalibus,  ex  Secretario  qui  inter  Praelatos  eligi 
solet  et  ex  consultoribus.  Praefecturam  hujus  Congregationis  sibi 
solet  Summus  Pontifex  reservare.  Cardinalis  autem  Urbis  Vicarius 
nomine  et  officio  Praesidis  ejusdem  decoratur. 

126.  Antiquitus,  teste  Cardinali  de  Luca  De  Relat.  Carice 
Rom.  Disc.  24.  n.  5.  visitatio  localis  in  Ecclesiis  Urbis  comple- 
batur ab  uno  ex  Cardinalibus  ad  Congregationem  pertinentibus 
qui  coadjutorem  habebat  unum  ex  Praelatis  juxta  distributionem 
ab  ipsa  Congregatione  designatam;  in  Ecclesiis  autem  Districtus 

ab  aliquibus  Praelatis  deputatis  visitatio  fiebat.  Ultima  visitatio 
localis  in  Urbe  peracta  fuit  jussu  Lemis  XII. 

127.  Hodie  autem  S.  Congregatio,  licet  per  delegatas  personas 
Ecclesias  et  loca  pia  non  visitet;  tamen  diligenti  cura  advigilat, 
ut  onera  pia  fideliter  impleantur.  Exquirit  enim  a rectoribus  Eccle- 
siarum et  locorum  piorum  quotannis  libros  onerum  Missarum,  et 
Capellaniarnm,  et  postquam  eos  examini  subjecerit,  relativum  de- 
cretum conficit.  Insuper  S.  Congregatio  advigilat  ut  Capellaniarum 
et  Legatorum  piorum  dos  conservetur  et  rite  administretur,  nec 
non  consulit  piis  fundationibus,  quas  fideles  noviter  instituere 
velint.  Ipsa  etiam  in  Urbe  taxam  dioecesanam  eleemosynae  Mis- 
sarum determinat,  et  antiqua  onera  ob  redituum  imminutionem 
reducit,  praeteritasque  omissiones,  justa  accedente  causa,  sanat, 
supplendo  de  thesauro  Ecclesiae. 

128.  Praeterea  eadem  S.  Congregatio  resolvit  quaestiones  circa 
Capellanias  et  Legata  pia  Urbis,  quae  in  contentione  partium  agi- 
tantur. Quaestiones  autem  hujusmodi  in  prima  instantia  tractantur 
et  decernuntur  in  Congregatione  Consultorum  una  cum  Cardinali 
Praeside,  et  in  gradu  appellationis  videntur  et  resolvuntur  a Con- 
gregatione generali  Cardinalium. 

De  9.  Congregatione  a negotiis  ecclesiasticis  extraordinariis  nuncupata. 

129.  Cardinalis  De  Luca  Rei.  Rom.  Curice  Disc.  5.  nn.  23. 
et  24.  haec  habet:  ‘In  Consistorio  Papa  cum  Cardinalibus  agit  de 
gravioribus  Sedis  Apostolicae  et  Ecclesiae  universalis  vel  Princi- 
pum  spiritualibus  ac  temporalibus  negotiis  juxta  eorum  qualitatem 
et  circumstantias;  cumque  non  semper  expediat  de  illis  publice 
coram  omnibus  Cardinalibus  loqui,  hinc  isto  casu  Papa  pro  eorun- 
dem negotiorum  consultatione  et  directione  aliquorum  Cardinalium 
particularem  Congre) ja  t ion  em  deputare  solet,  quae  status  dicitur: 
istaque  proinde  non  est  Congregatio  fixa  et  continua,  sicut  sunt 
aliae  . . . sed  in  singulis  occurrentiis  particulariter  deputari  solet, 
variando  in  qualibet  Cardinales,  aliosque  ministros  pro  negotiorum 
qualitate,  vel  temporum  opportunitate’. 

130.  At  nostra  fere  aetate,  cum  quotidie  difficultates  in  rela- 
tionibus inter  S.  Sedem  et  civilia  gubernia  excrescerent,  praesertim 
vero  ob  infelicem  rerum  ecclesiasticarum  conditionem  in  Gallia 
sub  finem  elapsi  et  initium  labentis  saeculi,  eumque  mos  tractandi 

ordinario  modo  graviora  negotia  in  Consistorio  non  amplius  ex- 
pedire videretur;  necesse  fuit  fixam  et  ordinariam  Cardinalium 
( 'ongregationem  instituere,  quae  locum  prioris  extraordinariae  Con- 
gregationis, de  qua  loquitur  Cardinalis  De  Luca , occuparet.  Hujus 
novae  Congregationis  exordium  repeti  potest  a Congregatione  parti- 
culari, quam  Pius  VI.  circa  annum  1793  instituit  super  negotiis 
ecclesiasticis  Regni  QalUarum;  ex  dispositione  autem  et  mandato 
Pii  VII.  paulo  post  assumptionem  ad  Pontificatum  instituta  est 
Congregatio  quae  etiam  aliorum  Regnorum  et  regionum  curam 
gereret,  et  generaliori  nuncupatione  dicta  est  Congregatio  a nego - 
tiis  ecclesiasticis  extraordinariis. 

131.  Haec  Congregatio  perduravit  usque  ad  annum  1809,  quo 
tempore  sanctissimus  ille  Pontifex  ab  urbe  Roma  per  vim  fuit 
avulsus.  Anno  autem  1814  vertente,  post  felicem  in  Urbem  reditum, 
Pius  VII.  eandem  Congregationem  restituit,  et  ea  ad  praesens  per- 
severat Componitur  haec  Congregatio  ex  aliquibus  S.  R.  E.  Car- 
dinalibus a Summo  Pontifice  electis,  Secretario  et  pluribus  Con- 
sultoribus, qui  doctrina  ecclesiastica  vel  saltem  peritia  in  negotiis 
expediendis  maxime  commendantur.  Officia  hujus  Congregationis, 
ob  intimam  relationem  cum  Secretaria  Status,  apud  eandem,  di- 
stincta tamen  sectione,  sedem  obtinent. 

Haec  Congregatio  dies  fixos  non  habet,  sed  frequenter  quidem 
adunatur,  quoties  pro  gravioribus  emergentibus  negotiis  vel  quae- 
stionibus expendendis  necessarium  videatur.  Et  quidem  Summus 
Pontifex  ex  Cardinalibus  ad  S.  Congregationem  pertinentibus,  juxta 
negotii  tractandi  qualitatem,  modo  alios  et  modo  alios,  aliquando 
autem  etiam  omnes  convocare  solet.  Unde  aliqua  ratione  servatur 
mos  antiquae  Congregationis  Status,  de  qua  Cardinalis  de  Luca 
meminit. 

132.  Magnae  autem  utilitatis  pro  Ecclesiae  spirituali  regimine 
est  Congregatio  hujusmodi;  ea  enim  viam  et  modum  negotia  gra- 
viora juxta  veritatis  simul  et  prudentiae  principia  expediendi  San- 
ctae Sedi  proponit  et  explicat,  necnon  solemnes  conventiones,  vulgo 
concordata,  cum  summis  principibus  et  guberniis,  antequam  inean- 
tur,  examinat. 

Praeterea  eadem  S.  Congregatio  negotia  omnia  ecclesiastica 
pro  regionibus  Imperio  Russico  subjectis,  necnon  pro  regionibus 
Americce  Meridionalis  exclusive  pertractat  eodem  modo,  quo  S.  Con- 

gregatio  de  Propaganda  Fide  pro  locis  missionum.  Unde  quoad 
dictas  regiones  etiam  concedit  in  rebus  ecclesiasticis  facultates  et 
indulta. 


De  Sacra  Congregatione  studiis  regundis  praeposita. 

133.  Cum  Ecclesia  jus  habeat  vigilantiam  exercendi  in  literaria 
et  scientifica  fidelium  institutione,  ne  praesertim  juvenes  erroribus 
contra  doctrinam  fidei  et  morum  imbuantur  incaute,  cumque  in 
rebus  sacris  praecipue  Ecclesia  curare  debeat,  ne  veritas  et  puritas 
fidei  deturpetur;  hinc  Ecclesia  jus  sibi  merito  vindicavit  studiorum 
provinciam  dirigendi  et  moderandi.  Et  quidem  Ecclesia  totis  viri- 
bus operam  dedit,  ut  humaniores  literae  et  scientiae  utiliter  doce- 
rentur. Quare  dum  studia  in  Europa  fer  me  tacerent,  in  Ecclesiis 
Cathedralibus  scholasticum  idest  magistrum  constituit  c.  4.  De 
Magistris  (V.  5)  et  scholas  tum  in  Capitulis  tum  in  Monasteriis 
fundavit  et  fovit.  Ex  scholis  autem  hujusmodi  Bononiae  primum, 
et  deinde  Parisiis  Universitates  studiorum  sub  protectione  Romani 
Pontificis  ortae  sunt  et  floruerunt.  Aliae  paulo  posterius  Universi- 
tates ad  instar  istarum  institutae  sunt  in  aliquibus  civitatibus 
Italiae,  Galliarum,  Augliae  et  Germaniae,  et  omnes  decretum  insti- 
tutionis a Romano  Pontifice  impetrarunt.  Unde  gradus  academicus 
Magisterii  seu  Doctoratus  a Romani  Pontificis  concessione  et  au- 
ctoritate originem  habuit.  Cfr.  Walter  (Manuale  dei  Diritto  Eccle- 
siastico. §§.  338.  339.  340.) 

f34.  Ut  vero  studiorum  ratio  tutius  procederet,  et  competens 
simnlque  ordinarium  tribunal  studiis  rite  moderandis  haberetur, 
Romae  peculiaris  Congregatio  huic  scopo  inserviens  a Sixto  V.  in 
saepe  cit.  Const.  Immensa  instituta  est.  Ea  constat  ex  aliquibus 
S.  R.  E.  Cardinalibus,  quorum  unus  praefecturam  Congregationis 
exercet,  simulque  habet  Secretarium  inter  Praelatos  electum. 

Magna  erat  hujus  Sacrae  Congregationis  potestas  praesertim 
in  Ditione  temporali  S.  Sedis  juxta  Const.  Leonis  XII.  Quod  di- 
vina Sapientia;  ab  eaque  omnes  studiorum  Universitates  depen- 
debant. 

135.  Mutatis  temporum  conditionibus,  praecipuum  munus  hodie 
huic  Congregationi  competens  est,  ut  expendat  et  approbet  ere- 
ctiones in  variis  regionibus  novarum  Universitatum  Catholicarum, 
eisque  leges  et  normas  tradat  tum  in  ordine  ad  cathedras  consti- 

tuendas,  tum  pro  gradibus  academicis  conferendis;  nec  non  resol- 
vendi quiestiones,  quae  circa  jura  et  privilegia  singularum  Uni- 
versitatum catholicarum  jam  erectarum  exsurgunt; 

De  Sacra  Congregatione  Caeremoniali. 

136.  Haec  S.  Congregatio  instituta  fuit  a Sixto  V.  in  Const. 
Immensa , et  habita  est  ceu  participatio  et  derivatio  S.  Congre- 
gationis Rituum.  Componitur  ex  aliquibus  Cardinalibus,  et  Cardi- 
nalis Sacri  Collegii  Decanus  praefecturam  ejus  gerit.  Ad  Secre- 
tarii munus  obeundum  unus  ex  Magistris  Caeremoniarum  Palatii 
Apostolici  assumitur,  caeteri  vero  Magistri  Caeremoniaium  Consul- 
torum officium  obtinent. 

137.  Haec  S.  Congregatio  vigilantiam  et  curam  exercet  circa 
ritus  et  caeremonias  tum  sacras  tum  civiles,  quae  in  Curia  Romani 
Pontificis  observantur,  et  circa  jura  personarum  ad  easdem  caere- 
monias relativa.  Quare  haec  S.  Congregatio  advigilat  ut  leges 
sacrae  liturgiae  in  publicis  functionibus  papalibns  custodiantur  et 
rite  impleantur.  Resolvit  quaestiones  respicientes  praeeminentiam 
inter  Cardinales,  inter  Praelatos,  nec  non  inter  alias  personas,  quae 
jns  habent  sacris  functionibus  papalibus  assistendi.  Praeterea  haec 
Congregatio  regulas  in  solemni  praesentatione,  seu  accessu  summo- 
rum Principum  eorumque  Legatorum  ad  Romanum  Pontificem 
servandas  constituit.  Quare  dum  haec  praesentatio  locum  habet, 
Secretarius  Congregationis  caeremonialis  praesens  adest  in  Palatio 
Apostolico,  et  advigilat,  ut  omnia  rite  procedant. 

138.  Insuper  idem  Secretarius  novis  Cardinalibus  communicat 
opportunas  instructiones  in  ordine  ad  actus  solemnes  proprios 
Dignitatis  Cardinalatus,  et  relate  ad  formulas  adhibendas  in  epi- 
stolis, quas  aliis  Cardinalibus  et  Summis  Principibus  scribere  solent. 
Idem  pariter  Secretarius  allegatis  et  nobilibus  viris  electis  inter 
milites  personali  custodiae  et  tuitioni  Summi  Pontificis  destinatos 
communicat  instructiones  circa  ritus  et  caeremonias  servandas  tum 
ab  ipsis  tum  a Cardinalibus  extra  Curiam  noviter  creatis  in  occa- 
sione, qua  eisdem  Cardinalibus  insignia  Cardinalatus  tradunt.  Qui 
ampliores  notitias  de  ista  Congregatione  desiderat,  conferre  .pot- 
erit auctorem  Lunadoro  in  opere  Relazione  della  Corte  di  Rotna, 
tom.  II. 

De  S.  Congregatione  super  Examine  Episcoporum. 

139.  Inter  qualitates  a sacris  canonibus  et  a Concilio  Triden- 
tino  sess.  22.  cap.  2.  de  Ref.  pro  Episcopis  eligendis  requisitas, 
scientia  competens  adnumeratnr.  Hinc  juxta  tridentinos  patres 
nec  sufficere  videtur  simplex  gradus  academicus  magisterii  in  Sacra 
Theologia  vel  in  jure  canonico,  sed  requiritur  ut  promovendus  ad 
Episcopatum  gradum  hujusmodi  merito  sit  assecutus.  Huic  cano- 
nicae dispositioni  inhaerens  Clemens  VIII.  pro  Italia  'et  insulis  ad- 
jacentibus peculiarem  Congregationem  instituit,  cujus  officium  est, 
■electum  in  Episcopum  examini  subjicere,  et  ejus  in  doctrina  tum 
theologica,  tum  canonica  peritiam  experiri.  Haec  Congregatio  com- 
ponitur ex  aliquibus  Cardinalibus,  et  aliquibus  examinatoribus  in 
re  theologica,  et  aliis  Cardinalibus  et  examinatoribus  in  materia 
sacrorum  canonum.  Habet  insuper  Secretarium  inter  Praelatos 
electum. 

140.  Haec  S.  Congregatio  adhuc  in  pleno  suo  juridico  valore 
exsistit,  nec  ulla  Constitutio  vel  decretum  contrarium  editum  est; 
attamen  nostris  temporibus  ob  peculiares  difficultates  et  incom- 
moda, quibus  Ecclesia  premitur,  prudens  consilium  in  facto  tantum 
susceptum  est,  ut  novi  Episcopi  examini  doctrinarum  non  sub- 
jiciantur. 

Verum  ut  Ecclesiis  Italiae  idonei  pastores  praeficiantur,  a Sum- 
mo Pontifice  Leone  XIII.  restituta  est. 

S.  Congregatio  de  eligendis  Episcopis. 

141.  Hanc  S.  Congregationem  primus  instituit  Innocentius  XI. 
et  de  ea  agit  Cardinalis  De  Luca  in  suo  opere  iIl  Cardinale  pra- 
tico’  cap.  34.  Congregatio  hnjnsmodi  tractu  temporis  ab  opere  ces- 
savit; eam  tamen  in  pristinum  restituit  Benedictus  XIV.  edita 
Const.  Ad  Apostolicce  die  16.  Octobris  an.  1740  eamque  componi 
voluit  ex  quinque  Cardinalibus  et  Praelato  Auditore  Summi  Ponti- 
ficis pro  tempore,  qui  Secretarii  munere  fungeretnr.  Ut  autem 
Congregatio  tutius  procederet,  et  veritatem  circa  qualitates  eligen- 
dorum facilius  detegeret,  membris  ejnsdem  obligationem  imposuit 
servandi  secretum  ad  instar  S.  Congregationis  Supremae  et  Univer- 
salis Inquisitionis.  Haec  vero  Congregatio  difficultates  non  paucas 
passa  est,  insurgentibus  contra  ipsam,  ut  fertur,  Cardinalibus  regno- 
rum protectoribus,  qui  Episcopos  respectivae  nationis  in  Consistorio 

proponere  solebant.  Quare  ab  ipsa  Benedicti  XIV.  aetate  tacere 
coacta  est,  et  Nunciis  Apostolicis  Praelatoque  Auditori  Sumini  Pon- 
tificis munus  incubuit  processum  conficiendi  circa  qualitates  nomi- 
nati vel  electi  dignitatem  episcopalem  nec  non  circa  conditio- 
nem Ecclesiae  vacantis,  juxta  tenorem  Decreti  ‘Si  processus'  Ur- 
bani VIII.  editi  anno  1627. 

142.  At  mutatis  temporum  circumstantiis,  et  cognita  oppor- 
tunitate, pristinam  Congregationem  juxta  formam  Benedictinae  Con- 
stitutionis Ad  Apostolicce  pro  Italia  restituit  d.  21.  Sept  1878  SS. 
D.  N.  Leo  XIII.  qui  Cardinales  quinque  nominavit,  suum  Auditorem 
Secretarium  constituit,  duosque  alios  officiales  coadjutores  adjunxit 
cum  lege  servandi  secretum,  nec  non  normas  practicas  probavit, 
quibus  inquisitio  circa  personas  earumque  qualitates  quam  tutissime 
perficeretur.  Porro  hujus  Congregationis  salutares  effectus  in  ele- 
ctionibus Episcoporum,  quae  passim  fiunt  in  Italia,  jam  laeti  conspi- 
cimus. Haec  vero  S.  Congregatio  munus  habet  inquirendi  et  ex- 
pendendi qualitates  promovendorum,  ac  proinde  ipsam  electionem 
personarum  praecedit.  Electione  autem  personae  facta  per  Summum 
Pontificem,  solitum  processum  conficit  Praelatus  Auditor  ejus  juxta 
normas  in  Decreto  cit.  Urbani  VIII.  designatas. 

De  Congregatione  super  residentia  Episcoporum. 

143.  Quoniam  Concilium  Tridentinum  sess.  6.  c.  1.  et  sess.  23. 
c.  1 .de  Ref.  legis  residentiae  observantiam  Episcopis  tantopere 
inculcaverat;  Urbano  VIII.  opportunum  visum  fuit  specialem  Con- 
gregationem erigere,  quae  huic  negotio  curando  praeficeretur.  Hanc 
Congregationem  Summus  ille  Pontifex  instituit  per  suam  Constit. 
S.  Synodus  editam  die  12.  Decembris  1634.  Benedictus  XIV.  vero 
in  sua  Const.  Ad  Universae  diei  3.  Septembris  1746  statuit,  ut 
officium  Congregationis  Praefecti  gereret  Cardinalis  Urbis  Vicarius, 
et  Secretarii  munus  obiret  ipse  S.  Congregationis  Concilii  pro  tem- 
pore Secretarius. 

Scopus  hujus  S.  Congregationis  fuit  vigilantiam  exercere  circa 
observantiam  legis  residentiae  Episcoporum,  contra  delinquentes 
'procedere,  nec  non  videre  et  expendere  petitiones  Episcoporum  et 
rationes  ab  eis  propositas  ad  obtinendum  indultum  absentiae  a Dioe- 
cesi ultra  tres  menses,  qui  ex  concessione  tridentina  sess.  23.  c.  1. 
de  Ref.  conciliares  vocantur. 

144.  Usque  ad  nostra  fere  tempora  S.  haec  Congregatio  con- 
stabat ex  sex  Cardinalibus;  hodie  quidem  remanet  adhuc  titulus  Con- 
gregationis, verum  in  facto  solus  adest  Cardinalis  Urbis  Vicarius, 
titulo  Praefecti  decoratus,  et  Secretarius  Congregationis  Concilii, 
qui  munere  Secretarii  fungitur.  Hi  autem  duo  negotia  ad  Sacram 
Congregationem  super  residentia  Episcoporum  pertinentia  pertrac- 
tant. Quare  ipsi  petitiones  Episcoporum  pro  induito  absentiae  re- 
cipiunt, alteruter  ex  eis  rem  Summo  Pontifici  defert,  et  rescripta 
relativa  ad  absentiam  a Cardinali  Urbis  Vicario  expediuntur. 

145.  Tandem  in  praesenti  materia  mentio  facienda  est  nuper- 
rimae  cujusdam  ordinationis  SS.  D.  N.  ” Leonis  XIII.  Hic  sapien- 
tissimus  Pontifex  statim  ac  Petri  Cathedram  ascendit,  oculos  suos 
ad  Romanae  Curiae  Praelatos  convertit,  rationemque  investigare  stu- 
duit, qua  praesules  urbani  Sanctae  Sedi  in  Ecclesiae  universalis  re- 
gimine operam  suam  impendere  possent,  simulque  proprium  inge- 
nium in  re  canonica  excolere,  et  peritiam  sive  in  ecclesiasticis 
negotiis  pertractandis,  sive  in  quaestionibus  dirimendis  sibi  com- 
parare valerent. 

Quare,  jubente  Pontifice,  Secretariae  Status  mandatum  prodiit, 
quo  Sacris  Congregationibus  Episcoporum  et  Regularium,  Concilii 
et  Propagandae  Fidei  singillatim  adjuncti  fuerunt  plures  Praelati, 
quibus  commissum  fftit  munus  causas  examinandi  et  discutiendi 
coram  Cardinali  Praefecto  et  Secretario  respectivae  Congregationis 
et  suffragium  consultivum  emittendi  antequam  causae  in  generali 
Cardinalium  conventu  discutiendae  et  definiendae  proponantur. 

146.  Specialis  autem  ratio  habita  est  tribunali  S.  R.  Rotae. 
Siquidem  Collegium  Auditorum  sub  respectu  veri  tribunalis  con- 
servatum est,  ita  ut  operam  suam  penes  S.  Rituum  Congregatio- 
nem exhibeat,  quaestionesque  collegialiter  cum  voto  deliberativo 
decidat  circa  valorem  juridicum  processuum,  qui  in  causis  beati- 
ficationis  et  canonizationis  Servorum  Dei  conficiuntur.  Praeterea 
eidem  tribunaili  S.  Rotae  concessum  est,  ut  juris  ordine  servato 
quaestiones  in  via  contentiosa  resolvat,  quae  super  praeeminentia 
vel  aliis  juribus  inter  ecclesiasticas  personas  exortae,  et  eidem 
S.  Rituum  Congregationi  competentes,  ipsi  tribunali  expendendae 
et  definiendae  a Cardinali  Congregationis  Praefecto  remittuntur. 

De  jnribns  Patriarcharum. 

147.  Potestas  patriarchalis  ex  humana  institutic  ne  derivat 
hinc  tanti  valet,  qnantnm  Patriarchis  concessum  est  ab  Ecclesia 
c.  9.  h.  t.  Hisce  positis  nonnulla  principia  exhibemus. 

1°.  Primum  ac  vel  uti  fundamentale  jus  Patriarcharum  est  ut 
in  provinciis  patriarchatus  habeant  jurisdictionem  ordini  .riam  supra 
Episcopos  omnes,  etiam  Metropolitanos  c.  23.  De  Priviieg.  (V.  33.). 
Quod  jus  antiquitus  secumferebat  etiam  potestatem  dejionendi  suf- 
fraganeos  suos,  quemadmodum  deducitur  ex  c.  6.  D.  65.  et  c.  6. 
D.  22.  Verum  animadvertunt  auctores  hoc  privilegium  evanuisse 
etiam  ante  Concilium  Tridentinum;  sed  certe  disparuit  post  ejus- 
dem Cone.  Tridentini  dispositionem  in  c.  8.  sess.  13.  de  Ref.  et 
c.  5.  sess.  24.  de  Ref.  ubi  depositiones  ‘Episcoporum  reservantur 
Rom.  Pontifici. 

2°.  Confirmabant  Archiepiscopos  electos,  qui  Romanae  Sedi 
non  immediate  subjiciebantur.  Hoc  autem  jure  uti  non  poterant, 
nisi  postquam  accepissent  a Romano  Pontifice  pallium  et  praesti- 
tissent fidelitatis  et  obedientiae  jusjurandum.  Pallium  concedebant 
Metropolitis  ab  iisdem  recipientes  pro  se  professionem  canoni- 
cam, et  pro  Romano  Pontifice  obedientiae  sponsionem  cit.  c.  23. 
De  Privil.  (V.  33). 

3°.  Patriarcha  in  jure  constituitur  judSK  in  tertio  gradu  ap- 
pellationis, pro  causis  quae  tractantur  in  prima  instantia  penes  Cu- 
riam episcopalem,  et  in  secundo  gradu  appellationis  pro  causis  quae 
in  prima  instantia  in  Curia  metropolitana  tractantur,  ex  cit  c.  23. 
de  Privil.,  ex  c.  1.  D.  99.  et  clarius  ex  c.  9.  h.  t.  Immo  juxta 
aliquos  auctores,  poterat  a sententia  Episcopi,  omisso  medio 
gradu,  appellari  ad  Tribunal  Patriarchae. 

4°.  Patriarchae  supplebant  negligentiam  Metropolitanorum  in 
visitatione  Dioeceseos  c.  16.  de  Prcescript.  (H.  26)  et  in  collatione 
beneficiorum  c.  3.  De  suppi,  neglig.  Prcelat.  (L  10).  Immo  dis- 
pensabant cum  Episcopo  vel  alio  collatore  sibi  subjecto,  qui  ob 
malam  collationem  beneficiorum  fuerat  suspensus  in  Cone,  provin- 
ciali c.  29.  de  Prceb.  et  Dign.  (III.  5). 

5°.  Recipiebant  querelas  contra  Archiepiscopos  non  exemptos. 

6°.  Peculiare  fuit  ab  antiquitate,  ceu  Christianus  Lupus  in 
Scholiis  et  Notis  Concilior,  ostendit,  penes  Patriarchas  Orientis  pri- 

vilegium,  quod  jus  Stauropegii  appellabatur,  et  in  hoc  consistebat 
ut  in  Monasterii  fundatione  Patriarcha  si  voluisset,  potuisset  Cru- 
cem figere,  et  consequenter  ad  illum  actum  Monasterium  de  novo 
erectum  subtrahebat  a jurisdictione  Episcopi  suffraganei,  sibique 
immediate  subjiciebat 

148.  Quod  spectat  ad  honores.  Antiquitus  Patriarchae  sede- 
bant et  incedebant  immediate  post  Romanum  Pontificem  ante 
S.  R.  E.  Cardinales.  Verum  etiam  hoc  privilegium  honoris  muta- 
tionem passum  est,  cum  Cardinales  considerati  fuerint  ceu  membra 
unius  corporis  moralis  cujus  caput  est  Rom.  Pontifex.  Primum  ergo 
locum  occupant  Patriarchae  post  Cardinales.  Insignia  autem  Pa- 
triarchatus  sunt  Pallium  et  Crux  quae  ipsis  incedentibus  praefertur 
cit.  c.  23.  de  Privil.  (V.  33).  — Porro  jura,  quae  exposuimus,  re- 
spiciunt Patriarchas  majores. 

149.  Jamvero  post  schisma  in  Oriente  Patriarchae  majores  am-- 
piius  non  considerantur  in  jure  canonico,  et  solum  tituli  servantur, 
qui  aliquibus  Episcopis  Ecclesiae  Occidentalis  conferuntur.  Resti- 
tutus solummodo  est,  ut  vidimus,  Patriarcha  Hierosolymitanus  latini 
ritus  per  Const.  Pii  IX.  Nulla  celebrior  diei  22.  Julii  1847.  At  uti 
ex  dispositione  hujus  Constitutionis  patet,  huic  Patriarchae  fuerunt 
concessa  jura  solummodo  metropolitica. 

150.  Si  sermo  sit  de  aliis  Patriarchis  pro  variis  ritibus  in  Ori- 
ente statutis,  de  quibus  supra  mentionem  fecimus,  privilegia  et  jura 
determinantur  ex  Constitutionibus  Apostolicis  quibus  institutae  sunt 
istae  Sedes  Patriarchales,  et  ex  rationalibus  consuetudinibus  lo- 
corum. Quae  jura  et  honores  omnes  Patriarchatui  Alexandrino  pro 
Coptis  a Ss.  D.  P.  N.  Leone  XIII.  in  bulla  « Christi  Domini », 
d.  VI.  Kal.  Dec.  1895,  erecto  adjudicata  sunt.  Dependent  Patri- 
archae hujusmodi  a s.  Congregat,  de  Propaganda  Fide. 

151.  Praeter  Patriarchas  majores,  dantur  etiam,  uti  vidimus, 
in  Occidente  minores  Patriarchae.  Hi  a Doctoribus  aequiparantur 
Primatibus.  Porro  Primates  non  sunt  nisi  potentiores  Archiepiscopi 
qui  in  principalioribus  Urbibus  regnorum  et  nationum  sedem  ha- 
bent. Antiquitus  jurisdictione  pollebant  supra  Archiepiscopos  et 
Episcopos  regni  aut  nationis,  et  quoad  subditos  eorundem  videre 
poterant  causas  in  gradu  appellationis  c.  9.  h.  t.  Hodie  vero,  ex- 
ceptis synodis  nationalibus,  quas  forte  possunt  convocare  et  iisdem 
praeesse,  nihil  aliud  iisdem  remanet,  nisi  quidam  primatus  honoris 

inter  alios  Episcopos  et  Archiepiscopos  regni  et  nationis,  et  vigi- 
lantia ut  observentur  leges  ecclesiasticae  statutae  pro  integro  regno 
vel  natione,  et  jura  ecclesiastica  regni  vel  nationis  custodiantur 
illaesa.  Patriarchis  omnibus  sive  majoribus  sive  minoribus,  com- 
petit titulus  «Excellentia  Reverendissima»  ex  decreto  S.  C.  Caere- 
monialis,  d.  3.  Junii  1893. 

De  jnribns  Archiepiscoporum  seu  Metropolitanorum. 

152.  Archiepiscopus  vel  Metropolitanus  in  Dioecesi  propria  con- 
sideratur tanquam  verus  Episcopus;  hinc  relate  ad  subditos  suae 
Diceceseos  habet  eadem  jura,  easdemque  obligationes,  quas  habent 
ceteri  Episcopi  in  propriis  Dioecesibus. 

Relate  ad  Dioeceses  suffraganeorum  suorum  jurisdictio  Archi- 
episcopi  est  quidem  ordinaria  et  propria;  nam  Sedi  archiepiscopali 
adnexa  est.  Haec  vero  jurisdictio  non  est  juris  divini,  sed  humani, 
idest  ex  Ecclesiae  concessione  procedit  Quare  quoad  hanc  juris- 
dictionem valet  principium,  ut  tantum  possit  Archiepiscopus,  quan- 
tum fuerit  a jure  concessum  c.  15.  de  temporib.  ordin.  (I.  11)  et  c. 
ult.  de  Filiis  Presbyt.  '(I.  17).  Idem  etiam  insinuatur  in  c.  1.  de 
supplen.  neglig.  Prcelat.  (I.  8)  in  6°.,  in  c.  4.  de  jurejuran.  (II.  24) 
et  in  c.  8.  de  Rebus  Eccl.  alien.  vel  non  (III.  13).  E contra  vero 
quoad  Episcopos  aliud  valet  principium;  ut  nempe  in  propria 
Dioecesi  omnia  possint  exceptis  iis,  quae  vel  a lege  generali  vel 
ex  Superioris  voluntate  fuerint  reservata.  Ratio  est,  quia  aucto- 
ritas episcopalis  censetur  propria  et  originaria,  a divina  ipsa  in- 
stitutione et  non  ab  humana  concessione  seu  delegatione  dima- 
nans; quaeque  cum  ad  regendam  et  gubernandam  Dioecesim  diri- 
gatur, limites  per  se  non  cognoscit,  nisi  praefigantur  ab  auctoritate 
suprema,  a qua  potestas  episcopalis  ex  vi  ejusdem  divinae  institu- 
tionis dependet  et  coarctari  potest,  licet  destrui  non  possit. 

153.  De  potestate  Archiepiscopi  in  sua  provincia:  I.  relate  ad 
personas  ipsas  Episcoporum  suffraganeorum. 

Non  loquimur  de  jure  Metropolitani  confirmandi  electos  suffra- 
ganeos  suae  provinciae,  quod  habebat  jure  Decretalium  ceu  patet, 
aliis  omissis,  ex  cc.  20.  et  32.  de  Elect.  (L  6).  Nam  collationes 
Ecclesiarum  Cathedralium  reservantur  Romano  Pontifici,  et  mori- 
bus hodiernis  propositio  Sedis  Cathedralis  in  Consistorio  locum  te- 
net Confirmationis.  Nec  loquimur  de  jure  Metropolitani  consecrandi 

suffraganeos  suos.  De  hoc  enim  locuti  sumus  superius,  quodque 
amiserunt  Metropolitani,  forsitan  reclamantibus  ipsis  Episcopis,  a 
quibus  Metropolitae  extorquebant  juramentum  ultra  limites  ca- 
nonicos. 

1 #.  Archiepiscopus  seu  Metropolitanus  habet  jurisdictionem  ordi- 
nariam circa  suffraganeos  suos,  unde  tanquam  immediate  Superior 
potest  eisdem  praecipere  quae  pertinent  ad  eorum  officiam  etiam 
per  censuras,  et  supplere  defectus  et  corrigere  abusas.  At  in  usu 
censurarum  contra  suffraganeos  debet  Archiepiscopus  maximam 
moderationem  et  circumspectionem  adhibere,  nec  procedere  potest, 
nisi  ex  licentia  s.  Congr.  Cone.  Ita  probat  Card.  Petra  in  Const.  7. 
Leonis  IX.  n.  88. 

Archiepiscopus  inspecto  jure  antiquo  est  judex  Ordinarius, 
qui  videt  causas  suffraganeorum  sive  civiles  sive  criminales;  c.  6. 
C.  10.  q.  3.  c.  11.  h.  t.  et  c.  54.  de  Appell.  (IL  28);  at  (hodierno 
jure  causae  et  criminales  et  civiles  eidem  subtractae  esse  videntur. 
Nam  quoad  causas  criminales  (servanda  est  dispositio  Tridentini 
in  c.  5.  sess.  24.  de  Ref.  qua  statuitur  causas  criminales  majores 
Episcoporum  reservari  Rom.  Pontif.,  minores  vero  in  Synodo  pro- 
vinciali tractandas  esse  vel  a deputatis  Synodi  ejusdem.  Qua  in 
re  etiam  attendenda  est  dispositio  ejusdem  Cone.  Tridentini  in 
sess.  13  .de  Ref.  cc.  6.  et  7.  Scilicet  Concilium  Tridentinum  in 
cit.  c.  6.  decernit,  Episcopum  in  criminalibus  judicialiter  neque  ci- 
tari neque  moneri  posse  ut  personaliter  compareat,  nisi  ob  causam 
ex  qua  deponendus  vel  privandus  veniret.  Hoc  autem  constitutum 
est,  ne  Episcopus  cum  praejudicio  dignitatis  suae  vagari  cogatur.  In 
cap.  7.  autem  Concilium  decernit  in  causa  criminali  Episcopi  testes 
non  esse  admittendos  nisi  sint  contestes  et  bonae  conversationis  et 
famae,  testes  vero  deponentes  ex  odio,  temeritate  aut  cupiditate 
gravibus  'poenis  esse  plectendos.  Ex  virtute  dispositionis  Triden- 
tinae  eximi  non  viderentur  causae  civiles  Episcoporum  suffragane- 
orum a tribunali  Metropolitani;  verum  Barbosa:  De  Jur.  Eccl. 
Univ.  lib.  1.  c.  7.  n.  46.  refert:  s.  Congr.  EE.  et  RR.  diei  31.  Maji  1588, 
respondisse  Archiepiscopum  non  posse  esse  judicem  in  causis  civi- 
libus quae  agitantur  contra  Episcopos  suffraganeos. 

2°.  Exercet  Archiepiscopus  jurisdictionem  in  suffraganeos,  eorum 
sententias  in  subditos  vel  corrigendo  vel  confirmando,  cum  ad  ejus 
tribunal  in  casu  appellationis  deferantur  c.  2.  de  Consuet.  (I.  4) 

in  6°.  c.  9.  h.  t.,  c.  1.  de  Off.  Leg.  (I.  30)  et  c.  5.  h.  t.  in  6°.  Hac 
de  re  locuti  sumus  etiam  in  tit.  de  Suppi,  neglig.  Prcel.  (I.  10). 

3°.  Exercebat  eandem  jurisdictionem  Archiepiscopus  concedens 
Episcopis  suffraganeis  licentiam  commorandi  extra  Dioecesim  ultra 
trimestre  conciliare,  cujus  tamen  concessionis  rationes  exponere  et 
examinare  debebat  in  Cone,  provinciali  cum  aliis  suffraganeis  c.  1. 
sess.  23.  de  Ref.  Ex  Constitutione  autem  Urbani  17/i.  edita  die 
7.  Octob.  1634.  cognitio  causarum  legitimae  absentiae  Episcoporum 
reservatur  Rom.  Pontifici. 

4°.  Exercet  Archiepiscopus  auctoritatem  in  personas  suffra- 
ganeorum  supplendo  eorum  negligentiam.  Et  primo  quidem  in 
collatione  beneficiorum.  Qua  in  re  praeter  ea  quae  diximus  in 
tit.  10.  de  suppi,  neglig.  P-cel.  haec  pauca  addimus.  Si  Episcopus 
noluerit  instituere  in  beneficio  personam  a patrono  praesentatam, 
institutio  peti  poterit  ab  Archiepiscopo.  Abbas  in  c.  10.  de  Conces. 
Prceb.  (III.  8).  Quae  institutio  si  de  beneficiis  curam  animarum 
adnexam  habentibus  agatur,  intra  duos  menses  ab  Episcopo  danda 
est,  secus  Patroni  adire  possunt  Archiepiscopum  vel  Pontificem  Const . 
‘ In  Conferendis ’ S.  Pii  V.  edita  die  16.  Maji  1567.  Insuper  neg- 
ligente  Episcopo  in  constituendis  oeconomis  Ecclesiarum,  Archiepis- 
copus designabit  eosdem  c.  3.  C.  9.  q.  3.  — Pariter  supplet  negli- 
gentiam Episcopi  visitando  ejusdem  Ecclesiam  Cathedralem  et 
Dioecesim  totam.  Et  quidem  cum  Archiepiscopus  visitat  Dioecesim 
sufiraganei  sui,  jura  omnia  consequitur  Episcopi  cc.  16.  de  Pi  cescript., 
(13.  26),  14.  de  Censil>.  (III.  39)  et  ult.  eod.  (III.  20)  in  6°.  Non 
poterit  vero  in  visitatione  exercere  jurisdictionem  contentiosam  in 
subditos  sufiraganei,  excepto  duplici  casu,  idest  1°.  in  coercendis 
criminibus  notoriis  c.  «Romana»  1.  §.  «Sane»  de  Censib.  (IH.  20) 
in  6°.  — 2°.  Contra  impedientes  exercitium  suae  jurisdictionis  c.  1. 
de  poenis  (V.  9)  in  6°.  Antiquitus  Archiepiscopus  post  completam 
visitationem  propriae  Dioeceseos,  poterat  visitare  Ecclesiam  et  Dioe- 
cesim  sufiraganei  c.  1.  de. Censib.  in  6°.  Verum  in  sess.  24.  c.  3. 
de  Ref.  in  Tridentino  definitum  est,  ut  Archiepiscopus  non  possit 
visitationem  aggredi  in  Dioecesi  sufiraganei  nisi  post  plene  visitatam 
suam  Dioecesim,  et  nisi  probata  fuerit  causa  visitationis  perficien- 
dae in  Cone.  Provinciali.  — Tertio  tandem  ut  alia  minora  omitta- 
mus, supplet  Archiepiscopus  Episcopi  negligentiam  in  erectione 
non  peracta  seminarii  juxta  legem  Tridentini  in  sess.  23.  c.  18. 
post  medietatem  de  Ref. 

5°.  Metropolitanas  potestatem  exercet  in  suffraganeos,  eos  con- 
vocando quolibet  triennio  ad  Concilium,  Provinciale  sess.  24.  c.  2. 
de  Ref.  cui  concilio  ipse  Metropol.  praeest  c.  1.  D.  18.  Antiquitus 
erant  frequentiora  haec  concilia  ita  ut  can.  5.  Cone.  Nicceni  an.  325. 
statuerit  bis  in  anno  celebrandum  esse  Cone.  Provinciale.  En  ver- 
ba canonis  hujusmodi  ‘Ut  hoc  ergo  convenientem  examinationem 
accipiat,  recte  habere  visum  est,  ut  singulis  annis  in  unaquaque 
provincia  bis  in  anno  Synodi  fiant.’  Huic  canoni  consonat  can.  19- 
Concilii  Chalcedonensis  an.  451.  Jure  Decretalium  expresso  in 
c.  25.  de  Accus.  (V.  1)  Concilia  a Metropolitanis  cum  propriis  suf- 
fraganeis  singulis  annis  celebrari  debebant.  Post  Cone,  vero  Tri- 
dentinum  Synodus  Dioecesana  quolibet  anno  cogenda  est;  Provin- 
cialis quolibet  triennio.  Ita  Tridentinum  loco  cit. 

Quidam  arbitrati  sunt  Tridentinum  decretum  de  Conciliis  Pro- 
vincialibus celebrandis  abrogatum  fuisse  per  consuetudinem  contra- 
riam. At  contra  tenendum  est;  nam  quamvis  rariora  evaserint 
concilia  haec,  tamen  quandoque  locum  habuerunt  et  habent.  In 
Italia  autem  celebrari  non  debent  absque  licentia  S.  Sedis.  Caeterum 
quoniam  celebratio  conciliorum  Provincialium  habita  est  a Patribus 
Tridentinis  tanquam  remedium  peropportunum  ad  conservandam 
disciplinam  ecclesiasticam  et  ad  praecavendos  errores  in  provinciis, 
consuetudo  quae  dirigeretur  ad  abrogandam  legem  canonicam  de 
iisdem  Conciliis  celebrandis,  non  vera  consuetudo,  sed  potius  cor- 
ruptela juris  esset  appellanda.  Dici  vero  fortasse  potest  praxim 
inductam  contra  legem  Tridentinam  id  solummodo  operari  ut  nempe 
Episcopi  et  Metropolitae  excusentur  a culpa,  si  Concilium  Pro- 
vinciale non  celebrarent  diligenter  juxta  epochas  definitas  a Tri- 
dentina  Synodo;  praesertim  cum  ex  praxi  inducta  referendi  plura 
negotia  Rom.  Congregationibus,  praesto  sit  medium  terminandi  non 
paucas  quaestiones  quae  in  Synodis  prius  tractabantur.  At  si  con- 
sideremus hodiernam  disciplinam,  videmus  praesertim  in  locis  iri. 
quibus  civile  gubernium  in  rebus  religiosis  sese  immiscere  non  so- 
let et  Episcopis  libertatem  actionis  relinquit,  Concilia  provincialia 
iterum  frequenter  celebrari.  Unde  nostris  temporibus  in  Anglia  et 
in  provinciis  Statuum  Foederatorum  Americae  plura  concilia  pro- 
vincialia celebrata  fuisse  deprehendimus.  Porro  hanc  praxim  cele- 
brandi iterum  haec  Concilia  ipsa  S.  Sedes  promovet  et  excitat. 

1 54  Porro  jus  convocandi  Concilium  provinciale  ad  Metropoli- 
tanum spectat  c.  25.  de  Accusat.  (V.  1),  c.  28.  §.  «Praeterea»  de 

Elect.  (I.  6),  cc.  13.— 15.  Convocare  autem  potest  Metropolitanus 
Concilium  sine  auctoritate  Primatis  vel  Patriarchae;  cn.  2.  D.  18. 
cfr.  Fagnanum  comm.  ad  c.  25.  de  Accus.  \V.  1)  n.  5.  Metropolitano 
autem  impedito,  concilium  convocat  Episcopus  suffraganeus  anti- 
quior Provinciae.  Cone.  Trid.  sess.  24.  c.  2.  de  Ref.  Quae  dispositio 
ab  auctoribus  extenditur  etiam  ad  tempus  Sedis  metropolitanae  va- 
cantis, ceu  etiam  declaratum  est  a s.  Congreg.  Cone,  in  causa  Tar- 
raconen.  diei  10.  Februar.  1624.  lib.  12.  Decret.  pag.  160.  Cfr. 
Bened.  XIV.  De  Syn.  Dicec.  Lib.  2.  c.  9.  n.  8.  Celebrari  autem 
debet  provinciale  Concilium  in  loco  intra  Provinciam,  quem  eligit 
Archiepiscopus;  at  cessantibus  validis  obstaculis,  celebratio  facienda 
est  in  ipsa  Ecclesia  metropolitana.  Ita  s.  Congreg.  Cone,  penes 
Fagnanum  cit.  loco  n.  27. 

155.  Quinam  vero  vocandi  et  interesse  debeant  in  Concilio  Pro- 
vinciali, declarat  Tridentinum  in  cit.  c.  2.  sess.  24.  de  Ref.  per  haec 
verba:  ‘quo  Episcopi  omnes  (Provinciae)  et  alii  qui  de  jure  vel  ex 
consuetudine  interesse  debent,  omnino  convenire  teneantnr’.  1 Quae 
verba  licet  solummodo  exprimant  onus  conveniendi  ex  parte  Epis- 
coporum et  aliorum,  tamen  secumferunt  etiam  onus  relativum  ex 
parte  Metropolitani  eosdem  vocandi. 

1°.  Ergo  vocandi  sunt  Episcopi.  Quod  si  adsint  Episcopi  qui 
nulli  Archiepiscopo  suffragantur,  ex  mente  Tridentini  in  eodem  c.  2. 
expressa,  debent  Archiepiscopum  vicinum  eligere,  in  cujus  Synodo 
provinciali  cum  aliis  interesse  debeant.  — 2ft.  Vocandi  sunt  Fi- 
carii Capitulares  Ecclesiarum  Cathedralium  vacantium;  et  quidem 
hi  cum  Episcopis  habent  votum  decisivum,  quia  Dioeceses  reprae- 
sentant. Ita  probat  Ferrarie  Biblioth.  Can.  v.  «Capitulum»  art.  2. 
n.  16.  — De  jure  autem  vocandi  sunt  3°.  etiam  Abbates  NuUius, 
qui  nempe  quasi-episcopali  gaudent  jurisdictione.  Hi  enim  subji- 
ciuntur dispositioni  Cone.  Tridentini  in  c.  2.  sess.  24.  de  Ref.  idest 
tenentur  sibi  eligere  Metropolitanum  aliquem  vicinum,  in  cujos 
Cone.  Provinciale  conveniant.  Quemadmodum  resolutum  est  a s. 
Congr.  Cone,  ipso  summo  Pontifice  approbante,  ceu  refert  Fagnan. 
comm.  in  cap.  10.  De  his  quee  fiunt  a Prostatis  (III.  10)  n.  34. 
Pariter  invitari  debent  4°.  etiam  Capitula  Ecclesiarum  Cathedra- 
lium e.  10.  De  his  quos  fiunt  a Prodat.  Capitula  vero  haec,  vel 
eorum  procuratores,  Abbates  sine  jurisdictione,  et  aliae  Dignitates 
quae  pariter  jurisdictione  carent,  habent  in  Concilio  solummodo  vo- 
tum consultivum,  non  vero  deliberativum.  Cfr.  Bened.  XIV.  De 

Syn.  Dicec.  lib.  3.  c.  4.  n.  1.  Caeteri  autem  vocandi  sunt  qui  ex 
consuetudine  Provinciae  soliti  sunt  convenire  in  Concilium. 

156.  Concilio  praeest  Metropolitanus  c.  1.  D.  18.  et  Episcopi 
sedent  juxta  ordinem  temporis  propriae  consecrationis,  nou  vero 
juxta  Ecclesiarum  dignitatem  et  praeeminentiam.  Quemadmodum 
resolvit  s.  Cong.  Cone,  apud  Fagnan.  com.  in  c.  25.  de  Accusat. 
(V.  1)  n.  30.  Metropolitanus  vero  non  habet  plenum  jus  praesiden- 
tis» in  coetu ; nam  procedere  debet  de  consilio  et  assensu  Coiipisco- 
porum,  quia  suffraganei  censentur  esse  veri  conjndices  et  habent 
votnm  decisivum.  Hinc  si  Metropolitanus  est  unius  sententiae,  suf- 
fraganei vero  contrariae,  praevalet  suffraganeorum  sententia.  Immo 
quoniam  Concilium  provinciale  refert  indolem  universitatis  seu 
communitatis,  cui  praeest  Metropolitanus;  hinc  arg.  c.  1.  De  his 
quee  fiunt  a majori  parte  Capit.  (III.  11)  ea  censenda  est  senten- 
tia Concilii,  adeoque  praevalet,  quae  fuerit  firmata  a consensu  majoris 
partis  illorum,  qui  suffragium  habent  decisivum  cfr.  Fagnan.  cit. 
com.  ad  c.  25.  de  Accusat,  n.  24.  et  104.  et  Bened.  XIV.  De  syn. 
Dicec.  lib.  13.  c.  2.  n.  4. 

Concilium  etiam  dissolvi  debet  a Metropolitano  de  consilio  ta- 
men et  assensu  aliorum  Episcoporum.  Ita  resolvisse  S.  Cong.  Cone, 
refert  Fagnanus  in  eodem  Comm.  n.  98. 

157.  Episcopos  in  Concilio  sive  plenario  sive  provinciali  legitime 
coadunatos  vera  potestate  legislativa  potiri,  S.  C.  Inqu.  ad  Archiepis- 
copum  S.  Ludovici  in  America  d.  10.  Sept.  1896  ad  I“m  respondendum 
decrevit.  Sed  quaeritur:  queenam  sunt  tractanda  in  ejusmodi  Con- 
ciliis? Regula  fundamentalis  deducitur  ex  conceptu  et  scopo  hujus 
Concilii,  et  est  ut  leges  statuantur  et  negotia  pertractentur,  quae 
Provinciam  respiciunt,  nec  aliarum  Provinciarum  jura  usurpentur 
ullo  modo.  Quare  1°.  Cone.  Provinciale  nihil  addere  vel  demere 
potest  in  regula  fidei,  immo  nec  facile  sese  immiscere  debet  in  juris 
controversiis  definiendis,  nec  in  quaestionibus  dirimendis  quae  salva 
fide  in  scholis  vel  inter  Doctores  agitantur;  et  ratio  est  quia  haec 
omnia  non  constituunt  negotium  peculiare  Provinciae.  Poterit  vero 
Cone.  Provinciale  explicare  quae  scitu  sunt  necessaria  praesertim 
circa  Sacramentorum  administrationem  vel  susceptionem;  nec  non 
Clericos  propria  munera  et  fideles  propria  officia  edocebit:  — 
2°.  Abstinere  debet  a publicandis  novis  decretis,  quae  juri  com- 
muni vel  Apostolicis  Constitutionibus  adversentur.  Meminisse  enim 

oportet  concilia  particularia  habere  potius  potestatem  applicandi 
et  introducendi,  quod  alias  statutum  est,  quam  aliquid  de  novo 
constituendi  Caeterum  pro  necessitate  vel  utilitate  spirituali  Pro- 
vinciae, synodus  provincialis  aliquid  prceter  jus  commune  constituere 
potest.  Potest  etiam  peculiaribus  et  novis  communire  sanctionibus 
leges  generales  Ecclesiae,  ut  melius  observentur.  — 3°.  Non  po- 
test Cone.  Provinciale  quoad  Regulares  praeterire  limites  adsignatos 
a Cone.  Tridentino  sess.  25.  De  Regular.  et  Const.  Qregorii  ZF. 
quae  incipit  ‘Inscrutabili  Dei  providentia ’,  et  ab  aliis  Constitutio- 
nibus si  quae  sunt  Rom.  Pontificum,  ita  ut  si  quid  statuatur  a Con- 
cilio ultra  ea  quae  in  his  locis  juris  conceduntur,  non  obliget  Regu- 
lares exemptos.  — Porro  haec  tria  capita  constituunt  potius  regulam 
negativam , idest  potius  indicant  quid  non  possit  a Cone.  Provin- 
ciali pertractari.  Regula  positiva , licet  non  completa,  traditur,  si 
animadvertatur  ad  singula  capita  negotiorum,  quae  a Tridentino 
committuntur  perficienda  Concilio  Provinciali  cit.  c.  2.  sess.  24.  de 
Ref.  ubi  praecipit  renovari  celebrationem  horum  Conciliorum  ‘pro 
moderandis  moribus,  corrigendis  excessibus,  controversiis  compo- 
nendis, aliisque  ex  sacris  canonibus  permissis’.  Porro  haec  quae 
summario  modo  tradit  Tridentinum  explicantur  per  capita  a Fa- 
gnano  in  Comm.  ad  cit  c.  25.  De  Accusationibus  (V.  1)  n.  35.  et 
sequentibus. 

168.  De  approbatione  Conciliorum  Provincialium.  — Cum  an- 
tiquitus in  synodis  Provincialibus  non  raro  proscriberentur  haereses 
recenter  ortae,  mos  invaluit,  ut  acta  Synodi  ad  Rom.  Pontificem 
transmitterentur  cum  epistola  synodali  ut  sententia  Episcoporum 
dogmaticum  robur  adipisceretur.  Hanc  consuetudinem  etiam  in 
hodiernis  Conciliis  Provincialibus  quae  juxta  ordinariam  oeconomiam 
causas  fidei  non  pertractant,  servandam  esse  voluit  Sixtus  V.  in 
sua  Const.  * Immensa ’ quae  est  117.  tom.  4.  Bull.  Quare  hodie  lex 
est,  ut  acta  Concilii  Provincialis  non  debeant  publicari  antequam 
a S.  Sede  expendantur  et  recognoscantur. 

159.  Porro  acta  Conciliorum  Provincialium  1°.  possunt  probari 
in  forma  communi,  idest  cum  S.  Congr.  Concilii  eadem  expendit, 
corrigit  si  quae  minus  recta  vel  opportuna  incidant  atque  ita  re- 
cognita restituit  Metropolitae  ut  vulgare  eadem  possit.  Haec  reco- 
gnitio novam  non  elargitur  iisdem  actis  auctoritatem.  Igitur  de- 
creta in  forma  simplici  et  communi  approbata  retinent  valorem 
sanctionum  Concilii  Provincialis.  Bened.  XIV.  De  Syn.  Dicec. 

Lib.  13.  c.  3.  n.  4.  Hinc  in  alio  Concilio  Provinciali  immutari 
possunt;  non  possunt  vero  a Metropolitano  corrigi  vel  abrogari 
extra  Synodum  Provincialem;  doctores  vero  tenent  Episcopos  sin- 
gulos in  propria  Dioecesi  posse  in  iisdem  dispensare  quoad  casus 
particulares,  accedente  legitima  causa.  Leurenius  For.  Eccles. 
Lib.  1.  tit.  369.  843.  n.  2. 

2°.  Romanus  Pontifex  potest  auctoritate  sua  acta  Concilii  Prov. 
communire  expostulante  Metropolitano,  ceu  plura  dantur  exempla. 
•Quo  in  casu  acta  dicuntur  probata  in  forma  specifica.  Quamvis 
vero  acta  hujusmodi  edantur  auctoritate  Pontificis  suffulta,  ac 
proinde  neqne«a  Metropolitano  neque  ab  alio  Cone.  Prov.  sine 
Rom.  Pontificis  licentia  corrigi  aut  immutari  possint,  tamen  non 
exercent  vim  suam  extra  limites  Provinciae.  Nam  acta  haec  con- 
firmantur ceu  acta  Provinciae,  et  confirmatio  addit  quidem  robur 
dispositionibus  et  decretis  svnodalibus,  non  vero  eadem  extendit 
ad  universam  Ecclesiam,  nisi  clare  id  expresserit  Pontifex,  vel 
nisi  quaedam  decreta  in  corpore  Juris  communis  retulerit.  Quo 
in  casu  haec  decreta  nomine  Pontificis  universae  Ecclesiae  intiman- 
tur et  tamquam  leges  pontificiae  universales  sunt  habenda;  quem- 
admodum innuit  Justinianus  in  Leg.  1.  Cod.  De  vet.  jur.  emnd. 
‘omnia  nostra  facimus,  quibus  auctoritatem  nostram  impertimur’. 
Plura  hqjus  rei  exempla  reperiuntur  in  Decretalibus  Gregor.  IX. 
Notandum  hic  est  responsum  novissimum  S.  C.  Inquisitionis  ad 
dubium  propositum  ab  Archiepiscopo  S.  Ludovici  in  America: 
II.  Utrum  decreta  Conciliorum  sive  plenariorum  sive  provincialium 
a S.  Sede  in  forma  communi  sive  specifica  confirmata  vel  adprobata, 
vel  saltem  recognita  omnimoda  vi  careant,  nisi  in  statuta  dioece- 
sana  jam  fuerint  incorporata;  et  quidem  tantum  valeant,  in  quan- 
tum sic  fuerunt  incorporata?  — Ad  II.  Negative.  Et  ad  mentem. 
S.  Officium,  fer.  V.,  d.  10.  Sept.  1896. 

160.  Tandem  animadvertimus,  antiquitus  sub  Christiano  Ro- 
mano Imperio  praeter  provincialia  concilia  celebrata  fuisse  magna 
quaedam  Concilia,  quae  totam  aliquam  regionem  repraesentabant, 
quaeque  dicta  sunt  ‘plenaria1  vel  etiam  ‘universalia’.  Tale  fuit 
ex.  gr.  Cone.  Carthaginiense  III.  ann.  397.  pro  Africa.  Ex  hisce 
Conciliis  originem  duxerunt  Concilia  nationalia  praesertim  pro 
statibus  Germaniae,  de  quibus  agit  Thomasinius  De  vet.  et  nova 
Eccl.  disciplina  P.  II.  Lib.  3.  cap.  45 — 56.  Verum  concilia  haec 
nunquam  considerata  sunt  ceu  elementum  necessarium  regiminis 

ecclesiastici,  et  praesertim  postquam  Primatuum  potestas  deficere 
inccepit,  eorundem  celebratio  infrequens  facta  est.  Hinc  Tridenti- 
nnm  sess.  24.  de  Eef.  c.  2.  de  iisdem  mentionem  non  facit  et  solum- 
modo egit  de  Synodo  provinciali  et  de  Dioecesana.*) 

161.  De  potestate  Archiepiscopi:  II.  relate  ad  subditos  suffra- 
(/uncorum  suorum.  Hac  in  re  adnotandum  est,  in  genere  subditos 
suffraganeorum  de  lege  ordinaria  non  subjici  jurisdictioni  Archi- 
episcopi. Hinc  ex  c.  11.  h.  t.  Archiepiscopus  non  potest  compel- 
lere subditum  suffraganei  ad  suscipiendam  delegationem  pro  causa 
aliqua  videnda.  Peculiares  vero  dantur  casus  in  quibus  Arclii- 
episcopus  directe  respicit  actione  sua  subditos  suffraganeorum. 
1"*  casus  est  casus  appellationis  a tribunali  Episcopi  ad  tribunal 
inetropolitanum,  de  quo  supra.  Qua  in  hypothesi  Archiepiscopus 
efficitur  judex  ordinarius  in  causa  ita  ut  possit  causam  delegare 
alteri  ut  eam  judicet  c.  11.  h.  t.  et  c.  1.  de  Ojf.  Ord.  (I.  16)  in  6°. 

2°.  Si  subditus  suffraganei  querelam  moveat  penes  Archiepis- 
copum  de  injusta  excommunicationis  sententia  contra  ipsum  ab 
Episcopo  proprio  lata,  Archiepiscopus  re  cognita  remittit  hunc  que- 
rentem  ad  Episcopum  ut  eum  absolvat;  quod  si  Episcopus  noluerit 
absolvere,  ipse  Archiepiscopus  eundem  absolvere  poterit,  recepta 
cautione  juratoria  de  satisfactione  peragenda;  quam  nisi  peregerit, 
excommunicationem  contra  eum  Archiepiscopus  renovabit  c.  8.  h.  t.  et 
c.  25.  de  Appell.  (H.  28).  Quod  si  sententia  Episcopi  fuerit  evi- 
denter injusta,  poterit  Archiepiscopus  auctoritate  sua  declarare 
eandem  irrationabiliter  fuisse  prolatam  c.  54.  §.  Si  vero  notorium. 
De  Appell.  (II.  28). 

3°.  Archiepiscopus  exercet  potestatem  in  subditos  suffragane- 
orum mittendo  quaestores  eleemosynarum  per  totam  Provinciam 
pro  fabrica  Ecclesiae  metropolitanae , qui  tamen  quaestores  vim  so- 
lam deprecativam  et  non  coactivam  possunt  exercere  c.  1 .De 
Poenit.  et  Eemiss.  (V.  10)  in  6°.  Porro  animadvertendum  est  hoc 


*)  Collectionem  Conciliorum  Provincialium  (necnon  Synodorum  Dicecesana- 
rum)  recentioris  terapori8  (ab  a.  1682  ad  a.  1869)  reperies  in  celeberrima  *Col- 
lectione  Lacensi »,  cujus  auctores  sunt  Presbyteri  Soc.  Jesu  conventus  B.  M.  V. 
Immaculatae  ad  Lacum  (Maria-Laach).  — Ejusdem  collectionis  6 prima  volumina 
continent  acta  et  decreta  conciliorum  particularium  (1682 — 1869),  ultimum  7. 
volumen,  editum  a.  1890.  describit  acta  Cone,  oecumenici  Vaticani  multaque  ad 
idem  pertinentia.  Friburgi  Brisgoviae  apud  Herder. 

jus  metropolitanorum  non  fuisse  destructum  a Cone.  Tridentino  in 
c.  2.  sess.  5.  et  in  c.  9.  sess.  21.  de  Ref.  Nam  ibi  aboliti  dicuntur 
solummodo  quaestores  indulgentiarum. 

4ua  casus  exercitii  jusisdictionis  metropolitanae  in  subditos  suf- 
fraganeorum  est  in  pastorali  visitatione,  quam  Archiepiscopus  com- 
plet in  defectu  Episcopi. 

5°.  Quoad  Regulares  potest  Archiepiscopus  ceu  delegatus  Apo- 
stolicae  Sedis  pro  tota  sua  Provincia  superiores  regulares  obligare 
ut  advigilent  ne  in  paroeciis  adnexis  propriis  monasteriis  praedicatio 
Verbi  Dei  negligatur  c.  2.  sess.  5.  de  Ref.  §.  «Si  quae  vero.» 

De  Episcopis. 

162.  Post  Metropolitanos  in  praesenti  titulo  de  Episcopis  agen- 
dum est  qui  habent  populum  proprium  et  propriam  jurisdictionem 
ex  titulo  pastorali  super  gregem  suum.  Episcopatus  in  genere  in- 
spectus, haberi  potest  ceu  continuatio  missionis,  quam  Christus 
Dominus  contulit  Apostolis  pro  Ecclesia  sua.  Hinc  s.  Irenceus 
‘Contra  hosreses'  IV.  25.  scribebat  ‘Quapropter  eis  qui  successio- 
nem habent  ab  Apostolis,  sicut  ostendimus,  obedire  oportet’.  S.  Cy- 
prianus autem  ep.  69.  scribit  de  Episcopis  ‘Qui  Apostolis  vicaria 
ordinatione  succedunt’.  Et  Tridentinum  sess.  23.  c.  4.  de  Episcopis 
ait  ‘Qui  in  Apostolorum  locum  successerunt’.  Quare  Episcopi  ex 

. divina  Christi  institutione  procedunt,  et  a Spiritu  sancto  censentur 
positi,  ut  Ecclesiam  Dei  regant  Ad.  XX.  28.  Episcoporum  ergo 
potestas  est  de  jure  divino. 

163.  Porro  episcopalis  potestas  dividitur  in  eam  quae  dicitur 
ordinis,  et  eam  quae  est  jurisdictionis.  Et  quidem  potestatem  or- 
dinis, quoniam  ex  charactere  episcopali  derivat,  parem  habent 
Episcopi  cum  Archiepiscopis , Primatibus,  Patriarchis  et  cum  ipso 
Summo  Pontifice.  Ex  potestate  ordinis  Episcopus  in  sua  Dioecesi 
administrat  omnia  sacramenta  et  sacramentalia , idest  omnes  illos 
ritus  s.  liturgiae  qui  instituti  sunt  ad  modum  sacramentorum,  et 
licet  non  conferant  ex  opere  operato  gratiam  quam  significant, 
tamen  et  deprecationis  ecclesiasticae  formam  habent,  et  ad  ex- 
citandas in  fidelibus  pias  et  religiosas  dispositiones  plurimum  valent. 
Hinc  potest  Episcopus  Abbates  solemniter  benedicere,  Reges  un- 
gere, Virgines  consecrare,  dedicare  ecclesias  et  altaria,  benedicere 
campanas  et  sacras  vestes,  benedicere  imagines  Christi,  Deipar* 

et  Sanctorum,  et  alia  hujusmodi  peragere  potest,  de  quibus  in  Pon- 
tificali Romano. 

164.  Haec  vero  potestas  ordinis  alia  est  quae  dependet  a cha- 
ractere episcopali,  alia  characterem  hunc  necessario  non  requirit. 
Prior  constituitur  praesertim  in  tribus,  nempe  in  confirmando,  in 
ordinando,  in  consecrando.  Quare  Episcopus  est  qui  sacramenta 
Confirmationis  et  Ordinis  confert.  Haec  Episcopus  exclusive  habet 
ad  Presbyteros,  eaque  perficere  nequit  ante  suam  consecrationem; 
potest  vero  committere  alteri  Episcopo  ut  ejus  vice  eadem  compleat 
c.  11.  de  Eler.t.  (I.  6).  Ad  potestatem  consecrandi  ex  ecclesiastica 
institutione  ad  ordinem  episcopalem  pertinet  1°.  Chrismatis  conse- 
cratio c.  4.  D.  68.,  c.  18.  D.  3.  De  Consecr.  — 2°.  Ecclesias  et 
altaria  dedicare  et  eadem  reconciliare,  si  fuerint  polluta,  c.'  1.  §.  9. 
D.  25;  cit.  c.  4.  D.  68.  et  cap.  9.  de  Consecr.  Eccl.  vel  Altaris 
(III.  40).  — 3°.  Campanas  benedicere  et  Chrismate  ungere,  necnon 
calices  et  patenas  consecrare. 

165.  Quoad  potestatem  Episcopi  administrandi  sacramenta  in 
tota  Dioecesi,  animadvertendum  est,  ipsum  posse  non  solum  valide , 
sed  etiam  licite  omnia  sacramenta  administrare;  nam  fideles  prae- 
cipue ejus  curae  sunt  commendati  et  tota  Dioecesis  dicitur  esse 
Parochia  Episcopi;  immo  aliquando  si  necesse  sit,  curam  animarum 
ceu  Parochus  exercere  tenetur  Episcopus  in  aliqua  civitate  vel 
oppido  suae  Dioeceseos  arg.  c.  3.  D.  95.  Verum  animadvertendum 
ex  alia  parte  est,  ipsa  dispositione  juris  alios  praeter  Episcopum 
in  Dioecesi  constitutos  esse  inferiores  pastores,  qui  ex  officio,  idest 
ex  potestate  ordinaria,,  sortiuntur  munus  et  obligationem  admini- 
strandi quaedam  sacramenta.  Pastores  isti  praesertim  sunt  Pa- 
rochi. Dixi  praesertim,  quia  datur  Canonicus  Poenitentiarius  qui 
munus  obtinet  excipiendarum  confessionum.  Qua  posita  disposi- 
tione juris,  certe  non  plene  ordinata  et  jnri  consona  videretur 
agendi  ratio  Episcopi,  si  ipse  continuo  et  ordinarie  loquendo  sese 
immisceret  in  exsequendis  officiis  Parochorum,  omnium  sacramen- 
torum administrationem  sibi  reservans.  Quare  melius  est  ut  ab- 
stineat ab  administrandis  sacramentis  quae  ad  officium  Parochorum 
spectant  nisi  adsint  rationes  et  circumstantiae  peculiares;  et  operam 
suam  consecret  gravioribus  negotiis  Dioeceseos  persolvendis  juxta 
exemplum  Apostolorum,  qui  ut  Verbi  Dei  praedicationi  insisterent, 
Diaconis  commiserunt  administrationem  mensarum. 

De  jurisdictione  Episcopi  in  sua  Dioecesi. 

166.  Apostolis  ad  exercitium  propriae  potestatis  fines  determi- 
nati non  sunt,  sed  missi  fuerunt  a Christo  eadem  potestate  qua  ipse 
a Patre  missus  fuerat,  ut  omnes  gentes  edocerent,  baptizarent  et  ad 
finem  supernaturalem,  idest  ad  vitam  aeternam  perducerent.  Verum 
ipsi  Apostoli  civitatum  constituerunt  Episcopos.  Sic  ex.  gr.  Paulus 
Titum  Cretensi  Ecclesiae  praefecit:  ad  Tit.  I.  etc.  Quare  ex  anti- 
quissima ordinatione  factum  est,  ut  singuli  Episcopi  regerent  parti- 
culares Ecclesias,  ita  ut  eorum  potestas  coarctaretur  intra  fines 
determinati  territorii  c.  34.  Apost.,  cc.  6.  et  7.  C.  9.  q.  2.  (ex.  Cone. 
Antioch.  an.  332.)  et  c.  27.  C.  7.  q.  1.  (ex  Cone.  Carth.  3.  an.  397.) 
Cone.  Trid.  sess.  6.  c.  5.  de  Ref.  Quare  forma  concreta  regiminis 
ecclesiastici  ita  constituta  est,  ut  ecclesia  universalis  divideretur 
in  particulares  ecclesias  quae  appellatae  sunt  Dioeceses,  quibus  sin- 
gulis praeficeretur  proprius  Episcopus.  A tractatoribus  autem  Juris 
Pubi.  Eccl.  probatur  ad  solum  Rom.  Pontificem  spectare  auctori- 
tatem novas  instituendi  Dioeceses,  veteres  dividendi  vel  coarctandi. 
Porro  eo  ipso  quod  Episcopus  legitime  positus  est  in  regimine  suae 
Ecclesiae,  jure  divino  potestatem  regendi  fideles  ad  eandem  eccle- 
siam pertinentes  assequitur.  Obtinet  Ecclesiam  in  titulum,  et  jure 
proprio  et  ordinario  eandem  potestatem  exercet.  Verum  ut  Epi- 
scopus legitime  positus  censeatur  in  gubernio  suae  Ecclesiae  indiget 
missione  legitima.  Haec  autem  missio  conceditur  a Romano  Pon- 
tifice, qui  solus  eo  ipso  quod  est  canonice  assumptus,  habet  pote- 
statem regendi  totam  Christi  Ecclesiam  vi  successionis  divinae  in 
locum  Petri,  adeoque  immediate  a Deo  potestatem  recipit.  Epi- 
scopi ergo  missionem  obtinent  mediate  a Deo,  immediate  a Rom. 
Pontifice.  Hinc  explicatur  illa  formula,  qua  utuntur  Episcopi  ‘Dei 
et  Apostolicae  Sedis  gratia’. 

167.  Quid  vero  venit  sub  nomine  hqjus  potestatis?  Diffusa 
admodum  est  penes  auctores  hujus  rei  tractatio.  Claritatis  gratia 
ad  aliqua  capita  haec  potestas  redigi  potest  Episcopus  habet  auc- 
toritatem et  munus  1°.  docendi,  2°.  jubendi,  3°.  judicandi,  4°.  corri- 
gendi et  puniendi,  5°.  administrandi. 

L Episcopi  Apostolorum  successores,  eorum  munia  hsereditarunt. 
Jam  vero,  ut  ex  Actis  Apostolorum  legimus,  Apostoli  ceu  proprium 
et  praecipuum  officium  esse  agnoverunt  munus  praedicandi  Verbum 
Dei.  Hinc  etiam  Episcopus  in  sacris  canonibus  consideratur  ceu 
Santi,  I.  Decr.  28 

verus  Evangelista  et  doctor  in  sua  Dioecesi.  Et  quidem  Episcopus 
potest  praedicare  Verbum  Dei  non  solum  in  Ecclesiis  et  locis  sibi 
subjectis,  sed  etiam  in  Ecclesiis  Regularium  ita  ut  ab  alio  pro- 
hiberi nequeat.  Ita  pluries  respondit  S.  Congr.  super  negotiis 
Episcoporum  et  Regularium,  ceu  refert  Bened.  XTV.  De  Syn. 
Dicec.,  Lib.  9.  c.  17.  n.  7.  — Haec  autem  pars  muneris  episcopalis 
secumfert  ipsum  Episcopum  teneri  ad  munus  ministerii  Verbi  Dei 
exsequendum,  et  nullum  alium  posse  praedicare  Verbum  Dei  in  Dioe- 
cesi absque  ejus  consensu  vel  saltem  eo  invito.  Et  quidem  ex 
dispos.  c.  15.  h.  t.  et  c.  2.  sess.  5.  de  Ref.  tenentur  Episcopi  per  se 
ipsos,  si  legitime  impediti  non  fuerint,  ad  praedicandum  sanctum 
Dei  Evangelium.  Si  autem  impediti  fuerint,  tenentur  assumere  viros 
idoneos,  qui  munus  praedicationis  salubriter  exsequantur.  Hanc  vero 
dispositionem  temperans  idem  Trid.  in  c.  4.  sess.  24.  de  Ref.  sta- 
tuit, Episcopum  in  sua  ecclesia  idest  in  Cathedrali  per  se  ipsum 
implere  debere  munus  praedicationis,  et  si  fuerit  impeditus,  per 
alios  idoneos  munus  exsequi  debere,  in  aliis  vero  ecclesiis  per  pa- 
rochos. Adeo  autem  tenentur  Episcopi  sive  per  se,  sive  ipsi  im- 
pediti per  alios  praedicationis  officium  exsequi,  ut  nulla  consue- 
tudine aut  contraria  praxi  possint  ab  hoc  onere  sese  eximere.  Con- 
suetudo enim  esset  contra  praeceptum  divinum,  c.  1.  sess.  23.  de 
Ref.  ac  proinde  dicenda  esset  corruptela  juris  cc.  7.  et  11.  de  Con- 
suetudine (I.  4). 

168.  In  cit.  c.  4.  sess.  24.  sermo  est  etiam  de  Parochis,  qui 
in  Ecclesia  sibi  commissa  onus  habent  praedicandi  Verbum  Dei. 
Insuper  ex  dispositione  cap.  1.  sess.  5.  de  Ref.  etiam  Canonicus 
Theologus  obtinet  munus  praedicationis.  Verum  horum  officium 
subest  Episcopi  vigilantiae,  qui  diligenter  incumbet  ut  hi  tum  quoad 
adsignata  tempora  tum  quoad  sanctitatem  et  veritatem  doctrinarum 
rite  munere  suo  fungantur. 

169.  Quoad  alios  concionatores,  Episcopus  habet  intentionem 
fundatam  in  jure , ut  nempe  ad  ipsum  pertineat  potestas  eos  de- 
signandi sess.  24.  c.  4.  de  Ref.  ‘quos  ad  praedicationis  onus  assumet’. 
Hinc  electio  condonatorum  sive  in  Cathedrali  Ecclesia  sive  in  aliis 
inferioribus  ex  jure  communi  ad  Episcopum  spectat.  Quoad  vero 
Regulares  in  c.  2.  sess.  5.  de  Ref.  constitutum  est  illos  assumi  ex 
approbatione  et  licentia  Superioris  proprii;  antequam  vero  in  Ec- 
clesiis proprii  Ordinis  praedicent,  eos  teneri  personaliter  cum  ac- 
cepta Superioris  licentia  se  coram  Episcopo  praesentare  et  ab  eo 

benedictionem  petere.  In  ecclesiis  vero  quae  suornm  Ordinum  non 
sunt,  Regulares  praeter  licentiam  suorum  superiorum,  debent  ex- 
poscere licentiam  etiam  Episcopi.  Quod  si  regularis  in  ecclesia  sui, 
vel  alterius  Ordinis  errores  aut  scandala  disseminaverit,  Episcopus 
eidem  inhibere  potest  praedicationem.  Quod  si  baeresim  docuerit, 
Episcopus  in  enm  procedere  potest  non  obstante  exemptionis  pri- 
vilegio, tanquam  Sedis  Apostolicae  delegatus  cit.  loco  c.  2.  sess.  5. 
de  Ref.  Quae  omnia  cum  non  viderentur  sufficere  ad  protuendum 
jus  Episcopi  praedicandi  Verbum  Dei  et  sanctitatem  doctrinarum; 
iterum  discusso  negotio  in  c.  4.  sess.  24.  de  Ref.  sancivit  Triden- 
tinum  ut  'Nullus  saecularis,  sive  regularis,  etiam  in  ecclesiis  suornm 
Ordinum  contradicente  Episcopo  praedicare  praesumat’.  Jura  et 
obligationes  Episcoporum  circa  Verbum  Dei  praedicandum  novissime 
inculcantur  literis  encyclicis  quas  S.  C.  EE.  et  RR.  jussu  Sum. 
Pont.  Leonis  XIII.,  d.  31.  Jul.  1894,  ad  omnes  Ordinarios  necnon 
Superiores  Ordinum  et  Congregationum  direxit. 

170.  Praeterea  ad  munus  docendi  Episcopis  proprium  pertinet 
etiam  jus  et  officium  ut  fidei  catechismo  rudes  et  praesertim  pueri 
imbuantur  (cit.  sess.  24.  c.  4).  Qua  in  re  prae  oculis  haberi  debet 
Const.  Bened.  XIV.  Etsi  minime  diei  7.  Febr.  1742.,  in  qua  prae- 
scribitur usus  catechismi  parvi  a Ven.  Card.  Bellarmino  exarati^ 
quam  Constitutionem  subsecuta  est  alia  «.Cum  religiosi » ejusdem 
Pontificis,  d.  26.  Jun.  1754.  Prae  oculis  etiam  habenda  est  Ency- 
clica  Pii  IX.  quae  incipit  Nostis  diei  8.  Dec.  1849.  directa  Archi- 
episcopis  et  Episcopis  Italiae.  Animadvertit  in  ea  Pontifex,  hostes 
catholicae  fidei  ad  Italorum  animos  a fide  abalienandos  asserere, 
catholicam  Religionem  gloriae  et  prosperitati  Italiae  adversari,  simul- 
que  adlaborare,  ut  placita  protestantismi  propagentur,  dictitantes, 
protestantismum  nil  aliud  esse,  quam  diversam  Christianae  Religi- 
onis formam,  et  praedictorum  hostium  consilium  eo  tandem  dirigi, 
ut  ad  nefaria  socialismi  et  communismi  systemata  traducant.  Quare 
Pontifex  vigilantiam  Pastorum  Ecclesiarum  excitat,  ut  hisce  erro- 
ribus et  malis  apta  remedia  opponere  stndeant  Praesertim  vero 
inculcat  Pontifex  doctrinae  catholicae  in  populo  explicationem,  et  prae 
aliis  curandum  esse  ait,  ut  dogma  de  necessitate  catholicae  fidei  ad 
obtinendam  salutem  aeternam  proponatur  et  explicetur.  Princi- 
pia in  citata  Encyclica  Pii  IX.  monstrata  denuo  inculcat  S.  P. 
Leo  XIII.  in  epistola  ad  Cardinalem  Vicarium  «In  mezzo>  diei 
26.  Jun.  1878. 

23* 

Insuper  ratione  ejusdem  muneris  Episcopus  in  i;ua  Dioecesi 
est  inquisitor  natus  contra  haereticam  pravitatem.  Quare  advigi- 
lare et  prohibere  debet  ne  falsae  doctrinae  introducantur,  et  proce- 
dere etiam  potest  contra  delinquentes  in  hac  materia.  1’otest  etiam 
lectionem  prohibere  librorum  pravorum,  et  ephemeridum  periculo- 
sarum, qui  eo  diriguntur  ut  fidem  vel  mores  corru,mpant 

171.  IL  Jurisdictionis  episcopalis  caput  est  potestas  jubendi. 
Eo  quod  Episcopi  positi  sunt  ad  regendam  ecclesiam  Dei,  pro- 
prium jus  habent  leges  ferendi,  quae  ad  bonum  spirituale  fide- 
lium sibi  commissorum  diriguntur;  ceu  adstruitur  ex  c.  2.  De  Major, 
et  Obed.  (I.  33).  Quae  leges  possunt  etiam  adnexam  habere  poenam 
contra  transgressores  c.  2.  de  Constit.  (I.  2)  in  6°.  Cavere  tamen 
debet  Episcopus  ne  legibus  suis  nimis  graves  addat  sanctiones,  et 
praesertim  ne  facile  censuras  latae  sententiae  infligat  Bened.  XIV. 
De  Syn.  Dioec.  Lib.  18.  cc  1.  2.  et  3. 

Porro  leges  Episcopi  possunt  respicere  1*.  fidem  et  mores  po- 
puli suae  Dioecesis.  Verum  quoad  fidem  non  potest  aliquid  novi 
definire;  sed  studere  debet  legibus  suis,  ceu  supra  innuimus,  ut 
vera  fides  servetur  in  Dioecesi,  et  errores  serpentes  jam  damnati 
compescantur.  Hinc  cavere  debet  Episcopus  ne  lege  sua  vel  de- 
creto condemnet  doctrinas  quae  salva  fide  retineri  possunt  et  pro- 
pugnari. Quoad  vero  mores  seu  disciplinam  non  potest  laedere 
aut  immutare  ea,  quae  in  universa  Ecclesia  observantur,  sed  eo 
dirigere  debet  curas  suas  ut  propriam  Dioecesim  universae  Ecclesiae 
uniformem  reddat,  ut  unitas  professionis  doctrinarum,  administra- 
tionis  sacramentorum  ac  unitas  actionum  in  Christiana  societate 
promoveatur  et  servetur.  — Episcopi  statuta  respicient  2°.  morum 
reformationem  in  fidelibus,  et  praesertim  in  Clericis  juxta  et  non 
contra  sacros  generales  canones  perficiendam.  — 3°.  Episcopus 
praecipere  potest  ea  quae  divina  ministrorum  officia  respiciunt,  ut 
eadem  ministri  exsequantur  juxta  ecclesiasticas  sacrorum  rituum 
praescriptiones.  — 4°.  Episcopus  praecipere  potest  dies  festos  in 
Dioecesi  observandos,  qui  observari  debent  quoque  ab  exemptis 
omnibus  etiam  regularibus.  Cone.  Trid  sess.  25.  de  Regul.  c.  .12. 
Insuper  intimat  publicas  preces,  corrigit  superstitiosas  ac  ridiculas 
formulas  deprecationum.  Curat  etiam  ne  erronei  vel  minus  con- 
venientes libri  precum  adhibeantur,  aut  vulgentur  inter  fideles.  — 
5°.  Tandem  indicit  synodum  Cleri  sui.  Quod  munus  cum  aliqua 
explicatione  indigeat,  hinc  brevis  sit  tractatio 

De  Synodo  Dicecesana. 

172.  Haec  Synodus  a Benedicto  XIV.  in  cit  op.  Lib.  1.  cap.  1. 
n.  4.  definitur  ‘Legitima  congregatio  ab  Episcopo  coacta  ex  Pres- 
byteris et  Clericis  suae  Dioecesis,  aliisque  qui  accedere  ad  eam  te- 
•nentur,  in  qua  de  his,  quae  curae  pastorali  incumbunt,  agendum  et 
deliberandum  est’.  Convocatio  Synodi  hujusmodi  est  actus  proprius 
Episcopi  ita  ut  juxta  omnes  Canonistas  ad  eam  perficiendam  non 
indigeat  alterius  auctoritate  vel  consensu.  Cum  vero  pertineat  ad 
potestatem  jurisdictionis,  convocare  Synodum  potest  Episcopus  dum- 
modo sit  confirmatus,  ante  ipsam  consecrationem  c.  15.  de  Elect. 
(L  6)  et  probat  Bened.  XIV.  De  Syn.  Lib.  2.  c.  8.  pluribus  ad- 
ductis S.  Congregationis  Cone,  resolutionibus.  Cum  tamen  ex  lege 
Tridentini  c.  2.  sess.  22.  de  Ref.  Episcopus  infra  tres  menses  tene- 
atur munus  consecrationis  suscipere,  hoc  jure  haud  facile  nondum 
consecratus  uti  poterit.  Potest  etiam,  ut  vidimus,  Synodum  con- 
vocare Vicarius  Capitularis,  dummodo  annus  defluxerit  ab  ultimae 
Synodi  celebratione.  Abbas  vero,  licet  habeat  quasi  Dioecesim, 
idest  gaudeat  jurisdictione  quasi-episcopali,  non  potest  Synodum 
celebrare,  nisi  privilegium  apostolicum  ad  id  agendum  obtinuerit. 
Ita  respondit  S.  Cong.  Cone,  in  causa  Nullius  diei  17.  Augusti  1626. 
et  in  Nullius  Messanen.  diei  5.  Julii  1738.  Vicarius  autem  Gene- 
ralis non  potest  Synodum  convocare  absque  speciali  mandato  Epis- 
copi, et  si  id,  etiam  Episcopo  absente,  facere  ausus  sit,  acta  Sy- 
nodi sunt  ipso  jure  nulla.  Ita  resolvit  S.  Congr.  Cone,  die  4.  Dec. 
1665.  Cfr.  Bened.  XIV.  De  Syn.  Lib.  2.  c.  8. 

173.  Quaeritur  quinam  vocandi  sint  et  interesse  debeant  Synodo 
Dioecesanae.  1°.  Vocandi  sunt  et  interesse  debent  Abbates  omnes 
saeculares  quamvis  exempti,  qui  in  Dioecesi  reperiuntur.  2°.  Regu- 
lares vero  vocandi  sunt  et  interesse  debent  qui  alias,  exemptione 
cessante,  interesse  deberent,  nec  capitulis  generalibus  subduntur 
c.  2.  sess.  24.  de  Ref.  Tales  sunt  qui  praesunt  Monasteriis,  quae 
solitaria  dicuntur,  nec  habent  cum  aliis  monasteriis  societatis  seu 
mutuae  communicationis  vinculum;  idest  quae  cum  aliis  non  {igno- 
scunt communem  superiorem  generalem,  cujus  capitulo  subduntur. 
Quod  si  vero  regulares  curam  animarum  exercent  in  Dioecesi, 
cujusque  sint  generis,  in  Synodum  Dioecesanam  convenire  debent 
Trid.  in  eod.  loco.  3°.  Quicumque  obtinent  vel  dignitatem  vel  per- 
sonatum nisi  habeamt  privilegium  concessum  post  Tridentinum,  te- 

nentur  Synodum  adire.  Hi  enim  lato  quodam  sensu  dicuntur  Prae- 
lati. Unde  Archipresbyter,  Archidiaconus,  Prior,  Decanus,  Primi- 
cerius etc.  tenentur  ad  Synodum  accedere.  Bened.  XIV.  De  Syn. 
Lib.  3.  c.  3.  n.  1.  — 4°.  Vicarius  generalis,  si  ab  Episcopo  voce- 
tur, tenetur  intervenire.  Animadvertit  vero  Bened.  XIV.  1.  c.  n.  2. 
maxime  decere  et  expedire  ut  invitetur,  quemadmodum  deducit  ex* 
quodam  Brevi  Gregorii  XIV.  quod  ibidem  refert.  5°.  Invitandi 
sunt  Canonici  Ecclesiae  Cathedralis.  Constituti  enim  censentur  in 
quasi  dignitate,  comparanda  cum  Prioribus  et  Decanis;  et  deduci 
potest  ex  c.  ult.  De  his  quae  fiunt  a Praelatis  (III.  10).  Item  juxta 
Benedict.  XIV.  1.  c.  Lib.  3.  c.  4.  n.  5.  invitandi  sunt  Canonici  Ec- 
clesiarum Collegiatarum.  Verum  ne  chori  servitium  et  sacrae  fun- 
ctiones deserantur,  Canonici  non  omnes,  sed  aliqui  Capituli  nomine 
in  Synodum  conveniunt,  quemadmodum  teste  Barlosa  de  Off.  et 
Potest.  Episcopi  part  3.  allg.  93.  n.  11.  resolvit  S.  Congr.  die 
10.  Apr.  1594.  Clerici  vero  beneficium  in  Cathedrali  vel  in  Col- 
legiatis Ecclesiis  obtinentes,  possunt  invitari  ad  Synodum,  sed  uti 
singuli,  non  vero  ut  membra  componentia  Capitulum.  6°.  Parochi 
debent  invitari  et  interesse  SynOdo.  Vicarii  Foranei  ‘verum  jus 
non  habent  ut  vocari  debeant,  sed  si  vocentur,  accedere  tenentur. 
Notat  vero  Bened.  XIV.  De  Syn.  1.  3.  c.  3.  n.  10.  oportere  ut 
Episcopus  omnes  suos  Vicarios  Foraneos  vocet  ad  Synodum,  eo 
quia  ab  istis  tanquam  a testibus  ocularibus  melius  quam  a Vicario 
generali  cognoscere  poterit  verum  statum  rerum,  praesertim  in  re- 
motis partibus  Dioecesis.  Quoad  reliquos  Presbyteros  et  Clericos 
non  habentes  beneficium  ecclesiasticum  a S.  Congr.  Cone.  Episcopo 
Balneoregensi  die  15.  Dec.  1629.  responsum  est  posse  Episcopum 
eos  cogere  ut  intersint  quando  in  Synodo  agendum  est  de  reforma- 
tione morum,  vel  de  aliqua  re  quae  attingat  totum  Clerum,  vel  de 
intimandis  decretis  Concilii  Provincialis  quo  in  casu  in  ipsa  con- 
vocatione mentio  facienda  est  de  generali  convocatione  ob  aliquam 
ex  praedictis  causis.  7°.  Possunt  advocari  et  interesse  Synodo  etiam 
laici  ex  consuetudine  aut  si  rationes  et  circumstantiae  peculiares 
eorum  praesentiam  exposcant. 

174.  Quamvis  vero  non  pauci  Clerici  ex  Dioecesi  in  Synodo 
conveniant,  tamen  Episcopus  solus  est  judex'  et  legislator,  qui  in- 
cipit et  dissolvit  Synodum,  quique  suo  nomine  decreta  conficit  et 
promulgat.  Quare  adstantium  votum  est  solum  consultivum,  uon 
vero  deliberativum.  Episcopus  scilicet  exquirit  consilium  adstantium. 

sed  non  tenetur  illud  sequi.  Hinc  approbatio  illa  de  qua  loquitur 
Pontificale  Romanum,  a Concilio  tribuenda  decretis,  antequam  haec 
publicentur,  non  est  approbatio  authentica,  et  auctoritativa,  sed 
adhaesiva.  Exceptio  tamen  fieri  debet  circa  res  et  dispositiones,  in 
quibus  Episcopus  ex  lege  canonica  procedere  non  potest  sine  con- 
sensu Capituli.  Quibus  in  casibus  tenetur  exquirere  hunc  consensum, 
nec  contra  illum  potest  procedere  et  publicare  decreta  in  Synodo. 
Hanc  theoriam  in  praxi  uti  certam  deprehendimus  ex  pluribus  re- 
solutionibus S.  Cong.  Cone,  relatis  a Bened.  XIV.  De  Syn.  1.  13. 
c.  1.  n.  10.  et  seqq.  et  praesertim  ex  responsione  ad  Patriarcham 
Venetiarum  die  27.  Apr.  1592.  cujus  en  tenor:  ‘S.  Congregatio  per 
libellum  Amplitudinis  tuae  nomine  porrectum  consulta  respondit, 
eandem  Amplitudinem  tuam  in  synodo  Dicecesana  facere  posse 
Constitutiones  absque  consensu  et  approbatione  Cleri,  debere  tamen 
requirere  consilium  Capituli,  licet  illud  non  teneatur  sequi,  nisi  in 
casibus  a jure  expressis,  non  obstante  quod  ex  forma  Romani  Pon- 
tificalis in  celebranda  Dicecesana  Synodo  expresse  habeatur,  ut 
constitutiones  in  Synodo  publicandae  a Patribus  per  verbum  ‘ placet ’ 
confirmentur’. 

175.  Objectum  Synodi  Dicecesance.  Materia  quae  discuti  potest 
in  Synodo  Dicecesana  ac  decretorum  objectum  constituere,  plene 
ac  distincte  exponitur  in  celebri  et  saepe  cit.  op.  Bened.  XIV. 
quod  De  Synodo  Dicecesana  inscribitur  praesertim  a Lib.  6.  ad  12. 
Summa  vero  capita  tantummodo  delibabimus.  Synodus  in  Dioecesi 
convocatur  ut  disciplina  tum  quoad  divinum  cultum,  tum  quoad 
mores  reformetur  vel  roboretur.  Hinc  decreta  ejus  sacrae  liturgiae 
observantiam  praecipiunt  et  removent  abusus  qui  fortasse  ir- 
repserint, corrigunt  defectus;  vitia  praecipua  et  mores  depravatos 
praesertim  Clericorum  emendare  satagunt,  opportunis  remediis  in- 
stitutis juxta  temporum  et  locorum  circumstantias;  pericula  ab 
hostibus  Christianae  fidei  opposita  praeveniunt  et  arcent  salubribus 
monitis  et  sanctionibus;  pacem  et  unitatem  fovent,  religionis  stu- 
dium et  honorem  in  populo  nec  non  legum  ecclesiasticarum  obser- 
vantiam aptis  dispositionibus  promovent  In  Synodo  etiam  desig- 
nantur examinatores  seu  scrutatores  Clericorum,  qui  nempe  pro- 
movendos ad  ordines  et  ad  beneficia  curata  examinant  sess.  24. 
de  Ref.  c.  18.  nec  non  designantur  personae  idoneae,  quibus  causae 
decidendae  et  negotia  explenda  a S.  Sede  delegentur;  quae  personae 
saltem  quatuor  esse  debent,  quarum  si  aliqua  decesserit,  Episcopus 

de  Capitali  consilio  aliam  sabstitaere ' potest  usque  ad  futuram 
Synodum  Trid.  sess.  25.  c.  10.  de  Ref. 

Abstinere  autem  debet  Episcopus  a decidendis  in  Synodo  quae- 
stionibus quae  salva  fide  agitantur  in  scholis  vel  a Doctoribus. 
Caveat  etiam  ne  per  suas  constitutiones  Synodales  deroget  juri 
communi,  neve  laedat  aut  imminuat  privilegia  Regularium  vel 
aliorum. 

176.  De  tempore  celebrationis  Synodi  Dicecesance.  Antiquitus 
semel  vel  etiam  bis  in  anno  celebrabatur.  Bened.  XIV.  De  Syn. 
1.  1.  c.  6.  nn.  1.  2.  et  3.  Celebrabatur  autem  praesertim  ut  publi- 
carentur decreta  Synodi  Provincialis;  c.  17.  D.  18.  (Cone.  Toletani 
ann.  593).  Sed  Innocentius  III.  in  c.  25.  de  Accusation.  (V.  1) 
edixit,  ut  semel  in  anno  Synodus  haec  celebraretur.  Quam  dispo- 
sitionem Tridentinum  renovavit  in  c.  2.  sess.  24.  de  Ref.  Haec 
porro  lex  de  annuali  celebratione  Synodi  Dioecesanae  abrogata  non 
est,  sed  adhuc  viget;  solummodo  ejus  obligatio  adeo  stricte  non  ur- 
getur. Spirituali  enim  bono  Dioecesum  ex  nova  disciplina  paul- 
latim  inducta,  provideri  potest  usu  aliorum  mediorum,  quae  inter 
certe  recenseri  debet  praxis  plurium  Dioecesum  sequendi  et  usu 
confirmandi  ea  quae  jam  in  aliqua  praecedenti  Synodo  Dioecesis  ejus- 
dem fuerunt  statuta.  Porro  in  approbatione  relationum  quas  de 
statu  Dioeceseos  Episcopi  faciunt  in  visitationis  ss.  Liminum  oc- 
casione, S.  Cong.  C.  non  insistit  ut  absolute  servetur  lex  Triden- 
tina,  sed  Episcopos  hortatur  ut  Synodum  Dioecesanam  celebrent 
quoties  viderint  expedire  bono  spirituali  Dioeceseos. 

177.  De  loco  celebrandas  Synodi  Dicecesance.  Concilium  Dioe- 
cesanum  constituit  exercitium  publicum  et  solemne  jurisdictionis 
episcopalis.  Quare  in  territorio  Episcopo  subjecto  celebrari  debet. 
Licet  vero,  stricto  jure  inspecto,  possit  Episcopus  Synodum  congre- 
gare in  quolibet  oppido  suae  Dioecesis,  tamen,  qbi  nullum  obstet 
impedimentum,  maxime  expedit  ut  illam  convocet  in  civitate,  idest 
apud  suam  Cathedralem  Ecclesiam,  ceu  tenuit  S.  Cong.  C.  in 
Acernen.  diei  17.  Maji  1636.  Si  autem  Episcopus  praesit  duabus 
Cathedralibus  Ecclesiis  aeque  principaliter  unitis,  potest  stricto  jure 
Synodum  vel  in  una  vel  in  alia  celebrare.  At  aequum  est  et  de- 
cens, ut  modo  in  una  et  modo  in  alia  cathedrali  Ecclesia  Synodum 
congreget.  Cfr.  Bened.  XIV.  De  Syn.  Dioec.  Lib.  1.  c.  5. 

178.  Tandem  adnotandum  est  Episcopum  posse  statim  publi- 
care decreta  Synodi  quin  approbationem  requirat  a.  S.  Sede,  quia 

approbatio  haec  necessaria  non  est.  Immo  S.  Cong.  C.  rogata  ut 
recognosceret  acta  Strongolensis  Synodi,  respondit  se  non  consue- 
visse revidere  et  approbare,  nisi  Synodos  Provinciales  ex  Const. 
Sixti  V.  et  Episcopum  uti  posse  jure  suo  ex  s.  Concilio  (Tri- 
d en  tino).  Ita  respondit  die  17.  Junii  1646.  Bened.  XIV.  De  Syn. 
1.  13.  c.  3. 

179.  Tertiam  manus  jurisdictionis  episcopalis  est  illud  judi- 
candi. Scilicet  Episcopus  est  verus  judex  ordinarius  in  sua  Dioe- 
cesi, et  potestatem  judicandi  uti  propriam  habet  sive  quoad  forum 
internum,  sive  quoad  externum.  Forum  internum,  quod  etiam 
pcenitentiale  dicitur,  respicit  conscientiam  fidelium  quam  Episcopus 
opportunis  monitionibus  et  poenitentiis  dirigit,  emendat,  a culpis 
patratis  et  a censuris  absolvit  et  ad  sanctitatem  assequendam  dis- 
ponit Externum  forum  regimen  Christiani  populi  respicit  quatenus 
Christianus  populus  publicam  societatem  efformat,  et  actionem  habet 
visibilem  et  publicam. 

180.  A.  In  foro  interno  Episcopus  subjectas  habet  omnes  et 
singulas  personas  suae  Dioeceseos  cujuscumque  sint  gradus  et  quali- 
tatis. Hinc  est  Poenitentiarius  totius  Dioeceseos  et  habet  potestatem 
quaecumque  ligandi  et  solvendi.  Haec  vero  potestas  qnae  per  se 
omnes  causas,  omnesque  culpas  vel  defectus  complecti  posset,  limi- 
tationem pati  potest,  et  passa  est  ab  auctoritate  Summi  Pontificis 
per  positivam  reservationem  aliquorum  casuum.  Unde  dantur  casus 
papales,  in  quibus  nempe  absolutio  Summo  Pontifici  reservatur. 
De  hisce  casibus  agitur  in  Theologia  morali.  Obiter  tamen  ani- 
madvertimus, in  genere  casus  Summo  Pontifici  reservari  ratione 
censuros  adnexae  eidem  Pontifici  reservatae.  Quare  causae  quae  ex- 
cusant a censura,  idest  quae  excludunt  contumaciam,  excusant 
etiam  a reservatione.  At  unus  est  casus,  qui  ratione  sui,  idest 
absque  censura,  Summo  Pontifici  reservatur.  Videlicet  falsa  apud 
tribunal  ecclesiasticum  accusatio  sacerdotis  innocentis  de  crimine 
sollicitationis  ad  turpia  in  sacramentali  confessione,  vel  occasione 
sacramentalts  confessionis.  Ita  in  Const.  Sacramentum  Poenitentias 
Benedicti  XIV.  Huic  casui  sine  censura  reservato  regulariter  an- 
nectitur alter,  sc.  acceptatio  munerum  a regularibus  utriusque 
sextis.  Sed  hic  casus  inter  reservatos,  saltem  sub  omni  respectu, 
numerari  nequit.  Nam  neque  in  Constitutionibus  Clementis  VIII. 
vel  Urbani  VIII.  neque  in  Constitutionibus  Innocentii  XII.  <Rom. 
Pontifex ,»  d.  3.  Sept.  1692  vel  Benedicti  XIV.  < Pastor  bonus,» 

d.  13.  Apr.  1744  mentio  facta  est  reservationis,  sed  in  his  poste- 
rioribus statuitur:  Qui  a persona  religiosa  accepit  munera  excepto 
casu  justi  tituli,  debet  illa  restituere.  Facta  restitutione  potest 
absolvi  a sacerdote  quocumque  alias  idoneo. 

181.  Praeter  Episcopum  dantur  alii  qui  in  Dioecesi  potestatem 
exercent  in  foro  interno;  et  horum  alii  vi  officii  proprii,  alii  vero 
ex  commissione.  Ex  proprio  officio  sunt  Parochi  et  Canonicus  P®ni- 
tentiarius.  Verum  etiam  horum  potestas  in  suo  exercitio  a potestate 
Episcopi  dependet,  a quo  potest  limitari.  Caeteri  vero  omnes  sacer- 
dotes excipere  confessiones  et  absolvere  non  possunt  nisi  ab  Epi- 
scopo receperint  approbationem  sen  mandatum  delegationis.  Quod 
dici  etiam  debet  de  regularibus  quoad  confessiones  saecularium 
personarum,  Trid.  sess.  23.  c.  15  .de  Bef. 

182.  Ad  potestatem  fori  interni  sese  refert  etiam  jus  quod 
habet  Episcopus  aliquos  casus  conscientiae  reservandi,  in  quibus 
nec  ipsi  Parochi,  nec  Canonicus  Pcenitentiarius  ex  generali  man- 
dato possunt  absolvere.  De  jure  Episcoporum  reservandi  sibi  ali- 
quos casus  Tridentinum  agit  in  sess.  14.  c.  7.  ex  quo  capite  con- 
fecit cn.  11.  ejusdem  sessionis.  Porro  in  hisce  locis  explicite  tra- 
ditur sacerdotes  absque  speciali  facultate  non  posse  in  hisce  casi- 
bus reservatis  valide  absolvere.  Haec  autem  reservatio  fieri  debet 
ab  Episcopis  in  aedificationem  spiritualem  fidelium,  non  autem  in 
destructionem.  — Ad  eandem  potestatem  sese  refert  etiam  facul- 
tas Episcopi  dispensandi  et  absolvendi  quae  a Tridentino  eidem 
conceditur  in  sess.  24.  c.  6.  de  Ref.  per  haec  verba  ‘Liceat  Epi- 
scopis in  irregularitatibus  omnibus  et  suspensionibus  ex  delicto 
occulto  provenientibus,  excepta  ea  quae  oritur  ex  homicidio  volun- 
tario, et  exceptis  aliis  deductis  ad  forum  contentiosum,  dispensare, 
et  in  quibuscumque  casibus  occultis,  etiam  Sedi  apostolicae  reser- 
vatis delinquentes  quoscumque  sibi  subditos  in  Dioecesi  sua  per 
se  ipsos,  aut  Vicarium  ad  id  specialiter  deputandum  in  foro  con- 
scientiae gratis  absolvere,  imposita  poenitentia  salutari.  Idem,  et 
in  haeresis  crimine  in  eodem  foro  conscientiae  eis  tantum,  non 
eorum  'Vicariis,  sit  permissum’.  Quandonam  casus  seu  crimen  dici 
debeat  occultum,  explicatur  a Bened.  XIV.  in  Inst.  Eccl.  87. 
n.  45.  seqq. 

Porro  dispositio  Tridentina  renovata  et  correcti  est  in  Const. 
Apostolicos  Sedis  circa  finem  per  haec  verba  ‘Firmam  tamen  esse 
volumus  absolvendi  facultatem  a Tridentina  Synodo  Episcopis  con- 

cessam  'sess.  24.  c.  6.  de  Ref.  in  quibuscumque  censuris  Apostolicae 
Sedi  reservatis,  iis  tantum  exceptis,  quas  eidem  Apostoli cae  Sedi 
speciali  modo  reservatas  declaravimus’.  Quare  hodierno  jure  Epi- 
scopi non  possunt  amplius  uti  facultate  a Concilio  Tridentino  eis 
concessa,  absolvendi  delinquentes  a censuris  quae  continentur  in 
1°.  artic.  Constitutionis  Apostolicce  Sedis,  inter  quas  adnumeratur 
etiam  excommunicatio  ob  crimen  haeresis  et  in  alia  Const.  Pii  IX. 
quae  incipit  ‘Romanus  Pontifex ’ edita  V.  kal.  Sept  1873.  de  qua 
supra  egimus  in  tit.  de  Elect.  (I.  6). 

183.  B.  Episcopus  est  etiam  judex  in  foro  externo,  praeest  enim 
societati  visibili,  in  qua  reddere  debet  justitiam  et  servare  jura 
fidelibus  suis.  Hinc  habet  verum  tribunal  ad  quod  potest  etiam 

invitos  vocare  et  compellere.  Videt  ergo  et  decernit  saltem  in 

prima  instantia  omnes  causas  pertinentes  ad  forum  ecclesiasticum 
Trid.  sess.  24.  c.  20.  de  Ref.  Ad  tribunal  Episcopi  trahendi  sunt 
Clerici  pro  causis  omnibns  sive  civilibus  sive  criminalibus  ex  pri- 
vilegio fori.  Laici  autem  solum  pro  causis  ecclesiasticis  aut 
mixtis.  In  hoc  externo  tribunali  Episcopus  decernit  et  intimat 
censuras  et  publicam  poenitentiam;  arcet  ab  Ecclesia,  absolvit 
publice  a censuris. 

■ 184.  Quartum  munus  episcopale  respicit  auctoritatem  corri- 

gendi et  debitas  poenas  infligendi.  Siquidem  Episcopus  curare  effi- 
caciter debet  ut  disciplina  morum  et  sanctitas  cultus  conservetur. 
Quare  corrigit  abusus  qui  irrepserint  in  utraque  materia  c.  13.  h.  t. 
prohibet,  ne  minus  honestae  vel  indecentes  imagines,  neve  falsae 
reliquiae  venerationi  fidelium  exponantur,  etiam  in  ecclesiis  quomodo- 
libet  exemptis  in  sua  Dioecesi  exsistentibus,  cap.  un.  sess.  25.  de 
invocation.,  veneration.  et  reliquiis  sanctor,  circa  finem.  Censuras 
etiam  et  interdicta  intimat  quae  publicanda  sunt  et  servanda  etiam 
a Regularibus  in  eorum  ecclesiis  c.  5.  de  Consuetud.  (1. 4),  sess.  25. 
c.  12.  de  Regul.  in  Tridentino.  Episcopus  quamvis  semper  et  pos- 
sit et  debeat  corrigendi  munus  contra  delinquentes  implere,  praeser- 
tim vero  illud  exercet  in  sacra  visitatione  Dioeceseos.  Tenetur 
enim  totam  Dioecesim  quotannis  visitare,  aut  si  totam  propter  ejus 
amplitudinem  visitare  non  possit,  visitare  saltem  debet  majorem 
partem  ita  ut  tota  visitatio  biennio  compleatur  sess.  24.  c.  3.  de 
Ref.  De  hoc  vero  munere  episcopali  agemus  in  Lib.  IU. 

185.  Quinto  loco  competit  Episcopo  potestas  administrandi. 
Haec  potestas  respicit  lu.  beneficia.  Antiquitus  Episcopus  posside- 

bat  bona  et  redditas  totius  Dioeceseos,  et  Clericis  divino  addictis 
servitio  vel  quotidiana  secum  mensa  sustentabat,  vel  statutis  tem- 
poribus praescriptam  fructuum  mensuram  distribuebat  Institutis 
deinde  beneficiis,  Episcopus  singulis  concedebat  propriam  praeben- 
dam. Quare  Episcopus  fundatam  in  jure  habet  intentionem  circa 
collationem  beneficiorum.  Ipse  ergo  vel  confert  vel  instituit  in 
beneficia  omnia,  iis  tantum  exceptis,  quae  vel  ex  reservatione  aut 
ex  privilegio  ad  Rom.  Pontificem  vel  ad  alium  collatorem  perti- 
nent Ratione  hujus  potestatis  erigit  beneficia,  eadem  unit  et 
dividit  exceptis  casibus  in  jure  prohibitis.  Ipse  est  praecipuus  de- 
fensor jurium  beneficiorum,  Ecclesiarum  et  locorum  piorum,  nec- 
non  miserabilium  personarum  sess.  7.  c.  14.  de  Ref.  Hisce  om- 
nibus hucusque  expositis  de  Episcopi  jurisdictione,  concludimus  eam 
exprimi  posse  generali  principio,  scilicet:  Episcopus  regit  et  guber- 
nat Ecclesiam  in  omnibus  quae  spiritualia  sunt  vel  spiritualibus 
adnexa,  exceptis  quae  ab  ejus  potestate  eximuntur  sive  ex  jure 
communi  sive  ex  decreto  supremae  potestatis. 

186.  Porro  exemptio  a jure  inducta  respicere  potest  vel  res 
vel  personas.  Praestat  quaedam  adjungere  de  regimine  episcopali 
quoad  personas  exemptas.  Olim  omnia  monasteria  subjecta  erant 
Episcopis;  c.  12.  C.  14.  q.  1.  et  c.  17.  C.  18.  q.  2.  Successu  tem- 
poris regulares  familiae  ob  bonum  Ecclesiae  universalis  exemptae 
sunt  a jurisdictione  Episcoporum,  ac  Rom.  Pontifici  immediate  sub- 
jiciebantur. Verum  cum  abusus  obrepsissent,  factum  est  ut  a Cone. 
Tridentino  et  ex  Constit.  Pontificum  posteriorum  Regularium  pri- 
vilegia coarctarentur.  Varii  ab  auctoribus  enumerantur  casus  in 
quibus  Regulares  subduntur  potestati  Episcopi  loci  Fagnanus 
com.  in  c.  19.  h.  t.  enumerat  47,  et  Barbosa  in  op.  De  Off.  et 
Pot.  Episcopi,  alleg.  106.  enumerat  42  casus.  Jam  vidimus  po- 
testatem Episcoporum  erga  Regulares  relate  ad  munus  praedica- 
tionis et  excipiendi"  confessiones  et  relate  ad  Synodum  Dioecesanam. 
Praecipuos  casus  ex  reliquis  recensebimus;  de  multis  enim  in  pro- 
priis et  distinctis  locis  agimus.  1°.  Regulares  commorantes,  idest 
habentes  pro  aliquo  tempore  habitationem  extra  monasterium,  licet 
de  superioris  licentia,  si  deliquerint,  subduntur  Episcopo  loci,  qui 
in  eos  procedere  potest  tanquam  Sedis  Apostolicse  Delegatus  sess.  6. 
c.  3.  de  Ref.  — 2°.  Si  regularis  in  monasterio  regularis  obser- 
vantiae degat,  sed  notorie  deliquerit  extra  monasterium,  poterit 
Episcopus  exigere  ut  Superior  Monachum  intra  tempus  ab  Episcopo 

definitum  puniat;  et  de  facta  punitione  certiorem  Episcopum  red- 
dat. Si  secus  fecerit  ipse  Superior  a Praelato  suo  privatur  officio, 
et  delinquens  puniri  poterit  ab  Episcopo  sess.  25.  c.  14.  de  Regul. 
Qua  in  re  Clemens  VIII.  in  sua  Const.  Suscepti  muneris  diei 
18.  Martii  1596.  vetuit  delinquentem  religiosum  ad  aliam  trans- 
ferri Dioecesim.  Quod  si  translatus  fuerit,  revocandus  est  ad  Di©* 
cesim  in  qua  deliquit  ut  severe  puniatur.  — 3°.  Subduntur  Episco- 
pis Regulares  apostatae  vel  ejecti  a Religione  ex  decreto  S.  Congr.  C. 
diei  11.  Sept.  1624.  ac  relato  in  tom.  Bull.  4.  Const.  28.  Urbani  VIII. 
Nec  non  Regulares  qui  absque  mandato  in  scriptis  obtento  rece- 
dunt a suis  conventibus  quocumque  praetextu  sess.  25.  c.  4.  de  Regul.-, 
cfr.  etiam  t.  XI.  b.  L nn.  47. — 4&  — 4°.  Qui  impediunt  exercitium 
jurisdictionis  episcopalis,  vel  delinquunt  in  personam  Episcopi,  possunt 
ab  Episcopo  puniri  ex  decreto  S.  Cong.  C.  probato  a Oregorio  XIII., 
Fagnanus  1.  c.  n.  76.  — 5°.  Monasteria  vel  Conventus  instituti  post 
Urbanum  VIII.  idest  post  21.  Jun.  an.  1625.,  in  quibus  duodecim 
Religiosi  non  habitent,  subduntur  Episcopi  jurisdictioni  et  visitationi 
Ita  ex  decreto  Urbani  VIII.  quod  incipit  Cum  saepe  contingit  edito  in 
dicta  epocha,  idest  die  21.  Jun.  1626.  Praeterea  cum  Innocentius  X. 
Const  Instaurandas  data  idibus  Octob."  1652.  nonnullos  parvos  con- 
ventus in  Italia  et  insulis  adjacentibus  suppressisset,  deinde  per 
Decretum  Ut  in  parvis  diei  10.  Febr.  1654.  quosdam  ex  eis  resti- 
tuit ea  lege  1°.  ut  saltem  sex  religiosi,  quorum  saltem  quatuor 
sacerdotes,  in  eis  morarentur,  et  2°.  ut  subjacerent  jurisdictioni 
Episcopi  localis  tanquam  Sedis  Apostolicae  Delegati  quoadusque 
numerus  religiosorum  actu  commorantium  ad  duodecim  non  per- 
veniret. Cfr.  Bened.  XTV.  De  Syn.  1.  3.  c.  2.  n.  1.  et  seqq.  Si 
autem  sermo  sit  de  Conventibus  non  suppressis  per  cit.  Const  In- 
staurandae subduntur  jurisdictioni  Episcopi  illi  conventus  in  quibus 
actu  saltem  sex  religiosi,  quorum  quatuor  sacerdotes,  commorantur. 
Ita  censuit  S.  Cong.  super  statum  Regular.  diei  15.  Sept.  1703. 
apud.  Bened.  XIV.  loco  cit  n.  10.  — 6°.  Exstrui  novum  monaste- 
rium non  potest  sine  licentia  Episcopi  sess.  25.  c.  3 .de  Reg.  Qui 
Episcopus  debet  causam  erectionis  perpendere  et  videre  utrum 
expediat  vel  non  fundatio  hujusmodi,  vocatis  et  auditis  superioribus 
aliorum  conventuum  in  loco  exsistentibus  et  aliis  interesse  haben- 
tibus. Ita  in  Decreto  Clementis  VIII.  diei  26.  Augusti  1603.  — 
7°.  Servare  tenentur  uti  vidimus  Regulares  festos  dies  ab  Episcopo 
statutos  sess.  25.  c.  12.  de  Reg.  necnon  ad  processiones  vocati  te- 

nentur  accedere  ead.  sess.  c.  13.  dummodo  non  admodum  distent. 
Excipiuntur  qui  strictiori  clausura  perpetuo  vivunt.  Immo  possunt 
compelli  etiam  per  censuras  ab  Episcopo  S.  Cong.  C.  in  Alban. 
23.  Sept.  1617.  Episcopus  autem  definiet,  appellatione  remota, 
quaestiones  quae  circa  praecedentiam  exoriri  possunt  inter  Regu- 
lares sess.  25.  c.  13.  de  Regul.  — 8°.  In  omnibus  quae  sunt  ordi- 
nis episcopalis,  Regulares  subduntur  Episcopis,  idest  in  petitione 
chrismatis,  consecratione  Ecclesiarum,  susceptione  ordinum  etc. 
c.  19.  §.  «Chrisma»  de  Prcescript.  (II.  26).  Quibus  addenda  est 
potestas  circa  literas  dimissoriales  ad  Episcopum  viciniorem  Trid. 
sess.  23.  c.  10.  de  Regul.  de  qua  re  locuti  sumus  in  tit.  XI.  hujus 
Libri.  — 9°.  Subduntur  Episcopo  regulares  curam  animarum  ex- 
ercentes, et  Episcopus  in  eos  animadvertet,  nisi  verbum  Dei  prae- 
dicent, et  munera  parochialia  Tite  obeant,  c.  2.  sess.  5.  de  Ref.  et 
Const.  8.  Pii  V.  Exposita  diei  22.  Septemb.  1571. 

187.  Relate  ad  moniales  1°.  in  c.  «Periculoso»  un.  De  statu 
Reg.  (DI.  16)  in  6°.  et  in  c.  6.  sess.  25.  de  Regul.  quoad  ea  quae 
pertinent  ad  clausuram  monialium  tribuitur  Episcopis  plenissima 
potestas,  ita  ut  in  monasteriis  sibi  subjectis  propria,  in  exemptis 
autem  procedere  possint  auctoritate  Delegatorum  Apostolicae  Sedis 
censuris  etiam  adhibitis.  — 2°.  Monasteria  etiam  exempta  moni- 
alium subduntur  Episcopis  pro  administratione  bonorum  juxta  Const. 
Oregorii  XY.  * Inscrutabili  nobis » 18.  tom.  3.  Bull.  ita  ut  ipsae 
regulares  delinquentes  circa  administrationem  hame  possint  ab  Epi- 
scopo tanquam  Sedis  Apostolicae  Delegato  corrigi  et  puniri.  — 3°.^  Ex 
eadem  Const  Oreg.  §.  «Ac  similiter » possunt  Episcopi  una  cum 
superioribus  regularibus  interesse  et  praesidere  electioni  Abbatissae. 
— 4°.  Ex  c.  7.  sess.  25.  de  Reg.  Episcopis  datum  est  ut  possint 
ante  susceptionem  habitus  religionis  et  ante  professionem  explorare 
voluntatem  puellarum  Deo  dicandarum. 

188.  De  visitatione  sacrorum  Liminum  Apostolorum.  — Anti- 
quitus Episcopi  romanum  iter  aggrediebantur,  et  sacra  limina 
Apostolorum  devotionis  gratia  visitabant;  deinde  sensim  sine  sensu 
vi  muneris  sui  incoeperunt  obligari  aul  hanc  visitationem  perficien 
dam,  quemadmodum  infertur  ex  c.,4.  de  Jur ejurando  (U.  24)  in 
quo  exhibetur  formula  juramenti  prastandi  a novis  Episcopis.  In 
ea  enim  formula  novus  Episcopus  spondet  se  visitaturum  limina 
Apostolorum.  Verum  visitatio  hujusmodi  fieri  debebat  solummodo 
ut  propriam  reverentiam  exhiberent  Apostolis  Petro  et  Paulo, 

preces  fundendo  ad  eorum  sepulcbra  in  respectivis  Basilicis,  et 
obedientiae  et  subjectionis  signum  manifestarent  erga  Cathedram 
'Romanam;  quemadmodum  conjici  potest  ex  c.  4.  D.  93.  et  ex  Gra- 
tiano ad  c.  3.  D.  93.  Tandem  inductum  est  ut  capta  occasione 
ejusdem  visitationis  Episcopi  Ecclesiarum  suarum  et  administra- 
tionis  pastoralis  rationem  referrent  et  statum  Dicsceseos  descri- 
berent, quaestiones  et  dubia  proponerent.  Sixtus  V.  vero  Const. 
quae  incipit  ‘Romanus  Pontifex ’ data  die  20.  Decemb.  1686.  ve- 
terem obligationem  Episcoporum  confirmans,  et  melius  regulam 
servandam  determinans,  statuit,  ut  omnes  Patriarchae,  Primates, 
Archiepiscopi  et  Episcopi,  licet  fuerint  S.  R.  E.  Cardinales,  ante 
munus  consecrationis  suscipiendum  tenerentur  jurejurando  spondere 
se  statis  temporibus  limina  ss.  Petri  et  Pauli  personaliter  visita- 
turos, et  legitimo  obstaculo  impeditos,  per  procuratorem  speciali 
mandato  munitum.  Tempora  autem  adsignata  in  praedicta  Bulla 
sunt:  ut  nempe  Episcopi  Italiae  et  insularum  et  provinciarum  ad- 
jacentium ac  etiam  Dalmatiae  et  G-raecarum,  quae  e regione  sunt 
ipsius  Italiae  et  Siciliae,  teneantur  visitationem  exsequi  tertio  quo- 
que anno;  Germani  vero,  Galli  et  Hispani,  Belgae,  Bohemi,  Ungari, 
Angli,  Scoti,  Ibemi,  necnon  ceteri  omnes  qui  in  Europa  sunt  circa 
mare  germanicum  et  balticum  ac  omnium  insularum  maris  medi- 
terranei quarto  quoque  anno;  remotiores  vero  qui  intra  fines  Eu- 
ropae sunt  et  Africani,  nec  non  insularum  maris  Oceani  septentrio- 
nalis et  occidentalis  Europae  et  Africae  citra  Continentem  novi 
orbis  quinto  quoque  anno;  Asiani  vero  et  qui  in  aliis  mundi  par- 
tibus degunt  decimo  quoque  anno. 

189.  Contra  autem  Episcopos,  qui  dispositioni  suae  non  obtem- 
peraverint, Sixtus  V.  decernit  ‘eos  ab  ingressu  Ecclesiae  ac  etiam 
ab  administratione  tam  spiritualium  quam  temporalium,  nec  non 
a perceptione  fructuum  suarum  Ecclesiarum  a Capitulis  eorum, 
omni  exceptione  remota,  et  mora  cessante  interim  libere  exigen- 
dorum, et  in  opus  fabricae  seu  ornamentorum  Ecclesiarum  em- 
ptione, prout  major  necessitas  exegerit  insumendorum,  ipso  facto 
tamdiu  suspensos  esse  volumus,  donec  a contumacia  resipiscentes 
relaxationem  suspensionis  hujusmodi  a Sede  praedicta  meruerint 
obtinere’.  Haec  porro  sanctio,  quoniam  non  est  vera  censura  sus- 
pensionis a divinis,  sed  potius  refert  poenae  indolem,  non  fuit  ab- 
rogata a Const.  Apo8tolicce  Sedis.  Animadvertendum  insuper  est 
obligationem  visitationis  sacrorum  liminum  et  relationis  faciendae 

Benedictum  XIV.  extendisse  etiam  ad  Abbates  ha  «entes  Mona- 
sterium sen  Ecclesiam  cnm  jurisdictione  quasi-episc<  pali  in  terri- 
torio separato.  Ita  in  Const.  ejusdem  Pontificis  ‘Qu < d sancta'  diei 
23.  Nov.  1740.  Porro  ex  alia  Const.  ejusdem  Pontii  cis  ‘Immensa 
asterni  DeV  relatio  status  Dioeceseos  tradenda  est  S.  Congregationi 
Concilii,  cui  officium  incumbit  relationem  expendendi  et  postulatis 
respondendi 

190.  Vicarii 'autem  Apostolici  relationem  Vicarii  «tus  exhibent 
S.  Congregationi  De  Propag.  Fide;  et  quamvis  in  ai  quibus  regio- 
nibus restituta  sit  hierarchia  episcopalis,  tamen  Ep:  scopi  illarum 
regionum,  quoniam  conservant  dependentiam  a.  S.  Cong.  de  Pro- 
pag. Fide,  eidem  suas  relationes  exhibent.  Ita  Episcopi  Angli  ex 
Const.  Pii  IX.  « Universalis*  diei  29.  Sept.  1850.,  Episcopi  Hol- 
landise  ex  Const  ejusdem  Pontif.  *Ex  quo > diei  4 Martii  1855., 
Episcopi  Scotiae  ex  Literis  Apostolicis  Leonis  XIII.  tEx  supremo 
Apostolatus»  IV.  Nonas  Martii  1878.  Exceptio  vero  facta  est 
quoad  Bosniam  et  Herzegovinam.  Nam  in  Literis  Apostolicis  *Ex 
hac  augusta » Leonis  XIII.  III.  Nonas  Julii  an.  1881.  §.  Si  igitur 
Summus  Pontifex  Episcopis  onus  imponit  relationem  Dioecesum 
faciendi,  nec  ullam  habet  mentionem  de  S.  Congregatione  de 
Propag.  Fide,  ideoque  intrat  regula  antiqua  generalis  pro  Epi- 
scopis ordinariis  locorum  dirigendi  relationem  ad  S.  Congregationem 
Concilii. 

191.  Ne  autem  in  status  Ecclesiae  descriptione  incerto  Epi- 
scopi vagarentur  pede,  in  Cone.  Romano  an.  1725.  sub  Bened.  XIII. 
statutum  est,  ut  ederetur  instructio  a.  S.  Cong.  Cone,  quae  desi- 
gnaret normam  relationis  hujns  perficiendae.  Haec  instructio  re- 
peritur  in  Append.  tom.  4.  Bullar.  Bened.  XIV.  Novem  continet 
capita  et  per  singula  tum  quoad  materialem  Ecclesiarum  statum, 
tum  quoad  spiritualem,  tum  quoad  Clericos  saeculares,  tum  quoad 
regulares  et  exemptos  et  moniales  omnia  indicantur  quae  explicare 
et  declarare  debeat  Episcopus.  Hac  de  re  qui  plura  desiderat 
adeat  opus  ab  Angelo  Lucidi,  Pio  IX.  auspice,  editum  an.  1856. 
quod  De  visitatione  Sacror.  Liminum  inscribitur. 

De  Prmlatis  inferioribus. 

192.  Praeter  Episcopos  jus  nostrum  alias  Praelatos  agnoscit, 
qui  licet  charactere  episcopali  non  decorentur,  et  sint  simplices 

presbyteri,  tamen  jurisdictione  ordinaria  gaudent  in  utroque  foro, 
et  eorum  potestas  episcopalem  potestatem  imitatur.  Hi  communiter 
appellantur  Abbates  vel  Praelati  inferiores.  A doctoribus  triplex 
species  horum)Praelatorum  distingui  solet,  et  de  his  agit  Bened.  XIV. 
De  Syn.  1.  2.'  c.  11. 

I*.  species  seu  infima  est  eorum,  qui  praesunt  certo  generi  per- 
sonarum commorantium  intra  septa  alicujus  monasterii  vel  Ec- 
clesiae cum  passiva  exemptione  a jurisdictione  Episcopi,  et  im- 
mediate subsunt  Rom.  Pontifici.  Tales  sunt  Superiores  regulares, 
et  Praelati  saeculares  cum  suo  Clero  in  Ecclesiis  collegialibus 
exemptis,  de  qua  re  exemplum  habemus  in  c.  6.  de  Consuet.  (1. 4). 

193.  II*.  species  seu  media  est  eorum  Praelatorum  qui  habent 
jurisdictionem  activam  in  Clerum  et  populum  alicujus  loci  qui 
tamen  continetur  intra  fines  alicujus  Dioeceseos,  a qua  undique 
circumscribitur..  Praelati  hujusmodi  improprie  tantum  et  lato  sensu 
dicuntur  Nullius. 

194.  III*.  species  idest  suprema  est  eorum  Praelatorum  qui 
jurisdictionem  activam  habent  in  Clerum  et  populum  alicujus  loci 
seu  oppidi,  vel  aliquorum  locorum  vel  oppidorum,  quae  constituunt 
territorium  proprium  et  separatum  a cujuslibet  Episcopi  Dioecesi, 
quae  proinde  constituunt  Quasi- Dicecesim,  ubi  Praelatus,  iis  exceptis, 
quae  sunt  Ordinis  Episcopalis,  omnia  fere  potest  exercere  quae 
ceteroquin  ad  episcopalem  jurisdictionem  pertinent.  Isti  dicuntur 
Praelati  proprie  Nullius  et  Ordinariis  locorum  accensentur. 

Verum  a jure  communi  plura  prohibentur  non  solum  Praelatis 
secundae  speciei,  sed  etiam  Praelatis  vere  Nullius.  Sic  ex.  gr.  uti 
vidimus,  non  possunt  Synodum  convocare,  uti  probat  ex  resolutio- 
nibus S.  Congreg.  Benedictus  XIV.  L c.  n.  5.  Neque  possunt  in- 
dicere concursum  ad  Ecclesias  Parochiales,  eo  quia  ex  Tridentino 
sess.  24.  c.  18.  de  Bef.  examen  faciendum  est  coram  examinatori- 
bus synodalibus;  et  tenuit  in  terminis  pluries  S.  Congr.  Cone. 
Lib.  6.  Decretor.  pag.  91.  et  lib.  11.  pag.  163.  Quoad  limitationem 
Abbatum  in  ordinationibus  et  literis  dimissorialibus  jam  vidimus 
supra.  In  tit.  11.  nn.  34.,  35.  seqq.  Cfr.  Petra  in  Const  4. 
Callisti  III.  sect.  1.  tom.  3.,  et  Const.  Bened.  XIV.  linter  multa > 
diei  24.  April.  1747.  et  Lucidi:  de  Visit.  Sacr.  Lim.  tom.  1. 
cap.  6.  §.  3. 

Jure  Decretalium  potestate  ordinaria  in  Dioecesi  fruebantur 

Sani  i,  I.  Deor.  24 

Archidiaconus  et  Archipresbyter.  De  hisce  vero  g -adibas  juris- 
dictionis ordinariae  egimus  in  snis  titulis. 

195.  Aliquid  dicendum  remanet  de  Parochis.  Ho  um  institutio 
antiquissima  est,  quamvis  non  ita  nomen:  nam  appe' Lativo  nomine 
presbyteri  vel  sacerdotis  exprimebantur.  Ita  in  Syn.  Dioec.  Antis- 
siodoren.  an.  578.  et  ita  in  Cone.  Liptinen.  an.  743.  Pariter  an- 
tiquitus cura  animarum  non  induebat  naturam  potes ti  tis  ordinariae, 
sed  potius  dici  poterat  officium  quod  Episcopus  modo  uni,  modo 
alteri  committebat  Hodierno  autem  jure  parochiale  nonus  revera 
ordinariam  dicit  jurisdictionem,  eam  nempe  quae  dis  jositione  ipsa 
juris  acquiritur  et  censetur  adnexa  ipsi  officio.  Ha-c  vero  juris- 
dictio spectato  jure  communi  forum  internum  prop  -ie  et  directe 
respicit.  Etenim  Parochus  repraesentat  Episcopum,  qua  patrem 
spiritualem  fidelium,  et  paterno  more  delinquentes  redarguit  et 
corrigit.  Hinc  censuras  aut  poenas  publica  in  forma  judiciali  non 
fert,  nec  ab  illis  absolvit,  quamvis  hanc  potestatem  'ex  consuetudine 
vel  ex  privilegio  posset  adipisci. 

De  Parochis  fusior  tractatio  exhibetur  in  Lib.  HI.  tit.  29. 

Titulus  XXXH. 

De  officio  Judicis. 

1.  Cum  de  variis  speciebas  judicum  egerit  B.  Raymundus  imi- 
tatus ordinem  juris  civilis  in  praesenti  titulo  exponit  principia  juris, 
quae  officium  commune  omnium  judicum  determinant  Judex  est 
persona  legitima,  juris  et  aequi  perita , quaestiones  definiendi  jus 
habens.  Si  igitur  judex  est  persona  legitima,  a publica  potestate 
debet  constitui;  nec  quilibet  de  populo  judicis  munere  fungi  potest, 
sed  vir  sapiens  debet  esse  et  prudens,  nec  potest  esse  conditionis 
servilis  vel  natalium  defectu  notatus,  aut  infamis,  vel  excommuni- 
catus.  Error  vero  communis  defectum  sanare  potest  c.  «Barbarius» 
ff.  de  Off.  Praetor.  Pariter  ratione  status,  judices  esse  nequeunt 
Regulares. 

2.  Titulus  inscribitur  de  Officio  judicis.  Officium  in  titulo  ex- 
primit usum  potestatis  decernendi.  In  hoc  usu  potestatis  judicialis 
distinguitur  imperium  a simplici  jurisdictione.  Imperium  enim 
significat  coercitionem,  id  est  potestatem  coercitivam,  qua  judex 
rebelles  vel  contumaces  ad  sibi  parendum  compellit;  jurisdictio 
vero  simplex  est  facultas  cognoscendi  et  decernendi  circa  bonum 

jus  alterutrius  collitigantis.  Etiam  in  foro  ecclesiastico  aliquod 
imperium  adesse  debet;  secus  auctoritas  judicis  facile  sperneretur. 

3.  Officium  vero  judicis  licet  latissimum  sit,  tamen  determinari 
potest  duplici  sub  genere,  et  aliud  dici  potest  nobile,  aliud  mer- 
cenarium. Officium  nobile  judicis  locum  habet,  cum  judex  procedit 
quasi  motu  proprio  jure  aut  aequitate  suadente,  seu  ut  dici  solet 
ex  officio,  quin  ulla  proponatur  actio  judicialis  stricte  sumpta,  quam 
sequi  teneatur.  Exempla  hujus  officii  sunt,  inquisitio  rei  post  ali- 
quod crimen,  c.  17.  de  Accusat.  (V.  1),  1.  3.  ff.  de  Off.  Prcet.,  datio 
tutoris,  vigilantia  nt  observetur  norma  juris  communis.  Immo  etiam 
requisitus  potest  judex  exercere  hoc  officium;  cum  nempe  in  de- 
fectu actionis,  ejus  auctoritas  tanquam  remedium  extraordinarium 
imploratur  per  simplicem  recursum  ex.  gr.  cum  quis  exposcit  de- 
signationem defensoris  contra  praepotentem  adversarium;  vel  cum 
minor  generice  postulat  restitutionem  in  integrum  contra  factum 
proprium  ex  quo  laesionem  passus  est. 

4.  Mercenarium  vero  officium  judex  exercet,  cum  ad  judicialem 
instantiam,  seu  actionem  partis  judicium  aggreditur,  prosequitur 
et  absolvit.  Porro  actio  est  jus  persequendi  in  judicio  quod  sibi 
debetur  Just.  §.  1 .de  action.  Hinc  actio  revera  determinat  quali- 
tatem et  limites  judicii;  et  sententia  debet  esse  actioni  respondens, 
sive  eam  excipiens  sive  eandem  respuens.  Proposita  ergo  actione, 
judex  in  eadem  insistere  debet,  nec  ab  ea  divergere  potest,  et 
'postquam  semel  sententiam  dixit,  judex  esse  desinit  . . . semel 
enim  sive  male  sive  bene,  officio  functus  est’.  L.  «judex»  ff.  de  re 
jud.  Quare  proposita  actione,  judex  ad  modum  mercenarii  qui  opus 
tenetur  exsequi  juxta  legem  sibi  a domino  impositam,  actioni  ipsi 
inservire  debet,  et  proinde  officium  ejus  est  determinatum,  et  mer- 
cenarium dicitur. 

5.  Quibus  positis  explicandum  est  cap.  2.  h.  t.  ubi  agitur  de 
litis  contestatione.  Litis  contestatione,  uti  traditur  in  suo  tit.  Lib.IL, 
determinatur  status  quaestionis  et  lis  definienda.  Qregorius  IX. 
docet,  eam  esse  necessariam  quando  officium  judicis  loco  actionis 
imploratur,  et  exemplum  affert  de  implorato  judicis  officio  in  peti- 
tione restitutionis  in  integrum.  Immo  restitutio  talis  videtur  per- 
tinere ad  officium  nobile  judicis,  quod  actione  non  ligatur,  nec  pro- 
inde admittit  litis  contestationem.  Sensus  vero  capitis  hic  videtur 
esse,  ut  nempe  requiratur  litis  contestatio,  cum  pro  restitutione  in 
integrum  exposcitur  officium  judicis  principaliter,  et  contra  deter- 

minatam  personam,  et  simul  cum  plenaria  causae  cognitione.  Quo 
in  casa  non  amplius  agitur  de  recursu  simplici  ad  judicis  officium, 
sed  de  petitione  quae  induit  naturam  juridicae  actionis,  et  necessi- 
tatem secumfert  instituendi  ordinarium  judicium.  Quare  petitio  co- 
arctat  judicis  potestatem,  ejusque  officium  de  nobili  mutat  in  mer- 
cenariam. Requiruntur  vero  tres  conditiones:  1°.  ut  principaliter 
imploretur  officium  judicis.  Nam  si  incidentaliter  tantum  sive  ante, 
sive  post  ingressum  causae,  non  requiritur  litis  contestatio:  ex.  gr. 
si  postuletur  a judice  advocatus,  vel  si  postuletur  admissio  proba- 
tionis omissae  ex  errore  facti.  2°.  Ut  petitio  restitutionis  fiat  contra 
determinatam  personam.  Hinc  si  minor  in  genere  petat  restitui 
in  integrum,  ex.  gr.  ut  ei  liceat  repudiare  haereditatem  aditam, 
petitio  officii  judicis  non  imitatur  actionem,  nec  proinde  necessaria 
litis  contestatio.  Autb.  Cod.  si  minor  se  abstin.  3°.  Ut  judex  pro- 
cedat judicialiter.  Nam  si  causa  sit  notoria,  judex  summario  modo 
procedit,  nec  litis  contestatio  requiritur:  ex.  gr.  si  quaestio  fiat  de 
alimentis  a patre  filio  praestandis.  L.  9.  ff.  de  Off.  Procons. 

6.  Officium  judicis  quaedam  secumfert  obligationes.  I\  obli- 
gatio est  ut  in  judicando  sectari  debeat  veritatem  et'  justitiam. 
nec  respectum  habeat  personarum  quae  in  judicio  adstant  Reg.  12. 
Jur.  in  6°.  Hinc  etiam  ex  c.  78.  C.  11.  q.  3.  vitare  tenetur  ea 
quae  hominum  judicium  pervertere  solent,  idest  timorem,  odium, 
amorem  et  munerum  desiderium.  Quare  judicis  animus  in  sen- 
tentia proferenda  ab  omni  spe  lucri  debet  esse  alienus;  et  sen- 
tentiae venales  judicum  sunt  ipso  jure  nullae.  L.  «Venales»  C. 
Quando  provocare  non  est  necesse. 

7.  Hinc  interdicitur  judici  receptio  munerum  sub  poena  majori 
vel  minori  pro  gravitate  culpae,  et  restitutione  muneris  Ll.  3.  et 
seqq.  ff.  ad  Leg.  ffulian.  repetendam.  Verum  non  veniunt  sub 
nomine  munerum  esculenta  et  poculenta  moderata,  quae  nempe 
brevi  idest  paucis  diebus  absumuntur,  quaeque  a doctoribus  com- 
parantur xeniis,  idest  parvis  donis  quae  hospitibus  dari  solent. 
Haec  ergo  accipere  judici  non  interdicitur  c.  11.  de  Rescr.  (L  3) 
in  6°.  §.  4.  et  L.  16.  ff.  de  Off.  Proesid.  dummodo  ipse  ea  non  ex- 
quirat, nec  ab  eis  sinat  animum  suum  flecti  in  prolatione  sen- 
tentiae. Et  ratio  est;  quia  hae  minutae  oblationes  non  praesumuntur 
animnm  viri  prudentis  et  constantis  pervertere.  Quare  proprie 
prohibetur  judex  ea  munera  recipere,  quae  verum  lucrum  impor- 
tant, et  animnm  ejus  inclinare  valent  erga  personam  donantem. 

8.  Quid  vero  de  sportulis?  Sportulae  erant  quaedam  taxae  mo- 
deratae, quas  a partibus  litigantibus , exigebat  judex  initio  et  in 
fine  judicii  pro  labore  quem  judex  ipse  in  judicando  sustinebat. 
Jure  civili  permissae  sunt  Nov.  82.  c.  9.  Quoad  autem  jus  cano- 
nicum in  Decretalibus  relatum,  videntur  sportulae  prorsus  prohiberi 
c.  10.  de  Vita  et  honest.  Clericor.  (IIL  1).  Et  quidem  sportularum 
receptio  judicibus  ordinariis  interdicitur,  quia  cum  sint  Clerici,  ab 
Ecclesia  habent,  unde  vivant  et  sufficienter  sustententur.  Delegatus 
etiam  regulariter  est  Clericus,  beneficium  ecclesiasticum  possidens; 
hinc  pro  delegato  judice  eadem  militat  ratio  quae  ordinarium  re- 
spicit Caeterum  si  adsessore  indigeat  judex  delegatus  propter  ne- 
gotii gravitatem,  eidem  adsessori  stipendium  praestabunt  partes 
collitigantes  c.  11.  de  Bescrip.  (I.  3)  in  6°.  §.  5.  Ex  dictis  patet, 
rationem  prohibitionis  taxarum  judicialium  non  procedere  ex  in- 
trinseca aliqua  malitia  earundem,  sed  solummodo,  uti  vidimus,  ex 
conditione  judicum  ecclesiasticorum,  qui  ex  redditibus  Ecclesiae  vi- 
vunt. Quare  cum  sportulae  per  se  non  sint  minus  honestae,  possunt 
in  tribunalibus  laicalibus  permitti,  quoties  sint  utiles  vel  necessariae. 
Et  revera  in  tribunalibus  civilibus  temporalis  ditionis  S.  Sedis  spor- 
tulae aliquando  in  usu  fuere. 

9.  II*.  Obligatio  judicis  est,  ut  non  ex  arbitrio  et  propria 
sententia  judicium  ferat,  sed  juxta  leges  publicas,  quamvis  ipse 
arbitretur  legis  alicujus  regulam  minus  esse  rectam  prae  contraria. 
Ipse  enim  non  est  legislator,  sed  magistratus,  qui  auctoritative 
legem  facto  applicat.  Ad  rem  facit  c.  4.  C.  3.  q.  7.  ubi  legitur 
‘Bonus  judex  nihil  ex  arbitrio  suo  facit,  et  domesticae  proposito 
voluntatis;  sed  juxta  leges  et  jura  pronuntiat,  statutis  juris  ob- 
temperat, non  indulget  propriae  voluntati,  obsequitur  legibus,  non 
adversatur,  examinat  causae  merita,  non  mutat’.  Hoc  dicimus  de 
lege  clara;  nam  si  verba  legis  multiplicem  habere  possent  significa- 
tionem, vel  alia  adesset  lex  contraria  in  corpore  juris,  judicis  ar- 
bitrio remissum  est,  unam  vel  aliam  amplecti  sententiam  c.  1 .de 
Constit.  (I.  2)  et  L.  8.  C.  de  judiciis.  Verum  prae  oculis  habere 
debet  judex  praxim,  idest  consuetudinem  forensem  in  similibus 
casibus.  Porro  consuetudo  haec  quando  constans  fuit  et  uniformis 
circa  sensum  legi  tribuendum,  constituit  regulam,  quae  dici  solet 
jus  traditionale. 

10.  m°.  In  conflictu  rationum  et  argumentorum  probabiliora 
seu  praevalentiora  sequi  tenetur.  En  contraria  prop.  2.  damnata 

ab  Innoc.  XI.  die  2.  Martii  an.  1679.  ‘Probabiliter  existimo,  ju- 
dicem posse  judicare  juxta  opinionem  etiam  minns  probabilem’. 

11.  IV°.  In  causis  criminalibus  reo  favendum  est,  quoties  ejus 
culpabilitas  et  reatus  ex  indubiis  argumentis  non  constet;  ad  reum 
enim  condemnandum  ex  lege  generali,  et  praesertim  quando  agitur 
de  gravioribus  poenis  applicandis,  necessariae  sunt  probationes  luce 
meridiana,  ut  ajunt,  clariores.  L.  fin.  Cod.  De  probationibus. 

12.  Et  quoniam  de  valore  probationum  sermo  est,  quaestionem 
discutere  aggredimur  de  obligatione  judicis  causam  definiendi  juxta 
allegata  et  probata  in  conflictu  cum  scientia  sua  privata.  Haec 
quaestio  ad  theologiam  moralem  potius  pertinet  quam  ad  jus  cano- 
nicum. Quaerimus  igitur:  quid  sentiendum,  si  aliud  judici  resultet 
ex  actis  et  probatis,  aliud  vero  ex  ejus  privata  scientia?  In  genere 
judex  ut  persona  publica  ex  scientia  publipa  procedere  debet,  nec 
potest  suo  privato  arbitrio,  licet  per  se  rationali,  indulgere;  cn.  4. 
C.  3.  q.  7.  et  c.  1.  de  re  jud.  (II.  27).  Quod  etiam  ostenditur  ex 
necessitate  habendi  in  societate  normas  fixas  et  communes  judici- 
orum tractandorum;  privatae  autem  scientiae  regula  induceret  va- 
rietatem maximam  et  difformitatem  in  judiciis.  Quid  vero  si  non 
ex  conjecturis,  aut  vaga  opinione,  sed  ex  certa  scientia  contrarium 
videat  judex  quam  demonstrent  allegata  et  probata  in  judicio. 
Profecto  si  ageretur  de  reo  absolvendo,  quem  judex  sciret  ex  pri- 
vata notitia  revera  reum  esse,  sed  probationes  deficerent,  immo  ex 
actis  judicialibus  innocens  appareret,  dubium  non  esse  videtur,  ju- 
dicem teneri  ad  eum  absolvendum.  Ratio  enim  generalis  superins 
adducta  satis  id  evincit;  et  servandum  est  principium  juris  expres- 
sum in  cap.  3.  in  fin.  Caus.  possess.  et  prop.  (II.  12)  et  L.  «Qui 
accusare»  C.  de  edendo.  Videlicet  ‘actore  non  probante  reus  absolvitur’. 
Haec  dispositio  tum  in  civilibus  obtinet,  tum  in  criminalibus  causis. 

13.  Difficilis  vero  solutio  redditur  si  de  opposita  specie  aga- 
tur. Si  ex  actis  publicis  videlicet  resultet  invicte  aliquem  esse 
reum,  quem  certissima  scientia  privata  judicis  exhibet  innocentem 
et  propitia  sententia  dignum;  quid  agendum  judici?  Conveniunt 
auctores,  hoc  in  casu  judicem  experiri  debere  omnia  honesta  re- 
media quae  praesto  esse  possunt  ad  reum  liberandum,  sive  de  civili 
negotio  quaestio  verteretur,  sive  praesertim  de  criminali  causa.  Re- 
media hujusmodi  plura  adsignantur:  1°.  Ut  protracto  judicio,  ad 
trutinam  exactius  vocet  probationes,  sive  testes  iterum  examinando 
accuratius  etiam  singillatim  quoad  omnes  possibiles  circumstantias, 

sive* instrumenta  et  tabulas  perscrutando  intimius;  utrum  vel  veri- 
tas aliquo  modo  positive  clarescat,  vel  ope  alicujus  exceptionis 
elidatur  actio  vel  accusatio  contra  reum  intentata.  2°.  Ut  si  fleri 
possit,  se  incompetentem  declaret,  vel  causam  ad  superius  tribunal 
remittat,  et  ipse  penes  alium  judicem  testis  partes  sustinens,  rei 
innocentiam  et  causae  justitiam  prodat.  3°.  Quod  si  ageretur  de 
criminali  causa,  non  desunt  auctores  qui  docent,  posse  judicem  reo 
procurare  fugam  ex  carceribus,  dummodo  id  consequi  posset  sine 
scandalo  et  sine  damno  tertiae  personae.  Ita  Lessius  De  Just.  et 
Jur.  Lib.  2.  c.  29.  dubit.  X.  n.  77.  Quae  certe  remedia  si  rite 
adhibeantur,  casum  reddunt  moraliter  impossibilem  in  concreto  ut 
judex  in  tuto  et  in  aperto  non  possit  collocare  innocentiam  rei, 
quam  privata  scientia  cognoscit,  aut  saltem  se  abstinere  a ferenda 
sententia  contra  propriam  conscientiam. 

14.  Sed  quid  si  per  absonam  hypothesim,  hisce  remediis  etiam 
adhibitis,  innocentia  adhuc  delitescat,  et  judex  non  possit  declinare 
sententiam?  Triplex  est  DD.  opinio.  Prima  est  illorum  qui  do- 
cent judicem  contra  scientiam  suam  et  privatam  opinionem  in  casu 
teneri  ad  sententiam  ferendam.  Quia  judex  auctoritate  publica 
munitus,  scientiam  privatam  oblivisci  debet,  ceu  ad  rem  non  per- 
tinentem, et  aliud  videtur  agere  ut  judex,  aliud  ut  homo;  c.  42. 
0.  23.  q.  4.,  c.  2.  de  Off.  Ord.  (I.  31).  Jus  civile  huic  sententiae 
adstipnlatur  plenissime  in  L.  «illicitus»  §.  «Veritas»  ff.  de  Off. 
Prcesid.  cujus  paragraphi  summarium  est  ‘Judex  debet  judicare 
secundum  allegata  et  probata,  non  autem  secundum  conscientiam’. 
Si  vero  objiciatur,  inconveniens  esse,  imo  injustum  ut  innocens 
succumbat  et  poena  plectatur;  respondent,  non  semel  in  humanis 
judiciis  ob  defectum  et  imbecillitatem  naturalem  legum  publicarum, 
et  ob  conditionem  fori  externi,  casum  verificari  quo  judicialis  sen- 
tentia rerum  veritati  contradicat,  et  tamen  leges  et  fori  disposi- 
tiones servandae  sunt  ob  bonum  publicum,  cui  debet  subesse  bonum 
privatorum  civium.  Hanc  sententiam  secutus  est  s.  Thomas  2.  2. 
q.  64.  a.  6.  ad  3“.  item  Covarruvias  Lib.  1.  Varia  c.  1.  n.  6.  et 
plerique  Theologi. 

15.  Secunda  sententia  docet,  judicem  non  posse  contra  con- 
scientiam judicare  ex  praecepto  Apostoli  Iiom.  XIV.  33.  Despicere 
ergo  debet  judex  allegata  externi  fori,  cum  certe  veritatem  ipse 
cognoscat.  Non  enim  judex  est  automa  ut  mechanice  patiatur  se 
a pondere  falsitatis  adumbratae  opprimi;  sed  homo  est  qui  veritati, 

quacumque  ex  parte  ea  proveniat,  inservire  et  famulari  tenetur. 
Hinc  in  c.  1.  de  sent.  et  re  jud.  (II.  27)  graviter  puniendus  dicitur 
judex  qui  sententiam  profert  ‘contra  conscientiam  et  contra  justi- 
tiam in  gravamen  partis  alterius’. 

16.  Tertia  sententia  cum  Lessio  in  dt  dubitat  X.  distinguit 
inter  causas  civiles  criminalesque  minores  et  criminales  majores, 
quae  nempe  secumferrent  poenam  mutilationis  vel  mortis,  statuitque 
quoad  priores  judicem  procedere  debere  juxta  allegata  et  probata 
contra  privatam  scientiam,  non  posse  autem  absolute  procedere  in 
causis  criminalibus  majoribus.  Ratio  utriusque  membri  est  Utique 
bonum  publicum  exigit  ut  privati  cives,  ejus  intuitu,  damnum  pa- 
tiantur in  bonis  fortunae,  ant  aliquale  damnum  etiam, in  propria 
persona;  at  cum  agatur  de  ipsa  vita,  publicum  bonum  non  exigit 
ejus  sacrificium,  nisi  in  quibusdam  causis,  inter  quas  certe  non 
est  adnumeratus  casus  noster.  Nam  nulla  lex  praecipit,  judicem 
teneri  ad  plectendum  mortis  vel  mutilationis  pcena  civem  inno- 
centem, ut  serventur  normae  judiciorum;  praesertim  cum  rigor  ju- 
diciorum in  genere  servari  posset,  quamvis  ob  rationem  gravissi- 
mam exceptio  daretur  ab  earundem  normarum  observantia.  Immo 
Lessius  cit.  loco  n.  18.  probat  intrinsece  malum  esse,  judicem  poena 
capitis  mulctare  reum,  quem  ex  privata  scientia  innocentem  esse 
cognoscit;  quia  ‘judex  nullam  auctoritatem  Labet  in  vitam  inno- 
centis, cum  haec  soli  Deo  sit  subjecta’.  Concludunt  vero  hujus  sen- 
tentiae doctores  judicem  in  tali  conflictu  scientiae  publicae  et  pri- 
vatae teneri  potius  ad  officium  judicis  dimittendum,  quam  posse 
contra  innocentem  sententiam  capitis  dicere.  Prima  sententia  abs- 
tractis principiis  juris  prae  caeteris  sententiis  cohaeret;  sed  in 
praxi,  dummodo  casus,  quem  moraliter  impossibilem  diximus,  veri- 
ficetur,  tertia  aequitati  magis  consona  apparet,  ac  proinde  tenenda 
esse  videtur.  Cfr.  Lessium  1.  c.  et  Reiffenstuel  h.  t §.  2. 

17.  Y°.  Occasione  c.  1.  h.  t.  pertractanda  breviter  est  quaestio: 
An  ad  officium  judicis  spectet  utrique  vel  alterutri  ex  litigantibus 
advocatum  adsignare,  ne  in  judicio  indefensus  evadat?  Affirma- 
tivam sententiam  nobis  offert  c.  1.  h.  t.  in  quo  Honorius  111.  re- 
fert, invocatum  fuisse  officium  judicis  ut  defensorem  Abbati  et 
monasterio  Fossae  Novae  concederet.  Ad  quae  verba»  adnotat  Glossa, 
ad  officium  judicis  pertinere  ut  partibus  quae  defensore  carent,  ad- 
signet  advocatum.  Consonat  jus  civile  in  L.  1.  ff.  §.  «ait  Praetor» 
De  postulando.  Et  optime,  nam  judicis  interest  litigantium  jura 

et  probationes  in  lncem  dednci,  ut  judicium  veritati  cohaereat.  Porro 
juxta  cit.  glos,  et  doctores  advocatus  potest  salarium  exigere  a 
cliente.  Si  vero  cliens  adeo  paupertate  laborat  ut  impar  sit  sa- 
larii solvendi,  advocatus  gratuitam  operam  praestare  tenetur,  nisi 
forsan  ex  ipsius  tribunalis  sumptibus  stipendium  recipiat  Qua 
in  re  juvat  adnotare  ex  principio  charitatis  Christianae  institutas 
fuisse  pias  congregationes  Advocatorum  et  Procuratorum,  qui  gratis 
miserabilium  personarum  jura  tuentur.  Romae  eminet  pia  Congre- 
gatio a.  s.  Ivone  nuncupata,  cujus*)  Congregationis  Confratres 
pauperum  defensionem  pro  amore  Dei  suscipiunt,  et  ordinarie  zelo 
mirabili  ad  exitum  perducunt,  non  neglecta,  si  fieri  possit,  inter 
contendentes  honesta  transactione. 

18.  Sed  quaeritur:  Poteritne  familiarem  suum  judex  advocatum 
statilfere  in  causa?  Et  huic  interrogationi  affirmativam  praebet 
responsionem  Honorius  III.  in  cit.  c.  1.  h.  t.  intimans  Archiepiscopo 
Salernitano  et  Abbati  s.  Leonardi  in  Apulia,  judicibus  delegatis, 
ut  ultra  in  judicio  procederent,  non  obstante  exceptione  procura- 
toris monasterii  Cavensis  adversarii,  qua  reclamabat  contra  factum 
'Archiepiscopi  judicis,  qui  familiarem  suum  advocatum  dederat  Ab- 
bati et  Monasterio  Fossae  Novae.  Dispositio  hujusmodi  sapientissima 
est;  nam  revera  familiaris  judicis  per  se  non  potest  allegari  tan- 
quam  suspectus.  Officium  enim  advocati  non  est  ut  causam  faciat 
suam,  quemadmodum  de  procuratore  post  litis  contestationem  di- 
cendum est;  sed  eo  dirigitur  officium  advocati  ut  exhibeat  et  de- 
claret rationes  et  argumenta  juris  et  facti,  quse  clienti  suo  favent; 
sed  nec  emolumentuip  nec  damnum  persentit  ab  exitu  judicii. 

19.  VI0.  Quid  vero  si  ab  advocatis  partium  collitigantium  ali- 
quid fuerit  omissum  vel  ex  ignorantia  vel  ex  malitia,  eritne  of- 
ficium judicis  supplere  defectum?  Et  quidem  si  omissa  fuerint  ea 
quse  ad  jus  pertinent,  ex.  gr.  si  fuerit  servatum  silentium  de  ali- 
qua lege  quse  dirimendse  quaestioni  inserviat,  nullum  dubium  est 
judicem  teneri  ad  supplendum  defectum.  Nam  officium  judicis  est, 
verum  et  proprium  jus  facto  applicare.  Quod  si  omissa  fuit  aliqua 
circumstantia  facti,  quse  influere  potest  in  qualitatem  sententise; 
Abbas  in  c.  16.  de  Test.  (II.  20)  quem  Glossa  in  c.  3.  de  postul. 
prcelat.  (I.  5)  et  auctores  communiter  sequuntur,  docet,  judicem 

*)  Cl.  auctor  hujus  libri  praefecturam  ejusdem  Congregationis  quondam 
gessit. 

posse  et  debere  supplere,  si  quid  fuerit  deductum  in  judicium  et 
a partibus  ignoretur,  quia  illud  est  sibi  notum  et  notorium  ut  ju- 
dici. Ergo  si  omissa  fuerit  circumstantia  facti,  cujus  exsistentia 
ab  actis  judicialibus  deprehenditur,  tenetur  judex  ea  uti  in  causae 
decisione;  eam  enim  cognoscit  tanquam  judex,  cujus  officium  est 
investigare  et  expendere  acta  judicialia.  Si  autem  de  circumstan- 
tia facti  agatur  ab  actis  judicii  prorsus  aliena,  judex  non  tenetur 
in  genere  eam  investigare,  et  supplere  defectum  patrocinii.  Ipse 
enim  procedit  juxta  allegata  et  probata  in  actis  proprii  tribunalis. 
Dixi  autem  in  genere;  nam  si  agatur  de  circumstantia  aliqua  no- 
toria; cum  notorium  in  judiciis  non  probetur,  sed  solummodo  alle- 
getur, eo  quia  omnibus  constare  censetur;  hinc  judex  potest,  et 
aliquando  etiam  tenetur,  ea  circumstantia  uti,  licet  a partibus 
omissa  fuerit  arg.  L.  1.  C.  Qui  et  adversus  quos  in  integr.  «Idem 
dicendum,  si  periculum  animae  occurrat,  quemadmodum  non  semel 
in  causis  ecclesiasticis  et  praesertim  in  matrimonialibus  veriflcatur. 
Sic  ex  officio  judex  debet  repellere  excommunicatum  vitandum. 
C.  12.  de  Exception.  (II.  25).  Quod  si  vero  ex  certa,  sed  privata 
scientia  judex  aliquam  circumstantiam  facti  substantialem  cogno- 
scat, subintrat  theoria  superius  proposita  de  conflictu  inter  priva- 
tam et  juridicam  scientiam  judicis.  — Praeterea  judex  supplet  ex 
officio  partium  negligentiam  in  favorem  publicae  utilitatis,  et  in 
specie  quando  agitur  de  bono  ecclesiarum.  Supplere  etiam  potest 
eandem  negligentiam,  excludendo  ex  officio  testes  indignos.  Con- 
sulere enim  debet  honori  publici  judicii. 

Titulus  XXXIII. 

De  Majoritate  et  Obedientia. 

Titulis  de  variis  generibus  Ministrorum  seu  de  variis  gradibus 
Clericorum  merito  subnectitur  titulus  qui  relationem  explicat  inter 
majores  et  minores  ordines  eorundem  Clericorum. 

De  Majoritate. 

1.  Majoritas  exprimit  excellentiam  illam  seu  quamcumque 
prceeminentiam,  quam  unus  habet  prce  alio  cui  supereminet,  ex 
qua  praeeminentia  enascitur  relatio  obedientiae  ex  parte  illius  qui 
minor  est. 

2.  Quaestio  prima  proponitur  de  modis  quibus  majoritas  ac- 
quiritur. Tituli  majoritatis  principales  sunt  duo:  jurisdictionis  et 
ordinis,  quibus  accedunt  alii  secundarii. 

I"'.  omnium  titulus  est  jurisdictionis,  sic  Romanus  Pontifex, 
licet  prae  Episcopis  ordine  non  emineat,  majoritate  jurisdictionis 
omnes  Episcopos  longe  superat.  Sic  Archiepiscopus  major  est 
Episcopo,  Archidiaconus  -major  Archipresbytero,  ,c.  7.  de  Off.  Arcki - 
diae.  (I.  23). 

II.  Titulus  est  ordinis.  Nam  ipsa  idea  ordinis  secumfert  re- 
lationem majoris  ad  minorem,  sc.  hierarchiam.  Hinc  Clericus  in 
majori  ordine  constitutus  praestat  Clerico  in  ordine  qui  priori  est 
minor,  c.  15.  h.  t.  Sic  Episcopus  consecratus  praestat  Episcopo 
nondum  consecrato,  c.  4.  de  Consuet.  (I.  4). 

Quaestio  proponitur:  Quis  praeeminentia  gaudet,  si  majoritas 
ordinis  concurrit  cum  majoritate  jurisdictionis;  ex.  gr.  in  parocho 
qui  ordine  est  presbyter,  cum  Vicario  Generali  qui  fortasse  ordi- 
nem tantum  diaconatus  recepit? 

Profecto  respondendum  est,  Vicarium  Generalem  praestare 
Parocho  respectu  jurisdictionis  quae  constituit  primum  titulum, 
licet  Parocho  semper  sit  superioritas  quaedam  ex  charactere  sa- 
cerdotali 

Si  duae  personae  ecclesiasticae  et  jurisdictione  et  ordine  omnino 
pares  sunt,  alii  tituli  secundarii  praeeminentiam  definiant  oportet, 
qui  reduci  possunt  ad  tres:  dignitatem  ordinantis,  tempus  posses- 
sionis, praecedentiam  adjudicatam. 

III.  titulus  est  excellentia  et  praerogativa  Ordinantis.  Quare 
ordinatuq  a Pontifice  ob  honorem  &edis  Apostolicae  aliis  praestat 
qui  sunt  in  eodem  ordine  constituti  c.  7.  h.  t et  c.  31.  de  Prw- 
bend.  (III.  4)  in  6°.  Adnotandum  vero  est,  aliquem  non  eximi  a 
jurisdictione  proprii  Episcopi  ex  eo  quod  ordinatus  fuerit  a Summo 
Pontifice.  Sola  enim  ordinatio  non  habet  vim  excardinationis. 

IV.  titulus.  Si  neque  dignitas  Ordinantis  diversitatem  con- 
stituit etiam  tempus  ordinationis  aut  immissionis  in  possessionem 
potest  esse  titulus  majoritatis  juxta  illud  principium  ‘Prior  in 
tempore,  potior  in  jure’.  Reg.  54.  jur.  in  6°.  Et  infertur  ex 
c.  1.  h.  t.  Haec  majoritas  seu  praecedentia  est  in  suffragio,  in 
sede,  in  signando  etc.  nec  non  in  optione  praebendae,  ubi  jus  optio- 
nis conceditur.  Haec  vero  majoritas  orta  ex  tempore  intelligenda 
est  ut  verificetur  caeteris  paribus.  Hinc  non  datur  in  diversitate 

ordinis  ant  dignitatis.  Quare  antiquior  Episcopus  non  praecedet 
Arcliiepiscopo. 

V.  titulus.  Quaestiones  praecedentiae,  praecipue  inter  corpora 
moralia  exortae,  singulis  annis  a Ss.  Cc.  Romanis  deciduntur  et  uni 
vel  alteri  personae  majoritas  adjudicatur.  — Interdum  praecedentia 
non  expresse  statuitur,  sed  ex  factis  concluditur,  sic  ex  ordine 
enumerandi  personas  vel  physicas  vel  morales.  Hinc  doctores  ex 
eo  quod  cp.  23.  De  Appell.  (II.  28)  inscribitur  «Patriarchae  Gra- 
densi  et  S.  Vitalis  Presbytero  Cardinali»  arguunt  vi  juris  commu- 
nis Patriarcham  Gradensem  majoritate  gavisum  fuisse  prae  Cardi- 
nalibus ex  ordine  Presbyterali.  Item  doctores  cum  glossa  inferunt 
ex  c.  1.  De  Decimis  (III.  13)  in  6°.  quod  Fratres  Praedicatores 
praeferendi  sint  Fratribus  Minoribus:  inscribitur  enim  caput  istud 
«Fratribus  Praedicatoribus  et  Minoribus;»  cfr.  etiam  c.  un.  De  Ex- 
cessibus Pr celatorum  (V.  6).  Hac  vero  in  re,  quoniam  facile  pos- 
sunt oriri  quaestiones  praecedentiae,  juvat  referre  quae  tradit 
Fagnan.  Com.  in  c.  1.  h.  t.  n.  22.  Cum  orta  esset  quaestio  inter 
Fratres  Dominicanos,  Franciscanos,  Augustinianos  et  Carmelitas, 
qui  omnes  ad  genus  mendicantium  referuntur,  de  praecedentia; 
s.  C.  Cone,  obtentis  informationibus,  agnovit,  in  loco  controversiae 
inolevisse  consuetudinem,  ut  ea  Religio  praecederet,  quae  prius  ha- 
buit monasterium  in  eodem  loco.  Haec  consuetudo  approbata  fuit, 
et  Oregorius  XIII.  jussit  eam  servari.  Immo  ut  normam  genera- 
lem figeret,  edidit  Constit.  die  15.  Julii  1583.  quae  incipit  Exposcit 
in  qua  decrevit  inter  mendicantes  praecedere  illos  debere  in  pro- 
cessionibus qui  sunt  in  quasi-possessione  praecedentiae;  quod  si  de 
hac  non  constet,  illos  praecedere  qui  antiquiores  sunt  in  loco  con- 
troversiae. Non  negamus  vero  potuisse  immutari  rem  ex  privi- 
legio aliquo  posteriori.  Hinc  orta  quaestione,  nisi  de  hoc  pri- 

vilegio constet,  servanda  est  dispositio  citata  Sum.  Pontificis  Ore- 
gorii  XIII. 

Notandum  denique  est  majoritatem  relativam  competere  illi 
personarum  corpori  quod  moraliter  conjungitur  personae  in  majori- 
tate aliqua  constitutae.  Non  autem  competit  nisi  in  quantum 
uniuntur  ejusmodi  personae.  Haec  majoritas  verificatur  in  coetibus 
Canonicorum,  qui  divino  mancipantur  servitio.  Siquidem  in  Dioe- 
cesi plura  esse  possunt  Capitula,  Capitulum  tamen  Ecclesiae  Cathe- 
dralis  caetera  Ecclesiarum  collegialium  Capitula  et  eorum  Praelatos 
praecedit  eo  quod  propius  accedit  Episcopo,  et  ejus  senatum  et 

consilium  constituit.  At  haec  praecedentia  competit  Canonicis  Ca- 
thedralis  Ecclesiae  quando  capitulariter  procedunt  vel  quando  Ca- 
pitulum repraesentant,  secus  vero  si  Canonici  Cathedralis  Ecclesiae 
uti  singuli  agant;  ceu  probant  Pignatdli  tom.  3.  Consuit.  XV11I. 
nn.  7.  et  seqq.  et  Card.  De  Luca:  De  Praeeminent,  disc.  7.  n.  5., 
disc.  21.  n.  6.  et  disc.  22.  n.  9.  Pariter  Capitulum  Ecclesiae  me- 
tropolitanae  praestat  Capitulis  Ecclesiarum  Cathedralium.  Archi- 
cpiscopus  enim  suffraganeis  suis  major  censetur.  Et  Collegium 
Cardinalium,  quod  considerari  potest  tanquam  Capitulum  Romani 
Pontificis,  superat  majoritate  omnia  Capitula. 

3.  Aliquid  tandem  dicendum  remanet  de  majoritate  quam  de- 
clarat Innocentius  III.  in  c.  6.  h.  t.  Hoc  caput  ita  sumatur  ‘Im- 
perium non  prseest  Sacerdotio,  sed  subest,  et  ei  obedire  tenetur’. 
Innocentius  conquestus  fuerat  cum  Imp.  Constantinopolitano  eo 
quod  juxta  pedes  suos  ad  sinistram  sedentem  haberet  Patriarcham. 
Objicienti  vero  Imperatori  verba  s.  Petri  ‘subditi  estote  omni  crea- 
turae propter  Deum,  Principi  tamquam  praecellenti’,  respondit  In- 
nocentius, textum  Petri  sumendum  esse  de  rebus  temporalibus,  non 
vero  de  spiritualibus,  in  quibus  imperant  sacerdotes.  Quoniam 
vero  spiritualia  temporalibus  magis  praestant;  hinc  potestas  eccle- 
siastica dignior  est  laica  potestate.  Quare  etiam  Princeps  parere 
tenetur  in  spiritualibus  auctoritati  Ecclesiae,  cui  subjicitur.  Ex  quo 
capite  infertur  principium,  quod  nempe  potestas  ecclesiastica  ma- 
jori tatem  habeat  prae  laica  potestate.  Ut  haec  majoritas  evitaretur 
non  defuerunt  qui  systema  separationis  omnimodae  invenerunt  inter 
binas  hasce  potestates.  Verum  S.  P.  Leo  XIII.  cum  antea  saepius 
tum  ex  professo  in  sua  Encyclica  « Immortale  Dei,*  d.  1.  Nov.  1885 
hoc  systemate  condemnato  «ordinatam  inter  utramque  potestatem 
colligationem»  claris  verbis  enuntiavit  et  tutatus  est. 

4.  Attamen  una  potestas  non  poterit  alterius  provinciam  in- 
gredi, et  occupare  potestatis  jura.  Utraque  enim  in  ordine  suo 
suprema  potestas  est,  et  ecclesiastica  et  civilis.  Quare  Ecclesia 
renuentibus  Principibus  non  potest  causas  civiles  ad  suum  tribunal 
pertrahere,  nec  leges  ferre  potest  quae  civilis  sint  ordinationis. 

5.  In  quo  ergo  Ecclesia  e6t  major  potestate  civili,  ita  ut  haec 
reverentiam  Ecclesiae  exhibere  teneatur?  In  duobus  praesertim: 
in  fine  et  in  mediis.  1°.  Societatis  civilis  finis  est  bonum  tem- 
porale civium,  Ecclesiae  vero  est  ty)num  aeternum.  Ut  ergo  foedus 
consistat,  ratio  ordinis  servanda  est,  auctoritas  nempe  civilis  te- 

netur  subordinare  finem  sunm  seu  bonum  publicum  bono  seterno 
fidelium.  Videlicet  non  audeat  Princeps  incrementa  et  utilitates 
civium  promovere,  ex  quibus  salus  aeterna  fidelium  detrimentum 
capiat.  2°.  Media  quibus  auctoritas  civilis  utitur  non  possunt  esse 
arbitraria,  sed  conformia  esse  debent  principiis  honestatis  et  justi- 
tiae, idest  veri  bonique.  At  veritas  et  bonitas  etiam  in  concreto 
idest  in  legibus  et  normis  consideratae  constituunt  objectum  magi- 
sterii divini,  quod  Christus  commisit  Ecclesiae,  cum  dixit:  «Docete 
omnes  gentes  . . . docentes  eas  servare  omnia  quaecumque  mandavi 
vobis.»  Quare  cum  Ecclesia  sit  magistra  infallibilis  et  custos  legi- 
tima veritatis  et  bonitatis  in  doctrina  nempe  fidei  et  in  regulis 
morum,  jure  meritoqne  redarguit  leges  injustas  vel  impias,  quae 
ab  auctoritate  civili  emittantur.  Qua  in  re  non  egreditur  limites 
suae  potestatis,  et  Principes  obsequi  tenentur  Ecclesiae  judicio. 
Haec  generice  de  relatione  majoritatis  inter  potestatem  eccle- 
siasticam et  laicam  innuisse  sat  est  Nam  tractatio  hujus  materiae 
ad  Juris  publici  expositores  pertinet.  In  specie  vero  dicendum 
est  Principem  in  spiritualibus  subesse  debere  Episcopo  suo  arg. 
cit  c.  6.  et  expresse  in  c.  4.  h.  t.  Ordinarius  vero  Principis  est 
Episcopus  qui  residet  in  sede  Principis.  Fatendum  vero  est 
Principes  pluribus  exemptionibus  gaudere,  quae  prae  oculis  haberi 
debent. 


De  Obedientia. 

6.  Obedientia  in  titulo  exprimit  quamcumque  reverentiam  quam 
inferior  in  dignitate  digniori  exhibere  tenetur.  Hinc  non  solum 
complectitur  subjectionem  et  susceptionem  mandatorum  legitimi 
superioris,  sed  etiam  quamcumque  observantiam  et  quemcumque 
honorem  qui.  personis  jure  excellentioribus  praestatur.  Quare  alia 
proprie  dicta  obedientia,  alia  est  improprie  dicta.  Quoad  obe- 
dientiam  improprie  dictam,  idest  quoad  debitam  reverentiam  et 
honorem  debitum  dignioribus,  animadvertimus,  eam  praestandam* 
esse  ab  inferioribus  gradu  seu  dignitate  in  casibus,  in  quibus,  uti 
vidimus  supra,  majoritas  pro  aliquibus  personis  verificatur.  Qui 
vero  magis  evolutam  tractationem  de  hac  re  desiderat,  adeat  * In- 
stitutiones Canonica «»  Remigii  Maschat  h.  t.  n.  3.  vel  etiam  Oiraldi: 
Jus.  Pontif.  in  appendicem  ad  h.  t.  idest  sect.  201. 

7.  De  Obedientia  proprie  fljcta  sermo  est  1°.  in  Extrav.  Com. 
h.  t.  cc.  1.,  2.  et  3.  ubi  statuitur,  fideles  omnes  obedire  debere 

Rom.  Pontifici.  Ut  autem  hujus  obedientiae  obligatio  melius  inno- 
tesceret et  observaretur,  usque  ad  saec.  VI.  mos  invaluit,  ut  Epi- 
scopi juramentum  fidelitatis  praestarent.  Deinde  lex  et  forma  sta- 
tuta est  in  c.  4.  de  Jurejurando  (II.  24).  Et  tandem  forma  in- 
variabiliter  definita  est  a Clemente  VIII.  et  refertur  in  Pontificali 
Romano  in  titulo  de  Consecratione  Episcopi.  — 2®.  In  c.  2.  h.  t. 
ubi  agitur  de  Obedientia  quam  fideles  omnes  in  Dioecesi  Episcopo 
exhibere  debent.  Et  quidem,  ut  Clerici  majori  vinculo  subjectionis 
erga  Episcopum  devincirentur,  inductum  est  ut  presbyteri  in  ipsa 
ordinatione  Ordinario  suo  pro  tempore  reverentiam  et  obedientiam 
promitterent.  — 3°.  Suffraganei  et  eorum  subditi  in  casibus  a 
jure  statutis  obedientiam  praestant  Metropolitano  c.  11.  de  Off.Jud. 
Ord.  (I.  31). 

Hanc  obedientiam  etiam  exhibent  Religiosi  propriis  superiori- 
bus Regularibus  c.  10.  h.  t Quae  porro  obedientia  seu  subjectio 
praestanda  est  non  solum  in  foro  interno,  sed  etiam  in  foro  externo. 
Superiores  enim  Regulares  jurisdictione  gaudent  in  suis  religiosis 
familiis. 

8.  Porro  contra  eos  qui  denegant  obedientiam  Episcopi  man- 
datis, infligi  potest  ab  Episcopo  poena  excommunicationis  c.  2.  h.  t. 
Item  contra  Regulares  inobedientes  possunt  Priores  et  Abbates 
sententiam  excommunicationis  pronunciare  c.  10.  h.  t.  In  ntroqne 
vero  casu  requiritur  contumacia,  c.  41.  C.  11.  q.  3. 

9.  Quibus  positis  explicandum  est  c.  12.  h.  t.  quod  de  Obe- 
dientia agit  erga  Abbatissas.  Sciendum  est,  Abbatissas  et  Prior- 
issas  non  habere  veram  et  proprie  dictam  jurisdictionem  ecclesia- 
sticam, quae  nempe  ex  potestate  clavium  derivat,  posse  autem 
habere  directionem  in  monasterio  suo  praecipue  quoad  moniales, 
eisque  vera  praecepta  imponere,  quibus  moniales  parere  in  con- 
scientia tenentur.  Insnper  directionem  habent  quoad  alias  per- 
sonas monasterio  subjectas,  et  immo  quoad  ipsos  Clericos  addictos 
servitio  divino  in  Ecclesia  monasterii.  Ex  qua  directione  Abba- 
tissae possunt  utique  eos  monere  et  corrigere,  nec  non  eosdem  Cle- 
ricos etiam  suspendere  a beneficiis  subtrahendo  fructus  beneficiorum. 
Quare  Abbatissae  et  Priorissae  quandam  speciem  habent  juris- 
dictionis. Quid  vero  si  Abbatissae  vel  Priorissae  jussa  despidantur 
a monialibus  aut  ab  aliis  personis  ant  ab  ipsis  Clericis?  Ipsa  qui- 
dem proprie  dictas  censuras  ferre  non  potest,  ,eo  quod  censuras 
infligendi  facultas  ad  claves  Ecclesiae  pertinet,  quarum  potestas 

aliena  est  a foeminis  c.  10.  de  Poen.  et  Rem.  (V.  38.)  Potest  vero 
Abbatissa  implorare  officiam  superioris  regularis  sui  ordinis,  qui 
per  censuras  ecclesiasticas  coerceat  contumaces  inobedientes.  Verum 
animadvertit  Gonzalez  in  Comm.  ad  idem  c.  12.  n.  8.  Abbatissam 
de  las  Guelgas  de  Burgos  in  Hispania  potuisse  constituere  bene- 
ficiarios et  approbare  confessarios  per  medium  presbyteri  a se  de- 
putati. Sed  quod  magis  est,  Bizzari  in  sua  Collectanea  pag.  322. 
refert  resolutionem  S.  C.  EE.  et  RR  diei  22.  Junii  1708,  et 
19.  Julii  1709.  ex  qua  infertur  aliquando  Abbatissam  monasterii 
s.  Benedicti  Conversani  in  Provincia  Barensi  per  Vicarium  a se 
deputatum  jurisdictionem  exercere  potuisse;  qui  Vicarius  appro- 
babit sacerdotes  ad  Confessiones  recipiendas  nec  non  Clericum  a 
Capitulo  prsesentatum  ad  curam  animarum  exercendam.  Quare 
ex  hisce  deducitur,  Abbatissam  ex  privilegio  apostolico  habere  posse 
jurisdictionem  spiritualem,  quam  tamen  non  per  se  ipsam,  sed  per 
Vicarium  Clericum  exercere  debet  Porro  idem  Card.  Bizzari  in 
eod.  loc.  adnotat,  Abbatissae  Conversani  fuisse  dein  sublatam  anti- 
quam jurisdictionem. 

10.  De  modis  quibus  cessat  majoritas  et  relativa  obedientia. 
1°.  Quisque  videt,  majoritatem  amitti  eo  ipso  quo  quis  privilegium 
aut  dignitatem  amiserit,  sive  ob  spontaneam  renunciationem  acce- 
ptatam a superiore,  sive  ob  privationem  legitime  factam.  Manente 
vero  privilegio  et  dignitate,  qui  obsequium  vel  subjectionem  ex- 
hibere tenetur,  directe  ab  utroque  vel  alterutro  praestando  sese 
eximere  non  potest.  Auctoritatem  enim  vel  dignitatem  conte- 
mneret Potest  vero  indirecte  sese  eximere  ab  obsequio  praestando, 
subtrahendo  nempe  vel  occasionem  vel  materiam  obsequii  aut  sub- 
jectionis, si  id  fieri  jure  possit. 

2°.  Amittitur  majoritas  quoad  aliquam  Ecclesiam  vel  perso- 
nam, si  Ecclesia  vel  persona  constituatur  vel  in  aequali  vel  in 
majori  auctoritate  aut  dignitate.  Exemplum  hujus  principii  tra- 
ditur in  c.  16.  h.  t.  In  eo  enim  traditur  Ecclesiam  vel  ejus  prae- 
positum eximi  ab  auctoritate  Archidiaconi,  cui  subjiciebatur,  eo 
ipso  quod  erecta  fuerit  in  Cathedralem  Ecclesiam. 

11.  3“  Casus  describitur  in  c.  8.  h.  t.  in  quo  species  est  de 
Ecclesiis  insulae  Cypri,  subjectis  ante  schisma  Patriarchatui  Con- 
stantinopolitano,  quae  tempore  schismatis  Bomanae  Sedi  unitae  per- 
manserunt. Restituto  Patriarchatu  ab  Innoc.  IU.  Patriarcha  po- 
stulavit ab  eodem  Innoc.  ut  illico  revocaret  et  subjiceret  illas 

Ecclesias  Patriarchatoi.  Rom.  Pontifex  ait,  se  id  perficere  nolle 
inauditis  partibus;  paratum  vero  se  esse  ad  assentiendnm  Patri- 
archae, quoties  ipse  in  judicio  postularet  restitutionem  Ecclesiarum, 
et  justitia  restitutionem  exigeret.  Ex  qua  responsione  hoc  princi- 
pium deducitur,  amissa  majoritate  per  hseresim,  schisma  vel  aliud 
crimen,  recuperari  non  potest  per  modum  facti,  aut  invocata  auctori- 
tate superioris  inauditis  interesse  habentibus;  sed  recuperari  potest 
intentato  judicio  in  petitorio,  idest  super  bono  jure  restitutionis, 
citatis  partibus.  Verum  in  judicio  hujusmodi  restitutio  per  judicem 
erit  concedenda,  quoties  status  Ecclesiarum  non  fuerit  in  substan- 
tialibus immutatus  sub  respectu  jurisdictionis  et  praeeminenti», 
non  vero  si  haec  verificentur,  ex.  gr.  si  in  novam  provinciam  coa- 
m luerint.  Quod  innuit  Innocentius  cum  dixit  ‘juris  namque  ratio 
postulat,  ut  in  eorum  praejudicium,  quibus  eaedem  Ecclesiae  subjectae 
sunt,  nihil  ordinemus’. 


Titulos  XXXIV. 

De  Treuga  et  Pace. 

1.  Expleto  tractata  de  Praelatis  et  de  judicibus  ecclesiasticis 
B.  Raymundus,  antequam  de  judiciis  in  Libro  n.  loqui  aggrediatur, 
quosdam  titulos  praemittit,  qui  vel  respiciunt  aliquas  'personas  quae 
locum  habent  in  judiciis,  vel  respiciunt  remedia  quibus  litigantium 
pericula  aut  praeveniuntur  aut  mitigantur.  Horum  in  censu  re- 
censendae sunt  treuga  et  pax;  pax  quae  exstinguit  quaestiones, 
treuga  quae  imminuit  effectus  incoeptae  quaestionis  aut  belli  effer- 
vescentis. 

2.  Treuga,  quae  etiam  indnciae  aut  armistitium  dicitur,  est  ‘se- 
curitas et  fides  praestita  rebus  ei  personis  ad  tempus,  quamvis 
discordia  non  sit  penitus  finita’.  Pax  vero  definitur  ‘plena  dis- 
cordiarum exortarum  sedatio’. 

3.  Treuga  alia  est  conventionalis,  alia  canonica,  prout  vel  a 
libera  pactione  spondetur,  vel  statuitur  et  imponitur  ab  ecclesia- 
stica lege.  Prior  nempe  conventionalis  est  juris  gentium,  quem- 
admodum etiam  innuitur  in  c.  9.  D.  1.  Ei  autem  adsistit  etiam 
jus  Ecclesiasticam  si  foerit  juramento  firmata.  Ecclesia  enim  licet 
de  civilibus  quaestionibus  non  jadicet,  tamen  judicare  potest  de 
quaestione  religiosa,  utrum  nempe  aliquis  sit  perjurus  an  non. 
Hinc  cum  rex  Angliae  conquereretur  cum  Innoc.  III.  de  agendi 

Santi,  I.  Decr.  25 

ratione  regis  Gallorum  qui  pacem  jurejurando  firmatam  fregerat,. 
Innocentius  redarguit  regem  Galliarum  sibi  reservans  facultatem 
judicandi  de  peccato,  idest  de  violatione  juramenti.  Ita  in  c.  13. 
de  Judiciis  (II.  1).  Quod  jus  Rom,  Pontificis  praesertim  vigebat 
Media  ^Etate,  cum  Principes  juramentum  emittebant  quo  spondebant 
se  fore  defensores  Ecclesiae  et  cujuscumque  ordinis.  Ecclesia  reci- 
piebat hoc  juramentum,  cujus  erat  interpres  et  custos;  et  simul 
legibus  suis  promovebat  obedientiam  erga  Principes,  qui  suis 
satisfaciebant  obligationibus.  Ecclesia  vero  protegens  treugas 
conventionales  juramento  munitas  mitigabat  ardorem  bellorum 
quae  media  aetate  frequentissima  erant  inter  principes  et  inter 
respublicas. 

4.  Quem  finem  studuit  Ecclesia  praecipue  obtinere  statuens  in 
Cone.  Lateran.  III.  ut  certis  temporibus,  nempe  a feria  IV.  post 
occasum  solis,  usque  ad  feriam  II.  in  ortu  solis,  ab  Adventu  Do- 
mini usque  ad  Octavam  Epiphaniae,  et  a Septuagesima  usque  ad 
Octavam  Paschae  ob  mysticas  significationes  et  ob  sacrum  tempus 
servarentur  induciae  et  arma  silerent,  ita  ut  qui  contra  canonem 
auderent  bella  suscipere,  in  maledictum  Ecclesiae  post  trinam  ad- 
monitionem inciderent  c.  1.  h.  t.  Istae  induciae  appellatae  sunt 
treugee  Domini , et  constitutae  fuerunt  contra  bella  privata  quae 
a legibus  nec  probabantur,  nec  condemnabantur;  non  autem  contra 
bella  justa,  auctoritate  publica  suscepta.  Ita  Oonzodez  ad  c.  1. 
h.  t.  nn.  9.  et  18.  et  alii.  Statuit  insuper  Ecclesia  c.  2.  h.  t.  ut 
tempore  belli  Clerici,  Religiosi,  peregrini,  mercatores,  rustici  ad- 
dicti agriculturae  et  animalia  quoque  servitio  agrorum  occupata 
plena  immunitate  et  securitate  gauderent  Verum  haec  historice 
dicta  sint,  contraria  enim  consuetudine  factum  est  ut  haec  canonica 
dispositio  suo  robore  careret. 

Titulus  XXXV. 

De  Pactis. 

1.  Aliquid  dicendum  de  notione  pactorum  ex  jure  civili  de- 
prompta. Leges  civiles  ex  innumeris  conventionibus,  quae  inter  ho- 
mines perfici  possunt,  quasdam  easque  usitatiores  elegerunt,  quibus 
civilem  obligationem  adnectere  voluere.  Id  autem  non  importat, 
cae teras  conventiones  a jure  civili  fuisse  rejectas,  sed  solummodo 
eis  non  fuisse  concessam  actionem  civilem  ita  ut  regi  deberent  sola 

paciscentium  fide.  Conditores  enim  legum  Romanarum  quaedam 
civium  probitati  relinquere  voluerunt  potius  quam  omnia  vinculis 
et  necessitate  legum  complecti.  Conventiones  quae  obligationem 
civilem -pariunt  appellantur  Contractus,  reliquae  vero  conventiones 
quae  hac  obligatione  destitutae  sunt,  nomen  generis  retinuerunt  et 
pacta  dicta  sunt.  Pactum  ergo  juxta  Ulpianum  L.  1.  §.  2.  ff.  De 
Pactis  est  ‘duorum  plnriumve  in  idem  (seu  in  eandem  rem)  pla- 
citum consensus’. 

2.  Porro  contractus  ideo  civiliter  obligant,  quia  leges  civiles 
in  ipsis  agnoscunt  cansam  obligationis,  quae  vel  est  in  consensu, 
et  contractus  dicuntur  consensuales,  vvel  in  re,  et  reales,  vel  in 
verbis  solemnibus,  et  verborum  obligationes  dicuntur,  vel  in  literis, 
et  literales  appellantur.  Inter  hosce  contractus  nonnulli,  cum  pri- 
mum inducerentur,  proprium  nomen  sortiti  sunt,  alii  vero  minime. 
Quare  alii  dicti  sunt  contractus  nominati,  alii  vero  innominati. 
Nominati  qui  et  nomen  et  causam  habent  obligationis,  innominati 
qui  causam  tantum  habent  Causa  haec  in  contractibus  innomina- 
tis est  datio  vel  factum  a lege  probatum  et  habitum  uti  capax 
producendae  obligationis.  Obligationi  civili  respondet  actio,  idest 
jus  alicui  competens  persequendi  in  judicio,  quod  sibi  debetur.  Ergo 
contractus  actionem  civilem  pariunt  Igitur  Jure  Romano  pacta, 
quae  in  genere  conventionum  permanserunt,  nec  obligationem  civi- 
lem nec  actionem  producebant;  destituebantur  enim  et  nomine  et 
causa  L.  «Juris  gentium»  §.  Sed  cum  nulla  ff.  h.  t.  Verum  pacta 
admissa  sunt  ut  producerent  exceptionem  L.  1.  ff.  h.  t.  Is  ex.  gr. 
qui  per  pactum  convenit  super  aliqua  re,  si  deinde  actionem  in- 
tentet contra  fidem  datam,  potest  exceptione  pacti  repelli.  Immo 
pactis  adjectis  contractibus,  quse  dicta  sunt  non  nuda,  concessa  est 
actio  ipsi  contractui  propria.  Ex.  gr.  si  contractui  emptionis  et 
venditionis  adjiciatur  pactum  de  pretio  solvendo  in  aliqua  desi- 
gnata civitate,  exsecutio  hujus  pacti  peti  potest  a venditore  medi- 
ante actione  empti  venditi.  Insuper  quaedam  pacta  specialia  a lege 
agnita  sunt,  et  legitima  appellata  fuere,  quse  actionem  ex  lege 
illa  approbante  producunt.  Csetera  vero  pacta,  quse  nuda  dicun- 
tur, et  sunt  merse  conventiones,  actionem  ex  legibus  romanis  non 
gignunt. 

3.  Sed  quseritur  utrum  ex  lege  canonica  omnia  pacta  veram 
et  publicam  obligationem  habeant,  ita  ut  detur  actio  ad  coercen- 
dum illum  qui  datam  fidem  violare  nititur.  Et  quidem  c.  3.  h.  t 

judex  studiose  debet  agere  ut  ea  quae  promittuntur,  opere  comple- 
antur. At  clarius  in  c.  1.  h.  t.  dicitur  ut  pacta  custodiantur,  idest 
jus  canonicum  pacta  adprobat  et  vult  ea  servari.  Verba  illa  autem 
c.  1.  h.  t ‘aut  conventus  ecclesiasticam  sentiat  disciplinam’  expri- 
munt, conventionem  quamcumque  etiam  in  foro  externo  Ecclesiae 
juridicum  valorem  obtinere,  et  per  consequens  ex  pacto  coram 
judice  licet  proponere  querelam  et  actionem  ad  adigendam  con- 
trariam partem  ad  fidem  datam  servandam.  Katio  est  quia  jus 
canonicum  potius  quam  formulam,  respicit  rei  veritatem  et  juris 
naturae  exigentiam. 

4.  At  pactum  confundendum  non  est  cum  pollicitatione.  Pa- 
ctum enim  est  conventio  duorum  vel  plurium,  pollicitatio  autem 
est  sponsio  seu  promissio  unius  in  favorem  alterius.  Ex  quo  se- 
quitur 1".  pactum  obligare  utramque  partem  paciscentem,  si  con- 
ventio sit  bilateralis , pollicitationem  vero  obligare  solummodo  pro- 
mittentem; 2°.  pactum  ex  ipso  facto  positi  consensus  obligationem 
gignere,  pollicitationem  vero  non  obligare  ipsum  promittentem, 
nisi  promissio  signo  aliquo  externo  fuerit  ab  alia  parte  ouxeptata. 
Nam  haec  altera  pars  nullum  jus  acquirit  antequam  per  consensus 
sui  manifestationem  ligaverit  promittentem.  Votum  vero  cum  sit 
promissio  de  bono  meliori  et  possibili,  statim  obligat,  quia  praesu- 
mitur a Deo  illico  acceptari. 

5.  Quaeri  potest:  quinam  pacisci  possunt?  Besp.:  Omnes  qui 
satis  intelligunt  valorem  conventionis,  nec  a lege  specialiter  pro- 
hibentur. Prohibentur  vero  pacisci:  Prodigi,  interdicti,  filiifamilias 
de  rebus  paternis,  pupilli  et  minores  absque  consensu  tutoris  vel 
curatoris,  quando  agitur  de  alienatione  bonorum  §.  1.  Inst.  De 
Auctor,  tutor,  et  L.  «Si  Curatorum»  C.  De  in  integr.  restit.;  Cle- 
rici in  genere  circa  alienationem  rerum  ecclesiasticarum,  prout 
melius  declarabitur  in  Lib.  m. 

€.  Quaeritur:  potestne  quis  in  tertios  personae  favorem  pacisci? 
Regula  generalis  negativa  traditur  in  L.  «Stipulatio  ista»  §.  «alteri» 
ff.  de  Verb.  Oblig.  ubi  dicitur  ‘inventae  sunt  stipulationes  vel  obli- 
gationes ad  hoc  ut  unusquisque  acquirat  sibi  quod  sua  intereat’. 
At  exceptio  datur  1°.  Si  paciscens  habeat  a tertia  persona  manda- 
tum, 2°.  si  is  pro  quo  pactum  seu  stipulatio  initur  subjectus  sit 
paciscenti,  ut  est  filius  patri,  3°.  si  agatur  de  re  cujus  interest 
ipsum  paciscentem  ex.  gr.  si  tutor  cedens  contutori  res  pupilli 
pactum  ineat  in  securitatem  earundem  rerum  favore  pupilli. 

7.  Si  quaeratur  quodnam  sit  objectum  pactorum,  responderi 
potest  quamlibet  rem  honestam  et  possibilem.  Possibilem,  nam  ex 
regula  «Nemo»  6.  Juris  in  6°.  «nemo  potest  ad  impossibile  obli- 
gari;» honestam,  nam  obligatio  est  vinculum  juris  et  rationis,  quod 
locum  habere  nequit  ubi  iniquitas  reperitur.  Hinc  quaedam  pacta 
reprobantur:  1°.  Omnia  pacta  simoniaca  vel  periculum  simoniae  in- 
ducentia; sic  expresse,  pactum  pro  re  spirituali  obtinenda,  cc.  ult. 
h.  t.  et  5.  de  Rer.  Permut.  (III.  19),  item  pactum  respiciens  resi- 
gnationem  beneficii  pro  aliquo  temporali  faciendam,  c.  4.  h.  t., 
deinde  pactum  resiliendi  a quaestione  super  beneficii  assecutione 
cum  onere  solvendi  expensas  omnes,  similiter  pactum  Clerici  pro- 
mittentis pensionem  vel  augmentum  pensionis  si  instituatur  in  be- 
neficio, cc.  23.  de  Simonia  (V.  3)  et  6.  h.  t.  2°.  Non  valet  pactum 
de  successione  in  ecclesiasticis  beneficiis  ex  gr.  si  beneficia  conce- 
dantur Clericis  cum  pacto  seu  modo,  ut  post  eorum  obitum  in  be- 
neficio alii  nominatim  succedant  c.  5.  h.  t — 3°.  Reprobantur 
pacta  quae  juri  publico  et  praesertim  Ecclesiarum  praejudicium  in- 
ferunt, ut  ex  cap.  7.  h.  t. 

8.  Occasione  a 2.  h.  t in  6°.  quaestio  a Doctoribus  proponitur: 
utrum  auctoritas  humana  possit  pacta  irritare,  quae  inspecto  jure 
naturali  valida  essent,  et  utrum  haec  irritatio  vires  suas  exserat 
in  solo  foro  externo,  vel  etiam  in  foro  conscientiae.  Procul  dubio 
nemo  negare  potest  supremam  auctoritatem  tum  ecclesiasticam 
tum  civilem  in  propria  respectiva  negotiorum  provincia  quasdam 
conditiones  et  solemnitates  exigere  posse  ut  aliquis  actus  vel  aliqua 
eonventio  legitima  sit,  et  valorem  juridicum  assequatur.  Hinc 
omnis  difficultas  evanescit,  si  quaestio  proposita  ad  solum  forum 
externum  coarctetur.  Quid  vero  de  foro  interno  dicendum?  Pariter 
dubium  nullum  est,  si  sermo  sit  de  legibus  ecclesiasticis  irritan- 
tibus aliquod  pactum.  Scilicet  pactum  hoc  nullam  vim  habet  etiam 
in  foro  interno.  Quia  Ecclesia  in  legibus  suis  totum  hominem  di- 
rigit Si  autem  agatur  de  legibus  civilibus,  haec  a Doctoribus  uti 
tuta  responsio  exhibetur.  Scilicet  si  lex  civilis  ob  bonum  publicum, 

' et  ad  evitanda  gravia  pericula  in  societate  aliquod  pactum  irritat, 
nec  caeteroquin  lex  ipsa  rationi  et  aequitati  evidenter  repugnat, 
aut  peccatum  foveat,  irritatio  protenditur  etiam  ad  forum  inter- 
num. Addimus  vero  saltem  irritationem  hanc  adeo  valere  ut  bonus 
fidelis,  tuta  conscientia  possit  uti  jure  quod  ei  a lege  conceditur. 
Leges  enim  civiles  justae  in  materia  civili,  etiam  quoad  conscien- 

tiam  regulam  legitimam  et  tutam  constituunt.  Jus  Canonicum  hoc 
principium  recognovit.  Nam  in  c.  2.  h.  L in  6°.  quaerebatur  utrum 
filia  teneretur  observare  pactum  factum  patri  dum  nuptui  trade- 
batur, ut,  dote  contenta,  nullum  ad  bona  paterna  regressum  haberet. 
Hoc  pactum,  uti  notat  Pontifex  in  cap.,  reprobatur  a lege  civili 
Romana,  ut  patet  ex  L.  «Pactum»  C.  de  Collationibus.  Jamvero 
Pontifex  quaestioni  respondet,  filiam  teneri  ex  juramento,  si  eidem 
pacto  juramentum  adjectum  fuerit  Ergo  per  se  irritatio  hujus 
pacti,  facta  a lege  civili,  mulierem  eximit  a qualibet  obligatione, 
et  non  obstante  pacto,  ad  bona  paterna  regressum  petere  potest 
Ergo  jus  canonicum  vim  legis  civilis  etiam  quoad  forum  internum 
recognoscit  Quid  vero  dicendum  sit  de  juramento,  ejusque  obser- 
vantia in  casu,  explicabimus  in  Lib.  H.  in  tit.  24.  de  Jurejurando. 

9.  Tandem  occasione  c.  2.  h.  t.  quaeritqr  utrum  pactum  in- 
validum per  consensum  superiorum  validum  Teddatur.  Cit.  Caput 
ita  sumatur  ‘Conventio  invalida  per  consensum  superioris  vali- 
datur’. Quare  in  praesenti  re  habemus  canonicam  regulam.  Hanc 
vero  regulam  ita  explicant  Doctores,  inter  quos  Layman  ad  c.  2. 
h.  t Videlicet  si  invaliditas  procedat  ex  ipso  jure  naturali,  ita 
nempe  ut  pactum  vel  etiam  alius  actus  nullo  modo,  nec  ipso  jure 
naturali  inspecto,  sit  validus,  hac  in  hypothesi  neque  a Supremo 
principe  ip  societate  potest  convalidari.  Confirmari  enim  non  pot- 
est quod  nullo  modo  est  L.  «Duo  sunt  Titii»  ff.  de  testamentar. 
tutela.  Si  autem  pactum  vel  actus  jure  naturali  consistant,  et  non 
valeant  solummodo  vi  legis  positivae  humanae,  princeps  in  societate 
potest  consensu  suo  defectum  auferre,  et  pactum  vel  actum  vali- 
dum reddere.  Hoc  in  sensu  explicandum  est  c.  2.  h.  t.  cui  plene 
concordat  c.  1.  de  transact.  (I.  36). 


Titulus  XXXVI. 

De  Transactionibus. 

1.  Transactio  est  unus  ex  modis  quibus  causa  litigiosa  finitur: 
verum  stricto  et  proprio  sensu  sumpta  ceu  medium  juridicum  pe- 
culiare quaestionum  finiendarum  definitur  in  L.  1.  ff.  h.  t.:  ‘rei 
dubios  et  litis  incertae  nec  finitos,  conventa  et  non  gratuita  decisio'. 
Explicanda.  Transactio  est  decisio  rei  dubios.  Haec  verba  dupli- 
cem vim  habent:  1°.  nempe  posse  transigi  in  re  dubia  nondum  in- 

coepto  judicio;  dum  scilicet  timor  est  actualis  litis  futurae;  2°.  ob- 
jectum transactionis  dubium  aliquod  offerre  debere;  nam  de  re 
certa  transigi  nequit;  et  qui  certo  sciens  rem  aliquam  sibi  non 
spectare  transegit,  super  ea  aliquid  recipiens,  adstringitur  etiam 
in  foro  externo  onere  restitutionis  L.  6.  §.  1.  ff.  de  Condic,  in- 
debiti et  glossa  in  c.  7.  h.  t v.  «dato»  a Doctoribus  recepta.  Quoad 
vero  forum  internum,  restitutionem  faciendam  esse  patet  ex  eo, 
quod,  qui  recepit  aliquid  in  casu,  illud  recepit  et  retinet  absque 
titulo.  — Dicitur  dein  ‘et  litis  incertae  et  non  finitae' ; quia  lite  finita 
per  sententiam  definitivam  judicis,  quae  transiit  in  rem  judicatam, 
transigi  amplius  non  potest.  Excipitur  tamen  casus  quo  timea- 
tur prudenter  concessio  restitutionis  in  integrum.  — Conventa. 
Transactio  enim  ex  partium  conventione  procedit,  et  enumeratur 
inter  contractus  innominatos  bilaterales,  quo  nempe  aliquid  datur 
vel  remittitur,  ut  alia  pars  vicissim  aliquid  det  vel  remittat  ad 
quaestionem  finiendam.  Ex  hac  proprietate  transactionis  descendit: 
non  judicem,  sed  partes  eandem  perficere.  Et  sane  officium  judicis 
est  quaestiones  dirimere  decernendo  cuinam  parti  competat  bonum 
jus,  non  imponere  transactionem  iisdem.  Utique  tribunalia  su- 
prema, prout  in  quaestionibus  quoad  meritum  in  ditione  temporali 
S.  Sedis  erat  tribunal  s.  Rotae,  aliquando  rescribere  possunt  ‘pla- 
cere de  concordia’.  At  id  rarissime  accidit,  et  nonnisi  in  quaestio- 
nibus praesertim  fideicommissariis  quae  implicabantur  magnis  diffi- 
cultatibus et  obscuritatibus.  Quo  insuper  in  casu  nou  initur  una 
transactio,  sed  potius  a judice  ipso  applicatur  canon  ille,  ut  nempe 
cum  causa  neque  probabilis  est  pro  utraque  parte  litigante,  offi- 
cium judicis  sit  dividere  et  adsignare  litigantibus  partem  rei 
divisibilis,  aut  rem  indivisibilem  eisdem  tradere  ut  in  solidum  ea 
fruantur.  — Tandem  ‘non  gratuita  decisio'.  Nam  in  transactione 
aliquid  debet  dari  vel  promitti,  aliquid  retineri;  secus  enim  esset 
cessio,  renunciatio  vel  donatio.  L.  38.  C.  h.  t.  Quae  ita  se  habet 
‘transactio  nullo  dato  vel  retento  seu  promisso,  minime  procedit’. 
Hinc  adagium  forense,  ut  nempe  in  transactionibus  debeat  adesse 
aliquid  hinc  inde  remissum. 

2.  De  divisione  transactionis.  Transactio  alia  est  universalis, 
alia  generalis,  alia  specialis.  Universalis  respicit  omnes  causas 
quae  intentatae  sunt,  vel  prudenter  timetur  ne  intententur,  quamvis 
sint  diversi  generis  idest  non  ejusdem  tituli,  sed  diversi.  Generalis 
seu  minus  universalis  ea  est  quae  complectitur  causas  ejusdem  ge- 

neris  licet  inter  se  distinctas,  ex.  gr.  si  transigatur  in  omnibus 
quaestionibus,  que  quandam  aditam  hereditatem  respiciunt  Spe- 
cialis transactio  locum  habet  cum  controyertitur  de  aliqua  re  deter- 
minata, deque  determinato  titulo  questionis.  — Transactio  vero  si 
ei  adjiciatur  vel  jusjurandum  pel  poena,  dicitur  jurata  vel  poenalis. 
— Transactio  tandem  potest  esse  vel  realis  vel  personalis;  prout 
nempe  pactum  transactionis  concipiatur  in  rem  vel  in  personam 
transigentis.  L.  7.  ff.  de  Pactis.  Porro  transactionis  personalis 
favor  non  egreditur  personam  transigentis;  transactio  vero  realis 
etiam  heredibus  et  successoribus  prodest.  Idem  dicendum  de  onere 
quod  ex  transactione  resultat. 

3.  Quinam  possunt  transigere?  — Cum  gratuita  non  sit  trans- 
actio, sed  alienationem  dicat,  ii  solum  poterunt  transigere  qui  do- 
mini sunt  et  habent  liberam  administrationem  et  dispositionem 
bonorum  suorum.  Hinc  pupilli,  minores,  prodigi  sine  auctoritate 
tutoris  vel  consensu  curatoris  transigere  non  possunt.  Sic  nec  Pre- 
latus  super  bonis  monasterii  sui  potest  transigere  nisi  de  consensu 
Capituli  c.  3.  h.  t.  Nec  administratores  rerum  ecclesiasticarum  et 
beneficiorum  sine  auctoritate  Superioris,  nempe  Episcopi  aut  Archi- 
episcopi  in  Episcopi  defectu  c.  2.  h.  t.  Hec  locum  habebant  jure 
decretalium.  Nam  ex  Const.  Pauli  II.  que  incipit  Ambitiosos,  que- 
que  legitur  in  c.  un.  de  Rebus  Eccles.  non  alienan.  (HI.  4)  inter 
Extrav.  comm.  res  immutata  est.  In  ea  enim  Constit  precipitur, 
alienationes  bonorum  ecclesiasticorum  immobilium  aut  rerum  mo- 
bilium pretiosarum  non  valere  si  fiant  inconsulto  Rom.  Pontifice. 
Ergo  a pari  transactiones  super  eisdem  bonis  non  valent  absque 
Confirmatione  Rom.  Pontificis.  Non  idem  dicendum  de  rebus  mo- 
bilibus non  pretiosis,  aut  de  iis  que  servando  servari  non  possunt. 
Etenim  in  hisce  rebus  transigi  potest  absque  beneplacito  apostolico. 
Iste  namque  res  absque  eodem  beneplacito  alienari  possunt.  Pari- 
ter cum  ex  sensu  Auctorum  et  praxi  recepta  res  immobiles  exigui 
valoris,  non  excedentes  nempe  pretium  40  aut  50  scutat.  roman. 
non  comprehendantur  sub  sanctione  Constit.  < Ambitiosos*  Pauli  II., 
sed  remaneant  sub  dispositione  Canonis  «Terrulas»  53.  C.  12.  q.  2. 
ita  nempe  ut  possint  alienari  auctoritate  Episcopi,  inconsulto  Rom. 
Pont,  hinc  sequitur  fieri  etiam  posse  super  eisdem  rebus  immobi- 
libus exigui  valoris  transactionem  ex  sola  auctoritate  Episcopi. 
Canon,  cit.  qui  est  Cone.  Agathensis  ita  se  habet:  ‘terrulas  aut 
vineolas  exiguas  et  Ecclesie  minus  utiles,  aut  longe  positas  et 

parvas,  Episcopus  sine  consilio  fratrum  (si  necessitas  fuerit)  distra- 
hendi habeat  potestatem.’ 

4.  Si  transactio  celebretur  debitis  solemnitatibus  idest  cum 
auctoritate  superioris,  obligat  ipsam  ecclesiam  et  successores  transi- 
gentis; secus  vero  minime.  At  hoc  non  impedit  quominus  rector 
Beneficii  aut  Ecclesiae  possit  de  juribus  Ecclesiae  transigere  propria 
auctoritate  in  sui  praejudicium.  Transactio  enim  in  casu,  si  fiat 
obligabit  ipsum  transigentem  quoadusque  Ecclesiam  aut  beneficium 
possidebit.  Quod  innuit  Pontifex  in  c.  8.  h.  t.  ubi  adnotat  talem 
transactionem  videri  potius  factam  inter  personas,  qnam  inter  Ec- 
clesias, nec  pacta  inter  alios  acta  aliis  obesse  posse.  Confirmatur 
ex  c.  5.  h.  t. 

B.  Sed  quoniam  de  Superioris  approbatione  loquimur,'  inqui- 
rendum est  quomodo  concilietur  dispositio  capitis  8.  h.  t cum  jure 
illius  temporis  quoad  alienationes  rerum  ecclesiasticarum  et  quoad 
transactiones  super  iisdem.  Caput  8.  auctorem  habet  Alexan- 
drum III.  et  per  consequens  praecedit  dispositionem  Const  Ambi- 
tiosus quae  est  Pauli  II.  Quique  primus  in  alienationibus  bono- 
rum Ecclesiae  beneplacitum  apostolicum  necessarium  esse  decrevit. 
Quomodo  ergo  Alexander  in  c.  8.  potuit  reprobare -transactionem, 
quae  inita  fuit  absque  auctoritate  Rom.  Pontificis,  cum  illis  tempo- 
ribus ad  alienationes  rerum  Ecclesiasticarum  faciendas  haec  sole- 
mnitas  de  jure  nondum  requireretur?  Ipse  vero  Pontifex  in  casu 
agebat  partes  judicis,  qui  ^applicabat  legem  facto  quod  acciderat. 
Difficultas  augetur  ex  c.  2.  in  quo  Alexander  statuit,  transactio- 
nem valere  super  decimis  si  facta  fuerit  cum  assensu  idest  cum 
auctoritate  Episcopi.  Quod  principium  confirmatur  c.  5.  h.  t. 
Quomodo  ergo  Alexander  in  c.  8.  non  requirit  simpliciter  aucto- 
ritatem superioris,  sed  confirmationem  S.  Sedis  ad  valorem  trans- 
actionis? 

6.  Variae  dantur  opiniones.  Dici  forsan  posset  monasterium 
fuisse  exemptum  et  Rom.  Pontifici  immediate  subjectum;  ac  pro- 
inde Roman.  Pontificem  fuisse  Superiorem,  cui  spectabat  jus  con- 
firmandi transactionem  monasterii.  Cui  opinioni  videtur  congruere 
summa  Capitis,  quae  ita  se  habet  ‘transactio  facta  de  rebus  Eccle- 
siae per  Prselatnm  sine  Superioris  consensu  non  obligat  succes- 
sorem’. Verum  non  clare  exprimitur  agi  in  Capite  de  monasterio 
exempto,  et  exemptionem  fuisse  causam  cur  debuisset  a S.  Sede 

approbari  transacto.  Suaree  in  L.  4.  de  Decimis  c.  57.  animad- 
vertit satis  non  fuisse  auctoritatem  Episcopi,  et  requisitam  fuisse 
auctoritatem  Pontificis,  quia  agebatur  de  transactione  cum  laicis. 
At  responsio  haec  excluditur  ab  ipsa  specie  Capitis;  nam  trans- 
actio revera  facta  est  inter  Monachos  et  Sacerdotem  rectorem 
Ecclesiae  s.  M.;  laici  autem  non  erant  nisi  coloni  Monachorum. 
Hinc  transactio  eos  directe  non  respiciebat. 

7.  Quare  potius  tenenda  videtur  alia  sententia.  Sciendum  est 
a praedecessoribus  Alex.  III.  Monachis  Cisterciensibus,  Templariis 
, et  Hospitalaribus  concessum  fuisse  privilegium  non  persolvendi 
decimas  de  propriis  laboribus  aut  de  praediis  excultis  sumptibus 
propriis,  caeteris  vero  Religiosis  concessum  fuisse  privilegium  non 
solvendi  decimas  de  suis  novalibus,  quae  propriis  manibus  vel  sum- 
ptibus excolebant  nec  non  de  nutrimentis  animalium  et  de  fructi- 
bus hortorum  suorum.  Remanebat  vero  obligatio  religiosorum  sol- 
vendi decimas  quoad  alias  res.  Haec  omnia  referuntur  ab  ipso 
Alex.  III.  in  c.  10.  de  Decimis  (III.  30).  Vi  hujus  privilegii  con- 
tendebant Monachi  Cistercienses  Monasterii  majoris,  se  suosque 
colonos  eximi  ab  obligatione  solvendi  decimas  in  locis  subjectis 
Ecclesiae  Parochiali  S.  Mariae.  Contradicente  rectore  hujus  Ecclesiae, 
inita  est  transactio  de  qua  agitur  in  capit,  nostro,  qua  cautum  fuit 
ut  de  duabus  carruatis  terrae  tertia  tantum  pars  decimarum  sol- 
veretur. Quare  transactio  eo  directa  est  ut  fieret  extensio  privi- 
legii monachorum;  idest  per  transactionem  inductum  est,  ut  in  ter- 
ris subjectis  paroeciae,  pro  monachis  »on  solum,  sed  etiam  pro 
eorum  colonis  servaretur  privilegium  exemptionis  ab  onere  sol- 
vendi integras  decimas,  sed  solvi  deberet  solummodo  pars  deci- 
marum. At  privilegium  non  solvendi  decimas  Religiosis  competens 
a solo  Rom.  Pontifice  concessum  fuit  cc.  10.  et  12.  de  Decimis 
(HI.  30)  et  cc.  6.,  15.  et  31.  de  Privil.  (V.  33).  Jamvero  cum 
privilegium  sit  res  odiosa  et  exorbitans  a jure,  pari  gressu  pro- 
cedunt tum  ipsa  concessio  prima  privilegii,  tum  extensio  ejusdem 
ad  casus  non  comprehensos  in  concessione;  idest  etiam  extensio 
privilegii  ut  valeat  roborari  debet  a Rom.  Pontifice.  Cum  ergo 
ageretur  in  casu  nostro  de  extensione  privilegii,  merito  Alexander 
respondit  transactionem  in  casu  non  obligare  Ecclesiam  parochia- 
lem  nisi  probaretur  eam  fuisse  confirmatam  a Rom.  Pontifice. 
Quam  explicationem  insinuat  ipse  Pontifex  in  textu  originali  suae 
Decretalis  scribens  ‘nisi  privilegium  Apostolicae  Sedis  super  hoc 

indoltam  coram  vobis  praefati  monachi  palam  produxerint’.  Ergo 
concludendum  est,  Alexandrum  non  contradixisse  sibi  et  juri  sui 
temporis. 

8.  De  objecto  transactionis,  seu  de  rebus  super  quibus  fieri 
potest,  vel  non,  transactio.  — Ostiensis  in  summa  hujus  tituli  re- 
spondet: Generatim  loquendo  de  omnibus  rebus  dubiis  et  de  litibus 
incertis  possumus  transigere,  exceptis  iis  quae  ex  jure  prohibentur 
c.  ult  Lt  Ex  quo  illico  sequitur,  transactionem  esse  nullam  si 
jnri  naturali  aut  positivo  divino  vulnus  inferat  Pariter  inter  pri- 
vatas personas  transigi  non  potest  in  iis  quae  sunt  publici  juris; 
pacto  enim  privatorum  publico  juri  non  derogatur  c.  12.  de  Foro 
competenti  (II.  2).  Unde  Clericus  per  transactionem  non  potest 
sibi  constituere  judicem  laicum,  quia  privilegium  fori  toti  Collegio 
ecclesiastico  fuit  indultum  eod.  c.  12. 

9.  Ut  melius  determinetur  objectum  transactionis,  varia  quae- 
stionum capita  expendemus.  Et  1°.  occasione  c.  ult.  h.  t quaeri- 
mus: utrum  dari  possit  transactio  super  matrimonio  ? Quaestiones 
quae  matrimonium  attingunt,  possunt  respicere:  1°.  exsistentiam  aut 
nonexsistentiam  vinculi  conjugalis,  vel  2°.  jura  et  officia  quae  vin- 
culum consequuntur,  nempe  individuam  vitae  consuetudinem,  tbo- 
rum  et  cohabitationem,  vel  3°.  secundaria  jura  et  accessoria  matri- 
monii, scilicet  dotem,  patrimonium  commune  etc.,  vel  4°.  tractatus 
praevios  matrimonio  et  sponsalia  inita  ad  praeparandum  matrimo- 
nium.— Quoad  primum  caput  quaestionum  transigi  non  potest;  vel 
enim  exstat  vinculum  ob  matrimonium  valide  contractum,  vel  non 
exstat.  Si  primum,  non  posset  per  transactionem  idest  per  remis- 
sionem juris  alterutrius  conjugis  vinculum  immutari  aut  excludi; 
si  secundum,  non  posset  per  pactum  privatum  reddi  validum  ma- 
trimonium, quod  fuerat  in  celebratione  impedimento  publici  saltem 
juris  invalidum.  Et  hoc  in  sensu  accipi  debet  c.  ult.  h.  t Quod  si  vero 
a partibus  cognoscatur,  nullum  fuisse  matrimonium,  possent  amicabi- 
liter  convenire  de  novo  contractu  conjugali  rite  ineundo,  nisi  obstet  im- 
pedimentum indispensabile.  — Habere  autem  locum  potest  transactio 
circa  alia  tria  capita.  Sic  ex.  gr.  si  contracta  sponsalia  ab  una  parte 
impugnentur,  ab  alia  vero  asserantur,  possunt  partes  transigere,  ut 
vel  roborentur  vel  mutuo  consensu  dissolvantur  c.  1 .de  Reg.  jur. 
(V.  41)  quod  ita  se  habet  ‘omnis  res  per  quascumque  causas 
nascitur,  per  easdem  dissolvitur’.  Quod  de  matrimonii  vinculo  dixi? 
mus  etiam  applicandum  est  religiosae  professioni,  ut  scilicet  trans- 

actio  admitti  nequeat  sive  quae  professionem  nullam  reddat  vali- 
dam, sive  quae  infirmet  eam  quae  valida  est  c.  31.  de  Regul.  et 
transeunt.  (III.  31)  et  sess.  26.  de  Regul.  cc.  16. — 19. 

10.  Quaeritur  2°.  an  liceat  transigere  super  rebus  relictis  in 
testamento?  Ex  L.  6.  fi.  de  Transact.  non  aliter  transigi  potest 
quam  apertis  et  cognitis  tabulis  testamenti.  Quae  inspectio  non 
requiritur  ut  fiat  propriis  oculis,  sed  sufficit  ut  voluntas  testatoris 
a partibus  transigentibus  cognoscatur.  Nam  qui  scit  aliquam  rem, 
in  legibus  eam  inspicere  dicitur;  inspicit  enim  per  intelligentiam 
L.  17.  ff.  de  Legibus.  Ratio  ob  quam  prohibetur  transactio,  tabulis 
non  inspectis,  est,  ne  facile  eludantur  ultimae  monentium  volun- 
tates, et  ne  homines  imbecilliores  fraudibus  et  captionibus  haere- 
dum decipiantur,  ita  ut  modico  statim  recepto,  ingenti  renuncient 
commodo  et  utilitati. 

11.  Rejicitur  etiam  tanquam  nulla  transactio  quae  facta  fuerit 
de  alimentis  in  testamento  vel  in  codicillis  relictis,  nisi  causa  co- 
gnita et  interveniente  jndicis  decreto.  Adest  textus  expressus  L.  8. 
ff.  de  transact.  Valet  vero  transactio  aliter  facta  si  in  evidentem 
utilitatem  alimentarii  vergat  ead.  L.  §.  6.  Pariter  valet  trans- 
actio si  de  praeteritis  alimentis  sermo  sit,  quae  soluta  non  sunt,  et 
causam  quaestioni  praebent  L.  «de  alimentis»  Cod.  h.  t.  Et  ratio 
est  quia  in  hac  hypothesi  cessat  causa  prohibitionis,  quae  est 
periculum  vitae  ex  defectu  alimentorum.  Insuper  absque  judicis 
auctoritate  inita  valet  transactio  de  alimentis  quae  vel  inter  vivos 
concessa  sunt  legitime  vel  quae  sibi  quis  per  contractum  constituit 

12.  Doctores  quaerunt,  utrum  possit  fieri  transactio  circa  cri- 
mina. Non  loquimur  de  effectibus  civilibus,  idest  de  damnis  illatis 
ex  crimine.  Nemo  enim  denegabit,  fieri  de  hisce  posse  transactio- 
nem inter  laedentem  vel  ejus  familiam  et  laesum  vel,  eo  deficiente, 
ejus  familiam.  Haec  enim  quaestio  merito  aequiparatur  reliquis  cau- 
sis civilibus,  in  quibus  transactio  prohibita  non  est  Loquimur  de 
actione  ipsa  criminali,  utrum  nempe  concessum  sit  per  transactio- 
nem aliquid  pretio  aestimabili  concedere  alicui  ut  desistat  ab  accu- 
satione promovenda.  Jus  civile  concedit  id  fieri  posse  cum  agitur 
de  crimine  capitali;  quia  licet  cuique  sanguinem  suum  quoquomodo 
redimere,  non  licere  autem  in  aliis  inferioribus  criminibus,  ne  sci- 
licet facile  impunita  remaneant,  licere  tamen  in  crimine  falsi,  ob 
gravem  infamiam  quae  incurritur,  quae  mortem  civilem  parit.  Con- 
ferri potest  L.  18.  C.  h.  t Canonistse  vero  dissentiunt  Verum 

spernenda  eornm  sententia  non  est,  qui  juri  civili  adhaerent.  Et 
ratio  est  quia  ex  una  parte  dantur  crimina  in  jure  canonico  quae 
maximas  poenas  secumferunt,  ita  ut  brachio  saeculari  debeat  tradi 
reus  puniendus;  et  ex  altera  parte  Ecclesia  mater  benigna  est, 
quaeque  magis  rigida  non  est  potestate  civili,  nec  positive  reproba- 
vit lex  ecclesiastica  dispositionem  juris  Csesarei.  Restrictio  autem 
mihi  facienda  esse  videtur  quoad  materiam  in  qua  urget  fideles 
obligatio  denunciandi  delinquentes:  transactio  enim  secumferret  in- 
fractionem legis  ecclesiasticae. 

13.  De  transactione  in  beneficiis  ecclesiasticis  et  aliis  rebus 
spiritualibus.  — Quaestio  ab  auctoribus  proponitur  utrum  beneficium 
ecclesiasticum  possit  esse  objectum  transactionis.  Responsio  datur 
in  c.  7.  h.  t ubi  reprobatur  transactio  super  re  sacra  si  fiat  in- 
tuitu et  interventu  rei  temporalis;  labe  enim  simoniae  inficitur  haec 
transactio.  Immo  in  genere  reprobatur  transactio  in  beneficiis  vel 
pensionibus  ex  causa  permutationis,  quae  fiat  austoritate  privata 
absque  probatione  superioris.  Ob  periculum  enim  simoniae  trans- 
actiones hujusmodi  prohibentur  c.  5.  de  Rer.  permut.  (UL  19).  Sub 
prohibitione  vero  c.  7.  h.  t non  comprehenditur  transactio,  in  qua 
spirituale  pro  spirituali  conceditur  vel  remittitur.  Ex.  gr.  si  ad 
dirimendas  quaestiones  snper  jure  decimarum  sacramentalium  una 
pars  litigans  reciperet  jus  decimandi  et  simul  alter  litigans  ad- 
snmeret  onus  administrandi  sacramenta;  haec  transactio  prohi- 
bita non  esset:  nam  jus  spirituale  cum  onere  spirituali  concurreret. 
Spiritualia  autem  ad  invicem  possunt  permutari  c.  6.  de  Rer.  per- 
mut.  (III.  19).  Haec  autem  transactio  si  fiat  a privatis  personis 
absque  auctoritate  superioris,  successores  non  ligat.  Nemo  enim 
potest  successoris  in  officio  pejorem  conditionem  reddere.  Ex  prin- 
cipiis vero  expositis  in  titulo  De  Renunciat.  facile  intelligitur  trans- 
actionem fieri  non  posse  supra  titulo  ipso  beneficii  ita  ut  nempe 
qui  beneficium  possidet  proprio  marte  alteri  illud  tribuat.  Quae 
transactio  etiam  amicabiliter  et  gratuito  facta  regularis  et  legi- 
tima non  esset.  Nam  tum  collatio,  tum  renuntiatio  beneficii  eccle- 
siastici fieri  debet  cum  auctoritate  Superioris. 

14.  Fierine  potest  transactio  super  jurisdictione  et  relativa 
subjectione?  Valet  eadem  responsio  ac  in  praecedenti;  ut  nempe 
datum  vel  remissum  pro  jurisdictione  non  sit  temporale;  secus  ob 
maculam  simoni»  nulla  est  transactio,  e.  10.  h.  t.  Quare  exorta 
quaestio  circa  jurisdictionem  ac  relativam  subjectionem  non  potest 


Digitized  by  LjOOQie 


398 


DECRETALIUM  GRKG0H1I  IX.  LIB.  I. 


componi  inter  partes  et  remitti  obligatio  subjectionis  sub  conditione 
et  pacto  ut  persona  vel  locus  eximendus  a jurisdictione  solvat  an- 
nnum  canonem.  At  canon  hic  a jure  prohibitus  non  est  confunden- 
dus cum  censu  qui  solvitur  ab  ecclesiis  in  recognitionem  jurisdic- 
tionis Episcopi  vel  dignitatis  et  primatise  Ecclesiae  matricis,  de  quo 
in  c.  2.  de  Censibus  (III.  39).  Nam  canon  prohibitus  in  c.  10.  h.  t 
tenet  locum  compensationis  seu  cujusdam  pretii  pro  concessa  ex- 
emptione census  de  quo  in  c.  2.  de  Censib.  (III.  39)  nihil  aliud 
est  quam  signum  demonstrativum  subjectionis  vel  matricitatis. 
Hinc  communiter  in  exigua  praestatione  consistit,  ita  nt  appareat 
clare,  non  fieri  compensationem  inter  jus  spirituale  et  rem  pretio 
aestimabilem.  — Quod  de  juribus  spiritualibus,  nempe  de  juris- 
dictione diximus,  applicandum  etiam  est  rebus  illis  seu  juribus 
quae  spiritualibus  adnexa  snnt.  Hinc  ex.  gr.  transactio  in  jure 
patronatus  non  vadet  si  retineatur  vel  remittatur  aliquid  tem- 
porale et  pretio  comparabile  in  relatione  ad  jus  patronatus, 
c.  10.  h.  t. 

15.  De  effectibus  transactionis.  — Omnes  effectus  transactio- 
nis sub  unico  effectu  tanquam  sub  proprio  principio  et  fonte  con- 
tinentur, qui  effectus  est  ut  finis  quaestioni  imponatur  c.  1.  h.  t. 
et  L.  20.  G.,h.  t.  Quare  si  una  ex  partibus  transigentibus  quae- 
stionem sopitam  iterum  excitare  conetur,  etiam  sub  praetextu  novi 
instrumenti  reperti,  repellitur  exceptione  litis  finitae  c.  1.  de  Litis 
contest.  (H.  3)  in  6°.  et  LL.  17.  et  19.  C.  h.  t.  Omnia  enim  pro- 
bationum capita  quae  pro  contendentium  juribus  militabant,  per 
transactionem  censentur  viribus  destitui,  ita  ut  servari  debeat  so- 
lummodo pactorum  seu  transactionis  pagina  c.  1.  h.  t 

16.  At  transactio  poteritne  rescindi?  Porro  rescissio  trans- 
actionis importat,  nt  res  in  pristinum  restituantur,  idest  resti- 
tuantur in  eum  statum  in  qno  erant  ante  transactionem.  Hinc 
reviviscunt  rationes,  jura  et  instrumenta  quae  pro  partibus  transi- 
gentibus militabant  ante  transactionem,  et  per  transactionem 
fuerunt  viribns  exspoliata.  Hisce  positis,  quisque  videt,  posse  1°.  loco 
transactionem  rescindi  et  resolvi  per  mutuam  contrariam  partium 
conventionem  ex  notissima  Reg.  1.  Jur.  (V.  41)  in  decr.  Oreg. 
‘omnis  res  per  qnascumqne  causas  nascitur,  per  easdem  dissolvitur.’ 
2°.  Rescinditur  si  fuerit  dolo  aut  fraude  inita  transactio  LL.  2. 
et  seqq.  de  dolo  malo  Cod.  aut  metu  gravi  extorta  c.  13.  h.  t. 
— 3°.  Rescinditur  si  appareat  fuisse  initam  ex  falsa  causa,,  et 

falsis  documentis  ab  alterutra  parte  bona  fide  propositis  L.  42. 
C.  b.  t.  Res  enim  incidit  in  eum  statum,  a quo  incipere  non 
poterat 

Quid  vero  si  una  pars  non  observet  ea  quae  in  transactione 
spopondit?  Remittitur  arbitrio  alterius  partis  ut,  implorato  judicis 
officio,  urgeat  observantiam  transactionis  vel,  si  velit,  a trans- 
actione resiliat 

17.  Quaestio  non  parvi  momenti  diversaque  cum  opinionum 
varietate  agitatur  ab  auctoribus,  utrum  locus  sit  rescindendae 
transactioni  ob  laesionem  ultra  dimidium?  Non  loquimur  de  per- 
sonis, quae  in  jure  habent  privilegium  seu  remedium  extraordina- 
rium restitutionis  in  integrum,  quae  sunt  pupillus,  minor,  Ecclesia. 
Hisce  enim  personis  conceditur  hujusmodi  remedium  ad  rescinden- 
dam transactionem  ob  laesionem  gravem  L.  1.  C.  si  advers.  transact. 
et  communiter  Doctores  tenent  cum  Gloss.  in  c.  6.  de  Empt.  et 
Vendit,  (m.  17)  v.  «restituerent.»  Pariter  non  loquimur  de 
laesione  inducta  ex  fraude  aut  ex  dolo,  sed  de  transactione  laesiva 
bona  fide  inita.  Uno  verbo  quaerimus : utrum  transactioni  laesiva 
applicari  possit  dispositio  L.  2.  C.  de  rescind.  vendit.  Sciendum 
enim  est  ex  lege  cit.  laesionem  enormem  id  operari  ut  venditor 
laesus  ultra  medietatem,  qui  nempe  nec  recepit  mediam  partem 
justi  pretii  rei  venditae,  possit  cogere  emptorem,  vel  ad  integrum 
pretium  solvendum,  vel  ad  restituendam  rem  venditam,  rescindendo 
venditionis  contractum.  Quaerunt  ergo  DD.,  an  transactio  regi  de- 
beat eodem  jure.  Si  quaestio  esset  definienda  ex  legibus  civilibus, 
forsan  ob  legum  varietatem  suspensa  et  dubia  remaneret;  at  in- 
specta quaestione  juxta  aequitatem  canonicam,  quae  naturalem  aequi- 
tatem sequitur,  solvenda  videtur  cum  Ablate  in  c.  6.  de  Empt.  et 
Vend.  (DI.  17)  nn.  7.  et  8.  et  aliis  in  sensu  affirmativo,  ut  scilicet 
laesus  ultra  dimidium  possit  cogere  laedentem  vel  ad  congruam 
compensationem  laesionis  vel  ad  rescindendam  transactionem.  Agi- 
tur enim  de  contractu  oneroso  et  bilaterali,  in  quo  ferenda  non 
est  laesio  non  solum  enormissima,  scilicet  ultra  binas  tertias  partes 
justi  pretii,  sed  neque  enormis,  ultra  dimidium.  At  in  computa- 
tione laesionis  non  est  considerandum  jus  transigentis  in  se  in- 
spectum, seu  verus  valor  juris  et  pretium  rei  traditae  aut  receptae, 
sed  est  inspiciendus  valor  juris  controversi  prout  erat  in  quaestione 
sub  dubio  et  timore  incerti  exitus  litis.  Haec  computatio  facienda 
est  arbitrio  boni  viri,  omnibus  inspectis  circumstantiis.  At  fatemur 

id  admodum  iu  facto  difficile  esse,  ac  proinde  difficilem  esse  casum 
rescindendae  transactionis  ex  capite  laesionis  enormis.  Ita  Beiffen- 
stuel  h.  t.  n.  59. 


Titulus  XXXVII. 

De  Postulando. 

1.  Postulare  ex  L.  1.  ff.  h.  t.  §.  2.  nihil  aliud  significat  quam 
‘exponere  desiderium  suum  vel  amici  sui  in  jure  apud  eum,  qui 
jurisdictione  prceest,  vel  contradicere  alterius  desiderio'.  Qui  vero 
pro  altero  postulat,  dicitur  advocatus,  seu  causae  patronus.  Differt 
vero  advocatus  a procuratore  1°.  quia  advocatus  regulariter  po- 
stulat pro  praesente,  procurator  vero  pro  absente.  2°.  Procurator 
ex  mandato  partis  post  litis  contestationem  causam  facit  suam  et 
censetur  dominus  ejus,  quia  verum  dominum  causae  repraesentat, 
advocatus  vero  solummodo  argumenta  et  jura  judici  exhibet  in 
tutelam  clientis  sui.  Igitur  in  sensu  tituli  advocatus  ille  est,  qui 
licet  causam  non  faciat  suam,  tamen  in  judicio,  seu  in  loco  ubi 
solet  jus  reddi  coram  judice  suppeditat  et  explicat  rationes  sive 
quoad  principia  et  dispositiones  legum,  sive  quoad  circumstan- 
tias facti. 

2.  Quinam  advocati  munus  suscipere  possunt?  — Quaestio 
hujusmodi  potius  quam  positivam  solutionem  recipiat,  exclusiva 
methodo  tractanda  est,  et  in  aliam  resolvitur  ‘quisnam  excludatur 
ab  hoc  munere  suscipiendo’.  Edictum  enim  Praetoris  explicatum 
a jurisconsultis  in  titulo  Digestorum  De  postulando  prohibitivum 
est.  A lege  civili  porro  excluduntur  praesertim:  1°.  haeretici  non 
tolerati  et  infideles  L.  ult  C.  h.  t 2°.  Infames,  qui  postulare  pro- 
hibentur, nisi  pro  se  aut  conjunctis  personis.  3°.  Minores  annis  17, 
1.  7.  ff.  §.  3.  h.  t.  4°.  Juris  et  literarum  imperiti  Porro  in  mo- 
ribus communiter  introductum  est,  ut  peritia  in  jurisprudentia 
pro  advocatis  resultet  ex  documentis  authenticis  gradus  acauiemi- 
cos  comprobantibus,  et  ex  peculiari  specimine,  quod  persona  desi- 
derans officium  advocati  assumere  subire  debet.  — Ex  sacris  cano- 
nibus excluduntur  excommunicati,  c.  7.  De  Judiciis  (II.  1). 

3.  Quaeritur  an  Clerici  possint  munus  advocati  suscipere.  Di- 
stinguendum est  tribunal  laicum  ab  ecclesiastico.  In  laico  fero 
Clerici  in  majoribus  ordinibus  constituti,  aut  habentes  ecclesia- 

sticum  beneficium,  advocati  munere  fungi  nequeunt  nisi  pro  se,  vel 
pro  ecclesia  propria,  vel  pro  personis  sibi  sanguine,  non  vero  affe- 
ctione, conjunctis,  vel  in  causis  miserabilium  personarum  c.  1.  h.  t. 
Indecorum  enim  videtur  Clericum  hujusmodi  lucri  captandi  gratia 
sese  in  negotiis  saeculi  immiscere  et  coram  judice  laico  defensoris 
personam  gerere.  — Cum  vero  leges  prohibentes  stricte  sint  acci- 
piendae, dicendum  est,  sub  sanctione  cap.  1.  h.  t.  non  comprehendi 
Clericos  minores  qui  beneficio  ecclesiastico  careant.  Quemadmodum 
firmat  Glossa.  Hi  ergo  etiam  coram  judice  laico  possunt  postulare 
in  causis  civilibus,  vel  criminalibus  civiliter  actis.  Verum  clerici 
omnes  sive  majores  sive  minores,  sive  beneficium  ecclesiasticum 
habeant,  sive  non,  vetantur,  in  causa  sanguinis  pro  actore  seu 
accusatore  patrocinium  gerere,  quoties  causa  criminaliter,  idest 
ad  publicam  vindictam  agitur.  Periculum  enim  est,  ne  irregulari- 
tatem contrahant.  Id  vero  contingeret,  si  reus  mulctaretur  poena 
capitis  vel  mutilationis.  Quin,  immo  in  hisce  causis  opportunum 
est,  ut  neque  pro  reo  patrocinium  suscipiant  Clerici.  — Pariter  ex 
sensu  contrario  capitis  sequitur,  in  foro  ecclesiastico  posse  clericos 
omnes,  exceptis  sacerdotibus,  postulare  sive  pro  se  sive  pro  aliis 
sive  Clericis  sive  laicis.  Sacerdotes  excipiuntur  ex  c.  3.  h.  t.  qui 
postulare  solummodo  possunt  pro  se,  pro  ecclesia  propria,  vel  ne- 
cessitate cogente  etiam  pro  conjunctis  aut  miserabilibus  personis. 
Porro  haec  exceptio  Sacerdotum  in  genere  facienda  etiam  quoad 
forum  ecclesiasticum,  intentioni  capitis  innititur.  Nam  in  c.  3.  non 
est  sermo  de  foro  saeculari  quemadmodum  in  c.  1.,  sed  absolute 
interdicitur  sacerdoti  susceptio  muneris  advocatiae  et  patrocinii, 
nisi  in  quibusdam  casibus,  nulla  facta  mentione  fori.  Igitur  munus 
hujusmodi  per  se  sacerdoti  prohibetur  sive  tribunal  sit  laicum  sive 
sit  ecclesiasticum. 

4.  Porro  animadvertimus  cum  Fagnano  Com.  in  c.  1.  h.  t 
nn.  20.  et  21.  in  titulo  sermonem  esse  de  munere  advocati,  quod 
postulando  impletur,  idest  de  munere,  rationes  et  desideria  expo- 
nendi et  tuendi  coram  judice  in  loco  jurisdictionis  et  in  contra- 
dictione partium.  Quare  ex  eo  quod  Clericis  et  praesertim  sacer- 
dotibus interdicatur  officium  postulandi,  non  inde  sequitur  prohi- 
beri etiam  eis  domi  consilium  dare  petentibus  et  scriptas  conficere 
allegationes  quae  inserviant  ad  jura  protuenda  coram  tribunalibus. 
Et  quidem  in  more  positum  jam  est,  ut  etiam  Sacerdotes  in  Ro- 
manis Congregationibus,  quae  totidem  sunt  tribunalia  ecclesiastica, 
Santi,  I.  Decr.  26 

admittantur  ad  causas  per  scriptas  allegationes  defendendas.  Quin 
immo  ceu  adnotat  Benedictus  XIV.:  De  Syn.  Lib.  13.  c.  10. 
Sancta  Sedes  per  literas  in  forma  Brevis  Sacerdotibus  saecularibus 
scientia  juris  peritis  indulget,  ut  in  tribunalibus  etiam  laicis  pos- 
sint advocati  munus  exercere  in  causis  sive  civilibus  sive  crimina- 
libus, dummodo  in  criminalibus  solummodo  defensionem  rei  pera- 
gant; simulque  indulget  ut  proprii  laboris  praemium  possint  exigere. 
Verum  hoc  indultum  sub  ea  conditione  conceditur,  ut  illud  cesset, 
statim  ac  ecclesiasticos  redditus  ad  honestam  sustentationem  ha- 
buerint, vel  beneficium  residentiale  fuerint  assecuti. 

5.  Quamvis  Clerici  aliquando,  uti  vidimus,  possint  advocatiae 
munus  implere,  tamen  numquam  illud  exercere  possunt  pro  extra- 
neis personis  contra  Ecclesiam  in  qua  habent  beneficium.  Quod 
si  fecerint,  tanquam  ingrati  possunt  beneficio  exspoliari  c.  ult.  h.  t. 
Doctores  hanc  dispositionem  extendunt  ad  casum,  in  quo  Clericus 
possideat  distincta  beneficia  in  pluribus  Ecclesiis  et  una  alteri 
quaestionem  excitet.  Excipitur  casus  quo  Clericus  in  una  sit  Prae- 
latus; nam  praelaturae  obligationes  videntur  excusare  Clericum 
agentem  contra  aliam  Ecclesiam,  in  qua  habet  beneficium.  Prae- 
latus enim  est  defensor  natus  jurium  Ecclesiae  suae. 

6.  Quid  vero  dicendum  de  Regularibus?  Regulares  omnes  sus- 
cipere munus  advocati  non  possunt,  nisi  sermo  sit  de  utilitate  mo- 
nasterii, et  nisi  accedat  simul  licentia  proprii  superioris  c.  2.  h.  t. 
in  quo  Pontifex  dispositionem  cc.  20.  et  25.  C.  16.  q.  1.  quae  erat 
de  monachis,  extendit  ad  Canonicos  Regulares.  Ob  paritatem  vero 
rationis  norma  hujusmodi  a Doctoribus  applicatur  reliquis  regu- 
laribus, et  praxis  eidem  normae  constanter  adhaesit  Quod  si 
agatur  de  Fratribus  Minoribus  videntur  ipsi  non  solum  exclusi  ab 
officio  advocati  suscipiendo,  sed  etiam  non  posse  personaliter  ad- 
juvare advocatos,  quando  agitur  de  causis  ex  quibus  commodum 
temporale  ipsis  fratribus  redundare  potest.  Clem.  1.  De  Verb. 
signif.  (V.  11)  §.  «Proinde.»  Nam  viderentur  nimium  animo  suo 
adhaerere  bonis,  quibus  nuncium  dederunt,  quaeque  possidere 
nequeunt. 

7.  De  Officio  Advocati.  — Advocati  officium  duobus  contine- 
tur; idest  advocatus  tenetur:  1°.  animadvertere  et  rite  expendere 
qualitatem  causae  defendendae,  2".  animum  intendere  circa  modum 
defensionis  instituendae.  Quoad  primum  debet  advocatus  cavere  ne 

causas,  quas  injustas  esse  deprehendit,  defendendas  suscipiat,  et 
vel  susceptas  prosequatur.  Sane  advocatus  justitiam  tueri  debet, 
et  non  potest  tuta  conscientia  causam  scienter  ponere  damnorum 
sive  suo  clienti  sive  etiam  adversae  parti.  Unde  Lessius : De  Just. 
et  Jur.  Lib.  2.  c.  31.  dubit.  8.  n.  48.  docet  ‘Quando  (advocatus) 
tuetur  causam,  quam  advertit  esse  iniquam,  tenetur  ad  restitu- 
tionem omnium  damnorum  quae  parti  obveniunt  ratione  illius  pa- 
trocinii, et  expensarum  factarum  et  eorum  omnium  quae  per 
litem  amisit.  Tenetur  etiam  suo  clienti,  si  cum  bona  fide  pro- 
cedentem non  monuit  de  causae  injustitia.  Horum  enim  omnium 
est  causa,  vel  committendo  vel  omittendo  contra  debitum  officii’. 
— Quare  idem  auctor  in  Dubitat,  seq.  n.  52.  docet,  Advocatum 
suscipere  non  posse  patrocinium  causae  quae  saltem  non  sit  pro- 
babilis. 

8.  Quoad  vero  secundum,  idest  quoad  modum  defensionis,  Ad- 
vocatus munus  suum  tenetur  implere  modeste,  vere,  ac  fideliter. 
Modeste , idest  abstinere  debet  ab  injuriis  ac  conviciis  contra  ad- 
versam partem  vel  patronum  ejus.  L.  6.  C.  h.  t.  §.  1.  — 2°.  Vere, 
tenetur  videlicet  sequi  veritatem;  nec  potest  uti  theoriis  et  princi- 
piis quae  falsa  sunt,  et  aequitati  naturali  contraria;  nec  falsis  aut 
ementitis  documentis  defensionem  roborare.  — 3°.  Fideliter  tandem, 
idest  tenetur  rationes  et  argumenta,  quae  clienti  suo  favent,  ex- 
ponere et  declarare  eo  modo  quo  patefiat  et  ostendatur  eorundem 
virtus  probationis.  Ex  hoc  capite  etiam  advocatus  tenetur  silen- 
tium servare  de  secretis  clientis  sui,  nec  ea  potest  parti  adversae 
aut  ejus  patrono  manifestare. 

9.  Jus  advocati  est  ut  operis  sui  et  laboris  conveniens  stipen- 
dium recipiat.  Cavere  autem  debet  ne  suum  nobile  et  honorificum 
officium  immodici  lucri  cupiditate  deturpet.  Quare  in  specie  tria 
advocatis  a legibus  prohibita  sunt  1°.  Pactum  cum  cliente  de  quota 
litis  praestanda  in  casu  victoriae.  L.  53.  ff.  de  Pactis.  — 2°.  Em- 
ptio, venditio  et  alii  contractus  cum  cliente  durante  defensione 
litis.  L.  «Quisquis  vult»  C.  h.  t — 3°.  Redemptio  idest  emptio 
alienarum  litium,  pretio  intercedente.  L.  «Per  diversas.»  C.  Man- 
dati. Porro  haec  principia  Legum  Romanarum  etiam  in  practica 
jurisprudentia  canonica  recepta  sunt.. 

Titulus  XXXVIII. 

De  Procuratoribus. 

1.  Juxta  Ulpianum  in  L.  1.  ff.  h.  t.  '‘Procurator  est  qui  aliena 
negotia  mandato  domini  administrat'.  Procurator  est  lp.  qui  aliena 
negotia  administrat;  nam  nemo  est  procurator  propriorum  nego- 
tiorum. Ex  liac  vero  qualitate  Procurator  distinguitur  ab  Advo- 
cato. Nam,  praescindendo  etiam  ab  eo  quod  Procurator  esse  pot- 
est etiam  ad  negotia  extrajudicialia,  advocatus  non  administrat 
proprie  litem,  seu  non  dirigit  ea  quae  sunt  ordinis  judicialis,  non 
suppeditat  sumptus  litis,  non  facit  litem  suam,  nec  excipit  senten- 
tiam judicis,  quemadmodum  efficit  procurator,  qui  ad  lites  consti- 
tuitur; sed  advocatus  solummodo  suppeditat  argumenta  tum  juris 
tum  facti  in  favorem  clientis  proprii. 

Procurator  2°.  ex  mandato  Domini  procedit.  Procurator  enim 
personam  domini  repraesentat  juxta  fines  commissionis  et  inten- 
tionem expressam  in  mandato.  Adeo  autem  est  necessarium  man- 
datum, ut  acta  judicii  cum  Procuratore  absque  mandato  non  va- 
leant et  exceptio  contra  haec  acta  opponi  possit  etiam  post  latam 
sententiam,  c.  4.  h.  t et  1.  24.  C.  h.  t.  Excipitur  1°.  si  dominus 
tacite  consentiat  in  procuratorem,  2°.  si  Procurator  sit  vinculo 
sanguinis  conjunctus  cum  domino  principali,  et  a fortiori  si  sit  ma- 
ritus in  causa  uxoris.  1.  21.  C.  h.  t.;  — 3°.  si  sit  Canonicus,  negli- 
gente  Episcopo  vel  Praelato  Ecclesiae,  c.  1 .de  Best,  spoliat.  (H.  13) 
et  c.  6.  de  Reb.  Eccl.  non  alien.  (IU.  13).  Ex  necessitate  man- 
dati differt  Procurator  a negotiorum  gestore,  qui  alterius  absentis 
et  inscii  utiliora  negotia  gerit  et  administrat,  ex  praesumpta  so- 
lummodo voluntate  domini.  Differt  a tutore  et  curatore,  qui  de- 
signantur vel  in  testamento  vel  a lege  vel  a judice  pro  pupillo 
vel  minore  vel  prodigo. 

2.  De  variis  Procuratorum  speciebus.  — Procurator  alius  est 
qui  ad  negotia  extrajudicialia  deputatur,  alius  qui  ad  lites.  Sci- 
licet alius  administrat  negotia  extrajudicialia,  alius  pertractat  et. 
curam  habet  de  causis  quae  in  foro  agitantur.  Primus  dicitur  Pro- 
curator extrajudicialis;  vel  etiam  simpliciter  dicitur  procurator  ad 
negotia,  alter  procurator  a4  lites.  Uterque  vel  est  generalis  vel 
est  specialis,  prout  destinatur  ad  universitatem  negotiorum,  aut 
causarum,  vel  ad  unum  tantum  negotium  pertractandum,  vel  ad 

unum  judicium  subeundum  et  prosequendum.  — Procurator  gene- 
ralis aliquando  destinatur  adhibita  formula  ‘ctim  libera ’ idest  cum 
plena  et  libera  facultate  administrandi  et  procedendi,  aliquando 
vero  non,  idest  simpliciter  procurator  designatur  c.  4.  h.  t.  in  6°. 
et  L.  58.  ff.  h.  t.  — Tandem  procurator  aliquando  datur  in  rem 
alienam,  aliquando  in  rem  suam.  In  rem  alienam  quando  pro- 
curator administrat  negotia  aut  sustinet  causas  in  utilitatem  man- 
dantis, in  rem  suam  procurator  est  qui  alienum  negotium  in  pro- 
priam utilitatem  gerit,  quemadmodum  si  creditor  cedat  alicui  jura 
et  actiones  contra  debitores.  Hoc  enim  in  casu  cessionarius  agit 
contra  debitores  nomine  et  ex  mandato  cedentis,  at  commodum 
ipse  cessionarius  percipit  ex  felici  exitu  gestionis  suae  simulque 
periculum  et  praejudicium  patitur.  Porro  procurator  in  rem  suam 
improprie  procurator  dicitur;  nam  verus  procurator  est  ille  qui 
negotium  et  utilitatem  alienam  peragit.  Utique  procurator  judi- 
cialis post  litis  contestationem  facit  litem  suam;  at  id  non  signi- 
ficat procnratorem  persentire  debere  ntilitatem  vel  incommodum 
exitus  judicii;  nam  dominus  est  qui  effectus  litis  persentire  tene- 
tur, cum  procurator  munere  suo  rite  functus  fuerit.  Facit  ergo 
procurator  causam  suam  quia  post  litis  contestationem  ipse  est  cui 
causa  inscribitur,  qui  directe  tractat  cum  judice,  cui  manifestantur 
acta  judicii,  intimatur  decisio  tribunalis. 

3.  Quseritur  1°.  quinam  possunt  constituere  procuratorem.  Qui- 
dam respondent:  qui  domini  sunt  rei  de  qua  agitur,  et  facultatem 
habent  eam  administrandi.  Non  admodum  vero  diversa  responsio 
est,  si  dicatur,  illos  posse  constituere  procuratores  qui  obligari  pos- 
sunt, nec  a lege  vel  canone  prohibentur.  Primum  membrum  ex 
eo  clarum  redditur,  quod  mandans  cogitur  agnoscere  et  admittere 
ea  quse  a procuratore  intra  fines  mandati  geruntur.  A lege  autem 
excluduntur  qui  sunt  sub  alterius  potestate  aut  cura.  Hinc  filii- 
familias  in  bonis  paternis,  vivente  patre,  procuratorem  non  possunt 
constituere,  quamvis  possint  in  bonis  castrensibus  vel  quasi-castren- 
sibus.  Pupillus  sine  auctoritate  tutoris,  minor  sine  consensu  cura- 
toris non  possnnt  designare  procnratorem.  L.  11.  C.  h.  t.  Minor 
vero  qui  curatorem  non  habet,  potest  quidem  ad  negotia  extrajudi- 
cialia  procuratorem  destinare,  non  vero  ad  lites.  Nam  procurator 
hic  est  a magistratu  designandus. 

4.  Jure  canonico  excommunicati  constituere  procuratorem  pro- 
hibentur, cum  partes  actoris  sustinere  tenentur  c.  ult.  h.  t.  Nam 

in  judicio  constituere  procuratorem  non  potest,  qui  juridica  perso- 
nalitate caret,  ut  comparere  possit  coram  judice.  Jamvero  excom- 
municati  non  possunt  esse  actores  in  judicio.  Ergo  etc.  Verum 
quoniam  excommunicati  possunt  tum  in  prima  instantia  sese  tueri, 
partes  rei  sustinentes,  tum  constitui  actores  in  gradu  appellationis 
contra  sententiam,  qua  damnati  sunt,  hinc  possunt  etiam  in  utro- 
que casu  destinare  procuratores  c.  7.  De  Judiciis  (II.  1).  Ita 
Praelati  absque  consensu  Capituli,  si  agatur  de  rebus  arduis  vel 
capitulum  specialiter  respicientibus,  constituere  procuratores  neque- 
unt ex  titulo  De  his  quoe  fiunt  a Praelato  sine  cons.  Capit.  (III.  10.) 

5.  Quid  vero  de  Universitatibus?  Etiam  Universitates  quae- 
cumque possunt  sibi  Procuratorem  constituere  cc.  7.  et  ult.  h.  t. 
Quod  si  in  collegio  unus  vel  plures  sint  excommunicati,  valet  man- 
datum procuratorium  ad  agendum,  dummodo  in  literis  mandati 
non  fuerint  nomina  excommunica  torum  expressa,  et  dummodo  pro- 
curator non  fuerit  praecise  ab  excommunicatis  destinatus  c.  ult  h.  t. 
Ratio  partis  affirmativae  est  quia  destitutis  aliquibus  jure  agendi 
non  censentur  alii  privati  jure  suo  designandi  aliam  personam  quae 
nomine  communitatis  actionem  intentet.  At  nomina  excommuni- 
catorum  exprimi  in  mandato  nequeunt,  ne  mandatum  ipsum  nullum 
et  irritum  reddatur.  Expressis  enim  hisce  nominibus,  mandatum 
quod  consideratur  tanquam  actus  communitatis  vitiaretur  ex  con- 
cursu eorum  qui  jure  mandantium  carent. 

6.  Quaeritur  2°.  qui  possint  destinari  ad  officium  procuratoris. 
Si  sermo  sit  de  procuratore  deputando  ad  negotia,  tradunt  aucto- 
res, nullam  aliam  qualitatem  requiri  ultra  idoneitatem.  Quare  ille 
potest  extrajudicialis  procurator  designari,  qui  habilis  est  et  ido- 
neus ad  negotia  vel  ad  peculiare  negotium  de  quo  agitur  expe- 
diendum. Aetas  vero  determinatur  in  c.  6.  in  fin.  h.  t.  in  6°.  ubi 
dicitur,  licite  deputari  procuratorem  post  ann.  17.  — Si  sermo  sit 
de  procuratore  judiciali,  quoniam  Edictum  de  Procuratoribus  in 
jure  romano  negativum  est,  hinc  illi  dicendi  sunt  idonei,  qui  a jure 
non  excluduntur  ab  hoc  officio  suscipiendo.  Quare  cum  filiusfami- 
lias  non  excludatur  a jure,  immo  includatur  c.  6.  h.  t.  in  6°.  et 
L.  8.  ff.  h.  t.  §.  «Ipse  quoque»,  sequitur  filiumfamilias  constitui 
posse  procuratorem  tam  ad  agendum  quam  ad  defendendum. 
2°.  Laicus  esse  potest  procurator  etiam  in  causis  spiritualibus  c.  1. 
h.  t.  in  6°.  Quod  verificatur  sive  partes  actoris,  sive  partes  rei 
sustinere  debeat.  Nam  procurator  per  se  non  est  nisi  nudus  mi- 

nister,  nec  revera  in  se  suscipit  jus  spirituale,  nec  exercet  ullam 
jurisdictionem.  Ex  sensu  ergo  contrario  non  potest  deputari  laicus 
procurator  in  causis  spiritualibus,  sive  cum  exercere  deberet  actum 
jurisdictionalem,  quia  laicus  est  incapax  jurisdictionis  ecclesiasticae 
c.  2.  De  Judiciis  (II.  1),  sive  cum  directe  et  proxime  influeret 
procuratio  in  concessionem  jurisdictionis  seu  officii  sacri.  Hinc  non 
potest  dari  laicus  procurator  ad  eligendum  praelatum  ecclesiasti- 
cum c.  56.  de  Elect.  (I.  6).  Nam  quamvis  electores  non  conferant 
praelaturam  electo;  tamen  per  electionem  acquiritur  jus  ad  rem 
seu  ad  praelaturam,  et  proinde  laicus  concurreret  ad  jurisdictionem 
conferendam. 

7.  Excluduntur  vero  a procuratoris  officio  jure  civili  praeser- 
tim servi  L.  6.  C.  de  Judiciis.  2°.  Milites  ne  castra  deserant  L.  7. 
C.  h.  t — 3°.  Potentiores,  ne  litem  facientes  suam  aliquo  influxu 
rigori  judiciali  officiant.  Ita  in  tit  C.  Ne  potentiores.  — 4°.  Redem- 
ptores alienarum  causarum;  qui  nempe  causarum  procurationem 
vel  pretio  suscipiunt,  vel  paciscuntur  in  exitum  litis,  idest  ut  sibi 
ex  victoria  quota  seu  certa  pars  tribuatur  L.  1.  C.  h.  t. 

8.  Jure  Canonum  excluduntur  1°.  Excommunicatio  c.  7.  De 
Judic.  (II.  1).  Censetur  enim  non  habere  personam  legalem  sese 
sistendi  coram  judice.  — 2°.  Infames  ex  c.  1.  C.  3.  q.  7.  Procura- 
tor enim  et  postulator  debet  esse  vir  famae  non  suspectae.  — 
3°.  Regulares  absque  licentia  superioris  et  nisi  pro  suo  consorte 
in  eadem  lite  ex  Clem.  3.  h.  t.  Clerici  vero  in  casibus  in  quibus 
prohibentur  suscipere  munus  advocati,  a fortiori  excluduntur  ab 
officio  procuratoris.  — 4°.  Minores  annis  25,  c.  5.  in  fin.  h.  t» 
in  6°. 

9.  De  causis  in  qtdbus  possit  destinari  procurator.  — Si  causa 
non  excipiatur  a jure,  in  ea  admitti  procurator  potest.  Cum  vero 
1°.  causae  omnes  civiles , immo  etiam  spirituales  non  excludantur, 
hinc  admitti  in  ipsis  potest  procurator.  Valet  enim  in  ipsis  prin- 
cipium Reg.  68.  Jur.  (V.  13)  in  6°:  ‘Potest  quis  per  alium,  quod 
potest  facere  per  seipsum.’  2°.  Idem  dicendum  de  criminalibus 
civiliter  actis.  3°.  Si  sermo  sit  de  criminalibus  criminaliter  actis, 
distinguendum  est  juxta  DD.  inter  causas  quae  secumferunt  poe- 
nam capitis  vel  relegationis  vel  aliam  poenam  majorem , et  causas 
quae  poenas  minores  promerentur.  In  causis  secundi  generis  ad- 
mittitur procurator  tam  pro  reo  quam  pro  accusatore.  Non  ad- 
mittitur vero  procurator  pro  reo,  licet  admittatur  pro  accusatore, 

in  causis  primi  generis,  ne  eludatur  judicium.  Cum  enim  sen- 
tentia poenalis  intimetur  procuratori,  reus  absens  potest  per  fugam 
illam  vitare.  Quae  ratio  non  valet  si  agatur  de  poena  exsilii,  aut 
de  pecuniaria,  vel  de  poena  afflictiva  minore  quae  in  pecuniariam 
facile  converti  potest.  Poenae  enim  hujusmodi,  si  reus  nolit  acce- 
dere, saltem  in  aequivalenti  ab  eo  sustinentur  aeque  per  suam  co- 
activam  absentiam  et  contumaciam  a loco  sui  domicilii  Potest 
vero  procurator  adesse  etiam  pro  reo  in  causis  majoribus,  cum 
ipse  in  carceribus  detinetur,  nec  ad  locum  judicii  adduci  facile 
potest. 

10.  De  potestate  procuratoris.  — Potestas  procuratoris  con- 
siderari potest  tum  quoad  personam  quae  illam  exercet,  tum  quoad 
negotium  ad  quod  refertur.  Virtute  potestatis  in  1°.  respectu  con- 
sideratae procurator  ad  negotia  potest  quandocumque  alium  sub- 
stituere c.  1.  §.  «licet»  h.  t.  in  6°.  Excipitur  procurator  ad  contra- 
hendum matrimonium  c.  fin.  h.  t.  in  6°.  Excipiuntur  etiam  negotia 
graviora,  ex  quibus  praejudicium  notabile  domino  principali  con- 
tingere posset;  quia  haec  praesumuntur  commissa  specialiter  pro- 
curatori. Pariter  procurator  ad  Speciale  negotium  in  quo  videatur 
electa  industria  personae,  alium  procuratorem  substituere  nequit 
arg.  c.  12.  de  Off.  Deleg.  (I.  14)  in  6°.  Procurator  insuper  gene- 
ralis non  potest  integram  commissionem  seu  potestatem  ad  uni- 
versitatem negotiorum  demandare  alteri  c.  1.  h.  t.  in  6°.  Procu- 
rator autem  judicialis  post  litis  contestationem,  cum  causam  fe- 
cerit suam,  potest  eam  alteri  committere;  non  potest  vero  ante 
^contestationem  litis,  nisi  hanc  facultatem  «dium  sibi  subrogandi  in 
mandato  acceperit,  vel  nisi  procurator  sit  in  rem  suam.  Virtute 
potestatis  considerat»  in  2°.  respectu  procurator  cum  speciali  man- 
dato deputatus  circa  negotium  extrajudiciale  vel  circa  causam 
tractandam  habet  omnes  facultates  necessarias  et  opportunas  ut 
vice  domini  negotium  impleat  vel  causam  pertractet,  intra  limites 
designatos  in  mandato. 

11.  Quid  vero  dicendum  de  procuratore  cum  generali  man- 
dato? Procurator  hic  potest  omnia  negotia  administrare  illis  ex- 
ceptis, quae  requirunt  speciale  mandatum.  Bequiritur  speciale  man- 
datum praesertim  1°.  ad  contrahendum  matrimonium  c.  ult.  h.  t. 
in  6°.  — 2°.  ad  alienandum,  nisi  agatur  de  fructibus,  aut  de  rebus 
quae  servando  servari  non  possunt  L.  63.  ff.  h.  t.  — 3°.  ad  paci- 
scendum seu  ad  transigendum  L.  60.  ff.  h.  t.  — 4°.  ad  deferendum 

jnramentmn  calumniae  vel  de  veritate  dicenda  aut  decisorium  in 
litem  Clem.  2.  h.  t.  et  c-.  4 h.  t.  in  6°.  §.  «Procurator.»  — 5°.  ad 
compromittendum  in  personam  arbitri  c.  9 .de  Arbitris  (I.  43).  — 
6".  ad  opponendum  crimen  vel  defectum  contra  personam  electi 
vel  provisi  de  beneficio  Clem.  2.  h.  t 

12.  Quid  si  mandatum  datum  sit  cum  clausula  ‘ cum  libera ’ 
vel  ‘‘ut  alter  ego'?  Haec  clausula  idem  significat  ac  plenam  et 
liberam  negotiorum  administrationem.  Procurator  ergo  qui  gene- 
rale mandatum  seu  ad  omnia  negotia  recepit  sub  hac  clausula, 
consideratur  tanquam  dominus  negotiorum.  Hinc  potest  juramen- 
tum deferre,  transigere  et  pacisci  c.  4.  §.  «Procurator»  h.  t.  in  6°. 
potest  exigere  credita,  solvere  debita,  permutare,  innovare  et  alie- 
nare, ex  sensu  LL.  58.  et  59.  ff.  h.  t cum  Glossa.  Excipitur  vero 
semper  contractus  matrimonii  cit.  c.  ult  h.  t.  in  6\  Pariter  exci- 
pitur donatio.  Donatio  enim  consideratur  ceu  rerum  perditio,  quam 
nec  filius  perficere  potest  ‘cui  libera  concessa  sit  peculii  admini- 
stratio’ L.  7.  ff.  de  Donationibus. 

13.  Quid  veroosi  in  mandato  concedatur  potestas  etiam  ea 
peragendi  quae  requirunt  speciale  mandatum?  Haec  clausula  ceu 
nimis  generalis  consideratur,  quare  ea  non  obstante,  ad  evitandos 
abusus  servatur  regula,  quod  in  generali  concessione  non  veniant 
ea  quae  quis  verosimiliter  non  fuisset  in  specie  concessurus.  Quod 
si  vero  praeter  clausulam  illam  generalem  etiam  aliquod  negotium 
fuerit  expressum  quod  requirit  speciale  mandatum,  ex  dispositione 
c.  4.  h.  t.  in  6°.  poterit  utique  procurator  exsequi  alia  quae  sint 
ininora  aut  aequalia,  non  vero  ea  quae  sunt  iqajoris  momenti.  Hinc 
in  Clem.  2.  h.  t.  proposita  specie  de  procuratore,  qui  facultatem 
a mandante  acceperat  jusjurandum  de  calumnia  interponendi,  at- 
que alia  peragendi  quae  requirunt  speciale  mandatum,  respondit 
Pontifex,  hunc  procuratorem  non  posse  nomine  mandantis  opponere 
crimina  in  personam  electi  vel  provisi  de  beneficio.  Censentur 
enim  graviora  negotia  quam  sit  juramentum  calumniae. 

14.  De  Procuratoris  officio.  — Procurator  debet  1°.  mandatum 
suum  praesentare;  nam  mandatum  non  praesumitur.  Quod  si  dubi- 
tetur aliquando  de  exsistentia  vel  de  validitate  mandati  ad  agen- 
dum, tenetur  procurator  cautionem  praebere  de  rato,  idest  dominum 
principalem  ratum  fore  habiturum  quidquid  procurator  acturus 
erit.  L.  39.  ff  h.  t.  §.  «qui  alieno.»  Mandatum  vero  ex  stylo  Curiae 
refert  nomen  constituentis  procuratorem,  et  ipsius  procuratoris  con- 

stituti;  pariter  exprimere  debet  tribunal  apud  quod  procurator 
constituitur,  nec  [non  causam  in  qua  constituitur,  etiam  diem  et 
annum  constitutionis  cum  clausula  ratum  habendi  quidquid  pro- 
curator ejus  nomine  erit  acturus.  — Hum.  officium  procuratoris  est 
tideliter  exsequendi  commissam  potestatem,  nec  excedendi  limites 
mandati.  Hoc  posito  consideremus  tantisper  vim  et  potestatem 
mandati.  Et  1°.  mandatum  ad  agendum  in  una  causa  eo  ipso  non 
tribuit  facultatem  agendi  etiam  in  alia  c.  12.  h.  t — SR  Man- 
datum ad  lites  non  censetur  datum  ad  expedienda  negotia  extra- 
judicialia.  — 3°.  E contra  mandatum  generale  ad  negotia  datum 
censetur  datum  etiam  ad  judicia  pertractanda,  exceptis  tamen  iis 
quae  requirunt  speciale  mandatum  c.  11.  h.  t.  et  c.  5.  h.  t §.  1. 
in  6°.  Ratio  est  quia  nisi  addatur  adjectivum  extrajudiciale,  ver- 
bum negotium  exprimit  quidquid  peragendum  est  etiam  in  judicio 
c.  10.  de  Verb.  Signif.  (V.  40).  — 4°.  Procurator  datus  ad  defen- 
dendum seu  ad  respondendum  in  judicio  non  censetur  datus  ad 
agendum,  qui  vero  datur  ad  agendum,  videtur  datus  et  ad  respon- 
dendum, dummodo  in  mandato  non  adsit  particufta  restrictiva  ex.  gr. 
‘solummodo’  c.  12.  h.  t. 

15.  De  cessatione  officii  Procuratoris.  — Cessat  officium  pro- 
curatoris 1°.  mutuo  consensu  mandantis  et  procuratoris  ipsius. 
Haec  vero  cessatio  officii  si  sermo  sit  de  procuratore  judiciali,  post 
litis  contestationem  fieri  non  debet  in  fraudem  partis  collitigantis, 
cum  initus  sit  quasi-contractus.  Fieret  vero  in  fraudem  hujus,  si 
ex.  gr.  Procurator  cautionem  praestiterit  de  judicato  solvendo,  et 
deinde  ne  ipse  amplius  hac  obligatione  teneretur,  ex  consensu  man- 
dantis relinqueret  officium  litis  gerendae.  — 2°.  Cessat  officium  ex- 
pleto negotio,  ad  quod  procurator  datus  est,  vel  lata  sententia  in 
quaestione  principali  et  interposita  per  procuratorem  appellatione. 
Dicimus  1°.  in  quaestione  principali.  Nam  sententia  in  incidentali 
judicio  integrum  relinquit  officium  procuratoris.  Dicimus  2°.  appel- 
latione interposita.  Nam  procurator  debet  appellationem  inter- 
ponere, ne  sententia  transeat  in  rem  judicatam,  vel  saltem  con- 
gruo tempore  significare  tenetur  domino  principali,  ut  ipse  per  se 
appellet.  Procurator  vero  non  tenetur  invitus  appellationem  pro- 
sequi, seu  causam  agere  in  secunda  sede  judicii  c.  14.  h.  t.  et 
L.  17.  C.  h.  t.  — 3°.  Cessat  officium  morte  procuratoris.  Man- 
datum enim  non  transit  ad  haeredes.  Etenim  mandatum  in  jure 
importat  officium  personale,  cum  in  genere  censeatur  electa  indu- 

stria  personae.  — 4°.  Renuntiatione  ipsius  procuratoris  etiam  in- 
vito domino,  dummodo  tamen  fiat  ex  justa  causa,  et  si  agatur  de 
procuratore  judiciali  post  litem  contestatam  requiritur  etiam  judi- 
cis assensus  L.  13.  ff.  h.  t.  Et  quidem  justa  causa  requiritur;  quis- 
que enim  susceptum  munus  perficere  tenetur  L.  17.  C.  h.  t Causae 
autem  sunt:  a)  capitales  inimicitiae  exortae  inter  dominum  et  pro- 
curatorem; b)  dignitas  quae  procuratori  accesserit;  c)  si  reipublicae 
causa  aut  privata  necessitate  cogente  procurator  diu  abesse  debeat; 
d)  infirmitas  superveniens,  vel  alia  causa  ejusdem  ponderis  L.  8. 
circa  fln.  et  LL.  9.  et  10.  ff.  h.  t.  — 5°.  Cessat  officium  procura- 
toris morte  mandantis  re  adhuc  integra.  Re  enim  non  amplius  in- 
tegra procurator  fecit  suum  negotium.  Porro  res  desinit  esse  in- 
tegra pro  extrajudiciali  procuratore,  cum  ipse  exsecutus  fuerit  ea, 
quae  negotium  commissum  praeparant  Pro  judiciali  vero  procura- 
tore res  amplius  integra  non  censetur  post  litis  contestationem.  Ex- 
cipitur casus  procuratoris  a Praelato  Ecclesiae  vel  rectore  et  pos- 
sessore beneficii  constituti;  hic  enim  procurator  cessat  ab  officio 
mortuo  praelato  vel  rectore  re  etiam  coepta,  seu  non  amplius  in- 
tegra Clem.  ult  h.  t.  Successor  enim  in  Ecclesia  seu  beneficio  non 
repraesentat  praedecessorem,  sed  censetur  esse  nova  persona.  Hinc 
successor  non  tenetur  recognoscere  et  ratum  habere  factum  per- 
sonale praedecessoris,  prout  est  constitutio  procuratoris.  - 6°.  Ces- 
sat hoc  officium  revocatione  mandati.  Haec  revocatio  re  adhuc  in- 
tegra fleri  potest  ex  libera  voluntate  .domini  principalis,  quin  ulla 
adsignetnr  causa.  (Re  autem  non  amplius  integra,  revocari  nequit 
procuratio  absque  rationabili  causa.)  Excipitur  mandatum  ad  ma- 
trimonium contrahendum,  quod  potest  revocari  usque  dum  non 
fuerit  celebratum  matrimonium,  etiam  inscio  procuratore  et  alia 
parte  cum  qua  contrahendum  erat  matrimonium  c.  ult.  h.  t.  in  6°. 
Regula  haec  qnoad  procuratorem  extrajudicialem  fulcitur  L.  8. 
§.  6.  ff.  Mandati  vel  contra,  et  ab  ipsa  suadetur  aequitate,  quae 
non  sinit  aliquem  pati  sine  justa  causa  praejudicium  sive  famae 
sive  bonorum  in  gratiam  arbitrii  alterius.  Res  vero  evidens  est 
prorsus  quoad  procuratorem  judicialem  post  litis  contestationem. 
Quamvis  enim  domino  principali  concessum  sit  ut  cum  suo  procu- 
ratore suae  causae  adsit,  tamen  non  potest  ipse  dominus  procu- 
ratorem post  litem  contestatam  removere  ab  officio  nisi  ex  legitima 
causa  L.  22.  C.  h.  t et  c.  2.  h.  t.  in  6°.  Cujus  causae  legitimita- 
tem  videre  et  decernere  debet  judex  citato  et  audito  ipso  procu- 

ratore.  L.  17.  et  seqq.  ff.  h.  t.  Causae  vero  ad  revocandum  pro- 
curatorem re  non  amplius  integra  sunt  plures:  Inimicitiae  inter 
procuratorem  et  dominum  obortae;  affinitas  vel  amicalis  relatio 
quae  enascatur  inter  procuratorem  et  adversarium  domini;  deside- 
rium haereditatis  ejusdem  adversarii  obtinendae,  vel  aliquod  parti- 
culare factum  quod  suspectum  reddat  procuratorem,  tandem  in- 
firmitas vel  alia  necessitas  aut  infortunium;  quae  omnia,  vel  pror- 
sus impediunt,  vel  saltem  notabiliter  et  cum  detrimento  domini 
nimium  distrahunt  causae  decisionem.  Conferri  possunt  cap.  2.  h.  t. 
in  6°.  et  L.  22.  C.  h.  t. 

16.  Finito  negotio,  conceditur  domino  actio  quae  dicitur  actio 
directa  mandati  contra  procuratorem,  ut  hic  rationes  reddat,  et 
sarciat  damna  quae  sive  ex  dolo  ejus  sive  ex  culpa  etiam  levi 
domino  obvenerunt. 

17.  Conceditur  vero  Procuratori  actio  mandati  contraria  ad- 
versus dominum  ad  repetendas  omnes  expensas  occasione  mandati 
et  bona  fide  factas  c.  7.  h.  t.  Qua  in  re  animadvertimus,  ali- 
quando mandatum  dari  procuratori  pro  negotio  alterius  personae. 
Id  dupliciter  confingere  potest:  1°.  Vel  quis  mandat  procuratori 
ut  tractet  negotium  alterius  perinde  ac  si  esset  proprium  ipsius 
mandantis.  2°.  Vel  quis  mandat  pertractari  negotium  alienum 
ratione  officii  quo  adstringitur  erga  patrimonium  alienum.  In 
1°.  casu  si  vires  patrimonii  alieni  impares  sunt  ad  solvendas  ex- 
pensas, mandans  de  proprio  supplere  tenetur  LL.  2.  et  6.  ff.  Man- 
dati» In  2*.  hypothesi  mandans  de  suo  non  tenetur  ex.  gr.  si 
mandans  uti  tutor,  administrator,  vel  exsecutor  testamentarius 
commiserit  procuratori  aliquod  negotium  in  judicio  vel  extra  tra- 
ctandum, expensas  solvet  non  ultra  vires  patrimonii  pupilli,  haere- 
ditatis etc.  Ratio  est  quia  procurator  debebat  agnoscere  vires 
patrimonii,  et  ceteroquin  sciebat  mandantem  negotium  commisisse 
tutorio,  administratorio  etc.  nomine.  Hinc  sibi  tribuat,  si  nimias 
fecerit  expensas,  quas  recuperare  nequit 

18.  De  rebus  gestis  ab  eo  qui  procuratoris  officium  immerito 
sibi  vindicat.  — Praeter  verum  procuratorem  etiam  falsus  dari 
potest  procurator,  qui  nempe  vel  nullum  mandatum  habuit,  vel 
quod  habuit  revocatione  viribus  destitutum  est.  Porro  revocatio 
mandati  ut  ipsum  mandatum  juridice  destruat,  debet  esse  pro- 
curatori intimata;  secus  enim  ipse  prosequitur  acta  sui  officii,  nullo 
jure  obsistente  cc.  33.  de  Rescrip.  (I.  3),  3.  h.  t.  et  Clem.  un.  de 

Benunc.  (L  4).  Excipi  tamen  debet  mandatam  ad  contrahendam 
matrimonium,  cujus  revocatio  irritat  contractum,  quamvis  ignoretur 
a procuratore  et  ab  alia  parte  contrahente  c.  ult.  h.  t.  in  6°.  Ex- 
cipiunt DD.  etiam  illos  casus  in  quibus  non  sufficit  consensus  prae- 
teritus aut  fictus  seu  legalis,  sed  requiritur  verus  et  perseverans. 
Ex.  gr.  si  ageretur  de  mandato  ad  suscipiendum  infantem  in  ba- 
ptismo, seu  de  contrahenda  cognatione  spirituali.  Porro  revocatio 
mandati  judicialis  non  solum  procuratori,  sed  si  lis  fuerit  contestata, 
intimari  etiam  debet  judici  aut  adversae  parti  collitiganti,  secus 
acta  cum  procuratore  revocato  valent  cc.  4.  et  13.  h.  t.  Idem  vero 
dicendum  est  etiam  de  procuratore  designato  ad  pertractandum 
negotium  peculiare  cum  determinata  persona.  Hoc  enim  in  casu 
dominus  principalis  quemadmodum  huic  personae  notum  fecit  man- 
datum procuratoris  ad  negotium  gerendum,  ita  etiam  intimare  seu 
significare  debet  revocationem  mandati.  Si  omittatur  haec  intima- 
tio, res  gestae  cum  procuratore  valent,  ex.  gr.  solutio  debiti  L.  «Si 
quis  servo»  ff.  de  solutiori. 

19.  Peculiari  mentione  digna  est  dispositio  Clem.  un.  de  Be- 
nunc. (I.  4).  In  hac  constitutione  qnaeritur  utrum  valeat  renun- 
ciatio  beneficii  vel  praelaturae  facta  per  procuratorem  cujus  man- 
datum revocatur,  sed  revocatio  deducta  non  est  ad  notitiam  pro- 
curatoris, vel  Superioris  excipientis  renunciationem;  et  Clemens  V. 
respondet,  valere,  dummodo  ex  malitia  eorundem  aut  etiam  alio- 
rum factum  fuerit,  quominus  saltem  ad  alterutrum  notitia  revo- 
cationis mandati  non  pervenerit.  Ex  quo  capite  hoc  principium 
eruit  Glossa:  in  mandato  nempe  ad  renunciandum  beneficio  paria 
sunt:  notificatio  revocationis;  vel  si  stetit  per  procuratorem  vel 
per  alium,  quominus  revocationis  notitia  ad  eum  vel  ad  superiorem 
veniret;  nec  in  renunciatione  hujusmodi  requiritur  proprie  dicta 
intimatio  revocationis  facta  procuratori,  sed  sufficit  etiam  ut  aliunde 
certior  factus  fuerit  procurator  de  revocatione  ipsa;  ex.  gr.  si 
extraneus  ostendat  procuratori  instrumentum  in  quo  revocatur 
mandatum. 

Hisce  positis  supponamus,  aliquem  vel  nullo  mandato  prorsus 
accepto,  vel  ex  mandato  ob  legitimam  revocationem  viribus  desti- 
tuto aliquid  egisse  procuratoris  nomine.  In  genere  hoc  servatur 
principium  ut  scilicet  acta  per  falsum  procuratorem  non  valeant 
cc.  3.  h.  t.  et  33  de  Rescrip.  (I.  3),  valeant  vero  et  sustinean- 
tur si  ea  rata  habuerit  dominus  principalis,  quae  ratihabitio  ad 

initium  negotii  retrotrahitur  L.  56.  ff.  de  Judiciis.  Quod  si  vero 
dominus  principalis  omiserit  rata  habere  gesta  per  falsum  pro- 
curatorem, exceptione  adversae  partis  eliduntur.  Haec  exceptio 
opponi  potest  sive  ante  sive  post  sententiam  c.  4.  h.  t.  fin.  et 
.L.  24.  C.  h.  t. 


Titulus  XXXIX. 

De  Syndico. 

1.  Syndicus  est  qui  ‘ab  aliqua  universitate  vel  collegio  consti- 
tuitur ad  negotia  pertractanda  et  praesertim  ad  lites  et  causas  in 
judicio  peragendas.  Ex  quo  patet  Syndicum  differre  a procura- 
tore in  eo  solum  quod  procurator  a privatis  constituatur,  syndicus 
vero  ab  universitate  vel  collegio.  Differt  ab  oeconomo  vel  admi- 
nistratore, eo  quod  hic  ad  pecuniam  aliaque  negotia  extrajudicialia 
administranda  destinatur,  syndicus  vero  praesertim  ad  lites  datur. 
Differt  ab  actore;  actor  enim  ad  certam  causam  designatur,  Syn- 
dicus vero  ad  universitatem  causarum.  In  jure  vero  actor  et 
Syndicus  saepe  confunduntur. 

2.  Syndicus  esse  potest  quicumque  a procuratoris  officio  assu- 
mendo non  prohibetur.  Hinc  potest  aliquis  eligi  sive  de  gremio 
universitatis,  sive  extra  gremium;  potest  esse  etiam  laicus  in 
causis  spiritualibus  in  sensu  supra  in  tit.  de  Procurat.  (I.  38)  ex- 
posito. Quod  si  vero  sermo  sit  de  Regularibus,  potest  quidem  uti 
vidimus  in  cit.  tit.  ex  licentia  superioris  vir  religiosus  esse  procu- 
rator ad  unam  vel  aliam  determinatam  causam,  non  potest  vero 
esse  syndicus  neque  sui  monasterii  c.  un.  h.  t.,  ne  litibus  et  occu- 
pationibus forensibus  a spiritualibus  negotiis  distrahantur  religiosi 
homines.  Excipit  vero  Abbas  in  c.  un.  h.  t.  casum  necessitatis, 
cum  nempe  alius  constitui  non  possit,  quo  in  casu  etiam  monachus 
non  prohiberi  dicendus  est  a susceptione  officii  Syndici  arg.  c.  16. 
de  testib.  (II.  20)  et  c.  16.  de  Judic.  (II.  1). 

3.  Cum  vero  Syndicus  ab  universitate  constituatur,  ejus  electio 
est  actus  collegialis;  hinc  omnibus  vocatis  qui  suffragii  jus  habent, 
et  praesentibus  duabus  tertiis  saltem  partibus  eorum,  ille  censeatnr 
electus,  in  quem  convenerit  major  pars  praesentium.  Quae  electio 
regulariter  in  instrumento  authentico  describitur,  additis  subscrip- 
tionibus saltem  officialium  universitatis,  et  sigillo  ejusdem.  At  haec 
omnia  locorum  consuetudo  moderatur. 

4.  Potestas  syndici  aequiparatur  potestati  Procuratoris  gene- 
ralis cum  libera.  Officiam  ejus  est  ut  utilitatem  universitatis  legi- 
timo modo  procuret  Haec  vero  potestas  et  officium  finitur  eisdem 
modis  quibus  finitur  potestas  et  officium  procuratoris.  Cum  vero, 
deficientibus  singillatim  membris,  universitas  perseveret,  non  cen- 
setur cessare  officium  et  potestas  Syndici  deficientibus  illis  qui  eun- 
dem designaverunt. 


Titulus  XL. 

De  iis  qn»  vi  metusqne  causa  fiant. 

1.  Post  personas  quae  judiciis  intersunt,  sequitur  tractatio  de 
iis  quse  praeparant  materiam  secundi  libri,  qui  de  Judiciis  agit. 
Inter  haec  locum  tenent  vis  et  metus,  ex  quibus  multum  pendet 
valor  juridicus  actionis. 

2.  Vis  ex  L.  2.  ff.  quod  metus  causa  communiter  definitur 
‘impetus  majoris  rei,  cui  resisti  non  potest'.  Vis  si  absoluta  sit, 
tollit  prorsus  voluntarium,  ac  proinde  excludit  actum  humanum. 
Cum  is  qui  sub  vi  absoluta  agit,  non  agere  sed  potius  pati  videa- 
tur c.  5.  h.  t.,  hinc  actus  ex  Vi  positi  juridicum  effectum  non  ha- 
bent, nec  ulla  obligatio  exinde  contrahitur.  Quare  qui  coactus 
communicabat'  cum  excommunicato,  non  incurrebat  poenam  excom- 
municationis minoris  cit.  c.  5.  h.  t. 

3.  Helate  vero  ad  eum  qui  vim  passus  est  in  bonis  fortunae 
specialis  est  dispositio  c.  ult.  h.  t.  Hoc  caput  ita  sumatur:  ‘Pro- 
bata violentia  per  testes,  res  amissae  probantur  per  juramentum. 
Et  super  valore  rerum  amissarum  taxatione  judicis  praemissa,  et 
secuto  petentis  juramento,  fit  condemnatio’.  Scilicet  in  capite  sermo 
est  de  quodam  qui  in  rebus  passus  fuerat  violentiam,  et  in  judicio 
probaverat  violentiam  per  testes.  Verum  haec  probatio  res  ipsas 
ablatas  non  amplectebatur.  Judex  ergo  detulit  ei  juramentum 
super  numerum  et  qualitatem  rerum  ablatarum^  deinde  pro  con- 
ditione et  qualitate  personarum  ac  rerum  ipsarum  aestimationem 
taxavit  et  valorem  earundem  rerum,  ac  delato  juramento  violen- 
tiam passo  super  justitia  factae  taxationis,  tulit  sententiam  contra 
eum  qui  violentiam  intulerat,  eundem  condemnans  juxta  taxatam 
aestimationem  juramento  partis  laesae  confirmatam.  Oregorius  IX. 
ratam  habuit  hanc  sententiam.  Ex  quo  capite  hoc  inferri  potest 
principium.  In  casu  rerum  ablatarum  per  violentiam  si  per  legi- 

timam  probationem  constiterit  de  illata  violentia,  ad  probandum 
quae  et  quales  fuerint  res  ablatae,  in  defectu  probationum,  sufficit 
juramentum  illius  qui  passus  est  vim,  aestimatio  autem  seu  valor 
rerum  ipsarum  taxatur  prudenti  arbitrio  judicis,  et  si  taxatio  haec 
confirmetur  per  juramentum  a parte  quae  vim  passa  est,  altera 
pars  condemnatur  ad  damna  reficienda  juxta  taxationem  hujusmodi. 
Haec  satis  de  vi. 

4.  De  Metu.  — Metus  ex  L.  1.  ff.  de  eo  quod  metus  causa  etc. 
definiri  solet  ‘ instantis  periculi  vel  futuri  causa  mentis  trepidatio'. 
Ex  qua  definitione  consequitur,  actus  elicitos  sub  influxu  metus 
procedere  a voluntate  quamvis  trepidante.  Scilicet  quamvis  agens 
secluso  metu,  noluisset  actum  ponere  quem  ponit,  tamen  revera 
vult  id  quod  agit.  Metus  enim  absolute  non  tollit  judicium  mentis. 
Hinc  patet  rationabilitas  communis  principii.  Nempe  ea  quae  sub 
metu  aguntur,  sunt  voluntaria  simpliciter,  licet  involuntaria  dicenda 
sint  secundum  quid. 

6.  Divisiones  metus.  — Metus  1°.  alius  dicitur  ab  intrinseco. 
alius  ab  extrinseco  procedere.  Primus  locum  habet  cum  quis  timet 
ob  causam  necessariam  independenter  ab  alieno  arbitrio  ex.  gr.  ob 
periculum  naufragii,  ob  periculum  inferni,  vel  alterius  rei  hujus 
generis.  Ab  extrinseco  autem  est  metus,  qui  a causa  libera,  sci- 
licet ab  homine,  incutitur.  — Hic  vero  2°.  incutitur  vel  directe  ad 
extorquendum  aliquem  actum,  vel  simpliciter , qui  dicitur  etiam  in- 
directe incussus.  — Uterque  hic  metus,  sed  praecipue  metus  directe 
incussus  3°.  alius  ex  justa  causa  et  legitime  incutitur,  et  dicitur 
juste  incussus,  ex.  gr.  metus  quem  judex  incutit  per  comminatio- 
nem pcenarum;  alius  ex  injusta  causa  aut  illegitime,  et  dicitur  in- 
juste incussus.  — Tandem  4#.  alius  levis,  alius  gravis  dicitur,  et 
5°.  rursus  alius  gravis  absolute,  alius  solummodo  relative.  Primi  et 
secundi  generis  elementa  sunt  damnum  per  se  inspectum  et  perii 
culum  damnum  subeundi  pariter  per  se  inspectum;  tertii  generis 
idest  metus  relativi  elementum  etiam  est  respectus  ad  personam 
cui  metus  incutitur,  quae  ob  specialem  indolem  vel  conditionem  prae 
aliis  vividiorem  experitur  gravitatem  damni  et  periculi.  Hinc 
metus  gravis  ille  dicitur  qui  cadit  in  constantem  virum  qui  pro- 
prie tunc  concipitur  a viro  forti  et  prudenti,  cum  damnum  est 
grave,  idest  magni  momenti,  ex.  gr.  mors,  mutilatio,  vincula,  gra- 
vis jactura  bonorum  et  famae  si  de  honorato  homine  sermo  sit,  etc., 
et  cum  periculum  prudenter  et  moraliter  urgere  dignoscitur.  Si 

alterutrum  desit,  metus  non  amplius  dici  potest  absolute  gravis. 
Metus  vero  relative  gravis  determinatur  in  particulari,  cognito  in- 
dole et  agendi  ratione  illius  qui  metum  patitur  et  illius  etiam  qui 
metum  incutit. 

6.  De  valere  juridico  actuum  sub  influxu  metus  positorum. 
Plura  damus  criteria. 

I““.  Criterium:  Actus  positi  sub  metu  intrinseco  etiam  gravi 
valent,  et  obligationem  sive  moralem  sive  legalem  et  canonicam 
pariunt;  nec  rescissioni  subjiciuntur  c.  17.  De  Begular.  (III.  31). 
Hinc  votum  ex  metu  naufragii  aut  mortis  imminentis  elicitum,  ser- 
vandum est.  Porro  validitas  actus  eruitur  ex  eo  quod  voluntarium 
perseverat  sub  metu,  et  per  consequens  etiam  sub  influxu  metus 
actus  naturaliter  valet  et  capax  est  inducendi  obligationem.  Irre- 
scindibiles  vero  sunt  actus  hujusmodi,  tum  quia  per  metum  nulla 
injuria  personae  irrogatur,  tum  quia  nullo  jure  rescissio  actuum 
istorum  conceditur. 

11““.  Criterium.  Actus  editi  sub  metu  levi  sive  directe  sive 
indirecte  incusso,  sive  justo  sive  injusto  valent,  nec  rescissioni  sub- 
duntur. — Facile  enim  contemni  potest  metus  levis.  Ad  rem  facit 
c.  6.  h.  t.  quo  in  capite  Canonici  insularum  obligantur  ad  obser- 
vandam regulam  cisterciensem,  ad  cujus  observantiam  se  obstrin- 
xisse asserebant  ex  metu,  qui  vero  metus  levis  fuerat  et  facile 
superandus. 

HI““.  Criterium.  Actus  emissi  sub  metu  gravi  extrinseco  in- 
juste incusso,  et  directe  ad  extorquendum  actum  in  genere  sunt 
jure  validi,  sed  rescindibiles  ad  partis  laesae  querelam;  quidam 
vero  actus  sunt  ipso  jure  nulli.  — In  genere  actus  sub  metu 
gravi  etc.  sunt  validi;  nam  et  naturaliter  subsistunt  per  volun- 
tatis determinationem,  quae  a metu  non  tollitur,  et  ministerio 
legis  non  irritantur  cc.  2.  et  5.  h.  t.  Possunt  vero  rescindi  ad 
partis  laesae  querelam  ob  injuriam  quam  ipsa  subiit.  Quae  injuria 
cum  locum  non  habeat  ullo  modo  in  metu  juste  incusso,  nec  saltem 
relate  ad  actum  qui  emittitur  in  casu  metus  non  directe  incussi 
ad  extorquendum  actum,  hinc  validi  sunt  nec  rescindibiles  actus 
eliciti  sub  metu,  qui  vel  juste  sit  incussus,  vel  non  incussus  ad 
extorquendum  actum. 

7.  Diximus,  in  genere  actus  sub  metu  gravi  injuste  et  ad  ex- 
torquendum actum  incusso  esse  validos,  at  rescindibiles.  Nam 
quidam  actus  vel  contractus  sub  tali  metu  positi  sttnt  ipso  jure 

nulli.  In  istis  actibus  jus  voluit  plenissimam  libertatem.  Hinc 
metus  gravis  injustus  et  directe  incussus  ad  extorquendum  con- 
sensum, ex  intentione  juris  inducere  dicendus  est  defectum  in  ipsa 
substantia  actus.  Quare  actus  sub  influxu  hujus  metus  positus, 
ceu  deficiens  in  substantialibus,  nullus  est  ipso  jure.  Prae  primis 
inter  istos  actus  ipso  jure  nullos  recensetur  contractus  matrimo- 
nialis, qui  omni  libertate  gaudere  debet,  ob  effectus  funestos,  qui 
ex  matrimoniis  coactis  sequuntur.  Porro  non  desunt  Theologi  qui 
cum  S.  Thoma  in  4 dist.  29.  q.  1.  n.  5.  docent  nullitatem  matri- 
monii in  hypothesi  metus  gravis  etc.  ab  ipso  jure  naturali  proce- 
dere. Certum  tamen  est,  hanc  nullitatem  agnosci  ab  ecclesiastico 
jure,  prout  evincitur  ex  cc.  14.,  16.  et  28.  de  Sponsal.  et  Matrim. 
(IV.  1).  Aa  eadem  dispositio  etiam  ad  sponsalia  extendenda  sit, 
vel  non,  controvertitur.  Verior  autem  sententia  est  negativa,  quia 
Canones  solummodo  de  Matrimonio  loquuntur.  2°.  Professio  reli- 
giosa emissa  sub  metu  gravi  etc.  nulla  est  ipso  jure  c.  1.  h.  t. 
Cui  consentit  sanctio  Cone.  Tridentini  in  sess.  25.  de  Ref.  Reg. 
cc.  16.  et  seqq.  ad  19.  Hanc  dispositionem  juris  arg.  c.  1.  h.  t. 
et  c.  10.  C.  15.  q.  1.  extendunt  ad  quodeumque  votum  in  alia  ma- 
teria. Nam,  ut  ait  dt.  Can.  10.,  voluntarium  sibi  militem  eligit 
Christus.  — 3*  species  excepta  est  promissio  tradendi,  vel  ipsa 
traditio  rerum  ecclesiasticarum  sub  metu  etc.  quae  non  tenet  ipso 
jure  immo  licet  promissio  vel  de  tradendis  vel  de  non  repetendis 
iisdem  rebus  ecclesiasticis  fuerit  juramento  firmata,  tamen  hoc  in 
casu  nec  ipsum  juramentum  ullam  vim  habet  c.  1.  C.  16.  q.  6. 
et  c.  2.  de  Jurejur.  (H.  24).  — 4°.  Absolutio  a censura  et  revo- 
catio sententiae  qua  inflicta  fuit,  si  metu  extorqueantur,  nullius 
sunt  roboris  ipso  jure  c.  un.  h.  t.  in  6°.  Hisce  casibus  jure  cano- 
nico statutis  solent  auctores  adjungere  quosdam  ex  jure  civili  de- 
promptos. Qui  praecipui  sunt  1°.  Auctoritas  tutoris  per  metum 
extorta  L.  1.  ff.  §.  ult.  de  Auctor,  tutor.  2°.  Contractus  dotis  pro- 
missae vel  solutae  ex  metu  gravi  etc.  initus  L.  «si  mulier»  ff.  h.  t. 
3°.  Jurisdictio  per  metum  gravem  obtenta  L.  2.  ff.  De  Judiciis. 
Pariter  4°.  idem  dicendum  de  sententia  judicis  sub  metu  gravi  etc. 
c.  89.  C.  11.  q.  3.  — 5°.  Testamentum.  Ita  Abbas  in  c.  2.  h.  t 
n.  16.  et  probatur  arg.  L.  «Qui  testamento»  20.  §.  ult.  ff.  de  Test. 

8.  Quaeritur:  Quid  dicendum  est,  si  actibus  sub  metu  positis 
accedat  juramentum  ? Respondeo:  In  jure  civili  praevaluit  prin- 
cipium, fraudem  nempe  vel  dolum  nemini  patrocinari  debere,  ac 

proinde  jusjurandum  extortum  ex  metu  nullo  modo  valere,  idest 
nullam  adjungere  •firmitatem  actibus,  quos  reprobat  jus.  Si  quae- 
stionem  in  sensu  canonum  inspiciamus,  habemus  lom.  principium 
expressum  in  c.  28.  de  Jurejur.  (II.  24)  ut  scilicet  juramentum 
servandum  sit  quoties  non  redundet  in  prcejudicium  tertii,  nec  sa- 
lutis cetemoe;  idest  quoties  ejus  observantia  non  includat  peccatum. 
Ex  hoc  principio  videtur  sequi  conclusio,  ut  nempe  actus  sub  metu 
positus  licet  juridico  valore  careat,  valeat  tamen  si  fuerit  jura- 
mento firmatus,  dummodo  ex  valore  actus  praejudicium  tertii  non 
sequatur,  nec  seqnatur  damnum  salutis  aeternae.  At  etiam  aliud 
2’“.  principium  obtinet,  juramentum  scilicet  considerari  tanquam 
accessorium,  quod  sequitur  naturam  actus  cui  accedit.  Ex  quo 
principio  contraria  priori  descendit  consecutio,  nullius  scilicet  esse 
valoris  juramentum  actibus  accedens  ex  metu  gravi  emissis,  quos 
lex  ipsa  reprobat  Ut  haec  duo  componantur,  distinguendum  est 
inter  actus  nullos  ipso  jure,  et  actus  qui  de  jure  valent,  sed  re- 
scinduntur judicis  ministerio.  Profecto  si  contractus  vel  actus  cui 
accedit  juramentum  sit  ipso  jure  nullus  eo  quod  sub  metu  gravi 
positus  est,  etiam  juramentum  nullius  valoris  est  censendum,  idest 
quemadmodum  actus  fuisset  nullus  absque  juramento  ita  etiam 
nullus  est  si  accesserit  juramentum.  Sanctitas  enim  juramenti 
non  potest  confirmare  quod  nullimode  exsistit;  interest  insuper 
quorumdam  actuum  plenissimam  libertatem  sartam  tectamque  esse. 
Exemplum  manifestum  habemus  in  c.  2.  De  eo  qui  duxit  in 
tnatrim.  quam  (IV.  7)  etc.  de  contractu  matrimonii  ex  metu  gravi 
inito.  Quod  de  matrimonio  dicitur,  applicari  etiam  debet  aliis 
actibus  seu  contractibus  sub  metu  initis  et  ipso  jure  nullis,  prae- 
sertim quia  actus  qui  a jure  canonico  irritantur  ex  capite  metus, 
ob  rationem  boni  publici  ceu  nulliter  positi  habentur.  Unde  ad 
rem  facit  etiam  theoria  eorum  Doctorum,  qui  tenent,  juramentum 
vires  non  addere  illis  actibus,  quos  lex  irritat  non  in  bonum  pri- 
vatorum, sed  ob  rationem  boni  publici. 

9.  Quod  si  sermo  sit  de  actibus  sub  metu  gravi  positis,  qui 
ipso  jure  valent,  sed  rescinduntur  ministerio  judicis,  et  iisdem  ad- 
jungatur juramentum,  hoc  in  casu  servandum  est  juramentum,  nisi 
vergat  in  praejudicium  salutis  aeternae,  vel  nisi  redundet  in  prae- 
judicinm  tertii.  Scilicet  rescindibilitas  actus  inducta  praesertim  ad 
reparandam  injuriam,  tollitur,  et  qui  juramentum  emisit,  censetur 
renuntiasse  juri  suo  petendi  rescissionem  actus.  Quare  renundatio 

beneficii  per  metam  facta  cui  accessit  juramentum,  servanda  est 
ratione  juramenti  c.  8.  de  Jurejur.  (II.  24)  et  c.  3.  h.  t.  At  ser- 
vari non  debet  juramentum,  seu  non  valet,  quando  vergeret  in 
praejudicium  salutis  aeternae.  Juramentum  enim  esse  non  potest 
vinculum  iniquitatis.  Nec  pariter  quis  potest  religionem  inter- 
ponere in  damnum  aliorum.  Hinc  in  c.  13.  de  Major,  et  Obed. 
(I.  33)  non  valere  dicitur  juramentum  Episcopi  emittendi  profes- 
sionem observantiae  et  obedientiae  coram  Metropolitano,  quae  pro- 
fessio adversetur  juribus  Ecclesiae  suffraganese. 

10.  Quamvis  vero  valeat  juramentum  adjectum  actibus  sub 
metu  gravi  positis  et  jure  validis,  tamen  duo  possunt  animadverti: 
1#.  Juramentum  hiyusmodi  esse  strictae  interpretationis.  Hinc  ser- 
vanda sunt  ea  solum  quae  sub  juramento  promissa  sunt.  Quare 
ex.  gr.  qui  promisit  renunciare,  non  excluditur  posse  repetere  be- 
neficium c.  4.  h.  t.  Quare  si  renunciavit  sub  juramento  metu 
gravi  elicito  non  impeditur  quominus  si  eligatur,  iterum  beneficium 
assumat 

11.  2°.  Qui  juramentum  edidit  sub  metu,  assequi  facile  potest 
ab  auctoritate  Ecclesiae  dispensationem,  atque  inde  agere  poterit 
pro  rescissione  actus.  Facile  autem  conceditur  haec  dispensatio 
c.  8.  de  Jurejur.  (II.  24).*) 

12.  De  remediis  a jure  concessis  metum  passo.  — Quidam 
actus  sub  metu  gravi  positi,  ut  vidimus,  sunt  nulli  ipso  jure,  qui- 
dam vero  rescinduntur  ex  judicis  sententia.  Si  sermo  sit  de  acti- 
bus primi  generis,  is  qui  metum  passus  est  ut  liberetur  ab  obli- 
gationibus derivantibus  ex  actu  a se  posito,  requiritur  saltem 
quoad  forum  externum  judicis  sententia,  quae  factum  incussi 
metus  declaret;  idest  requiritur  sententia  declaratoria  qua  metum 
passus  dicitur  immunis  ab  omni  vinculo  positi  actus.  Haec  vero 
sententia  declaratoria  requiritur  ad  vitandos  abusus,  qui  facile 
locum  habere  possent  hac  in  re  ex  parte  eorum  qui  vellent  sus- 
ceptis obligationibus  sese  eximere,  incusantes  passos  timores. 
Hinc  merito  in  foro  externo  actus  validus  censetur  quousque  con- 
trarium non  fuerit  probatam.  Quemadmodum  ex.  gr.  in  matri- 
monio veriflcatur. 

13.  Si  sermo  sit  de  actibus  secundi  generis  sub  metus  influxu 
positis  valet  principium  juris,  quod  nempe  ‘multa  per  patientiam 

*)  Cfr.  etiam  1.  II.  t.  24.  nn.  7. — 20. 

tolerantur,  quse  si  fuerint  in  forum  deducta,  debent  justitia  exi* 
gente  cassari’  c.  18.  De  Prceb.  (III.  6)  circa  fin.  Et  quidem  ju- 
stitia exigente;  nam  justum  est,  eum  in  pristinum  reBtitni  qui  ex 
injuria  aliquod  onus  suscepit.  Hinc  rescindi  possunt  ad  querelam 
partis,  quse  metum  passa  est.  Sed  duplex  casus  fingi  potest: 
1°.  Si  qui  metum  passus  est  velit  actum  vel  contractum  consistere; 
2°.  si  velit  illum  non  valere.  In  primo  casu  actus  vel  contractus 
servandus  est  In  secundo  casu  duplex  remedium  datur  metum 
passo,  idest  vel  actio  vel  exceptio,  quse  appellatur  Quod  metus 
causa.  Exceptio  conceditur  quando  is  qui  metum  incussit,  instet 
ut  contractus  vel  promissio  servetur.  Actio  autem  Quod  metus 
causa  conceditur  cum  metum  passus  aliquid  fecit  vel  dedit,  ut  ir- 
ritetur quod  fecit  et  reddatur  indemnis. 

14.  Ut  vero  tum  in  1*.  tum  in  2*.  hypothesi  qui  metum  in 
sui  favorem  allegat,  opportunum  remedium  experiri  possit,  necesse 
est  ut  metum  probet.  Metus  enim  cum  procedat  ex  facto  crimi- 
noso alterius  personse,  prsesumi  non  potest  Attamen  prsesertim 
quando  agitur  de  metu  relative  gravi,  non  semper  possunt  proba- 
tiones afferri  luce  meridiana  clariores.  Agitur  enim  de  ostendenda 
trepidatione  animi,  quse  non  semper  sufficienter  manifestatur.  Ubi 
igitur  desit  factum  evidens  incussi  metus,  ex.  gr.  comminatio 
mortis  vel  alterius  gravis  et  instantis  mali,  quaestio  resolvenda 
est  ex  conjecturis  proximis  et  concludentibus,  quse  animum  judicis 
moveant,  eique  suadeant  metum  gravem  revera  incussum  fuisse. 
Unde  res  maxime  pendet  ex  prudenti  arbitrio  judicis,  qui  con- 
jecturis et  adunetis  proprium  valorem  et  pondus  tribuere  debet. 
Porro  Menochius:  De  Prcesumption.  Lib.  3.  Prsesumpt.  126.  plures 
indicat  conjecturas  ad  metus  incussi  exsistentiam  demonstrandam. 
Praeterea  si  sermo  sit  de  actibus,  qui  metus  purgationem  admit- 
tunt, is  qui  metum  allegat,  probare  debet  metum  per  ratihabi- 
tionem non  fuisse  purgatum,  ceu  in  terminis  docet  c.  1.  h.  t.  circa 
finem. 


Titulus  XLI. 

De  in  integram  restitutione. 

1.  Cum  plura  in  judiciis  intervenire  possint,  quse  eorundem 
pervertunt  rigorem  et  justitiam,  et  viam  aperiunt  damnis  et  ruinis 
alterutrius  litigantis;  hinc  aequitate  praetoria  invectum  est  reme- 

dium  extraordinarium  restitutionis  in  integrum,  quo  qui  laesionem 
passus  est,  restituitur  in  eum  statum  in  quo  versabatur  ante  lae- 
sionem. Porro  restitutio  in  integrum  non  solum  conceditur  contra 
sententias  judiciales  laesivas,  sed  etiam  in  negotiis  extra  judicium 
gestis.  Clem.  un.  h.  t.  Definitur  vero  restitutio  in  integrum  ‘re- 
medium extraordinarium  juris  quo  ministerio  judicis  ob  laesionem 
res  in  pristinam  reducuntur  conditionem  in  qua  fuerant  ante  ipsam 
laesionem’  c.  ult  h.  t.  Dicitur  vero  remedium  extraordinarium  quia 
conceditur  in  subsidium  mediorum  ordinariorum,  cum  nempe  nulla 
suppetat  actio  vel  exceptio  a lege  tributa  L.  17.  §.  1.  if.  De  Mi- 
norib.  Conceditur  insuper  propter  laesionem.  Laesio  in  casu  est 
laesio  gravis,  idest  alicujus  momenti;  de  minimis  namque  non  curat 
praetor,  ceu  notatur  in  L.  «Sdo  illud»  ff.  de  restit.  in  integr.  Non 
autem  debet  esse  enormis,  idest  quae  sit  ultra  medietatem  justi 
valoris,  nec  enormissima,  idest  quae  binas  tertias  partes  ejusdem 
veri  valoris  excedat.  Nam  utroque  in  casu  ordinarium  adest  juris 
remedium,  scilicet  vel  rescissionis  aut  debitae  compensationis  juxta 
L.  2.  Cod.  de  rescind.  vendit.;  vel  declarationis  nullitatis  ob  de- 
ficientiam substantialem  justitiae  commutativae,  quae  verificatur  in 
casu  laesionis  enormissimae;  quo  in  casu  actus  est  ipso  jure  nullus, 
eo  quia  cum  partes  non  praesumantur  intellexisse  quod  agebant, 
consensus  legitimus  defecisse  censetur.  2°.  Ad  concedendum  hoc 
remedium  necesse  est  ut  actus,  contractus,  sententia,  contra  qua 
conceditur,  valida  sint.  Si  enim  de  actu  vel  contractu  aut  de 
sententia  invalida  ageretur,  praesto  esset  remedium  extraordina- 
rium, seu  petitio  in  judicio  ut  invaliditas  declaretur.  3°m  requi- 
situm est  ut  gravis  laesio  non  procedat  ex  mero  infortunio,  ex.  gr. 
ex  eo  quod  res  qua  in  contractum  venit  casu  periit,  sed  procedat 
vel  ex  calliditate  adversarii,  vel  ex  culpa  aut  oscitantia  procura- 
toris partis  laesae  aut  ex  facilitate  seu  infirmitate  consilii  ejusdem 
partis  iaesae,  quemadmodum  praesumitur  in  minoribus.  4°.  tandem 
loco  requiritur  ut  actus  sit  rescindibilis.  Hinc  contra  matrimonium, 
professionem  religiosam  etc.  non  datur  restitutio  in  integrum  quando 
actus  validus  fuerit 

2.  Quibusnam  competat  remedium  restitutionis  in  integrum. 
— Primo  conceditur  aetate  minoribus  ut  patet  ex  L.  1.  et  toto  tit. 
ff.  de  Minorib.  et  c.  8.  h.  t.  Porro  juxta  leges  romanas  in  cit. 
tit.  minores  erant  illi,  qui  nondum  expleverant  annum  26.  Con- 
ceditur autem  restitutio  non  solum  personae  ipsius  minoris,  sed 

etiam  causae;  idest,  potest  in  cansa  minoris,  nbi  Iasio  facta  est, 
exposci  etiam  ab  ejus  haeredibus  restitutio  in  integrum  c.  8.  h.  t. 
Immo  conceditur  hoc  remedium  etiam  cum  curatoris  consensus  ac- 
cesserit in  contractu  vel  actu  minoris.  Quod  de  minoribus  dicitur, 
etiam  de  pupillis  dicendum  est,  qnoad  actus  vel  contractus  cele- 
bratos cum  auctoritate  tutoris.  Cum  vero  etiam  Ecclesia  minori- 
bus in  jure  aequiparentur,  seqnitur  eodem  privilegio  eas  frui  resti- 
tutionis in  integrum,  quemadmodum  expresse  traditur  in  cc.  1., 

3.  et  8.  h.  t.  Sub  nomine  Ecclesiarum  intelliguntur  non  solum 
Ecclesiae  proprie  dictae  et  beneficia,  sed  etiam  quaelibet  pia  loca 
seu  pia  institutio,  ex.  gr.  claustra  religiosa,  confraternitates,  hospi- 
talia auctoritate  Episcopi  fundata. 

3.  Quid  vero  dicendum  de  personis  ipsis  Clericorum?  Privi- 
legium hujusmodi  personas  Clericorum  quoad  sua  bona  vel  jura 
non  respicit;  nam  ideo  Ecclesiis  datum  est,  quia  censentur  esse 
sub  curatoribus  suis  ex  quorum  imperitia  aut  oscitantia  facile  pos- 
sunt pati  laesionem.  Clerici  autem  ipsi  administrant  bona  proprii 
beneficii,  et  idonei  praesumuntur  ad  sua  negotia  exercenda.  Unde 
aetate  majoribus  comparantur.  Hinc  privilegium  restitutionis  Cle- 
ricis competere  potest  tunc  solnm  cum  sint  aetate  minores,  quo  in 
casu  aliis  minoribus  aequiparantur  c.  8.  h.  t.  Quoniam  vero  com- 
munitates et  universitates  sub  suis  administratoribus  esse  cen- 
seantur, etiam  ipsis  remedium  restitutionis  in  integrum  conceditur 
L.  «Respublica»  C.  Quibus  ex  causis  majores  etc. 

4.  Quaeritur  utrum  remedium  hujusmodi  concedatur  personae 
privilegiatae  contra  aliam  personam  privilegio  eodem  munitam; 
ex.  gr.  quid  si  Ecclesia  ab  alia  Ecclesia  graviter  laesa  fuerit?  Di- 
cendum est  etiam  in  hac  hypothesi  parti  laesae  competere  remedium 
restitutionis  contra  laedentem;  quemadmodum  innuitur  in  c.  3. 
h.  t.  et  probatur  evidenter  ex  ratione  generali  expressa  in 
cc.  1.  et  8.  h.  t.  Ratio  enim  est  factum  laesionis,  quod  ubi  veri- 
licetur,  restitutio  conceditur  nullo  habito  respectu  ad  personam 
quae  laesit. 

5.  Minori  vero  restitutio  in  integrum  non  conceditur  cum  fir- 
maverit contractum  juramento  sponte  praestito,  ceu  tradit  Auth. 
«Sacramenta  Puberum»  Cod.  si  adversus  vendit.  Unde  potest  pe- 
tere restitutionem  si  probaverit  se  fhisse  dolo  et  malis  artibus 
circumventum  c.  28.  de  Jurejur.  (IL  24)  et  c.  «Licet»  eod.  (IL  11) 
in  6°.  Pariter  beneficinm  restitutionis  non  conceditur  minori,  si, 

major  effectus,  ratum  habuit  quod  egit  in  minori  state  LL.  1. 
et  2.  Cod.  si  major  factus. 

6.  Quid  dicendum  de  state  majoribus?  Aliquando  restitutio 
in  integrum  conceditur  ex  squitate  etiam  majoribus,  sed  legitima 
occurrente  causa  c.  4.  h.  t.  et  L.  2.  cum  seqq.  ff.  ex  quibus  causis 
majores  restituantur.  Causs  autem  sunt:  1°.  Si  quis  Issionem  pas- 
sus sit  eo  quod  reipublics  causa  diu  abesse  coactus  est  LL.  1.  et 
4.  ff.  cit.  tit.  Ad  hanc  causam  reducitur  etiam  absentia  Lega- 
torum municipiorum  L.  8.  ff.  eod.  tit.  — 2°.  Si  impeditus  ob  com- 
munem necessitatem  agere  non  potuit.  — 3°.  Si  quis  in  Tineolis, 
servitute,  aut  sub  hostium  potestate  fuerit  detentus.  — 4°.  Si  pro- 
betur fraudulenta  circumventio  adversae  partis  c.  4.  h.  t.  — 5*.  Si 
adest  individua  consociatio  causae  majoris  cum  causa  minoris,  quo 
in  casu  beneficium  aetate  minoris  prodest  etiam  majori. 

7.  Nihilominus  vero  aliquatenus  di/fert  restitutio  in  integrum 
quae  minoribus  conceditur  ab  ea,  quae  majoribus  tribuitur.  Nam 
praeterquam  quod  majoribus  restitutio  non  concedatur,  nisi  praeter 
gravem  laesionem  interveniat  justa  causa,  restitutio  in  integrum 
majoribus  non  conceditur,  quando  aliud  etiam  minus  pingue  reme- 
dium praesto  sit,  ex.  gr.  quando  possunt  experiri  medium  appella- 
tionis; minoribus  vero  tribuitur  etiam  quando  adest  minus  pingue 
remedium  ad  laesionem  compensandam,  ex.  gr.  quando  possunt  ap- 
pellare. Tutius  enim  et  utilius  esse  potest  causam  discutere  in 
primo  gradu  jurisdictionis,  quam  in  gradu  appellationis. 

8.  Quoadusque  perdurat  jus  petenda  restitutionis  in  integrum  ? 
Restitutio  in  integrum  non  ex  justitia  invecta  est,  sed  ex  aequitate 
praetoria;  hinc  actio  ad  petendam  restitutionem  esse  non  potest 
perpetua,  idest  perdurare  nequit  spatio  30  annorum,  quo  spatio 
jure  civili  perdurant  omnes  actiones,  sed  est  temporanea;  et  ex 
c.  1.  h.  t.  in  6°.  necnon  ex  L.  ult.  C.  de  Temporib.  in  integr.  restit. 
est  quadriennalis;  id  est  intra  quadriennium  proponi  potest,  quod 
pro  minoribus  incipit  decurrere  a prima  die  post  completam  aeta- 
tem minorem,  cessante  alio  legitimo  impedimento.  Hoc  vero  qua- 
driennium est  continuatum  quatenus  computantur  etiam  dies  feriati, 
est  autem  utile  quia  legitime  impedito  non  currit  c.  L.  ult  C.  de 
Temporib.  etc.  et  Doctores  communiter.  Quare  minores  possunt 
petere  restitutionem  in  integrum  toto  tempore  minoris  aetatis,  et 
insuper  per  quadriennium  a prima  die  anni  26.  aetatis.  Pro  ma- 

joribus  vero  et  pro  Ecclesiis  quadriennium  utile  ad  petendam  re- 
stitutionem in  integrum  incipit  decurrere  a tempore  quo  laesio  facta 
fuit,  et  cessavit  causa  justi  impedimenti  L.  7.  C.  de  Temporib.  etc. 
Glossa  in  Clem.  un.  )i.  t (I.  11)  v.  «a  tempore,»  Unde  quadrien- 
nium non  currit  legitime  impeditis.  Ita  Doctores  communiter  cum 
Glos,  in  h.  ult.  Cod.  de  Prascript.  v.  «Supervacaneum.»  Quare 
a temporis  decursu  subtrahi  debet  spatium,  quo  graviter  laesus 
justo  impedimento  detentus  petere  non  potuit  restitutionem  in  in- 
tegrum. Ita  Doctores  juxta  L.  ult.  Cod.  de  Temporib.  in  integr. 
restit.  Ex  hac  regula  sequitur  etiam  quadriennium  incipere  a die 
cognitae  laesionis,  et  per  consequens  quadriennium  non  decurrit 
ignorantibus.  Ita  Engel  h.  t.  n.  11.  et  alii  magnae  notae  Doctores. 
Verum  in  c.  1.  h.  t.  in  6°.  specialis  dispositio  traditur  pro  Eccle- 
siis et  aliis  locis  piis,  quae  Ecclesiis  comparantur.  Etenim  decernit 
Pontifex  dari  posse  restitutionem  Ecclesiae  etiam  post  quadriennium, 
quando  probetur  in  hoc  manifestum  fraudis  commentum  intervenisse, 
aut  aliam  rationabilem  adesse  causam.  Ecclesia  ergo  in  genere 
tenetur  lege  quadriennii,  ita  ut  eo  expleto,  exstinguatur  actio  ad 
petendam  restitutionem  in  integrum.  Verum  si  probetur,  praeva- 
ricationem seu  collusionem  locum  habuisse  in  hoc  negotio,  vel  ad- 
sit alia  justa  causa,  conceditur  remedium  restitutionis  etiam  post 
elapsum  quadriennium.  Inter  causas  rationabiles  ab  auctoribus 
post  Gloss.  fln.  in  c.  1.  h.  t.  in  6°.  adsignatur  praesertim  exsisten- 
tia Praelati,  qui  negotium  gessit  in  praejudicium  Ecclesiae.  Hic 
enim  verosimiliter  praesumitur  non  fore  expostulaturus  restitutio- 
nem in  integrum  contra  factum  proprium.  Quare  docent  auctores 
non  decurrere  quadriennium  ad  restitutionem  petendam  vivente 
adhuc  Praelato  vel  Rectore  Ecclesiae,  ex  cujus  facto  Ecclesia 
laesa  est  Sic  etiam  adsignatur  uti  causa  rationabilis  repentina 
mutatio  Praelatorum.  Qui  enim  ad  breve  tempus  Ecclesiae  praeeat, 
non  praesumitur  statum  Ecclesiae  suae,  et  jura  ejusdem  laesa  com- 
petenter cognoscere.  Unde  facile  contingere  potest,  ut  praelatus 
hic  contra  laesionem  ab  Ecclesia  toleratam  omittat  petere  restitu- 
tionem in  integrum. 

9.  De  causia  in  quibus  locum  habet  restitutio  in  integrum.  — 
Conceditur  hoc  remedium  contra  quamlibet  sententiam  et  contra 
quemlibet  actum  vel  contractum,  nonnullis  tantum  exceptis,  nec 
non  contra  lapsum  temporis,  dummodo  in  hisce  minor  vel  Ecclesia 
gravem  laesionem  passi  sint.  Quoad  primas  propositionis  partes 

res  clara  est,  ultimum  membrum  indiget  explicatione:  quomodo 
nempe  in  lapsu  temporis  detur  restitutio.  Quod  hac  in  re  peti 
possit  restitutio  patet  ex  Clem.  un.  h.  t.  Ut  vero  intelligatur  quid 
sit  haec  restitutio,  sciendum  est,  nonnullos  actus,  nonnullasque  pro- 
bationes posse  proponi  solummodo  intra . determinatum  tempus, 
quo  elapso,  inutiliter  proponuntur.  Ex.  gr.  si  de  re  judiciali 
agatur,  datur  tempus  peremptorium  ad  testium  depositiones  pro- 
ducendas, ad  interponendam  appellationem  a lata  sententia  c.  5. 
de  Appell.  (II.  28).  Si  minor  et  Ecclesia  hoc  tempus  perempto- 
rium praeterlabi  inutiliter  fecerint,  et  gravem  ob  lapsum  hujusmodi 
temporis  laesionem  subierint,  poterunt  in  integrum  restitui,  ita 
scilicet  ut  facultatem  assequantur  testium  depositiones  afferendi, 
vel  provocandi  ad  appellationis  remedium  non  obstante  lapsu  ter- 
mini praefiniti.  Idem  dicendum  esset  si  ageretur  de  actibus  extra- 
judicialibus,  ex.  gr.  si  determinatum  esset  tempus  ad  redimendam 
rem  venditam  c.  8.  h.  t.  Atque  ita  explicantur  verba  Clem.  un. 
h.  t.:  ‘ab  Ecclesia  adversus  lapsum  temporis,  in  quo  se  laesam  as- 
serit, in  integrum  restitutio  peti  potest’.  Hinc  verba  haec  intelligi 
nequeunt  de  restitutione  contra  quadriennium  inutiliter  elapsum, 
quatenus  nempe  Ecclesia  post  quadriennium  posset  aliud  quadrien- 
nium exposcere  ad  experiendum  restitutionis  remedium;  secus  enim 
elusoria  redderetur  definitio  a jure  facta  quadriennii  ad  petendam 
restitutionem 

10.  Haec  de  laesione  ex  lapsu  temporis,  nunc  de  aliis  causis. 
Et  primo  quidem  relictis  quaestionibus,  quae  dubiae  adhuc  sunt, 
quaerimus  utrum  dari  possit  restitutio  in  integrum  in  religiosa  pro- 
fessione. Qua  in  re  distinguendum  est  utrum  restitutio  exposca- 
tur contra  ipsam  professionem,  vel  exposcatur  ut  possit  proponi 
et  tractari  causa  de  nullitate  professionis.  Prima  restitutio  nun- 
quam conceditur.  Fieri  enim  non  potest  ut  qui  valide  professus 
est  consideretur  perinde  ac  si  nihil  egerit.  Secunda  vero  concedi 
potest.  Quod  ut  intelligatur,  notandum  est,  Concilium  Tridentinum 
in  c.  19.  sess.  26.  de  Regul.  statuisse  ut  reclamatio  contra  inva- 
lidam professionem  ex  defectu  consensus  vel  ex  alia  causa  posset 
admitti  si  a religioso  fieret  intra  quinquennium  ab  elicita  pro- 
fessione. Elapso  igitur  inutiliter  hoc  quinquennio,  peti  potest  re- 
stitutio in  integrum,  ad  hunc  scilicet  scopum,  ut  causa  nullitatis 
professionis  pertractetur.  Praxis  s.  Congregationis  plene  huic  theo- 
riae respondet. 

11.  Quid  dicendam  de  matrimonio;  estne  matrimonium  causa 
in  qua  detur  restitutio  in  integrum?  Restitutio  dari  non  potest 
quoad  vinculum  conjugale  validum;  est  enim  vinculum  irretracta- 
bile. Restitutio  autem  dari  potest  quoad  propositionem  causae  circa 
nullitatem  vinculi  conjugalis. 

12.  Quaeritur  utrum  detur  minori  vel  Ecclesiae  restitutio  in 
integrum  contra  propriam  confessionem  in  qua  laesionem  subierint? 
Datur  utique  utrique  baec  restitutio  ex  c.  2.  h.  t.  in  6°.  et  ex  L. 
«Certum»  §.  «In  pupillo»  ff.  De  Confess.  At  haec  restitutio  conce- 
ditur quando  pateat  laesionem  procedere  ex  incauta  confessione 
falsitatis.  Nam  si  res  veritati  cohaeret,  restitutio  denegatur.  Hinc 
si  confessio  accedat  probationibus  plenis  vel  semiplenis  contra  mi- 
norem vel  Ecclesiam  restitutio  non  datur.  In  utroque  enim  casu 
confessio  praesumitur  facta  secundum  veritatem. 

13.  Quaeritur  a quo  peti  debeat  restitutio  in  integrum.  Re- 
spondet c.  9.  h.  t.  petendam  esse  a judicibus  ordinariis  habentibus 
• administrationem  justitiae,  seu  constituentibus  verum  et  proprie 
dictum  tribunal.  Quibus  positis,  si  restitutio  in  integrum  postu- 
letur contra  sententiam  laesivam,  petitio  proponenda  est  vel  penes 
tribunal  judicis  qui  sententiam  tulit,  vel  penes  tribunal  jndicis 
superioris  L.  16.  circa  fin.  ff.  de  Minor.  Abbas  in  c.  9.  h.  t.  n.  7. 
Hinc  restitutio  in  integrum  quae  peti  potest  contra  sententiam  Ro- 
mani Pontificis,  peti  potest  solummodo  in  tribunali  ipsius  Ponti- 
ficis c.  6.  h.  t.  A judice  vero  delegato  peti  potest  solummodo  haec 
restitutio  vel  quando  quaestio  de  causis  restitutionis  concedendae 
specialiter  commissa  est  delegato,  vel  quando  incidat  in  causa 
principaliter  commissa  delegato.  Arbitri  vero  de  restitutione  in 
integrum  videre  nequeunt  nisi  quaestio  de  ea  coram  ipsis  fuerit 
mota  incidenter  in  causa  principali  c.  9.  h.  t. 

14.  Si  autem  restitutio  in  integrum  postuletur  contra  aliquem  * 
actum,  vel  contractum,  vel  lapsum  temporis,  petitio  ordinarie  fa- 
cienda est  coram  judice  illius  contra  quem  restitutio  postulatur. 
Ita  ex  L.  2.  C.  Ubi  et  apud  quem  cognit.  et  ex  Doctoribus  inter 
quos  Abbas  in  c.  1.  h.  t n.  18.  Et  ratio  est:  quia  qui  petit  resti- 
tutionem, gerit  persbnam  actoris,  alter  autem  gerit  personam  rei 
Dixi  ordinarie;  nam  Ecclesia  in  sensu  cc.  1.  h.  t et  11.  de  reb. 
Eccles.  alien.  (III.  13)  potest  etiam  contra  laicum  petere  restitu- 
tionem coram  judice  ecclesiastico.  Et  ratio  est:  quia  in  casu  Ec- 
clesia agit  ex  privilegio  speciali,  et  judex  ecclesiasticus  merito  de 

privilegiis  ecclesiasticis  judicat.  Porro  restitutio  iD  integrum  contra 
lapsum  quinquennii  concessi  regularibus  ad  reclamandum  contra 
propriam  professionem  sess.  25.  c.  19.  de  Reg.,  unice  a S.  Sede 
petenda  est  Ita  tenuit  S.  Congr.  Cone,  in  Mechlinien.  22.  Maji 
1687,  et  praxis  consonat.  Ita  etiam  quando  petenda  est  resti- 
tutio contra  duplicem  sententiam  conformem  pro  valore  matri- 
monii. Casus  contigit  in  Herbipolensi  Nullitatis  Matrimonii,  in 
qua  hujusmodi  restitutio  concessa  fuit  die  17.  Decemb.  1857.  Et 
in  genere  a S.  Sede  restitutio  postulanda  est,  quando  obstat  aliqua 
regula  juris  communis,  circa  quam  dispensari  debeat.  Forma  pro- 
cedendi in  causa  ordinaria  restitutionis  in  integrum  est  ut  cite- 
tur pars  adversa,  et  normae  judiciales  observentur  LL.  1.  et  ult. 
ff.  h.  t. 

15.  De  effectibus  restitutionis  in  integrum.  — Ut  ipsa  inscri- 
ptio tituli  satis  exprimit,  eo  dirigitur  hoc  remedium  juris,  ut  res 
reducantur  in  eam  conditionem  in  qua  versabantur  antequam  po- 
neretur actus,  vel  iniretur  contractus,  [vel  sententia  ederetur  ex 
quibus  laesio  orta  est.  Hinc  effectus  restitutionis  contra  senten- 
tiam est  ut  suspendatur  ejus  exsecutio,  et  iterum  proponatur  causa. 
Effectus  restitutionis  in  casu  pro  minoribus  comparari  potest  ap- 
pellationi pro  aetate  majoribus.  Hinc  si  causa  in  qua  obtenta  est 
restitutio  in  integrum  est  arduae  inquisitionis,  restitutio  utique 
gignit  novam  causae  propositionem,  sed  non  impedit  precariam 
sententiae  exsecutionem;  nisi  exsecutio  haec  res  in  eo  statu  poneret 
ut  inde  frustraretur  vel  difficile  admodum  redderetur  remedium 
restitutionis  ex.  gr.  si  probabile  dubium  esset  ne  bona  dissiparen- 
tur. Haec  omDia  vel  expresse  exhibentur  vel  inductive  inferuntur 
ex  c.  6.  h.  t. 

Quod  si  agatur  de  restitutione  circa  aliquem  contractum,  res 
' reducitur  in  eam  conditionem  in  qua  erat  antequam  conficeretur 
contractus.  Hinc  utraque  pars  contrahens  alteri  debet  restituere 
quidquid  sibi  obvenerit  ex  contractu  L.  un.  C.  de  Reputatum,  et 
reficere  expensas  necessariats  et  utiles  bona  fide  in  re  factas  c.  1. 
h.  t.  circa  fin. 

16.  Quaeritur  an  reddito  fundo  per  remedium  restitutionis, 
etiam  fructus  restitui  debeant  fundi.  Variae  adsunt  sententiae  Do- 
ctorum. Profecto  si  sermo  sit  de  contractu  lucrativo  pro  una  parte 
et  oneroso  pro  alia,  ex.  gr.  si  donatum  fuerit  praedium,  si  utilis 
haereditas  fuerit  repudiata  etc.,  hoc  in  casu,  cum  qui  restituere 

debet  nullum  gravamen  passus  est,  nihilque  ex  parte  sua  dedit, 
aequum  est  ut  alteri  parti  laesae  omnia  restituat,  etiam  fructus 
fundi,  deductis  vero  expensis  necessariis  et  utilibus.  Laesio  enim 
locum  habuit  non  solum  in  re,  sed  etiam  in  fructibus.  Cfr.  Lessium 
De  Just.  et  Jur.:  Lib.  2.  c.  7.  n.  70.  Si  vero  sermo  sit  de  contractu 
bilaterali  et  utrimque  oneroso,  haec  videtur  adoptanda  distinctio: 
utrum  laesio  locum  habuit  quia  minoris  vel  Ecclesiae  intererat  pos- 
sidere hunc  fundum,  vel  quia  justum  pretium,  solutum  non  est. 
Prima  in  hypothesi  fructus  non  restituuntur;  quia  laesio  proprie 
in  fructibus  non  contigit,  sed  in  possessione  fimdi,  in  quo  reinte- 
gratur  minor  vel  Ecclesia:  Lessius  loc.  cit.  Secunda  in  specie  de- 
bent restitui  fructus,  saltem  pro  rata  diminuti  pretii.  Qui  etiam 
fructus  si  fuerint  bona  fide  percepti,  subintrat  theoria  de  bonae 
fidei  possessore,  qui  facit  fructus  suos,  nec  non  regula  triennalis 
praescriptionis. 


Titulus  XLII. 

De  alienatione  judicii  mutandi  causa. 

1.  Sequitur  tractatio  de  alio  remedio  juris,  quod  conceditur  ' 
illis,  in  quorum  praejudicium  res  quaedam  alienatur  sub  timore  litis 
futurae.  Fit  vero  alienatio  de  qua  in  titulo,  cum  ex  metu  litis  im- 
pendentis, dolo  malo  res  transfertur  in  alium  potentiorem,  vel  in 
personam  alterius  fori,  ut  adversario  lis  durior  et  difficilior  redda- 
tur. Ex  quo  conceptu  patet  non  agi  in  titulo  proprie  de  re  liti- 
giosa, quae  ex  alia  dispositione  juris  alienari  non  potest,  et  alie- 
natio, si  fiat,  nulla  est  LL.  2.  et  seqq.  C.  de  Litigiosis:  sed  de  re 
quae  fieri  potest  litigiosa.  Patet  insuper  alienationem  fieri  debere 
1°.  dolo  malo,  2°.  ad  creandas  difficultates  adversario  mutando 
nempe  judicii  futuri  conditionem.  Hinc  dicitur  alienatio  facta  causa 
mutandi  judicium;  3°.  aliquod  derivare  debet  adversario  prae- 
judicium. 

2.  Quae  si  verificentur,  datur  1°.  actio  personalis  contra  alie- 
nantem, quae  dicitur  ad  interesse,  idest  ut  laesus  ab  alienante  con- 
sequatur quantum  sua  intererat  rem  non  fuisse  alienatam.  Haec 
autem  actio  durat  per  annum,  idest  intra  annum  ab  alienatione 
facta  potest  institui  L.  3.  fi.  h.  t.  Haec  vero  quantitas  arbitrio 
judicis  determinatur  LL.  1.  et  3.  ff.  h.  t.  — 2°.  Laesus  habet  actio- 

nem  realem,  qua  potest  persequi  rem  alienatam  penes  acquirentem 
L.  un.  C.  h.  t 

3.  Hoc  duplex  remedium  statutum  est  proprie  contra  reum 
alienantem  rem,  de  qua  timet  futurum  judidum.  Sed  quaeritur  an 
etiam  contra  actorem  concedatur  hoc  remedium?  Id  contingere 
posset  si  quis  habens  aliquam  actionem  exercendam  contra  alium, 
ex  dolo  actionem  cederet  tertio,  qui  esset  potentior,  vel  privilegio 
auctus,  ut  reus  magis  vexaretur.  Respondent  Doctores  pro  affir- 
mativa sententia  innixi  generali  enundatione  tituli.  Remedium 
vero  in  casu  contra  alienantem  adhibet  reus  non  per  actionem, 
quia  reus  non  agit,  sed  ope  exceptionis,  quando  in  jus  a cessio- 
nario  vocatur/  Qua  exceptione  si  reus  probet  alienationem  actio- 
num factam  fuisse  causa  mutandi  judicium,  repellit  actoris  in- 
stantiam. 

4.  Duplex  adest  caput  in  titulo,  et  in  utroque  peculiaris  juris 
canonici  hac  in  re  dispositio  adhibetur.  In  cap.  1.  haec  species  est. 
Quidam  impetraverunt  a R.  Pontifice  rescriptum  justitiae  in  quo 
designabantur  judices  pro  quadam  causa  determinata  videnda.  Ad- 
versarii ad  eludendum  mandatum  Pontificis,  antequam  literae  apo- 
stolicae  pervenissent,  vel  delatae  essent  citationes,  appellarunt,  vel 
res,  de  quibus  judices  delegati  decernere  debebant,  alienarunt. 
Rom.  Pontifex  respondet,  judices  delegatos  posse  quaestionem  videre 
et  decernere,  et  jurisdictionem  exercere  etiam  contra  actualem 
possessorem  rei  alienatae.  Ex  quo  capite  hoc  deducitur  princi- 
pium: Licet  judicis  delegati  jurisdictio  non  extendatur  ultra  per- 
sonas in  commissione  designatas,  tamen  in  casu  alienationis  judicii 
mutandi  causa  factae,  ejus  jurisdictio  comprehendit  etiam  personam 
quae  rem  acquisivit  — Secundum  caput  sub  comminatione  censura- 
rum reprobat  abusum  clericorum,  qui  quaestionibus  emergentibus 
inter  laicos,  acquirunt  actiones  alicujus,  atque  ita  privilegiis  suis 
adversario  incommoda  creant. 

Titulus  XLIII. 

De  Arbitris. 

1.  Inter  personas  quae  de  causis  decernunt,  ac  quaestiones 
dirimunt,  Arbitri  numerantur.  Arbiter  lato  sensu,  seu  generatim 
loquendo  idem  est  ac  vir  bonus  et  prudens  qui  ad  aliquod  nego- 
tium et  aestimandum  et  terminandum  eligitur.  Hoc  in  sensu  qui 

amicabili  compositione  negotium  terminat,  dici  potest  arbiter.  Ar- 
biter vero  stricto  sensu  sumptus  definitur  ‘ Persona  idonea,  sive  ex 
legis  dispositione,  sive  ex  conventione  partium  electa,  ut  circa  ex- 
ortam controversiam  suum  judicium  proferat,  cui  partes  stare  de- 
bent. Arbiter  qui  ex  legis  praescripto  constituitur,  dicitur  Arbiter 
juris;  qui  ex  partium  conventione  eligitur,  dicitur  compromissarius. 
Arbiter  insuper  assumit  partes  judicis,  et  procedere  debet  ordine 
juris  servato,  et  ejus  sententiae  standum  est,  sive  justa  sit,  sive 
iniqua.  Porro  sententia  Arbitri  dicitur  Arbitrium  vel  laudum. 
Codices  legum  solent  determinare  normas,  quibus  compromissum 
debet  fieri  et  quibus  adhaerere  debet  Arbiter  ut  ejus  judicium  ob- 
tineat effectum  legalem. 

2.  Praeter  Arbitrum  datur  Arbitrator.  Arbitrator  est  persona 
idonea  quae  de  negotio,  ex.  gr.  de  contractu  societatis,  de  trans- 
actione etc.  extrajudicialiter  videt  et  componit  de  bono  et  aequo. 
Ex  quo  conceptu  jam  patet  differre  Arbitrum  ab  Arbitratore.  Prae- 
terea Arbitratoris  sententia,  quae  Arbitramentum  dicitur,  ob  gra- 
vem laesionem  corrigitur  ad  arbitrium  boni  viri.  L.  «Societatem» 
§.  «Arbitrorum»  ff.  Pro  Socio. 

3.  Diximus  Arbitros  dividi  inter  Arbitros  juris  et  compro- 
missarios. Arbiter  juris,  qui  dicitur  etiam  Arbiter  necessitatis, 
ex  praescripto  legis  constituitur.  Constituitur  vero  vel  a judice 
vel  a partibus,  prout  diversa  est  dispositio  juris.  Varia  dantur  in 
jure  exempla.  In  c.  39.  de  Off.  Deleg.  (I.  29)  et  11.  eod.  (I.  14) 
in  6°.  jubetur  eligi  Arbiter  ad  decernendum  de  causa  suspicionis 
ob  quam  judex  recusatur.  Pariter  ex  c.  14.  de  Rescript.  (I.  3) 
cum  plures  judices  dissident  super  revocatione  literarum  apostoli- 
carum,  a partibus  Arbitri  eligendi  sunt  Ex  c.  46.  C.  11.  q.  1. 
quaestio  exorta  inter  Episcopum  et  Clericum  sibi  subjectum  ju- 
dicio arbitrorum  ex  conventione  partium  eligendorum  terminanda 
est  etc. 

4.  Porro  Arbitri  hqjusmodi  in  variis  differunt  ab  Arbitris  com- 
promissariis. Nam  Arbitri  juris  habent  a lege  proprie  dictam  juris- 
dictionem in  similitudinem  judicis,  et  quamdam  coercitionem ; Ar- 
bitri vero  compromissarii  habent  potius  notionem  quaestionis.  Hinc 
non  possunt  testes  compellere  ad  compaxendum.  2°.  A sententia 
Arbitrorum  juris  datur  proprie  dicta  appellatio  ad  judicem  supe- 
riorem; non  potest  autem  appellari  a sententia  compromissariorum 
L.  1.  C.  h.  t.  — 3°.  Arbitri  juris  possunt  compelli  ad  suscipiendum 

onus  videndi  causam  virtute  etiam  obedientiae  c.  61.  de  Appell. 
(II.  28),  non  vero  Arbitri  compromissarii. 

5.  Quaeritur  1°.  Quinam  possunt  in  Arbitros  compromittere ? 
Resp.  IUi  solummodo,  qui  habent  liberam  rerum  suarum  admini- 
strationem,  et  per  consequens  possunt  transigere  et  alienare  res 
snas.  Deducitur  hoc  principium  ex  c.  5.  h.  t.  ubi  R.  Pontifex  re- 
probat Arbitri  laudum  quoad  aliqua  capitula  de  quibus  Abbas  Mo- 
nasterii compromittens  disponere  non  poterat. 

6.  Quaeritur  2°.  Quinam  in  arbitros  assumi  possint.  Resp. 
Dummodo  persona  sit  idonea  ad  negotium  aestimandum  et  ad  cau- 
sam cognoscendam  potest  eligi  ad  officium  Arbitri,  nisi  expresse  a 
lege  vel  a canone  prohibeatur.  Prohibentur  vero  a jure  pupilli  et 
minores  80  annis  L.  46.  ff.  h.  t.  Ex  jure  canonico  autem  prolii- 
bentur  1°.  Excommunicati  non  tolerati  c.  39.  de  sent.  Excomm. 
(V.  39.)  — 2°.  Ex  c.  4.  h.  t.  cui  consonat  L.  ult.  C.  h.  t.  feminae 
eligi  nequeunt  ad  officium  Arbitrorum.  At  exceptio  fit  quoad  mu- 
lieres praecellentes  seu  illustres  quae  jurisdictione  civili  gaudent  vel 
ex  jure  communi  vel  ex  consuetudine;  cit.  c.  4.  h.  t.  ubi  Inno- 
cent.  III.  decernit,  valere  arbitrium  emissum  a Regina  Francorum 
in  causa  inter  Monachos  Cistercienses  et  Hospitalarios  super  usu 
alicujus  silvae,  eo  quia  ex  consuetudine  Regina  jurisdictionem  ha- 
bebat in  subditos  suos.  — 3°.  Religiosus  Arbiter  eligi  nequit,  nisi 
exposcente  utilitate  Monasterii,  et  accedente  consensu  superioris; 
c.  35.  C.  16.  q.  1. 

7.  Quaeritur  3°.  Quid  dicendum  de  laicis  in  causis  spirituali- 
bus? Quaerimus  in  causis  spiritualibus,  nam  si  sermo  esset  de 
causis  civilibus  Clericorum,  possent  utique  laici  eligi  in  Arbitros 
arg.  cc.  4.  et  11.  h.  t.  Et  ratio  est,  quia  Arbiter  compromissarius 
habet  solummodo  notionem  quaestionis,  non  antem  exercet  aliquam 
jurisdictionem  in  personas.  Si  vero  sermo  sit  de  causis  spiritua- 
libus, generatim  vetantur  laici  in  Arbitros  eligi  c.  8.  h.  t Verum 
laicus  ex  privilegio  apostolico  potest  Arbiter  eligi  in  causa  spiri- 
tuali cognoscenda.  Insuper  ex  dispositione  juris  laicus  simul  cum 
Clericis  accedente  auctoritate  superioris  ecclesiastici,  seu  judicis 
ordinarii,  potest  eligi  in  Arbitrum  in  causa  spirituali  c.  9.  h.  t. 
Neque  haec  duo  capita  sibimet  adversantur.  Nam  in  a 8.  prohi- 
betur quominus  laicus  eligatur  Arbiter,  eo  quod  indecens  est,  lai- 
cum  de  rebus  spiritualibus  tractare.  Praesumuntur  enim  easdem 
res  ignorare.  At  cum  assumatur  laicus  cum  Clericis,  indecentia 

non  amplius  veriflcatur;  nam  1°.  nullam  exercet  jurisdictionem, 
2°.  in  causae  cognitione  potest  corrigi  a Clericis,  si  quid  dixerit 
minus  sapienter  aut  minus  conveniens  cum  s.  canonibus. 

8.  j De  numero  Arbitrorum.  — In  c.  1.  h.  t.  prohiberi  videtur 
assumptio  Arbitrorum  in  numero  pari;  at  in  c.  12.  admittitur  ele- 
ctio eorundem  in  pari  numero.  Attenditur  vero  et  in  praxi  prae- 
fertur dispositio  c.  12.  quod  tempore  posterius  est  capite  1.  Quod 
si  praevideatur  quaestionem  resolvi  non  posse  ex  electione  Arbi- 
trorum in  numero  pari,  dari  potest  eisdem  facultas  assumendi  se- 
cum  alium  Arbitrum.  Quae  facultas  ut  valeat,  debet  esse  in  per- 
sonam determinatam.  Potest  vero  compromitti  in  unum  vel  in 
plures,  ut  vel  ipsi  videant  vel  alios  eligant  qui  causam  videant 
c,  13.  h.  t.  Haec  duo  capita  12.  et  13.  prima  fronte  videntur  dis- 
sentire, sed  revera  componi  possunt  inter  se.  Nam  ideo  in  c.  12. 
rejicitur  compromissum  in  incertam  personam,  quia  discordes  Ar- 
bitri inter  se  in  merito  qausae,  facile  possent  dissentire  etiam  in 
eligenda  nova  persona,  et  proinde  lis  facile  non  liniretur.  Agitur 
ergo  de  specie  in  qua  Arbitri  causae  notionem  jam  ingressi  sunt, 
et  differentis  sunt  opinionis.  At  in  c.  13.  species  est  de  Arbitro 
qui  antequam  inceperit  causam  videre,  potest  vi  compromissi  vel 
ipse  videre  vel  in  alios  deputare.  Timor  ergo  protrahendae  quae- 
stionis non  adest  quemadmodum  in  specie  c.  12.  Ergo.  Cfr.  Glos. 

c.  13.  v.  «Mediatorum.» 

9.  De  causis  in  quibus  eligi  possunt  Arbitri.  — In  omnibus 
causis,  de  quibus  libere  disponere  possumus,  etiam  Arbitros  con- 
stituere possumus,  nisi  exceptio  detur  a jure.  Porro  in  illis 
causis  quae  graves  censentur,  et  ob  periculum  gravis  praejudicii 
quod  afferre  possunt,  requirunt  solers  judicium  majorum  judicum, 
compromitti  non  potest  in  Arbitros  c.  9.  Dem  integr.  rest.  (I.  411 
Hinc  ex  dispositione  hujus  c.  9.  1°.  compromitti  nequit  in  causa 
restitutionis  in  integram;  sed  Arbitri  possunt  de  ea  judicare  so- 
lummodo si  incidenter  exsurgat  in  quaestione  principali  Arbitris 
commissa.  2°.  Compromitti  nequit  in  causis  matrimonii , quae  vin- 
culum respiciunt  c.  9.  h.  t.  et  Glos.  ibid.  Causae  enim  hujusmodi 
requirunt  majores  judices.  Hinc  penes  tribunal  Episcopi  pertractari 
debent  sess.  24.  c.  20.  de  Bef.  in  Trid.  et  c.  12.  de  Excessib.  Prae- 

• lator.  (V.  31).  3°.  Compromitti  nequit  in  causa  libertatis,  idest 
utrum  quis  sit  ingenuus  vel  servus,  vel  utrum  emancipatus  sit 
necne  4°.  Constitui  Arbitri  non  possunt  in  causis  criminalibus 
Santi,  I.  Decr.  28 

criminaliter  actis.  Requirunt  enim  imperium  ex  parte  judicum. 
Possunt  vero  in  Arbitros  compromitti  causae  criminales  si  de  effecti* 
bus  civilibus  sermo  sit.  Praeter  quatuor  expositas  causas  de- 
signatas in  cit.  c.  9.  dantur  et  aliae  quae  excludunt  judices  com- 
promissarios. Sunt  vero:  1°.  causae  reservatae  judicio  R.  Pontificis, 
quaeque  enumerantur  a Glossa  in  c.  1.  de  Transi.  Episcopi  (I.  7) 
v.  «pertineant;»  2°.  quaestio  respiciens  collationem  beneficii,  nisi 
accedat  auctoritas  superioris;  3°.  causae  respicientes  exemptionem 
eorum  qui  immediate  subduntur  S.  Sedi,  nisi  accedat  consensus 
R.  Pontificis  c.  5.  h.  t.  4°.  tandem  caHsae  vel  liquidae  vel  in 
quibus  locum  habuit  res  judicata.  Compromissum  enim  est  ad 
modnm  transactionis,  quae  de  re  certa  fieri  nequit.  Excipe  nisi 
post  rem  judicatam  vel  in  ejus  exsecutione,  vel  in  consectariis 
quaestionis  possit  oriri;  quo  in  casu  Arbitri  eligi  possunt,  quemad- 
modum tradit  c.  11.  h.  t. 

10.  De  potestate  et  officio  Arbitrorum.  — Procedit  haec  po- 
testas ad  modum  potestatis  judicis  delegati,  quamvis  vera  potestas, 
ad  sensum  juris  dici  nequeat,  quia  jurisdictio  non  conceditur  a pri- 
vatis hominibus.  Tanta  vero  est  Arbitrorum  potestas,  quanta  in 
compromisso  exprimitur.  — Officium  vero  Arbitrorum  est  ut  ordine 
judiciali  servato  procedant,  et  juxta  formam  expressam  in  com- 
promisso. Quae  nisi  servetur  arbitrium  non  valet  Hinc  ex.  gr. 
possunt  compromittentes  constituere  ut  Arbitri  procedant  sum- 
marie et  de  plano.  Quo  in  casu  semper  tenentur  Arbitri  audire 
partes,  et  caetera  peragere,  quae  inserviant  ad  res  humano  et 
rationabili  modo  cognoscendas.  Hinc  pariter  si  in  compromisso 
partes  edixerint  ut  vel  omnes  vel  major  pars  Arbitrorum  con- 
venire debeant  ad  eonficiendum  plenum  laudum,  haec  lex  debet 
observari,  et  si  secus  fiat,  arbitrium  viribus  caret  Quod  si  plores 
dati  fuerint  Arbitri,  et  nihil  fuerit  abjectum,  laudum  erit  illud 
in  quod  major  pars  Arbitrorum  consenserit  c.  2.  h.  t.  (1. 22)  in  6°. 
— Quid  vero  dicendum  si  quis  ex  arbitris  suffragium  non  tulerit? 
Si  moriatur  unus  ex  Arbitris,  tunc  nec  alii  procedere  possunt 
Non  enim  amplius  integrum  perseverat  collegium  personarum  a 
partibus  constitutum.  Quod  si  unus  renuerit  suffragium  dare,  tone 
alii  procedere  possunt  c.  2.  h.  t in  6°..  Nam  etiam  in  tribunali 
collegiali,  si  unus  judex  sese  abstineat  a judicio  ferendo,  valet 
nihilominus  sententia,  quae  profertur  a reliquis.  At  exceptio  fa- 
cienda est,  nimirum,  nisi  in  compromisso  dictum  sit,  ut  omnes 

procedant.  Quod  si  nec  omnes  nec  major  pars  conveniat,  quaestio 
non  est  definita,  sed  Arbitri  functi  sunt  munere  suo  et  eorum  ces- 
sat officium.  Si  vero  quaestio  esset  de  summa  pecuniae  ex.  gr.  50 
et  unus  ex  tribus  Arbitris  judicium  ferret  pro  integris  50,  alter 
pro  25,  tertius  pro  20,  arbitrium  valeret,  et  sustineretur  sententia 
tertii;  nam  omnes  certe  conveniunt  solvenda  esse  scutata  viginti. 
Ita  c.  1.  h.  t.  in  6°. 

11.  Arbitri  non  possunt  excedere  limites  causae  sibi  commissae. 
De  una  ergo  ad  aliam  causam  nequeunt  transire.  Possunt  vero 
videre  et  decernere  de  iis  quae  necessario  et  intrinsece  connectun- 
tur  cum  causa  principali,  ita  ut  nisi  de  illis  decernerent,  quaestio 
circa  principalem  causam  perseveraret.  Infertur  hoc-  principium 
ex  cc.  5.  et  21.  de  Off.  Deleg.  (I.  29)  ubi  in  commissione  causae 
principalis  censetur  delegatum  fuisse  accessorium,  licet  de  acces- 
sorio. mentio  facta  non  fuerit.  Quare  Arbitri  possunt  decernere  de 
exceptionibus  tam  dilatoriis  quam  peremtoriis;  constituunt  enim 
partem  ordinariam  defensionis  partium.  Idem  dicendum  de  causa 
restitutionis  in  integrum,  quae  inciderit  in  progressu  quaestionis 
principalis.  Possunt  insuper  statuere  diem  solutionis  perficiendae 
L.  23.  ff.  h.  t.  Possunt  3°.  decernere  de  fructibus  rei  frugiferae 
quae  arbitrii  objectum  constituit.  Possunt  4°.  condemnare  in  ex- 
pensis litis;  quae  condemnatio  potest  etiam  locum  habere  in  casu 
quo  unus  ex  compromittentibus  contumax  fuerit,  eumque  Arbitri 
condemnabunt  ad  solvendas  expensas,  quas  alius  compromittens  ob 
contumaciam  adversarii  fecerit. 

12.  Ad  officium  Arbitrorum  spectat  insuper  sententiam  in  ■prae- 
sentia partium  proferre,  nisi  in  compromisso  dictum  fuerit  posse 
laudum  pronunciari  etiam  una  ex  partibus  litigantibus  absente 
c.  10.  h.  t Quoad  tempus  pronunciationis  laudi  si  fuerit  in  com- 
promisso definitum,  servandum  est,  secus  debet  esse  congruum,  et 
una  parte  instante  cogi  possunt  Arbitri  ut  tempus  hoc  congruum 
praefiniant.  Quoad  vero  locum  pronuntiandi  laudi,  vel  ille  est,  qui 
a partibus  constitutus  fuit,  vel  nisi  fuerit  constitutus,  laudum  pro- 
nuntiabunt Arbitri  ubi  acceptarunt  compromissum.  L.  21.  §.  10. 
tf.  h.  t. 

13.  De  effectibus  arbitrii.  — Compromissum  fieri  potest  vel 
simpliciter,  vel  sub  adjecta  poena  contra  eum  qui  laudum  noluerit 
acceptare.  Iterum  poena  potest  adjici  principaliter,  scilicet  ut  obii- 

gatio  sit  solummodo  ad  subeundam  poenam,  vel  ad  confirmandam 
ipsam  obligationem  conventionis.  Si  poena  principaliter  adjecta 
fuerit,  poterit  agi  contra  non  acceptantem  laudum  ad  solvendam 
poenam,  qua  soluta  ad  nihil  aliud  tenebitur.  Quod  si  minus  prin- 
oipaliter  apposita  fuerit  poena,  ea  soluta,  adime  integra  persevera- 
bit obligatio  principalis,  perinde  ac  si  fuisset  compromissum  purum 
ac  simplex.  Quae  obligatio  compromissi  puri  et  simplicis  qualis  sit 
et  quos  effectus  juridicos  producat,  explicandum  est.  Distinguen- 
dum vero  est  utrum  arbitrium  fuerit  tantummodo  a compromissa- 
riis pronunciatum,  vel  fuerit  etiam  homologatum,  idest  acceptatum 
a partibus.  Haec  vero  acceptatio  fieri  potest  vel  expresse  vel  ta- 
cite; tacite,  si  intra  10  dies  non  contradixerint  partes.  Si  accep- 
tatum fuerit  arbitrium,  datur  parti  volenti  vel  actio  in  factum 
coram  judice  ordinario,  qui  exsequitur  laudum  Arbitrorum  quasi 
sententiam  a se 'latam  quae  in  rem  judicatam  transierit;  vel  etiam 
exceptio  si  altera  pars  actionem  intentet  contra  laudum  LL.  4.  et 
penult.  C.  h.  t.  et  c.  9.  h.  t.  Quod  si  laudum  non  fuerit  homolo- 
gatum a partibus,  conceditur  parti  volenti  actio  contra  aliam  ad 
interesse.  Hac  vero  actione  pars  resiliens  a laudo  tenetur  alteram 
servare  indemnem,  idest  debet  eidem  solvere  quanti  intererat  ejus- 
dem, arbitrium  exsecutioni  mandari.  Quod  si  vero  in  compromisso 
compromittentes  juramentum  emiserint  se  servaturos  fore  arbitrium 
a compromissariis  edendum,  tunc  non  datur  actio  ad  interesse,  sed 
servari  prorsus  debet  arbitrium.  Hoc  enim  in  casu  non  praesu- 
mitur observantia  juramenti  vergere  in  praejudicium  salutis  aeternae 
quando  compromissum  legitime  fuerit  confectum  c.  9.  h.  t. 

14.  De  remediis  contra  injustum  laudum.  — L.  27.  §.  « Stati m» 
ff.  h.  t.  in  genere  statuit  servandam  esse  sententiam  Arbitrorum, 
sive  ea  aequa  sit  sive  iniqua  sit,  ob  eam  rationem,  quia  compro- 
missum est  ad  modum  contractus,  quo  compromittentes  conveniunt 
in  sententiam  virorum  probatorum.  Hinc  quidquid  compromissarii 
decreverint,  habendum  est  quasi  fuerit  ab  ipsis  compromittentibus 
constitutum.  At  si  laudum  injdstum  fuerit,  datur  nihilominus  re- 
medium a jure  ut  corrigatur.  Et  primo  quidem  si  sermo  sit  de 
Arbitris  necessariis,  qui  Arbitri  juris  dicuntur,  parti  laesae  praesto 
est  remedium  appellationis  c.  11.  de  Off.  Deleg.  (1. 14)  in  6°.  Si  vero 
sermo  sit  de  laudo  edito  ab  arbitris  compromissariis,  distinguen- 
dum est  utrum  fuerit  homologatum  vel  non.  Si  non  fuerit  homo- 
logatum et  contineat  evidentem  iniquitatem,  pars  laesa  poterit  im- 

plorare  officium  judicis  ut  injustum  laudum  arbitrio  boni  viri  cor- 
rigatur  et  ad  aequitatem  reducatur;  Abbas  in  c.  23.  de  Jurejur. 
(II.  24)  n.  29.  et  alii.  Porro  judex  erit  idem,  qui  debuisset  videre 
de  causa  nisi  partes  compromisissent  in  Arbitros.  Quod  si  arbi- 
trium fuerit  a partibus  homologatum,  tunc  nec  appellatio  competit, 
nec  reductio  ex  sententia  boni  viri  L.  24.  §.  2.  h.  t At  si  iniqui- 
tas laudi  notoria  et  manifesta  sit,  quamvis  actio  non  detur  ad  lau- 
dum corrigendum  vel  irritandum,  tamen  datur  parti  laesae  exceptio 
ad  repellendum  adversarium  qui  instet  pro  observantia  laudi.  Haec 
vero  exceptio  esse  potest  una  ex  illis  quae  opponi  possunt  contra 
transactiones  laesivas,  ex.  gr.  falsitatis,  fraudis,  timoris,  erroris 
LL.  28.  et  29.  C.  de  Transact.  Praesertim  vero  opponi  potest  ex- 
ceptio doli  contra  ipsum  adversarium,  qui  ob  manifestam  iniquita- 
tem laudi,  cujus  exsecutionem  exposcit,  praesumitur  esse  in  dolo. 
Haec  exceptio  est  perpetua,  idest  proponi  potest  etiam  ultra  10  dies 
statutos  pro  approbatione  laudi  quotiescumque  exposcatur  exsecutio 
laudi.  Quod  si  injustitia  laudi  secumfert  peccatum  irremissibile  a 
partibus,  ex.  gr.  simoniam,  usuram  proprie  dictam,  laudum  esset 
ipso  jure  nullum,  quemadmodum  Doctores  inferunt  ex  c.  2.  h.  t. 

15.  De  modis  quibus  exspirat  potestas  seu  officium  Arbitrorum. 
— Exspirat  potestas  seu  officium  Arbitrorum  1°.  pronunciatione 
laudi  in  causa  principali  ipsis  commissa;  ita  ut  nequeant  arbitri 
iterum  causam  videre,  et  corrigere  propriam  sententiam  L.  19.  ff. 
h.  t Judex  enim  prohibetur  a jure  bis  videre  et  decernere  in 
eadem  causa.  Diximus  vero  . in  causa  principali;  nam  in  sen- 
tentia interlocutoria  possunt  Arbitri  judicium  mutare  et  corrigere. 
Exspirat  2°.  mutuo  compromittentium  consensu.  3°.  Morte  Arbitri, 
vel  unius  ex  pluribus  Arbitris,  nisi  fuerit  adjecta  clausula  in  com- 
promisso ‘ut  si  non  omnes  possint,  saltem  aliqui  negotium  videant’ 
c.  42.  de  Off.  Deleg.  (I.  29).  4°.  Morte  alterutrius  ex  comprbmit- 
tentibus  c.  10.  h.  t.  Compromissum  enim  in  genere  non  obligat 
haeredes;  censetur  enim  factum  a compromittentibus  ob  amicitiam 
vel  saltem  fiduciam  quam  habent  erga  personas  Arbitrorum.  Potest 
vero  etiam  haeredes  obligare,  si  id  caverint  expresse  compromit- 
tentes. Qno  in  casu  non  exspirat  comprolnissum  per  mortem  al- 
terutrius compromittentis  L.  27.  ff.  h.  t.  5°.  Exspirat  lapsu  diei 
praefiniti  in  compromisso  L.  1.  C.  h.  t 6°.  Si  ab  una  parte  fuerit 
causa  delata  ad  judicem  ordinarium.  Quo  in  casu  licet  pars  quae 
compromisso  non  stetit  solvere  poenam  in  compromisso  statutam 


Digitized  by  LjOOQie 


438 


APPENDIX  I.  AD  LIB,  I.  DECRETALIUM  6BE6.  IX. 


cogatur,  tamen  Arbiter  de  causa  videre  non  poterit.  7°.  Recusa- 
tione suspecti  Arbitri  L.  9.  ff.  )l  t ob  enatam  inimicitiam  vel  ob 
aliam  justam  causam,  vel  alia  justa  recusatione,  ex.  gr.  si  ob  in- 
gravescentem morbum  Arbiter  vel  incapax  efficiatur  prorsus  ad 
laudum  proferendum,  vel  diu  differre  debeat  pronnnciationem  laudi 
cum  praejudicio  alterutrius  compromittentium  L.  15.  ff.  h.  t 


Subnectimus  huic  libro  I.  duo  S.  Sedis  acta  notatu  dignissima, 
ex  quibus  unum  decretum  S.  C.  EE.  et  R.  R.  agit  de  titulo  ordi- 
nationis respectu  Regularium , alterum  est  Const.  Apostolica  De 
prohibitione  et  censura  librorum. 

Appendix  I. 

ad  Librum  I.  Decretalium  Gregorii  IX.*) 

Sacra  Congregatio  Episcoporum  et  Regularium. 

Decretum  — 4.  Novembr.  1892. 

Auctis  admodum  ex  singulari  Dei  beneficio  votorum  simplicium 
Institutis,  uti  multa  inde  bona  oriuntur,  ita  aliqua  parit  incom- 
moda facilis  alumnorum  hujusmodi  societatum  egressus,  et  conse- 
quens, ex  jure  constituto,  regressus  in  dioecesim  originis.  Haec 
autem  graviora  efficit  temporalium  bonorum  inopia  qua  nunc  Ec- 
clesia premitur,  unde  Episcopi  saepe  providere  nequeunt  ut  illi  vi- 
tam honeste  traducant.  Haec,  aliaque  id  genus,  etiam  de  alumnis 
Ordinum  votorum  solemnium,  perpendentes  nonnulli  Sacri  locorum 
Antistites,  pro  Ecclesiastici  ordinis  decore  et  fidelium  aedificatione, 
ab  Apostolica  Sede  enixis  precibus  postularunt,  remedium  aliquod 
adhiberi.  Cum  ergo  totum  negotium  SSmus  D.  N.  Leo  PP.  XIII. 
detulisset  Sacrae  huic  Congregationi  Episcoporum  et  Regularium 
Negotiis  et  Consultationibus  praepositae,  Emi.  Patres  in  Conventu 
Plenario  habito  in  Vaticanis  aedibus  die  29.  mens.  Augusti  anni 
1692,  praevio  maturo  examine  ac  discussione,  perpensaque  universa 
rei  ratione,  opportunas  edere  censuerunt  dispositiones  per  generale 
decretum  ubique  locorum  perpetuis  futuris  temporibus  servandam. 

*)  Se.  H«l  tit.  II.  n.  47. 

Qaas  cum  SS.  D.  N.  in  Audientia  d.  23.  Sept  hujus  anni  1892 
infrascripto  Secretario  benigne  impertita  probare  et  confirmare 
dignatus  fuerit,  ea  quae  sequuntur  per  praesens  decretum  Apostolica 
Auctoritate  statuuntur  et  decernuntur. 

I.  Firmis  remanentibus  Constitutione  S.  Pii  V.  diei  14.  Oct. 
anni  1668,  incipient.  Romanus  Pontifex,  et  declaratione  sa.  me. 
Pii  PP.  IX.  edita  die  12.  mens.  Junii  anni  1868,  quibus  Superiori- 
bus Ordinum  Regularium  prohibetur,  ne  literas  dimissoriales  con- 
cedant Xovitiis  aut  professis  votorum  simplicium  triennalium,  ad 
hoc  ut  titulo  Paupertatis  ad  SS.  Ordines  promoveri  valeant,  eaedem 
dispositiones  extenduntur  etiam  ad  Instituta  votorum  simplicium, 
ita  ut  horum  Institutorum  Superiores  non  possint  in  posterum 
literas  dimissoriales  concedere  pro  SS.  Ordinibus,  vel  quomodo- 
cumque ad  sacros  Ordines  alumnos  promovere  titulo  Mensae  com- 
munis, vel  Missionis,  nisi  illis  tantum  alumnis,  qui  vota  quidem 
simplicia,  sed  perpetua  jam  emiserint,  et  proprio  Instituto  stabili- 
ter aggregati  fuerint;  vel  qui  saltem  per  triennium  permanserint 
in  votis  simplicibus  temporaneis  quoad  ea  Instituta  quae  ultra  trien- 
nium perpetuam  differunt  professionem.  Revocatis  ad  hunc  effectum 
omnibus  induitis  ac  privilegiis  jam  obtentis  a S.  Sede,  necnon  dis- 
positionibus contrariis  in  respectivis  Constitutionibus  contentis,  etsi 
tales  Constitutiones  fuerint  a S.  Sede  Apostolica  approbata. 

II.  Hinc  notum  sit  oportet  de  generali  regula  haud  in  poste- 
rum dispensatum  iri,  ut  ad  Majores  Ordines  alumnus  Congrega- 
tionis votorum  solemnium  promoveatur  quin  prius  solemnem  pro- 
fessionem emiserit,  vel  per  integrum  triennium  in  votis  simplicibus 
perseveraverit,  si  alumnus  Instituto  votorum  simplicium  sit  ad- 
dictus. — Quod  si  interdum  causa  legitima  occurrat,  cur  quispiam 
Sacros  Ordines  suscipiat  triennio  nondum  expleto,  peti  poterit  ab 
Apostolica  Sede  dispensatio,  ut  Clericus  vota  solemnia  nuncupare 
possit  quamvis  non  expleverit  triennium,  quoad  Instituta  vero  vo- 
torum simplicium,  ut  vota  simplicia  perpetua  emittere  possit,  quam- 
vis non  expleto  tempore  a respectivi  Instituti  Constitutionibus 
praescripto  pro  professione  votorum  simplicium  perpetuorum. 

III.  Dispositiones  contentae  in  decreto  S.  C.  Concilii  jussu  sa. 
me.  Urbani  VIII.  edito  die  21.  Septembris  1624  incipien.  Sacra 
Congregatio,  ac  in  decreto  ejusdem  S.  C.  jussu  sa.  me.  Innocentii  XII. 
edito  die  24.  mens.  Julii  anni  1694,  incipien.  Instantibus,  ac  in 

aliis  decretis  generalibus,  quibus  methodus  ordinatur  a Superiori- 
bus Ordinum  Regularium  servanda  in  expellendis  propriis  alumnis, 
nedum  in  suo  robore  manent,  sed  servandae  imponuntur  etiam 
Superioribus  Institutorum  votorum  simplicium,  quoties  agatur  de 
aliquo  alumno  vota  simplicia  quidem  sed  perpetua  professo,  vel 
votis  simplicibus  temporaneis  adstricto  ac  in  sacris  insuper  Ordi- 
nibus constituto  dimittendo;  ita  ut  horum  neminem  et  ipsi  dimit- 
tere valeant,  ut  nunc  dictum  est,  nisi  ob  culpam  gravem,  exter- 
nam, et  publicam,  et  nisi  culpabilis  sit  etiam  incorregibilis.  Ut 
autem  quis  incorregibilis  revera  habeatur,  Superiores  praemittere 
debent,  distinctis  temporibus,  trinam  admonitionem  et  correctionem ; 
qua  nihil  proficiente  Superiores  debent  processum  contra  delin- 
quentem instruere,  processus  resultantia  accusato  contestari,  eideiq 
tempus  congruum  concedere,  quo  suas  defensiones  sive  per  se,  sive 
per  alium  ejusdem  Instituti  religiosum,  exhibere  valeat;  quod  si 
accusatus  ipse  proprias  defensiones  non  praesentaverit,  Superior, 
seu  Tribunal,  defensorem,  ut  supra,  alumnum  respectivi  Instituti 
ex  officio  constituere  debebit.  Post  haec  Superior  cum  suo  Con- 
silio sententiam  expulsionis  aut  dimissionis  pronuntiare  poterit, 
quae  tamen  nullum  effectum  habebit  si  condemnatus  a sententia 
prolata  rite  ad  S.  C.  EE.  et  RR.  appellaverit,  donec  per  eamdem 
S.  C.  definitivum  judicium  prolatum  non  fuerit.  — Quoties  autem 
gravibus  ex  causis  procedendi  methodus  supradicta  servari  nequeat, 
tunc  recursus  haberi  debeat  ad  hanc  S.  C.  ad  effectum  obtinendi 
dispensationem  a solemnitatibus  praescriptis,  et  facultatem  proce- 
dendi summario  modo  juxta  praxim  vigentem  apud  hanc  S.  C. 

IV.  Alumni  votorum  solemnium,  vel  simplicium  perpetuorum, 
vel  temporalium,  in  Sacris  Ordinibus  constituti,  qui  expulsi  vel 
dimissi  fuerint  perpetuo  suspensi  maneant,  donec  a S.  Sede  alio 
modo  eis  consulatur;  ac  praeterea  Episcopum  benevolum  receptorem 
invenerint,  et  de  ecclesiastico  patrimonio  sibi  providerint. 

V.  Qui  in  Sacris  Ordinibus  constituti  et  votis  simplicibus  ob- 
stricti sive  perpetuis,  sive  temporalibus,  sponte  dimissionem  ab 
Apostolica  Sede  petierint  et  obtinuerint,  vel  aliter  ex  Apostolico 
privilegio  a votis  simplicibus  vel  perpetuis  vel  temporaneis  dispen- 
sati fuerint,  ex  claustro  non  exeant,  donec  Episcopum  benevolum 
receptorem  invenerint,  et  de  ecclesiastico  patrimonio  sibi  provi- 
derint, secus  suspensi  maneant  ab  exercitio  susceptorum  Ordinum 
Quod  porrigitur  quoque  ad  alumnos  votorum  simplicium  tempora- 

lium  qui  quovis  professionis  vinculo  jam  forent  soluti,  ob  elapsum 
tempus  quo  vota  ab  ipsis  fuerunt  nuncupata. 

VI.  Professi  tum  votorum  solemnium,  tum  simplicium  ab  Or- 
dinariis locorum  ad  Sacros  Ordines  non  admittantur,  nisi,  praeter 
alia  a jure  statuta,  testimoniales  literas  exhibeant,  quod  saltem 
per  annum  sacrae  theologiae  operam  dederint  si  agatur  de  subdia- 
conatu,  ad  minus  per  biennium,  si  de  diaconatu,  et  quoad  pres- 
byteratum, saltem  per  triennium,  praemisso  tamen  regulari  aliorum 
studiorum  curriculo. 

Haec  de  expresso  Sanctitatis  Suae  mandato  praefata  Sacra  Con- 
gregatio constituit  atque  decernit,  contrariis  quibuscumque  etiam 
speciali  et  individua  mentione  dignis,  minime  obstantibus. 

Datum  Romae,  ex  Sacra  Congregatione  Episcoporum  et  Regu- 
larium, die  4.  novembris  1892. 

I.  Card.  Verga  Prcef. 

•f  Jos.  M.  Arch.  Cabsarien.  Secretarius. 


APPENDIX  II. 

ad  Librum  I.  Decretalium  Gregorii  IX.*) 


Decreta  Generalia**)  <■. 

DE  PROHIBITIONE  ET  CENSURA  LIBRORUM. 

TITULUS  I. 

DE  PROHIBITIONE  LIBRORUM. 

Caput  I. 

De  prohibitis  apostatarum,  haereticorum,  schismaticorum, 
aliorumque  scriptorum  libris. 

1.  Libri  omnes,  qui  ante  annum  MDC.  aut  a Summis  Pontifi- 
cibus, aut  a Conciliis  oscumenicis  damnati  sunt,  et  in  novo  Indice 
non  recensentur,  eodem  modo  damnati  habeantur,  sicut  olim  da- 
mnati fuerunt:  iis  exceptis,  qui  per  haec  Decreta  Generalia  per- 
mittuntur. 

*)  Sc.  ad  tit.  31.  nn.  73. — 82.  **)  H»c  Decreta  publicata  sunt  una  cuin 

Const.  Apostoli  ea  ..Officiorum  ac  munerum/4 

2.  libri  apostatarum,  haereticorum,  schismaticorum  et  quorum- 
cumque scriptorum  haeresim  vel  schisma  propugnantes,  aut  ipsa 
religionis  fundamenta  utcumque  evertentes,  omnino  prohibentur. 

3.  Item  prohibentur  acatholicorum  libri,  qui  ex  professo  de 
religione  tractant,  nisi  constet  nihil  in  eis  contra  fidem  catholicam 
contineri. 

4.  Libri  eorundem  auctorum,  qui  ex  professo  de  religione 
non  tractant,  sed  obiter  tantum  fidei  veritates  attingunt,  jure  ec- 
clesiastico prohibiti  non  habeantur,  donec  speciali  decreto  pro- 
scripti haud  fuerint. 

Caput  II. 

De  Editionibtis  textus  originalis  et  versionutn  non  vulgarium 
Sacrae  Scripturae. 

5.  Editiones  textus  originalis  et  antiquarum  versionum  catho- 
licarum Sacrae  Scripturae,  etiam  Ecclesiae  Orientalis,  ab  acatho- 
licis  quibuscumque  publicatae,  etsi  fideliter  et  integre  editae  ap- 
pareant, iis  dumtdxat,  qui  studiis  theologicis  vel  biblicis  dant  ope- 
ram, dummodo  tamen  non  impugnentur  in  prolegomenis  aut  ad- 
notationibus  catholicae  fidei  dogmata,  permittuntur. 

6.  Eadem  ratione,  et  sub  iisdem  conditionibus,  permittuntur 
aliae  versiones  Sacrorum  Biblioram  sive  latina,  sive  alia  lingua 
non  vulgari  ab  acatholicis  editae, 

Caput  HI. 

De  Versionibus  vernaculis  Sacras  Scripturae. 

7.  Cum  experimento  manifestum  sit,  si  Sacra  Biblia  vulgari 
lingua  passim  sine  discrimine  permittantur,  plus  inde,  ob  hominum 
temeritatem,  detrimenti,  quam  utilitatis  oriri;  Versiones  omnes  in 
lingua  vernacula,  etiam  a viris  catholicis  confectae,  omnino  pro- 
hibentur, nisi  fuerint  ab  Apostoli ca  Sede  approbatae,  aut  editae  sub 
vigilantia  Episcoporum  cum  adnotationibus  desumptis  ex  Sanctis 
Ecclesiae  Patribus,  atque  ex  doctis  catholicisque  scriptoribus. 

8.  Interdicuntur  versiones  omnes  Sacrorum  BibliOrum,  quavis 
vulgari  lingua  ab  acatholicis  quibuscumque  confectae,  atque  illae 
praesertim,  quae  per  Societates  Biblicas,  a Romanis  Pontificibus  non 

semel  damnatas,  divulgantur,  eunt  in  iis  saluberrimae  Ecclesiae  le- 
ges de  divinis  libris  edendis  funditus  posthabeantur. 

Hae  nihilominus  versiones  iis,  qui  studiis  theologicis  vel  bi- 
blicis  dant  operam,  permittuntur:  iis  servatis,  quae  supra  (n.  5) 
statuta  sunt. 


Caput  IV. 

De  libris  obscenis. 

9.  libri,  qui  res  lascivas  seu  obscenas  ex  professo  tractant, 
narrant,  aut  docent,  cum  non  solum  fidei,  sed  et  morum,  qui  hujus- 
modi librorum  lectione  facile  corrumpi  solent,  ratio  habenda  sit, 
omnino  prohibentur. 

10.  Libri  auctorum  sive  antiquorum,  sive  recentiorum,  quos 
classicos  vocant,  si  hac  ipsa  turpitudinis  labe  infecti  sunt,  propter 
sermonis  elegantiam  et  proprietatem,'  iis  tantum  permittuntur  quos 
officii  aut  magisterii  ratio  excusat:  nulla  tamen  ratione  pueris  vel 
adolescentibus,  nisi  solerti  cura  expurgati,  tradendi  aut  praelegendi 
erant. 

Caput  V. 

De  quibusdam  specialis  argUmenti  libris. 

11.  Damnantur  libri,  in  quibus  Deo,  aut  Beatae  Virgini  Mariae, 
vel  Sanctis,  aut  Catholicae  Ecclesiae  ejusque  Cultui,  vel  Sacramen- 
tis, aut  Apostolicse  Sedi  detrahitur.  Eidem  reprobationis  judicio 
subjacent  ea  opera,  in  quibus  inspirationis  Sacrae  Scripturae  con- 
ceptus pervertitur,  aut  ejus  extensio  nimis  coarctatnr.  Prohibentur 
quoque  libri,  qui  data  opera  Ecclesiasticam  Hierarchiam,  aut  sta- 
tum clericalem  vel  religiosum  probris  afficiunt. 

12.  Nefas  esto  libros  edere,  legere  aut  retinere  in  quibus 
sortilegia,  divinatio,  magia,  evocatio  spirituum,  aliaeque  hujus  ge- 
neris superstitiones  docentur,  vel  commendantur. 

13.  Libri  aut  scripta,  quae  narrant  novas  apparitiones,  reve- 
lationes, visiones,  prophetias,  miracula,  vel  qnae  novas  inducunt  de- 
votiones, etiam  sub  praetextu  quod  sint  privatae,  si  publicentur 
absque  legitima  Superiorum  Ecclesiae  licentia,  proscribuntur. 

14.  Prohibentur  pariter  libri,  qui  duellum,  suicidium,  vel  di- 
vortium licita  statuunt,  qui  de  sectis  massonicis,  vel  aliis  ejusdem 
generis  societatibus  agunt,  easque  utiles  et  non  perniciosas  Ec- 
clesiae et  civili  societati  esse  contendunt,  et  qui  errores  ab  Apo- 
stolica  Sede  proscriptos  tuentur. 

Caput  VI. 

De  Sacris  Imaginibus  et  Indulgentiis. 

15.  Imagines  quomodocumque  impressae  Domini  Nostri  Jesu 
Christi,  Beatae  Mariae  Virginis,  Angelorum  atque  Sanctorum,  vel 
aliorum  Servorum  Dei  ab  Ecclesiae  sensu  et  decretis  dilformes, 
omnino  vetantur.  Novae  vero,  sive  preces  habeant  adnexas,  sive 
absque  illis  edantur,  sine  Ecclesiasticae  potestatis  licentia  non  publi- 
centur. 

16.  Universis  interdicitur  indulgentias  apocryphas,  et  a Sancta 
Sede  Apostolica  proscriptas  vel  revocatas  quomodocumque  divulgare. 
Quae  divulgatae  jam  fuerint,  de  manibus  fidelium  auferantur. 

17.  Indulgentiarum  libri  omnes,  summaria,  libelli,  folia  etc.,  in 
quibus  earum  concessiones  continentur,  non  publicentur  absque  com- 
petentis auctoritatis  licentia. 

Caput  VII. 

De  libris  liturgicis  et  precatoriis. 

18.  In  authenticis  editionibus  Missalis,  Breviarii,  Bitualis,  Cse- 
remonialis  Episcoporum,  Pontificalis  romani,  aliorumque  librorum 
liturgicorum  a Sancta  Sede  Apostolica  approbatorum,  nemo  quid- 
quam immutare  praesumat:  si  secus  factum  fuerit,  hae  novae  edi- 
tiones prohibentur. 

19.  Litaniae  omnes,  praeter  antiquissimas  et  communes,  quae 
in  Breviariis,  Missalibus,  Pontificalibus  ac  Ritualibus  continentur, 
et  praeter  Litanias  de  Beata  Virgine,  quae  in  sacra  ^Ede  Laure- 
tana  decantari  solent,  et  litanias  Sanctissimi  Noininis  Jesu  jam  a 
Sancta  Sede  approbatas,  non  edantur  sine  revisione  et  approba- 
tione Ordinarii. 

20.  Libros,  aut  libellos  precum,  devotionis,  vel  doctrinae  insti- 
tutionisque religiosae,  moralis,  asceticae,  mysticae,  aliosque  hujus- 
modi, quamvis  ad  fovendam  populi  Christiani  pietatem  conducere 
videantur,  nemo  praeter  legitimae  auctoritatis  licentiam  publicet: 
secus  prohibiti  habeantur. 

Caput  VIII. 

De  Diariis , foliis  et  libellis  periodicis. 

21.  Diaria,  folia  et  libelli  periodici,  qui  religionem  aut  bonos 
mores  data  opera  impetunt,  non  solum  naturali,  sed  etiam  eccle- 
siastico jure  proscripti  habeantur. 

Curent  autem  Ordinarii,  ubi  opus  sit,  de  hujusmodi  lectionis 
periculo  et  damno  fideles  opportune  monere. 

22.  Nemo  e catholicis,  praesertim  e viris  ecclesiasticis,  in  hujus* 
modi  diariis,  vel  foliis,  vel  libellis  periodicis,  quidquam,  nisi  sua- 
dente justa  et  rationabili  causa,  publicet. 

Caput  IX. 

De  facultate  legendi  et  retinendi  libros  prohibitos. 

23.  Libros  sive  specialibus,  sive  hisce  Generalibus  Decretis 
proscriptos,  ii  tantum  legere  et  retinere  poterunt,  qui  a Sede  Apo- 
stolica,  aut  ab  illis,  quibus  vices  suas  delegavit,  opportunas  fuerint 
consecuti  facultates. 

24.  Concedendis  licentiis  legendi  et  retinendi  libros  quoscum- 
qne  prohibitos  Romani  Pontifices  Sacram  Indicis  Congregationem 
praeposuere.  Eadem  nihilominus  potestate  gaudent,  tum  Suprema 
Sancti  Officii  Congregatio,  tura  Sacra  Congregatio  de  Propaganda 
Fide  pro  regionibus  suo  regimini  subjectis.  Pro  Urbe  tantum,  haec 
facultas  competit  etiam  Sacri  Palatii  Apostolici  Magistro. 

25.  Episcopi  aliique  Praelati  jurisdictione  quasi  episcopali  pol- 
lentes, pro  singularibus  libris,  atque  in  casibus  tantum  urgentibus, 
licentiam  concedere  valeant.  Quod  si  iidem  generalem  a Sede 
Apostolica  impetraverint  facultatem,  ut  fidelibus  libros  proscriptos 
legendi  retinendique  licentiam  impertiri  valeant,  eam  nonnisi  cum 
delectu  et  ex  justa  et  rationabili  causa  concedant. 

26.  Omnes  qui  facultatem  apostolicam  consecuti  sunt  legendi 
et  retinendi  libros  prohibitos,  nequeunt  ideo  legere  et  retinere 
libros  quoslibet,  aut  ephemerides  ab  Ordinariis  locorum  proscriptas, 
nisi  eis  in  apostolico  induito  expressa  facta  fuerit  potestas  legendi 
et  retinendi  libros  a quibuscumque  damnatos.  Meminerint  insuper 
qui  licentiam  legendi  libros  prohibitos  obtinuerunt,  gravi  se  prae- 
cepto teneri  hujusmodi  libros  ita  custodire,  ut  ad  aliorum  manus 
non  perveniant. 

Caput  X. 

De  denunciatione  pravorum  librorum. 

27.  Quamvis  catholicorum  omnium  sit,  maxime  eorum,  qui 
doctrina  praevalent,  perniciosos  libros  Episcopis,  aut  Apostolicse 
Sedi  denunciare;  id  tamen  speciali  titulo  pertinet  ad  Nuntios,  Dele- 
gatos Apostolicos,  locorum  Ordinarios,  atque  Rectores  Universita- 
tum doctrinae  laude  florentium. 

28.  Expedit  at  in  pravorum  librorum  denuuciatione  non  solum 
libri  titulus  indicetur,  sed  etiam,  quoad  fleri  potest,  causae  expo- 
nantur ob  quas  liber  censura  dignus  existimatur,  lis  autem  ad 
quos  denunciatio  defertur,  sanctum  erit,  denunciantium  nomina 
secreta  servare. 

29.  Ordinarii,  etiam  tamquam  Delegati  Sedis  Apostolicae,  libros, 
aliaque  scripta  noxia  in  sua  Dioecesi  edita  vel  diffusa  proscribere, 
et  e manibus  fidelium  auferre  studeant.  Ad  Apostolicum  judicium 
ea  deferant  opera  vel  scripta,  quae  subtilius  examen  exigunt,  vel 
in  quibus  ad  salutarem  effectum  consequendum,  supremae  auctori- 
tatis sententia  requiri  videatur. 

TITULUS  II. 

DE  CENSURA  LIBRORUM. 

Caput  L 

De  Praelatis  librorum  censurae  praepositis. 

30.  Penes  quos  potestas  sit  sacrorum  bibliorum  editiones  et 
versiones  adprobare  vel  permittere  ex  iis  liquet,  quae  supra  (no.  7) 
statuta  sunt. 

31.  Libros  ab  Apostolica  Sede  proscriptos  nemo  audeat  iterum 
in  lucem  edere:  quod  si  ex  gravi  et  rationabili  causa,  singularis 
aliqua  exceptio  hac  in  re  admittenda  videatur,  id  nunquam  flet, 
nisi  obtenta  prius  sacrae  Indicis  Congregationis  licentia,  servatis- 
que  conditionibus  ab  ea  praescriptis. 

32.  Quae  ad  causas  Beatificationam  et  Canonizationam  Ser- 
vorum Dei  utcumque  pertinent,  absque  beneplacito  Congregationis 
Sacris  Ritibus  tuendis  - praepositae  publicari  nequeunt. 

33.  Idem  dicendam  de  Collectionibus  Decretorum  singularum 
Romanarum  Congregationum:  hae  nimirum  Collectiones  edi  neque- 
ant, nisi  obtenta  prius  licentia,  et  servatis  conditionibus  a mode- 
ratoribus uniuscujusque  Congregationis  praescriptis. 

34.  Vicarii  et  Missionarii  Apostolici  Decreta  sacrae  Congrega- 
tionis Propagandae  Fidei  praepositae  de  libris  edendis  fideliter  servent. 

36.  Approbatio  librorum,  quorum  censura  praesentium  Decre- 
torum vi  Apostolicae  Sedi  vel  Romanis  Congregatio» bus  non  reser- 
vatur, pertinet  ad  Ordinarium  loci  in  quo  publici  juris  iunt. 

36.  Regulares,  praeter  Episcopi  licentiam,  meminerint  teneri 
se,  sacri  Concilii  Tridentini  decreto,  operis  in  lucem  edendi  facul-' 

tatem  a Praelato,  cui  subjacent,  obtinere.  Utraque  autem  conces- 
sio in  principio  yel  in  fine  operis  imprimatur. 

37.  Si  Auctor  Romae  degens  librum  non  in  Urbe,  sed  alibi 
imprimere  velit,  praeter  approbationem  Cardinalis  Urbis  Vicarii  et 
Magistri  Sacri  Palatii  Apostolici,  alia  non  requiritur. 

Caput  II. 

De  censorum  officio  in  proevio  librorum  examine. 

38.  Curent  Episcopi,  quorum  muneris  est  facultatem  libros 
imprimendi  concedere  ut  eis  examinandis  spectatae  pietatis  et  do- 
ctrinae viros  adhibeant,  de  quorum  fide  et  integritate  sibi  polliceri 
queant,  nihil  eos  gratiae  daturos,  nihil  odio,  sed  omni  humano 
affectu  posthabito  Dei  dumtaxat  gloriam  spectaturos  et  fidelis 
populi  utilitatem. 

39.  De  variis  opinionibus  atque  sententiis  (juxta  Benedicti  XIV 
pneceptum)  animo  a praejudiciis  omnibus  vacuo,  judicandum  sibi 
esse  censores  sciant.  Itaque  nationis,  familiae,  scholae,  instituti 
affectum  excutiant,  studia  partium  seponant.  Ecclesiae  sanctae 
dogmata,  et  communem  Catholicorum  doctrinam,  quae  Conciliorum 
generalium  decretis,  Romanorum  Pontificum  Constitutionibus,  atque 
Doctorum  consensu  continentur,  unice  prae  oculis  habeant 

40.  Absoluto  examine,  si  nihil  publicationi  libri  obstare  videbi- 
tur, Ordinarius,  in  scriptis  et  omnino  gratis,  illius  publicandi  licen- 
tiam, in  principio  vel  in  fine  operis  imprimendam,  auctori  concedat 

Caput  III. 

De  libris  prcevice  censuros  subjiciendis. 

41.  Omnes  fideles  tenentur  praeviae  censurae  ecclesiasticae  eos 
saltem  subjicere  libros,  qui  divinas  Scripturas,  Sacram  Theologiam, 
Historiam  ecclesiasticam.  Jus  Canonicum,  Theologiam  naturalem. 
Ethicen,  aliasve  hujusmodi  religiosas  aut  morales  disciplinas  respi- 
ciunt, ac  generaliter  scripta  omnia,  in  quibus  religionis  et  morum 
honestatis  specialiter  intersit 

42.  Viri  e clero  seeulari  ne  libros  quidem,  qui  de  artibus 
scientiisque  mere  naturalibus  tractant,  inconsultis  suis  Ordinariis 
publicent,  ut  obsequentis  animi  erga  illos  exemplum  praebeant. 

Iidem  prohibentur  quominus,  absque  praevia  Ordinariorum 
venia,  diaria  vel  folia  periodica  moderanda  suscipiant. 

Caput  IV. 

De  Typograpliis  et  Editoribus  librorum. 

43.  Nullus  liber  censurae  ecclesiasticae  subjectus  excudatur,  nisi 
in  principio  nomen  et  cognomen  tum  auctoris,  tum  editoris  praefe- 
rat, locum  insuper  et  annum  impressionis  atqne  editionis.  Qnod  si 
aliquo  in  casu,  justas  ob  causas,  nomen  auctoris  tacendum  videatur, 
id  permittendi  penes  Ordinarium  potestas  sit. 

44.  Noverint  Typographi  et  Editores  librorum  novas  ejusdem 
operis  approbati  editiones,  novam  approbationem  exigere,  hanc 
insuper  textui  originali  tributam,  ejus  in  aliud  idioma  versioni  non 
suffragari. 

45.  Libri  ab  Apostolica  Sede  damnati,  ubique  gentium  prohi- 
biti censeantur,  et  in  quodcumqne  vertantur  idioma. 

46.  Quicumque  librorum  venditores,  praecipue  qui  catholico  no- 
mine gloriantur,  libros  de  obscenis  ex  professo  tractantes  neque 
vendant,  neque  commodent,  neque  retineant:  ceteros  prohibitos 
venales  non  habeant,  nisi  a Sacra  Indicis  Congregatione  veniam 
per  Ordinarium  impetraverint,  nec  cuiquam  vendant  nisi  prudenter 
existimare  possint,  ab  emptore  legitime  peti. 

Caput  V. 

De  pcenis  in  Decretorum  Generalium  transgressores  statutis. 

47.  Omnes  et  singuli  scienter  legentes,  sine  auctoritate  Sedis 
Apostolicae,  libros  apostatarum  et  haereticorum  haeresim  propugnan- 
tes, nec  non  libros  cujusvis  auctoris  per  Apostolicas  Literas  nomi- 
natim  prohibitos,  eosdemque  libros  retinentes,  imprimentes  et  quo- 
modolibet  defendentes,  excommunicationem  ipso  facto  incurrunt, 
Romano  Pontifici  speciali  modo  reservatam. 

48.  Qui  sine  Ordinarii  approbatione  Sacrarum  Scripturarum 
libros,  vel  earundem  adnotationes  vel  commentarios  imprimunt,  aut 
imprimi  faciunt,  incidunt  ipso  facto  in  excommunicationem  nemini 
reservatam. 

49.  Qui  vero  cetera  transgressi  fuerint,  quae  his  Decretis  Ge- 
neralibus praecipiuntur,  pro  diversa  reatus  gravitate  serio  ab  Epi- 
scopo moneantur;  et,  si  opportunum  videbitur,  canonicis  etiam 
pcenis  coerceantur. 

Praesentes  vero  literas  et  quacumque  in  ipsis  habentur  nullo 
unquam  tempore  de  subreptionis  aut  obreptionis  sive  intentionis 

Nostrae  vitio  aliove  qnovis  defectu  notari  vel  impugnari  posse;  sed 
semper  validas  et  in  suo  robore  fore  et  esse,  atque  ab  omnibus 
cujusvis  gradus  et  praeeminentise  inviolabiliter  in  judicio  et  extra 
observari  debere,  decernimus:  irritum  quoque  et  inane  si  secus 
sdper  his  a quoquam,  quavis  auctoritate  vel  praetextu,  scienter  vel 
ignoranter  contigerit  attentari  declarantes,  contrariis  non  obstan- 
tibus quibuscumque. 

Volumus  autem  ut  harum  literarum  exemplis,  etiam  impressis, 
manu  tamen  Notarii  subscriptis  et  per  constitutum  in  ecclesiastica 
dignitate  virum  sigillo  munitis,  eadem  habeatur  fides  quae  Nostrae 
voluntatis  significationi  his  praesentibus  ostensis  haberetur. 

Nulli  ergo  hominum  liceat  hanc  paginam  Nostrae  constitu- 
tionis, ordinationis,  limitationis,  derogationis,  voluntatis  infringere, 
vel  ei  ausu  temerario  contraire.  — Si  quis  autem  hoc  attentare 
praesumpserit,  indignationem  omnipotentis  Dei  et  beatorum  Petri 
et  Pauli  apostolorum  ejus  se  noverit  incursurum. 

Datum  Romae  apud  Sanctum  Petrum  anno  Incarnationis  Do- 
minicae millesimo  octingentesimo  nonagesimo  septimo,  VLLL.  Kal. 
Februarias,  Pontificatus  Nostri  decimo  nono. 


A.  Panici,  Subdatarius. 


A.  CARD.  MACCHI. 


(L.  f P.) 

Reg. 


Visa 

De  Curia  I.  De  Aquila  e Vicecomitibus. 
in  Secret.  Brevium. 


I.  Cugnonlus. 


Finis  Libri  I.  Decretalium  Gregorii  IX. 

Laus  Deo. 


Santi,  I.  Decr. 


29 

Prolegomena.  pag.  1.— 5. 

1.  Juris  canonici  stricte  sumpti  defi- 
nitio. 

2.  Ejusdem  late  sumpti  definitio.  j 

3.  Divisio. 

4.  Corporis  juris  canonici  partes. 

5.  Decretum  Gratiani. 

6.  Argumenta  pro  ejusdem  legali  au- 
ctoritate. 

7.  Solvuntur.  * 

8.  Decretales  Gregorii  IX.  habent  au- 
ctoritatem extrinsecam. 

9.  Item  Sextus  Bonifacii  VIII. 

10.  Item  Clementinae. 

11.  Extravagantea  Joannis  XXII.  et 
Communes  habent  auctoritatem  in- 
trinsecam. 

12.  Rubricae  Decretalium  sunt  authen- 
ticae. 

13.  Rubricae  habentes  sensum  determi- 
natum pollent  vi  legis. 

14.  Superscriptiones  sunt  authenticae. 

15.  Summaria  non  habent  vim  legis. 

16.  Item  Glossa. 

17.  Partium  allegationes  referuntur  a 
Pontifice  tantum  historice. 

18.  Materia  quinque  librorum  Decreta- 
lium Gregorii  IX. 

Titulus  I. 

De  Summa  Trinitate  et  Fide 

Catholica.  pag.  5—9. 

1.  De  prima  parte  tituli  agunt  theologi. 

2.  Secunda  respicit  fidei  formulam,  ejus- 
que  externam  professionem. 

3.  Solemnis  professio  fidei  aliquando 
praescribitur  in  rituali  et  in  ponti- 
ficali. 


4.  Aliquando  ratione  officii  vel  ~hono- 
ris;  et  1°.  episcopis  in  Synodo  pro- 
vinciali. 

5.  2°.  Beneficiatis  habentibus  curam 
animarum,  et  dignitatibus  ac  cano- 
nicis Ecclesiarum  cathedralium. 

6.  Non  autem  Ecclesiarum  collegiata- 
rum,  nisi  adsit  lex  specialis. 

7.  Non  tenentur  coadjutores  et  vicarii 
temporanei. 

8.  Poenae  in  negligentes. 

9.  Non  tamen  amittitur  jus  quoad  ip- 
sum beneficium. 

10.  3°.  Tenentur  Praelati  regulares. 

11.  4°.  Professores  et  Doctores. 

12.  5°.  Plures  alii  ex  Cone.  Romano 
an.  1725. 

13.  Adhibenda  formula  Pii  IV.  cum  ad- 
ditamento relativo  ad  Cone.  Vatie. 

14.  Nequit  emitti  per  procuratorem. 

15.  Absentibus  tamen  legitime  consuli- 
tur a S.  C.  C. 

16.  Item  iis  qui  bona  fide  procuratore 
usi  fuerint. 

Titulus  II. 

De  Constitutionibus,  p.  10—25. 

1.  Ratio  tituli. 

2.  Constitutio  est  lex  scripta  generalis. 

3.  Legis  conditiones. 

4.  Differt  a praecepto. 

Quaestio  I.  De  principio  efficiente 
legis.  pag.  11. 

5.  Ecclesia  pollet  auctoritate  legisla- 
tiva. 

6.  Et  quidem  independenter  ab  aucto- 
ritate civili. 

7.  Suprema  est  ordinarie  in  Summo 
Pontifice;  extraordinarie  in  Concilio 
Generali. 

8.  Leges  particulares  conduntur  etiam 
a respectivis  Conciliis  et  pastoribus. 

9.  Etiam  Vicarius  Capitularis  fert  le- 
ges dicecesanas. 

10.  Item  Praelati  regulares  juxta  sui 
ordinis  statuta. 

11.  Nec  non  Legati  Apostolicae  Sedis 
in  suis  provinciis. 

12.  II.  De  materia  legis,  pag.  13. 

13.  IU.  An  actus  interni  cadant 
sub  lege.  Rationes  dubitandi. 

14.  Distinguendum  inter  actus  mere  in- 
ternos et  tales , qui  sunt  forma 
actuum  externorum. 

15.  Actus  mere  interni  directe  non  ca- 
dunt sub  lege. 

16.  Bene  vero  indirecte,  quatenus  sunt 
forma  actuum  externorum. 

17.  Explicantur  loca  objecta. 

18.  IV.  An  actus  praeteriti  cadant 
sub  lege. 

19.  Regulariter  negandum  est,  idest 
quoad  praeceptum  et  prohibitionem. 

20.  Excipe  I.  legem  declaratoriam. 

21.  II.  leges  inhabili tantes , aut 

irritantes. 

22.  V.  De  legis  promulgatione. 

pag.  18. 

23.  Constitutiones  Pontificiae  sufficit  pro- 
mulgari Romae. 

24.  Notitia  legis  necessaria  ut  obligatio 
habeatur  in  actu  secundo. 

25.  Aliquando  legislator  praescribit  spe- 
cialem promulgationem. 

26.  Non  requiritur  placitum  civile. 

27.  VI.  De  obligatione  legum  ec- 
clesiasticarum. pag.  20. 

Vis  legis  directiva. 

28.  Vis  coactiva  legis. 

29.  Leges  mere  poenales. 

30.  VII.  De  subjecto  legum.  1°.  Sit 
subditus. 

31.  De  Haereticis  et  Schismaticis. 


32.  2°.  In  subdito  requiritur  usus  ra- 
tionis. 

33.  3°.  Territorialitas  legis. 

34.  De  peregrinis  et  vagis. 

35.  Leges  civiles  conditae  pro  clericis 
- et  rebus  ecclesiasticis  qua  tales,  non 

valent. 

36.  Leges  laicorum  communes  decori 
status  clericalis  non  obviantes  obli- 
gant clericos  directive,  sed  non  co- 
active. 

37.  VTH.  De  legum  interpretatio- 
ne. pag.  24. 

I.  Usualis. 

38.  II.  Doctrinalis. 

39.  III.  Authentica. 

40.  IX.  De  legum  cessatione,  p. 25. 
1°.  Cessante  totaliter  fine. 

41.  2*.  Abrogatione  vel  derogatione. 

42.  3°.  Dispensatione. 

43.  4°.  Irritatione. 

Titulus  HI. 

De  Rescriptis,  p.  26—39. 

1.  Ratio  tituli. 

2.  Definitio  Rescripti. 

3*  Rescripta  justitiae  et  gratiae. 

4.  Ipsorum  differentiae. 

5.  I.  Quinam  possint  impetrare 

Rescripta.  pag.  27. 

6.  Nequeunt  1°.  excommunicat! 

7.  Excipe. 

8.  2°.  Non  valent  Rescripta  impetrata 
in  fraudem. 

9.  H.  De  solemnitatibus  Rescri- 
ptorum. 1°.  intrinsecae,  pag.  29. 

10.  2°.  extrinsecaB. 

11.  Obreptio  et  Subreptio. 

12.  Differentia  inter  Rescripta  gratiae 
et  justitiae. 

13.  IH.  De  ^Rescriptorum  inter- 
pretatione. pag.  30. 

14.  Rescripta  justitiae  subsunt  strictae 
interpretationi. 

15.  Item  rescripta  gratiae  praejudicantia 
tertio  vel  juri  communi. 

1 16.  E contra  cetera  Rescripta  gratiae. 

29* 

17.  Excipe  concernentia  beneficiorum  I 
concessiones. 

18.  IV.  De  tempore  in  rescriptis 

considerando.  pag.  32. 

In  rescriptis  justitia  pro  eorun- 
dem valore  attenditur  tempus  pra- 
sentationis. 

19.  In  rescriptis  gratia  attenditur  tem- 
pus data. 

20.  Excipe  cum  gratia  non  est  plene  facta. 

21.  De  pralatione  rescriptorum 

justitia.  pap.  33. 

Prius  tempore  potius  jure.  Ex- 
ceptiones. 

22.  Speciale  pravalet  generali. 

23.  De  pralatione  rescriptorum  gratia. 
1°.  Speciale  pravalet  generali. 

24.  2°.  Si  ambo  specialia,  pravalet  prius, 
nisi  in  secundo  de  eo  mentio  fiat, 
vel  habeat  clausulam  anteferri. 

25.  Secundum  rescriptum  justitia  nul- 
lum est  tale  tantum  ope  exceptionis. 

26.  E contra  secundum  rescriptum  gra- 
tia nullum  est  tale  per  se.  * 

27.  Ratio  disparitatis. 

28.  V.  De  exsecutione  Rescripto- 
rum. pag.  35. 

Exsecutores  rescriptorum  justitia. 

29.  Rescripta  gratia  committuntur  Or- 
dinario. 

30.  In  exsecutione  Rescriptorum  justi- 


31. 


tia,  servandus  ordo  communis,  nisi 
specialis  fuerit  concessus. 

In  exsecutione  rescriptorum  gratia, 
distinguenda  exsecutio  necessaria  et 
voluntaria. 


32.  VI.  De  Cessatione  Rescripto- 

rum.  pap.  37. 

De  rescriptis  justitia. 

33.  Quando  res  non  amplius  sit  integra. 

34.  Conciliatio  cap.  19.  et  20.  d.  off.  et 
pot.  judicis  delegati. 

35.  De  rescriptis  gratia. 

36.  De  clausula  ‘ad  beneplacitum  no- 
strum’ vel  ‘Sancta  Sedis’. 

37.  De  cessatione  per  renuntiationem 
et  revocationem. 


Titulus  IV. 

De  Consuetudine.  p.  40—51. 

1.  Ejus  definitio. 

2.  Ejus  differentia  cum  lege,  traditione 
,et  prascriptione. 

3.  Ejus  divisio. 

4.  Requisita. 

5.  1*.  Rationabilitas. 

6.  Irrtitionalis  est  I.  qua  favet  pec- 
cato; 

7.  II.  qua  evertit  potestatem  ordinis: 

8.  IIL  qua  evertit  potestatem  juris- 
dictionis: a.  legislativamj; 

9.  IV.  b.  correcti  vam; 

10.  V.  expresse  a lege  prohibita. 

11.  2°.  Requiritur  prascriptio,  qua  sta- 
tim  habetur  in  consuetudine  juxta 
legem. 

12.  In  consuetudine  prater  legem,  juxta 
omnes  sufficit  decennium. 

13.  In  consuetudine  contra  legem,  qui- 
dam distinguunt  inter  leges  receptas 
et  non  receptas. 

14.  Argumenta  requirentium  quadra- 
ginta annos. 

15.  Probatur  sententia  asserentium  suf- 
ficere semper  decem  annos. 

16.  Consensus  legislatoris  expressus,  ta- 
citus et  prasumptus. 

17.  Abrogatio  vel  prohibitio  consuetu- 
dinis futura. 

18.  Frequentia  actuum  necessaria  ad 
habendam  consuetudinem. 

19.  Effectus  consuetudinis. 

20.  Probatio  consuetudinis. 

21.  Abrogatio  consuetudinis. 

De  Personis.  pag.  51. 

Praponitur  titulus  VI.118  quinto. 

Titulus  VI. 

De  eleptione  et  electi  Potestate. 

pag.  51 — 78. 

1.  Antiquus  mos  eligendi  Episcopos. 

2.  Subsequens  disciplina. 

3.  Definitio  electionis. 

4.  I.  Quinam  legitime  eligere 

possint.  pag.  53. 

Laici  sunt  incapaces,  excepta  de- 
legatione Summi  Pontificis. 

5.  Jus  electionis  activae  regulariter 
competit  Clericis  membris  collegii 
cujus  Pr&latus  eligendus  est. 

6.  Sed  ex  speciali  titulo  et  Clericis 
extraneis. 

7.  Tamen  et  ex  membris  collegii  non- 
nulli excluduntur. 

8.  II.  De  eligendis.  pag.  55. 

9.  I.  De  scientia. 

10.  II.  De  aetate. 

11.  III.  De  moribus. 

12.  III.  De  iis  quae  electionem 

praecedunt.  pag.  57. 

13.  IV.  Suffragium  dari  potest 
per  procuratorem.  pag.  58. 

14.  Sed  eligendus  procurator  de  gre- 
mio; secus  capitulares  valent  illum 
repellere. 

15.  Procurator  de  gremio  potest  votum 
suum  dare  diversum  a voto  ei  de- 
signato a mandante. 

lt>.  V.  De  forma  electionis,  p.  59. 

17.  I.  Per  inspirationem. 

18.  II.  Per  scrutinium. 

19.  III.  Per  compromissum. 

20.  Compromissum  absolutum  et  limi- 
tatum. 

21.  An  compromissarius  possit  suffra- 
gium sibi  dare. 

22.  Quomodo  cesset  compromissum. 

23.  VI.  De  qualitatibus  electio- 
nis. pag.  64- 

24.  Speciatim  de  loco  et  tempore. 

25.  Iteratio  electionis. 

26.  Defectus : I.™  admissio  laici  ad  suf- 
fragium. 

27.  II.™  electio  indigni. 

26.  III.™  omissio  formae. 

29.  IV.™  lapsus  temporis. 

30.  Devolutio  electiones  ad  superiorem. 

31.  A.  De  electione  Summi  Pon- 
tificis. pag.  67. 

Historia  antiquarum  electionum. 


32.  Reservatur  Cardinalibus. 

33.  Constitutio  B.  Gregorii  X. 

34.  Legislatio  vigens. 

35.  Accessus. 

36.  B.  De  electione  Praelatomjm 

Regularium.*  pag.  70. 

37.  Speciatim  de  monialibus. 

38.  VTI.  De  publicatione  scruti- 
nii. pag.  71. 

39.  Consensus  electi  intra  mensem  j 

40.  Jus  electi. 

41.  Electo  non  confirmato  interdicitur 
administratio. 

42.  Constitutio  Bonifacii  VIII. 

43.  Constitutio  Pii  papse  IX. 

44.  Vm.  De  Confirmatione  Pr®- 

latorum.  pag.  75. 

45.  Praemittenda  confirmationi. 

46.  Jus  hodiernum. 

47.  IX.  De  Consecratione.  p.  77. 

48.  Praxis  antiqua  et  nova. 

49.  Ritus  consecrationis. 

Titulus  V. 

De  postulatione  Praelatorum. 

pag.  78—83. 

1.  Quid  postulatio. 

2.  Ejus  differentia  ab  electione. 

3.  Ejus  divisio. 

4.  Ordinarie  fit  ad  Summum  (Pontifi- 
cem. 

5.  Quinam  postulare  possint. 

6.  Quinam  postulari. 

7.  Indignitas  distinguitur  ab  inhabili- 
tate. 

8.  Specificantur  qui  possunt  postulari. 

9.  Qui  Cardinales  postulantur  solemni- 
ter  vel  non. 

10.  Minus  solemniter  postulantur  et  re- 
ligiosi. 

11.  Poena  postulantium  scienter  indi- 
gnum. 

12.  De  forma  postulationis. 

13.  Intimatio  et  acceptatio. 


Digitized  by  LjOOQie 


454 


INDEX  RERUM. 


Titillus  VII. 

De  translatione  Episcopi 

pag.  83—89. 

1.  Quid  translatio. 

2.  Conjugium  spirituale. 

3.  Ab  Innocentio  III.  dicitur  c.  2.  h.  t. 
fortius  carnali. 

. 4.  Difficultas  explicandi  cap.  2.  impro- 
priando  similitudinem. 

5.  Item  distinguendo  partem  exoraa- 
tivam  a dispositiva. 

6.  Resolvitur  limitando  comparationem 
ad  matrimonium  ratum. 

7.  Causas  legitimsB  translationis. 

8.  De  translatione  inviti. 

9.  Ordo  servandus. 

10.  Effectus. 

Titulus  VIII. 

De  auctoritate  et  usu  Pallii. 

pag.  89—96. 

1.  Quid  pallium. 

2.  Originem  non  habet  ex  insigniis 

Summi  Sacerdotis  Hebraeorum. 

3.  Neque  ex  imperiali  concessione. 

4.  Sed  a moribus  orientalium. 

5.  Pallium  transmissum  a Summo  Pon- 
tifice. 

6.  Ritus  hodiernus  benedicendi  pal- 

lium. 

7.  Significatio  palli. 

8.  Auctoritas  quam  confert.* 

pag.  94. 

9.  Ejus  petitio. 

10.  Usus  pallii. 

Titulus  IX. 

De  Renunciatione.  p.  96—109. 

1.  Quid  renuntiatio. 

2.  Alia  expressa,  alia  tacita. 

3.  Tacita  habetur  pluribus  modis. 

4.  Quando  habetur  ex  praesumptione 
juris. 

5.  Expressa. 

6.  Pura  vel  conditionata. 

7.  Conditiones  renuntiationis  praeser- 
tim purae. 


8.  Quando  prohibetur. 

9.  Causae  legitimae  renuntiandi, 

10.  I.  Debilitas  seu  imbecillitas  cor- 
poris. 

11.  IL  Defectus  scientiae. 

12.  III.  Conscientia  admissi  criminis. 

13.  IV.  Conscientia  irregularitatis  in 
qua  non  solet  dispensari. 

14.  V.  Odium  malsB  plebis, 

15.  VI.  Scandalum  irreparabile. 

16.  Hsb  causae  ponuntur  demonstrative. 

17.  Renuntiatio  acceptanda  a Superiore. 

18.  Nequit  fieri  in  manu  laici. 

19.  Sed  coram  Superiore  ecclesiastico 
qui  valet  simul  conferre  et  remo- 
vere a beneficio. 

20.  Vicarius  generalis  indiget  speciali 
mandato.  — Quid  Vicarius  CapitH- 
laris? 

21.  Const.  S.  Pii  V. 

22.  Regula  Cancellarim  de  viginti, 
vel  de  infi rmis  resignantibus. 

23.  De  renuntiationibus  condi tionat  is. 

24.  De  conditione  in  favorem  resignantis. 

25.  In  favorem  tertii. 

26.  De  accessu,  ingressu  et  regressu. 

27.  De  renuntiatione  conditionata,  per- 
mutationis causa. 

28.  De  renuntiationibus  reciprocis  in 
gratiam  filiorum  illegi  timorum  pres- 
byterorum , et  de  triangularibus  et 
quadrangularibus. 

29.  Renunciatio  facta  in  manu  ordinarii 
est  acceptanda  intra  mensem  et  pu- 
blicanda. 

30.  De  effectibus  renunciationis. 

31.  Ex  novo  titulo  recuperari  potest 
beneficium  cui  renuntiatum  est. 

Titulus  X. 

De  supplenda  negligentia  Prola- 
torum. pag.  109—115. 

1.  Qui  negligentia. 

2.  Quoad  beneficiorum  collationem. 

&.  Elapso  tempore  utili,  collatio  non 
est  nulla  ipso  jure. 

4.  Quis  superior  suppleat. 

5.  Quis  in  Ecclesiis  exemptis. 

6.  De  benedictione  abbatis. 

7.  De  supplenda  negligentia  in  justi- 
tiae administrat  ione. 

8.  De  Episcopo  captivo. 

9.  De  Episcopo  amente. 

10.  De  supplenda  negligentia  Capituli, 
sede  vacante,  et  de  Episcopo  ex- 
communicato. 

Titulus  XI. 

De  temporibus  Ordinationum  et 
qualitatibus  Ordinandorum. 

pag.  115 — 159. 

1.  Multiplex  ordinis  significatio. 

2.  Episcopatus  differt  a mero  presby- 
teratu. 

3.  Tamen ' relatus  ad  Sacrificium  , in- 
cludit presbyteratum;  ideoque  com- 
prehenditur sub  sacerdotii  nomine. 

4.  Canon  Tridentinus  definit  hierar- 
cfaiam  resultare  ex  episcopis,  pres- 
byteris et  ministris. 

5.  Numerus  ordinum.  . 

0.  De  temporibus  ordinationis. 

pag.  118. 

7.  De  qualitatibus  ordinandorum. 

pag.  119. 

8.  In  specie,  de  aetate  pro  minoribus. 

9.  Pro  ordinibus  majoribus. 

10.  De  ordinato  ante  legitimam  aeta- 
tem. 

11.  De  ordinato  in  infantia,  quoad  va- 
liditatem. 

12.  Item  quoad  obligationes  adnexas. 

13.  De  ordinatis  sub  metu  gravi. 

14.  Pro  foro  saltem  externo,  requiritur 
judicium  Ecclesiae  absolvens. 

15.  De  interstitiis. 

16.  Vetus  lex. 

17.  Lex  tridentina,  quoad  tonsuram  et 
minores. 

18.  Quoad  majores. 

19.  Nequeunt  eadem  die  conferri  ordo 
minor  et  subdiaconatus , aut  duo 
majores. 

20.  Et  reliquas  dispensationes  indigent 
justa  causa. 

21.  Minister  validas  ordinationis. 

pag.  125. 

22.  Olim  subdiaconatus  fuit  ordo  minor 
et  in  Ecclesia  latina. 

23.  Presbyteratus  conferri  potest  tan- 
tum ab  Episcopo. 

24.  Item  diaconatus  ex  communi  opi- 
nione. 

25.  Actualis  disciplina,  quoad  potesta- 
tem Abbatum. 

26.  Abbas  ordinans  personas  non  com- 
prehensas in  suis  privilegiis,  olim 
valide  agebat. 

27.  An  nunc  nulla  sit? 

28.  Minister  licitae  ordinationis. 

pag.  130. 

29.  Episcopus  proprius  1*.  ratione  ori- 
ginis. 

30.  2°.  Ratione  domicilii. 

31.  3°.  Beneficii. 

32.  4°.  Familiaritatis. 

33.  Potest  quis  subsequentcs  ordines  a 
diverso  proprio  Episcopo  suscipere. 

34.  De  literis  dimissorialibus. 

pag.  134. 

35.  Quis  eas  concedere  valeat. 

36.  Abbates  etiam  nullius  nequeunt  con- 
cedere literas  dimissorias , absque 
privilegio  post-tridentino. 

37.  Praelati  regulares  suis  subditis  re- 
gularibus eas  concedunt  sed  episco- 
po dioecesano,  nisi  ordinationes  non 
teneat. 

38.  Tamen  in  hac  materia,  privilegia 
abundant. 

39.  Quando  requirantur  liter»  testimo- 
niales. 

40.  Dispositio  Bullae  Apostoli  eae  Se- 
dis. 

41.  Episcopus  nequit  subditos  suos  or- 
dinare in  aliena  dioecesi,  nisi  de 
consensu  ordinarii. 

42.  De  titulo  ordinationis,  p.  139. 

Disciplina  antiqua. 

43.  Relaxatio  disciplinae ; Lateranen- 
sis HI.  provisio. 

44.  Cone*  Tridentini  dispositio. 

45.  Titulus  patrimonii  et  pensionis. 

4«.  Regulares  ordinantur  ad  titulum 

paupertatis. 

47.  Decretum  «Auctis  admodum.» 

48.  Tituli  extraordinarii. 

49.  Idoneitas  ordinandi,  pag.  145. 

50.  Repulsio  ex  informata  conscientia. 

51.  fQum  fusius  explicatur. 

52.  Poenae  contra  male  ordinan- 
tes. Pag.  147. 

53.  1°.  Contra  ordinantes  extra  tempora 
canonica. 

2°.  Contra  ordinantes  non  servatis 
interstitiis. 

54.  3°.  Contra  ordinantes  non  constitu- 
tum in  legitima  aetate. 

55.  4°.  Contra  ordinantes  absque  titulo. 

56.  5®.  Contra  ordinantes  absque  literis 
necessariis. 

57.  Poenae  contra  male  ordinatos. 

pag.  149. 

58.  1°.  Contra  ordinatos  extra  tempora 
canonica. 

59.  2°.  Contra  ordinatos  non  servatis 
interstitiis. 

60.  3°.  Contra  ordinatos  non  constitutos 
in  debita  aetate. 

61.  4°.  Contra  drdinatos  absque  titulis. 

62.  De  Clerico  decipiente  episcopum 
quoad  titulum. 

63.  5°.  Contra  ordinatos  absque  literis 
necessariis. 

64.  De  Clericis  externis  Romae  commo- 
rantibus. 

De  Clericis  per  saltum  et  furtive 
ordinatis. 

Appendix  ad  Tit.  XI. 

Votum  auctoris  aegTe  praetermissum. 

1.  Verba  Suspensionis  3.  lat.  sent. 
Const.  «Apostolicae  Sedis.» 

2.  Decisiones  S.  C.  Concilii  recentis- 
simae. 


3.  I.  Lit.  testimoniales  requiruntur  et 
ad  tonsuram. 

4.  II.  Quid  continere  debeant. 

5.  III.  Spatium  commorationis  extra 
dicecesim  est  vel  semestre  vel  tri- 
mestre. 

6.  IV.  Requiruntur  ab  expleto  septen- 
nio. 

7.  V.  Quis  dare  possit  lit.  testimo- 
niales. 

P.  VI.  Quando  exigendae  generaliter 
sint  testimoniales. 

9,  VII.  Quomodo  suppleantur. 

10.  VIII.  Forma  externa. 

Titulus  XII. 

De  scrutinio  in  ordine  faciendo. 

pag.  159 — 161. 

1.  Scrutinium  triplex.  Primum  con- 
sistit in  testimonio  Parochi  et  Ma- 
gistri. 

2.  Secundum  respicit  scientiam  et  vi- 
tam. 

3.  Tertium  est  caBremoniale. 

4.  Quid  si  privata  notitia  cognoscatur 
indignus,  qui  publice  renuntiandus 
est  dignus  ab  Archidiacono  ob  scru- 
tinium authenticum. 

Titulus  Xni. 

De  ordinatis  ab  Episcopo  qui  re- 
nuntiavit Episcopatui. 

pag.  162 — 164. 

1.  Renuntiatio  duplex,  sedi  et  etiam 
dignitati. 

2.  Renuntians  tantum  sedi  de  licentia 
ordinarii  valet  conferre  ordines  o- 
mnes;  sed  renuntians  et  dignitati 
valet  conferre  tantum  minores. 

3.  De  ordinato  ab  excommunicato. 

4.  Quo  sensu  ordinationes  hmreti  eorum 
et  schismaticorum  dicantur  irritas. 

5.  Dispositio  Const.  Apostolicae  Se- 
dis. 

Titulus  XIV. 

De  aetate,  qualitate  et  ordine 
Praeficiendorum,  p.  164—17«. 

1.  Oportet  sint  idonei  utili  ministerio. 

2.  J2tas  pro  beneficiis  minoribus  est 
14  annorum  incoeptorum. 

3.  Pro  episcopatu  30  anni  completi ; j 

pro  beneficiis  curatis  24.  | 

4.  Quoad  dignitates  etiam  Collegiate- 1 

rum  an.  22.  completus.  j 

5.  De  canonicatibus  Ecclesi»  cathe-  j 
dralis. 

6.  Pro  Canonicatibus  Collegiatarum  suf- 
ficinnt  14.  anni. 

7.  Pro  pensionibus  sufficit  prima  ton- 
sura. 

8.  ( 'irca  aetatem  dispensat  tantum  Sum- 
mus Pontifex. 

9.  Ordo  requisitus.  pag.  168.  | 

Prima  tonsura  est  necessaria  et  i 
pro  beneficiis  simplicibus;  quaedam  | 
beneficia  requirunt  determinatum  or- 
dinem aptitudine,  et  qusedam  actu. 

10«  In  primo  casu  intra  annum  reci- 
piendus ordo  praescriptus,  sub  poena 
privationis. 

11.  Quae  poena  est  latae  sententiae  pro 
beneficiis  curatis. 

12.  Neque  privatus  beneficio  potest  pro 
ea  vice  illud  rursus  recipere  etsi 
ordinem  praescriptum  adeptus  sit. 

13.  De  ordine  Cardinalium. 

14.  De  electis  in  episcopum. 

15.  De  Abbatibus. 

*16.  De  Archidiaconis. 

17.  De  Decanis,  Praepositis  et  Archi- 
presby  teris. 

18.  De  Canonicatibus  et  reliquis  bene- 
ficiis residentialibus. 

19.  De  qualitate  praeficiendorum. 

pag.  172. 

20.  Speciatim  de  scientia. 

21.  De  qualitatibus  praescriptis  in  ta- 
bulis fundationis. 

22.  Electores  et  collatores  tenentur  eli- 
gere digniorem. 


23.  Sed  in  genere  electio  digni  prae 
digniore  sustinetur. 

24.  De  collatione  per  concursum,  spe- 
ciatim de  parochis. 

Titulus  XV. 

De  Sacra  Unctione,  p.  176—178. 

1.  De  ejus  necessitate. 

2.  De  tribus  episcopis  consecrantibus. 

3.  De  ministro  confirmationis. 

4.  Quomodo  delegentur  presbyteri. 

Titulus  XVI. 

De  Sacramentis  non  iterandis. 

pag.  179—183. 
1.  De  poenis  contra  iterantes  baptisma. 
3.  De  iteratione  conditionata. 

3.  Explicatur  cap.  1.  h.  t. 

4.  Explicatur  cap.  3.  b.  t. 

5.  Ordinationes  Anglicanse, 

Titulus  XVII. 

De  filiis  Presbyterorum  ordinandis 
vel  non.  p.  183—194. 

1.  Quid  irregularitas. 

2.  Diversae  species  illegitimorum. 

3.  Ratio  legis. 

4.  De  expositis. 

5.  De  sanatione  defectus  natalium, 
1.  per  subsequens  matrimonium. 

6.  II.  per  legitiifiationem  principis. 

7.  III.  per  ingressum  in  religionem  et 
professionem  solemnem. 

8.  IV.  per  dispensationem. 

9.  Quando  dispenset  solus  Papa.  • 

10.  Pro  tonsura,  ordinibus  minoribus  et 
reliquis  beneficiis  dispensat  Epi- 
scopus. 

11.  Cum  duabus  exceptionibus. 

12.  Nequit  episcopus  ulterius  dispen- 
sare neque  ex  c.  6.  sess.  24.  de 
Ref. 

13.  De  dispensatione  adulterinorum. 

14.  De  successione  filii  in  beneficium 
patris. 

15.  De  filiis  illegitimis  in  relatione  ad 
Ecclesias  vel  beneficia  parentum. 

16.  Tridentina  ampliatio. 

Titulus  XVIII. 

De  servis  non  ordinandis  et  eorum 
manumissione,  p.  192 — 194. 

1.  Quid  servitus  proprie  dicta. 

2.  Christianae  religionis  doctrina. 

3.  Ecclesiae  agendi  ratio. 

4.  Irregularitas  ex  servitute. 

5.  De  ordinatis,  ignorante  vel  invito 
domino. 

6.  De  servis  adscriptitiis  seu  glebae. 

Titulus  XIX. 

De  obligatis  ad  ratiocinia  ordi- 
nandis vel  non.  p.  195 — 196. 

1.  Quinam  sint  obligati  ad  ratiocinia. 

2.  Quare  non  sint  ordinandi. 

3.  Quid  si  tamen  ordinentur. 

Titulus  XX. 

De  corpore  vitiatis  ordinandis 
vel  non.  p.  196—203. 

1.  Triplex  corporis  vitium. 

2.  Debilitatio,  mutilatio,  deformitas. 

3.  Differentia  inter  ordinatum  et  ordi- 
nandum. 

4.  In  dubio  de  gravitate  vitii,  judicat 
episcopus. 

5.  Dispensat  tantum  Summus  Pontifex. 

6.  Conditiones  et  requisita  dispensa- 
tionis. — Ponuntur  casus. 

7.  Quid  si  contrahatur  ex  culpa? 

Titulus  XXL 

De  bigamis  non  ordinandis. 

pag.  203—210. 

1.  Ratio  impedimenti. 

2.  Bigamia  triplex;  I*.  vera. 

3.  II.  Interpretativa. 

4.  III.  SimUitudinaria. 

5.  Vera  parit  irregularitatem  ex  Apo- 
stolo. 

6.  Sed  et  interpretativa  ex  ss.  Cano- 
nibus. 

7.  Explicatur  eap.  5.  h.  t. 

.8.  Sed  dispensari  potest  etiam  quoad 
veram  bigam  iam. 

9.  Quis  dispenset  ? 


10.  Poena  contra  spernentes  irregulari* 
tatem  ex  bigamia. 

11.  Bigamia  similitudinaria  non  est  certi 
juris. 

Titulus  XXII. 

De  Clericis  peregrinis. 

pag.  210—213. 

1.  Differt  peregrinus  a peregrinante. 

2.  Clericus  peregrinus  nequit  promo- 
veri ad  altiores  ordines,  absque  li- 
centia episcopi  ejusdem. 

3.  Neque  admitti  ad  exercitium  ordi- 
num quos  sibi  asserit,  absque  testi- 
monialibus episcopi  sui. 

4.  Exorto  dubio  de  valore  litcrarum 
quas  exhibet,  consulendus  episcopus 
dioecesis. 

5.  Sed  episcopus  nequit  literas  testi- 
moniales denegare  Clerico  absque 
justa  causa. 

6.  De  clericis  peregrinis  Roma  com- 
morantibus. 

Titulus  XXin. 

~ De  officio  Archidiaconi. 

pag.  214—217. 

1.  Connexio  tituli. 

2.  Dignitas,  personatus,  officium. 

3.  De  dignitate  Archidiaconi. 

4.  Antiqua  ejus  jura. 

5.  Eorundem  imminutio. 

Titulus  XXIV. 

De  officio  ArchipresbyterL 

pag.  217 — 218, 

1.  Quis  Archiprcsbyter. 

2.  Urbanus  et  ruralis. 

3.  Nunc  est  personatus. 

Titulus  XXV.,  XXVI.  et  XXVII. 

De  officio  Primicerii,  Sacristm  et 
Custodis,  p.  218—219. 

1.  Primicerius. 

2.  Sacris ta. 

3.  Custos. 

4.  Canonicus  Theologus. 

5.  Canonicus  Poenitentiarius. 

Titulus  XXVIII. 

De  offioio  Vicarii  p.  990—258. 

1.  Vicarius  quis? 

"2.  Vicarius  in  divinis  et  in  jurisdi- 
ctione. 

3.  ^Temporaneus  vel  perpetuus. 

4.  De  Vicariis  in  divinis,  p.  221. 

De  causis  constituendi  vicarium 
perpetuum. 

5.  De  causis  constituendi  vicarium  tem- 
poraneum. 

6.  & 7.  De  muneribus , obligationibus 
et  juribus  Vicarii  perpetui. 

8.  Vicarius  perpetuus  praesentatur  epi- 
scopo a parocho  habituali. 

9.  De  obligationibus  Vicarii  tempo- 
ranei. 

10.  De  Vicariis  Apostolicis. 

11.  De  juribus  Vicarii  temporanei. 

12.  De  ejusdem  amovibilitatc. 

J8.  Cum  vicaria  constituit  officium  sta- 
bile, nequit  Vicarius  etsi  tempora- 
neus removeri  absque  rationabili 
causa. 

14.  De  stipendio  Vicarii. 

15.  Locus  est  arbitrio  Episcopi. 

16.  De  Vicarii s jurisdictionis. 

17.  De  Vicario  generali.  p.  229. 

18.  Constituitur  et  removetur  ab  epi- 
scopo. 

19.  Si  valet  Episcopus  omnia  per  se 
expedire,  non  tenetur  Vicarium  con- 
stituere. 

20.  Natura  potestatis  Vicarii  generalis; 
sententi»  contraria. 

21.  Rejiciuntur. 

22.  An  Episcopus  possit  simul  consti- 
tuere plures  Vicarios  generales. 

28.  Triplex  ratio  id  prostandi;  I.  ut 
unus  sit  pro  jurisdictione  volun- 
taria, alter  pro  contentiosa  (offi- 
cialis), proprie  non  reprobatur. 

24.  Item  IL  constituendi  in  solidum. 

25.  HL  Constituendi  collegi  ali  ter,  re- 
probatur. 

26.  De  qualitatibus  Vicarii  generalis. 


27.  Regulares  omnes,  saltem  ex  praxi, 
excluduntur. 

28.  Item  habentes  curam  animarum. 

29.  De  jure  potest  esse  diascesanus. 

30.  De  potestate  Vicarii  generalis. 

31.  Ejus  mandatum  generale. 

32.  Causa  exceptae. 

33.  Mandatum  speciale,  1°.  data  occa- 
sione. 

34.  II.  Mandatum  speciale  permanens. 

35.  Quando  cesset  potestas  Vicarii  ge- 
neralis. 

36.  Praeeminentia  Vicarii  generalis. 

37.  De  Emin.  Card.  Vicario  Gene- 

rali R.  P.  in  Urbe  ejusque  di- 
strictu. pag.  241. 

38.  Est  Vicarius  et  in  divinis. 

39.  De  Vicario  foraneo.  pag.  242. 

Chorepiscopi. 

40.  Eis  successerunt  Archipresbyteri  vel 
Decani  rurales. 

41.  His  Vicarii  foranei. 

42.  De  Vicario  Capitulari,  p.  243. 

Ejus  electio. 

43.  Capitulum  ncqqit  illum  eligere,  cum, 
vivente  Episcopo,  S.  Sedes  deputa- 
vit Vicarium  generalem  vel  admini- 
stratorem dioecesis. 

! 44.  Vicarius  generalis  Vicarii  apostolici 
in  locis  missionum  carentis  coad- 
jutorc  cura  futura  successione,  ac- 
quirit jura  Vicarii  capitularis  morte 
Vicarii  Apostolici. 

45.  Quid  cum  Episcopus  caret  capitulo? 

46.  In  Abbatiis  Nullius  deputatur  Vi- 
carius Apostoli  cus. 

47.  De  electione  Vicarii  Capitularis  in- 
tra octo  dies,  quacumque  de  causa 
vacet  Sedes. 

48.  Capitulum  nequit  partem  jurisdictio- 
nis sibi  retinere. 

49.  Neque  auctoritate  propria  removere 
Vicarium  capitularem. 

50.  Nequit  plures  constituere  Vicarios 
capitulares  nisi  ex  consuetudiue  im- 
memoTiali. 

51.  De  qualitatibus  Vicarii  capitularis. 

52.  De  forma  electionis  ejusdem. 

5 r . Forma  cap.  42.  de  Elect.  est  de  con- 
silio, non  de  praecepto. 

54.  Quomodo  supplenda  negligentia  Ca- 
pituli in  electione  Vicarii  Capitu- 
laris. 

55.  De  auctoritate  Vicarii  Capitularis. 

56.  Qnaenam  expresse  excipiantur;  I.  de 
beneficiis. 

57.  Qusenam  beneficia  conferre  valeat. 

58.  II.  Nequit  alienare. 

59.  III.  Nequit  exercere  potestatem  or- 
dinis, nisi  sit  charactere  Gpiscopus. 

60.  IV.  Sed  et  tunc  nequit  ordines  con- 
ferre, neque  dimissorias  concedere 
nisi  post  annum. 

Vel  arctatis. 

61.  Et  tunc  confert  per  se,  si  chara- 
ctere episcopus. 

62.  V.  Dioecesim  visitat  tantum  post 
annum  ab  ultima  visitatione. 

63.  VI.  Item  Synodum  nequit  habere, 
nisi  post  annum  ab  ejus  celebra- 
tione. 

64.  Potest  incardinare  Clericos,  sed  non 
excardinare. 

65.  Quoad  indulgentias,  abstineat  se  ab 
eis  concedendis. 

66.  Cessat  ejus  auctoritas  cum  Episcopus 
praesentat  literas  suas  Capitulo,  vel 
eo  deficiente,  Administratori. 

67.  Si  ipse  Vicarius  Capitularis  creatur 
episcopus , non  interrumpitur  ejus 
auctoritas. 

68.  De  Vicario  Apostoli co.  p.  257. 

Olim  habebat  auctoritatem  supra 
episcopalem. 

69.  Nunc  quasi-episcopalem. 

« Titulus  XXIX. 

De  officio  et  potestate  Judicis 
delegati,  p.  258—276. 

1.  De  persona  Judicis.  Jurisdictio. 

2»  Divisio.  Jurisdictio  voluntaria  et 
contentiosa,  ordinaria  et  delegata. 

3.  Delegatio  a jure  et  ab  homine. 


1 4.  Ad  unum  negotium  vel  ad  univer- 
sitatem. 

5.  Ratione  dignitatis  seu  officii  vel 
personae. 

6.  Delegati  et  Subdelegati. 

7.  Quinam  possint  delegare. 

8.  Delegatus  non  potest  subdelegare 
quando  electa  industria  personae. 

9.  Vel  commissum  nudum  ministerium, 
i 10.  Alias  delegatus  Summi  Pontificis 
I potest  subdelegare. 

1 11.  Delegatus  ad  universitatem  causa- 
li rum,  etsi  non  delegatus  a Summo 
! Pontifice,  potest  subdelegare. 

| 12.  Delegatus  a judice  inferiore  ad  unam 
| causam  valet  subdelegare  articulum 
non  jurisdictionalem. 

13.  Quinam  possint  delegari, 
i 14.  In  specie  de  delegatis  S.  Sedis. 

I 15.  Dispositio  Tridentina. 

| 16.  Constitutio  Benedicti  XIV. 

17.  Salva  semper  est  auctoritas  S.  Sedis 
derogandi. 

18.  Officium  judicis  delegati. 

pag.  265. 

19.  Necessitas  recipiendi  delegationem. 

20.  Delegatus  Summi  Pontificis  osten- 
dat literas  ordinario. 

21.  Delegatus  non  excedat  limites  man- 
dati. 

22.  Negotium  absolvat  tempore  consti- 
tuto. 

23.  Partium  probationes  et  legitimas  ex- 
ceptiones suscipiat. 

24.  Sententiam  exsequatur. 

,25.  De  pluribus  delegatis  in  so- 
lidum. 

26.  De  pluribus  delegatis  colle- 
gialiter. 

27.  .Collegialis  delegatio  limitata. 

28.  Collegialis,  uno  moriente. 

29.  In  dubio  praesumitur  collegialis  po- 
tius quam  in  solidum. 

30.  Potestas  coactiva  judicis  de- 
legati. pag.  269. 

31.  De  appellatione  a sententia 
j udi  cis  delegati. 

32.  De  clausula  'appellatione  remota’. 

33.  De  modis  quibus  cessat  pote- 
stas judicis  dei  egati.I.Ex  morte 
ipsius. 

34.  II.  Per  mortem  delegantis,  re  in- 
tegra. 

35.  Quando  res  non  amplius  sit  integra 
quoad  materiam  justitiae. 

36.  LD.  Revocatione  mandati. 

37.  IV.  Causa  finita. 

38.  Item  si  pronuntiet  de  nullitate  de- 
legationis. 

39.  V.  Lapsu  temporis. 

40.  Item  recusatione  legitima. 

41.  Quis  videat  de  suspecto  judice. 

42.  De  judicibus  Conservatoribus. 

43.  Limitatio  auctoritatis  eorumdem. 

Titulus  XXX. 

De  officio  Legati.  p.  276—281. 

1.  Legatus  quis? 

2.  Legati  Oratores  et  Judices. 

3.  Legati -judices  nati  et  missi. 

4.  Olim  dicobantur  Vicarii  Apostolici.  j 

5.  Ex  quibus  orti  Legati  nati. 

6.  De  Legatis  missis. 

Ipsorum  potestas. 

7.  Ipsorum  officium.  ! 

8.  In  specie  de  Legatis  a latere. 

9.  De  aliis  Legatis. 

10.  Officium  Nuntiorum  residentium. 

11.  De  cessatione  potestatis  Legati  missi. 

Titulus  XXXI. 

De  officio  Judicis  Ordinarii. 

pag.  282 — 370. 

1.  Judex  ordinarius  quis? 

2.  Gradus  hierarchici. 

3.  Quinam  ex  jure  divino. 

4.  Origo  Patriarcharum  antiquorum. 

5.  Origo  Patriarcharum  recentium,  et 
• I.  de  Hierosolymitano. 

6.  De  Constantinopolitano. 

7.  Patriarchae  titulares. 

8.  Patriarchae  minores. 

9.  Metropolitae. 


10.  Proprie  non  sunt  a jure  divino. 

11.  Exarchae  et  Primates. 

12.  Potestas  Summi  Pontificis  exponitur 
in  sacra  theologia. 

De  Sanctae  Romanae  Ecclesiae 
Cardinalibus. 

13.  Cardinales  constituunt  Senatum  Sum- 
mi Pontificis.  Ipsorum  origo. 

14.  Saeculo  IX.  Presbyteris  et  Diaconis 
additi  sunt  Episcopi  suburbicarii. 

15.  Saeculo  XI.  Episcopis  Cardinalibus 
reservatae  primae  partes  in  electione 
Summi  Pontificis. 

16.  Episcopus  Ostiensis  consecrat  Ro- 
manum Pontificem. 

17.  Processu  temporis  unicum  Collegium 
factum  est  Cardinalium. 

De  numero,  divisione  et  jure  optionis 
Cardinalium.  pag.  288. 

18.  De  numero. 

19.  De  divisione. 

20.  De  optione. 

De  Creatione  Cardinalium,  p.  290. 

21.  Fit  a Summo  Pontifice. 

22.  Insignia  Cardinalium. 

23.  Cardinales  reservati  in  pectore. 

24.  Non  expedit  recedere  a solemnibus 
constitutis  formis. 

De  dignitate  S.  R.  E.  Cardinalium. 

25.  Praestantia  Cleri  Romani. 

26.  Verum  antiquitus  Cardinales  non 
praecedebant  Episcopos. 

27.  Causae  immutationis. 

28.  Ratio  praecedentiae  est  potestas  ju- 
risdictionis cui  participant. 

29.  Qualitates  requisitae  in  Cardinali- 
bus. 

30.  Eligendi  ex  universis  gentibus  Chri- 
stianis. 

De  munere  S.  R.  E.  Cardinalium. 

pag.  297. 

j 31.  Praecipuum  est  electio  Summi  Pon- 

| ti  ficis. 

[32.  Secundum,  sed  extraordinarium,  est 
designatio  in  Legatos  a latere. 

33.  Tertium  est  jurisdictio  in  propriam 
Ecclesiam. 

De  munere  et  potestate  Cardinalium 
in  propriis  titulis.  p.  297. 

34.  Olim  potiebantur  etiam  Cardinales- 
presbyteri  et  diaconi  potestate  quasi- 
episcopali  in  suis  titulis. 

35.  Hinc  et  honores  episcopales  eis  con- 
cessi. 

36.  Sed  nunc  jurisdictio  ablata  est. 

37.  Sed  jura  honorifica  pontificalia  re- 
manserunt. 

38.  Recens  decisio. 

De  munere  et  potestate  Cardinalium  in 
sacris  Congregationibus,  p.  300. 

39.  Institutio  Sacrarum  Congregationum. 

40.  Congregationes  ordinari»  et  extra- 
ordinariae. • ♦ 

41.  De  natura  et  auctoritate  SS.  CC.  or- 
dinariarum. 

42.  Procedunt  nomine  Pontificis,  et  con- 
stituunt totidem  Tribunalia  suprema 
in  sua  materia. 

43.  Non  datur  appellatio  ab  ipsarum 
sententiis,  sed  tantum  obtineri  pot- 
est beneficium  nov»  audienti». 

44.  De  Clausula  ‘Et  amplius’. 

Qu»ritur  qu»nam  sit  efficacia  et  aucto- 
ritas decisionum  Sacr.  Congreg.  p.  301. 

45.  De  efficacia  decisionum  SS.  CC.  in 
negotiis  particularibus  de  quibus 
disponunt. 

46.  Item  in  causis  similibus,  et  I.  de 
S.  C.  Concilii. 

47.  Decreta  generalia  et  solemniter  pro- 
mulgata. 

48.  Resolutio  generalis,  sed  solemniter 
non  publicata,  a.  8.  C.  C.  quoad  in- 
terpretationem ejusdem  Cone.  Trid. 

49.  Sed  S.  C.  C.  nequit  dare  interpre- 
tationes restrictivas  vel  extensivas, 
sed  tantum  comprehensivas. 

50.  Ceter»  Congregationes  non  dant  in- 
terpretationem authenticam  legis; 
tamen  sunt  Tribunalia  suprema;  hinc 


attendenda  pr»sertim  cum  confor- 
miter  judicant. 

51.  Resolutio  particularis  casus  facit 
jus  inter  litigantes,  sed  non  quoad 
extraneos. 

52.  Tamen  Judices  inferiores  eis  merito 
uti  possunt  in  similibus. 

53.  Et  debent  eis  uti,  quando  sunt  re- 
solutiones conformes. 

De  modo  et  normis  quibus  negotia  eccle- 
siastica in  sacris  Congregationibus  ge- 
neraliter pertractantur.  p.  304. 

56.  Directe  referuntur  ad  forum  exter- 
num; pro  foro  interno  adest  S.  Poe- 
ni teutiaria;  hinc  apud  SS.  CC.  no- 
men et  cognomen  oratoris  expri- 
mendum est. 

55.  Qu»dam  negotia  exclusi  ve  spectant 
ad  aliquam  determinatam  S.  C. 

56.  In  reliquis  locus  est  pr»ventioni. 

57.  Non  solent  negotia  expediri,  inau- 
dito ordinario , vel  aliis  interesse 
habentibus. 

58.  Exsecutio  Recripti  ad  eundem  Or- 
dinarium committi  solet,  qui  nudum 
ministerium  exhibet , nec  subde- 
legare  potest,  nisi  expresse  conces- 
sum. 

59.  Negotia  extrajudicialia  minora  ex- 
pediuntur a Card.  Prafecto  et  a 
Secretario. 

50.  Sed  aliquando  facta  relatione  Sum- 
mo Pontifici. 

61.  Graviora  negotia  referuntur  Congre- 
gationi generali.  , 

62.  Item  negotia  judicialia,  servata  sal- 
tem forma  judicii  summarii. 

63.  Modus  respondendi  SS.  Congrega- 
tionum. 

De  Congregationibus  in  specie,  et  primo 

loco  De  Congregatione  Suprema  et  Uni- 
versalis Inquisitioni*,  p.  308« 

64.  Appellari  solet  Sanctum  Offi- 
cium ex  scopo. 

65.  Tribunal  S.  Inquisitionis  non  immi- 
nuit jus  Episcoporum. 

66.  Aliquando  autem  9.  Sedes  etiam  po- 
testatem delegat  Episcopis  in  cau- 
sis hareseos,  et  tunc  procedunt  ut 
Delegati. 

67.  In  urbe  regebatur  Tribunal  S.  In- 
quisitionis ab  ipso  Summo  Pontifice 
adjuto  a duobus  ex  ordine  S.  Do- 
minici; deinde  a Cardinali. 

68.  Sed  Paulus  m.  instituit  Congrega- 
tionem; hujus  C.  organizatio. 

69.  Officiales  S.  C.  S.  Officii. 

70.  Jurisdictio  hujus  S.  Congregationis. 

71.  Aliquando  Summus  Pontifex  suas 
facit  responsionqs  doctrinales  hujus 
S.  Congr. 

72.  Modus  specialis  quo  procedit  hac 
S.  Congr. 

De  Sacra  Congregatione  Indicis. 

pag.  811. 

73.  Est  adjutrix  C.  S.  Officii. 

74.  Ejus  institutio. 

75.  Ejus  organizatio. 

76.  Decreta  Generalia  jussu  Leonis  XIIL 
edita. 

77.  Condemnatio  in  odium  auctoris. 

78.  Modus  procedendi  hujus  S.  C. 

79.  Auctoritas  Decretorum  et  specialium 
et  generalium  hqjus  S.  C. 

80.  Poena  adversus  transgressores. 

81.  De  editione  et  usu  S.  Librorum 
post.  Const.  Pii  IX.  ‘Apostolica 
Sedis*. 

82.  Licentia  legendi  libros  prohibitos. 

De  S.  Congr.  negotiis  Episcoporum  et 
Regularium  praposita.  p.  315. 

83.  Etfus  institutio. 

84.  Olim  erant  dua  Congregationes; 
sed  ob  uniformitatem  regiminis 
utriusque  Cleri  conjuncta  sunt. 

85.  Organizatio  hujus  S.  C. 

86.  Negotia  qua  summarie  in  ea  per- 
tractantur. 

87.  Negotia,  quatenus  est  Congregatio 
Episcoporum. 

88.  Negotia,  quatenus  est  Congregatio 
Regularium. 


89.  Congregationes  subsidiaria  super 
disciplina  ac  reformatione  Regula- 
rium; nec  non  super  statu  Re- 
gularium. 

De  S.  C.  Cardinalium  Concilii  Tridentini 
Interpretum.  p.  319. 

90.  Ejus  institutio. 

91.  Ejus  organizatio,  et  competentia 
exclusiva  ac  cumulativa. 

92.  Specialis  Congregatio  con- 
stituta pro  Relationibus  Epi- 
scoporum super  statum  Dice- 
ceseon. 

>93.  Alia  specialis  Congregatio 
subsidiaria  pro  revisione  Con- 
ciliorum provincialium. 

De  S.  C.  de  Propaganda  Fide. 

pag.  320. 

94.  Ejus  institutio. 

95.  Missionarii  et  Collegium  Urbanum. 

96.  Vicariatus  apostolici. 

97.  Hierarchia  Ecclesiastica  dependens 
ab  hac  S.  C. 

98.  Auctoritas  hujus  S.  C. 

99.  Quaedam  negotia  remittit  ad  alia 
Ecclesiastica  Tribunalia. 

100.  Modus  procedendi  hqjus  S.  C. 

101.  Specialis  Congregatio  pro 
negotiis  Ecclesiarum  rituum 
Orientalium. 

De  S.  Rituum  Congregatione. 

pag.  323J 

102.  Ejus  institutio. 

103.  Ejus  organizatio. 

104.  Ejus  competentia.  , 

105.  Speciatim  de  ejus  competentia  con- 
tentiosa. 

106.  Speciatim  de  Reatifioatione  et  Ca- 
nonizatione. 

De  S.  Congregatione  Consistoriali. 

pag.  326. 

107.  Ejus  institutio  et  organizatio. 

108.  EJjus  competentia. 


- Digitized  by  v^ooQie 


464 


INDEX  RERUM. 


109.  Negotia  contentiosa. 

1 10.  Alia  negotia. 

111.  Modus  procedendi  hujus  S.  C. 

De  S.  C.  Immunitatis  ecclesiasticae. 

pag.  327. 

112.  Ejus  institutio. 

113.  Ejus  conjunctio  cum  S.  C.  C. 

De  S.  C.  Indulgentiarum  et  Sacrarum 
Reliquiarum.  p.  328. 

114.  Ejus  institutio. 

115.  Ejus  competentia. 

116.  Ejus  resolutiones. 

117.  Praxis  antiqua  in  concessione  In- 
dulgentiarum. 

118.  Praxis  hodierna. 

De  S.  C.  Rev.  Fabricae  S.  Petri. 

pag.  331. 

119.  Ejus  institutio. 

120.  Ejus  officium  primitivum. 

121.  Ejus  Commissarii. 

122.  Speciale  tribunal  pro  statu  Ponti- 
ficio. 

123.  Organizatio  hodierna. 

124.  Hodierna  competentia. 

De  S.  C.  Visitationis  Apostolicae. 

pag.  332. 

125.  Ejus  scopus. 

126.  Antiqua  praxis. 

127.  Praxis  hodierna. 

128.  Competentia  contensiosa. 

De  S.  C.  a negotiis  ecclesiasticis  extra- 
ordinariis nuncupata,  p.  333. 

129.  Antiquitus  erat  Congregatio  extra- 
ordinaria. 

130.  Post  Pium  VII.  evasit  Congregatio 
ordinaria. 

131.  Ejus  organizatio. 

132.  Ejus  utilitas. 

De  S.  C.  Studiis  regundis  praeposita. 

pag.  335. 

133.  Studiorum  cura  ab  Ecclesia  sus- 
cepta. 


134.  Hujus  Congregationis  institutio. 

135.  Ejus  munus  hodiernum. 

De  S.  Congregatione  Caeremoniali. 

pag.  336. 

136.  Institutio  et  forma  hujus  Congre- 
gationis. 

137.  Scopus  et  Officium  qjusdem. 

138.  Officium  proprium  Secretarii  Con- 
gregationis. 

De  S.  Congregatione  super  examine 
Episcoporum.  . pag.  3^7. 

139.  Institutio,  scopus  et  forma  hujus 
Congregationis. 

140.  Hodierna  ejusdem  conditio. 

S.  Congregatio  de  eligendis  Episcopis. 

141.  Primitiva  institutio  hqjus  Congre- 
gationis; qjus  forma  ejusque  ces- 
satio. 

142.  Eam  restituit  Summus  Pontifex 
Leo  Xin.  Ejus  agendi  ratio. 

De  S.  Congregatione  super  residentia 
Episcoporum.  pag.  338. 

143.  Institutio,  forma  et  officium  hujus 
S.  Congregationis. 

144.  Ejus  hodierna  conditio  et  praxis. 

145.  Ordinatio  S.  P.  Leonis  XIII. 

146.  Specialis  dispositio  in  ordine  nd 
tribunal  S.  R.  Rotae. 

De  juribus  Patriarcharum. 

pag.  340. 

147.  Antiqua  jura. 

148.  Honores. 

149.  Patriarcha  Hierosolymit.  hodiern. 

150.  Patriarchae  nationales,  praecipue 
Alexandrinus. 

151.  Patriarchae  minores. 

De  juribus  Archiepiscoporum  seu 

Metropolitanorum.  p.  342. 

152.  Principium  fundamentale. 

153.  De  ejus  jurisdictione  L quoad  per- 
sonas suffraganeorum. 

1°.  De  potestate  judiciali. 


Digitized  by  v^ooQie 


INDEX  RERUM. 


466 


2°.  In  causa  appellationis. 

3°.  Quoad  residentiam. 

4°.  Supplendo  negligentiam. 

5°.  Convocando  quolibet  triennio 
concilium  provinciale. 

154.  Metropolitano  impedito,  concilinm 
provinciale  convocatur  a seniore 
ex  suffraganeis. 

155.  Quinam  vocandi. 

156.  Metropolitanos  praeeat  Concilio  pro- 
vinciali. 

157.  Quaenam  in  eo  tractanda. 

158.  De  approbatione  conciliorum  pro- 
vincialium. 

159.  Forma  approbationis. 

160.  Concilia  plenaria,  seu  universalia 
regionis. 

161.  De  potestate  Metropolitani  n.  in 
subditos  suffragan eorum. 

1°.  In  causa  appellationis. 

2°.  In  querela  excommunicationis. 
3°.  Mittendo  quaestores. 

4°.  In  pastorali  visitatione. 

5°.  Quoad  Regulares. 

De  Episcopis.  p.  351. 

162.  Succedunt  Apostolis. 

163.  Potestas  ordinis. 

164.  Alia  divinae,  alia  ecclesiasticae  in- 
stitutionis. 

165.  Administratio  sacramentorum. 

166.  De  jurisdictione.  pag.  353. 

167.  I.  Jus  docendi. 

168.  Invigilant  et  in  parochos. 

169.  Designant  concionatores  ex  inten- 
tione in  jure  fundata. 

170.  Alia  capita  doctrinae. 

171.  n.  Potestas  jubendi. 

172.  De  Synodo  dioecesana.  p.  357. 

173.  Quinam  vocandi 

174.  In  synodo  dioecesana  solus  Episco- 
pus habet  votum  deliberativum. 

175.  De  objecto  synodi  diaecesanae. 

176.  De  tempore  synodi  dioecesanae. 

177.  De  loco  synodi  dioecesanae. 

178.  De  publicatione  Synodi. 

Santi,  I.  Decr. 


179.  III.  Potestas  judicandi. 

180.  A.  In  foro  interno. 

181.  Alii  habentes  potestatem  fori  in- 
terni. 

182.  J ub  reservandi. 

183.  B.  In  foro  externo. 

184.  IV.  Jus  corrigendi  et  puniendi. 

185.  V.  Jus  administrandi. 

186.  Subjectio  exemptarum  personarum 
jurisdictioni  episcopi. 

187.  Speciatim  de  potestate  episcopi 
quoad  moniales. 

188.  De  Visitatione  Sacrorum  li- 
minum. pag.  366. 

189.  Sanctio  hujus  obligationis. 

190.  Obligatio  Vicariorum  apostolicorum. 

191.  Instructio  Benedicti  Xm. 

De  Praelatis  inferioribus,  p.  368. 

192.  Abbates. 

193.  Abbates  quasi -Nullius. 

194.  Abbates  nullius. 

195.  De  Parochis. 

Titulus  XXXII. 

De  Officio  Judicis. 

pag.  370 — 378. 

1.  Quis  judex? 

2.  Jurisdictio  et  imperium. 

3.  Officium  judicis  nobile. 

4.  Officium  mercenarium. 

5.  Litis  contestatio. 

6.  Obligatio  judicis  I.  de  justitia  ser- 
vanda. 

7.  Munerum  prohibitio. 

8.  De  Sportulis. 

9.  n.  Judicandum  juxta  leges. 

10.  m.  Juxta  praevalentiam  rationum 
in  civilibus. 

11.  IV.  In  criminalibus,  in  dubio  faven- 
dum reo. 

12.  Absolvendus  qui  cognoscitur  delin- 
quens tantum  ex  scientia  privata. 

13.  Remedia  adhibenda  cum  quis  cogno- 
scitur innocens  tantum  ex  scientia 
privata. 

30 


Digitized  by  L^ooQie 


466 


INDEX  RERUM. 


14.  Si  non  sufficiant,  prima  opinio  ait 
procedendum  ex  actis  et  probatis. 

15.  Secunda  ex  vi  veritatis. 

16.  Tertia  media  et  distinguens. 

17.  Y.  De  advocato  adsignando  ex  officio. 

18.  Etiam  familiaris  judicis  adsignari 
potest. 

19.  VI.  Si  partes  et  advocati  omittant 
quae  sunt  juris,  supplendum  a ju- 
dice; non  autem  qu®  facti,  nisi  no-  j 
toria  vel  in  casibus  specialibus. 

Titulus  XXXIII. 

De  Majoritate  et  Obedientia. 

pag.  878—885. 

De  Majoritate. 

1.  Quid  majori tas. 

2.  Quibus  modis  acquiratur. 

I.  Ex  jurisdictione. 

II.  Ex  ordine. 

III.  Ex  praerogativa  ordinantis. 

IV.  Tempus  possessionis. 

V.  Praecedentia  adjudicata. 

3.  Dc  prae  cedent  ia  Sacerdotii  imperio. 

4.  Decreta  independentia  utriusque  po- 
testatis. 

5.  Indirecta  superioritas  Ecclesi®. 

De  Obedientia.  p.  382. 

6.  Multiplex  significatio. 

7.  Proprie  dicta  obedientia  quibus  de- 
bita. 

8.  Poen®  contra  inobedientes. 

9.  De  Abbatissa. 

10.  Modi  quibus  cessat  m^j oritas  et  re- 
lativa obedientia. 

I.  Amissione  privilegii  aut  digni- 
tatis. 

II.  Mutato  Ecclesi®  statu. 

11.  Recuperatio  majoritatis  amiss®. 

Titulus  XXXIV. 

De  Treuga  et  Face. 

pag.  385—886. 

1.  Ratio  tituli. 

2.  Quid  treuga. 


3.  Quotuplex. 

4.  Canones  antiqui. 

Titulus  XXXV. 

De  Pactis.  pag.  386 — 390. 

1.  Pacta  et  contractus  ex  lege  ro- 
mana. 

2.  Divisio. 

3.  Jure  canonico  omnia  pacta  obligant 
in  foro  ecclesiastico. 

4.  Pactum  distinguitur  a mera  polli- 
citatione. 

5.  Quinam  pacisci  valeant. 

6.  Regulariter  quis  nequit  pacisci  in 
favorem  tertii. 

7.  Objectum  pactorum  est  res  qu® libet 
honesta  et  possibilis. 

8.  Lex  humana  valet  irritare  qu®  mero 
jure  natur®  sustinerentur. 

9.  Lex  humana  nequit  valorem  imper- 
tiri actui  nullo  de  jure  natur®. 

Titulus  XXXVI. 

De  Transactionibus. 

pag.  390—400. 

1.  Quid  transactio. 

2.  Divisio. 

3.  Quinam  possunt  transigere. 

4.  Transactio  cnm  debitis  solemnitati- 
bus,  obligat  et  successorem. 

5.  Difficultas  ex  cap.  8.  h.  t. 

6.  In  eo  cap.  non  agitur  de  monasterio 
exempto. 

7.  Solvitur  difficultas. 

8.  De  objecto  transactionis. 

9.  De  transactione  super  matrimonio. 

10.  De  transactione  super  testamento. 

11.  Super  alimentis. 

12.  Super  crimina. 

13.  Super  beneficia  et  alias  res  spiri- 
tuales. 

14.  Speciatim  super  jurisdictione  et  re- 
lativa obedientia. 

15.  De  effectibus  transactionis. 

16.  De  Tescindibilitate  transactionis. 

17.  Speciatim  de  ltesienis  causa. 


Digitized  by  LjOOQie 


INDEX  RERUM. 


467 


Titulus  XXXVII. 

De  Postulando. 

pag.  400. 

1.  Quid  postulare. 

2.  Quinam  postulare  valeant. 

8.  An  Clerici?  — Negative. 

4.  Valent  tamen  domi  scribere  allega- 
tiones, et  dantur  eis^et  ampliores 
facultates. 

5.  Numquam  tamen  pro  extraneis  per- 
sonis contra  Ecclesiam  suam. 

6.  Regulares  possunt  tantum  de  licen- 
tia superioris  postulare  pro  suo  mo- 
nasterio. 

7.  De  officio  Advocati:  I.  causa  sit 
probabilis. 

8.  II.  Defendatur  modeste,  vere  et 
fideliter. 

9.  Jus  advocati. 

Titulus  XXXVIII. 

De  Procuratoribus. 

pag.  404  —414. 

1.  Quis  procurator. 

2.  Diversae  species. 

3.  Quinam  valeant  constituere  procu- 
ratorem. 

4.  Excluduntur  excommunicati,  nisi  in 
casibus  notatis. 

5.  Universitates  valent  ponere  procu- 
ratorem. 

6.  Quinam  possunt  constitui  procura- 
tores. 

7.  Speci ficantur  qui  prohibentur  jure 
civili. 

8.  Item  jure  canonico. 

9.  De  causis  in  quibus  poni  possunt 
procuratores. 

10.  De  potestate  procuratoris. 

11.  Speciatim  de  procuratore  cum  gene- 
rali mandato. 

12.  Et  cum  libera. 

13.  Et  cum  facultate  peragendi  quae  re- 
quirunt speciale  mandatum. 

14.  De  officio  procuratoris. 

15.  De  cessatione  officii  procuratoris. 


16.  Actio  directa  mandati,  competens 
domino  contra  procuratorem. 

17.  Actio  mandati  contraria  competens 
procuratori  contra  dominum. 

18.  De  rebus  gestis  ab  eo  qui  procura- 
toris officium  indebite  sibi  reservat. 

19.  Speciatim  de  renunciatione  beneficii 
per  procuratorem , revocato  man- 
dato, sed  revocatione  non  cognita. 

Titulus  XXXIX. 

De  Syndico.  p.  414—415. 

1.  Quis  syndicus. 

2.  Quis  esse  valeat. 

3.  Ejus  electio. 

4.  I^us  potestas. 

Titulus  XL. 

De  iis  qum  vi  metusque  causa 
fiunt.  p.  415—421. 

1.  Connexio  tituli. 

2.  Quid  vis. 

3.  Effectus  vis. 

4.  Quid  metus.  pag.  416. 

5.  Species. 

6.  De  valore  actuum  positorum  sub 
metu. 

7.  Actus  nulli,  si  ponantur  ex  metu 
gravi,  extrinseco,  injusto,  directo  ad 
extorquendum  actum. 

8.  Si  accedat  juramentum  actui  nullo, 
non  firmatur. 

9.  Si  accedat  actui  tantum  resci ndibili, 
firmatur,  nisi  vergat  in  perniciem 
animarum. 

10.  Hoc  tamen  juramentum  I.  est  stri- 
ctae interpretationis. 

11.  II.  Relaxari  potest. 

12.  De  remediis  a jure  concessis  metum 
passo. 

Pro  actibus  nullis,  requiritur  sen- 
tentia declaratoria. 

13.  Si  actus  sit  validus,  datur  metum 
passo  actio  vel  exceptio  ‘quod  me- 
tus causa’. 

14.  Metus  probandus  est. 

30* 


Digitized  by  LjOOQie 


468 


INDEX  BEBUM. 


Titulus  XLI. 

De  in  integrum  restitutione. 

pag.  421 — 429. 

1.  Quid  sit. 

2.  Cui  competat. 

3.  Non  competit  clericis  quoad  bona 
et  jura  privata. 

4.  Competit  et  contra  personam  privi- 
legiatam. 

5.  Non  conceditur  minori,  qui  juramento 
sponte  praestito  firmavit  contractum. 

6.  Ex  causa  conceditur  et  majoribus. 

7.  Cum  differentia  tamen. 

8.  Jus  petendi  restitutionem  durat  qua- 
driennio, cessante  impedimento. 

9.  De  causis  in  quibus  locum  habet 
restitutio  in  integrum. 

10.  Speciatim  quoad  professionem  reli- 
giosam. 

11.  Item  de  matrimonio. 

12.  Contra  propriam  confessionem. 

13.  A quo  peti  debeat. 

14.  Coram  quo. 

15.  De  ejus  effectibus. 

16.  An  reddito  fundo,  sint  restituendi 
et  fructus. 

Titulus  XLII. 

De  alienatione  judicii  mutandi 
causa.  p.  429—430. 

1.  Quando  habeatur. 


2.  Remedia. 

3.  An  concedantur  et  reo. 

4.  Casus  specialis  cap.  1.  et  2.  h.  t. 

Titulus  XLIII. 

De  Arbitris,  p.  430 — 438. 

1.  Quinam  Arbitri. 

2.  Arbitrator. 

3.  Arbitri  juris  et  compromissarii. 

4.  Differentiae  ipsorum. 

5.  Quinam  possint  in  Arbitros  compro- 
mittere. 

6.  Quinam  in  Arbitros  assumi  possint. 

7.  An  laici  in  causis  spiritualibus. 

8.  De  numero  Arbitrorum. 

9.  De  causis  in  quibus  eligi  possunt 
Arbitri. 

10.  De  potestate  Arbitrorum. 

11.  De  extensione  hujus  potestatis. 

12.  De  officio  Arbitrorum. 

13.  De  effectibus  arbitrii. 

14.  De  remediis  contra  injustum  laudum. 

15.  De  modis  quibus  expirat  potestas 
seu  officium  Arbitrorum. 

16.  Appendix  I.  pag.  438 — 441. 

| 17.  Appendix  II.  pag.  441 — 449. 


Digitized  by  LjOOQie 


Index  titulorum 


Titalus. 

Prolegomena 

I.  De  Summa  Trinitate  et  Fide  Catholica 

II.  De  Constitutionibus 

III.  De  Rescriptis 

IV.  De  Consuetudine 

V.  De  Electione  et  Electi  potestate  .... 

VI.  De  Postulatione  Praelatorum 

VII.  De  Translatione  Episcopi 

VIII.  De  auctoritate  et  usu  Pallii 

IX.  De  Renunciatione 

X.  De  supplenda  negligentia  Praelatorum 

XI.  De  temporibus  Ordinationum  et  qualitatibus  Ordinandorum 

XII.  De  scrutinio  in  ordine  faciendo  .... 

XIII.  De  ordinatis  ab  Episcopo  qui  renuntiavit  Episcopatui 

XIV.  De  aetate,  qualitate  et  ordine  Praeficiendorum 

XV.  De  sacra  Unctione 

XVI.  De  Sacramentis  non  iterandis 

XVn.  De  Filiis  Presbyterorum  ordinandis  vel  non 
XVIII.  De  servis  non  ordinandis  et  eorum  manumissione 

XIX.  De  obligatis  ad  ratiocinia  ordinandis  vel  non 

XX.  De  corpore  vitatis  ordinandis  vel  non 

XXI.  De  bigamis  non  ordinandis 

XXH.  De  Clericis  peregrinis 

XXIII.  De  Officio  Archidiaconi 

XXIV.  De  officio  Archipresbyteri 

XXV.  i Primicerii 

XXVI.  De  officio  { Sacristae 
XXVII.  I Custodis 


Pajr. 

1 

5 

10 

26 

40 

51 

78 

83 

89 

96 

109 

115 

159 

162 

164 

176 

179 

ISH 

192 

195 

196 
203 
210 
214 

217 

218 


Digitized  by  L^ooQie 


470 


INDEX  TITULORUM. 


Titulus.  Pafc. 

XXVIII.  De  officio  Vicarii 220 

XXIX.  De  officio  et  potestate  Judicis  delegati 258 

XXX.  De  officio  Legati 276 

XXXI.  De  officio  Judicis  Ordinarii 282 

XXXII.  De  officio  Judicis 370 

XXXm.  De  Majoritate  et  Obedientia 378 

XXXIV.  De  Treuga  et  Pace 385 

XXXV.  De  Pactis  386 

XXXVI.  De  Transactionibus 390 

XXXVn.  De  Postulando 400 

XXXVIII.  De  Procuratoribus 404 

XXXIX.  De  Syndico 414 

XL.  De  iis  qu®  vi  metusque  causa  fiunt 415 

XII.  De  in  integrum  restitutione 421 

XLII.  De  alienatione  judicii  mutandi  causa 429 

XLUI.  De  Arbitris 430 

Appendix  1 438 

Appendix  II 441 


Digitized  by  v^ooQie 


Digitized  by 


Digitized  by  v^ooQie 


PRAELECTIONES 

JURIS  CANONICI 

QUAS 

JUXTA  ORDINEM  DECRETALIUM  GREGORII  IX. 

TRADEBAT 

IN  SCHOLIS  PONT.  SEMINARII  ROMANI 

FRANCISCUS  SANTI 

PROFESSOR. 

EDITIO  TERTIA  EMENDATA  ET  RECENTISSIMIS  DECRETIS  ACCOMMODATA 

CURA 

MARTINI  LEITNER, 

DB.  JUE.  CAN. 

VICERECTORIS  IN  SEMINARIO  CLERICORUM  BATISBON. 

LIBER  II. 

RATISBONjE,  NEO  EBORACI  & CINCINNATI. 

SUMPTIBUS  ET  TYPIS  FRIDERICI  PUSTET, 

S.  SEDIS  APOSTOLIC.25  TYPOGRAPHI. 

MDCCCXCVIH. 


Digitized  by  L^ooQie 


Imprimatur. 


Ratisbonse,  die  31.  Augusti  1897. 


Dr.  Fr.  X.  Leitner, 
Vic.  in  Spir.  Gen. 


Digitized  by  v^ooQie 


PRAELECTIONES 

JURJS  CANONICI. 

LIBER  IL 


Digitized  by  LjOOQie 


Digitized  by 


Decretalium  Gregorii  IX 


Liber  II. 


Titulus  I. 

De  Judiciis. 

1.  Ecclesia  Christi,  quae  societas  publica  est  et  perfecta  in 
ordine  suo,  quaeque  charitatis  non  minus,  quam  justitiae  normis 
regitur,  suas  leges  non  solum,  sed  suum  etiam  publicum  tribu- 
nal habeat  necesse  est,  quo  justi  et  aequi  recta  ratio  definiatur 
et  servetur.  Etenim  ad  regimen  publicum  rite  institutum  ob- 
tinendum non  solum  requiritur  ordinatum  legum  systema,  sed  etiam 
necessarius  est  certus  et  legitimus  modus,  quo  leges  constitutae 
enatis  controversiis  applicentur.  Ecclesia  igitur,  ut  sarta  tecta- 
que sint  jura  Christi  fidelium  tam  clericorum  quam  laicorum,  et  ut 
consulatur  honori  et  securitati  personarum,  habere  debet  nonnas 
certas  et  rationabiles,  quibus  controversiae  cognoscantur  et  recto 
judicio  definiantur.  Complexus  harum  normarum,  seu  regularum, 
quibus  judicia  inter  fideles  in  foro  externo  Ecclesiae  reguntur, 
appellari  potest  ordo  judiciarius.  Liber  secundus  Decretalium 
de  hoc  ordine  judiciario  pertractat.  Primus  titulus  agit  in  ge- 
nere de  judiciis. 

2.  Judicium  varia  sub  significatione  accipitur;  in  sensu  autem 
tituli  nihil  aliud  est  nisi  ‘Legitima  controversiae,  quae  est  inter  acto- 
rem et  reum  apud  Judicem  disceptatio  et  definitio’.  Legitima , 
quia  judicialis  controversiae  cognitio  procedere  debet  juxta  leges; 

judicia  enim  instituta  sunt,  ne  privata  auctoritate  et  arbitrio  jura 
individuorum  vindicarentur,  et  protegerentur. 

3.  In  hac  legali  cognitione  causae  tres  personae  principaliter 
judicium  constituunt,  nempe  actor,  qui  auctoritatis  publicae  pro- 
tectionem invocat,  reus,  qui  actionem  ex  adverso  institutam  ex- 
ceptionibus repellere  nititur,  et  judex,  qui  auditis  hinc  inde  in 
disceptatione  rationibus,  vice  Principis  fungens,  legis  virtutem  sen- 
tentia sua  propositae  quaestioni  applicat.  Atque  ita  completur 
judicium. 

4.  Ex -data  notione  sequitur  judicium  differre  a quaestione,  a 
causa,  a lite,  ab  instantia.  Quaestio  est  ipsa  res  vel  jus  contro- 
versum, quod  nondum  in  judicium  deductum  est,  sed  deduci  potest. 
Hinc  alia  est  quaestio  juris,  alia  quaestio  facti.  Secunda  est,  si 
quaeratur  de  existentia  ipsa  facti,  aut  de  ejus  circumstantiis.  Quae- 
stio juris  est,  cum  quaeritur  de  morali  qualitate  facti,  seu  an  et 
quomodo  sub  legis  dispositione  cadat  factum  aliquod.  Uno  verbo 
quaestio  juris  versatur  circa  sensum  legis  facto  alicui  applicandum. 
Causa  est  ipsa  quaestio  deducta  in  judicium.  Hinc  causa  appellari 
potest  materia  judicii.  Lis  proprio  sensu  sumpta  est  ipsa  contro- 
versia vel  contentio  partium  post  contestationem  judicialem.  Hinc 
dicitur  lis  pendere  penes  tribunal.  Instantia  est  actualis  exercitatio 
judicii  a litis  contestatione  incipiens,  usque  ad  sententiam  definiti- 
vam, seu  est  jus  certum  prosequendi  incceptum  judicium  coram 
eodem  judice,  cujus  competens  jurisdictio  per  litis  contestationem 
agnita  est  a partibus  collitigantibus. 

5.  Quaeritur:  an  hoc  jus  sit  perpetuum  vel  tempore  perimi 
possit.  Instanti®  jure  romano  erant  in  genere  triennales  in  cau- 
sis civilibus,  biennales  in  criminalibus,  scilicet  caus®  omnes  vel 
triennio  vel  biennio  terminari  debebant.  Ita  in  1.  «properandum»  13. 
§.  1.  C.  De  Judiciis.  Jure  autem  canonico  dictum  est  instantias 
esse  perpetuas,  c.  20.  h.  t.  At  h®c  perpetuitas  instantiarum  non 
est  absolute  accipienda;  possunt  enim  etiam  instanti®  perimi 
pr®scriptione  triginta  annorum,  quemadmodum  perimuntur  ips* 
actiones,  qu®  instantias  pariunt.  At  perpetuitati  instantiarum  etiam 
in  sensu  exposito  accept®  obstare  videtur  dispositio  Cone.  Tri- 
dent  in  c.  20.  sess.  24.  De  Ref.  ubi  Concilium  statuit,  causas 
omnes  ad  forum  ecclesiasticum  quomodolibet  pertinentes  in  prima 
instantia  cognoscendas  esse  coram  Ordinariis  locorum,  atque  omnino 
infra  biennium  a die  mot®  litis  terminandas  esse.  At  in  foro  haec 

dispositio  conciliaris  recepta  est  ita  ut  non  denegetur  instantiis  ju- 
dicialibus perpetuitas,  quam  habent  actiones,  videlicet  perpetuitas 
quse  non  excedat  triginta  annos.  Ita  praesertim  tribunal  S.  R.  Ro- 
tae in  pluribus  decisionibus,  et  prae  aliis  in  Causa  Tudertina  Paro - 
cliialis  3.  Martii  1 732.  §.  3.  Et  merito.  Nam  Tridentinum  in  casu, 
quo  intra  biennium  causa  non  esset  finita,  haud  quidem  disposuit 
ut  instantia  perimeretur,  sed  edixit  ut  post  id  spatium  seu  bien- 
nium, liberum  esset  utrique  parti,  vel  alteri  illarum,  judices  supe- 
riores, alias  tamen  competentes,  adire,  qui  causam  in  eo  statu  quo 
reperta  fuerit,  assumant,  et  quam  primum  terminari  curent.  Quare 
post  biennium  mutatur  quidem  judex,  sed  instantia,  quae  incceperat, 
adhuc  perseverat.  Hinc  quoties  a Sede  Apostolica  concedantur 
gratiae  ob  litis  pendentiam,  sustinentur  si  nondum  ab  initio  litis 
fuerint  elapsi  triginta  anni. 

6.  Verum  etiam  ante  lapsum  triginta  annorum  perimitur  in- 
stantia duobus  in  casibus.  Scilicet  1°:  si  judex  reo  parato  ad  sese 
tuendum,  et  actore  nimium  negligente,  ad  fraudes  praecavendas 
pronunciat  sententiam  qua  declaret  litem  esse  desertam.  2°.  Si 
elapso  decennio  a litis  contestatione  indubie  constet  de  injustitia 
instituti  judicii 

7.  Quomodocumque  perempta  sit  instantia  ante  causae  defini- 
tionem, jus  partis  non  perimitur,  sed  solum  censetur  defecisse  illa 
exercitatio,  seu  tela  judicii,  quae  incoepta  erat,  quaeque  habetur  ceu 
non  facta.  Hinc  pars,  quae  jus  suum  prosequi  intendit,  novum  ag- 
gredi debet  judicium,  novamque  provocare  instantiam. 

8.  Ex  quo  patet  perempta  instantia,  etiam  censeri  nullius 
roboris  effecta  fuisse  acta  judicii,  seu  acta  quae  inservierunt  ad 
ordinandum  judicium  constitutum,  scilicet  libellum,  litis  contesta- 
tionem, terminum  peremptorium  ad  comparendum,  vel  satisdandum, 
incidentales  quaestiones  de  competentia  judicis,  et.  alia  hujusmodi. 
Ac  non  ita  dicendum  est  de  actis  causae,  quia  haec  acta  possunt 
valere  etiam  in  alio  judicio  quod  instituatur.  Acta  autem  causae 
ea  sunt,  quae  respiciunt  meritum,  et  diriguntur  ad  inquisitionem  et 
probationem  veritatis,  ex.  gr.  confessiones  partium,  testium  deposi- 
tiones, instrumenta  producta  etc.  Acta  scilicet  haec  possunt  invo- 
cari et  adhiberi  etiam  in  alia  instantia,  seu  in  alia  tela  judicii 
proposita,  dummodo  tamen  judicium  inter  personas  easdem  agite- 
tur, et  modus  agendi  non  mutetur.  Nam  si  inter  alias  personas 
judicium  agatur,  vel  si  a judicio  summario  transitus  fiat  ad  judi- 

cium  ordinarium  et  solemne,  etiam  acta  causae  sunt  renovanda. 
Et  ratio  est  quoad  primam  partem,  quia  juxta  2.  Cod.  in  tit. 
‘Quibus  res  judicata  non  nocet’:  ‘Res  inter  alios  acta  nobis  nec 
prodesse  nec  nocere  potest.’  Quoad  vero  secundam  partem,  quia 
judicium  ordinarium  et  solemne  debet  actibus  solemnibus  constare. 

De  Divisione  judiciorum. 

9.  1°)  Ratione  causae  efficientis  judicium  aliud  ecclesiasticum 
dicitur,  aliud  saeculare,  prout  jurisdictio  judicis  procedit  ab  aucto- 
ritate Ecclesiae,  vel  principis  civilis  societatis.  Quare  hoc  in  dis- 
crimine non  ad  personam  judicis,  sed  proprie  attenditur  ad  ori- 
ginem jurisdictionis. 

10.  2°)  Ex  causa  finali  ad  quam  dirigitur,  judicium  dividitur 
in  civile,  in  criminale  et  in  mixtum.  Civile  judicium  est  illud 
in  quo  actor  directe  persequitur  proprium  interesse,  sive  illud  pro- 
cedat ex  contractu,  aut  ex  alio  titulo  mere  civili,  sive  procedat  ex 
alieno  'crimine.  Hinc  in  foro  cum  quis  passus  est  injuriam  ex 
crimine,  dicitur  civiliter  agere  contra  delinquentem,  si  in  judicio 
damni  reparationem  solummodo  exposcat.  Judicium  vero  civile  si 
persequatur  directe  personam  ceu  principaliter  obligatam  dicitur 
personale,  si  procedat  contra  possessorem  rei  ad  rem  ipsam  vindi- 
candam dicitur  reale.  Hinc  judicium  hoc  vindicat  rem  penes  quem- 
cumque alium  possessorem.  Criminale  judicium  est  illud  in  quo 
ex  delicto  agitur  ad  vindictam  publicam  procurandam,  paenamque 
delinquenti  infligendam.  Mixtum  vero  judicium  illud  appellatur,  in 
quo  actor  expostulat  simul  et  poenam  rei  et  damni  reparationem. 

11.  3°)  Tertia  divisio  originem  trahit  ex  causa  materiali,  seu 
ex  materia  judicii,  et  aliud  est  judicium  petitorium,  aliud  possesso- 
rium. Petitorium  dicitur  judicium  cum  quaestio  versatur  circa  pro- 
prietatem rei,  vel  circa  jus.  Ex.  gr.  si  instituatur  actio  vindica- 
toria,  si  quaestio  sit  an  competat  alicui  personae  jus  praesentandi 
ad  beneficium,  ex  titulo  canonico  vel  non,  etc.  Possessorium  vero 
cum  agitur  de  possessione  rei,  vel  de  quasi  possessione  juris,  sive 
sermo  sit  de  acquirenda  possessione,  sive  de  retinenda,  sive  de 
eadem  recuperanda. 

12.  4°)  Quartam  divisionem  repetunt  doctores  a causa  formali, 
seu  a forma  qua  judicia  pertractantur,  et  aliud  est  judicium  ordi- 

narium  et  solemne,  aliud # vero  summarium  et  oeconomicum.  Pri- 
mum illud  est  in  quo  servantur  praescriptiones  non  solum  juris 
naturalis,  sed  etiam  juris  positivi  sive  civilis  in  tribunali  civili, 
sive  ecclesiastici  in  judiciis  ecclesiasticis.  Praescriptiones  juris  po- 
sitivi dicuntur  etiam  solemnitates , quia  reddunt  judicium  solemne 
et  publicum.  Hinc  judicium  hujusmodi  dicitur  fieri  cum  strepitu 
forensi.  Dicitur  vero  ordinarium,  quia  communiter  in  definiendis 
judicialiter  controversiis,  haec  ^orma  solemnis  et  publica  judicio- 
rum servanda  est.  De  hac  forma  solemni  judiciorum  praecipue  agit 
liber  secundus  Decretalium.  Judicium  summarium  illud  est,  in 
quo  observantur  solummodo  dispositiones  juris  naturalis,  quae  apud 
omnes  gentes  necessariae  habentur  ad  legitime  cognoscendam  veri- 
tatem in  controversiis.  Dicitur  vero  extraordinarium,  quia  in  eo 
non  servatur  undequaque  ordo  juris  positivi.  De  hoc  judicio  agit 
Clem.  2.  De  Verb.  Signif.  (V.  11)  in  qua  definitur  natura  judicii 
summarii,  ut  scilicet  necessaria  non  sit  trina  vel  duplex  formalis 
citatio,  contestatio  litis,  et  tempus  juridicum,  nec  admittantur  dila- 
tiones, exceptiones  declinatoriae  fori  aut  appellationes  dilatoriae,  et 
longiores  contentiones  advocatorum  et  procuratorum;  post  recursum 
ab  actore  propositum  et  reo  a judice  intimatum,  sufficiant  probatio 
necessaria  actoris  et  defensio  competens  rei.  Quibus  auditis  et 
expensis  judex  potest  sententiam  ferre. 

13.  Per  summarium  processum,  seu  oeconomicum  judicium  per- 
tractantur causae,  1°)  quae  sunt  modicae  entitatis.  Quaenam  sint 
causae  modicae  entitatis  non  conveniunt  doctores,  prae  oculis  autem 
a judice,  cui  a jure  communi  relinquitur  decisio  entitatis  causae, 
habenda  maxime  est  conditio  personarum  litigantium.  In  ditione 
temporali  Romani  Pontificis  juxta  dispositionem  expressam  in  ‘ Rego - 
lamento'  edito  anno  1834  §.  1709  causae  summariae  ratione  quan- 
titatis, sunt  quae  non  superant  scutata  romana  quinque.  2°)  Ex 
Clem.  2.  h.  t.  summario  judicio  decernuntur  causae,  quarum  proro- 
gatio esset  evidenter  noxia  et  plerumque  etiam  tertii  praejudicium 
secumferat.  Hujusmodi  sunt  causae  electionum  et  provisionum  be- 
neficiorum, quae  differri  nequeunt,  ne  Ecclesiae  et  beneficia  diu  ca- 
re ant  suo  rectore.  Pariter  causae  omnes  matrimoniales,  respicientes 
vinculum,  id  est  valorem  matrimonii,  summario  judicio  tractantur 
ob  periculum  incontinentiae.  Animadvertendum  vero  est  hodierno 
jure  in  causis  nullitatis  matrimonii  pertractandis,  servandas  esse 
normas  Constitutionis  Benedicti  XIV.  ‘Dei  Miseratione’.  Nihilominus 

etiam  nostris  temporibus  interdum  conceditur,  ut  procedatur  sum- 
marie, i.  e.  neglectis  normis  Constitutionis  «Dei  Miseratione i ; cfr. 
decreta  S.  C.  Inquisitionis,  d.  27.  Aprilis  1887  et  d.  1.  Febr.  1888; 
rescripta  S.  C.  Concilii,  d.  18.  Febr.,  6.  Maj.,  12.  Aug.  1865  et 
d.  31.  Jul.  1869.  Summarie  etiam  peraguntur  causae  usurarum  ob 
praejudicium  eorum  quibus  restitutio  facienda  est.  Hisce  causis  ob 
paritatem  rationis  comparantur  causae  alimentorum,  depositi,  mer- 
cedis et  spolii.  — Auctores  vero  praeter  haec  genera  causarum,  ob 
personarum  respectum  tradunt  judicio  summario  expediendas  esse 
etiam  causas  pupillorum,  viduarum  et  peregrinorum,  necnon  reli- 
giosorum, quos  non  decet  implicari  negotiis  forensibus,  et  ambagi- 
bus solemnis  judicii.  Cap.  26.  De  Accusationibus  (V.  1).  Animad- 
vertendum tandem  est  etiam  in  causis,  quae  privilegio  gaudent  ju- 
dicii summarii,  posse  confici  ordinarium  processum  ac  posse  expe- 
diri per  solemne  judicium,  quoties  actor  viam  judicii  ordinarii  in- 
gressus fuerit.  Nam  Clem.  citata  id  non  impedit,  et  actor  cujus 
interest  causam  citius  terminari,  sibi  imputet  si  facto  suo  privile- 
gio celeris  judicii  renuntiaverit.  Ita  doctores. 

De  personis  quse  concurrunt  in  judicio. 

14.  In  judicio  partem  habent  praecipuam,  judex,  actor  et  reus. 
In  judiciis  autem  criminalibus  non  semper  adest  proprie  dictus 
actor,  idest  accusator,  qui  nempe  adhaerens  fisco  causam  suam 
faciat.  At  ad  criminale  judicium  instituendum  contra  determina- 
tas personas,  semper  requiritur  vel  accusatio  vel  publica  fama,  ex 
qua  judex  procedit  per  inquisitionem,  quae  specialisissima  dicitur. 

1°.  De  Judice.  Judex  est,  qui  jurisdictionem  habet  vel  pro- 
priam et  ordinariam,  vel  delegatam  in  causam  sententia  sua  finien- 
dam. Quomodo  autem  constituuntur  judices  vel  Ordinarii  vel  dele- 
gati quibusque  dotibus  praediti  esse  debeant,  in  libro  primo  decreta- 
lium descriptis  titulis  determinatur.  Quare  ab  hisce  explicandis  re- 
bus abstinemus.  Potius  quaerimus  utrum  valeant  acta  et  sententia 
prolata  a judice,  qui  aestimatur  quidem  uti  talis,  sed  vitio  occulto 
laborat  ex  quo  vere  judex  non  est.  Ex.  gr.  si  quis  judex  consti- 
tutus est  pro  uno  genere  causarum,  et  officium  exercet  in  aliis 
etiam  causis.  Responsio  datur  in  celebri  lege  4.  ff.  De  off.  Prce- 
torum,  quae  est  de  Barbario  Philippo  aliquo,  qui  cum  servus  fugi- 
tivus esset,  ac  proinde  incapax  jure  romano  munera  publica  ob- 
eundi praeturam  Romae  petiit,  simulans  se  esse  hominem  liberum 

et  civem  romanum,  praeturamque  assecutus  plura  edixit  et  decrevit. 
Cum  vero  quaereretur,  an  gesta  ab  hoc  magistratu  putativo  susti- 
nerentur, responsum  est  sustineri  ob  aequitatem  et  commune  bonum. 
Concordat  c.  1.  §.  «Verum  tamen»  C.  3.  q.  7.  Ex  hisce  locis  juris 
inferunt  doctores  valere  sententiam  judicis  putativi,  quoties  error 
fuerit  communis,  id  est  quoties  publice  et  in  populo  existimatur 
esse  verus  et  legitimus  judex.  Hinc  opinio  contraria  unius  vel 
alterius  de  populo  non  officit;  aestimatio  .enim  non  desiuit  esse 
communis.  Requiritur  vero  ut  titulum  saltem  coloratum  habeat 
judex,  seu  adsit  probabile  nec  spernendum  argumentum,  cui  inni- 
tatur credulitas  populi.  Hinc  si  pateat  judicem  esse  intrusum, 
id  est  non  fuisse  destinatum  ad  officium  judicis  a superiore  legi- 
timo, sed  sese  immicuisse  in  negotiis  judicialibus  auctoritate  pro- 
pria, opinio  populi  non  sufficit  ad  reddendos  validos  actus  hujus 
judicis  putativi. 

15.  II0.  De  Actore  et  Reo.  Quaerunt  doctores  quinam  possint 
esse  in  judicio,  et  partes  sustinere  actoris  et  rei.  In  genere  omnes 
possunt  qui  a nulla  lege  prohibentur;  omnes  enim  generatim  pos- 
sunt jus  suum  vindicare  si  fuerit  ab  alio  usurpatum,  et  tueri  si 
oppugnatum  fuerit  in  judicio.  Juxta  leges  romanas  arcebantur 
a judicio:  servi  ob  defectum  personalitatis  civilis;  •pupilli,  minores 
et  mulieres  absque  tutoris  vel  curatoris  auctoritate  ob  consilii  in- 
firmitatem; filii  familias  ob  defectum  administrationis  bonorum. 
Jus  canonicum  legis  civilis  dispositiones  excipere  non  dedignatur, 
quamvis  nonnullas  faciat  exceptiones.  Ex.  gr.  Minorennis  Clericus , 
si  est  major  14  annorum,  in  causis  beneficialibus  vel  aliis  spiritu- 
alibus absque  consensu  curatoris  potest  vel  per  se  vel  per  procu- 
ratorem in  judicio  agere.  Ita  cap.  3.  h.  t.  in  6°.  Idem  dicatur 
de  laicis  fidelibus  in  causis  matrimonialibus  vel  juris  patronatus. 
Cf.  cc.  13.  et  14.  De  Restit.  Spoliat.  (H.  13).  Sed  insuper  speciales 
tradit  normas,  quibus  1°)  nonnullae  personae  in  judicio  esse  non 
possunt  ob  censuras,  quibus  ligantur;  2°)  nonnullae  ob  defectum  vo- 
luntatis, quam  ob  professionem  religiosam  amisisse  censentur;  3°)  non- 
nullae tandem  ob  jus  coarctatum  in  administratione  rerum  eccle- 
siasticarum. 

16.  Ex  1°.  capite  arcentur  a judiciis,  ne  sustineant  actoris 
partem,  omnes,  qui  sunt  excommunicatione  innodati,  ut  hac  poena 
medicinali  compulsi,  facilius  ad  poenitentiam  et  reconciliationem 
inducantur.  Cap.  8.  De  Sent.  Excomm.  (V.  11)  in  6°.  Hodie  vero 

post  Constitut.  ‘Ad  evitatida’  Martini  V.  excommunicati  vitandi 
ipso  jure  non  possunt  in  judicio  admitti,  excommunicati  autem 
non  vitandi  exceptione  repelli  possunt  Cap.  1.  De  exceptionibus 
(II.  12)  in  6".  Utrique  autem  conveniri  possunt  ut  rei  in  judicio. 
Cap.  7.  h.  t Ratio  est  quia  secus  de  sua  malitia  referrent  com- 
modum. Excommunicatus  non  vitandus  si  conveniatur,  poterit  per 
se  in  judicio  comparere,  si  autem  fuerit  vitandus  cogitur  ad  de- 
signandum procuratorem,  qui  ejus  nomine  respondeat  Cit.  cap. 
7.  h.  t. 

Admittuntur  vero  excommunicati  in  judicio  etiam  uti  actores 
a)  quando  velint  ostendere  sententiam  excommunicationis  esse  nul- 
lam ob  neglectam  formam  a jure  statutam,  b)  Si  velint  probare 
esse  injustam.  Sed  hoc  in  casu  quia  sententia  lata  est  in  forma 
juridica,  et  . proinde  praesumitur  valida  quoadusque  injusta  non  ap- 
pareat, absolventur  ad  cautelam  a vinculo  censurae,  et  deinde  ad- 
mittuntur ad  judicium,  cujuscumque  generis  sit  c)  Si  in  judicio 
damnantur,  possunt  appellare  ad  tribunal  superius,  et  in  hac  se- 
cunda instantia  possunt  partes  actoris  sustinere.  Ratio  est  quia 
appellatio  censetur  actus  necessarius  et  species  defensionis.  Idest 
qui  appellat  a sententia  contra  se  latam,  proprie  non  agit,  sed 
censetur  velle  complere  defensionem  suam,  et  rationes  novas  et 
validiores  exhibere,  d)  Admittuntur  etiam  uti  actores  excommu- 
nicati quando  sermo  est  de  causis,  in  quibus  verificatur  periculum 
spirituale,  seu  periculum  peccati.  Sic  ex.  gr.  si  quaestio  sit  de  di- 
vortio a conjugio  vel  de  nullitate  matrimonii.  Tandem  e)  quando 
periculum  est  in  mora , idest  nisi  cito  actio  instituatur  contra  reum 
rationabiliter  timeri  potest  ne  jus  ipsum  omittatur.  Ex.  gr.  si  de- 
bitor bonis  cedat  vel  fugam  arripiat.  Hoc  etiam  in  casu  excom- 
municati possunt  agere  in  judicio. 

17.  Ex  2°.  capite  a judiciis  tamquam  ex  generali  regula 
arcentur  Religiosi  homines,  nisi  adsit  licentia  proprii  superioris. 
Ita  gloss.  in  c.  11.  C.  12.  q.  1.  Ratio  est  quia  Religiosus  caret 
bonis  et  voluntate,  quibus  in  professione  renuntiavit,  ita  ut  quid- 
quid acquirit,  non  sibi,  sed  monasterio  acquirat.  C.  7.  De  Offic. 
Ordin.  (I.  31)  et  c.  6.  de  statu  Monachor.  (HI.  35).  Hinc  cum  mona- 
sterium complectatur  et  tueatur  jura  monachorum,  sequitur  religi- 
osos non  posse  conveniri  vel  convenire  in  judicio,  de  causa  civili, 
sed  monasterio  reservari  partes  agere  actoris  vel  rei  pro  suis  reli- 
giosis. Non  idem  vero  dicendum  de  causa  criminali  crimina- 

liter  acta,  nam  hac  in  specie  conveniendas  est  ipse  Religiosus 
reus,  non  monasterium.  Ita  communiter  doctores.  At  non  desunt  casus 
in  quibus  etiam  absque  venia  Superioris  saltem  concessa  explicite 
et  in  specie  possit  Religiosus  homo  stare  in  judicio,  a)  Si  Superior 
monasterii  deliquerit,  poterunt  Religiosi  illum  accusare  et  susti- 
nere quaestionem  etiam  cum  expensis  monasterii.  Cc.  11.  et  26. 
De  Accusationibus  (V.  1).  Ratio  est  ne  secus  impediatur  vel  dif- 
feratur nimium  correctio  morum  et  reformatio  monasterii,  b)  Si 
Religiosus  persentiat  se  injuste  gravatum  ex  dispositione  superioris, 
qua  expulsus  fuerit  a monasterio,  vel  compellatur  egredi  ab  eodem,*) 
aut  spoliatus  fuerit  aliquo  jure  spirituali  quod  ei  competit,  ex.  gr. 
voce  activa  vel  passiva  in  electionibus,  poterit  absque  licentia  Su- 
perioris in  judicio  agere.  Ita  doctores  innixi  intentioni  c.  22.  De 
Eescript.  (I.  3).  c)  Non  indiget  licentia  Superioris  Religiosus  ut 
in  judicio  adsit,  quoties  legitime  a residentia  longe  absens,  ex.  gr. 
causa  studiorum,  laesus  fuerit  in  aliquo  contractu  necessario  vel 
passus  fuerit  injuriam.  Eo  ipso  enim  quod  habeat  licentiam  com- 
morandi extra  monasterium,  censetur  etiam  habere  facultatem  ea 
peragendi  sine  quibus  pacifice  vivere  et  commorari  non  potest. 
Arg.  1.  18.  ff.  De  Judiciis  §.  1.  Faciunt  ad  rem*  cc.  5.  et  29.  De  Offic. 
Deleg.  (I.  29).  d)  Potest  Religiosus  esse  in  judicio  absque  Superi- 
oris licentia,  quoties  de  consensu  Superioris  habeat  et  administret 
beneficium  aliquod  scilicet  praeposituram,  prioratum,  paroeciam  vel 
aliam  administrationem  peragat,  et  quaestio  agitatur  circa  jura  vel 
bona  beneficii  ipsius,  vel  entis  administrati.  Arg.  c.  16.  h.  t.  et 
Clem.  1.  De  Rescript.  (I.  2).  Administrandi  enim  officium  habet 
adnexam  facultatem  custodiendi  et  defendendi  jura  adnexa  admini- 
strationi.  e)  Tandem  Religiosus  agere  potest  auctoritate  propria 
et  nomine  monasterii,  quoties  impedito  vel  absente  praelato,  urgeat 
necessitas  sistendi  in  judicio,  et  periculum  sit  in  mora. 

18.  Ex  3°.  capite  exclusio  personarum  jure  canonico  a ju- 
diciis respicit  Prcelatos  et  Capitula  ob  mutuam  limitationem  in 
negotiis  peragendis.  Quod  ut  intelligatur,  sciendum  est  praelatum 
sive  saecularem  sive  regularem  possidere  prcelatnram  in  titulum, 
et  administrare  nomine  proprio  bona  et  jura  beneficii  sui.  Si  de 
istis  bonis  vel  juribus  controversia  oriatur,  praelatus  poterit  abs- 
que capituli  consensu  partes  actoris  vel  rei  in  judicio  exercere. 

*)  Quando  subditi  religiosi  jure  expelli  possint,  consulatur  1.  III.  tt.  31.etsqq. 


Digitized  by 


Google 


10 


DECRETALIUM  GBEGORII  IX.  LIB.  II. 


Ratio  deducitur  ex  officio  praelati,  qui  censetur  esse  proprius  et 
ordinarius  custos  et  defensor  rerum  et  j urium  boneflcii  sui.  Cap.  19. 
§.  fin.  De  Elect.  (I.  6).  Insuper  praelatus  etiam  ob  datam  fidem 
in  possessione  beneficii  accipienda,  tenetur  tueri  bona  et  jura  bene- 
ficii. Quare  in  judiciis  nomine  proprio  negotia  poterit  pertractare. 
Optimum  vero  erit,  et  juris  intentioni  maxime  conveniens,  si  procu- 
ratorem designet,  qui  ejus  vicibus  fungens  acta  propria  prosequatur. 
Verum  si  praelatus  male  versatus  fuerit  in  judicio  suo  et  ex  ejus 
negligentia  amiserit  bona  vel  jura  praelaturae,  conventus  solus  seu 
capitulum  etiam  sine  licentia  praelati,  poterit  in  judicio  petere  ut 
bona  vel  jura  restituantur.  Cap.  «Si  quis  Presbyter».  De  Reb. 
Ecc.  non  alienand.  (III.  13).  Etenim  in  hoc  capite  conceditur  cui- 
que de  clero  facultas  reclamandi,  et  procedendi  in  judicio  contra 
illegitimum  factum  Rectoris  beneficii,  ex  quo  facto  beneficium  lae- 
sum fuerit. 

Quandoque  vero  bona  et  jura  sunt  communia  inter  praelatum 
praesertim  regularem  et  capitulum  seu  monasterium,  sive  quoad  rem 
et  fructum,  sive  saltem  quoad  administrationem.  Hoc  in  casu 
praelatus  solus  etiam  j quin  audiat  consensum  capituli  sui  poterit 
in  judicio  esse,  si  sermo  sit  de  causis  minoris  momenti,  quaeque 
respiciant  ordinariam  administrationem;  nam  praelatus  saltem  con- 
siderari potest  ceu  procurator  generalis  ad  negotia.  At  non  idem 
dicendum  de  negotiis  et  causis  magni  momenti  seu  de  arduis  re- 
bus, ex  quibus  grave  praejudicium  capitulo  vel  monasterio  posset 
resultare.  Nam  valet  in  casu  intentio  juris  communis,  ut  scilicet 
praelatus  non  possit  pertractare  negotia  nimis  ardua  absque  con- 
sensu capituli.  Cc.  4.  et  5.  De  his,  quae  fiunt  a Prcelat.  (HI.  10  ■. 
Capitulum  vero  nullo  modo  absque  licentia  praelati  poterit  esse  in 
judicio  in  bonis  communibus  cum  praelato  suo.  Cap.  9.  h.  t Hinc 
acta  a capitulo  absque  praelato  nulla  sunt  nisi  rata  deinde  habe- 
antur ab  eodem  praelato,  c.  42.  C.  12.  q.  2.  et  Gloss.  in  c.  21.  De 
Rescript.  (1. 3)  v.  «debeant».  Idem  ferme  etiam  dici  potest,  si  sermo  sit 
de  bonis  quorum  fructus  seu  redditus  non  cedunt  praelato  vel  capitu- 
lo, sed  destinantur  cultui  divino  et  aliis  operibus  pietatis  vel  miseri- 
cordiae, quaeque  quoad  administrationem  communia  sunt  praelato  et 
capitulo.  Quod  si  sermo  sit  de  bonis  peculiaribus  capituli,  quorum 
nempe  administratio  et  usus  fructus  ad  ipsum  capitulum  distincte 
spectat,  poterit  ipsum  capitulum  irrequisito  praelato  negotia  judici- 
alia peragere.  Id  enim  postulat  ratio  administrationis.  At  excipi- 

untur  graviora  negotia,  seu  quaestiones  nimis  arduae,  quaeque  bonis 
capitularibus  magnum  praejudicium  possent  inferre.  Hisce  scilicet 
quaestionibus  sese  immiscere  non  potest  capitulum  irrequisito  praelato, 
inspecto  jure  communi,  quod  considerat  capitulum  ceu  unum  corpus 
cum  praelato  suo,  cujus  corporis  praelatus  est  caput.  Ita  in  cap.  4. 
De  his  quae  fiunt  (HI.  10)  etc.,  et  cap.  15.  De  Testament.  (HI.  26).  Di- 
xi inspecto  jure  communi,  nam  in  praxi  maxime  attenditur  consuetudo. 

19.  Ut  de  personis,  quae  in  judicio  habent  principalem  par- 
tem, tractatio  compleatur,  quaeritur  utrum  judex  possit  adigere 
actorem  et  reum,  ut  personaliter  in  judicio  sint  praesentes.  — 
Huic  quaestioni  respondet  cap.  1.  h.  t.  in  6°.  in  quo  statuitur  pro 
generali  regula  responsio  negativa.  Ratio  est  quia  ab  ipso  jure  in- 
ducta est  dispositio  ut  ad  litigantium  jura  defendenda  destinari  pos- 
sint procuratores,  qui  causam  suam  faciant  et  possint  in  omnibus 
ipsos  litigantes  repraesentare.  — Videtur  obstare  cap.  14.«  Pastora- 
lis» h.  t.  in  quo  statuit  Pontifex  Innoc.  III.  partes  per  se  ipsas  et 
non  per  advocatos  factum  proponere  debere  in  judicio.  At  post 
dispositionem  cap.  1.  h.  t.  in  6°.  difficultatem  non  facit  cap.  obje- 
ctum. Nam  cap.  1.  in  6°.  potest  considerari  ceu  correctio  cap.  14.  h.  t. 
in  Decretalib.  Greg.  IX.  Vel  si  placet  animadverti  potest  in  cap.  14. 
obligari  partes  litigantes  ad  proponendum  factum  per  seipsas  non 
absolute,  sed  per  oppositionem  ad  advocatos.  Et  merito.  Quia  ad- 
vocatus proprie  proponit  judici  et  tuetur  jus.  Non  excludit  vero 
cap.  14.  procuratores,  qui  possint  factum  proponere.  Procurator 
enim  per  litis  contestationem  fit  dominus  litis,  et  hoc  ipso  cense- 
tur esse  persona  principalis  in  judicio.  Cf.  Cap.  1.  De  Procurat. 
(I.  19)  in  6°.  Igitur  partes  per  seipsas  neque  factum  proponere 
tenentur.  At  dari  possunt  rationabiles  causae,  quibus  sit  necessaria 
praesentia  partium  vel  alterutrius  ex  eis  in  judicio.  Hinc  ipsum 
cap.  6.  citatum  statuit  aliquando  posse  judicem  cogere  partes,  ut 
per  seipsas  adsint  in  judicio.  Et  1")  quidem  si  sermo  sit  de  judice 
delegato  a Papa,  et  in  delegatione  cautum  fnerit  ne  partes  ipsae  vel 
alterutra  ex  eis  in  judicium  compareat.  Ex  quo  patet  judicem 
delegatum  in  genere  non  posse  adigere  partes  ad  comparendum, 
sed  requiritur  ut  id  sit  expressum  in  delegatione.  29)  In  causa 
criminali  id  potest  judex.  Nam  cuin  sententia  dicatur  in  personam, 
haec  debet  reperiri  sub  potestate  judicis,  praesertim  cum  si  absens 
posset  per  fugam  sese  eripere  a poena  eidem  adsignata  per  sen- 
tentiam. Hinc  in  causis  criminalibus  verus  procurator  nequit  con* 

stitui  neque  pro  red,  neque  pro  actore.  Ipse  enim  actor  debet 
libello  seu  querelae  subscribere,  et  nomine  ejus  causa  incipitur  et 
ultra  procedit.  3°)  Potest  judex  partes  coram  se  pertrahere,  ut 
personaliter  intersint,  quoties  sit  opus,  ut  praestent  juramentum 
calumniae  et  de  veritate  dicenda.  4°)  Tandem  idem  potest  exigere 
judex,  quando  juris  seu  causae  necessitas  id  postulet.  Ex.  gr.  si 
facienda  sit  inspectio  personae  actoris  vel  rei  ad  cognoscendam 
aetatem,  maturitatem  consilii  et  etiam  sinceritatem  dicendi,  quae 
omnia  melius  dignoscuntur  ex  consideratione  personae  et  indole, 
quam  ex  relatione  procuratoris. 

20.  At  quid  dicendum  de  mulieribus?  Oap.  2.  h.  t.  in  6°. 
tradit  non  posse  mulieres  invitas  trahi  ut  compareant  coram  ju- 
dice, neque  ad  ferendum  testimonium,  sed  si  illud  sit  necessarium, 
judex  mittat  tabellionem,  ut  illud  excipiat,  vel  ipse  idem  accedat 
ad  testimonium  excipiendum.  Hic  vero  accessus  judicis  debet  esse 
ex  causa  rationabili,  et  si  flat  ex  fraude,  statuitur  poena  contra 
judicem  accedentem.  At  hoc  1°)  intelligendum  est  de  mulieribus 
honestis has  enim  non  decet  vagari.  2°)  Capitis  dispositionem  in- 
telligendam  esse  de  judicio  civili,  non  vero  de  criminali,  in  quo  si 
mulieres  re»  fuerint,  possunt  adigi  ad  comparendum  personaliter. 
Insuper  dici  potest  rigorem  citati  capitis  contraria  consuetudine 
correctum  fuisse. 

21.  Tandem,  ut  titulo  imponamus  finem  dicendum  est  de  ef- 
fectu judicii.  Effectus  relate  ad  judicem  est  obligatio  ad  causam 
definiendam  juxta  normas  justiti»,  et  regulas  judiciorum  peragen- 
dorum. Qua  data  a judice  definitione,  pars,  qu»  favorabilem  sen- 
tentiam obtinuit,  assequitur  jus  suum.  Effectus  vero  judicii  relate 
ad  partes  est,  ut  nec  actor  nec  reus  possit,  altera  parte  invita, 
recedere  a judicio.  Quod  si  quis  recedat,  habetur  uti  temerarius 
litigator,  quique  cogi  potest  ad  refundendas  expensas  adversario. 
Ita  statuitur  ih  §.  1.  Instit.  De  poena  temere  litigantium. 

Titulus  H. 

De  Foro  competenti. 

1.  Forum  competens  est  tribunal  judicis,  in  quo  causa  tra- 
ctanda est  ut  legitime  finiatur.  Cum  vero  judex  competens  debeat 
habere  jurisdictionem  contra  reum,  ut  eum  sive  personaliter  sive 
saltem  per  procuratorem  sistere  cogat  coram  se;  hinc  si  actor  et 

reus  ad  diversam  territorium  pertineant,  forum  competens  ad  cau- 
sam definiendam  est  tribunal  judicis,  cui  subest  reus,  seu  forum 
rei.  Quare  invaluit  principium  expressum  in  capp.  5.  et  8.  h.  t. 
actorem  nempe  sequi  debere  forum  rei.  Utique  post  incoeptum 
judicium  etiam  actor  subest  judici,  cui  debet  in  processu  actorum 
judicialium  obtemperare;  at  potestas  judicis  dirigitur  proprie  ad 
reum,  quem,  si  leges  exigant  et  actor  vincat,  sententiae  vinculo  ad- 
stringit  ad  satisfaciendum  instantiae  actoris.  Ac  proinde  donec 
finitum  non  sit  judicium,  non  potest  reus  recedere  a judicio.  Actor 
vero  potest  liti  nuncium  dare,  et  solutis  expensis  jam  factis, 
potest  sese  eximere  a potestate  judicis.  Quare  actor  revera  non 
subest  necessario  jurisdictioni  judicis. 

Reus  igitur  ex  dictis  conveniendus  est  apud  forum  proprium. 
Quodsi  multiplex  forum  habeat,  eliget  actor  forum,  quod  maluerit, 
ad  quod  reum  pertrahat.  Opinio  haec  est  communis  apud  doctores 
post  1.  2.  ff.  de  Judiciis  et  gloss.  in  cap.  17.  h.  t. 

2.  At  quid  dicendum  si  reus  conveniatur  apud  judicem  sibi  non 
competentem  ? — Profecto  si  indubia  sit  incompetentia,  quemadmo- 
dum ex.  gr.  si  territorium  rei  sit  prorsus  distinctum  a territorio  judi- 
cis, et  ratione  domicilii  apud  judicem  conveniatur,  potest  reus  sper- 
nere actionem  contra  se  intentatam,  et  judici  vocanti  non  parere,  quem- 
admodum expresse  cavet  1.  ult.  ff.  De  Jurisdict.  omnium  judicum. 
Quia  valet  principium  vulgatum  et  expressum  in  cap.  ult.  De  Const. 
(I.  2)  in  6°.:  ‘Extra  territorium  jus  dicenti  impune  non  paretur.’ 

3.  Quod  si  dubia  sit  competentia  judicis,  reus  tenetur  ad 
tribunal  venire,  sed  opponere  potest  judici  exceptionem  incompe- 
tentiae, idest  exceptionem  declinatoriam  fori,  et  hanc  exceptionem 
congruis  rationibus  comprobare.  Porro  haec  exceptio  proponi  debet 
ante  litis  contestationem.  Si  enim  reus  cognoscens  incompetentiam, 
litem  contestatus  fuerit,  et  prosecutus  acta  judicii,  videtur  juri  suo 
renunciasse,  ac  proinde  agnovisse  et  approbasse  personam  judicis 
et  ejus  jurisdictionem  prorogasse.  Nam  agitur  de  vero  judice, 
cujus  proinde  partes  possunt  prorogare,  seu  extendere  jurisdictio- 
nem. Hinc  postea  non  potest  reus  declinare  judicium  1.  ult.  De 
Exceptionib.  Propositis  argumentis  ad  probandam  incompetentiam, 
ipse  judex  est,  sive  ordinarius  sive  delegatus,  qui  ea  expendere 
debet,  et  judicium  ferre  de  sua  competentia  vel  incompetentia,  in 
causa  cognoscenda  et  definienda.  Immo  quamvis  neutra  pars  ex 
litigantibus  objiceret  incompetentiam  judicis,  ipse  ex  officio  cogno- 

scere  et  decernere  poterit,  utrum  ex  statu  actorum  constet  de 
competentia  sua  vel  non.  Conf.  1.  Si  quis  ex  aliena  ff.  De  Judiciis. 
Neque  hoc  mirum  esse  debet:  nam  ex  competentia  vel  incompe- 
tentia in  aliqua  causa  nullam  retrahit  utilitatem  judex.  Ergo  non 
praesumitur  suspectus.  Nec  difficultatem  facit  dispositio  diversa 
juris,  in  casu  judicis  suspecti,  qua  nempe  cautum  est,  ut  de  suspi- 
cione allegata  contra  judicem,  alter  distinctus  judex  decernat,  nam 
suspicio  respicit  ipsam  personam  judicis,  et  qualitas  vel  relatio 
personalis  illum  reddit  minus  idoneum  vel  ineptum  ad  sententiam 
rectam  ferendam.  Hinc  ipse  non  potest  judicare  de  causa  suspi- 
cionis. At  competentia  procedit  ex  ratione  territorii,  seu  provin- 
ciae, in  qua  quis  jurisdictionem  possidet,  vel  ex  natura  causae,  aut 
ex  qualitate  personarum  litigantium.  Hinc  est  quaestio  per  se  in- 
differens relate  ad  judicem.  Ceterum  si  judex  immerito  sese  com- 
petentem declaraverit,  qui  excipit  ejus  incompetentiam,  poterit  ad 
tribunal  superius  provocare. 

4.  Ut  determinetur  competentia  judicis,  prius  de  ejus  juris- 
dictione videndum  est  circa  varia  genera  causarum.  — Cum  juris- 
dictio judicis  in  causis  definiendis  importet  legis  applicationem 
factis  et  enatis  controversiis,  hinc  potestas  judicialis  imitator 
naturam  potestatis  legislativae.  Cumque  duplex  sit  legislator 
nempe  princeps  civilis  pro  negotiis  temporalibus  et  humanis,  et 
Ecclesia  pro  rebus  et  negotiis  spiritualibus;  hinc  duplex  forom 
datur,  saeculare  et  ecclesiasticum.  Jam  vero  nonnullae  causae  sunt 
propriae  alterutrius  tribunalis,  nonnullae  possunt  in  utroque  tractari 
et  dicuntur  esse  mixti  fori. 

5.  Et  1°)  certum  est  causas  ecclesiasticas,  sive  agitentur  inter 
clericos,  sive  inter  laicas  personas,  pertractari  debere  in  foro  ec- 
clesiastico quoad  jus  directum,  ita  ut  si  judex  laicus  audeat  de 
facto  causam  ecclesiasticam  definiendam  assumere,  possit  prohiberi 
a tribunali  ecclesiastico,  etiam  sub  comminatione  censurarum. 
Gapp.  2.  et  3.  De  Judiciis.  (II.  1.)  Non  prohibentur  vero' laici,  quomi- 
nus in  causis  spiritualibus  adhibeantur  adsessores,  seu  consiliarii  judicis 
ecclesiastici.  Ita  in  Cap.  1 1.  §.  „Assessorem“  De  Rescript.  (1. 3)  in  6°. 

Diximus  quoad  jus  directum,  sen  quoad  quaestionem  principa- 
lem. Nam  si  sermo  sit  de  consequentiis,  quae  independenter  a causa 
in  merito  videri  possunt,  vel  quaeque  jam  supponunt  definitam 
causam  principalem,  simulque  sit  quaestio  de  materia  mere  tempo- 
rali, potest  quaestio  haec  deduci  et  inde  definiri  etiam  a judica 

saeculari.  Ita  ex.  gr.  si  resoluto  per  sententiam  judicis  ecclesiastici 
matrimonio  quaestio  instituatur  de  qualitate,  vel  quantitate  dotis 
restituendae  mulieri.  Pariter  si  locati  fuerint  laico  fructus  bene- 
ficii vel  redditus  decimarum,  et  conductor  pactam  pensionem  sol- 
vere renuat:  si  jus  patronatus  reale  accessorie  fuerit  alienatum  cum 
fundo,  et  quaestio  oriatur  de  alienationis  fundi  valore,  poterit  de 
ea  decernere  judex  laicus,  dummodo  in  libello  specifica  quaestio  non 
introducatur  circa  jus  patronatus. 

6.  Causae  autem  ecclesiastica  sunt,  quae  versantur  circa  res 
seu  jura  spiritualia  vel  spiritualibus  adnexa.  Hinc  causae  eccle- 
siasticae sunt  non  solum  quae  respiciunt  gratias  supernaturales 
et  virtutes,  sed  etiam  quae  respiciunt  res  quae  causant  gratias, 
immo  etiam  res,  quae  pertinent  ad  divinum  cultum,  ad  regimen 
et  conservationem  Ecclesiae  et  ministerii  sacri.  Quare  causa  ec- 
clesiastica habetur,  quoties  quaeratur  ex.  gr.  de  valore  professio- 
nis religiosae  aut  de  valore  electionis  vel  collationis  beneficii,  vel 
de  virtute  juramenti,  vel  de  jure  patronatus,  vel  de  sponsalium  et 
matrimonii  validitate,  vel  tandem,  aliis  omissis,  de  juribus  bene- 
ficii alicujus,  de  jure  sepulturae  in  loco  sacro  etc.  In  istis  causis 
judex  saecularis  decernere  nequit,  neque  ex  commissione  Episcopi 
aut  alterius  praelati  Papa  inferioris.  Quia  praelatus  Pontifice  in- 
ferior derogare  nequit  juri  communi,  juxta  quod  laica  persona  est 
incapax  jurisdictionis  ecclesiasticae.  Cap.  10.  De  Constit.  (I.  2). 

Causae  civiles  decernuntur  coram  judice  laico,  quia  legibus 
saeculi  negotia  civilia  reguntur.  At  si  qualitas  spiritualis  civili 
negotio  superaddatur,  seu  si  jurisjurandi  fide  firmetur  civile  nego- 
tium, et  de  valore  hujus  datae  fidei  quaestio  agitetur,  definienda 
est  quaestio  a judice  ecclesiastico.  Cap.  13.  De  Judiciis  (II.  1). 

7.  Praeter  causas  mere  ecclesiasticas  et  mere  civiles  adsunt 
etiam  causae,  quae  dicuntur  mixti  fori.  Sunt  scilicet  causae  illae 
quae  attingunt  tum  rempublicam  civilem,  tum  societatem  religiosam. 
Ita  ex.  gr.  causa  adulterii  quoad  poenam  applicandam  adultero,  non 
vero  quoad  divortium  semiplenum.  Dixi  non  vero  quoad  divor- 
tium, nam  ad  Ecclesiam  spectat  jus  cognoscendi  et  decernendi, 
utrum  perseverent  necne  obligationes  ex  vinculo  sacramentali  ma- 
trimonii derivantes.  Fiunt  etiam  mixti  fori  causae,  quae  licet  civi- 
les sint  natura  sua,  tamen  recipiunt  qualitatem  religiosam.  Sic  si 
contractui  accessit  juramentum,  et  quaeratur  utrum  sustineatur 
necne  obligatio  contractus,  seu  jus  contractus.  Pariter  si  testa- 

mentum  a laico  factum  fuerit,  et  in  ea  relicta  fuerint  legata  pia, 
pro  exsecutione  horum  legatorum  piorum,  causa  redditur  mixti 
fori.  E contra  causae  ecclesiasticae  si  sub  respectu  civili  solum- 
modo agantur,  non  vero  super  ipso  jure  et  quaestione  in  merito 
possunt  etiam  coram  tribunali  civili  pertractari.  Sic  ex.  gr.  causae 
decimarum  et  juris  patronatus  originaliter  sunt  ecclesiasticae,  at  si 
quaestio  sit  de  nudo  facto  possessionis,  et  laicus  solvere  recusat  de- 
cimas, poterit  contra  ipsum  in  foro  civili  institui  civile  judicium. 

8.  In  mixtis  judiciis  hoc  adest  proprium  6t  characteristicum, 
ut  nempe  sit  locus  praeventioni  causae,  et  ille  judex  decernere  pos- 
sit in  causa,  qui  negotium  praeoccupaverit.  Haec  dicta  sint  de  di- 
versitate jurisdictionis.  Posita  hujusmodi  diversitate  jurisdictionis, 
quaeri  potest  quomodo  penes  unumquodque  tribunal,  idest  penes 
quodcumque  forum  ecclesiasticum  et  saeculare  quis  sortiatur  pro- 
prium et  competens  tribunal. 

Modi  ordinarii  sortiendi  forum. 

9.  In  cap.  ult.  h.  t.  4 modi  ordinarii  adsignantur  ad  sortien- 
dum proprium  forum:  1°;  Domicilii,  2°)  Contractus,  3°)  Delicti, 
4°)  Rei  sitos. 

Ad  1“.  Domicilium  in  genere  significat  locum  diuturnae  resi- 
dentiae  seu  commorationis.  Domicilium  aliud  dicitur  originis,  aliud 
habitationis.  Originis  domicilium  illud  est,  in  quo  parentes  stabi- 
lem residentiam  habebant  tempore  nativitatis.  Hoc  domicilium  in 
jure  canonico  solummodo  inservit  ut  quis  habeat  Episcopum  pro- 
prium ratione  originis  ad  ordines  valide  et  licite  suscipiendos,  non 
autem  ad  sortiendum  forum  competens.  Etenim  ad  sortiendum 
competens  forum  requiritur  ex  cap.  17.  h.  t.  domicilium  habitationis, 
quod  consistit  in  actuali  et  permanenti  sede,  quae  aliquo  in  loco 
figatur.  Hoc  domicilium  aliud  proprie  domicilium  dicitur,  aliud 
quasi  domicilium.  Domicilium  est  locus,  ubi  quis  suam  residentiam 
habet  cum  animo  ibidem  perpetuo  permanendi.  Quare  ad  illud  con- 
stituendum requiritur  et  factum  commorationis,  et  animus,  seu  in- 
tentio perpetuae  habitationis.  Notandum  vero  est  non  esse  in  jure 
determinatum  tempus  habitationis  ad  constituendum  domicilium, 
sed  censetur  constitutum  domicilium  simul  ac  quis  re  et  facto  de- 
claravit se  velle  in  loco  aliquo  in  perpetuum  permanere.  Hinc 
magis  respicitur  intentio  perpetuam  figendi  habitationem,  quam 

diuturna  ipsa  habitatio.  At  ex  habitatione  diuturna  decem  anno- 
rum praesumitur  contractum  domicilium,  etiam  cum  non  constet 
certo  de  intentione  perpetuo  figendi  sedem  in  loco  aliquo.  Porro 
ad  hanc  intentionem  probandam  praesertim  attenditur  si  quis  in 
locum  suae  residenti®  transtulerit  vel  omnes  fortunas  suas,  vel 
majorem  partem  fortunarum  suarum. 

10.  Quasi  domicilium  est  locus  diuturnae  commorationis,  ta- 
men absque  animo  permanendi  ibi  in  perpetuum.  Mora  diuturna 
est  in  genere,  quae  majorem  anni  partem  attingit.  Animus  vero 
diu  commorandi,  praesertim  ex  scopo  mansionis  deprehenditur.  Sic 
ex.  gr.  qui  publico  officio  funguntur  in  loco,  qui  studiorum  causa 
resident  in  urbe,  qui  servitio  aut  famulatui  addicti  sunt,  osten- 
dunt animum  diuturnam  habendi  mansionem  in  loco.  E contra 
causa  recreationis,  vel  necessitas  complendi  aliquod  negotium,  ex- 
cludit animum  acquirendi  quasi  domicilium.  Quia  causa  commora- 
tionis potest  post  brevissimum  tempus  deficere.  Hinc  qui  hoc  fine 
ad  tempus  in  aliquo  loco  commoratur,  dicitur  potius  hospitari  quam 
habitare  in  eodem  loco  1.  1 ff.  De  his  qui  dejecerunt.*) 

Hisce  praemissis  certum  est  domicilium  proprie  dictum,  seu 
perpetuae  habitationis  jus  fori  competentis  tribuere.  Cap.  ult.  h.  t. 
Immo  forum  domicilii  dicitur  verum  et  naturale  forum,  quisque 
enim  ratione  domicilii  proprie  dicitur  subditus  auctoritati  et  juris- 
dictioni locali,  et  forum  hoc  domicilii  est  generalius  prae  aliis  seu 
concurrit  cum  quolibet  alio  foro,  ita  ut  possit  reus  apud  hoc  forum 
trahi  etiam  pro  contractibus  alibi  celebratis,  vel  re  alibi  sita,  et 
quidem  sive  actor  praesens  sit,  sive  absens. 

At  quid  dicendum  de  quasi  domicilio?  Ex  recepta  sententia, 
quis  ob  quasi  domicilium  acquirit  forum  poenitentiale,  ita  ut  pro- 
prius parochus  quoad  sacramentorum  administrationem  ille  dicatur, 
in  cujus  parochia  per  longum  tempus,  idest  per  majorem  anni  par- 
tem fuerit  commoratus,  vel  commorari  intendat.  Relate  autem  ad 
externum  forum  certum  est  posse  aliquem  conveniri  coram  judice 
quasi  domicilii,  de  actibus  ibidem  gestis.  At  quid  de  actibus  ge- 
stis et  de  rebus  extra  locum  quasi  domicilii  constitutis?  Videtur 
tenenda  esse  sententia  affirmativa,  nam  per  quasi  domicilium  sal- 
tem pro  majori  parte  anni,  aliquis  fit  subditus  loci  et  participat 
♦ 

*)  De  domicilio  (quasi-dom.)  respectu  matrimonii  cft*.  1.  IV.  t.  B. 

Santi  II.  Decr.  2 

de  moribus  et  privilegiis  ejusdem.  Hinc  in  jure  supponitur  posse 
aliquem  habere  duplex  domicilium  aliud  principale  aliud  minus 
principale.  Ita  cap.  15.  h.  t.  Confirmatur  autem  sententia  a.  1.  19. 
§.  2.  ff.  De  Judiciis. 

11.  Ad  2m.  Ratione  delicti  etiam  modo  ordinario  forum  fit 
competens.  Videlicet  qui  aliquod  crimen  admiserit,  sortitur  forum 
in  loco  criminis,  adeo  ut  licet  alibi  domicilium  habeat,  possit  nihilo- 
minus a judice  loci  in  quo  crimen  patravit  comprehendi,  si  adhuc 
in  ipso  territorio  commoretur,  et  poena  congrua  condemnari.  Ita 
cc.  14.  et  ult.  h.  t.  Haec  dispositio  inducta  est  partim  quia  me- 
lius acta  judiciaria  complentur  in  loco  ubi  crimen  admissum  est, 
partim  quia  congruum  est  ut  ordo  laesus  per  crimen  restituatur 
per  exemplum  et  poenam  in  eodem  loco  ubi  laesionem  passas  est. 
Porro  dispositio  specialis  est  in  jure  ex  cap.  14.  h.  t.  ut  scilicet 
judex  loci  delicti  possit  pronunciare  sententiam  contra  clericum 
delinquentem  alterius  domicilii,  et  si  ita  gravitas  delicti  postulet, 
ut  privetur  beneficio  suo,  possit  eum  tali  poena  mulctare,  seu  pri- 
vare beneficio  quod  alibi  possidet.  Attamen  exsecutio  sententiae  re- 
servatur Episcopo  in  cujus  dioecesi  clericus  delinquens  possidet. 

12.  Si  quaestio  fiat  de  peregrinis  et  forensibus,  dicendum  est 
regulariter  eos  non  obligari  legibus  loci  ubi  tamquam  peregrini 
versantur,  adeoque  nec  transgredientes  leges  locales  posse  puniri. 
At  ceu  transgressores  puniri  possunt  quoties  ex  legis  violatione 
scandalum  oriatur  vel  damnum,  vel  quoties  dispositio  legis  etiam 
peregrinos  afficiat  expresse.  Vagi  conveniuntur  in  loco  ubi  repe- 
riuntur,  et  sortiuntur  ibi  forum  etiam  quoad  contractum  alibi  cele- 
bratum, et  delictum  alibi  perpetratum. 

13.  Ad  3m.  Tertius  modus  ordinarius  sortiendi  forum  est  con- 
tractus. Scilicet  qui  in  alieno  territorio  contraxit,  vel  fingatur 
contraxisse,  eo  quod  in  eodem  territorio  se  soluturum  promiserit, 
poterit  ibidem  relate  ad  eumdem  contractum  trahi  in  judicium, 
quamvis  domicilium  ibi  non  habeat.  Ita  in  cc.  '17.  et  nlt.  h.  t. 
Ita  1.  «heres»  et  1.  «omnem  obligationem»  ff.  De  Judiciis.  Animad- 
vertendum est  hic  nomine  contractus  non  solum  venire  proprie 
dictos  contractus,  sed  etiam  quasi  contractus,  seu  negotia  omnia, 
ex  quibus  oriri  potest  obligatio  civilis.  Ex  gr.  tutela,  administra- 
tio bonorum  etc.  Regula  autem  proposita  urgeri  non  potest,  qnando 

partes  in  ipso  contractu  designarunt  locum  solvendae  obligationis, 
quemadmodum  in  praxi  observatur  communiter. 

14.  Ad  4m.  Ratione  rei  sitae  quis  sortitur  forum  sibi  competens. 
Videlicet  quis  potest  conveniri  coram  illo  judice  in  cujus  territorio 
reperitur  res  litigiosa.  Cc.  ult.  et  3.  h.  t.  Haec  dispositio  locum 
habet  sive  res  sit  mobilis  sive  sit  immobilis.  Nam  judex  loci, 
qui  repraesentat  principem,  habet  generalem  et  altam  administra- 
tionem  supra  res  omnes,  quae  exstant  in  territorio  suae  juris- 
dictionis. Hinc  quamvis  reus  sit  alterius  domicilii,  nihilominus 
poterit  obligari  ad  comparendum  in  loco,  ubi  reperitur  res  de  qna 
quaestio  est.  Ut  vero  res  subjiciatur  foro  peculiari,  debet  in  loco 
esse  ceu  in  statu  permanenti,  non  vero  modo  precario  et  trans- 
eunti, quemadmodum  si  res  custodiae  causa  detineretur,  vel  alibi 
reperiretur  veluti  in  transitu. 

Modi  extraordinarii  sortiendi  forum. 

Praeter  modos  ordinarios  et  communiores  sortiendi  forum,  dan- 
tur et  adii  qui  appellari  possunt  extraordinarii.  De  his  breviter. 

15.  1°'.  modus  extraordinarius  nobis  exhibetur  a relatione 
et  respectu  omnium  fidelium  cum  Romana  Curia  et  Romano  Pon- 
tifice. Sciendum  est  enim  Romanum  Pontificem  jurisdictione  prae- 
ditum in  omnes  Christifideles,  posse  etiam  causas  eorum  spiritua- 
les videre  et  decernere.  Hinc  fideles  omnes  censentur  habere  do- 
micilium commune  in  urbe,  et  Romam  advenientes,  ibidem  ad 
tribunal  Romani  Pontificis  pertrahi  posse.  Ut  haec  dispositio  in- 
telligatur,  consideranda  est  decisio  cap.  ult.  h.  t.  Quidam  Epi- 
scopus apud  Apostolicam  Sedem  constitutus,  a suo  adversario  in 
judicium  vocatus  est.  Episcopus  proposuit  exceptionem  declinato- 
riam  fori,  qnod  nempe  Romae  domicilium  non  haberet,  neque  ibi 
verificaretur  alius  titulus  ad  forum  competens  sortiendum.  Roma- 
nus Pontifex  interrogatus  in  quaestione  respondit:  Utique  Episco- 
pum potuisse  conveniri  Romae,  quia  Romana  Ecclesia  est  omnium 
Ecclesiarum  mater  et  magistra,  at  potuisse  revocare  domum  seu 
forum  domicilii,  si  ex  aliqua  justa  et  necessaria  causa  Romam 
venisset.  Ex  quo  capite  inferunt  doctores,  1°)  omnes  clericos  et 
omnes  laicos  fideles  Romam  venientes,  veluti  habentes  Romae  do- 
micilium posse  conveniri  ibidem  in  causis  ecclesiasticis,  at  eisdem 
praesto  esse  jus  revocandi  domum.  Hoc  autem  jus  nihil  aliud  est 

qaam  privilegium  concessum  illis,  qui  ex  causa  justa  et  necessaria, 
vel  quasi  necessaria  Romam  se  conferunt,  ut  si  ibi  conveniatur  in 
judicio,  possit  legitime  'excipere  se  Romam  ob  alium  scopum,  non 
vero  litigandi  causa  venisse,  nec  paratam  habere  defensionem,  et 
judicium  esse  instituendum  in  loco  sui  domicilii,  ubi  tutus  de  suo 
bono  jure  plenissime  respondebit,  et  satisfaciet  quaestioni.  Ex  quo 
sequitur  non  gaudere  privilegio  domum  revocandi  illum,  qui  Romam 
venit  solatii  causa,  aut  ob  negotium  omnino  liberum  et  suae  volun- 
tati remissum  omnino.  — Inferunt  2°)  ex  eodem  cap.  posse  Ponti- 
ficem causas  ad  suum  tribunal  per  avocationem  trahere.  Avocatio 
causae  nihil  aliud  est,  quam  translatio  litis  pendentis  coram -infe- 
riori judice,  facta  ad  superiorem  in  eo  statu  in  quo  apud  inferio- 
rem reperitur.  Scilicet  vi  jurisdictionis  supremae  Romanus  Ponti- 
fex potest  ob  rationabiles  causas  ad  suum  tribunal  vocare  quae- 
stiones, quae  agitantur  in  tribunali  inferiori. 

16.  Posset  objici  dispositio  tridentina  sess.,  24.  c.  20.  De  Ref. 
in  qua  legitur  ‘Causae  omnes  ad  forum  ecclesiasticum  quomodolibet 
pertinentes,  etiamsi  beneficiales  sint,  in  prima  instantia  ab  Ordi- 
nariis locorum  dumtaxat  cognoscantur’.  Respondemus  vero  Cone. 
Trid.  noluisse  derogare  cap.  ult.  h.  t.  nam  1°)  ubi  voluisset,  ex- 
pressisset quemadmodum  fecit  circa  alia  capita,  quae  abrogavit 
vel  correxit.  In  eod.  cit.  cap.  20.  post  verba  objecta,  ipsum  Con- 
cilium praevidit  et  probavit  casum  avocationis  causarum  ad  Ro- 
mani Pontificis  tribunal,  statuitque  hanc  avocationem  faciendam 
esse  ex  urgenti  rationabilique  causa,  et  per  rescriptum  signaturae 
Sanctitatis  suae  manu  propria  subscribendum. 

17.  11'”.  modus  extraordinarius  sortiendi  forum  est  “proro- 
gatio jurisdictionis.  Prorogatio  ex  cc.  1.  et  2.  De  Judiciis  (IL  1.) 
a doctoribus  definitur  ‘extensio  jurisdictionis  judicis  de  consensu 
partium  facta  ultra  limites,  intra  quos  caeteroquin  esset  constricta'. 
Cum  extensio  jurisdictionis  procedat  ex  consensu  partium  litigan- 
tium; patet  illico  prorogationem  jurisdictionis  esse  modum  extra- 
ordinarium sortiendi  forum  competens.  Dicitur  extensio  nam  juris- 
dictio judicis  non  comprehendisset  illos  actus  quos  prorogata  com- 
prehendit. Haec  extensio  autem  jurisdictionis  supponit:  judicem, 
cujus  jurisdictio  prorogatur,  esse  jam  a principe  constitutum  in  suo 
officio.  Nam  privati  homines  nequeunt  magistratum  creare.  Sed 
partes  litigantes  possunt  extendere  jurisdictionem  judicis  ultra  li- 

inites  suos,  quia  partes  ex  facto  proprio  possunt  sese  reddere  sub- 
ditos alicujus  judicis.  Sic  ex.  gr.  possunt  partes  eligere  domici- 
lium in  territorio  alicujus  judicis,  vel  contrahere  in  eodem  terri- 
torio, a pari  possunt  sese  subjicere  auctoritati  alicujus  judicis  in 
propriae  causae  decisione. 

18.  Fit  vero  prorogatio  1°)  De  persona  ad  personam;  2°)  De 
re  ad  rem,  seu  de  causa  ad  causam;  3°  De  tempore  ad  tempus; 
4°  De  loco  ad  locum. 

De  persona  ad  personam  prorogatur  jurisdictio,  cum  partes 
litigantes  judici  sese  subjiciant,  qui  in  eas  caeteroquin  juris- 
dictionem non  haberet.  — De  re  ad  rem  prorogatur  jurisdictio, 
quando  judex  constitutus  pro  decidenda  aliqua  causa,  vel  uno  ge- 
nere causarum,  ex  personarum  consensu  fit  competens  etiam  in 
alia  causa,  vel  in  alio  genere  causarum,  quae  tamen  habent  rela- 
tionem ad  causam  vel  ad  genus  causarum,  in  quibus  judex  juris- 
dictionem habebat.  Hinc  judicis  causarum  civilium  jurisdictio  pro- 
rogari nequit  ad  causas  criminales,  et  viceversa.  Optime  vero 
judex  civilis  potest  competentiam  obtinere  ex  consensu  partium  de 
quantitate  ad  quantitatem;  ut  scilicet  judex,  qui  jurisdictionem 
pro  causis  centum  aureos  attingentibus  habet  ex  partium  consensu 
possit  judicium  facere  ultra  hanc  pecuniae  summam.  — De  tempore 
ad  tempus  fieri  potest  prorogatio,  cum  judici  ex  rescripto  definitum 
sit  tempus,  aut  ex  jure  debeat  intra  aliquod  tempus  causam  ter- 
minare, potest  ejus  jurisdictio  prorogari  ex  partium  consensu  ul- 
tra illud  tempus.  Ita  in  1.  2.  ff.  De  Judiciis  §.  „Si  et  judex."  Haec 
vero  prorogatio,  praesertim  si  sermo  sit  de  judice  delegato,  debet 
fieri  antequam  finitum  sit  tempus  praefixum  judici.  Nam  elapso 
hoc  tempore,  finita  censetur  jurisdictio,  et  proinde  prorogari  ne- 
quit, sed  iterum  concedi  debet  ut  judex  possit  procedere.  Ita  cap.  4 
De  Off.  Delegati  (I.  29).  Tandem  de  loco  ad  locum  fit  prorogatio, 
quando  judex  qui  in  aliquo  loco  judicialiter  procedere  debeat,  sive 
quia  erat  ibi  proprium  territorium,  sive  quia  ex  commissione  Su- 
perioris determinatus  erat  locus  officii  sui  exercendi,  extra  hunc 
locum  procedit  ex  consensu  partium  et  sententiam  dicit 

Quaeritur:  utrum  prorogari  possit  jurisdictio  cujusque  judicis 
sive  ordinarii  sive  delegati?  — Resp.  De  loco  ad  locnm,  et  de 
tempore  ad  tempus  prorogatio  fieri  potest  sive  judex  sit  ordina- 
rius, sive  delegatus.  Cap.  4.  De  Off.  Deleg.  (I.  29)  et  c.  1 1 . §.  „In 

nnllo“  De  Eescript.  (I.  3)  in  6°.  At  prorogatio  de  persona  ad  per- 
sonam et  de  re  ad  rem,  solummodo  in  judice  ordinario  potest  lo- 
cum habere.  Ratio  est  quia  judex  delegatus  judex  non  est  nisi 
ex  commissione  ordinarii  judicis,  qui  et  causam  definiendam,  et 
personas  quibus  jus  reddendum  est  designat.  Quare  expresse  cap.  40. 
De  Off.  Deleg.  (I.  29)  decernit:  jurisdictio  delegata  ad  alias  per- 
sonas nequit  prorogari.  Hoc  vero  intelligendum  est  de  ipsa  causa 
principali  in  merito.  Nam  relate  ad  accidentalia  judicii  ex.  gr. 
relate  ad  quantitatem  fieri  optime  potest  prorogatio  jurisdictionis. 
Ita  Abbas,  in  cit.  cap.  40.  De  Off.  Jud.  Del.  (I.  23)  §.  12. 

19.  Ut  valeat  prorogatio  requiritur  1°.  ut  partes  consentiant 
in  judicem  ex  certa  scientia,  scilicet  requiritur  ut  sciant,  judicem 
per  se  non  esse  judicem  proprium,  et  carere  jurisdictione  in  negotio, 
quod  definire  suscipit  ex  partium  commissione.  Hinc  neque  valet 
consensus  praestitus  vel  ex  errore  vel  ex  metu  gravi.  Nam  in 
utroque  casu  legitime  praestitus  non  est,  nec  esse  potest  fundamen- 
tum actuum  legitimorum.  2°.  Ut  prorogatio  fiat  valide,  debet  fieri 
a partibus  jure  non  impeditis.  Aliquando  ad  prorogandam  juris- 
dictionem judicis  requiritur  consensus  judicis  ordinarii  et  compe- 
tentis. Unde  partes  impediuntur  quominus  ex  propria  electione 
prorogent  jurisdictionem  judicis  non  proprii.  Sic  ex.  gr.  in  causa 
feudali  non  potest  prorogari  jurisdictio  absque  consensu  domini 
Cap.  5.  De  Judiciis  (II.  1).  Sic  clerici  non  possunt  in  se  prorogare 
jurisdictionem  judicis  ecclesiastici,  nisi  ex  consensu  proprii  Episcopi 
Cap.  18.  h.  t.  Non  possunt  vero  clerici  vel  laici,  neque  ex  con- 
sensu Episcopi  prorogare  jurisdictionem  ecclesiasticam  in  persona 
laica,  quae  jurisdictionem  ecclesiasticam  obtinuerit  in  aliquo  negotio, 
ex  privilegio  apostolico.  Ita  infertur  ex  cc.  12.  et  18.  h.  t. 

20.  ni“\  modus  extraordinarius  sortiendi  forum  competens, 
derivat  ex  continentia,  idest  ex  connexione  causarum.  Siquidem 
receptum  et  vulgare  principium  est  causae  continentiam  dividi  non 
debere.  Quare  si  causae  ita  inter  se  connectantur,  ut  una  sine 
altera  pertractari  nequeat,  ab  eodem  judice  cognoscendae  et  de- 
finiendae sunt.  Ita  in  cap.  3.  De  Judiciis  (II.  1)  in  6°.  et  11.  3.  et  19. 
Cod.  De  Judic.  Quod  si  non  obstante  continentia  seu  connexione 
causae,  processus  instituatur  coram  diversis  judicibus,  potest  opponi 
exceptio  declinatoria  fori.  Haec  vero  exceptio  opponenda  est  ante 
litis  contestationem,  secus  processus  valet. 

21.  Continentia  causarum  verificatur  1°  ratione  dependentia 
causse  unius  vel  plurium  ab  altera.  Hinc  causae  incidentales  per- 
tractandae sunt  coram  quo  causa  principalis  agitatur.  At  si  in- 
cidens causa  sit  spiritualis,  et  causa  principalis  pendeat  apud  tri- 
bunal laicum,  tribunal  laicum  debet  supersedere  quoadusque  causa 
spiritualis  incidens  finiatur  in  tribunali  ecclesiastico.  Ex.  gr.  si 
quaestio  sit  de  haereditate,  et  in  dubium  vocetur  matrimonium,  ex 
quo  natus  est  actor,  debet  definiri  ab  ecclesiastico  judice  valor 
matrimonii  antequam  judex  laicus  procedat  ifi  causa  haereditatis. 
Cap.  3.  De  Ordine  Cognitionum  (II.  10),  cc.  5.  et  7.  Qui  filii 
sint  legitimi  (IV.  17).  At  si  quaestio  incidens  est  meri  facti, 
ex.  gr.  si  quaestio  fiat  an  quis  natus  sit  ex  matrimonio  vel  ex  forni- 
catione, seu  si  controvertatur  solum  de  facto  matrimonii  contractus, 
vel  si  opponatur  alicui  sententia  excommunicationis,  vel  quod  con- 
tractus adnexum  habeat  juramentum,  in  hoc  casu  etiam  judex  ci- 
vilis potest  videre  de  causa  incidenti.  Nam  purum  factam  licet 
in  re  ecclesiastica,  potest  haberi  ceu  objectum  juris  civilis. 

22.  Ita  etiam  2°)  ratione  generalis  actionis,  datur  causse  con- 
tinentia, seu  connexio,  quoties  diversae  res,  aut  diversae  causae 
continentur  sub  una  generali  actione;  ex.  gr.  tutelae  vel  negotio- 
rum gestorum.  Quare  tutor  coram  eodem  judice  debet  reddere 
rationem  de  rebus  gestis  in  pluribus  territoriis,  et  cum  personis 
pertinentibus  ad  competentiam  diversorum  judicum. 

23.  Datur  3°)  connexio  causarum  ratione  personarum,  quoties 
duo  vel  plures  sint  conveniendi  in  eadem  causa,  ex.  gr.  plures  cor- 
rei in  eadem  causa,  plures  cohaeredes,  qui  ratione  domicilii  ad  di- 
versum judicem  pertineant,  debent  conveniri  penes  unum  judicem, 
qui  ad  normam  juris  communis  ille  erit,  qui  causam  praeoccupa- 
verit contra  unum  ex  correis,  vel  contra  unum  ex  cohaeredibus. 
Tandem  ratione  rei  est  causa  connexa,  quoties  de  eadem  re  plures 
oriantur  quaestiones,  quaeque  proinde  ab  eodem  judice  finiendae 
sunt.  Sic  qui  judicavit  de  adulterio,  judicabit  etiam  de  restitu- 
tione dotis.  Cap.  3.  De  don.  inter  vir.  et  uxor.  (IV.  20). 

De  foro  privilegiato. 

24.  Etiam  privilegium  juris  inducit  competentiam  fori.  Hoc 
privilegium  non  respicit  tribunal,  sed  personas  subjectas.  Si  enim 
respiceret  tribunal,  tunc  haberetur  jus  pro  uno  tribunali,  ut  posset 

ad  se  trahere  causas  pertinentes  ad  tribunal  inferius,  ac  proinde 
esset  species  avocationis  causarum.  Sermonem  instituimus  de  pri- 
vilegio fori,  quod  personis  clericorum  competit. 

25.  Quaeritur  quo  jure  inductum  sit  privilegium  fori  eccle- 
siastici clericis  competens.  — Resp.  Diversa  est  sentiendi  ratio  do- 
ctorum. Aliqui  tuentur  privilegium  hujusmodi  ex  jure  divino  esse. 
Innituntur  cc.  4.  De  Censibus  (III.  20)  in  6°.  et  30.  De  jurejur. 
(U.  24),  in  quibus  capitibus  expresse  dicitur  personas  ecclesiasticas 
immunes  esse  jure  non  solum  humano,  sed  etjam  divino  a laicorum 
potestate.  Confirmant  vero  propriam  sententiam  eo  quod  in  Ec- 
clesia Christi  duo  sint  genera  personarum;  c.  7.  C.  12.  q.  1.; 
et  duplex  sit  potestas  ecclesiastica  et  civilis,  quarum  prior  tanto 
secundae  praestat,  quanto  nobiliora  sunt  spiritualia  prae  temporali- 
bus. Jamvero  ipse  ordo  potestatum  exigit  ut  Superior  non  sub- 
jiciatur inferiori.  Igitur  qui  potestatem  ecclesiasticam  possident 
immunes  esse  debent  a laica,  vi  ipsius  institutionis  potestatum,  id 
est  jure  divino. 

26.  Aliorum  sententia  est  immunitatem  hanc  totam  pendere  a 
jure  humano,  et  quidem  ortum  habuisse  ex  concessione  laicae  pote- 
statis. Quod  probare  conantur  ex  pluribus  locis  juris  praesertim 
ex  cap.  ult.  De  rebus  Eccl  alienand.  (III.  13)  in  quo  asseritur 
libertatem  ecclesiarum  munitam  fuisse  privilegiis  principum  saecula- 
rium. Quare  in  auth.  »statuimus«  Cod.  De  Episcopis  et  Clericis 
per  modum  legis  privilegium  fori  clericis  conceditur. 

27.  At  media  sententia  inter  utramque  videtur  tenenda  esse, 
ut  nempe  dicamus  privilegium  hujusmodi  institutum  fuisse  et  de- 
terminatum ab  Ecclesia  et  recognitum  ab  auctoritate  civili,  inniti 
vero  intentioni  juris  divini,  id  est  habere  funddmentum  in  jure 
divino.  Haec  sententia  apprime  firmatur  a Cone.  Trid.  in  cap.  20. 
Sess.  25.  De  Ref.  ubi  tradunt  Patres  hoc  privilegium  constitutum 
fuisse  divina  ordinatione,  et  ecclesiasticis  sanctionibus.  Porro 
haec  locutio  satis  indicat  Concilium  non  tenuisse  immunitatem 
Clericorum  a laica  potestate  procedere  ex  stricto  et  proprie  dicto 
jure  divino.  Ordinatio  enim  divina  exprimit  intentionem  juris, 
non  vero  praeceptum  et  legem  positivam  Christi.  Aliis  verbis  jus 
divinum  est  ipsa  voluntas  Dei,  aliquid  praecipiens,  vel  aliquid  pro- 
hibens hominibus  intimata  vel  per  humanam  rationem  vel  per  di- 
vinam revelationem.  Ordinatio  autem  divina  comprehendit  ea  quae 
constituta  quidem  sunt  ab  Ecclesia,  tamen  directe  fundantur  in 

ipso  jure  divino,  quatenus  jus  divinum  melius  explicent  et  evol- 
vant, efficiantque  ut  concreta  oeconomia  Christianae  societatis,  per- 
fectiori modo  respondeat  spiritui  et  intentioni  divini  institutoris 
Ecclesiae. 

Confirmatur  haec  sententia  ex  facto.  Nam  variis  modificatio- 
nibus hoc  privilegium  ex  Ecclesiae  auctoritate  subjectum  fuit,  ita 
ut  dici  possit  in  sua  specifica  forma  et  in  sua  conditione  juridica, 
hoc  privilegium  pendere  ab  ecclesiasticis  sanctionibus.  Neque  mi- 
rum si  in  sacris  canonibus  aliquando  hoc  privilegium  de  jure 
divino  esse  dicatur.  Nam  saepe  inter  fideles  N.  T.  dictum  est 
esse  de  jure  divino  id  quod  solum  maxime  erat  conveniens  et 
fuerat  observatum  in  V.  T.  Ita  loquuntur  canones  in  materia  de 
decimis  ecclesiasticis.  Principes  vero  laici  nihil  aliud  fecerunt  in 
suis  legibus  quam  fateri,  ratum  habere  et  civili  sanctione  tueri  id 
quod  in  Ecclesia  observabatur,  et  eadem  Ecclesia  utens  jure  suo, 
ex  potestate  sibi 'a  Christo  facta,  instituerat.  Cujus  institutionis 
semina  in  Paulinis  epistolis  reperiuntur.  Etenim  in  1.  Tim.  V.  19. 
nulla  facta  exceptione  inter  crimina  mere  ecclesiastica,  et  crimina 
communia,  Paulus  normam  determinat  ab  Episcopo  servandam  in 
accusatione  contra  presbyterum  recipienda  scribens  ‘Adversus  pres- 
byterum accusationem  noli  recipere,  nisi  sub  duobus  aut  tribus 
testibus’.  ' 

28.  Ex  data  notione  hujus  exemptionis  personarum  clericorum 
a laiGa  potestate  sequitur,  privilegium  fori  non  absolute  esse  ne- 
cessaria pro  Ecclesiae  conservatione,  secus  esset  de  stricto  jure 
divino,  pertinere  tamen  ad  honorem  et  dignitatem  Ecclesiae,  ut  in 
suo  statu  permanenti  facilius  respondeat  intentioni  divini  Institu- 
toris. Quare  privilegium  hujusmodi  nisi  servetur,  non  parum  no- 
cumenti ordinarium  regimen  et  ordinaria  conditio  Ecclesiae  patitur. 
Exinde  concluditur  non  posse  illud  contraria  consuetudine  prae- 
scribi. Cc.  8.  et  17.  De  Judiciis  (II.  1).  Quia  consuetudo  nullius 
est  valoris,  quando  abrumpit  nervum  ecclesiasticae  disciplinae.  Cf.  hac 
in  re  cc.  7.  De  Prasscrip.  (II.  26)  et  6.  De  Consuetudine  (I.  4) 
necnon  dicta  superius  in  tit.  De  consuetudine  (L  4)  nn.  5 — 10. 

29.  Quaeritur  utrum  privilegium  fori,  quod  Clericis  competit, 
possit  tolli  a Romano  Pontifice,  et  Clerici  ipsi  subjici  laicae  po- 
testati. 

Revocamus  in  mentem  privilegium  clericorum  sortiendi  forum 
proprium,  non  respicere  in  sensu  tituli  causas  ecclesiasticas  et  of- 

ficia  sacri  ministerii  clericorum,  sed  causas  mere  civiles  et  crimi- 
nales eorumdem.  Nam  si  de  causis  ecclesiasticis  sermo  esset, 
quamvis  posset  R.  Pontifex  aliquam  causam  laicae  personae  dele- 
gare, tamen  procul  dubio  non  pqsset  in  genere  causas  omnes  ec- 
clesiasticas relinquere  laicae  potestati  et  absolute  sine  nlla  limita- 
tione derogare  privilegio  auctoritatis  ecclesiasticae,  quod  inductum 
est  jure  divino.  Jure  enim  divino  propria  et  supernaturalis  pote- 
stas in  Ecclesia  instituta  est,  qua  et  leges  ferantur,  et  quaestiones 
in  causis  spiritualibus  dirimantur.  Renunciare  huic  divini  jnris 
privilegio,  idem  esset  ac  transferre  in  laicas  personas,  seu  in  civi- 
lem principatum  eam  potestatem,  quam  Christus  Sacerdotibus  suis 
pro  regimine  spirituali  Ecclesiae  concessit  Sermo  igitur  est  de 
causis  civilibus  et  criminalibus  clericorum. 

Profecto  non  admitterem  Rom.  Pontificem  posse  destruere 
immunitatem  clericorum,  et  prorsus  cassando  privilegium  fori, 
omnemque  destruens  distinctionem  inter  clericos  et  laicos,  penitus 
clericos  in  judiciis  submittere  laicae  potestati.  Nam  aliquo  modo 
servanda  est  semper  intentio  juris  divini,  seu  divina  ordinatio  qua 
clerici  praestant  laicis,  et  sublimiorem  dignitatem  possident  Rom. 
vero  Pontifex,  qui  supremam  habet  potestatem  in  aedificationem 
et  non  in  destructionem  Ecclesiae,  prohibetur  ea  decernere,  quae 
laedunt  honorem  status  Ecclesiae  universalis,  ceu  post  gloss.  in 
cap.  4.  De  Concess.  Prcebend.  (III.  81  adnotant  et  defendunt  prin- 
cipes juris  nostri  interpretes.  Quisque  autem  videt  non  parum 
minui  honorem  et  dignitatem  Ecclesiae  Christi,  si  per  modum  legis 
a supremo  capite  ejusdem  Ecclesiae,  tribunalibus  laicomm  submit- 
terentur non  clerici  minores,  sed  etiam  majores  et  ipsi  Episcopi. 
Paustores  enim  ab  ovium  judicio  penderent,  Ecclesia  politicae  pote- 
stati subjiceretur. 

30.  At  ob  urgentes  circumstantias,  ob  specialem  conditionem 
locorum  et  temporum,  potest  Romanus  Pontifex  vel  tolerare,  vel 
etiam  permittere,  ut  causae  clericorum  a laicis  personis  quibusdam 
in  locis,  et  certis  sub  conditionibus,  cognoscantur  et  definiantur. 
Quae  permissio  si  de  Christianis  personis  sermo  sit,  considerari  etiam 
potest  ceu  species  delegationis  ecclesiasticae,  quae  ex  privilegio 
Pontificis  etiam  a laicis  potest  exerceri.  Ad  rem  facit  c.  »De- 
cernimus*  2.  De  Judiciis  (II.  11.  Pariter  ob  rationabiles  causas 
potest  Rom.  Pontifex  privilegium  fori  modificare  et  aliquantisper 
immutare,  necnon  coarctare  intra  limites  strictiores  sive  relate  ad 

loca,  sive  relate  ad  personas,  sive  relate  ad  causas.  Quemad- 
modum videmus  factum  a JBonifacio  VIII.  cap.  un.  De  clericis 
conjugat.  (III.  2)  in  6°.  qui  exclusit  ab  hoc  privilegio  clericos  con- 
jugatos, non  gestantes  habitum  et  tonsuram,  et  a Tridentino  in 
cap.  6.  Sess.  23.  De  Ref.,  ubi  Patres  decernunt  novam  conditionem 
ut  clerici  minores  fori  privilegio  gaudeant.*) 

31.  Quseritur  an  clericus  possit  renunciare  suo  juri  et  assen- 
tiri  ut  coram  laico  judice  conveniatur. 

In  cc.  12.  et  18.  h.  t.  negativa  datur  responsio.  Scilicet  re- 
nunciatio  non  valet  sive  fiat  coacte  sive  libere,  sive  etiam  jura- 
mento firmetur.  Hinc  altera  pars  seu  actor  non  potest  conven- 
tione cum  clerico  inita  etiam  cum  juramento  juvari,  ut  eumdem 
clericum  ad  laicum  tribunal  pertrahat.  Ratio  decisionis  ex  natura 
privilegii  deducitur.  Privilegium  enim  quamvis  respiciat  personas  - 
clericorum,  tamen  non  est  mere  personale  et  in  commodum  dire- 
ctum et  excliisivum  personarum.  Concessum  siquidem  est  singu- 
lis clericis  prout  pertinentibus  ad  coetum  ministrorum  Ecclesiae  et 
in  honorem  ordinis  clericalis,  ac  proinde  considerari  potest  ceu 
privilegium  publici  juris  coetus  clericalis,  cui  juri  pacta  privato- 
rum seu  individuorum  clericorum  derogare  nequeunt,  uti  ait  Pon- 
tifex in  cap.  12.  h.  t. 

32.  Quaeritur:  quibusnam  competat  privilegium  fori. 

Privilegium  est  clericorum.  Hinc  1°  Clerici  in  majoribus  or- 
dinibus constituti  eo  frui  debent,  quoadusque  facti  incorregibiles 
et  ab  ordine  clericali  depositi  et  degradati  tradantur  curiae 
saeculari.  Cap.  10.  De  Judidis  (IL  1).  2°)  Clerici  etiam  minores, 
seu  qui  vel  simplici  tonsura  initiati  sunt,  vel  minores  ordines 
susceperint,  dummodo  conditiones  a jure  requisitas  observent  Cone. 
Trident  in  c.  6.  Sess.  23.  De  Ref.  has  conditiones  exponit.  Vide- 
licet a)  ut  clericus  habitum  et  tonsuram  deferat;  b)  ut  alicui  Ec- 
clesiae inserviat  de  mandato  Episcopi,  vel  in  Seminario  clericorum 
commoretur,  vel  in  Schola  aut  Universitate  de  licentia  Episcopi 


*)  Rem  illustrant  artt.  13.  et  14.  Concordati  Austriaci,  d.  18.  Aug.  1863 : 
art.  13.  „Temporuin  ratione  habita  Sanctitas  Sua  consentit,  ut  Clericorum  cau- 
sas mere  civiles  . . . judices  sterulares  cognoscant  et  definiant;"  art.  14.  „Eadem 
de  causa  S.  Sedes  haud  impedit  quominus  causae  ecclesiasticorum  pro  crimini- 
bus seu  delictis  ...  ad  judicem  laicum  deferantur;"  (posterius  tantum  cum 
restrictionibus  et  exceptionibus). 

quasi  in  via  ad  majores  ordines  versetur.  Quod  si  clericus  fuerit 
conjugatus  praeter  duas  allatas  conditiones,  requiritur  ut  ejus  matri- 
monium fuerit  cum  unica  et  virgine  juxta  cap.  un.  De  Cleric. 
conjug.  (III.  2)  in  6°.  Qua  in  re  animadvertendum  est  non  requiri 
explicitum  mandatum  Episcopi,  qui  designet  .Ecclesiam  clerico  mi- 
nori, sed  sufficere  mandatum  praesumptum,  seu  satis  esse  si  cle- 
ricus inserviat  de  facto  alicui  Ecclesiae,  nec  Episcopus  resistat. 
Ita  resolvit  S.  Cong.  Con.  in  Neapolit.  1.  Febr  1614.  3°)  Nomine 
clericorum  veniunt  etiam  monachi,  et  regulares  omnes  Religionum 
ab  Ecclesia  approbatarum,  tam  professi,  quam  novitii.  Insuper 
veniunt  etiam  moniales  et  earum  conversae  et  novitiae.  Omnes 
enim  istae  personae  addictae  censentur  divino  servitio,  et  manci- 
patae speciali  modo,  muliebri  conditioni  adaequato,  sacris  mysteriis. 
4°)  Veniunt  tandem  sub  eodem  censu  eremitas,  qui  habitum  susce- 
perint ab  Episcopo,  et  ab  ejus  jurisdictione  et  correctione  de- 
pendeant. 

33.  Quaeritur:  an  in  criminalibus  causis  semper  clericus  gau- 
deat privilegio  fori.  De  hac  quaestione  agit  cap.  10.  De  Judiciis, 
(II.  1)  in  quo  statuit  Pontifex  ordinem  servandum  in  applicatione 
poenarum  contra  clericos  facienda,  et  decernit  solummodo  clericum 
incorregibilem  amittere  privilegium  fori,  illumque  esse  tradendum 
curiae  laicali,  ut  congrue  puniatur.  Ordo  poenarum  hic  est.  Ciun 
constiterit  de  clerici  crimine,  quod  promereat  depositionem,  cleri- 
cus deponendus  est  ab  Episcopo.  Si  se  corrigat  clericus,  et  poeni- 
tentiae injunctae  satisfaciat,  non  ultra  ad  alias  poenas  proceditur. 
Quod  si  incorregibilis  sit,  quia  vel  eadem  vel  alia  crimina  patret, 
excommunicatur.  Crescente  autem  contumacia  anathemati  subji- 
citur, quae  poena  major  ipsa  excommunicatione  censetur,  quia  scindit 
penitus  hominem  ab  Ecclesia,  et  quia  solemnioribus  ceremoniis  in- 
fligitur; c.  106.  C.  11.  q.  3.  Quod  si  adhuc  non  resipuerit,  et  in 
profundum  malorum  devenerit,  traditur  curiae  saeculari,  digna  poena, 
ceu  persona  laici  hominis,  plectendus. 

Non  desunt  doctores,  qui  tenent  jure  canonico  pro  quolibet 
crimine  gravi  ex.  gr.  homicidii  insidiosi,  aut  sacrilegii,  furti  etc.; 
clericum  statim  non  servatis  juribus  cit'.  Constitutionis  Coele- 
stini  III.  tradi  curiae  saeculari,  et  ita  explicant  citatum  cap.  10. 
Verum  contra  dicendum  est.  Nam  Innocentius  III.  successor  Coe- 
lestini  in  cap.  6.  De  poenis  (V.  37)  respicit  clericos  deprehensos 
in  latrociniis,  aliisque  magnis  criminibus  esse  quidem  deponendos. 


Digitized  by  LjOOQie 


TIT.  II.  DE  FOBO  COMPETENTI. 


29 


Hon  vero  brachio  saeculari  tradendos.  Quare  vera  explicatio  cap.  10. 
De  Judiciis  (II.  1)  est,  ut  nempe  instar  regulae 'generalis,  neminem 
clericorum,  quantumvis  flagitiosum  posse  statim  degradari  ab  Epi- 
scopo et  tradi  curiae  saeculari,  sed  servandum  esse  ordinem  poena- 
rum cap.  10.  nec  esse  tradendum  curiae  saeculari,  nisi  cum  appa- 
ruerit incorregibilis. 

Excipiuntur  autem  crimina  sive  ex  jure  communi  antiquo, 
sive  ex  constitutionibus  pontificiis  posterioribus,  pro  quibus  consti- 
tuta est  absolute  poena  degradationis  clerici,  et  traditio  rei  illico 
facienda  curiae  saeculari  Crimina  sunt  praesertim  1)  crimen  hcere- 
sis,  et  specialiter  ex  lapsu  iterato.  Cap.  9.  §.  «Praesenti,»  et 
§.  «Illos»  De  Haereticis  (V.  7).  2°)  Crimen  falsifimtionis  literarum 
Apostolicarum.  Cap.  7.  De  crimine  falsi  (V.  20).  3°)  Conspiratio 

in  proprium  Episcopum;  c.  18.  C.  11.  q.  4.  4°)  Crimen  assassinii, 
dummodo  secuta  sit  sententia  declaratoria  assassinii.  Cf.  Const. 
» Aequa  et  circumspecta « Clement.  VIII.;  nec  non  cap.  1.  De  Ho- 
micidio (V.  4)  in  6°.  5°)  Crimen  nefandum  sodomiae.  Const. 

» Horrendum  illud  scelus « S.  Pii  V.  6°)  Tandem  clerici  falsi 
monetarii  in  Italice  finibus.  Const.  (74.)  Urbani  VIII.  In  suprema. 

Carent  etiam  privilegio  fori  clerici,  qui  hystrionum  artem  per 
intecfhim  annum  exercuerint.  In  hac  enim  hypothesi  ipso  jure 
clericus  amittit  omne  privilegium  ordinis  clericalis.  Cap.  un.  De 
vita  et  honestate  clericorum  (III.  1)  in  6".  Quod  si  ad  brevius 
tempus  hanc  artem  exercuerit  clericus,  et  tertio  monitus  eam  non 
reliquerit,  per  sententiam  judicis  exspoliatur  omni  privilegio  cleri- 
cali. Cit.  cap.  un.  De  vita  et  honest.  cler.  in  6°. 

34.  Quaeritur:  an  clericus  gaudeat  privilegio  fori  etiam  pro 
obligationibus  civilibus,  vel  criminibus  contractis,  antequam  cleri- 
cali militiae  esset  adscriptus.  Profecto  nullum  dubium  est  gaudere 
privilegio  fori  ecclesiastici,  si  res  sit  adhuc  integra,  seu  si  quaestio 
nondum  fuerit  deducta  ad  tribunal.  Privilegium  enim  superveniens, 
eximit  ab  onere,  quo  quis  antea  tenebatur.  C.  16.  De  Privilegiis 
(V.  33)  et  c.  62.  C.  16.  q.  1.  Praesertim  cum  nulla  praeventio 
praecesserit  ex  parte  judicis,  quo  judex  fecerit  causam  suae  juris- 
dictionis. Arg.  cap.  19.  h.  t.  — Quid  vero  si  praeventio  causae 
locum  habuerit,  nec  fuerit  amplius  integra.  Distinguendum  est 
inter  causam  civilem  et  criminalem.  In  civili  poterit  quidem  judex 
laicus  procedere  usque  ad  sententiam  definitivam  et  illam  exsequi 
in  bonis,  non  vero  in  persona  clerici.  Scilicet  non  potest  clericum 

in  carcerem  conjicere,  vel  alia  poena  personali  eum  plectere.  Quia 
persona  clerici  exempta  est  a laicali  potestate.  Si  vero  sermo  sit 
de  criminali  causa,  iterum  distinguendum  est,  utrum  laicus  qui 
deliquerat  factus  fuerit  clericus  ex  honesta  intentione,  aut  ex  fraude 
ad  vitandam  jurisdictionem  laici  tribunalis.  In  primo  casu  cleri- 
cus gaudet  privilegio  fori.  In  secundo  vero  minime.  Hinc  potest 
judex  laicus  procedere  et  pronunciare  sententiam  contra  clericum, 
illam  tamen  exsequi  utique  potest  in  bona  clerici,  non  vero  in 
ipsam  clerici  personam,  nisi  fuerit  degradatus  et  curiae  saeculari 
traditus.  Ratio  est  quia  ipsum  jus  abhorret  a fraude,  qua  quis  ut 
fugeret  saeculare  judicium,  clericalem  habitum  assumeret,  ceu  .ait 
Trident.  in  c.  3.  Sess.  23.  De  Ref.  Hinc  acta  judicii  contra  cle- 
ricum valent,  licet  ejus  persona  perstringi  nequeat  a laico  judice, 
ob  ejus  personalem  immunitatem. 

35.  Quid  vero  si  dubium  oriatur  an  aliquis  praeventus  a ju- 
dice laico  sit  necne  clericus? 

Si  clericus  minor  antequam  caperetur  a judice  vel  praeveni- 
retur in  causa  sese,  dimisso  habitu,  gerebat  uti  laicum,  vel  non 
servabat  alias  conditiones  tridentinas  in  c.  6.  Sess.  23.  De  Ref., 
dubitari  nequit,  quin  judex  laicus  procedere  contra  ipsum'  possit. 
Quod  si  vero  reus  captus  vel  praeventus  a judice,  gestaverit  ha- 
bitum et  tonsuram,  et  simul  revera  dubitatur  utrum  sit  clericus 
necne,  cognitio  qualitatis  clericalis  pertinet  ad  judicem  ecclesia- 
sticum. Gap.  12.  De  Sent.  excomm.  (V.  11)  in  6°. 

36.  Quaeritur:  utrum  excommunicatio  incurratur  quando  ad 
forum  laicum  aliquis  clericus  trahitur. 

Respondeo:  Quaestio  considerari  potest  tum  relate  ad  judicem 
tum  relate  ad  actorem,  qui  clericum  trahit  ad  tribunal  civile  seu 
laicum.  In  cap.  2.  h.  t.  traditur  judicem,  qui  praesumat  ad  suum 
tribunal  clericum  trahere,  incurrere  excommunicationem  majorem, 
ita  ut  ab  Ecclesia  sequestratus  habeatur,  quoadusque  reatum  suum 
non  emendaverit.  Haec  poena  renovata  est  a Martino  V.  in  Const. 
‘Ad  comprimendas’,  edita  Kal.  Feb.  an.  1428:  nec  non  renovata 
est  in  Bulla  ‘In  ccena  Domini  sub  nn.  15.  17.  18.  Poena  hujus- 
modi erat  latae  sententiae,  hinc  ad  eam  refertur  Const  Summi 
Pontificis  Pii  IX.  ‘Apostolicce  Sedis?  lata  d.  12.  Octobris  1869,  in 
qua  coarctantur  censurae  ecclesiasticae,  adeo  ut  modo  ex  antiquo 
jure  non  amplius  exsistant  censurae  latae  sententiae  praeter  illas, 
quae  in  dicta  Const.  vel  explicite,  vel  saltem  implicite  infliguntur. 


Digitized  by  v^ooQie 


TIT.  H.  DE  FOBO  COMPETENTI. 


31 


Porro  inter  excommunicationes  latae  sententiae  speciali  modo  Ro- 
mano Pontifici  reservatas  n°.  7°.  legitur  excommunicatio.  Contra 
Cogentes  sive  directe  sive  indirecte  judices  laicos  ad  trahendum 
ad  suum  tribunal  personas  ecclesiasticas  praeter  canonicas  dispo- 
sitiones; item  edentes  leges  vel  decreta  contra  libertatem  aut  jura 
Ecclesiae. 

1°.  Quoad  judicem  S.  C.  Inquisitionis,  Pianae  Constitutionis 
legitima  interpres,  rem  declaravit,  d.  1.  Febr.  1871  his  verbis: 
«Excommunicationem  eos  non  attingere,  qui  subordinati  sint,  etiamsi 
judices  fuerint,  sed  in  eos  latam  esse,  qui  a nemine  coacti,  vel 
talia  agunt,  vel  alios  ad  agendum  cogunt.*  Ex  allatis  locis  se- 
quitur judicem,  qui  ratione  officii  sui,  idest  sub  imperio  legis  pro- 
cedit in  cognitione  causae  civilis  vel  criminalis  contra  clericum, 
qui  ad  tribunal  ejus  trahitur,  non  incurrere  poenam  excommuni- 
cationis latae  sententiae.  Quare  in  hoc  puncto  correctum  est  jus 
antiquum. 

37.  Quoad  actorem  qui  agendo  apud  judicem  saecularem  contra 
ecclesiasticum  cogit  eundem  judicem  saecularem  ad  trahendum  ad 
suum  tribunal  personam  ecclesiasticam,  res  jam  decisa  est;  nam 
S.  C.  Inquisitionis  hanc  epistolam  declaratoriam  «omnibus  locorum 
Ordinariis  pro  norma  communicandam  esse  censuite 

In  constitutione  Pii  IX.  s.  m.  quae  incipit  Apostolicce  Sedis 
moderationi  IV.  id.  Oct.  1869  cautum  est,  «excommunicationem 
«Romano  Pontifici  reservatam  speciali  modo  incurrere  — Cogen- 
« tes  sive  directe  sive  indirecte  judices  laicos  ad  trahendum  ad  suum 
« tribunal  personas  ecclesiasticas  praeter  canonicas  dispositiones; 
« item  edentes  leges  vel  decreta  contra  libertatem  et  jura  Ecclesiae ». 

Cum  de  vero  sensu  et  intelligentia  hujus  capitis  saepe  dubita- 
tum fuerit,  haec  Suprema  Congregatio  S.  Romanae  et  Universalis 
Inquisitionis  non  semel  declaravit  — caput  Cogentes  non  afficere 
nisi  legislatores  et  alias  auctoritates  cogentes  sive  directe  sive  in- 
directe judices  laicos  ad  trahendum  ad  suum  tribunal  personas 
ecclesiasticas  praeter  canonicas  dispositiones.  — Hanc  vero  decla- 
rationem Sanctissimus  D.  N.  Leo  Papa  XIII  probavit  et  confirma- 
vit; ideoque  S.  haec  Congregatio  illam  cum  omnibus  locorum  Or- 
dinariis pro  norma  communicandam  esse  censuit. 

Ceterum  in  iis  locis  in  quibus  fori  privilegio  per  Summos 
Pontifices  derogatum  non  fuit,  si  in  eis  non  datur  jura  sua  perse- 
qui nisi  apud  judices  laicos,  tenentur  singuli  prius  a proprio  ipso- 

rum  Ordinario  veniam  petere  ut  clericos  in  forum  laicorum  con- 
venire possint:  eamque  Ordinarii  nunquam  denegabunt  tum  maxime 
cum  ipsi  controversiis  inter  partes  conciliandis  frustra  operam  de- 
derint. Episcopos  autem  in  id  forum  convenire  absque  venia  Sedis 
Apostolicae  non  licet.  Et  si  quis  ausus  fuerit  trahere  ad  judices 
laicos  vel  clericum  sine  venia  Ordinarii,  vel  Episcopum  sine  venia 
S.  Sedis,  in  potestate  eorumdem  Ordinariorum  erit  in  eum,  prae- 
sertim si  fuerit  clericus,  animadvertere  poenis  et  censuris  ferendae 
sententiae  uti  violatorem  privilegii  fori,  si  id  expedire  in  Domino 
judicaverint  Datum  Romae  die  23.  Januarii  an.  1886. 

38.  Pauca  ad  explicandam  hanc  declarationem  adjungemus: 
1°.  Citata  excommunicatio  non  afficit  nisi  legislatores  aliasque 
auctoritates  qui  vi  vel  legis  ab  ipsis  latae  vel  mandati  emissi 
cogunt  judices,  minime  vero  subditos  qui,  licet  violent  privilegium 
fori  agentes  contra  clericum  apud  judicem  saecularem,  attamen 
non  cogunt  judicem  ferendo  legem,  sed  solummodo  utende  lege 
jam  lata. 

2°.  Ex  his  (sub.  n.  1°.)  patet:  dictam  declarationem  non  tan- 
gere nisi  excommunicationem;  quare  actores  ejusmodi,  licet  excom- 
municatione non  puniantur,  peccatum  violationis  privilegii  fori 
tamen  positis  ponendis  non  evitabunt. 

3°.  Ad  evitandum  autem  etiam  peccatum,  necessarium  est 
ut  actores  sive  laici  sive  clerici  impetraverint  veniam  agepdi  coram 
judice  saeculari  et  quidem  ab  Ordinario,  si  clericus  presbyter  et 
inferioris  gradus  ad  forum  saeculare  trahendus  foret,  a Sede  Apo- 
stolica  vero,  si  agitur  de  Episcopis  ad  judicem  laicum  trahendis. 
Haec  venia  regulariter  ab  Ordinariis  non  est  deneganda,  maxime 
cum  in  pace  concilianda  frustra  jam  laboraverint. 

4°.  In  violatores  privilegii  fori,  inprimis  in  clericos,  qui  neque 
veniam  Ordinarii  impetrare  volunt,  animadverti  potest  poenis 
ferendae  sententiae. 

De  amissione  privilegii  fori. 

39.  Amittitur  a clericis  privilegium  fori  1°)  ob  aliquod  crimen 
supra  descriptum,  vel  ob  incorregibilitatem  in  criminibus,  aut  ob 
exercitium  artis  mimicae,  vel  histrionis  juxta  dicta  superius.  2)  Si 
clericus  in  minoribus  ordinibus  constitutus,  carens  beneficio  eccle- 

siastico  non  deferat  habitum  et  tonsuram,  nec  inserviat  alicui 
ecclesiae,  aut  non  versetur  in  Seminario,  vel  in  aliqua  universitate 
studiorum  de  licentia  Episcopi.  Diximus  carens  beneficio  eccle- 
siastico. Nam  si  clericus  minor  sit  assecutus  beneficium  ecclesia- 
sticum, gaudet  privilegio  fori,  quamvis  non  deferat  habitum  et 
tonsuram,  quemadmodum  resolvit  S.  Congregatio  Concilii  teste 
Fagnano  in  cap.  4.  De  Rescriptis  (I.  3)  n.  3°.  Ratio  juridica  est 
quia  Tridentinum  in  cap.  6.  Sess.  23.  De  Ref.  loquitur  sub  disjun- 
ctione. Regula  autem  76.  Juris  in  6°.  statuit  ‘in  alternativis  suffi- 
ciat alterum  impleri’.  Verum  contra  clericum  minorem,  qui  possi- 
det beneficium  ecclesiasticum  et  deserit  habitum  clericalem  et  coro- 
nam, dantur  sua  remedia  juris.  Si  vero  sermo  sit  de  clerico  minori, 
qui  neque  possessionem  neque  titulum  habeat  beneficii  ecclesiastici, 
ut  gaudeat  privilegio  fori  requiritur,  ut  deferens  habitum  et  ton- 
suram vel  alicui  ecclesiae  deserviat  de  mandato  Episcopi,  vel  de 
licentia  Episcopi  degat  in  aliquo  seminario,  vel  versetur  pariter 
de  licentia  Episcopi  in  aliqua  studiorum  universitate.  Ex  quo 
patet  clericum  minorem  non  habentem  beneficium  amittere  privi- 
legium fori  quoties  vel  habitum  et  tonsuram  non  deferat,  vel  si 
deferat  non  satisfaciat  uni  saltem  ex  illis  tribus  conditionibus. 
Quoad  vero  onus  clerici  gestandi  habitum  et  tonsuram  adverti 
debet,  ad  amittendum  privilegium  fori  requiri  depositionem  habitus 
et  tonsurae  constantem  et  permanentem,  quae  nempe  faciat  arguere 
voluntatem  relinquendi  statum  clericalem.  Hinc  si  clericus  occa- 
sione aliqua,  et  ad  breve  tempus  deponat  habitum  clericalem 
quem  solet  gestare,  non  privatur  privilegio  fori.  Ita  respondisse 
S.  Congregationem  Concilii  testatur  Fagnanus  Com.  in  cap.  1.  h.  t. 
n°.  20.  Idem  pariter  dicendum  de  poena  privationis  beneficii  con- 
tra clericum  non  gestantem  habitum  et  tonsuram  statutam  a 
Sixto  V.  in  Constitutione  lCum  Sacrosanctum’.  Scilicet  non  incidit 
in  poenam  privationis  beneficii,  ac  proinde  non  amittit  privilegium 
fori  clericus  beneficium  possidens  qui  aliquando  intermiserit  gesta- 
tionem habitus  et  tonsurae.  Ita  S.  Congreg.  Concilii  die  6.  Oct.  1612. 

Immo  sciendum  est  clericum  incidentem  in  poenam  privationis 
beneficii  ex  Bulla  ‘Cum  Sacrosanctum ’ non  amittere  privilegium 
fori,  nisi  post  latam  a judice  ecclesiastico  sententiam  declarato- 
riam  facti,  scilicet  clericum  deseruisse  habitum  et  tonsuram.  Ita 
S.  Congregatio  in  cit\  resolutione  d.  6.  Oct.  1612. 

Santi,  II.  Decr.  3 

Eatio  harum  dispositionum  est  quia  clericus  solitu?  gestare 
habitum  et  tonsuram,  si  aliquando  consuetudinem  intermittat,  non 
illico  dicendum  est  propositum  immutasse.  In  materia  insuper 
poenali  et  odiosa  amissionis  privilegii  factum  non  dicitur,  quod 
factum  non  durat.  Arg.  cap.  3.  De  Verb.  signif.  (V.  40)  et  cap. 
«Ad  nostram»  8.  De  Regular.  (LLL  31). 

40.  Quseri  potest:  quid  sit  dicendum  de  potestate  Episcopi 
circa  clericos,  qui  non  observantes  requisitas  conditiones  Concilii 
Tridentini  in  cap.  6.  Sess.'  23.  De  Ref.  amiserint  privilegium  fori. 

Ex  resolutione  S.  Congregationis  in  Causa  Leodiensi.  12.  Nov. 
1630,  confirmata  a Summo  Pontifice  Urbano  VIII.  ann.  1634  die 
1.  Augusti,  potest  Episcopus  revocare  ad  suum  tribunal  clericum, 
qui  amisit  privilegium  fori;  ratio  est  quia  privatio  privilegii  est 
contra  personam  clerici,  non  vero  in  praejudicium  auctoritatis  ec- 
clesiasticae. Verum  post  declarationem  Summi  Pontificis  Pii  IX. 
datam  d.  20.  Nov.  1860  per  organum  S.  Congregationis  Immuni- 
tatis Ecclesiasticae  immutata  videtur  esse  dispositio  juris  hac  in 
re.  Nam  in  casu  amissionis  privilegii  fori  ob  non  servatas  con- 
ditiones tridentinas  c.  6.  sess  23.;  jubet  Pontifex  clericum  omnia 
amittere  illico  privilegia  status  clericalis  et  considerandum  esse 
ac  tractandum  ceu  personam  mere  laicam.  Jam  vero  persona 
mere  laica  in  causis  civilibus  et  criminalibus,  non  Episcopo,  sed 
tribunali  civili  subjicitur. 


Titulus  III. 

De  Libelli  Oblatione. 

In  praesenti  titulo  incipit  tractatio  de  ordine  judiciali.  Post- 
quam visum  est  quid  sit  judicium,  et  in  quo  foro  judicium  sit 
tractandum,  de  introductione  judicii  agit  B.  Raymundus. 

1.  Quamvis  olim  libellus  a citatione  distingueretur  ita  ut 
libellus  esset  scriptum  actoris,  in  quo  factum  seu  speciem  et  peti- 
tionem exponebat,  et  citatio  esset  judicis  mandatum  reo  missam 
ad  comparendum,  tamen  hodie  revera  non  distinguitur  unus  ab 
alia,  et  idem  est  citatio  ac  libellus  introductivus  judicii.  Etenim 
idem  scriptum  continet  intentionem  actoris  et  mandatum  judicis, 
quo  reus  vocatur  ad  comparendum  coram  eodem  judice,  ut  peti- 
tioni actoris  satisfaciat.  Definitur  vero  libellus  juxta  sensum  de- 

cretaliam  ‘Brevis  scriptura  claram  et  explicitam  continens  inten- 
tionem actoris  vel  accusatoris'.  Brevis  scriptura  quia  ut  valeat 
scripto  confici  debet;  breviter  vero  intentionem  actoris  exprimit, 
nam  non  est  revera  defensio  juris,  sed  potius  est  index  facti  et 
tituli  petitionis  propositae  contra  reum.  Clara  debet  esse  citatio, 
est  enim  fundamentum  pro  determinando  statu  quaestionis,  et  in 
controversiis  circa  limites  et  materiam  quaestionis  attenditur  plu- 
rimum intentio  expressa  in  libello  introductivo  judicii.  Haec  in- 
tentio actoris  tria  debet  continere  1°)  factum;  2°)  Quid  et  quan- 
tum petat  actor;  3°)  Causam  seu  titulum,  ex  quo  petat  Dicitur 
accusatoris  vel  actoris,  quia  actor  proprie  in  civilibus,  accusator 
in  criminalibus  locum  habet. 

2.  Quaeritur  utrum  actor  possit  libellum  immutare  vel  emen- 
dare. Immutatio  libelli  contingit  cum  ob  errorem  in  causa  petendi, 
seu  in  titulo  juris  quod  vindicatur,  vel  in.  actione  instituta  corri- 
gendus sit  libellus,  et  alia  causa  ponenda  est,  aut  alia  actio  in- 
stituenda. Ita  ex.  gr.  si  quod  quaesitum  est  ex  mutuo,  quaerendum 
sit  ex  titulo  venditionis  vel  locationis.  Correctio  hujusmodi  cen- 
setur afficere  libelli  substantiam.  Emendatur  vero  libellus  cum 
corrigendus  sit  defectus  accidentalis  vel  circa  quantitatem  rei  pe- 
titae, vel  circa  extensionem  obligationis,  vel  circa  obscuritatem 
petitionis.  Hinc  emendatio  relinquit  integram  causam  petendi  et 
actionem  institutam,  et  consistit  in  restrictione  vel  ampliatione 
petitionis,  vel  in  explicatione  dubiae  locutionis.  Hisce  positis  actor 
potest  libellum  mutare  judici  oblatum  ante  litis  contestationem, 
non  vero  post  litem  contestatam.  Sed  si  mutatio  fiat  post  litem 
contestatam  debet  recedi  a priori  introducto  libello  et  judicialis 
instantia  renovari.  Hoc  principium  fulcitur  1.  «Edita  actio».  C.  De 
Edendo  et  1.  Nemo  C.  De  Jurisdictione  omnium  judic.  Ratio 
utriusque  partis  est  quia  ante  litis  contestationem  revera  inceptum 
non  est  judicium,  neque  reus  ullam  suscepit  obligationem  insistendi 
in  defensione  proponenda  contra  determinatam  actionem  sibi  in- 
tentatam. E contra  post  litem  contestatam  determinatum  est 
punctum  quaestionis,  et  censetur  initum  fuisse  quasi  contractum 
inter  actorem  et  reum  decertandi  in  actione  proposita.  Quod  si 
actori  liceret  actionem  vel  titulum  petitionis  mutari,  mutaretur 
judicium  et  frustra  reus  pararet  congruam  defensionem  contra 
judicium  sibi  intentatum.  Nam  posset  facile  eludi  ab  actore  per 
mutationem  petitionis. 

3* 


Digitized  by  LjOOQie 


36 


DECRETALIUM  GREGOR1I  IX.  LIB.  H. 


Merito  igitur  statutum  est  actorem  inducentem  immutationem 
post  litis  contestationem  teneri  ad  novum  judicium  instituendum, 
et  ad  factas  expensas  reo  fundendas.  Hinc  si  actor  causam  pe- 
tendi seu  titulum  suse  actionis  non  probat,  succumbit  in  judicio, 
quamvis  aliam  causam  probet.  Ita  C.  3.  §.  «Caeterum*.  De  Sent. 
et  Re  jud.  (H.  14)  in  6°.  Judex  enim  sententiam  ferre  debet  juxta 
petitionem  libelli,  et  causa  non  probata,  non  potest  ultra  petita 
judicare.  Cap.  2.  De  ordine  cognitionum  (II.  10)  et  24.  De  Accu- 
sationibus (V.  1). 

3.  Emendatio  libelli  fleri  potest  ab  actore  etiam  post  litem 
contestatam  usque  ad  sententiam  exclusive.  Quare  si  minus  peti- 
erit quam  petere  potuisset,  non  impeditur  actor  quominus  sub  ea- 
dem jam  instituta  actione  plenum  postulet  sibi  debitum.  Ratio 
est  quia  per  emendationem  non  mutatur  natura  quaestionis,  et 
reus  non  debet  renunciare  defensioni,  quam  sibi  jam  praeparaverat. 
Quod  si  emendatio  restrictionis  non  fiat  ab  actore  et  ex  exceptione 
proposita  a reo  judex  restringat  sententia  sua  petitionem,  actor 
assequetur  expensas  pro  rata  victoriae,  reliquae  reo  condonantur. 
Verum  ad  melius  tutandum  jus  actoris,  et  vitandum  periculum 
emendationis  solent  adjici  in  libello  clausulae,  quae  dicuntur  salu- 
tares in  hunc  ferme  modum:  Exposito  facto  additur  ‘Super  his 
omnibus  peto  mihi  justitiam  fleri  omni  meliori  modo  et  forma,  qua 
de  jure  fleri  potest’.  Quod  si  agatur  de  solutione  facienda  a reo, 
adjici  solet  clausula  ‘Solutio  fiat  in  exposita  quantitate,  sin  minus 
in  ea  quantitate,  quam  judex  decreverit.’  Per  hanc  clausulam 
censetur  actor  omne  suum  jus  repetere,  quamvis  de  omnibus  et 
singulis  rebus  non  meminerit  in  libello. 

De  Citatione. 

4.  Quamvis  nostris  moribus  libellus  introductivus  judicii  cum 
citatione  confundatur  et  unum  pro  altero  nuncupetur,  tamen  cita- 
tio poterit  optime  a libello  distingui,  et  revera  jure  decretalium 
distinguebatur.  Nam  libellus  directe  actorem  respicit,  cqjus  inten- 
tionem refert,  citatio  vero  directe  respicit  reum,  qui  mandato 
judicis  parere  tenetur. 

Definiri  potest  ‘Actus  legitimus,  quo  quis  ex  mandato  judicis 
vocatur  in  judicium,  juris  experiundi  causa'.  Citatio  revera  est 
initium  judicii,  quatenus  secumfert  actum  judicis  imperantis  in 
personam  rei. 

Citatio  alia  dicitur  juris , alia  ab  homine  quemadmodum  in- 
nuit Clem.  21.  De  Poenis.  (V.  8).  Citatio  juris  locum  habet  cum 
ipsa  lex  statuit  tempus  intra  quod  reus  debeat  comparere  coram 
judice,  ad  sese  defendendum  vel  purgandum.  Exemplum  habemus 
in  cap.  1.  de  Election.  (I.  6)  in  6°.  ubi  tum  qui  electi  sunt  ad 
dignitatem  ecclesiasticam,  tum  qui  electionem  impugnant  tenentur 
adire  Sedem  Apostolicam  intra  certum  tempus.  Quo  in  casu  ip- 
sum jus  vocat  ad  Sedem  Apostolicam.  Citatio  fit  ab  homine 
quando  ex  judicis  mandato  procedit.  — Haec  vero  citatio  dividitur, 
ut  alia  sit  publica,  alia  privata.  Publica  citatio  est,  quae  fleri 
solebat  voce  praeconis,  modo  autem  fieri  solet  vel  per  edictum  in 
publico  loco,  ex.  gr.  ad  valvas  Ecclesiae  affigendum,  vel  per  inser- 
tionem in  publicis  foliis  intimatur,  et  dicitur  citatio  edictalis. 
Haec  porro  citatio  in  praxi  adhibetur  cum  reus  latitat,  aut  est 
incerti  domicilii.  Cap.  3.  De  Dolo  et  Contum.  (II.  14).  Privata 
citatio  ea  est,  quae  fit  directe  in  personam  rei,  cui  absque  stre- 
pitu intimatur.  Quae  citatio  subdividitur  in  verbalem  et  realem. 
Verbalis  fit  vel  per  nuncium  seu  apparitorem,  vel  magis  ordi- 
narie per  1 iteras  judicis  in  forma  authentica  directas  reo.  Realis 
est,  quae  fit  per  capturam  personae  citandae. 

Citatio  etiam  dividitur  in  simplicem  et  peremptoriam.  Simplex 
citatio  est,  quae  non  reddit  reum  contumacem  priusquam  tribus 
vicibus  repetita  fuerit,  et  congruum  temporis  intervallum  reliquerit. 
Peremptoria  est  quae  pro  tribus  simplicibus  decernitur,  et  con- 
gruum tempus,  quod  assignatur,  dicitur  assignari  peremptorie. 
Seu  ita  decernitur  et  praefinitur  per  unam  citationem  tempus,  ut 
eo  elapso  nisi  comparuerit  citatus,  habeatur  uti  contumax: 

Tandem  citatio  alia  est  generalis , alia  specialis.  Generalis 
qua  ad  judicium  vocantur,  quicumque  putaverint  rem  in  judicio 
gerendam  interesse  sibi.  Specialis  est  citatio  qua  certa  vel  certae 
personae  in  jus  vocantur. 

De  Necessitate  Citationis. 

B.  Citatio  in  §.  fin.  Inst.  De  Poma  temer.  litig.  dicitur  litis 
fundamentum  seu  prima  pars  judicii.  Quare  ut  reus  conveniatur 
prorsus  necessaria  est,  nisi  reus  jam  fuerit  in  judicio.  Hinc  judi- 
cium contra  absentem  non  citatum  nullius  roboris  est.  Cap.  10. 
De  Constit.  (I.  2).  Citatio  enim  spectat  ad  naturalem  defensionem, 

quae  uti  vidimus  necessaria  est  non  solum  in  solemnibus  judiciis, 
sed  etiam  in  summariis  et  oeconomicis.  Clem.  2.  De  Verbor. 
Signif.  (V.  11).  Quae  ratio  etiam  validior  evadit  ex  praxi  hodierna 
uniendi  in  citatione  libellum  introducti vum  judicii,  seu  expositio- 
nem facti  et  intentionem  actoris.  Hinc  ex  citatione  reus  non  so- 
lum diem  judicii  cognoscit  et  locum,  sed  etiam  causae  punctum, 
et  titulum  actionis  contra  se  intentatae.  Excipi  potest  casus  ju- 
dicii criminalis,  in  quo  evidenter  constet  de  crimine  et  de  rei 
culpabilitate,  ita  ut  nulla  defensio  eidem  possit  aptari  Cap.  5. 
§.  «Praeterea».  De  Appellationib.  (II.  28).  Hinc  notorietas  crimi- 
nis et  auctoris  non  sufficit  u{  omittatur  citatio  rei,  sed  requiritur 
ut  nulla  possit  esse  rei  defensio.  Arg.  cap.  ult.  De  Off.  Deleg. 
(I.  14)  in  6°.  et  c.  21.  C.  2.  q.  1.  In  quo  sermo  est  de  conde- 
mnatione duorum  Episcoporum  Thietgaudii  Colonien.  et  Guntherii 
Treviren.  absentium  et  non  citatorum,  quia  eosdem  Lotharii  regis 
adulteri  tutores  et  fautores  fuisse  «totus  pene  orbis  undique  ad 
limina  seu  sedem  confluens  Apostolicam»  Nicolao  1.  referebat. 

6.  Non  semper  tamen  perfici  potest  citatio  personalis  et  spe- 
cialis. Nam  si  ignotum  sit  quot  et  qui  causam  habeant  in  nego- 
tio, nequeunt  singuli  ad  tribunal  vocari.  Quare  per  edictum  citan- 
tur in  genere  omnes  interesse  habentes.  Cap.  ult  De  Elect.  (L  6) 
in  6°.  In  quo  statuitur  post  electionem  factam  in  Ecclesia  per 
edictum  invitari  omnes  quorum  interest,  ut,  si  velint,  intra  certum 
tempus  coram  judice  competente  electionem  impugnent.  Idem  ser- 
vatur in  collationibus  beneficiorum  juris  patronatus.  Animadver- 
tendum vero  est  hodie  in  juribus  civilibus,  ubi  jus  competat  certis 
personis,  non  valere  citationem  generalem  contra  interesse  haben- 
tes, quamvis  ignoretur  quinam  ipsi  sint. 

De  Tenore  Citationis. 

7.  Requiritur  1°)  ut  apponatur  nomen  judicis  citantis,  et  in- 
super exprimatur  utrum  ex  jurisdictione  propria  et  ordinaria  pro- 
cedat, vel  ex  delegatione  judicium  instituat.  Haec  conditio  requi- 
ritur ut  reus  possit  cognoscere  illico  an  judex  sit  necne  competens*, 
an  suspectus,  et  an  teneatur  vel  non  ad  comparendum.  Et  si 
sermo  sit  de  judice  delegato,  tenetur  judex  ostendere  partibus 
authenticum  exemplar  mandati  delegationis.  Si  enim  judex  dele- 
gatus non  probaverit  delegationem,  ejus  intimatio  non  attenditur 
Cap.  31.  De  Offic.  Jud.  Deleg.  (I.  29)  et  cap.  2.  De  Dilation.  (II.  8). 

2°)  Debet  exprimi  nomen  et  cognomen  rei  citandi  ita  clare 
et  distincte,  ut  cum  alio  non  confundatur.  Quod  si  contra  fiat, 
licet  reus  contumax  sit,  non  potest  contra  eum  sententia  exsecu- 
tioni mandari  Cc.  34.  et  36.  De  Bescript.  (I.  3).  Si  vero  sermo 
sit  de  corpore  morali  sufficit  ut  in  jus  vocetur  superior,  qui  eidem 
praeest 

3°)  Exprimi  debet  diserte  nomen  et  cognomen  actoris.  Judex 
enim  in  judiciis  privatorum  exercet  officium  mercenarium,  seu  in- 
sistere debet  instantiae,  et  ab  ea  movetur  ad  cogendum  reum  /Ut 
compareat. 

4°)  Requiritur  ut  exprimatur  causa  seu  intentio  actoris.  Immo 
quia  hodiernis  moribus  libellus  conjungitur  cum  citatione,  in  cita- 
tione petitio  actoris  fulcitur  etiam  titulo  suo,  seu  exprimitur  causa 
petendi.  Qua  cognita  videt  reus,  utrum  possit  necne  tueri  vel 
renunciare  debeat  juri  oppugnato  ab  actore.  Cap.  2.  de  Dilationi- 
bus. (II.  8)  et  cap.  3.  h.  t°. 

6°)  Exprimi  debent  locus  et  dies  judicii  ad  comparendum. 
Dies  vero  adsignari  debet  ita  ut  sit  a)  certus  nempe  determi- 
natus, b)  justus  seu  legitimus,  scilicet  non  feriatus.  Diebus  enim 
feriatis  nemo  potest  compelli.  Cap.  ult.  De  Feriis.  (II.  9).  c)  Ter- 
minus seu  dies  adsignatus  debet  esse  opportunus,  videlicet  debet 
haberi  ratio  distantiae  loci  judicii  a loco  in  quo  commoratur  reus. 
In  ipsis  codicibus  determinantur  dies  pro  diversitate  distantiarum. 
Si  autem  tempus  peremptorium  sit  minus  breve,  effectum  contu- 
maciae non  gignit. 

6°)  Porro  citatio  fieri  debet  per  ministrum  ad  hoc  deputatum, 
qui  citationis  exemplar  debet  reo  ipsi  tradere,  aut  ejus  procura- 
tori, vel  in  ejus  domicilio  relinquere,  vel  coram  testibus,  in  domi- 
bus ubi  versari  solet,  affigi.  Minister  vero  hic  deputatus  judici 
referre  debet  factam  fuisse  intimationem  citationis,  seu  citationem 
praesentatam  fuisse  reo  tali  loco  et  die.  Ministro  autem  haec  re- 
ferenti creditur,  nisi  contrarium  probetur  et  ejus  relatio  in  acta 
judicii  inserenda  est. 

De  Effectibus  Citationis. 

8.  1°)  Primarius  effectus  citationis  est,  ut  reus  judici  legitime 
citanti  respondere  teneatur. 

2°)  Cum  uti  vidimus  per  citationem  desinat  esse  res  integra 
et  judex  incoeperit  exercere  jurisdictionem  suam,  hinc  si  sermo  sit 

de  judice  delegato,  effectus  citationis  est  ut  ejusdem  potestatem 
perpetuet.  Cc.  20.  et  30.  De  Off.  Deleg.  (I.  29).  Quare  si  e vivis 
excedat  delegans,  vel  cesset  esse  judex,  post  emissam  citationem 
a delegato,  jurisdictio  delegati  non  cessat. 

3°)  Si  natura  causae  patiatur  praeventionem , seu  si  possit 
causa  a pluribus  cognosci,  citatio  ab  uno  judice  missa,  prceven- 
tionem  inducit  in  ejus  favorem. 

4°)  Si  ad  reum  citatum  pervenerit  citatio,  aut  si  per  eum 
steterit  quominus  non  pervenerit  notitia  citationis  missae,  inducit 
litis  pendentiam,  seu  verificatur  principium  juris  ‘Ut  lite  pendente 
nihil  innovetur .’  Clem.  2.  Ut  lite  pendente.  (II.  5). 

5°)  Facit  rem  litigiosam,  seu  objectum  quaestionis  incipit  esse 
sub  judicis  potestate,  ita  ut  alienari  nequeat.  Auth.  «Litigiosa.» 
Cap.  De  litigiosis. 

6°)  Per  citationem  interrumpitur  praescriptio,  quae  inceperat 
in  favorem  possessoris  alicujus  rei,  vel  quasi  possessoris  juris. 
L.  3.  et  1.  4.  Cod.  De  Prcescript.  30  vel  40  annor.  Eatio  est  quia 
citatio  tollit  aut  suspendit  bonam  fidem,  quae  ad  praescriptionem 
continuandam  necessaria  est. 

Animadvertendum  ultimo  loco  est  citationem  invalidam  nullum 
producere  effectum,  atque  haberi  ceu  non  factam.  Clem.  3.  §.  fin. 
De  Election.  (I.  3).  Et  cap.  ult.  De  feriis.  (II.  9).  Verum  si  reus 
citatus  sciens  et  volens  compareat,  censetur  firmari  citatio,  et  acta 
quae  exinde  subsequuntur,  sustinentur. 

Titulus  IV. 

De  Mutuis  Petitionibus. 

1.  Mutua  petitio  nihil  aliud  exprimit  quam  conventionem  ex 
parte  actoris  et  reconventionem  ex  parte  rei  Dicitur  vero  recon- 
ventio  seu  reciproca  petitio,  quia  exprimit  actionem  quam  insti- 
tuit reus  contra  actorem  ut  ab  eo  aliquid  petat.  Quare  in  eodem 
judicio  locum  habent  binae  petitiones.  Quod  ut  intelligatur  scien- 
dum est  judicia  alia  dici  posse  simplicia,  alia  duplicia.  Judicium 
simplex  illud  est  in  quo  actor  petit  et  reus  respondet  proponendo 
exceptionem.  Duplex  vero  illud  est  in  quo  judicis  sententia  non 
minus  in  reum  quam  in  actorem  dirigitur.  Hinc  aliquo  modo 
actor  est  simul  etiam  reus,  et  viceversa  reus  est  simul  etiam 

actor.  Exemplum  horum  judiciorum  habemus  in  judicio  familiae 
erciscundce  et  de  communi  dividundo.  Quibus  in  judiciis  tum  actor 
tum  reus  communia,  licet  non  semper  paria,  habent  onera  et  jura, 
ac  proinde  non  potest  unus  absolute  absolvi  vel  condemnari,  sed 
sententia  ex  natura  ipsa  judicii  et  ministerio  judicis  fertur  in 
utrumque.  Quandoque  autem  leges  permittunt  ut  judicia,  quae  vel 
natura  sua  essent  simplicia,  fiant  duplicia  ex  facto  et  petitione  rei, 
qui  actorem  reconveniat.  Inducta  haec  legum  dispositio  est  ut 
lites  minuantur  et  plures  qmestiones  uno  judicio,  si  fieri  possit, 
terminentur. 

Definiri  autem  reconventio  potest  ‘ Reciproca  actio  rei  contra 
actorem  coram  eodem  judice  facta  saltem  ante  conclusionem  in 
causa  vel  ad  destituendam,  vel  ad  minuendam  saltem  virtutem  et 
efficaciam  petitionis  ab  actore  proposita}.’  Hinc  ex.  gr.  si  Titius 
Cajum  citet  ad  solvendum  100  quae  debebat  ex  mutuo,  et  Cajus 
creditor  est  Titii  pro  summa  70  scutatorum  ex  titulo  locationis 
et  conductionis,  Cajus  potest  reconvenire  Titium  pro  hac  summa, 
et  idem  judex  utrumque  judicium  tractabit,  unaque  sententia 
complebit. 

2.  Quaeritur:  in  quibus  causis  concedatur  reconventio. 

Pro  regula  generali  dicendum  est,  in  omnibus  causis  locum 
habere  posse  reconventionem,  sive  solemni,  sive  etiam  summario 
judicio  tractentur.  Clem.  2.  De  Verb.  Sign.  (V.  11)  §.  «Verum». 
— At  nonnullae  causae  excipiuntur:  1°  excipiuntur  ex  natura  rei 
causae  criminales  criminaliter  actae.  Nam  mutua  petitio  seu  recon- 
ventio dirigitur  ad  destruendam  vel  ad  minuendam  petitionem 
actoris.  Jam  vero  reus  non  obtinet  poenae  imminutionem  aut  abso- 
lutionem, si  de  alio  vel  simili  crimine  accuset  actorem,  seu  accu- 
satorem. 2°)  Non  conceditur  reconventio  in  causa  spolii.  Nam 
quando  agitur  de  quaestione  spolii,  ante  omnia  in  integrum  resti- 
tuendus est  spoliatus,  nec  ultra  proceditur  in  causa  principali  nisi 
facta  sit  restitutio.  Cap.  ult.  De  ordin.  cognit.  (II.  10).  Hinc 
ex.  gr.  si  Titius  spoliatus  a possessione  rei  sua  agat  contra  Cajum 
spoliantem,  non  admittitur  reconventio  Caji,  qui  dicat  rem  esse 
suam,  sed  prius  restituere  tenetur  rem  Titio,  et  deinde  tractabitur 
judicium  in  merito  proprietatis  rei.  3°)  Reconventio  non  datur  in 
causis  ceteris  exsecutionis,  quae  nempe  requirunt  promptam  expe- 
ditionem. Sic  ex.  gr.  non  admittitur  reconventio  in  causa  depositi 
restituendi.  Cap.  ult  De  Deposit.  (HI.  16).  4°)  In  causa,  quae 

summarie  agitatur  locum  habere  nequit  reconventio  causae  ordi- 
nariae et  tractandae  judicio  solemni.  5°)  Reconventio  non  concedi- 
tur quando  natura  causae,  quae  per  reconventionem  tractanda  pro- 
ponitur, judicis  capacitatem  seu  competentiam  prorsus  excedat. 
Quemadmodum  si  coram  judice  laico  proponatur  mutua  petitio 
super  quaestione  mere  spirituali.  Cap.  3.  De  Ord.  cognitionum 
(II.  10).  6°)  Non  conceditur  in  causa  appellationis.  L.  1.  ff.  Tum, 
qui  appellaverit.  (49.  11.)  Ratio,  quae  a Doctoribus  redditur  est, 
quia  judex  appellationis  non  est  voluntate  electus,  sed  necessarius- 
Judicium  scilicet  appellationis  suscipitur  ob  gravamen  toleratum 
in  prima  instantia.  Hinc  judex  appellationis  solummodo  videre 
debet  an  exsistat  necne  hoc  gravamen,  judicat  scilicet  de  merito 
causae  prout  erat  in  prima  instantia.  7°)  Non  datur  reconventio 
in  judicio  coram  arbitris.  Cap.  6.  De  Arbitris  (I.  43).  Ratio  est, 
quia  judices  compromissarii  non  possunt  praetergredi  limites  compro- 
missi. Quare  coram  arbitris  compromissariis  solummodo  exceptiones 
rei  admitti  possunt.  Istae  enim  pertinent  ad  propriam  defensionem  rei. 
At  mutua  petitio  et  reconventio  locum  habere  nequit  quia  est  nova 
actio,  quae  fulcitur  titulo  distincto  ab  eo  cui  innititur  causa  in 
compromisso  comprehensa.  Porro  haec  dispositio  valet  pro  arbitris 
compromissariis,  seu  qui  eliguntur  ex  conventione  partium,  non 
vero  pro  arbitris  juris,  qui  comparantur  vere  et  proprie  dictis  ju- 
dicibus. 8°)  Reconventio  proponi  non  potest  a reo  excommunicato. 
Nam  reus  excommunicatus  licet  in  judicio  possit  ut  reus  conveniri, 
et  inde  a sententia  judicis  appellare,  tamen  actionem  reconventia- 
lem  instituere  nequit,  secus  esset  vere  et  proprie  actor  in  prima 
sede  judicii,  et  haberet  aliquid  amplius  ultra  suam  defensionem 
necessariam.  Cf.  cap.  5.  De  Exceptionibus  (II.  25).  Tandem 
9°)  nulla  est  reconventio  reconventionis.  Secus  mutum  petitiones 
possent  procedere  in  infinitum,  quod  et  jus  nostrum  reprobat  in 
cap.  2.  De  Rescriptis  (I.  3)  in  6°.  Hinc  reo  proponenti  actionem 
reconventionis  ex  mutuo  non  potest  opponi  ab  actore  alia  recon- 
ventio ex  alio  titulo  prorsus  distincto  ab  actione,  quam  ipse  actor 
instituerat. 

3.  Quaeritur:  an  clericus  coram  judice  laico  possit  recon veniri 
a laico,  quem  uti  reum  convenerat. 

Profecto  non  loquitur  hic  de  reconventione  in  causa  spirituali, 
vel  adnexa  spiritualibus.  Nam  in  hisce  causis  certum  est  laicum 

non  posse  reconvenire  clericum.  Causae  enim  spirituales  vel  con- 
nexae spiritualibus  natura  sua  constituunt  materiam  potestatis 
Ecclesiae,  quam  Christus  Dominus  distinctam  fecit  a laica  potestate. 
Sermo  igitur  est  de  causis  civilibus  ac  criminalibus  civiliter  actis, 
quae  proinde  attingere  possunt  clericum  non  qua  personam  divino 
mancipatam  servitio,  sed  respiciunt  clericum  qua  civem,  et  jura 
civilia  in  societate  Christiana  possidentem. 

Hisce  positis  dicimus  jure  canonico  quaestionem  hanc  non  ab- 
solvi, nullum  scilicet  esse  locum  juris  ex  quo  pateat  absque  dubio 
quid  sit  sentiendum  in  themate.  Hinc  nil  mirum  si  in  diversas 
trahantur  sententias  doctores.  Nobis  videtur  affirmativa  sententia 
esse  tenenda,  clericum  scilicet  posse  reconveniri  a laico  coram 
saeculari  judice.  Rationes  plures  sunt:  1H)  Quia  punctum  quaestio- 
nis in  causis  mutuarum  petitionum,  seu  reconventionis  a reo  pro- 
positae ad  id  reducitur,  ut  definiatur  a judice  utrum  clericus  actor 
creditor  sit  et  in  qua  quantitate  contra  laicum  conventum.  Igitur 
in  eodem  judicio  poterit  locum  habere  sive  proprie  dicta  exceptio, 
qua  reus  directe  excludat  petitionem  actoris,  vel  etiam  poterit  a 
reo  laico  urgeri  oppositio  alterius  tituli,  vi  cujus  ipse  reus  vel 
nihil  debeat,  vel  saltem  debeat  minus  quam  clericus  actor  in  sua 
instantia  proposuit.  Atqui  in  hoc  praecise  consistit  reconventio. 
Nam  reconventio  praecise  dirigitur  vel  ad  destruendam  vel  ad 
minuendam  efficaciam  petitionis  actoris.  Unde  reconventio  a Docto- 
ribus  dicitur  esse  species  defensionis.  Igitur  optime  poterit  con- 
servari in  judicio  clerici  contra  laicum. 

2")  Jus  nostrum  permittit  clerico  ut  agat  contra  laicum  coram 
peculiari  judice,  ita  ut  etiam  jure  canonico  valeat  principium, 
actorem  sequi  debere  forum  rei.  Cc.  6.  et  8.  De  Foro  compet.  (II.  2). 
Eidem  igitur  concedere  debet  facultatem,  ut  in  judicio  aequalitas 
servetur.  Atqui  aequalitas  non  servaretur  quoties  reconventio  non 
posset  institui.  Nam  dum  ex  una  parte  clericus  petere  posset, 
laicus  ex  adverso  impediretur  quominus  suam  petitionem  propone- 
ret, ex  qua  justa  compensatio  jurium  exsurgeret, 

3")  Tandem  animadverti  potest  in  jure  nostro  hoc  principium 
statui,  ad  evitanda  scilicet  dispendia  litium  reconventiales  instan- 
tias promovendas  esse  coram  eodem  judice,  nec  actorem  posse  sese 
liberare  a reconventione  rei,  invocando  et  excipiendo  incompeten- 
tiam judicis.  Ita  expresse  in  cap.  3.  De  Rescriptis  (I.  3)  in  6°. 

cui  capiti  consonaut  cap.  6.  De  Arbitris  (I.  43)  et  aliquo  modo  etiam 
cc.  1.  et  2.  h.  t.  Jamvero  cum  statuatur  hoc  principium  generice, 
et  nulla  facta  distinctione  laicos  inter  et  clericos,  satis  indicant 
Pontifices  eodem  jure  uti  debere  clericos  et  laicos  in  casu  instan- 
ti® reconventionalis.  Animadvertendum  vero  est  juxta  Fagnanutn 
in  Comm.  ad  Cap.  3.  De  Ordine  cognitionum  (H.  10),  n#.  35.  hac 
in  materia  ob  defectum  juridic®  resolutionis,  plurimi  faciendam 
esse  consuetudinem  locorum. 

4.  Qu®ritur:  quandonam  proponenda  est  reconventio. 

Ex  cc.  1.  et  2.  h.  t.  et  melius  ex  Clement.  2.  De  Verb.  Signif. 
(V.  11)  infertur  reconventionem  proponendam  esse  sub  initio  vel 
saltem  statim  post  litis  contestationem  antequam  edatur  juramen- 
tum calumni®.  Et  merito.  Quia  si  reconventio  tempore  congruo 
proponatur,  poterit  uno  processu  causa  reconventionis  ventilari 
unaque  sententia  definiri  cum  causa  ab  actore  primitus  introducta. 
At  pr®ter  hanc  reconventionem,  qu®  proprie  dicta  et  ordinaria 
appellatur,  quia  omnes  effectus  sortitur  reconventionis,  reconventio 
proponi  etiam  potest,  longe  post  litem  contestatam,  dummodo  con- 
clusio in  causa  facta  non  fuerit.  Cap.  3.  De  Rescript.  (L  3)  in  6°. 
Quo  in  casu  reconventionis  causa  non  potest  ®quali  passu  pro- 
cedere, et  eadem  sententia  totum  negotium  compleri,  attamen 
reconventio  valebit  ad  prorogandam  jurisdictionem  judicis,  ita  ut 
nempe  possit  idem  judex  sententiam  ferre  etiam  in  causa  reci- 
proc®  petitionis. 

Modus  seu  ordo  procedendi  in  mutuis  petitionibus,  saltem 
quando  reconventio  proposita  est  initio  qu®stionis,  hic  est,  simul 
utraque  causa  tractatur,  sed  pr®cedentia  actori  semper  tribuenda 
est.  Videlicet  antea  discutitur  articulus  ab  actore  in  conventione 
propositus,  et  reus  tenetur  respondere,  deinde  vero  tractatur  titu- 
lus a reo  in  recon ventione  objectus.  Cf.  Cap.  1.  h.  t et  Cap.  2. 
De  Ordine  cognitionum  (H.  10)  §.  «Nos  autem.» 

Nec  obstat  quod  aliquando  conventio  et  reconventio  finiri  non 
, possunt  una  sententia  numerice  considerata;  nam  revera  bin®  sen- 
tenti®  possunt  considerari  tamquam  una  sententia,  qu®  pendenti® 
litis  inter  actorem  et  reum  satisfaciat.  Prmterea  h®  bin®  sen- 
tenti®  unam  sententiam  constituere  dici  possunt  propter  continua- 
tionem temporis  et  contextum  prolationis  earumdem. 

De  Effectibus  reconventionis. 

5.  Cnm  vi  mutuarum  petitionum  par  esse  debeat  conditio  acto- 
ris et  rei,  et  eodem  judicio  terminari  debeat  conventio  et  recon- 
ventio,  consequitur  actorem  teneri  ad  respondendum  reo  proponenti 
reconventionem ; ac  proinde  si  actor  recuset  reo  satisfacere  in 
actione  reciprocae  petitionis,  reus  non  poterit  obligari  ad  respon- 
dendum actori  in  causa  conventionis. 

2°)  Secundus  effectus  reconventionis  est  ut  ipsa  proroget  juris- 
dictionem judicis.  Scilicet  reconventio  extendit  jurisdictionem  ju- 
dicis in  causa,  quam  promovit  reus  contra  actorem,  ita  ut  licet 
ceteroquin  eam  causam  non  potuisset  judex  videre  et  definire,  pos- 
sit vero  eam  decernere  virtute  reconventionalis  actionis.  Excipi- 
untur relate  ad  tribunal  saeculare  causae,  quae  ab  dbdem  nequeunt 
cognosci  juxta  ea,  quae  supra  dicta  sunt. 

3°)  Tertius  effectus  reconventionis  est  ut  causa  ejusdem  de- 
beat tractari  eodem  processu,  et  finiri  eodem  judicio  quo  finitur 
causa  primitus  promota  ab  actore.  Cap.  2.  §.  «Nos  autem».  De 
Ordine  Cognitionum  (II.  10). 

4°)  Quartus  effectus  seu  proprietas  reconventionis  est  ut  in- 
ducat causarum  acUequationem.  Scilicet  eodem  jure  censeri  debent 
actio  primitiva  et  actio  reconventionalis.  Cap.  2.  h.  t.  Hinc  idem 
modus  procedendi  servandus  est  in  causa  ab  actore  proposita  et 
in  causa  proposita  a reo.  Hinc  etiamsi  conditio  qusedam  in  ordine 
procedendi  faveat  actori,  favere  etiam  debet  reo  in  actione  recon- 
ventionali.  Sic  ex.  gr.  si  judicium  agitetur  coram  judice  delegato, 
et  concessa  sit  delegatio  sub  conditione  ut  finito  judicio  non  detur 
appellatio  in  favorem  rei,  neque  actor  poterit  appellare  a senten- 
tia, quse  lata  fuerit  in  actione  reconventionali. 

Titulus  V. 

De  Litis  Contestatione. 

1.  Prosequitur  Beatus  Kaymundus  ordinem  judiciorum.  Judi- 
cium incipit  ab  oblatione  libelli,  et  mandato  citationis.  Reus  ex- 
cipit libellum  et  deliberat  utrum  debeat  vel  opponere  actori  aliam 
actionem  illumque  in  judicio  reconvenire,  vel  debeat  obsecundare 
intentioni  actoris,  aut  eidem  serio  resistere.  Quare  a judice  de- 
signatur dies  in  qua  reus  et  actor  coram  eodem  judice  comparen- 

tes  vel  personaliter  vel  per  procuratorem,  manifestant  seriam  et 
deliberatam  voluntatem  incipiendi  et  prosequendi  judicium.  Atque 
ita  dicuntur  litem  contestari.  Hinc  expleto  titulo  de  oblatione 
libelli,  ac  de  mutuis  petitionibus  proponitur  titulus  de  litis  con- 
testatione. 

Litis  contestatio  definitur:  ‘ Petitio  actoris  in  jure  proposita , 
et  congrua  negativa  responsio  rei  facta  animo  litigandi! . Ita  ex 
cap.  un.  h.  t.  Juxta  alios  definitur:  ‘Judicii  constitutio  facta  affir- 
matione unitis  et  contradictione  alterius  litigantis ’.  Duplex  ergo 
est  contestationis  elementum  petitio  nempe  actoris,  et  negatio  rei 
coram  judice  facta,  ex  quibus  patet  utriusque  voluntas  prosequendi 
judicium.  Adeo  necessaria  est  contestatio  litis  in  judicio  ordinario, 
ut  nisi  ea  procedat,  non  possit  judex  judicium  prosequi. 

2.  Quaeritur:  quibus  modis  inducatur  litis  contestatio. 

Oregorius  IX.  R.  P.  respondet  in  cap.  un.  h.  t.  non  esse  litis 
contestationem  factam  per  positiones  et  responsiones  ad  eas,  sed 
per  petitionem  etc.  Igitur  positiones  actoris  non  constituunt  con- 
testationem litis.  Nomine  positionum  veniunt  breves  quaedam  ora- 
tiones, seu  articuli  in  quibus  referuntur  assertiones  factorum  per- 
tinentium ad  causam  controversam.  Super  quibus  assertionibus 
petitur  responsio  ab  adversario  producenda,  ex  qua  responsione 
sive  in  tota  sive  pro  parte  actor  eximitur  ab  onere  probandi  fa- 
ctum assertum;  prout  nempe  reus  sive  in  toto  sive  pro  parte  factum 
ab  actore  expositum  admiserit.  Si  quidem  in  more  positum  fuit 
ut  ad  reddendam  expeditiorem  telam  judicialem,  actor  posset  co- 
gnoscere quid  admitteretur  in  facto  a reo,  quid  vero  negaretur, 
atque  ita  actor  cognosceret  illico  quid  ipse  probare  teneretur,  quid 
vero  pacificum  haberet  cum  reo.  Ipsae  leges  concesserunt  actori 
jus  proponendi  istas  assertiones  facti,  seu  positiones  ac  proinde  reo 
onus  imposuerunt  respondendi.  Nisi  autem  respondeat  praesumitur 
eisdem  assentiri,  seu  positiones  actoris  admittere. 

Porro  etiam  reo  concessum  est  jus  positiones  proferendi  ad- 
versus actorem,  quibus  actor  tenetur  satisfacere.  Ut  vero  tenea- 
tur reus  vel  vicissim  actor  positionibus  respondere,  positiones  de- 
bent esse  clarae  et  distinctae  nec  non  conjunctae  cum  causa,  de  qua 
agit  libellus  introcjuctivus  judicii. 

3.  Quibus  positis  cum  positiones  solummodo  exhibeant  asser- 
tiones facti  alicujus,  non  illico  secumferunt  animum  seu  intentio- 

nem  firmam  litigandi.  Nam  qui  asserit  aliquod  factum,  et  deside- 
rat illud  ab  adversario  admitti,  nihil  petit  ab  eodem  adversario, 
idest  non  petit  suum  jus,  quemadmodum  etiam  adversarias,  qai 
illi  assentitur  in  admittenda  facti  existentia,  aliquod  jns  eidem  non 
certe  concedit.  Quare  per  positiones  propositas  ab  actore,  et  per 
congruas  responsiones  rei  non  inducitur  litis  contestatio. 

4.  Pariter  per  solam  exceptionem,  quae  a reo  opponatur  non 
inducitur  litis  contestatio.  Cap.  2.  h.  t.  in  6°.  Nam  litis  con- 
testatio fit  per  contradictionem  seu  negationem  oppositam  actioni 
seu  petitioni  actoris.  Exceptio  autem  non  est  contradictio,  sed  vi- 
-detur  potius  directa  ad  declinandam  petitionem.  Quare  in  Reg. 

63.  Jur.  in  6°.  dicitur  ‘Exceptionem  objiciens  non  videtur  de  inten- 
tione adversarii  confiteri’.  Immo  nonnullae  habentur  in  jure  ex- 
ceptiones, quae  prorsus  contrariae  sunt  litis  contestationi.  Quemad- 
modum sunt  exceptiones  declinatorios  fori,  et  exceptiones  'dilatorios. 
Hae  enim  exceptiones  quia  tendunt  ad  agnoscendam  auctoritatem 
judicis  et  ad  judicium  incipiendum,  diriguntur  potius  vel  ad  exclu- 
dendum prorsus  judicis  officium  in  negotio  de  quo  agitur,  vel  sal- 
tem ad  distrahendum  in  aliud  tempus  judicium. 

5.  Tandem  non  inducitur  contestatio  litis,  quoties  post  obla- 
tum libellum  ab  actore,  reus  petitionem  acceptet  et  confiteatur  ea 
ductus  intentione  ut  evitet  judicium.  Nam  ut  docet  1.  «Si  Reus»  ff. 
De  Procurat,  quando  reus  est  paratus  ad  solvendum,  cogi  nequit 
ad  suscipiendum  judicium.  Hinc  in  hoc  casu  non  habet  locum 
sententia  definitiva,  sed  solum  praeceptum  judicis  designans  tempus 
ad  solvendum  cum  aliqua  dilatione. 

6.  Quomodo  ergo  efficitur  litis  contestatio? 

Glossa  in  cap.  64  De  Elect.  (I.  6)  v.  «Responsionem»  animad- 
vertit litis  contestationem  fieri  regulariter  per  petitionem  actoris, 
et  negationem  oppositam  a reo.  Id  vero  desumitur  ex  cap.  un.  h.  t 
et  ex  dicto  cap.  64.  De  Elect.  Quare  ad  litem  contestandam  prae- 
ter actoris  instantiam  et  petitionem,  requiritur  negatio  ex  parte 
rei,  qui  velit  contendere  in  judicio.  Non  autem  opus  est  ad  litis 
contestationem,  ut  reus  neget  jus  actoris  quoad  omnes  ejus  partes, 
sed  censetur  lis  contestata  quoties  etiam  aliquo  modo  resistat  reus, 
ex.  gr.  licet  confessione  facta  debiti  contracti,  contendat  tamen 
tempus  non  advenisse  solutionis  perficiendae. 

Pariter  quamvis,  uti  vidimus,  in  genere  per  exceptionem  non 
inducatur  litis  contestatio,  tamen  si  appareat  exceptionem  non 
fuisse  simplicem,  sed  adjunctam  habuisse  negationem  oppositam 
intentioni  actoris  in  libello  propositae,  etiam  inducta  esse  censetur 
contestatio  litis.  Ita  si  reus  diceret  ‘Nego  vera  esse,  quae  actor 
dicit,  et  exposcit,  nego  scilicet  existere  titulum  ex.  gr.  mutui  aut 
locati  conducti  ab  actore  contra  me  propositum,  eo  quod  num- 
quam  mutuum  accepi,  aut  domum  actoris  conduxi;  quod  si  vera 
essent  quae  asserit  actor,  opponerem  et  oppono  exceptionem  prae- 
scriptionis, donationis  etc.’  Exceptio  hujusmodi  non  est  simplex  sed 
includit  animum  resistendi  intentioni  actoris.  Hinc  ea  inducit 
litis  contestationem.  Haec  interpretatio  applicanda  est  cc.  6.  De 
Exceptionibus  (H.  25)  et  16.  De  Testam.  (HI.  26)  et  aliis  simili- 
bus locis  juris,  in  quibus  supponitur  litis  contestatio  inducta  fuisse 
per  exceptionem  oppositam  a reo.  Animadverti  debet  nostris  mo- 
ribus etiam  in  negotiis  ecclesiasticis  litigiosis,  quae  tractantur  penes 
sacras  Congregationes  Romanas,  dum  proceditur  juris  ordine  ser- 
vato, contestationem  litis  perfici  per  concordationem  dubiorum  seu 
quaestionum  agendarum,  quae  concordatio  conficitor  vel  coram  Car- 
dinali causae  relatore  in  S.  Congregatione  Episcoporum  et  Regula- 
rium, vel  coram  auditore  Secretarii,  juxta  praxim  S.  Congrega- 
tionis Concilii. 


De  effectibus  contestationis  litis. 

7.  Profecto  loquimur  de  contestatione  litis,  quae  valide  facta 
fuerit,  nam  invalida  contestatio  litis  nihil  operatur  Authen.  «Offe- 
ratur.'» C.  De  litis  contest. 

Quo  posito  Ins.  effectus  contestationis  litis  est  constitutio  ju- 
dicii, scilicet  per  eam  status  quaestionis  figitur  et  determinatur 
natura  judicii,  ita  ut  facta  litis  contestatio  impediat,  qnominus  fiat 
libelli  mutatio.  Quare  definita  natura  judicii  potest  inde  in  acti- 
bus judicialibus  procedi  etiam  usque  ad  sententiam  definitivam, 
ad  quam  non  posset  in  judicio  solemni  et  ordinario  deveniri,  abs- 
que litis  contestatione.  Cap.  un.  h.  t.  — 2°)  Per  litis  contesta- 
tionem ineunt  partes  ligitantes  quasi  contractum  et  suscipiunt  obli- 
gationem prosequendi  tale  judicium  determinatum  in  contestatione, 
seu  comparendi  coram  judice,  quoties  opus  fuerit,  et  non  recedendi 
temere  ab  eodem  judicio.  Immo  si  reus  est  alienigena,  sese  ac- 

commodare  debet  statutis  et  normis  judicialibus  loci,  ubi  litigat.  — 
3°)  Actiones  poenales,  quoad  effectus  civiles,  quae  oriuntur  ex  de- 
licto post  litem  contestatam  transeunt  contra  haeredes  delinquen- 
tis. Tenentur  enim  et  conveniuntur  isti  haeredes  non  tam  ex  de- 
licto, (vi  cujus  non  tenerentur,  nisi  in  quantum  ad  eos  pervenerit 
occasione  delicti,)  quam  ex  quasi  contractu  litis  contestatae.  §.  1. 
Inst.  De  Perpet.  et  Temp.  action.  — 4°)  Litigantes  suscipiunt  obli- 
gationem de  judicato  solvendo.  Seu  pars,  quae  adversam  patitur 
sententiam,  cogitur  ad  praestandum  id,  quod  in  sententia  definitum 
est.  Unde  ex  quasi  contractu  litis  contestatae  oritur  actio  judicati. 
— 5”*.  effectus  est,  ut  non  possit  judex  recusari,  nisi  ex  causa, 
quae  deinde  superveniat,  aut  quae  exstiterit  antea,  sed  notitia  ejus 
post  litem  contestatam  acquiratur.  Ratio  est,  quia  partes  litigan- 
tes per  litis  contestationem  censentur  consensisse  in  judicem  et 
renunciasse  juri  recusationis.  C.  «Nemo.*  C.  De  Juris  d.  omn.  jud. 
et  C.  25.  De  off.  deleg.  (I.  29).  6°)  Hinc  etiam  nequeunt  amplius 
opponi  exceptiones  declmatorias  fori,  aut  dilatoriae  judicii.  Cmptum 
enim  censetur  esse  judicium,  et  agnita  jurisdictio  judicis.  Cap.  20. 
De  Sent.  et  Re  Jud.  (D.  27).  7°)  Per  litis  contestationem  actiones 
temporaneae  efficiuntur  perpetuae  in  sensu  juris.  Scilicet  non  peri- 
muntur, nisi  longa  praescriptione  30  vel  40  annorum.  L.  ult.  C. 
De  Proescript.  30  ann.  8°)  Quamvis  procurator  ad  lites  possit 
ante  litem  contestatam  revocari  a litigante  etiam  absque  causa, 
tamen  post  litis  contestationem  revocari  nequit,  nisi  adsit  justa 
causa.  Cap.  3.  De  Procurat.  (I.  19)  in  6°.  Procurator  enim  per 
litis  contestationem  fecit  causam  suam,  seu  factus  est  dominus 
litis,  quique  proinde  a possessione  litis  removeri  non  potest,  nisi 
ex  rationabili  et  cognita  causa,  quae  eum  suspectum  reddat  vel 
minus  idoneum  ad  patrocinium  sustinendum.  9°)  Tandem  per  litis 
contestationem  interrumpitur  praescriptio  etiam  longi  temporis. 
L.  26.  C.  De  rei  vindicat. 


Titulus  VI. 

Ut  lite  non  contestata  non  procedatur  ad  testium 
receptionem  vel  ad  sententiam  difflnitivam. 

1.  Ex  notionibus  generalibus  circa  valorem  juridicum  partium 
corporis  juris  nostri  sequitur,  rubricam  tituli  prsesentis  veram 
legem  exhibere.  Nam  determinatum  et  praeceptivum  sensum  habet. 
Santi,  II.  Decr.  4 

Hinc  ceu  generalis  et  praeceptiva  norma  accipiendum  est  princi- 
pium rubricae,  ut  nempe  non  debeat  judex  procedere  ad  receptio- 
nem testium,  et  ad  sententiam  proferendam,  nisi  antea  lis  fuerit 
contestata.  Et  merito;  nam  ante  litis  contestationem  adhuc  pun- 
ctum quaestionis  non  determinatum  esse  censetur;  et  incertum  est 
utrum  lis  secutura  sit  necne.  Hinc  litis  contestatio  dicitur  esse 
fundamentum  et  principium  judicii,  ac  in  actibus  judicii  procedi 
non  potest,  nisi  antea  cognita  sit  petitio  actoris  et  negatio  rei,  ex 
quibus  apertum  fit,  quid  sit  probandum  ab  actore  et  a reo,  cognos- 
citur propria  qualitas  judicii,  et  determinantur  limites  quaestionis. 
Confirmatur  hoc  ex  regula  cap.  ult.  h.  t. 

2.  In  rubrica  tituli  interdicitur  sententia  diffinitiva.  Nam 
sententia  incidentalis , seu  interlocutoria  potest  pronunciari  etiam 
ante  litis  contestationem.  Interlocutoria  sententia  est,  quae  non 
attingit  meritum  causae,  seu  causam  principalem,  sed  respicit  quae- 
stionem secundariam,  quae  cum  principali  ita  conjungitur,  ut  non 
possit  causa  in  merito  plene  definiri,  nisi  antea  judicium  inter- 
locutorium  fuerit  completum.  Sic  ex.  gr.  si  reus  proponat  exceptio- 
nes declinatorias  fori,  vel  exceptiones  incompetentiae,  vel  dilatorias 
judicii,  si  quaestio  sit,  utrum  reus  fuerit  legitime  citatus,  vel  utrum 
revera  sit  contumax,  atque  alia  hujusmodi  De  istis  rebus  videt 
judex,  antequam  etiam  partes  compareant,  ut  litis  contestationem 
perficiant  Ratio  est,  quia  quaestiones  hujusmodi  respiciunt  ipsam 
competentiam  judicis;  aut  ex  iis  dependet,  utrum  procedendum  sit 
necne  ad  litis  contestationem.  Ex  qua  animadversione  sequitur, 
posse  recipi  a judice  etiam  ante  litem  contestatam  testium  depo- 
sitiones, quae  inserviant  ad  definiendas  causas  incidentales,  et  ad 
proferendas  sententias  interlocutorias. 

3.  Hisce  explicatis  tenet  regula  generalis,  ut  videlicet  lite  non 
contestata  non  procedatur  ad  testium  receptionem  vel  ad  senten- 
tiam diffinitivam.  Verum  haec  regula  videri  possit  actori  contraria, 
et  laedere  jus  illius,  quod  experiri  intendit.  Nam  si  reus  contumax 
esset,  nec  possent  recipi  testium  depositiones,  eludi  possit  actoris 
instantia.  Quare  merito  nonnullae  exceptiones  admissae  sunt. 

4.  I*.  exceptio:  Juxta  dispositionem  cap.  5.  h.  t.  §.  1.  etiam 
in  judiciis  ordinariis  et  ante  litis  contestationem,  ne  rerum  me- 
moria pereat,  et  copia  probationis  ex  fortuitis  casibus  subtrahatur, 
possunt  recipi  depositiones  testium,  quoties  periculum  urgeat  et 
timor  adsit,  ne  possint  deficere  sive  ob  mortem  testium,  quae 

proxima  praevideatur,  sive  ob  longinquam  peregrinationem  et 
diuturnam  absentiam.  Quaeque  ut  locum  habeant,  requiritur  1°)  Ut 
adsit  rationabilis  causa.  2°)  Ne  videantur  recipi  dolose  testium 
auditiones  requiritur  ut  citetur  pars,  contra  quam  illae  recipiuntur, 
dummodo  possit  citari,  vel  si  non  possit,  citari  cessante  impedi- 
mento eidem  denuncietur  receptio  testium  jam  facta.  Quae  condi- 
tiones si  omittantur,  'receptio  testium  non  valet.  Ita  cap.  5.  h.  t.  §.  1. 
Verum  adnotat  Abbas  in  idem  caput  receptionem  hanc  non  esse 
nullam  ipso  jure,  sed  nullam  reddi  exceptione  partis  adversae,  aut 
sententia  judicis.  Hinc,  nisi  exceptio  opponatur,  valet  sententia, 
quae  depositionibus  hujusmodi  innitatur.  Judicis  autem  arbitrio 
remittitur  decernere,  quando  periculum  seu  timor  revera  adsit  vel 
non.  Animadverti  debet,  interpretes  adhaerentes  intentioni  juris 
judici  tribuere  facultatem  recipiendi  ante  litis  contestationem  de- 
positiones testium,  quoties  rationabiliter  timeri  possit,  ne  testes  ob 
moram  longiorem  rerum  obliviscantur  vel  veritatem  abscondant 
vel  occultent  Immo  possunt  testium  depositiones  recipi,  antequam 
judicium  incipiat,  si  periculum  adsit,  ne  memoria  pereat.  Cap.  41. 
De  Testibus  (H.  20). 

5.  H*.  exceptio  est  in  casu  contumaciw  rei.  Scilicet  si  reus 
legitime  citatus  comparere  neglexerit  ad  contestationem  litis  per- 
ficiendam et  periculum  sit  in  mora;  si  videlicet  causa  exquirat 
expeditam  solutionem,  poterunt  hoc  in  casu  non  solum  excipi  te- 
stium depositiones,  sed  etiam  poterit  procedi  ad  sententiam  diffini- 
tivam.  Ita  in  cap.  5.  h.  t.  §.  «Porro.»  Quare  duo  requiruntur, 
ut  absque  litis  contestatione  procedatur  1#)  contumax  absentia  rei; 
2°)  natura  causae  quae  celerem  requirat  expeditionem.  Hanc  cele- 
rem expeditionem  exquirunt  praesertim  causae  matrimoniales  quoad 
valorem  vinculi  ob  periculum  incontinentiae;  causae  respicientes 
provisionem  Ecclesiarum  vacantium;  causae  alimentorum,  usura- 
rum etc.  Cf.  Clem.  2.  De  Verb.  Signif.  (V.  11)  et  Clem.  2.  De 
Judiciis  (II.  1). 

6.  Quod  si  sermo  sit  de  causa,  quae  non  requirat  expeditam 
solutionem,  jure  canonico  servanda  est  regula  generalis  de  non 
recipiendis  testium  depositionibus  ante  litis  contestationem,  neque 
procedi  potest  ad  sententiam  diffinitivam.  Sed  opportuna  praesto 
sunt  remedia  ad  frangendam  rei  contumaciam.  Bemedia  haec  ex- 
hibentur in  cc.  3.  et  5.  h.  t.  §.  «In  aliis  vero,»  et  in  tt.  14.  et  15. 
h.  1.  II.  Scilicet  distinguendum  est  inter  personalem  et  realem 

actionem,  id  est  inter  actionem,  qua  quis  prosequitur  personam 
ceu  directe  sibi  et  proprie  obligatam,  et  actionem,  quae  dirigitur 
contra  rem  determinatam,  quam  actor  prosequitur  uti  sibi  specia- 
liter obligatam. 

Si  in  actione  reali  reus  sit  contumax,  praesto  sunt  remedia 
inferius  exposita  in  tit.  De  dolo  et  contumacia  (II.  14)  n.  8.  et  tit 
De  eo  qui  mittitur  in  possessionem  causa  rei  servandae  (IL  16).  — 
Quod  si  sermo  esset  de  actione  personali,  ad  frangendam  rei  con- 
tumaciam jus  tribuit  judici  praeter  facultatem  utendi  gladio  spiri- 
tuali censurarum  caute  tamen  adhibendam,  remedia  descripta  in- 
ferius n.  2.  tit  De  eo  qui  mittitur  etc.  (IL  15). 

7.  HI*,  exceptio  respicit  quaestionem  nondum  inceptam,  sed 
periculum  futurae  quaestionis,  et  testium  depositiones  recipiuntur 
ad  perpetuam  rei  memoriam.  Regula  haec  est  Si  quis  timeat,  ne 
in  futurum  quaestio  excitetur  super  aliquo  contractu,  vel  negotio, 
cujus  sua  interest,  potest  adire  judicem  et  obtinere,  ut  audiantur 
formaliter  testes,  qui  praesentes  fuerunt  contractui  vel  negotio,  et 
eorum  allegationes  publicentur;  et  ne  pereat  memoria  contractus 
vel  negotii,  poterit  impetrare,  ut  eaedem  allegationes  publicis  tabu- 
lis inserantur,  seu  super  ipsis  publicum  instrumentum  conficiatur. 
Receptio  autem  testium  antequam  fiat,  denuntiari  debet  interesse 
habentibus,  ut,  si  velint,  dum  ea  perficitur,  praesentes  adsint  Haec 
sapiens  dispositio  insinuatur  in  cap.  5.  b.  t §.  «Sunt  et  alii;»  fusius 
vero  et  clarius  traditur  in  cap.  41.  De  Testibus  (IL  20),  cujus 
species  haec  est:  Quidam  nobiles  aere  suo  aedificarunt  Ecclesiam  in 
Dioecesi  Sabinensi,  eamque  sufficienti  dote  muniverunt  Quare  ex 
dispositione  sacrorum  canonum  jus  patronatus  assequi  poterant 
Jus  patronatus  nobiles  isti  exercuerunt,  nominantes  primum  Ec- 
clesiae rectorem.  Verum  fassi  sunt,  se  nullum  velle  retinere  jus 
in  eandem  ecclesiam,  quam  in  posterum  volebant  fore  liberam  et 
a vinculo  patronatus  solutam.  Rector  Ecclesiae  timens,  ne  memoria 
periret  promissae  libertatis,  judicem  Sabinensem  adiit,  ut  jnberet 
receptionem  testium.  Hic  animo  reputans  principium  tituli  nostri 
‘ Ut  lite  non  contestata  non  procedatur  ai  receptionem  testium  etc.’ 
dubius  haesit.  Res  delata  est  ad  Innocent.  III.,  qui  imperavit,  ut 
testes  idonei,  qui  negotio  interfuerant,  et  fundatores  Ecclesiae  audi- 
erant, diligenter  examinarentur,  et  interim  receptio  testium  de- 
nuntiaretur fundatoribus  Ecclesiae,  vel  eorum  haeredibus,  ut,  si  vel- 
lent, interessent,  et  tnm  dicta  testium,  tnm  denuntiatio  facta  fun- 

datoribus  vel  eorum  haeredibus  in  publicum  instrumentum  redige- 
retur. Dispositio  h.  c.  41.  nil  aliud  est  quam  exemplum  quod  re- 
gulam c.  5.  h.  t.  §.  5.  illustrat:  «Sunt  et  alii  casus  similiter  spe- 
ciales,» ait  Innocentius  in  dicto  §.  5.,  «in  quibus  absque  litis  con- 
testatione legitime  possunt  testes  produci,»  et  in  duobus  a dispo- 
sitione c.  5.  h.  t.  §.  1’.  differt:  Nam  1°  juxta  cap.  5.  recipiuntur 
depositiones  testium  vel  ob  imminens  periculum  mortis,  vel  ob 
diuturnam  absentiam.  Juxta  mentem  cap.  41.  De  Testibus  reci- 
piuntur testimonia,  quamvis  neutrum  veriflcetur,  sed  solum  conser- 
vandae memoriae  causa.  Hinc  omnes  indifferenter  idonei  testes 
interrogantur  sive  juvenes  sive  senes,  sive  incolumes'  sive  infirmi- 
tate laborantes.  2°.  Depositiones  juxta  cap.  5.  h.  t consignentur 
judici  pro  causa  praesenti,  depositiones  vero  juxta  cap.  41.  De 
Testibus  debeant  publicari  ad  perpetuam  rei  memoriam,  et  ad 
evitandas  lites  futuras. 

Hic  referenda  est 


Resolutio 

S.  Congr.  Concilii  die  23.  Januarii  an.  1875  habita  in  causa  Monacensi 

‘Species’. 

8.  Ex  Bavaria,  ut  ex  aliis  Europae  regionibus,  frequentes  sunt 
transmigrationes  in  Americam  et  alias  regiones  trans  oceanum,  ex 
desiderio  praesertim  nanciscendi  meliorem  fortnnam.  Non  semel 
evenit,  ut  istorum  transmigrantium  memoria  fere  pereat.  Saepe 
autem  evenit,  ut  desiderio  vagandi  liac  illae  ignoretur  domicilium 
seu  locus,  in  quo  actu  commorantur.  Jamvero  in  Bavaria  ex 
longa,  ut  asseritur,  consuetudine  haec  inducta  est  disciplina,  ut 
nempe  uxor  derelicta  a viro,  qui  longinquas  petiit  regiones,  libellum 
porrigat  Curiae  episcopali  expostulans  sententiam  separationis  seu 
divortii  a thoro  et  cohabitatione.  Productis  in  Curia  depositioni- 
bus testium  et  aliis  documentis  ad  probandum  virum  transmigrasse 
in  longinquas  regiones  nec  notitiam  haberi  domicilii  ejus,  tribunal 
Ecclesiasticum  reum  citat  per  edictum,  ut  intra  congruum  tempus 
vel  per  se  vel  per  procuratorem  compareat,  et  citatio  affigitur 
publicis  in  locis,  nec  non  per  ephemerides  vulgatur.  Elapso  inuti- 
liter tempore  ad  comparendum,  judex  procedit  in  causa  usque  ad 
sententiam  diffinitivam  divortii.*)  Haec  praxis  Archiepiscopo 

*)  Tribunal  autem  civile  accepta  sententia  tribunalis  ecclesiastici  de- 
crevit de  effectibus  civilibus  (educationis  et  tutelre  filiorum,  administrationis 


Digitized  by 


Google 


54 


DECBETALirM  GBEGOHII  IX.  LIB.  II. 


Monacensi  visa  non  conformis  jure  communi  et  arbitratus  est  eam 
condemnari  a Rubrica  tituli  VI.  ‘Ut  lite  non  contestata  non  pro- 
cedatur ad  testium  auditionem,  aut  ad  sententiam  diffinitivam’  et 
a cap.  1.  ejusd.  tit  — In  contrariam  abeuntibus  sententiam  aliis 
Episcopis  Bavariae,  quaestio  proposita  fuit  in  S.  Congr.  Concilii 
die  23.  Jan.  an.  1875  sub  dubio:  ‘An  in  casu  parte  absente  citata 
per  edictum  seu  programmata,  eaque  non  comparente,  testes  recipi 
et  examinari  possint,  et  sententiam  definitivam  pro  separatione 
maritali  a cohabitatione  et  thoro  liceat  proferre.’ 

9.  S.  Congregatio  ob  reverentiam  debitam  Archiepisc.  Mo- 
nacensi et  aliis  Episcopis  experiri  et  praemittere  voluerat  votum 
consultivum  Eminentissimi  viri,  qui  opinatus  fuit  pro  affirmativa 
resolutione,  et  S.  Congreg.  die  praedicta  habita  respondit  ‘In 

Voto' 

Pro  hac  quaestione  et  aliis  similibus  praestat  praecipua  argu- 
menta expendere,  quae  a viro  Emo  allata  fuere. 

I'”,  argumentum.  Ideo  jus  commune  in  Decretalibus  relatum 
exegit  contestationem  litis  in  causa  divortii  quoad  thorum  et  co- 
habitationem,  quia  indoles  et  natura  hujus  causae  illam  expostulat. 
Nam  judex  ut  officio  suo  fungatur,  et  studeat  partes  sibi  invicem 
conciliare,  et  utramque  deterrere  a separatione  maritali,  opportu- 
num est,  ut  partes  ad  suam  praesentiam  convocet,  statum  quaestio- 
nis ab  ipsis  cognoscat,  peculiares  circumstantias  investiget,  quibus 
prudenter  providendum  est.  Hinc  nil  mirum,  si  jus  canonicum 
statuerit  per  poenam  excommunicationis  compellendum  esse  contu- 
macem ad  comparendum  coram  judice.  Cap.  1.  h.  t.i  Verum  haec 
dispositio  optima  est,  cum  agitur  de  reo,  qui  commoratur  in  loco 
judicis,  vel  in  loco  non  dissito.  At  non  idem  dicendum  est  de  reo 
in  longinquis  commorante,  cujus  notitia  non  habeatur,  cujus  com- 
morationis locus  ignoretur,  quique  praevideatur  difficulter  aut  im- 
possibiliter  redire  posse.  Si  agatur  enim  de  reo  tali,  quisque  videt 
praefatam  dispositionem  canonicam  casui  aptari  non  posse  et  pcenam 
inutilem  prorsus  esse.  Insuper  intimatio  censurae  in  hoc  casu  non 
bene  consonat  cum  sobrietate,  prudentia,  et  circumspectione,  quae 
Tridentinum  Concilium  vult  adhiberi  in  usu  censurarum.  Ergo 

bonorum  ct  dotis  recuperandis) . sed  a Calendis  Januarii  1876  jam  non  ac- 
cipit sententiam  ecclesiasticam  ob  introductum  matrimonium,  quod  rocant,  ci- 
vile juxta  legem  Imperii  Germanici,  d:  6.  Fcbr.  1875. 

casus  propositus  talis  est,  ut  dici  non  possit  incidere,  utique  ex 
immutatione  temporum,  sub  dispositione  cap.  1.  h.  t. 

II".  argumentum.  In  sensu  juris  antiqui  excommunicatio  in 
hypothesi  contumaciae  rei,  dum  agitur  de  quaestione  separationis 
conjugum,  non  est  a jure  inducta,  ut  imponeretur  finis  judicio,  sed 
ut  esset  remedium  juridicum,  quo  reus  contumax  adigeretur  ad 
litem  contestandam,  ita  ut,  si  reus  insordesceret  in  censura,  seu  si 
sperneret  censuram,  posset  judex  ultro  procedere.  Jamvero  in  nostra 
hypothesi  de  viro  commorante  in  longinquis  regionibus  insordescen- 
tia in  censuris  saltem  ordinarie  verificari  non  potest  Non  enim 
ordinarie  loquendo  citatio  per  edictum  potest  ad  eumdem  pervenire, 
et  per  consequens  vir  ignorans  censuram  contra  se  comminatam 
eam  non  incurrit;  hinc  deest  elementum  necessarium,  ut  insorde- 
scentia in  censura  verificetur.  Quo  posito  in  casu  nostro  deest 
elementum  necessarium,  seu  elementum,  quo  finis  imponeretur  ju- 
dicio modo  legitimo.  Atque  ideo  judicium  perpetuo  maneret  sus- 
pensum, quod  non  consonat  intentioni  juris  nostri.  Concludendum 
est  igitur,  speciem  n«6trae  quaestionis  extraneam  esse  a dispositione 
capitis  1.  b.  t 

III".  argumentum.  Ipsum  jus  canonicum  modificationes  quas- 
dam posuit  circa  rigorem  juridicum  ordinis  servandi  in  foro  Ec- 
clesiae. Ita  celebris  Clement.  «Dispendiosam.»  De  Judiciis  (II.  1). 
Ita  Clement.  «Saepe  contingit.»  2.  De  Verb.  Signif.  (V.  11).  Pa- 
riter notabat  Emus  Consultor,  tribunal  S.  Rotae  Romanae,  licet  sit 
tenax  custos  traditionum  antiquarum,  aliquas  tamen  modificationes 
subiisse  in  ordine  ad  formas  judicii  servandas  ob  mutatas  circum- 
stantias. Pariter  notabat,  post  Concordatum  inter  Apostolicam 
Sedem  et  Imperatorem  Austriae  fuisse  confectum,  et  publicatum  et 
adprobatum  ordinem  quemdam  servandum  in  causis  matrimoniali- 
bus pertractandis,  et  in  hoc  fuisse  appositas  modificationes  quas- 
dam Veteri  Juri.  Et  tandem  placuit  eidem  referre  textum  San- 
chezii  De  Matrim.  Lib.  X.  Disp.  19.  ubi  ait:  ‘Rationi  esse  videtur 
consentaneum,  ut  Judices  Ecclesiae  non  teneantur  cum  Indorum 
neophytis  in  divortii  sententia  ferenda  figuram  ac  judicii  strepitum 
servare,  prout  servant,  et  servare  debent  cum  Hispanis,  ob  specia- 
les circumstantias  locorum  et  personarum.’  Ex  quibus  omnibus 
juxta  mentem  clarissimi  Consultoris  haec  duo  concludi  possunt.  Vel 
species  in  quaestione  non  includitur  sub  dispositione  veteris  juris; 
vel  etiamsi  inclusa  fuisset  primitus  ratione  legis  generalis,  tamen 

ob  immutatas  temporum  circumstantias,  et  ob  adjuncta  concurrentia 
in  casum  dicendum  est,  sanctionem  cap.  1.  h.  t hodie  applicari  non 
posse  speciei  supra  propositae.  Unde  haec  finalis  conclusio:  Con- 
suetudo in  Bavaria  exsistens  circa  modum  procedendi  in  causis 
separationis  quoad  thorum  et  habitationem  non  adversatur  juri 
canonico. 


De  causis  criminalibus. 

10.  Quaerunt  Doctores:  quid  sentiendum  sit  in  causis  criminalibus. 

Si  in  causis  criminalibus  procedatur  civiliter,  valet  regula 
generalis  et  valent  etiam  superius  memoratae  exceptiones.  Quod 
si  sermo  sit  de  causis  criminalibus  criminaliter  actis,  in  quibus 
adsit  adhaerens  fisco,  seu  proprie  dictus  accusator,  rigidior  est  con- 
ficiendus processus,  ac  rigidior  servatur  modus  procedendi,  ac 
proinde  valet  maxime  regula  rubricae  tituli  praesentis,  ita  ut  pro- 
cedi nequeat  ad  testium  depositiones  recipiendas,  antequam  lis  fuerit 
contestata  pro  instituenda  accusatione.  Possunt  vero  testes  recipi 
ante  litis  contestationem  ad  probandam  innocentiam  rei.  Arg.  cap.  41. 
De  Testib.  (II.  20).  Pariter  possunt  recipi  testium  depositiones,  et 
revera  recipiuntur  ante  litem  contestatam,  cum  proceditur  ad  de- 
tegendum reum  alicujus  criminis  per  viam  inquisitionis.  Ita  cap. 
nlt.  §.  «Sunt  et  alii»  h.  t.  Haec  regula  etiam  servatur,  quando 
proceditur  in  causa  criminali  post  simplicem  denuntiationem.  Ita 
gloss.  in  cap.  ult.  h.  t v.  «Regulariter.»  Denuntiatio  autem  ab 
accusatione  in  eo  differt,  quod  proprie  dicta  accusatio  facit  accusa- 
torem adhaerentem  fisco  et  dominum  causae,  ita  ut  respondere  de- 
beat de  exitu  causae.  Denuntiatio  autem  non  secumfert  ullam  obli- 
gationem relate  ad  denuntiantem,  quicumque  sit  exitus  causae. 


Titulus  VII. 

De  Juramento  Calumni®. 

1.  Cum  religionis  virtus  maxime  conducebat  ad  tutiorem  et 
expeditiorem  exitum  judiciorum,  inter  normas  judiciales  institutum 
fuit  juramentum  calumniae.  Quod  juramentum  cum  soleret  prae- 
stari immediate  post  factam  litis  contestationem,  hinc  post  exposi- 
tionem juridicam  litis  contestationis  merito  subnectitur  praesens 
titulus. 

Juramentum  calumniae  est  illud,  quod  praestatur  ab  utroque 
litigante,  seu  tum  ab  actore,  quam  a reo  super  tota  causa,  quo 
spondent  se  bona  fide,  credentes  habere  bonam  causam,  animo  liti- 
gandi, non  vero  calumniandi  persecutores  cursum  judicii  sive  in 
proponenda  et  defendenda  actione,  sive  in  respondendo  actioni  pro- 
positae ab  actore. 

Juramentum  calumniae  quatuor  capita  continet:  1°)  Partes  liti- 
gantes jurant,  se  ideo  litem  prosequi,  quia  credunt , sibi  praesto 
esse  bonum  jus.  Quare  juramentum  est  supra  credulitate,  non 
vero  supra  scientia.  2°)  Secundum  elementum  jurejurandi  ca- 
lumniae est,  ut  partes  promittant,  se  non  usuras  fore  falsa  proba- 
tione, nec  fore  locuturas  in  causa  contra  animi  proprii  sententiam. 
3°)  Promittunt  litigantes,  se  non  fore  petituros  dilationes  in  frau- 
dem litis  protrahendae.  4°)  Declarant  partes,  se  nihil  dedisse  aut 
daturas  fore  causa  patrocinii,  nisi  quod  jura  permittant,  sive 
judicibus,  sive  aliis  personis,  exceptis  propriis  advocatis  et  de- 
fensoribus. 

2.  Juramentum  calumniae  inspecto  jure  communi  praestandum 
est,  quoties  alterutra  pars  illud  ab  altera  requirit,  ita  ut  censeatur 
esse  pars  judicii.  Potest  vero  praestari  sive  a partibus  principali- 
bus, sive  ab  eorum  procuratoribus;  cap.  ult.  h.  t.  in  6°.  dummodo 
tamen  mandatum  speciale  ad  hoc  peragendum  datum  fuerit.  Ita 
1.  2.  §.  «Sed  quia  veremur.»  C.  De  Jurejurando  propter  calum. 
Juxta  cap.  1.  h.  t.  clerici  sive  in  causa  civili,  sive  in  causa  cri- 
minali prohibentur  ‘jurare  de  calumnia,  sed  praestatio  juramenti 
deleganda  esse  dicitur  idoneis  personis.  Immo  interdicitur  Epi- 
scopis juramentum  praestare  absque  venia  Romani  Pontificis;  cle- 
ricis absque  licentia  Episcopi.  Derogatum  vero  est  relate  ad 
Clericos  necessitati  delegationis  faciendae  per  dispositionem  cap.  5. 
h.  t.  ubi  a Lucio  III.  praecipitur  clericis  personalis  praestatio  jura- 
menti. Item  relate  ad  Episcopos  derogatum  est  necessitati  dele- 
gationis in  cap.  7.  h.  t. 

3.  Ex  dispositione  cap.  1.  praestabatur  juramentum  calumniae 
in  primo  litis  exordio.  Sed  Bonifacius  VIII.  in  cap.  1.  h.  t.  in  6°. 
declaravit,  posse  praestari  hoc  juramentum  in  qualibet  parte  litis. 
At  una  tantum  vice  potest  praestari  in  eadem  instantia.  Auth.  «In 
isto  Juram.»  C.  De  Jurejur.  propter  calum.  Quia  juramentum 
hoc  est  generale,  totamque  causam  complectitur.  Verum  in  causa 
appellationis  iterum  praestandum  est  juramentum,  quia  causa  in 

gradu  appellationis  novam  telam  judiciariam  constituit  Cf.  cap.  2. 
§.  1.  h.  t.  in  6#. 

Praestandum  autem  est  in  omnibus  causis,  in  quibus  proba- 
tione opus  est,  sive  procedatur  judicio  solemni,  sive  procedatur 
judicio  summario.  Magnae  notae  vero  Doctores  excipiunt  causas 
criminales  criminaliter  actas,  in  quibus  juramentum  excludunt  ob 
periculum  perjurii. 

4.  Juramentum  calumniae  potest  quidem  remitti  tacito  partium 
consensu,  non  vero  expresso.  Scilicet  potest  uterque  ex  litiganti- 
bus non  exigere  juramentum  calumniae,  at  pacto  expresso  non 
potest  renunciare  ejusdem  praestationi. 

Ratio  est,  quia  introductum  fuit  hoc  jusjurandum  non  proprie 
in  commodum  privatorum,  sed  potius  in  favorem  publicum  ob  se- 
curitatem judiciorum;  ut  scilicet  in  judiciis  statim  appareret  veri- 
tas, et  calumnia  vel  fraus  removeretur.  Unde  juramentum  ca- 
lumniae dum  providet  tutelae  et  protectioni  justitiae,  simul  etiam 
consulit  expeditiori  solutioni  quaestionum  in  foro.  Cum  igitur  intro 
ductum  sit  juramentum  hoc  in  publicam  utilitatem,  potest  eidem 
applicari,  adagium  ‘Juri  communi  privatorum  factis  derogari  non 
potest.’  Sed  etiam  potior  alia  est  ratio  ad  excludendam  remissio- 
nem juramenti  calumniae  ex  conventione  expressa  partium.  Scilicet 
si  haec  remissio  valeret,  videretur  litigantibus  concessa  facultas 
impune  calumniandi.  Jamvero  hoc  pactum  includeret  immoralita- 
tem,  ac  proinde  nullius  est  valoris.  Cap.  ult.  De  Pactis  (I.  35). 

At  tacite  remitti  potest  juramentum  calumniae.  Videlicet  si 
omissum  fuerit  ex  eo,  quod  neutra  pars  illud  requisiverit,  vadent 
acta  judicii.  Ita  in  cap.  2.  §.  2.  h.  t.  in  6°. 

6.  Jure  antiquo  adeo  vigebat  jus  exigendi  juramentum  ca- 
lumniae, ut  si  actor  recusavisset  illud  praestare  ab  ipsa  actione 
et  instantia  cecidisset,  et  ceu  improbus  litigator  repellebatur  a ju- 
dicio, reus  vero  renuens  juramentum  calumniae  praestare,  habeba- 
tur pro  confesso. 

6.  Hoc  juramentum  non  amplius  in  forma  judiciali  servatur. 
Emitti  autem  hodie  debet  a Postulatore  causce  in  processibus,  qui 
pro  Beatificatione  et  Canonizatione  Servorum  Dei  construuntur. 
Insuper  in  actibus  judicialibus  communibus  loco  juramenti  ca- 
lumniae saltem  aliquando  servatur  juramentum  malitiae,  et  jura- 
mentum de  veritate  dicenda.  Juramentum  malitiae,  de  quo  sermo 
est  in  cap.  2.  h.  t.  in  6°.  illud  est,  quod  praestatur  non  super  in- 

tegra  causa,  sed  super  aliquo,  vel  aliquibus  articulis  causae,  quoties 
adsit  praesumptio  contra  unum  ex  litigantibus,  quod  malitiose  agat, 
et  studeat  justitiae  exercitium  impedire  fallaciis  et  fraudibus.  Jura- 
mentum de  veritate  dicenda  illud  est,  quod  a testibus  emittitur 
circa  scientiam,  seu  de  veritate,  quam  quis  certus  est  se  scire. 
Quare  hoc  juramentum  distinguitur  a juramento  calumniae,  quod 
credulitati  innititur. 


Titulus  VIII. 

De  Dilationibus. 

1.  In  ordine  judiciorum  post  litem  contestatam  plerumque 
conceduntur  dilationes,  seu  spatium  aliquod,  ut  probatio  actoris  et 
defensio  rei  rite  praeparentur.  Quare  opportunum  est,  post  tracta- 
tum de  contestatione  litis  cognoscere,  quid  sint  et  quando  con- 
cedantur dilationes.  Dilatio  potest  etiam  concedi  extra  judicium. 
Nos  vero  in  titulo  consideramus  dilationes  judiciales,  quae  nempe 
in  tela  judiciaria  partem  habere  possunt,  seu  quae  conceduntur  in 
decursu  judicii. 

Dilatio  judicialis  definitur  communiter  ‘Justum,  temporis  inter- 
vallum, quod  ad  aliquem  actum  judicii  commodius  vel  probandum 
vel  expediendum  actori  aut  reo  conceditur’.  Dilationes  inductae 
sunt,  ut  tutius  posset  judex  procedere  ad  sententiam  definitivam. 
Cap.  ult.  h.  t.  Quamvis  enim  societatis  intersit  judicia  quam  citis- 
sime expediri,  ne  jura  civium  quoad  societatem  civilem,  et  fidelium 
quoad  Ecclesiam  diu  incerta  maneant,  tamen  congruum  tempus 
concedendum  est  litigantibus,  quo  possint  documenta  perquirere, 
testes  invenire,  probationes  parare.  Quare  justum  intervallum 
temporis  conceditur  litigantibus,  quo  suspenditur  actio  judicis  in 
causa,  ut  alteruter  litigantium,  qui  dilatione  indiget,  sibi  suffici- 
enter provideat.  Hoc  temporis  intervallum  debet  esse  justum;  si 
enim  termini  peremptorii  necessitate  non  urgente  nimis  coarcten- 
tur,  juxta  cap.  1.  h.  t conceditur  appellatio  contra  decretum  judi- 
cis, quo  termini  dilationis  designati  sunt. 

2.  Dilationes  ex  causa  efficiente  sunt:  legales,  judiciales,  con- 
ventionales. Dilationes  legales  conceduntur  ab  ipso  jure  communi, 
vel  statutis  locorum,  ex.  gr.  spatium  decem  dierum  seu  decendii 
ad  appellandum  a lata  sententia.  Dilationes  judiciales  arbitrio  et 

prudentia  judicis  designantur.  Conventionales  vero  ex  partiam 
conventione  statuuntur;  ex  gr.  si  partes  unanimi  pacto  conveniant 
de  negotio  prorogando  etc. 

3.  Ad  rem  nostram  potius  alia  divisio  facit,  quaeque  deducitor 
ex  triplici  parte  judicii.  Scilicet  aliae  sunt,  quae  conceduntur  in 
prima  parte  judicii  a citatione  nempe  usque  ad  litis  contestationem, 
quae  sunt  dilationes  citatoria  et  deliberatoria.  Aliae  sunt,  quae  con- 
ceduntur post  litem  contestatam  usque  ad  sententiam  definitivam, 
quaeque  dicuntur  probatoria.  Tandem  aliae  dantur  in  tertia  parte 
judicii,  quae  vel  conceduntur  ad  differendam  sententiam,  et  dicun- 
tur diffinitona,  aliae  exsecutoria , quae  dantur  ad  designandum  tem- 
pus executionis  sententiae.  De  singulis  breviter. 

Dilatio  citatoria  est,  quae  conceditur  illi,  qui  in  jus  vocatur. 
Cum  scilicet  praesumi  nequeat,  quemlibet  citatum  statim  posse  de- 
serere propria  negotia,  et  judicem  adire,  hinc  in  ipsa  citatione 
adsignatur  tempus  congruum  ad  comparendum.  Immo  si  semel 
citatus  reus  non  compareat,  debet  secundo  et  tertio  vocari,  et  sin- 
gulis vicibus  sufficiens  spatium  dierum  determinari.  Aliqnando 
vero  ob  periculum  rei,  vel  ob  difficultatem  locorum,  una  tantum 
citatio  mittitur  peremptoria,  et  elapso  tempore  in  ea  designato  ad 
comparendum,  citatus  constituitur  in  contumacia.  Dilationes  cita- 
tori*  in  jure  romano  decendio  definiebantur.  L.  68.  et  seqq.  ff. 
De  Judiciis  et  1.  13.  §.  2.  Cod.  eod.  t.  Ex  jure  autem  canonico 
habemus  designationem  diei  ad  comparendum  judicis  arbitrio  re- 
mitti, qui  pro  diversitate  temporum  et  pro  distantiis  locorum  et 
adjunctis  personarum  potest  moderari  dilationes  citatorias.  Ita 
cc.  24.  De  Off.  Deleg.  (I.  29),  4.  De  in  integr.  restitut.  (I.  41)  et  15. 
De  Appell.  (II.  28).  At  plurimum  attendendus  est  stylus  Fori  et 
Curi*  cujuslibet  in  quo  negotium  tractatur.  In  codice  judiciario 
Oregorii  XVI.  anno  1834  pro  ditione  temporali  S.  Sedis  termini 
ordinarii  ad  comparendum  sunt  vel  tres  vel  octo  dies.  Qnod  si 
periculum  sit,  ne  res  pereat,  vel  timeatur  fuga  person*,  vel  nego- 
tium moram  non  patiatur,  ex.  gr.  si  qu*stio  circa  alimenta  pro- 
standa versetur,  judex  potest  jubere  citationem,  qu*  dicitur  ad 
urgentiam,  in  qua  brevius  tempus  de  uno  ad  alium  diem  destinetur. 
Quo  inutiliter  elapso  judex  precarias  provisiones  suscipiet 

Dilatio  deliberatoria  est,  qu*  post  oblatum  libellum  conceditur 
reo  ad  expendendum  et  deliberandum,  utrum  petitioni  actoris,  vel 
saltem  alicui  articulo  assentiri  debeat,  vel  resistere  desideret.  H*c 

dilatio  conceditur  etiam  actori,  quando  reus  proponat  exceptionem, 
ut  ipse  actor  deliberet  an  et  quomodo  exceptionem  admittere  in* 
tendat.  Juxta  praescriptum  juris  communis,  (Autli.  «Offeratur.»  C. 
De  Litis  Contestatione)  dilatio  deliberatoria  diebus  viginti  constat. 
Interpretes  ex  juris  intentione  inferunt,  posse  judicem  ex  rationa- 
bili causa  arctare  tempus  hoc  ad  brevius  intervallum,  vel  etiam 
illud  protrahere.  Adnotandum  vero  est,  juxta  dispositionem  cap.  2. 
h.  t.  non  concedi  dilationes  deliberatorias,  quoties  reus  per  cita- 
tionem potuit  plene  instrui  et  cognoscere  quaestionem  contra  se 
propositam.  Scilicet  quando  cum  citatione  transmissus  est  etiam 
libellus,  in  quo  causa  et  motiva  describuntur,  simulqne  congruum 
tempus  fuerit  assignatum  ad  comparendum,  quo  possit  etiam  com- 
mode deliberare:  eo  ipso  absque  novis  dilationibus  potest  reus  de- 
liberare, utrum  debeat  nec  ne  causam  suscipere.  Quare  nova  di- 
latio deliberatoria  videretur  a reo  expostulari  solummodo  ex  desi- 
derio differendi  impune  judicium.  Atqui  hae  dilationes  reprobantur 
ab  optima  praxi  judiciorum  agendorum. 

4.  Dilatio  probatoria  ea  est,  quae  post  litem  contestatam 
actori  conceditur  ad  probandam  actionem  suam,  reo  ad  probandam 
suam  exceptionem.  Ex  textu  juris  romani  ex  1.1.  C.  De  Dilatio- 
nibus concedenda  est  dilatio  3 mensium,  quoties  testes  et  pro- 
bationes sumendae  sunt  in  eadem  provincia  ubi  lis  pendet;  6 men- 
sium si  ex  aliena  provincia  exspectanda  sint  documenta  vel  testium 
depositiones;  tandem  9 mensium  et  non  ultra,  quoties  haec  ex  re- 
mota provincia  exspectanda  sint.  Haec  lex  potest  offerre  notionem 
ad  criterium  juridicum  concipiendum  hac  in  materia.  Verum 
doctores  conveniunt  designationem  temporis  ad  exhibendas  proba- 
tiones prudenti  judicis  arbitrio  esse  remittendam,  qui  intra  limites 
convenientes,  et  servata  aequalitate  inter  actorem  et  reum,  majores 
vel  minores  dilationes  concedere  possit,  - juxta  diversam  rationem 
temporum,  distantiarum,  qualitatum  negotiorum,  et  personarum 
litigantium. 

5.  Porro  juxta  jus  romanum  receptum  est  in  causis  civilibus, 
seu  non  tractantibus  de  applicatione  poenae,  dilationem  concessam 
censeri  peremptoriam,  id  est  unam  tantum  concedendam  esse  dila- 
tionem ad  probandum,  ne  lites  in  infinitum  protrahantur.  L.  ult.  ff. 
De  Feriis.  Hinc  si  post  primam  dilationem  judex  novam  vellet 
concedere,  posset  altera  pars  legitime  contradicere,  et  conqueri 
de  actu  sibi  praejudiciali.  Excipitur  vero  duplex  casus:  1°)  cum 

ob  legitimum  impedimentum  probatio  in  spatio  primae  dilationis 
parari  non  potuit  Hoc  vero  impedimentum  non  praesumitur,  sed 
exstitisse  demonstrandum  est.  2°)  Cum  nota  documenta  emerserint, 
et  novae  cognitae  fuerint  probationes,  adhuc  tamen  enucleandae  et 
ordinandae  sint  De  hujus  tamen  rei  veritate  juramentum  praestau-e 
debet,  qui  dilationem  expostulat.  Cap.  4.  De  Exceptionibus  (II.  25). 
Immo  in  hisce  duobus  casibus  ex  interpretatione  cc.  15.  et  55.  De 
Testib.  et  Attestation.  (II.  20)  inferunt  doctores,  posse  judicem  con- 
cedere etiam  secundam  et  tertiam  dilationem,  non  vero  quartam, 
nisi  qui  eam  petit  cum  juramento  protestetur,  se  ob  necessitatem, 
non  vero  in  fraudem  judicii  nec'  malitiose  novam  dilationem  ex- 
postulasse. Dixi,  hanc  illationem  doctores  deduxisse  ex  interpre- 
tatione cc.  15.  et  56.  De  Testibus;  nam  revera  in  hisce  capitibus 
prohibetur  quarta  productio  testium,  non  vero  nominatim  dilatio. 
At  glossa  productionem  accipit  pro  dilatione.  Nam  in  intervallo 
unius  dilationis  non  unus,  sed  successive  plures  possunt  produci 
testes.  Plures  ergo  productiones  testium  distinctae,  idem  exprimunt 
ac  plura  intervalla,  et  repetitas  dilationes  ad  probationes  parandas 
vel  praesentandas. 

6.  Definitoria  dilatio  ea  est,  quae  datur  ad  causam  ope  sen- 
tentiae definiendam.  Insuetum  non  est  in  judiciis,  ut  judex,  post- 
quam conclusum  est  in  causa,  differat  sententiam  ad  alium  diem, 
etiam  post  notabile  intervallum  temporis,  vel  ut  melius  causam 
cognoscat,  vel  praesertim  ut  interim  partes,  si  velint,  pacifica  con- 
ventione rem  componant. 

7.  Exsecutoria  dilatio  datur  parti  collitiganti,  quae  causa  ceci- 

dit, ad  satisfaciendum  sententiae,  seu  ad  praestandum  id,  in  quo 
condemnata  est.  Cap.  15.  De  Sentent.  et  Re  jud.  (II.  27).  Et 
quidem  si  sermo  sit  de  actionibus  personalibus,  dilationes  exsecu- 
toriae regulariter  ad  4 menses  protrahuntur.  Cap.  26.  De  Off. 
Deleg.  (I.  29).  Diximus  regulariter,  nam  potest  hoc  tempus  ex 
rationabili  causa  vel  protrahi,  vel  etiam  ad  brevius  arctari.  Cap.  1 5. 
De  Sent.  et  Re  jud.  (II.  27)  § «Sed  nec.»  Quod  si  sermo  sit  de 
actionibus  realibus,  differtur  ad  decem  dies  completos  exsecutio  sen- 
tentiae, quia  hoc  temporis  intervallum  utile  est  ad  appellationem 
proponendam.  / 

De  Effectibus  Dilationnm. 

8.  I"'.  effectus  est,  ut  judex  agere  nihil  possit  circa  causam 
vel  articulum  causae,  quem  dilatio  attingit,  usque  dum  tempus  in 
dilatione  concessum  non  effluxerit.  Quod  si  judex  in  actibus  pro- 
cesserit, acta  nullius  sunt  valoris.  L.  3.  De  Dilat.  Potest  vero 
judex  agere  et  procedere  super  aliis  articulis  causae,  super  quibus 
concessa  non  sit  dilatio,  et  in  tota  causa  procedere  poterit,  quando 
causa  dilationis  cessaverit.  Porro  in  dilationis  intervallo  compu- 
tantur etiam  dies  feriarum,  dilatio  enim  datur  de  die  ad  diem. 
Quod  si  dilatio  concedatur  absenti,  doctores  conveniunt,  eam  in- 
cipere a die  intimationis  eidem  factae.  Non  enim  quis  ignorans 
beneficio  frui  potest 

II”.  effectus  dilationis  a judice  concessae  est,  ut  sortiatur 
effectum  sententiae  interlocutorice.  Dilatio  enim  conceditur  per  de- 
cretum judicis  ad  certum  tempus  et  ad  certum  effectum,  ex.  gr.  ut 
unus  ex  litigantibus  producat  testes  aliquos  audiendos.  Si  tempus 
inutiliter  praeterlapsum  fuerit,  non  amplius  post  finitam  dilationem 
auditur  super  eadem  re,  nisi  adsit  magna  causa;  sed  judex  pro- 
cedere potest  ulterius  in  causae  cognitione  et  definitione. 

Titulus  IX. 

De  Feriis.. 

1.  Quoniam  non  singulis  anni  diebus  in  foro  licet  agere,  hinc 
in  ordine  judiciorum  describendo  praestat  designare,  quinam  sint 
dies,  in  quibus  publicum  tribunal  silet,  et  acta  judicii  fieri  pro- 
hibentur. Hujusmodi  dies  appellantur  dies  feriati  vel  simpliciter 
feriae.  Unde  in  genere  feriae  sunt  dies  illi,  in  quibus  quidam  actus 
prohibentur.  Relate  autem  ad  rem  nostram  feriae  vel  dies  feriati 
sunt  dies  illi,  in  quibus  vacandum  est  ab  actibus  judicialibus. 

2.  Divisio  feriarum  est,  ut  aliae  sint  solemnes,  aliae  repentinae. 
Feriae  solemnes  sunt,  quae  statis  anni  temporibus  recurrunt,  et 
proinde  ordinariae  sunt.  Repentinae  sunt  illae,  quas  extra  ordinem 
indicit  princeps  vel  magistratus  ob  causam  repentinam.  Solemnes 
distinguuntur  in  sacras  et  profanas.  Sacrae  sunt  dies  illi,  in 
quibus  ex  praecepto  Ecclesiae  abstinendum  ab  operibus  servilibus, 
ac  sanctis  operibus  cultus  divini  insistendum  est;  profanae  sunt, 

quae  institutae  sunt  propter  alias  humanas  necessitates,  vel  ob  uti- 
litatem, quaeque  praesertim  sunt  feriae  rusticae.  Feriae  hujusmodi 
inductae  sunt  in  commodum  illorum,  qui  agriculturae  sunt  addicti, 
et  complectuntur  tempora  messis,  vindemiae,  et  nundinarum. 

3.  Actus  judiciales  prohibentur  in  istis  omnibus  feriis;  at 
juxta  cap.  5.  h.  t discrimen  intercedit  inter  ferias  repentinam  et 
sacras,  et  ferias  profanas.  Nam  actus  judiciorum  si  perficiantur 
in  feriis  repentinis  et  sacris,  nulli  sunt  atque  irriti  ipso  jure,  etiam 
consentientibus  partibus  litigantibus.  Hinc  qui  coram  judice  non 
compareat  diebus  feriatis,  non  habetur  uti  contumax,  qui  autem 
accedit  ad  judicem,  agere  nequit  vel  in  causa  progredi.  Valent 
vero  actus  judiciales  in  feriis  rusticis,  si  partes  consentiant.  Ratio 
est,  quia  feriae  hujusmodi  in  utilitatem  et  commodum  privatorum 
institutae  fuerunt,  cui  proinde  commoditati  possunt  partes  litigan- 
tes renunciare,  si  placet  L.  2.  C.  1 De  Feriis;  cap.  ult.  h.  t Ex 
facto  autem  forsan  repetito  renunciationis  sensim  sine  sensu  in- 
ductum est,  ut  a foro  recesserint  hujusmodi  feriae  rusticae.  Hinc 
potius  occupatio  specialis  agricolarum  statis  anni  temporibus,  cau- 
sam offeret  judici  legitimam  ad  concedendam  dilationem. 

4.  De  Feriis  sacris.  Christus  D.  Sacramentorum  institutor  ex- 
stitit, et  necessitatem  cultus  divini  saepe  inculcavit,  nec  non  pro- 
priam ejusdem  indolem  et  characterem  exhibuit,  cum  penes 
Joann.  IV.  21.  23.  aiebat  ‘Venit  hora  quando  neque  in  monte  hoc, 
neque  in  Jerosolymis  adorabitis  Patrem,  sed  venit  hora  et  nunc 
est  quando  veri  adoratores  adorabunt  Patrem  'in  spiritu  et  veri- 
tate’. Attamen  Christus  non  determinavit  ritus  particulares  cul- 
tus, nec  modum,  nec  tempus,  nec  locum  ad  debitum  Deo  cultum 
praestandum.  Sed  officium  haec  omnia  determinandi  reliquit  Ec- 
clesiae, quae  est  custos  depositi  revelationis,  magistra  fidei,  inter- 
pres traditionis,  et  moderatrix  oeconomiae  practicae  religionis,  inter 
Christi  fideles.  Hinc  Apost.  Paulus  1.  Cor.  XI.  34.,  cum  plura 
statuisset  de  Sacra  Synaxi  concludit  ‘Cetera  cum  venero  disponam’. 
Ecclesiae  igitur  proprium  est,  quemadmodum  docet  Pontifex  h.  t. 
cap.  ult  designare  dies  in  quibus  fideles  solitis  ab  operibus  absti- 
nentes, cultui  divino  speciali  modo  vacent,  ut  publica  societas  re- 
vera appareat  religiosa.  Factum  Ecclesiae  jus  confirmat  Nam 
Ecclesia  ferias  solemnes  statuit,  seu  dies  designavit  quos  specia- 
liter divino  cultui  consecravit  De  hisce  diebus  sermo  est  in  cc.  1. 
et  ult  h.  t.,  et  in  Constit.  € Universa*  Urbani  VIII.  edita  Idib. 

Septemb.  an.  1642  in  qua  referuntur  omnes  dies  festi.  Non  omnes 
vero  adhuc  observantur  festi  dies,  qui  designantur  in  veteribus 
canonibns  et  in  Urbani  Constitutione.  Nam  Sixtus  V.  in  quodam 
decreto,  de  quo  meminit  Benedictus  XIV.  in  Const.  Ab  eo  tempore , 

5.  Nov.  1747.  §.  27.,  jam  concesserat  facultatem  piscandi  diebus 
festis  habitatoribus  Castri,  tamen  horis  meridianis  et  post  auditam 
Missam.  Hinc  quodammodo  festi  dies  dimidiabantur.  Deinde  factum 
est  ex  decreto  Pii  VI.  diei  23.  Maji  1798  ut  in  quibusdam  diebus 
festis  auferretur  praeceptum  Missam  audiendi  et  simul  abstinendi 
ab  operibus  servilibus.  Quoad  regna  peculiaria  reductiones  dierum 
festorum  factae  sunt  a Romanis  Pontificibus  per  peculiares  Consti- 
tutiones vel  per  Concordata. 

5.  Profecto  dies  festos  pro  tota  Ecclesia  potest  designare  et 
constituere  Summus  Pontifex;  pro  qualibet  vero  dioecesi  constituere 
potest  Episcopus,  et  quidem  juxta  jus  decretalium  expressum  in 
cap.  5.  h.  t hosce  festos  dies  constituit  cum  expresso  consensu 
Capituli  sui,  nec  non  cum  tacito  saltem  consensu  populi,  quatenus 
nempe  non  constituantur  dies  festi  contra  voluntatem  et  commo- 
dum populi,  ne  populus  fortasse  contemnat  dies  festos,  quos  arbi- 
tratur sibi  et  negotiis  suis  adversari.  Ita  in  cap.  5.  h.  t. 

6.  Concilium  vero  Trident.  in  c.  12.  Sess.  25.  De  Regular. 
facultatem  adsignandi  dies  festos  in  dioecesi  Episcopo  soli  tri- 
buit, quin  mentionem  faciat  cleri  et  populi,  quos  insuper  festos 
dies  ab  Episcopo  statutos,  ait  Concilium,  observandos  esse  etiam 
a Regularibus.  Tamen  Urbanus  VIII.  in  cit.  Const.  Universa, 
licet  non  revocaverit  hanc  facultatem  indicendi  novos  festos  dies 
de  praecepto;  tamen  haec  habet  ‘Ne  dies  festos  a locorum  Ordi- 
nariis nimia  aliquorum  facilitate,  aut  populorum  importunitate, 
deinceps  iterum  multiplicari  contingat,  eosdem  Ordinarios  in  Do- 
mino monemus,  ut  ad  ecclesiasticam  ubique  servandam  aequalita- 
tem de  caetero  perpetuis  futuris  temporibus,  ab  indictione  sub  prae- 
cepto novorum  festorum  studeant  abstinere ’.  S.  Rituum  C.  vero  ad 
quaesitum  <An  Episcopus  in  sua  dioecesi  alia  festa  instituere  possit 
de  praecepto  praeter  illa  quae  in  dicta  bnlla  (Urbani  VIII.)  expressa 
sunt?»  respondit  d.  23.  Junii  1803:  Negative. 

7.  Specialis  insuper  regula  practica  introducta  est  in  electione 
Patroni  principalis  loci,  ut  nempe  non  possit  Episcopus  procedere 
absque  populi  consensu.  Ita  S.  Congr.  in  Trajanensi,  15.  Jun.  1632; 
et  in  Neapolit.  Patronatus,  16.  Septemb.  1666. 

Saoti,  II.  Decr.  5 

8.  Quaeri  potest:  quonam  spatio  contineatur  feria  sacra. 

In  cap.  1.  h.  t.  quod  refert  Decretum  Gregorii  IV.  in  Concil. 
apud  Compendium  ann.  833  traditur ' ferias  esse  observandas  a 
vespera  ad  vesperam.  Verum  in  cap.  2.  h.  t.  quod  desumptum  est 
ex  Decretali  Alex.  III.  (non  ad  Eppum  Triburien.  aut  Terdonen., 
sed  ad  Archiepiscopum  Upsalensem)  dicitur  servandam  esse  hac  in 
re  locorum  consuetudinem.  Hinc  ex  contraria  consuetudine  in- 
ductum est  ut  feria  inciperet  et  decurreret  a media  nocte  ad  me- 
diam noctem.  Huic  consuetudini  adstipulantur  loca  juris,  nempe 
c.  11.  D.  3.  De  Consecr.;  nec  non  c.  34.  De  Offic.  Jud.  deleg.  (I.  29). 
Hinc  mos  invaluit  in  Ecclesia  Romana  forsan  primum  ob  disposi- 
tionem legum  civilium  et  ob  morem  populi  romani  expressam  in 
1.  «More  romano»  ff.  De  feriis,  in  qua  computatio  diei  per  horas  24 
perficitur  a media  nocte  ad  aliam  mediam  noctem.  Hnnc  Ecclesiae 
Romanae  morem  reliquae  Ecclesiae  fere  per  totam  Europam  secutae 
sunt,  et  uniformis  consuetudo  enata  est,  qua  communiter  recepta 
est  computatio  feriarum  supra  dicta.  Hinc  computatio  diei  festi  a 
vespera  ad  vesperam  reservata  solummodo  est  solemni  recitationi 
vel  cantui  horarum  canonicarum,  idest  sacrae  Liturgiae. 

Animadvertere  praestat  ex  theoria  hucusque  exposita  sequi,  non 
posse  excludi  consuetudinem  aliquam  in  peculiari  Ecclesia,  de  com- 
putatione diei  festi,  quae  fiat  a vespera  ad  vesperam.  Nam  in 
cap.  ult  De  Consuet.  (I.  4)  et  cap.  2.  h.  t.  traditur  vim  legis  ha- 
bere consuetudinem,  quae  sit  rationalis  et  legitime  praescripta. 

Actus  prohibiti  die  festo. 

9.  Quaeritur:  quinam  actus  prohibeantur  fieri  diebus  feriatis. 

In  cap.  3.  h.  t.  in  genere  dicitur  diebus  majestati  Altissimi 

deputatis  ab  omni  opere  servili  cessandum  esse.  In  cap.  1.  vero 
h.  t.  plura,  in  specie  prohibentur  peragi  in  feriis  sacris.  1°)  Pro- 
hibetur mercatus.  Antiquitus  mercatus  non  distinguebatur  a nun- 
dinis relate  ad  canonicam  prohibitionem.  Verum  curo  ex  consue- 
tudine inductum  esset,  ut  variis  in  locis  diebus  festis  nundinae 
celebrarentur  in  commodum  praesertim  agricolarum,  hinc  Bene- 
dictus XIV.  in  cit.  Constit.  Ab  eo  tempore,  d.  5.  Nov.  an.  1745 
dum  prohibet  absolute  celebrari  mercatum  diebus  festis,  ita  ut  si 
incidat  mercatus  die  festo  debeat  ejus  celebratio  praeponi  die  ante- 
cedenti, tolerat  vero  nundinas  diebus  festis  sub  conditione  ut  tem- 

pore  divinorum  officiorum  claudantur  apothecae,  nec  exerceantur 
commercia,  ut  qui  ad  nundinas  confluxerunt  Missae  sacrificio  et 
divinis  officiis  intersint.  Porro  in  §.  16.  ejusd.  Constit.  quid  no- 
mine mercatus,  quid  vero  nundinarum  nomine  veniat,  explicat 
Pontifex.  Nundinas,  ait,  intelligimus,  quae  sunt  de  rebus  majoribus, 
et  semel  in  anno  fiunt,  vel  raro  in  eodem  loco,  et  de  longinquo 
ibidem  conveniunt  homines.  Mercatum  vero,  qui  flat  in  rebus 
minoribus  ad  quotidianas  necessitates  pertinentibus,  et  fiat  singulis 
hebdomadis,  et  ab  hominibus  de  vicino  ibidem  convenientibus.  Si 
quaestio  vel  dubia  oriantur,  possunt  conferri  Constit.  Bened.  XIV. 
Paternae  charitatis  officium,  diei  24.  Aug.  1744  et  Nihil  profecto. 
d.  12.  Aug.  1742. 

10.  2°)  Ex  cap.  1.  h.  t.  prohibetur  placitum.  Nomine  placiti 
intelligitur  judicium  seu  actus  illi  qui  pertinent  ad  forensem  stre- 
pitum, et  ad  exercitium  jurisdictionis  contentiosae.  Non  prohibetur 
igitur  diebus  festis  exercitium  voluntariae  jurisdictionis.  Hinc  per- 
fici potest  manumissio,  adoptio,  absolutio,  dispensatio,  designatio 
tutoris  vel  curatoris.  Diebus  ergo  festis  prohibentur  judicia  civilia. 
Excipitur  vero  casus,  quo  vel  urgeat  necessitas,  vel  pietas  suadeat. 
Cap.  6.  h.  t Quare  etiam  diebus  festis  ratione  necessitatis  pos- 
sunt tractari  causae  alimentorum,  causae  mercedis,  vel  etiam  actus 
illi  judiciales  confici  possunt,  qui  si  differantur  periculum  est  ne 
res  pereat,  vel  ne  persona  auctoritatis  vigilantiam  effugiat.  .Ra- 
tione pietatis  possunt  exerceri  actus  judiciales,  quando  agitantur 
causae  debilium  et  miserabilium  personarum,  quae  dilationem  non 
patiantur.  Item  possunt  tractari  causae  spirituales  electionum  et 
inquisitionum;  possunt  etiam  definiri  causae,  quae  pacem  et  con- 
cordiam respiciunt.  In  judiciorum  prohibitione  in  specie  conside- 
ratur citationis  et  definitivae  sententiae  prohibitio,  ut  scilicet  nec 
transmitti  possit  citatio,  nec  proferri  aut  exsecutioni  demandari 
sententia.  Cap.  6.  h.  t.  Et  quidem  relate  ad  citationem  si  prae- 
sentetur per  apparitorem  die  feriato  non  attenditur;  sic  etiam  non 
attenditur  si  terminus  ad  comparendum  adsignetur  dies  feriatus, 
ni  forte  agatur  de  aliquo  judicio,  quod  etiam  tractari  potest  die 
feriato.  Quod  si  vero  determinetur  in  genere  ad  comparendum 
terminus  ex.  gr.  post  tres  dies,  non  vero  dies  in  specie,  et  forte 
dies  termini  incidat  in  feriam,  valet  citatio,  sed  citatus  comparebit 
die  postero. 

5* 

11.  3°)  In  cap.  1.  h.  t.  diebus  festis  exerceri  prohibentur  ju- 
dicia criminalia,  quae  nempe  diriguntor  ad  infligendam  poenam 
capitis,  vel  aliam  poenam. 

12.  4°)  Tandem  prohibentur  sacramenta,  nisi  urgeat  necessi- 
tas. Nomine  autem  sacramentorum  in  cap.  1.  h.  t.  venit  juramen- 
tum. Quoniam  vero  ferme  omnes  contractus  firmabantur  juramento, 
et  observantia  contractuum  religioni  committebatur,  hinc  sub  pro- 
hibitione cap.  1.  h.  t.  venit  solemnis  delatio  et  praestatio  juramenti, 
nec  non  stipulatio  publica  contractuum,  quae  nempe  flat  per  no- 
tarium. 

13.  Quaeritur:  quid  servandum  sit  in  casu  feriarum  particula- 
rium, an  videlicet  servandae  sint  feriae  actoris,  vel  rei,  vel  judicis. 

Conveniunt  doctores  observandas  esse  ferias  judicis,  et  tribu- 
nalis penes  quod  agitatur  quaestio.  In  ordinandis  enim  judiciis 
attenditur  consuetudo  fori  in  quo  ordinatur  judicium,  non  autem 
attenduntur  mores  et  consuetudo  locorum  in  quibus  commorantur 
litigantes. 

14.  Quae  snperius  exposita  sunt,  prohibentur  peragi  diebus 
festis.  Ut  autem  cognoscatur  intentio  benigna  matris  Ecclesiae  in 
prohibendis  operibus  servilibus  diebus  festis,  consideranda  est  spe- 
cies et  dispositio  cap.  3.  h.  t Decretalis  relata  in  hoc  capite 
directa  dicitur  Arcbiepiscopo  Triburiensi.  Verumtamen  tempore 
Alexandri  III.  Tribur  nihil  aliud  erat  nisi  Villa  imperialis  prope 
Maguntiam.  Quare  potius  cum  Cujacio  dicendum  est  Alexandrum 
epistolam  suam  misisse  alicui  praelato  Daniae,  Sueciae,  seu  Nor- 
vegiae,  e.  gr.  Archiepiscopo  Upsalensi,  cui  Alexander  plures  misit 
epistolas  quia  in  praedictis  locis  piscatio  alecium  frequens  est 
Hisce  positis  en  species.  In  aliquibus  locis  ob  telluris  sterilitatem 
fideles  nihil  vel  fere  nihil  ex  agrorum  industria  percipiebant; 
piscationi  autem  operam  dabant,  et  magnam  utilitatem  capiebant 
ex  alecinm  captura.  Cum  vero  in  oceano  horum  piscium  maxima 
est  multitudo,  post  aequinoctium  dividitur  in  acies,  quae  terram 
versus  properant,  et  eorum  captura  facilis  est  et  copiosa.  Cum 
ergo  statis  temporibus  piscatio  hujusmodi  tantummodo  fieri  possit, 
si  omittenda  fuisset  diebus  festis,  periculum  erat  ne  occasio  pro- 
pitia captnrae  piscium,  cum  magno  populi  detrimento  evanesceret 
Hinc  Alexander  IIT.  consultus  respondit  concedendo  diebus  festis, 
exceptis  tamen  majoribus  anni  solemnitatibns  si  terrae  sese  alecia 

inclinaverint,  urgente  necessitate  eorum  capturam  fideles  facere 
posse,  ita  tamen  ut  post  factam  capturam  aliquam  partem  piscium 
Ecclesiis  propioribus  et  pauperibus  distribuerent.  Quare  glossa 
post  allatam  speciem  et  responsionem  Pontificis  in  materia  de  qua 
agitur,  scilicet  circa  prohibitionem  operum  servilium  in  diebus  festis 
ait  ‘Nota:  Necessitas  facit  licitum  quod  alias  esset  illicitum’.  Haec 
vero  conclusio  conformis  est  mentis  Oregorii  IX.  in  cap.  ult.  h.  t. 
ubi  Pontifex  declarat  abstinendum  diebus  festis  a quibusdam  acti- 
bus nisi  necessitas  urgeat  et  pietas  suadeat. 

16.  Quaeri  tandem  potest:  ad  quem  spectet  corrigere  et  viola- 
tores poena  plectere  dierum  festorum. 

Responsio  exhibetur  in  Constit.  Cum  Primum.  S.  Pii  V. 
d.  1.  April.  an.  1666.  §.  7.  Videlicet  si  sermo  sit  de  violatione 
praecepti  negativi,  quod  nempe  vetat  exercitium  operum  servilium 
et  aliorum  actuum  prohibitorum  datur  locus  praeventioni,  ita  ut 
tum  laicus  tum  ecclesiasticus  judex  possit  de  hac  re  cognoscere. 
Quod  si  vero  sermo  sit  de  violatione  positivi  praecepti,  seu  de 
violatione  praecepti  audiendi  Missam,  correctio  et  poenae  appli- 
catio pertinet  exclusive  ad  Episcopum,  idest  ad  judicem  eccle- 
siasticum. 


Titulus  X. 

De  Ordine  Cognitionum. 

1.  In  progressu  judicii  ante  sententiam  diffinitivam,  possunt 
enasci  plures  quaestiones,  quae  a judice  sunt  expendendae  et  juri- 
dice terminandae.  Hinc  ne  confusio  oriatur,  opus  est  videre  quo 
ordine  diversis  quaestionibus  sit  satisfaciendum.  Quare  merito 
praesens  titulus  positus  est  in  explicatione  ordinis  judiciarii.  Hic 
vero  titulus  distinguitur  tum  a titulo  de  mutuis  petitionibus  tum 
a titulo  de  exceptionibus.  Nam  mutuae  petitiones  exhibent  actio- 
nem ac  reciprocam  reconventioneni  contra  actorem;  titulus  vero 
de  exceptionibus  pertractat  de  exceptionibus  quibns  reus  sese  de- 
fendere nititur.  At  titulus  praesens  agit  de  pluribus  quaestionibus 
cognoscendis,  sive  proponantur  ceu  actio  principalis  sive  per  mo- 
dum actionis  et  reconventionis,  sive  etiam  distinctae  inter  se  pro- 
ponantur. Hinc  titulus  praesens  est  generalior  prae  aliis. 

2.  Ordo  cognitionum  communiter  definitur  ' modus  seu  ordo 
observandus  a judice  in  examine  plurium  quaestionum,  qua  in  eo- 

dem  judicio,  et  inter  easdem  personas  concurrere  possunf.  Solent 
vero  a doctoribus  proponi  regulae  generales,  quibus  ordo  hic  cogni- 
tionum definiatur. 

3.  Prima  Regula.  Ubi  inter  easdem  personas  plures  causae 
concurrunt,  quarum  una  pendeat  ab  alia,  hic  ordo  servandus  est, 
ut  nempe  prius  discutienda  et  definienda  sit  causa  a qua  alia 
pendet,  quam  haec  altera  expendatur  et  definiatur.  Ratio  enim 
judiciorum  postulat,  ut  uniformitas  in  sententiis  obtineatur,  et  con- 
sequentia cum  antecedentibus  componantur.  Jamvero  si  regula 
allata  sperneretur,  facile  evenire  posset  ut  decisio  causae  antece- 
dentis, differret  a definitione  causae,  quae  ab  ea  dependet.  Quare 
prius  causa  antecedens  discutienda  est;  deinde  definiatur  causa 
subsequens,  quae  a prima  dependet.  Ex.  gr.  quaestio  de  jure  per- 
cipiendi fructus  beneficii  ex  titulo  particulari  puta  ex  titulo  distri- 
butionum, pendet  ab  alia  quaestione  quae  est  de  legitima  et  cano- 
nica assecutione  ipsius  beneficii.  Unde  si  concurrant  istae  binae 
quaestiones,  prius  de  hac  secunda  tractandum  est  quam  de  prima 
tractetur. 

4.  Huic  regulae  est  sectmda  regida  subalterna.  Scilicet  quando 
contra  intentatam  actionem  opponatur  quaestio  praejudicialis  vel 
exceptio  peremptoria,  prius  agendum  est  de  quaestione  praejudiciali, 
et  de  exceptione  peremptoria,  quam  cognoscatur  et.  definiatur  actio 
primitus  inita.  Quaestio  praejudicialis  relate  ad  aliam  causam  est 
illa  ex  qua  ita  pendet  haec  altera  causa,  ut  ex  definitione  primae 
quaestionis  praejudicium  seu  damnum  pati  possit.  Peremptoria  ex- 
ceptio ea  est,  quae  si  probetur,  cadit  omnino  causa  principalis  cui 
objicitur. 

5.  Quaestio  praejudicialis  potest  1°)  induci  ex  facto  ipsius  acto- 
ris et  contra  ipsum  actorem.  Scilicet  cum  binas  habeat  actiones 
ex  eodem  titulo,  si  unam  eligat  et  experiatur,  non  potest  causa 
cadente  deinde  ad  aliam  regredi  actionem.  Exemplum  habemus  in 
cap.  25.  De  Election.  (I.  6)  in  6°.  ubi  canonicis  iterantibus  electionem 
ejusdem  personae  ad  vacantem  Ecclesiam,  ob  exortum  dubium  primae 
electionis,  qui  fuerat  bis  electus  prohibetur  agere  ex  utraque  ele- 
ctione ad  confirmationem  obtinendam,  sed  obligatur  ad  proponen- 
dam unam  tantum  electionem,  ita  ut  si  causa  cadat,  non  possit 
aliam  proponere  electionem.  Exemplum  etiam  habemus  in  cap.  un. 
De  Postid.  Praelator.  (I.  6)  in  6°.  ubi  prohibetur  simultanea  via 
postulationis  et  electionis  ad  obtinendam  praelaturam. 

6.  2°)  Praejudicialis  quaestio  est  quidem  contra  actorem , sed 
ex  facto  adversarii,  qui  nempe  quaestionem  proponat,  qua  probata 
perimatur  jus  actoris.  Quo  in  casu  quaestio  confunditur  cum  ex- 
ceptione peremptoria.  Exemplum  offertur  in  cap.  1.  h.  t ubi  cum 
mulier  ageret  ad  repetendum  virum  suum,  et  vir  excepisset  eam 
esse  sibi  consanguineam,  jubet  Pontifex  antea  tractari  debere  de 
consanguinitate,  quam  de  restitutione  viri.  Nam  si  constitisset 
mulierem  esse  viro  consanguineam,  matrimonium  nullum  esset, 
nec  vir  mulieri  restituendus  esset  Pariter  si  poneretur  actio  ad 
obtinendam  paternam  haereditatem,  et  contra  fieret  exceptio  nati- 
vitatis vel  legitimi  matrimonii,  antea  videndum  esset  utrum  qui 
agit  revera  sit  filius,  vel  utrum  ex  legitimis  nuptiis  ortus  fuerit 
Exemplum  etiam  exceptionis  peremptoriae  exhibetur  in  cap.  5.  De 
Renundatione  (L  9)  in  quo  cuidam  reposcenti  beneficium  eccle- 
siasticum, objecta  fuit  exceptio  liberae  renundationis,  et  Pontifex 
jubet  antea  definiendam  esse  quaestionem  utrum  actor  liberam  edi- 
derit nec  ne  renunciationem. 

7.  Non  solum  vero  quaestiones  praejudiciales  et  peremptoriae 
exceptiones  finiendae  sunt  antequam  ultra  procedatur  in  cognitione 
causae  principalis,  sed  etiam  quaestiones  incidentales,  quibus  non 
solutis  non  possit  prindpale  negotium  expediri  Sic  ex.  gr.  si 
quaestio  fiat  utrum  dilatio  concedenda  sit  necne;  utrnm  revera  sit 
in  aetate  major  vel  minor,  qui  in  judicio  adest  Idem  dicendum 
de  exceptionibus  declinatoriis,  quibus  nempe  vel  judex  a judicando 
repellitur  quia  incompetens  aut  suspectus,  vel  actor  ab  agendo 
quia  ex.  gr.  excommunicatus,  vel  ipsa  instantia  impugnatur,  quia 
non  bene  proposita.  Imo  regulariter  de  istis  exceptionibus  viden- 
dum est  ante  ipsam  litis  contestationem.  Cap.  4.  De  Exceptioni- 
bus (II.  25);  cap.  20.  De  Sent.  et  Re  jud.  (II.  27). 

8.  Differentia  adest  inter  exceptiones  peremptorias,  et  decli-  > 
notorias;  nam  m peremptoriis  exceptionibus  una  sententia  satis- 
facit exceptioni  et  questioni  principali,  in  declinatoriis  vero  non 
una  sententia  sufficit  pro  exceptione  et  merito  questionis,  hinc 
post  diffinitam  exceptionem,  proceditur  ad  meritum  cause.  Quare 
si  quis  excitet  questionem  antiquam,  vel  petat  jus  controversum, 
et  eidem  objiciatur  transactio,  sententia,  que  transactionem  de- 
finiat, etiam  satisfacit  questioni  primitive. 

9.  Tertia  Regula.  Si  concurrant  plures  aequales  cause  inter 
easdem  personas,  nec  sit  una  alteri  prejudicialis,  simul,  regulari- 

ter,  tractandae  sunt,  servato  inter  eas  ordine  temporis  quo  incepe- 
rant. At  si  pro  aliqua  periculum  sit  in  mora,  eidem  praelatio 
concedenda  est.  Pariter  si  una  ex  propositis  sit  altera  major,  vel 
materia,  vel  scopo,  major  praeferenda  est.  Ita  causa  spiritualis 
causae  civili,  criminalis  civili  praeponitur;  sive  enim  materia  in 
causa  spirituali,  sive  scopus  publicae  reparationis  violati  ordinis  in 
criminali  majoris  sunt  aestimationis,  prae  utilitate  privati  civis  in 
causa  civili. 

10.  Quarta  Regula.  Si  causae  tractandae  sint  ab  judice  di- 
verso, idest  si  pendente  judicio  penes  unum  tribunal,  exsurgat  quae- 
stio influens  in  diffinitionem  ejusdem  judicii,  quae  tractari  debeat 
apud  aliud  tribunal,  hoc  in  casu,  qui  tractat  causam  principalem 
tenetur  ejus  prosecutionem  suspendere,  quoadusque  alter  judex 
causam  incidentalem  decreverit  Hinc  si  quaestioni  civili  opponatur 
exceptio  quaestionis  spiritualis,  uti  esset  causa  de  valore  excom- 
municationis, vel  matrimonii,  antea  esset  haec  causa  coram  judice 
ecclesiastico  videnda,  quam  judex  laicus  possit  ultra  procedere  in 
causa  civili.  Ita  ex  cap.  3.  h.  t et  cap.  5.  Qui  filii  sunt  legitimi  (IV.  17  '. 
Haec  regula  locum  habet,  quando  natura  causae  incidentis  talis 
est  ut  excludat  in  judice  prorogationem  jurisdictionis,  de  qua  supra 
vidimus,  quemadmodum  verificatur  in  causa  spirituali,  quae  incidat 
in  judicio  civili  judicis  saecularis.  Secus  enim  valet  alia  regula,  ut 
nempe  idem  judex  qui  causam  principalem  videt,  videre  etiam  de- 
beat causam  incidentalem.  Cap.  3.  De  Donation.  inter  virum  et 
uxorem  (IV.  20).  Porro  judex  causae  incidentalis,  statim  ac  incipit 
eam  cognoscere,  debet  admonere  judicem  causae  principalis,  eique 
inhibere  quominus  procedat  in  causa.  Quae  inhibitio  si  omittatur, 
valent  acta  judicii,  quae  inde  fiant  usque  ad  sententiam  definitivam 
judicii  exclusive.  Non  valeret  autem  sententia  definitiva,  nam 
posita  et  non  definita  quaestione  incidentali,  judex  non  praesumitur 
a jure  rite  instructus  in  causae.  Hinc  ex  ipsa  lege  suspensa  re- 
manet jurisdictio  judicis,  ad  ferendam  sententiam  in  negotio  princi- 
pali, per  consequens  sententia  si  feratur  censetur  valore  suo  juri- 
dico carere.  Ita  doctores  interpretantes  cap.  3.  h.  t. 

11.  Coronidis  loco  innuendum  esse  censemus,  spoliatis  de  suis 
bonis  privilegium  concedi,  de  quo  in  suo  titulo  pertractabimus,  ut 
si  spoliator  spoliatum  conveniat,  et  spoliatus  proponat  exceptionem 
spolii,  causa  haec  spolii  debeat  definiri  ante  causam  intentatam  a 
spoliatore.  Ita  cap.  2.  h.  t.  Diximus  si  spoliatus  spoliationem  pro- 

ponat  in  forma  exceptionis  ad  sese  tuendam  ab  actione  contra 
ipsum  excitata,  nam  si  spoliatus  spoliationem  proponeret  in  forma 
actionis,  seu  si  reconveniret  spoliatorem  et  institueret  actionem  ad 
obtinendam  restitutionem  rerum  sibi  ablatarum,  hoc  in  casu  cen- 
serentur esse  dum  actiones  principales,  seu  actio  primitus  proposita, 
et  reconventionalis  actio  spolii  a reo  deinde  instituta.  Quare  hoc 
in  casu  non  datur  locus  praelationi,  sed  simul  utrique  actioni  aeque 
satisfaciendum  est  juxta  regulam  tituli  ‘De  mutuis  petitionibus'. 

Titulus  XI. 

De  Plus  Petitionibus. 

1.  Inter  quaestiones  incidentales,  quae  possunt  oriri  in  judicio, 
certe  adnumerantur  illae,  quae  exsurgunt  ex  male  concepto  libello 
causae  introductivo.  Quare  postquam  visum  est  quo  ordine  tra- 
ctandae sint  quaestiones,  quae  in  processu  judicii  exoriantur,  sub- 
nectitur titulus  de  quibusdam  specialibus  quaestionibus,  quae  ex 
excessu  petitionis  ab  actore  propositae  fluunt.  Quadruplici  modo 
potest  actor  excedere  limites  debitos  in  libello  et  plus  petere. 
1°)  Re;  2°)  loco;  3°)  tempore;  4°)  causa. 

2.  1°)  Re  actor  excedit  in  petitione  cum  in  materia  seu  in 
quantitate,  vel  summa  sibi  debita  plus  petat.  Ex  gr.  qui  creditor 
est  in  quinquaginta,  petat  centum,  vel  qui  jus  in  parte  rei  tantum 
habet,  petat  eam  sibi  integram  adjudicari. 

3.  2°)  Plus  petit  actor  ratione  loci,  cum  vel  nullus  locus  in 
obligatione  designatus  est,  et  actor  postulat  ut  sibi  res  praestetur 
in  loco  sibi  commodiori,  vel  si  locus  designatus  est,  et  actor  petit 
sibi  rem  ex.  gr.  mercem  praestari  in  alio  loco  distincto  a priori. 
Quae  loci  diversitas  sive  ratione  expensarum  pro  re  transferenda, 
sive  pro  majori  pretio  rei  in  loco  ab  actore  designato  potest  reo 
inferre  gravamen. 

4.  3°)  Tempore  actor  plus  petit,  cum  ante  designatum  diem, 
vel  ante  eventum  conditionis,  petit  solutionem  obligationis  et  prae- 
stationem rei. 

5.  4°)  Causa  plus  petit  actor,  cum  petat  rem  determinatam 
sibi  praestari  in  casu  alternativae  obligationis  cujus  electio  ad  reum 
pertineat.  Sic  ex.  gr.  si  poterat  reus  praestare  vel  centum,  vel 
equum,  et  actor  taxative  expostulat  equum.  Pariter  si  petat  actor 
in  specie  determinata  quod  sibi  debetur  in  genere. 

6.  Porro  non  censetur  plus  petere  qui  ante  litis  contestatio- 
nem corrigat  petitionem.  Nam  uti  vidimus  ante  litis  contestatio- 
nem, actor  impune  etiam  mutare  potest  libellum,  nec  vere  adhuc 
suscepit  obligationem  erga  reum  propositam  tuendi  actionem.  Et 
habetur  aperta  dispositio  in  cap.  un.  h.  t.  Pariter  revera  poenas 
plus  petitionis  probabiliter  non  incurrit,  qui  ante  sententiam  seu 
conclusionem  in  causa  corrigit  libellum.  Nam  licet  post  litis  con- 
testationem non  possit  mutari  amplius  libellus,  seu  de  una  ad 
aliam  actionem,  de  uno  ad  alium  titulum  fieri  transitns,  tamen 
salva  libelli  substantia,  emendari  libellus  potest,  quemadmodum 
vidimus  in  Tit.  De  Libelli  oblat.  Verum  in  utroque  casu  si  ob 
plus  petitionem  constet,  reum  majores  expensas  fecisse,  actor  re- 
ficere eidem  tenetur  excessum  expensaram,  seu  expensas  pro  rata 
excessus  in  petitione. 

7.  De  poenis  plus  petitionis.  In  jure  romano  contra  plus  pe- 
tentes statuta  erat  poena  caducitatis  actionis;  seu  qui  plus  petebat 
et  persistebat  in  obstinatione  petendi,  cadebat  jure  suo.  Excusabat 
vero  ab  hac  caducitate  minor  aetas  et  magna  erroris  cansa.  Ita 
in  §.  «Si  quis  agens.>  Inst.  De  Aetion.  At  praesertim  ex  jure  cano- 
nico in  cap.  un.  h.  t mutatio  inducta  est.  1°)  Plus  petentibus 
tempore  duplicantur  induciae,  seu  duplicatur  tempus  solutionis  per- 
ficiendae. 2°)  Qui  plus  petunt  re,  loco  aut  causa  condemnantur  in 
expensas  et  ad  interesse,  seu  damnum,  quod  reo  ex  plus  petitione 
acciderit,  reficere  debent. 


Titulus  XII. 

De  Cansa  possessionis  et  proprietatis. 

1.  Sequitur  ordo  cognitionis  causarum  in  specie,  seu  exhibetor 
modus  quo  tractari  debeant  et  definiri  judicia  circa  possessionem, 
et  circa  proprietatem.  Jam  vidimus  judicinm  aliud  esse  petito- 
rium, aliud  possessorium.  Petitorium  nempe  illud  est,  quod  ver- 
satur circa  jus  et  proprietatem  rei,  possessorium  vero  illud  est, 
quod  possessionem  rei,  vel  quasi  possessionem  juris  solummodo 
respicit  Jura  enim  non  vere  possidentur,  seu  sensibiliter  non 
apprehenduntur,  sed  in  similitudinem  rerum  sensibilium  dicuntur 
quasi  possideri.  Tractatio  igitur  instituitur  de  possessione  et  pro- 
prietate, de  judiciis  possessorio  et  petitorio. 

2.  Possessio  juxta  suam  simplicem  ac  naturalem  notionem  de- 
finitur : ‘Physica  rei  detentio  per  quam  homo  suam  in  eadem  re 
activitatem  exercet'.  Dicitur  physica;  omnes  enim  in  possessione 
vident  corporalem  tantum  relationem  praecisione  facta  a justitia 
vel  injustitia  actus.  Rei  detentio;  quia  ad  conceptum  naturalem 
possessionis  non  sufficit,  quod  quis  videat  rem  et  eam  possidere 
dicatur,  sed  requiritur  ut  tactu  corporali  eam  apprehendat  ac  teneat. 
Per  quam  homo  suam  in  eadem  re  activitatem  exercet;  ad  haben- 
dam enim  possessionem  non  sufficit  quaecumque  rei  detentio,  sed 
necesse  est  ut  haec  detentio  sit  actus  humanus,  idest  sit  volita  et 
quidem  non  quocumque  modo,  sed  praecise  ad  hoc  ut  res  ipsa  phy- 
sica hominis  activitati  subjiciatur. 

Verumtamen,  ut  quisque  per  se  videt,  nimis  angusta  sese  ex- 
hibet haec  possessionis  notio,  arctis  inclusa  limitibus  facti  mate- 
rialis et  animi,  non  satis  aptari  poterat  omnibus  quaestionibus,  quae 
in  liac  materia  evenire  poterant  Hinc  opus  utriusque  juris  civilis 
et  canonici,  quo  primitiva  illa  ac  simplex  possessionis  notio  am- 
pliata ac  munita  juridicis  effectibus  est.  Juxta  hanc  sic  definiri 
posset  possessio  ‘Rei  detentio  corporis,  animi,  juris  adminiculo  suf- 
fulta'. Juris  autem  adminiculum  non  hoc  sensu  sumi  debet,  qua- 
tenus nempe  possessio  in  jure  consistat,  sed  indicat  tantum  ipsum 
possessionis  factum  aliquando  justis  ex  rationibus  omnino  tamen 
independentibus  a quaestione  proprietatis  et  juris,  ab  ipso  jure  de- 
fendi ac  tueri. 

3.  Divisio:  Possessio  alia  est  naturalis,  alia  civilis:  naturalis 
illa  est  quae  non  producit  effectus  juridicos;  civilis,  quae  vel  omnes 
vel  saltem  unum  producit  juridicum  effectum. 

Possessio  alia  est  bonce  fidei,  alia  malas  fidei.  Prima  obtinet 
cum  possessor  rem  detinet  uti  suam  ex  probabili  saltem  opinione 
dominii.  Dixi  probabili  quia  satis  est  argumentum  sufficiens  de 
existentia  tituli,  vel  saltem  de  praesnmptione  tituli,  quemadmodum 
verificatur  in  centenaria  et  immemoriali  possessione.  Malae  fidei 
possessio  locnm  obtinet  cum  ipsa  probabili  opinione  dominii  careat, 
seu  cum  quis  possideat  rem  uti  suam,  quam  certo  scit  esse  alienam, 
vel  saltem  prudenter  dubitat  rem  alienam  esse. 

Demum  possessio  alia  est  justa,  alia  injusta  seu  vitiosa. 
Prima  est  quae  nec  vi,  nec  clam,  nec  precario;  altera  aut  vi  aut 
clam  ant  precario  acquisita  est.  Quoad  injustam  possessionem  ob- 
tinet principium  quod  in  genere  nequeat  opponi  adversns  eum. 

relate  ad  quem  injusta  est  ; verum  prodesse  potest  adversus  extra- 
neos. L.  53.  ff.  De  acq.  vel  amit.  poss.  Hinc  nil  impedit  quominus 
injusta  possessio  possit  esse  etiam  civilis. 

4.  De  proprietate.  Quoniam  possessio  dirigitur  ad  effectus  do- 
minii seu  proprietatis  percipiendos,  solet  facile  una  pro  alia  sus- 
cipi. At  apprime  inter  se  distinguuntur;  immo,  ut  ait  Ulpianus 
in  L.  12.  §.  1.  ff.  de  acq.  vel  amit.  possess.  niliil  commune  habet 
proprietas  cum  possessione.  Nam  possessio  tota  consistit  in  facto; 
proprietas  vero  in  jure,  definitur  enim  ‘jus  in  re  corporali , ex  quo 
facultas  enascitur  de  eadem  pro  libito  et  cum  aliorum  exclusione 
disponendi'. 

Quare  nil  mirum  si  non  infrequens  sit  ut  aliquis  sit  posses-  . 
sor  et  non  dominus,  alter  vero  dominus  et  non  possessor.  Quia 
licet  effectus  primarius  proprietatis  sit  possessio  rei  ad  percipienda 
emolumenta  et  fructus  ejusdem,  tamen  aliquando  dominus  vel  non 
possidet,  vel  in  possessione  pacifica  non  versatur.  Hinc  verus  do- 
minus rei  in  institutione  judicii  cante  procedere  debet  et  eligere 
judicium  vel  petitorium  vel  possessorium,  prout  magis  videat  sibi 
expedire.  Nam  non  semel  contingit  ut  dominus  rei  causae  cadat 
in  possessorio  judicio,  eo  quod  revera  non  possidet,  dum  si  insti- 
tuisset judicium  petitorium  victor  profecto'  exstitisset. 

5.  Differunt  etiam  possessio  et  proprietas  in  modo  quo  acquiri 
et  amitti  possunt.  Ad  acquirendam  enim  proprietatem  duo  neces- 
sario requiruntur,  titulus  nimirum,  seu  causa  remota,  et  modus  seu 
causa  proxima  acquisitionis.  Nec  titulus  sine  modo  nec  modus  sine 
titulo  proprietatis  acquisitionem  producunt»  — Contra  possessio 
solo  modo  sine  titulo  acquiri  potest.  Modus  autem  quo  acquiritur 
possessio  constituitur  vel  ab  occupatione  vel  ab  accessione  vel  a 
traditione,  et  quidem  a traditione  non  tantum  propria,  sed  et  im- 
propria, ut  est  traditio,  quae  longa  manu  dicitur,  et  ea  quam  sym- 
bolicam  vocant,  quae  scilicet  fit  per  symbola  clavium,  instrumen- 
torum etc.  Quin  immo  et  a traditione  ficta,  quae  ut  ajunt,  brevi 
manu  perficitur,  quaeque  tunc  locum  habet,  cum  jam  materialis  rei 
detentio  apud  eum  invenitur,  cui  nunc  rei  possessio  traditur.  Ad 
modum  autem  quod  attinet,  quo  proprietas  et  possessio  amitti  pos- 
sunt, proprietas  solo  animo  non  amittitur;  amitti  vero  potest  solo 
animo  possessio;  animus  enim  est  elementum  essentiale  possessio- 
nis, quo  deficiente,  et  ipsa  possessio  deficiat  necesse  est 

Denique  differunt  in  effectu;  possessio  enim  producit  judicium 
possessorium,  seu  melius  interdicta  et  remedia  possessaria;  proprie- 
tas vero  producit  judicium  petitorium  et  persequitur  rem  apud 
quemcumque  possessorem,  seu  tribuit  rei  vindicationem.  Igitur 
revera  possessio  distinguitur  a proprietate,  et  una  potest  etiam 
juridice  exsistere  absque  alia.  Hinc  nil  mirum  si  utraque  suos 
habeat  effectus. 

6.  De  effectibus  possessionis.  Scimus  equidem  quaestionem  inter 
Juristas  esse  in  adsignandis  possessionis  effectibus,  recentioresque 
cum  F.  C.  Savigny  (Tratt.  de  la  possess.)  communiter  retinere  2 
tantum  esse  veros  possessionis  effectus,  usucapionem  nimirum  et 
interdicta.  At  quidquid  sit  de  hac  quaestione,  nos  hic  scholasticae 
utilitatis  gratia  et  eos  enumerabimus  possessionis  effectus,  qui  uti 
tales  minus  proprie  habentur. 

1°)  Ceu  generale  principium  traditur  in  reg.  65.  Jur.  in  6°. 
‘ Melior  est  conditio  possidentis’.  Si  quidem  cum  jura  in  societate 
ecclesiastica  et  civili,  non  sint  res  prorsus  abstractae,  sed  formam 
habeant  concretam,  diriguntur  enim  ad  reale  bonum  fidelium  et 
civium,  hinc  revera  jura  conceduntur  et  obtinentur,  ut  possidean- 
tur. Ex  quo  sequitur  praesumptionem  induci  ab  ipsa  possessione 
de  proprietate.  Quare  in  dubio  exorto  circa  proprietatem,  melior 
est  conditio  illius,  qui  possidet,  quique  praesumitur  dominus  rei  vel 
juris  quoadusque  contrarium  non  probetur.  Pariter  si  duo  causam 
habeant  ab  eodem  domino,  seu  concessionem  juris  ab  eodem  habent 
ille  praefertur  cui  etiam  possessio  juris  concessa  est,  quamvis  con- 
cessio juris  sit  posterior.  Excipitur  tamen  casus,  quo  prior  conces- 
sio juris  adeo  perfecta  in  suo  genere  censetur,  ut  alteri  neque  jus, 
neque  possessio  ejus  dari  possit.  Haec  exceptio  valet  praesertim  in 
causis  matrimonii,  et  in  beneficiis.  Concessio  enim  juris  per  matri- 
monium de  praesenti  juxta  cap.  5.  De  Sponsa  duorum  (IV.  4),  et 
concessio  beneficii,  juxta  cap.  7.  De  Praebendis  (III.  4)  in  6°.  su- 
stinentur etiam  contra  secundam  concessionem  juris  vel  beneficii, 
cui  accesserit  possessio. 

2°)  Possessio  bonae  fidei  tribuit  jus  administrandi  rem  possessam, 
et  ejus  juribus  legitime  utendi.  Quare  possessor  bonae  fidei  potest 
domum  locare,  ejusque  contractus  sustinetur.  Sic  etiam  qui  est  in 
quasi  possessione  juris  eligendi  vel  praesentandi  clericum  ad  praela- 
turam vel  beneficium,  valide  eligit  vel  praesentat,  quamvis  postea 

appareat  eum  jure  activse  electionis  vel  nominationis  carere. 
Cap.  24.  De  Election.  (I.  6)  et  *cap.  19.  De  Jure  patr.  (IU  38). 

3°)  Possessor  bonae  fidei  ob  rationem  praesumptae  proprietatis 
facit  suos  fructus  rei,  quam  possidet.  De  qua  re  fusius  inferius. 

4”)  Si  tempore  natae  litis  quis  nec  vi  nec  clam  nec  precario 
possideat,  a judice  debet  manu  teneri,  seu  defendi  et  conservari 
in  possessione,  usque  ad  exitum  judicii,  vel  saltem  usque  dum  peri- 
culum non  exsurgat,  ne  res  litigiosa  pereat.  Immo  si  possessor 
ex  privata  vi  et  invasione  exturbetur,  potest  vim  vi  repellere,  et 
suam  tueri  possessionem. 

7.  De  effectibus  proprietatis  fuse  non  loquimur,  nam  possunt 
comprehendi  sub  generali  appellatione  juris  utendi,  fruendi  re  sua, 
de  eaque  libere  disponendi,  si  res  possideatur,  vel  rem  assequendi 
si  ab  alio  detineatur. 

8.  Nunc,  de  Causa  possessionis  et  de  Causa  proprietatis.  Tum 
circa  possesssionem,  tum  circa  proprietatem  oriri  potest  quaestio. 
Hinc  dantur  causae  possessionis  et  proprietatis.  Causa  possessionis 
ea  est,  in  qua  principaliter  agitur  de  possessione  rei,  vel  quasi 
possessione  juris  acquirenda,  vel  retinenda,  vel  recuperanda.  Sci- 
licet actor  petit  ut  judex,  praescindendo  interim  a dominio  rei,  de- 
claret ad  actorem  ipsum  pertinere  possessionem  rei.  Causa  pro- 
prietatis ea  est,  in  qua  principaliter  et  directe  agitur  de  proprie- 
tate, et  actor  quaerit,  ut  sibi  rei  proprietas  adjudicetur.  Porro 
cura  sola  possessio  possessorem  non  faciat  dominum  rei  retentae, 
hinc  causa  possessionis  dicitur  causa  momenti  vel  causa  momen- 
tanea. Eatio  est  quia  qui  vicit  in  possessorio,  potest  causa  cadere 
in  petitorio  judicio,  quod  vel  brevi  intervallo,  vel  eodem  tempore 
intentatum  una  simul  cum  possessorio  judicio  finiatur,  et  posses- 
sor rem  illico  restituere  tenetur.  Exemplum  hujus  theoriae  exhi- 
betur in  cap.  6.  h.  t 

9.  Causa  possessionis  triplex  est,  seu  vel  acquirendae,  vel  re- 
tinendae, vel  recuperandae  possessionis.  Causa  proprietatis  una  est 
ex  qua  oritur  judicium  petitorium.  Triplici  causae  possessionis  re- 
spondet triplex  judicium  possessorium,  quod  et  interdictum  ap- 
pellatur, forsitan  quia  judicium  possessorium  interim  dicatur  et 
ad  tempus;  seu  interim  judex  aliquid  jubeat  vel  prohibeat  di- 
recte circa  possessionem  vel  quasi  possessionem  integro  rema- 
nente litigantibus  jure  agendi,  et  judici  jure  decernendi  de  pro- 
prietate rei. 

Interdicta  possessoria  in  jure  romano  introducta  sunt.  Primi- 
tus distinguebantur  ab  actionibus,  quae  a jure  civili,  idest  ab  ipsa, 
lege  procedebant,  dum  contra  interdicta  non  erant  nisi  verborum 
formulae  et  conceptiones,  quibus  praetor  aut  jubebat  aliquid  fieri, 
aut  fieri  prohibebat,  quod  tum  maxime  locum  habebat,  cum  de 
possessione  ageretur.  At  hodie  sublatis  actionum  et  interdictorum 
formulis  solemnibus,  interdicta  in  suo  genere  non  distinguuntur  ab 
actionibus  et  nil  aliud  sunt  quam  actiones  possessoriae,  idest'  actio- 
nes in  factum,  quibus  imploratur  judicis  auctoritas,  vel  ad  acqui- 
rendam possessionem,  si  nondum  possideatur,  vel  ad  retinendam, 
si  turbetur;  vel  ad  recuperandam,  si  amissa  fuerit. 

I.  Interdicta  adipiscendae  possessionis  5 numerantur: 

a)  Interdictum  quorum  bonorum.  Competit  directe  quibus  a 
praetore  data  est  bonorum  possessio;  utiliter  vero  cuivis  haeredi 
vel  successori  in  aliquo  jure  ex.  gr.  beneficii,  ad  obtinendam  pos- 
sessionem rerum  haereditariarum  vel  juris,  contra  eum  qui  possi- 
det pro  haerede  vel  pro  possessore,  qni  est  nudus  possessor  haere- 
ditatis,  vel  rei,  vel  juris,  sciens  haereditatem  vel  rem  vel  jus  non 
esse  suum  et  interrogatus  cur  possideat,  respondet  possideo  quia 
possideo. 

b)  Interdictum  quod  legatorum.  Competit  haeredi  adversus 
legatarium,  qui  rei  legatae  possessionem  marte  proprio  occupavit, 
ad  hoc  ut  ejusdem  rei  possessionem  assequatur. 

c)  Interdictum  possessorium.  Competit  bonorum  emptori  ad 
rerum  emptarum  possessionem  assequendam. 

d)  Interdictum  sectorium.  Est  simile  possessorio,  daturque 
sectori,  seu  ei  qni  publice  bona  mercatur  ad  rerum  mercatarum 
possessionem  acquirendam. 

e)  Interdictum  Salvianum.  Conceditur  domino  domus  vel 
praedii  rustici  pro  securitate  pensionis,  contra  conductorem  vel  co- 
lonum super  rebus  invectis  et  illatis  in  domum  vel  praedium. 

II.  Interdicta  retinendae  possessionis  2 exhibentur: 

a)  Interdictum  ‘Uti  possidetis’  reddi  solet  quoties  de  possessione 
rei  immobilis  controversia  est,  et  quaeritur  uter  ex  litigantibus 
possidere  debeat.  Tunc  judex  per  hoc  interdictum,  eum  potiorem 
ex  litigantibus  esse  jubet,  qui  eo  tempore  quo  interdictum  redditur, 
nec  vi,  nec  clam,  nec  precario  possideat. 

b)  Interdictum  ‘Utrobi’.  Hoc  pariter  interdictum  in  eumdem 
finem  redditur  de  rerum  tamen  mobilium  possessione,  et  in  eo 

illam  potiorem  esse  jubet  judex,  qui  majore  parte  ejas  anni  nec 
vi,  nec  clam,  nec  precario  possederit. 

m.  Interdicta  recuperanda  possessionis  reducuntur  ad  inter- 
dictum ‘Unde  vi'  quod  conceditur  ad  recuperandam  possessionem 
rerum  immobilium  illi,  qui  a possessione  fuit  vi  dejectus. 

Haec  tria  interdicta  non  solum  vadent  in  materia  civili,  sed 
etiam  servantur  in  materia  canonica,  seu  in  beneficiis,  pensionibus, 
redditibus  bonorum  ecclesiasticorum,  et  in  exercitio  jurisdictionis 
ecclesiasticae.  Quare  qui  vi  dejicitur  a possessione  beneficii,  pen- 
sionis etc.,  potest  juxta  principia  juris  tradita  in  cc.  17.  et  19.  De 
Best.  Spoliat.  (II.  13.)  agere  interdicto  ‘Unde  vi'. 

10.  Circa  causam  possessionis  et  proprietatis  quaeri  1°.  potest  : 
quo  ordine  tractanda  sint. 

Ex  cc.  5.,  7.  et  36.  De  Testibus  (II.  20)  habemus  licitum  esse 
prius  agere  de  proprietate,  quam  de  possessione  rei.  Videlicet  si 
placeat  actori,  omissa  quaestione  possessionis,  quae  oppugnator,  po- 
terit illico  intentare  quaestionem  de  proprietate.  At  non  expedit 
quaestionem  proponere  de  proprietate,  quando  in  promptu  habeatur 
possessorium  interdictum.  Nam  difficilioris  probationis  est  causa 
proprietatis.  Sane  qui  vult  probare  se  dominum  esse  rei,  osten- 
dere debet  titulum  dominii  et  originem  tituli  legitimam,  seu  osten- 
dere debet  revera  dominum  fuisse  illum  a quo  dominium  derivatum 
est,  et  insuper  ostendi  debet  translatum  fuisse  dominium  per  con- 
tractum vel  actum  de  jure  habilem  ad  transferendum  dominium. 
Quae  omnia  sunt  difficilis  probationis,  et  si  unum  deficiat,  qui  ex- 
pertus est  judicium  petitorium,  causa  cadat  necesse  est.  E contra 
vero  causa  possessionis  facile  probatur,  nam  1°)  ad  acquirendam 
possessionem,  sufficit  testamentum  non  injustum,  quod  nempe  legi- 
bus aperte  non  opponatur,  vel  concessio  tituli  juridice  facta  ab 
eo,  qui  titulum  concedere  poterat.  2°)  Ad  retinendam  possessio- 
nem sufficit  factum  quod  quis  nec  vi,  nec  clam,  nec  precario  posse- 
derit. Factum  vero  hujusmodi  probari  potest  vel  per  instrumen- 
tum adeptae  possessionis,  vel  per  veram  apprehensionem  rei,  vel  per 
fictam  et  symbolicam  immissionem  in  possessionem.  Probari  etiam 
potest  ex  perceptione  fructuum  rei,  et  solutione  tributorum  et  ex- 
pensarum. 

Quod  si  pares  probationes  pro  possessione  ex  utroque  litigante 
proponantur  in  causis  beneficialibus,  neutri  favendum  est  quia  duo- 


Digitized  by  v^ooQie 


TIT.  XII.  DE  CAUSA  P08SESS10NI8  ET  PROPRIETATIS. 


81 


bns  concedi  beneficium  non  potest,  in  causis  profanis  seu  civilibus 
locus  est  strictae  formae  interdicti  uti  possidetis,  ita  possideatis. 
Videlicet  nterque  litigans  conservabitur  ili  possessione  sua  rei  us- 
que ad  exitum  judicii  proprietatis. 

3°)  In  interdicto  unde  vi  sufficit  ut  actor  probet  se  aliena  vi 
a possessione  fuisse  dejectum.  Quae  omnia  facilioris  sunt  probatio- 
nis prae  illis  quae  in  causa  proprietatis  probare  necesse  est. 

1 1.  Quaeritur  2°.  an  coram  eodem  judice  debeat  tractari  causa 
possessionis  et  proprietatis. 

Si  sermo  sit  de  judice  delegato  non  potest  dividi  inter  duos 
delegatos  judices  causa  possessionis  et  causa  proprietatis,  sed  ab 
eodem  judice  utraque  causa  debet  cognosci.  Ita  deducitur  ex 
cap.  1.  h.  t in  quo  Gregarius  alludens  ad  1.  10.  C.  De  Judiciis 
respondens  Duci  Siciliae  expostulanti  duos  judices  delegatos,  unum 
pro  causa  proprietatis,  alium  pro  causa  possessionis  rescripsit  cau- 
sam ab  uno  eodemque  judice  esse  cognoscendam.  Ratio  dispositio- 
nis est,  quia  qui  adversarium  ad  plures  judices  pro  causis  inter 
se  connexis  pertrahere  nititur,  insinuat  suspicionem  fraudis,  et 
animum  vexandi  eumdem  suum  adversarium.  Quod  si  sermo  sit 
de  judice  ordinario,  videtur  etiam  non  posse  dividi  continentia 
causarum  possessionis  et  proprietatis,  sed  utraque  esse  expedienda 
et  definienda  ab  eodem  judice.  Nam  licet  in  cit.°  cap.  1.  h.  t.  quae- 
stio resolvatur  proprie  de  duplici  judice  delegato,  prout  dux  Sici- 
liae postulabat,  tamen  invocatur  principium  generale  pro  omnibus 
judicibus.  Ait  enim  Pontifex  ‘Legali  provisione  decretum  est  tum 
momenti,  cum  proprietatis  causam  sub  uno  judice  debere  cognosci.’ 
Ratio  est  quia  optime  una  alteri  cans*  conjungitur,  et  una  ad 
«diam  mirifice  intelligendam  inservit.  Hinc  cognitio  magis  com- 
pleta et  tutior  erit,  si  tum  de  possessione,  tum  de  proprietate 
idem  tribunal  judicet.  Hinc  si  unus  ex  oollitigantibus  alterutram 
ex  causis,  vel  possessionis  vel  proprietatis  ad  diversum  judicem 
trahat,  potest  repelli  exceptione  declinatoria  fori  ob  continentiam 
causarum. 

12.  Sed  exceptio  admittenda  est  ‘Nisi  causa  proprietatis  di- 
stincti fori  exsistat  a causa  possessionis’.  Haec  exceptio  veriflcatur 
in  causis  ecclesiasticis,  quae,  quando  agitur  de  nuda  possessione 
jnris  contra  laieam  personam,  sunt  mixti  fori,  ac  proinde  etiam 
decerni  possunt  a judice  laico.  Quando  autem  agitur  de  proprie- 

tate  et  de  jure  possidendi,  ad  tribnnal  ecclesiasticum  pertinent. 
Hoc  enim  in  casu,  quamvis  causa  possessionis  a laico  judice  de- 
finiri potest,  non  potest  vero  causa  juris  possidendi  et  proprietatis 
cognosci  ab  eodem  judice,  sed  definienda  est  a judice  ecclesiastico. 
Batio  prioris  partis  ex  eo  deducitur,  quod  quaestio  nudae  posses- 
sionis reducitur  ad  quaestionem  meri  facti  ex.  gr.  utrum  quis  pos- 
sederit et  exturbatus  a laico  fuerit  a jure  eligendi,  praesentandi, 
seu  melius  quaeritur  an  revera  a laico  fuerit  Ecclesiae  vel  clerico 
illata  injuria  in  eorum  possessione.  Quare  objectum  quaestionis 
est  civile  et  temporale.  Nil  ergo  mirum  si  contra  personam  laici 
in  hac  quaestione  sententiam  dicat  tribunal  laicum;  at  idem  tri- 
bunal simul  de  causa  juris  seu  proprietatis  decernere  nequit 
Cap.  2.  De  Judiciis  (II.  1).  Afferri  potest  exemplum  causae  juris 
patronatus,  quae  in  cap.  3.  De  Judiciis  (II.  1)  dicitur  causa  eccle- 
siastica: et  tamen  si  quaestio  est  de  mera  possessione  contra  laicum, 
potest  a judice  laico  definiri.  Non  vero  potest  a saeculari  judice 
decerni  causa  proprietatis,  quemadmodum  etiam  tractari  nequit 
causa  possessionis,  quae  instituatur  contra  clericum.  Idem  dici  debet 
in  causa  electionis  perficiendae  ad  Praelaturam,  de  qua  agit  cap. 
ult.  De  Judiciis  (II.  1). 

13.  Quaeritur  3°.  An  et  quando  possit  causa  possessionis  cu- 
mulari cum  causa  proprietatis. 

Cumulare  causam  possessionis  et  proprietatis  idem  est  ac  co- 
ram eodem  judice  et  simul,  seu  eodem  judicio,  agere  de  utraque 
causa  et  possessionis  et  proprietatis. 

Videretur  cumulatio  fieri  non  posse,  nam  causa  possessionis 
est  momenti,  et  possessio,  si  contra  possessorem  pronuncietur  sen- 
tentia in  petitorio,  cessat.  Hinc  sententia  lata  in  petitorio  juxta 
cc.  3.  et  6.  h.  t absorbet  sententiam  in  possessorio.  Tamen  per- 
missa est  in  jure  cumulatio  causae  possessionis  et  proprietatis.  Ita 
in  genere  in  cap.  2.  h.  t Batio  est  quia  opportunum  est,  si  fieri 
possit,  brevitati  judiciorum  consulere,  quae  brevitas  facilius  obtine- 
tur, si  eodem  judicio  non  solum  de  possessione  agatur,  sed  etiam 
de  proprietate.  Sed  ut  clarius  procedatur  praemittendum  est  ad 
duos  casus  varias  cumulationis  species  reduci,  scilicet  1°)  Si  actor 
utramque  causam  proponat  possessionis  et  proprietatis.  2°)  Si 
unam  actor  proponat  et  aliam  reus,  quemadmodum  ex.  gr.  si  actor 
possessorium  incipiat  petens  sibi  adjudicari  possessionem  prsedii, 

reos  e contra  excipiat  rem  esse  saam,  et  postulet  sibi  adjudican- 
dam esse  proprietatem. 

14.  De  1°.  Casu.  Ex  cc.  3.  et  4.  h.  t.  patet  non  esse  actori 
prohibitum  actiones  cumulare.  Nam  quamvis  causa  possessionis 
sit  causa  momenti,  quaeque  proinde  praecaveat  pericula  futura, 
quae  ex  judicio  de  proprietate  actor  timere  potest,  tamen  utile  est 
ut  ipse  pronunc  declaretur  legitimus  possessor  relate  ad  praeteri- 
tum, praesertim  ne  molestiis  afficiatur  pro  fructibus  perceptis  et 
consumptis.  Quare  licet  actor  proposuerit  judicium  petitorium, 
poterit  utiliter  possessorium  simul  urgere. 

Aliqua  difficultas  exsurgit  in  judicio  retinendae  possessionis, 
sen  in  interdictis  uti  possidetis  et  utrobi.  Nam  interdictum  re- 
tinendae possessionis  et  judicium' proprietatis  super  eadem  reviden- 
tur inter  se  pugnare.  Jndicinm  enim  petitorium  ad  vindicandam 
rem  exercetor.  Ergo  qui  hoc  judicium  experitur,  implicite  fatetur 
rem  non  possidere.  Quomodo  ergo  simul  agere  poterit  interdicto 
retinendae  possessionis? 

At  in  cc.  1.  2.  4.  et  6.  h.  t generaliter  actoris  cumulatio  ad- 
mittitur. Igitur  excludi  non  potest  species  cumulationis  in  casu 
interdicti  retinendae  possessionis.  Nec  valet  ratio  objecta.  Nam 
actio  vindicatoria  judicii  proprietatis  non  importat  per  se  tacitam 
confessionem  amissae  possessionis,  potest  enim  quis  vindicare  rem 
suam,  quam  alter  solum  naturaliter  detinet,  ipse  vero  conservat 
juris  possessionem  rei  ejusdem.  Hinc  in  1.  12  ff.  De  Adip.  poss. 
dicit  Ulpianus  ‘Non  videtur  possessioni  renundasse,  qui  rem  vin- 
dicavit.’ Quare  dominus  rei  posset  contra  detentorem  agere  judi- 
cio tum  petitorio  quia  dominus,  tum  retinendae  possessionis  quia 
civiliter  possidet 

16.  In  8°.  casu.  Duplex  Ungi  potest  species.  1»)  Si  actor 
instituat  judicium  petitorium , et  reus  resistat  promovendo  exce- 
ptionem possessionis.  2“)  Si  actor  promoveat  judicium  possessio- 
nis, et  reus  opponat  exceptionem  proprietatis. 

Relate  ad  1“*  spedem  cumulatio  utique  admitti  potest,  at 
adnotant  interpretes  exceptionem  a reo  convento  de  possessione 
propositam  non  praejudicare  actori,  nisi  quoad  plenitudinem  causae, 
quia  potest  utique  declarari  in  aliqua  re  proprietatem  esse  alicujns, 
quin  noceat  exoeptio  possessionis.  Scilicet  poterit  actori  tribui 
proprietas,  et  inde  assequi  possessionem;  reo  autem  poterit  legi- 

tima  possessio  abjudicari  pro  anteacto  tempore  nt  restringatur 
restitutio  frnctuum.  Quare  actor  recuperabit  ex  petitorio  judicio 
rem  suam,  sed  non  omnes  fructus  recuperabit,  quos  recuperavis- 
set, si  exceptio  possessionis  non  fuisset  opposita.  Non  obtinet  igi- 
tur actor  victoriam  quoad  plenitudinem,  causte. 

16.  At  quid  de  2*.  specie?  Scilicet  quid  si  actor  proponat 
possessorium  judicium,  et  reus  opponat  judicium  proprietatis? 

Quid  sentiendum  sit  de  institutione  interdicti  recuperandae 
possessionis,  et  de  opposita  exceptione  proprietatis,  videbimus  in 
titulo  sequenti,  ubi  sermo  est  de  restitutione  possessionis  illis  fa- 
cienda, qui  ab  ea  per  violentiam  dejecti  fuerunt. 

Hisce  adnotatis  dari  potest  cumulatio  judicii,  quando  actor 
proponat  interdictum  retinendae  possessionis,  et  reus  excipiat  pro- 
prietatem. Nam  cumulatio  admittitur  quoties  utilitas  inde  seqna- 
tur.  Jamvero  in  casu  ex  utroque  judicio  potest  utilitas  derivari. 
Actor  si  Victor  exsistat,  declaratur  legitimus  possessor,  saltem  us- 
que nunc,  reus  vero  qui  dominus  declaratur  incipit  ex  judicio  inde 
possidere.  Quare  actor  qui  non  omnes  tenetur  ob  victoriam  in 
possessione  fructus  restituere,  utilitatem  percipit  in  ordine  ad 
praeteritum  tempus,  reus  vero  obtinet  rem  suam  et  aliquam  fru- 
ctuum partem. 

Verum  cumulatio  dari  non  potest  cum  actor  proponat  inter- 
dictum adipieoenda  possessionis,  et  reus  instituat  judicium  pro- 
prietatis. Nam  cum  actor  non  possideat,  sed  solum  dicat  se  ha- 
bere titulum  ad  rem  possidendam,  hinc  si  alter  excipiat  se  esse 
dominum  in  easum  incidimus  contrariarum  petitionum,  quarum  una 
aliam  excludit,  et  inutiliter  de  possessione  quaeritur  unius,  cum 
adsit  proprietas  alterius;  vel  frustra  quaeritur  de  proprietate  alte- 
rius, cum  titulus  adsit,  seu  jus  prioris  ad  rem  uti  suam  haben- 
dam. Utrumque  ergo  judicium  utile  non  est,  ergo  nec  locus  est 
cumulationi  judiciorum,  sed  solummodo- pertractari  debet  judicium 
petitorium. 

17.  Quaeritur  4°.:  Quo  ordine  procedere  dejbeat  judex  cum 
proponitur  simul  causa  possessionis  et  proprietatis. 

Et  in  primis  judex  ex  dispositione  cap.  2.  h.  t.  commixtim 
audire  debet  allegationes  et  testes  pro  utraque  causa.'  Auditis 
hinc  inde  probationibus,  judex  judicio  tum  possessorio  tum  petito- 
rio simul  satisfacere  debet,  et  utramque  causam  una  eademque 

sententia  comprehendet,  ita  scilicet  ut  prius  pronuntiat  de  posses- 
sione rei,  deinde  pronuntiat  de  proprietate.  Sed  dum  sententia 
exsecutioni  mandatur  praemitti  debet  exsecutio  partis,  quae  respicit 
proprietatem,  et  deinde  exsecutioni  mandanda  est  pars  sententiae, 
quae  est  super  possessione.  Ita  in  cap.  6.  h.  t.  decernitur.  Ratio 
hujus  ordinis  judicialis  est  haec : Prius  debet  definitio  dari  de  pos- 
sessione, tum  quia  facilius  de  possessione  judex  pronuntiat  senten- 
tiam, tum  quia  judicium  possessorium  melius  determinat  rem  de 
cujus  proprietate  quaeritur  in  petitorio.  Ast  non  est  idem  ordo 
servandus  in  exsecutione  sententiae,  sed  prius  immittendus  est  in 
possessionem  rei  litigiosae,  qui  victor  exstitit  in  proprietate,  deinde 
debent  determinari  inter  actorem  et  reum  effectus  possessionis 
legitimae,  quae  in  sententia  recognita  est.  Ratio  est  1°)  quia  pro- 
prietas est  possessione  nobilior,  hinc  prius  exsecutioni  mandanda 
est  sententia,  quae  eam  respicit  2°)  Quia  frustra  mandaretur  exse- 
cutioni sententia  in  possessorio  momentaneo,  cum  deinde  statim  per 
exsecutionem  sententiae  in  petitorio  elideretur,  et  possessio  iterum 
auferenda  esset  ut  alteri  traderetur.  At  frustranea  prorsus  et  in- 
efficax non  est  sententia  in  possessorio,  licet  res  litigiosa  domino 
concedatur.  Nam  utilis  est  tum  relate  ad  expensas  litis  judicii 
possessorii  quas  victor  recuperat,  tum  relate  ad  restitutionem  fru- 
ctuum perceptorum,  quos  omnes  et  integros  non  restituet. 

18.  Quaeritur  5°.  Utrum  qui  incepit  judicium  petitorium  ob 
difficultatem  probationis  possit  regredi  ad  judicium  possessorium. 

Ex  cap.  5.  h.  t.  affirmativam  habemus  resolutionem  quaestio- 
nis, ita  ut  regressus  admittatur  a judicio  petitorio  ad  interdictum 
adipiscendae,  et  ad  aliud  recuperandae  possessionis,  dummodo  tamen 
conclusum  non  fuerit  in  causa.  Dicitur  autem  facta  conclusio  in 
causa  cum  partes  post  probationes  quas  paraverant,  ulterioribus 
probationibus  et  allegationibus  expresse  vel  tacite  renuntiant,  et 
causam  judici  definiendam  permittunt.  Et  quidem  permittitur  hic 
regressus;  nam  distincta  judicia  sunt  possessionis  et  proprietatis, 
nec  quis  penitus  causa  cadere  debet,  eo  ipso  quod  proprietatem 
sufficienter  non  demonstret.  Sed  interim  poterit  instituere  judicium 
possessorium,  et  a judice  impetrare  ut  possit  commodis  et  privi- 
legiis possessionis  frui,  saltem  donec  adversarius  plene  probaverit 
se  esse  dominum.  Poterit  scilicet  actor  suspendere  vel  differre 
judicium  proprietatis,  et  instituere  judicium  possessionis,'  eo  quod 

et  possessio  suos  habeat  effectus.  Exemplum  exhibetur  in  cap.  36. 
De  Testibus  (IL  20),  ubi  moniales  quaedam  ingressae  incaute  judici- 
um proprietatis,  agnita  difficultate  exitus  intentati  jndicii  petitorii, 
ipso  judicio  relicto,  aliud  quoad  possessionem  ingressae  sunt.  Ad- 
notat  yero  glossa  in  cap.  5.  h.  t v.  «De  recuperanda»  regressum 
permitti  ad  duo  interdicta  nempe  adipiscendi  et  recuperandi  pos- 
sessionem, non  yero  ad  interdictum  retinendi  possessionem,  et  dat 
rationem,  quia  qui  yindicat  rem  eo  ipso,  regulariter  loquendo,  fe- 
tetur se  non  possidere.  Ergo  qui  instituit  judicium  petitorium  non 
potest  transire  ad  judicium  possessorium,  exposcendo  ut  manu  te- 
neatur in  possessione. 

At  difficultas  objici  potest  ex  dictis  in  titulo  de  libelli  obla- 
tione, facta  nempe  litis  contestatione,  non  posse  mutari  libellum  et 
noyam  intentari  actionem.  Verum  re  intimius  inspecta  apparebit 
revera  mutationem  non  induci.  Nam  actor  promovens  interdictum 
possessorium,  non  renunciat  judicio  petitorio,  quod  instituerat,  sed 
illud,  eo  quod  est  difficilis  probationis,  non  nrget  ut  in  tuto  ponat 
possessionem,  saltem  quoadusque  reus  non  probaverit  sibi  com- 
petere proprietatem  rei  litigiosae.  Potest  vero  regressus  fieri  ante- 
quam conclusum  fuerit  in  causa,  nam  postea  novae  probationes 
non  admittuntur,  et  partes  collitigantes,  quidquid  habent,  videntur 
remisisse  prudenti  judicis  arbitrio,  ut  quam  primum  definitive  pro- 
nunciet  de  juribus  ipsarum. 

19.  Exceptio  autem  proponitur  in  cit.  cap.  6.  h.  t.  ‘Nisi  judex, 
qui  de  causa  cognoscit  , hoc  ipsum  viderit  expedire.  Ex.  gr.  cum 
ex  perspicuis  indiciis  facile  arguitur  iniquitas  invasoris,  et  simul 
casu  vel  malitia  ipsius  invasoris,  subtracta  fuerit  spoliato  facultas 
probandi  dominium’. 

20.  Peculiari  animadversione  digna  est  dispositio  Clem.  un.  h.  t. 
quae  in  specie  loquitur  de  regressu  a petitorio  ad  possessorium  in 
causis  beneficialibus,  et  statuit  in  istis  causis  devolutis  per  appel- 
lationem ad  Sanctam  Sedem,  posse  ab  utraque  parte  collitigante 
regressum  fieri  a petitorio  ad  possessorium,  ita  ut  si  spoliatio  pos- 
sessionis facta  fuerit,  petitorium  in  odium  spoliantis  ante  conclu- 
sionem in  causa  debeat  suspendi,  et  ultra  procedatur  in  possesso- 
rio noviter  intentato.  Haec  dispositio  singularis  est.  Nam  juxta 
principia  juris  in  gradu  appellationis,  causa  debet  suscipi  in  eodem 
ordine,  in"’  quo  erat  in  prima  instantia,  nec  ullus  regressus  a pe- 

titorio  ad  possessorium  potest  admitti.  Quare  casus  Clem.  un.  h.  t. 
est  specialis,  et  locum  habere  potest  solum  in  causis  beneficialibus 
per  appellationem  devolutis  ad  tribunal  S.  Sedis. 

Titulus  XIIL 

De  Restitutione  Spoliatorum. 

1.  Cum  in  genere  pertractatum  sit  in  titulo  praecedenti  de 
causa  possessionis,  in  specie  modo  agendum  est  de  causa  possessio- 
nis in  casu  spolii. 

Spolium  aliquis  patitur  quoties  ex  magna  et  notoria  injustitia 
a possessione  sua  dejicitur.  Unde  spolium  definiri  potest  ‘ Dejectio 
a possessione  rei,  vel  quasi  possessione  juris  ex  magna  et  notoria 
injustitia’.  Spolium  non  solum  locum  habet  quando  privato  arbi- 
trio et  -vi  aliquis  a sua  possessione  expellitur,  sed  etiam  cum  de- 
jectio a possessione  perficitur  ex  judicio  evidenter  non  justo. 
Cap.  1.  b.  t.  Fagnanus  in  id.  Judicium  non  justum  idem  est 
ac  non  legitimum,  seu  illud  est  in  quo  judex  procedit  privato 
suo  arbitrio,  spernens  normas  publicas  a lege  statutas.  Hinc  di- 
stinguitur sententia  iqjusta  a judicio  injusto.  Sententia  injusta  ea 
est,  quae  licet  lata  est  juxta  normas  in  judiciis  perficiendis  ser- 
vandas, tamen  juris  applicatio  in  ea  non  rite  procedit  Unde  per 
sententiam  injustam  laeditur  bonum  jus  alterius  ex  partibus  colli- 
tigantibus.  Contra  hanc  sententiam  ad  corrigendum  abusum  ejus 
datur  appellatio.  Judicium  vero  injustum  illud  est  in  quo  spretus 
est  ordo  judicialis,  et  manifesta  est  legis  jurisprudentiae  organicae 
laesio.  Si  virtute  hujus  judicii  evidenter  injusti  aliquis  a posses- 
sione dejicitur,  spolium  juridicum  pati  dicitur.  Judex  enim  pro- 
cedens contra  normas  pro  judiciis  a lege  statutas,  habetur  ceu 
persona  privata.  Quare  praesumptio  veritatis  et  justitiae  non  ad- 
sistit  amplius  eidem  judici,  dum  sententiam  profert.  Exemplum 
habemus  ex  Tridentino,  quod  saepe  gradus  servandos  in  poenis  ap- 
plicandis a judice  statuit  ex.  gr.  in  specie  clerici  .concubinarii  pos- 
sidentis beneficium.  Si  spreto  ordine  statuto  judex  illico  altioris 
gradus  poenas  decernat,  neglectis  gradibus  inferioribus  spolium 
intervenisse  dicitur. 

2.  Hisce  expositis  ad  determinandam  notionem  spolii,  ex- 
hibenda sunt  remedia,  quae  a jure  spoliato  tribuuntur. 

In  jure  romano  dejecto  ex  magna  et  notoria  iiyus  titia  a sua 
possessione  dabatur  interdictum  '•Unde  vi'  quo  poterat  Bpoliatus 
possessionem  recuperare.  Hoc  interdictum  erat  personale,  et  con- 
cedebatur contra  ipsum  spoliantem,  vel  eum  qui  mandatum  dedit 
de  spolio  perpetrando,  vel  contra  eum  qui  consensit  in  spolium 
nomine  suo  patratum,  minime  vero  contra  tertium  possessorem  rei 
spoliatae.  Hanc  juris  civilis  dispositionem  libenter  accepit  jus 
nostrum,  eamque  ampliavit  duobus  aliis  remediis,  de  quibus  sermo 
est  in  c.  18.  h.  t.  et  in  c.  3.  C.  3.  q.  1. 

3.  In  c.  18.,  quod  est  Innoc.  III.,  sapientissimus  Pontifex 
concedit  spoliato  actionem,  quae  dicitur  actio  spolii,  contra  quem- 
cumque tertium  rei  possessorem  qui  rem  per  spolium  occupatam 
sciens  ejus  originem,  recipit  et  tenet  Dicitur  contra  quemcnmque 
tertium  possessorem,  quia  tertius  possessor  in  jure  relate  ad  nos 
ille  est  qui  rem  nostram  obtinuit  non  a nobis,  sed  ab  alio,  quam- 
vis res  antequam  ad  actualem  possessorem  perveniret,  pef  plures 
manus,  seu  possessores  transierit.  Igitur  ex  dispositione  hujus 
capitis  rem  per  apertum  spolium  sublatam,  quamvis  per  mille 
manus  transierit,  poterit  actione  spolii  repetere  spoliatus  quin  te- 
neatur ostendere  proprietatem  ejusdem,  dummodo  ab  eo  possidea- 
tur, qui  sciverit  rem  per  spolium  ablatam  fuisse.  Manifestum  est 
hujusmodi  actionem  ab  Innocentio  spoliatis  concessam  nil  aliud  esse 
nisi  ipsum  interdictum  ‘Unde  vi'  extensum  ad  tertios  detentores 
malae  fidei  rei  spoliatae,  prout  clare  colligitur  ex  ipsius  c.  18.  in- 
spectione. Romanus  enim  Pontifex  in  hoc  cap.  loquitur  de  bene- 
ficio restitutionis  a jure  spoliatis  concesso,  quod  beneficium  non 
obstante  ipsius  juris  civilis  rigore  extensum  vult  quoque  contra 
eos  qui  scienter  rem  receperint  ratione  ductus  indolis  prorsus  ca- 
nonicae ‘eo  quod  non  multum  intersit  quoad  periculum  animae  in- 
juste detinere,  ac  invadere  alienum’.  Videlicet  ipsum  factum  per- 
sonale invasionis  alterius  possessionis,  quod  constituebat  in  jure 
civili  fundamentum  interdicti  ‘Unde  vi’  considerat  Pontifex  veluti 
continuatum  ab  iis,  qui  rei  spoliatae  detentores  scienter  exstiterint 

4.  Secundum  remedium  est  ex  c.  3.  C.  3.  q.  1.  quod  ex  ipsis 
verbis  canonis  dicitur  a juristis  remedium  redintegrandas.  Hoc 
remedium  vi  canonis  concessum  est  Episcopis  vel  spoliatis  vel  vi 
dejectis,  extensum  tamen  ob  quandam  interpretationem  clericis 
omnibus,  qui  ob  spolium  amiserint  vel  res  suas  vel  res  Ecclesiae 
suae,  contra  qnemcumque  etiam  tertium  possessorem,  sive  bona 

fide  possideat  sive  mala,  sive  ad  eum  res  cum  titulo  pervenerit, 
sive  absque  titulo.  In  hoc  autem  consistit  remedium,  quod  Epi- 
scopi vel  clerici  spoliati  ante  quamcumque  accusationem,  debeant 
de  omnibus  rebus  sublatis  redintegrari,  et  quidem  in  loco  ubi  ab- 
latae fuerunt;  clara  enim  sunt  verba  canonis  ‘Redintegranda  sunt 
omnia  Episcopis ante  accusationem  aut  regularem  ad  syn- 

odum vocationem  eorum’.  Cui  consonant  etiam  verba  c.  3.  C.  2. 
q.  2.  . . . ‘Nullus  episcopus  spoliatus  debet  accusari  priusquam 
integerrime  restauretur’.  Ex  quibus  et  natura  hujus  remedii  et 
in  quo  differt  a superiori  indigitatur.  Remedium  enim  cap.  18. 
constituit  actionem,  remedium  vero  cn.  3.  constituit  exceptionem, 
quod  clarum  etiam  fit  ex  hac  observatione,  quod  nempe  Innocen- 
tius inutiliter  actionem  spolii  favore  spoliatorum  constituisset  in 
suo  decretali,  si  jam  in  jure  canonico  provisum  spoliatis  fuisset 
per  actionem  c.  3.  C.  3.  q.  1. 

Tria  ergo  sunt  remedia  quae  a jure  spoliato  tribuuntur:  1°.  Jure 
romano  dabatur  ejectis  a possessione  interdictum  ‘Unde  vP  quod 
erat  personale,  i.  e.  urgeri  poterat  contra  solum  spoliatorem. 
2°.  Jus  canonicum  amplectitur  hujusmodi  remedium  et  aequitate 
suadente  concedit  Episcopis  et  clericis  spoliatis  exceptionem  contra 
quemcumque  detentorem  rei  spoliatae  sive  bonae  sit  sive  malae  fidei 
(c.  3.  C.  3.  q.  1.).  3°.  Ulterius  progreditur  Innocent.  UI.  qui  a 

possessione  dejectis  dat  actionem  contra  tertios  detentores  rei,  qui 
rem  per  spolium  ablatam  fuisse  sciverint. 

5.  Remedia  exposita  conceduntur  illi,  qui  a possessione  de- 
jicitur, Quod  si  quis  nominfi  alieno  possideat,  ex.  gr.  procurator, 
colonus,  inquilinus,  conductor,  non  ipsis,  sed  domino  rei  conceditur 
remedium  recuperandae  possessionis;  ipsi  enim  solummodo  rem  de- 
tinent, dominus  autem  revera  possidet.  Cap.  9.  §.  fin.  h.  t Con- 
ceditur vero  remedium  hoc  emphyteutae,  quia  habet  dominium  utile. 
L.  3.  ff.  De  vi  et  vi  armata.  Cum  conductio  ad  longum  tempus 
potest  haberi  ceu  quaedam  alienatio  dominii  utilis,  hinc  etiam  huic 
conductori  remedia  recuperandae  possessionis  conceduntur. 

6.  Quaeritur:  utrum  praedo  spoliatus  rebus  vi  possessis,  resti- 
tutionis beneficio  frui  possit. 

Et  quidem  si  spoliatus  praedo  sit  a tertia  persona,  quae  do- 
minus rei  non  est,  valet  regula  cap.  5.  h.  t.  etiam  praedonem  re- 
stituendqm  esse  in  possessione.  Haec  regula  recepta  erat  etiam  a 

jore  civili  in  1.  1.  ff.  De  vi  et  vi  armata  §.  «quia».  Ratio  antem 
regulae  est  odium,  quo  jus  nostrum  et  civile  merito  prosequuntor 
spolium.  Nam  factam  spoliantis  dum  est  usurpatio  contra  publi- 
cam auctoritatem  et  privatam  proprietatem,  potest  non  pauca  in- 
commoda et  perturbationes  gignere  et  excitare  in  societate.  Nec 
dicatur  latronem  non  esse  in  vera  ac  legitima  possessione  rei  ab- 
latae, nam  id  valebit  in  ordine. ad  dominum  rei,  non  vero  relate  ad 
alios;  quia  relate  ad  extraneas  personas  non  retinet  rem  cum  in- 
juria. Hinc  in  1.  ult.  ff.  De  acquirenda  possessione  dicitur  ‘Ad- 
versus extraneos  vitiosa  possessio  prodesse  solet.’  Immo  relate  ad 
extraneos  tenetur  praedo  rem  ablatam  custodire  et  defendere,  ut 
eam  restituat  vero  domino. 

7.  Quid  vero  si  praedo  spolietur  ab  ipso  domino  rei,  qui  oc- 
cupet rem  suam? 

Profecto  non  loquimur  de  occupatione  in  continenti  facta  a 
domino,  nam  tunc  esset  potius  justa  defensio  proprietatis,  et 
dominus  in  re  sua  tuenda  potest  vim  vi  repellere.  Loquimur 
ergo  de  spoliatione  praedonis  a domino  facta  in  intervallo.  Et 
distinguendum  est  inter  praedonem  notorium  et  occultum.  In  casu 
praedonis  occulti,  de  cvyus  nempe  fraude  et  violentia  non  evidenter 
constet,  cum  ejus  injustitia  in  publico  non  pateat,  si  a possessione 
dejiciatur,  coram  societate  censetur  facta  eidem  injuria.  Quare 
spolium  patratum  esse  censetur,  ac  proinde  ejus  purgationi,  seu 
restitutioni  locus  est,  quemadmodum  1.  «Cum  fundum»  ff.  De  vi 
et  vi  armata  aperte  tradit.  Quod  si  vero  dominus  occupet  rem 
suam,  eamque  auferat  a praedone,  qui  notorie  talis  est,  scilicet  de 
cujus  spolio  patrato  contra  legitimum  dominum  evidenter  constet, 
restitutioni  locus  esse  non  potest,  nam  notorius  defectus  proprieta- 
tis obstaret.  Scilicet  quamvis  possessio  inducat  praesumptionem 
proprietatis,  tamen  praesumptio  cedere  debet  veritati,  quando  cer- 
tum est  et  notorium  rem  ablatam  praedonis  non  esse',  sed  domini, 
qui  rem  a praedone  recuperavit.  Quare  cessante  prorsus  ex  parte 
praedonis  praesumptione  veritatis,  eidem  facienda  non  est  restitutio 
rei,  quia  spolium  locum  non  habuit.  Ita  doctores  communiter  in- 
nixi dispositioni  cap.  6.  De  Caus.  possess.  et  propriet.  (IL  12)  in 
quo  Pontifex  sollicitus  est  ut  cognita  proprietate  prius  exsecutioni 
demandetur  dispositio  sententiae,  quae  de  proprietate  est,  antequam 
demandetur  exsecutioni  dispositio  circa  possessionem. 

8.  Porro  in  judiciis  in  quibns  intrat  causa  spolii,  receptum 
est  principium  Spoliatus  ante  amnia  est  restituendus \ Cap.  ult. 
De  Ord.  Cognition.  (II.  10);  et  c.  3.  C.  3.  q.  1.  Scilicet  qui  spolium 
commisit,  non  auditur  in  judicio,  nisi  purget  spolium,  seu  nisi  re- 
stituat rem  ablatam,  quamvis  proprietatis  exceptionem  proponat, 
et  promptam  habeat  defensionem. 

9.  Verum  plures  exceptiones  patitur  generale  hoc  principium. 
1“.  exceptio  exhibetur  in  cap.  1.  h.  t.;  et  cap.  20.  De  Sent.  et  Re 
jud.  (IL  27).  Scilicet  spoliato  restitutio  ante  omnia  facienda  non  est, 
si  ipse  expresse  vel  tacite  consentiat  judicium  petitorium  compleri, 
quin  sibi  possessio  restituatur.  Tacita  renunciatio  juri  restitutionis 
praesumitur,  quoties  spoliatus  vel  non  excipiat  contra  spoliatorem 
de  proprietate  agentem,  vel  non  appellat  a decreto  judicis  qui 
procedere  intendit  in  judicio  proprietatis.  Adeo  autem  haec  re- 
nunciatio spoliatori  prodest,  et  nocet  spoliato,  ut  nec  judex  ex 
officio  suo  possit  restitutionem  jubere,  quia  judex  ultra  petita  pro- 
cedere non  potest. 

10.  2°)  Si  notorius  sit  defectus  proprietatis,  in  eo  a quo  ab- 
lata est  possessio,  dummodo  simul  constet  sufficienter  proprieta- 
tem rei  pertinere  ad  spoliantem.  Ratio  exceptionis  est  tum  quia 
frustra  restitueretur  possessio,  quae  illico  esset  postea  concedenda 
iterum  spoliatori,  tum  quia  spoliatus  ob  notorietatem  juris  dominii 
alieni,  dolo  videretur  petere  restitutionem.  Quemadmodum  enim 
ait  regula  59.  Jur.  in  6°.:  ‘Dolo  facit  qui  petit  quod  restituere 
oportet  eumdem’.  Requiritur  autem  ut  constet  sufficienter  pro- 
prietatem pertinere  ad  spoliantem,  nam  secus  ipse  cum  causam 
non  haberet  cum  possessore  rei,  eidem  iqjuriam  irrogasset  aufe- 
rendo possessionem,  et  per  consequens  spolium  esset  purgandum. 

11.  3*.  Exceptio  deducitur  ex  cap.  2.  h.  t in  6°.  et  in  genere 
exprimi  potest  ita  ut  restitutio  facienda  non  sit  spoliato,  quando 
occupanti  possessionem  adsistat  jus  commune , seu  praesumptio  juris 
communis,  et  spoliato  resistat.  Hoc  in  casu  spoliato  restitutio 
facienda  non  est,  nisi  ipse  demonstret  titulum  sui  juris,  idest  nisi 
demonstret  proprietatem.  Ratio  est  quia  quoadusque  non  pateat 
et  non  producatur  hujusmodi  titulus  acquisitae  legitimae  possessi- 
onis, praesumitur  possessio  injusta  fuisse,  prout  ea,  quae  est  juri 
adversa.  Exemplum  affertur  in  cap.  2.  h.  t.  in  6°.  de  solutione 
decimarum  ‘Juxta  doctrinam  Apostoli’.  Si  spiritualia  vobis  sub- 

ministramus,  cur  non  et  temporalia  recipiemus?  Parochus  qui 
sacramenta  administrat,  de  juri  communi  percipit  decimas  et  ob- 
ventiones ecclesiasticas  intra  limites  paroeciae  suae.  Jamvero  qui- 
dam canonici  de  facto  decimas  exigebant  de  praediis  in  aliqna 
paroecia  existentibus.  Vacante  paroecia  novus  rector  electus  fuit, 
qui  absque  ulla  contestatione  incepit  decimas  colligere  in  omnibns 
paroeciae  praediis.  Canonici  experti  sunt  interdictum  possessorium 
recuperandae  possessionis  et  petierunt  purgationem  spolii.  Paro- 
chus exceptionem  proprietatis  opposuit.  Canonici  invocarunt  prin- 
cipium superius  allatum  ‘ante  omnia  spoliatus  redintegrandus  est'. 
Sed  re  delata  ad  Bonifacium  VIII.  respondit  Pontifex  fallere  hoc 
in  casu  principium  generale,  eo  quod  parochus  non  solum  in 
promptu  habebat  defensionem,  sed  etiam  pro  se  habebat  fundatam 
intentionem  in  jure,  canonici  vero  adversam  intentionem  juris  pa- 
tiebantur. Quare  ubi  jus  commune  spoliatori  favet,  resistit  vero 
spoliato,  purgatio  spolii  facienda  non  est,  sed  quaestio  proprietatis 
definiri  debet.  Hoc  principium  valet  non  solum  in  decimis,  sed 
etiam  in  beneficiis,  quae  vi  juris  communis  praesumuntur  libera 
collationis,  et  ad  Episcopum  eorum  provisionem  pertinere.  Valet 
etiam  in  ceteris  juribus,  seu  causis  spiritualibus  in  quibus  jus 
commune  generali  norma  aliquid  disponit,  ex  quo  praesumptio 
juris  exsurgat. 

12.  4*.  Exceptio  a generali  principio  etiam  verificatur  in 
causis  matrimonialibus.  Jam  vidimus  supra  ex  dispositione  cap.  1. 
De  Ord.  Cognition.  (IL  10)  primitus  esse  finiendam  causam  juris  et 
judicium  petitorium,  quam  possessorium,  quoties  exposcenti  possessio- 
nem objiciatur  exceptio  nullitatis  matrimonii.  Sed  res  magis  etiam 
aperta  fit  ex  cap.  13.  h.  t.  Species  capitis  haec  est  Matrimonium 
initum  fuerat  legitima  sub  forma,  et  secuta  erat  etiam  cohabita- 
tio  contrahentium.  Mulier  vero  conjugii  pertaesa  discessit  a viro, 
asserens  matrimonium  fuisse  nullum  ob  impedimentum  quarti  gra- 
dus consanguinitatis.  Vir  autem  institit  coram  judice  ecclesia- 
stico, et  petiit  purgationem  spolii,  quod  passus  erat,  seu  petiit  ut 
eidem  restitueretur  mulier,  et  redintegraretur  vitae  conjugalis  con- 
suetudo. Delata  est  quaestio  Romano  Pontifici  Innocentio  IIL  qui 
respondit  ‘vel  mulier  paratas  habet  in  continenti  probationes  pro 
nullitate  contractus  conjugalis,  vel  non’.  Si  primum,  respondet  In- 
nocentius, restitutionem  mulieris  non  esse  interim  faciendam,  nam 
quando  probationes  nullitatis  in  promptu  sunt,  peccati  periculum 

ex  restitutione  mulieris  immineret  Quod  si  mulier  paratas  non 
habeat  probationes,  et  longas  dilationes  petat,  respondet  Pontifex, 
restitutionem  esse  faciendam,  quia  praesumptio  est  contra  mulie- 
rem, quae  sine  Ecclesiae  judicio  et  sua  potius  temeritate  recessit*, 
et  censetur  divortium  tentasse  ex  fraude,  eo  quod  pertaesa  viri 
sui,  declinare  cupiat  obligationes  matrimonii 

13.  Quid  vero  si  mulier  in  hac  secunda  hypothesi  certo  sciat 
matrimonium  invalidum  esse? 

Profecto  .species  esset  diversi  et  contrarii  judicii  in  foro  ex- 
terno et  interno.  Nam  in  foro  externo  ad  fraudes  praecavendas 
praesumitur  validum  matrimonium  quoties  juxta  leges  canonicas 
celebratum  est,  nisi  aliter  positive  et  sufficienter  probetur.  Verum 
mulier  si  certo  sciat  vitium  substantiale  conjugii,  quod  nullum 
est,  non  potest  maritali  affectu  cohabitare  cum  viro,  et  non  solum 
debitum  conjugale  petere  non  potest,  sed  etiam  illud  reddere  pro- 
hibetur. Immo  licet  ab  judice  adstringeretur  ad  maritalem  conver- 
sationem poena  excommunicationis,  tamen  obtemperare  judici  non 
deberet  mulier,  sed  potius  teneretur  quoad  forum  externum  poenam 
sibi  inflictam  humiliter  tolerare.  Ita  Innocentius.  Ratio  est  quia  in 
foro  interno  praesumptio  cedere  debet  veritati.  Hinc  vir  et  mulier 
in  casu  vivere  debent  ceu  frater  et  soror.  Quare  ex  allatis  ra- 
tionibus deducitur,  spolium  in  matrimonio  non  esse  purgandum, 
quoties  pars,  quae  spoliavit,  in  promptu  habeat  sufficientes  probatio- 
nes ad  ostendendam  nullitatem  contractus  matrimonialis. 

14.  Sed  quaeritur:  quando  revera  spolium  in  matrimonio 
velificetur. 

Recolendum  est  jus  conjugale  initiari  per  sponsalia  inter  ha- 
biles personas  contracta,  constitui  et  Armari  per  matrimonium 
ratum,  tandem  revera  compleri  et  perfici  per  matrimonii  consum- 
mationem. Profecto  si  sermo  sit  de  jure  conjugali  incompleto 
sponsalium,  non  datur,  si  una  pars  recedat  proprio  arbitrio,  spolium 
juris  matrimonialis,  sed  tantum  sponsalitii  i.  e.  urgeri  poterit  ob- 
servantia contractus  sponsalitii 

15.  Si  sermo  sit  de  altero  casu,  seu  de  matrimonio  rato,, 
quoties  unus  ex  conjugibus  etiam  auctoritate  privata,  ob  finem  a 
canonibus  concessum  scilicet  si  ingrediatur  et  vota  nuncupet  in 
religione  approbata  alium  conjugem  deserat,  spolium  non  verifica- 

tur.  Cap.  penult.  De  Probationibus  (II.  19).  Ratio  est  quia 
quoad  hunc  casum  non  adest  possessio  vel  quasi  possessio,  ergo 
neque  spolium.  Idem  valet  iu  solutione  matrimonii  rati  tantam 
legitime,  i.  e.  dispensatione  Sum.  Pontificis  facta.  At  si  post  ini- 
tum matrimonium  et  inceptam  cohabitationem,  et  ante  consumma- 
tionem, unus  ex  conjugibus  alium  deserat,  potest  conjux  derelictas 
petere  restitutionem,  eo  quod  est  revera  casus  spolii,  nam  ex  pri- 
vata auctoritate  pars  discedens,  alteram  jure  suo  spoliavit  Verum 
notant  doctores  per  matrimonium  contractum  et  nondum  consum- 
matum, si  mulier  deducta  fuit  in  domum  viri,  plenam  possessio- 
nem juris  conjugalis  inductam  non  esse,  unde  locum  non  fieri  in- 
tegrae restitutioni,  nempe  restitutioni  quoad  habitationem  et  thorum. 
sed  solummodo  fieri  locum  restitutioni  quoad  habitationem,  et  alia 
obsequia  conjugalia,  citra  copulam  carnalem.  Nam  ut  plena  re- 
stitutio fiat  in  cap.  8.  h.  t.  requiritur  ut  mulier  fuerit  non  solum 
legitime  desponsata,  sed  etiam  a viro  suo  cognita.  Scilicet  exigi- 
tur matrimonii  consummatio.  Sanchez:  De  Matrim.  lib.  7.  Disp. 
112.  n.  8.  Pirhing  h.  t n.  69.  Immo  si  post  contractum  matri- 
monium, mulier  antequam  deduceretur  ad  domum  viri  aufugeret, 
restituenda  esset  neque  quoad  habitationem,  et  ad  alia  obsequia 
conjugalia,  idest  nullo  modo  posset  adhiberi  interdictum  possesso- 
rium '•unde  vi.  Nam  revera  vir  nullam  acquisivit  possessionem 
uxoris  sum.  Attamen  quoniam  matrimonium  contractum  est,  pos- 
set mulier  vi  contractus  obligari  ad  cohabitationem  et  thorum, 
nisi  aliquam  justam  exceptionem  protulerit.  Ita  cit.  doctores. 

16.  In  tertio  casu,  scilicet  matrimonii  raft  et  consummati,  si 
pars,  quae  discedit  non  probaverit  matrimonium  fuisse  ab  initio 
nullum,  et  nullum  revera  esse,  datur  casus  spolii,  et  plena  redin- 
tegratio facienda  est.  Nam  revera  spoliatus  est  ille  conjux,  qui 
ab  alio  post  consummatum  matrimonium  privata  auctoritate  de- 
seritur. Etenim  per  consummationem  vera  et  plena  inducta  est 
possessio  juris  conjugalis.  Excipitur  vero  casus,  quo  prudenter 
timeri  potest  de  tuta  conditione  mulieris,  quae  virum  deseruit 
Timor  autem  hujusmodi  verificatur  quando  vir  sit  rigidae  indolis, 
et  saevitiae  et  minae  praevideantur,  nisi  vir  sufficienter  caverit  de 
securitate  ejus.  Hoc  in  casu  mulier,  juxta  sensum  cap.  8.  h.  t 
tradenda  esset  alicui  honestae  feminae  caute  custodienda,  vel  pos- 
set in  monasterio  sese  recipere,  ubi  viri  et  propinquorum  ejus  ef- 
fugeret violentiam.  Haec  exceptio  aptanda  est  etiam  casui  matri- 

monii  non  consummati,  de  quo  supra.  Immo  doctores  tradunt 
restitutionem  hoc  in  casu  non  esse  faciendam  quoad  cohabitatio- 
nem,  quoties  periculum  adsit,  ne  vir  copulam  per  violentiam  ex- 
torqueat. 

17.  5 ) Exceptio  a regula  generali  verificatur,  cum  spoliatus 
ante  spoliationem  sponte  dominio  sum  rei  renuntiaverit , quam 
deinde  spoliator  occupavit.  Ita  ex  cap.  3.  h.  t.  in  quo  exemplum 
proponitur  de  clerico,  qui  sponte  renunciaverat  beneficio  suo,  et 
deinde  cum  adhuc  illud  possideret,  exspoliatus  eodem  per  occupa- 
tionem alterius,  petiit  restitutionem  beneficii  sui.  Haec  vero  dispo- 
sitio legitima  est,  quia  qui  rei  suae,  scilicet  juri  suo  et  proprietati 
renunciavit,  eo  ipso  visus  est  renunciasse  possessioni  et  juribus 
quae  ex  eadem  derivant,  quia  possessio  legitima  in  eo  esse  nequit, 
qui  scit  non  esse  se  dominum.  Verum  ut  haec  exceptio  consistat, 
renunciatio  facta  debet  esse  a domino,  antequam  alter  rem  oc- 
cupet. Si  enim  renunciatio  facta  fuerit  post  spolium,  non  valet 
et  restitutio  facienda  est  ex  dispositione  cap.  2.  h.  t.  Ratio  est  ex 
eodem  cap.  2.  h.  t quia  praesumitur  violentia  et  metus,  si  renun- 
ciatio flat  post  spoliationem  commissam. 

18.  6\)  Exceptio:  si  spoliatus  post  spoliationem,  ineat  pactum 
cum  spoliatore,  quo  promittat  se  non  acturum  fore  judicio  pos- 
sessorio recuperandae  possessionis.  Ita  communiter  doctores,  quia 
pacta  sunt  opere  complenda.  Cc.  1.  et  3.  De  Pactis  (I.  35).  Haec 
vero  exceptio  confundi  potest  cum  prima  exceptione.  At  in  specie 
quoad  pactum  notandum  est,  illud,  ut  valeat,  ineundum  esse  post 
spolium  patratum.  Nam  si  pactum  fieret  ante  spolium,  cum  con- 
tineret concessionem  faventem  facto  illicito  spolii,  pactum  hujus- 
modi non  sustineretur.  Textus  clarus  adest  in  L «Si  unus.»  v. 
«Pacta»  fi.  De  Pactis.  Idem  dicendum  si  spoliatus  post  spolium 
juramentum  ediderit  de  non  petanda  restitutione  ante  causae  prin- 
cipalis definitionem.  Nam  juramentum  servandum  est,  quoties  non 
vergat  in  praejudicium  salutis  aeternae. 

19.  7°)  Tandem  non  observatur  principium  generale,  quoties 
post  spolium  perpetratum,  persona  spoliati  ex  defectu  juridico 
facta  est  inhabilis  ad  agendum.  Ex.  gr.  si  percellatur  poena  ex- 
communicationis. c.  5.  C.  3.  q.  4.  et  cap.  7.  De  Judiciis  (II.  1). 

Hisce  explicatis  valet  principium  generale  4Spoliatum  resti- 
tuendum esse  ante  omnia,  exceptis  casibus  a jure  expressis’. 

20.  Quid  vero  restitutio  spolii  operatur? 

Principium  constitui  potest  ‘restitutionem  comprehendere  non 
solum  ipsam  rem,  et  ipsum  jus,  sed  etiam  rei  fructus'.  Fructus 
alii  sunt  naturales,  alii  indtistriales.  Naturales  sunt  illi  quos 
res  sponte  sua  producit,  nihil  aut  fere  nihil  cooperante  humano 
studio  et  labore.  Quemadmodum  sunt  poma,  foenum,  ligna.  In- 
dustriales  sunt,  qui  ex  diligenti  cura  hominis  proveninnt  potius, 
quam  ex  ipsa  natura  ex.  gr.  segetes.  Industrialibns  accensentur 
etiam  oleum  et  vinum,  sive  quia  non  minimum  industria  hominis 
proficit  pro  eorum  copia,  sive  quia  ex  opera  hominis  eorum  fru- 
ctuum naturalis  forma  mutatur. 

Sunt  qui  tertiam  speciem  fructuum  assignant,  nempe  fru- 
ctus civiles,  prout  sunt  usurae,  pensiones  domorum,  navium  vel 
curruum  vecturae.  At  quoniam  eorum  major  vel  minor  quantitas 
ab  industria  hominis  pendet,  merito  possunt  inter  industriales 
recenseri. 

Quod  si  quaestio  oriatur  de  natura  aliorum  fructuum,  circa 
quos  leges  tacuerunt,  utrum  naturalibus  vel  industrialibns  sint 
accensendi,  relinquendum  est  prudenti  arbitrio  judicis. 

In  sensu  juris  alii  sunt  fructus  qui  dicuntur  percepti,  alii 
pendentes.  Percepti  illi  sunt,  qui  ex  opera  hominis  sunt  separati 
vel  a solo,  vel  ab  arbore,  cui  ex  naturali  productione  adhaerebant 
Tales  ergo  sunt  ex.  gr.  non  solum  frumentum  in  horreum  trans- 
latum, sed  etiam  spicae  Tecisae,  licet  nondum  conversae  in  triticum 
fuerint,  vel  receptae  in  cellariis. 

Pendentes  vero  fructus  ii  sunt,  circa  quos  opera  hominum  pro 
eis  colligendis  adhibita  non  fuit;  et  proinde  pars  fundi  esse  viden- 
tur. Quare  fructus  pendentes  sunt  olivae,  quae  ventorum  impetu 
deciderunt  in  terram. 

Percepti  fructus  alii  sunt  exstantes , alii  consumpti  prout  is, 
qui  possidet,  eos  converterit  in  suos  usus,  vel  non. 

Quid  de  restitutione  a spoliatore  facienda? 

Si  sermo  sit  de  spoliatore,  seu  de  invasore  violento,  hic  ceu 
malae  fidei  possessor  tenetur  restituere-  cum  re  occupata  fructus 
omnes  non  solum  perceptos  et  consumptos,  sed  etiam  illos,  quos 
prior  legitimus  possessor  percipere  potuisset.  Ita  in  cap.  11.  h.  b 

Quare  non  attenditur  quid  invasor  aut  possessor  malae  fidei  per- 
ceperit, vel  ditior  alteruter  factus  fuerit  occasione  possessionis  in- 
justae, sed  potius  respicitur  ad  damna,  quae  passus  est  legitimus 
possessor  ob  spoliationem  toleratam.  Ratio  enim  est,  quia  spolia- 
tus debet  indemnis  fieri  ex  facto  spoliationis,  scilicet  debet  redin- 
tegrari etiam  de  damnis,  quae  ob  patratum  contra  se  spolium  pas- 
sus est.  Cap.  ult.  De  injuriis  et  damno  dato  (V.  36),  cui  praei- 
verat 1.  1.  ff.  De  vi  et  vi  armata.  §.  «Non  solum.» 

21.  At  quid  dicendum  si  fructus  omnes  et  damna  sarciri  non 
possint  a spoliatore,  poteritne  ultra  procedi  in  judicio  proprietatis, 
si  spoliator  dicat  se  esse  dominum? 

Huic  quaestioni  respondet  cap.  16.  h.  t.  Species  est:  Pontifex 
Innocentius  III.  mandaverat  quibusdam  judicibus,  ut  cogprent  Ove- 
tensem  Episcopum  ad  restituendam  Zamorensi  Episcopo  partem 
dioecesis  occupatam  et  fructus  omnes.  Interim  Ovetensis  Episco- 
pus excepit  se  amisisse  Episcopatum  ex  Regis  spoliatione,  nec  pro- 
inde posse  fructus  omnes  restituere.  Judicibus  dubitantibus  quid 
esset  agendum,  respondit  Innocentius,  inanem  esse  actionem  quam 
debitoris  inopia  excludit;  ideo  exspectandam  esse  restitutionem 
Episcopatus  favore  Episcopi  Ovetensis,  ut , deinde  eum  obligarent 
ad  fructuum  restitutionem.  Quare  integra  restitutio  spolii  quoad 
fructus  omnes  et  damna,  facienda  est  solummodo  juxta  spoliatoris 
vires,  nec  urgenda  est,  si  spoliator  prematur  inopia.  Unde  si  spo- 
liatus experiatur  judicium  possessorium,  et  spoliator  excipiens  pro- 
prietatem non  valeat  omnia  interim  restituere,  procedendum  erit 
in  judicio  proprietatis,  si  constiterit  spoliatorem  fecisse  quod  po- 
tuit, seu  restituisse  fructus,  et  damna  reparavisse  juxta  vires  suas. 
Quare  ex  hoc  capite  inductum  est  privilegium  pro  personis  mise- 
rabilibus, ne  ob  impotentiam  perficiendae  restitutionis  completae  in 
favorem  legitimi  possessoris,  ipsae  miserabiles  personae  amittant 
proprietatem  rerum  suarum,  quae  ab  alio  possidentur,  aut  saltem 
impediantur  quominus  interim  in  judicio  persequantur  proprie- 
tatem rerum  earumdem.  Quod  profecto  species  esset  patulae  in- 
justitiae. Quamvis  enim  spoliator  in  casu  usus  est  illegitimo  modo, 
nempe  spolio,  ad  rem  recuperandam,  tamen  semper  verum  est 
illam  rem  occupasse,  quia  suam  esse  putabat  Aequitas  ergo  ca- 
nonico jure  optime  secumfert  poenam  restitutionis  spolii  non  adeo 
esse  urgendam,  ut  ejus  intuitu  et  favore,  ipsa  rei  proprietas  labe- 
factetur. 

Santi  II.  Decr.  7 

22.  Quaeritur:  quid  dicendum,  si  incerta  sit  quantitas  damni, 
nec  spoliatus  possit  probare  singulas  res  quas  perdidit,  scilicet  non 
possit  ostendere  suas  fuisse  singulas  res,  quas  asserit  se  amisisse 
ob  spolium  contra  se  patratum? 

Si  constet  evidenter  de  spolio  in  genere,  et  de  ejus  auctore, 
judicis  officium  erit  damni  reparandi  quantitatem,  seu  restitutio- 
nis faciendae,  juxta  personarum  qualitatem  determinare.  Facta 
hac  taxatione  damni  defertur  spoliato  juramentum,  et  si  juraverit 
hic,  non  minus  damnum  passum  se  fuisse,  quam  fuit  a judice  taxa- 
tum, standum  erit  huic  juramento,  et  spoliator  ad  damnum  in 
taxaita  quantitate  sarciendum  condemnabitur.  Ita  in  cap.  ult.  De 
iis  quas  vi  metusque  causa  (1. 40) ; huic  praeiverat  L «Si  quando.»  0. 
Unde  vi. 

23.  Quoniam  in  causa  possessionis  et  proprietatis  verificari 
potest  quaestio  restitutionis  faciendae  a possessore  bonae  fidei,  hinc 
opportunum  arbitramur  inquirere  an  et  quinam 'fructus  a posses- 
sore legitimo  et  bonae  fidei  vero  domino  vindicanti  rem  suam,  sunt 
restituendi. 

Possessor  bonae  fidei  in  1.  48.  «Bonae  fidei.»  ff.  De  Acquir. 
domin.  rerum,  quoad  fructus  dicitur  pene  domini  loco  esse.  Quare 
fructus  omnes  facit  suos,  sive  naturales  sive  industriales,  ita  ut 
eos  possit  tuta  conscientia  retinere,  iisque  uti  frui,  quoadusque 
judiciali  actione  non  urgeatur.  At  si  res  evincatur  a domino  suo. 
possessor  tenetur  fructus  naturales  et  industriales  sive  pendentes 
sive  exstantes  restituere,  deductis  tamen  expensis  pro  cultura,  in- 
dustria et  cura  adhibita  circa  illos  fructus.  Ita  jus  civile  a ca- 
nonistis  receptum,  quia  a canonibus  non  reprobatum  et  naturae 
consentaneum.  Cf.  1.  22.  «Certum  est.»  C.  De  Rei  Vindicat.;  et  cit. 
leg.  48.  De  Acquir.  rer.  Dominio.  Ratio  dispositionis  est,  quia 
possessor  bonae  fidei  quoad  fructus  non  vere,  sed  pene  dominus  est, 
seu  conditionate  dominus  est,  et  quoadusque  non  appareat  veros 
dominus,  qui  recuperando  rem  suam,  eam  ad  se  revocat  cum  suis 
fructibus.  Res  enim  fructificat  domino. 

Neque  dicatur  possessorem  ex  industria  sibi  comparasse  fru- 
ctus industriales,  nam  quaecumque  admittatur  industria,  semper 
constabit  fundamentum  et  objectum  industriae  fuisse  rem  alienam. 
Ceteroquin  satis  erit  provisum  juribus  possessoris  bonae  fidei,  quo- 
ties pro  fructibus  exstantibus  vel  pendentibus  recipiat  expensas 
factas  in  exercitio  culturae  aut  industriae  suae.  Sunt  vero  qui 

dicant  fructus  mere  indastriales  exstantes  non  esse  restituendos, 
quia  fenne  ex  integro  procedunt  ab  opera  et  labore  possessoris. 
Verum  L 22.  «Certum.»  C.  De  Rei  Vindicat,  in  genere  loquitur 
de  omnibus  indiscriminatim  fructibus  exstantibus,  et  ait  restituendos 
esse.  En  verba  legis  ‘Certum  est  malae  fidei  possessorem  omnes 
fructus  solere  cum  ipsa  re  praestare;  bonae  fidei  vero  exstantes,  post 
autem  litis  contestationem  universos1.  At  si  fructus  percepti  et 
adhuc  exstantes,  si  in  possessione  pacifica  et  bonae  fidei  fuerint 
retenti  per  triennium  a tempore  perceptionis,  censentur  praescripti 
favore  possidentis,  quemadmodum  totidem  res  mobiles.  L.  «Si  se- 
quitur» ff.  §.  «fruct.»  De  Usucapione. 

24  Quid  dicendum  est  de  fructibus  consumptis  a possessore 
bonae  fidei? 

Vel  ipse  ditior  factus  est  vel  non.  Si  ditior  factus  non  est 
ex  usu  et  fruitione  fructuum  tum  naturalium  tum  industrialium, 
quos  ex  re  aliena  percepit,  nihil  restituere  tenetur.  Ita  doctores 
communiter  cum  gloss.  in  cap.  11.  h.  t Ratio  est  quia  cum  ex 
una  parte  non  amplius  fructus  hujusmodi  exstent,  non  possunt 
restitui,  et  ex  altera  cum  possessor  ex  eorum  perceptione  verum 
commodum  non  habuerit,  si  eos  restituere  teneretur,  non  quidem 
utilitatem,  sed  positivum  detrimentum  retulisset  ex  legitima 
possessione.  Hoc  principium  exonerans  possessorem  a restitu- 
tione fructuum  consumptorum  extenditur  ad  tempus  durationis 
bonae  fidei  Atqui  post  litem  contestatam  non  censetur  in  jure 
possessio  esse  amplius  bonae  fidei,  hinc  qui  fuerat  in  bona  fide, 
tenetur  restituere  fructus  perceptos  et  consumptos  post  litem  con- 
testatam. 

26.  At  si  possessor  bonae  fidei  ex  fructibus  rei  alienae  con- 
sumptis veram  utilitatem  expertus  fuerit,  seu  si  revera  ditior 
factus  fuerit,  juxta  sententiam  Abbatis  in  cap.  11.  h.  t n.  6.,  quam 
Reiffenstuel  h.  t n.  149.  communiorem  dicit,  restituere  tenetur  in 
quantum  ditior  factus  est  etiam  ante  litem  contestatam,  sive 
fractus  fuerint  naturales,  sive  industriales,  recuperabit  vero  ex- 
pensas factas,  nec  non  mercedem  culturae,  et  curae  adhibitae  in  re 
aliena.  Quare  restitutio  facienda  est  quoad  excessum,  ut  aiunt, 
obtentae  locupletationis.  Firmant  hanc  theoriam  25.  §.  «Consuluit.»  ff. 
De  heredit.  petitione,  et  11. 1.  et  20.  ff.  eod.  §.  6.  Ratio  juris  autem 
est,  quia  semper  verum  est  in  quacumque  hypothesi  augmentum, 
quo  locupletior  factus  est  possessor,  procedere  ex  re  aliena.  Hinc 

possessor  ex  aliena  jactura  ditior  factus  est.  Jam  vero  adagium 
juris  fert  neminem  posse  legitime  ditiorem  aliena  jactura  sese  red- 
dere. Ergo  possessor  bonae  fidei  restituere  debet  etc. 

Dixi  superius  jqxta  sententiam  Abbatis,  quia  non  desunt 
doctores  qui  distinguunt  inter  judicia  particularia  et  judicia  uni- 
versalia. In  judiciis  universalibus  prout  est  judicium  petitionis 
haereditatis,  de  quo  agunt  citatae  11.  20.  et  25.  ff.  De  hwreditatis 
petit.,  tradunt  restitutionem  faciendam  esse  etiam  de  eo,  in  quo 
possessor  ditior  factus  est,  eo  quod  locupletatio  censetur  esse  in- 
haerens ipsi  substantiae  haereditariae,  et  per  consequens  dum  evin- 
citur et  restituitur  haereditas,  evicta  censetur  et  est  restituenda 
etiam  ipsa  locupletatio.  Si  autem  sermo  sit  de  judicio  particulari, 
prout  est  judicium  rei  vindicationis,  doctores  isti  tradunt  posses- 
sorem bonae  fidei  restituere  non  teneri  fructus  consumptos,  eo  quia 
leges  civiles  possessoribus  bonae  fidei  ex  titulo  particulari  praeci- 
piunt solummodo  restitutionem  fructuum  exstantium.  L.  22.  C.  De 
Rei  Vindicat.;  et  absolute  docent  possessorem  bonae  fidei  lucrari 
fructus  consumptos.  L.  «Sed  et  loci»  ff.  finium  regundorum  et 
§.  «Si  quis  a.  non  domino.»  Inst.  De  Rer.  Divis. 

Animadvertimus  in  materia  civili,  prout  est  restitutio  fru- 
ctuum, dispositionem  juris  civilis  suum  valorem  habere  etiam  in 
ordine  ad  constituendam  regulam  fori  ecclesiastici,  immo  etiam 
conscientiae. 

Ceterum  non  admitterem  ullo  modo,  posse  dominum  rei  ex- 
poscere ab  antiquo  possessore,  ex  titulo  particulari,  fructus  etiam 
perceptos  et  consumptos,  quando  tempora  legitimae  praescriptionis 
elapsa  fuerint.  Nam  si  possunt  fructus  exstantes  vel  percepti 
praescribi,  a fortiori  poterunt  praescribi  fructus  consumpti  in 
bona  fide. 

Censetur  autem  possessor  locupletior  factus,  ex  fructibus  rei 
alienae,  quando  occasione  fructuum  alienae  rei,  quibus  usus  est,  non 
fecit  sumptus  ex  propriis  bonis,  quos  ceteroquin  facturus  fiiisset 
cum  detrimento  rei  suae.  Quare  si  possessor  occasione  fructuum 
alienae  rei  majores  fecerit  expensas,  non  tenebitur  omnia  resti- 
tuere, sed  solum  ea  restituet,  quae  consumpsisset  ex  bonis  suis,  et 
non  consumpsit,  eo  quod  ditior  factus  est,  ob  alienam  rem.  Pariter 
si  possessor  aliquid  ex  fructibus  rei  alienae  donaverit,  ex  quo  acta 
nihil  emolumenti  sperat  sibi  obventurum,  ditior  factus  non  dicitur, 
nec  proinde  restituere  debet  quanti  interest 

26.  Tandem  si  quaeratur:  quoadusque  perseverare  praesumatur 
bona  fides,  et  ex  quo  possessor  censeatur  constitutus  in  mala  fide 
in  ordine  ad  fructuum  restitutionem,  dicendum  est  malam  fidem 
praesumi  a litis  contestatione.  Ita  in  cit.  1.  22.  Cod.  De  Rei  Vin- 
dicat. ubi  dicitur  post  litem  contestatam  restituendos  esse  fructus 
universos. 


Titulus  XIV. 

De  Dolo  et  Contumacia. 

In  judiciis  exercendis  non  raro  intervenit  dolus  et  contumacia, 
quae  vel  retardant  prosecutionem  et  exitum  litis,  vel  offerre  pos- 
sunt in  specie  etiam  materiam  causae  incidentalis.  Quare  in  ex- 
plicatione ordinis  judiciarii,  in  jure  nostro  tractatur  de  dolo  et  con- 
tumacia. 


De  Dolo. 

1.  Dolus  in  jure  romano  nihil  aliud  erat  nisi  sollertia  et  cal- 
liditas. Hinc  sollertia  prout  finem  honestum  vel  pravum  habebat, 
dicta  est  dolus  bonus  vel  dolus  malas.  Dolus  in  jure  nostro  juxta 
tituli  praesentis  vim  et  intelligentiam  sumitur  pro  dolo  malo,  atque 
ita  definitur.  ‘Calliditas,  seu  fallacia,  vel  machinatio  adhibita  ad 
alterum  fallendum  et  decipiendum' 

Dolus  praesertim  in  contractibus  consideratur.  Hinc  quaestio 
proponitur  de  valore  contractus,  in  quo  locum  habuit  dolus.  Dolus 
potest  contractum  inficere  vel  in  substantia,  vel  in  qualitatibtis 
accidentalibus  et  accessoriis. 

Quando  incidit  in  substantiam,  sen  quando  ipsam  materiam 
mutat,  contractus  nullus  est  ipso  jure  ex  defectu  naturalis  con- 
sensus. Nam  deceptio  substantialis  inducit  in  alio  contrahente 
errorem  substantialem;  qui  aliquam  in  rem  consentit,  dum  res  ista 
est  prorsus  alia  et  distincta  ab  ea,  quae  in  ejus  mente  versatur, 
revera  non  consentit  Voluntas  enim  sequitur  intellectum.  Cf.  1. 
»Non  idcirco.t  C.  De  juris  et  facti  ignor.  Exemplo  res  explicatur. 
Ita  si  quis  arbitratus  objectum  coemptum  esse  gemmam,  quod 
reapse  est  vitrum,  non  censetur  consensisse  in  vitrum,  et  proinde 
ex  defectu  consensus  nullus  est  contractus,  qui  nihil  aliud  est, 
quam  ‘duorum  vel  plurium  in  idem  placitum  consensus.’ 

2.  Qnod  si  fraus  vel  dolus  incidat  in  qualitates  secundarias, 
distinguendum  est  utrum  dolus  dederit  causam  contractui,  vel  non. 
Causam  dedisse  contractui  dolus  censendus  est,  quando  quis  ad 
contractum  celebrandum  inductus  est  ex  ipsa  fallacia,  seu  ex  do- 
losis persuasionibus,  et  nisi  ipsae  persuasiones  adfuissent,  certe  non 
contraxisset.  Aliis  verbis.  Dolus  dat  causam  contractui,  quoties 
aliquis  inducitur  ad  contractum  celebrandum  praecise  ob  rei  quali- 
tatem, circa  quam  ex  dolo  alterius  contrahentis  deceptus  est  Non 
autem  dedisse  causam  contractui  dolus  censendus  est  quando  in 
contractu  solummodo  incidit  dolus,  ita  ut  contractus  celebratus 
etiam  fuisset,  si  dolus  non  adfuisset  Unde  dolus  fecit  ad  sum- 
mum, ut  contractus  facilius  celebraretur.  Profecto  si  dolus  circa 
qualitates  accidentales  'causam  non  dedit  contractui,  sed  solum 
incidit  in  contractum,  contractus  valet,  sed  ab  altera  parte  peti 
potest  compensatio  laesionis,  quae  ex  dolo  derivavit  sibi.  Ita 
communiter.  Et  merito.  Nam  ex  una  parte  qnoniam  dolus,  se- 
cundarias qualitates  respiciens,  causam  non  dedit  contractui,  sal- 
vam relinquit  substantiam  contractus,  et  censetur  verus  interfuisse 
consensus;  ex  altera  vero  parte  certum  est  unum  ex  contrahenti- 
bus laesionem  passum  fuisse  ex  malitia  alterius.  Quare  dum  ex 
una  parte  contractus  sustinetur,  ob  integritatem  substantialem 
consensns,  ex  altera  parte  etiam  facienda  est  compensatio  laesio- 
nis, quae  ex  fraude  provenit. 

3.  Quod  si  dolus  in  accidentalibus  circumstantiis  causam  de- 
derit contractui,  communiter  a doctoribus  recipitur  theoria  Lessii: 
De  Just.  et  Jure.  lib.  2.  Cap.  17.  Dubitat,  n.  29.,  qui  docet  con- 
tractum per  se  sustineri,  et  nullum  ipso  jure  non  esse,  sed  posse 
rescindi  et  in  irritum  reddi  ad  partis  laesae  petitionem.  Ratio  theoriae 
est,  quia  etiam  sub  influxu  et  actione  hujus  doli  remanet  sufficiens 
consensus  circa  substantiam  rei,  idest  circa  objectum  contractus 
ita  ut  conventio  stare  possit.  Hinc  per  se  contractus  valet;  valere 
etiam  contractum  praestat  ad  vitanda  pericula  negotiorum  com- 
mercii, quae  possent  nutare,  si  ex  dolo  in  accidentalibus  nullus 
esset  contractus  ipso  jure.  At  ne  jura  civium  laedantur,  et  ne 
fraus  alicui  prosit,  poterit  pars,  quae  laesionem  ex  dolo  passa  est 
rescissionem  contractus  petere.  Verum  exceptio  verificatur  in  con- 
tractibus vel  actibus  qui  a jure  irrescindibiles  habentur.  Isti  enim 
vel  statim  invalidi  sunt,  vel  si  in  principio  fuerunt  validi,  deinde 
rescindi  nequeunti  Quare  contractus  isti,  vel  actus  positi  sub  dolo. 

qui  afficit  qualitates  secundarias,  validi  sunt,  qui  vero  dedit  causam 
contractui  vel  actui,  potius  dicendi  sunt  nulli  ipso  facto. 

Non  desunt  qui  quaestiones  circa  materiam  doli  resolvunt  ap- 
plicando principia  quae  regunt  materiam  laesionis.  Hinc  in  casu 
laesionis  gravis  vel  enormis  derivatae  ex  malitia  alterutrius  con- 
trahentis concedunt  decipienti  optionem  vel  praestandi  indemnita- 
tem alteri  parti,  vel  rescindendi  contractum,  si  est  rescindibilis. 
In  casu  laesionis  minimae  contractus  sustinetur,  sed  indemnitas 
praestanda  est.  In  casu  autem  enormissimae  laesionis,  cum  deficere 
censeatur  ipsa  substantia  contractus,  nullus  est  contractus  ipso  jure. 
Theoria  hujusmodi  admitti  potest,  sed  magis  aequa  est  prior,  quae 
non  tam  damnum  toleratum  considerat,  quam  ipsam  decipientis 
malitiam,  et  malum  fallendi  propositum. 

4.  'Haec  dicta  sint  de  dolo,  qui  relationem  habeat  praesertim 
ad  contractus.  In  genere  vero  quaeri  potest  quomodo  consulatur 
a jure  illi  qui  dolum  passus  est.  Et  quidem  si  quis  dolo  circum- 
ventus aliquid  praestitit  ex  quo  damnum  passus  est,  habet  ex  jure 
praetorio  Romanorum,  aequitati  naturali  innixo,  actionem  persona- 
lem contra  decipientem,  ad  consequendam  indemnitatem.  L.  1.  ff. 
De  Dolo  malo.  Eadem  aequitate  naturali  suadente,  conceditur  a 
civili  jure  ipsa  eademque  actio  contra  haeredes  et  successores  de- 
cipientis, ut  teneantur  praestare  id  quo  ratione  doli  locupletiores 
facti  sunt.  L.  >Si  plures.«  ff.  De  Dolo  malo.  Qnod  si  positivum 
damnum  passus  non  est  ille  qui  fuit  dolo  circumventus,  sed  in  jus 
vocetur  et  praestat,  quod  spopondit,  poterit  utiliter  se  tueri  ex- 
ceptione doli  mali.  Ita  in  jure  romano  statutum  legimus  §.  1. 
Inst  De  Exceptionib.,  et  aequitas  naturalis  plene  consonat  eidem. 
Aequum  enim  non  est  ut  qui  circumventus  est,  juridice  urgeatur 
ab  ipso  decipiente,  et  eo  ipso  in  negotio  in  quo  deceptus  est,  ju- 
dicii actionem  sustineat.  Datur  vero  haec  exceptio  quoties  aliquid 
contra  aequitatem  naturalem  exigatur.  L.  «apud  Celsum»  ff.  De 
Doli  mali  Exception.  At  idem  jus  romanorum  excipit  casum  pa- 
rentum vel  patroni.  Scilicet  quoties  vel  parentes,  vel  patronus 
aliquid  exigant  etiam  praeter  naturalem  aequitatem,  filius  vel  liber- 
tus non  potest  objicere  exceptionem  doli,  quia  filius  et  libertus 
curare  debent  bonam  famam  parentum  et  patroni. 

De  Contumacia. 

5.  Contumacia  in  sensa  titali  est  ‘inobedientia  erga  judicem 
legitime  jubentem  commissa Ut  verificetur  contumacia,  judex  de- 
bet legitime  jubere,  tantum  enim  valet  judicis  potestas,  quantum 
legitime  munere  suo  fungitur.  Hinc  invocari  etiam  hic  potest  tri- 
tum illud  adagium:  ‘ Extra  territorium  jus  dicenti  impune  non  pa- 
retur' c.  2.  De  Const.  (1.2)  in  6°.  — Quaeritur:  quibus  modis  com- 
mittatur contumacia. 

Reus  contumax  est,  si  legitime  citatus  recuset  se  sistere  coram 
judice.  Quae  species  contumaciae  locum  etiam  habet,  cum  reus  latitat, 
vel  alio  modo  impediat  quominus  ad  eum  citatio  perveniat.  Actor 
vero  contumax  est  quoties  non  compareat  in  termino  citationis  ex 
ejus  petitione  reo  intimata.  Haec  tum  rei  tum  actoris  contumacia 
purgatur , quoties  causa  justae  absentiae  allegatur  et  probetur.  Uter- 
que contumax  esse  censetur  1°)  Si  alteruter  temere  a judicio  recedat, 
2°)  si  peculiari  judicis  praecepto  alteruter  non  obediat,  ex.  gr.  si 
judex  juramentum  calumniae  aut  malitiae  exigat,  et  alteruter  illud 
praestare  recuset.  Si  praecipiat  illud  praestari  instrumentum,  et  prae- 
ceptum contemnetur.  3°)  Si  alteruter  non  respondeat  petitionibus 
ab  altera  parte  propositis,  vel  si  dubius  et  obscure  respondeat. 

De  Remediis  contra  contumacem. 

6.  Tria  in  genere  praemittenda  sunt:  1°)  Judex  adveniente  die 
praefixo  pro  causa  definienda,  et  partibus  collitigantibus  intimato, 
poterit  absentem  instante  altera  parte  condemnare  uti  contumacem. 
Ita  cap.  24.  De  Off.  deleg.  (I.  29).  Nam  prsefixio  termini  ad  com- 
parendum,  intimata  partibus  collitigantibus  considerari  potest  ceu 
decretum  juridicum  cui  eaedem  partes  obtemperare  debent  Verum 
cum  judex  prae  oculis  non  solum  ordinem  judicialem,  sed  magis 
justitiae  rationem  habere  debeat,  hinc  aequitate  suadente  poterit 
absentem  exspectare  in  diem  sequentem,  nec  contra  judicis  arbi- 
trium poterit  conqueri  pars  diligens.  At  differre  potest  judex  in  se- 
quentem diem  sententiam,  dummodo  in  sequentem  diem  adhuc  ejus 
jurisdictio  perduret.  Si  enim  de  judice  delegato  sermo  sit,  potest 
jurisdictio  concedi  ad  tempus,  seu  etiam  ad  diem  determinatum, 
quo  elapso  cessat  jurisdictio.  Ad  rem  facit  cit.  cap.  24.  De  Off. 
Deleg.  Ratio  aperta  est.  Quia  judex  aequitatem  prosequens,  uti- 
tur jure  suo.  Hinc  si  ratio  aequitatis  vel  magis  vel  aeque  faveret 
parti  diligenti,  judex  statim  poterit  absentem  condemnare. 

2°)  Praemittendam  est  judicem  severiorem  esse  debere  contra 
actorem  contumacem,  quam  contra  reum;  cum  enim  actor  sponte 
sua  judicium  inchoaverit,  et  quodammodo  volens  prosequatur,  ma- 
jori reprobatione  dignus  apparet  prae  reo  qui  non  nisi  coactus  in 
judicium  venit. 

3°)  Antequam  judex  contra  contumacem  procedat,  et  poenas 
contumaciae  applicet,  debet  videre  an  verificetur  contumacia,  et 
declarare  debet  actorem  esse  contumacem,  vel  reum  esse  contu- 
macem, ita  in  cap.  6.  h.  t.  §.  fin.  Nam  poena  infligi  non  potest, 
nisi  antea  constet  de  culpabilitate. 

7.  Quibus  positis  si  actor  sit  contumax  a)  Judex  ad  instan- 
tiam rei,  vel  trina  citatione,  vel  una  tantum  peremptoria  ad  locum 
domicilii  transmissa  denunciabit  terminum  adsignatum  ad  compa- 
rendum.  Si  actor  absens  sit  vel  latitet,  citandus  est  ejus  procu- 
rator, si  adsit.  Si  nec  procuratorem  reliquerit,  citatio  perficietur 
per  edictum  affigendum  ad  valvas  curiae,  vel  Ecclesiae  aut  domus, 
ubi  commorari  solebat.  Ita  in  cap.  3.  h.  t.  Hodie  inductus  est 
mos  citationem  absentium  inserendi  -in  publicis  ephemeridibus. 
Advertendum  die  termini  praefixi,  ad  instantiam  rei,  poterit  judex 
in  negotio,  etiam  in  lite  non  contestata  procedere,  testes  audire, 
allegationes  excipere,  et  cognita  veritate  sententiam  proferre.  Ita 
cit.  cap.  3.  h.  t.  Dixi  ad  instantiam  rei,  quia  potest  esse  utile 
reo,  ut  testes  audiantur,  veritas  probetur,  et  judicium ' per  senten- 
tiam compleatur.  Si  vero  placeat  reo  judicium  contra  se  institu- 
tum non  esse  finiendum,  poterit  b)  petere  circumduci  edictum, 
scilicet  destrui  virtutem  citationis  et  libelli  contra  se  ab  actore 
propositi,  ita  ut  libere  valeat  ab  judicio  recedere.  Immo  petere 
potest  reus  ut  etiam  acta  quae  ob  citationem  gesta  sunt,  nullius 
valoris  reddantur.  At  hoc  remedium  plene  non  liberat  reum  a 
vinculo  obligationis  erga  actorem,  nec  actor  restitutis  expensis, 
poterit  iterum  actione  sua  reum  perstringere.  Circumductio  enim 
edicti  et  rescissio  actorum  restringitur  solummodo  ad  destruendam 
virtutem  citationis,  in  actuali  instantia  propositae,  et  ejus  effectus. 
Verum  actor  iterum  judicium  promovens  non  auditur  nisi  suffi- 
cienter caverit  se  a judicio  non  recessurum  esse.  Cap.  1.  h.  t. 
in  6°.  c)  Reus  potest  exposcere  ut  judex  non  solum  pronunciet 
in  ejus  favorem  contra  impetitionem  actoris,  sed  si  sufficientes 
probationes  habeat,  petere  potest  ut  judex  pronunciet  de  ejus  bono 
sive  absolute,  ita  nempe  ut  non  solum  declaret  rem  litigiosam 

haud  pertinere  ad  actorem,  sed  simol  declaret  esse  propriam  rei 
ipsius.  Cf.  cap.  3.  De  caus.  poss.  et  propr.  (II.  12). 

De  Remediis  contra  reum  contumacem. 

8.  Reus,  quemadmodum  actor,  debet  vel  trina  citatione,  vel 
una  peremptoria  ad  judicium  vocari.  Porro  intervallum  inter 
unamquamque  citationem,  licet  juxta  civile  jus  sit  decem  dierum, 
tamen  jure  canonico  remittitur  prudenti  arbitrio  judicis,  qui  con- 
sideret varias  temporis,  personarum,  et  distantiae  locorum  circum- 
stantias. Ita  interpretes  ex  c.  6.  C.  24.  q.  3.  et  ex  cap.  1.  De 
Dilation.  (II.  8).  Adveniente  autem  termino  praefixo,  judex  de- 
clarabit reum  esse  revera  contumacem,  et  inde  contra  eum  po- 
terunt poenae  adhiberi  videlicet  1°)  Privatur  jure  producendi  ratio- 
nes suas  ad  sese  tuendum,  nisi  expensas  refecerit,  et  idoneam 
cautionem  praestiterit  se  a judicio  non  recessurum.  Cap.  10.  VI 
lite  non  contestata  (II.  6.)  2®)  Secunda  poena  est  ut  actor  mitta- 
tur ex  primo  decreto  judicis  in  possessionem  rei  litigiosae  custodiae 
causa,  de  qua  in  titulo  sequenti,  et  deinde  ex  secundo  decreto 
actor  constituitur  ceu  legitimus  possessor  ejusdem  rei.  Cit  cap.  10. 
3°)  Alia  poena  esse  potest  sequestratio  fructuum  usque  ad  exitum 
judicii.  Cap.  25.  De  Rescriptis  (I.  3).  4°)  Si  contumacia  admissa 
sit  in  respondendo,  reus  habetur  vel  sicuti  affirmans,  vel  sicuti 
negans  in  ejus  praejudicium.  Tandem  5°)  animadverti  debet  jure 
antiquo  frangi  potuisse  contumaciam  comminatione  censurarum. 
At  hodie  ne  vilescerent  poenae  spirituales  et  contemnerentur,  re- 
cessit mos  adhibendi  censuras  in  qualitate  actuum  judicialium 
contra  contumacem,  et  solum  a judice  ecclesiastico  possunt  ad- 
hiberi censurae:  a)  In  judiciis  non  criminalibus,  quando  reliqua 
juris  remedia  in  irritum  cesserint,  b)  in  judiciis  criminalibus  si 
delicti  qualitas  id  postulet,  nec  fieri  possit  exsecutio  sive  realis 
sive  personalis.  Praecedere  autem  debet  bina  monitio.  Cone.  Trid. 
Sess.  25.  De  Ref.  Cap.  3. 

Titulus  XV. 

De  eo  qni  mittitur  in  possessionem  causfi.  rei  servanda. 

1.  Quoniam  immissio  in  possessionem  rei  custodiendae  causa 
concedebatur  in  casu  contumaciae  rei,  hinc  titulus  praesens  ordinem 
subsequens  praecedenti  subnectitur. 

Cum  non  semper  in  contumacia  rei  possint  evidentes,  vel  sal- 
tem sufficientes  probationes  parari,  quibus  causae  meritum  illico 
definiatur,  hinc  ne  commodum  interim  reus  ex  sua  contumacia 
reportaret,  remedium  juridicum  statutum  fuit,  quo  frangi  facile 
posset  haec  rei  contumacia.  Hoc  remedium  concedi  potest  a ju- 
dice, qui  suspenso  parumper  judicio  in  causa  principali,  per  sen- 
tentiam interlocutoriam  immittit  actorem  in  possessionem  rei  liti- 
giosae custodiendae  causa. 

Porro  duplex  est  ex  decreto  judicis  immissio  in  possessionem, 
et  alia  ex  primo,  alia  ex  secundo  decreto  dicitur.  Missio  ex  primo 
decreto  nihil  aliud  est  nisi  decretum  judicis,  quo  ad  frangendam 
rei  contumaciam,  mittit  actorem  in  possessionem  bonorum  custodiae 
causa.  Hinc  missio  ut  concedatur  1°)  Debet  esse  lis  incepta;  et 
si  de  actionibus  realibus  sermo  sit,  non  conceditur  quando  lis  est 
jam  contestata.  Nam  post  litem  contestatam  in  actionibus  reali- 
bus, judex  potest  procedere  ad  sententiam  definitivam  in  merito, 
si  adsint  sufficientes  probationes.  L.  «properandum.»  §.  «Sin  autem.» 
et  gloss.  ult.  in  Cap.  «Prout»  4.  De  Dolo  et  Contumacia  (H.  14). 
Quae  si  desint  conceditur  actori  non  nuda  possessio,  qualis  est  pos- 
sessio ex  primo  decreto,  de  qua  loquimur,  sed  vera  et  legitima 
possessio  bonorum,  cum  omnibus  effectibus  et  commodis,  quae  pos- 
sessionem sequuntur.  Cit.  Cap.  4.  De  Dolo  et  Contumacia. 

2°)  Praecedere  debet  summaria  cognitio  causae,  ob  quam  actor 
rem  petit. 

2.  Porro  in  actionibus  realibus  primum  decretum  judicis  con- 
cedit possessionem  bonorum  petitorum  ab  actore  in  citatione  et 
libello,  in  actionibus  vero  personalibus  per  primum  decretum  actor 
immittitur  pro  modo  crediti  in  possessionem  bonorum  mobilium 
primo,  deinde  etiam  immobilium  debitoris,  si  mobilia  imparia  sint 
oneri  sustinendo.  Ita  cap.  ult.  V t lite  non  cont.  (II.  6)  §.  fin. 
Possessionis  hujus  scopus  est  solum,  ut  reus  taedio  affectus  in  ju- 
dicium veniat.  Quare  actori  conceditur  possessio  bonorum,  ut  eadem 
retineat  solum  custodiae  causa,  et  ipse  actor  non  dicitur  revera  pos- 
sidere, sed  esse  in  possessione  bonorum.  Hinc  actor  non  facit  suos 
fructus  bonorum,  sed  eos  conservare  debet,  ut  eos  cum  bonis  ipsis 
cessante  contumacia  reo  restituat.  Cessat  vero  contumacia  si  intra 
annum  computandum  a die  editi  decreti  veniat  reus  in  judicium  ad 
respondendum,  et  expensas  solvat,  simulque  idoneam  cautionem 
praebeat  se  a judicio  non  recessurum.  Ex  cap.  2.  h.  t.  Ex  con- 

ceptu  tradito  missionis  in  possessionem  ex  primo  decreto,  sequitur 
ejus  effectum  esse,  ut  actor  habeat  jus  custodiendi  et  defendendi 
tum  rem  possessam,  tum  ejus  fructus,  nec  non  alienandi  eos  fructus, 
qui  servando  servari  non  possint.  Quare  vi  primi  decreti  actor 
habebit  etiam  interdictum  contra  quemcumque,  qui  eum  in  posses- 
sione et  custodia  rei  et  fructuum  turbare  conetur. 

3.  At  quid  si  intra  annum  reus  vel  non  veniat  in  judicium, 
vel  cautionem  congruam  non  praestet?  Si  neutrum  culpae  tribui 
possit  reo,  damnum  aliquod  exinde  eidem  reo  non  imminet.  Nam 
tota  dispositio  juris  de  hac  precaria  possessione  bonorum  exhibet 
poenam  contra  malitiam  vel  negligentiam  rei.  Hinc  in  cap.  2.  h.  t» 
traditur  annale  tempus  non  decurrere  ei,  qui  cautionem  utique 
obtulit,  sed  per  judicem  stetit  quominus  reciperetur.  Verum  si 
reus  neglexerit  intra  annum  purgare  contumaciam,  in  actionibus 
quidem  realibus,  die  ipso  interpellante  pro  homine,  actor  post 
elapsum  annum  videtur  posse  considerari  ceu  verus  et  legitimus 
possessor  rei  et  fructuum.  Ita  insinuatur  in  cap.  5.  Ut  lite  pen- 
dente (II.  6).  §.  «In  aliis.»  At  melius  et  generaliori  regula  tenen- 
dum est,  locum  habere  secundum  decretum  judicis,  quo  decernit 
actorem  esse  legitimum  possessorem  bonorum,  quae  custodiebat  ex 
primo  decreto,  ita  ut  deinceps  reus  non  amplius  de  possessione,  sed 
solum  possit  audiri  de  proprietate.  Scilicet  reservatur  reo  solum- 
modo legitima  defensio  super  proprietate  et  dominio  eorumdem 
bonorum.  Cap.  1.  h.  t.  Sequitur  inde  actorem  1°)  in  ea  reperiri 
conditione  ut  possit  praescribere  per  longum  tempus  contra  reum, 
2°)  facere  fructas  suos,  quos  colligit  ex  re  possessa,  ita  ut  si  deinde 
res  evincatur  ab  eo,  non  teneatur  restituere  fructus  jam  consum- 
ptos, nisi  fortasse,  juxta  ea  quae  dicta  sunt  superius,  in  quantum 
ditior  factus  est;  3°)  actorem  exinde  possidere  legitime  etiam  fru- 
ctus perceptos  in  decursu  ynmi  anni  et  adhuc  exstantes,  quia  con- 
siderari possunt  ceu  accessorium  rei;  4°)  post  hoc  secundum  decre- 
tum praesumptionem  proprietatis  esse  in  favorem  actoris  legitime 
possidentis.  Hinc  onus  probandi  urget  ipsum  reum,  si  velit  rem. 
quam  suam  arbitratur,  vindicare.  Uno  verbo  ex  secundo  decreto 
actor  acquirit,  et  vicissim  reus  amittit  omnia  jura  et  commoda, 
quae  legitimam  possessionem  sequuntur. 

Titulus  XVI. 

Ut  lite  pendente  nihil  innovetnr. 

1.  Quoniam  immissio  in  possessionem  rei  litigiosae  immutatio- 
nem importat  in  statu  quaestionis  in  commodum  quidem  actoris,  et 
in  rei  conventi  detrimentum,  ne  ultra  limites  justi  et  aequi  immu- 
tatio fiat,  titulus  praesens  positus  est,  iu  quo  ad  modum  legis  sta- 
tuitur principium  ‘Ut  lite  pendente  nihil  innovetur’. 

Quaeritur  1°.  ‘Quandonam  lis  pendere  dicatur’. 

Responsio  categorice  datur  a Clement.  2.  h.  t.  (U.  5)  ubi  di- 
citur: ‘Cum  lite  pendente  nihil  debeat  innovari,  litem  quoad  hoc 
pendere  censemus,  postquam  a judice  competente  in  ea  citatio  ema- 
navit, et  ad  partem  citatam  pervenit,  vel  per  eam  factum  fuit, 
quominus  ad  ejus  notitiam  non  perveniret;  dum  tamen  in  citatione 
praedicta,  talia  sint  expressa,  per  quae  plene  possit  instrui  super 
quibus  in  judicio  convenitur’.  Postrema  conditio  hodiernis  moribus, 
non  videtur  esse  necessaria  explicite.  Nam  non  amplius  distin- 
guitur libellus  introductionis  judicii,  ab  ipsa  citatione;  ipsa  enim 
eademque  citatio,  quae  ex  mandato  judicis  reo  intimatur,  continet 
etiam  intentionem  actoris.  Quare  hodie  censetur  lis  pendere,  quando 
reo  citatio  per  apparitorem  intimata  est,  et  fidei  apparitoris  de 
facta  intimatione  creditur.  Merito  autem  lis  pendere  censetur, 
nam  ex  una  parte  judex  negotium  per  actum  suae  jurisdictionis 
occupavit,  et  actor  ex  ailtera  parte,  quantum  in  se  fuit,  juridice 
manifestavit  reo  intentionem  suam,  et  reus  potest  vel  eidem  assen- 
tari, vel  excipere  contra  ipsum  actorem. 

2.  Quaeritur:  II0.  quid  veniat  nomine  innovationis. 

Nomine  innovationis  prohibitae  venit,  quidquid  vel  reo,  vel 
actori  praejudicium  aliquod  inferat.  Et  1°)  interdicitur  innovatio 
possessionis,  ita  ut  nempe  possessio,  sive  rerum  litigiosarum,  sive 
juris  colligendi  fructus  non  possit  ab  uno  in  alium  transferri.  Et 
quidem  regula  haec  non  solum  proprie  dictae  possessioni  applicatur, 
sed  etiam  quasi  possessioni  jurium  etiam  spiritualium.  Gap.  1.  h.  t 
Exceptio  duplex  obtinet  a)  in  casu  contumacice  rei,  de  qua  vidimus 
in  titulo  praecedenti;  b)  contra  possidentem,  quando  evidens  peri- 
culum adsit  ne  fructus  ab  eodem  dissipentur,  quae  exceptio  tradetur 
in  tit.  seq.  De  sequestratione  . . . fructuum. 

3.  2°)  Secunda  innovatio  prohibita  lite  pendente  respicit  gra- 
tiam principis,  quae  in  damnum  alterius  obtineatur.  Scilicet  effectus 

pendenti*  litis  est,  ut  rescriptum  obtentum  in  praejudicium  alterius 
ex  collitigantibus  absque  mentione  pendenti*  litis  obreptitium  sit 
vel  subrepti tium.  Ita  cc.  1.  et  ult.  h.  t.  Cum  enim  res  deducta 
fuit  in  forum,  non  pr*sumitur  principis  voluntas  l*dendi  squali- 
tatem, qu*  servanda  est  inter  partes  collitigantes. 

Quid  vero,  si  sermo  sit  de  rescripto  pontificio,  in  quo  gratia 
relativa  ad  pendentem  litem  concedatur,  et  simul  haec  clausula  ad- 
hibeatur ‘Non  obstante  regula  Cancellari*  18'.  de  jure  quaesito  non 
tollendo?’ 

In  genere  quamvis  non  pr*sumatur  princeps  velle  derogare  juri 
terti*  person*,  tamen  si  dicat  se  derogare  velle  juri  terti*  personae, 
rescriptum  tenet  Nam  censetur  princeps  id  disponere  ex  rationabili 
et  gravi  causa,  ob  quam  jus  tertio  qn*situm  cedere  debet  alteri. 

Quid  vero  si  rescriptum  datum  fuerit  ex  certa  scientia  et 
motu  proprio,  nulla  tamen  facta  derogatione  juris  tertii,  et  nulla 
facta  mentione  pendentia  litis?  Profecto  h*c  clausula  nonnullas 
obreptiones  vel  subreptiones  purgat,  nam  praesumitur  principem 
gratiam  concedere  non  tam  ob  preces  supplicantis,  quam  ex  pro- 
pria liberalitate.  Ita  pr*sertim,  quando  ex  simplicitate  aliquod 
vitium  in  ipsis  precibus  obrepserit.  Attamen  cum  agitur  de  re- 
scripto in  pendentia  litis,  si  haec  pendentia  litis  ignota  fnerit  pon- 
tifici, quamvis  dicat  se  gratiam  conferre  ex  certa  scientia,  rescri- 
ptum nullum  est  et  obreptitium  vel  subreptitium  pr*sumitur.  Nam 
non  pr*sumitur  scientia  de  pendentia  litis.  Si  enim  scivisset  litem 
esse  pendentem,  vel  rescriptum  non  dedisset,  vel  expressisset  de- 
rogationem etiam  litis  pendentis.  Qu*  expressa  mentio  deroga- 
tionis pendenti*  litis,  ut  rescriptum  valeat,  dicitur  esse  necessaria 
in  cap.  ult  h.  t 

4.  3°)  In  pendentia  litis  prohibetur  alienatio  rerum  litigiosa- 
rum et  actionum,  ita  ut  si  fiat  haec  alienatio  non  sustineatur.  Ita 
c.  50.  C.  11.  q.  1.  et  cc.  3.  et  4.  h.  t.  Quod  si  alienatio  facta  fderit, 
et  alia  res  fuerit  substituta  in  locum  alienatae,  haec  res  substituta 
conservari  debet  usque  ad  exitum  litis.  Gap.  3.  h.  t. 

Exceptiones  a)  In  lusreditate  litigiosa  permittitur  alienatio 
fieri  pro  solvendis  expensis  funeris,  *ris  alieni,  et  cibariorum 
famili*.  Ita  jus  civile  in  1.  ult  Cod.  De  litigios.  et  L 5.  ff.  De 
petit,  hcered.  H*c  enim  alienatio  non  est  libera,  sed  necessaria, 
nec  proinde  nocet  juri  alterutrius  ex  collitigantibus.  b)  Alienatio 
permittitur,  si  fiat  ex  consensu  collitigantium,  vel  si  res  conser- 

vari  nequeat.  Sed  permissio  judicis  prius  obtinenda  est.  c)  Si 
alienatio  fiat  per  modum  transactionis;  si  enim  transactio  inter- 
cedit sive  in  parte  litis,  sive  in  tota  quantitate  litis,  quaestio  circa 
objectum  transactionis  censetur  finita.  Non  solum  vero  lite  pen- 
dente interdicitur  proprie  dicta  alienatio,  sed  etiam  oppignoratio 
rei,  vel  locatio  ad  longum  tempus.  Deterior  enim  redderetur  con- 
ditio actoris. 

6.  4°)  Quartus  effectus  pendentiae  litis  est,  ut  quidquid  atten- 
tatum fuerit  in  praejudicium  partis  collitigantis,  debeat  purgari 
et  restitui  in  statum  pristinum,  ita  ut  ante  hanc  restitutionem  non 
possit  procedi  ultra  in  actibus  judicialibus,  et  quidquid  istis  atten- 
tatis innitatur,  in  processu  judicii  nullius  est  roboris.  Argum, 
cap.  17.  De  Election.  et  Electi  pot.  (I.  6)  et  cap.  9.  De  Rerum 
permutatione  (DI.  19). 

6.  Aliquid  dicendum  est  de  innovatione  in  pendentia  litis 
circa  beneficia. 

1°)  Si  duo  fuerint  electi  ad  beneficium,  si  discordia  et  quae- 
stio oriatur  de  praevalentia  alterutrius  electionis,  non  potest  pro- 
cedi ad  novam  electionem,  quamvis  unus  ex  electis  moriatur,  vel 
juri  suo  nuncium  mittat,  sed  antea  finienda  est  quaestio  superstitis, 
et  videndum  est,  utrum  ejus  electio  fuerit  valida  an  irrita.  Si 
secus  fiat,  in  irritum  cedit  quod  geritur  lite  adhuc  pendente.  Ita 
in  cap.  1.  h.  t.  in  6°.  — Haec  regula  servatur  etiam  in  causa  prae- 
sentationis ad  beneficium  juris  patronatus.  Videlicet  ob  paritatem 
rationis,  dicunt  doctores,  in  pendentia  litis  inter  duos  prsesentatos 
ad  beneficium,  si  unus  vel  demoriatur  vel  removeatur  aut  renun- 
ciet  juri  suo,  non  posse  interim  patronum  ad  aliam  praesentatio- 
nem devenire,  sub  poena  nullitatis  praesentationis,  sed  antea  facien- 
dam esse  quaestionem  de  valore  praesentationis  prioris.  Nec  dif- 
ficultas facit  jus  patroni  laici,  qui  potest  intra  quadrimestre  vari- 
are praesentationem,  et  plures  successive  nominare  ad  beneficium; 
nam  regula  praesens  proprie  locum  habet,  quando  patronus  jam 
complevit  nominationem,  adeoque  teinpus  utile  jam  elapsum  est, 
et  quaestio  exsurgit  inter  nominatos.  Unde  regula  praesens  respicit 
novam  nominationem,  quae  facienda  est  a patrono,  vel  patronis, 
postquam  prior  nominatio  effectu  careat. 

Quod  de  specie  electionis  statuit  cap.  1.  h.  t,  in  6%  statuit 
de  beneficio  jam  collato  cap.  2.  eodem  in  6°.  Scilicet  si  inter  duos 
quaestio  oriatur  circa  beneficium,  et  ille  qui  possidet  beneficium, 

yel  e vivis  decedat,  vel  beneficium  deserat,  non  potest  beneficinm 
alteri  lite  pendente  conferri,  nec  praesentatio  ad  illud  beneficium 
fieri  potest,  sed  exspectandus  est  exitus  judicii  contra  superstitem, 
sub  poena  nullitatis  actorum. 

7.  Occasione  hujus  capitis  confecta  est  regula  29.  Cancellarim 
Apostolicae,  quae  ‘De  subrogandis  litigantibus?  inscribitur,  ex  qua 
haec  dispositio  exhibetur.  Si  duo  super  beneficio  litigent,  et  lis  ex 
parte  unius  deserta  fiat,  ex.  gr.  propter  mortem  aut  matrimonii 
contractum,  vel  ingressum  et  professionem  religiosam,  etc. ; hoc  in 
casu  ad  litem  succidendam  conceditur  alteri  collitiganti  unus  men- 
sis, intra  quem  possit  petere  surrogationem,  seu  substitutionem  in 
jure,  vel  ad  jus  quod  competebat  adversario,  qui  a lite  recessit, 
et  intra  hunc  mensem  non  valet  gratia  vel  concessio  super  bene- 
ficio litigioso  facta  alteri,  quam  collitiganti,  qui  in  lite  permansit 
Hic  vero  mensis  utilis  ad  petendam  subrogationem  non  conceditur 
quoties  a)  qui  petit  subrogationem,  in  beneficio  intrusus  fuit; 
b)  quoties  fraudulenter  egit  impetrando  beneficium  senis  vel  peri- 
culosa! sanitatis  cum  ea  intentione  ut  litem  eidem  moveret,  et 
inde  post  mortem  obtineret  subrogationem  in  locum  senis  vel 
aegrotantis,  c)  Quoties  adversarius  per  triennium  pacifice  bene- 
ficium possederit. 

8.  Tandem  etiam  in  hac  re  prae  oculis  habenda  est  dispositio 
Ciem.  1.  h.  t in  qua  traditur  regula  servanda  in  collatione  bene- 
ficii litigiosi,  quod  fiat  vacans.  Duplex  species  in  sensn  citatae 
decretalis  fieri  potest.  Scilicet  duo  litigant  de  beneficio  sibi  coi- 
lato  vel  1°)  uterque  moritur,  vel  2°)  unus  tantum  ex  collitiganti- 
bus  decumbit.  Ad  1“.  Si  uterque  collitigans  demoriatur  facienda 
est  subdistinctio:  a)  si  uterque  moriatur  in  Curia  Romana,  vel 
b)  demoriatur  in  Curia  ille  qui  possidet,  vel  c)  neutro  possidente 
unus  tantum  in  eadem  Curia  moriatur.  In  triplici  hac  hypothesi 
collatio  beneficii  pertinebit  ad  Romanum  Pontificem.  Si  vero  uter- 
que, vel  ille  qui  possidet  beneficium  decedat  extra  curiam,  collatio 
beneficii  litigiosi  pertinebit  ad  ordinarium  collatorem. 

Ad  2".  Si  uno  ex  collitigantibus  vita  fimeto,  alter  litem  pro- 
sequatur, sed  causa  cadat  ita  ut  judex  decernat  beneficium  per- 
tinuisse ad  collitigantem  defunctum  tunc  distinguendum  est:  vel 
ille  cui  beneficium  adjudicatur  mortuus  est  in  Romana  Curia,  vel 
extra:  si  primum,  collatio  spectabit  ad  Romanam  Sedem,  si  secun- 
dum, collatio  beneficii  ad  ordinarium  collatorem  pertinebit 

Titulus  XVII 

De  Sequestratione  Possessionum  et  Fructuum. 

Prosequitur  B.  Raymundus  exponere  remedia  juris  pro  securi- 
tate rerum',  quse  sub  legis  et  judicis  protectione  ponuntur. 

1.  Sequestratio  est  ‘rei  controversae,  vel  fructuum  ejus  facta 
depositio'  Porro  depositio  dicitur  non  stricto  sensu;  nam  secus 
solum  res  mobiles  sequestrationi  subjici  possent.  Sed  snmitur  la- 
tius pro  custodia  rei  et  fructuum,  quae  bonae  fidei  tertii  commit- 
titur. Hic  tertius  appellatur  sequester.  Dicitur  vero  rei  contro- 
versae quia  distinguitur 'sequestratio  a deposito,  quod  fieri  solet 
extra  judicium,  immo  etiam  absque  intuitu  futurae  controversiae. 

Divisio:  Sequestratio  alia  est  voluntaria,  alia  necessaria.  Prima 
verificatur  cum  utraque  pars  collitigans  mutuo  consensu  apud  se- 
questrum bona  et  fructus  deponit  custodienda,  ut  inde  restituat 
cui  facta  fuerit  adjudicatio.  Haec  sequestratio  dicitur  etiam  con- 
ventionalis. Necessaria  est  sequestratio,  quae  efficitur  auctoritate 
judicis  intercedente,  quaeque  alia  a judice  pro  officio  suo  nobili, 
seu  nulla  interposita  partium  petitione  praecipitur,  alia  vero  prae- 
cipitur a judice  pro  officio  suo  mercenario,  seu  ad  instantiam 
partis. 

In  judicii  securitatem  semper  est  licita  conventionalis  seque- 
stratio. — Si  vero  sermo  sit  de  necessaria  vel  judiciali  in  genere 
ea  prohibetur  1°)  ob  regulam  generalem  in  titulo  praecedenti  ex- 
pressam: ‘Ut  lite  pendente  nihil  innovetur' ; 2°)  quia  quoadusque 
actor  non  probaverit  sufficienter  intentionem  suam,  jura  praesu- 
munt pro  reo.  Hinc  in  genere  reus  non  est  coacte  privandus  pos- 
sessione bonorum  litigiosorum  et  eorum  fructuum,  ut  apud  seque- 
strem deponantur. 

2.  Exceptiones:  1°)  Fieri  potest  sequestratio  rei  et  fructuum, 
quando  reus  est  contumax,  cc.  25.  De  Rescript.  (I.  3)  et  2.  De 
Dolo  et  Contumacia  (IL  14).  Nam  in  contumacia  rei,  conceditur 
optio  actori,  ut  vel  immittatur  in  possessionem  rei  litigiosae  custo- 
diendae causa,  vel  praecipiatur  juridica  sequestratio.  2°)  Permit- 
titur sequestratio  quando  quaestio  vertitur  circa  rem  mobilem,  et 
possessor  est  suspectus  de  fuga.  Haec  suspicio  inducitur  ex  malis 
moribus  possessoris  et  ex  ejus  inopia.  3°)  Quando  rationabilis. 

Santi,  II.  Decr.  8 

timor  adsit,  ne  partes  in  possessione  bonorum  litigiosorum  vel 
fructuum  eorumdem  ad  arma  rapiantur  et  gravia  damna  vel  scan- 
dalum praevideatur.  Quo  in  casu  judex  motu  proprio  et  ex  officio 
nobili  sequestrationem  potest  praecipere.  4°)  Quando  possessio  est 
vacua  vel  s.altem  dubium  sit  cui  concedi  ea  debeat.  5°)  Quando 
reus  possidens  fructus  dissipet.  Gap.  3.  h.  t.  Quae  excdptio  a for- 
tiori debet  verificari  si  rem  ipsam  litigiosam  reus  dissipet.  Haec 
sequestratio  in  specie  ex  Clem.  un.  h.  t.  permittitur  quando  a Sede 
Apostolica  vel  ab  ejus  delegato  lata  fuerit  et  promulgata  senten- 
tia definitiva  vel  in  petitorio  vel  in  possessorio  judicio  circa  ali- 
quod Beneficium  ecclesiasticum,  et  ab  hac  sententia  fuerit  inter- 
posita appellatio,  vel  beneficium  novae  audientiae  invocatum  fuerit 
Scilicet  quando  haec  appellatio  interposita  fuerit  a delegati  senten- 
tia ad  delegantem  Romanum  Pontificem,  vel  in  ipso  tribunali 
Romani  Pontificis  obtentum  fuerit  beneficium  novae  audientiae,  quam- 
vis positive  non  constet  possessorem  beneficii  dissipare  fructus  aut 
dilapidare  bona,  tamen  ad  compescendos  abusus  temere  litigantium, 
et  ob  periculum  dissipationis  fructuum,  quae  post  talem  S.  Sedis 
sententiam  praesumitur,  potest  beneficium  precario  auferri  ab  eo- 
dem possessore,  et  tertiae  personae  tradi  administrandum,  ut  bona 
curet  et  fructus  custodiat  restituendos  cui  de  jure,  post  finem  ju- 
dicii. Excipitur  tamen  casus  beneficiarii,  qui  ante  litem  per  trien- 
nium beneficium  pacifice  possederit.  Clem.  un.  h.  t.  Cui  disposi- 
tioni accessit  constitutio  Pii  IV.,  quae  incipit  ‘Sanctissimus’  data 
26.  Oct.  1560,  in  qua  praecipitur  facienda  sequestratio  fructuum, 
quoties  quaestio  agitetur  circa  beneficia  Sedi  Apostolicae  reservata. 
S.  Pius  V.  vero  in  Const  Cordi.^  d.  3f>.  Martii  1568  statuit  fru- 
ctus hujusmodi  non  esse  deponendos  penes  capitulum,  sed  penes 
personam  fide  dignam,  et  a judice  designandam. 

3.  Praeter  veram  et  proprie  dictam  sequestrationem,  datur 
quaedam  improprie  dicta  sequestratio,  quae  locum  habet  in  causis 
matrimonialibus.  Scilicet  1°)  si  pendente  lite  contra  vaiorem  ma- 
trimonii praevideantur  contra  mulierem  viri  saevitiae  et  pericula 
intentanda,  nec  modus  tutus  offeratur,  quo  sub  eodem  tecto  cum 
viro  mulier  pacifice  commoretur,  juxta  cap.  13.  §.  fin.  De  Best. 
Spol.  (H.  13),  eadem  mulier  non  restituitur  viro,  sed  alibi  honeste 
custoditur.  2°)  Si  quaestio  sit  de  matrimonio  contrahendo,  sive 
qnaestio  haec  agitetur  inter  virum  et  mulierem,  sive  inter  duos  vi- 
ros, quivis  eorum  ex  contractis  sponsalibus  jus  habeat  ad  contra- 

hendum  matrimonium,  si  timor  rationabilis  exsistat  ne  libertas 
puellae  impediatur,  vel  ne  sednctione  violetur,  puella  debet  ex  ju- 
dicis decreto  in  monasterio  custodiri,  ut  de  suo  negotio  sponte  de- 
liberare possit.  Ita  in  cc.  1.  De  Sponsalib.  et  Matrim.  (IV.  1)  et 
14.  De  Probat.  (II.  19). 

4.  Quaeritur:  quid  observandum  sit  in  decernenda  seque- 
stratione. 

1°)  Vocandus  est  et  audiendus,  si  accedat  ille,  in  cujus  prae- 
judicium praecipitur  sequestratio.  2°)  Saltem  summaria  cognitione 
constare  debet  in  genere  de  bono  jure  illius,  qui  petit  sequestra- 
tionem. 3°)  Sequestratio  debet  apparere  ceu  verum  et  efficax  re- 
medium damni  irreparabilis  quod  praevideatur.  Hinc  si  aliter  se- 
curitati actoris  satis  superque  consuli  possit,  sequestratio  conce- 
denda non  est.  Quare  si  cantio  idonea  praestetur,  tam  pro  re, 
quam  pro  fructibus  decerni  non  debet  sequestratio.  Ita  doctores 
juxta  1.  «Senatus.»  ff.  Qui  satis  dare  cogatur.  Immo  etiam  con- 
cessa sequestratio  revocanda  est,  quando  idoneus  fidejussor  acces- 
serit. Ita  1.  «Si  fideijussor».  §.  fin.  ff.  eod.  Haec  autem  exceptio 
idoneae  cautionis  locum  habere  nequit,  quando  licet  rei  et  fru- 
ctuum securitati  consuleretur,  tamen  via  aperiretur  iniquae  aut 
illegitimae  occupationi.  Ita  ex.  gr.  in  beneficii  possessione,  quae 
post  sententiam  latam  a Sede  Romana  praesumitur  injusta,  in  ap- 
pellante ab  eadem  sententia.  Juxta  Clem.  un.  h.  t. 

5.  Quaeritur:  quinam  sint  effectus  sequestrationis. 

1°)  Sequester  diligentia  ordinaria  tenetur  custodire  et  curam 
habere  rei  et  fructuum.  Ipse  enim  est  cujus  electa  est  fiducia  pro 
administranda  re  sequestrata.  Hinc  etiam  colligit  fructus  et  alie- 
nat illos,  qui  servando  servari  non  possunt.  2°)  Finita  sequestra- 
tione idem  sequester  tenetur  restituere  rem  et  fructus,  necnon 
reddere  rationem  administrationis  suae.  Redditur  vero  indemnis 
de  rebus  a se  gestis. 

Quaeritur  utrum  effectus  sequestrationis  sit,  ut  reus  amittat 
possessionem  bonorum  sequestrationi  subjectorum,  et  proinde  pri- 
vetur omnibus  commodis  possessionis,  ex  gr.  praescriptionis,  vel 
usucapionis,  saltem  contra  tertium. 

Profecto  conveniunt  doctores  juxta  dispositionem  1.  39.  ff.  De 
aeqtiir.  vel  amitt.  poss.  sequestrationem  judicialem  per  se  non 
transferre  possessionem  de  persona  rei  ad  sequestrem.  Nam  se- 

questri  conceditur  solum  custodia  bonorum.  Judex  enim  praesu- 
mitur, quo  fieri  possit  minus  praejudicium  inferre  reo  cui  faven- 
dum est  quousque  actio  contra  ipsum  intentata  non  fuerit  plene 
probata.  Quod  si  agatur  de  voluntaria  sequestratione,  communiter 
distinguunt  inter  casum  quaestionis  circa  proprietatem,  et  casum 
quaestionis  circa  ipsam  possessionem,  et  docent  in  primo  casu  non 
transferri  possessionem  in  personam  sequestri,  bene  vero  trans- 
ferri in  secundo  casu.  At  optime  dici  potest  in  genere  hanc  trans- 
lationem possessionis  non  fieri.  Nam  reus  censetur  semper  cedere 
minimum  quod  potest,  hinc  praesumitur  committi  sequestri  ab  ipso 
reo  solummodo  custodia.  Dici  autem  debet  factam  esse  trans- 
lationem possessionis,  quoties  de  ea  partes  expresse  caverint  in 
conventione. 

6.  Finitur  vero  sequestratio  1°)  vel  morte  ipsins  sequestri, 
vel  ejus  renunciatione  ex  legitima  causa  a judice  probata.  Ratio 
est  quia  custodia  rerum  controversarum  est  unum  ex  illis  negotiis 
in  quibus  censetur  electa  industria  personae  sequestri  ipsius,  nec 
proinde  jus  custodiae  transit  ad  haeredes  vel  successores  designat» 
personae.  2°)  Finitur  adveniente  die,  vel  purificata  conditione  se- 
questrationis. 3°)  Tandem  finitur  finita  lite  per  sententiam  de- 
finitivam, a qua  non  fuerit  appellatum. 

Antequam  materiam  possessionis  et  proprietatis  compleamus, 
praestat  animadvertere  quaestionem  oriri  posse  circa  acquisitionem 
bonorum  ecclesiasticorum,  quae  ab  invasoribus  occupata  sunt,  et 
ab  iisdem  alienantur.  Haec  quaestio  exhibetur  et  definitur  in  ge- 
nere in  cap.  18.  De  Best.  Spol.  (II.  13),  in  quo  non  obstante  ri- 
gore juris  civilis,  quod  remedium  concedebat  directe  adversus 
eum,  qui  vim  intulisset,  et  ejus  haeredem  universalem,  quin  tertium 
possessorem  respiceret,  statuit  Innocentius  III.  beneficium  resti- 
tutionis urgeri  etiam  posse  contra  tertium  possessorem,  qui  scien- 
ter acquisiverit  rem  ab  invasore  occupatam.  Sed  eadem  quaestio 
fuse  pertractatur  a Benedicto  XIV.  in  Epistola  ad  Secretarium 
S.  Congr.  de  Propag.  fide  data  d.  19.  Mart  1752,  quae  incipit 
‘Urbem  Antibarum'  occasione  quarumdam  quaestionum  Archiepi- 
scopi  Antibarensis  circa  bona  Ecclesiarum  prius  occupata  ab  infi- 
delibus, et  deinde  empta  a Christianis.  In  §.  22.  praesertim  tradit 
ex  sententia  theologorum  bona  mobilia  taliter  empta  posse  tuta 
conscientia  retineri,  dummodo  Christiani  emerint  animo  restituendi, 
quotiescumque  impensae  pecuniae  a domino  fuerit  restitutio  oblata. 


Digitized  by  LjOOQie 


TIT.  XVII.  DE  SEQUESTRATIONE  POSSESSIONUM  ET  FRUCTUUM.  117 

Contrariam  tamen  esse  tenendam  docet  de  bonis  immobilibus, 
quae  restituenda  esse  tradit  ana  cnm  fructibus  absque  ulla  resti- 
tutione pretii  ab  Ecclesia  facienda. 

7.  Devenientes  ad  nostra  tempora  habemus  1°)  ‘Usurpantes, 
aut  sequestrantes  jurisdictionem,  bona,  reditus  ad  personas  eccle- 
siasticas ratione  suarum  ecclesiarum  aut  beneficiorum  pertinentes’ 
incurrere  excommunicationem  latae  sententiae  speciali  modo  reserva- 
tam Summo  Pontifici.  (Const.  Apostol.  Sedis,  cl.  I.  n.  11.);  2°)  alie- 
nationem bonorum  Ecclesiae  sive  ab  usurpatoribus,  sive  ab  eis 
factas,  qui  causam  habuerunt  ab  ipsis  usurpatoribus,  et  relativas 
acquisitiones  esse  nullas,  et  ‘alienantes,  et  recipere  praesumen- 
tes bona  ecclesiastica  absque  beneplacito  Apostolico  ad  formam 
Extravag.  Ambitiosce ’,  incurrere  excommunicationem  latae  sententiae 
nemini  reservatam.  (Const.  Apostol.  Sedis,  cl.  IV.  n.  3.)  Cfr.  etiam 
excommunicationem  Romano  Pontifici  simpliciter  reservatam,  latam 
a Cone.  Tridentino  sess.  22.  cp.  11.  de  Ref. 

8.  Ut  vero  pro  temporis  circumstantiis  conscientiae  fidelium 
consuleretur,  inducta  sunt  remedia.  Et  quidem  post  rerum  publi- 
carum eversionem,  quae  sub  finem  elapsi  saeculi  et  initium  laben- 
tis  contigit,  S.  Sedes  ope  foderis  initi  cum  variis  regnis  et  guber- 
niis statui  Ecclesiarum  providit,  et  alienationes  bonorum  ecclesia- 
sticorum a publica  auctoritate  licet  illegitima  factas  ut  plurimum 
sancivit.  Quare  inducta  est  praxis  ut  si  recurrerent  ad  Sedem 
Apostolicam  illi  qui  bona  retinebant,  quae  inciderant  sub  disposi- 
tione foederis  vulgo  ‘concordati,  provideretur  per  declaratoriam 
cum  hortatoria.  Idest  S.  Sedes  declarat  bona  acquisita  a privatis 
retineri  posse  ceu  propria;  hortatur  vero  eos,  ut  si  quae  sint  onera 
pia  adnexa,  illa  adimpleant.  Exempla  praesto  sunt  in  declaratione 
S.  Pcenitentiariae  ad  J.  Bouvier,  professorem  Cenomanensem, 
d.  26.  Martii  1818,  in  Brevi  « Epistolam  accepimus * Oregorii  XVI. 
ad  Episcopos  Belgorum,  in  responsis  S.  Pcenitentiariae  ad  Archi- 
episcopnm  Coloniensem.  d.  27.  Nov.  1891  et  d.  7.  Febr.  1894. 

9.  Quod  si  recurrerent  illi,  qui  bona  retinebant  non  compre- 
hensa in  fodere,  prius  quidem  concedebatur  facultas  illa  retinendi 
sub  tribus  conditionibus:  1°)  Standi  mandatis  Ecclesiae.  2°)  Ad- 
implendi pia  onera.  3")  Certiorandi  de  his  haeredes  et  successores. 
Deinde  vero  auctoritate  Pontificis  factum  est  ut  possessores  isto- 
rum bonorum,  quae  in  fodere  non  comprehenduntur,  admitterentur 

ad  compositionem  cum  Ecclesia.  Quoad  vero  actnalem  spoliationem 
Ecclesiarum  praesertim  in  Italia,  remanet  quidem  prohibitio  alie- 
nationis et  acquisitionis  sub  poena  nullitatis,  non  solum  ex  dispo- 
sitione generali  Constitutionis  Apostolicce  Sedis,  sed  etiam  ex  po- 
blicis et  solemnibus  protestationibus  Summi  Pontificis.  At  justa 
causa  interveniente  concedi  solet  facultas  emendi  bona  ab  inva- 
soribus occupata,  et  si  fuerint  coempta  absque  venia,  concedi  solet 
absolutio  a censuris,  et  facultas  retinendi  eadem  bona.  Itemque 
delegari  solent  Episcopi  ad  concedendam  hanc  facultatem  ex  re- 
sponso S.  Pcenitentiariae,  d.  24.  Jan.  1890.  In  primo  autem  et  in 
altero  casu  conditiones  exigi  solent,  inter  quas  prima  et  praecipua 
est,  ut  bona  ecclesiastica  acquirenda  vel  acquisita  conserventur  et 
retineantur  ad  nutum  Ecclesiae,  et  cum  obligatione  standi  manda- 
tis inde  ferendis. 

Titulus  XVIII. 

De  Confessis. 

1.  Aggreditur  B.  Baymundus  novum  tractatum,  qui  respicit 
partem  non  minus  propriam  et  essentialem  judiciorum,  nempe  pro- 
bationes juridicas  eorum  quae  veniunt  in  judicium.  Praemittitur 
vero  titulus  De  Confessis  quia  per  confessionem  unius  collitigantis. 
cum  quibusdam  conditionibus  factam,  alter  eximitur  ab  onere  pro- 
bandi. — Confessio  in  sensu  tituli  est  ‘asseveratio  illius  quod  ab 
adversario  intenditur \ 

Divisio:  Confessio  est  aut  judicialis  aut  extrajudidalis.  Judi- 
cialis est  quae  in  jure  fit  seu  in  actibus  judicii,  coram  legitima 
persona.  Si  enim  vel  extra  locum  ubi  jus  redditur,  et  extra  acta 
judicii,  vel  coram  persona  incompetenti  facta  fuerit,  haberi  nequit 
ceu  confessio  judicialis.  Censetur  vero  judicialis  confessio  1°)  si 
fiat  coram  ipso  judice  causas  sedente  pro  tribunali  vel  si  arti- 
culis transmissis  ex  judice  pars  scripto  respondeat;  2°)  si  coram 
notario,  qui  fuerit  obligatus  ad  confessionem  excipiendam ; 3°)  con- 
fessio coram  arbitro  legitime  constituto  etiam  habetur  uti  judi- 
cialis. Quae  aliter  fiat  confessio,  dicitur  extrajudicialis,  quia  facta 
est  extra  judicii  locutu  et  non  coram  legitima  persona. 

Alia  confessio  est  simplex , alia  qualificata.  Simplex  ea  est 
quae  pure  et  simpliciter  admittitur,  idest  asseritur  intentio  adver- 
sarii. Qualificata  est  ea  qua  quis  non  solum  fatetur  in  quod  inten- 

dit  adversarias,  sed  etiam  circamstantias  et  adjuncta  facti  expo- 
nit per  quse  majorem  indncit  veritatis  pnesumptionem. 

Alia  est  confessio  cum  adjectione  causa 9,  alia  sine  adjectione 
causa.  Prima  locnm  habet  cum  quis  confitetur  non  solum  inten- 
tionem adversarii,  sed  etiam  titulum  cui  intentio  illa  innititur. 
Secunda  est  quae  exhibet  solummodo  intentionis  adversae  partis 
asseverantiam. 

Alia  est  jurata , alia  non  jurata,  prout  eidem  vel  accesserit 
vel  non  accesserit  juramentum. 

2.  De  valore  confessionis  et  1°.  De  conditionibus  in  genere 
necessariis,  ut  valeat  confessio. 

1")  Conditio  ea  est  ut  emittatur  ab  eo,  qui  major  est  aetate; 
qui  enim  minor  est,  absque  curatoris  assistentia  nequit  sibi  nocere 
in  judiciis. 

2°)  Confessio  debet  esse  spontanea  et  libera.  Quae  enim  ex 
coacta  procedant  voluntate,  non  revelant  rerum  veritatem. 

3°)  Cum  plena  libertas  esse  nequit  etiam,  ubi  deest  cognitio 
rerum,  hinc  confessio  ut  valeat  debet  ex  certa  scientia  procedere. 

4°)  Debet  esse  contra  ipsum  confitentem;  tertiae  enim  perso- 
nae non  praejudicat 

5°)  Debet  esse  de  re  litigiosa  et  quidem  de  re  certa,  non 
vero  incerta. 

6°)  Talis  esse  debet  confessio  ut  nec  jus  nec  natura  repugnet. 
Hisce  positis 

3.  n°.  De  valore  juridico  confessionis  exirajudicialis.  Gene- 
ralis regula  est:  ‘Confessio  extrajudicialis  praesente  adversario  facta 
cum  adjectione  causae  in  civilibus  habetur  loco  probationis,  ita 
ut  adversarius  eximatur  ab  onere  probandi  suam  intentionem.’  Ita 
ex  jure  romano.  1.  «Cum  de  indebito»,  ff.  De  Probation.  Consonat 
cap.  10.  De  Probationib.  (II.  19)  et  glossa  in  c.  16.  C.  3.  q.  9. 
Hinc  vi  hujus  confessionis  qui  eam  emisit  potest  condemnari.  Ratio 
est  quia  praesente  adversario  non  praesumitur  quis  velle  fictitiam 
obligationem  palam  facere,  simulque  causam  exprimere  per  quam 
debitum  speciale  cognoscitur.  Quare  moraliter  impossibile  videtur 
contrarium.  Atqui  ut  judex  procedat  ad  sententiam,  requiritur 
solum  et  sufficit  moralis  impossibilitas  oppositi.  Ergo.  Requiritur 
vero  a)  Ut  pars  adversa  sit  prasens.  Ita  gloss.  in  cap.  14.  De 
fide  instrum.  (II.  22)  v.  «Sed  si  causam».  Nam  major  cautela  solet 
in  sermone  observari  prsesente  adversario,  a quo  timere  possimus 

praejudicium,  quam  cum  nemo  est,  qui  contra  nos  nostra  confes- 
sione uti  possit  In  jure  autem  censetur  adesse  praesens  confessioni 
adversarius,  cum  vel  ipse  vel  ejus  gestor  negotii,  aut  procurator 
confessionem  audierit  Quod  si  vero  absente  parte  adversa  edatur 
confessio  extrajudicialis  cum  causa,  ea  vim  habet  probationis  semi- 
plenae, scilicet  per  se  non  relevat  alium  collitigantem  ab  omni 
onere  probationis,  nisi  alia  adminicula  concurrant,  quae  ostendant 
confessionem  fuisse  emissam  serio,  et  ex  animi  persuasione,  et  ex 
certa  scientia  obligationis.  Ita  ex.  gr.  si  confessio  absente  ad- 
versa parte  emissa  fuerit  per  scripturam,  vel  eo  magis  per  instru- 
mentum. Ita  etiam  si  juramento  fuerit  confirmata.  Ita  si  ex 
intervallo  serio  fuerit  geminata.  Ita  etiam  si  fuerit  facta  favore 
causae  piae,  ita  ut  qui  confessus  est,  appareat  voluisse  consulere 
animae  suae.  In  hisce  enim  casibus,  qui  confitetur  parte  adversa 
absente,  praesumi  nullo  modo  posset  voluisse  illusorie  animi  sui 
sensus  aperire. 

4.  b)  Requiritur  adjectio  causas  obligationis,  ut  judex  cognos- 
cat confitentem  fuisse  locutum  de  illo  debito  in  specie  determinato, 
de  quo  actor  quaestionem  movit.  Quare  defectus  mentionis  causae 
aliquando  imminuit  vim  probativam  confessionis,  nec  proinde  ex- 
imit adversarium  ab  onere  probandi.  Ita  cap.  14.  De  fide  in- 
stram.  (II.  22).  Hinc  doctorum  sententia  communis,  hanc  confes- 
sionem solummodo  semiplenae  probationis  virtutem  obtinere  ; quse 
proinde  vires  plenae  probationis  potest  acquirere  ex  adminiculis. 
Si  ex.  gr.  iterato  fiat  ex  intervallo,  et  uniformiter  super  deter- 
minato objecto,  quia  confitens  demonstrat  firmam  voluntatem  deben- 
di. Ita  ex.  gr.  si  fiat  cum  juramento,  quia  nemo  praesumitur  velle, 
non  veram  obligationem  contra  se  in  alterius  favorem  firmare  jure- 
jurando. 

5.  c)  Ut  valeat  confessio  extrajudicialis  debet  esse  serio  pro- 
lata, non  vero  ex  passione  iracundiae,  aut  ex  metu  vel  importunis 
suasionibus  exorta.  Pariter  debet  esse  principaliter,  non  vero  in- 
cidenter  prolata.  Nam  ea,  quae  incidenter  dicuntur,  potius  inad- 
vertenter  quam  ex  plena  consideratione  et  consilio  pronnnciata 
fuisse  praesumuntur. 

Doctores  adsunt  qui  contendunt  confessionem  extrajudicialem. 
nt  probationis  virtutem  habeat,  requirere  etiam  adversae  partis  ac- 
ceptationem. At  non  videtur  necessaria  expressio  hqjns  acceptationis. 

Nam  abi  praesumptio  juris  assistit,  necesse  non  est  requirere  ali* 
quid  superadditum.  Jamvero  a jure  quis  praesumitur  adprobare, 
quod  in  sui  favorem  vel  asseveretur  vel  geratur. 

6.  Haec  vero  quae  diximus,  valent  in  causis  civilibus.  Si  enim 
sermo  sit  de  criminalibus  causis  confessio  extrajudicialis  cujuslibet 
delicti  non  habetur  ceu  plena  probatio.  Nam  ad  demonstrandam 
aliquem  reum  fuisse  criminis  alicujus,  praesertim  quod  secumferat 
poenam  gravem,  requiruntur  probationes,  omni  exceptione  majores, 
quae  nempe  in  animo  judicis  certam  inducant  persuasionem  non 
solum  de  auctore  delicti,  sed  etiam  de  moralitate  actionis,  et  de 
gradu  culpabilitatis.  Poena  enim  gravis  haberi  potest  ceu  damnum 
irreparabile  saltem  quoad  famam  et  publicam  opinionem.  Quare 
extrajudicialis  confessio  praesertim  si  in  judicio  impugnetur,  merito 
non  praesumitur  facta  ex  animi  consilio,  sed  potius  ex  levitate 
aut  ex  extrinseca  coactione.  Hinc  reus  non  potest  ex  sola  extra* 
judiciali  confessione  condemnari  poena  ordinaria  in  articulo  codicis 
determinata  contra  aliquod  delictum,  sed  poena  extraordinaria 
plectetur. 

7.  Sed  quaeritur:  1°)  quomodo  probetur  extrajudicialem  con- 
fessionem intervenisse? 

Probatur  factum  confessionis  extrajudicialis  prolatae:  1°)  Si  is 
qui  eam  emiserit,  dicat  in  judicio  se  eam  emisisse.  2°)  Eo  negante 
sufficienter  probata  censetur  confessio  ex  fide  et  depositione  duo- 
rum contestium.  Cap.  23.  De  Testibus  (II.  20).  Satis  enim  pro- 
batum factum  habetur  in  judicio,  ubi  duo  contestes  fide  digni  de 
eodem  facto  deponant. 

8.  IIP.  de.valore  confessionis  judicialis. 

Confessio  judicialis  si  juxta  formam  et  conditiones  superius 
descriptas  emissa  fuerit,  aequivalet  verae  probationi,  ita  ut  altera 
pars  eximatur  prorsus  ab  onere  probandi  suam  intentionem.  Ita 
communiter  ex  cap.  ult.  De  Cohabit.  Cleric.  et  mulier.  (IH.  2)  nec- 
non  ex  cap.  24.  De  Verb.  Signif.  (V.  40).  Immo  quamvis  ad  nor- 
mam juris  romani  aliquibus  videatur  necessaria  praesentia  adversae 
partis,  ut  confessio  hanc  plenam  probandi  virtutem  habeat,  juxta 
1.  fin.  ff.  De  Interr.  in  jure  faciend.,  tamen  merito  docent  auctores 
hanc  praesentiam  adversae  partis  ex  jure  canonico  non  requiri. 
Ratio  est  quia  in  cit  cc.  ult  De  Cohabit.  Cleric.  et  mul.  et  24.  De 
Verb.  Signif.  absque  ulla  mentione  partis  adversae  praesentis  tra- 
ditur in  priore  cit.  cap.  expresse,  in  altero  implicite  confessionem 

judicialem  rem  facere  manifestam,  immo  notorium  juris  producere. 
Effectus  autem  notorietatis  juris  est,  ut  quoad  probationis  virtu- 
tem, id,  quod  notorium  est  ex  confessione  judiciali,  mquiparetur 
notorio  per  sententiam  ipsam  judicis.  Itaque  etiam  absque  prae- 
sentia adversae  partis,  confessio  judicialis  tanti  facienda  est,  ut 
plenam  probationem  exhibeat. 

Diximus  autem  hanc  regulam  implicite  tradi  in  cap.  24.  De 
Verb.  Signif.  (V.  40).  Nam  Innocentius  in  hoc  capite  nominat  solum 
in  genere  confessionem,  eique  tribuit  vim  reddendi  rem  manifestam 
et  notoriam.  Sed  1°)  animadverti  potest  saltem  de  confessione 
judiciali,  quae  extrajudiciali  praevalet,  verificari  debere,  quod  in 
genere  de  confessione  asserit  Innocentius;  2°)  in  hoc  cap.  24.  con- 
fessionem aequiparari  legitimos  probationi,  quae  phrasis  innuit  pro- 
bationem in  jure  factam,  et  per  consequens  etiam  videtur  innuere 
confessionem  pariter  factam  in  jure. 

0.  Ex  primo  hoc  effectu  confessionis  judicialis  sequitur  secun- 
dus, ipsam  nempe  in  civilibus  haberi  contra  confitentem,  ceu  sen- 
tentiam ac  rem  judicatam.  Hinc  inspecto  rigore  juris  romani  sen- 
tentia non  requirebatur,  sed  sufficiebat  mandatum  judicis  exsecuti- 
vum.  Ita  in  1.  1.  ff.  De  Confessis.  Diximus  vero  in  civilibus; 
quia  in  criminalibus  confessus  non  habetur  pro  judicato  neque  jure 
romano,  sed  requiritur  sententia  judicis,  qui  omnibus  perpensis 
reum  condemnet  L.  5.  ff.  De  custodia  reorum.  Etiam  ob  prin- 
cipium generale  communiter  receptum,  scilicet  ad  poenam  subeun- 
dam, etiam  ab  ipso  jure  inflictam,  quando  requiritur  externa  exse- 
cutio, nemo  tenetur  nisi  judicis  sententia  praecesserit.  Immo  bodie 
universaliter  invaluit  usus,  ut  etiam  in  civilibus  confessio  vim  pro- 
bativam tantummodo  habeat,  et  proinde  pro  coactiva  solutione 
obligationis  requiratur  subeequens  sententia  judicis  in  judiciis  sal- 
tem solemnibus,  in  quibus  nempe  proceditur  servato  ordine  juris, 
quia  ordo  judiciarius  sententia  clauditur.  Quod  firmatur  etiam 
cap.  10.  De  Transact.  (I.  36)  ubi  Pontifex  in  specie  confessionis 
judicialis  ait  ‘Respondemus,  quod  ex  praedicta  Fratrum  confessione 
contra  eos  sententia  procedere  debeat'. 

10.  Tertius  effectus  judicialis  confessionis  est  sanatio  defectus 
ordinis  judicialis  non  servati  in  processu  conficiendo.  Regula  haec 
desumitur  ex  cap.  1.  De  Accusat.  (V.  1)  in  6°.,  ubi  quamvis  non 
praecessisset  diffamatio  et  regularis  inquisitio  juxta  cap.  24.  De  Ac- 
casat.  (V.  1),  tamen  traditur  ob  confessionem  posse  procedi  ad  sen- 

tentiam  proferendam.  Veram  excipitur  casus  quo  processus  fuerit 
irregularis  ob  defectum  jurisdictionis  in  judice.  Namque  confessio 
esset  emissa  coram  judice  incompetente,  quae  proinde  plene  non 
probat,  sed  aequiparatur  confessioni  extra  judicium  emissae. 

11.  Quartus  effectus  est  ut  contra  explicitam  confessionem  et 
sententiam  inde  secutam  non  detur  appellatio , seu  non  attendatur 
appellatio  si  forte  proponatur.  Ita  cap.  61.  §.  «Porro»  de  AppeUat. 
(II.  28).  Quia  aequum  non  est  dari  appellationem  contra  excessum 
evidentiae  quae  ex  confessione  resultat.  At  quando  allegari  potest 
vel  metus,  vel  error,  vel  aliquis  defectus  in  confessione,  utique  ad- 
mittitur appellatio.  Ita  etiam  admittitur  quando  judex  excessit 
limites  confessionis  in  sententia. 

12.  Pariter  appellatio  contra  propriam  confessionem  in  causis 
criminalibus  non  excluditur.  Quia  ad  excludendam  appellationem 
plura  alia  requiruntur,  ob  damnum,  quod  ex  sententia  judicis  ti- 
meri potest.  Quare  doctores  solent  ad  excludendam  appellationem 
requirere,  ut  reus  nedum  sit  confessus,  sed  etiam  ut  sit  convictus. 
Convictus  vero  dicitur  reus,  quando  vel  ex  testibus,  vel  ex  instru- 
mentis, vel  ex  indiciis  indubiis  constet  ejus  culpabili tas. 

13.  An  possit  revocari  confessio  judicialis. 

In  genere  non  admittitur  alia  revocatio  nisi  ea  quae  fit  in  in- 
continenti, seu  quae  fiat  a confitente  in  eodem  judiciali  contextu, 
et  antequam  ipse  a praesentia  judicis  recedat.  Cap.  7.  De  Testib. 
cogend.  (IL  21).  Quisque  enim  coram  judice  praesumitur  omnia 
caute  et  prudenter  exponere,  nec  sibi  velle  praejudicium  inferre. 
Hinc  completa  confessione  in  judicio,  qui  eam  emisit,  censetur  plene 
cavisse  rei  veritati.  At  revocari  potest  etiam  confessio  judicialis 
ex  intervallo  a)  Si  quis  revera  probare  potest,  se  eirore  facti  fuisse 
deceptum.  Ex.  gr.  in  quaestione  punctatnrarum  solvendarum,  si 
reus  in  judicio  confiteatur  se  actori  debere  centum,  in  animo  suo 
ex  errore  facti  revolvens,  se  per  centum  dies  a choro  abfuisse, 
dum  revera  ex  libris  capituli  constet  solummodo  per  septuaginta 
dies  non  interfuisse,  b)  Si  minor  cstate  grave  damnum  passus  sit 
ex  confessione.  Minoribus  enim  graviter  laesis  conceditur  restitutio 
in  integrum. 

14.  An  scindi  possit  confessio,  vel  debeat  admitti  in  omnibus 
suis  partibus,  scilicet  tum  in  iis,  quae  confitenti  adversentur,  tum 
in  iis  quae  eidem  faveant.  Ex.  gr.  in  civilibus  si  quis  confiteatur 
se  pecuniam  mutuam  accepisse,  sed  simul  asserat  se  a creditore 

deceptam  fuisse  in  contracta  ineando;  in  criminalibus  vero  si  quis 
confiteatur  se  crimen  patrasse,  sed  provocationem  fuisse  passam 
simul  affirmet. 

Non  desunt  doctores,  qui  licet  teneant  in  criminalibus  scin- 
dendam esse  confessionem,  quia  praesumitur  reus  velle  sese  tueri 
et  effugere  poenam;  dicunt  tamen  confessioni  in  civilibus  penitos 
standum  esse,  nec  eam  scindi  posse,  nisi  jura  praesumere  faciant 
contra  confitentem;  quia  confessio,  ceu  actus  spontaneus  praesumi- 
tur emissus  pro  rerum  veritate.  — Verum  contraria  sententia  fir- 
mior et  probabilior  videtur,  sive  in  criminalibus  sive  in  civilibus 
causis.  Scilicet  admitti  potest  confessio  in  ea  parte,  quae  favet  ad- 
versario, non  autem  admittenda  est  confessio  in  ea  parte,  quae  ipsi 
confitenti  favet;  nisi  demonstretur  rationabilitas  eorum  quae  dicun- 
tur, et  probabilibus  rationibus  non  oppugnetur  confessio  confitenti 
favorabilis.  Ratio  est,  quia  nemo  praesumitur  contra  se  velle  con- 
fiteri, jus  vero  in  genere  praesumit  contra  ipsum  confitentem,  qui 
in  sui  favorem  loquatur.  At  haec  praesumptio  cessat,  quoties  ratio- 
nabilibus argumentis  probabilitatem  confessionis  in  sui  favorem 
ostenderit.  Ergo  etc. 

15.  An  judici  inquirenti  reus  teneatur  veritatem  fateri. 

Profecto  si  judex  non  legitime  interroget,  reus  haud  sane  te- 
netur respondere,  seu  poterit  negare  responsionem,  vel  ad  eluden- 
dam interrogationem  judicis  poterit  uti  circumlocutione  et  oratione 
ambigua,  aut  alio  artificio,  excluso  tamen  positivo  mendacio.  Quid 
vero  si  legitime  interroget  judex  ? — Ut  judex  legitime  interroget 
requiritur  a)  ut  judex  jurisdictione  gaudeat  in  personam  inter- 
rogatam; b)  judex  non  potest  uti  interrogationibus  suggesti  vis  et 
modis  seu  verbis  captiosis  haud  permissis  a lege;  c)  ut  legitima 
sit  interrogatio  judicis  in  criminalibus,  necesse  est  ut  praecesserit 
vel  interrogatio,  vel  accusatio,  vel  denunciatio,  aut  infamia'  rei 
super  aliquo  crimine;  vel  saltem  aliqua  manifesta  indicia  apparue- 
rint de  cnlpabilitate  ejusdem;  ita  cap.  24.  De  Accusat.  (V.  1);  — 
quare  legitima  interrogatio  esse  non  potest  de  criminibus  prorsus 
occultis,  quae  natura  sua  sunt  nota  soli  Deo;  — nec  principaliter 
interrogare  potest  judex  reum  de  aliis  criminibus,  quae  nec  natnra 
sua  nec  ex  indiciis  connexa  sunt  cum  crimine,  in  quo  legitime  in- 
terrogat. Ratio  est  quia  ordini  judiciorum  optime  consulitur,  si  in- 
quisitio ad  plura  non  distrahatur,  sed  restringatur  praecipue  ad 
principale  negotium,  quod  est  objectum  processus. 

Antequam  quaestioni  propositae  respondeamus,  animadvertimus 
quaestionem  esse  potius  moralem  quam  canodicam,  nam  respicit 
obligationem  conscientiae.  Verum  canonica  etiam  est  et  judici  in 
foro  externo  potest  inservire.  Potest  enim  judex  ecclesiasticus 
magis  vel  minus  insistere  contra  reum  ad  sinceram  confessionem 
exigendam,  et  magis  vel  minus  tute  fidere  responsionibus  rei,  prout 
theoretice  scit  majorem  esse  vel  minorem  obligationem  rei  ad  re- 
spondendum sincere  et  explicite  interrogationibus  propositis. 

16.  Hisce  positis  in  genere  dicimus,  reum,  si  a suo  judice  ser- 
vato juris  ordine,  seu  legitime  interrogetur,  teneri  ad  veritatem 
pandendam,  quam  interrogatio  specifice  respicit.  Hanc  vero  ob- 
ligationem exponendi  veritatem  etiam  vinculo  religionis  validiorem 
reddi,  si  reus  jnramentum  praestiterit  de  veritate  dicenda. 

Ratio  conclusionis  est,  quia  judex  legitime  interrogans  ex- 
ercet jurisdictionem  suam  circa  rei  personam,  et  jure  suo  utitur, 
quod  habet  inquirendi  veritatem  ut  justitiam  tueatur,  ac  proinde 
ex  parte  rei  viget  obligatio  obediendi  judici  legitime  interroganti. 
Quod  a fortiori  verificatur  si  deferatur  juramentum,  nam  reus 
mendax  fieret  etiam  perjurus. 

17.  Diximus  conclusionem  datam  in  genere  valere;  nam  si  in 
specie  sermo  sit  de  majoribus  criminibus,  quae  secumferunt  maxi- 
mas poenas  capitis,  carceris  perpetui,  vel  triremium,  docent  plures 
magnae  notae  auctores,  reum  non  obligari  sub  gravi  ad  manifestan- 
dum judici  crimen,  quod  caeteroquin  probare  nequit,  sed  ubi  spes  ad- 
sit, non  facta  confessione,  evadendi  tantam  poenam.  Hinc  excluso 
mendacio  poterit  reus  eludere  judicis  interrogationes.  Ne  autem 
perjuriis  occasio  daretur,  mos  invaluit  ut  reo  in  criminalibus  cau- 
sis praesertim  majoribus,  non  deferatur  juramentum  de  veritate 
dicenda.  Ratio  conclusionis  est,  quia  judicis  praeceptum  ut  sit  legi- 
timum non  solum  debet  inniti  abstracto  conceptui  jurisdictionis  et 
potestatis,  sed  etiam  debet  esse  in  concreto  accommodatum  hu- 
manae conditioni.  C.  2.  D.  4.  Atqui  videtur  esse  nimis  durum, 
et  parum  naturae  hominis  accommodatum,  instinctu  vitae  et  liber- 
tatis vehementer  acti,  praeceptum  manifestandi  crimen  in  eum 
praecise  finem,  nt  poenam  criminis  acerbissimam  subeat  Igitur 
praeceptum  hujusmodi  si  a judice  imponatur,  non  est  undequaque 
legitimum  et  obligans  reum.  Accedit  animadversio.  Scilicet  sal- 
tem dubiam  esse  in  casu  legitimitatem  praecepti  judicis.  Atqui 
valida  ratio  juridica  suadet  obligationem  obediendi  judici  impe- 

ranti,  in  dubio  legiti  initatis  interrogationis  reum  non  adstringere 
juxta  regulam  11.  juris  in  6°.  quae  statuit  in  dubio  favendum  esse 
reo.  Ergo. 

18.  Diximus  tamen  excluso  mendacio.  Nam  non  posset  coho- 
nestari mendacium  ex  spe  evadendi  poenam.  Qua  in  re  sciendum 
est  damnatam  fuisse  ab  Innocentio  XI.  d.  2.  Martii  1679  sequen- 
tem propositionem  26.:  ‘Si  quis  vel  solus,  vel  coram  aliis,  sive  in- 
terrogatus, sive  propria  sponte,  sive  recreationis  causa,  sive  quo- 
cwnque  alio  fine  juret,  se  non  fecisse  aliquid  quod  revera  fecit,  in- 
telligendo  intra  se  aliquid  aliud  quod  non  fecit,  vel  aliam  viam  ab 
ea  in  qua  fecit , vel  quodvis  aliud  additum  verum,  revera  non  men- 
titur nec  est  perjurus' ; cfr.  etiam  prop.  27.  — Si  bene  intelligatur 
intentio  damnationis  hujus  propositionis,  apparet  non  fuisse  ulla 
ratione  proscriptam  supra  expositam  sententiam.  Nam  Pontifex 
proscribit  proprie  dictam  amphibologiam  et  restrictionem  pure 
mentalem,  quae  tunc  verificatur,  cum  adhibitis  verbis,  quae  unum 
solummodo  sensum  habent,  ob  diversam  solam  mentis  intentionem, 
qui  loquitur,  dicit  vel  non  contigisse  factum,  quod  contigit,  vel 
aliter  contigisse  quam  revera  contigit.  Ita  ex.  gr.  si  quis  inter- 
rogatus an  certa  die,  certaque  hora  transierit  per  aliquam  viam, 
neget,  eo  quod  in  mente  cogitet,  alias  non  transiisse  per  eamdem 
viam,  dum  revera  per  illam  viam  transierit.  At  quando  dicunt 
auctores  non  teneri  reum  absque  mendacio  pandere  veritatem  judici 
interroganti,  non  excludunt  posse  adhiberi  restrictionem  mentalem; 
cum  tamen  dicunt  adhibendam  esse  quae  fundamentum  habet  in 
realitate  factorum,  ita  nempe  ut  circumstantia  de  qua  interrogatur 
reus,  sive  in  se.  sive  ob  verba,  quibus  exprimitur,  optime  possit 
dupliciter  accipi  et  explicari.  Hinc  dum  in  uno  sensu  sumitur  ab 
interrogante,  potest  ab  eo  qui  respondet  intelligi  in  alio  sensu,  et 
per  consequens  mendacium  et  perjurium  locum  non  habet;  nam 
reus  quamvis  non  respondeat  cohaerenter  ad  judicis  mentem,  tamen 
ejus  adsertio  vera  est.  Ergo. 

19.  Pro  intelligentia  tituli,  et  consequenter  ad  quaestionem  per- 
tractatam aliquid  de  positionibus  est  dicendum.  Positiones  quae 
appellari  etiam  solent  articuli,  inductae  sunt  primitus  ex  consue- 
tudine et  deinde  per  leges  positivas  approbatae  fuerunt,  ut  obtenta 
quo  fieri  melius  possit  partium  confessione,  expeditiori  litium  ter- 
mino consuleretur. 

Positio  est  pura  et  nitida  allegatio  alicujns  facti  ad  causam 
qu®  agitator  pertinentis,  in  scriptis,  et  sub  juramenti  fide  per* 
tinentis  exhibita  ad  hunc  scopum  ut  si  factum  allegatum  ab  una 
admittatur  ab  altera  parte  collitigante,  is  qui  allegationem  hanc 
proposuit,  eximatur  ab  onere  probandi  factum  allegatum.  Formula 
positionum  hsec  est  ‘Dico,  vel  pono,  esse  verum  me  tibi  mutuo  de- 
disse centum1.  1°)  Positio  debet  esse  pura  et  nitida  allegatio  facti, 
quia  clare  debet  exprimi  id  quod  unus  ex  colliti gantibus  desideret 
et  postulet  ab  alio  admitti.  Hinc  positio  captiosa  vel  sequivoca 
non  admittitur.  2°)  Positio  est  allegatio  facti,  nam  positio  juris 
non  admittitur.  Hinc  ex.  gr.  unus  ex  collitigantibus  non  potest 
alium  interrogare  utrum  ita  vel  aliter  legem  intelligat  et  recipiat.. 
Determinare  enim  juris  quaestionem  est  proprium  judicis.  3°)  Factum 
allegatum  in  positione  debet  ad  causam  pertinere,  nam  impertinens 
et  aliena  circumstantia  respui  merito  potest.  4°)  Juxta  dispositio- 
nem juris  canonici  cap.  2.  De  Testib.  (II.  10)  in  6#.  qui  proponit 
positionem  tenetur  juramentum  emittere  de  veritate  dicenda.  Positio 
hisce  conditionibus  suffulta  et  a judice  recepta  non  potest  ab  al- 
tera parte  sperni,  sed  eidem  vel  assentiri  vel  contradicere  debet, 
ita  ut  si  absque  rationabili  causa  respondere  recuset,  pro  confessa 
habeatur.  Ita  in  cap.  2.  h.  t.  in  6°.  Etenim  in  judicio  colliti- 
gantes  rationem  reddere  tenentur  factorum,  quae  ab  alterutro  alle- 
gantur et  judex  potest  praecipere  partibus,  ut  facta  explicent. 
Hinc  qui  respondere  recusat,  merito  in  hoc  ipso  punitur,  ut  pro 
confesso  habeatur. 

Positiones  quamvis  regulariter  fiant  ab  actore,  tamen  proponi 
etiam  possunt  a reo,  quia  utriusque  interest  simpliciorem  reddere 
statum  quaestionis,  et  cognoscere  quid  ab  altera  parte  pro  certo 
habeatur  et  extra  controversiam,  quid  vero  controvertatur.  Cum 
vero  positiones  sint  loco  probationum,  ex  cap.  2.  h.  t.  in  6°. 
1°)  proponenda  sunt  post  litem  contestatam  usque  ad  terminum 
utilem  pro  adducendis  probationibus;  2°)  responsio  facienda  est 
pura  et  simplex,  seu  clara  et  manifesta. 

Usus  proponendi  formales  positiones  in  judiciis  non  est  am- 
plius frequens,  idest  in  omnibus  causis  ordinario  non  servatur, 
bene  vero  sive  in  scriptis  allegationibus,  sive  in  discussione  ver- 
bali causarum  ab  alterutro  ex  litigantibus,  possunt  particulares 
circumstanti®  facti  proponi,  ut  circa  eas  adversarius  respondeat; 
judex  vero  ex  agendi  ratione  hujus  nonnam  et  lumen  in  proferenda 

Pariter  quamvis,  uti  vidimus,  in  genere  per  exceptionem  non 
inducatur  litis  contestatio,  tamen  si  appareat  exceptionem  non 
fuisse  simplicem,  sed  adjunctam  habuisse  negationem  oppositam 
intentioni  actoris  in  libello  propositae,  etiam  inducta  esse  censetur 
contestatio  litis.  Ita  si  reus  diceret  ‘Nego  vera  esse,  quae  actor 
dicit,  et  exposcit,  nego  scilicet  existere  titulum  ex.  gr.  mutui  aut 
locati  conducti  ab  actore  contra  me  propositum,  eo  quod  num- 
quam  mutuum  accepi,  aut  domum  actoris  conduxi;  quod  si  vera 
essent  quae  asserit  actor,  opponerem  et  oppono  exceptionem  prae- 
scriptionis, donationis  etc.’  Exceptio  hujusmodi  non  est  simplex  sed 
includit  animum  resistendi  intentioni  actoris.  Hinc  ea  inducit 
litis  contestationem.  Haec  interpretatio  applicanda  est  cc.  6.  De 
Exceptionibus  (II.  25)  et  16.  De  Testam.  (HI.  26)  et  aliis  simili- 
bus locis  juris,  in  quibus  supponitur  litis  contestatio  inducta  fuisse 
per  excepjionem  oppositam  a reo.  Animadverti  debet  nostris  mo- 
ribus etiam  in  negotiis  ecclesiasticis  litigiosis,  quae  tractantur  penes 
sacras  Congregationes  Romanas,  dum  proceditur  juris  ordine  ser- 
vato, contestationem  litis  perfici  per  concordationem  dubiorum  seu 
quaestionum  agendarum,  quae  concordatio  conficitur  vel  coram  Car- 
dinali causae  relatore  in  S.  Congregatione  Episcoporum  et  Regula- 
rium, vel  coram  auditore  Secretarii,  juxta  praxim  S.  Congrega- 
tionis Concilii. 


De  effectibus  contestationis  litis. 

7.  Profecto  loquimur  de  contestatione  litis,  quae  valide  facta 
fuerit,  nam  invalida  contestatio  litis  nihil  operatur  Authen.  «Offe- 
ratur.^ C.  De  litis  contest. 

Quo  posito  Ius.  effectus  contestationis  litis  est  constitutio  ju- 
dicii., scilicet  per  eam  status  quaestionis  figitur  et  determinatur 
natura  judicii,  ita  ut  facta  litis  contestatio  impediat,  quominus  fiat 
libelli  mutatio.  Quare  definita  natura  judicii  potest  inde  in  acti- 
bus judicialibus  procedi  etiam  usque  ad  sententiam  definitivam, 
ad  quam  non  posset  in  judicio  solemni  et  ordinario  deveniri,  abs- 
que litis  contestatione.  Cap.  un.  h.  t.  — 2°)  Per  litis  contesta- 
tionem ineunt  partes  ligitantes  quasi  contractum  et  suscipiunt  obli- 
gationem prosequendi  tale  judicium  determinatum  in  contestatione, 
seu  comparendi  coram  judice,  quoties  opus  fuerit,  et  non  recedendi 
temere  ab  eodem  judicio.  Immo  si  reus  est  alienigena,  sese  ac- 

commodare  debet  statutis  et  normis  judicialibus  loci,  ubi  litigat.  — 
3°)  Actiones  poenales,  quoad  effectus  civiles,  quae  oriuntur  ex  de- 
licto post  litem  contestatam  transeunt  contra  haeredes  delinquen- 
tis. Tenentur  enim  et  conveniuntur  isti  haeredes  non  tam  ex  de- 
licto, (vi  cujus  non  tenerentur,  nisi  in  quantum  ad  eos  pervenerit 
occasione  delicti,)  quam  ex  quasi  contractu  litis  contestatae.  §.  1. 
Inst.  De  Perpet.  et  Temp.  adion.  — 4°)  Litigantes  suscipiunt  obli- 
gationem de  judicato  solvendo.  Seu  pars,  quae  adversam  patitur 
sententiam,  cogitur  ad  praestandum  id,  quod  in  sententia  definitum 
est.  Unde  ex  quasi  contractu  litis  contestatae  oritur  actio  judicati. 
— 5"*.  effectus  est,  ut  non  possit  judex  recusari,  nisi  ex  causa, 
quae  deinde  superveniat,  aut  quae  exstiterit  antea,  sed  notitia  ejus 
post  litem  contestatam  acquiratur.  Ratio  est,  quia  partes  litigan- 
tes per  litis  contestationem  censentur  consensisse  in  judicem  et 
rennnciasse  juri  recusationis.  C.  «Nemo.»  C.  De  Juris  d.  omn.  jud. 
et  C.  25.  De  off.  deleg.  (I.  29).  6°)  Hinc  etiam  nequeunt  amplius 
opponi  exceptiones  declinatorice  fori,  aut  dilatoriae  judicii.  Coeptum 
enim  censetur  esse  judicium,  et  agnita  jurisdictio  judicis.  Cap.  20. 
De  Sent.  et  Re  Jud.  (II.  27).  7°)  Per  litis  contestationem  actiones 
temporaneae  efficiuntur  perpetuae  in  sensu  juris.  Scilicet  non  peri- 
muntur, nisi  longa  praescriptione  30  vel  40  annorum.  L.  ulL  C. 
De  Preescript.  30  ann.  8°)  Quamvis  procurator  ad  lites  possit 
ante  litem  contestatam  revocari  a litigante  etiam  absque  causa, 
tamen  post  litis  contestationem  revocari  nequit,  nisi  adsit  justa 
causa.  Cap.  3.  De  Procurat.  (I.  19)  in  6°.  Procurator  enim  per 
litis  contestationem  fecit  causam  suam,  seu  factus  est  dominus 
litis,  quique  proinde  a possessione  litis  removeri  non  potest,  nisi 
ex  rationabili  et  cognita  causa,  quae  eum  suspectum  reddat  vel 
minus  idoneum  ad  patrocinium  sustinendum.  9°)  Tandem  per  litis 
contestationem  interrumpitur  praescriptio  etiam  longi  temporis. 
L.  26.  C.  De  rei  vindicat. 


Titulus  VI. 

Ut  lite  non  contestata  non  procedatur  ad  testinm 
receptionem  vel  ad  sententiam  difflnitivam. 

1.  Ex  notionibus  generalibus  circa  valorem  juridicum  partium 
corporis  juris  nostri  sequitur,  rubricam  tituli  praesentis  veram 
legem  exhibere.  Nam  determinatum  et  praeceptivum  sensum  habet. 
Santi,  II.  Decr.  4 

Hinc  cen  generalis  et  praeceptiva  norma  accipiendnm  est  princi- 
pium rubricae,  ut  nempe  non  debeat  judex  procedere  ad  receptio- 
nem testium,  et  ad  sententiam  proferendam,  nisi  antea  lis  fuerit 
contestata.  Et  merito;  nam  ante  litis  contestationem  adhuc  pun- 
ctum quaestionis  non  determinatum  esse  censetur;  et  incertum  est 
utrum  lis  secutura  sit  necne.  Hinc  litis  contestatio  dicitur  esse 
fundamentum  et  principium  judicii,  ac  in  actibus  judicii  procedi 
non  potest,  nisi  antea  cognita  sit  petitio  actoris  et  negatio  rei,  ex 
quibus  apertum  fit,  quid  sit  probandum  ab  actore  et  a reo,  cognos- 
citur propria  qualitas  judicii,  et  determinantur  limites  quaestionis. 
Confirmatur  hoc  ex  regula  cap.  ult.  h.  t. 

2.  In  rubrica  tituli  interdicitur  sententia  diffinitiva.  Nam 
sententia  incidentalis , seu  interlocutoria  potest  pronunciari  etiam 
ante  litis  contestationem.  Interlocutoria  sententia  est,  quae  non 
attingit  meritum  causae,  seu  causam  principalem,  sed  respicit  quae- 
stionem secundariam,  quae  cum  principali  ita  conjungitur,  ut  non 
possit  causa  in  merito  plene  definiri,  nisi  antea  judicium  inter- 
locutorium  fuerit  completum.  Sic  ex.  gr.  si  reus  proponat  exceptio- 
nes declinatorias  fori,  vel  exceptiones  incompetentiae,  vel  dilatorias 
judicii,  si  quaestio  sit,  utrum  reus  fuerit  legitime  citatus,  vel  utrum 
revera  sit  contumax,  atque  alia  hujusmodi.  De  istis  rebus  videt 
judex,  antequam  etiam  partes  compareant,  ut  litis  contestationem 
perficiant  Ratio  est,  quia  quaestiones  hujusmodi  respiciunt  ipsam 
competentiam  judicis;  aut  ex  iis  dependet,  utrum  procedendum  sit 
necne  ad  litis  contestationem.  Ex  qua  animadversione  sequitur, 
posse  recipi  a judice  etiam  ante  litem  contestatam  testium  depo- 
sitiones, quae  inserviant  ad  definiendas  causas  incidentales,  et  ad 
proferendas  sententias  interlocutorias. 

3.  Hisce  explicatis  tenet  regula  generalis,  ut  videlicet  lite  non 
contestata  non  procedatur  ad  testium  receptionem  vel  ad  senten- 
tiam diffinitivam.  Verum  haec  regula  videri  possit  actori  contraria, 
et  laedere  jus  illius,  quod  experiri  intendit.  Nam  si  reus  contumax 
esset,  nec  possent  recipi  testium  depositiones,  eludi  possit  actoris 
instantia.  Quare  merito  nonnullae  exceptiones  admissae  sunt. 

4.  I*.  exceptio:  Juxta  dispositionem  cap.  5.  h.  t.  §.  1.  etiam 
in  judiciis  ordinariis  et  ante  litis  contestationem,  ne  rerum  me- 
moria pereat,  et  copia  probationis  ex  fortuitis  casibus  subtrahatur, 
possunt  recipi  depositiones  testium,  quoties  periculum  urgeat  et 
timor  adsit,  ne  possint  deficere  sive  ob  mortem  testium,  quae 

proxima  praevideatur,  sive  ob  longinquam  peregrinationem  et 
diuturnam  absentiam.  Quaeque  ut  locum  habeant,  requiritur  1°)  Ut 
adsit  rationabilis  causa.  2°)  Ne  videantur  recipi  dolose  testium 
auditiones  requiritur  ut  citetur  pars,  contra  quam  illae  recipiuntur, 
dummodo  possit  citari,  vel  si  non  possit,  citari  cessante  impedi- 
mento eidem  denuncietur  receptio  testium  jam  facta.  Quae  condi- 
tiones si  omittantur,  "receptio  testium  non  valet.  Ita  cap.  5.  h.  t.  §.  1. 
Verum  adnotat  Abbas  in  idem  caput  receptionem  hanc  non  esse 
nullam  ipso  jure,  sed  nullam  reddi  exceptione  partis  adversae,  aut 
sententia  judicis.  Hinc,  nisi  exceptio  opponatur,  valet  sententia, 
quae  depositionibus  hujusmodi  innitatur.  Judicis  autem  arbitrio 
remittitur  decernere,  quando  periculum  seu  timor  revera  adsit  vel 
non.  Animadverti  debet,  interpretes  adhaerentes  intentioni  juris 
judici  tribuere  facultatem  recipiendi  ante  litis  contestationem  de- 
positiones testium,  quoties  rationabiliter  timeri  possit,  ne  testes  ob 
moram  longiorem  rerum  obliviscantur  vel  veritatem  abscondant 
vel  occultent  Immo  possunt  testium  depositiones  recipi,  antequam 
judicium  incipiat,  si  periculum  adsit,  ne  memoria  pereat.  Cap.  41. 
De  Testibus  (H.  20). 

6.  H*.  exceptio  est  in  casu  contumacias  rei.  Scilicet  si  reus 
legitime  citatas  comparere  neglexerit  ad  contestationem  litis  per- 
ficiendam et  periculum  sit  in  mora;  si  videlicet  causa  exquirat 
expeditam  solutionem,  poterunt  hoc  in  casu  non  solum  excipi  te- 
stium depositiones,  sed  etiam  poterit  procedi  ad  sententiam  diffini- 
tivam.  Ita  in  cap.  5.  h.  t.  §.  «Porro.»  Quare  duo  requiruntur, 
ut  absque  litis  contestatione  procedatur  1°)  contumax  absentia  rei; 
2°)  natura  causae  quae  celerem  requirat  expeditionem.  Hanc  cele- 
rem expeditionem  exquirunt  praesertim  causae  matrimoniales  quoad 
valorem  vinculi  ob  periculum  incontinentiae;  causae  respicientes 
provisionem  Ecclesiarum  vacantium;  causae  alimentorum,  usura- 
rum etc.  Cf.  Clem.  2.  De  Verb.  Signif.  (V.  11)  et  Clem.  2.  De 
Judiciis  (II.  1). 

6.  Quod  si  sermo  sit  de  causa,  quae  non  requirat  expeditam 
solutionem,  jure  canonico  servanda  est  regula  generalis  de  non 
recipiendis  testium  depositionibus  ante  litis  contestationem,  neque 
procedi  potest  ad  sententiam  diffinitivam.  Sed  opportuna  praesto 
sunt  remedia  ad  frangendam  rei  contumaciam.  Remedia  haec  ex- 
hibentur in  cc.  3.  et  5.  h.  t.  §.  «In  aliis  vero,»  et  in  tt.  14.  et  15. 
h.  1.  n.  Scilicet  distinguendum  est  inter  personalem  et  realem 

actionem,  id  est  inter  actionem,  qna  quis  prosequitur  personam 
ceu  directe  sibi  et  proprie  obligatam,  et  actionem,  quae  dirigitur 
contra  rem  determinatam,  quam  actor  prosequitur  uti  sibi  specia- 
liter obligatam. 

Si  in  actione  reali  reus  sit  contumax,  praesto  sunt  remedia 
inferius  exposita  in  tit.  De  dolo  et  contumacia  (II.  14)  n.  8.  et  tit. 
De  eo  qui  mittitur  in  possessionem  causa  rei  servandae  (IL  15).  — 
Quod  si  sermo  esset  de  actione  personali,  ad  frangendam  rei  con- 
tumaciam jus  tribuit  judici  praeter  facultatem  utendi  gladio  spiri- 
tuali censurarum  caute  tamen  adhibendam,  remedia  descripta  in- 
ferius n.  2.  tit  De  eo  qui  mittitur  etc.  (II.  16). 

7.  HI*,  exceptio  respicit  quaestionem  nondum  inceptam,  sed 
periculum  futurae  quaestionis,  et  testium  depositiones  recipiuntur 
ad  perpetuam  rei  memoriam.  Regula  haec  est  Si  quis  timeat,  ne 
in  futurum  quaestio  excitetur  super  aliquo  contractu,  vel  negotio, 
cujus  sua  interest,  potest  adire  judicem  et  obtinere,  ut  audiantur 
formaliter  testes,  qui  praesentes  fuerunt  contractui  vel  negotio,  et 
eorum  allegationes  publicentur;  et  ne  pereat  memoria  contractus 
vel  negotii,  poterit  impetrare,  ut  eaedem  allegationes  publicis  tabu- 
lis inserantur,  seu  super  ipsis  publicum  instrumentum  conficiatur. 
Receptio  autem  testium  antequam  fiat,  denunciari  debet  interesse 
habentibus,  ut,  si  velint,  dum  ea  perficitur,  praesentes  adsint  Haec 
sapiens  dispositio  insinuatur  in  cap.  5.  h.  t §.  «Sunt  et  alii;»  fusius 
vero  et  clarius  traditur  in  cap.  41.  De  Testibus  (H.  20),  cujus 
species  haec  est:  Quidam  nobiles  aere  suo  aedificarunt  Ecclesiam  in 
Dioecesi  Sabinensi,  eamque  sufficienti  dote  muniverunt  Quare  ex 
dispositione  sacrorum  canonum  jus  patronatus  assequi  poterant 
Jus  patronatus  nobiles  isti  exercuerunt,  nominantes  primum  Ec- 
clesiae rectorem.  Verum  fassi  sunt,  se  nullum  velle  retinere  jus 
in  eandem  ecclesiam,  quam  in  posterum  volebant  fore  liberam  et 
a vinculo  patronatus  solutam.  Rector  Ecclesiae  timens,  ne  memoria 
periret  promissae  libertatis,  judicem  Sabinensem  adiit,  ut  juberet 
receptionem  testium.  Hic  animo  reputans  principium  tituli  nostri 
‘Ut  lite  non  contestata  non  procedatur  ad  receptionem  testium  etc.’ 
dubius  haesit.  Res  delata  est  ad  Innocent.  III.,  qui  imperavit,  ut 
testes  idonei,  qui  negotio  interfuerant,  et  fundatores  Ecclesiae  audi- 
erant, diligenter  examinarentur,  et  interim  receptio  testium  de- 
nuntiaretur fundatoribus  Ecclesiae,  vel  eorum  haeredibus,  ut,  si  vel- 
lent, interessent,  et  tum  dicta  testium,  tum  denuntiatio  facta  fun- 

datoribus  vel  eorum  haeredibus  in  publicum  instrumentum  redige- 
retur. Dispositio  h.  c.  41.  nil  aliud  est  quam  exemplum  quod  re- 
gulam c.  5.  h.  t.  §.  5.  illustrat:  «Sunt  et  alii  casus  similiter  spe- 
ciales,» ait  Innocentius  in  dicto  §.  5.,  «in  quibus  absque  litis  con- 
testatione legitime  possunt  testes  produci,»  et  in  duobus  a dispo- 
sitione c.  6.  h.  t.  §.  1*.  differt:  Nam  1°  juxta  cap.  6.  recipiuntur 
depositiones  testium  vel  ob  imminens  periculum  mortis,  vel  ob 
diuturnam  absentiam.  Juxta  mentem  cap.  41.  De  Testibus  reci- 
piuntur testimonia,  quamvis  neutrum  verificetur,  sed  solum  conser- 
vanda memorias  causa.  Hinc  omnes  indifferenter  idonei  testes 
interrogantur  sive  juvenes  sive  senes,  sive  incolumes'  sive  infirmi- 
tate laborantes.  2°.  Depositiones  juxta  cap.  5.  h.  t.  consignentur 
judici  pro  causa  praesenti,  depositiones  vero  juxta  cap.  41.  De 
Testibus  debeant  publicari  ad  perpetuam  rei  memoriam,  et  ad 
evitandas  lites  futuras. 

Hic  referenda  est 


Besolntio 

S.  Congr.  Concilii  die  28.  Januarii  an.  1875  habita  in  causa  Monacensi 

‘Species’. 

8.  Ex  Bavaria,  ut  ex  aliis  Europae  regionibus,  frequentes  sunt 
transmigrationes  in  Americam  et  alias  regiones  trans  oceanum,  ex 
desiderio  praesertim  nanciscendi  meliorem  fortunam.  Non  semel 
evenit,  ut  istorum  transmigrantium  memoria  fere  pereat  Saepe 
autem  evenit,  ut  desiderio  vagandi  hac  illae  ignoretur  domicilium 
seu  locus,  in  quo  actu  commorantur.  Jamvero  in  Bavaria  ex 
longa,  ut  asseritur,  consuetudine  haec  inducta  est  disciplina,  ut 
nempe  uxor  derelicta  a viro,  qui  longinquas  petiit  regiones,  libellum 
porrigat  Curiae  episcopali  expostulans  sententiam  separationis  seu 
divortii  a thoro  et  cohabitatione.  Productis  in  Curia  depositioni- 
bus testium  et  aliis  documentis  ad  probandum  virum  transmigrasse 
in  longinquas  regiones  nec  notitiam  haberi  domicilii  ejus,  tribunal 
Ecclesiasticum  reum  citat  per  edictum,  ut  intra  congruum  tempus 
vel  per  se  vel  per  procuratorem  compareat,  et  citatio  affigitur 
publicis  in  locis,  nec  non  per  ephemerides  vulgatur.  Elapso  inuti- 
liter tempore  ad  comparendum,  judex  procedit  in  causa  usque  ad 
sententiam  diffinitivam  divortii*)  Haec  praxis  Archiepiscopo 

*)  Tribunal  autem  civile  accepta  sententia  tribunalis  ecclesiastici  de- 
crevit de  effectibus  civilibus  (educationis  et  tutelte  filiorum,  administrationis 

Monacensi  visa  non  conformis  jure  communi  et  arbitratus  est  eam 
condemnari  a Rubrica  tituli  VI.  ‘Ut  lite  non  contestata  non  pro- 
cedatur ad  testium  auditionem,  aut  ad  sententiam  dif finitivam'  et 
a cap.  1.  ejusd.  tit.  — In  contrariam  abeuntibus  sententiam  aliis 
Episcopis  Bavarise,  quaestio  proposita  fuit  in  8.  Congr.  Concilii 
die  23.  Jan.  an.  1875  sub  dubio:  ‘An  in  casu  parte  absente  citata 
per  edictum  seu  programmata,  eaque  non  comparente,  testes  recipi 
et  examinari  possint,  et  sententiam  definitivam  pro  separatione 
maritali  a cohabitatione  et  thoro  liceat  proferre.’ 

9.  S.  Congregatio  ob  reverentiam  debitam  Archiepisc.  Mo- 
nacensi et  aliis  Episcopis  experiri  et  praemittere  voluerat  votum 
consultivum  Eminentissimi  viri,  qui  opinatus  fuit  pro  affirmativa 
resolutione,  et  S.  Congreg.  die  praedicta  habita  respondit  ‘In 

Voto' 

Pro  hac  quaestione  et  aliis  similibus  praestat  praecipua  argu- 
menta expendere,  quae  a viro  Emo  allata  fuere. 

I".  argumentum.  Ideo  jus  commune  in  Decretalibus  relatum 
exegit  contestationem  litis  in  causa  divortii  quoad  thorum  et  co- 
habitationem,  quia  indoles  et  natura  hujus  causae  illam  expostulat. 
Nam  judex  ut  officio  suo  fungatur,  et  studeat  partes  sibi  invicem 
conciliare,  et  utramque  deterrere  a separatione  maritali,  opportu- 
num est,  ut  partes  ad  suam  praesentiam  convocet,  statum  quaestio- 
nis ab  ipsis  cognoscat,  peculiares  circumstantias  investiget,  quibus 
prudenter  providendum  est.  Hinc  nil  mirum,  si  jus  canonicum 
statuerit  per  poenam  excommunicationis  compellendum  esse  contu- 
macem ad  comparendum  coram  judice.  Cap.  1.  h.  t.i  Verum  lisec 
dispositio  optima  est,  cum  agitur  de  reo,  qui  commoratur  in  loco 
judicis,  vel  in  loco  non  dissito.  At  non  idem  dicendum  est  de  reo 
in  longinquis  commorante,  cujus  notitia  non  habeatur,  cvgus  com- 
morationis locus  ignoretur,  quique  praevideatur  difficulter  aut  im- 
possibili ter  redire  posse.  Si  agatur  enim  de  reo  tali,  quisque  videt 
praefatam  dispositionem  canonicam  casui  aptari  non  posse  et  poenam 
inutilem  prorsus  esse.  Insuper  intimatio  censurae  in  hoc  casu  non 
bene  consonat  cum  sobrietate,  prudentia,  et  circumspectione,  quae 
Tridentinum  Concilium  vult  adhiberi  in  usu  censurarum.  Ergo 

bonorum  ct  dotis  recuperandse),  sed  a Calendis  Januarii  1876  jam  non  ac- 
cipit sententiam  ecclesiasticam  ob  introductum  matrimonium,  quod  vocant,  ci- 
vile juxta  legem  Imperii  Germanici,  d.-  6.  Fcbr.  1875. 

casas  propositas  talis  est,  at  dici  noa  possit  incidere,  atiqae  ex 
iminatatione  temporum,  sub  dispositione  cap.  1.  h.  t. 

II”.  argumentum.  In  sensu  juris  antiqui  excommunicatio  in 
hypothesi  contumaciae  rei,  dum  agitur  de  quaestione  separationis 
conjugam,  non  est  a jure  inducta,  ut  imponeretur  finis  judicio,  sed 
ut  esset  remedium  juridicum,  quo  reus  contumax  adigeretur  ad 
litem  contestandam,  ita  ut,  si  reus  insordesceret  in  censura,  seu  si 
sperneret  censuram,  posset  judex  ultro  procedere.  Jamvero  in  nostra 
hypothesi  de  viro  commorante  in  longinquis  regionibus  insordescen- 
tia in  censuris  saltem  ordinarie  verificari  non  potest  Non  enim 
ordinarie  loquendo  citatio  per  edictum  potest  ad  eumdem  pervenire, 
et  per  consequens  vir  ignorans  censuram  contra  se  comminatam 
eam  non  incurrit;  hinc  deest  elementum  necessarium,  ut  insorde- 
scentia in  censura  verificetur.  Quo  posito  in  casu  nostro  deest 
elementum  necessariam,  seu  elementum,  quo  finis  imponeretur  ju- 
dicio modo  legitimo.  Atque  ideo  judicium  perpetuo  maneret  sus- 
pensum, quod  non  consonat  intentioni  juris  nostri.  Concludendum 
est  igitur,  speciem  nostrae  quaestionis  extraneam  esse  a dispositione 
capitis  1.  b.  t. 

UIm.  argumentum.  Ipsum  jus  canonicum  modificationes  quas- 
dam posuit  circa  rigorem  juridicum  ordinis  servandi  in  foro  Ec- 
clesiae. Ita  celebris  Clement.  «Dispendiosam.*  De  Judiciis  (H.  1). 
Ita  Clement.  «Saepe  contingit.»  2.  De  Verb.  Signif.  (V.  11).  Pa- 
riter notabat  Emus  Consultor,  tribunal  S.  Rotae  Romanae,  licet  sit 
tenax  custos  traditionum  antiquarum,  aliquas  tamen  modificationes 
subiisse  in  ordine  ad  formas  judicii  servandas  ob  mutatas  circum- 
stantia». Pariter  notabat,  post  Concordatur^  inter  Apostolicam 
Sedem  et  Imperatorem  Austriae  fuisse  confectum,  et  publicatum  et 
adprobatum  ordinem  quemdam  servandum  in  causis  matrimoniali- 
bus pertractandis,  et  in  hoc  fuisse  appositas  modificationes  quas- 
dam Veteri  Juri.  Et  tandem  placuit  eidem  referre  textum  San- 
chezii  De  Matrim.  Lib.  X.  Disp.  19.  ubi  ait:  ‘Rationi  esse  videtur 
consentaneum,  ut  Judices  Ecclesiae  non  teneantur  cum  Indorum 
neophytis  in  divortii  sententia  ferenda  figuram  ac  judicii  strepitum 
servare,  prout  servant,  et  servare  debent  cum  Hispanis,  ob  specia- 
les circumstantias  locorum  et  personarum.’  Ex  quibus  omnibus 
juxta  mentem  clarissimi  Consultoris  haec  duo  concludi  possunt.  Vel 
species  in  quaestione  non  includitur  sub  dispositione  veteris  juris; 
vel  etiamsi  inclusa  fuisset  primitus  ratione  legis  generalis,  tamen 

ob  immutatas  temporum  circumstantias,  et  ob  adjuncta  concurrentia 
in  casum  dicendum  est,  sanctionem  cap.  1.  h.  t hodie  applicari  non 
posse  speciei  supra  propositae.  Unde  haec  finalis  conclusio:  Con- 
suetudo in  Bavaria  exsistens  circa  modum  procedendi  in  causis 
separationis  quoad  thorum  et  habitationem  non  adversatur  juri 
canonico. 


De  causis  criminalibus. 

10.  Quaerunt  Doctores:  quid  sentiendum  sit  in  causis  criminalibus. 

Si  in  causis  criminalibus  procedatur  civiliter,  valet  regula 
generalis  et  valent  etiam  superius  memoratae  exceptiones  Quod 
si  sermo  sit  de  causis  criminalibus  criminaliter  actis,  in  quibus 
adsit  adhaerens  fisco,  seu  proprie  dictus  accusator,  rigidior  est  con- 
ficiendus processus,  ac  rigidior  servatur  modus  procedendi,  ac 
proinde  valet  maxime  regula  rubricae  tituli  praesentis,  ita  ut  pro- 
cedi nequeat  ad  testium  depositiones  recipiendas,  antequam  lis  fuerit 
contestata  pro  instituenda  accusatione.  Possunt  vero  testes  recipi 
ante  litis  contestationem  ad  probandam  innocentiam  rei  Arg.  cap.  41. 
De  Testib.  (II.  20).  Pariter  possunt  recipi  testium  depositiones,  et 
revera  recipiuntur  ante  litem  contestatam,  cum  proceditur  ad  de- 
tegendum reum  alicujus  criminis  per  viam  inquisitionis.  Ita  cap. 
ult.  §.  «Sunt  et  alii»  h.  t.  Haec  regula  etiam  servatur,  quando 
proceditur  in  causa  criminali  post  simplicem  denunciationem.  Ita 
gloss.  in  cap.  ult.  h.  t.  v.  «Regulariter.»  Denundatio  autem  ab 
accusatione  in  eo  differt,  quod  proprie  dicta  accusatio  facit  accusa- 
torem adhaerentem  fisco  et  dominum  causae,  ita  ut  respondere  de- 
beat de  exitu  causae.  Denundatio  autem  non  secumfert  ullam  obli- 
gationem relate  ad  denunciantem,  quicumque  sit  exitus  causae. 


Titulus  VII. 

De  Juramento  Calumni». 

1.  Cum  religionis  virtus  maxime  conducebat  ad  tutiorem  et 
expeditiorem  exitum  judidorum,  inter  normas  judiciales  institutum 
fuit  juramentum  calumniae.  Quod  juramentum  cum  soleret  prae- 
stari immediate  post  factam  litis  contestationem,  hinc  post  exposi- 
tionem juridicam  litis  contestationis  merito  subnectitur  praesens 
titulus. 


Digitized  by  v^ooQie 


TIT.  VII.  DE  JURAMENTO  CALUMNIA. 


57 


Juramentum  calumnias  est  illud,  quod  praestatur  ab  utroque 
litigante,  seu  tum  ab  actore,  quam  a reo  super  tota  causa,  quo 
spondent  se  bona  fide,  credentes  habere  bonam  causam,  animo  liti- 
gandi, non  vero  calumniandi  persecutores  cursum  judicii  sive  in 
proponenda  et  defendenda  actione,  sive  in  respondendo  actioni  pro- 
positae ab  actore. 

Juramentum  calumniae  quatuor  capita  continet:  1°)  Partes  liti- 
gantes jurant,  se  ideo  litem  prosequi,  quia  credunt,  sibi  praesto 
esse  bonum  jus.  Quare  juramentum  est  supra  credulitate,  non 
vero  supra  scientia.  2°)  Secundum  elementum  jurisjurandi  ca- 
lumniae est,  ut  partes  promittant,  se  non  usuras  fore  falsa  proba- 
tione, nec  fore  locuturas  in  causa  contra  animi  proprii  sententiam. 
3°)  Promittunt  litigantes,  se  non  fore  petituros  dilationes  in  frau- 
dem litis  protrahendce.  4°)  Declarant  partes,  se  nihil  dedisse  aut 
daturas  fore  causa  patrocinii,  nisi  quod  jura  permittant,  sive 
judicibus,  sive  aliis  personis,  exceptis  propriis  advocatis  et  de- 
fensoribus. 

2.  Juramentum  calumniae  inspecto  jure  communi  praestandum 
est,  quoties  alterutra  pars  illud  ab  altera  requirit,  ita  ut  censeatur 
esse  pars  judicii.  Potest  vero  praestari  sive  a partibus  principali- 
bus, sive  ab  eorum  procuratoribus;  cap.  ult.  h.  t.  in  6°.  dummodo 
tamen  mandatum  speciale  ad  hoc  peragendum  datum  fuerit.  Ita 
1.  2.  §.  «Sed  quia  veremur.»  C.  De  Jurejurando  propter  calum. 
Juxta  cap.  1.  h.  t clerici  sive  in  causa  civili,  sive  in  causa  cri- 
minali prohibentur  'jurare  de  calumnia,  sed  praestatio  juramenti 
deleganda  esse  dicitur  idoneis  personis.  Immo  interdicitur  Epi- 
scopis juramentum  praestare  absque  venia  Romani  Pontificis;  cle- 
ricis absque  licentia  Episcopi.  Derogatum  vero  est  relate  ad 
Clericos  necessitati  delegationis  faciendae  per  dispositionem  cap.  5. 
h.  t.  ubi  a Lucio  III.  praecipitur  clericis  personalis  praestatio  jura- 
menti. Item  relate  ad  Episcopos  derogatum  est  necessitati  dele- 
gationis in  cap.  7.  h.  t. 

3.  Ex  dispositione  cap.  1.  praestabatur  juramentum  calumniae 
in  primo  litis  exordio.  Sed  Bonifacius  VIII.  in  cap.  1.  h.  t.  in  6°. 
declaravit,  posse  praestari  hoc  juramentum  in  qualibet  parte  litis. 
At  una  tantum  vice  potest  praestari  in  eadem  instantia.  Auth.  «In 
isto  Juram.»  C.  De  Jurejur.  propter  calum.  Quia  juramentum 
hoc  est  generale,  totamque  causam  complectitur.  Verum  in  causa 
appellationis  iterum  praestandum  est  juramentum,  quia  causa  in 

gradu  appellationis  novam  telam  judiciariam  constituit  Cf.  cap.  2. 
§.  1.  h.  t.  in  6°. 

Praestandum  autem  est  in  omnibus  causis,  in  quibus  proba- 
tione opus  est,  sive  procedatur  judicio  solemni,  sive  procedatur 
judicio  summario.  Magnae  notae  vero  Doctores  excipiunt  causas 
criminales  criminaliter  actas,  in  quibus  juramentum  excludunt  ob 
periculum  peijurii. 

4.  Juramentum  calumniae  potest  quidem  remitti  tacito  partium 
consensu,  non  vero  expresso.  Scilicet  potest  uterque  ex  litiganti- 
bus non  exigere  juramentum  calumniae,  at  pacto  expresso  non 
potest  renunciare  ejusdem  praestationi. 

Eatio  est,  quia  introductum  fuit  hoc  jusjurandum  non  proprie 
in  commodum  privatorum,  sed  potius  in  favorem  publicum  ob  se- 
curitatem judiciorum;  ut  scilicet  in  judiciis  statim  appareret  veri- 
tas, et  calumnia  vel  fraus  removeretur.  Unde  juramentum  ca- 
lumniae dum  providet  tutelae  et  protectioni  justitiae,  simul  etiam 
consulit  expeditiori  solutioni  quaestionum  in  foro.  Cum  igitur  intro- 
ductum sit  juramentum  hoc  in  publicam  utilitatem,  potest  eidem 
applicari  adagium  ‘Juri  communi  privatorum  factis  derogari  non 
potest.’  Sed  etiam  potior  alia  est  ratio  ad  excludendam  remissio- 
nem juramenti  calumniae  ex  conventione  expressa  partium.  Scilicet 
si  haec  remissio  valeret,  videretur  litigantibus  concessa  facultas 
impune  calumniandi.  Jamvero  hoc  pactum  includeret  immoralita- 
tem,  ac  proinde  nullius  est  valoris.  Cap.  ult.  De  Pactis  (I.  35). 

At  tacite  remitti  potest  juramentum  calumniae.  Videlicet  si 
omissum  fuerit  ex  eo,  quod  neutra  pars  illud  requisiverit,  valent 
acta  judicii.  Ita  in  cap.  2.  §.  2.  h.  t in  6°. 

5.  Jure  antiquo  adeo  vigebat  jus  exigendi  juramentum  ca- 
lumniae, ut  si  actor  recusavisset  illud  praestare  ab  ipsa  actione 
et  instantia  cecidisset,  et  ceu  improbus  litigator  repellebatur  a ju- 
dicio, reus  vero  renuens  juramentum  calumniae  praestare,  habeba- 
tur pro  confesso. 

6.  Hoc  juramentum  non  amplius  in  forma  judiciali  servator. 
Emitti  autem  hodie  debet  a Postulatore  causw  in  processibus,  qui 
pro  Beatificatione  et  Canonizatione  Servorum  Dei  construuntur. 
Insuper  in  actibus  judicialibus  communibus  loco  juramenti  ca- 
lumniae saltem  aliquando  servatur  juramentum  malitiae,  et  jura- 
mentum de  veritate  dicenda.  Juramentum  malitiae,  de  quo  sermo 
est  in  cap.  2.  h.  t.  in  6°.  illud  est,  quod  praestatur  non  super  in- 

tegra  causa,  sed  super  aliquo,  vel  aliquibus  articulis  causae,  quoties 
adsit  praesumptio  contra  unum  ex  litigantibus,  quod  malitiose  agat, 
et  studeat  justitiae  exercitium  impedire  fallaciis  et  fraudibus.  Jura- 
mentum de  veritate  dicenda  illud  est,  quod  a testibus  emittitur 
circa  scientiam,  seu  de  veritate,  quam  quis  certus  est  se  scire. 
Quare  hoc  juramentum  distinguitur  a juramento  calumniae,  quod 
credulitati  innititur. 


Titulus  VIII. 

De  Dilationibus. 

1.  In  ordine  judiciorum  post  litem  contestatam  plerumque 
conceduntur  dilationes,  seu  spatium  aliquod,  ut  probatio  actoris  et 
defensio  rei  rite  praeparentur.  Quare  opportunum  est,  post  tracta- 
tum de  contestatione  litis  cognoscere,  quid  sint  et  quando  con- 
cedantur dilationes.  Dilatio  potest  etiam  concedi  extra  judicium. 
Nos  vero  in  titulo  consideramus  dilationes  judiciales,  quae  nempe 
in  tela  judiciaria  partem  habere  possunt,  seu  quae  conceduntur  in 
decursu  judicii. 

Dilatio  judicialis  definitur  communiter  ‘Justum  temporis  inter- 
vallum, quod  ad  aliquem  actum  judicii  commodius  vel  probandum 
vel  expediendum  actori  aut  reo  conceditur f.  Dilationes  inductae 
sunt,  ut  tutius  posset  judex  procedere  ad  sententiam  definitivam. 
Cap.  ult.  h.  t.  Quamvis  enim  societatis  intersit  judicia  quam  citis- 
sime expediri,  ne  jura  civium  quoad  societatem  civilem,  et  fidelium 
quoad  Ecclesiam  diu  incerta  maneant,  tamen  congruum  tempus 
concedendum  est  litigantibus,  quo  possint  documenta  perquirere, 
testes  invenire,  probationes  parare.  Quare  justum  intervallum 
temporis  conceditur  litigantibus,  quo  suspenditur  actio  judicis  in 
causa,  ut  alteruter  litigantium,  qui  dilatione  indiget,  sibi  suffici- 
enter provideat.  Hoc  temporis  intervallum  debet  esse  justum;  si 
enim  termini  peremptorii  necessitate  non  urgente  nimis  coarcten- 
tur,  juxta  cap.  1.  h.  t conceditur  appellatio  contra  decretum  judi- 
cis, quo  termini  dilationis  designati  sunt. 

2.  Dilationes  ex  causa  efficiente  sunt:  leqales,  judiciales,  con- 
ventionales. Dilationes  legales  conceduntur  ab  ipso  jure  communi, 
vel  statutis  locorum,  ex.  gr.  spatium  decem  dierum  seu  decendii 
ad  appellandum  a lata  sententia.  Dilationes  judiciales  arbitrio  et 

prudentia  judicis  designantur.  Conventionales  vero  ex  partiam 
conventione  statuuntur;  ex  gr.  si  partes  unanimi  pacto  conveniant 
de  negotio  prorogando  etc. 

3.  Ad  rem  nostram  potius  alia  divisio  facit,  quaeque  deducitur 
ex  triplici  parte  judicii.  Scilicet  aliae  sunt,  quae  conceduntur  in 
prima  parte  judicii  a citatione  nempe  usque  ad  litis  contestationem, 
quae  sunt  dilationes  citatorice  et  deliberatorice.  Aliae  sunt,  quae  con- 
ceduntur post  litem  contestatam  usque  ad  sententiam  definitivam, 
quaeque  dicuntur  probatoriae.  Tandem  aliae  dantur  in  tertia  parte 
judicii,  quae  vel  conceduntur  ad  differendam  sententiam,  et  dicun- 
tur diffinitorice,  aliae  exsecutoriae , quae  dantur  ad  designandum  tem- 
pus executionis  sententiae.  De  singulis  breviter. 

Dilatio  citatoria  est,  quae  conceditur  illi,  qui  in  jus  vocatur. 
Cum  scilicet  praesumi  nequeat,  quemlibet  citatum  statim  posse  de- 
serere propria  negotia,  et  judicem  adire,  hinc  in  ipsa  citatione 
adsignatur  tempus  congruum  ad  comparendum.  Immo  si  semel 
citatus  reus  non  compareat,  debet  secundo  et  tertio  vocari,  et  sin- 
gulis vicibus  sufficiens  spatium  dierum  determinari.  Aliquando 
vero  ob  periculum  rei,  vel  ob  difficultatem  locorum,  una  tantum 
citatio  mittitur  peremptoria,  et  elapso  tempore  in  ea  designato  ad 
comparendum,  citatus  constituitur  in  contumacia.  Dilationes  cita- 
torise  in  jure  romano  decendio  definiebantur.  L.  68.  et  seqq.  ff. 
De  Judiciis  et  1.  13.  §.  2.  Cod.  eod.  t.  Ex  jure  autem  canonico 
habemus  designationem  diei  ad  comparendum  judicis  arbitrio  re- 
mitti, qui  pro  diversitate  temporum  et  pro  distantiis  locorum  et 
adjunctis  personarum  potest  moderari  dilationes  citatorias.  Ita 
cc.  24.  De  Off.  Deleg.  (I.  29),  4.  De  in  integr.  restitut.  (1. 41)  et  15. 
De  Appell.  (II  28).  At  plurimum  attendendus  est  stylus  Fori  et 
Curiae  cujuslibet  in  quo  negotium  tractatur.  In  codice  judiciario 
Oregorii  XVI.  anno  1834  pro  ditione  temporali  S.  Sedis  termini 
ordinarii  ad  comparendum  sunt  vel  tres  vel  octo  dies.  Quod  si 
periculum  sit,  ne  res  pereat,  vel  timeatur  fuga  personae,  vel  nego- 
tium moram  non  patiatur,  ex.  gr.  si  quaestio  circa  alimenta  prae- 
standa versetur,  judex  potest  jubere  citationem,  quae  dicitur  ad 
urgentiam,  in  qua  brevius  tempus  de  uno  ad  alium  diem  destinetur. 
Quo  inutiliter  elapso  judex  precarias  provisiones  suscipiet 

Dilatio  deliberatoria  est,  quae  post  oblatum  libellum  conceditur 
reo  ad  expendendum  et  deliberandum,  utrum  petitioni  actoris,  vel 
saltem  alicui  articulo  assentiri  debeat,  vel  resistere  desideret.  Haec 

dilatio  conceditur  etiam  actori,  quando  reus  proponat  exceptionem, 
ut  ipse  actor  deliberet  an  et  quomodo  exceptiouem  admittere  in- 
tendat. Juxta  proscriptum  juris  communis,  (Autli.  «Offeratur.»  C. 
De  Litis  Contestatione)  dilatio  deliberatoria  diebus  viginti  constat. 
Interpretes  ex  juris  intentione  inferunt,  posse  judicem  ex  rationa- 
bili causa  arctare  tempus  hoc  ad  brevius  intervallum,  vel  etiam 
illud  protrahere.  Adnotandum  vero  est,  juxta  dispositionem  cap.  2. 
h.  t.  non  concedi  dilationes  deliberatorias,  quoties  reus  per  cita- 
tionem potuit  plene  instrui  et  cognoscere  qumstionem  contra  se 
propositam.  Scilicet  quando  cum  citatione  transmissus  est  etiam 
libellus,  in  quo  causa  et  motiva  describuntur,  simulqne  congruum 
tempus  fuerit  assignatum  ad  comparendum,  quo  possit  etiam  com- 
mode deliberare:  eo  ipso  absque  novis  dilationibus  potest  reus  de- 
liberare, utrum  debeat  nec  ne  causam  suscipere.  Quare  nova  di- 
latio deliberatoria  videretur  a reo  expostulari  solummodo  ex  desi- 
derio differendi  impune  judicium.  Atqui  hae  dilationes  reprobantur 
ab  optima  praxi  judiciorum  agendorum. 

4.  Dilatio  probatoria  ea  est,  quae  post  litem  contestatam 
actori  conceditur  ad  probandam  actionem  suam,  reo  ad  probandam 
suam  exceptionem.  Ex  textu  juris  romani  ex  1.1.  C.  De  Dilatio- 
nibus concedenda  est  dilatio  3 mensium,  quoties  testes  et  pro- 
bationes sumendae  sunt  in  eadem  provincia  ubi  lis  pendet;  6 men- 
sium si  ex  aliena  provincia  exspectanda  sint  documenta  vel  testium 
depositiones;  tandem  9 mensium  et  non  ultra,  quoties  haec  ex  re- 
mota provincia  exspectanda  sint.  Haec  lex  potest  offerre  notionem 
ad  criterium  juridicum  concipiendum  hac  in  materia.  Verum 
doctores  conveniunt  designationem  temporis  ad  exhibendas  proba- 
tiones prudenti  judicis  arbitrio  esse  remittendam,  qui  intra  limites 
convenientes,  et  servata  aequalitate  inter  actorem  et  reum,  majores 
vel  minores  dilationes  concedere  possit,  juxta  diversam  rationem 
temporum,  distantiarum,  qualitatum  negotiorum,  et  personarum 
litigantium. 

5.  Porro  juxta  jus  romanum  receptum  est  in  causis  civilibus, 
seu  non  tractantibus  de  applicatione  poenae,  dilationem  concessam 
censeri  peremptoriam,  id  est  unam  tantum  concedendam  esse  dila- 
tionem ad  probandum,  ne  lites  in  infinitum  protrahantur.  L.  ult.  ff. 
De  Feriis.  Hinc  si  post  primam  dilationem  judex  novam  vellet 
concedere,  posset  altera  pars  legitime  contradicere',  et  conqueri 
de  actu  sibi  praejudiciali.  Excipitur  vero  duplex  casus:  1°)  cum 

ob  legitimum  impedimentum  probatio  in  spatio  primae  dilationis 
parari  non  potuit  Hoc  vero  impedimentum  non  praesumitur,  sed 
exstitisse  demonstrandum  est.  2°)  Cum  nova  documenta  emerserint, 
et  novae  cognitae  fuerint  probationes,  adhuc  tamen  enucleandae  et 
ordinandae  sint  De  hujus  tamen  rei  veritate  juramentum  praestau*e 
debet,  qui  dilationem  expostulat.  Cap.  4.  De  Exceptionibus  (H.  25). 
Immo  in  hisce  duobus  casibus  ex  interpretatione  cc.  15.  et  55.  De 
Testib.  et  Attestation.  (II.  20)  inferunt  doctores,  posse  judicem  con- 
cedere etiam  secundam  et  tertiam  dilationem,  non  vero  quartam, 
nisi  qui  eam  petit  cum  juramento  protestatur,  se  ob  necessitatem, 
non  vero  in  fraudem  judicii  nec'  malitiose  novam  dilationem  ex- 
postulasse. Dixi,  hanc  illationem  doctores  deduxisse  ex  interpre- 
tatione cc.  15.  et  55.  De  Testibus;  nam  revera  in  hisce  capitibus 
prohibetur  quarta  productio  testium,  non  vero  nominatim  dilatio. 
At  glossa  productionem  accipit  pro  dilatione.  Nam  in  intervallo 
unius  dilationis  non  unus,  sed  successive  plures  possunt  produci 
testes.  Plures  ergo  productiones  testium  distinet»,  idem  exprimunt 
ac  plura  intervalla,  et  repetitas  dilationes  ad  probationes  parandas 
vel  praesentandas. 


6.  Definitoria  dilatio  ea  est,  quae  datur  ad  causam  ope  sen- 
tentiae definiendam.  Insuetum  non  est  in  judiciis,  ut  judex,  post- 
quam conclusum  est  in  causa,  differat  sententiam  ad  alium  diem, 
etiam  post  notabile  intervallum  temporis,  vel  ut  melius  causam 
cognoscat,  vel  praesertim  ut  interim  partes,  si  velint,  pacifica  con- 
ventione rem  componant. 

7.  Exsecutoria  dilatio  datur  parti  collitiganti,  quae  causa  ceci- 

dit, ad  satisfaciendum  sententiae,  seu  ad  praestandum  id,  in  quo 
condemnata  est.  Cap.  15.  De  Sentent.  et  Re  jud.  (II.  27).  Et 
quidem  si  sermo  sit  de  actionibus  personalibus,  dilationes  exsecu- 
toriae regulariter  ad  4 menses  protrahuntur.  Cap.  26.  De  Off. 
Deleg.  (I.  29).  Diximus  regulariter,  nam  potest  hoc  tempus  ex 
rationabili  causa  vel  protrahi,  vel  etiam  ad  brevius  arctari.  Cap.  1 5. 
De  Sent.  et  Re  jud.  (H.  27)  § «Sed  nec.»  Quod  si  sermo  sit  de 
actionibus  realibus,  differtur  ad  decem  dies  completos  exsecutio  sen- 
tentiae, quia  hoc  temporis  intervallum  utile  est  ad  appellationem 
proponendam.  / 

De  Effectibus  Dilationum. 

8.  I"*.  effectus  est,  ut  judex  agere  nihil  possit  circa  causam 
vel  articulum  causae,  quem  dilatio  attingit,  usque  dum  tempus  in 
dilatione  concessum  non  effluxerit.  Quod  si  judex  in  actibus  pro- 
cesserit, acta  nullius  sunt  valoris.  L.  3.  De  DUat.  Potest  vero 
judex  agere  et  procedere  super  aliis  articulis  causae,  super  quibus 
concessa  non  sit  dilatio,  et  in  tota  causa  procedere  poterit,  quando 
causa  dilationis  cessaverit  Porro  in  dilationis  intervallo  compu- 
tantur etiam  dies  feriarum,  dilatio  enim  datur  de  die  ad  diem. 
Quod  si  dilatio  concedatur  absenti,  doctores  conveniunt,  eam  in- 
cipere a die  intimationis  eidem  factae.  Non  enim  quis  ignorans 
beneficio  frui  potest 

II"*.  effectus  dilationis  a judice  concessae  est  ut  sortiatur 
effectum  sententiae  interlocutorice.  Dilatio  enim  conceditur  per  de- 
cretum judicis  ad  certum  tempus  et  ad  certum  effectum,  ex.  gr.  ut 
unus  ex  litigantibus  producat  testes  aliquos  audiendos.  Si  tempus 
inutiliter  praeterlapsum  fuerit,  non  amplius  post  finitam  dilationem 
auditur  super  eadem  re,  nisi  adsit  magna  causa;  sed  judex  pro- 
cedere potest  ulterius  in  causae  cognitione  et  definitione. 

Titulus  IX. 

De  Feriis.. 

1.  Quoniam  non  singulis  anni  diebus  in  foro  licet  agere,  hinc 
in  ordine  judiciorum  describendo  praestat  designare,  quinam  sint 
dies,  in  quibus  publicum  tribunal  silet,  et  acta  judicii  fieri  pro- 
hibentur. Hujusmodi  dies  appellantur  dies  feriati  vel  simpliciter 
ferice.  Unde  in  genere  feriae  sunt  dies  illi,  in  quibus  quidam  actus 
prohibentur.  Relate  autem  ad  rem  nostram  ferice  vel  dies  feriati 
sunt  dies  illi,  in  quibus  vacandum  est  ab  actibus  judicialibus. 

2.  Divisio  feriarum  est,  ut  aliae  sint  solemnes,  aliae  repentince. 
Feriae  solemnes  sunt,  quae  statis  anni  temporibus  recurrunt,  et 
proinde  ordinariae  sunt.  Repentinae  sunt  illae,  quas  extra  ordinem 
indicit  princeps  vel  magistratus  ob  causam  repentinam.  Solemnes 
distinguuntur  in  sacras  et  prqfanas.  Sacrae  sunt  dies  illi,  in 
quibus  ex  praecepto  Ecclesiae  abstinendum  ab  operibus  servilibus, 
ac  sanctis  operibus  cultus  divini  insistendum  est;  profanae  sunt, 

quae  institutae  sunt  propter  alias  humanas  necessitates,  vel  ob  uti- 
litatem, quaeque  praesertim  sunt  feriae  rusticae.  Feriae  hujusmodi 
inductae  sunt  in  commodum  illorum,  qui  agriculturae  sunt  addicti, 
et  complectuntur  tempora  messis,  vindemiae,  et  nundinarum. 

3.  Actus  judiciales  prohibentur  in  istis  omnibus  feriis;  at 
jnxta  cap.  5.  h.  t discrimen  intercedit  inter  ferias  repentinas  et 
sacras,  et  ferias  profanas.  Nam  actus  judiciorum  si  perficiantur 
in  feriis  repentinis  et  sacris,  nulli  sunt  atque  irriti  ipso  jure,  etiam 
consentientibus  partibus  litigantibus.  Hinc  qui  coram  judice  non 
compareat  diebus  feriatis,  non  habetur  uti  contumax,  qui  autem 
accedit  ad  judicem,  agere  nequit  vel  in  causa  progredi.  Valent 
vero  actus  judiciales  in  feriis  rustids,  si  partes  consentiant.  Ratio 
est,  quia  feriae  hujusmodi  in  utilitatem  et  commodum  privatorum 
institutae  fuerunt,  cui  proinde  commoditati  possunt  partes  litigan- 
tes renuntiare,  si  placet  L.  2.  C.  De  Feriis;  cap.  ult.  h.  t Ex 
facto  autem  forsan  repetito  renuntiationis  sensim  sine  sensu  in- 
ductum est,  ut  a foro  recesserint  hujusmodi  feriae  rusticae.  Hinc 
potius  occupatio  specialis  agricolarum  statis  anni  temporibus,  cau- 
sam offeret  judici  legitimam  ad  concedendam  dilationem. 

4.  De  Feriis  sacris.  Christus  D.  Sacramentorum  institutor  ex- 
stitit, et  necessitatem  cultus  divini  saepe  inculcavit,  nec  non  pro- 
priam ejusdem  indolem  et  characterem  exhibuit,  cum  penes 
Joann.  IV.  21.  23.  aiebat  ‘Venit  hora  quando  neque  in  monte  hoc, 
neque  in  Jerosolymis  adorabitis  Patrem,  sed  venit  hora  et  nunc 
est  quando  veri  adoratores  adorabunt  Patrem  'in  spiritu  et  veri- 
tate’. Attamen  Christus  non  determinavit  ritus  particulares  cul- 
tus, nec  modum,  nec  tempus,  nec  locum  ad  debitum  Deo  cultum 
praestandum.  Sed  officium  haec  omnia  determinandi  reliquit  Ec- 
clesiae, quae  est  custos  depositi  revelationis,  magistra  fidei,  inter- 
pres traditionis,  et  moderatrix  oeconomiae  practicae  religionis,  inter 
Christi  fideles.  Hinc  Apost.  Paulus  1.  Cor.  XL  34.,  cum  plura 
statuisset  de  Sacra  Synaxi  concludit  ‘Cetera  cum  venero  disponam’. 
Ecclesiae  igitur  proprium  est,  quemadmodum  docet  Pontifex  h.  t. 
cap.  ult  designare  dies  in  quibus  fideles  solitis  ab  operibus  absti- 
nentes, cultui  divino  speciali  modo  vacent,  ut  publica  societas  re- 
vera appareat  religiosa.  Factum  Ecclesiae  jus  confirmat  Nam 
Ecclesia  ferias  solemnes  statuit,  seu  dies  designavit  quos  specia- 
liter divino  cultui  consecravit  De  hisce  diebus  sermo  est  in  cc.  1. 
et  ult  h.  t.,  et  in  Constit.  t Universa » Urbani  VIII.  edita  Idib. 

Septemb.  an.  1642  in  qua  referuntur  omnes  dies  festi.  Non  omnes 
vero  adhuc  observantur  festi  dies,  qui  designantur  in  veteribus 
canonibus  et  in  Urbani  Constitutione.  Nam  Sixtus  V.  in  quodam 
decreto,  de  quo  meminit  Benedictus  XIV.  in  Const.  Ab  eo  tempore, 

5.  Nov.  1747.  §.  27.,  jam  concesserat  facultatem  piscandi  diebus 
festis  habitatoribus  Castri,  tamen  horis  meridianis  et  post  auditam 
Missam.  Hinc  quodammodo  festi  dies  dimidiabantur.  Deinde  factum 
est  ex  decreto  Pii  VI.  diei  23.  Maji  1798  ut  in  quibusdam  diebus 
festis  auferretur  praeceptum  Missam  audiendi  et  simul  abstinendi 
ab  operibus  servilibus.  Quoad  regna  peculiaria  reductiones  dierum 
festorum  factae  sunt  a Romanis  Pontificibus  per  peculiares  Consti- 
tutiones vel  per  Concordata. 

5.  Profecto  dies  festos  pro  tota  Ecclesia  potest  designare  et 
constituere  Summus  Pontifex;  pro  qualibet  vero  dioecesi  constituere 
potest  Episcopus,  et  quidem  juxta  jus  decretalium  expressum  in 
cap.  5.  h.  t hosce  festos  dies  constituit  cum  expresso  consensu 
Capituli  sui,  nec  non  cum  tacito  saltem  consensu  populi,  quatenus 
nempe  non  constituantur  dies  festi  contra  voluntatem  et  commo- 
dum populi,  ne  populus  fortasse  contemnat  dies  festos,  quos  arbi- 
tratur sibi  et  negotiis  suis  adversari.  Ita  in  cap.  5.  h.  t. 

6.  Concilium  vero  Trident.  in  c.  12.  Sess.  25.  De  Regular. 
facultatem  adsignandi  dies  festos  in  dioecesi  Episcopo  soli  tri- 
buit, quin  mentionem  faciat  cleri  et  populi,  quos  insuper  festos 
dies  ab  Episcopo  statutos,  ait  Concilium,  observandos  esse  etiam 
a Regularibus.  Tamen  Urbanus  VIII.  in  cit.  Const.  Universa, 
licet  non  revocaverit  hanc  facultatem  indicendi  novos  festos  dies 
de  praecepto;  tamen  haec  habet  ‘Ne  dies  festos  a locorum  Ordi- 
nariis nimia  aliquorum  facilitate,  aut  populorum  importunitate, 
deinceps  iterum  multiplicari  contingat,  eosdem  Ordinarios  in  Do- 
mino monemus,  ut  ad  ecclesiasticam  ubique  servandam  aequalita- 
tem de  caetero  perpetuis  futuris  temporibus,  ab  indictione  sub  prae- 
cepto novorum  festorum  studeant  abstinere ’.  S.  Rituum  G.  vero  ad 
quaesitum  «An  Episcopus  in  sua  dioBcesi  alia  festa  instituere  possit 
de  praecepto  praeter  illa  quae  in  dicta  bulla  (Urbani  VIII.)  expressa 
sunt?»  respondit  d.  23.  Junii  1803:  Negative. 

7.  Specialis  insuper  regula  practica  introducta  est  in  electione 
Patroni  principalis  loci,  ut  nempe  non  possit  Episcopus  procedere 
absque  populi  consensu.  Ita  S.  Congr.  in  Trajanensi,  15.  Jun.  1632; 
et  in  Neapolit.  Patronatm,  15.  Septemb.  1666. 

Saoti,  II.  Decr.  5 

8.  Quperi  potest:  quonam  spatio  contineatur  feria  sacra. 

In  cap.  1.  h.  t.  quod  refert  Decretum  Gregorii  IV.  in  Concii. 
apud  Compendium  ann.  833  traditur  • ferias  esse  observandas  a 
vespera  ad  vesperam.  Verum  in  cap.  2.  h.  t.  quod  desumptum  est 
ex  Decretali  Alex.  III.  (non  ad  Eppum  Triburien.  aut  Terdonen., 
sed  ad  Archiepiscopum  Upsalensem)  dicitur  servandam  esse  hac  in 
re  locorum  consuetudinem.  Hinc  ex  contraria  consuetudine  in- 
ductum est  ut  feria  inciperet  et  decurreret  a media  nocte  ad  me- 
diam noctem.  Huic  consuetudini  adstipulantur  loca  juris,  nempe 
c.  11.  D.  3.  De  Consecr.;  nec  non  c.  34.  De  Offic.  Jud.  deleg.  (I.  29). 
Hinc  mos  invaluit  in  Ecclesia  Romana  forsan  primum  ob  disposi- 
tionem legum  civilium  et  ob  morem  populi  romani  expressum  in 
1.  «More  romano»  ff.  De  feriis,  in  qua  computatio  diei  per  horas  24 
perficitur  a media  nocte  ad  aliam  mediam  noctem.  Hunc  Ecclesiae 
Romanae  morem  reliquae  Ecclesiae  fere  per  totam  Europam  secutae 
sunt,  et  uniformis  consuetudo  enata  est,  qua  communiter  recepta 
est  computatio  feriarum  supra  dicta.  Hinc  computatio  diei  festi  a 
vespera  ad  vesperam  reservata  solummodo  est  solemni  recitationi 
vel  cantui  horarum  canonicarum,  idest  sacrae  Liturgiae. 

Animadvertere  praestat  ex  theoria  hucusque  exposita  sequi,  non 
posse  excludi  consuetudinem  aliquam  in  peculiari  Ecclesia,  de  com- 
putatione diei  festi,  quae  fiat  a vespera  ad  vesperam.  Nam  in 
cap.  ult.  De  Consuet.  (L  4)  et  cap.  2.  h.  t.  traditur  vim  legis  ha- 
bere consuetudinem,  quae  sit  rationalis  et  legitime  praescripta. 

Actus  prohibiti  die  festo. 

9.  Quaeritur:  quinam  actus  prohibeantur  fieri  diebus  feriatis. 

In  cap.  3.  h.  t.  in  genere  dicitur  diebus  majestati  Altissimi 

deputatis  ab  omni  opere  servili  cessandum  esse.  In  cap.  1.  vero 
h.  t plura,  in  specie  prohibentur  peragi  in  feriis  sacris.  1°)  Pro- 
hibetur mercatus.  Antiquitus  mercatus  non  distinguebatur  a nun- 
dinis relate  ad  canonicam  prohibitionem.  Verum  cum  ex  consue- 
tudine inductum  esset,  ut  variis  in  locis  diebus  festis  nundinae 
celebrarentur  in  commodum  praesertim  agricolarum,  hinc  Bene- 
dictus XIV.  in  cit.  Constit.  Ab  eo  tempore,  d.  5.  Nov.  an.  1745 
dum  prohibet  absolute  celebrari  mercatum  diebus  festis,  ita  ut  si 
incidat  mercatus  die  festo  debeat  ejus  celebratio  praeponi  die  ante- 
cedenti, tolerat  vero  nundinas  diebus  festis  sub  conditione  ut  tem- 

pore  divinorum  officiorum  claudantur  apothecae,  nec  exerceantur 
commercia,  ut  qui  ad  nundinas  confluxerunt  Missae  sacrificio  et 
divinis  officiis  intersint  Porro  in  §.  16.  ejusd.  Constit.  quid  no- 
mine mercatus,  quid  vero  nundinarum  nomine  veniat,  explicat 
Pontifex.  Nundinas,  ait,  intelligimus,  quae  sunt  de  rebus  majoribus, 
et  semel  in  anno  fiunt,  vel  raro  in  eodem  loco,  et  de  longinquo 
ibidem  conveniunt  homines.  Mercatum  vero,  qui  fiat  in  rebus 
minoribus  ad  quotidianas  necessitates  pertinentibus,  et  fiat  singulis 
hebdomadis,  et  ab  hominibus  de  vicino  ibidem  convenientibus.  Si 
quaestio  vel  dubia  oriantur,  possunt  conferri  Constit.  Bened.  XIV. 
Paternae  charitatis  officium,  diei  24.  Aug.  1744  et  Nihil  profecto. 
d.  12.  Aug.  1742. 

10.  2°)  Ex  cap.  1.  h.  t.  prohibetur  placitum.  Nomine  placiti 
intelligitur  judicium  seu  actus  illi  qui  pertinent  ad  forensem  stre- 
pitum, et  ad  exercitium  jurisdictionis  contentiosae.  Non  prohibetur 
igitur  diebus  festis  exercitium  voluntariae  jurisdictionis.  HiDC  per- 
fici potest  manumissio,  adoptio,  absolutio,  dispensatio,  designatio 
tutoris  vel  curatoris.  Diebus  ergo  festis  prohibentur  judicia  civilia. 
Excipitur  vero  casus,  quo  vel  urgeat  necessitas,  vel  pietas  suadeat. 
Cap.  5.  h.  t.  Quare  etiam  diebus  festis  ratione  necessitatis  pos- 
sunt tractari  causae  alimentorum,  causae  mercedis,  vel  etiam  actus 
illi  judiciales  confici  possunt,  qui  si  differantur  periculum  est  ne 
res  pereat,  vel  ne  persona  auctoritatis  vigilantiam  effugiat.  .Ra- 
tione pietatis  possunt  exerceri  actus  judiciales,  quando  agitantur 
causae  debilium  et  miserabilium  personarum,  quae  dilationem  non 
patiantur.  Item  possunt  tractari  causae  spirituales  electionum  et 
inquisitionum;  possunt  etiam  definiri  causae,  quae  pacem  et  con- 
cordiam respiciunt.  In  judiciorum  prohibitione  in  specie  conside- 
ratur citationis  et  definitivae  sententiae  prohibitio,  ut  scilicet  nec 
transmitti  possit  citatio,  nec  proferri  aut  exsecutioni  demandari 
sententia.  Cap.  6.  h.  t.  Et  quidem  relate  ad  citationem  si  prae- 
sentetur per  apparitorem  die  feriato  non  attenditur;  sic  etiam  non 
attenditur  si  terminus  ad  comparendum  adsignetur  dies  feriatus, 
ni  forte  agatur  de  aliquo  judicio,  quod  etiam  tractari  potest  die 
feriato.  Quod  si  vero  determinetur  in  genere  ad  comparendum 
terminus  ex.  gr.  post  tres  dies,  non  vero  dies  in  specie,  et  forte 
dies  termini  incidat  in  feriam,  valet  citatio,  sed  citatus  comparebit 
die  postero. 

11.  3°)  In  cap.  1.  h.  t.  diebus  festis  exerceri  prohibentur  ju- 
dicia criminalia,  quae  nempe  diriguntur  ad  infligendam  paBnam 
capitis,  vel  aliam  pcenam. 

12.  4°)  Tandem  prohibentur  sacramenta,  nisi  urgeat  necessi- 
tas. Nomine  autem  sacramentorum  in  cap.  1.  h.  t.  venit  juramen- 
tum. Quoniam  vero  ferme  omnes  contractus  firmabantur  juramento, 
et  observantia  contractuum  religioni  committebatur,  hinc  sub  pro- 
hibitione cap.  1.  h.  t.  venit  solemnis  delatio  et  praestatio  juramenti, 
nec  non  stipulatio  publica  contractuum,  quae  nempe  fiat  per  no- 
tarium. 

13.  Quaeritur:  quid  servandum  sit  in  casu  feriarum  particula- 
rium, an  videlicet  servandae  sint  feriae  actoris,  vel  rei,  vel  judicis. 

Conveniunt  doctores  observandas  esse  ferias  judicis,  et  tribu- 
nalis penes  quod  agitatur  quaestio.  In  ordinandis  enim  judiciis 
attenditur  consuetudo  fori  in  quo  ordinatur  judicium,  non  autem 
attenduntur  mores  et  consuetudo  locorum  in  quibus  commorantur 
litigantes. 

14.  Quae  superius  exposita  sunt,  prohibentur  peragi  diebus 
festis.  Ut  autem  cognoscatur  intentio  benigna  matris  Ecclesiae  in 
prohibendis  operibus  servilibus  diebus  festis,  consideranda  est  spe- 
cies et  dispositio  cap.  3.  h.  t Decretalis  relata  in  hoc  capite 
directa  dicitur  Archiepiscopo  Triburiensi.  Verumtamen  tempore 
Alexandri  III.  Tribur  nihil  aliud  erat  nisi  Villa  imperialis  prope 
Maguntiam.  Quare  potius  cum  Cujacio  dicendum  est  Alexandrum 
epistolam  suam  misisse  alicui  praelato  Daniae,  Sueciae,  seu  Nor- 
vegiae,  e.  gr.  Archiepiscopo  Upsalensi,  cui  Alexander  plures  misit 
epistolas  quia  in  praedictis  locis  piscatio  alecium  frequens  est 
Hisce  positis  en  species.  In  aliquibus  locis  ob  telluris  sterilitatem 
fideles  nihil  vel  fere  nihil  ex  agrorum  industria  percipiebant; 
piscationi  autem  operam  dabant,  et  magnam  utilitatem  capiebant 
ex  alecium  captura.  Cum  vero  in  oceano  horum  piscium  maxima 
est  multitudo,  post  aequinoctium  dividitur  in  acies,  quae  terram 
versus  properant,  et  eorum  captura  facilis  est  et  copiosa.  Cum 
ergo  statis  temporibus  piscatio  hujusmodi  tantummodo  fieri  possit, 
si  omittenda  fuisset  diebus  festis,  periculum  erat  ne  occasio  pro- 
pitia capturae  piscium,  cum  magno  populi  detrimento  evanesceret 
Hinc  Alexander  UI.  consultus  respondit  concedendo  diebus  festis, 
exceptis  tamen  majoribus  anni  solemnitatibus  si  terrae  sese  alecia 

inclinaverint,  urgente  necessitate  eorum  capturam  fideles  facere 
posse,  ita  tamen  ut  post  factam  capturam  aliquam  partem  piscium 
Ecclesiis  propioribus  et  pauperibus  distribuerent.  Quare  glossa 
post  allatam  speciem  et  responsionem  Pontificis  in  materia  de  qua 
agitur,  scilicet  circa  prohibitionem  operum  servilium  in  diebus  festis 
ait  ‘Nota:  Necessitas  facit  licitum  quod  alias  esset  illicitum’.  Haec 
vero  conclusio  conformis  est  mentis  Oregorii  IX.  in  cap.  ult.  h.  t. 
ubi  Pontifex  declarat  abstinendum  diebus  festis  a quibusdam  acti- 
bus nisi  necessitas  urgeat  et  pietas  suadeat. 

15.  Quaeri  tandem  potest:  ad  quem  spectet  corrigere  et  viola- 
tores poena  plectere  dierum  festorum. 

Besponsio  exhibetur  in  Constit.  Cum  Primum.  S.  Pii  V. 

d.  1.  April.  an.  1666.  §.  7.  Videlicet  si  sermo  sit  de  violatione 
praecepti  negativi,  quod  nempe  vetat  exercitium  operum  servilium 
et  aliorum  actuum  prohibitorum  datur  locus  praeventioni,  ita  ut 
tum  laicus  tum  ecclesiasticus  judex  possit  de  hac  re  cognoscere. 
Quod  si  vero  sermo  sit  de  violatione  positivi  praecepti,  seu  de 
violatione  praecepti  audiendi  Missam,  correctio  et  poenae  appli- 
catio pertinet  exclusive  ad  Episcopum,  idest  ad  judicem  eccle- 
siasticum. 


Titulus  X. 

De  Ordine  Cognitionum. 

1.  In  progressu  judicii  ante  sententiam  diffinitivam,  possunt 
enasci  plures  quaestiones,  quae  a judice  sunt  expendendae  et  juri- 
dice terminandae.  Hinc  ne  confusio  oriatur,  opus  est  videre  quo 
ordine  diversis  quaestionibus  sit  satisfaciendum.  Quare  merito 
praesens  titulus  positus  est  in  explicatione  ordinis  judiciarii.  Hic 
vero  titulus  distinguitur  tum  a titulo  de  mutuis  petitionibus  tum 
a titulo  de  exceptionibus.  Nam  mutuae  petitiones  exhibent  actio- 
nem ac  reciprocam  reconventionem  contra  actorem;  titulus  vero 
de  exceptionibus  pertractat  de  exceptionibus  quibus  reus  sese  de- 
fendere nititur.  At  titulus  praesens  agit  de  pluribus  quaestionibus 
cognoscendis,  sive  proponantur  ceu  actio  principalis  sive  per  mo- 
dum actionis  et  reconventionis,  sive  etiam  distinctae  inter  se  pro- 
ponantur. Hinc  titulus  praesens  est  generalior  prae  aliis. 

2.  Ordo  cognitionum  communiter  definitur  ‘ modus  seu  ordo 
observandus  a judice  in  examine  plurium  qucestionum,  quae  in  eo - 

dem  judicio,  et  inter  easdem  personas  concurrere  possunt.  Solent 
vero  a doctoribus  proponi  regulae  generales,  quibus  ordo  hic  cogni- 
tionum definiatur. 

3.  Prima  Regula.  Dbi  inter  easdem  personas  plures  causae 
concurrunt,  quarum  una  pendeat  ab  alia,  hic  ordo  servandus  est, 
ut  nempe  prius  discutienda  et  definienda  sit  causa  a qua  alia 
pendet,  quam  haec  altera  expendatur  et  definiatur.  Batio  enim 
judiciorum  postulat,  ut  uniformitas  in  sententiis  obtineatur,  et  con- 
sequentia cum  antecedentibus  componantur.  Jamvero  si  regula 
allata  sperneretur,  facile  evenire  posset  ut  decisio  causae  antece- 
dentis, differret  a definitione  causae,  quae  ab  ea  dependet.  Quare 
prius  causa  antecedens  discutienda  est;  deinde  definiatur  causa 
subsequens,  quae  a prima  dependet.  Ex.  gr.  quaestio  de  jure  per- 
cipiendi fructus  beneficii  ex  titulo  particulari  puta  ex  titulo  distri- 
butionum, pendet  ab  alia  quaestione  quae  est  de  legitima  et  cano- 
nica assecutione  ipsius  beneficii.  Unde  si  concurramt  istae  binae 
quaestiones,  prius  de  hac  secunda  tractandum  est  quam  de  prima 
tractetur. 

4.  Huic  regulae  est  secunda  regvila  subalterna.  Scilicet  quando 
contra  intentatam  actionem  opponatur  quaestio  praejudicialis  vel 
exceptio  peremptoria,  prius  agendum  est  de  quaestione  praejudiciali, 
et  de  exceptione  peremptoria,  quam  cognoscatur  et  definiatur  actio 
primitus  inita.  Quaestio  praejudicialis  relate  ad  aliam  causam  est 
illa  ex  qua  ita  pendet  haec  altera  causa,  ut  ex  definitione  primae 
quaestionis  praejudicium  seu  damnum  pati  possit.  Peremptoria  ex- 
ceptio ea  est,  quae  si  probetur,  cadit  omnino  causa  principalis  cui 
objicitur. 

5.  Quaestio  praejudicialis  potest  1°)  induci  ex  facto  ipsius  acto- 
ris et  contra  ipsum  actorem.  Scilicet  cum  binas  habeat  actiones 
ex  eodem  titulo,  si  unam  eligat  et  experiatur,  non  potest  causa 
cadente  deinde  ad  aliam  regredi  actionem.  Exemplum  habemus  in 
cap.  25.  De  Election.  (I.  6)  in  6°.  ubi  canonicis  iterantibus  electionem 
ejusdem  personae  ad  vacantem  Ecclesiam,  ob  exortum  dubium  primae 
electionis,  qui  fuerat  bis  electus  prohibetur  agere  ex  utraque  ele- 
ctione ad  confirmationem  obtinendam,  sed  obligatur  ad  proponen- 
dam unam  tantum  electionem,  ita  ut  si  causa  cadat,  non  possit 
aliam  proponere  electionem.  Exemplum  etiam  habemus  in  cap.  un. 
De  Postul.  Prolator.  (I.  6)  in  6°.  ubi  prohibetur  simultanea  via 
postulationis  et  electionis  ad  obtinendam  praelaturam. 

6.  2°)  Praejudicialis  quaestio  est  quidem  contra  actorem,  sed 
ex  facto  adversarii,  qui  nempe  quaestionem  proponat,  qua  probata 
perimatur  jus  actoris.  Quo  in  casu  quaestio  confunditur  cum  ex- 
ceptione peremptoria.  Exemplum  offertur  in  cap.  1.  h.  t.  ubi  cum 
mulier  ageret  ad  repetendum  virum  suum,  et  vir  excepisset  eam 
esse  sibi  consanguineam,  jubet  Pontifex  antea  tractari  debere  de 
consanguinitate,  quam  de  restitutione  viri.  Nam  si  constitisset 
mulierem  esse  viro  consanguineam,  matrimonium  nullum  esset, 
nec  vir  mulieri  restituendus  esset  Pariter  si  poneretur  actio  ad 
obtinendam  paternam  haereditatem,  et  contra  fieret  exceptio  nati- 
vitatis vel  legitimi  matrimonii,  antea  videndum  esset  utrum  qui 
agit  revera  sit  filius,  vel  utrum  ex  legitimis  nuptiis  ortus  fuerit 
Exemplum  etiam  exceptionis  peremptoriae  exhibetur  in  cap.  5.  De 
Renunciatione  (L  9)  in  quo  cuidam  reposcenti  beneficium  eccle- 
siasticum, objecta  fuit  exceptio  liberae  renunciationis,  et  Pontifex 
jubet  antea  definiendam  esse  quaestionem  utrum  actor  liberam  edi- 
derit nec  ne  renunciationem. 

7.  Non  solum  vero  quaestiones  praejudiciales  et  peremptoriae 
exceptiones  finiendae  sunt  antequam  ultra  procedatur  in  cognitione 
causae  principalis,  sed  etiam  quaestiones  incidentales,  quibus  non 
solutis  non  possit  principale  negotium  expediri.  Sic  ex.  gr.  si 
quaestio  fiat  utrum  dilatio  concedenda  sit  necne;  utrum  revera  sit 
in  aetate  major  vel  minor,  qui  in  judicio  adest  Idem  dicendum 
de  exceptionibus  declinatoriis,  quibus  nempe  vel  judex  a judicando 
repellitur  quia  incompetens  aut  suspectus,  vel  actor  ab  agendo 
quia  ex.  gr.  excommunicatus,  vel  ipsa  instantia  impugnatur,  quia 
non  bene  proposita.  Imo  regulariter  de  istis  exceptionibus  viden- 
dum est  ante  ipsam  litis  contestationem.  Cap.  4.  De  Exceptioni- 
bus (II.  2B);  cap.  20.  De  Sent.  et  Re  jud.  (II.  27). 

8.  Differentia  adest  inter  exceptiones  peremptorias,  et  decli-  - 
natorias;  nam  in  peremptoriis  exceptionibus  una  sententia  satis- 
facit exceptioni  et  quaestioni  principali,  in  declinatoriis  vero  non 
una  sententia  sufficit  pro  exceptione  et  merito  quaestionis,  hinc 
post  diffinitam  exceptionem,  proceditur  ad  meritum  causae.  Quare 
si  quis  excitet  quaestionem  antiquam,  vel  petat  jus  controversum, 
et  eidem  objiciatur  transactio,  sententia,  quae  transactionem  de- 
finiat, etiam  satisfacit  quaestioni  primitivae. 

9.  Tertia  Regula.  Si  concurrant  plures  aequales  causae  inter 
easdem  personas,  nec  sit  una  alteri  praejudicialis,  simul,  regulari- 

ter,  tractandae  sunt,  servato  inter  eas  ordine  temporis  quo  incepe- 
runt At  si  pro  aliqua  periculum  sit  in  mora,  eidem  praelatio 
concedenda  est.  Pariter  si  una  ex  propositis  sit  altera  major,  vel 
materia,  vel  scopo,  major  praeferenda  est  Ita  causa  spiritualis 
causae  civili,  criminalis  civili  praeponitur;  sive  enim  materia  in 
causa  spirituali,  sive  scopus  publicae  reparationis  violati  ordinis  in 
criminali  majoris  sunt  aestimationis,  prae  utilitate  privati  civis  in 
causa  civili. 

10.  Quarta  Regula.  Si  causae  tractandae  sint  ab  judice  di- 
verso, idest  si  pendente  judicio  penes  unum  tribunal,  exsurgat  quae- 
stio influens  in  diffinitionem  ejusdem  judicii,  quae  tractari  debeat 
apud  aliud  tribunal,  hoc  in  casu,  qui  tractat  causam  principalem 
tenetur  ejus  prosecutionem  suspendere,  quoadusque  alter  judex 
causam  incidentalem  decreverit  Hinc  si  quaestioni  civili  opponatur 
exceptio  quaestionis  spiritualis,  uti  esset  causa  de  valore  excom- 
municationis, vel  matrimonii,  antea  esset  haec  causa  coram  judice 
ecclesiastico  videnda,  quam  judex  laicus  possit  ultra  procedere  in 
causa  civili.  Ita  ex  cap.  3.  h.  t et  cap.  5.  Qui  filii  sunt  legitimi  (IV.  1 7 ). 
Haec  regula  locum  habet,  quando  natura  causae  incidentis  talis 
est  ut  excludat  in  judice  prorogationem  jurisdictionis,  de  qua  supra 
vidimus,  quemadmodum  verificatur  in  causa  spirituali,  quae  incidat 
in  judicio  civili  judicis  saecularis.  Secus  enim  valet  alia  regula,  ut 
nempe  idem  judex  qui  causam  principalem  videt,  videre  etiam  de- 
beat causam  incidentalem.  Cap.  3.  De  Donation.  inter  virum  et 
uxorem  (IV.  20).  Porro  judex  causae  incidentalis,  statini  ac  incipit 
eam  cognoscere,  debet  admonere  judicem  causae  principalis,  eique 
inhibere  quominus  procedat  in  causa.  Quae  inhibitio  si  omittatur, 
valent  acta  judicii,  quae  inde  fiant  usque  ad  sententiam  definitivam 
judicii  exclusive.  Non  valeret  autem  sententia  definitiva,  nam 
posita  et  non  definita  quaestione  incidentali,  judex  non  praesumitur 
a jure  rite  instructus  in  causae.  Hinc  ex  ipsa  lege  suspensa  re- 
manet jurisdictio  judicis,  ad  ferendam  sententiam  in  negotio  princi- 
pali, per  consequens  sententia  si  feratur  censetur  valore  suo  juri- 
dico carere.  Ita  doctores  interpretantes  cap.  3.  h.  t. 

11.  Coronidis  loco  innuendum  esse  censemus,  spoliatis  de  suis 
bonis  privilegium  concedi,  de  quo  in  suo  titulo  pertractabimus,  ut 
si  spoliator  spoliatum  conveniat,  et  spoliatus  proponat  exceptionem 
spolii,  causa  haec  spolii  debeat  definiri  ante  causam  intentatam  a 
spoliatore.  Ita  cap.  2.  h.  t.  Diximus  si  spoliatus  spoliationem  pro- 

ponat  in  forma  exceptionis  ad  sese  tuendam  ab  actione  contra 
ipsum  excitata,  nam  si  spoliatus  spoliationem  proponeret  in  forma 
actionis,  seu  si  reconveniret  spoliatorem  et  institueret  actionem  ad 
obtinendam  restitutionem  rerum  sibi  ablatarum,  hoc  in  casu  cen- 
serentur esse  duae  actiones  principales,  seu  actio  primitus  proposita, 
et  reconventionalis  actio  spolii  a reo  deinde  instituta.  Quare  hoc 
in  casu  non  datur  locus  praelationi,  sed  simul  utrique  actioni  aeque 
satisfaciendum  est  juxta  regulam  tituli  ‘De  mutuis  petitionibus'. 

Titulus  XI. 

De  Plus  Petitionibus. 

1.  Inter  quaestiones  incidentales,  quae  possunt  oriri  in  judicio, 
certe  adnumerantur  illae,  quae  exsurgunt  ex  male  concepto  libello 
causae  introductivo.  Quare  postquam  visum  est  quo  ordine  tra- 
ctandae sint  quaestiones,  quae  in  processu  judicii  exoriantur,  sub- 
nectitur titulus  de  quibusdam  specialibus  quaestionibus,  quae  ex 
excessu  petitionis  ab  actore  propositae  fluunt.  Quadruplici  modo 
potest  actor  excedere  limites  debitos  in  libello  et  plus  petere. 
1°)  Re;  2°)  loco;  3°;  tempore;  4°)  causa. 

2.  1°)  Re  actor  excedit  in  petitione  cum  in  materia  seu  in 
quantitate,  vel  summa  sibi  debita  plus  petat.  Ex.  gr.  qui  creditor 
est  in  quinquaginta,  petat  centum,  vel  qui  jus  in  parte  rei  tantum 
habet,  petat  eam  sibi  integram  adjudicari. 

3.  2°)  Plus  petit  actor  ratione  loci,  cum  vel  nullus  locus  in 
obligatione  designatus  est,  et  actor  postulat  ut  sibi  res  praestetur 
in  loco  sibi  commodiori,  vel  si  locus  designatus  est,  et  actor  petit 
sibi  rem  ex.  gr.  mercem  praestari  in  alio  loco  distincto  a priori. 
Quae  loci  diversitas  sive  ratione  expensarum  pro  re  transferenda, 
sive  pro  majori  pretio  rei  in  loco  ab  actore  designato  potest  reo 
inferre  gravamen. 

4.  3°)  Tempore  actor  plus  petit,  cum  ante  designatum  diem, 
vel  ante  eventum  conditionis,  petit  solutionem  obligationis  et  prae- 
stationem rei. 

6.  4°)  Causa  plus  petit  actor,  cum  petat  rem  determinatam 
sibi  praestari  in  casu  alternativae  obligationis  cujus  electio  ad  reum 
pertineat.  Sic  ex.  gr.  si  poterat  reus  praestare  vel  centum,  vel 
equum,  et  actor  taxative  expostulat  equum.  Pariter  si  petat  actor 
in  specie  determinata  quod  sibi  debetur  in  genere. 

6.  Porro  non  censetor  plus  petere  qui  ante  litis  contestatio- 
nem corrigat  petitionem.  Nam  uti  vidimus  ante  litis  contestatio- 
nem, actor  impune  etiam  mutare  potest  libellum,  nec  vere  adhuc 
suscepit  obligationem  erga  reum  propositam  tuendi  actionem.  Et 
habetur  aperta  dispositio  in  cap.  un.  h.  t.  Pariter  revera  poenas 
plus  petitionis  probabiliter  non  incurrit,  qui  ante  sententiam  seu 
conclusionem  in  causa  corrigit  libellum.  Nam  licet  post  litis  con- 
testationem non  possit  mutari  amplius  libellus,  seu  de  una  ad 
aliam  actionem,  de  uno  ad  alium  titulum  fleri  transitus,  tamen 
salva  libelli  substantia,  emendari  libellus  potest,  quemadmodum 
vidimus  in  Tit.  De  Libelli  oblat.  Verum  in  utroque  casu  si  ob 
plus  petitionem  constet,  reum  majores  expensas  fecisse,  actor  re- 
ficere eidem  tenetur  excessum  expensarum,  seu  expensas  pro  rata 
excessus  in  petitione. 

7.  De  poenis  plus  petitionis.  In  jure  romano  contra  plus  pe- 
tentes statuta  erat  poena  caducitatis  actionis;  seu  qui  plus  petebat 
et  persistebat  in  obstinatione  petendi,  cadebat  jure  suo.  Excusabat 
vero  ab  hac  caducitate  minor  aetas  et  magna  erroris  causa.  Ita 
in  §.  «Si  quis  agens.»  Inst.  De  Aetion.  At  praesertim  ex  jure  cano- 
nico in  cap.  un.  h.  t.  mutatio  inducta  est.  1°)  Plus  petentibus 
tempore  duplicantur  induciae,  seu  duplicatur  tempus  solutionis  per- 
ficiendae. 2°)  Qui  plus  petunt  re,  loco  aut  causa  condemnantur  in 
expensas  et  ad  interesse,  seu  damnum,  quod  reo  ex  plus  petitione 
acciderit,  reficere  debent. 


Titulus  XII. 

De  Causa  possessionis  et  proprietatis. 

1.  Sequitur  ordo  cognitionis  causarum  in  specie,  seu  exhibetur 
modus  quo  tractari  debeant  et  definiri  judicia  circa  possessionem, 
et  circa  proprietatem.  Jam  vidimus  judicium  aliud  esse  petito- 
rium, aliud  possessorium.  Petitorium  nempe  illud  est,  quod  ver- 
satur circa  jus  et  proprietatem  rei,  possessorium  vero  illud  est, 
quod  possessionem  rei,  vel  quasi  possessionem  juris  solummodo 
respicit  Jura  enim  non  vere  possidentur,  seu  sensibiliter  non 
apprehenduntur,  sed  in  similitudinem  rerum  sensibilium  dicuntur 
quasi  possideri.  Tractatio  igitur  instituitur  de  possessione  et  pro- 
prietate, de  judiciis  possessorio  et  petitorio. 

2.  Possessio  juxta  suam  simplicem  ac  naturalem  notionem  de- 
finitur: ‘ Physica  rei  detentio  per  quam  homo  suam  in  eadem  re 
activitatem  exercef.  Dicitur  physica;  omnes  enim  in  possessione 
vident  corporalem  tantum  relationem  praecisione  facta  a justitia 
vel  injustitia  actus.  Rei  detentio;  quia  ad  conceptum  naturalem 
possessionis  non  sufficit,  quod  quis  videat  rem  et  eam  possidere 
dicatur,  sed  requiritur  ut  tactu  corporali  eam  apprehendat  ac  teneat. 
Per  quam  homo  suam  in  eadem  re  activitatem  exercet;  ad  haben- 
dam enim  possessionem  non  sufficit  quaecumque  rei  detentio,  sed 
necesse  est  ut  haec  detentio  sit  actus  humanus,  idest  sit  volita  et 
quidem  non  quocumque  modo,  sed  praecise  ad  hoc  ut  res  ipsa  phy- 
sica hominis  activitati  subjiciatur. 

Verumtamen,  ut  quisque  per  se  videt,  nimis  angusta  sese  ex- 
hibet haec  possessionis  notio,  arctis  inclusa  limitibus  facti  mate- 
rialis et  animi,  non  satis  aptari  poterat  omnibus  quaestionibus,  quae 
in  liac  materia  evenire  poterant  Hinc  opus  utriusque  juris  civilis 
et  canonici,  quo  primitiva  illa  ac  simplex  possessionis  notio  am- 
pliata ac  munita  juridicis  effectibus  est  Juxta  hanc  sic  definiri 
posset  possessio  lRei  detentio  corporis,  animi,  juris  adminiculo  suf- 
fulta’.  Juris  autem  adminiculum  non  hoc  sensu  sumi  debet,  qua- 
tenus nempe  possessio  in  jure  consistat,  sed  indicat  tantum  ipsum 
possessionis  factum  aliquando  justis  ex  rationibus  omnino  tamen 
independentibus  a quaestione  proprietatis  et  juris,  ab  ipso  jure  de- 
fendi ac  tueri. 

3.  Divisio : Possessio  alia  est  naturalis,  alia  civilis:  naturalis 
illa  est  quae  non  producit  effectus  juridicos;  civilis,  quae  vel  omnes 
vel  saltem  unum  producit  juridicum  effectum. 

Possessio  alia  est  bonae  fidei,  alia  mala  fidei.  Prima  obtinet 
cum  possessor  rem  detinet  uti  suam  ex  probabili  saltem  opinione 
dominii.  Dixi  probabili  quia  satis  est  argumentum  sufficiens  de 
existentia  tituli,  vel  saltem  de  praesumptione  tituli,  quemadmodum 
verificatur  in  centenaria  et  immemoriali  possessione.  Malae  fidei 
possessio  locum  obtinet  cum  ipsa  probabili  opinione  dominii  careat, 
seu  cum  quis  possideat  rem  uti  suam,  quam  certo  scit  esse  alienam, 
vel  saltem  prudenter  dubitat  rem  alienam  esse. 

Demum  possessio  alia  est  justa,  alia  injusta  seu  vitiosa. 
Prima  est  quae  nec  vi,  nec  clam,  nec  precario;  altera  aut  vi  aut 
clam  aut  precario  acquisita  est.  Quoad  injustam  possessionem  ob- 
tinet principium  quod  in  genere  nequeat  opponi  adversns  eum. 

relate  ad  quem  injusta  est;  verum  prodesse  potest  adversus  extra- 
neos. L.  63.  ff.  De  acq.  vel  amit.  poss.  Hinc  nil  impedit  quominus 
injusta  possessio  possit  esse  etiam  civilis. 

4.  De  proprietate.  Quoniam  possessio  dirigitur  ad  effectus  do- 
minii seu  proprietatis  percipiendos,  solet  facile  una  pro  alia  sus- 
cipi. At  apprime  inter  se  distinguuntur;  immo,  ut  ait  Ulpianus 
in  L.  12.  §.  1.  ff.  de  acq.  vel  amit.  possess.  niliil  commune  habet 
proprietas  cum  possessione.  Nam  possessio  tota  consistit  in  facto; 
proprietas  vero  in  jure,  definitur  enim  ‘jus  in  re  corporali,  ex  quo 
facultas  enascitur  de  eadem  pro  libito  et  cum  aliorum  exclusione 
disponendi’. 

Quare  nil  mirum  si  non  infrequens  sit  ut  aliquis  sit  posses-  . 
sor  et  non  dominus,  alter  vero  dominus  et  non  possessor.  Quia 
licet  effectus  primarius  proprietatis  sit  possessio  rei  ad  percipienda 
emolumenta  et  fructus  ejusdem,  tamen  aliquando  dominus  vel  non 
possidet,  vel  in  possessione  pacifica  non  versatur.  Hinc  verus  do- 
minus rei  in  institutione  judicii  caute  procedere  debet  et  eligere 
judicium  vel  petitorium  vel  possessorium,  prout  magis  videat  sibi 
expedire.  Nam  non  semel  contingit  ut  dominus  rei  causae  cadat 
in  possessorio  judicio,  eo  quod  revera  non  possidet,  dum  si  insti- 
tuisset judicium  petitorium  victor  profecto*  exstitisset 

5.  Differunt  etiam  possessio  et  proprietas  in  modo  quo  acquiri 
et  amitti  possunt.  Ad  acquirendam  enim  proprietatem  duo  neces- 
sario requiruntur,  titulus  nimirum,  seu  causa  remota,  et  modus  seu 
causa  proxima  acquisitionis.  Nec  titulus  sine  modo  nec  modus  sine 
titulo  proprietatis  acquisitionem  producunt  — Contra  possessio 
solo  modo  sine  titulo  acquiri  potest  Modus  autem  quo  acquiritur 
possessio  constituitur  vel  ab  occupatione  vel  ab  accessione  vel  a 
traditione,  et  quidem  a traditione  non  tantum  propria,  sed  et  im- 
propria, ut  est  traditio,  quae  longa  manu  dicitur,  et  ea  quam  sym- 
bolicam  vocant,  quse  scilicet  fit  per  symbola  clavium,  instrumen- 
torum etc.  Quin  immo  et  a traditione  ficta,  quse  ut  ajunt,  brevi 
manu  perficitur,  quseque  tunc  locum  habet,  cum  jam  materialis  rei 
detentio  apud  eum  invenitur,  cui  nunc  rei  possessio  traditur.  Ad 
modum  autem  quod  attinet,  quo  proprietas  et  possessio  amitti  pos- 
sunt, proprietas  solo  animo  non  amittitur;  amitti  vero  potest  solo 
animo  possessio;  animus  enim  est  elementum  essentiale  possessio- 
nis, quo  deficiente,  et  ipsa  possessio  deficiat  necesse  est. 

Deniqne  differunt  in  effectu;  possessio  enim  producit  judicium 
possessorium,  seu  melius  interdicta  et  remedia  possessaria;  proprie- 
tas vero  producit  judicium  petitorium  et  persequitur  rem  apud 
quemcumque  possessorem,  seu  tribuit  rei  vindicationem.  Igitur 
revera  possessio  distinguitur  a proprietate,  et  una  potest  etiam 
juridice  exsistere  absque  alia.  Hinc  nil  mirum  si  utraque  suos 
habeat  effectus. 

6.  De  effectibus  possessionis.  Scimus  equidem  quaestionem  inter 
Juristas  esse  in  adsignandis  possessionis  effectibus,  recentioresque 
cum  F.  C.  Savigny  (Tratt.  de  la  possess.)  communiter  retinere  2 
tantum  esse  veros  possessionis  effectus,  usucapionem  nimirum  et 
interdicta.  At  quidquid  sit  de  hac  quaestione,  nos  hic  scholasticae 
utilitatis  gratia  et  eos  enumerabimus  possessionis  effectus,  qui  uti 
tales  minus  proprie  habentur. 

1°)  Ceu  generale  principium  traditur  in  reg.  65.  Jur.  in  6°. 
‘Melior  est  conditio  possidentis ’.  Si  quidem  cum  jura  in  societate 
ecclesiastica  et  civili,  non  sint  res  prorsus  abstractae,  sed  formam 
habeant  concretam,  diriguntur  enim  ad  reale  bonum  fidelium  et 
civium,  hinc  revera  jura  conceduntur  et  obtinentur,  ut  possidean- 
tur. Ex  quo  sequitur  praesumptionem  induci  ab  ipsa  possessione  * 
de  proprietate.  Quare  in  dubio  exorto  circa  proprietatem,  melior 
est  conditio  illius,  qui  possidet,  quique  praesumitur  dominus  rei  vel 
juris  quoadusque  contrarium  non  probetur.  Pariter  si  duo  causam 
habeant  ab  eodem  domino,  seu  concessionem  juris  ab  eodem  habent 
ille  praefertur  cui  etiam  possessio  juris  concessa  est,  quamvis  con- 
cessio juris  sit  posterior.  Excipitur  tamen  casus,  quo  prior  conces- 
sio juris  adeo  perfecta  in  suo  genere  censetur,  ut  alteri  neque  jus, 
neque  possessio  ejus  dari  possit.  Haec  exceptio  valet  praesertim  in 
causis  matrimonii,  et  in  beneficiis.  Concessio  enim  juris  per  matri- 
monium de  praesenti  juxta  cap.  5.  De  Sponsa  duorum  (IV.  4),  et 
concessio  beneficii,  juxta  cap.  7.  De  Prcebendis  (III.  4)  in  6°.  su- 
stinentur etiam  contra  secundam  concessionem  juris  vel  beneficii, 
cui  accesserit  possessio. 

2°)  Possessio  bonae  fidei  tribuit  jus  administrandi  rem  possessam, 
et  ejus  juribus  legitime  utendi.  Quare  possessor  bonae  fidei  potest 
domum  locare,  ejusque  contractus  sustinetur.  Sic  etiam  qui  est  in 
quasi  possessione  juris  eligendi  vel  praesentandi  clericum  ad  praela- 
turam vel  beneficium,  valide  eligit  vel  praesentat,  quamvis  postea 

appareat  eum  jure  activae  electionis  vel  nominationis  carere. 
Cap.  24.  De  Eleciion.  (I.  6)  et  *cap.  19.  De  Jure  patr.  (TTT.  38). 

3°)  Possessor  bonae  fidei  ob  rationem  praesumptae  proprietatis 
facit  suos  fructus  rei,  quam  possidet.  De  qua  re  fusius  inferius. 

4°)  Si  tempore  natae  litis  quis  nec  vi  nec  clam  nec  precario 
possideat,  a judice  debet  manu  teneri,  seu  defendi  et  conservari 
in  possessione,  usque  ad  exitum  judicii,  vel  saltem  usque  dum  peri- 
culum non  exsurgat,  ne  res  litigiosa  pereat.  Immo  si  possessor 
ex  privata  vi  et  invasione  exturbetur,  potest  vim  vi  repellere,  et. 
suam  tueri  possessionem. 

7.  De  effectibus  proprietatis  fuse  non  loquimur,  nam  possunt 
comprehendi  sub  generali  appellatione  juris  utendi,  fruendi  re  sua, 
de  eaque  libere  disponendi,  si  res  possideatur,  vel  rem  assequendi 
si  ab  alio  detineatur. 

8.  Nunc,  de  Causa  possessionis  et  de  Causa  proprietatis.  Tum 
circa  possesssionem,  tum  circa  proprietatem  oriri  potest  quaestio. 
Hinc  dantur  causae  possessionis  et  proprietatis.  Causa  possessionis 
ea  est,  in  qua  principaliter  agitur  de  possessione  rei,  vel  quasi 
possessione  juris  acquirenda,  vel  retinenda,  vel  recuperanda.  Sci- 
licet actor  petit  ut  judex,  praescindendo  interim  a dominio  rei,  de- 
claret ad  actorem  ipsum  pertinere  possessionem  rei.  Causa  pro- 
prietatis ea  est,  in  qua  principaliter  et  directe  agitur  de  proprie- 
tate, et  actor  quaerit,  ut  sibi  rei  proprietas  adjudicetur.  Porro 
cum  sola  possessio  possessorem  non  faciat  dominum  rei  retentae, 
hinc  causa  possessionis  dicitur  causa  momenti  vel  causa  momen- 
tanea. Eatio  est  quia  qui  vicit  in  possessorio,  potest  causa  cadere 
in  petitorio  judicio,  quod  vel  brevi  intervallo,  vel  eodem  tempore 
intentatum  una  simul  cum  possessorio  judicio  finiatur,  et  posses- 
sor rem  illico  restituere  tenetur.  Exemplum  hujus  theoriae  exhi- 
betur in  cap.  6.  h.  t 

9.  Causa  possessionis  triplex  est,  seu  vel  acquirendae,  vel  re- 
tinendas, vel  recuperandos  possessionis.  Causa  proprietatis  una  est 
ex  qua  oritur  judicium  petitorium.  Triplici  causae  possessionis  re- 
spondet triplex  judicium  possessorium,  quod  et  interdictum  ap- 
pellatur, forsitan  quia  judicium  possessorium  interim  dicatur  et. 
ad  tempus;  seu  interim  judex  aliquid  jubeat  vel  prohibeat  di- 
recte circa  possessionem  vel  quasi  possessionem  integro  rema- 
nente litigantibus  jure  agendi,  et  judici  jure  decernendi  de  pro- 
prietate rei. 

Interdicta  possessoria  in  jure  romano  introducta  sunt.  Primi- 
tus distinguebantur  ab  -actionibus,  quae  a jure  civili,  idest  ab  ipsa 
lege  procedebant,  dum  contra  interdicta  non  erant  nisi  verborum 
formulae  et  conceptiones,  quibus  praetor  aut  jubebat  aliquid  fieri, 
aut  fieri  prohibebat,  quod  tum  maxime  locum  habebat,  cum  de 
possessione  ageretur.  At  hodie  sublatis  actionum  et  interdictorum 
formulis  solemnibus,  interdicta  in  suo  genere  non  distinguuntur  ab 
actionibus  et  nil  aliud  sunt  quam  actiones  possessoriae,  idest' actio- 
nes in  factum,  quibus  imploratur  judicis  auctoritas,  vel  ad  acqui- 
rendam possessionem,  si  nondum  possideatur,  vel  ad  retinendam, 
si  turbetur;  vel  ad  recuperandam,  si  amissa  fuerit. 

I.  Interdicta  adipiscendae  possessionis  5 numerantur: 

a)  Interdictum  quorum  bonorum.  Competit  directe  quibus  a 
praetore  data  est  bonorum  possessio;  utiliter  vero  cuivis  haeredi 
vel  successori  in  aliquo  jure  ex.  gr.  beneficii,  ad  obtinendam  pos- 
sessionem rerum  haereditariarum  vel  juris,  contra  eum  qui  possi- 
det pro  haerede  vel  pro  possessore,  qui  est  nudus  possessor  haere- 
ditatis,  vel  rei,  vel  juris,  sciens  haereditatem  vel  rem  vel  jus  non 
esse  suum  et  interrogatus  cur  possideat,  respondet  possideo  quia 
possideo. 

b)  Interdictum  quod  legatorum.  Competit  haeredi  adversus 
legatarium,  qui  rei  legatae  possessionem  marte  proprio  occupavit, 
ad  hoc  ut  ejusdem  rei  possessionem  assequatur. 

c)  Interdictum  possessorium.  Competit  bonorum  emptori  ad 
rerum  emptarum  possessionem  assequendam. 

d)  Interdictum  sectorium.  Est  simile  possessorio,  daturque 
sectori,  seu  ei  qui  publice  bona  mercatur  ad  rerum  mercatarum 
possessionem  acquirendam. 

e)  Interdictum  Salvianum.  Conceditur  domino  domus  vel 
praedii  rustici  pro  securitate  pensionis,  contra  conductorem  vel  co- 
lonum super  rebus  invectis  et  illatis  in  domum  vel  praedium. 

II.  Interdicta  retinendae  possessionis  2 exhibentur: 

a)  Interdictum  ‘ Uti  possidetis’  reddi  solet  quoties  de  possessione 
rei  immobilis  controversia  est,  et  quaeritur  uter  ex  litigantibus 
possidere  debeat.  Tunc  judex  per  hoc  interdictum,  eum  potiorem 
ex  litigantibus  esse  jubet,  qui  eo  tempore  quo  interdictum  redditur, 
nec  vi,  nec  clam,  nec  precario  possideat. 

b)  Interdictum  ‘Utrobi’.  Hoc  pariter  interdictum  in  eumdem 
finem  redditur  de  rerum  tamen  mobilium  possessione,  et  in  eo 

illum  potiorem  esse  jubet  judex,  qui  majore  parte  ejus  anni  nec 
vi,  nec  clam,  nec  precario  possederit. 

m.  Interdicta  recuperanda  possessionis  reducuntur  ad  inter- 
dictum ‘Unde  vi’  quod  conceditur  ad  recuperandam  possessionem 
rerum  immobilium  illi,  qui  a possessione  fuit  vi  dejectus. 

Haec  tria  interdicta  non  solum  valent  in  materia  civili,  sed 
etiam  servantur  in  materia  canonica,  seu  in  beneficiis,  pensionibus, 
redditibus  bonorum  ecclesiasticorum,  et  in  exercitio  jurisdictionis 
ecclesiasticae.  Quare  qui  vi  dejicitur  a possessione  beneficii,  pen- 
sionis etc.,  potest  juxta  principia  juris  tradita  in  cc.  17.  et  19.  De 
Eest.  Spoliat.  (II.  13.)  agere  interdicto  ‘Unde  vi’. 

10.  Circa  causam  possessionis  et  proprietatis  quaeri  1°.  potest: 
quo  ordine  tractandae  sint. 

Ex  cc.  5.,  7.  et  36.  De  Testibus  (II.  20)  habemus  licitum  esse 
prius  agere  de  proprietate,  quam  de  possessione  rei.  Videlicet  si 
placeat  actori,  omissa  quaestione  possessionis,  quae  oppugnatur,  po- 
terit illico  intentare  quaestionem  de  proprietate.  At  non  expedii 
quaestionem  proponere  de  proprietate,  quando  in  promptu  habeatur 
possessorium  interdictum.  Nam  difficilioris  probationis  est  causa 
proprietatis.  Sane  qui  vult  probare  se  dominum  esse  rei,  osten- 
dere debet  titulum  dominii  et  originem  tituli  legitimam,  seu  osten- 
dere debet  revera  dominum  fuisse  illum  a quo  dominium  derivatum 
est,  et  insuper  ostendi  debet  translatum  fuisse  dominium  per  con- 
tractum vel  actum  de  jure  habilem  ad  transferendum  dominium. 
Quae  omnia  sunt  difficilis  probationis,  et  si  unum  deficiat,  qui  ex- 
pertus est  judicium  petitorium,  causa  cadat  necesse  est.  E contra 
vero  causa  possessionis  facile  probatur,  nam  1°)  ad  acquirendam 
possessionem,  sufficit  testamentum  non  injustum,  quod  nempe  legi- 
bus aperte  non  opponatur,  vel  concessio  tituli  juridice  facta  ab 
eo,  qui  titulum  concedere  poterat.  2°)  Ad  retinendam  possessio- 
nem sufficit  factum  quod  quis  nec  vi,  nec  dam,  nec  precario  posse- 
derit. Factum  vero  hujusmodi  probari  potest  vel  per  instrumen- 
tum adeptse  possessionis,  vel  per  veram  apprehensionem  rei,  vel  per 
fictam  et  symbolicam  immissionem  in  possessionem.  Probari  etiam 
potest  ex  perceptione  fructuum  rei,  et  solutione  tributorum  et  ex- 
pensarum. 

Quod  si  pares  probationes  pro  possessione  ex  utroque  litigante 
proponantur  in  causis  beneficialibus,  neutri  favendum  est  quia  duo- 

bos  concedi  beneficium  non  potest,  in  causis  profanis  seu  civilibus 
locus  est  strictae  formae  interdicti  uti  possidetis,  ita  possideatis. 
Videlicet  uterque  litigans  conservabitur  in  possessione  sua  rei  us- 
que ad  exitum  judicii  proprietatis. 

3°)  In  interdicto  unde  vi  sufficit  ut  actor  probet  se  aliena  vi 
a possessione  fuisse  dejectum.  Quae  omnia  facilioris  sunt  probatio- 
nis prae  illis  quae  in  causa  proprietatis  probare  nec  esse  est 

1 1.  Quaeritur  2°.  an  coram  eodem  judice  debeat  tractari  causa 
possessionis  et  proprietatis. 

Si  sermo  sit  de  judice  delegato  non  potest  dividi  inter  duos 
delegatos  judices  causa  possessionis  et  causa  proprietatis,  sed  ab 
eodem  judice  utraque  causa  debet  cognosci.  Ita  deducitur  ex 
cap.  1.  h.  t in  quo  Oregorius  alludens  ad  1.  10.  C.  De  Judiciis 
respondens  Duci  Siciliae  expostulanti  duos  judices  delegatos,  unum 
pro  causa  proprietatis,  alium  pro  causa  possessionis  rescripsit  cau- 
sam ab  uno  eodemque  judice  esse  cognoscendam.  Ratio  dispositio- 
nis est,  quia  qui  adversarium  ad  plures  judices  pro  causis  inter 
se  connexis  pertrahere  nititur,  insinuat  suspicionem  fraudis,  et 
animum  vexandi  eumdem  suum  adversarium.  Quod  si  sermo  sit 
de  judice  ordinario,  videtur  etiam  non  posse  dividi  continentia 
causarum  possessionis  et  proprietatis,  sed  utraque  esse  expedienda 
et  definienda  ab  eodem  judice.  Nam  licet  in  cit.°  cap.  1.  h.  t.  quae- 
stio resolvatur  proprie  de  duplici  judice  delegato,  prout  dux  Sici- 
liae postulabat,  tamen  invocatur  principium  generale  pro  omnibus 
judicibus.  Ait  enim  Pontifex  ‘Legali  provisione  decretum  est  tum 
momenti,  cum  proprietatis  causam  sub  uno  judice  debere  cognosci.' 
Ratio  est  quia  optime  una  alteri  causae  conjungitur,  et  una  ad 
aliam  mirifice  intelligendain  inservit  Hinc  cognitio  magis  com- 
pleta et  tutior  erit,  si  tum  de  possessione,  tum  de  proprietate 
idem  tribunal  judicet.  Hinc  si  unus  ex  collitigantibus  alterutram 
ex  eausis,  vel  possessionis  vel  proprietatis  ad  diversum  judicem 
trahat,  potest  repelli  exceptione  declinator»  fori  ob  continentiam 
causarum. 

12.  Sed  exceptio  admittenda  est  ‘Nisi  causa  proprietatis  di- 
stincti fori  exsistat  a causa  possessionis’.  Haec  exceptio  verificatur 
in  causis  ecclesiasticis,  quse,  quando  agitur  de  nuda  possessione 
juris  contra  laicam  personam,  sunt  niixti  fori,  ac  proinde  etiam 
decerni  possunt  a judice  laico.  Quando  autem  agitur  de  proprie- 

tate  et  de  jure  possidendi,  ad  tribunal  ecclesiasticum  pertinent. 
Hoc  enim  in  casu,  quamvis  causa  possessionis  a laico  judice  de- 
finiri potest,  non  potest  vero  causa  juris  possidendi  et  proprietatis 
cognosci  ab  eodem  judice,  sed  definienda  est  a judice  ecclesiastico. 
Batio  prioris  partis  ex  eo  deducitur,  quod  quaestio  nudae  posses- 
sionis reducitur  ad  quaestionem  meri  facti  ex.  gr.  utrum  quis  pos- 
sederit et  exturbatus  a laico  fuerit  a jure  eligendi,  praesentandi, 
seu  melius  quaeritur  an  revera  a laico  fuerit  Ecclesiae  vel  clerico 
illata  injuria  in  eorum  possessione.  Quare  objectum  quaestionis 
est  civile  et  temporale.  Nil  ergo  mirum  si  contra  personam  laici 
in  hac  quaestione  sententiam  dicat  tribunal  laicnm;  at  idem  tri- 
bunal simul  de  causa  juris  seu  proprietatis  decernere  nequit 
Cap.  2.  De  Judiciis  (H.  1).  Afferri  potest  exemplum  causae  juris 
patronatus,  quae  in  cap.  3.  De  Judiciis  (II.  1)  dicitur  causa  eccle- 
siastica: et  tamen  si  quaestio  est  de  mera  possessione  contra  laicum. 
potest  a judice  laico  definiri.  Non  vero  potest  a saeculari  judice 
decerni  causa  proprietatis,  quemadmodum  etiam  tractari  nequit 
causa  possessionis,  quae  instituatur  contra  clericum.  Idem  dici  debet 
in  causa  electionis  perficiendae  ad  Praelaturam,  de  qua  agit  cap. 
ult.  De  Judiciis  (II.  1). 

13.  Quaeritur  3°.  An  et  quando  possit  causa  possessionis  cu- 
mulari cum  causa  proprietatis. 

Cumulare  causam  possessionis  et  proprietatis  idem  est  ac  co- 
ram eodem  judice  et  simul,  seu  eodem  judicio,  agere  de  utraque 
causa  et  possessionis  et  proprietatis. 

Videretur  cumulatio  fieri  non  posse,  nam  causa  possessionis 
est  momenti,  et  possessio,  si  contra  possessorem  pronuncietur  sen- 
tentia in  petitorio,  cessat  Hinc  sententia  lata  in  petitorio  juxta 
cc.  3.  et  6.  h.  t absorbet  sententiam  in  possessorio.  Tamen  per- 
missa est  in  jnre  cumulatio  causae  possessionis  et  proprietatis.  Ita 
in  genere  in  cap.  2.  h.  t Batio  est  quia  opportunum  est,  si  fieri 
possit,  brevitati  judiciorum  consulere,  quae  brevitas  facilius  obtine- 
tur, si  eodem  jndicio  non  solum  de  possessione  agatur,  sed  etiam 
de  proprietate.  Sed  ut  clarius  procedatur  praemittendum  est  ad 
duos  casus  varias  cumulationis  species  reduci,  scilicet  1°)  Si  actor 
utramque  causam  proponat  possessionis  et  proprietatis.  2°)  Si 
unam  actor  proponat  et  aliam  reus,  quemadmodum  ex.  gr.  si  actor 
possessorium  incipiat  petens  sibi  adjudicari  possessionem  pnedii. 

reos  e contra  excipiat  rem  esse  snam,  et  postulet  sibi  adjudican- 
dam esse  proprietatem. 

14.  De  1°.  Casu.  Ex  cc.  3.  et  4.  h.  t.  patet  non  esse  actori 
prohibitum  actiones  cnmnlare.  Nam  quamvis  causa  possessionis 
sit  cansa  momenti,  quaeque  proinde  praecaveat  pericula  futura, 
quae  ex  jndicio  de  proprietate  actor  timere  potest,  tamen  utile  est 
ut  ipse  pronunc  declaretur  legitimus  possessor  relate  ad  praeteri- 
tum, praesertim  ne  molestiis  afficiatur  pro  fructibus  perceptis  et 
consumptis.  Quare  licet  actor  proposuerit  judicium  petitorium, 
poterit  utiliter  possessorium  simul  urgere. 

Aliqua  difficultas  exsurgit  in  judicio  retinendae  possessionis, 
seu  in  interdictis  uti  possidetis  et  utrobi.  Nam  Interdictum  re- 
tinendae possessionis  et  judicium  proprietatis  super  eadem  re  viden- 
tur inter  se  pugnare.  Judicium  enim  petitorium  ad  vindicandam 
rem  exercetur.  Ergo  qui  hoc  judicium  experitur,  implicite  fatetur 
rem  non  possidere.  Quomodo  ergo  simul  agere  poterit  interdicto 
retinendae  possessionis? 

At  in  cc.  1.  2.  4.  et  6.  h.  t generaliter  actoris  cumulatio  ad- 
mittitur. Igitur  excludi  non  potest  species  cumulationis  in  casu 
interdicti  retinendae  possessionis.  Nec  valet  ratio  objecta.  Nam 
actio  vindicatoria  judicii  proprietatis  non  importat  per  se  tacitam 
confessionem  amissae  possessionis,  potest  enim  quis  vindicare  rem 
suam,  quam  alter  solum  naturaliter  detinet,  ipse  vero  conservat 
juris  possessionem  rei  ejusdem.  Hinc  in  1.  12  ff.  De  Adip.  poss. 
dicit  Ulpianus  ‘Non  videtur  possessioni  renuntiasse,  qui  rem  vin- 
dicavit’ Quare  dominus  rei  posset  contra  detentorem  agere  judi- 
cio tum  petitorio  quia  dominus,  tum  retinendae  possessionis  quia 
civiliter  possidet. 

16.  In  2°.  casu.  Duplex  fingi  potest  species.  1*)  Si  actor 
instituat  judicium  petitorium , et  reus  resistat  promovendo  exce- 
ptionem possessionis.  2»)  Si  actor  promoveat  judicium  possessio- 
nis, et  reus  opponat  exceptionem  proprietatis. 

Relate  ad  l™  speciem  cumtilatio  ntiqne  admitti  potest,  at 
adnotant  interpretes  exceptionem  a reo  convento  de  possessione 
propositam  non  praejudicare  actori,  nisi  quoad  plenitudinem  causae, 
quia  potest  utique  declarari  in  aliqua  re  proprietatem  esse  alicnjus, 
quin  noceat  exceptio  possessionis.  Scilicet  poterit  actori  tribui 
proprietas,  et  inde  assequi  possessionem;  reo  autem  poterit  legi- 

tima  possessio  adjudicari  pro  anleacto  tempore  at  restringatur 
restitutio  fructuum.  Quare  actor  recuperabit  ex  petitorio  judicio 
rem  suam,  sed  non  omnes  fructus  recuperabit,  quos  recuperavis- 
set, si  exceptio  possessionis  non  fuisset  opposita.  Non  obtinet  igi- 
tur actor  victoriam  quoad  plenitudinem,  causae. 

16.  At  quid  de  2".  specie?  Scilicet  quid  si  actor  proponat 
possessorium  judicium,  et  reus  opponat  judicium  proprietatis? 

Quid  sentiendum  sit  de  institutione  interdicti  recuperandae 
possessionis,  et  de  opposita  exceptione  proprietatis,  videbimus  in 
titulo  sequenti,  nbi  sermo  est  de  restitutione  possessionis  illis  fa- 
cienda, qui  ab  ea  per  violentiam  dejecti  fuerunt 

Hisce  adnotatis  dari  potest  cumulatio  judicii,  quando  actor 
proponat  interdictum  retinendae  possessionis,  et  reus  excipiat  pro- 
prietatem. Nam  cumulatio  admittitur  qnoties  utilitas  inde  sequa- 
tur. Jamvero  in  casu  ex  utroque  judicio  potest  utilitas  derivari. 
Actor  si  victor  exsistat,  declaratur  legitimus  possessor,  saltem  us- 
que nunc,  reus  vero  qui  dominus  declaratur  incipit  ex  judicio  inde 
possidere.  Quare  actor  qui  non  omnes  tenetur  ob  victoriam  in 
possessione  fructus  restituere,  utilitatem  percipit  in  ordine  ad 
praeteritum  tempus,  reus  vero  obtinet  rem  snam  et  aliquam  fru- 
ctuum partem. 

Verum  cnmulatio  dari  non  potest  cnm  actor  proponat  inter- 
dictum adipiacendce  possessionis,  et  reus  instituat  judicium  pro- 
prietatis. Nam  cum  actor  non  possideat,  sed  solum  dicat  se  ha- 
bere titulum  ad  rem  possidendam , hinc  si  alter  excipiat  se  esse 
dominum  in  easum  incidimus  contrariarum  petitionum,  quarum  una 
aliam  excludit,  et  inutiliter  de  possessione  quaeritur  unios,  cum 
adsit  proprietas  alterius;  vel  frustra  quaeritur  de  proprietate  alte- 
rius, cum  titulus  adsit,  seu  jus  prioris  ad  rem  uti  suam  haben- 
dam. Utrumque  ergo  judicium  utile  non  est,  ergo  nec  locus  est 
cumulationi  judiciorum,  sed  solummodo- pertractari  debet  judicium 
petitorium. 

17.  Quaeritur  4°.:  Quo  ordine  procedere  debeat  judex  cum 
proponitur  simul  causa  possessionis  et  proprietatis. 

Et  in  primis  judex  ex  dispositione  cap.  2.  h.  t.  commixtim 
audire  debet  allegationes  et  testes  pro  utraque  causa.*  Auditis 
hinc  inde  probationibus,  judex  judicio  tum  possessorio  tum  petito- 
rio simul  satisfacere  debet,  et  atramque  causam  ana  eademque 

sententia  comprehendet,  ita  scilicet  ut  prius  pronnndat  de  posses- 
sione rei,  deinde  pronunciat  de  proprietate.  Sed  dum  sententia 
exsecutioni  mandatur  praemitti  debet  exsecutio  partis,  quae  respicit 
proprietatem,  et  deinde  exsecutioni  mandanda  est  pars  sententiae, 
quae  est  super  possessione.  Ita  in  cap.  6.  h.  t.  decernitur.  Ratio 
hujus  ordinis  judicialis  est  haec : Prius  debet  definitio  dari  de  pos- 
sessione, tum  quia  facilius  de  possessione  judex  pronunciat  senten- 
tiam, tum  quia  judicium  possessoriam  melius  determinat  rem  de 
cujas  proprietate  quaeritur  in  petitorio.  Ast  non  est  idem  ordo 
servandus  in  exsecutione  sententiae,  sed  prius  immittendas  est  in 
possessionem  rei  litigiosae,  qui  victor  exstitit  in  proprietate,  deinde 
debent  determinari  inter  actorem  et  renm  effectus  possessionis 
legitimae,  quae  in  sententia  recognita  est.  Ratio  est  1°)  quia  pro- 
prietas est  possessione  nobilior,  hinc  prius  exsecutioni  mandanda 
est  sententia,  quae  eam  respicit  2°)  Quia  frustra  mandaretur  exse- 
cutioni sententia  in  possessorio  momentaneo,  cum  deinde  statim  per 
exsecutionem  sententiae  in  petitorio  elideretur,  et  possessio  iterum 
auferenda  esset  ut  alteri  traderetur.  At  frustranea  prorsus  et  in- 
efficax non  est  sententia  in  possessorio,  licet  res  litigiosa  domino 
concedatur.  Nam  utilis  est  tum  relate  ad  expensas  litis  judicii 
possessorii  quas  victor  recuperat,  tum  relate  ad  restitutionem  fru- 
ctuum perceptorum,  quos  omnes  et  integros  non  restituet. 

18.  Quaeritur  5°.  Utrum  qui  incepit  judicium  petitorium  ob 
difficultatem  probationis  possit  regredi  ad  judicium  possessorium. 

Ex  cap.  5.  h.  t.  affirmativam  habemus  resolutionem  quaestio- 
nis, ita  ut  regressus  admittatur  a judicio  petitorio  ad  interdictum 
adipiscendae,  et  ad  aliud  recuperandae  possessionis,  dummodo  tamen 
conclusam  non  fuerit  in  causa.  Dicitur  autem  facta  conclusio  in 
causa  cum  partes  post  probationes  quas  paraverant,  ulterioribus 
probationibus  et  allegationibus  expresse  vel  tacite  renunciant,  et 
causam  judici  definiendam  permittunt.  Et  quidem  permittitur  hic 
regressus;  nam  distincta  judicia  sunt  possessionis  et  proprietatis, 
nec  quis  penitus  causa  cadere  debet,  eo  ipso  quod  proprietatem 
sufficienter  non  demonstret  Sed  interim  poterit  instituere  judicium 
possessorium,  et  a judice  impetrare  ut  possit  commodis  et  privi- 
legiis possessionis  frui,  saltem  donec  adversarias  plene  probaverit 
se  esse  dominam.  Poterit  scilicet  actor  suspendere  vel  differre 
judicium  proprietatis,  et  instituere  judicium  possessionis,-  eo  quod 

et  possessio  suos  habeat  effectus.  Exemplum  exhibetur  in  cap.  36. 
De  Testibus  (IL  20),  ubi  moniales  quaedam  ingressae  incaute  judici- 
um proprietatis,  agnita  difficultate  exitus  intentati  judicii  petitorii, 
ipso  judicio  relicto,  aliud  quoad  possessionem  ingressae  sunt  Ad- 
notat  vero  glossa  in  cap.  5.  h.  t v.  «De  recuperanda»  regressam 
permitti  ad  duo  interdicta  nempe  adipiscendi  et  recuperandi  pos- 
sessionem, non  vero  ad  interdictum  retinendi  possessionem,  et  dat 
rationem,  quia  qui  vindicat  rem  eo  ipso,  regulariter  loquendo,  fa- 
tetur se  non  possidere.  Ergo  qui  instituit  judicium  petitorium  non 
potest  transire  ad  judicium  possessorium,  exposcendo  ut  manu  te- 
neatur in  possessione 

At  difficultas  objici  potest  ex  dictis  in  titulo  de  libelli  obla- 
tione, facta  nempe  litis  contestatione,  non  posse  mutari  libellum  et 
novam  intentari  actionem.  Verum  re  intimius  inspecta  apparebit 
revera  mutationem  non  induci.  Nam  actor  promovens  interdictum 
possessorium,  non  renunciat  judicio  petitorio,  quod  instituerat,  sed 
illud,  eo  quod  est  difficilis  probationis,  non  urget  ut  in  tuto  ponat 
possessionem,  saltem  quoadusque  reus  non  probaverit  sibi  com- 
petere proprietatem  rei  litigiosae.  Potest  vero  regressus  fieri  ante- 
quam conclusum  fuerit  in  causa,  nam  postea  novae  probationes 
non  admittuntur,  et  partes  collitigantes,  quidquid  habent,  videntur 
remisisse  prudenti  judicis  arbitrio,  ut  quam  primum  definitive  pro- 
nunciet  de  juribus  ipsarum. 

19.  Exceptio  autem  proponitur  in  cit.  clip.  6.  h.  t.  ‘Nisi  judex, 
qui  de  causa  cognoscit  , hoc  ipsum  viderit  expedire.  Ex.  gr.  cum 
ex  perspicuis  indiciis  facile  arguitur  iniquitas  invasoris,  et  simul 
casu  vel  malitia  ipsius  invasoris,  subtracta  fuerit  spoliato  facultas 
probandi  dominium’. 

20.  Peculiari  animadversione  digna  est  dispositio  Clem.  un.  h.  t. 
quae  in  specie  loquitur  de  regressu  a petitorio  ad  possessorium  in 
causis  beneficialibus,  et  statuit  in  istis  causis  devolutis  per  appel- 
lationem ad  Sanctam  Sedem,  posse  ab  utraque  parte  collitigante 
regressum  fieri  a petitorio  ad  possessorium,  ita  ut  si  spoliatio  pos- 
sessionis facta  fuerit,  petitorium  in  odium  spoliantis  ante  conclu- 
sionem in  causa  debeat  suspendi,  et  ultra  procedatur  in  possesso- 
rio noviter  intentato.  Haec  dispositio  singularis  est.  Nam  juxta 
principia  juris  in  gradu  appellationis,  causa  debet  suscipi  in  eodem 
ordine,  iri~  quo  erat  in  prima  instantia,  nec  ullus  regressus  a pe- 

titorio  ad  possessoriam  potest  admitti.  Quare  casus  Clem.  un.  h.  t. 
est  specialis,  et  locum  habere  potest  solum  iu  causis  beneficiadibus 
per  appellationem  devolutis  ad  tribunal  8.  Sedis. 

Titulus  XIIL 

De  Restitutione  Spoliatorum. 

1.  Cum  in  genere  pertractatum  sit  in  titulo  praecedenti  de 
causa  possessionis,  in  specie  modo  agendum  est  de  causa  possessio- 
nis in  casu  spolii. 

Spolium  aliquis  patitur  quoties  ex  magna  et  notoria  injustitia 
a possessione  sua  dejicitur.  Unde  spolium  definiri  potest  ‘Dejectio 
a possessione  rei,  vel  quasi  possessione  juris  ex  magna  et  notoria 
injustitia’.  Spolium  non  solum  locum  habet  quando  privato  arbi- 
trio et  -vi  aliquis  a sua  possessione  expellitur,  sed  etiam  cum  de- 
jectio a possessione  perficitur  ex  judicio  evidenter  non  justo. 
Cap.  1.  h.  t.  Fagnanus  in  id.  Judicium  non  justum  idem  est 
ac  non  legitimum,  seu  illud  est  in  quo  judex  procedit  privato 
suo  arbitrio,  spernens  normas  publicas  a lege  statutas.  Hinc  di- 
stinguitur sententia  injusta  a judicio  injusto.  Sententia  injusta  ea 
est,  quae  licet  lata  est  juxta  nonnas  in  judiciis  perficiendis  ser- 
vandas, tamen  juris  applicatio  in  ea  non  rite  procedit  Unde  per 
sententiam  injustam  laeditur  bonum  jus  alterius  ex  partibus  colli- 
tigantibus.  Contra  hanc  sententiam  ad  corrigendum  abusum  ejus 
datur  appellatio.  Judicium  vero  injustum  illud  est  in  quo  spretus 
est  ordo  judicialis,  et  manifesta  est  legis  jurisprudentiae  organicae 
laesio.  Si  virtute  hujus  judicii  evidenter  injusti  aliquis  a posses- 
sione dejicitur,  spolium  juridicum  pati  dicitur.  Judex  enim  pro- 
cedens contra  normas  pro  judiciis  a lege  statutas,  habetur  ceu 
persona  privata.  Quare  praesumptio  veritatis  et  justitiae  non  ad- 
sistit  amplius  eidem  judici,  dum  sententiam  profert.  Exemplum 
habemus  ex  Tridentino,  quod  saepe  gradus  servandos  in  poenis  ap- 
plicandis a judice,  statuit  ex.  gr.  in  specie  clerici  .concubinarii  pos- 
sidentis beneficium.  Si  spreto  ordine  statuto  judex  illico  alti  oris 
gradus  poenas  decernat,  neglectis  gradibus  inferioribus  spolium 
intervenisse  dicitur. 

2.  Hisce  expositis  ad  determinandam  notionem  spolii,  ex- 
hibenda sunt  remedia,  quae  a jure  spoliato  tribuuntur. 

In  jure  romano  dejecte  ex  magna  et  notoria  injustitia  a sua 
possessione  dabatur  interdictum  '‘Unde  vi  quo  poterat  spoliatns 
possessionem  recuperare.  Hoc  interdictum  erat  personale,  et  con- 
cedebatur contra  ipsum  spoliantem,  vel  eum  qui  mandatum  dedit 
de  spolio  perpetrando,  vel  contra  eum  qui  consensit  in  spolium 
nomine  suo  patratum,  minime  vero  contra  tertium  possessorem  rei 
spoliatae.  Hanc  juris  civilis  dispositionem  libenter  accepit  jus 
nostrum,  eamque  ampliavit  duobus  aliis  remediis,  de  quibus  sermo 
est  in  c.  18.  h.  t.  et  in  c.  3.  C.  3.  q.  1. 

3.  In  c.  18.,  quod  est  Innoc.  III. , sapientissimus  Pontifex 
concedit  spoliato  actionem,  quae  dicitur  actio  spolii,  contra  quem- 
cumque tertium  rei  possessorem  qui  rem  per  spolium  occupatam 
sciens  ejus  originem,  recipit  et  tenet  Dicitur  contra  quemcnmque 
tertium  possessorem,  quia  tertius  possessor  in  jure  relate  ad  nos 
ille  est  qui  rem  nostram  obtinuit  non  a nobis,  sed  ab  alio,  quam- 
vis res  antequam  ad  actualem  possessorem  perveniret,  per  plures 
manus,  seu  possessores  transierit.  Igitur  ex  dispositione  hujus 
capitis  rem  per  apertum  spolinm  sublatam,  quamvis  per  mille 
manus  transierit,  poterit  actione  spolii  repetere  spoliatus  quin  te- 
neatur ostendere  proprietatem  ejusdem,  dummodo  ab  eo  possidea- 
tur, qui  sciverit  rem  per  spolium  ablatam  fuisse.  Manifestum  est 
hujusmodi  actionem  ab  Innocentio  spoliatis  concessam  nil  aliud  esse 
nisi  ipsum  interdictum  ‘ Unde  vi  extensum  ad  tertios  detentores 
malae  fidei  rei  spoliatae,  prout  clare  colligitur  ex  ipsius  c.  18.  in- 
spectione. Romanus  enim  Pontifex  in  hoc  cap.  loquitur  de  bene- 
ficio restitutionis  a jure  spoliatis  concesso,  quod  beneficium  non 
obstante  ipsius  juris  civilis  rigore  extensum  vult  quoque  contra 
eos  qui  scienter  rem  receperint  ratione  ductus  indolis  prorsus  ca- 
nonicae ‘eo  quod  non  multum  intersit  quoad  periculum  animae  in- 
juste detinere,  ac  invadere  alienum’.  Videlicet  ipsum  factum  per- 
sonale invasionis  alterius  possessionis,  quod  constituebat  in  jure 
civili  fundamentum  interdicti  ‘Unde  vi’  considerat  Pontifex  veluti 
continuatum  ab  iis,  qui  rei  spoliatae  detentores  scienter  exstiterint 

4.  Secundum  remedium  est  ex  c.  3.  C.  3.  q.  1.  quod  ex  ipsis 
verbis  canonis  dicitur  a juristis  remedium  redintegrandae.  Hoc 
remedium  vi  canonis  concessum  est  Episcopis  vel  spoliatis  vel  vi 
dejectis,  extensum  tamen  ob  quandam  interpretationem  clericis 
omnibus,  qui  ob  spolium  amiserint  vel  res  suas  vel  res  Ecclesiae 
suae,  contra  quemcnmque  etiam  tertium  possessorem,  sive  bona 


Digitized  by  v^ooQie 


TIT.  XIII.  BE  restitutioni;  spoliatorum. 


89 


fide  possideat  sive  mala,  sive  ad  eum  res  cum  titulo  pervenerit, 
sive  absque  titulo.  In  hoc  autem  consistit  remedium,  quod  Epi- 
scopi vel  clerici  spoliati  ante  quamcumque  accusationem,  debeant 
de  omnibus  rebus  sublatis  redintegrari,  et  quidem  in  loco  ubi  ab- 
latae fuerunt;  clara  enim  sunt  verba  canonis  ‘Redintegranda  sunt 
omnia  Episcopis ante  accusationem  aut  regularem  ad  syn- 

odum vocationem  eorum’.  Cui  consonant  etiam  verba  c.  3.  C.  2. 
q.  2.  . . . ‘Nullus  episcopus  spoliatus  debet  accusari  priusquam 
integerrime  restauretur’.  Ex  quibus  et  natura  hujus  remedii  et 
in  quo  differt  a superiori  indigitatur.  Remedium  enim  cap.  18. 
constituit  actionem,  remedium  vero  cn.  3.  constituit  exceptionem, 
quod  clarum  etiam  fit  ex  hac  observatione,  quod  nempe  Innocen- 
tius inutiliter  actionem  spolii  favore  spoliatorum  constituisset  in 
suo  decretali,  si  jam  in  jure  canonico  provisum  spoliatis  fuisset 
per  actionem  c.  3.  C.  3.  q.  1. 

Tria  ergo  sunt  remedia  quae  a jure  spoliato  tribuuntur:  1°.  Jure 
rornano  dabatur  ejectis  a possessione  interdictum  ‘Unde  vi*  quod 
erat  personale,  i.  e.  urgeri  poterat  contra  solum  spoliatorem. 
2°.  Jus  canonicum  amplectitur  hujusmodi  remedium  et  aequitate 
suadente  concedit  Episcopis  et  clericis  spoliatis  exceptionem  contra 
quemcumque  detentorem  rei  spoliatae  sive  bonae  sit  sive  malae  fidei 
(c.  3.  C.  3.  q.  1.).  3°.  Ulterius  progreditur  Innocent.  HI.  qui  a 

possessione  dejectis  dat  actionem  contra  tertios  detentores  rei,  qui 
rem  per  spolium  ablatam  fuisse  sciverint. 

5.  Remedia  exposita  conceduntur  illi,  qui  a possessione  de- 
jicitur. Quod  si  quis  nomind  alieno  possideat,  ex.  gr.  procurator, 
colonus,  inquilinus,  conductor,  non  ipsis,  sed  domino  rei  conceditur 
remedium  recuperandae  possessionis;  ipsi  enim  solummodo  rem  de- 
tinent, dominus  autem  revera  possidet.  Cap.  9.  §.  fin.  h.  t.  Con- 
ceditur vero  remedium  hoc  emphyteutae,  quia  habet  dominium  utile. 
L.  3.  ff.  De  vi  et  vi  armata.  Cum  conductio  ad  longum  tempus 
potest  haberi  ceu  quaedam  alienatio  dominii  utilis,  hinc  etiam  huic 
conductori  remedia  recuperandae  possessionis  conceduntur. 

6.  Quaeritur:  utrum  preedo  spoliatus  rebus  vi  possessis,  resti- 
tutionis beneficio  frui  possit. 

Et  quidem  si  spoliatus  praedo  sit  a tertia  persona,  quae  do- 
minus rei  non  est,  valet  regula  cap.  5.  h.  t.  etiam  praedonem  re- 
stituendam esse  in  possessione.  Haec  regula  recepta  erat  etiam  a 

jure  civili  in  1.  1.  ff.  De  vi  et  vi  armata  §.  «quia».  Ratio  antem 
regulae  est  odium,  quo  jus  nostrum  et  civile  merito  prosequuntur 
spolium.  Nam  factam  spoliantis  dum  est  usurpatio  contra  publi- 
cam auctoritatem  et  privatam  proprietatem,  potest  non  pauca  in- 
commoda et  perturbationes  gignere  et  excitare  in  societate.  Nec 
dicatur  latronem  non  esse  in  vera  ac  legitima  possessione  rei  ab- 
latae, nam  id  valebit  in  ordine. ad  dominum  rei,  non  vero  relate  ad 
alios;  quia  relate  ad  extraneas  personas  non  retinet  rem  cum  in- 
juria. Hinc  in  1.  ult.  ff.  De  acquirenda  possessione  dicitur  ‘Ad- 
versus extraneos  vitiosa  possessio  prodesse  solet.’  Immo  relate  ad 
extraneos  tenetur  praedo  rem  ablatam  custodire  et  defendere,  ut 
eam  restituat  vero  domino. 

7.  Quid  vero  si  praedo  spolietur  ab  ipso  domino  rei,  qui  oc- 
cupet rem  suam? 

Profecto  non  loquimur  de  occupatione  in  continenti  facta  a 
domino,  nam  tunc  esset  potius  justa  defensio  proprietatis,  et 
dominus  in  re  sua  tuenda  potest  vim  vi  repellere.  Loquimur 
ergo  de  spoliatione  praedonis  a domino  facta  in  intervallo.  Et 
distinguendum  est  inter  praedonem  notorium  et  occultum.  In  casu 
praedonis  occulti , de  cujus  nempe  fraude  et  violentia  non  evidenter 
constet,  cum  ejus  injustitia  in  publico  non  pateat,  si  a possessione 
dejiciatur,  coram  societate  censetur  facta  eidem  injuria.  Quau-e 
spolium  patratum  esse  censetur,  ac  proinde  ejus  purgationi,  seu 
restitutioni  locus  est,  quemadmodum  1.  «Cum  fundum»  ff.  De  vi 
et  vi  armata  aperte  tradit.  Quod  si  vero  dominus  occupet  rem 
suam,  eamque  auferat  a praedone,  qui  notorie  talis  est,  scilicet  de 
cujus  spolio  patrato  contra  legitimum  dominum  evidenter  constet, 
restitutioni  locus  esse  non  potest,  nam  notorius  defectus  proprieta- 
tis obstaret.  Scilicet  quamvis  possessio  inducat  praesumptionem 
proprietatis,  tamen  praesumptio  cedere  debet  veritati,  quando  cer- 
tum est  et  notorium  rem  ablatam  praedonis  non  esse',  sed  domini, 
qui  rem  a praedone  recuperavit.  Quare  cessante  prorsus  ex  parte 
praedonis  praesumptione  veritatis,  eidem  facienda  non  est  restitutio 
rei,  quia  spolium  locum  non  habuit.  Ita  doctores  communiter  in- 
nixi dispositioni  cap.  6.  De  Caus.  possess.  et  propriet.  (IL  12)  in 
quo  Pontifex  sollicitus  est  ut  cognita  proprietate  prins  exsecutioni 
demandetur  dispositio  sententiae,  quae  de  proprietate  est,  antequam 
demandetur  exsecutioni  dispositio  circa  possessionem. 

8.  Porro  in  judiciis  in  quibas  intrat  causa  spolii,  receptum 
est  principium  ‘ Spoliatus  ante  omnia  est  restituendus ’.  Gap.  ult. 
De  Ord.  Cognition.  (II.  10);  et  c.  3 . C.  3.  q.  1.  Scilicet  qui  spolium 
commisit,  non  auditur  in  judicio,  nisi  purget  spolium,  seu  nisi  re- 
stituat rem  ablatam,  quamvis  proprietatis  exceptionem  proponat, 
et  promptam  habeat  defensionem. 

9.  Verum  plures  exceptiones  patitur  generale  hoc  principium. 
la.  exceptio  exhibetur  in  cap.  1.  h.  t.;  et  cap.  20.  De  Sent.  et  Re 
jud.  (II.  27).  Scilicet  spoliato  restitutio  ante  omnia  facienda  non  est, 
si  ipse  expresse  vel  tacite  consentiat  judicium  petitorium  compleri, 
quin  sibi  possessio  restituatur.  Tacita  renunciatio  juri  restitutionis 
praesumitur,  quoties  spoliatus  vel  non  excipiat  contra  spoliatorem 
de  proprietate  agentem,  vel  non  appellat  a decreto  judicis  qui 
procedere  intendit  in  judicio  proprietatis.  Adeo  autem  haec  re- 
nunciatio spoliatori  prodest,  et  nocet  spoliato,  ut  nec  judex  ex 
officio  suo  possit  restitutionem  jubere,  quia  judex  ultra  petita  pro- 
cedere non  potest. 

10.  2°)  Si  notorius  sit  defectus  proprietatis,  in  eo  a quo  ab- 
lata est  possessio,  dummodo  simul  constet  sufficienter  proprieta- 
tem rei  pertinere  ad  spoliantem.  Ratio  exceptionis  est  tum  quia 
frustra  restitueretur  possessio,  quae  illico  esset  postea  concedenda 
iterum  spoliatori,  tum  quia  spoliatus  ob  notorietatem  juris  dominii 
alieni,  dolo  videretur  petere  restitutionem.  Quemadmodum  enim 
ait  regula  59.  Jur.  in  6 °.:  ‘Dolo  facit  qui  petit  quod  restituere 
oportet  eumdem’.  Requiritur  autem  ut  constet  sufficienter  pro- 
prietatem pertinere  ad  spoliantem,  nam  secus  ipse  cum  causam 
non  haberet  cum  possessore  rei,  eidem  iqjuriam  irrogasset  aufe- 
rendo possessionem,  et  per  consequens  spolium  esset  purgandam. 

11.  3R.  Exceptio  deducitur  ex  cap.  2.  h.  t in  6#.  et  in  genere 
exprimi  potest  ita  ut  restitutio  facienda  non  sit  spoliato,  quando 
occupanti  possessionem  adsistat  jus  commune , seu  praesumptio  juris 
communis,  et  spoliato  resistat.  Hoc  in  casu  spoliato  restitutio 
facienda  non  est,  nisi  ipse  demonstret  titulum  sui  juris,  idest  nisi 
demonstret  proprietatem.  Ratio  est  quia  quoadusque  non  pateat 
et  non  producatur  hujusmodi  titulus  acquisitae  legitimae  possessi- 
onis, praesumitur  possessio  injusta  fuisse,  prout  ea,  quae  est  juri 
adversa.  Exemplum  affertur  in  cap.  2.  h.  t.  in  6°.  de  solutione 
decimarum  ‘Juxta  doctrinam  Apostoli’.  Si  spiritualia  vobis  sub- 

ministram us,  cur  non  et  temporalia  recipiemus?  Parochus  qui 
sacramenta  administrat,  de  juri  communi  percipit  decimas  et  ob- 
ventiones ecclesiasticas  intra  limites  paroeciae  suae.  Jamvero  qui- 
dam canonici  de  facto  decimas  exigebant  de  praediis  in  aliqua 
paroecia  existentibus.  Vacante  paroecia  novus  rector  electus  fuit, 
qui  absque  ulla  contestatione  incepit  decimas  colligere  in  omnibus 
paroeciae  praediis.  Canonici  experti  sunt  interdictum  possessorium 
recuperandae  possessionis  et  petierunt  purgationem  spolii.  Paro- 
chus exceptionem  proprietatis  opposuit.  Canonici  invocarunt  prin- 
cipium superius  allatum  ‘ante  amnia  spoliatus  redintegrandus  est'. 
Sed  re  delata  ad  Bonifacium  VIII.  respondit  Pontifex  fallere  hoc 
in  casu  principium  generale,  eo  quod  parochus  non  solum  in 
promptu  habebat  defensionem,  sed  etiam  pro  se  habebat  fundatam 
intentionem  in  jure,  canonici  vero  adversam  intentionem  juris  pa- 
tiebantur. Quare  ubi  jus  commune  spoliatori  favet,  resistit  vero 
spoliato,  purgatio  spolii  facienda  non  est,  sed  quaestio  proprietatis 
definiri  debet.  Hoc  principium  valet  non  solum  in  decimis,  sed 
etiam  in  beneficiis,  quae  vi  juris  communis  praesumuntur  liberae 
collationis,  et  ad  Episcopum  eorum  provisionem  pertinere.  Valet 
etiam  in  ceteris  juribus,  seu  causis  spiritualibus  in  quibus  jus 
commune  generali  norma  aliquid  disponit,  ex  quo  praesumptio 
juris  exsurgat. 

12.  4\  Exceptio  a generali  principio  etiam  verificatur  in 
causis  matrimonialibtts.  Jam  vidimus  supra  ex  dispositione  cap.  1. 
De  Ord.  Cognition.  (II.  10)  primitus  esse  finiendam  causam  juris  et 
judicium  petitorum,  quam  possessorium,  quoties  exposcenti  possessio- 
nem objiciatur  exceptio  nullitatis  matrimonii.  Sed  res  magis  etiam 
aperta  fit  ex  cap.  13.  h.  t.  Species  capitis  haec  est.  Matrimonium 
initum  fuerat  legitima  sub  forma,  et  secuta  erat  etiam  cohabita- 
tio  contrahentium.  Mulier  vero  conjugii  pertaesa  discessit  a viro, 
asserens  matrimonium  fuisse  nullum  ob  impedimentum  quarti  gra- 
dus consanguinitatis.  Vir  autem  institit  coram  judice  ecclesia- 
stico, et  petiit  purgationem  spolii,  quod  passas  erat,  seu  petiit  ut 
eidem  restitueretur  mulier,  et  redintegraretur  vitae  conjugalis  con- 
suetudo. Delata  est  quaestio  Romano  Pontifici  Innocentio  III  qui 
respondit  ‘vel  mulier  paratas  habet  in  continenti  probationes  pro 
nullitate  contractus  conjugalis,  vel  non’.  Si  primum,  respondet  In- 
nocentius, restitutionem  mulieris  non  esse  interim  faciendam,  nam 
quando  probationes  nullitatis  in  promptu  sunt,  peccati  periculum 

ex  restitutione  mulieris  immineret.  Quod  si  mulier  paratas  non 
habeat  probationes,  et  longas  dilationes  petat,  respondet  Pontifex, 
restitutionem  esse  faciendam,  quia  praesumptio  est  contra  mulie- 
rem, quae  sine  Ecclesiae  judicio  et  sua  potius  temeritate  recessity 
et  censetur  divortium  tentasse  ex  fraude,  eo  quod  pertaesa  viri 
sui,  declinare  cupiat  obligationes  matrimonii 

13.  Quid  vero  si  mulier  in  hac  secunda  hypothesi  certo  sciat 
matrimonium  invalidum  esse? 

Profecto  .species  esset  diversi  et  contrarii  judicii  in  foro  ex- 
terno et  interno.  Nam  in  foro  externo  ad  fraudes  praecavendas 
praesumitur  validum  matrimonium  quoties  juxta  leges  canonicas 
celebratum  est,  nisi  aliter  positive  et  sufficienter  probetur.  Verum 
mulier  si  certo  sciat  vitium  substantiale  conjugii,  quod  nullum 
est,  non  potest  maritali  affectu  cohabitare  cum  viro,  et  non  solum 
debitum  conjugale  petere  non  potest,  sed  etiam  illud  reddere  pro- 
hibetur. Immo  licet  ab  judice  adstringeretur  ad  maritalem  conver- 
sationem poena  excommunicationis,  tamen  obtemperare  judici  non 
deberet  mulier,  sed  potius  teneretur  quoad  forum  externum  poenam 
sibi  inflictam  humiliter  tolerare.  Ita  Innocentius.  Ratio  est  quia  in 
foro  interno  praesumptio  cedere  debet  veritati.  Hinc  vir  et  mulier 
in  casu  vivere  debent  ceu  frater  et  soror.  Quare  ex  allatis  ra- 
tionibus deducitur,  spolium  in  matrimonio  non  esse  purgandum, 
quoties  pars,  quae  spoliavit,  in  promptu  habeat  sufficientes  probatio- 
nes ad  ostendendam  nullitatem  contractus  matrimonialis. 

14.  Sed  quaeritur:  quando  revera  spolium  in  matrimonio 
verificetur. 

Recolendum  est  jus  conjugale  initiari  per  sponsalia  inter  ha- 
biles personas  contracta,  constitui  et  firmari  per  matrimonium 
ratum,  tandem  revera  compleri  et  perfici  per  matrimonii  consum- 
mationem. Profecto  si  sermo  sit  de  jure  conjugali  incompleto 
sponsalium,  non  datur,  si  una  pars  recedat  proprio  arbitrio,  spolium 
juris  matrimonialis,  sed  tantum  sponsalilii  i.  e.  urgeri  poterit  ob- 
servantia contractus  sponsalitii 

15.  Si  sermo  sit  de  altero  casu,  seu  de  matrimonio  rato,, 
quoties  unus  ex  conjugibus  etiam  auctoritate  privata,  ob  finem  a 
canonibus  concessum  scilicet  si  ingrediatur  et  vota  nuncupet  in 
religione  approbata  dium  conjugem  deserat,  spolium  non  verifica- 

tur.  Cap.  penult  De  Probationibus  (II.  19).  Ratio  est  quia 
quoad  hunc  casum  non  adest  possessio  vel  quasi  possessio,  ergo 
neque  spolium.  Idem  valet  in  solutione  matrimonii  rati  tantam 
legitime,  i.  e.  dispensatione  Sum.  Pontificis  facta.  At  si  post  ini- 
tum matrimonium  et  inceptam  cohabitationem,  et  ante  consumma- 
tionem, unus  ex  conjugibus  alium  deserat,  potest  conjux  derelictus 
petere  restitutionem,  eo  quod  est  revera  casus  spolii,  nam  ex  pri- 
vata auctoritate  pars  discedens,  alteram  jure  suo  spoliavit  Verum 
notant  doctores  per  matrimonium  contractum  et  nondum  consum- 
matum, si  mulier  deducta  fuit  in  domum  viri,  plenam  possessio- 
nem juris  conjugalis  inductam  non  esse,  unde  locum  non  fieri  in- 
tegrae restitutioni,  nempe  restitutioni  quoad  habitationem  et  thornm, 
sed  solummodo  fieri  locum  restitutioni  quoad  habitationem,  et  alia 
obsequia  conjugalia,  citra  copulam  carnalem.  Nam  ut  plena  re- 
stitutio fiat  in  cap.  8.  h.  t.  requiritur  ut  mulier  fuerit  non  solum 
legitime  desponsata,  sed  etiam  a viro  suo  cognita.  Scilicet  exigi- 
tur matrimonii  consummatio.  Sanchez:  De  Matrim.  lib.  7.  Disp. 
112.  n.  8.  Pirhing  h.  t n.  69.  Immo  si  post  contractum  matri- 
monium, mulier  antequam  deduceretur  ad  domum  viri  aufugeret, 
restituenda  esset  neque  quoad  habitationem,  et  ad  alia  obsequia 
conjugalia,  idest  nullo  modo  posset  adhiberi  interdictum  possesso- 
rium '■unde  vi.  Nam  revera  vir  nullam  acquisivit  possessionem 
uxoris  suae.  Attamen  quoniam  matrimonium  contractum  est,  pos- 
set mulier  vi  contractus  obligari  ad  cohabitationem  et  thornm, 
nisi  aliquam  justam  exceptionem  protulerit.  Ita  cit.  doctores. 

16.  In  tertio  casu,  scilicet  matrimonii  raft  et  consummati,  si 
pars,  quae  discedit  non  probaverit  matrimonium  fuisse  ab  initio 
nullum,  et  nullum  revera  esse,  datur  casus  spolii,  et  plena  redin- 
tegratio facienda  est.  Nam  revera  spoliatus  est  ille  conjux,  qui 
ab  alio  post  consummatum  matrimonium  privata  auctoritate  de- 
seritur. Etenim  per  consummationem  vera  et  plena  inducta  est 
possessio  juris  conjugalis.  Excipitur  vero  casus,  quo  prudenter 
timeri  potest  de  tuta  conditione  mnlieris,  quae  virum  deseruit 
Timor  autem  hujusmodi  verificatur  quando  vir  sit  rigidae  indolis, 
et  saevitiae  et  minae  praevideantur,  nisi  vir  sufficienter  caverit  de 
securitate  ejus.  Hoc  in  casu  mulier,  juxta  sensum  cap.  8.  h.  t 
tradenda  esset  alicui  honestae  feminae  caute  custodienda,  vel  pos- 
set in  monasterio  sese  recipere,  ubi  viri  et  propinquorum  ejus  ef- 
fugeret violentiam.  Haec  exceptio  aptanda  est  etiam  casui  matri- 

monii  non  consummati,  de  quo  sapra.  Immo  doctores  tradant 
restitutionem  hoc  in  casa  non  esse  faciendam  qnoad  cohabitatio- 
nem,  quoties  pericalum  adsit,  ne  vir  copulam  per  violentiam  ex- 
torqueat 

17.  5 ) Exceptio  a regula  generali  verificatur,  cum  spoliatus 
ante  spoliationem  sponte  dominio  sum  rei  renuntiaverit , quam 
deinde  spoliator  occupavit  Ita  ex  cap.  3.  h.  t in  quo  exemplum 
proponitur  de  clerico,  qui  sponte  renunciaverat  beneficio  suo,  et 
deinde  cum  adhuc  illud  possideret,  exspoliatus  eodem  per  occupa- 
tionem alterius,  petiit  restitutionem  beneficii  sui.  Haec  vero  dispo- 
sitio legitima  est,  quia  qui  rei  suae,  scilicet  juri  suo  et  proprietati 
renunciavit,  eo  ipso  visus  est  renunciasse  possessioni  et  juribus 
quae  ex  eadem  derivant,  quia  possessio  legitima  in  eo  esse  nequit, 
qui  scit  non  esse  se  dominum.  Verum  ut  haec  exceptio  consistat, 
renunciatio  facta  debet  esse  a domino,  antequam  alter  rem  oc- 
cupet. Si  enim  renunciatio  facta  fuerit  post  spolium,  non  valet 
et  restitutio  facienda  est  ex  dispositione  cap.  2.  h.  t.  Ratio  est  ex 
eodem  cap.  2.  h.  t quia  praesumitur  violentia  et  metus,  si  renun- 
ciatio fiat  post  spoliationem  commissam. 

18.  61)  Exceptio:  si  spoliatus  post  spoliationem,  ineat  pactum 
cum  spoliatore,  quo  promittat  se  non  actarum  fore  judicio  pos- 
sessorio recuperandae  possessionis.  Ita  communiter  doctores,  quia 
pacta  sunt  opere  complenda.  Cc.  1.  et  3.  De  Pactis  (I.  35).  Haec 
vero  exceptio  confundi  potest  cum  prima  exceptione.  At  in  specie 
quoad  pactum  notandum  est,  illud,  ut  valeat,  ineundum  esse  post 
spolium  patratum.  Nam  si  pactum  fieret  ante  spolium,  cum  con- 
tineret concessionem  faventem  facto  illicito  spolii,  pactum  hqjus- 
modi  non  sustineretur.  Textus  clarus  adest  in  L «Si  unus.»  v. 
«Pacta»  fi.  De  Pactis.  Idem  dicendum  si  spoliatus  post  spolium 
juramentum  ediderit  de  non  petenda  restitutione  ante  causae  prin- 
cipalis definitionem.  Nam  juramentum  servandum  est,  quoties  non 
vergat  in  praejudicium  salutis  aeternae. 

19.  7°)  Tandem  non  observatur  principium  generale,  quoties 
post  spolium  perpetratum,  persona  spoliati  ex  defectu  juridico 
facta  est  inhabilis  ad  agendum.  Ex.  gr.  si  percellatur  poena  ex- 
communicationis. c.  5.  C.  3.  q.  4.  et  cap.  7.  De  Judiciis  (H.  1). 

Hisce  explicatis  valet  principium  generale  ‘ Spoliatum  resti- 
tuendum esse  ante  omnia , exceptis  casibus  a jure  expressis’. 

20.  Quid  vero  restitutio  spolii  operatur? 

Principium  constitui  potest  ‘restitutionem  comprehendere  non 
solum  ipsam  rem,  et  ipsum  jus,  sed  etiam  rei  fructus'.  Fructus 
alii  sunt  naturales,  alii  industriales.  Naturales  sunt  illi  quos 
res  sponte  sua  producit,  nihil  aut  fere  nihil  cooperante  humano 
studio  et  labore.  Quemadmodum  sunt  poma,  foenum,  ligna.  In- 
dustriales sunt,  qui  ex  diligenti  cura  hominis  proveniant  potius, 
quam  ex  ipsa  natura  ex.  gr.  segetes.  Industrialibus  accensentur 
etiam  oleum  et  vinum,  sive  quia  non  minimum  industria  hominis 
proficit  pro  eorum  copia,  sive  quia  ex  opera  hominis  eorum  fru- 
ctuum naturalis  forma  mutatur. 

Sunt  qui  tertiam  speciem  fructuum  assignant,  nempe  fru- 
ctus civiles , prout  sunt  usurae,  pensiones  domorum,  navium  vel 
curruum  vecturae.  At  quoniam  eorum  major  vel  minor  quantitas 
ab  industria  hominis  pendet,  merito  possunt  inter  industriales 
recenseri. 

Quod  si  quaestio  oriatur  de  natura  aliorum  fructuum,  circa 
quos  leges  tacuerunt,  utrum  naturalibus  vel  industrialibus  sint 
accensendi,  relinquendum  est  prudenti  arbitrio  judicis. 

In  sensu  juris  alii  sunt  fructus  qui  dicuntur  percepti,  alii 
pendentes.  Percepti  illi  sunt,  qui  ex  opera  hominis  sunt  separati 
vel  a solo,  vel  ab  arbore,  cui  ex  naturali  productione  adhaerebant 
Tales  ergo  sunt  ex.  gr.  non  solum  frumentum  in  horreum  trans- 
latum, sed  etiam  spicae  recisae,  licet  nondum  conversae  in  triticum 
fuerint,  vel  receptae  in  cellariis. 

Pendentes  vero  fructus  ii  sunt,  circa  quos  opera  hominum  pro 
eis  colligendis  adhibita  non  fuit;  et  proinde  pars  fundi  esse  viden- 
tur. Quare  fructus  pendentes  sunt  olivae,  quae  ventorum  impetu 
deciderunt  in  terram. 

Percepti  fructus  alii  sunt  exstantes , alii  consumpti  prout  is, 
qui  possidet,  eos  converterit  in  suos  usus,  vel  non. 

Quid  de  restitutione  a spoliatore  facienda? 

Si  sermo  sit  de  spoliatore,  seu  de  invasore  violento,  hic  ceu 
malae  fidei  possessor  tenetur  restituere'  cum  re  occupata  fructus 
omnes  non  solum  perceptos  et  consumptos,  sed  etiam  illos,  quos 
prior  legitimus  possessor  percipere  potuisset.  Ita  in  cap.  11.  h.  t. 

Quare  non  attenditur  quid  invasor  aut  possessor  malae  fidei  per- 
ceperit, vel  ditior  alteruter  factus  fuerit  occasione  possessionis  in- 
justae, sed  potius  respicitur  ad  damna,  quae  passus  est  legitimus 
possessor  ob  spoliationem  toleratam.  Ratio  enim  est,  quia  spolia- 
tus debet  indemnis  fieri  ex  facto  spoliationis,  scilicet  debet  redin- 
tegrari etiam  de  damnis,  quae  ob  patratum  contra  se  spolium  pas- 
sus est.  Cap.  ult.  De  injuriis  et  damno  dato  (V.  36),  cui  praei- 
verat 1.  1.  ff.  De  vi  et  vi  armata.  §.  «Non  solum.» 

21.  At  quid  dicendum  si  fructus  omnes  et  dainna  sarciri  non 
possint  a spoliatore,  poteritne  ultra  procedi  in  judicio  proprietatis, 
si  spoliator  dicat  se  esse  dominum? 

Huic  quaestioni  respondet  cap.  16.  h.  t.  Species  est:  Pontifex 
Innocentius  III.  mandaverat  quibusdam  judicibus,  ut  cogprent  Ove- 
tensem  Episcopum  ad  restituendam  Zamorensi  Episcopo  partem 
dioecesis  occupatam  et  fructus  omnes.  Interim  Ovetensis  Episco- 
pus excepit  se  amisisse  Episcopatum  ex  Regis  spoliatione,  nec  pro- 
inde posse  fructus  omnes  restituere.  Judicibus  dubitantibus  quid 
esset  agendum,  respondit  Innocentius,  inanem  esse  actionem  quam 
debitoris  inopia  excludit;  ideo  exspectandam  esse  restitutionem 
Episcopatus  favore  Episcopi  Ovetensis,  ut , deinde  eum  obligarent 
ad  fructuum  restitutionem.  Quare  integra  restitutio  spolii  quoad 
fructus  omnes  et  damna,  facienda  est  solummodo  juxta  spoliatoris 
vires,  nec  urgenda  est,  si  spoliator  prematur  inopia.  Unde  si  spo- 
liatus experiatur  judicium  possessorium,  et  spoliator  excipiens  pro- 
prietatem non  valeat  omnia  interim  restituere,  procedendum  erit 
in  judicio  proprietatis,  si  constiterit  spoliatorem  fecisse  quod  po- 
tuit, seu  restituisse  fructus,  et  damna  reparavisse  juxta  vires  suas. 
Quare  ex  hoc  capite  inductum  est  privilegium  pro  personis  mise- 
rabilibus, ne  ob  impotentiam  perficiendae  restitutionis  completae  in 
favorem  legitimi  possessoris,  ipsae  miserabiles  personae  amittant 
proprietatem  rerum  suarum,  quae  ab  alio  possidentur,  aut  saltem 
impediantur  quominus  interim  in  judicio  persequantur  proprie- 
tatem rerum  earumdem.  Quod  profecto  species  esset  patulae  in- 
justitiae. Quamvis  enim  spoliator  in  casu  usus  est  illegitimo  modo, 
nempe  spolio,  ad  rem  recuperandam,  tamen  semper  verum  est 
illam  rem  occupasse,  quia  suam  esse  putabat.  Aequitas  ergo  ca- 
nonico jure  optime  secumfert  poenam  restitutionis  spolii  non  adeo 
esse  urgendam,  ut  ejus  intuitu  et  favore,  ipsa  rei  proprietas  labe- 
factetur. 

Santi  II.  Decr.  7 

22.  Quaeritur:  quid  dicendum,  si  incerta  sit  quantitas  damni, 
nec  spoliatus  possit  probare  singulas  res  quas  perdidit,  scilicet  non 
possit  ostendere  suas  fuisse  singulas  res,  quas  asserit  se  amisisse 
ob  spolium  contra  se  patratum? 

Si  constet  evidenter  de  spolio  in  genere,  et  de  ejus  auctore, 
judicis  officium  erit  damni  reparandi  quantitatem,  seu  restitutio- 
nis faciendae,  juxta  personarum  qualitatem  determinare.  Facta 
hac  taxatione  damni  defertur  spoliato  juramentum,  et  si  juraverit 
hic,  non  minus  damnum  passum  se  fuisse,  quam  fuit  a judice  taxa- 
tum, standum  erit  huic  juramento,  et  spoliator  ad  damnum  in 
taxata  quantitate  sarciendum  condemnabitur.  Ita  in  cap.  ult.  De 
iis  quce  vi  metusque  causa  (1.40);  huic  praeiverat  L «Si  quando.»  C. 
Unde  vi. 

23.  Quoniam  in  causa  possessionis  et  proprietatis  verificari 
potest  quaestio  restitutionis  faciendae  a possessore  bonae  fidei,  hinc 
opportunum  arbitramur  inquirere  an  et  quinam 'fructus  a posses- 
sore legitimo  et  bonae  fidei  vero  domino  vindicanti  rem  suam,  sunt 
restituendi. 

Possessor  bonae  fidei  in  L 48.  «Bonae  fidei.»  ff.  De  Acquir. 
domin.  rerum,  quoad  fructus  dicitur  pene  domini  loco  esse.  Quare 
fructus  omnes  facit  suos,  sive  naturales  sive  industriales,  ita  ut 
eos  possit  tuta  conscientia  retinere,  iisque  uti  frui,  quoadusque 
judiciali  actione  non  urgeatur.  At  si  res  evincatur  a domino  suo, 
possessor  tenetur  fructus  naturales  et  industriales  sive  pendentes 
sive  exstantes  restituere,  deductis  tamen  expensis  pro  cultura,  in- 
dustria et  cura  adhibita  circa  illos  fructus.  Ita  jus  civile  a ca- 
nonis tis  receptum,  quia  a canonibus  non  reprobatum  et  naturae 
consentaneum.  Cf.  1.  22.  «Certum  est.»  C.  De  Rei  Vindicat.;  et  cit. 
leg.  48.  De  Acquir.  rer.  Dominio.  Ratio  dispositionis  est,  quia 
possessor  bonae  fidei  quoad  fructus  non  vere,  sed  pene  dominus  est, 
seu  conditionate  dominus  est,  et  quoadusque  non  appareat  verus 
dominus,  qui  recuperando  rem  suam,  eam  ad  se  revocat  cum  suis 
fructibus.  Res  enim  fructificat  domino. 

Neque  dicatur  possessorem  ex  industria  sibi  comparasse  fru- 
ctus industriales,  nam  quaecumque  admittatur  industria,  semper 
constabit  fundamentum  et  objectum  industriae  fuisse  rem  alienam. 
Ceteroquin  satis  erit  provisum  juribus  possessoris  bonae  fidei,  quo- 
ties pro  fructibus  exstantibus  vel  pendentibus  recipiat  expensas 
factas  in  exercitio  culturae  aut  industriae  suae.  Sunt  vero  qui 

dicunt  fructus  mere  industriales  exstantes  non  esse  restituendos, 
quia  ferine  ex  integro  procedunt  ab  opera  et  labore  possessoris. 
Verum  L 22.  «Certum.»  C.  De  Rei  Vindicat,  in  genere  loquitur 
de  omnibus  indiscriminatim  fructibus  exstantibus,  et  ait  restituendos 
esse.  En  verba  legis  ‘Certum  est  malae  fidei  possessorem  omnes 
fructus  solere  cum  ipsa  re  praestare;  bonae  fidei  vero  exstantes,  post 
autem  litis  contestationem  universos’.  At  si  fructus  percepti  et 
adhuc  exstantes,  si  in  possessione  pacifica  et  bonae  fidei  fuerint 
retenti  per  triennium  a tempore  perceptionis,  censentur  praescripti 
favore  possidentis,  quemadmodum  totidem  res  mobiles.  L.  «Si  se* 
quitur»  ff.  §.  «fruct.»  De  Usucapione. 

24.  Quid  dicendum  est  de  fructibus  consumptis  a possessore 
bonae  fidei? 

Vel  ipse  ditior  factus  est  vel  non.  Si  ditior  factus  non  est 
ex  usu  et  fruitione  fructuum  tum  naturalium  tum  industrialium, 
quos  ex  re  aliena  percepit,  nihil  restituere  tenetur.  Ita  doctores 
communiter  cum  gloss.  in  cap.  11.  h.  t Ratio  est  quia  cum  ex 
una  parte  non  amplius  fructus  hujusmodi  exstent,  non  possunt 
restitui,  et  ex  altera  cum  possessor  ex  eorum  perceptione  verum 
commodum  non  habuerit,  si  eos  restituere  teneretur,  non  quidem 
utilitatem,  sed  positivum  detrimentum  retulisset  ex  legitima 
possessione.  Hoc  principium  exonerans  possessorem  a restitu- 
tione fructuum  consumptorum  extenditur  ad  tempus  durationis 
bonae  fidei  Atqui  post  litem  contestatam  non  censetur  in  jure 
possessio  esse  amplius  bonae  fidei,  hinc  qui  fuerat  in  bona  fide, 
tenetur  restituere  fructus  perceptos  et  consumptos  post  litem  con- 
testatam. 

25.  At  si  possessor  bonae  fidei  ex  fructibus  rei  alienaB  con- 
sumptis veram  utilitatem  expertus  fuerit,  seu  si  revera  ditior 
factus  fuerit,  juxta  sententiam  Abbatis  in  cap.  11.  h.  t.  n.  6.,  quam 
Reiffenstuel  h.  t.  n.  149.  communiorem  dicit,  restituere  tenetur  in 
quantum  ditior  factus  est  etiam  ante  litem  contestatam,  sive 
fructus  fuerint  naturales,  sive  industriales,  recuperabit  vero  ex- 
pensas factas,  nec  non  mercedem  culturae,  et  curae  adhibitae  in  re 
aliena.  Quare  restitutio  facienda  est  quotul  excessum,  ut  aiunt, 
obtentae  locupletationis.  Firmant  hame  theoriam  25.  §.  «Consuluit.»  ff. 
De  heredit.  petitione,  et  11.  1.  et  20.  ff.  eod.  §.  6.  Ratio  juris  autem 
est,  quia  semper  verum  est  in  quacumque  hypothesi  augmentum, 
quo  locupletior  factus  est  possessor,  procedere  ex  re  aliena.  Hinc 

possessor  ex  aliena  jactura  ditior  factus  est.  Jam  vero  adagium 
juris  fert  neminem  posse  legitime  ditiorem  aliena  jactura  sese  red- 
dere. Ergo  possessor  bonae  fidei  restituere  debet  etc. 

Dixi  superius  jqxta  sententiam  Abbatis,  quia  non  desunt 
doctores  qui  distinguunt  inter  judicia  particularia  et  judicia  uni- 
versalia. In  judiciis  universalibus  prout  est  judicium  petitionis 
hsereditatis,  de  quo  agunt  citatae  11.  20.  et  25.  ff.  De  hoereditatis 
petit.,  tradunt  restitutionem  faciendam  esse  etiam  de  eo,  in  quo 
possessor  ditior  factus  est,  eo  quod  locupletatio  censetur  esse  in- 
haerens ipsi  substantiae  haereditariae,  et  per  consequens  dum  evin- 
citur et  restituitur  haereditas,  evicta  censetur  et  est  restituenda 
etiam  ipsa  locupletatio.  Si  autem  sermo  sit  de  judicio  particulari, 
prout  est  judicium  rei  vindicationis,  doctores  isti  tradunt  posses- 
sorem bonae  fidei  restituere  non  teneri  fructus  consumptos,  eo  quia 
leges  civiles  possessoribus  bonae  fidei  ex  titulo  particulari  praeci- 
piunt solummodo  restitutionem  fructuum  exstantium.  L.  22.  C.  De 
Rei  Vindicat.;  et  absolute  docent  possessorem  bonae  fidei  lucrari 
fructus  consumptos.  L.  «Sed  et  loci*  ff.  finium  regundorum  et 
§.  «Si  quis  a.  non  domino.»  Inst  De  Rer.  Divis. 

Animadvertimus  in  materia  civili,  prout  est  restitutio  fru- 
ctuum, dispositionem  juris  civilis  suum  valorem  habere  etiam  in 
ordine  ad  constituendam  regulam  fori  ecclesiastici,  immo  etiam 
conscientiae. 

Ceterum  non  admitterem  ullo  modo,  posse  dominum  rei  ex- 
poscere ab  antiquo  possessore,  ex  titulo  particulari,  fructus  etiam 
perceptos  et  consumptos,  quando  tempora  legitimae  praescriptionis 
elapsa  fuerint.  Nam  si  possunt  fructus  exstantes  vel  percepti 
praescribi,  a fortiori  poterunt  praescribi  fructus  consumpti  in 
bona  fide. 

Censetur  autem  possessor  locupletior  factus,  ex  fructibus  rei 
alienae,  quando  occasione  fructuum  alienae  rei,  quibus  usus  est,  non 
fecit  sumptus  ex  propriis  bonis,  quos  ceteroquin  facturus  fuisset 
cum  detrimento  rei  suae.  Quare  si  possessor  occasione  fructuum 
alienae  rei  majores  fecerit  expensas,  non  tenebitur  omnia  resti- 
tuere, sed  solum  ea  restituet,  quae  consumpsisset  ex  bonis  suis,  et 
non  consumpsit,  eo  quod  ditior  factus  est,  ob  alienam  rem.  Pariter 
si  possessor  aliquid  ex  fructibus  rei  alienae  donaverit,  ex  quo  acta 
nihil  emolumenti  sperat  sibi  obventurum,  ditior  factus  non  dicitur, 
nec  proinde  restituere  debet  quanti  interest. 

26.  Tandem  si  quaeratur:  quoadusque  perseverare  praesumatur 
bona  fides,  et  ex  quo  possessor  censeatur  constitutus  in  mala  fide 
in  ordine  ad  fructuum  restitutionem,  dicendum  est  malam  fidem 
praesumi  a litis  contestatione.  Ita  in  cit.  1.  22.  Cod.  De  Rei  Vin- 
dicat. ubi  dicitur  post  litem  contestatam  restituendos  esse  fructus 
universos. 


Titulus  XIV. 

De  Dolo  et  Contumacia. 

In  judiciis  exercendis  non  raro  intervenit  dolus  et  contumacia, 
quae  vel  retardant  prosecutionem  et  exitum  litis,  vel  offerre  pos- 
sunt in  specie  etiam  materiam  causae  incidentalis.  Quare  in  ex- 
plicatione ordinis  judiciarii,  in  jure  nostro  tractatur  de  dolo  et  con- 
tumacia. 


De  Dolo. 

1.  Dolus  in  jure  romano  nihil  aliud  erat  nisi  sollertia  et  cal- 
liditas. Hinc  sollertia  prout  finem  honestum  vel  pravum  habebat, 
dicta  est  dolus  bonus  vel  dolus  malus.  Dolus  in  jure  nostro  juxta 
tituli  praesentis  vim  et  intelligentiam  sumitur  pro  dolo  malo,  atque 
ita  definitur.  ‘ Calliditas , seu  fallacia,  vel  machinatio  adhibita  ad 
alterum  fallendum  et  decipiendum.’ 

Dolus  praesertim  in  contractibus  consideratur.  Hinc  quaestio 
proponitur  de  valore  contractus,  in  quo  locum  habuit  dolus.  Dolus 
potest  contractum  inficere  vel  in  substantia,  vel  in  qualitatibus 
accidentalibus  et  accessoriis. 

Quando  incidit  in  substantiam,  seu  quando  ipsam  materiam 
mutat,  contractus  nullus  est  ipso  jure  ex  defectu  naturalis  con- 
sensus. Nam  deceptio  substantialis  inducit  in  alio  contrahente 
errorem  substantialem;  qui  aliquam  in  rem  consentit,  dum  res  ista 
est  prorsus  alia  et  distincta  ab  ea,  quae  in  ejus  mente  versatur, 
Tevera  non  consentit.  Voluntas  enim  sequitur  intellectum.  Cf.  1. 
»Non  idcirco.*  C.  De  juris  et  facti  ignor.  Exemplo  res  explicatur. 
Ita  si  quis  arbitratus  objectum  coemptum  esse  gemmam,  quod 
reapse  est  vitrum,  non  censetur  consensisse  in  vitrum,  et  proinde 
ex  defectu  consensus  nullus  est  contractus,  qui  nihil  aliud  est, 
quam  ‘duorum  vel  plurium  in  idem  placitum  consensus.’ 

2.  Quod  si  fraus  vel  dolus  incidat  iu  qualitates  secundarias , 
distinguendum  est  utrum  dolus  dederit  causam  contractui,  vel  non. 
Causam  dedisse  contractui  dolus  censendus  est,  quando  quis  ad 
contractum  celebrandum  inductus  est  ex  ipsa  fallacia,  seu  ex  do- 
losis persuasionibus,  et  nisi  ipsae  persuasiones  adfuissent,  certe  non 
contraxisset.  Aliis  verbis.  Dolus  dat  causam  contractui,  quoties 
aliquis  inducitur  ad  contractum  celebrandum  praecise  ob  rei  quali- 
tatem, circa  quam  ex  dolo  alterius  contrahentis  deceptus  est  Non 
autem  dedisse  causam  contractui  dolus  censendus  est,  quando  in 
contractu  solummodo  incidit  dolus,  ita  ut  contractus  celebratus 
etiam  fuisset,  si  dolus  non  adfuisset  Unde  dolus  fecit  ad  sum- 
mum, ut  contractus  facilius  celebraretur.  Profecto  si  dolus  circa 
qualitates  accidentales  'causam  non  dedit  contractui,  sed  solum 
incidit  in  contractum,  contractus  valet,  sed  ab  altera  parte  peti 
potest  compensatio  laesionis,  quae  ex  dolo  derivavit  sibi.  Ita 
communiter.  Et  merito.  Nam  ex  una  parte  quoniam  dolus,  se- 
cundarias qualitates  respiciens,  causam  non  dedit  contractui,  sal- 
vam relinquit  substantiam  contractus,  et  censetur  verus  interfuisse 
consensus;  ex  altera  vero  parte  certum  est  unum  ex  contrahenti- 
bus laesionem  passum  fuisse  ex  malitia  alterius.  Quare  dum  ex 
una  parte  contractus  sustinetur,  ob  integritatem  substantialem 
consensus,  ex  altera  parte  etiam  facienda  est  compensatio  laesio- 
nis, quae  ex  fraude  provenit. 

3.  Quod  si  dolus  in  accidentalibus  circumstantiis  causam  de- 
derit contractui,  communiter  a doctoribus  recipitur  theoria  Lessii: 
De  Just.  et  Jure.  lib.  2.  Cap.  17.  Dubitat,  n.  29.,  qui  docet  con- 
tractum per  se  sustineri,  et  nullum  ipso  jure  non  esse,  sed  posse 
rescindi  et  in  irritum  reddi  ad  partis  laesae  petitionem.  Ratio  theoriae 
est,  quia  etiam  sub  influxu  et  actione  hujus  doli  remanet  sufficiens 
consensus  circa  substantiam  rei,  idest  circa  objectum  contractus 
ita  ut  conventio  stare  possit.  Hinc  per  se  contractus  valet;  valere 
etiam  contractum  praestat  ad  vitanda  pericula  negotiorum  com- 
mercii, quae  possent  nutare,  si  ex  dolo  in  accidentalibus  nullus 
esset  contractus  ipso  jure.  At  ne  jura  civium  laedantur,  et  ne 
fraus  alicui  prosit,  poterit  pars,  quae  laesionem  ex  dolo  passa  est 
rescissionem  contractus  petere.  Verum  exceptio  verificatur  in  con- 
tractibus vel  actibus  qui  a jure  irrescindibiles  habentur.  Isti  enim 
vel  statim  invalidi  sunt,  vel  si  in  principio  fuerunt  validi,  deinde 
rescindi  nequeunt.  Quare  contractus  isti,  vel  actus  positi  sub  dolo. 

qui  afficit  qualitates  secundarias,  validi  sunt,  qui  vero  dedit  causam 
contractui  vel  actui,  potius  dicendi  sunt  nulli  ipso  facto. 

Non  desunt  qui  quaestiones  circa  materiam  doli  resolvunt  ap- 
plicando principia  quae  regunt  materiam  laesionis.  Hinc  in  casu 
laesionis  gravis  vel  enormis  derivatae  ex  malitia  alterutrius  con- 
trahentis concedunt  decipienti  optionem  vel  praestandi  indemnita- 
tem alteri  parti,  vel  rescindendi  contractum,  si  est  rescindibilis. 
In  casu  laesionis  minimae  contractus  sustinetur,  sed  indemnitas 
praestanda  est.  In  casu  autem  enormissimae  laesionis,  cum  deficere 
censeatur  ipsa  substantia  contractus,  nullus  est  contractus  ipso  jure. 
Theoria  hujusmodi  admitti  potest,  sed  magis  aequa  est  prior,  quae 
non  tam  damnum  toleratum  considerat,  quam  ipsam  decipientis 
malitiam,  et  malum  fallendi  propositum. 

4.  Haec  dicta  sint  de  dolo,  qui  relationem  habeat  praesertim 
ad  contractus.  In  genere  vero  quaeri  potest  quomodo  consulatur 
a jure  illi  qui  dolum  passus  est.  Et  quidem  si  quis  dolo  circum- 
ventus aliquid  praestitit  ex  quo  damnum  passus  est,  habet  ex  jure 
praetorio  Romanorum,  aequitati  naturali  innixo,  actionem  persona- 
lem contra  decipientem,  ad  consequendam  indemnitatem.  L.  1.  ff. 
De  Dolo  malo.  Eadem  aequitate  naturali  suadente,  conceditur  a 
civili  jure  ipsa  eademque  actio  contra  hceredes  et  successores  de- 
cipientis, ut  teneantur  praestare  id  quo  ratione  doli  locupletiores 
facti  sunt.  L.  »Si  plures.«  ff.  De  Dolo  malo.  Quod  si  positivum 
damnum  passus  non  est  ille  qui  fuit  dolo  circumventus,  sed  in  jus 
vocetur  et  praestat,  quod  spopondit,  poterit  utiliter  se  tueri  ex- 
ceptione doli  mali.  Ita  in  jure  romano  statutum  legimus  §.  1. 
Inst.  De  Exceptionib.,  et  aequitas  naturalis  plene  consonat  eidem. 
Aequum  enim  non  est  ut  qui  circumventus  est,  juridice  urgeatur 
ab  ipso  decipiente,  et  eo  ipso  in  negotio  in  quo  deceptus  est,  ju- 
dicii actionem  sustineat.  Datur  vero  haec  exceptio  quoties  aliquid 
contra  aequitatem  naturalem  exigatur.  L.  «apud  Celsum»  ff.  De 
Doli  mali  Exception.  At  idem  jus  romanorum  excipit  casum  pa- 
rentum vel  patroni.  Scilicet  quoties  vel  parentes,  vel  patronus 
adiquid  exigant  etiam  praeter  naturalem  aequitatem,  filius  vel  liber- 
tus non  potest  objicere  exceptionem  doli,  quia  filius  et  libertus 
curare  debent  bonam  famam  parentum  et  patroni. 

De  Contumacia. 

5.  Contumacia  in  sensa  tituli  est  ‘inobedientia  erga  judicem 
legitime  jubentem  commissa'.  Ut  verificetur  contumacia,  judex  de- 
bet legitime  jubere,  tantum  enim  valet  judicis  potestas,  nnfl.nt.nm 
legitime  munere  suo  fungitur.  Hinc  invocari  etiam  hic  potest  tri- 
tum illud  adagium:  ‘Extra  territorium  jus  dicenti  impune  non  pa- 
retur' c.  2.  De  Const.  (1.2)  in  6°.  — Quaeritur:  quibus  modis  com- 
mittatur contumacia. 

Reus  contumax  est,  si  legitime  citatus  recuset  se  sistere  coram 
judice.  Quae  species  contumaciae  locum  etiam  habet,  cum  reus  latitat, 
vel  alio  modo  impediat  quominus  ad  eum  citatio  perveniat.  Actor 
vero  contumax  est  quoties  non  compareat  in  termino  citationis  ex 
ejus  petitione  reo  intimata.  Haec  tum  rei  tum  actoris  contumacia 
purgatur , quoties  causa  justae  absentiae  allegatur  et  probetur.  Uter- 
que contumax  esse  censetur  1°)  Si  alteruter  temere  a judicio  recedat, 
2°)  si  peculiari  judicis  praecepto  alteruter  non  obediat,  ex.  gr.  si 
judex  juramentum  calumniae  aut  malitiae  exigat,  et  alteruter  illud 
praestare  recuset.  Si  praecipiat  illud  praestari  instrumentum,  et  prae- 
ceptum contemnetur.  3°)  Si  alteruter  non  respondeat  petitionibus 
ab  altera  parte  propositis,  vel  si  dubius  et  obscure  respondeat. 

De  Remediis  contra  contumacem. 

6.  Tria  in  genere  praemittenda  sunt:  1°)  Judex  adveniente  die 
praefixo  pro  causa  definienda,  et  partibus  collitigantibus  intimato, 
poterit  absentem  instante  altera  parte  condemnare  uti  contumacem. 
Ita  cap.  24.  De  Off.  deleg.  (I.  29).  Nam  praefixio  termini  ad  com- 
parendum,  intimata  partibus  collitigantibus  considerari  potest  ceu 
decretum  juridicum  cui  eaedem  partes  obtemperare  debent  Verum 
cum  judex  prae  oculis  non  solum  ordinem  judicialem,  sed  magis 
justitiae  rationem  habere  debeat,  hinc  aequitate  suadente  poterit 
absentem  exspectare  in  diem  sequentem,  nec  contra  judicis  arbi- 
trium poterit  conqueri  pars  diligens.  At  differre  potest  judex  in  se- 
quentem diem  sententiam,  dummodo  in  sequentem  diem  adhuc  ejus 
jurisdictio  perduret.  Si  enim  de  judice  delegato  sermo  sit,  potest 
jurisdictio  concedi  ad  tempus,  seu  etiam  ad  diem  determinatum, 
quo  elapso  cessat  jurisdictio.  Ad  rem  facit  cit.  cap.  24.  De  Off. 
Deleg.  Ratio  aperta  est.  Quia  judex  aequitatem  prosequens,  uti- 
tur jure  suo.  Hinc  si  ratio  aequitatis  vel  magis  vel  aeque  faveret 
parti  diligenti,  judex  statim  poterit  absentem  condemnare. 

2°)  Praemittendum  est  judicem  severiorem  esse  debere  contra 
actorem  contumacem,  quam  contra  reum;  cum  enim  actor  sponte 
sua  judicium  inchoaverit,  et  quodammodo  volens  prosequatur,  ma- 
jori reprobatione  dignus  apparet  prae  reo  qui  non  nisi  coactus  in 
judicium  venit. 

3°)  Antequam  judex  contra  contumacem  procedat,  et  poenas 
contumaciae  applicet,  debet  videre  an  verificetur  contumacia,  et 
declarare  debet  actorem  esse  contumacem,  vel  reum  esse  contu- 
macem, ita  in  cap.  '6.  h.  t.  §.  fin.  Nam  poena  infligi  non  potest, 
nisi  antea  constet  de  culpabilitate. 

7.  Quibus  positis  si  actor  sit  contumax  a)  Judex  ad  instan- 
tiam rei,  vel  trina  citatione,  vel  una  tantum  peremptoria  ad  locum 
domicilii  transmissa  denunciabit  terminum  adsignatum  ad  compa- 
rendum.  Si  actor  absens  sit  vel  latitet,  citandus  est  ejus  procu- 
rator, si  adsit.  Si  nec  procuratorem  reliquerit,  citatio  perficietur 
per  edictum  affigendum  ad  valvas  curiae,  vel  Ecclesiae  aut  domus, 
ubi  commorari  solebat.  Ita  in  cap.  3.  h.  t.  Hodie  inductus  est 
mos  citationem  absentium  inserendi  -in  publicis  ephemeridibus. 
Advertendum  die  termini  praefixi,  ad  instantiam  rei,  poterit  judex 
in  negotio,  etiam  in  lite  non  contestata  procedere,  testes  audire, 
allegationes  excipere,  et  cognita  veritate  sententiam  proferre.  Ita 
cit.  cap.  3.  h.  t.  Dixi  ad  instantiam  rei,  quia  potest  esse  utile 
reo,  ut  testes  audiantur,  veritas  probetur,  et  judicium' per  senten- 
tiam compleatur.  Si  vero  placeat  reo  judicium  contra  se  institu- 
tum non  esse  finiendum,  poterit  b)  petere  circumduci  edictum, 
scilicet  destrui  virtutem  Citationis  et  libelli  contra  se  ab  actore 
propositi,  ita  ut  libere  valeat  ab  judicio  recedere.  Immo  petere 
potest  reus  ut  etiam  acta  quae  ob  citationem  gesta  sunt,  nullius 
valoris  reddantur.  At  hoc  remedium  plene  non  liberat  reum  a 
vinculo  obligationis  erga  actorem,  nec  actor  restitutis  expensis, 
poterit  iterum  actione  sua  reum  perstringere.  Circumductio  enim 
edicti  et  rescissio  actorum  restringitur  solummodo  ad  destruendam 
virtutem  citationis,  in  actuali  instantia  propositae,  et  ejus  effectus. 
Verum  actor  iterum  judicium  promovens  non  auditur  nisi  suffi- 
cienter caverit  se  a judicio  non  recessurum  esse.  Cap.  1.  h.  t. 
in  6°.  c)  Reus  potest  exposcere  ut  judex  non  solum  pronunciet 
in  ejus  favorem  contra  impetitionem  actoris,  sed  si  sufficientes 
probationes  habeat,  petere  potest  ut  judex  pronunciet  de  ejus  bono 
sive  absolute,  ita  nempe  ut  non  solum  declaret  rem  litigiosam 

haud  pertinere  ad  actorem,  sed  simul  declaret  esse  propriam  rei 
ipsius.  Cf.  cap.  3.  De  caus.  poss.  et  propr.  (II.  12). 

De  Remediis  contra  reum  contumacem. 

8.  Reus,  quemadmodum  actor,  debet  vel  trina  citatione,  vel 
una  peremptoria  ad  judicium  vocari.  Porro  intervallum  inter 
unamquamque  citationem,  licet  juxta  civile  jus  sit  decem  dierum, 
tamen  jure  canonico  remittitur  prudenti  arbitrio  judicis,  qui  con- 
sideret varias  temporis,  personarum,  et  distantiae  locorum  circum- 
stantias. Ita  interpretes  ex  c.  6.  C.  24.  q.  3.  et  ex  cap.  1.  De 
Dilation.  (II.  8).  Adveniente  autem  termino  praefixo,  judex  de- 
clarabit reum  esse  revera  contumacem,  et  inde  contra  eum  po- 
terunt poenae  adhiberi  videlicet  1°)  Privatur  jure  producendi  ratio- 
nes suas  ad  sese  tuendum,  nisi  expensas  refecerit,  et  idoneam 
cautionem  praestiterit  se  a judicio  non  recessurum.  Cap.  10.  Ut 
lite  non  contestata  (II.  6.)  2°)  Secunda  poena  est  ut  actor  mitta- 
tur ex  primo  decreto  judicis  in  possessionem  rei  litigiosae  custodiae 
causa,  de  qua  in  titulo  sequenti,  et  deinde  ex  secundo  decreto 
actor  constituitur  ceu  legitimus  possessor  ejusdem  rei.  Cit  cap.  10. 
3°)  Alia  poena  esse  potest  sequestratio  fructuum  usque  ad  exitum 
judicii.  Cap.  25.  De  Rescriptis  (I.  3).  4°)  Si  contumacia  admissa 
sit  in  respondendo,  reus  habetur  vel  sicuti  affirmans,  vel  sicuti 
negans  in  ejus  praejudicium.  Tandem  5°)  animadverti  debet  jure 
antiquo  frangi  potuisse  contumaciam  comminatione  censurarum. 
At  hodie  ne  vilescerent  poenae  spirituales  et  contemnerentur,  re- 
cessit mos  adhibendi  censuras  in  qualitate  actuum  judicialium 
contra  contumacem,  et  solum  a judice  ecclesiastico  possunt  ad- 
hiberi censurae:  a)  In  judiciis  non  criminalibus,  quando  reliqua 
juris  remedia  in  irritum  cesserint,  b)  in  judiciis  criminalibus  si 
delicti  qualitas  id  postulet,  nec  fieri  possit  exsecutio  sive  realis 
sive  personalis.  Praecedere  autem  debet  bina  monitio.  Cone.  Trid. 
Sess.  25.  De  Ref.  Cap.  3. 


Titulus  XV. 

De  eo  qui  mittitur  in  possessionem  caus&  rei  servande. 

1.  Quoniam  immissio  in  possessionem  rei  custodiendae  causa 
concedebatur  in  casu  contumaciae  rei,  hinc  titulus  praesens  ordinem 
subsequens  praecedenti  subnectitur. 

Cum  non  semper  in  contumacia  rei  possint  evidentes,  vel  sal- 
tem sufficientes  probationes  parari,  quibus  causae  meritum  illico 
definiatur,  hinc  ne  commodum  interim  reus  ex  sua  contumacia 
reportaret,  remedium  juridicum  statutum  fuit,  quo  frangi  facile 
posset  haec  rei  contumacia.  Hoc  remedium  concedi  potest  a ju- 
dice, qui  suspenso  parumper  judicio  in  causa  principali,  per  sen- 
tentiam interlocutoriam  immittit  actorem  in  possessionem  rei  liti- 
giosae custodiendae  causa. 

Porro  duplex  est  ex  decreto  judicis  immissio  in  possessionem, 
et  alia  ex  primo,  alia  ex  secundo  decreto  dicitur.  Missio  ex  primo 
decreto  nihil  aliud  est  nisi  decretum  judicis,  quo  ad  frangendam 
rei  contumaciam,  mittit  actorem  in  possessionem  bonornm  custodiae 
causa.  Hinc  missio  ut  concedatur  1°)  Debet  esse  lis  incepta;  et 
si  de  actionibus  realibus  sermo  sit,  non  conceditur  quando  lis  est 
jam  contestata.  Nam  post  litem  contestatam  in  actionibus  reali- 
bus, judex  potest  procedere  ad  sententiam  definitivam  in  merito, 
si  adsint  sufficientes  probationes.  L.  «properandum.»  §.  «Sin  autem.» 
et  gloss.  ult.  in  Cap.  «Prout»  4.  De  Dolo  et  Contumacia  (H.  14). 
Quae  si  desint  conceditur  actori  non  nuda  possessio,  qualis  est  pos- 
sessio ex  primo  decreto,  de  qua  loquimur,  sed  vera  et  legitima 
possessio  bonorum,  cum  omnibus  effectibus  et  commodis,  quae  pos- 
sessionem sequuntur.  Cit.  Cap.  4.  De  Dolo  et  Contumacia. 

2°)  Praecedere  debet  summaria  cognitio  causae,  ob  quam  actor 
rem  petit. 

2.  Porro  in  actionibus  realibus  primum  decretum  judicis  con- 
cedit possessionem  bonorum  petitorum  ab  actore  in  citatione  et 
libello,  in  actionibus  vero  personalibus  per  primum  decretum  actor 
immittitur  pro  modo  crediti  in  possessionem  bonorum  mobilium 
primo,  deinde  etiam  immobilium  debitoris,  si  mobilia  imparia  sint 
oneri  sustinendo.  Ita  cap.  ult.  Ut  lite  non  cont.  (II.  6)  §.  fin. 
Possessionis  hujus  scopus  est  solum,  ut  reus  taedio  affectus  in  ju- 
dicium veniat.  Quare  actori  conceditur  possessio  bonorum,  ut  eadem 
retineat  solum  custodiae  cansa,  et  ipse  actor  non  dicitur  revera  pos- 
sidere, sed  esse  in  possessione  bonorum.  Hinc  actor  non  facit  suos 
fructus  bonorum,  sed  eos  conservare  debet,  ut  eos  cum  bonis  ipsis 
cessante  contumacia  reo  restituat.  Cessat  vero  contumacia  si  intra 
annum  computandum  a die  editi  decreti  veniat  reus  in  judicium  ad 
respondendum,  et  expensas  solvat,  simulque  idoneam  cautionem 
praebeat  se  a judicio  non  recessurum.  Ex  cap.  2.  h.  t.  Ex  con- 

ceptu  tradito  missionis  in  possessionem  ex  primo  decreto,  sequitur 
ejus  effectum  esse,  ut  actor  habeat  jus  custodiendi  et  defendendi 
tum  rem  possessam,  tum  ejus  fructus,  nec  non  alienandi  eos  fructus, 
qui  servando  servari  non  possint.  Quare  vi  primi  decreti  actor 
habebit  etiam  interdictum  contra  quemcumque,  qui  eum  in  posses- 
sione et  custodia  rei  et  fructuum  turbare  conetur. 

3.  At  quid  si  intra  annum  reus  vel  non  veniat  in  judicium, 
vel  cautionem  congruam  non  praestet?  Si  neutrum  culpae  tribui 
possit  reo,  damnum  aliquod  exinde  eidem  reo  non  imminet.  Nam 
tota  dispositio  juris  de  hac  precaria  possessione  bonorum  exhibet 
poenam  contra  malitiam  vel  negligentiam  rei.  Hinc  in  cap.  2.  h.  t. 
traditur  annale  tempus  non  decurrere  ei,  qui  cautionem  utique 
obtulit,  sed  per  judicem  stetit  quominus  reciperetur.  Verum  si 
reus  neglexerit  intra  annum  purgare  contumaciam,  in  actionibus 
quidem  realibus,  die  ipso  interpellante  pro  homine,  actor  post 
elapsum  annum  videtur  posse  considerari  ceu  verus  et  legitimus 
possessor  rei  et  fructuum.  Ita  insinuatur  in  cap.  5.  Ut  lite  pen- 
dente (II.  6).  §.  «In  aliis.»  At  melius  et  generaliori  regula  tenen- 
dum est,  locum  habere  secundum  decretum  judicis,  quo  decernit 
actorem  esse  legitimum  possessorem  bonorum,  quae  custodiebat  ex 
primo  decreto,  ita  ut  deinceps  reus  non  amplius  de  possessione,  sed 
solum  possit  audiri  de  proprietate.  Scilicet  reservatur  reo  solum- 
modo legitima  defensio  super  proprietate  et  dominio  eorumdem 
bonorum.  Cap.  1.  h.  t.  Sequitur  inde  actorem  1°)  in  ea  reperiri 
conditione  ut  possit  praescribere  per  longum  tempus  contra  reum, 
2°)  facere  fructus  suos , quos  colligit  ex  re  possessa,  ita  ut  si  deinde 
res  evincatur  ab  eo,  non  teneatur  restituere  fructus  jam  consum- 
ptos, nisi  fortasse,  juxta  ea  quae  dicta  sunt  superius,  in  quantum 
ditior  factus  est;  3°)  actorem  exinde  possidere  legitime  etiam  fru- 
ctus perceptos  in  decursu  primi  anni  et  adhuc  exstantes,  quia  con- 
siderari possunt  ceu  accessorium  rei;  4°)  post  hoc  secundum  decre- 
tum praesumptionem  proprietatis  esse  in  favorem  actoris  legitime 
possidentis.  Hinc  onus  probandi  urget  ipsum  reum,  si  velit  rem. 
quam  suam  arbitratur,  vindicare.  Uno  verbo  ex  secundo  decreto 
actor  acquirit,  et  vicissim  reus  amittit  omnia  jura  et  commoda, 
quae  legitimam  possessionem  sequuntur. 

Titulus  XVT. 

Ut  lite  pendente  nihil  innovetur. 

1.  Quoniam  immissio  in  possessionem  rei  litigiosae  immutatio- 
nem importat  in  statu  quaestionis  in  commodum  quidem  actoris,  et 
in  rei  conventi  detrimentum,  ne  ultra  limites  justi  et  aequi  immu- 
tatio fiat,  titulus  praesens  positus  est,  in  quo  ad  modum  legis  sta- 
tuitur principium  ‘Ut  lite  pendente  nihil  innovetur'. 

Quaeritur  1°.  ‘Quandonam  lis  pendere  dicatur'. 

Responsio  categorice  datur  a Clement.  2.  h.  t.  (U.  5)  ubi  di- 
citur: ‘Cum  lite  pendente  nihil  debeat  innovari,  litem  quoad  hoc 
pendere  censemus,  postquam  a judice  competente  in  ea  citatio  ema- 
navit, et  ad  partem  citatam  pervenit,  vel  per  eam  factum  fuit, 
quominus  ad  ejus  notitiam  non  perveniret;  dum  tamen  in  citatione 
praedicta,  talia  sint  expressa,  per  quae  plene  possit  instrui  super 
quibus  in  judicio  convenitur’.  Postrema  conditio  hodiernis  moribus, 
non  videtur  esse  necessaria  explicite.  Nam  non  amplius  distin- 
guitur libellus  introductionis  judicii,  ab  ipsa  citatione;  ipsa  enim 
eademque  citatio,  quae  ex  mandato  judicis  reo  intimatur,  continet 
etiam  intentionem  actoris.  Quare  hodie  censetur  lis  pendere,  quando 
reo  citatio  per  apparitorem  intimata  est,  et  fidei  apparitoris  de 
facta  intimatione  creditur.  Merito  autem  lis  pendere  censetur, 
nam  ex  una  parte  judex  negotium  per  actum  suae  jurisdictionis 
occupavit,  et  actor  ex  altera  parte,  quantum  in  se  fuit,  juridice 
manifestavit  reo  intentionem  suam,  et  reus  potest  vel  eidem  assen- 
tiri,  vel  excipere  contra  ipsum  actorem. 

2.  Quaeritur:  H®  quid  veniat  nomine  innovationis. 

Nomine  innovationis  prohibitae  venit,  quidquid  vel  reo,  vel 
actori  praejudicium  aliquod  inferat  Et  1°)  interdicitur  innovatio 
possessionis,  ita  ut  nempe  possessio,  sive  rerum  litigiosarum,  sive 
juris  colligendi  fructus  non  possit  ab  uno  in  alium  transferri.  Et 
quidem  regula  haec  non  solum  proprie  dictae  possessioni  applicatur, 
sed  etiam  quasi  possessioni  jurium  etiam  spiritualium.  Cap.  1.  h.  t 
Exceptio  duplex  obtinet  a)  in  casu  contumaciae  rei,  de  qua  vidimus 
in  titulo  praecedenti;  b)  contra  possidentem,  quando  evidens  peri- 
culum adsit  ne  fructus  ab  eodem  dissipentur,  quae  exceptio  tradetur 
in  tit.  seq.  De  sequestratione  . . . fructuum. 

3.  2°)  Secunda  innovatio  prohibita  lite  pendente  respicit  gra- 
tiam principis,  quae  in  damnum  alterius  obtineatur.  Scilicet  effectus 

pendenti*  litis  est,  ut  rescriptum  obtentum  in  praejudicium  alterius 
ex  collitigantibus  absque  mentione  pendentiae  litis  obreptitium  sit 
vel  subreptitium.  Ita  cc.  1.  et  ult.  h.  t.  Cum  enim  res  deducta 
fuit  in  forum,  non  praesumitur  principis  voluntas  laedendi  aequali- 
tatem, quae  servanda  est  inter  partes  collitigantes. 

Quid  vero,  si  sermo  sit  de  rescripto  pontificio,  in  quo  gratia 
relativa  ad  pendentem  litem  concedatur,  et  simul  haec  clausula  ad- 
hibeatur ‘Non  obstante  regula  Cancellariae  18'.  de  jure  quaesito  non 
tollendo?’ 

In  genere  quamvis  non  praesumatur  princeps  velle  derogare  juri 
tertiae  personae,  tamen  si  dicat  se  derogare  velle  juri  tertiae  personae, 
rescriptum  tenet.  Nam  censetur  princeps  id  disponere  ex  rationabili 
et  gravi  causa,  ob  quam  jus  tertio  quaesitum  cedere  debet  alteri. 

Quid  vero  si  rescriptum  datum  fuerit  ex  certa  scientia  et 
motu  proprio,  nulla  tamen  facta  derogatione  juris  tertii,  et  nulla 
facta  mentione  pendentice  litis ? Profecto  haec  clausula  nonnullas 
obreptiones  vel  subreptiones  purgat,  nam  praesumitur  principem 
gratiam  concedere  non  tam  ob  preces  supplicantis,  quam  ex  pro- 
pria liberalitate.  Ita  praesertim,  quando  ex  simplicitate  aliquod 
vitium  in  ipsis  precibus  obrepserit.  Attamen  cum  agitur  de  re- 
scripto in  pendentia  litis,  si  haec  pendentia  litis  ignota  fuerit  pon- 
tifici, quamvis  dicat  se  gratiam  conferre  ex  certa  scientia,  rescri- 
ptum nullum  est  et  obreptitium  vel  subreptitium  praesumitur.  Nam 
non  praesumitur  scientia  de  pendentia  litis.  Si  enim  scivisset  litem 
esse  pendentem,  vel  rescriptum  non  dedisset,  vel  expressisset  de- 
rogationem etiam  litis  pendentis.  Quae  expressa  mentio  deroga- 
tionis pendentiae  litis,  ut  rescriptum  valeat,  dicitur  esse  necessaria 
in  cap.  ult  h.  t 

4.  3°)  In  pendentia  litis  prohibetur  alienatio  rerum  litigiosa- 
rum et  actionum,  ita  ut  si  fiat  haec  alienatio  non  sustineatur.  Ita 
c.  50.  C.  11.  q.  1.  et  cc.  3.  et  4.  h.  t Quod  si  alienatio  facta  fuerit 
et  alia  res  fuerit  substituta  in  locum  alienatae,  haec  res  substituta 
conservari  debet  usque  ad  exitum  litis.  Gap.  3.  h.  t 

Exceptiones  a)  In  hcereditate  litigiosa  permittitur  alienatio 
fieri  pro  solvendis  expensis  funeris,  aeris  alieni,  et  cibariorum 
familiae.  Ita  jus  civile  in  1.  ult  Cod.  De  litigios.  et  L 5.  ff.  De 
petit,  hcered.  Haec  enim  alienatio  non  est  libera,  sed  necessaria, 
nec  proinde  nocet  juri  alterutrius  ex  collitigantibus.  b)  Alienatio 
permittitur,  si  flat  ex  consensu  collitigantaum,  vel  si  res  conser- 

vari  neqtieat.  Sed  permissio  judicis  prius  obtinenda  est.  c)  Si 
alienatio  fiat  per  modum  transactionis;  si  enim  transactio  inter- 
cedit sive  in  parte  litis,  sive  in  tota  quantitate  litis,  quaestio  circa 
objectum  transactionis  censetur  finita.  Non  solum  vero  lite  pen- 
dente interdicitur  proprie  dicta  alienatio,  sed  etiam  oppignoratio 
rei,  vel  locatio  ad  longum  tempus.  Deterior  enim  redderetur  con- 
ditio actoris. 

5.  4°)  Quartus  effectus  pendentiae  litis  est,  ut  quidquid  atten- 
tatum fuerit  in  praejudicium  partis  collitigantis,  debeat  purgari 
et  restitui  in  statum  pristinum,  ita  ut  ante  hanc  restitutionem  non 
possit  procedi  ultra  in  actibus  judicialibus,  et  quidquid  istis  atten- 
tatis innitatur,  in  processu  judicii  nullius  est  roboris.  Argum, 
cap.  17.  De  Election.  et  Electi  pot.  (I.  6)  et  cap.  9.  De  Iterum 
permutatione  (DI.  19). 

6.  Aliquid  dicendum  est  de  innovatione  in  pendentia  litis 
circa  beneficia. 

1°)  Si  duo  fuerint  electi  ad  beneficium,  si  discordia  et  quae- 
stio oriatur  de  praevalentia  alterutrius  electionis,  non  potest  pro- 
cedi ad  novam  electionem,  quamvis  unus  ex  electis  moriatur,  vel 
juri  suo  nuncium  mittat,  sed  antea  finienda  est  quaestio  superstitis, 
et  videndum  est,  utrum  ejus  electio  fuerit  valida  an  irrita.  Si 
secus  fiat,  in  irritum  cedit  quod  geritur  lite  adhuc  pendente.  Ita 
m cap.  1.  h.  t.  in  6°.  — Haec  regula  servatur  etiam  in  causa  prae- 
sentationis ad  beneficium  juris  patronatus.  Videlicet  ob  paritatem 
rationis,  dicunt  doctores,  in  pendentia  litis  inter  duos  praesentatos 
ad  beneficium,  si  unus  vel  demoriatur  vel  removeatur  aut  renun- 
ciet  juri  suo,  non  posse  interim  patronum  ad  aliam  praesentatio- 
nem devenire,  sub  poena  nullitatis  praesentationis,  sed  antea  facien- 
dam esse  quaestionem  de  valore  praesentationis  prioris.  Nec  dif- 
ficultas facit  jus  patroni  laici,  qui  potest  intra  quadrimestre  vauri- 
are  praesentationem,  et  plures  successive  nominare  ad  beneficium; 
nam  regula  praesens  proprie  locum  habet,  quando  patronus  jam 
complevit  nominationem,  adeoque  tempus  utile  jam  elapsum  est, 
et  quaestio  exsurgit  inter  nominatos.  Unde  regula  praesens  respicit 
novam  nominationem,  quae  facienda  est  a patrono,  vel  patronis, 
postquam  prior  nominatio  effectu  careat. 

Quod  de  specie  electionis  statuit  cap.  1.  h.  t in  6%  statuit 
de  beneficio  jam  collato  cap.  2.  eodem  in  6°.  Scilicet  si  inter  duos 
quaestio  oriatur  circa  beneficium,  et  ille  qui  possidet  beneficium, 


Digitized  by  LjOOQie 


112 


DECRETALIUM  GREGO RU  IX.  LIB.  n. 


vel  e vivis  decedat,  vel  beneficium  deserat,  non  potest  beneficium 
alteri  lite  pendente  conferri,  nec  praesentatio  ad  illud  beneficium 
fieri  potest,  sed  exspectandus  est  exitus  judicii  contra  superstitem, 
sub  pcena  nullitatis  actorum. 

7.  Occasione  hujus  capitis  confecta  est  regula  29.  Cancellarim' 
Apostolicae,  quae  ‘De  subrogandis  litigantibus ’ inscribitur,  ex  qua 
haec  dispositio  exhibetur.  Si  duo  super  beneficio  litigent,  et  lis  ex 
parte  unius  deserta  fiat,  ex.  gr.  propter  mortem  aut  matrimonii 
contractum,  vel  ingressum  et  professionem  religiosam,  etc.;  hoc  in 
casu  ad  litem  succidendam  conceditur  alteri  collitiganti  unus  men- 
sis, intra  quem  possit  petere  surrogationem,  seu  substitutionem  in 
jure,  vel  ad  jus  quod  competebat  adversario,  qui  a lite  recessit, 
et  intra  hunc  mensem  non  vadet  gratia  vel  concessio  super  bene- 
ficio litigioso  facta  alteri,  quam  collitiganti,  qui  in  lite  permansit. 
Hic  vero  mensis  utilis  ad  petendam  subrogationem  non  conceditur 
quoties  a)  qui  petit  subrogationem,  in  beneficio  intrusus  fhit; 
b)  quoties  fraudulenter  egit  impetrando  beneficium  senis  vel  peri- 
culosav sanitatis  cum  ea  intentione  ut  litem  eidem  moveret,  et 
inde  post  mortem  obtineret  subrogationem  in  locum  senis  vel 
aegrotantis,  c)  Quoties  adversarius  per  triennium  pacifice  bene- 
ficium possederit 

8.  Tandem  etiam  in  hac  re  prae  oculis  habenda  est  dispositio 
Clem.  1.  h.  t in  qua  traditur  regula  servanda  in  collatione  bene- 
ficii litigiosi,  quod  fiat  vacans.  Duplex  species  in  sensu  citatae 
decretalis  fieri  potest.  Scilicet  duo  litigant  de  beneficio  sibi  col- 
lato  vel  1°)  uterque  moritur,  vel  2°)  unus  tantum  ex  collitiganti- 
bus  decumbit.  Ad  lm.  Si  uterque  colli tigans  demoriatur  facienda 
est  subdistinctio:  a)  si  uterque  moriatur  in  Curia  Romana,  vel 
b)  demoriatur  in  Curia  ille  qui  possidet,  vel  c)  neutro  possidente 
unus  tantum  in  eadem  Curia  moriatur.  In  triplici  hac  hypothesi 
collatio  beneficii  pertinebit  ad  Romanum  Pontificem.  Si  vero  uter- 
que, vel  ille  qui  possidet  beneficium  decedat  extra  curiam,  collatio 
beneficii  litigiosi  pertinebit  ad  ordinarium  collatorem. 

Ad  2’".  Si  uno  ex  collitigantibus  vita  fhncto,  alter  litem  pro- 
sequatur, sed  causa  cadat  ita  ut  judex  decernat  beneficium  per- 
tinuisse ad  collitigantem  defunctum  tunc  distinguendum  est:  vel 
ille  cui  beneficium  adjudicatur  mortuus  est  in  Romana  Curia,  vel 
extra:  si  primum,  collatio  spectabit  ad  Romanam  Sedem,  si  secun- 
dum, collatio  beneficii  ad  ordinarium  collatorem  pertinebit 


Digitized  by  LjOOQie 


TIT.  XVII.  DE  8EQUE8TBATIONE  POSSESSIONUM  ET  FBUCTCUM.  113 


Titulus  XVII 

De  Sequestratione  Possessionum  et  Fructnnm. 

Prosequitor  B.  Raymundus  exponere  remedia  juris  pro  securi- 
tate rerum',  quae  sub  legis  et  judicis  protectione  ponuntur. 

1.  Sequestratio  est  ‘ rei  controversae , vel  fructuum  ejus  facta 
depositio .’  Porro  depositio  dicitur  non  stricto  sensu;  nam  secus 
solum  res  mobiles  sequestrationi  subjici  possent.  Sed  sumitur  la- 
tius pro  custodia  rei  et  fructuum,  quae  bonae  fidei  tertii  commit- 
titur. Hic  tertius  appellatur  sequester.  Dicitur  vero  rei  contro- 
versos quia  distinguitur 'sequestratio  a deposito,  quod  fieri  solet 
extra  judicium,  immo  etiam  absque  intuitu  futurae  controversiae. 

Divisio:  Sequestratio  alia  est  voluntaria,  alia  necessaria.  Prima 
verificatur  cum  utraque  pars  collitigans  mutuo  consensu  apud  se- 
questrum bona  et  fructus  deponit  custodienda,  ut  inde  restituat 
cui  facta  fuerit  adjudicatio.  Haec  sequestratio  dicitur  etiam  con- 
ventionalis. Necessaria  est  sequestratio,  quae  efficitur  auctoritate 
judicis  intercedente,  quaeque  alia  a judice  pro  officio  suo  nobili, 
seu  nulla  interposita  partium  petitione  praecipitur,  alia  vero  prae- 
cipitur a judice  pro  officio  suo  mercenario,  seu  ad  instantiam 
partis. 

In  judicii  securitatem  semper  est  licita  conventionalis  seque- 
stratio. — Si  vero  sermo  sit  de  necessaria  vel  judiciali  in  genere 
ea  prohibetur  1°)  ob  regulam  generalem  in  titulo  praecedenti  ex- 
pressam: ‘Ut  lite  pendente  nihil  innovetur’;  2°)  quia  quoadusque 
actor  non  probaverit  sufficienter  intentionem  suam,  jura  praesu- 
munt pro  reo.  Hinc  in  genere  reus  non  est  coacte  privandus  pos- 
sessione bonorum  litigiosorum  et  eorum  fructuum,  ut  apud  seque- 
strem deponantur. 

2.  Exceptiones:  1°)  Fieri  potest  sequestratio  rei  et  fructuum, 
quando  reus  est  contumax,  cc.  25.  De  Rescript.  (I.  3)  et  2.  De 
Dolo  et  Contumacia  (II  14).  Nam  in  contumacia  rei,  conceditur 
optio  actori,  ut  vel  immittatur  in  possessionem  rei  litigiosae  custo- 
diendae causa,  vel  praecipiatur  juridica  sequestratio.  2°)  Permit- 
titur sequestratio  quando  quaestio  vertitur  circa  rem  mobilem , et 
possessor  est  suspectus  de  fuga.  Haec  suspicio  inducitur  ex  malis 
moribus  possessoris  et  ex  ejus  inopia.  3°)  Quando  rationabilis 

Santi,  II.  Decr.  8 


Digitized  by  LjOOQie 


114 


DECRETALIUM  GBBGOBII  IX.  LEB.  □. 


timor  adsit,  ne  partes  in  possessione  bonorum  litigiosorum  vel 
fructuum  eorumdem  ad  arma  rapiantur  et  gravia  damna  vel  scan- 
dalum praevideatur.  Quo  in  casu  judex  motu  proprio  et  ex  officio 
nobili  sequestrationem  potest  praecipere.  4°)  Qnando  possessio  est 
vacua  vel  saltem  dubium  sit  cui  concedi  ea  debeat.  5°)  Qnando 
reus  possidens  fructus  dissipet.  Gap.  3.  h.  t.  Quae  excdptio  a for- 
tiori debet  verificari  si  rem  ipsam  litigiosam  reus  dissipet  Haec 
sequestratio  in  specie  ex  Clem.  un.  h.  t permittitur  quando  a Sede 
Apostolica  vel  ab  ejus  delegato  lata  fuerit  et  promulgata  senten- 
tia definitiva  vel  in  petitorio  vel  in  possessorio  judicio  circa  ali- 
quod Beneficium  ecclesiasticum,  et  ab  hac  sententia  fuerit  inter- 
posita appellatio,  vel  beneficium  novae  audientiae  invocatnm  fuerit 
Scilicet  quando  haec  appellatio  interposita  fuerit  a delegati  senten- 
tia ad  delegantem  Romanum  Pontificem,  vel  in  ipso  tribunali 
Romani  Pontificis  obtentum  fuerit  beneficium  novae  audientiae,  quam- 
vis positive  non  constet  possessorem  beneficii  dissipare  fructus  aut 
dilapidare  bona,  tamen  ad  compescendos  abusus  temere  litigantium, 
et  ob  periculum  dissipationis  fructuum,  quae  post  talem  S.  Sedis 
sententiam  praesumitur,  potest  beneficium  precario  auferri  ab  eo- 
dem possessore,  et  tertiae  personae  tradi  administrandum,  ut  bona 
curet  et  fructus  custodiat  restituendos  cui  de  jure,  post  finem  ju- 
dicii. Excipitur  tamen  casus  beneficiarii,  qui  ante  litem  per  trien- 
nium beneficium  pacifice  possederit.  Clem.  un.  h.  t.  Cui  disposi- 
tioni accessit  constitutio  Fii  IV. , quae  incipit  ‘ Sanctissimus ’ data 
26.  Oct.  1560,  in  qua  praecipitur  facienda  sequestratio  fructuum, 
quoties  quaestio  agitetur  circa  beneficia  Sedi  Apostolicae  reservata. 
8.  Pius  V.  vero  in  Const  Cordi,  d.  30.  Martii  1568  statuit  fru- 
ctus hujusmodi  non  esse  deponendos  penes  capitulum,  sed  penes 
personam  fide  dignam,  et  a judice  designandam. 

3.  Praeter  veram  et  proprie  dictam  sequestrationem,  datur 
quaedam  improprie  dicta  sequestratio,  quae  locum  habet  in  causis 
matrimonialibus.  Scilicet  1®)  si  pendente  lite  contra  vador  em  ma- 
trimonii praevideantur  contra  mulierem  viri  saevitiae  et  pericula 
intentanda,  nec  modus  tutus  offeratur,  quo  sub  eodem  tecto  cum 
viro  mulier  pacifice  commoretur,  juxta  cap.  13.  §.  fin.  De  Best. 
8pol.  (H.  13),  eadem  mulier  non  restituitur  viro,  sed  alibi  honeste 
custoditur.  2°)  Si  quaestio  sit  de  matrimonio  contrahendo,  sive 
qnaestio  haec  agitetur  inter  virum  et  mulierem,  sive  inter  duos  vi- 
ros, quivis  eorum  ex  contractis  sponsalibus  jus  habeat  ad  contra- 

hendum  'matrimonium,  si  timor  rationabilis  exsistat  ne  libertas 
puellae  impediatur,  vel  ne  seductione  violetur,  puella  debet  ex  ju- 
dicis decreto  in  monasterio  custodiri,  ut  de  suo  negotio  sponte  de- 
liberare possit.  Ita  in  cc.  1.  De  8ponsa.UK  et  Matrim.  (IV.  1)  et 
14.  De  Probat.  (II.  19). 

4.  Quaeritur:  quid  observandum  sit  in  decernenda  seque- 
stratione. 

1°)  Vocandus  est  et  audiendus,  si  accedat  ille,  in  cujus  prae- 
judicium praecipitur  sequestratio.  2°)  Saltem  summaria  cognitione 
constare  debet  in  genere  de  bono  jure  illius,  qui  petit  sequestra- 
tionem. 3°)  Sequestratio  debet  apparere  ceu  verum  et  efficax  re- 
medium damui  irreparabilis  quod  praevideatur.  Hinc  si  aliter  se- 
curitati actoris  satis  superque  consuli  possit,  sequestratio  conce- 
denda non  est.  Quare  si  cautio  idonea  praestetur,  tam  pro  re, 
quam  pro  fructibus  decerni  non  debet  sequestratio.  Ita  doctores 
juxta  1.  «Senatus.»  ff.  Qui  satis  dare  cogatur.  Immo  etiam  con- 
cessa sequestratio  revocanda  est,  quando  idoneus  fideijussor  acces- 
serit. Ita  1.  «Si  fideijussor».  §.  fin.  ff.  eod.  Haec  autem  exceptio 
idoneae  cautionis  locum  habere  nequit,  quando  licet  rei  et  fru- 
ctuum securitati  consuleretur,  tamen  via  aperiretur  iniquae  aut 
illegitimae  occupationi.  Ita  ex.  gr.  in  beneficii  possessione,  quae 
post  sententiam  latam  a Sede  Romana  praesumitur  injusta,  in  ap- 
pellante ab  eadem  sententia.  Juxta  Clem.  un.  h.  t. 

5.  Quaeritur:  quinam  sint  effectus  sequestrationis. 

1°)  Sequester  diligentia  ordinaria  tenetur  custodire  et  curam 
habere  rei  et  fructuum.  Ipse  enim  est  cujus  electa  est  fiducia  pro 
administranda  re  sequestrata.  Hinc  etiam  colligit  fructus  et  alie- 
nat illos,  qui  servando  servari  non  possunt.  2°)  Finita  sequestra- 
tione idem  sequester  tenetur  restituere  rem  et  fructus,  necnon 
reddere  rationem  administrationis  suae.  Redditur  vero  indemnis 
de  rebus  a se  gestis. 

Quaeritur  utrum  effectus  sequestrationis  sit,  ut  reus  amittat 
possessionem  bonorum  sequestrationi  subjectorum,  et  proinde  pri- 
vetur omnibus  commodis  possessionis,  ex  gr.  praescriptionis,  vel 
usucapionis,  saltem  contra  tertium. 

Profecto  conveniunt  doctores  juxta  dispositionem  1.  39.  ff.  De 
acquir.  vel  amitt.  poss.  sequestrationem  judicialem  per  se  non 
transferre  possessionem  de  persona  rei  ad  sequestrem.  Nam  se- 

questri  conceditur  solum  custodia  bonorum.  Judex  enim  praesu- 
mitur, quo  fieri  possit  minus  praejudicium  inferre  reo  cui  faven- 
dum est  quousque  actio  contra  ipsum  intentata  non  fuerit  plene 
probata.  Quod  si  agatur  de  voluntaria  sequestratione,  communiter 
distinguunt  inter  casum  quaestionis  circa  proprietatem,  et  casum 
quaestionis  circa  ipsam  possessionem,  et  docent  in  primo  casu  non 
transferri  possessionem  in  personam  sequestri,  bene  vero  trans- 
ferri in  secundo  casu.  At  optime  dici  potest  in  genere  hanc  trans- 
lationem possessionis  non  fieri.  Nam  reus  censetur  semper  cedere 
minimum  quod  potest,  hinc  praesumitur  committi  sequestri  ab  ipso 
reo  solummodo  custodia.  Dici  autem  debet  factam  esse  trans- 
lationem possessionis,  quoties  de  ea  partes  expresse  caverint  in 
conventione. 

6.  Finitur  vero  sequestratio  1°)  vel  morte  ipsius  sequestri, 
vel  ejus  renunciatione  ex  legitima  causa  a judice  probata.  Ratio 
est  quia  custodia  rerum  controversarum  est  unum  ex  illis  negotiis 
in  quibus  censetur  electa  industria  personae  sequestri  ipsius,  nec 
proinde  jus  custodiae  transit  ad  haeredes  vel  successores  designatae 
personae.  2°)  Finitur  adveniente  die,  vel  purificata  conditione  se- 
questrationis. 3°)  Tandem  finitur  finita  lite  per  sententiam  de- 
finitivam, a qua  non  fuerit  appellatum. 

Antequam  materiam  possessionis  et  proprietatis  compleamus, 
praestat  animadvertere  quaestionem  oriri  posse  circa  acquisitionem 
bonorum  ecclesiasticorum,  quae  ab  invasoribus  occupata  sunt,  et 
ab  iisdem  alienantur.  Haec  quaestio  exhibetur  et  definitur  in  ge- 
nere in  cap.  18.  De  Rest.  Spol.  (II.  13),  in  quo  non  obstante  ri- 
gore juris  civilis,  quod  remedium  concedebat  directe  adversus 
eum,  qui  vim  intulisset,  et  ejus  haeredem  universalem,  quin  tertium 
possessorem  respiceret,  statuit  Innocentius  III.  beneficium  resti- 
tutionis urgeri  etiam  posse  contra  tertium  possessorem,  qui  scien- 
ter acquisiverit  rem  ab  invasore  occupatam.  Sed  eadem  quaestio 
fuse  pertractatur  a Benedicto  XIV.  in  Epistola  ad  Secretarium 
S.  Congr.  de  Propag.  fide  data  d.  19.  Mart.  1752,  quae  incipit 
‘ Urbem  Antibarum'  occasione  quarumdam  quaestionum  Archiepi- 
scopi  Antibarensis  circa  bona  Ecclesiarum  prius  occupata  ab  infi- 
delibus, et  deinde  empta  a Christianis.  In  §.  22.  praesertim  tradit 
ex  sententia  theologorum  bona  mobilia  taliter  empta  posse  tuta 
conscientia  retineri,  dummodo  Christiani  emerint  animo  restituendi, 
quotiescumque  impensae  pecuniae  a domino  fuerit  restitutio  oblata. 

Contrariam  tamen  esse  tenendam  docet  de  bonis  immobilibus, 
qase  restituenda  esse  tradit  ana  cnm  fructibus  absque  ulla  resti- 
tutione pretii  ab  Ecclesia  facienda. 

7.  Devenientes  ad  nostra  tempora  habemus  1°)  ‘Usurpantes, 
aut  sequestrantes  jurisdictionem,  bona,  reditus  ad  personas  eccle- 
siasticas ratione  suarum  ecclesiarum  aut  beneficiorum  pertinentes’ 
incurrere  excommunicationem  latae  sententiae  speciali  modo  reserva- 
tam Summo  Pontifici.  (Const.  Apostol.  Sedis,  cl.  I.  n.  11.);  2°)  alie- 
nationem bonorum  Ecclesiae  sive  ab  usurpatoribus,  sive  ab  eis 
factas,  qui  causam  habuerunt  ab  ipsis  usurpatoribus,  et  relativas 
acquisitiones  esse  nullas,  et  ‘alienantes,  et  recipere  praesumen- 
tes bona  ecclesiastica  absque  beneplacito  Apostolico  ad  formam 
Extravag.  Ambitiosae',  incurrere  excommunicationem  latae  sententiae 
nemini  reservatam.  (Const.  Apostol.  Sedis,  cl.  IV.  n.  3.)  Cfr.  etiam 
excommunicationem  Romano  Pontifici  simpliciter  reservatam,  latam 
a Cone.  Tridentino  sess.  22.  cp.  11  .de  Ref. 

8.  Ut  vero  pro  temporis  circumstantiis  conscientiae  fidelium 
consuleretur,  inducta  sunt  remedia.  Et  quidem  post  rerum  publi- 
carum eversionem,  quae  sub  finem  elapsi  saeculi  et  initium  laben- 
tis  contigit,  S.  Sedes  ope  foederis  initi  cum  variis  regnis  et  guber- 
niis statui  Ecclesiarum  providit,  et  alienationes  bonorum  ecclesia- 
sticorum a publica  auctoritate  licet  illegitima  factas  ut  plurimum 
sancivit.  Quare  inducta  est  praxis  ut  si  recurrerent  ad  Sedem 
Apostolicam  illi  qui  bona  retinebant,  quae  inciderant  sub  disposi- 
tione foederis  vulgo  ‘concordati , provideretur  per  declaratoriam 
cum  hortatoria.  Idest  S.  Sedes  declarat  bona  acquisita  a privatis 
retineri  posse  ceu  propria;  hortatur  vero  eos,  ut  si  quae  sint  onera 
pia  adnexa,  illa  adimpleant.  Exempla  praesto  sunt  in  declaratione 
S.  Poenitentiariae  ad  J.  Bouvier,  professorem  Cenomanensem, 
d.  26.  Martii  1818,  in  Brevi  « Epistolam  accepimus * Oregorii  XVI. 
ad  Episcopos  Belgorum,  in  responsis  S.  Poenitentiariae  ad  Archi- 
episcopum  Coloniensem.  d.  27.  Nov.  1891  et  d.  7.  Febr.  1894. 

9.  Quod  si  recurrerent  illi,  qui  bona  retinebant  non  compre- 
hensa in  foedere,  prius  quidem  concedebatur  facultas  illa  retinendi 
sub  tribus  conditionibus:  1°)  Standi  mandatis  Ecclesiae.  2°)  Ad- 
implendi pia  onera.  3°)  Certiorandi  de  his  haeredes  et  successores. 
Deinde  voto  auctoritate  Pontificis  factum  est  ut  possessores  isto- 
rum bonorum,  quae  in  foedere  non  comprehenduntur,  admitterentur 

ad  compositionem  cum  Ecclesia.  Quoad  vero  actualem  spoliationem 
Ecclesiarum  praesertim  in  Italia,  remanet  quidem  prohibitio  alie- 
nationis et  acquisitionis  sub  poena  nullitatis,  non  solum  ex  dispo- 
sitione generali  Constitutionis  Apostolicce  Sedis,  sed  etiam  ex  pu- 
blicis et  solemnibus  protestationibus  Summi  Pontificis.  At  justa 
causa  interveniente  concedi  solet  facultas  emendi  bona  ab  inva- 
soribus occupata,  et  si  fuerint  coempta  absque  venia,  concedi  solet 
absolutio  a censuris,  et  facultas  retinendi  eadem  bona.  Itemque 
delegari  solent  Episcopi  ad  concedendam  hanc  facultatem  ex  re- 
sponso S.  Poenitentiariae,  d.  24.  Jan.  1890.  In  primo  autem  et  in 
altero  casu  conditiones  exigi  solent,  inter  quas  prima  et  praecipua 
est,  ut  bona  ecclesiastica  acquirenda  vel  acquisita  conserventur  et 
retineantur  ad  nutum  Ecclesiae,  et  cum  obligatione  standi  manda- 
tis inde  ferendis. 


Titulus  XVIII. 

De  Confessis. 

1.  Aggreditur  B.  Raymundus  novum  tractatum,  qui  respicit 
partem  non  minus  propriam  et  essentialem  judiciorum,  nempe  pro- 
bationes juridicas  eorum  quae  veniunt  in  judicium.  Praemittitur 
vero  titulus  De  Confessis  quia  per  confessionem  unius  collitigantis, 
cum  quibusdam  conditionibus  factam,  alter  eximitur  ab  onere  pro- 
bandi. — Confessio  in  sensu  tituli  est  ‘asseveratio  illius  quod  ab 
adversario  intenditur 

Divisio:  Confessio  est  aut  judicialis  aut  extrajudicialis.  Judi- 
cialis est  quae  in  jure  fit  seu  in  actibus  judicii , coram  legitima 
persona.  Si  enim  vel  extra  locum  ubi  jus  redditur,  et  extra  acta 
judicii,  vel  coram  persona  incompetenti  facta  fuerit,  haberi  nequit 
ceu  confessio  judicialis.  Censetur  vero  judicialis  confessio  1°)  si 
fiat  coram  ipso  judice  causas  sedente  pro  tribunali  vel  si  arti- 
culis transmissis  ex  judice  pars  scripto  respondeat;  2°)  si  coram 
notario,  qui  fuerit  obligatus  ad  confessionem  excipiendam ; 3°)  con- 
fessio coram  arbitro  legitime  constituto  etiam  habetur  uti  judi- 
cialis. Quse  aliter  fiat  confessio,  dicitur  extrajudicialis,  quia  facta 
est  extra  judicii  locutu  et  non  coram  legitima  persona. 

Alia  confessio  est  simplex , alia  quali  ficata.  Simplex  ea  est 
quse  pure  et  simpliciter  admittitur,  idest  asseritur  intentio  adver- 
sarii. Qualificata  est  ea  qua  quis  non  solum  fatetur  in  quod  inten- 

dit  adversarios,  sed  etiam  circomstantias  et  adjuncta  facti  expo- 
nit  per  qose  majorem  indorit  veritatis  prasumptionem. 

Alia  est  confessio  cum  adjectione  causa , alia  sine  adjectione 
causa.  Prima  locum  habet  cum  quis  confitetur  non  solum  inten- 
tionem adversarii,  sed  etiam  titulum  cui  intentio  illa  innititur. 
Secunda  est  quae  exhibet  solummodo  intentionis  adversae  partis 
asseverantiam. 

Alia  est  jurata,  alia  non  jurata,  prout  eidem  vel  accesserit 
vel  non  accesserit  juramentum. 

2.  De  valore  confessionis  et  1°.  De  conditionibus  in  genere 
necessariis,  ut  valeat  confessio. 

1")  Conditio  ea  est  ut  emittatur  ab  eo,  qui  major  est  aetate; 
qui  enim  minor  est,  absque  curatoris  assistentia  nequit  sibi  nocere 
in  judiciis. 

2°)  Confessio  debet  esse  spontanea  et  libera.  Qu®  enim  ex 
coacta  procedunt  voluntate,  non  revelant  rerum  veritatem. 

3°)  Cum  plena  libertas  esse  nequit  etiam,  ubi  deest  cognitio 
rerum,  hinc  confessio  ut  valeat  debet  ex  certa  scientia  procedere. 

4°)  Debet  esse  contra  ipsum  confitentem;  terti®  enim  perso- 
li® non  prajudicat 

5°)  Debet  esse  de  re  litigiosa  et  quidem  de  re  certa,  non 
vero  incerta. 

6*)  Talis  esse  debet  confessio  ut  nec  jus  nec  natura  repugnet. 
Hisce  positis 

3.  n°.  De  valore  juridico  confessionis  extrajudicialis.  Gene- 
ralis regula  est:  ‘Confessio  extrajudicialis  prasente  adversario  facta 
cum  adjectione  caus®  in  civilibus  habetur  loco  probationis,  ita 
ut  adversarius  eximatur  ab  onere  probandi  suam  intentionem.’  Ita 
ex  jure  romano.  1.  «Cum  de  indebito»,  ff.  De  Probatum.  Consonat 
cap.  10.  De  Probationib.  (II.  19)  et  glossa  in  c.  15.  C.  3.  q.  9. 
Hinc  vi  hujus  confessionis  qui  eam  emisit  potest  condemnari.  Ratio 
est  quia  pr®sente  adversario  non  prmsumitur  quis  velle  fictitiam 
obligationem  palam  facere,  simulque  causam  exprimere  per  quam 
debitum  speciale  cognoscitur.  Quare  moraliter  impossibile  videtur 
contrarium.  Atqui  ut  judex  procedat  ad  sententiam,  requiritur 
solum  et  sufficit  moralis  impossibilitas  oppositi.  Ergo.  Requiritur 
vero  a)  Ut  pars  adversa  sit  prasens.  Ita  gloss.  in  cap.  14.  De 
fide  instrum.  (IL  22)  v.  «Sed  sicansam».  Nam  major  cautela  solet 
in  sermone  observari  prasente  adversario,  a quo  timere  possimus 

praejudicium,  quam  cum  nemo  est,  qui  contra  nos  nostra  confes- 
sione uti  possit  In  jure  autem  censetur  adesse  praesens  confessioni 
adversarius,  cum  vel  ipse  vel  ejus  gestor  negotii,  aut  procarator 
confessionem  audierit  Quod  si  vero  absente  parte  adversa  edatur 
confessio  extrajudicialis  cum  causa,  ea  vim  habet  probationis  semi- 
plena, scilicet  per  se  non  relevat  alium  collitigantem  ab  omni 
onere  probationis,  nisi  alia  adminicula  concurrant,  quae  ostendant 
confessionem  fuisse  emissam  serio,  et  ex  animi  persuasione,  et  ex 
certa  scientia  obligationis.  Ita  ex.  gr.  si  confessio  absente  ad- 
versa parte  emissa  fuerit  per  scripturam,  vel  eo  magis  per  instru- 
mentum. Ita  etiam  si  juramento  fuerit  confirmata.  Ita  si  ex 
intervallo  serio  fuerit  geminata.  Ita  etiam  si  fuerit  facta  favore 
causae  pise,  ita  ut  qui  confessus  est,  appareat  voluisse  consulere 
animae  suae.  In  hisce  enim  casibus,  qui  confitetur  parte  adversa 
absente,  praesumi  nullo  modo  posset  voluisse  illusorie  animi  sui 
sensus  aperire. 

4.  b)  Requiritur  adjectio  causa  obligationis,  ut  judex  cognos- 
cat confitentem  fuisse  locutum  de  illo  debito  in  specie  determinato, 
de  quo  actor  quaestionem  movit.  Quare  defectus  mentionis  causae 
aliquando  imminuit  vim  probativam  confessionis,  nec  proinde  ex- 
imit adversarium  ab  onere  probandi.  Ita  cap.  14.  De  fide  in- 
strum.  (H.  22).  Hinc  doctorum  sententia  communis,  hanc  confes- 
sionem solummodo  semiplenae  probationis  virtutem  obtinere;  quae 
proinde  vires  plenae  probationis  potest  acquirere  ex  adminiculis. 
Si  ex.  gr.  iterato  fiat  ex  intervallo,  et  uniformiter  super  deter- 
minato objecto,  quia  confitens  demonstrat  firmam  voluntatem  deben- 
di. Ita  ex.  gr.  si  fiat  cum  juramento,  quia  nemo  praesumitur  velle, 
non  veram  obligationem  contra  se  in  alterius  favorem  firmare  jure- 
jurando. 

5.  c)  Ut  valeat  confessio  extrajudicialis  debet  esse  serio  pro- 
lata, non  vero  ex  passione  iracundiae,  aut  ex  metu  vel  importunis 
suasionibus  exorta.  Pariter  debet  esse  principaliter,  non  vero  in- 
cidenter  prolata.  Nam  ea,  quae  incidenter  dicuntur,  potius  inad- 
vertenter  quam  ex  plena  consideratione  et  consilio  pronunciata 
fuisse  praesumuntur. 

Doctores  adsunt  qui  contendunt  confessionem  extrajudicialem, 
ut  probationis  virtutem  habeat,  requirere  etiam  adversae  partis  ac- 
ceptationem. At  non  videtur  necessaria  expressio  hqjus  acceptationis. 

Nam  abi  praesumptio  juris  assistit,  necesse  non  est  requirere  ali- 
quid superadditum.  Jamvero  a jure  quis  praesumitur  adprobare, 
quod  in  sui  favorem  vel  asseveretur  vel  geratur. 

6.  Haec  vero  quae  diximus,  valent  in  causis  civilibus.  Si  enim 
sermo  sit  de  criminalibus  causis  confessio  extrajudicialis  cujuslibet 
delicti  non  habetur  ceu  plena  probatio.  Nam  ad  demonstrandam 
aliquem  reum  fuisse  criminis  alicqjus,  praesertim  quod  secumferat 
poenam  gravem,  requiruntur  probationes,  omni  exceptione  majores, 
quae  nempe  in  animo  judicis  certam  inducant  persuasionem  non 
solum  de  auctore  delicti,  sed  etiam  de  moralitate  actionis,  et  de 
gradu  culpabilitatis.  Poena  enim  gravis  haberi  potest  ceu  damnum 
irreparabile  saltem  quoad  famam  et  publicam  opinionem.  Quare 
extrajudicialis  confessio  praesertim  si  in  judicio  impugnetur,  merito 
non  praesumitur  facta  ex  animi  consilio,  sed  potius  ex  levitate 
aut  ex  extrinseca  coactione.  Hinc  reus  non  potest  ex  sola  extra- 
judiciali  confessione  condemnari  poena  ordinaria  in  articulo  codicis 
determinata  contra  aliquod  delictum,  sed  poena  extraordinaria 
plectetur. 

7.  Sed  quaeritur*.  1°)  quomodo  probetur  extrajudicialem  con- 
fessionem intervenisse? 

Probatur  factum  confessionis  extrajudicialis  prolatae:  1")  Si  is 
qui  eam  emiserit,  dicat  in  judicio  se  eam  emisisse.  2°)  Eo  negante 
sufficienter  probata  censetur  confessio  ex  fide  et  depositione  duo- 
rum contestium.  Cap.  23.  De  Testibus  (U.  20).  Satis  enim  pro- 
batum factum  habetur  in  judicio,  ubi  duo  contestes  fide  digni  de 
eodem  facto  deponant. 

8.  IIP.  de  valore  confessionis  judicialis. 

Confessio  judicialis  si  juxta  formam  et  conditiones  superius 
descriptas  emissa  fuerit,  aequivalet  verae  probationi,  ita  ut  altera 
pars  eximatur  prorsus  ab  onere  probandi  suam  intentionem.  Ita 
communiter  ex  cap.  ult.  De  Cohabit.  Cleric.  et  mulier.  (IH.  2)  nec- 
non  ex  cap.  24.  De  Verb.  Signif.  (V.  40).  Immo  quamvis  ad  nor- 
mam juris  romani  aliquibus  videatur  necessaria  praesentia  adversae 
partis,  ut  confessio  hanc  plenam  probandi  virtutem  habeat,  juxta 
1.  fin.  ff.  De  Interr.  in  jure  faciend.,  tamen  merito  docent  auctores 
hanc  praesentiam  adversae  partis  ex  jure  canonico  non  requiri. 
Ratio  est  quia  in  cit.  cc.  ult  De  Cohabit.  Cleric.  et  mul.  et  24.  De 
Verb.  Signif.  absque  ulla  mentione  partis  adversae  praesentis  tra- 
ditur in  priore  dt.  cap.  expresse,  in  altero  implicite  confessionem 

judicialem  rem  facere  manifestam,  immo  notoriam  juris  producere. 
Effectus  autem  notorietatis  juris  est,  ut  quoad  probationis  virtu- 
tem, id,  quod  notorium  est  ex  confessione  judiciali,  aequiparetur 
notorio  per  sententiam  ipsam  judicis.  Itaque  etiam  absque  prae- 
sentia adversae  partis,  confessio  judicialis  tanti  facienda  est,  ut 
plenam  probationem  exhibeat. 

Diximus  autem  hanc  regulam  implicite  tradi  in  cap.  24.  De 
Verb.  Signif.  (V.  40).  Nam  Innocentius  in  hoc  capite  nominat  solum 
in  genere  confessionem,  eique  tribuit  vim  reddendi  rem  manifestam 
et  notoriam.  Sed  1°)  animadverti  potest  saltem  de  confessione 
judiciali,  quae  extrajudiciali  praevalet,  veriflcari  debere,  quod  in 
genere  de  confessione  asserit  Innocentius;  2°)  in  hoc  cap.  24.  con- 
fessionem aequiparari  legitimae  probationi,  que  phrasis  innuit  pro- 
bationem in  jure  factam,  et  per  consequens  etiam  videtur  innuere 
confessionem  pariter  factam  in  jure. 

0.  Ex  primo  hoc  effectu  confessionis  judicialis  sequitur  secun- 
dus, ipsam  nempe  in  civilibus  haberi  contra  confitentem,  ceu  sen- 
tentiam ac  rem  judicatam.  Hinc  inspecto  rigore  juris  romani  sen- 
tentia non  requirebatur,  sed  sufficiebat  mandatum  judicis  exsecuti- 
vum.  Ita  in  1.1.  ff.  De  Confessis.  Diximus  vero  in  civilibus; 
quia  in  criminalibus  confessus  non  habetur  pro  judicato  neque  jure 
romano,  sed  requiritur  sententia  judicis,  qui  omnibus  perpensis 
reum  condemnet  L.  5.  ff.  De  custodia  reorum.  Etiam  ob  prin- 
cipium generale  communiter  receptum,  scilicet  ad  poenam  subeun- 
dam, etiam  ab  ipso  jure  inflictam,  quando  requiritur  externa  exse- 
cutio, nemo  tenetur  nisi  judicis  sententia  praecesserit.  Immo  hodie 
universaliter  invaluit  usus,  ut  etiam  in  civilibus  confessio  vim  pro- 
bativam tantummodo  habeat,  et  proinde  pro  coactiva  solutione 
obligationis  requiratur  subsequens  sententia  judicis  in  judiciis  sal- 
tem solemnibus,  in  quibus  nempe  proceditur  servato  ordine  juris, 
quia  ordo  judiciarius  sententia  clauditur.  Quod  Armatur  etiam 
cap.  10.  De  Transact.  (I.  36)  ubi  Pontifex  in  specie  confessionis 
judicialis  ait  ‘Respondemus,  quod  ex  praedicta  Fratrum  confessione 
contra  eos  sententia  procedere  debeat'. 

10.  Tertius  effectus  judicialis  confessionis  est  sanatio  defectus 
ordinis  judicialis  non  servati  in  processu  confidendo.  Regula  hsec 
desumitur  ex  cap.  1.  De  Accusat.  (V.  1)  in  6°., .ubi  quamvis  non 
praecessisset  diffamatio  et  regularis  inquisitio  juxta  cap.  24.  De  Ac- 
cusat. (V.  1),  tamen  traditur  ob  confessionem  posse  procedi  ad  sen- 

tentiam  proferendam.  Veram  excipitur  casus  quo  processus  fuerit 
irregularis  ob  defectum  jurisdictionis  iu  judice.  Namque  confessio 
esset  emissa  coram  judice  incompetente,  quae  proinde  plene  non 
probat,  sed  aequiparatur  confessioni  extra  judicium  emissae. 

11.  Quartus  effectus  est  nt  contra  explicitam  confessionem  et 
sententiam  inde  secutam  non  detur  appellatio , seu  non  attendatur 
appellatio  si  forte  proponatur.  Ita  cap.  61.  §.  «Porro»  de  Appellat. 
(II.  28).  Quia  aequum  non  est  dari  appellationem  contra  excessam 
evidentiae  qnae  ex  confessione  resultat.  At  quando  allegari  potest 
vel  metus,  vel  error,  vel  aliquis  defectus  iu  confessione,  utique  ad- 
mittitur appellatio.  Ita  etiam  admittitur  quando  judex  excessit 
limites  confessionis  in  sententia. 

12.  Pariter  appellatio  contra  propriam  confessionem  in  cansis 
criminalibus  non  excluditur.  Quia  ad  excludendam  appellationem 
plura  alia  requiruntur,  ob  damnum,  quod  ex  sententia  jndicis  ti- 
meri potest.  Quare  doctores  solent  ad  excludendam  appellationem 
requirere,  ut  reus  nedum  sit  confessus,  sed  etiam  ut  sit  convictus. 
Convictus  vero  dicitur  reus,  quando  vel  ex  testibus,  vel  ex  instru- 
mentis, vel  ex  indiciis  indubiis  constet  ejus  culpabilitas. 

13.  An  possit  revocari  confessio  judicialis. 

In  genere  non  admittitur  alia  revocatio  nisi  ea  quae  fit  in  in- 
continenti, seu  quae  fiat  a confl tente  in  eodem  judiciali  contextu, 
et  antequam  ipse  a praesentia  judicis  recedat.  Cap.  7.  De  Testib. 
cogend.  (IL  21).  Quisque  enim  coram  judice  praesumitur  omnia 
caute  et  prudenter  exponere,  nec  sibi  velle  praejudicium  inferre. 
Hinc  completa  confessione  in  judicio,  qui  eam  emisit,  censetur  plene 
cavisse  rei  veritati.  At  revocari  potest  etiam  confessio  judicialis 
ex  intervallo  a)  Si  quis  revera  probare  potest,  se  errore  facti  fuisse 
deceptum.  Ex.  gr.  in  quaestione  punctaturarum  solvendarum,  si 
reus  in  judicio  confiteatur  se  actori  debere  centum,  in  animo  suo 
ex  errore  facti  revolvens,  se  per  centum  dies  a choro  abfuisse, 
dum  revera  ex  libris  capituli  constet  solummodo  per  septuaginta 
dies  non  interfuisse,  b)  Si  minor  astate  grave  damnum  passus  sit 
ex  confessione.  Minoribus  enim  graviter  laesis  conceditur  restitutio 
in  integrum. 

14.  An  scindi  possit  confessio,  vel  debeat  admitti  in  omnibus 
suis  partibus,  scilicet  tum  in  iis,  quae  confitenti  adversentur,  tum 
in  iis  quae  eidem  faveant.  Ex.  gr.  in  civilibus  si  quis  confiteatur 
se  pecuniam  mutuam  accepisse,  sed  simul  asserat  se  a creditore 

deceptum  fuisse  in  contractu  ineundo;  in  criminalibus  vero  si  quis 
confiteatur  se  crimen  patrasse,  sed  provocationem  fuisse  passum 
simul  affirmet. 

Non  desunt  doctores,  qui  licet  teneant  in  criminalibus  scin- 
dendam esse  confessionem,  quia  praesumitur  reus  velle  sese  tueri 
et  effugere  poenam;  dicunt  tamen  confessioni  in  civilibus  penitus 
standum  esse,  nec  eam  scindi  posse,  nisi  jura  praesumere  faciant 
contra  confitentem;  quia  confessio,  ceu  actus  spontaneus  praesumi- 
tur emissus  pro  rerum  veritate.  — Verum  contraria  sententia  fir- 
mior et  probabilior  videtur,  sive  in  criminalibus  sive  in  civilibus 
causis.  Scilicet  admitti  potest  confessio  in  ea  parte,  quae  favet  ad- 
versario, non  autem  admittenda  est  confessio  in  ea  parte,  quae  ipsi 
confitenti  favet;  nisi  demonstretur  rationabilitas  eorum  quae  dicun- 
tur, et  probabilibus  rationibus  non  oppugnetur  confessio  confitenti 
favorabilis.  Ratio  est,  quia  nemo  praesumitur  contra  se  velle  con- 
fiteri, jus  vero  in  genere  praesumit  contra  ipsum  confitentem,  qui 
in  sui  favorem  loquatur.  At  haec  praesumptio  cessat,  quoties  ratio- 
nabilibus argumentis  probabilitatem  confessionis  in  sui  favorem 
ostenderit.  Ergo  etc. 

15.  An  judici  inquirenti  reus  teneatur  veritatem  fateri. 

Profecto  si  judex  non  legitime  interroget,  reus  haud  sane  te- 
netur respondere,  seu  poterit  negare  responsionem,  vel  ad  eluden- 
dam interrogationem  judicis  poterit  uti  circumlocutione  et  oratione 
ambigua,  aut  alio  artificio,  excluso  tamen  positivo  mendacio.  Quid 
vero  si  legitime  interroget  judex  ? — Ut  judex  legitime  interroget 
requiritur  a)  ut  judex  jurisdictione  gaudeat  in  personam  inter- 
rogatam; b)  judex  non  potest  uti  interrogationibus  suggestivis  et 
modis  seu  verbis  captiosis  haud  permissis  a lege;  c)  ut  legitima 
sit  interrogatio  judicis  in  criminalibus,  necesse  est  ut  praecesserit 
vel  interrogatio,  vel  accusatio,  vel  denunciatio,  aut  infamia'  rei 
super  aliquo  crimine;  vel  saltem  aliqua  manifesta  indicia  apparue- 
rint de  culpabilitate  ejusdem;  ita  cap.  24.  De  Accusat.  (V.  1);  — 
quare  legitima  interrogatio  esse  non  potest  de  criminibus  prorsus 
occultis,  quae  natura  sua  sunt  nota  soli  Deo;  — nec  principaliter 
interrogare  potest  judex  reum  de  aliis  criminibus,  quae  nec  natura 
sua  nec  ex  indiciis  connexa  sunt  cum  crimine,  in  quo  legitime  in- 
terrogat. Ratio  est  quia  ordini  judiciorum  optime  consulitur,  si  in- 
quisitio ad  plura  non  distrahatur,  sed  restringatur  praecipue  ad 
principale  negotium,  quod  est  objectum  processus. 


Digitized  by  LjOOQie 


TIT.  XVI11.  DE  CONFESSIS. 


125 


Antequam  quaestioni  propositae  respondeamus,  animadvertimus 
quaestionem  esse  potius  moralem  quam  canodicam,  nam  respicit 
obligationem  conscientiae.  Verum  canonica  etiam  est  et  judici  in 
foro  externo  potest  inservire.  Potest  enim  judex  ecclesiasticus 
magis  vel  minus  insistere  contra  reum  ad  sinceram  confessionem 
exigendam,  et  magis  vel  minus  tute  fidere  responsionibus  rei,  prout 
theoretice  scit  majorem  esse  vel  minorem  obligationem  rei  ad  re- 
spondendum sincere  et  explicite  interrogationibus  propositis. 

16.  Hisce  positis  in  genere  dicimus,  reum,  si  a suo  judice  ser- 
vato juris  ordine,  seu  legitime  interrogetur,  teneri  ad  veritatem 
pandendam,  quam  interrogatio  specifice  respicit.  Hanc  vero  ob- 
ligationem exponendi  veritatem  etiam  vinculo  religionis  validiorem 
reddi,  si  reus  juramentum  praestiterit  de  veritate  dicenda. 

Ratio  conclusionis  est,  quia  judex  legitime  interrogans  ex- 
ercet jurisdictionem  suam  circa  rei  personam,  et  jure  suo  utitur, 
quod  habet  inquirendi  veritatem  ut  justitiam  tueatur,  ac  proinde 
ex  parte  rei  viget  obligatio  obediendi  judici  legitime  interroganti. 
Quod  a fortiori  verificatur  si  deferatur  juramentum,  nam  reus 
mendax  fieret  etiam  peijurus. 

17.  Diximus  conclusionem  datam  in  genere  valere;  nam  si  in 
specie  sermo  sit  de  majoribus  criminibus,  quae  secumferunt  maxi- 
mas poenas  capitis,  carceris  perpetui,  vel  triremium,  docent  plures 
magnae  notae  auctores,  reum  non  obligari  sub  gravi  ad  manifestan- 
dum judici  crimen,  quod  caeteroquin  probare  nequit,  sed  ubi  spes  ad- 
sit, non  facta  confessione,  evadendi  tantam  poenam.  Hinc  excluso 
mendacio  poterit  reus  eludere  judicis  interrogationes.  Ne  autem 
perjuriis  occasio  daretur,  mos  invaluit  ut  reo  in  criminalibus  cau- 
sis praesertim  majoribus,  non  deferatur  juramentum  de  veritate 
dicenda.  Ratio  conclusionis  est,  quia  judicis  praeceptum  ut  sit  legi- 
timum non  solum  debet  inniti  abstracto  conceptui  jurisdictionis  et 
potestatis,  sed  etiam  debet  esse  in  concreto  accommodatum  hu- 
manae conditioni.  C.  2.  D.  4.  Atqui  videtur  esse  nimis  durum, 
et  parum  naturae  hominis  accommodatum,  instinctu  vitae  et  liber- 
tatis vehementer  acti,  praeceptum  manifestandi  crimen  in  eum 
praecise  finem,  ut  poenam  criminis  acerbissimam  subeat.  Igitur 
praeceptum  hujusmodi  si  a judice  imponatur,  non  est  undequaque 
legitimum  et  obligans  reum.  Accedit  animadversio.  Scilicet  sal- 
tem dubiam  esse  in  casu  legitimitatem  praecepti  judicis.  Atqui 
valida  ratio  juridica  suadet  obligationem  obediendi  judici  impe- 

ranti,  in  dubio  legiti  initatis  interrogationis  renm  non  adstringere 
juxta  regulam  11.  juris  in  6°.  quae  statuit  in  dubio  favendum  esse 
reo.  Ergo. 

18.  Diximus  tamen  excluso  mendacio.  Nam  non  posset  coho- 
nestari mendacium  ex  spe  evadendi  poenam.  Qua  in  re  sciendum 
est  damnatam  fuisse  ab  Innocentio  XI.  d.  2.  Martii  1679  sequen- 
tem propositionem  26.:  ‘Si  quis  vel  solus,  vel  coram  aliis,  sive  in- 
terrogatus, sive  propria  sponte,  sive  recreationis  causa,  sive  quo- 
cumque alio  fine  juret,  se  non  fecisse  aliquid  quod  revera  fecit,  in- 
telligendo  intra  se  aliquid  aliud  quod  non  fecit,  vel  aliam  viam  ab 
ea  in  qua  fecit , vel  quodvis  aliud  additum  verum,  revera  non  men- 
titur nec  est  perjurus cfr.  etiam  prop.  27.  — Si  bene  intelligatur 
intentio  damnationis  hujus  propositionis,  apparet  non  fuisse  ulla 
ratione  proscriptam  supra  expositam  sententiam.  Nam  Pontifex 
proscribit  proprie  dictam  amphibologiam  et  restrictionem  pure 
mentalem,  quae  tunc  verificatur,  cum  adhibitis  verbis,  quae  unum 
solummodo  sensum  habent,  ob  diversam  solam  mentis  intentionem, 
qui  loquitur,  dicit  vel  non  contigisse  factum,  quod  contigit,  vel 
aliter  contigisse  quam  revera  contigit.  Ita  ex.  gr.  si  quis  inter- 
rogatus an  certa  die,  certaque  hora  transierit  per  aliquam  viam, 
neget,  eo  quod  in  mente  cogitet,  alias  non  transiisse  per  eamdem 
viam,  dum  revera  per  illam  viam  transierit.  At  quando  dicunt 
auctores  non  teneri  reum  absque  mendacio  pandere  veritatem  judici 
interroganti,  non  excludunt  posse  adhiberi  restrictionem  mentalem; 
cum  tamen  dicunt  adhibendam  esse  quse  fundamentum  habet  in 
realitate  factorum,  ita  nempe  ut  circumstantia  de  qua  interrogatur 
reus,  sive  in  se  sive  ob  verba,  quibus  exprimitur,  optime  possit 
dupliciter  accipi  et  explicari.  Hinc  dum  in  uno  sensu  sumitur  ab 
interrogante,  potest  ab  eo  qui  respondet  intelligi  in  alio  sensu,  et 
per  consequens  mendacium  et  perjurium  locum  non  habet;  nam 
reus  quamvis  non  respondeat  cohaerenter  ad  judicis  mentem,  tamen 
ejus  adsertio  vera  est.  Ergo. 

19.  Pro  intelligentia  tituli,  et  consequenter  ad  quaestionem  per- 
tractatam aliquid  de  positionibus  est  dicendum.  Positiones  quae 
appellari  etiam  solent  articuli,  inductae  sunt  primitus  ex  consue- 
tudine et  deinde  per  leges  positivas  approbatae  fuerunt,  ut  obtenta 
quo  fieri  melius  possit  partium  confessione,  expeditiori  litium  ter- 
mino consuleretur. 

Positio  est  para  et  nitida  allegatio  alicujos  facti  ad  causam 
quae  agitatur  pertinentis,  in  scriptis,  et  sub  juramenti  fide  per- 
tinentis exhibita  ad  hunc  scopum  ut  si  factum  allegatum  ab  una 
admittatur  ab  altera  parte  collitigante,  is  qui  allegationem  hanc 
proposuit,  eximatur  ab  onere  probandi  factum  allegatum.  Formula 
positionum  hsec  est  ‘Dico,  vel  pono,  esse  verum  me  tibi  mutuo  de- 
disse centum1.  1°)  Positio  debet  esse  pura  et  nitida  allegatio  facti, 
quia  clare  debet  exprimi  id  quod  unus  ex  cotlitigantibus  desideret 
et  postulet  ab  alio  admitti.  Hinc  positio  captiosa  vel  sequivoca 
non  admittitur.  2°)  Positio  est  allegatio  facti,  nam  positio  juris 
non  admittitur.  Hinc  ex.  gr.  unus  ex  collitigantibus  non  potest 
alium  interrogare  utrum  ita  vel  aliter  legem  intelligat  et  recipiat. 
Determinare  enim  juris  quaestionem  est  proprium  judicis.  3°)  Factum 
allegatum  in  positione  debet  ad  causam  pertinere,  nam  impertinens 
et  aliena  circumstantia  respui  merito  potest.  4°)  Juxta  dispositio- 
nem juris  canonici  cap.  2.  De  Testib.  (II.  10)  in  6°.  qui  proponit 
positionem  tenetur  juramentum  emittere  de  veritate  dicenda.  Positio 
hisce  conditionibus  suffulta  et  a judice  recepta  non  potest  ab  al- 
tera parte  sperni,  sed  eidem  vel  assentiri  vel  contradicere  debet, 
ita  ut  si  absque  rationabili  causa  respondere  recuset,  pro  confessa 
habeatur.  Ita  in  cap.  2.  h.  t.  in  6°.  Etenim  in  judicio  colliti- 
gantes  rationem  reddere  tenentur  factorum,  quae  ab  alterutro  alle- 
gantur et  judex  potest  praecipere  partibus,  ut  facta  explicent. 
Hinc  qui  respondere  recusat,  merito  in  hoc  ipso  punitur,  ut  pro 
confesso  habeatur. 

Positiones  quamvis  regulariter  fiant  ab  actore,  tamen  proponi 
etiam  possunt  a reo,  quia  utriusque  interest  simpliciorem  reddere 
statum  quaestionis,  et  cognoscere  quid  ab  altera  parte  pro  certo 
habeatur  et  extra  controversiam,  quid  vero  controvertatur.  Cum 
vero  positiones  sint  loco  probationum,  ex  cap.  2.  h.  t.  in  6°. 
1°)  proponendae  sunt  post  litem  contestatam  usque  ad  terminum 
utilem  pro  adducendis  probationibus;  2°)  responsio  facienda  est 
pura  et  simplex,  seu  clara  et  manifesta. 

Usus  proponendi  formales  positiones  in  judiciis  non  est  am- 
plius frequens,  idest  in  omnibus  causis  ordinario  non  servatur, 
bene  vero  sive  in  scriptis  allegationibus,  sive  in  discussione  ver- 
bali causarum  ab  alterutro  ex  litigantibus,  possunt  particulares 
circumstanti»  facti  proponi,  ut  circa  eas  adversarius  respondeat; 
judex  vero  ex  agendi  ratione  hujus  normam  et  lumen  in  proferenda 

sententia  potest  optime  sumere.  Dixi:  usus  non  est  amplius  fre- 
quens. Nam  juxta  organicam  actualem  judiciorum  disciplinam, 
etiam  hodie  possunt,  et  aliquando  solent  deferri  adversae  parti 
interrogatoria,  quae  positionibus  aequiperantur.  Positiones  vero  id- 
est  articuli  semper  adhibentur  in  processibus  pro  causis  Beatd- 
flcationis  et  Canonizationis  Servorum  Del  Fatendum  vero  est 
methodum  ordinariam  adhibendi  positiones  valde  accommodatam 
esse  pro  determinanda  in  causis  quaestione  faeti. 

20.  An  confessio  judicialis  vel  extrajudicialis  noceat  etiam 
tertiae  personae,  quae  extranea  sit  a judicio. 

Distinguendum  est  inter  causas  civiles  et  criminales.  In  cau- 
sis civilibus  ex  regula  generali  confessio  non  nocet  tertiae  personae^ 
quae  cum  confitente  negotium  non  habeat.  Nam  regula  in  judiciis 
est,  neminem  esse  damnandum  nisi  ex  sua  confessione,  aut  ex  pro- 
bationibus adversarii  sui.  Hinc  ex.  gr.  si  vigente  quaestione  inter 
Titium  et  Cajum  de  praestatione  alicujus  rei,  Cajus  fateatur  se 
utique  pro  aliqua  parte  teneri,  sed  pro  reliqua  teneri  Sempronium, 
non  ideo  potest  Sempronius  ex  confessione,  Caji  damnari  ad  prae- 
stationem quotae  sibi  imputatae. 

At  quid  dicendum  si  is  qui  confessus  est  gerit  negotium  tertii ? 

Si  sermo  sit  .de  procuratore  vel  advocato,  confessio  contra 
dominum  principalem  emissa  potest  semper  ab  eodem  principali 
domino  revocari,  quamvis  non  demonstraverit  errorem  aut  falsi- 
tatem.  Etenim  dominus  principalis  semper  sibi  majorem  prome- 
retur fidem,  quam  ejus  advocatus  vel  procurator.  Excipitur  tamen 
(confessio  emissa  ab  advocato  vel  procuratore  ex  speciali  mandato 
domini  principalis,  quae  intra  limites  mandati  recipitur  tamquam 
confessio  ejusdem  domini. 

21.  Quod  si  quaestio  sit  de  Praelatis  Ecclesiarum,  oeconomis 
seu  generalibus  administratoribus  necnon  tutoribus  et  curatoribus, 
communiter  recipitur  theoria  Panormitani  in  cap.  2.  h.  t.  n.  10.  et 
distinguitur  inter  confessionem  emissam  a Praelato,  oeconomo  etc. 
in  judicio  per  viam  jurisdictionis  contentiosae,  et  confessionem 
emissam  sponte  extra  judicium.  Primam  docent  nocere  Ecclesiis, 
personis  administratis,  pupillo  vel  minori,  secundam  vero  minime. 
Ratio  prioris  conclusionis  est,  quia  prior  confessio  non  censetur 
libere  remissa  arbitrio  confitentis,  sed  ob  necessitatem  juris,  et  ob 
exigentiam  judicii  editam  fuisse  censetur.  Hinc  in  specie  confes- 
sionis a Praelato  emissae,  quemadmodum  sententia  prolata  contra 

Pralatnm  valet  non  solam  contra  ipsam,  sed  etiam  contra  ejns 
Ecclesiam  et  saccessores;  ita  etiam  confessio  necessaria  ejnsdem 
Praelati  valebit  contra  Ecclesiam  et  Praelati  successores.  Revocari 
autem  poterit  haec  Praelati  confessio  modis  supra  indicatis  n.  13. 
— At  si  prorsus  ex  libera  sua  voluntate  Praelatus  vel  ceconomns, 
aut  tutor,  aut  curator,  extra  jadicium  confessionem  emittat,  non 
poterit  haec  confessio  contra  Ecclesiam,  vel  administratas  personas, 
aut  pupillum  vel  minorem  ceu  evidens  et  legitima  probatio  invo- 
cari. Ratio  est  quia  confessio  sponte  facta  consideratur  ceu 
donatio  aliqua,  quae  administratoribus  rerum  alienarum  interdicta 
est.  In  specie  autem  bonorum  et  jurium  Ecclesiae  Praelatus  libere 
non  potest  de  eisdem  disponere,  sed  requiruntur  causae  legitimae 
et  canonicae  solemnitates,  de  quibus  agitur  in  tit.  De  Rei.  Ecc. 
alienari,  vel  non.  (III.  13). 

22.  Sed  exceptio  est  quando  confessio  revelat  factum  proprium 
ipsius  Praelati,  vel  administratoris,  seu  tutoris  vel  curatoris;  ex.  gr. 
si  Praelatus  fateatur  sibi  factam  fuisse  solutionem  alicujus  debiti 
in  favorem  Ecclesiae.  Quo  in  casu  creditur  confitenti  contra  Ec- 
clesiam vel  administratas  personas,  nisi  contrarium  probetur.  Ratio 
est  quia  in  electione  Praelati,  vel  destinatione  oeconomi,  administra- 
toris etc.  censetur  electa  fuisse  indastria  persona,  cujus  fiduciae 
commissa  fuerant  expedienda  negotia. 

23.  An  in  causis  criminalibus  confessio  de  proprio  crimine 
unius  ex  correis  admitti  debeat  etiam  adversus  alios,  ita  ut  eis 
noceat. 

Etiam  in  criminalibus  causis  valet  regula  generalis  negativa 
ex  cap.  1.  h.  t ita  ut  glossa  v.  < confessi»  inferat  hoc  principium 
‘Nulli  de  confesso  super  crimine  aliorum  creditur’.  Idem  infertur 
ex  cap.  10.  De  Testibus  (II.  20).  Haec  juris  dispositio  merito  con- 
stitui poterit,  quia  qui  crimen  proprium  in  judicio  confitetur,  in- 
famis est  et  suspectae  fidei,  ejusque  proinde  depositio  praesumi  illico 
vera  nequit,  ita  ut  loco  probationis  contra  alium  retineatur.  Unde 
confessio  haec  in  ordine  ad  alios  periculosa  perhibetur  in  cap.  1. 
h.  t.  Hinc  qui  in  judicio  crimen  suum  confessus  sit,  rejicitur  a 
testimonio  ferendo  contra  alios.  Cap.  64.  De  Testib.  (H.  20). 

24.  At  quaedam  sunt  crimina  excepta  quae  cum  societati  vel 
civili,  vel  religiosae  maxima  procreent  pericnla  et  damna,  non  re- 
quirunt ordinariam  et  rigidam  procedendi  normam.  In  hisce  sci- 
licet ob  imminens  periculum,  quod  praevidetur,  etiam  media  extra- 

ordinaria  inquisitionis  adhibentor.  Hinc  confessio  rei  1°)  valet  ad 
instituendam  inquisitionem  specialem  contra  personam,  quam  reus 
confitens  in  judicio  indigitavit,  ita  ut  haec  persona  teneatur  sese 
purgare  ab  imputatione  sibi  facta.  2°)  Heus  confessus  in  judicio 
potest  ceu  testis  adhiberi  contra  socium  criminis.  Cap.  5.  De  liceret. 
(V.  2)  in  6°.,  et  cap.  14.  De  Prcesnmpt.  (II.  33). 

Crimina  autem  maxime  perniciosa  et  excepta  quoad  societa- 
tem civilem  sunt  praecipue:  crimen  Icesce  majestatis  et  perduellionis. 
Cap.  1.  h.  t;  et  crimen  latrocinii  et  grassationis  per  vias  publicas. 
L.  6.  ff.  De  Custod.  et  exhibit.  reorum. 

Quoad  vero  societatem  religiosam  sunt:  1°)  Crimen  hceresis. 
Citt.  cc.  5.  De  hceret.  (V.  2)  in  6°.  et  14.  De  Prcesumpt.  (II.  23). 
2)  Crimen  simonice;  c.  4.  C.  15.  q.  3.  At  obstare  videtur  cap.  10. 
De  Testibus  (H.  20),  in  quo  decernitur  socium  criminis  simoniae 
non  posse  testimonium  ferre  contra  imputatum  de  eodem  crimine. 
Unde  exceptio  facienda  esse  videtur. 

Ceterum  etiam  in  criminibus  non  exceptis  confessio  rei  relate 
ad  consocios  suos  spernenda  non  est  a judice  et  fisco;  sed  licet 
loco  probationis  nequeat  haberi,  tamen  retineri  et  aestimari  debet 
ceu  aliqua  praesumptio,  praesertim  si  sit  adminiculata.  Hinc  quam- 
vis vi  hujus  confessionis  non  possit  illico  realiter  comprehendi 
socius  vel  etiam  invitus  compelli  ad  sese  personaliter  defendendum 
ab  impacta  imputatione,  tamen  potest  judex  uti  confessione  ad  in- 
stituendam genericam  inquisitionem  auctorum  criminis. 

25.  Praestat  ultimo  loco  quaerere  quid  sentiendum  de  confes- 
sione sacramentali,  quae  forte  etiam  lpgitimo  modo  reveletur,  utrum 
ea  uti  possit  judex  contra  ipsum  confitentem. 

Pro  indubia  sententia  tenendum  est  sacramentalem  confessio- 
nem sive  ea  per  ipsum  sacerdotem,  sive  per  alium  qui  crimen 
occasione  confessionis  audierit  reveletur,  nullo  modo  in  judicio  ex- 
terni fori  contra  confitentem  probare.  Nam  ut  omittamus  aver- 
sionem et  odium,  quod  contra  reconciliationis  sacramentum  a fide- 
libus conciperetur  ob  revelationem  criminis,  et  ob  usum  hqjus  re- 
velationis, valet  in  casu  duplex  juridica  ratio:  1°)  quia  sacramen ta- 
lis confessio  non  homini  censetur  facta,  sed  Deo.  Gap.  2.  De  Offic. 
Jud.  Ord.  (I.  31).  Hinc  ea  uti  non  potest  homo  in  usibus  profanis, 
neque  a fortiori  in  foro  externo.  2°)  Quia  si  agatur  de  illegitima 
revelatione  secreti  sacramentalis,  fidem  non  promeretur,  qui  sacra- 
mentalis  confessionis  sigillum  infringunt.  Prima  ratio  etiam  de- 

monstrat  loco  probationis  haberi  non  posse  schedam  referentem 
peccata  in  confessione  exposita.  Immo  ob  primam  rationem  scimus 
prorsus  neglectam  fuisse  a tribunali  S.  Rotae  revelationem  criminis 
factam  ab  ipso  confessario  ex  licentia  ipsius  confitentis.  Id  contigit 
in  celebri  quaestione  filiationis  Ducis  Sforea-Cesarini  agitata  in 
S.  Rota  ab  anno  1834  ad  annum  1837,  in  qua  ex  licentia  matris 
infantis,  de  cujus  origine  agebatur,  confessarius  testatus  est,  circa 
tempus,  ad  quod  referri  poterat  conceptio  infantis  ejusdem,  ipsam 
matrem  in  confessione  saeramentali  sese  accusasse  de  adulterio  com- 
misso. Confessio  enim  sacramentalis  extranea  prorsus  est  et  im- 
pertinens  quoad  forum  externum,  in  quo  non  solum  veritas  atten- 
ditur, sed  etiam  modus  legitimus  veritatem  cognoscendi.  Hinc  in 
causa  criminali,  quamvis  qui  in  re  gravis  momenti  aliquid  coram 
judice  competente  dixerit  contra  se,  tamen  non  habetur  ceu  plene 
et  legitime  convictus,  non  obstante  praesumptione  quod  qui  loquitur 
contra  se  juxta  veritatem  loquatur.  Cap.  4.  De  Judiciis  (H.  1).  Reus 
enim  solummodo  convincitur  legitimis  probationibus. 

Titulus  XIX. 

De  Probationibus. 

1.  Probatio  nihil  aliud  est  nisi  ‘rei  dubiae  apud  judicem  con- 
troversae per  legitimos  modos  facta  ostensio’.  Dicitur  ostensio  quia 
probatio  in  claro  et  aperto  ponit  rem,  seu  revera  manifestat  rem 
in  sua  veritate  juridica.  Hinc  probatio  fit  rei  dubiae,  quae  nempe 
per  se  certa  non  est,  sed  saltem  habet  aliquod  argumentum  con- 
tra se.  Haec  ostensio  fit  rei  controversae  coram  judice,  quia  in 
titulo  sermo  est  praecipue  de  probationibus  judicialibus,  quae  fiunt 
■modis  a lege  statutis,  nempe  modis  legitimis.  In  judiciis  enim 
praeter  principia  juris  naturalis,  etiam  quaedam  solemnitates  con- 
stitutae sunt  a lege,  quae  requiruntur  ad  fidem  faciendam. 

2.  Probatio  distinguitur  in  plenam  et  semiplenam.  Plena  pro- 
batio est,  quae  judici  omnem  facit  fidem,  ita  ut  judex  aliquid  am- 
plius non  debeat  quaerere,  sed  teneatur  procedere  usque  ad  sen- 
tentiae prolationem.  £xemplum  hujus  rei  deprehenditur  in  cap.  2. 
h.  t ubi  species  est  de  judice,  qui  ex  consuetudine  loci  praeter  de- 
positionem idoneorum  testium,  vel  authentica  instrumenta  requi- 
sierat  jusjurandum.  Romanus  Pontifex  vero  respondit  non  requi- 
rendum esse  jusjurandum,  sed  allatam  probationem  sufficere.  — 

Semiplena  vero  probatio  ea  dici  solet,  quae  licet  aliquam  prome- 
reatur fidem,  non  ita  tamen  concludens  est  ut  possit  ex  ea  judex 
procedere  ad  proferendam  sententiam. 

3.  At  quaeri  potest  quomodo  determinatur  quandonam  probatio 
fidem  plenam  faciat  judici,  quandonam  semiplenam? 

Omittimus  vim  probationis  illius,  quae  fieri  dicitur  per  eviden- 
tiam rei,  scilicet  quando  res  adeo  est  aperta,  ut  nulla  negatione 
vel  tergiversatione  possit  celari.  Hoc  enim  in  casu  quisque  videt 
ipsam  evidentiam  rei  fidem  plenissimam  facere  judici.  Quare  in 
cap.  3.  De  Testibus  cogend.  (H.  21)  regula  traditur  generalis: 
‘facta  notoria  non  egere  probatione  testium’.  Concordat  cap.  9. 
De  Accusationibus  (V.  1).  Hinc  adagium  juris  invaluit  ‘notoria 
facti  permanentis  allegari  quidem,  sed  non  probari.’  Praesumitur 
enim  judex  ea  apprime  cognoscere.  Non  idem  vero  dicendum  est 
de  notoriis  facti  transeuntis.  Nam  ea  si  praeterita  sunt,  debent  pro- 
bari. Si  de  aliis  probationibus  communibus  sermo  sit,  ipsa  lex 
est  quae  determinat  quaenam  probationes  plenam  faciant  fidem. 
Ita  ex.  gr.  si  duo  testes  omni  exceptione  majores  conveniant  in 
depositione;  ita  instrumenta  authentica;  ita  confessio  propria  juxta 
dicta  superius  in  causis  judicialibus  civilibus  constituunt  plenam 
probationem. 

4.  In  causis  autem  in  quibus  nullum  adest  tertii  praejudicium, 
etiam  unus  testis  ad  rem  plene  probandam  recipitur;  ex.  gr.  si 
testis  idoneus  deponat  aliquem  suscepisse  baptismum;  cc.  110  et 
112.  De  Consecrat.  D.  4.;  aliquam  ecclesiam  fuisse  consecratam; 
gloss.  in  cap.  51.  De  Testibus  (H.  20)  v.  «juratus.»  Aliquando 
etiam  plures  duobus  testibus  requiruntur  a jure,  uti  in  causis  cri- 
minalibus praelatorum.  Ex.  gr.  juxta  cc.  2.  et  3.  C.  2.  q.  4.  ad 
condemnandum  Episcopum  Cardinalem  requiruntur  72  testes.  Ani- 
madvertendum vero  est  in  jure  sub  appellatione  probationis  sim- 
pliciter dictae  venire  ipsam  plenam  probationem.  Res  enim  probata 
dici  nequit,  nisi  quando  concludens  et  plena  probatio  intervenerit. 
Quaenam  vero  a jure  ceu  plenae  probationes  habeantur,  in  suis  locis 
determinantur.  At  hac  in  re  non  minimum  defertur  judicis  pru- 
denti arbitrio.  Cap.  32.  De  Testibus  (IL  20);  et  L 3.  ff.  De  Testibus. 
§.  Ideoque.  Judex  enim  videat  oportet  utrum  verificentur  nec  ne 
conditiones  juris,  pro  obtinenda  plena  probatione.  Ex.  gr.  utram 
testes  adducti  idonei  sint  et  omni  exceptione  majores,  utrum  in- 
strumenta sint  genuina  et  integra,  vel  spuria  aut  corrupta. 

5.  Quaeritor:  qualis  esse  hebeat  probatio. 

Probatio  debet  esse  clara  et  certa  seu  determinata.  Hinc 
neque  obscura  neque  indeterminata  et  dubia  admittitur  probatio 
in  judicio;  utraque  enim  non  reddit  rem  manifestam.  Immo  pro- 
batio dubia  et  ambigua,  si  quam  recipiat  interpretationem,  ea  ac- 
ceptatur, quae  est  contra  probantem.  Ita  communiter  auctores  post 
gloss.  in  cap.  6.  De  Condition.  (IV.  3).  Ut  vero  probatio  sit  certa 
et  determinata  debet  1°)  referri  ad  unum  et  non  ad  plura.  Scili- 
cet si  quod  intenditur  probandum  possit  multipliciter  intelligi,  pro- 
batio non  valet.  Quare  in  cap.  8.  h.  t.  cum  quaereretur  de  valore 
actus  quo  quis  se  et  sua  obtulerat  monasterio,  rejecta  est  probatio 
nullitatis  prout  indeterminata  et  ambigua;  quia  dictum  est  offeren- 
tem fuisse  aetate  minorem  quin  determinaretur  utrum  minor  fuisset 
aetate  quatuordecim  annorum,  vel  vigintiquinque.  Quo  in  altero 
casu,  oblatio  juramento  firmata  valuisset.  2°)  Probatio  respondefe 
debet  formae  libelli  et  petitionis,  sive  petitio  proponatur  per  modum 
actionis,  sive  proponatur  per  modum  exceptionis  aut  reconventionis. 
Ratio  est  quia  probanda  sunt  ea,  quae  deducta  sunt  in  judicium. 
Cap.  29.  De  Testibus  (II.  20).  Quae  ratio  roboratur  ex  prin- 
cipio tradito  a Clem.  V.  in  Constitut.  2.  De  Verb.  Signif.  (V.  11), 
ubi  ait,  sententiam  a judice  ferendam  esse  secundum  formam  libelli. 
Quare  superfluae  et  redundantes  probationes  sunt  vitiosae.  At  quid 
dicendum  si  exceptio  negationem  facti  exhibeat? 

6.  In  genere  antea  quaeri  posset,  utrum  negativa  probari 
queant.  Videretur  probari  non  posse  ob  illud  philosophicum  prin- 
cipium ‘non  entis  nidice  sunt  qualitates ’.  Hinc  etiam  juridicum 
principium  proponitur  in  cap.  23.  De  Elect.  (I.  6):  ‘negantis  factum 
per  rerum  naturam  nulla  est  directa  probatio’;  cui  consonat  cap.  11. 
h.  t.  At  ut  clarius  hac  in  re  procedatur,  triplex  distinguenda  est 
species  negationis.  1*.  est  ea  in  qua  quis  fundat  suam  petitionem. 
Haec  negatio  probanda  est,  secus  enim  petitio  hujusmodi  non  pro- 
baretur. Ex.  gr.  si  quis  parochus  vult  prohibere  altero  parocho 
exercitium  jurisdictionis  in  oppidulo  ad  fines  paroeciae,  eo  quod 
dicat  oppidulum  non  esse  subjectum  jurisdictioni  hujus  alterius 
parochi,  hanc  negationem  probare  tenetur,  quia  est  fundamentum 
suae  petitionis.  2\  species  negationis  respicit  aliquam  qualitatem 
in  subjecto  determinato.  Scilicet  si  negetur  aliquam  qualitatem 
alicui  subjecto  competere.  Negatio  haec  probari  debet:  ex.  gr.  si 
quis  excipiat  Titium  non  habuisse  aetatem  requisitam  a Tridentino 

ad  beneficinm  assequendum.  Ratio  &t  quia  posita  realitate,  idest 
exsistentia  subjecti,  negatio  qualitatis  continet  implicite  affirmati- 
vum seu  assertionem  alicujus  rei,  idest  illius  elementi,  quod  quali- 
tatem excludit.  In  exemplo  proposito  negatio  aetatis  canonicae  est 
affirmatio  impubertatis. 

7.  3*.  species  negationis  est  pura  et  directa  negatio  facti.  Hoc 
in  casu  directa  probatio  negationis  adduci  nequit.  Qui  enim  negat 
pure  et  simpliciter  factum,  asserit  non  ens  seu  nihil.  Non  ens 
autem,  idest  nihil  non  exsistit  in  rerum  natura,  hinc  caret  medio 
probationis.  Unde  valet  adagium  superius  relatum  ex  cap.  23.  De 
Electione  (L  6)  et  ex  cap.  11.  h.  t.  Ex.  gr.  si  quis  dicat  se  ho- 
micidium non  perpetrasse.  At  dari  potest  probatio  indirecta  ne- 
gationis, quod  contingit  quando  negatio  determinari  potest  ex  cer- 

' tis  circumstantiis  temporis,  vel  loci,  vel  alterius  rei.  Quo  in  casu 
dicitur  probatio  coarctata.  Ex.  gr.  si  Titius  accusetur  de  crimine 
patrato  in  loco  determinato,  et  in  temporis  puncto  determinato, 
potest  negare  se  crimen  illud  perpetrasse,  suamque  negationem 
evincere  probando  se  eo  temporis  momento  alibi  commoratum  fnisse, 
adeoque  non  potuisse  in  loco  criminis  patrati  esse. 

8.  Quaeritur;  cuinam  inest  onus  probandi. 

Ex  dictis  in  praeterita  quaestione  principium  generale  statuen- 
dum est,  onus  nempe  probationis  incumbere  ei,  qui  exserit,  non 
vero  qui  negat.  L.  2.  ff.  De  Probationib.  Quapropter  cum  regu- 
lariter actor  asserat,  et  reus  neget,  regulariter  etiam  onus  pro- 
bandi incumbit  actori.  Cap.  3.  §.  ult.  De  Caus.  posses,  et  propriet. 
(II.  12).  Sed  si  reus  non  solum  neget  assertionem  actoris,  verum 
etiam  positive  excipiat,  vel  reconventionalem  actionem  promoveat, 
et  ipse  probare  tenetur.  In  utroque  enim  casu  reus  aliquid  asserit. 
Unde  adagium  forense  '■Reus  excipiendo  fit  actor’.  Quod  verifica- 
tur  etiam  in  judiciis  communibus,  idest  duplicibus,  in  quibus  nempe 
commune  est  negotium  utriusque  litigantis.  Cap.  3.  h.  t Talia 
sunt  judicia  de  familia  erciscunda,  seu  de  divisione  hereditatis ; 
judicium  de  communi  dividundo,  seu  de  divisione  rerum  commu- 
nium et  judicium  finium  regundorum,  seu  judicium  institutum  ad 
determinandos  rite  limites  inter  confines  agros  et  praedia.  Judi- 
ciis communibus  etiam  accensenda  sunt  interdicta  possessoria,  in 
quibus  uterque  collitigans  affirmat. 

Fatendum  tamen  est,  meliorem  forsitan  esse  regulam  ab  aliis 
propositam,  quae  est  sequens:  Ille  tenetur  probare  contra  quem 

militat  praesumptio  juris,  ille  autem  probare  non  tenetur,  cui  favet 
praesumptio  juris.  Ratio  regulae  est,  quia,  ubi  militat  praesumptio 
juris,  leges  offerunt  suam  protectionem  et  tutelam  ita,  ut  nisi  va- 
lidae probationes  contra  praesumptionem  afferantur,  sustineatur  ipsa 
praesumptio.  Hinc  in  genere  actor  probare  debet,  quia  praesum- 
ptio juris  est  ei  contraria,  et  favorabilis  reo.  Sed  si  intentio 
actoris  sit  fundata  in  jnre,  ac  proinde  pro  eo  militet  praesumptio, 
statim  onus  probandi  transfertur  in  reum.  Clarum  hujus  regulae 
exemplum  exhibet  cap.  2.  De  Bestit.  Spoliat.  (II.  13)  in  quo  exi- 
mitur parochus  ab  onere  probandi  jus  decimandi  intra  fines 
paroeciae  suae,  ob  fundatam  intentionem  in  jure,  et  probare  cogun- 
tur canonici,  qui  asserebant  se  jus  habere  colligendi  decimas  intra 
eosdem  fines  paroeciae.  Quod  etiam  veriflcatur  in  causis,  quae  pri- 
vilegium juris  habent  ex.  gr.  causae  circa  valorem  matrimonii  et 
testamentorum.  Eorum  enim  sustinetur  validitas,  quoadusque  con- 
trarium non  constiterit.  Hinc  qui  est  pro  validitate  matrimonii 
non  tenetur  probare^  sed  probare  tenetur  qui  invaliditatem  pro- 
ponit, sive  ipse  sit  actor,  sive  reus. 

9.  Sed  quid  dicendum  si  is  qui  non  teneretur  probare,  susci - 
piat  onus  probationis ? 

Profecto  si  ex  legitimis  probationibus  positive  constet  reum 
revera  deliquisse  et  reus  neget,  simulque  sese  offerat  ad  proban- 
dam negationem  per  canonicam  purgationem,  aut  alio  modo,  non 
recipitur  probatio  hujusmodi.  Cap.  12.  h.  t.  1°)  Quia  purgatio 
per  juramentum  est  solum  sttbsidiaria  et  non  admittitur,  quando 
legitimae  probationes  praesto  sunt.  Cap.  23.  De  Accusat.  (V.  1). 
2°)  Quia  immerito  negatur  quod  legitime  et  positive  constet  ex 
probationibus. 

10.  At  quid  si  quis  non  obligatus  ad  probandum  vult  adducere 
probationes  testium  vel  instrumentorum,  uno  verbo  legitimas  pro- 
bationes? 

In  genere  admittitur  quando  sermo  est  de' controversia  juris 
inter  privatas  personas.  Quisque  enim  potest  juri  suo  renunciare. 
At  si  intret  periculum  tertii,  et  praesertim  si  sit  negotium  publi- 
cum, ex  quo  damnum  ob  defectum  probationum  resultare  posset, 
consilium  suscipiendi  in  se  onus  probandi  non  admittitur  ob  timo- 
rem collusionis,  quae  locum  habere  posset  inter  partes  collitigantes. 
Id  verificari  posset  quoad  illas  personas  praesertim,  quae  rerum 
alienarum  administrationem  gerunt. 

11.  At  quid  si  is,  qui  probare  nou  debet,  assumat  onus  pro* 
bandi,  et  deficiat  in  probationibus? 

Ex  hoc  ipso  solum  non  potest  condemnari.  Scilicet  si  alius 
qui  probare  debuisset  paratam  non  habeat  probationem,  incidimus 
in  casum  regulae  generalis,  scilicet  ‘ actore  non  probante  reus  ab- 
solvitur'. Quod  si  vero  qui  sese  absque  praejudicio  tertii  offert  ad 
probandum,  suscipiat  onus  probationis  sub  conditione  amissionis 
causae,  vel  suscipiat  onus  praestandi  juramentum  decisorium  in  litem, 
in  hac  duplici  hypothesi,  si  vel  probationes  non  afferat,  vel  non 
praestet  juramentum,  poterit  a judice  condemnari,  quia  praesumptio 
est  contra  ipsum.  Verificatur  enim  species  transactionis. 

12.  Quaeritur:  cui  faciendae  sint  probationes. 

Probationes  faciendae  sunt  judici  seu  coram  judice,  quia  ipse 
causam  videre  debet  et  decernere  sententia  sua.  At  hoc  non  im- 
pedit quominus  a notario  vel  ab  alio  judice  ad  hunc  scopum  de- 
putatis probationes  recipiantur.  Cap.  11.  De  Testib.  (U.  20)  et 
cap.  5.  De  Fide  Instrum.  (H  22).  Nam  quoties  constet  de  man- 
dato judicis  committentis  notario,  vel  alteri  ‘idoneae  personae  re- 
ceptionem testium,  partium  confessiones  etc.;  haec  omnia  computan- 
tur inter  acta  judicii,  ac  proinde  valent,  ac  si  facta  fuissent  coram 
ipso  judice.  Haec  insuper  est  modo  communis  praxis  et  consue- 
tudo tribunalium.  Potest  vero  judex  deinde  si  opportunum  ducat, 
jubere  testes  praesertim  praecipuos  coram  se  iterum  examini  sub- 
jici. Adnotandum  vero  est  probationes  coram  notario  vel  altera 
idonea  persona  proponendas  esse  praesente  adversario,  aut  ejus  pro- 
curatore, qui  debet  citari,  ut  si  velit  et  possit  excipiat  contra  per- 
sonas testium,  sive  contra  modum  recipiendi  depositiones  testium 
vel  alias  probationes. 

13.  Quaeritur:  quo  tempore  produci  debeant  probationes. 

Regula  generalis  est  ut  producantur  probationes  a litis  con- 
testatione usque  dum  conclusum  fuerit  in  causa.  Quare  ante  litis 
contestationem  regulariter  non  debent  • recipi  probationes.  Cum 
enim  judicium  proprie  incipiat  esse  determinatum  in  contestatione 
litis,  non  posset  antea  rite  praefiniri  objectum  probationum,  et 
facile  extra  verum  quaestionis  terminum  probationes  vagarentur. 
Hinc  in  specie  de  probationibus  per  testes  jus  constituit  titulum 
‘Ut  lite  noti  contestata  non  procedatur  ad  testium  receptionem.' 
At  1°)  proponi  et  recipi  possunt  probationes  ante  litis  contesta- 
tionem quoties  periculum  sit  ne  pereant;  quemadmodum  diximus 

supra  in  citato  titulo  ‘Ut  lite  etc.’  Pariter  2°)  in  judiciis  sum- 
mariis, in  quibus  proceditur  de  plano  et  expedite,  eum  litis  con- 
testatio non  fiat;  hinc  in  istis  judiciis  regula  generalis  non  obser- 
vatur. 3°)  Quoties  ante  litem  contestatam  in  causa  principali 
emerserit  causa  incidentalis  ob  exceptionem  propositam,  probatio- 
nes produci  poterunt ^quoad  causam  incidentalem,  quamvis  lis  non- 
dum fuerit  contestata.  4°)  Aliis  omissis  exceptionibus,  recipi  pos- 
sunt probationes  ante  litis  contestationem  in  causis  criminalibus, 
in  quibus  proceditur  per  inquisitionem  judicis,  vel  post  simplicem 
denunciationem , non  autem  quando  proceditur  ex  querela  seu 
actione  accusatoris.  Cc.  8.  De  Dolo  ef  Cont.  (II.  14)  et  24.  De 
Accusat.  (V.  1),  uti  jam  vidimus  in  tit.  6.  h.  1.  n.  nn.  4.  5.  7.  10. 

14.  Altera  pars  regulae  generalis  est  ut  probationes  non  re- 
cipiantur post  conclusionem  in  causa.'  Et  ratio  est,  quia  post  con- 
clusionem in  causa  partes  collitigantes  functae  sunt  munere  suo, 
et  res  eo  devenisse,  censetur  ut  sub  potestate  judicis  quaestio  sit, 
qui  juxta  acta  et  probata  finem  liti  per  suam  sententiam  imponat. 
Hinc  merito  novae  probationes  non  debent  produci  post  conclusio- 
nem in  causa,  sed  standum  est  probationibus  jam  adductis.  Ita 
in  cap.  6.  h.  t. 

15.  At  haec  regula  generalis  non  solum  ob  gravitatem  et  qua- 
litatem specificam  causarum  sive  matrimonialium,  quoad  vinculi 
nullitatem,  quae  numquam  transeunt  in  rem  judicatam,  sive  bene- 
ficialium  et  capitalium  in  criminalibus,  sed  etiam  ob  majorem  ju- 
dicis rerum  notitiam  quam  ipse  desiderat,  sive  ob  instrumenta 
noviter  reperta,  vel  testes  de  novo  cognitos,  non  impedit  quomi- 
nus recipiantur  vel  etiam  exquirantur  probationes  post  conclusio- 
nem in  causa. 

16.  At  quid  dicendum  si  una  solum  pars  conclusionem  in 
causa  emiserit,  et  praeterlapsum  fuerit  tempus  peremptorium  alteri 
parti  ad  probationes  deducendas? 

Si  terminus  a lege  fuerit  praescriptus,  eo  praeterlapso  non  ad- 
mittuntur probationes  partis  contradicentis,  nisi  probaverit  justum 
impedimentum,  quo  fuerit  detenta.  Nomine  vero  legis  non  solum 
venit  jus  commune,  sed  etiam  statutum  particulare  dioecesis;  pro 
utroque  enim  eadem  militat  ratio,  scilicet  probatio  recepta  post 
lapsum  terminum  peremptorium,  considerari  potest  ceu  actus  po- 
situs contra  dispositionem  legitimam,  qui  proinde  in  ordine  judiciali 
prorsus  repudiatur. 

17.  Non  semper  a lege  vel  statuto  terminus  ad  probationes 
producendas  definitur,  immo  ordinarie  praefinitur  a judice,  cujos 
prudenti  arbitrio  remittitur  praefigere  hunc  terminum,  praesertim 
quando  ab  una  tantum  parte  ex  collitigantibus  conclusum  fuerit 
in  causa.  Quamvis  in  genere  haec  praefixio  termini  servanda  sit, 
tamen  ea  non  impedit,  quominus  aequitate  suadente  jndex  possit 
aliquam  dilationem  concedere.  Ita  Doctores  post  gloss.  in  Clem.  2. 
De  Verbor.  Signif.  (V.  111  Exemplum  vero  afferunt  ex  cap.  24. 
De  Off.  deleg.  (I.  29)  ubi  dicitur  judicem  delegatum  licet  tempos 
peremptorium  praefinisset  partibus  ad  sistendum  in  judicio,  posse, 
si  aequitas  postulet  in  sequentem  diem  exspectare  alterutrum  ex 
collitigantibus,  qui  non  comparuit  die  designato.  Cui  dispositioni 
consonat  cap.  17.  De  Prceb.  (III.  4)  in  6°.  Ratio  est,  quia  nbi  lex 
principis  nihil  decernit,  plurimum  deferendum  est  in  judiciis  ordi- 
nandis et  prosequendis  prudenti  judicis  arbitrio. 

18.  Adnotandum  tamen  est,  aetate  minoribus,  et  ecclesiis  vel 
piis  locis,  quae  minoribus  comparantur,  praesto  esse  remedium  extra- 
ordinarium restitutionis  in  integrum,  contra  peremptorium  tempus 
inutiliter  lapsum,  quoties  ex  amissione  probationum  gravis  laesio 
resultaverit.  Ita  doctores  et  cap.  3.  De  in  integr.  restit.  (I.  41). 
Quae  restitutio  facienda  est,  non  solum  quando  ecclesia  contra  pri- 
vatum civem  pugnat  in  judicio,  sed  etiam  contra  aliam  ecclesiam 
vel  locum  pium.  Cap.  1.  De  in  integr.  restitut.  (I.  41).  Ratio  est 
quia  in  concedenda  restitutione  in  integrum  non  personae  conside- 
rantur contra  quas  conceditur,  sed  potius  attenditur  damni  quan- 
titas, seu  laesio  minoris  vel  ecclesiae. 

De  effectibus  probationis. 

19.  1°.  De  effectibus  probationis  plens.  1°)  Si  plene  probata 
fuerit  vel  instantia  actoris,  vel  rei  exceptio,  judex  debet  procedere 
ad  proferendam  sententiam  respondentem  plens  probationi.  Pro- 
bationes enim  ordinantur  ad  sufficientem  cognitionem  judicis,  qui 
procedere  debet  juxta  allegata  et  probata;  c.  4.  C.  3.  q.  7. 

2°)  Secundus  effectus  est  probationis  plens,  ut  etiam  coram 
alio  judice  possit  inter  easdem  personas  collitigantes,  in  eadem 
causa  assumi  ad  fidem  faciendam.  Hinc  plens  probationes  re- 
cepts  et  inserts  actis  judicii  in  prima  instantia  possunt  etiam 
assumi  et  invocari,  cum  causa  eadem  agitatur  apud  tribunal  ap- 

pellationis.  Ita  in  cap.  ait.  h.  t Haec  dispositio  juris  verificari 
videtur  etiam  in  casu,  quo  acta  et  probationes  allatae  coram  ju- 
dice saeculari  deinde  assumuntur  coram  ecclesiastico  judice  et  vice- 
versa.  In  cap.  2.  De  Except.  (H.  12)  in  6°.  enim  tradit  Pontifex 
judicem  ecclesiasticum  admittere  debere  exceptionem,  quae  propo- 
natur ex  re  judicata  in  foro  saeculari  et  viceversa.  Nomine  autem 
rei  judicatae  non  solum  venit  ipsa  sententia,  sed  etiam  implicite 
venire  possunt  acta  judicii,  et  plenae  probationes,  quibus  innititur 
judicis  sententia. 

20.  U°.  De  effectibus  probationis  semiplene.  Cum  semiplena 
probatio  non  faciat  rem  manifestam,  non  potest  judex  procedere 
ad  proferendam  sententiam  juxta  eamdem;  sed  immo  in  genere 
obtinet  principium  expressum  in  cap.  3.  De  causa  possess.  et 
propr.  (II.  12)  rtirca  fin.  ‘Actore  non  probante  reus  absolvitur’. 
Hinc  potius  contra,  adducentem  semiplenam  probationem  standum 
est.  At  in  casu  semiplenae  probationis  judex  potest  deferre 
suppletorium  juramentum  parti,  quae  semiplene  probavit,  atque 
ita  plenam  conficere  probationem.  Cap.  ult.  De  jurejur.  (II.  24), 
ubi  glossa  v.  «probatione»  notat  deferri  posse  a judice  actori  jura- 
mentum suppletorium,  quando  pro  se  habeat  unum  testem,  idest 
semiplenam  probationem;  et  advertit  ita  intelligendum  esse  cap.  2. 
h.  t.  Potest  insuper  judex  intimare  alicui  canonicam  purgatio- 
nem, interposito  juramento,  contra  quem,  ceu  delinquentem  militet 
semiplena  probatio.  At  de  hac  re  suo  loco,  seu  in  titulo  de  Purgat, 
canonica  (V.  34). 

21.  Quseri  hic  potest:  quid  valeat  in  judiciis  fama. 

Fama  nihil  aliud  est  nisi  communis  hominum,  etiam  pruden- 
tum  de  aliqua  re  opinio  et  sermo,  unde  differt  a rumore,  qui  aliud 
non  est  nisi  vox  inanis  et  suspicio  vulgi  carens  auctore  et  funda- 
mento. Cf.  Fagnanus.  Comm.  ad  cap.  7.  n.  44.  De  Cohabitat. 
Cleric.  et  mulier.  (III.  2).  Hinc  testes  de  fama  nihil  probant,  nisi 
rationem  suae  assertionis  afferant  scilicet  debent  exprimere  causas 
vel  indicia  et  conjecturas,  ex  quibus  originem  suam  traxit  fama. 
Etenim  ordinarie  non  attenditur  fama,  nisi  constet  de  auctoribus 
ejus,  et  de  fundamento  veritatis,  quo  moveantur  homines  pru- 
dentes. Arg.  cap.  21.  De  Elect.  (I.  6);  Hinc  fama  orta  ex  vafris 
viris  et  suspectis  non  recipitur.  Cap.  24.  De  Accusat.  (V.  1).  Non 
vero  requiritur  ut  testes  doceant  de  auctoribus  famse,  deque  ejus 
origine,  quando  objectum  famae  est  factum  antiquum,  quod  horni- 

nam  memoriam  excedat.  Quo  in  casa  sufficit  ut  testes  de  fama 
sint  omni  exceptione  majores,  et  referant  se  facti  notitiam  ac 
narrationem  a majoribus  excepisse. 

22.  Hisce  positis  si  duo  testes  fide  digni  de  fama  referant,  in 
civilibus  negotiis  et  causis  semiplena  habetur  probatio.  Ita  com- 
muniter Doctores  innixi  dispositioni  L.  3.  ff.  De  Testibus.  Ratio 
est  quia  testes  non  referunt  de  facto  proprio,  vel  ab  eisdem  im- 
mediate cognito,  sed  de  publica  opinione,  quae  falli  potest,  quia 
dictum  unius  facile  sequitur  multitudo.  Cap.  12.  De  Purg.  can. 
(V.  34).  Quare  fama  plenam  et  certam  fidem  non  facit.  Atta- 
men quia  praesumptio  veritatis  eidem  opinioni  adsistit,  opinio 
haec  per  testes  idoneos  probata  rei  confirmandae  vim  merito  habet, 
cit.  L.  3.  ff.  De  Testib.;  et  proinde  semiplenam  constituit  pro- 
bationem. 

23.  Haec  de  civilibus.  Non  idem  vero  dicendum  de  criminali- 
bus praesertim  majoribus , in  quibus,  cum  poena  secumferat  irrepa- 
rabile damnum,  communiter  Doctores  conveniunt,  famam  non  con- 
stituere semiplenam  probationem,  sed  solummodo  indicium  ad  in- 
quirendum reum.  Cap.  24.  De  Accusat.  (V.  1). 

De  praevalentia  probationum. 

24.  Saepe  contingit  ut  non  solum  actor  probationes  afferat,  sed 
etiam  reus.  Hinc  quaeritur  quid  dicendum  sit  de  valore  compara- 
tivo harum  probationum. 

Regula  I*.  Videndum  prae  primis  est  juxta  Clem.  2.  De  Testib. 
(IL  8)  utrum  probationes,  quae  videntur  esse  contrariae,  conciliari 
possint  inter  se  etiam  facta  distinctione  actuum;  ita  nempe  ut,  si 
fieri  possit,  probatio  actoris  uni  actui  referatur,  probatio  vero  rei 
alteri  actui  referenda  sit,  arg.  cap.  13.  De  restit.  spoliat.  (II.  13  '. 
Hinc  si  possunt  ad  diversas  vel  temporis  vel  loci  circumstantias 
referri,  facienda  utique  est  haec  distinctio,  ut  sustineatur  quo  fieri 
possit  bona  fides  partium  collitigantium. 

25.  Quod  si  probationes  sint  prorsus  inter  se  contrariae;  sci- 
licet si  de  una  persona  vel  re  quoad  idem  tempus,  eumdemque 
locum,  vel  quoad  alias  circumstantias  opposita  prorsus  nancientur, 
tunc  valet  regula  II*:  ‘majorem  probationem  praeferendam  esse  mi- 
nori, ita  ut  minor  probatio  habeatur  ceu  non  adducta,’  et  servatur 
regula  cap.  3.  De  causa  possess.  et  propriet.  (H.  12)  ‘Actore  non 

probante  reus  absolvitur Quare  plena  probatio  absorbet  et  de- 
struit semiplenam.  Cap.  9.  h.  t. 

26.  Regula  III*.  Quod  si  aequales  et  contrariae  adsint  probationes, 
quae  conciliari  non  possunt,  hoc  in  casu  inter  se  invicem  eliduntur. 
At  posita  aequalitate  virtutis  probativae,  quaelibet  deinde  superveniat 
probatio,  secumfert  praevalentiam  unius  prae  alia.  Ita  Doctores 
cum  Fagnano  in  cap.  5.  De  Const.  (I.  2)  num.  429.  Nam  paritas 
illico  cessat.  Exemplum  duarum  probationum  aequalium  afferunt 
ex  duabus  contrariis  sententiis,  datis  ab  arbitris,  in  eadem  re, 
circa  easdem  personas,  de  quibus  in  cap.  ult.  De  sent.  et  rejud. 
(II.  27).  Ita  etiam  exemplo  sunt  duae  judicum  delegatorum  con- 
trariae sententiae,  quae  habentur  ceu  contrariae  et  aequales  proba- 
tiones, quae  sese  ad  invicem  destruunt.  At  hoc  etiam  in  casu 
aequalium  probationum  contrariarum,  locum  habet  principium  dt. 
*reo  nempe  favendum  est' 

27.  Exceptio  autem  datur  pro  causis  privilegiatis.  In  istis 
enim  judex  pro  causa  privilegiata  judicare  debet,  dum  adsunt  con- 
trariae et  aequales  probationes.  Ita  ex.  gr.  standum  est  pro  vali- 
ditate matrimonii,  pro  libertate  hominis  si  quaestio  versetur  circa 
existentiam  vinculi  conjugalis,  vel  circa  libertatem  personae.  Conf. 
cap.  3.  h.  t.  et  cap.  ult.  De  sentent.  et  re  jud.  (H  27). 

28.  Regula  IV*.  In  probationum  comparatione  optima  censea- 
tur ea,  quae  fit  per  evidentiam  facti,  seu  per  inspectionem  ocula- 
rem. Inspectio  enim  ocularis  rite  confecta  rem  vere  manifestam 
reddit  Quamvis  ocularis  inspectio  possit  locum  habere,  quoties 
testes  aliquod  factum  se  vidisse  referant,  tamen  stricto  sensu  locum 
ea  habet  cum  judex  vel  per  se,  vel  per  commissarios  rem  contro- 
versam inspiciat  ad  veritatem  cognoscendam. 

29.  Haec  inspectio  in  civilibus  praesertim  locum  habet  1°)  in 
judiciis  de  nunciatione  novi  operis , seu  cum  impediendum  est  alicui 
ne  construat  aliqnod  opus  in  praejudicium  fundi,  qui  ad  actorem 
pertinet.  2°)  In  judiciis  finium  regundorum.  — In  criminalibus 
pariter  inspectio  ocularis  a physicis  doctoribus  tempore  congruo 
facta  circa  qualitatem  vulneris  vel  vulnerum,  plurimum  facit  ad 
determinandam  culpabilitatem  rei,  et  poenae  rigorem  praefiniendum. 

30.  Tandem  aliis  omissis  inspectio  ocularis  maxime  valet  in 
causis  matrimonialibus,  in  quibus  agitur  de  consummatione  matri- 
monii, et  de  alterutrius  conjugis  impotentia.  De  hac  inspectione 
corporis  facienda  per  medicos  in  viro  et  per  obstetrices  in  muliere 

tractant  cc.  4.  h.  t et  6.  De  frigidis  et  maleficiat.  (IV.  15).  Iq 
cap.  autem  4.  h.  t.  adeo  creditur  testimonio  mulieris  conjuncto  in- 
spectioni oculari  factae  ab  aliis  septem  mulieribus,  ut  in  contra- 
rium non  admittatur  attestatio  jurata  viri,  qui  dicat  matrimonium 
fuisse  consummatum. 

Videretur  obstare  cap.  14.  h.  t.  in  quo  cum  ageretur  de  pu- 
ella, quae  a viro  suo  in  monasterium  aufugerat,  seque  virginem  et 
monialem  profitebatur,  non  solum  traditnr  posse  in  judicium  re- 
cipi probationes  viri  contra  testimonium  feminarum,  quae  inductae 
fuerunt  a muliere  ad  investiganda  signa  virginitatis,  sed  edam 
praecipitur  judici,  ut  alias  matronas  aetate  provectas  et  honestas 
deputet,  quae  videant  de  virginitate  puellae. 

Si  rite  hoc  caput  consideretur,  apparebit  potius  confirmare 
conclusionem  nostram.  Nam  juridica  probatio  virginitatis  agnosci- 
tur in  oculari  inspectione  a matronis  aetate  provectis  et  honestis 
perficienda.  Quare  ideo  statim  non  creditur  mulieribus  adductis  & 
puella,  vel  quia  excipi  poterat  contra  earum  fidem  et  honestatem, 
vel  quia  inspectio  rite  facta  non  fuerat.*) 

31.  Regula  V*.  Species  derogat  generi,  scilicet  probationes 
specificae  praevalent  genericis  probationibus.  Reg.  34.  Juris  in  6°. 
Ratio  est  quia  probatio  generica  complexum  circumstantiarum  et 
factorum  respicit,  specifica  habet  pro  objecto  factum  vel  circum- 
stantiam determinatam.  Hinc  ex.  gr.  si  in  genere  demonstretur 
aliquem  fuisse  virum  frugi  et  bonae  famae,  et  ab  alia  parte  pro- 
betur illum  fuisse  auctorem  criminis  falsi,  praefertur  haec  secunda 
primae  probationi.  Pariter  si  quis  probet  aliquem  fuisse  minorem 
tempore  initi  contractus,  alius  autem  probet  fuisse  impuberem  et 
sub  tutore  constitutum,  creditur  potius  huic  alteri  quam  primo. 
Sic  etiam  in  quaestione  fructuum  et  damnorum  magis  creditur  ei 
qui  probationes  affert  de  fructibus  anni  illius  circa  quem  cadit 
quaestio,  quam  ei  qui  in  genere  probet  feracitatem  telluris  et 
fructus  aliorum  annorum  ordinarios. 

32.  Regula  VI*.  In  civilibus  duae  semiplenae  probationes,  quae 
concurrant  in  eum  dem  finem,  possunt  conjungi  et  facere  plenam 
probationem.  Ita  Doctores  cum  glossa  in  cap.  13.  h.  t,,  et  ex 
manifesta  intentione  juris  civilis,  praesertim  ex  1.  2.  ff.  De  excusat, 
tutoris  et  ex  1.  «Instrumenta»  C.  De  Probationib.,  in  quibus  omni- 


*)  Plura  de  hac  re  in  lib.  IV. 

bus  locis  juris  statuitur  principium  hoc,  scilicet  simul  conjungi 
posse  et  adminicula  et  praesumptiones  ad  probandum.  At  binae 
semiplenae  probationes  ad  plene  probandum  debent  concurrere  ad 
eumdem  finem  et  intentionem;  si  enim  ad  diversa  trahantur,  non 
probant.  Sic  bini  testes  singulares,  qui  nempe  testentur  de  di- 
versis factis.  Sic  instrumenta,  quae  diversos  actus  referunt 
Katio  est  quia  binae  semiplenae  probationes  ad  idem  tendentes, 
possunt  haberi  ceu  duo  con testes  ejusdem  facti;  at  non  ita  dicen- 
dum est  de  duabus  semiplenis  probationibus  diversum  objectum 
habentibus. 

In  criminalibus  vero  binae  semiplenae  probationes  ordinarie 
non  sufficiunt  ad  applicandam  poenam  in  articulo  codicis  descriptam* 

33.  Occasione  Clem.  un.  h.  t quaeritur  quae  vis  probationis  sit 
adscribenda  Summo  Pontifici  aliquod  factum  narranti  in  Aposto- 
licis  Literis. 

. Plures  casus  sunt  distinguendi.  Aliquando  Pontifex  loquitur 
de  facto  proprio,  aliquando  de  alieno.  Si  loquitur  de  facto  pro- 
prio iterum  distinguendum  est:  vel  in  eo  fundat  suam  intentionem, 
vel  non. 

Si  fundat  intentionem  suam,  verba  Pontificis  faciunt  plenissi- 
mam fidem,  ita  ut  gignant  praesumptionem  juris  et  de  jure,  contra 
quam  non  admittitur  probatio  directa.  Clem.  un.  h.  t.  et  Docto  res 
cum  gloss.  Hinc  si  Summus  Pontifex  conferat  Beneficium,  cujus 
asserit  se  recepisse  renunciationem,  factum  renunciationis  impu- 
gnari non  potest. 

34.  Quod  si  narrat  factum  proprium,  in  quo  non  fundat  suam 
intentionem,  ejus  quidem  verba  fidem  merentur,  sed  non  plenis- 
simam; oppugnari  autem  non  possunt  ob  reverentiam  ei  debitam, 
nisi  antea  obtineatur  ejus  venia,  ad  disceptandum  de  ejus  narratione. 

35.  Si  referat  factum  alienum,  distinguendum  pariter  est.  Ali- 
quando Pontifex  refert  factum  prout  sibi  ab  alio  fuit  expositum 
et  utitur  hac  phrasi:  ‘Exposuisti  nobis’  etc.  Hoc  in  casu  verba 
Pontificis  non  probant,  quia  suum  non  fecit  factum  alienum,  imo 
solet  clausulam  adjungere:  Si  vera  sint  exposita. 

36.  Si  Pontifex  facta  aliena  facit  sua,  .asserens  sibi  ea  con- 
stare ex  certa  scientia,  et  in  istis  factis  suam  intentionem  fundat, 
verba  Pontificis  fidem  faciunt:  idest  inducunt  praesumptionem  juris. 
at  non  inducunt  praesumptionem  juris  et  de  jure.  Nam  cum  ali- 
enum factum  ex  aliena  narratione  acceperit,  licet  Pontifex  non 

facile  praesumatur  deceptus,  tamen  revera  contingere  potest  ut  ob 
malam  informationem,  praesertim  ex  fraude  propositam  in  errorem 
facti  incidat;  ceu  insinuat  cap.  28.  De  sent.  excotnm.  (V.  39).  Hinc 
verba  Pontificis  non  excludunt  contrariam  probationem;  verum  non 
possunt  impugnari  nisi  prius  obtenta  fuerit  venia  Rom.  Pontificis 
ob  reverentiam  eidem  debitam. 

37.  Huc  referenda  est  depositio  cap.  41.  De  seni,  excotnm. 
(V.  39)  et  Clem.  4.  ejusdem  tituli  (V.  10)  quae  declarat  Pontificis 
literas  vel  missas  excommunicato,  vel  salutationem  in  literis  eidem 
excommunicato  directam  assumi  non  posse  ceu  argumentum  con- 
cessae absolutionis  ab  excommunicationis  vinculo. 

38.  Pariter  juxta  dispositionem  cap.  10.  De  Priv.  (V.  7)  in  6°. 
§.  1.  exempta  dici  nequit  ecclesia,  eo  ipso  solum  quod  Pontifex  in 
suis  literis  eam  dicat  exemptam.  Idem  dicatur  de  simplici  enun- 
ciatione  alterius  cujuslibet  privilegii.  Quemadmodum  etiam  non 
ideo  aliquis  assequitur  honorem  vel  dignitatem  determinatam,  quia 
in  literis  apostolicis  dicitur  esse  tali  honore,  vel  dignitate  decoratus. 
Ita  Clem.  4.  De  sent.  excotnm.  (V.  10).  Praesumuntur  enim  haec 
omnia  solum  incidenter  dicta,  non  autem  ex  fundata  intentione. 

Titulus  XX. 

De  Testibus  et  Attestationibus. 

1.  Testis  est  persona,  quae  ad  fidem  alicujus  rei,  sua  asseve- 
ratione adstruendam,  adhibetur.  — Attestatio  vero  seu  testimonium, 
in  titulo  nihil  aliud  est,  quam  solemnis  confirmatio  alieni  facti 
sacris  verbis  roborata,  et  in  judicium  prolata  ab  illis,  quos  causa 
non  concernit  Dicitur  solemnis  confirmatio  vel  adfirmatio,  quia 
quaedam  solemnitas  adhibetur  in  receptione  testium.  Dicitur  facti 
alieni,  quia  in  facto  proprio  quis  non  est  testis,  quamvis  posset 
confessionem  facti  emittere.  Depositio  autem  testium  recipitur 
cum  juramento  de  veritate  dicenda.  Ut  vero  testes  tutius  veri- 
tatem proponant,  debent  esse  alieni  a causa,  idest  negotium  in 
causa  habere  nequeunt. 

' De  idoneitate  Testis. 

2.  In  judicio  testium  depositiones  recipiuntur  ut  moralis  cer- 
titudo de  rei  veritate  haberi  possit.  Quare  idoneitas  testium  eo 
dirigitur,  ut  testis  scientiam  habeat  facti,  et  probitatem.  Scilicet 

testes  cognoscere  factum  debent,  et  in  ea  versari  conditione,  ut 
nolint  nos  decipere ; et  quamvis  unus  in  errorem  nos  inducere  co- 
naretur, tamen  omnes  non  possent  Ex  hoc  generico  conceptu 
idoneitatis  sequitur  non  omnes  indiscriminatim  admitti  posse  ad 
testimonium  in  judicio  ferendum,  sed  eos  solum,  contra  quos  nulla 
legitima  exceptio  possit  opponi.  Ita  Doctores  cum  gloss.  in  cap.  1. 
h.  t.  v.  «idonei.» 

Quare  aliquae  personae  excluduntur  absolute  a munere  testis, 
seu  a ferendo  quovis  testimonio  in  judicio,  nonnullae  excluduntur 
solum  relative,  seu  vel  a ferendo  testimonio  nobis  favorabili , vel  a 
ferendo  testimonio  nobis  contrario. 

3.  I.  Absolute  excluduntur:  1°)  Amentes,  furiosi,  ebrii,  nec  non 
ob  judicii  infirmitatem  impuberes  et  pupilli,  qui  admittuntur  in 
causis  exceptis  tantum  ad  conficiendam  semiplenam  probationem 
et  ad  indicia  veritatis  habenda. 

2°)  Excluduntur  etiam  caeci  in  re,  quae  contingit  tempore  caeci- 
tatis; quamvis  judex  semper  possit  indicia  eruere  ex  attestatione 
ipsorum.  Item  surdi  nisi  sermo  sit  de  probandis  rebus,  quae  visu 
cognosci  poterant  Pariter  muti,  nisi  sciant  scripto  vel  alio  signo 
evidenter  mentem  propriam  manifestare,  et  facti  veritatem  ex- 
ponere. 

4.  3”)  Excluduntur  infames  ex  1.  3.  ss.  5.  ff.  h.  t.  et  c.  11. 
C.  3.  q.  4.  nec  non  ex  cap.  7.  De  testib.  cogendis  (II.  21).  Infamiae 
enim  macula  notati  indigni  sunt  publica  aestimatione  et  fide.  In- 
famia autem  alia  est  juris,  alia  facti.  Infames  infamia  juris  sunt 
illi,  quos  ipsa  lex  infames  decernit,  quique  infamiam  incurrunt  vel 
ipso  facto,  vel  ex  judicis  sententia^  irrogandam.  Infames  ipso  facto 
ante  sententiam  judicis,  juxta  leges  civiles,  et  praesertim  ex  1.  1.  ff. 
De  iis,  qui  not.  infam.  sunt  exercentes  lenocinia,  histriones,  de- 
prehensi in  adulterio,  contrahentes  incestuosas  nuptias,  polygami 
et  violatores  sepulchrorum.  Ex  lege  canonica  vero  expressa  in 
Trid.  sess.  25.  De  Eef.  cap.  19.  infamiam  ipso  facto  incurrunt 
duellantes  et  eorum  patrini.  Tridentinum  enim  ita  decernit  ‘Qui 
vero  pugnam  commiserint,  et  qui  eorum  patrini  vocantur  . . . per- 
petuae infamiae  poenam  incurrant’.  Quam  poenam  una  cum  aliis  a 
Trident  statutis  Oregorius  XIII.  in  Const.  ‘Ad  tollendum’  5.  Dec. 
1582  extendit  etiam  ad  duellum  privatum,  seu  minus  solemne  et 
absque  patrinis,  loci  securitate,  et  literis  provocationis  initum, 

S.  vero  C.  Concilii  in  Wratislavien.,  d.  9.  Aug.  1890  etiam  ad 

Sauti,  II.  Decr.  10 


Digitized  by  LjOOQie 


146 


DECRETALIUM  GBEGOBII  IX.  LIB.  n. 


duellum  inter  Germaniae  Universitatem  alumnos  his  temporibus 
fieri  solitum  respectu  ipsorum  duellantium  eorumque  patrinorum. 
Hi  omnes  repelluntur  a testimonio  ferendo,  etiam  antequam  a 
judice  pro  tali  crimine  condemnantur,  dummodo  notorium  sit 
crimen. 

5.  Fiunt  vero  infames  per  judicis  sententiam,  qui  publico  ju- 
dicio condemnantur  ob  crimen  laesae  majestatis,  adulterii,  homicidii, 
furti,  doli,  calumniae.  In  specie  vero  ex  jure  canonico  juxta  c.  17. 
C.  6.  q.  1.  et  c.  11.  C.  3.  q.  5.  infames  sunt  sacrilegi,  perjurii, 
abstrahentes  facultates  ecclesiis,  et  contemnentes  statuta  ecclesia- 
stica. Isti  omnes  post  contractam  ex  judicis  sententia  infamiam, 
excluduntur  a testimonio  ferendo.  Quoniam  vero  infamia  juris  a 
lege  ipsa  irrogatur,  nempe  a principe,  et  in  casu  nostro  a suprema 
auctoritate  in  Ecclesia,  hinc  non  sufficit  emendatio  et  poenitentia 
ad  eam  tollendam,  sed  requiritur  abolitio  infamiae  facta  ab  ipsa 
suprema  auctoritate.  Principium  enim  juridicum  est,  infamiam 
juris  non  tolli  nisi  per  sententiam  contrariam  judicis,  vel  per 
dispensationem  legitimam,  idest  per  dispensationem  datam  a Summo 
Pontifice,  vel  a Concilio  oecumenico.  Dixi  infamiam  juris  in  casi- 
bus expressis  procedere  ab  auctoritate  suprema  in  Ecclesia;  nam 
jus  ecclesiasticum  admisit  omnes  casus  infamiae  juris  civilis.  Id 
expresse  tradit  Hadrianus  Pontifex  in  c.  2.  C.  6.  q.  1.  dicens: 
‘Omnes  vero  infames  esse  dicimus,  quos  leges  saeculi  infames  appel- 
lant’. Concordat  cit.  c.  17.  C.  6.  q.  1.  At  canonicum  jus  correxit 
jus  civile  quoad  infamiam,  quam  leges  romanae  irrogabant  mulieri, 
secundas  nuptias  intra  annum  a morte  conjugis  contrahenti.  Ita 
communis  sententia  Doctorum. in  explicatione  cc.  4.  et  5.  De 
secund.  nuptiis  (IV.  21).'  De  hac  re  fusius  agitur  in  tit.  de  se- 
cund.  nupt. 

6.  Infamia  facti  nihil  aliud  est  quam  laesio  bonae  opinionis 
etiam  penes  probos  viros  ob  factum  aliquod  criminosum  inducta. 
Quare  infamia  facti  maculantur  illi  omnes,  qui  quamvis  ab  ipso 
jure  expresse  nulla  infamia  notantur,  tamen  aliquid  perpetrasse 
communiter  perhibentur,  quo  eorum  opinio  et  aestimatio  etiam  apud 
viros  probos  notabilem  imminutionem  patitur.  Ex  qua  notione 
patet  cessare  infamiam  facti,  et  suis  effectibus  carere,  eo  ipso 
quod  infamia  notatus  sincerae  emendationis  et  poenitentiae  clara 
exhibuerit  argumenta;  nam  ob  emendationem  incipit  penes  viros 
probos  restitui  bonae  personae  opinio. 

Ex  interpretatione  cap.  54.  h.  t.  deduci  potest  principium  ‘no- 
tatus infamia  facti,  durante  infamia  excluditur  a testimonio  ferendo 
in  causis  criminalibus,  nec  non  in  civilibus.  Emendatus  vero  ex- 
cluditur solum  in  causis  criminalibus  criminaliter  actis,  non  vero 
in  ceteris.  Ratio  disparitatis  ex  periculo  damni  deducitur,  quod 
magis  est  in  criminalibus,  quam  in  civilibus  causis. 

Animadvertendum  est,  ex  defectu  Aliarum  probationum  audiri 
etiam  posse  in  judiciis  infames  non  quidem  ad  plenam  probatio- 
nem, sed  in  subsidium,  seu  ad  praesumptionem  faciendam,  quae  qui- 
dem per  se  licet  non  sufficiat  ad  condemnandum,  tamen  si  cum 
aliis  praesumptionibus  et  adminiculis- concurrat,  potest  animi  con- 
victionem, seu  persuasionem  in  judice  gignere.  Exempla  afferun- 
tur postribuli  vel  domus  in  qua  frequentantur  ludi  prohibiti.  Ad 
veritatem  facti  cognoscendam  saepe  admittuntur  personae  in  malo 
complices. 

7.  Infamibus  comparantur  excommunicati,  qui  etiam  repellun- 
tur in  judicio  a testimonio  ferendo.  Cap.  8.  De  sent.  excomm. 
(V.  11)  in  6°.  et  ex  cap.  13.  De  haereticis  (V.  7).  Verum  post  dis- 
positionem Extrav.  Martini  V.  ‘Ad  evitanda'  ipso  qnidem  jure  ex- 
cluduntur a testimonio  ferendo  excommunicati  vitandi,  non  vero 
alii,  qui  vitandi  non  sunt  Attamen  si  notoria  sit  in  populo  ex- 
communicatio, potest  quidem  judex  arcere  excommunicatum  non 
vitandum  a ferendo  testimonio,  non  tenetur  tamen,  nisi  altera  pars 
excipiat  contra  eumdem. 

Tandem  non  facile  admittuntur  ad  testimonium  ferendum  per- 
sonae viles  et  miserabiles.  Facile  enim  possunt  corrumpi.  Hinc 
jure  romano  in  1.  3.  ss.  1.  ff.  b.  t excludebantur  prorsus  a ferendo 
testimonio. 

8.  II0.  R elative  excluduntur : ad  favorabilem  productionem  vel 
a)  ob  communionem  negotii  et  utilitatis,  vel  b)  ob  affectionem,  vel  c)  ex 
relatione  dependentiae  ab  aliquo. 

a)  Ob  communionem  negotii  vel  utilitatis  excluduntur  a testi- 
monio ferendo:  1°)  socii,  et  in  genere  qui  commodum  referre  sibi 
possunt  ex  depositione;  hinc  valet  principium:  nemo  testis  esse 
potest  in.  causa  propria;  1.  10.  tNullus.»  ff.  De  testib.,  et  c.  3. 
C.  4.  q.  2.  et  3. 

2°)  Excluduntur  omnes,  qui  partem  principalem  gerunt  in 
causa,  nempe  actor,  reus  et  judex;  item  qui  partem  minus  prin- 
cipalem exercent,  nempe  adsessor,  vel  consultor  legalis,  nec  non 

io* 

advocatas  et  procurator  pro  sao  cliente.  Hi  omnes  a testimonio 
ferendo  excluduntur,  sive  in  ea  sede  judicii  causa  discutiatur,  in 
qua  ipsi  vel  principalem  vel  minus  principalem  partem  sustinent, 
sive  discutiatur  in  alia  sede  judicii,  dummodo  sit  eadem  causa. 
Quare  locum  habet  adagium  illud  ‘nemo  actor  et  testis,  nemo  judex 
et  testis  etc.’  Censentur  enim  isti  omnes  habere  commune  nego- 
tium cum  eo,  pro  quo  testimonium  ferre  deberent.  Nam  ex  causa 
possunt  persentire  commodum  vel  incommodum,  honorem  vel 
verecundiam,  vel  saltem  ob  affectum  erga  propriam  opinionem,  et 
fidelitatem  erga  proprium  clientem  testimonium  esset  suspectum. 
Cc.  40.  h.  t et  3.  eod.  (H.  10)  in  6°. 

3°)  Ob  eamdem  rationem  testem  agere  prohibentur  tutores, 
curatores  gestorum  negotiorum  et  administratores,  in  causa  pupilli, 
minoris,  vel  personae,  cujus  negotia  gerunt.  Imitantur  enim  qua- 
litatem procuratorum. 

4°)  Idem  dicendum  de  illis,  qui  versantur  in  eadem  causa, 
seu  habent  simile  aliquod  negotium,  licet  in  eodem  judicio  non 
comprehendatur.  Cap.  20.  h.  t.  et  gloss.  ib.  Isti  enim  ex  causae 
decisione  possunt  vel  commodum  sperare,  vel  timere  praejudi- 
cium; hinc  naturaliter  inclinantur  ad  testimonium  ferendum  sibi 
favorabile. 

5°)  Praelatus  vel  rector,  qui  independenter  ab  aliquo  corpore 
morali  ecclesiam  regat  vel  capellam,  excluditur  a testimonio  fe- 
rendo in  causa  ecclesiae  suae.  Ipse  enim  consideratur  saltem  ceu 
administrator  bonorum  et  defensor  j urium  ecclesiae. 

9.  At  quid  dicendum  de  Praelato,  qui  ecclesiae  suae  administra- 
tionem  gerat  simul  cum  Capitulo?  Quid  dicendam  est  de  aliquo 
canonico  vel  monacho  in  causa  ecclesiae,  capituli  vel  monasterii? 

Quaestioni  satisfaciunt  cc.  6.  et  12.  h.  t.  Cap.  12.  h.  t in 
genere  decernit  posse  clericos  admitti  ad  ferendum  testimoninm 
in  causa  ecclesiae  suae,  nisi  rationabile  motivum  impediens  subsit 
Et  merito.  Nam  quando  damnum  vel  commodum  causae  directe 
respicit  universitatem,  licet  ex  optimo  vel  meliori  statu  universi- 
tatis aliquod  commodum  persentiant,  ex  misera  autem  vel  pejore 
conditione  ejusdem  individua  referant  aliquod  damnum,  tamen  in- 
dividua directe  non  habent  negotium  in  causa.  Hac  enim  in  hy- 
pothesi  cum  agatur  proprie  non  de  bono  individuorum,  sed  de 
bono  communi,  quod  in  individua  indirecte  tantum  aut  sero,  vel 
etiam  nullo  modo  redundat,  fides  individui  alicujus  de  corpore 

morali  suspecta  esse  non  praesumitur.  Immo  fides  haec  utilis  esse 
censetur  in  judicio.  Etenim  juxta  c.  1.  C.  14.  q.  2.  membrum  de 
collegio  melius  prae  extraneis  praesumitur  cognoscere  ea,  quae  ad 
collegium  pertinent 

Verum  cap.  6.  h.  t.  exceptionem  statuens,  repellit  a testimonio 
ferendo  illum  clericum,  vel  monachum,  qui  in  causa  illa  consti- 
tuitur procurator  Ecclesiae  vel  monasterii  ad  agendum  aut  ad  re- 
spondendum. Et  merito.  Nam  nemo  potest  esse  in  judicio  actor 
vel  reus  et  simul  testis.  Haec  eadem  exclusio  canonici  vel  monachi 
a testimonio  ferendo  servatur  etiam  quando  causa  licet  aliquo  modo 
attingat  negotium  ecclesiae  vel  capituli  aut  monasterii,  tamen  magis 
principaliter  respicit  utilitatem  et  commodum  individuorum;  ex.  gr. 
si  quaestio  esset  de  praedio  vel  de  redditibus  in  augmentum  prae- 
bendarum destinandis.  Sic  etiam  si  ageretur  de  fructibus,  qui  sin- 
gulis canonicis  distribui  deberent.  Qnare  individuum  de  capitulo 
vel  monasterio  hoc  in  casu  ferre  non  posset  testimonium.  Nemo 
enim  potest  esse  testis  in  causa  propria.  Quare  nullus  canonicus 
potest  ferre  testimonium  in  causa  praebendae  suae. 

10.  b)  Propter  affectionem  repelluntur  a testimonio  ferendo  in 
favorem  alicujus,  illi  omnes,  qui  cum  eodem  conjunguntur  vinculo 
sanguinis,  affinitatis  et  amicitiae  singularis.  Ita  parentes  pro  libe- 
ris, et  viceversa,  in  judicio  ferre  non  possunt  testimonium,  ita  fra- 
ter pro  fratre,  maritus  -pro  uxore  et  viceversa,  affinis  pro  affine, 
amicus  singularis  pro  amico,  regulariter  testem  agere  nequit,  1.  5. 
Cod.  h.  t.,  c.  3.  C.  4.  q.  3 et  c.  78.  C.  11.  q.  3.,  ubi  8.  Gregarius 
Magnus  juxta  Gratianum,  vel  8.  Isidorus  Hispalensis  juxta  Berardi 
ait:  ‘Pervertitur  humanum  judicium  . . . amore,  dum  amico  vel 
propinquo  complacere  contendimus’. 

11.  Dixi  regulariter;  nam  harum  personarum  testimonium  re- 
cipitur, quando  eorum  fides  spectabilis  est,  et  testimonium  hujus- 
modi necessarium  est,  ex.  gr.  quando  quaestio  est  inter  duos  fra- 
tres, et  tertii  fratris  depositio  requiritur.  Pariter  interpretes  do- 
cent non  esse  testimonium  consanguineorum  et  affinium  rejicien- 
dum, quando  causa  nimis  ardua  non  est,  nec  negotium  est  magni 
momenti.  Non  enim  ob  lucrum  vel  commodum  leve  et  facile 
despiciendum,  testis  bonae  famae  praesumitur  reus  velle  fieri  cri- 
minis perjurii  in -gratiam  vincdli  sanguinis  vel  affinitatis  vel  ami- 
citiae. Item  in  causa  matrimoniali,  in  qua  quaestio  sit  de  consan- 
guinitate desponsatorum  vel  conjugum  admittuntur  etiam  ad  fidem 

faciendam  parentes  vel  alii  propinqui,  tum  quia  praesumuntur 
melius  prae  extraneis  cognoscere  familiae  genealogiam,  tum  quia 
non  praesumuntur  facile  tolerare  posse  nuptias  incestuosas  suorum 
consanguineorum.  Cap.  6.  b.  t.  et  cap.  3.  Qui  matrim.  accusare 
poss.  (IV.  18). 

Tandem  admittitur  testimonium  consanguineorum  vel  affinium 
bonae  famae,  quando  non  agitur  de  praejudicio  tertiae  personae,  sed 
solum  de  commodo  consanguinei  vel  affinis  ex.  gr.  si  probanda  sit 
innocentia  ejusdem.  Ratio  est,  quia  jus  facilius  reo  favet,  quoties 
non  obstat  praejudicium  tertii.  Pariter  si  probandum  sit  consan- 
guineum vel  affinem  recepisse  baptisma. 

Ceterum  conveniunt  interpretes,  in  genere  testimonium  con- 
sanguinei vel  affinis  et  etiam  amici  non  esse  etiam  in  aliis  ca- 
sibus penitus  et  ex  toto  rejiciendum,  sed  remittendum  esse  pru- 
denti arbitrio  judicis,  qui  ex  varietate  circumstantiarum,  et  ex 
adminiculis  concomitantibus  videat  quae  fides  sit  depositioni  eorum- 
dem  adhibenda. 

12.  c)  Propter  respectum  auctoritatis  et  relativae  dependentia 
a testimonio  ferendo  repelluntur  testes  domestici  1.  3.  Coi  De  Te- 
stib.  et  1.  pen.  ff.  eo<L  Hi  porro  in  aliquas  classes  dispescuntor. 

1*.  classis  est  eorum  quibus  imperari  possit  ratione  patriae 
vel  dominicae  potestatis,  quique  a testimonio  ferendo  repelluntor, 
quemadmodum  filii  pro  patre,  et  servi  propriedicti  pro  domino. 

2*.  classis  est  eorum,*  qui  in  eadem  domo  cohabitant,  et  eodem 
quodammodo  victu  coutuntur.  Porro  si  in  cohabitando  sit  aequa- 
litas, testes  non  sunt  omni  exceptione  majores.  Praesumitur  enim 
amicitia  intercedere  inter  cohabitantes.  Hinc  redit  hic  regula  data 
de  teste  amico.  Si  vero  cohabitatio  sit  inaequalis,  et  verificetnr 
ratio  superioritatis  in  testes,  quemadmodum  si  testes  adducti  actu 
familiares  sint  illius  qui  adduxit  eos,  hoc  in  casu  incidimus  in  re- 
gulam generalem  prohibentem  testes  domesticos.  Nam  ob  relatio- 
nem superioritatis  et  dependentiae  potest  rationabiliter  induci 
suspicio  corrupti  testimonii. 

3*.  classis  est  eorum,  qui  licet  non  cohabitent  cum  producente, 
tamen  aliquam  dependentiam  habent  ab  eodem.  Tales  sunt  in- 
quilini, coloni,  mercenarii,  qui  nempe  ob  pactam  mercedem,  actu 
operam  suam  praestant.  Isti  omnes  licet  penitus  respui  non  pos- 
sint, quia  imperio  producentis  non  subduntur,  tamen  non  omnem 
a se  removent  suspicionem,  nec  sunt  testes  omni  exceptione  majo* 

res,  quia  aliqua  relatio  dependentiae  non  potest  non  exercere  ali- 
qualem  influxum  in  eorumdem  voluntatem,  et  propositum  veritatem 
dicendi.  Ceterum  erit  officium  judicis  determinare,  utrum  ratio 
inferioritatis  et  relatio  dependentiae  tanta  in  concreto  sit,  quae 
suspectam  testis  fidem  faciat 

13.  Ultimo  loco  relate  ad  testes  omnes,  qui  prohibentur  ferre 
testimonium  pro  aliquibus  personis,  haec  fieri  debet  animadversio. 
Scilicet  si  quis  produxerit  testes  minus  idoneos,  quia  adversario 
suo  aliqua  relatione  devinctos,  non  potest  eos  respuere,  si  contra 
se  testimonium  ferant;  et  in  genere  testes  per  se  inhabiles  pro- 
bant semper  contra  eum  a quo  producti  sunt  c.  3.  C.  4.  q.  3.; 
nisi  producens  exceptionem  in  promptu  habeat,  quam  sibi  ex  post- 
facto innotuisse  demonstret.  Ratio  est,  quia  pars  producens  testes 
praesumitur  elegisse  non  suspectos.  Ceterum  quamvis  contra  per- 
sonas testium  excipere  non  possit,  et  eos  uti  suspectos  allegare, 
tamen  contra  ipsam  eorum  depositionem  poterit  insurgere,  si  veri- 
tate careat 

14.  III0.  ex eluduntur  personos  ob  productionem  contrariam: 

a)  Inimici  capitales  illius,  contra  quem  producti  sunt,  exclu- 
duntur a testimonio  ferendo  contra  eumdem  1.  3.  ff.  h.  t.  et  c.  3. 
C.  4.  q.  3.,  et  cap.  19.  De  Accusationibus  (V.  1).  Adeo  autem  ini- 
mici testimonium  excluditur,  ut  neque  admittatur  in  ipsis  crimini- 
bus exceptis,  in  quibus  fidem  facere  possunt  etiam  testes  alias 
minus  idonei.  Cap.  32.  De  Simonia  (V.  3)  et  Doctores  commu- 
niter. — Excluduntur  inimici  a testimonio  ferendo  etiam  in  factis 
occultis  et  difficilis  probationis.  Ratio  conclusionis  deducitur  ex 
indole  humanae  voluntatis,  quae  odio  capitali  erga  aliquem  affecta, 
moveri  solet  non  ex  spiritu  veritatis,  sed  ex  animo  nocendi  et  ul- 
ciscendi injuriam.  Hinc  judicium  inimici  in  negotio  adversarii  sui, 
est  regulariter  turbatum  et  praejudicatum. 

Diximus  inimicos  capitales  excludi.  Hinc  non  sufficit  levis 
inimicitia,  aut  sola  inimicitiae  suspicio  ad  excludendum  testem. 
Judex  vero  viderit  an  gravis  seu  capitalis  inimicitia  intercedat, 
nec  ne. 

b)  Parentes  contra  liberos  et  viceversa  non  admittuntur  ad 
fidem  faciendam;  c.  3.  C.  4.  q.  3.,  ob  respectivas  relationes  pa- 
ternae caritatis  et  debitae  reverentiae.  . 

c)  Juxta  cc.  24.  et  26.  C.  2.  q.  7.  Judaei,  pagani  et  haeretici 
non  reputantur  testes  idonei  ad  deponendum  contra  Christianos  et 

Orthodoxos,  quando  proponantur  in  causa  inter  Christianum  et 
Orthodoxum  et  paganum  vel  acatholicum. 

d)  In  causa  sanguinis,  propter  periculum  irregularitatis,  clerici 
et  religiosi  contra  reum  ferre  testimonium  nequeunt,  quamvis  pos- 
sint pro  eodem  testimonium  ferre. 

e)  Laicus  in  causa  criminali  criminaliter  acta  testem  agere 
nequit  contra  dericum.  Cap.  14.  h.  t.  Haec  autem  dispositio  valere 
dicenda  est  1°)  quando  agitur  de  infligenda  clerico  poena  ecclesia- 
stica, non  vero  quando  idem  traditur  brachio  saeculari,  et  judica- 
tur juxta  normas  laici  tribunalis;  2°)  quando  clerici  adsunt,  qui 
testimonium  ferant.  Hinc  etiam  laicus  admittitur  contra  clericum, 
quando  clerici  haberi  nequeunt  ad  notitiam  veritatis  testimonio 
firmandam.  Ratio  est  quia  crimina  neque  in  clericis  impunita 
remanere  debent.  Ita  Abb.  in  cap.  14.  h.  t. 

15.  Ut  materiam  idoneitatis  testium  compleamus,  nonnulla 
sunt  animadvertenda. 

1°)  Quando  testis  requiritur  ad  substantiam  actus,  ejus  ido- 
neitas verificari  debet  tempore,  quo  actus  ponitur.  Ita  in  testa- 
mentis, in  instrumentis  etc.  Quando  autem  testis  adducitur  ad  pro- 
bandum actum,  ejus  idoneitas  requiritur  tempore  probationis. 

2°)  Testes  alias  inhabiles  admittuntur  quando  sermo  est  de 
peccato  vitando;  ex  gr.  si  agatur  de  impediendo  matrimonio,  qnod 
contrahi  velit  contra  impedimentum  dirimens  objectum.  Non  vero 
recipiuntur  testes  hujusmodi,  si  agatur  de  matrimonio  jam  con- 
tracto dissolvendo.  Praesumitur  enim  matrimonium  validum,  quoad- 
usque legitimae  probationes  contra  illud  non  afferantur. 

3°)  Testes  alias  inhabiles,  excepto  titulo  inimicitiae,  recipiun- 
tur in  causis  criminum,  quae  societati  vel  ecclesiasticae  vel  civili 
censentur  esse  nimium  perniciosa,  prout  sunt  crimina  haereseos. 
simoniae,  sacrilegii,  laesae  majestatis,  dilapidationis  bonorum  Eccle- 
siae, maleficii  etc. 

4°)  Si  testes  omnino  non  repellantur  a testimonio  ferendo  ceu 
prorsus  et  undequaque  inhabiles,  eorum  depositio  roborari  potest 
et  suppleri  numero  vel  gravitate  contestium,  praesumptionibus  juris, 
circumstantiarum  adminiculis,  ex  quorum  concursu  vis  probationis 
potest  obtineri. 

5°)  Testes  alias  inhabiles  recipiuntur  in  factis  notoriis.  Su- 
spicio enim  falsitatis  in  hisce  remotissima  est  ob  communem 
cognitionem. 


Digitized  by  v^ooQie 


TIT.  XX.  DE  TESTIBUS  ET  ATTESTATIONIBUS. 


153 


De  numero  testium. 

16.  Si  negotium  tale  sit,  ut  per  testes  debeat  probari,  regula 
generaliter  ab  omnibus  recepta  traditur  in  cap.  23.  h.  t.  cui  con- 
sonant cc.  4.  et  10.  h.  t.  Videlicet  in  qualibet  causa  sive  ea 
civilis  sit,  sive  criminalis  requiruntur  et  sufficiunt  duo  testes  omni 
exceptione  majores  ad  habendam  legitimam  probationem.  Ratio 
regulae  est,  quia  in  uno  teste  etiam  probatae  vitae  et  notae  famae, 
potest  forsitan  deficere  sincera  cognitio  facti,  vel  potest  locum 
habere  studiosa  voluntas  et  favor  erga  unum  potius  quam  alium 
negotii  respectum.  At  ubi  adest  concors  duorum  idoneorum  testium 
depositio,  supponi  nequit  utrumque  testem  vel  factum  ignorasse, 
vel  humanam  infirmitatem  adeo  persensisse,  ut  contra  rei  verita- 
tem in  unam  sententiam  conspirarent. 

17.  At  plures  causae  sunt,  in  quibus  plus  quam  duo  vel  tres 
testes  juxta  ipsum  cap.  23.  h.  t.  requiruntur. 

1°)  Ex  cc.  6.  et  7.  De  frigid.  et  malef.  (IV.  15)  in  causa  nulli- 
tatis  matrimonii  ob  impotentiam  requiritur  testimonium  septimae 
manus  utriusque  conjugis,  seu  producendi  sunt  septem  testes  utrin- 
que,  qui  deponant  de  conjugum  probitate  et  credulitate,  nec  non 
de  propria  persuasione  matrimonium  non  fuisse  consummatum. 
Gravitas  negotii  hanc  dispositionem  consulit. 

2°)  Juxta  cc.  2.  et  3.  C.  2.  q.  4.  ad  clericos  condemnandos 
requiruntur  plus  quam  3 testes,  et  in  -specie  ad  condemnandum 
Episcopum  72  testes  necessarii  esse  dicuntur.  Ratio  hqjus  dispo- 
sitionis est,  quia  quo  majores  praesumptiones  militant  pro  aliqua 
persona,  eo  majores  contrariae  probationes  requiruntur,  ut  legitima 
poena  plectatur.  Jamvero  pro  clericis  et  praesertim  pro  Episcopis, 
validae  praesumptiones  militant.  Nam  a)  praesumitur  clericus  et 
praesertim  Episcopus  esse'  honestis  moribus  praeditus,  et  justitiae 
?more  commendari;  b)  quemadmodum  adnotat  Innocent.  III.  in 
cap.  24.  De  Accusat.  (V.  1)  pastores  Ecclesiarum  et  in  genere 
clerici  ob  exercitium  officii  sui  facile  possunt  contra  se  odium  ex- 
citare malae  plebis,  adeoque  posse  plures  reperiri,  qui  animo  ul- 
ciscendi testimonium  dicant  contra  personam  pastoris  vel  clerici 
Quare  ad  destruendas  praesumptiones  favorabiles  clericis  nil  mirum 
si  jus  antiquum  majores  probationes  requirebat. 

Fatendum  tamen  est  hanc  dispositionem  de  numero  testium 
determinato  contra  clericos  non  amplius  observari,  praesertinl  post- 

quam  in  cap.  37.  h.  t.  nimia  prohibita  fuit  testium  multitudo,  ita 
ut  non  ultra  40  testes  admittendi  esse  dicantur.  Attendenda  vero 
est  a judice  intentio  juris,  ut  caute  procedat  in  causis  clericorum 
et  praesertim  rectorum  ecclesiarum  et  praelatorum. 

3°)  Ex  c.  19.  C.  2.  q.  5.  §.  <Ipse  vero  sacerdos.»  ad  proban- 
dam purgationem  canonicam  Episcopi  12  testes  requiruntur,  pres- 
byteri 7,  diaconi  vero  3,  qui  sub  juramento  deponant  de  creduli- 
tate, idest  opinione  innocentiae  personae  accusatae  ab  imputato 
crimine.  Ratio  est;  quia  purgatio  exigitur,  quando  licet  vera  pro- 
batio criminis  non  habeatur,  tamen  non  levis  adest  suspicio  de 
culpabilitate.  Quare  nil  mirum  si  ad  plene  purgandam  personam 
clerici  a fama  criminis,  requirantur  majores  numero  testes. 

18.  4°)  Si  sermo  esset  de  negotiis  extrajudicialibus,  ad  valo- 
rem  testamenti  juxta  jus  civile  Romanorum  septem  testes  requi- 
runtur iique  rogati,  juxta  vero  canonicum  jus  in  cap.  10.  De  testa- 
mentis (HI.  26),  valet  testamentum,  quod  fidelis  Christianus  ferit 
coram  parocho  suo,  et  duobus  vel  tribus  testibus.  Quomodo  dispo- 
sitio hujus  capitis  sit  accipienda,  explicatur  in  tit  De  testam. 
(IU.  26). 

Haec  dicta  sint  de  casibus  in  quibus  plus  quam  duo  vel  tres 
testes  requiruntur. 

19.  Quaedam  dicenda  sunt  de  exceptione,  quam  regula  supe- 
ritis allata  de  duobus  testibus  pati  potest  in  minus. 

Quaeritur:  quid  valeat  fides  unius  testis? 

Cui  quaestioni,  distincta  in  species  materia,  respondemus. 

1°)  Quamvis  unus  testis  veram  probationem  non  exhibeat, 
tamen  si  omni  exceptione  major  est,  juridicam  inducit  preesum- 
ptionem  veritatis.  Ita  communiter  Doctores  cum  glossa  in  cap.  23. 
h.  t.  Immo  testis  hujusmodi  in  civilibus  semiplenam  probationem 
facit,  quae  proinde  potest  suppleri  alia  semiplena  probatione,  quem- 
admodum est  juramentum  suppletorium,  quod  solet  deferri  illi  & 
collitigantibus,  pro  quo  testis  fide  dignus  deposuit,  arg.  cap.  2.  De 
Probation.  (II.  1 9).  Ratio  est,  quia  licet  jus  definiat  terminos  legi- 
timae probationis,  tamen  spernere  non  potest  et  pro  nihilo  habere 
testimonium  hominis  frugi,  juramento  firmatum. 

2°)  Dummodo  tertii  praejudicium  absit,  testimonium  unius  te- 
stis omni  exceptione  majoris  plene  probat,  a)  Ad  probandam  ali- 
quem fuisse  baptizatum,  aliquem  esse  clericum,  doctorem,  vel  in 
extremis  vitae  dedisse  sufficientia  signa  poenitentiae;  pariter  ad 

probandam  ecclesiam  fuisse  consecratam,  satis  est  fides  jurata  ali- 
cujus  idonei  testis.  Cc.  110  et  112.  De  Consecrat.  D.  4.  Afferri 
etiam  potest  c.  8.  C.  26.  q.  6.  Ratio  est,  quia  nemo  prudens  prae- 
sumitur in  re  gravi  et  religiosa  gratis  veritatem  prodere,  et  per- 
jurii reus  fieri  velle,  b)  Ubi  agitur  de  peccato  vitando  nullumque 
fuit  jus  alteri  acquisitum,  unus  testis  juratus  probat  ad  actum 
impediendum,  cap.  22.  h.  t,  ubi  attestatio  matris  de  existentia  im- 
pedimenti prohibet,  quominus  filius  matrimonium  contrahat,  quam- 
vis ea  attestatio  non  sufficiat  ut  dissolvatur  matrimonium  jam  con- 
tractum. Addi  potest  cap.  12.  De  spons,  et  matrim.  (IV.  1)  cujus 
summa  exhibet  regulam  nostram. 

20.  3°)  Unus  testis  qualificatus  plene  probat.  Testis  quali- 
ficatus  ille  est,  qui  ratione  officii  sui  deponit.  Testes  qualificati 
sunt  medicus  vel  chirurgus  circa  qualitatem  vulneris  inflicti,  ar- 
chitectus vel  in  genere,  qui  est  probatus  peritus  in  rebus  ad  suam 
artem  pertinentibus,  testimonium  ferens;  notarius  publicus  deponens 
de  rebus  a se  visis  et  relatis  in  actibus  suis,  nuncius  publicus 
seu  officialis  tribunalis,  qui  testetur  se  fideliter  exsecutum  fuisse 
munus  suum.  Isti  omnes  plenam  fidem  faciunt  in  judicio,  ita  ut 
eorum  testimonium  recipiatur  ad  plene  probandum  nisi  alias  su- 
spicio oriatur,  et  contra  eorum  depositionem  militent  valida  argu- 
menta. Afferri  potest  cap.  13.  De  Prcescript.  (H.  26).  Immo  si 
de  publico  notario  sermo  sit,  qui  recepit  depositionem  testium,  do- 
cent auctores  eidem  credendum  esse,  quamvis  testes  asserant  non 
ita  se  deposuisse,  quemadmodum  notarius  scripsit. 

4°)  Unus  testis  etiam  probat,  quando  agitur  de  re  levis  pror- 
sus momenti,  in  qua  praesumi  nequit  virum  bonae  famae  et  honestae 
vitae  fieri  velle  peijurii  reum. 

Ex  quibus  omnibus  deducitur  aliquando  unum  testem  plenam 
fidem  facere,  regulam  vero  generalem  esse  saltem  duo  requiri 
testes  ad  plenam  probationem  inducendam.  Cap.  23.  h.  t. 

21.  Quid  vero  dicendum  si  plures  testes  adducantur,  sed  inter 
se  non  concordant?  Videlicet,  quid  dicendum  de  testibus  singu- 
laribus? 

• Equidem  regula  generalis  est:  testes  singulares  non  probare, 
quemadmodum  traditur  in  cap.  9.  De  Probation.  (II.  19)  §.  «Quam- 
quam.» et  in  cap.  32.  De  Elect.  (I.  6).  Ratio  est,  quia  testis  sin- 
gularis est  unus  testis.  Sed  ad  rei  claritatem  singularitas  testium 
triplex  distingui  solet:  obstativa,  diversificativa,  adminiculativa. 

Singularitas  obstativa  verificatur  cum  unum  testimonium  ex- 
cludit alterum.  Hoc  in  casu  nulla  probatio  est.  Immo  ex  hac 
singularitate  argui  potest  fraus  et  dolus  testium.  Ita  in  specie 
accusationis  Susannae,  de  qua  in  Daniel.  XIII. 

22.  Singularitas  diversificativa  locum  habet  cum  plores  testes 
diversa  facta  referunt,  quae  inter  se  non  colligantur  relate  ad 
punctum  probationis.  In  hac  hypothesi  testes  singuli  tantum  va- 
lent, quantum  unus  valeret.  Idest  unusquisque  si  omni  exceptione 
major  sit,  pro  re  sua  adserta,  in  civilibus  facit  semiplenam  pro- 
bationem. De  hac  singularitate  testium  praesertim  agit  Const.  34 
Greg.  XV.  ‘ Universi  Dominici’  20.  Aug.  1622.  §.  5.  ubi  ad  pro- 
bandum sacrilegum  crimen  sollicitationis  feminarum  ad  turpia  in 
tribunali  poenitentiae,  statuit,  valere  depositiones  testium  singula- 
rium ex.  gr.  plurium  feminarum,  quae  singillatim  deponant  de  sol- 
licitatione ad  turpia,  ab  eodem  sqcerdote  sibi  seorsim  facta,  dum- 
modo tamen  concurrant  praesumptiones,  indicia,  et  adminicula,  quae 
judicis  prudenti  arbitrio  judicando  remittuntur. 

23.  Singularitas  adminicuiativa  locum  habet  cum  testes  di- 
stinctas ejusdem  facti  circumstantias  referunt,  quae  possunt  simul 
componi  et  uniri,  vel  referunt  diversa  facta,  quae  simul  coqjungi 
possunt,  et  ita  ut  unum  sit  alterius  vel  causa,  vel  sequela.  Si 
saltem  duo  contestes  habeantur  pro  cujuslibet  ejusdem  facti  cir- 
cumstantiae probatione,  et  ex  complexu  circumstantiarum  facti 
substantia  resultet,  depositio  testium  singularium  nullum  dubium 
est,  quin  faciat  plenam  probationem.  Quod  si  vero  unum  factum 
aliud  includat,  vel  inter  se  sint  immediate  connexa,  et  unum  fa- 
ctum sit  antecedens,  et  alterum  consequens;  singulares  testes  haec 
facta  narrantes  in  civilibus  plenam  fidem  faciunt,  non  vero  in 
criminalibus  in  quibus  aliquid  aliud  desideratur.  Cap.  9.  De  Pro- 
bat. (II.  19). 

24.  De  valore  depositionis  testis  contrarii,  variantis,  vel  tre- 
pidantis aut  vacillantis. 

Contrarietas  potest  inspici  sive  inter  plures  testes,  sive  in 
eodem  teste.  In  utraque  varietate  testium  curandum  est,  ut  si 
fieri  possit  dicta  eorumdem  inter  se  componantur,  et  peijurii  peri- 
culum removeatur.  Quae  regula  servanda  est  sive  contrarii  inter 
se  sint  testes  ab  uno  producti,  sive  sint  ab  utroque  litigante  pro- 
positi. Quod  si  revera  contrarii  sint,  nec  concordatio  sit  possi- 
bilis, videndum  est  utrum  numero  et  qualitatibus  moralibus  aequa- 

les  sint.  Profecto  si  moralibus  qualitatibus  seque  sint  instructi 
testes,  et  numero  aequales  sint,  depositio  praeferri  debet  eorum  qui 
pro  reo  testantur,  nisi  causa,  quam,  tuetur  actor,  in  jure  habeatur 
uti  favorabilis,  quemadmodum  esset  causa  matrimonii  contracti, 
causa  dotis,  libertatis  et  testamenti.  Ita  in  cap.  3.  De  Probat. 
(II.  19)  et  cap.  ult.  De  sent.  et  re  jud.  (II.  27).  — Quod  si  testes 
aeque  pollentes  qualitatibus,  inaequales  numero  sint,  praeferuntur 
illi,  qui  numero  plures  sunt.  — Si  vero  qui  numero  minores  sunt, 
alios  praecellant  nobilioribus  qualitatibus  et  ea,  quae  majorem  veri- 
similitudinem exhibent,  exponant,  praeferendi  sunt  numero  pluri- 
bus. Nam  judex  non  tam  numerum  testium  considerare  debet, 
quam  dispositionem  animi  ad  veritatem  dicendam. 

25.  Contrarietas  potest  in  eodem  teste  considerari,  et  testis 
contrarius  ille  est,  qui  sive  in  eodem  judicio,  sive  in  pluribus  sibi 
contradicit  quin  revocet  in  eodem  judicio,  quod  antea  dixerat.  Hanc 
clausulam  exclusivam  posuimus,  quia  qui  revocat  suam  assertionem 
facit  arguere  solummodo  errorem,  non  autem  fraudem.  Juxta  vero 
sensum  cap.  3.  De  Probat.  (II.  19)  v.  «quibus  examinatis»  judex 
videbit  utrum  tales  sint  qualitates  testis,  et  tales  sint  circumstan- 
tiae in  casu  concurrentes,  ut  testes  etiam  post  correctum  errorem 
fidem  promereantur. 

Hoc  posito  testis  contrarius  nullatenus  probat,  quia  falsitas 
argui  potest;  cap.  9.  De  probat.  (II.  19),  immo  de  falso  puniendus 
est,  c.  3.  C.  4.  q.  2.  et  3.  Quod  si  extra  judicium  testis  asserat 
aliquid 'quod  contradicat  depositioni  judiciali  juratae,  standum  est 
huic  depositioni  juratae  arg.  c.  9.  h.  t.  quia  testimonium  judiciale 
et  juratum  praesumitur  magis  deliberatum,  et  est  qualificatum 
testimonium. 

26.  2°)  Testis  potest  esse  solummodo  varius,  et  tunc  talis 
dicitur  cum  in  uno  judicio,  aliquid  dicat,  aliud  vero  in  distincto 
judicio,  quin  una  depositio  alteram  destruat,  seu  quando  rem  ex- 
ponit uno  modo  in  uno  judicio,  alio  modo  in  altero,  quin  causam 
et  rationem  mutati  sermonis  exhibeat.  Hoc  in  casu  docent  aucto- 
res standum  esse  primae  depositioni,  arg.  cap.  10.  De  Probat.  (II.  19). 
Praesumitur  enim  in  prima  depositione  et  melius  factum  meminisse, 
et  locutum  fuisse  juxta  persuasionem  animi  sui.  Excipitur  vero 
casus  quo  secunda  depositio  magis  verosimilis  appareat,  et  concor- 
dans cum  circumstantiis  aliunde  cognitis. 

27.  3°)  Testis  potest  esse  dubius  et  vacillans,  quique  ille  esse 
dicitur,  qui  anceps,  vel  timens,  aut  titubans  deponat  in  causa  in 
qua  est  interrogatus.  Profecto  si  vacillatio  talis  sit,  ut  appareat 
testem  vere  dubium  fuisse  in  depositione  sua,  et  haesitanter  lo- 
cutum fuisse,  depositio  ejus  non  recipitur  ad  probandum;  reapse 
enim  nihil  certo  asserit.  Verum  si  timiditas  et  vacillatio  solum- 
modo revelet  animum  turbatum  timore,  vel  alio  affectu,  nec  va^ 
rietas  et  dubium  reperiatur  in  ejus  verbis,  depositio  ejus  omnino 
non  est  despicienda,  sed  neque  assumi  potest  ad  veram  probatio- 
nem conficiendam.  Judex  vero  recipiens  depositionem  vacillantis, 
videbit  qualitatem  timoris  vel  pusillanimitatis  testis,  et  congruam 
valorem  juridicum  assignabit  fidei  ejusdem  testis.  Ceterum  in 
actis  adnotabit  depositionem  prout  ea  contigit,  cum  omnibus  suis 
adjunctis. 


De  fonte  seu  causa  scienti». 

28.  Ut  valor  depositionum  testium  rite  aestimetur , admodum 
interest  cognoscere  utrum  ex  se  testes  factum  cognoverint,  vel  ab 
aliorum  scientia  et  relatione  illud  didicerint  Hinc  testes  sunt  vel 
de  scientia,  vel  de  credulitate,  vel  de  auditu , vel  de  fama. 

1°)  Testes  de  scientia  illi  sunt,  qui  factum  ex  se  cognoverunt, 
idest  mediante  aliquo  corporeo  sensu  proprio  et  apto  ad  facti  ex- 
perientiam et  notitiam  habendam.  Hinc  testis  de  scientia  ille  est. 
qui  vidit  homicidium  perpetrari,  vel  audivit  aliquem  proferentem 
blasphemiam,  aut  verbalem  injuriam  contra  alium,  vel  gustavit 
sapidam  rem. 

2°)  Testes  de  credulitate  illi  sunt,  qui  ex  conjecturis  et  prae- 
sumptionibus arbitrantur  ita  et  non  aliter  rem  se  habere.  Hinc 
testantur  de  propria  opinione. 

3°)  Testes  de  auditu  ii  sunt,  qui  deponunt  facti  narrationem 
se  accepisse  ab  hominibus  fide  dignis. 

4°)  Tandem  testes  de  fama  sunt,  qui  referunt  et  deponunt 
aliquam  opinionem  et  credulitatem  in  populo  vigere. 

29.  Testes  de  scientia  faciunt  proprie  fidem  in  judicio.  Nam 
quemadmodum  docet  c.  15.  C.  3.  q.  9.  testes  testimonium  dicere 
debent  solummodo  de  iis,  quae  sub  eorum  praesentia  acta  esse  no- 
scuntur. Consonat  c.  20.  C.  3.  q.  9.  Quare  qui  de  scientia  de- 
ponunt, dicuntur  vere  et  proprie  testes. 

30.  Testes  de  credulitate  proprie  testes  non  sunt;  nam  credu- 
litas non  ex  praesentia  et  perceptione  ipsius  actus  procedit,  sed 
ex  conjecturis,  indiciis  et  praesumptionibus.  Quare  tantum  valet 
depositio  testis  de  credulitate,  quantum  valent  indicia  et  praesum- 
ptiones quibus  innititur.  Hinc  testes  de  credulitate  rationem  red- 
dere debent  de  iisdem  indiciis.  Quod  si  indicia  inducant  vehe- 
mentissimam  praesumptionem,  in  factis  difficilis  probationis,  testes 
de  credulitate  admittuntur  etiam  ad  probationem  faciendam  prae- 
sertim si  alia  adminicula  concurrant,  vel  si  accedat  praesumptio 
juris,  arg.  cap.  13.  De  Probat.  (II.  19).  Hoc  enim  in  casu  licet 
perfectio  actus  non  verificetur,  tamen  credulitas  est  proxima  sensui, 
neque  aliter  praesumi  potest  rem  evenisse,  quam  testis  arbitratur. 
Exemplum  afferunt  de  testibus,  qui  in  causa  adulterii  deponant  se 
vidisse  simul  in  eodem  loco  nudum  cum  nuda.  Ceteris  in  aliis 
casibus,  quando  testes  reddunt  sufficientem  rationem  credulitatis 
suae,  licet  non  plene  probent,  tamen  indicium  valde  efficax  faciunt 
veritatis,  et  magnum  gignunt  praesumptionem. 

31.  Testes  de  auditu  cum  non  fundentur  in  directa  et  pro- 
pria facti  cognitione,  sed  in  dicto  tertiae  personae,  veri  testes  non 
sunt,  nec  veram  probationem  conficiunt.  Ita  communiter  Doctores 
innixi  cap.  47.  h.  t.  et  c.  7.  C.  2.  q.  1.  circa  medietatem  v.  «Sed 
et  de  personis.»  Inspecta  vero  intentione  juris  cap.  47.  h.  t.  tra- 
dunt Doctores  testimonium  ex  auditu  prolatum  valere  ad  proban- 
dum in  factis  antiquis.  Ratio  est,  quia  si  hoc  testimonium  re- 
spueretur, saepe  vix  alia  probatio  haberi  posset.  Hinc  in  factis 
antiquis  legislatio  civilis  et  canonica  ob  defectum  monumentorum, 
quae  paulatim  tractu  temporis  deficiunt,  requirit  leviores  probatio- 
nes, cap.  13.  De  Proh.  (H.  19).  Quodnam  vero  sit  tempus  anti- 
quum, non  est  inter  Doctores  definitum.  Communior  sententia  est, 
quae  illud  concludit  spatio  50  vel  60  annorum,  quia  exclusa 
pueritia,  in  qua  rerum  notitia  certa  non  habetur,  tali  spatio  prae- 
finitur regulariter  actus  hominum  longaevorum,  qui  commemorent 
facta  jamdiu  praeterita. 

Tradunt  insuper  Doctores  testimonium  ex  auditu  valere  ad 
probandam  consanguinitatem  vel  affinitatem  inter  certas  personas. 
Quia  non  semper  possunt  reperiri  testes,  qui  cognoverint  et  vide- 
rint stipites  affinitatis  vel  consanguinitatis ; hinc  admittuntur 
testes,  qui  audierint  a majoribus  suis  existentiam  et  gradum  al- 

terutrius  vinculi,  vel  affinitatis  vel  consanguinitatis  inter  aliquas 
familias. 

Ut  vero  testes  de  auditu  possint  admitti,  ex  cit.  cap.  47.  h.  t. 
necesse  est  1°)  ut  receperint  notitiam  rei,  quam  deponunt,  non 
omnes  ab  uno,  sed  alii  ab  uno,  alii  ab  altero  ex  majoribus.  Te 
stes  enim  ex  auditu  non  plus  valent,  quam  valuisset  persona,  a 
qua  notitiam  facti  acceperunt.  Hinc  si  centum  testes  ab  uno 
omnes  aliquid  audierunt,  valent  omnes  pro  uno. 

2°)  Necesse  est  ut  receperint  rei  notitiam  a personis  exstinctis, 
vel  longe  absentibus  prorsus  fide  dignis,  ita  ut  testes  ex  auditu 
etiam  deponere  debeant  de  propria  credulitate  in  factum.  Ratio 
est,  quia  si  auctores  notitiae,  quam  referunt  testes  ex  auditu,  pos- 
sent facile  examinari,  sperni  deberet  uti  suspecta  productio  testium 
ex  auditu.  Pariter  suspicio  concipi  posset  de  testium  ex  auditu 
depositione,  si  nec  ipsi  crederent  verum  esse  factum  quod  referunt 

3U)  Ut  in  causa  consanguinitatis  testes  ex  auditu  probationem 
conficiant,  requirit  Innocentius  III.  in  cap.  47.  b.  t.  ut  testes  sub 
juramento  conficiant  et  explicent  distinctam  graduum  computatio- 
nem, nec  non  deponant  se  vidisse  personas  saltem  in  uno  gradu 
constitutas  sese  habuisse  pro  consanguineis. 

32.  Testes  tandem  de  fama  deponere  possunt,  seu  deponunt 
aliquam  opinionem  seu  aestimationem  in  populo  esse  diffusam.  Hinc 
tanti  valet  depositio  testium,  quanti  facienda  est  fama.  Jamvero 
cum  opinio  communis  potest  praejudicio  aliquo  inniti,  hinc  veram 
probationem  veritatis  non  habet,  sed  solummodo  praesumptionem 
si  fama  procedat  ab  hominibus  prudentibus  et  fide  dignis;  a pari 
igitur  testes  de  fama  praesumptionem  quidem  gignere  possunt,  pro- 
bationem verum  minime  conficiunt.  Quapropter  testes  de  fama 
interrogandi  sunt  circa  originem  opinionis  communis.  Si  enim  ad- 
signari  nequeunt  auctores  communis  opinionis,  opinio  haec  erit 
rumor  populi,  inanis  et  despiciendus. 

Ceterum  ex  cap.  2.  De  Consang.  et  Affinit.  (IV.  14)  fama  po- 
puli de  exsistentia  impedimenti  causa  est,  cur  judex  prohibeat 
matrimonium  contrahendum,  x quoadusque  facta  diligentiori  inqui- 
sitione cognoscatur  veritas  vel  falsitas  impedimenti  adserti. 

De  testium  productione. 

33.  Productio  testium  est  petitio  alicujus  ex  collitigantibos 
judici  oblata,  ut  ad  probandam  vel  propriam  actionem,  vel  pro- 


Digitized  by 


Google 


TIT.  XX.  DE  TESTIBUS  ET  ATTE8TATIONIBU8. 


161 


priam  exceptionem,  audiat  onam  vel  piares  testes,  quos  nomina- 
tim  designat. 

Ex  tituli  rubrica  ‘Ut  lite  non  contestata  non  procedatur  ad 
testium  receptionem'  sequitur  regulam  juris  esse  ut  non  fiat  testium 
productio  ante  litis  contestationem.  Ratio  est,  quia  in  judicio 
punctum  quaestionis  ante  litis  contestationem  plene  definitum  non 
est.  Produci  vero  possunt  testes  etiam  ante  litis  contestationem 
1°)  in  judicio  summario  ubi  contestatio  necessaria  non  est;  2°)  si 
judicium  incidentale  sit  instituendum  ob  exceptionem  declinatoriam 
fori;  3°)  si  testes  adducantur  ad  conservandam  rei  memoriam,  quae 
tempore  potest  perire,  et  periculum  litis  timeatur. 

34.  Quaeritur:  quomodo,  et  cujus  expensis  producendi  sunt 
testes? 

Ex  cap.  2.  h.  t.  sub  poena  nullitatis  attestationum  receptaram, 
productio  testium  intimari  debet  parti  adversae  vel  ejus  procura- 
tori, ut  si  aliquid  baheant  contra  personas  testium  excipiendum, 
illud  proferant.  Necessitas  hujus  intimationis  inducta  est  ex  jure 
quod  habet  pars  adversa  excipiendi  tum  contra  ipsas  personas 
testium  si  idonei  non  sint,  tum  contra  modum  examinis  peracti. 
Jamvero  hoc  jus  excipiendi  adversa  pars  non  posset  exercere,  si 
ea  inscia  testes  producerentur  et  reciperentur.  Exceptionem  autem 
patitur  regula  de  citanda  adversa  parte:  1°)  quando  periculum  est 
in  mora.  2°)  In  causa  haereseos  adversa  pars  citanda  non  est  in 
testium  productione.  Cap.  ult.  De  haeret.  (V.  7).  Proceditur  enim 
per  modum  inquisitionis  occultae,  nec  testes  publicandi  sunt. 

35.  Relate  ad  expensas  productionis,  respondemus  juxta  cap.  10. 
§.  «Proferendo»  de  Rescript.  (I.  3)  in  6°.  testes  esse  producendos 
sumptibus  ipsius  producentis,  qui  iisdem  testibus  praestare  debet 
viaticum  et  alimenta  juxta  eorum  conditionem  et  statum.  Detrahi 
autem  non  possunt  sumptus,  quos  domi  su£  manentes  testes  fecis- 
sent. Immo  si  testis  adductus  sit  aliquis  mercenarius,  vel  saltem 
ex  labore  diurno  necessaria  sibi  suisque  comparet,  aequum  est  nt 
auctoritate  judicis  eidem  praeter  expensas  itineris  et  victus,  aliqua 
amissi  operis  aestimatio  adsignetur.  Quamvis  enim  testis  lucrum 
ex  testimonio  referre  nequeat,  tamen  neque  debet  praejudicium 
reportare,  juxta  illud  juridicum  adagium  ‘ Officium  suum  nemini 
esse  debet  damnosum'.  Expensae  autem  necessariae  in  productione 
testium  toleratae  refundendae  sunt  parti  victrici,  si  eas  fecit,  nisi 

a judice  fuerit  praescripta  compensatio  expensarum  inter  partes; 

1.  «Properandum.»  §.  «Sive  autem  alterutra.»  C.  De  Judiciis. 

36.  Quaeritur,  quot  fleri  possint  productiones. 

Quamvis  testium  plures  depositiones  melins  ad  veritatis  cogni- 
tionem conducant,  tamen  ne  judicialis  tela  nimis  complicaretur,  et 
exitus  causae  differretur,  modus  erat  productionibus  testium  impo- 
nendus. Hinc  effrenata  multitudo  testium  prohibetur  in  cap.  37. 
h.  t,  ubi  non  ultra  40  testes  admittendi  esse  dicuntur.  Jus  ergo 
nostrum  in  cc.  15.,  36.  et  55.  h.  t.  inhaerens  vestigiis  civilis  juris 
relati  in  auth.  Cod.  de  Testib.  §.  «Quia  vero»  Collat.  7.  regulam 
statuit  generalem,  tres  nempe  solum  fieri  posse  testium  productiones, 
quartam  vero  non  admitti  productionem,  nisi  interveniente  juris 
solemnitate,  de  qua  in  cap.  33.  h.  t.  Haec  porro  solemnitas  est, 
ut  pars  quae  postulat  quartam  productionem  testium,  juramento 
suo  deponat  1°)  se  nec  subtraxisse  aliquam  ex  factis  attestationi- 
bus, 2°)  nec  se  quartam  productionem  facere  ex  dolo,  idest  ad  litem 
protrahendam,  sed  ex  eo  solum,  quia  novos  istos  testes  producere 
antea  nequiverit. 

37.  Quaeritur:  An  testis  jam  productus  possit  iterum  produci 

Profecto  si  sermo  sit  de  diversa  causa,  vel  de  diversis  arti- 
culis, in  quibus  idem  testis  productus  non  est,  potest  optime  ite- 
rum produci.  Cap.  42.  h.  t.  Nam  timor  non  adest  fraudis  et 
corruptionis.  Quod  si  agatur  de  eadem  causa  et  de  eodem  arti- 
culo, in  quo  jam  productus  est  idem  testis,  distinguendum  est  utrum 
publicata  et  cognita  fuerit  prima  depositio,  vel  non.  Si  non  fuerit 
publicata  et  cognita  prima  depositio,  testis  potest  iterum  produci  I 
Nam  periculum  collusionis  non  urget.  Ita  in  cap.  45.  h.  t.  Verum 
si  cognita  fuerit  prima  depositio  testis,  non  potest  idem  testis 
produci,  ob  periculum  collusionis,  et  corruptae  fidei,  nisi  in  hypo- 
thesi,  quod  interrogationes  factae  non  fuerint  ad  normam  juris, 
et  prius  examen  non  fuerit  legitime  confectum.  Et  merito, 
cognitis  depositionibus,  potest  timeri  collusio  et  corruptio  fidei. 
Nam  testis  jam  productus,  ideo  ab  aliquo  iterum  praesumitur  pro- 
duci, quia  eum  expertus  est  adversum.  Quare  ut  sibi  propitium 
eum  reddat,  facile  omnem  dabit  operam,  et  industria  illicita  uti 
forsan  non  erubescet. 

De  juramento  testium. 

38.  Testis  in  judicio  non  recipitur,  nisi  juramentum  ediderit. 
Quare  in  cap.  51.  h.  t.  expressum  est  ‘Nullius  testimonium,  quan- 
tumcumque  religiosus  existat,  nisi  juratus  deposuerit,  in  alterius 
praejudicium  debet  recipi’.  Consonant  cc.  10.  et  39.  h.  t.  Quare 
valet  principium  ‘ Testis  non  juratus  non  probat’. 

Dixi  non  probat;  nam  si  ceteris  qualitatibus  praeditus  sit, 
praesumptionem  utique  inducit,  quemadmodum  tradunt  doctores  cum 
gloss.  fin.  in  cit  cap.  51.  h.  t 

39.  Juramentum  vero  hujusmodi  1°)  comprehendit  promissio- 
nem de  ventate  dicenda , et  quemadmodum  docent  juristae,  testes 
jurare  debent  se  dicturos  solam  veritatem  et  totam  veritatem. 

2°)  Declarat  testis  se  non  venisse  in  judicium  intuitu  amoris 
vel  odii  erga  aliquam  personam,  nec  pretium  recepisse,  pro  dicendo 
testimonio.  Cap.  47.  h.  t. 

3#)  Jurat  testis  se  esse  persuasum  de  veritate  eorum,  quae  in 
examine  exponet  Porro  juxta  cap.  17.  h.  t.  ubi  dicitur  ‘Receptis 
prius  testium  juramentis’,  nec  non  juxta  cap.  29.  h.  t et  clarius 
juxta  c.  3.  C.  4.  q.  3.  §.  37.,  a testibus  de  rigore  juris  praestandum 
est  juramentum,  antequam  examen  incipiatur,  ut  idea  religiosi 
timoris  quodammodo  testem  regat  et  moderetur  in  decursu  exami- 
nis ne  aberret  a veritate.  Completo  autem  examine,  majori  cum 
difficultate  inducitur  testis  ad  corrigenda  ea,  quae  dixit,  praesertim 
ob  timorem  infamiae,  vel  saltem  suspicionis  de  ejus  sinceritate. 
Hinc  praesumitur  magis  dicere  veritatem,  qui  juramentum  praestat 
ante,  quam  qui  praestat  post  examen. 

Ex  dispositione  autem  juris,  juramentum  ante  examen  a teste 
in  praesentia  adversae  partis  citatae  praestandum  est.  Cap.  2.  h.  t. 

40.  Quaeritur:  an'  possit  remitti  testibus  juramentum. 

Si  quaestio  solummodo  partes,  quae  sunt  in  judicio,  attingat, 
nec  afficiat  jus  tertii,  potest  testibus  remitti  praestatio  jurisjurandi 
ex  consensu  partium  collitigantium.  Ita  cap.  39.  h.  t.  Juramen- 
tum enim  est  inductum  pro  rei  veritate  dignoscenda  in  commodum 
litigantium.  Utraque  vero  pars  litigans  debet  consentire,  juxta 
reg.  66.  Jur.  in  6°.,  quia  utriusque  negotium  respicit  attestatio 
fidelis  et  sincera  testium.  Aliquando  autem  remitti  nequit  jura- 
mentum, sive  quia  intervenit  jus  tertii,  quemadmodum  in  causis 
beneficialibus,  circa  bona  et  jura  beneficii,  in  quibus  intrat  nego- 

tium  ipsius  ecclesiae,  sive  quia  gravitas  negotii  exigit  omnem  cau- 
telam juris  ad  sententiam  tuto  proferendam,  uti  sunt  causae  matri- 
moniales de  valore  matrimonii  contracti,  gloss.  in  cap.  39.  h.  t.  v. 
«remittatur,»  et  causae  majores  criminales  praesertim  capitales,  in 
qnibus  privatorum  pactis  nequit  transigi,  nec  publico  favori  partes 
possunt  renunciare.  Cap.  12.  De  foro  compet.  (II.  2)  et  L «jus 
public.»  ff.  De  Pactis. 

De  examine  testium. 

41.  Examen  est  conficiendum  die  non  feriato,  coram  ipso  ju- 
dice et  notario,  qui  in  acta  referat  depositiones.  Cap.  11.  De  Pro- 
bat. (H.  19).  Melius  enim  per  se,  quam  per  alios  judex  potest 
inquirere  et  detegere  veritatem.  Potest  vero  judex  alteri,  ceu 
consiliario  suo  vel  adsessori  committere  officium  suscipiendi  st* 
testationes. 

Regulariter  examen  in  loco  judicii  institui  et  confici  debet. 
Verum  si  audiendae  sint  personae,  quae  egregiae  dicuntur,  quemad- 
modum sunt  personae  illustres,  vel  in.  dignitate  ecclesiastica  con- 
stitutae, vel  si  examinandae  sint  personae  legitimo  impedimento  de- 
tentae, ipse  judex  vel  alter  de  illius  mandato  cum  notario  accedit 
ad  ipsas  personas.  Cap.  8.  b.  t 

Quod  si  judicium  vertatur  coram  judice  laico,  clerici,  qui  te- 
stem agere  debent,  examini  subjiciendi  sunt  coram  Episcopo,  seu 
coram  judice  ecclesiastico,  vel  coram  clerico,  qui  fuerit  a suo  Or- 
dinario deputatus,  c.  2.  C.  14.  q.  2.  Alb.  c.  h.  t n.  5. 

42.  Interrogationes  a judice  faciendae  in  examine  debent  esse 
sufficientes,  et  carentes  fallaciis. 

Ut  sint  sufficientes,  debent  esse  generales  et  speciales.  Gene- 
rales quidem,  quibus  judex  inquirit  et  investigat  testis  idoneitatem 
in  causa.  Interrogat  scilicet  testem  de  aetate,  conditione,  de  ejus 
relatione  cum  personis  collitigantibus,  et  cnm  ipsa  causa,  quae  agi* 
tatur,  et  an  in  genere  cognoscat  factum,  de  quo  deponere  debet 

Specialibus  vero  interrogationibus  judex  juxta  cap.  37.  h.  t 
inquirit  et  investigat  modum  et  causas,  quibus  testis  factum  cog- 
noscit, nec  non  circumstantias  lod,  temporis  et  personarum,  et 
ipsam  testis  credulitatem  explorat  Hinc  interrogationes  super* 
ficiales  reprobantur  in  examine  testium. 

43.  Interrogationes  insuper  fallaciis  debent  carere.  Hinc  me* 
rito  in  1.  1.  §.  «Qui  quaestionem.»  ff.  De  Quaestionibus,  reprobantur 
interrogationes  suggestivce,  et  quidem  non  solum  in  examine  testium, 
sed  etiam  in  examine  rei.  Suggestiva  interrogatio  ea  est  in  qua 
ipse  judex  quodammodo  suggerit  responsionem,  seu  ita  judex  cir- 
cumvenit reum,  vel  testem,  aut  saltem  praevenit  interrogatione,  ut 
interrogatus  non  juxta  rei  veritatem,  sed  juxta  praeconceptam  ju- 
dicis opinionem  respondere  quodammodo  cogatur;  ex.  gr.  Tu  vidisti 
tali  loco  et  tempore  et  talibus  armis  Titium  infligentem  vulnus 
Cajo  in  pectore?  Testis  ex  interrogatione  facta  sibi  jam  designato 
in  testem  potest  credere,  judicem  esse  persuasum  de  culpabilitate 
Titii,  et  de  ejus  notitia  facti  simulque  timere  potest,  ne  si  aptam 
interrogationi  responsionem  non  proferat,  indignationem  judicis  et 
poenam  incurrat  Quare  interrogationes  suggesti  vae  non  felinquunt 
testem  et  reum  in  plena  libertate  respondendi,  juxta  propriam 
credulitatem.  Merito  etiam  reprobantur  istae  interrogationes,  quia 
examen  eo  dirigitur  ut  judex  uon  proponat  factum,  sed  ut  erudi- 
atur a testibus  et  a reo  circa  factum. 

Contra  interrogationes  illegitime  factas  datur  reo  exceptio. 

44.  Completo  examine  testis  universa  depositio  est  ei  praele- 
. genda,  et  ipse  potest  corrigere  si  quid  praecipitanter  et  minus 

caute  dixerit  Deinde  suam  depositionem  ratam  habet,  et  sua  sub- 
scriptione eamdem  confirmat.  Si  vero  testis  sit  illiteratus,  notarius 
id  adnotat,  et  regulariter  ab  eodem  exigit  ut  tractum  lineae  rectae' 
in  crucem  dividat.  i 

Normam  specialem  S.  C.  Inquisitionis  praescripsit  d.  20.  Julii 
1890  in  examine  testium  in  crimine  « sollicitationis .» 

De  publicatione  attestationum» 

45.  Postquam  nova  testium  productio  fieri  nequit,  vel  quia 
vetita  est  a jure,  vel  quia  novae  productioni  testium  renunciaverint 
partes,  fit  locus  publicationi  attestationum,  scilicet  judex  vocat  par- 
tes collitigantes,  eisque  praesentibus  vel  alterutro  ex  eis  contuma- 
citer absente,  per  se  vel  per  notarium  suum  legit,  aut  in  scriptis 
communicat  quidquid  singuli  testes  ad  singula  puncta  quaestionis 
responderint  Partes  vero  in  judicio  sistentes  habent  jus- ut  sibi 
communicentur  attestationes  factae,  hinc  ex  cap.  22.  De  sent.  et  re 
jud.  (II.  27)  conceditur  remedium  appellationis  contra  decretum 
judicis  negantis  publicationem  depositionum  testium. 


Digitized  by  v^ooQie 


166 


DECRETALIUM  GREGO  fili  IX.  LIS.  II. 


At  non  ita  est  necessaria  publicatio  attestationum,  ut  si  omit- 
tatur nulla  esse  acta  censeantur,  sed  si  judex  non  facta  publica- 
tione hujusmodi,  procedat  ad  sententiam  proferendam,  sententia 
haec  valet,  licet  ab  ea  possit  appellari  ut  reformetur.  Hinc  publi- 
catio attestationum  dicitur  esse  de  justitia , non  vero  de  substantia 
actorum  -processus.  Ratio  validitatis  sententiae  ex  eo  infertur,  quod 
judici  ex  attestationibus  innotuit  factum,  et  ipse  potuit  per  se  vi- 
dere, utrum  et  quam  fidem  testes  promererentur.  Unde  judici 
elementa  praesto  erant,  ut  posset  causam  definire. 

46.  Quaeritur:  utrum  de  se  et  absque  petitione  partium  possit 
judex  depositiones  testium  publicare. 

In  genere  id  esse  vetitum  deprehendimus  ex  cc.  2.  et  30.  h.  t, 
in  quibus  traditur,  ex  partium  petitione  aperiendum  esse  examen 
testium.  Et  merito.  Cum  enim  depositionum  publicatio  uni  vel 
alteri  ex  collitigantibus  possit  praejudicium  afferre,  hinc  ea  non 
permittitur  absque  partium  petitione.  Remoto  autem  praejudicio 
utriusque  collitigantis,  potest  judex  publicare  exceptas  testium 
depositiones. 

Quid  vero  si  tertius  petat  publicari  examen  testium? 

Innocentius  III.  in  cap.  30.  h.  L respondet  non  posse  a judice 
hanc  fieri  publicationem  quoties,  qui  petit  eam  fieri,  negotium  in 
causa  non  habeat.  Potest  ergo  peti  publicatio  examinis  testium, 
ab  iis  solum  quorum  interest  examen  ipsum  cognoscere.  Vocari 
autem  debent  partes  colli  tigantes,  ut,  etiam  ipsis  praesentibus, 
publicatio  fiat. 

47.  Effectus  publicationis  testium  tres  sunt  I"'.  est  ut  gene- 
rati m deinde  neque  adducti  testes,  neque  novi  possint  supra  iisdem 
articulis  produci.  Cc.  17.,  18.,  19.  h.  t.  Ratio  est,  tum  quia  partes 
per  admissam  publicationem  censentur  renunciasse  novis  depositio- 
nibus; tum  quia  cognitis  depositionibus  jam  factis  a testibus  ido- 
neis, periculum  adest  ne  alterutra  pars  videns  examen  testium 
contigisse  contra  suam  exspectationem  veteres  vel  novos  testes 
corrumpat,  et  sibi  studeat  per  fas  et  nefas  favorabile  testimonium 
procurare. 

Insuper  quidquid  sit  de  jure  civili,  juxta  canonicam  legem  in 
cap.  17.  h.  t.  expressam  super  .iisdem  articulis  novi  vel  testes  jam 
adducti  et  interrogati  iterum  produci  in  gradu  appellationis  ne- 
queunt. Consonat  Clem.  2.  h.  t.  Periculum  corruptelae  hoc  idem 
suadet. 

48.  Verum  in  diversis  articulis  seu  capitibus  veteres  vel  novi 
testes  audiri  possunt.  Cap.  17.  h.  t.  nec  non  cap.  26.  eod. 

In  iisdem  vero  articulis  etiam  post  depositionum  publicationem 
possunt  veteres  et  novi  testes  audiri  a)  si  propter  malitiam  aut 
negligentiam  judicis,  aut  ejus  commissarii  testes  non  fuerint  suf- 
ficienter excussi.  Cap.  48.  h.  t;  b)  si  nulla  fuit  ob  juridicum  de- 
fectum ipsa  testium  receptio,  aut  amissae  fuerint  priores  attesta- 
tiones absque  culpa  producentis;  cap.  ult.  De  Probat.  (II.  19); 

c)  si  nulla  pariter  fuit  depositionum  publicatio.  Arg.  cap.  35.  h.  t 

d)  Etiam  in  cansis  in  quibus  sententia  ob  periculum  anjmse  vel 
vitae  hominis  non  transit  in  rem  judicatam,  quemadmodum  in 
cansis  matrimonialibus  quoad  vinculum,  cap.  36.  h.  t.  et  in  causis 
capitalibus  ad  innocentiam  rei  defendendam,  testes  iterum  produci 
et  audiri  possunt.  Ita  Doctores.  e)  Quando  judex  ad  dubia  exorta 
solvenda  reputat  necessarium  novum  testium  experimentum.  Cap.  10. 
De  Fide  Instmm.  (IL  22). 

49.  2"".  effectus  publicationis  depositionum  est,  ut  attestationes 
receptae  et  publicatae  in  uno  judicio,  vim  habeant  etiam  in  alio 
judicio  inter  easdem  personas,  si  contra  testes  nulla  facta  sit  et 
probata  exceptio.  Cap.  11.  h.  t.  Hinc  attestationes  factae  et 
publicatae  in  uno  judicio  probant  et  in  alio.  Cap.  37.  §.  fin.  h.  t 
Ratio  est,  quia  publicatio  testium  constituit  validissimum  argumen- 
tum idoneitatis  testium  agnitae  a partibus  et  ab  ipso  judice. 

50.  3"*.  effectus  est,  ut  post  publicationem  attestationum  non 
admittantur  exceptiones  contra  personas  testium.  Quod  ut  intelli- 
gatur  sciendum  est,  triplicis  generis  esse  exceptiones  contra  testes. 

Primi  generis  exceptio  tangit  ipsam  personam  testis,  ut  is 
excludatur  ceu  minus  idoneus  ad  testimonium  ferendum  in  causa, 
ex.  gr.  quia  infamis,  inimicus  capitalis  etc.  Secundum  genus  ex- 
ceptionum percellit  testium  examen , eo  quod  haud  legitime  fuit 
institutum  vel  ob  defectum  jurisdictionis,  vel  ob  non  servatam 
formam  juridicam.  Tertium  genus  dirigitur  contra  dicta  ipsa 
testium,  vel  quia  dubia,  vel  quia  inverosimilia,  vel  quia  contraria 
facti  circumstantiis  aliunde  cognitis,  vel  quia  prolata  extra  arti- 
culos propositos,  vel  quia  testis  est  singularis. 

51.  Exceptiones  primi  generis,  quae  diriguntur  contra  personas 
testium,  sunt  opponendae  antequam  publicentur  attestationes.  Cap.  31. 
h.  t.  Qui  enim  excipit  contra  personam  testis  postquam  agnoverit 
depositionem  ejus,  praesumitur  testem  reprobare  non  ob  rei  verita- 

tem,  sed  quia  sibi  adversam  protulit  depositionem.  Verum  ex  eod. 
cap.  31.  h.  t.  habemus,  exceptionem  contra  personas  posse  proponi 
etiam  post  publicationem  attestationibus  1°)  si  pars  opponens  ex- 
ceptionem juramentum  praestet  se  non  ex  malitia  excipere  contra 
testem;  2”)  si  jam  ante  publicationem  protestatus  fuerit  se  excep- 
tionem promoturum  contra  personam  testis;  3°)  si  excipiens  possit 
ostendere  se  ante  publicationem  attestationum  ignorasse  qualitates 
testis,  ob  quas  suspectus  est,  vel  prorsus  minus  idoneus. 

52.  Relate  ad  exceptiones  contra  personas  testium,  animad- 
vertendum est,  ipsas  nec  impedire  nec  retardare  examen  eorum- 
dem,  sed  probationem  exceptionis  propositae  remittendam  esse  in 
finem  litis,  cum  nempe  definitur  jus  per  sententiam  judicis.  Ita 
Doctores  cum  gloss.  in  cap.  7.  h.  t.  v.  «Infames.»  Ratio  est  multi- 
plex 1°)  quia  cognitio  exceptionis  plerumque  esset  res  difficilis  et 
indaginem>  multam  requirens,  quaeque  diu  protraheret  exitum  judi- 
cii ; 2°)  quia  exceptio  contra  personam  testis  odiosa  censetur,  et 
vitanda  est,  si  id  fieri  possit  salva  justitia.  Quare  admitti  debet 
solum  quando  necessaria  est  ad  rectam  causee  decisionem.  An 
vero  exceptio  necessaria  sit  vel  non,  cognosci  non  potest  ante 
publicationem  attestationum  et  conclusionem  in  causa.  Publicati» 
enim  attestationum  forsan  revelat,  testem  non  probare  contra  ex- 
cipientem, vel  ejus  depositione  non  esse  opus  in  causa  ob  alias 
sufficientes  probationes,  et  per  consequens  non  esse  necessariam 
exceptionem  contra  personam  testis. 

53.  Verum  si  notorias  sit  defectus  idoneitatis  in  teste  arg. 
cap.  7.  h.  t.,  vel  si  militet  contra  ipsum  praesumptio  juris,  vel  si 
opponatur  testi  excommunicatio  ob  quam  sit  vitandus,  exceptio 
contra  personam  recipitur  et  de  ea  cognoscitur  etiam  ante  publi- 
cationem attestationum. 

Hac  in  re  praetermitti  non  debet  dispositio  cap.  49.  h.  t in 
quo  statuitur,  ad  probandam  exceptionem  contra  personam  testium, 
posse  admitti  alios  testes  productos  ab  excipiente,  qui  dicuntur 
reprohatorii,  et  insuper  ad  elidendam  vim  istorum  testium,  et  ad 
defendendam  idoneitatem  priorum  testium,  alios  iterum  recipi  posse 
testes  a judice,  non  vero  ultra  procedi  posse  et  admitti  alios,  qui 
reprobant  istos  postremo  adductos.  Ratio  est  quia  secus  quae- 
stiones nunquam  terminarentur. 

54.  Exceptiones  contra  ipsum  examen,  et  contra  dicta  testium 
possunt  proponi  post  publicationem  attestationum.  Jamvero  ex- 

ceptiones  hujusmodi  proponi  possunt  non  solum  ab  adversa  parte, 
contra  quam  testes  producti  sunt,  sed  etiam  ab  ipso  producente, 
1.  «Si  quis  testibus.»  6.  h.  t.  et  c.  3.  §.  «Si  quis»  C.  4.  q.  3.  Nam 
principium  illud  ‘testis  productus  probat  contra  producentem’  ex- 
cludit solummodo  exceptiones  contra  personam  testis,  non  vero 
contra  modum  instituti  examinis,  et  contra  ipsam  testium  deposi- 
tionem. Exemplum  afferunt  de  eo,  qui  consentit  in  personam  ju- 
dicis incompetentis.  Hic  profecto  expertus  sententiam  sibi  contra- 
riam non  potest  declinare  sententiam  judicis,  cujus  competentiam 
agnovit,  sed  si  sententia  injusta  est,  ab  ea  potest  appellare,  quia 
non  praesumitur  consensisse  in  abusum  potestatis  judicialis,  et  in 
sententiam  injustam. 


Titulus  XXI. 

De  Testibus  cogendis  vel  non. 

1.  Testes  legitime  citati  vel  admoniti  tenentur  in  judicium 
venire  et  deponere  juxta  negotii  notitiam,  quam  habent  Cap.  1. 
h.  t.  Hinc  Doctores  testium  depositionem  considerant  ceu  publi- 
cum munus,  a quo  nemo  sese  subtrahere  debet,  absque  rationabili 
causa.  Quoniam  posita  legitima  vocatione,  testes  tenentur  obedire, 
jus  ipsum  statuit  posse  judicem  pcBnas  adhibere  contra  subditum, 
ut  eum  adigat  ad  ferendum  testimonium  facti  quod  cognoscit 
Cap.  2.  h.  t.  Quod  si  persona  invocata  et  perducta  in  testem  sit 
alterius  jurisdictionis,  ex.  gr.  alterius  dioecesis,  examen  ipsum 
committitur  judici  proprio,  qui  eum  adstringat  ad  testimonium 
ferendum. 

2.  Quid  vero  dicendum  si  clericus  inducatur  ut  testis  apud 
tribunal  laicum?  Exponimus  theoriam  juris  communis  et  praescin- 
dimus a dispositionibus  peculiaribus  locorum,  quae  per  Concordata 
sancitae  fuere. 

Hisce  praemissis,  quoniam  clerici  gaudent  immunitate  personali, 
non  subduntur  judici  laico;  c.  38.  C.  2.  4.  6.  Quare  si  judex 
laicus  cogat  clericum  ut  ad  suum  tribunal  accedat  ut  testis,  quo- 
niam exercet  actum  jurisdictionis  in  personam  exemptam,  abu- 
titur auctoritate  sua,  et  violat  immunitatem  ecclesiasticam  perso- 
nalem, ac  proinde  illicite  agit.  Verum  neque  ipse  neque  inducens 
clericum  uti  testem  incurrit  excommunicationem. 

Quid  vero  si  judex  laicus  indigeat  testimonio  alicujus  clerici? 

Clericos  cogi  potest  ad  testimonium  ferendam,  c.  2.  C.  14. 
q.  13.  et  gloss.  ib.  v.  «Occultetur.»  At  examen  clerici  proprius 
Episcopus  rogatus  a judice  laico  excipiet,  et  eidem  remittet  ac- 
ceptam depositionem,  vel  idem  Episcopus  delegabit  alium  clericum 
ad  judicem  laicum,  ut  coram  illo  clericus  inductus  uti  testis  jura- 
mentum emittat,  et  deponat  Hanc  esse  praxim  observatam  ferunt 
Doctores  post  Abb.  in  cap.  8.  h.  t.;  Pirhing.  h.  t.  n.  24.;  Reiff. 
De  testibus  §.  15.  n°.  507. 

3.  Verum  quaenam  norma  servanda  erit  in  ordine  ad  tribuna- 
lia laicalia,  quae  spernunt  regulam  canonicam  modo  expositam,  et 
clericum  testem  reliquis  civibus  prorsus  aequiparant? 

Quisque  videt  in  casu  hujusmodi  agi  vere  et  proprie  de  vio- 
latione immunitatis  personalis  clericorum.  Hinc  clericus  non  de- 
beret judici  vocanti  obtemperare.  Attamen  si  clericus  accedere  ad 
tribunal  recuset,  vi  et  coactione  absque  dubio  compellitur.  Quare 
quoad  loca  in  quibus  praesens  materia  per  Concordata  S.  Sedis 
non  fuerit  definita,  mihi  videtur  regula  sequens  proponenda  esse. 
Quoniam  juxta  theoriam  a citatis  Doctoribus  exhibitam,  Episcopos 
est,  qui  examen  clerici  sui  pro  laico  tribunali  moderatur,  hinc 
clericus  vocatus  uti  testis  in  laico  tribunadi  adire  debebit  Episco- 
pum, et  ejus  judicio  se  debebit  dirigere.  S.  C.  Immunitatis  decla- 
ravit in  Aquilana,  d.  5.  Maii  1637 : «Clericus  absque  licentia  Epi- 
scopi non  potest  testimonium  ferre  etiam  in  causa  civili  coram 
judice  laico;»  cfr.  Perraris  Bibliotheca  v.  «testis,»  n.  107.  Porro 
Episcopus  ut  tutius  in  praesenti  materia  procedat,  postulabit  a.  S. 
Sede  per  organum  vel  S.  Congr.  Immunitatis,  vel  S.  Poeni  tenti  arise 
instructionem  et  opportunas  facultates.  Si  vero  casus  urgeat 
clerico  recurrenti  injunget,  ut  meliori  modo  quo  possit  protestatio- 
nem emittat,  qua  declaret  se  cedere  coactioni. 

4.  Diximus  jam  judicem  legitime  vocantem  aliquem  testem 
posse  poenas  adhibere  contra  irrationabiliter  reluctantem.  At  non 
statim  ad  poenas  est  procedendum,  sed  antea  praecedere  debet 
monitio  et  exhortatio,  qua  judex  reluctantem  moneat  et  excitet  ad 
veritatem  manifestandam.  Cc.  1.  et  3.  h.  t.  Porro  poenae  sunt 
arbitrio  judicis  remissae.  In  jure  autem  canonico  testis  admonitus 
et  interrogatus  si  recuset  ferre  testimonium,  juxta  gloss.  in  cap.  3. 
h.  t.  praesumitur  trahi  amore  vel  odio  erga  aliquem  ex  collitig&n- 
tibus,  et  posse  districtione  ecclesiastica,  scilicet  poena  spirituali 
censurarum  compelli,  ad  testimonium  ferendum.  Cc.  1.,  2.  et  5.  h.  t. 

Hac  vero  in  re,  sc.  in  determinandis  poenis  contra  testes  recusantes 
testimonium,  attendenda  est  maxime  consuetudo.  Clerici  autem 
juxta  cap.  2.  h.  t.  recusantes'  in  foro  ecclesiastico  testimonium 
ferre,  possunt  suspendi,  et  deinde  excommunicari,  et  tandem  etiam 
ob  spretam  auctoritatem  ecclesiasticam,  eos  deponi  posse  dicitur. 
Verum  neque  in  hac  re  stricte  standum  est  juri  canonico  rigide 
accepto,  sed  potius  consuetudo  est  inspicienda. 

Ceterum  in  praesenti  materia  prae  oculis  habenda  est  mode- 
ratio servanda  in  censuris  infligendis,  quam  Tridentinum  in  Sess.  25. 
de  Ref.  cap.  3.  inculcat  a judicibus  adhibendam.  Licet  enim  Con- 
cilium directe  respiciat  reum,  tamen  intentio  ejus  sese  extendit  ad 
testes.  Principium  enim  statuit,  non  esse  infligendas  censuras, 
quando  de  rebus  levibus  agatur,  et  praevideatur  eas  magis  sperni, 
quam  formidari,  et  perniciem  potius  quam  salutem  parare. 

5.  Quaeritur:  utrum  aliquae  personae  ab  onere  praestandi  testi- 
monium eximantur.  Ad  instar  publicorum  munerum,  a quibus 
cives  possunt  ob  causas  legitime  excusantes  eximi,  possunt  etiam 
a testimonio  ferendo  in  judicio  nonnulli  exonerari  ob  rationes  par- 
ticulares. 

1°)  Ex  1.  «Parentes.»  Cod.  de  Testib.  et  c.  3.  §.  34.  C.  4.  q.  3. 
parentes  adversus  liberos,  et  viceversa  cogi  non  possunt  ad  testi- 
monium ferendum.  > 

2®)  Affines  qui  inter  se  habentur  ad  instar  parentum  et  libe- 
rorum, scilicet  socer  et  gener,  vitricus  et  privignus  cit.  c.  3. 
C.  4.  q.  3. 

3°)  Agnati  et  cognati  usque  ad  tertium  gradum,  gl.  fin.  in 
c.  1.  C.  3.  q.  5.  Notandum  vero  est  aifines,  agnatos  et  cognatos 
arg.  cc.  5.  et  ult  h.  t.  posse  cogi  ad  testimonium  ferendum  con- 
tra personas  sibi  vel  consanguinitate  vel  affinitate  conjunctas, 
quando  veritas  aliter  nequit  probari,  ne  pro  defectu  testium  pereat 
sua  justitia. 

4°)  Senes,  valetudinarii,  milites  ceterique  omnes,  qui  publico 
praesertim  munere  fungentes,  impediuntur  ad  judicii  locum  acce- 
dere, nec  non  egregiae  personae  excusantur  a testimonio  ferendo 
saltem  quatenus  cogi  nequeunt  ut  in  judicium  veniant.  Cap.  8.  De 
testibus  (II.  20). 

6.  Quaeritur:  utrum  clericus  in  causa  ecclesiae  suce  possit  ab 
adversa  parte  invocari  in  testem,  et  cogi  ad  ferendum  testimonium. 

Juxta  cap.  12.  De  Testibus  (II.  20)  clerici  non  prohibentur 
testimonium  ferre  pro  ecclesia  sua.  Ex  hoc  inferunt  Doctores 
posse  etiam  produci  ad  testimonium  ferendum  contra  ipsam  eccle- 
siam. Haec  conclusio  admitti  potest  cum  limitatione  merito  tradita 
in  c.  2.  C.  14.  q.  2.,  scilicet  dummodo  aliter  sufficiens  veritatis 
probatio  haberi  nequeat.  Ratio  enim  justitiae  quae  probari  et  de- 
fendi debet  in  casu  praeferenda  esse  videtur  sensibus  grati  animi 
et  benevolentiae  clerici  erga  ecclesiam  a qua  sustentatur. 

7.  Quaeritur:  utrum  possit  cogi  ad  testimonium  ferendum  ille, 
qui  jurejurando  promisit  se  in  judicio  non  esse  dicturum  testi- 
monium. 

Ex  cc.  4.  et  ult.  h.  t.  nec  non  ex  cap.  45.  de  Testibus  (II.  20) 
deprehenditur  eum,  qui  hoc  juramento  adstringitur,  non  obstante 
data  fide  teneri  ad  testimonium  pro  veritate  ferendum,  si  in  ju- 
dicio ceu  testis  inducatur.  Quod  si  quaeratur  utrum  juramentum 
sit  de  se  nullum,  vel  indigeat  dispensatione,  inspecta  speculative 
quaestione,  potius  dicendum  est  nullum  esse  de  se.  Nam  est  te- 
merarium, ut  notat  Gloss.  in  cap.  ult.  h.  t.  in  principio,  et  est  in- 
super contra  bonos  mores.  Temerarium  quidem,  quia  emissum  est 
absque  prudenti  consilio,  et  consideratione  possibilis  juridicae  inter- 
rogationis subeundae,  cui  pro  veritate  respondendum  est.  Contra 
bonos  mores,  quia  destruendo  probationem,  juramentum  hoc  in  ci- 
vilibus tendit  natura  sua  ad  occultandam  veritatem  et  justitiae 
virtutem  impediendam;  in  criminalibus  vero  causis  juramentum 
hujusmodi  eo  dirigitur,  ut  crimina,  quae  probantur  per  testes,  puni- 
tione sua  careant.  Quod  iniquum  est. 

Verum  in  praxi  adoptanda  esse  videtur  opinio  gloss.  in  cap. 
ult.  h.  t.  v.  «Sacramento»  ut  scilicet  si  juramentum  de  silentio  ob- 
servando fuerit  publicum  et  notorium,  saltem  ad  cautelam  postu- 
letur relaxatio  ejusdem,  vel  etiam  per  judicis  sententiam  declara- 
toriam  enuncietur,  nullum  esse  juramentum.  Alterutrum  consulitur 
praesertim  ut  in  populo  omnis  suspicio  perjurii  arceatur.  Nisi  enim 
saltem  ex  declaratoria  sententia  constaret  nullitas  juramenti,  pos- 
set dubitari  utrum  is  esset  ad  amussim  casus  in  quo  juramentum 
de  silentio  servando  revera  uti  nullum  foret  habendum.  Haec  dicta 
sint  de  promissione  etiam  juramento  firmata,  qua  quis  sese  obli- 
gavit in  commodum  alicujus  ad  nihil  dicendum.  Quod  si  aliquis 
adstringeretur  obligatione  tacendi,  quae  esset  altioris  ordinis,  scili- 
cet,'quae  vel  procederet  ex  divino  praecepto,  quemadmodum  est 

obligatio  silentii  sacram  entalis,  vel  ex  bono  publico  et  salute  ani- 
marum, non  posset  jure  adstringi  a judice  ad  testimonium  feren- 
dum, ac  proinde  interrogatus  non  teneretur  pandere  veritatem. 

1 Titdlcb  XXIL 

De  Fide.  Instrumentorum. 

1.  Prosequitur  B.  Kaymundus  tractatum  de  probationibus  in 
specie.  Vocabulum  instrumentum  si  lato  sensu  sumatur,  significat 
omne  genus  probationum.  Hinc  in  cap.  4.  de  testib.  cog.  (11.  21) 
depositiones  testium  vocantur  instrumenta.  Instrumentum  vero 
stricto  sensu  sumptum  idem  est  ac  scriptura,  quae  conficitur  ad 
probationem  alicujus  rei  in  futurum  faciendam.  Aliud  dicitur  pri- 
vatum, aliud  publicum.  Publicum  est,  quod  conficitur  a persona 
publica  ex.  gr.  a notario  pro  suo  munere,  idest  cum  debitis  so- 
lemnitatibus  juris.  Privatum  vero  dicitur  scriptura,  quae  a per- 
sona privata  conficitur,  vel  si  a publica  persona  conficiatur,  non 
adhibentur  solemnitates  juris. 

Privatum  instrumentum  appellari  solet  'apocha,  chirographum, 
syngrapha,  vel  in  genere  privata  scriptura. 

Privatum  instrumentum  authenticum  fieri  dicitur,  cum  publico 
sigillo  munitur,  vel  magistratus  aut  principis  auctoritate  publi- 
catur. 

2.  Instrumentum  publicum  communiter  illud  appellatur,  quod 
a notario  cum  solemnitatibus  juris  conficitur. 

Notarius  ut  publicum  conficiat  instrumentum  1°)  debet  esse 
creatus  et  constitutus  in  territorio  a legitima  potestate;  2°)  debet 
esse  rogatus,  scilicet  debent  partes  ad  eum  accedere  sponte  sua, 
enmque  precari  ut  scripturam  conficiat.  In  ea  autem  notarius 
describere  debet  intentionem  et  mentem  rogantis. 

Solemnitates  vero  'instrumenti  sunt:  a)  ut  contineat  invoca- 
tionem sanctissimi  nominis  Dei;  b)  ut  apponatur  nomen  supremi 
imperantis  in  societate,  cum  adnotatione  anni  suae  dominationis; 
c)  nt  designetur  locus  et  tempup  confectionis  instrumenti;  d)  nt 
describantur  nomina  testium;  e)  ut  ipse  notarius  et  testes  sub- 
scribant. Hodie  requiritur  etiam  subscriptio  partium,  vel  aliud 
sequivalens. 

Juxta  pragmaticos  solemnitas  actus  publici  est  etiam  sigillum 
notarii,  et  indictionis  romanse  adnotatio. 

3.  Si  quaeratur  de  valore  juridico  probationis  instrumenti 
publici,  per  notarium  cum  debitis  solemnitatibus  celebrati,  respon- 
dendum est,  ipsum  absque  aliis  adminiculis,  in  eo,  qnod  dispositive 
continet,  plene  valere  ad  probationem  conficiendam,  tum  pro  con- 
trahentibus tum  contra  eos,  donec  invicte  demonstretur  contrarium, 
licet  demortuae  sint  personae,  quae  instrumentum  obsignarunt.  Cf. 

#cap.  2.  h.  t.  et  c.  33.  C.  12.  q.  2.  nec  non  1.  ult.  Cod.  de  re  jud. 
Haec  dispositio  intelligenda  proprie  est  de  ipso  instrumento,  in  quo 
a notario  fuse  et  solemniter  totum  describitur  negotium,  sive  quoad 
partem  narrativam,  sive  quoad  partem  dispositivam,  quodque  in- 
strumentum dicitur  proprie  originale  et  authenticum. 

4.  Quid  vero  dicendum  de  protocollo,  et  exemplari ? 

Protocollum  solebat  fieri  et  conservari  in  omnibus  actibus 

publicis,  sive  notariorum  sive  officialium,  qui  publicae  alicui  admini- 
strationi  praeerant.  Relate  ad  nos  protocollum  erat  brevis  scri- 
ptura, in  qua  notarius  antequam  describeret  instrumentum  ad- 
notabat  summario  modo  intentionem  contrahentium,  et  substan- 
tiam actus. 

Protocollum  in  genere  suam  habebat  auctoritatem.  Primum 
quidem  si  verbum  dubium  in  instrumento  occurreret,  poterat  ex- 
plicari ex  clariori  locutione  protocolli,  ac  proinde  agi  ex  protocollo 
contra  instrumentum,  quando  in  instrumento  clare  et  distincte  res 
expressa  non  esset.  Quod  si  vero  indubia  fuisset  locutio  instru- 
menti, standum  erat  instrumento.  Si  protocollum  insuper  fuisset  a 
partibus  perlectum  et  ab  iisdem  receptum  et  approbatum,  si 
defecisset  instrumentum,  poterat  ad  fidem  faciendam  afferri  proto- 
collum. Hoc  enim  in  casu  protocollum  haberi  poterat  ceu  docu- 
mentum confectum  et  custoditum  a persona,  quae  publicam  fidem 
promerebatur. 

Animadversio  tamen  fieri  debet.  Communiter  hodie  partes 
non  intendunt  vere  et  proprie  contrahere  ullam  obligationem  ante 
solemnem  confectionem  et  subscriptionem  instrumenti.  Quare  si 
protocollum  fiat,  non  recipitur  per  se  ceu  monumentum  legitimum 
publicam  fidem  promerens. 

5.  Exemplar,  quod  etiam  dici  solet  transumptum  per  se  pu- 
blicam fidem  non  obtinet,  sed  tanti  valet,  quantum  constet  illud 
referre  documentum  authenticum,  quod  est  instrumentum.  Quare 
plenam  fidem  facit  exemplar,  quando  constet  auctoritate  publica, 

idest  solemniter  fuisse  extractum  et  confectum  ex  originali  et 
publico  instrumento. 

Exemplar  autem  solemniter  extractum  et  confectum  juxta  cap. 
ult.  h.  t.  eamdem  plenam  fidem  sibi  vindicat,  quam  obtinet  ipsum 
instrumentum  publicum  et  authenticum.  Solemnitas  requisita  juxta 
cit.  cap.  ult.  h.  t.,  et  cap.  4.  de  Confirm.  util.  (II.  30)  est  ut  ad 
petitionem  partis  auctoritate  judicis  interveniente  exemplar  fiat 
per  publicam  personam  a judice  ipso  designatam.  At  ex  consue- 
tudine inductum  est  ut  exemplar  plene  probet,  quando  vel  ipse 
notarius,  qui  conscripsit  instrumentum,  vel  alins  notarius  exemplar 
conficiat,  simulque  testetur  se  de  verbo  ad  verbum  authenticum 
instrumentum  transcripsisse.  At  non  idem  dicendum  de  exempla- 
ribus privata  industria  a persona  privata  confectis. 

6.  De  aliis  scripturis,  quae  authenticos  esse  dicuntur.  1°)  Au- 
thenticae dicuntur  actiones,  exceptiones,  confessiones,  probationes, 
et  appellationes  litigantium  in  actibus  judicialibus  relatae,  necnon 
ipsa  sententia  judicis,  1.  ult  Cod.  De  re  jud. 

2°)  Authenticis  instrumentis  accensentur  scripturae,  quae  im- 
pressum habent  in  sui  confirmationem  sigillum  alicujus  magistra- 
tus, vel  personae  constitutae  in  dignitate,  quamvis  nullius  testis  sub- 
scriptio reperiatur,  cap.  2.  h.  t.  Auctoritas  enim  magistratus  vel 
eminentis  personae,  non  minoris  facienda  est  quam  illa  notarii. 
Sigillum  vero  ut  probet  debet  esse  cognitum  et  integram.  Cap.  6. 
h.  t In  moribus  autem  inductum  est,  ut  praeter  sigillum,  quod 
appellant  testem  mutum,  requiratur  etiam  in  scripturis  subscriptio 
personae  cujus  est  sigillum. 

3°)  Authenticae  dicuntur  scripturae  depromptae  ex  publico  ar- 
chivo seu  tabulario.  Auth.  «Ad  haec.»  Cod.  h.  t.  Publicum  autem 
archivum  illud  est,  quod  ex  mandato  principis  custoditur.  Ratio 
est,  quia  in  publico  archivo  solum  reperiuntur  scripturae,  quas 
publica  auctoritas  vult  haberi  pro  authenticis,  et  per  cancellarium 
easdem  scripturas  diligenter  custodit. 

7.  Quid  vero  dicendum  de  scriptis,  quae  in  archivis  Monaste- 
riorum, Ecclesiarum,  civitatum  et  familiarum  etiam  illustrium  con- 
tinentor, quibus  nec  notarius,  vel  cancellarius  publicus  praeest, 
nec  jura  regalia  adsistunt? 

Profecto  scripturae  ex  hisce  locis  depromptae  non  aBquiparan- 
tur  illis  depromptis  ex  publicis  archivis,  1.  7.  T.  Cod.  De  Proh. 
Verum  creditur  istis  scripturis,  si  sint  et  producauitur  contra  Mo- 

nasterium,  civitatem,  aat  familiam,  nec  non  contra  tertiam  per- 
sonam territorii,  vel  jurisdictionis  ecclesiae,  vel  civitatis  in  qua 
archivum  exsistit  Archivum  enim  hujusmodi  censetur  esse  dice- 
cesanum,  vel  municipale,  et  ab  auctoritate  custoditum,  quae  juris- 
dictionem habet  in  subditos  loci.  Pariter  documenta  archivi  prae- 
sertim Ecclesiarum,  Monasteriorum  et  civitatum,  in  factis  antiquis, 
quae  excedunt  hominum  memoriam,  valent  ad  probandum  etiam 
pro  Ecclesia,  Monasterio  et  civitate,  Cap.  13.  De  Prob.  (IL  19); 
nisi  tamen  contra  documentum,  extractum  ex  archivo,  militent 
validae  praesumptiones.  In  factis  autem  recentioris  aetatis,  si  mo- 
nasterium, vel  familia,  vel  civitas  documenta  in  proprio  archivo 
custodita  pro  se  producere  vellent,  vel  si  adducerentur  contra 
personam  alienae  jurisdictionis,  documentis  hujusmodi  non  adhi- 
beretur fides.  Cit.  1.  Cod.  de  Prob.  Non  habentur  enim  ceu  publica 
instrumenta  et  authentica.  Si  vero  sermo  sit  de  privatis  inferi- 
orum familiarum  archivis,  ex  potiori  ratione  dicendum  est,  docu- 
menta in  eis  adservata  fidem  facere  non  posse,  saltem  contra  ex- 
traneos a familia. 

4°)  Inter  scripturas,  quae  pro  quasi  publicis  et  authenticis 
habentur,  plenamque  fidem  faciunt,  sunt  illae,  quae  inter  privatos 
fiunt  super  contractibus,  et  quocumque  negotio,  dummodo  praeter 
partes  principales,  etiam  subscribant  duo  vel  tres  testes  integrae 
famae.  Dixi  duo  vel  tres  testes.  Nam  quamvis  jus  romanum  in 
1.  11.  Cod.  Qui  potiores  in  pignore,  et  gl.  in  eumd.  loc.  requirat 
tres  testes,  tamen  saltem  penes  nos  inductum  est,  ut  bini  testes 
sufficiant 

8.  De  scripturis  proprie  dictis  privatis.  Scripturae,  quae  nec 
a notario  in  forma  solemni  fiunt,  sed  a personis  privatis,  nec  ali- 
quo ex  expositis  modis  redduntur  authenticae,  stricto  sensu  privatae 
appellantur.  Sunt  vero  1°)  Chirographum,  quo  debitum  nos  tra- 
xisse fatemur,  apocha  vel  syngrapha,  vel  epistola.  2°)  Libri  ra- 
tionum, registra,  aliaeque  adnotationes  privatae. 

Quaeritur  quid  scripturae  privatae  valeant  pro  scribente,  vel 
contra  ipsum.  Animadvertimus  par  esse  totam  conscribere  scri- 
pturam, vel  ab  alio  exaratae  subscribere.  L.  «Si  quis  argentariis» 
ff.  De  Edendo .,  et  §.  1.  Inst.  De  em.pt.  et  vend. 

Scripturae  istae  in  favorem  scribentis  regulariter  non  probant 
1.  7.  Cod.  de  Prob.  Nemo  enim  est  pars  et  testis.  Periculum  si- 
quidem esset,  ne  quis  in  commodum  proprium,  et  praejudicium 

alienum  plura  scriberet.  Verum  1°)  scriptura  privata  probat  pro 
scribente  seu  subscribente:  quando  ab  altera  parte  fuerit  acceptata 
et  firmata  subscriptione  sua,  quae  non  impugnetur.  2°)  Epistola 
producta  et  ab  adversa  parte  non  impugnata.  Pariter  epistola 
quae  recipiatur  ab  eo,  cui  mittitur,  quique,  cum  posset,  non  contra- 
dicit, censetur  probare  contra  ipsum  et  pro  scribente.  Clem.  1.  De 
Procur.  (I.  10)  et  1.  7.  C.  ad  sen.  Cons.  Maced. 

Privatae  scripturae  contra  ipsum  scribfentem  plene  probant, 
dummodo  fuerint  ab  eodem  recognitae,  idest  non  fuerint  legitime 
impugnatae,  et  expressam  habeant  causam  obligationis.  Requiritur 
autem  1°)  recognitio  scribentis  ut  scriptura  habeatur  ad  instar 
confessionis  extrajudicialis,  quae  in  scripto  facta  plene  probat. 
Praesumitur  enim  majori  cum  deliberatione  facta,  et  quodammodo 
semper  loquens  etiam  in  praesentia  adversarii,  qui  eam  possidet. 
Ac  proinde  censetur  veluti  confessio  extrajudicialis,  facta  in  prae- 
sentia adversarii.  Cf.  1.  26.  ff.  Depositi.  §.  fin.  et  1.  13.  Cod.  De 
non  numerat,  pecun.  Requiritur  2°)  expressio  causae  obligationis; 
quia  is,  qui  probat,  debet  probare  non  solum  in  genere,  sed  etiam 
in  specie,  seu  non  solum  probare  debet  Titium  sibi  aliquid  debere, 
sed  etiam  debet  proponere  et  probare  titulum  debiti.  Atque  ita 
probatio  respondet  libello. 

9.  At  jure  romano  contra  privatam  scripturam  potest  dari 
exceptio  non  numeratae  pecuniae,  vel  non  numeratae  dotis,  qua  eli- 
datur effectus  juridicus  scripturae.  Prior  exceptio  datur  duplici 
in  casu:  1°)  cum  ex  privata  scriptura  resultet  creditorem  solvisse 
debitori  scribenti  pecuniam,  quam  revera  non  solvit.  Proponi  autem 
debet  intra  biennium  a die  dati  chirographi  1.  «In  contractibus» 
4.  Cod.  De  non  numerat,  pecun.;  2°)  cum  scriptura  exhibeat  testi- 
monium de  soluto  debito,  vulgo  Quietanza,  quin  tamen  illud  de- 
bitum fuerit  solutum.  Producenda  vero  est  haec  exceptio  intra 
triginta  dies,  computandos  a die  scriptae  declarationis,  vulgo  Quie- 
tanza, de  solutione  facta.  Cit.  1.  4.  §.  «super.»  2.  In  utroque  casu 
contra  producentem  scripturam  datur  exceptio  non  numeratae  pe- 
cuniae, cujus  effectus  est,  ut  onus  probandi  factam  fuisse  solutionem 
transferatur  in  adversarium.  Exceptio  de  dote  non  numerata  con- 
ceditur viro,  qui  scripto  fassus  est,  se  recepisse  dotem  uxoris,  cum 
revera  eam  non  receperit  Haec  exceptio,  si  intra  biennium  pro- 
ponatur, transfert  in  adversarium  onus  probandi  factam  fuisse  so- 
lutionem. Cit.  1.  «In  Contract.»  §.  fin. 

Santi,  II.  Decr.  12 

10.  De  libris  rationum  aliquid  in  specie  dicendum  est.  Libri 
hujusmodi  solent  servari  inter  mercatores,  nummularios,  tutores, 
vel  curatores,  et  alienarum  rerum  administratores.  Regulariter 
libri  hujusmodi  probant  quidem  contra  eum,  qui  librum  conscripsit, 
non  autem  in  ejus  favorem.  Gl.  in  Clem.  un.  §.  «Ceterum.»  De 
Usuris.  (V.  5).  Libri  enim  hujusmodi  sunt  scripturae  privatae,  in 
quibus  quisque  posset  fraudem  exercere  in  alterius  praejudicium. 
Verum  si  a publica  auctoritate  sint  recogniti  libri  hujusmodi,  sive 
in  totum,  sive  quoad  determinatam  quantitatem  aestimationis,  libri 
hujusmodi  pro  modo  recognitionis  publicae  auctoritatis,  plenam 
fidem  faciunt.  Quod  si  libri  mercatorum,  tutorum,  curatorum,  et 
administratorum  rerum  alienarum , auctorem  habeant  tutorem, 
mercatorem  etc.  integrae  opinionis,  in  eis  tum  data,  tum  recepta 
diligenter  notata  tempore  non  suspecto  reperiantur,  nec  non  causa 
seu  titulus  obligationis  exprimatur,  libri  hujusmodi  magnam  in» 
ducunt  praesumptionem.  Idem  dicendum  de  libris  reddituum  et 
onerum  Monasterii,  Paroeciae,  et  piorum  institutorum. 

11.  Tandem  juxta  dispositionem  tridentinam  in  cc.  1.  et  2. 
Sess.  24.  De  Eef.  Matr.  Parochus  debet  habere  et  custodire 
diligenter  librum  in  quo  matrimonia  describit  notatque  personas 
contrahentes  et  testes,  nec  non  librum  baptizatorum  et  confirma- 
torum sacro  Chrismate,  in  quo  adnotat  baptizatum  vel  confirmatum, 
ejusque  parentes  et  patrinos  item  librum  status  animarum  necnon 
defunctorum  ex  Rit.  Rom.,  t.  x.  p.  2.  Jamvero  libri  hujusmodi  ob- 
tinent fidem  publicam,  quia  Parochus  est  testis  qualificatus.  Hinc 
particula  ex  libris  istis  a Parocho  excerpta  fidem  facit,  ad  instar 
publici  documenti.  Quare  pro  ejus  veritate  praesumitur,  quoadus- 
que contrarium  non  probetur. 

De  productione  instrumentorum. 

12.  Post  litem  contestatam  usque  ad  conclusionem  in  causa 
possunt  produci  instrumenta,  etiamsi  fuerint  publicatae  depositiones 
testium.  Cap.  3.  h.  t.  Post  conclusionem  in  causa  regulariter 
nequeunt  alia  instrumenta  produci,  quia  conclusio  in  causa  est  ter- 
minus exclusivus  probationum,  et  causa  inde  liquere  dicitur;  gloss. 
in  cap.  36.  de  Testib.  (II.  20)  v.  «liquere.»  At  etiam  postquam 
eonclusum  fuerit  in  causa,  possunt  instrumenta  recipi  1°)  Si  qui 
ea  producit  sit  integrae  famae,  et  sub  juramento  asserat  tunc  pri- 

mum  reperta  fuisse.  Cap.  4.  de  Exception.  (IL  25).  In  causis,  qua- 
rum sententia  non  transit  in  rem  judicatam,  uti  sunt  causse  matri- 
moniales, quoad  vinculum,  et  causse  criminales  relate  ad  innocen- 
tiam probandam  rei.  3°)  Si  partes  in  conclusione  causse  sibi 
reservarunt  jus  nova  documenta  producendi.  4°)  Si  instrumenta 
proprie  nova  non  sunt,  sed  appendices  et  documenta  declaratoria 
instrumentorum  jam  productorum.  Tandem  si  judex  ipse  nova  re- 
periat  documenta. 

13.  Quseritur:  utrum  una  pars  in  judicio  possit  aliam  colliti- 
gantem  adstringere  ad  producenda  sua  instrumenta. 

In  cap.  1.  De  Proh.  (II.  19)  hoc  principium  traditur  ‘neminem 
teneri  ad  producendum  documentum,  quod  contra  se  militet,  et  ad- 
versario probationem  subministret’. 

Hoc  vero  principium  doctores  communiter  intelligunt  de  reo- 
relate  ad  actorem,  non  vero  viceversa.  Scilicet  docent,  revera  posse 
exposcere  ab  actore,  ut  edat  documenta,  quse  possunt  qusestioni 
claritatem  tribuere;  non  vero  actorem  posse  documenta  exposcere 
a reo.  Ratio  disparitatis  est,  quia  actor  libere  instituens  actionem, 
praesumitur  omnia  parasse  documenta,  ad  suam  intentionem  pro- 
bandam, e contra  reus  invitus  se  sistit  in  judicio  ob  necessitatem 
ad  se  defendendum,  hinc  non  praesumitur  paratus.  Accedit  ratio 
deducta  ex  generali  principio,  jura  nempe  esse  promptiora  ad  fa- 
vendum reo,  quam  actori,  et  actore  non  probante  reum  absolvi. 

14.  Verum  etiam  reus  tenetur  ad  edenda  1°)  instrumenta 
■communia,  quae  ab  actore  petantur.  61.  in  cit.  cap.  1.  v.  «Nulli.» 
Communia  vero  sunt  instrumenta  a)  quae  sumptibus  communibus 
confecta  sunt;  b)  quae  commune  negotium  respiciunt;  ex.  gr.  scri- 
pturae aliquod  commune  negotium  referentes,  quemadmodum  essent 
libri  administrationis  initae  societatis,  vel  documenta  ipsum  con- 
tractum continentia.  Pariter  c)  scripturae  communes  censentur  esse 
instrumenta  et  testamenta  inter  haeredes  et  legatarios.  2°)  Actor 
et  reus  possunt  vicissim  obligari  ad  edenda  instrumenta  necessaria 
ad  probandam  actionem,  vel  exceptionem.  Hinc  uterque  potest 
exigere  ut  sibi  monstrentur  authenticae  et  primitivae  scripturae, 
quando  juridicum  exemplar  non  habeatur.  Juxta  cap.  5.  h.  t.  haec 
manifestatio  fit  a judice,  vel  a viris  prudentibus  destinatis  ab  ipso 
judice,  qui  actori  vel  reo  postulanti  editionem,  perlegere  debent 
vel  totum  instrumentum,  vel  particulam,  in  qua  cadit  controversia. 
3°)  Nonnulli  docent  edenda  esse  instrumenta  etiam  a reo,  quando 

actor  probare  potest  se  amisisse  sua  intrumenta  absque  culpa  et 
ex  infortunio.  Pariter  edenda  esse  instrumenta  a reo  tradunt, 
qnando  actor  est  persona  privilegiata , scilicet  Ecclesiae,  hospitalia, 
pupilli,  fiscus.  Innituntur  l.  2.  ff.  de  jure  fisci. 

15.  Quaeritur:  utrum  qui  amisit  instrumentum,  possit  alio 
modo  supplere  ejus  defectum. 

Amitti  potest  instrumentum  vel  a)  ex  casu  fortuito,  vel  b)  ex 
facto  proprio  allegantis,  vel  c)  ex  facto  adversarii , qui  illud  sub- 
ripuit, laceravit,  vel  mutilavit. 

In  genere  juxta  1.  1.  Cod.  de  fide  Instrum.,  non  adeo  neces- 
saria sunt  instrumenta,  ut  non  possint  suppleri  per  alios  legitimos 
modos  probationis.  Hinc  ex.  gr.  si  adsint  duo  testes  fide  digni, 
qui  praesentes  fuerunt  in  confectione  instrumenti,  quique  deponant 
veritatem  actus  celebrati,  et  tenorem  instrumenti,  valent  ad  con- 
ficiendam probationem,  praesertim  si  etiam  accedat  testimonium 
. notarii.  Ratio  est  quia  vis  probativa  instrumenti  non  est  in  charta 
et  membrana,  sed  in  fide  notarii  et  testium. 

Quo  posito,  si  de  1°.  casu  sermo  sit,  probandum  est  infor- 
tunium, seu  casus  fortuitus,  nec  non  tenor  instrumenti.  Jamvero 
ad  probandum  tenorem  instrumenti,  sufficiunt  simpliciter  testes 
fide  digni,  si  producantur  testes,  qui  praesentes  fuerunt  negotio  de 
quo  confectum  est  instrumentum.  Quod  si  vero  afferantur  testes, 
qui  legerunt  vel  viderunt  instrumentum  jam  confectum,  non  suffici- 
unt quicumque  testes,  sed  requiruntur  testes  periti,  quique  pares 
sint  ad  cognoscendum  instrumentum,  et  ad  detegendos  ejus  de- 
fectus substantiales,  si  fuerint.  Hinc  testari  debent  non  solum  de 
rebus  et  dispositionibus  in  instrumento  expressis,  sed  etiam  depo- 
nere debent  de  valore  ipso  formali  instrumenti. 

16.  In  n°.  casu  qui  allegat  amissionem  ex  facto  suo  derivan- 
tem, praeter  tenorem  instrumenti,  debet  probare  ipsum  factum 
amissionis,  nec  non  excludere  fraudem  ab  eadem  amissione. 

17.  In  IIP.  autem  casu,  qui  allegat  amissum  instrumentum 
debet  ostendere  solummodo  factum  iniquum  adversarii;  in  reliquis 
standum  est  juramento  ipsius  allegantis,  quo  declarat  tenorem  in- 
strumenti. Et  hoc  in  poenam  fraudis.  Cf.  1.  <Si  de  successione» 
Cod.  De  Prob. 

18.  Quid  si  producatur  constitutio  dubia  Romani  Pontificis 
praesertim  ad  probandum  privilegium? 

Respondet  cap.  8.  h.  t,  ubi  Pontifex  distinguit  inter  casum, 
quo  constitutio  est  consona  juri  communi,  et  casum  in  quo  non 
consonat.  In  primo  casu  potest  recipi,  quemadmodum  recipitur 
ipsum  jus  commune;  in  secundo  casu  debet  dubium  proponi  ad 
dissolvendum  ipsi  Romano  Pontifici.  Princeps  enim  est,  qui  legem 
suam  dubiam  interpretatur  juxta  1.  ult.  Cod.  de  Legib. 

De  instrumentis  impugnandis. 

19.  Variis  modis  potest  impugnari  instrumentum.  1°)  Ratione 
causae  efficientis,  scilicet  notarii.  Et  a)  quidem  si  revera  notarius 
publicus  non  fuit  qui  scripsit  instrumentum,  neque  saltem  titulum 
coloratum  habuit  b)  Si  notarius  ob  aliquod  iniquum  facinus 
publicam  amplius  fidem  non  mereatur.  Nam  arg.  cap.  4.  de  haere- 
ticis (V.  7),- hominis  indigni  nec  scripturae  recipiuntur.  At  viden- 
dum est  utrum  ante  crimen  notarii,  vel  post  illud  exaratum  fuerit 
instrumentum.  Si  post  crimen  haberi  merito  debet  ceu  suspectum. 
Si  praecedenti  tempore  per  se  et  in  genere  haberi  nequit  instru- 
mentum uti  suspectum,  nisi  gravia  indicia  et  praesumptiones  dubium 
ingerant  de  mala  fide  notarii. 

20.  2#)  Impugnari  potest  instrumentum  ex  parte  formae  publicae, 
seu  ex  causa  formali,  si  deficiant  solemnitates  requisitae  ad  publi- 
cum instrumentum  habendum. 

21.  3°)  Ratione  causae  materialis.  Quod  triplici  in  sensu  accipi 
potest  a)  si  quidem  instrumenti  materia  talis  sit,  de  qua  non  po- 
terat contractus  celebrari  ex.  gr.  quia  res  est  extra  commercium 
posita,  b)  Quia  falsum  est,  quod  in  instrumento  continetur,  c)  Quia 
abrasum  est  vel  corruptum  in  partibus  substantialibus.  De  utro- 
que hoc  altero  vitio  aliquid  dicendum. 

22.  Quaeritur  1°)  quomodo  probari  potest  falsum  esse  quod  in 
producto  instrumento  continetur. 

Probatio  haec  regulariter  fit  per  testes  et  a)  si  testes,  qui 
describuntur  in  instrumento,  quique  dicuntur  instrumentarii  sint 
adhuc  viventes,  et  omnes  negent  se  interfuisse  confectioni  instru- 
menti ipsius,  vel  dicant  rem  aliter  contigisse,  quam  in  instrumento 
descripta  legitur,  corruit  instrumentum,  et  fides  testium  praefertur 
scripturae  Cc.  10.  h.  t.  et  5.  De  Probat.  (II.  19).  Ex  quibus  locis 
deducitur  principium  ‘probationem  legitimam  per  testes  in  scriptura 
adhibitos,  praevalere  posse  probationi  per  ipsam  scripturam’.  Ratio 

est  qnia  testes  proprie  adhibentur  in  scriptura,  ut  compleatur 
fides  instrumenti. 

Quid  vero  si  aliqui  tantum  instrumentarii  testes  negent  se 
interfuisse  instrumenti  confectioni,  aut  aliter  rem  se  habuisse 
referant? 

Distinguendum  est  inter  instrumentum  in  quo  testes  adliiben- 
tur  ad  substantialem  solemnitatem  actus,  et  instrumentum  in  quo 
testes  adhibentur  praecipue  ad  effectum  probationis  actus.  In  primo 
casu  unus  etiam  testis,  qui  instrumento  contradicat  reddit  suspe- 
ctum' ipsum  instrumentum.  Exemplum  affertur  in  1.  1.  §.  1.  ff. 
Quemadmod.  testam,  aper.;  in  qua  traditur  suspectum  esse  testa- 
mentum, ideo  quia  unus  ex  septem  testibus  a lege  requisitis,  dixit 
suum  non  esse  sigillum  in  testamento  repertum.  In  secunda  hypo- 
thesi  si  longe  major  sit  numerus  testium  adversantium  instrumento, 
prae  aliis,  qui  eidem  adhaerent,  instrumentum  corruit.  Arg.  c.  33. 
§.  ult.  de  Testib.  (II.  20).  Quod  si  aliqui  tantum  testes  contra- 
dicant instrumento,  et  major  pars  eidem  adhaereat,  aut  saltem  tot 
testes  adhaereant,  ut  habeatur  numerus  sufficiens  et  legitimus 
testium  ad  probandum  valorein  actus,  instrumentum  sustinetur. 
Ratio  est,  quia  ob  fidem  publicam  notarii,  praesumptio  militat  pro 
valore  instrumenti,  et  contra  fidem  instrumenti  nonnisi  valida  et 
proprie  dicta  probatio  admittenda  est,  1.  «cum  precibus.»  Cod.  de 
Probation.;  cujus  summarium  est  ‘statur  instrumento,  donec  probe- 
tur contrarium ’.  Cui  rationi  et  alia  consonat.  Scilicet  depositio 
testium  qui  favent  instrumento,  quia  positiva  est,  magis  per  se 
facienda  est  prae  depositione  adversantium  testium,  quia  nega- 
tiva est. 

23.  Etiam  testes  extranei  ab  instrumento  possunt  admitti  ad. 
probandam  falsitatem  instrumenti;  sed  si  directe  impugnare  sata- 
gunt instrumentum,  debent  probare  se  interfuisse  toti  negotio,  de 
quo  agitur  in  instrumento,  designando  circumstantias,  quae  per- 
actum negotium  determinant,  simulque  edicere  debent  negotium 
aliter  gestum  fuisse,  ac  in  instrumento  exhibetur,  idest  declarare 
debent  falsitatem  instrumenti.  Cap.  5.  De  Probat.  (II.  19)  et  gl. 
fin.  ib.  Haec  omnia  necessaria  sunt,  secus  posset  assertio  testium 
referri  ad  aliud  instrumentum,  distinctum  ab  eo  quod  impugnant. 
Indirecte  autem  extranei  testes  possent  impugnare  instrumentum, 
si  demonstrent  vel  unam  ex  partibus  principalibus,  vel  testes,  vel 
ipsum  notarium,  tempore  confecti  instrumenti,  alibi  commoratos 

fuisse.  Abb.  in  cap.  10.  h.  t.  Testes  vero  extranei  ut  vires  in- 
strumenti elidant,  illudque  falsum  esse  demonstrent,  debent  esse 
a)  omni  exceptione  majores,  1.  «Optimam.»  Cod.  de  contrdhend. 
Stipulat;  b)  eam  probationem  prseseferre  debent,  quae  superet 
probationem,  quse  militat  pro  valore  juridico  instrumenti  Hinc  si 
testes  descripti  in  instrumento  adhuc  vivant,  quique  cum  notario 
deponant  pro  valore  instrumenti,  ad  impugnandum  instrumentum 
saltem  una  plures  personae  requiruntur  omni  exceptione  majores, 
1.  14.  Cod.  de  contrdhend.  stipul.  Quod  si  mortui  sint  notarius  et 
testes  in  instrumento  descripti,  communiter  tenent,  duos  vel  tres 
testes  sufficere  ad  scopum.  Ratio  est  quia  agitur  de  concursu 
probationum  contrariarum  in  quo  major  excludit  minorem.  Jam- 
vero  magis  creditur  duobus  vel  tribus  testibus  omni  exceptione 
majoribus,  qui  sub  fide  jurisjurandi  deponant,  quam  chartae  mortuae, 
in  qua,  licet  adsint  scripti  testes,  tamen  sub  juramento  interrogari 
non  possunt,  utrum  revera  praesentes  fuerint  in  confectione  instru- 
menti, et  utrum  cognoverint  omnia  rite  processisse.  Ita  Panormi- 
tanus in  cap.  10.  h.  t. 

24.  Quid  dicendum  si  scriptura  privata  impugnetur  tamquam 
non  scripta,  vel  subscripta  ab  eo  cui  tribuitur? 

Cognitio  et  probatio  authenticitatis  vel  falsitatis  scripturae  fleri 
debet  1°)  per  testes  omni  exceptione  majores,  qui  si  producantur 
ad  probandam  veritatem  privatae  scripturae,  debent  testari  de  actu 
externo  confectionis  scripturae,  simulque  de  ejus  tenore.  Si  vero 
deponant  de  falsitate  ejusdem,  sufficit  ut  indirecte  probent  tali  die 
et  loco  confici  non  potuisse  scripturam,  de  qua  quaestio  est. 

2°)  Cognitio  et  probatio  fieri  potest  per  collationem  literarum, 
seu  peritiam  calligraphorum.  Haec  probatio  olim  sufficiens  repu- 
tata fuit  ad  probandum  juxta  1.  20.  Cod.  h.  t.  At  post  Aut.  Cod. 
«At  si.  contractus»  eod.  titul.  recipitur  ceu  semiplena  probatio,  ob 
facilem  imitationem  literarum,  quae  fieri  potest. 

25.  Ex  vitio  in  ipsa  materia  instrumenti  redditur  suspectum 
instrumentum,  et  proinde  impugnari  potest,  si  fuerit  corruptum, 
abrasum,  vel  deletum  in  partibus  substantialibus,  non  vero  si 
vitium  hoc  in  accidentalibus  reperiatur.  Prior  pars  conclusionis 
evincitur  ex  cc.  6.  h.  t.  et  7.  De  Religiosis  domibus  (III.  36). 
Secunda  pars  conclusionis  probatur  ex  cc.  3.  h.  t,  et  cap.  ult.  de 
crimine  falsi  (V.  20). 

Jamvero  partes  substantiales  instrumenti  censentur  esse  de- 
signatio loci  et  diei  confecti  instrumenti,  nec  non  contrahentium 
nomina,  contractus  et  pacta,  seu  conditiones  contractui  appositae. 

Titulus  XXIII. 

De  Praesumptionibus. 

1.  Ut  factorum  veritas  in  tuto  et  aperto  poneretur,  praeter 
proprie  dictas  probationes,  a legibus  introductae  sunt  praesumptio- 
nes, quae  verum  facerent  apparere  et  agnoscere,  ante  ipsam  pro- 
bationem. Generica  notio  praesumptionis  est,  ut  dici  possit  ‘ ratio- 
nalis conjectura  rei  dubice  collecta  ex  argumentis  et  indiciis,  quae 
per  rerum  naturam  frequenter  eveniunt’.  Scilicet  positis  quibus- 
dam adjunctis,  rationalis  persuasio  in  animo  nostro  gignitur,  rem 
ita  se  et  non  aliter  habuisse. 

2.  Praesumptio  alia  est  juris,  alia  hominis.  Praesumptio  juris, 
quae  etiam  dicitur  canonis  et  legis,  ea  est,  quae  in  legibus  ipsis 
expressa  legitur.  Scilicet  quando  argumenta  et  indicia  conside- 
rantur ab  ipsa  lege,  et  vi  legis  faciunt  arguere  rem  ita  contigisse 
et  non  aliter.  Praesumptio  hominis  seu  judicis  est,  quae  in  lege 
non  designatur,  sed  judicis  prudenti  arbitrio  remittitur,  ut  ex  qua- 
litate circumstantiarum  rationalem  facti  conjecturam  concipiat, 
et  persuasionem  sibi  in  animo  firmet. 

3.  Quaeritur:  quid  valeant  in  judicio  praesumptiones  tum  ho- 
minis tum  juris. 

De  praesumptione  hominis.  Praesumptio  haec  alia  est  levis, 
alia  gravis,  alia  violenta,  seu  gravissima.  Levis  ea  est,  quae  con- 
cipitur ex  indiciis,  quibus  positis,  vix  aliquando  contigit  id,  quod 
praesumitur  evenisse,  ex.  gr.  si  quis  videns  hominem  cum  muliere 
colloquentem,  illico  crimen  adulterii  praesumeret.  Jamvero  cum 
haec  praesumptio  ex  causis  prorsus  insufficientibus  concipiatur, 
temeraria  dicitur,  et  potius  dicenda  est  suspicio,  quam  vera  prae- 
sumptio. Quare  merito  rejicitur  in  c.  9.  C.  6.  q.  1.  et  cap.  44. 
De  sent.  excomm.  (V.  39),  quia  judex  non  ex  temeritate,  sed  ex 
prudenti  consilio  procedat  oportet 

4.  Praesumptio  gravis  est  ea,  quae  concipitur  ex  abjunctis  et 
indiciis,  quibus  positis,  experientia  docet  ordinario  contigisse  id, 
quod  praesumitur.  Hinc  si  aliter  res  se  haberet,  esset  casus  extra- 
ordinarius, et  praeter  consuetam  regulam  experientiae.  Praesumptio 

hujusmodi  vere  rationalis  est,  et  quia  veram  probabilitatem  even- 
tus profert,  dicitur  etiam  probabilis.  Praesumptio  haec  arg.  c.  44 
de  Sent.  excomm.  (V.  39)  §.  fin.;  et  13.  h.  t.  probationem  veram 
non  facit,  sed  solummodo  semiplenam  probationem.  Indicia  enim 
per  se  et  ordinaria  experientia  propriedictam  cognitionem  facti 
non  gignunt,  nec  proinde  sufficienter  instruunt  judicem,  qui  pro- 
cedere debet  juxta  acta  et  probata.  Quare  posita  probabili  prae- 
sumptione, judex  vel  poterit  juramentum  suppletorium  deferre  parti 
pro  qua  militat  praesumptio,  vel  ei  contra  quem  militat  praesumptio 
intimare  poterit,  jure  communi  inspecto,  purgationem  canonicam 
ab  impacta  accusatione,  vel  melius,  juxta  hodiernam  praxim  exigere 
ab  eodem  ut  sese  defendat 

5.  Praesumptio  gravissima,  quae  etiam  dicitur  vehemens  et 
violenta,  ea  est,  quae  licet  a legibus  non  praevideatur,  tamen  con- 
cipitur ex  adjunctis  et  indiciis  adeo  proximis  et  evidentibus,  ut 
illis  positis,  non  solum  res,  ita  soleat  evenire,  sed  etiam  si  aliter 
eveniret,  esset  casus  prorsus  inverosimilis.  Praesumptio  hujusmodi 
licet  non  excludat  probationem  in  contrarium  adductam,  tamen  in 
civilibus  transfert  onus  probandi  in  adversarium,  et  pro  certitudine 
habetur,  quoadusque  evidentissime  non  constiterit  contrarium;  sci- 
licet nisi  evidenter  probetur  contrarium,  praesumptio  violenta  veram 
probationem  aifert,  et  concludere  facit  in  causa.  Cc.  3.  de  Presbyt. 
non  baptiz.  (III.  43)  et  12.  h.  t.  Exemplum  hujusmodi  praesum- 
ptionis affertur  in  cap.  2.  h.  t.  deductum  ex  judicio  Salomonis,  qui 
ex  violenta  praesumptione  sententiam  tulit  sapientissimam.  Ex- 
emplum etiam  reperiri  potest  in  cap.  10.  h.  t.  Hinc  ex  praesum- 
ptione adulterii  si  vir  fuerit  repertus  solus  cum  sola  muliere,  et 
nudus  cum  nuda  in  eodem  lecto,  potest  decerni  divortium  et  dotis 
restitutio.  Cap.  12.  h.  t. 

6.  Dixi  incivilibus,  nam  in  criminalibus  violenta  etiam  prae- 
sumptio non  recipitur,  ceu  sufficiens  ad  sententiam  ferendam,  et 
ad  applicandam  poenam  juxta  articulum  codicis  criminalis.  Cap.  14. 
h.  t.  Sufficiens  ad  summum  reputatur,  ut  applicetur  poena  extra- 
ordinaria. 

7.  De  praesumptione  juris.  Alia  praesumptio  est  juris  tantum, 
alia  juris  et  de  jure.  Praesumptio  juris  tantum  tunc  obtinet,  cum 
jus  tamdiu  aliquid  habet  uti  verum,  quamdiu  contrarium  non  pro- 
betur. Hinc  praesumptio  hujusmodi  absolutam  certitudinem  non 
parit,  sed  conditionatam,  scilicet  dummodo  contra  praesumptionem 

non  resistat  vera  probatio.  Hinc,  ajunt  doctores,  praesumptionem 
hujusmodi  proprie  gignere  probabilitatem. 

8.  Praesumptiones  juris  aliquando  sunt  generaliores,  aliquando 
speciales.  Exemplum  priorum  sunt  ‘nemo  malus  nisi  probetur’, 
quoadusque  actor  non  probaverit  suam  intentionem,  praesumitur 
bonum  jus  reo  adsistere,  ‘ex  praeteritis  praesumitur  circa  futurum’, 
cap.  9.  h.  t.  ‘Ex  vicinitate  praesumitur  notitia  facti  loci  vicini’, 
cap.  9.  h.  t.  Exemplum  praesumptionum  specialium  offerunt  causae 
omnes,  quae  ex  dispositione  legis  favore  juris  gaudent. 

9.  Effectus  praesumptionis  juris  potest  considerari  in  agibili- 
bus,  et  in  ordine  judiciali.  In  agibilibus,  qui  obtinet  pro  se  prae- 
sumptionem juris  potest,  actione  sua  prosequi  in  exercitio  juris, 
quoadusque  legitime  ab  alio  non  retardetur.  Unde  adagium  ju- 
ristarum  ‘Qui  continuat,  non  attentat’  Ex.  gr.  Episcopus  habet  prae- 
sumptionem juris  circa  collationes  beneficiorum  in  sua  dioecesi. 
Hinc  quoadusque  non  opponatur  beneficium  aliquod  esse  juris  pa- 
tronatus, vel  affectqm,  aut  reservatum,  poterit  Episcopus  illud  con- 
ferre, cuicunque  sibi  videatur.  Insuper  qui  habet  praesumptionem 
legis  pro  se,  si  jure  suo  utatur,  quod  de  facto  ab  alio  exercetur, 
non  incidit  proprie  in  casum  spolii,  nec  tenetur  ante  omnia  resti- 
tuere spoliatum.  Exemplum  est  in  cap.  2.  de  Restit.  Spol.  (II.  6) 
in  6°.,  ubi  sermo  est  de  decimis  sacramentalibus,  quae  parochi  esse 
praesumuntur,  et  tamen  de  facto  colligebantur  a quibusdam  ca- 
nonicis. De  hac  specie  vidimus  in  tit.  De  Rest.  Spol. 

10.  In  ordine  judiciali  effectus  praesumptionis  juris  est  1°)  ut 
in  adversarium  sive  sit  actor,  sive  reus  transferat  onus  probandi. 
Ex.  gr.  quoniam  matrimonium  est  ex  causis  favorabilibus  pro  qui- 
bus jus  praesumit,  relevatur  ab  onere  probandi  ille,  qui  tuetur 
valorem  conjugii.  2°)  Secundus  effectus  est  ut  praesumptio  juris 
pro  veritate  habeatur,  quoadusque  contrarium  plene  non  probetur, 
cap.  2.  de  Rest.  Spol.  (H.  5)  in  6°.  nec  noti  cap.  10.  h.  t. 

11.  Praesumptio  juris  et  de  jure  ea  est,  super  qua  legislator, 
tamquam  in  re  sibi  cognita  et  certa,  fundat  suam  legem.  Unde  si 
praesumptio  non  esset  firma,  simul  etiam  corrueret  dispositio  legis. 
Videlicet  legislator  animadvertens  positis  quibusdam  indiciis  et 
adjunctis,  rem  ita  et  non  aliter  evenire  solere,  eventum  hujus  rei 
habet  uti  certum,  et  in  eo  fundat  legem  suam.  Quare  in.  foro 
judiciali  praesumptio  haec  certitudinem  .producit,  et  tantum  opera- 

tur  quantum  veritas.  Abb.  in  cap.  30.  De  SponsaL  et  Matri- 
monio (IV.  1)  n°.  2. 

Dicitur  autem  praesumptio  juris,  quia  a lege  inducta,  et  re- 
cognita est,  dicitur  vero  de  jure,  quia  super  hac  praesumptione 
stabilitur  jus  firmum  et  certum.  Exemplum  habemus  in  cit.  cap.  30. 
de  Spons,  et  Matr.  (IV.  1),  ubi  decernitur  verum  Matrimonium 
existere  inter  duos  sponsos,  inter  quos  copula  carnalis  libera  inter- 
cesserit. En  dispositio  legis.  Porro  haec  lex  fundatur  in  prae- 
sumptione, quod  copula  libere  posita  a duobus  vinculo  sponsalium 
ligatis,  posita  sit  animo  maritali.  Unde  jure  decretalium  haec  co- 
pula considerabatur  tamquam  certum  signum  consensus  matrimo- 
nialis de  praesenti,  et  lex  canonica  supponens  hanc  certitudinem 
consensus  maritalis  decernebat  verum  matrimonium  intercessisse 
inter  virum  illum,  illamque  mulierem.  Quare  praesumptio  mari- 
talis consensus  in  facto  hujus  copulae  est  juris  et  de  jure.  Haec 
vero  dispositio  juris  antiqui  non  amplius  servari  potest  post  De- 
cretum Tridentinum  in  sess.  24.  Cap.  1.  De  Befbrm.  Matrim.  in 
locis  in  quibus  ejus  publicatio  facta  est. 

12.  At  etiam  ratione  locorum  ubi  c.  1.  «Tametsi»  Cone.  Tri- 
dentini  non  viget,  jus  decretalium,  expressum  in  cc.  15.,  26.,  30. 
De  Sponsalibus  et  Matrimoniis  (IV.  1),  i.  e.  praesumptio  de  jure 
copulam  carnalem  sponsalibus  validis  supervenientem  esse  expres- 
sionem contractus  matrimonialis,  abolitum  est  Literis  Apostolis 
S.  P.  Leonis  XIII.  d.  15.  Febr.  1892  quae  incipiunt  « Consensus 
mutuus .»  Dixi  praesumptio  de  jure  abolita  est ; nam  juxta  verba 
ipsius  S.  P.  Leonis  XIII.  praesumptio  juris  desuetudine  et  obli- 
vione jam  evanuerat.  Ceterum  de  hac  re  ex  professo  tractabitur 
in  1.  IV.  tit.  3. 

13.  De  Praevalentia  praesumptionum.  Quod  in  titulo  de  proba- 
tionibus dictum  est,  valet  etiam  in  praesumptionibus,  majorem  sci- 
licet praesumptionem  elidere  minorem  contrariam.  Ita  in  cc.  «Ac- 
cedens» 8.  De  crimine  falsi  (V.  20)  et  16.  de  Electione  (I.  6). 
Hinc  1°)  Juxta  regulam  34.  Juris  in  6°.  ‘Generi  per  speciem  de- 
rogatu^ ; praesumptiones  speciales  infirmant  generales.  Ex.  gr.  prae- 
sumptio generalis  est  neminem  velle  res  suas  perdere,  specialis 
vero  est  praesumi  condonationem  debiti,  quoties  creditor  chirogra- 
phum restituat.  Quare  prior  praesumptio  tollitur,  si  verificetur 
factum  restitutionis  chirographi. 

2°)  Concurrentibus  paribus  conditionibus,  ea  praefertur,  quae 
est  conformior  ordini,  rationi,  tendentiisque  natura  rationalis  ho- 
minis. Praesumendum  enim  est  semper  in  favorem  naturae,  quae 
numquam  cessat  hominem  movere  et  regere.  Inter  alia  doctores 
afferunt  exemplum  legitimitatis  filiorum,  qui  constante  matrimonio 
concepti  nascuntur. 

3°)  Praesumptio  juris  est  fortior  praesumptione  hominis.  Judex 
enim  sequi  debet  id  quod  lex  praesumit,  quoadusque  contrarium  non 
probetur.  Hinc  ad  destruendam  praesumptionem  juris,  non  sufficit 
conjectura  ex  functis  concepta,  sed  probatio  requiritur. 

4°)  Quando  actus  positus  est,  praesumptio,  quae  est  pro  ejus 
valore,  vincit  contrarias,  quae  pro  invaliditate  militant.  Quisque 
enim  praesumitur  serio  agere,  et  juxta  leges  agere. 

Titulus  XXIV. 

De  jurejurando. 

1.  Juramentum  inservit  ad  firmandas  probationes,  hinc  in 
tractatu  de  probationibus  propriam  sedem  merito  sibi  vindicat. 
Juramentum  est  ‘Invocatio  divini  nominis  in  testimonium  veri- 
tatis'. 

2.  Tria  sunt  quae  juramentum  comitari  debent;  scilicet  veritas, 
judicium  et  justitia,  Jerem.  (IV.  2).  Veritas  quidem  ne  Deus  invo- 
cetur in  testem  falsitatis;  judicium  requiritur,  seu  debita  adver- 
tentia et  consilium,  quo  dignitas  actus  cognoscatur;  hinc  pueri  in 
judicio  ante  pubertatem  ob  infirmitatem  consilii  non  possunt  obli- 
gari ad  edendum  juramentum.  Tertio  requiritur  justitia,  ne  jura- 
mentum fiat  vinculum  iniquitatis.  Cap.  18.  h.  t. 

Quare  1°)  Juramentum  nullum  est,  quoties  aliquid  intrinsece 
malum  promittitur  sub  fide  juramenti,  sive  quia  positive  malum 
est,  sive  quia  dirigitur  ad  bonum  impediendum.  Hinc  ex  gr.  ju- 
ramentum de  non  concedenda  in  mutuum  pecunia,  vel  de  non  fa- 
cienda fidei  jussione  irritum  est,  quia  caritati  adversatur.  Sic  non 
valet  juramentum  clerici,  qui  promittat  se  velle  litigare  coram 
laico  judice.  Cap.  12.  de  foro  comp.  (II.  2). 

2°)  Juramentum  non  valet,  quando  dirigitur  in  praejudicium 
tertii.  Quare  invalidum  est  juramentum  Praelati,  qui  dicat  se 
nolle  repetere  res  Ecclesiae  suae  ablatas.  Cc.  2.  et  27.  h.  t.  Ex 

quibus,  sequitur  juramentum  versari  debere  super  objectum,  quod 
sit  honestum  et  possibile.  Si  enim  desit  honestas,  deficit  vel  veri- 
tas vel  justitia;  si  deficit  possibilitas  deficiat  necesse  est  judicium, 
seu  prudens  consilium,  et  sufficiens  deliberatio. 

3.  Divisio  juramenti.  Praecipua  divisio  juramenti  est,  ut  aliud 
sit  assertorium,  aliud  promissorium.  Assertorium  est  illud,  quo 
aliquid  affirmamus,  vel  negamus,  sub  Dei  invocatione.  Promissorium 
est  illud,  quo  obligamus  nosmetipsos  ad  aliquid  praestandum  vel 
vitandum.  Juramentum  promissorium  semper  est  assertorium,  in 
quantum  affirmat  praesentem  animi  intentionem.  Juramentum 
hujusmodi  promissorium  solet  adjici  contractibus  sive  bilateralibus 
sive  unilateralibus. 

Juramentum  prout  extra  vel  in  judicio  emittitur  dicitur  extra - 
judiciale  vel  judiciale.  Juramentum  dein  est  aliud  solemne , aliud 
simplex,  prout  fit  adhibitis  solemnitatibus  caeremoniisque  vel  iis 
seclusis. 

In  explicitum  quoque  et  implicitum  dividunt  juramentum  re- 
spectu Dei,  qui  vel  immediate  invocatur  vel  mediate  in  creaturis 
attributa  divina  specialiter  repraesentantibus. 

4.  1°.  De  juramento  promlssorio  extrajudiciali.  Juramentum  pro- 
missorium consideratum  est  ceu  actus  religiosus  accedens  ad  robo- 
randam obligationem,  quam  quis  in  se  suscipit  per  conventionem. 
Ex  quo  duo  sequuntur.  1°)  Eum,  qui  juramentum  emisit,  ad  prae- 
standum, quod  promisit,  teneri  ex  duplici  capite,  scilicet  ex  justitia, 
et  ex  virtute  religionis.  Ita  communis  sententia  doctorum  ex  dis- 
positione cc.  8.  et  28.  h.  t.  et  cap.  2>  de  Pactis  (I.  18)  in  6°.; 
ratio  est  quia  si  juramentum  non  servaretur,  despiceretur  auctori- 
tas Dei  qui  in  testem  promissae  fidei  vocatus  est.  2°)  Ex  conceptu 
tradito  sequitur  juramentum  non  immutare  substantiam  et  natu- 
ram contractus.  Scilicet  nova  vis,  quae  ex  juramento  accedit  con- 
tractui, est  analoga  naturae  contractus  ipsius.  Quare  si  contractus 
sit  resolubilis,  resoluto  contractu,  resolvitur  etiam  obligatio  ex  vir- 
tute religionis,  et  in  genere  cessante  obligatione,  quae  ex  justitia 
procedit,  cessare  intelligitur  juramenti  vis  et  potestas. 

5.  Quaeritur:  utrum  obligatio  juramenti  promissorii  sit  solum- 
modo personalis,  vel  etiam  ad  haeredes  transeat. 

Sunt  quaedam  obligationes,  quae  non  egrediuntur  personam, 
quia  afficiunt  ipsam  voluntatem  individui,  ita  ex.  gr.  obligatio  man- 
dati respicit  solummodo  mandatarium,  non  autem  ejus  haeredes. 

Hujus  generis  est  obligatio  juramenti,  quae  praecise  ex  virtute  re* 
ligionis  procedit  Est  enim  persona,  quae  invocat  Deum  in  testem, 
suamque  intentionem  vinculo  religionis  obligat.  Nemo  autem  re- 
spondere debet  coram  Deo  de  interiori  intentione  alterius.  Hinc 
juramentum,  quemadmodum  etiam  votum  non  possunt  consistere 
absque  intentione  jurandi  et  vovendi.  Unde  solummodo  qui  juravit 
vel  vovit  tenetur  de  juramento  vel  de  voto  respondere;  et  per 
consequens  juramentum  et  votum  ex  virtute  religionis  obligationes 
prorsus  personales  referunt,  quse  non  transeunt  ad  haeredes. 

6.  Dixi  ‘obligationem  ex  virtute  religionis  esse  personalem' 
Nam  obligatio  civilis  ex  justitia,  quse  ex  conventione  exsurgit,  aut 
ex  promissione  ab  alio  acceptata,  transit  utique  ad  haeredes.  Qua- 
propter haeres,  si  promissiones  juratas  auctoris  sui  non  servaverit, 
poterit  utique  cogi  ad  exsecutionem  factae  promissionis,  sed  in 
casu  non  observatae  promissionis  non  erit  perjurii  reus.  Ex  quo 
patet  juramentum  reale,  quo  quis  se  obligat  ad  aliquid  praestan- 
dum, in  similitudinem  voti  realis  obligare  ob  factam  promissionem 
etiam  haeredem  ad  praestandam  rem  promissam.  Cap.  16.  De 
Censibus.  (III.  39).  Cap.  6.  de  Testam.  (III.  26),  quia  censetur 
ipsa  res  obligata  fuisse  ab  eo,  qui  de  ea  poterat  disponere.  Verum 
haeres  non  erit  reus  peijurii,  si  obligationi  non  satisfaciet,  et  hoc 
verificatur  et\am  si  quis  juraverit  pro  se  et  suis  successoribus. 
Nam  obligatio  religionis  ex  juramento  procedens  est  omnino  per- 
sonalis. Quod  si  juramento  promissum  fuit  solum  factum  personale, 
ex.  gr.  peregrinatio  ad  Sanctuarium  aliquod,  promissio  non  obligat 
haeredes,  quia  promissio  in  persona  coarctatur,  nec  locus  est  vir- 
tuti justitiae  erga  tertium. 

Quamvis  juramentum  ex  parte  jurantis  sit  personale,  tamen 
ex  parte  illius  in  cujus  favorem  juramentum  editur,  transit  ad 
haeredes,  qui  possunt  cogere  jurantem,  etiam  ex  virtute  religionis 
ad  implendum,  quod  promisit  Ita  in  cap.  14.  h.  t Concordat  1. 
«si  pactum»  ff.  de  Probation.  Ratio  est,  quia  obligatio  juramenti 
urget  jurantem,  quoadusque  impleta  non  fuerit 

7.  Quaeritur  utrum  contractus  vel  actus,  qui  ex  jure  vel  civili 
vel  ecclesiastico,  non  sustinentur,  sustineantur  tamen  ob  virtutem 
juramenti,  quod  iisdem  contractibus  vel  actibus  fuerit  adjectum. 

In  cc.  28.  h.  t et  2.  eod.  (II.  11)  in  6°.  et  in  cap.  2.  de 
Pactis  (L  18)  in  6°.  hoc  principium  traditur  ‘pactum  licet  improbatum 
a legibus  servandum  esse  ob  fidem  juramenti,  dummodo  juramentum 


Digitized  by  v^ooQie 


TIT.  XXIV.  DE  JUEEJTTBAXDO. 


191 


non  fuerit  vi  aut  dolo  praestitum,  et  dummodo  non  urgeat  vel  in 
praejudicium  salutis  aeternae,  vel  in  tertii  detrimentum.’  Quaestio 
proposita  pendet  ab  intelligentia  hujus  principii.  Profecto  non 
loquimur  de  contractu  vel  pacto,  quod  vergat  in  praejudicium  sa- 
lutis aeternae,  vel  de  eo  quod  redundat  in  praejudicium  tertii.  Nam 
in  utroqne  casu  juramentum  vires  contractui  vel  pacto  nullas  addit, 
quia  non  est  vinculnm  iniquitatis.  Pariter  non  loquimur  de  jura- 
mento ex  vi  vel  fraude  praestito,  quia  ob  defectum  consensus  susti- 
neri non  potest.  Sermo  igitur  est  de  juramento,  quod  libere 
emissum  est  et  accessit  contractui  vel  actui,  qui  virtute  legis 
effectum  per  se  non  habeat  solummodo  quia  lex  humana  eidem 
non  adsistit,  et  quaerimus  utrum  contractus,  vel  actus  sustineatur 
ob  virtutem  religionis. 

8.  Duplex  est  doctorum  sententia.  Prima  sententia  distinguit 
inter  contractus  vel  actus,  quibus  jus  non  adsistit  ob  rationem 
boni  publici  cui  adversantur,  et  contractus  vel  actus,  quos  leges 
reprobant  solummodo  in  commodum  privatorum.  In  prima  specie 
contractuum  tradunt  doctores  hujus  sententiae,  juramentum  nullum 
robur  addere  contractui  vel  actui  prohibito,  ob  principium  expres- 
sum in  cc.  12.  de  foro  comp.  (II.  2)  et  26.  de  sent.  excomm.  (V.  39) 
et  in  1.  «Jus  pubi.»  ff.  de  pactis , scilicet  neminem  posse  renunciare 
ei,  quod  pro  se  non  fuit  introductum;  vel  alio  modo  ‘pactionibus 
privatorum  non  posse  juri  publico  praejudicium  inferri.’  Ex  jure 
nostro  afferunt  exemplum  matrimonii  contracti  ex  metu  gravi,  ex- 
trinseco  injuste  et  directe  incusso  ad  extorquendum  consensum, 
quod  matrimonium  non  redditur  validum  ob  rationem  juramenti, 
qnod  fortasse  eidem  aiddatur.  Pariter  afferunt  exemplum  donatio- 
nis, quae  a novitio  flat  ante  professionem,  quae  ex  dispositione  Con- 
cilii Tridentini  in  cap.  16.  sess.  25.  De  Reg.,  licet  juramento 
firmata,  non  valet,  nisi  fiat  intra  duos  menses  proximos  professioni 
de  licentia  Episcopi,  vel  ejus  Vicarii  generalis,  et  nisi  sequatnr 
professio  religiosa.  In  utroque  casu  ajunt  intrare  rationem  boni 
publici,  eo  quia  nullitas  praedictorum  actuum  inducta  fuit  a lege  in- 
tuitu boni  publici  procurandi.  Quare  actus  hujusmodi  a jure  re- 
probati, non  confirmantur  ex  virtute  religionis. 

' At  si  lex  prohibeat  aliquem  contractum  vel  actum,  solummodo 
in  privatorum  commodum,  quoniam  quisque  potest  suo  privilegio 
renunciare,  docent  primae  sententiae  patroni,  servandum  esse  con- 
tractum et  actum  vadere  ob  virtutem  juramenti,  si  fuerit  additum 

juramentum  sponte,  nec  exsecutio  juratae  promissionis  vergat  in 
praejudicium  salutis  aeternae,  aut  redundet  in  praejudicium  tertii. 
Hinc  ex.  gr.  quoniam  prohibitio  alienationis  bonorum  mulieribus 
facta  est  a legibus  in  commodum  earumdem,  si  mulier  renuncia- 
verit  suae  utilitati,  et  juramento  sese  obstrinxerit,  tenebitur  ad  jura- 
menti fidem  servandam.  Cap.  28.  h.  t 

9.  Altera  sententia  distinguit  inter  contractus  per  se  et  ipso 
jure  nullos,  et  contractus  seu  actus  ipso  jure  validos,  sed  rescindi- 
biles  ad  partis  laesae  petitionem,  simulque  tenet  juramentum  nullam 
vim  addere  contractibus,  et  actibus  primi  generis,  bene  vero  firmos 
et  irrescindibiles  reddere  contractus  et  actus  secundi  generis.  Ratio 
prioris  conclusionis  deducitur  ex  regula  64.  juris  in  6°.  ‘Quse  contra 
jus  fiunt,  debent  utique  pro  infectis  haberi ’ nec  non  ex  reg.  42. 
juris  in  6°.  ‘Accessorium  naturam  sequi  congruit  principalis'. 
Profecto  juramentum,  quod  accedit  ad  roborandam  obligationem, 
confirmare  non  potest  id,  quod  juridice  nullo  modo  existit.  Ratio 
secundae  conclusionis  infertnr  ex  alio  principio  ‘Multa  per  patien- 
tiam tolerantur,  quae  si  fuerint  in  judicium  deducta,  debent  justitia 
exigente  infirmari’.  Scilicet  quosdam  actus  lex  per  se  non  irritat, 
sed  ob  laesionem  boni  privatorum,  si  pars  laesa  invocet  auctorita- 
tem judicis,  rescindi  possunt.  Jamvero  si  istis  contractibus  vel 
actibus,  accesserit  juramentum,  merito  sustinentur,  quia  ex  vinculo 
religionis,  quod  sine  vi  et  dolo  adjecit  pars,  videtur  renunciasse 
privilegio  legis,  idest  juri  petendi  rescissionem  actus  vel  contra- 
ctus jam  celebrati. 

Ajunt  vero  hujus  sententiae  patroni,  principium  superius  posi- 
tum, ex  cap.  28.  h.  t deductum,  applicandum  esse  istis  contracti- 
bus et  actibus,  non  vero  contractibus  et  actibus  per  se  et  ipso 
jure  nullis. 

10.  Si  quaeratur  quaenam  ex  expositis  sententiis  sit  praeferenda, 
videtur  secunda  melior  esse.  Nam,  ut  insistamus  notioni  propo- 
sitae ab  ipsis  patronis  prioris  sententiae,  revera  actus,  qui  ipso  jure 
nulli  sunt,  ideo  lex  irritat,  quia  id  postulat  ratio  boni  publici,  et 
ob  hame  rationem  jus  ipsum  privatas  personas  inhabiles  reddit  ad 
agendum.  Hinc  istis  actibus  in  genere  potest  applicari  princi- 
pium reg.  64.  jur.  in  6°.  ‘Quae  contra  jus  fiunt,  debent  pro  in- 
fectis haberi’;  et  per  consequens  juramentum  abjectum  contractibus 
vel  actibus  ipso  jure  nullis,  pro  non  adjecto  habendum  esse  vide- 
tur. ‘Quia  accessorium  sequitur  principale.’  E contra  quando  lex 

aliqua  actus  facit  rescindibiles  ad  petitionem  partis  laesae,  videtur 
hoc  in  casu  velle  consulere  bono  privatorum.  Quapropter  si  quis 
vult  renunciare  bono  suo,  nil  mirum  si  lex  actum  vel  contractum 
sustineat.  Jamvero  juramentum  adjectum  actui  revera  potest 
haberi  ceu  signum  renunciationis  privilegii  rescissionis  ex  lege  con- 
cessi. Hinc  optime  jus  exigit  observantiam  contractus  vel  pro- 
missionis, negando  rescissionem. 

Confirmatur  haec  theoria  ex  Auth.  «Sacramenta  puberum»  C. 
Si  adversus  venditionem,  in  qua  dicitur  sacramenta  minorum  aetate 
servanda  esse  super  contractibus  non  retractandis,  idest  super  con- 
tractibus, qui  rescindibiles  essent,  sed  rescindendi  non  sunt  ob 
juramentum.  Nam  contractus  per  se  nulli,  revera  non  retractan- 
tur. Haec  autem  authentica  non  parum  inservit  ad  explicandam 
dispositionem  cc.  28.  h.  t.,  2.  ejusd.  in  6°.  et  2.  de  Pactis  (1. 18)  in  6°. 
Nam  in  istis  capitibus,  in  quibus  urgetur  observantia  juramenti, 
sermo  est  de  contractibus  mulierum,  quae  minoribus  aequiparan- 
tur,  quarum  proinde  contractus  nulli  per  se  non  sunt  ipso  jure, 
sed  rescindibiles  ex  judicis  sententia,  ad  petitionem  partis  laesae. 
Hinc  merito  de  ipsis  Pontifex  ait  servandos  esse  ob  virtutem 
juramenti. 

11.  Quaestio:  de  renunciatione  in  forma  juris  valida  et  firmata, 
quam  lex  posterior  irritat. 

Ex  variatione  inducta  in  legislatione  civili,  in  variis  locis  et 
praesertim  in  Italia,  exsurgit  necessitas  hanc  quaestionem  resolvendi, 
Videndum  est  scilicet,  utrum  renunciatio  in  favorem  alterius,  quae 
facta  fuerit  in  forma  juris  valida,  et  confirmata  fuerit  juramento, 
deinde  autem  fuerit  infirmata  a lege  posteriore,  sustineatur  ex 
virtute  juramenti. 

Ut  autem  quaestio  in  forma  magis  specifica  proponatur,  quaeri 
potest  utrum  renunciatio  mulieris  bonis  paternis,  quae  dotem  con- 
gruam a patre  obtinuit,  quae  renunciatio  facta  fuerit  in  forma 
juris  valida  sub  juramenti  fide,  et  concepta  sub  expressionibus 
amplissimis  in  sensu  legis  tunc  vigentis,  deinde  autem  per  aliam 
legem  fuerit  infirmata,  sustineatur  ratione  juramenti,  ita  ut  in 
conscientia  non  posset  mulier  exposcere  regressum  in  bona  paterna, 
juxta  dispositionem  novae  legis.  Et  si  placet,  quoad  ditionem  tem- 
poralem Bomani  Pontificis,  magis  adhuc  specifice  quaeri  potest, 
an  mulier,  quae  recipiens  dotem  congruam,  juxta  legem  vigentem 
(Pontificiam)  hereditati  paternae  renuntiaverit  in  forma  juris  va- 
Santi,  IT.  Decr.  13 

li<la,  'sub  juramento,  et  adhibitis  verbis  et  clansulis  amplissimis 
(‘rinuncio  ai  diritti  sperabili  e non  sperabili,  preveduti  e non  pre- 
veduti’)  possit  deinde  non  obstante  juramento  optare  ad  heredi- 
tatem paternam  ex  virtute  novae  legis  civilis,  quae  mulierem  ad 
hereditatem  eamdem  vocat,  et  simul  declarat  nnllas  et  irritas  re- 
nunciationes  hujus  generis  antea  emissas;  vel  potius  utrum  in  hoc 
casu  obstet  juramentum  a muliere  emissum,  ita  ut  in  conscientia 
teneatur  observare  renunciationem  factam,  et  sese  abstinere  ab 
adeunda  hereditate  paterna,  sibi  una  cum  fratribus  a nova  lege 
delata. 

12.  Prae  oculis  habendum  est  principium  jam  alias  expositum 
in  praesenti  titulo,  quod  nempe  juramentum  habetur  in  jure  tam- 
quam accessorium,  ita  ut  obligationem  inducat  analogam  princi- 
pali obligationi.  Quare,  quoniam  accessorium  sequitur  principale, 
concludendum  est,  cessante  obligatione  renunciationis  ob  legem  no- 
viter  inductam,  cessare  etiam  debere  obligationem  juramenti.  Vi- 
delicet valet  in  casu  theoria  juramenti,  quod  additur  contractibus 
resolubilibus,  juxta  quam,  eo  ipso  quod  contractus  resolvitur,  re- 
solvitur simul  obligatio  juramenti. 

13.  Verum  obstat,  seu  obstare  videtur  dispositio  canonica  re- 
lata praesertim  in  cap.  2.  de  Pactis  (I.  18)  in  6°.  per  haec  verba 
‘Quamvis  pactum  patri  factum  a filia  dum  nuptui  tradebatur,  ut 
dote  contenta,  nullum  ad  bona  paterna  regressum  haberet,  im- 
probet lex  civilis,  si  tamen  juramentum  nec  vi  nec  dolo  praestito 
firmatum  fuerit  ab  eadem,  omnino  servari  debebit,  cum  non  ver- 
gat in  aeternae  salutis  dispendium,  nec  redundet  in  alterius  detri- 
mentum.’ 

Verum  animadverti  potest  diversam  esse  speciem  seu  hypo- 
thesim,  in  qua  judicavit  Bonifacius  VIII.  a specie  et  hypothesi 
quaestionis  nostrae.  Sane  in  specie  proposita  Bonifado  VIII.  age- 
batur de  privilegio,  quod  leges  civiles  concedebant  mulieribus, 
quod  privilegium  proinde  natum  censebatur  esse  mulieri  renun- 
cianti.  Unde  si  mulier  renunciaverit  sub  juramento  huic  privilegio 
sibi  cognito,  eo  ipso  amplius  non  poterit  sine  periculo  peijurii  re- 
cedere a juramento.  Recessus  enim  a juramento  nihil  aliud  erat 
nisi  negatio  illius  rei,  quam  promiserat  per  juramentum.  E contra 
in  specie  quaestionis  nostrae  agitur  de  privilegio  seu  favore,  qui  in 
actu  renunciationis  non  existebat,  immo  nec  praevideri  poterat, 
quia  obstabat  lex;  lex  autem  de  natura  sua  est  perpetua.  Quare 

remmci&tio  in  casu  nostro  non  poterat  comprehendere  privilegium 
regressus  in  bona  paterna. 

14.  Quinam  igitur  fuit  sensus  renunciationis  in  casu  nostro? 

Quilibet  actus  censetur  ordinatus  ad  legem  sub  qua  ponitur, 

idest  censetur  informatus  a spiritu  legis  vigentis.  Hoc  praemisso 
videamus  quid  valeat  renunciatio  in  nostra  hypothesi. 

Renunciatio  facta  fuit  sub  virtute  et  influxu  legis  tunc  vigen- 
tis, juxta  quam  legem  denegabatur  mulieribus  successio  cum  ma- 
sculis in  paternam  hereditatem,  et  solum  concedebatur  jus  dotis 
congrum.  Quare  mulieris  renunciatio  in  casu  ita  poterat  enunciari 
‘Quoniam  mihi  lex  concedit  solummodo  jus  ad  consequendam  dotem 
congruam,  sub  fide  juramenti  declaro  congruam  esse  dotem  mihi 
a parte  adsignatam,  et  promitto  me  nullam  fore  allaturam  mo- 
lestiam patri,  aut  fratribus  meis,  'quoad  dotis  ejusdem  congruitatem’. 
Posita  autem  nova  lege,  quae  mulieres  vocat  cum  fratribus  ad  pa- 
ternam hereditatem,  et  irritat  renunciationes  jam  factas,  mulier 
expostulat  regressum  in  bona  paterna,  non  ex  titulo  legis,  sub  qua 
renunciavit,  idest,  non  ex  privilegio  cui  renunciavit,  bene  vero  ex 
novo  titulo  vocationis  cum  fratribus  ad  paternam  hereditatem. 
Igitur  posita  nova  lege,  mulier,  adeundo  hereditatem  paternam  non 
procedit  contra  suum  juramentum.  Quod  dictuih  est  de  dotis  re- 
nuntiatione in  casu,  dicatur  etiam  de  aliis  renuntiationibus  ejus- 
dem generis. 

15.  Facit  ad  rem  theoria  Lessii , qui  in  materia  de  principiis 

justitiae  et  juris  determinandis  est  Doctor  facile  princeps.  Hic  in 
suo  celeberrimo  opere  ‘De  Justitia  et  Jure ’ lib.  II.  cap.  17.  dubi- 
tat. 7.  num.  52.  ita  scribit  ‘Adverte duos  casus,  quibus 

juramentum  de  re  alioquin  licita  non  obligat Secundus  est 

quando  juramentum  factum  fuerit  in  favorem  tertii,  sed  nemo 

acceptavit,  vel  saltem  non  valide  acceptavit Accessorium 

enim  seqnitur  naturam  principalis;  hinc  fit  ut  quando  actus  aliquis 
vel  ex  juris  dispositione,  vel  ex  recepta  consuetudine,  vel  ex  agen- 
tis intentione,  tacitam  aliquam  conditionem  includit,  eamdem  quo- 
que includit  juramentum  actui  appositum’.  Jamvero  in  hypothesi 
quaestionis  specialis  nostrae,  renunciatio  sub  juramento  facta  fuit 
in  sensu  legis  tunc  exsistentis,  et  ad  tramites  ejusdem  legis;  nempe 
mulier  ideo  renuntiavit  regressum  in  patrimonium  paternum,  quia 
juxta  legem  oontenta  esse  debebat  de  dote  congrua  tantummodo, 
hanc  vero  renuntiationem  mulier  non  fecisset,  si  eidem  lex  de- 

disset  jus  squalis  cum  fratribus  successionis  in  paternam  heredi- 
tatem. Quare  illa  renunciatio  implicitam  habebat  conditionem 
‘dummodo  non  immutetur  legislatio’.  Quapropter  immutata  legis- 
latione, eo  ipso  res  incidit  in  eum  statum,  a quo  ipsa  incipere 
non  poterat 

16.  Cohaeret  similis  theoria  ejusdem  Lessii,  lib.  n.  cap.  18. 
Dubitat.  10.  num.  71.  ubi  ita  scribit  ‘Promissio  desinit  obligare 
si  status  rerum  ita  mutetur,  ut  promissor  secundum  judi- 
cium prudentum  non  videatur  casum  illum  voluisse  comprehendere, 
quod  ex  conditione  rei  promissae,  promissoris  et  promissarii  dispo- 
sitionibus, ceterisque  circumstantiis  judicandum  est,  ut  recte  Caje- 

tanus Ratio  est,  quia  promissio  non  habet  vim,  nisi  ex 

voluntate  et  intentione  promittentis,  quam  expresse  vel  implicite 
habet  dum  promittit Nec  refert  etiamsi  juramento  pro- 

missionem confirmaverit,  quia  juramentum  non  dat  vim  promissioni, 
nisi  secundum  eam  mentem,  qua  ipsa  censetur  facta,  unde  si  pro- 
missio habet  tacitam  conditionem,  sive  ex  juris  interpretatione, 
sive  ex  mente  promittentis,  juramentum  accedens  non  tollit  eam 
conditionem,  sed  solum  secundum  eam  confirmat  promissionem.’ 

Concordant  cum  Lessio  Abbas  et  Innocentius  in  commentario 
ad  c.  ‘Veniens’  19.  h.  t.,  qui  hujusmodi  constituunt  principium 
‘juramentum  desinit  obligare,  si  res  fuerit  notabiliter  mutata’. 
Ratio  hujus  principii  juridici  est,  quia  non  praesumitur  promittentis 
voluntas  sese  obligandi  etiam  in  casu,  quo  res  eadem  non  per- 
manserit, sed  notabiliter  fuerit  mutata.  Unde  in  specie  peculiari 
quaestionis  nostrae,  procul  dubio  non  praesumitur  mulier  voluisse 
renunciare  juri  successionis  in  capita  cum  fratribus  in  paternam 
hereditatem,  quae  deferretur  eidem  per  novam  legem,  vi  cujus  legis 
tolleretur  obligatio  nihil  ultra  petendi,  praeter  dotem  congruam. 

17.  Neque  obstant  expressiones  effrwnatce,  seu  formulae  am- 
plissimae adhibitae  in  renunciatione  mulieris,  quoad  regressum  in 
bona  paterna,  nam  formulae  hujusmodi  apponi  solebant  a notariis, 
et  non  semel  praeter  actualem  cognitionem,  imo  etiam  praeter  in- 
tentionem partis  renunciantis.  Insuper  istae  formulae  adhibebantur 
in  ordine  ad  sensum  et  intentionem  legis  tunc  vigentis,  quapropter 
directae  erant  ad  definiendam  congruitatem  dotis,  quae  a lege  re- 
linquebatur, et  ad  excludendas  futuras  exceptiones,  tum  contra 
vires  patrimonii  paterni,  tum  contra  augmentum  successivum  patri- 
monii ejusdem.  Quare  formulae  illae  non  poterant  sese  extendere 

ad  casam,  in  quo  lex  nova  deferret  mulieri  successionem  in  capita 
cum  fratribus  in  bonis  paternis. 

18.  Loquimur  vero  de  formulis  et  expressionibus,  quae  adhi- 
beri solebant,  nam  si  in  aliqua  renunciatione  peculiari  mulier  ex- 
presse et  scienter  renunciasset  juri  quod  sibi  obvenire  poterat  ex 
nova  lege,  quae  praevidebatur,  dicendum  videtur  renunciationem 
hanc  ingredi  theoriam  c.  2.  de  Pactis  (I.  18)  in  6°.  Etenim  in 
ista  hypothesi  mulier  renunciasset  juri  et  privilegio  sibi  cognito, 
licet  futuro. 

19.  Tandem  pro  majori  claritate  quaestionis  a nobis  propo- 
sitae, praestat  aliam  theoriam  communem  Doctorum  referre,  quam 
Abbas  facit  propriam  in  Commentario  ad  c.  33.  h.  t.  et  eam  ex- 
hibet Tancredi  in  opere  ‘De  Religione ’ Tractat.  IV.  lib.  2.  dis- 
putat 14.  n.  8.  Videlicet  juramentum  subjiciendum  esse  strictae 
interpretationi  ‘qnia  ubi  de  obligatione  alicui  imposita  agitur,  est 
facienda  stricta  interpretatio.  Neque  in  hoc  casu  ulla  fit  injuria 
juramento,  nam  ejus  favor  est  tantummodo  ut  veritas  servetur.’ 

Quapropter  concludendum  est,  in  hypothesi  nostrae  quaestionis, 
si  juramentum  potest  habere  quemadmodum  habet  sensum  verum 
et  determinatum,  cum  referatur  solum  ad  obligationem  assumptam 
intra  limites  legis  vigentis,  et  quoad  durationem  legis  ejusdem,  di- 
cendum est  juramentum  non  extendi  debere  ad  casum  in  quo  nova 
lex  promulgatur  quae  immutet  statum  juridicum  rerum. 

20.  Quaeritur:  quid  dicendum  sit  de  juramento  extorto  per 
metum  gravem? 

In  citatis  cc.  28.  h.  t.  etc.  nullum  dicitur  esse  juramentum 
emissum  ex  vi  et  dolo.  Et  merito;  nam  deest  consensus  jurandi, 
ubi  vis  vel  dolus  interveniat.  At  ubi  sub  metu  etiam  gravi  emit- 
tatur juramentum,  consensus  naturalis  adest  Metus  enim  non 
tollit  voluntarium  simpliciter.  Hinc  in  cc.  8.  et  15.  h.  t.  nec  non 
in  cap.  4.  De  iis  quce  vi  metusque  causa  fiunt  (I.  40),  juramentum 
ex  metu  gravi  emissum,  uti  validam  habetur.  Sed  in  cap.  8.  h.  t. 
addit  Pontifex,  Ecclesiam  Romanam  solitam  fuisse  absolvere  ab 
hoc  juramento,  et  relinquere  in  ministerio  Ecclesiae  illum,  qui  sub 
fide  juramenti  ex  metu  extorti  renunciaverat  officio  suo.  Immo 
in  cap.  6.  h.  t.  insinuatur  satisfieri  obligationi  ex  juramento  ob 
metum  emisso,  si  res  promissa  materialiter  solummodo  praestetur. 
Nam  facta  praestatione  rei,  ait  Pontifex,  eos  qui  rem  praestitam 


Digitized  by  v^ooQie 


198 


DECRETALIUM  GREGO  Eli  IX.  LLB.  U. 


receperunt,  posse  ministerio  judicis  compelli  ad  restitutionem  fa- 
ciendam. 

21.  De  juramento,  quod  in  ordine  ad  judicium  emittitur  et  ju- 
diciale dici  potest. 

Non  loquimur  de  juramento  testium,  quia  de  eodem  sufficienter 
supra  tractatum  est.  Sermo  igitur  de  juramento  partium  litigan- 
tium. At  neque  loquimur  de  juramento  malitiae,  calumniae,  et  de 
veritate  dicenda,  de  quibus  jam  actum  est,  sed  tractatio  restringi- 
tur ad  juramentum  partium,  quod  proxime  respicit  causae  defini- 
tionem. 

22.  Triplicis  generis  esse  potest  juramentum  hujusmodi.  Sci- 
licet juramentum  voluntarium,  juramentum  proprie  dictum  judi- 
ciale, et  juramentum  necessarium. 

Juramentum  voluntarium  illud  est,  quod  extra  judicium,  sed 
ob  periculum  litis  futurae,  privata  conventione,  una  pars  alteri 
parti  defert,  sub  ea  conditione  ut  si  ausa  fuerit  jurare,  juramen- 
tum pro  veritate  habeatur,  et  jurans,  absque  alio  processu  victo- 
riam assequatur.  Legislatio  romana  huic  juramento  tantam  vim 
tribuebat,,  ut  eo  praestito  lis  censeretur  finita,  leg.  17.  et  leg. 
«Non  erit»  ff.  h.  t. 

23.  Juramentum  in  1.  1.  ff.  h.  t.  dicitur  maximum  expedien- 
darum litium  remedium.  Hinc  ubi  non  suppetant  invictae  proba- 
tiones, vel  ubi  praevideantur  magnae  judiciorum  expensae,  solet  ad 
juramentum  recurri,  quo  unus  ex  collitigantibus,  causae  vel  pen- 
dentis vel  futurae  committit  bonae  fidei  et  religioni  adversarii  sui; 
aut  ipse  judex  £b  alterutro  ex  collitigantibus  exigit  juramentum. 
Si  juramentum  jam  praestitum  fuerit,  jam  quaestio  fieri  amplius 
non  potest  in  merito  causae,  sed  solum  utrum  juramentum  fuerit 
emissum  vel  non  sub  posita  conditione.  Quam  Abbas  cap.  ult. 
h.  t.  nn.  1.  et  2.  docet,  ex  juramento  decisorio  jure  canonico 
produci  actionem,  quia  juramentum  servandum  est.  Cc.  6.,  26. 
et  28.  h.  t. 

24.  Simile  huic  juramento  est  illud,  quod  specifice  appellatur 
judiciale,  et  litis  decisorium.  Juramentum  hujusmodi  illud  est, 
quod  una  pars  ex  collitigantibus,  abhorrens  moras  incepti  judicii, 
vel  deficiens  in  rationibus,  invocata  auctoritate  judicis  defert  alteri 
parti,  sub  conditione,  ut  si  jurare  ausa  fuerit,  victoriam  obtineat. 
In  juramento  hujusmodi  aliquid  est  speciale  et  diversum  a jura- 
mento voluntario,  ut  scilicet  pars  cui  defertur  juramentum,  habeat 

electionem  vel  emittendi  juramentum,  vel  referendi  illud  adversario 
suo,  qui  non  potest  sese  eximere  a juramento  praestando,  dummodo 
notitiam  facti  habeat  Quod  si  hic  absque  legitima  causa  renuat 
juramentum  emittere,  tamquam  convictus  condemnatur.  Ceterum 
judex  prudenti  suo  arbitrio  videbit,  utrum  causa  possit  rite  ter- 
minari absque  juramento,  vel  illud  saltem  salva  justitia  utile  sit, 
ad  expeditiorem  exitum  litis  obtinendum. 

Effectus  utriusque  juramenti  est,  ut  causa  finita  censeatur,  nec 
objici  possit  falsitas,  quae  videatur  fixisse  firmata  juramento,  sed  ad 
summum  qui  juravit  poterit  pexjurii  actione  perstringi. 

25.  Juramentum  hujusmodi  potest  quidem  ex  consensu  partium 
prodesse,  non  potest  vero  nbcere  tertiae  personae.  Pariter  cum 
liabeat  rationem  transactionis,  poterit  ab  illis  deferri  vel  acceptari, 
qui  possunt  transigere.  Deferri  autem  nequit  1°)  in  causis  matri- 
monialibus quoad  vinculum;  causae  enim  hujusmodi  numquam  trans- 
eunt in  rem  judicatam.  Cap.  7.  de  Sent.  et  Re  jud.  (II.  27).  2°)  In 
causis  criminalibus  criminaliter  actis;  transigi  enim  de  poena  non 
potest  3°)  In  causis  jurisdictionis ; nam  possessor  juris  facto  suo 
libero,  non  potest  remittere  in  alterius  favorem  vel  totam  vel 
partem  jurisdictionis  beneficii  sui.  Quare  deferri  et  acceptari 
potest  juramentum  voluntarium  vel  judiciale  solummodo  quando 
intrat  interesse  privatorum,  idest  deferentis  et  acceptantis  in 
quo  possunt  utrinque  remittere,  conditionesque  vicissim  propositas 
excipere. 

26.  Tertium  juramentum,  quod  in  judicio  a partibus  praesta- 
tur proxime  ad  causae  decisionem  dicitur  necessarium,  et  est  illud, 
quod  alterutri  parti  ex  collitigantibus,  in  supplementum  probationis 
defertur  ab  ipso  judice.  Dicitur  necessarium,  quia  illud  defert 
judex  ex  ministerio  proprio  indagandi  veritatem,  nec  illi  cui  de: 
fertur  optio  conceditur  ad  referendum  juramentum  adversario  suo. 
Defertur  autem  vel  ad  complendam  probationem,  quae  completa  et 
sufficiens  non  est,  et  hoc  in  casu  juramentum  dicitur  suppletorium 
vel  ad  destruendam  praesumptionem,  quae  contra  aliquem  inducta 
est,  praesertim  per  publicam  famam,  et  dicitur  purgatorium.  Quare 
juramentum  purgatorium  defertur  reo,  ad  ostendendam  suam  inno- 
centiam, defertur  vero  praesertim  quando  fama  publica  clamitat 
contra  aliquem.  Nam  si  revera  haberetur  violenta  praesumptio,  aut 
semiplena  probatio,  locus  non  esset  purgationi  canonicae. 

27.  Relate  ad  juramentum  suppletorium,  dicendum  est  illud 
non  admitti  posse  pro  omnibus  judiciis  indiscriminatim.  Nam 
1°)  exigi  nequit  quando  sufficientes  habeantur  probationes.  Gap.  2. 
de  Proh.  (II.  19).  2°)  Requiritur  ut  negotium  sit  semiplene  saltem 
probatum.  Si  enim  nullo  modo  probetur  intentio  actoris,  absol- 
vendus est  reus.  Cap.  3.  §.  fin.  de  causa  poss.  et  propriet.  (II.  12). 
Si  vero  plene  fuerit  probata  intentio,  tunc  reus  est  condemnandus 
cc.  2.  et  8.  de  Probat.  (II.  19).  3°)  Juramentum  suppletorium  non 
admittitur  in  omnibus  causis.  Hinc  a)  non  admittitur  in  causis 
criminalibus  criminaliter  actis,  praesertim  ubi  pcena  est  gravissima, 
tn  istis  enim  causis  contra  reum  requiruntur  probationes  Smni 
exceptione  majores,  1.  ult.  Cod.  de  Probat.,  et  c.  2.  C.  2.  q.  8. 
Potest  vero  judex  deferre  juramentum  reo  ad  sese  purgandum, 
seu  ad  ostendendam  suam  innocentiam,  quando  contra  ipsum  judicia 
militant,  quae  communem  praesumptionem  faciant.  Cap.  ult. 
«Sane»  h.  t.  Dixi  in  causis  criminalibus  criminaliter  actis,  nam 
in  criminalibus  civiliter  actis,  seu  ad  damnum  sarciendum,  potest 
actori  deferri  juramentum  suppletorium.  Causis  criminalibus  aequi- 
parantur  causae  civiles,  quae  famosae  dicuntur,  idest  irrogant  in- 
famiam juris.  In  hisce  enim  causis  requiritur  plena  probatio. 

b)  Non  admittitur  juramentum  in  causis  civilibus  maxime 
arduis,  magnique  praejudicii.  Timeri  enim  potest  ne  homines  spe 
magni  lucri  illecti,  justitiam  et  religionem  iniquo  consilio  violent, 
praesertim  cum  difficultas  causae  removet  periculum  publicandae 
falsitatis  jurisjurandi.  Porro  causae  hujusmodi  censentur  esse,  quae 
versantur  circa  jus  unius  integrae  haereditatis,  vel  omnium,  aut 
saltem  majoris  partis  bonorum.  Causis  arduis  et  gravibus  com- 
parant auctores  causas  matrimoniales  quoad  vinculum,  et  causas 
religiosae  professionis.  In  istis  enim  causis  cum  agatur  de  negotio 
gravissimo,  scilicet  de  statu  hominis,  admitti  nequit  contra  valorem 
matrimonii  vel  professionis  juramentum  necessarium  ob  periculum 
perjurii.  Pariter  plures  auctores  ob  aliqualem  aequalitatem  ratio- 
nis docent  deferri  non  posse  juramentum  suppletorium  in  causis 
beneflcialibus,  ipsum  jus  beneficii  respicientibus. 

28.  Quaeritur:  cui  deferendum  sit  hoc  juramentum. 

I\  regula,  quae  haberi  debet  prae  oculis  est  ut  ille  cui  de- 
ferendum est  juramentum  omni  suspicione  careat  oportet,  et 
fidem  promereat.  Scilicet  illis  defectibus  careat  necesse  est,  ob 
quos  leges  aliquem  removent  a ferendo  testimonio  in  judicio.  Jura- 

mentam  enim  necessariam  succedit  in  locum  probationum  et  testium 
depositionis,  vel  pro  parte  actoris,  vel  pro  parte  rei.  'Ita  Doetores. 
Qnare  admitti  nequeunt  ad  juramentum  necessarium  edendam  per- 
sonae notatae  infamia  sive  juris  sive  facti,  usurarii  manifesti,  hostes 
infensi,  pauperes  ex  egestate  suspecti.  Insuper  non  admittuntur 
illi,  qui  alias  perjurii  reatu,  vel  alterius  vitii  macula  notati  no- 
scuntur, ob  quam  fide  suspecti  merito  habeantur. 

29.  II*.  regula  est  ut  juramentum  sit  de  scientia , non  autem 
de  credulitate.  Juramentum  enim  hujusmodi  aequiparatur  depo- 
sitioni testis  ad  probationem  faciendam.  Quare  illi  a juramento 
emittendo  excluduntur,  qui  factum,  de  quo  quaestio  est,  non  ex 
seipsis  et  per  sensum  corporeum  idoneum  cognoverunt,  sed  ex 
aliorum  relatione  exceperunt.  Hinc  ex  1.  «Marcellus»  11.  §.  2.  ff. 
de  action.  rer.  amot.  non  admittitur  haeres  ad  juramentum  eden- 
dum, super  facto  defuncti,  et  in  genere  nemo  admittitur  ad  jura- 
mentum edendum  de  facto  alieno,  quia  ex  propria  scientia  cogno- 
scere illud  non  praesumitur. 

30.  III*.  regula  est  ut  juramentum  illi  parti  ex  collitigantibus 
deferatur,  pro  qua  militat  semiplena  probatio.  Juramentum  enim 
necessarium,  ceu  sufficienter  eruitur  ex  cap.  2.  de  Proh.  (U.  19)  et 
1.  3.  Cod.  de  reb.  credit.,  assumitur  ceu  alia  semiplena  probatio 
ad  plenam  probationem  conficiendam,  eique  est  deferendum,  cui 
jus  non  aspernabili  ratione  non  minimum  adsistit.  Hinc  ex.  gr.  si 
■actor  unum  testem  adduxit  omni  exceptione  majorem,  ad  suam 
intentionem  probandam,  reus  vero  solummodo  negavit,  juramentum 
est  actori  deferendum. 

Quod  si  vero  pars,  quae  probare  deberet,  sive  quia  ejus  ratio- 
nes absolute  inspectae  parvi  faciendae  sint,  sive  quia  infirmentur 
non  parum,  ab  argumentis  ex  adverso  adductis,  minus  quam  semi- 
plene probaverit,  ita  ut  solum  aliquam  praesumptionem  induxerit, 
hoc  in  casu  juramentum  deferendum  erit  adversario  suo,  ut  suum 
bonum  jus,  vel  suam  innocentiam  in  tuto  ponat;  nisi  tamen  ex 
qualitatibus  personarum  et  circumstantiis  aliter  faciendum  esse  judex 
perspexerit.  Ita  tenendum  esse  suadet  cap.  ult  h.  t.  §.  «Sane.» 

31.  Juramentum  necessarium  alicui  delatum  absque  legitima 
causa  recusari  non  potest  Qui  vero  illegitime  illud  praestare  re- 
cuset, pro  convicto  habetur.  Cap.  ult.  h.  t.  Legitime  autem  re- 
cusari potest  juramentum  1°)  si  deferatur  ei,  cui  inest  onus  pro- 
bandi. et  sufficienter  probaverit  suam  actionem  vel  exceptionem. 

Cap.  2.  de  Proh.  (II.  19).  2°)  recusari  legitime  potest  juramentum 
ab  eo  contra  quem  probandum  esset,  et  revera  probatum  non  est. 
Nam  valet  in  hoc  casu  adagium  juris  ‘Actore  non  probante  reus 
absolvitur’.  Cap.  ult.  h.  t.  §.  «Sane.»  3°)  recusari  juramentum  po- 
test, si  qui  jurare  deberet,  non  posset  ex  scientia  propria  testari 
de  facto  controverso.  Nam  juramentum  debet  esse  de  scientia,  non 
de  credulitate.  4°)  recusari  tandem  potest  juramentum  suppleto- 
rium  sive  ratione  catisce , quae  illud  non  patiatur,  sive  ratione  per- 
sonae, quae  postulat  ut  deferatur,  quia  jus  non  habet  exposcendi 
delationem  juramenti;  ex.  gr.  si  exposcat  juramentum  procurator, 
qui  careat  mandato  speciali,  vel  mandato  cum  libera  facultate,  vel 
non  sit  procurator  in  rem  suam;  sive  tandem  ratione  personae  cui 
defertur,  quia  emittere  illud  non  potest,  quemadmodum  pupilli 
procurator,  aut  defensor  rerum  alienarum.  Haec  dicta  sint  de  jura- 
mento necessario. 

32.  Animadvertendum  est  ad  juramentum  necessarium  posse 
reduci  juramentum,  quod  in  ‘litem’  appellatur;  de  quo  est  titulus 
specialis  in  Pandectis  'de  in  litem  jurejurando .’  Hoc  juramentum 
locum  habet,  cum  aliquis  ob  vim  vel  dolum  alterius,  res  suas  ami- 
sit; et  licet  in  genere  constet  de  vi,  de  dolo,  et  de  damno,  tamen 
quantitas  damni  determinari  non  potest  ex  legitimis  probationibus. 
Modus  autem  procedendi  hic  est,  juxta  1.  7.  Cod.  Unde  vi.  Ule, 
qui  damnum  passus  est,  debet  coram  judice  enumerare  omnes  res 
amissas,  et  earum  valorem  indicare.  Deinde  judex  prudenti  ar- 
bitrio taxat  quantitatem  damni.  Ille  autem,  qui  damnum  passus 
est,  jurare  debet  super  hac  quantitate  et  non  ultra,  et  reus  in  hac 
eadem  quantitate  condemnabitur.  Cap.  ult.  de  iis  quas  vi  metusve 
causa  fiunt  (I.  40);  et  1.  «Videmus»  §.  «deferre»  ff.  de  in  litem 
jurejurando.  Quod  si  quantitas  taxata  a judice  sit  minor  vera 
quantitate  damni,  conceditur  jus  appellandi  a judicis  decreto. 

De  interpretatione  juramenti. 

33.  Quaedam  communia  sunt  juramento  adsertono  et  promis- 
sorio,  quaedam  vero  propria  sunt  juramenti  promissorii.  1°)  Utrique 
juramento  commune  est,  ut  stricta  et  rigida  interpretatio  eligenda 
sit,  ita  sentiendum  est  juxta  dispositionem  cap.  19.  de  Verbwum 
Signif.  (V.  40)  et  reg.  15.  Jur.  (V.  12)  in  6°.  Hinc  in  juramento 
dubia  locutio,  quae  ex  bona  fide  procedat,  debet  in  favorem  jurantis 

accipi  et  explicari.  Ratio  est  tum  quia  debet,  quo  fieri  possit  re- 
moveri perjurii  periculum,  tum  quia  juramenti  obligatio  non  est 
admittenda,  nisi  clare  et  aperte  de  ea  constet  Nemo  enim  cen- 
setur se  sub  juramenti  fide  voluisse  obligare  ultra  cogitata.  Huc 
faciunt  species  cc.  16.  et  23.  h.  t.  in  quibus  capitibus  traditur  non 
posse  extendi  juramentum  ad  ea,  de  quibus  si  quis  cogitasset, 
verisimiliter  non  juravisset 

Verum  si  jurans  ex  dolo  verbis  dubiis  et  incertis  usus  sit, 
contra  ipsum  interpretatio  facienda  est;  c.  9.  C.  22.  q.  5. 

34.  De  juramento  promissorio  2°.  ut  habeatur  explicatio  sin- 
cera, attendendae  sunt  quaedam  conditiones,  quae  inesse  juramento 
praesujnuntur.  Cap.  25.  h.  t.  — I*.  est  ut  si  versetur  juramentum 
circa  materiam,  quae  cadit  sub  dispositionem  juris,  debeat  intelligi 
ipsa  dispositio  juris  communis.  Haec  regula  traditur  in  summario 
cap.  21.  h.  t.,  quae  ita  se  habet  ‘Juramentum  generale  debet  ita 
intelligi,  si  fleri  potest,  ut  non  obsit  juri,  alias  tamquam  temera- 
rium non  obligat  contra  juris  observantiam.’  Plura  afferuntur 
exempla:  1'""  traditur  in  eodem  cap.  21.  h.  t.;  ubi  cum  Episcopus 
Neapolitanus  juravisset  se  in  omni  causa  processurum  juxta  ordi- 
nem judicialem,  Romanus  Pontifex  respondet,  ipsum  sine  detri- 
mento juramenti,  posse  procedere  in  crimine  manifesto  absque 
accusatione,  ob  eam  rationem,  quia  jus  commune  in  rebus  mani- 
festis juxta  cap.  9.  De  Accusationibus  (V.  1),  non  requirit  accusa- 
tionem ut  procedatur. 

2m  exemplum  affertur  de  clerico,  qui  sub  juramenti  fide  spo- 
pondit perpetuam  residentiam  in  loco  beneficii.  Sub  hoc  juramento 
non  comprehenduntur  casus,  in  quibus  juxta  jus  commune  clericus 
potest  abesse. 

3m  exemplum  est  quod  juramentum  de  observantia  constitu- 
tionum capitularium  et  aliorum  statutorum,  nec  non  regulae  reli- 
giosi instituti,  intelligendum  est  juxta  modum  in  ipsis  constitutio- 
nibus, statutis  et  regulis  expressum.  Hinc  ex.  gr.  ea,  quae  juxta 
statuta  vel  regulas  materiam  levem  constituunt  obligationis,  etiam 
levem  materiam  constituunt  juramenti.  Desumitur  haec  conclusio 
ex  Clem.  1.  De  Verbor.  Signif.  (V.  11)  §.  «In  primis.»  Qua  in  re 
etiam  praestat  animadvertere  juramentum  servandi  statuta  et  con- 
stitutiones, non  extendi  ad  statuta  vel  constitutiones,  quae  in 
posterum  conficiantur.  Juramentum  enim  debet  habere  objectum 
determinatum.  Ita  in  cap.  35.  h.  t. 

35.  II*.  conditio  subintellecta  in  juramento  est,  ut  semper  re- 
maneat salvum  jus,  et  salva  semper  sit  auctoritas  superioris.  Ita 
fert  summa  cap.  13.  h.  t.  Cum  enim  Consules  Tudertini  juramen- 
tum edidissent,  se  in  mutuis  et  plagiariis  (Gloss.  fidejussoribus ), 
sententiam  laturos  fore  juxta  patriae  consuetudinem,  cumque  juxta 
hanc  consuetudinem  sententiae  essent  intra  viginti  et  octo  dies 
executioni  mandandae,  consules  hujusmodi  putarunt  se  posse,  immo 
debere  negligere  appellationem  interpositam  a<j  Sedem  Apostolicam, 
et  ea  non  obstante  exsequi  sententiam.  At  Innocentius  hunc  pro- 
cedendi modum  reprehendit,  animadvertens  juramentum  editum  a 
Consulibus  servandi  consuetudines  loci  non  posse  laedere  jus  supe- 
rioris, quod  habet  recipiendi  appellationem  a sententia  judicis  in- 
ferioris, qna  appellatione  recepta,  suspenditur  exsecutio  ipsius  sen- 
tentiae judicis  inferioris.  Juramentum  igitur  non  pptest  laedere 
jura  et  potestatem  superioris.  Simile  admodum  exemplum  nobis 
exhibet  cap.  22.  h.  t. 

36.  III*.  conditio  subintellecta  est,  ut  obligatio  juramenti  non 
urgeat  si  res  notabiliter  fuerit  mutata.  Exemplum  affert  cap.  25. 
h.  t.;  ubi  traditur  virum  non  teneri  ex  fide  juramenti,  ad  mulierem 
ducendam,  quae  post  juramentum  labe  fornicationis  maculata  sit. 

37.  Tandem  in  juramento  reciproco  haec  implicita  inest  IV*.  con- 
ditio, dummodo  altera  pars  fidem  servaverit.  Quemadmodum  enim 
docet  regula  75.  Jur.  (V.  12)  in  6°.  ‘frustra  sibi  quis  fidem  postu- 
lat ab  eo  servari,  cui  fidem  a se  praestitam  servare  recusat’.  In- 
super aperta  et  clara  est  dispositio  cc.  3.  et  29.  §.  ult.  h.  t Ratio 
generalis  est  quia  juramentum  sequitur  naturam  obligationis,  at- 
que ejusdem  extensionem,  quae  ex  ipsa  promissione  derivat,  pro- 
missio autem  reciproca  est  natura  sua  conditionata. 

Titulus  XXV. 

De  Exceptionibus. 

Probationes  principaliter  pertinent  ad  actorem,  exceptiones  ad 
reum.  Hinc  post  tractatum  de  Probationibus  in  genere  et  in  specie, 
subnectitur  titulus  de  Exceptionibus,  seu  tractatur  de  modo  defen- 
sionis rei. 

1.  Vocabulum  exceptio  si  lato  sensu  sumatur,  comprehendit 
etiam  reconventionalem  actionem,  qua  reus  sese  contra  actorem 

tuetur;  stricto  autem  sensu  sumpta  exceptio  definitur  juxta  Ul- 
pianum L 2.  fi.  h.  t.  ‘exclusio  actionis,  seu  intentionis  actoris’. 
Clarius  autem  definiri  potest  ut  sit:  ‘Assertio  rei  contra  factum 
vd  jus  actoris,  ad  retardandam  vel  elidendam  intentionem  actoris 
ejusdem.’ 

2.  Hinc  aliae  sunt  peremptorios  et  perpetuos,  ali®  autem  tem- 
porales. Prim®  sunt,  qn®  prorsus  elidunt  intentionem  actoris  et 
afficiunt  ipsum  meritum  caus®,  ita  ut  si  exceptio  sit  legitima, 
ipsum  jus  actoris  destruat;  ex.  gr.  exceptio  rei  judicat®,  pacti  de 
non  petendo  in  perpetuum,  transactionis,  solutionis  etc.  Tempora- 
les, seu  dilatorias,  e®  sunt,  qu®  non  diriguntur  contra  ipsum  jus 
actoris,  seu  contra  meritum  qu®stionis,  sed  solummodo  tendunt  ad 
impediendum  pr®sens  judicium,  et  suspendere  conantur  virtutem 
juris,  quod  adversa  pars,  hic  et  nunc  experitur.  Hinc  eo  quod  ju- 
dicium ad  aliud  tempus  distrahunt,  dilatori®  appellantur. 

3.  Exceptiones  hujusmodi  dilatori®  1°)  dirigi  possunt  contra 
ipsam  personam  judicis,  quo  in  casu  cum  tendant  ad  declinandum 
forum,  dicuntur  declinatorios  fori.  Excipi  vero  potest  contra  ju- 
dicem, vel  quia  incompetens  est,  vel  quia  in  causa  suspectus  merito 
habetur.  Suspectus  autem  est  judex  vel  propter  amicitiam,  vel 
cognationem,  vel  affinitatem,  qua  ligatur  cum  adversario,  vel  pro- 
pter hostilem  animum,  quem  gerit  erga  ipsum  reum,  vel  ob  im- 
peritiam, vel  eo  quod  munus  advocati  exercuit  in  eadem  causa, 
vel  quia  versatur  in  eodem,  vel  in  simili  negotio.  Arg.  cap.  36. 
de  Appellat.  (IL  28). 

4.  2°)  Possunt  actiones  dilatori®  dirigi  contra  ipsum  actorem, 
vel  ejus  procuratorem;  ex.  gr.  si  ob  censuras,  quibus  innodantur, 
ab  agendo  repelluntur.  Pariter  qui  agit,  potest  ope  exceptionis 
repelli  si  possideat  titulum  actionis  ex  modo  a lege  interdicto, 
ex.  gr.  ex  alienatione  facta  judicii  mutandi  causa. 

5.  3°)  Possunt  dirigi  exceptiones  contra  ipsam  causam:  ex.  gr. 
si  quod  debebatur  sub  conditione,  aut  ex  die,  absolute  aut  illico 
postuletur.  Talis  est  exceptio  de  non  petendo  ante  certum  tempus. 

6.  4°)  Tandem  dilatori®  exceptiones  dirigi  possunt  contra 
ipsum  ordinem  judicialem  non  observatum.  Ex.  gr.  si  libellus  in- 
troductivus  non  fuerit  rite  confectus,  si  citatio  tempore  feriarum 
facta  fuerit. 

7.  Qu®ritur:  quis  possit  excipere. 


Digitized  by  v^ooQie 


206 


DECRETALIUM  GREGORII  IX.  LIB.  II. 


t 


Exceptio  est  species  defensionis,  omnis  ergo,  qui  actione  per- 
cellitur, poterit  exceptionem  proponere,  si  eam  in  promptu  habeat. 
Omnis  ergo  reus  poterit  excipere.  Quare  etiam  ille  reus  excipere 
poterit,  qui  reconventionalem  actionem  proponere  nequit,  quia  ne- 
mini jus  sese  defendendi  adimitur.  Hinc  Ulpianus  in  reg.  156. 
Jur.  ff.  ‘Cui  damus,’  ait,  ‘actiones,  eidem  exceptiones  competere 
multo  magis  quis  dixerit.’  Scilicet  facilius  conceditur  excipere, 
quam  agere,  et  ideo  qui  agere  non  potest,  poterit  tamen  excepti- 
onem proponere. 

8.  Quare  si  legitima  exceptio  opposita  a judice  spernatur, 
sive  per  sententiam  interlocutoriam,  sive  per  judicii  prosecutio- 
nem factam  non  obstante  exceptione,  reus  merito  censetur  gra- 
vatus, et  juxta  dispositionem  cap.  67  .de  Appellat.  (II.  28),  ab  hoc 
gravamine  poterit  appellationem  proponere.  Consonat  argum. 
cap.  7.  h.  t 

Neque  obstat  dispositio  Cone.  Tridentini  in  Sess.  24.  De  Ref. 
c.  20.  ubi  statuit  non  posse  a tribunali  judicis  inferioris  appellari 
ad  tribunal  superius,  nisi  in  casu  sententiae  definitivae,  vel  senten- 
tiae vim  habentis  definitivae.  Nam  Concilium  eam  prohibet  appella- 
tionem, qua  totum  negotium  de  uno  ad  aliud  tribunal  transfertur, 
ut  judex  superior  de  merito  causae  ex  integro  videat.  In  casu 
autem  nostro  appellatio  non  respicit  integrum  negotium,  sed  so- 
lummodo gravamen  rei  ob  neglectam  exceptionem.  Quare  rema- 
nente causa  principali  penes  inferius  tribunal,  judex  superior 
poterit  videre,  utrum  attendenda  sit  vel  non  exceptio  rei,  simulque, 
si  ita  videatur,  poterit  judici  inferiori  praecipere,  ut  exceptionem 
admittat.  Ita  in  cap.  7.  h.  t Ceterum  cum  dispositio  cap.  67. 
de  Appellat.  (II.  28)  clara  et  aperta  sit,  si  voluisset  Concilium 
eidem  derogare,  de  ea  procul  dubio  mentionem  fecisset 

9.  Quid  vero  dicendum  si  a Sede  Apostolica  delegati  fuerint 
judices  cum  clausula  ‘ut  procedant  non  obstantibus  exceptionibus '? 

De  hac  quaestione  agit  cap.  13.  De  offic.  et  potest,  judic. 
deleg.  (T.  29).  Ex  modo  loquendi  Alexandri  III.  in  hoc  capite 
patet,  judicem  etiam  delegatum  teneri  semper  ad  observandas  ra- 
tionabiles exceptiones. 

Quid  vero  si  in  mandato  delegationis  Pontifex  praecipiat  ju- 
dicibus ut  procedant  in  cognitione  causae  non  obstantibus  exceptio- 
nibus rationalibus  ex  adverso  oppositis?  Respondet  Pontifex  ab- 
solute loquendo  hoc  in  casu  judices  debere  spernere  legitimas  ex- 

ceptiones.  Ratio  est  quia  supremus  Princeps  in  casibus  particula- 
ribus potest  juri  tertii  derogare.  Verum  adnotat  Pontifex  hanc 
hypothesim  esse  fere  impossibilem.  Ait  enim  neque  se  neque  suos 
Antecessores  umquam  rescripsisse  cum  clausula  ‘ut  procederetur 
etiam  rationalibus  exceptionibus  non  obstantibus.’  Quare  ex  modo 
loquendi  firmat  regulam  generalem,  judicem  nempe  etiam  delega- 
tum attendere  et  observare  debere  exceptiones  legitimas. 

10.  Quaeritur:  utrum  reus  possit  opponere  plures  exceptiones, 
quae  contrariae  inter  se  sint,  vel  saltem  casus  diversos  considerent. 

Primo  intuitu  videretur  non  posse,  nam  reus  inconstans  in 
negatione  actionis  vel  in  declinatione  fori,  vel  in  vitando  judicio 
non  videtur  fraude  carere.  Cui  rationi  et  alia  accedit  ratio  de- 
ducta ex  ordine  judiciali.  Scilicet  actor  plures  actiones  praesertim 
oppositas  non  potest  proponere,  ergo  neque  reus  plures  exceptiones 
proponere  poterit.  Reus  enim  juxta  dispositionem  leg.  1.  ff.  h.  t. 
excipiendo  fit  actor. 

Non  obstantibus  rationibus  allatis  potest  reus  uti  pluribus 
exceptionibus.  Nam  non  solum  in  1.  8.  ff.  h.  t.  sed  etiam  in  cap.  15. 
De  praescriptionibus  (H.  26)  aperte  traditur  theoria  affirmans. 
Ratio  est,  quia  juxta  regulam  20.  juris  in  6°.  ‘nemo  uti  pluribus 
defensionibus  prohibetur.’  Jamvero  exceptio  nihil  aliud  est  quam 
species  defensionis.  Ex  qua  animadversione  etiam  fluit  responsio 
secundae  difficultati.  Videlicet  non  valet  argumentum  deductum 
ab  exemplo  actoris,  qui  plures  actiones  experiri  nequit  Nam 
cum  exceptio  sit  species  defensionis,  conceditur  reo  ut  plures  etiam 
proponat  exceptiones;  quemadmodum  actori  conceditur  facultas 
afferendi  plura  argumenta  ad  suam  intentionem  probandam. 
Immo  quamvis  exceptio  nollet  considerari  et  haberi  ceu  proprie- 
dicta  defensio,  sed  ceu  remedium  ad  instar  actionis,  tamen  non 
valeret  comparatio  inter  actorem  et  reum.  Scilicet  quamvis  actori 
interdictum  sit  plures  actiones  ad  idem  jus  assequendum  experiri, 
tamen  dicendum  non  esset  interdici  reo  plures  experiri  exceptiones. 
Jura  enim  magis  favent  et  subveniunt  reo,  qui  coactus  in  judicium 
trahitur,  quam  actori,  qui  libere  suam  intentat  et  prosequitur 
actionem.  Nec  valet  prima  ratio  dubitandi;  nam  multiplicatio 
exceptionum  nihil  aliud  est,  quam  multiplicatio  defensionum,  quae 
vetita  non  est,  neque  per  se  suspicionem  gignit  malae  fidei.  Qui 
enim  sese  tuetur,  potest  nescire  quaenam  defensio  futura  erit  magis 
efficax  ad  removendum  judicis  animum,  et  ob  hanc  solam  rationem 

plores  exceptiones  proponit.  Quare  qui  proposuit  exceptionem 
facti,  qua  nempe  excluderet  factum  ab  actore  propositum,  non 
impeditur  quominus  inde  proponat  exceptiones  juris.  . 

11.  Possunt  vero  plures  exceptiones  non  solum  ex  intervallo, 
sed  etiam  simul  proponi.  Nam  jura  non  distinguunt  inter  successi- 
vam et  simultaneam  propositionem  plurium  exceptionum.  In  cap. 
autem  15.  De  pr asser.  (II.  26)  exhibetur  species  de  simultanea  duarum 
exceptionum  propositione.  Immo  ex  eodem  capite  inferunt  Doctores 
posse  simul  proponi  plures  exceptiones  contrarias.  Haec  vero  con- 
trarietas  non  est  intrinseca,  ita  nempe  ut  ferat  ad  contradictoria, 
vel  ad  opposita,  quemadmodum  esset,  si  affirmaretur  et  negaretur 
aliquid,  sed  est  contrarietas  secundum  sensum  et  intentionem 
legum.  Quod  ut  intelligatur,  consideretur  principium  traditum  in 
cap.  6.  de  fide  instrum.  (II.  22)  §.  «caeterum.»  ‘Quod  meum  est 
ex  una  causa,  meum  fieri  non  potest  ex  alia  causa,  nisi  meum 
esse  desierit.’  Hinc  qui  habet  praedium  ex  haereditate,  non  potest 
illud  idem  deinde  habere  ex  alio  titulo,  manente  adhuc  primo 
titulo,  quia  posito  valore  juridico  prioris  tituli,  titulus  superveniens 
caret  sua  efficacia,  idest  nihil  intrinsece  quoad  jus  operatur.  Quo 
posito  exceptio  ex  uno  sufficienti  titulo,  ex.  gr.  emptione,  est  con- 
traria in  sensu  legum  exceptioni  ex  praescriptione.  Jamvero  in 
cit.  cap.  15.  admittitur  duplex  exceptio  simultanea,  scilicet  ad  pro- 
bandam exemptionem  aliquarum  ecclesiarum  utiliter  recipitur  ex- 
ceptio privilegii  apostolici,  et  exceptio  praescriptionis  contra  juris- 
dictionem Episcopi. 

Hoc  autem  in  casu  duplicis  contrariae  exceptionis 'a  reo  pro- 
positae, conditio  subintelligitur,  ut  nempe  si  una  non  valeat,  assu- 
matur et  expendatur  altera  exceptio.  Scilicet  oppositio  contraria- 
rum exceptionum  intelligitur  facta  disjunctive,  non  autem  co- 
pulative. 

12.  Si  quaeratur  quinam  sit  ordo  juridicus  in  pluribus  exce- 
ptionibus proponendis  et  expendendis,  dicendum  est  regulariter 
primo  loco  proponendas  et  expendendas  esse  exceptiones,  quae  im- 
pugnant ipsam  jurisdictionem  seu  competentiam  judicis.  Deinde 
exceptiones,  quae  personam  judicis  afficiunt,  quia  suspectus.  Tan- 
dem eas  exceptiones  proponendas  esse,  qu®  competunt  ratione  li- 
belli, causae,  et  reliquas,  qu®  possunt  locum  habere. 

13.  Qu®ritur:  quo  tempore,  seu  in  quo  stadio  judicii  exceptio- 
nes sint  proponend®.  Exceptiones  dilatori®  regulariter  sunt  pro- 

ponendae  ante  litis  contestationem,  tendunt  enim  ad  impediendum 
judicium  praesens.  Hinc  proponendae  sunt  antequam  per  quasi* 
contractum  in  contestatione  litis  a partibus  collitigantibus  initum, 
atatns  judicii  determinetur,  et  judicis  jurisdictio  recognoscatur. 
Hinc  in  specie,  si  sermo  sit  de  exceptionibus  declin&toriis,  nisi 
opponantur  contra  judicem  ante  contestationem,  censetur  prorogata 
jurisdictio  ejusdem  e partium  consensu.  Immo  ne  diu  protra- 
hatur tempus  &d  hasce  exceptiones  dilatorias  proponendas,  statuit 
Innoe.  III.  in  eap.  4 h.  t.  posse  judicem  definire  tempus  perempto- 
rium earumdem  dilationum  proponendarum.  Quo  tempore  inutiliter 
elapso  praesumitur  quis  renuntiasse  suis  exceptionibus,  nisi  speci- 
fice sibi  reservaverit  aliquam  ex  illis  producendam,  cum  melius 
ejus  probatio  in  promptu  fuerit  — Verum  juxta  sensum  cap.  4 
h.  t.  etiam  post  terminum  praefixum,  et  post  ipsam  litis  contesta- 
tionem possunt  utiliter  exceptiones  proponi:  1°)  Si  ex  postfacto  ex- 
ceptio de  novo  exorta  fuerit,  ex.  gr.  si  actor  committat  spolium; 
2°)  si  antea  cognita  non  fuerit;  qni  autem  opponit  exceptionem 
hanc,  sub  juramenti  fide  affirmet  oportet  tunc  primum  eamdetn 
exceptionem  sibi  innotuisse;  3°)  si  exceptio  talis  sit,  quae  reddat 
nullos  causae  actus  antecedentes;  quod  praesertim  contingit,  quando 
agitur  de  exceptionibus  contra  judicem,  cujos  jurisdictio  prorogari 
neqnit  ex  partium  consensu;  ex.  gr.  si  judex  laicus  acta  judicii 
confecerit  in  causa  spirituali.  4°)  Exceptio  communicationis  semper 
potest  proponi  in  progressu  judicii  Cap.  12.  h.  t 

14  Exceptiones  peremptorios  regulariter  opponi  possunt  post 
litem  contestatam,  usque  ad  conclusionem  in  causa.  Ante  litem 
contestatam  opponi  regulariter  nou  possunt  exceptiones  bqjusmodi, 
ceu  traditur  in  cap.  1.  De  litis  contest.  (H.  3)  in  6°.  Nam  cum 
actio  peremptoria  dirigatur  adversum  ipsum  jus  actoris  non  debet 
opponi  antequam  constet  de  quo  jure  praecise  quaestio  est,  et  ante- 
qtam  saltem  in  genere  constet  ntrum  actor  possit  vel  non  possit 
sufficienter  demonstrare  suam  intentionem.  Si  enim  actor  prorsus 
careat  probationibus,  eo  ipso  absque  ulla  exceptione  reus  absolvi- 
tur. Quare  inutiliter  proponuntur  exceptiones  peremptoriae  ante 
litem  contestatam,  et  si  de  facto  proponantur  non  retardant  cursum 
judicii.  Verum  si  exceptio  est  notoria,  vel  sit  exceptio  litis  finitSB, 
possunt  optime  proponi  etiam  ante  litis  contestationem  quando  di- 
recte impetunt  actionem  clare  expressam  in  libello.  Gap.  1.  de  lit. 
cont.  (H.  3)  in  6°.  In  notoriis  enim  jndex  permittere  nequit»  ut 
Santi,  II.  Decr.  14 

cansa  in  formale  indicium  deducatur  juxta  cap.  10.  de  filiis  presbyt. 
(I.  17),  nec  patiendum  est  lites  jam  finitas  iterum  reviviscere  et 
diu  protrahi. 

15.  Exceptiones  peremptorios  proponi  nequeunt  post  sententiam 
definitivam.  Judex  enim  post  datam  sententiam  non  potest  retro* 
gredi,  et  iterum  causam  videre;  hinc  post  sententiam  definitivam 
remanet  solum  remedium  appellationis,  et  pro  minoribus  et  eccle- 
siis remanet  etiam  extraordinarium  remedium  restitutionis  in  inte- 
grum. Verum  etiam  post  sententiam  definitivam  exceptio  peremp- 
toria admittitur,  quando  principaliter  respicit  exsecutionem  ipsius 
sententi».  Ita  ex.  gr.  exceptio  ex  privilegio  competentiae  quo 
clerico  obserato  tribuitur,  ut  exsecutio  plene  non  fiat,  sed  salva 
remaneat  congrua  sustentatio.  Item  exceptio  falsi  potest  etiam 
proponi  post  sententiam  definitivam.  Cap.  6.  h.  t. 

16.  Cum  vero  causa  pertractatur  in  gradu  appellationis,  pos- 
sunt in  eo  eaedem  proponi  exceptiones  peremptoriae,  quae  proponi 
potuissent  in  primo  gradu  jurisdictionis.  Nam  in  secundo  gradu 
jurisdictionis  pertractatur  causa  ex  integro.  At  si  constet  exce- 
ptionem peremptoriam  non  fuisse  propositam  in  primo  gradu  juris- 
dictionis ex  malitia  rei  conventi,  qui  sibi  reservavit  exceptionem 
ut  ea  uteretur  in  gradu  appellationis  ad  fatigandum  actorem,  hoc 
in  casu  excludi  debet  exceptio  proposita  cum  tractatur  causa  in 
gradu  appellationis.  Ratio  est  quia  jura  numquam  fraudibus  et 
artibus  subdolis  favere  intendunt.  Hinc  quamvis  exceptio  excom- 
municationis sit  privilegiata,  ita  ut  semper  proponi  possit,  tamen 
si  constiterit  fuisse  ex  malitia  dilatam,  quamvis  admittatur,  tamen 
reus  condemnatur  ad  legitimas  expensas  actori  refundendas.  Ita 
in  cap.  12.  h.  t 

17.  Tandem  duo  sunt  animadvertenda.  1°)  Reum  excipientem 
probare  debere  suam  exceptionem.  Reus  enim  excipiendo  fit  actor. 
Hinc  efficax  non  est  exceptio  vel  ad  declinandum  forum  et  judi- 
cium vitandum,  vel  ad  elidendam  prorsus  intentionem  actoris,  nisi 
probetur.  2°)  Animadvertendum  est  ipsam  exceptionem  posse  elidi 
per  contrariam  replicationem  actoris,  qua  actor  inficiatur  et  op- 
pugnet exceptionem  rei.  Porro  reus  potest  iterum  respondere  et 
excipere  contra  replicationem  actoris,  quae  responsio  appellatur 
duplicatio.  Atque  si  inde  respondeat  actor  habebitur  triplicatio, 
et  deinde  quadruplicatio.  Verum  cavendum  est  ne  ob  iteratas 
exceptiones  et  responsiones  diu  protrahatur  judicii  exitus.  Hinc 

ordinarie  in  tribunalibus  caveri  solet  ne  ultra  qnadrnplicationem 
aliae  exceptiones  opponantur. 

TituIiUS  XXVI. 

De  Praescriptionibus. 

1.  Praescriptio  est  nna  ex  exceptionibus,  quae  ob  suam  difficul- 
tatem specialem  tractationem  exigit.  Hinc  merito  postquam  actum 
est  de  exceptionibus  in  genere,  in  specie  tractatur  de  praescriptione. 

Praescriptio  igitur  considerata  uti  exceptio  potest  definiri: 
‘Exceptio  peremptoria  vi  cujus  possessor  bonae  fidei  post  legitimam 
tempus  possessionis  potest  repellere  dominum,  qui  repetat  rem 
suam  vel  usum  juris  antiqui.’  Magis  autem  generice  potest  defi- 
niri ut  sit:  ‘ Modus  legitimus  acquirendi  jus  vel  liberationem  ali- 
quam, procedens  per  possessionem  modo  et  tempore  a legibus  de- 
finito continuatam.' 

2.  Dicitur  modus  legitimus,  quia  a legibus  humanis  inductus, 
licet  enim  naturae  jus  vellet  ut  sua  unicuique  bona  servarentur, 
juxta  illud  principium  ‘res  clamat  ad  dominum’,  tamen,  ceu  notat 
Alexander  III.  in  cap.  5.  h.  t.  ad  vitandam  miserorum  segnitiem 
et  longi  temporis  errorem  et  confusionem,  uno  verbo  propter  pu- 
blicum bonum,  leges  invexerunt  praescriptionem.  Scilicet  exclusa 
praescriptione  rerum  singularum  dominium  ex  titulis  non  solum 
justis,  sed  etiam  veris  probari  debet.  Quod  cum  saepe  saepius  sit 
arduum,  sequitur  statum  proprietatis,  seclusa  praescriptione  nutare 
debere.  Unde  qui  pacifice  longo  tempore  opinione  domini  posside- 
ret, certus  undequaque  non  esset  de  suo  jure,  nec  proinde  sedulo 
labore  excoleret  res  suas,  ac  proinde  segnities  foveretur.  Pariter 
exclusa  praescriptione  facile  confusio  daretur  in  proprietatem  rerum. 
Etenim  ad  probandam  rem  esse  meam,  non  sufficit  probare  illam 
milii  obvenisse  ex  titulo  justo  ex.  gr.  ex  emptione,  ex  donatione 
etc.,  sed  probandum  est,  eum  qui  mihi  rem  dedit,  fuisse  verum 
dominum  rei,  immo  exclusa  praescriptione  etiam  antiqhiorum  pos- 
sessorum, quod  non  adeo  facile  probari  potest.  Quare  nisi  diutnrna 
possessio  cum  reliquis  requisitis  juvaret  ad  dominium  habendum, 
facile  nutaret  securitas  proprietatis,  lites  multiplicarentur,  et  con- 
fusio oriretur  in  divisione  proprietatis  seu  dominii.  Ob  istas  ra- 
tiones boni  publici  leges  induxerunt  praesumptionem,  quod  nempe 
dominus  pro  derelicta  haberet  rem,  quae  ab  altero  praescripta  esset; 

atque  ita  res  lit  propria  legitimi  occupantis.  Praescriptio  ergo  non 
adversatur  juri  naturae,  sed  illud  interpretatur. 

Dicitur  in  definitione  jus  vel  aliquam  liberationem,  ut  intelli- 
gatur  acquisitio  juris  positivi,  et  acquisitio  juris  negativi,  seu  ex- 
clusio juris  alieni  in  re  nostra. 

Reliqua  in  definitione  clara  sunt,  et  insuper  de  his  sermo  erit 
suo  loco. 

3.  Olim  praescriptio  distinguebatur  ab  usucapione:  1°)  quia 
Usucapio  tribuebat  dominium,  et  proinde  erat  unus  ex  modis  acqui- 
rendi, praescriptio  autem  solummodo  dabat  exceptionem.  2°)  Usu- 
capio solummodo  in  rebus  corporalibtis  locum  habebat,  quia  in 
ipsis  solis  verificari  potest  dominium;  praescriptio  autem  etiam  ad 
res  incorporales,  idest  ad  jura  extendi  poterat.  3°)  Usucapione 
acquirebantur  res  soli  italici,  praescriptio  etiam  in  rebus  provincia- 
libus verificari  poterat  4°)  Ratione  temporis  etiam  distinguebantur. 
Nam  usucapione  res  mobiles  anno  acquirebantur,  immobiles  vero 
biennio,  e contra  in  praescriptione  necessarium  erat  tempus  10,  20, 
vel  30  annorum,  vel  etiam  longius. 

Sed  Imperator  Justinianus  in  1.  un.  Cod.  de  usucap.  transfer. 
in  unam  massam  univit  usucapionem  et  praescriptionem.  Quare 
post  Justinianum  una  pro  alia  indiscriminatim  usurpatur. 

Divisiones  praescriptionis. 

4.  Praescriptio  alia  est  formalis  seu  in  facto  esse,  alia  causa- 
lis seu  in  fieri.  Prior  est  ipsum  jus  acquisitum  per  possessionem 
continuatam  modo  et  tempore  legibus  determinato.  Secunda  prae- 
scriptio consistit  in  actibus  illis,  qui  diriguntur  ad  obtinendum 
jus.  Hoc  in  sensu  praescriptio  dicitur  incipere,  currere  vel  inter- 
rumpi. 

5.  Praescriptio  alia  est  ordinaria,  alia  extraordinaria  et 
longissimi  temporis,  alia  immemorialis.  Ordinaria  est  quae  com- 
pletur cursu  ordinario  temporis,  quod  in  rebus  mobilibus  est  trien- 
nium, in  immobilibus  est  decennium  inter  praesentes,  vicennium 
inter  absentes.  Extraordinaria  est  quae  completur  longissimo  tem- 
pore 30  vel  40  annorum,  vel  etiam  100  annorum,  quaeque  nomine 
proprio  appellatur  centenaria.  Tandem  immemorialis  verificatur, 
cum  initium  possessionis  excedit  memoriam  hominum  nunc  existen- 
tium.  Vel  clarius  praescriptio  immemorialis  ea  est,  cujus  initium 
excedit  memoriam  hominum.  Verificatur  autem  qnando  nemo  ex 

actu  viventibus  de  initio  praescriptionis  recordatur,  et  insuper  actu 
viventes  testantur  se  a majoribus  accepisse,  rem  ita  et  non  aliter 
se  habuisse. 

De  qualitatibus  seu  conditionibus  praescriptionis. 

6.  Qualitates  praescriptionis  hisce  continentur  versiculis: 

Sit  res  apta,  fides  bona,  sit  titulus  quoque  justus, 
Possideat  vere  completo  tempore  legis. 

Scilicet  conditiones  ad  legitime  praescribendum  sunt:  1°)  ut  res 
sit  praescriptibilis.  2°)  Ut  habeatur  bona  fides  in  praescribente. 
3°)  Justus  titulus.  4°)  Vera  possessio  continuata  ad  tempus  in 
iure  statutum. 

Requiritur  A.  ut  res  sit  prcescriptibilis,  non  omnes  enim  res 
possunt  praescribi.  Scilicet 

a)  praescribi  nequeunt  res,  quae  vel  in  nullius  dominio  sunt, 
vel  usibus  publicis  deputatae,  ex.  gr.  ater,  forum,  via  publica. 

b)  Praescribi  nequeunt  res  sacrae,  quae  divino  cultui  mancipatae 
extra  hominum  dominium  positae  sunt.  Pariter  jura  spiritualia 
nequeunt  praescribi  a lucis,  ob  inhabilitatem  ad  eadem  possidenda 
vel  quasi  possidenda.  Talia  sunt  jus  decimandi  post  dispositionem 
cap.  7.  de  his,  quce  fiunt  a Pralat.  (III.  10);  jus  beneficia  confe- 
rendi. Ita  in  cap.  7.  h.  t.  Possunt  vero  haec  jura  praescribi  a 
clericis.  Ita  in  cc.  1.,  4.,  6.  etc.  h.  t.  Ratio  est  quia  clerici  ha- 
biles sunt  in  jure,  ad  quasi  possidendum  in  hac  materia. 

7.  Quaeritur:  utrum  praescribi  possint  jura  episcopalia , et  in 
specie-  utrum  praescribi  possit  exemptio  ab  onere  subjectionis  erga 
Episcopum,  visitationis  ejusdem  et  procurationis  eidem  debitae. 

Videretur  dari  posse  haec  praescriptio  juxta  cc.  15.  et  18.  h.  t. 
nec  non  ex  cap.  16.  de  Off.  Ord.  (I.  31)  et  7.  de  Privileg.  (V.  7) 
in  6°. 

Verum  contraria  conclusio  traditur  in  cc.  12.  et  16.  h.  t.  Haec 
capita  quae  inter  se  contraria  videntur  esse,  conciliantur,  si  distin- 
ctio fiat  inter  praescriptionem  exstindivam  et  translativam.  In 
cc.  12.  et  16.  h.  t.  sermo  est  de  prohibitione  exstinctiva,  quaeque 
prohibetur.  Scilicet  praescribi  non  potest  ut  nulli  praestari  debeat 
obedientia,  ut  a nemine  quis  sit  visitandus,  nemini  praestet  procu- 
rationem, quae,  ceu  adnotat  Innocent.  III.  in  cap.  16.  h.  t.  natura 
sua  Praelati  visitationem  subsequitur  juxta  illud  Apost.  (1.  Cor.  IX., 
11.  7.)  “Qui  spiritualia  seminat,  non  est  magnum  si  metat  car- 

nalia,  cum  nemo  cogatur  suis  stipendiis  militare.’  Haec  praescriptio, 
quae  exstinguit  jus  superioris  et  relativam  obligationem  subditorum, 
interdicta  est.  Inducit  enim  effrenatam  libertatem  a quacumque 
auctoritate,  et  in  Ecclesia  Christi  acephalos  faceret  exsistere.  Quod 
vero  de  hac  praescriptione  loquatur  dispositio  prohibitiva  cap.  12. 
et  cap.  16.  patet  ex  verbis  cap.  12.  in  principio  ‘cum  non  liceat 
a capite  membra  recedere’,  nec  non  ex  specie  utriusque  capitis. 
Sane  in  cap.  12.  agitur  de  duobus  Prioribus,  quorum  Ecclesiae 
licet  constitutae  erant  in  dioecesi  Bracharensi,  nec  ulli  alteri 
superiori  subderentur,  tamen  Archiepiscopo  obedire  nolebant 
invocantes  praescriptionem.  Pontifex  decernit  praedictos  Priores 
teneri  ad  praestandam,  sicut  alii  clerici  dioecesani  faciebant,  obe- 
dientiam  et  reverentiam  Archiepiscopo,  non  obstante  praescriptione 
temporis. 

' In  cap.  autem  16.  agitur  de  Abbate  S.  Maglorii,  et  de  re- 
ctoribus aliquarum  Ecclesiarum  dioecesis  Parisiensis,  qui  Archi- 
episcopo Senonensi  ratione  sui  officii  archiepiscopalis  visitationem 
peragenti  renuebant  procurationem  praestare  ob  hanc  solam  ratio- 
nem, quia  non  meminerant  se  praedecessoribus  ejusdem  procura- 
tionem exsolvisse.  Innoc.  III.  decrevit  procurationem  asse  prae- 
standam, quia  subditi  nequeunt  tum  procurationem,  tum  praesta- 
tionem visitationis  praescribere,  licet  alius  contra  Archiepiscopum 
utramque  praescribere  valeat. 

8.  In  cc.  autem  15.,  18.  h.  t.,  16.  de  Off.  ordin.  (I.  31)  et  7. 
de  Privileg.  (V.  7)  in  6°.  sermo  est  de  praescriptione  translativa, 
quae  nempe  transfert  jus  de  uno  in  alium  superiorem,  scilicet  ut 
vel  immediate  Romano  Pontifici,  aut  alteri  praelato  inferiori  obe- 
dientia,  et  altera  solvantur  onera,  quae  Episcopo,  idest  superiori 
locali  praestanda  essent  et  solvenda.  Igitur  quamvis  subditus  donec 
maneat  talis,  non  possit  praescribere  contra  superiorem  suum  de- 
pendentiam et  alia  onera,  tamen  praescriptio  potest  locum  habere 
relative  idest  translative  ad  aliam  personam,  quae  in  locum  supe- 
rioris accedat. 

Quamvis  ex  dictis  praescribi  possit  exemptio  a juribus  episco- 
palibus, et  in  genere  a juribus  superioris  relate  ad  aliquem  locum 
vel  ecclesiam  positam  intra  limites  jurisdictionis  superioris,  et 
quamvis  juxta  dispositionem  cap.  9.  h.  t.  fines  praediorum  ecclesia- 
sticorum possint  praescribi,  tamen  juxta  cap.  4.  de  Parochiis  (III.  29), 
quod  alludit  ad  cc.  4.,  5.,  6.  0.  16.  q.  3.  praescriptio  non  valet 

contra  fines  Parochiarum  quando  snnt  cogniti  et  legitime  distincti, 
et  ob  paritatem  rationis  etiam  dicecesum  et  provinciarum.  Gloss. 
in  ipsam  cap.  4 de  Parochiis  (HI.  29)  v.  «Per  canones.»  Videtur 
enim  jus  speciali  modo  adsistere  terminis  et  limitibus  dioBcesum 
et  Parochiarum,  ne  facile  Episcopus  vel  Parochus  invadat  alienam 
provinciam,  et  confusio  inde  oriatur  in  administratione  sacramen- 
torum et  in  exercitio  jurisdictionis,  adeo  ut  saltem  praescriptio  or- 
dinaria excludatur. 

9.  c)  Tandem  nonnullae  res  impraescriptibiles  sunt  ob  vitium, 
quod  eisdem  inhaeret.  Tales  sunt  re»  furtiva  vel  vi  possessa.  Res 
hujusmodi  praescribi  nequeunt  a fure,  qui  mala  fide  eas  detinet, 
quaecumque  sit  duratio  possessionis  furis  ejusdem.  Immo  nec  usu- 
capi possunt  praescriptione  ordinaria  a tertio  possessore,  licet  sit 
in  bona  fide,  nisi  fuerint  a vitio  furti,  vel  rapinae  purgatae.  Pur- 
gantur vero  quoad  possessorem  bonae  fidei,  res  a vitio  furti  vel 
violentae  occupationis  :1°)  per  praescriptionem  longissimi  temporis, 
seu  30  vel  40  annorum;  1.  «Sicut  rem.»  Cod.  de  Prascript.  30  vel 
40  annor.,  et  1. 1.  §.  «ad  haec»  Cod.  de  annali  exceptione.  Ita  Lessius 
de  Justitia  et  Jure  lib.  IL  cap.  6.  dubitatione  15.  et  48.  Eo  autem 
fortius  res  a vitio  purgatur  per  centenariam  et  immemorialem 
praescriptionem.  2°)  Purgatur  vitium  si  res  fuerint  iterum  in 
inanum  domini  reversae.  Dominus  autem  ad  effectum  praescriptio- 
nis etiam  intelligitar  ille,  qui  rem  bona  fide  possidebat,  licet  non 
esset  sua,  et  ab  eo  esset  sublata. 

10.  B.  Alterum  requisitum  praescriptionis  est  ut  firmetur 
, bona  fide.  Scilicet  qui  rem  possidet,  animo  et  persuasione  domini 

possidere  eam  debet  Haec  autem  bona  fides  debet  esse  absoluta, 
nec  sufficit  relativa  ad  aliquam  tantum  personam.  Scilicet,  quem- 
admodum ait  Pontifex  in  cap.  ult.  h.  t.  requiritur  ut  qui  praescribit 
rem,  habeat  conscientiam  rem  non  esse  alienam.  Quare  qui  ar- 
bitratur rem  quam  possidet  esse  Titii,  dum  revera  est  Sempronii, 
non  praescribit  contra  Sempronium,  licet  relate  ad  Sempronium 
dici  posset  versari  in  bona  fide.  Nam  non  est  absolute  in  bona 
fide,  seu  in  opinione  quod  res  sua  sit  Cf.  Engel  h.  t n.  13.  qui 
limitat  conclusionem  nisi  bona  fides  et  praescriptio  fuerit  respectu 
diversorum  jurittm,  v.  g.  si  sciam  quidem  rem  esse  alienam,  sed 
gnorem  alteri  in  ea  competere  usumfructum,  hypothecam,  aut  si- 
mile jus  quoddam,  tunc  enim  quoad  ista  jura,  quae  bona  fide  ignoro, 
non  impedietur  praescriptio. 

11.  Jus  civile  ad  praescribendum  requirebat  bonam  fidem  ab 
initio  tantum,  ita  ut  non  interrumperet  aut  impediret  mala  fides 
seu  contraria  persuasio  superveniens  ante  tempus  a legibus  de- 
finitum ad  praescribendum  1.  un.  Cod.  de  Usucap.  transferenda.  Jus 
vero  canonicum  correxit  jus  csesareum  in  hac  re  statuitque  ad 
legitime  praescribendum  necessariam  esse  bonam  fidem,  non  solum 
in  principio  possessionis,  sed  etiam  in  toto  annorum  .cursu,  qui  ad 
praescribendum  praefinitus  est.  Cc.  5.  et  ult.  h.  t. 

12.  Quaeritur:  utrum  qui  dubitat  de  suo  jure,  vel  de  legitima 
possessione,  censeatur  esse  bona  fide  ad  praescribendum. 

Doctores  distinguunt  inter  dubium,  quod  verificatur  initio  pos- 
sessionis, et  illud,  quod  exsurgat  in  decursu  possessionis.  Dubium 
in  principio  possessionis  vitiat  praescriptionem,  nam  nemo  sibi  arro- 
gare debet  et  arripere  rem,  quam  certus  non  est  suam  fore.  Quare 
deficiente  certa  persuasione  rem  habendi  animo  domini,  nec  bona 
fides  in  possessore  locnm  obtinet. 

13.  Quod  si  possessio  initium  duxit  cum  certa  opinione  dominii 
et  juris,  dubium  inde  superveniens  non  vitiat  praescriptionem,  ne- 
que interrumpit.  Nam  posito  facto  legitimae  possessionis,  quoad 
usque  res  dubia  est,  valet  regula  ‘melior  est  conditio  possidentis’. 
Regula  est  65.  Jur.  in  6°.  Scilicet  nemo  potest  de  legitima  pos- 
sessione turbari,  aut  de  juribus  inde  supervenientibus,  nisi  contra- 
rium clare  constet.  Hinc  in  cap.  ult.  h.  t illum  solum  dicitur 
praescribere  non  posse,  qui  in  aliqua  parte  temporis  habeat  con- 
scientiam rei  alienae , scilicet  scientiam  habeat  rem  non  esse  suam. 
Juxta  enim  c.  5.  C.  34.  q.  1.  et  2.  in  jure  praediorum  tamdiu  quin- 
que bonae  fidei  possessor  rectissime  dicitur,  quatndiu  se  possidere 
ignorat  alienum.  Ex  hac  conclusione  sequitur  possessorem  cum 
dubium  superveniat  posse  pro  sua  possessione  praesumere.  Unde 
glpss.  fin.  in  cap.  ult.  h.  t.  ita  scribit  ‘Qui  dubitat  an  res  sit  sua, 
et  habet  justam  causam  dubitationis,  adhuc  dicitur  bonae  fidei  pos- 
sessor et  utitur  fructibus;  (1.  «Qui  scit»  ff.  de  XJsur.  §.  «bonae»), 
et  in  hoc  casu  praescribit’ 

Immo  licet  possessor  bonae  fidei  in  decursu  possessionis  nul- 
lam causam  possidendi  se  habere  detegat,  tamen  non  tenetur  ad 
restituendam  rem  actori,  qui  eam  petat,  nisi  actor  bonum  jus 
dare  demonstraverit.  Posset  enim  res  potius  quam  ad  actorem 
pertinere  ad  alium,  cui  majus  praejudicium  forsan  possessor  affer- 

ret,  si  aetori  rem  cederet,  qaam  si  ipse  retineret,  1.  nl.  C.  de  rei 
vindicat 

Verum  merito  adnotant  Doctoree,  eum,  qui  prudenter  dubitat 
de  suo  bono  jure,  teneri  ad  adhibendam  debitam  diligentiam  ut 
dubium  diluat,  et  rei  veritas,  si  fieri  possit,  dignoscatur.  Nam 
quisque  quantum  in  se  est  tenetur  juxta  rei  veritatem  bonis  uti 
et  jura  servare. 

14.  Quaeritur : utrum  interrupta  bona  fides  censeatur  in  eo, 
qui  continuat  quidem  in  facto  possessionis,  sed  tamen  turbatur  in 
jure  possessionis  per  judicium  intentatum. 

Distinguendum  est  utrum  citatus  vicerit  in  causa,  vel  non. 
Si  causa  ceciderit,  jam  praescriptio  interrupta,  vel  cessasse  prorsus 
intelligitur.  Si  autem  vicerit,  interrupta  non  censetur  praescri- 
ptio, sed  tempus  praecedens  judicium,  juxta  sensum  regulae  36. 
Cancellariae  Apostoli  eae,  computatur  in  aestimanda  praescriptione. 
Qui  enim  citatus  victor  exsistat,  censetur  potius  vexatus  fuisse 
quam  turbatus  in  jure  suo. 

15.  Quaeritur:  an  cum  errore  juris  legitime  praescribatur. 

Species  proposita  in  quaestione  esset  de  eo,  qui  rem  habuit  ex 

titulo,  qui  jure  nullus  erat,  sed  ex  errore  reputatus  est  legitimus; 
ex.  gr.  quis,  reputans  ex  errore,  posse  praelatum  res  immobiles 
magni  valoris,  vel  mobiles  pretiosas  Ecclesiae  suae  alienare  absque 
ulla  solemnitate,  aliquod  praedium  magni  valoris  vel  rem  mobilem 
pretiosam  ejusdem  Ecclesiae  emit  a praelato.  Quaeritur  utrum  hic 
juvetur  praescriptione,  etiamsi  contractus  emptionis  nullus  per  se  fuerit. 

Praemittimus  quaestionem  propositam  supponere  jus  de  quo 
agitur,  esse  debere  clarum  et  certum.  Nam  si  esset  jus  obscurum 
vel  dubium,  quod  a variis  vario  modo  sumeretur,  posset  locum 
habere  bona  fides,  ad  praescribendum  sufficiens.  Ita  sensit  Abbas 
in  ec.  4.  n.  12.  h.  t.  Lessius:  'de  Just.  et  Jure  Lib.  1L  cap.  6. 
n.  16;  et  Layman:  Theol.  Mor.  Sect.  6.  tract.  1.  cap.  8.  n.  11. 
Potest  enim  in  hac  hypothesi  qui  rem  alienam  recipit,  sententiam 
sequi,  quae  pro  validitate  tituli  militat,  atque  ita  rem  habere  opi- 
nione domini.  Quo  posito  dicimus  ex  errore  contra  jus  clarum  et 
indubium  non  admitti  praescriptionem.  Nam  quidquid  sit  de  bona 
fide  morali  ad  vitandum  peccatum,  certum  est  deesse  bonam  fidem 
juridicam,  quae  nempe  ex  legibus  procedit.  In  materia  autem  quae 
instituta  est  et  regitur  legibus  humamis,  plurimum  deferendum  est 
iisdem.  Porro,  aliis  omissis,  in  1.  4.  ff.  de  jur.  et  facti  ignor.  ex- 

presse  traditur:  ‘Juris  ignorantia  in  usucapione  negatur  prodesse, 
facti  vero  ignorantia  prodesse  potest’.  Regula  autem  82.  Jur.  in  6°. 
ita  se  habet  ‘Qui  contra  jura  mercatur,  bonam  fidem  non  prae- 
sumitur habere.’  Ratio  est  quia  ignorantia  juris  allegari  utiliter 
non  potest.  Quare  qui  errat  in  jure  claro  et  notorio,  non  cen- 
setur esse  in  bona  fide,  sed  potius  in  ficta,  ergo  mala  fide.  Cf.  EngeL 
h.  t.  n.  15. 

16.  Quaeritur:  an  mala  fides  antecessoris  in  possessione  rei 
noceat  etiam  successori,  qui  in  bona  fide  versetur. 

Distinguunt  Doctores  inter  successorem  universalem  et  succes- 
sorem singularem.  Successor  singularis  ille  est,  qui  rem  alterius 
obtinet,  ex  titulo  particulari,  qui  rem  illam  in  specie  afficiat,  ex.  gr. 
emptor  rei  alicujus  est  in  re  empta  successor  particularis  ven- 
ditoris. Universalis  est  successor,  qui  universitatem  bonorum  vel 
jurium  alterius  obtinet  vel  in  toto  vel  in  parte,  ita  ut  repraesentet 
personam  illius,  cui  succedit,  et  a quo  causam  habet. 

Profecto  si  sermo  sit  de  successore  universali,  scilicet  de  pos- 
sessore bonorum  juxta  jus  praetorium,  vel  de  herede  sive  testamen- 
tario sive  ab  intestato  succedente,  non  immerito  tenent  doctores 
malam  fidem  praedecessoris  nocere  etiam  successori  in  tricennali 
etiam,  vel  in  quadragenaria  praescriptione  quoad  ipsum  dominium, 
seu  jus  rei,  nisi  heres  speciali  aliquo  titulo  muniatur,  distincto  a 
titulo  hereditatis.  Nam  heres  juridice  repraesentat  personam  ipsam 
defuncti,  et  possessio  heredis  censetur  esse  eadem  possessio  de- 
functi, 1. 11.  Cod.  de  acquir.  poss.  Valet  igitur  regula  46.  Jur.  in  6#. 
«Is,  qui  in  jus  succedit  alterius,  eo  jure,  quo  ille  uti  debebit.» 
Hinc  canonicum  jus  in  cc.  14.  de  Sepult.  (III.  28)  et  5.  de  Raptor. 
(V.  17)  statuit  heredem  teneri  ad  exonerandam  conscientiam  de- 
functi. Scilicet  heres  tenetur  ad  restituendam  domino  suo  rem 
male  possessam  a defuncto.  Igitur  heres  non  praescribit  rem  mala 
fide  possessam  ab  auctore  suo.  Ex  ratione  autem  contrariorum 
sequitur  bonam  fidem  auctoris  prodesse  etiam  heredi  qui  complet 
praescriptionem  inceptam  ab  eodem  auctore. 

17.  Probati  vero  auctores  merito  docent,  hanc  dispositionem 
verificari  de  primo  herede,  non  autem  de  secundo  herede,  qui  suc- 
cessit priori  heredi  in  bona  Me  exsistenti.  Nam  si  fictio  juris  pro 
primo  herede  valuit,  non  ideo  videtur  admittenda  esse  pro  se- 
cundo, cujus  auctor  exsistebat  in  reali  bona  fide.  Hinc  secundus 
heres  dici  non  potest  universalis  successor  possessoris  malae  fidei 

A fortiori  autem  exceptio  valebit  pro  illis,  qui  ex  titulo  parti- 
culari aliquid  obtinuerunt  a primo  herede  qui  opinione  domini 
possidebat. 

18.  Quid  vero  dicendum  de  particulari  successore? 

Res  est  juris  civilis  potius  quam  canonici  Hinc  juxta  loco- 
rum leges  quaestio  solvenda  est.  In  genere  dicendum  est  juxta  jus 
Romanorum,  expressum  in  Nov.  119.  c.  1.,  non  reprobatum  a jure 
canonico,  immo  a Doctoribus  receptum,  in  praescriptione  ordinaria 
malam  fidem  antecessoris  nocere  etiam  successori.  Haec  vero  mala 
fides  antecessoris  non  nocet  successori  in  praescriptione  longissimi 
temporis,  seu  tricennali  et  quadragenaria.  Nam  in  Autk.  quae 
efformata  est  ex  cit.  Nov.  119.  excipitur  praescriptio  longissimi 
temporis.  Ad  rem  faciunt  ea,  quae  superius  diximus  cum  loquere- 
mur de  tertia  classe  rerum  impraescriptibilium,  earum  scilicet, 
quae  vel  furtivae  sunt,  vel  vi  a non  domino  detinentur.  In  re 
canonica  scitu  necessaria  est  doctrina  auctorum,  quae  tenet  Prae- 
lato vel  successori  in  beneficio  non  nocere  malam  fidem  ante- 
cessoris in  praelatura  vel  in  beneficio.  Quare  successor  in  beneficio 
potest  praescribere  rem  mala  fide  possessam  ab  antecessore  suo. 
Ratio  est  quia  successor  non  habet  causam  sui  juris  ab  anteces- 
sore, sed  a collatione  legitima  beneficii,  quae  a superiore  ecclesia- 
stico facta  est.  Ita  Panormitanus  in  cc.  3.  et  4.  h.  t Ita  etiam 
Fagnanus  in  cap.  11.  de  Best.  Spol.  (H.  13)  nn.  136.  seqq. 

19.  Non  idem  vero  dicendum  esse  videtur  de  mala  fide  Prae- 
lati relate  ad  Ecclesiam  vel  Capitulum,  quod  sit  in  bona  fide. 
Scilicet  mala  fides  Praelati  probabilius  impedit  quominus  Ecclesia 
vel  Capitulum  praescribat  contra  tertium.  Ita  docent  Pirhing 
h.  t.  n.  78.;  Reiffenstuel.  h.  t.  n.  79.  81.  aliique.  Etenim  Prae- 
latus est  caput  Ecclesiae  vel  Capituli,  et  ejus  mala  fides  juridice 
afficit  ipsam  Ecclesiam  et  Capitulum.  Principaliter  enim  res  ge- 
runtur a Praelato,  qui  proinde  principaliter  influit  in  malam  fidem 
possessionis  Ecclesiae  vel  Capituli. 

20.  Ea,  quae  de  bona  fide  in  praescriptione  dicta  sunt,  directe 
et  proprie  acquisitionem  alicujus  juris  respicere  videntur.  Quaeri 
potest  utrum  bona  fides  necessaria  sit  ad  praescribendam  libera- 
tionem ab  aliquo  onere,  et  obligationem,  qua  quis  tenetur;  scilicet 
quaeritur  utrum  decurrat  praescriptio  ad  liberandum  aliquem  ab 
obligatione,  ex.  gr.  a servitute,  relate  ad  tertium  cum  scientia 
juris  alieni. 

Hanc  quaestionem  pertractant  Panormitanm  in  cap.  ult.  h.  t. 
nn.  8.  et  seqq.  et  communiter  auctores.  Sic  Engel.  h.  t.  n.  18.; 
Reiffenstuel.  h.  t.  §.  7.  etc.  Breviter  quaedam  de  hac  quaestione 
dicemus.  * 

Varia  est  doctorum  sententia.  Nonnulli  innixi  dispositioni 
cap.  ult.  h.  t.  tenent  bonam  fidem  semper  esse  necessariam,  quia 
praescriptio  induci  nequit,  si  exsistat  opinio  rei  alience.  Verba  ca- 
pitis aperta  sunt.  ‘Quoniam’,  ait  Concilium  Lateranense  IV.,  ‘omne 
quod  non  est  ex  fide  peccatum  est,  synodali  judicio  definimus,  ut 
nulla  valeat  absque  bona  fide  praescriptio,  tam  canonica  quam  ci- 
vilis. Cum  generaliter  sit  omni  constitutioni,  atque  consuetudini 
derogandum,  quae  absque  peccato  mortali  non  potest  observari. 
Unde  oportet,  ut  qui  praescribit,  in  nulla  temporis  parte  rei  habeat 
conscientiam  alienae.’ 

21.  Alii  autem  distinguunt  duas  classes  obligationum:  Prima 
classis  obligationum  est  earum,  quibus  adstringimur  positive  vel 
ad  aliquid  agendum,  vel  ad  aliquid  non  agendum.  Ad  aliquid 
agendum,  ex.  gr.  obligatio  ex  mutuo  ad  solvendum  debitum  cre- 
ditori nostro,  obligatio  empbiteutae  ad  solvendum  canonem,  etc. 
Ad  aliquid  non  agendum,  ex.  gr.  obligatio  servitutis  altius  non 
tollendi,  qua  dominus  aedificii  cogitur  sese  abstinere  ab  elevatione 
majori  murorum  perficienda,  et  servitutis  ne  luminibus  aut  pro- 
spectui officiatur.  Relate  ad  istas  utriusque  generis  obligationes, 
ityunt  doctores,  requiri  bonam  fidem  ad  praescribendum.  Qui  enim 
cum  opinione  alieni  juris,  vel  non  agit  ubi  esset  agendum,  vel 
agit  ubi  non  esset  agendum,  revera  dici  potest  possidere  vel  occu- 
pare rem  alienam  in  mala  fide.  Ita  Reiffenstuel  h.  t.  nn.  111 — 113 
cum  aliis. 

22.  Secunda  classis  obligationum  complectitur  illas  obligationes, 
quae  sunt  prorsus  negativae,  quaeque  consistunt  in  sola  patientia, 
quam  tolerare  debemus  ex  facto  alterius,  qui  jus  habet  aliquod 
agendi  in  re  nostra.  Exemplum  afferunt  ex  servitutibus  rusticis 
itineris,  actus,  viae,  quibus  transitum  alterius  pati  debemus  in 
praedio  nostro.  Pariter  exemplo  sunt  actiones  poenales  ad  noxam 
seu  ad  vindictam  criminis  exigendam.  In  hoc  genere  obligationum, 
ajunt  doctores,  locum  habere  praescriptionem  etiam  cum  opinione 
alieni  juris,  scilicet  exstingui  istas  obligationes  dicunt  ex  negli- 
gentia  et  non  usu  ad  totum  usque  tempus  necessarium  ad  prae- 
scribendum. Nec  opinio  alieni  juris  praescriptioni  officit;  nam  non 

constituit  malam  fidem  quae  impedit  praescriptionem.  Ea  enim 
solummodo  opinio  alienae  rei  juxta  cap.  ult.  h.  t impedit  praescri- 
ptionem, quae  fundatur  in  peccato.  Jam  vero  quando  quis  positive 
non  tenetur  aliquid  vel  non  praestare,  sed  solummodo  patienter 
tolerare  exercitium  juris  alieni,  nullo  modo  peccat  si  alter  negligat 
exercere  jus  suum,  licet  optime  cognoscat  illi  competere  hoc  jus. 
Nam  solummodo  tenetur  non  impedire,  quominus  qui  jus  habeat 
illud  exerceat.  Cfr.  Abbas,  cit.  loc.  n.  21.  et  expositores  juris  ca- 
nonici: Reiffenstuel,  Pirhing,  Engel,  h.  t. 

Nihilominus  licet  bona  fides  non  requiratur  ex  una  parte  quae 
a servitute  liberanda  est,  res  vel  jus  ejusmodi  quia  mere  facul- 
tatis esse  solet,  non  tollitur  nisi  «unius  — partis  liberandae  — 
prohibitio  et  agentis  patientia  accesserit»  Exempla  non  pauca 
praebent  decisiones  S.  C.  Concilii,  e.  gr.  d.  6.  Febr.  et  29.  ApriL  1879 ; 
d.  15.  Julii  1882;  d.  7.  Sept  1889,  in  una  Montisfalisd.  In  ecclesia 
cathedrali  dioecesis  Montisfalisci  anno  1637  erectum  est  beneficium 
Archipresbyteratus,  cujus  possessores  (Archipresbyteri)  ex  tabulis 
fundationis  habebant  jus  interveniendi  ad  omnes  capitulares  coetus 
in  quibus  ageretur  de  actibus  non  continentibus  interesse  particulare 
veterum  canonicorum.  Sed  anno  1887  canonici  veteres  volebant 
Archipresbyterum  excludere  ab  actu  non  continenti  interesse  capi- 
tuli, sc.  ab  electione  coadjutoris  canonici.  Non  negabant  quidem 
originarium  jus  Archipresbyterorum  interveniendi  actibus  electionis, 
nominationis  etc.,  sed  jus  ejusmodi  jam  proscriptum  esse  asserebant 
non  usu  Archipresbyterorum.  Res  delata  est  ad  S.  Congregationem 
quae  d.  7.  Sept.  1889  dedit  responsum  contra  Capitulum  favens  juri 
Archipresbyteri.  — Ratio  hqjus  decisionis  videtur  fuisse:  Jus  Archi- 
presbyterorum  erat  mere  facultatis,  L e.  poterant  aut  intervenire 
aut  non  intervenire.  Si  antecessores  Archipresbyteri  non  inter- 
veniebant, proscriptio  contra  eos  non  currebat,  nisi  prohibitioni 
interveniendi  a capitularibus  facto  acquieverant.  Id  quod  in  casu 
probari  nequibat. 

23.  C.  Tertium  requisitum  ad  proscribendum  est  justus  titulus, 
quem  admodum  expresse  tradit  cap.  17.  h.  t.  cui  consonat  cap.  31. 
de  decimis  (III.  30),  et  cap.  1.  h.  t in  6°. 

Titulus  justus  communiter  definitur  ut  sit  • causa  de  se  habilis 
ad  transferendum  dominium’.  Requiritur  vero  causa,  quae  de  se, 
idest  natura  sua,  sit  habilis  ad  transferendum  dominium,  quia 
secus  deesset  fundamentum  proscriptionis.  Proscriptio  enim  in 

eo  fundatur,  quod  juxta  formam  juridicam  res  aliena  incipiat  ab 
aliquo  possideri  animo  et  opinione  domini,  et  ex  hqjustnodi  opini- 
one domini  oritur  bona  fides  in  possidente,  quse  necessaria  est  us- 
que ab  initio  praescriptionis.  Hinc  si  quis  rem  alienam  precario 
tantum  possideat,  numquam  praescribere  poterit,  quia  titulus  pre- 
cariae possessionis  excludit  persuasionem  dominii  in  possessore.  Ita 
ex.  gr.  qui  rem -commodatam  retinet  eaque  utitur.  Quare  tituli 
justi  sunt  emptio,  Tenditio,  donatio,  praestatio,  legatum  etc.,  in  qui- 
bus titulis  si  alienans  sit  dominus  rei  reversae  transfert  dominium 
in  recipientem.  Tituli  autem  inhabiles  ad  praescribendum  sunt: 
pignus,  depositum,  commodatum,  locatio  et  conductio  etc.,  quia  res 
precario  conceditur,  nec  qui  recipit  rem,  potest  eam  animo  do- 
mini possidere.  Igitur  ad  praescribendum  requiritur  titulus  justus, 
seu  qui  sit  a lege  recognitus  sufficiens  ad  transferendum  jns  de 
uno  in  alium. 

24.  Verum  posset  contra  animadverti  talem  titulum  etiam 
absque  praescriptione  transferre  dominium. 

Respondetur  autem  in  titulo  justitiam  distingui  a veritate. 
Potest  enim  titulus  esse  justus  quin  sit  verus,  dominium  autem 
transfertur  ex  titulo  justo  simul  et  vero.  Scilicet  quando  non  so- 
lum ponitur  titulus  a legibus  recognitus,  sed  etiam  ab  illis  per- 
sonis ponitur,  quae  vitio  juridico  non  laborant,  quo  inficiatur  titulus, 
hoc  solummodo  in  casu  titulus  operatur  translationem  dominii,  eo 
quia  est  simul  justus  et  verus.  Sed  si  partes  contrahentes  titulo 
quidem  recognito  a lege  utantur,  sed  vitio  aliquo  laborent  quod 
inefficacem  reddat  titulum,  translatio  dominii  non  verificatur,  quia 
titulus  est  quidem  justus,  sed  non  est  verus.  Huic  defectui  reme- 
dium affert  praescriptio,  tribuens  veritatem  titulo.  Quare  Doctores 
justum  titulum  distinguunt  in  verum  et  coloratum,  et  tradunt  ad 
praescribendum  sufficere  titulum  coloratum. 

26.  Nomine  tituli  colorati  venit  titulus  ille,  qui  a legibus  uti 
habilis  habetur  ad  transferendum  dominium,  sed  vitio  aliquo  affi- 
citur ita  ut  viribus  careat  in  casu  ad  effectus  suos  actu  produ- 
cendos. Ex.  gr.  emptio,  venditio  est  titulus  per  se  sufficiens  ad 
transferendum  dominium,  sed  fingatur  pupillum  absque  juris  so- 
lemnitatibus  alienare  res  suas.  In  hac  hypothesi  per  se  non  valet 
alienatio,  quia  pupillus  arbitrio  proprio  non  potest  alienare  sua 
bona.  Verum  si  emptor  ignoraverit  venditorem  esse  pupillum, 
iliumque  verum  et  liberum  dominum  rerum  suarum  reputaverit, 

emptio  venditio  erit  quidem  titulas  justas,  sed  solummodo  colora- 
tus et  non  veros.  Qnare  hoc  colorato  titulo  interveniente  poterit 
esse  locus  praescriptioni.  Dixi  ignoraverit  venditorem  esse  pupil- 
lum, nam  si  emptor  sciverit  venditorem  esse  pupillum,  ex  errore 
autem  juris  putaverit  pnpQlum  posse  suo  lubitu  res  proprias  alie- 
nare, praescriptio  non  valebit,  quia  praescriptio  non  valet,  uti  vidi- 
mus, cum  ignorantia  juris  certi  et  determinati.  Quare  titulus 
coloratus  est  sufficiens  ad  praescribendum,  quando  defectas  veritatis 
in  titulo  procedit  vel  ex  errore  facti,  vel  ex  errore  juris  dubii. 

26.  Quaeri  posset  utrum  titulus  aestimatus  et  praesumptus  idem 
operentur  ac  titulus  coloratus. 

Titulus  aestimatus  seu  putativus,  locum  habet  quando  creditur 
ex  falsa  opinione  intervenisse  revera  titulum  in  praescriptionis* 
initio,  licet  reapse  non  intervenerit  Ex.  gr.  opinio  est  intervenisse 
emptionem  et  venditionem  praedii,  quod  actu  bona  fide  possidetur, 
sed  emptio  et  venditio  non  intervenit. 

27.  Titulus  vero  praesumptus  obtinet  quando  certa  opinio  sive 
vera  sive  falsa  non  habetor  exstitisse  titulum  juridicum  praescri- 
ptionis, sed  ex  circumstantiis  inducitur  coqjectnra  et  praesumptio 
quod  exstitit;  scilicet  jnridice  fingitur  exstitisse  titulum.  Ita  in 
longaeva  et  pacifica  possessione  rei  alicqjus  praesumitur  exstitisse 
titulum  favore  possessoris,  quia  nemo  praesumitur  voluisse  simpli- 
citer et  absolute  renunciare  gratis  juri  suo  quoad  rem  illam. 

28.  Hisce  positis  dicendum  est  praescriptionem  ordinariam  non 
verificari  cum  titulis  putativo  et  praesumpto,  bene  vero  locum  ha- 
bere posse  praescriptionem  extraordinariam  et  privilegiatam,  et 
praesertim  immemorialem,  de  qua  in  specie  traetat  cap.  1.  h.  t.  in  6°. 
De  hisce  autem  praescriptionibus  inferius  aliquid  dicemus. 

29.  D.  4”m.  requisitum  ad  praescribendum  est  justa  possessio * 
Etenim  juxta  regul.  3.  Jur.  in  6°.  ‘Sine  possessione  praescriptio 
non  procedit.’  Quae  regula  non  solum  valet  inspecta  praescriptione 
in  se,  sed  etiam  inspecta  praescriptione  in  sua  majori  vel  minori 
extensione,  cap.  16..  h.  t.  Unde  adagium  juridicum  enatum  est 
‘Non  plus  praescriptum,  qnam  possessum.’ 

Possidere  in  sensu  tituli  quis  dicitur,  qui  rem  detinet  tam- 
quam suam  vel  utitur  jure  aliquo  tamquam  suo.  Possessio  hujus- 
modi requiritur  ad  praescribendum.  Nam  possessio  solummodo 
naturalis,  seu  sola  rei  detentio  non  sufficit,  sed  requiritur  possessio 
simul  naturalis  et  civilis.  Requiritur  scilicet  detentio  rei,  vel  exer- 

citium  juris  uua  simul  cum  opinione  domini.  Porro  non  requiritor 
nt  qui  in  via  est  ad  praescribendum,  semper  per  seipsum  possideat, 
sed  sufficit  ut  aliquis  ejus  nomine  possideat  rem,  vel  quasi  possi- 
deat jus  praescribendum,  arg.  cap.  17.  h.  t 

30.  Possessio  ut  valeat  ad  praescribendum,  debet  esse  conti- 
nuata, quod  non  ita  est  intelligendum,  quod  una  eademque  per- 
sona debeat  continuare  possessionem  ad  praescribendum,  sed  pos- 
sessio de  una  in  aliam  personam  continuari  potest  Quare  de 
testatore  ad  heredem  vel  legatarium,  de  venditore  ad  emptorem 
vel  ad  successorem  ex  alio  titulo  particulari  continuatur  possessio, 
1.  penul.  §.  1.  ff.  de  div.  temp.  prcescript 

31.  Continuationi  possessionis  et  proinde  praescriptionis  oppo- 
nitur simplex  suspensio,  quae  a pragmaticis  dicitur  dormitio  pro- 
scriptionis, nec  non  opponitur  interruptio.  Differt  dormitio  seu 
simplex  suspensio  praescriptionis  ab  interruptione,  eo  quod  si  sus- 
pendatur praescriptio  a temporis  decursu  illud  solummodo  subtra- 
hitur tempus  in  quo  suspensa  mansit,  et  tempus  anterius  compu- 
tatur cum  tempore  posteriori,  cc.  14  et  10.  h.  t.;  e contra  si  in- 
terrupta fuerit  praescriptio,  tempus  anterius  non  conjungitur  cum 
posteriori,  sed  praescriptio  in  posterum  de  novo  incipienda  est 

32.  De  simplici  suspensione.  Censetur  suspensa  praescriptio 
contra  Ecclesiam  tempore,  quo  destituitur  pastore  seu  rectore  suo. 
Caret  enim  suo  legitimo  defensore.  Ita  in  cc.  1.,  4.  et  16.  h.  t. 
Idem  dicendum  si  praelatus  in  ea  versetur  conditione  ut  agere  et 
jura  Ecclesiae  tueri  nequeat,  quia  conditio  haec  quasi  vacationi 
aequiperatur.  Ita  Doctores  innixi  cit.  cc.  1.  h.  t.  et  5.  de  Concess. 
Proeb.  (111.  8).  Hinc  si  Praelatus  flat  haereticus,  vel  schismaticus, 
vel  dilapidet  bona  Ecclesiae  suae,  vel  ab  hostibus  detineatur,  prae- 
scriptio contra  Ecclesiam  non  currit., 

33.  Alia  species  suspensionis  est  in  praescriptione  contra  pu- 
pillum. Durante  enim  aetate  pupillari,  licet  pupillus  tutoris  pro- 
tectione muniatur,  contra  eum  leges  non  admittunt  praescriptionem. 
Ita  in  leg.  «sicut  in  rem»  Cod.  de  Prcescript.  30  vel  40  ann.  In- 
dulgentiae enim  indiget  pupillus  majoris  quam  Ecclesia  et  minor, 
contra  quos  tunc  solum  non  decurrit  praescriptio,  quando  legitimo 
curatore  seu  defensore  suo  careant. 

34.  Quoad  reliquas  species  suspensionis  tenendum  est  prin- 
cipium traditum  in  canone  c.  13.  C.  16.  q.  3.  et  c.  1.  C.  34.  q.  1. 
et  2.:  ‘non  valenti  agere  non  currit  praescriptio.’ 

Ne  vero  currat  praescriptio  necesse  est  ut  impedimentum  vel 
sit  juris  vel  sit  facti  communis  et  notorii,  non  autem  sufficit  fa- 
ctum domesticum  et  simpliciter  personale.  Hinc  decurrit  praescri- 
ptio contra  eum  qui  ob  crimen  vel  in  carcere  detinetur,  vel  in 
exsilium  ejicitur.  Non  decurrit  vero  praescriptio  si  impedimentum 
est  juris,  scilicet  si  ipsum  jus  aliquem  removet  ab  agendo  in  ju- 
dicio ex.  gr.  filium  familias.  Pariter  impedimentum  facti  com- 
munis et  notorii  suspendit  praescriptionem.  Hinc  ex.  gr.  tem- 
pore belli  et  hostilitatis,  quo  in  populo  jura  tacent.  Ita  in 
cap.  10.  h.  t 

35.  De  interruptione  praescriptionis.  Interrumpitur  praescriptio, 
cum  ob  aliquid  superveniens  in  decursu  ejusdem  tempus  antece- 
dens redditur  nullius  roboris  ad  praescribendum.  Interruptio  juxta 
doctores  alia  est  naturalis , alia  civilis.  — Naturalis  contingit  cum 
deficiat  unum  ex  essentialibus  elementis  praescriptionis:  1°)  Si 
possessor  qui  hactenus  arbitratus  est  se  obtinere  titulum  habendi 
rem  uti  suam,  detegat  deesse  titulum,  et  deveniat  in  certam  noti- 
tiam juris  alieni  circa  rem  a se  possessam  nec  proinde  amplius 
possideat  animo  domini,  uno  verbo  si  cesset  in  possessore  bona 
fides.  2°)  Si  amiserit  possessionem  naturalem  et  civilem,  licet  id 
contingat  ex  injuria  alterius. 

36.  Oivilis  interruptio  praescriptionis  veriflcatur  cum  ex  parte 
praescribentis  nullum  deficit  elementorum  essentialium,  sed  a jure 
praesumitur  aliquid  ex  iisdem  deficere,  seu  possessor  a jure  consti- 
tuitur in  mala  fide  ita  ut  nequeat  exinde  frui  effectibus  posses- 
sionis bonae  fidei.  Haec  civilis  interruptio  inducitur  per  litis  con- 
testationem, immo  per  ipsam  libelli  oblationem ; 1.  2.  et  1.  ult  Cod. 
de  annali  except.  Ratio  est  quia  propositum  alterius  vindicandi 
rem  suam  adversus  possessorem  natura  sua  turbat  bonam  fidem, 
seu  opinionem  proprietatis  in  ipso  rei  possessore.  Ex  hoc  vero 
sequitur  ad  interrumpendam  praescriptionem  non  sufficere  extra- 
judicialem  denunciationem,  qua  quis  possessori  dicat  suam  esse 
rem.  Nam  jus  non  agnoscit  hanc  denunciationem  uti  sufficientem 
ad  bonam  fidem  turbandam  in  possessore,  nec  possessor  statam 
credere  tenetur  alteri  asserenti  rem  esse  suam,  nisi  assertionem 
probaverit. 

37.  Porro  naturalis  interruptio  ex  duplici  capite  differt  a civili : 
1°)  quia  naturalis  interruptio  absolute  destruit  praescriptionem  an- 
teriorem relate  ad  omnes,  qui  causam  et  titulum  habere  possunt 

Santi,  H.  Decr.  15 

in  re  a possessore  detenta.  Civilis  vero  interruptio  efficaciam  suam 
exercet  solnm  relate  ad  illum,  qui  judicium  instituit.  Hinc  si  hic 
causa  cadat  vel  in  toto  vel  in  parte,  si  possessor  perseveret  in 
bona  fide  relate  ad  tertinm,  qui  forsan  est  verus  dominns,  prae- 
scriptio continuare  censetur  contra  hunc  tertinm. 

2*.  differentia  est  in  eo  ut  natnralis  eo  ipso  qnod  veriflcatnr, 
destruat  anteriorem  praescriptionem,  civilis  autem  interruptio  non 
statim  plene  operetur  sunm  effectum,  sed  pendeat  ex  judicis  sen- 
tentia condemnatoria,  ita  nt  si  possessor  victor  exeat  a judicio,  vel 
judicium  transactione  finiatur,  continuat  praescriptio  quasi  numquam 
mota  fuerit  quaestio  ex  adverso. 

Si  quaeratur  quomodo  probetur  continuatio  possessionis,  dicen- 
dum est  probanda  esse  solum  extrema,  sen  initium  possessionis, 
et  actualem  conditionem,  tempora  autem  intermedia  prae- 
sumi. Hinc  adversario  inest  onus  probandi  interruptam  fuisse 
possessionem. 

38.  De  tempore  requisito  ad  praescribendum.  Postremum  ele- 
mentum praescriptionis  est  tempus  legitimum.  Et  primo  sit  sermo 

De  rebus  mobilibus.  Res  mobiles  sunt  res,  quae  a loco  suo 
mutari  possunt,  nec  non  jura,  quae  relate  ad  ipsas  res  mobiles  ali- 
cui competunt.  Res  mobiles  cum  titulo  praescribuntur  triennio. 

39.  Quid  vero  si  pertineant  ad  Ecclesiam? 

Profecto  si  sermo  sit  de  rebus  mobilibus  pretiosis,  cum  hae 
quoad  alienationem  aequiparentur  immobilibus  juxta  Constit  «Am- 
bitiosae» Extr.  Comm.  de  rebus  Eccl.  non  alienand.  (DI.  4)  dicen- 
dum est  eas  non  praescribi  triennio,  quia  praescriptio  est  genus 
alienationis.  — 8i  autem  sermo  sit  de  rebus  mobilibus  ecclesiarum 
non  pretiosis,  licet  dissentiant  doctores,  tamen  communior  sententia 
tenet,  eas  praescribi  triennali  spatio.  Ratio  sententiae  deducitur 
ex  auth.  Cod.  «Quas  actiones»  De  sacros.  Ecd.  in  qua  usncapio 
triennalis  circa  res  ecclesiae  in  suo  robore  relinquitur,  et  haec  dis- 
positio authenticae  recepta  est  a Gratiano  in  c.  16.  §.  «Quas  actio- 
nes.» C.  16.  q.  3.  Nec  obstat  capnt  8.  h.  t.  ubi  dicitur  eccle- 
siam romanam  non  admittere  praescriptiones  contra  ecclesias, 
quadragenaria  minores;  nam  caput  hnjusmodi  respicit  bona  immo- 
bilia. Absonum  enim  esset  longissimum  tempns  requiri  ad  prae- 
scribenda» res  mobiles,  quarum  pleraque  vix  ad  tantum  tempns 
servantur. 

40.  De  rebus  immobilibus.  Res  immobiles  dicuntor  quae  exsi- 
stentiam habent  determinatam  ad  aliquem  locum.  Si  domus,  agri, 
nec  non  jura  et  actiones,  quae  res  immobiles  afficiunt,  uti  sunt 
census,  ususfructus,  jus  patronatus  reale  et  servitutes.  Ipse  etiam 
titulus  beneficii,  nec  non  jura  beneficio  adnexa  ex.  gr.  jus  deci- 
mandi Parochorum,  quartae  funeris  etc.  rebus  immobilibus  accen- 
sentur.  Clem.  §.  «Proinde.»  de  V.  S.  (V.  11). 

Hisce  positis  si  res  immobiles  pertineant:  a.  ad  privatas  perso- 
nas, cum  titulo  praescribuntur  spatio  10  annorum  inter  praesentes, 
et  20  annorum  inter  absentes.  Ita  1.  un.  Cod.  de  Usucap.  trans- 
formanda. Quod  si  quis  aliquibus  amnis  fuit  praesens,  aliquibus 
autem  absens,  supra  decennium  abjiciuntur  anni  absentiae,  ita  ut 
pro  unoquoque  anno  absentiae  bini  computandi  sint  anni,  atque 
ita  completur  integrum  tempus  praescriptionis.  Auth.  «Quod  si 
quis.»  Cod.  de  Prcescript.  long.  temp.  Unde  regula  est  ut  duo  anni 
absentiae  aequivaleant  uni  praesentiae,  et  vice  versa.  Ex.  gr.  si 
quis  per  5 annos  fuit  praesens  et  deinde  recessit,  ut  praescribat 
requiruntur  15  anni,  eo  quia  5 anni  absentiae  duplicandi  sunt. 
Utraque  haec  praescriptio  triennalis  et  decennalis  vel  vicennalis 
dicitur  ordinaria. 

Praesentia  autem  et  absentia  personarum  in  materia  praescri- 
ptionis respicit  ipsas  personas  petentis  et  possessoris  nullo  habito 
respectu  ad  rem  praescriptam.  Hinc  si  personae  in  eadem  moren- 
tur provincia  dicuntur  praesentes  etiaimsi  res  praescripta  in  alia  sit 
provincia;  si  vero  personae  morentur  in  diversa  provincia  dicuntur 
absentes  etiamsi  res  inveniatur  in  eadem  provincia,  ubi  manet 
praescribens.  L.  12.  Cod.  de  prcescript.  longi  temp. 

41.  Quid  vero  si  desit  titulus,  adsit  vero  bona  fides? 

Ex  1.  «sicut  in  rem»  Cod.  de  prcescript.  30  vel  40  annor,  et 
ex  cap.  3!  K.  t.  pro  rebus  tam  mobilibus  quam  immobilibus  pri- 
vatorum requiritur  tempus  30  annorum,  quod  in  jure  est  longissi- 
mum, et  induoit  praescriptionem  extraordinariam,  quae  titulum  non 
requirit  In  cap.  3.  h.  t.  sermo  est  explicite  de  rebus  immobilibus,  * 
sed  ob  majorem  rationem  doctores  inferunt  dispositionem  applicari 
etiam  mobilibus.  Eadem  dispositio  de  actionibus  etiam  intelligenda 
est  ex  L «sicut  in  rem»  Cod.  de  prcescript.  30  vel  40  annor.,  sci- 
licet spatio  triginta  annorum  praescribuntur. 

Haec  dicta  sint  de  rebus  personarum  privatarum  sub  quarum 
appellatione  veniunt  etiam  clerici  relate  ad  bona  sua  patrimonialia. 

16* 


Digitized  by  LjOOQie 


228 


DECRETALIUM  GREGORII  IX.  LIB.  II. 


42.  Quid  vero  dicendam  b.  de  bonis  immobilibus  Ecclesiarum, 
et  in  genere  locorum  piorum? 

Bona  haec  praescribantur  spatio  40  annorum,  seu  requiritur 
quadragenaria  praescriptio.  Ita  in  cc.  4.,  6.,  8*.  et  9.  h.  t.  Et  qui- 
dem doctores  inter  quos  citamus  Pirhing  in  h.  t.  n.  96.  et  Bar- 
bosa:  collectanea  in  cap.  6.  h.  t tradunt,  posita  bona  fide  et  pos- 
sessione quadragenaria  etiam  absque  titulo  praescriptionem  valere 
contra  bona  immobilia  ecclesiarum;  requiri  vero  titulum  colora- 
tum, quando  jus  commune  canonicum  resistit  praescribenti,  id  est 
quando  praesumptio  juris  favet  Ecclesiae  contra  quam  praescriptio 
procedit,  quemadmodum  verificatur  in  cap.  6.  h.  t.  ubi  agitur  de 
jure  decimandi.  Haec  theoria  fundatur  in  cap.  1.  h.  t.  in  6°. 

43.  Excipitur  c.  ecclesia  romana,  cujus  bona  et  jura  non  prae- 
scribuntur nisi  spatio  100  annorum.  Ita  in  cc.  13.,  14.  et  17.  h.  t 
Praeiverat  ipsum  jus  civile  in  auth.  «Quas  actiones»  Cod.  de  sa- 
cros. Eccl. 

44.  Doctores  referunt,  aliquas  familias  religiosas,  et  quaedam 
monasteria  obtinuisse  privilegium  ut  eorum  bona  ordinario  tem- 
pore non  praescribantur,  sed  requiratur  spatium  temporis  etiam 
majus  quadragenario. 

45.  Specialis  mentio  facienda  est  de  praescriptione  centenaria , 
et  de  immemoriali  praescriptione. 

Centenaria  praescriptio  ea  est  cujus  initium  cognoscitur,  et 
saltem  ad  centum  retro  annos  protrahitur.  Immemorialis  autem 
verificatur  quando  possessio  adeo  antiqua  est,  ut  ejus  initium  ho- 
minum memoriam  excedat.  Probatur  vero  existentia  et  veritas 
praescriptionis  hujusmodi,  quando  habeantur  testes,  qui  saltem 
per  40  annos  testentur  de  scientia  propria  rerum  statum  semper 
ita  fiiisse,  quemadmodum  nunc  est,  simulque  testentur  se  a majori- 
bus audivisse  eumdem  pariter  rerum  statum  semper  fuisse. 

Utraque  praescriptio  proprium  nomen  et  magnum  valorem 
juridicum  habet.  Unde  in  specie  si  sermo  sit  de  centenaria,  cer- 
tum est  eam  vincere  etiam  praescriptiones  longissimi  temporis  tri- 
ginta vel  quadraginta  annorum.  Nam  centenaria  praescriptio  prae 
aliis  brevioribus  est  necessaria  ad  praescribenda  bona  et  jura  ec- 
clesiae romanae.  Cc.  13.  et  17.  h.  t;  cap.  2.  h.  t.  in  6°.  et  Auth. 
Cod.  «Quas  actiones.»  de  Sacr.  Eccl. 

46.  At  teste  Card.  De  Luca:  De  emphit.  disc.  60.  n.  3.  oontro- 
vertitur  utrum  praescriptio  centenaria  aequipolleat  immemoriali. 

Ratio  est  quia  in  cap.  1.  h.  t.  in  6°.  dum  agitor  de  admittenda 
possessione  etiam  sine  titolo  contra  favorem  jnris  communis,  idegt 
contra  enm,  qui  habet  intentionem  fundatam  in  jure  communi, 
mentio  fit  solummodo  de  praescriptione  immemoriali.  Verum  et 
ipse  Card.  De  Luca  1.  cit.  et  S.  Rota  in  pluribus  decisionibus,  et 
praesertim  in  decisione  155.  n.  6.  part.  6.  Recent.;  nec  non  S.  Con- 
gregat. Concilii  in  relatione  Secretarii  in  Milevit.  diei  18.  Febr.  1854, 
stante  praescriptione  centenaria  tradunt  praesumi  posse  beneplacitum 
apostolicum  et  meliorem  titulum  de  mundo. 

47.  Si  autem  sermo  sit  de  praescriptione  immemoriali,  post 
dispositionem  cap.  1.  h.  t.  in  6°.  certum  est  ab  omnibus  eam  con- 
siderari ceu  maxime  privilegiatam,  ita  ut  allegari  possit  etiam  ab 
eo  cui  resistit  jus  commune,  nec  necessarius  sit  titulus  ad  eam 
firmandam,  sed  ipsa  sit  melior  titulus  de  mundo.  Quare  in  sub- 
jecto, quod  sit  capax  privilegii,  praescriptio  haec  vim  privilegii 
habet.  Gloss.  in  dt  cap.  25.  de  V.  S.  (V.  40).  Nec  ea  compre- 
henditur in  legq.  sub  clausula  ‘non  obstante  praescriptione’,  sed  re- 
quiritur specialis  mentio  idest  ‘non  obstante  quacumque  praescrip- 
tione etiam  immemoriali’,  quemadmodum  videmus  fecisse  Trid.  ex. 
gr.  in  cap.  10.  Sess.  23.  de  Reform. 

Notandum  hic  est  praescriptionem  etiam  centenariam  non 
currere  contra  onera  Missarum;  nam  1°.  status  animarum  in  pur- 
gatorio sequiparatur  statui  pupillorum  intra  annos  pupillares,  in 
quibus  praescriptio  dormit;  cfr.  supra  n.  33.  — 2°.  Praescriptio 
punire  debet  solum  negligentem,  proprii  juris;  at  quomodo  animae 
possunt  esse  negligentes.  — 3°.  S.  G.  Concilii  saepe  tuebatur  jura 
legati  Missarum,  e.  gr.  in  J Romana,  d.  4.  Maii  1715,  item  in  Ro- 
mana, d.  19.  Jun.  1788,  in  Jmolen.  8.  JdL  1855,  denique  in  una 
Oneris  Missarum,  d.  20.  Dec.  1879.  Species  hujus  decisionis  erat: 
Seminarium  quoddam  a.  1749  ex  hereditate  subiit  obligationem 
celebrandi  trinas  missas  in  unaquaque  hebdomade  et  missam  annu- 
alem festo  S.  Bemardi.  Per  17  annos  legatum  pie  observarunt; 
postea  — i.  e.  ab  a.  1766  — neglexerunt,  ita  ut  Episcopus  prae- 
cessor oratoris  obligationem  cessasse  arbitraretur.  Sed  successor 
totam  rem  transmisit  ad  S.  C.  Concilii  cum  predbus  absolutionis 
pro  praeterito  et  reductionis.  S.  vero  C.  Concilii  formatis  dubiis: 
I.  An  constet  de  obligatione  Seminarii  adimplere  faciendi  Missarum 
onera  in  casu?  et  quatenus  affirmative  n.  An  et  quomodo  abso- 
lutio et  Missarum  reductio  indulgenda  sit  in  casu?  d.  20.  Dec.  1879 

respondit:  .Ad  Pm.  Affirmative.  Ad  II""’.  Firmo  remanente  festo 
S.  Bernardi,  affirmative  jnxta  petita,  facto  verbo  cum  8s.mo.  — 

Titulus  XXVII. 

De  sententia  et  re  judicata. 

A De  sententia. 

1.  Postquam  probationes  ex  utraque  parte  collitigantiura  fuerint 
adductae,  tum  ad  demonstrandam  intentionem  actoris,  tum  ad  ex- 
ceptiones a reo  propositas  confirmandas,  locum  habet  conclusio  in 
causa,  seu  vel  tacita  vel  expressa  rennndatio  partium  ulterioribus 
probationibus  adducendis,  et  res  eo  devenisse  censetur,  ut  judex 
ad  sententiam  definitivam  edendam  procedat.  Hinc  post  tractatio- 
nem de  probationibus  actoris  et  exceptionibus  rei  tum  in  genere 
tam  in  specie,  subnectitur  titulus  de  sententia  et  re  judicata. 
Quamvis  vero  judicis  decisio  tendat  ad  tribuendam  victori  pro- 
prium jus,  tamen  illud  illico  cum  effectu  non  concedit,  nam  potest 
ab  eadem  decisione  appellari,  et  iterum  discussioni  causa  subjici. 
Quare  sententia  judicis  per  se  non  est  res  judicata,  idest  finita  et  irre- 
vocabilis, et  per  consequens  merito  in  titulo  una  ab  altera  distinguitur. 

2.  Sententia  est  ‘ decisio  judicis  pronunciata  super  re  a liti- 
gantibus in  judicium  deducta'.  — Alia  est  definitiva,  alia  inter- 
locutoria.  Definitiva  est,  quae  in  causa  principali  pronunciatur,  et 
ex  parte  judicis  liti  finem  imponit,  vel  per  absolutionem  vel  per 
condemnationem  juxta  actionem  principaliter  institutam,  vel  sal- 
tem per  facti  declarationem,  si  de  facti  exsistentia  solummodo  et 
qualitatibus  solummodo  {videndum  est.  Hinc  sententia  definitiva 
alia  dicitur  absolutoria,  alia  condemnatoria,  alia  solummodo  de- 
clarat oria  facti. 

Diximus  ‘sententiam  definitivam  ex  parte  judicis  finem  liti 
imponere’.  Nam  judex  proferens  sententiam  functus  est  munere 
suo,  nec  sententiam  a se  latam  potest  corrigere  aut  revocare,  licet 
agnoscat  eam  esse  iniquam  1.  55.  if.  de  re  jud. 

3.  Sententia  autem  interlocutoria  ea  est,  quae  emittitur  inter 
principium  et  finem  judicii  super  aliqua  quaestione  incidente,  ex.  gr. 
utrum  procedi  debeat  ad  examen  testium  recipiendum. 

Sententia  haec  alia  dicitur  simpliciter  interlocutoria,  alia  di- 
citur interi,  vim  habens  sententia!  definitiva.  Prima  est,  quae  emit- 
titur circa  aliquod  incidens  quod  in  causam  principalem  remote 

solum  influit;  ex.  gr.  sententia  seu  decretum  de  concedendis  dila- 
tionibus, de  testibus  examinandis  vel  non.  — Sententia  autem 
interlocutoria  vim  habet  definitivae,  quando  licet  directe  non  definiat 
meritum  causae,  tamen  praejudicat  causae  in  merito,  ita  ut  institu- 
tum judicium  quodammodo  perimat;  nec  alia  sententia  in  eodem 
judicio  sperari  possit.  Ita  ex.  gr.  si  judex  sententia  sua  adprobet 
exceptionem  peremptoriam;  si  absolvat  reum  ab  observatione  ju- 
dicii, vel  sese  incompetentem  pronunciet. 

4.  De  requisitis  ad  sententiam  praesertim  definitivam  edendam 
necessariis. 

I#.  De  requisitis  extrinsecis.  Inter  haec  l"m.  requisitum  est 
tempus.  Quoad  tempus  causae  omnes  ecclesiasticae  juxta  dispositio- 
nem Tridentinam  in  cap.  20.  Sess.  24.  de  Ref.  debent  intra  bien- 
nium a die  motae  litis  finiri,  secus  liberum  est  partibus  ad  judices 
superiores  confugere,  qui  judices  causam  ad  suum  tribunal  pertrar 
hunt  in  eo  statu,  in  quo  reperitur  in  inferiori  tribunali.  Verum 
haec  dispositio  Tridentina  accipienda  non  est  et  applicanda  quae- 
stioiiibus  in  praejudicium  justitiae.  Quare  licet  celeri  expeditione 
finiendae  sint  causae,  tamen  si  sermo  sit  de  judicio  ordinario,  in 
quolibet  tribunali  sententia  ferri  nequit  antequam  ab  utraqne  parte 
conclusum  fuerit  in  causa.  Concedenda  enim  est  partibns  ad  plene 
tuendum  jns  suum  sufficiens  temporis  copia.  Clem.  2.  «Saepe  con- 
tingit.» de  V.  S.  (V.  11).  Hinc  etiam  termini  substantiales  prae- 
cedere et  servari  debent,  nec  ad  sententiam  emittendam  judex 
poterit  devenire,  quoadusque  res  dubia  est  Quibus  in  casibus  juxta 
sensum  cap.  4.  de  off.  deleg.  (I.  29)  aut  partes  consentire  debent 
ut  causa  tractetnr  a judice  penes  qnem  incepta  est,  non  obstante 
lapsu  biennii,  aut  judici  superiori  remittenda  est  causae  cognitio 
ad  normam  dispositionis  Concilii  Tridentini. 

5.  2“.  requisitum  est,  ut  judex  omnibus  rite  cognitis  et  in- 
timius perpensis,  juxta  cap.  10.  de  fide  instr.  (II.  22)  partibus 
collitigantibus  per  trinam  vel  per  unam  peremptoriam  citationem 
designet  diem  in  quo  laturus  est  sententiam.  Posita  citatione,  con- 
tumacia unius  vel  alterius  ex  collitigantibus  non  impedit  prola- 
tionem sententiae. 

S*”.  requisitum  est  ut  sententia  proferatur  in  loco  judicii. 
Hinc  dicitur  a pragmaticis  sententiam  esse  proferendam  a judice 
pro  tribunali  sedente.  Animadvertendum  vero  est,  hanc  dispositio- 
nem non  ita  esse  intelligendam,  ut  prohibeatur  quominus  Episcopus 

exercere  possit  jurisdictionem  etiam  contentiosam,  in  qualibet  parte 
su*  dicBcesis;  arg.  cap.  7.  de  off.  leg.  (I.  30). 

6.  Tandem  4°.  requiritur  ut  in  scriptis  sententia  proferatur, 
ut  eam  possint  partes  expendere  et  videre  utrum  appellandum 
sit  vel  non.  Hae  conditiones  adeo  necessariae  sunt,  ut  si  praeter- 
mittantur, nulla  reddatur  sententia.  Ita  in  cap.  ult  h.  t in  6P. 
Verum  fatendum  est  in  hac  materia  plurimum  valere  consuetudi- 
nes locorum. 

7.  H0.  De  requisitis  intrinsecis  sententias.  l“m.  requisitum 
sententiae  intrinsecum  est,  ut  ea  sit  juri  conformis,  ita  ut  sen- 
tentia contra  leges  et  canones  sit  nulla,  nec  transeat  in  rem  ju- 
dicatam, quamvis  ab  ea  non  appelletur  intra  decennium.  Cf. 
cap.  1.  h.  t.  et  L «expressum»  ff.  de  appellat.  Hoc  vero  principium 
intelligendum  est  de  jure  seu  de  lege,  et  canone  claro  et  indubio, 
non  autem  de  lege  et  canone  controverso.  Pariter  nulla  non  est 
sententia  in  qua  laesum  est  jus  litigantis  vel  quia  immerito  ex- 
clusa et  probatio  caeteroquin  efficax,  vel  quia  factum  non  est  rite 
receptum  a judice  et  inspectum  prout  oportebat  Sententia  autem 
nulla  est  si  errorem  expresse  aut  tacite  contineat  contra  ipsas 
constitutiones  juris.  Ita  1.  I.  S.  Quas  sentent.  sine  appeU.  rescind. 
Hinc  sententia  nulla  est  quae  non  tantum  litigantem  condemnat, 
sed  potius  ipsam  legem  condemnare  videtur.  Merito  autem  haec 
sententia  uti  nulla  habetur,  quia  juxta  Reg.  62.  Jur.  in  6°.  ‘Quae 
contra  jus  fiunt,  debent  utique  pro  infectis  haberi’.  Judex  enim 
exsecutor  legis  debet  legem  applicare,  non  autem  pro  suo  arbitrio 
legem  condere.  Hinc  si  judex  decernat,  electionem  factam  ab  ele- 
ctoribus suspensis  esse  validam,  ejus  sententia  nulla  est.  Cap.  8. 
de  consuet.  (I.  4)  et  cap.  16.  de  Elect.  (I.  6)  quia  videretur  judex 
velle  reformare  jus  commune.  Nulla  autem  per  se  non  esset  sen- 
tentia, si  judex  ex  errore  arbitraretur,  electores  non  fuisse  suspen- 
sos; et  exinde  electionem  validam  esse  pronunciaret.  Hoc  enim  in 
casu  pronunciaret  solum  contra  jus  alterius  collitigantis. 

8.  2”".  requisitum  traditur  in  cap.  24.  de  accusat.  (V.  1)  et  in 
Clem.  2.  de  V.  S.  (V.  11)  et  est  ut  sententia  sit  conformis 
libello  introductivo  judicii.  Conformitas  autem  debet  verificari 
1°)  in  re;  scilicet  judex  non  potest  in  sententia  pronunciare  de 
alia  re,  quse  non  sit  in  .libello  expressa.  Hinc  valet  principium 
‘Non  potest  judex  concedere  actori  ultra  petita’.  Quare  si  actor 
petat  solum  possessionem,  judex  non  potest  de  rei  proprietate 

pronunciare.  2°)  Libello  conformis  esse  debet  sententia  in  titnlo 
seu  in  causa  petendi.  Hinc  si  in  libello  expostulet  actor  solu- 
tionem pecuniae  ex  titulo  pretii  in  venditione  convfenti,  judex  debet 
solummodo  videre  utrum  reus  ex  hoc  titulo  teneatur  ad  solutionem, 
non  vero  utrum  teneatur  ex  alio. 

9.  At  aequitate  suadente  et  praesertim  ubi  interveniat  pericu- 
lum animarum,  judex  ecclesiasticus  debet  pronunciare  sententiam 
pro  veritate  rei,  prout  in  jure  cautum  est,  licet  libellus  intro- 
ductivus  undequaque  non  consonet  sententiae.  Quod  etiam  tenen- 
dum est  quando  una  res  in  alia  implicite  contineatur  ex.  gr.  si 
actor  petat  rem  certam,  nec  res  praestari  possit,  potest  judex  con- 
demnare reum  ad  praestandam  aestimationem. 

10.  3°".  requisitum  est  ut  sententia  sit  certa,  ita  ut  saltem 
generice  sit  determinata  quantitatis  rei  debitae  et  jus  praestandum. 
Hinc  indeterminata  sententia  non  tenet  §.  32.  «Curare.»  Inst.  de 
action.  et  11.  3.  et  4.  Cod.  de  Sent  quos  sine  certa  quant. 

Quare  sententia  quae  sub  conditione  pronuntietur  non  valet 
Etenim  revera  lis  non  finitur  per  hanc  sententiam,  sed  iterum 
judid  causae  cognitio  subjicienda  esset,  quando  conditionis  eventus 
verificatur. 

Ex  dato  criterio  etiam  sequitur,  sententiam  exhibere  debere 
vel  absolutionem  vel  condemnationem  rei.  Hoc  vero  non  secum- 
fert  obligationem  in  judice  ad  condemnandum  vel  absolvendam 
reum  in  toto,  sed  potest  juxta  acta  et  probata  in  parte  tantum 
reum  absolvere,  et  in  parte  eum  condemnare. 

11.  Tandem  regulariter  debet  judex  in  sententia  exprimere 
causam  judicii  sui,  idest  motivum  a quo  fuit  inductus  ad  judican- 
dum ita  et  non  aliter.  Licet  enim  juxta  cap.  16.  h.  t praesuma- 
tur judex  semper  legitime  sententiam  proferre,  tamen  ut  partes 
videant  utrum  sit  opportunum  appellare  nec  ne,  plurimum  juvat 
cognoscere  valorem  moti  vi,  quod  impulit  judicem  ad  ferendam  sen- 
tentiam. 

Adnotandum  vero  est,  Congregationes  Romanas  in  decisionibus 
suis  non  exhibere  rationem  decisionis.  Ratio  autem  haec  esse  vi- 
detur, quia  cum  ipsae  constituant  tribunal  Romani  Pontificis,  sua 
decreta  edunt  ad  instar  legis;  legislator  autem  simpliciter  suam- 
voluntatem  manifestat  et  jubet,  quin  motivum  legis  suae  exprimere 
teneatur. 

B.  De  re  judicata. 

12.  Res  judicata  nihil  aliud  est  quam  ipsa  judicis  sententia, 
a qua  non  fuit  appellatum  intra  tempus  a jure  praefinitum.  Jure 
nostro  tempus  hoc  ad  10  dies  reducitur,  qui  dies  juxta  c.  28. 
in  princip.  C.  2.  q.  6.  incipiunt  numerari  a recitatione  sententiae, 
seu  a publicatione  et  notificatione  idest  intimatione  sententiae  facta 
partibus  collitigantibus.  Notificatio  autem  hujusmodi  fit  juxta 
praxim  tribunalis  ubi  sententia  emittitur. 

13.  Effectus  rei  judicatae  est  ut  sententia  habeat  pro  se  prce- 
sumptionem  juris  et  de  jure , ac  proinde  pro  veritate  habeatur  nec 
retractari  possit.  Scilicet  facit  jus  inter  partes  cap.  13.  h.  t.  §. 
c quamvis.»  Hinc  per  sententiam  quae  transit  in  rem  judicatam 
censetur  lites  finiri  cc.  2.  h.  t et  B.  de  dolo  et  contum.  (H.  14). 

14.  Alius  effectus  rei  judicatae  ex  priori  descendens  est  ut 
sententia  debeat  exsecutioni  mandari,  nec  si  retardetur  exsecutio 
perimatur  jus  victoris.  Hinc  ex  re  judicata  enascitur  actio  per- 
secutoria  perpetua,  quae  perimitur  solum  extraordinaria  et  longis- 
simi temporis  praescriptione  triginta  vel  quadraginta  annorum. 

15.  Verum  non  omnes  prorsus  sententiae  transeunt  in  rem  ju- 
dicatam. Et  1*)  exceptio  datur  in  casu  quo  sententia  lata  est 
contra  legem  vel  canonem  juxta  dicta  superius  in  cc.  1.  et  13.  h.  t. 
Hoc  enim  in  casu  potest  sententia  retractari  usque  dum  per  lapsum 
triginta  annorum  non  fuerit  praescripta. 

Idem  dicendum  de  sententia  a judice  non  suo  lata,  idest  ab 
incompetente  judice,  quia  est  ipso  jure  nulla,  et  censetur  emissa 
contra  legem  cap.  4.  De  Judiciis  (II.  1).  Idem  dic  si  sententia 
feratur  a judice  corrupto  1.  7.  C.  Quando  prov.  non  est  necess. 

2n)  Iisdem  sententiis  contra  legem  emissis  comparantur  sen- 
tentiae in  quibus  judex  processit  ex  falsa  causa  et  praesumptione, 
idest  ex  errore  facti , qui  aperte  et  evidenter  demonstretur.  Ubi 
enim  aperta  est  iniquitas,  sententia  tutela  juridica  protegi  non 
potest,  quemadmodum  docet  cap.  9.  h.  t.  Hinc  in  cap.  9.  de  Te- 
stibus (IL  20)  de  sententia  prolata  ex  falsis  testimoniis  absolute 
traditur  eam  nullam  esse  ipso  jure  et  cognita  veritate  reforman- 
dam esse. 

3°)  Alia  exceptio  verificatur  in  causis  matrimonialibus , quae 
agitantur  circa  valorem  vinculi  conjugalia  In  hisce  enim  causis 
sententia  sive  pro  valore  sive  pro  nullitate  vinculi  non  transit  in 

rem  judicatam,  Sed  licet  exsecutioni  mandata  sit,  tamen  iterum 
causa  discuti  potest,  si  novae  emergunt  validae  probationes  contra  - 
sententiam,  et  ipsa  sententia  si  contrarium  constiterit  potest  re- 
tractari. Ita  in  cc.  7.,  10.  et  11.  h.  t.  nec  non  in  cap.  6.  de  frig. 
et  malef.  (IV.  15).  Ratio  est,  quia  matrimonium  est  juris  divini, 
hinc  sententia  judicis  non  potest  illud  validum  reddere  si  nullum 
sit,  nec  illud  irritare  si  fuerit  valide  contractum.  Hinc  quoties- 
cumque appareat  veritas,  servanda  est;  nec  habet  locum  praesum- 
ptio juris  et  de  jure,  quia  haec  non  potest  afficere  actus  jam  posi- 
tos sub  dispositione  juris  divini  (hoc  saltem  in  foro  conscientiae). 

4°)  In  rem  judicatam  non  transit  sententia  condemnatoria  in 
criminalibus-,  quandocumque  enim  constiterit  innocentia  rei,  poterit 
corrigi  sententia  saltem  per  recursum  ad  principem. 

16.  Quaeritur:  utrum  sententia,  quae  etiam  transit  in  rem  ju- 
dicatam, aliis,  qui  in  judicio  partem  non  habuerunt,  nocere  aut 
prodesse  possit 

Responsio  generalis  est  negativa.  Nam  judicium  negotium  est 
privatorum.  Hinc  sententia  nihil  aliud  est  quam  applicatio  juris 
casui  speciali  prout  resultat  ex  circumstantiis  expositis  et  probatis 
a partibus  collitigantibus.  Quare  in  judicio  jus  pronunciatur  coarc- 
tatum  ad  personas,  quae  partem  in  causa  habuerunt  Praesto 
autem  sunt  loca  juris,  quae  idem  plene  evincunt.  Ita  in  cap.  6. 
de  fid.  instrum.  (H.  22)  'et  in  cc.  17.  et  25.  h.  t nec  non  in  1.  2. 
Cod.  Quib.  res  judicata  etc. 

Hinc  valet  principium  juristarum  ‘res  inter  alios  acta  nobis 
neque  nocere  neque  prodesse  potest’. 

17)  Verum  si  is,  qui  primus  habebat  actionem,  passus  sit  al- 
terum agere,  vel  si  quis  passus  sit  agere  eum  a quo  causam  ha- 
buit, implicite  se  adstrinxit  ad  recipiendum  judicatum,  ceu  tradit 
cit.  cap.  25.  h.  t.  Exceptio  autem  hujusmodi  juxta  leg.  pen.  ff. 
derejudic.  recte  intelligenda  est,  scilicet  valet  solummodo  in  casu; 
quo  qui  passus  est  alterum  agere,  dum  videbat  hunc  agere,  dt  cum 
potuisset  impedire,  non  obstitit  ullo  modo,  neque  per  aliquam  pro- 
testationem. — Pariter  ubi  vera  connexio  causarum  verificatur, 
sive  quia  favor  unius  causae  inducat  praejudicium  alterius  et  vice- 
versa,  sive  quia  una  tenet  locum  causae  principalis  et  altera  eam 
uti  accessoria  sequatur;  sive  tandem  quia  plures  personae  habent 
causam  in  eadem  re  individua,  principium  de  praejudicio  vel  tertii 
utilitate  non  servatur,  sed  oppositum  tenendum  est.  Scilicet  res 

inter  alios  acta  tertiae  etiam  personae  nocet  vel  jnvat.  Hinc  in 
c.  3.  D.  81.  sententia  contra  male  ordinatum  nocet  Episcopo  qui 
ordines  contulit.  In  c.  10.  C.  3.  q.  6.  autem  proposita  specie  de 
episcopo  ejecto  et  de  alio  subrogato  in  ejus  locum,  traditur  sen- 
tentiam latam  in  favorem  ejecti  nocere  episcopo  subrogato,  et  e 
contra  eidem  prodesse  sententiam  latam  adversus  episcopnm  ejectum. 
Exemplum  simile  legitur  in  cap.  22.  de  accusat.  (V.  1)  et  in  cap. 
penult.  de  purg.  can.  (V.  34). 

Hinc  etiam  ob  individuam  rem  pluribus  communem  juxta 
cap.  72  .de  appett.  (II.  28)  si  una  eademque  sententia  plures  tangat 
et  unus  appellans  victor  exstiterit,  victoria  illius  aliis  etiam  prodest 
Sententia  enim  consideratur  esse  indivisibilis  ita  ut  vel  teneat  in 
toto  vel  prorsus  non  valeat. 

C.  De  expensis. 

18.  De  expensis  judicii  et  a quo  sint  solvendus.  Judex  in 
sententia  cavere  etiam  debet  de  expensis  judicii,  a quo  et  in  qua 
quantitate  solvendae  sint,  praesertim  si  a victore  expostulentur. 

Expensarum  solutio  a jure  et  a doctoribus  considerata  est 
ceu  poena  temere  litigantium.  Hinc  principium  statuitur  judicem 
debere  damnare  victum,  quando  ipse  victus  causam  seu  rationem 
litigandi  non  habuit,  seu  quando  temerario  ausu  judicium  ingres- 
sus est.  Ita  in  1.  «Eum  quem  temere  adversarium»  ff.  de  judiciis. 

19.  Ex  hoc  principio  inferunt  Doctores  expensas  inter  partes 
compensari,  quando  justam  causam  litigandi  habuit  victus.  At  hoc 
principium  non  apud  omnia  tribunalia  in  praxi  servatur. 

Quando  autem  veriflcatur  condemnatio  ad  solvendas  expensas, 
nomine  expensarum  solummodo  veniunt  illae  necessariae,  quaeque 
dicuntur  etiam  judiciales  cap.  6.  de  dolo  et  contumacia  (II.  14). 
Hinc  expensae  superfluae  et  voluntariae,  quaeque  potius  ad  com- 
moditatem quam  ad  necessitatem  factae  censentur,  non  sunt  resti- 
tuendae. ’ 

Ceterum  arbitrium  prndentis  judicis  aequam  expensarum  ra- 
tionem determinabit,  exigens  etiam  si  opus  fuerit  juramentum  a 
victore  super  quantitate  earumdem  expensarum. 

D.  De  exsecutione  sententi». 

20.  Exsecutio  sententiae  est  actus  judicialis,  quo  ex  ministerio 
judicis  revera  praestatur  victori  id,  quod  per  sententiam  judicis 

ejusdem  verbaliter  obtinuit.  Sententia  eo  ipso  quod  transiit  in  rem 
judicatam,  jam  in  ea  conditione  repentur  ut  exsecutioni  mandetur» 
Quare  ante  spatium  decendii  sententia  nequit  exsecutioni  mandari. 
Post  vero  decendium  distinguendum  est  inter  actiones  personales 
et  reales.  In  actionibus  realibus  exsecutio  post  10  dies  facienda 
est,  quia  qui  decidit  judicio,  proprietatis  amplius  dominus  non  est, 
et  rei  possessionem  immerito  retinet  invito  domino. 

21.  In  actionibus  vero  personalibus,  seu  quando  agitur  de  so- 
lutione debiti,  vel  de  praestatione  operis  ab  aliqua  determinata 
persona  facienda,  in  11.  2.  et  3.  Cod.  de  Usuris  rei  judicato  con- 
ceditur victo  ad  solvendum  quadrimestre,  quod  incipit  decurrere 
a die  latae  sententiae.  Concordat  etiam  jus  nostrum  in  cc.  15.  h.  t. 
et  in  26.  de  Off.  ddeg.  (I.  29).  Ratio  est,  quia  quisque  non  semper 
illico  habere  parata  media  ad  solvendum  vel  exsequendam  praesta- 
tionem praesumi  potest.  In  actione  autem  reali  res,  quam  sen- 
tentia persequitur,  determinata  est  et  restitui  illico  potest.  In- 
super. pro  varietate  circumstantiarum  ex  justa  causa  hoc  tempus 
poterit  judex  vel  coarctare,  vel  etiam  protrahere.  Cap.  15.  h.  t. 

22.  Quaeritur:  a quo  judice  facienda  est  exsecutio  sententiae. 

Distinguendum  est  inter  judicem  ordinarium  et  delegatum. 

Quando  judex  est  ordinarius  et  bona  super  quibus  exsecutio  fa- 
cienda est,  reperiuntur  intra  fines  suae  jurisdictionis  judex  idem 
qui  sententiam  pronundavit,  exsecutioni  mandat  sententiam,  seu 
ejus  jussu  apparitores  et  offidatles  tribunalis  procedunt  ad  occupanda 
bona  partis  victae  (physice  vel  symbolice)  et  eos  actus  perficiunt, 
qui  inserviunt  ad  ponendum  in  tuto  jus  actoris. 

Quod  si  bona  contra  quae  facienda  est  exsecutio  sententiae  re- 
periantur  sub  jurisdictione  aliena,  seu  sub  jurisdictione  alterius 
judicis,  judex,  qui  sententiam  tulit,  non  potest  ipse  sententiam  ex- 
sequi, sed  judex  loci  in  quo  bona  sita  sunt  accepto  exemplari  au- 
thentico sententiae,  eam  exsecutioni  mandabit  Neque  hic  alter 
judex  poterit  recusare  exsecutionem  sententiae  latae  legitimo  modo. 

23.  Verum  si  sententia  sit  evidenter  nulla,  vel  ab  ea  fuerit 
appellatum,  ita  ut  appellatio  servanda  sit  etiam  in  suspensivo, 
judex  alterius  territorii  non  poterit  ullo  modo  adstringi  ad  eam 
exsequendam;  nam  nemo  tenetur  ad  agendum  id  quod  certo  scit 
esse  nullius  roboris. 

Dixi  si  sententia  sit  evidenter  nulla.  Nam  si  dubium  solum- 
modo fuerit  nullitatis  sententiae,  pro  validitate  praesumendum  est. 

Qua  in  re  etiam  haec  fieri  debet  animadversio.  Scilicet  judex  al- 
terius territorii  in  casu,  licet  meritum  causae  ingredi  nequeat,  quia 
est  nudus  exsecutor  sententiae,  tamen  videre  et  cognoscere  potest 
non  solum  de  exceptione  evidentis  nullitatis  sententiae,  sed  etiam 
de  aliis  exceptionibus,  quae  directe  proponantur  contra  ipsam  ex- 
secutionem sententiae  ex.  gr.  de  exceptione  incompetentiae  ad  ex- 
sequendum, de  exceptione  compensationis,  solutionis  etc.  Ratio  est 
quia  exsecutor  sententiae  curare  debet  ne  jura  partium  in  actu 
ipso  exsecutionis  laedantur.  Hinc  exsecutionem  non  perficit  physice 
et  materialiter,  sed  juris  rigore  servato. 

24  Quid  vero  si  judex  qui  sententiam  protulit  fuerit  dele- 
gatus ? 

Si  sermo  sit  de  judjce  delegato  a Romano  Pontifice,  certum 
est  ipsum  posse  exsequi  sententiam  a se  latam.  Ita  in  cc.  26. 
et  28.  §.  «Praeterea»  de  off.  et  potest,  jud.  deleg.  (I.  29).  Immo  ob 
privilegium  delegationis  Pontificis,  quem  judex  repraesentat,  non 
solum  potest  per  alium  exsequi  sententiam  suam  juxta  cap.  3.  eod. 
tit.  de  off.  (I.  29)  etc.  sed  etiam  potest  exigere  ut  exsecutio  fiat  a 
judice  ordinario  loci,  qui  tenetur  mandatis  delegati  judicis  obtem- 
perare juxta  cc.  7.  et  25.  §.  «Quia  vero»  tit.  cit. 

25.  Quod  si  sermo  sit  de  judice  delegato  ab  ordinario , qui 
sit  inferior  Pontifice  Romano,  ex.  gr.  ab  Episcopo,  controvertitur 
inter  Doctores,  utrum  delegatus  possit  suam  sententiam  exsecutioni 
mandare,  nec  ne.  Communior  vero  opinio  juxta  sensum  cc.  4 de 
foro  compet.  (II.  2)  nec  non  6.  et  33.  de  offis.  et  potest,  jud.  (1. 29) 
est,  ut  nequeat  delegatns  ab  inferiore  exsequi  suam  sententiam, 
quia  judex  ordinarius  inferior  non  censetur  commisisse  delegato  suo 
totum  negotium  finiendum,  sed  solummodo  quaestionis  solutionem, 
et  sibi  reservasse  praesumitur  complementum  negotii,  quod  fit  per 
exercitium  publicum  jurisdictionis  in  exsecutione  sententiae.  Verum 
in  praxi  inspiciendum  est  mandatum  delegationis,  ex  quo  mandato 
facile  deprehenduntur  limites  commissi  muneris. 

26.  Si  quaeratur,  quomodo  facienda  sit  exsecutio  sententiae,  di- 
cendum est  in  actionibus  reatibus  sententiam  exsequi  debere  circa 
ipsa  bona,  quae  in  sententia  designantur.  Si  vero  sermo  sit  de 
actionibus  personalibus  et  reus  per  solutionem  vel  praestationem 
non  satisfaciat  mandatis  judicis,  servandus  est  modus,  qui  minus 
quo  fieri  possit  praejudicium  eidem  reo  inferat.  Hinc  primo  bona 
mobilia  sunt  pignori  subjicienda  et  deinde  publicanda.  Quod  si 

nullus  emptor  apparuerit,  pro  rata  crediti  sunt  victori  abjudicanda. 
Si  bona  mobilia  non  sufficiant,  bona  immobilia  et  deinde  jura  sunt 
exsecutioni  subjicienda.  Ita  in  1.  14.  ff.  de  re  jud. 

Excipiuntur  autem  ab  exsecutione  instrumenta  artis,  libri  stu- 
diosorum, et  in  genere  ea  quae  prorsus  necessaria  sunt  ad  exer- 
citium propriae  industriae.  Excipiuntur  etiam  res  quae  alteri  for- 
tiori vinculo  sunt  obligatae,  vel  quae  nequeunt  alienari.  In  utro- 
que enim  casu  finis  exsecutionis  frustraneus  redderetur. 

Titulos  XXVIII. 

De  appellationibus,  recusationibus,  et  relationibus. 

Ratio  conjunctionis  tituli  praesentis  cura  praecedenti  per  se 
patet  Siquidem  post  latam  sententiam  remedium  juridicum  praesto 
est,  appellandi  nempe  ad  tribunal  superius,  si  ab  inferiori  judice 
lata  sit  sententia. 

1.  Appellatio  in  sensu  tituli  est  ‘ Provocatio  a judice  inferiore 
ad  superiorem,  proposita  ob  aliquod  gravamen  illatum  vel  inferen- 
dum'. Judex  inferior  dicitur  judei  a quo , judex  autem  superior 
dicitur  judex  ad  quem. 

Solet  ab  aliquibus  apponi  in  definitione  specialis  qualitas  ap- 
pellationis, ut  nempe  gradatim  fiat;  ne  scilicet  spretis  gradibus 
jurisdictionis  intermediis,  statim  ad  supremum  tribunal  deveniatur, 
Verum  in  rebus  ecclesiasticis  haec  conditio  apprime  non  servatur. 
Nam  ex  quolibet  tribunali  ecclesiastico  orbis  potest  illico  appellari 
ad  Sanctam  Sedem. 

Dicitur  in  definitione  ob  aliquod  gravdmen  illatum  vel  in- 
ferendum, quia  aliquis  non  solum  potest  appellare  a decreto  ju- 
dicis, quod  praejudicium  revera  infert  in  praesenti,  quemadmodum 
esse  potest  sententia  definitiva  adversa,  sed  etiam  a judicis  decreto, 
quoties  timeri  potest  praejudicium  in  futurum  ex.  gr.  ab  inter- 
locutoria  sententia  quae  influat  in  sententiam  definitivam  postea 
edendam. 

2.  Appellatio  distinguitur  in  judicialem  et  extrajudicialem. 
Judicialis  est  quae  fit  ob  gravamen  in  judicio  illatum,  sive  gra- 
vamen inferatur  per  interlocutoriam  sive  per  aliud  decretum  ju- 
dicis, ex.  gr.  ob  terminum  nimis  brevem  ad  probandum  perempto- 
rie adsignatum  cap.  1.  de  dilat.  (II.  8);  sive  gravamen  inferatur 
per  definitivam  sententiam. 

Extrajudicialis  appellatio  ea  est,  quae  proponitur  ob  gravamen 
externum  quod  jam  illatam  est  vel  timetar  a judice  extrajudicia- 
liter  procedente.  Ex.  gr.  si  quis  a judice  deprehendatur  et  con- 
jiciatur in.  carcerem,  non  ut  reus  alicujus  criminis,  sed  ob  rationem 
oeconomicam  prseventionis  mali  facinoris,  vel  ordinis  et  disciplinae 
custodiendae  causa,  potest  ad  judicem  seu  magistratum  superiorem 
provocare,  et  haec  provocatio  dicitur  appellatio  extrajudicialis. 
Pariter  si  judex  per  exercitium  voluntariae  jurisdictionis  aliquem 
immittat  in  possessionem  rerum  vel  jurium  cum  praejudicio  tertii, 
fit  etiam  locus  appellationi  extrajudiciali.  Hinc  appellari  potest 
contra  possessionem  alicui  a judice  ordinario  datam  in  beneficio, 
vel  etiam  contra  ipsam  collationem,  provisionem,  electionem  etc. 
Cap.  8.  h.  t.  in  6°.  * 

Animadvertendum  vero  est,  nomine  appellationis  in  sensu 
rigoroso  et  juridico  sumptae  venire  solam  judicialem  appellationem, 
extrajudicialem  vero  improprie  dici  appellationem,  et  potius  ge- 
neraliori vocabulo  nuncupari  provocationem,  idest  recursum  vel 
querelam.  Cap.  5.  h.  t. 

3.  Eline  appellatio  extrajudicialis  per  se  non  suspendit  exse- 
cutionem actus  contra  quem  proponitur,  neque  illico  reddit  nullius 
valoris,  velut  totidem  attentata  ea  quae  inde  geruntur,  quemad- 
modum contingit  in  appellatione  proprie  dicta;  sed  appellatio  extra- 
judicialis suspendit  exsecutionem  actus  solummodo,  quando  superior 
visa  causa,  quae  in  appellatione  exprimi  debet,  admittit  provo- 
cationem, et  examen  de  materia  controversa  instituit.  Haec  con- 
clusio infertur  ex  cap.  46.  h.  t.  in  quo  Pontifex  decernit  appel- 
lationem ob  insufficientiam  causae  in  ea  expressae  non  impedire 
effectus  confirmatae  electionis,  contra  quam  appellatio  proposita 
fuerat,  quamvis  concedat  appellanti  copiam  agendi  contra  per- 
sonam electi  per  viam  denunciationis  vel  accusationis.  Ergo  a 
sensu  contrario  si  causa  fuisset  sufficiens,  impedivisset  effectum 
confirmatae  electionis. 

4.  Appellatio  judicialis  potest  fieri  a sententia  definitiva  non 
solum,  sed  etiam  a sententia  interlocutoria,  ex  cc.  11.  et  12.  h.  t 
Verum  ex  dispositione  Tridentini  in  cap.  1.  Sess.  13.  De  Ref.  et 
in  cap.  20.  Sess.  24.  De  Ref.  ad  evitanda  subterfugia  et  frivolas 
querelas  in  causis  ad  forum  ecclesiasticum  quomodolibet  pertinen- 
tibus, facultas  appellandi  coarctata  est  ad  sententiam  definitivam 
et  sententiam  interlocutoriam,  quae  vim  habeat  sententiae  defini - 

Uves,  et  cujus  sententiae  interlocutoriae  gravamen  per  sententiam 
definitivam  reparari  nequeat. 

5.  Quaeritur:  quis  possit  appellare. 

Quaestio  praesens  non  respicit  causam,  sed  personam  appel- 
lantis. Quo  posito  omnis  poterit  appellare,  qui  gravamen  ex  sen- 
tentia vel  decreto,  quamvis  directe  contra  ipsum  lata  non  fuerint, 
sentiat,  et  quamvis  ceteroquin  agere  prohibeatur.  Hinc  etiam  ex- 
«ommunicatus  poterit  appellare  cc.  5.,  8.  et  11.  de  Except.  (II.  26) 
Amplissimae  conclusionis  ratio  deducitur  ex  indole  propria  appella- 
tionis, quae  juxta  cap.  61.  §.  «Porro»  h.  t.  considerata  est  ceu  spe- 
cies defensionis,  qnse  nulli  denegatur.  Hinc  si  uterque  litigans 
arbitretur  sententiam  judicis  sibi  nocuisse,  uterque  appellare  pot- 
est, ut  reformetur  pars  sibi  minus  propitia.  Pariter  etiam  tertius 
contra  quem  sententia  lata  non  est,  dummodo  sua  intersit,  appel- 
lare potest;  c.  30.  C.  2.  q.  6. 

6.  Quaeritur:  a quibus  judicibus  liceat  appellare. 

Appellatio  considerata  est  ceu  provocatio,  qua  subditus  laesus 

in  suis  juribus  invocat  auctoritatem  superioris,  et  apud  eum  in- 
sistit ut  corrigat,  vel  nullius  prorsus  valoris  reddat  actum  infe- 
rioris. Hinc  appellari  potest  a quolibet  judice  c.  9.  C.  2.  q.  6. 
dummodo  non  fuerit  judex  ipse  princeps  societatis,  vel  tribunal, 
quod  proprie  et  immediate  locum  principis  tenet.  Quare  a sen- 
tentia Pontificis  Romani  appellatio  interponi  non  potest.  Imo 
contra  appellantes  a sententia  Papae  ad  futurum  Qenerale  Conci- 
lium in  Constitutione  Apostolicce  Sedis  sub  n.  IV  inter  excommu- 
nicationes latae  sententiae  speciali  modo  reservatas  Romano  Ponti- 
fici ita  legitur:  ‘Omnes  et  singulos,  cujuscumque  status,  gradus,  seu 
conditionis  fuerint,  ab  ordinationibus  seu  mandatis  Romanorum 
Pontificum  pro  tempore  exsistentium  ad  universale  futurum  Conci- 
lium appellantes,  nec  non  eos,  quorum  auxilio,  consilio  vel  favore 
appellatum  fuerit’.  Nam  ejusmodi  appellatio  est  species  schismatis, 
quasi  nempe  posset  esse  Concilium  Generale  ■ absque  Romano  Pon- 
tifice et  ipso  Summo  Pontifice  superins.  — Pariter  neque  a sen- 
tentia Romanarum  Congregationum  in  causis  ad  forum  ecclesiasti- 
cum pertinentibus  appellari  potest.  Verum  loco  proprie  dictae 
appellationis  contra  latam  sententiam  concedi  potest  beneficium 
novos  audientios  et  revisionis  causae  penes  idem  tribunal  tractandae, 
quod  relate  ad  effectum  aequivalet  remedio  appellationis;  nam  pro- 
positis probationibus  iterum  quaestio  discussioni  subjicitur,  et  si 
Santi  II.  Decr.  16 

constet  de  bono  jure  appellantis  ss.  Congregationes  non  dedignan- 
tur rescribere  ‘Recedendum  a decisis’,  cujus  rescripti  vis  est  ut 
sententia  antea  lata  revocetur. 

7.  Quaeritur:  ad  quem  judicem  sit  appellandum. 

Cum  diversi  sint  gradus  jurisdictionis,  alii  aliis  majores,  hinc 
ut  servetur  ordo  jurisdictionis,  regula  generalis  est  appellationem 
procedere  ab  uno  ad  alium  judicem  immediate  superiorem.  Ita 
constitutum  etiam  est  in  jure  cc.  66.  h.  t.  et  3.  §.  «Archidia- 
conus»  h.  t.  in  6°.  Verum  cum  Romanus  Pontifex  sit  rector  uni- 
versalis Ecclesiae,  ordinariam  habens  jurisdictionem  in  omnes 
Christi  fideles,  concurrere  potest  cum  omnibus  ordinariis  locorum 
in  cognitione  causarum,  c.  17.  C.  9.  q.  3.  Hinc  sequitur,  Ro- 
manum Pontificem  a quolibet  tribunali  ecclesiastico  in  causis  ec- 
clesiasticis appellationes  posse  recipere,  omissis  etiam  intermediis 
gradibus  jurisdictionis  cc.  4.  et  6.  C.  2.  q.  6.  Romano  Pontifici  in 
hac  re  sacri  canones  comparant  delegatum  ejus  in  provincia  suae 
jurisdictionis.  Hic  scilicet  repraesentans  personam  Pontificis,  potest 
immediate  appellationes  recipere  omissis  gradibus  intermediis. 
Gap.  1.  De  off.  Leg.  (L  30). 

8.  Relate  ad  judices  Romano  Pontifice  inferiores  daturne  ex- 
ceptio regulae  generalis? 

Omittimus  casum  sententiae  Vicarii  Generalis  Episcopi,  a qua 
sententia  non  appellatur  ad  judicium  Episcopi,  sed  ad  tribunal 
Metropolitani.  Omittimus  dico  hunc  casum,  quia  Episcopus  non 
constituit  gradum  intermedium  inter  suum  Vicarium  et  Metro- 
politanum; nam  tribunal  Vicarii  Generalis  censetur  esse  idem  ac 
tribunal  Episcopi,  uti  expresse  tradit  Bonif.  VIII.  in  cap.  2.  de 
Consuet.  (I.  4)  in  6°. 

9.  Hisce  positis  praeteriri  potest  gradus  intermedius  et  appel- 
lari ad  judicem  superiorem,  quando  judex  intermedius  factus  est 
inhabilis  sive  physice  sive  moraliter  ad  causam  videndam  in  gradu 
appellationis,  vel  etiam  quando  legitime  introducta  consuetudo  ad- 
sistat  Conclusio  haec  innititur  cc.  3.  h.  t.  in  6°.  et  10.  de  off. 
deleg.  (I.  14)  in  6°.  Hinc  si  judex  medius  longe  absit  a residentia 
sua,  aut  ab  hostibus  detineatur,  aut  aliter  impediatur  ab  exercitio 
judicialis  potestatis,  poterit  in  appellatione  praeteriri.  Pariter  pot- 
erit praeteriri  si  incidat  in  haeresim,  vel  in  excommunicationem 
majorem  aut  suspensionem,  vel  fiat  schismaticus,  vel  si  judex  pos- 
sit recusari  tamquam  suspectus. 

10.  Hac  facit  praesertim  casus,  quo  quaestio  est  inter  Epi- 
scopum et  Clericum  dicecesanum,  quo  in  casu  non  judicat  Epi- 
scopus, sed  juxta  c.  46.  C.  11.  q.  1.  eligendi  sunt  arbitri,  qui  di- 
cuntur arbitri  juris.  Ab  arbitrorum  sententia,  ut  ipsa  natura  rei 
fert,  non  appellatur  ad  tribunal  Episcopi,  sed  ad  judicem  superio- 
rem, quemadmodum  etiam  insinuat  cap.  11.  de  off.  et  potestat.  Ju- 
dicis deleg.  (I.  14)  in  6°. 

11.  Quid  vero  si  appellatio  proposita  fuerit  coram  judice,  qui 
revera  non  sit  judex  appellationis,  sed  sit  superior  non  immedia- 
tus, nec  rationalis  causa  legitimam  reddat  omissionem  judicis  in- 
termedii? 

Diximus  judicem  superiorem.  Nam  quisque  videt  fore  nullam 
per  se  appellationem  ad  judicem  inferiorem,  quia  esset  contra  sub- 
stantiam appellationis,  quae  supponit  majorem  jurisdictionem  in 
judice,  cujus  invocatur  auctoritas  contra  sententiam.  Quo  posito 
ajunt  communiter  Doctores  cum  glossa  juxta  sensum  cap.  66.  h.  t. 
appellationem  et  acta,  quae  sequuntur,  valere,  quoties  contra  appel- 
lationem adversa  pars  non  excipiat.  Ratio  est,  quia  pars  adversa 
non  excipiens  videtur  consentire  et  ita  prorogare  jurisdictionem 
judicis  superioris,  qui  certe  in  ea  conditione  est  ut  prorogari  possit 
ejus  jurisdictio.  In  cap.  7.  h.  t.  species  est  de  duobus  collitigan- 
tibus,  quorum  unus  appellavit  ad  Romanum  Pontificem,  alter  ad 
proprium  judicem  appellationis.  Cum  vero  qui  appellavit  ad  Ro- 
manum Pontificem  citatus  nollet  comparere  coram  proprio  judice 
appellationis,  judex  hic  tulit  in  eum  ob  contumaciam  excommuni- 
cationis sententiam.  Romanus  Pontifex  decernit,  sententiam  valere, 
si  judex  appellationis  nescierit,  appellationem  fuisse  interpositam 
ad  Sanctam  Sedem.  Hinc  tradunt  Doctores,  in  specie  capitis  prae- 
valere debere  appellationem  factam  ad  Sanctam  Sedem,  sed  eum 
- qui  ita  appellavit  citatum  apud  judicem  proprium  appellationis 
comparere  debere  et  notam  reddere  judici  appellationem  ad  Ro- 
manam Pontificem,  ita  ut  judex  hic  proprius  appellationis,  ne- 
sciens appellationem  ad  S.  Sedem  possit  legitime  ultro  procedere 
in  causae  cognitione  et  appellantem  ad  Sanctam  Sedem  habere 
pro  contumace. 

12.  Quaeritur:  quibusnam  in  casibus  liceat,  vel  non,  appellare. 

In  genere  potest  appellari  in  omnibus  causis  in  quibus  appel- 
latio non  sit  vetita  a jure.  Plures  exceptionis  casus  afferuntur  a 
Doctoribus. 

16* 

1°)  Causa  criminalis  criminaliter  acta , in  qua  ex  jure  remano 
expresso  in  1.  2.  Cod.  Quorum  appellationes  non  recipiuntur  non 
conceditur  appellatio  quoties  reus  fuerit  convictus  et  confessus  de 
crimine.  Qui  enim  convictus  et  confessus  est  de  crimine,  hoc  re- 
medium invocat  solummodo  ad  applicationem  poenae  differendam. 
At  si  causa  suppetat  appellationis,  praesertim  si  dubium  contra 
confessionem  possit  promoveri,  etiam  juxta  jus  romanum  conceditur 
appellatio;  immo  si  sermo  sit  de  capitis  damnato,  quilibet  alius 
etiam  eo  invito  appellare  potest,  1.  6.  ff.  h.  t Absolute  vero  re- 
pelluntur ab  appellatione  edenda  auctores  atrodorum  criminum 
laesae  majestatis,  insignis  latrocinii,  falsarum  monetarum. 

2°)  Appellare  nequit  qui  pacto  quaestionem  transegit,  vel  cau- 
sam terminavit  delato  alteri  parti  juramento,  vel  si  speciali  con- 
ventione cautum  sit  ut  a judicis  sententia  non  appelletur.  Imo 
sufficit  tacita  renunciatio  appellationis  ut  inde  non  amplius  ea  pro- 
poni possit,  uti  si  quis  factum  poneret  appellationi  contrarium. 
Exempla  habentur  in  cc.  54.  §.  fin.  h.  t.  et  26.  de  testibus  (H  20 1 
et  20.  de  offic.  delegat.  (I.  29). 

3°)  Similis  exposito  est  casus  de  arbitris  voluntariis,  qui  nempe 
a partibus  collitigantibus  plena  fiducia  relicto  judice  ordinario  digni 
habiti  sunt  ad  causam  decernendam.  Ab  istorum  sententia  appel- 
lari nequit,  nisi  ob  manifestam  iniquitatem.  Cap.  2.  de  arbitris 
(L  43);  pars  enim,  quae  adversam  patitur  sententiam,  cum  libere 
consensit  in  arbitros,  conqueri  de  injuria  non  potest  Hoc  idem 
vero  dicendum  non  est  de  arbitris  necessariis,  seu  de  arbitris  juris 
a quorum  sententia  potest  appellari. 

4°)  Appellatio  negatur  quando  res  est  notoria.  Cc.  6.  in  fin.. 
13.  et  14.  h.  t.;  appellatio  enim  in  notoriis  interponi  videtur  solum- 
modo ad  differendam  litem  creandasque  adversario  molestias.  No- 
torium vero  in  casu  illud  dicitur,  quod  constat  per  evidentiam  rei, 
quae  nulla  tergiversatione  celari  potest,  vel  constat  per  confessio- 
nem propriam  in  judicio  libere  et  absque  metu  emissam,  quaeque 
non  possit  revocari  per  allegationem  erroris,  vel  tandem  constat 
per  sententiam  judicis,  quae  transit  in  rem  judicatam.  Ita  in 
cc.  ult.  de  cohabitat.  Cleric.  et  mulier.  (III.  2),  24.  de  Verbor.  Sig- 
nificat. (V.  40)  et  61.  h.  t.  §.  2. 

Idem  dicendum  est  juxta  cap.  29.  h.  t.  de  frivola  appellatione, 
quae  proponatur  contra  decisionem  emissam  a judice,  secundum 
dispositionem  juris  claram  et  determinatam.  Scilicet  hoc  in  casu 

non  conceditur  appellatio,  quia  gravamen  non  esset  a judice,  sed 
ab  ipso  jure  communi  procederet,  quod  proinde  attendi  nequit;  et 
appellatio  nihil  aliud  operaretur  quam  dilationem  exsecutionis  sen- 
tentiae secundum  jus  latae.  Exemplum  hujus  exceptionis  traditur 
in  cap.  4.  de  Cleric.  non  resid.  (III.  4)  in  quo  docemur  non  atten- 
dendam esse  appellationem  clerici  contra  sententiam  episcopi  qui 
jussit  eum  residere  debere  in  loco  beneficii  sui. 

5°)  Appellatio  non  attenditur,  quae  emissa  fuerit  ab  exsecu- 
tione sententiae  quae  transit  in  rem  judicatam,  nec  qui  appellat 
auditur,  nisi  forte  exsecutor  excesserit  modum  in  exsecutione.  Ad 
rem  faciunt  cc.  33.  h.  t.  et  16.  de  Sent.  et  Re  jtid.  (II.  27).  Haec 
vero  exceptio  intelligenda  est  de  nudo  et  mero  exsecutore  qui 
nempe  nullum  judicium  exerceat,  sed  sine  ulla  cognitione  praemissa 
plene  et  rigorose  satisfaciat  alterius  judicis  voluntati.  Si  enim 
judex  esset  mixtus  qui  nempe  videre  deberet  de  exceptionibus  pro- 
positis contra  rei  judicatae  exsecutionem,  posset  merito  ab  ejus 
actibus  appellari. 

6°)  Argum.  Clem.  1.  De  Re  jud.  (II.  11)  nemini  ter  appellare 
licet,  videlicet  duplex  sententia  conformis  transit  in  rem  judi- 
catam. 

7°)  Tandem  aliis  omissis  appellatio  non  conceditur  quando  fa- 
talia, idest  tempora  a jure  praefinita  sive  ad  appellandum  sive  ad 
prosequenda  acta  appellationis  inutiliter  elapsa  fuerint.  Sententia 
enim  in  hoc  casu  transit  in  rem  judicatam. 

13.  Quaeritur  quid  sentiendum  in  casu,  quo  causae  cognitio 
delegata  fuerit  cum  clausula  ut  definiatur  a judice  delegato  appel- 
latione remota ? 

Profecto  hic  modus  delegandi  causas  potest  adhiberi  a solo 
Romano  Pontifice,  qui  solus  potest  contra  dispositiones  juris  com- 
munis interdicere  appellationem. 

Quo  posito  juxta  dispositionem  cap.  53.  h.  t.  effectus  proprius 
hujus  clausulae  est  ut  appellatio  non  admittatur  nisi  in  casibus  a 
jure  expressis,  idest  vi  clausulae  non  solum  frivolae  inhibentur 
appellationes,  sed  et  omnes,  quae  in  jure  expresse  non  indulgentur. 
Scilicet  haec  clausula  illas  solummodo  non  excludit  appellationes, 
quarum  gravamina  expresse  in  jure  traduntur,  ceu  sufficientia  et 
legitima  ad  appellandum.  Ex.  gr.  si  judex  denegat  spoliato  resti- 
tutionem spolii,  cap.  10.  De  Restit.  Spoliat.  (II.  13);  si  partes 
citatae  fuerint  ad  locum  non  tutum,  cap.  47.  h.  t.  poterunt  appellare 

non  obstante  clausula  appellatione  remota,  quia  de  istis  casibus 
expresse  cavet  jus  concedens  facultatem  appellandi. 

14.  Quid  vero  dicendum  de  aliis  casibus,  in  quibus  una  pars 
revera  gravata  est  a judicis  sententia,  sed  gravamen  tale  non  est 
de  quo  expresse  caveat  jus? 

Sunt  qui  dicunt  in  casu,  quo  justa  causa  suppetat  appella- 
tionis, licitum  esse  appellare  non  obstante  clausula,  quamvis  justa 
causa  hujusmodi  non  reperiatur  expressa  in  jure.  Ratio  autem 
hujus  sententiae  est,  quia  appellatio  ex  justa  causa  est  species  de- 
fensionis, quam  princeps  tollere  nequit,  aut  saltem  tollere  non 
praesumitur.  Dicunt  vero  hanc  esse  differentiam  inter  gravamen 
expressum  in  jure  et  illud  non  expressum,  ut  gravamen  non  ex- 
pressum in  jure  debeat  in  appellatione  declarari,  non  autem  opus 
sit  declarare  causas  gravaminis  de  quo  jus  cavet. 

Verum  inspecto  rigore  juris  exhibito  in  cap.  63.  h.  t.  dicen- 
dum esse  videtur,  supposita  clausula  ‘appellatione  remota ’ non 
posse  interponi  appellationes  in  casibus  non  expressis  in  jure. 
Hinc  in  istis  casibus  in  jure  non  expressis  judex,  qui  sententiam 
tulit,  potest  tuto  procedere  ad  exsequendam  sententiam  suam,  licet 
pars  collitigans  appellationem  interponat,  nec  revocari  possunt  a 
superiore  ceu  attentata  ea,  quae  inde  geruntur.  Ratio  est,  quia 
judex  non  tenetur  revereri  appellationem  nisi  in  casibus  in  jnre 
expressis.  Excipi  tamen  debet  casus,  quo  Princeps  delegans  ex 
certa  scientia  appellationem  exceperit  c.  28.  De  Off.  deleg.  (L  29) 
§.  3.  Hoc  enim  in  casu  videtur  reformasse  tenorem  prioris  re- 
scripti delegationis. 

Verum  nullum  erit  remedium  in  casibus  in  jure  non  expressis? 

Remedium  erit  recursus  superiori  factus  contra  injustam  sen- 
tentiam judicis  delegati.  Scilicet  poterit  coram  superiore  dele- 
gante institui  querela  contra  injustam  sententiam  juxta  cap.  9.  de 
Sentent.  et  Re  jud.  (H.  27).  Ratio  est,  quia  appellatione  remota 
non  censetur  exclusa  et  interdicta  oppositio  contra  injustam  sen- 
tentiam. Hinc  in  cit.  cap.  9.  dicitur  ‘Cum  aliqua  causa  appellatione 
remota  committitur,  et  sententia  fertur  iniqua,  eam  evacuari  opor- 
tet, nec  ei  debet  stari,  si  iniquitatem  contineat  manifestam.  Hinc 
semper  contra  injustam  sententiam  poterit  fieri  recursus  ad  prin- 
cipem quemadmodum  etiam  innuit  cap.  53.  h.  t.  Quare  poterit  im- 
petrari beneficium  novae  audientiae  et  revisio  causae.  Insuper  si 
sententia  delegati  nulla  est,  ob  non  servatam  formam  judicialem, 

parti  laesae  competit  actio  vel  exceptio  nullitatis,  quae  juxta  naturam 
perpetuarum  actionum  spatio  30  annorum  perdurat. 

15.  Quaeritur:  quinam  sit  modus  servandus  in  appellationibus 
proponendis. 

Primo  quidem  appellatio  interponenda  est  coram  judice  qui 
sententiam  tulit,  seu  coram  judice  a quo,  ita  ut  secus  sit  nulla 
nec  producat  effectum  sive  suspensivum  sive  devolutivum.  Judex 
enim  a quo  ignorans  appellationem  jure  meritoque  procedere  pot- 
est in  judicio,  si  appellatio  proponatur  contra  sententiam  inter- 
locutoriam,  vel  in  exsecutione  sententiae  suae  si  appellatum  fuerit 
a sententia  definitiva.  Cfr.  cc.  59.  et  ult.  h.  t. 

Quod  si  nequeat  appellatio  interponi  coram  judice  a quo  vel 
quia  copia  judicis  ejusdem  haberi  non  possit  eo  quod  a sua  resi- 
dentia absit,  nec  alius  vicibus  ejus  fungatur  in  excipiendis  querelis, 
vel  quia  appellans  impediatur  quominus  adeat  judicem,  appellari 
potest  directe  coram  judice  ad  quem,  c.  ult  h.  t Imo  juxta  idem 
caput  quando  qui  vult  appellare,  impeditur  quominus  appellationem 
interponat  coram  judice  a quo,  potest  coram  viris  honestis  pro- 
testari, et  exprimere  causas  appellationis.  Quae  protestatio  cum 
expressione  causarum  consideratur  ceu  vera  et  legitima  appellatio. 
Ex  hodierna  autem  praxi  actus  appellationis  proponendus  est  co- 
ram utroque  judice,  o quo  et  ad  quem. 

16.  Appellatio  autem  proponi  non  potest  in  forma  generica, 
sed  in  forma  specifica  facienda  est  Scilicet  non  valet  appellatio 
generalis  ab  omni  causa,  sed  designari  debet  causa  in  qua  appel- 
lationis remedium  invocatur.  Ita  in  cap.  2.  h.  t.  Sustinetur  vero 
appellatio,  quse  fiat  ab  omni  gravamine,  quod  quis  in  aliquo  deter- 
minato judicio  subiit,  quia  indeterminata  non  est  materia  quse 
proxime  proponitur  Superiori  cognoscenda:  Ita  in  cap.  18.  h.  t. 

17.  Insuper  in  appellatione  a sententia  interlocutoria  exprimi 
debet  in  specie  causa  seu  motivum  appellationis,  idest  gravamen, 
quod  quis  passus  est,  vel  timet  sibi  obventurum  ex  judicis  decreto. 
Ita  in  cc.  1.  h.  t.  in  6°.  et  61.  h.  t.  §.  «Porro.» 

18.  E contra  in  appellatione  a sententia  definitiva  non  requi- 
ritur expressa  mentio  causae  seu  gravaminis  ob  quod  appellatur. 
Ita  in  cap.  1.  h.  t.  in  6°.  ubi  Innocentius  IV.  ea  quse  antiquitas 
statuit  de  appellationibus  a sententia  definitiva  se  non  immutare 
asserit;  scilicet  conservat  dispositionem  juris  romani  in  1.  2.  ff.  h.  t. 
quse  tenet,  necessariam  non  esse  expressionem  causse  in  appella- 

tionibus  a sententia  definitiva.  Hinc  juxta  jus  commune  sufficit 
si  gravatus  dicat  se  appellare  a sententia  definitiva,  qnia  iniqua 
est  Imo  juxta  Doctores:  si  gravatus  praesens  sit  in  judicio,  sufficit 
si  audita  sententia  pronunciet  verbum  appello,  vel  provoco,  appel- 
latio valet. 

Hodie  in  scriptis  redigi  debet  actus  appellationis,  quamvis  in 
cap.  1.  h.  t.  in  6°.  de  appellationibus  ad  Summum  Pontificem 
solummodo  dicatur  quod  in  scriptis  fieri  debeant. 

19.  Ratio  diversae  dispositionis  inter  sententiam  interlocuto- 
riam  et  definitivam  in  eo  forsan  reponenda  est,  quia  in  sententia 
interlocutoria  gravamen,  si  quid  sit,  corrigi  potest  ab  eodem  judice 
a quo,  hinc  necesse  est  ut  judex  illud  cognoscat;  in  sententia  au- 
tem definitiva  gravamen  ab  eodem  judice  emendari  nequit,  quia 
causam  definitam  iterum  ingredi  non  potest.  Praeterea  magis  dura 
videtur  et  adversa  judici  appellatio  ab  interlocutoria,  quam  a de- 
finitiva. Prior  enim  appellatio  suspendit  cursum  judicii,  et  exer- 
citium jurisdictionis  judicis,  secunda  vero  appellatio  suspendit  so- 
lam exsecutionem  sententiae,  non  autem  judicium  in  quo  judex  per 
sententiam  definitivam  functus  est  jam  munere  suo. 

20.  De  libellis  dimissoriis  judicis,  seu  de  apostolis.  Appel- 
latio instituta  est,  ut  causa  iu  sua  specifica  forma,  et  in  sua  de- 
terminata juridica  indole  de  uno  ad  aliud  tribunal  transferatur, 
ut  judex  superior  iterum  ad  examen  revocet  ea  quae  inferior  co- 
gnovit et  definivit.  Hinc  in  jure  inductum  est  ut  ad  petitionem 
partis  gravatae  judex  a quo  transmitteret  judici  ad  quem  literas 
in  quibus  declararet  factam  fuisse  appellationem  a sententia  sua 
in  tali  causa,  quae  apud  suum  tribunal  pendebat  inter  determinatas 
personas.  Literae  hujusmodi,  seu  libelli  ex  more  antiquo  appellati 
sunt  apostoli,  quia  missi.  Ita  in  c.  24.  C.  2.  q.  6. 

Praecipua  divisio  horum  apostolorum  est,  ut  alii  sint  dimis- 
sorii, alii  reverentiales,  alii  refutatorii. 

21.  Dimissorii  sunt  literae  judicis  ad  Superiorem,  quibus  testi- 
ficatur de  appellatione  interposita  et  a se  admissa.  Dimissorii  di- 
cuntur quia  judex  inferior  quasi  a se  dimittit  appellantem,  seque 
inde  extraneum  habet  a negotio  judicis,  inde  peragendo. 

22.  Reverentiales  illi  dicuntur  in  quibus  judex  declarat  cau- 
sam non  fuisse  justam  ad  appellandum,  se  autem  appellationem 
admisisse  ob  reverentiam  superioris,  cujus  auctoritas  ab  appellante 
invocatur. 

23.  Apostoli  autem  refutatorii  illi  sunt  in  quibus  judex  a quo 
declarat  se  appellationem  ndn  admisisse,  simulque  pandit  causam 
ob  quam  arbitratur  nullam  esse  appellationem,  et  rejiciendam  esse 
petitionem  appellantis.  Causa  haec  debet  exprimi.  Cap.  1.  h.  t in  6°- 

24.  Apostoli  petendi  sunt  intra  30  dies  ab  interposita  appella* 
tione,  ita  ut  hoc  tempore  inutiliter  elapso  perimatur  ipsa  appel- 
latio, scilicet  uti  deserta  habeatur.  Ita  in  cap.  6.  h.  t.  in  6°.  Peti 
autem  debent  congruo  loco  et  tempore,  immo  instanter,  et  instan- 
tius, scilicet  non  sufficit  petere  obiter  et  quomodocumque,  sed  lo- 
cus et  tempus  eligi  debet,  quo  judex  audire  et  excipere  possit  pe- 
titionem appellantis.  Ita  in  Clem.  2.  h.  t.  Judex  vero  potest  prae- 
finire tempus  intra  quod  appellans  recipiat  apostolos,  quo  elapso 
censetur  deserta  appellatio.  Ita  cit.  Clenu  2.  h.  t. 

Quod  si  judex  vel  recusaverit  dare  apostolos,  vel  de  facto  intra 
terminum  praefinitum  ad  tradendos  eos  non  dederit,  poterit  appel- 
lans impune  prosequi  appellationem. 

De  Fatalibus  appellationum. 

26.  Fatalia  appellationum  dicuntur  ea  tempora  intra  quae  ap- 
pellatio proponenda,  et  causa  appellationis  prosequenda  et  finienda 
est,  ita  ut  secus  censeatur  deserta. 

Fatalia  alia  sunt  ad  inchoandam,  alia  ad  prosequendam,  alia 
ad  finiendam  appellationem. 

26.  Fatalia  ad  inchoandam  appellationem  sunt  10  dies  com- 
putandi a tempore  intimatae  seu  publicatae  sententiae,  c.  28.  C.  2. 
q.  6.  et  cc.  13.  et  6.  h.  t.  — C.  28.  «Anteriorum»  cit  ita  habet: 
‘Sancitur  omnes  appellationes  posse  intra  decem  dierum  spatium  a 
recitatione  sententiae  numerandorum  judicibus  ab  iis,  quorum  inter- 
est,  offerri’.  Si  vero  agatur  de  gravamine  extrajudiciali  decendium 
decurrere  incipit  ab  ejus  notitia.  Hinc  tempus  fatale  non  decurrit 
ignorantibus.  Notitia  autem  requiritur  ut  incipiat  decendium ; nam 
fatalia  conceduntur  ad  deliberandum  utrum  expediat  nec  ne  in- 
vocare auctoritatem  superioris.  Cap.  8.  h.  t.  in  6°.  Haec  sunt 
verba  Boni f acii  VIII.  in  hoc  capite:  ‘Statuimus  ut  ab  electionibus, 
postulationibus,  et  quibuslibet  extrajudicialibus  actibus  (in  quibus 
potest  appellatio  interponi)  quisquis  ex  eis  gravatum  se  reputans 
per  appellationis  beneficium  gravamen  illatum  desideravit  revo- 
cari, infra  decem  dies  (postquam  sdverit),  si  velit,  appellet’.  Ex 

quo  vero  inceperit  decurrere  decendinm  computatur  uti  continuum, 
ita  ut  in  computatione  veniant  etiam  dies  feriati  Ita  ex  cap.  15. 
De  Sentent.  et  Re  jud.  (II.  27). 

27.  Secundum  fatale  est  prosequendae  appellationis,  idest  prae- 
sentandae appellationis  coram  Superiore,  seu  coram  judice  ad  quem. 
Inspecto  jure  canonico  hoc  tempus  designari  debet  a judice  a quo, 
ita  ut  si  inutiliter  elapsum  sit,  appellatio  habeatur  uti  deserta,  et 
judex  a quo  possit  ultro  procedere  in  actibus  judicialibus.  Ita  in 
c.  33.  et  Clem.  4.  h.  t.  Juxta  vero  jus  civile  datur  appellanti  se- 
mestre ad  praesentandas  literas  judicis  a quo;  ex  L 2.  et  3.  De 
temporib.  appellat. 

28.  Tertium  genus  fatalium  est  finiendae  appellationis.  In 
cap.  5.  h.  t.  conceditur 'annus  integer  ad  finiendam  appellationem; 
quod  si  adsit  causa  rationalis  et  notoria,  conceditur  biennium,  quod 
computatur  a die  interpositae  appellationis.  Ita  in  Clem.  3.  h.  t 

29.  Duo  autem  sunt  animadvertenda.  1°)  In  tribunalibus  ma- 
joribus ob  multitudinem  causarum,  quae  in  illis  agitantur  non 
attendi  hanc  praefixionem  temporis,  sed  rem  arbitrio  judicis  relin- 
qui, qui  terminum  partibus  ad  sese  defendendum  praefigere  pot- 
est. Ceterum  judex  non  potest  prohibere  quominus  partes  colliti- 
gantes  communi  (consensu  diutius  prorogent  tempus  appellationis. 
Clem.  4.  h.  t. 

30.  2°)  Animadvertendum  est  juxta  cap.  8.  h.  t.  in  aliis  tri- 
bunalibus annum  non  decurrere  legitime  impeditis.  Legitimitas 
impedimenti  eo  dirigitur,  ut  culpam  appellantis  excludat  Quare 
onus  probandi  exsistentiam  impedimenti  ad  ipsum  spectat  appel- 
lantem. Hoc  posito  juxta  cap.  8.  h.  t.  impedimentum  legitimum  ad 
prorogandum  tempus  finiendae  appellationis  est  impotentia  sive 
physica  sive  moralis  ipsius  appellantis.  Ex.  gr.  si  careat  pecunia 
necessaria  pro  expensis  itinerum,  defensorum,  etc.  Nec  non  ex  eod. 
cap.  8.  impedimentum  legitimum  potest  procedere  ex  parte  adver- 
sarii, qui  ad  declinandum  judicium  proponat  frivolas  exceptiones 
et  petat  iteratas  dilationes. 

Ex  supra  autem  exposito  principio  sequitur  etiam  nocere  non 
posse  appellanti  lapsum  anni  vel  biennii,  quoties  id  proveniat  ex 
facto  judicis  non  expedientis  causam,  quo  in  casu  juxta  Doctores 
et  civile  jus  in  Auth.  Sed.  et  cit  Cod.  De  tempor.  appell.  ipso  jure 
fatalia  non  decurrunt;  vel  id  proveniat  ex  facto  tertii  ex.  gr.  ex 

negligentia  procuratoris  quem  appellans  credidit  diligentem,  vel 
etiam  ex  infortunio  inopinato. 

31.  Quaeritur:  quisnam  debeat  decernere  utrum  appellatio  sit 
nec  ne  deserta  ob  lapsum  fatalium. 

Si  appellans  causam  introduxerit  coram  superiore,  judex  hic 
superior  videbit  et  decernet  quaestionem,  ex.  gr.  utrum  interfuerit 
nec  ne  impedimentum  legitimum  ad  finiendam  appellationem.  Quod 
si  vero  appellans  non  introduxerit  causam  coram  judice  superiore, 
tunc  ipse  judex  a quo  ad  petitionem  victoris  causam  videbit.  Et 
siquidem  appellans  vel  non  compareat,  vel  nihil  alleget  ad  pro- 
bandas inducias  prosecutionis  appellationis,  absque  alia  pronuncia- 
tione  judex  sententiam  jam  latam  exsequetur  juxta  sensum  cap.  27. 
h.  t.  et  Clem.  2.,  3.  et  6.  eod.  Si  vero  appellans  rationem  afferat 
cur  appellationem  non  sit  prosecutus,  judex  a quo  quaestionem 
praemissa  discussione  definiet.  Ita  DD. 

32.  Quaeritur  utrum  fatalia  negotio  extrajudiciali  noceant  eo- 
dem modo  quo  judiciali  quaestioni 

Profecto  per  lapsum  fatalium  sententia  judicialis  transit  in 
rem  judicatam,  quae  pro  veritate  habetur.  Hinc  per  lapsum  fata- 
lium quaestio  finita  est,  nec  ullum  remedium  ordinarium  juris 
superest  parti  gravatae,  et  solummodo  si  minor,  vel  qui  minoribus 
comparantur,  laesi  fuerint,  habebunt  beneficium  extraordinarium 
restitutionis  in  integrum,  sed  pro  aliis  et  in  genere  leges  per  lap- 
sum fatalium  quaestionem  habent  pro  finita. 

Verum  non  idem  dicendum  de  negotio  extrajudiciali,  in  quo 
ob  gravamen  illatum  appellatur  ad  superiorem.  Scilicet  in  hujus- 
modi hypothesi  gravaminis  extrajudicialis  per  lapsum  terminorum 
fatalium  cessat  quidem  appellatio,  idest  recursus  per  modum  appel- 
lationis viribus  caret,  et  actus  contra  quem  appellatio  proposita 
est  in  possessione  et  in  praesumptivo  valore  juris  perseverat  Sed 
exinde  non  prohibetur  usus  remedii  juris  communis.  Remedium 
hujusmodi  in  hoc  consistit  ut  qui  sentit  se  gravatum  ob  injustum 
actum  extrajudicialem,  ex.  gr.  ob  electionem  indigni,  vel  ob  col- 
lationem beneficii  factam  spreto  jure  patroni,  aut  actualis  posses- 
soris beneficii,  possit  vel  judicium  instituere  ad  ‘juris  rigorem,  quo 
actus  ille  extrajudicialis  nullus  declaretur,  vel  excipere  contra 
actum  seu  decretum  superioris,  vel  petere  restitutionem  in  inte- 
grum, si  ea  a jure  concedatur.  Glossa  in  cap.  8.  h.  t.  in  6°. 
quoad  exceptionem  proponit  exemplum  sequens : ‘Si  Episcopus  con- 

ferat  Titio  beneficium  quod  habet  Gajus,  Cajus  vel  potest  statim 
ab  habita  notitia  hujus  collationis  appellare,  vel  potest  exspectare 
donec  vocetur  ut  possessionem  restituat,  et  excipere  contra  factum 
collationis.  Haec  autem  exceptio  excludi  non  potest,  licet  decem 
dies  lapsi  jam  fuerint  a notitia  illati  gravaminis.  Satio  conclu- 
sionis est,  quia  negotium  extrajudiciale  cum  non  exhibeat  sen- 
tentiam, non  transit  in  rem  judicatam.  Quare  licet  ob  lapsum 
fatalium  appellatio  deserta  fuerit,  qua  poterat  suspendi  virtus  seu 
effectus  illius  actus,  contra  qnem  appellatio  proponenda  fuisset; 
tamen  valor  actus  poterit  in  judicio  impugnari.  Glossa  in  cap.  8. 
h.  t.  in  6°.  v.  «Debitam»  hanc  aliam  affert  rationem;  idest  quando 
quis  plures  vias  habet  ad  suum  jus  tuendum,  licet  una  via  prae- 
scripta fuerit,  non  inde  sequitur  praescriptum  fuisse  ab  adversario 
etiam  in  alia  via.  Hinc  si  praescripta  est  appellatio,  remanet  ad- 
huc via  contradictionis  et  exceptionis.  Porro  supraexposita  theo- 
ria fulcitur  dispositione  cc.  5.  h.  t.  §.  «Infra  quod.»  et  8.  h.  t. 
in  6°.  In  hoc  postremo  loco  expresse  dicitur,  ei  qui  appella- 
tionem extrajudicialem  deseruit,  praesto  esse  alia  remedia  juris 
post  lapsum  decendii,  dummodo  tempore  intermedio  gravamini  non 
consenserit. 

De  eifectibas  appellationnm. 

33.  Effectus  ordinarii  et  regulares  appellationis  legitimae  2 
sunt:  suspensio  et  devolutio.  Dixi  ordinarii  et  regulares:  nam 
aliquando  solummodo  devolutivus  effectus  appellationis  locum  habet. 

Effectus  suspensivus  in  eo  consistit,  ut  per  appellationem  sen- 
tentia judicis  vel  actus  extrajudicialis  contra  quem  proponitur  non 
quidem  perimatur,  sed  in  suspenso  maneat.  Hinc  ea,  quae  agun- 
tur adversus  appellationem  servatam  in  suo  effectu  suspensivo  ha- 
bentur ceu  totidem  attentata,  quae  revocari  possunt,  quia  censen- 
tur posita  ab  eo,  qui  vera  et  actuali  jurisdictione  caret.  Quare 
servandum  est  principium,  ut  appellatione  pendente  nihil  innovetur. 
Ita  c.  7.  h.  t.  in  6°. 

34.  Effectus  devolutivus  in  eo  est  positus  ut  judex  superior 
non  solum  cognoscere  debeat  utrum  ratio  appellandi  sit  justa  nec 
ne,  sed  etiam  ut  totam  causam  ad  se  pertrahat  prout  proposita 
discussa  et  definita  est  in  tribunali  inferiori,  simulque  decernat  de 
merito  causae  ejusdem. 

35.  A.  De  appellationis  effectu  suspensivo.  Proximus  et  regularis 

effectus  appellationis  legitime  interpositae  juxta  cap.  10.  h.  t.  in  6°. 
est  ut  suspendat  virtutem  juridicam  sententiae  vel  actus  a quo  ap- 
pellatio interposita  fuit.  Hinc  nisi  expresse  casus  in  jure  excipia- 
tur, in  genere  appellationi  effectus  suspengivus  tribuendus  est. 

Est  quaestio  inter  Doctores  utrum  appellatio  a sententia 
interlocutoria  cogat  judicem  supersedere  in  causa  principali.  Et 
quidem  si  talis  sit  articulus  a quo  appellatum  est,  sine  quo  causa 
principalis  non  possit  expediri,  tenendum  est  juxta  cap.  10.  h.  t. 
judicem  a quo  supersedere  debere  in  causa  principali,  quoadusque 
appellationis  negotium  fuerit  expletum.  Communior  vero  et  pro- 
babilior etiam  opinio  est,  judicem  a quo  etiam  supersedere  debere 
in  causa  principali,  quando  articulus  appellationis  influat  quidem 
in  causam  principalem,  sed  talis  non  sit,  ut  absque  eo  meritum 

causae  non  possit  expediri.  Haec  conclusio  fulcitur  arg.  cc.  7.  et 

10.  h.  t.  in  6°.  Consonant  Abb.  et  Gl.  in  id.  c.  10.  h.  t. 

36.  Verum  non  pauci  casus  excepti  esse  deprehenduntur: 
I“.  casus  exhibetur  in  cap.  3.  h.  t.  in  qno  traditur  superiorem 
regularem  posse  exsequi  cprrectionem  et  punitionem  religiosi  sui, 
juxta  regulam  ordinis,  quamvis  subditus  religiosus  appellaverit  a 
mandatis  superioris. 

37.  H"*.  casus  exceptus  exhibetur  a Tridentino  in  sess.  24. 

De  Ref.  c.  10.  cui  consonat  cap.  4.  sess.  14.  et  cap.  1.  sess.  22. 

De  Ref.  Casus  est  de  appellatione  a decretis  visitationis  episcopalis, 
et  correctionis  morum.  Quamvis  in  c.  12.  De  Off.  Ordinarii.  (L  31) 
dicatur  interclusum  esse  effugium  appellationis  in  corrigendis 
abusibus  juxta  canonicas  sanctiones,  tamen  in  cap.  26.  h.  t.  tradi- 
tur, in  casu,  quo  aliquis  contra  disciplinam  ecclesiasticam  appel- 
lavit, episcopum  praefigere  debere  tempus  ad  prosequendam  appel- 
lationem, quo  elapso  posse  Episcopum  libera  uti  auctoritate  sua. 
Hinc 'appellatio  non  prohibetur  absolute.  Sed  Cone.  Trid.  in  citatis 
locis  mntationem  induxit,  et  haec,  quae  sequuntur  statuit,  scilicet: 
‘Episcopi  in  omnibus  iis  qnse  ad  visitationem  et  morum  corre- 
ctionem subditorum  suorum  spectant,  jus  et  potestatem  habent 
etiam  tamquam  Sedis  Apostolicae  delegati,  ea  ordinandi,  moderandi, 
puniendi  et  exsequendi  juxta  canonum  sanctiones,  quae  illis  ex  pru- 
dentia sua,  pro  subditorum  emendatione  ac  djoecesis  utilitate  ne- 
cessaria videntur’.  Insuper  ubi  de  visitatione  ac  morum  corre- 
ctione agitur,  statuit  Trident.:  ‘Nulla  appellatio  seu  querela  etiam 
ad  Sedem  Apostolicam  interposita,  eorum  exsecutionem,  quae  de- 


Digitized  by  v^ooQie 


254 


DECRETALIUM  GREGOEII  IX.  LIB.  II. 


creta,  mandata,  ant  judicata  fuerint,  quoquomodo  impediat  aut 
suspendat’.  Videlicet  appellatio  a decretis  episcopalibus  sacrae  visi- 
tationis aut  correctionis  morum  non  servatur  in  suspensivo.  Epi- 
scopus enim  ad  regimen  .Ecclesiae  suae  debet  ea  libertate  juris  mu- 
niri, ut  efficax  simul  et  promptum  remedium  exordientibus  malis 
applicare  possit,  ne  in  exercitio  vigilantiae  suae  retardetur  ex  ma- 
litia vafrorum  hominum,  qui  judicem  superioris  gradus  primo  in- 
tuitu decipere,  ej  usque  auctoritatem  invocare  saltem  ad  differendam 
inflictam  sibi  poenam  callide  studeant. 

38.  III"*.  casus  sequitur  ex  secundo  et  respicit  censuras  ec- 
clesiasticas absolute  illatas,  sive  sermo  sit  de  excommunicatione, 
sive  de  suspensione,  sive  de  interdicto  cqjuscumque  generis.  Cum 
enim  censurae  sint  poenae  medicinales  ad  corrigendos  fideles  insti- 
tutae, si  ab  istis  censuris  jam  inflictis  appellatio  proponatur,  ea 
non  servatur  in  suspensivo.  Hinc  ex.  gr.-  excommunicatus  poterit 
denunciari  et  proventibus  ecclesiasticis  privari,  licet  appellaverit. 
Faciunt  ad  rem  cc.  63.  h.  t.  et  20.  de  Sent.  Excom.  (V.  39). 

Dixi  jam  inflictis’  nam  si  solum  fausta  fuerit  comminatio  cen- 
surae, appellatio  interposita  etiam  in  suspensivo  servanda  est, 
cap.  40.  h.  t.,  nisi  tamen  lata  fuerit  sub  conditione,  quae  inde  veri- 
ficetur.  Nam  essemus  in  casu  censurae  de  facto  inflictae,  quae  ligaret 
personam.  Cap.  21.  De  Sent.  Excom.  (V.  39). 

39.  Huc  facit  Constitutio  Benedicti  XIV.  ,Ad  militantis’  diei 
30.  Martii  1742.  in  qua  plures  describuntur  et  declarantur  casus, 
in  quibus  appellatio  in  suspensivo  prohibetur.  Praecipui  sunt 

a)  Appellatio  ab  applicatione  decretorum,  quorum  exsecutio  a Tri- 
dentino  commissa  est  Ordinariis  locorum  etiam  uti  Sedis  Aposto- 
licae  delegatis,  cum  clausula  ‘appellatione  vel  inhibitione  quacum- 
que remota’.  Immo  prohibetur  appellatio  in  suspensivo  ab  exse- 
cutione quorumcumque  decretorum  aliorum  Cone.  Trident  ordi- 
nariis locorum  demandata  ab  eodem  Concilio  et  a Const.  Pii  IV. 
€ Benedictus  Deus.*  Concilii  confirmatoria.  Scilicet  quando  Epi- 
scopus exsequitur  aliquod  decretum  Concilii  Tridentini , appellatio 
ab  ista  exsecutione  non  servatur  in  suspensivo. 

b)  Non  sustinetur  in  suspensivo  appellatio  a decretis  Ordina- 
riorum, etiam  extra  visitationem,  circa  cultum  divinum,  et  prae- 
cipue circa  Missae  celebrationem. 

c)  Non  datur  appellatio  in  suspensivo  a decretis,  ordinariorum 
circa  curam  animarum  et  Sacramentorum  administrationem  et  alia 

parochialia  munera,  etiam  qnoad  exemptos  tam  saeculares  quam 
regulares. 

d)  A deputatione  vicariorum  etiam  perpetuorum  cum  adsi- 
gnatione  congruae,  a deputatione  vicariorum  ecclesiarum  parochia- 
lium  ob  imperitiam  vel  suspensionem  aut  dejectionem  parochi  titu- 
laris, necnon  a deputatione  oeconomi  cnrati  tempore  parochialis 
ecclesiae  vacantis. 

e)  Non  servatur  in  suspensivo  appellatio  a censuris,  vel  a 
sequestratione  fructuum  contra  curam  animarum  habentes  non  re- 
sidentes in  loco  beneficii  proprii. 

f)  A divisione  Parochiarum  earumque  erectione  in  titulum 
juxta  cap.  13.  sess.  24.  De  Bef.  in  Trid.;  ubi  parochiae  non  ha- 
bent determinatos  fines  et  parochi  sacramenta  promiscue  fidelibus 
petentibus  ministrant. 

g)  Non  servatur  in  suspensivo  appellatio  a decretis  Episcopi, 
quibus  etiam  uti  Sedis  Apostolicae  delegatus  cogit  rectores  eccle- 
siarum parochialium  ob  populi  numerositatem  tot  sibi  sacerdotes 
adjungere,  quot  sufficiant  ad  sacramentorum  administrationem ; nec 
pariter  a decretis  quibus  Episcopus  ob  grave  incommodum  populi 
ad  sacramenta  percipienda  ipsis  etiam  invitis  rectoribus  novas 
parochias  instituit,  et  novis  parochis  congruam  portionem  fructuum 
adsignat. 

h)  A decretis  quibus  Episcopus,  vocatis  iis  quorum  interest, 
ex  ecclesiis  collapsis,  quae  reparari  nequeunt  ob  inopiam,  transfert 
ad  matrices  aut  ad  alias  ecclesias  beneficia  simplicia  etiam  juris 
patronatus  cum  omnibus  emolumentis  et  oneribus;  necnon  a de- 
cretis quibus  Episcopus  adstringit  patronos,  rectores,  benefidatos 
aut  parochianos  ad  restaurationem  ecdesiarum  parochialium,  ser- 
vata tamen  forma  Trident.  C.  7.  sess.  21.  De  Ref. 

i)  A denegata  promotione  ad  sacros  ordines  et  a suspensione 
susceptorum  ob  crimen  occultum,  sive  ex  informata  conscientia. 

k)  A censuris  aut  aliis  provisionibus  contra  concubmarios,  et 
praesertim  clericos  etiam  retinentes  domi  aut  extra  mulieres  su- 
spectas juxta  praescriptum  S.  Cone.  Trid.  sess.  24.  De  Reformat. 
Matrimon.  cap.  8.  et  sess.  25.  de  Ref.  c.  14. 

l)  Non  servatur  effectus  appellationis  in  suspensivo  a decretis 
ordinarii  circa  conversionem  tertiae  partis  fructuum  dignitatum, 
canonicatuum  etc.  in  distributiones  quotidianas,  earumque  divisio- 
nem inter  praesentes  in  Ecclesiis  cathedralibus  et  collegiatis  in 

quibas  nullse  sunt  hujusmodi  quotidianae  distributiones,  vel  sunt  ita 
tenues  ut  verosimiliter  negligantur  juxta  TricL  Concil.  c.  3.  sess. 
21.  et  c.  3.  sess.  22.  De  Ref. 

m)  Ab  exsecutione  piarum,  dispositionum  tam  in  ultima  volun- 
tate quam  inter  vivos.  Trid.  c.  8.  sess.  22. 

n)  A decretis  Episcopi  cogentibus  clericos  tum  saeculares  tum 
regulares  etiam  monachos  et  exemptos  ad  processiones  publicas , 
servata  tamen  forma  Const.  S.  Pii  V.  *Etsi  mendicantium,*  et 
circa  praecedentiam  in  eisdem  inter  dictos  clericos;  necnon  a de- 
cretis ejusdem  super  observantia  censurarum  etiam  episcopalium 
et  festorum  Dioecesis. 

o)  Effectum  suspensivum  non  parit  appellatio  a praeflxione 
termini  pro  punitione  regularis  Episcopo  non  subjecti,  degentis 
intra  claustra  monasterii,  sed  extra  claustra  notorie  delinquentis 
facienda  a superiore  regulari,  et  pro  notitia  punitionis  hujusmodi 
jam  inflictae  Episcopo  danda. 

Tandem  aliquibus  aliis  casibus  omissis,  qui  data  occasione  in 
eadem  cit  Constitutione  ‘Ad  militantis'  possunt  perlegi,  non  ser- 
vatur in  suspensivo  appellatio  a decretis  episcopalibus  circa  clau- 
suram monialium , ac  punitionem  delinquentium  in  eandem,  et  per- 
sonas intra  eandem  degentes. 

Item  a decretis  episcopalibus  circa  examen  pro  approbatione 
vel  reprobatione  confessoriorum  earumdem  tam  ordinariorum  quam 
extraordinariorum,  et  tam  saecularium  quam  regularium  quomodo- 
libet  exemptorum,  etiam  pro  monialibus  subjectis  ipsis  regularibus, 
nec  non  contra  earumdem  ministros  in  temporalibus  et  alios  quos- 
cumque officiales  earum;  quoad  vero  exemptos  et  regulares,  ser- 
vata forma  Const.  Greg.  XV.  * Inscrutabili' . 

40.  Quaestio  non  inutilis  proponitur:  utrum  quando  episcopus 
ad  crimen  puniendum,  vel  in  causa  visitationis  procedit  servata 
tela  judiciaria,  appellatio  ab  ejus  sententia  definitiva  servanda  sit 
etiam  in  suspensivo? 

Diximus  1°)  ‘servata  tela  judiciaria ’ seu  servata  forma  judicii, 
non  autem  quando  procedit  ex  informata  conscientia,  et  corre- 
ctionem morum  exercet  modo  disciplinari,  per  decretum,  manda- 
tum, vel  provisionem.  Diximus  2°)  A ‘sententia  definitiva' ; quia 
juxta  cap.  1.  Sess.  13.  De  Ref.  in  causis  visitationis  et  correctionis 
morum  appellari  solummodo  potest  a sententia  definitiva,  non  au- 

tem  ab  interlocutoria,  nisi  habeat  vim  definitivae  sententiae,  aut 
damnum  contineat  quod  reparari  nequeat  a sententia  definitiva. 

Hisce  positis,  in  hypothesi,  qua  episcopus  in  coiTectione  cri- 
minum, quae  juridice  patent  et  in  foro  probari  possunt,  judicialiter 
procedit,  cognoscit  et  judicat,  dicimus  appellationem  a sententia 
definitiva  servandam  esse  non  solum  in  effectu  devolutivo,  sed 
etiam  in  suspensivo.  Conclusio  hujusmodi  fulcitur  resolutione 
S.  Congregationis  Concilii  authenticam  proferentis  interpretationem 
dispositionis  Tridentinae,  quam  resolutionem  a Summo  Pontifice 
fuisse  approbatam  refert  Fagnanus:  comm.  in  c.  3.  h.  t.  n.  15. 
Cfr.  eundem  auctorem  in  cap.  13.  De  off.  et  pot.  Jud.  Ord.  (I.  31). 
Idem  firmatur  in  declaratione  S.  Congregationis  praepositae  causis 
Episcoporum,  edita  die  16.  Oct  1600.,  approbata  a Clemente  VIII. 
In  hac  declaratione  mentio  est  de  hypothesi  qua  visitator,  citata 
parte  et  adhibita  cognitione  causae,  judicialiter  procedit,  et  tra- 
ditur appellationem  servandam  esse  etiam  in  suspensivo.  Cfr. 
Reiff.  h.  t §.  9.  circa*  fin.  Ratio  est,  quia  Tridentinum  Conci- 
lium in  forma  judiciorum  quoad  appellationem,  solummodo  jus 
anterius  immutavit  circa  appellationem  ab  interlocutoria  sententia, 
quam  reprobavit  in  c.  1.  sess.  13.  De  Ref.  Hinc  in  reliquis, 
etiam  quoad  effectum  devolutivum  et  suspensivum,  pristinum  jus 
servandum  est 

Ceterum-  in  forma  judiciali  non  verificatur  ratio  ob  quam  in 
correctione  disciplinari  interdicitur  appellatio  in  suspensivo.  Nam 
in  correctione  ceu  notat  Gl.  fin.  in  cap.  3.  h.  t et  Hostieneie  n.  8°. 
idcirco  non  potest  appellari  in  suspensivo,  quia  correctio  fit  ad 
poenitentiam,  in  qua  externa  judicialis  forma  servari  nequit,  sed 
proceditur  juxta  rei  veritatem  in  conscientia  sufficienter  cognitam. 
E contra  quando  circa  criminosam  actionem  judicium  instituit 
episcopus,  debet  ipse  sequi  normas  juris  communis  et  admittere 
omnes  effectus  et  vices  quibus  publicum  judicium  natura  sua  sub- 
jicitur, inter  quos  effectus  et  vices  etiam  recensetur  regularis 
suspensio  exsecutionis  in  appellatione  a sententia  definitiva. 

41.  B.  De  effectu  devolutivo  appellationis.  Effectus  devoluti- 
vus  in  eo  consistit  ut  judex  superioris  instantise  non  solum  de  ju- 
stitia, seu  de  legitimitate  appellationis  cognoscere  debeat,  sed  ferre 
debeat  judicium  etiam  in  merito  causae,  confirmando  vel  rejiciendo, 
vel  saltem  corrigendo  et  moderando  sententiam  judicis  inferioris. 

Santi,  II.  Decr.  ^7 

42.  Ut  judex  appellationis  tute  in  causa  procedat,  eidem  trans- 
mittenda sunt  acta  judicii  prioris  instantiae.  De  istis  actis  men- 
tio est  in  cap.  11.  de  Probat.  (II.  19);  ubi  ea  quae  veniunt  nomine 
actorum  describuntur:  videlicet  citationes,  dilationes,  recusationes, 
exceptiones,  petitiones,  responsiones,  et  interrogationes,  confessiones, 
depositiones  testium,  instrumentorum  productiones,  interlocutiones, 
appellationes,  renunciationes,  conclusiones,  et  cetera  quae  occurrunt. 
Exemplar  actorum  debet  fleri  a notario  seu  cancellario  tribu- 
nalis, ex  mandato  judicis  ad  petitionem  partis  collitigantis.  Debet 
autem  fieri  expensis  partis  ejusdem,  quae  appellavit  De  hac  re 
agit  Tridentinum  in  cap.  20.  Sess.  24.  De  Ref.  in  quo  statuit, 
hoc  exemplar  faciendum  esse  a notario  quam  primum,  saltem  in- 
tra mensem. 

43.  Judex  appellationis,  cognita  legitimitate  appellationis,  cau- 
sam in  merito  videbit,  et  non  solum  sententiam  proferet,  sed  pot- 
erit ipse  eam  exsecutioni  mandare,  quin  eam  remittat  judici  in- 
feriori. Si  appellatio  facta  fuerit  a sententia  definitiva,  judex 
appellationis  cognoscet  et  decernet  non  solum  meritum  causae  prin- 
cipalis, sed  etiam  ejus  accessoria  et  consequentias.  Ita  docent 
Pirhing  h.  t.  n.  238.  Reiffenstuel.  h.  t.  n.  233.  et  alii  juxta  sen- 
sum cap.  55.  h.  t. 

44.  Quod  si  appellatio  facta  fuerit  ab  interlocutoria  sententia, 
primum  videbit  judex  utrum  admittenda  sit  appellatio  vel  non.  Si 
appellatio  non  sustineatur,  judex  appellationis  remittet  totam  cau- 
sam cognoscendam  judici  inferiori,  simul  condemnans  appellantem 
ad  refundendas  adversario  suo  expensas  judicii,  cap.  53.  h.  t.  Quod 
si  vero  constiterit  de  legitima  appellatione  seu  de  motivo  ratio- 
nali pro  admittenda  appellatione,  hoc  in  casu  judex  superior  de- 
cernet de  causa  incidentali,  seu  de  gravamine  a quo  appellatum  est 

45.  Si  quaeratur  autem  utrum  judex  superior  occasione  causae 
incidentalis  pertrahat  ad  se  etiam  cognitionem  causae  principalis, 
Pirhing  h.  t.  nn.  124.  circa  finem  et  237.  docet  juxta  textum 
cap.  59.  h.  t.  et  glossam  ib.  v.  «Alioquin»  et  Abbatem  ib.  n.  8.  ad 
superiorem  judicem  devolvi  etiam  cognitionem  causae  principalis  in 
merito.  Et  quidem  haec  erat  praxis  forensis  civilium  tribunalium 
ditionis  temporalis  Summi  Pontificis;  scilicet  si  ad  tribunal  S.  Sotae 
ab  incidenti  appellaretur,  tota  causa  principalis  ad  idem  tribunal 
pertrahebatur. 

De  attentatis  pendente  appellatione. 

46.  Nomine  attentati  in  casu  venit  factum  per  quod  pendente 
appellatione  inducitur  innovatio  contra  jus  appellantis.  Hinc  1°.  si 
ponatur  aliquod  factum  per  quod  nihil  innovetur  circa  quaestionem, 
in  qua  pendet  appellatio,  non  est  attentatum.  Ex.  gr.  si  is  qui 
appellavit  in  judicio  petitorio,  pendente  appellatione,  turbetur  a 
possessione  rei  litigiosae,  judex  a quo  ad  petitionem  partis  poterit 
judicium  possessorium  instituere,  et  possessionem  redintegrare  quin 
committat  attentatum,  quia  quaestio  pendens  apud  judicem  superio- 
rem non  est  circa  possessionem.  Cfr.  cap.  17.  h.  t.  Idem  dicen- 
dum in  specie,  qua  pendente  lite  in  gradu  appellationis  circa  vali- 
ditatem matrimonii  judex  primarum  instantiarum  nempe  Episcopus 
inhiberet  alterutri  ex  collitigantibus  ne  sponsalia  et  eo  magis  ma- 
trimonium auderent  cum  persona  tertia  contrahere.  Haec  enim 
inhibitio  nihil  contra  causam  principalem  induceret,  sed  potius  ipsi 
appellationi  faveret.  Huc  facit  cap.  2.  De  matrimonio  contract. 
cont.  interdid.  Ecclesiw.  (IV.  16). 

2°.  diximus  attentatum  constitui  ex  innovatione  aliqua  contra 
jus  posita.  Hinc  judex  inferior  si  aliquid  in  causa  appellationis 
peragat,  quod  a jure  permittitur,  non  erit  attentatum,  ex.  gr.  si 
post  appellationem  praefiniat  tempus  ad  recipiendas  literas  dimis- 
sorias judici  superiori  praesentandas,  jure  meritoque  aget.  Clem.  2. 
«Quamvis»  (II.  12)  h.  t. 

47.  Hisce  positis  quamvis  attentata  juxta  cap.  4.  De  judiciis 
(H.  1)  juridico  valore  careant,  eo  quia  posita  sunt  a judice  a quo 
post  translationem  causae  ad  judicem  superiorem,  tamen  sustinentur 
quoadusque  ex  petitione  partis  non  fuerint  revocata.  Haec  con- 
clusio deducitur  ex  cap.  «Non  solum»  7.  h.  t in  6°.  Et  ratio  est, 
quia  nullitas  attentatorum  a jure  statuta  est  in  favorem  illius  ex 
collitigantibus,  contra  quem  aliquid  attentatum  fuerit.  Si  ergo  hic 
non  petit  revocari  ea,  quae  sunt  contra  se  gesta,  censetur  juri  suo 
renunciasse,  et  eadem  agnoscere  et  recipere  ceu  valida  et  legitima. 
Cap.  12.  De  foro  compet.  (H.  2)  Revocatio  attentatorum  prin- 
cipaliter petenda  est  a judice  appellationis,  qui  juxta  cap.  55.  h.  t. 
in  causa  appellationis  ad  se  cum  principali  trahit  etiam  accessoria, 
inter  quae  certe  veniunt  attentata.  Dixi  principaliter.  Nam  si 
sermo  sit  de  attentatis  contra  appellationem  ab  interlocutoria  sen- 
tentia, potest  ipse  jndex  a quo,  antequam  appellatio  fuerit  a ju- 

17* 

dice  superiore  acceptata,  revocare  attentata  juxta  cap.  60.  h.  t. 
Ipse  enim,  pendente  appellatione  a sententia  interlocutoria,  idest 
antequam  judex  superioris  instantiae  declaraverit  legitime  fuisse 
appellatum,  et  ad  se  pertraxerit  totam  causam,  adhuc  perseverat 
esse  judex  in  causa  principali. 

48.  Ex  hac  ratione  etiam  diverse  lata  est  dispositio  juris  circa 
modum  revocationis  attentatorum.  Modus  hic  exhibetur  in  cap.  7. 
h.  t.  in  6°.  videlicet  attentata  contra  appellationem  a sententia 
definitiva  possunt  revocari  ante  omnia,  antequam  nempe  sententia 
in  gradu  appellationis  proferatur.  Ratio  est  quia  per  hanc  appel- 
lationem tota  causa  transfertur  ad  judicem  superiorem  ita  ut  ju- 
dex a quo  fiat  quodammodo  extraneus  ab  eadem.  Purgatio  igitur 
attentatorum  judicis  a quo  illico  potest  fieri  a judice  superiore, 
et  per  consequens  pars  litigans,  cujus  interest  attentata  purgari, 
petere  potest  ut  per  remedium  conveniens  ante  omnia  revocentur. 
At  idem  dici  non  debet  si  attentata  commissa  fuerint  a judice  a 
quo  contra  sententiam  interlocutoriam.  Et  ratio  est,  quia  cum  post 
appellationem  ab  interlocutoria  judex  a quo  continuet  partem 
habere  in  causa  principali,  ea,  quae  ipse  judex  a quo  peragit,  sus- 
tinentur, donec  non  appareat  legitimam  esse  appellationem  per 
decretum  judicis  superioris  acceptantis  appellationem.  Hinc  atten- 
tata solum  post  hoc  decretum  revocari  possunt  a judice  superiore. 
Cap.  7.  §.  «Dia  vero»  h.  t.  in  6°. 


Antequam  tractationi  de  appellationibus  finem  imponamus, 
maxime  opportunum  arbitramur  referre  ‘Decreta’  Sacrae  Congre- 
gationis Episcoporum  et  Regularium,  anni  1600,  approbata  a Cle- 
mente  VIII,  quippe  qu®  explicant  Tridentinam  dispositionem  Sess. 
24  cap.  10.  de  Bef.  et  normas  praxi  accommodatas  tradunt  En 
tenor  horum  decretorum  prout  referuntur  in  Appendice  XTTT.  Con- 
cilii Romani  anni  1725. 


Decreta 

Sac.  Congregationis  Episcoporum'  de  mandato  Clementis  Papae  VIII. 

Lata  anno  1600 

circa  Appellationes  et  Inhibitiones. 

Ad  tollendas  ambiguitates  et  controversias  jurisdictionales, 
qu®  inter  appellationum  et  prioris  instanti®  judices,  non  sine  par- 

tium  dispendio  cnrsusque  justitise  impedimento,  et  saepe  cum  scan- 
dalo oriuntur,  Sacra  Congregatio,  cansis  Episcoporum  praeposita, 
facta  prius  relatione  SS.  D°.  N#.  Clementi  Papae  VIII.  ac  de' 
Sanctitatis  Suae  mandato,  vivae  vocis  oraculo  desuper  habito,  in 
hunc,  qui  sequitur  modum,  ab  omnibus  ad  quos  spectat  in  posterum 
fleri,  ac  servari  debere  mandavit,  et  mandat. 

I.  Metropolitani,  Archiepiscopi,  Primates  aut  Patriarchae  in 
Suflraganeos  eorum  ve  subditos  non  judicent,  nisi  in  casibus  a jure 
expressis. 

II.  Item  nec  alii  Superiores,  etiam  Nuntii,  vel  Legati  de  latere, 
specificam  facultatem  majorem  non  habentes,  causas  in  curiis  Or- 
dinariorum, vel  aliorum  inferiorum  judicum  pendentes,  ad  se  ad- 
vocent, nisi  per  viam  legitimae  appellationis  ad  ipsorum  tribunalia 
deferantur,  tuncque  appellantes  ab  inferioribus  jurisdictionibus, 
quoad  alias  causas  eximere  non  possunt 

III.  Appellationes  nunquam  recipiantur,  nisi  per  publica  do- 
cumenta, quae  realiter  exhibeantur,  prius  constiterit  appellationem 
a sententia  definitiva,  vel  habente  vim  definitivae,  aut  a grava- 
mine, quod  per  definitivam  sententiam  reparari  non  possit,  in 
casibus  a jure  non  prohibitis,  per  legitimam  personam  et  intra 
debita  tempora  fuisse  interpositam  ac  prosequutam. 

IV.  Nec,  dum  causa  coram  inferioribus  judicibus  pendet  ante 
definitivam  sententiam,  *vel  vim  definitivae  habentem,  de  grava- 
mine illato  Superiores  cognoscere  valeant  licet  citra  praejudicium 
cursus  causarum,  se  id  facere  contestentur,  nec  ad  hunc  effectum 
liceat  eis  inhibere  aut  simpliciter  mandare,  ut  ipsis  copia  proces- 
sus transmittatur,  etiam  expensis  appellantis. 

V.  Inhibitiones  post  appellationem,  sicut  praemittitur,  receptam, 
non  concedantur,  nisi  cum  inscriptione  tenoris  sententiae,  aut  de- 
creti definitivi  aut  vim  definitivae  habentis,  vel  damnum  per  de- 
finitivam irreparabile  continentis,  alias  inhibitionis  et  processus, 
et  inde  sequuta  quaecumque  sint  Ipso  jure  nulla,  eisque  impune 
non  parere  liceat 

VI.  Si  appellans  asserat,  sententiae  aut  appellationis  exemplum 
culpa  judicis  a quo  vel  actuarii  habere  non  posse,  non  ideo  reci- 
pienda erit  appellatio,  aut  aliqua  inhibitio  concedenda,  sed  eis  tan- 
tum ad  'quos  pertinet  injungi  poterit,  ut  soluta  condigna  mercede 
actorum,  exemplum  authenticum  appellam ti  intra  brevem  aliquem 
competentem  terminum  tradatur.  Caveat  tamen  judex  a quo,  ne 

si  vere  appellatam  faerit  in  causa  appellabili,  interim  aliquid  iu 
praejudicium  appellantis  attentet,  et  si  per  actum  publicum  aut 
per  testium  depositiones  constiterit,  acta  denegari  appellanti,  tunc 
mandato  tradendi  acta  possit  judex  appellationis  adjicere,  ne  in- 
terim  aliquid  novi  contra  appellantem  attentetur. 

VII.  Ab  exsecutione  decretorum  Sacri  Concilii  Tridentini,  aut 
Visitationis  Apostolicse  appellationes  a Metropolitanis  non  reci- 
piantur nec  si  Episcopi  virtute  ejusdem  Sacri  Concilii  procedunt, 
uti  Sedis  Apostolicse  delegati  in  causis,  quse  sub  eorum  jurisdictione 
ordinaria  non  comprehenduntur,  salva  tamen  in  hoc  casu  Lega- 
torum et  Nuntiorum  Apostolicorum  auctoritate. 

VIII.  In  causis  vero  Visitationis  Ordinariorum,  aut  correc- 
tionis morum,  quoad  effectum  devoluti vnm  tantum  admittantur, 
nisi  de  gravamine  per  definitivam  irreparabili  agatur,  vel  cum 
Visitator  citata  parte  et  adhibita  causse  cognitione  judicialiter 
procedit;  tunc  enim  appellationi  locus  erit,  etiam  quoad  effectum 
suspensivum. 

IX.  Cum  a gravamine,  quod  per  definitivam  reparari  nequit, 
ut  indebitae  carcerationis,  vel  torturae,  vel  excommunicationis,  etiam 
comminatae,  appellatur,  non  nisi  visis  actis,  ex  quibus  evidenter 
appareat  de  gravamine,  appellatio  admittatur,  aut  inhibitio  vel 
provisio  aliqua  concedatur. 

X.  Causa  appellationis  pendente,  appellans  in  eodem,  quo  re- 
pentur carcere  permanebit,  quoad  judex,  ad  quem  appellatum  est, 
visis  actis  et  causa  cognita,  aliter  decreverit:  et  tunc  si  a judicis, 
ad  quem  decreto  vim  definitivae  habente  fuerit  appellatam,  nihil 
mandare,  aut  pro  sui  decreti  exsecutione  attentare  poterit,  donec 
per  judicem  superiorem  aliud  fuerit  ordinatum. 

XI.  Acta  originalia  processus  primae  instantiae  ad  judicem 
appellationis  notarius  mittere  non  cogatur,  nisi  probabilis  aliqua 
falsitatis  causa  et  suspicio  incidat,  quae  judicialiter  objiciatur  et 
tunc  terminata  causa  remittenda  sunt  ad  Ordinarium  ut  in  suo 
archivo  conserventur. 

XII.  Censura  ecclesiastica  iu  appellantem  prolata,  relaxari 
aut  nulla  declarari  per  judicem  appellationis  non  possit,  nisi  au- 
ditis partibus  et  causa  cognita;  tnncque  si  constiterit  eam  justam 
esse,  ad  judicem  qui  excommunicavit  appellans  remittendus  est, 
ut  ab  ipso  juxta  sacros  canones  beneficium  absolutionis,  si  humi- 
liter petierit,  debitamque  emendationem  praestiterit,  obtineat;  si 

Tero  injustam  esse  clare  apparet,  superior  absolutionem  impendat; 
si  dubitetur,  honestius  est  ut  ad  excommunicatorem  intra  brevem 
aliquem  competentem  terminum  eidem  praefigendum  absolvendus 
remittatur,  licet  etiam  superior  hoc  casu  idipsum  per  se  praestare 
jure  possit. 

XIII.  Absolutio  ad  cautelam,  non  nisi  parte  citata  et  visis 
actis,  cum  dubitatur  de  nullitate  excommunicationis  ab  homine 
prolatae,  vel  a jure,  si  occurrat  dubium  facti,  vel  probabile  dubium 
juris,  concedenda  erit:  tuncque  ad  breve  tempus  cum  reineidentia, 
et  praestita  per  excommunicatum  cautione  de  stando  juri,  et  pa- 
rendo'mandatis  Ecclesiae  tantum;  et  si  juxta  formam  a jure  prae- 
scriptam, apparebit,  quem  ob  manifestam  offensam  excommuni- 
catum fuisse,  debitam  etiam  satisfactionem  praestare,  et  si  ob 
-contumaciam  manifestam,  expensis  pariter  satisfacere,  et  cafere 
de  judicio,  sisti  coram  excommunicatore  si  tenebitur,  priusquam  ad 
-cautelam  absolvatur. 

XIV.  A sententia  etiam  definitiva  contra  verum  contumacem 
prolata,  appellatio  non  recipiatur,  nec  inhibitio  aut  alia  quaevis 
provisio,  qnamdiu  appellans  in  hujusmodi  vera  contumacia  per- 
stiterit, concedatur. 

Romae  in  S.  Congregatione,  die  16.  Octobris  1600.’ 

De  Recusationibus  et  relationibus. 

49.  L De  Recusationibus.  Quoniam  recusatio  judicis  in  ali- 
quibus convenit  cum  appellatione,  et  praesertim  in  effectu  suspen- 
sivo  jurisdictionis  judicis,  hinc  in  titulo  de  appellationibus  agitur 
etiam  de  recusationibus. 

Recusatio  est  ‘judicis  suspecti  et  jurisdictionis  ejus  proposita 
causa  suspicionis  declaratio'.  Ita  DD. 

Recusatio  judicis  petenda  est  ante  litis  contestationem,  quia 
qui  in  judicem  consensit,  acceptans  ejus  jurisdictionem,  eo  ipso 
demonstravit  se  nullam  adversus  judicis  personam  suspicionis 
cansam  habere.  Auth.  «Offeratur»  C.  de  lit.  cont.  et  c.  16.  C.  3. 
q.  6.  Verum  juxta  cap.  25.  De  Off.  dei.  (I.  29)  et  cap.  4.  de 
Eoccept.  (II.  25)  potest  utique  recusatio  proponi  etiam  post  litem 
contestatam,  quoties  causa  suspicionis  in  decursu  judicii  exorta 
fuerit,  vel  quoties  tunc  primum  notitia  ejusdem  habeatur.  Causae 
autem  recusationis  sunt  in  genere  vinculum  consanguinitatis  et 

affinitatis,  aut  arctissimae  amicitiae  judicis  cum  adversa  parte  colli- 
tigante,  vel  relatio  familiaritatis  ex  una  parte,  et  potestatis  ex 
alia,  uti  si  unus  ex  collitigantibus  fiat  familiaris  judicis,  cap.  25.  De 
Off.  deleg.  (I.  29),  vel  interesse,  quod  judex  in  causa  habere  possit, 
juxta  dicta  superius  de  testibus  suspectis,  vel  tandem  odium  ejus- 
dem judicis  in  ipsum  recusantem.  Ceterutn  gravitas  causse  pro 
admittenda  vel  neganda  recusatione  cognoscenda  remittitur  arbitrio 
judicis  competentis.  Jure  canonico  potest  recusari  non  solum  judex 
delegatus,  sed  etiam  ordinarius,  juxta  dispositiones  cc.  61.  h.  t.  et 
5.  et  14  de  Off.  et  Pot.  jud.  deleg.  (I.  29). 

50.  Quaeritur  utrum  Episcopus  in  actu  visitationis  quoad  de- 
creta, quae  emittit,  possit  ceu  suspectus  traduci,  et  juridice  recusari. 

Quaestio  haec  proposita  fuit  in  S.  Congr.  Concilii  ab  Episcopo 
Egitaniensi,  qui  retulit  in  generali  visitatione  plerumque  contin- 
gere ut  dum  Episcopus  vel  Visitatores  ab  eo  delegati  officio  visi- 
tationis incumbunt,  allegentur  seu  recusentur  uti  suspecti  a delin- 
quentibus ad  impunitatem  assequendam.  Et  quidem  juxta  leges 
et  consuetudines  regni,  in  inquisitione  et  cognitione  criminum,  eo 
ipso,  quo  quis  uti  suspectus  allegetur,  non  potest  ultrQ  procedere. 
Hinc  ajebat  Episcopus,  plura  crimina  cum  pessimo  exemplo  im- 
punita remanere.  Quare  Episcopus  postulabat  facultatem  ulterius 
inquirendi  et  procedendi  quoad  emendationem  et  punitionem  non 
obstante  hoc  impedimento  recusationis  opposito  a quavis  persona, 
quantumvis  potente  sive  ecclesiastica  sive  saeculari.  Clemens  VIII. 
ex  voto  Congregat,  die  21.  Maji  1603.  declaravit,  Episcopum  in 
visitatione  uti  suspectum  allegari  non  posse. 

51.  Modus  autem  procedendi  ad  proponendam  recusationem 
designatur  in  cap.  61.  h.  t.  Scilicet  qui  vult  judicem  recusare  uti 
suspectum  debet  proponere  causam  probabilem  recusationis.  Deinde 
ex  consensu  partium  collitigantium,  vel  si  non  adsit  aliquis  adver- 
sarius, ex  consensu  judicis  et  rei  eliguntur  unus  vel  plures  arbitri. 
Quod  si  dissentiant,  unum  eliget  pars  recusans,  alium  adversarius 
ejus  vel  judex.  Arbiter  vel  arbitri  intra  competentem  terminum 
videbunt  de  causa  suspicionis;  interim  judex  supersedebit  tn  causa. 
Elapso  autem  congruo  termino,  judex  poterit  ultra  procedere.  Quod 
si  duo  sint  arbitri,  nec  in  unam  sententiam  conveniant,  tertius 
eligetur  arbiter.  Si  exclusa  fuerit  suspicio,  judex  prosequetur  co- 
gnitionem causse.  Qua  autem  in  re  animadverti  debet  sermonem 
hic  esse  de  arbitris  juris,  non  autem  de  voluntariis.  Eliguntur 

enim  ex  dispositione  legis.  Hinc  ab  eornm  arbitrio  potest  inter- 
poni appellatio  ad  superiorem  judicem,  quoties  gravamen  verifice- 
tur.  Si  autem  admissa  fuerit  suspicio  ab  arbitris,  hoc  in  casu  ju- 
dex sese  abstinebit  a prosecutione  judicii,  sed  vel  alteri  ex  con- 
sensu recusatoris  committet  causae  cognitionem,  vel  acta  omnia 
judici  superiori  remittet,  ut  ipse  procedat  in  causa. 

52.  Effectus  propositae  recusationis  est  ut  suspendat  auctori- 
tatem judicis,  quoadusque  non  fuerit  resoluta  quaestio  de  suspicione 
objecta.  Unde  supersedere  debet  judex  recusatus  in  cognitione 
quaestionis.  Cap.  41.  h.  t.  §.  fin. 

Utrum  autem  quae  interim  aguntur  a judice,  debeant  ceu 
totidem  attentata  haberi,  non  conveniunt  Docto  res.  Sententia  au- 
tem verior  est  horum  actorum  valorem  pendere  a decisione,  quae 
feratur  in  causa  suspicionis.  Unde  probata  suspicione,  acta  post 
recusationis  petitionem  uti  totidem  attentata  habenda  sunt 

53.  H0.  De  Relationibus.  Relatio  est  judicis  inferioris  in 
causa  de  jure  dubitantis  consultatio  missa  ad  principem,  ut  sciat 
quid  in  judicando  spqui  debeat. 

Dicitur  de  jure.  Quando  enim  jus  est  revera  dubium,  judex 
non  potest  officium  suum  interponere,  sed  authentica  interpretatio 
a principe  exspectanda  est;  ejus  enim  est  jura  interpretari,  cujus 
est  condere  1.  ult.  C.  De  Legib.  Quare  relatio  non  includit  trans- 
lationem totius  causae  ad  superiorem,  sed  consultatio  directe  re- 
spicit punctum  juris  dubii  resolvendi.  Si  autem  judex  de  quae- 
stione facti  dubitet,  non  quidem  superiorem  consulere,  sed  per 
seipsum  rem  in  tuto  ponere  debet,  L «Eum.>  73.  §.  «Judicibus»  ff. 
De  Judiciis. 

54.  Effectus  relationis  est  ut  suspendatur  jurisdictio  judicis 
inferioris  quoadusque  responsum  a Principe  datum  fuerit.  Hinc 
relatio  induit,  naturam  appellationis.  1.  «Ex  illa»  13.  Cod.  h.  t.  et 
Cap.  5.  De  Officio  Leg.  (I.  30).  Ut  vero  relatio  sit  juridica  et 
effectum  suspensionis  actorum  producat,  debet  fieri  auditis  et  con- 
sentientibus partibus.  Ipsis  ergo  judex  tradere  debet  exemplar  rela- 
tionis ad  Principem,  secus  fides  illi  non  adhibetur.  Cap.  68.  L t. 

Olim  relationes  frequentes  erant,  et  argumentum  hujus  fre- 
quentis consultationis  habetur  in  tit.  Cod.  De  Relat.  Sed  cogni- 
tum est  lites  nimium  protrahi,  cum  post  longas  discussiones,  quae- 
stio juris  referri  debeat  ad  Principem.  Quare  Justinianus  in 
Nov.  125.  decrevit  ut  Judices  omissis  relationibus,  causas  juxta 

propriam  prudentem  sentiendi  modum  judicarent,  partes  vero  pos- 
sent ad  remedium  appellationis  confugere,  quatenus  gravamen  se 
passas  esse  putarent 

Hodie  insuper  ordinarie  loquendo  relatio  in  desuetudinem 
abiit,  praesertim  quia  per  leges  et  declarationes  authenticas  puncta 
juris  dubia  explicata  satis  fuere.  Sed  hoc  non  prohibet  quominus 
super  aliquo  dubio  juris  superveniente  legislator  in  societate  inter- 
rogetur. 


Titulus  XXIX. 

De  Clericis  Peregrinantibus. 

1.  Quamvis  rubrica  solummodo  clericos  nominet,  tamen  ex 
verbis  dispositionis  Pontificis  in  cap.  un.  h.  t privilegium  in  titulo 
concessum,  ob  paritatem  rationis  ad  laicos  etiam  extenditur.  Hoc 
privilegio  fit,  ut  tum  clerici  tum  laici  ad  S.  Sedem  peregrinantes 
gaudeant  privilegio  appellantium,  ita  ut  ipsi  et  eorum  jura  cen- 
seantur esse  sub  protectione  Apostolicae  Sedis.  Quare  post  titulum 
de  Appellationibus  titulus  praesens  subnectitur.  Hinc  ex  hoc  pri- 
vilegio fit  ut  peregrinantibus  et  iter  arripientibus  ad  Apostolicam 
Sedem  vel  pro  causa  introducenda,  vel  pro  appellatione  prosequenda, 
licet  se  suaque  jura  eidem  Sedi  expresse  non  commendaverint, 
omnia  tamen  integra  servanda  sint,  et  si  ablata  fuerint,  sint  resti- 
tuenda. Aliis  verbis:  Peregrinantes  ad  Sedem  Apostolicam  ipsi 
cum  suis  juribus  et  rebus  esse  censentur  sub  protectione  ejusdem 
Sedis,  ita  ut  contra  ipsos  nihil  sit  innovandum.  Unde  quidquid 
post  arreptum  iter  romanum  peregrinanti  per  judicem  fuerit  ablatum 
vel  mutatum  in  praejudicium  ejusdem,  debeat  considerari  ceu  atten- 
tatum, et  proinde  restitui  et  revocari.  Cap.  un.  h.  t.  Peregrinan- 
tes hujusmodi  dicti  sunt  Bomipetce. 

2.  Ut  vero  privilegium  hujusmodi  valorem  juridicum  obtineat, 
necessariae  sunt  quaedam  conditiones.  Et  quidem  si  ad  quaestionem 
instituendam  peregrinatio  fiat,  necesse  est,  ut  peregrinatio  susci- 
piatur, antequam  ille  qui  iter  est  aggressurus,  citatione  a legitimo 
judice  praeveniatur.  Nam  qui  est  citatione  judicis  praeventus,  debet 
coram  eodem  comparere  Cap.  9.  De  Appellat  (II.  28).  Scilicet  re- 
quiritur a)  ut  res  adhuc  sit  integra,  b)  ut  iter  aggressurus  non 
cognoscat  rescriptum  Apostolicam,  quod  forte  pro  causae  cognitione 
et  definitione  obtinuerit  pars  adversa.  Qui  enim  post  notitiam 

hujusmodi  rescripti  iter  romanum  aggreditur,  dolo  agere  videtur. 
Cap.  15.  De  Appell.  (II.  28). 

Quod  si  peregrinatio  fiat  ad  appellationem  proponendam  con- 
tra judicis  sententiam  vel  contra  gravamen  illatum,  iter  assumen- 
dum est  intra  decem  dies  a.  lata  sententia  vel  gravamine  a judice 
illato,  et  iter  hujusmodi  denunciandum  est  judici,  qui  dedit  sen- 
tentiam vel  gravamen  intulit.  Ratio  est  quia  iter  arripiens  ad 
Apostolicam  Sedem,  juxta  cap.  32.  De  Appell.  (II.  28)  censetur 
ipso  facto  appellasse,  et  per  consequens  servandae  sunt  conditiones 
necessariae  appellationis. 

3.  De  privilegio  exposito  agit  Constitutio  Eugenii  IV.,  quae 
refertnr  sub  n.  3.  in  tit.  de  Privileg.  (V.  7)  inter  extravag.  commun. 
In  hac  constitutione  sub  poena  nullitatis  actorum  Eugenius  in- 
hibet ordinariis  quibuscumque  locorum,  et  eorum  commissariis  ne 
contra  officiales  S.  Sedis  in  obsequiis  ejusdem  exsistentes,  et  quos- 
cumque alios  pro  suis  et  eorum  causis  vel  negotiis  prosequendis 
ad  Sedem  Apostolicam  venientes,  et  durante  necessitate  penes  eam- 
dem  commorantes,  et  ab  eadem  recedentes  procedere,  aut  in  eos 
excommunicationis,  suspensionis  et  interdicti,  aut  privationis  offi- 
ciorum et  beneficiorum,  seu  quamvis  aliam  sententiam  promulgare 
praesumant. 

4.  Huic  Constitutioni  derogatum  est  expresse  a Concilio  TVi- 
dentino,  quoad  Parochos  illosque  omnes,  qui  beneficium  obtinentes 
cum  cura  animarum , non  observant  legem  residendas.  Concilium 
enim  Tridentinum  in  cap.  1.  Sess.  23.  De  Ref.  statuit,  posse  Epi- 
scopum contra  istos  omnes  citatos  etiam  solum  per  edictum  et 
contra  contumaces  procedere  per  censuras  ecclesiasticas,  seque- 
strationes et  subtractiones  fructuum,  et  alia  remedia  usque  ad  pri- 
vationem beneficii,  nec  exsecutionem  hanc  posse  suspendi  quolibet 
privilegio,  aut  appellatione  vel  inhibitione  etiam  in  Curia  Romana 
vel  vigore  Eugenianse  Constitutionis. 

Excommunicatio  in  Constitutione  Eugenii  IV.  et  in  Bulla 
Ccence  in  §§.  9.  et  10.  utraque  Rom.  Pontifici  reservata,  amplius 
non  viget,  quia  non  est  renovata  in  Const.  « Apostolicce  Sedis.» 

Titulus  XXX. 

De  Confirmatione  utili  vel  inutili. 

1.  Quoniam  sententiae  judicnm  possunt  confirmari  a superiore,, 
ultimo  loco  ponitur  titulus  de  Confirmatione. 

Confirmatio  juxta  leges  accipitur  pro  actu  jurisdictionis;  hinc 
nonnisi  a personis  potest  perfici,  quae  auctoritate  in  societate  gau- 
dent; et  privatae  personae  potius  approbare  dicuntur  aliquem  actum 
quam  confirmare. 

Confirmatio  communiter  definitur  ‘Juris  prius  habiti  seu  quae- 
siti per  legitimum  Superiorem  facta  corroboratio'.  Confirmatio  su- 
perioris non  solum  potest  pro  objecto  habere  actum,  vel  privi- 
legium, vel  contractum,  vel  transactionem,  sed  etiam  decretum, 
sententiam,  statutum,  vel  aliam  dispositionem  inferioris.  Hinc  con- 
firmatur electio,  confirmatur  statutum  capitulare  aut  synodale. 

2.  Duplex  solet  distingui  confirmatio:  alia  nempe  fieri  dicitur 
in  forma  communi,  alia  in  forma  speciali.  Prior,  quse  appellatur 
etiam  simplex,  fit,  quando  superior  absque  praevio  aliquo  formali 
examine  causae,  sed  habita  solum  generica  cognitione  rei,  statutum, 
actum  vel  contractum  ab  inferiore  gestum  confirmat  in  eo  statu, 
in  quo  antea  fuit  Unde  plene  instructus  non  praesumitur  superior 
de  vero  rerum  statu.  Adeoque  confirmatio  hujusmodi  inclusam 
habet  conditionem:  ‘Si  actus  vel  contractus  antea  valuerit’  Arg. 
cap.  1.  et  2.  h.  t.  Hinc  confirmatio  hujusmodi  totam  sese  refert 
ad  primum  statum  et  positionem  actus  vel  contractus,  nec  qui 
nullus  fuit  ab  initio,  ab  eadem  confirmatione  vires  suscipit. 

3.  Confirmatio  in  forma  specifica,  quae  etiam  dicitur  ex  eerta 
scientia,  fit  cum  perfecta  notitia  negotii,  et  cognitione  causae. 
Hinc  superior  hanc  confirmationem  concedit  absolute,  ita  ut  si 
res  antea  non  valuit,  censeatur  veluti  nova  concessio  auctoritate 
superioris  firmata.  Quare  confirmatio  ex  certa  scientia  actui . 
revera  novum  jus  addit,  illumque  firmat,  si  forsan  fuit  invalidus. 
Cap.  1.  De  Transact.  (I.  36)  et  communis  DD.  cum  gl.  fin.  in 
id.  cap.  Hinc  si  aliquod  statutum  ex.  gr.  Capituli  vel  Cleri  dioe- 
cesani  confirmatum  fuerit  a Summo  Pontifice  in  forma  specifica, 
vim  habet  derogandi  etiam  juri  communi.  Ita  Card.  De  Luca: 
De  Judic.  Part.  I.  Disc.  XXXV.  n.  62.  seq.  Statutum  enim  ita 

probatum  habetur  ceu  dispositio  Summi  Pontificis  quoad  locum 
determinatum. 

De  confirmatione  vero  in  forma  communi  hoc  tenendum  est, 
inutilem  eam  prorsus  non  esse;  nam  saltem  superioris  nomen,  et 
aliquam  auctoritativam  recognitionem  refert.  Hinc  juxta  cap.  15. 
de  Elect.  (I.  6)  confirmatio  in  forma  communi  tribuit  electo  jus 
administrandi  dioecesim.  Verum  in  genere  confirmatio  hujusmodi 
parum  valet,  uti  notat  gL  in  cap.  1.  h.  t,  v.  «Confirmationem.» 

4.  Quaeritur:  quomodo  cognoscatur  utrum  confirmatio  facta 
fuerit  in  forma  speciali,  aut  solum  fuerit' simplex  confirmatio,  idest 
in  forma  communi. 

Ut  habeatur  confirmatio  in  forma  speciali,  necesse  est,  ut  ap- 
pareat, principem  omnia  novisse,  et  examen  quoad  omnia  insti- 
tuisse, adeo  ut  princeps  in  confirmatione  edenda  videatur  egisse 
de  plenitudine  potestatis  sum  cum  plena  cognitione  causee.  Quare 
debent  haberi  signa  et  argumenta  ex  quibus  inferatur,  principem 
omnia  cognovisse. 

Argumenta  haec  habentur:  1°)  Si  princeps  expresse  se  pro- 
cessisse declaret  ex  certa  scientia.  Principi  enim  de  facto  suo 
testimonium  ferenti  credendum  est.  Clem.  un.  de  probat.  (H.  7). 
2°)  Si  princeps  dicat  se  in  confirmatione  procedere  de  plenitudine 
potestatis.  3°)  Si  dicat  se  per  confirmationem  supplere  quoscumque 
defectui,  sive  juris  sive  facti,  quemadmodum  si  expresse  velit,  suam 
confirmationem  valere  debere,  non  obstante  quacumque  lege  vel 
consuetudine  in  contrarium.  4°)  Deduci  etiam  potest  confirmatio 
in  forma  specifica  ex  insertione  actorum  seu  instrumenti  vel  privi- 
legii confirmati  in  ipsis  literis  confirmationis.  Nam  ideo  hanc  in- 
sertionem fecisse  videtur  princeps,  ut  indicet  se  omnia  perpendisse. 
Cap.  8.  h.  t.  Ita  etiam  praesumitur  confirmatio  in  forma  specifica 
si  constiterit  praecessisse  diligens  examen  praesertim  in  aliqua 
Sacra  Congregatione,  ita  ut  appareat  Summum  Pontificem  cum 
plena  cognitione  causae  confirmationem  dedisse.  Haec  theoria  ex- 
hibetur a Card.  De  Luca  in  loc.  cit. 

5.  Quid  vero  si  dubitari  possit  de  natura  confirmationis? 

Profecto  praesumi  non  potest  confirmatio  specifica;  nam  certa 

scientia  cum  sit  res  facti,  non  praesumitur,  sed  vel  debet  ipse  prin- 
ceps declarare  se  processisse  ex  certa  scientia,  Cap.  1.  De  Const. 
(L  2)  4n  6°.  et  cap.  28.  De  Prcsb.  (HI.  4)  in  6°.  vel  ex  aliis  ad- 
junctis constare  debet  de  plena  cognitione  habita  a principe,  ceu 

expositum  superius  est  Haec  sententia  communior  est  doctorum 
contra  Abbatem:  Comment.  in  cap.  7.  n.  5.  h.  t.  aliosque  paucos 
doctores.  Unde  quando  confirmatio  in  forma  specifica  invocatur 
ad  proprium  jus  tuendum,  ea  probanda  est  Perseverante  autem 
dubio,  praesumptio  militat  potius  pro  confirmatione  in  forma  com- 
muni; praesumitur  enim  princeps  confirmare  actum,  juxta  modum, 
quo  potest  de  jure  communi,  non  autem  de  plenitudine  potestatis. 
Modus  enim  procedendi  de  plenitudine  potestatis  est  extraordina- 
rius et  servatur  necessitate  cogente  vel  ob  rationem  magni  mo- 
menti non  praevisam.  Quare  regulariter  et  nisi  aliter  significaverit, 
princeps  praesumitur  confirmationem  actui  concedere  in  forma  com- 
muni. Accedit  alia  ratio.  Etenim  confirmatio  per  se  consideratur 
uti  qualitas  quae  accedere  non  potest  alicui  subjecto  quod  non  ex- 
sistat, sed  solummodo  majus  robur  superaddit  actui  in  suo  valore 
juridico  exsistenti. 

• 6.  Haec  autem  interpretatio  confirmationis  a fortiori  valet,  si 
ex  ea  tertii  praejudicium  sequatur.  Praejudicium  enim  tertii  num- 
quam  praesumitur,  princeps  enim  praesumitur  constante  voluntate 
aequalitatem  inter  subditos  servare  velle.  Ita  inter  alios  docet 
Card.  De  Luca , De  Prcetnin.  Part  II.  Disc.  41.  n.  5.  ubi  scribit 
‘Cum  sit  principium  absolutum  in  specie,  quod  confirmatio  prin- 
cipis intelligatur  sine  praejudicio  tertii’.  Concordat  PignateUi 
tom.  X.  Consuit.  107.  ubi  ita  concludit  ‘Propterea  Doctores  as- 
serunt, improprianda  esse  verba  dispositionis  principis,  ne  conti- 
neant tertii  praejudicium’.  Haec  theoria  firmatur  dispositione  cap.  15. 
De  Off.  et  Potestat.  Jud.  Deleg.  (I.  29). 

7.  Oe  Confirmatione  inutili.  Confirmatio  utilis  ea  est,  quae  va- 
lorem  juridicum  obtinet,  in  qua  proinde  judex  inferior  non  potest 
sententiam  ferre,  neque  eidem  contravenire  cc.  1.  et  2.  h.  t Con- 
firmatio vero  inutilis  ea  est,  quae  non  valet. 

Confirmatio  simplex  non  valet,  quoties  actus,  cui  accedit,  in- 
valide positus  fuerat.  Dantur  vero  etiam  casus  in  quibus  ipsa 
confirmatio  in  forma  specifica  non  habet  suum  juridicum  valorem. 
Et  1°)  confirmatio  hujusmodi  non  habet  virtutem  tribuendi  valo- 
rem juridicum  actui  de  se  irrito,  si  actus  laboret  defectu  indis- 
pensabili,  vel  si  defectus  possit  utique  dispensari,  sed  non  soleat 
a superiore  dispensari.  Extraordinaria  enim  non  praesumuntur; 
sed  in  confirmatione  mentio  facienda  esset  dispensationis  defectus 
hqjusmodi. 

2°)  Si  defectus  non  possit  suppleri  a principe,  nisi  cum  prae- 
judicio tertii.  Hoc  enim  in  casu  princeps  non  praesumitur  voluisse 
confirmare  actum,  sed  ut  valeat  confirmatio,  necessaria  est  men- 
tio praejudicii  tertiae  personae,  cui  princeps  ob  graves  causas  volu- 
erit derogare. 

3°)  Clausula  ex  certa  scientia  vel  alia  aequivalens  nihil  ope- 
ratur in  iis  quae  princeps  ignorasse  praesumitur,  quemadmodum 
sunt  res  facti  ex.  gr.  statuta  et  consuetudines  locorum,  privilegia, 
etc.  quibus  per  concessionem  seu  per  rescriptum  contrarium  poste- 
riorem derogasse  non  censetur,  nisi  de  eisdem  mentionem  fecerit 

8.  Profecto  si  in  confirmatione  concessa  a principe  facta  fuerit 
expressa  mentio  de  privilegio,  quod  intendit  abrogare,  illud  licet 
fuerit  concessum  sub  clausulis  amplissimis,  censetur  esse  compre- 
hensum in  dispositione  principis,  et  proinde  censetur  esse  abroga- 
tum. Quid  vero,  si  expressa  mentio  privilegii  contrarii  facta  non 
fuerit?  In  ista  hypothesi  clausulae,  quae  solent  adhiberi  in  Ro- 
mana Curia  prae  oculis  habendae  sunt.  1*.  generalis  est  ‘Contra- 
riis quibuscumque  non  obstantibus’.  Haec  est  communissima  et 
adhiberi  solet  in  omnibus  ferme  rescriptis,  decretis,  constitutioni- 
bus; quare,  ut  mihi  videtur,  haec  clausula  habet  sensum  generalem, 
et  adhibetur  ad  legem  seu  decretum  in  tuto  collocandum.  Quare 
ipsa  non  habet  extensionem  majorem,  quam  habet  ipsa  dispositio 
legis.  Atqui  juxta  cap.  1.  de  Const.  (I.  2)  in  6°.  statuta  et  privi- 
legia particularia,  cum  sint  facti  et  in  facto  consistant,  potest  Roma- 
nus Pontifex  probabiliter  ea  ignorare,  ac  proinde  non  intelligitur 
in  alique  ex  iisdem  derogare  velle,  nisi  expresse  de  ipsis  caveat. 

Ergo  posita  clausula  generali,  privilegia  non  censentur  abro- 
gari. Ratio  autem  juridica  est;  quia  sublatis  ob  privilegia  aliqui- 
bus casibus  particularibus,  nihilominus  dispositio  generalis  optime 
sustinetur,  nec  redditur  frustranea  voluntas  principis,  ad  quem 
effectum  evitandum  clausula  haec  apponi  solet. 

9.  Quid  si  alia  clausula  adhibita  fuit  ‘privilegiis  contrariis 
non  obstantibus’?  Haec  clausula  posita  in  concessione  seu  decreto 
Pontificis  abrogat  privilegia  quae  non  sunt  clausa  in  corpore  juris, 
sed  quae  derivant  ex  concessione  peculiari.  Quod  si  huic  clausulae 
adjectum  fuit  relativum  quibuscumque,  ea  in  genere  privilegia 
omnia  comprehendit,  imo  etiam  casus  improprios,  et  extendit  dis- 
positionem Pontificis  etiam  ad  extraneos,  qui  ceteroquin  compre- 
hensi non  essent  in  illa  dispositione.  Ita  sentit  Barbosa:  De  clau- 

stilis,  clausula  83.  h.  t.  n.  1.  et  in  tract.  De  dictionibus  usu  fre- 
quentioribus,  dictione  317.  n.  3.  et  9.  Concordat  S.  Rota  Romana 
Becentiorum  decis.  57.  p.  4.  tom.  2.  n.  10.  Igitur  per  istam  clau- 
sulam censentur  in  genere  abrogata  omnia  privilegia  anterius  con- 
cessa, quae  obstent  actuali  dispositioni  Pontificis.  Verum  juxta 
stylum  Curiae  Romanae  dantur  quaedam  specialissimi  generis  pri- 
vilegia, quae  non  censentur  comprehensa  snb  formula  generali 
derogatoria  licet  amplissimis  verbis  concepta  sit,  ut  est  illa  de 
qua  agimus. 

Haec  privilegia  sunt  1°)  quae  conceduntur  sub  clausulis  dero- 
gatoriis derogatoriarum,  idest  cum  derogatione  earum  dispositio- 
num, quae  in  posterum  edantur  contra  privilegium,  seu  quae  con- 
ceduntur cum  derogatione  ad  alias  futuras  et  contrarias  derogatio- 
nes; quo  in  casu  derogatoriae  dicuntur  praegnantes.  Cf.  Pignatelli: 
tom.  10.  consuit.  107.  n.  6.;  Barbosa:  De  clausulis,  clausula  41.  n.  7. 

2°)  Sub  clausula  illa  amplissima  non  comprehenduntur  privi- 
legia quae  fuerint  concessa  cum  clausulis  derogatoriis,  quae  dicun- 
tur restitutoriae,  ita  ut  privilegium  quod  hic  et  nunc  conceditur, 
si  deinde  contrariam  habeant  dispositionem  Pontificis,  censeantur 
in  pristinum  restitui,  et  reviviscere  quasi  de  novo  concederentur. 
Porro  quoad  ista  specialissima  privilegia  DD.  tradunt,  ea  abrogari 
tantum  posse  dupliciter: 

a)  Si  in  literis  Pontificis  posterioribus  adhibeatur  clausula 
‘quorum  tenores?  i.  e.  si  Pontifex  dicat  ‘non  obstantibus  privilegiis 
quibuscumque  contrariis,  quorum  tenores  hic  pro  expressis  habe- 
antur’. Haec  clausula  est  amplissima  prae  omnibus,  quae  solent  in 
Curia  Rom.  adhiberi,  et  exprimit  decisam  voluntatem  Pontificis, 
abrogandi  quodcnmque  contrarium  privilegium.  Et  quidem  idem 
dicendum  est  de  contrario  statuto,  decreto,  vel  concessione  etc.,  si 
in  literis  Apostolicis  posterioribus  dicatur  ‘non  obstantibus  statuto, 
decreto,  etc.  quorum  tenores  etc. 

b)  Si  in  literis  Pontificis  posterioribus  de  ipsis  privilegiis 
mentio  specialis  reperiatur. 

4°)  Confirmationes  inutiles  sunt,  quae  ex  falsitate  rerum  nar- 
ratarum obreptitiae  vel  subreptitise  sunt.  Cap.  3.  et  5.  h.  t. 

10.  Quaeritur  utrum  judex  inferior  possit  examen  instituere 
circa  valorem  confirmationis  factae  a.  R.  Pontifice. 

Quaestio  hujusmodi  licet  directe  respici&t  confirmationem  quam 
Romanus  Pontifex  dare  potest  alicui  actui,  contractui,  privilegio  eta, 

tamen  et  ipsas  concessiones  facultatum,  beneficiorum,  etc.  potest 
indirecte  attingere.  Resolvitur  vero  quaestio  in  cc.  1.  et  2.  h.  t. 
Videlicet  judex  inferior  quicumqne  sub  poena  nullitatis  actorum 
seu  attentatorum  non  potest  manus  apponere  et  juridicum  examen 
instituere  circa  pontificias  literas  confirmatorias,  sive  eas  emen- 
dando sive  eas  immutando,  sive  eas  recognoscendo,  nisi  speciale 
mandatum  adsit,  seu  facultas  ipsius  Romani  Pontificis,  aut  nisi 
notoria  sit  subreptio  vel  obreptio  concessae  confirmationis.  Ratio 
est,  quia  ordo  jurisdictionis  postulat,  nt  cum  aliquem  actum  princeps 
in  societate  sub  sua  tutela  per  confirmationem  constituerit,  inferior 
quisque  auctoritate  carere  censeatur  circa  illum  actum.  Verum 
facta  licentia  a principe,  inferior  poterit  suo  examini  subdere 
actum,  qui  fuerat  sub  protectione  principis,  vel  etiam  si  notorie 
constet  principem  fuisse  deceptum  in  positione  actus,  ob  subreptio- 
nem vel  obreptionem.  Nam  praesumi  nullo  modo  potest,  princi- 
pem auctoritate  sua  voluisse  protegere  fraudes  et  fallacias  suorum 
subditorum.  Constat  vero  principem  deceptum  fuisse,  quando  in- 
ceptio est  vere  notoria,  vel  notorietate  facti,  vel  notorietate  juris. 

11.  Verum  fatendum  est,  hodierna  praxi  saltem  ad  cautelam 
ad  evitandum  periculum  attentatorum,  semper  peti  apostolicum 
assensum,  antequam  judex  inferior  literas  Pontificis  juridico 
examini  subjiciat  Venia  hujusmodi  apostolica  appellatur  facultas 
aperitionis  oris  quae  nihil  aliud  est  quam  facultas  Pontificis  in 
specie  concessa  judici,  ut  cognita  veritate  rerum,  possit  procedere 
etiam  contra  tenorem  et  dispositionem  aliquarum  literarum  Aposto- 
licarum,  vel  alicqjus  rescripti  pontificii.  In  specie  haec  facultas 
aperitionis  oris  solet  concedi  a Romano  Pontifice,  ad  partis  petitio- 
nem, quoties  ex  rerum  expositione  constet  eidem  Pontifici  saltem 
dubium  de  vitio  obreptionis  vel  snbreptionis  literarum  suarum. 
Concedi  vero  etiam  facile  potest  haec  facultas  aperitionis  oris,  quia 
non  est  mera  gratia,  sed  potius  dici  potest  remedium  justitiae,  ad 
obstaculum  removendum,  quod  obstaculum  impedit  quominus  veri- 
tas cognoscatur. 

Quare  facultas  aperitionis  oris  etiam  conceditur  ad  impugnan- 
das Literas  Apostolicas,  quando  in  ipsis  Literis  Apostolicis  adjectum 
fuerit  decretum  irritans,  vel  quando  apposita  clausula  celebri,  quae 
dicitur  sublata: 

Verum  quoniam  rescripta  Pontificis  habent  pro  se  praesumptio- 
nem veritatis,  penes  judicem,  qui  ex  venia  Pontificis  causam  videt, 
Santi,  II.  Decr. 


Digitized  by  LjOOQie 


274 


DECRETA1JUM  GEEGOE1I  IX.  LIB.  II. 


probandum  est  vitium  obreptionis  vel  subreptionis,  quod  nisi  pro- 
betur standum  est  pro  valore  rescripti. 

Post  obtentam  facultatem  aperitionis  oris,  si  quaestio  relativa 
proponatur  penes  Sacras  Congregationes  Romanas,  solet  qusestio 
hsec  proponi  sub  sequenti  dubii  forma:  An  intret  arbitrium  aperi- 
tionis oris  in  casu.  Si  constiterit  sacro  tribunali  de  nullitate 
rescripti,  vel  Literarum  Apostolicarum  ob  vitium  obreptionis  vel 
subreptionis,  responsio  est  affirmative.  Decernitur  nempe  revera 
Pontificem  fuisse  deceptum,  nec  voluntatem  habuisse  concedendi 
gratiam  obtentam,  ac  proinde  Literas  Apostolicas  juridico  valore 
carere.  Unde  Sacra  Congregatio  aperit  os  Pontificis  seu  explicat 
mentem  ejus.  Si  vero  de  nullitate  non  constiterit,  responsio  est 
negative.  Hinc  firma  remanet  voluntas  Pontificis  expressa  in  Li- 
teris Apostolicis.  vel  in  rescripto,  nec  voluntas  ejus  aliter  est  ex- 
plicanda quam  in  literis  vel  -in  rescripto  expressa  legitur. 

12.  Quaerendum  est  in  titulo  quid  sentiendum  sit  de  innova- 
tione privilegiorum  et  aliorum  instrumentorum.  Innovatio  instru- 
menti seu  privilegii  potest  esse  vel  simplex,  vel  habens  vim  con- 
firmationis. Simplex  innovatio  locum  habet,  cum,  ne  memoria 
depereat,  et  ob  vetustatem  scripturae  monumentum  corrumpatur, 
et  inutile  reddatur,  conficitur  exemplar  authenticum  ejusdem,  quod 
obtineat  vim  probativam,  quam  primum  instrumentum  habebat. 
Haec  innovatio  nullum  jus  novum  confert,  sed  solummodo  anti- 
quum jus,  si  quod  competebat,  conservat  per  authenticam  recogni- 
tionem instrumenti,  seu  privilegii.  Cfr.  Cc.  13.  et  29.  De  Privilegiis 
(V.  33)  et  4.  h.  t Dari  autem  potest  etiam  innovatio  instrumenti 
antiqui  et  privilegii  quae  formalis  dici  potest.  Haec  innovatio  vel 
conceditur  in  forma  communi,  vel  conceditur  in  forma  specifica.  In- 
novatio in  forma  communi  novum  jus  non  concedit,  sed  solum  ro- 
borat jus  jam  quaesitum,  et  non  amissum.  Innovatio  autem  in  forma 
specifica,  idest  ex  certa  scientfo,  confirmat  privilegium  seu  jus  ita, 
ut  si  forte  fuerit  per  non  usum  vel  contrarium  usum  amissum,  illud 
faciat  reviviscere,  ideoque  innovatio  hujusmodi  aequi  valet  novae  con- 
cessioni, et  novae  reintegrationi.  Cfr.  Barbosam:  Collectanea  incap.4. 
h.  t.  n.  10.  seqq.  Pirhing.  h.  t.  §.  4.  n.  27.  circa  finem. 


Finis  Libri  II.  Decretalium  Greg.  IX. 

Rem  valde  utilem  addiscentibus  jus  canonicum  nos  facturos 
esse  arbitramur,  si  ad  calcem  tractationis  ordinis  judicialis,  nuper- 
rimum  Sanctae  Sedis  documentum  referamus.  Illud  autem  exhibe- 
mus prout  in  latinam  linguam  translatum  legitur  in  ephemeridibus 
‘Acta  S.  Sedis’  Vol.  XIII.,  pag.  324. 

Ex  Sacra  Congregatione  Episcoporam  et  Regularium. 
Instructio 

pro  ecclesiasticis  Curiis  quoad  modum  procedendi  ceconomice  in 
causis  disciplinaribus  et  criminalibus  Clericorum. 


Die  11.  «Tun.  1880. 

Sacra  haec  EE.  et  RR.  Congregatio,  mature  praesenti  Eccle- 
siae conditione  perpensa,  quae  pene  ubique  impeditur,  quominus  ex- 
ternam explicet  suam  actionem  super  materias  et  personas  eccle- 
siasticas , et  considerato  quoque  defectu  mediorum  aptorum  pro 
regulari  Curiarum  ordinatione,  constituit  facultatem  Ordinariis  lo- 
corum expresse  concedere,  • ut  formas  magis  oeconomicas  adhibere 
valeant  in  exercitio  suae  disciplinaris  jurisdictionis  super  Clericis. 
Ut  antem  tota  justitiae  ratio  sarta  tectaque  maneat,  serveturque 
processuum  canonica  regularitas  et  uniformitas,  opportunum  censuit 
sequentes  emanare  nonnas  a Curiis  servandas: 

L Ordinario  pastorale  onus  incumbit  disciplinam  correctionem- 
que Clericorum  a se  dependentium  curandi,  super  eorumdem  vitae 

18* 

rationem  vigilando,  remediisque  utendo  canonicis  ad  praecavendas 
apud  eosdem  et  eliminandas  ordinis  perturbationes. 

II.  Ex  his  remediis  alia  praeveniunt,  alia  reprimunt  et  mede- 
lam afferunt.  Priora  ad  hoc  diriguntur  ut  impediant  quominus 
malum  adveniat,  ut  scandali  stimuli,  occasiones  voluntariae,  causae- 
que ad  delinquendum  proximae  removeantur.  Altera  finem  habent 
revocandi  delinquentes  ut  sapiant,  reparentque  admissi  criminis 
consequentias. 

III.  Conscientiae  et  prudentiae  Ordinarii  horum  remediorum 
incumbit  applicatio,  juxta  canonum  praescriptiones,  et  casuum  ad- 
junctorumque gravitatem. 

IV.  Mediis  quae  perseverant  praecipue  accensentur  spiritualia 
exercitia,  monitiones  et  praecepta. 

V.  Has  provisiones  praecedere  debet  summaria  facti  cognitio, 
quae  ab  Ordinario  notanda  est,  ut  ad  ulteriora  procedere,  quatenus 
opus  sit,  et  certiorem  reddere  queat  superiorem  Auctoritatem  in 
casu  legitimi  recursus. 

VI.  Canonicae  monitiones  fiunt  sive  in  forma  paterna  et  se- 
creta, etiam  per  epistolam  aut  per  interpositam  personam,  sive  in 
forma  legali,  ita  tamen  ut  de  earumdem  exsecutione  constet  ex 
aliquo  actu. 

VII.  Quatenus  infructuosae  monitiones  evadant,  Ordinarius 
praecipit  Curiae,  ut  delinquenti  analogum  injungatur  praeceptum, 
in  quo  declaretur  quid  eidem  agendum  aut  respondendum  sit,  cum 
respondentis  poenae  ecclesiasticae  comminatione,  quam  incurret  in 
casu  transgressionis. 

VIII.  Praeceptum  intimatur  praevento  a Cancellario  coram 
Vicario  Generali;  sive  coram  duobus  testibus  ecclesiasticis  aut 
laicis  probatae  integritatis. 

§.  1.  Actus  subsignatur  a partibus  praesentibus  et  a praevento 
quoque,  si  velit. 

§.  2.  Vicarius  Generalis  adjicere  valet  juramentum  servandi 
secretum,  quatenus  id  prudenter  expetat  tituli  indoles,  de  quo 
agitur. 

IX.  Quoad  poenalia  media  animadvertant  reverendissimi  Or- 
dinarii, praesenti  instructione  haud  derogatum  esse  judiciorum 
solemnitatibus,  per  sacros  canones,  per  apostolicas  constitutiones, 
et  alias  ecclesiasticas  dispositiones  imperatis,  quatenus  eaedem  li- 
bere efficaciterque  applicari  queant;  sed  oeconomicae  formae  con- 

sulere  intendunt  illis  casibus  Curiisque  in  quibus  solemnes  proces- 
sus aut  adhiberi  nequeant,  aut  non  expedire  videantur.  Plenam  quo- 
que vim  servat  suam  -extrajudiciale  remedium  ex  informata  con- 
scientia pro  criminibus  occultis,  quod  decrevit  Sacra  Tridentina 
Synodus  in  Sess.  14.  cap.  1.  De  Ref.  adhibendum,  cum  illis  regulis 
et  reservationibus,  quas  constanter  servavit  pro  dicti  capitis  inter- 
pretatione S.  C.  Congregatio  in  pluribus  resolutionibus  et  praeser- 
tim in  Bosnien.  et  Sirmien.  20.  Dec.  1873.  (De  hoc  remedio  extra- 
judiciali  vide  1.  I.  t 11.  nn.  60—51.) 

X.  Quum  procedi  oporteat  criminaliter,  sive  infractionis  prae- 
cepti, aut  criminum  communium,  vel  legum  Ecclesiae  violationis 
causa,  processus  confici  potest  formis  summariis,  et  absque  judicii 
strepitu,  servatis  semper  regulis  justitiae  substantialibus. 

XI.  Processus  instruitur  ex  officio  aut  in  sequelam  supplicis 
libelli,  aut  notitiae  alio  modo  a Curia  habitae,  et  ad  finem  per- 
ducitur eo  consilio,  ut  omni  studio  atque  prudentia  veritas  dete- 
gatur, et  cognitio  tnm  criminis  tum  reitatis  aut  innocentiae  accu- 
sati exsurgat. 

XII.  Processus  confectio  committi  potest  alicui  probo  atque 
idoneo  Ecclesiastico  adstante  Actuario. 

XIII.  Unicuique  Curiae  opus  est  Procuratore  fiscali,  pro  justi- 
tiae et  legis  tutela. 

XIV.  Quatenus  pro  intimationibus  aut  notificationibus  haud 
praesto  sit  opera  Apparitorum  Curiae,  supplebitur  exhibitione  eorum- 
dem  explenda  per  qualificatam  personam,  quae  de  facto  certioret, 
sive  eas  transmittendo  ope  commendationis  penes  tabellariorum 
officium  illis  in  locis,  in  quibus  hoc  invaluit  systema,  exposcendo 
fidem  exhibitionis,  receptionis  aut  repudii. 

XV.  Basis  facti  criminosi  constitui  potest  per  expositionem 
in  processu  habitam,  authenticis  roboratam  informationibus  aut 
confessionibus  extrajudicialibns,  vel  testium  depositionibus,  et  quoad 
titulum  transgressionis  praecepti  constat  per  novam  exhibitionem 
decreti  et  actus  indictionis  perfectorum  modis  enuntiatis  Art  VII. 
et  VIII. 

XVI.  Ad  retinendam  in  specie  culpabilitatem  accusati  opus 
est  probatione  legali,  quae  talia  continere  debet  elementa,  ut  ve- 
ritatem evincat  aut  saltem  inducat  moralem  certitudinem,  remoto 
in  contrarium  quovis  rationabili  dubio. 

XVH.  Personae  quas  examinare  expediat  semper  audiuntur 


Digitized  by  v^ooQie 


278 


APPENDIX  AD  LIB.  II.  DECBETALICM  GBEG.  IX. 


separatim.  (Normam  specialem  praescripsit  S.  C.  Inq.,  d.  20.  Jnlii 
1890,  in  examine  contra  sollicitantes.) 

XVm.  Testes  ad  probationem  ant  ad  defensionem,  qnoties 
legalia  obstacula  haud  obsistant,  sub  juramento  audiri  debent,  qnod 
extendi  potest  si  opus  sit  ad  obligationem  secreti. 

XIX.  Testium  absentium  aut  in  aliena  Dioecesi  morantium 
exposcitur  examen  in  subsidium  ab  Ecclesiastica  loci  auctoritate, 
eidem  transmittendo  prospectum  facti,  et  auctoritas  requisita  peti- 
tioni respondet,  serrando  praesentis  Instruet  normas. 

XX.  Quoties  indicentur  testes  ob  facta  aut  adjuncta  essen- 
tialiter utilia  merito  causae,  qui  examini  subjici  nequeant,  eo  qnod 
censeatur  haud  convenire  ut  vocentur,  aut  quia  vocati  abnuant, 
mentio  eorumdem  fit  in  actibus,  et  curatur  supplere  eorum  defectui 
per  depositiones  aliorum  testium,  qui  de  relato  aut  alia  ratione 
noverint  id  quod  exquiritur. 

XXI.  Cum  collectum  fuerit  quidquid  opus  sit  ad  factum  et 
accusati  responsabilitatem  constituendam,  vocatur  iste  ad  examen. 

XXII.  In  indictione  nisi  prudentia  id  vetet,  exponuntur  ei 
per  extensum  accusationes  adversus  eum  collatse  ut  parari  valeat 
ad  respondendum. 

XXIII.  Quando  autem  ob  accusationum  qualitates,  ant  ob  alia 
adjuncta  prudens  non  sit  in  actu  intimationis  eas  patefacere,  in 
hac  solum  innuitur,  eumdem  ad  examen  vocari,  ut  sese  excuset  in 
causa,  quae  ipsum  respicit  uti  accusatum. 

XXIV.  Si  judicio  sistere  abnuat,  iteratur  indictio,  in  qua  ei- 
dem praefigitur  congruus  peremptorius  terminus,  eique  significatur 
quod  si  adhuc  obedire  renuat,  habebitur  ceu  contumax,  et  pro  tali 
in  facto  aestimabitur,  quatenus  absque  probato  legitimo  impedi- 
mento, istam  quoque  posthaberet  intimationem. 

XXV.  Si  compareat,  auditur  in  examine,  et  quatenus  indu- 
ctiones faciat  alicqjus  momenti,  debent  istae  quantum  fieri  potest 
exhauriri. 

XXVI.  Proceditur  inde  ad  contestationem  facti  criminosi,  et 
conclusionum  habitarum,  ad  retinendum  accusatum  criminosum 
lapsumque  in  relativis  poenis  canonicis. 

XXVII.  Quum  accusatus  tali  modo  habeat  plenam  cognitionem 
ejns,  quod  in  actis  exstat  contra  se,  ultra  quod  respondere  possit, 
jure  se  defendendi  a semetipso  etiam  uti  valet. 

XXVIII.  Potest  qnoque,  si  id  expetat,  obtinere  prsefixionem 

termini  ad  exhibendam  defensionem,  cnm  memoria  in  scriptis; 
praecipue  quando  ob  dispositionem  Art.  XXTTT  nequiverit  paratas 
esse  ad  responsa  pro  sua  excusatione. 

XXIX.  Expleto  processu  actorum,  instructor  restrictum  con- 
ficit essentialium  conclusionum  ejusdem. 

XXX.  In  die,  qua  causa  proponitur  est  in  facultate  accusati 
faciendi  se  repraesentare  et  defendere  ab  alio  Sacerdote  aut  laico 
patrocinatore  antea  approbatis  ab  Ordinario. 

XXXI.  Quatenus  praeventus  constituere  defensorem  renuat, 
Ordinarius  consulit  constituendo  aliquem  esc  officio. 

xxxn.  Defensor  caute  notitiam  haurit  processus  et  restricti 
in  cancellaria,  ut  paratus  sit  ad  defensionem  peragendam,  quae 
ante  propositionem  causae  exhiberi  potest  in  scriptis.  Ipse  quoque 
subjicitur  oneri  secreti  jurati,  quatenus  Ordinario  videatur  indo- 
lem causae  id  expostulare 

XXXIII.  Transmittitur  dein  Procuratori  fiscali  processus  et 
restrictus,  ut  munere  suo  ex  officio  functo,  uterque  Ordinario  tra- 
datur, qui  plena  causae  cognitione  adepta,  diem  constituit  in  qua 
disceptanda  et  resolvenda  sit,  curans  ut  accusatus  certior  de  hoc  fiat. 

XXXIV.  Die  constituta  proponitur  causa  coram  Vicario  Ge- 
nerali, interessentibus  Procuratore  fiscali.  Defensore  et  Cancellario. 

XXXV.  Post  votum  Procuratoris  fiscalis  et  deductiones  defen- 
sionis profertur  sententia  dictando  dispositivam  Cancellario  cum 
explicita  mentione,  in  casu  damnationis,  canonicae  sanctionis,  accu- 
sato applicatae. 

XXXVI.  Sententia  indicitur  praevento,  qui  appellationem  inter- 
ponere potest  ad  auctoritatem  ecclesiasticam  superiorem. 

XXX VII.  Pro  appellatione  servantur  normae  statutae  a Con- 
stitutione lAd  militantis’  s.  m.  BenecL  XIV.  30.  Martii  1742; 
aliaeque  emanatae  ab  hac  s.  'Congregatione  Decreto  18.  Decembris 
1835,*)  et  litera  circulari  d.  1.  Aug.  1851. 

XXXVIIL  Comparitio  pro  appellatione  facienda  est  infra  ter- 
minum 10  dierum  a notificatione  sententiae,  quo  termino  inutiliter 
elapso,  sententia  ipsa  in  exsecutionis  statu  reperitur. 

XXXIX.  Interposita  appellatione  infra  10  dies,  Curia  absque 
mora  remittit  ad  auctoritatem  ecclesiasticam  superiorem,  quam 
appellatum  est,  omnia  acta  originalia,  nempe  processum,  restrictum, 
defensionem,  sententiam. 

*)  Decretum  hoc  habes  apud  ‘Acta  8.  Sedis’  Vol.  XIII.  etc. 

XL.  Auctoritas  ecclesiastica  superior  capta  cognitione  actus 
appellationis,  intimare  facit  appellanti,  ut  infra  terminum  20 
dierum  Defensorem  constituat,  qui  approbari  debeat  ab  eadem 
superiori  auctoritate. 

XLI.  Elapso  dicto  termino  peremptorio  absque  effectu,  cen- 
setur appellantem  nuncium  misisse  appellationis  beneficio,  et  haec 
consequenter  perempta  declaratur  a superiori  auctoritate. 

XTiTI.  Quum  appellatio  producitur  a sententia  alicujus  Curiae 
Episcopalis  ad  Metropolitanam,  Archiepiscopus  pro  cognitione  et 
decisione  causae,  sequitur  normam  procedendi  in  hac  instructione 
traditam. 

XLIII.  Si  contingat  quod  Clericus  non  obstante  fori  privilegio 
ob  crimina  communia  subjiciatur  processui  et  judicio  laicae  pote- 
statis, Ordinarius  hoc  in  casu  summariam  sumit  criminosi  facti 
cognitionem,  et  perpendit  an-  ipsum,  ad  tradita  per  sacros  canones 
locum  faciat  infamiae,  irregularitati  aut  alii  ecclesiasticae  sanctioni. 

§.  1.  Donec  judicium  pendeat,  aut  accusatus  detentus  sit,  pru- 
dens est  quod  Ordinarius  sese  limitet  ad  media  provisoria. 

§.  2.  Expleto  tamen  judicio  et  libero  reddito  accusato,  Curia 
juxta  exitum  informationum  ceu  superius  assumptarum,  procedit 
ad  tramites  dispositionum  praesentis  instructionis. 

XLIV.  In  casibus  dubiis  et  in  variis  practicis  difficultatibus, 
quae  contingere  possint,  Ordinarii  consulant  hanc  S.  Congreg.  ad 
vitandas  contentiones  et  nullitates. 

Ex  Aud.  SSmi.  d.  11.  Jun.  1880.  SSmus  D.  N.  Leo  div.  prov. 
PP.  XIII.  audita  relatione  praes.  Instructionis  ab  infrascripto 
S.  Congr.  EE.  et  RR.  Secretario  eam  in  omnibus  approbare  et 
confirmare  dignatus  est.  Romae  die  et  anno  quibus  supra. 

J.  Card.  Ferrieri  Praef. 

J.  B.  Agnozzi,  Secretarius. 

pro  universa  Ecclesia. 

6.  Episcopus  de  expresso  consensu  ca- 
pituli et  saltem  tacito  populi,  pro 
dioecesi,  sed  non  de  praecepto. 

7.  Populi  consensus  praesertim  neces- 
sarius pro  electione  patroni  prin- 
cipalis. 

8.  Quo  spatio  contineatur  dies  festus. 
Ac  tu|s  pro  hi  biti  di  e festo.  p.  66. 

9.  Praeter  operas  serviles  in  genere, 
prohibetur  in  specie  1°.  mercatus. 

10.  2°  Placitum. 

11.  3°  Judicia  criminalia. 

12.  4°  Solemne  juramentum,  et  stipula- 
tio cum  notario. 

13.  Servandae  feriae  tribunalis. 

14.  Exceptio  pro  operibus  servilibus,  ob 
magnum  lucrum  extraordinarium. 

15.  Violatio  diei  festi  quoad  missae  omis- 
sionem, punitur  a foro  ecclesiastico ; 
violatio  per  operas  prohibitas,  est 
mixti  fori  quoad  laicos. 

1.  Differt  praesens  titulus  a tit.  de 
mutuis  petitionibus  et  a tit. 
de  exceptionibus. 

2.  Definitio.  i 

8.  I*.  regula  de  causa  a qua  alia  pen- 
det primo  tractanda. 

4.  II*.  regula  de  causa  praejudiciali 
et  exceptione  peremptoria  prius  tra- 
ctanda. 

5.  Quaestio  praejudicialis  1°.  ex  facto 
actoris. 

0.  2°.  ex  facto  adversarii. 

7.  Etiam  quaestiones  incidentes,  qui- 
bus non  solutis  nequit  expediri  prin- 
cipale negotium,  sunt  in  antecessum 
definiendae. 

8.  Exceptiones  peremptoriae  unica  sen- 
tentia cum  causa  principali  judi- 
cantur; declinatoriae  e contra. 

9.  III*.  regula  de  causis  aequalibus  re- 
gulariter tractandis,  servato  tem- 
poris ordine. 

10.  IV*.  regula,  de  suspendenda  quae- 
stione principali,  cum  quaestio  inci- 
dens videnda  ab  alio  judice. 

11.  Causa  spolii  praefertur,  ciun  propo- 
nitur per  modum  exceptionis,  sed 
non,  cum  per  reconvcntionem. 

Titulus  XI. 

De  plus  petitionibus,  p.  78. 

1.  Habentur  quatuor  modis. 

2.  1°.  Re. 

3.  II0.  loco. 

4.  III*.  tempore. 

5.  IV0.  causa. 

fi.  Ante  litis  • contestationem  licet  mu- 
tare libellum,  et  illum  emendare 
ante  conclusionem  in  causa,  solutis 
tamen  expensis  adversario,  si  quae 
fuerint. 

7.  Poenae. 

Titulus  XII. 

De  causa  possessionis  et  pro- 
prietatis. pag.  74. 

1.  Explicat,  judicii  petitorii  et  possessorii. 


Proprietas  quid. 

Differenti®  inter  proprietatem  et 
possessionem. 

6.  Effectus  possessionis. 

7.  Effectus  proprietatis. 

8.  Causa  possessionis  et  proprietatis. 

9.  Causa  possessionis  acquirendae,  re- 
tinendae et  recuperandae. 

10.  De  ordine  servando  in  causa  pos- 
sessionis et  proprietatis. 

11.  Utraque  causa  coram  eodem  judice 
definienda. 

12.  Nisi  causa  proprietatis  sit  diversi 
fori. 

Quando  cumulari  possint.  . 

14.  I*.  cumulantur  si  actor  utramque 
proponat. 

15.  H°.  cumulantur  actore  proponente 
petitorium,  et  reo  possessorium. 

16.  HI.  cumulantur  actore  proponente 
possessorium  recuperandae  et  retinen- 
dae, non  autem  acquirendae. 

17.  Quo  ordine  procedendum  a judice, 
cum  utraque  proponitur. 

1 18.  Actor,  proposito  petitorio,  regredi 
potest  ad  possessorium,  ante  con- 
clusionem in  causa. 

19.  Judex  ex  justa  causa  potest  id  per- 
mittere et  post  conclusionem  in  causa. 

20.  In  materia  beneficiali  datur  regres- 
sus et  in  gradu  appellationis. 

Titulus  X1U. 

De  restitutione  spoliatorum,  p.  87. 

1.  Quid  spolium;  privatum  et  juridicum. 

2.  Remedia  contra  spolium;  et  1°.  inter- 
dictum Unde  vi. 

3.  2°.  Actio  spolii  ex  cap.  XVIH.  h.  t. 

4.  3°.  Exceptio  spolii  ex  enn.  3.  C.  3.  q.  1. 

5.  De  eo  qui  possidet  alieno  nomine. 

fi.  Pnedo  restituendus  a tertio. 

7.  Et  a domino,  si  prmdo  occultus. 

8.  Principium  generale:  spoliatus  ante 
omnia  restituendus. 


Titulus  X.  ' 

De  ordine  cognitionum,  p.  69. 


Definitio  possessionis. 
Divisio. 


! 13. 

9.  Exceptiones  1°.  de  spoliato,  expresse 
vel  tacite  consentiente  in  judicium 
petitorium. 

10.  n°.  Si  notorius  defectus  proprietatis 
in  spoliato,  et  proprietas  in  spoli- 
ante. 

11.  III0.  Cum  spolianti  assistit  jus  com- 
mune. 

12.  IV0.  In  causa  matrimonii  consum- 
mati conjux  divertens  et  habens  pro- 
bationes paratas,  restituendus  quoad 
habitationem,  sed  non  quoad  torum ; 
restituitur  quoad  omnia  .. si  proba- 
tiones non  sint  paratae. 

13.  Sed  si  certo  cognoscat  impedimen- 
tum , neque  petere  neque  reddere 
potest  in  foro  conscienti». 

14.  Spolium  non  datur  in  sponsalibus. 

15.  Sed  aliquando  in  matrimonio  rato, 
incepta  eohabitatione. 

16.  Item  in  matrimonio  consummato;  sed 
non  fit  restitutio  si  grave  vel  irre- 
parabile damnum  timeatur. 

17.  V°.  exceptio,  cum  spoliatus  ante  spo- 
liationem renunciavit  juri  suo. 

18.  VI0.  Si  spoliatus  post  spoliationem 
pacto  vel  juramento  se  obliget  ad 
non  agendum  possessorio. 

19.  VII0.  Si  spoliatus  fiat  inhabilis  ad 
agendum. 

20.  Quid  importet  restitutio  spolii. 

Fructus  naturtfles  et  industriales 
— percepti  et  pendentes  — ex- 
stantes et  consumpti. 

21.  Impotentia  spoliatoris  ei  non  nocet 
pro  petitorio. 

22.  Incerta  quantitas  damni  taxatur  a 
judice  et  juratur  a spoliato. 

23.  Possessor  bon»  fidei,  re  evicta  a 
domino,  tenetur  exstantes,  non  prae- 
scriptos, restituere  deductis  expensis. 

24.  Non  tenetur  restituere  consumptos 
ante  litem  contestatam  ex  quibus 
ditior  factus  non  est. 

25.  Si  ditior  factus,  certo  tenetur  resti- 
tuere in  judiciis  universalibus;  in 


particularibus  contro vertitur;  sed  si 
pr»scripserit,  certo  non  tenetur. 

26.  Bona  fides  pro  hoc  effectu,  durat 
usque  ad  litem  contestatam. 

Titulus  XIV. 

De  dolo  et  contumacia,  p.  101. 

1.  Circa  substantiam,  dolus  irritat  con- 
tractus. 

2.  Circa  accidentalia,  quando  non  dat 
causam  contractui,  non  irritat,  sed 
locus  est  decepto,  petend»  compen- 
sationis. 

3.  Si  det  causam  contractui,  est  rescin- 
dibilis  ad  petitionem  decepti. 

4.  Actio  et  exceptio  de  dolo. 

5.  Quid  contumacia. 

Remedia.  pag.  104. 

6.  Servanda  generati  m. 

7.  Speciatim  contra  actorem. 

8.  Contra  reum. 

Titulus  XV. 

De  eo,  qui  mittitur  in  possessio- 
nem causa  rei  serrandae,  p.  106. 

1.  Pr»mittenda. 

2.  Primo  decreto  datur  possessio  cu- 
stodi» causa. 

3.  Secundo  datur  vera  possessio. 

Titulus  XVI. 

Ut  lite  pendente  «ihil  inno- 
vatur. pag.  109. 

1.  Quando  lis  pendeat, 

2.  Nomine  innovationis  intelligitur  1°. 
possessionis  mutatio. 

3.  2°.  Gratia  principis,  non  facta  men- 
tione de  lite. 

4.  3°.  Rei  litigios»  vel  actionis  alie- 
natio. 

5.  Si  innovatio  fiat,  restituenda  res  in 
pristinum. 

6.  Specialia  circa  beneficia. 

7.  Regula  29.  Cancellari»  Apostolic». 

8.  Clementina  1*.  h.  t. 

Titulus  XVII.  20. 

De  sequestratione  possessionum 

et  firuotuum.  pag.  113.  21. 

1.  Quid  sequestratio;  voluntaria  et  ne- 
cessaria seu  judicialis. 

2.  Quando  liceat  judicialis. 

3.  De  impropria  sequestratione  mulieris. 

4.  Servanda  in  sequestratione. 

5.  Ejus  effectus.  ^ 

H.  Quando  cesset. 

7.  Appendix  de  possessore  bonorum  Ec- 
clesia usurpatorum. 

8.  Concordata. 

9.  Dispositiones  s.  Poenitentiariae. 

Titulus  XVIII. 

De  confessis,  pag.  118. 

I.  Confessio  quid?  judicialis  et  extra- 
judicialis. 

2.  Simplex  et  quali ficata. 

3.  Cum  adjectione  causae  vel  non. 

4.  De  generalibus  conditionibus  pro  • 
valore  confessionis. 

5.  Speciatim  de  extrajudiciali  in  civi- 1 

libus.  I 

H.  In  criminalibus. 

7.  Quomodo  probetur  confessio  extra- 
judicialis. 

8.  Speciatim  de  valore  confessionis  ju- 
dicialis. 

9.  In  civilibus  contra  eonfitentem  va- 
let ut  sententia. 

10.  Sanat  defectus  ordinis  judiciarii. 

11.  Non  admittit  appellationem  nisi  ex  | 

speciali  causa.  I 

12.  Sed  admittitur  in  criminalibus,  si 
reus  non  sit  convictus. 

13.  Quando  valeat  revocari.  j 

14.  An  valeat  scindi.  | 

15.  Judici  illegitime  interroganti,  reus  | 

non  tenetur  fateri  veritatem.  j 13. 

16.  Sed  tenetur,  si  legitime  interroget. 

17.  Excipe  probabiliter  quoad  graviora  14. 

crimina.  15. 

18.  Mendacium  vitatur  per  restrictionem 

non  pure  mentalem.  16. 

19.  De  positionibus. 


In  civilibus  confessio  unius  non 
nocet  tertio  extraneo. 

Sed  administrator  nocet  causae  ad- 
ministrata per  confessionem  judi- 
cialem in  via  contentiosa. 

22.  Item  et  extrajudicialiter  revelando 
factum  proprium. 

23.  Non  nocet  tertio  aut  correo  eon- 
I fessio  in  criminalibus. 

» 24.  Nisi  in  exceptis. 

25.  Sacramentalis  confessio  nunquam  at- 
tendi valet. 

Titulus  XIX. 

De  Probationibus,  p.  131. 

1.  Quid  probatio. 

2.  Plena  et  semiplena. 

3.  Notoria  facti  permanentis  non  pro- 
bantur  sed  allegantur;  notoria  facti 
transeuntis  probanda  sunt. 

4.  Interdum  sufficit  semiplena  probatio, 
interdum  non  sufficit  probatio  alias 
plena. 

5.  Probatio  oportet  sit  clara,  deter- 
minata et  ad  rem. 

6.  Negativa  quando  sint  directe  pro- 
banda. 

7.  Quando  indirecte. 

8.  Onus  probandi  ei  incumbit  contra 
quem  jus  prasumit. 

9.  Legitimis  probationibus  nequit  op- 
poni juramentum,  sed  tantum  alia 
legitima  probatio. 

10.  Non  obligatus  ad  probandum  non 
rejicitur  nisi  obstet  bonum  publicum 
aut  damnum  tertii. 

11.  Tamen  si  deficiat,  non  condemnatur, 
nisi  in  casu  transactionis. 

12.  Probationes  facienda  coram  judice, 
vel  ejus  commissario,  citata  alia 
parte. 

Regulariter  non  ante  contestationem 
litis. 

Neque  post  conclusionem  in  causa. 
Nisi  ex  specialibus  causis,  qua  enu- 
merantur. 

Terminus  statutus  a lege  non  dif- 
fertur nisi  probato  impedimento. 

17.  Statutus  a judice,  ex  ejus  prudenti 
arbitrio  prorogatur. 

18.  Sed  minoribus  et  eis  aequipararis 
conceditur  restitutio  in  integrum. 

De  Effectibus  probationis,  p.  138. 

19.  Effectus  plenae  probationis. 

20.  Effectus  semiplenae. 

21.  Fama  quid. 

22.  De  qjus  valore  in  civilibus. 

23.  In  criminalibus. 

De  contrariis  probationibus,  p.  140. 

24.  I.  Conciliandae  si  potest. 

25.  II.  Si  inconciliabiles,  major  praevalet. 

26.  III.  quales  eliduntur,  et  favetur  reo. 

27.  Excipe  causas  privilegiatas. 

28.  IV.  Inspectio  ocularis  vincit  omnes 
alias  probationes. 

29.  Exempla. 

30.  Specialia  de  matrimonio. 

31.  V.  Species  derogat  generi. 

32.  VI.  In  civilibus  duae  semiplenae  con- 
spirantes faciunt  plenam. 

33.  De  fide  quam  meretur  assertio 

Domini  Papae.  p.  143. 
I.  In  facto  proprio  in  quo  fundat 
suam  intentionem,  facit  plenam  pro- 
bationem, contra  quam  non  datur 
probatio  directa. 

34.  II.  Si  in  eo  non  fundet  suam  inten- 
tionem, peti  potest  aperitio  oris. 

35.  III.  Si  refert  factum  alienum  mere 
historice,  non  probat. 

36.  IV.  Si  illud  confirmet,  peti  potest 
aperitio  oris. 

37.  Salutatio  excommunicari  facta  a 
Papa,  eum  non  absolvit. 

38.  Neque  ejus  simplex  appellatio  pro- 
bat privilegium  aut  dignitatem. 

Titulus  XX. 

De  Testibus  et  attestatio- 
nibus. pag.  144. 

1.  Quid  testis  et  quid  testimonium. 

Quaestio  1°.  De  idoneitate  te- 
stium. pag.  144. 

2.  Pro  idoneitate  requiritur  scientia  et 
probitas. 


3.  Inidonei  1°.  absolute,  ex  vitio  naturae» 

4.  Ex  vitio  morali,  seu  infames;  infa- 
mia juris,  et  1°.  ipso  facto. 

5.  2°.  per  sententiam. 

6.  Infamia  facti. 

7.  Excommunicat  i. 

8.  Inidonei  relative.  E0.  Ad  favorabi- 
lem productionem : a)  ex  communione 
negotii. 

9.  Speciatim  de  praelato. 

10.  b)  Ex  affectu. 

11.  Exceptiones. 

12.  c)  Ob  dependentiam. 

13.  Testes  nequeunt  a producente  recu- 
sari, si  testimonium  ei  contrarium 
ferant. 

Id.  III0.  Inidonei  relative  ad  contrariam 
productionem. 

15.  Animadversiones  generales. 
Quaestio  II.  De  numero  testium. 

pag.  153. 

16.  Pcgulariter  requiruntur  et  sufficiunt 
duo  contestes. 

17.  Causae  judiciales  requirentes  majo- 
rem numerum. 

18.  Negotia  extrajudicialia  requirentia, 
majorem  numerum. 

19.  Sufficientia  unius  testis. 

20.  Speciatim  de  teste  qualificato. 

21.  Testes  singulares,  1°.  obstative. 

22.  2°.  diversificative. 

23.  3°.  adminiculative. 

| 24.  Testes  plures  contrarii. 

I 25.  Testis  sibi  contrarius. 

26.  Testis  varius. 

27.  Dubius  et  vacillans. 

Quaestio  III.  De  fonte  scien- 
tiae in  teste.  p.  158. 

28.  Testes  de  scientia,  de  credulitate, 
de  auditu  (alieno),  de  fama. 

29.  Valor  testis  de  scientia. 

30.  Valor  testis  de  credulitate. 

31.  Valor  testis  de  auditu. 

32.  Valor  testis  de  fama. 

Quaestio  IV.  De  testium  pro- 
ductione. p.  160. 

33.  Quid  productio  et  quando  facienda. 


Digitized  by  LjOOQie 


288 


INDEX  RBBUM. 


34.  Quomodo  facienda. 

35.  Cujus  expensis. 

36.  Quotuplex. 

37.  An  testis  semel  productus  valeat 
reproduci. 

Qumstio  V.  Dc  juramento 

testium.  pag.  163. 

38.  Ejus  necessitas. 

39.  Ejus  comprehensio. 

40.  An  remitti  valeat. 

Quaestio  VI.  De  examine 

testium.  pag.  164. 

41.  A quo  et  ubi  faciendum. 

42.  Interrogationes  generales  et  spe-  j 
ciales. 

43.  Fallaces. 

44.  Attestationes  legend»  testibus  et 
subscribendae. 

Quaestio  VTI.  De  publicatione 
attestationum.  p.  165. 

45.  Publicatio  est  de  justitia  quamvis 
non  de  substantia. 


5.  Personae  quae  relative  repelluntur 
vel  excusantur  a testimonio  ferendo. 

6.  Clericus  testari  debet  et  contra  su- 
am ecclesiam,  si  necessarium. 

7.  Non  valet  juramentum  de  testimo- 
nio non  reddendo. 

Titulus  XXII. 

De  fide  instrumentorum.  p.  178. 

1.  Quid  et  quotuplex  instrumentum. 

2.  Instrumentum  publicum. 

3.  Plene  probat. 

4.  De  protocollo. 

5.  De  transumptis. 

6.  Alie  scripture  authentice. 

7.  De  arcbiviis  Ecclesiarum,  Monaste- 
riorum, civitatum  et  familiarum  il- 
lustrium. 

8.  De  scripturis  stricte  privatis. 

9.  Exceptio  pecunie  non  numerate  et 
dotis  non  solute. 

10.  Libri  rationales. 

11.  Libri  parochiales. 


46.  Facienda  regulariter  ad  petitionem  , 12.  Quando  producenda  instru- 

partium  tantum.  ! menta.  pag.  17*. 

47.  Facta  publicatione,  super  iisdem  ar-  13.  Actor  tenetur  edere  sua  instrumenta, 
ticulis  regulariter  neque  novi  neque  14.  Quando  per  exceptionem  teneatur 
antiqui  testes  rursus  produci  possunt.  et  reus. 

48.  Exceptiones.  15.  Quomodo  suppleatur  amissio  for- 

49.  Facta  publicatione,  attestationes  va-  tuita  instrumenti. 

lent  et  in  alio  judicio  inter  easdem  ig.  Quomodo  amissio  ex  facto  proprio. 


personas.  17. 

50.  Non  amplius  regulariter  admittitur  j 18. 

exceptio  contra  personas.  1 19. 

51 . Proponendae  sunt  ante  publicationem.  j 

52.  Tamen  regulariter  non  retardant  20. 

examen  testium.  21. 

53.  Exceptiones.  22. 

54.  Exceptiones  contra  examen  et  at- 
testationes testium.  23. 

Titulus  XXI.  j 24‘ 

De  Testibus  cogendis  vel  non.  p.  169. 

1.  Testes  cogi  possunt 

2.  Utrum  clericus  a judice  laico. 

3.  Norma  exceptionalis.  1 

4.  Gradatio  poenarum  contra  testem  | 1. 

contumacem.  1 2. 


Ex  facto  adversarii. 

De  extravaganti  dubio. 

Impugnatio  instrumenti  ratione  no- 
tarii. 

Ratione  formae. 

Materi». 

Probatio  falsitatis  per  testes  instru- 
mentarios. 

Per  testes  extraneos. 

Impugnatio  scriptur»  privat»  tam- 
quam supposititiae. 

Corruptio  partium  substantialium. 

Titulus  XXIII. 

De  praesumptionibus,  p.  164. 

Definitio. 

Divisio;  juris  et  hominis. 

3.  Subdivisio  hujus  in  levem,  gravem, 
violentam. 

4.  Effectus  gravis. 

5.  Violent®  in  civilibus. 

6.  In  criminalibus. 

7.  Praesumptio  juris  tantum. 

8.  Generalis  et  specialis. 

9.  Ejus  effectus  In  agibilibus. 

10.  In  ordine  judiciali. 

11.  Praesumptio  juris  et  de  jure,  speci- 
atim  respectu  matrimonii. 

12.  Novissimum  jus  quoad  matrimonia 
pr®  sumpta. 

13.  Praesumptionum  praevalentia. 

Titulus  XXIV. 

De  jurejurando.  p.  188. 

1.  Definitio. 

2.  Requisita. 

3.  Divisiones. 

4.  De  juramento  promissorio; 

ejus  natura.  pag.  189. 

5.  Obligatio  ex  religione  juramenti 
non  transit  ad  successores. 

6.  Bene  vero  obligatio  ex  justitia. 

7.  An  sustineantur  ex  juramento  actus 
qui  alias  non  sustinerentur. 

8.  Prima  sententia  negat  de  actibus, 
qui  non  sustinentur  intuitu  boni  pu- 
blici et  affirmat  de  iis,  qui  non  su- 
stinentur intuitu  boni  privati. 

9.  Secunda  negat  sustineri,  qui  lege 
vel  canone  declarati  sunt  nulli,  et 
affirmat  de  iis  qui  tantum  declarati 
sunt  resci ndibiles. 

10.  Argumenta  praeferendi  hanc  sen- 
tentiam. 

11.  Quaestio  specialis,  an  renun- ! 
ciatio  jurata,  quam  lex  posterior  | 
irritat,  sit  adhuc  jure  canonico  va- 
lida. 

12.  Negatur  adhuc  sustineri. 

13.  Neque  obstat  cap.  2.  de  pactis  in  6#. 

14.  Renunciatio  enim  emittitur  sub  vir- 
tute legis  vigentis. 

15.  Et  haec  conditio  est  implicita. 

16.  Et  etiam  subauditur  „nisi  res  nota- 
biliter fuerint  mutatae.44 

Santi,  II.  Decr. 


17.  Clausulae  effraenatae,  easdem  condi- 
tiones subaudiunt. 

18.  Excipe  nisi  expresse  contemplatus 
fuerit  casus  novae  legislationis:  lex 
tamen  et  id  reprobare  posset. 

19.  Adde,  juramenta  esse  striet®  inter- 
pretationis. 

20.  Qu®stio  de  juramento  metu  ex- 
torto; valet,  sed  est  relaxabile. 

21.  De  juramento  judiciali. 

22.  Ejus  divisio. 

23.  Juramentum  voluntarium. 

24.  Juramentum  stricte  judiciale,  seu 
litis  decisorium,  delatum  et  relatum. 

25.  Non  defertur  in  omnibus  causis. 

26.  Juramentum  necessarium,  supplcto- 
rium  et  purgatorium. 

27.  Caus®  in  quibus  non  admittitur  ju- 
ramentum suppletorium.  ' 

28.  Defertur  tantum  person®  legali. 

29.  De  scientia  et  non  de  credulitate. 

30.  Et  ei  pro  quo  militat  semiplena 
probatio. 

31.  Quinam  valeant  illud  recusare. 

32.  Juramentum  in  litem. 

Qu®stio  de  interpretatione 

juramenti.  p.  202. 

33.  Juramentum  stricte  interpretandum, 
et  bona  fide  pr®  st  itum,  in  favorem 
jurandis. 

34.  In  juramento  promissorio  circa  ma- 
teriam qu®  cadit  sub  dispositione 
juris,  intelligitur  juxta  jus  com- 
mune. 

35.  2*.  Semper  subintelligitur  salvum 
jus  superioris. 

36.  3°.  Non  urget  obligatio  si  res  fuerit 
notabiliter  mutata. 

37.  4°.  Item  si  altera  pars  fidem  fregerit. 

Titulus  XXV. 

De  exceptionibus,  p.  204. 

1.  Quid  exceptio. 

2.  Exceptiones  peremptori®  et  perpe- 
tu®,  ac  temporales  seu  dilatori®. 

8.  Declinatori®  fori. 

19 

4.  Contra  personam  actoris. 

5.  Contra  causam. 

6.  Contra  ordinem  judiciarium. 

7.  Quis  possit  excipere. 

8.  Si  exceptio  non  suscipiatur  a judice, 
appellari  potest. 

9.  Clausula:  remotis  exceptionibus. 

10.  Possunt  proponi  piures  exceptiones 
contrariae  disjunctive. 

11.  Etiam  successive. 

12.  Ordo  servandus  in  exceptionibus  pro- 
ponendis. 

13.  Tempus  utile  pro  exceptionibus  di- 
latoriis. 

14.  Idem  pro  peremptoriis. 

15.  Post  sententiam  definitivam  excipi- 
tur contra  exsecutionem. 

16.  Sed  exceptiones  omissae  possunt  pro- 
poni in  appellatione,  nisi  ex  dolo 
omissae  fuerint. 

17.  De  replicationibus,  duplicationibus, 
triplicationibus  et  quadruplicationi- 
lms. 


12. 


13. 


14. 


15. 


16. 


17. 

18. 


19. 


20. 


21. 


22. 


1. 

2. 

3. 


4. 


5. 


6. 

7. 


8. 


Titulus  XXVI. 

De  praescriptionibus,  p.  211. 
Praescriptio  ut  exceptio  et  ut  mo- 
dus legitimus. 

Rationabilitas  legis  inducentis  prae- 
scriptionem. 

01  im  distinguebatur  praescriptio  et 
usucapio. 

Praescriptio  formalis  et  causalis. 
Ordinaria,  extraordinaria  et  imme- 
morialis. 

Conditiones  praescriptionis,  p.  213. 
A.  Res  non  praescriptibiles. 
Extinctiva  praescriptio  jurisdictionis 
superioris  non  admittitur. 

Bene  vero  translativa. 


i 23. 

24. 

25. 

26. 

27. 

28. 

| 29. 
: 30. 

31. 

32. 

[33. 

34. 


36. 

37. 
138. 


9.  Res  furtivae.  39. 

10.  B.  Bona  fides,  quoad  praescriptionem  | 

acquisitivam.  40. 

11.  Jure  civili  sufficit  ab  initio;  sed  re- 
probatum est  jure  canonico.  : 


Qui  dubitat  de  suo  jure,  nequit  in- 
choare praescriptionem. 

Sed  potest  coeptam  praescriptionem 
continuare , frustra  adhibita  dili- 
gentia. 

Turbato  judicialiter,  si  vicerit,  non 
interrumpitur  praescriptio. 

Error  juris  clarus  et  certus  impe- 
dit praescriptionem. 

Mala  fides  antecessoris  praejudicat 
successori  ex  titulo  universali. 

Sed  non  secundo  haeredi. 

Neque  successori  ex  titulo  parti- 
culari. 

Tamen  mala  fides  Praelati  nocet 
Ecclesiae. 

An  bona  fides  requiratur  et  pro 
praescriptione  liberativa. 
Affirmandum  quando  tonemur  ad 
aliquid  praestandum. 

Non  autem  cum  tenemur  tantum  ad 
patiendum;  requiritur  tamen  praevia 
liberandae  partis  prohibitio. 

0.  Justus  titulus. 

Differt  a titulo  vero. 

Titulus  coloratus. 

Titulus  aestimatus. 

Titulus  praesumptus. 

Postremi  duo  non  sufficiunt  pro  or- 
dinaria praescriptione. 

D.  Justa  possessio. 

Continuata. 

Suspensio  et  interruptio. 

Suspensio  Ecclesia  vacante,  vel  re- 
ctore agere  non  valente. 

Suspensio  durante  aetate  pupillari. 
Suspensio  ex  impedimento  communi 
et  notorio. 

Interruptio  naturalis. 

Civilis. 

Differentiae  inter  utramque. 

Tempus.  Triennium  pro  re  mobili. 
Idem  valet  contra  Ecclesiam,  si  non 
agatur  de  pretiosis. 

Quoad  immobilia,  10  anni  inter  prae- 
sentes, 20  contra  absentem  cum  ti- 
tulo. 

41.  Praescriptio  longissimi  temporis  30  ( 
annorum  deficiente  titulo. 

42.  Praescriptio  40  annorum  contra  Ec- 
clesiam et  fiscum. 

43.  Praescriptio  100  annorum  contra 
Ecclesiam  Romanam. 

44.  Aliae  praescriptiones  ex  particulari 
privilegio. 

45.  Praescriptio  immemorialis. 

46.  Ei  videtur  comparanda  centenaria. 

47.  Immemorialis  est  melior  titulus  de 
mundo. 

Titulus  XXVII. 

De  sententia  et  re  judicata. 

A.  De  sententia.  p.  230. 

1.  Conclusio  in  causa. 

2.  Sententiae  definitio;  sententia  defi- 
nitiva. 

3.  Interlocutoria. 

I.  Requisita  extrinseca. 

4.  I.  tempus  intra  biennium. 

5.  II.  citatio  partium;  III.  locus  ju- 
dicii. 

6.  IV.  scribatur. 

2°.  Requisita  intrinseci.. 

7.  I.  Conformitas  juri. 

8.  n.  Conformitas  libello. 

9.  Exceptiones  ex  aequitate. 

10.  III.  Sit  certa. 

11.  IV.  Regulariter  motivata. 

B.  De  re  judicata,  p.  234. ! 

12.  Quid  res  judicata.  ! 

13.  Facit  praesumptionem  juris  et  de  | 

jure.  I 

14.  Exsecutioni  mandanda  est.  | 

15.  Causae  quae  non  transeunt  in  rem  | 
judicatam. 

16.  Regulariter  non  nocet  tertio. 

17.  Exceptiones. 

C.  De  expensis.  p.  236. 

18.  Regulariter  solvendae  a victo. 

12.  Nisi  justam  causam  habuerit  liti- 
gandi. 


D.  Exsecutio  sententiae,  p.  236. 

20.  In  actione  rcali  res  judicata  statim 
exsecutioni  demandatur. 

21.  In  personali  civili  regulariter  adest 
quadrimestre. 

22.  Judex  ordinarius  exsequitur  senten- 
tiam in  suo  territorio. 

23.  Sententia  alterius  judicis  evidenter 
, injusta  exsecutioni  non  demandatur. 

24.  Judex  delegatus  a summo  Pontifice 
exsequitur  sententiam  suam  per  se 
vel  per  alium. 

. 25.  Ceteri  delegati  eam  exsequuntur  tan- 
tum si  expresse  habuerint  in  dele- 
gatione. 

26.  Ratio  servanda  in  exsecutione. 

Titulus  XXVIII. 

De  appellationibus,  recusationibus 
et  relationibus.  p.  239. 

1.  Appellatio  quid. 

2.  Judicialis  et  extrajudicialis. 

3.  Extrajudicialis  non  suspendit  sen- 
tentiam nisi  acceptata  a superiore. 

4.  Judicialis  ex  Tridenti  no  fit  vel  a 
definitiva,  vel  ab  interlocutoria  vim 
definitivae  habente. 

5.  Quis  possit  appellare. 

6.  A quibus  judicibus  possit  appellari. 

7.  Ad  quem  liceat  appellare.  Ad  Sum- 
mum Pontificem  licet  appellare 
omisso  medio. 

8.  A Vicario  Generali  non  appellatur 
ad  Episcopum. 

9.  Judex  immediatus,  Pontifice  inferior, 
quando  praeteriri  valeat. 

10.  Arbitri  eligendi  in  causa  Episcopi 
et  Clerici. 

11.  Quando  appellatio  proponitur  ad  ju- 
dices diversi  gradus. 

12.  Causae  in  quibus  nou  datur  appel- 
latic. 

1°.  Criminaflis. 

2".  In  quibus  transactum,  vel  con- 
ventum. 

3°.  Ab  arbitris  voluntariis. 

4°.  In  re  notoria. 

5°.  A sententia  quae  transiit  in  rem 
judicatam. 

6°.  Post  duas  conformes. 

7°.  Elapsis  fatalibus. 

13.  Clausula:  appellatione  remota, 
non  excludit  casus  appellationis  a 
jure  pTjevisos. 

14.  In  reliquis  locus  est  tantum  recursui. 

15.  Modus  servandus  in  appellando. 

13.  Non  valet  appellatio  super  omni 

causa. 

17.  Appellando  ab  interlocutoria,  expri- 
menda est  causa. 

18.  Non  est  necesse,  appellando  a de- 
finitiva. 

19.  Ratio  differentiae. 

20.  De  apostolis. 

21 . Dimissorii. 

22.  Reverentiales. 

23.  Refutatorii. 

24.  Tempus  ad  apostolos  petendos. 

De  Fatalibus.  p.  249. 

25.  Definitio.  Divisio. 

26.  Fatalia  ad  inchoandam  appellationem. 

27.  Fatalia  ad  prosequendam  appella- 
tionem. 

28.  Fatalia  ad  finiendam. 

29.  Non  attenduntur  a tribunalibus  su- 
premis. 

30.  Tempus  non  currit  legitime  impeditis. 

31.  Causa  introducta  ad  judicem  supe- 
riorem ipse  pronuntiat  de  deserta 
appellatione. 

32.  In  cxtrajudicialibus  lapsus  fatalium 
non  prohibet  actionem  aut  excepti- 
onem laesi. 

De  effectibus  appellationum. 

pag.  252. 

33.  Effectus  suspensionis. 

34.  Devolutivus. 

35.  Cum  appellatur  ab  interlocutoria 
quae  praejudicat  principali,  suspen- 
ditur jurisdictio  judicis  inferioris. 


36.  Exceptiones  1°.  in  correctione  su- 
perioris regularis. 

87.  II0.  in  decretis  Episcopi  visitantis. 

38.  III0.  in  censuris  absolute  illatis. 

39.  Constitutio  Benedicti  XIV.  Ad  mili- 
tantis. 

40.  Si  tamen  episcopus  visitans  proce- 
dat judicialiter,  datur  appellatio  in 
suspensivo. 

41.  Effectus  devolutivus. 

42.  Acta  transmittenda  ad  judicem  ad 
quem  expensis  appellantis. 

43.  Admissa  appellatione  ut  legitima, 
judex  ad  quem  potest  eam  etiam 
exsequi. 

44.  Rejecta  appellatione  ab  interlocu- 
toria, remittitur  causa  judici  a quo. 

45.  Admissa  appellatione  ab  interlocu- 
toria, praxis  est  judicem  appella- 
tionis videre  posse  et  de  princi- 
pali. 

De  attentatis  pendente  appel- 
latione. p.  259. 

46.  Attentatum  est  innovatio  contra  jus. 

47.  Facta  a judice  a quo  sustinentur 
donec  non  fuerint  revocata  ad  peti- 
tionem partis  a judice  ad  quem. 

48.  Possunt  ne  revocari  et  ante  cogni- 
tionem causae  principalis  in  qua  ap- 
pellatum. 

Decretum  S.  Congr.  Episcoporum 
de  mandato  Clementis  P.  VIII.  anno 
1600.  circa  appellationes  et  inhibi- 
tiones. 

De  recusationibus  et  relatio- 
nibus. p.  263. 

49.  Recusatio  judicis  suspecti. 

50.  Episcopus  visitans  recusari  nequit. 

51.  Modus  recusandi. 

52.  Effectus. 

53.  Quid  relatio. 

54.  Effectus. 

Titulus  XXIX.  | 

De  Clericis  peregrinantibus.  | 

1.  Quid  peregrinans.  pag.  266.  | 

2.  Conditiones. 

3.  Constitutio  Eugenii  IV.  I 

4.  Ei  derogatum  a Tridcntino  quoad  | 
Parochos. 

I 

Titulus  XXX.  | 

De  confirmatione  utili  vel  11. 

inutili.  pag.  26K. ! i2. 

1.  Quid  confirmatio.  I 

2.  In  forma  communi.  I 

3.  In  forma  speciali. 

4.  Quomodo  dignoscatur. 

5.  In  dubio  praesumitur  in  forma  eom-  ( 

muni.  I 


6.  Praesertim  si  noceat  tertio. 

7.  Confirmatio  inutilis. 

8.  De  clausula  ‘Contrariis  quibuscum- 
que non  obstantibus’. 

9.  De  alia  clausula  ‘Privilegiis  con- 
trariis non  obstantibus’. 

10.  An  judex  inferior  valeat  cognoscere 
valorem  confirmationum  Summi  Pon- 
tificis. 

Aperitio  oris. 

De  innovatione  privilegiorum. 
Instructio  S.  C.  EE.  et  RR.  pro 
ecclesiasticis  Curiis,  quoad  modum 
procedendi  oeconomice  in  causis  dis- 
ciplinaribus et  criminalibus  Cleri- 
corum. 

Finis  libri  II.  pg.  275. 

Monitum  Editoris. 


Jam  Commentarii  hujus  .primum,  volumen  tertio  editum 
in  omnibus  paene  catholici  terrarum  Orbis  partibus  benigne 
est  receptum.  Nunc  sequitur  secundi  voluminis  prima  pars 
continens  praelectiones  in  librum  111““  Gregorii  IX.,  aucta  et 
emendata.  Augere  ambitum  hujus  libri  non  affectus  suadebat, 
sed  cogebat  necessitas  recipiendi  omnes  alicujus  momenti 
S.  Sedis  novas  dispositiones,  inprimis  in  jure  Regularium. 

Praeter  locos  Juris  Canonici  etiam  accuratissime  exami- 
nabantur Juris  Civilis  Romanorjim  loci  qui  praecipue  citantur 
in  titulis  XII. -XXIV.  h.  1. 

Desideriis  a lectissimis  doctissimisque  viris  circa  materiam 
tractandam  nobis  propositis  in  omnibus  satisfacere  non  potui- 
mus; nam  non  est  Editoris  nova  ratione  ac  via  excogitata 
opus  Auctoris  transmutare  in  novum,  sed  complere  et  emen- 
dare illud  quatenus  opus  erit.  Libentissime  autem  satisfacie- 
mus desiderio  a multis  patefacto,  ut  „Index  alphabeticus“  in 
fine  totius  Commentarii  locupletissime  auctus  librum  reddat 
vere  utilem  et  thesaurum  omnibus  patentem. 

Decretalium  Gregorii  IX. 

Liber  III. 


Titulus  I. 

De  vita  et  honestate  Clericornm. 

1.  Duplicem  in  republica  Christiana  dari  statum  personarum 
clericorum  nempe  et  laicorum  nequit  in  dnbinm  revocari.  Divina 
enim  institutione  factum  est,  ut  coetus  quidam  personarum  a reli- 
quis fidelibus  distingueretur,  quae  cum  in  sortem  Domini  vocentur, 
idest  ad  divina  ministeria  obeunda  deputentur,  clerici  appellantur. 
Liber  tertius,  de  Clericis,  eorum  statu,  obligationibus  et  juribus 
praesertim  agit,  et  ejus  primus  titulus  de  vita  et  honestate  cleri- 
corum inscribitur. 

2.  Clerici  in  sensu  proprio  et  commnni  acceptione  sunt  per- 
sonae, quae  specialiter  Deo  et  ejus  cultui  per  ordinem,  vel  saltem 
per  primam  tonsuram  mancipantur.  Verum  in  legibus  poenalibus, 
eo  quia  materiam  odiosam  constituunt,  in  genere  sub  appellatione 
clericorum  non  veniunt  Episcopi  aliique  in  superiori  dignitate  con- 
stituti. Cap.  4.  De  sententia  excomm.  (V.  11)  in  6°.  Exceptio 
tamen  a Doctoribus  fit  qnoad  poenam  excommunicationis  latce  sen- 
tentiae. Haec  enim  omnes  etiam  superiores  clericos  et  religiosos 
comprehendit,  quemadmodum  doctores  inferunt  ex  cit.  cap.  4.  De 
sent.  excomm.  Hinc  Episcopus  etiam  subjicitur  excommunicationi 
inflictae  percussoribus  Clericorum;  c.  «Si  quis»  29.  C.  17.  q.  4. 
Sublata  ista  exceptione,  in  reliquis  legibus  poenalibus  sub  appel- 
latione generali  clericorum  non  veniunt  personae  ecclesiasticae  in 
superioribus  dignitatibus  constitutae.  Quamvis  enim  personae  hujus- 
modi inter  clericos  numerentur,  tamen  speciale,  seu  proprium 
nomen  habent  in  jure,  quo  a communibus  et  minoribus  clericis 
secernuntur.  Optime  ergo  ex  regula  49.  juris  (V.  13)  in  6°.  ‘In 

poenis  benignior  est  interpretatio  facienda' , clerici  dignitate  majores, 
qui  proprium  nomen  habent,  non  comprehenduntur  in  legibus  poena- 
libus, in  quibus  mentio  de  clericis  simpliciter  fit  Conf.  Fagna- 
num  ad  c.  «Sedes»  15.  De  Rescr.  (I.  3)  n.  12. 

3.  In  favorabilibus  autem  nomen  clerici  in  ampla  significatione 
accipitur,  comprehenditque  tum  minores,  tum  superiores  clericos, 
tum  etiam  religiosos.  Quare  privilegia  status  clericalis  hisce  om- 
nibus competunt.  Quod  de  privilegiis  dicitur,  dicatur  etiam  de 
honestate  vitee,  idest  de  obligationibus  status  clericalis.  Cum  enim 
sermo  est  de  hujusmodi  obligationibus,  vox  clericus  sensu  lato  ac- 
cipitur. Congruum  enim  est,  ut  ii  omnes  qui  privilegiis  clerica- 
libus fruuntur,  clericalibus  etiam  obligationibus  subjiciantur,  quae 
ad  tuendum  honorem  status  clericalis  ab  Ecclesia  constitutae  sunt. 
Quare  cum  titulus,  de  quo  agimus,  status  clericalis  obligationes 
exhibeat,  clerici  in  sensu  tituli  sunt  ii  omnes,  qui  per  aliquem  or- 
dinem, vel  saltem  per  primam  tonsuram  divino  cultui  manci- 
pantur. 

4.  Immo  cum  aliis  etiam  modis  ab  Ecclesia  receptis  fideles 
statum  ecclesiasticum  ingrediantur,  et  divino  servitio  publice  con- 
secrentur; alii  etiam  praeter  proprie  dictos  clericos,  privilegiis  cleri- 
calibus fruuntur,  et  obligationibus  clericalibus  subjacent.  Nomine 
ergo  clericorum  in  sensu  tituli  praesentis  veniunt  etiam  regulares 
omnes,  sive  professi,  sive  tirones  qui  habitum  religiosum  susce- 
perunt, immo  et  moniales,  dummodo  hi  omnes  ad  Religionem  per- 
tineant, quae  fuerit  ab  Ecclesia  recepta. 

5.  Quaestio  fit  de  Eremitis,  utrum  ad  statum  clericalem  per- 
tineant vel  non.  Dicendum  est,  inter  Clericos  recensendos  esse 
Eremitas  illos,  qui  de  manu  Episcopi  habitum  eremiticum  sus- 
cipiunt, et  ab  eodem  destinantur  servitio  alicujus  Ecclesiae  vel  Ora- 
torii, ut  in  eodem  sub  Ordinarii  dependentia  vivant.  Per  hoc 
enim  haberi  possunt  ceu  totidem  ecclesiasticae  personae.  Ita  DD. 
post  gloss.  in  cn.  12.  «Qui  vere»  C.  16.  q.  1.  v.  «vere.» 

6.  Hisce  explicatis,  exponendum  est  quid  veniat  sub  appella- 
tione honestatis  vitee  clericorum.  Quamvis  fideles  omnes  ad  ho- 
nestam vitam  servandam  teneantur,  tamen  clerici  qui  in  sortem 
Domini  vocantur,  sanctioris  vitae  obligatione  tenentur.  De  qua  san- 
ctitate Trid.  sess.  22.  c.  1 .de  Ref.  docet,  vitam  clericorum  ita  esse 
conformandam,  ut  habitu,  gestu,  incessu,  sermone,  aliisque  om- 
nibus rebus  nil,  nisi  grave,  moderatum,  ac  religione  plenum  pree 

se  ferant,  levia  etiam  delicta,  quas  in  ipsis  maxima  essent,  effugiant , 
ut  eorum  actiones  ametis  afferant  venerationem. 

7.  Renovat  inde  S.  Synodos  sanctiones  omnes  sacrorum  cano- 
num,  quae  de  honestate  vitae  clericorum  latae  fuerunt;  et  dum 
Episcopis  inculcat  vigilantiam  ut  observentur,  non  obstante  qua- 
cumque consuetudine,  statuit,  Episcoporum  decreta  circa  correctio- 
nem clericorum,  appellatione  interposita,  non  suspendi.  (Conf. 
Sess.  14.  in  Pro6m.  et  sess.  23.  a 5.  De  Ref.) 

8.  Haec  in  genere  dicta  sint,  sed  ut  tituli  materiam  intimius 
ingrediamur,  honestatem  in  internam  et  externam  dividimus.  In- 
terior honestas  consistit  in  munditia  cordis,  in  exercitio  virtutum 
moralium  quae  monasticae  appellari  solent,  et  in  recta  intentione 
quoad  susceptionem  status  clericalis,  et  exercitium  officii  proprii. 
Haec  honestas  pertinet  ad  vitam  privatam  seu  interiorem  clerici, 
et  ad  perfectionem  spiritus.  Quare  honestas  hujusmodi  proprie  et 
directe  non  est  objectum  legum  ecclesiasticarum;  sed  de  illa  agit 
Theologia  moralis.  Hinc  canones  pauca  quidem  tradunt  de  hac 
honestate  clericorum.  (Conf.  c.  35.  §.  * Ceterum.*  De  Elect.  et 
Electi  pot.  (I.  6)  in  6°.  et  Sess.  23.  cap.  4.  de  Ref.  in  Trid.) 

9.  Exterior  honestas,  qua  decorari  debent  clerici,  quatuor  prae- 
cipue capita  complectitur.  Clericus  scilicet  debet  esse  1°.  diligens 
in  exsecutione  proprii  officii;  2°.  morum  gravitate,  seu  vitae  probi- 
tate ornatus;  3°.  decenti  habitu  indutus;  4°.  a nonnullis  artibus 
et  officiis  alienus. 

10.  Quoad  I’m.  res  clara  est,  et  explicite  traditur  in  c.  15.  h.  t. 
et  ratio  est;  quia  clericus  publice  deputatur  ad  ministerium  sacrum, 
et  ejus  officium  bonum  societatis  fidelium  attingit.  Vocationi  ergo 
suae  non  satisfaceret  clericus,  nisi  diligenter  ministerio  fungeretur. 
Quisque  vero  clericus  pro  qualitate  sui  ordinis  et  specialis  posi- 
tionis in  Ecclesia  tenetur  officium  suum  adimplere.  De  specialibus 
positionibus  et  officiis  clericorum  sermo  est  in  propriis  titulis.  Huc 
faciunt  cc.  29.  et  30.  De  Consecr.  D.  2.  et  c.  1.  h.  t in  quibus 
locis  decernitur,  sacra  officia  a clericis  honorifice  exercenda  esse, 
et  clericorum  inservientium  sacris  ministeriis  proprium  et  distin- 
ctum honorem  apparere  debere.  Quare  laicis  et  feminis,  ibidem, 
interdicitur,  ne  tempore  divinorum  officiorum,  sabrarium  seu  pres- 
byterium ingrediantur,  et  ad  altare  accedant  Quam  prohibitionem 
renovavit  Benedictus  XIII.  sub  poena  interdicti  in  Cone.  Romano 
ann.  1725.  Tit.  XXVIII.  De  Immunitate  cap.  4. 

11.  Honestas  clericorum  externa  consistit  11°.  loco  in  gravitate 
morum  et  probitate  vitee.  Ratione  hujns  honestatis  tenentur  clerici 
ad  plura.  Scilicet  debent  1°.  caste  et  caute  vivere,  2°.  abstinere 
a crapula  et  ebrietate,  3°.  avaritiam  fugere.  Hac  in  re  adest  c.  13. 
h.  t.  in  quo  praecipitur  ut  omnes  clerici  studeant  caste  vivere,  prae- 
sertim vero  clerici  in  sacris  ordinibus  constituti;  cui  legi  ni  pare- 
ant, per  Judicem  ecclesiasticum  pro  qualitate  culpae  puniantur. 
Quo  in  capite  illud  praesertim  explicat  diversitatem  culpae  clerico- 
rum minorum  et  majorum.  Nam  clerici  minores  delinquentes  pec- 
cant solummodo  contra  virtutem  castitatis;  clerici  vero  majores 
peccant  simul  contra  virtutem  religionis,  cui  proprium  corpus  con- 
secrarunt in  susceptione  ordinis  sacri. 

12.  Porro  lex  castitatis  clericorum  non  solum  excludit  pecca- 
tum formale  contra  eandem  virtutem,  sed  etiam  eis  interdicit  ea 
quae  suspicionem  incontinentiae  secumferunt.  Est  enim  lex  pro  cle- 
ricis, ut  caste  simul  et  caute  vivant.  Hinc  evitare  tenentur  habi- 
tationem cum  suspectis  mulieribus;  de  qua  in  iit.  seq.  Tenentur 
etiam  evitare  frequens  colloquium  cum  monialibus,  nisi  rationabilis 
et  manifesta  causa  accedat.  De  hac  re  loquitur  c.  8.  h.  t.  Con- 
sonat huic  capiti  cap.  un.  in  principio  De  statu  Regular.  (HI.  16) 
in  6°.  quod  caput  in  observantiam  revocavit  Cone.  Trid.  sess.  25. 
c.  5.  De  regul.  et  Monialib.  Ex  hisce  capitibus  juris  eruitur,  in- 
hiberi laicis  simul  et  clericis  tum  ingressum  in  monasteria  moni- 
alium,  tum  accessum  et  colloquium  frequens  cum  iisdem,  et  Epi- 
scopum esse  custodem  et  vindicem  tum  clausurae  tum.  frequentis 
accessus  et  colloquii  cum  iisdem  monialibus.  De  clausura  moni- 
alium  inferius  sermo  erit. 

13.  Nunc  aliquid  dicendum  est  de  frequenti  accessu  et  collo- 
quio clericorum  cum  monialibus  absque  violatione  legis  clausum. 
In  cit.  cap.  8.  Clerici  praesumentes  sine  manifesta  et  rationabili 
causa  frequentare  monasteria  mulierum,  arcentur  ab  Episcopo,  et 
si  non  destiterint,  officio  ecclesiastico  privandi  esse  dicuntur.  Cui 
Decretali  inhaerens  S.  Congregatio  Concilii  in  pluribus  causis,  re- 
latis a Oiraldi.  comm.  in  cap.  8.  h.  t.,  resolvit  posse  Episcopum 
infligere  censuras,  aliasque  poenas  contra  clericos  et  laicos  frequen- 
tantes monasteria  monialium,  ac  cum  illis  colloquentes.  Exci- 
piuntur tamen  parentes,  fratres  et  sorores  monialium,  qui  possunt 
sine  licentia  Episcopi  colloqui  cum  filiabus  et  sororibus  monialibus 
diebus  non  prohibitis,  qui  scilicet  non  sint  dies  adventus  et  quadra- 

gesimse.  Porro  lex  quae  feratur  ab  Episcopo  contra  frequentem 
accessum  et  colloquium  cum  monialibus,  obligat  etiam  Episcopos 
alienae  Dioeceseos,  Vice-Legatos,  et  actuales  locorum  Gubernatores, 
ceu'  patet  ex  epistola  Encyclica  Benedicti  XIV.  quae  incipit  'Gra- 
vissimo' data  die  31.  Octobris  1749.  Cum  vero  contra  aliquas  ex 
istis  personis,  si  legem  episcopalem  infringant,  utpote  non  subditas, 
censurae  episcopales  non  exserant  suam  vim;  hinc  statuit  Bene- 
dictus, invocandam  esse  ab  Episcopo  hoc  in  casu  auctoritatem  Se- 
dis Apostolicae,  proposito  recursu  vel  directe  ad  Romanum  Ponti- 
ficem, vel  ad  8.  Congreg.  Episcoporum  et  Regularium. 

14.  Si  quaeratur  quandonam  dici  possit  frequens  accessus  et 
colloquium,  Gloss.  in  cit.  c.  8.,  etiam  duabus  vicibus  constitui  posse 
docet  frequentiam.  Verum  hac  in  re  nisi  lex  episcopalis  in  con- 
creto determinaverit  numerum  accessuum  et  colloquiorum  ad  poe- 
nam incurrendam,  frequentia  determinabitur  prudenti  arbitrio  ju- 
dicis. Haec  de  clericis  saecularibus. 

15.  Regularibus  vero  accessus  et  collocutio  cum  monialibus 
etiam  sine  frequentia  interdicitur  in  decreto  Congreg.  Episcoporum 
et  Regul.  approbato  a Sixto  V.  nonis  Maji  1590,  et  ab  Urbano  VIII. 
12.kaL  Decem  b.  1623.  Tandem  in  Decreto  Congr.  Concilii  ap- 
probato a Clem.  IX.  die  11.  Maji  1669,  statuitur,  Regulares  quos- 
cumque absque  legitima  facultate  accedentes  ad  colloquendum  etiam 
per  quodcumque  modicum  tempus  cum  monialibus,  aut  aliis  in 
clausura  degentibus  peccare  mortaliter,  et  simul  posse  coerceri  ab 
Ordinario  tamquam  Sedis  Apostolicae  Delegato,  sub  poena  excom- 
municationis, privationis  vocis  activae  et  passivae,  et  aliis  poBnis 
statutis  contra  regulares  accedentes  sine  licentia  ad  monasteria 
Monialium.  Ab  hac  vero  excommunicationis  poena  regulares  non 
possunt  absolvi  a Superiore  suo  regulari,  licet  eam  contraxerint  ob 
accessum  et  colloquium  cum  monialibus  proprii  ordinis.  Idem  di- 
cendum de  monialibus  colloquentibus,  si  Episcopus  in  lege  prohi- 
bente etiam  contra  ipsas  moniales  poenam  excommunicationis  com- 
minatus fuerit.  Utraque  hrnc  postrema  conclusio  patet  ex  reso- 
lutione S.  Congr.  Cone,  in  causa  Viterbiensi  diei  26.  Junii  1627. 
Quamvis  ex  decreto  Urbani  VIII.  licentia  Episcopi  pro  Regula- 
ribus ad  colloquendum  cum  monialibus  subscribenda  esset  etiam 
a proprio  Superiore  regulari,  tamen  ex  resolutione  S.  Congr.  Cone, 
in  causa  Spoletana,  Accessus  diei  26.  Nov.  1672,  inferunt  Do- 
ctores,  sufficere  solam  facultatem  concessam  ab  Episcopo. 

16.  Porro  lex  quae  prohibet  sive  frequens  colloquium  clericis 
saecularibus,  sive  quodcumqne  colloquium  Regularibus  cum  Monia- 
libus,  non  afficit  confessarium  sive  ordinarium  sive  extraordinarium, 
dum  actu  munere  confessionum  excipiendarum  funguntur,  sive  visi- 
tatorem monasterii,  sive  alium  qui  ratione  officii  sui  in  monasterio 
cum  Abbatissa,  vel  cum  alia  moniali  loqui  et  negotia  pertractare 
debet  Quod  vero  pertinet  ad  confessarios  extraordinarios  raoni- 
alium  prae  oculis  habenda  est  Const.  Benedicti  XIV.  « Pastoralis 
curce » edita  nonis  Augusti  1748.  In  ea  Const.  postquam  Summus 
Pontifex  Episcopis  et  aliis  Praelatis  inculcaverit  observantiam  legis 
Tridentinae  sess.  25.  cap.  10.  de  Regul.  circa  deputationem  Con- 
fessarii  extraordinarii  in  monasteriis  Monialium  bis  aut  ter  sin- 
gulis annis  faciendam,  prope  finem  §.  «Ac  demum»  haec  decernit: 
‘Quibuscumque  Confessariis  extraordinariis,  qui  vel  alicui  commu- 
nitati generaliter,  vel  peculiariter  alicui  personae  in  monasterio 
degenti  concessi  ac  deputati  fuerint,  districte  inhibemus  sub  poenis, 
adversus  accedentes  ad  monasteria  Monialium,  et  cum  ipsis  con- 
versantes, praesertim  regulares,  a praedecessoribus  nostris  quando- 
cumque  statutis  (quas  etiam  praesentium  vigore  confirmamus  et  in- 
novamus), ne,  postquam  suum  officium  impleverint,  ad  idem  mona- 
sterium ulterius  accedere  aut,  ullius  generis  commercium  intra 
ipsum  quomodocumque  continuare  et  fovere,  etiam  sub  spiritualis 
causae,  aut  necessitatis  obtentu  et  colore  audeant  aut  praesumant’. 

Ad  intelligentiam  hujus  dispositionis  referre  placet  oraculum 
ejusdem  Pontificis  prolatum  mense  Januario  1749,  quod  exceptum 
ex  Lib.  Regular.  illius  anni  S.  Congregat.  Episcoporum  et  Regu- 
larium nobis  exhibet  Lucidi:  De  Visitat.  Sacror.  Limin.  VoL  2. 
§.  V.  n.  163.  hisce  verbis  expressum:  ‘Confessarium  extraordina- 
rium regularem,  finito  suae  deputationis  munere  non  posse  amplius 
accedere  ad  monasterium  sine  licentia  necessaria,  quandoquidem 
obnoxius  exstat  prohibitioni  ac  poenis  statutis  contra  regulares  non 
secus  ac  alii  regulares.  Declarat  autem  Sanctitas  sua,  quod  haec 
prohibitio  non  comprehendit  presbyteros  saeculares,  quodque  hi  pos- 
sunt etiam  exspirato  tempore  muneris  Confessarii  extraordinarii 
accedere,  ut  antea,  ad  monasteria;  siquidem  hac  in  parte  nova 
Constitutio  (Pastoralis  curce)  nihil  innovavit  circa  presbyteros 
saeculares’. 

Animadvertendum  praeterea  est,  in  cit  Constitutione  confes- 
sariis extraordinariis  post  expletum  mimus  prohiberi  quodcumque 

commercium  intra  monasterium,  et  per  consequens  etiam  commer- 
cium epistolarum.  Verum  vocabulum  Commercium  non  actum 
significat,  sed  habitum.  Quare  non  auderem  condemnare  et  poenis 
comminatis  subjicere  confessarium  extraordinarium  regularem,  qui 
post  munus  completum  unam  vel  ad  summum  duas  epistolas  alicui 
moniali  scriberet. 

1 7.  Gravitas  morum  et  probitas  vitae  exigit  2°.  ut  clerici  abs- 
tineant a crapula  ei  ebrietate,  idest  ab  immoderato  ciborum  usu, 
seu  ab  excessu  in  cibis,  et  superfluo  usu  potus,  seu  ab  excessu  in 
potu.  Utrumque  enim  turpe  vitium  est,  et  clericali  statu  indignum 
quod  vitam  moresque  facile  corrumpit.  Lex  ecclesiastica  utrum- 
que vitium  vehementer  abhorrens,  contra  clericos  transgressores, 
si  admoniti,  non  abstineant,  statuit  poenam  suspensionis  ab  officio, 
vel  etiam  beneficio  per  Superiorem  applicandam  c.  14.  h.  t.  Haec 
vero  poena  non  latae,  sed  ferendos  sententiae  est.  Hoc  enim  expri- 
■iuitur  per  illud  ab  officio  vel  beneficio  suspendatur. 

18.  Ne  Clerici  facile  incidant  in  vitium  crapulae  et  ebrietatis, 
prohibentur  ingredi  hospitia  cctUponaria,  idest  tabernas,  nisi  ex 
necessitate  in  itinere.  Expresse  traditur  id  in  c.  15.  h.  t in  prine, 
in  c.  4.  D.  44.  et  can.  53.  ex  Apostolicis.  Multa  Concilia  Provin- 
cialia et  Synodi  Dioecesanae  tabernarum  frequentationem  earundeni- 
que  sine  necessitate  visitationem  sub  poenis  etiam  suspensionis 
prohibent. 

19.  Animadvertendum  insuper  est,  sacros  canones  conjungere 
prohibitionem  crapulae  et  ebrietatis,  cum  prohibitione  ludorum,  et 
chorearum,  quemadmodum  legitur  in  c.  1.  D.  35  et  in  c.  19.  D.  34. 
Quare  ut  secundum  caput  concludamus,  quod  de  gravitate  morum 
est,  et  de  probitate  vitae  clericorum,  aliquid  de  hac  prohibitione 
dicendum  est  Et  quoad  ludos,  clericis  interdicuntur  aleae  et 
taxilli  et  c.  15.  h.  t in  genere  prohibentur  ludi,  quorum  eventus 
magis  a fortuna  quam  ab  industria  pendent,  praesertim  si  fiant  ex 
fructibus  beneficii  et  bonorum  ecclesiasticorum.  Delinquentes  epi- 
scopi, presbyteri,  diaconi  poena  depositionis  plectuntur,  c.  1.  D.  35. 
qui  est  can.  41.  Apostolorum;  ceteri  vero  clerici  poena  excom- 
municationis ferendae  sententiae,  cn.  42.  Apostolorum.  Nec  se  tueri 
possunt  clerici  praetextu  consuetudinis.  Consuetudo  enim  haec  repro- 
batur ex  criterio  1°.  dato  in  libr.  I.  t.  4.  De  consuetudine , n.  6.  — 
Non  prohibentur  autem  iisdem  Clericis  ludi,  qui  privata  in  domo,  et 
absque  scandalo  fiant  cum  moderatione,  et.  causa  recreandi  animum. 

20.  Quoad  vero  choreas,  in  genere  c.  3.  D.  23.,  clericis  inti- 
mat, ut  a mundi  voluptatibus  sese  abstineant:  non  spectaculis,  non 
pompis  intersint,  convivia  publica  fugiant.  Et  cit.  c.'19.  D.  34. 
clericis  legem  statuit  ne  his  coetibus  misceantur,  ubi  amatoria  can- 
tantur, aut  turpia,  aut  obscoeni  motus  corporum  choreis  et  saltatio- 
nibus efferuntur..  Omnia  haec  simul  inde  conjungens  Cone.  Trid. 
in  c.  1.  sess.  22.  De  Refor.  luxum,  comessationes,  choreas,  aleas, 
lusus  interdicit  clericis  sub  poenis  veterum  canonum,  vel  etiam 
majoribus,  arbitrio  Ordinarii  imponendis,  ita  ut  appellatio  exsecu- 
tionem decreti  episcopalis  non  suspendat. 

21.  Verum  caveant  Episcopi  a nimio  rigore  in  poenis  infli- 

gendis praesertim  contra  clericos  ludentes.  Hinc  a 8.  Congr.  die 
20.  Decemb.  1687  probatum  non  fuit  decretum  synodale  Episcopi 
Vasionensis,  quo  sub  poena  excommunicationis  latae  sententiae  pro- 
hibentur Sacerdotes  ludere  aleis  et  taxillis  quocumque  modo,  et 
cum  quacumque  persona.  Conferatur  Bened.  XIV.  De  Syn.  Diaec. 
lib.  10.  c.  2.  n.  2.;  nec  non  Oiraldi  in  Expos.  Juris  Eccl.  comm. 
ad  cap.  15.  h.  t * 

22.  Tertio  tandem  clerici  ut  gravitatem  morum  servent,  ava- 
ritiam declinare  tenentur.  Canone  3.  D.  23.  et  c.  21.  C.  6.  q.  1. 
Quo  in  secundo  canone  avaritia  comparatur  haeresi.  Sacrorum 
autem  canonum  intentio  eo  dirigitur,  ut  clericorum  animum  remo- 
veant ab  amore  divitiarum,  eosque  doceant  vitam  agere  modestam 
et  frugalem,  juxta  illud  8.  Pauli  in  1.  Tim.  VI.  8,  9.  ‘Habentes 
alimenta  et  quibus  tegamur,  his  contenti  simus.  Nam  qui  volunt 
divites  fieri,  incidunt  in  tentationem,  et  in  laqueum  diaboli , et  desi- 
deria midta  inutilia  et  nociva,  quee  mergunt  homines  in  interitum 
et  perditionem'.  Hinc  canones  prohibent  quominus  clerici  com- 
mercia saecularia,  maxime  vero  inhonesta  exerceant  cc.  16.  et  16.  h.  t. 
Pariter  statuunt,  superflua  bonorum  ecclesiasticorum  in  pios  usus 
esse  eroganda:  cc.  8.  et  26.  C.  12.  q.  1.  — Hinc  etiam  hospitali- 
tatem exercere  tenentur  Clerici;  c.  68.  C.  16.  q.  1. 

23.  In  specie  autem  prohibentur  clerici  ferre  sententias  ve- 
nales, non  solum  eas  quae  turpiter  venales  sunt,  illas  scilicet,  quae 
feruntur  in  favorem  illius  qui  pecuniam  dedit  ac  feruntur  juxta 
intentionem  donantis  pecuniam;  sed  prohibentur  etiam  ferre  sen- 
tentias quae  aliquo  modo  indecenter  venales  dici  possunt.  Prohi- 
bentur scilicet  clerici  aliquid  a partibus  litigantibus  exigere  ad 
officium  judicis  praestandum;  debentque  gratis  causam  videre  c.  10. 

h.  t Sciendum  enim  est,  aliquibus  in  locis  consuetudinem  inole- 
visse , ut  partes  collitigantes  judici  aliquam  quantitatem  pecuniae, 
quae  sportularum  nomine  appellabatur,  pro  ejus  labore  et  susten- 
tatione persolverent.  Sportulas  vero  recipere  nequeunt  ex  lege 
generali  ecclesiastica  clerici;  rationem  qna  prohibeantur,  vide  in 
1.  I.  t.  32.  De  officio  judicis,  n.  8. 

24.  Haec  valent  spectato  jure  Decretalium  Oregorii  IX.  ex- 
presso in  c.  10.  h.  t.;  accessit  vero  Const  Bonif.  VIII.  relata  in 
c.  11.  De  Rescr.  (I.  3)  in  6\  §.  4 in  qua  judicibus  delegatis  a 
Rom.  Pontifice  idem  interdicitur,  et  solum  conceditur  ut  possint 
recipere  esculenta  et  poculenta  quaedam  in  parva  quantitate,  ex 
mera  liberalitate  oblata:  simulque  conceditur  ut  aliquid  recipiant 
nomine  expensarum  necessariarum,  si  extra  domicilium  proprium 
proficisci  debeant.  Quo  in  casu  expensae  pro  aequali  a partibus 
persolvendae  sunt.  A quibus  expensis  persolvendis  litigantes  nota- 
biliter pauperes  eximuntur. 

25.  Possunt  insuper  judices  delegati,  si  revera  indigeant , sibi 
assumere  assessorem  partibus  non  suspectum,  cui  partes  colliti- 
gantes merCedem  a judicibus  defigendam  solvere  debent;  alioquin 
— i.  e.  absque  necessitate  — si  assumitur  assessor,  judex  de  suo 
proprio  providere  tenetur  eidem;  c.  11.  De  Rescriptis  (I.  3)  in  6°. 
§.  5.  Praeter  haec  si  quid  a judicibus  fuerit  receptum,  restituen- 
dum est,  non  obstante  donantis  remissione.  Ita  Bohifacius.  Haec 
dispositio,  quae  de  judicibus  delegatis  est,  a Doctoribus  etiam  ordi- 
nariis applicatur.  Conf.  Thesaurum:  De  Poenis  ecclesiasticis;  v. 
‘Munera4. 

26.  Tertium  caput  honestatis  externae  clericorum  habitus  de- 
centiam respicit.  Lex  canonica  cavet,  ut  Clerici  habitum  deferant 
et  coronam  seu  tonsuram  proprio  statui  congruentem  c.  8.  D.  41. 
et  c.  15.  h.  t. 

Quaestio  prima  proponitur  de  qualitate  habitus  clericalis.  Non 
loquimur  hic  de  vestibus  quae  a sacra  liturgia  determinantur,  qui- 
bus clerici  utuntur  in  Ecclesia  dum  sacris  ministeriis  .dant  operam; 
sed  loquimur  de  vestibus,  quibus  in  ordinaria  et  publica  inter  cives 
consuetudine  induuntur  quaeque  civiles  appellari  possunt 

27.  Quinque  prioribus  saeculis,  ut  ex  epist.  Coelestini  I.  ad  Epi- 
scopos Provinciae  Viennensis  et  Narbonensis  patet,  vestis  clericorum 
non  discriminabatur  a communi  veste  civium.  Deinde  vestis  pro- 
pria'clericorum  induci  coepit,  quae  in  Conciliis  particularibus  appel- 


i 


Digitized  by  v^ooQie 


10 


DECRETALIUM  QREGOBII  IX.  L1B.  III. 


latur  tunica,  quae  cum  ad  talos  usque  protrahi  solebat,  talaris 
dicta  est.  Verum  canones  generales  universam  respicientes  Eccle- 
siam Concilio  Trid.  antiquiores  nonnisi  habitus  clericalis  decentiam 
et  modestiam  commendant  Hinc  modo  potius  negativo  loquuntur, 
et  interdicunt  luxuriosas  vestes,  variis  vel  coloribus  vel  ornamentis 
intextas;  immo  et  rubras  et  virides  vestes  prohibent,  simulque 
frequentem  mutationem  coloris  et  formae.  Ita  Concilii  generalis 
Lateranensis  IV.  sub  Innocentio  III.  decretum  relatum  in  cit.  c.  15. 
h.  t.  — Ita  etiam  Clem.  2.  h.  t.,  in  qua  interdicitur  clericis  vestis 
virgata  vel  partita. 

28.  Tridentina  autem  Synodus  in  sess.  14.  c.  6.  de  Bef.  repro- 
bans temeritatem  nonnullorum  clericorum  deferentium  publice  lai- 
cales  vestes,  renovat  veteres  constitutiones,  inculcatque  honestatem 
et  modestiam  vestis  clericorum  simulque  tribuit  Episcopis  facul- 
tatem determinandi  qualitatem  et  formam  vestium,  quae  deferri 
debeant  a clericis  in  ordinibus  sacris  constitutis,  vel  qualecunque 
beneficium  ecclesiasticum  possidentibus.  Huic  determinationi  ab 
Episcopo  factae,  se  aptare  clerici  tenentur;  quemadmodum  praeter 
verba  expressa  S.  Synodi  juxta  Episcopi  ordinationem  el  mandatum, 
docet  Bened.  XIV.  in  Institutionibus  ecclesiasticis  21.,  34.  et  ex 
professo  71.  referens  decisiones  S.  Congreg.  Concilii. 

29.  Accessit  deinde  Const.  Sixti  V.  diei  9.  Jan.  1589,  quaeque 
incipit:  „Cum  Sacrosanctum .“  In  Const  bac  dispositio  tridentiDa 
ad  omnes  prorsus  clericos  extenditur,  clericali  scilicet  tonsura 
etiam  tantummodo  insignitos,  et  nedum  ad  possidentes  beneficia 
ecclesiastica,  aut  ad  ea  jus  habentes,  sed  etiam  extenditur  ad  cle- 
ricos minores  participantes  de  pensionibus  ecclesiasticis,  aut  praesti- 
moniis  vel  portionibus  quibuscumque  fructuum  bonorum  ecclesiasti- 
corum. Ac  insuper  in  eadem  Constitutione  designatur  qualitas 
vestis  clericalis. 

30.  Praecipit  scilicet  Pontifex,  ut  Clerici  talari  veste  utantur; 
quod  si  in  talari  veste  et  tonsura  clerici  non  incedant,  eos  subjici 
declarat  poenis  a Trident.  Synodo  statutis,  etiam  nulla  praevia  mo- 
nitione. Rigorem  hujus  constitutionis  temperavit  idem  Sixtus  in 
alia  constitutione,  quae  incipit:  ‘ Pastoralis ‘ diei  31.  Jan.  1589.  ex- 
cipiens a comminatis  poenis  in  prima  constitutione  clericos  obti- 
nentes pensionem,  vel  ecclesiasticorum  bonorum  fructus  non  ex- 
cedentes annua  60  ducata  de  camera,  nec  non  familiares  Papie 
inferioris  familiae. 

31.  Verum  nec  quoad  ceteros  clericos  servatur  constitutionis 
Sixtinae  rigor  habitum  talarem  praecipientis;  nam  usus  et  praxis 
etiam  optimae  notae  sacerdotum  induxit,  ut  modestae  quidem  et 
statui  clericali  propriae  vestes  adhiberentur,  quae  tamen  non  talares, 
sed  breviores  essent,  juxta  locorum  exigentiam  et  consuetudinem. 
Hinc  Bened.  XIV.  cum  esset  Archiepiscopus  Bononiae  in  Institu- 
tionib.  Ecci  34.  et  71.,  non  obstante  Sixtina  Constitutione,  quam 
commemorat,  coarctavit  obligationem  deferendi  vestem  talarem 
tantummodo  ad  Sacerdotes,  qui  Ecclesiam  ingrediuntur  sacra  my- 
steria operaturi.  De  hac  eadem  re  idem  Pontifex  mentionem  facit 
etiam  in  c.  8.  lib.  11.  De  Syn.  Dicer,  n.  4.  Quapropter  quamvis 
circa  qualitatem  vestis  clericalis  modestia  semper  observanda  sit, 
et  quamvis  sacrorum  canonum  intentioni  vestis  talaris  maxime 
congruat;  tamen  ea  esse  potest  vestis  clericorum,  quae  ab  usu  com- 
muni regionis  recipitur,  nisi  aliter  ordinatio  et  mandatum  Episcopi 
caveat  juxta  facultatem  a Tridentino  Episcopis  tributam. 

32.  Quaestio  altera  proponitur  de  poenis  contra  clericos  vestes 
clericales  non  gestantes  comminatis.  — Et  primo  quidem  clerici 
in  majoribus  ordinibus  constituti,  vel  clerici  minores  qualecumque 
ecclesiasticum  beneficium  possidentes,  si  notabili  tempore  et  legi- 
timo impedimento  cessante  publice  deserant  vestes  statui  clericali 
congruentes,  et  moniti  ab  Episcopis  contumaces  persistant,  coer- 
ceri possunt  poena  suspensionis  ab  ordine,  officio  et  beneficio.  Quod 
si  hac  poena  perculsi  non  resipiscant,  et  denuo  in  hoc  delinquant, 
privari  possunt  officio  et  beneficio.  Ita  c.  6.  sess.  14.  De  Ref.  in 
Trid.  In  Const.  vero  ‘Cum  sacrosanctum‘  cit.  SUxtus  V.  duo  sta- 
tuit 1°.  poenam  privationis  extendit  etiam  ad  clericos  simplici  ton- 
sura insignitos,  et  possidentes  solummodo  beneficia  simplicia,  et  in 
genere  ad  omnes,  qui  pensionem  vel  prsestimonium  percipiunt  de 
bonis  ecclesiasticis,  nisi  incedant  in  habitu  talari  et  tonsura  cle- 
ricali. 2°.  Eidem  poenae  clericos  aliosque  subjicit  ipso  jure  et 
absque  ulla  monitione,  vel  judicis  decreto.  Verum  prior  pars  cor- 
recta est  ab  eodem  Sixto  V.  qui  in  Const.  1 Pastoralis ‘ a poena 
privationis  excepit  clericos  possidentes  pensionem  non  excedentem 
annua  60  ducata  auri  de  Camera,  et  familiares  inferioris  familiae, 
seu  famulos,  qui  omnes  non  tenentur  ex  ratione  officii  vestes  cle- 
ricales deferre.  Secundae  partis  rigorem  temperavit  Benedictus  XlII.y 
qui  in  Const.  ‘Catholicos  Ecclesias ‘ diei  2.  Maji  1726,  decrevit,  ut 
Episcopi  contra  clericos  beneficia  ecclesiastica  possidentes,  defe- 

rentes  vestes  laicales,  procedere  debeant  per  citationem,  domi 
dimissa  copia,  vel  si  extra  Dioecesim  commorentur,  adfixa  citatione 
ad  valvas  Ecclesiae,  et  sententiam  declaratoriam  privationis  juris 
ordine  servato  pronunciare  debeant  Beneficia  autem  quae  per 
hanc  privationem  vacant,  reservantur  Sanctae  Sedi.  Statuit  insuper 
Pontifex  clericos  hujusmodi,  interim  ante  etiam  admonitionem, 
citationem  et  sententiam  fructus  non  facere  suos,  sed  sub  poena 
peccati  lethalis  teneri  ad  eos  restituendos  ac  fabricae  Ecclesiae  ap- 
plicandos esse,  sublata  etiam  facultate  majori  Poenitentiario  eosdem 
fructus  condonandi  clerico.  Quam  facultatem  condonandi  tribuit 
eidem  Poenitentiario  Benedictus  XIV.  in  casibus  occultis  solum- 
modo; ceu  videre  est  in  Const.  hujus  Pontif  ‘Pastor  Bonus1  diei 
13.  Aprilis  1744.  §.  24. 

33:  Quod  si  sermo  sit  de  clericis  minoribus  beneficio  quolibet 
et  pensione  carentibus,  clerici  hujusmodi,  quamvis  non  teneantur 
habitum  clericalem  deferre,  et  statum  ecclesiasticum  deserere  libere 
possint;  tamen  si  dimittant  habitum  clericalem  et  tonsuram,  pri- 
vilegio fori  spoliantur.  Etenim  ut  clerici  minores  hoc  fruantur 
privilegio  ex  lege  tridentina  expressa  in  c.  6.  sess.  23.  De  Ref. 
habitum  et  tonsuram  clericalem  deferre  debent  et  alicui  Ecclesiae 
ex  mandato  Episcopi  inservire,  et  si  fuerint  conjugati,  eorum  matri- 
monium debet  esse'  cum  unica  et  virgine;  c.  un.  De  Clericis  con- 
jugat. (III.  2)  in  6°.  Haec  autem  amissio  privilegii  personam  Clerici 
ipsius  non  egreditur.  Etenim  superior  ecclesiasticus  potest,  si  velit, 
ad  suum  forum  clericum  delinquentem  revocare,  quoties  ipse  clericus 
persevefet,  idest  si  neque  a jure,  neque  ab  homine  per  sententiam 
fuerit  clericalibus  privilegiis  denudatus,  atque  ad  laicam  commu- 
nionem redactus;  quemadmodum  probat  Cardinalis  De  Luca:  De 
Jurisd.  disc.  B5.  n.  5.  ubi  refert  resolutionem  S.  Congr.  Concilii 
in  causa  Leodiensi  diei  12.  Nov.  1630,  quae  resolutio  a Pontifice 
fuit  probata.  Idem  decisum  est  in  aliis  causis  non  solum  ab  eadem 
Congr.,  sed  etiam  a S.  Congr.  Immunitatis,  etiam  pro  Clerico  con- 
jugato; praesertim  in  caus.  Bonon.  Censurarum  diei  22.  Januarii 
1760  (Conf.  Qiraldi,  Expos.  etc.  — Comm.  ad  c.  15.  h.  t.).  At 
per  habitus  clericalis  desertionem,  amisso  etiam  privilegio  fori,  non 
ideo  dicendum  est  jure  tridentino  amissa  fuisse  privilegia  canonis 
et  compententise,  ceu  responsum  fuisse  a S.  Congr.  Concilii  in  causa 
Aquensi  mense  Febr.  1589.  et  alias  die  3.  Decemb.  1622  refert 
Bened.  XIV.:  De  Syn.  lib.  12.  c.  2.  n.  2. 

34  Verum  immutata  disciplina  hac  in  re  fuit.  Nam  Pius  IX. 
per  organum  S.  Congr.  Immunitatis  eccles.  decretum  edidit,  quo 
declaravit,  clericum  in  sa<ffis  non  constitutum,  sive  coelibem  sive 
conjugatum,  quoties  ob  non  observatam  plene  legem  Sacrosancti 
Concilii  Trid.  sess.  23.  cap.  6.  De  Ref.  amittit  privilegium  fori, 
ipso  jure  et  ipso  facto  privari  omnibus  privilegiis  clericalibus,  ita 
ut  debeat  considerari  et  tractari  tamquam  persona  mere  laicalis 
etiam  in  causis  criminalibus  et  pro  effectibus  poenalibus;  quin  in 
posterum  requiratur  praecedens  trina  monitio  aut  declaratio  parti- 
cularis supra  ista  amissione  seu  privatione  privilegiorum.  Hoc 
decretum  legitur  in  epistola  typis  edita  Cardinalis  Barberini  Prae- 
fecti S.  Congregationis  Immunitatis  ecclesiasticae  diei  20.  Nov.  1860. 

35.  Quod  si  clericus,  qui  sponte  sua  reliquit  habitum  ecclesia- 
sticum et  tonsuram,  voluerit  utrumque  iterum  sumere,  poterit  id 
agere  etiam  sine  expressa  venia  Episcopi,  et  privilegia  clericalia 
iterum  assequitur,  nisi  ejus  consilium  ex  fraude  procedat;  idest  prae- 
sertim nisi  id  efficiat  ad  declinandum  judicium  vel  civile,  vel  crimi- 
nale in  foro  laico.  Ita  resolvit  S.  Congregatio  in  causa  Meliten.  Fori 
7.  Maji  1672.  Non  poterit  vero  habitum  clericalem  iterum  suscipere 
clericus  sine  venia  Episcopi,  si  praecesserit  decretum  Episcopi,  qui 
post  trinam  monitionem  prohibuerit  quominus  idem  clericus  habi- 
tum iterum  absque  ejus  venia  suscipiat.  Conf.  Bened.  XIV.:  De 
Synodo  1.  12.  c.  3.  n.  1. 

36.  Cum  ad  modestiam  et  externum  clericorum  decorem  simul 
cum  vestibus  capitis  etiam  et  vultus  honestas  sese  referat;  hinc 
in  titulo  nostro  de  cultara  comae  et  barbae  lex  posita  est  in  cap.  5., 
in  quo  edicitur:  ‘Clericus  neque  comam,  neque  barbam  nutriat1.  — 
Et  merito;  nam  clericus  sacrae  militiae  adscribitur  per  comae  ab- 
scisionem, et  idem  est  clericum  fieri,  ac  crinibus  detonderi,  quo 
ritu  significatur  renunciatio  seu  depositio  omnium  temporalium; 
c.  7.  C.  12.  q.  1.  Hinc  immoderata  cultura  comae,  quae  videlicet 
morem  lascivum  et  femineum  redolet,  et  nimiam  levitatem  animi 
manifestat,  adeo  clericis  indecora  esse  censetar,  ut  contumaces 
etiam  poena  excommunicationis  coerceri  possint  cap.  4 h.  t.,  quod 
ita  se  habet;  ‘Si  quis  clericus  comam  relaxaverit , anathema  sit' 
scilicet  excommunicetur , ceu  cum  Glossa  explicant  Doctores.  Hinc 
clerici  nutrientes  comam  et  barbam,  etiam  inviti  ab  Archidiacono 
tonderi  praecipiuntur  c.  7.  h.  t.  Quae  coercitio,  cessante  hodierno 

jure  Archidiaconi  auctoritate,  arbitrio  Episcopi  perficienda  relin- 
quitur, vigore  cit.  cap.  7.  h.  t. 

37.  Huc  spectat  prohibitio  comae  "adscititiae  seu  fictitise.  Suo 
alienos  capillos  capiti  addere  proprium  fuit  luxuriantium  feminarum, 
quaeque  proinde  a poetis  irridentur  et  a SS.  Patribus  redarguuntur. 
Conf.  Bened.  XIV.  De  Syn.  Dicec.  1.  11.  c.  9.  n.  2.  Deinde  mos, 
comas  fictitias  assumendi,  etiam  adoptatus  fuit  a viris.  — Harum 
comarum  usus  in  clericis  antiquitus  non  fuisse  videtur.  Etenim 
solummodo  Synodi  recentiori  aevo  celebratae  morem  hujusmodi  in 
clericis  reprehendunt.  Quae  prohibitio  cum  innitatur  sanctioni 
c.  7.  h.  t.,  in  quo  coercitio  clericorum  nutrientium  comam  Ordinario, 
uti  vidimus,  tribuitur,  inde  patet  super  hac  prohibitione  gestandi 
comam  fictitiam  ad  commoditatem  et  non  ad  luxum  dispensare  posse 
Episcopum  extra  missae  celebrationem;  cfr.  S.  C.  C.  in  Mephiten.  d. 
8.  Aug.  1 722.  Dixi  extra  Missce  celebrationem,  nam  cum  Zacharias  R.  P. 
in  Synodo  Romana  c.  13.  et  c.  14.  legem  ediderit  relatam  in  c.  57.  De 
Consecr.  D.  1.  et  sub  poena  prohibuerit,  non  solum  Presbyteros  et  Dia- 
conos, sed  etiam  ipsos  Episcopos  Missae  sacrificium  velato  capite  cele- 
brare; facultatem  gestandi  comam  fictitiam  concedere  Sacerdoti  cele- 
branti, vel  ministro  assistenti  non  potest  Episcopus,  sed  auctoritas 
Romani  Pontificis  requiritur.  Quemadmodum  aperte  etiam  innotescit 
ex  resolutione  S.  Congr.  Rituum  31.  Jan.  1626,  et  ex  declaratione 
Innoc.  XI.  ad  Legatos  apostolicos  et  episcopos,  citata  a La-Oroix 
lib.  6 part.  2.  n.  401.  Qua  de  re  conferantur,  si  placet  Bene- 
dicti XIV.  Institutiones  ecclesiasticos:  34.  § 4 et  96.  n.  9. 

38.  .Prohibitioni  de  abusu  in  capitis  et  vultus  ornamento,  si- 
milis est  prohibitio  delationis  annuli.  In  cap.  15.  h.  t.  et  in  Con- 
cilio Romano  an.  1725.  tit.  XVI.  cap.  HI.  clericis  interdicitur  de- 
latio annuli,  exceptis  illis  quibus  competit.  Conferri  potest  hac 
in  materia:  Oiraldi,  Comm.  ad  cap.  15  h.  t.  quoad  V"m. 

Ex  responsionibus  S.  Rituum  Congregationis  deduci  potest, 
delationem  annuli  in  celebratione  Missae  esse  vetitam  Sacerdotibus 
et  Abbatibus  non  benedictis,  Protonotariis  Apostolicis  non  partici- 
pantibus, nec  non  Doctoribus  et  Canonicis  quibuscunque.  Dixi  et 
Canonicis  quibuscunque:  nam  neque  Cathedralis  Canonicis  licet 
gestare  annulum  in  sacris  functionibus,  praesertim  in  Missae  sacri- 
ficio; idquod  non  solum  ex  responsionibus  praeteritorum  saeculorum, 
sed  etiam  novissimi  temporis  apparet;  cfr.  S.  R.  C.  20.  Nov.  1628 
n.  780.  » Petitum  fuit  declarari:  an  prohibitio  facta  per  hanc  S.  C. 


Digitized  by  v^ooQie 


TIT.  I.  DE  VITA  ET  HONESTATE  CLERICORUM. 


15 


circa  delationem  Annali,  quando  Protonotarii  celebrant,  compre- 
hendat etiam  Canonicos  Cathedralis.  Et  S.  C.  respondit:  Affir- 
mative* : item  S.  R.  C.  in  Dalmatiarum , d.  4.  Aug.  1663  ad  XI. 
n.  2240.;  in  Neapolitana  d.  12.  Febr.  1892,  denique  in  Piscien.. 
d.  9.  Mart.  1894.  Juxta  ultimam  responsionem  ne  consuetudo  qui- 
dem quaecunque  jus  tribuit  deferendi  annulnm.  Cum  vero  prohibitio 
haec  respiciat  celebrationem  Missae;  hinc  clerici  doctores  quibus 
competit  delatio  annali,  illum  extra  Missam  poterunt  licite  deferre: 
conf.  etiam  Ferrarie:  Biblioth.  Canonica  v.  » Annulus*. 

39.  Quartum  caput  honestatis  externae  clericorum  in  eo  posui- 
mus, ut  abstineant  a nonnullis  artibus  et  officiis.  Et  1°.  quidem  cum 
clerici  mancipati  esse  censeantur  sacris  ministeriis,  ipsis  inter- 
dicuntur artes  et  officia,  quae  licet  honesta  in  se  sint,  tamen  cle- 
ricos nimium  distraherent  a suis  functionibus  ecclesiasticis,  ac  ad 
vitam  laicalem  pertraherent.  Ex.  gr.  negotiatio  proprie  dicta, 
cap.  15.  h.  t.  tutela,  administratio  alienorum  bonorum.  De  his 
vero  in  ultimo  titulo  hujus  libri. 

40.  2°.  Cum  Clerici  mites  debeant  esse,  et  a sanguine  abhor- 
rere, ipsis  interdicitur  exercitium  artis  physicae,  seu  medicince  et 
praesertim  chirurgice  in  operationibus,  quae  per  incisionem , aut 
adustionem  perficiuntur  c.  10.  Ne  Clerici  vel  Monachi  (III.  50). 
Unde  ad  exercendam  hanc  artem  physicam  pro  clericis  majoribus, 
et  pro  minoribus,  beneficium  ecclesiasticum  possidentibus  requiritur 
apostolicum  indultum.  Hac  in  re  conf.  potest  Bened.  XIV.  De  Sy- 
nodo L.  13.  c.  10.  nn.  2.  et  seq. — Ob  supra  enunciatam  lenitatis 
rationem  in  bello  arma  tractare,  et  militiam  agere  clerici  nequeunt 
cc.  1.  et  seqq.  D.  51.  Immo  clerici  prohibentur  arma  vetita  de- 
ferre, nisi  ad  propriam  tuitionem  ex.  gr.  in  itinere  in  quo  aggres- 
siones praevideantur,  c.  2.  h.  t.  et  Glossa  ibi.  Delinquentes  vero 
in  hac  re  clerici  possunt  excommunicari  ex  dispositione  ejusdem 
capitis;  Monachi  vero  tenentes  arma  intra  septa  Monasterii  absque 
Superioris  licentia  excommunicationem  incurrunt  latae  sententiae. 
Clem.  1.  §.  »quia  vero*.  6.  De  Statu  Monach.  (III.  10).  — Ani- 
madvertimus autem  hanc  censuram  non  fuisse  renovatam  in  Const. 
Pii  IX.  Apostolicos  Sedis,  adeoque  non  amplius  vigere.  Plures 
deinceps  pro  temporum  opportunitate  latae  sunt  a R.  Pontificibus 
Constitutiones,  quarum  summam  refert  OircUdus  in  cit.  opere  ‘Ex- 
positio juris  Pontificii'  in  comm.  ad  cit.  c.  2.  h.  t. 

41.  3°.  Tandem  artes  et  officia  interdicuntur  clericis,  quae  of- 
fendunt dignitatem  status  clericalis.  Et  1 °.  quidem  ludi  theatrales 
profani  in  Ecclesiis  perfici  non  possunt,  neque  ab  ipsis  clericis 
c.  12.  h.  t.  Nam  ut  notat  Glossa  in  idem  caput  v.  »monstra«,  non 
prohibentur  fieri  in  Ecclesia  ludi  honesti  simul  et  pii,  idest  piae 
repraesentationes,  quae  inserviant  ad  recolenda  divina  mysteria,  et 
ad  excitandam  devotionem.  Prae  oculis  autem  maxime  habenda 
est  dignitas  et  sanctitas  loci.  Quare  abstinendum  est  ab  iis  om- 
nibus, quae  reverentiam  loco  sacro  debitam  laedere,  et  aliqualem 
etiam  profanationem  sapere  possent.  Insuper  prohibentur  clerici 
alibi  etiam  exercere  artem  jaculatorum  et  histrionum  seu  mimorum 
cap.  15.  h.  t.  Quam  artem  si  per  annum  exercuerint,  ipso  jure 
privantur  omni  privilegio  clericali;  si  autem  breviori  tempore  et 
tertio  moniti  non  resipiscant,  eadem  poena  raulctantur ; cap.  un.  h.  t 
in  6°.  Immo  clericis  interdicitur  etiam  interesse  spectaculis  pu- 
blicis et  pompis  c.  3.  D.  23.  Glossa  vero  in  hunc  canonem  expli- 
cat, quaenam  spectacula  interdicantur  clericis,  scilicet  spectacula 
obsocena  et  turpia,  in  quibus  depravationis  periculum  adesse  potest. 
Tandem  in  Clem.  1.  h.  t.  clericis  prohibetur  personale  exercitium 
officiorum,  quae  vilia  et  indecora  reputantur  in  societate  ex.  gr. 
officium  tabernariorum  etc.  Ceterum  de  his  materiis  fusius  agen- 
dum est  in  tit.  ultimo  h.  1.  necnon  in  aliquibus  titulis  1.  V‘. 

Titulus  II. 

De  cohabitatione  Clericorum  et  Mulierum. 

1.  Consortia  mulierum  vitam  clericorum  suspicionis  macula  suf- 
fundere possunt;  hinc  praesens  titulus  primo  subnectitur,  in  quo 
de  honestate  vitae  clericorum  actum  est  Cum  ex  dictis  in  1°.  ti- 
tulo Clerici  non  solum  incontinentiae  labem,  sed  etiam  ipsam  spe- 
ciem et  suspicionem  hqjus  vitii  a se  removere,  et  caute  vivere  de- 
beant; hinc  ceu  principium  generale,  quod  tituli  praesentis  tracta- 
tum regit,  sequens  regula  statuenda  est  Clerici  ex  lege  canonica 
cohabitare,  et  conversationem  habitualem  cum  feminis  quibuscum- 
que de  continentia  suspectis  habere  nequeunt  Clare  hujusmodi 
principium  traditur  initio  c.  1.  h.  t.,  quod  desumptum  est  ex  can.  3°. 
Cone.  Nannetensis  [in  Cone.  Moguntino  (anno  813),  prout  inscri- 
bitur in  Decretalibus,  c.  49.,  deprehenditur  etiam  c.  1*.  sententia; 
similiter  in  alio  Cone.  Moguntino  (888)  c.  10.]  — et  ita  se  habet: 

‘Inhibendum  est  ut  nullus  Sacerdos  feminas,  de  quibus  suspicio 
potest  esse,  retineat .’ 

2.  Hinc  ex  cap.  9.  h.  t.  prohibitum  non  est  clericis  cohabitare 
cum  feminis,  in  qnibus  naturale  foedus  nihil  permittit  saevi  cri- 
minis suspicari,  idest  matre,  sorore,  amita  etc.  Consonat  dispo- 
sitio Concilii  Nicceni  relata  a Gratiano  in  c.  16.  D.  32.  Feminis 
vinculo  sanguinis  conjunctis  addunt  Doctores  etiam  affines,  nec 
non  extraneas  maturae  aetatis  et  bonce  famae.  Et  merito.  Nam 
citatus  canon  nicaenus  praeter  matrem,  sororem  et  amitam  nominat 
etiam  eas  idoneas  personas,  quae  fugiant  suspiciones,  cum  quibus 
sinit  clericos  habitare.  Ad  evitandam  vero  suspicionem  cum  ex- 
traneis auctores  tradunt  mulierem  saltem  40  annorum  aetate  esse 
debere,  et  probatae  vitae.  Quare  ut  determinentur  mulieres  cum  quibus 
clerici  cohabitare  possint,  respiciendum  est  ad  vinculum  sanguinis, 
vel  affinitatis,  et  ad  aetatem  cum  bonis  moribus  conjunctam. 

3.  At  capiti  9.  h.  t obstat  dispositio  secundae  partis  cap.  1.  h.  t. 
in  qua  interdicitur  clericis  cohabitatio  cum  omnibus  feminis,  etiam 
sanguinis  vinculo  conjunctis,  ex  gr.  rnafre  etc. ...  En  verba:  ‘Sed 
neque  illas  (feminas)  quas  canones  concedunt,  matrem,  amitam 
et  sororem;  quia  instigante  diabolo  et  in  illis  scelus  perpetratum 
repentur,  vel  etiam  cum  pedisseqtiis  earum’.  — Porro  si  conten- 
dunt quidam  dispositionem  capitis  1.  abrogatam  fnisse  dispositione 
capitis  9.,  immerito  hoc  asserunt;  nam  utrumque  caput  inserebatur 
eodem  tempore  in  enndem  Codicem  Oregorii  IX.  idquod  utrique 
capiti  tribuebat  virtutem  legis  universalis,  quae  virtus  hic  debet 
spectari  sola.  Potius  vero  dicendum  est  cum  Bened.  XIV.  De 
Syn.  L.  11.  c.  4.  n.  7.,  cap.  1.  h.  t.  non  referre  regulam  gene- 
ralem, sed  potius  exceptionem  cap.  9.,  atque  ita  componendum  esse 
utrumque  caput,  ut  nempe  cum  Innocentio  HI.  in  c.  9.  generatim 
permittatur  clericis  cohabitatio  cum  mulieribus  naturali  foedere 
conjunctis;  quia  ex  regula  generali  juxta  longam  et  probatam 
experientiam  suspicio  criminis  cum  istis  feminis  non  veriflcatur; 
et  excipiatur  cum  concilio  Nannetensi  in  c.  1.  casus  in  quo  etiam 
hujusmodi  feminae  aut  earum  pedissequae  afferant  ex  pravis  moribus 
rationalem  suspicionem  criminis  incontinentiae.  Et  revera  quam- 
quam -cap.  1.  videatur  exhibere  regulam  generalem,  tamen  si  rite 
consideretur,  refert  indolem  exceptionis.  Nam  fundamentum  pro- 
hibitionis collocant  Patres  in  suspicione  criminis,  adeo  ut  prohi- 
beant in  primis  verbis  capitis  non  quamcumque  cohabitationem, 

ct  qualecumque  consortium  clericorum  cum  mulieribus,  sed  solum- 
modo inhibeant  consortium  cum  mulieribus  de  quibus  suspicio  esse 
potest.  Quod  si  objiciatur,  Patres  uannetenses  deinde  absolutis 
verbis  proscripsisse  consortium  clericorum  etiam  cum  matre,  amita 
etc.,  respondere  potest  cum  interpretatione  textus  ejusdem  capi- 
tis 1‘.  » Inhibendum  est»,  legitur  in  c.  1.,  »ut  nullus  sacerdos 
feminas,  de  quibus  suspicio  potest  esse,  retineat.  Sed  neque 
illas,  quas  canones  concedunt:  matrem,  amitam,  et  sororem:  quia 
instigante  diabolo,  et  in  illis  scelus  perpetratum  reperitur,  aut 
etiam  in  pedissequis  earundem. « Conferamus  ad  meliorem  in- 
telligentiam  hunc  textum  cum  textu  capitis  9‘.  qui  sic  se  habet: 
»A  nobis  tua  fraternitas  requisivit:  . . . cum  clericis  quoque 
non  permittas  mulierculas  habitare:  nisi  forte  de  illis  personis 
exsistant,  in  quibus  naturale  foedus  nihil  permittit  scevi  criminis 
suspicari .«  — Ex  utroque  capite  deducitur  regula  generalis:  Nul- 
lus sacerdos  sive  clericus  cohabitet  cum  feminis,  de  quibus  suspi 
cio  esse  potest.  — Ergo,  ait  Innocentius  IIL  in  c.  9.,  potest  coha- 
bitare cum  proximis  consanguineis,  uti  matre,  amita,  sorore,  quia 
propter  naturale  foedus  prcesumi  potest  suspicionem  abesse  saevi 
criminis.  At  — talis  est  dispositio  c.  1.  — si  revera  cohabitatio  cum 
proximis  consanguineis  suspicionem  creat  ob  periculum  incontinen- 
tiae ex  parte  sive  ipsius  clerici  sive  feminarum  naturali  foedere  con- 
junctarum vel  earundem  pedissequarum,  praesumptio  cedere  debet 
veritati,  i.  e.  clericus  neque  cum  illis  potest  cohabitare.  — Haec 
interpretatio  necessario  adhibenda  est,  si  consideramus  c.  1.  uti 
legem  universalem  in  Decretales  assumptam.  — Si  vero  c.  1.  in  se 
spectamus,  i.  e.  uti  canonem  Concilii  Nannetensis , facile  permittimus 
textum  »Sed  neque  illas  quas  canones  concedunte  absolute  posse 
intelligi,  scilicet  in  Provincia  Nannetensi  cohabitationem  clericorum 
cum  consanguineis  etiam  proximis  omnino  vetari  quippe  cum  in 
illa  regione  ex  communiter  contingentibus  suspicio  semper  adfuerit.  — 
Si  quaeras,  quid  practice  sit  observandum  quoad  cohabitatio- 
nem clericorum  cum  mulieribus,  respondetur: 

Nunquam  praebeat  mulier  saevi  criminis  suspicionem,  secus 
Episcopo  fas  est  cogere  clericum  ad  dimittendam  mulierem  ob  solam 
suspicionem;  S.  C.  EE.  et  ER.  in  causa  Bambergen.  — Herbipolitan .. 
d.  17.  Aug.  1883. — Quaestionem  pro  singulis  dioecesibus  generaliter 
vel  in  singulis  casibus  determinat  Episcopus;  sic  Benedictus  XIY- 
cum  Bononien.  dioecesi  pra? esset,  permisit  parochis  «convivere  cum 

feminis  usque  ad  tertium  consanguinitatis  et  primum  ac  interdum 
etiam  secundum  affinitatis  gradum  sibi  conjunctis:  » ceterarum  vero 
nomina<,  ait  Pontifex,  »ad  nos  deferri  jussimus,  ut  earum  condi- 
tione inspecta,  deliberaremns,  an  sine  ullius  offensione  possent 
Parochorum  aedes  incolere;*  De  Syn.,  1.  n.  c.  4.  n.  7.  et  Instit.83.  — 

De  poenis  contra  clericos  concubin&rios. 

4.  Clericus  si  contra  legem  canonicam  cum  mulieribus  vivat, 
eoncubinarius  dicitur,  et  peculiaribus  subjicitur  poenis.  Cum  de 
hisce  poenis  loqui  debeamus,  determinandum  est  quid  veniat  no- 
mine concubinatus.  Obiter  animadvertimus,  in  veteribus  canonibus 
aliquando  appellatam  fuisse  concubinam  uxorem  legitimam,  sed 
minus  solemnitei • ductam  in  matrimonio.  Ita  cc.  4.  et  5.  D.  34.; 
cn.  4.  est  ex  Cone.  Toletano  I Concubinatus  strido  sensu  sumptus 
nihil  aliud  est  nisi  consortium  hominis  cum  muliere,  quam  loco 
uxoris  detineat 

5.  Quoad  clericos  autem,  et  ad  poenas  iisdem  applicandas,  con- 
cubinatus latiori  significatione  sumitur.  Determinandum  ergo  est 
quando  clericus  dici  possit  reus  criminis  concubinatus.  Crimen 
concubinatus  importat  vitium;  hinc  clericus  qui  semel  aut  iterum 
carnale  commercium  habeat  cum  muliere,  non  dicitur  eoncubinarius. 
Requiritur  igitur  prava  consuetudo  ad  turpe  hoc  crimen  consti- 
tuendum. Indifferens  vero  est  utrum  cum  una  vel  cum  pluribus 
mulieribus  prava  consuetudo  habeatur,  et  an  mulier  suspecta  domi 
vel  alibi  detineatur.  Clericus  ergo  eoncubinarius  in  sensu  Triden- 
tini  in  cap.  14.  sess.  25.  De  Refor.  quoad  effectum  poenarum,  ille 
est,  qui  detineat  mulierem,  vel  mulieres  suspedas , sive  domi,  sive 
extra  domum,  idest  habitualiter  eas  frequentet  Consonat  huic  no- 
tioni traditae  a Tridentino  Concilio  cap.  2.  h.  t. 

6.  Hisce  explicatis,  deveniamus  ad  poenas  in  specie  designan- 
das, quae  a jure  nostro  clericis  concubinariis  infliguntur.  Omitti- 
mus sanctionem  veterum  canonum,  quae  praesertim  contra  clericos 
in  majoribus  ordinibus  constitutos,  videtur  fuisse  depositio  perpe- 
tua, seu  dejectio  a clero.  Ita  Oregorius  Magnus  in  epistola  26.  ad 
Januarium  Episcopum  Calaritanum  lib.  3.  epistolarum.  Nicolaus  I. 
in  decreto  tit.  De  Presbyteris  et  c.  2.  D.  28.  — Si  Decretales 
Oregorii  IX.  inspiciamus,  habemus  cc.  2.,  3.,  4.,  5.  et  6.  h.  t.  quae 
Alexandro  III.  inscribuntur,  in  quibus  haec  dispositio  juris  statuitur, 

ut  nempe  salutari  admonitione  Episcopus  studeat  ad  bonam  frugem 
clericum  concubinarium  revocare,  resipiscere  vero  nolentem  suspen- 
dat ab  ecclesiasticis  beneficiis  usque  ad  congruam  satisfactionem, 
c.  4.  h.  t. ; si  autem  clericus  adhuc  in  crimine  persistat,  post  trinam 
admonitionem,  possit  Episcopus  beneficiis  eum  spoliare;  ac  tandem 
crescente  adhuc  contumacia,  ab  ipsa  fidelium  communione  arcere 
possit  donec  corrigatur.  Animadvertendum  insuper  est,  jure  De- 
cretalium Sacerdotem  notorie  concubinarium  vitandum  fuisse  in 
missae  celebratione  cc.  7.  et  10.  h.  t — Quae  poena  etiam  indicta 
fuerat  contra  clericos  concubinarios  a Nicolao  II.  in  Synodo  Bo- 
mana  cujus  dispositio  relata  est  a Gratiano  in  c.  5.  D.  33. 

7.  Verum  haec  dispositio  antiqui  juris  correcta  est  a Martino  F 
in  Extra v.  Ad  evitanda , in  qua  inter  personas  a fidelibus  vitan- 
das Sacerdos  notorie  concubinarius  in  missae  celebratione  non  re- 
censetur. 

8.  Haec  jure  canonum  antiquorum  et  Decretalium  Gregorii  IX.; 
nunc  exponenda  est  disciplina  juxta  legem  Trid.  Concilii.  Huc  re- 
ferenda sunt  cap.  14.  sess.  25.  De  Ref.  et  cap.  6.  sess.  21.  De  Ref. 
— Ut  autem  rei  claritati  consulatur,  quatuor  casus  distinguendi 
sunt:  Casus  Iu".  est  de  clericis  beneficium  aut  ■pensionem  possiden- 
tibus. In  c.  14.  sess.  25.  Concilium  praeprimis  renovat  poenas 
veterum  canonum  contra  concubinatum  clericorum,  deinde  sermo- 
nem instituens  de  clericis  beneficium  aut  pensionem  possidentibus, 
statuit,  clericum  concubinarium  manendum  esse.  Haec  porro  ad- 
monitio debet  esse  specialis  seu  personalis,  nec  sufficit  generalis, 
vel  per  edictum ; quemadmodum  ex  resolutionibus  S.  Congregationis 
Concilii  probat  Nicolaus  Garcia  ‘De  Benef’  part.  11.  c.  10.  n.  186. 
Quod  si  post  hanc  admonitionem  clericus  sese  non  abstinuerit  a 
consortio  cum  suspecta  muliere,  statuit  S.  Synodus,  eum  ipso  facto 
privari  tertia  parte  fructuum,  obventionum  et  proventuum  bene- 
ficiorum suorum  quorumcumque  et  pensionum;  et  hanc  tertiam 
partem  fructuum  etc.  . . . applicandam  esse  fabricae  Ecclesiae,  vel 
aliis  piis  locis  arbitrio  Episcopi.  Deinde  iterum  clericus  eodem 
modo  admonendus  est,  et  si  nec  post  secundam  admonitionem  pra- 
vam deserat  consuetudinem  cum  eadem  femina,  vel  cum  alia,  pri- 
vatur ipso  facto  omnibus  fructibus,  proventibus  et  pensionibus, 
locis  piis  ut  supra  applicandis,  et  insuper  ab  administratione  ipso- 
rum beneficiorum  suspendendus  est  quoadusque  ordinarius  etiam 
tamquam  Sedis  Apostolicae  delegatus  arbitrabitur.  Suspensio  autem 

haec  non  latae  sententiae  est,  sed  ferendae.  Tridentinum  enim  ntitur 
verbo  suspendantur.  Si  vero  nec  ita  suspensus  clericus  hujusmodi 
mulierem  vel  mulieres  suspectas  e domo  expellat,  aut  cum  ipsis 
conversetur,  a beneficio,  et  officio  et  pensionibus  quibuscumque 
ecclesiasticis  in  perpetuum  privatur,  et  irihabilis  redditur  ad  quod- 
cumque  beneficium,  honorem,  et  officium  ecclesiasticum,  donec  mani- 
feste mutatis  in  melius  moribus  et  vita  dispensationem  hac  in  re 
a propriis  Superioribus  obtinuerit.  Perseverante  vero  adhuc  contu- 
macia, contra  clericum  hujusmodi  proceditur  eodem  modo  quo  pro- 
ceditur contra  clericos  non  habentes  beneficium,  de  quibus  infra. 
Quod  si  clericus  dimiserit  turpe  consortium  cum  muliere  suspecta, 
et  ad  illud  misere  redierit,  sive  cum  eadem,  sive  cum  aliis,  statuit 
Concilium,  clericum  hujusmodi  praeter  praedictas  poenas,  etiam  ex- 
communicationis gladio  plectendum  esse. 

9.  Cognitio  autem  et  decisio  quaestionum  in  materia  concu- 
binatus clericorum  ad  Episcopum  reservatur,  qui  procedere  potest 
absque  strepitu  et  figura  judicii,  sed  veritate  facti  solummodo  in- 
spectu; et  poena  quae  ab  Episcopo  infligatur,  non  potest  in  exsecu- 
tione ab  ulla  exceptione  vel  appellatione  suspendi  aut  retardari. 
Ita  Tridentinum  in  cit.  c.  14  sess.  25.  De  Ref.;  cfr.  1.  II.  t.  28. 
nn.  36.  et  seqq. 

10.  Qua  in  re  animadvertimus  supra  expositam  poenam  priva- 
tionis fructuum,  quae  ipso  facto  imponitur,  non  obligare  in  con- 
scientia clericum  concubinarium,  nisi  post  sententiam  declaratoriam 
Judicis.  Omnibus  enim  poenis,  quae  externam  exsecutionem  requirunt, 
subjici  non  tenetur  reus  in  conscientia  ante  declarationem  Judicis, 
nisi  a lege  aliter  caveatur,  arg.  c.  19.  De  Haeret.  (V.  2.)  in  6°.  — 
Conf.  P.  Thesaurum:  De  poenis  cap.  4 v.  «Concubinatus*.  — Haec 
de  clericis  beneficium  aut  pensionem  possidentibus. 

11.  Casus  11“’.  Quoad  clericos  beneficium  aut  pensionem  non 
habentes  statuit  Concilium  in  eod.  cap.  14.  sess.  25.  De  Refor. 
eos  puniendos  esse  ab  Episcopo  juxta  delicti  qualitatem  et  perse- 
verentiam  contumaciae.  Poenae  autem  sunt  reclusio  in  carceribus, 
suspensio  ab  ordine,  inhabili tas  ad  beneficia  obtinenda,  aliaeque 
poenae  juxta  sacros  canones. 

12.  Casus  III”".  In  eodem  cap.  14  Cone.  Tridentinum  sta- 
tuit, Episcopum  concubinarium,  quod  absit,  post  monitionem  factam 
a Cone.  Provinciali,  nisi  abstineat  a prava  consuetudine,  ipso  facto 


Digitized  by 


Google 


22 


DECBETALIUM  GBEGOBIX  IX.  LTB.  III. 


suspensum  esse,  et  perseverante  contnmacia,  rem  esse  deferendam 
ad  Rom.  Pontificem. 

13.  Casus  IV"*.  Tandem  Concilinm  Tridentinum  in  c.  6. 
sess.  22.  De  Refor.  contra  Parochos  turpiter  et  scandalose  viventes 
statuit,  eos  monendos  esse,  deinde  si  perseverent  in  contumacia, 
coercendos  esse  et  castigandos  ab  Episcopo,  quod  si  incorrigibiles 
perseverent  in  nequitia,  eos  privari  posse  beneficio  ab  Episcopo, 
juxta  canonica  instituta,  quavis  exceptione  et  appellatione  remota; 
exemplum  habes  'in  causa  Gaetana  decisa,  d.  13.  Junii  1885  a 
S.  0.  Concilii. 

14.  Quaeri  tandem  potest  utrum  contra  omnes  clericos  concn- 
binarios,  et  quomodo  procedi  possit. 

Profecto  si  concubinatus  clerici  sit  prorsus  occultus,  puniri 
nequit  canonica  sanctione,  sed  divino  judicio  plectendus  relinquitur 
c.  11.  D.  32.  — Si  concubinatus  sit  notorius,  scilicet  vel  per  con- 
fessionem factam  in  jure,  vel  per  evidentiam  facti,  quae  nulla  ter- 
giversatione celari  possit,  c.  ult.  h.  t.,  tunc  etiam  sine  accusatione 
contra  clericum  reum  procedi  potest.  Verum  debet  servari  forma 
procedendi  praescripta  a Cone.  Trid.,  ita  ut  si  quoad  clericos  bene- 
ficium possidentes  privatio  illico  decernatur,  spreta  tridentina  forma, 
seu  ordine,  privatio  haec  habeatur  ceu  spolium  judiciale,  sitque 
nullius  valoris,  et  concedatur  clerico  restitutio  in  integrum  contra 
sententiam. 

1 5.  Tandem  si  concubinatus  clerici  sit  quasi  occultus , id  est  si 
tantum  gravis  suspicio  de  clerici  concubinatu  enascatur,  et  in  po- 
pulo scandalum  oriatur,  hoc  in  casu  clerico  neganti  crimen  inspecto 
jure  Decretalium  intimanda  esset  purgatio  canonica;  quam  pur- 
gationem nisi  praestare  velit,  vel  in  ea  defecerit,  tunc  uti  convictus 
puniri  posset.  Scilicet  posset  contra  ipsum  procedi  tamquam  in 
clericum  concubinarium  convictum,  cc.  8.  h.  t.  et  10.  De  purga- 
tione canonica  (V.  34).  Hodie  vero  juxta  regulam  tridentinam 
clericus  graviter  suspectus  de  concubinatu  monendus  est,  ut  mu- 
lierem suspectam  a se  removeat;  quod  nisi  monitioni  paruerit, 
praesumptio  criminis  exsurgit  contra  eum,  et  proinde  poenis  a Tri- 
dentino  statutis  subjici  poterit. 

Tandem  animadvertimus,  circa  modum  procedendi  contra  cle- 
ricum concubinarium  prae  oculis  haberi  posse  regulas  practicas  sta- 
tutas in  Instructione  S.  Congregationis  Episcoporum  et  Regularium 

a Summo  Pontifice  Leone  XIII.  approbata  die  11.  Junii  1880, 
quam  in  appendice  libri  II.  exhibuimus. 

, Titulus  III. 

De  Clericis  conjugatis. 

1.  Non  omnis  cohabitatio  cum  mulieribus  est  clericis  inter- 
dicta; datur  enim  honesta  cohabitatio  per  legitimum  matrimonium. 
De  hac  honesta  cohabitatione  agit  titulus  noster.  Quaeritur  1°.  an 
Clerici  possint  matrimonium  contrahere.  • 

Distinguendum  est  inter  clericos  in  minoribus,  et  clericos  in 
majoribus  ordinibus  constitutos. 

Clerici  minores  non  solum  valide,  sed  etiam  licite  contrahunt 
matrimonium;  nam  eorum  mancipatio  statui  ecclesiastico  et  cultui 
divino  non  est  absoluta,  sed  conditionalis.  Scilicet  clerici  minores 
considerantur  potius  in  via  ad  majores  ordines,  quos  cum  susce- 
perint, in  vera,  completa  et  perpetua  statione  ecclesiasticae  militiae 
collocantur.  Positio  ergo  minorum  ordinum  relate  ad  statum  eccle- 
siasticum, cum  includat  conditionem,  dummodo  clericus  velit  in 
sancto  proposito  perseverare  statum  ecclesiasticum  definitive  am- 
plectendi, non  reddit  clericum  ipsum  inhabilem  aut  quoquomodo 
impeditum  ad  matrimonium  contrahendum. 

2.  Matrimonium  vero  a clericis  minoribus  contractum,  quan- 
tum in  se  est,  collocat  eosdem  in  conditione  aliena  ab  ecclesiastica. 
Primo  autem  loco  consideremus  matrimonium  clericorum  in  rela- 
tione ad  beneficia  quae  possident.  Ex  lege  canonica  clericus  minor 
matrimonium  contrahens,  ante  etiam  ipsam  consummationem  pri- 
vatur beneficiis,  quae  possidet.  Diximus  ante  consummationem, 
nam  ob  matrimonium  simpliciter  ratum  clericus  beneficio  suo  pri- 
vatur cc.  1.,  3.  et  5.  h.  t. 

3.  Specialem  expositionem  promeretur  c.  3.,  cujus  species  est: 
Quidam  clerici  minores  dioecesis  Verulanae  beneficium  ecclesiasti- 
cum assecuti,  aliquid  de  suis  patrimonialibus  bonis  in  Ecclesiam 
proprii  beneficii  contulerant  Cum  deinde  matrimonium  contraxis- 
sent, quaesitum  est  ab  Alexandro  III.  quid  sentiendum  esset  de 
beneficio,  et  de  bonis  collatis  Ecclesiae.  Pontifex  respondit,  benefi- 
cio privandos  esse  clericos  hujusmodi,  sed  collata  bona  eisdem  esse 
restituenda.  Haec  vero  secunda  dispositio,  quae  in  summa  capitis 
dicitur  valde  notabilis  et  allegabilis,  procedit  ex  eo  quod  bonorum 

suorum  donatio  facta  a clerico  Ecclesiae  propriae,  vel  a monacho 
monasterio,  praesumitur  conditionata , id  est  praesumitur  eidem 
donationi  implicite  inesse  conditio,  ut  duret,  donec  perduret  com- 
moratio donantis  in  Ecclesia  vel  monasterio.  Nemo  enim  clericus 
vel  monachus  factus  praesumitur  velle  se  absolute  bonis  suis  exspo- 
liare adeo,  ut  ad  statum  laicalem  reversus  mediis  sustentationis 
destitui  patiatur.  Hinc  haec  donatio  consideratur  et  accipitur  in 
similitudinem  dotis  ab  uxore  in  domum  viri  illatae.  Unde  merito 
Alexander  III.  praecepit  restitutionem  bonorum  collatorum.  Dona- 
tiones vero  quae  Ecclesiis  absolute  fiunt,  irrevocabiles  sunt. 

4.  Quaeritur  a DD.  utrum  privatio  beneficii  quoad  clericum 
contrahentem  matrimonium  procedat  ipso  jure,  an  ex  judicis  sen- 
tentia fieri  debeat.  Quamvis  nonnullis  auctoribus  visum  fuerit, 
hanc  privationem  non  procedere  ipso  jure,  sed  requiri  judicis  sen- 
tentiam, tamen  praevaluit  et  in  praxi  servatur  contraria  opinio, 
quae  a Glossa  in  c.  1.  h.  t traditur.  Dicendum  scilicet  est,  cleri- 
cum minorem  per  ipsum  contractum  matrimonii  omni  prorsus  pri- 
vari titulo  et  jure  beneficii  aut  beneficiorum  possessorum.  Ratio 
hujus  canonicae  dispositionis  in  cc.  3.  et  5.  h.  t,  adsignatuf;  et  deducitur 
ex  conceptu  notabilis  distinctionis  et  separationis  pro  latina  Ec- 
clesia inter  statum  conjugalem  et  statum  clericalem.  Status  nempe 
conjugalis  propter  sua  onera  et  officia  erga  uxorem  et  liberos  ha- 
bitus est  ceu  incom patibilis  cum  statu  clericali,  in  quo  homo  di- 
vino servitio  mancipatur.  Hanc  incompatibilitatem  perbelle  ex- 
primit Innocentius  III.  in  cap.  5.  h.  t.  per  haec  verba:  ‘in  quorum 
(clericorum  conjugatorum)  conversatione  cithara  cum  psalterio  male 
concordat',  ubi  per  vocabulum  cithara  Pontifex  intelligit  saecularia 
solatia,  et  per  vocabulum  psalterio  intelligit  officia  clericalia,  inter 
quae  et  illud  est  divinas  laudes  canendi.  Ex  qua  incompatibilitate 
illico  descendit,  componi  non  posse  statum  conjugalem  cum  legi- 
tima et  juridica  possessione  Beneficiorum,  quae  statui  clericali  alli- 
gantur, et  conceduntur  ad  honestam  vitam  clericorum  in  eum 
scopum,  ut  ecclesiastica  munia  diligenter  et  rite  exerceant  Hinc 
in  titulo  De  Benunciatione  (I.  9)  c.  9.  matrimonii  contractus  agno- 
scitur a jure  ceu  factum  inducens  tacitam  aut  praesumptam  renun- 
ciationem  beneficii.  Nec  objiciant  in  cc.  3.  et  5.  h.  t.  a Pontificibus 
asseri  clericos  minores  contrahentes  matrimonium  privandos  esse 
beneficio;  nam  haec  verba  explicantur  juxta  sententiam  cap.  1.  h.  t, 
in  quo  dicitur,  compellendos  esse  ad  relinquenda  beneficia  eccle- 

siastica.  Scilicet  si  praesumant  hujusmodi  clerici  adhuc  detinere 
beneficium,  expellendi  sunt  ab  ipsa  materiali  possessione;  non  vero 
privandi  ipso  Beneficii  titulo  et  jure,  quo  jam  carent  ob  initum 
matrimonium. 

5.  Quid  vero  si  matrimoDium  fuerit  invalidum?  Quidam  di- 
stinguunt casum  nullitatis  ex  defectu  consensus  vel  ex  impedi- 
mento cognito,  et  casum  nullitatis  ex  impedimento  contrahenti  oc- 
culto, quod  clericus  contrahens  ignoraverit.  In  1°.  casu  ajunt, 
beneficiis  praehabitis  clericos  non  privari,  eo  quia  non  praesumitur 
renunciare  juri  suo,  qui  scienter  actum  nullum  ponit;  in  2°.  casu 
vero  privari,  ob  seriam  voluntatem  assumendi  statum  incompati- 
bilem  cum  beneficio;  quae  seria  voluntas  renunciationi  aequivalet. 
Auctores  qui  hanc  tuentur  sententiam  moventur  ab  arg.  c.  4.  De 
Bigamis  (I.  21),  ubi  propter  affectum  idest  propter  intentionem 
etiam  inefficacem  cum  opere  tamen  subsecuto  quis  inter  bigamos 
recensetur  etc.  Casus  cit.  cap.  4.  est  de  viro,  qui  post  mortem  uxoris 
ordines  sacros  suscepit  et  deinde  attentavit  et  consummavit  novum 
matrimonium.  Porro  licet  hoc  secundum  matrimonium  fuerit  nul- 
lum, tamen  vir  ille  ob  affectum,  idest  intentionem  contrahendi  et 
consummandi  matrimonium  consideratus  est  uti  bigamus.  — Verum 
si  attendatur  ad  rationem  juridicos  dispositionis,  tenendum  est,  in 
utroque  casu  privationem  beneficii  locum  non  habere  saltem  ipso 
jure.  Nam  privatio  beneficii  fuit  inducta  ex  incompatibilitate  status 
conjugalis  cum  fideli  adimplemento  officiorum  clericalium.  Quoad- 
usque ergo  revera  assumptus  non  est  status  conjugalis  incompa- 
tibilis,  censentur  perseverare  jura  actus  clericalis.  Per  matri- 
monium vero  quomodocumque  invalidum  status  conjugalis  non  as- 
sumitur. Hinc  si  matrimonium  ex  qualibet  causa  nullum  contrahat 
clericus  minor,  dicendum  est  ipsum  non  amittere  ipso  facto  jus  et 
titulum  beneficii  juxta  Reg.  52.  Jur.  in  6°.:  Non  praestat  impedi- 
mentum, quod  de  jure  non  sortitur  effectum.  Nec  factum  contracti 
matrimonii  in  casu  nostro  potest  recipi  pro  tacita  renunciatione. 
Nam  si  matrimonium  est  validum,  tunc  certe,  ob  acceptationem 
veram  et  realem  conditionis  incompatibilis,  jus  praesumit  factam 
renunciationem  beneficii,  sed  in  casu  invalidi  matrimonii  deest  ac- 
ceptatio status  incompatibilis;  deest  ergo  in  concreto  ratio  prae- 
sumptae vel  tacitae  renunciationis  juxta  intentionem  c.  9.  De  Re- 
nunc.  (I.  9).  Videlicet  non  praesumitur  clericus  voluntatem  seriam 
habuisse  renunciandi  beneficio  nisi  in  hypothesi  validi  contractus 

matrimonii,  et  assumpti  status  conjugalis.  Quod  si  enim  clericus 
scivisset  matrimonium  non  valere,  procul  dubio  prsesumitur  noluisse 
valedicere  beneficio.  Ergo  in  hypothesi  matrimonii  invalidi  ad- 
mitti nequit  renunciatio,  praesertim  quia,  excluso  facto  juridico, 
renunciatio  fieri  debet  auctoritate  Superioris  eandem  acceptantis. 
Haec  responsio  firmatur  auctoritate  Glossae  fin.  in  c.  1.  h.  t.  et 
c.  16.  D.  28.  Ergo  non  vacat  beneficium  ipso  facto. 

6.  Quid  igitur  dicendum  est  de  beneficio  clerici  minoris  con- 
trahentis invalidum  matrimonium?  Si  invalidum  sit  matrimonium 
ob  impedimentum  ignoratum  a partibus,  licet  ipse  unicus  actus 
matrimonialis  contractus  non  reddat  vacans  beneficium  clerici, 
tamen  perseverantia  clerici  in  statu  conjugali,  declarans  accepta- 
tionem seriam  et  stabilem,  idest  repetitis  actibus  confirmatam  status 
laicalis,  naturaliter  facit  beneficium  esse  desertum.  Hinc  per  col- 
lationem alteri  factam  procul  dubio  prior  clericus  privatur  beneficio. 

7.  Si  autem  clericus  scienter  attentavit  matrimonium  inva- 
lidum, quamvis  ipso  jure  non  privetur  titulo  beneficii,  tamen  ob 
crimen  exspoliandum  esse  beneficioywdicis  auctoritate  tradunt  doctores. 

8.  Haec  quae  diximus  respiciunt  beneficia  clerico  minori  col- 
lata  ante  contractam  matrimonii ; quid  vero  dicendum  de  beneficio, 
quod  forte  clerico  post  contractum  matrimonium,  et  perseveranti 
in  statu  conjugali  conferatur?  . . . Haec  collatio  ob  incompatibili- 
tatem inter  utrumque  statum  nulla  est  ipso  jure.  Quod  si  scienter 
collatio  hujusmodi  ab  Episcopo  facta  fuerit;  tunc  clericum  conju- 
gatum a possessione  beneficii  illegitima  ejiciet  non  quidem  Epi- 
scopus ille,  qui  beneficium  contulit,  sed  ejus  Superior  c.  5.  h.  t.  circa 
finem. 

9.  Verum  positae  conclusioni  videtur  adversari  cap.  7.  h.  t in 
quo  supponitur  posse  clericum  conjugatum  beneficium  ecclesiasticum 
assequi  et  retinere  pacifice.  Species  est:  In  Dioecesi  Pictaviensi 
clericus  qui  acolytus  fuerat,  dimisso  habitu,  uxorem  duxerat.  Epi- 
scopus cogebat  eum,  uxore  frustra  obsistente,  ad  habitum  et  ton- 
suram clericalem  deferendam.  Interrogatus  hac  de  re  Innoc.  JII.r 
respondit,  molestiam  non  esse  inferendam  clerico  illi,  nec  cogen- 
dum esse  ad  deferendam  tonsuram  et  habitum  ecclesiasticum  ‘dum- 
modo tamen  nullum  percipiat  ecclesiasticum  beneficium,  cujus  ratione 
ad  id  teneatur'.  Ergo  etc.  . . . 

Respondemus.  Incompatibilitas  inter  statum  conjugalem  et 
clericalem  non  est  absoluta  et  essentialis  uti  diximus,  sed  derivat 

ex  concepta  consecrato  in  legislatione  Ecclesiae  latinse.  Potest  ergo 
ex  dispensatione  Summi  Pontificis  clericus  conjugatos  beneficium 
recipere.  Juxta  glossam  et  communem  doctorum  sententiam,  ad 
casnm  pontificiae  dispensationis  respicit  cap.  7.  h.  t.  — Neque  di- 
catur, Innocentium  mentionem  non  fecisse  hujus  dispensationis; 
nam  cum  necessitas  dispensationis  notissima  esset,  nec  de  illa  mo- 
veretur quaestio,  non  tenebatur  Innocentius  illam  commemorare. 
Erat  insuper  'extra  scopum  mentio  dispensationis;  nam  Pontifex 
ex  suo  scopo  debebat  solummodo  indicare  hypotkesim,  in  qua  cle- 
ricus tenebatur  gestare  habitum,  et  hanc  hypothesim  conditionafe 
expressit,  idest  si  aliquod  beneficium  ecclesiasticum  clericus  con- 
jugatus possideret,  non  vero  tenebatur  exprimere  modum,  quo 
hypothesis  illa  verificari  poterat,  an  scilicet  cum  dispensatione,  vel 
absque  dispensatione;  an  cum  dispensatione  Pontificis  vel  solum  ex 
dispensatione  Episcopi.  Res  enim  nota  erat,  quod  dispensatio  Pon- 
tificis requirebatur. 

10.  Quod  de  beneficiis  dictum  est,  applicari  etiam  debet  pen- 
sionibus ecclesiasticis;  scilicet  clerici  minores ,.  matrimonium  con- 
trahentes privantur  ipso  facto  pensionibus  ecclesiasticis,  pariterque 
nulla  est  ipso  jure  collatio  ecclesiasticarum  pensionum  facta  clericis 
conjugatis,  nisi  accedat  dispensatio  Romani  Pontificia  Porro  pensio- 
nes ecclesiasticae  illae  dicuntur,  quae  titulo  clericali  conferri  solent. 

11.  Non  prohibentur  vero  pensiones  quae  titulo  civilis  stipendii 
concedi  solent  pro  ministerio  temporali  et  labore  tolerando  ex.  gr. 
pro  pulsandis  organis,  pro  exercenda  advocati  a,  seu  patrocinio 
Ecclesiae  etc. . . . Pater  Thesaurus:  De  poenis  ecclesiasticis,  cap.  IV. 
v.  »Apostasia«,  cum  Doctoribus  ex  arg.  c.  10.  h.  t.  tradit  clericum 
in  minori  assumentem  statum  incompatibilem  cum  statu  clericali 
ex.  gr.  voluntariam  militiam,  ipso  facto  saltem  vi  tacitae  renun- 
ciationis  privari  pensione  ecclesiastica  et  ecclesiastico  beneficio: 
Conferatur  Oiraldi:  Expositio  Juris  Pontif.  Sectio  336.  ad  cap.  1 
tit.  3.  lib.  IIL 

Haec  dicta  sint  de  effectu  matrimonii  contracti  a clerico  mi- 
nore in  relatione  ad  beneficia  et  pensiones  perceptas  ex  bonis  ec- 
clesiasticis; nunc  considerandus  est  effectus  ejusdem  matrimonii 
relate  ad  privilegia  clericalia. 

12.  Si  inspiciamus  jus  decretalium,  habemus  c.  un.  h.  t.  in  6°, 
in  quo  conceditur  clericis  minoribus  conjugatis  privilegium  fori,  et 
privilegium  canonis  dummodo  binae  sequentes  conditiones  veriti- 

centur:  1°.  ut  matrimonium  contraxerint  cum  unica  et  virgine , 
secus  enim  bigami  essent  et  irregulares,  omni  proinde  clericali 
privilegio  destituti  cap.  un.  De  Bigamis  (I.  12)  in  6°.;  2°.  ut  vestes 
clericales  et  tonsuram  deferant.  Hisce  conditionibus  tertiam  addit 
Cone.  Tridentinum  in  c.  6.  sess.  23.  De  Bef.  pro  conservando  pri- 
vilegio fori,  ut  nempe  alicujus  Ecclesiae  servitio  vel  ministerio  de 
mandato  Episcopi  sint  addicti. 

In  caeteris  vero  clericus  conjugatus  habetur  uti  laicus,  idest 
aliis  privilegiis  destituitur,  quemadmodum  legitur  in  cit.  c.  un.  h.  t. 
in  6°.  — Hinc  non  fruitur  beneficio  competentiae  ex  cap.  *Odoard.<  3. 
De  solutionibus  (HI.  23). 

13.  Verum  capiti  un.  h.  t.  in  6°.  adversari  videtur  dispositio 
i.  7.  h.  t in  quo  Innocentius  III.  expresse  asserit,  clericum  con- 
jugatum etiam  deferentem  habitum  et  tonsuram  privilegio  clericali 
non  gaudere.  Ut  concilientur  haec  duo  capita  aliqui  dicunt,  verba 
illa  privilegio  clericali  sumenda  esse  pro  summa  et  universitate 
privilegiorum,  quae  clerico  conjugato  non  certe  competunt;  nam  in 
cap.  un.  h.  t.  in  6°.  duo  tantum  tribuuntur  privilegia,  fori  nempe 
et  canonis.  At  haec  conciliatio  capitum  admitti  nequit  Verba  enim 
clericali  privilegio  non  solum  cumulum  privilegiorum  indicant,  sed 
etiam  exprimunt  ipsa  privilegia  in  particulari.  Innocentius  ergo 
ipsa  etiam  duo  denegat  privilegia,  quae  Bonifacius  admittit  — Ad 
repugnantiam  vero  horum  capitum  tollendam,  dici  potest  jure  an- 
tiquiori clericos  conjugatos  nec  duo  privilegia  canonis  et  fori  ob- 
tinuisse. Hinc  Innocentius  asserere  absolute  potuit,  clericum  con- 
jugatum privilegio  clericali  non  gaudere.  At  Bonifacius  pristinum 
jus  immutans,  conjugatis  clericis  privilegia  canonis  et  fori,  binis 
conditionibus,  de  quibus  supra,  exsistentibus,  concessit  Quod  vero 
clerici  conjugati  ante  Bonifacium  omni  privilegio  reapse  priva- 
rentur, et  laicis  hominibus  seqnipararentur,  patet  ex  Honorio  111. 
in  c.  9.  h.  t.  in  quo  Honorius  ait  reginam  Angliae  a clericis  uxo- 
ratis posse  exigere  absque  ulla  limitatione  et  absolute  justitias 
debitas  et  consueta  servitia.  Adeoque  implicite  fassus  est  Honorius, 
nullam  esse  agnoscendam  distinctionem  inter  clericos  minores  con- 
jugatos et  laicas  personas. 

De  Clericis  majoribus. 

14  Matrimonium  relate  ad  clericos  majores  dupliciter  consi- 
derari potest,  vel  nempe  est  contractum  ante  ordines  majores,  vel 

contrahendum  post  susceptos  majores  ordines.  Si  in  secundo  re- 
spectu consideretur  matrimonium,  certum  est,  in  Ecclesia  latina 
nec  licite  nec  valide  ipsum  contrahi  posse  a clericis  majoribus 
c.  16.  D.  28.  et  cc.  1.  et  4.  h.  t.  Sacer  enim  ordo,  quemadmodum 
etiam  solemne  votum  in  approbata  religione  constituit  impedimen- 
tum dirimens  matrimonium;  prouti  definitum  est  in  Cone.  Trid. 
sess.  24.  De  Matr.  can.  9.  qui  ita  se  habet:  ‘Si  quis  dixerit,  Cle- 
ricos in  sacris  ordinibus  constitutos,  vel  Regulares  castitatem  sole- 
mniter  professos  posse  matrimonium  contrahere  contractumque  vali- 
dum esse,  non  obstante  lege  ecclesiastica,  vel  voto  . . .,  anathema 
sit.’  Ratio  canonica  hujus  dispositionis  reponenda  est  in  perpetua 
et  absoluta  mancipatione  hominis  in  eo  statu  qui  per  ordines  ma- 
jores assumitur,  quique  juxta  conceptum  legislationis  Ecclesiae  la- 
tinae  distinctus  prorsus  est,  et  incompatibilis  cum  statu  conjugali. 

15.  Si  vero  sermo  sit  de  1°.  respectu,  videlicet  an  homo  Chri- 
stianus post  contractum  matrimonium,  ipsoque  perseverante,  ad 
majores  ordines  promoveri  queat;  respondemus,  in  Ecclesia  latina 
virum,  uxore  vivente,  excepto  tamen  casu  adulterii  ex  parte  uxoris, 
non  posse  licite  ad  majores  ordines  ascendere,  nisi  ex  consensu 
uxoris,  quae  ingredi  Religionem  debet,  vel  si  in  aetate  sit  in  qua 
suspicio  de  ejus  incontinentia  oriri  non  possit,  remanere  potest  in 
saeculo,  sed  emittere  tenetur  votum  perpetuae  castitatis  cc.  2.  h.  t. 
et  5.  et  8.  De  convers.  conjugatorum  (III.  32)  . . . Diximus  excepto 
casu  adulterii.  Nam  ob  adulterium  uxoris  potest  vir  mulierem 
pro  tota  vita  deserere,  ac  proinde,  ea  etiam  invita,  potest  statum 
incompatibilem  cum  matrimonio  assumere,  nempe  sacros  suscipere 
ordines  cc.  4.  et  15.  De  Divortiis  (IV.  19).  Haec  innuisse  sufficiat 
quoad  Ecclesiam  latinam;  de  hac  enim  re  iterum  sermo  erit  in 
cit.  tit.  De  conversione  Conjugatorum. 

16.  Si  de  Ecclesia  greeea  sermo  sit,  pariter  distinguendum  est 
inter  matrimonium  contractum  et  matrimonium  contrahendum.  Cle- 
rici, qui  matrimonium  contraxerunt,  in  ordinibus  minoribus,  possunt 
ad  majores  ordines,  excepto  episcopatu,  promoveri,  constante  matri- 
monio, ilioque  uti.  At  ab  usu  matrimonii  abstinere  debent  clerici 
hujusmodi  quando  ministerii  proprii  munia  implere  tenentur.  Haec 
disciplina  inducta  est  ex  can.  13.  concilii  Trullani , et  toleratur  ab 
Innocentio  III.  in  cap.  6.  h.  t.  Diximus  excepto  episcopatu;  nam 
in  episcopatu  nec  Craeci  admittunt  usum  matrimonii.  Quare  qui 
est  uxoratus  non  promovetur  ad  episcopatum,  nisi  consentiente 

uxore,  quae  vel  religionem  ingredi,  vel  votum  emittere  debet  per- 
petuae castitatis  in  saeculo,  omni  prorsus  suspicione  et  periculo  in- 
continentiae remoto. 

17.  Quid  vero  dicendum  de  matrimonio  in  Ecclesia  graeca  post 
susceptos  ordines  majores  contrahendo?  Habemus  canonem  sextum 
Synodi  trullanae  (a.  692)  quae  etiam  quini-sexta  Synodus  nuncupa- 
tur. Verba  canonis  haec  sunt:  ‘Quoniam  in  apostolicis  etc.  . . . 
decernimus  ut  deinceps  nulli  penitus  Hypodiacono,  vel  Diacono, 
vel  Presbytero  post  sui  ordinationem  contrahere  (matrimonium)  liceat. 
Si  autem  fuerit  hoc  ausus  facere,  deponatur'. 

18.  Verum  prohibitio  contrahendi  matrimonium  plene  et  in 
universali  Graecorum  disciplina  servata  non  est  quoad  Subdiaconos: 
in  genere  enim  graeca  Ecclesia  subdiaconatum  in  censu  majorum 
ordinum  non  adscripsit.  Attamen  si  de  Italo-grcecis  sermo  sit,  qui 
nempe  in  Italia  et  in  insulis  adjacentibus  fidelibus  ritus  latini  com- 
mixti commorantur,  ac  Episcopis  latinis  subsunt,  specialis  data  est 
constitutio  a Benedicto  XIV.  VII.  Ealendas  Junii  anu.  1742,  quae 
incipit:  ‘Etsi  Pastoralis'  quaeque  legitur  in  lp.  tom.  Bullarii  ejus- 
dem Pontificis  sub  n.  57.  In  hac  porro  constitutione  §.  7.  n.  87. 
prohibet  Pontifex  non  solum  Presbyteris  et  Diaconis,  sed  etiam 
ipsis  Subdiaconis  matrimonii  contractum  post  ordinationem. 

19.  At  si  reapse  a majoribus  clericis  fuerit  initum  matrimo- 
nium inter  Graecos,  eritne  validum?  Si  sermo  sit  de  Italo-graecis 
in  Italia  vel  in  insulis  adjacentibus  commorantibus,  certum  est, 
matrimonium  clericorum  majorum  nullius  esse  valoris;  nam  Pon- 
tifex Benedictus  in  cit.  §.  7.  Const.  Etsi  Pastoralis  expresse  ait: 
‘Matrimonium  post  recensitos  ordines  (Subdiaconatus  et  supra) 
contractum , nullum  irritumque  declaramus'. 

20.  At  si  sermo  sit  de  aliis  Graecis,  non  eadem  certitudine  dici 
potest,  matrimonium  contractum  a clericis  majoribus  nullum  esse 
ac  irritum.  Sane  quaestio  agitata  est  et  quidem  magna  contentione 
inter  doctores  et  pluribus  visum  est,  matrimonium  contractum  a 
clericis  majoribus  in  Ecclesia  orientali  esse  quidem  illicitum,  non 
vero  invalidum.  Nam  canon  Synodi  Trullanae  supra  relatus  loquitur 
quidem  expresse  de  prohibitione  contrahendi  matrimonium  post  sus- 
ceptos majores  ordines,  non  tamen  irritum  pronunciat  matrimonium 
illud.  Ergo  revera  pro  Ecclesia  graeca,  exceptis  Italo-graecis,  lex 
generalis  irritans  matrimonium  clericorum  majorum  clara  et  ex- 
plicita  non  adest.  Hinc  matrimonium  hujusmodi  nec  incidit  sub 

sanctione  can.  9.  sess.  24.  De  Ref.  matr.  in  Tridentino;  nam  ibi 
nullitas  matrimonii  procedere  dicitnr  ex  lege  ecclesiastica,  vel  ex 
voto.  Supponit  ergo  Concilium  Tridentinum  legem  ecclesiasticam 
vel  votum  quod  matrimonium  irritet.  Ubi  igitur  desit  haec  lex  et 
desit  votum,  ibi  matrimonium  clericorum  non  deprehenditur  esse 
sub  lege  irritante  tridentina.  Verum  plures  alii  Doctores  juxta 
ipsam  disciplinam  orientalis  ecclesiae  ab  Imperatore  Justiniano  in 
leg.  45.  Cod.  de  Episc.  et  cler.  roboratam,  tuentur  omnimodam 
invaliditatem  matrimonii  qnod  a clericis  majoribus  in  ecclesia  orien- 
tali contrahatur.  Benedictus  XIV.  in  Instruet.  ‘Eo  quamvis ’ data 
die  4.  Maji  1745.  §.  38.  horum  doctorum  sententiam  appellat  sa- 
niorem, et  Congregationum  Urbis  menti  magis  conformem.  Ad 
rem  facit  Instructio  data  de  S.  P.  Pii  IX.  s.  m.  mandato  a S.  Con- 
gregatione de  Propaganda  Fide  Archiepiscopo  Fogarasiensi  et 
Albae-Juliensi  ritus  graeci-rumeni  die  24.  Martii  1858,  quae  inter 
alia  continet  haec  verba:  ‘Quod  si  aliqui  (quod  Deus  avertat)  post 
sacros  (ordines),  ut  praefertur , matrimonium  attentare  praesum- 
pserint, decernit  Sanctitas  sua,  ut  ad  tramites  sacrorum  canonum 
severe  puniantur,  ut  quos  studium  servandae  disciplinae  ac  amor 
continentiae  non  movet,  vel  poenarum  timor  compescat?.  Praeterea 
cum  ageretur  de  legitimando  secundo  conjugio  inito  a quodam 
sacerdote  graeco-rumeno  Dioecesis  Magni- Varadini  inito  cum  mu- 
liere vidua,  S.  Congregatio  Supremae  Inquisitionis  die  22.  Decem- 
bris ann.  1875  sequens  dedit  responsum:  ‘Attentis  peculiaribus  facti 
adjunctis , supplicandum  Sanctissimo  pro  gratia  dispensationis 
super  impedimento  ordinis  ac  bigamia,  ut  orator  Paulus 
Papp,  praevia  reductione  ejus  ad  statum  laicalem  perpetuum , et 
gravibus  ac  salutaribus  impositis  poenitentiis,  matrimonium 
legitime  contrahere  valeat.’  Ex  audientia  autem  eadem  die 
a Summo  Pontifice  habita  rescriptum  prodiit:  ‘Sanctissimus  benigne 
annuit  pro  gratia  dispensationis  juxta  Eminentissimorum  Patrum 
suffragia,  quae  confirmaf. 

His  duobus  documentis  probabilitas  prioris  sententiae  validi- 
tatem ejusmodi  matrimoniorum  asserentis  non  destruitur.  Nam  1°. 
respiciunt  non  omnes  Graecos,  sed  solummodo  Grcecos-Rumenos ; 
2°.  licet  expressio  »matrimonium  attentare«  indicet  regulariter 
matrimonii  nullitatem,  tamen  facile  explicari  potest  de  matrimonio 
illicite  contrahendo  absque  respectu  valoris;  3°.  ipsa  verba  utrius- 
que  S.  Congregationis  revelant  mentem  Sedis  Apostolicae  relin- 

quendi  in  dubio  hanc  quaestionem.  — Theoretico  huic  quaestionis 
statui  correspondet  praxis;  nam  ad  matrimonium  contrahendum 
petitur  dispensatio  quae  vel  conceditur  vel  negatur.  »Si  vero  super 
matrimonio  jam  inito  dispensatio  concedenda  videbitur,  tunc  nullum 
verbum  fit  de  renovatione  consensus*.  Cfr.  Benedictum  XIV.  in 
Const.  »Anno  vertente»,  d.  19.  Junii  1750.  §.  12. 

De  poenis  contra  clericos  majores  matrimonium  attentantes. 

21.  Juxta  veterem  disciplinam  expressam  in  cc.  2.  et  9.  Dist.  28. 
qui  canones  incipiunt  '•Decernimus’  et  '•Presbyter',  clerici  majores 
matrimonium  contrahentes  deponebantur. 

22.  Jure  autem  Decretalium  Greg.  IX.  statuta  est  poena  sus- 
pensionis et  excommunicationis  ferendae  sententiae  cap.  1.  h.  L Ac- 
cessit inde  Const.  Clementis  V.  in  Cone.  Viennensi  in  Gallia  cele- 
brato ann.  1311.  relata  in  Clem.  un.  De  Consanguinitate  et  af finit. 
(IV.  1),  in  qua  decernit  Pontifex,  Clericos  majores  matrimonium 
contrahentes  esse  ipso  facto  excommunicatos.  Hanc  excommuni- 
cationis latae  sententiae  poenam  renovavit  Pius  IX.  in  Const.  Apo- 
stolicce  Sedis,  d.  12.  Octobris  1869,  ejusque  solutionem  reservavit 
Episcopis  seu  Ordinariis. 

23.  De  irregularite  ex  bigamia  similitudinaria , si  clerici  in 
majoribus  matrimonium  attentatum  consummare  fuerint  ausi,  con- 
feratur liber  I.,  tit»  21.  n.  11.  Insuper  post  can.  9.  cit.  sess.  24. 
de  Ref.  matrim.  in  Tridentino,  si  clerici  majores  matrimonium 
attentaverint  cum  errore  formali,  scilicet  arbitrantes  matrimonium 
attentatum  revera  validum  esse,  considerari  debent  ceu  heeretici, 
et  poenis  plecti  possunt  contra  haereticos  latis.  — Haec  de  clericis 
latinis. 

24.  Contra  clericos  majores  greeeos  matrimonium  contrahentes 
post  ordinationem  ex  lege  generali  Trullana  in  cit.  can.  6°.  decer- 
nitur poena  depositionis.  Contra  vero  Italo-greecos  Benedictus  XIV. 
in  cit.  §.  7.  Const.  'Etsi  Pastoralis'  confirmat  poenam  depositionis, 
simulque  statuit  excommunicationem  latae  sententiae. 

Titulus  IV. 

De  clericis  non  residentibus  in  Ecclesia  vel  Prabenda. 

1.  Unum  ex  capitibus  honestatis  externae  clericorum  est  ut. 
ministeriis  suis  rite  fungantur.  Quare  postquam  actum  est  de  vitae 

et  morum  probitate  sive  relate  ad  illicitam,  sive  relate  ad  honestam 
cohabitationem  clericorum  cum  mulieribus,  merito  proponitur  tra- 
ctatio de  residentia  clericorum  in  loco  beneficii  sui;  quae  residentia 
plurimum  influit  in  laudabile  exercitium  ecclesiastici  ministerii. 

Residentia  definiri  solet:  Commoratio  assidua  seu  ferme  con- 
tinua in  Ecclesia,  seu  loco  beneficii  servitii  ecclesiastici  persona- 
liter praestandi  causa.  — Hinc  in  sensu  canonum  revera  non  re- 
sidet, qui  officia  ecclesiastica  non  praestat,  quamvis  in  regione  vel 
urbe  commoretur,  ubi  beneficium  possidet.  Immo  ut  adnotant  do- 
ctores,  residere  in  sensu  canonum  nihil  aliud  est,  quam  deservire 
officiis  divinis  in  Ecclesia,  in  qua  quis  residere  debet.  Hinc  resi- 
dentia clericorum  dicitur  commoratio  laboriosa. 

2.  Haec  residentia  dicitur  vera  et  realis;  datur  autem  etiam 
residentia  ficta,  quae  locum  habet,  quoties  clericus  cum  deberet  ali- 
quo in  loco  commorari  et  Ecclesiae  inservire,  ibi  ex  legitima  causa 
non  commoratur;  attamen  fictione  juris  censetur  residere.  Quare 
licet  revera  alibi  commoretur  clericus,  nihilominus  fructus  sui  bene- 
ficii percipit,  proinde  ac  si  officia  personaliter  adimpleret. 

3.  Ecclesice  vox,  de  qua  in  rubrica  tituli  proprie,  exprimit  be- 
neficium, cui  adnexa  est  cura  animarum,  sive  proprio  nomine  pos- 
sideatur, sive  vicario  nomine,  sive  sit  beneficium  majus  ex.  gr. 
Episcopatus,  sive  sit  minus  ex.  gr.  Paroecia.  Praebendae  autem 
vocabulum  significat  quodcumque  beneficium  cui  adnexa  non  est 
animarum  cura. 

4.  Inspecta  beneficiorum  primaeva  institutione,  dicendum  est, 
omnia  prorsus  beneficia  secumtulisse  personalem  clerici  residentiam. 
Nam  beneficia  instituta  sunt  ceu  totidem  tituli,  idest  ceu  definitae 
stationes  clericorum,  in  quibus  clerici  ecclesiastica  servitia  exhi- 
berent, simulque  ab  Ecclesia  consequerentur  unde  honeste  viverent. 
Quare  in  qualibet  Ecclesia  tot  clerici  ordinabantur,  quot  erant 
tituli.  Igitur  juxta  juridicum  conceptum,  cuilibet  beneficio  adnexum 
est  officium  et  quemadmodum  docet  cap.  ult.  De  Rescr.  (I.  3)  in 
6°.:  Beneficium  datur  propter  officium;  Alexander  III.  autem  in 
c.  13.  De  Praebendis  (HI.  6)  docet  singula  officia  exigere  assi- 
duitatem  personarum.  Nec  ex  jure  communi  antiquo  exiguitas 
beneficii  ab  obligatione  residendi  eximere  poterat  Etenim  ipso 
beneficio  privari  poterat  clericus,  qui  praetextu  exiguitatis  officia 
seu  servitium  Ecclesiae  non  praestabat  c.  6.  h.  t.  Verum  immn- 

tatis  reram  adjunctis,  desinere  incepit  pro  aliquibus  beneficiis  ratio 
obligationis  servandi  legem  residenti». 

5.  Instituta  enim  sunt  a fidelibus  beneficia,  qu®  cum  ex  una 
parte  non  satisfaciebant  honestae  clerici  sustentationi  procurandae; 
ex  altera  autem  parte  onera  adnexa  habebant,  quae  alibi  etiam 
extra  Ecclesiam  beneficii  persolvi  poterant,  ex.  gr.  onus  recita- 
tionis privatae  horarum  canonicarum,  aut  aliarum  precum.  Hinc 
ex  rationabili  et  universali  consuetudine  inductum  est,  ut  nonnulla 
beneficia  legem  residenti»  non  secumferrent.  Inceperunt  inde  di- 
stingui beneficia  residentialia  et  non  residentialia,  qu»  communi 
acceptione  hodie  appellari  solent  beneficia  simplicia.  De  beneficiis 
igitur  residentialibus  in  titulo  nostro  agendum  est;  et  primo  loco 
de  illis,  qu»  nomine  Ecclesi»  veniunt,  quibus  scilicet  cura  ani- 
marum adnexa  est. 

6.  Quod  jure  ecclesiastico  ad  personalem  residentiam  teneantur 
clerici,  qui  possident  h»c  beneficia,  patet  ex  pluribus  locis.  Fa- 
ciunt ad  rem  cc.  2.  et  9.  h.  t.  et  aliis  omissis,  c.  1.  sess.  6.  et 
c.  1.  sess.  23.  de  Ref.  in  Tridentino.  — Qu»stio  potius  a Docto- 
ribus  proponitur,  utrum  h»c  personalis  residentia  a clericis  curam 
animarum  exercentibus  exigatur  etiam  jure  divino.  H»c  qu»stio 
agitata  fuit  in  ipso  Concilio  Tridentino  sess.  23.  et  patres  in  binas 
sententias  divisi  sunt  Res  autem  ita  composita  est,  prout  refertur 
in  c.  1.  cit.  sess.  23.:  ‘ Cum  praecepto  divino  mandatum  sit  omnibus, 
quibus  animarum  cura  commissa  est , oves  suas  agnoscere , pro  his 
sacrificium  offerre,  verbique  divini  praedicatione,  Sacramentorum  ad- 
ministratione  ac  bonorum  omnium  operum  exemplo  pascere,  pau- 
perum aliarumque  miserabilium  personarum  curam  paternam  gerere, 
et  in  cetera  munia  pastoralia  incumbere;  quae  omnia  nequaquam 
ab  iis  praestari  et  impleri  possunt,  qui  gregi  suo  non  invigilant, 
neque  assistunt,  sed  mercenariorum  more  deserunt,  Sacrosancta 
Synodus  eos  admonet  et  hortatur,  ut  divinorum  praeceptorum  me- 
mores, factique  forma  gregis,  in  judicio  et  veritate  pascant  et  regant 
etc.  . . .’  Plures  et  quidem  optim»  not®  inter  Theologos  et  Cano- 
nistas,  quamvis  fateantur,  decretum  Tridentinum  non  referre  cha- 
racterem dogmatic»  definitionis,  cum  non  inter  canones  et  arti- 
culos fidei  a Concilio  recenseatur,  sed  exhibeatur ^jjjter  decreta 
reformationis  disciplin»;  tamen  docent,  ex  verbis  expositis  satis 
superque  probari,  residentiam  personalem  pastorum  ecclesiasticorum 
pr»cipi  ab  ipso  divino  jure.  Dicunt  enim,  absque  reali  residentia 

et  vera,  idest  absque  personali  praesentia  personae  praestari  non 
posse  ea  quae  ex  divino  praecepto  juxta  Tridentinum  pastores  Ec- 
clesiarum exsequi  tenentur.  Porro  qui  jure  divino  tenetur  ad 
finem,  tenetur  eodem  jure  etiam  ad  media. 

7.  Non  videtur  tamen  undequaque  probanda  horum  doctorum 
sententia,  praesertim  cum,  ea  admissa,  non  appareret  quomodo 
ecclesiastica  potestas  posset  ab  onere  residendi  Episcopum  dispen- 
sare, quemadmodum  fecisse  quandoque  videmus.  Potius  dicendum 
esse  arbitramur,  obligationem  personalis  residenti®  pastorum  eccle- 
siasticorum esse  de  jure  ecclesiastico  fundato  tamen  in  intentione 
juris  divini,  non  esse  vero  de  stricto  jure  divino.  Et  sane,  ut  osten- 
derent prioris  sententi®  patroni  personalis  residenti®  obligationem 
proprie  esse  de  stricto  jure  divino,  demonstrare  deberent,  ea  officia, 
qu®  juxta.  Tridentinum  ex  pracepto  divino  pastoribus  incumbunt, 
nullatenus,  nec  saltem  sufficienti  convenientique  modo  etiam  in  ab- 
sentia et  per  alios  pr®stari  posse.  Verum  nemo  denegabit,  pasto- 
ralia officia  esse  delegabilia  c.  »Inter  c®tera«  16.  De  Off.  Jud. 
ordin.  (I.  31)  et  vigilantiam  seu  vigilantem  assistentiam  a solerti 
pastore  posse  exhiberi,  licet  absente;  quemadmodum  de  se  testatur 
Paulus  in  2*.  ad  Cor.  XI.  28. : Instantia  mea  quotidiana,  sollicitudo 
omnium  Ecclesiarum. 

8.  Hinc  Tridentinum  in  loco  citato  pr®ceptum  idest  jus  divi- 
num invocans  proprie  non  condemnat  ipsam  absentiam  corporalem 
pastorum,  sed  desertionem  Ecclesias;  condemnat  scilicet  pastores 
qui  ita  absunt  ab  Ecclesia  ut  more  mercenariorum  qu®rentes  qu® 
sua  sunt,  non  qu®  Jesu  Christi,  dominicum  gregem,  deserant.  Con- 
demnat ergo  proprie  ex  virtute  procepti  divini  cur®  negligentiam 
et  ovium  contemptum,  non  ipsam  absentiam  pastorum. 

9.  Ceterum  qpamvis  personalis  residentia  pastorum  non  sit  de 
stricto  jure  divino,  tamen  maxime  congruit  cum  officiorum  pasto- 
ralium conceptu,  quem  nobis  divina  institutio  et  missio  pastorum 
offert.  Quisque  enim  per  se  melius  pascit  gregem  suum,  quam  per 
alios;  hinc  dicimus  legem  personalis  residenti®  fundari  in  inten- 
tione juris  divini.  Igitur  concludi  potest,  residentiam  pastorum 
sive  per  se,  sive  per  alios  pr®standam  eisdem  pastoribus  a divina 
lege  juberi,  residentiam  vero  personalem,  id  est  per  seipsos  pro- 
standam  juberi  a jure  ecclesiastico. 

10.  Ecclesiastica  lex  personalis  residenti®  pr®ter  Episcopos 
aliosque  Prolatos  regimen  Ecclesiarum  habentes,  et  proter  rectores 

3* 


Digitized  by  v^ooQie 


36 


DECRETALIUM  GBEGOEII  IX.  LIB.  III. 


Ecclesiarum  quibus  cura  animarum  adnexa  est,  obligat  etiam  cano- 
nicos et  beneficiarios  Ecclesiarum  Cathedralium  et  collegiatorum, 
ob  chori  et  altaris  servitium,  quod  praestare  tenentur;  potest  etiam 
obligare  possessores  aliorum  beneficiorum  in  Ecclesiis  non  colle- 
giatis erectorum,  si  vel  ex  constitutionibus  earumdem,  vel  ex  lege 
fundationis,  vel  ex  legitima  consuetudine  clericus  beneficii  pos- 
sessor per  se  ipsum  in  Ecclesia  sua  adsignata  sibi  officia  exseqni 
teneatur.  Si  attendamus  ad  juris  ecclesiastici  dispositionem,  vide- 
mus, Ecclesiam  constanter  adlaborasse,  ut  clerici  in  loco  beneficii 
sui  residerent;  ac  poenam  privationis  beneficii  statuisse  contra  de- 
linquentes. 

11.  Verum  agnitum  simul  est,  rationalem  causam  dari  posse, 
quare  Clericus  excusaretur  a personali  residentia.  Intimant  hanc 
exceptionem  ex  legitima  causa  cc.  4.  et  ult.  h.  t nec  non  c.  un. 
h.  t.  (III:  3)  in  6°.,  expresse  putem  rem  definit  et  ipsas  causae 
adsignat  Concilium  Tridentinum  in  sess.  23.  c.  1.  De  Befor.  Causae 
vero  sunt  quatuor:  scilicet  1°.  Christiana  charitas,  2 °.  urgens 
necessitas,  3°.  debita  obedientia,  4°.  evidens  Ecclesiae  vel  reipublicce 
utilitas.  Hae  quatuor  causae,  quae  ut  principaliores,  seu  potius 
genera  rationabilium  causarum,  quoties  etiam  singillatim  verifi- 
centur,  excusant  clericum  a temporali  absentia  a loco  beneficii  sui. 

12.  Sed  pastores  et  rectores  animarum  cavere  debent  ut  quan- 
tum fieri  potuerit,  ex  ipsorum  absentia  fideles  eorum  curae  com- 
missi nullum  damnum  accipiant.  Cone.  Trid.  in  cit.  loco.  Breviter 
singulae  enumeratae  causae  explicandae  sunt. 

13.  Et  I°v  quidem  christiance  charitatis  nomine  intelligitur 
spirituale  bonum  proximi  nostri  procurandi  necessitas,  qnod  bonum 
probabiliter  ab  alio  quam  ab  ipso  clerico  sperari  aeque  non  posset. 
Hinc  juxta  exemplum  S.  Pauli  qui  Timotheum  aliosque  discipulos, 
particularium  Ecclesiarum  Episcopos,  ad  alienas  Ecclesias  abire 
jussit  pro  causa  fidei  promulgandae  vel  confortandae  inter  fideles, 
poterit  Episcopus  ad  alienam  Dioecesim  transire  pro  negotio  fidei 
tuendae,  si  praedicatione  sua  possit  gliscentibus  erroribus  resistere, 
aut  schismatis  periculum  removere.  Sic  etiam  ratio  administran- 
dorum sacramentorum  in  alienam  Dioecesim  vocare  potest  Epi- 
scopum. Pariter  ob  Christianam  charitatem  reliqui  clerici  alio  se 
possunt  conferre,  ad  pacem  conciliandam  inter  dissidentes,  vel  ut 
revocent  peccatores  ad  bonam  frugem;  dummodo  vero  haec  omnia 
per  alium  aeque  praestari  non  possint. 

14.  II*.  causa  est  urgens  necessitas.  Haec  necessitas  vero 
non  ea  est,  quae  ex  publica  loci  calamitate  oritur;  sed  ex  perso- 
nali ratione  ipsius  clerici  derivat.  Hinc  sufficiens  absentiae  ratio 
esset  infirmitas  clerici,  aut  persecutio  directa  contra  ipsum.  Dixi- 
mus necessitatem  excusantem  in  ratione  personali  esse  constituen- 
dam; nam  si  de  ratione  communi  sermo  esset,  clerici  curam  ani- 
marum habentes,  quemadmodum  parochi,  vel  regimen  Ecclesiarum 
retinentes,  uti  Episcopi,  recedere  nequeunt  a propria  residentia 
ex.  gr.  tempore  pestis,  vel  tempore  persecutionis  contra  fidem.  Sic 
statuitur  in  cc.  46.,  47.,  48.  C.  7.  q.  1. 

15.  m*.  causa  est:  Delita  obedientia,  si  nempe  Summus  Pon- 
tifex Episcopum  sive  per  mandatum  extraordinarium,  Sive  per 
legem  ordinariam  visitationis  Sacrorum  liminum  advocet:  vel  Epi- 
scopus clericum  sibi  subjectum  ad  tempus  alio  avocet  ad  aliquod 
negotium  dioeceseos  peragendum,  ex.  gr. -ad  visitandam  Dicecesim, 
vel  partem  ejus  c.  7.  h.  t. 

16.  Animadverti  vero  debet  Episcopum  non  posse  Parochum 
assumere  ad  officium  quod  habitualiter  absentiam  a loco  beneficii 
exposcit  ex.  gr.  ad  officium  Secretarii,  Vicarii  Generalis,  Fiscalis, 
Visitatoris  ordinarii  Dioeceseos  etc.  . . . quemadmodum  ex  mente 
S.  C.  Concilii  probant  Garda  De  Beneficiis  part.  3.  c.  2.  nn.  40. 
et  seqq.  aliique  canonum  Doctores.  Sane  proposito  dubio:  an  di- 
gnitas, seu  canonicus  Ecclesiae  cathedralis,  cui  est  adnexa  cura 
animarum,  possit  exercere  mimus  Vicarii  Generalis?  Sacra  Con- 
gregatio die  3.  Februarii  1685  respondit:  Negative.  (Lib.  Decret.  XI. 
ss.  p.  29.) 

17.  IV\  causa  legitima  absentiae  est  Ecclesiae  vel  Reipublicce 
evidens  utilitas. 

Et  Ecclesiae  potest  esse  vel  propriae  Ecclesiae,  in  qua  nempe 
Clericus  residere  debet,  vel  Ecclesiae  universalis.  Et  1°.  Propries 
Ecclesiae  si  ex.  gr.  alibi  commorari  ad  tempus  debeat  Episcopus 
vel  Parochus  pro  tractanda  lite,  vel  et  pro  remediis  parandis, 
novis  casibus  emergentibus  ejusdem  suae  Ecclesiae.  2°.  Ecclesiae 
universalis,  quoties  nempe  ad  Concilium  oecumenicum  accedendum 
est  vel  ecclesiastica  legatione  fungendum  sit  ex  mandato  Pon- 
tificis. 

Ex  dictis  sequitur,  utilitatem  Ecclesiae  non  propriae  haudqua- 
quam  esse  legitimam  causam,  ob  quam  Clericus  a sua  residentia 
recedat. 

18.  Etiam  Reiptiblicce  evidens  utilitas  ab  onere  residendi  ex- 
cusat pro  aliquo  tempore.  Hoc  autem  verificatur  1°.  quando  agitur 
de  aliquo  implendo  munere  reiptiblicce  civilis,  quod  sit  Episcopatui 
adnexum,  quale  erat  munus  Electorum  in  Germania.  Simile  huic 
arbitramur  hodie  esse  munus  senatoris  ex  lege  regni  concreditum 
Episcopis,  qui  ad  dignitatem  cardinalatus  promoventur;  nec  non 
idem  munus,  quod  sit  adnexum  alicui  sedi  episcopali  in  regno. 
2°.  Quoties  publicum  magni  momenti  negotium  ab  alio  quam  a 
Clerico  aeque  utiliter  expediri  nequeat  Hinc  urgente  regni  causa 
Episcopus  potest  esse  ad  tempus  orator,  seu  legatus  Principis  sae- 
cularis. Arg.  c.  13.  D.  18.  et  c.  19.  De  Appellant.  (II.  28). 

19. '  Nequeunt  vero  Episcopi  officia  retinere  in  curiis  saecula- 
ribus, quorum  intuitu  non  excusantur  ab  obligatione  residendi  in 
propria  Ecclesia.  Immo  contra  Episcopos  hujusmodi  officia  accep- 
tantes, et  eorum  causa  a propria  sede  recedentes  Concilium  Tri- 
dentinum  insurgit,  et  commemorato  prius  onere  conscientiae,  renovat 
contra  eos  poenas  veterum  canonum,  et  alias  etiam  poenas  de  novo 
decernit,  de  quibus  infra.  Ita  legitur  in  c.  1.  sess.  6.  De  Reform. 
incipiendo  a verbis  ‘Quia  nonnulli  (quod  vehementer  dolendum  est ) 
reperiuntur  qui  ...  in  diversis  curiis  vagantur ’ etc.  Praeterea 
contra  Patriarchas,  Archiepiscopos,  Episcopos  etc.  absentes  a Dioe- 
cesi graves  poenas  statuit  Urbanus  VIII.  in  Const  Sancta  Syno- 
dus diei  12.  Decemb.  1634.  et  expresse  adnotat,  eos  a poenis  non 
excusari  praetextu  et  ratione  •cujuscumque  servitii  praestandi  qui- 
buscumque principibus,  vel  rebus  publicis.  Haec  dicta  sint  in  genere 
de  causis  quae  a jure  agnoscuntur  ceu  legitimae  ad  aliquem  cleri- 
cum, et  in  specie  ad  Episcopum  eximendum  ad  tempus  ab  onere 
residendi  in  propria  Ecclesia  vel  in  loco  Beneficii. 

20.  Nunc  aliquid  in  specie  dicendum  est  de  singulis  classibus 
eorum,  qui  ad  personalem  residentiam  obligantur.  Et  1°.  quidem 
de  Episcopis  quaeritur,  an  posita  exsistentia  unius  ex  praedictis 
causis,  aliquid  aliud  requiratur  ut  Episcopus  legitime  absit  pro 
aliquo  tempore  a sua  Dioecesi.  Respondemus  duo  requiri  1°.  ut  per 
idoneos  viros  provideat  spirituali  bono  fidelium  sibi  commissorum, 
2°.  juxta  Tridentinum  in  cit.  c.  1.  sess.  23.  De  Ref.  requiritur,  ut 
una  ex  supra  expositis  absentiae  causis  a Romano  Pontifice,  aut  a 
Metropolitano,  vel  eo  absente  a Suffraganeo  antiquiori  residente, 
in  scriptis  probetur,  nisi  absentia  contingat  ob  aliquod  munus,  et 
reipubhcse  officium  Episcopatui  adnexum.  Dixi  juxta  Tridentinum, 

nam  res  immutata  est  ab  Urbano  VIII.  in  Const  Sancta  Synodus 
citata,  coi  consonat  Const.  Benedicti  XIV.  *Ad  universae « diei  3.  Sept. 
an.  1746.  Ex  hisce  Constitutionibus  habemus  omnes  Patriarchas, 
Archiepiscopos  et  Episcopos  vetari  quominus  a propria  Dioecesi 
discedant,  nisi  obtenta  prius  Romani  Pontificis  licentia  per  Breve 
seu  per  literas  missivas.  Ut  vero  Sancta  Sedes  in  hisce  licentiis 
concedendis  praevio  maturo  examine  procederet,  Urbanus  VIII. 
specialem  Congregationem  Cardinalium  instituit,  de  qua  loquimur 
in  tit  De  officio  Judicis  ordin.  (L  31)  in  Lib.  L nn.  143. — 146. 

Verum  ipse  Pontifex  Urbanus  VUL  excipit  a sua  lege  casum 
‘personalis  interessentiae  (Episcoporum)  Synodis  provincialibus  vel 
congregationibus  seu  assembleis  generalibus,  in  quibus  ecclesiastici 
intervenire  solent,  vel  ratione  muneris  aut  reipublicse  officii  episco- 
patibus, vel  ecclesiis  minoribus  adjuncti,  cujus  ratione  ad  certum 
tempus  occupari  solent’. 

21.  Ex  quibus  tum  Concilii  Tridentini,  tum  Urbani  VHL  verbis 
descendit,  rigore  juris  non  posse  Episcopum  qui  ex  voluntate  prin- 
cipis laici  vel  ex  voluntate  populi  electus  sit  ad  officium  Senatoris 
vel  Deputati  abesse  a sua  residentia  absque  licentia  Romani  Pon- 
tificis. Nam  hoc  officium  non  est  Episcopatui  adnexum,  sed  potius 
personae  quae  ob  sua  merita  ad  illud  officium  assumitur  ex  Prin- 
cipis beneplacito  vel  ex  populi  suffragio.  Quare  cum  hic  casus  non 
sit  prae  oculis  habitus  sive  a Tridentino,  sive  ab  Urbano  VIII.; 
hinc  Doctores  concludunt,  tutius  esse,  licentiam  petere  a Romano 
Pontifice.  Conf.  Lucidi : De  Visit.  Sacror.  Liminum.  Vol.  I.  part.  L 
pag.  120.  et  121.  in  exceptione  §.  11.  Instructionis  S.  C.  Concilii 
quaest.  I.  nn.  4.  et  fi. 

22.  At  mihi  videntur  in  hac  re  magni  facienda  esse,  1°.  honor 
et  bonum  quod  Ecclesiae  redundare  potest  ex  istis  electionibus 
Episcoporum  ad  officium  Senatoris  vel  Deputati,  si  legitime  fiant. 
2°.  Consuetudo  localis  a notabili  tempore  inducta  et  constanter 
observata.  3°.  Silentium  Romanorum  Pontificum,  qui  hujusmodi 
Episcopos  ad  legem  residentiae  non  revocarunt  Ceterum  indubium 
quidem  est  in  exceptione  Tridentini  et  Urbani  VJLL1.  comprehendi 
illos  Episcopos,  qui  ad  qiunus  Senatoris- in  regno  deputantur,  vel 
ratione  sedis,  vel  ratione  dignitatis  Cardinalatus  qua  a Romano 
Pontifice  cohonestantur. 

23.  Quaeritur  secundo,  an  etiam  absque  ulla  ex  praedictis  qua- 
tuor  causis  possit  Episcopus  abesse  a sua  Dioecesi?  In  saepe  cit. 

c.  1.  sess.  23.  de  Reform.  conceditur  Episcopo,  nt  rationabili  mo- 
tivo,  et  absque  gregis  detrimento  singulis  annis  per  bimestre,  aut 
ad  snmmum  per  trimestre  sive  continuam  sive  interruptum  possit 
a Dioecesi  abesse.  Porro  rationabile  motivum  potest  esse  ipsa 
causa  recreandi  animum  qui  toto  anni  tempore  curis  et  negotiis 
pastoralibus  distentus,  quiete  precaria  indigere  prsesumitur,  ut 
vires  reficiantur  ad  labores  majori  cum  solertia  inde  suscipien- 
dos. Admonet  vero  et  hortatur  sancta  Synodus,  ne  hoc  spatio  bi- 
mestrali  vel  trimestrali  comprehendatur  tempus  Adventus  et  Qua- 
dragesima:, vel  dies  Nativitatis ? Resurrectionis  Domini,  Pentecostes  et 
Corporis  Christi,  quibus  refici  maxime  et  in  Domino  gaudere  pastoris 
praesentia  oves  debent,  nisi  episcopalia  munia  Dioeceseos  Episcopum 
alio  vocent;  simulque  onerat  conscientiam  Episcopi,  ut  provideat, 
ne  ex  ejus  absentia  Christiana  plebs  ullum  detrimentum  patiatur. 

24.  Porro  cum  haec  facultas  absentiae  bimestralis  vel  trime- 
stralis  a jure  ipso  concedatur,  quisque  videt,  hanc  absentiam  non 
requirere  licentiam  alicujus  superioris. 

25.  Circa  hanc  absentiam  vero  adnotandum  est,  non  posse 
Episcopum  spatium  absentiae  unius  anni  conjungere  cum  absentia 
alterius  anni,  ex.  gr.  non  potest  Episcopus  per  quatuor  aut  sex 
continuos  menses  abesse,  computando  menses  conciliares  anni  qui 
exspirat,  et  menses  alterius  anni  qui  incipit.  Quemadmodum  re- 
solvisse S.  C.  Concilii  Fagnanus  refert  Comi n.  in  cap.  9.  h.  t.  nn.  40 
et  seqq.  Rationes  hujus  decisionis  praecipue  videntur  esse,  1°.  quia 
semestrali  aut  quadrimestrali  tempore  facile  comprehendi  possent 
tempus  Adventus  et  dies  Nativitatis  Domini,  2°.  quia  ex  mente 
Tridentini  absentia  Episcopi  debet  esse  talis  ut  dici  possit  ali- 
quantisper abesse  ut  statim  sit  reversurus.  Quod  certe  asseri  nequit 
de  semestrali  tempore  continuo,  quod  semestrale  tempus  ab  eodem 
Concilio  in  c.  1.  sess.  6.  de  Ref.  non  breve  reputatur,  imo  poena 
amissionis  quartae  partis  fructuum  unius  anni  mulctatur. 

26.  Praeterea  prohibitum  est  Episcopis,  ne  bimestrale  vel  trime- 
strale  tempus  absentiae  conjungant  sive  cum  eo  tempore,  quo  ipsis 
permittitur  post  earum  promotionem  in  urbe  Roma  commorari, 
prout  infra  videbimus,  sive  cum  eo  tempore  quod  eisdem  conce- 
ditur ad  peragendam  visitationem  Sacrorum  liminum,  sive  etiam 
cum  eo  anni  tempore,  quo  propter  agris  insalubritatem  alicui  Epi- 
scopo permittitur  a Dioecesi  abesse.  Tandem  declaratum  est,  spa- 
tium bimestris  vel  trimestris  absentiae  intra  mjusque  anni  ter- 

minos  coerceri.  Unde  Episcopus  qui  uno  anno  usus  non  est  in- 
duito conciliari  absentiae,  non  potest  insequenti  anno  ultra  tres 
menses  a Dioecesi  abesse.  Conf.  Const.  cit.  Benedicti  XIV.  ‘Ad 
universa?  n.  6. 

De  ponis  contra  Episcopos  non  residentes. 

27.  Jure  decretalium  Episcopus  sine  legitima  causa  et  pro- 
pria temeritate  recedens  et  notabiliter  absens  ab  Ecclesia,  si  ad- 
monitus non  rediisset,  poterat  Episcopatu  spoliari  c.  9.  h.  t.  — Verum 
jus  novum  in  hac  materia  inductum  est  a Concilio  Tridentino  in 
duobus  citatis  locis.  In  c.  1.  sess.  6.  renovat  poenas  veterum  ca- 
nonum contra  Episcopos  absentes  a Dioecesi,  et  deinde  haec  statuit: 
»Si  Episcopus,  justis  ac  rationabilibus  causis  cessantibus,  extra  suam 
Dioecesim  morando  abfuerit  sex  mensibus  continuis  ipso  jure  in- 
currit poenam  amissionis  quartae  partis  fructuum  unius  anni,  ap- 
plicandae per  superiorem  ecclesiasticum  fabricae  Ecclesiae  vel  pau- 
peribus loci.  — Quod  si  per  alios  sex  menses  in  hujusmodi  absentia 
perseveraverit,  aliam  quartam  partem  fructuum  similiter  applican- 
dam eo  ipso  amittit.  — Crescente  vero  contumacia  Metropolitanus 
Suffraganeos  Episcopos  absentes,  absentem  vero  Metropolitanum 
antiquior  snfiraganeus  Episcopus  residens  sub  poena  interdicti  in- 
gressus in  Ecclesiam  eo  ipso  incurrenda,  intra  tres  menses  per 
literas  seu  nuncium  Romano  Pontifici  denunciare  tenetur;  qui  Ro- 
manus Pontifex  in  ipsos  absentes  pro  quantitate  contumaciae  ani- 
madvertet, ipsasque  Ecclesias  de  utilioribus  pastoribus  etiam  provi- 
debit*. — Et  quidem  tota  haec  Concilii  Tridentini  dispositio  seu 
sanctio  omnes  complectitur,  Patriarchas,  Primates,  Metropolitanos  et 
Episcopos  quacumque  dignitate,  gradu  et  praeeminentia  fulgeant, 
nec  non  eos  qui  ecclesiam  vel  patriarchalem  vel  primatialem  vel 
metropoliticam  vel  cathedralem  regunt,  quocumque  titulo,  causa 
vel  nomine,  sive  jure  commissam.  Unde  Sanctio  Concilii  etiam 
Sanctae  Romanae  Ecclesiae  Cardinales  comprehendit,  qui  aliquam 
Dioecesim  regunt,  prout  expresse  traditur  in  sess.  23.  c.  1.,  nec 
non  eos  qui  aliquam  Dioecesim  sibi  concreditam  gubernant  titulo 
commendes  vel  administrationis. 

28.  At  cognitum  est,  decretum  hujusmodi  fuisse  ab  aliquibus 
saltem  ex  parte  perperam  intellectum  et  applicatum.  Ex  eo  enim 
inferebant,  posse  Episcopum  impune  abesse  a sua  Ecclesia  vel  Dioe- 
cesi per  quinque  integros  menses.  Concilium  enim  poenam  sta-> 

taerat  contra  absentes  ad  sex  menses.  Ad  hanc  corrigendam  inter- 
pretationem conflatam  est  decretam  in  c.  1.  sess.  23.  de  Bef.  in 
quo  definitor  legitima  absentia  Episcopi  spatio  annai  bimestris,  vel 
ad  summum  trimestris,  quo  transacto,  praeter  peccatum  lethale  quod 
Episcopi  absentes  patrant  contra  eos  renovantur  poeme  statutae  in 
cit  c.  1.  sess.  6.,  et  insuper  infligitur  poena  amissionis  fructuum  pro 
rata  temporis  absenti®.  Hsc  vero  amissio  procedit  ipso  jure,  nec 
exspectari  debet  ab  Episcopo  absente  aliqua  sententia  declaratoria 
superioris.  Hinc  Episcopus  tenetur  in  conscientia  quotam  fructuum 
temporis  absenti®  fabric®  Ecclesi®  aut  pauperibus  loci  erogare. 
Quod  nisi  ipse  Episcopus  prasti terit,  - superior  hanc  perficit  eroga- 
tionem- et  quidem  integram.  Nam  Concilium  quamlibet  composi- 
tionem seu  condonationem  fructuum  etiam  partialem  interdicit 

29.  At  dubium  exoritur  circa  modum  computandi  quantitatem 
amissionis  fructuum.  Nam  ex  dispositione  c.  1.  sess.  6.  Episcopus 
absens  per  annum,  amittit  solum  medietatem  fructuum  unius  anni; 
ex  dispositione  autem  c.  1.  sess.  23.  amittit  omnes  fructus  pro  rata 
temporis  absenti®.  Quomodo  ergo  Concilium  asserit  in  c.  1.  sess.  23. 
se  renovare  poenas  c.  1.  sess.  6.  de  Bef.? 

Aliis  omissis  responsionibus,  conformior  menti  Tridentinorum 
Patrum  videtur  esse  responsio  Lessii  lib.  2.  De  Just.  et  Jure  c.  34. 
dub.  29.  n.  157.  Concilium  videlicet  in  c.  1.  sess.  23.  nedum  re- 
novavit poenam  statutam  contra  Episcopos  absentes  in  c.  1.  sess.  6. 
relate  ad  applicationem  fructuum,  et  relate  ad  denunciationem 
eorumdem  Romano  Pontifici  faciendam,  auxit  vero  et  aggravavit 
poenam  quoad  quantitatem  amissionis  ipsorum  fructuum.  Dum  enim 
ex  c.  1.  sess.  6.  post  sex  menses  illegitim®  absenti®  Episcopus 
amittere  debuisset  quartam  partem  fructuum  unius  anni,  voluit  Con- 
cilium in  c.  1.  sess.  23.  ut  amittat  omnes  fructus  respondentes  tem- 
pori ejusdem  illegitim®  absenti®,  et  in  hypothesi  sex  mensium  post 
expletos  tres  menses  designatos  voluit  ut  amittat  Episcopus  fru- 
ctus respondentes  sex  hisce  integris  mensibus  illegitim®  absenti®. 

30.  Qu®ritur  utrum  sufficiat  residentia  Episcopi  in  aliquo  loco 
Diceceseos  ad  evitandas  poenas  a Tridentino  latas,  an  necessaria 
sit  residentia  in  Cathedrali  Ecclesia. 

Consonum  est  intentioni  juris  ut  Episcopus  in  sua  Cathedrali 
Ecclesia  ordinarie  resideat;  ea  enim  ceu  sponsa  Episcopi  censetur. 
Hinc  in  c.  21.  C.  7.  q.  1.  ex  Cone.  Carthag.  V.  c.  5.  dicitur  ‘JPla- 
cuit  ut  nemini  sit  facultas,  relicta  principali  cathedra,  ad  aliquam 

Ecclesiam  in  Dioecesi  constitutam  se  conferre'.  Idemque  patet  ex 
c.  4.  De  Consecr.  D.  3.  Attamen  si  intra  Dioecesim  resideat  longe 
etiam  ab  Ecclesia  Cathedrali,  non  incidit  in  poenas  tridentinas. 
Nam  Concilium  in  sess.  23.  c.  1.  paulo  post  initium  loquitur  de 
obligatione  Episcoporum  in  Ecclesia  vel  in  Dioecesi.  Unde  Con- 
cilium ad  incurrendas  poenas  a se  statutas  utrumque  copulative 
saltem  implicite  requirit,  ut  nempe  Episcopus  absit  ab  Ecclesia 
et  a Dioecesi.  Quando  autem  duo  copulantur  praesertim  in  poena- 
libus, ut  applicetur  dispositio,  utrumque  debet  verificari  1.  »Inter 
omnes*  46.  §.  » Recte*  ff.  De  furtis. 

31.  Imo  dicendum  est,  Episcopum  legi  residentis  satisfacere, 
si  commoretur  in  qualibet  parte  sus  Dioeceseos,  dummodo  tem- 
pore a Tridentino  sess.  23.  c.  1.  prsscripto  pergat  ad  Cathedralem. 
Ita  resolvit  S.  C.  Concilii  die  17.  Decemb.  1649.  Hsc  resolutio 
suum  habet  fundamentum  etiam  'in  cap.  1.  sess.  6.  De  Ref.  ubi 
Triden tinum  loquens  de  Episcopo  in  materia  residentis  delinquente, 
scribit:  ‘extra  suam  Dioecesim  commorando’. 

Quid  vero  dicendum  de  temporibus  Adventus  et  Quadragesims, 
et  de  diebus  Nativitatis  et  Resurrectionis  Dominics,  nec  non  Pen- 
tecostes et  Corporis  Christi?  Porro  ex  mente  Tridentini  Episcopus 
hisce  diebus  et  temporibus  residere  debet  in  civitate  episcopali, 
seu  in  Ecclesia  cathedrali,  ut  officia  pastoralia  ibi  persolvat,  nisi 
episcopalia  munia'  in  sua  Dioecesi  eum  alio  vocent.  At  etiam  di- 
cendum esse  videtur  Episcopum  absentem  non  incidere  in  poenas 
non  residentibus  a Concilio  inflictas.  Tridentinum  enim  solummodo 
admonet  et  in  Domino  hortatur  Episcopos  ut  hisce  diebus  et  tem- 
poribus a Cathedrali  Ecclesia  non  absint  Conf  Lucidi:  De  visi- 
tatione 88.  Lim.  pag.  122.  n.  9.  et  Fagnanum  Comm.  in  c.  9.  h. 
t.  n.  39. 

32.  Quaeri  insuper  potest,  utrum  Episcopus,  qui  duabus  Dioe- 
cesibus seque  principaliter  unitis  prseest,  legi  Tridentinae  satisfaciat, 
si  in  una  tantum  resideat.  Hac  in  re  binas  resolutiones  habemus 
S.  C.  Concilii;  primam  diei  18.  Junii  1624  in  qua  dictum  fuisse 
deprehendimus,  Episcopum  civitatis  Castellanae  et  Hortance  residen- 
tem in  aliquo  loco  alterutrius  Dioeceseos  legi  Tridentinae  satisfacere 
dummodo  temporibus  a Tridentino  designatis  resideat  in  aliqua 
ex  duabus  cathedralibus  Ecclesiis.  Secundam  resolutionem  habe- 
mus in  causa  Viterbiensi  et  Tuscanensi  diei  11.  Jan.  ann.  1783  ad 
4".  dub.  in  quo  proposita  quaestione,  an  Episcopus  teneatur  residere 

in  civit.  Tuscanensi  per  aliquod  temporis  spatium  singulis  annis 
in  casu?  Responsam  est:  arbitrio  et  prudentia  Episcopi  et  ad 
mentem.  Mens  est  ut  scribatur  Episcopo,  decere  ut  interdum  aliquas 
functiones  Pontificales  peragat  in  eccl.  Tuscanen.  Ex  quibus  resolu- 
tionibus patet,  proprie  dictam  legem  non  adesse,  qua  obligetur  Epi- 
scopus duarum  Dioecesium  aeque  principaliter  unitarum  in  utraque 
alternatim  residere,  maxime  autem  conveniens  esse,  ut  si  in  una  Dioe- 
cesi ordinarie  resideat,  etiam  in  altera  aliquo  tempore  in  anno  com- 
moretur, et  in  cathedrali  Ecclesia  aliquas  sacras  functiones  perficiat. 
Quemadmodum  in  eadem  causa  resolvit  S.  Congr.  ad  3“.  dubium. 

33.  Verum  aliter  sentiendum  esset,  si  ex  Pontificia  Bulla  uni- 
onis Ecclesiarum  Cathedralium,  aut  ex  constitutionibus  earundem 
approbatis  ab  auctoritate  suprema  in  Ecclesia  resultaret,  definita 
esse  tempora  residentiae  alternativse  in  utraque  Cathedrali  vel  Dioe- 
cesi. Hac  enim  in  hypothesi,  servanda  esset  ab  Episcopo  haec  spe- 
cialis residendi  lex.  Haec  dicta  sint  juxta  legem  Tridentinam. 

34.  Adjicienda  autem  sunt,  quae  ex  posterioribus  Constitutio- 
nibus Romanorum  Pontificum  huic  legi  accesserunt.  Accessit  1°. 
Constit.  »/«  suprema « Pii  IV.  edita  die  23.  Nov.  1564.  In  hac 
Const.  contra  Episcopos  non  residentes  juxta  legem  Tridentinam, 
ultra  poenas  in  ipso  Concilio  statutas,  etiam  decernitur  ceu  poena 
ferendae  sententiae,  privatio  a regimine  et  administratione  suarum 
Ecclesiarum;  nec  non  privatio  facultatis  testandi,  et  eorum  bona 
Camerae  spoliorum  addicuntur. 

36.  Accessit  consistoriale  decretum  Clementis  VIII.  relatum  ab 
Urbano  VIII.  in  Const.  Sancta  Synodus  in  quo  constituitur  poena 
inhabilitatis  ad  majores  dignitates  Ecclesiae  obtinendas. 

36.  Lata  insuper  est  cit.  Const.  Sancta  Synodus  ab  Urbano  VIII. 
quae  prodiit  die  12.  Decembr.  1634.  In  hac  Const.  Urbanus  sta- 
tuit, non  licere  Episcopis  ac  majoribus  Praelatis  etiam  Cardinalibus, 
a suis  sedibus  discedere  absque  licentia  R.  Pontificis  per  Breve, 
aut  per  literas  missivas  obtenta  1°.  sub  poena  interdicti  ab  in- 
gressu in  Ecclesiam  ipso  facto  incurrenda;  et  2°.  sub  poena  amis- 
sionis fructuum  pro  rata  temporis  et  facultatis  testandi.  Praeterea 
Urbanus  iisdem  poenis  latae  sententiae  mulctat  Episcopos  qui  com- 
morantes in  Curia  Pontificis  intra  unum  mensem  a die  promotionis, 
intra  duos  menses,  morantes  in  Italia,  et  inter  quatuor  menses 
morantes  extra  Italiam  iter  non  aggrediuntur  ut  ad  residentiam  sese 
conferant.  Animadvertimus  vero  interdictum  latae  sententiae,  de  quo 

in  Const.  SanSta  Synodus  Urbani  VHL,  a Pio  IX.  renovatum  non 
fuisse  in  Const.  Apostolicoe  Sedis,  adeoque  non  valere'  amplius. 
Insuper  3°.  Urbanus  Cardinalibus  Episcopis  ad  urbem  acceden- 
tibus, Pontificem  eligendi  causa,  concedit  bimestrale  spatium  com- 
morationis in  urbe  post  coronationem  Pontificis.  Hoc  vero  tri- 
mestri elapso,  subjicit  eosdem  omnibus  supradictis  poenis,  nisi  ad 
propriam  Dioecesim  redeant. 

37.  Porro  Bened.  XIII.  in  Concilio  Romano  tit.  17.  c.  2.  con- 
cessit Cardinali  in  Urbe  Vicario  facultatem  prorogandi,  causa  co- 
gnita, ad  alios  40  dies,  mensem  indultum  ab  Urbano  VIII.  Epi- 
scopis in  Curia  promotis.  Hoc  tempus  computatur  a die  promo- 
tionis in  Consistorio  Papae.  Quo  elapso  Episcopi  sese  conferre 
debent  ad  propriam  Dioecesim. 

38.  Tandem  huc  referenda  est  Constit.  Bened.  XIV.  Ad  Uni- 
versae diei  3.  Sept.  1746.  Renovat  in  ea  Summus  Pontifex  et  con- 
firmat leges  et  constitutiones  circa  Episcoporum  residentiam  latas 
a suis  praedecessoribus,  et  poenis  statutis  in  iisdem  constitutionibus 
novas  poenas  adjungit,  scilicet  1°.  privationem  ipso  facto  incurren- 
dam omnium  indultorum  et  privilegiorum,  quae  Episcopi  forsan 
tamquam  assistentes  Pontificio  Solio  fuerant  assecuti,  et  2°.  amis- 
sionem juris  conferendi  beneficia  ecclesiastica  in  mensibus-  episco- 
palibus juxta  regulam  IX.  Cancellarim  Apostolicae. 

39.  Quaedam  coronidis  loco  dicenda  sunt  de  S.  R.  Ecclesia; 
Cardinalibus.  Cardinales  S.  R.  E.  in  ordine  ad  residentiam  in  4 
classes  sunt  dividendi:  scilicet  Cardinales  vel  nulli  praesunt  episco- 
patui, vel  episcopatum  regunt  suburbicarium,  vel  Episcopi  sunt 
alicujus  Dioecesis  non  suburbicariae,  vel  tandem  possunt  habere 
duas  sedes,  quarum  una  sit  ex  sex  suburbicariis,  aha  vero  non. 

Sit  sermo  I.  de  Cardinalibus,  qui  nulli  praesunt  episcopatui. 
Uti  constat  ex  historia  ecclesiastica,  Cardinales  instituti  sunt,  ut 
in  Urbe  Roma  Summo  Pontifici  operam  suam  exhiberent.  Hinc 
exceptis  Cardinalibus  Episcopis  suburbicariis,  reliqui  omnes  Cardi- 
nales sive  ordinis  presbyteralis,  sive  ordinis  diaconalis  habuerunt, 
et  adhuc  habent  Romae  suos  titulos,  idest  Ecclesias,  quibus  prae- 
sunt Quare ' Cardinalium  ordinaria  residentia,  inspecta  origine 
hujus  dignitatis,  Romae  figenda  est.  Ad  rem  facit  c.  2.  h.  t.  ubi 
explicite  exhibetur  obligatio  Cardinalium  residendi  in  Ecclesia  pro- 
prii tituli. 

40.  At  Cardinales  facti  sunt  etiam  Consiliarii*  Romani  Pon- 
tificis. Unde  dicti  sunt  collaterales  ejusdem,  assessores,  coadjuto- 
res;  et  eorum  Collegium  constituit  senatum  illius.  Conf.  Bene- 
dictum XIV.  De  Syn.  lib.  13.  c.  1.  n.  7.  Quare  Cardinales  con- 
silio suo  Summum  Pontificem  in  regimine  Ecclesiae  universalis  coad- 
juvant cap.  »Fundamenta«  17.  De  Elect.  (I.  6)  in  6®.  Ex  hac  intima 
relatione  Cardinalium  cum  Summo  Pontifice  factum  est,  ut  antiqua 
lex  residentiae  Cardinalium  in  suis  titulis  in  urbe  immutaretur  in 
aliam,  nempe  in  legem  residentiae  in  loco  ubi  commoratur  Curia 
Romani  Pontificis.  Ita  Doctores  cit  a Gonzalee  in  com.  ad  cap.  2. 
h.  t n.  6,  et  regula  haec  deducitur  etiam  ex  Constit  Leonis  X. 
quae  incipit  ‘Sub  poena’,  edita  in  Concilio  Lateranensi  V.  ubi  legi- 
tur ‘Cum  Cardinalis  officium  versetur  in  frequenti  Rom.  Ponti- 
ficis assistentia  et  sedis  Apostolicce  negotiis:  propterea  statuimus, 
ut  omnes  Cardinales  in  Romana  Curia  resideant.’  Ita  etiam  sta- 
tuitur in  decreto  consistoriali  Pauli  III.  cit.  a Fagnano  com.  ad 
caput  2.  h.  t.  n.  21.  Quare  Cardinales  absque  licentia  Romani 
Pontificis  non  possunt  a Curia  illius  recedere.  Ita  in  cit.  Const. 
Leonis  X. 

41.  Quid  vero  dicendum  si  Cardinalis  quidam  hanc  legem  resi- 
dentiae non  observet;  id  est  illegitime  absit  a Curia  Romani  Pon- 
tificis. 

Respondemus  ex  dispositione  cap.  2.  1l  t.  Si  Cardinalis  ille- 
gitime absens,  post  canonicam  monitionem  ad  residentiam  non 
redeat,  Cardinalitia  dignitate  a Romano  Pontifice  privari  potest. 
Dixi  post  monitionem.  Nam  scimus  Anastasium  tituli  S.  Marcelli, 
de  quo  agitur  in  cap.  cit.  fuisse  a Leone  IV.  pluries  revocatum, 
idest  monitum  ut  rediret,  prout  constat  ex  actis  Synodis  relatis  a 
Baronio  ad.  annum  853.  Quod  etiam  satis  confirmatur  ex  ipso 
tenore  capitis.  Dicitur  enim  Anastasius  canonice  depositus , idest 
servata  forma  procedendi  sacrorum  canonum  contra  contumaces^ 
Non  requiritur  vero  quinquennium  absentise.  Nam  hoc  tempus 
quinquennii  in  cit.  capite  2.  solummodo  historice  refertur;  quia 
nempe  Anastasius  per  hoc  tempus  abfuerat 

Non  desunt  auctores,  inter  quos  Gonzalez  loco  cit.,  qui  tenent 
AnastAsinm  fuisse  depositum  eo  quia  reliquerat  parochiam  suam 
et  fidelibus  sacramenta  non  administraverat.  Posita  hac  interpre- 
tatione, Cardinales,  qui  in  hodierna  disciplina  curam  animarum  in 
suis  titulis  haudquaquam  exercent,  si  illegitime  absint,  deponi  non 

possent  ex  dispositione  c.  2.  h.  t.  idest  contra  istos  Cardinales  caput 
hoc  secundum  invocari  nequiret.  * 

At  dico,  dispositionem  hujusmodi  adhuc  valere,  licet  mutata 
sit  disciplina  in  ordine  ad  titulos  Cardinalium.  Sane  utique  in 
capite  2.  allegata  est  uti  causa  desertio  paroeciae.  At  Anastasius 
depositus  non  est  simpliciter  uti  Parochus,  sed  praecipue  quia  Car- 
dinalis. Et  revera  ad  deponendum  Anastasium  Summus  Pontifex 
Synodum  convocavit  67  Episcoporum,  et  juxta  regulam  practicam 
illius  temporis  exquisivit  judicium  Imperatorum  Lotharii  et  Ludo- 
vici,  qui  quatuor  Episcopos  legatos  ad  synodum  miserunt  Jam 
vero  hae  solemnitates  nullo  modo  necessariae  fuissent  ad  privatio- 
nem paroeciae  decernendam.  Igitur  ipsa  dignitas  Cardinadatus 
directe  considerata  fuit,  et  ab  eo  Pontifex  deposuit  Anastasium 
illegitime  absentem.  Quoties  ergo  aliquis  Cardinalis  legem  resi- 
dentiae  non  observat,  idest  illegitime  absit,  potest  contra  ipsum 
invocari  sanctio  cap.  2.  h.  t. 

42.  Sed  regula  omni  dubitatione  major  constituta  est  ab  Inno- 
centio  X.  in  Bulla  Cum  juxta  diei  19.  Febr.  1646.  Videlicet  Car- 
dinales qui,  non  obtenta  Papae  licentia,  se  transferant  extra  Sta- 
tum Ecclesiasticum,  primo  privantur  privilegiis  et  induitis,  et  facul- 
tate testandi,  et  interdicuntur  ab  ingressu  in  Ecclesiam,  ultra  alias 
poenas  arbitrio  Papae  infligendas.  — Si  non  redierint  infra  6 menses 
a die  recessus  a Curia,  privantur  fructibus  beneficiorum,  pensio- 
num etc.  — Si  non  redierint  infra  alios  6 menses  privantur  omni- 
bus beneficiis  et  officiis.  — Postquam  annus  integer  talis  illegitimae 
absentiae  transierit,  conceduntur  alii  3 menses,  in  quibus  moni- 
tiones canonicae  fieri  debent,  quibus  finitis,  idest  post  15  menses 
absentiae,  deveniri  potest  ad  alias  poenas  usque  ad  privationem 
dignitatis  Cardinalatus  inclusive. 

43.  Absolutio  ab  inflictis  poenis  ipsi  Romano  Pontifici  reser- 
vatur, privative  ad  Cardinales  etiam  sede  vacante.  Tandem  decla- 
rat Pontifex  a praedictis  poenis  Cardinales  absentes  non  excusari 
praetextu  servitii  aut  jussionis  Imperatorum  vel  Regum. 

44.  H#.  agendum  est  de  sex  Cardinalibus  Episcopis  suburbi- 
cariis. Ab  antiquis  tempqribus  septem  Dioeceses  propinquiores 
Romae  appellatae  sunt  suburbicariae.  Scilicet  Ostiensis,  Portuensis, 
Sabinensis,  Albanensis,  Praenestina,  Tusculana,  et  SS.  Rufinae  et 
Secundae,  seu  Sylvae  Candidae.  Callistus  II.  suppressit  hanc  ulti- 
mam sedem,  ejusque  cathedram  Portuensi  episcopatui  perpetuo 

univit.  Hinc  sex  Dioeceses  suburbicariae  remanserunt  Episcopi 
harum  Dioecesium  dicebantur  Collaterales  Romani  Pontificis,  eidem 
per  hebdomadam  in  Lateranensi  Basilica  sacra  peragenti  assisten- 
tiam  praebebant,  necnon  cessantibus  frequentibus  Synodis,  quae 
Bomae  praesertim  ex  Episcopis  Italiae  celebrantur,  in  harum  Syno- 
dorum locum  successere  Episcopi  Suburbicarii,  qui  consilio  suo  et 
opera  Romanum  Pontificem  adjuvabant  in  expediendis  gravioribus 
Ecclesiae  universalis  negotiis.  Conf.  Benedictum  XIV.:  De  Synod. 
lib.  7.  cap.  1.  n.  7°. 

46.  Quare  antiquissima  consuetudine  inductum  est,  ut  sex  Car- 
dinales Episcopi  suburbicarii  Romce  residerent,  et  eximerentur  ab 
onere  personaliter  residendi  in  propria  Dioecesi.  Post  vero  legem 
tridentinam  de  residentia  Episcoporum  et  Constitutiones  apostolicas, 
ne  dubium  hac  in  re  moveretur,  Urbanus  VIII.  facta  declaratione 
die  28.  Nov.  1633  praedictam  confirmavit  consuetudinem.  Cui  decla- 
rationi adhaesit  etiam  Clemens  XII.  in  Const.  Pastorale  Officium  §.  9. 

46.  At  Cardinales  Episcopi  suburbicarii  P non  eximuntur  ab 
onere  visitandi  propriam  Dioecesim  juxta  praescriptionem  Sacrorum 
Canonum  et  Concilii  Tridentini.  Hoc  sane  onus  confirmavit  Alexan- 
der VII.  in  consistoriali  decreto.  Quam  visitationem,  si  legitime 
fuerint  impediti,  complere  tenentur  per  Vicarium  in  spiritualibus, 
aut  alium  idoneum  virum;  ex  cit.  §.  9.  Const.  Pastorale  officium 
Clem.  XII. 

47.  2°.  Tenentur  onere  visitationis  liminum  apostolorum,  et 
relationis  status  suarum  Ecclesiarum  perficiendae  juxta  Const. 
Sixti  V.  quae  incipit  Romanus  Pontifex;  quemadmodum  declaravit 
Clem.  XII.  in  cit.  Const.  Pastorale  officium. 

48.  Porro  IIP.  si  Cardinalis  Episcopus  Dioecesi  non  subur- 
bicarias praesit,  tenetur  legibus  communibus  residenti»,  poenisque 
subjicitur,  sive  a Concilio  Tridentino  sive  a Romanis  Pontificibus 
latis  contra  Episcopos  non  residentes  in  Ecclesia  vel  Dioecesi. 
Quemadmodum  declarasse  Greg.  XIII.  refert  Urbanus  VIII.  in 
cit.  Const  Sancta  Synodus. 

49.  Quod  si  IV0.  Cardinalis  Episcopus  suburbicarius  ex  dispen- 
satione Pontificis  aliam  Dioecesim  retineat,  residere  debet  in  hac 
altera  Dioecesi,  non  vero  in  suburbicaria.  Ita  declaravit  Urba- 
nus VIII.  in  decreto  speciali  edito  die  28.  Nov.  1633. 

De  onere  residendi  Parochorum  et  aliorum  beneficium 
habentium  cui  adnexa  est  cura  animarum. 

50.  De  parochis  habemus  dispositionem  tridentinam  in  c.  1.  sess. 
23.  §.  »Eadem  omnino*  etc.  ubi  curatis  inferioribus,  et  aliis  qui- 
buscumque, qui  beneficium  aliquod  ecclesiasticum  curam  anima- 
rum habens  obtinent,  residenti®  legem  Patres  intimant.  Ex  mente 
autem  Concilii  possunt  parochi  abesse  a propria  paroecia  si  jnsta 
et  legitima  causa  verificetur.  At  duo  insuper  requiruntur:  1°  ut 
causa  absenti®  sit  cognita  et  approbata  per  Episcopum,  qui  licen- 
tiam recedendi  a paroecia  in  scriptis  et  gratis  impertiat.  2°  ut  con- 
stituatur interim  idoneus  vicarius  ab  Episcopo  approbandus,  cui 
parochus  debitam  mercedem  tribuat.  Circa  licentiam  vero  Episcopi 
plura  sunt  animadvertenda:  1°  Eam  concedere  non  potest  Episco- 
pus ultra  bimestre,  nisi  ex  gravi  causa.  2°.  Non  sufficit  postulare 
licentiam  ab  Episcopo,  sed  obtineri  etiam  antea  debet  ut  licite 
parochus  a paroecia  discedat.  Nam  ubi  licentia  superioris  exqui- 
renda est,  videtur  eidem  superiori  reservata  cognitio  rationabili- 
tatis caus®;  videtur  enim  canonicum  jus  voluisse  providere,  ne 
quis  incaute  agat.  3°.  Non  sufficit  juramentum  parochi,  quo  gene- 
rice  asserat,  se  gravi  ex  causa  exposcere  facultatem  recedendi 
precario.  Nam  Episcopus  exigere  potest  ut  causa  vel  caus®  ab- 
senti® sibi  manifestentur. 

51.  Yerum  datur  exceptio:  Facultas  exspectanda  non  est,  imo 
nec  onus  inest  expetendi  licentiam  abeundi,  quoties  occurrat  causa 
gravis,  et  periculum  sit  in  mora,  ita  ut  tempus  non  suppetat  ad 
expostulandam  eamdem  licentiam.  Idoneum  vero  vicarium  relin- 
quere debet  parochus  et  interim  citius  quo  fleri  possit,  Episcopum 
admoneat  oportet  de  sua  absentia  ut  hic  cognoscere  valeat  de 
caus®  veracitate  et  pondere,  concedatque  debitam  absenti®  licen- 
tiam , nisi  Parochus  sit  brevi  recessurus  ad  suam  residentiam. 
S.  C.  Cone,  die  7.  Octob.  1604. 

52.  Qu®ri  potest,  an  pro  absentia  qu®  sit  bimestrali  spatio 
brevior  requiratur  licentia  Episcopi. 

Ex  resolutione  S.  C.  Concilii  cit.  diei  7.  Oct.  1604  qu®} legitur 
in  libr.  10.  Decretor.  pag.  100.  deprehendimus,  parochum  absque 
licentia  Episcopi  non  posse  a sua  paroecia  per  integram  hebdoma- 
dam abesse.  Igitur  parochus  poterit  abesse  a paroecia  etiam  absque 
Episcopi  licentia  diebus  paucioribus  quam  septem,  et  non  ultra 

Santi,  UT.  Decr.  * 

dummodo  tamen  relinquat  idoneum  virum  loco  sui  in  paroecia. 
Conferri  potest  Fagnanus  Com.  in  c.  4.  h.  t.  n.  32. 

53.  Animadvertimus  autem  posse  Episcopum  .parochis  suis 
facta  dicecesana  lege,  interdicere  ne  absque  sua  licentia  etiam  ad 
pauciores  dies  recedant.  Caveant  vero  Episcopi  ab  infligendis 
severissimis  poenis  contra  absentiam  paucis  diebus  conclusam.  Hinc 
a S.  Congr.  reprobata  est  dispositio  Episcopi  infligentis  excommu- 
nicationem latae  sententiae  contra  parochos  ultra  biduum  absentes 
absque  sui  licentia.  Conferatur  Barbosa  de  Off.  Parochi  c.  8.  n.  45. 

54.  Porro  ubi  vim  habet  Concilium  Romanum,  seu  Concilium 
Romanae  Provinciae  celebratum  a Bened.  XIII.  an.  1725,  coarctata 
est  ad  biduum  absentia  parochorum.  In  cap.  enim  6.  tituli  17.  hujus 
Concilii  pro  absentia  eorumdem  ultra  biduum  edicitur  necessaria 
licentia  Episcopi  vel  Vicarii  generalis  in  scriptis  et  gratis  danda. 

Praeteriri  hic  non  debet  Encyclica  Clementis  XI.,  d.  1.  Febr. 
1710,  »Inter  gravissimas»,  missa  ad  Episcopos  Italiae  et  Insularum 
Adjacentium,  in  qua  legitur:  «Parochos  insuper  per  idem  tempus 
semel  tantum  in  anno  exercitiis  hujusmodi  vacantes  a residentia 
benigne  absolvit.»  Unde  sequitur:  Non  requiritur  licentia  Epi- 
scopi, quando  parochi  Italiae  et  Insularum  Adjacentium  semel  tan- 
tum in  anno  facientes  per  10  dies  annua  exercitia  spiritualia  in 
domibus  Religiosorum  Societatis  Jesu  seu  Presbyterorum  Congr. 
Missionis,  si  adsint;  sin  minus  in  alia  pia  seu  regulari  domo  ab 
ipsis  Ordinariis  ad  id  designanda  et  approbanda,  ubi  diu  noctuquq 
permanserint,  non  observant  legem  residentiae.  Haec  omnia  requi- 
sita adesse  debent,  ut  ex  causa  exercitiorum  a lege  residentiae  abs- 
que dicta  licentia  Episcopi  liberentur. 

De  poenis  contra  parochos  illegitime  absentes. 

55.  Ex  cit.  c.  1.  sess.  23.  de  Bef.  adversus  Parochum  vel 
alium  Clericum  possidentem  beneficium,  cui  adnexa  sit  cura  ani» 
marum,  si  illegitime  absint,  1°.  praeter  peccatum  lethale  quod  admit- 
tunt, statuta  est  poena  privationis  fructuum  pro  rata  temporis  ab- 
sentiae, ita,  ut  etiam  declaratione  aliqua  non  secuta,  non  possint 
tuta  conscientia  sibi  eosdem  fructus  retinere.  Hoc  enim  ipsum  sta- 
tuit Concilium  Tridentinum  pro  Episcopis,  quibus  aequiparavit  Pa- 
rochos, aliosque  habentes  beneficium  ecclesiasticum,  cui  adnexa  est 
cura  animarum. . 

56.  2°.  Si  Parochi  et  alii  Clerici  habentes  benef.  curata,  persi- 
stant in  absentia,  nec  citati  redierint,  poterunt  ab  Episcopo  compelli 
ad  residentiam  censuris  ecclesiasticis,  sequestratione,  ac  subtra- 
ctione fructuum,  atque  aliis  juris  remediis,  usque  ad  ipsam  poe- 
nam privationis  beneficii  — Exsecutio  harum  poenarum  impediri 
nequit  ratione  cujuscumque  tituli  familiaritatis,  exemptionis,  vel 
inhibitionis  in  Romana  Curia,  vel  rigore  Constitutionis  Eugenianae, 
idest  Constit.  Eugenii  IV.  relatae  in  Extr.  3.  Inter  Comm.  in  tit. 
De  Privilegiis  (V.  7).  Juxta  hanc  Eugenianam  Const.  locorum  Or- 
diparii,  commissarii,  delegati  etc.  non  possunt  contra  officiales  Curiae 
Romanae,  et  contra  alios  quoscumque  fideles  Romam  pro  suis  causis 
vel  negotiis  venientes  vel  moram  habentes  Romae,  durante  prose- 
cutione causae,  vel  ab  Urbe  recedentes,  procedere  aut  promulgare 
censuras,  aut  pcenam  privationis  officiorum  et  beneficiorum,  vel 
aliam  sententiam.  Ratio  expeditae  exsecutionis  a Tridentino  pro- 
positae in  compellendis  et  in  exspoliandis  etiam  sno  Beneficio  Pa- 
rochis non  residentibus,  in  speciali  conditione  et  officio  eorumdem 
collocanda  est;  ubi  enim  Parochus  non  residet,  censetur  periculum 
esse  in  mora,  eo  quod  absente  Parocho  fideles  necessariis  spiritua- 
libus subsidiis  facile  carere  possunt. 

57.  De  modo  quo  proceditur.  Quaeri  potest,  utrum  antequam 
ad  privationem  beneficii  deveniatur,  necesse  sit  praemittere  cen- 
suras, et  alia  remedia  juris  ad  frangendam  contumaciam;  idest 
utrum  servandus  sit  ordo  pcenarum  designatus  in  Tridentino?  Ad- 
sunt qui  docent  servandum  esse  praefatum  ordinem  poenarum.  At 
contraria  sententia  verior  videtur,  nam  Tridentinum  Uberum  esse 
vult  Ordinariis  experiri  censuras  et  alia  remedia. 

Veruin  Tridentinum  ait  citandos  esse  Parochos  absentes.  Hac 
in  re  animadvertendum  est,  in  Decretalibus  Oregorii  IX.  adesse 
c.  11.  h.  t in  quo  statuitur,  clericum  absentem  citandum  esse 
personaliter.;  quod  si  fraudulenter  absit,  nec  possit  citatio  ad  eum 
pervenire,  publicandum  esse  edictum  citationis  trinae  ad  valvas 
Ecclesiae  suae;  quod  si  clericus  citatus  non  paruerit,  et  sex  menses 
elabuntur,  privari  posse  beneficio  suo.  Porro  haec  dispositio  antiqui 
juris  aliquantisper  per  Tridentinum  Concilium  immutata  est  relate 
ad  Parochos.  Nam  ex  dispositione  c.  11.  h.  t.  si  cognoscatur  locus 
ubi  Parochus  residet,  debet  citari  personaliter,  at  Tridentinum 
quoad  Parochos  absentes  abstulit  onus  citationis  personalis;  suf- 

ficit  enim  juxta  Concilium  citatio  per  edictum.  Ajunt  enim  Patres 
Tridentini  sess.  23.  c.  1.  De  Ref.  Quod  si  per  edictum  citati 
etiam  non  personaliter,  contumaces  fuerint  etc.  Cum  vero  praeter 
hanc  modificationem  nihil  aliud  immutaverit  Tridentinum  circa 
modum  procedendi  in  poena  privationis  beneficii  infligenda  Pa- 
rocho non  residenti;  servanda  est  in  reliquis  ratio  procedendi 
c.  11.  h.  t.  Tridentinum  enim  si  penitus  voluisset  juri  antiquo 
derogare,  id  significasset;  e contra  vero  expresse  solummodo  quaedam 
decernit.  Igitur  in  reliquis  antiqui  juris  regula  praescripta  adhuc 
vigere  dicenda  est.  Et  revera  hac  in  re  duas  resolutiones  habemus 
S.  C.  Concilii,  Unam  die  26.  Apr.  1621  in  causa  Oerundensi,  aliam 
in  oausa  proposita  die  8.  Junii  1624.  In  utraque  causa  respondit 
S.  Congregatio  posse  Episcopum  procedere  ad  privationem  Beneficii 
curati  contra  Parochum  non  residentem,  praemissis  tamen  tribus 
monitionibus  ad  eum  revocandum,  et  dummodo  lapsi  sint  sex  menses 
juxta  Constit.  Innoc.  III.  in  c.  11.  De  Cleric.  non  resid.  Porro 
sex  menses  incipiunt  decurrere  post  tertiam  admonitionem.  Quare 
modus  procedendi  contra  Parochos  non  residentes  hic  est,  ut  nempe 
Episcopus  possit,  si  velit  procedere  per  censuras,  simul  et  seque- 
strationem aut  subtractionem  fructuum,  aliaque  juris  remedia, 
secus  potest  vel  personaliter  vel  per  edictum  trinae  citationis  cle- 
ricum revocare,  et  nisi  redierit  intra  sex  menses  ab  ultima  cita- 
tione, poterit  contra  eum  ferre  sententiam  privationis  beneficii. 

De  Residentia  Canonicorum  et  aliorum  Clericorum,  qui  Bene- 
ficium possident,  quod  nomine  praebendae  venire  potest. 

58.  Qui  dignitatem,  aut  canonicatum,  vel  etiam  beneficium  ob- 
tinent in  Ecclesiis  Cathedralibus  aut  Collegiatis,  ad  residentiam 
obligantur.  Cone.  Trid.  sess.  24.  c.  12.  De  Ref.  §.  »Praeterea«.  Porro 
inter  beneficia  quaedam  adnumerantur,  quae  etiam  vere  et  proprie 
simplicia  appellantur,  quaeque  talia  onera  secumferunt,  quae  vel 
per  alium,  vel  etiam  extra  Ecclesiam  in  qua  erecta  sunt  beneficia 
commode  et  utiliter  compleri  possunt.  Sic  ex.  gr.  si  praecepta  sit 
simpliciter  Missae  celebratio  in  aliqua  peculiari  Capella,  quin  prae- 
scripta sit  celebratio  personalis  perficienda  ab  ipso  Clerico  qui 
beneficium  possidet.  Sic  etiam  si  praescripta  sit  particularis  quae- 
dam adprecatio,  vel  horarum  divinar.  recitatio  extra  chorum  per- 
ficienda. Haec  beneficia  aut  capellaniae  personalem  residentiam 

non  requirunt.  Quae  vero  sint  haec  beneficia  mere  simplicia,  prae- 
sertim ex  lege  fundationis  comperitur. 

59.  Porro  lex  residentiae  obligat  Canonicos  aliosque  beneficium 
habentes,  tum  ut  in  loco  beneficii  commorentur,  tum  etiam  ut 
choro,  et  divinis  officiis  deserviant  per  se  et  non  per  substitutos; 
quemadmodum  satis  edocet  in  cit.  loco  Tridentinum,  in  quo  prae- 
cipit ut  iidem  Deum  hymnis  et  canticis  reverenter,  distincte  et 
devote  laudent. 

60.  Nonnulli  Doctores,  inter  quos  Reiffenstuel  h.  t.  n.  109.  do- 
cuerunt contraria  consuetudine  induci  posse,  ut  meditantibus  Cano- 
nicis, vel  preces,  horasve  submissa  voce  recitantibus,  'psalmorum 
et  hymnorum  cantus  in  toto  vel  in  parte  ab  adsignatis  cantoribus 
persolvatur;  idque  fieri  posse  putant  auctores,  praesertim  ut  psal- 
modia et  decantatio  solemniori  ratione  perficiatur.  Verum  Bene- 
dictus XIV.  in  Inst.  Eccl.  107.  §.  3.  refert  plures  decisiones  S.  C. 
Concilii  huic  opinioni  contrarias  et  in  Const.  Cum  semper  diei 
19.  Augusti  1744.  §.  24.  eandem  opinionem  uti  falsam  rejicit,  et 
decernit,  non  posse  eam  sustineri  et  legitimam  fieri  ex  inveterata 
consuetudine,  vel  statutis  peculiaribus,  sed  solummodo  posse  retineri 
ex  privilegio  seu  induito  Pontificis  adhuc  vigenti. 

61.  Residentia  Canonicorum  et  aliorum  beneficium  possiden- 
tium debet  esse  continua;  censentur  enim  mancipati  servitio  pro- 
priae Ecclesiae.  Hinc  praecipit  Alex.  III.  in  c.  4.  h.  t.  illis  con- 
ferenda esse  benef.  ecclesiastica,  qui  residere  in  loco  beneficii,  et 
per  seipsos  officia  valeant  exhibere.  Verum  hoc  principium  valet 
absolute  loquendo,  et  inspecto  conceptu  beneficiorum  juxta  primi- 
tivam institutionem  Beneficiorum. 

62.  Nam  hodie  residentia  quoad  canonicos  dici  solet  discon- 
tinua.  Dum  enim  quoad  parochos  continua  residentia  exigitur  pro 
singulis  nempe  momentis  et  horis,  quia  emergentibus  seu  repen- 
tinis etiam  populi  necessitatibus  consulere  debent;  e contra  resi- 
dentia canonicos  obligat  certis  diebus  et  horis,  ita  nempe  ut  resi- 
dere teneantur  ad  praestandum  servitium  in  choro.  Ita  S.  Congr. 
resolvit  in  Ferrarien.  diei  4.  Febr.  1843.  Unde  Canonicus  pot- 
est etiam  Capellaniam  ruralem  retinere,  dummodo  non  impediatur 
assistentia  in  choro.  Ita  S.  Congr.  in  Tolentina  diei  26.  Maji 
1739  in  dub.  -12.  Conf.  Lucidi:  De  Visit.  S.  Liminum,  edit.  3*. 
tom.  I.  pag.  275 — 276. 

63.  Praeterea  ex  jure  Tridentino  expresso  in  cit.  cap.  12.  sess.  24 
De  Bef.  conceditur  Canonicis  et  Beneficiatis  Cathedralinm  et  Col- 
legiatarum  facultas  abscedendi  quotannis  a propria  residentia  tri- 
mestrali  spatio.  Ultra  hoc  tempus  non  admittitur  absentia  nec 
vigore  statuti  proprii,  nec  consuetudinis  cujusvis.  Insuper  cum 
haec  dispositio  sit  potius  prohibens  quam  positiva,  idest  cum  lata 
fuerit  ad  compescendos  potius  abusus  longioris  absentiae;  hinc  Tri- 
dentinum  voluit,  servandas  esse  peculiares  constitutiones  Eccle- 
siarum, quae  longius  etiam  servitium  et  residentiam  requirunt. 
Scilicet  jubet  Concilium  possessores  Canonicatuum  et  Beneficiorum 
frui  non  posse  hoc  induito  trimestralis  absentiae,  quoties  a legibus 
proprii  Capituli,  vel  absolute  prohibentur  abesse  etiam  ad  tri- 
mestre, vel  habent  indultum  absentiae  minori  spatio  temporis  co- 
arctatum.  Hinc  teste  Fagnano  com.  in  cap.  32.  de  Prceb.  et  Dign. 
(IU.  5)  n.  68.,  proposito  dubio,  an  Canonici  qui  majori  servitio 
Ecclesiae,  quam  novem  mensium,  sint  adstricti,  subjaceant  eisdem 
poenis,  de  quibus  in  c.  12.  sess.  24.  De  Bef.  S.  Congr.  respondet: 
subjacere.  Sed  magis  explicitam  resolutionem  affert  Benedictus  XIV. 
in  Inst.  107.  §.  6.  n.  31.,  editam  a S.  Congr.  in  causa  Mutinen. 
an.  1573  per  haec  verba:  ‘S.  Congr.  censuit,  trium  mensium  ab- 
sentiam non  concedi  Canonicis  ex  Decreto  Concilii  sess.  24.  c.  12. 
si  in  Constitutionibus  Ecclesice  servitium  totius  anni  absque  ulla 
intermissione  requiratur'  (Lib.  1.  Decretor.  pag.  168.)  Confirmatur 
haec  regula  in  alia  decisione  S.  Congregationis,  idest  in  Farfensi 
diei  13.  Nov.  1665.  At  ubi  speciales  Ecclesiae  et  Capituli  Consti- 
tutiones non  reqnirunt  majus  seu  longius  servitium,  possunt  CaDO- 
nici  et  Beneficiarii  abesse  trium  mensium  spatio. 

64.  Qua  in  re  plura  sunt  animadvertenda;  1°.  hame  absentiam 
trium  mensium  a jure  concedi;  hinc  licentia  nec  a Superiore,  nec  ab 
ipso  Capitulo,  rigore  juris  communis  inspecto  expostulanda  est;  imo 
nec  absentiae  causa  specialis  requiritur,  sed  sufficit  causa  recreandi 
animum;  quemadmodum  edocuisse  S.  C.  Concilii  refert  Fagnanus 
loco  cit.  n.  52.  2°.  Non  omnes  simul  Canonici  abesse  possunt,  sed 
semper  numerus  eorum  sufficiens  remanere  debet,  qui  possit  Ec- 
clesiae servitium  exhibere.  Hinc  si  abusus  obrepere  incipiant,  ex 
dispositione  cap.  16.  h.  t.,  potest  Episcopus  vigilare  et  prohibere, 
ne  ex  plurium  Canonicorum  absentia  chori  servitium  et  divinus 
cultus  detrimentum  patiantur.  In  hoc  sensu  affertur  a Fagnano 
loco  cit.  resolutio  S.  Congregationis.  Hinc  Episcopus  potest  legem 

ferre,  ut  nemo  ex  Canonicis  et  Beneficiatis  residentiam  relinquat, 
et  spatio  trium  mensium  conciliarium  absit,  nisi  licentiam  ab  ipso 
prius  assequatur.  Ita  resolvit  S.  Congr.  in  Terracin.  17.  Febr.  1628. 

65.  Ceterum  Episcopus  non  potest  hanc  facultatem  absque 
rationabili  causa  denegare;  quemadmodum  infertur  ex  pluribus  re- 
solutionibus S.  C.  Concilii,  inter  quas  citamus  resolutionem  in  causa 
Castrimaris  diei  4.  Maji  1737.  ad  2"m  dubium. 

66.  3°.  S.  Congregatio  in  causa  Auacimana  diei  12.  Julii  1631. 
(lib.  Decret.  14.  pag.  467.)  ‘Censuit,  Episcopum  facere  debere  de- 
cretum, ut  in  Collegiatis  Ecclesiis  suae  Dicecesis,  quae  vigore  Con- 
cilii Trid.  gaudent  vacatione  trium  mensium,  canonici  abesse  non 
possint  ultra  tertiam  partem  uno  eodemque  tempore,  et  hujusmodi 
vacationes  contingere  non  debeant  tempore  Quadragesimae  et  Ad- 
ventus, neque  in  amplioribus  anni  festivitatibus'. 

67.  Non  admittitur  vacatio  trium  mensium  in  capitulis  in 
quibus  vigent  mediarioe  vel  tertiariae , idest  servitium  chori,  quod 
praestatur  a media  vel  a tertia  parte  Canonicorum  alterius  hebdo- 
madis. Ita  S.  Congregatio  in  causa  Castrimaris  diei  30.  Julii  1735, 
et  in  Capuana  diei  3.  Decembr.  1739. 

68.  Quaeritur  an  Capitulares  possint  sese  invicem  substituere 
in  chori  servitio  praestando.  Bened.  XIV.  in  Inst.  Eccl.  107.  §.  3. 
n.  17.  innixus  variis  resolutionibus  S.  Congregationis  Concilii  sen- 
tentiam affirmativam  sequitur,  sed  sub  aliquibus  conditionibus; 
scilicet  1°.  ‘Ne  substitutus  ipse  ad  chorum  venire  teneatur  illis  die- 
bus, quibus  in  locum  alterius  sufficitur.  2°.  Ne  id  frequenter  con- 
tingat. Hujus  frequentiae  judex  est  Episcopus;  S.  C.  Concilii  in 
Alatrin.  d.  24.  Maji  1612.  3°.  Ut  subrogentur  solum  Canonici  vel 
Mansionarii  praesentes  in  civitate,  non  vero  qui  extra  illam,  vel 
extra  suburbia  versantur.  4°.  Ne  hanc  facultatem  alterum  substi- 
tuendi obtineant  nisi  Canonici  vel  Mansionarii,  non  autem  ipsorum 
coadjutores,  qui  nec  reipsa  Canonici,  neque  Mansionarii  nuncupari 
possunt.’ 

Pariter  S.  Congregatio  tenuit,  Canonicos  honorarios  substitui 
non  posse  veris  Canonicis.  Conf.  Inst.  107.  Benedicti  XIV.  §.  6. 
et  Lticidi  opere  cit.  tom.  I.  pag.  284. 

69.  Quaeritur:  utrum  et  quae  sint  in  jure  causae,  quae  privi- 
legium absentiae  tribuant  clericis  ita,  ut  considerentur  ceu  prae- 
sentes et  fructus  faciant  suos? 

Ut  claritati  consulatur,  hic  explicandum  venit,  quid  sibi  velit 
fructus  facere  suos.  Fructus  sive  redditus  canonicatuum  et  bene- 
ficiorum bifariam  dividuntur;  alii  scilicet  sunt  fructus  annui  qui 
adsignantur  propter  annuam  et  ordinariam  residentiam  in  loco 
beneficii,  praestitumque  servitium  beneficio  adnexum,  alii  autem 
dicuntur  distributiones  quotidianae  quae  rependuntur  clerico  propter 
singulas  praesentias  in  choro  et  divinis  officiis.  Fructus  annui 
appellantur  fructus  praebendae  vel  absolute  praebenda ; distribu- 
tiones vero  appellantur  praesentiae  vidualia,  et  beneficia  manualia; 
cap.  un.  h.  t.  in  6°.  De  hisce  distributionibus  quotidianis  est  ali- 
quid addendum.  — In  materia  de  distributionibus  conferatur  Bene- 
dictus XIY.  Inst.  Eccl.  107.  nn.  39.  et  sqq.  et  Giraldi  Expos. 
Jur.  Pontif.  P.  I.  Comm.  in  c.  17.  h.  t.  sect.  358.  necnon  Fagnanus 
comm.  in  c.  32.  De  Praebendis  (III.  5). 

70.  Porro  distributiones  quotidianae  in  aliquibus  Cathedralibus 
Ecclesiis  vel  Collegiatis  ex  ipsa  fundatione  jam  fuerant  constitutae, 
in  locis  vero  ubi  vel'  nullae  fuerint  distributiones,  vel  adeo  tenues, 
quae  a negligentibus  clericis  facile  despicerentur,  statuit  Concilium 
in  c.  3.  Sess.  21.  et  in  c.  3.  Sess.  22.  De  Reform.  ut  in  qualibet  Cathe- 
drali  et  Collegiata  Ecclesia  tertia  pars  fructuum  et  quorumcum- 
que proventuum  tam  dignitatum  quam  canonicatuum,  personatuum 
et  officiorum  separari  deberet  et  in  distributiones  quotidianas  con- 
verti, ac  inter  illos,  qui  divino  officio  intersunt,  dividi  juxta  pro- 
portionem designandam  ab  ipso  Episcopo,  qui  hac  in  re  procedere 
potest  etiam  tamquam  Sedis  Apostolicae  delegatus,  ne  ejus  disposi- 
tio impediatur  ex  prsetextu  exemptionis  vel  capituli  vel  alicujus 
ex  canonicis. 

71.  Porro  indifferens  est  in  praxi,  utrum  distributiones  posi- 
tivo modo  constitutae  sint,  scilicet  ad  instar  retributionis  cujusdam, 
quae  praesentibus  rependatur,  vel  utrum  absentes  ptmdaturis  seu 
amissione  determinata  quotae  pecuniae  mulctentur,  dummodo  com- 
plexus punctaturarum  in  anno  quantitatem  a Tridentino  Concilio 
designatam  attingat 

72.  Praeter  has  distributiones,  quae  a jure  determinantur,  dan- 
tur plerumque  etiam  quaedam  distributiones,  quae  pro  aliqua  fun- 
ctione speciali  vel  a fidelibus  solvuntur,  vel  a piis  testatoribus  aut 
fundatoribus  relictae  sunt  Porro  distributiones  istae  quae  pro  anni- 
versariis vel  aliis  servitiis  institutae  sunt,  aut  tribuuntur,  in  duas 

species  dividi  soleat  ita  scilicet,  ut  alise  quidem  simpliciter  pro 
anniversariis  ipsis  vel  servitiis  solvantur,  aliae  autem  a piis  funda- 
toribus relictae  vel  constitutae  sint,  aut  a fidelibus  tradantur  sub 
clausula,  et  conditione,  ut  tribuantur  solummodo  iis  qui  actu  et 
personaliter  praesentes  sunt  in  divino  servitio,  seu  in  aliqua  speciali 
functione;  quae  postremae  distributiones  vere  et  proprie  manuales 
appellari  possunt;  quia  quodammodo  manibus  praesentium  tradun- 
tur post  opus  sacram  completum.  Appellari  etiam  solent  stricto 
sensu  distributiones  inter  praesentes. 

Porro  has  secnndae  speciei  distributiones  nemo  lucrator  qui 
personaliter  praesens  non  «it,  nec  legitima  absentiae  cansa  jus 
easdem  assequendi  secumfert.  Obstat  enim  expressa  fundatoris 
vel  dantis  voluntas,  quae  veram  et  personalem  praesentiam  exigit; 
qnam  voluntatem  Ecclesia  violari  non  sinit 

73.  Praemissa  nunc  explicatione  quid  sint  fructus  annui,  quid 
distributiones  quotidiana,  devenimus  iterum  ad  quaestionem  in 
n.  60.  propositam  et  quaerimus: 

A.  Utrum  et  quae  sint  in  jure  causae  quae  privilegium  absentiae 
tribuant  clericis  ita,  ut  considerentur  ceu  praesentes  et  fructus 
annuos  faciant  suos? 

B.  Utrum  et  quae  sint  in  jure  causae  quae  privilegium  absentiae 
tribuant  clericis  ita,  ut  considerentur  ceu  praesentes  et  praeter  fru- 
ctus annuos  etiam  distributiones  quotidianas  faciant  suas? 

R.  Sunt  ejusmodi  causae  eceque  tres  in  utroque  casu:  impos- 
sibilitas, utilitas,  privilegium.  Sed  quia  causa  utilitatis  praesertim 
non  pari  passu  procedit  in  utroque  casu,  responsionem  prius  ad  quae- 
stionem A,  deinde  ad  quaestionem  B.  damus  et  distincte  explicabimus. 

74.  A.  P.  cansa  est  impossibilitas  sive  physisa  sive  moralis; 
ad  quam  reducitor  infirmitas  seu  justa  et  rationabilis  corporis 
necessitas,  c.  un.  h.  t.  in  6°.  — Sit  1°.  de  infirmitate.  Infirmitas 
vero  talis  debet  esse,  quae  impediat  celebrationem  divinorum  offi- 
ciorum. Impedire  autem  dicitur  infirmitas  celebrationem  hanc, 
sive  cum,  viribus  debilitatis,  Ecclesiam  adire  et  choro  assistere 
nequit  clericus;  sive  quando  ex  accessu  ad  Ecclesiam  et  ex  assistentia 
in  choro  adesset  periculum  vitae,  vel  periculum  aggravandi  morbum. 
In  dubio  autem,  judicis  arbitrio  qualitas  infirmitatis  determina- 
tur. Hoc  vero  jus  percipiendi  frnctns  juxta  auctores  non  conce- 
ditur illis  clericis,  qui  dum  bona  fruerentur  valetudine,  non  con- 

sueverunt  interesse  choro.  Haec  sententia  doctorum  fulcitur 
opportunis  resolutionibus  S.  C.  Concilii.  Sane  ita  tenuit  S.  C. 
in  causa  Mantuana  diei  6.  Febr.  1627  (libr.  decret.  II.  pag. 
197).  Idem  tenuit  in  Reatina  5.  Martii  1667  (lib.  Decr.  XXV. 
p.  345)  et  in  multis  aliis. 

75.  Causae  infirmitatis  ex  eod.  c.  un.  h.  t.  in  6°.  adjungenda 
est  etiam  2°.  corporis  necessitas.  Haec  corporis  necessitas  con- 
sistit in  externo  aliquo  impedimento,  quo  clericus  detineatur  quo- 
minus in  loco  beneficii  resideat  et  choro  adsistat.  Porro  neces- 
sitas haec  optime  aequiparatur  infirmitati;  absentia  enim  in  casu 
procedit  ex  causa  quae  induit  naturam  vis  superioris  et  causae 
necessariae,  cui  resisti  nequit.  Hinc  absens  ex  causa  metus  prin- 
cipis saecularis  vel  viri  potentis  facit  fructus  suos.  Ita  tenuit 
S.  Cong.  in  causis  Fundana  3.  Julii  1734,  in  Carpensi  diei  17.  Sept. 
1616  et  in  Caputaquen.  diei  18.  Augusti  1723.  Idem  dictum  est 
de  canonicis  absentibus  ex  causa  deportationis  in  Sublacen.  diei 
14.  Julii  1817.  Sic  etiam  S.  Congregatio  Concilii  permisit  car- 
ceribus  injuste  detento  etiam  distributiones  percipere,  ita  respondens 
diei  23.  Sept.  1685 S.  Congregatio  saepius  censuit,  indebite  carceribus 
detento  deberi  distributiones  quotidianas,  non  secus  ac  si  ipse 
continuo  Ecclesiae  inservisset’  (L.  25.  Decret.  pag.  405). 

76.  II*.  causa  est  Ecclesiae  utilitas  sive  Ecclesiae  propriae  sive 
Ecclesiae  universalis  juxta  limites  in  jure  statutos.  Ad  utilitatem 
Ecclesiae  propriae  inprimis  pertinet  3°.  causa  studiorum ; nam  non 
solum  personae  quae  studet,  sed  et  totius  Ecclesiae,  praesertim  pro- 
priae, plurimum  interest  labia  canonici  custodire  scientiam.  De 
hoc  privilegio  sermo  est  in  cc.  4.  et  12.  h.  t.  et  in  c.  5.  De  Ma- 
gistris (V.  5).  Privileginm  hujusmodi  in  eo  consistit,  nt  docentes 
in  facultate  theologica  dum  in  scholis  docent,  et  studentes  per  quin- 
que annos  percipiant  fructus  beneficiorum  suorum,  licet  non  resi- 
deant in  loco  beneficii  proprii.  Quare  licet  absint,  fictione  juris 
doctores  isti  et  studentes  reputantur  uti  praesentes.  Hoc  privi- 
legium renovavit  Concilium  Tridentinum  in  c.  1.  sess.  5.  de  Ref. 
favore  lectorum  docentium  sacram  Scripturam  et  eam  addiscentium. 

Porro  ex  pluribus  declarationibus  S.  Cong.  Concilii  ex.  gr.  in 
Perusiana  7.  Maji  1707  praedictum  indultum  favet  etiam  Docto- 
ribus  et  scholaribus  juris  praesertim  canonici.  Scholares  vero  ut 
hoc  induito  frui  possint,  vacare  debent  in  loco  publice  probato 
ex.  gr.  in  Universitate,  Academia  vel  Lyceo.  Nullius  enim  roboris 

indultum  declaratur  illorum  qui  ad  villas  vel  castella  se  conferunt, 
in  quibus  nullum  est,  vel  minus  competens  studiorum  exercitium 
c.  12.  h.  t. 

77.  Verum  hoc  indultum  est  subordinatum  decenti  servitio 
Ecclesiarum  et  cultui  divino  praestando.  Hinc  in  c.  ult.  De  Res<r. 
(I.  3)  in  6°.  revocantur  gratiae  et  facultates  concessae  etiam  ratione 
studiorum,  ut  Clerici  possint  alibi  commorantes  percipere  fructus 
beneficiorum.  Revocatio  hujusmodi  facta  est,  quia  ob  absentiam 
horum  Clericorum  cultus  divinus  imminuitur,  et  officium  propter 
quod  beneficium  ecclesiasticum  datur,  omittitur.  Ex  hoc  Capite 
regula  exsurgit,  scilicet  absentiae  facultatem  a jure  non  amplius 
causa  studiorum  indulgeri,  quoties  in  evidens  cultus  divini  detri- 
mentum vergat.  Hinc  praxis  inducta  est,  ut  indultum  absentiae 
ob  hanc  causam  expostuletur  a S.  C.  Concilii,  quae  illud  non  elar- 
gitur nisi  prius  informetur  ab  Episcopo  de  rerum  statu,  an  absentia 
clerici  noceat  nec  ne  chorali  servitio;  exemplum  habes  in  causa 
Fabrianen.  d.  31.  Jan.  1891,  ubi  S.  C.  C.  post  votum  ab  Episcopo 
et  Capitulo  expetitum  respondit:  ‘Pro  gratia  dispensationis  ab  resi- 
dentia ad  triennium’. 

78.  Qua  in  re  animadvertimus,  jure  decretalium  expresso  in 
cap.  34.  De  Elect.  (I.  6)  in  6°.  §.  » Porro*,  Parochos  abesse  potuisse 
a paroecia  ob  causam  studiorum.  At  haec  facultas  abolita  esse 
dicenda  est  a Concilio  Tridentino  sess.  23.  cap.  1 de  Ref.  Sane 
S.  Congregatio  censuit,  ‘nec  etiam  causa  studiorum  licere  post 
Concilium  Parochis  abesse  ab  eorum  curis,  et  quoad  hoc  revocata 
esse  omnia  privilegia  tum  a jure  tum  etiam  specialiter  concessa; 
ideo  Episcopum  posse  contra  absentes  procedere  juxta  formam 
traditam  a Concilio  Tridentino  sess.  23.  c.  1.’  Hoc  responsum  dedit 
S.  C.  Concilii  die  1.  Decembris  1594. 

79.  Utilitati  proprice  Ecclesiae  consulunt  ideoque  fructus  an- 
nuos percipinnt  4°.  canonici  vel  beneficiati  negotia  propriae  Ec- 
clesiae gerentes,  quoties  ad  Concilium  mittantur  a Capitulo,  vel 
quoties  alio  se  conferant  ut  vel  beneficii  sui,  vel  propriae  Ecclesiae 
aut  Capituli  lites  et  jura  prosequantur;  cc.  un.  h.  t.  in  6°.  et  13. 
h.  t.  Hoc  in  ultimo  casu  in  libro  punctaturarum  adnotari  solet: 
absens  pro  Ecclesia.  Ad  rem  faciunt  resolutiones  S.  Congregationis 
in  causis  Panormitana  ann.  1588  (1.  V.  Decr.  pg.  104)  et  Segov. 
ann.  1589  relatae  a Bened.  XIV.  (1.  V.  Decr.  pg.  287)  in  Inst. 
107.  n.  54. 

80.  Reputantur  insuper  utilitatem  Ecclesiae  gerere  Canonicus 
Theologus  et  Canonicus  Poenitentiarius,  dum  officium  complent  sibi 
nomine  Capituli  commissum.  Quoad  Poenitentiarium  clara  est  dispo- 
sitio in  c.  8.  sess.  24.  De  Ref.  in  Tridentino.  Quoad  vero  Theo- 
logum afferri  potest  c.  1.  sess.  5.  de  Ref.  in  fine. 

Iisdem  quoad  jus  percipiendi  fructus  annuos  accensendus  est 
Canonicus  qui  praebendae  suae  adnexam  habet  curam  animarum 
in  Ecclesia  sui  canonicatus.  Quoad  hos  fructus  annuos  nihil  interest 
utrum  in  propria  Ecclesia  de  facto  exerceat  curam  animarum  an 
in  alia.  Ita  S.  Pius  V.  in  sua  Const.  63.  Cfr.  Fagnanum  Comm. 
in  c.  »Licet«  De  Prasb.  (III.  5)  n.  67.  et  Benedictum  XIV.  cit. 
Inst.  n.  56. 

81.  Utilitati  propriae  Ecclesiae,  hic  toti  Dioecesi,  consulunt  5°. 
Canonici  duo  quos  Episcopus  assumit  ut  sibi  opem  praestent  in 
Ecclesiae  servitio  quique  censentur  esse  praesentes  et  ex  praescripto 
sacrorum  canonum  praebendae  fructus  percipiunt  cc.  7.  et  15.  h.  t. 
Huic  privilegio  derogatum  non  est  in  c.  12.  sess.  24.  De  Ref. 

Quamvis  regulariter  assumantur  Canonici  Catliedr.  Eccl.  ut 
Episcopum  coadjuvent  in  negotiis  Dioeceseos  expediendis,  tamen 
vocari  possent  ab  Episcopo  et  frui  induito  absentiae  etiam  duo 
Mansionarii  Ecclesiae  Cathedralis  vel  duo  Canonici  Collegiatarum 
Ecclesiarum,  quemadmodum  fuisse  resolutum  a S.  C.  Concilii  in 
causa  proposita  die  9.  Sept.  1628  refert  Barbosa:  Trad.  De  Ca- 
nonicis et  Dignit.  c.  25.  Idem  fuit  resolutum  ab  eadem  Congre- 
gatione in  causa  Cajetana  servitii  (lib.  Decret.  23.  p.  599.)  quam 
refert  Benedictus  XIV.  Instit.  Eccl.  107.  n.  57.,  nec  non  in  alia 
Venusina  diei  30.  Julii  1763.  At  Episcopus  non  potest  uti  opera 
Dignitatum  vel  Canonicorum  qui  animarum  curam  exercent,  prout 
S.  C.  Concilii  Episcopo  Montis- Flasconen.  intimavit  die  26.  Aprilis 
1659  teste  Benedicto  XIV.  in  loco  cit.  §.  9. 

82.  Praeterea  in  cap.  12.  sess.  24.  De  Ref.  de  Canonicis  con- 
stitutum est,  eosdem  debere  Episcopo  celebranti  aut  alia  ponti- 
ficalia exercenti  assistere.  Quare  etiam  assistentia  hujusmodi  est 
causa  legitimae  absentiae  a choro.  Benedictus  XIV.  in  cit.  Instit. 
Eccl.  107.  n.  60.  plures  resolutiones  refert  ex  quibus  deducitur 
Canonicos  teneri  ad  assistentiam  Episcopo  praestandam  non  solum 
in  munere  sacerdotis  et  diaconi,  sed  etiam  in  munere  subdiaconi; 
S.  C.  C.  in  Mutinen.  1573  (1.  1.  Decretorum  pag.  14.).  In  causa 

autem  Arianensi  proposita  diebus  19.  Aprilis  et  17.  Maji  1704 
(rei.  IX.  p.  107.  c.  71).  Sacra  Congregatio  censuit,  Canonicos 
tempore  divinorum  officiorum  Episcopo  Missam  celebranti  in  privato 
sacello  non  teneri  assistentiam  praestare,  licet  consuetudo  adfuerit 

83.  Huic  casui  immediate  praemisso  aequiparatur  casus  Cano- 
nici, qui  ab  Episcopo  impedito  mittitur  ejus  loco  ad  visitationem 
perficiendam  Ss.  Liminum,  vel  qui  Episcopum  ipsum  visitantem 
Ss.  Limina  roncomitatur.  Quo  in  casu  Canonicus  censetur  uti 
praesens  in  Ecclesia  ceu  decrevit  Sixtus  V.  teste  Benedicto  XIV. 
in  sua  Instit.  Ecclesiastica  107.  n.  59.,  ubi  refert  binas  resolu- 
tiones S.  C.  Concilii.  Prima  est  diei  1.  Oct  1672  in  causa  Pennen. 
hujus  tenoris:  ‘Censuit  S.  Congregatio  deberi  (Canonicis)  distri- 
butiones quotidianas  tempore  accessus,  mansionis  et  regressus  visi- 
tationis Ss.  Liminum,  quod  tempus  constituit  esse  trium  mensium’. 
Alia  resolutio  est  in  causa  Sulmonensi  die  5.  Decemb.  1626  per 
haec  verba:  ‘Canonicos  suum  Episcopum  in  visitatione  Sacrorum 
liminum  comitantes,  distributiones  quotidianas  lucrari  debere.  Comi- 
tantes vero  (Episcopum)  in  visitatione  Diceceseos,  si  omnes  fructus, 
ut  supponitur,  in  distributionibus  quotidianis  consistant,  lucrari 
duas  partes,  amissa  tertia,  quae  inservientibus  accrescat.’ 

84.  Sicut  propriae  et  dicecesance  Ecclesiae  utilitas  est  causa, 
cur  canonici  vel  beneficiati  censeantur  praesentes  in  propria  Ec- 
clesia ideoque  praebenda  sua.  fruantur,  sic  a fortiori  utilitas  Eccle- 
siae universalis.  Hinc  6°.  percipiunt  fructus  annuos  canonici  qui 
Romano  Pontifici  tamquam  familiares  inserviunt,  vel  qui  pontificia 
legatione  funguntur  pro  expediendis  negotiis  universalis  Ecclesiae 
arg.  c.  14.  h.  t. 

85.  Praeter  impossibilitatem  et  utilitatem  Ecclesiae  tractanda 
est  III*.  causa  fictae  commorationis  in  Ecclesia  propria:  indultum 
Apostolicum.  Verum  hoc  indultum  vix  conceditur  absque  ulla  causa, 
nam  plurimum  propter  utilitatem  Ecclesiae  privilegium  datur.  — 
Non  loquimur  hic  de  privilegiis  specialibus,  sed  tantummodo  de 
duobus  generalibus,  sc.  de  absentia  propter  exerditia  spiritualia  et 
de  jubilatione.  Cum  vero  hoc  jubilationis  privilegium  multa  de 
distributionibus  dicenda  praesupponat,  de  jubilatione  inferius  tra- 
ctandum censuimus. 

Sit  ergo  7°.  de  exercitiis  spiritualibus.  Volens  S.  P.  Cle- 
mens XI.  omnibus  viribus  promovere  exercitia  spiritualia,  Lit. 

Encyclicas  dedit  d.  1.  Febr.  1710  ad  omnes  Episcopos  Italiae  et 
Insularum  Adjacentium,  quarum  en  tenor  in  puncto  nostram  quae- 
stionem concernenti:  » (Parochos  insuper  per  idem  tempus  semel 
tantum  in  anno  Exercitiis  hujusmodi  vacantes  a residentia  benigne 
absolvit);  quod  ipsum  servari  praecipit  quoad  Canonicos,  Beneficia- 
tos,  aliosque  personali  residentia  obstrictos,  et  Chori  servitio  man- 
cipatos, quos  nihilominus  lucrari  decernit  integros  fructus,  et  quo- 
tidianas suorum  respective  Canonicatuum,  et  Beneficiorum  distri- 
butiones quascumque,  perinde  ac  si  Choro,  divinisque  Officiis  per- 
sonaliter interessent,  dummodo  tamen  eadem  exercitia  peragant, 
obtenta  prius  ab  Ordinario  licentia,  a quo  nullatenus  concedenda 
erit  Adventus  et  Quadragesimae  tempore,  ac  in  solemnioribus  Fe- 
stivitatibus, nec  unquam  omnibus  simul  Canonicis,  aliisque  Chori 
inservientibus,  sed  eo  adhibito  modo,  ne  Chori  servitium  nequa- 
quam intermittatur.*,  Cfr.  etiam  Benedictum  XIV.  in  Inst.  104. 
circa  finem.  Cetera  requisita  jam  vidimus  in  tractatu  de  residentia 
parochorum  h.  t.  n.  54. 

86.  Responsioni  ad  quaestionem  A.  subnectimus  responsionem 
ad  quaestionem  B.,  quae  sic  sonat:  Utrum  et  quae  sint  in  jure  causae 
quae  privilegium  absentiae  tribuant  clericis  ita,  ut  considerentur 
ceu  praesentes  et  praeter  fructus  annuos  lucrentur  etiam  distribu- 
tiones quotidianas? 

• Antequam  respondeamus  directe  huic  quaestioni,  praemittenda 
putamus  aliqua  notanda  in  genere.  Hujusmodi  distributiones  ab- 
sentes non  lucrantur  c.  un.  h.  t.  in  6°.,  c.  3.  sess.  22.  de  Bef.  et 
cap.  12,  sess.  24.  de  Ref.  Ex  quibus  locis  juris  infertur,  nec  ullam 
consuetudinem,  nec  Capitulorum  statuta  inducere  legitime  posse 
praxim,  qua  absentibus  distributiones  concedantur.  Verba  Triden- 
tini  Concilii  sess.  24.  cap.  12.  haec  sunt:  , Distributiones  vero,  qui 
statis  horis  interfuerint,  recipiant;  reliqui,  quavis  collusione  aut 
remissione  exclusa,  his  careant  juxta  Bonifacii  decretum,  quod 
incipit:  Consuetudinem,  quod  S.  Synodus  in  usum  revocat,  non 
obstantibus  quibuscumque  statutis  et  consuetudinibus.’  Quapropter 
canonici  praesentes  non  possunt  absentibus  amissas  distributiones 
remittere  seu  condonare.  Et  in  cap.  3.  Sess.  22.  de  Ref.  Conci- 
lium decernit  ‘ut  . . . qui  . . . servitium  . . . quolibet  die  statuto 
non  impleverint,  illius  diei  distributionem  amittant,  nec  ejus  quo- 
quo modo  dominium  acquirant’.  Praesentes  igitur  lucrantur  distri- 
butiones. 

87.  Qua  in  re  animadvertendum  est,  in  more  fuisse  positum 
aliquarum  ecclesiarum,  ut  omnes  fructus  et  proventus  distributio- 
nibus comprehendantur,  nulla  relicta  redituum  portione,  quae  fru- 
ctus praebendae  constituat.  Hac  in  hypothesi  binae  tertiae  partes 
fructuum  et  proventuum  censentur  repraesentare  praebendam,  et 
reliqua  tertia  pars  constituit  proprie  dictas  distributiones. 

Quare  hoc  in  casu  clerici  absentes  binas  tertias  partes  harum 
distributionum  percipiunt,  amittunt  vero  reliquam  tertiam  partem, 
quemadmodum  S.  Congr.  saepe  resolvit  ex.  gr.  in  Sorana  diei 
22.  Aprilis  1679  et  in  Venusina  30.  Julii  1763. 

88.  Animadvertendum  insuper  est,  praxim  s.  Congregationis 
esse  ut,  quoties  major  pars  redituum  distributionibus  adsignetur, 
non  sinat  distributiones  omnes  amitti  a clerico  qui  obtinet  indul- 
tum absentiae;  sed  hoc  in  casu  uniendi  sunt  fructus  cum  distribu- 
tionibus, et  facta  simul  computatione,  clericus  absens  amittit  solam 
tertiam  partem  ex  fructibus  et  distributionibus  simul  copulatis. 

89.  His  praemissis  directe  quaestioni  superius  propositae  respon- 
demus: Sunt  tres  causae  fictae  praesentiae  etiam  quoad  distributiones: 
impossibilitas,  Ecclesiae  utilitas,  privilegium.  — Quod  caput  primum 
(impossibilitatis)  et  tertium  (privilegii)  attinet,  dicta  de  annuis 
fructibus  (in  nn.  74.-75.  et  85.)  repetenda  essent  de  distributioni- 
bus quotidianis;  respectu  autem  secundi  capitis  (utilitatis)  distri- 
butiones non  eodem  jure  reguntur  quo  fructus  annui;  hinc  nonnulla 
de  hisce  distributionibus  explicanda  sunt. 

90.  Non  lucrantur  distributiones:  canonici  absentes  ex  in- 
duito Tridentino  ad  tres  menses,  nisi  in  constitutionibus  a S.  Sede 
approbatis  concessum  fuerit  privilegium  distributiones  in  praesenti 
hypothesi  percipiendi.  Bened.  XIV.  cit.  Instit.  n.  36.  ubi  refert  binas 
resolutiones  S.  Congr.  Concilii  in  Bonon.  et  in  alia  Pistoriensi  a.  1586. 
Neque  lucrantur  distributiones  licet  annuos  percipiant  fructus; 
Canonici  absentes  causd  studiorum.  Ita  resolvit  S.  Congr.  in 

, Arianen.  diei  18.  Aug.  1731  et  in  Maceraten.  diei  10.  Dec.  1616. 
Conf.  Bened.  XTV.  Instit.  Eccl.  107.  In  casibus  vero  particulari- 
bus standum  est  tenori  Rescripti  S.  Sedis.  Siquidem  ob  circum- 
stantias particulares  S.  Sedes  absentibus  ex  causa  studiorum  jus 
concedere  potest  distributiones  quotidianas  percipiendi;  sic  in  Nea- 
politana d.  20.  Febr.  1677.  (alleg.  VL  212),  in  Setina  d.  1.  Dec.  1731. 

91.  Canonici  negotia  propriae  Ecclesiae  gerentes  non  solum 
annuos  fructus  percipiunt,  sicut  vidimus  in  n.  79,  sed  etiam  distri- 

butiones  quotidianas;  S.  C.  Concilii  in  Panormitana  ann.  1688  et 
Segovien.  ann.  1589. 

92.  Hinc  Canonicus  Theologus  ea  die  qua  lectiones  habet,  et 
Poenitentiarius  eo  tempore  quo  confessiones  in  Ecclesia  audit,  ab- 
sentes a choro  lucrantur  etiam  distributiones  quotidianas  perinde 
ac  si  choro  interessent.  Canonicus  Theologus  certe  percipit  distri- 
butiones quotidianas,  pro  horis  quibus  aut  in  Ecclesia  Cathedrali 
S.  Scripturam  exponit  aut  in  Seminario  eandem  sacram  rem  tradit 
vel  theologiam  dogmaticam  moralemve  gratis  docet;  Benedictus  XIV.: 
De  Syn.  1.  13.  c.  9.  n.  17.  — Diximus  pro  horis:  nam  S.  C.  Con- 
cilii, licet  saepe,  uti  in  Caurien.  26.  Aug.  1848  et  in  Barchinonen ^ 
2.  Jun.  1860,  tamen  non  semper  distributiones  concessit  pro  toto 
die,  sed  solum  pro  horis  lectionis;  sic  in  causa  Pampilonen.  d. 
16.  Dec.  1882  respondit:  »In  casu  de  quo  agitur,  Canonicum  theo- 
logum choro  abesse  ac  distributiones  lucrari  posse  pro  iis  tantum 
diei  horis,  quibus  legit  in  Seminario,  onerata  conscientia*. 

Diximus  deinde  Theologum  debere  gratis  docere;  nam  si  pro 
lectionibus  emolumenta  saltem  alicujus  momenti  percipit,  distri- 
butiones lucrari  ipsi  non  licet;  patet  hoc  ex  causa  Carthaginem. 
decisa  a S.  C.  Concilii  die  11.  Aprilis  1891. 

93.  Canonico  Pcenitentiario  adest  jus  percipiendi  non  solum 
distributiones  quotidianas,  sed  etiam  alia  emolumenta  nullis  exce- 
ptis nisi  iis  pro  quibus  voluntas  testatoris  postulat  praesentiam 
veram.  Arguitur  hoc  ex  analogia  cum  canonico  Theologo,  cui 
favet  in  his  decisio  S.  C.  Concilii  d.  20.  Sept.  1879,  necnon  ex  causa 
Theanen.  d.  6.  Jul.  1889,  in  qua  eadem  S.  C.  ad  quaestionem:  »An 
Canonicus  Poenitentiarius  absens  a choro  ut  confessiones  fidelium 
ex  suo  munere  audiat,  praeter  ordinarias  distributiones,  lucretur 
quoque  tum  fallentias,  tum  cetera  emolumenta,  seu  distributiones 
extraordinarias,  sive  fixas,  sive  fortuitas  in  casu*,  respondit:  Affir- 
mative et  amplius.  Requiritur  tamen  ut  actu  audiat  confessiones, 
non  sufficit  solum  sedere  in  confessionali.  S.  C.  C.  12.  Dec.  1896. 

94.  His  duobus  — Theologo  et  Pcenitentiario  — accensendus 
est  Canonicus  qui  praebendae  suae  adnexam  habet  curam  animarum 
in  Ecclesia  sui  canonicatus.  Hic  enim  si  tempore  quo  divina  offi- 
cia celebrantur,  audiat  confessiones,  vel  alia  munia  ad  ipsam  curam 
spectantia  exerceat,  lucrari  debet  distributiones  quotidianas  etiamsi 
divinis  officiis  non  intersit:  quemadmodum  in  terminis  respondit 
S.  Congr.  in  causa  Mediolanensi  diei  13.  Febr.  1639.  Censendus  enim 

«st  Parochus  utilitatem  evidenter  agere  Ecclesiae  suae:  de  quo  in 
«.  un.  h.  t.  in  6°.  fit  sermo.  Si  autem  canonicus  vel  alius  benefi- 
ciatus  curam  animarum  exerceat  in  alia  Ecclesia,  distributiones 
non  lucratur  dum  a choro  abest  ratione  officii  sui  parochialis,  licet 
fructus  praebendae  suae  percipiat.  Ita  S.  Pius  V.  in  sua  Const.  63. 
Conf.  Fagnanum  Comm.  in  Cap.  »Licet«  De  Praeb.  (III.  5)  n.  67. 
et  Benedictum  XIV.  cit.  Instit.  n.  56. 

95.  Canonici  qui  utilitati  Ecclesiae  dioecesanae  inserviunt,  cen- 
sentur praesentes  in  officiis  respectu  fructuum  annuorum,  in  casibus 
supra  (nn.  81 — 83.)  explicatis,  aliter  autem  res  se  habet  quoad  distri- 
butiones. Nam  earundem  distributionum  participes  non  sunt,  nisi: 
1°.  Canonici  episcopo  pontificaliter  celebranti  assistentes  in  Ecclesia 
Cathedrali  ex  decisionibus  S.  C.  Concilii  in  Amerin.  d.  3.  Febr. 
1629.  (1.  14.  Decret.  p.  17.  apud  Benedictum  XIV.  Inst.  107.); 
Colon.  9.  Maji  1671;  Bosanen.  16.  Febr.  1734.  multisque  aliis; 
Canonicis  Episcopo  pontificaliter  celebranti  assistentibus  aequipa- 
ratur  Canonicus  caeremoniarum.  — 2°.  Canonicus  suum  episcopum 
in  visitatione  ss.  liminum  comitans  vel  missus  ab  Episcopo  ad 
visitanda  ss.  limina  distributiones  quotidianas  lucrari  debet,  uti 
S.  C.  Concilii  rescripsit:  quoad  primam  partem  in  causa  Sulmonen. 
5.  Dec.  1626  (1.  13.  Decret.  p.  329),  quoad  alteram  in  Culmen. 
23.  Jan.  1627.,  Regien.  18.  Dec.  1627.,  Monasterien,  15.  Maji  1723, 
in  Pennen.  1.  Oct.  1672  (1.  27.  Decret.  p.  510  apud  Bened.  XIV. 
Inst.  107). 

Ex  dictis  sequitur:  Non  lucrantur  distribuentes  canonici  aliter, 
licet  legitime,  occupati:  e.  gr.  Vicarius  Generalis,  S.  C.  C.  in  Bitect. 
17.  Dec.  1627  (1.  13.  Decret.  pg.  267),  item  in  Tanaten.,  9.  Maji 
1671  (1.  27.  ib.  p.  113).  — Neque  canonicus  examinator  synodalis, 
S.  Cf  C.  in  Brixien.  19.  Jun.  1638  (1.  16.  ib.  pg.  38);  item  in 
Cremonen.  d.  20.  Sept.  1642.  (1.  17.  ib.  p.  95).  — Neque  canonicus 
inquisitor  haereticae  pravitatis  nisi  ex  speciali  privilegio  juxta  S. 
C.  C.  in  Toletan.  d.  4 Junii  1594;  in  Mediolan.  3.  Febr.  1635 
(1.  15.  ib.  p.  156,  ap.  Benedictum  XIV.  Inst.  107).  — Neque  cano- 
nici operam  Episcopo  praestantes  in  regimine  dioecesis.  Praestat 
ad  rem  melius  declarandam  referre  decisionem  ejusdem  S.  Congre- 
gationis in  causa  Brixien.  diei  18.  Sept.  ann.  1626  (Lib.  13.  Decret. 
pag.  346)  hisce  verbis  conceptam:  ‘Sacra  Congregatio  censuit,  dan- 
dam esse  declarationem  alias  editam  tenoris  sequentis:  Sacra  etc. 

Santi,  III.  Decr.  ® 

censait,  unum  vel  duos  Canonicos  Episcopo  inservientes  juxta  pri- 
vilegium ad  favorem  Episcoporum  in  cap.  »De  caetero*.  De  Cle- 
ricis non  residentibus  (III.  4),  lucrari  Praebendam  suorum  Canoni- 
catuum,  non  tamen  distributiones  quotidianas;  si  vero  redditus 
omnes  ipsis  distributionibus  constent,  duas  tantum  ex  illarum  tri- 
bus partibus  lucrari.’ 

Praeterea  Canonici  absentes,  qui  actu  Episcopo  assistunt,  sive 
in  visitatione  Dioeceseos,  sive  missam  privatam  celebranti  in  suo 
palatio,  aut  alibi,  distributionibus  privantur.  Ita  in  Amerina  diei 
3.  Febr.  1629  et  in  Colomen.  9.  Maji  1671  et  cit.  Instit.  Bened.  XIV. 
nn.  59.  et  61. 

96.  Quoad  utilitatem  Ecclesiae  universalis  lucrantur  distribu- 
tiones canonici  qui  Romano  Pontifici  tanquam  familiares  inserviunt, 
vel  qui  pontificia  legatione  funguntur  pro  expediendis  negotiis  uni- 
versalis Ecclesiae  arg.  c.  14.  b.  t.  At  prae  oculis  habenda  est  re- 
solutio S.  Congregationis  Concilii  in  Romana  diei  6.  Maji  1820, 
quae  resolutio  probata  fuit  a Sum.  Pontifice  Pio  VII.  die  10.  subse- 
quenti.  Videlicet  cum  ageretur  de  canonicatibus  et  beneficiis  Ec- 
clesiarum Urbis,  proposita  sunt  sq.  dubia.  Primum  hoc  erat.  ‘Au 
et  quomodo  sit  confirmandum  vel  concedendum  indultum  abessendi 
a choro  addictis  S.  Sedis  servitio  sive  in  temporali,  sive  in  eccle- 
siastico munere?’  Responsum  fuit:  Affirmative  in  omnibus  pro  die- 
bus et  horis,  amissis  distributionibus  inter  praesentes  tantum.’ 
Igitur  clerici  isti  lucrantur  distributiones  ordinarias. 

Dubium  secundum  hoc  erat.  ‘An  et  quomodo  sit  concedendum 
indultum  iis,  qui  alicui  ex  dictis  muneribus  vacantes  extra  locum 
beneficii,  nunquam  possunt,  durante  munere,  suis  Ecclesiis  deser- 
vire et  chorali  oflSciaturae  personaliter  interesse?’  Responsum  fuit: 

‘ Negative , exceptis  nunciis  et  internunciis’ 

»0nmia  percipiunt  emolumenta  etiam  eventualia  beneficiati 
vel  canonici  occupati  in  processibus  beatificationis  vel  canoni- 
zationis  sive  ordinariis  sive  apostolicis*  secundum  decisionem  S. 
Rit.  C.,  d.  27.  Febr.  1887. 

Privilegium  Apostolicum  quod  ad  exercitia  spiritualia  attinet, 
se  extendit  ad  distributiones  quotidianas  pariter  ac  ad  fructus 
praebendae  (supra  n.  85.  7°).  Tractandum  ergo  solum  remanet  privi- 
legium »jubilationis«. 

Privilegium  Jubilationis. 

97.  Licet  in  jure  canonico  cautum  non  reperiatur,  quod  cano- 
nicus sive  beneficiatus,  qui  ecclesiae  inservivit  spatio  40  annorum, 
frui  debeat  exemptione  a servitio  et  hoc  minime  obstante  sit  ad- 
mittendus ad  participationem  fructuum  et  distributionum,  uti  bene 
ponderat  Navar.  cons.  12.  L.  III.  de  deric.  non  resident.,  ex  quo 
fortasse  infirmitas  canon  eorum  et  beneficiatorum  aut  gravis  eorun- 
dem aetas  remedium  habent  coadjutoriae  aut  indulti  vacandi  a 
choro  durante  infirmitate,  quemadmodum  prosequitur  Card.  de  Luca 
discurs.  15.  num.  6.  et  seqq. ; in  cathedralibus  nihilominus  et  col- 
legiatis ecclesiis,  in  quibus  adsunt  statuta  vacationum  a choro,  quae 
jubilatio  dicitur,  concedentia  canonicis  et  beneficiatis  post  servi- 
tium annorum  40,  jam  resolutum  est,  eadem  non  esse  improbanda, 
sed  toleranda,  et  S.  Congr.  resolutio  a S.  P.  Oregorio  XIII. 
confirmationem  obtinuit  juxta  plene  relata  apud  Oarciam  De  bene- 
ficiis P.  III.  c.  2.  §.  1.  n.  344. 

Et  quod  notabilius  est,  etiamsi  non  adsint  statuta,  praxis 
inolevit , ut  a S.  C.  Concilii  indulta  jubilationis  concedantur 
canonicis  et  beneficiatis,  qui  spatio  40  annorum  suis  ecclesiis  in- 
servierunt, ne  coelestis  militiae  milites  deterioris  sint  conditionis, 
quam  militiae  saecularis,  quibus  a jure  civili  vacatio  a muneribus, 
dummodo  veterani  essent,  liberaliter  concessa  est,  juxta  textum 
in  1.  A muneribus  ff.  de  vacat,  et  excusat,  munerum  (1.  7.  D.  L.  5.) 
et  in  lege  1.  Cod.  de  veteranis  (1.  1.  Cod.  XII.  46.),  et  praxis  me- 
morata non  absolute  et  simpliciter  sibi  vindicat  locum,  sed  in 
hypothesi,  in  qua  plene  doceatur  de  servitio  praestito  spatio  an- 
norum 40,  et  quidem  cum  qualitate  continui  et  laudabilis,  uti 
colligitur  ex  rescriptis  S.  Congregationis.  — Clausula  vero  quae  ap- 
poni solet  induitis  jubilationis  et  quae  quodam  modo  totam  mate- 
riam in  nuce  continet,  haec  est:  »Ut  quamvis  in  posterum  non  in- 
serviat (canonicus),  nihilominus  fructus  omnes  et  distributiones 
quotidianas  sui  canonicatus  percipere  valeat  perinde  ac  si  choro 
et  officiis  personaliter  interesset*.  Claritati  rei  consulere  volentes, 
totam  hanc  quaestionem  ad  4 capita  revocamus:  1°.  Quantum  'tem- 
poris requiritur  ad  privilegium  jubilationis;  2°.  quale  servitium 
praestare  debuit  petens  ejusmodi  privilegium;  3°.  Estne  status  ec- 
clesiae, cui  servit  orator,  talis,  ut  permittat  ejusmodi  vacationes; 
4°.  Quid  importat  concessa  jubilatio. 

98.  1*.  Uniformiter  S.  C.  Concilii  requisivit  spatium  40  an- 
norum continui  et  laudabilis  servitii  ad  concedendam  jubilationem. 
Diximus  spatium  40  annorum  continui  servitii.  Hoc  requisitum 
certe  verificatur  in  servitio  40  annorum  cum  vera  praesentia.  Sed 
vera  praesentia  per  40  annos  vix  vel  ne  vix  quidem  unquam  in 
beneficiato  reperietur.  Quid  ergo  de  praesentia  ficta  vel  juridica? 
Generaliter  dici  potest:  Quotiescunque  vacatio  a choro  non  impe- 
dit perceptionem  distributionum,  toties  non  impedit  privilegium  ju- 
bilationis. Sed  neque  tres  menses  absentiae  conciliares  impediunt 
ejusmodi  privilegium. 

Ex  hac  regula  deducitur:  Non  obstat  jubilationi  absentia  ex 
causa  infirmitatis  dummodo  infirmitas  fuerit  ab  Ordinario  approbata 
et  S.  C.  Concilii  accesserit  indultum,  S.  C.  in  Bergomen,  d.  4,  Jul. 
et  8.  Aug.  1716.;  — neque  absentia  ex  corporali  necessitate,  uti 
videri  potest  ex  causa  Urbanien.  16.  Jul.  1836,  ubi  canonicus  per 
quinquennium  quo  capitulum  a gubernio  gallico  fuerat  suppressum, 
plerumque  a choro  abfuit;  similiter  in  Eugubina  d.  29.  Apr.  1837 ; — 
neque  absentia  ex  officio  pro  Ecclesia  universali,  uti  definitum 
est  in  Romana,  d.  12.  Dec.  1699.  quoad  scriptorem  in  bibliotheca 
Vaticana,  vel  a S.  Rit.  C.  d.  27.  Febr.  1887.  circa  canonicos  oc- 
cupatos in  processibus  beatorum  vel  sanctorum. 

Econtra  praejudicat  jubilationi  absentia  studiorum  causa;  S.  C. 
Concilii  in  Nepesina  d.  28.  Nov.  1711.  Item  praejudicat  absentia 
ex  officio  Vicarii  Generalis,  S.  C.  C.  in  Bitect.  18.  Dec.  1627.  — 

In  computatione  annorum  40  necessariorum  numerari  licet 
tempus  ultra  40  annos  officiatur®  prorogatum,  uti  declaravit  S.  C.  C 
in  causa  Pinnen.,  d.  16.  Dec.  1893,  quae  causa  totam  nostram 
quaestionem  illustrat. 

99.  2°.  Servitium  40  annorum  non  solum  continuum,  sed  etiam 
laudabile  esse  debet.  Hinc  requiritur,  ut  canonici  revera  alta  voce 
psallant  in  choro;  alioquin  obligationi  suae  non  satisfaciunt,  S.  C.  C. 
d.  12.  Jan.  1619.  (1.  12.  Decr.  p.  1.  rei.  a Benedicto  XIV.  in 
Inst.  107.);  neque  lucrantur  distributiones,  S.  0.  C.  in  Vicent.  d. 
7.  Jun.  1626.  (L  15.  Decr.  p.  365  ib.) 

Non  tamen  requiritur,  ut  canonicus  ea  officia  quibus  subeun- 
dis fortasse  impar  est,  e.  g.  missae  per  turnum  canendae  ob  vo- 
cis dissonantiam,  per  se  ipsum  expleat,  S.  C.  C.  in  Camerinen. 
1.  Dec.  1726. 

Eadem  s.  C.  in  Verulana,  d.  17.  Sept.  1842  canonico  concessit 
indultum,  licet  tam  Episcopus  quam  Capitulum  negarent  laudabile 
ejus  esse  servitium  propter  crassam  cantus  Oregoriani  inscitiam.  — 

Quaeritur:  utrum  requiratur  ad  privilegium  jubilationis  ut 
servitium  40  annorum  quis  praestiterit  in  eadem  ecclesia  et  in 
eadem  conditione  an  sufficiat  tale  servitium  in  pluribus  ecclesiis  et 
in  diversis  conditionibus,  v.  gr.  per  10  annos  in  conditione  bene- 
ficiati,  per  30  in  canonici?  S.  C.  Cone,  in  causa  Dubiorum  Jubi- 
lationis respondit  ad  IIum.  d.  24.  Sept.  et  17.  Dec.  1718:  Negative 
ad  I*m.  partem,  affirmative  ad  II*"1.;  i.  e.  dummodo  servitium  quis 
praestiterit  in  eadem  ecclesia,  nihil  interest,  utrum  in  una  an  di* 
versis  conditionibus. 

Sed  non  desunt  casus  concessae  jubilationis  clerico  qui  ser- 
vitium praestiterit  in  pluribus  Ecclesiis  ejusdem  civitatis.  Ita 
in  causa  Veridana  die  17.  Septem.  1842.  Et  hic  quidem  mos 
servatur  pro  Ecclesiis  urbis  Romae.  Scilicet  in  concessione  indulti 
jubilationis  clericis  possidentibus  beneficia  in  Urbe  Roma  compu- 
tatur servitium  chori  praestitum  successive  in  duabus  vel  pluribus 
Ecclesiis  Urbis. 

Quando  servitium  praestabatur  in  variis  conditionibus,  prioris 
temporis  decisiones  S.  Congr.  haud  uniformes  erant,  sic  in  Romana 
d.  12.  Dec.  1699  concedebatur  jubilatio,  in  Tranen.  negabatur  d. 
16.  Dec.  1712  et  13.  Jan.  1713.  Ip  terminis  autem  ejus  qui  in- 
servierat partim  tanquam  coadjutor,  partim  tanquam  principalis, 
constans  videtur  fuisse  opinio  S.  Congr.  faciendam  esse  temporum 
conjunctionem,  uti  videre  est  in  Brixien.  27.  Mart  1683.,  in  No- 
varien.  4.Aug.  1691.,  in  B er g omen.  ll.Febr.  1696.  et  alia  Bergomen. 

4.  Jul.  et  8.  Aug.  1716. 

Usque  modo  vidimus  requisita  ex  parte  servitii,  nunc  3°.  in- 
quiramus qualis  debeat  esse  status  Ecclesias,  ut  jubilatio  conce- 
datur. — 

100.  Quando  induito  jubilationis  Ecclesise  detrimentum  servitii 
patiatur,  [non  definitur  generaliter,  sed  in  casibus  particularibus, 

5.  C.  C.  in  causa  Dubiorum  jubilat,  d.  24.  Sept  et  17.  Dec.  1718  ad 
111““.  Si  non  evidens  est  hoc  detrimentum,  jubilatio  benigne  concedi 
solet,  licet  fortasse  obstent  statuta  Capituli,  uti  in  Caurien.,  d.  30.  Mart. 
1805.,  vel  obstet  Capitulum,  ut  in  Fulginaten.  d.  4.  Maji  1889.; 
salvo  tamen  semper  jure  Episcopi,  revocandi  canonicum  jubilatum, 

si  damnum  servitii  evidens  fit;  S.  C.  C.  in  Civitatis  Castellan.,  d. 
17.  Sept.  1842. 

101.  Si  indultum  jubilationis  concessum  est,  quaeritur  4°.,  quae- 
nam onera  et  quaenam  emolumenta  spectent  ad  can.  jubilatum. 

I.  Quoad  onera.  Constat  canonicum  jubilatum  liberum  esse 
1°.  a servitio  chori. , Idquod  clare  deducitur  ex  ipsa  formula  con- 
cessionis »quamvis  in  posterum  non  inserviat*  etc.  Unus  casus 
excipitur  sc.  quando  ob  divini  cultus  detrimentum  jubilatus  revo- 
catur; S.  C.  C.  in  Montisfalisci,  d.  14.  Jan.  1817.  — 

Exemptus  est  jubilatus  2°.  ab  onere  residendi  in  civitate  vel 
pago  beneficii  sui  ac  proinde  potest  figere  domicilium  suum  etiam 
alibi;  cfr.  Benedictum  XIV.  in  Syn.  1.  13.  c.  9.  n.  15.  et  decisiones 
S.  C.  Concilii  in  S.  Angeli  in  Vado,  d.  15.  Apr.  1690;  in  Patavina, 
d.  9.  Jun.  1714,  tandem  in  saepe  memorata  causa  Dubiorum  jubil. 
dd.  24.  Sept.  et  17.  Dec.  1718  ad  Vom. 

Ex  hisce  patet  meliorem  esse  conditionem  jubilati  canonici 
quam  coadjuti;  nam  hic  ad  residentiam  tenetur,  licet  eximatur  a 
servitio;  Benedictus  XIV.  c.  1. 

3°.  Quoad  onus  missarum  celebrandarum  distinguendum  est 
inter  missam  conventualem  et  missam  ex  speciali  obligatione  cele- 
brandam. 

In  secundo  casu  non  eximitur  jubilatus  ab  onere  suae  praeben- 
dae inhaerendi,  uti  saepius  declaravit  S.  C.  Concilii  uti  in  Constantietu, 
4.  Maji  1737,  et  in  Hipporegiensi , d.  23.  Jan.  1892.  Hoc  non 
solum  valet  de  speciali  obligatione  celebrandi . sed  de  ceteris  spe- 
cialibus praebendae  obligationibus.  — 

Quoad  celebrationem  missae  cotiventualis  tamen  constans  semper 
erat  judicium  S.  C.:  jubilatum  non  obligari;  cfr.  responsiones  S.  C.  Con- 
cilii in  Aquapendii  d.  23.  Mart.  1697.,  in  Senen.  d.  12.  Maji  1759., 
in  Nullius  Foropompilii,  d.  18.  Jun.  1796,  in  Nepesina,  d.  11.  Apr. 
1818.;  in  Signina,  d.  25.  Maji  1833.,  in  Pramestin.,  d.  21.  Nov.  1836.  — 
Ex  citatis  responsionibus  etiam  deducitur:  adeo  liberum  esse 
jubilatum  ab  oneribus  missae  conventualis,  ut  omnis  oneris  et  obli- 
gationis exsors  nihilominus  particeps  sit  quotae  ex  massa  communi 
non  secus  ac  si  celebret  dictam  missam;  quare  etiam  restitutio 
imponebatur  emolumentorum  pro  praeterito  subtractorum,  non  ob- 
stante quacunque  consuetudine  vel  statuto.  — 

Remanent,  uti  dictum  est,  specialia  jubilato  onera  et  obli- 
gationes. — 

IL  Quoad  emolumenta.  In  rescriptis  jubilationis  additur  clau- 
sula: »ut  fructus  omnes  et  distributiones  quotidianas  sui  canoni- 
catus  percipere  valeat«.  Percidere  ergo  jubilatus  merito  potest 
non  solum  omnes  fructus  et  quotidianas  distributiones,  sed  etiam 
particeps  erit  distributionum  extraordinariarum  — sic  S.  C.  Cone, 
in  Burgi  s.  Domnini,  d.  17.  Apr.  1704  — et  quorumque  aliorum 
emolumentorum;  in  Aquapendii,  d.  27.  Sept.  1659.  ad  11“".,  Peru- 
sina, 17.  Jul.  1668;  Romana,  d.  29.  Jan.  et  5.  Mart.  1678.  Cum 
quaereretur:  ‘An  ultra  distributiones  quotidianas  admittendus  sit 
canonicus  jubilatus  ad  participationem  anniversariorum  fixorum, 
in  quibus  non  adest  conditio  dividendi  inter  praesentes  tantnm’? 
Sacra  Congregatio  Concilii  in  Patavina  die  9.  Junii  1714  respon- 
dit ‘ Affirmative .’  In  eodem  sensu  eadem  S.  Congregatio  respnondit 
in  Novarien.  die  29.  Novembris  1681  et  in  aliis  causis.  Praestat 
vero  resolutionem  'exhibere,  quae  data  est  in  Aquapendien.  die 
1.  Aprilis  1719.  Proposito  dubio:  ‘An  Canonicos  rigore  indulti 
jubilationis  participare  debeat  de  emolumentis  adventitiis  anniver- 
sariorum, et  associationum  cadaverum,  si  functionibus  non  intersit?’ 
S.  Congregatio  respondit  ‘ affirmative  quoad  primam  partem,  dum- 
modo non  obstet  voluntas  testatoris  vel  dantis.  Quod  vero  ad 
secundam  partem  negative'. 

102.  Quaedam  dicenda  sunt  pro  explicatione  cap.  30.  De  Elect. 
et  Electi  pot.  (I.  6)  in  6°,  quod  licet  eumdem  auctorem  habeat  Bonifa- 
cium  qnem  habet  c.  un.  h.  t.  in  6°.  tamen  contrariam  prorsus 
theoriam  insinuare  videtur.  Etenim  cum  in  eo  ageretur  de  Cle- 
ricis, qui  tempore  electionis  Praelati  Dioeceseos  Romam  pergebant, 
instructuri  summum  Pontificem  de  negotio  electionis  ejusdem,  quam- 
vis agnosceret  Pontifex,  clericos  istos  reliquisse  suam  Ecclesiam 
pro  ejus  utilitate;  tamen  iisdem  tribuit  jus  percipiendi  solummodo 
fructus  annuos,  et  excludit  distributiones  quotidianas,  quas  idem 
Pontifex  canonicis  absentibus  ob  causam  utilitatis  Ecclesiae  con- 
cedit in  c.  un.  h.  t.  in  6°.  Ut  haec  duo  capita  concilientur,  plu- 
res  proponuntur  ab  auctoribus  hypotheses.  Omnibus  aliis  omissis, 
unam  proponimus  conciliationem,  quae  nobis  rationabilior  videtur. 
Prae  primis  vero  animadvertimus  c.  30.  de  Elect.  constituere  non 
posse  regulam  in  sensu  contrario  c.  un.  h.  t.  in  6°.  Nam  caput 
hoc  unicum  in  usum  revocatum  est  a Tridentino  in  c.  12.  Sess.  24 
de  Refor.  Attingentes  vero  meritum  quaestionis,  ne  dicamus  Boni- 
facium  Bonifacio  adversari,  arbitramur,  verbum  distributiones  in 

c.  30.  de  Elect.  sumi  debere  de  distributionibus  inter  actu  prae- 
sentes in  choro,  quae  proprie  manuales  appellantur;  idest  absentes 
ob  Ecclesiae  utilitatem  amittere  hasce  manuales  distributiones,  quae 
ex  lege,  consuetudine,  aut  voluntate  piorum  fundatorum  solis  per- 
sonis actu  praesentibus  reservantur.  Quod  vero  Bonif.  in  hoc  c.  30. 
non  deneget  Canonico  absenti  ob  negotium  electionis  distributiones 
ordinarias,  patet  ex  eo  quod  dicat,  Canonicum  absentem  lucrari 
non  solum  fructus  beneficii,  sed  etiam  alios  fructus,  quos  lucratus 
fuisset,  aut  potuisset  lucrari,  si  in  Ecclesia  resedisset:  qui  fructus 
posteriores  certo  sunt  distributiones,  seu  pars  fructuum  conversa 
in  distributiones  quotidianas. 

103.  Verum  animadverti  debet,  S.  C.  Concilii  in  resolutione 
approbata  a Paulo  V.  et  relata  a Fagnano  com.  in  c.  32.  De 
Praeb.  et  dignit.  (III.  5)  n.  169,  explicasse  dispositionem  capitis  30. 
de  Electione  in  6°.  de  casu,  in  quo  consuetudo  vigeat  in  aliqua 
Ecclesia  denegandi  distributiones  ordinarias  absentibus  pro  evidenti 
utilitate  Ecclesiae.  Sed  ubi  non  probatur  haec  consuetudo,  censuit 
S.  Congregatio,  servandam  esse  dispositionem  c.  un.  h.  t.  in  6°. 
ita  scilicet  ut  concedendae  sint  quotidianae  distributiones  canonicis 
et  beneficiariis  absentibus  pro  utilitate  Ecclesiae  suae. 

104.  Quaeritur  quomodo  sint  applicandae  distributiones  quas 
absentes  Capitulares  amittunt? 

Hac  in  re  dispositio  Tridentini  c.  3.  sess.  21.  De  Ref.  contraria 
esse  videtur  dispositioni  c.  3.  sess.  22.  De  Ref.  Nam  in  primo 
loco  distributiones  hujusmodi  dicuntur  inter  praesentes  divinis  offi- 
ciis proportionaliter  esse  dividendae,  in  secundo  autem  loco  appli- 
cantur fabricas  Ecclesiae,  quatenus  indigeat,  aut  alteri  pio  loco  ab 
Ordinarii  arbitrio.  Haec  tamen  duo  loca  bene  inter  se  componun- 
tur, ita  nempe  nt  aliis  capitularibus  praesentibus  accrescant  quando 
deductae  sint  ex  massa  communi  et  indivisa,  applicandae  vero  sint 
fabricae  Ecclesiae  vel  alteri  pio  loco  quando  deductae  sint  ex  sin- 
gulis praebendis  habentibus  distinctam  dotem  et  distinctam  admini- 
strationem,  idest  quae  massam  communem  cum  aliis  non  constituunt. 

De  poenis  contra  Clericos  beneficium  possidentes,  qui  non 
observant  legem  residentis. 

105.  Concilium  Tridentiuum  in  cit  cc.  3.  sess.  21.  et  3.  sess.  22. 
de  Ref.  in  genere  statuit  praeter  amissionem  distributionum,  pro- 
cedendum esse  contra  non  residentes  juxta  sacrorum  Canonum  sta- 

tuta.  At  in  c.  12.  sess.  24.  §.  »Praeterea«  concedit  Canonicis  et 
quibuscnmqne  portionariis  Ecclesiarum  Cathedralium  et  Collegia- 
tarum  facultatem  absentis  pro  annuis  tribus  mensibus  vacationumr 
nisi  constitutiones  Ecclesiae  particularis  longius  servitium  requirant. 
Quod  si  diutius  a residentia  abfuerint  sequentibus  poenis  eos  mulctat 
Tridentinum  Concilium.  ‘Alioquin  primo  auno  privetur  unusquis- 
que dimidia  parte  fructuum,  quos  ratione  etiam  Praebendae,  ac 
residentis  fecit  suos.  Quod  si  iterum  eadem  fuerit  usus  negligen- 
tia,  privetur  omnibus  fructibus,  quos  eodem  anno  lucratus  fuerit. 
Crescente  vero  contumacia,  contra  eos  juxta  sacrorum  Canonum 
constitutiones  procedatur.  Distributiones  vero  qui  statis  horis  inter- 
fuerint, recipiant,  reliqui  quavis  collatione  aut  remissione  exclusa, 
his  careant  juxta  Bonifacii  VIII.  decretum  quod  incipit:  Consuetu- 
dinem h.  t.  in  6°.  (III.  3),  quod  Sancta  Synodus  in  usum  revocat, 
non  obstantibus  quibuscumque  statutis  et  consuetudinibus’.  Ex  qui- 
bus omnibus  patet  Dignitates,  Canonicos,  et  Portionarios  Ecclesia- 
rum Cathedralium  aut  Collegiatarum,  cessantibus  impedimentis  et 
causis  legitimis,  non  residentes:  1°.  amittere  ipso  jure  distributiones 
quotidianas,  et  primo  anno  illegitimae  absentiae  privandos  esse  di- 
midia parte  fructuum. 

II0.  Prosequitur  Tridentinum : si  eadem  negligentia  usus  fuerit, 
idest  si  etiam  anno  insequenti  clericus  non  resideat  privandus  est 
omnibus  fructibus,  quos  secundo  anno  lucratus  fuerat.  IIP.  Cre- 
scente vero  contumacia,  idest  si  clericus  absit  etiam  tei-tio  anno, 
contra  eum  proceditur  juxta  sacrorum  Canonum  constitutiones,  sci- 
licet etiain  titulo  beneficii  exspoliatur. 

106.  Haec  vero  privatio  fructuum  non  habet  locum  ante  judi- 
cis sententiam;  ait  enim  Concilium  privetur;  sed  infligi  potest, 
licet  clericus  monitus  non  fuerit,  ut  ad  residentiam  rediret.  Con- 
cilium enim  de  praecedente  monitione  non  loquitur.  Verum  posito 
facto  absentiae  longioris  ultra  tempus  utile,  Episcopus  intimabit 
Clerico  negligenti  ut  rationes  reddat  absentiae.  In  quibus  si  defi- 
ciat, vel  si  fuerit  contumax,  poena  privationis  a Tridentino  sta- 
tuta Episcopus  Clericum  mulctabit.  Ita  resolvit  S.  Congr.  in  causa 
Vercellensi  ann.  1673  (I.  1.  Decr.  p.  190.)  Conf.  Benedict.  XIV. 
Inst.  107. 

107.  Unde  hodierno  jure  non  amplius  servatur  dispositio  vete- 
rum canonum,  qua  clerici  non  residentes  poterant  statim  privar 
beneficio,  si  intra  congruum  tempus  praefigendum  a judice  non. 

rediissent;  cc.  28.  De  Appellat.  (II.  28)  et  10.  et  ult  h.  t.  Sed 
privari  non  possunt  beneficio,  nisi  post  lapsum  trium  annorum 
absenti®,  et  postquam  supra  expositae  poenae  subtractionis  fructuum 
applicat®  inutiliter  fuerint,  quemadmodum  respondit  S.  Congr.  C. 
in  causa  Cathacensi  14.  Nov.  1671  et  21.  Maji  1672,  et  in  Lan- 
cianen.  13.  Januarii  1703.  Conf.  Fagnan.  Comm.  in  c.  32.  De 
Prceb.  (III.  5)  n.  26.  H®c  beneficii  privatio  etiam  procedit,  licet 
€lericus  ad  ejus  titulum  fuerit  ordinatus,  S.  C.  C.  in  Nullius  Oua- 
stallce,  dd.  31.  Jul.  et  28.  Aug.  1660.  et  in  Firmana  d.  30.  Maji  1665. 

108.  At  explicanda  sunt  illa  verba  Concilii  ‘Procedatur  juxta 
sacrorum  canonum  Constitutiones’.  Exspectato  lapsu  trium  annorum 
contra  clericum  non  residentem  procedendum  est,  juxta  sacrorum 
canonum  constitutiones,  ceu  ait  Tridentinnm  in  cit.  c.  12.  Sess.  24. 
de  Ref.  Scilicet  procedendum  est  ad  privationem  beneficii.  Verum 
servanda  est  norma  sacrorum  Canonum,  qui  hac  de  re  pertractant. 
Idest  si  cognoscatur  domicilium,  seu  locus  in  quo  commoratur  Cle- 
ricus absens,  personaliter  citari  debet  et  revocari  ad  residentiam 
praefigendo  eidem  congruum  et  peremptorium  terminum,  cc.  8. 
et  17.  h.  t Quod  si  ignoretur  ubi  clericus  commoretur,  vel  ad 
ipsum  non  possit  citatio  pervenire;  hac  in  hypothesi,  citatione  trina 
per  edictum  ad  valvas  Ecclesi®  beneficii  afligendnm,  debet  revo- 
cari ad  residentiam,  et  post  tertiam  citationem  adhuc  exspectari 
debet  per -alios  sex  menses,  quibus  elapsis,  proceditur  contra  eumdem 
Clericum  ad  poenam  privationis  beneficii.  Cap.  »Ex  tu«.«  11.  h.  t.  Conf. 
Fagn.  Comm.  in  idem  c.  11.  h.  t n.  35.  et  Reiffenst.  h.  t.  n.  132. 

109.  Cum  vero  in  eod.  c.  11.  §.  »Contra«,  poena  etiam  suspen- 
sionis et  excommunicationis  contra  Clericos  in  absentia  contumaces 
infligenda  proponatur;  hinc  vi  canonum  potest  Episcopus  contra 
Clericum  absentem,  etiam  durante  triennio,  antequam  proferat  sen- 
tentiam privationis,  experiri  alia  remedia  juris,  seu,  comminatis 
aut  etiam  inflictis  censuris,  contumaciam  ejus  frangere,  si  in  Domino 
viam  hanc  censurarum  utiliorem  viderit  Conf.  Instit.  Eccl.  107. 
n.  38.  Benedicti  XIV.,  ubi  refertur  celebre  decretum  S.  C.  Con- 
cilii diei  18.  Nov.  1673  in  causa  Parentina,  in  quo  traditur,  posse 
Episcopum  etiam  post  inchoatam  viam  procedendi  a Tridentino 
pr®scriptam  suspendere  clericum  contumaciter  absentem  juxta  dispo- 
sitionem c.  11.  h.  t 

110.  H®c  qu®  exposuimus  respiciunt  Clericos  obtinentes  dig- 
nitates, canonicatus,  vel  beneficia  inferiora,  seu  portiones  in  Ecde- 

siis  Cathedralibus  vel  Collegiatis.  — Si  vero  sermo  sit  He  clericis 
obtinentibus  beneficia  non  parochialia  extra  Cathedrales  vel  Col- 
legiatas  Ecclesias,  quae  beneficia  (non  parochialia)  requirant  per- 
sonalem residentiam,  contra  eos,  si  residentise  legem  non  obser- 
vent, procedendum  est  juxta  formam  et  regulam  praefinitam  in  cit. 
cc.  17.  et  11.  h.  t.  Etenim  cum  relate  ad  hosce  Clericos  nihil 
immutaverit  Concilium  Tridentinum,  adhuc  integra  perseverat  con- 
tra ipsos  dispositio  antiqui  juris.  Scilicet  absentes  personaliter 
admonendi  sunt;  quod  si  ignoretur  ubi  degant,  vel  ad  eos  citatio 
pervenire  nequeat,  trina  citatio  per  edictum  publicanda  est  ad 
valvas  Ecclesiae  beneficii,  et  post  tertiam  citationem  adhuc  sex 
menses  praeterlabi  debent;  quibus  elapsis  potest  procedi  ad  priva- 
tionem beneficii.  Vel  si  placeat,  ante  hanc  privationem  potest 
Episcopus  experiri  etiam  censuras. 

111.  In  materia  de  poenis  contra  clericos  non  residentes,  veluti 
appendicis  loco  opportunum  ducimus  referre  sequentem  S.  C.  EE. 
et  RR.  decisionem  diei  4.  Martii  1842,  quam  nobis  exhibet  Cardi- 
nalis Bizzari  in  sua  Collectanea  pag.  110.  ‘Cum  Episcopus  N.  N. 
videret,  quod  festis  diebus  Sacerdotes  suae  jurisdictioni  subditi  in 
vicinam  dioecesim  transmearent  ad  Missam  inibi  celebrandam, 
ideoqne  in  suae  dioecesis  ecclesiis  Missarum  defectus  haberetur,  suo 
decreto  sancivit:  ne  ullus  Sacerdos,  praesertim  diebus  festis  sese 
conferret  ad  celebrandam  Missam  in  quacumque  Ecclesia  extra 
dioecesim  posita  sub  poena  suspensionis  ipso  facto  incurrendae.  Re 
ad  S.  Congregationem  delata,  concinnatum  est  dubium  ‘An  et 
quomodo  sustineri  debeat  decretum  editum  ab  Episcopo  dioecesis 
N.  N.?'  In  Congregatione  generali  praedictae  diei  rescriptum  fuit: 
‘Quoad  censuras,  negative  in  omnibus,  in  reliquis  ad  mentem:  mens 
est:  exceptis  Sacerdotibus,  qui  onus  habent  celebrandi  intra  fines 
dioecesis,  quoad  alios  Presbyteros  decretum  Episcopi  sustineri  non 
posse.’  Quare  dicendum  est:  1.  Episcopum  decreto  suo  non  posse 
prohibere,  quominus  Sacerdotes  nulla  alia  obligatione  beneficii  aut 
capellaniae  devincti  die  festo  a dioecesi  recedant,  et  alio  se  con- 
ferant ad  Missam  celebrandam.  2.  Episcopum  posse  quidem  ob- 
ligare Sacerdotes,  qui  Missam  ex  speciali  titulo  celebrare  debent  in 
dioecesi,  ne  diebus  festis  a dioecesi  recedant  Missam  alibi  celebrandi 
causa,  attamen  decreto  suo  non  posse  Episcopum  contra  istos  cen- 
suram latce  sententiae  infligere,  si  recedant. 

Titulus  V. 

De  Prabendis  et  Dignitatibus. 

1.  In  genere  vocabulum  prwbenda  exprimit  quamcumque  per- 
ceptionem fructuum  bonorum  ecclesiasticorum,  in  specie  vero  sig- 
nificat beneficium  ecclesiasticum,  et  in  sensu  rubricae  exhibet  illam 
classem  beneficiorum,  quae  a dignitatibus  distinguuntur;  ea  scilicet 
quibus  nec  praeeminentia  honoris  nec  jurisdictio,  nec  administratio 
qnaedam  seu  custodia  rerum  ecclesiasticarum  adnexa  est. 

2.  Quoniam  vero  praebenda  sumitur  etiam  ad  exprimendum 
beneficium  ecclesiasticum  in  genere,  sub  qua  significatione  tum  prae- 
benda, tum  dignitas  comprehenduntur;  hinc  primo  loco  agimus  de 
beneficiis  ecclesiasticis  in  genere , 

Si  vis  vocis  spectetur,  Beneficii  nomen  originem  civilem  sor- 
titum fuisse  videtur.  Nam  ab  historia  edocemur,  morem  inolevisse 
temporibus  imperii  romani  concedendi  praedia  quaedam  et  possessio- 
nes militibus,  qui  in  bello  nobile  aliquod  factum  et  gloria  dignum 
gesserant  Id  ab  ipso  Alexandro  Severo  factum  fuisse  narrant 
Haec  praedia  et  eorum  concessiones  appellabantur  Beneficia,  et  qui 
praedia  illa  possidebant  ex  Principis  elargitione  beneficiarii  dice- 
bantur. 

3.  Hunc  morem  imitata  est  Ecclesia  et  praedia  vel  possessio- 
nes concessit  clericis  deservientibus  in  sacra  militia,  eademque 
praedia  vel  possessiones  propter  servitium  ecclesiasticum  concessas 
appellavit  beneficia.  Si  quis  cupiat  cognoscere  historiam  bonorum 
temporalium  Ecclesiae,  et  quinam  fuerit  vetus  status  eorumdem, 
et  administratio,  et  distributio  fructuum  bonorum  ipsorum,  adeat 
Berardi:  Jus  Eccl.  Univ.  in  Dissert.  praeliminar.  ad  Tract  de 
Beneficiis. 

4.  Beneficium  Ecclesiasticum  definitur  * Jus  perpetuum  aucto- 
ritate ecclesiastica  constitutum  percipiendi  fructus  ex  bonis  eccle- 
siasticis propter  officium  sacrum.’  Haec  definitio  communior  est; 
at  non  desunt,  qui  diversam  ab  ea  definitionem  exhibent,  sci- 
licet ut  sit  ‘ Officium  sacrum  ab  auctoritate  ecclesiastica  consti- 
tutum, ad  adnexum  est  jus  percipiendi  reditus  de  bonis  eccle- 
siasticis’. Utraque  haec  definitio  refert  quidem  duo  essentialia 
beneficii  elementa,  jus  nempe  percipiendi  fructus  bonorum  ecclesia- 
ticorum,  et  officium  sacrum;  at  prima  definitio  melius  respondet 

notioni  histonem  beneficiorum.  Nam  quamvis  officia  sacra  semper 
adfuerint  in  Ecclesia,  non  semper  vero  exstitere  beneficia;  quae 
tunc  locum  habere  coeperunt,  cum  praedia  et  possessiones  in  usum 
fructuum  Clericis  in  Ecclesia  ministrantibus  dari  coeperunt.  Quae 
concessiones  cum  referrent  indolem  beneficiorum  militiae  civilis, 
etiam  idem  nomen  sortitae  sunt.  Quare  Bonifadus  c.  ult.  De 
Bescr.  (I.  3)  in  6°.  docet:  Beneficium  dari  propter  officium.  Scilicet 
beneficium  est  jus  percipiendi  fructus,  quod  jus  propter  officium 
sacrum  impertitur.  Unde  notio  Beneficii  directe  secumfert  jus  fru- 
ctuum percipiendorum,  et  indirecte,  seu  tamquam  causam  supponit 
officium  sacrum:  ob  quod  officium  sacrum  ipsum  jus  temporale 
percipiendi  fructus  redditur  sacrum.  Est  enim  jus  adnexum  rei 
sacrae.  Unde  Beneficium  inspectum,  prout  in  concreto  exsistit,  unum 
ens  juridicum  constituit  ex  duobus  elementis  unitis  resultans,  quo- 
rum unum  ab  altero  separari  nequit,  quin  Beneficii  notio  destitua- 
tur. Quare  nec  legitime  desiderari  et  obtineri  potest  beneficium, 
nisi  ab  eo,  qui  munere  ecclesiastico  obeundo  dignus  est,  et  capax. 
Primam  ergo  definitionem  sequimur,  et  requisita  ad  Beneficium 
constituendum  ab  ea  deducimus. 

5.  Primum  requisitum  est,  ut  sit  jus  percipiendi  fructus.  Nam 
Beneficium  non  consistit  proprie  in  actuali  et  materiali  perceptione 
fructuum,  sed  in  jure  perceptionis  habendae.  Hinc  qui  legitime 
assecutus  est  beneficium,  conservat  titulum  illius,  et  censetur  esse 
verus  beneficiarius,  licet  a possessione  bonorum  injuste  fuerit  ex- 
turbatus. Ex  hoc  requisito  Beneficium  distinguitur  a Canonia, 
quae  est  jus  habendi  sedem  in  choro  et  vocem  in  Capitulo,  caret 
tamen  praebenda. 

6.  Secundum  requisitum  beneficii  est  perpetuitas  juris.  Haec 
vero  perpetuitas,  si  ipsum  Beneficium  respiciat,  perennem  Beneficii 
dnrationem  significat  et  haec  perpetuitas  dicitur  essentialis.  Vera 
enim  Beneficia  non  ad  tempus  fundantur;  sed  instituuntur  ceu  tot- 
idem perpetuae  stationes  pro  Clericis  munia  ecclesiastica  sibi  pro- 
pria obeuntibus.  Hinc  fundatio*  temporanea  ex.  gr.  pium  relictum 
Missarum  in  determinato  altari  ad  quinquennium  celebrandarum, 
vel  sacrum  officium  praestandum  ad  tempus  cum  congrua  retribu- 
tione, constituere  nequeunt  beneficium.  — Si  vero  perpetuitas  respiciat 
Clericum  possidentem  beneficium,  ipsum  jus  est  etiam  perpetuum,  qua- 
tenus Beneficium  conferatur,  ita  ut  collatio  regulariter  ad  totam 
vitam  beneficiati  perduret.  Hinc  collatio  Beneficii  dicitur  intitu- 


Digitized  by  LjOOQie 


78 


DECBETAIJUM  GREGORII  IX.  L1B.  III. 


latio,  et  Clericus  dicitur  investitus  in  Beneficio.  At  collatio  bene- 
ficii in  titulum  non  impedit,  quominus  beneficium,  vivente  adhuc 
Clerico,  vacet.  Quare  perpetuitas  beneficii  in  ordine  ad  Clericum 
possessorem  non  dicitur  essentialis,  sed  dicitur  perpetuitas  ordi- 
naria vel  normalis. 

7.  Diximus  regulariter,  nam  adsunt  quaedam  beneficia,  quae 
ad  nutum  conferentis  revocari  et  auferri  possunt,  quaeque  dicuntur 
manualia  vel  beneficia  ad  nutum. 

8.  Praeterea  animadvertendum  est  nonnullas  dari  Ecclesias, 
quae  receptitice  seu  non  numerata;  dicuntur.  In  istis  Ecclesiis  di- 
stinctae Praebendae  et  distincta  beneficia  non  adsunt,  sed  tot  ad- 
mittuntur Canonici  vel  beneficiati  aut  mansionarii  quot  possunt  ex 
reditibus  massae  communis  sustentari.  Quare  in  istis  Ecclesiis 
perpetuitas  essentialis  competit  ipsi  massae  communi,  de  qua  Cle- 
rici instituti  in  beneficio  participant  De  hisce  Ecclesiis  agunt 
cc.  9.  De  Const.  (I.  2),  25.  h.  t.  et  8.  De  concess.  Prwb.  (III.  7)  in  6°. 

9.  Tertium  requisitum  est,  ut  sit  erectum  et  constitutum  au- 
ctoritate ecclesiastica,  cap.  4.  de  religiosis  domibus  (IIT.  36).  Re- 
quiritur scilicet  formalis  approbatio  Curiae  episcopalis  per  decretum 
erectionis  in  titulum.  Beneficii  enim  erectio  importat  institutionem 
sacrae  positionis  clerici  in  Ecclesia  quae  sacra  positio  sua  habet 
jura,  suaque  adnexa  mHnia  obeunda.  Scilicet  erectio  beneficii  ex- 
hibet institutionem  officii  sacri,  quod  institui  potest  a sola  auctori- 
tate, cui  commissum  est  regimen  Ecclesiae. 

10.  Hinc  in  praxi  S.  C.  Concilii  ad  dignoscendum  beneficium 
ecclesiasticum,  illudque  distinguendum  a Capellania  laicali  seu  pio 
Missarum  legato,  piave  donatione,  plurimum  attendit,  utrum  de- 
cretum Episcopi  vel  ejus  officialis  emissum  fuerit  in  erectione  bene- 
ficii ipsius.  Legata  enim  Missarum  seu  Capellaniae  mere  laicales 
solummodo  acceptantur  ab  auctoritate  ecclesiastica,  non  autem 
eriguntur  in  titulum  per  decretum,  seu  institutionem  canonicam. 

11.  Quartum  requisitum  est,  ut  juri  percipiendorum  fructuum 
adnexum  sit  munus  proprie  dictum  sacrum,  quaemadmodum  est  reci- 
tatio canonicarum  horarum,  celebratio  Missarum,  cura  animarum, 
administratio  sacramentorum  etc.  Hinc  officia  civilia  et  pensiones, 
quae  pro  ipsis  in  Ecclesia  statuta  sunt,  beneficia  non  dicuntur. 
Ex.  gr.  portiones  fructuum  designatae  pro  aedituo,  procuratore,  et 
aliae  pro  cantoribus,  non  sunt  beneficia.  Censentur  enim  adsignata 
ceu  merces  civilis  pro  labore. 

12.  Ex  hoc  requisito  descendit  etiam  quintum,  ut  nempe  bene- 
ficium conferatur  personas  ecclesiastica,  quae  scilicet  ecclesiasticae 
militiae  adscripta  sit.  Munia  enim  sacra  cum  reservata  sint  coetui 
personarum  ecclesiasticarum,  per  exclusionem  laicarum,  solis  eccle- 
siasticis personis  conferri  possunt. 

13.  Tandem  ex  bonis  ecclesiasticis  Beneficium  resultat,  sub 
qua  appellatione  venire  etiam  arbitramur  pensiones,  quae  a Gu- 
bernio civili  in  aliquibus  regionibus  sacris  ministris  ex  assumpta 
obligatione  cum  Ecclesia  solvuntur  ob  munia  ecclesiastica,  quae 
exercent.  Nam  1°.  generatim  pensiones  istae  repraesentant,  licet  ple- 
rumque minus  adaequate,  fructus  bonorum,  quae  Ecclesiae  Gubernia 
civilia  subripuerunt.  Et  2°.  sunt  certae  et  determinatae  solutiones 
pecuniae,  quaeque  ex  lege  perpetuae  sunt  et  rependuntur  Clericis 
ob  officia  sawira.  Hinc  Ecclesia  in  illis  locis,  ubi  loco  bonorum  tem- 
poralium pro  Clericis  praesto  sunt  istae  pensiones,  considerat  adhuc 
exsistere  beneficia  ecclesiastica.  In  hoc  sensu  a Doctoribus  refertur 
responsum  S.  Poenitentiariae  diei  19.  Januarii  1819  hisce  verbis 
expressum:  ‘A  Sacra  Poenitentiaria  quaesitum  fuit,  an  salaria,  quae 
in  Belgio  solvuntur  Pastoribus  et  Canonicis,  induant  naturam  bene- 
ficiorum seu  bonorum  ecclesiasticorum,  et  adnexam  habeant  obli- 
gationem expendendi  superflua  pauperibus  seu  piis  causis,  et  resi- 
dendi sub  poena  non  faciendi  fructus  suos.  S.  Poenitentiaria  re- 
spondit: jam  alias  a S.  Sede  rescriptum  fuisse  affirmative'.  Conf. 
Clar.  De  Angelis  h.  t.  n.  17.  pag.  22. 


De  Divisione  Beneficiorum  Ecclesiasticorum. 

14.  Prima  divisio  est  ut  alia  sint  duplicia  et  alia  simplicia. 
Simplicia  in  sensu  juris  ea  dicuntur,  quae  communia  habent  officia 
adnexa,  assistentiam  nempe  in  choro  et  altaris  servitium,  quin 
aliqua  speciali  qualitate  honoris  vel  jurisdictionis  decorentur,  aut 
aliud  officium  secumferant.  Haec  notio  beneficiorum  simplicium 
tradita  est  ad  rigorem  juris;  nam  juxta  communem  loquendi  modum 
et  praxim  hodiernam,  sub  appellatione  beneficiorum  simplicium  ve- 
niunt illa  beneficia,  quae  important  ea  officia,  quae  ubique  impleri 
possunt  ex.  gr.  recitationem  privatam  horarum  canonicarum,  onus 
missarum  ubicumque  celebrandarum  etc.  Hinc  beneficia  simplicia 
dici  solent  ea,  quae  personalem  residentiam  Clerici  in  loco  deter- 
minato ratione  officii  proprii  non  exigunt.  Duplicia  in  sensu  juris 

ea  sunt,  quibus  adnexa  est  jurisdictio,  praeeminentia,  cura  ani- 
marum, vel  etiam  administratio,  seu  aliquod  officium. 

15.  Duplicia  alia  sunt  majora,  alia  minora.  Duplicia  majora 
dignitate  episcopali  et  hac  superioribus  continentur;  quae  beneficia 
cum  proprium  nomen  habeant  ac  supereminentem  excellentiam  in 
Ecclesia,  non  comprehenduntur  in  odiosis  sub  nomine  generico  be- 
neficiorum. Quemadmodum  etiam  dispensatio  ad  omnia  beneficia 
non  censetur  concessa  etiam  ad  obtinendum  episcopatum,  archi- 
episcopatum  etc.  Dispensatio  enim  consideratur  ceu  vulnus  legis, 
ac  proinde  est  res  odiosa.  Hisce  beneficiis  majoribus  accedunt 
Abbatiae  et  Prioratus,  quibus  inest  jurisdictio  quasi-episcopalis. 

16.  Duplicia  minora  ea  sunt,  quae  habent  aliquam  ex  supra 
expressis  qualitatibus,  attamen  sunt  episcopali,  vel  quasi-episco- 
pali  dignitate  inferiora;  quaeque  appellantur  vel  simpliciter  Digni- 
tates, vel  Personatus,  vel  Officia,  necnon  beneficia  curata.  Digni- 
tates sunt  beneficia,  quibus  adnexa  est  aliqua  jurisdictio,  et  prae- 
eminentia honoris.  Talia  erant  jure  decretalium  beneficia  Archi- 
diaconatus  et  Archipresbyteratus.  — Personatus  est  illud  beneficium, 
cui  inhaeret  prcecedentia , seu  locus  prae  aliis  canonicis  honorificus 
in  choro,  in  capitulo  et  in  processionibus,  sed  omni  jurisdictione  in 
alios  caret.  Talis  est  Primicerius  seu  Cantor.  — Officium  significat 
beneficium,  cui  adnexa  est  administratio  renim  ecclesiasticarum 
sine  jurisdictione  et  praecedentia.  Officium  habebant  jure  Decre- 
talium Sacrista,  Custos  et  Thesaurarius.  — Hodiernis  vero  moribus, 
exstincta  jurisdictione  ordinaria  Archidiaconi  et  Archipresbyteri, 
regulariter  loquendo,  quae  in  Capitulis  Dignitates  appellantur,  non 
sunt  nisi  totidem  personatus;  in  usu  autem  veterum  vocabulorum 
dignitatis  et  personatus  plurimum  attendenda  est  locorum  consue- 
tudo et  peculiares  Capitulorum  Constitutiones.  Jure  Tridentino 
officium  habent  Canonicus  Theologus,  et  Canonicus  Paenitentiarius.  — 
Tandem  beneficium  duplex  minus  est  illud,  cui  adnexa  est  cura 
animarum. 

17.  Quaestio  est,  utrum  Canonicatus  Ecclesiae  Cathedralis  de- 
leant adnumerari  inter  duplicia  beneficia.  Quamvis  proprie  dicta 
duplicia  dici  nequeant,  carent  enim  omnibos  quatnor  qualitatibus 
quae  duplex  beneficium  constituunt;  tamen  Canonicatus  isti  nec 
simplicibus  beneficiis  accenseri  possunt  Nam  cum  Canonici  Cathe- 
dralis Ecclesiae  lateri  adhaereant  Episcopi,  majorem  aliquam  excel- 
lentiam honoris  prae  aliis  clericis  diceceseos  sibi  vindicant,  et  digni- 

tatibus  aequiparantur  in  exsecntione  Literarum  Apostolicarum  c.  11. 
tde  Rescr.  (I.  3)  in  6°.  Hinc  plerumque  non  veniunt  nomine  bene- 
ficiorum simplicium,  arg.  c.  4.  h.  t.  in  6°. 

18.  Secunda  divisio  est,  ut  alia  beneficia  sint  saecularia,  alia 
regularia:  Saecularia  quae  sive  ex  fundatione,  sive  ex  praescriptione 
saltem  40  annorum  conferuntur  clericis  extra  familiam  religiosam;  — 
regularia  vero  dicuntur  quae  a regularibus  sive  ex  ipsa  natura, 
prout  sunt  abbatiae,  prioratus  et  canonica  tus  regulares,  sive  ex 
praescriptione  40  annorum,  aut  etiam  ex  aliquo  facto  ex.  gr.  unione 
vel  concessione  in  forma  juris  valida,  a regularibus  retineri  et 
administrari  debent  et  solent,  cc.  5.  et  32.  h.  t in  6°.  Nisi  vero 
probetur  beneficium  aliquod  esse  regulare,  in  dubio  praesumptio 
est,  ipsum  esse  saeculare.  Unde  qui  asserit  beneficium  aliquod  esse 
regulare,  probare  debet.  Exceptio  tamen  facienda  est  in  beneficiis 
natura  sua  regularibus.  Nam  quoad  ista  praesumptio  militat  pro 
qualitate  regulari. 

19.  Tertia  divisio  deducitur  ex  modo  collationis.  Alia  vide- 
licet dicuntur  collativa  seu  liberae  collationis,  alia  patronata,  alia 
electiva.  Liberae  collationis  ea  sunt  quae  ab  Episcopo  seu  alio  supe- 
riore ordinario  conferuntur  motu  proprio  nec  prasrequiritur  electio 
aut  praesentatio.  — Patronata  sunt  ea,  quae  praerequirunt  nominatio- 
nem seu  praesentationem  alterius.  — Electiva  appellantur  ea,  quae 
conferuntur,  praevia  legitima  electione  facta  ab  iis  qui  jure  eligendi 
pollent  Quo  in  casu  superior  qui  complet  actum  collationis,  revera 
non  confert  beneficium,  sed  confirmat  electionem.  Hinc  ejus  actus 
non  appellatur  collatio,  sed  confirmatio.  Quare  falsa  est  theoria 
moderni  scriptoris  (Minghetti  ‘Stato  e chiesa’;  Ulrico  Hcepli  editore, 
Milano  1878.  pag.  118.),  qui  asserit,  unam  ex  conditionibus  bene- 
ficii esse  exsistentiam  alicqjus  patroni  fundatoris,  et  ad  eum  aut  ad 
ejus  descendentes  spectare  jus  praesentandi  clericum  ad  beneficium. 
Falsa  est,  dico,  haec  theoria'  nam  in  facto  constat,  non  omnia  bene- 
ficia fuisse  a privatis  personis  erecta  et  jus  nominandi  ad  privatas 
personas  pertinere. 

20.  Quarto  loco  beneficia  alia  dicuntur  patrimonialia,  alia  vero 
non  patrimonialia.  Haec  altera  sunt,  quae  conferuntur  indifferenter 
clericis  absque  relatione  ad  locum  vel  ad  familiam  aliquam.  Primi 
generis  sunt  beneficia,  quae  sive  per  liberam  collationem  sive  ad 
nominationem  patroni  conferri  debent  clerico  idoneo  qui  pertinet 

Santi  ni.  Decr.  6 

vel  ad  aliquam  familiam  vel  ad  aliquam  parochiam,  vel  civitatem, 
vel  castrum. 

21.  5°.  Beneficia  alia  sunt  manualia,  alia  non  manualia  idest 
perpetua.  Manualia  sunt  ea,  quae  conferuntur  quidem  in  titulum, 
sed  ad  nutum  superioris  vel  patroni  conferuntur,  ideoque  revocari 
possunt.  Non  manualia  sunt  ea  beneficia,  quae  conferuntur  in  per- 
petuum titulum  et  irrevocabiliter.  Unde  revocari  non  possunt  nisi 
ex  aliqua  causa  expressa  in  jure.  Regulariter  loquendo  beneficia 
saecularia  sunt  non  manualia,  regularia  vero  regulariter  loquendo 
sunt  manualia,  quia  religiosi  pendent  a voluntate  superioris.  Dixi 
regulariter.  Nam  beneficia  regularia,  quae  non  a solo  superiore, 
sed  a capitulo  per  electionem  conferuntur,  non  possunt  conferri  a 
solo  superiore,  nisi  ex  gravi  causa  tantum  c.  2.  §.  » Priores*  De 
statu  Monach.  (III.  35).  Adeoque  non  sunt  beneficia  manualia. 
Exposita  divisiones  respiciunt  beneficia  ecclesiastica,  qua  nempe 
conferri  possunt  solummodo  clericis  et  officium  sacrum  adnexum 
habent. 

22.  Sed  praterea  solent  esse  beneficia  mere  laicalia,  quae 
solummodo  improprie  loquendo  dicuntur  beneficia.  Sunt  vero  ea 
beneficia,  qna  etiam  a laicis  possunt  retineri,  et  reducuntur  ad 
fiaturam  meri  legati  pii,  idest  ad  piam  institutionem  acceptatam 
ab  Ecclesia,  qua  secumfert  aliquod  onus  religiosum,  ex  gr.  cele- 
brationem Missarum  exsequendum  a possessore  bonorum,  in  quibus 
legatum  pium  fundatum  est. 

23.  Ad  majorem  vero  rei  claritatem  quaritur,  quid  sit  Cano- 
nia,  quid  Vicaria,  Commenda,  Capellania,  Prastimonium  et  Pensio, 
et  an  dici  possint  species  beneficii  Ecclesiastici.  — Canonia  defini- 
tur, ‘ Jus  spirituale,  quod  clerico  provenit  ex  ejus  electione  vel 
receptione  in  fratrem Per  Canoniam  aliquis  adscribitur  inter  Cano- 
nicos, quin  tamen  concedatur  eidem  prabenda,  seu  jus  percipiendi 
fructus  bonorum  Ecclesiasticorum.  Ej  quo  patet,  canoniam  non 
esse  verum  beneficium,  ac  proinde  non  posse  constituere  titulum 
sacra  ordinationis.  Jns  ergo  quod  in  canonia  conceditur  est  ut 
electus  vel  receptus  in  canonicum  habeat  sedem  in  choro  et  vocem 
in  capitulo.  Insuper  provident  sacri  canones,  ut  huic  Canonico, 
quamprimum  fieri  possit,  conferatur  prabenda  vel  portio  fructuum 
canonicalium  cc.  3.  et  19.  h.  t. 

24.  Animadvertimus  vero  hodie  in  usu  parum  esse  canoniam 
in  sensu  exposito,  sed  potius  in  capitulis  solere  nominari  canonicos 

honorarios,  qui  habent  quidem  sedem  in  choro,  sed  carent  voce  in 
capitulo  et  jure  assequendi  praebendam  vacaturam.  De  hisce  ali- 
quid dicemus  inferius  in  tit.  VIII.  nn.  14.  et  seqq. 

25.  De  Vicaria.  Vicarius  est,  qui  vices  alterius  gerit.  In  jure 
dantur  vicarius  jurisdictionis  et  vicarius  in  divinis.  Primus  est,  qui 
■constituitur  ut  directe  et  praesertim  in  foro  externo  vice  alterius 
justitiam  administret,  et  correctionem  exerceat.  Officium  hujus- 
modi hodie  amplius  ordinarium  nndequaque  non  est,  idest  non  ad- 
nectitur  alicui  beneficio.  Vicarius  in  divinis  est  qui  in  iis,  quae 
ad  forum  internum  seu  conscientiae  pertinent,  alterius  vices  gerit, 
scilicet  vicaria  hqjnsmodi  curam  animarum  secumfert.  Cum  vica- 
ria jurisdictionis  hodierno  jure  non  amplius  beneficio  alicui  uniatur, 
de  ea  non  loquimur,  sed  loquimur  solum  de  vicaria  in  divinis. 

26.  Vicaria  haec  alia  est  temporalis,  alia  perpetua.  Vicarius 
temporalis  destinatur  ad  regendam  paroeciam  vel  ad  certum  tem- 
pus, ex.  gr.  ceu  vidimus  in  1.  libro,  cum  paroecia  est  vacans  rectore 
suo  principali,  aut  rector  hic  minus  idoneus  factus  est,  vel  con- 
stituitur vicarius  ad  nutum  alterius.  Haec  porro  vicaria  temporalis 
verum  beneficium  non  est;  vicarius  enim  titulum  beneficii . non 
habet  et  ejus  positio  non  respondet  positioni  veri  beneficiati.  Nam 
vicarius  hic  bonorum  beneficii  administrationem  non  exercet;  sed 
solum  stipendium  recipit  laboris  praestiti  in  exercitio  curae  anima- 
rum. Immo  quando  paroecia  est  perpetuo  unita'  officio  Superioris 
alicujus  monasterii  et  a superiore  constituitur  vicarius  temporaneus 
ad  nutum,  verum  beneficium  censetur  possideri  a superiore,  et 
incorporatio  facta  monasterio  tenet  locum  collationis  perpetuae,  illi 
vero  qui  a Superiore  designantur  ad  curae  animarum  exercitium, 
qjus  vicarii  sunt,  et  censentur  habere  beneficium  manuale.  Cf.  Clem. 
un.  De  Suppi,  negl.  Praslat.  (I.  5). 

27.  Non  idem  vero  dicendum  de  vicaria  perpetua.  Ea  enim 
-constituit  verum  et  proprie  dictum  beneficium  ecclesiasticum.  Nam  1°. 
Vicarius  perpetuus  constituitur  ita,  ut  ab  officio  removeri  nequeat 
nisi  una  ex  causis  canonicis  verificetur,  et  nisi  serventur  modi 
in  jure  expressi  ad  parochos  ab  officio  removendos.  2°.  in  Clem. 
un.  De  potest.  Vicarii  (I.  7)  vicarius  perpetuus  aeqniparatur  veris  et 
titularibus  parochis  tum  quoad  incompatibilitatem  alterius  vicariae, 
tum  quoad  aetatem  et  ordinem  requisitum.  Hinc  etiam  vicaria  per- 
petua confertur  per  concursum  juxta  legem  Tridentinam.  Merito 
igitur  in  c.  27.  De  Jtescript.  (I.  3)  appellatur  beneficium. 

6* 

28.  De  Commenda.  — In  genere  Commenda  dicitur  custodia. 
Ecclesiae  vel  beneficii  alicui  commissa  et  commendatarius  dicitur 
clericus,  qui  Ecclesiam  vel  beneficium  in  commendam  recipit  At 
diversa  est  Commenda  antiqua,  seu  quae  obtinebat  jure  antiquo  & 
Commenda  nostrorum  temporum.  Commenda  antiquitus  nihil  aliud 
erat  nisi  custodia  Ecclesiae  vel  beneficii  vacantis  alicui  clerico- 
commissa  ut  bona  administraret,  et  fructus  erogaret  pro  ministro- 
rum mercede,  pro  Ecclesiae  conservatione  et  pro  augmento  bono- 
rum ipsorum  seu  dotis  beneficii  vel  Ecclesiae.  Quare  instituta  non 
erat  commenda  in  commodum  Clerici  commendatarii,  sed  in  utili- 
tatem Ecclesiae  ipsius  vel  beneficii.  Hinc  duo  sequebantur,  1°.  ipso- 
jure  unum  eundemque  clericum  potuisse  retinere  Commendam 
etiam  synul  cum  alio  beneficio  in  titulum  c.  54.  §.  5.  De  Electa 
(I.  6);  2°.  commendas  non  fuisse  perpetuas,  sed  perdurasse  quoad- 
usque id  exegisset  utilitas  Ecclesiae  vel  beneficii.  Immo  antiquitus 
Commendse  concedebantur  non  ultra  sex  menses,  c.  15.  de  Elect. 
(I.  6)  in  6°.  Ex  qua  notione  sequitur,  antiquas  Commendas  non 
fuisse  vera  beneficia. 

29.  At  tractu  temporis  inductum  est,  ut  Commendae  essent 
perpetuae  et  conferrentur  ita,  ut  Commendatarius  perciperet  fructus 
seu  reditus  Ecclesiae  aut  beneficii  commendati,  et  Commendam 
reciperet  ad  instar  tituli.  Commenda  igitur  nostris  temporibue 
est  verum  beneficium.  Quare  Concilium  Tridentinum  ec.  2.  et  4. 
sess.  7.  et  c.  17.  sess.  24.  de  Bef.  prohibet,  ne  quis  plura  possideat 
simul  beneficia  etiam  commendata.  Quae  prohibitio  extenditur 
etiam  ad  casum,  in  quo  unum  beneficium  retineretur  in  titulum,, 
et  aliud  in  Commendam.  Hinc  hodierno  jure  commendae  nonnisi 
a Romano  Pontifice  concedi  possunt  et  duplici  in  casu  concedi 
solent  1°.  quando  alicui  personae  qualificatse,  quae  jam  beneficium 
possideat  in  titulum,  ut  commodius  sustentari  possit,  aliud  benefi- 
cium conceditur  in  Commendam,  ne  videatur  duplici  titulo  investiri. 
2°.  Concedi  solent  in  Commendam  abbatias  seu  beneficia  regularia. 
Conceduntur  vero  beneficia  ista  in  Commendam  Clericis  saecularibus ? 
ne  videatur  mutata  indoles  beneficii.  Nam,  cessante  concessione  in 
Commendam,  beneficium  redit  pleno  jure  in  pristinam  conditionem 
beneficii  regularis. 

30.  De  CapeUania.  Capellania  est  institutio  quaedam  Eccle- 
siastica qua  Clericus  tenetur  Missam  celebrare  juxta  intentionem 
pii  fundatoris,  et  jus  habet  percipiendi  fructus  bonorum  designato- 

rum  ab  eodem  pio  fundatore.  Hinc  inspecta  juridica  institutione 
Capellaniarum,  Capellano  non  adsignantur  determinata  stipendia 
pro  singulis  missis  quas  celebrat,  sed  conceduntur  fructus  quorun- 
dam  bonorum,  quibus  onus  adnexum  est  missam  vel  quotidie,  vel 
determinatis  in  anno  vicibus  celebrandi.  Ceterum  potest  etiam  pro 
singulis  missis  quantitas  eleemosynae  designari  qhemadmodum  non 
raro  fleri  solet  ex  voluntate  fundatorum.  Generatim  Capellaniae 
fundantur  in  determinatis  Capellis  vel  Ecclesiis.  Porro  si  Capel- 
lania  auctoritatis  ecclesiasticae  idest  Episcopi  vel  alterius  superioris 
ecclesiastici  decreto  ea  lege  fundetur,  ut  conferatur  personae  clerici 
in  perpetuum,  induit  nataram  beneficii  ecclesiastici,  et  constituere 
potest  titulum  sacrae  ordinationis. 

31.  Quae  requisita  si  desint  Capellania  dicitur  laicalis  vel 
legatum  pium  Missarum. 

32.  De  Capellania  loquitar  c.  11.  h.  t.  Ex  hoc  capite  inferunt 
doctores  Capellanum,  qui  ex  lege  fundationis  tenetur  per  seipsum 
missam  quotidianam  celebrare,  posse  licite  praetermittere  aliquando 
celebrationem  Missae,  tum  ob  causam  infirmitatis,  tum  ob  causam 
honestatis  et  debitae  devotionis,  et  nihilominus  percipere  posse  fru- 
ctus capellaniae.  Diximus  *per  seipsum «;  nam  si  onus  capellano 
non  incumbit  per  seipsum  quotidie  Missam  celebrare,  nunquam 
vacare  poterit  a celebrando,  quin  per  alium  celebrare  faciat; 
S.  C.  Cone.  d.  18.  Sept.  1683.  ad  VIun‘.  in  Collen.  apud  Benedi- 
ctum XIV.  in  opere  De  ss.  Missae  Sacrificio  1.  3.  cp.  3.  n.  6.  et 
in  causa  Applicationis  Missarum , d.  24.  Febr.  1872.  — Nunc 
loquimur  solum  de  casu  quo  Capellanus  tenetur  celebrare  per 
seipsum.  Certum  est  ex  dispositione  c.  11.  h.  t.  nec  non  ex  de- 
cisione S.  C.  C.  in  Collen.  d.  18.  Sept.  1683.  ad  I"".  et  11"“.,  posse 
sacerdotes  obligatos  ratione  beneficii,  capellaniae,  legati  aut  stipendii 
celebrare  quotidie  Missam  per  se  ipsos,  vacare  a celebratione  con- 
currente aliqua  legitima  causa.  Hae  legitimae  causae  sunt  secun- 
dum c.  11.  h.  t.:  infirmitas,  honestas,  devotio.  — 

At  si  vacant  ejusmodi  capellani,  debentne  per  alios  celebrare 
facere  missas  fundatas  an  liberantur  omnino  ab  onere  missarum 
vacationis  diebus?  Cum  a S.  C.  Concilii  in  eadem  causa  Collen. 
ad  V°m.  similiter  quaereretur,  eadem  S.  Congr.  distulit  resolutionem 
et  postea,  sc.  d.  13.  Nov.  1683  respondit,  quod  dabitur  resolutio 
in  casibus  particularibus.  Ex  hac  resolutione  eruitur,  non  con- 
stare de  obligatione  celebrare  faciendi  missam  fundatam  per  alium, 

sed  utrum  haec  obligatio  adsit  annon,  non  generaliter,  sed  in  sin- 
gulis casibus  decretum  iri.  — 

Revera  S.  0.  Concilii  dedit  duas  resolutiones  respicientes  cau- 
sam infirmitatis.  In  causa  Romana , dd.  4.  Jun.  1689  et  17.  Nov. 
1695  rescripsit  capellanum  infirmum  ad  15  dies  non  teneri  neque 
per  se  neque  alios  missas  celebrare.  — Si  vero  sacerdos  esset 
ordinatus  ad  titulum  capellaniae,  et  ob  infirmitatem  redderetur 
impotens  ad  Missam  celebrandam,  simulque  non  aliunde  haberet 
unde  viveret,  durante  impotentia  non  teneretur  nec  per  alium  ad 
Missae  celebrationem.  S.  C.  Cone,  in  Pistorien.  5.  Febr.  1650  et  in 
Patavina  24.  April  1655. 

33.  Auctores  quidem  contendunt  capellanos  non  solum  posse 
vacare  a celebratione  missae,  sed  etiam  applicare  interdum  (quin- 
quies sexiesve)  pro  se  ipsis  vel  pro  suis,  excluso  tamen  semper 
Missae  stipendio.  S.  C.  Concilii  vero  in  saepe  dicta  causa  Collen. 
quaestioni  111“*.:  »An  diebus  licitae  vacationis  possint  Missam  pro 
se  ipsis  vel  aliis,  praeterquam  pro  Fundatoribus  celebrare»;  respon- 
dit: Negative,  d.  18.  Sept.  1683.  Et  ne  falso  intelligeretur  haec 
responsio,  sc.  quasi  tantum  perceptio  stipendii  excluderetur,  addi- 
dit IV"".  dubium,  cujus  'solutio  expresse  etiam  stipendium  omnino 
excludit.  — Ex  quibus  apparet  applicationem  pro  se  vel  aliis, 
sive  cum  sive  sine  stipendio,  etiam  diebus  licita  vacationis  a 
S.  C.  Cone  omnino  vetari.  — 

34.  Prwstimonium  seu  portio  praestimonialis  est  stipendium 
determinatum  ex  reditibus  ecclesiasticis  deductum,  alicui  clerico 
concessum  in  subsidium  vitae  praecipue  cum  studiis  vacat.  Praesti- 
monia  solent  concedi  ad  tempus,  durante  scilicet  ratione  conces- 
sionis. Hinc  vera  beneficia  non  sunt;  praesertim  quia  praestimonia 
secumferre  non  solent  aliquod  servitium  Ecclesiae. 

Verum  quandoque  praestimonia  conceduntur  in  perpetuum  sen 
in  titulum  proprium  et  ipsis  adnectitur  onus  recitandi  horas  cano- 
nicas. Qua  in  specie  praestimonia  induunt  indolem  propriedicti 
beneficii  ecclesiastici,  et' hoc  in  sensu  accepta  a Bonifacio  VIII. 
appellantur  Beneficia  in  c.  8.  de  Concess.  Prceb.  (III.  7)  in  6°. 

35.  Pensio  est  ‘certa  portio  fructuum  ab  aliquo  beneficio  aut 
mensa  episcopali  vel  abbatiali  ab  auctoritate  legitima  ad  tempus 
et  non  in  perpetuum  separata'.  Quaeritur,  utrum  pensio  sit  bene- 
ficium? Nullum  dubium  est  si  agatur  de  pensionibus  quae  laicis 

dantor  ob  civile  officium  vel  laicalem  laborem  uti  est  ex.  gr.  pensio 
adsignata  procuratori,  pensio  adsignata  aedituo  etc.,  quae  pensiones 
dicuntur  laicales.  Hae  videlicet'  pensiones  nullo  modo  qualitatem 
et  nomen  beneficii  sibi  vindicant. 

36.  Quod  si  sermo  sit  de  pensionibus,  quae  clericis  conferuntur 
in  titulum  vel  ad  vitam  clerici,  pensiones  hujusmodi  in  favorabi- 
libus, non  vero  in  odiosis  aequiparantur  beneficiis  et  veniunt  sub 
nomine  beneficii,  quemadmodum  declaravit  Oreg.  XIII.  die  18.  De- 
cemb.  1576  et  die  8.  Aug.  1577.  Ex  qua  declaratione  patet,  pen- 
sionem non  esse  revera  proprie  dictum  beneficium  ecclesiasticum, 
nec  incidere  sub  dispositionem  Tridentini  in  sess.  23.  c.  6.  de  Ref. 
quae  cavet  ne  beneficium  ecclesiasticum  concedatur  clerico  ante 
annum  decimum  quartum  aetatis. 

37.  Hac  vero  in  re  notandum  est,  clerico  pensionem  percipienti 
inesse  onus  recitationis  officii  parvi  B.  Mariae  Virg.;  quod  nisi  fe- 
cerit, subjicitur  eisdem  poenis,  quibus  subest  clericus  beneficiatus 
non  recitans  breviarium.  Id  patet  ex  Const.  136.  8.  Pii  V.  quae 
incipit  In  proximo.  Ad  hanc  vero  recitationem  officii  parvi  non 
tenetur  clericus  pensionis  possessor  si  ex  alio  titulo  teneatur  ad 
recitationem  breviarii  ex.  gr.  eo  quod  jam  fuerit  in  sacris  ordi- 
nibus constitutus. 

De  erectione  Beneficiorum  ecclesiasticorum. 

38.  Eriguntur  beneficia  ecclesiastica  cum  formaliter  acceptatur 
a Curia  ecclesiastica,  et  erigitur  in  titulum  canonicum  pia  voluntas 
institutoris  designantis  conditiones  servandas  in  beneficio,  et  bona 
seu  reditus  in  dotem  beneficii  ipsius.  Porro  formalis  haec  accep- 
tatio et  erectio  perficitur  per  decretum  quo  auctoritate  ordinaria 
episcopus  constituit  aliquod  determinatum  officium  sacrum  servatis 
conditionibus  a pio  institutore  designatis,  eique  in  perpetuum  ad- 
jungit titulo  dotationis  bona  designata  ab  eodem  pio  institutore. 
Formula  aqtem  pro  variis  fundationibus  legi  possunt  penes  Mona- 
celli  in  opere  Formularium  legale  practicum  fori  Eccl.  t.  2. 

39.  Potest  autem  institutor  in  limine  fundationis  adjicere  quas- 
cumque conditiones,  seu  leges,  dummodo  possibiles  fuerint  et  ho- 
nestae, et  dummodo  ab  auctoritate  Ecclesiastica  acceptentur.  Id  dedu- 
citur ex  c.  11.  h.  t.,  expressius  docent  cc.  23.  De  Jure  patr. 
(HI.  38)  et  16.  De  censibus  (HI.  39).  Servanda  vero  sunt 
conditiones  hujusmodi  adjecta,  ita  ut  si  collatio  fiat,  neglectis  con- 

ditionibus  in  fundatione  appositis,  nulla  censeatur.  Ita  constituit 
Concilium  Tridentinum  in  sess.  25.  c.  5.  de  Re/.  Haec  dispositio 
Tridentina  ex  interpretatione  S.  C.  Concilii  ab  auctoribus  relata 
constituit  legem  canonicam  universalem.  Hinc  conditiones  adjectae 
in  limine  fundationis  pertinent  ad  ipsam  idoneitatem  clerici  promo- 
vendi Ad  beneficium,  ita  ut  idoneus  non  sit  ad  beneficium  asse- 
quendum quicumque  qualitates  ab  institutore  adsignatas  non  prae- 
seferat. 

40.  Hinc  etiam  qualitates  seu  conditiones  appositas  in  funda- 
tione immutare  nequeunt  sive  patronus,  sive  successor,  aut  haeres 
fundatoris  etiam  cum  consensu  Episcopi,  ceu  etiam  S.  C.  Concilii 
pluries  tenuit,  prout  patet  ex  relationibus  relatis  a Pyrro  Corrado 
Praxis  Beneficior.  1.  1.  c.  10.  n.  145.  et  a Fagnano  comm.  ad  c.  6. 
de  Clericis  non  resid.  (III.  4)  n.  22.  Ratio  est;  quia  posita  fun- 
datione beneficii,  intrat  lex  tridentina  de  obligatione  observandi 
dispositiones  in  limine  fundationis  positas.  Nec  iisdem  conditioni- 
bus censetur  derogari  per  clausulas  derogatorias  descriptas  in  Lite- 
ris Apostolicis,  nisi  expressa  mentio  de  illis  conditionibus  fiat  — 
Porro  conditiones  hujusmodi  valent  et  servandae  sunt  non  solum 
si  sint  prceter  jus  ex.  gr.  si  beneficio  simplici  assequendo  adjicitur 
qualitas  ut  clericus  sit  sacerdos,  doctor  etc.  sed  etiam  si  sint  contra 
jus,  ex.  gr.  si  collatio,  aut  institutio  reservetur  clericis  alicujus 
familiae.  Conditiones  vero  debent  esse  possibiles  et  honestos.  Hone- 
stius vero  excludit  non  solum  quidquid  bonis  moribus  et  virtutibus 
moralibus  adversatur,  sed  etiam  quidquid  redderet  cultum  et  offi- 
cium ecclesiasticum  minus  utile  vel  minus  honorabile.  Quare  in- 
honestae in  sensu  canonico  sunt  etiam  conditiones,  quae  ad  ordinnm 
ecclesiasticorum  officia  vocarent  irregulares. 

De  Collatione  Beneficiorum. 

41.  De  divisione  beneficiorum  e?  modo  provisionis  agentes, 
vidimus,  alia  esse  beneficia  electiva,  alia  patronata,  alia  vero  col- 
lativa. Priorum  beneficiorum  provisio  efficitur,  praevia  electione 
vel  postulatione,  de  quibus  agitur  in  titulis  5°.  et  6°.  lib.  L 

42.  Secundi  generis  beneficiorum  provisio  fit  per  praesenta- 
tionem factam  a patrono  et  consequentem  institutionem  dandaun  a 
Superiore,  de  quibus  sermo  erit  in  titulis  7.  et  38.  hujus  libri.  Re- 
manet ergo  in  titulo  nostro  agendum  de  provisione  beneficiorum 

collativorum,  quae  proprie  dicta  collatio  nuncupatur.  Collatio  de- 
finiri potest: 

43.  Provisio  beneficii  vacantis  favore  clerici  idonei  facta  pleno 
et  proprio  jure  a Superiore  ecclesiastico  habente  potestatem.  Dif- 
ferentia specifica  bujus  provisionis  ab  aliis  modis  provisionis  in  eo 
consistit,  ut  fiat  a superiore  seu  a praelato  ex  proprio  et  solo  jure 
praelati  seu  absque  electione  vel  praesentatione  per  alios  facta.  Ex 
definitione  sequitur,  solummodo  personam  ecclesiasticam  posse  con- 
ferre beneficia.  Hinc  laici  beneficia  conferre  nequeunt.  Et  quidem 
hoc  jus  conferendi  neque  acquirere  possunt  laici  ex  consuetudine  aut 
praescriptione  cc.  51.  De  Elect.  (I.  6)  et  5.  de  Jure  patr.  (HI.  38). 
At  laici  aliquod  beneficium  conferre  possunt  ex  privilegio  apostolico. 

44.  His  positis,  quaeritur:  Quinam  est  legitimus  beneficiorum 
collator?  1#.  Confert  beneficia  in  universa  Ecclesia  Romanus  Pon- 
tifex. 2°.  Ordinarius  collator  pro  sua  dioecesi  est  Episcopum.  3°.  Ex 
particulari  titulo  beneficia  conferunt  etiam  alii  clerici.  — Primo 
loco  Romanus  Pontifex  potest  conferre  beneficia  in  universa  Ec- 
clesia. Nam  quemadmodum  ipse  potestatem  habet  in  omnes  fideles, 
ita  etiam  disponere  potest  de  bonis /et  juribus  ecclesiasticis  c.  2. 
de  prceb.  (HI.  4)  in  6°.  et  Clem.  1*.  circa  finem  TJt  lite  pendente  (H.  5). 

45.  Distinguuntur  vero  a Canonistis  quatuor  modi,  quibus  Ro- 
manus Pontifex  in  aliis  dioecesibus  extra  romanam  dicecesim  con- 
fert beneficia:  1°.  jure  praecentionis,  2°.  jure  concursus,  3°.  jure  de- 
volutionis,  4°.  jure  reservationis  et  5°.  affectionis.  — Et  1°.  quidem 
jure  prseventionis  confert  beneficia  R.  Pontifex,  cum  collatorem 
ordinarium  praevenit  disponens  de  aliquo  beneficio  pro  tempore 
quo  vacabit  Hoc  jus  exercet  R.  Pontifex  1°.  cum  alicui  concedit 
gratiam  exspectativam  ad  assequendum  beneficium  proxime  vaca- 
turum; ex  cap.  2.  de  praeb.  (HL  4)  in  6°.  2°.  Alicui  concedens 
coadjutoriam  cum  futura  successione  in 'aliquo  peculiari  beneficio. 
Merito  autem  hoc  jus  dicitur  prseventionis;  quia  revera  prsevenit 
auctoritatem  ordinarii  collatoris.  Etenim  in  jure  canonico  regula 
generalis  est,  ut  ab  ordinariis  locorum  beneficia  solummodo  vacantia 
conferantur.  Hinc  in  c.  19.  sess.  24.  de  Ref.  in  Tridentino  inter- 
dicuntur gratise  seu  literse  exspectati vse  et  c.  7.  sess.  25.  de  Ref. 
prohibentur  coadjutorise.  Solus  ergo  R.  Pontifex,  qui  est  supra  jus 
commune,  concedere  potest  jus  ad  beneficium  nondum  vacans,  quem- 
admodum videri  potest  in  c.  14.  h.  t.  in  6°. 

46.  2°.  Jure  concursus  confert  R.  Pontifex  beneficium,  cum 
concurrit  cum  alio  ordinario  collatore;  scilicet  cum  confert  bene- 
ficium vacans,  quod  proprio  jure  possit  ab  alio  conferri.  Hoc  in 
casu  juxta  c.  31.  de  Prceb.  (III.  4)  in  6°.  datur  locus  prseventioni, 
ut  scilicet  juxta  regulam  juris  54.  in  6°.:  Qui  prior  est  tempore, 
potior  est  jure,  ille  clericus  praevaleat  in  jure,  cui  prius  fuit  col- 
latum beneficium.  Quod  si  definiri  nequeat  an  prior  R.  Pontifex, 
vel  inferior  collator  beneficium  contulerit,  quia  eadem  die  utraque 
collatio  facta  est,  praeferendus  est  qui  possidet;  quod  si  neuter  pos- 
sideat praefertur  ille,  qui  beneficium  a R.  Pontifice  accepit;  ita  in 
cit.  c.  31.  de  prceb.  in  6°. 

47.  3°.  Jure  Devolntionis  confert  Romanus  Pontifex  beneficium 
ecclesiasticum  1°.  si  inferiores  collatores  negligentes  fuerint  in  col- 
latione, seu  beneficium  vacans  non  contulerint  intra  tempus  sta- 
tutum a jure  c.  8.  de  Const.  (I.  2).  Recolendum  enim  est,  sacros 
canones  designasse  tempus  ad  collationem  beneficiorum  utile.  Pro 
beneficiis  majoribus  statutum  est  in  decretalibus  et  praecise  in  c.  41. 
de  Eled.  (I.  6)  ea  non  debere  vacare  ultra  trimestre.  Pro  infe- 
rioribus beneficiis  vero  semestre  utile  ad  conferendum  adsignatum 
est  c.  2.  et  c.  5.  de  Concessione  Prceb.  (III.  8).  Negligentibus 
primis  et  ordinariis  collatoribus,  jus  conferendi  ad  superiorem  im- 
mediatum devolvitur,  ac  tandem  ad  R.  Pontificem.  2°  jure  devo- 
lutionis  majorum  beneficiorum  collatio  transibat  ad  R.  Pontificem 
immediate,  si  in  electione  spreta  fuisset  forma  canonica,  vel  a 
majori  parte  Capituli  electus  fuisset  scienter  indignus,  aliis  Cano- 
nicis non  contradicentibus  c.  18.  de  Elect.  (L  6)  in  6°.  Haec  vero 
quoad  beneficia  majora  fere  omnia  immutata  sunt  postquam  eadem 
reservata  fuerunt  Romano  Pontifici. 

48.  4#.  Jure  reservationis  confert  Romanus  Pontifei  beneficia. 
Reservatio  definitur  ‘Avocatio  beneficii  vacaturi  a collatwe  ordinario 
ad  superiorem,  qui  potestatem  habet  ad  id  jure  agendum'.  Hodie 
jus  hoc  sibi  reservandi  collationem  alicujus  beneficii  est  proprium 
solius  Romani  Pontificis,  dum  jure  decretalium  etiam  Legatus  a 
latere  in  provincia  suse  delegationis  poterat  sibi  reservare  colla- 
tionem aliquorum  beneficiorum  c.  3.  De  Officio  Legati  (L  15)  in  6°. 

49.  Ratio  vero  cur  in  praxi  introductum  fuerit  et  servetur  jus 
reservationis  aliquorum  beneficiorum  Romano  Pontifici,  multiplex 
est.  Supposito  enim  quod  Romanus  Pontifex  censetur  in  jure  ceu 
supremus  administrator  et  distributor  bonorum  ecclesiasticorum  cit. 

Cl.  1.  ut  lite  pendente  (II.  3),  congruam  visum  est  reservari  fiomano 
Pontifici  provisionem  aliquorum  beneficiorum  1“  ut  ea  conferat  Cle- 
ricis de  Ecclesia  universali  optime  meritis  Gloss.  in  Extrav.  Joan- 
nis  XXII.  un.  h.  t.  v.  »reservamus«,  2°.  ut  major  conservetur  unio 
et  dependentia  personarum  ecclesiasticarum  a centro  unitatis  catho- 
licae seu  a R.Sede  c.  21.  C.  9.  q.  3.  Reservare  autem  potest  sibi 
Pontifex  beneficia  reservatione  generali,  vel  speciali;  reservatione 
generali  quidem,  cum  sibi  reservat  in  communi  plura  beneficia, 
speciali  autem  cum  certum  aliquod  beneficium  sibi  reservat.  Sub 
generali  reservatione  non  veniunt  quaedam  beneficia,  nisi  de  ipsis 
specialis  mentio  fiat.  Sunt  vero  haec  beneficia  praesertim  1°.  ea 
quae  perpetua  non  sunt  relate  ad  possessorem,  sed  revocabilia  sunt, 
et  ad  nutum  conferuntur,  idest  beneficia  manualia,  2°.  Beneficia 
quae  a reservationibus  excluduntur  in  particularibus  regnorum  con- 
cordatis cum  Sede  'Apostolica. 

50.  Alia  distinctio  est  inter  reservationem,  quae  per  bullas  seu 
constitutiones  perpetua  efficitur,  et  eant,  quae  in  regulis  Cancel- 
larios Apostolica  describitur.  Prior  reservatio  perpetuo  durat,  seu 
quoadusque  non  fuerit  per  aliam  constitutionem  Pontificis  abrogata. 
Secunda  viget  solummodo  vivente  Pontifice,  scilicet  sede  plena. 
Nam  moriente  Pontifice,  Regulae  Cancellariae  amittunt  vim  suam 
et  eam  recipiunt  iterum  quando  a novo  Pontifice  confirmantur. 
Quare  ordinarius  collator  Sede  Apostolica  vacante  potest  conferre 
beneficia  reservata  in  Regulis  Cancellariae  Apostolicae.  Qua  in  re 
anim advertendum  est,  nonnullas  reservationes  haberi  in  Regulis  et 
simul  in  constitutionibus  generalibus  et  bullis.  Hae  reservationes 
non  suspenduntur,  sed  vigent  etiam  tempore  sedis  vacantis. 

51.  Prioris  generis  plures  dantur  reservationes:  1°.  reser- 
vantur beneficia,  quae  vacant  in  Curia  Pontificis  c.  2.  h.  t.  in  6°. 
Censentur  autem  vacare  in  Curia  a)  beneficia  Officialium  Romana 
Curia  idest  officialium  familiarium  Papae  et  Cardinalium;  b)  bene- 
ficia clericorum,  qui  ratione  ecclesiasticorum'  negotiorum  venientes 
ad  Curiam  Romani  Pontificis  vel  in  loco  ubi  residet  Curia  mori- 
untur, vel  in  locis  vicinis.  Loca  autem  vicina  sunt,  quae  a Curia 
non  distant  ultra  duas  dietas  legales,  idest  non  40  milliaria  italica, 
c.  34  h.  t.  in  6°.  Dieta  legalis  complectitur  spatium  seu  distan- 
tiam, quam  quis  una  die  percurrere  commode  posse  praesumitur, 
idest  20  milliaria,  scilicet  circiter  7 .leucas.  L.  »Si  quis*  et 
L.  »Vicena  millia*  ff.  de  Verbor.  Signif.  Haec  vero  reservatio  per- 

petua  non  est,  sed  post  mensem  computandum  a die  vacationis, 
non  autem  a die  notitiae  vacationis,  potest  beneficium  adhuc  vacans 
conferri  ab  ordinario  collatore;  c.  3.  h.  t in  6°.  — 2°.  Reservatur 
S.  Sedi  beneficium  collatum  per  simoniam  confidentialem,  Const.  85. 
Pii  IV.  ‘Romanum  Pontificem ’.  Quam  constitutionem  confirmans 
8.  Pias  V.  in  Const.  » Intolerabilis*,  extendit  ad  omnia  beneficia, 
-quae  possidebat  confidentiarius.  3°.  Reservantur  beneficia,  quae 
fuerint  collata  non  servata  forma  Tridentini.  Const.  33.  S.  Pii  V. 
■»In  conferendis.*  4°.  Beneficia  vacantia  propter  crimen  haeresis.  Ita 
in  Const.  29.  8.  Pii  V.  »Cum  ex  apostolatus .<  Dantur  praeterea 
reservationes,  quae  in  Regulis  Cancellariae  Apostolicae  continentur. 
Porro  Regulae  istae  a Cancellaria  Apostolica  appellantur,  non  quia 
solos  officiales  illius  Cancellariae  obligant,  sed  quia  respiciunt  prae- 
sertim expeditiones  Literarum  Apostolicarum  per  ipsam  Cancel- 
lariam  in  conferendis  beneficiis  faciendas.  Regulae  autem  hujus- 
modi nihil  aliud  sunt  quam  quaedam  constitutiones  quas  singuli 
Pontifices  a principio  sui  Pontificatus  facere  consueverunt  post 
Joannem  XXII.,  qui  prior  fuisse  videtur  (a.  1331.)  earundem  auctor. 
Hae  regulae  solent  esse  72.  Regulas  Cancellariae  interpretatur  prae- 
sertim Riganti  Joannes  Baptista,  cujus  opus  (sc.  Commentaria 
in  regulas  Cancellariae,  4 tom.  Rom.  1744.)  in  re  canonica  est 
maxime  utile. 

52.  Inter  alias  speciali  declaratione  indiget  Regula  I.  quae  de 
mensibus  papalibus,  et  de  mensibus  episcopalibus  est  Vi  regulae 
hujusmodi  reservantur  R.  Pontifici  beneficia  aliunde  etiam  non  re- 
servata, quae  extra  Curiam  non  quidem  per  renunciationem,  sed  aliis 
modis  vacaverint  in  mensibus  Januarii,  Februarii,  Aprilis,  Maji, 
Julii,  Augusti,  Octobris  et  Novembris.  Possunt  vero  Episcopi  ex- 
poscere in  scriptis  et  assequi  a Dataria  Apostolica  alternos  menses, 
ita  scilicet  ut  Pontifex  conferat  beneficia  vacantia  mense  Januario, 
Episcopus  vero  conferre  possit  beneficia  aliunde  non  reservata,  quae 
vacent  mense  Februario  ac  sic  deinceps  quoad  alios  menses.  Menses 
in  quibus  confert  Papa,  appellantur  menses  papales,  menses  autem 
reliqui  dicuntur  episcopales.  Haec  regula  observatur  in  Dataria 
Apostolica  pro  locis  in  quibus  conventiones,  vulgo  concordata,  cum 
civili  auctoritate  inita  non  fuerint.  Ubi  enim  adsit  concordatum 
normae  concordati  ipsius  observantur. 

53.  Notandum  autem  est  S.  R.  E.  Cardinalibus  in  eorum  crea- 
tioni concedi  solere  per  Literas  Apostolicas  in  forma  Brevis  in- 

dultum  conferendi  Beneficia  ad  eos  pertinentia  qnocnnque  mense 
vacaverint  dummodo  non  sint  aliunde  reservata.  Unde  Cardinales 
non  Episcopi  Romae  in  suis  Titulis  et  Cardinales  Episcopi  in  suis 
dioecesibus  non  tenentur  observare  legem  Regulae  9.  Cancellariae 
Apostolicse  de  mensibus  papalibus.  At  si  beneficium  vacet  in  mense 
papali  et  ejus  reditus  excedant  annua  24  ducata  auri  de  Carnei^ 
illud  quidem  confert  Cardinalis,  sed  provisio  expediri  debet  per 
Literas  Apostolicas  in  Cancellaria  R.  Pontificis.  Riganti  ad  Reg.  9. 
Cane.  Apost  §.  3.  n.  153. 

54.  5°.  De  affectione  beneficiorum.  Si  Romanus  Pontifex 
manus  apposuerit  in  aliquo  beneficio  cum  intentione  de  eodem 
disponendi,  benefidum  illud  dicitur  affectum,  et  ob  reverentiam 
Sedi  Apostolicse  debitam,  collator  ordinarius  censetur  impeditus 
quominus  pro  ea  vice  beneficium  conferat.  Affectio  igitur  rela- 
tionem dicit  ad  reservationem  quia  pro  ea  vice  collatio  beneficii 
reservatur  Romano  Pontifici. 

65.  Differt  vero  affectio  a reservatione , tum  quia  reservatio- 
procedit  ex  bulla,  vel  ex  Regula  Cancellariae,  affectio  autem  pro- 
cedit seu  inducitur  ex  facto  appositionis  manus  Pontificis,  tum  quia 
reservatio  in  genere  respicit  beneficium  in  omnibus  collationibus,, 
affectio  autem  pro  ea  tantum  vice  in  qua  manus  apposita  est.  — Ut 
autem  verificetur  affectio,  debet  Pontifex  apponere  manus  in  or- 
dine ad  collationem;  scilicet  debet  manifestare  intentionem  dispo- 
nendi de  Beneficii  collatione.  Casus  affectionis  esset  si  beneficium 
vacans  Pontifex  conferret  in  Commendam,  vel  in  administrationem. 
Cessante  commenda  vel  administratione,  collatio  spectat  ad  Roma- 
num Pontificem.  Pariter  affectum  redditur  beneficium  ex  mandato 
de  providendo,  quod  concedatur  pro  aliquo  speciali  beneficio  non- 
dum vacante.  Sic  etiam  si  Pontifex  exquirat  ab  alio  renunciatio- 
nem  beneficii  in  proprias  manus,  aut  aliquem  privet  beneficio  quod 
possidet.  Hinc  ex.  gr.  affectum  non  redditur  beneficium  si  Pon- 
tifex tantummodo  pensionem  imponat;  sic  pariter  si  disponat  de 
beneficio  per  errorem,  reputans  illud  esse  sibi  reservatum. 

De  aliis  Collatoribus. 

56.  In  dioecesi  ordinarius  collator  beneficiorum  est  Episcopus^ 
qui  habet  hac  in  re  fundatam  intentionem  in  jure,  ita  videlicet 
ut  nemo  alius  possit  sibi  vindicare  collationem,  nisi  probaverit 
titulum  specialem  ex  quo  sibi  competat  hsec  collatio.  Tituli  autem 

speciales  sunt:  1°.  privilegium  Pontificis , 2°.  lex  in  tabulis  funda- 
tionis expressa,  3°.  praescriptio  seu  consuetudo  vel  centenaria  vel 
immemorialis.  Quid  vero  dicendum  de  potestate  capituli  Cathe- 
dralis  Ecclesiae  sede  vacante? 

57.  Capitulum  et  ejus  Vicarius  non  potest  sede  vacante  con- 
ferre beneficia  liberae  collationis,  quorum  collatio  spectat  exclusive 
ad  Episcopum  c,  2.  • Ne  Sede  vacante  (III.  9).  Nam  collatio  hujusmodi 
non  est  actus  necessariae  administrationis,  quae  capitulo  ejusque 
vicario  competit,  sed  liberalitatis  c.  9.  h.  t.  In  genere  autem  actus 
liberalitatis  reservantur  tantum  Episcopo  cc.  4.  de  Off.  ord.  (I.  31) 
et  40.  de  Elect.  (I.  6)  in  6*.  Dicitur  vero  quorum  collatio  pertinet 
ad  solum  Episcopum.  « . 

58.  Nam  si  collatio  beneficii  communiter  pertineret  ad  Epi- 
scopum simul  et  ad  Capitulum,  hoc  in  casu,  sede  vacante  ex  jure 
non  decrescendi,  conferre  illud  posset  Capitulum  c.  un.  Ne  sede 
vacante  (III.  8)  in  6°.  Haec  vero  regula  locum  non  habet  quando 
Episcopus  est  qui  confert,  sed  exquirere  debet  consilium  vel  etiam 
assensum  capituli;  quemadmodum  docet  idem  c.  un.  Ne  Sede  vacante 
§.  »Cum  vero*  in  6#.  Item  capitulum  non  potest  conferre  beneficia, 
quae  ex  negligentia  inferioris  collatoris  devolvuntur  ad  Episcopum. 
Haec  enim  beneficia  incidunt  sub  regulam  expressam  in  cc.  3.  Ne 
sede  vacante  (HI.  9)  et  un.  ejusd.  tit.  in  6%  videlicet  capitulum 
non  posse  eonferre  beneficia  quorum  collatio  pertinet  ad  Episcopum. 
Potest  autem  capitulum  sede  vacante  vel  confirmare  electionem 
in  beneficiis  electivis  dioeceseos  vel  instituere  in  beneficium  cleri- 
cum idoneum  praesentatum  a patrono.  Collationes  enim  hujusmodi 
non  censentur  esse  actus  liberalitatis,  sed  necessitatis.  Nam  con- 
firmatio et  institutio  sunt  actus  debiti  erga  determinatas  per- 
sonas, si  personae  hujusmodi  necnon  electio  vel  praesentatio  quali- 
tatibus canonicis  munitae  sint  Conf.  c.  14,  de  Majoritate  et  Ob. 
<1.  33)  et  c.  3.  de  Elect.  et  Elect.  pot.  (I.  6). 

De  regulis  collationis. 

59.  1*.  Regula  est,  ut  quaevis  collatio  fiat,  nullo  intercedente 
pretio  seu  mercede  temporali  pro  jure  beneficii  quod  conceditur; 
secus  enim  collatio  tamquam  simoniaca  nulla  est  Extr.  comm.  2. 
»Cum  detestabile*  De  simonia  (V.  1).  — Huic  regulae  similis  est  2‘. 
ut  nempe  non  adjiciatur  privata  auctoritate  pactum  seu  conditio 
in  ordine  ad  aliquod  onus  spirituale  alienum  a . beneficio,  et  noyiter 

inducendum:  ex.  gr.  ut  Missa  celebretur  a novo  Beneficiario  qua- 
dam hora  determinata;  sed  pure  conferri  beneficium  debet  Pactio 
enim,  ut  docet  c.  6.  De  Rer.  permut.  (III.  19),  circa  spiritualia  vel 
connexa  spiritualibus  labem  semper  continet  Simonice.  — Collatio  in- 
super 3°.  veri  et  proprie  dicti  beneficii  debet  fieri  in  perpetuum, 
seu  ut  duret  ad  vitam  Clerici,  nec  simul  duobus  clericis  fieri  potest 
vel  ut  eodem  tempore  uterque  possideat  beneficium,  vel  ut  succes- 
sive unus  possideat  post  alium  c.  20.  h.  t — 4*  Regula  est,  ut 
collatio  fiat  intra  tempus  utile  statutum  a jure.  Pro  beneficiis 
majoribus,  uti  vidimus,  tempus  utile  est  trimestre.  Pro  aliis  et 
communibus  beneficiis,  etiam  dignitatibus  concessum  est  a jure 
semestre  ab  habita  notitia  vacationis.  Tempus  enim  ignoranti  non 
currit  cc.  41.  de  Elect.  (I.  6)  et  2.  et  5.  de  Concess.  Prwb.  (III.  8).  — 
5*.  Regula  est,  ut  servetur  in  collatione  forma  in  jure  communi 
vel  in  statutis  Ecclesiae  particularis  ubi  erectum  est  beneficium, 
vel  in  lege  fundationis  praescripta,  vel  etiam  a legitima  consue- 
tudine inducta.  i 

60.  De  forma  a jure  communi  praescripta  agentes,  loqui  prae? 
sertim  debemus  de  forma  concursus  quam  servandam  esse  prae- 
cipit Trid.  Concilium  in  collatione  beneficiorum,  quibus  cura  ani- 
marum adnexa  est.  De  hac  re  loquitur  Tridentinum  in  c.  18. 
sess.  24.  de  Ref.  Statuit  nempe  Concilium,  ut  statim  ac  Episcopus 
habuerit  notitiam  vacationis  Ecclesiae,  constituat  in  Ecclesia  va- 
cante seu  in  Paroecia  idoneum  Vicarium,  cui  ex  praebenda  paro- 
chiali  adsignet  portionem  fructuum  pro  congrua  vitae  sustentatione, 
et  deinde,  intimato  per  edictum  concursu,  deveniatur  ad  examen. 
Cum  vero  Tridentinum  formam  examinis  non  determinaverit,  eam 
praefiniverunt  Literae  Encyclicae  Clementis  XI.  diei  10.  Januarii 
1721  et  Constitutio  Benedicti  XIV.  Cum  illud  diei  14.  Dec.  1742. 
in  qua  Pontifex  inserit  easdem  literas  Clementis  XL  Ex  quibus 
locis  juris  deducimus,  provisionem  paroeciarum  ita  procedere  debere 
ut  1°.  intimetur  concursus  et  praefigatur  terminus  intra  quem  Can- 
cellario Episcopi  vel  alteri  ad  hoc  determinato  a singulis  concur- 
rentibus exhibeantur  propria  • requisita.  Horum  requisitorum  ra- 
tionem habere  debent  examinatores  ita  ut  non  solum  de  scientia, 
sed  etiam  de  vita  et  moribus  et  de  personalibus  qualitatibus  judi- 
cium ferre  debeant  2°.  Concurrentes  clausi  omnes  in  eodem  con- 
clavi tempore  congruo  et  determinato,  latino  idiomate  utentes  re- 
spondere debent  in  scriptis  quaestionibus  aliquibus  moralibus  pro- 

positis  sub  forma  casuum  seu  specierum  concretarum  et  conscribere 
etiam  in  lingua  vernacula  debent  brevem  orationem  in  themate  quod 
proponitur.  Quae  omnia  scripta,  ad  authenticitatem  probandam  in 
casu  litis,  subscribuntur  ab  Episcopo  vel  ejus  Vicario  et  ab  exa- 
minatoribus et  Cancellario  concursus.  3°.  Debent  examinatores  aequo 
judicio  librare  responsiones  a concurrentibus  scripto  datas  ad  quae- 
stiones propositas,  nec  non  brevem  orationem  in  lingua  vernacula 
conscriptam.  Tandem  perscrutari  debent  et  expendere  requisita, 
et  qualitates  singulorum  concurrentium.  Hisce  omnibus  conjunctim 
rite  perpensis;  idoneos  clericos  Episcopo  designare  debent,  Epi- 
scopus vero  Paroeciam  conferat  clerico,  qui  sibi  visus  fuerit  magis 
idoneus  magisque  dignus  inter  approbatos  ab  examinatoribus. 

61.  Concursus  etiam  est  intimandus  ab  Episcopo  quando  col- 
latio Paroeciae  reservata  est  Homano  Pontifici.  — Quod  si  collatio 
pertineat  ad  Romanum  Pontificem  eo  quod  vacaverit  in  mensibus 
reservatis,  Episcopus  eligere  debet  magis  idoneum  et  eum  praesen- 
tare Datariae  apostolicae,  quin  mittat  acta  concursus,  nisi  requi- 
rantur. Quod  si  reservatio  ex  alio  capite  procedat,  hoc  in  casu 
Episcopus  transmittere  debet  simpliciter  acta  concursus  ad  Data-% 
riam  quae  per  seipsam  videbit  cninam  conferendum  sit  beneficium 
curatum. 

62.  Quaedam  quaestiones  modo  proponendae  sunt.  Examina- 
tores saltem  esse  debent  tres,  secus  collatio  nulla  censetur  ex  tri- 
dentina  dispositione.  Debent  vero  ferre  suffragium  antequam  a 
loco  examinis  recedant.  Quaeritur  vero  1°.  an  Episcopus,  vel  ejus 
Vicarius  possint  ferre  votum  decisivum  simul  cum  examinatoribus. 
Et  placuit  in  genere  nullam  partem  esse  Episcopo  aut  ejus  Vi- 
cario, si  examini  assistant,  et  solummodo  ferre  posse  suffragium 
decisivum  quando  vota  examinatorum  sunt  vel  paria  hinc  inde  di- 
visa, vel  sint  singularia,  ita  scilicet  ut  quisque  examinator  non 
conveniat  cum  aliis.  Hoc  nempe  duplici  in  casu  antequam  recedunt 
a loco  examinis,  potest  Episcopus  vel  ejus  Vicarius  suffragio  suo 
accedere  alicui  vel  aliquibus  examinatoribus.  Ita  respondisse  S.  C. 
Concilii  anno  1673  refertur  in  libro  1.  decretor.  p.  158;  cfr.  Be- 
nedictum XIV.  in  Syn.  L 4.  cp.  8.  n.  6. 

63.  2*.  Quaestio.  Examinatoribus  competit  onus  examinis  non 
solum  scientiae,  sed  etiam  morum,  prudentias,  aetatis,  laborum  pro 
Ecclesia  praestitorum  et  in  genere  judicare  debent  circa  qualitates 
et  dotes  requisitas  pro  Parochis  ad  curam  animarum  rite  geren- 

dam.  Ita  8.  Congregatio  in  Urbinat.  ann.  1601  et  al.  23.  Jun. 
1606  et  Hydruntina  19.  Jtmii  1638.  Quae  omnia  nisi  examina- 
tores praestiterint,  nullus  est  concursus  et  nulla  est  collatio  bene- 
■ficii  parockialis,  quemadmodum  resolvit  S.  C.  Concilii  die  2.  Au- 
gusti 1607. 

64  Quibus  positis  quaeritur  an  ad  eosdem  examinatores  per- 
tineat designare  quinam  sit  magis  idoneus  inter  concurrentes  cui 
juxta  Tridentinum  conferatur  Paroecia  vacans?  Dicendum  est  ju- 
dicio Episcopi  reservari  electionem  dignioris  inter  eos,  quos  exa- 
minatores, omnibus  perpensis,  idoneos  judicaverint  Verba  satis 
clara  sunt  Concilii  in  cit  c.  18.:  ‘Ex  hisque’,  ajunt  Patres  Triden- 
tini,  4dest  ex  approbatis,  Episcopus  eum  eligat,  quem  caeteris  magis 
idoneum  judicaverit’.  Et  interrogata  hac  super  re  8.  Congregatio 
ab  Episcopo  Patavino  anno  1673  (1.  I.  Decr.  pg.  110.)  expresse 
respondit,  judicium  ad  determinandum  magis  idoneum  proprium 
non  esse  examinatorum,  sed  Episcopi  ipsius.  Quam  sententiam 
secutus  est  Benedictus  XIV.  in  citata  constitutione  »Cum  illud « 
§.  «Absoluto  examine*.  Poterit  ergo  Episcopus,  si  velit,  exquirere 
consilium  examinatorum  ad  magis  idoneum  determinandum,  at  non 
tenebitur  illud  amplecti. 

66.  3*.  Quaestio.  Quid  dicendum,  si  emisso  ab  Episcopo  decreto, 
quo  digniorem  designavit,  enascatur  quaestio,  et  quidam  ex  concur- 
rentibus, ratus  se  spretum  fuisse,  et  postpositum  electo  minus  digno, 
proponat  appellationem,  vel  a mala  relatione  examinatorum  vel  ab 
irrationabili  judicio  Episcopi?  Appellatio  haec  servatur  in  devolu- 
tivo,  non  in  suspensivo.  Appellatio  vero  intra  10  dies  a die 
collationis  beneficii  numerandos  proponi  potest-  vel  coram  Metro- 
politano, vel  si  eligens  fuerit  ipse  Metropolitanus  aut  exemptus, 
coram  viciniore  Ordinario  tamquam  Sedis  Apostolicae  delegato,  vel 
alias  directe  coram  ipsa  8.  Sede. 

66.  In  Const  33.  S.  Pii  V.  statutum  erat  ut  coram  judice 
appellationis  novum  examen  seu  concursus  fieret.  At  haec  dispo- 
sitio correcta  est  a Benedicto  XIV.  in  cit.  Const.  Cum  illud  in 
qua  Pontifex  decernit  coram  judice  appellationis  producenda  esse 
acta  integra  concursus  jam  habiti,  ita  ut  judicium  in  gradu  appel- 
lationis ferendum  sit  snper  iisdem  actis,  nec  concurrentibus  liceat 
alia  documenta  seu  requisita  producere.  Haec  autem  mutatio  facta 
est  ad  praecavendos  abusus,  qui  irrepserant  Namque  non  semel 
-contigit,  ut  qui  in  primo  concursu  rejecti  fuerant,  vel  minora  suf- 

fragia  retulerant,  se  melius  ad  novum  examen  subeundum  dispo- 
nerent et  praepararent  simulque  nova  documenta  expilarent,  atque 
ita  meliorem  in  secundo  examine  exitum  obtinentes  eluderent 
malum  exitum  prioris  concursus. 

67.  Porro  si  ab  examine  actorum  sequatur  sententia  conformis 
in  gradu  appellationis  judicio  episcopali,  hoc  in  casu  judicium  hujus- 
modi transit  in  rem  judicatam,  et  redditur  legitima  collatio  paroe- 
ciae facta  ab  Episcopo.  Quod  si  difformis  sententia  fuerit  in  gradu 
appellationis,  judex  tertiae  instantiae  videbit  causam,  et  ex  ejus 
sententia  habebitur  res  judicata  vel  quoad  decretum  episcopale  vel 
quoad  sententiam  in  primo  gradu  appellationis,  prout  sententia 
tertii  gradus  alterutri  fiierit  conformis.  Ille  proinde  obtinebit  paroe- 
ciam qui  binas  habuerit  sententias  conformes.  Si  autem  appellatio- 
immediate  fiat  ad  S.  Sedem  hujus  judicio  standum  erit  — 

68.  Quseritur  an  et  qua  forma  conferatur  beneficium  curatum 
non  liberce  collationis. 

Si  Beneficium  curatum  sit  juris  patronatus  ecclesiastici,  hoc 
in  casu  intimandus  et  conficiendus  est  concursus  eademque  ratione 
complendus  qua  conficitur  pro  beneficiis  parochialibus  liberae  colla- 
tionis, et  in  eo  differentia  est,  ut  completo  examine  non  Episcopus, 
sed  patronus  eligat  digniorem  inter  approbatos  et  illum  pr*sentet 
Episcopo  ut  concedat  eidem  institutionem  canonicam  in  beneficio. 
Quod  vero  electio  dignioris  non  ad  examinatores,  sed  ad  patronum 
pertineat,  pr*ter  verba  Tridentini  in  cit.  c.  18.  sess.  24.  de  Ref~ 
quae  satis  clara  sunt,  habemus  resolutiones  S.  C.  Concilii  hoc  ipsum 
declarantis.  Sic  in  causa  Barchinonensi  an.  1673. 

69.  At  si  Beneficium  curatum  sit  juris  patronatus  ecclesiastici 
et  ejus  institutio  non  ad  Episcopum,  sed  vel  ad  ipsum  Romanum 
Pontificem  pertineat  vel  ad  alium:  in  utroque  casu  ex  dispositione- 
Concilii  Tridentini  electio  dignioris  pr*  aliis  perficienda  erit  ab 
Episcopo  et  Patronus  pr*sentabit  illum,  quem  Episcopus  elegit, 
cit.  sess.  24.  c.  18.  de  Ref. 

70.  Quod  si  vero  jus  patronatus  sit  laicale,  ex  hoc  cap.  18. 
nec  concursus,  nec  electio  dignioris  locum  habet,  sed  patronus  prae- 
sentat Episcopo  personam  quae  ab  examinatoribus  synodalibus- 
specimini  subjicietur,  ut  ejus  capacitas  et  idoneitas  appareat.  Pot- 
est vero  aliquando  locum  habere  examen  per  concursum  in  colla- 
tione paroeci*  jurispatronatus  laicalis.  Id  autem  contingit,  cum 
plures  et  distincti  sint  patroni,  et  distinctas  personas  praesentent» 

71.  Quid  vero  dicendum  de  collatione  Beneficii  curati  juris- 
patronatus  mixti?  Quaestio  erat,  sed  S.  Congr.  die  5.  Febr.  1620 
(Benedictus  XIV.  in  Syn.  1.  4.  cp.  8.  n.  9.)  decrevit,  collationem 
hanc  non  subjici  legi  examinis  per  concursum,  sed  sufficere  examen 
idoneitatis  personae,  quae  a patrono  vel  patronis  fuerit  praesentata.  — 

72.  Praeter  beneficia  patronata  laicalia  et  mixta  adsunt  etiam 
et  alia  beneficia  curata  quae  eximuntur  a lege  examinis  per  con- 
cursum. Plures  adnumerantur  casus  ab  auctoribus  et  videri  pos- 
sunt penes  Barbosam  in  tract.  de  officio  et  potest.  Episcopi  alleg.  6. 
partis  III.  nn.  18.  et  seqq.  Praecipui  vero  sunt.  1°.  Cum  cura  ani- 
marum adnexa  est  monasterio  regularium,  quo  in  casu  mona- 
sterium praesentat  Episcopo  religiosum  virum,  quem  idoneum  in 
examine  repertum,  Episcopus  instituit  Const  47.  8.  Hi  V.  Ad 
exequendum  §§.  4.  et  6.  2°.  Sine  concursu  conferri  poterit  paro- 
chialis  Ecclesia,  si  ita  Episcopus,  andito  prius  examinatorum  con- 
silio, judicaverit,  a)  quando  adeo  sint  exigui  reditus  paroeciae,  ut 
totius  hujus  examinationis  operam  non  ferant,  unde  praevideat 
Episcopus  nullum  fore  qui  examini  per  concursum  sese  subjiciat. 
Ita  Cone.  Tridentinum  in  citato  cap.  18.  sess.  24.  Talem  esse 
paroeciam,  cqjus  reditus  minores  sunt  24  ducatis  annuis  de  Ca- 
mera, docet  Barbosa  in  Comm.  ad  cap.  18.  sess.  24.  de  Bef.  in 
Trid.  b)  Cum  praevideantur  rixae  et  contentiones  in  concursu:  ita 
Trid.  loco  cit.  c)  Quando  de  facto  nullus  comparuit  qui  subire 
voluerit  examen  per  concursum.  Hoc  in  casu  vero,  ceu  resolutum 
a S.  C.  Concilii  fuisse  refert  Garcias  de  Beneficiis  p.  4.  c.  2.  n.  218., 
novum  experimentum  faciendum  est,  et  Episcopus  novum  edictum 
publicare  debet,  definiendo  tempus  utile  et  peremtorium  ad  sub- 
eundum examen.  Quod  si  nemo  hac  secunda  vice  comparuerit, 
poterit  Episcopus  paroeciam  conferre  absque  concursu.  In  hisce 
tribus  posterioribus  casibus  juxta  Tridentinum  in  citato  loco  Epi- 
scopus pro  sua  conscientia  et  de  examinatorum  consilio,  omisso 
concursu,  poterit  adhibere  privatum  examen  personae  quam  intendit 
paroeciae  praeficere. 

73.  Adnotanda  vero  sunt  verba  Tridentini  in  hoc  eod.  cap.  18. 
ubi  post  latam  legem  concursus  et  exceptiones  decernit,  ‘alias  pro- 
visiones seu  institutiones  praeter  supradictam  formam  factas  sub- 
reptitias  censeri,  non  obstantibus  huic  decreto  exemptionibus,  in- 
duitis, privilegiis,  prseventionibus  ...  et  aliis  impedimentis  quibus- 
cumque’. Plura  sunt  in  decreto  explicanda:  1°.  Decernit  Concilium 

provisiones  alias  praeter  exceptas,  si  flant  absque  concurso,  haben- 
das esse  ceu  subreptitias.  In  hac  dispositione  respicit  praesertim 
concessiones  beneficiorum  curatorum  factas  a Sede  Apostolica.  Qua 
in  specie  hic  est  sensus  verborum  Tridentini,  ut  videlicet,  si  in 
rescripto  et  in  Bulla  provisionis  beneficii  mentio  non  fiat  dero- 
gationis et  dispensationis  a lege  examinis  per  concursum,  rescri- 
ptum et  provisio  non  valeat,  quia  praesumitur  Romanum  Ponti- 
ficem ignorasse  beneficium  a se  concessum  exigere  examen  per  con- 
cursum. — In  Const.  »In  conferendis « 8.  Pii  V.  nullus  et  irritus  de- 
claratur concursus,  in  quo  non  est  observata  forma  substan- 
tialis i.  e.  Tridentina  (c.  18.  sess.  24.  De  Eef.J.  Sed  ex  declara- 
tione Gregorii  XIII.  Constitutio  Piana  ibi  vim  non  exserit,  ubi 
synodi  dioecesanae  celebrari  non  solent. 

74.  2°.  ‘Non  obstantibus  induitis  et  privilegiis’.  Quibus  verbis 
Tridentinum  abrogavit  omnia  privilegia  et  indulta  praecedentia. 
Hinc  ad  excludendam  legem  examinis  per  concursum  afferri  ne- 
queunt privilegia,  et  indulta  concessa  ante  Tridentinum  Concilium. 
At  hoc  ipso  non  prohibuit  Concilium,  quominus  Romanus  Pontifex 
privilegia  concedat  exemptionis  a lege  concursus,  ceu  fecit  8.  Pias  V. 
quoad  paroecias  unitas  monasteriis  et  praesertim  mendicantium  in 
citata  Const.  Ad  exequendum  §.  5. 

75.  3°.  ‘Non  obstantibus  impedimentis  quibuscumque’.  Quibus 
verbis  Concilium  abolevit  quascumque  consuetudines  praecedentes. 
At  non  ideo  excluditur,  posse  introduci  novas  consuetudines  de- 
creto conciliari  contrarias.  Nam  contra  leges  generales  Conciliorum 
legitima  exsurgere  potest  consuetudo.  Jam  vero  quod  possit  dari 
consuetudo  legitima  contra  dictum  decretum  eruitur  ex  modo  lo- 
quendi ipsius  Concilii.  Nam  licet  intentionem  propriam  Patres  mani- 
festent, et  inculcent,  ut  servetur  forma  concursus,  rejiciantque 
provisiones  aliter  factas  nec  privilegia  et  quodcumque  impedimen- 
tum non  attendant;  tamen  contrariam  consuetudinem  neque  vocant 
corruptelam,  nec  expresse  prohibent,  quominus  introducatur.  Alter- 
utrum vero  facere  debuissent,  ut  in  sensu  canonum  futuram  inter- 
dicerent consuetudinem.  Dicimus  ergo  contra  decretum  Triden- 
tinum posse  constitui  consuetudinem  saltem  immemorialem  vel  cen- 
tenariam, dummodo  ex  circumstantiis  peculiaribus  loci  abusum  non 
secumferat 

Instructio  S.  C.  de  Propaganda  Fide  de  concursibus  ad 
paroecias,  d.  10.  Oct.  1884. 

Tridentinum  Concilium  decrevit  (Sees.  24.  Cap.  18  de  Re- 
form.)  «Episcopum  statim  habita  notitia  vacationis  paroehialis  eccle- 
siae (si  opus  fuerit)  idoneum  in  ea  vicarium  cum  congrua  ejus 
arbitrio  fructuum  portionis  assignatione  constituere,  qui  onera  ipsius 
Ecclesiae  sustineat,  donec  ei  de  rectOTe  provideatur.* 

Pertinet  deinde  ad  Episcopum  indicere  per  publica  edicta  con- 
cursum. — Terminus  in  edictis  constituendus  ex  eodem  Concilio 
Tridentino  est  dierum  decem,  sed  concedit  '8.  Hi  V.  Const.  In 
conferendis  §.  6.,  ut  hic  terminus  ad  alios  decem  dies  prorogari 
queat  et  non  ultra.  Exacto  termino  in  edictis  praestituto,  fit  con- 
cursus. Cum  vero  neque  in  Conciliari  decreto  neque  in  Piana 
Constitutione  examinis  in  concursu  peragendi  forma  seu  methodus 
ulla  certa  ac  peeuliaris  servanda  proposita,  fixisset,  idcirco  ad  vi- 
tanda incommoda  quae  ex  eo  oriebantur,  'S.  Congregatio  Concilii 
in  literis  jussu  s.  mem.  Clementis  XI.,  die  10.  Julii  1721  editis, 
certam  methodum  habendi  ad  parochiales  ecclesias  concursum  in 
posterum  servandam  praestituit.  Posteriori  tempore  s.  m.  Bene- 
dictus XIV.  in  Constitutione  quae  incipit  Cum  iUud  14.  Decembris 
1742  praefatas  literas  (quae  per  integrum  ibidem  referuntur)  con- 
firmans, nonnnlla  praeterea  addenda  vel  immutanda,  nonnulla  bre- 
viter in  iisdem  tradita  clarius  explicanda  censui t. 

Juxta  praescriptum  Concilii  Tridentini  ac  Benedictinae  Consti- 
tutionis, examen  per  concursum  tam  super  doctrina,  quam  super 
ceteris  concurrentium  requisitis  qualitatibus,  habendum  est,  cum 
vacatio  Ecclesiae  paroecialis  contigerit.  Viget  nihilominus  in  ali- 
quibus dioecesibus  consuetudo  examen  de  doctrina  separandi  ab 
examine  de  reliquis  canonicis  requisitis,  et  hoc  ad  ipsum  pro  va- 
cante paroecia  concursum  remisso,  examen  de  scientia  alio  magis 
opportuno  tempore  instituendi.  Quamobrem  generarim  bis  in  anno 
examen  habetur  de  scientia,  in  quo  qui  adprobati  fnerint,  ad  quod- 
cumque  parochiale  Beneficium  intra  sex  proximos  sequentes  annos 
vacaturum  concurrendi  jus  habent,  sed  exeunte  sexennio  examini 
se  denuo  sistere  tenentur  si  Beneficium  parochiale  obtinere  velint 
A lege  autem  subeundi  hoc  novum,  exacto  sexennio,  examen  ab 
Episcopo,  andita  Examinatorum  sententia,  dispensari  possunt  qui 
inter  synodales  vel  pro-synodales  Examinatores  sunt  assumpti,  aut 

qui  propter  muneris  vel  Beneficii  quo  fruuntur  dignitatem , vel 
propter  diuturnam  operam  qua  Ecclesiae  cum  laude  servierunt,  scien- 
tice  testimonium  abunde  praestant.  Ceterum,  parcecia  aliqua  va- 
cante, concursus  habetur,  Examinatoribus,  adhibita  ea  quae  in  usa 
est  cautione,  judicantibus  quinam  ex  competitoribus  ad  regendam 
paroeciam  vacantem  apti  sint,  salvo  semper  Episcopi  jure  eligendi 
inter  approbatos,  quem  ipse  digniorem  aptioremque  judicaverit- 
Haec  porro  praxis  ab  Apostolica  Sede  approbari  solet  ad  tempus. 

De  pluralitate  et  incompatibilitate  Beneficiorum. 

76.  Antiquitus  omnia  beneficia  erant  incompatibilia,  idest  quis- 
que Clericus  unum  solummodo  beneficium  ecclesiasticum  possidere 
poterat.  Beneficium  enim  personale  officium  requirebat  in  Ecclesia 
proprii  tituli  et  a qua  clericus  sustentabatur  honeste,  nec  poterat 
aliquis  in  pluribus  Ecclesiis  beneficia  possidere;  in  eadem  vero 
Ecclesia  aleonum  erat  bis  eundem  clericum  adscribi,  seu  bis  in- 
titulari. 

77.  Pluralitas  ergo  beneficiorum  inducta  est  cum  primum  coe- 
perunt institui  beneficia  insufficientia  ad  honestam  vitae  sustenta- 
tionem clerico  comparandam.  Et  processu  temporis  divisa  sunt 
beneficia  in  compatibilia  et  incompatibilia.  Incompatibilia  ratione 
officii  ea  habita  sunt,  qnse  personalem  residentiam  requirunt;  ra- 
tione vero  redituum  incompatibilia  dicta  sunt  ea  beneficia,  quo- 
rum singula  honestam  exhibent  unicuique  clerico  sustentationem. 

78.  Licet  vero  canones  prohiberent  pluralitatem  beneficiorum, 
tamen  agnoverunt  adesse  posse  causas  ob  quas  idem  clericus  plura 
beneficia  adipisceretur.  Hinc  in  cap.  5.  h.  t.  interdicitur  solum 
possessio  simultanea  plurium  Ecclesiarum,  et  in  c.  28.  h.  t.  tra- 
ditur, vacare  primum  beneficium  curatum  aut  peiSonatum  per  as- 
sumptionem alterius  similis  beneficii,  et  si  clericus  praesumpserit 
utrumque  retinere,  privandum  esse  etiam  secundo.  Nihil  ergo  de 
beneficiis  inferioribus.  Hinc  in  c.  7.  de  Rescr.  (I.  3)  in  6°.  exhibetur 
haec  conditio:  Si  talia  sint  beneficia  quos  nequeant  simul  de  jure 
retineri.  Ex  quibus  verbis  patet,  esse  posse  beneficia  quorum 
plura  possint  simul  retineri.  Idem  etiam  legitur  in  Tridentino 
sess.  7.  c.  4.  de  Ref.  ubi  Concilium  ait:  ‘Plura  curata  vel  alias 
incompatibilia  beneficia’.  Supponit  ergo  dari  beneficia,  quae  non 
sunt  incompatibilia.  — Si  quaeratur  autem  quaenam  in  specie  fuerint, 
et  sint  beneficia  incompatibilia,  respondemus:  Jure  veter  e videntur 

fuisse  incompatibiles  duas  simul  dignitates,  duos  personatus,  duo 
•officia  aut  duo  simul  beneficia  curata;  cc.  13.  et  28.  h.  t.  Hinc 
in  Extrav.  > Exsecrabilis*  4.  inter  comm.  h.  t.  dum  absolute  prohi- 
bentur plures  personatus,  dignitates  etc.,  clerico  concaditur  facultas 
possidendi  unum  beneficium  duplex  et  aliud  simplex. 

79.  Jure  autem  Tridentino  habemus  duplicem  dispositionem, 
scilicet  unam  in  c.  2.  sess.  7.  de  Ref.  et  aliam  in  c.  17.  sess.  24. 
de  Ref.  In  1°  loco  decernit  Concilium  incompatibilitatem  duarum 
Ecclesiarum  Cathedralium.  In  2°  vero  legem  constituit  ut  quis- 
que clericus  unum  tantum  beneficium  possideat  sufficiens  ad  hone- 
stam vitae  sustentationem.  Quodsi  beneficium,  quod  possidet  Cle- 
ricus, huic  scopo  non  satisfaciat,  concedit  Concilium  facultatem  et 
aliud  beneficium  quod  sit  simplex  abjungendi  dummodo  vero  utrum- 
que non  requirat  personalem  residentiam.  Ex  quibus  inferimus 
incompatibilitatem  post  Tridentinum  Concilium  exsurgere  ex  onere 
residentise,  ex  sufficientia  beneficii  et  ex  numero  beneficiorum. 
Hinc  sunt  incompatibilia  in  eadem  persona  1°.  duo  beneficia  quando 
utrumque  est  residentiale.  2°.  Quando  licet  non  utrumque  sit  re- 
sidentiale,  tamen  unum  ex  iis  sufficiat  pro  honesta  clerici  susten- 
tatione. Haec  vero  incompatibilitas  locum  habet,  quamvis  unum 
beneficium  detur  clerico  in  titulum,  aliud  in  commendam.  Com- 
menda enim  hodierno  jure,  ut  vidimus,  titulo  aequiparatur:  quia 
«ommendatarius  hodie  ceu  verus  beneficiarius  fructus  beneficii  com- 
mendati perdpit.  3°.  Si  duo  possideantur  a Clerico  beneficia  quae 
simul  juncta  non  tribuant  eidem  necessaria  ad  honeste  vivendum, 
tertium  beneficium  eidem  non  potest  conferri.  Nam  Tridentinum 
•concessit  solummodo  ut  beneficio  insufficienti  aliud  adderetur.  Nec 
proficit  Clerico  conditio  quod  nempe  tria  beneficia  possideat  non 
sub  eodem  tecto,  idest  in  eadem  Ecclesia,  nec  alia  conditio  pro- 
ficit, quod  nempe  beneficia  sint  jurispatronatus  laicalis.  Proposito 
•enim  dubio  ‘An  ab  Episcopo  absque  dispensatione  apostolica  possit 
permitti  retentio  trium  beneficiorum  simplicium  de  jure  patronatus 
laicorum  sub  eodem  tecto  non  exsistentium  et  quorum  reditus  non 
sufficiant  ad  congruam  sustentationem’,  S.  C.  Concilii  in  causa 
Curzolensi  13.  Maji  1651  respondit  ‘Episcopum  permittere  non 
posse’.  Ita  etiam  respondit  in  Alexana  14.  Nov.  1654  et  in  Aqui- 
tana 14.  Augusti  1632.  Conf.  Bened.  XIV.  Inst.  Eccl.  91. 

80.  Quod  vero  de  beneficiis  ecclesiasticis  dictum  est  non  potest 
•applicari  legatis  piis  et  capellaniis  de  jure  patronatus  laicorum . 

Ita  tenuit  S.  Congr.  Concilii  in  causa  Bitedensi  6.  Dec.  1721,  quae 
resolutio  refertur  a Benedido  XIV.  in  cit.  Inst.  91.  n.  8.  Ratio 
est:  quia  lex  tridentina  in  casu  est  odiosa,  ac  proinde  non  com- 
prehendit capqllanias,  quae  cum  habeant  nomen  proprium,  stricto 
sensu  non  veniunt  sub  appellatione  beneficiorum  ecclesiasticorum. 

81.  Quandonam  autem  beneficium  debeat  censeri  sufficiens, 
in  jure  non  determinatur.  Hinc  arbitrio  prudenti  judicia  definien- 
dum est,  qui  in  hac  re  decernenda  respicere  praesertim  debet  ad 
qualitates  et  conditiones  peculiares  temporum,  locorum  et  perso- 
narum. Variae  enim  exigentiae  exsurgunt  pro  harum  conditionum 
varietate. 

82.  Quaeritur  quodnam  sit  remedium  juris  contra  clericum  ha- 
bentem plura  beneficia  incompatibilia.  In  Decretalibus  triplicem 
dispositionem  habemus.  Binae  dispositiones  sunt  Alexandri  III.; 
prima  quidem  relata  in  cc.  7.  et  14.  h.  t.,  altera  refertur  in  c.  3. 
de  Clericis  non  resid.  (IU.  4).  Tertia  vero  est  Btnoc.  III.  in  c.  28. 
h.  t — Prima  dispositio  Alexandri  III.  refertur  ad  tempus  anterius 
Cone.  Lateranensi  III.  a.  1179  et  in  eo  consistit,  ut  Clerico  pos- 
sidenti duo  beneficia  incompatibilia  daretur  optio  eligendi  quod 
voluisset,  altero  relicto.  Haec  dispositio  cessasse  videtur  per  aliam 
dispositionem  quae  secundo  loco  lata  fuit.  Attamen  DD.  retinent 
praefatam  optionem  hodie  etiam  absolute  loquendo  locum  habere 
posse,  videlicet  in  casu  quo  eidem  Clerico  duo  simul  conferantur 
beneficia  incompatibilia,  et  quorum  simul  possessionem  capiat.  Ratio 
est;  quia  canones  loquentes  de  vacatione  vel  primi  beneficii  vel 
posterioris,  loquuntur  semper  de  successiva  collatione  et  posses- 
sione beneficiorum,  non  autem  de  simultanea:  unde  hic  casus  simul- 
taneae  collationis  et  possessionis  est  a sanctione  canonica  extra- 
neus. Ita  Fagnanua  comm.  ad  c.  7.  h.  t.  Pirhing  et  Reiffen- 
stuel  h.  t. 

83.  Secunda  dispositio  Alexandri  m.  in  Cone.  Lateranensi  IU. 
refertur  in  c.  3.  De  clericis  non  residentibus  (HI.  4).  Juxta  hanc 
dispositionem,  si  clerico  possidenti  beneficium  aliud  beneficium  in- 
compatibile  conferatur,  collatio  hujus  secundi  beneficii  nulla  est,  et 
collator  pro  ea  vice  privatur  jure  collationis  ejusdem  beneficii 

84.  Haec  dispositio  cessasse  dicenda  est  virtute  novae  disposi- 
tionis Innocentii  UT.  in  Concilio  Later.  IV.  quae  refertur  in  c.  28. 
h.  t quae  in  eo  consistit,  ut,  posito  quod  Clericus  beneficium  possi- 
dens aliud  acceptet  beneficium  incompatibile,  teneatur  primum  di- 

mittere.  Quod  si  contenderit  in  ntrinsqne  possessione'  remanere, 
utroque  sit  privandus.  Batio  quam  decreti  sui  affert  Innocentius 
est,  quia  dispositio  Cone.  Later.  III.  ad  praxim  non  deducebatur. 
Verum  etiam  alia  ratio  canonica  adduci  potest.  In  Ecclesia  re- 
ceptum est,  ut  quando  Clericus  optime  fuerit  versatus  in  aliquo 
officio,  possit  optare  ascensum  ad  officium  superius:  unde  in  regi- 
mine ecclesiastico  juxta  sensum  canonum  locum  habet  gradualis 
ascensio.  Jam  vero  dispositio  Cone.  Later,  ni.  obviabat  huic  gra- 
duali  ascensioni,  nam  statuebat  nullius  valoris  Osse  collationem 
secundi  beneficii  incompatibilis.  Porro  juxta  ordinarium  agendi 
modum  beneficium  quod  posterius  conceditur  et  acceptatur,  solet 
esse  gradus  superioris.  Innocentius  autem  III.  c.  28.  h.  t.  statuit 
dimittendum  esse  anterius  beneficium,  quod  nempe  solet  esse  gradus 
inferioris  et  per  consequens  haec  dispositio  magis  respondet  gra- 
duali  ascensioni  clericorum,  quae  a canonibus  intenditur. 

85.  Accedit  dispositio  tridentina  in  cc.  2.  et  4 sess.  7.  de 
Ref.  ex  qua  deprehendimus  vacare  ipso  jure  prius  beneficium  per 
collationem  et  pacificam  possessionem  alterius  beneficii  incompati- 
bilis. Dixi  pacificam  possessionem.  Nam  non  sufficit  simplex  col- 
latio alterius  beneficii.  Canones  enim  prohibentes  pluralitatem 
beneficiorum,  loquuntur  de  detentione  beneficiorum.  Non  detinetur 
autem  beneficium  ante  pacificam  possessionem.  Facit  ad  rem  c.  26. 
h.  t.  m 6°.  Haec  autem  dispositio  tridentina  non  solum  sese  re- 
fert ad  duas  Ecclesias  sive  parochiales  sive  Cathedrales,  ad  duas 
dignitates,  personatus,  aut  officia,  sed  etiam  ad  omnia  beneficia  in- 
compatibilia  juxta  sensum  ab  iisdem  patribus  tridentinis  in  aliis 
lods  expositum.  Unde  ex  variis  resolutionibus  S.  Congregationis 
Concilii  relatis  a Fagnano  in  cap.  28.  h.  t nn.  3.  et  4 vacatio 
beneficii  prioris  nedum  in  casu  duorum  beneficiorum  parochialium 
etc.  verifleatur,  sed  etiam  in  casu  beneficiorum  simplicium  sive 
quae  residentiam  importent,  sive  quae  sint  singula  per  se  sufficientia. 

86.  Quid  vero  dicendum  si  clerico  possidenti  beneficium  suffi- 
ciens conferatur  aliud  beneficium  non  sufficiens ? Dicendum  est, 
vacare  primum  beneficium,  et  Fagnanus  comm.  in  c.  18.  h.  t. 
nn.  43.  et  49.  refert  S.  Congr.  Cone,  pluries  resolvisse  in  praefato 
sensu  quaestiones.  Conf.  Ptrhing.  h.  t.  n.  186.  Quid  vero  si  clerico 
habenti  non  sufficiens  beneficium  conferatur  sufficiens?  Fagnanus 
loco  citato  refert  hanc  quaestionem  fuisse  propositam  in  S.  C.  Cone, 
sed  non  fuisse  resolutam,  suffragiis  Cardinalium  in  diversa  ver- 

gentibus;  ipse  vero  n.  67.  et  Reiffenstuel  h.  t n.  298.  tenent,  non 
verificari  in  casu  sanctionem  tridentinam. 

87.  Quid  si  clerico  possidenti  duo  beneficia  simplicia  et  insuf- 
ficientia, tertium  beneficium  conferatur?  S.  C.  Cone,  cqjus  resolutio 
refertur  a Oarcia  De  benef.  p.  13.  c.  6.  n.  310.  tenuit,  collationem 
tertii  beneficii  esse  validam,  sed  si  hoc  tertium  beneficium  fuerit 
sufficiens  vacare  duo  priora,  sin  minus,  clericum  provisum  teneri 
unum  ex  illis  dimittere,  et  si  continuaverit  possessionem  amborum, 
ntrumque  beneficium  uti  vacans  censendum  esse. 

88.  Concedi  vero  potest  dispensatio  a Summo  Pontifice  super 
pluralitate  beneficiorum  et  causae  dispensationis  praecipue  exhiben- 
tur in  c.  28.  h.  t.  et  in  Extr.  «Exsecrabilis*  inter  Comm.  h.  t.  Sunt 
vero  1°.  necessitas;  cum  nempe  ex  defectu  ministrorum  uni  eidem 
clerico  duo  administranda  et  retinenda  beneficia  conceduntur;  2°.  evi- 
dens utilitas,  cum  scilicet  clericus  prudentia  sua  et  auctoritate 
praevideatur  profuturus  melius  fore  reipublicae  Christianae,  si  plurium 
beneficiorum  reditibus  instruatur,  et  3°.  praerogativa  honoris,  et 
dignitatis  et  scientiae  c.  28.  h.  t.  circa  finem.  In  Extr.  4.  h.  t 
inter  comm.  haec  praerogativa  honoris  et  dignitatis  pro  assequendis 
pluribus  beneficiis  speciatim  agnoscitur  in  S.  R.  E.  Cardinalibus 
et  in  filiis  Regum. 

De  unione,  divisione  et  dismembratione  Beneficiorum. 

89.  Unio  definitur:  Duorum  vel  plurium  beneficiorum  aut  Eccle- 
siarum a legitimo  superiore  facta  adnexio.  Alia  est  perpetua,  alia 
vero  temporalis.  Prior  locum  habet  cum  beneficium  adnectitur 
beneficio  absque  respectu  ad  personam  clerici  possidentis  utrumque 
beneficium. 

90.  Temporalis  est  unio,  quando  conjunguntur  beneficia  in  per- 
sona clerici  ita  ut  unio  ad  vitam  ejusdem  solummodo  perseveret. 
Quamvis  unio  beneficiorum  sit  odiosa,  quia  mutat  statum  bene- 
ficiorum ac  proinde  in  dubio  praesumenda  esse  videretur  tempo- 
ranea; tamen  revera  in  dubio  praesumitur  perpetua.  Nam  unio 
temporalis  quae  ad  pluralitatem  beneficiorum  in  eadem  persona 
reducitur  non  solum  est  odiosa,  sed  etiam  aliquando  est  contra  jus, 
uti  vidimus.  Insuper  quoniam  unio  hujusmodi  in  clerici  commodum 
fiat,  inducit  suspicionem  avaritiae  vel  mali  ambitus.  E contra  vero 
unio  perpetua  juri  contraria  non  est,  et  fieri  censetur  in  utilitatem 
ecclesiastici  servitii  c.  3.  h.  t 

91.  Unio  beneficiorum  perpetua  triplex  est:  1*.  tituli  exstin- 
diva,  2*.  minus  principalis,  3*.  aeque  principalis.  — Prima  species 
unionis  locum  obtinet  cum  ex  duobus  beneficiis  fit  unum  ita,  ut 
utriusque  natura  quodammodo  pereat  et  in  unum  coalescat  ter- 
tiumque  novum  beneficium  ex  unione  resultet . Tertium  hoc  bene- 
ficium exsurgens  obtinet  reditus  et  dotem  utriusque  exstincti  bene- 
ficii. Quoad  vero  jura  privilegiorum  et  honorum  assumet  omnia 
quae  adhaerebant  exstinctis  beneficiis.  Quod  si  jura  haec  omnia 
simul  componi  non  possint,  novum  beneficium  obtinebit  quod  opti- 
mum est;  idest  jura  meliora  et  favorabiliora ; c.  14.  C.  32.  q.  1. 

92.  Altera  species  unionis,  quae  minus  principaliter  fieri  di- 
citur, obtinet  cum  beneficium  inferius  vel  Ecclesia  inferior  superiori 
accessorie  unitur.  Quo  in  casu  Ecclesia  superior  appellatur  Ecclesia 
matrix , inferior  vero  dicitur  Ecclesia  filialis  vel  filia.  Per  hanc 
unionem  cessat  titnlus  beneficii  seu  Ecclesiae  inferioris  et  habetur 
ceu  pars  alterius  cui  accessorie  unitur.  Hinc  titulus  servatur 
beneficii  seu  Ecclesiae  principalis,  et  beneficium  seu  Ecclesia  nnita 
sequitur  naturam  et  vices  beneficii  seu  Ecclesiae  principalis.  At 
onera  servanda  sunt  etiam  beneficii  minoris  praestandumque  est 
consuetum  servitium.  Si  unio  facta  est  duarum  ecclesiarum  parce- 
cialium,  rector  Ecclesiae  matricis  si  per  seipsum  non  possit,  tene- 
tur per  idoneum  vicarium  regere  Ecclesiam  filialem  cui  non  omnes 
hujus  Ecclesiae  reditus,  sed  congruam  portionem  adsignabit.  Privi- 
legia autem  et  jura  Ecclesiae  vel  beneficii  adnexi  servantur  in  iis, 
in  quibus  non  detur  oppositio  cum  juribus  et  privilegiis  principalis 
Ecclesiae.  In  casu  enim  oppositionis  praevalent  jura  et  privilegia 
Ecclesiae  majoris. 

93.  Tertia  species  unionis,  quae  aeque  principaliter  facta  dici- 
tur, locum  obtinet  inter  duo  beneficia  ejusdem  ordinis  et  per  eam 
nullo  modo  immutatur  natura  et  status  alterutrius  beneficii.  Hinc 
unio  haec  dicitur  subjectiva : qnia  beneficia  perpetna  simul  con- 
junguntur solummodo  ratione  subjecti  seu  personae  ejusdem,  quae 
possidet  et  administrat  utrumque  beneficium.  Hinc  neutra  Ecclesia 
unita  principaliter  alteri  servit,  aut  subjicitur,  sed  titulum  pro- 
prium utraque  conservat  et  jura  omnia  et  gradum  honoris  retinet 
perinde  ac  si  unio  effecta  non  fuisset.  Exemplum  commune  hujus 
unionis  in  Episcopatibus  habemus.  Etenim  binae  vel  etiam  tres 
Dioeceses  et  Ecclesiae  Cathedrales  solent  ita  uniri,  ut  unus  idem- 
que  Episcopus  praesit  utrique  vel  tribus  dioecesibus  et  Ecclesiis 

sed  singulae  conservant  ad  invicem  propriam  autonomiam.  — Harum 
trium  unionum  minus  odiosa  haec  tertia  censetur.  Etenim  per  eam  * 
non  immutatur  in  substantia  seu  objective  natura  et  conditio  bene- 
ficiorum. Quare  si  in  decreto  unionis  vel  in  rescripto  Pontificis 
dubium  exoriatur,  et  clare  non  exprimatur  species  peractae  unio- 
nis, praesumenda  semper  est  facta  unio  beneficiorum  aeque  princi- 
paliter. 

94.  Quisnam  potest  efficere  unionem  beneficiorum ? Cum  unio 
induat  indolem  erectionis  beneficiorum,  ad  minus  enim  nova  indu- 
citur in  eis  subjectiva  conditio,  sequitur  ab  auctoritate  ecclesiastica 
solum  et  non  . a laica  potestate  fieri  posse  uniones  beneficiorum. 
In  specie  autem  si  sermo  sit  de  Episcopatibus,  eos  unire  potest 
solummodo  R.  Pontifex;  c.  8.  De  excessibus  praelatorum  (V.  31). 
Haec  enim  unio  inter  causas  majores  Ecclesiae  recensetur  et  proinde 
reservatur  Bomano  Pontifici.  Potest  autem  R.  Pontifex  uniones 
beneficiorum  perficere  in  universa  Ecclesia  c.  2.  de  Prcebend.  (HI.  4) 
in  6°.  et  Clem.  1.  §.  fin.  Ut  lite  pendente  (II.  5).  Quibus  locis 
juris  consonat  Tridentinum  c.  13.  sess.  24.  de  Ref. 

95.  Episcopus  vero  uniones  perficere  potest  beneficiorum  pro- 
priae dkeceseos  cit.  c.  8.  de  excessibus  praelatorum  (V.  31),  justa 
tamen  et  legitima  obveniente  causa  et  dummodo  jus  canonicum 
non  resistat.  Hinc  profecto  ex  superius  dictis  non  potest  unionem 
temporaneam  perficere  Episcopus  in  casu  incompatibilitatis  bene- 
ficiorum. Quoad  vero  unionem  perpetuam,  eam  pluribus  in  casibus 
efficere  nequit  1°.  in  beneficiis  quae  episcopali  administrationi  non 
subsunt.  Hinc  unire  non  potest  beneficia  exempta,  nec  beneficia 
Rom.  Pontifici  reservata  aut  affecta  quoadusque  perseverat  reser- 
vatio,  aut  affectio.  2°.  Beneficia  suae  diceceseos  cum  beneficiis  alte- 
rius dioeceseos  Episcopus  unire  nequit.  Ita  Concilium  Tridentinum 
sess.  14.  c.  9.  de  Ref.  3°.  Ex  c.  9.  sess.  25.  de  Ref.  post  medium, 
non  potest  Episcopus  unire  beneficia  liberae  collationis  cum  beneficiis 
jurispatronatus,  ita  ut  efficiantur  ejusdem  naturae;  idest  non  potest 
beneficia  libera  per  unionem  vinculo  necessariae  collationis  sub- 
jicere. Ex  quo  sequitur,  non  esse  interdictam  banc  unionem,  si  ex 
consensu  patroni  beneficium  jurispatronatus  efficiatur  cum  alio,  cui 
unitur,  liberae  collationis.  4°.  In  c.  13.  sess.  24.  de  Ref.  prohibet 
Cone.  Tridentinum,  quominus  Ecclesiae  parochiales  uniantur  cum 
praebendis  Ecclesiae  Cathedralis,  vel  Collegiatse,  cum  Monasteriis 
aut  Abbatiis,  sive  hospitalibus,  ac  militiis,  sive  etiam  cum  bene- 

ficiis  simplicibus.  Non  prohibet  vero  Tridentinum,  imo  concedit 
Episcopo  ut  parochiali  Ecclesiae  inopi  possit  unire  beneficia  sim- 
plicia, dummodo  non  sint  regularia.  Insuper  notandum  est,  Con- 
cilii decretum  non  prohibere  unionem  Ecclesiae  parochialis  cum 
alia  parochiali,  quando  utraque  Ecclesia  unienda  est  propter  earun- 
dem  paupertatem.  De  qua  agit  in  sess.  21.  cap.  5.  de  Reform.  — 
5°.  Interdicitur  Episcopo,  ne  praebendis  Ecclesiae  Cathedralis  vel 
collegiatse  uniat  beneficia  regularia  c.  15.  sess.  24.  de  Ref.  In 
eodem  autem  loco  Trid.  Cone,  concedit  Episcopo  facultatem  ut  cum 
consensu  capituli  possit  aliquot  beneficia  simplicia  uon  tamen  re- 
gularia unire  Cathedrali  Ecclesiae  vel  collegiatis  insignibus,  quoties 
praebendae  adeo  tenues  sint  quae  sustinendo  decenti  canonicorum 
gradui  quo  qualitatibus  loci  et  personarum  impares  sint.  Hinc  in 
parte  derogatum  est  Clem.  2.  de  Rebus  Ecdes.  non  alien.  (III.  4) 
iuxta  quam  non  potest  Episcopus  etiam  cum  consensu  capituli  mensae 
suae  aut  mensae  capituli  unire  beneficia,  ne  videatur  in  proprium 
commodum  interponere  suam  auctoritatem. 

96.  Inter  casus,  in  quibus  Episcopus  potest  unionem  benefi- 
ciorum perficere,  recensenda  est  creatio,  vel  dotatio  Seminarii  dice- 
cesani,  de  qua  sermo  est  in  sess.  23.  c.  18.  de  Ref.  circa  medium. 
Hoc  in  loco  Concilium  non  solum  concedit  Episcopo  facultatem  exi- 
gendi aliquam  partem  fructuum  ab  omnibus  praebendis  et  bene- 
ficiis sive  saecularibus  sive  regularibus  sive  liberae  sive  necessariae 
collationis,  sed  etiam  tribuit  eidem  Episcopo  potestatem  uniendi 
seu  applicandi  Seminario  beneficia  simplicia  etiam  non  vacantia 
sine  tamen  praejudicio  cultus  divini  aut  eorum  qui  actu  haec  bene- 
ficia possident;  scilicet  decretum  unionis  seu  applicationis  fieri 
potest  eum  beneficium  nondum  vacat,  sed  . ita  ut  incipiat  vires 
exercere  post  qjus  vacationem.  Quoniam  vero  Concilium  antea  incul- 
cat, ut  ex  reditibus  mensae  episcopalis  et  capituli  et  quommeumque 
beneficiorum  diceceseos  certa  summa  Seminario  solvenda  ait  et  de- 
inde proponit  unionem  beneficiorum  simplicium,  sequitur  Episcopum 
devenire  non  posse  ad  unionem  hanc  perficiendam,  -nisi,  non  ob- 
stante taxa  convenientis  impositione,  videat  necessitatem  applica- 
tionis beneficiorum  simplicium. 

Notentur  etiam  decisiones  S.  C.  Concilii  super  nostra  quaestione: 
In  unionibus  beneficiorum  faciendis  seminario  satis  esse  et  requiri 
formam  Tridentinam  (c.  18.  sess.  23.  de  Rqf.)  ita  ut  non  Capitulif 
attamen  4 deputatorum  sc.  duorum  ex  capitulo  et  totidem  ex  clero 

civitatis  consensus  ad  valorein  unionis  necessarius  sit.  Prius  ap- 
paret ex  causa  Ferrarien.,  d.  3.  Mart.  1594.,  alterum  ex  Oiennen. 
14.  Febr.  1594. 

Si  Seminarium  nondum  est  erectum,  unio  facta  seminario 
erigendo  prorsus  nulla  est,  S.  C.  C.  in  causa  Nullius,  d.  8.  Jun. 
1695.,  item  Nullius,  d.  3.  Mart  1597.,  et  in  Baderbomen.,  d. 
19.  Dec.  1772.  — 

Si  beneficia  Sedi  Apostolicae  sunt  reservata,  juxta  superius  dicta 
(in  n.  95.)  neque  Seminario  possunt  uniri,  at  si  unio  facta  est  ante 
reservationem,  sustinetur.  S.  C.  enim  censui t «Seminario  posse  uniri 
beneficia  simplicia  quae  vacarunt  in  mense  Pontificis,  modo  uniren- 
tur ante  vacationem*  in  Caputaquen.  Aug.  1586.  (1. 4.  Decr.  p.  169), 
in  Pulentina,  Jun.  1588,  in  Elboren.,  d.  31.  Aug.  1600.  — 

97.  De  conditionibus  quce  requiruntur  ut  legitima  sit  unio 
beneficiorum. 

I*.  conditio  legitimae  unionis  est,  ut  fiat  ex  rationabili  causa. 
Agitur  enim  de  re  in  jure  odiosa  quae  proinde  legitima  fieri  potest 
solummodo  ex  causa  rationabili  c.  33.  h.  t.  Clem.  2.  de  Beb.  EccL 
non  alien.  (IU.  4)  et  c.  6.  sess.  7.  de  Ref.  in  Tridentino  ubi  Patres 
decernunt,  uniones  perpetuas  subreptitias  praesumi,  quoties  non  fiant 
ex  legitimis  aut  rationabilibus  causis  coram  ordinario  probandis. 
Causae  autem  hujusmodi  traduntur  in  c.  33.  de  Prceb.  (III.  5)  per  haec 
verba:  ‘Si  evidens  necessitas,  vel  utilitas  exigat,  Praebendas  Ec- 
clesiae tuae  poteris  de  capellis  in  perpetuum  annectendis  eisdem 
augmentare’.  Quare  actus  unionis  consideratur  potius  ceu  actus 
necessitatis  quam  voluntatis.  Unde  exigente  necessitate  vel  evi- 
dente  utilitate,  si  Episcopus  negligat  unionem  beneficiorum  exsequi, 
potest  adiri  superior,  qui  Episcopi  negligentiam  suppleat  Quae 
causae  nisi  adsint,  unio  facta  nulla  est,  etsi  a Sede  Apostolica  facta 
fuerit,  et  unio  praesumitur  obtenta  per  obreptionem  vel  subreptio- 
nem ac  proinde  viribus  caret,  nisi  aliter  eadem  Sedes  Apostolica 
disposuerit  Trid.  cit.  c.  6.  sess.  7.  de  Ref. 

98.  Secunda  conditio  unionis  est,  ut  intimetur,  et  consensus 
exquiratur  ab  omnibus  qui  dicuntur  interesse  habere.  Quod  enim 
omnes  tangit,  debet  ab  omnibus  probari.  Et  in  specie  id  veri- 
ficatur  quando  unio  afficit  beneficium  jurispatronatus  ceu  statuit 
c.  7 .de  donationibus  (m.  24),  et  Concilium  Tridentinum  Sess.  24 
c.  15.  de  Ref.  Per  unionem  enim  immutari  possunt  jura,  et  si 
beneficium  simplex  jurispatronatus  uniatur  alteri  quod  est  liberae 

collationis  vel  uniatur  Seminario  aut  fabricae  Ecclesiae,  aut  alteri 
loco  pio,  patronus  amittit  jus  praesentandi  Consensus  patroni  Ec- 
clesiastici non  requiritur  in  hypothesi  qua  juxta  cap.  16.  cit.  sess.  24. 
Episcopus  Ecclesiae  Cathedrali  vel  collegiatae  insigni  unit  aliquod 
beneficium  simplex  jurispatronatus  ecclesiastici.  Tridentinum  enim 
de  hac  unione  agens  patronos  solummodo  laicos  nominat,  quos  au- 
diendos esse  dicit.  Hinc  valet  regula  ‘indusio  unius,  exclusio  al- 
terius’. Notandum  est  tandem  interesse  habentes  absque  legitima 
causa  dissentire  non  posse,  quando  unio  necessaria  est,  et  proinde 
a superiore  compelli  posse  ad  consentiendum,  immo  in  casu  ne- 
cessitatis evidentis  unionem  fieri  posse  etiam,  patrono  invito. 

99.  Tertia  conditio  est  ut  in  genere  requiratur  consensus  Ca- 
pituli Cathedralis  Ecclesia.  Pertinet  enim  beneficiorum  unio  ad 
illam  classem  negotiorum  quae  a praelatis  fieri  nequeunt  ex  jure 
absque  consensu  capituli.  Quod  jus  exprimitur  in  c.  7.  de  Dona- 
tionibus (IH.*24)  et  Clem.  2.  de  Beb.  Eccl.  non  alien.  (HI.  4). 
Ex  qua  postrema  Constitutione  insuper  patet  non  requiri  consen- 
sum actualis  rectoris  beneficii;  quia  ejus  juribus  praejudidum  nul- 
lum infertur.  Indpit  enim  unio  vires  habere  cum  vacaverit  bene- 
ficium. Praeterea  non  requiritur  in  unione  perficienda  ut  defensor 
jnris  beneficii  vel  Ecclesiae  constituatur;  quia  non  agitur  de  vera 
alienatione  jurium.  Tandem  ad  unionem  perfidendam  requiritur 
aliqua  forma  judicii  seu  debet  praecedere  cognitio  quaedam  causae 
fierique  aliquis  processus  ad  causae  legitimitatem  ostendendam» 
quem  deinde  subsequatur  unionis  decretum. 

De  Divisione  Beneficiorum. 

100.  Divisio  beneficii  tunc  fieri  dicitur  cum  ex  uno  beneficio- 
fiunt  duo'  vel  plura.  Ex  qua  notione  patet,  divisionem  seu  sectio- 
nem beneficii  non  solum  exhibere  divisionem  redituum  seu  fru- 
ctuum, sed  etiam  divisionem  tituli  et  officii.  Hinc  vi  divisionis  ex 
uno  duo  vel  plura  constituuntur  offida  vel  ministeria.  Haec  notio 
traditur  in  c.  3.  de  Ecclesiis  adificandis  vel  repar.  (III.  48).  Divisio 
banefidorum  in  genere  est  odiosa  et  prohibita  a jure;  c.  8.  h.  t; 
immutat  enim  statum  Ecclesiae. 

101.  Hinc  nonnisi  ex  justa  causa  divisio  facienda  est.  Causa 
autem  haec  dici  potest  esse  unica,  si  videlicet  obligationibus  bene- 
fido  adnexis  ab  una  persona  satisfieri  nequeat.  Praeter  vere  cau- 

sam,  requirantur  eaedem  conditiones  et  solemnitates , quae  ad  unio- 
nem perficiendam  requirantur.  Conf.  potest  a 26.  h.  t. 

102.  Peculiaris  mentio  facienda  est  de  divisione  Ecclesiae  Pa- 
rochialis,  de  qua  sermo  est  in  c.  4.  sess.  21.  de  Ref.  in  Triden- 
tino.  In  hoc  capite  duo  statuuntur  et  in  utroque  conceditur  facul- 
tas Episcopo  procedendi  cum  potestate  etiam  Apostolicae  Sedis  De- 
legati. Statuitur  1*.  dispositio  pro  casu  populi  nimium  numerosi; 
2*.  pro  casu  nimiae  distantiae  fidelium  ab  Ecclesia  Parochiali. — 
Quoad  primum  casum  Episcopus  cogere  debet  Parochum  ut  secum 
tot  assumat  sacerdotes,  quot  necessarii  sunt  pro  utili  spirituali 
regimine  paroeciae  et  pro  cultu  divino  rite  exercendo.  Quoad  vero 
2°m.  casum  renovat  Tridentinum  dispositionem  c.  3.  De  Ecclesiis 
aed.  (III.  48).  Videlicet  si  talis  sit  locorum  distantia,  ut  fideles  prae- 
sertim hiemali  tempore  sine  magno  incommodo  et  difficultate  non 
possint  ad  Ecclesiam  accedere  et  percipere  Sacramenta  et  adesse 
divinis  officiis,  potest  Episcopus  novam  paroeciam  instituere,  etiam 
invito  rectore  seu  actuali  Parocho.  — Quare  antequam  nova  pa- 
roecia instituatur,  debet  Episcopus  exquirere  consensum  antiqui 
Parochi,  qui  si  irrationabiliter  renuerit  consensum  praestare,  eo 
invito,  Episcopus  potest  ultra  procedere.  Idem  dicatur  de  aliis 
interesse  habentibus.  — Sufficiens  vero  dos  pro  nova  paroecia  ad- 
signanda  ferit  ex  fructibus  Ecclesiae  antiquioris,  qute  retinet  et 
conservat  lecum  Ecclesiae  principalis  seu  matricis.  Quod  si  re- 
ditus Ecclesiae  matricis  non  sufficiant  huic  scopo,  potest  Episcopus 
compellere  populum  novae  paroeciae  ad  subministrandam  pastori  suo 
congruam  sustentationem  vel  per  decimaram  solutionem,  vel  alio 
modo.  Tandem  vero  animad vertendum  est,  ut  praesentatio  novi 
sacerdotis  reservetur  illis  quibus  de  jure  competebat  facultas  no- 
minandi rectorem  antiquioris  paroeciae.  Cfr.  Fagnanum  C.  in  c.  3. 
de  Eccl.  aed.  (DI.  48). 

De  Dismembratione  Beneficiorum. 

103.  Dismembratio  fit  cum,  remanente  titulo  beneficii  et  mini- 
sterio eidem  proprio,  pars  fructuum  a beneficio  secernitur,  et  appli- 
catur alteri  beneficio  vel  Ecclesiae  quae  tenues  reditus  habet.  In 
genere  dismembratio  est  odiosa  et  a jure  prohibita;  cc.  20.  26. 
et  30.  h.  t.  et  Rubrica  tituli  XII.  ‘ VI  beneficia  eccl.  sine  diminutione 
conferantur'.  At  accedente  justa  causa,  posse  dismembrationem 

ab  Episcopo  perfici  tenent  DD.  juxta  cap.  10.  h.  t.  Eaedem  vero 
solemnitates  requiruntur,  quae  necessariae  sunt  pro  unionibus  bene* 
fidorum  perficiendis. 


Titulus  VI. 

De  Clerico  aegrotante  vel  debilitato. 

1.  Clericus  aegrotans  vel  debilitatus  in  sensu  tituli  ille  est, 
qui  vel  ob  senium,  vel  ob  infirmitatem  habitualem  aut  permanen- 
tem defectum  exsequi  non  amplius  potest  munia  mi  beneficii,  in 
quo  canonice  est  institutus.  Quare  clericus  aegrotans  distinguitur 
a clerico  aegroto  qui  nempe  aliquo  morbo  temporaneo  afflictus,  offi- 
cium proprium  in  Ecdesia  exsequi  non  potest.  De  clerico  aegroto 
vidimus  supra  in  titulo  De  Clericis  non  residentibus  (III.  4). 

2.  Clericus  aegrotans  vel  debilitatus  procul  dubio  non  potest 
beneficio  suo  privari  c.  1.  h.  t.  Nam  indecorum  esset,  et  aequitati 
repugnans,  ob  aegritudinem  exspoliare  mediis  propriae  sustentationis 
clericum,  qui  Ecclesiae  praestitit  servitium.  Afflictis  enim  non  est 
addenda  afflictio  c.  5.  h.  t.  Caeterum  Ecclesia  consuevit  clerico 
legitime  impedito  ex  qualibet  infirmitate  fructus  beneficii  concedere, 
prout  vidimus  supra  in  titulo  De  Clericis  non  resid.  (III.  4). 

3.  Doctores  autem  tradunt  derico  impedito  fructus  beneficii 
competere  etiamsi  ex  propria  culpa  infirmitatem  contraxerit.  Nam 
in  cap.  un.  de  Cler.  non  resid.  (III.  3)  in  6°.  traditur,  ipsam  in- 
distincte infirmitatem  excusare  a servitio  chori.  Concordat  c.  2. 
C.  7.  q.  1.  Fagnanus  autem  ad  c.  32.  De  proeb.  n.  147.  refert 
resolutionem  S.  C.  Cone,  a Oregorio  XIII.  probatam,  quae  expo- 
sitam sententiam  doctorum  confirmat. 

4.  Ut  vero  consulatur  honori  cultus  divini,  lex  canonica  in  c.  3. 
h.  t.  insinuat  designationem  alterius  clerici  coadjutoris,  qui  ingre- 
diatur locum  clerici  inhabilis  in  persolvendis  divinis  officiis.  Caput 
hoc  tertium  refertur  ad  clericum,  qui  curam  habet  animarum,  et 
statuit  coadjutori  dandam  esse  ex  facultatibus  Ecclesiae  congruam 
sustentationem.  Verum  parochus  aegrotans  non  potest  compelli  ad 
tribuendum  stipendium  coadjutori,  quoties  salva  eidem  non  maneant 
alimenta  necessaria.  Ita  respondit  S.  C.  Concilii  in  causa  Albin- 
ganensi  ParochiaL  1.  Sept.  1663.  (lib.  Decret»  25.  p.  594.)  Hoc  in 
casu  Episcopus  cogere  poterit  parochianos  ut  consulant  susten- 

Santi,  III.  Decr.  ® 

tationi  clerici  coadjutoris,  ceu  tenuit  S.  Congr.  in  Novariensi  et 
Cremonensi  (lib.  3.  Decret.  pag.  36.  et  40.). 

5.  Coadjutoriae  aliae  sunt  temporanece,  aliae  perpetues  cum  fu- 
tura successione.  Coadjutoriae  temporaneae,  quae  etiam  revocabiles 
appellantur,  illae  sunt  quae  dantur  intuitu  solius  personae  quae  bene- 
ficium possidet,  et  onera  beneficii  exsequi  non  potest.  Unde  coad- 
jutor  nullum  titulum  habet  in  beneficio,  et  per  consequens  a mu- 
nere suo  cessat,  sive  quoties  a superiore  revocetur,  sive  quoties  et 
quandocumque  coadjutus  beneficium  amittat. 

6.  Coadjutoriae  autem  perpetuae,  quae  etiam  irrevocabiles  di- 
cuntur, sunt  eae,  quae  dantur  quidem  ob  aegritudinem  vel  debili- 
tatem Clerici  beneficiati,  sed  directe  respiciunt  ipsum  beneficium. 
Scilicet  coadjutoria  perpetua  est  vera  collatio  beneficii,  quae  tamen 
plenum  effectum  sortitur  quando  actualis  possessor  a beneficio  quo- 
modocumque cessat,  sive  nempe  per  mortem,  sive  per  privationem, 
sive  per  ejus  promotionem  ad  aliud  beneficium  incompatibile.  Quare 
coadjutor  perpetuus  statim  obtinet  titulum  beneficii  cujus  onera 
statim  suscipit,  et  adimplere  tenetur,  tamen  non  fit  proprietarius 
beneficii  ipsius  antequam  illud  vacet.  Adveniente  autem  vacatione 
beneficii,  non  requiritur  nova  collatio,  sed  coadjutor  eo  ipso  et  vi 
primitivae  concessionis  fit  beneficii  proprietarius. 

7.  Coadjutoriae  temporaneae  in  Episcopatibus  et  reliquis  Prae- 
laturis superioribus  dantur  ab  Apostolica  Sede  vel  vi  auctoritatis 
ab  eadem  delegatae.  Unde  inter  causas  majores  recensentur.  Ita 
in  cap.  un.  h.  t.  in  6°.  Porro  licet  in  hac  decretali  pro  aliquibus 
casibus  ipsi  Episcopo  cum  Capitulo  delegetur  potestas  unum  vel 
plures  constituendi  coadjutores  temporaneos  eidem  Episcopo  impe- 
dito; tamen  hodie  in  praxi  inductum  est,  ut  ipsa  S.  Sedes  directe 
et  motu  proprio  regimini  dioeceseos  consulat,  quando  Episcopus 
impar  factus  sit  sui  muneris  adimplendi. 

8.  Si  sermo  sit  de  beneficiis  minoribus,  licet  absolute  loquendo 
coadjutoriae  temporaneae  possent  ab  ordinariis  collatoribus  in  om- 
nibus beneficiis  constitui,  quoties  clericus  beneficii  possessOr  ob  se- 
nium, aegritudinem,  vel  ob  aliud  impedimentum  nequeat  onera 
sustinere,  tamen  in  facto  est,  coadjutores  temporaneos  solummodo 
dari  in  beneficiis  parochialibus,  non  autem  in  reliquis  beneficiis 
quibus  cura  animarum  adnexa  non  est 

9.  Coadjutoriae  perpetuae  juxta  conceptum  supra  expositum 
constituunt  concessiones  beneficiorum  nondum  vacantium.  Qua- 

propter,  quoniam  a jure  communi  vetantur  ordinarii  collatores 
de  beneficiis  non  vacantibus  disponere  cap.  2.  de  concess.  Prceb. 
(111.  8);  hinc  nullus  praelatus  summo  Pontifice  inferior  conce- 
dere potest  coadjutorias  cum  futura  successione.  In  specie  autem 
habemus  tridentinam  legem  in  sess.  25.  cap.  7.  De  Ref.  quae  coad- 
jutorias hujusmodi  expresse  prohibet.  Unde  solus  Romanus  Pon- 
tifex, cujus  potestas  est  supra  jus  commune,  easdem  potest  conferre. 

10.  Porro  coadjutoriae  perpetuae  in  beneficiis  minoribus  non 
curatis  ita  solent  a S.  Sede  concedi,  ut  coadjutor  teneatur  loco 
coadjuti  onera  sustinere  quin  tamen  jus  habeat,  durante  coadju- 
toria,  fructus  beneficii  percipiendi  Fructus  autem  omnes,  et  distri- 
butiones quotidianae  reservantur  clerico  possessori  idest  coadjuto, 
ut  etiam  resolvit  S.  C.  Concilii  in  causa  Romana  diei  19.  Augusti 
1730.  Ratio  haec  esse  videtur:  quia  coadjutus  praesumitur  fructi- 
bus indigere  ad  honestam  suam  sustentationem,  nec  aequum  vide- 
tur, Clerico  media  sustentationis  etiam  ex  parte  subtrahenda  esse 
eo  praecipue  tempore  quo  ob  infirmitatem  vel  ob  senectutem  majori 
defectu  laborat  et  potioribus  premitur  necessitatibus. 

11.  Si  autem  sermo  sit  de  coadjutoribus  sive  temporaneis  sive 
perpetuis  in  beneficiis  parochialibus,  juxta  sensum  cap.  3.  h.  t et 
cap.  6.  sess.  20.  de  Ref.  in  Tridentino,  Episcopus  debet  vel  de 
fructibus  beneficii  vel  aliunde  eisdem  consulere,  ut  habeant  con- 
gruam sustentationem. 

12.  Relate  vero  ad  coadjutores  perpetuos  canonicorum,  haec 
sunt  in  specie  animadvertenda:  1°.  Coadjutum  canonicum  non 
eximi  a residentiae  lege,  immo  ipsum  coadjutum  respondere  debere 
coram  Capitulo  de  servitio  chori,  et  punctaturas  solvere  ob  negli- 
gentiam  coadjutoris.  Ratio  est,  quia  titulus  beneficii  quoad  prae- 
sens tempus  totus  et  integer  in  suis  juribus  et  oneribus  perse- 
verat in  coadjuto,  cujus  persona  in  sacris  officiis  repraesentatur  a 
coadjutore.  Conf.  Benedictus  XIV.  De  Syn.  lib.  13.  c.  9.  n.  15.  — 
2°.  Coadjutorem  vero  teneri  ad  praestandum  servitium  chorale, 
ita  ut  si  ex  ejus  negligentia  damnum  patiatur  coadjutus,  ipse  coad- 
jutor teneatur  hoc  damnum  compensare.  Ita  S.C.  Concilii  in  causa 
Romana  diei  22.  Febr.  1862.  et  12.  Augusti  1871.  — 3°.  Quoad 
jus  sedis  regulam  receptam  esse,  ut  coadjutor  sedeat  in  ultimo  loco 
inter  illos  qui  sunt  in  eodem  gradu  cum  persona  coadjuti,  praecedat 
vero  reliquos,  qui  sunt  gradus  inferioris.  Unde  si  in  capitulo 
adsint  plures  dignitates,  coadjutor  datus  uni  ex  dignitatibus  sedem 

obtinet  post  ultimam  dignitatem  et  ante  reliquos  canonicos.  Sic 
etiam  coadjutor  canonici  sedet  post  omnes  canonicos  et  ante  bene- 
ficiatos.  Coadjutor  jus  habet  praecinendi  unam  ex  antiphonis 
vesperarum  deficientibus  4 canonicis,  etiam  si  coadjutus  in  choro 
et  ipse  praesens  antiphonam  intonaverit,  S.  Rit.  C.  in  Aviximana, 
d.  7.  Aug.  1880.  n.  5813.  — 4°.  Quoad  jus  vocis  adivcs  et  pas- 
sivce  canonici  coadjutoris  in  capitulo,  praestat  referre  resolutionem 
S.  C.  Concilii  in  Novariensi  diei  20.  Maji  1649  hisce  verbis  con- 
ceptam: S.  Congregatio  censuit,  canonicos  coadjutores,  etiam  coad- 
jutis  absentibus  non  posse  capitulis  interesse,  nec  in  illis  vocem 
dare  nec  officium,  nuncupatum  auriano  della  chiesa  exercere,  nisi 
ista  in  Literis  Apostolicis  coadjutoriae  explicite  exprimantur,  et 
expresse  concessa  ibidem  legantur.  (Rei.  LEL  109.)  Haec  resolutio 
informatur  principio  quod  regit  relationes  inter  coadjutum  et  coad- 
jutorem,  videlicet  coadjutus  continuat  esse  verus  beneficiatus,  unde 
sua  jura  conservat  et  potest  per  seipsum  suas  obligationes  sup- 
plere; coadjutor  vero  tenet  locum  et  supplet  defectum  coadjutL 
Unde  coadjutor  rigore  juris  nec  vocem  habet  in  capitulo,  nec  officia 
quae  canonicis  adsignantur,  competere  possunt  coadjutoribus.  Talia 
sunt  officia  Camerarii,  Secretarii  etc. 

13.  At  haec  omnia  competere  possunt  coadjutoribus,  si  de  iis 
in  Literis  Apostolicis  coadjutoriae  expresse  caveatur,  ceu  traditur 
in  cit.  resolutione,  necnon  si  constitutiones  capitulares  id  permit- 
tant, vel  etiam  si  laudabilis  consuetudo  legitime  praescripta  coad- 
utoribus  assistat.  Notamus  vero  ab  uno  saltem  ex  hisce  capitibus 
usum  in  aliquibus  capitulis  procedere,  ut  in  praxi  canonicus  coad- 
jutor, absente  coadjuto,  facile  admittatur  ad  suffragium  edendum 
in  capitulo. 


;TlTULU8  VEL 

De  Institutionibus. 

1.  Institutio  si  in  genere  et  lato  sensu  sumatur,  quemcumque 
modum  provisionis  beneficiorum  exprimit.  Semper  enim  in  bene- 
ficio institutus  clericus  dicitur,  quocumque  modo  legitimo  beneficium 
assecutus  est  Hinc  in  reg.  1.  Jur.  in  6°.  dicitur:  ‘Beneficium 
ecclesiasticum  non  potest  licite  sine  institutione  canonica  obtineri’. 

2.  Stricto  autem  sensu  sumpta  institutio  sumitur  ad  differen- 
tiam sive  liberae  eollationis,  sive  etiam  confirmationis,  quae  electioni 

conceditor.  Hoc  in  senso  institutio  definitor  ‘ Concessio  Ecclesiae 
vel  Beneficii  vacantis  auctoritate  legitimi  superioris  facta  ad  nomi- 
nationem seu  praesentationem  patroni’. 

3.  Institutio  dividitur  trifariam  ut  alia  sit  tituli  collativa,  alia 
sit  audorizabilis,  alia  vero  realis  seu  corporalis.  — Prima  institutio 
nihil  aliud  est  nisi  actus  seu  decretum  superioris,  quo  titulus  bene- 
ficii confertur  clerico  idoneo  a patrono  praesentato.  Huic  institu- 
tioni undequaque  competit  data  definitio. 

4.  Audorizabilis  institutio,  quae  etiam  dicitur  approbatio,  lo- 
cum habet  cum  Superior  clericum  prsesentatum  instituit  in  bene- 
ficio curam  animarum  habente,  et  concedit  simul  eidem  jurisdictio- 
nem in  populum.  Rigore  juris  in  beneficiis  curatis  potest  institutio 
auctorizabilis  distingui  ab  institutione  tituli  collativa.  Nam  fieri 
potest,  ut  institutio  beneficii  parochialis  collativa  tituli  pertineat 
ad  Capitulum,  et  deinde  opus  sit,  ut  ab  ordinario  loci  concedatur 
institutio  auctoritativa  seu  jurisdictio  ad  curam  animarum  exer- 
cendam necessaria. 

5.  Tertia  institutio  nihil  aliud  est,  quam  immissio  in  actualem 
possessionem  beneficii,  scilicet  manuductio  seu  investitura  per  quam 
clerico,  qui  habet  titulum  beneficii,  seu  jus  in  re  tribuitur  corpo- 
ralis idest  realis  possessio  beneficii  et  jurium  ejus. 

De  institutione  tituli  collativa. 

6.  Praemittimus  hanc  institutionem  a laicis  dari  non  posse. 
Sane  juxta  c.  8.  de  Benun.  (I.  9)  clericus,  qui  beneficium  resigna- 
vit in  manibus  laici  et  ab  eodem  inde  illud  recepit,  spoliatur  ab 
eodem  beneficio.  Cui  capiti  consonat  c.  4.  de  jure  patronat.  (HI.  38) 
in  quo  statuitur,  clericos  suscipientes  beneficium  a laicis,  si  persti- 
terint in  beneficio,  ceu  intrusos  esse  deponendos  a ministerio  eccle- 
siastico et  ab  ordine.  Ratio  dispositionis  desumitur  ex  natura 
institutionis  tituli  collativae,  quae  cum  conferat  jus  spirituale  nempe 
jus  officii  sacri  obeundi,  est  proprie  potestas  spiritualis,  quae  proinde 
laicis  competere  nequit  cc.  2.  de  Judiciis  (H.  1)  et  7.  de  Prcescript. 
(II.  26).  Hinc  in  cit.  c.  4.  de  Jurepatr.  laici  qui  praesumunt  vel 
destituere  clericos  iu  Ecclesiis  etiam  patronatis,  subjiciuntur  poenae 
excommunicationis  ferendae  sententiae.  (Quae  cum  ita  sint,  nec  facul- 
tatem institutionis  concedendae  in  beneficiis  ecclesiasticis  consuetu- 
dine vel  praemissione  acquirere  possunt  laici,  sed  ad  eam  acquiren- 
dam opus  esset  privilegio  Pontificio  quod  est  supra  jus  ecclesiasti- 

cara,  nec  facile  concedi  solet  Igitur  ex  jure  communi  clerici 
solummodo  concedere  possunt  institutionem  tituli  collativam. 

7.  Porro  in  dioecesi  ordinaria  potestate  institutionem  concedit: 
1°.  Episcopus  qui  habet  fundatam  intentionem  in  jure  c.  10.  C.  16. 
q.  7.  cui  consonat  c.  3.  h.  t.  Quare  praelatis  inferioribus  et  aliis 
clericis  in  dioecesi  de  jure  communi  institutionis  concedendae  facul- 
tas non  competit.  Unde  ut  isti  hac  facultate  utantur,  debent 
ostendere  titulum  specialem  proprii  juris. 

8.  Praeterea  quum  nullus  clericus  in  dioecesi  officium  sacrum 
assequi  possit,  et  exercere  sine  dependentia  ab  ordinario;  hinc 
tradunt  doctores,  clericum  qui  instituendus  est  a praelato  inferiori 
vel  ab  alio  clerico,  praesentandum  esse  Ordinario,  ut  cognita  idonei- 
tate approbet  nominatam.  Ad  rem  facit  dispositio  tridentina  in 
sess.  7.  c.  13.  De  Sef.  ubi  haec  leguntur:  ‘Praesentati  a quibusvis 
ecclesiasticis  personis  ...  ad  quaevis  ecclesiastica  beneficia,  non 
instituantur  . . . cum  praetextu  cujus  vis  privilegii  seu  consuetudinis 
etiam  ab  immemorabili  tempore  praescriptae,  nisi  fuerint  prius  a 
locorum  ordinariis  examinati  et  idonei  reperti,  . . . praesentatis 
tamen  vel  electis,  seu  nominatis  ab  universitatibus  seu  collegiis 
generalium  studiorum  (quoad  examen)  exceptis’.  Et  quidem  hoc 
jus  examinandi  clericos  praesentatos  a patronis  competit  Episcopo, 
quamvis  institutio  tituli  collativa  pertineat  ad  praelatum  inferiorem 
vel  ad  capitulum  aut  ad  regulares,  quemadmodum  tenuit  S.  G.  Con- 
cilii in  Tervisina  et  Cremonensi,  et  in  Penensi  seu  Cremonensi, 
quarum  resolutiones  in  terminis  referuntur  a PignateUi  tom.  8. 
Consuit  8.  nn.  81.  82. 

9.  Immo  in  Concilio  Tridentino  c.  12.  sess.  14.  de  Bef.  statu- 
tum est,  in  fundationibus  vel  dotationibus  in  posterum  faciendis 
non  posse  patronos  aliis  reservare  institutionem,  quam  Episcopo 
loci.  Inferiores  ergo  praelati,  qui  nempe  jurisdictione  ordinaria 
quasi-episcopali  careant,  ex  lege  fundationis  posterioris  Concilio  jus 
instituendi  assequi  nequeunt  Poterunt  vero  hoc  jus  habere  vel  ex 
fundatione  aut  dotatione  antiquiore  ipso  Concilio  Tridentino  vel  ex 
privilegio  vel  ex  consuetudine  aut  praescriptione  legitima. 

10.  Et  quidem  Episcopus  potest  institutionem  tituli  collativam 
concedere  etiamsi  nondum  fuerit  consecratus.  Institutio  enim  est 
actus  jurisdictionis  quam  novus  Episcopus  obtinet  slatim  ac  Literas 
Apostolicas  promotionis  suae  Capitulo  sive  per  se,  sive  per  procura- 
torem praesentaverit  juxta  ea  quae  exposuimus  in  tit.  De  eleet.  (L  6). 

11.  2°.  Virtute  mandati  generalis  potest  instituere  Vicarius 
generalis  c.  3.  h.  t.  — 3°.  Vicaritis  capitularis  sede  vacante  c.  un. 
h.  t.  in  6°.  Institutio  enim  est  actus  necessarius. 

12.  Quinam  possunt  institui ? — Ex  regula  in  c.  2.  h.  t.  pro- 
posita, laici  non  possunt  institui  in  beneficiis  ecclesiasticis.  Nec 
ratam  faceret  et  legitimam  institutionem  prima  tonsura  qua  postea 
susciperetur  arg.  c.  6.  De  transact.  (I.  36).  Itaque  solummodio 
possunt  institui  qui  actu  clerici  sunt.  Exceptio  ex  speciali  dispo- 
sitione juris  statuta  est  pro  dioecesi  Melevitana,  ubi  ex  motu  pro- 
prio Pii  VI.  »Ea  semper«,  d.  26.  Jun.  1777  titulus  beneficii  vel 
patrimonii  requiritur  ad  recipiendam  primam  tonsuram ; datur  ergo 
beneficium  ibi  hypothetice  i.  e.  nunc  pro  tunc;  cfr.  resolutionem 
S.  C.  C.  d.  9.  Aug.  1890. 

Ut  vero  prasentatus  a patrono  instituatur,  debet  esse  idoneus. 
Hinc,  uti  vidimus  ex  cit.  c.  13.  sess.  7.  de  Ref.,  ‘prasentatus  ad 
quodcumque  beneficium  non  debet  in  beneficio  institui  antequam 
ab  ordinario  examinetur  et  idoneus  reperiatur,  exceptis  illis  tantum 
qui  prasentantur  ab  universitatibus  et  collegiis  generalium  stu- 
diorum. Hi  enim  prcesumuntur  idonei.  Porro  idoneitas  resultare 
debet  non  solum  ex  qualitatibus  generalibus  ad  beneficia  obtinenda 
requisitis  de  quibus  in  tit.  De  cetate,  qualit.  et  ord.  prcefic.  (I.  14), 
sed  etiam  ex  specialibtis  qualitatibus  in  lege  fundationis  descriptis. 
Animadvertenda  vero  duo  sunt:  1°.  Si  beneficio  adnexus  simpliciter 
sit  ordo  aliquis  ex.  gr.  presbyteratus,  valet  institutio  clerici  pra- 
sentati,  quamvis  actu  non  habeat  ordinem  illum,  dummodo  tamen 
intra  tempus  a jure  statutum  possit  ordinem  hujusmodi  suscipere 
c.  2.  h.  t.  in  6°.  De  hoc  tempore  a jure  statuto  sermo  fit  in  cit 
tit.  (I.  14).  Dixi  tamen  simpliciter,  idest  ratione  habitus  ex.  gr.  si 
fundator  voluerit  beneficium  esse  presbyterale.  Si  enim  ordo  esset 
adnexus  ratione  actus,  idest  si  fundator  edixerit,  ut  beneficium  non 
conferatur  nisi  clerico,  qui  jam  sit  sacerdos,  institui  non  potest 
diaconus,  sed  requiritur  in  clerico  qualitas  sacerdotii  jam  suscepti. 
2°.  Posita  idoneitate,  non  potest  Episcopus  instituere  clericos  ex- 
clusive  alicujus  nationis,  nisi  in  lege  fundationis  id  cautum  fuerit. 
Hinc  in  c.  5.  h.  t redarguitur  Patriarcha  Constantinopolitanus,  eo 
quod  instituebat  in  beneficiis  solummodo  clericos  reipublicse  Vene- 
tiarum  subditos. 

13.  Quaeritur  quot  possint  institui  in  Ecclesia.  Si  Ecclesia  est 
numerata,  idest  si  habeat  numerum  determinatum  prsebendarum, 

licet  praebendae  hujusmodi  unum  corpus  et  unam  causam  consti- 
tuant, non  possunt  recipi  et  institui  clerici  ultra  designatum  nu- 
merum praebendarum.  Quare  vacantibus  singulis  praebendis,  novi 
institui  debent  clerici  in  singulis  beneficiis.  Quod  si  sermo  sit  de 
Ecclesiis  non  numeratis,  tot  poterunt  institui  clerici  quot  ex  redi- 
tibus ordinariis  Ecclesiae  possunt  honeste  sustentari  c.  1.  h.  t.  Hinc 
ex  c.  4.  h.  t.  si  Episcopus  ultra  vires  Ecclesiae  velit  canonicos  con- 
stituere, possunt  reliqui  canonici  eidem  resistere.  — De  Ecclesiis 
non  numeratis,  seu  receptitiis  fuse  agit  Pitonius:  De  Discepta- 
tionibus ecclesiasticis.  Part  1*.  Discept.  17. 

14.  Quoniam  monasteria  regularium  subsistunt  ad  modum  Ec- 
clesiarum non  numeratarum,  hinc  Tridentinum  de  ipsis  in  sess.  25. 
c.  3.  De  Regul.  statuit:  ‘In  monasteriis  tam  virorum  quam  mu- 
lierum bona  immobilia  possidentibus  vel  non  possidentibus  is  tan- 
tum numerus  constituatur,  ac  in  posterum  conservetur,  qui  vel  ex 
reditibus  propriis  monasteriorum,  vel  ex  consuetis  eleemosynis 
commode  possint  sustentari’.  Hoc  idem  jam  fuerat  statutum  in 
genere  in  c.  1.  h.  t. 

15.  Quoad  vero  Italiam  et  Insulas  Adjacentes  habemus  decre- 
tum Urbani  VIII.  in  Const.  ‘ Cum  scepe  contingat’  diei  21.  Jan. 
1625.  confirmatum  ab  Innoc.  XII.  in  Const.  ‘Nuper’  diei  23.  No- 
vembris 1697.  In  hoc  decreto  statutum  fuit,  ut  si  numerus  reli- 
giosorum cujuscumque  ordinis  fuerit  designatus  et  approbatus  a 
S.  C.  EE.  et  RR.  non  possit  a Superioribus  sine  licentia  ejusdem 
Congregationis  augeri  sub  poena  privationis  vocis  activae  et  pas- 
sivae ipso  facto  incurrenda.  Hoc  decretum  applicatum  fuit  regnis 
Hispanice  ab  Innoc.  XIII.  in  Const.  ‘Apostolici  AGnisterii’  diei 
13.  Martii  1723. 

16.  Quoad  vero  moniales  sequens  regula  servatur.  Videlicet  si 
moniales  immediate  subsint  jurisdictioni  episcopali.  Episcopus  est 
qui  prudentia  sua  determinare  debet  numerum  sufficientem  earun- 
dem  quae  in  monasterio  recipiantur.  Quod  si  monasterium  fuerit 
exemptum,  ex  Constit.  Oreg.  XIII.  quae  incipit  ‘Deo  sacris’  diei 
30.  Decembris  1672  determinatio  numeri  monialium  recipiendarum 
pertinet  ad  Episcopum  simul  et  superiorem  regularem,  videlicet 
pertinet  ad  Episcopum  cum  interventu  Superioris  regularis.  Do- 
ctores  hoc  in  sensu  referunt  resolutionem  S.  C.  Concilii.  Conf. 
Reiffenstuel.  h.  t.  n.  67. 

17.  Quaeritur  intra  quod  tempus  institutio  danda  sit  ab  eo 
qui  instituendi  jure  pollet.  — In  jure  non  est  praefinitum  tempus 
intra  quod  prsesentatus  a patrono,  et  repertus  idoneus  debeat  in- 
stitui in  beneficio.  At  si  nimium  protrahatur  institutio,  adiri  pot- 
erit superior  qui  praefinire  potest  tempus  utile  ad  concedendam 
institutionem,  quo  inutiliter  elapso,  ipse  superior  instituet.  — Si  in 
specie  vero  sermo  sit  de  beneficiis  cwram  animarum  adnexam  ha- 
bentibus ex  Const.  S.  Pii  V.  ‘In  Conferendis’  constituitur,  ceu 
tempus  utile  ad  institutionem  concedendam,  bimestre  a die  factae 
praesentationis.  Quo  elapso  patroni  poterunt  recursum  interponere 
vel  penes  Metropolitanum  aut  penes  viciniorem  ordinarium  vel  ad 
S.  Sedem.  Institutio  autem  fieri  potest  qualibet  die  etiam  feriato 
et  extra  territorium  instituentis.  Est  enim  actus  voluntariaB  juris- 
dictionis, qui  completur  absque  extrinseca  et  publica  solemnitate. 

18.  Tandem  ut  rite  prooedat  institutio  tradunt  Doctores  arg. 
c.  ult.  de  Eled.  (I.  6)  in  6°.  intimationem  per  edictum  ad  valvas 
Ecclesiae  faciendam  esse  qua  invitentur  omnes  interesse  habentes 
ad  propria  jura  deducenda  intra  praefixum  terminum.  Quo  elapso, 
expenduntur  si  adsint  rationes  concurrentium  et  solutis  difiBcultati- 
bus,  etiam  si  opus  fuerit  per  judicialem  sententiam,  emittitur  de- 
cretum institutionis  quo  confertur  clerico  praesentato  titulus  bene- 
ficii seu  jus  in  re  perfectum  relate  ad  beneficium. 

De  Institutione  auetorizabili. 

19.  Institutio  auctorizabilis  qua  nempe  praesentato  a patrono 
conceditur  beneficium  parochiale  id  est  cura  animarum  de  jure  com- 
muni pertinet  ad  Episcopum,  qui  non  aliter  admittere  debet  cle- 
ricum praesentatum  quam  probatum  per  examen  circa  idoneitatem 
ad  munus  parochiale  obeundum.  Tridentinum  sess.  7.  c.  13.  et 
sess.  24.  c.  18.  de  Mef.  Et  quidem  concessio  jurisdictionis  paro- 
chialis  competit  Episcopo  etiam  quando  institutio  tituli  collativa 
pertinet  ad  praelatum  inferiorem  vel  ad  capitulum  vel  ad  alios 
clericos.  Potestas  enim  Parochi  est  participatio  jurisdictionis 
Episcopi. 

20.  Adeo  autem  reservatur  Episcopo  anctoritativa  institutio  ut 
eam  concedere  nequierit  Archidiaconus  absque  Episcopi  consensu 
et  mandato  arg.  c.  4.  de  Offic.  Archid.  neque  ratione  consuetudinis. 
Non  tamen  requiritur  speciale  mandatum,  ut  1°.  Vicarius  Generalis 
possit  institutionem,  etiam  auctorizabilem,  dare  ex  c.  3.  h.  t;  cfr. 

Leurenii  »Forum  benefidale « p.  H qq.  7.,  171.,  682.  et  tit.  De 
officio  Vicarii  (I.  28)  n.  32.  3°. 

21.  Potest  autem  concedi  institutio  2°.  a Vicario  Capitulari 
sede  racante.  Agitur  enim  de  actu  non  liberalitatis,  sed  necessi- 
tatis, qui  ad  ordinariam  administrationem  dioecesanse  jurisdictionis 
pertinet. 

22.  3°.  Jus  concedendi  approbationem  seu  institutionem  aucto- 
rizabilem  spectat  ad  praelatos  Episcopo  inferiores,  qui  habent  juris- 
dictionem quasi  episcopalem  in  clerum  et  populum  sibi  commissum. 
Praelati  enim  hujusmodi  veniunt  in  jure  sub  nomine  ordinariorum. 

23.  4°.  Aliis  praelatis  inferioribus  competere  potest  hujusmodi 
institutio  ex  privilegio  Apostolico,  non  vero  ex  consuetudine.  Con- 
clusio haec  infertur  ex  cit.  c.  4.  de  offic.  Archid.  in  quo  cum  agere- 
tur de  Archidiacono  qui,  tamquam  praelatus  inferior,  ordinaria 
gaudebat  jurisdictione  in  dioecesi  praesertim  in  territorio  sui  archi- 
diaconatus,  ait  Pontifex,  eundem  sibi  non  posse  arrogare  praetextu 
alicqjus  consuetudinis  facultatem  concedendi  institutionem  auctori- 
tativam. 


De  reali  institutione  seu  investitura. 

24.  Jus  ecclesiasticum  non  solum  determinat  modum  quo  cle- 
rici designentur  legitime  ad  beneficium  ecclesiasticum,  assequen- 
dum; sed  etiam  comitatur  personam  clerici  usque  ad  locum  officii 
sui  et  ad  realem  illius  susceptionem.  Haec  disciplina  inducta  esse 
videtur,  ut  confusio  evitaretur  aut  dubitatio  circa  ipsam  perso- 
nam suscipientem  officium.  Hinc  juridice  ipsum  officium  per  actus 
symbolico8  sensibili  quadam  forma  traditur  clerico  designato,  qui 
ut  ajunt  in  corporalem  beneficii  aut  Ecclesiae  possessionem  im- 
mittitur. 

25.  Ex  qua  notione  patet  prohibitum  esse  clerico,  quominus 
auctoritate  propria  possessionem  suscipiat  beneficii  sibi  collati  c.  7. 
h.  t.  et  si  id  attentaverit,  tamquam  temerarius  puniri  potest  supe- 
rioris arbitrio.  Quod  si  adhibita  violentia  clericus  possessionem 
aggressus  sit  proprii  beneficii,  privatur  omni  jure  quod  illi  ex  col- 
latione, aut  ex  institutione  tituli  collativa  vel  auctorizabili  ad- 
venerat c.  18.  §.  » Insuper*  De  Prceb.  (HI.  4)  in  6°. 

26.  Ex  eadem  notione  sequitur  nec  laicos  posse  realem  posses- 
sionem seu  investituram  concedere  in  beneficiis  ecclesiasticis.  E& 
enim  in  cap.  1.  de  offic.  Archid.  (I.  23)  recensetur  inter  res  spiri- 

tuales.  Contra  Episcopos  vel  Abbates  suscipientes  investituram  a 
laicis  in  c.  12.  C.  16.  q.  7.  Gregmius  VII.  praeter  nullitatem  conces- 
sionis dignitatis  statuit  poenam  privationis  gratiae  S.  Petri  et  inter- 
dicti ingressus  in  Ecclesiam.  Insuper  contra  clericos  investituram 
recipientes  a laicis  in  ecclesia,  vel  ecclesiastica  dignitate  in  c.  17. 
C.  16.  q.  7.  Paschalis  II.  statuit  poenam  excommunicationis.  Quam 
poenam  excommunicationis  decernit  pariter  Pontifex  contra  laicum 
investituram  conferentem.  Notandum  vero  est  in  Const.  Aposto- 
liccs  Sedis  Pii  IX.  silentium  servari  de  supradictis  poenis  inter- 
dicti Gregorii  VII.  et  excommunicationis  Paschalis  II,  adeoque 
eas  cessasse. 

27.  Quisnam  igitur  confert  investituram  in  beneficiis?  Jure 
decretalium  in  beneficiis  clericos  investiebat  Archi  diaconus  c.  7.  de 
off.  Arch.  (I.  23).  At  exstincta  Arcliidiaconi  ordinaria  jurisdictione, 
Episcopus  est  qui  per  se,  vel  per  suum  vicarium  generalem  vel 
per  alium  clericum  delegatum  concedit  investituram  seu  corporalem 
possessionem  illorum  beneficiorum,  quae  ab  ipso  Episcopo  conferuntur 
vel  in  quibus  ab  eo  datur  clericis  praesentatis  institutio  canonica. 
Si  autem  sermo  sit  de  beneficiis  quae  conferuntur  a S.  Sede,  juxta 
stilum  curiae  munus  immittendi  in  realem  possessionem  clericum 
provisum  committi  solet  alicui  praelato  signaturae  papalis  Referen- 
dario, vel  vicario  generali  Episcopi,  et  Canonico  antiquiori,  vel 
duobus  antiquioribus  canonicis  capituli,  ita  ut  vel  duo  vel  saltem 
unus  ex  eis  realem  possessionem  concedant.  Ritus  vero  quo  con- 
ceditur investitura  seu  manuductio  in  beneficium  definitus  non  est. 
Hinc  servanda  est  cujuscumque  loci  consuetudo. 

28.  Immitti  autem  quis  potest  in  possessionem  vel  per  seipsum 
vel  per  procuratorem  suum.  Hic  vero  procurator  debet  constitui 
cum  speciali  mandato  arg.  c.  17.  De  prceb.  (III.  4)  in  6°.  in  quo 
statuitur  nullum  jus  acquiri  ad  beneficium  ab  absente  clerico,  nisi 
ipse  absens  ratam  habuerit  beneficii  collationem  sibi  factam.  Unde 
in  beneficiis  recipiendis  non  sufficit  consensus  generalis,  ac  proinde 
mandatum  generale  provisi,  sed  speciale  requiritur.  Et  revera  in 
praxi  servatur  regula,  ut  procurator  per  mandatum  speciale  con- 
stituatur. Animadverti  insuper  debet,  in  beneficiis,  in  quibus  & 
noviter  proviso  requiritur  professio  fidei,  non  sufficere  professionem 
emissam  a procuratore,  sed  ipsum  clericum  provisum  cum  accedit, 
eam  emittere  debere.  Conf.  exposita  in  tit.  1.  libri  I.  nn.  14 — 16* 

De  effectibus  institutionis  realis. 

29.  Primus  est  ut  ex  eo  die  Clericus  incipiat  facere  fructus  suos 
in  beneficio  quos  percipere  non  poterat  ante  captam  possessionem. 

30.  2°.  Secundus  effectus  traditur  in  regula  35.  Cancellaris 
Apostolicse  quae  est  de  annuali  possessione.  Videlicet  si  quis  im- 
petrat beneficium  ecclesiasticum,  quod  per  annum  praecedentem  ab 
alio  clerico  pacifice  possessum  fuerit  et  certo  modo  vacare,  et  in- 
juste ab  actuali  possessore  retineri  praetenditur,  debet  indicare  in 
ipsa  impetratione  nomen,  gradum  et  nobilitatem  possessoris  actu- 
alis, annos  quos  hic  beneficium  possedit  et  causam  specificam  ex 
qua  clare  constet,  nullum  jus  competere  eidem  actuali  possessori. 
Quem  actualem  possessorem  insuper  debet  intra  menses  sex  ad  ju- 
dicium compellere  per  citationem,  causamque  inde  infra  annum 
usque  ad  sententiam  definitivam  inclusive  prosequi  tenetur;  alioquin 
impetratio  et  quaecumque  inde  acta  sequuntur  nullius  firmitatis  exsi- 
stunt, et  impetrans  tenetur  reficere  damna  omnia  et  expensas  ipsi 
possessori  quem  conatus  est  possessione  exspoliare. 

31.  3°.  Tertius  effectus  datur  per  regulam  Cancell.  36 “.  Vide- 
licet ‘si  quis  per  triennium  pacifice  possederit  quodcumque  bene- 
ficium ecclesiasticum  ex  quovis  titulo,  apostolica  vel  ordinaria  col- 
latione aut  electionis  confirmatione,  vel  institutione  post  factam 
praesentationem,  dummodo  sese  non  intruserit  in  beneficium,  quod 
sit  dispositioni  S.  Sedis  reservatum  ex  reservatione  generali  clausa 
in  corpore  juris,  et  dummodo  ejus  ingressus  in  beneficium  non 
fuerit  simoniacus,  non  poterit  molestari  super  beneficio  taliter  pos- 
sesso’. Scilicet  titulus  coloratus  quo  beneficium  possedit,  convali- 
datur  triennali  pacifica  possessione,  ita  ut  non  solum  in  posses- 
sorio, sed  etiam  in  petitorio  quamlibet  exceptionem  repellat  Hinc 
in  eadem  regula  decernitur  nulla,  et  irrita  impetratio  ab  alio  facta 
beneficii  taliter  possessi  ad  exstinguendas  lites  quascumque  super 
hujusmodi  beneficio.  — Porro  quae  sint  reservationes  generales  de 
quibus  Regula  praesens  agit  jam  vidimus  supra  in  titulo  De  Prae- 
bendis (IU.  6)  nn.  50—51.  Censetur  vero  pacifice  possedisse  non 
solum  ille,  contra  quem  nemo  infra  triennium  egit,  sed  etiam  ille 
qui  licet  passus  sit  oppositionem,  tamen  victor  in  judicio  exstitit 
ac  favorabilem  pro  sua  possessione  retulit  sententiam. 

32.  4°*.  effectus  est  ut  per  possessionem  realem  susceptam 
novi  beneficii  vacet  ipso  jure  beneficium  incompatibile  quod  Cie- 

ricus  noviter  provisus  possidebat.  Haec  quidem  regula  ex  ipso  jure 
communi  deducitur  juxta  ea  quae  superius  dicta  sunt  de  incompa- 
tibilitate beneficiorum.  Et  merito.  Nam  proprie  quis  habere  bene- 
ficium non  dicitur,  nisi  illud  pacifice  possideat.  At  stylus  in  Da- 
taria Apostolica  introductus  fuit  a jure'  communi  recedens,  qui 
etiam  hodie  servatur.  Stylus  hic  in  eo  consistit,  ut  ipsis  literis 
apostolicis  concessionis  novi  beneficii  non  semel  apponatur  decretum 
vacationis  prioris  beneficii.  Unde  hoc  beneficium  vacare  dicitur  per 
decretum,  et  alteri  illico  confertur,  quia  exspectetur  immissio  clerici 
noviter  provisi  in  possessionem  secundi  beneficii.  Conf.  Pitonium  De 
Disceptat,  ecclesiasticis  part.  4.  discept.  134.  nn.  9.  et  seqq. 

Verum  notandum  est,  ob  actualem  conditionem  beneficiorum 
in  Italia  quorum  bona  a gubernio  civili  occupata  fuere  iu  praxi 
Datari»  Apostolicse  inductum  fuisse,  ut  Clericus  provisus  de  bene- 
ficio incompatibili  cum  priore  jam  possesso  possit  continuare  in  pos- 
sessione prioris  beneficii  quoadusque  non  fuerit  assequutus  civilem 
possessionem  secundi  per  regium  quod  appellant  Exsequatur. 

Titulus  VILI. 

De  Concessione  Praebenda  et  Ecclesiae  non  vacantis. 

1.  Ut  collatio  aut  institutio  in  beneficio  de  jure  communi  fiat, 
beneficium  debet  esse  vacans.  Hinc  ad  evitandos  abusus,  qui  in 
collationibus  liberis  aut  institutionibus  obrepere  possunt,  positus 
est  titulus  praesens.  Beneficia  vacare  possunt  triplici  modo;  scilicet 
vel  de  jure  tantum,  vel  2°.  de  facto  tantum,  vel  3°.  de  jure  et 
facto.  — De  jure  tantum  vacat  beneficium  quando  nemo  illud  possi- 
det legitime;  unde  qui  illud  retinet,  injuste  possidet,  ex.  gr.  quia 
collator  jus  non  habebat  collationis. 

2.  De  facto  tantum  vacat  beneficium  quando  revera  nullus 
adsit  qui  actu  illud  detineat  quamvis  adsit  clericus  qui  jus  seu 
titulum  habet  ad  illud  possidendum.  Ex.  gr.  si  clericus  rite  insti- 
tutus ob  vim  vel  metum  impediatur  quominus  possessionem  adi- 
piscatur beneficii  vel  etiam  post  captam  possessionem  ab  eodem 
abjiciatur. 

3.  Vacat  vero  de  jure  et  de  facto  beneficium  quando  nemo 
adsit  ad  quem  spectat  ex  concessione  canonica  titulus  et  jus  bene- 
ficii, nec  simul  aliquis  exstet  qui  possessionem  actualem  ejus  ha- 
beat. Ex.  gr.  si  is  qui  legitime  possidebat  beneficium  demoriatur 

aut  renunciet  juri  suo,  beneficium  illico  vacat  de  facto  et  de  jure. 
Haec  tertia  species  vacationis  constituit  veram  et  propriedictam 
vacationem  beneficii  ut  de  eo  disponi  possit. 

4.  Porro  vacatio  contingere  potest  ei  4 causis:  1°.  morte  na- 
turali; 2®.  renuntiatione;  3°.  translatione;  4®.  privatione.  — Quia 
mors  omnia  solvit,  vinculum  quoque  solvit  beneficii  a possidente, 
dummodo  beneficium  revera  etiam  post  mortem  exsistere  pergat. 
Nam  si  vivente  adhuc  possessore  beneficium  fuerit  suppressum  vel 
unitum  (cfr.  tit.  De  Praebendis  (HI.  6)  nn.  89—99.),  beneficium, 
quia  non  jam  exsistit  per  se,  vacare  nequit  Similiter  res  se  habet 
in  ecclesiis  non  numeratis;  cfr.  tit  praec.  (HI.  7)  n.  13.  — Renun- 
tiatione vacare  potest  beneficium  modis,  quos  exposuimus  in  tit. 
De  Renuntiatione  (I.  9)  nn.  2.  et  seqq.  — Quomodo  translatione 
vacare  possit  beneficium  item  vidimus  in  tit.  De  Translatione  (L  7) 
n.  10.  Remanet  tractanda  4*.  causa  vacationis:  privatio.  Privari 
beneficio  quis  potest  aut  ipso  jure  aut  per  condemnationem  judicis. 
In  utroque  autem  casu  requiritur  sententia  judicis  ut  ad  exsecu- 
tionem procedi  possit:  Declaratoria  in  priori  casu,  in  altero  conde- 
mnatoria.  Porro  crimina  qu®  privationem  ipso  jure  inducunt,  sunt  5: 
1°.  crimen  haeresis,  saltem  probabilius,  c.  12.  De  haeret.  (V.  2)  in  6°.  et 
Oonst  29.  S.  Pii  V.  *Cum  ex  Apostolica «,  d.  27.  Jan.  1567.  in  6°., 
2°.  crimen  falsificationis  literarum  apostolicarum;  3®.  crimen  per- 
cussionis aut  capturae  8.  R.  E.  Cardinalium,  c.  6.  De  poenis  (V.  9) 
in  6®.,  aut  Episcopi  quoad  beneficium  in  illius  Ecclesia  erectam. 
Olem.  1.  de  poenis  (V.  8);  4°.  crimen  assassinii  c.  1 .de  Homi- 
cidio (V.  4)  in  6®.;  5°.  crimen  Sodomiae  Const  Horrendum  72. 

S.  Pii  V.  §.  3. 

5.  Ex  titulo  regula  principalis  eruitur  sequens:  Beneficium 
nequit  conferri  antequam  vacet  c.  2.  h.  t.  Collatio  autem  bene- 
ficii facta  ante  vacationem  est  ipso  jure  irrita;  quamvis  vacet  de 
facto  tantum.  Nam  adhuc  exstat  qui  habet  jure  titulum  beneficii. 
Qui  vero  passus  est  se  immitti  in  locum  sacerdotis  viventis  idest 
in  locum  legitimi  possessoris  beneficii  adhuc  viventis,  habetur  uti 
intras us  et  excommunicationis  poenae  subjiciendus  est  c.  1.  h.  t.  et 
absque  dispensatione  apostolica  nec  potest  legitime  obtinere  idem 
beneficium,  si  deinceps  revera  vacaverit  c.  7.  h.  t. 

6.  Huc  referri  potest  regula  21.  Cancellarim  Apostolicse  ‘Si 
clericus  postulat,  et  impetret  a Romano  Pontifice  beneficium  quod 
dicit  vacare  per  mortem  ultimi  possessoris,  qui  tamen  possessor  ad- 

huc  vivit,  haec  impetratio  nulla  est’.  Quid  vero  si  deinde  revera 
vacet  beneficium,  et  idem  clericus  illud  impetret,  nulla  facta  men- 
tione prioris  impetrationis  per  fraudem  obtentae?  Haec  etiam  nova 
impetratio  nullius  est  valoris. 

7.  Quaeritur  an  saltem  possit  promitti  beneficium  nondum  va- 
cans, et  haec  promissio  vim  habeat.  Promitti  nequit  de  jure  com- 
muni beneficium  nondum  vacans  ex  cit.  c.  2.  h.  t,  ubi  additnr  ratio, 
ne  scilicet  quis  videatur  desiderare  mortem  alterius,  in  cujus  locum 
vel  beneficium  se  credat  successurum.  At  quid  si  facta  sit  promis- 
sio? Respondent  cc.  3.  et  13.  h.  t.  ipsam  non  valere.  At  obstat 
c.  14.  h.  t.  in  quo  adstringitur  Episcopus  providere  clericum  de 
beneficio  ob  factam  promissionem.  Ut  haec  capita  concilientur, 
sciendnm  est,  duplicis  generis  esse  promissiones  vel  determinatam 
scilicet,  vel  geneticam.  Promissio  determinata  locum  habet  cum 
superior  spondet  Clerico  se  illi  concessurum  fore  vel  beneficium 
primo  vacaturum  vel  determinatum  beneficium  cum  vacaverit.  Al- 
tera promissio  quae  indeterminata  est  et  vaga  locum  habet  cum 
Superior  dicat  Clerico  ‘Conferam  tibi  beneficium’.  Porro  in  hac 
generica  formula  promissionis  semper  subintelligitur  conditio  cum 
potero  . . Prior  promissio  odiosa  est  et  ingreditur  rationem  prohibi- 
tionis Cone.  Lateran.  relatam  in  c.  2.  h.  t.  Hinc  reprobator  a jure 
in  cc.  2.  et  13.  h.  t 

8.  Altera  vero  promissio  desiderium  mortis  alicujus  non  secum- 
fert.  Nam  qui  promissionem  obtinuit  certus  non  est  de  assecutione 
beneficii  quod  vacet,  SHperior  enim  potuit  facile  sese  eximere  a 
petitione  clerici  postulantis  collationem  alicujus  beneficii  quod  vacat. 
In  promissione  enim  superior  non  determinavit  beneficium  clerico 
conferendum.  Hinc  haec  promissio  non  comprehenditur  sub  prohi- 
bitione Concilii  Lateran.  et  alioquin  potest  esse  justa;  quia  supe- 
rior potest  subdito  suo  sive  ex  titulo  remunerationis,  sive  ex  mo- 
tivo  consulendi  ejns  sustentationi  promittere  canonicum  positionem 
in  Ecclesia.  De  hac  promissione  generica  loquitur  cap.  14.  oppo- 
situm, et  statuit,  eam  servandam  esse. 

9.  At  huic  14.  cap.  derogatum  est  per  constitutionem  Boni- 
facii  VIII.  in  c.  2.  h.  t.  in  6°.  quod  incipit:  ‘Detestanda’.  Quo  in 
capite  reprobantur  et  nullius  valoris  esse  dicuntur  promissiones 
beneficiorum  nondum  vacantium  quacumque,  et  sub  quovis  modo, 
aut  forma  verborum  de  caetero  faciendae,  etiam  sub  clausula  cum 
potero  vel  si  facultas  sese  obtulerit.  Uno  verbo  prohibet  Bonifacius 

quascomque  promissiones  beneficiorum,  per  quas  vel  directe  vel 
indirecte  aperiri  via  valeat  ad  beneficia  vacatura.  Ratio  hujus 
rigidae  legis  fundatur  in  experientia  ex  qua  patet  istas  promissiones 
at  plurimum  per  nimiam  importunitatem  vel  mali  ambitos  sensam 
extorqueri  solere,  et  exinde  mnltoties  concedi  beneficia  illis  cleri- 
cis, quibas  concedenda  non  forent  Bonifacio  consentit  Triden- 
tinum  in  c.  19.  sess.  24  de  Ref. 

10.  Quare  de  jure  communi  abrogatae  fuerunt  gratia  exspecta- 
tivoe  et  mentales  reservationes  quae  locum  habebant  cum  Romanus 
Pontifex  per  Bullam  sibi  reservabat  aliquod  beneficium,  vel  in 
genere  vel  in  specie  conferendum  alicui  Clerico  quem  non  nomina- 
bat Ceterum  in  c.  21.  sess.  25.  de  Ref.  Tridentinum  Concilium 
declaravit  S.  Sedis  auctoritatem  in  omnibus  salvam  esse  debere. 
Ex  rebus  expositis  sequitur  nullum  Praelatum  summo  Pontifice  in- 
feriorem conferre  aut  promittere  posse  sive  in  genere  sive  in  specie 
beneficium  nondum  vacans. 

11.  Sequitur  etiam  non  valere  promissionem  patroni  de  nomi- 
natione conceda  ad  beneficium  vacaturum. 

12.  Quaeritur  an  de  jure  communi  possit  a Canonicis  et  ab 
Episcopo  clericus  admitti  in  fratrem  eidem  conferendo  veram  cano- 
niam?  Si  quis  admitteretur  in  fratrem  in  capitulo,  seu  canonum 
reciperet,  praeter  sedem  in  choro  et  vocem  in  capitulo  si  assiduis 
servitiis  satisfecerit  obligationibus  capitularibus,  in  jure  decre- 
talium inductum  erat  ut  quamprimum  fieri  posset,  de  praebenda 
provideretur.  Id  decernitur  in  cc.  8.  h.  t et  in  9.  de  Proeb.  (ID.  5). 
Concordant  cc.  19.  eod.  et  9.  de  Constit.  (I.  2).  Quibus  positis, 
concessio  canoniae  implicat  promissionem  concessionis  praebenda 
vacaturae.  Quare  concessio  canoniae  videtur  adversari  dispositioni 
Cone.  Lateranensis  in  cc.  2.  h.  t necnon  in  2.  h.  t.  in  6°.  et  c.  19. 
sess.  24  Tridentini  de  Ref.  in  quo  gratiae  omnes  exspectati  v* 
nullius  roboris  esse  dicuntur.  Profecto  si  jus  antiquum  conside- 
remus, dicendum  est  canonias  non  fuisse  abolitas  a Cone.  Lateran.  ffl. 
Nam  canonici  sine  praebenda  quibus  tamen  conferatur  praebenda 
quando  facultas  sese  obtulerit,  admissi  sunt  ab  Innoc.  III.  in  c.  19. 
de  Proeb.  (HI.  6).  Ratio  enim  est,  quia  in  concessione  canoni» 
nulla  revera  efficitur  promissio  expressa  conferendi  praebendam 
proxime  vacaturam,  sed  solummodo  clericus  per  canoniam  inter 
canonicos  adnumeratur,  ut  onera  sustineat  et  quaedam  jura  habeat. 
Quodsi  jus  disponit  ut  recepto  in  fratrem  clerico  praebenda  con- 

cedi  debeat  a Superiore  ecclesiastico,  id  procedit  ex  aequitate  quae 
non  sinit  clericum  diu  in  Ecclesia  adlaborare  et  nullum  emo- 
lumentum percipere  ex  reditibus  Ecclesiae  ad  vitae  suae  sustenta- 
tionem. Quare  concessio  praebendae  non  procedit  vi  promissionis 
factae  canonico  supranumerario,  sed  consequitur  ex  titulo  aequi- 
tatis, quae  innititur  et  supponit  laudabile  clerici  servitium  in  Eccle- 
sia c.  9.  de  Prceb.  (Iit  6).  Hinc  si  in  ipso  actu,  idest  dum  quis  in 
Canonicum  supranumerarium  recipitur  vel  distincto  actu  eidem 
promittatur  praebenda  vacatura,  adnotant  doctores  post  glos,  in 
c.  2.  h.  t.  in  6°.  v.  >indirecta«  concessionem  canoniae  utique  valere, 
nullius  autem  esse  roboris  factam  promissionem  vacaturae  praebendae. 
Cessat  ergo  ratio  cc.  2.  b.  t.  et  2.  h.  t.  in  6°.  necnon  dispositionis 
Tridentinae  in  c.  19.  sess.  24.  de  Ref.  In  istis  enim  lods  juris 
interdicitur  promissio  beneficii  vacaturi.  Haec  dicta  sint  summo 
jure  inspecto. 

13.  At  inspecta  praxi  Sacrae  Congregationis  Concilii  binas  ha- 
bemus resolutiones  quae  videntur  a conceptu  veteris  canoniae  ex- 
cludere jus  obtinendi  praebendam  proxime  vacaturam.  In  causa 
Veliterna  23.  Aug.  1727,  cum  ob  imminutum  divinum  cultum  ex- 
postularetur facultas  conferendi  canonicatum  sine  participatione 
fructuum  et  distributionem  cum  conditione  tamen  quod  taliter 
■ provisus  obtinere  deberet  praebendam  primo  vacaturam;  S.  Con- 
gregatio censuit,  tribuendam  esse  Ordinario  facultatem  concedendi 
canonicatum  sine  fructibus  et  distributionibus,  non  esse  vero  ad- 
jiciendam conditionem.  In  causa  autem  Eystetten.  d.  Decemb.  1731 
ead.  S.  Congregatio  respondit,  Episcopum  successorem  non  teneri 
obligatione  ulla  conferendi  praebendam  vacantem  clerico  illi,  qui 
ab  antecessore  habuerat  canonicatum  sine  fructibus:  scilicet  ad- 
numeratus  fuerat  inter  canonicos  snpranumerarios.  Quare  hodiernis 
moribus,  nisi  specialis  detur  consuetudo  loci,  non  videtur  amplius 
locum  habere  proprie  dicta  vetus  canonia,  qua  electus  vel  receptus 
in  fratrem  jus  acquirebat  obtinendi  quam  primum  fieri  posset  prae- 
bendam in  sua  Ecclesia.  Hinc  qui  inter  canonicos  snpranumerarios 
adjicitur,  non  potest  de  jure  communi  compellere  ordinarium  colla- 
torem ut  sibi  conferat  praebendam  quae  vacet. 

De  Canonicis  honorariis. 

14.  Jure  decretalium  honor,  et  dignitas  intime  connexa  erat 
alicui  officio  fixo  et  determinato  in  Ecclesia  idest  alicui  stabili  et 

canonicae  positioni  clericorum  cui  propria  jura  unita  erant.  Quare 
etiam  canonia  licet  actu  praebenda  careret,  tamen  certam  spem 
assequendi  illam  includebat,  et  simul  secum  ferebat  onus  praestandi 
servitium  chori  et  altaris,  et  jus  conferebat  habendi  sedem  in 
choro  et  vocem  activam,  et  passivam  in  Capitulo.  Siquidem  per' 
canoniam  clericus  a canonicis  recipiebatur  in  fratrem,  et  quam- 
primum clericus  provideri  debebat  etiam  de  praebenda;  cc.  9.  et  19. 
De  Prceb.  (III.  6).  Quapropter  jure  Decretalium  canonici  causa 
tantum  honoris  non  agnoscebantur,  et  cum  aliquod  canonicatus 
honorifici  exemplum  apparuit,  doctores  illum  appellarunt  nomen 
vacuum,  dignitatem  ventosam.  Ita  Fagnanus  com.  in  cit.  cap.  19. 
De  Prceb.  n.  10.  Verum  mutatis  circumstantiis  et  praesertim  ob 
diminutas  praebendas  canonicales,  factum  est,  ut  ad  augendum 
divinum  cultum,  et  ad  decorandum  Episcopi  senatum  in  multis 
capitulis  instituerentur  Canonici  honorarii.  Ex  quo  sequitur,  in 
electione  Canonici  honorarii  habenda  esse  prae  oculis  particularia 
personae  merita  ob  quae  honorabili  collegio  Canonicorum  et  sedi 
episcopali  decus  accedat. 

Verum  quoad  nonnulla  capita  novum  jus  introductum  est  circa 
nominationem  et  jura  Canonicorum  honorariorum,  per  Instructio- 
nem S.  C.  Concilii  d.  16.  Sept.  1884.  et  per  Breve  S.  P.  Leonis  XIII. 
quod  incipit  »i7 lud  est  proprium «,  d.  21.  Jan.  1894.  Postquam 
Sum.  Pontifex  originalem  canonicorum  institutionem  eorumque  obli- 
gationes commemoravit,  vehementer  conquestus  est  malam  sacer- 
dotum, praesertim  juniorum,  circa  titulos  lionoresque  aemulationem. 
Ad  compescendos  ejusmodi  abusus  Leo  XIII.  suprema  sua  aucto- 
ritate et  clausulis  irritantibus  amplissimis  statuit  et  decrevit: 

L > Episcopus  seu  Ordinarius  ecclesiasticum  quempiam  virum 
alienae  dioeceseos  Canonicum  ad  honorem  nominaturus  praeter  Ca- 
pituli sui  consensum,  Ordinarii,  cui  nominandus  subjicitur,  noti- 
tiam et  votum  obtineat-;  — eumdemque  Ordinarium  insignia  edo- 
ceat ac  privilegia,  quorum  usus  nominando  tribueretur. 

II.  Canonici  ad  honorem  extra  dioecesim  in  qua  nominati  sunt, 
degentes,  numero  sint  tertia  parte  minores  cunctis  Canonicis  a 
Pontificiis  Constitutionibus  respectivae  Basilicae,  sive  Ecclesiae  Metro- 
politanae aut  Cathedrali,  vel  Collegiatae  adsignatis. 

m.  Canonici  ad  honorem  alicujus  minoris  Basilicae,  vel  Ec- 
clesiae Collegiatae  almae  Urbis  nominati,  privilegiis  et  insignibus 
uti  possunt  tantum  intra  respectivae  Basilicae  vel  Collegiatae,  ejus- 

.que  Filialium  Ecclesiarum  ambitum,  ubi  Canonici  de  numero  iis* 
dem  fruuntur.  Qui  vero  alicujus  Metropolitanae  vel  Cathedralis 
aut  Collegiatae  Ecclesiae,. seu  Basilicae  minoris  extra  Urbem  Cano- 
nici sunt  ad  honorem,  privilegiis  et  insignibus  tantum  utantur  in 
dioecesi  ubi  nominati  sunt,  nullo  modo  extra  illius  territorium. 

IV.  Haec  omnia  serventur  quoque  a Canonicis  ad  honorem 
usque  ad  hanc  diem  nominatis.  < 

15.  Hisce  praemissis  ponimus  aliquas  quaestiones: 

1°.  Cuinam  competit  jus  elegendi  Canonicum  honorarium? 
Regula  generalis  est  hoc  jus  competere  Episcopo  seu  Ordinario, 
sed  ita  ut  consensus  Capituli  praerequiratur.  Ita  tenuit  S.  C.  Con- 
cilii in  causa  d.  6.  Julii  1867.  et  Breve  * Illud*  d.  21.  Jan.  1894.  I. 
Qui  consensus  requiritur  ad  valorem,  S.  C.  C.  in  Oritana  d.  18.  Apr. 
1885,  d.  27.  Febr.  1886,  in  alia  d.  6.  Jul.  1889  et  Marsorum  d. 
12.  Dec.  1891. 

Licet  Sum.  Pont,  in  cit.  Brevi  quasvis  consuetudines  contra- 
rias etiam  immemorabiles  abrogaverit,  nihilominus  jus  Patroni 
nominandi  Canonicos  honorarios  a S.  C.  Concilii  saltem  quoad  sub- 
stantiam agnitum  est  in  Brunen.  d.  27.  April  1895.  adjuncta  tamen 
restrictione,  ut  nominatio  non  inconsulto  Episcopo  facta  acceptetur 
a loci  Ordinario.  — Quia  S.  Congregatio  in  cit.  causa  Brunen.  de 
consensu  Capituli  nihil  posuerit,  concludi  forsitan  possit  dictum 
consensum  Capituli  non  requiri,  quoties  agitur  de  nominatiotfe 
Canonicorum  honorariorum  non  libera,  sed  patronata,  at  magis 
amplectenda  est  contraria  sententia  ex  Brevi  Apostolico,  quod  non 
distinguit,  et  ex  reg.  juris  29.  in  6°.:  »Quod  omnes  tangit,  debet 
ab  omnibus  approbari*.  — 

Si  nominandus  pertinet  ad  alienam  dioecesim,  requiritur  notitia 
et  votum  Episcopi  cui  nominandus  est  subjectus. 

De  facultate  Vicarii  Capitularis  nominandi  Canonicos  multum 
disputabant  canonistse.  Ex  analogia  hujus  casus  cum  collatione 
praebendae  (cfr.  tit.  5.  h.  1.  nn.  57-68.)  dicendum  est:  Vic.  Capit, 
potest  acceptare  nominationem  Canonici  honorarii  a Patrono  factam, 
minime  vero  libere  nominare  Con.  honorarios  cum  consensu  Capi- 
tuli, arguitur  ex  dictis  cit  loco  n.  58. 

Facultas  nominandi  Canonicos  honorarios  extra  dioecesim  com- 
morantes quoad  numerum  restricta  est;  nam  juxta  Breve  » Illud* 
duas  tertias  partes  omnium  Canonicorum  Pontificiis  Constitutioni- 

9* 


Digitized  by  LjOOQie 


132 


DECEETAIilUM  OBEOOBH  IX.  LTB.  HI. 


bos  assignatorum  excedere  nequeant  Si  e.  gr.  in  aliqua  ecclesia 
cathedrali  inveniuntur  12  canonici  jure  pontificio  constituti;  prae- 
terea fortasse  6 alii  sive  titulares,  sive  honorarii,  numerus  Cano- 
nicorum honorariorum  extra  dicecesim  commorantium  ad  summum 
pertingere  potest  usque  9. 

16.  2°.  Quce  jura  competunt  Canonicis  honorariis?  Inprimis 
notandum  est,  Canonicos  honorarios  privilegiis  et  insignibus  uti 
non  posse  nisi  intra  ambitum  ecclesiae  vel  territorium  dioecesis,  in 
qua  nominati  sunt  Canonici. 

Secundum  jus  commune  ejusmodi  privilegia  et  insignia  sunt 
mere  honorifica,  scilicet  induendi  vestes,  insignia  et  honores  canoni- 
cales;  sedendi  in  choro,  si  velint  interesse,  post  ultimum  canonicum 
titularem  ante  ceteros  idque  in  habitu  ultimi  canonici,  S.  C.  Con- 
cilii d.  6.  Julii  1867  ad  II“m.  et  IH°".  dubium.  — Si  vero  Cano- 
nicus honorarius  in  eadem  Ecclesia  habeat  Beneficium,  quod  ser- 
vitium chori  exigat,  illud  praestare  nequit  in  habitu  canonicali,  et 
si  id  faciat,  punctaturis  subjicitur.  S.  C.  Concilii  in  causa  d. 
19.  Aug.  1868.  — Quare  nullum  jus  habet  Can.  honorarius  ad  praeben- 
dam vacaturam  obtinendam,  nec  pariter  vocem  activam  aut  passivam 
in  Capitulo;  infertur  ex  decisione  S.  C.  Concilii  d.  11.  Jan.  1868. 

Diximus  secundum  jus  commune,  nam  jure  particulari  alia 
privilegia  possunt  Can.  honorariis  competere.  Sic  in  regno  Borus- 
sice  (sc.  in  ejus  extensione  ante  annum  1866.)  Canonici  honorarii 
ex  bulla  *De  salute  animarum « (anno  1821.)  in  electionibus  Epi- 
scoporum jus  suffragii  habent  necnon  pensionem  quandam  a gu- 
bernio percipiunt. 

17.  Sicut  absque  consensu  Capituli  Episcopus  nequit  nominare 
Canonicos  honorarios,  sic  nec  privilegia  vel  insignia  (non  con- 
sueta) potest  eis  concedere  absque  eodem  consensu;  S.  C.  Cone.  d. 
17.  Dec.  1836. 

Si  alienae  dioecesis  clericus  eligitur  in  Can.  honorarium,  Epi- 
scopus nominans  Ordinarium,  cui  clericus  ille  subjectus  est,  insignia 
et  privilegia  concessa  edocere  tenetur:  cfr.  Breve  »/Rwd«  n.  I. 

18.  Tandem  animadverti  debet  juxta  resolutionem  S.  R.  Con- 
gregationis ann.  1847  relatam  a De- Angelis  h.  t.  n.  3.  circa  finem, 
non  posse  Canonicum  honorarium  suo  munere  privari  nisi  ejns  in- 
digna conversatio  exigat  at  contra  illum  de  more  procedendum  sit 
ad  majora  scandala  praecavenda. 

19.  QnsBritor  intra  quod  tempus  beneficium  vacans  sit  con- 
ferendum. Si  beneficium  vacans  sit  liberae  collationis,  conferendum 
est  intra  semestre  cc.  2.  h.  t.  §.  >cum  vero « et  5.  h.  t §.  fin.  Si 
vero  collatio  facta  fuerit  post  semestre,  ea  de  rigore  juris  potest 
irritari  quia  facta  est  postquam  collator  ex  sua  negligentia  pote* 
state  conferendi  intra  tempus  juridicum  usus  non  est  At  ipso  jure 
nulla  non  est  Nam  Concilium  Lateranense  in  c.  2.  h.  t.  non  in- 
tendit directe  inferre  poenam  negligenti  collatori  sed  potius  voluit 
ut  quam  cito  beneficium  vacans  provideretur  de  rectore.  Facit  ad 
rem  cap.  4.  De  supplenda  neglig.  Prcelat.  (I.  10). 

20.  Ex  exposita  vero  regula  excipienda  sunt  beneficia  Eccle- 
siae non  numeratae.  Nam  cum  certus  numerus  Canonicorum  seu 
praebendarum  non  habeatur  neque  dari  potest  proprie  dicta  vacatio. 
Hinc  juxta  c.  25.  De  prceb.  (in.  5)  in  assumptione  sen  electione 
novi  Canonici  Ecclesiae  non  nnmeratae,  jus  novum  quodammodo 
creatur,  quod  nascitur  cum  electione  novi  Canonici,  et  desinit  cum 
Canonicus  demoritur.  Hinc  transacto  semestri  jus  designandi  novum 
canonicum  non  devolvitur  ad  Superiorem  c.  10.  h.  t.  Verum  ne- 
gligente  nimium  collatore  ordinario,  si  Ecclesia  facultates  habeat 
canonicum  sustentandi;  ex  intentione  juris  expressa  in  c.  1.  De 
inst.  (HI.  7)  ubi  decernitur,  tot  esse  destinandos  canonicos  quot 
Ecclesia  alere  possit,  potest  superior  praefinire  terminum  eidem 
collatori  ordinario,  ut  ipse  secundum  Ecclesiae  consuetudinem  pro- 
videat eam  de  novo  Canonico;  quo  elapso  ipse  superior  supplebit 
negligentiam  collatoris  ordinarii. 

21.  Huc  referri  potest  Const.  Greg.  XIII.  ‘Humano  vix  ju- 
dicio’ ex  qua  habemus  Episcopum  posse  conferre  beneficia  quae- 
cumque  liberas  collationis  quae  vacaverint  per  renunciationem  coram 
se  factam  etiam  in  mensibus  papalibus.  Collatio  autem  haec  fa- 
cienda est  intra  mensem  et  provisus  intra  tres  menses  debet  eam 
publicare,  et  possessionem  accipere.  Quod  si  haec  duo  tempora  non 
serventur,  provisio  beneficii  Papae  reservati  nulla  est,  et  beneficium 
a Summo  Pontifice  confertur. 

22.  Si  beneficium  sit  electivum  distinguendum  est  Si  est  prae- 
latura regularis  vel  praelatura  principalis  Ecclesiae  Cathedralis  sci- 
licet si  eligendus  sit  Episcopus  vel  Abbas  ordinariam  habens  juris- 
dictionem, tempus  utile  electionis  perficiendae  est  trimestre  cc.  41. 
et  42.  De  elect.  (L  6).  Si  vero  est  beneficium  minus , tempus  utile 
ad  eligendam  personam  est  semestre'  c.  12.  h.  t 

23.  Si  beneficium  est  patronatum,  Patronas  ecclesiasticas  ha- 
bet semestre  ad  praesentandum,  laicos  vero  quadrimestre.  Ita  in 
tit.  De  jurepatr.  (ID.  38). 

24.  Adnotanda  vero  sunt  1°.  Hoc  tempus  quod  conceditor  pro 
conferendo  beneficio  vacante  non  decurrere  ignorantibus;  scilicet 
sive  trimestre  sive  quadrimestre,  sive  semestre  incipit  decurrere 
a die  habitae  notitiae  vacationis:  nec  corruit  legitime  impedito  cc.  5. 
h.  t.  et  c.  3.  De  suppi,  negl.  Prodat.  (L  10).  2°.  Hoc  autem  tem- 
pus ex  quo  decurrere  incipit,  est  continuum,  scilicet  currit  etiam 
diebus  feriatis,  et  de  die  ad  diem  computatur.  Haec  dicta  sint  de 
concessione  praebendae  vacantis  de  jure  et  de  facto. 

25.  Quid  si  vacaverit  de  jure  solum  praebenda,  idest  de  facto 
ab  aliquo  detineatur?  Ex  dispositione  c.  6.  h.  t.  inspiciendum  est, 
utrum  possessio  sit  colorata;  idest  ex  titulo  colorato  habita,  vel 
non.  Si  primum,  fieri  potest  ut  ex  ea  enatum  sit  jus  seu  titulus 
beneficii,  quemadmodum  si  possessio  fuerit  triennalis.  Regul.  36. 
Cane.  Apostolicce.  At  si  jus  hoc  non  fuerit  enatum,  poterit  bene- 
ficium conferri,  quemadmodum  etiam  beneficium  conferri  poterit 
quando  notum  sit,  possessionem  esse  prorsus  illegitimam  seu  neque 
coloratam.  At  citari  debet  semper  possessor  ut  rationes  suas  de- 
ducat. Quod  si  possessor  vel  defecerit  in  illis  exhibendis,  vel  non 
comparuerit  tempore  utili,  a possessione  ejicitur  et  beneficium 
alteri  confertur. 


Titulus  IX. 

Ne  sede  vacante  aliquid  innovetur. 

1.  Nomine  sedis  praecipue  intelligitur  Ecclesia  Cathedralis,  seu 
Episcopalis;  ea  enim  proprie  appellatur  sedes;  idque  docet  c.  1. 
h.  t.  At  ob  similitudinem  juridicam,  nomine  sedis  veniunt  etiam 
abbatia,  praepositura,  aliseque  dignitates  quae  reguntur  a praelatis 
ecclesiasticis  jurisdictione  praeditis  c.  41.  De  elect.  (I.  6).  Immo 
ex  glos,  in  c.  1.  De  reb.  Eccl.  non  alienand.  (III.  9)  in  6°.  in  sensu 
tituli  nostri  vocabulum  sedes  ad  beneficia  etiam  minora  extenditur. 

2.  Sedes  autem  vacare  dicitur  cum  Cathedralis  Ecclesia  vel 
beneficium  careant  proprio  rectore  sive  titulari  sive  commendatario. 
Dicimus  sive  commendatario;  nam  hodiernis  moribus  concessio  bene- 
ficii in  commendam  aequiparatur  concessioni  in  titulum.  Si  quaeratur 
quoadusque  vacare  Ecclesia  vel  beneficium  censeatur,  distinguendum 

est.  Si  sermo  sit  de  sede  episcopali,  censetor  vacans  quoadusque 
Literae  Apostolicae  de  novo  Episcopo  promoto  vel  confirmato  in  curia 
Romani  Pontificis  non  fuerint  prcesentatce  Capitulo  Cathedralis  Ec- 
clesiae. Idemque  dicendum  de  sedibus  abbatialibus,  de  prioratibus 
etiam  regularibus,  quorum  provisio  pertineat  ad  Sedem  Aposto- 
licam.  Utramque  dispositionem  habemus  in  Extr.  1*.  De  elect. 
(L  3)  inter  comm.  §.  »Praesenti«,  in  qua  decernitur,  Episcopos  aut 
alios  praelatos  electos  aut  confirmatos  in  curia  Pontificis  non  posse 
absque  Literis  Apostolicis  accedere  ad  suas  Ecclesias,  et  administra- 
tionem  bonorum  suscipere,  nec  ab  aliquo  recipi  posse,  et  obedientiam 
exigere  ante  ostensionem  Literarum  ipsarum.  Hanc  dispositionem 
renovavit  et  explicavit  Pius  IX.  in  Const.  Rom.  Pontifex  edita 
V.  kal.  Sept.  1873,  cujus  summam  exhibuimus  in  tit.  De  elect., 
cum  ageremus  de  juribus  electi  ad  praelaturam  vacantem. 

3.  Quod  si  agatur  de  aliis  beneficiis  quorum  collatio  aut  con- 
firmatio non  perficitur  in  curia  Pontificis,  vacare  censentur  quoad- 
usque eorum  titulus  et  possessio  non  fuerint  a Praelato  jurisdictionis 
collata. 

4.  Sede  autem  vacante  nihil  est  innovandam.  Ecclesia  enim 
aequiparatur  minori  c.  3.  De  in  integrum  restit.  (I.  41),  quae 
proinde  curatore  suo  indiget  seu  legitimo  defensore,  qui  alius  non 
est,  quam  rector  illius.  Quare  sedes  vacans  censetur  carere  defen- 
sore suo  c.  1.  h.  t.  Cum  jvero  iniquum  censeatur,  pupillum  vel 
minorem  praejudicium  tolerare  debere  ob  tutoris  vel  curatoris 
deficientiam;  hinc  a jure  ecclesiastico,  sede  vacante  interdicitur  inno- 
vatio ex  qua  sequi  possit  praejudicium  Ecclesiae:  scilicet  interdi- 
citur innovatio  per  quam  status  Ecclesiae  innovatur  aut  jura  ejus- 
dem laedantur.  Quare  ex.  gr.  in  c.  1.  h.  t.  sede  vacante  prohibitum 
est,  quominus  monasterium  unitum  Ecclesiae  cathedrali  ab  ea  sepa- 
retur atque  iterum  sub  regimen  abbatis  sui  restituatur. 

5.  Pariter  statutum  est,  ut  sede  vacante  tempus  inceptum 
proscriptionis  contra  Ecclesiam  non  decurrat  cc.  4.  et  16.  De 
preescr.  (H.  26).  Sub  vero  eadem  prohibitione  ne  aliquid  innovetur, 
comprehenditur  etiam  quidquid  praejudicium  affert  successori.  At 
cum  hae  dispositiones  a sacris  canonibus  inductaB  sint  in  simili- 
tudinem juris  civilis,  hinc  concludunt  doctores,  ob  paritatem  con- 
ditionis Ecclesiae  et  pupilli,  valere  illas  innovationes  quae  in  evidens 
emolumentum  redundant  Ecclesiae  vacantis.  Scilicet  Ecclesiae  va- 

cantis  conditio  melior  reddi  potest  non  vero  deterior.  §.  1.  Inst. 
de  auctoritate  Tutorum. 

6.  Quaeritur  o quo  et  quomodo  sedes  vacans  regatur.  Cum  in 
titulo  nomine  sedis  vacantis  veniat  praecipue  sedes  episcopalis: 
hinc  quaestio  haec  reducitur  ad  administrationem  diceceseos.  Quae 
administratio  devolvitur  ad  Capitulum  et  hodierno  jure  juxta  Tri- 
dentinum  ad  Vicarium  Capitularem,  de  quo  sermo  est  in  1. 1.  tit  28. 
nn.  42—67. 

7.  In  specie  vero  aliquid  dicendum  est  de  judiciis  circa  ne- 
gotia, vel  jura  Ecclesiae  vacantis.  Cum  Ecclesia  vacans  carere 
censeatur  proprio  et  legitimo  defensore;  hinc  sede  vacante  non 
solum  non  potest  inchoari  novum  judicium,  sed  nec'  fieri  potest 
prosecutio  judicii  jam  incepti,  sive  Ecclesia  partes  habeat  actoris 
sive  rei  conventi  c.  ult.  h.  t.  Hinc  sententia  lata  contra  Eccle- 
siam vacantem  non  sustineretur  arg.  1.  »Acta«  45.  §.  ult.  ff.  De  re 
judicata,  quae  id  statuit  in  causa  minorum.  Prosecutio  vero  judicii 
fieri  potest  quoties  periculum  sit  in  mora.  Sic  audiri  possunt  testes 
quando  sunt  senes,  vel  in  periculo  versantur  mortis  non  remotae. 
Sic  etiam  judicium  institui  aut  continuari  potest  cum  Ecclesia 
praevideatur  esse  diu  vacatura.  At  semper  in  casu  litis  debet  con- 
stitui Ecclesiae  curator  seu  legitimus  defensor,  qui  rationes  et  jura 
Ecclesiae  sustineat.  Defensor  autem  hujusmodi  pro  Ecclesiis  cathe- 
dralibus  a Romano  Pontifice  constituendus  erit  juxta  probatissimos 
doctores,  pro  minoribus  vero  beneficiis  ab  Ordinario  debet  constitui. 

• Titules  X. 

De  his  quae  fiunt  a Praelatis  sine  consensu  Capituli. 

1.  A primis  Ecclesiae  temporibus  licet  agnosceretur  potestas 
episcopalis  super  presbyteris  quibus  poterant  Episcopi  imponere 
leges,  tamen  mos  invaluit,  ut  Episcopi  praesertim  in  rebus  gra- 
vioris momenti  presbyterorum  sententiam  exquirerent.  Sic  ex.  gr. 
cum  ageretur  de  assumendis  ad  ordines.  Hinc  coetus  presbyterorum 
appellabatur  Senatus  Ecclesiae.  Ita  Origenes  in  Matth.  Ita  S.  Hiero- 
nymus lib.  2.  in  c.  3.  Isaue. 

2.  Antea  omnes  clerici  diceceseos  constituebant  hunc  senatum, 
at  processu  temporis  aucto  numero  clericorum  necnon  dioecesis 
protractis  limitibus,  non  poterant  frequenter  adire  ad  Episcopum 
clerici  omnes  Dioecesis.  Hinc  coetus  Episcopo  assistens  conflabatur 

ex  clericis  civitatis  episcopalis.  Deinde  senatus  Episcopi  consti- 
tutus est  ex  solis  canonicis  Ecdesice  cathedralis,  qui  cum  per- 
agerent cum  Episcopo  majora  negotia  totius  dioeceseos  majori  coe- 
perunt dignitate  pollere  prae  aliis  clericis  dioecesis,  et  constituere 
visi  sunt  unum  corpus,  cujus  caput  erat  Episcopus.  Ex  quo  patet 
cur  inducta  sit  regula  juris  communis,  ut  sede  vacante,  jurisdictio 
episcopalis  Capitulo  committeretur. 

3.  Pro  tituli  intelligentia  animadvertenda  sunt  duo.  1°.  No- 
mine praelati  praecipue  venit  Episcopus,  et  nomine  capituli  venit 
capitulum  Cathedralis  Ecclesiae.  Verum  quae  simul  de  Episcopo  et 
ejus  Capitulo  dicuntur  applicanda  sunt  etiam  Abbatibus,  et  eorum 
Monasteriis,  necnon  Collegiatis  Ecclesiis,  et  eorum  praepositis. 

4.  2°.  Animadvertimus  consensum  tunc  revera  locum  habere, 
quando  capitulares  per  suffragium  de  negotio  cum  Praelato  deli- 
berant, ita  ut  praelatus  sub  poena  nullitatis  actorum  teneatur  se- 
qui sententiam  collegii,  cujus  ipse  caput,  et  praeses  exsistit,  idest 
majoris  partis  collegii  Hoc  in  casu  Canonici  dicuntur  habere  suf- 
fragium deliberativum. 

5.  Hinc  consensus  differt  a consilio.  Nam  licet  praelatus  ali- 
quando debeat  pro  expediendo  facilius,  et  tutius  aliquo  negotio, 
exquirere  mentem,  et  animadversiones  capitularium,  tamen  non 
tenetur  consilium  datum  amplecti  et  sequi.  Hoc  in  casu  Capitu- 
lares habere  dicuntur  votum  consultivum.  Huc  referuntur  cc.  7. 
De  arbitris  (L  43)  et  1.  De  capett.  Monach.  (III.  37). 

6.  Quaeritur  quce  fiant  a praelatis  sine  consensu  capituli? 

Generica  responsio  est,  ut  dicamus  Episcopum  absque  capi- 
tuli consensu,  jure  decretalium  inspecto,  ea  negotia  peragere  po- 
tuisse quae  ordinaria  sunt,  idest  pertinent  ad  quotidianam  dioeceseos 
administrationem  vel  a jure  gravissima  non  reputantur.  A jure 
enim  constitutum  est,  ut  Capitulum  Episcopum  efficaci  assistentia, 
et  opere  coadjuvet  in  regimine  totius  dioeceseos.  Episcopus  namque 
et  canonici  censentur  unum  corpus  constituere  cujus  caput  est 
Episcopus,  membra  vero  canonici,  c.  4.  h.  t.  Hinc  ex  sensu  con- 
trario Episcopus  non  poterit  in  negotiis,  quae  in  jure  gravissima 
reputantur  absque  capituli  sui  consensu  procedere. 

7.  Inter  vero  haec  negotia  gravissima  ea  adnumeranda  non 
sunt  in  quibus  Episcopus  procedit  potestate  non  ordinaria,  sed  de- 
legata. Nam  in  delegatione  censetur  electa  industria  personae  Epi- 
scopi cui  commissum  est  negotium  expediendum.  Hinc  pariter  ex- 


Digitized  by  v^ooQie 


138 


DECRETALIUM  ORE  GOBII  IX.  LTB.  IU. 


cipi  debent  negotia  quae  licet  in  se  inspecta  sint  gravissima  tamen 
ob  periculum  in  mora  differri  ad  ulteriora  tempora  nequeunt,  et 
interim  Capitulum  convocari  nequeat  ob  particulares  temporis  cir- 
cumstantias. . Ex.  gr.  si  capitulares  grassante  peste  in  civitate  non 
commorentur. 

8.  At  quce  negotia  in  specie  requirunt  Capituli  consensum ? 
Fm.  est  alienatio  rerum  immobilium  vel  mobilium  pretiosarum  per- 
tinentium ad  Ecclesiam,  vel  Capitulum  c.  1.  h.  t.  2°.  Requiritur 
consensus  Capituli  quando  contrahenda  est  obligatio  ab  Ecclesia 
ex.  gr.  ex  deposito,  fidejussione,  aut  mutuo  cc.  1.  De  deposito  (111. 16) 
et  4.  De  fidejuss.  (III.  22).  Verum  quoad  duo  exposita  capita  res 
immutata  est  per  Const.  » Ambitiosae « Pauli  II.  de  qua  sermo  erit 
in  tit.  De  rebus  Ecclesias  alienandis  vel  non.  3°.  Cum  agitur  de 
collatione,  vel  praesentatione  ad  beneficium  quod  conferre,  aut  ad 
illud  praesentare  ex  speciali  lege  beneficii  Episcopus  nequeat  absque 
capituli  consensu  c.  6.  h.  t.  — Item  in  nominandis  Canonicis  hono- 
rariis, uti  vidimus  supra  in  tit.  8.  h.  1.  nn.  14.  et  sqq.  4°.  Cum 
sermo  sit  de  suppressione  Canonicatuum  aut  unione  beneficiorum 
perficienda  propter  tenuitatem  praebendarum  in  Ecclesia  Cathe- 
drali,  vel  in  Collegiatis  insignibus  sess.  24.  c.  16.  de  Ref.  Cui 
concordant  cc.  8.  De  const.  (I.  2)  et  33.  De  prceb.  (HI.  4)  in  6°. 
5°.  Si  extra  sacram  visitationem  procedendum  sit  ad  applicandam 
poenam  contra  clericum  pertinentem  ad  Capitulum  exemptum  sive 
Ecclesiae  Cathedralis,  sive  Ecclesiae  collegiatae,  quo  in  casu  Episco- 
pus procedere  debet  cum  duobus  membris  Capituli  ab  eodem  capitulo 
designatis.  Ita  in  c.  6.  sess.  25.  de  Ref.  Conf.  Bened.  XIV.  De  Syn. 
Dicec.  lib.  13.  c.  9.  n.  6.  ubi  refert  plures  resolutiones  S.  C.  Cone. 

9.  Quaesitum  insuper  est  pluries  a S.  Concilii  utrum  sine  con- 
sensu capituli  Episcopus  possit  indicere  Synodum  Dicecesanam,  vel 
edere  in  Synodo  posset  constitutiones  pro  sua  dioecesi  sine  consensu 
Capituli,  et  responsum  est  posse  utique  indicere  Synodum  dioece- 
sanam  absque  consensu  et  consilio  Capituli.  Relate  vero  ad  con- 
stitutiones in  Synodo  edendas  respondit  S.  C.  Cone.  Episcopum 
requirere  debere  consilium  Capituli,  non  teneri  autem  obligatione, 
illud  amplecti  et  exsequi.  Referuntur  hae  resolutiones  a Bene- 
dicto XIV.  De  Syn.  I.  13.  c.  1.  n.  9.  Concordat  c.  6.  h.  t.  Tenetur 
insuper  exquirere  consilium  Capituli  Episcopus  in  destitutione  et 
institutione  clericorum  in  Ecclesia  sua  c.  4.  h.  t.  necnon  in  cor- 
rigendis et  puniendis  clericorum  defectibus  c.  6.  h.  t. 

10.  Hac  vero  in  re  animadvertendum  est,  haec  de  jure  com- 
muni vera  esse;  at  plurimum  attendendam  esse  locorum  consuetu* 
dinem  qua  fleri  potest  ut  Episcopus  contra  capitulum  praescribat 
jura  liberae  administrationis  qua  non  teneatur  exquirere  sive  con- 
sensum sive  consilium  Capituli.  Haec  theoria  ex  c.  6.  h.  t in  quo 
consuetudo  haec  dicitur  praescriptiva  jurium  liberae  administrationis, 
et  valida  dicitur.  Concordat  cc.  3.  De  consuet  (L  4)  in  6°.  et  31. 
in  fin.  De  elect.  (L  6).  Quare  in  praxi  regula  servari  potest  quae 
ex  lod  consuetudine  inducta  est.  Conf.  Bened.  XIV.  De  Syn. 
Diae.  lib.  13./.  1.  nn.  8.  et  seq. 

11.  Adnotant  autem  auctores,  titulum  praesentem  ferme  reces- 
sisse a moribus  hodiernis  cum  Episcopi  fere  omnia  negotia  soleant 
expedire  sine  consensu  capituli.  Conf.  Giraldi  Jus  Pontif.  part.  1. 
Sect.  432.  Verum  haud  facile  admitterem  consuetudinem  contra 
ea,  quae  in  materia  tituli  praesentis  decernit  Cone.  Tridentinum, 
praesertim  de  necessitate  adhibendi  2 canonicos  consiliarios  in  iis 
quae  ad  alumnorum  seminarii  admissionem  educationemque  spectant, 
itemque  4 deputatos  in  quaestionibus  oeconomicam  seminarii  admini- 
strationem  tangentibus,  Tridentinum  in  sess.  23.  cp.  18.  de  Ref. 
Nam  S.  Sedes  praesertim  per  organum  S.  C.  Concilii  Episcopis 
jugiter  inculcat  observantiam  legum  tridentinarum;  cfr.  Lit.  Ency di- 
cas S.  C.  Concilii  ad  Episcopos  America  Meridionalis  d.  15.  Mart.  1897. 

Titulus  XI. 

De  his  qua  fiunt  a majore  parte  Capituli. 

1.  Nomine  capituli  venit  aliquando  associatio  omnium  cleri- 
corum qui  ad  aliquam  Ecclesiam  pertinent,  aliquando  vero  nomine 
capituli  veniunt  solummodo  Canonici.  Si  capituli  vocabulum  ad 
saculares  clericos  referatur  illud  sumimus  in  secundo  sensu.  Quod 
si  vocabulum  hujusmodi  ad  Regulares  referatur,  illos  comprehen- 
dit, qui  vocem  habent,  seu  partem  habent  in  exercendis  juribus 
communibus  familiae  religiosae.  Nomine  igitur  Capituli  in  sensu 
tituli  si  de  Ecdesiis  Cathedralibus  et  Collegiatis  sermo  sit,  veniunt 
solummodo  Canonici,  nisi  consuetudo,  aut  peculiares  Ecclesiae  con- 
stitutiones aliter  postulent.  Ita  auctores  communiter  innixi  c.  4. 
De  his  qua  fiunt  a pralatis  (III.  10),  in  quo  traditur,  Canonicos 
solummodo,  qui  fratres  Episcopi  appellantur,  constituere  unum  cor- 
pus cum  Episcopo.  Hinc  quoad  suffragium  edendum  generaliter  ad 

Capitulum  non  pertinent  beneficiati,  mansionarii,  aliique  inferiores 
clerici  servitio  Ecclesiae  addicti.  Dixi  generaliter.  Nam  ex  lege 
peculiari  alicujns  Ecclesiae  aut  ex  consuetudine  Beneficiati,  aliique 
clerici  possunt  jus  habere  interveniendi  capitularibus  congregatio- 
nibus, praesertim  si  massam  communem  habeant  cum  canonicis,  et 
agatur  de  negotiis  ad  eandem  massam  spectantibus;  quemadmodum 
censuit  S.  C.  Cone,  in  Astensi  d.  12.  Julii  1682.  At  ex  ipsis 
canonicis  in  cathedralibus  et  collegiatis  Ecclesiis  et  ex  religiosis 
in  regularibus  Ecclesiis,  illi  quoad  suffragium  edendum  capitulum 
solummodo  constituunt,  qui  vocem  habent  in  capitylo.  Hinc  qui 
in  sacris  ordinibus  constituti  non  sunt,  cum  vocem  non  habeant  in 
capitulo  ex  Clem.  2.  De  Ad.  et  Qtial.  (I.  6)  cui  consonat  Triden- 
tinum  in  c.  4.  sess.  22.  de  Ref.  sub  nomine  capituli  in  sensu  tituli 
non  veniunt.  Ex  qua  dispositione  patet  clericum  saltem  non  sub- 
diaconum  neque  ex  aliorum  concessione  admitti  posse  ad  suffragium 
edendum  in  capitulo. 

2.  Hisce  praemissis,  actus  didtur  capitularis  quando  est  posi- 
tus ex  deliberatione  capituli  legitime  congregati.  Quoad  vero  con- 
gregationem Capituli  animadvertendum  est,  quaedam  capitula  seu 
capitularium  congregationes  celebrari  lege  ordinaria,  et  solitis  anni 
temporibus,  pro  negotiis  ordinariis  et  quae  nimis  ardua  non  sunt. 
Alia  vero  extraordinaria  esse,  quae  celebrantur  pro  extraordinariis 
negotiis.  Pro  capitulis  prioris  generis  specialis  convocatio  non  re- 
quiritur, pro  secundis  vero  convocatio  necessaria  est 

3.  Convocare  potest  Capitulum  Episcopus,  et  praeter  Episcopum 
convocat  capitulum  Decanus,  aut  is  ad  quem  ex  vi  constitutionum 
capitularium  vel  consuetudine  spectat  Hisce  vero  non  exstantibus, 
Capitulum  convocat  antiquior  inter  Canonicos.  Vocari  autem  de- 
bent omnes  Capitulares,  qui  in  loco  praesentes  sunt  et  possunt  ad 
capitulum  accedere. 

4 Aliquando  citandi  sunt  etiam  absentes.  Doctores  cum  glossa 
in  c.  2.  De  testibus  (H.  10)  in  6°.  v.  »Ipsorum«  tres  casus  adsi- 
gnant  nempe  1°.  cum  electio  praelati  facienda  est  cap.  42.  De  elect. 
et  electi  potest.  (L  6).  2°.  In  electione  novi  Canonici  et  praeben- 
darum collatione  c.  33.  De  praeb.  (HI.  4)  in  6°.  3°.  In  decernenda 
cessatione  a divinis  c.  8.  De  off.  ordin.  (I.  16)  in  6°.  Quod  si  qui 
vocari  debebat  praeteritus  est,  agere  potest  de  spreto,  ut  quae  acta 
a capitulo  sunt  eo  absente,  rescindantur;  c.  36.  De  elect.  (I.  16) 

§.  selectionem*.  Hinc  per  se  hujusmodi  acta  capitularia  valent 
c.  28.  §.  1.  De  elect.  (I.  6). 

5.  Ut  vero  ad  celebrationem  capituli  procedatur,  Canonistse 
cum  Abbate  in  c.  6.  n.  13.  De  const.  (I.  2)  et  Fagnano  in  c.  2. 
De  nori  operis  nun.  (V.  32)  distinguunt  duos  casus.  Iu‘.  est,  quando  Ca- 
pitulum convocatum  est  ab  eo  qui  jus  habet  convocandi.  Hoc  in 
casu  vocatis  omnibus  qui  debent  vocari,  illi  qui  conveniunt,  pot- 
erunt negotium  expedire  et  absentes  censentur  uti  contumaces, 
adeoque  privantur  pro  illa  vice  jure  suffragii  edendi  cc.  19.  De 
elect.  (I.  6)  et  21.  §.  1.  officio  Deleg.  (L  29). 

6.  H".  casus  est  quando  nemo  adsit,  qui  jus  habet  convocandi 
capitulum,  et  hoc  in  casu  necesse  est  ut  saltem  conveniant  ad 
capitulum  binae  tertiae  partes  Capitularium  praesentium  in  loco 
capituli.  Nam  universitas  non  censetur  sufficienter  repraesentari 
nisi  saltem  binae  tertiae  partes  membrorum  simul  concurrant  L. 
»nulli  ex  lege  planec  ff.  Quod  cujusque  Universitatis  nomine.  At 
exceptio  facienda  est,  nisi  complementum  negotii  urgeat,  et  peri- 
culum sit  in  mora.  Quo  in  casu  minor  pars  debet  vocare  alios, 
qui  si  non  accedant,  praesentes  possunt  decernere  de  negotio.  Ne- 
queunt enim  praesentes  jure  suo  privari  ob  aliorum  negligentiani.  — 
Convocatis  autem,  et  praesentibus  Capitularibus  negotium  discu- 
titur, et  ex  communi  seu  capitulari  deliberatione  fluitur.  Porro  ut 
valor  deliberationis  capitularis  rite  determinetur,  duplex  est  distin- 
guendus casus.  1°.  Quando  negotium  quod  discutitur  tangit  omnes 
ut  singulos.  II0.  Quando  capitulares  respicit  in  communi.  Jam 
vero  negotium  tangit  omnes  uti  singulos  1°.  quoties  agitur  de  re- 
missione juris  proprii  et  individualis  quemadmodum  verificatur 
quando  designantur  compromissarii  ad  eligendum  praelatum  quo  in 
casu  cum  singuli  habeant  jus  suffragii  cedit  quisque  hoc  jus  ali- 
cui vel  aliquibus  personis.  2°.  Quoties  agitur  de  suscipienda  obli- 
gatione prorsus  voluntaria  et  indebita;  sive  obligatio  haec  omnibus 
imponi  velit,  sive  imponi  velit  uni  aut  aliquibus  capitularibus  ex. 
gr.  contribuendi  in  aliquo  pio  opere  libero.  Hinc  si  agitur  de  ne- 
gotio quod  incidit  jam  sub  dispositionem  legis  saltem  in  genere, 
non  censetur  tangere  singulos  uti  singulos,  sed  ipsum  capitulum. 
Exemplum  habemus  in  cap.  4.  h.  t.  in  quo  agitur  de  portione  fru- 
ctuum a canonicis  cedenda  ad  reparandam  Ecclesiam  Cathedralem 
et  regula  traditur  ut  negotium  expediatur  quemadmodum  expe- 
diuntur negotia  quse  omnes  in  communi  canonicos  tangunt.  Et 

ratio  est,  quia  ex  lege  canonica  capitulum  ligatur  obligatione  re* 
parandi  Ecclesiam  Cathedralem  fatiscentem.  Cf.  Pirrhing  li.  t.  n.  8. 

7.  Si  sermo  sit  de  prioris  generis  negotiis,  idest  de  negotiis, 
quae  tangunt  canonicos  uti  singulos,  ut  resolutio  capitularis  valeat, 
debet  ab  omnibus  et  singulis  probari  ‘nam  quod  omnes  tangit,  ab 
omnibus  probari  debet’.  Reg.  29.  juris  in  6°.  Haec  theoria  certa 
est  apud  DD.  qui  citant  etiam  c.  6.  De  const.  (I.  2).  Conferri 
possunt  Pirrhing  h.  t.  not.  4.  circa  c.  4.  h.  t;  Fagnanus  comm . 
ad  c.  1.  h.  t.  n.  12.  et  Pignatelli  tom.  10.  Consuit  82.  nn.  5.  et  6. 
Quare  si  major  pars  capituli  alicui  capitulario  ex.  gr.  Decano  vel 
Archidiacono  onus  aliquod  imponere  intendat  quod  non  habebat, 
puta  servitium  altaris  per  turnum,  decisio  capituli  non  valet  nisi 
ipsa  persona  onere  gravanda  consensum  praebeat.  Et  quidem  si 
consensum  praebeat,  ipsa  persona  onus  implere  tenebitur,  non  autem 
successor  ejus.  Ratio  est  quia  actualis  possessor  beneficii  facto 
proprio  non  potest  reddere  pejorem  conditionem  successorum.  Ex 
exposita  theoria  sequitur  etiam,  decisionem  capituli  infirmari  ex 
unius  tantum  capitularis  dissensione,  quando  negotium  omnes  uti 
singulos  tangit,  quemadmodum  notat  Pignatelli  loc.  cit. 

8.  Quod  si  negotium  respiciat  omnes  in  communi  seu  ipsum 
Capitulum,  sufficit  consensus  majoris,  et  sanioris  partis  capituli; 
cc.  1.  et  4.  h.  t.  At  quoadusque  non  probatur,  majorem  partem 
insano  ductam  esse  consilio,  semper  praesumptio  stat  pro  eadem 
parte  majore,  ut  scilicet  sit  simul  sanior.  At  in  hoc  etiam  videnda 
est  praxis  singularum  Ecclesiarum.  Potest  enim  locum  habere 
regula  specialis  ut  numerus  determinatus  suffragiorum  capitularium 
praesentium  necessarius  sit  pro  negotio  expediendo,  quemadmodum 
ex.  gr.  verificatur  de  electione  Rom.  Pontificis,  ad  quem  eligendum 
requiruntur  binae  tertiae  partes  suffragiorum  Cardinalium  in  con- 
clavi praesentium  c.  6.  De  elect.  (I.  6). 

9.  Inter  ea,  quae  a Capitulo  constitui  solent,  quaeque  speciali 
mentione  digna  sunt,  recensentur  constitutiones  capitulares,  nec 
non  decreta  servitium  chori  et  altaris  respicientia.  Capitulum 
condere  potest  Constitutiones  suas,  quae  si  fuerint  ab  Episcopo 
probatae,  veram  legem  efformant;  ac  proinde  ligant  etiam  succes- 
sores, et  perdurant  quoadusque  non  fuerint  revocatae  vel  refor- 
matae. Revocatio  autem  seu  reformatio  fieri  debet  a Capitulo  cum 
consensu  Episcopi , si  fuerint  ab  Episcopo  confirmatae.  Quemad- 
modum enim  fert  Reg.  1.  Juris-.  ‘Omnis  res  per  quascumque  causas 

nascitor,  per  easdem  dissolvitur’.  Ob  eandem  rationem  si  Con- 
stitutiones capitulares  fuerint  a 8.  Sede  in  forma  specifica  confir- 
matae, revocari  aut  corrigi  nequeunt  inconsulta  eadem  Apostolica 
Sede.  Qua  in  re  animadvertimus  in  Synodo  Romana  ann.  1725. 
tit.  2.  cc.  4.  et  5.  legem  latam  fuisse,  qua  cavetur,  Capitula  sive 
Cathedralium  sive  Collegiatarum  Ecclesiarum  suas  Constitutiones 
intra  sexfaenses  condere  debere,  easque  proprio  Episcopo  exhiben- 
das esse  confirmationis  obtinendae  causa.  Haec  autem  dispositio 
extenditur  ad  omnia  Capitula  etiam  extra  Provinciam  romanam 
exsistentia.  Quare  S.  C.  Concilii  sive  in  generalibus  conciliis,  sive 
in  responsionibus  ad  relationes  Episcoporum  super  statu  Dioecesium, 
quoties  occasio  velificatur,  solet  inculcare  ut  praefatae  dispositioni 
pareant  ea  Capitula,  quae  propriis  constitutionibus  carent  Potest 
insuper,  uti  diximus,  Capitulum  decreta  condere,  quae  internum 
regimen  respiciunt,  vel  quae  moderantur  servitium  chori  et  altaris; 
at  in  his  condendis  non  potest  Capitulum  laedere  jus  tertii  quae- 
situm, uti  supra  demonstravimus,  nec  obviare  potest  juri  communi, 
aut  Constitutionibus  suis  a Superiore  confirmatis. 

10.  Ultimo  loco  quaeritur  an  Canonici  in  electionibus  sive  ad 
aliqnod  officium  in  Capitulo  sive  ad  aliquam  praebendam  seu  Cappel- 
laniam  cujus  collatio  ad  Capitulum  pertinet,  suffragium  dare  pos- 
sint alicui  consanguineo. 

Responsio  datur  in  11.  »Hlud«  et  »Item«  Dig.  Quod  cujusque 
Universitatis  ubi  Juris  consultus  haec  habet:  ‘Prodest  suffragium 
patris  filio,  et  filii  patri,  item  eorum,  qui  in  ejusdem  patris  potestate 
sunt:  quasi  Decurio  enim  illud  dedit  suffragium,  non  quasi  do- 
mestica persona:  in  iis  quippe,  quae  juris  publici  sunt,  praesumitur, 
quod  magis  ad  bonum  publicum  moveatur,  quam  ex  alia  causa 
particulari  affectionis’.  Huic  legi  adhaesit  S.  C.  Concilii  in  quae- 
stionibus sibi  propositis:  in  Pisana  d.  19.  «Sept.  1813,  sc.(  Canoni- 
cum non  esse  rejiciendum  in  electione  alicujus  consanguinei  a 
ferendo  suffragio.  Item  in  causa  decisa  d.  28.  Julii  1865  (A.  S.  S. 
vol.  I.  pag.  162.).  In  Ferentina  idem  fuit  responsum  adjecta  tamen 
clausula:  per  vota  secreta  (Acta  S.  S.  vol.  I.  pg.  158). 

At  haec  theoria  valet  vi  juris  communis,  quod  non  prohibet 
quominus  ex  Constitutionibus  particularibus  vel  ex  consuetudine 
legitime  praescripta  Canonici  arceantur  a suffragio  edendo,  quoties 
agitur  de  electione  vel  de  negotio  aliquo  personae  vinculo  sanguinis 
vel  affinitatis  sibi  conjunctae. 

Titulus  XII. 

Ut  ecclesiastica  Beneficia  sine  diminntione  conferantnr. 

1.  Rubrica  tituli  cum  sensum  habeat  absolutum  et  praeceptivum, 
veram  legem  constituit.  Consonat  dispositio  tridentina  in  c.  5. 
sess.  25.  de  Ref.  ubi  haec  statuit  Concilium:  ‘Ratio  postnlht  ut  illis, 
quae  bene  constituta  sunt  contrariis  ordinationibus  non  detrahatur. 
Quando  igitur  ex  beneficiorum  quorumcumque  erectione  seu  funda- 
tione, aut  aliis  constitutionibus  qualitates  aliquae  requiruntur,  seu 
certa  onera  illis  sunt  injuncta,  in  beneficiorum  collatione  seu  in 
quacumque  alia  dispositione  eis  non  derogetur’.  Haec  in  genere 
praemittenda  erant. 

2.  Pluribus  autem  modis  beneficia  diminutionem  possnnt  pati. 
De  aliquibus  jam  sumus  locuti  in  tit.  6°.  nunc  de  tribus  pertra- 
ctandum remanet  1“.  modus  est,  si  manentibus  pro  Clerico  iis- 
dem juribus,  et  reditibus  beneficii,  nova  quaedam  onera  imponantur, 
ex.  gr.  si  beneficii  possessori  instituendo  obligatio  imponatur  legendi 
scripturam  in  Ecclesia,  vel  Missam  celebrandi  diebus  et  horis  sta- 
tutis. Inspecto  jure  communi  et  ordinaria  oeconomia,  Episcopus, 
aut  alius  inferior  quilibet  collator  non  possunt  nova  onera  impo- 
nere beneficio  vacanti  et  futuro  ejus  successori.  Haec  dispositio 
juris  insinuatur  in  intentione  canonum,  et  praesertim  in  c.  un.  h.  t. 
Traditur  autem  in  cc.  8.  De  consuet.  (I.  4)  et  in  7.  De  Censibus 
(III.  39),  in  quo  Cone.  Lateran.  III.  decernit  ‘ne  ab  Abbatibus, 
Episcopis,  vel  aliis  praelatis  novi  census  imponantur  Ecclesiis  nec 
veteres  augeantur,  sed  libertatem  quam  sibi  majores  conservare 
desiderant,  minoribus  suis  bona  voluntate  conservent.  Si  quis  vero 
aliter  fecerit,  irritum  quod  gerit  habeatur’.  Faganus  autem  com. 
ad  c.  11.  De  preeb.  (IIJ.  6)  n.  3.  refert  S.  C.  Concilii  respondisse, 
non  posse  Episcopum  novum  onus  beneficiis  imponere  in  eorum 
collatione.  * 

3.  In  specie  autem  habemus  plures  resolutiones  ejusdem  S.  Con- 
gregationis in  ordine  ad  onus  celebrationis  Missarum.  Et  primo 
quidem  in  Pisaurensi  d.  6.  Aprilis  1647  (lib.  Decret.  18.  pag.  231.) 
S.  Congregatio  respondit:  ‘Oppidensem  oratorem  obtinentem  bene- 
ficium simplex  in  Ecclesia  cathedrali  pisaurensi  cum  onere  cele- 
brandi Missas  duobus  diebus  cujuslibet  hebdomadae , et  aliquibus 
diebus  festis  non  posse  cogi  ab  Episcopo  pisaurensi  ibidem  cele- 

brare  vel  celebrare  facere  certis  diebus,  et  horis  per  eundem  Epi- 
scopum pisaurensem  praescriptis;  sed  tantummodo  posse  illum  hor- 
tari ut  celebret  vel  celebrare  faciat’.  Consonat  resolutio  in  alia 
Pisaurensi  d 17.  Maji  1653  ( Decret . lib.  19.  pag.  243.)  ubi  S.  Con- 
gregatio respondit  Episcopum  non  posse  cogere  hujusmodi  Capel- 
lanos  ut  missas  celebrent,  vel  celebrare  faciant  certis  diebus,  et 
horis’.  In  Florentina  d.  18.  Aprilis  1863.  eandem  dedit  S.  Con- 
gregatio responsionem,  quam  dederat  in  1*.  Pisaurensi.  — Eadem 
est  resolutio  in  causa  proposita  d.  9.  Decembris  1865.  Cfr.  Acta 
S.  S.  vol.  IL  pg.  298 — 299.  Concludi  ergo  potest  ex  lege  generali, 
si  in  aliqua  fundatione  beneficii,  vel  Capellaniae  non  determinentur 
dies,  et  horae  quibus  missa  celebrari  debeat,  dum  confertur  bene- 
ficium, vel  capellania,  non  posse  novo  possessori  imponi  onus  cele- 
brationis perficiendae  certis  diebus  et  horis,  idest  onus,  quod  in 
fundatione  statutum  non  fuerat. 

4.  Attamen  obstare  videtur  c.  11.  De  prceb.  (III.  5)  in  quo 
cum  ageretur  de  onere  Missae  quotidianae  imposito  a canonicis 
Clerico  cum  eidem  conferrent  praebendam,  Pontifex  in  genere  ap- 
probat collationem  hujusmodi  cum  onere  adjecto.  Ut  hanc  diffi- 
cultatem solvant,  nonnulli  dicunt,  ideo  validam  fuisse  hanc  oneris 
impositionem,  quia  eam  probavit  Summus  Pontifex.  At  haec  re- 
sponsio non  arridet,  quia  Pontifex  in  casu  agebat  partes  judicis, 
qui  decernere  debebat  utrum  agendi  ratio  Capituli  legitima  fuisset 
an  non.  Potius  cum  aliis  DD.  dicendum  est,  regulam  generalem 
esse,  collatorem  non  posse  novum  onus  imponere;  at,  necessitate 
cogente,  onus  hujusmodi  imponere  posse.  Cum  vero  c.  11.  citatum 
novis  dispositionibus  non  fuerit  abrogatum;  hinc  doctores  et  inter- 
pretes ajunt,  ob  necessitatem  urgentem  posse  Episcopum  beneficio 
vacanti  honestum  onus  imponere,  et  a fortiori  posse  modificationem 
inducere  in  oneribus  jam  exsistentibus  ut  eorumdem  implementum 
utilius  Ecclesiae  resultet.  Conf.  Pasqual.  De  Sacrif.  Missae  q.  844. 
n.  11.  et  Pitonius  de  Controv.  Patron.  alleg.  100  n.  29. 

5.  2U>.  modus  quo  beneficia  pati  possunt  diminutionem  est,  si 
in  collatione  solutio  aliqua  seu  praestatio  exigatur  pro  una  vice 
vel  ad  aliquod  tempus.  Haec  pariter  diminutio  a canonibus  prohi- 
bita est,  ceu  patet  ex  cc.  9.  De  Off.  Ord.  (I.  16)  in  6°.  et  40.  De 
elect.  (I.  6)  in  6°.  Interdicitur  etiam  a Trid.  in  c.  14.  sess.  24.  De 
Bef.  Ex  qua  dispositione  Concilii  patet  prohiberi  reservationes 
nec  non  promissiones,  et  compensationes  in  ipsa  collatione,  institu- 

Santi,  III.  Decr. 

tione,  praesentatione  etc.,  quae  juxta  statuta  capitularia  vel  consue- 
tudinem fiunt  favore  capituli  in  quo  novus  canonicus  vel  bene- 
ficiatus  recipitur.  Verba  Cone,  haec  sunt  ‘In  pluribus  Ecclesiis  tam 
cathedralibus  quam  collegiatis,  et  parochialibus,  ex  earum  consti- 
tutionibus, aut  ex  prava  consuetudine  observari  intelligitur,  ut  in 
electione,  praesentatione,  nominatione,  institutione,  confirmatione, 
collatione  vel  alia  provisione  sive  admissione  ad  possessionem  ali- 
cujus  cathedralis  Ecclesiae  vel  beneficii,  canonicatuum,  aut  praeben- 
darum, vel  partem  proventuum  seu  ad  distributiones  quotidianas, 
certae  conditiones  seu  deductiones  ex  fructibus,  solutiones,  promis- 
siones, compensationes  ve  illicitae,  aut  etiam  quae  in  aliquibus 
ecclesiis  dicuntur  > tumorum  lucra*  interponantur.  Haec  cum  S.  Sy- 
nodus detestetur  mandat  Episcopis,  ut,  quaecumque  hujusmodi  in 
usus  pios  non  convertuntur  aut  ingressos  eos  qui  simoniaese  labis 
aut  sordidae  avaritiae  suspicionem  habent,  fieri  non  permittant’. 
Concordat  Const.  S.  Pii  V.  Durum  nimis  d.  31.  Maji  1670. 

6.  At  ex  concordantiis  jurium  praesertim  in  cit  loco  Tridentini 
et  c.  un.  h.  t §.  ult.  inferunt  auctores,  posse  Episcopum  exigere 
partem  fructuum  beneficii  vacantis  in  actu  collationis,  interveniente 
tamen  necessitate,  et  ita,  ut  reservatio  duret  solummodo  quoad- 
usque necessitas  perseveret.  Causa  autem  legitima  haberetur,  si 
solvenda  essent  debita  contracta  nomine  Ecclesiae,  vel  si  reparanda 
esset  fabrica  Ecclesiae  Cathedralis  vel  ejus  Ecclesiae  in  qua  ere- 
ctum est  beneficium. 

7.  Conditiones  vero  sunt  1°.  ut  congrua  portio  ad  honestam 
vitae  sustentationem  relinquatur  Clerico  instituendo  in  beneficium. 
2°.  Ut  consensus  accedat  eorum  qui  in  beneficium  interesse  habent; 
quemadmodum  essent  electores,  vel  patroni.  3°.  Ut  reservatio 
fructuum  flat  in  collatione,  sed  nullo  interveniente  pacto  vel  con- 
ventione cum  clerico  cui  beneficium  confertur.  Scilicet  reservatio 
facienda  est  absolute  absque  ullo  respectu  ad  personam  clerici  cui 
beneficium  confertur;  secus  enim  periculum  esse  potest  simoniae. 

8.  Quaeritur  quid  dicendum  sit  de  annatis  vel  mediis  annatis, 
quae  exigi  solent  ab  Apostolica  Sede  in  collatione  beneficiorum? 
Viderentur  et  hae  comprehendi  sub  lege  explicata  qua  interdictum 
est  ne  aliquid  recipiatur  in  collatione  beneficiorum.  Ipsae  enim 
solvuntur  Camerae  Apostolicae  in  ipsa  expeditione  bullarum,  ita  ut 
non  expediantur  Literae  Apostolicae  collationis  et  per  consequens 
collatio  vires  non  obtineat  nisi  fiat  earundem  annatarum  solutio. 

Quare  cum  solutio  annatarum  induat  indolem  conditionis  sine  qua 
non,  potest  suspicionem  gignere  intentionis  simoniacse.  At  anna- 
tarum solutio  optime  defenditur  ab  omni  contraria  animadversione. 
Nam  nomine  annatarum  veniunt  fructus  primi  anni  quos  ex  bene- 
ficiis Sedis  Apostolicae  reservatis  percipit  Camera  Apostolica  in  ex- 
peditione Bullae  collationis  beneficii.  Antiquus  est  annatarum  usus, 
et  earum  origo  refertur  ad  Concilium  Viennense  anni  1311.  De 
hisce  sermo  est  in  Extrav.  2.  Joannis  XXII.  De  elect.  et  in  Con- 
cilio Constant,  sess.  40.  d.  30.  Octobris  1417. 

Quod  vero  annatarum  solutio  non  comprehendatur  sub  expo- 
sita prohibitione  et  quod  ab  omni  labe  simoni&ca  immunis  est,  in- 
notescit si  pauca  considerentur.  Sciendum  est  prohibitionem  ut 
nihil  exigatur  in  collatione  beneficiorum  inductam  non  fuisse  prae- 
cise et  absolute  quia  aliquid  recipere  in  collatione  beneficiorum  sit 
simoniacum:  nam  si  nullo  interveniente  pacto  et  ex  legitima  causa 
hoc  aliquid  exigatur,  exactio  prorsus  licita  esset  ex  disp.  cap.  un. 
h.  t.  circa  finem.  Jamvero  haec  est  sincera  notio  annatarum  ut 
nempe  ex  legitima  causa  absque  pacto  aliquid  exigatur.  Nam  re- 
vera primitus  inductum  fuit  ut  clerici  beneficium  adepti,  vel  per 
biennium  vel  per  annum  partem  fructuum  beneficii  sui  Romanae 
Sedi  impenderent  ut  ope  horum  fructuum  Romanus  Pontifex  suae 
honestae  sustentationi  nec  non  S.  R.  E.  Cardinalium  decori  consu- 
leret, et  ex  hisce  fructibus  erueret  unde  necessitatibus  Ecclesiarum 
et  emergentibus  eventibus  praesertim  bellorum  cruciatorum  provi- 
deret. In  hac  re  Rom.  Pontificem  usum  fuisse  jure  suo  nemo  est, 
qui  non  videat:  si  quidem  per  hanc  dispositionem  determinata  fuit 
ratio  qua  clerici  ex  bonis  ecclesiasticis  concurrerent  ut  satisface- 
rent exigentiis  universalis  Ecclesiae.  Designati  hinc  fuerunt  in 
variis  regionibus  Apostolici  Commissarii  qui  a Clericis  noviter  de 
beneficio  provisis  annatas  exigerent.  Sed  cum  abusus  frequenter 
in  hac  exactione  obrepsissent  tum  ex  parte  Clericorum  qui  asse- 
cuti beneficia  onus  solutionis  Sedi  Apostolicae  non  adimplebant,  tum 
ex  parte  quorundam  Commissariorum  qui  nimium  forsan  clericos 
•vexabant,  suumque  potius  quam  Sedis  Apostolicae  negotium  cura- 
bant, Bonifacius  IX.  statuit  legem  ut  annatae  anticipata  solutione 
solverentur  scilicet  computatione  facta  fructuum  beneficii  in  ipsa 
collatione,  aequa  portio  fructuum  Camerae  Apostolicae  solveretur. 
Ex  qua  notione  patet  annatas  non  haberi  loco  pretii  concessionis 
beneficii,  sed  esse  tributum  quoddam  ex  justo  titulo  quod  solvitur 

primae  Sedi,  solvi  autem  in  ipsa  collatione  beneficii  ad  evitandos 
abusas  qui  verificarentur  si  alius  esset  modus  solutionis. 

9.  Animadvertimus  hodie  in  collationibus  beneficiorum  exiguam 
esse  prorsus  quantitatem  pecuniae  quae  titulo  ann&tse  solvitur 
S.  Sedi.  — Tandem  Benedictus  XIII.  in  Const.  Pius  et  Miseri- 
cors 4.  idus  Maji  1726  quaeque  refertur  in  appendice  Synodi  Ro- 
manae ejusdem  anni,  praecipit,  ut  Episcopi  in  collationibus  bene- 
ficiorum imponant  clericis  provisis  annatas  applicandas  fabricae 
Ecclesiae  cathedralis. 

10.  3“.  modus  quo  beneficium  vacans  diminutionem  patitur 
locum  habet  cum  portio  fructuum  separatur  dispositione  non  pre- 
caria sed  stabili,  et  constanti  ita  ut,  manentibus  integris  privi- 
legiis, et  obligationibus,  beneficium  quoad  fractus  in  plura  dividi 
videatur.  Separatio  autem  hujusmodi  portionis  fructuum  vel  effi- 
citur per  dismembrationem  beneficii  vel  per  pensionem  alicui  con- 
cessam supra  beneficium  ab  altero  possessum.  De  dismembratione 
locuti  sumus  in  tit.  6.  Nunc  aliquid  dicendum  superest  de  Pen- 
sione. 

11.  Pensio  est  ‘jus  percipiendi  certam  portionem  fructuum  ex 
alieno  beneficio  auctoritate  legitima,  et  justa  interveniente  causa 
alicui  concessum'. 

12.  Cum  sit  jus  percipiendi  fructus  de  bonis  Ecclesiasticis  se- 
quitur id  posse  lege  communi  concedi  clericis  solummodo,  et  lai- 
cos  id  assequi  ex  dispositione  juris  communis  non  posse.  Quoad 
aetatem  requisitam  in  clerico  ut  pensionem  assequi  possit  nihil  est 
determinatum  in  jure.  Quare  non  requiritur  aetas  annorum  14  de 
qua  in  Tridentino  pro  assequendis  beneficiis.  Beneficium  enim  non 
est,  sed  requiritur  aetas  septennio  major.  Monacelli  tom.  2.  tit  14. 
Form.  7.  n.  3.  cum  aliis,  et  refert  decr.  S.  C.  Cone,  in  Nullius 
d.  24.  Martii  1627. 

13.  Ex  beneficio  alieno  constituitur,  hinc  revera  titulum  bene- 
ficii non  constituit,  scilicet  beneficium  non  est.  Attamen  quia  pensio 
est  delibatio  ecclesiasticae  substantiae  seu  fructuum  bonorum  eccle- 
siasticorum in  aliquibus  aequiparatur  beneficio.  Nempe  pensionarius  • 
1°.  tenetur  quotidie  recitare  officium  parvum  B.  M.  V.  nisi  ex  alio 
titulo  teneatur  ad  recitandum  divinum  officium.  Constit.  136. 
S.  Pii  V.  »In  Proximo*.  2°.  Tenetur  habitum,  et  tonsuram  de- 
ferre si  pensiones  simul  sumptae  excedant  60  ducata  auri  de  Camera 
et  actu  eam  summam  percipiat,  vel  saltem  per  eum  steterit  quo- 

minus  eam  percipiat  Qnod  si  hic  pensionarius  habitam  clericalem 
dimiserit  tanto  tempore,  qno  ab  omnibus  reputetur  uti  laicus,  eo 
ipso  absque  ulla  monitione,  citatione,  aut  judicis  decreto,  vel  mini* 
sterio  pensionem  amittit  idest  pensio  ipsa  exstinguitur.  Const. 
» Pastoralis  € Sixti  V.  Conf.  De  Luca  De  Pensionibus  disc.  48.  n.  7. 

14  Pensio  dicitur  separatio  fructuum  ad  tempus,  quia  non  se- 
parantur fructus  a beneficio  irrevocabiliter,  sed  ad  certum  tempus. 
Nihilominus  pensio  alia  dicitur  temporanea,  alia  perpetua.  Tem- 
poranea est  quae  imponitur  potius  personus  beneficium  possidenti 
quam  ipsi  beneficio.  Hinc  pensio  hujusmodi  non  gravat  successores 
in  beneficio. 

16.  Perpetua  vero  pensio  ea  est,  qute  beneficio  imponitur  ita 
ut  donec  vivat  pensionarius  eidem  semper  sit  solvenda  pensio  sive 
beneficium  semper  ab  uno  possideatur,  sive  alteri  conferatur.  Hinc 
pensio  perpetua  est  quae  datur  ad  vitam  pensionarii. 

16.  Quinam  possit  pensiones  in  beneficiis  constituere ? Legi- 
tima obveniente  causa,  Bomanus  Pontifex  imponere  potest  pen- 
siones tum  temporaneas  tum  perpetuas,  quippe  qui  in  jure  cen- 
setur habere  plenariam  de  beneficiis  ecclesiasticis  dispositionem 
c.  2.  de  Prceb.  (III.  4)  in  6°.  et  Clem.  1.  §.  ult  Ut  lite  pen- 
dente (II.  6). 

17.  Si  vero  sermo  sit  de  aliis  ordinariis  collatoribus  certum 
est  apud  omnes  non  posse  ab  iis  imponi  pensiones  perpetuas;  nam 
cum  pensio  perpetua  ipsum  afficiat  beneficium  penes  quemcumque 
possessorem  ea  considerari  potest  ceu  onus  reale  beneficii,  seu  di- 
minutio  beneficii  ipsius,  ac  proinde  pensio  perpetua  comprehenditur 
sub  prohibitione  ut  beneficia  ecclesiastica  sine  diminutione  con- 
ferantur. Conf.  c.  21.  de  Prceb.  (HI.  5). 

18.  Quod  si  sermo  sit  de  temporanea  pensione  seu  ad  vitam 
clerici  possidentis  beneficium,  quamvis  in  genere  dici  posset  con- 
cessionem hujus  pensionis  subjici  prohibitioni  tituli  praesentis,  tamen 
communior  Doctorum  sententia  est,  ut  Episcopus  et  alius  collator 
ordinarius  Papa  inferior  possint  in  favorem  alterius  ex  justa  causa 
pensionem  temporaneam  constituere  super  fructibus  beneficii  ali- 
cujus.  Insinuatur  haec  dispositio  in  cit.  c.  21.  de  Prceb.  in  quo 
reprobatur  expresse  solum  pensio  perpetua  et  toleratur  temporanea 
collata  ab-  ordinario.  Solent  vero,  si  ex  commendatione  Episcopi 
fiat  postulatio,  pensiones  temporaneae  confirmari  a Sede  Apostolica, 
ut  perpetuae  fiant.  Postulatio  haec  exhibetur  Datariae  Apostolicae. 

19.  Ex  hisce  explicatis  sequitur  non  posse  auctoritate  Epi- 
scopi aut  alterius  collatoris  Pontifice  inferioris  admitti  resignationes 
beneficiorum  cum  reservatione  pensionis  in  favorem  resignantis 
supra  beneficium,  cui  renunciat  Justa  tamen  obveniente  causa, 
potest  Episcopus  in  favorem  Clerici  resignantis  constituere  pen- 
siones temporaneas  seu  duraturas  ad  vitam  clerici,  cui  resignatum 
beneficium  confert,  c.  21.  De  praeb. 

20.  Si  quaeratur  quibusnam  beneficiis  possint  imponi  pensiones, 
respondemus  jure  Tridentino  in  sess.  24.  c.  13  .de  Ref.  ab  onere 
pensionis  eximi  Cathedrales  Ecclesias  idest  Episcopatus  quorum 
reditus  summam  ducatorum  mille,  et  beneficia  curata,  quorum 
reditus  annui  summam  ducatorum  centum  secundum  verum  annuum 
valorem  non  excedunt.  At  accessit  decretum  Innoc.  XII.  11.  Nov. 
1692.  publicatum  per  organum  Datariae,  confirmatum  deinde  in 
Const.  Bened.  XIII.  Quanta,  6.  Sept.  1724  quo  prohibitum  fuit 
ne  ordinarii  aut  alii  collatores  Ecclesiarum  Parochialium  etiam 
jurispatronatus  laicalis  nullo  modo  praedictis  Ecclesiis  pensiones 
imponerent,  et  ne  earundem  resignationes  admitterent  cum  reser- 
vatione pensionis  favore  cujuscumque  et  quovis  titulo  etiam  ali- 
mentorum; cfr.  Lucii  Ferrarie:  » Prompta  Bibi.*:  v.  » pensio*  n.  28. 

De  translatione  pensionum. 

21.  Translatio  pensionis  nihil  aliud  est  nisi  concessio  pensionis 
vel  in  toto,  vel  in  parte  facta  a clerico  pensionario  favore  alterius 
clerici.  Facultas  transferendi  pensiones  tribui  potest  a solo  Ro- 
mano Pontifice  ad  exclusionem  inferiorum  collatorum,  ceu  tenet 
communis  Doctiorum  sententia.  Ratio  est,  quia  nemo  potest  dis- 
ponere de  jure  percipiendi  fructus  bonorum  Ecclesiasticorum,  qui 
ipsi  concessi  fuerint  ad  honestam  sustentationem  quoadusque  vix- 
erit. Unde  pensionis  assecutio  de  sui  natura  constituit  jus  perso- 
nale, quod  personam  ipsam  clerici  pensionarii  non  egreditur. 

22.  Antiquitus  commune  erat  collegiis,  et  officialibus  Romanae 
Curiae  privilegium  transferendi  pensiones.  At  Urbanus  VIII.  in 
Const.  Cum.  S.  R.  E.  Cardinales,  kal.  Aprilis  1631  abolevit  privi- 
legium hujusmodi  quoad  omnes  pensiones,  exceptis  solummodo 
S.  R.  E.  Cardinalibus  pro  quibus  illud  sartum,  tectumque  servari 
voluit.  Per  Constitutionem  vero  ‘Inter  gravissimas'  8.  Sept  1636. 
idem  Pontifex  etiam  Cardinalibus  illud  privilegium  abstulit.  Verum 
innocentius  XI  in  Const.  ‘Circumspecta' , 7.  Febr.  1678  revocavit 

Const.  Inter  gravissimas  Urbani  YIIL,  et  concessit  S.  R.  E.  Car- 
dinalibos  facultatem  transferendi  solummodo  medietatem  pensionis 
vel  pensionum  quas  possident. 

Praeterea  ex  speciali  concessione  Summi  Pontificis  solet  com- 
petere etiam  aliis,  et  praesertim  Conclavistis  facultas  transferendi 
pensiones.  At  regula  jugiter  servatur  Constitutionis  ‘Circumspecta’ 
ut  nempe  non  ultra  mediam  partem  pensionum  translatio  flat.  Et 
quidem  si  translatio  facta  fuerit  ultra  terminos  in  citata  consti- 
tutione, vel  in  concessione  indulti  definitos,  valet  solummodo  pro 
quantitate  a Pontifice  constituta.  Conf.  Card.  De  Luca  De  Pensio- 
nibus Disc.  66.  et  Ferrari  Biblioth.  Canon,  v.  »Pensio«  n.  82. 

23.  Fieri  autem  potest  translatio,  pensionis  etiam  in  articulo 
mortis,  ceu  patet  ex  induitis  quae  solent  concedi.  Quare  relate  ad 
pensiones  non  militat  Regula  Can cellariae  Apostolicse  De  infirmis 
intra  20  dies  morientibus. 

24.  Forma  servanda  in  translatione  est,  ut  fiat  per  actum  No- 
tarii coram  persona  aliqna  in  dignitate  constituta,  vel  saltem  coram 
canonico  Cathedralis  Ecclesiae  et  testibus,  et  quidem  pensionarius 
debet  Notario  exhibere  indultum  Pontificis,  ex  quo  resultet  facultas 
translationis  faciendae.  Cardinales  vero  ab  hac  obligatione  exi- 
muntur, et  valet  translatio  pensionis  ab  iisdem  facta  coram  solo 
Notario  et  testibus.  Monacelli  in  suo  formulario  tom.  2.  tit  14 
form.  7.  exhibet  formulam  translationis.  Cum  vero  tempore  pestis 
difficile  possit  haberi  copia  personae  in  dignitate  constitutae  et 
Notarii,  hinc  Alexander  VII.  in  Const.  * In  supremo’  18.  Sept. 
1656.  decrevit  ut,  grassante  peste,  quilibet  sacerdos  saecularis  vel 
regularis  in  translatione  pensionis  supplere  possit  vices  Notarii  et 
sufficiant  duo  testes.  Voluit  vero  ut  testes  tres  esse  debeant;  si 
sacerdos,  qui  supplet  vices  Notarii  sit  ille  idem,  in  quem  pensio 
transfertur. 

25.  Quaeritur:  Quomodo  pensiones  sunt  solvendae ? 

Resp.  Servanda  est  lex  constituta  in  Literis  seu  Bullis  colla- 
tionis pensionis.  Hinc  1°.  solutio  fieri  debet  statis  temporibus  in 
Bulla  designatis;  2°.  integre  est  solvenda  pensio  absque  compen- 
satione onerum,  quae  imponantur  a publica  auctoritate  sive  eccle- 
siastica sive  civili  Edicitur  enim  in  bulla,  ut  integra  solvatur 
pensio.  Regula  haec  legitima  est:  nam  ex  una  parte  pensionarius 
non  possidet  beneficium;  hinc  oneribus  beneficii  nequit  gravari,  ex 
altera  autem  parte  cum  conceditur  pensio,  Superiori  notae  sunt 

beneficii  vires,  et  detractio  pensionis  a beneficii  fructibus  ita  fit 
ut  consideratis  etiam  futuris  probabilibus  eventibus  congrua,  et  suf- 
ficiens portio  beneficiato  remaneat. 

26.  Attamen,  in  pejus  mutatis  conditionibus  Ecclesiae  in  Italia 
praesertim  qnoad  beneficia,  alia  regula  adoptari  coepit.  Postquam 
scilicet  ob  nova  vectigalia  valde  imminuti  sunt  reditus  beneficio- 
rum, S.  Sedes,  rebus  perpensis,  decretum  edidit  die  28.  Jan.  1871. 
per  S.  C.  EE.  et  KR.  quod  incipit  Cum  nuperrimis  in  quo  pro 
Italia  statuitur:  ut  amissio  vel  minutio  redituum  in  communi  bene- 
ficiarios, et  pensionarios  afficiat,  nullo  facto  discrimine  inter  ipsa 
beneficia  et  pensiones,  ita  ut  minutis  reditibus  vel  amissis,  immi- 
nuantur pro  rata,  vel  cessent  pensiones.  Pro  Ecclesiis  tamen  Ca- 
thedralibus  (seu  episcopalibus  mensis)  et  parochialibus  pensionum 
oneri  subjectis,  integra  semper  servetur  congrua  ad  formam  Tri- 
dentini.  Praeterea  declaratur  1°.  ut  quod  vis  dubium  vel  quaestio 
inter  beneficiarios  et  pensionarios  unice  sit  cognoscenda  a S.  C. 
EE.  et  RR.  nec  non  de  bono  et  aequo  dirimenda.  — 2°.  Ut  si 
clericus  aliquis  ordinatus  titulo  pensionis  remaneat  privatus  par- 
tim,  vel  omnino  sacro  patrimonio  ob  exsecutionem  normae  in  De- 
creto expressae,  nullam  suspensionem  incurrat  nec  poenis  eccle- 
siasticis sit  obnoxius.  3°.  Ut  si  ante  hujus  decreti  emanationem 
aliquae  pensiones  vel  in  toto  vel  in  parte  solutae  fuerint  in  majori 
quantitate,  quam  ea  quae  in  Decreto  constituitur,  nullum  jus  ex 
eo  oriatur  ad  easdem  pensiones  veluti  indebitas  repetendas,  aut  in 
ratas  futuras  supputandas. 

27.  Quoad  hoc  decretum  adverto  1°.  rationem  ejus  fundamen- 
talem in  eo  esse  positam  ut  verificetur  notabilis  seu  gravis  dimi- 
nutio  redituum  beneficii.  Porro  ut  haec  rite  computetur,  atten- 
dendus est  status  beneficii  cum  pensio  collata  fuit.  Hinc  si  ob 
quascumque  rationes  vel  circumstantias  beneficium  aliquod  non 
fuerit  passum  hanc  diminutionem,  norma  decreti  nequit  a bene- 
ficiario contra  pensionarium  invocari,  sed  beneficiarius  tenetur 
onera,  seu  taxas  solvere.  In  facto  habemus  resolutionem  S.  C. 
EE.  et  RR.  dd.  20.  Sept.  et  28.  Oct.  1878.  cum  Capitulares  Va- 
ticanae Basilicae  pensionariis  in  pensionibus  solvendis  vellent  detra- 
here onera  civilia  proportionali  ter.  Quaestio  proposita,  et  agitata 
fuit  in  Congregatione,  rationibus  utriusque  partis  expensis.  Cum- 
que Em.  Archipresbyter  retulisset  beneficia  Ecclesiae  ab  anno  1871 
ad  1874  magnam  passa  fuisse  imminutionem  ob  taxas  civiles  et 

hanc  pro  annis  subsequentibus  disparuisse,  S.  Congregatio  ad  du- 
binm  ‘an  pensionarii  reintegrari  debeant  quoad  damna  hactenus 
sibi  illata  signanter  per  taxam  di  riccheeea  mobile  dei  13  e 'lt  °/0 
a Titularibns  retentam  in  casu’,  respondit:  quoad  annos  a 1871 
ad  1874  inclusive,  negative:  quoad  posteriores  affirmative. 

28.  H“.  Adverto:  quando  pensionarii  recurrunt  ad  Congrega- 
tionem si  agatur  de  pensionibus  impositis  Ecclesiis  parochialibus 
S.  Congregatio  committere  solet  Curiis  episcopalibus  respectivis  of- 
ficium expendendi  et  aestimandi  annnos  reditus  paroecia,  ut  salva 
maneat,  et  incolumis  congrua  parochialis  juxta  Tridentinam  regu- 
lam. Hoc  posito  quomodo  hac  congrua  computanda  est?  Princi- 
pium traditum  a Doctoribns,  et  a tribunalibus  Ecclesia  receptum 
exhibet  hanc  regulam  ‘ut  illa  sit  certa,  et  determinata’;  inservire 
enim  debet  honesta  Rectoris  sustentationi:  hinc  adagium:  venter 
pendere  non  debet  ab  incerto,  venter  enim  dilationem  non  patitur. 

29.  Hoc  posito  certum  est  congruam  ex  reditibus  certis  pa- 
roecia resultare  debere.  Quoad  incerta  emolumenta,  alia  habent 
fundamentum  fixum  quaque  certa  dici  possunt  generice  seu  quoad 
geneticam  perceptionem  in  singulis  annis,  quamvis  incertum  sit 
quid  reapse  percipiatur.  Unde  certa  dicuntur  quoad  qualitatem 
non  quoad  quantitatem  ex.  gr.  decima  prastatio  pradialis  in  quarta 
vel  quinta  parte  fructuum  fundi.  Ista  emolumenta  absque  dubio 
sunt  computanda  — Alia  non  habent  fundamentum  fixum,  et  reale 
sed  pendent  vel  ab  eventibus  possibilibus  ex.  gr.  funera,  bene- 
dictiones etc.  vel  ab  omnimoda  fidelium  liberalitate. 

30.  In  genere  autem  a DD.  ista  emolumenta  dicuntur  incerta 
tnm  quoad  qualitatem  tum  quoad  quantitatem.  Attamen  agentes 
de  congrua  debita  Vicario  Curato  qui  actualem  curam  gerat  vice 
et  nomine  corporis  moralis  juxta  regulam  traditam  a S.  Pio  V.  in 
Const.  ‘Ad  exsequendxim’  distinguunt  DD.  emolumenta  quse  ab  ab- 
soluta fidelium  liberalitate  pendent,  et  quse  pendent  a perceptione 
Sacramentorum  et  ex  funeribus;  prima  nullimode  computari  pos- 
sunt in  congrua,  altera  vero  aliquam  certitudinem  habent,  nam  ut 
notat  De  Luca  De  Parochis  Disc.  18.  n.  12.  nequit  populus  non 
nasci,  non  mori,  non  baptizari,  matrimonia  non  contrahere;  hinc 
ista  emolumenta,  inspecta  media  quadam  proportione  annorum  pro- 
cedentium, approximat  i ve  determinari  possunt,  et  in  congrua  sunt 
computanda.  V.  Oiraldi  p.  1.  De  potestate  Parochi  c.  2.  n.  154- 

De  Luca  De  Beneficiis  Disc.  90.  n.  72.  Hanc  regulam  in  prae- 
senti nostra  materia  seqnitur  S.  C.  EE.  et  RR. 

31.  Quaeritur  quomodo  cessent  pensiones. 

1°.  Quoad  temporaneas,  eo  ipso  quo  persona  provisa  cessat  a 
jure  possessionis  beneficii,  cessat  jus  pensionariL  11°.  Quoad  per- 
petuas hae  durant  quoadusque  pensionarius  moriatur  vel  renuntiet 
tacite  vel  expresse  juri  suo,  aut  indignus  habeatur  a jure  privi- 
legio pensionis.  Cessant  ergo  1°.  morte  pensionarii;  2°.  ejus  renun- 
ciatione  eocpressa;  3°.  ejus  renunciatione  tacita,  sc.  a)  per  ejusdem 
matrimonium,  b)  per  ingressum  status  militaris;  c)  per  ejusdem 
solemnem  professionem  in  aliqua  religione  c.  4.  De  Reg.  (III.  14) 
in  6°.;  cfr.  tit.  De  renuntiatione  (I.  9)  n.  3.  — Vota  simplicia 
tantum  non  impediunt  pensiones,  uti  probat  Card.  De  Luca  De 
Regul.  disc.  62.  n.  12.  et  Adnot.  ad  Cone.  Trid.  disc.  13.  n.  6.; 
4°.  privatione  sive  ipso  jure  sive  sententia  judicis  inflicta.  Ipso 
jure  privatur  clericus  pensione  ob  crimina,  quae  supra  notavimus 
in  tit.  De  Concessione  Prcebendce  (IU.  8)  n.  4.;  5°.  si  clericus  pen- 
sionarius obtineat  beneficium  pensione  propria  gravatum,  et  illud 
possideat;  quia  tunc  omnes  fructus  percipit  beneficii;  6#.  si  clericus 
promoveatur,  et  possideat  Episcopatum  residentialem  nisi  ex  in- 
duito speciali  Rom.  Pontificis  facultatem  obtineat  retinendi  pen- 
siones. Hoc  indultum  si  petatur,  concedi  solet.  Excipiendi  sunt 
Episcopi  Suburbicarii;  ita  S.  Congr.  particularis  deputata  ab 
Alexandro  VII.  apud  De  Luca  De  Pension.  disc.  56.  n.  10.  et 
Episcopi  titulares  ibidem  disc.  43.  58.  et  75. 

32.  Tandem  animadvertimus  pensionem  nec  vendi  posse  nec 
locari  ad  longum  tempus.  Ratio  est,  quia  pensiones  nihil  aliud 
sunt  quam  portiones  fructuum  bonorum  ecclesiasticorum  quorum 
venditio  et  locatio  ultra  triennium  absque  beneplacito  Apostolico 
vetita  est  a Paulo  II.  in  Const.  ‘Ambitiosce’  inter  Extrav.  comm. 
in  tit.  De  Rebus  Ecclesia}  non  alienandis.  Praeterea  praestat  re- 
ferre dispositionem  Benedicti  XIV.  in  Const.  ‘In  sublimi  4 Kal. 
Sept.  1741.  Scilicet  cum  aliqui  clerici  beneficium  possidentes  ea 
resignabant  cum  reservatione  pensionis  approbante  Summo  Ponti- 
fice, sed  eodem  tempore  pactum  privatum  inibant  exstinguendi  pen- 
sionem, mediantibus  quibusdam  anticipatis  solutionibus;  Benedictus 
haec  pacta  tamquam  injuriosa  S.  Sedi,  et  injusta,  et  vilia  condam- 
nat,  et  irritat;  necnon  irritat  exstinctiones  pensionum  annuarum 
per  unam  tantum  simul  anticipatam  solutionem,  jubetque  hanc 

solutionem  restitui,  simulque  tam  resignantes  quam  resignatarios 
ad  beneficium  possidendum,  et  ad  accipiendam  pensionem  inhabiles 
reddit 


Titulu8  XIIL 

De  rebus  Ecclesia  alienandis  vel  non. 

1.  Alienatio,  si  strido  sensu  sumatur,  secumfert  ideam  transitus 
rei  de  uno  in  alium  dominum.  In  sensu  tituli  nomine  alienationis 
lata  significatione  accipitur  ut  scilicet  exprimat  actum,  quo  in 
alium  transfertur  dominium  sive  plenum,  sive  solummodo  directum 
aut  utile,  aut  etiam  ususfructus,  aut  jus  quoddam  rerum  Ecclesiae', 
etiam  jus  hypothecae,  c.  5.  h.  t Hinc  nomine  alienationis  prohi- 
bitae veniunt:  contractus  ex  quibus  fieri  pejor  conditio  posset  Eccle- 
siae, et  indud  posset  amissio  alicujus  juris.  Proinde  sub  hoc  no- 
mine veniunt  donatio,  venditio,  permutatio,  constitutio  pignoris  et 
hypothecae  concessio  in  feudum  vel  emphyteusim,  transactio  vel 
cautio  super  rebus  Ecclesiae. 

2.  Ecclesiae  nomen  pariter  in  sensu  lato  accipitur  ita  ut  signi- 
ficet non  solum  locum,  in  quo  cultus  Deo  praestatur,  sed  quodcum- 
que  religiosum  institutum,  auctoritate  ecclesiastica  erectum,  ad 
opera  religionis  vel  charitatis  destinatum.  Hinc  nomine  Ecclesiae 
in  sensu  tituli  veniunt  hospitalia,  xenodochia  auctoritate  Ecclesiae 
erecta,  Monasteria,  Congregationes,  et  collegia  ecclesiasticarum 
personarum. 

3.  Nomine  rerum  quae  sub  rubrica  tituli  cadere  possunt,  ve- 
niunt res  pretio  aestimabiles.  Excluduntur  igitur  res  mere  spiri- 
tuales, prout  sunt  jura  sacra,  aut  res,  quae  ob  religiosam  indolem 
et  naturam  extra  commercium  positae  sunt  et  pretio  non  aestima- 
biles, quemadmodum  sunt  reliquiae  Sanctorum. 

4.  Quae  vero  pretio  aestimari  possunt,  et  corporales  seu  tem- 
porales dicuntur,  aliae  sunt  immobiles,  aliae  mobiles  vel  se  mo- 
ventes. — Nomine  rerum  immobilium  veniunt:  praedia,  fundi  et 
jura  vel  servitutes  reales,  quae  fundis  adhaerent.  Res  mobiles  aliae 
sunt  quae  servando  servari  possunt,  aliae  quae  servando  servari  non 
possunt,  quaeque  scilicet  ad  modicum  tempus,  idest  non  ultra  trien- 
nium solummodo  possunt  servari,  et  inde  corrumpuntur  ex.  gr. 
fruges,  et  arborum  fructus,  aut  res  mobiles  quae  usu  consumuntur 
et  non  fructificant.  Conf.  Fagnan.  in  c.  5.  h.  t.  n.  23.  — Insuper 

res  mobiles  ali®  sunt  pretiosae,  ali®  vero  non.  Pretiosae  sunt  quae 
vel  thesaurum  Ecclesiae  constituunt,  vel  singularis  splendoris,  et 
ornamenti  causa  sunt  pro  eadem.  Hinc  quaedam  res  dicuntur 
pretiosae  ob  quantitatem  vel  qualitatem  materiae,  ex  qua  constant 
ex.  gr.  lapides  qui  pretiosi  dicuntur,  notabilis  quantitas  seu  pon- 
dus argenti  vel  auri.  Quaedam  vero  res  dicuntur  pretiosae  ob 
celebritatem  operis  et  artificis  famam  ex.  gr.  elaborata  incisio, 
pictura  perillustris  auctoris.  — Se  moventes  etiam  possunt  in  pre- 
tiosas dividi  et  non  pretiosas.  Pretiosae  habentur  quae  vel  ex 
quantitate  vel  ex  fructu  quem  ordinarie  referunt,  divitias  Ecclesiae 
constituunt.  Sic  ex.  gr.  dum  ovis  non  est  res  pretiosa,  tamen  grex 
totus  est  res  pretiosa  et  magnum  valorem  prae  se  fert,  et  ex  eo 
diuturnum  emolumentum  fructusque  annuos  percipere  solet  Ecclesia. 

6.  Si  quaeratur  utrum  pecuniae  quantitas  ceu  res  pretiosa  ha- 
beri debeat  vel  non,  respondendum  est  regulariter  pecuniam  non 
comprehendi  sub  censu  rerum  pretiosarum  quia  reposita  nullum 
affert  fructum.  At  si  pecunia  numerata  sit  in  magna  quantitate 
ac  proinde  considerari  possit  ceu  thesauri  pars  notabilis  designata 
pro  rebus  immobilibus  comparandis,  vel  Ecclesia  aedificanda  aut 
reparanda,  etiam  ipsa  pecunia  inter  res  mobiles  pretiosas  adnume- 
ratur  arg.  1.  3.  ff.  de  contraria  tutelae,  et  utili  actione. 

6.  Res  pariter  immobiles  in  duas  classes  dividuntur:  alise 
exigui,  ali*  magni  valoris.  Exigui  valoris  sunt  qu®  comprehen- 
duntur in  celebri  c.  » Terrulas*  63.  C.  12.  q.  2.  quaeque  alienari 
poterant  ex  vetere  jure  a Praelatis  sine  consensu  Capituli.  Ex 
practica  interpretatione,  res  hujusmodi  ili®  dicuntur  quarum  valor  25 
scutata  aurea  de  camera  non  excedit,  scilicet  scntata  antiqu® 
monet®  Roman®  41,  idest  francos  220,37.  Communiter  vero 
harum  rerum  valor  protenditur  ad  50  scutata  antiqu®  monet® 
roman*,  idest  fr.  268,75.  ita  scilicet  ut  pr*dia  et  ali®  res  immo- 
biles dicantur  exigui  valoris,  qu*  hunc  pecuni®  valorem  non  ex- 
cedunt. Qua  vero  excedunt  appellantur  magni  valoris. 

7.  Quaritur,  quoenam  regula  servanda  sit  in  alienatione  rerum 
Ecclesiae? 

Intentio  juris  nostri  est  ut  res  Ecclesi®  conserventur  ne  divi- 
nus cultus,  et  decus  Ecclesi*  imminuatur,  ne  ministri  sacri  careant 
necessaria  et  honesta  sustentatione,  et  ne  desint  media  pro  pau- 
peribus sublevandis.  Hanc  conservationem  tueri  volens  canonicum 
jus  in  genere  prohibet  alienationem  bonorum  Ecclesi®  c.  6.  h.  t. 

cajas  prohibitionis  r&tio  desumitur  etiam  ex  periculo  ne  aliqui  ad- 
ministratores quaerentes  magis  quae  sua  sunt  quam  quae  sunt  Ec- 
clesiae, patrimonio  ejus  praejudicium  inferrent. 

8.  Verum  ab  ipso  jure  alienatio  bonorum  Ecclesiae  aliquando 
permittitur.  In  genere  autem  in  hac  alienatione  a jure  duo  requi- 
rantur: 1°.  Causa  legitima;  II0.  solemnitas  quaedam. 

Causa  autem  esse  potest:  1°.  Necessitas,  2°.  Ecclesiae  utilitas 
c.  »Terrulas€  C.  12.  q.  2.  et  c.  8.  h.  t.  §.  » Possessiones*.  Ex 
canone  autem  70.  C.  12.  q.  2.  deprehendimus  pro  rebus  mobilibus 
Ecclesiae  immo  etiam  pro  vasis  sacris  alienandis  causam  esse  posse 
3°.  ipsam  pietatem,  seu  caritatem  pro  redimendis  captivis  et  pro 
sublevandis  pauperibus  fame  pereuntibus. 

9.  Solemnitas  est  modus  procedendi  a jure  statutus,  et  ser- 
vandus in  alienatione.  Quando  requiritur  solemnitas? 

1°.  Si  sermo  sit  de  rebus  mobilibus,  quae  servando  servari  non 
possunt,  absque  ulla  solemnitate  juris  possunt  alienari,  et  ordinarie 
nisi  Episcopus  aliter  disposuerit,  eas  res  alienat  ipse  rector  vel  ad- 
ministrator Ecclesiae.  2°.  Rerum  mobilium  non  pretiosarum,  et  im- 
mobilium exigui  valoris  dispositio  penes  Ordinarios  locorum  residet. 
Hinc  absque  alia  solemnitate  juris  alienatio  harum  rerum  ab  Epi- 
scopo ex  justa  causa  fieri  potest.  C.  »Terrulas«  C.  12.  q.  2.  cujus 
hic  est  tenor:  ‘Terrulas  aut  vineolas  exiguas  et  Ecclesiae  minus 
utiles  aut  longe  positas  et  parvas,  Episcopus  sine  consilio  fratrum 
(si  necessitas  fuerit)  distrahendi  habeat  potestatem'.  3°.  Si  sermo 
sit  de  rebus  immobilibus  non  exigui  valoris,  vel  de  mobilibus  aut 
se  moventibus  pretiosis,  non  solum  causa  requiritur  aliqua  ex  dictis, 
sed  et  solemnitas  juris  ut  alienatio  viribus  consistat. 

10.  Ex  antiquo  jure  decretalium  expresso  in  cc.8.  h.  t.  §.  ult 
et  1.  De  his  quae  fiunt  a praelatis  (IU.  10),  et  c.  52.  C.  12.  q.  2. 
solemnitas  hqjusmodi  erat  ut  in  alienationibus  harum  rerum  Epi- 
scopus exquirere  deberet  consensum  Capituli,  qui  consensus  daretur 
a majori,  et  saniori  parte.  Hinc  nec  Episcopus  sine  consensu 
Canonicorum  nec  Abbas  sine  consensu  Monasterii  poterat  adienare 
res  immobiles  non  exiguas  aut  mobiles  pretiosas.  Porro  consensus 
hqjusmodi  jure  decretalium  exquirendus  erat  a Capitulo  Cathe- 
dralis  Ecclesiae,  quando  agebatur  de  rebus,  quae  ad  capitulum 
ipsum,  vel  ad  mensam  Episcopi,  licet  a bonis  capitularibus  sepa- 
ratam, pertinebant,  vel  quando  ipse  Episcopus  volebat  disponere 
de  rebus  Ecclesiarum  inferiorum  arg.  c.  1.  h.  t.  Ratio  est  quia 

jus  antiquam  Episcopo  dicecesim  administranti  adjutorem  consti- 
tuebat Capitulum  Cathedralis  Ecclesiae.  — Verum  si  agatur  de 
alienatione  rei  pertinentis  ad  Ecclesiam  inferiorem,  quam  aliena- 
tionem peragebat  Prcelatus  inferior  cum  Capitulo  suo  vel  Rector 
Ecclesiae  quae  carebat  Capitulo,  non  requirebatur  consensas  Capi- 
tuli Cathedralis  Ecclesiae,  sed  requirebatur,  et  sufficiebat  auctoritas 
Episcopi  approbantis  alienationem  arg.  c.  41.  C.  12.  q.  2.  et 
Clem.  1.  h.  t. 

11.  Quidquid  sit  de  hac  solemnitate,  quae  ex  dictis  in  tit.  10. 
h.  1.  praescribi  potest  ab  Episcopo  contra  Capitulum,  introducta 
est  a Bonifacio  VIII.  in  c.  2.  h.  t.  in  6°.  nova  solemnitas  et  con- 
firmata a Paulo  II.  in  Extrav.  , Ambitiosae'  un.  h.  t.  inter  Comin. 
ut  scilicet  pro  alienandis  rebus  immobilibus  non  exigui  valoris, 
et  rebus  mobilibus  aut  se  moventibus  pretiosis  requiratur  venia 
Romanae  Sedis,  idest  beneplacitum  Apostolicum.  Haec  dispositio 
communis  est  non  solum  pro  bonis  Ecclesiarum  saecularium,  sed 
etiam  respicit  bona  Ecclesiarum  regularium.  Animadvertendum 
autem  est,  aliquas  familias  religiosas  privilegia  obtinuisse  pro 
necessitate  vel  utilitate  Monasterii  alienandi  etiam  bona  immo- 
bilia absque  venia  Romanae  Sedis  et  Ordinarii  localis;  sed  ob  ab- 
usus deinde  haec  privilegia  revocata  fuisse  ita  ut  intra  Europam 
religiosae  familiae  non  amplius  possint  immobilia  alienare  absque 
licentia  S.  Sedis,  ceu  patet  ex  decreto  Urbani  VIII.  edito  per  or- 
ganum S.  C.  Concilii  die  7.  Sept.  1624.  Specialibus  facultatibus 
pollent  Episcopi  Austriaci  a Pio  IX.  d.  3.  April.  1860  ad  decen- 
nium concessis  et  postea  renovatis. 

12.  Animadvertendum  insuper  est  solemnitatem  hanc  non  solum 
requiri  cum  alienatio  conficitur  ab  Ecclesia  in  favorem  laicorum, 
sed  insuper  quando  alienatio  fit  ab  una  alteri  Ecclesiae.  Nam  in 
c.  1.  h.  t.  in  6°.  requiruntur  debitae  solemnitates  in  alienatione 
decimarum  inter  duas  Ecclesias. 

13.  Exceptiones.  Ex  sensu  c.  5.  h.  t.  diximus  nomine  alie- 
nationis comprehendi  contractus  omnes  quibus  deterior  fieri  potest 
conditio  Ecclesiae.  Hinc  in  genere  etiam  concessio  in  emphyteusim, 
et  locatio  prohibetur.  Quadruplex  vero  exceptio  datur:  1°.  si  evi- 
dens Ecclesiae  utilitas  apparet,  necessaria  non  est  licentia  Romanae 
Sedis,  quoties  sermo  sit  de  rebus  et  bonis  in  emphyteusim  concedi 
solitis;  2°.  si  locatio  non  fiat  ultra  triennium.  De  ntraque  ex- 
ceptione cavet  dicta  constitutio  Pauli  II.  Ambitiosae.  Porro  juxta 

communem  sententiam  prohibitio  locationis  ultra  triennium  veri- 
ficatur  quoties  res  fructificat  quolibet  anno,  non  vero,  quando  ex 
re  locanda  fructus  percipiuntur  quolibet  biennio  solummodo,  aut 
quolibet  triennio.  Hoc  enim  in  casu  locatio  fieri  potest  vel  ad 
sexennium  vel  ad  novennium.  Nam  in  Const.  Ambitiosae  dum  pro- 
hibetur locatio  ultra  triennium  respicitur  fructus  triennalis  idest 
triennium  fructuum,  non  vero  spatium  ipsum  temporis  triennii. 
At  non  facile  admitteretur  locatio  ultra  novennium. 

3*.  Exceptio  a lege  Pauli  H in  cit.  const  datur  quoad  res  im- 
mobiles exigui  valoris  Nam  ceu  refert  Fagnanus  in  5.  h.  t.  n.  25. 
S.  C.  Cone,  declaravit  die  11.  Jan.  1596,  canonem  Terrulas  non 
fuisse  abrogatum  tum  a Paulo  II.  in  Const  Ambitiosae  tum  etiam 
a Cone.  Trid.  in  c.  11.  sess.  25.  de  Ref.  — Hac  vero  in  re  duo 
sunt  animadvertenda:  1°.  Privilegium  concessum  Episcopis  in  can. 
Terrulas  extendi  etiam  ad  Abbates  vere  nullius,  non  autem  compe- 
tere aliis  superioribus  regularibus  etiam  majoribus.  Decr.  S.  Congr. 
diei  17.  Novem.  1703  relat.  aCard.  Petra  Carni.  in  Const.  Pauli  II. 
2°.  Nec  admitti  potest  abusum  Episcopi  qui  res  magni  valoris  per 
plures  alienationes  modicas  diversis  vicibus  distrahat:  censentur 
enim  alienationes  istae  partiales  factae  in  fraudem  legis.  Ita  decla- 
rasse S.  C.  Cone,  refert  idem  Petra  cit  loco  n.  66. 

4°.  Locum  non  habet  Pauli  II.  Const.  quando  sermo  est  de 
alienatione  quae  flat  ex  necessitate  juris.  Ex.  gr.  si  legata  sit  res 
ut  vendatur,  et  pretium  in  pios  usus  convertatur. 

De  poBnis  contra  male  alienantes. 

14.  Inter  veteres  canones  habemus  cc.  13.  et  22.  C.  12.  q.  2. 
ex  quibus  deprehendimus  olim  constitutam  fuisse  poenam  excom- 
municationis, et  depositionis  contra  alienantem  absque  necessitate 
bona  Ecclesiae.  Porro  depositionis  poena  statuta  etiam  erat  contra 
Episcopos  et  Abbates  alienantes  bona  Ecclesiae  c.  19.  C.  12.  q.  2. 
In  c.  5.  h.  t.  canonica  virtus  tribuitur  constitutioni  Leonis  Imp. 
1.  »Jubeinus«.  C.  de  sacr.  Eccl.  in  qua  decernitur,  nullius  valoris 
esse  alienationem  rerum  immobilium  Ecclesiae.  Hanc  sanctionem 
nullitatis  alienationis  confirmavit  Paulus  II.  in  Const.  Ambitiosae, 
eamque  extendit  ad  res  mobiles  pretiosas. 

15.  Praeterea  si  alienatio  rerum  ecclesiasticarum  fiat  contra 
canonicas  leges,  tam  alienator,  quam  ille  cui  alienatio  fiat,  excom- 
municationi' subjiciuntur  c.  5.  h.  t.  et  extr.  Ambitiosae.  Pauli  II. 

Porro  juxta  citatam  constitutionem  ad  incurrendam  hanc  excom- 
municationem requiritur  temeraria  praesumptio.  Hinc  excusat  igno- 
rantia tum  juris,  tum  facti,  nisi  ea  fuerit  crassa,  et  supina,  quae 
dolo  comparatur.  Notandum  autem  est:  poenam  excommunicationis 
statutam  in  extr.  Ambitiosae,  renovatam  fuisse  in  Const.  Pii  IX. 
Apostolicce  Sedis  d.  12.  Oct.  1869  eamque  recenseri  inter  excom- 
municationes nemini  reservatas.  — Praeterea  si  alienantes  bona 
Ecclesiae  contra  regulam  Const.  Ambitiosas  praefulgeant  dignitate 
pontificali,  vel  abbatiali,  subjiciuntur  poenae  interdicti  ingressus  in 
Ecclesiam.  Quod  si  in  interdicto,  et  in  obstinata  voluntate  alie- 
nans perseveraverit  per  sex  menses,  hisce  elapsis,  a regimine,  et 
ab  administratione  suae  Ecclesiae,  vel  Monasterii  in  spiritualibus 
et  temporalibus  suspenditur  ipso  facto.  De  hoc  autem  interdicto 
tacet  cit.  Const.  Apostolicce  Sedis  adeoque  non  amplius  viget.  In- 
feriores autem  praelati  vel  Clerici  habentes  dignitatem,  personatum, 
officium,  beneficium,  praebendam  vel  administrationem , si  alienent 
bona  proprii  beneficii,  vel  dignitatis  etc.,  ipso  facto  decidunt  a jure 
beneficii,  ita  ut  de  ipso  tamquam  de  beneficio  vacante  collator  ordi- 
narius providere  possit  Animadvertendum  vero  est  Const  Pauli- 
anam Ambitiosos  non  ubique  fuisse  receptam  teste  Bened.  XIV. 
De  Syn.  1.  12.  c.  8.  n.  9.  qui  etiam  animadvertit  juxta  plurium 
auctorum  sententiam  in  locis,  ubi  non  est  recepta,  non  valere  qui- 
dem quoad  pcenas  incurrendas,  vigere  tamen  pro  actuum  nullitate: 
quia  Apostolicum  beneplacitum  in  Const  Ambitiosas  videtur  locum 
tenere  solemnitatis,  quae  formam  et  valorem  afficit  actus.  Attamen 
poena  excommunicationis  quse  fuit  renovata  in  Const  Apostolicce 
Sedis,  vim  suam  exserere  censenda  est. 

16.  Ut  vero  hujusmodi  poenae  incurrantur,  alienatio  debet  esse 
completa.  Hinc  si  revocetur  alienatio  ante  traditionem,  excommuni- 
catio non  incurritur  c.  6.  h.  t nam  res  alienata  proprie  non  dici- 
tur nisi  fuerit  tradita. 

17.  Quaestio  non  inutilis  proponenda  est  utrum  scilicet  Prae- 
latus vel  alius  administrator  Ecclesice  repudians  sine  causa  lega- 
tum oblatum  Ecclesice  praesertim  in  rebus  immobilibus,  censeatur 
incurrere  poenas  constitutas  contra  male  alienantes  bona  Ecclesice? 

Quamvis  haec  repudiatio  legati  videretur  esse  alienatio  rei  Ec- 
clesiae, quia  ex  lege  civili  res  legata  dicitur  recta  via  transire  ab 
eo  qui  legavit  ad  legatarium,  tamen  intimius  alienationis  inspecta 
indole,  dicendum  est  hanc  repudiationem  non  esse  proprie  dictam 

Alienationem.  Nam  alienatio  vera  locum  non  habet  quando  repu- 
diatur res  quae  non  pertinet  ad  Ecclesiae  dominium  quemadmodum 
in  1.  2.  ff.  De  Veri.  sign.  exprimitur:  ‘Qui  occasione  acquirendi  non 
utitur,  non  intelligitur  alienare’.  Atqui  res  legata  non  censetur 
fuisse  Ecclesiae,  si  fuerit  repudiatum  legatum,  ex  principio  posito 
in  1.  »Si  tibi  homo*  86.  §.  2.  ff.  De  legatis.  Igitur  repudiatio 
legati  cum  non  sit  vera  alienatio,  nec  secumfert  poenas  alienationis, 
scilicet  non  incidit  sub  sanctionem  legum  prohibentium  Praelatis, 
et  aliis  .administratoribus  Ecclesiarum  alienationes  rerum  ad  eas 
pertinentium,  praesertim  cum  aliud  sit  alienare  quod  suum  est 
aliud  non  acquirere  quod  est  alienum:  et  in  casu  repudiati  legati 
Praelatis  videtur  potius  non  acquirere  quod  est  alienum  quam 
imminuere  patrimonium,  quod  habet  Ecclesia.  Hinc  repudiatio  haec 
absque  causa,  et  solemnitate  juris  facta  a Praelato  ver  alio  admini- 
stratore valet. 

18.  At  cum  repudiatio  hujusmodi  Ecclesiae  damnum  certe  in- 
ferat, duplex  remedium  conceditur  a jure  ad  idem  damnum  sar- 
ciendum. Primum  remedium  est  actio  personalis  contra  praelatum 
recusantem  vel  ejus  haeredes  ad  praestandam  quanti  interest  non 
fuisse  acceptatum  legatum.  Secundum  remedium  est  beneficium  re- 
stitutionis in  integrum  exemplo  minorum  1.  7.  §.  6.  et  seq.  ff.  De 
Minoribus  et  c.  1.  De  in  Integr.  Restit.  (I.  41).  Quod  de  repu- 
diato legato  dictum  est,  applicari  merito  potest  repudiationi  hae- 
reditatis. 


De  revocatione  alienationis- 

19.  Revocari  bona  Ecclesiastica  male  alienata  possunt  et  de- 
bent: 1°.  ab  ipso  rectore,  seu  prcelato,  qui  alienaverit  c.  6.  h.  t. 
Nec  obstat  principium  juris  expressum  in  1.  »Cum  a Matre*  C.  De 
Rei  vindicat,  ‘neminem  posse  venire  contra  factum  proprium’;  nam 
principium  hujusmodi  tunc  revera  locum  habet,  quando  quis  nomine 
proprio,  et  pro  sua  particulari  utilitate  velit  insurgere  in  factum 
proprium  non  vero  quando  procedit  nomine  tertiae  personae,  et  in 
casa  nostro  nomine  Ecclesiae  et  pro  ejusdem  commodo.  2°.  A suc- 
cessore praelati  vel  clerici  alienantis  c.  2.  De  precariis  (HI.  14). 
3°.  NegUgente  rectore  vel  praelato  Ecclesiae  agere  possunt,  et  de- 
bent ad  revocandam  alienationem  clerici  omnes  addicti  servitio 
Ecclesiae  cujus  bona  alienata  sunt  c.  6.  h.  t Immo  clerici  hujus- 
modi puniri  possunt  si  scientes  res  propriae  Ecclesiae  fuisse  absque 
Santi  m.  Decr.  11 

solemnitatibus  alienatas  contra  alienationem  non  insurgunt  c.  6. 
h.  t.  in  6°. 

20.  Revocatio  autem  duplicem  respicere  potest  casum:  casum 
nempe  valida  alienationis  ob  servatam  formam  juris,  et  casum  in- 
valida alienationis  ob  non  servatam  eandem  formam.  In  1°.  casu 
si  graviter  laesa  est  Ecclesia,  eo  quod  quamvis  videretur  adfuisse 
justa  et  legitima  causa,  tamen  haec  revera  non  aderat,  competit 
Ecclesiae  beneficium  restitutionis  in  integrum  quo  resolvitur  con- 
tractus, et  res  in  eum  statum  restituitur  in  quo  fuerat  ante  con- 
tractum. Idest  Ecclesia  recuperat  bona  sua  alienata,  et  simul  re- 
stituit alteri  id,  quod  ex  alienatione  receperat  c.  11.  h.  t Ditior 
enim  fieri  non  debet  Ecclesia  ex  bonis  alienis. 

21.  In  2°.  casu  habet  Ecclesia  tum  actionem  personalem  contra 
praelatum  vel  alium  administratorem  beneficii,  et  ejus  haeredes,  ut 
servetur  indemnis  c.  35.  C.  12.  q-  2.  tum  actionem  realem  ad  per- 
sequendam rem  penes  quemcumque  possessorem,  ut  res  ipsa  resti- 
tuatur cum  omnibus  suis  fructibus,  et  accessionibus  c.  6.  h.  t.  Nam 
per  alienationem  ipso  jure  nullam  dominium  translatum  non  est, 
sed  in  ipsa  Ecclesia  permansit,  et  per  consequens  Ecclesia  perse- 
quitur res  suas. 


Titulus  XIV. 

De  precariis. 

1.  Precarium  ab  Ulpiano  in  1.  1.  ff.  De  precario  definitur: 
‘ Precarium  est  quod  precibus  petenti  utendum  conceditur  ( tamdiu 
quamdiu  is  qui  concessit  patitur’.  Precarium  igitur  est  contractus- 
civilis  juris. 

2.  Jus  vero  Canonicum  novum  hac  in  specie  introduxit  con- 
tractum quem  precariam,  vel  precarias  dixit,  quique  definiri  potest. 
'Contractus  a jure  canonico  introductus  quo  alicui  ad  preces  con- 
ceditur res  ecclesiastica  frugifera,  et  immobilis  ad  usum,  vel  usum- 
f ructum  pro  certo  tempore,  vel  ad  dies  vita  ita  tamen  ut  singulis 
quinquenniis  renovatio  hujus  concessionis  peti  debeat;  ita  c.  1.  h.  t. 

Contractus  hujusmodi  est  species  liberalitatis  Ecclesiae,  qua 
solita  fuit  de  re  christiana  optime  meritis  remunerationis,  et  grati 
animi  erga  se  bona  sua  utenda,  fruenda  concedere.  Hinc  nil  mirum 
si  pro  suo  modo,  et  prudentia  normas  contractui  huic  dederit  Ec- 

deeia,  formamque  novam  induxerit  distinctam  a contractu  precario 
qui  juris  civilis  est. 

3.  Precaria  vero  differunt  a precario  1°.  quia  precariarum  ob- 
jectum est  res  immobilis,  cum  precarium  civile  tum  immobiles  tum 
mobiles  res  comprehendere  potest  2°.  Precarium  juris  civilis  est 
ad  tempus  indeterminatum,  et  perseverat  rei  usus  quoadusque  do- 
minus eam  ad  se  non  revocaverit,  precariarum  vero  concessio 
tempus  habet  determinatum , vel  saltem  pendet  a vita  illius  cui 
facta  concessio  est  Hinc  in  c.  3.  h.  t.  et  circa  finem  Oreg.  IX.  ait: 
‘Precariae  quae  quandoque  de  Ecclesiarum  possessionibus  fieri  solent, 
non  sunt  pro  voluntate  concedentium  revocandae'  scilicet  quoad 
durationem  ususfructus  servanda  est  lex  concessionis. 

4.  3°.  Speciale  est  hujus  contractus  ut  quolibet  quinquennio 
debeat  renovari,  ne  memoria  beneficii  pereat,  et  processu  temporis 
fingatur  forte  titulus  vel  ad  perpetuandum  usumfructum , vel  ad 
ipsam  proprietatem  rei  sibi  adscribendam.  Animadvertimus  etiam 
res  Ecclesiae  posse  dari  ad  preces  alicujus,  ut  retineantur  quoad- 
usque placuerit  concedenti. 

5.  Qua  in  re  tamen  duo  notanda  sunt:  1*.  Res  Ecclesiae  sa- 
cras non  posse  concedi  nisi  ad  usus’  sacros.  2°.  Res  quae  precario 
conceduntur,  quamvis  possint,  quando  placuerit,  revocari , tamen  non 
posse  revocari  praecipiti  intimatione  cum  gravi  damno  illius  qui 
eas  possidet  ex  concessione.  Nam  concessio  haec  beneficium  ex- 
hibere debet  non  vero  damnum  inferre,  et  injuriam.  Hinc  merito 
jus  Romanum  in  1.  17.  »In  commodato*  §.  3.  ff.  Commodati  vel 
contra  statuit  principium  ‘adjuvari  quippe  nos,  non  decipi,  beneficio 
oportet’.  Cum  contractus  precariae  speciem  liberalitatis  exhibeat, 
has  conditiones  excludit  quae  damnum  Ecclesiae  inferrent.  Hinc 
ex  c.  2.  h.  t.  irrationabiles  precariae  concessiones  non  valent  et 
successor  in  Ecclesia  non  obligatur  poenis  quas  antecessor  apposuit 
pro  securitate  contractus  seu  pro  observantia  concessionis  irra- 
tionalis. 

Pariter  cum  contractus  hujusmodi  contineat  alienationis  spe- 
ciem, perfici  nequit  nisi  ex  gravi  causa,  et  adhibitis  solemnitatibus 
juris  quae  in  alienationibus  rerum  ecclesiasticarum  requiruntur. 

6.  Exspirat  vero  precariarum  contractus:  1°.  morte  illius  cui 
concessum  fuit  jus  utendi,  fruendi:  etenim  est  beneficium  personale 
in  gratiam  meritorum  personalium;  2°.  finito  tempore  designato 

in  concessione , si  praefinitum  illud  fuerit;  3°.  si  possessor  rem 
alienaverit  aut  graviter  Iceserit;  4°.  si  elapso  quinquennio  non 
postulaverit  contractus  renovationem. 


Titulus  XV. 

De  Commodato. 

1.  Prosequitur  tractatio  de  contractibus  quos  institutos  a jure 
civili  suos  fecit  jus  nostrum. 

Commodatum  definitur  ‘rei  alicujus  non  fungibilis  ad  aliquem 
specialem  usum  gratuito  facta  concessio'.  Dicitur  concessio  gra- 
tuita, si  enim  pro  usu  merces  rependeretur,  aut  aliquid  loco  mer- 
cedis, haberetur  potius  contractus  locationis,  et  conductionis.  Hinc 
commodatum  quod  utilitatem  parit  uni  solum  ex  contrahentibus 
nempe  commodatario  non  vero  commodanti,  pertinet  ad  contra- 
ctuum unilateralium  classem.  — Res  conceditur  ad  aliquem  spe- 
cialem usum. 

2.  Ex  hac  qualitate  contractus  commodati  plura  consectaria 
descendunt.  1°.  Si  rei  usus  concedatur,  non  vero  dominium,  sequitur 
materiam  hujus  contractus  esse  solummodo  res,  quae  usu  non  con- 
sumuntur: hinc  res  fungibiles  commodari  non  possunt.  Possunt 
vero  commodari  etiam  res  sacros  dummodo  usibus  profanis  non 
destinentur.  ‘Semel  Deo  dicatum  non  est  ad  usus  humanos  ulterius 
transferendum’.  Ex  principio  superius  posito  sequitur  2°.  commo- 
dat arium  non  posse  rem  adhibere  ad  alium  usum,  nisi  ad  quem 
commodata  fuit.  Quae  conditio  adeo  servanda  est,  ut  si  commoda- 
tarius  ad  alium  usum  rem  commodatam  transferat  juxta  leges 
civiles  teneatur  de  furto  1.  >Si  ut  certo*  5.  §.  2.  ff.  h.  t.  Com- 
modans autem  non  potest  impedire  usum  concessum,  quod  si 
fecerit,  commodatarius  habet  actionem  quae  dicitur  actio  commodati 
contraria,  contra  commodantem,  ut  ei  usum  rei  commodatae  resti- 
tuat, et  damna  sarciat.  Immo  ne  usus  in  hoc  contractu  frustretur, 
leges  dederunt  eandem  actionem  commodatario,  quoties  commodans 
scienter  commodaverit  rem  vitiosam.  Sequitur  3°.  exspirante  tem- 
pore usus  praefiniti,  aut  cessante  ipso  usu  rei  commodatae,  cessare 
ipsum  commodatum,  et  commodatarium  restituere  debere  rem  com- 
modatam in  sua  specie.  Hinc  restituendus  est  equus  commodatas, 
non  vero  alias  pro  eo.  In  hoc  enim  commodatam  differt  amatuo: 

ut  in  mutuo  genus  restituatur,  in  commodato  autem  ipsa  res  in 
sua  specie  restituenda  sit 

3.  Quid  vero  si  res  immutata  est  et  passa  est  damnum  ? 

Si  damnum  hujusmodi  sit  consectarium  usus  rei,  reficere  illud 
commodatarius  non  obligatur,  immo  ad  nihil  tenetur  commodatarius 
si  absque  sua  culpa  in  usu  res  pereat  1.  ult.  ff.  h.  t.  At  cum  sit 
contractus  gratuitus,  et  proinde  unilateralis,  commodatarius  in  cujus 
utilitatem  penitus  vertitur  contractus,  tenetur  rem  commodatam 
exactissima  diligentia  custodire.  Hinc  non  solum  tenetur  praestare 
dolnm,  sed  etiam  culpam  levem,  et  levissimam,  illam  scilicet,  quae 
opponitur  vigilantiae  diligentissimi  patrisfamilias.  Ita  c.  un.  h.  t. 
post  leges  civiles  in  cit.  1.  »Si  ut  certo*  §.  Nunc  videndum  ff.  h.  t. 
et  in  1.  »In  rebus*  §.  1.  ff.  h.  t 

4.  Casum  vero  fortuitum  non  praestabit  commodatarius,  nisi 
1°.  se  obligaverit  ex  pacto  ad  illum  praestandum;  2°.  nisi  ex  ejus 
culpa  factum  sit  ut  res  in  ea  conditione  reperiretur,  in  qua  casum 
fortuitum  seu  infortunium  subiret;  3°.  nisi  commodatarius  in  mora 
fuerit  restitutionis,  et  interim  res  commodata  passa  est  casum  for- 
tuitum c.  un.  h.  t. 

5.  Expleto  usu,  vel  elapso  tempore  praefinito  commodans  habet 
actionem  directam  contra  commodatarium,  ut  sibi  restituat  rem, 
et  damna,  si  res  ex  ejus  culpa  facta  sit  deterior.  Commodatarius 
autem  habet  actionem  commodati  contrariam  contra  commodantem 
ut  sibi  reficiantur  majores  expensae  factae  pro  conversatione  rei 
commodatae:  dixi  majores,  nam  ordinariae,  et  minores  expensae 
gravant  commodatarium. 


Titulus  XVI. 

De  Deposito. 

1.  Depositum  aliquando  sumitur  pro  re,  quae  alicujus  fidei  cu- 
stodienda traditur,  aliquando  pro  contractu,  quo  rei  custodia  com- 
mittitur. Depositum  sub  hoc  respectu  definitur:  1 Contractus  quo 
res  alicui  gratis  custodienda  traditur Qui  rem  custodiae  causa 
tradit,  dicitur  deponens,  qui  eam  recipit,  depositarius. 

2.  Ex  definitione  plura  sequuntur:  1°.  In  hoc  contractu  custo- 
diam rei  concedi  ut  integra  restituatur,  non  vero  concedi  usum  rei: 

ex  qua  conditione  depositum  distinguitur  a precario  et  a commo- 
dato. Quod  si  depositarius  utatur  re  deposita  sine  consensu  yel 
expresso  vel  tacito  deponentis  juxta  leges  civiles  reus  furti  perhi- 
betur 1.  »Si  sacculum  < ff.  h.  t Cum  in  hoc  contractu  solum  custo- 
dia tradatur,  contractus  hic  perficitur  in  commodum  deponentis. 
Hinc  sequitnr  2°.  rem  esse  restituendam  quoties  deponens  eam 
requisierit  c.  2.  h.  t.  Nec  obstat  tempus  fuisse  praefinitum  custo- 
diae, nam  tempus  praefinitur  contra  depositarium  ad  determinan- 
dam ejus  obligationem,  quatenus  nempe  non  possit  cogere  depo- 
nentem ad  rem  snam  recipiendam,  sed  teneatur  rem  depositam 
custodire  per  integrum  tempus  in  contractu  designatum.  Verum 
si  novum  quid  emergit  quod  restitutionem  reddat  noxiam  vel  pri- 
vato deponentis  bono,  vel  bono  societatis,  restitutio  poscenti  facienda 
non  est.  3°.  Custodia  haec  est  gratuita:  hinc  regulariter  nulla 
intercedere  debet  merces. 

3.  Quaeritur  an  clerici  possint  onus  suscipere  depositarii? 

Responsio  affirmativa  datur  ab  Alex.  III.  in  c.  L h.  t.  Elatio 

ex  eo  deducitur  quod  contractus  hujusmodi  rejicit  indolem  oon- 
tractus  mercenarii,  qui  clericum  non  decet,  sed  potius  induit  na- 
turam obligationis  fiduciae  inter  amicos  exsistentis.  Potest  vero  de- 
positum tradi  Ecclesiae,  vel  loco  pio,  cujus  clericus  sit  rector,  vel 
administrator,  aut  fieri  potest  clerico  uti  personae  singulari.  In 
primo  casu  si  res  pereat  vel  deterior  fiat  ex  dolo  vel  culpa  pul- 
sari potest  ipsa  Ecclesia  vel  locus  pius,  quia  principaliter  obligan- 
tur erga  depositorem  qui  Ecclesiae  fidei  rem  suam  credidit  In  se- 
cundo casu  cum  censeatur  electa  industria  personae,  clericus  ipse 
pulsandus  est  et  Ecclesia  nullo  modo  tenetur  nisi  rei  depositae  pre- 
tium in  utilitatem  Ecclesiae  fuerit  conversum:  scilicet  Ecclesia 
tenetur  non  actione  depositi,  quia  depositaria  non  fuit  sed  actione 
de  in  rem  verso  quia  ditior  facta  est  rebus  alienis.  Ita  c.  1.  h.  t. 
et  glos,  ibi 

4.  Quaeri  potest  quandonam  depositarius  de  re  amissa,  vel  im- 
minuta respondere  teneatur? 

Ex  legibus  civilibus  11.  1.  C.  et  1.  ff.  h.  t.  §.  ult.  nec  non  ex 
c.  2.  h.  t.  depositarius  pulsari  potest  quando  res  perierit,  vel  de- 
terior effecta  est  ex  ejus  malitia.  Hinc  principium  invaluit  deposi- 
tarium praestare  debere  dolum,  et  culpam  latam:  culpa  enim  lata 
dolo  aequiparatur.  Non  tenetur  vero  ultra  malitiam,  quia  cum 

nullam  percipiat  utilitatem,  tenetur  solummodo  uti  ordinaria  dili- 
gentia ad  rem  conservandam..  Nullius  autem  esset  valoris  pactum 
quo  depositario  remitteretur  obligatio  praestandi  dolum  futurum. 
Pactum  enim  hujusmodi  esset  contra  bonam  fidem  L 1.  ff.  h.  t 

PrcBsumitur  vero  malitia  seu  mala  fides  depositarii  quando, 
rebus  suis  salvis,  amiserit  res  depositas  cum  potuisset  eadem  dili- 
gentia vel  etiam  minori  simul  servare  alienas  c.  2.  h.  t.  et  1.  »Quod 
novum*  ff.  h.  t.  Haec  porro  regula  non  valet  quoties  in  casu  for- 
tuito ex.  gr.  in  incendio  depositarius  nequeat  simul  servare  res 
suas  et  alienas  suae  custodiae  concreditas;  quisque  enim  prius  suas, 
quam  alienas  fortunas  curat  honeste. 

6.  Aliquando  autem  depositarius  tenetur  etiam  de'  culpa  levi 
aliquando  etiam  de  levissima,  iramo  et  de  casu  fortuito.  De  culpa 
levi  tenetur  quoties  aliquid  loco  mercedis  recipiat,  tunc  enim  con- 
tractus unilateralis  redditur  utrinque  onerosus.  — De  culpa  autem 
etiam  levissima  tenetur  depositarius  si  sese  obtulerit  ad  depositum 
recipiendum.  Hoc  enim  in  casu  veluti  in  gratiam  depositarii  cen- 
setur creatum  depositum.  Hinc  in  legibus  civilibus  traditur  in  hac 
hypothesi  periculum  rei  esse  apud  depositarium.  — De  culpa  levi, 
levissima,  aut  etiam  de  casu  fortuito  tenetur  depositarius,  quoties 
in  contractu  specialis  conditio  posita  fuerit  et  haec  omnia  deposi- 
tarius in  se  susceperit,  vel  cum  in  mora  fuerit  restitutionis  rei, 
depositore  exposcente  c.  2.  L t. 

6.  Ex  deponto  oritur  actio  directa  depositi,  quae  competit  de- 
positori, et  ejus  haeredibus  adversus  depositarium  ej usque  haeredes, 
ut  sibi  restituatur  res  integra,  vel  ejus  aestimatio,  quoties  res  per- 
ierit vel  deterior  effecta  fuerit,  ex  dolo  vel  culpa  depositarii  in 
sensu  superius  explicato.  Oritur  insuper  actio  depositi  contraria,  • 
qua  depositarius  repetere  potest  impensas  factas  ad  rem  sibi  con- 
creditam conservandam.  Non  potest  vero  depositarius  compensa- 
tione uti,  aut  deductione  alterius  crediti  quod  habeat  contra  de- 
positorem, ne  videatur  recepisse  rem  depositam  in  hunc  finem,  ut 
scilicet  ex  deposito  deducat  vel  compenset  suum  creditum,  ac  pro- 
inde contractus  depositi,  qui  est  contractus  fiduciae  inter  amicos 
ad  perfidiam  referretur  ceu  docet  c.  2.  h.  t.  §.  »Sane«. 

Titulu8  xvn. 

De  emptione  et  venditione. 

1.  Quoniam  legislatio  ecclesiastica  imitata  est  jus  civile  Roma- 
norum, illudque  in  pluribus  capitibus  Ecclesiarum  bonis  applicavit, 
ad  intelligentiam  praesertim  eorum  discipulorum  qui  soli  juri  cano- 
nico addiscendo  dant  operam  quaedam  notiones  in  praesenti  materia 
utiles  ex  jure  civili  depromptae  hic  explicandae  sunt  Contractus 
est  species  conventionis.  Conventio  definitur  ab  Ulpiano  ut  sit 
‘duorum,  pluriumve  in  idem  placitum  consensus’  1.  1.  §.  2.  ff. 
De  pactis. 

2.  Cum  innumerae  possint  celebrari  conventiones  inter  cives 
quumque  voluntas  suscipiendi  obligationem  vel  per  consensum  ex- 
pressum pandi  possit,  vel  merito  praesumi  possit  ex  facto;  hinc 
romana  legislatio  aliquas  frequentiores  conventiones  elegit,  et  pro- 
bavit in  quibus  admisit  causam  obligationis  sive  in  expresso  con- 
sensu sive  in  facto  aliquo,  quod  praesumere  facit  consensum.  Sci- 
licet quasdam  recognovit  conventiones,  ita  ut  concederet  iisdem 
viam,  et  medium  quo  civiliter  seu  in  judicio  unaquaeque  ex  per- 
sonis convenientibus  urgere  posset  observantiam  conventionis  contra 
aliam,  vel  alias  personas  contrahentes.  Istas  conventiones  appel- 
lavit contractus,  medium  quo  judicialiter  obtineretur  observantia 
contractus  appellavit  actionem.  Insuper  quibusdam  contractibus 
usitatioribus  eadem  legislatio  romana  dedit  proprium  nomen,  alios 
autem  innominatos  dixit. 

3.  Ceterarum  conventionum,  quas  pacta  nuncupavit,  observan- 
tiam in  genere  jus  civile  remisit  bonae  fidei  civium,  et  eisdem  so- 
lummodo dedit  exceptionem.  Videlicet  qui  pactum  iniit,  licet  non 
possit  agere,  idest  petere  in  judicio  observantiam  conventionis,  ta- 
men si  ab  alia  parte  in  judicio  actione  pulsetur  contra  fidem  ipsius 
conventionis,  potest  adversus  actorem  exceptionem  proponere  ex 
pacto  inito.  De  pactis  plura  non  dicimus  nam  de  iis  titulus  spe- 
cialis adest  in  libro  primo.  Contractus  definiri  potest  ‘Conventio 
habens  proprium  nomen,  et  causam  civilem  obligandi  aut,  nomine 
deficiente,  habens  saltem  civilem  obligandi  causam’  1.  7.  §§.  1.  et  2. 
De  pactis. 

4.  Omissis  aliis  divisionibus  duas  dabimus  divisiones.  1°.  Con- 
tractus dividuntur  in  rcales,  et  consensuales.  Consensuales  illi 

sunt  qui  solo  consensu  partiam  perficiuntur  nec  aliquid  aliud  re- 
quirunt ad  obligationem  gignendam.  Ex.  gr.  emptio,  venditio. 
Ileales  illi  sunt  qui  re  perficiuntur,  idest  qui  ad  gignendam  obli- 
gationem praeter  consensum  postulant  etiam  vel  positionem  facti 
alicujus  vel  traditionem  rei  ex.  gr.  contractus  innominati:  do  ut 
facias,  do  ut  des  etc.  et  inter  nominatos  contractus  depositi,  mutui, 
commodati,  pignoris. 

2°.  Contractus  dividuntur  in  unilaterales,  et  in  bilaterales. 
Primi  contractus  ii  sunt  in  quibus  unus  solummodo  contrahens  di- 
recte obligatur.  Secundi  generis  contractus  ii  sunt  ex  quibus  di- 
recta obligatio  utrinque  nascitur.  Primi  generis  contractus  dicti 
sunt  stridi  juris  eo  quod  in  judicio  circa  ipsos  contractus  stan- 
dum est  strictae  interpretationi  verborum  conventionis.  Unde  ex 
virtute  horum  contractuum  nihil  est  praestandum  ultra  id  de  quo 
expresse  convenit  inter  partes  1.  99.  ff.  De  verb.  oblig.  Secundi 
generis  contractus  dicuntur  bonce  fidei  eo  quod  ex  voto  communi 
contrahentium  non  tantum  spectatur  quod  lingua  nuncupatum  est, 
sed  etiam  quod  ratio  boni,  et  aequi  utrinque  postulat  Hisce  prae- 
missis agendum  est  in  titulo  de  contractu  emptionis,  et  vendi- 
tionis. 

5.  Emptio  venditio  est  ‘Contractus  bonce  fidei  solo  consensu 
initus,  quo  de  re  pro  certo  pretio,  deque  certo  pretio  pro  re  tra- 
denda convenitur'.  Dicitur  1°.  bonce  fidei  contractus  quia  utrinque 
obligatio  nascitur.  Venditor  enim  suscipit  obligationem  tradendi 
rem,  emptor  vero  obligatur  ad  pretium  solvendum.  Quare  juxta 
ea  quae  diximus,  in  quaestione,  quae  proponatur  circa  hunc  contra- 
ctum, judex  potest  juxta  boni  et  aequi  rationem  arbitrari.  2.  Solo 
consensu  initus,  quia  obligatio  mutua  plene  consistit  ex  solo  con- 
sensu, nec  requiritur  traditio  rei  vel  pretii  Quare  posito  solum- 
modo consensu  habetur  perfectus  contractus  idest  nascitur  hinc 
inde  obligatio  quamvis  consummatio  seu  implementum  contractus 
ipsius  habeatur  per  traditionem  rei,  et  pretii.  8°.  De  re  pro  certo 
pretio  tradenda,  et  vicissim  de  pretio  tradendo  pro  re,  quia  ideo 
institutus  est  contractas  hujusmodi  ut  qui  rem  suam  alienat,  ejus 
valorem  in  pecunia  numerata  recipiat  Quare  tria  sunt  elementa 
contractus  hqjusmodi  scilicet  res,  pretium,  consensus. 

6.  Quoad  rem  quaeri  potest:  quasnam  res  vendi,  et  emi  potest? 
Omnis  res  Vendi  et  emi  potest  quae  sit  pretio  aestimabilis  nec  ex- 
tra commercium  [sit  posita.  Hinc  vendi  possunt  et  emi  res  mo-' 

biles,  et  immobiles,  corporales  et  incorporales,  idest  jura  ex.  gr. 
nomina  debitorum,  actiones.  At  nec  vendi  nec  emi  possunt  res 
mere  spirituales  aut  spiritualibus  adnexae  ex.  gr.  concessio  prae- 
bendae quae  datur  propter  officium  sacrum  cc.  14.  et  15.  C.  1.  q.  3. 
Ratio  est  quia  simoniee  vitium  velificatur,  quum  pretium  pro  re 
spirituali  funderetur.  Pariter  res  sacrae  qua  tales  nec  vendi  nec 
emi  .possunt  quia  extra  commercium  positae  sunt  Possunt  vere 
vendi,  qua  pretio  aestimabiles  ad  usus  sacros.  Res  vero  tempo- 
rales ad  Ecclesias  pertinentes  vendi,  et  emi  possunt,  servatis 
tamen  conditionibus,  et  juris  solemnitatibus  supra  expositis  in  titulo 
De  reb.  Eccl.  alien.  vel  non  (IU.  13). 

Proponi  solent  et  aliae  quaestiones  circa  res  quae  hujus  con- 
tractus possunt  esse  vel  non  esse  objectum.  Ita  ex.  gr.  an  res 
aliena  vendi  possit,  et  emi,  an  pariter  res  furtiva.  At  quum  hae 
quaestiones  potius  ad  civile  jus  pertineant,  hinc  innuisse  sufficiat 
validam  esse  venditionem  scilicet  utrinque  nasci  obligationem  in 
favorem  emptoris,  quoties  ipse  bona  fide  arbitretur  rem  esse  ven- 
ditoris 1.  34.  §.  3.  ff.  De  Contrah.  Empt. 

7.  Relate  ad  pretium  dicendum  est  pretium  emptionis,  et  ven- 
ditionis esse  debere  verum,  certum  et  justum.  Verum,  nempe  fingi 
non  potest,  sed  revera  intercedere  debet  ut  contractus  perficiatur.  — 
Debet  esse  certum  idest  determinatum,  debet  enim  repraesentare 
valorem  rei  determinatae.  Id  vero  non  impedit  quominus  deter- 
minatio pretii  possit  remitti  arbitrio  hominis  periti,  vel  arbitrio 
judicis  aut  etiam  vendi  possit  res  quanti  vendatur  die  vel  loco  prae- 
finito. Porro  determinatio  pretii  seeumfert  etiam,  ut  in  pecunia 
enumerata  computetur.  Hinc  licet  loco  pecuniae  praestetur  alia  res, 
tamen  res  computari  debet  tamquam  repraesentans  certam  pecuniae 
quantitatem,  secus  enim  non  emptio  venditio,  sed  alius  contractus 
fieret  ex.  gr.  permutatio.  — Pretium  debet  esse  justum  scilicet 
debet  respondere  valori,  et  communi  aestimationi  rei,  nec  augeri 
potest  extraneis,  et  peregrinis,  sed  pro  istis  etiam,  ex  jure  cano- 
nico, servanda  est  norma  ordinaria  loei  venditionis  c.  1.  h.  t 
Cavet  insuper  jus  nostrum  ut  pondera  justa  sint  c.  2.  h.  t 

8.  Quod  si  pretium  justum  non  fuerit,  verificatur  laesio.  — 
Laesio  potest  esse  vel  levis  vel  gravis,  idest  enormis,  vel  enormis- 
sima. Levis  quae  etiam  communis  dicitur  locum  habet  quando 
pretium  solutum  non  fuerit  minus  medietate  veri  pretii  rei  emptae. 
Hinc  laesio  haec  toleratur  a legibus:  scilicet  contractus  emptionis 

et  venditionis  sustinetor  etiamsi  laesio  haec  contigerit:  nam  secus 
nulla  forsan  salva,  et  tota  foret  venditio  com  in  contracta  hujus- 
modi, ob  valorem  rei  non  semper  undequaque  determinatam,  facile 
aliqua  laesio  locum  potest  habere.  Praeterea  ex  natura  contractus 
bonae  fidei  praesumitur  utrinque  tacita  condonatio  laesionis  com- 
munis. At  excipitur  casus  doli:  si  videlicet  ex  dolo  notabilis  laesio 
facta  fuerit,  poterit  emptor  ex  dolo  agere  ad  damni  reparationem 
obtinendam  cap.  16.  De  Rescriptis  (I.  3). 

9.  2°.  Laesio  gravis  idest  enormis,  seu  ultra  normas,  verifi- 
catur,  cum  nec  dimidia  pars  justi  pretii  fuerit  soluta,  scilicet  cum 
laesio  fuerit  ultra  medietatem  justi  pretii  ex.  gr.  si  res  valeat 
100  scutatis  et  empta  fuit  pro  scutatis  49  vel  infra.  Hoc  in  casu 
contractus  valet:  at  venditor  potest  compellere  emptorem  ut  vel 
pretium  compleat  vel  recepto  pretio  soluto  rem  restituat.  Hinc 
optio  vel  supplendi  pretium,  vel  rescindendi  contractum  datur  em- 
ptori L 2.  C.  De  rescind.  vend.  In  qua  dicitur:  ,si  emptor  ele- 
gerit’ et  cc.  3.  et  6.  h.  t. 

10.  3°.  Laesio  enormissima  locum  habet  cum  nec  tertia  pars 
jasti  pretii  fuerit  soluta  ab  emptore:  scilicet  cum  laesio  fuerit  ultra 
bessem,  seu  ultra  binas  tertias  partes  justi  pretii.  In  casu  hujus 
laesionis  non  transit  in  emptorem  nec  dominium  rei  nec  legitima 
possessio  quia  videtur  defuisse  unum  ex  elementis  venditionis  ac 
proinde  venditio  non  videtur  celebrata  in  favorem  emptoris  qui, 
ut  est  auctor  laesionis,  censetur  esse  in  mala  fide.  Quare  eidem 
aufertur  optio  L 2.  C.  De  rescr.  vend.  et  c.  3.  h.  t restituendi 
nempe  rem,  vel  supplendi  pretium.  Sed  venditor  est  qui  eligit  vel 
restitutionem  rei  vel  pretii  complementum. 

11.  Animadvertendum  vero  est,  quantitatem  laesionis  aestimari 
non  quidem  inspecta  re  tempore  querelae  institutae,  sed  tempore 
initi  contractus  venditionis,  inspectis  etiam  quidusdam  extrinsecis 
circumstantiis  ex.  gr.  copia  mercium,  et  paucitate  emptorum,  lucro 
cessante,  vel  damno  emergente  utriusque  contrahentis,  inspecto 
labore,  impensis,  uno  verbo  inspectis  conditionibus  ex  quibus  res 
majoris  vel  minoris  aestimationis  sit  capax. 

12.  Regula  I1.  vero  in  hoc  contractu  servanda  est,  ut  non  liceat 
rem  vendere  supra  summum  pretium  vel  emere  infra  minimum. 
Animadvertendum  Q°.  est  venditorem  requirentem  justum  pretium 
non  teneri  ad  pandendum  emptori  vitium  occultum  rei  venditae, 
nisi  duobus  in  casibus:  1°.  quando  emptor  expresse  venditorem 

Interrogat  de  Titio  rei;  2°.  quando  emptor  rem  expostulat  ad  cer* 
tum  usum,  ad  quem  venditor  cognoscit  rem  esse  inutilem  vel 
etiam  damnosam.  Quibus  in  casibus  leges  civiles  non  solum  ad- 
stringunt  venditorem  ad  excessum  pretii  solvendum,  si  plus  datum 
fuit,  sed  etiam  ad  sarcienda  damna  ex.  gr.  si  ex  empto  ligno  vi- 
tioso domus  dilabatur,  vel  per  ovem  morbidam  grex  lue  inficiatur 
1.  13.  ff.  De  aet.  empti  et  1.  1.  ff.  De  aedilitio  edicto.  Vitium  ex- 
ternum et  visibile  indicare  non  tenetur  venditor. 

13.  Tertium  elementum  contractus  emptionis  et  venditionis  est 
consensus.  Consensus  potest  esse  purus  vel  conditionatus.  Hinc  con- 
tractus potest  esse  vel  absolutus,  vel  a conditione  pendere. 

14.  2°.  Potest  esse  simplex,  vel  potest  secumferre  pacta  ad- 
jecta. Ex.  gr.  ut  res  determinato  in  loco  tradatur,  ut  pretium  in 
tali  pecunia  solvatur,  potest  adjectum  habere  pactum  legis  com- 
missoriae, quo  cavetur  inter  partes  ut  nisi  intra  certum  tempus 
solutum  fuerit  pretium  ab  emptore,  contractus  nullus  censeatur, 
seu  res  non  censeatur  empta  1.  2.  ff.  De  lege  commissoria.  Vi 
hujus  pacti,  elapso  tempore  praefinito,  quin  fuerit  pactum  solutum, 
est  in  potestate  venditoris  vel  uti  privilegio  legis  commissoriae  et 
rem  repetere,  vel  urgere  implementum  contractus  seu  pretii  solu- 
tionem 1.  4.  cit  loc.  Quare  si  vel  partem  pretii  accepit,  vel  petat 
pretium,  censetur  renunciare  juri  suo  de  lege  commissoria  1.  4.  C. 
De  pactis  inter  empt. 

15.  Pariter  contractui  adjici  potest  pactum  addictionis  in  diem: 
pactum  scilicet  quo  venditor  sibi  reservat  jus  ut,  si  intra  certum 
tempus  alius  emptor  rem  petat,  offerens  meliores  conditiones,  pos- 
sit venditor  huic  alteri  rem  vendere,  et  tradere  1.  1.  ff  De  in 
diem  addictione.  Conditio  autem  praesertim  vel  pretii  quantitatem, 
vel  securitatem  solutionis  vel  etiam  locum  solutionis  respiciat  1.  4.  ff. 
De  in  diem  addictione. 

16.  Quaeritur  utrum  venditioni  possit  adjici  pactum  retroven - 
ditionis:  scilicet  pactum  ut  emptor  vel  possit,  vel  etiam  debeat 
retrovendere  rem  emptam  venditori  vel  intra  certum  vel  intra  tem- 
pus indefinituqE  De  hac  re  agit  c.  5.  h.  t in  quo  excluditur  hujus- 
modi pactum  tamquam  usurarium.  Tamen  non  solum  in  lege  cir 
vili  ceu  in  1.  2.  C.  De  pact.  inter  empt.  et  in  1.  68.  ff.  De  rei 
vindicat.,  sed  etiam  in  jure  canonico  admittitur  paetum  retroven- 

ditioni»  qnemadmodnm  in  Extrav.  1*.  et  2\  h.  t.  inter  comm.  et  in- 
sinuatnr  etiam  in  c.  10.  De  fide  instrum.  (II.  22). 

17.  Ut  vero  concilientar  hsec  loca  juris  animadvertendum  est, 
in  c.  5.  h.  t.  ideo  fuisse  reprobatum  pactum  retrovenditionis,  quia 
ceu  notat  Pontifex  palliatam  usuram  continebat,  et  ideo  fuerat 
celebrata  venditio  ut  emptor  effugeret  poenas  Lateranensis  Concilii 
contra  usurarios,  cujus  dispositio  refertur  in  c.  3.  De  usuris  (V.  19). 
Igitur  non  in  genere  fuit  reprobatum  pactura  retrovenditionis  de 
quo  loquuntur  alia  loca  juris,  sed  fuit  illud  pactum  in  specie  re- 
probatum quod  animum  usurarium  revelat  Hanc  vero  malam  in- 
tentionem manifestabat  modicitas  pretii  quod  vix  medietatem  justi 
pretii  attingebat.  Sciendum  enim  est  rem  minoris  utique  esse  aesti- 
mandam sub  conditione  pacti  retrovenditionis  eo  quod  emptor  pos- 
sit urgeri  ad  eam  restituendam,  nec  definitive  eandem  faciebat 
suam:  at  si  pretium  nimis  imminuatur,  potest  ingerere  dubium 
circa  intentionem  contrahentium  qui  noluerint  serio  contractum  em- 
ptionis et  venditionis  perficere,  sed  finxerint  hunc  contractum  ad 
tegendam  usurarum  perceptionem  ex  mutua  pecunia  quae  tenet 
locum  pretii.  Scilicet  nsurarius  videns  ratione  mutui  nullum  posse 
exigere  fructum  pecuniae,  simulat  emptionem  bonorum  mutuatarii 
ac  exiguum  constituit  pretium,  restituendum  intra  certum  tempus 
per  retrovenditionem.  Mutuatarius  certe  ne  bona  penitus  amittat, 
pecuniam  restituit,  ac  interim  mutuans  seu  emptor  percipit  fru- 
ctus bonorum  qui  pro  eo  constituunt  vere,  et  proprie  fruetus  pe- 
cuniae. Pactum  igitur  retrovenditionis  in  casu  exhibet  palliatam 
usuram.  Hinc  inferunt  doctores  pactum  retrovenditionis  adjectum 
in  contractu  in  quo  pretium  nimium  inferius  est  isto  pretio,  prae- 
sumptionem inducere  animi  usurarii. 

De  periculo  rei  venditae. 

18.  Si  res  non  solum  vendita  fuerit,  sed  etiam  tradita,  totum 
periculum  est  penes  emptorem  qui  dominus  factus  est  ita  ut  rem 
ceu  suam  possideat.  Quare  merito  invocatur  principium  'Res,  quas 
perit,  domino  perif.  Haec  conclusio  valet  etiam  quando  adhuc  pre- 
tium emptor  venditori  non  solverit,  ad  quod  solvendum  ex  ipso 
contractu  tenebatur  1.  14  ff.  De  peric.  et  com.  rei  vend.  Nam 
venditor  nondum  recepto  pretio  est  solummodo  creditor  non  autem 
amplius  dominus  rei  venditae. 

19.  Quid  vero  si  res  nondum  tradita  vel  pereat,  vel  dete- 
rior fiat? 

Distingui  debet  inter  genus,  et  speciem.  Genus  in  jure  idem 
est  quod  pro  philosophis  est  species.  Hinc  emptio  et  venditio  ge- 
neris locnm  habet  quando  ex  pluribus  individuis  ejusdem  speciei, 
et  aestimationis  unum  vel  plura  comprehendantur,  quin  determinate 
designentur.  Species  projuristis  idem  exprimit  ac  individuum  pro 
philosophis.  Hinc  emitur,  aut  venditur  species  cum  unum,  vel 
plura  individua  determinata  non  solum  in  numero,  sed  etiam  in 
corpore  designentur,  idest  designentur  cum  qualitatibus  indi  viduan- 
tibus. Pariter  si  sermo  sit  de  rebus,  quae  mensurae  vel  ponderis 
sunt  capaces.  — Distinguendum  est,  utrum  venditio  facta  sit  ad  cor- 
pus, vel  ad  mensuram.  Ad  corpus  perficitur  venditio,  quoties  plures 
species  venduntur  ad  modum  unius  absque  ulla  consideratione 
ponderis  aut  mensurae.  Ex.  gr.  si  vendatur  totum  frumentum  quod 
in  horreo  continetur.  Huic  venditioni  aliquando  abjici  potest  quan- 
titas ponderis,  vel  mensurae;  at  haec  adjectio  non  fit  taxative,  sed 
solummodo  demonstrative.  Ex.  gr.  si  dictum  fuerit:  vendo  tibi 
totum  frumentum  quod  in  meo  horreo  conservatur,  cqjus  quantitas 
centum  modiis  comprehenditur.  Venditio  ad  mensuram  perficitur 
quando  quantitas  rei,  seu  pondus  exprimitur  taxative ; ideBt  quando 
venditur  determinata  quantitas  rei  ex  gr.  si  ex  acervo  tritici  10 
modiorum  quantitas  vendatur. 

20.  Si  emptio  venditio  perficiatur  in  genere,  aut  in  pondere 
vel  mensura,  res  quae  perit  ante  traditionem,  vel  mensuram,  perit 
venditori:  scilicet  periculum  rei  quemadmodum  et  commodum  pro- 
prium est  venditoris.  — Si  autem  venditio  facta  est  in  specie  vel  ad 
corpus,  periculum  rei  etiam  ante  traditionem  est  penes  emptorem. 
Hinc  emptori  vel  in  ejus  damnum  deterior  fit  nisi  id  contigerit  ex 
mora,  vel  culpa  venditoris.  Ratio  prioris  partis  ex  eo  deducitur 
quod  cum  res  vendita  non  sit  plene  determinata  in  individuo,  de- 
finiri non  potest  in  facto,  an  perierit  res  quam  contrahentes,  intel- 
ligebant  vel  alia  res  creditoris.  Verum  quando  res  fuerit  deter- 
minata, sive  quia  vendita  est  spedes,  sive  quia  venditio  facta  est 
ad  corpus,  res  per  contractum  perfectum  incipit  esse  emptoris,  qui 
habet  actionem  ad  rem  illam  determinatam  obtinendam , et  juxta 
regulam  15.  juris  ff.  is  qui  actionem  habet  ad  rem  recuperandam, 
ipsam  rem  habere  videtur’.  Unde  cum  ex  contraetu  venditor 
teneatur  tradere  emptori  rem  determinatam  si  ea  ex  infortunio 

pereat  venditor  non  ampliis  rei  traditionem  exsequi  potest  Porro 
ad  impossibile  nemo  tenetur,  et  proinde  eo  ipso  venditor  eximitur 
ab  onere  traditionis. 

21.  Quod  si  venditio  'fuerit  conditionalis  hoc  in  casu  si  pereat 
vel  deterior  fiat  post  eventum  conditionis  si  vendita  sit  species  vel 
res  ad  corpus,  damnum  est  penes  emptorem,  si  nondum  sit  veri- 
ficatus  eventus,  venditor  subit  periculum  rei.  In  contractu  autem 
generis  vel  rei  ad  mensuram,  aut  pondus  non  attenditur  eventus 
conditionis,  sed  traditio  qua  res  determinatur. 

22.  Quid  vero  si  res  fuerit  evicta?  Principium  a jure  sta- 
tuitur, venditorem  praestare  debere  evictionem.  Evictio  definiri 
potest  ‘recuperatio  rei  propriae  per  legitimum  judicium  obtenta’. 
Hinc  evicta  res  dicitur  quoties  dominus  eam  ab  alio  possessam 
iterum  assequitur  per  judicis  sententiam.  Jamvero  venditor  cum 
rem  alienat,  duas  suscipit  obligationes  1°.  ut  rem  tradat;  2°.  ut 
concedat  emptori  jus  pacifice  possidendi  eandem  rem.  Quapropter 
si  res  evincatur  ob  vitium  antecedens  ipsnm  contractum,  tenetur 
venditor  praestare  evictionem  scilicet  in  judicio  rem  suam  fuisse 
tueri,  et  si  fuerit  evicta  reddat  indemnem  ipsum  emptorem.  Quare 
venditor  non  solum  restituere  debet  pretium  acceptum  in  vendi- 
tione, sed  etiam  debet  praestare  quanti  interest  rem  non  fuisse 
evictam  idest  emptori  damna  reficere  debet 

23.  At  tribus  in  casibus  non  est  praestanda  evictio  a venditore 
juxta  c.  ult.  h.  t.  1°.  Quando  emptor  in  judicium  vocatus  non 
denunciaverit  motam  litem  venditori  tempore  utili  pro  necessaria 
defensione  instituenda.  2°.  Si  emptor  contumaciter  abfuerit  tem- 
pore sententiae  promulgatae.  Quo  in  casu  ait  Ulpianus  in  1.  55.  ff. 
De  evict.  ‘Magis  emptor  propter  absentiam  victus  videtur  quam 
quod  malam  causam  habuit’.  Ratio  etiam  est  quia  cum  judicium 
institutum  sit  contra  emptorem  ceu  rei  possessorem,  sententia  eidem 
intimatur,  et  ob  ejus  absentiam  contumacem  seu  culpabilem  pot- 
est causa  detrimentum  pati  praesertim  quoad  amissionem  juris  ap- 
pellandi. 3°.  Si  sententia  per  injuriam  fuerit  lata.  Scilicet  tum 
quando  judex  processerit  spretis  formis  juris  qno  in  casu  judicium 
dicitur  injustum,  tum  quando  sententia  manifeste  adversatur  prin- 
cipiis justitiae.  Quo  in  casu  dicitur  sententia  iniqua.  Dixi  mani- 
feste. Nam  si  probabiliter  tantum  fuerit  contra  jus  data  sententia, 
praestanda  est  a venditore  evictio.  In  duobus  autem  aliis  casibus 


Digitized  by 


Google 


176 


DECRETALIUM  GKEGORn  IX.  LIB.  HL 


judicii  injusti,  vel  sententiae  iniquae  non  praestat  evictionem  ven- 
ditor quia  non  tenetur  respondere  de  abusivo  et  illegitimo  facto 
personali  judicis. 


Appendix. 

24.  De  bonis  ecclesiasticis  quce  alienantur  ab  invasoribus  et 
•praesertim  a variis  guberniis  civilibus  quce  eadem  bona  illegitime 
occupaverunt. 

In  c.  18.  De  restit.  spoliat.  (H  12)  sequens  regula  traditur: 
Quamvis  jus  civile  romanum  remedium  recuperandae  possessionis 
spoliato  tribuat  directe  contra  eum  qui  spolium  commisit,  et  ejus 
haeredes  universales,  quin  respectum  habeat  ad  tertium  possesso- 
rem, 1.  7.  fi.  De  vi,  et  vi  arm.;  tamen  Pontifex  in  cit.  c.  18. 
statuit  beneficium  restitutionis  rei  ablatae  urgeri  posse  etiam  con- 
tra tertium  possessorem,  qui  scienter  rem  acquisivit  ab  invasore, 
et  rationem  adducit:  eo  quod  non  multum  intersit  quoad  periculum 
animae:  injuste  detinere  et  invadere  alienum.  Quare  ex  hoc  ca- 
pite infertur  illegitimam  esse  acquisitionem  bonorum  ecclesiasti- 
corum, quae  fiat  ab  invasore  alienante,  necnon  sequitur  acquiren- 
tem participare  de  vitio  invasoris,  bonaque  acquisita  restituere 
debere. 

25.  Eadem  vero  quaestio  pertractatur  a Benedicto  XIV.  in 
Epistola  ad  S.  C.  de  Propaganda  Fide  quae  incipit  Urbem  Anti - 
harum  d.  18.  Martii  1752  occasione  capta  aliquaram  quaestionum 
quas  proposuerat  Archiepiscopus  Antibarensis  circa  bona  Eccle- 
siarum occupata  ab  infidelibus,  et  deinde  empta  a Christianis.  In 
§.  22.  tradit  Pontifex  ex  sententia  theologorum  bona  mobilia  taliter 
empta  posse  tuta  conscientia  a fidelibus  emptoribus  retineri,  dum- 
modo eadem  acquisiverint  animo  illa  restituendi  quotiescumque 
a domino  cui  fuerunt  ablata,  oblata  fuerit  pecunia  soluta  in  em- 
ptione. Contrarium  tamen  docet  Pontifex  de  bonis  immobilibus, 
scilicet  ea  restituenda  esse  cum  fructibus  Ecclesiae  absque  ulla 
compensatione  pretii  soluti. 

26.  Accedit  dispositio  Concilii  Tridentini  in  sess.  22.  c.  11. 
De  Ref.  in  qua  decernitur  poena  excommunicationis  Romano  Pon- 
tifici reservatas  contra  usurpatores  quorumcumque  bonorum  eccle- 
siasticorum. Porro,  cum  emptores  acquirendo  scienter  bona  usur- 
pata actione  sua  concurrant  cum  ipsis  usurpatoribus  saltem  qua- 
tenus perpetuent  usurpationem,  dici  optimo  jure  potest  ipsos  oriam 

emptores  eadem  censura  ligari,  praesertim  cum  verba  Concilii  am- 
plissima sint  ut  sanctio  sese  extendat  etiam  ad  eos  qui  impediant 
quacumque  arte,  aut  quocumque  quaesito  colore,  quominus  bonorum 
usurpatorum  fructus  ab  iis  percipiantur  ad  quos  jure  pertinent. 
Haec  autem  conclusio  confirmatur  ex  responsione  S.  C.  R.  U.  In- 
quisitionis quam  inferius  referemus. 

27.  Prae  oculis  etiam  haberi  debet  Const.  Pii  IX.  Apostolim 
Sedis  d.  12.  Octobris  1869.  In  hac  constitutione  inter  excom- 
municationes latae  sententiae  speciali  modo  Romano  Pontifici  reser- 
vatas sub  n.  11.  decernitur  contra  usurpantes,  aut  sequestrantes 
jurisdictionem,  bona,  reditus  ad  personas  ecclesiasticas  ratione 
suarum  Ecclesiarum  aut  beneficiorum  pertinentes.  Praeterea  inter 
excommunicationes  latae  sententiae  nemini  reservatas  sub  n.  3.  de- 
cernitur excommunicatio  contra  alienantes,  et  recipere  prcesumentes 
bona  ecclesiastica  absque  Beneplacito  Apostolico  ad  formam  ertra- 
vagantis  »Ambitiosae«  De  Beb.  Eccles.  alienand. 

Haec  sanctio,  uti  patet,  directe  respicit  alienationes  bonorum 
quae  flant  absque  licentia  Sedis  Apostolicae  ab  ipsis  administra- 
toribus, seu  a rectoribus  Ecclesiarum  rei  Beneficiorum.  Solemnitas 
enim  Beneplaciti  Apostolici  juxta  jus  canonicum  antiquum  consti- 
tuta fdit  ad  procurandam  tutelam,  et  utilitatem  Ecclesiarum  in 
alienationibus  quae  antea  fiebant  a Praelatis  cum  consensu  capituli. 

28.  Insuper  praestat  referre  responsionem  S.  C.  S.  Officii  datam 
die  23.  Aprilis  1873.  Siquidem  interroganti  Episcopo  Augustano: 
‘An  excommunicationem  incurrant  illi  qui  sine  debita  licentia  acqui- 
runt per  contractum  bona  ecclesiastica  a primis  emptoribus  qui 
illa  a gubernio  usurpatore  acceperunt’.  S.  Congregatio  respondit 
‘ Affirmative  et  ad  mentem'.  Mens  autem  haec  fuit.  Praescindendo 
etiam  a quaestione,  utrum  isti  incidant  sub  dispositionem  art.  11. 
Const.  Apostolicce  Sedis,  tamen  dubitari  nequit  istos  emptores  com- 
prehendi sub  censura  Concilii  Tridentini  sess.  22.  c.  11.  de  Ref. 
quae  juxta  eandem  Constitutionem  manet  cum  aliis  censuris  ab 
eodem  Concilio  latis. 

29.  Ut  autem  conscientiis  fidelium  consuleretur,  pro  temporum 
circumstantiis  adoptata  fuerunt  ab  Ecclesia  opportuna  remedia. 
Et  quidem  post  rerum  publicarum  eversionem  quae  sub  finem  elapsi 
saeculi  et  sub  initium  praesentis  in  variis  Europae  regionibus  con- 
tigit, S.  Sedes  per  concordata  cum  Guberniis  civilibus,  et  per  sub- 

Santi,  III.  Decr.  12 

sequentes  declarationes  providit  fidelibus  qui  bona  usurpata  a ci- 
vili potestate  acquisiverunt 

Quare  praxis  inducta  est  ut  si  recurrerent  emptores  illorum 
bonorum  quae  comprehensa  sunt  in  Concordato  vel  in  authentica 
declaratione  S.  Sedis,  provideretur  per  declaratoriam  et  hortato- 
riam. Per  hanc  formulam  S.  Sedes  declarat  bona  empta  retineri 
posse  a possessoribus  ceu  propria,  de  iisque  libere  disponere  posse, 
hortatur  vero  eosdem  possessores,  ut  onera,  si  quae  sint  adnexa 
bonis,  adimpleant 

30.  Quod  si  ageretur  de  ecclesiasticis  bonis  non  comprehensis 
in  concordatis  et  declarationibus  S.  Sedis  servata  regula  est  ut 
oratoribus  recurrentibus  concederetur  absolutio  a censuris,  simul- 
que  daretur  facultas  bona  acquisita  retinendi  sub  conditionibus 
1°.  standi  mandatis  S.  Sedis  desuper  ferendis;  2°.  adimplendi  pia 
onera  bonis  adnexa,  et  3°.  certiorandi  haeredes  et  successores  de 
hujusmodi  obligationibus  susceptis. 

Quoniam  vero  conditio  bonorum  ecclesiasticorum,  quae  a civi- 
libus guberniis  usurpata,  et  alienata  fuerunt  sub  finem  elapsi,  aut 
sub  initium  labentis  saeculi,  diu  suspensa  manere  non  poterat,  cum- 
que observantia  praedictarum  obligationum  non  paucas  conscien- 
tiarum angustias  gignere  poterat,  hinc  factum  est  ut  fideles  re- 
currentes ad  S.  Sedem  regulariter  admitterentur  ad  compositionem. 
Porro  compositio  in  eo  consistit  ut  soluta  aliqua  discreta  summa 
pecuniae  omnibus  inspectis  circumstantiis  taxanda,  concedatur  pos- 
sessoribus facultas  retinendi  boni»  acquisita  in  pleno  dominio  cum 
jure  de  iis  libere  disponendi. 

31.  Nunc  in  specie  agendum  est  de  acquisitione  bonorum  eccle- 
siasticorum, quae  a gubernio  civili  nostra  astate  occupata  fuerunt, 
et  alienata.  — Quoad  acquisitionem  istorum  bonorum  praeter  gene- 
rales dispositiones  canonicas  superius  allatas,  habemus  etiam  pu- 
blicas protestationes  pluries  emissas  a Summo  Pontifice  Pio  IX- 
s.  mem.  quibus  declaratum  solemniter  est,  S.  Sedem  reprobare  usur- 
pationes bonorum  Ecclesiae  a civili  gubernio  in  Italia  peractas  et 
eorundem  bonorum  alienationes. 

32.  Verum  ut  tranquillitati  conscientiae  fidelium  consuleretur, 
factum  est,  ut  regula  designaretur  tum  quoad  acquisitiones  facien- 
das cum  venia  S.  Sedis  tum  quoad  acquisitiones  jam  peractas  sine 
eadem  venia.  Regula  hujusmodi,  approbante  Summo  Pontifice,  con- 
stituta fuit  a S.  Poenitentiaria  Apostolica  cui  a Summo  Pontifice 

de  hac  materia  tractandi  manus  praecipue  commissum  est.  Et 
1°.  quidem  quoad  acquisitiones  faciendas  legitima  causa  inter- 
veniente, concedi  a S.  Poeni tentiaria  solet  facultas  acquirendi  bona 
a gubernio  civili  occupata  sub  quinque  conditionibus.  Porro  haec 
facultas  conceditur  per  rescriptum  in  forma  commissaria  ab  ordi- 
nario loci,  ubi  bona  acquirenda  exsistunt,  exsequendum.  Et  quidem 
regulariter  exigitur  praevia  ipsius  ordinarii  informatio,  et  votum. 
Dixi  regulariter:  nam  si  tempus  urgeat,  nec  possit  ordinarius  au- 
diri, facultas  conceditur  ordinario  permittendi  contractum  emptionis 
quatenus  ita  in  Domino  expedire  judicaverit 

33.  Conditiones  autem  sunt:  1°.  Retinendi  bona  ad  nutum  Ec- 
clesiae, ejusque  mandatis  subinde  parendi.  2°.  Conservandi  eadem 
bona,  ac  in  eis  rem  utilem  gerendi.  3°.  Satisfaciendi  piis  oneribus, 
si  quae  dictis  bonis  adnexa  sint,  et  erogandi  reditus  eorundem  bo- 
norum, qui,  facta  proportione,  excedant  solutum  pretium,  vel  in 
favorem  personarum,  aut  locorum  piorum  ad  quae  dicta  bona  de 
jure  pertinent,  vel  in  satisfactionem  pretii  in  emptione  soluti,  qua- 
tenus emptor  illud  repetere  velit,  prout  ordinarius  judicaverit. 
4°.  Solvendi  pretium  emptionis  annuis  ratis  juxta  privilegium  a 
lege  civili  concessum.  6°.  Certiorandi  haeredes,  et  successores  de 
hujusmodi  obligationibus  per  syngrapham  subscriptam  ad  hoc,  ut 
et  ipsi  sciant  ad  quid  teneantur. 

34.  Ut  autem  istae  conditiones  intelligantur  quaedam  animad- 
versiones faciendae  sunt  Et  1°.  quidem  emptor  suscipit  onus 
conservandi  bona.  Quare  sine  venia  Sedis  Apostolicae  non  potest 
emptor  haec  bona  alienare.  2°.  In  tertia  conditione  agitur  de  ad- 
implendis piis  oneribus.  Jamvero  circa  hanc  conditionem  duo  sunt 
animadvertenda:  a)  Mens  S.  Poeni tentiariae  est,  ut  possessor  bo- 
norum teneatur  onera  pia  adnexa  adimplere  solummodo  quando 
aliunde  non  adimpleantur.  Quare  possessor  pia  onera  adimplere 
debet  in  subsidium  aliorum,  et  per  consequens  ab  omni  obligatione 
eximitur  quoties  vel  gubernium  satisfactioni  onerum  sufficienter 
providerit,  vel  rectores  Ecclesiarum  aut  beneficiorum  ad  quae  bona 
pertinent,  praesertim  in  casu  conversionis  eorumdem  bonorum  in 
reditus  publici  aerarii,  teneantur  oneribus  satisfacere,  b)  Si  omnes 
reditus  bonorum  vel  eorum  major  pars  ex  lege  fundationis  ero- 
ganda sit  in  satisfactionem  onerum  ex.  gr.  in  Missarum  celebra- 
tionem, salvi  semper  esse  debent  possessori  eorumdem  bonorum 
annui  fructus  pecuniae  solutae  in  emptione  ad  rationem  quinque,  pro 

quolibet  centenario,  et  residua  pars  redituum  eroganda  est  in  satis- 
factionem piorum  onerum. 

35.  Praeterea  sciendum  est  S.  Poenitentiariam  ex  expressa  Apo- 
stolica  auctoritate  ordinariis  petentibus  ad  annum  duraturas  se- 
quentes facultates  concedere,  quibus  sive  per  se,  sive  per  aliam 
idoneam  personam  ecclesiasticam  ab  iis  ad  hoc  specialiter  depu- 
tandam licite,  et  libere  uti  valeant:  1°.  lndulgendi  christifidelibus, 
ut  res  annonarias,  fructus  terrae,  res  mobiles,  vel  inter  mobiles 
adnumerandas  ad  Ecclesias,  aut  loca  pia  spectantes,  et  a Gubernio 
usurpatas  acquirere  licite  valeant,  remoto  prudenter  scandalo,  at- 
que erogata  aliqua  eleemosyna  favore  praesertim  Ecclesiarum  seu 
personarum,  ad  quas  res  ipsae  spectabant,  ab  ordinario,  sive  a con- 
fessario  taxanda,  quatenus  emerint  pretio  quod  judicio  ipsius  ordi- 
narii, aut  confessarii  fuerit  minus  justo:  ita  tamen  ut,  si  agatur 
de  rebus  quae  non  sunt  usu  consumptibiles,  sive  quae  servando  ser- 
vari possunt,  earum  rerum  elenchum  Ordinario  tradere  emptores 
teneantur,  et  parati  sint  eas  quandocumque  Ecclesiis,  seu  locis 
piis,  recepto  soluto  pretio,  restituere,  et  curando  pro  viribus,  ut 
suppellectiles,  vasa,  ac  utensilia  sacra  in  usum  aliarum  Eccle- 
siarum seu  oratoriorum  transferantur  nec  in  usus  profanos  assu- 
mantur. 

2°.  Providendi  sub  iisdem  conditionibus,  et  praevia  eorum  ab- 
solutione cum  congrua  poenitentia  salutari  iis,  qui  easdem  res  jam 
emerint,  excepto  tamen  casu  in  quo  res  emptae  superent  valorein 
500  scutatorum. 

36.  3°.  Similiter  facultatem  ad  annum  duraturam  concedit  in- 
dulgendi  iisdem  christifidelibus,  ut  bona  ecclesiastica  a Gubernio 
usurpata  conducere,  seu  jam  conducta  retinere  valeant,  imposita 
illis  aliqua  eleemosyna  favore  personarum  seu  Ecclesiarum  ad  quas 
eadem  bona  de  jure  pertinent,  quatenus  conduxerint  pretio,  quod 
judicio  ordinarii  seu  confessarii  fuerit  minus  justo,  et  obligatione 
faciendi  quantum  poterunt  sub  ordinarii  directione  pro  conservatione 
praesertim  sacrarum  sedium  ac  templorum,  quse  iisdem  bonis  fuerint 
adnexa,  ac  prsevia  absolutione  cum  poenitentia  salutari,  quatenus 
illicite  conduxerint,  necnon  remoto,  et  reparato  scandalo. 

Quamvis  autem  optandum  maxime  sit  ut  hujusmodi  condu- 
ctiones ad  breve  tempus  flant  tamen  S.  Poenitentiaria  declarat, 
non  obstare,  quod,  sic  jubente  Gubernio,  conductio  fiat  ultra  trien- 
nium, cum  hujusmodi  conductionis  contractus  sit  ipso  jure  nullus, 

et  indultum  Apostolicum  concedatur  conductori  tantum  pro  sum  con- 
scienti® tranquillitate,  et  sit  ad  nutum  S.  Sedis  omnino  revocabile. 

37.  Quoad  vero  facultatem  recipiendi  in  emphyteicsim  bona 
ecclesiastica  a Gubernio  usurpata,  nec  non  redimendi  canones  em- 
phyteuticos,  vel  census  aut  alias  praestationes  quae  impositae  sunt 
bonis  ad  familias  privatas  pertinentibus  juxta  praxim  nuperrime 
inductam,  recurrendum  est  ad  S.  C.  EE.  et  RR. 

38.  Modo  aliquid  dicendum  de  acquisitionibus  bonorum  eccle- 
siasticorum immobilium,  et  redemptionibus  canonum,  censuum  et 
aliarum  praestationum  jam  peractis  absque  venia  S.  Sedis. 

Ut  consuleretur  conscientiis  fidefium,  datae  sunt  locorum  ordi- 
nariis literae  a S.  Pcenitentiaria  die  1.  Junii  1869  in  quibus  pecu- 
liares facultates  concessae  fuerunt  sub  quibusdam  conditionibus  ut 
perdurarent  tempore  Jubilaei  indicti  per  Literas  Apostolicas  diei 
11.  Aprilis  ejusdem  anni.  Quare,  cessante  Jubilaeo,  hujusmodi  etiam 
facultates  illae  cessarunt.  Attamen  S.  Pcenitentiaria  christifidelibus 
recurrentibus  post  acquisitionem  bonorum  ecclesiasticorum  immo- 
bilium, aut  post  redemptionem  canonum  etc.  initam  cum  Gubernio 
absque  venia  S.  Sedis,  solet  ordinariis  concedere  facultatem  in 
singulis  casibus  absolvendi  oratores  qui  ad  eandem  S.  Poenitentia- 
riam  recurrunt,  et  iisdem  indulgendi  ut  bona  vel  acquisita  vel 
redempta  retineant  sub  conditionibus  designatis  in  iisdem  literis 
diei  1.  Junii  1869. 

39.  Videlicet  emptores  sine  venia  juxta  praescriptionem  ipsa- 
rum literarum  sub  n.  4.  debent  per  syngrapham  subscriptam  vel 
coram  testibus  subsignatam  in  curia  episcopali  custodiendam,  ac- 
ceptare sequentes  conditiones: 

1°.  Retinendi  bona  ad  nutum  Ecclesiae  ejusque  mandatis  sub- 
inde parendi. 

2°.  Conservandi  ipsa  bona,  et  rem  utilem  in  eis  gerendi 

3°.  Adimplendi  pia  onera  iisdem  bonis  adnexa. 

4".  Subveniendi  ex  fructibus  ipsorum  bonorum  personis  seu 
locis  piis  ad  quae  de  jure  pertinent. 

5°.  Monendi  haeredes,  et  successores  per  syngrapham  subscri- 
ptam de  hujusmodi  obligationibus,  ut  et  ipsi  sciant  ad  quid  tene- 
antur. 

40.  Circa  istas  conditiones  juxta  praxim  S.  Poenitentiariae  ani- 
madvertendum est  1°.  etiam  istos  emptores  teneri  ad  onera  pia 
adimplenda  solummodo  quando  aliunde  non  adimpleantur;  2°.  quan- 

titatem  subventionis,  de  qua  in  quarta  conditione,  determinandam 
esse  judicio  prudentium  personarum,  et  praesertim  Ordinarii,  vel 
Confessarii,  omnibus  inspectis  circumstantiis;  3°.  ne  causae  piae 
ditiores  fiant  aliena  jactnra  in  casu  restitutionis  bonorum  salvam 
esse  posse  possessori  compensationem  utilium  meliorationum  in  bonis 
peractarum  judicio  peritorum  virorum  taxandam  habita  prae  oculis 
regula  forensi  ‘quod  minus  est  inter  impensum  et  melioratum’. 
Videlicet  causa  pia  solvere  debebit  pecuniae  summam  respondentem 
expensis  factis  a possessore,  si  expensae  hujusmodi  minores  sint 
meliorationum  valore,  et  viceversa. 

Quod  si  possessor  bonorum  acquisitorum  a Gubernio  eadem 
absque  venia  S.  Sedis  alienaverit,  S.  Pcenitentiaria  facultatem  con- 
cedit in  singulis  casibus  absolvendi  oratores  a censuris  sub  se- 
quente conditione  expressa  in  citatis  literis  sub  n.  5.  videlicet: 
‘Deposito  lucro  exinde  injuste  percepto  in  manibus  ordinarii  ad  ef- 
fectum illud  conservandi  favore  locorum  piorum,  quae  damna  passa 
sunt,  reparato  scandalo,  monitis  novis  emptoribus,  aliisque  com- 
plicibus, ut  propriae  consulant  conscientiae,  et  imposita  singulis  obli- 
gatione standi  mandatis  S.  Sedis  desuper  ferendis’. 

41.  Si  sermo  sit  de  Christifidelibus,  qui  bona  ecclesiastica  a 
Gubernio  in  emphyteusim  sine  venia  S.  Sedis  receperunt,  S.  Poeni- 
tentiaria  in  singulis  casibus  providit,  ut  supra,  sub  sequentibus  con- 
ditionibus expressis  in  iisdem  literis  sub  n.  8:  1°.  Conservandi 
bona,  et  in  eis  rem  ntilem  gerendi.  2°.  Non  utendi  quocumque 
privilegio,  et  lege  sive  lata,  sive  ferenda  quoad  canonis  affranca- 
tionem.  3°.  Retinendi  ipsa  bona  ad  nutum  Ecclesiae  ejusque  man- 
datis parendi  quoad  eorumdem  bonorum  restitutionem.  4°.  Adim- 
plendi pia  onera  eisdem  bonis  adnexa,  quatenus  aliunde  non  ad- 
impleantur. 5A.  Solvendi  annuum  canonem,  iliumque  augendi  ad 
tramites  justitiae  et  juxta  aestimationem  peritorum  timoratae  con- 
scientiae, si  nimis  tenuis  in  stipulatione  contractus  impositus  fuerit. 
6°.  Monendi  haeredes,  et  successores  de  hujusmodi  obligationibus 
per  syngrapham  ut  et  ipsi  sciant  ad  quid  teneantur. 

42.  Quid  vero  dicendum,  si  Christifideles  non  solum  receperunt 
a Gubernio  bona  ecclesiastica  in  emphyteusim,  sed  etiam  eadem 
bona  redimere  absque  venia  8.  Sedis  non  dubitarunt? 

S.  Pcenitentiaria  juxta  cit.  Ii  teras  diei  1.  Junii  1869  sub 
n.  9.  solet  providere  sub  iisdem  conditionibus  quae  in  iisdem  literis 
diei  1.  Junii  1869  referuntur  in  n.  4.  quas  supra  exposuimus  quoad 

emptores  bonorum  sine  venia  Sedis  Apostolicae.  Si  agatur  de  Christi- 
fidelibus  qui  privato  arbitrio  redemptionem  peregerint  censuum,  et 
aliorum  jurium  ecclesiasticorum  de  natura  sua  redimibilium  S.  Pce- 
nitentiaria  easdem  per  medium  ordinarii  juxta  praefatas  literas  sub 
n.  10.  absolvit,  dummodo  prius  in  manibus  ordinarii  erogent  quid- 
quid minus  de  capitali  summa  Gubernio  persolverint  ad  effectum 
illud  conservandi  favore  locorum  piorum,  ad  quae  census  seu  jura 
redempta  pertinebant 

43.  Tandem  si  agatur  de  canone,  vel  aliis  praestationibus  de 
natura  sua  non  redimibilibus,  redemptis  absque  licentia  S.  Sedis, 
S.  Poenitentiaria  facultatem  ordinariis  concedit  in  singulis  casibus 
fideles  absolvendi  sub  conditionibus  expressis  in  cit.  literis  diei 
1.  Junii  1869  sub  n.  11.  idest 

1°.  Retinendi  fundos  sic  invalide  affrancatos  ad  nutum  Eccle- 
siae ejusque  mandatis  subinde  parendi. 

2°.  Conservandi  eadem  bona  et  rem  utilem  in  eis  gerendi. 

3°.  Servandi  indemnia  quocumque  tempore  loca  pia  super  in- 
tegra perceptione  canonis,  libelli  ac  praestationis,  ac  super  quibus- 
vis aliis  juribus  quae  ad  ipsa  loca  pia  subinde  spectabant,  necnon 
adimplendi  prout  de  jure  pia  onera  fundis  adnexa  quatenus  ali- 
unde non  adimpleantur. 

4°.  Monendi  haeredes,  et  successores  per  syngrapham  subscri- 
ptam, de  hrynsinodi  obligationibus,  ut  et  ipsi  sciant  ad  quid  tene- 
antur. 

44.  Animadvertimus  vero  expositas  conditiones  ordinarie  im- 
poni Christifidelibus  recurrentibus  ad  S.  Poeni tentiariam:  at  hoc 
non  prohibere  quominus  ob  peculiares  circumstantias  ab  ordinariis 
in  informatione  recognitas,  eadem  S.  Poenitentiaria  speciale  ali- 
quod rescriptum  concedat,  in  quo  de  expressa  Summi  Pontificis  ap- 
probatione ab  expositis  conditionibus  recedat,  et  mitiorem  normam 
adoptet  Quare  unaquaeque  Curia  Episcopalis  omnia  fideliter,  et 
accurate  in  suis  literis  testimonialibus  exponere  debet,  ut  S.  Sedes 
singulorum  oratorum  casui  rite  providere,  et  remedium  magis  mi- 
nusque  benignum  adoptare  valeat. 

45.  Ut  vero  conscientiae  fidelium  censuris  illaqueatae  citius 
consulatur,  S.  Poenitentiaria  de  speciali  et  expressa  apostolica 
auctoritate  in  hodierna  praxi  solet  ordinariis  petentibus  concedere 
indultum  ad  annum  duraturum  quo  iisdem  facultas  tribuitur  sive 
per  se,  sive  per  alias  idoneas  personas  ecclesiasticas  singulis  vici- 

bus  deputandas  intra  fines  suae  dioeceseos  Christifideles  sibi  sub- 
jectos, qui  in  casus  expressos  in  literis  diei  1.  Jun.  1869  sub  nn.  4., 
5,  9.,  10.  et  11.  incurrerint,  et  humiliter  absolvi  petierint,  absol- 
vendi, impositis  unicuique  conditionibus  respectivis  cum  congrua 
poenitentia  salutari,  et  obligatione  reparandi  scandalum  meliori  modo 
quo  possit  fieri  et  caute  monendi  socios,  ut  et  ipsi  conscientiae  suae 
consulant  Prohibentur  vero  Ordinarii  quominus  conditiones  in  iis* 
dem  literis  expressas  mutent,  aut  modificent,  et  iisdem  praescribitur, 
ut  si  speciales  circumstantiae  exigant  mutationes  vel  modificationem 
conditionum  rem  deferant  ad  eandem  S.  Poenitentiariam. 

Quinam  vero  sint  casus  comprehensi  sub  cit.  numeris  litera- 
rum  diei  1.  Junii  1869  de  quibus  sermo  est  in  induito,  jam  supra 
exposuimus.  Sunt  vero  1°.  casus  emptorum  sine  venia;  2°.  empto- 
rum qui  bona  empta  alienarunt;  3".  fidelium  qui  bona  in  emphy- 
teusim  receperunt  a Gubernio  et  simul  redemerunt  canonem; 
4°.  fidelium  qui  redemerant  census,  et  aliam  praestationes  redimi- 
biles;  5°.  fidelium  qui  redemerunt  canones,  et  alias  praestationes 
de  natura  perpetuas;  et  irredimibiles. 

Titulus  XVIII. 

De  locato  et  conducto. 

1.  Locatio  -Conductio  est  ‘contractus  bonos  fidei  solo  consensit 
initus,  quo  imis,  vel  fructus  rei , aut  opera  personos  conceditur  pro 
certo  pretio,  vel  pro  mercede'. 

Qui  promittit  usum  atit  fructum  aut  operam  ut  recipiat  pre- 
tium vel  mercedem  dicitur  locator;  qui  pretium  promittit  aut  mer- 
cedem  ut  persentiat  commodum  rei  aut  operae  dicitur  conductor 
vel  locatarins.  Objectum  hujus  contractus  est  triplex:  1°.  usus  si 
agatur  de  re,  quae  non  fructum,  sed  usum  praestare  potest  ex.  gr. 
domus.  2°.  Fructus  si  concedatur  praedium  frugiferum  ex.  gr.  hortus, 
vinea.  3°.  Operes  serviles,  et  pretio  aestimabiles.  Hinc  non  domi- 
nium rei  transfertur  in  conductorem,  sed  solum  usus  aut  fractus. 

2.  Ex  quo  duo  sequuntur:  1°.  Objectum  hujus  contractus  esse 
non  posse  res  fungibiles  seu  quae  usu  consumuntur.  2°.  Contra- 
ctum locationis  non  posse  constituere  titulum  praescriptionis  etiam 
longissimi  temporis.  Locationis,  et  conductionis  contractus  potest 
in  genere  perfici  ab  omnibus  qui  ex  una  parte  possunt  disponere 
de  rebus  locandis  et  ex  altera  possunt  obligationem  suscipere.  In 

jure  autem  nostro  clerici,  et  religiosi  viri  prohibentur  conducere 
praedia  laicorum  ob  scopum  exercendae  negotiationis.  Hinc  si  con- 
ducat Clericus  praedium  in  alium  finem  non  prohibetur  conficere 
contractum  hujusmodi.  Cf.  c.  1.  C.  21.  q.  3.  et  c.  1.  Ne  Clerici , 
vel  Monachi  (ID.  50).  Haec  vero  dispositio  facta  est  in  similitu- 
dinem juris  Romani  quod  in  1.  31.  C.  h.  t.  conductionem  praediorum 
militibus  interdicebat  ne  impedirentur  ab  exercitio  armorum. 

Locare  autem  praedia  sua  non  prohibentur  Clerici,  vel  reli- 
giosi viri. 

3.  At  quid  de  rebus  ecclesiasticis:  possuntne  conduci -locari? 
Res  temporales  Ecclesiae  quae  usum  praestare  possunt  aut  fructum 
absque  periculo  simoniacae  pravitatis  locationis  objectum  possunt 
constituere.  Verum  pro  rebus  immobilibus  servanda  est  dispositio 
Extr.  Ambitiosae,  ut  scilicet  absque  juris  solemnitatibus  requisitis 
in  alienationibus  locatio  fleri  non  possit  ultra  triennium.  Trien- 
nium vero  hujusmodi,  ceu  alias  notavimus,  est  triennium  fructuum 
rei,  non  vero  temporis  ordinarii,  seu  triennium  computatur  ex  tribus 
collectionibus  fructuum. 

4.  Quod  si  locatio  facta  fuerit  ultra  triennium  utile  absque 
solemnitatibus,  sustinetnrne  saltem  pro  primo  triennio?  Si  contra- 
ctus factus  sit  per  modum  unius,  nullimode  valet.  Si  divisio  facte, 
sit  ita  ut  possit  primum  triennium  separari  a reliquo  tempore,  pro 
quo  possit  contractus  protrahi  vel  confirmari,  aut  iterum  celebrari 
contractus  sustinetur  pro  primo  triennio. 

5.  Quid  vero  si  antequam  expleatur  triennium  factae  locationis. 
vacet  Ecclesia,  vel  praebenda,  cujus  bona  locata  sunt,  successor 
teneturne  observare  contractum  antecessoris? 

Doctores  distinguunt  inter  duas  species.  Prima  est  si  prae- 
latus, vel  generatim  possessor  beneficii  locat  bona  pertinentia  ad 
suam  praebendam  quorum  bonorum  fructus  ad  ipsum  possessorem 
spectant;  2*.  si  locat  bona  Ecclesiae  quae  nempe  non  sunt  desti- 
nata ad  sustentationem  ejusdem  locatoris  in  individuo,  sed  cedunt 
favore  Ecclesiae  vel  monasterii.  In  prima  specie  locatio  facta  est 
nomine  ipsius  praelati,  et  possessoris  beneficii,  in  secundo  vero  no- 
mine Ecclesiae.  In  primo  casu  igitur  censetur  contractus,  et  obli- 
gatio personalis.  Hinc  cessante  persona,  cessat  etiam  obligatio.  In 
secundo  obligatio  perseverat,  quia  Ecclesia  numquam  deficere  cen- 
setur. Rationem  vero  pro  prima  specie  afferunt  ex  cc.  9.  De  off. 
ord.  (I.  16)  in  6°.  et  12.  De  Testam.  (III.  26)  in  quibus  statuitur 

regula  sequens,  nt  nempe  fructus  beneficii  vacantis  ipso  jure  per- 
tineant ad  successorem,  eique  servandi  sint  Quare  si  locatio  ante- 
cessoris obligavit  successorem,  antecessor  disposuisset  de  re  aliena. 
E contra  locatio  de  bonis  Ecclesiae  facta  a praelato  vel  rectore 
nomine  Ecclesiae  aequiparatur  contractui  quem  de  bonis  pupilli, 
vel  minoris  perficit  tutor,  vel  curator,  cqjus  obligatio  ipsum 
pupillum  vel  minorem  etiam  tangit  1.  8.  ff.  De  administr.  Tutor. 

Concludunt  igitur  in  prima  specie  non  teneri  successorem  bene 
vero  in  secunda  ad  observandum  contractum  locationis  initum  ab 
antecessore. 

De  obligationibus  et  juribus  locatoris  et  conductoris. 

6.  Locator  tenetur  praestare  conductori  rem  locatam  pro  tem- 
pore, et  usu  in  contractu  designatis,  ita  ut  si  secus  fiat,  debeat  pre- 
tium restituere  pro  rata  non  usus,  et  simul  praestare  quanti  inter- 
est  non  fuisse  completum  usum.  Hinc  ex.  gr.  si  locator  antequam 
expleatur  tempus  locationis,  domum  vendat,  quoniam  emptor,  nisi 
speciale  pactum  in  venditione  fuerit  adjectum,  non  tenetur  ad  ob- 
servantiam contractus  locationis  a venditore  initi,  conductor  ex- 
pulsus ab  emptore  potest  urgere  venditorem  ad  observantiam  lo- 
cationis. Cf.  1.  15.  ff.  §.  8.  et  1.  9.  C.  h.  t. 

7.  At  etiam  non  finito  tempore  locationis,  potest  locator  rem 
suam  recuperare  et  invito  conductore  1°.  si  conductor  pensionem 
depactam  non  solverit  notabili  tempore;  2°.  si  usibus  propriis  loca- 
toris inserviat  res,  vel  3°.  si  res  indigeat  reparatione  quae  ultra 
differri  nequeat;  4°.  si  in  re  locata  conductor  male  fuerit  versatus 
c.  3.  h.  t. 

8.  Conductor  vero  tenetur  rem  conductam  custodire  diligenter: 
hinc  tenetur  de  dolo,  et  de  culpa  lata,  et  levi,  si  res  perierit,  vel 
facta  fuerit  deterior  1.  9.  §.  3.  ff.  Ii.  t Insuper  eam  adhibere  debet 
ad  usum  designatum  in  contractu,  secus  actione  locati  tenetur  1. 40.  ff. 
De  furtis.  Tenetur  tandem  ad  solvendum  integrum  pretium,  vel 
mercedem  statutam  1.  28.  ff.  h.  t.  intra  tempus  designatum  in 
contractu.  Nulla  facta  designatione  temporis  in  contractu,  pretium 
solvitur  ordinarie  locatione  completa. 

9.  Quid  vero  si  locato  praedio  frugifero,  deficiant  vel  in  toto, 
vel  in  parte  fructus  rei:  imminuine  debet  pretium  constitutum? 
Responsio  exhibetur  in  c.  3.  h.  t.  Cum  pretium  vel  pensio  consti- 
tuatur ad  repraesentandos  fructus  rei  locatae,  sequitur  saltem  ex 

aequitate,  at  cum  ob  sterilitatem,  vel  aliam  eventam,  citra  cul- 
pam condoctoris  fractos  vel  prorsas  non  percipiantur,  vel  solum 
in  exigua  quantitate,  simul  vel  in  toto,  vel  in  parte  pretium  vel 
pensio  condonetur.  Ita  in  cit.  c.  3.  et  1.  15.  ff.  h.  t.  §.  2. 

At  nonnulli  excipiuntur  casus  1°.  ex  eod.  c.  3.  si  damnum  ex 
sterilitate  compensetur  praecedentis,  vel  subseqnentis  anni  ubertate. 
2°.  Si  conductor  susceperit  in  se  omne  pericnlnm  imminutionis  fru- 
ctuum, et  etiam  casum  fortuitum.  3°.  Si  sterilitas  sit  consueta, 
aut  oriatur  ex  vitio  quod  manifeste  inhaeret  rei.  Hoc  enim  in  casu 
praesumitur  conductor  renunciasse  juri  compensationis  cit  1.  15.  ff. 
h.  t.  §.  2. 

10.  Quaerant  doctores  utram  nulla  posita  conditione  in  con- 
tractu, conductor  teneatur  augere  mercedem  in  casu  notabilis  uber- 
tatis, et  majoris  copiae  fructuum. 

Nullum  dubium  moveri  potest,  si  major  copia  fractunm  ex 
industria  coloni  seu  conductoris  derivaverit:  hoc  enim  in  casu  fru- 
ctus honesti  considerantur  ceu  merces,  et  praemium  laboris,  et  dili- 
gentiae conductoris  ipsius.  At  ex  juris  intentione  exigi  nequit  ang- 
mentum  pensionis  quando  major  ubertas  ex  tempestatum  favore 
proveniat.  Nam  tunc  solum  in  jnre  augenda  dicitur  pensio  ex  fer- 
tilitate, qnando  ob  sterilitatem  minus  fuerit  solutum  anno  praece- 
denti cit.  1.  15.  §.  4.  ff.  h.  t.  Ratio  autem  diversitatis  juridicae 
hujus  dispositionis  ab  alia  dispositione  favore  conductoris  ex  eo  de- 
ducitur quod  leges  propensiores  sint  damnis  sarciendis  quam  agenti 
de  Inero  captando.  Reg.  33.  juris  ff. 

De  Emphyteusi. 

11.  Locationis  contractui  subnectitur  ob  similitudinem  contr. 
emphyteuticus,  de  quo  agitur  etiam  c.  4.  h.  t. 

Emphyteusis  est  ‘contractus  stricti  juris  quo  res  immobilis 
cum  translatione  dominii  utilis,  retento  dominio  recto  seu  proprie- 
tate, alteri  colenda,  fruenda  pro  annua  pensione  in  recognitionem 
dominii  directi  conceditur  vel  in  perpetuum  vel  ad  certum  tempus’. 
Hle,  penes  quem  remanet  dominium  directum,  dicitur  dominus  di- 
rectus, qui  obtinet  utile  dominium  dicitur  emphyteuta.  Dicitur  con- 
tractus stricti  juris  quia  ex  sua  institutione  contractus  hujusmodi 
censetur  esse  in  commodum  praecipuum  emphyteutae,  qui  pensionem 
annuam  non  solvit  pro  utilitate  seu  fructibus  quos  percipit,  sed 

in  recognitionem  dominii  directi.  Quare  pensio  debet  esse  exigua 
nec  respondens,  aut  aequiparanda  fructibus  rei  emphyteuticae. 

12.  Animadvertimus  id  esse  ex  institutione  primitiva  contra- 
ctus, at  inde  processu  temporis  factum  esse  ut  pensio  augeretur, 
et  forsitan  modo  non  celebratur  contractus  emphytenticus  qnia 
annuus  canon  enorme  cequipararetur  fructibus  rei.  Hinc  incipit 
distingui  inter  emphyteusim  propriam,  et  impropriam,  ita  ut  impro- 
pria appellaretur  emphyteusis  in  qua  pensio  destinatur  in  contem- 
plationem fructuum  rei,  quae  impropria  emphyteusis  non  differt  a 
locatione  longi  temporis. 

13.  Dicitur  vel  in  perpetuum  vel  ad  tempus  determinatum. 
Nam  aliquando  conceditur  res  absque  ulla  restrictione  temporis  et 
emphyteusis  dicitur  perpetua,  aliquando  vero  ut  emphyteusis  per- 
duret certo  tempore,  et  praesertim  ad  certas  generationes  emphy- 
teutae: et  hoc  in  casu  emphyteusis  dicitur  temporanea.  — Animad- 
vertimus in  emphyteusi  rerum  ecclesiasticarum  ad  certam  genera- 
tionem, ex.  gr.  ad  tertiam,  vel  quartam,  nisi  aliter  expresse  cautum 
fuerit,  primam  generationem  computari  a prima  persona  quae  re- 
cipit investituram  emphyteusis,  ita  ut  filii  ejusdem  personae  con- 
stituant secundam  generationem. 

Praecipua  divisio  est  ut  alia  sit  simpliciter  hcereditaria  et  trans- 
itoria ad  quoscumque,  alia  autem  quae  dicitur  inita  cum  pacto,  et 
providentia.  Prima  conceditur  ita  ut  possit  transire  ad  quoscum- 
que haeredes  etiam  extraneos.  Secunda  determinatam  habet  lineam 
successionis,  sive  in  familia  sive  in  gente  seu  agnatione  primi  em- 
phyteutae. In  hac  secunda  emphyteusi  alienatio  emphyteusis  non 
nocet  successoribus  eo  quod  isti  succedunt  in  emphyteusim  nomine 
proprio  seu  jure  ipso  primae  institutionis  emphyteusis. 

14.  Quaeritur  an  res  Ecclesiae  possint  in  emphyteusim  concedi  ? 
Cum  contractus  hujusmodi  res  immobiles  respiciat,  ac  exhibeat 
speciem  alienationis : hinc  sequitur  in  emphyteusim  concedi  in  ge- 
nere non  posse  res  Ecclesiae,  nisi  ex  gravi  causa  et  adhibitis  juris 
solemnitatibus  c.  12.  C.  12  q.  12.,  c.  5.  De  reb.  Eccl.  alien.  (III.  13) 
et  Extr.  Ambitiosae. 

15.  Excipi  autem  debent  res  exigui  valoris,  quae  scilicet  pos-i 
sunt  alienari  absque  juris  solemnitatibus,  nec  non  res  quae  solerlt 
in  emphyteusim  concedi.  Res  enim  hujusmodi  si  utilitas  Eccle- 
siae verificetur,  possunt  a praelatis  absque  alia  juris  solemnitate 
concedi  in  emphyteusim  cit.  Extr.  Ambitiosae.  Sed  post  Constit 

Pii  V.  ‘ Admonet  nos ’ et  Urb.  VIII.  7.  Sept.  1624.  S.  CC.  EE.  et 
RR.  semper  requirit  novum  beneplacitum  Apostolicum  cum  re- 
novatio non  soleat  esse  Ecclesiae  utilis.  V.  De  Angelis  libr.  III. 
tit.  13.  pag.  284. 

16.  Emphyteuta  tenetur  canonem  solvere  integrum  nec  im- 
minui potest,  si  fructus  imminuatur,  aut  res  pro  parte  pereat,  nam 
canon  solvitur  in  recognitionem  dominii  directi,  ne  ejus  memoria 
pereat.  Hoc  principium  applicavit  S.  C.  Concilii  in  causa  Mele- 
vitana  d.  23.  Jan.  1897,  ubi  respondit:  »Non  esse  locum  diminu- 
lumi  canonis*,  licet  Ordinarius  rationes  diminuendi  ab  emphyteuta 
adductas  approbaverit.  At  in  emphyteusi  impropria,  servanda  est 
regula  superius  allata  pro  contractu  locationis  et  conductionis.  — 
Emphyteuta  insuper  rem  servare  tenetur.  Hinc  non  potest  domi- 
nium utile  cum  melioramentis  vendere  nisi  tribus  servatis  condi- 
tionibus: 1°.  ut  denunciet  venditionem  domino  directo,  et  bimestre 
exspectet  an  ipse  dominus  praeferri  velit  sub  paritate  oblationis. 
Prima  haec  conditio  non  videtur  necessaria,  cum  emphyteuta  rem 
emphyteuticam  vel  donat  vel  concedit  in  dotem  vel  legat  etc.  quia 
in  legibus  expresse  cavetur  solum  de  alienatione  per  venditionem! 
2°.  ut  vendat  personis  quae  a domino  directo  juste  non  prohibeantur 
c.  fin.  h.  t. 

3°.  Translato  dominio  utili  in  aliam  personam  excepto  titulo 
legitimae  haereditatis  vel  dotis,  novus  emphyteuta  tenetur  domino 
directo  solvere  laudemium  in  recognitionem  dominii  directi.  Lau- 
demii  quantitatis  ex  jure  Romano  in  L 3.  C.  De  jure  emphyt.  est 
quinquagesima  pars  veri  pretii  fundi  emphyteutici  idest  2 scutata 
pro  quolibet  centenario  numero  scutatorum,  et  sic  facta  propor- 
tione in  aliis  speciebas  monetarum. 

17.  Finitur  emphyteusis  1*.  expleto  tempore,  vel  cessante  linea 
personarum  quibus  concessa  est,  aut  completo  numero  generationum 
quae  in  concessione  designantur.  2°.  Si  res  emphyteutica  pereat. 
S vero  pereat  culpa  emphyteutae,  culpa  ab  eodem  praestanda  est 
3°.  Si  emphyteuta  rem  vendat,  non  servatis  conditionibus  de  qui- 
bus supra.  4°.  Si  male  fuerit  in  re  emphyteutica  versatus  scilicet 
si  ex  ejus  culpa  etiam  levi  res  in  substantia  deterior  facta  fuerit; 
ex.  gr.  si  sylvas  exstirpet,  si  reparationes  necessarias  negligat  in 
domo  emphyteutica  etc.  5°.  Si  per  biennium  canonem  non  solvat 
in  emphyteusi  ecclesiastica  et  per  triennium  in  civili.  Porro  in 
emphyteusi  ecclesiastica  datur  emphyteutae  purgatio  morse  ceu  in- 

nuitor  in  c.  ult  h.  t nbi  dicitur  ‘Nisi  celeri  satisfactione  post- 
modum  sibi  consulere  studuisset’.  Tribus  in  posterioribus  casibus 
dicitur  locum  habere  caducitas  seu  poena  commissi,  quia  nempe 
aufertur  res  emphyteutica  etiam  ab  invito  emphyteuta. 

18.  Quaeritur  finita  emphyteusi  ad  quem  pertineant  meliora- 
menta  rei  emphyteuticce. 

Si  in  contractu  cautum  sit  de  aliquibus  melioramentis  perfi- 
ciendis, profecto  haec  melioramenta  consolidato  dominio  utili  cum 
directo  ad  dominum  directum  pertinent,  quia  emphyteuta  censetur 
suscepisse  onus  adjectum  in  contractu  in  favorem  rei  emphyteu- 
ticae  I.  2.  C.  De  jure  emphyt.  — At  meliorationes  factae  citra  ob- 
ligationem in  contractu  susceptam  ad  emphyteutam  pertinent,  eas 
vero  amittit  si  ex  culpa  sua  incidat  in  poenam  caducitatis  seu 
commissi  1.  2.  C.  De  jure  emphyt 

Doctores  vero  ajunt  etiam  in  hoc  casu  emphyteutam  posse  re- 
petere meliorationes  vere  extraordinarias,  et  magni  momenti  quae 
rem  notabiliter  fecerint  majoris  valoris  ne  dominus  directus  nimis 
dives  fieri  videatur  aliena  jactura. 


Titulus  XIX. 

De  rerum  permutatione. 

1.  Permutatio  si  lato  sensu  sumatur  omnem  comprehendit  con- 
tractum quo  pro  una  alia  res  recipitur  ex.  gr.  emptio  et  venditio. 
Stricto  sensu  definitur  ‘contractus  bonae  fidei  realis,  quo  res  in 
certa  specie  ex  lege  datur,  ut  vicissim  detur  res  alia  in  specie 
certa'.  Dicitur  contractus  bonas  fidei  quia  utrinque  enascitur  obli- 
gatio. Dicitur  realis;  quia  non  solo  consensu  conficitur,  sed  etiam 
rei  traditio  necessaria  est  ad  contractus  substantiam,  ita  ut  si 
unus  tradidit,  et  alter  non,  qui  tradidit  habet  jus  poenitendi,  et 
rem  suam  repetere  potest,  quamvis  alter  non  sit  in  mora.  Con- 
tractus enim  non  censetur  perfectus  ante  mutuam  traditionem.  At 
inspecto  stricto  jure  canonico  juxta  c.  1.  De  pactis  (I.  35)  ipsa 
conventio  de  permutatione  facienda  utrumque  contrahentem  obligat, 
quia  lex  canonica  in  cit.  loc.  statuit  etiam  pacta  nuda  esse  obser- 
vanda. Datur  vero  res  determinata,  ut  alia  determinata  res  vicis- 
sim detur  ne  tam  facile  locum  habeat  laesionis  periculum. 

2.  Quaeritur  an  res  Ecclesiae  permutari  possint  ? 

Res  Ecclesiae  aliae  sunt  mere  spirituales,  aliae  spiritualibus 
adnexae,  aliae  mere  temporales.  Res  spirituales  non  possunt  cum 
temporalibus  permutari:  pretio  enim  non  sunt  capaces  res  mere 
spirituales.  Hinc  permntatio  hujusmodi  labe  simoniaca  esset  infecta 
c.  9.  h.  t At  permutari  potest  res  spiritualis  cum  alia  spiriUialt 
ex.  gr.  celebratio  sacrificii  Missae  cum  alia  celebratione  sacrificii 
Missae  ex.  gr.  possunt  duo  sacerdotes  inter  se  intentionem  celebra- 
tionis permutare  uno  loco  alterius  celebrante  Missam,  nisi  agatur 
de  onere  mere  personali  adimplendo.  Sic  etiam  mutua  bonorum 
operum  ministerii  sacri  permutatio  fieri  permittitur. 

3.  Res  temporales  ad  Ecclesiam  pertinentes  cum  aliis  tempo- 
ralibus rebus  possunt  permutari:  at  sub  ea  lege  ut  si  res  sint 
immobiles  et  non  exigui  valoris  vel  sint  utiles  pretiosae,  permutari 
nequeant  absque  justa  causa,  et  absque  solemnitatibus  juris  de 
quibus  supra  egimus  in  tit.  De  reb.  Eccl.  alien.  vel  non  (III.  13). 
Traditur  hoc  principium  in  c.  2.  h.  t.  et  in  c.  52.  C.  12.  q.  2.  qui 
ita  se  habet:  ‘Sine  exceptione  decernimus  ne  quis  Episcopus  de 
rebus  Ecclesiae  suae  quidquam  donare  vel  commutare,  vel  vendere 
audeat;  nisi  forte  aliquid  horum  faciat  nt  meliora  prospiciat,  et 
cum  totius  cleri  tractatu  atque  consensu  id  eligat  quod  non  sit 
dubium  profuturum  Ecclesiae’.  Excipitur  casus  quo  princeps  expo- 
stulat rem  temporalem  Ecclesiae  et  aliam  offerat  vel  majoris  vel 
aequalis  aestimationis  c.  1.  h.  t Si  autem  temporalis  res  sit  mixta 
rei  sacrae  seu  spirituali,  permutatio  fieri  potest:  at  cum  re  simili. 
Hinc  calix  consecratus  permutari  non  potest  cum  beneficio  aut 
jure  decimarum. 

4.  Tertia  classis  rerum  Ecclesiae  sunt  eae,  quae  spiritualibus 
adnexae  sunt.  Tales  sunt  beneficia,  in  quibus  jus  percipiendorum 
fructuum  adnexum  est  officio  sacro. 

Quaeritur  an  permutari  beneficia  possint ? 

In  gemere  permutatio  beneficiorum  prohibita  non  est.  At  non- 
nullae requiruntur  conditiones.  1°.  Ut  uterque  permutans  possideat 
beneficium,  secus  enim  non  verificaretur  mntua  relatio  c.  13.  De 
Except.  (H  25).  2°.  Ut  adsit  justa  causa,  seu  ntilitas,  vel  neces- 
sitas Ecclesiae  aut  beneficii,  quae  causa  probanda  est  a superiore 
c.  5.  h.  t 3°.  Ut  resignatio  utriusque  beneficiarii  fiat  in  manibus 
superioris,  qui  auctoritate  sua  permutationem  approbet  conferendo 
beneficia  resignata  iisdem,  mutata  possessione. 

6.  Quid  si  flat  auctoritate  privata ? 

A jure  prohibetur  ob  periculum  Simoni  ce,  hinc  permutatio  bene- 
flciorum  facta  auctoritate  privata  exhibet  speciem  Simonis  juris 
ecclesiastici.  Quare  hujusmodi  permutatio  nullius  valoris  est,  et 
insuper,  si  fuerit  consummata  per  ingressum  in  possessionem  bene- 
ficii,  uterque  permutans  privari  potest  etiam  beneficio  suo  c.  7. 
h.  t.  At  id  non  impedit  quominus  duo  possessores  distinctorum 
beneficiorum  inter  se  deliberare  possint  de  facienda  permutatione, 
quae  auctoritate  superioris  compleatur.  Praeterea  si  beneficium  ali- 
quod permutandum  sit  de  jure  patronatus,  praeter  auctoritatem  su- 
perioris requiritur  etiam  consensus  patroni,  qui  nisi  exquiratur, 
permutatio  vel  irrita  est,  vel  saltem  irritari  potest  ceu  traditur  in 
c.  5.  De  jure  patr.  (III.  38).  Tandem  facta  permutatio  publicanda 
est  in  Ecclesia  vel  in  Ecclesiis  ubi  erecta  sunt  beneficia  permutata. 

6.  Quid  si  unum  beneficium  sit  pinguius  altero;  fierine  potest 
compensatio  per  designatam  quantitatem  fructuum  vel  pensionem? 

Duplex  casus  distingui  potest:  1°.  Si  Ecclesiae  seu  beneficia 
possideantur  a personis  moralibus,  seu  locis  piis,  ita  ut  bona  per- 
tinentia ad  beneficia  ab  ipsis  personis  moralibus  pleno  jure  possi- 
deantur ex.  gr.  a Capitulo  vel  a monasterio.  2°.  Si  possideantur 
in  titulpm  ab  individuis.  — De  prima  specie  sermo  est  in  c.  6. 
h.  t.  in  quo  quaestio  proponitur  de  duabus  Ecclesiis  conventualibus, 
quarum  unicuique  adnexum  erat  beneficium  curatum  suis  instru- 
ctum possessionibus,  et  traditur,  ob  locorum  commoditatem  fieri 
posse  permutationem  eorundem  beneficiorum  facta  compensatione 
redituum  sub  ea  tamen  conditione  ut  distincta  conficeretur  con- 
ventio: prima  scilicet  qua  permutarentur  paroeciae,  secunda  qua 
reditus  compensarentur.  Nec  res  absona  est;  nam  potest  distincte 
tractari  de  juribus  spiritualibus  et  de  possessionibus  seu  de  juribus 
temporalibus,  ad  duo  corpora  moralia  respective  pertinentibus,  nec 
compensatio  ullo  modo  attingit  res  spirituales  seu  spiritualem  juris- 
dictionem, et  officia  relativa. 

7.  Quod  si  beneficia  possideantur  in  titulum  ab  individuis,  cum 
jus  percipiendi  reditus  conjungatur  cum  officio  sacro  in  uno  eodem- 
que  individuo  ex  ipsa  institutione  utriusque  beneficii  permutandi, 
sequitur  unumquodque  beneficium  permutatum  secumferre  mini- 
sterio juris  etiam  proprium  jus  percipiendi  fructus  praebendae.  Hinc 
compensatio  locum  habere  non  potest.  Utrumque  enim  beneficium 
totum  in  suo  esse  transfertur  tamquam  quid  unum  resultans  simul 

ex  duobus  elementis,  officio  nempe  sacro  et  jure  percipiendi  fru- 
ctus. — Accedit  quod  possessor  beneficii  non  est  dominus,  est  proprie- 
tarius bonorum  beneficii  sui.  Hinc  non  potest  duplex  celebrari  con- 
ventio,  una  de  juribus  spiritualibus,  altera  de  rebus  temporalibus, 
quia  neuter  ex  clericis  permutantibus  potest  disponere  de  bonis, 
et  juribus  sui  beneficii.  — Insuper  notandum  est  neque  ex  Epi- 
scopi auctoritate  separationem  pinguioris  praebendae  fieri  posse  ob 
legem  generalem  in  rubrica  tit.  12.  Ut  ecclesiastica  beneficia  sine 
diminutione  conferantur  (IU.  12).  Hinc  ad  compensationem  facien- 
dam in  nostra  hypothesi  auctoritate  Pontificis  opus  est,  qui  separet 
portionem  fructuum  a beneficio  majori,  et  eam  concedat  possessori 
alterius  beneficii  ad  ejus  vitam. 

8.  Animadvertimus  tandem  permutationem  fieri  non  posse  de 
beneficiis  reservatis  S.  Sedi:  quia  secus  facile  eludi  posset  jus  col- 
lationis ejusdem.  Fieri  permutatio  potest  de  aliis  beneficiis:  nec 
ullo  modo  retardari  aut  impediri  potest  a gratiis  exspectativis  quae 
forte  in  aliqua  Ecclesia  alicui,  vel  aliquibus  clericis  concessa  fo- 
rent, dummodo  permutatio  non  fiat  in  fraudem  Pontificiae  conces- 
sionis; c.  un.  h.  t.  in  6°. 


Titulus  XX. 

De  fetidis. 

1.  Fendum  a fide,  seu  fidelitate  definiri  potest  ‘contractus  con- 
sensualis,  bonae  fidei  quo  alicui  conceditur  res  immobilis  cum  trans- 
latione dominii  utilis,  retenta  proprietate  sub  onere  praestandi  fide- 
litatem, et  ' obsequium  personale’.  Haec  definitio  exprimit  contra- 
ctum quo  fit  concessio  feudalis;  nomine  vero  feudi  venit  etiam 
ipsa  res  immobilis  quae  in  feudum  conceditur.’ 

2.  Qualitas  specifica  hujus  contractus  in  eo  consistit  ut  fide- 
litas praestetur,  et  obsequium.  Scilicet  feudatarius  qui  etiam  va- 
sallus  dicitur,  tenetur  fidem  servare  domino  feudi  ita  ut  nihil  ma- 
chinetur  contra  ipsum,  sed  ipsum  consilio,  et  auxilio  juvare  tene- 
atur. Propterea  regulariter  feudatarius  praestare  debet  in  ipsa 
investitura  feudi  juramentum  fidelitatis.  Item  tenetur  feudatarius 
ad  praestanda  domino  servitia  honesta  quae  veniunt  sub  nomine 
obsequii.  Haec  vero  determinantur  vel  ex  lege  institutionis  feudi 
vel  ex  consuetudine  locorum. 

Santi,  m.  Decr.  13 

3.  Porro  quamvis  feudorum  concessio  fuerit  juris  civilis,  tamen 
etiam  Ecclesia  processu  temporis  hanc  concessionem  fecit  suam. 
Quapropter  feuda  alia  sunt  laicalia,  alia  ecclesiastica.  Alia  sunt 
personalia,  alia  familia quae  nempe  constituuntur  ita  ut  feudum 
transeat  ad  haeredes,  et  successores  in  linea  determinata  ex.  gr.  ad 
descendentes  masculos  ex  masculis. 

4.  Ecclesia  potest  bona  sua  in  feudum  concedere.  At  cum  con- 
tractus hujusmodi  referat  indolem  contractus  emphyteutici,  eaedem 
requiruntur  solemnitates  quae  in  emphyteusi  necessariae  sunt.  Hinc 
etiam  bona  quae  solita  fuerunt  concedi  in  feudum,  si  finita  feudali 
obligatione  redierint  ad  Ecclesiam,  poterunt  absque  solemnitatibus 
juris  ab  Episcopo  iterum  concedi  in  feudum  ex  justa  causa.  At  si 
redierit  feudum  ex  fraude  possessoris,  qui  illud  alienaverit,  Epi- 
scopus investire  debet  vel  filium  alienantis,  vel  consanguineum  ejus 
c.  2.  h.  t.  Feuda  ecclesiastica  fere  disparuisse  dicenda  sunt. 

Titulus  XXI. 

De  pignoribus  et  aliis  cantionibus. 

1.  Cura  de  rebus  Ecclesiae  actum  fuerit,  et  de  contractibus 
qui  circa  easdem  res  perfici  possunt,  superioribus  titulis  subne- 
ctitur praesens,  qui  est  de  cautionibus  quae  faveant  securitati  con- 
tractuum eorundem. 

Pignus,  prout  est  contractus,  definitur:  ‘Conventio  qua  res  ali- 
qua vel  datur,  vel  obligatur  in  securitatem  crediti \ Quare  in  hac 
conventione  praesupponitur  alius  contractus  vel  aliud  negotium  in 
cujus  subsidium  et  securitatem  traditur  pignus.  Hinc  cessante 
priore  contractu,  vel  negotio  etiam  pignus  cesset  oportet.  Ali- 
quando nomine  pignoris  intelligitur  res  quae  obligatur  in  securi- 
tatem crediti . 

2.  Pignori  affinis  est  hypotheca,  quae  nihil  aliud  est  quam  jus 
reale  competens  creditori  super  re  aliena  in  securitatem  crediti 
sui . — Differentia  vero  inter  pignus  et  hypothecam  ob  oculos 
ponitur  in  1.  3.  §.  2.  ff.  De  Pignoratitia  actione  ubi  legitur:  Tro- 
prie  pignus  dicimus,  quod  ad  creditorem  transit,  hypothecam,  cum 
non  transit  nec  possessio  ad  creditorem*.  Cfr.  Seiffenstuel  h.  1 
nn.  5.  et  6.  — 

3.  Praecipua  divisio  pignoris  et  hypothecae  est  inter  pignus  et 
hypothecam  expressam,  et  pignus  et  hypothecam  tacitam . Ex- 

■pressum  pignus,  vel  expressa  hypotheca  locum  habet  cum  eorum 
constitutio  efficitur  vel  ex  partium  conventione,  vel  voluntate  testa- 
toris vel  ex  sententia  judicis.  — Tacitum  pignus,  vel  tacita  hypo- 
theca locum  habet,  cum  jus  pignoris,  vel  hypothecae  ab  ipsa  lege 
inducitur,  ita  ut  valeat  etiam  contra  invitum  dominum  rei.  Pignus 
et  hypotheca  hujusmodi  dicuntur  pignus  legale,  hypotheca  legalis. 
Sic  ex.  gr.  si  vir  dotem  ab  uxore  recipiet,  ipso  jure  ejus  bona 
obligantur  vinculo  hypothecario  in  securitatem  acceptae  dotis  c.  5. 
h.  t.  Sic  etiam  Ecclesiae,  vel  collegia  habent  tacitam  hypothecam 
in  bonis  praelati,  vel  alterius  administratoris. 

4.  In  genere  res  omnes  quve  vendi,  seu  alienari  possunt,  pi- 
gnori, et  hypothecae  subjici  queunt.  Quid  vero  de  rebus  ad  Ec- 
clesiam pertinentibus?  In  c.  1.  h.  t.  prohibetur  oppigneratio  rerum 
sacrarum  Ecclesiae,  nisi  ex  urgente  necessitate.  Hinc  in  genere 
ex  sensu  contrario  non  est  interdicta  oppigneratio  rerum  non  sacra- 
rum ad  Ecclesiam  pertinentium  legitima  interveniente  causa.  At 
causa  hujusmodi  non  esse  potest  commodum,  et  utilitas  personalis 
ipsius  praelati  vel  rectoris,  sed  Ecclesiae.  Insuper  cum  oppigneratio 
seu  obligatio  hypothecae  sit  species  alienationis  c.  5.  De  Reb.  eccl. 
cdien.  vel  non.  (III.  13)  et  Const.  Amlitiosce,  hinc  neutra  legitime 
perfici  potest,  nisi  solemnitatibus  juris  adhibitis,  de  quibus  in^ 
cit.  titulo. 

6.  Quaeritur:  Qucenam  est  obligatio  creditoris  qui  pignus  ex- 
cepit? Cum  contractus  pignoris  sit  unilateralis,  conficiatur  nempe 
in  commodum  creditoris  pro  securitate  crediti,  hinc  creditor  tene- 
tur rem  custodire  diligenter.  Tenetur  proinde  praestare  etiam  cul- 
pam levem,  non  autem  levissimam,  ut  probat  Reiffenstuel  in  tit. 
De  Commodato  (IIL  15),  n.  28.  ex  1.  5.  §.  10.  ff.  Commodati.  In- 
super creditor  non  potest  uti  re  oppignerata  absque  consensu  do- 
mini saltem  prudenter  praesumpto,  et  rem  ipsam  soluto  debito 
restituere  debet  cum  omnibus  accessionibus. 

6.  Immo  si  res  frugifera  sit,  restituendi  sunt  etiam  fructus, 
solis  deductis  expensis  factis  pro  re  conservanda  fructibusque  per- 
-cipiendis  1.  16.  ff.  h.  t et  cc.  1.  et  2.  De  Usuris  (V.  19.)  et  6.  h.  t. 
ubi  dicitur  ‘Cum  secundum  canonicam  sanctionem  fructus  restitui 
et  in  sortem  debeant  computari'.  Ratio  est  quia  pignus  non  pro 
fructibus  crediti,  sed  pro  securitate  crediti  constituitur.  Cui  etiam 
accedit  ratio  deducta  ex  principio  juridico:  ‘Quaelibet  res  domino 
fructificat’. 

13* 

7.  Excipiuntur  nonnulli  casus.  1°.  Ex  c.  1.  De  Feudis  (IU  20) 
non  tenetur  dominus  feudi  in  sortem  computare  fructus  feudi  quod 
feudatarius  in  pignus  dedit  eidem  domino,  dummodo  dominus  non 
exigat  obsequia,  et  honesta  servitia.  Nam  ideo  usus  fructus  seu 
dominium  utile  feudatario  conceditur  nt  praestet  haec  honesta  ser- 
vitia. Quae  dispositio  confirmatur  ex  c.  1.  De  Usuris  (V.  19). 
2°.  Si  viro  res  frugifera  data  fuerit  a patre  uxoris  in  pignus  pra 
securitate  dotis.  Nam  cum  dos  in  jure  sit  natura  sua  fructifera 
eo  quod  datur  ad  sustentanda  onera  matrimonii,  hinc  fructus  pi- 
gnoris censentur  esse  fructus  dotis,  c.  16.  De  Usuris  (V.  19).  4°.  Si 
clericus  facit  suos  fructus  rei  oppigneratae  quae  pertineat  ad  suum 
leneficium,  quod  per  injuriam  fuerit  a laico  etiam  patrono  occu- 
patum c.  1.  de 'Usuris  (Y.  19). 

8.  Quaeritur:  an  pignoris  contractui  possit  adjici  pactum  anti~ 
chreseos ? 

Pactum  hujusmodi  in  eo  consistit,  ut  creditor  usum  fructum 
rei  oppigneratae  habeat  quoadusque  debitum  non  fuerit  solutum: 
scilicet  percipiat  fructus  rei  qui  in  restitutione  ejusdem  rei  non 
sint  computandi  in  sortem  debiti.  Pactum  hqjusmodi  non  probatur,, 
quia  quidquid  ultra  sortem  in  credito  perciperetur,  usuram  sapit, 
atqui  fructus  sunt  ultra  sortem.  Hinc  in  c.  6.  h.  t.  traditur  ab- 
solute fructus  perceptos  a creditore  computandos  esse  in  sortem 
debiti,  nec  ulla  fit  distinctio  an  pactum  intercesserit,  vel  non.  At 
in  tribus  casibus  supra  expositis,  vel  si  justus  titulus  extrinsecus 
verificetur  ex  lucro  cessante,  aut  ex  damno  emergente  creditoris, 
potest  creditor  percipere  fructus  rei  oppigneratae. 

9.  Quaeritur:  an  eidem  contractui  possit  adjici  pactum  legis 
commissoriae ? Scilicet  pactum  quo  creditor,  et  debitor  conveniant 
nt  nisi  intra  certum  tempus  debitor  restituat  sortem,  res  oppigne- 
rata transeat  in  plenum  dominium  creditoris  in  crediti  sui  solu- 
tionem. 

Pactum  hujusmodi  in  c.  7.  h.  t.  rejicitur  tamquam  foenerati- 
cium,  quia  pactum  hoc  solet  adjici  ab  usurariis  in  eum  finem  ut 
rem  oppigneratam  faciant  suam  quae  res  ordinarie  major  est  quam 
sit  valor  et  aestimatio  crediti,  ac  proinde  pactum  legis  commis- 
soriae continet  palliatam  usuram.  At  valet  pactum  hqjusmodi,  sive 
quando  res  aequivalet  debito,  vel  si  majoris  sit  aestimationis;  valet 
pactam  quoties  partes  conveniant  rem  utique  post  elapsum  tempus 
determinatum  fore  creditoris,  at  sub  ea  lege  ut  restituat  de- 

bitori  excessum  pretii  supra  proprium  creditum;  1.  16.  ff.  De 
Pignoribus  §.  9. 

10.  Cseterum  creditor  jus  habet  distrahendi  piguus  postquam 
debitor  constitutus  sit  in  mora  solvendi:  qui  creditor  insuper  habet 
jus  praelationis  in  casu  quo  debitor  vel  bonis  cedat,  vel  aere  alieno 
ultra  vires  gravatus  demoriatur.  Potest  insuper  creditor  praescri- 
bere jus  pignoris  si  cum  bona  fide  pignus  possideat  tempore  lon- 
gissimo, vel  etiam  tempore  longo  cum  justo  titulo.  At  dominium 
rei  praescribere  non  potest,  quia  numquam  eam  rem  possidere  pot- 
est animo  domini,  sed  semper  precario  rem  possidet. 

11.  Breviter  de  secunda  parte  tituli,  quae  est  de  aliis  cautio- 
nibus. 

Pignus  est  in  securitatem  crediti:  hinc  est  species  cautionis. 
Cautio  est  securitas;  quce  alteri  praestatur  pro  certa  solutione  de- 
biti, vel  juris  observantia.  Cautio  est  vel  simplex,  vel  idonea,  vel 
juratoria.  Simplex  cautio  idem  est  ac  nuda  promissio.  — Cautio 
idonea  quae  etiam  dicitur  sufficiens  ea  est  quae  praestatur  vel  per 
pignus,  et  pignoraticia  appellatur,  vel  per  fidejussorem  et  dicitur 
cautio  satisdatoria,  satisdatio,  fidejussio. 

12.  Juratoria  cautio  est  quae  datur  praestito  juramento.  Prae- 
statur vero  juramentum  vel  ad  partis  instantiam  vel  ministerio 
judicis  in  defectu  cautionis  idoneae. 

Titulus  XXII. 

De  fidejussoribus. 

1.  Fidejussio  est  ‘contractus  quo  quis  manente  obligatione  de- 
bitoris, promittit  se  soluturum,  vel  satisfacturum  id  quod  solvere, 
vel  satisfacere  tenetur  debitor  principalis'.  Ex  qua  definitione  pa- 
tet, fidejussorem  non  destruere  obligationem  debitoris,  sed  fide  sua 
accedere  in  securitatem  obligationis  ejusdem,  ac  veluti  jubere  ut 
credatur  debitori.  Quare  fidejussor  distinguitur  ab  expromissore, 
qui  acceptante  creditore  obligationem  in  se  suscipit,  et  ipsum  li- 
berat debitorem. 

2.  Dividitur  fidejussio  1°.  in  necessariam  et  in  voluntariam. 
Necessaria  quae  exigitur  a lege  vel  judice  1.  13.  ff.  De  Usufructu 
et  quemadmodum  etc.,  voluntaria  quae  sponte  praestatur.  2°.  Alia  est 
principalis , alia  secundaria  prout  vel  accedit  ipsius  debitoris  obli- 
gationi, vel  alterius  prioris  fidejussoris  obligationem  confirmat. 

Aliis  omissis,  3°.  alia  est  simplex,  alia  solidalis.  Simpliciter  qui» 
fide  jubet  quando  accedit  alterius  obligationi  in  subsidium  illius; 
ita  ut  fidejussor  sit  debitor  minus  principalis.  Quare  non  potest 
actione  percelli  a creditore  nisi  cum  excusso  prius  debitore  prin- 
cipali creditor  vel  in  toto,  vel  in  parte  proprium  jus  assecutus 
non  fuerit.  Hinc  fidejussor,  qui  simpliciter  fide  jussit,  dicitur  habere 
beneficium  excussionis.  In  solidum  vero  cavet  fidejussor,  cum  sese 
constituit  debitorem  seque  principaliter  cum  primo,  et  vero  debi- 
tore. Quo  in  casu  fidejussor  non  gaudet  beneficio  excussionis  sci- 
licet creditor  potest  ad  jus  suum  assequendum  persequi  vel  debi- 
torem singillatim  vel  fidejussorem  solum,  vel  utrumque  simul. 

3.  Quseritur:  Quis  possit  fidejubere? 

Ex  jure  civili  romano  fide  jubere  non  possunt:  pupilli  abs- 
que tutoris  auctoritate,  minores  absque  consensu  curatoris,  mulieres 
ex  celebri  Senatus  Consulto  Vellejano,  nisi  adhibitis  solemnitati- 
bus  juris. 

Clerici  de  bonis  propriis  possunt  fide  jubere:  at  ne  saecu- 
laribus negotiis  nimium  misceantur  prohibentur  frequenter,  et  sine 
causa  aliorum  obligationes  in  se  suscipere.  Rubr.  tit.  Ne  Clerici, 
vel  Monachi  (III.  50).  — In  bonis  vero  patrimonialibus,  quae  titu- 
lum ordinationis  constituunt,  fide  jubere  clerici  non  possunt.  Pos- 
sunt vero  fructus  horum  bonorum  obligare;  deduci  autem  debet 
prius  quidquid  est  necessarium  pro  eorumdem  honesta  sustenta- 
tione, ne  victum  mendicare  cogantur  in  dedecus  status  clericalis.  — 
Quoad  vero  beneficii  bona  Doctores  cum  Abbate  in  c.  1.  h.  t.  tra- 
dunt clericum  quidem  posse  fide  jubere  de  fructibus  beneficii  sui, 
qui  transeunt  in  ejus  dominium,  et  quidem  illimitate  de  fructibus 
qui  transeunt  in  peculium  parsimoniale , secus  vero  de  fructibus 
beneficii  superfluis  quos  ad  pios  usus,  uti  videbimus  in  tit.  De 
peculio  clericorum  (III.  25)  impendere  tenetur;  unde  de  his  solum 
urgente  caritate  vel  religione  fidejubere  potest.  At  si  fidejussio 
fiat  de  ipsis  bonis,  requiritur  solemnitas  juris  quae  pro  alienationi- 
bus necessaria  est. 

4.  P)-(elatus  juxta  cit.  c.  2.  De  Solut.  (III.  23)  non  potest  fide 
jubere  de  bonis  mensae  vel  Ecclesiae  suae,  nisi  id  faciat  in  utili- 
tatem ipsius  mensae  vel  Ecclesiae,  et  servatis  solemnitatibus  quae 
in  alienationibus  rerum  Ecclesiasticarum  requiruntur. 

Religiosi,  qui  possessioni  legitimae  renunciarunt,  non  possunt 
fide  jubere,  nisi  ex  consensu  praelati  et  capituli  monasterii,  et  fide- 

jussio  debet  esse  non  in  commodum  individuale  ipsius  praelati,  aut 
religiosi,  sed  Ecclesiae  vel  monasterii  c.  4.  h.  t. 

5.  Obligatio  fidejussoris  est  relativa  obligationi  debitoris  prin- 
cipalis. Hinc  non  plus  obligatur  quam  sit  obligatus  debitor  prin- 
cipalis; 1.  8.  §.  7.  ff.  h.  t.  Quare  si  ex  facto  ex.  gr.  ex  remissione 
creditoris  contingat  liberari  debitorem,  eo  ipso  eximitur  etiam 
fidejussor  ab  obligatione  sua  etiam  solidali. 

6.  Tria  vero  beneficia  jus  concedit  fidejussori:  scilicet  excus- 
sionis, divisionis  et  cedendarum  actionum . Primum  beneficium,  de 
quo  jam  superius  innuimus,  est  ut  si  fidejussor  actione  percellatur 
a creditore,  jure  exigere  possit  ut  antea  excutiatur  debitor  prin- 
cipalis. Quod  beneficium  non  competit  fidejussioni  solidali,  nec  a 
simplici  fidejussore  potest  invocari,  si  notor  ie  constet  debitorem 
principalem  solvere  non  posse.  — Secundum  beneficium  est  divisionis 
quo  scilicet  si  plures  simul  fidej usserint,  et  unus  pulsetur  ad  totum 
solvendum  debitum,  hic  potest  exigere  ut  etiam  alii  pro  eorum 
rata  portione  in  jus  vocentur.  — Tertium  beneficium  est  ut  fidejussor 
qui  solvit,  possit  etiam  judicialiter  cogere  creditorem  ut  sibi  cedat 
omnes  actiones,  et  eorum  titulos,  et  instrumenta  creditum  respi- 
cientia tum  contra  debitorem  principalem  tum  contra  alios  con- 
fidejussores, si  adsint. 

7.  Quaeritur  utrum  nondum  facta  solutione  debiti  possit  fide- 
jussor liberari  ab  onere  fidejussionis? 

In  genere  non  potest  quia  obligatio  fidejussoris  est  subsidiaria, 
et  proinde  perseverat  quoadusque  non  defecerit  obligatio  princi- 
palis. Hinc  transit  etiam  ad  haeredes  ejusdem  fidejussoris.  At  in 
c.  ult.  h.  t.  Greg.  IX.  tres  casus  adsignat  in  quibus  fidejussor 
potest  petere  liberationem  etiam  judicialiter  a fidejussione,  et  de- 
bitor praestare  tenetur  etiam  nondum  soluta  principali  obligatione: 
1°.  Si  debitor  nimium  differat  debiti  solutionem.  Non  enim  fide- 
jussor praesumitur  se  voluisse  obligare  in  perpetuum.  Quaenam 
vero  sit  mora  necessaria  ad  concedendam  liberationem  fidejussori 
judex  decernet.  2°.  Si  debitor  dissipare  incipiat  bona  patrimonii 
sui.  3°.  Si  fidejussor  condemnetur  ex  sententia  judicis  ad  debitum 
solvendum,  potest  etiam  ante  debiti  solutionem  statim  agere  contra 
debitorem  principalem,  ut  debitor  eum  liberet  a molestiis  seu  a 
fidejussione. 

Obtenta  liberatione  1°.  cessat  fidejussio  quemadmodum  etiam 
finitur  fidejussio  2°.  si  novatio  obligationis  efficiatur  inter  debi- 

torern  principalem  et  creditorem,  inconsulto  fidejussore.  Ex.  gr. 
si  quae  debebat  ex  mutuo,  incipiat  debere  ex  conductione,  vel  ex 
empto.  3°.  Si  in  contractu  tempus  vel  conditio  apposita  fuerit  ad 
finiendam  obligationem  fidejussoris,  ita  ut  scilicet  aliquis  fidejus- 
serit  solummodo  ad  certum  tempus  vel  quoadusque  non  fuerit 
verificata  aliqua  conditio.  Si  vero  creditori,  inconsulto  fidejussore, 
prorogare  placuerit  diem  solutionis  debiti,  non  amplius  tenebitur 
fidejussor  in  securitatem  debiti,  cui  obligatione  sua  accesserat. 


Titulus  XXIII. 

De  solutionibus. 

1.  Si  fidejussio  securitatem  creditori  procurat,  solutio  plene 
ejus  juri  satisfacit  ac  debitum  exstinguit.  Solutio  definitur  ‘Idonea 
praestatio  debiti  tempore,  et  loco  conveniente  legitime  facta'  De- 
finitio haec  exhibet  veram  debiti  exstinctionem,  quae  non  haberetur 
si  praestatio  non  esset  idonea,  nempe  si  esset  incompleta,  vel  non 
fieret  loco,  et  tempore  conveniente;  nam  facta  solutione  debiti  prin- 
cipalis, adhuc  reddi  deberet  indemnis  creditor  pro  expensis  vel  in- 
commodis, quae  exinde  eidem  obvenissent. 

2.  Si  quaeratur  quinam  solvere  teneatur,  in  genere  responden- 
dum est,  teneri  eum  qui  debitor  est,  seu  quicumque  obligatur 
nulla  facta  distinctione  status  clericalis,  vel  laicalis  et  sexus:  agi- 
tur enim  de  materia  justitiae,  quae  clamat,  unicuique  suum  esse 
reddendum. 

3.  Hinc  etiam  clerici  suis,  et  Ecclesiarum  oneribus  satisfacere 
debent.  Quid  vero  si  praelatus,  vel  rector  Ecclesiae  vel  beneficii 
possessor  non  solverit?  Teneturne  successor  obligationibus  seu  de- 
bitis praedecessoris  satisfacere?  Profecto  si  debita  contracta  fu- 
erint per  modum  obligationis,  adhibitis  solemnitatibus  juris,  nullum 
dubium  est  debita  illa  gravare  ipsam  Ecclesiam,  vel  beneficium; 
ac  proinde  ad  successores  transeunt. 

4.  At  quid  si  debita  fuerint  absque  solemnitatibus  juris  con- 
tracta? 1°.  Successor  non  tenetur  solvere  debita  contracta  ab 
antecessore  in  sui  commodum,  seu  pro  privata  sua  utilitate  aut  ex 
alio  titulo  c.  2.  h.  t.  et  arg.  c.  1.  De  deposito  (III.  16).  Accedit 
ratio  generalis  ex  principio:  ‘Antecessor  non  potest  deteriorem 
reddere  conditionem  successoris'. 

5.  At  quid  dicendum  de  are  alieno  contracto  in  utilitatem  Ec- 
clesia, et  insuper  quid  dicendum  si  possessor  beneficii  expensas 
fecerit,  sed  vacante  beneficio  adhuc  aliquid  solvendum  sit  ratione 
illarum  expensarum?  Distinguendum  est.  Expensae  istae  optimo 
jure  censendae  sunt  tamquam  obligatio  personae  possessoris  et  per 
consequens,  possessore  deficiente,  ejus  haeredes  tenentur  residuas 
expensas  nondum  solutas  praestare.  Ratio  hujus  conclusionis  in  eo 
reponenda  est,  quod  nempe  actualis  possessor  beneficii,  ceu  usufru- 
ctuarius bonorum  debet  ex  fructibus  beneficii  ordinarias,  et  neces- 
sarias expensas  facere  ad  bona  beneficii  et  ad  jura  beneficii  con- 
servanda et  tutanda.  Quod  si  expensae  a possessore  factae  fuerint 
tales,  quae  superent  fructus  bonorum  beneficii  ipsius,  hoc  in  casu 
deficiente  actuali  possessore,  si  nondum  omnes  expensae  solutae 
fuerint,  quae  remanent,  solvendae  sunt  a novo  successore:  etenim 
quisque  possessor  beneficii  non  tenetur  ultra  vires  beneficii  expen- 
sas tolerare  idest  non  tenetur  supplere  de  suis  bonis  patrimoniali- 
bus defectui  beneficii.  Ergo  expensae  hujusmodi  magni  momenti 
censentur  optime  esse  onus  seu  obligatio  ipsius  beneficii  Quare 
etiam  successor  tenetur  isto  onere  quoties  non  fuerit  satisfactum 
eidem:  et  in  hoc  sensu  optime  Alexander  III.  disponit  in  c.  1.  h.  t. 
Sicut  filius  debita  patris  solvere  tenetur,  ita  praelatus  debita  sui 
praedecessoris  pro  Ecclesiae  necessitate  contracta.  Conf.  Reiffenst. 
h.  t.  nn.  16.  et  seqq.  Haec  vero  regula  valet  quidem  re  theoretice 
inspecta:  at  in  praxi  servatur  norma  superius  posita,  ita  nempe  ut 
gravare  censeantur  ipsum  beneficium  et  per  consequens  etiam  suc- 
cessores solummodo  ea  debita  quae  contracta  fuerint  cum  solemni- 
tatibus  juris.  Gaetera  enim  praesumuntur  talia  quae  potuissent  a 
possessore  beneficii  persolvi  ex  ordinariis  fructibus  beneficii. 

6.  Ad  rem  facit  quaestio  resoluta  a S.  C.  EE.  et  RR.  die 
28.  Aprilis  1865.  Cujus  species  haec  erat.  Capitulum  in  insula 
Siciliae  ad  sua  jura  tuenda  judicium  annis  1825  et  1855  subire 
coactum  fuit.  Expensae  quas  toleravit  ingentem  summam  duca- 
torum 1176  attingebant.  Existimans  autem  Capitulum  istas  ex- 
pensas, quae  factae  fuerant  ob  utilitatem  Ecclesiae  solvi  debere  non 
solum  a praesentibus  Canonicis,  'sed  etiam  a futuris,  onus  eas  sol- 
vendi rejecit  in  ipsam  massam  capitularem,  debitum  fructiferum 
contrahendo.  Hunc  contractum  in  forma  publica  per  acta  notarii 
initom  Vicarius  Generalis,  inscio  Archiepiscopo  tum  graviter  aegro- 
tante, probavit.  Archiepiscopus  inde  convalescens  ea  quae  gesta 


Digitized  by  v^ooQie 


202 


DECRETALIUM  GREGORU  IX.  LIB.  III. 


fuerunt  a Capitulo  nullius  esse  valoris  dixit  eo  quod  servata  non 
fuerat  forma  in  Const.  Ambitiosa  designata;  idest  eo  quia  requi- 
situm non  fuerat  beneplacitum  Apostolicum.  Deinde  post  varias 
vices,  tandem  Canonici  S.  Congregationi  quendam  modum  propo- 
suerunt ad  debitum  contractum  exstinguendum.  Videlicet  statu- 
erunt illum  solvendum  esse  annuis  ratis  intra  decennium.  Causa 
discussa  est,  et  proposito  dubio:  ‘An,  et  quo  modo  supplicandum 
sit  SS""J  pro  approbatione  propositi  modi  exstinctionis  debiti  in 
casu’,  S.  Congreg.  respondit:  ‘Affirmative  pro  sanatione  imposi- 
tionis praefati  debiti,  et  pro  approbatione  propositi  modi  exstin- 
ctionis; ita  tamen  ut  si  actuales  Capitulares  integrum  debitum 
non  exstinguant,  teneantur  eorum  successores’. 

Infertur  ex  hac  decisione,  debitum  expensarum  litis  eo  quod 
defuerat  beneplacitum  Apostolicum,  invalide  massae  Capitulari  fuisse 
impositnm,  et  illam  impositionem  indiguisse  sanatione  Apostolica  ut 
obligaret  successores.  Quare  sequens  regula  deducitur:  ad  solvendas 
expensas  litis  pro  juribus  capitularibus  tuendis  toleratus  non  te- 
neri massam  capitularem  nisi  capitulum  praeventive  obtinuerit  bene- 
placitum Apostolicum,  nec  proinde  posse  Capitulum  sine  eodem 
beneplacito  debitum  contrahere  in  praejudicium  massae  capitularis, 
et  obligare  successores  quamvis  id  faciat  ad  redintegrandas  graves 
expensas  tolerandas  pro  juribus  capitularibus  defendendis.  Hoc  enim 
onus  impositum  massae  capitulari  constituit  speciem  alienationis. 
Conf.  Acta  S.  Sedis  vol.  1.  pag.  537. 

7.  Quid  vero  si  is,  qui  solvere  teneretur,  sit  non  solvendo? 

Si  debita  fuerint  contracta  ex  vitio  adversae  fortunae  a jure 
Romano  datur  remedium  cessionis  bonorum.  Scilicet  debitor  bonis 
suis  quae  adhuc  habet,  valedicere,  eaque  judici  remittere  tenetur 
ut  creditoribus  tribuat  juxta  capacitatem  bonorum  eorundem;  ipse 
vero  debitor  promittere  debet  se  praestiturum  quod  deest  si  ad 
pinguiorem  fortunam  devenerit  1.  4.  ff.  De  Cession.  honor. 

8.  Jus  vero  canonicum  aliquantisper  dispositionem  immutavit 
relate  ad  clericos  debitores,  induxitque  privilegium  competentiae 
seu  deducto  ne  egeat,  quod  cum  c.  Odoardus  3.  h.  t.  sit  intro- 
ductum, dicitur  etiam  privileg.  ex  c.  Odoardus.  Species  capitis 
est:  Clericus  quidam  nomine  Odoardus  in  dioecesi  Bhemensi  debita 
contraxerat  cum  pluribus.  Creditores  convenerunt  eum  coram 
officiali  Archidiaconi  Rhemensis.  Odoardus  confessus  est  debita,  at 
declaravit  se  propter  inopiam  ea  solvere  non  posse.  Officialis  nihilo- 

minus  in  eum  sententiam  tulit  excommunicationis.  Odoardus  per- 
sentiens  se  ex  sententia  illa  gravatum  conquestus  est  apud  S.  P. 
Gfregorium  IX.,  qui  judices  delegavit  iisque  mandavit  ut  si  con- 
stitisset, Odoardum  solvere  non  posse  debita  in  parte,  vel  in 
toto,  reciperent  ab  eo  idoneam  cautionem  qua  sponderet  se  debita 
illa  solutnrum  si  ad  pinguiorem  fortunam  devenisset  et  deinde 
relaxarent  sententiam  tribunalis  archidiaconi  Rhemensis. 

9.  Qu®  decretalis  ut  intelligatur  sciendum  est  hodierno  jure 
post  dispositionem  Tridentinam  in  c.  3.  sess.  25.  de  Bef.  censuras 
in  judiciis  non  esse  adhibendas  nisi  in  subsidium  alterius  cujusque 
remedii  civilis,  puta  captionis  pignoris,  exsecutionis  realis,  distri- 
ctionis person®.  Immo  usus  censurarum  in  judicialibus  negotiis 
prorsus  disparuit.  At  vetere  jure  potuisset  etiam  in  causis  civi- 
libus tribunal  ecclesiasticum  adhibere  censuras  quoties  reus  contu- 
maciter restitisset  pr®cepto  judicis  ceu  traditur  in  c.  De  Sent. 
excomm.  (V.  11)  in  6°.  Quod  si  censur®  sortit®  non  fecissent  suum 
effectum,  ceu  remedium  subsidiarium  adhibebatur  incarceratio,  vel 
districtio  personalis.  Quoad  excommunicationem  insuper  animad- 
vertendum est  solitos  fuisse  judices  censuras  decernere  non  solum 
cum  contumacia  esset  vera,  et  certa,  sed  etiam  cum  esset  prs- 
sumpta.  Quo  in  casu  perdurabat  vinculum  censur®  quoadusque 
patuisset  reum  non  fuisse  contumacem.  Quoniam  vero  in  specie 
capitis  non  evidenter  constabat  utrum  jure,  an  immerito  Odoardus 
mandato  judicis  de  solvendis  debitis  non  obtemperasset  hinc  sen- 
tentia tribunalis  valida  per  se  erat.  Quare  Pontifex  non  man- 
davit ut  nulla  declararetur  sententia,  sed  pr® cepit  ut  relaxaretur 
quoties  de  clerici  inopia  constitisset. 

Quo  posito,  cum  excommunicatio  esset  remedium  ordinarium 
quo  clericus  adigeretur  ad  obsequendum  pr®cepto  judicis  de  sol- 
vendis debitis,  hinc  relaxatio  sententi®  idem  erat  ac  liberatio  cle- 
rici a molestiis  judicialibus  quoad  debitorum  solutionem.  Hinc  me- 
rito doctores  inferunt  ex  dispositione  c.  3.  h.  t.  clericum  qui  non 
possit  contracta  debita  solvere,  a judicialibus  molestiis  eximi. 

10.  Insuper  cum  censeatur  non  posse  in  solutionem  debiti  ali- 
quid impendere,  qui  vix  possideat  necessaria  pro  sua  sustentatione, 
hinc  inferunt  doctores  in  privilegio  c.  Odoardus  etiam  compre- 
hendi exemptionem  clerici,  propter  ejus  honestam  sustentationem, 
ab  actione  judiciali,  quoad  eam  partem  substantiae  suoe,  qu®  ad 
ejus  sustentationem  necessaria  est.  Quare  concludunt  doctores 


Digitized  by  v^ooQie 


204 


DECRETALIUM  GBEGORU  IX.  LIB.  III. 


clericum  exemplo  romani  militis  privilegio  competentiae  gaudere, 
seu  privilegio  quo  salva  semper  remaneat  portio  substantiae  com- 
petens pro  hodesta  sustentatione.  Ergo  clericus  privilegium  habet 
ut  si  debita  solvere  ob  inopiam  nequeat»  non  possit  excommuni- 
cari et  incarcerari  aut  aliter  molestiis  urgeri,  et,  si  bona  possi- 
deat, non  cogatur  omnibus  bonis  cedere,  sed  semper  reservetur 
portio  necessaria  pro  honesta  ejus  sustentatione  seu  deducto  ne 
egeat,  praestita  tamen  idonea  cautione,  ut  si  ad  pinguiorem  fortu- 
nam devenerit,  contracta  debita  solvere  teneatur.  Idonea  autem 
cautio  in  sensu  juris  esset  vel  pignoratitia,  vel  fidejussoria;  at 
ipsa  glossa  in  h.  c.  v.  »idonea«  animadvertit,  hanc  duplicem  cau- 
tionem in  casu  clerici  tere  alieno  gravati  haberi  non  posse. 
Hinc  sufficit  cautio  juratoria , quae  quoad  clericum  qui  bonae 
fidei  supponitur,  non  minimi  aestimanda  est,  per  eam  enim  cle- 
ricus censetur  facere  quod  potest  ad  debitum  solvendum  c.  15. 
C.  22.  q.  2. 

11.  Ut  vero  clericus  privilegio  competentiae  gaudeat  requi- 
runtur nonnullae  conditiones.  1°.  Ut  clericus  non  sit  uxoratus; 
nam,  ut  supra  vidimus  in  tit.  De  cler.  conjug.  (III.  3),  Clericis 
conjugatis  reservatur  solummodo  duplex  privilegium:  canonis  nempe 
et  fori.  Bonifacius  enim  VIII.  in  c.  un.  eod.  tit.  in  6°.  ait:  'In 
caeteris  eos  gaudere  nolumus  privilegio  clericali’;  2°.  ut  [clericus 
confiteatur  debita  sua;  hinc  si  clericus  ex  malitia  debita  deneget, 
et  convincatur,  privilegio  frui  nequit.  Nam  privilegium  hujusmodi 
suam  formam  recipit  ex  c.  Odoardus  in  quo  clericus  ingenue  sua 
debita  confessus  est;  3°.  ut  debita  proveniant  ex  contractibus , et 
negotiis  civilibus,  non  vero  descendant  ex  delicto,  vel  quasi  delicto. 
Ita  ex  sensu  capitis,  in  quo  nulla  mentio  est  de’ judicio  criminali 
sive  criminaliter  acto  sive  civiliter,  nec  de  poena  ratione  delicti, 
vel  dolosae  'actionis  debita.  In  hac  exceptione  doctores  optimae 
notae  comprehendunt  etiam  clericum  qui  in  ludis  prohibitis,  vel  in 
mala  vitee  conversatione  bona  sua  dissipaverit;  4°.  ut  pulsetur 
actione  personali,  nam  est  privilegium  personae.  Hinc  non  gaudet 
hoc  privilegio  clericus  qui  percellatur  actione  reali,  qua  actor  rem 
suam  tamquam  dominus  recuperare  nititur.  Ex.  gr.  si  clericus  sit 
debitor  ratione  depositi  et  a deponente  restitutio  rei  expostuletur. 
In  debito  autem  personali  hypothecario  clericus  privilegio  gaudet, 
quia  debitum  hoc  principaliter  est  personale,  et  hypotheca  solum- 
modo accedit  in  securitatem  solutionis.  Dixi  iu  debito  personali 

clerici.  Nam  si  creditor  persequeretur  penes  clericum  actione  reali 
rem  vinculo  hypothecae  ligatam  a priore  domino  quam  nunc  cle- 
ricus possidet,  non  videtur  posse  invocari  privilegium  competentiae 
favore  clerici.  Ratio  est,  quia  res  transit  cum  onere  suo,  nec  con- 
ditio creditoris  fieri  debet  deterior,  eo  quod  res  vinculo  hypothe- 
cario subjecta  a priore  domino  transit  ad  clericum. 

12.  Quaerunt  doctores  utrum  valeat  renunnatio  quae  huic  pri- 
vilegio fiat  a clerico  (ere  alieno  gravato. 

In  tit.  penult.  ff.  De  pactis  exhibetur  principium,  unumquem- 
que posse  privilegio  suo  renunciare.  Hinc  non  desunt  qui  dicunt, 
sustineri  hanc  renunciationem.  Verum  magis  recepta  est  contraria 
sententia  quae  tenet  hanc  renunciationem  non  valere  quia  privi- 
legium competentiae  non  est  inductum  proprie  in  favorem  indivi- 
dualem  personarum  juxta  sensum  cit.  tit.  sed  potius  consideratur 
ceu  privilegium,  introductum  in  favorem  totius  ordinis  clericalis 
ne  clericus  debitis  oneratus  in  dedecus  ccetus  ecclesiastici  judicia- 
liter plus  aequo  vexetur,  et  cogatur  victum  sibi  mendicare;  cfr. 
1.  38.  ff.  De  pactis. 

13.  Quid  vero  si  solvit  is  qui  solvere  non  tenebatur?  Con- 
ceditur eidem  condictio  indebiti.  Condicere  in  casu  idem  est  ac 
repetere  actione  personali  in  judicio  id  quod  indebite  fuit  solutum; 
scilicet  quod  solutum  fuit  sine  onere.  De  hac  re  agit  c.  ult.  h.  t. 
in  quo  peculiariter  consideranda  est  dispositio  quoad  onus  proba- 
tionis. Scilicet  in  genere  qui  condictionem  experitur  ceu  actor, 
probare  tenetur  se  indebite  solvisse,  quae  dispositio  etiam  firmatur 
1.  25.  ff.  De  proh.  Quodsi  adversarius  denegat  factum  solutionis, 
et  convincatur  de  accepta  solutione,  ipse  et  non  amplius  actor 
tenetur  probare  debitum  fuisse  sibi,  quod  in  solutione  accepit. 
Ratio  optima  suppetit,  quia  nempe  convictus  de  mendacio,  talis 
aestimandus  est  coram  lege,  cui  non  credatur,  nisi  probet. 

14.  Quoad  modum,  tempus  et  materiam  solutionis,  cum  spe- 
cialis dispositio  canonica  non  habeatur,  servanda  sunt  principia 
juris  civilis  in  iis  praesertim  quae  juri  naturali  evidenter  cohaerent 
In  genere  si  pacta  adsint,  servanda  sunt;  nisi  adsint,  curandum 
est,  ne  creditoris,  pro  quo  ratio  justitiae  militat,  jura  laedantur. 

Titulus  XXIV. 

De  donationibus. 

1.  Donatio  idem  videtur  esse  ac  doni  datio  et  definiri  potest: 
‘Rei  licitae  nullo  jure  cogente  in  acceptantem  facta  collatio,  vel 
datio’.  Solet  etiam  definiri:  ‘Liberalilas  nullo  jure  cogente  in  ac- 
ceptantem collata'.  Donatio  igitur  continet  speciem  liberalitatis ; 
hinc  vere  donat  qui  aliquid  suum  nullo  jure  cogente  alteri  confert. 
Ex  hac  nota  characteristica  donationis  sequitur,  donationem  non 
prmsumi,  sed  probari  debere  a donatario.  Nemo  enim  praesumitur 
velle  suas  facultates  perdere,  scilicet  sine  aliquo  correspectivo  alie- 
nare. Hinc  potius  praesumitur  error,  seu  erronea  solutio  quam 
donatio  nisi  agatur  de  re  haud  gravis  momenti,  quae  a viro  nobili, 
et  divite  tribuatur,  vel  nisi  adsit  renumerationis  ratio.  — Donatio 
est  collatio  rei  licitae.  Nam  res  illicitae  censentur  esse  extra  com- 
mercium, unde  nec  vendi  "vel  emi  possunt.  Quare  qui  donavit  rem 
illicitam,  non  potest  adigi  ad  rem  tradendam.  — Dicitur  in  accep- 
tantem; nam  non  censetur  completa  donatio  nisi  fuerit  acceptata. 
Quare  pollicitatio  nisi  acceptetur  non  obligat  promittentem,  qui 
ante  acceptationem  alterius  potest  promissionem  revocare,  modi- 
ficare suam  voluntatem  jam  antea  expressam.  Hinc  pariter  si  quis 
absenti  donaverit,  et  demoriatur  quin  donatarius  cognoverit  dona- 
tionem, et  eam  acceptaverit,  donatio  nulla  est  1.  2.  ff.  h.  t. 

2.  Quod  si  vero  donatio  facta  fuerit  Ecclesiae,  vel  pro  causa 
pia,  et  fuerit  rationalis,  servanda  est,  quamvis  non  fuerit  cognita 
et  acceptata  a rectore,  vel  administratore  Ecclesiae.  Nam  praesu- 
mitur acceptata  a Deo  saltem  ceu  piae  voluntatis  seria  deliberatio 
c.  3.  C.  12.  q.  2.  Immo,  si  fuerit  illegitime  repudiata  a prae- 
lato, vel  rectore,  Ecclesia  habet  beneficium  restitutionis  in  inte- 
grum, et  etiam  actionem  contra  rectorem  repudiantem  ad  asse- 
quendum quanti  interest. 

3.  Ut  donatio  consistat,  aliquando  debet  insinuari  penes  magi- 
stratum jurisdictione  pollentem.  Insinuatio  scilicet  est  declaratio 
donantis  apud  judicem  qua  manifestat  se  aliquid  donare  ac  petit 
ut  in  actis  publicis  adnotetur  donatio,  et  instrumentum  de  eadem 
donatione  conficiatur.  Haec  insinuatio  facienda  est  quoties  donatio 
500  solidos  seu  scutata  Eomana  superat  §.  2.  Inst.  h.  t.  Quod  si 
negligatur  insinuatio,  sustinetur  donatio  usque  ad  500  solidos;  pro 

reliquis  vitiatur.  Ita  jus  romanum  non  reformatum  a jure  ca- 
nonico. 

4.  Donatio  alia  verbalis  dicitur,  alia  realis:  1*.  est  jiromissio 
per  verba  de  praesente  aliquid  dandi  vel  praestandi  ab  alio  acce- 
ptata, 2*.  ea  est  in  qua  non  solum  res  promittitur,  sed  actu  etiam 
traditur.  Secunda  est  completa  donatio,  qua  dominium  rei  transit 
in  donatarium.  Prior  censetur  nondum  perfecta.  Hinc  per  hanc 
donationem  non  transit  statim  dominium  rei,  sed  solum  jus  ad  ha- 
bendam rem  tempore  congruo.  Quare  in  traditione  rei  donans 
non  tenetur  fructus  aut  usuras  solvere,  licet  fuerit  in  mora  tradi- 
tionis. Accedit  etiam  alia  ratio  ne  scilicet  liberalitas  suo  dona- 
tor? nimis  noceat  1.  9.  ff.  h.  t.  §.  1. 

5.  Alia  est  donatio,  quae  dicitur  inter  vivos,  alia  fit  mortis 
causa.  Donatio  inter  vivos  est  actus  absolutus  completus,  vel 
complendus  in  vita  utriusque  contrahentis.  — Donatio  mortis  causa 
ea  est,  quae  fit  a donante  intuitu  mortalitatis  suae,  seu  facta  men- 
tione mortis  vel  possibilitatis  aut  suspicionis  ejusdem.  Donatio 
inter  vivos  in  genere  est  irrevocabilis,  perficitur  enim  ad  modum 
contractus  inducentis  obligationem. 

6.  At  dantur  in  jure  aliquae  causas  ob  quas  revocari  potest. 
1°.  Ingratitudo  quedificata,  quaeque  a juristis  ingratitudo  praegnans 
dicitur.  II#.  Supervenientia  liberorum.  III0.  Inofficiosa  donatio.  — De 
ingratitudine  prsegnante  agit  c.  ult.  h.  t.  in  quo  traditur  quadru- 
plici in  casu  eam  verificari  1°.  si  donatarius  manus  violentas  in- 
tulerit contra  ipsum  donantem,  etiamsi  id  per  mandatarium  per- 
ficiat 2°.  Si  donatarius  atroces  injurias  contra  eundem  donantem 
intulerit.  3°.  Si  grave  damnum  non  intentare  solum,  sed  reapse 
inferre  ausus  fuerit  rebus  seu  patrimonio  donatoris.  4°.  Si  vitee 
insidias  struxerit  vel  periculum  procuraverit.  Quibus  in  casibus 
animadvertendum  est  ex  dispositione  c.  ult.  h.  t.  revocationem 
faciendam  esse  ab  ipso  donante,  non  vero  jus  revocandi  transire 
ad  successores  ejus.  Ratio  est  quia  donans  qui  revocationis  actio- 
nem non  promovet,  censetur  condonare  injuriam  sibi,  vel  bonis  suis 
illatam.  Hinc  revocatio  ob  ingratitudinem  qualificatam  censetur 
esse  actio  personalis  ipsius  donantis.  Animadvertendum  est  etiam, 
revocari  non  posse  donationes  inter  vivos  factas  Ecclesiis  vel 
causis  piis  ob  praelati  ingratitudinem  aut  administratoris  Ecclesiae 
vel  causae  piae.  Praelatus  enim,  vel  administrator  non  sunt  ipsi 

proprie  donatarii,  quorum  sit  consideranda  ingratitudo,  sed  ipsa 
Ecclesia,  vel  causa  pia  est  donataria, 

7.  Altera  causa  revocationis  est  si  quis  liberos  non  habens 
donavit  vel  omnia  sua  bona,  vel  partem  notabilem  eorum,  et  de- 
inde vel  unum,  vel  plures  suscipiat  filios  1.  8.  C.  De  Bev.  Donat 
Quia  jus  praesumit  implicitam  donationi  esse  conditionem  ‘nisi 
superveniant  liberi,  quos  praesumitur  donans  velle  absolute  extra- 
neis praeferre.’ 

8.  Tertia  causa  est  inofficiositas  donationis  ex  integro  tit.  C. 
De  inoff.  donat.  Inofficiosa  censetur  donatio  cum  talis  quantitas 
patrimonii  donatione  distrahatur  ut  filiis  non  remaneat  salva  por- 
tio legitima.  Revocari  autem  potest  donatio  sive  a liberis  exstan- 
tibus tempore  donationis,  sive  a supervenientibus,  immo  etiam  post 
mortem  donantis.  At  haec  revocatio  non  destruit  totam  donatio- 
nem, sed  coarctat  ad  id  quod  superest  detracta  legitima;  seu  re- 
vocatio fit  usque  ad  legitimam.  Novel.  92.  Justin.  et  11.  1.  et  6.  C. 
De  inoff.  donat. 

9.  Donatio  mortis  causa,  seu  contemplatione  mortis  facta,  cen- 
setur valere  si  donans  decedat  cum  voluntate  donandi.  Quare  quo- 
ties revocaverit,  prorsus  desinit  esse.  Consideratur  scilicet  donatio 
haec  ceu  species  legati.  Hinc  relinqui  potest  non  solum  in  testa- 
mento, sed  etiam  in  codicillis  nec  incipit  valere  nisi  morte  donantis 
fuerit  confirmata. 

10.  Quoad  personas  quae  possunt  donare  quaestiones  fieri  pos- 
sunt, quae  magis  civiles  sunt  quam  canonicae,  unam  solum  persol- 
vemus quae  est,  an  clerici,  et  religiosi  possint  donare.  Et  primo 
de  Clericis.  Profecto  quaestio  non  est  de  rebus  propriis  clericorum, 
in  quibus  ipsi  aliis  civibus  aequiperantur,  sed  de  bonis  Ecclesia. 
In  c.  2.  h.  t.  interdicitur  praelatis,  et  rectoribus  Ecclesiarum  do- 
natio quae  magna  sit.  Ratio  est:  quia  praelatus  vel  rector  est  ad- 
ministrator et  non  dominus  bonorum  ecclesiasticorum.  At  justa 
interveniente  causa  servatis  solemnitatibus  juris,  possunt  praelati 
magnas  etiam  donationes  facere,  immo  etiam  de  rebus  immobilibus 
et  mobilibus  pretiosis.  Haec  vero  dispositio  descendit  ex  concepta 
donationis  quae  exhibet  contractum  praejudicialem  et  veram  aliena- 
tionem. Hinc  aditer  factae  donationes  possunt  et  debent  revocari 
non  solum  ab  ipso  praelato  donante,  sed  etiam  ab  ejus  successori- 
bus juxta  ea  quae  diximus  in  tit.  De  Beb.  Ecclesiae  alien.  vel  non 
(III.  13).  Causae  sunt  ratio  renumerationis  et  ratio  pietatis  et 

misericordiae.  Quod  vero  legitima  interveniente  causa,  et  acce- 
dente juris  solemnitate  possit  praelatus  donationes  etiam  magnas 
perficere  patet  ex  c.  5.  h.  t.  in  quo  ex  causa  remunerationis  pro- 
batur uti  valida  et  licita  infundatio,  quae  refert  speciem  donationis. 
Porro  possunt  praelati  et  rectores  donationes  parvas  facere  ex  mera 
liberalitate,  licet  nempe  non  adsit  gravis  causa,  praesertim  ubi 
adsit  consuetudo.  Permittuntur  vero  hae  parvae  donationes  etiam, 
ut  avaritiae  suspicio  ab  Ecclesiae  ministris  removeatur. 

11.  Si  de  religiosis  sermo  sit  distinguendum  est  inter  prcelatos 
monasteriorum,  et  simplices  religiosos.  Praelati,  cum  censeantur 
habere  ordinariam  administrationem  bonorum  monasteriorum  suo- 
rum et  familiae  religiosae,  aequiparantur  Clericis  saecularibus  regi- 
men Ecclesiae  alicujus  habentibus,  scilicet  pastoribus  Ecclesiarum. 
Hinc  quoad  superiores  ordinum  valet  regula  supra  exposita  in 
ordine  ad  praelatos  saeculares. 

12.  Religiosi  vero,  si  administrant  beneficium  unitum  Mona- 
sterio ex.  gr.  paroeciam,  ex  qua  fructus  et  emolumenta  derivant, 
possunt  quidem  parvas  et  ordinarias  donationes  perficere,  praeser- 
tim titulo  eleemosynae,  non  vero  magnas.  Ita  Doctores  communiter. 
Religiosi  autem  intra  septa  monasterii  viventes,  nec  aliquo  bene- 
ficio instructi,  nullamque  administrationem  peculiarem  exercentes, 
neque  parvas  donationes  facere  possunt  absque  superioris  licentia 
saltem  tacita  arg.  c.  6.  De  statu  monachor.  (IU.  35)  et  c.  11.  C.  12. 
q.  1.  Censentur  enim  nullum  jus  habere  circa  res  monasterii 
dtra  usum  personalem  ad  propriam  sustentationem.  Hac  in  ma- 
teria de  prohibitione  donationis  religiosorum  conferri  possunt  Const. 
Clem.  VIII.  * Religiosae  Congregationes «,  d.  19.  Julii  1594,  et 
Urbani  VIII.  Nuper  a Congregatione,  d.  16.  Oct  1640. 

Titulus  XXV. 

[De  peculio  clericorum. 

1.  Clericus  ex  eo  quod  est  Ecclesiae  mancipatus,  de  bonis  ejus- 
dem vivit,  quorum  bonorum  regulariter  habet  etiam  administratio- 
nem. At  non  prohibetur  possidere  bona  quae  propria  ejus  sunt 
et  constituant  ejus  peculium,  idest  privatum  patrimonium.  Nomine 
igitur  peculii  venit:  ‘Quidquid  clericus  habet  in  bonis  distinctum 
a bonis  Ecclesia!.  Quae  denominatio  inducta  est  per  similitudinem 
ad  jus  civile,  juxta  quod  admittitur  peculium  servorum,  et  filiorum 

Santi,  m.  Decr.  It 

familias  constans  ex  rebus  distinctis  a bonis  domini  vel  patris. 
Ex  hoc  conceptu  sequitur  peculium  clerici  non  subjici  dispositioni 
tit.  De  rebus  Ecclesiae  alien.  vel  non  (III.  13). 

2.  Quadruplex  est  peculium  clericorum.  1“.  appellatur  patri- 
moniale, et  componitur  ex  illis  bonis,  quae  clerico  obvenerunt  ex 
titulo  aliqno  civili  ex.  gr.  successione,  contractu,  vel  profana,  sed 
non  prohibita  industria.  — 2°m.  peculium  dicitur  quasi  patrimo- 
niale, seu  industriale  quod  componitur  ex  bonis  quae  citra  reditus 
beneficii  sui,  et  absque  intuitu  beneficii  sibi  clericus  comparavit 
labore  speciali  vel  honesta  industria  in  muneribus  ecclesiasticis 
obeundis,  vel  in  officiis  sacri  ministerii  adimplendis  ex.  gr.  in- 
praedicatione  verbi  Dei.  Hoc  patrimonium  respondet  peculio  ca- 
strensi vel  quasi  castrensi  Romanorum.  — 3°m.  peculium  est  par- 
simoniale,  et  resultat  ex  illis  bonis  quae  sibi  clericus  comparavit 
subtrahens  aliquid  ex  reditibus  ecclesiasticis  destinatis  ad  honestam 
vitae  sustentationem.  Parsimoniale  dicitur  hoc  peculium , quia 
parce  vivendo  illud  sibi  clericus  comparavit.  — 4"m.  est  proprie 
dictum  ecclesiasticum,  et  appellari  potest  beneficiale  peculium  illud* 
que  resultat  ex  fructibus  bonorum  Ecclesiae,  quos  suos  facit  cle- 
ricus munia  beneficii  sui  adimplens,  et  excedunt  propriam  clerici 
sustentationem.  Unde  hoc  peculium  comparat  sibi  clericus  ex  super- 
fluis fructibus,  vel  distributionibus  et  ex  reditibus  pariter  super- 
fluis, quos  ex.  gr.  parochus  vi  muneris  parochiali  beneficio  adnexi 
percipit  c.  9.  De  test.  (EU.  26). 

3.  Quaestio  quae  prima  a DD.  proponitur  est:  utrum  clerici 
cujuslibet  peculii  habeant  dominium  seu  proprietatem.  Certum  est 
clericos  pleno  jure  possidere  bona  patrimonialis  peculii  ceu  ex- 
presse docet  cit.  c.  9.  de  Test.  Ratio  est  quia  in  iis  quae  clericus 
assequitur  ex  titulo  honesto,  et  proprio  aequiparatur  caeteris  civibus, 
ac  proinde  censetur  rerum  suarum  dominus.  Idem  dicunt  DD.  te- 
nendum esse  de  bonis  peculii  quasi  patrimonialis;  nam  censentur 
esse  bona  acquisita  ab  ipso  clerico  ratione  sui  laboris,  et  industriae 
absque  intuitu  beneficii;  sunt  scilicet  pura  merces  laborum. 

4.  Insuper  clerici  habent  plenum  dominium  etiam  de  bonis 
peculii  parsimonialis.  Nam  si  jure  potuissent  ea  bona  in  proprios 
usus  absumere  eo  ipso  censentur  haec  bona  in  dominium  transiisse 
clericorum.  Unica  difficultas  deducitur  ex  eo  quod  peculium  hujus- 
modi conficiatur  ex  fructibus  bonorum  Ecclesiae,  et  beneficii  quod 
clericus  possidet.  At  hac  in  re  sciendum  est,  peculium  quod  ex 

fructibus  beneficii  componitur,  distingui  a doctoribus  in  peculium 
necessarium,  et  superfluum.  Nomine  peculii  necessarii  venit  ea 
pars  fructuum  beneficii,  qua?  ad  honestam  clerici  sustentationem 
requiritur.  Jam  vero  ex  doctrina  sacrorum  canonum  hoc  pecu- 
lium necessarium  censetur  esse  proprium  clerici  ita  ut  habeatur 
loco  rigorosae  mercedis,  et  stipendii  laboris  personalis,  quem  in 
Ecclesia  exercet.  Aperte  traditur  haec  theoria  ab  Innoc.  III.  in 
c.  16.  De  praeb.  (HI.  5).  Igitur  pars  fructuum  constituens  hoc 
peculium  habenda  est  veluti  separata  a bonis  Ecclesiae,  et  adsi- 
gnata,  et  adscripta  pro  labore  tamquam  merces,  et  stipendium.  Ex 
quo  sequitur  Ecclesiam  non  posse  iterum  partem  eandem  fructuum 
peculii  ecclesiastici  necessarii  sibi  vindicare.  Ceterum  caveant  cle- 
rici ne  ut  parsimoniale  peculium  augeant,  abjectione  et  sordibus 
vilescant. 

5.  Si  quaeratur  quomodo  computanda  sit  honesta  sustentatio 
clerici,  ut  determinetur  quodnam  sit  peculium  ecclesiasticum,  dicen- 
dum est  regulam  generalem  proponi  non  posse.  Prae  oculis  tamen 
haberi  debet  dignitas  personae,  ejus  gradus  seu  civilis  origo,  scientia 
et  aliae  qualitates  personales  quae  minores  vel  majores  exigentias 
secumferunt,  nec  non  respicienda  est  1°.  temporis  locique  ratio; 
2°.  moderata  hospitalitas  non  solum  pauperum  de  qua  in  Trid. 
sess.  24.  c.  8.  de  Ref.,  sed  etiam  consanguineorum,  et  extraneorum 
paupertate  non  laborantium;  3°.  honesta  recreatio;  4°.  probabile 
periculum,  si  adsit,  venturi  morbi,  sterilitatis  etc.  In  genere  attendi 
debet  in  hac  computatione  prudens  agendi  ratio  et  usus  clericorum 
proborum,  qui  in  eadem  conditione  versantur.  Ex  quibus  jam  fluit 
clericos  habere  plenum  dominium  peculii  quarti  generis,  seu  peculii 
beneficialis  seu  ecclesiastici  quoad  eam  partem  quae  destinatur 
eorum  honestae  sustentationi,  seu  peculii  ecclesiastici  necessarii 

6.  Quid  vero  dicendum  de  peculio  ecclesiastico  superfluo?  Pe- 
culium hujusmodi  conflatur  ex  fructibus  beneficii,  vel  intuitu  bene- 
ficii perceptis:  qui  clerico  supersunt  defracta  prius  congrua  por- 
tione pro  ejus  honesta  sustentatione.  Veteres  fere  omnes  Canonistae, 
et  Theologi  docuerunt,  horum  bonorum  verum  dominium  non  esse 
penes  clericos.  Ex  hac  sententia  descendit  clericum,  qui  impendit 
bona  Ecclesiae  superflua  in  causas  profanas,  teneri  ex  justitia  ad 
restitutionem;  impendit  enim,  et  distrahit  quod  suum  non  est. 
Hujus  sententiae  patroni  sequentibus  argumentis  utebantur.  1°.  Inni- 

tebantur  pluribus  locis  juris  in  quibus  traditur  res  Ecclesiae  esse 
patrimonium  Christi,  et  pauperum,  et  pretia  peccatorum.  Quare* 
sublata  portione,  quae  tenet  locum  mercedis,  seu  stipendii  pro  la- 
bore clericorum,  reliqua  portio  remanet  sacra,  nec  in  profano» 
usus  convertenda  est.  Ita  cc.  59.  C.  16.  q.  1.  et  1.  C.  12.  q.  2. 
2°.  Clerici  dicuntur  administratores,  et  procuratores , vel  dispensa- 
tores, non  vero  domini  bonorum  Ecclesiae.  Ita  cc.  23.  et  28.  C.  12. 
q.  1.  et  c.  2.  De  donat.  (UT.  24).  3°.  Si  clericus  ex  reditibus  Ec- 
clesiae vel  oblationibus  res  proprio  vel  alieno  nomine  compara- 
verit, res  hujusmodi  censentur  non  clerici  propriae,  sed  Ecclesm 
c.  4.  h.  t.  Cui  dispositioni  cohaeret  dispositio  c.  ult.  h.  t.  in  que 
prohibetur  absolute  ne  clericus  relinquat  testamentario  aut  suc- 
cessorio jure  haeredibus  suis  vineolas  quas  plantavit  in  terra  Ec- 
clesiae, sed  conceditur  clerico  jus  percipiendi  fructus  vineolarum 
istarum  solummodo  quousque  vixerit.  Scilicet  ex  duobus  istis  ca- 
pitibus videtur  clericus  disponere  non  posse  de  bonis  quae  super- 
sunt suae  honestae  sustentationi. 

7.  At  verior  est  contraria  sententia  quae  communior  est  inter 
Doctores  recentiores.  Eatio  est  quia  in  genere  fructus  beneficii, 
et  proventus  ecclesiastici  ita  adhaerere  officio  sacro  censentur  ut 
habeantur  ceu  stipendia  officii  ipsius.  Beneficium  enim  datur  pro- 
pter officium:  seu  jus  percipiendi  fructus  est  relativum  officio  sacro. 
Sane  si  clericus  non  satisfaciat  oneribus  impositis  ab  Ecclesia 
ex.  gr.  nisi  residentiae  legem  observat,  distributionum  dominium 
non  recipit,  nec  eas  facit  suas  ceu  ait  Pontifex  in  c.  un.  De  Cler. 
non  resid.  (III.  3)  in  6°.  Neque  pariter  pro  rata  temporis  absen- 
tiae fructus  facit  suos,  quemadmodum  decernit  Tridentinum  in 
sess.  23.  cp.  1.  de  Ref.  Ergo  a sensu  contrario  clericus  qui  offi- 
cium suum  implet,  acquirit  dominium  distributionum  et  facit  suos 
fructus  omnes  beneficii.  Qui  sensus  positivus  insinuatur  etiam  in 
sess.  24.  c.  12.  de  Ref.  in  eodem  Tridentino.  Nam  Concilium  sup- 
ponit, clericum  revera  fecisse  suos  fructus  praebendae;  ait  enim: 
'alioquin  primo  anno  privetur  unusquisque  dimidia  parte  fructuum* 
quos  ratione  praebendae  et  residentiae  facit  suos’.  Confirmatur  pro- 
batio ex  Const  Julii  III.  ‘Cum  sicut  Nobis'  an.  1650.  in  qua 
Pontifex  docet  pecunias  et  alias  res  provenientes  ex  Ecclesiis  vel 
beneficiis  ecclesiasticis,  cum  pervenerint  ad  manus  clericorum  bene- 
ficiariorum, non  amplius  pro  ecclesiasticis  habere,  sed  proprias  esse 
ipsorum  clericorum. 

8.  Neque  valent  argumenta  ex  adverso  allata. 

Nam  canones  in  1°.  argumento  adducti  referuntur  ad  epo- 
cham  anteriorem  divisionis  bonorum  Ecclesiae  in  varias  praebendas, 
in  vera  beneficia.  Hinc  quisque  clericus  poterat  recipere  solum, 
'quae  necessaria  erant  sustentationi  suae.  Possunt  etiam  iidem  ca- 
nones in  eum  sensum  accipi,  ut  abhorreant  a conversione  bonorum 
ecclesiasticorum  in  usus  profanos.  At  non  excluditur  dominium 
clerici  eo  quod  coarctetur  usus  horum  bonorum,  et  excludantur 
usus  profani,  ceu  videbimus  infra. 

Canones  pro  2°.  argumento  non  respiciunt  directe  fructus,  sed 
ipsa  bona  Ecclesiae  quorum  clerici  sunt  administratores,  patroni, 
et  dispensatores.  — Capita  vero  in  3°.  argumento  difficultatem  non 
faciunt:  quia  in  c.  4.  h.  t.  agitur  de  bonis  quae  acquisivit  praelatus 
ex  reditibus  Ecclesiae:  non  autem  de  bonis  quae  acquisivit  ex  fru- 
ctibus quos  praelatus  fecit  suos.  In  c.  ult.  autem  agitur  de  me- 
lioramentis  factis  in  fundo  quae  ex  lege  generali  fundo  ipsi  cedunt. 
Principium  enim  juris  est  ‘qui  in  solo  alieno  aedificat  (in  casu 
nostro  plantat)  non  sibi,  sed  domino  aedificat’.  Ad  summum  vero 
capita  haec  evincunt  non  posse  clericum  pro  suo  arbitrio  de  bonis 
superfluis  disponere.  At  aliud  est  jus  proprietatis  in  re  aliqua, 
aliud  est  exercitium  juris  ejusdem,  idest  libera  dispositio  rei  ipsius. 
Potest  enim  aliquis  esse  proprietarius,  et  dominus  aliquorum  bo- 
norum, quin  possit  de  re  sua  pro  arbitrio  disponere  ceu  verificatur 
in  casu  pupilli.  Hinc  solummodo  haec  capita  objecta  probant  cle- 
ricos male  distrahentes  superfluos  fructus  ecclesiasticos  peccare  ob 
abusum  rerum,  quas  receperunt  ab  Ecclesia,  non  vero  contra  justi- 
tiam ita  ut  teneantur  res  ipsas  restituere. 

9.  Quaeritur  utrum  dominium  quadruplicis  peculii  clericorum 
superius  explicati  ita  penes  clericum  resideat,  ut  pro  sua  libertate 
et  pro  quacumque  causa  possit  de  quolibet  peculio  disponere.  Pro- 
fecto si  sermo  sit  de  primis  tribus  peculii  speciebus  nemo  est  qui 
dubitet;  nulla  enim  lex  est  quae  clerici  potestatem  coerceat.  At 
si  sermo  sit  de  peculio  beneficiali  superfluo  non  idem  dicendum 
■est.  Nam  ex  dispositione  praesertim  Tridentina  in  sess.  25.  c.  1. 
de  Ref.  patet  ex  lege  saltem  ecclesiastica  teneri  Clericum  impen- 
dere pecnlium  hujusmodi  in  usus  pios.  Et  sane  Tridentinum  epi- 
scopis et  aliis  clericis  beneficiatis  ‘omnino  interdicit  ne  ex  reditibus 
Ecclesiae  consanguineos  familiaresque  suos  augere  studeant,  sed  si 
pauperes  sint,  iis  ut  pauperibus  distribuant’.  Concordat  c.  16. 

D.  86.  Ex  qua  dispositione  arguunt  DD.  non  posse  clericum  in 
usus  profanos  impendere  reditus  superfluos  ex  bonis  Ecclesiae  per- 
ceptos qui  nec  suis  consanguineis  et  familiaribus  eosdem  reditu» 
tribuere  potest  excepto  casu  paupertatis  eorundem.  Sed  clarius 
etiam  id  traditur  in  c.  23.  C.  12.  q.  1.  ubi  dicitur  Episcopum  rerum 
Ecclesiae  potestatem  habere  ad  dispensandum  erga  omnes  qui  in- 
digent et  juxta  praeceptum  «Apostoli  ipsum  contentum  esse  debere 
si  habeat  victum  et  tegumentum. 

10.  Hac  insuper  in  re  plurimi  facienda  est  communis  Cano- 
nistarum  et  Theologorum  sententia,  qui  tenent  clericum  impendere 
debere  in  pias  causas  bona  superflua,  quae  ab  Ecclesia  assequutus 
est  Quare  habebit  utique  clericus  horum  bonorum  dominium,  sed 
arctatum  in  usu.  Tradunt  vero  doctores  nomine  causarum  piarum 
venire  quodcumque  opus  sive  religionis  sive  pietatis  et  misericordiae: 
immo  docent  extraneis  pauperibus  posse  Clericum  propinquos'  pau- 
peres praeponere  arg.  c.  1.  sess.  24.  de  Itef.  et  arg.  c.  16.  D.  86. 
Insuper  non  diffitentur,  in  aestimanda  paupertate  propinquorum 
prae  oculis  habendam  esse  paupertatem  relativam,  quin  immo  prae 
oculis  habendam  etiam  esse  ipsam  promotionem  clerici,  quae  exi- 
gere potest,  ut  ejus  propinqui  aliquantulum  honestius  vivant,  ne 
humilitas  status  eorum  nonnihil  detrahat  honori  ipsius  clerici.  Con- 
cludendum 'gitur  est  clencis  competere  dominium  plenum  adeoque 
etiam  liberam  disponendi  facultatem  de  bonis  peculii  sive  patri- 
monialis, sive  industrialis  sive  parsimonialis:  de  bonis  autem  pe- 
culii beneficialis  superflui  competere  quidem  proprietatem,  sed  eam 
coarctari  quoad  facultatem  disponendi  de  iisdem  ita  scilicet,*  ut 
lege  ecclesiastica  prohibeantur  clerici  eadem  bona  convertere  in 
usus  profanos:  sed  debeant  causis  piis  applicare.  Unde  si  clerici 
bona  ista  ad  causas  profanas  convertant,  non  peccant  quidem  contra 
justitiam,  adeoque  non  tenentur  onere  restitutionis,  sed  peccant 
contra  praeceptum  Ecclesiae. 

11.  Ad  tituli  tractationem  [explendam,  esset  insuper  evol- 
venda quaestio  de  jure  clerici  disponendi  in  causa  mortis  de  peculia 
ecclesiastico.  At  hanc  quaestionem  enodabimus  in  titulo  sequenti. 
Interim  adnotasse  juvat,  quasdam  dispositiones  juris  in  hoc  titula 
expressas.  Ex  c.  ult.  h.  t.  inferunt  DD.  meliorationes  etiam  nota- 
biles peractas  per  beneficiatum  in  praediis  Ecclesiae  esse  proprias 
ipsius  beneficiati  ita  ut  iis  utatur  et  fruatur  in  vita  sua  tantum  y 

eoque  vita  functo,  in  Ecclesiae  seu  beneficii  proprietatem  penitus 
converti. 

In  c.  3.  h.  t.  traditur  principium  quod  nempe  quidquid  cleri- 
cus acquisivit  post  ordinationem,  si  est  presbyter,  et  post  con- 
secrationem, si  est  Episcopus,  cedit  jure  successorio  Ecclesiae  pro- 
priae, cui  fuerat  intitulatus  vel  quam  regebat.  Praesumitur  enim 
id  fuisse  acquisitum  ex  bonis  ejusdem  Ecclesiae  superfluis. 

Titulus'  XXVI. 

De  testamentis  et  ultimis  voluntatibus. 

1.  In  1.  1.  ff.  Qui  testam,  facere  possunt.  Modestinus  definit 
testamentum:  ‘ Voluntatis  nostros  justa  sententia  de  eo  quod  quis 
post  mortem  suam  feri  velif. 

Voluntatis  nostras  ad  exprimendam  personalitatem  actus,  et 
necessitatem  libertatis  in  ultimis  voluntatibus.  Sententia  scilicet 
ultima.  Nam  de  natura  testamenti  est  ut  possit  mutari,  et  revo- 
cari. Justa,  quae  qualitas  non  tam  virtutem  justitiae  moralis  re- 
spicit, quam  formam  legum.  Hinc  sententia  justa  idem  exprimit 
ac  voluntas  manifestata  juxta  legum  dispositiones.  De  eo  quod  etc. 
quia  testamentum  incipit  vim  habere  post  mortem  testatoris,  et- 
enim ante  mortem  potest  testator  voluntatem  suam  mutare. 

2.  Quaerunt  doctores  ex  quo  jure  procedat  testamenti  condendi 
facultas. 

Varice  proponuntur  sententiae.  Nonnulli  enim  ex  jure  naturali 
testandi  facultatem  deducunt  quamvis  jus  constituendi  formam,  et 
solemnitates  testamenti  auctoritati  civili  tribuant.  — Alii  autem 
dicunt  ipsum  jus  condendi  testamentum  procedere  ex  legibus  hu- 
manis, ita  ut  in  statu  mere  naturali  facultas  non  exsisteret 
testandi.  — Alii  tandem  juris  gentium  esse  testamentum  docent. 
Certum  est,  in  facto  testamenta  et  ultima  elogia  in  usu  fuisse 
apud  diversas  gentes  longe  ante  conditas  leges  romanas.  Hinc  a 
veritate  aberraret  qui  arbitraretur  testamenti  factionem  esse  opus 
juris  civilis  Romanorum. 

3.  Juridice  re  spectata  primam  sententiam  veritati  magis  con- 
sonam esse  arbitramur.  Quare  dicimus  validis  rationibus  probari 
posse  testamenti  factionem  a jure  naturali  repetendam  esse.  Et 
1#.  quidem  testamentaria  dispositio  maxime  congruit  cum  jure 
naturae.  Nam  quicunque  acquirit,  sibi,  suisque  acquirere  videtur. 

Hinc  juri  naturae  consonum  videtur  esse  ut  ex  persona  actualis  domini 
designetur  successor  in  dominio,  et  possessione  rerum  quas  labore 
et  industria  ipse  dominus  fecit  suas.  Idipsum  confirmat  naturalis 
affectus,  quo  trahitur  liomo  ad  disponendum  de  rebus  suis  in  ultimo 
dogio.  — At  non  solum  intentio  juris  naturalis  suadet,  sed  2°.  ipsum 
jus  naturale  secumfert  testandi  potestatem.  Et  sane  supponimus 
demonstratum  esse  in  philosophia  morali  dominium  singularis  pro- 
prietatis pertinere  ad  ipsum  jus  naturae,  ac  proinde  facnltatem 
disponendi  de  rebus  propriis  a lege  naturali  procedere.  Quibus 
positis,  testamentum  considerari  potest,  et  est  vera  alienatio  rerum 
suarum  facta  per  actum  ultimum  voluntatis.  Dominus  nempe  qui 
voluntate  sua  disponit  de  rebus  propriis,  alienat  easdem  ultimo 
voluntatis  actu.  Nemo  autem  negare  potest  ultimum  actum  volun- 
tatis esse  voluntatem  domini  ac  proinde  esse  sufficientem  ad  exer- 
cendam dominicam  potestatem. 

4.  At  dicent  adversarii  valorem  testamenti  incipere  a morte 
testatoris  et  voluntatem  testatoris  vires  suas  exercere  quando  am- 
plius voluntas  non  est.  Voluntas  enim  est  actus  personae  quae 
morte  solvitur. 

Verum  haec  difficultas  evanescit.  Nam  ex  parte  alienantis  ut 
valeat  alienatio  non  requiritur  continuata  voluntas  post  actum  alie- 
nationis, sed  solummodo  requiritur  voluntas  quae  necessaria  est  ad 
complendum  actum  alienationis.  Hinc  in  alienatione  rite  facta 
alienans  omne  jus  amittit  relate  ad  rem  alienatam:  et  quodam- 
modo dici  potest  mortuus  relate  ad  rem  ipsam.  Non  enim  amplius 
sua  est,  sed  aliena.  Quare  cum  per  testamentum  alienatio  com- 
pleatur in  morte  testatoris,  sufficit  ultimus  actus  voluntatis,  nec 
requiritur  continuatio  voluntatis  posthumae.  Incipit  autem  testa- 
mentum vires  suas  exercere  post  mortem  testatoris,  quia  mors  est 
quae  determinat  ultimum  actum  voluntatis. 

5.  At  objici  potest  in  alienationibus  requiri  acceptationem  ac- 
quirentis, quae  veluti  uno  contextu  conjungatur  cum  voluntate 
alienantis  ut  producatur  translatio  dominii.  Resp.  Necessitas  ac- 
ceptationis unico  contextu  faciendae  inducta  est  a legibus  civilibus. 
Jure  enim  naturali  ex  parte  ‘alienantis  sufficit  voluntas  deter- 
minata alienandi.  Per  hanc  enim  voluntatem  renunciavit  juri  suo, 
et  rem  cessit  alteri.  Quod  si  hic  alter  non  acceptaverit  aliena- 
tionem, actus  erit  incompletus  non  ex  defectu  alienantis  qui  fecit, 
quae  potuit,  sed  solum  ex  parte  acquirentis.  Ergo  acceptatio  quae 

fiat  post  mortem  testatoris  non  attingit  dispositionem  testamen- 
tariam in  se,  quae  ex  parte  testatoris  fuit  completa,  et  a jure  do- 
minii procedens.  Concludi  ergo  potest  testamenti  factionem  ex  jure 
naturae  repetendam  esse. 

6.  At  auctoritas  civilis  solemnitates  testamentorum  preefinire 
potest,  quas  pertineant  ad  valorem  actus.  Namque  jus  humanum 
ob  publicam  utilitatem,  et  ad  praecavendas  fraudes  potest  mode- 
rari, et  regere  modos  translationis  dominii,  quamvis  ipsum  jus  do- 
minii naturale  sit. 

7.,  Quibus  positis  quaeritur  utrum  testamentum  quod  jure  ci- 
vili ob  defectum  solemnitatum  mdlum  est  in  foro  externo,  etiam 
sit  nullum  in  foro  interno.  Notandum  est  1°.  quod  de  integro 
testamento  dicitur,  ob  paritatem  rationis  dicendum  est  etiam  de 
alia  dispositione  tdtimce  voluntatis  quae  vel  in  testamento  con- 
tineatur vel  aliunde  constet,  ex.  gr.  de  legato.  2°.  Notandum  est 
nos  loqui  de*  testamentis  ad  causas  civiles  et  profanas : nam  de 
testamentis  ad  causas  pias  inferius  specialiter  sermo  erit. 

8.  Profecto  si  defectus  alicujus  solemnitatis  suspicionem  pro- 
babilem inducat  de  non  plene  deliberata,  et  irrevocabili  voluntate 
testatoris,  certe  nulla  erit  obligatio  haeredum  legitimorum  servandi 
testamentum  civiliter  nullum;  nam  incertum  est  utrum  testator 
defunctus  fuerit  necne  cum  illa  voluntate  quae  in  testamento  ex- 
primitur. Immo  defectus  solemnitatis,  si  procedit  ex  facto  ipsius 
testatoris,  constituit  optimam  praesumptionem  ad  concludendum 
testatorem  non  perseverasse  in  eadem  voluntate  usque  ad  mortem. 
Etenim  quisque  prudens  homo  praesumitur  velle  negotium  magni 
momenti  peragere  juxta  normas  civiles  substantiales  quae  negotium 
illud  tutum  reddant  coram  lege.  Quare  nisi  aliunde  certa  volun- 
tas defuncti  probetur,  praesumptio  semper  est  contra  valorem 
testamenti. 

9.  At  quid  dicendum  si  certo  constet  de  ultima  voluntate  de- 
functi? Ex  gr.  si  defunctus  voluit  conficere  et  revera  confecit 
testamentum,  sed  notarius,  vel  alius  qui  scripsit  testamentum,  in- 
scio testatore,  causam  posuit  nullitatis;  aut  si  homo  moriturus 
haeredis  sui  legitimi  fidei  commisit  aliquid  perficiendum  post  mor- 
tem suam  ? In  defectu  obligationis  civilis  subingrediturne  obli- 
gatio legis  naturalis?  Aliis  verbis  quaeritur  utrum  plene,  et  cer- 
tissime cognita  voluntas  defuncti  servanda  sit  quamvis  furis  civilis, 
et  auctoritatis  publicae  protectione  non  fulciatur? 

Aliqui  1°.  tuentur,  voluntatem  testatoris  cognitam  servandam 
esse,  licet  leges  civiles  ob  defectum  solemnitatum  eidem  non  assi- 
stant. Nam  ajunt  easdem  leges  non  declarasse  nullum  testamen- 
tum absque  solemnitatibus,  sed  solummodo  eidem  denegasse  actio- 
nem civilem  ad  observantiam  exigendam.  Pariter  ideo  solemni- 
tates  inductae  fuerunt  a jure  civili,  quia  poterant  praesumi  fraudes 
1.  32.  C.  De  fideicommissis.  Atqui  ubi  est  veritas,  praesumptionis 
ratio  cessat  Ergo  si  de  voluntate  testatoris  certo  constet,  parum, 
aut  nihil  attendendum  est  ad  solemnitates. 

2*.  Sententia  docet  solemnitates  considerari  ceu  formam  sub- 
stantialem actus,  ita  ut  una  ex  illis  solemnitatibus  deficiente, 
testamentum  omni  prorsus  valore  careat  tum  in  externo  tum  in 
interno  foro;  ac  proinde  voluntas  testatoris  consideratur  ceu  insuffi- 
ciens et  inefficax. 

10.  Prior  sententia  videtnr  magis  consona  veritati.  Nam  si 
jus  testandi  ex  lege  naturali  procedit,  leges  civiles  poterunt  utique 
illud  moderari  quoad  valorem  juridicum  in  foro  propio  idest  in 
externo,  non  autem  praesumitur  infirmare  velle  virtutem  disposi- 
tionis naturalis,  et  destruere  obligationem  conscientiae.  Ex.  gr.  jus 
civile  inter  varias  conventiones  solummodo  quasdam  species  pro- 
bavit, quas  contractus  appellavit,  eisque  dedit  actionem:  at  non 
inde  sequitur  in  conscientia  non  obligare  conventiones  illas  quae  a 
jure  non  probantur  et  privantur  actione  legis  civilis.  Idem  de 
testamentis  dici  potest.  Hinc  in  1.  10.  C.  de  test.  traditur  haere- 
dem teneri  ad  implenda  legata,  quae  jam  solvit  ex  minus  solemni 
voluntate  testatoris.  Idem  statuitur  in  1.  2.  C.  de  fideicommissis. 
Ratio  est  quia  jus  agnoscit  obligationem  naturalem  cui  qui  satis- 
fecit, non  potest  retractare  quod  fecit. 

11.  Ex  quibus  omnibus  sequens  canon  statuitur:  cum  testa- 
menti forma  a jure  civili  determinetur,  etiam  in  foro  interno  nul- 
lum esse  praesumitur  testamentum,  quod  nullum  est  in  foro  civili. 
Hinc  quoniam  obligatio  naturalis  non  praesumitur,  sed  probanda  est, 
hseres  legitimus  non  tenetur  observare  voluntatem  minus  solemnem 
testatoris  nisi  de  ea  certe  prorsus  Tconstet,  et  licite  petere  et  as- 
sequi potest  ex  judicis  sententia  rescissionem  tabularum  testamenti 
contra  haeredem  testamentarium,  quoties  de  voluntate  testatoris 
dubium  rationabile  exsistat 

12.  Quod  si  vero  haeres  legitimus  scienter  acceptaverit  volun- 
tatem minus  solemnem  testatoris  ex.  gr.  solvendo  legata,  vel  resti- 

tuendo  fideicommissum,  non  potest  soluta,  et  restituta  repetere. 
Reg.  21.  juris  in  64:  ‘Quod  semel  placuit,  amplius  displicere  non 
potest’.  Et  in  specie  nostra  rei  testamentariae  claram  habemus 
dispositionem  in  cit.  1.  10.  C.  De  test.  ubi  haec  habentur:  ‘Etsi 
voluntas  defuncti  circa  legata,  et  fideicommissa  subnixa  non  sit, 
tamen  si  haeres  sua  sponte  agnoverit,  implendi  eam  necessitatem 
habet/  Similis  dispositio  reperitur  in  1.  1.  C.  De  fideicommissis. 

13.  Praeterea  animadvertimus,  quaestionem  de  origine  facultatis 
testandi  a jure  naturali  vel  a jure  civili  vere  definitam  dici  non 
posse:  nam  pro  utraque  opinione  militant  doctores  magnae  notae,  et 
rationes  quae  adducuntur  ad  defendendam  originem  praedicatae  facul* 
tatis  a lege  humana  tantum,  non  sunt  nndequaque  despiciendae. 
Hinc  juxta  regulas  practicas  scientiae  moralis  non  renuimus  ad- 
mittere principium  reflexum  traditum  a clariss.  Prof.  De  Angelis 
h.  t.  n.  2.  juxta  finem:  idest  potest  haeres  institutus  in  testamento- 
etiam  minus  solemni  petere  haereditatem,  eamque  retinere  usquedum 
non  repellatur  per  sententiam  judicis:  haeres  autem  ab  intestato 
idest  legitimus  potest  contra  tabulas  testamenti  petere  haereditatem, 
et  eam  assequi  per  sententiam  judicis.  Unde  eo  quod  quaestio  juris 
resoluta  dici  non  potest,  in  praxi  praevalet  sententia  judicis. 

14.  De  forma  testamenti  a jure  canonico  constituta.  Legis- 
latio canonica  specialem  formam  in  testamentis  condendis  induxit, 
et  reperitur  tradita  ab  Alexandro  III.  in  c.  10.  h.  t.  In  Dioecesi 
Ostiensi  consuetudo  invaluerat  ut  testamenta  prorsus  rescinderentur, 
nisi  facta  fuissent  cum  subscriptione  septem,  vel  quinque  testium 
secundum  quod  leges  Romanae  disponunt.  Relata  re  ad  Alex.  III. 
Pontifex  reprobavit  consuetudinem  tamquam  contrariam  divinae 
legi,  sanctorum  patrum  institutis,  et  praxi  ecclesiasticae.  Simulque 
decrevit  valere  prorsus  testamentum  quod  parochiani  fecerint 
coram  presbytero  suo,  et  tribus,  vel  duobus  aliis  personis  idoneis. 

15.  Ex  hoc  capite  inferunt  DD.  novam  formam  testamenti  a 
jure  canonico  inductam  esse,  quae  ex  primis  verbis  cit.  c.  10.  di- 
citur juxta  c.  >Cum  esses*.  Profecto  ex  specie  proposita  Ale- 
xandro satis  apparet  caput  hujusmodi  dispositionem  exhibere  circa 
testamenta  etiam  ad  causas  profanas  seu  civiles;  praesertim  cum 
de  testamentis  ad  pias  causas  idem  Alex,  agat  in  c.  11.  eod.  tit. 
Quo  posito  irrationalis  videtur  dispositio  Pontificis,  qui  solemnitates, 
a jure  civili  inductas  ad  fraudes  praecavendas  reprobat  et  suam 
formam  vult  observari  sub  interminatione  anathematis. 

16.  Certe  non  ii  sumus  qui  cum  Fagnano  dicamus,  Pontificem 
abrogasse  absolute  solemnitates  juris  civilis,  easque  declarasse  con- 
trarias legi  divinae,  doctrinae  Patrum  et  ecclesiasticae  consuetudini: 
sed  explicatio  capitis  haec  est:  Alexander  legem  tulit  pro  dioecesi 
Ostiensi,  quae  erat  in  ditione  temporali  Romani  Pontificis:  quare 
uti  legislator  civilis  noluit  recipere  seu  noluit  observari  solemni- 
tates civiles:  sed  voluit  potius  ut  praeferretur  principium  expres- 
sum in  sacris  scripturis,  et  a Patribus  et  ab  Ecclesia  adoptatum, 
quod  nempe  ‘in  ore  duorum,  vel  trium  testium  stat  omne  verbum’. 
Hinc  formam  testamenti  expressam  invenit  Ideo  autem  consue- 
tudinem illam  dioecesis  Ostiensis  reprobavit  Alexander,  quia  per 
eam  cultus  superstitiosus  quodammodo  praestabatur  legibus  roma- 
nis,  quae  magno  studio  in  scholis  addiscebantur,  et  ita  in  praxi 
servabantur  ut  quidquid  in  illis  contineretur,  uti  rationale  et  bo- 
num retineretur,  quidquid  vero  esset  ab  illis  alienum,  respueretur 
tamquam  irrationale.  Quae  falsa  opinio,  uti  apparet,  adversabatur 
principio  doctrinae  evangelicae  ‘In  ore  etc.’  Hinc  nil  mirum  si 
Alexander  etiam  poenam  excommunicationis  inflixerit  contra  eos, 
qui  suae  dispositioni  resisterent. 

17.  At  haec  explicatio  capitis  admitti  non  posse  videtur  si 
caput  consideretur  prout  est  relatum  in  corpore  juris , seu  inter 
leges  quae  universam  Ecclesiam  respiciunt.  Certe  si  Oreg.  IX. 
jussisset  dispositionem  c.  10.  observandam  prorsus  esse  in  alienis 
etiam  ditionibus,  et  regnis  Christianorum,  et  quidem  quocumque 
in  tempore  et  quibuscumque  circumstantiis,  facile  non  posset  ex- 
cusari ab  imputatione  eidem  objecta  quod  nempe  occupavisset  alie- 
nam provinciam.  At  ipsa  insertio  capitis  in  corpore  juris  hoc 
tantum  secumfert  1°.  ut  omnes  prorsus  fideles  tangat  in  ea  parte 
in  qua  Romanus  Pontifex  uti  magister  reprobat  superstitiosam  prae- 
lationem juris  romani  principiis  sacrae  scripturae;  2°.  ut  quoad 
dispositionem  ipsam,  caput  per  se  eousque  sese  extendat,  quousque 
Romanus  Pontifex  in  materia  civili  leges  ferre  potest.  Quare  di- 
recte, et  immediate  dispositio  c.  10.,  etiam  prout  jacet  in  cor- 
pore juris,  vim  legis  habuit  in  sola  ditione  temporali  S.  Sedis. 
Ita  hoc  c.  10.  explicatur  a pluribus  optimae  notae  doctoribus:  ita 
etiam  a Bencd.  XIV.  in  In  st.  105. 

18.  Dixi  directe,  et  immediate  dispositionem  c.  10.  h.  t.  juri- 
dicum vigorem  obtinere  in  ditione  temporali  S.  Sedis.  Nam  eo  ipso 
quod  caput  insertum  est  in  corpore  juris,  oblique  potuit  vim  legis 

obtinere  etiam  in  aliis  regnis  Christianis,  non  qnia  Greg.  IX.  partes 
legislatoris  civilis  agere  voluerit  et  novam  legem  civilem  imponere, 
sed  quia  in  illis  regionibus  recipiebatur  jus  canonicum  plene,  et 
observabatur  vi  juris  publici  mediae  aetatis.  Igitur  Greg.  IX.  pro- 
prie et  directe  jus  canonicum  condidit  fundatum  in  regula  evan- 
gelica.  At  in  statibus  Europae  generatim  temporibus  Greg.  IX. 
ex  legibus  organicis  regnorum  Ecclesiae  decreta,  et  jura  suam 
partem,  et  locum  sibi  vindicabant  in  negotio  publicae  administra- 
tionis  et  regiminis  societatis,  quia  quidquid  ab  Ecclesia,  et  prae- 
sertim a Romano  Pontifice  decernebatur,  recipiebatur  ceu  sapien- 
tissimum,  et  maxime  conducens  etiam  ad  bonum  civile  obtinendum. 
Ecclesia  directe,  et  proprie  per  suas  leges  moderabatur  conscien- 
tiam religiosam  fidelium,  auctoritas  autem  civilis  gloriabatur  tute- 
lam agere  Ecclesiae,  concordiam  cum  ipsa  servare,  simulque  cupie- 
bat publicam  populi  actionem  conformari  cum  religiosa  civium  con- 
scientia quae  Ecclesiae  gubernio  suberat  et  regebatur.  Hinc  plura 
videmus  ab  Ecclesia  constituta  fuisse  in  republica  Christiana  ad 
fidelium  mores  religione,  et  justitia  informandos  quae  bonum  publi- 
cum etiam  civile  respiciebant.  Hujus  generis  sunt  quae  de  treuga 
et  pace,  de  nundinis  servanda  constituit  Ecclesia.  Hinc  dici  pot- 
est, habita  ratione  ad  temporum  conditionem,  Oregorium  IX.  nor- 
mam proposuisse  in  testamentis  conficiendis  quae  etiam  generaliter 
servari  posset,  et  de  facto  in  aliis  ditionibus  temporalibus  serva- 
retur, non  quia  civile  jus  erat  impositum  regnis  saecularibus  a Ro- 
mano Pontifice,  sed  quia  erat  jus  canonicum  servandum  ceu  maxime 
conveniens  cum  principiis  S.  Scripturae,  et  institutis  SS.  Patrum  ac 
proinde  ceu  consonum  maxime  veritati  et  justitiae.  Hoc  ergo  fecit 
Pontifex  quin  suae  potestatis  limites  excesserit 

19.  Porro  nostris  temporibus  dispositio  capitis  ,Cum  essesf 
tota  restringebatur  ad  ditionem  temporalem  S.  Sedis,  pro  qua  spe- 
cialis est  dispositio  in  codice  civili  ejusdem  ditionis  edito  a Gre- 
gario XVI.  ann.  1834.  in  §.  36.  In  hoc  paragrapho  decernitur 
valere  testamenta  juxta  c.  ‘ Cum  esses ’ quae  fiant  vel  in  xeno- 
dochiis vel  in  locis  quae  ultra  tria  milliaria  distant  a residentia 
publici  adicujus  notarii.  Decernitur  insuper  in  hisce  testamentis 
servandas  esse  normas  statutas  a Bened.  XIV.  in  cit.  Inst.  105. 
Praecipua  vero  dispositio  hujus  Pontificis  est  ut  intra  8 dies  post 
obsignatum  testamentum  parochus,  aut  sacerdos  una  cum  testibus 
publicum  notarium  conveniant,  eique  vel  tradant,  si  scripta  fuerit. 

vel  nisi  fuerit  scripta,  verbotenus  exponant  dispositionem  testatoris, 
quam  notarius  in  acta  referat.  Quae  solemnitas  dicitur  insinuatio 
testamenti  in  acta  publica. 

In  eadem  Inst.  plures  proponuntur,  et  dissolvuntur  quaestiones 
hac  in  re  maxime  utiles,  tum  quoad  personam  presbyteri  sui,  qui 
dicitur  esse  vel  parochus,  vel  confessarius  ordinarius  aegroti,  vel, 
hisce  absentibus,  etiam  potest  esse  capellanus,  aut  confessarius 
extraordinarius,  adhibito  tamen  tertio  teste:  tum  quoad  testes  qui 
debent  esse  idonei  juxta  regulas  juriu  civilis.  Ideoque  excluduntur 
mulieres,  ipse  haeres  etc.  Conferri  potest  haec  Inst.  105. 

20.  Ut  materiam  de  solemnitatibus  compleamus,  {agendum  est 
de  testamento  ad  causas  pias.  Nomine  causae  piae  veniunt  non 
solum  Ecclesiae,  sed  etiam  monasteria^  hospitalia,  confraternitates 
et  pauperum  sustentatio.  Quae  enim  pro  hisce  causis  relinquit 
testator,  pro  salute  spirituali  animae  suae  relinquit. 

21.  De  hoc  testamento  pertractat  c.  > Relatum*  jll.  h.  t.  in 
quo  sermo  est  de  relictis  Ecclesiae.  In  dioecesi  Veliterna  consue- 
tudo invaluerat,  ut  cum  agitaretur  causa  de  relictis  Ecclesiae,  ju- 
dices testamenta  non  reciperent  nisi  septem,  aut  quinque  idonei 
testes  intervenissent.  Alexander  III.  mandavit  causam  de  relictis 
piis  decidendam  non  esse  juxta  leges  civiles,  sed  juxta  decretorum 
statuta,  tribus,  aut  duobus  legitimis  testibus  requisitis.  Ex  hoc  capite 
inferunt  Doctores,  testamentum  ad  causas  pias  esse  privilegiatum, 
ita  ut  non  requirat  solemnitates  juris  civilis,  sed  solummodo  tres, 
aut  duos  testes.  Immo  cum  ex  dispositione  capitis  non  attendatur 
in  hoc  testamento  solemnitas  juris  civilis,  et  cum  tres,  aut  duo 
testes  constituant  proprie  probationem  naturalem  facti;  hinc  do- 
ctores inferunt  tres,  aut  duos  testes  in  hoc  testamento  non  esse 
de  substantia,  sed  solummodo  necessarios  esse  ad  probationem, 
quando  dispositio  ultimae  voluntatis  probanda  sit  per  testes. 

Quare  tum  a DD.,  tum  in  praxi  recepta  est  regula:  nempe 
servandam  esse  dispositionem  testatoris  ad  causas  pias  quoties 
1°.  testator  habeat  facultatem  testandi,  idest  plenam  potestatem 
disponendi  de  rebus  suis;  2°.  habeat  expeditum  usum  rationis; 
3°.  de  voluntate  testatoris  nltima  certitudine  naturali  constiterit 
sive  per  testes,  sive  per  scriptum,  sive  alio  modo.  Dixi  de  volun- 
tate ultima,  nam  a)  non  teneretur  haeres  legitimus  ad  aliquid  prae- 
standum ad  causas  pias,  si  constaret  solummodo  de  defuncti  pro- 
posito, seu  de  consilio  vel  desiderio  condendi  testamentum,  aut 

relinquendi  aliquid  causae  piae;  sed  constare  debet  de  voluntate 
absoluta  et  positiva,  b)  Non  exsisteret  obligatio  haeredis  legitimi 
nisi  constaret  defunctum  non  mutasse  voluntatem  suam,  sed  cum 
ea  voluntate  ex  hac  vita  migrasse. 

22.  Porro  privilegium  hujusmodi  valere  debet  non  solum  in 
foro  interno,  sed  etiam  in  externo,  et  quidem  non  solum  in  foro 
Ecclesiae,  sed  etiam  in  civili.  Nam  agitur  de  bonis  relictis  Eccle- 
siae in  remedium  conscientiae  vel  saltem  intuitu  salutis  aeternae, 
quae  proinde  bona  ad  Ecclesiam  pertinent,  et  reguntur  jure  canonico 
et  non  legibus  civilibus  arg.  cc.  7.  et  10.  De  Const.  (I.  2).  Quare 
Ecclesia  jure  suo  usa  est  cum  declaravit  se  acceptare  voluntatem 
piam  testatoris  naturaliter  cognitam.  Et  merito  id  declaravit: 
agitur  enim  de  spirituali  dispositione. 

23.  Hoc  privilegium  principaliter  respicit  testamentum  ad 
causas  pias,  in  quo  haeres  est  causa  pia;  nam  haeredis  institutio 
dat  formam  essentialem  testamento.  Respicit  vero  hoc  privilegium 
etiam  quaecumque  legata  ad  causas  pias  in  aliis  testamentis  re- 
licta: nam  in  c.  11.  in  genere  sermo  est  de  relictis  Ecclesiae.  Et 
in  genere  privilegium  hujusmodi  sese  refert  ad  omnes  dispositiones 
ultimae  voluntatis  ad  causas  pias.  Ex  hac  doctrina  duplex  con- 
sectarium deducitur.  1°.  Cum  testamentum  ad  causas  pias  etiam 
solemnitatibus  mere  civilibus  destitutum  sustineatur,  sustinentur 
etiam  legata  quae  in  eo  sive  ad  pias,  sive  ad  causas  profanas  re- 
linquuntur. Accessorium  enim  sequitur  principale.  2°.  Rescisso 
testamento  ad  causas  civiles  et  profanas  ob  defectum  solemnitatum 
mere  civilium,  valent  adhuc  legata  ad  causas  pias,  si  de  ipsis 
naturaliter  constet. 

24.  Quaeritur  quid  sentiendum  de  testamentis  ad  causas  pias 
hodierno  jure? 

In  Codice  Oreg.  XVI.  (1834)  §.  37.  agnoscitur,  et  servandum 
dicitur  testamentum  ad  causas  pias  juxta  tenorem  Cap.  Relatum. 
Sic  in  aliis  etiam  regnis  catholicis  servabatur  in  foro  civili  hujus- 
modi testamentum.  Verumtamen  sublato  jure  jcommuni,  et  inducto 
peculiari  codice  pro  unoquoque  regno,  factum  est,  ut  in  novis  legis- 
lationibus fere  ubique  non  recognosceretur  forma  testamenti  juxta 
•cit  cap.  Attamen  factum  hujusmodi  civilis  auctoritatis  legitimum 
dici  non  potest.  Nam  testamentum,  de  quo  est  sermo,  fuerat  sta- 
tutum in  jure  communi  Ecclesiae,  quae  in  ejus  forma,  et  valore 
decernendo  jure  suo  usa  fuerat  Etenim  per  id  nihil  aliud  fecit 

Ecclesia  quam  acceptare  fidelium  voluntatem  naturaliter  probatam 
in  materia  spirituali,  idest  in  dispositione  ultimae  voluntatis  facta, 
pro  salute,  et  remedio  animae;  bona  autem,  quae  sub  tali  disposi- 
tione comprehenduntur  pertinent  ad  Ecclesiam  ac  proinde  circa 
haec  bona  juxta  sensum  c.  10.  De  Constit.  (I.  2)  merito  in  c.  11. 
h.  t.  disposuit  Ecclesia.  Quapropter  abrogatio  c.  11.  h.  t.  fieri 
debebat  non  a sola  civili  auctoritate,  sed  simul  etiam  ab  auctoritate 
Ecclesiae  ut  juridica  evaderet.  Atqui  Ecclesia  non  probavit  factum 
civilium  legislationum  circa  eam  abrogationem.  Ergo  adhuc  viget 
dispositio  cit.  capitis. 

25.  Nec  dici  potest  silentium  Ecclesiae  in  casu  habendum  esse 
loco  tacitae  renunciationis:  nam  ut  valeat  principium  ,Qui  tacet 
consentire  videtur’  requiritur  1°.  ut  qui  tacet  cognoscat  id,  quod 
contra  se  agitur;  2°.  ut  in  ea  conditione  sit,  in  qua  teneatur  loqui; 
3°.  ut  possit  efficaciter  loqui.  Atqui  haec  tertia  conditio  procul 
dubio  non  verificatur  in  nostro  casu.  Ergo  silentium  Ecclesiae  non 
legitimat  factum  civilis  auctoritatis;  hinc  stricto  jure  testamentum 
juxta  c.  Relatum  inter  fideles  adhuc  vigere  dicendum  est,  quam- 
vis in  praxi  mediis  judicialibus  non  possit  in  foro  civili  amplius 
urgeri  ejusdem  observantia. 

26.  Ecclesia  autem  in  facto  adhuc  perseverat  in  vindicanda 
sibi  jure  circa  dispositiones  ultimae  voluntatis  ad  causas  pias,  licet 
destitutae  sint  solemnitatibus  legum  civilium.  Et  quidem  S.  Poe- 
nitentiaria  in  casibus  occultis,  S.  C.  vero  Concilii  in  casibus  publicis 
de  hac  materia  pertractant  ut  imminuant,  vel  moderentur  terminos 
et  extensionem  obligationum  a testatoribus  impositas  in  ordine  ad 
causas  pias. 

27.  Alia  sunt  testamenta  privilegiata  quemadmodum  testa- 
menta inter  liberos,  testamenta  rusticorum,  militum,  et  testamenta 
tempore  pestis  confecta,  de  quibus  dispositio  est  tota  civilis,  ac 
proinde  de  hisce  non  loquimnr. 

28.  Quseritur  quinam  jure  nostro  testamentum  condere  possint . 

Eadem  dispositio  valet  quse  in  jure  civili  datur  11.  1.  C.  De 

Sacr.  Eccl.  et  43.  ff.  De  vulg.  et  pupill.  substit.  ut  nempe  quilibet 
testari  possit,  qui  bona  sua  possidet  nec  a legibus  prohibetur. 
Prohibentur  vero  in  criminis  poenam  1°.  Usurarii  manifesti  c.  2. 
De  usuris  (V.  5)  in  6°.  Prohibitio  autem  eos  urget  quoadusque 
non  satisfecerint,  vel  non  caverint  sufficienter  de  satisfactione 
ipsorum.  2°.  Ex  c.  13.  §.  «Credentes*  De  hcereticis  (V.  7)  probi- 

lientur  testamentum  condere  hasretici  non  tolerati,  et  eorum  fau- 
tores, defensores,  et  receptores.  3°.  Persecutores,  aut  percussores 
S.  R.  E.  Cardinalium  vel  qui  cooperantur  in  eorum  captura,  vel 
percussione  c.  5.  De  poenis  (V.  9)  in  6°. 

29.  Hae  vero  prohibitiones  ex  jure  canonico  hodie  ob  relationes 

immutatas  inter  Ecclesiam  et  statum  eo  reducuntur  ut  nempe 
Ecclesia  ab  hisce  publicis  peccatoribus,  nisi  poenitentiam  egerint, 
vel  dederint  signa  indubia  resipiscentiae,  donationes,  et  pia  relicta 
non  acceptet,  praesertim  ab  usurariis  manifestis,  ne  videatur  frai 
bonis  pauperum,  et  communicare  cum  alienis  peccatis.  Ceterum 
quoad  praefatas  personas  validitas  vel  invaliditas  testamenti  ipsius 
in  prari  hodierna  juri  civili  in  regnis  etiam  catholicis  deter- 
minanda relinquitur.  • 

De  Testamentis  Clericorum  Saecularium. 

30.  Clerici  saeculares  possunt  utique  testamentum  facere,  vel 
donationes  mortis  causa  de  triplici  peculio  patrimoniali,  industriali, 
et  parsimoniali,  c.  12.  h.  t.  Verum  eadem  regula  peculio  benefi- 
ciali  superfluo  jure  communi  inspecto  aptari  nequit  Cc.  5.  De 
peculio  clericor.  (III.  25)  et  1.,  9.  et  12.  h.  t 

Ex  quibus  locis  infertur  clericum  prohiberi  absolute  quominus 
de  bonis  ad  hujusmodi  peculium  pertinentibus  in  ultimo  voluntatis 
elogio  disponat  Sane  in  cit.  c.  9.  expresse  decernitur:  ‘De  his 
quae  consideratione  Ecclesiae  (clerici)  perceperunt,  nullum  de  jure 
possunt  facere  testamentum’.  Unde  rigore  juris  clerici  neque  ad 
causas  pias  testari  possunt  de  peculio  ecclesiastico  superfluo. 

31.  Bona  hujus  peculii  relicta  a clerico  defuncto  juxta  decre- 
tales constituunt  spolium  clerici,  et  ex  dispositione  Cone.  Latera- 
nensis III.  in  c.  7.  h.  t.  pertinebant  ad  Ecclesiam,  cujus  clericus 
defunctus  rector  fuerat,  vel  in  qua  beneficium  possidebat  Verba 
capitis  haec  sunt:  ‘Quidam  clerici  cum  ab  Ecclesiis  suis  multa 
beneficia  perceperint,  bona  per  eas  acquisita  in  alios  transferre 
praesumunt  Hoc  igitur  quia  antiquis  canonibus  constat  inhibitum, 
nos  indemnitati  Ecclesiarum  providere  volentes  sive  intestati  de- 
cesserint, sive  aliis  conferre  voluerint,  .penes  ecclesias  eadem  bona 
praecipimus  remanere’.  Quapropter  si  forte  clericus  duabus  Eccle- 
siis fuisset  addictus  spolium  inter  utramque  pro  rata  dividendum 
erat;  c.  12.  h.  t.  circa  finem. 

Santi,  III.  Pecr. 

32.  Verum,  teste  Thomassinio  Vet.  et  Nov.  Ecclesiw  disc. 
P.  III.  1.  3.  c.  57.  tit.  De  spoliis  clericor.  Romani  Pontifices  angu- 
stiis oeconomicis  coacti  post  finem  saec.  XIV.  spolia  clericorum 
Carnem-  Apostolicce  reservare  coeperunt.  Enatis  autem  dubiis  circa 
hanc  reservationem  Paulus  III.  in  Const.  Romani  Pontificis,  d.  3. 
Januar.  1542  decrevit,  bona  clericorum,  qui  testari  non  possunt, 
aut  testantur  plus  quam  debent,  imo  verbo  spolium  clericorum 
spectare  ad  Cameram  Apostolicam  monuitque  praesidentes,  ut  ea 

' bona  colligerent.  Praeterea  ad  spolium  Clericorum  pertinent  etiam 
bona  qtue  clerici  testari  non  possunt,  et  eadem  reservata  fuere 
Camerae  Apostolicae  in  Const.  Pii  IV.  Decens  esse,  d.  5.  Nov.  1560. 
quae  renovata  et  confirmata  fuit  a Benedicto  XIV.  in  Const.  Apo- 
stolicce  Servitutis , d.  25.  Martii  1741. 

33.  Pariter  sub  appellatione  spolii  a Sixto  V.  in  Const.  In 
Conferendis,  d.  23.  Jan.  1590  reservantur  Camerae  Apostolicae  bona 
regularium  morientium  extra  claustra,  vel  apostatarum  ab  ordine, 
necnon  fructus  beneficiorum  affectorum,  seu  reservatorum  S.  Sedi 
a die  vacationis  usque  ad  diem  provisionis.  Et  quidem  quoad 
bona  regularium  jam  praeiverat  Const  it.  Gregoiii  XIII.  Officii 
Nostri,  d.  21.  Jan.  1577,  in  qua  Summus  Pontifex  decernit  spolia 
claustralium  extra  claustra  vagantium  sine  licentia  suorum  supe- 
riorum ad  Cameram  Apostolicam  spectare. 

34.  Porro  haec  omnia  bona  quae  constituunt  spolium  clericorum 
a Pio  VII.  s.  m.  avulsa  fuerunt  a Camera  Apostolica,  et  attri- 
buta S.  C.  de  Propaganda  fide;  ut  in  Sanctarum  Missionum  sub- 
sidium erogarentur.  Unde  in  praefata  Congregatione  exstat  spe- 
cialis administratio  quae  camera  spoliorum  dicitur,  quae  in  dioecesibus 
in  quibus  viget  lex  spolii  constituere  solet  viros  ecclesiasticos  qui 
curam  habent  colligendi  bona  ad  spolium  clericorum  pertinentia, 
et  administrandi  bona  beneficiorum  vacantium,  et  appellantur  col- 
lectores vel  subcolleetores  spoliorum. 

Ex  quibus  omnibus  sequitur  ex  jure  communi  clericos  non 
posse  per  - actum  ultimae  voluntatis  disponere  de  bonis  quae  sub 
appellatione  spolii  in  sensu  explicato  comprehenduntur,  sed  bona 
haec  in  hodierna  disciplina  spectare  ad  Cameram  spoliorum. 

35.  Verum  pro  variis  regnis  editae  sunt  peculiares  Constitu- 
tiones a Romanis  Pontificibus,  quae  moderamen  induxerunt  in  ma- 
teria spolii,  quaeque  in  summaria  forma  referuntur  ab  Aloysio 
Guerra  in  opere  Pontificiarum  Constitutionum  Epitom.  1.  1.  tit. 

De  spoliis.  Insuper  Romani  Pontifices  in  praesenti  materia  novum 
jus  constituerunt  in  publicis  conventionibus  cuiij  principibus  et 
guberniis  civilibus,  praesertim  quoad  administrationem  et  fructus 
beneficiorum  vacantium. 

36.  Praeterea  ex  Pauli  V.  Const.  In  eminenti,  d.  8.  Aprilis 
1606  clerici  saeculares,  commorantes,  et  decedentes  Romae  vel  in 
ejus  districtu  intra  10  milliaria,  exempti  sunt  a lege  spolii  quoad 
bona  exsistentia  intra  praedictum  spatium,  non  exceptis  bonis  ac- 
quisitis ex  injusta  negotiatione. 

37.  Insuper  lex  spolii  non  obligat  Conclavistas  ex  Orer/.  XV. 
Const.  Romanus  Pontifex  d.  15.  Martii  1626.  Pariter  S.  Pius  V 
in  Const.  Romani  Pontificis  n.  42.  decernit  exigi  non  posse  spolium 
a clericis,  quorum  beneficia  vel  pensiones  non  excedant  valorem 
annuum  30  ducatorum  aureorum  de  Camera,  dummodo  ab  illicita 
negotiatione  abstineant. 

38.  Tandem  ab  eadem  lege  exempti  sunt  illi,  qui  sese  com- 
ponunt cum  Camera  spoliorum,  idest  annuam  moderatam  pecu- 
niae summam  eidem  solvunt,  et  obtinent  facultatem  de  bonis  etiam 
superfluis  disponendi. 

39.  Inter  hos  accensendi  sunt  praeprimis  S.  R.  E.  Cardinales, 
qui  in  eorum  promotione  obtinent  a Summo  Pontifice  facultatem 
testandi  per  literas  in  forma  Brevis  quae  incipiunt  De  Benignitate 
Sedis  Apostolicas,  solvere  tamen  debent  S.  C.  de  Propaganda  fide 
scutata  50,  et  ab  ea  recipiunt  annutum  aureum  discreti  valoris. 

40.  Fatendum  tamen  est  nostris  temporibus  vel  expresse  con- 
ventiones inter  Sed.  Ap.  et  gubernia  (concordata)  providere  vel 
consuetudinem  fundatam  in  mutatis  temporum  conditionibus  et 
hodiernis  civilibus  legationibus,  fuisse  inductam,  ut  clerici  saeculares 
de  bonis  propriis  nulla  habita  ratione  ad  eorundem  bonorum  ori- 
ginem, per  actum  ultimae  voluntatis  libere  disponant,  nec  haeredes 
sive  testati,  sive  ab  intestato  succedentes  molestias  ullas  ab  ad- 
ministratoribus Camerae  spoliorum  paterentur.  Porro  juxta  ea 
quae  tradit  Fagnanus  in  Comm.  c.  5.  De  pecid.  Cler.  (HI.  25) 
n.  1.  circa  finem  consuetudo  in  praesenti  materia  magnum  pondus 
habet;  nec  corruptela  dici  potest;  secus  enim  contra  eam  Romani 
Pontifices  conclamarent  et  Constitutionum  promulgatarum  obser- 
vantiam urgerent.  — Verum  licet  haec  consuetudo  silentio  Camerae 
spoliorum  et  S.  Sedis  munita  eximat  Clericos,  a dicta  lege  spolii 
tamen,  ut  mihi  videtur,  antiqua  lex  confirmata  a Concilio  Triden- 

tino  Sess.  25.  c.  1.  De  Ref.  quae  vetat,  bona  ecclesiastica  superflua 
clericorum  ad  causas  profanas  converti,  abrogata  non  est.  Cavere 
igitur  etiam  hodie  ex  lege  caritatis,  et  ex  praecepto  Ecclesiae 
clerici  debent,  ne  causas  pias  de  iis  bonis  defraudent  et  plus  aequo 
consanguineos,  vel  familiares  ditent.  — Quare  in  nonnullis  regioni- 
bus clerici  beneficium  possidentes  non  solum  potestatem,  sed  etiam 
obligationem  habent  condendi  testamentum,  quemadmodum  statuta 
quoque  dioecesana  hoc  sanxerunt,  et  merito,  nam  alias  heredes  ab 
intestato  bonis  ad  pias  causas  pertinentibus  ditarentur. 

41.  Haec  dicta  sint  de  clericorum  facultate  testandi  circa  bona 
pertinentia  ad  spolium  ecclesiasticum  proprie  sumptum:  sed  prae- 
terea, ut  notat  Lucidi:  De  Visit.  Sacr.  Lim.  edit.  3.  vol.  1.  pag.  78., 
datur  spolium  improprie  dictum,  quod  resultat  ex  sacris  utensili- 
bus, quae  a S.  Pio  V.  in  Const.  Romani  Pontificis  providentia  diserte 
excluduntur  a spolio,  quod  camerae  Apostolicae  debebatur. 

42.  Relate  ad  haec  sacra  utensilia  Urbanus  VIII.  in  Const. 
Aequum  est,  d.  19.  Julii  1642  decrevit  Cardinales  de  iisdem 
testari  non  posse,  sed  post  eorum  obitum  tradenda  esse  Capella- 
Pontificiae  Sacrario.  Hodie  autem  Cardinalibus  in  actu  promotionis 
Summus  Pontifex  per  literas  in  forma  Brevis  concedit  facultatem  de 
sacris  utensilibus  disponendi  in  tabulis  testamentariis  favore  alicujus 
Ecclesiae  seu  Capellae  vel  loci  pii.  Hinc  si  quis  ex  Cardinalibus  hac 
facultate  non  utatur,  sacra  ejus  utensilia  cedunt  sacello  Pontificis. 

43.  Insuper  sciendum  est  S.  Pium  V.  Constitutionem  edidisse 
5.  Kal.  Sept.  an.  1567,  quae  incipit  Romani  Pontificis  providentia, 
in  qua,  uti  notavimus,  sacra  utensilia  clericorum  a spolio  Camerae 
Apostolicae  debito  exclusit.  In  paragrapho  autem  primo  S.  Pon- 
tifex decernit  haec  sacra  utensilia  deputata  ad  cultum  divinum 
etiam  in  privato  sacello  relicta  tempore  obitus  a Praelatis,  et  a 
clericis  quibuscumque  qui  Ecclesiam  gubernarunt,  vel  beneficium 
obtinuerunt,  sive  saeculare,  sive  regulare  pertinere  ad  Ecclesiam 
cui  praefuit  praelatus,  vel  in  qua  clericus  habuit  beneficium,  licet 
ante  obitum  renunciaverit  regimini  Ecclesiae,  vel  beneficio.  Unde 
S.  Pontifex  absolute  prohibet  quominus  praelati,  et  clerici  inferiores 
beneficiati  de  hisce  utensilibus  in  testamento  disponant  et  si  dis- 
posuerint nullam  et  irritam  dispositionem  esse  decernit 

Quapropter  nisi  specialem  facultatem  a Summo  Pontifice  ob- 
tinuerint praelati,  et  clerici  beneficiati,  cum  derogatione  Pianae 
Constitutionis,  neque  ad  causas  pias,  neque  favore  aliarum  Eccle- 

siaruin  possunt  per  actum  ultimae  voluntatis  disponere  de  sacris 
utensilibus,  sed  ea  ipso  jure  applicata  sunt,  et  incorporata  censen- 
tur  propriae  defuncti  Ecclesiae. 

44.  Quoniam  vero  plures  exortae  sunt  quaestiones  circa  inter- 
pretationem Constitutionis  Urbani  VIII.  quoad  Cardinales,  et  S.  Pii  V. 
quoad  praelatos  et  reliquos  clericos  beneficiatos,  quae  agitatae  fuerunt 
in  tribunali  S.  Rotae  et  in  S.  C.  Concilii,  hinc  ad  eas  tollendas  a 
Gregorio  XVI.  S.  C.  EE.  et  RR.  commissum  fuit  varia  puncta 
disputabilia  expendere,  et  dubia  resolvere.  Gregorio  autem  de- 
functo, Pius  IX.  resolutionem  S.  Congregationis  probavit,  et  regu- 
lam servandam  publicavit  in  Literis  Apostolicis  in  forma  Brevis 
Quum  illud  plurimi,  d.  11.  Septembris  1846  relatis  a Cardin. 
Bizzarri  in  sua  Collectanea  pag.  127. 

Porro  utile  arbitramur  documentum  hujusmodi  ad  literam  re- 
ferre quod  est  tenoris  sequentis. 

Pius  PP.  IX. 

A(1  perpetuam  rei  memoriam. 

45. *)  1°.  ‘Quum  illud  plurimi  referat  nt  in  Apostolicis  conces- 
sionibus nullus  detur  dubitationi  locus,  quae  animos  torqueat,  ac 
controversias  excitet,  idcirco  si  quam  exsistere  ambignitatem  nove- 
rimus, ad  eam  avertendam  curas  nostras  libenter  intendimus.  Jam- 
vero  praeter  indultum  testandi  de  propriis  bonis,  quod  venerabilibus 
fratribus  nostris  S.  R.  E.  Cardinalibus  Sancta  haec  Sedes  tribuere 
solet  per  Apostolicas  Literas  in  forma  Brevis  incipientes  De  Be- 
nignitate Sedis  Apostolicas,  iisdem  per  alias  similes  literas  in 
forma  Brevis,  quarum  initium  Cum  fel.  ree.  Urbanus  VIII.,  facultas 
conceditur  disponendi  de  sacris  utensilibus  favore  alicujus  Ecclesiae, 
vel  capellae,  vel  loci  pii,  non  obstante  constitutione  Urbani  VIII. 
Aequum  est,  edita  d.  24.  Julii  anno  1642,  qua  sacra  Cardinalium 
utensilia  pontificio  sacrario  attribuuntur.  Verum  quum  in  memo- 
rato postremo  Brevi,  etiam  quando  agitur  de  Cardinalibus  Archi- 
episcopis,  Episcopis  et  Abbatibus,  ex  quodam  invecto  usu  addi  consue- 
verit clausula  ‘Salvaque  in  praemissis  quoad  Ecclesias  cathedrales, 
metropolitanas,  aut  patriarchalcs,  quibus  prmfueris,  seu  quas  alias 
er  concessione,  rei  dispensatione  Apostolica  in  titulum,  administra- 
tionem,  seu  commendam  obtinueris  t dispositione  constitutionis  fel. 

*)  Quidquid  sub  num.  45.  continetur,  mi  partem  bullte  narrativam  pertinet. 

rec.  Pn  PP.  V.  anno  1507  tertio  Kdl.  Septemb.  anno  secundo'  saepe 
saepius  dubia  exorta  sunt  circa  interpretationem,  et  vim  hujusmodi 
reservationis,  eo  vel  magis  quod  in  superius  memorato  Brevi,  De 
Benignitate  Sed.  Apostol.  praefatae  S.  Pii  V.  constitutioni  in  ea 
parte,  quae  sacra  utensilia  respicit,  aperte  derogatur.  Si  namque 
Romani  Pontifices  Cardinalibus  quoque  Archiepiscopis,  Episcopis 
et  Abbatibus  privilegium  disponendi  de  sacris  utensilibus  concedere 
solent,  illud  frustraneum,  et  illusorium  foret,  quatenus  adjecta 
clausula,  eam  vim  haberet,  quam  verba  praeseferunt.  His  quoque 
accedebat,  quod  nonnulli  sacrorum  canonum  interpretes  doceant, 
Cardinales  utpote,  qui  in  memorata  S.  Pii  V.  constitutione  specia- 
tim  nominati  non  sint,  ea  lege  minime  teneri,  etsi  alii  contrariam 
sententiam  tueantur. 

2°.  ‘Quae  cum  ita  essent,  ven.  frater  noster  Petrus  Card.  Ostini 
nunc  Episcopus  Albanensis,  qui  tunc  temporis  episcopalem  Eccle- 
siam Aesinam  regebat,  enixe  postulavit  a fel.  rec.  Oregorio  XVI. 
prodecessore  nostro,  ut  rem  certo  definiret,  atque  expresse  declara- 
ret, an  Cardinales  Episcopi,  seu  Abbates  Nullius  in  Apostolicis 
memoratis  literis  S.  Pii  V.  praedecessoris  nostri  comprehendantur, 
ac  statueret,  quaenam  sacra  ornamenta,  et  supellectiles,  et  uten- 
silia S.  R.  E.  Cardinalium  ad  sacrarium  pontificium  ex  memorata 
constitutione  Urbani  VIII.,  et  quaenam  Patriarcharum,  Archiepi- 
scopotum,  Episcoporum  et  Abbatum  Ntillius  sive  Cardinalitia  digni- 
tate fulgeant,  sive  illa  careant,  ad  Ecclesias  cathedrales  ex  supe- 
rius citata  S.  Pii  V.  constitutione  revera  spectent,  et  quomodo 
facienda  sit  divisio  sacrarum  supellectilium,  et  utensilium,  quando  Epi- 
scopus sive  successive,  sive  simultanee  plures  Ecclesias  gubernaverit 

46.  3°.  ‘Nos  igitur  qui  in  memorati  decessoris  nostri  bonae  meui. 
Gregarii  XVI.  locum,  licet  immerentes,  suffecti  sumus,  ad  praeciden- 
das omnes  hac  super  re  dubitationis,  ac  controversiae  causas,  de 
consilio  VV.  FF.  nostrorum  S.  R.  E.  Cardinalium,  negotiis,  et  con- 
sultationibus Episcoporum,  et  regularium  praepositorum,  haec,  quae 
sequuntur,  auctoritate  nostra  Apostolica  decernimus  et  mandamus. 

‘I.  Cardinales  Episcopos  teneri  quoad  sacra  utensilia  lege  lata 
in  Const.  S.  Pii  V.  incipiente  Romani  Pontificis , exceptis  taiuen 
Cardinalibus  Episcopis  suburbicariis,  nec  non  exceptis  pariter 
Cardinalibus  Abbatibus  Nullius,  qui  in  Romana  Curia  morantur, 
quorum  sacra  utensilia,  attenta  citata  constitutione  Aequum  est  Ur- 
bani VIII  praedecessoris  nostri,  ad  Pontificium  sacrarium  spectabunt. 

‘II.  Firmis  remanentibus  clausulis  derogatoriis  const.  S.  Pii  V., 
cujus  initium  Romani  Pontificis  providentia,  in  literis  in  forma 
Brevis  incipientibus  De  benignitate  Sedis  Apostolicce  apponi  solitis, 
in  altero  Brevi,  quod  incipit  Cum.  fel.  rec.  Urbanus  VIII.  auferatur 
clausula,  qua  salva  edicitur  eadem  Piana  Constitutio,  ejusque  loco 
substituantur  ea,  quae  sequuntur  ‘Quod  si  ecclesiis  abbatialibus, 
cathedralibus , metropolitanis , patriarcfuiUbus  praefueris , seu  quas 
alias  ex  concessione  et  dispensatione  Apostolica  in  titulum,  admirn- 
strationem  seu  commendam  obtinueris . te  vehementer  hortamur, 
prout  jam  Benedictus  XIV.  Praedecessor  noster  in  sua  constitutione 
incipiente  , Inter  arduas ‘ Cardinales  hortabatur , ut  in  praedictis 
rebus  disponendis  eas  Ecclesias  prae  oculis  habeas , caeterisquc  prae- 
feras' Quae  vero  hoc  in  articulo  praescripsimus,  ea  ad  singulos 
Cardinales  extendimns,  qni  ante  praesentium  literarum  publicatio- 
nem enunciatam  testandi  ac  disponendi  facultatem  obtinuerunt, 
perinde  ac  si  in  respectivis  induitis  expressa  essent. 

47.  ‘III.  Sacra  utensilia,  quae  vigore  constitutionis  S.  Pii  V. 
incipientis  Romani  Pontificis  ecclesiis  cathedralibus  debentur,  haec 
esse  edicimus:  Mitras  scilicet,  planetas,  pluvialia,  tunicellas,  dal- 
maticas,  sandalia,  chirothecas,  albas  cum  cingulis,  lineos  amictus, 
et  his  similia;  item  missalia,  gradualia,  libros  cantus  firmi,  et  mu- 
sicae, libros  pontificales,  alterum,  cui  titulus  canon  missae;  item 
calices,  patenas,  pixides,  ostensoria,  thnribnla,  vas  aquae  benedictae 
cnm  aspersorio,  pelvim  cum  urceo,  vasa  sacrorum  oleorum,  et  ur- 
ceolos una  cum  pelvibus  et  tintinnabulo,  palmatorias,  icones  pacis, 
cruces  archiepiscopales,  candelabra  cum  cruce  pro  altaris  usu,  ba- 
culum pastoralem,  faldistorium,  aliasque  res  sacras  sive  para* 
menta,  sive  ornamenta,  sive  vasa,  si  quae  sunt  etiam  ex  eorum 
natura  usui  profano  congrua:  dummodo  non  per  accidens,  sed 
permanenter  divino  culti,  sacrisque  functionibus  fuerint  destinata: 
exceptis  annulis  et  crucibus  pectoralibus  etiam  cnm  sacris  reliquiis, 
et  iis  omnibus  utensilibus  cujusvis  generis,  quae  legitime  probentur 
ab  Episcopis  defunctis  comparata  fuisse  bonis  ad  Ecclesiam  non 
pertinentibus,  neque  constet  Ecclesiae  fuisse  donata. 

48.  ‘Volumus  propterea  teneri,  ac  debere  Episcopos  conficere 
in  forma  authentica  inventarium  sacrorum  utensilium,  in  quo  pro 
rei  veritate  exprimant,  quando  acquisita  fuerint,  et  speciali  nota  de- 
scribant, quae  ex  Ecclesiae  reditibus,  ac  proventibus  sibi  compararunt 
ne  alias  praesumi  debeat,  ea  oninia  reditibus  Ecclesiae  comparata  fuisse. 

49.  ‘Quod  vero  pertinet  ad  utensilia  sacra  S.  R.  E.  Cardina- 
lium ad  sacrarium  sacelli  Summi  Pontificis,  spectantia,  nullam  ha- 
beri volumus  rationem  qualitatis  et  naturae  redituum,  quibus  com- 
parata fuerint,  et  praeter  ea,  quae  in  constit.  Urbani  VIII.  incipiente 
Aequum  est,  in  specie  enumerata  sunt,  alia  verbis  generalibus 
tantum  expressa  intelligi  volumus,  sandalia,  chirothecas,  lineos 
amictus,  albas  cum  cingulis,  item  pixides,  ostensoria,  vas  aquae 
benedictae  cum  aspersorio,  vasa  sacrorum  oleorum,  et  urceolos  cum 
pelvibus  ac  tintinnabulo;  tandem  baculum  pastoralem,  faldistorium, 
palmatorias,  icones  pacis,  thuribulum  et  his  similia,  exceptis  an- 
nulis,  et  crucibus  pectoralibus  etiam  cum  sacris  reliquiis. 

50.  ‘IV.  Quando  Episcopus  duas  vel  plures  Ecclesias  succes- 
sive rexerit,  sacra  utensilia  dividi  volumus  proportionaliter  inter 
Ecclesias  Cathedrales,  habita  ratione  fructuum  ac  temporis  juxta 
Const.  S.  Pii  V.  incipientem  Romani  Pontificis. 

‘V.  Ubi  vero  aliquis  Episcopus  simul  praefuerit  duabus  vel  plu- 
ribus ecclesiis  unitis,  vel  in  perpetuam  administrationem  concessis, 
quae  habeant  capitulum  et  cathedralem  ecclesiam  propriam,  ac  di- 
stinctam, sacrorum  utensilium  divisionem  faciendam  esse  edicimus 
aequis  partibus  singulis  Ecclesiis  cathedralibus,  quatenus  earundem 
Ecclesiarum  unitarum,  seu  in  perpetuam  administrationem  conces- 
sarum reditus  non  sint  divisi,  sed  unam  episcopalem  mensam  per- 
petuo constituant;  si  vero  reditus  divisi  fuerint,  ac  separati,  divi- 
sionem fieri  volumus  singulis  Ecclesiis  Cathedralibus  proportiona- 
liter ratione  fructuum. 

‘VI.  Quod  si  constet,  Episcopum,  qui  per  translationem  duabus 
Ecclesiis  successive  praefuerit,  comparasse  sibi  omnia  sacra  utensilia 
reditibus  tantum  unius  Ecclesiae,  nulli  divisioni  locus  erit,  sed 
eadem  sacra  utensilia  ad  ecclesiam  cathedralem  tantum  spectabunt  illius 
dioeceseos,  ex  cujus  episcopalis  mensae  proventibus  fuerint  acquisita. 

‘Haec  volumus,  et  mandamus,  decernentes,  has  literas  firmas, 
validas,  atque  efficaces  esse  et  fore,  suosque  plenarios,  et  integros 
effectus  sortiri,  ac  obtinere,  eisque,  ad  quos  spectant,  seu  spectar 
bunt  plenissime  suffragari:  sicque  in  praemissis  per  quoscumque 
judices  ordinarios  et  extraordinarios  judicari,  ac  definiri  debere, 
irritumque,  et  inane,  quidquid  secus  super  his  a quoquam,  quavis 
auctoritate,  scienter  vel  ignoranter  contigerit,  attentari.  Non  ob- 
stantibus, si  opus  fuerit,  nostra,  et  cancellariae  Apostolicae  regula 
de  jure  quaesito  non  tollendo,  aliisque  Apostolicis  atque  in  universa- 

libus  provincialibusque,  et  synodalibus  conciliis  editis  generalibus, 
vel  specialibus  Constitutionibus,  et  ordinationibus,  caeterisque  etiam 
speciali,  et  individua  mentione,  ac  derogatione  dignis  in  contrarium 
facientibus  quibuscumque. 

‘Datum  Romae  apud  Sanctam  Mariam  Majorem  sub  Annulo 
Piscatoris  die  1.  Junii  MDCCCXLVII.  Pontificatus  nostri  anno 
primo. 

Aloisiiu  Card.  Lambruschini  a Brevibus  Apostolicis.’ 

In  cit.  Constitutionibus  excipiuntur  annuli  et  cruces  pectorales 
etiam  cum  ss.  reliquiis.  Sed  L.  M.  Parocchi,  Cardinalis  in  Urbe 
Vicarins  Episcopis  omnibus  jussu  S.  P.  Leonis  XIII.  d.  25.  Martii 
1889  enixe  commendat,  »ut  ss.  ligni  (Crucis)  particulas  quas  thecis 
inclusas  pectore  prae  se  suspensas  ferunt,  Successoribus  transmit- 
tendas curent,  adeo  ut  post  ipsorum  mortem  ....  ad  hos  per- 
veniant legitimo  hereditatis  jure«  .... 

Quod  de  Crucis  dumtaxat  reliquiis  intelligendum  est. 

61.  Ex  hqjusmodi  Apostolico  Decreto  deprehendimus  1°.  Car- 
dinales Episcopos  subjici  dispositioni  Const.  S.  Hi  V.  quae  incipit 
Romani  Pontificis,  ac  proinde  eosdem  relinquere  debere  sacra 
utensilia  proprice  Cathedrali  Ecclesice:  excipi  autem  Cardinales  Epi- 
scopos suburbicarios  et  Abbates  nullius,  quorum  sacra  supellex  ad 
sacrarium  Pontificium  pertinet  juxta  Const.  Urbani  VIII.  2°.  Uten- 
silia Episcoporum  qui  duabus  vel  pluribus  Ecclesiis  successive  prae- 
fuerunt vel  plures  Ecclesias  simul  unitas,  aut  in  perpetuum  com- 
mendatas rexerunt,  dividenda  esse  juxta  proportionem  in  ipsis 
Literis  Apostolicis  Quum  illud,  designatam.  3°.  Utensilia  Episcopi 
illi  solummodo  Ecclesiae  Cathedrali  cedere,  ex  cujus  reditibus  ac- 
quisita fuisse  constiterit,  quamvis  Episcopus  pluribus  Ecclesiis  prae- 
fuerit 4°.  Utensilia  quae  sive  sacrario  Pontificis,  sive  Cathedra- 
libus  Ecclesiis  debentur,  ea  esse  quae  in  iisdem  Literis  Apostolicis 
Quum  illud  recensentor.  5°.  Ecclesiis  solummodo  spectare  ea  sacra 
utensilia,  quae  Episcopi  ex  reditibus  Ecclesice  sibi  compararunt, 
vel  quae  ipsis  Ecclesiis  donata  fuerint;  adeoque  Episcopos  teneri 
ad  inventarium  conficiendum  eorum  utensilium,  quae  ex  reditibus  Ec- 
clesiae acquisiverunt,  vel  quae  Ecclesiae  a fidelibus  donata  fuerunt,  secus 
praesumitur  sacra  utensilia  comparata  fuisse  ex  fructibus  Ecclesiae- 

52.  Coronidis  loco  quaeritur,  utrum  praesumptio  de  qua  sermo 
est  in  postremo  numero,  sit  tantummodo  juris,  an  etiam  juris,  et 

de  jure.  Aliis  verbis  an  haec  praesumptio  admittat,  vel  potius  ex- 
cludat probationem  in  contrarium. 

Arbitror  praesumptionem  hanc  esse  tantum  juris,  adeoque  illam 
cedere  veritati,  quoties  de  veritate  contraria  constiterit.  Etenim 
in  casu  inventarium  praescribitur  ut  habeatur  medium  probationis 
ad  distinguenda  utensilia  acquisita  ex  bonis  Ecclesiae  ab  aliis 
utensilibus  acquisitis  a Praelato  ex  bonis  propriis;  uno  verbo  prae- 
cipitur inventarium  veritatis  cognoscendae  causa.  Quare  si  defi- 
ciente inventario,  veritas  alinnde  constet,  praesumptio  eidem  veri- 
tati cedere  debet.  Confirmatur  haec  theoria  ex  resolutione  S.  C. 
EE.,  et  RR.  d.  4.  Aprilis  1851.  Demortuo  Martino  Caliendi  Epi- 
scopo Feretrano  die  10.  Aprilis  1849  absque  inventario  sacrorum 
utensilium,  divisa  eadem  sunt  inter  Capitulum,  et  haeredes  defuncti 
Episcopi  cum  protestatione  mutuae  restitutionis,  si  constaret  rem 
aliquam  ad  quemlibet  eorum  non  spectare.  Deinde  haeredes  Epi- 
scopi cognitis  Literis  Apostolicis  »Cum  illud«  in  judicium  vocarunt 
capitulum.  Capitulares  ad  vitandas  molestias  judiciales  utensilia 
recepta  restituere  haeredibus  salvo  S.  Congr.  beneplacito.  Deinde 
capitulares  ut  conscientiae  propriae  consulerent  postularunt  a S.  Congr. 
confirmationem  factae  restitutionis,  simulque  institerunt  ut  S.  Congr. 
consuleret  Ecclesiae  Feretranae  si  quod  jus  haberet  circa  utensilia 
tradita  praedictis  haeredibus.  Causa  discussa  est  in  contentione 
partium,  et  proposita  fuit  nota  sacrorum  utensilium  de  quibus  erat 
quaestio.  Ex  allegatis  cognitum  fuit  ambigendum  esse,  an  quoad 
singula  utensilia  evidentia  testimonia  haberentur.  Propositum  fuit 
dubium,  ‘an  et  quomodo  concedenda  sit  in  casu  confirmatio  Apo- 
stolica  actui  traditionis  factae  a Capitulo  Feretrano  haeredibus 
Caliendi  utensilium  designatorum  in  nota’.  S.  Congregatio  respondit 
‘Affirmative  facto  verbo  cum  Sanctissimo  ad  cautelam'.  Summus 
Pontifex  resolutionem  S.  Congregationis  approbavit,  mandans  ut 
Episcopo  scriberetur  ad  mentem;  mens  fuit  Summum  Pontificem 
desiderare  ut  liceredes  traderent  pauperi  Ecclesiae  Cathedrali  uten- 
silia descripta  in  postremis  13  articulis  notae'.  Haec  causa  refertur 
a Card.  Bizzarri  in  sua  Collectanea  pag.  648.  et  seqq. 

De  Regularibus  in  ordine  ad  testandi  facultatem. 

53.  Si  sermo  sit  de  religiosis  distinguendum  est  inter  religiosos 
professos  et  noiitios.  Religiosi  professi  sire  praelati,  sive  suhditi 
testari  nequeunt  neque  ad  causas  pias.  Expresse  traditur  haec  re- 

gula  in  c.  7.  C.  19.  q.  3.  et  deducitur  etiam  ex  c.  2.  h.  t.  Ratio 
est  quia  per  votorum  nuncupationem  regulares  censentur  amittere 
velle  et  nolle,  ac  proprietate  bonorum  privantur  saltem  in  propria 
persona.  Quae  vero  acquirunt  regulares  ex  propria  industria  ex. 
gr.  ex  magisterio,  praedicatione,  etc.  cedunt  eisdem  in  solum  usum 
personalem,  non  autem  in  liberam  proprietatem.  Hinc  nisi  regu- 
laris obtinuerit  a Romano  Pontifice  facultatem  testandi,  ejus  testa- 
mentum nullius  esset  ponderis  quamvis  ad  Episcopatum  assumptus 
fuisset.  Nam  promotio  ad  Episcopatum  non  solvit  vota  religiosa. 
Et  quidem  bona  acquisita  ab  Episcopo  regulari  post  consecrationem 
cedunt  Ecclesia!  in  qua  fuit  Episcopus.  Ita  S.  C.  Cone,  apud  Fagn. 
De  Const.  (I.  2)  c.  7.  n.  80.  Dispositio  eadem  valet  circa  dona- 
tiones mortis  causa  quae  testamento  aequiparantur.  Ceterum  non 
videtur  interdicta  regularibus  donatio  mortis  causa,  si  fiat  in  re 
media,  et  cum  consensu  superioris  quia  hujusmodi  donatio  non 
interdicitur  regularibus  si  fiat  inter  vivos. 

54.  Quid  vero  dicendum  de  religiosis  extra  claustra  viventibus  ? 

1°'  Si  quidem  illegitime  degant  extra  claustra  nullum  dubium 

est,  eos  non  posse  disponere  de  rebus  quas  acquisiverunt,  sed  eas 
pertinere  ad  Cameram  Spoliorum  juxta  Constit.  Oreg.  XIII.  et 
Sixti  V.  supra  citatas.  2°.  Si  regulares  maneant  extra  claustra 
ex  induito  temporaneo,  retento  habitu  religioso,  bona  ejus  pertinent 
ad  propriam  defuncti  religionem.  Unde  de  his  testari  regulares 
hujusmodi  non  possunt.  Si  vero  regulares  obtinuerint  indultum 
scecularisationis  perpetuum,  neque  pariter  isti  possunt  testamentum 
condere,  sed  bona  quae  secum  a religione  asportarunt  ad  eandem 
religionem  spectant  bona  autem  quae  acquisi verant,  incidunt  sub 
dispositionem  Const.  Officii  Nostri  Gregarii  XIII.  de  reservatione 
bonorum  Religiosorum  extra  Monasterium  degentium  favore  Ca- 
merae spoliorum.  Ita  resolutum  fuit  die  26.  Junii  1829  a Congr. 
speciali  deputata  a Leone  XII.  Cf.  De- Angelis  h.  t.  n.  5. 

55.  Quoad  Religiosos  qui  professi  sunt  vota  simplicia,  ex  re- 
solutione S.  C.  EE.  et  RR.  d.  6.  Junii  1836  relata  a Card.  Biz- 
zarri  in  sua  Collectanea  pag.  77.  infertur  ipsos  posse  de  suis  bonis 
testari,  et  haeredes  ab  intestato  succedere  posse  in  iisdem  bonis 
Ratio  est  quia  votum  simplex  paupertatis  relinquens  religioso 
dominium  radicale,  non  adimit  omnino  facultatem  de  propriis  bonis 
disponendi. 

56.  Si  sermo  sit  de  religiosis  non  professis,  seu  novitiis,  pos- 
sunt ipsi  testamentum  condere  ad  causas  tum  pias,  tum  profanas 
etiam  absque  licentia  Episcopi  vel  superioris  regularis.  Nam  ipsis 
velle  et  nolle  ademptum  non  est,  et  adhuc  censentur  domini  rerum 
suarum.  Obstare  videretur  dispositio  Tridentina  in  sess.  25.  De 
Reg.  c.  16.  qua  decernit  »Nulla  quoque  renuntiatio,  aut  obligatio 
antea  facta  etiam  cum  juramento,  vel  in  favorem  cujuscumque 
causae  piae,  valeat,  nisi  cum  licentia  Episcopi,  sive  ejus  Vicarii,  fiat 
intra  duos  menses  proximos  ante  professionem:  ac  non  alias  intel- 
ligatur  effectum  suum  sortiri,  nisi  secuta  professione:  aliter  vero 
facta,  etiamsi  cum  hujus  favoris  expressa  renuntiatione,  etiam 
jurata,  sit  irrita,  et  nullius  effectus.*  Verum  haec  dispositio  ad 
testamentum  Novitii  protrahenda  non  est  Nam  cum  testamentum 
a Novitio  possit  revocari,  non  verificatur  de  testamento  ratio  pro- 
hibitionis renunciationis  vel  obligationis,  qui  actus  cum  essent  inter 
vivos  ac  proinde  natura  sua  irrevocabiles,  possent  conditionem 
Novitii  deteriorem  reddere,  simulque  illum  impellere  ad  profes- 
sionem edendam.  At  qui  ante  professionem  testamentum  condidit, 
non  potest  illud  revocare  post  editam  professionem  sine  dispen- 
satione Romani  Pontificis,  quemadmodum  uti  res  certa  allegatur 
in  folio  S.  C.  Cone,  in  Toletana  diei  7.  Maji  1718.  Ratio  est  quia 
ad  revocandum  testamentum  requiritur  libera  disponendi  facultas 
quam  regularis  professus  non  habet.  Verum  regularis  post  pro- 
fessionem potest  vel  tenetur  explicare  verbum  dubium  testamenti 
sui  conditi  ante  professionem.  Qui  enim  explicat,  non  disponit. 

57.  Quaerendum  nunc  est  quinam  jure  canonum  possint  haere- 
des institui. 

Haeres  ille  est,  qui  in  universum  jus  defuncti  succedit  1.  37.  fi*. 
Do  ucq.  Juercd.  Hinc  haeres  dicitur  repraesentare  personam  de- 
functi. Hoc  posito  jure  nostro  omnes  homines  possunt  institui  hae- 
redes sive  singuli,  sive  corpora  moralia,  sive  causae  piae,  sive  causae 
profanae,  dummodo  non  prohibeantur  a canone.  Jus  vero  canoni- 
cum hac  in  re  non  plura  disponit  cum  jam  ipsum  jus  civile  contra 
delinquentes  circa  religionem  abunde  disposuerat  privans  passiva 
testamenti  factione  Judaeos,  haereticos,  apostatas.  C.  5.  De  poenis 
(V.  9)  in  6°.  adjungit  percussores  S.  R.  E.  Cardinalium.  At  quae- 
dam in  specie  de  regularibus  dicenda  sunt. 

58.  Ex  cap.  3.  sess.  25.  de  Regular.  omnes  familiae  religiosae 
bona  mobilia  et  immobilia  possidere  possunt.  Excipitur  tamen 

familia  regularis  Capuccinorum,  et  Fratrum  Minorum  S.  Francisci 
qui  de  observantia ‘)  nominantur.  Ex  hac  lege  sequitur  familiam 
Capuccinorum , et  fratrum  minorum  S.  Francisci  de  observantia 
nec  institui  posse  haeredes;  et  hoc  non  solum  de  individuis  veri- 
ficatur.  sed  etiam  de  ipsa  communitate,  et  corpore  morali.  Ex- 
ceptis mendicantibus  Capuccinis,  et  Fratribus  Minoribus  S.  Fran- 
cisci de  observantia,  reliquae  familiae  religiosae  possunt  haeredes  in- 
stitui quia  bona  possunt  possidere. 

Si  vero  instituatur  religiosus  alicujus  ex  his  familiis,  quoniam 
ob  votum  paupertatis  est  incapax  jurium  possidendorum,  ipse  haere- 
ditatem  capere  non  potest,  sed  institutio  valet,  et  ipsa  religiosa 
communitas  succedit.  Nam  in  jure  inductum  est  principium:  Quid- 
quid Monachus  acquirit,  non  sibi,  sed  Monasterio  acquirit. 

Quid  vero  si  voluntas  testatoris  fuit  expressa  ita,  ut  non  com- 
munitas, sed  religiosus  succederet?  Si  appareat  ex  errore  testa- 
toris id  factum  fuisse,  vel  si  testator  desiderium  ostenderit,  ut  suis 
bonis  uteretur  religiosus,  subordinate  tamen  ad  leges  ecclesiasticas, 
institutio  sustinetur,  et  religio  succedit  Si  vero  appareat  voluntas 
testatoris  prorsus  adversa  sacris  canonibus,  institutio  habetur  prout 
non  facta,  et  haeredi  tas  vel  ad  substitutum,  si  adsit,  vel  ad  cohae- 
redes,  vel  ad  haeredes  legitimos  ab  intestato  devolvitur. 

De  legatis. 

59.  Assecutionem  haereditatis  sequitur  jus  obtinendi  legatum 
ex  ultima  voluntate  defuncti.  Legatum  a J.  C.  in  lib.  III.  De 
Legatis  definitur:  ‘Delibatio  haereditatis,  qua  testator  ex  eo  quod 
universum  haeredis  foret,  alicui  quid  collatum  velit’.  Cum  legatum 
sit  delibatio  haereditatis,  legatarius  non  repraesentat  personam  de- 
functi, nec  ad  relinquendum  legatum  illae  requiruntur  solemnitates 
quae  ad  haeredis  institutionem  necessariae  sunt.  Hinc  potest  lega- 
tum relinqui  non  solum  in  testamento,  sed  etiam  in  codicillis  11.  7. 
§.  1.  et  6.  §.  4.  flf.  De  jure  Codicillor. 


')  Franciscales  <le  observantia  — «Observantes»  — a ,S.  P.  Leone  XIII. 
bulla  «Felicitate  quadam»  d.  4.  Oet.  1897  una  cum  Ketorniatis,  Excalceatis  seu 
Alcantarinis,  Recollectis  in  unam  «Ordinis  Fratrum  Minorum»  familiam  coadu- 
nati 9unt;  quare  et  dicta  de  Observantibus  et  dicenda  (nn.  62.  83.)  jam  pertinent 
ad  historiam;  quid  nunc  sit  juris,  videbimus  in  appendice. 


Digitized  by 


Google 


238 


DECRETALIUM  GREGORII  IX.  LIB.  III. 


6u.  Similia  legatis  sunt  fideicommissa,  quae  locum  habent  cum 
vel  portio  hcereditatis . vel  tota  hcereditas  ad  preces  testatoris  ali- 
cui restituenda  est  ab  h/erede  directe  instituto. 

61.  Jamvero  Ecclesiis,  et  causis  piis  tum  legata,  tum  fidei- 
commissa relinqui  possunt,  immo  et  regularibus  familiis,  quibus 
jure  ecclesiastico  interdicta  non  est  bonorum  proprietas.  Valet 
enim  eadem  ratio  quae  supra  pro  testamentis  allata  est 

62.  At  quid  dicendum  de  Fratribus  Minoribus  8.  Francisci,  qui 
nequeunt  possidere ? Quaestio  solvitur  in  c.  3.  §.  »Ad  haec  quae  fra- 
tribus* De  verbor.  signif.  (V.  12)  in  6°.  et  in  Clem.  1.  eod.  tit. 
(V.  11)  paulo  post  med.  §.  » Proinde  cum  vir.*  In  quibus  locis 
regula  statuitur,  non  valere  legatum  relictum  ad  possidendum  ex. 
gr.  si  testator  legaret  agrum,  vel  vineam  ad  excolendum,  domum 
ad  locandum:  valere  autem  legatum  si  legetur  pecunia  ut  impen- 
datur pro  fratrum  necessitatibus,  aut  si  simpliciter  legetur  domus, 
ager  etc.  Hoc  enim  casu  per  idoneas  personas  alienatur  fundus, 
et  pretium  impenditur  pro  communitatis  necessitatibus.  Uno  verbo 
valent  legata,  quae  praestantur  unica  solutione,  et  dummodo  haec 
legata  sint  in  quantitate  moderata,  et  non  in  fraudem  paupertatis, 
quemadmodum  resolvit  Congregatio  particularis  ab  Urbano  VIII. 
negotiis  Fratrum  Minorum  proposita,  teste  Fagn.  ad  c.  17.  De 
excess.  Prcelat.  (V.  31)  n.  51.  Porro  in  computanda  quantitate 
moderata  legati  praeter  indigentias  monasterii,  cui  relinquitur  lega- 
tum, prae  oculis  possunt  haberi  inopia,  et  adversa  fortuna  aliorum 
etiam  monasteriorum  provinciae.  Statuitur  insuper  in  citatis  locis 
non  posse  fratres  in  judicium  vocare  haeredes,  vel  exsecutores  ut 
res  legatas  praestent,  quia  legata  eisdem  relicta  induunt  indolem 
eleemosyna i,  cujus  solummodo  capaces  sunt  Fratres  Franciscani 
Minores.  Verum  Nicolaus  III.  in  cit.  cap.  3.  onerat  conscientias 
haeredum,  et  aliorum  ad  quos  vel  de  jure,  vel  de  consuetudine 
spectat  ut  sese  ex  officio  promptos  exhibeant  ad  implendas  pias 
defunctorum  voluntates.  Cohaerenter  ad  hanc  dispositionem  juris 
communis  S.  Congr.  superius  cit.  penes  Fagnanum  ad  cit  cap.  17. 
in  responsione  ad  art.  1.  dist.  1.  censuit,  Fratres  Minores  tam  de 
familia,  quam  reformatos  neque  per  se,  nec  per  procuratorem  posse 
exigere  in  judicio  legata  de  quibus  agitur.  Attamen  syndicum 
Apostolicum  posse  implorare  judicis  officium  contra  haeredes  re- 
luctantes. 

63.  Quod  si  sermo  sit  de  legatis  annuis,  habemus  resolutiones 
S.  C.  Concilii  in  quibus  decernitur  Fratres  Minores  S.  Francisci 
de  observantia  tam  de  familia  quam  reformatos  capaces  non  esse 
legatorum  annuorum  cum  onere  adjecto  celebrationis  Missarum. 
Conf.  Fagnan.  cit.  loc.  et  nn.  49.  et  50.  Ratio  est,  quia  secus  non 
verificaretur  puritas  regulae  quae  excludit  quamcumque  certitudinem 
redituum,  et  j urium,  ita  ut  Fratribus  victum,  et  vestitum  debeat  in- 
certa mendicitas  praebere  juxta  c.  un.  §.  1.  De  religiosis  domib. 
(III.  17)  in  6°.  Exposita  regula  deprehenditur  etiam  ex  resolu- 
tione S.  Congr.  in  Firmana  diei  3.  Octobr.  1721.  At  per  hoc  non 
prohibetur  testator  quominus  haeredi  suo,  et  successoribus  imponat 
onus  celebrationis  annuae  Missarum  a Fratribus  Minoribus  perfi- 
ciendae, quia  excluso  proprie  dicto  jure  ex  parte  fratrum  solutio 
legati  potest  considerari  ceu  eleemosyna  annualis  a fidelibus  quot- 
annis oblata:  quemadmodum  videre  est  in  Valvensi  seu  Aqutlana 
d.  5.  Maji  1735  et  in  Aprutina  d.  29.  Febr.  1677  S.  C.  Concilii. 
In  causa  vero  Brundusina  d.  26.  Aug.  1719  censuit  S.  C.  Concilii 
Patres  strictioris  observantiae  S.  Francisci  incapaces  esse  legati 
quod  relictum  sil  cum  onere  abjecto  celebrandi  aliquas  missas;  hae- 
redes vero  posse  census  alicui  assignare  cum  auctoritate  Episcopi 
pro  onere  Missarum  ita  ut  novus  censuarius  se  obliget  ad  solven- 
dum fratribus  eleemosynam  juxta  formam  testamenti. 

Huc  etiam  referenda  est  resolutio  S.  Congr.,  de  qua  supra,  et 
relata  a Fagnano  in  cit.  c.  17.  De  Excessibus  Praelatorum.  Vide- 
licet in  responsione  ad  art.  1.  dist.  4.  S.  Congregatio  censuit: 
‘Fratres  Minores  tum  observantes  quum  reformatos  non  esse  capa- 
ces legatorum  annuorum,  quae  fiunt  sine  aliquo  onere  aut  modo 
adjecto,  nisi  ad  effectum  illa  exstinguendi,  seu  illorum  proprietatem 
et  pretium  convertendi  in  usus  fabricae  vel  sacristiae’.  In  respon- 
sione autem  ad  art.  11.  censuit:  ‘Non  regulares  ipsos,  sed  Syn- 
dicum Apostolicum  tantum  posse  eandem  proprietatem  in  judicio 
petere’. 

64.  Tandem  pro  Italia  prae  oculis  habenda  est  Instructio  S.  Pce- 
nitentiariae  diei  18.  Aprilis  1867,  in  qua  sub  n.  17.  ad  damna  or- 
dinibus regularibus  ob  suppressionem  illata  reparanda,  concessa 
est  Ordinariis  locorum  (quoad  Moniales)  et  Superioribus  Generali- 
bus (quoad  viros)  facultas  indulgendi  sive  per  se  sive  per  idoneas 
personas  respectivis  subditis,  ut  perdurantibus  praesentibus  circum- 
stantiis bona  sibi  legitimo  jure  spectantia,  ac  etiam  haereditates, 

salvo  tainen  jure  tertii  quaesito,  assequi,  retinere  et  de  iis  contra- 
ctus inire  atque  in  pios  honestosqne  nsus,  necnon  in  grati  animi 
significationem  etiam  per  actus  ultimae  voluntatis  disponere  valeant, 
accedente  Ordinarii,  aut  Superioris,  vel  alterius  per  eum  deputati, 
aut  saltem  in  casu  necessitatis  Confessarii  consilio,  et  approbatione, 
ita  tamen  ut  administrationem,  et  reditus  bonorum  quoad  vixerint 
communitati  propriae,  si  captu  sit  possessionis,  tradere  debeant,  et 
eidem  relinquere  teneantur  quidquid  de  bonis  propriae  Religionis 
ipsis  obvenerit.  Quod  si  religio  sit  incapax  possessionis,  admini- 
stratio committenda  erit  alicui  tertiae  personae  ita  ut  absque  Ordi- 
narii aut  Superiorum  Regularium  consensu  nihil  de  fructibus  sibi 
applicare,  aut  quocumque  modo  disponere  possint.’ 

Notatu  digna  videntur  duo  responsa  S.  Pcenitentiariae  snper 
n.  17.  earundem  facultatum,  quae  falsas  excludunt  explicationes; 
prius,  datum  d.  24.  Febr.  1875,  sic  sonat:  »Per  instructionem  sci- 
licet a Sacra  Pcenitentiaria  datam  sub  die  18.  Aprilis  1867  satis 
aperte  declaratum  fuisse,  Religiosos  nullo  modo  posse  sine  licentia 
superiorum  suorum,  et  multo  minus  contra  ipsoruip  voluntatem,  de 
pecuniis  acquisitis  disponere.  — Superiores  autem,  durantibus  prae- 
sentibus circumstantiis,  pecunias  ab  ipsis  Religiosis  depositas,  haud 
consumere,  sed  favore  ipsorum  Religiosorum  caute  servare  pro 
quocumque  novae  dispersionis  casu  teneri,  solum  de  reditibus  ipsa- 
rum pecuniarum,  manente,  juxta  praefatam  instructionem,  admini- 
stratione  apud  tertiam  personam,*)  eosdem  Superiores  uti  posse 
pro  sustentatione  Communitatis  Religiosae  donec  in  ea  ipsi  Reli- 
giosi qui  pecunias  detulerunt,  vixerint;  qui  quidem  Religiosi  in 
communitate  manentes  instar  omnium  aliorum  consuetae  Missarum 
celebrationi,  aliisque  disciplinae  Regularis  oneribus  se  subjicere 
omnino  tenentur.* 

Alterum  — d.  21.  Maji  1880  — fundatur  in  sequenti  dubio 
Superioris  Generalis  cujusdam  Ordinis  Regularis: 

»An  facultas  quae  continetur  sub  n.  17.  Instructionis  S.  P<e- 
«uitentiariae  diei  18.  Aprilis  1867,  extendi  etiam  possit  Religiosis 
«subditis  italianis,  priusquam  emiserint  "votum  solemne  paupertatis: 
«idest  an  dum  votorum  solemnium  fit  professio,  eisdem  permitti 
«possit  a Superioribus  generalibus,  ut  retinere  valeant,  etc.  bono- 


*)  Afluitur  enim  de  Ordine  Oapuccinorum. 

»rum  et  haereditatum  legitimarum  proprietatem,  quibus  jam  potie- 
bantur.* 

Cui  dubio  S.  Poenitentiam  sub  die  21.  Maji  1880  sic  respondit: 

Negative,  sed  teneri  se  omnino  abdicare  omni  jure  ac  pro- 
prietate eorumdem  bonorum,  juxta  proprii  Ordinis  Constitutiones. 
Declarat  vero  eadem  Sacra  Poenitentiaria  mentem  suam  in  con- 
cedenda facultate  expressa  n.  17.  instructionis  sub  die  18.  Aprilis 
1867  datae  nullatenus  fuisse  ut  per  superiores  generales  ordinum 
regularium  subditis  in  Italia  suppressis  indulgeri  valeat  proprietas 
seu  dominium  bonorum,  quacumque  ratione  sibi  obvenientium,  quae 
iidem  regulares,  ratione  solemnis  professionis,  non  sibi,  sed  mona- 
sterio ordinis  acquirunt. 

65.  Juxta  leges  civiles  haeredi  salva  esse  debet  quarta  pars 
rerum  htereditariarum.  Hinc  inductum  est  ut  ex  legatis  detrahe- 
retur quarta  pars,  quae  dicitur  falcidia,  et  ex  fideicommissis  detra- 
heretur pariter  quarta,  quae  dicitur  trebellianica.  Quaeritur  an  quarta 
falcidia  detrahi  possit  ex  legatis,  vel  quarta  trebellianica  ex  fidei- 
commissis particularibus  relictis  Ecclesiae,  vel  causis  piis.  Rece* 
ptum  in  jure  est  ut  haec  detractio  non  fiat,  quemadmodum  ipsae 
leges  civiles  decernunt  in  auth.  >Similiter«  C.  Ad  leg.  Falc. 

66.  Loco  falcidiae  inductum  est  in  jure  canonico  ut  Episcopus 
ex  legatis  ad  causas  pias  detraheret  in  sui  favorem  quartam  par- 
tem , quae  dicta  est  portio  canonica.  Inducta  vero  est  haec  dispo- 
sitio ut  servaretur  imago,  et  forma  jurium  Episcopi,  qui  ante  di- 
visa bona  ecclesiastica  in  singulas  praebendas,  et  pias  institutiones 
ipse  erat  administrator  natus  omnium  bonorum  ecclesiasticorum 
qui  proinde  directe  percipiebat  fructus  omnium  bonorum,  et  directe 
percipiebat  utilitatem  eorundem. 

67.  De  hac  portione  canonica  agunt  cc.  14.,  15.  et  ult.  h.  t. 
in  quo  datur  exceptio.  Scilicet  non  subjicitur  detractioni  portionis 
canonicae  legatum  ad  scopum  determinatum  ex.  gr.  ad  emendam 
supellectilem,  vel  ornamenta  Ecclesiae,  vel  pro  fabrica.  In  hoc 
capite  ultimo  glossa  jam  animadvertebat  canonicam  portionem  di- 
versimode deduci  juxta  varias  consuetudines  locorum,  et  ad  id 
probandum  affert  etiam  plura  juris  capita.  Ex  quo  factum  est 
etiam  ut  consuetudine  contraria  fere  ubique  praescriberetur  ipsum 
jus  Episcopi  ad  canonicam  portionem  obtinendam. 

68.  Occasione  c.  5.  h.  t quaestio  instituenda  est:  ‘An  valeat 
legatum  rei  alienae?’  Ex  clara  dispositione  juris  civilis  expressa 

Santi  HL  Decr. 

in  §.  4.  Inst.  Just.  De  legatis,  legatam  hujusmodi  valet,  quoties 
testator  sciverit  esse  alienam,  quo  in  casu  haeres  cogitur  vel  rem 
redimere,  et  tradere  legatario,  vel,  si  eam  redimere  nequeat,  cogi- 
tur eidem  praestare  aestimationem.  Censetur  autem  haeres  red- 
imere non  posse  rem  legatam  sive  cum  dominus  interrogatus  eaui 
non  vendat  sive  cum  eam  non  vendat  nisi  immodico  pretio  1.  14- 
ff.  De  leg.  III.  Legatum  vero  non  valet  quoties  testator  ex  bona 
fide  quomodocumque,  seu  ex  errore  vel  facti,  vel  juris  putaverit  esse 
suam.  Hoc  enim  in  casu  ait  Imperator  forsitan  si  scivisset  alie- 
nam rem  esse,  non  legasset.  Jam  vero  Gregor.  M.  in  c.  5.  asserit 
leges  saeculi  seu  leges  civiles  Romanas  sine  ulla  distinctione  jubere 
observantiam  legati  in  re  aliena,  simulque  non  dubitat  asserere 
leges  civiles  hac  in  re  contrarias  esse  legibus-  divinis  ac  proinde 
iniquas  esse. 

69.  Doctores  protestantes  vehementer  carpunt  Gregorium  M. 
ob  hanc  contra  leges  civiles  censuram  illatam,  eumque  traducunt 
veluti  inscium  in  jure  sapientissimo  Romanorum.  Variae  proponun- 
tur ab  auctoribus  solutiones  ad  Gregorium  protuendum,  qui  filius 
Gordiani  senatoris,  et  praetorio  officio  functus,  scientissimus  certe 
fuit  rerum,  legumqne  Romanarum.  Ut  in  nostra  disquisitione  clari- 
tati consulamus,  inspicienda  est  decretalis  Gregorii  in  sua  primi- 
tiva forma  et  prout  a B.  MaymundoJTefertur  in  c.  5.  h.  t.  Inspecta 
in  se  exhibebit  explicationem  mentis  S.  Pontificis;  accepta  prout 
jacet  in  c.  5.,  nobis  offert  dispositionem  juris  canonici  circa  legata 
rei  alienae. 

70.  Ad  lum  Decretalem  S.  Gregorii  M.  inspectam  in  sua  forma 
primitiva  nihil  reprehensione  dignum  prseseferre,  liquido  apparet 
si  pars  dispositiva  cum  specie  proposita  Pontifici  comparatur.  Pel- 
tragius  quidam  detinebat  calicem  electrinum,  et  puerum  servum 
Consentinae  Ecclesiae.  Designans  sibi  sepulturam  in  Ecclesia  Mes- 
sanensi,  eidem  Ecclesiae  legavit  et  calicem  et  puernm.  Eo  demor- 
tuo Faustinus,  filius  et  haeres,  legatum  bona  fide  praestitit,  sed  inde 
ab  Ecclesia  Consentina  requisitus  est,  ut  calicem  et  puerum  red- 
deret. Quare  judicio  pulsavit  rectorem  Ecclesiae  Messanensisv  ut 
legatum  acceptum  restitueret.  Rector  vero  se  tuebatur  juris  civilis 
dispositione,  quae  cavet  rei  alienae  legatum  ab  haerede  praestandum 
esse.  Faustinus  haeres  Rom.  Pontificem  adiit,  qui  animadvertens 
1°.  neque  leges  civiles  jubere  revera  absolute  praestationem  ipsius 
rei  alienae  legatae;  2°.  modicam  fuisse  haereditatem  relictam  a patre 

Faustino  filio,  respondit  se  valde  mirari  quomodo  rector  Ecclesiae 
Messanensis  auderet  sibi  retinere  calicem  et  puerum,  quorum  pro- 
prietatem certo  constabat  ad  Ecclesiam  Consentinam  pertinere. 
Quare  decernit  rerum  legatarum  restitutionem  perficiendam  esse. 
Quoniam  vero  leges  civiles  saltem  pretium  rerum  legatarum  solvere 
praeciperent,  respondit  in  casu  injustum  esse  attendere  leges  civiles, 
sed  legem  Dei  servandam  esse,  nec  pretium  calicis,  et  pueri  ex- 
poscere posse  Ecclesiam  Messanensem.  Hoc  vero  dixit  non  qua- 
tenus injustam  arbitraretur  Gregorius  legem  civilem,  sed  quia 
potius  injustum  erat  rectorem  Ecclesiae  in  his  circumstantiis  ap- 
pellare ad  rigorem  legis  civilis.  Nam  agebatur  de  legato  magni 
valoris,  relicto  a testatore  pro  sepultura,  quod  praestandum  foret 
a filio  qui  modicam  haeredi tatem  a patre  fuerat  asssecutus.  Hinc, 
argumentabatur  Gregorius,  si  locus  pro  humandis  humanis  cor- 
poribus pretio  comparari  non  licet,  a fortiori  non  licet  in  casu 
praetendere  pretium  rei  legatae  maximi  valoris  ab  haerede  filio,  qui 
a patre  vix  accepit  unde  sustentaretur.  Quare  cum  decisio  juris 
civilis  de  praestanda  aestimatione  rei  alienae  legatae  non  fundetur 
in  verbis  expressis  testatoris,  sed  in  praesumptione  voluntatis  ejus 
quod  nempe  vel  res  aliena  redimeretur,  vel  pretium  solveretur 
legatario,  Pontifex  declarat  ex  aequitate  canonica,  et  ex  lege  Dei 
huic  praesumptioni  standum  non  esse  in  casu,  ubi  ipse  testator,  si  sci- 
visset vires  patrimonii  sui,  et  causam  sepulturae  prope  novisset  ob 
quam  legatum  relinquebat,  forsan  noluisset  filium  suum  obligare 
ad  legatum  neque  in  aestimatione  solvendum.  Ex  qua  expositione 
patet  S.  Greg.  M.  cognovisse  dispositionem  juris  civilis,  et  illam 
uti  injustam  haudquaquam  tradidisse. 

71.  At  quid  dicendum  2°.  de  c.  5.,  prout  jacet  in  corpore  juris . 
seu  quid  de  valore  legati  rei  aliente  juxta  dispositionem  Juris 
Canonici ? 

Aliqui  dicunt  jus  canonicum  temperasse  jus  civile  quoad  legata 
rerum  alienarum  quae  ad  aliquam  Ecclesiam  pertineant,  ita  ut  in 
casu  neque  aestimatio  praestanda  sit.  Quia  cum  res  Ecclesiae  pro- 
hibeantur alienari,  censeri  possunt  veluti  extra  commercium  po- 
sitae ac  proinde  inaestimabiles.  At  haec  sententia  admitti  nequit. 
Nam  in  c.  5.  non  tam  qualitas  rei  Ecclesice  attenditur  quam  causa , 
et  insuper  exceptis  rebus  mere  spiritualibus,  reliqua  ad  Ecclesias 
pertinentia  sunt  pretio  aestimabilia,  quia  adhibitis  juris  solemnita- 
tibus  alienari  possunt.  — Alii  dicunt  jus  canonicum  in  genere 

admittere  praestationem  legati  in  re  aliena  juxta  jus  civile:  at  exci- 
piendam esse  casum  quo  legatum  est  magni  valoris,  et  tenues  sunt 
vires  hareditatis.  At  nec  haec  sententia  probabilis  est;  nam  in 
capite  nulla  distinctio  legitur,  nulla  insinuatur  comparatio  legati 
ad  haereditatem.  — Quare  probabilius  theoretice  dici  potest  jus 
canonicum  recipere  dispositionem  juris  civilis,  ut  praestandum  sit 
vel  in  re,  vel  in  aestimatione  legatum  rei  alienae.  Certo  in  praxi 
receptum  est  ut  etiam  in  rebus  ecclesiasticis  valeat  legatum  rei 
alienae  praestandum,  juxta  dispositionem  juris  civilis,  dummodo 
aequi tais  canonica  aliud  non  suadeat  quemadmodum  in  specie  pro- 
posita S.  Greg.  M. 


De  dominio  rei  legatae. 

72.  Post  mortem  testatoris  illico,  et  ipso  jure  legatarius,  licet 
ignorans,  incipit  jus  habere  in  rem  legatam.  Legatum  enim  est 
delibatio,  idest  portio  haereditatis,  et  proinde  in  suo  esse  juridico 
incipit  exsistere  ab  ipsa  morte  testatoris,  ex  qua  incipit  esse  haere- 
ditas.  At  legatarius  plenum  jus  ad  rem  petendam  obtinet  cum 
haeres  gravatus  adierit  haereditatem.  Legatum  enim  ab  haerede 
praestandam  est;  haeres  autem  oneribus  haereditariis  non  tenetur 
ante  aditionem  haereditatis  satisfacere.  Quare  si  legata  fuerit  spe- 
cies, et  pereat,  perit  legatario.  Pariter  cedunt  legatario  fructus, 
et  accessiones,  quae  rei  legatae  in  specie  obvenerint  post  mortem 
testatoris.  Idem  vero  dici  nequit  si  legatum  sit  genus  ex.  gr.  si 
legatus  sit  unus  equus  ex  armento,  una  ovis  ex  grege.  Nam  in 
casu  si  aliquis  equus  pereat,  semper  praestandum  est  legatum.  Fru- 
ctus vero  solvendi  non  sunt  nisi  postquam  haeres  fuerit  in  mora 
solutionis  legati.  Haec  innuisse  sufficiat,  cum  reliqua  de  testamentis 
pene  omnia  ad  jus  civile  pertineant 

73.  Breviter  aliquid  dicendum  est  de  exsecutione  ultimarum 
voluntatum  ad  causas  pias. 

Exsecutores  testamentarii  ad  causas  pias  vel  sunt  qui  a testa- 
tore determinantur,  vel  secus  ipse  hcsres.  Porro  exsecutor  post- 
quam per  aliquem  actum  acceptaverit  officium,  potest  compelli 
etiam  judicis  ministerio  ad  totam  exsecutionem  perficiendam  c.  19. 
h.  t.  Quodsi  plures  fuerint  designati  simpliciter  exsecutores,  et 
unus  demoriatur,  vel  in  remotis  agat,  vel  absolute  nolit  munus 
acceptare,  poterunt  reliqui  exsecutionem  perficere,  nisi  voluntas  ob- 
stet testatoris  c.  2.  h.  t.  (III.  11)  in  6°.  §.  2.  Possunt  vero  esse 

exsecutores  omnes  sive  laici  sive  clerici,  immo  etiam  regulares 
dummodo  vero  proprii  superioris  assensum  retulerint  c.  2.  h.  t.  in 
6°.  et  Clem.  un.  h.  t.  Superior  est  superior  localis,  seu  praelatus 
Monasterii,  conventus  aut  domus  religiosae,  nisi  regulae  speciales 
instituti  religiosi  aliter  praecipiant.  Excipiuntur  Fratres  Minores 
8.  Frandsci  de  observantia  ‘)  juxta  expressam  dispositionem  in*Clem.  1 . 
De  verb.  signif.  (V.  11)  in  qua  etiam  additur  ratio  quia  hujus- 
modi religiosi  homines  pro  nulla  re  temporali  possunt  in  judicium 
vocari.  Porro  in  defectu  haeredis,  vel  exsecutorum  potest  Episcopus 
voluntatem  defuncti  ad  causas  pias  exsequi.  Et  quidem  si  tempus 
fuerit  a testatore  designatum,  illud  exspectandum  erit,  secus  quam- 
primum potuerit. 

74.  Negligentes  vero  exsecutores  Episcopus  admonebit  ut  exse- 
cutioni committant  dispositionem  pii  testatoris,  quod  si  adhuc  per 
annum  fuerint  negligentes,  ipsi  Episcopo  devolvitur  libera  facultas 
exsequendi  testamentum  c.  3.  h.  t.  cui  assentitur  Nov.  131.  c.  10. 
Hinc  in  genere  Episcopus  in  sua  dioecesi  habetur  ceu  exsecutor 
natus  piarum  voluntatum  quia  advigilare  debet  ut  pise  dispositiones 
testatorum  observentur,  quod  nisi  observentur  ipse  exsecutioni  eas- 
dem committit.  Et  quidem  Episcopus  potest  compellere  exsecutores 
piarum  voluntatum  ad  easdem  implendas,  licet  testator  prohibuerit 
quominus  Episcopus  se  ingereret  in  negotio  exsecutionis  c.  1 7.  h.  t. 

75.  Immo  licet  testator  fiduciam  plenam  habuerit  erga  exsecu- 
torem pise  voluntatis  ut  sub  poena  caducitatis  interdixerit  qualem- 
cumque  contrariam  petitionem  vel  molestiam,  tamen  ordinarius 
exigere  potest  ab  exsecutore  ut  inventarium  conficiat,  adhibito  no- 
tario, et  duobus  testibus  Ita  tenuit  Rota  in  Fulginaten.  4.  Julii 
1783  et  S.  C.  EE.  et  RR.  in  Senogall.  1.  Decemb.  1843  Yid.  Coli. 
Card.  Bizearri  pag.  545. 

76.  Circa  modum  exsecutionis  animadverti  debet  officium  exse- 
cutorum esse  ut  fideliter  observetur  dispositio  testatoris.  Hinc 
exsecutores  neque  cum  consensu  haeredum  regulariter  immutare  pos- 
sunt etiam  in  melius  ultimas  pias  voluntates.  Sess.  22.  c.  5.  De  Ref. 
in  Tridentino.  Exsecutores  enim  non  conficiunt  dispositionem,  sed 
eam  jam  constitutam  adimplent.  Diximus  regulariter;  nam  con- 
veniunt doctores  posse  exsecutores  cum  haeredis  consensu,  et  Epi- 
scopi certum  pium  usum  in  alium  pium  usum  immutare,  quoties 


‘)  Cfr.  notam  ad  n.  58.  h.  t. 

prior  obtineri  amplius  non  possit.  At  semper  quo  fieri  possit,  ser- 
vanda est  voluntas  testatoris  quae  legis  locum  tenet.  Pariter 
excipitur  casus  quo  testator  facultatem  exsecutoribus  mutandi  vo- 
luntatem concessit.  Praeter  hos  casus  commutatio  piae  voluntatis 
testatoris  facienda  est  cum  venia  Summi  Pontificis  cui  jura  reser- 
vant plenam  de  piis  actibus  disponendi  potestatem  Clem.  2.  De 
relu/iosis  domibus  (III.  11)  ubi  Glossa  v.  » Sedis  Apostolicae*  notat 
per  hanc  literam  solum  Papam  posse  alterare  usum  eorum  qua* 
per  fideles  donata  sunt.’. 

77.  Tandem  animadvertimus  exsecutoris  testamentarii  potesta- 
tem penitus  cessare , semel  ac  expleverit  voluntatem  testatoris,  nec 
eam  perdurare,  quamvis  testator  exsecutionem  commiserit  alicui 
officio  seu  dignitati  ex.  gr.  Parocho  pro  tempore  alicqjus  Ecclesiae 
vel  Archidiacono  etc.  Haec  enim  qualitas  censetur  posita  ad  desi- 
gnandam personam,  quae  tempore  mortis  voluntatem  defuncti  exse- 
qui debeat,  non  autem  ad  perpetuandam  potestatem  exsecutoris. 
Regula  hujusmodi  deducitur  ex  resolutione  S.  C.  Concilii  diei 
25.  Januarii  1873,  in  qua  agebatur  de  testamentaria  dispositione 
fundandi  conservatoria  mulierum  exsequenda  a Parocho  pro  tempore 
cujusdam  Ecclesiae.  (Acta  S.  Sedis  vol.  8.  pag.  546.) 

Titulus  XXVH. 

De  successionibus  ab  intestato. 

1.  Cum  testamentum  non  adsit,  aut  si  testamentum  fuerit  con- 
tectum, sed  viribus  careat,  hsereditas  ministerio  legis  transmittitur, 
et  dicitur  locum  habere  successionem  ab  intestato  idest  successio- 
nem legitimam.  Modus,  et  diversi  gradus  successionum  a jure  ci- 
vili pro  quolibet  regno  determinantur.  Hinc  nostra  non  refert  de 
hac  re  theorias  exponere.  Principia  ergo  solummodo  exhibebimus 
de  successione  in  clericorum  bona. 

2.  Ex  dictis  superius  in  praecedentibus  titulis  sequitur  in  bonis 
patrimonialibus,  industrialibus  et  parsimonialibus  clerici  ab  in- 
testato succedere  propinquos  defuncti,  scilicet  hceredes  legitimos 
c.  7.  C.  12.  q.  5.  Bona  enim  haec  pertinent  ad  plenum,  et  liberum 
dominium  civile  clerici  et  proinde  in  his  bonis  clericus  uti  civis 
consideratur,  et  jure  laicorum  utitur.  Nullis  autem  exstantibus 
propiuquis,  qui  a jure  vocentur  ad  successionem,  Ecclesia  succedit 
in  qua  clericus  beneficium  habuit  c.  1.  h.  t.  et  glos.  v.  »Traduntur«. 

3.  Si  clericus  defunctus  beneficium  in  aliqua  Ecclesia  non  ha- 
buit, succedit  fiscus  episcopalis.  Ita  DD.  communiter.  In  c.  2.  h.  t. 
specialis  dispositio  est  de  successione  intestata  in  bonis  sacerdotis, 
qui  fuerat  servus.  Scilicet  in  quatuor  partes  dividi  debent  bona 
quarum  una  Episcopo,,  altera  Ecclesiae,  tertia  pauperibus,  quarta 
propinquis  adsignetur.  In  bonis  vero  beneficialibus  superfluis  suc- 
cedit Ecclesia.  Et  quidem  si  clericus  pertinebat  ad  collegium  cleri- 
corum in  Ecclesia  ipsum  collegium  succedit,  si  solus  fuerit,  suc- 
cedit in  bonis  is,  qui  in  beneficio  succedit.  At  in  utroque  casu 
sive  collegium,  sive  novus  rector  aut  possessor  beneficii  de  bonis 
haereditariis  defuncti  disponere  debet,  quemadmodum  disponit  de 
aliis  bonis  ecclesiae.  Ita  in  c*  12.  De  Testam.  (III.  26). 

Plura  autem  quae  accommodari  possent  successioni  ab  intestato 
superius  dicta  sunt  in  expositione  tituli  praec.  tum  quoad  clericos 
saeculares,  tum  quoad  religiosos. 

Titulus  XXVIII. 

De  sepulturi  s.*) 

1.  Jus  Romanum  edixit,  sacrum  et  religiosum  esse  locum  in 
quo  sepelitur  humanum  corpus,  ita  ut  locus  reddatur  sacer  et  re- 
ligiosus, ipsa  facta  humatione  cadaveris  1.  2.  ff.  De  religiosis  et 
sumtibus  funerum.  Ecclesia  autem  instituit  ut  benediceretur,  et 
sacris  ritibus  religiosus  redderetur  locus  sepulturae  fidelium.  Hinc 
sepultura  fidelium  constituit  objectum  juris  canonici.  Sepultura  in 
sensu  tituli  accipitur  vel  pro  ipso  loco  ubi  corpora  fidelium  ponun- 
tur, vel  pro  jure  fidelium  habendi  sepulturam.  Hinc  duplex  tra- 
ctatio. 

Sit  Ium.  de  sepultura  prout  ea  designat  locum  depositionis  ca- 
daverum fidelium  quo  in  sensu  definitur:  i Locus  auctoritate  Epi- 
scopi benedictus  in  quo  cadavera  catholicorum  pie  decedentium  se- 
peliuntur. Antiquitus  corpora  fidelium  prohibebantur  in  Ecclesiis 
sepeliri,  sed  sepulchrorum  sedes  erant  in  atrio,  aut  in  porticu, 
aut  in  exhedris  scilicet  claustris  Ecclesiae.  Quemadmodum  refert 
c.  15.  C.  13.  q.  2.  Ecclesia  reservabatur  humandis  solummodo 
Episcopo  aut  abbati,  scilicet  praelatis,  vel  dignis  presbyteris,  aut 


Vide  polemicam  de  sepulturis,  apud  Cavagnis,  .Tus  pubi,  eocles.  Lib.  IV. 
n.  27t>  304. 

laicis  virtute  fulgentibus,  qui  fama  miraculorum  ex  hac  vita  de- 
cessissent. Ita  in  c.  18.  C.  13.  q.  2.  Locus  in  quo  communiter 
fidelium  corpora  sepeliebantur,  dictus  est  coemeterium  idest  locus 
dormitionis  vel  depositorium  c.  1.  C.  13.  q.  1.  eo  quod  corpora 
eorum  qui  in  pace  Christi  mortui  sunt,  ob  futuram  resurrectionem 
dormire  videntur.  Deinde  ex  praxi  inductum  est,  ut  omnes  in- 
discriminatim  fideles,  quibus  interdicta  non  est  ecclesiastica  sepul- 
tura, intra  Ecclesiam  conderentur.  Nostris  vero  temporibus  iterum 
consuetudo  invaluit  ut  pro  cadaveribus  humandis  coemeteria  con- 
struerentur. 

2.  Ex  jure  canonum  quis  habere  potest  sepulturam  vel  pro- 
prium, vel  communem,  vel  electivam.  Propria  est  ea,  quam  quis 
in  loco  sacro  sibi  condidit  vel  est  sepulchrum  majorum  suorum, 
nempe  gentilitium.  In  c.  1.  h.  t.  Leo  III.  ait:  ‘Statuimus  unum- 
quemque in  majorum  suorum  sepulchris  jacere’.  Consonant  cc.  2. 
et  3.  eod.  in  6°.  — Communis  sepultura  est  coemeterium,  vel  Ec- 
clesia parochialis  illius  loci,  ubi  quis  domicilium  habuit  vivens,  et 
sacramenta  percepit,  divina  audivit  cc.  5.  et  10.  h.  t.  necnon  cc.  2. 
et  3.  h.  t.  in  6°. 

Clericus  beneficium  non  habens  sepelitur  in  propria  sepultura 
si  eam  habeat,  secus  in  parochiali.  Clericus  vero  beneficium  pos- 
sidens quod  eum  ad  residentiam  obliget,  et  ad  servitium,  in  Ec- 
clesia beneficii  sui  sepelitur.  Ita  Episcopus  in  Cathedrali,  Cano- 
nicus in  coemeterio  Capituli  arg.  cc.  1.  h.  t.  et  2.  eod.  in  6°.  Verum 
si  clericus  beneficium  possidens  residentiam  habeat  in  aliqua  pa- 
roecia, ita  ut  in  eadem  bonis  spiritualibus  fruatur,  in  parochiali 
sepulchro  conditur,  nisi  aliter  exigat  vel  privilegium  capituli,  vel 
consuetudo  legitime  proscripta. 

3.  Religiosi,  nisi  adeo  sint  remoti  ut  non  possint  commode  ad 
sua  monasteria  transferri,  debent  sepeliri  in  Ecclesia  vel  coemeterio 
monasterii  c.  ult.  h.  t.  in  6°.  Si  vero  nimium  a monasterio  remoti 
decedant,  legem  aliorum  communem  sequuntur.  — Novitii  etiam  reli- 
giosorum sepulchrum  habent  in  monasterio. 

4.  Uxor  in  sepulchro  viri  reconditur  c.  2.  C.  13.  q.  2.  Vidua 
pariter,  si  proprium  seu  gentilitium  non  habeat,  praemortui  mariti 
proprium  sepulchrum  sequitur.  Quodsi  plures  successive  viros 
habuit  in  ultimi  viri  sepulchro  sepelitur  c.  3.  §.  ‘mulier.’  h.  t.  in  6°.  — 
Viatores,  hospites,  peregrini  qui  in  aliena  paroecia  breviter  com- 
morandi consilium  habent  si  ibi  demoriantur,  in  proprii  domicilii 

parochia  sepeliendi  sunt,  dummodo  illuc  commode,  et  sine  periculo 
possint  transferri;  secus  sepeliuntur  in  loco  ubi  decedunt  c.  3.  h.  t. 
in  6°. 

5.  Tertium  genus  sepulturae  est  sepultura  electiva.  Scilicet 
jure  canonum  omnibus  licet  sibi  eligere  sepulturam  c.  1.  h.  t.  immo 
etiam  uxori,  vivente  vel  defuncto  viro  suo,  conceditur  ut  possit 
sibi  eligere  sepulturam  c.  1.  h.  t.  Etiam  filius  familias,  si  sit 
pubes,  potest  sibi  eligere  sepulturam  c.  4.  h.  t.  in  6#.  Pater  vero 
potest  sepulturam  eligere  pro  impubere  filio,  ubi  adsit  consuetudo, 
eod.  c.  4.  — Religiosi  qui  nec  velle  habent  nec  nolle  non  possunt 
sibi  eligere  sepulturam,  nisi  adeo  absint  a loco  monasterii  ut  com- 
mode ad  monasterium  transferri  non  possint.  Ejecti  a religione 
videntur  sibi  posse  eligere  locum  sepulturae,  nondum  enim  ipsi 
amiserunt  volendi,  et  nolendi  jus  idest  libertatem.  Adnotamus  vero 
hodiernis  moribus  post  inductas  leges  generales  sepeliendi  in  coe- 
meterio communi,  valere  quidem  adhuc  antiquam  regulam  circa 
electionem  sepulturae,  sed  eligendam  esse  sepulturam  vel  in  Ec- 
clesia quae  gaudet  jure  tnmulationis,  vel  in  aliquo  determinato 
coemeterio.  Ad  rem  faciunt  resolutiones  S.  C.  Concilii  dd.  16.  Febr. 
1867,  21.  Martii  1871  et  25.  Augusti  1877.  Ex  his  resolutionibus 
deducitur  principium  sequens  idest  publici  coemeterii  institutio  non 
laedit  omnimodo  jura  Ecclesiarum,  et  fidelium  quoad  funera.  Quae- 
cumque autem  sit  sepultura  sive  propria  sive  electiva,  sive  in  Ec- 
clesia, sive  in  coemeterio,  servanda  semper  est  dispositio  S.  Pii  T' 
in  Const.  ‘Cum  primum’  d.  1.  Apr.  an.  1566.  §.  VI.  ubi  decer- 
nitur cadavera  collocanda  esse  in  tumba  profunda  subtus  terram, 
et  capsas  sive  deposita  vel  alia  conditoria  posita  supra  terram 
esse  removenda.  In  sepultura  enim  debet  verificari  humatio. 

De  quarta  furieris. 

6.  Jus  exsequendi  funeralia  ex  sensu  tituli  pertinet  ad  Eccle- 
siam, in  qua  cadaver  sepelitur,  et  Ecclesiae  ipsi  cedunt  emolumenta 
quae  ex  funere  obveniunt.  Cum  vero  non  deceat,  ut  Ecclesia  a 
qua  fidelis  vivens  pabula  salutis  accepit,  careat  emolumentis  in 
morte,  hinc  in  jure  inductum  est  ut  cum  cadaver  in  sepulchro 
electivo,  vel  sepulchro  proprio  aut  majorum  sepelitur,  ac  proinde 
in  aliena  Ecclesia  persolvuntur  funera,  parochus  proprius  fidelis 
defuncti  recipiat  portionem  canonicam  eorum  omnium,  quae  occasione 

funeris  lucrata  est  alia  Ecclesia  in  qua  fidelis  sepelitur  cc.  1.,  4., 
8.,  10.  h.  t.  et  Clem.  »Dudum«  2.  h.  t. 

7.  Quodsi  quis  duplex  habuerit  domicilium,  et  elegerit  sepul- 
turam in  tertia  parochia  uterque  parochus  jus  habebit  ad  canonicam 
portionem,  ita  nempe  ut  quarta  funeraria  debeat  aeque  dividi  inter 
parochos  c.  2.  h.  t.  in  6°.  Quod  si  vero  quis  elegerit  sepulturam 
vel  moriatur  in  alterutra  paroecia,  Parochus  alterius  dimidiam 
portionem  canonicam  exigere  non  potest.  Ita  tenuit  S.  C.  Cone, 
die  12.  Martii  1881.  ( Acta  S.  Sedis  vol.  14.  pag.  215).  Ratio 
est,  quia  Ecclesia  in  qua  fidelis  moritur,  et  cadaver  sepelitur,  uti- 
tur jure  suo  et  aliam  Ecclesiam  praevenire  censetur. 

8.  Porro  varietas  in  sacris  canonibus  habetur  circa  quanti- 
tatem hujus  portionis.  Ubi  consuetudo  aliter  non  disponat,  ex  c.  11. 
h.  t.  portio  canonica  erit  quarta.  Ratio  est  quia  magis  commu- 
niter a canonibus  quarta  portio  designatur,  et,  quod  maximum  est, 
a Tridentino  in  cap.  13.  sess.  25.  de  Ref.  quarta  designatur.  Porro 
quarta  funerum  solvitur  etiam  ex  emolumentis  quae  obveniunt  ex 
funeribus  quae  persolvantur  diebus  3°.,  7°.  et  30°.,  quia  haec  viden- 
tur comitari  ipsam  depositionem  cadaveris.  S.  C.  Concilii  in  Fir- 
mana, funerum  18.  Julii  1734  §.  »haec  habet«.  Computatur  autem 
quarta  funerum  solum  de  illis  rebus,  quae  ratione  funeris  solent 
asportare  in  Ecclesiam.  Tales  sunt  candelae,  intorticia,  vestes  et 
ornamenta  quibus  decoratur  feretrum  defuncti.  Non  praestatur 
vero  quarta  de  eleemosynis  missarum  vel  relictis  piis  ad  onera 
missarum  persolvenda.  Ita  in  specie  statutum  est  pro  Ecclesiis 
regularium  in  Const.  Rom.  Pontifex  Bened.  XIIL  an.  1725. 

9.  Hanc  quartam  funerum  monasteria  non  solvunt  quae  vel 
per  40  annos  non  solverunt  ante  Tridentinum  vel  postea  speciale 
privilegium  habuerunt.  Haec  conclusio  infertur  ex  cit.  loco  ejus- 
dem Concilii.  Insuper  per  quadragenariam  praxim  potest  ab  aliqua 
Ecclesia  praescribi  jus  contra  Parochiam  non  solvendi  hanc  quar- 
tam: c.  4.  De  prcescript.  (II.  26). 

10.  Animadvertimus  vero  per  institutionem  communis  coeme- 
terii non  fuisse  derogatum  juribus  funerum  perficiendorum  in  Eccle- 
siis ubi  ceteroquin  sepultura  habuisset  locum.  Solummodo  immu- 
tatio materialis  facta  est  quoad  locum  ita  ut  coemeterium  reprae- 
sentet illam  Ecclesiam  in  qua  cadaver  sepeliri  debuisset,  si  coeme- 
terium non  fuisset  institutum.  Unde  Ecclesia  quae  habebat  jus 
sepultura,  habet  jus  funeris  perficiendi,  et  percipiendi  emolumenta 

ita  ut  Parocho  defuncti  salva  sit  solum  quarta  funeraria.  Ita 
censuit  S.  C.  Cone,  in  Derthonen.  d.  24.  Maji  1821.  Ita  in  Foro- 
livieri.  d.  26.  Jan.  1833,  ita  novissime  in  Aesinat.  d.  26.  Nov.  1864 
necnon  in  Tiphemensi  d.  16.  Febr.  1867.  Ex  quibus  resolutioni- 
bus liquet,  1°.  posse  adhuc  fideles  sibi  eligere  Ecclesiam  in  qua 
persolvantur  solemnia  funeris  et  hoc  in  casu  illa  Ecclesia  tenet 
locum  sepulturae  electivae.  Unde  emolumenta  funeris  cedunt  electae 
Ecclesiae  reservata  Parocho  domicilii  quota  funeraria.  2°.  Si  per 
injuriam  aut  ignorantiam  funera  celebrata  sint  in  Paroecia  de- 
functi, Ecclesia  in  qua  cadaver  debuisset  tumulari  si  non  adesset 
lex  tumulandi  in  communi  coemeterio,  jus  habet  repetendi  omnia 
emolumenta  funerum  relicta  Parocho,  salva  quarta  eorundem  emo- 
lumentorum. Ita  in  identica  specie  decisum  est  in  cit.  Aesinai. 
Juris  funerandi  26.  Novemb.  1864. 

11.  Sepultura  prout  jus  dicit  est:  ‘Jus  competens  omnibus 
catholicis  pie  demortuis,  ut  eorum  cadavera  in  loco  sacro  et  reli- 
gioso sepeliantur Fides  enim  in  futuram  corporum  resurrectionem 
optimo  jure  suasit  separationem  animae  a corpore  esse  consideran- 
dam ceu  temporaneam,  et  cadaverum  pie  defunctorum  conditoria 
habenda  esse  ceu  loca  dormitionis  in  quibus  exspectant  immuta- 
tionem, seu  novam  vocationem  ad  vitam.  Hinc  Ecclesia  voluit, 
ut  cadaverum  pie  defunctorum  conditio  spectanda  esset  ceu  quae- 
dam continuatio  illius  conditionis,  qua  fideles  viventes  in  participa- 
tione bonorum  spiritualium  ad  invicem  consociabantur.  Hinc  juxta 
canones  principium  inductum  est  ut  * quibus  non  communicavimus 
vivis,  non  communicemus  defunctis' ; c.  12.  h.  t.  Quare  quem- 
admodum nulli  licet  perturbare  communionem  viventium  Catholi- 
corum, et  per  injuriam  fidelibus  piis  adjungere  in  sacris  rebelles, 
et  ejectos  homines,  ita  etiam  nefas  est  violare  sepulchra  catholi- 
corum pie  demortuorum  per  injectionem  cadaveris  illius,  qui  extra 
communionem  mortuus  est.  Catholici  ergo  cohaerenter  ad  principia 
propriae  professionis  debent  habere  sepulchra,  seu  coemeterium  pro- 
prium ac  distinctum  ab  heterodoxis. 

12.  Verum  hodie  coepit  impugnari  hoc  jus  catholicorum,  per 
injuriam  quidem,  sed  apparenti  quadam  ratione.  Dictum  scilicet 
est,  coemeterium  esse  proprium  Municipii  coram  quo,  cum  omnes 
municipes  sint  aequales  quemadmodum  omnes  cives  sint  aequales 
coram  lege  status  et  gubernii,  ita  etiam  nullam  faciendam  esse 
distinctionem  inter  cadavera  demortuorum  ex  varietate  professionis 

religiosae.  Municipium  enim  in  coemeterii  constructione  solummodo 
prae  oculis  habere  debet  bonum  publicum,  et  praesertim  publicam 
hygienem. 

13.  At  haec  ratio  admitti  nequit  Nam  sciendum  est,  regulam 
de  nulla  facienda  separatione  cadaverum  inter  catholicos,  et  aca- 
tholicos  propositam  fuisse  et  propugnari  a guberniis  et  Municipiis, 
quae  profitentur  libertatem  cultus,  et  conscientice.  Quo  posito  ex 
hoc  ipso  principio,  quod  tamen  theoretice  est  falsum  et  impium, 
demonstramus  corruere  argumentum  in  materia  nostra  ab  adver- 
sariis contra  catholicos  adductum.  Sane  posito  principio  libertatis 
conscientiae,  catholici  habent  jus,  ut  Municipium  non  laedat  nec  im- 
pediat exercitium  religiosae  professionis  propri®.  Ita  ex.  gr.  non 
potest  Municipium  cogere  municipes  ut  unam  potius  quam  aliam 
religionem  sequantur,  et  publice  profiteantur,  nec  impellere  omnes 
diversarum  professionum  indiscriminatim  ut  in  unum  eundemque 
locum  conveniant  sacra  peracturi.  Jamvero  depositio,  et  sepultura 
cadaveris  catholici  hominis  tum  ex  sensu  fidei,  tum  ex  Ecclesiae 
dispositione  tum  ex  communi  Catholicorum  persuasione,  uti  supra 
vidimus,  est  res  religiosa  et  ingreditur  ipsam  practicam  religiosam 
professionem.  Ergo  Municipium  quod  tuetur  libertatem  conscientiae, 
non  potest  cogere  catholicos,  ut  compleant  actum  contra  propriam 
fidem  et  persuasionem,  sepeliendo  nempe  cadavera  in  loco  profano 
et  confuse  cum  acatholicis.  Uno  verbo  Municipium  ex  principio 
libertatis  cultus  debet  tueri  catholicos  in  eorum  publica  professione 
religiosa,  non  autem  eos  inquietare  et  spernere  in  tanto  negotio. 
Nemo  autem  negabit  sperni  catholicam  professionem  quoties  cada- 
ver catholici  hominis  pie  defuncti  confunditur  cum  cadaveribus 
haereticorum,  apostatarum  et  infidelium,  praesertim  cum  haec  con- 
fusio propugnetur  ab  hostibus  religionis  catholicae  in  spretum  et 
injuriam  religionis  ipsius. 

14.  Ratio  autem  adducta  ab  adversariis  solummodo  evincit 
catholicos  non  posse  distinctum  locum  pro  sepultura  exigere  cum 
praejudicio  boni  publici  et  praesertim  publicae  hvgienis.  At  nemo 
dicet  bonum  publicum  turbari  aut  hygienem  publicam  impediri,  si 
in  spatio  telluris  designato  pro  humandis  cadaveribus  portio  quae- 
dam per  septa  separetur  in  qua  coemeteria  catholicorum  fidelium 
construantur. 

15.  Jus  sepultura?  ecclesiasticae  est  pro  catholicis  pie  demortuis. 
Haec  autem  regula  sumenda  non  est  in  sensu  affirmativo,  quatenus 

positive  constare  debeat  de  catholici  hominis  pia  dormitione,  sed 
in  sensa  negativo  quatenas  nempe  non  constet  impie  demortuum 
fuisse;  arg.  cap.  12.  h.  t. 

16.  Et  quidem  prohibitio  sepulturae  ecclesiasticae  procedit  ex 
duplici  capite.  Scilicet  quidam  excluduntur  a sepultura  ecclesia- 
stica ob  defectum  communionis  ecclesiasticae,  alii  autem  excludun- 
tur in  poenam  quia  habentur  tamquam  publici  peccatores.  Ex 
primo  capite  1°.  excluduntur  in  genere  omnes  noti  baptizati.  — 
Hoc  in  censu  sunt  etiam  habendi  filii  catholicorum  demortui  abs- 
que baptismate,  nisi  nondum  extracti  ab  utero  matris  cum  matre 
demoriantur;  tunc  enim  cum  matre  sepeliuntur.  Pariter  non  pri- 
vantur sepultura  ecclesiastica  infantes  catholicorum  quibus  colla- 
tum fuit  baptisma  sub  conditione.  Communis  autem  doctorum  - 
sententia  excludit  ab  ecclesiastica  sepultura  etiam  catechumenos 
ex  defectu  baptismatis  nisi  habuerint  baptismum  flaminis  vel  san- 
guinis. 

24.  Privantur  jure  sepulturae  ecclesiasticae  haeretici,  schismatici, 
et  apostatae.  Ipsi  enim  viventes  abscissi  censentur  ab  unitate 
Ecclesiae  idest  fidei,  et  communionis.  Hinc  pro  ipsis  valet  prin- 
cipium cap.  12.  h.  t.  Quibus  non  communicavimus  vivis,  nec  com- 
municamus defunctis.  Expresse  vero  dispositio  prohibens  legitur 
in  cc.  8.  et  13.  §.  »Credentes«.  De  haereticis  (V.  7).  Immo  in  iisr 
dem  locis  interdicitur  sepultura  ecclesiastica  receptoribus,  defen- 
soribus et  fautoribus  haereticorum.  — Quoad  acatholicos  ratione 
vinculi  consanguinitatis  seu  matrimonii  in  sepulchrum  gentilitium 
familiarum  catholicarum  inferendos  S.  C.  Inquisitionis  d.  14.  Nov. 
1888  decrevit  dandum  esse  responsum  ejusdem  S.  C.,  d.  30.  Mart. 
1859  sequentis  tenoris:  «Curent  Episcopi  (Americae  Septentrionalis) 
totis  viribus,  ut  cuncta  fiant  ad  normam  ss.  canonum;  quatenus 
vero  absque  scandalo  et  periculo  id  obtineri  non  possit,  tolerari 
posse*.  3°.  Ex  c.  12.  h.  t.  excluduntur  excommunicati  ob  alla- 
tum principium,  nisi  cum  Ecclesia  saltem  in  articulo  mortis  fuerint 
reconciliati.  Quod  si  cadaver  alicujus  excommunicati  et  non  recon- 
ciliati fuerit  sepultum  in  coemeterio  Christiano,  exhumandum  esse, 
ait  Pontifex,  si  ab  aliis  discerni  possit  et  alibi,  extra  locum  sacrum 
humandum  esse;  conf.  c.  12.  h.  t.  Verum  doctores  juxta  Rit.  Rom. 
tit.  6.  cp.  2.  intelligunt  caput  de  notorie  excommunicatis,  non 
autem  de  occulte  excommunicatis.  Nam  poena  publica  non  appli- 
catur nisi  ob  causam  publicam.  Quaestio  a doctoribus  instituitur, 

utrum  dispositio  c.  12.  undequaque  vigeat  adhuc  post  Const.  Ad 
evitanda  Martini  V. 

17.  Summus  Pontifex  distinxit  inter  excommunicatos  vitandos 
et  non  vitandos.  Vitandos  dixit  1°.  nominatim  excommunicatos; 
2°.  publicos  percussores  Clericorum , seu  illos,  quorum  factum  per- 
cussionis nulla  tergiversatione  possit  celari.  Ceteros  excommuni- 
catos, licet  notorios;  non  vitandos  dixit,  seu  abstulit  a fidelibus 
obligationem  eosdem  vitandi.  Hoc  posito  quaeritur  an  privati  cen- 
seantur jure  sepulturae  ecclesiasticae  excommunicati  notorii,  sed 
non  vitandi.  Viderentur  privati  non  esse,  quia  ipsis  applicari  non 
potest  principium  Innoc.  III.:  Quibus  non  communicavimus  vivis 
etc.  Permissa  enim  est  communicatio  cum  excommunicatis  toleratis. 
At  in  sensu  Bullae  Martini  V.  aliter  solvenda  quaestio  esse  videtur. 
Martinus  V.  in  ultimis  verbis  Bullae  ait  Ter  hoc  tamen  excom- 
municatos  non  intendit  in  aliquo  relevare,  nec  eis  quomodocumque 
suffragari’.  Igitur  ipsis  excommunicatis  notoriis  et  non  vitandis 
ex  Const.  Martini  nullum  jus  accessit;  ergo  nec  sepulturae.  Quo- 
niam vero  cum  ipsis  vivis  communicare  impune  possunt  fideles, 
hinc  a pari  non  erit  interdicta  communicatio  cum  ipsis  demortuis, 
scilicet  parochus  aut  alius  poenas  canonicas  non  incurrit,  quoties 
sepulturam  ecclesiasticam  concessit  eisdem  excommunicatis  tole- 
ratis. At  propinqui  ejus  exigere  non  poterunt,  ut  sepulturae  eccle- 
siasticae mandetur  illius  cadaver. 

18.  Hanc  nostram  conclusionem  confirmat  Const.  Pii  IX. 
Apostolicce  Sedis.  Etenim  Pontifex  implicite  aufert  poenam  excom- 
municationis latae  sententiae  expressam  in  Clem.  1.  De  sepult.  (HI.  7) 
contra  *eos  qui  in  loco  sacro  sepulturae  mandant  publice  excom- 
municatos, et  eandem  poenam  (sc.  nemini  reservatam  sub  n.  1) 
decernit  solummodo  contra  amandantes  seu  cogentes  tradi  ecclesia- 
sticae sepulturae  . . . nominatim  excommunicatos  vel  interdictos.* 
Excommunicatis  notoriis  aequiparandi  sunt  interdicti  personaliter 
cap.  20.  De  sent.  excomm.  (V.  11)  in  6°.  praesertim  vero  nominatim 
interdicti  ex  dispositione  Glem.  1.  h.  t.  et  cit.  Const.  Apostolicx 
S^dis  necnon  Ritualis  Romani. 

Adnotandum  hac  in  re  est,  antiquo  jure  juxta  c.  12.  h.  t ad 
assequendum  jus  sepulturae  ecclesiasticae  requiri  reconciliationem 
cum  Ecclesia  modo  solemni  factam.  Facienda  autem  erit  coram 
proprio  presbytero  seu  parocho  juxta  c.  14.  h.  t Hodie  autem 
sufficit,  si  excommunicatus,  vel  interdictus  in  articulo  mortis  abso- 

lutus  fuerit  a quocumque  sacerdote.  Thesaurus , De  poenis , p.  I*., 

c.  24.  n.  4.  Immo  non  est  deneganda  ecclesiastica  sepultura,  quo- 
ties evidentia  poenitentiae,  et  resipiscentiae  signa  dederit  juxta  dispo- 
sitionem c.  29.  De  sentent.  excomm.  (V.  39).  Reconciliatio  autem 
quae  vivente  fideli  fieri  non  potuit,  expletur  in  cadavere,  adhibitis 
ritibus  in  sacra  liturgia  designatis.  Quemadmodum  in  sensu  c.  28. 
De  sent  excomm . (V.  39)  declaravit  S.  C.  EE.  et  RR.  in  Nolana 
19.  Julii  1619.  Verum  si  censura  erat  occulta,  vel  saltem  non 
fuerat  denunciata  ad  tribunal  ecclesiasticum,  nec  provenerat  ex 
notoria  percussione  Clerici,  utilis  quidem,  sed  necessaria  non  est 
absolutio  et  reconciliatio  post  mortem  delinquentis.  Et  ratio  ad- 
ducitur a Thesauro  loc.  cit.  n.  5.  scilicet  absolutio  non  datur 
directe  mortuo  quia  ob  resipiscentiam  jam  praesumitur  coram  Deo 
absolutus,  sed  absolvitur  mortuus  in  ordine  ad  fideles  viventes,  ut 
licite  possint  communicare  cum  defuncto,  preces  pro  eodem  effun- 
dendo, sanctum  sacrificium  applicando  etc. 

19.  II0.  privantur  jure  ecclesiasticae  sepulturae  publici  pecca- 
tores. Unde  1°.  excluduntur:  usurarii  publici  seu  manifesti  c.  3. 
De  Usuris  (V.  19).  Et  quidem  licet  eos  poeniteat  ante  mortem, 
et  mandent  restitui  male  perceptas  usuras;  et  solummodo  admit- 
tuntur vel  quando  ipsi  restituerint  ante  mortem,  vel  idoneam  cau- 
tionem dederint  restitutionis  faciendae  pro  modo  et  viribus  patri- 
monii sui  c.  2.  De  usuris  (V.  5)  in  6°. 

2°.  Injusti  detentores  decimarum  quae  Ecclesiae  debentur  nisi 
restituerint  c.  19.  De  decimis  (III.  30),  necnon  raptores  ecclesiarum , 
qui  non  satisfecerint  cc.  2.  et  5.  Dejraptor . (V.  17).  — 3°.  Ra- 
ptores et  fures  in  crimine  deprehensi  et  occisi  c.  2.  De  furtis 
(V.  18),  necnon  incendiarii  c.  32.  C.  23.  q.  8.  — 4°.  Maledici  seu 
blasphemi  c.  2.  de  Maledicis  (V.  26).  — 5°.  Regulares  qui  demo- 
riantur cum  peculio  nec  rebus  temporalibus  ante  mortem*  renun- 
ciaverint. 

20.  6°.  Suicidce,  seu  qui  sibi  mortem  intulerunt  cc.  11.  et  12. 
C.  23.  q.  5.  nisi  tamen  constet,  eos  furoYe  actos  id  peregisse,  aut 
saltem  insania,  et  mentis  aberratione  c.  6.  C.  15.  q.  1.  Porro 
hanc  insaniam  benigna  mater  Ecclesia  facile  praesumit.  Insuper 
animadvertendum  est  ipsum  suicidium  numquam  praesumi,  sed  esse 
probandum,  seu  constare  debet  cadaver  repertum  revera  mortuum 
fuisse  ex  suicidio.  Privatio  enim  sepulturae  est  poena  publica  quae 
nonnisi  crimini  publice  cognito  potest  applicari.  At  sicut  nimius 

rigor  est  vitandus,  ita  etiam  rejicienda  nonnullorum  physicorum 
et  medicorum  sententia  omne  suicidium  naturali  quadam  disposi- 
tione cogente  peragi.  Ceterum  si  suicida  non  statim  moriens  signa 
poenitentiae  dederit,  sepeliri  poterit. 

21.  T.  Qui  annualem  confessionem  et  paschalem  communionem 
culpabiliter  omiserint  c.  12.  De  poenis  et  rem.  (V.  38).  »Alioquin<, 
ait  Innocentius  III.  in  Lateranen.  IV.,  »et  vivens  ab  ingressu 
ecclesiae  arceatur  et  moriens  Christiana  careat  sepultura. « Haec 
verba  decisionibus  S.  C.  EE.  et  RR.  clarius  explicantur;  cfr.  Col- 
lectaneam Cardinalis  Bizzarri  pg.  689.  Ex  quibus  apparet:  1°.  Poena 
interdicti  ab  ingressu  in  Ecclesiam  est  ferendae  sententiae,  »arcea- 
tur«;  2°.  privatio  sepulturae  ecclesiasticae  est  quidem  poena  latoe 
sententiae,  sed  non  incurritur  nisi  posita  aliqua  ex  sequentibus 
conditionibus,  sc.  a)  vel  sententia  interdicti  per  judicem  luerit 
jam  declarata;  S.  C.  EE.  et- RR.  in  Cajetana  d.  24.  Jun.  1695; 
b)  vel  adsit  Decretum  Synodale  statuens  poenam  interdicti  ipso 
facto  incurri;  S.  C.  EE.  et  RR  in  Baren.,  dd.  15.  Dec.  1696  et 
in  Neapolitana,  9.  Mart,.  1855;  c)  vel  intermissio  praecepti  paschalis 
sit  notoria;  Monacelli:  Formular.  legale  pract.  p.  1.  tlt.  5.  form.  16. 
n.  5.  — Ceterum  non  potest  excludi  cadaver  illius,  qui  ante  mor- 
tem signa  dedit  poenitentiae,  et  unus  saltem  testis  de  poenitentia 
deponat.  Cf.  Thesaurus:  De  poenis  v.  »sacramentum<  c.  2. 

22.  8°.  In  genere  omnes  publici  peccatores  qui  absque  verce 
prenitentice  signis  decedunt  c.  16.  C.  13.  q.  2.  inprimis  peccatores 
qui  imminentis  sibi  mortis  conscii  extrema  Ecclesiae  sacramenta 
ipsis  oblata  praefracte  et  coram  testibus  respuerant;  vel  qui  in 
peccato  lethali  notorio  absque  poenitentia  moriuntur.  Sic  ex.  gr.  qui 
in  actuali  fornicatione,  aut  adulterio  occiduntur,  vel  morte  instan- 
tanea  in  actu  criminis  pereunt  c.  31.  C.  13.  q.  2.  Notandum  hic 
est,  et  •peccatum  et  impoenitentiam  notoriam  esse  debere.  Conditio 
autem  verae  poenitentiae  si  verificetur,  conceditur  sepultura  etiam 
in  superioribus  casibus,  illis  exceptis  in  quibus  ratio  justitiae  ex- 
igit. ut  restitutio  fiat,  vel"  cautio  detur  ut  fiat. 

23.  Tandem  poena  privationis  a sepultura  ecclesiastica  insti- 
tuta est  9°.  contra  duellantes.  Cone.  Trid.  sess.  25.  cap.  19.  de  Ref. 
privationis  sepulturae  poenam  statuerat  contra  duellantes  occum- 
bentes in  certamine.  In  eodem  ferme  sensu  locuti  fuerunt  Oie- 
gor.  XIII.  Const.  Ad  abolendam  et  Clemens  VIII.  Const.  Illius. 
Quaestio  autem  mota  fuit  a doctoribus,  an  poena  privationis  com- 

prehenderet  etiam  illos  qui,  expleto  certamine,  sed  ob  vulnus  in 
-certamine  susceptum  moriuntur;  Engel  h.  t.  n.  22.  Sed  in  odium 
hujus  perniciosi  criminis  Bened.  XIV.  in  Const.  ‘Detestabilem'  praeter 
alias  censuras  contra  duellantes  decrevit,  ut  duellautes  privarentur 
sepultura  ecclesiastica  sive  morerentur  in  duello,  sive  postea,  vul- 
nere tamen  suscepto  in  duello,  quamvis  post  duellum  signa  dede- 
rint poenitentiae,  immo  licet  sese  reconcialiverint  cum  Ecclesia 
per  sacramentorum  susceptionem.  — Haec  vero  dispositio  ultima 
de  privatione  sepulturae  non  ubique  servatur  cum  duellantibus,  qui 
cum  Ecclesia  reconciliati  per  sacramenta  ad  aliam  vitam  trans- 
eunt. Contraria  enim  consuetudo  suadentibus  temporum  circum- 
stantiis inducta  esse  videtur  ut  in  aliquibus  locis  duellantes  qui 
demoriuntur  ob  acceptum  vulnus  in  duello,  sepeliantur  in  loco 
sacro,  si  verae  poenitentiae  signa  dederint,  praesertim  si  extra  locum 
duelli  decesserint. 

24.  10°.  Ex  resolutione  S.  C.  Inq.  d.  27.  Julii  1892,  quam 
S.  P.  Leo  XIII.  d.  28.  Jul.  1892  adprobavit  et  confirmavit,  eccle- 
siastica sepultura  iis  deneganda  est,  »qui  propria  voluntate  cre- 
mationem (cadaveris)  elegerunt  et  in  hac  voluntate  certo  ac  no- 
torie  usque  ad  mortem  perseverarunt»,  attento  decreto  fer.  IV.  d. 
19.  Maji  1886. 

Quod  si  in  aliquo  casu  circumstantiae  extraordinariae  concur- 
rant, parochus  consulat  Ordinarium  et  stet  ejus  mandatis.  — Si 
Ordinarius  fortasse  nequeat  consuli,  parochus  amplectatur  mitiorem 
sententiam  vitatis  tamen  ecclesiasticis  pompis  et  solemnitatibus 
exsequiarum. 

25.  Quid  vero  dicendum  si  de  facto  indigni  hominis  cadaver 
sepeliatur  in  loco  sacro? 

1°.  Ex  Clem.  1.  h.  t.  et  ex  c.  2.  De  hceretic.  (V.  2)  in  6°.  illi 
qui  propriae  temeritatis  ausu  defunctorum  corpora  in  coemeteriis, 
vel  Ecclesiis  interdicti  tempore  in  casibus  non  permissis  a jure  sepe- 
liebant, vel  qui  sepeliebant  in  loco  sacro  excommunicatos  publicos 
vel  nominati  m interdictos,  vel  usurarios  manifestos,  aut  haereticos, 
receptores,  vel  fautores  eorundem  haereticorum,  excommunicationi 
latae  sententiae  subjiciebantur.  Quae  tamen  excommunicatio  reser- 
vata non  erat  Rom.  Pontifici,  et  ab  Episcopo  remitti  poterat  post 
congruam  satisfactionem.  Insuper  ab  hac  excommunicatione  ex- 
cusabat ignorantia  juris,  vel  facti,  necnon  metus  gravis.  Ad  eam 
enim  incurrendam  requirebatur  temeritas  audacice  Clem.  1.  h.  t. 

Santi,  [II.  Dccr.  17 

At  hodie  ex  Const  Apostolica  Sedis  non  amplius  viget  praedicta 
poena  in  tota  sna  latitudine,  sed  solummodo  poena  excommuni- 
cationis latae  sententiae  nemini  reservatae  plectuntur  ‘mandantes 
seu  cogentes  tradi  ecclesiasticae  sepulturae  haereticos  notorios  aut 
nominatim  excommunicatos  vel  interdictos’.  Insuper  inter  inter- 
dicta reservata  in  eadem  Const.  sub  w.  80.  est  illud  contra  ‘scien- 
ter nominatim  excommunicatos  ...  ad  sepulturam  ecclesiasticam 

admittentes’.  . 

26.  2°.  Si  sepultura  sit  in  loco  sacro,  cadaver  excommunicati 

vitandi,  vel  infidelis,  vel  haeretici  exhumari  debet,  quoties  ejus  ossa 
discerni  possunt  arg.  cc.  12.  h.  t.,  7.  De  consecr.  Ecclesias  (HI.  40) 
et  2.  De  hasretic.  (V.  2)  in  6°.  Ecclesia  vero  seu  coemeterium, 
violatum  idest  pollutum  esse  censetur.  Hinc  inibi  nemo  ex  fideli- 
bus demortuis  sepeliri  potest  antequam  reconciliatio  loci  fiat  c.  un. 
De  consecr.  Ecclesia  (III.  21)  in  6°.  Plura  de  hac  re  in  tit.  De 
consecratione  Ecclesia  vel  altaris. 

De  aliis  indignis  sepultura  ecclesiastica,  si  contra  legem  ca- 
nonicam sepeliantur  in  loco  sacro,  in  jure  nostro  expressa  dis- 
positio non  adest,  qua  praecipiatur  cadaveris  ejectio.  Porro  ejectio 
cadaveris  e sepultura  est  poena  rigida  quae  proinde  extendenda 
non  est  ad  casus  in  jure  non  expressos;  praesertim  quia  aliis  in- 
dignis sepultura  religiosa  undequaque  applicari  non  potest  regula 
Innocentii:  ‘Quibus  non  communicavimus  vivis,  non  communicamus 

^ 27  Ultimo  loco  videndum  est  an  aliquid  possit  exigi  ratione 
sepultura.  Profecto  nullum  dubium  est,  pretio  comparari  non  posse 
ius  sepulturae  ecclesiasticae  in  sensu  superius  explicato,  illud  enim 
est  res  sacra  et  pretio  inaestimabilis.  At  1°.  pretio  emi  potest  fun- 
dus in  quo  constituatur  sepultura.  Locus  enim  hujusmodi  Quem- 
admodum area  ad  Ecclesiam  aedificandam  est  pretio  aestimabilis- 
Non  enim  emitur  res  sacra,  sed  res  profana  quae  inde  convertitur 
in  sacram.  2°.  Fundus  in  quo  constructa,  et  benedicta  est  sepul- 
tura, potest  etiam  emi,  qua  fundus  est,  dummodo  majus  pretium 
non  solvatur  ob  qualitatem  religiosam  rei.  Res  enim  sacrae,  et  o - 
jecta  ceu  vasa,  quae  cultui  divino  inserviunt,  possunt  sub  respectu 
valoris  profani  alienari  recepto  pretio  valori  respondente.  Idquea 
fortiori  si  agatur  de  sepultura  nobilium  more  constructa  qu*  e 
operibus,  et  ornamentis  honorabilior  est  Cardinalis  Petra  Comm.  » 
Const.  Pauli  II.  nn.  18.  et  19.  innixus  resolutioni  S.  C.  Cone. 

causa  Meliten,  d.  6.  Sept.  1659  probat  non  requiri  beneplacitum 
Apostolicum  quando  acquiratur  fundus  pro  constituenda  sepultura, 
requiri  autem  ad  removendum  periculum  simonise,  quando  inter- 
veniente pretio  conceditur  usus  sepultura  jam  constructae.  — Verum 
pro  sepultura  ordinaria,  et  publica  fidelium  aliquid  non  potest  exigi 
titulo  pretii,  et  ut  conditio  sine  qua  non  sepeliatur  cadaver  c.  13. 
h.  t Si  autem  adsit  consuetudo  aliquid  solvendi  pro  simplici  sepul- 
tura, parochus  vel  rector  Ecclesiae  non  prohibetur  solitam  praesta- 
tionem exposcere,  exclusa  tamen  turpi  exactione.  Immo  doctores 
cum  Abb.  Comm.  in  cit.  c.  13.  n.  7.  tradunt  posse  Episcopum  com- 
pellere laicos  nolentes,  ut  consuetudinem  servent,  et  solvant  quod 
consuetudo  secumfert,  postquam  vero  completum  est  funus,  et  post- 
quam cadaver  sepulturae  traditum  est. 

Appendix  de  sepultura  religiosorum. 

28.  Jus  sepulturae  cum  suis  consectariis,  scilicet  cum  emolu- 
mentis funeris,  vel  saltem  quarta  funeris,  consideratum  est  a legis- 
latione canonica  tamquam  quid  connexum  cum  jure  quo  fideles  fru- 
untur  recipiendi  sacramenta  a proprio  Parocho  c.  1.  h.  t.  in  6°.  et 
Clem.  2.  §.  » Verum*  eod.  tit.  Jamvero  ob  exemptionem  religiosae 
domus  regulares  personae  in  eadem  commorantes  sacramenta  non 
suscipiunt  a Parocho  intra  cujus  paroeciae  limites  religiosa  domus 
exsistit  Hinc  penes  doctores  adagium  inductum  est  'locus  exemptus 
loco  extra  dioecesim  aequiparatur’.  Quare  jus  sepulturce  regu- 
larium est  independens  a juribus  parochialibus.  Et  revera  ipsa 
legislatio  canonica  in  c.  5.  h.  t.  in  6V.  cavit:  ‘Religiosi,  nisi  a pro- 
priis Monasteriis  adeo  forsitan  sint  remoti  quod  ad  ea,  quum  mori- 
untur, commode  portari  non  possint,  nequeunt  (cum  velle,  vel  nolle 
non  habeant)  sibi  eligere  sepulturam,  sed  sunt  apud  sua  monasteria 
tumulandi.’  Exinde  sequitur  hominem  regularem  sepeliendum  esse 
apud  monasterium  suum,  adeoque  jura  funeris  esse  Monasterii  ipsius 
propria,  quamvis  demortuus  sit  extra  monasterii  clanstra  dum- 
modo ad  monasterium  commode  transferri  cadaver  possit. 

29.  Quaesitum  est  quomodo  esset  explicandum  illud  commode. 
Antiqui  doctores  dixerunt  illum  religiosum  non  posse  ad  suum 
monasterium  commode  transferri,  sed  mortuum  esse  tumulandum 
in  Paroecia  loci  ubi  e vita  migravit  qui  a monasterio  suo  non  di- 
stat ultra  unam  dietam,  idest  per  spatium  majus  20  milliariis 

italicis.  Siquidem  si  ultra  iter  unius  diei  quod  20  milliariis  juri- 
dice continebatur  cadaver  debuisset  moveri,  facile  non  potuisset 
ad  monasterium  deferri,  quin  putresceret,  et  a6rem  simul  inficeret 
Veteres  autem  doctores  considerabant  asperitatem  viarum,  et  de- 
fectum mediorum  quibus  ad  transferenda  cadavera  utebantur,  et 
exinde  deducebant  'spatio  unius  diei  non  posse  cadaver  commode 
asportari  ex  loco  qui  distaret  ultra  viginti  passuum  millia. 

Verum  immutata  est  hodie  rerum  conditio  praesertim  post 
constructas  vias  ferreis  stratas  asseribus.  Hinc  in  causa  Veliterna 
d.  21.  Augusti  1869  S.  C.  Concilii  proposito  dubio:  ‘An  et  quae 
emolumenta  solvenda  essent  Parocho  ratione  juris  funeris  canonici 
regularis  Lateranensis  in  urbe  Veliterna  demortui  extra  claustra 
monasterii,  cujus  cadaver  a Canonicis  Lateranensibus  elatum  fuerat 
in  monasterium  suae  residentiae  in  urbe  Roma  exsistens’;  responsum 
est:  Negative  in  omnibus.  Procul  dubio  Veliterna  civitas  ultra 
20  milliaria  ab  Urbe  distat.  Quare  dici  potest  perseverare  adhuc 
dispositionem  c.  5.  h.  t.  in  6°.  non  autem  amplius  vigere  doctorum 
sententiam,  et  antiquam  praxim  de  numero  20  millia  passuum 
antiquitus  assignato,  ceu  limite  juris  sepulturae  regularium  demo- 
rientium  extra  claustra  monasterii  Hinc  ubi  commoditas  viarum 
verificetur,  et  ubi  media  opportuna  suppetant  quibus  brevi  tem- 
poris intervallo  cadaver  religiosi  hominis  facile  possit  ad  suum 
monasterium  deferri,  jus  funeris  non  ad  parochum  loci  pertinet, 
sed  ad  ipsum  monasterium. 

30.  Porro  quando  jus  funeris  ad  monasterium  pertinet,  supe- 
riores regulares  defuncti  etiam  inconsulto  Parocho  loci  ubi  mor- 
tuus est  homo  religiosus  extra  claustra  Monasterii,  possunt  deferre 
cadaver  quin  Parochus  aliquod  emolumentum  exposcere,  et  asse- 
qui valeat,  licet  morienti  religioso  sacrum  viaticum,  et  extremam 
unctionem  administraverit.  Ita  S.  C.  Epp.  et  RR.  in  Bononiensi 
d.  2.  Julii  1620.  et  S.  C.  Concilii  in  Puteolana  d.  22.  Maji  1616. 

31.  Quaeritur  quid  dicendum  de  jure  associationis  cadaveris, 
quoties  processio  funebris  debeat  pertransire  intra  limites  juris- 
dictionis alicujus  Parochi. 

Dubium  non  est  intra  limites  paroeciae  Parochum  esse,  qui 
jurisdictionem  exercet,  aliosque  ab  exercitio  ejusdem  jurisdictionis 
repelli,  c.  9.  De  his  quae  fiunt  a praelatis  (III.  10)  et  Trident. 
sess.  14  c.  9.  De  Bef.  Siquidem  ipse  est  qui  regimen  habet  ordi- 
narium populi  in  paroecia  sua.  Jamvero  jurisdictionis  exercitium 

sequitur  manifestatio  ejusdem  quae  fiat  congruis  signis  exterioribus, 
prout  est  stolam  deferre,  crucem  elatam  gestare.  Ita  prae  aliis 
RgnateUi  Consuit.  73.  Hinc  viderentur  regulares  non  posse  suo- 
rum sociorum  funus  gerere  extra  monasterium  intra  limites  ali- 
cujus  Paroeciae. 

Verum  proposita  quaestione:  ‘An  proprius  Parochus  defuncti 
transeundo  per  Parochiam  unius  Parochi  alterius  cujuscumque  dioe- 
cesis ad  effectum  deferendi  processionaliter  cadaver  ad  Ecclesiam 
regularium  possit  libere  et  licite  per 'eandem  cum  stola,  et  cruce 
elevata  transire  etiam  irrequisito  Parocho’,  S.  Congr.  die  28.  Nov. 
1671  respondit:  affirmative.  Hanc  vero  sententiam  confirmavit 
Innoc.  XI.  die  2.  Dec.  1678.  A pari  igitur  regulares  superiores, 
qui  juribus  parochialibus  erga  suos  subditos  regulares  gaudent,  pot- 
erunt funus  religiosi  defuncti  agere  intra  limites  alicujus  paroeciae. 
Quod  de  regularibus  viris  dictum  est,  etiam  regularibus  mulieribus 
est  applicandum  juxta  mentem  Bened.  XIV.  expressam  in  Const. 
alias  dt.  ‘Si  datum  nominibus r’  d.  4.  Martii  1748.  At  in  Mona- 
steriis monialium  cum  confessarius  censeatur  esse  parochus,  ipse 
est,  qui  funus  religiosae  feminae  defunctae  peragit.  Ita  doctores 
et  S.  Congr.  in  Tranensi  dd.  30.  Maji  1866  et  17.  Sept.  1858. 
Porro  haec,  quae  diximus  de  funere  quod  agere  possunt  regulares 
in  alienae  paroeciae  limitibus  intelligenda  sunt  de  simplici  transitu 
intra  terminos  ejusdem  alienae  Paradae.  Si  enim  agatur  de  trans- 
latione cadaveris  personae  religiosae  ex  adiena  paroecia,  in  qua  mor- 
tua est,  in  propriam  Ecclesiam,  servanda  erit  limitatio  de  qua 
paulo  inferius. 

32.  Quodsi  sermo  sit  de  delatione  caidaveris  regularis  personae 
ad  publicum  cmmeterium  quod  in  Ecclesia  sepeliri  non  possit  ex 
gr.  ob  legis  civilis  interdictum,  ex  decreto  S.  C.  Concilii  d.  24.  Jan. 
1846  — quod  eadem  S.  C.  postea  applicavit  multis  casibus,  e.  gr. 
in  Caven.  et  Samen.,  d.  17.  Sept.  1880;  in  Meliten.,  d.  22.  Sept. 
1882  — deprehendimus  posse  Regulares  cum  stola,  et  cruce  elata 
conventus,  et  sine  parochi  interventu  cadaver  deferre  ad  coemete- 
rium commune,  modo  id  fiat  absque  pompa  solemni,  et  defunctus 
recto  tramite  deferatur  ad  coemeterium.  Sub  voce  » pompae  sole- 
mnis*  non  veniunt  pauci  ictus  Campanae  vel  pauca  adhibita  lumina. 
Eadem  prorsus  in  terminis  responsa  dedit  S.  C.  Concilii  in  causa 
Syracusana  funerum  d.  24.  Febr.  1852,  cum  quaestio  agitaretur 
de  confessario  monialium,  qui  sibi  vindicabat  jus  ad  publicum 

coemeterium  associandi  cadaver  moniaiis  monasterii  sui.  Posita 
limitatio,  ut  nempe  translatio  cadaveris  fiat  absque  pompa,  et  recto 
tramite  de  loco  ad  locum,  observanda  est  a regularibus  etiam 
quando  e domo  a monasterio  distincta  defunctum  religiosum  ad 
proprii  monasterii  Ecclesiam  transferunt.  Ubi  enim  eadem  ratio 
est,  ibi  etiam  eadem  juris  dispositio  esse  debet.  Hinc  si  pompa 
funebris  adhiberi  velit  a regularibus,  consuetudo  est  ut  interveniat 
etiam  Parochus.  Conf.  Mattheucci:  Officialis  Curiae  c.  48.  et  Card. 
Petra  ad  Consi  9,m  Innoc.  III.  Sect.  unie.  n.  11. 

33.  Quid  si  aliquis  fidelis  laicus  sive  ex  electione  sive  ex  alio 
titulo  jus  habeat  sepulturae,  et  consequenter  jus  funeris  in  aliqua 
Ecclesia  regularium? 

Regulares  non  possimt  funus  comitari,  et  asportare  cadaver 
absque  consensu,  et  interventu  Parochi.  8.  C.  Concilii  in  Tus- 
culana d.  24.  Julii  1734.  At  Parochus  in  associatione  funeris 
ingredi  Ecclesias  regularium  cum  stola  et  cruce  erecta  non  potest 
Sed  debet  terminare  preces  associationis  ante  januam  Ecclesiae, 
ibique  dare  cadaveri  ultimum  vale.  S.  C.  Concilii  in  Insular. 
Canariae  d.  31.  Jul.  1694  et  in  Laudens.  d.  2.  Maji  1711.  Ratio 
est  legislatio  ecclesiastica  quae  in  bonum  Christianae  societatis 
tuetur  jurisdictionem  ordinariam  Parochorum  et  exemptionem  Re- 
gularium, itaque  temperavit  agendi  rationem  eorundem  ut  Parochi 
quousque  fieri  possit  non  ingrederentur  provinciam  Regulandum,  et 
viceversa.  Quoad  vero  regularium  exemptionem  legislatio  canonica 
prae  oculis  videtur  habuisse  ipsa  loca,  idest  monasteria,  et  ecclesias 
unitas,  ita  ut  quasi  extra  dioecesim  et  paroeciam  posita  considera- 
rentur. E contra  in  jurisdictione  parochiali  eadem  legislatio,  licet 
consideret  limites  territorii  parochialis,  primario  tamen  prae  oculis 
habet  fideles  Parochi  curae  traditos,  quos  uti  pastor  sacramentis, 
et  doctrina  pascit.  Hinc  explicatur  quomodo  permittatur  regulari- 
bus aliquando  in  paroecia  aliena  gestare  signa  publica  jurisdictio- 
nis, non  permittatur  autem  Parochis  ingredi  ecclesias  regularium 
cum  iisdem  signis. 

34.  Quid  dicendum  de  Ecclesiis  regularibus  monasteriorum, 
vel  conventuum  ex  lege  civili  suppressorum,  uirum  necne  jus  funeris 
conservent  quod  habebant  ante  religiosae  familiae  suppressionem? 

Quae  dicemus,  praesertim  Italiam  ob  nuperrimam  rerum  publi- 
carum eversionem  respiciunt.  Quoniam  ex  pluribus  monasteriis 
vel  conventibus  religiosi  prorsus  expulsi  sunt,  in  aliis  autem  relicti 

sunt  pauci  numero  religiosi  tamquam  custodes,  et  capellani  Eccle- 
siae, et  quoniam  non  raro  religiosi  expulsi  e propriis  monasteriis  et 
Ecclesiis  incolunt  privatam  domum,  ibique  religiosam  vitam  simul 
conducunt;  hinc  plures  casus  considerandi  sunt.  Et  P.  quidem 
consideremus  Ecclesiam  regularium  in  qua  adsit  jus  sepultura:, 
quosque,  exclusis  religiosis,  mutata  fuerit  in  Ecclesiam  saecularem. 
Sciendum  in  hac  re  est,  jus  sepulturae  in  Ecclesia  aliqua  receptum, 
et  consideratum  fuisse  tamquam  jus  reale  adhaerens  ipsi  Ecclesiae. 
Hinc  licet  supprimatur  canonice,  idest  ab  auctoritate  ecclesiastica, 
regularis  familia,  vel  domus  religiosa,  ita  ut  ecclesia  e regulari 
fiat  saecularis;  tamen  ecclesia  ipsa  non  amittit  jus  funerandi:  sed 
illud  secum  transfert  in  secundam  conditionem.  Quapropter  si  in 
suppressione  religiosae  domus  ecclesia  non  redigatur  ad  communem 
conditionem  Ecclesiarum  in  paroecia  exsistentium,  sed  alteri  pio  in- 
stituto speciali,  quod  habeat  proprium  esse,  et  formam,  destinetur 
vel  uniatur,  ex.  gr.  seminario,  xenodochio  etc.,  rectori,  vel  supe- 
riori pii  ejusdem  instituti  reservatur  jus  funeris  quod  regularium 
in  Ecclesia  proprium  fuerat.  Ita  S.  Rota  cor.  Merlino  dec.  547. 
Ita  S.  C.  Cone,  in  Bavenn.  Funer.  d.  17.  Martii  1781;  in  Per- 
gulana d.  29.  Jan.  1825  et  in  Tiburtina  d.  17.  Martii  1827.  In 
postrema  controversia  proposita  fuere  duo  dubia:  1°.  An  Ecclesia 
S.  Petri  gaudeat  jure  tumulandi  in  casu?  Responsum  est:  affir- 
mative. 2°.  An  et  quse  emolumenta  funeris  in  eadem  Ecclesia 
peracti  spectent  ad  Parochum  defuncti  in  casu?  Responsum  est: 
affirmative  pro  quarta  funerum  juxta  consuetudinem  loci.  In  causa 
autem  Pergulana  t resolutum  est  1°.  Rectorem  Seminarii  in  sua 
ecclesia  quse  fuerat  regularis,  quseque  est  intra  limites  alicujus 
paroecise,  jus  habere  perficiendi  functiones  non  parochiales;  2°.  Pa- 
rochum quoad  illam  Ecclesiam  sese  in  funeribus  gerere  debere  ad 
formam  Ecclesiarum  exemptarum,  ita  nempe  ut  possit  associare 
cadavera  suorum  parochianorum  usque  ad  januam  Ecclesia,  habeat- 
que  jus  ad  quartam  funeris  juxta  consuetudinem  loci;  3°.  Paro- 
chum prohiberi  quominus  in  eadem  Ecclesia  functiones  mortuarias 
non  parochianorum  exsequatur. 

35.  Quod  si  domus  religiosa  suppressa,  et  Ecclesia  redacta 
fuerit  ad  conditionem  communem  aliarum  Ecclesiarum  in  paroecia 
-exsistentium,  ita  ut  debeat  considerari  ceu  Ecclesia  filialis  Paroe- 
cise,  procul  duuio  jus  funeralium  in  eadem  perficiendorum  Parocho 
competere  dicendum  est.  Et  in  hoc  sensu  accipienda  est  resolutio 

Congr.  Reformationis  data  die  16.  Dec.  1816  quam  confinuavit 
s.  m.  Pius  VII.  die  17.  ejusdem  mensis.  Refertur  hec  resoluti» 
in  Pergulana  d.  18.  Dec.  1824  §.  » Reponit.*  citatur  autem  in 
Foroliviemi  d.  16.  Sept.  1871. 

36.  Quid  II0.  dicendum  est  de  Ecclesiis  regularibus  adnexis 
domui  religiosos  sujppressce  a gubernio  civili  quam  incolunt  pauci 
numero  religiosi ? 

Procul  dubio  nec  suppressio  religiosa  familia  juridice  valet, 
nec  mutatio  status  ecclesia  de  regulari  in  sacularem  legitima  est. 
Etenim  utrumque  factum  est  jussu  laicorum,  quibus  teste  Innoc.  III. 
in  c.  10.  De  constit.  (I.  3)  in  ecclesiis  nulla  est  tributa  potestas. 
In  specie  autem  si  sermo  sit  de  mutatione  status  Ecclesia  regu- 
laris quoad  jura,  onera,  et  privilegia  propria,  mutatio  fieri  nequit 
absque  beneplacito  Sedis  Apostolica  ob  privilegium  exemptionis. 
Porro  hanc  regulam  non  semel  exhibuit  et  roboravit  S.  C.  Concilii. 
Ita  in  Ravennatensi  d.  17.  Martii  1781,  in  cit.  Tiburtina  et  in 
Firmana  d.  21.  Nov.  1840. 

37.  Quare,  non  obstante  iniqua  suppressione  religiosa  familia, 
Ecclesia  de  qua  in  hypothesi,  integra  jura  funerum  conservabit, 
ita  ut  persona  regularis,  qua  rectoris  munere  fungitur  eadem  jura 
exerceat.  Nuperrima  decisio  S.  C.  Concilii  in  Forolivien.  Juris 
funerandi  d.  16.  Sept.  1871  enatam  quastionem  in  hoc  exposito 
sensu  ad  amussim  resolvit.  Et  quidem  quoniam  religiosi  habitantes 
in  domo  adnexa  quoad  jura,  et  onera  parochialia  subjiciuntur  su- 
periori regulari  domus:  hinc  mea  opinio  est  jus  funeris  in  morte 
alicujus  ex  eis  plene  et  exclusive  competere  eidem  superiori  regu- 
lari. Nec  officit  difficultas  orta  ex  disciplina  introducta  juxta  quam 
Ordinarius  loci  approbat  superiorem  seu  rectorem  in  Ecclesia  regu- 
lari a lege  civili  suppressa;  nam  ad  summum  in  sensu  juris  dicen- 
dum est  religiosas  domus,  et  earum  Ecclesias  incidisse  in  eam  con- 
ditionem de  qua  cavet  Innoc.  X.  in  celebri  decreto  Ut  in  parvis 
d.  10.  Febr.  1664.  Scilicet  parvi  virorum  conventus  in  quibus 
saltem  6 religiosi  non  commorantur  actu,  quorum  saltem  4 non 
sint  Sacerdotes,  subjiciuntur  correctioni  et  omnimode  jurisdictioni 
Ordinarii  tamquam  Sedis  Apostolice  delegati.  Hac  tamen  in  con- 
ditione conventuum  jurisdictio  Episcoporum  non  est  exclusiva,  sed 
cumulativa  cum  superioribus  regularibus  quemadmodum  innixus 
resolutioni  authentice  S.  Congr.  super  statum  regularium  probat 
Fagnamis  Comm.  ad  c.  7.  De  officio  ordin. 

38.  Et  revera  scimus  ex  facto  religiosos  in  istis  domibus  sup- 
pressis a lege  civili  commorantes  snbjici  et  pendere  a suis  superio- 
ribus regularibus.  Itaque  et  personae  in  ipsis  domibus  residentes, 
quemadmodum  regulam  religionis  observare  tenentur,  ita  etiam 
servabunt  jura  adnexa  domui  et  Ecclesiae,  sola  excepta  libera  et 
plena  exemptione  a jurisdictione  Episcopi  ob  paucitatem  religio- 
sorum juxta  Decretum  Innoc.  X.  Quare  conservabunt  etiam  jus 
funeris  parochum  proprium  excludentes,  et  ipsis  in  omnibus  ap- 
plicari poterunt  normae  juris,  quas  supra  de  regularium  funere 
exposuimus. 

39.  Quid  III0.  dicendum  de  regularibus  a civili  potestate  a pro- 
pria domo  expulsis,  et  incolentibus  privatam  domum  in  civitate 
vel  pago? 

Resolutio  juridica,  quod  sciam,  nulla  data  adhuc  est.  Verum 
si  ex  auctoritate  Superioris  regularis  et  praesertim  si  ex  venia 
S.  Sedis  religiosi  vitam  in  communi  degant  servantes  formam  in- 
stituti proprii,  non  dubito  quin  et  ipsi  independentes  sint  censendi 
a jurisdictione  parochi  etiam  quoad  funus  quoties  vel  in  Ecclesia 
proprii  ordinis,  vel  in  aliqua  ecclesia  sibi  adsignata  funus  agere 
possunt.  Isti  enim  coram  auctoritate  ecclesiastica  adhuc  regulares 
sunt  et  solummodo  eorundem  exemptio  limitata  est  juxta  decretum 
•Uti  in  parvis ’ Innoc.  X.  Conf.  Instruet.  <S'.  Pcenitentiariw  d. 
18.  Aprilis  1867.  Tandem  in  hac  re  adnotandum  esse  censemus 
tum  quoad  jus  ipsum  funeris  et  associationis  tum  quoad  modum 
quo  exerceri  debeat  tum  quoad  quartam  emolumentorum  funeris 
plurimum  valere  statuta  synodalia,  et  decreta  episcopalia,  quae 
tamen  juri  communi  non  adversantur,  necnon  consuetudines  loco- 
rum legitime  praescriptas.  Hinc  S.  Congregatio  non  semel,  immo 
forsitan  quoties  occasio  sese  obtulit,  invocavit  consuetudinem  loco- 
rum. Ita  in  citatis  Pergulana  et  Tiburtina  atque  in  nuperrima 
Foroliviensi. 

40.  In  fine  hujus  tituli  >De  Sepulturis*  dicendum  aliquid  pu- 
tamus de  crematione  cadaverum.*)  Tria  exstant  hac  de  re  decreta 
S.  C.  Inquisitionis,  sc.  dd.  19.  Maji  1886,  15.  Dec.  1886,  27.  Julii 
1892.,  ex  quibus  deducuntur  sequentia: 


*)  Vide  etiam  de  Crematione,  Cavagnis  Jus  pubi.  eccl. , lib.  4.  n.  158. 
et  seqq. 

1)  «Illicitum  est  nomen  dare  societatibus  qnibns  propositum 
est  promovere  usum  comburendi  hominum  cadavera,  et  quidem 
sub  poenis  contra  sectas  massonicas  latis,  si  agatur  de  societatibus 
massonicae  sectae  filialibus,*  e.  gr.  sub  poena  excommunicationis. 

2)  «Illicitum  quoque  est  mandare,  ut  propria  corpora  combu- 
rantur; item  mandare,  ut  aliorum  corpora  comburantur,*  (Decre- 
tum d.  19.  Maji  1886);  «licet  mandans  neque  adhaereat  sectae 
massonicae  neque  ejusdem  sectae  principiis  permoveatur*  (Decr. 
27.  Juli  1892). 

3)  «Cum  iis  qui  propria  voluntate  cremationem  elegerunt,  et 
in  hac  voluntate  certo  ac  notorie  usque  ad  mortem  perseverarunt, 
agendum  est  juxta  normas  Rit.  Rom.  tit.  Quibus,  non  licet  dare 
ecclesiasticam  sepulturam .« 

4)  «Quoties  agatur  de  iis,  quorum  corpora  aliena  voluntate 
cremationi  subjiciuntur,  Ecclesiae  ritus  et  suffragia  adhiberi  possunt 
tum  domi,  tum  in  Ecclesia,  non  autem  usque  ad  cremationis  locum; 
remoto  scandalo,  quod  removeri  potest  etiam,  si  notum  fit,  crema- 
tionem non  propria  defuncti  voluntate  electam  fuisse.*  (Decretum 
d.  15.  Dec.  1886.) 

5)  Quoad  cooperationem  hoc  statuitur:  «Nunquam  licere  for- 
maliter  cooperari;  tolerari  autem  aliquando  posse  materialem 
cooperationem. « (Decr.  d.  27.  Julii  1892  ad  in”"1.) 

Rationes  cur  Ecclesia  cremationem  cadaverum  illicitam  declara- 
verit necnon  privatione  ecclesiasticae  sepulturae  punierit,  si  inqui- 
ramus, praemittendum  est  Ecclesiam  nunquam  dubitasse  de  omni- 
potentia Creatoris,  cujus  est  et  ex  nihilo  creare  et  resuscitare  mor- 
tuos sive  sepultos  sive  igne  consumptos.  At  crematio  corporum 
adversatur  constanti  disciplince  Ecclesias ; cfr.  c.  1.  De  sepulturis 
inter  Extravag.  Com.  (III.  6),  ubi  Bonifacius  VIII.  vetat  cor- 
pora Christianorum  (absque  gravi  causa)  aliquo  modo,  e.  gr.  exen- 
terando, dissecando  membra  eaque  decoquendo,  violenter  tractari 
idque  sub  poena  excommunicationis  ipso  facto  incurrenda.  — Nonne 
corpus  Christiani  aliquid  sanctum  est  (1.  Cor.  III.  16. — 17.)? 
membrtim  Christi  (1.  Cor.  VI.  15.),  templum  Spiritus  sancti  (ibidem 
v.  19.),  templum  Dei  est  (1.  Cor.  III.  17.)  tot  tantisque  sacra- 
mentis consecratum,  quod  «si  quis  violaverit,  disperdet  illum 
Deus?*  Sepultura  deinde  optime  impletur  illa  Dei  poenalis  pro- 
phetia: Gen.  III.  19.  »In  sudore  vultus  tui  vesceris  pane,  donec 

revertaris  in  terram  de  qua  sumptus  es.«  — Sed  speciali  de 
causa  Ecclesia  cadaverum  cremationem  prohibuit;  nam  quia  sepul- 
turam Christianam  qnalis  exercetur  in  Ecclesia  catholica,  adver- 
sarii considerabant  uti  signum  externum  fidei  in  vitam  alteram 
eamque  aeternam,  abolendo  hunc  sepeliendi  usum  et  crematione 
quasi  destruendo  corpora  intendebant  cum:  removere  hoc  exter- 
num fidei  in  vitam  aeternam  signum  fidemque  hanc  ipsam,  tum 
demonstrare  hominem  vita  terrena  functum  totum  interire.  — 
€eternm  rationes  quae  adducuntur  ad  commendandam  cremationem 
corporum,  sc.  cremationem  convenire  magis  sensibus  studii  pulchri- 
tudinis et  pietatis,  necnon  parcere  ac  prodesse  et  pecuniae  et  saluti, 
adeo  futiles  sunt,  ut  cremandi  usus  in  nullis  republicis  et  civitatibus 
publice  sit  inductus,  imo  in  nonnullis  expresse  prohibitus.  Tnprimis 
juris  criminalis  periti  et  practici  rejiciunt  cremationem,  quippe  qua 
destruuntur  cum  corpore  omnia  alicujus  criminis  patrati  vestigia. 

Titulos  XXIX. 

De  parochis  et  alienis  parochianis. 

1.  Primis  Ecclesiae  saeculis  populus  fidelium,  et  presbyteri 
caeterique  ministri  adunabantur  in  sacris  officiis  peragendis  cum 
proprio  Episcopo.  Aucto  deinde  numero  fidelium  ab  Ecclesia  cathe- 
drali  auctoritate  Episcopi  mittebantur  presbyteri  ad  solatia  ple- 
bium, sed  inde  ad  cathedralem  reversuri.  Quapropter  appellabantur 
visitatores,  circumcursatores , circuitores.  Factum  vero  inde  est 
ut  etiam  in  pagis  erigerentur  templa,  et  in  ipsis  constituerentur 
ministri.  Haec  disciplina  primum  incepit  in  Ecclesia  orientali.  In 
Ecclesia  autem  occidentali  saeculo  IV.  id  contigit. 

2.  Presbyteri  qui  Ecclesiis  istis  minoribus  addicebantur  appel- 
lati sunt  Cardinales  vel  Cardinati,  veluti  cardines  adfixi  Ecclesiae 
c.  5.  D.  71.,  c.  42.  C.  7.  q.  1.  Dicti  etiam  sunt  presbyteri  Vicarii 
vel  etiam  Forastici  a vicis  et  foris  ad  quae  mittebantur.  Appel- 
lati insuper  sunt  Flebani  c.  40.  De  elect.  (I.  6),  Rectores  c.  3.  De 
lita  et  honest.  cler.  (HI.  1),  Proprii  Sacerdotes  c.  12.  De  poenit. 
et  remissionibus  (V.  38).  Diversis  dein  nominibus  vocatos  a con- 
ciliis et  synodis  invenimus  ejusmodi  presbyteros,  e.  gr.  dicecesanos 
presbyteros,  rusticanos,  plebium  etc.  Tandem  dicti  sunt  Parochi, 
et  Parochiae,  vel  Paroeciae  dicta  sunt  loca  intra  quorum  fines  isti 
presbyteri  officium  suum  exercebant  c.  36.  De  Cons.  D.  1.  Quare 

christiana  plebs  quae  tota,  et  immediate  ab  Episcopo  regebatur  et 
sacramentorum  doctrinaeque  pabulum  recipiebat,  paulatim  divisa 
est  in  particulares  sectiones  quarum  cuique  praeesset  proprius 
sacerdos  dependens  ab  Episcopo.  Parochia  igitur  considerari  pot- 
est ceu  pars  dioeceseos. 

3.  Definiri  parochia  potest:  ‘Certa  dioeceseos  Ecclesia  quae  po- 
pulum certis  limitibus  distinctum,  et  Presbyterum  seu  rectorem 
proprium  habet,  qui  missione  accepta  ab  Episcopo  et  sub  ejus 
dependentia  eidem  populo  sacramenta,  verbum  divinum,  et  alia 
spiritualia  ordinis  spiritualis  ex  officio  et  ratione  stabili  administrat.’ 

4.  Ex  hac  definitione  patet  quaenam  requirantur  ad  Parochiam 
constituendam.  1°.  Requiritur  certus  locus  seu  territorium  in  quo 
adsit  Ecclesia,  quae  titulum  constituit  Paroeciae,  et  Ecclesia  paro- 
chialis  dicitur.  Certus  locus  seu  territorium  distinctum  regulariter 
quidem  requiritur;  quod  tamen  non  impedit,  quominus  in  uno 
eodemque  territorio  adsint  plures  parochiae  pluribus  destinatae 
nationibus,  e.  gr.  in  America  Septentrionali. 

Item  una  ecclesia  inserviat  uni  parochiae  ejusque  fidelibus; 
nihilominus  jure  consuetudinario  »sustinetur  disciplina,  e.  gr.  in 
Archidioecesi  Hispalensi  vigens,  ex  qua  plures  parochi  in  una  eadem- 
que  ecclesia  resideant  cum  distincto  animarum  censu, « uti  S.  C. 
Concilii  resolvit  in  intricata  causa  Hispalensi  d.  26.  Jan.  1896.  — 
Erectio  autem  Ecclesiae  in  parochiam  et  circumscriptio  loci  seu 
finium  perficitur  a Rom.  Pontifice  vel  ab  Episcopo  ita  ut  nemo 
alius  possit  hanc  peragere  erectionem  c.  11.  C.  16.  q.  7.  Paro- 
chialis  enim  potestas  est  participatio  pastoralis  officii  quod  de  jure 
divino  proprium  est  Episcopi. 

6.  Concilium  vero  Trid.  in  sess.  24.  c.  13.  de  Bef.  mandat  Epi- 
scopis, ut  in  locis  in  quibus  parochiae  distinctae  non  sunt,  ‘distincto 
populo  in  certas  propriasque  parochias  unicuique  suum  perpetuum 
peculiaremque  parochum  assignent,  qui  eas  cognoscere  valeat,  et  a 
quo  solo  licite  sacramenta  suscipiant,  aut  alio  utiliori  modo,  prout 
loci  qualitas  exegerit,  provideant  Idemque  in  iis  civitatibus  ac  locis, 
ubi  nullae  sunt  parochiales,  quamprimum  fieri  curent,  non  obstan- 
tibus quibuscumque  privilegiis  et  consuetudinibus  etiam  immemora- 
bilibus’. Immo  Episcopo  etiam  ut  Sedis  Apostolicae  delegato  re- 
servatum est  novas  parochias  inter  limites  antiquae  parochiae  fun- 
dare, seu  dividere  veteres  parochias,  quando  ob  distantiam  locorum, 
sive  difficultatem  fideles  careant  necessaria  parochi  assistentia  in 

spiritualibus.  De  hac  re  sermo  est  in  Tridentiuo  sess.  21.  De  Ref. 

c.  4.  et  innuimus  in  tit.  V.  agentes  de  divisione  beneficii. 

6.  2°.  Requiritur  ut  unus , et  perpetuus  rector  seu  parochus 
constituatur  c.  15.  De  prceb.  et  dignit.  (III.  5).  Clarius  vero  hoc 
requisitum  designat  Tridentinum  in  cit.  sess.  24.  c.  13.  de  Ref. 
verbis:  ‘Unicuique  (Parochi®)  suum  perpetuum  peculiaremque  Paro- 
chum assignent  . . .’  Scilicet  ad  bonum  animarum  procurandum 
necesse  est,  ut  pastor  fideles,  et  fideles  pastorem  agnoscant.  Hinc 
re  inspecta  in  genere  provisum  non  videtur  satis  saluti  animarum 
si  plebi  christian®  modo  unus,  modo  alius  praeficiatur  pastor. 
Quare  Parochi®  institut®  in  jure  censentur  ceu  totidem  beneficia 
perpetua.  Nec  obstat  quod  aliquando  cura  animarum  sit  commissa 
corpori  morali.  Nam  exercenda  est  per  unum,  seu  vicarium  qui 
juxta  intentionem  Tridentini  sess.  7.  c.  7.  de  Ref.  ad  vitam  seu 
in  perpetuum,  si  fieri  possit,  parceci®  prafidendus  est.  Nec  alii 
de  capitulo  vel  monasterio  sese  ingerere  possunt  in  exercitio  cur® 
animarum,  sed  solum  conceditur  capitulo,  vel  monasterio  exerci- 
tium paucorum  actuum  digniorum  quos  corpus  morale  in  fundatione 
vicari®  sibi  reservavit  — A tempore  revolutionis  Gallic®  praeter- 
gressa in  Gallia  regionibusque  finitimis  ditioni  Gallic®  tunc 
subjectis  inveniuntur  praeter  parochos  inamovibiles  — vulgo 
»cur6s*  — etiam  alii,  succursales  — »desservants<  — dicti,  qui 
removeri  possunt  ab  Episcopis,  sed  non  sine  causa  justa.  Quare 
Sedes  Apostolica  nonnunquam  succursales  in  pristinas  parochias 
restituit,  unde  ab  Episcopis  erant  avocati  sine  causa  sufficiente, 
e.  gr.  S.  C.  Concilii  in  Messanen.  d.  18.  Mart  1854.  At  neque 
parochos  tales  proprio  marte  parochiam  deserere  fas  est,  quare  ab 
Episcopis  cogi  possunt,  ut  in  munere  suo  persistant;  S.  C.  Concilii, 

d.  9.  Maji  1884. 

7.  3"m.  requisitum  est  ut  Parocho,  seu  rectori  competat  po- 
testas ligandi,  et  solvendi,  in  foro  pcenitentiali.  H®c  vero  potestas 
competit  vi  officii,  scilicet  est  ordinaria,  licet  sit  participata,  seu 
derivata  a potestate  episcopali,  et  eam  exercet  parochus  in  omnes 
suos  subditos. 

Qumstio  fieri  potest  utrum  inter  requisita  parochi®  etiam  nu- 
meretur fons  baptismalis.  Certe  intentio . sacrorum  canonum  est 
ut  in  qualibet  Ecclesia  parochiali  adsit  fons  baptismalis.  Quem- 
admodum etiam  docuit  S.  C.  Condlii  in  Verulana  d.  24.  Martii 

1736  et  aliis  omissis  in  Urbevetana  d.  3.  Aug.  1748.  Haec  vero 
intentio  sacrorum  canonum  ideo  inducta  est  ut  unusquisque  Paro- 
chus oves  sacro  lavacro  abluens  in  Ecclesiae  ovile  introducat,  et 
simul  certo  cognoscat  quinam  in  Christi  gregem  coaptentur  nec- 
non  quinam  ex  legitimis  nuptiis  fuerint  procreati.  Hinc  optimum 
est  ut  parochus  proprius  consecret  initium  vitae  suorum  fidelium 
per  baptismi  collationem  in  propria  Ecclesia. 

8.  At  eodem  jure  canonico  factum  est  ut  praesertim  in  novis 
paroeciis  quae  ex  divisione  ab  antiquis  institutae  sunt,  non  erigere- 
tur fons'baptismalis,  sed  jus  baptizandi  reservaretur  priori  Eccle- 
siae parochiali  quae  dicta  est  Ecclesia  matrix  et  baptismalis.  Hinc 
coepit  distingui  inter  Ecclesias  matrices  vel  baptismales,  et  filiales 
seu  simpliciter  parochiales,  ceu  notat  Fagnanus  comm.  in  c.  29. 
n.  64.  De  decimis  (III.  30)  referens  solutionem  S.  Congr.  in  Ur- 
binat.  d.  15.  Junii  1624. 

Verum  ubi  locum  habent  justae  et  legitimae  causae,  solet  facile 
concedi  erectio  fontis  baptismalis  etiam  in  filialibus  Ecclesiis  paro* 
chialibus.  Causae  autem  sunt  locorum  distantia,  viarum  asperitas, 
aquarum  vel  nivium  copia,  quae  solent  saepe  saepius  vel  ex  inopi- 
nato impedire  accessum  ad  Ecclesiam  baptismalem ; cfr.  S.  C.  Cone, 
in  causis  Triventinis,  una  d.  24.  Jan.  1885;  altera  d.  8.  Maji 
1886.  — Exinde  sequitur,  parochum  qui  pollet  jure  fontis  bapti- 
smalis, obligari  ad  ejusdem  benedictionem ; S.  Rituum  C.  in  Spalaten. 
d.  17.  Jun.  1892. 

Quod  de  fonte  baptismatis  dictum  est,  etiam  de  coemeterio 
repeti  potest.  Consonum  juri  est  ut  ille,  qui  consecrat  vitae  ini- 
tia, etiam  exuvias  mortales  in  pace  Christi  sepeliat.  At  absolute 
necesse  non  est,  ut  in  qualibet  Ecclesia  parochiali  adsit  coeme- 
terium. 

De  muneribus  parochorum. 

9.  Et  1°.  quidem  sermo  sit  de  munere  parochi  in  admini- 
stratione  sacramentorum  quorum  ministri  ordinarii  sunt  sacerdotes. 
Quamvis  Episcopus,  si  velit,  possit  absolute  loquendo  omnia  sacra- 
menta in  paroecia  administrare,  tamen  in  ordine  ad  alios  sacer* 
dotes  in  paroecia  degentes  sacramentorum  administratio  reservatur 
parocho.  Arg.  Clem.  2.  De  septdt.  (HL  7)  v.  »In  Ecclesiis,*  et  ex 
principio  posito  a Tridentino  in  c.  13.  sess.  24.  De  Ref.  ubi  ait 
Cone,  de  Parocho:  ‘A  quo  solo  (fideles)  licite  sacramenta  susci* 

piant’.  Haec  in  genere  dicta  sint.  Nnnc  aliquid  dicendam  est 
in  specie. 

1°.  De  baptismo.  Parochus  est  qui  licite  et  valide  confert  in 
sua  parochia  sacramentum  Baptismi,  alii  autem  sacerdotes,  excepto 
casu  necessitatis,  solum  de  ejus  licentia  licite  baptizant.  — Hinc 
ipse  parochus  est  proprius  custos  fontis  baptismatis.  Debet  vero 
in  peculiari  libro  adnotare  nomina  baptizatorum  et  eorundem  pa- 
trinorum,  sess.  24.  cap.  2.  Def.  Bef.  Matrim.;  formam  describendi 
baptizatos  habes  in  Rituali  Romano,  tit.  X.  cp.  2. 

10.  2°.  De  Sacramento  Eucharistiae.  Non  loquimur  de  con- 
secratione Eucharistiis,  quae  jurisdictionem  non  requirit.  Si  sermo 
sit  de  dispensatione,  haec  reservata  in  genere  non  est  parochis. 
Simplices  enim  sacerdotes  praesertim  sacrificium  Missae  celebrantes 
possunt  quoscumque  fideles  aliquo  impedimento  non  detentos  ad 
sacram  communionem  admittere.  Immo  Trid.  sess.  22.  De  sacr. 
Miss.  c.  6.  desiderat  ut  in  Missis  etiam  privatis  fideles  communi- 
cent. Verum  2 casus  excipiuntur:  Primo  excipitur  communio 
paschalis,  quse  in  Ecclesia  parochiali  facienda  est,  juxta  c.  12.  De 
poenit.  et  remiss.  (V.  38).  Benedictus  XIV.  in  sua  Instit.  18.  cum 
locis  ibi  citatis.  Verum  in  nonnullis  regionibus  hsec  communio 
paschalis  etiam  in  aliis  ecclesiis,  non  exceptis  regularium,  consue- 
tudine contraria  jam  legitime  praescripta  peragi  potest;  cfr.  e.  gr. 
Cone,  provinciale  Strigon.  (anno  1858).  — Secundo  excipitur  delatio 
Eucharistiae  ad  infirmos,  seu  viaticum,  quae  delatio  parochis  reser- 
vatur c.  10.  De  celebr.  Miss.  (III.  41)  et  Clem.  1.  De  privileg . 
(V.  7).  In  posteriore  loco  in  regulares  qui  clericis  aut  laicis  (aegro- 
tis) sacramentum  Eucharistiae  ministrare  . . . praesumpserint,  ani- 
madvertitur excommunicatione  latae  sententiae  Sedi  Apostolicae 
reservata,  quae  censura  adhuc  viget  ex  Const.  «Apostolicee  Sedis« 
(II.  cl.  n.  14.  cfr.  n.  12.  h.  t.) 

11.  3°.  De  Poenitentiae  Sacramento.  Cum  parochus  ordinariam 
recipiat  potestatem  in  foro  poenitentiali,  absque  speciali  delegatione 
Episcopi  sacramentum  poenitentiae  suis  parochianis  administrat; 
c.  15.  sess.  23.  de  Bef.  in  Trid.  Immo  etiam  iisdem  petentibus 
administrare  illud  tenetur,  dummodo  nullo  canonico  impedimento 
ligentur.  In  antiqua  autem  disciplina  expressa  in  c.  12.  De  Poen . 
et  remiss.  (V.  38),  fideles  tenebantur  parocho  proprio  semel  in  anno 
peccata  sua  confiteri.  Deinde  autem  cum  praesertim  ex  Trid.  in 
cit.  c.  15.  sess.  23.  quisque  presbyter  approbatus  ab  Episcopo  possit 

confessiones  excipere,  hinc  ex  consuetudine  inductum  est,  ut  quis, 
que  fidelis  tam  pro  frequentiori  quam  pro  annuali  confessione  sibi 
sacerdotem  eligeret  ex  approbatis  ab  Episcopo.  Parocho  autem  id 
proprium  reservatum  est  ut  confessiones  excipere  possit  suorum 
parochianorum  etiam  in  alia  dioecesi  quamvis  ab  Episcopo  loci  ap- 
probationem non  acceperit  Confessionis  enim  exceptio  inter  actus 
voluntarios  jurisdictionis  recenseri  potest,  qui  etiam  extra  terri- 
torium exerceri  valent.  Quod  etiam  resolutum  fuisse  legimus  a 
S.  C.  Concilii  in  Posnaniens.  d.  19.  Nov.  1707  ad  I“ro. 

12.  4°.  De  Sacramento  extremae  unctionis.  Parochus  est  qui  va- 
lide et  licite  hoc  sacramentum  in  parochia  sua  administrat;  alius 
vero  sacerdos  non  potest  licite  administrare  nisi  de  parochi  licentia. 
Itnmo  si  sacerdos  regularis  hoc  sacramentum  administrat  invito 
vel  nesciente  parocho  nisi  muniatur  privilegio  ad  id  faciendum,  in- 
currit excommunicationem  Rom.  Pontifici  reservatam:  Clem.  1.  De 
priv.  {V.  7).  Haec  poena  renovata  est  in  Const  Apostolicae  Sedis 
sect.  II.  sub.  n.  14.  ‘Excommunicamus  religiosos  praesumentes 
clericis  aut  laicis  extra  casum  necessitatis  sacramentum  extremae 
unctionis  aut  eucharistiae  per  viaticum  ministrare  absque  Parochi 
licentia.’ 

13.  5°.  De  Sacramento  Matrimonii.  Parochi  est:  a)  denun- 
tiare publice  personas,  inter  quas  sit  matrimonium  contrahendum, 
Tridentinum:  cp.  1.  sess.  24.  de  Ref.  matrimonii;  b)  assistere  cum 
duobus  vel  tribus  testibus  matrimonio  contrahendo  tamquam  testem 
qualificatum,  Tridentinum:  c.  1. ; c)  benedicere  nupturientibus,  ibidem 

c.  1.  — De  matrimonio  fusior  fiet  sermo  in  libro  IV. 

14.  Jura  parochorum  quoad  sacramentalia.  Praemittendum 
inprimis  est  de  communi  jure  hic  sermonem  esse,  non  de  parti- 
culari, consuetudifle  e.  gr.  introducto.  Juris  mere  parochialis  est 
benedicere  nupturientibus  — uti  vidimus  in  num.  praecedenti  (13.) 
in  fine;  sepelire  corpora  fidelium  defunctorum  — cfr.  tit.  praece- 
dentem (IU.  28».  — Ad  parochum  deinde  spectat  benedictio  fontis 
baptismatis  necnon  domorum  sabbato  sancto  in  casu  quo  jure  bapti- 
zandi gaudet  (vide  dicta  supra  n.  9.);  item  celebratio  missae  sole- 
mnis  fer.  V*.  in  Coena  Domini  secundum  decretum  generale  S.  R.  C. 
(d.  lo.  Dec.  1703)  d.  12.  Jan.  1704.  n.  8.  — Ex  eodem  decreto 

d.  12.  Jnn.  1704  sequitur:  benedictiones  et  distributiones  cande- 
larum, cinerum,  palmarum;  item  benedictiones  mulierum  post  par- 
tum, fontis  baptismatis,  ignis,  seminis,  ovorum  et  similium  non 

•esse  de  juribus  mere  parochialibus  c.  1.  un.  4.-5.;  at  benedictio 
mulieris  post  partum  necnon  fontis  baptismatis  pertinet  ad  obli- 
gationes parochorum.  De  hac  benedictione  mulierum  vide  plura 
in  tit.  47.  h.  1. 

15.  De  parochi  munere  relate  ad  Missas  sacrificium.  Quod 
pristina  consuetudine  observabatur,  ut  populus  fidelis  statutis  diebus 
adunaretur  cum  Episcopo  in  sacris  celebrandis  mysteriis,  deinde, 
facta  divisione  paroeciarum,  inductum  est,  ut  observaretur  in  diebus 
festis  cum  sacerdote  proprio,  nempe  parocho.  Scilicet  inductum 
est  ut  diebus  festis  populus  ecclesiam  parochialem  adiret,  sacri- 
ficio per  parochum  celebrato  assisteret,  praedicationem  verbi  Dei 
audiret,  cognosceret  jejunia  servanda,  et  denunciationes  exciperet 
festorum,  et  Episcopi  mandata.  Ut  vero  unio  spiritualis  major 
esset  voluit  Ecclesia,  ut  parochus  missam  pro  populo  celebraret. 
Cone.  Trid.  hoc  officium  Parochi  in  genere  celebrandi  pro  populo 
ex  divino  praecepto  derivat  sess.  23.  c.  1 .de  Ref.  Illud  vero  deter- 
minat Bened.  XIV.  in  Const.  Cum  semper  edita  d.  19.  Aug.  1744 
statuens  officium  esse  Parochi  ut  singulis  festis  diebus  sacrificium 
■celebret  pro  populo. 

Claritati  officii  tanti  momenti  consulere  volentes  totam  quaes- 
tionem ad  4 capita  revocamus,  sc.  obligationem  applicandi  missam 
•esse  onus  1.  reale;  2.  personale;  3.  locale;  4.  temporale. 

16.  I.  Onus  reale  impletur  tantum  applicatione  missae  sacrificii 
pro  fidelibus  curae  pastorali  commissis;  non  sufficit  igitur  sola  cele- 
bratio. Inde  sequitur  quod  persona  ecclesiastica  huic  oneri  obnoxia 
pro  missa  quam  tenetur  applicare  pro  populo,  recipere  stipendium 
illamque  applicare  pro  defunctis  aliisque  satisfaciendis  oneribus 
non  possit;  S.  C.  Concilii  in  Pampilonen.,  d.  18.  Nov.  1702.' 

17.  II.  Onus  personale.  Quis  tenetur  ad  applicandum?  Triden- 
tinum  sess.  23.  cp.  1.  de  Ref.  generaliter  loquitur:  »Praecepto 
divino  mandatum  est  omnibus  quibus  animarum  cura  commissa 
est,  ....  pro  ovibus  suis  sacrificium  offerre. « 

Animarum  cura  commissa  est : a)  Episcopis  iisque  jure  divino; 
bi  Omnibus  in  districtu  canonice  circumscripto  dependenter  qui- 
dem ab  Ordinario,  sed  . . . ordinario  vel  vicario  jure  curam  actu 
gerentibus ; hi  posteriores  obligantur  etiam  divino  jure,  non  tamen 
absolute,  sed  conditionatim , videlicet  si  sacerdotes  curse  pastoralis 
Episcopornm  participes  ab  Ecclesia  canonice  constituuntur,  jure 

Santi,  m.  Decr. 

divino  ad  pascendas  oves  obligantur;  Leonis  XIII.  Lit.  Ap.  >In 
suprema « d.  10.  Jun.  1882. 

Ad  ejusmodi  animarum  curantes  pertinent: 

Parochi  actuales  omnes,  etiam  >succursales«,  sive  opulento  sive 
exiguo  beneficio  praediti;  Breve  Innocentii  XII.  d.  24.  Apr.  1699;  S.  C. 
Concilii  d.  8.  Febr.  1716;  minime  vero  parochi  habituales,  S.  C.  Con- 
cilii in  Castri  Albi  d.  18.  Jul.  1789  ad  11“’".  Vicarii  parochiarum 
perpetui;  hoc  eruitur  ex  dictis  in  1.  I.  t 28.  n.  6.  — 3°.  Vicarii 
parochiarum  temporanei;  sequitur  ex  dictis  in  1.  I.  tit.  28.  n.  9.; 
cfr.  etiam  bullam  Pii  IX.  »Amantissimi  Redemptoris*  d.  3.  Maji  1858. 

Huc  vero  non  pertinent:  a)  Coadjutores  parochorum  qui  una- 
cum  parochis  eisque  subjecti,  licet  fortasse  in  certo  aliquo  terri- 
torio, — expositi  — curam  animarum  gerunt;  b)  Missionarii  ex- 
ceptis iis  qui  in  parochiis  canonice  erectis  fidelibus  salutaria  prae- 
bent; cfr.  dicta  in  1.  I.  tit.  28.  n.  10.  et  responsiones  S.  C.  de 
Prop.  Fid.  dd.  18.  Aug.  1866  et  26.  Febr.  1875. 

Ceterum  quoad  hanc  obligationem  non  est  distinctio  inter  cleri- 
cos saeculares  et  regulares;  si  adsunt  requisita,  adest  etiam  onus. 

Quaeritur:  Ad  quid  tenetur  parochus  qui  administrat  parochias 
duas  vel  plures? 

Resp.  Tenetur  juxta  numerum  parochiarum  ab  ipso  admini- 
stratarum missam  applicare  pro  populo  bis  vel  saepius  sive  per 
se,  si  binandi  facultate  pollet,  sive  per  alios  sacerdotes,  exceptis 
tantum  parochis  qui  praesunt  parochiis  unitis  unione  plenaria  et 
exstinctiva,  uti  S.  C.  Concilii  decidit  in  Lucen.  d.  12.  Mart.  1774.  — 
Haec  obligatio  valet  etiam  quando  populus  unius  parochiae  convenit 
ad  missam  audiendam  in  ecclesiam  alterius  parochiae  ubi  residet 
parochus,  e.  gr.  quia  prior  parochia  caret  ecclesia,  juxta  respon- 
sum S.  C.  de  Prop.  Fid.  d.  25.  Febr.  1875  ad  I.—  IV.  in  Quebecen. 
Dispensatio  data  est  ad  quinquennium  in  Nivernen.  d.  5.  Mart.  1887 
parochis  administrantibus  2 parochias  pro  una  applicatione  festis 
suppressis  tantum  ob  speciales  rationes;  similiter  in  Fodiana  d. 
28.  Apr.  1888.  — Aliter  autem  res  se  habet  cum  Episcopis  qui 
secundum  citatas  Literas  Apostolicas  S.  P.  Leonis  XIII.  d.  10.  Jun. 
1882,  §.  »Et  ne  cui  dubitationi*  applicationis  officio  ^satisfaciunt 
per  celebrationem  et  applicationem  tonus  Missae  pro  universo  po- 
pulo sibi  commisso,  etiamsi  duas  vel  plures  dioeceses  . . aeque  prin- 
cipaliter unitas  regant.*  Cujus  dispositionis  ratio  ibidem  a Suin. 
Pont,  explicatur. 

Onus  obligationis  personale  importat  etiam,  nt  parochus  vel 
alios  obligatus  celebret  per  se  ipsum.  Si  igitur  deest  legitimum 
impedimentum,  parochns  debet  missam  celebrare  per  seipsum  quia 
ipse  est  mediator  inter  Deum  et  fideles  sibi  commissos. 

Ita  S.  C.  Concilii  in  multis  decisionibus,  v.  gr.  in  Castri  Albi. 
d.  18.  Jul.  1789;  in  Mechlinien.,  d.  25.  Sopi  1847,  quae  sic  se 
habet:  »Parochi  ipsi  S.  Missae  sacrificium  pro  populo  offerre  de- 
bent, non  vero  per  aliam  sacerdotem,  excepto  casu  verae  necessitatis 
et  concurrente  causa  canonica .«  — Consuetudo  huic  obligationi 
contraria  non  est  attendenda,  S.  C.  Concilii  in  citata  Mechlinien , 
ad  IV"“.  Minus  quam  consuetudo  jnvat  celebratio  ad  intentionem 
benefactoris  vel  celebratio  missae  de  requiem  praesente  cadavere, 
uti  respondit  S.  C.  Cone,  in  Fesnlana  d.  26.  .Tan.  1771.  — Causae 
autem  legitimae  excusantes  sunt  hae: 

a)  Impossibilitas  physica  vel  moralis,  e.  gr.  infirmitas  ve! 
contracta  irregularitas. 

b)  Absentia  legitima,  S.  C.  Concilii  d.  14.  Dec.  1872. 

c)  Duplex  applicandi  obligatio,  si  quis  missam  et  conven- 
tualem  et  parochialem  uno  eodemque  die  festo  celebrare  deberet; 
S.  C.  Concilii  d.  11.  Maji  1720  sic  respondit:  » Occurrente  quod 
archipresbyter  parochus  celebret  missam  conventualem  . . .,  tunc 
tenetur  celebrare  facere  per  alium  missam  parochialem  pro  populo.  < — 

Hisce  causis  adjungendae  sunt  2 aliae  fundatae  in  legitima  con- 
suetudine: 1*.  quando  parochns  etiam  in  applicanda  missa  paro- 
chiali  ex  consuetudine  coadjuvatur  a coadjutoribus  curae,  ejusmodi 
consuetudo  sustinetur,  S.  C.  Concilii  in  Spoletana,  d.  14.  Maji  1831 
et  in  aliis;  2*.  quando  legitima  consuetudo  secum  fert  obligatio- 
nem, ut  residente  cnra  habituali  in  aliquo  Capitulo  non  solum  Vi- 
carius parochiae,  sed  ceteri  quoque  canonici  per  turnum  missam 
pro  "populo  applicent,  S.  C.  Cone,  in  Camerinen.,  d.  16.  Dec.  1820. 

18.  III.  Onus  locale  (interdum  generali  vocabulo  male  dictum). 

Parochus  tenetur  non  solum  missam  per  se  ipse  applicare, 
sed  etiam  missain  celebrare  in  propria  ecclesia,  non  in  alia.  Hoc 
evidenter  concluditor  ex  c.  2.  h.  t.  quod  etiam  correlativam  populo 
obligationem  assistendi  huic  missae  parochiali  statuit  his  verbis: 
»Ut  dominicis  vel  festivis  diebus  Presbyteri,  antequam  missam 
celebrent,  plebem  interrogent,  si  alterius  parcecianus  in  Ecclesia 
sit,  qni  proprio  contempto  Presbytero  ibi  velit  Missam  audire: 
quem  si  invenerint,  statim  ab  Ecclesia  abjiciant.»  — 

18* 

Onus  quidem  parochi  celebrandi  missam  pro  populo  in  propria 
ecclesia  usque  modo  perseveravit,  S.  C.  Cone,  in  Lucana  dd.  15.  Sept. 
et  12.  Nov.  1629,  in  Fanen.,  d,  17.  Nov.  1629,  S.  Rota  (Dec.  469. 
n.  67.  p.  19.  t 2.  rec.),  obligatio  vero  populi  adeundi  ecclesiam 
propriam  ad  satisfaciendum  praecepto  ecclesiastico  in  desuetudinem 
abiit  ita  ut  hodie  liberum  sit  cuique  fideli  in  toto  orbe  Christiano 
Missam  audire  in  qualibet  publica  ecclesia  tam  saeculari  quam 
regulari  — teste  Benedicto  XIV.  in  Syn.  dicecesan.,  1.  11.  cp.  14. 
nn.  7.  et  sqq.  ubi  totam  quaestionem  docte  lnculenterque  explicat 
citatis  etiam  Summorum  Pontificum  in  favorem  regularium  decretis 
necnon  ponderata  canonistarum  quornndam  sententia. 

Prae  oculis  vero  habendum  est  id  quod  tradit  Tridentinum 
in  Decreto  sess.  22.  De  observandis  et  evitandis  in  celebratione 
Missas.  Alloqnens  enim  Episcopos  ait:  » Moneant  etiam  eundem 
populum,  ut  frequenter  ad  suas  parochias,  saltem  diebus  dominicis 
. et  majoribus  festis,  accedant* 

Quandoquidem  hoc  onus  locale  jure  ecclesiastico  est  definitum, 
justae  causae  ab  ejusmodi  obligatione  excusare  possunt.  Per  se 
patet  legitimam  absentiam  esse  ejusmodi  causam,  dummodo,  saltem 
festis  de  praecepto,  populo  in  ecclesia  propria  occasio  praebeatur 
audiendi  Missam.  S.  C.  Concilii  in  Dubiis  super  applicatione  Missa 
parochialis,  d.  14.  Dec.  1872  respondit:  »Parochum  die  festo  a sua 
paroecia  legitime  absentem  satisfacere  suae  obligationi  missam  ap- 
plicando pro  populo  suo  in  loco  ubi  degit,  dnmmodo  ad  necessariam 
populi  commoditatem  alius  sacerdos  in  ecclesia  parochiali  celebret 
et  verbum  Dei  explicet.* 

19.  IV.  Onus  temporale  (reale  quoque  dictum  latiori  sensu).  Teste 
Benedicto  XIV.  in  Inst.  X.,  anno  1681  decretum  exiit  S.  C.  Concilii, 
quo  statuebatur  parochos  teneri  pro  parochianis  sacrificium  appli- 
care atque  ea  cum  distinctione,  ut,  si  reditus  sint  pingues,  singulis 
diebus,  si  vero  tenues,  saltem  diebus  festivis.*  At  jam  anno  1716 
in  Forosempronien.  d.  8.  Febr.  ad  11"“.  aliter  ab  eadem  Congre- 
gatione res  est  decisa,  sc.  omnes  parochos  non  teneri  nisi  diebus 
dominicis  et  festivis.  Catalogus  talium  festorum  exhibetur  nobis 
in  Const  Urbani  VIII.  «Universa  per  orbem*  d.  13.  Sept  1642 
ubi  hsec  continentur:  «Dominicos  dies  totius  anni,  Nativitatis 
D.  N.  Jesn  Christi,  Circumcisionis,  Epiphaniae,  Resurrectionis  cum 
duabus  sequentibus  feriis,  Ascensionis,  Pentecostes  cum  duabus 
pariter  sequentibus  feriis,  SS.  Trinitatis,  solemnitatis  Corporis 

Christi  et  Inventionis  S.  Crucis,  necnon  festivitatum  Purificationis, 
Annunciationis,  Assumptionis  et  Nativitatis  Deiparae  Virginis,  De- 
dicationis S.  Michaelis  Archangeli,  Nativitatis  S.  Joannis  Baptistae, 
Ss.  Petri  et  Pauli,  S.  Andreae,  S.  Jacobi,  S.  Joannis,  S.  Thomae, 
S8.  Philippi  et  Jacobi,  S.  Bartholomaei,  S.  Matthaei,  Ss.  Simonis  et 
Jndae  et  S.  Mathiae  Christi  Domini  Apostolorum,  item  S.  Stephani 
protomartyris,  Ss.  Innocentium,  S.  Laurentii  Martyris,  S.  Sylvestri 
papae  et  confessoris,  S.  Josephi  etiam  confessoris  et  S.  Annae 
Deiparae  respective  sponsi  ac  genitricis,  solemnitatis  Omnium  San- 
ctorum atque  unius  ex  principalioribus  in  qnocnmque  regno,  sive 
provincia,  et  alterius  pariter  principalioris  in  quacumque  civitate, 
oppido  vel  pago,  ubi  hos  patronos  haberi  et  venerari  contigerit « 
Accensenda  hisce  festis  est  solemnitas  Immaculatos  Conceptionis 
B.  M.  V.  ex  const.  -Commissi  nobis*  Clementis  XI.  d.  6.  Dec.  1708. 

Pauca  circa  hunc  festorum  catalogum  notanda  sunt: 

1.  Nonnulla  ex  hisce  festa  sunt  dimidiata  — i.  e.  ex  duplici 
praecepto  audiendi  missam  et  abstinendi  ab  operibus  servilibus 
prius  retinebatur  altero  remisso  — , nonnulla  vero  translata  vel 
abrogata  sunt  quoad  duplex  praeceptum;  quaeritur,  quid  observan- 
dum sit  respectu  missae  parochialis  his  diebus?  — Obligatio  missae 
parochialis  remansit  et  adhuc  viget  idque  quoad  festa  dimidiata 
ex  Const.  Benedicti  XIV.  »Cum  semper*  §.  7;  quoad  festa  vero 
translata  vel  abrogata  ex  Const  Pii  IX.  »Amantissimi  Redem- 
ptoris* d.  3.  Maji  1858. 

2.  Cum  sint  dioeceses  et  parochiae,  ubi  nec  patroni  regni  sive 
provinciae  nec  patroni  civitatis,  oppidi  vel  pagi  exsistant  vel  saltem 
non  celebrentur  in  foro,  debetne  parochus  missam  applicare  festo 
patroni  dioecesis  vel  titularis  ecclesiae  parochialis? 

Secundum  verba  cit.  Const  Urbani  VIII.  non  tenetur;  etenim 
catalogo  festorum  adnectitur  clausula:  »Ubi  hos  patronos  (sc.  regni 
vel  civitatis  etc.)  haberi  et  venerari  contigerit ,«  nulla  mentione 
facta  substitutionis  alterius  festi.  — Nihilominus  distinguendum 
est,  utrum  ejusmodi  festa  (patroni  dioecesis  vel  titularis  ecclesise 
parochialis)  celebrentur  etiam  in  foro  ex  legitima  consuetudine 
necne.  Si  non  etiam  in  foro  celebrantur,  certe  obligatio  appli- 
candi pro  populo  non  adest;  sin  autem  celebrantur,  obligatio  adesse 
videtur;  nam  a)  obligationi  populi  audiendi  missam  correspondet 
obligatio  parochi  celebrandi  pro  populo;  deinde  b)  S.  Rit  C.  in 

Isclana,  d.  20.  Nov.  1886  n.  6952  obligationem  applicandi  festo 
titularis  saltem  indirecte  agnovit.  — 

3.  Interdum  talia  festa  transferri  conceduntur  in  proximam 
dominicam;  quoties  parochus  applicare  tenetur? 

Si  festum  aliquod  transfertur  non  solum  quoad  solemnitatem, 
sed  etiam  quoad  officium  et  missam,  applicare  non  tenetur  nisi 
sola  dominica;  secus  si  solemnitas  tantum  transfertur  remanente 
officio  et  missa  die  fixo;  nam  in  hoc  casu  bis  applicare  debet  et 
die  fixo  et  dominica  (ratione  dominicae,  non  solemnitatis);  Pius  IX. 
in  Const.  »Amantissiini  Redemptoris». 

4)  Occurrente  aliquo  die,  e.  gr.  die  24.  Junii,  duplice  solemni- 
tate  de  praecepto  — solemnitate  Corporis  Christi  et  festo  S.  Joan- 
nis  Praecursoris  — et  uno  festo  quoad  missam  et  officium  trans- 
lato — festo  S.  Joannis  in  diem  25.  Junii  — , quaeritur  utrum 
Parochus  teneatur  bis  applicare  pro  populo  — , sc.  die  quo  oc- 
currit et  die  in  quem  transfertur? 

» Negative*,  respondit  S.  C.  Concilii  d.  28.  April.  1888  in 
Apamien.  et  Vidorien.;  i.  e.  parochus  non  tenetur  bis  applicare, 
sed  solummodo  die  quo  duplex  festum  occurrit. 

Etiam  temporale  onus  habet  suas  exceptiones.  Celeberrima 
est  illa  exceptio  quam  ponit  Benedidus  XIV.  in  sua  Institutione.  X. 
ubi  refert  rogatu  Tanarii  Card.  -Episcopi  Ostien.  S.  C.  Concilii 
mentem  suam  (i.  e.  ipsius  Congregationis)  sic  declarasse:  »posse 
ab  iis  parochis  (locorum  quorumdam)  ad  egestatem  sublevandam 
stipendium  accipi,  licet  diebus  festis  praebeatur,  et  sacrificium  quod 
pro  populo  celebrandum  fuerat,  offerri  pro  illo,  qui  stipendium  tra- 
diderit, ea  tamen  conditione,  ut  alio  hebdomadae  die  pro  populo 
offerentes  suo  muneri  satisfaciant» 

Ob  egestatem  ergo  dispensantur  illi  parochi  non  ab  onere 
reali  neque  in  totum,  sed  partialiter  et  quoad  tempus.  Celebrare 
quidem  tenentur  die  festo,  sed  non  applicare;  nihilominus  appli- 
candi obligatio  non  tollitur,  sed  differtur. 

Dixi  »dispensantur« ; nam  S.  C.  Concilii  expresse  postulat,  ut 
in  casibus  etiam  summae  egestatis  recurratur  ad  Sedem  Aposto- 
licatn;  cfr.  causam  Spoletanam  in  S.  Concilii  agitatam  d.  27.  Maji 
1893  lit.  f. ; dispensationem  pro  diebus  suppressis  tantum  con- 
cessam in  Fodiana  d.  28.  Apr.  1888. 

Ex  dictis  hucusque  sequitur:  Parochi  omnesque  paroeciarum 
rectores  obligantur  diebus  dominicis  necnon  festis  in  Catalogo  Ur- 

bani  VIII.  nominatis  adjnncta  soleinnitate  Immaculatae  Conceptionis 
B.  M.  V.  ad  celebrandum  in  ecclesia  parochiali  et  ad  applicandum 
pro  populo.  — Parochus  legitime  impeditus  quominus  celebret  et 
applicet,  alium  substituere  debet  pro  celebrando  et  applicando. 
Quodsi  substituere  sacerdotem  nequit,  quam  primum  ipse  supplere 
debet  applicando  pro  populo.  — Parochus  vero  legitime  impeditus 
quominus  applicet  e.  gr.  missa  conventuali,  non  autem  quominus 
celebret,  alium  pro  applicando  substituere  tenetur.  — Tandem  si 
applicare  quidem  potest  e.  gr.  legitime  absens,  sed  non  celebrare 
in  parochiali  ecclesia,  alium  sacerdotem  pro  celebrando  substituat, 
ipse  vero  per  se  applicet;  S.  C.  Concilii  d.  14.  Dec.  1872  in  »Du- 
biis  super  applicatione  Missae  parochialis.*  — 

20.  De  munere  praedicationis.  — Parochus  vel  per  se,  vel  eo 
impedito,  per  alios  idoneos  tenetur  diebus  saltem  dominicis,  et 
festis  solemnibus  plebem  sibi  commissam  pro  sua,  et  plebis  capaci- 
tate salutaribus  verbis  pascere.  Cone.  Trid.  in  c.  2.  sess.  5.  de  Ref. 
<^uod  si  Parochus  ab  Episcopo  monitus  per  3 mensium  spatium 
huic  muneri  suo  defuerit,  per  censuras  ecclesiasticas,  vel  alias 
poenas  ad  Episcopi  arbitrium  cogi  potest  ad  officium  praedicationis 
explendum.  Immo  Episcopus  potest,  si  opportunum  duxerit,  ex 
beneficii  parochialis  fructibus  partem  congruam  detrahere,  et  alteri 
tradere  qui  munus  praedicationis  expleat,  donec  parochus  resipiscat. 
Decreti  autem  hujus  exsecutio  nullo  modo  impediri  potest  nec  infir- 
mari, aut  suspendi  sive  ob  consuetudinem  contrariam,  sive  ob  ex- 
emptionem parochi,  vel  etiam  ob  interpositam  appellationem  aut 
recursum.  Trid.  in  cit.  loco  et  c.  4.  sess.  24.  de  Ref. 

21.  Porro  non  requiritur  oratio  elaborata  ad  formam  rheto- 
ricae elocutionis,  sed  sufficit  ut  Parochus  pascat  gregem  suum  salu- 
taribus verbis,  prout  docet  Innoc.  XIII,  in  Const.  Apostolici  Mu- 
neris d.  13.  Maji  1723.  Quam  Constitutionem,  quae  pro  Hispania 
edita  erat,  omnibus  Episcopis  veluti  exemplar  dedit  Bened.  XIII. 
in  Const  In  Supremo  d.  13.  Sept.  1724.  Huc  spectant  etiam 
Literae  Encyclicae  S.  C.  EE.  et  RR.  Leonis  XIII.  jussu  super 
s.  praedicatione,  ad  omnes  Italice  Episcopos  atque  ad  omnes  Ordi- 
num coetuumque  religiosorum  Praesules  datae,  d.  31.  Julii  1894. 

22.  Nec  admittitur  excusatio  quod  satis  provisum  sit  per  pu- 
blicos annuales  concionatores,  aut  quod  exiguus  sit  numerus  fidelium 
paroeciae.  Haec  namque  effugia  excluduntur  a cit.  Const.  Innoc.  XIII. 
Benedictus  XIV.  vero  in  Const.  Et  si  minime  d.  7.  Febr.  1742 

ampliavit  decretum  Tridentinum.  In  §.  enim  14.  statuit  Pontifex 
ut  Episcopus  in  Ecclesiis  ruralibus  etiam  non  parochialibus,  longe 
a parochialibus  positis  decernat,  etiam  gravibus  statutis  poenis, 
populum  ibi  edoceri  debere  Christianae  doctrinae  elementa  a sacer- 
dotibus ibi  sacra  operantibus. 

Urget  etiam  Parochum  praeceptum  explicandi  fidelibus  cate- 
chismum  diebus  festis.  S.  C.  Concilii  in  Montis  Falisci  d.  8.  Maji 
1706  et  aliis  omissis  in  Nullius  Orbetelli  d.  28.  Aprilis  1736. 

De  diligente  instructione  obstetricibus  a parochis  danda  videa- 
tur Benedictus  XIV.  in  Institutione  VIII. 

Titulus  XXX. 

De  decimis,  primitiis  et  oblationibus. 

1.  Decimae  possunt  accipi  objective  vel  formaliter.  Objective 
definiri  possunt  ‘pars  decima  omnium  fructuum  juste  quaesitorum 
ministris  ecclesiae  quotannis  solvenda  ratione  sacri  ministerii  pro  eo- 
rundem sustentatione’.  Ita  Hostiensis  in  summa  hujus  tit  — For- 
maliter vero  seu  juridice  inspectae  decimae  sunt  jus  petendi  partem 
decimam  ex  fructibus  omnibus  juste  acquisitis  competens  ministris 
Ecclesice  propter  ministerium  spirituale .’ 

2.  Quaestio  proponitur  a DD.  quo  jure  decimce  solvendce  sunt? 

Ipsum  factum  immutationis  substantialis  in  materia  decima- 
rum satis  ostendit  earundem  institutionem  esse  juris  ecclesiastici r 
et  pertinere  ad  mutabilem  disciplinam.  At  plura  loca  juris  decimas 
ad  divinam  institutionem  referunt,  et  earum  solutionem  divino  prae- 
cepto adseribunt.  Ita  praesertim  Alex.  III.  in  c.  14.  h.  t.  et  In  no- 
cent. III.  in  cc.  25.,  26.  et  33.  h.  t.  Ad  rei  intelligentiain  se- 
quens animadversio  facienda  est.  In  Vet.  Test.  divina  lex  expressa 
Numeror.  XVIII.  et  Deut.  XII.  jubebat,  le vitis,  quibus  non  fuerat 
portio  terrae  tributa,  a ceteris  tribubus  solvendam  esse  decimam 
partem  fructuum  ad  vitam  honeste  sustentandam.  Cum  legalia 
Vet.  Test.  cessaverint  ex  promulgatione  Novi,  et  praesertim  hac  in 
re,  cum  non  amplius  ex  una  gente  vel  populo  debeant  eligi  sacro- 
rum ministri,  dici  amplius  non  potest  vigere  adhuc  praeceptum 
divinum  Vet.  Test.  obligans  fideles  ad  solutionem  decimarum.  Ia 
novo  autem  Testamento  renovatum  fuisse  non  legimus. 

3.  Verum  in  ipsa  institutione  decimarum  V.  T.  reperitur  ele- 
mentum, quod  perpetuum  dici  debet,  ut  scilicet  sacrorum  ministri 

alerentur  a populo,  quaecumque  tandem  sit  ratio  subministrandi 
alimenta.  Hanc  partem  divini  praecepti  renovatam  fuisse  depre- 
hendimus in  Novo  Test.  praesertim  Math.  X.  ‘Dignus  est  opera- 
rius cibo  suo!’  et  in  1.  Cor.  IX.  vv.  7.,  11.,  17.  Quare  adhuc 
viget  divinum  praeceptum  quo'  fideles  tenentur  suppeditare  tempo- 
ralia et  necessaria  ad  congruam  sustentationem  ministris  sacris  a 
quibus  spiritualia  recipiunt,  quique  divinis  mancipati  servitiis  a 
curis  saecularibus  exempti  esse  debent. 

4.  Indifferens  est  utrum  fideles  huic  oneri  satisfaciant,  vel  con- 
cessione praediorum,  et  praebendarum  vel  oblationum  et  portionis 
fructuum,  et  obventionum.  Apostoli  oblationes  a fidelibus  excipie- 
bant. Successivis  temporibus  cum  Ecclesiae  possiderent  jam  bona 
immobilia,  istis  imparibus  ad  honeste  sustentandos  ministros,  ad- 
huc mos  perduravit  exposcendi  a fidelibus  oblationes.  Cum  vero 
ob  imminutum  charitatis  fervorem  oblationes  deficerent,  necesse 
fuit  lege  peculiari  has  oblationes  praecipere.  Ne  autem  esset  in- 
determinata obligatio,  placuit  Ecclesiae  normam  sequi  in  Vet.  Test. 
constitutam,  qua  decima  pars  fructuum  solvenda  erat.  Quare  lex 
obligans  ad  decimarum  solutionem  in  sua  forma  specifica  est  lex 
ecclesiastica.  Verum  duplici  ex  respectu  decimarum  praeceptum 
dici  potest  divino  ex  jure  procedere:  1°.  Quia  ex  jure  divino  de- 
rivat praeceptum  tribuendi  in  genere  ministris  honestam  sustenta- 
tionem quae  post  institutas  decimas  in  Ecclesia  praestatur  per  ea- 
rundem  solutionem.  Unde  Glossa  in  c.  25.  v.  » Divina*  h.  t.  expli- 
cans illud  divina  constitutione  scribit:  ‘Quia  debent  esse  cibus  in 
domo  domini.’  2°.  Quia  instituta  mensura  seu  quantitas  oblatio- 
num solvendarum  Ecclesiae  in  decima  parte  fructuum  dici  potest 
inducta  esse  ad  imitationem  disciplinae  Veteris  Testamenti. 

De  divisione  decimarum. 

5.  Claritatis  causa  animadvertimus  aliquibus  in  locis  solutio- 
nem decimae  partis  fructuum  repraesentare  jus  condominii  Ecclesiae 
in  fundo.  Id  autem  verificatur  si  fundus  Ecclesiae  datus  fuerit  in 
emphyteusim  sub  ea  conditione  ut  emphyteuta  solveret  canonem 
in  decima  parte  fructuum.  Decimae  hujusmodi,  ut  quisque  videt, 
solvuntur  titulo  civili  in  repraesentationem  juris  realis,  quod  habet 
Ecclesia,  non  autem  titulo  Sacramentorum.  Igitur  decimae  hujus- 
modi dici  non  possnnt  sacramentales.  Nos  loquimur  de  decimis 
sacramentalibus. 

6.  1°.  Aliae  sunt  personales,  aliae  reales.  Reales,  quae  etiam 
praediales  dicuntur,  sunt  quae  solvuntur  ex  fructibus  praediorum, 
quos  vel  natura  sua,  vel  cooperante  industria,  et  labore  hominis  — 
posteriores  igitur  interdum  mixtas  vocantur  — praedia  referunt. 
Personales  illae  sunt,  quae  solvuntur  ex  obventionibus  acquisitis  ex 
sola  industria  et  labore  personae.  Ex.  gr.  ex  lucro  quod  personae 
acquirunt  ex  negotiatione,  artificio  etc. 

7.  Reales  penduntur  a possessore  fundi  quicumque  ille  sit,  et 
dividuntur  1°.  in  majores  et  minutas.  Majores  sunt  quae  solvun- 
tur ex  fructibus,  qui  in  agris  majoris  momenti  et  quantitatis  solent 
esse  ex.  gr.  ex  frumento,  vino,  oleo  etc.  Minutae  solvuntur  ex  fru- 
ctibus qui  exigui  esse  solent  ex.  gr.  herbis,  pomis,  lana  etc.  2°.  Di- 
viduntur in  antiquas  et  novales.  Antiquae  solvuntur  ex  fructibus 
fundi  qui  jam  colebatur;  novales,  quae  ex  terris  nuper  ad  culturam 
redactis,  ex.  gr.  si  palude  exsiccata,  agri  fiant,  vel  si  fundus  ab 
hominum  memoria  sterilis  nunc  incipit  excoli  et  fructificare. 

8.  Quaeritur  de  quibus  rebus  decimos  solvendae  sint. 

In  c.  23.  h.  t.  decernitur:  ‘Fidelis  homo  de  omnibus,  quae  licite 
acquirere  potest,  decimas  erogare  tenetur’.  Concordant  cc.  22.  et 
26.  eod.  Et  quidem  solvendae  sunt  decimae  non  solum  de  terris 
ad  culturam  redactis,  sed  etiam  de  novalibus  c.  29.  h.  t Pariter 
<le  omnibus  proventibus  molendinorum,  piscationum  etc.  c.  5.  eod. 
necnon  de  negotio,  artificio  c.  66.  C.  16.  q.  1.  — Excipiuntur  res 
et  fructus  injuste  acquisiti;  ex  hisce  enim  Ecclesia  decimas  non 
recipit,  ne  videatur  participare  de  pretio  criminis  et  injustitiae; 
argumento  a sensu  contrario  c.  23.  h.  t.  et  c.  27.  C.  1.  q.  1.  Quod 
si  vero  fundus  fuerit  per  injuriam  occupatus,  usurpator  tenetur 
decimas  praestare  arg.  c.  16.  h.  t.  Nam  decimae  praediales  fundo 
inhaerent,  qui  fundus  censetur  Ecclesiae  obligatus.  Hinc  non  ex 
injusta  actione  hominis,  sed  potius  ex  fructibus  terrae  quae  donum 
Dei  est  c.  26.  h.  t. 

Animadvertendum  autem  est  decimas  reales  solvendas  esse 
non  deductis,  seu  non  computatis  expensis  pro  cultura  et  tributis. 
Debetur  enim  decima  pars  fructuum  telluris  c.  33.  h.  t.  Doctores 
vero  communiter  tradunt  decimas  personales  solvendas  esse  dedu- 
ctis expensis.  Personales  enim  decimae  fructibus  civilibus  aequi- 
parantur,  qui  computantur  post  deductas  expensas,  et  onera  1.  7.  ff- 
Soluto  matr. 

Cuinam  decima  solvantur. 

9.  Decimae  ab  Ecclesia  statutae  sunt,  ut  solvantur  clericis  spi- 
ritualia populo  ministrantibus.  Quare  ille  jus  habebit  decimas  per- 
cipiendi, cui  ex  officio  incumbit  onus  sacramenta  et  alia  spiritualia 
populo  ministrandi.  Facta  igitur  divisione  dioecesis  in  paroecias, 
Parochus  est  cui  solvendae  sunt  decimae  cc.  29.  h.  t.  et  31.  h.  t. 
Quare  juxta  canonistas  Ecclesia  parochialis  de  jure  communi  fun- 
dat intentionem  in  perceptione  decimarum  praedialium  ex  fructibus 
qui  colliguntur  intra  limites  parochiae  suae.  Ita  Fagn.  ad  c.  29. 
h.  t.  n.  21.  Immo  Canonistae  allatis  decisionibus  S.  Rotae  docent, 
parochum  habere  intentionem  fundatam  in  jure  quoad  perceptionem 
decimarum  etiam  contra  ipsum  Episcopum. 

10.  Verum  cum  Episcopus  sit  princeps  pastor  suae  dioeceseos, 
a qno  vel  iudirecte  et  mediate,  vel  directe  et  immediate  fideles 
spiritualia  recipiunt,  hinc  sacri  canones  eidem  reservarunt  quar- 
tam partem  decimarum  uniuscujusque  parochiae  c.  13.  h.  t.  Verum 
hoc  jus  Episcopo  a parocho  praescribi  potest  quadragenaria  prae- 
scriptione c.  4.  De  prcescr.  (II.  26). 

11.  Quod  si  parochus  contra  Episcopum  quoad  jus  decimarum 
percipiendarum  fundatam  habeat  intentionem  in  jure,  a fortiori 
illam  habere  debet  contra  alios  clericos  dioeceseos,  et  parochiae. 
Cfr.  dicta  in  libro  II.  tit.  13.  n.  11.  et  tit.  23.  n.  9.  Quare  in 
specie  nostra  reliqui  clerici,  ut  percipiant  decimas  in  parochia, 
debent  habere  aliquem  titulum  peculiarem . 

12.  Hujusmodi  tituli  possunt  esse  1°.  pidvilegium  Apostolicum 
c.  2.  h.  t.  in  6°.,  2°.  transactio  c.  3.  h.  t.  Haec  vero  transactio 
fieri  debet  ad  formam  juris  seu  cum  solemnitatibus  juris,  nec  jus 
decimandi  loco  pretii  venire  debet  sess.  24.  c.  14  .de  Bef.  in  Trid. 
3°.  Permutatio  pariter  legitime  facta  cc.  6.  et  9.  De  rerum  per - 
mut.  (III.  19).  4°.  Prcescriptio  quae,  si  habeat  titulum,  qui  causam 
dedit  possessioni,  sufficit  ut  sit  quadragenaria;  si  titulo  careat, 
requiritur  ut  sit  immemorialis . 

13.  Porro  jus  percipiendi  decimas  contra  Parochum  non  ex- 
tenditur ad  novalia  cc.  29.  h.  t.  et  2.  in  fin.  eod.  in  6°.  Quod  si 
alicui  conventui  concessum  sit  privilegium  percipiendi  decimas  ex 
agro  novali,  de  illo  agro  dumtaxat  indultum  intelligendum  est. 
c.  21.  De  Verb.  signific.  (V.  40). 

14.  Si  tandem  sermo  sit  de  laicis  ipsi  nunquam  praescribere 
possunt  contra  parochum  jus  decimandi.  At  potest  laicus  homo  ex 

privilegio  pontificio  jus  decimandi  obtinere,  et  ad  tempus  potest 
etiam  ex  Episcopi  concessione.  Afferri  possunt  c.  26.  ubi  supponi- 
tur decimas  laicis  olim  in  feudum  dari  potuisse,  et  c.  19.  b.  t ubi 
laici  dicuntur  decimas  sibi  concessas  illicite  possidere  et  c.  16.  li.t. 
ubi  praelati  qui  decimas  laicis  concedunt  vehementer  increpantur. 
Quod  vero  ad  tempus  possint  praelati  decimandi  jus  concedere  laicis 
patet  ex  principiis  generalibus  expositis  in  titulo  De  donationibus 
(III.  24)  et  in  tit-  De  locato  et  conducto  (III.  18).  Ut  vero  res 
intelligatur,  jus  decimandi  potest  considerari  sub  duplici  respectu. 
1°-  Quatenus  est  jus  spirituali  adnexum,  vel  ordinatum  praecise 
ad  officium  ministerii  spiritualis,  seu  quatenus  decimae  penduntur 
personis  determinatis  ministrantibus  spiritualia.  Hoc  in  sensu  nullo 
modo  potest  laicis  jus  decimandi  competere.  2°.  Decimae  consi- 
derari possunt  ceu  pars  patrominii  Ecclesiae,  ceu  bona  temporalia 
Ecclesiae,  quae  comparari  possunt  praebendis  beneficialibus.  Hoc 
sub  adspectu  in  genere  laicis  competere  non  possunt  quia  desti- 
nantur Clericis,  c.  26.  h.  t.  At  ex  privilegio  Pontificis  concedi 
possunt  laicis  generatim  praesertim  in  feudum,  et  ad  tempus  etiam 
ab  Episcopo. 

De  personis,  quse  decimas  solvere  tenentur. 

16.  Si  de  personalibus  sermo  sit,  eas  solvere  tenentur  omnes, 
qui  jus  habent  percipiendi  a Parocho  suo  spiritualia.  Hinc  eas 
non  solvunt  infideles  et  Judaei  quia  nullo  spirituali  jure  potiuntur. 
Haeretici  autem  summo  jure  tenerentur  decimas  solvere,  quia  in- 
gressi Ecclesiam  per  baptismum  jus  haberent  percipiendi  spiri- 
tualia, quod  si  ea  non  percipiunt,  ex  eornm  facto  provenit  Verum 
ex  quo  haeretici  peculiares  societates  constituunt  distinctas  ab  Ec- 
clesia catholica,  in  negotio  salutis  censentur  aberrare,  et  quoad 
spiritualium  perceptionem  infidelibus  comparari  possunt  Decimas 
ergo  solvere  non  tenentur. 

Etiam  pro  catholicis  potest  esse  ratio  exemptionis  a decimis 
personalibus.  Ita  1°.  clerici  et  religiosi  parocho  loci  decimas  perso- 
nales non  solvunt  Levita  enim  levitae  non  decimat  c.  2.  h.  t Con- 
sortes enim  censentur  esse  clerici,  et  religiosi  una  cum  parocho  in 
ministerio.  2°.  Etiam  privilegium  Summi  Pontificis  potest  aliquem 
fidelem  eximere  ab  onere  solvendi  decimas  personales.  3°.  Con- 
suetudo quse  in  decimarum  materia  prse  oculis  est  habenda  juxta 
cc.  18.,  20.,  32.  h.  t;  cfr.  dicta  in  1.  I.  tit  4.  Et  revera  consue- 

tudine  inductum  est  ut  hge  decimae  amplius  non  solvantur.  4°. 
Praescriptio  quae  cum  titulo  sufficit  ut  sit  40  (100  contra  Eccle- 
siam Romanam)  annorum;  si  absque  titulo  necesse  est  ut  sit  im- 
memorialis. 

16.  Reales  decimae  solvuntur  ab  omnibus  qui  praedia  possident 
juri  decimandi  obnoxia.*)  Hinc  etiam  Judaei  et  infideles  vel  haere- 
tici ad  quos  pervenerunt  haec  praedia  tenentur  decimas  solvere; 
cc.  18.  De  usuris  (V.  19)  et  16.  Ii.  t.  Ratio  est  quia  secus  Ec- 
clesia fraudaretur  jure  suo.  Nec  illis  infertur  injuria,  nam  terra 
decimarum  solutioni  obnoxia  tanti  minoris  aestimabatur,  et  pro  ea 
inferius  pretium  impenderunt  ut  acquirerent.  Easdem  decimas 
solvere  tenentur  domini  praediorum  licet  alibi  domicilium  fixerint: 
cc.  5.  De  parochiis  (ELI.  29),  2.  De  restit.  spoL  (II.  5)  in  6°.,  I.  De 
prcescr.  (II.  13)  in  6°.,  nisi  contraria  adsit  consuetudo  cc.  18.  et 
20.  h.  t.  Qua  in  re  etiam  animadverti  potest  in  erectione  novae 
parochiae  intra  limites  alterius  posse  reservari  jus  decimandi  in 
favorem  Ecclesiae  matricis , saltem,  in  parte , idest  constituta  prius 
rectori  Ecclesiae  filialis  congrua  portione.  Ex  quo  contingere  pot- 
est ut  bona  exsistentia  intra  fines  novae  parochiae  maneant  obligata 
Parocho  veteris  paroeciae  seu  Ecclesiae  matricis.  Quae  oeconomiae 
ratio  observanda  praecipitur  in  c.  44.  C.  16.  q.  1.  ne  Ecclesiae 
antiquiores  propter  novas  suam  justitiam  perdant,  ut  insinuatur 
in  ipso  Trid.  sess.  21.  c.  4.  de  Ref.  ubi  decernitur  solummodo  ut 
novo  Parocho  adsignetur  congrua  portio  ex  fructibus  antiquae  Ec- 
clesiae quomodocumque  pertinentibus.  Attamen  decimae  novales 
pertinent  ad  parochum  non  matricis,  sed  filialis  ecclesiae.  — 

17.  Quid  vero  dicendum  de  Clericis? 

Certe  hi  tenentur  decimas  solvere  de  bonis  patrimonialibus , 
seu  quae  titulo  civili  possident.  Cadunt  enim  haec  bona  sub  dis- 
positione cc.  23.,  24.  h.  t.  Pariter  tenentur  decimas  solvere  de 
bonis  quae  antea  decimarum  solutioni  subjiciebantur  et  deinde  in 


*)  Negari  nequit  jus  decimarum  origine  sua  esse  jus  non  realc,  sed  per- 
sonale proveniens  ex  quasi-eontractu  inter  ministrum  sacrum  spiritualia  prap- 
stantem  et  fideles  temporalia  reddentes;  efr.  S.  Thotnam  in  Summa  Theologica: 
2.2.  q.  87.  a.  2.  ct  cc.  18..  20.,  1H..  82.  h.  t.  Nihilominus  consuetudine  ratio- 
nabili qua»  perpetuas  vel  ex  rerum  circumstantiis  vel  etiam  ex  dolis  provenien- 
tes vacillationes  removeret,  tactum  est.  ut  decimae  reales  persolverentur  ex  jure 
reali  i.  e.  quasi  essent  pnediis  annexa*.  Cfr.  Pradectiones  Jur.  Can.  quas  tra- 
debat Gutielmus  Scbastianelli.  Roma*  1890.  De  Personis  n.  273.  pag.  321.  not.  1. 

dotem  beneficii  transierunt  c.  43.  C.  16.  q.  1.  Res  enim  trans- 
eunt cum  onere  sno,  c.  33.  h.  t. 

At  si  sermo  sit  de  bonis  quae  clericus  possidet  titulo  beneficii? 
quaeque  antea  subjecta  non  erant  oneri  solvendarum  decimarum 
de  illis  decimas  solvere  non  debet.  Haec  conclusio  infertur  ex  c.  2. 
h.  t.  in  quo,  ne  contradictio  admittatur,  dicendum  est  cum  Glossa, 
et  communi  doctorum  sententia,  praecipere  caput  solutionem  deci- 
marum a clericis  faciendam  de  bonis  patrimonialibus,  sen  titulo 
civili  possessis,  non  vero  de  bonis  ecclesiasticis.  Quoad  enim  ista 
bona  verificaretur  absurdum  quod  Levita  decimas  solveret  Levitae, 
seu  Ecclesia  Ecclesiae,  sacrum  ministerium  alteri  ministerio  sacro. 
Hanc  insuper  distinctionem  inter  bona  patrimonialia  et  beneficialia 
quoad  onns  decimas  solvendi  adoptavit  per  juridicam  interpretatio- 
nem S.  C.  Cone,  in  Marsicana  d.  12.  Aug.  1631  et  aliis  omissis 
in  Hortana  decimarum  d.  25.  Sept.  1694. 

18.  Si  de  regularibus  sermo  sit,  variae  adsunt  decisiones  in 
decretalibus  Gregorii  tum  quoad  fundos  ab  antiquo  possessos,  tum 
quoad  praedia  exculta  ab  antiquo,  tum  quoad  novalia:  tandem  tum 
quoad  praedia  exculta  ab  ipsis  religiosis,  tum  quoad  ea  quae  aliis 
excolenda  tradunt.  Cf.  cc.  10.,  11.,  12.,  34.  h.  t.,  2.  eod.  in  6°. 
§.  »Caeterum«  necnon  c.  21.  De  Verb.  sign.  (V.  40  ).  Hisce  capitibus 
juris  adjungenda  est  resolutio  S.  C.  Cone,  in  causa  Pumpilonensi 
decimarum  dd.  21.  Aug.  1728  et  19.  Jan.  1731  in  qua  declaravit: 
‘Regulares  non  habentes  in  privilegiis  expressam  derogationem 
cap.  * Nuper*  34.  teneri  solvere  integras  decimas,  exceptis  bonis, 
et  rebus  praescriptis  in  cap.  »Ex  parte«  X.  De  decimis.’ 

Ex  hisce  colligitur  omnes  regulares  esse  exemptos  ab  onere 
solvendi  decimas  tam  personales,  quam  reales  quae  praestari  debe- 
rent ex  fructibus  hortorum  suorum,  nutrimentis  animalium,  et  no- 
valium, quas  vel  propriis  manibus,  vel  propriis  sumptibus  excolunt; 
de  quibus  sermo  est  in  cap.  10.  h.  t.  solvere  vero  debere  decimas 
de  fundis  decimalibus,  qui  ad  eos  cum  tali  onere  pervenerunt,  nisi 
speciali  privilegio  eximantur. 

De  ptBnis  statutis  contra  non  solventes  decimas. 

19.  1°.  Ex  cc.  5.,  21.  et  26.  h.  t.  et  ex  Trid.  sess.  25.  c.  12. 
de  Ref.  praeter  grave  peccatum  decimas  non  solventes  subjiciuntur 
excommunicationi  ferendae  sententiae,  a qua  non  possunt  absolvi  nisi 
plene  satisfecerint.  2°.  Ex  c.  19.  h.  t privantur  ecclesiastica  sepul- 

tura.  3°.  In  c.  1.  h.  t in  6°.  regularibus  praecipitur  ne  retrahant 
fideles  a solutione  decimarum.  Cui  constitutioni  inhaerens  Clem.  V.  in 
Clem.  3.  De  poenis  (V.  8)  statuit,  regulares,  qui  in  sermonibus  suis 
nempe  publicis,  vel  alibi  aliquid  proferre  praesumpserint  ut  retra- 
hant alios  a solutione  decimarum,  excommunicationem  ipso  facto 
incurrere.  At  haec  excommunicatio  non  fuit  renovata  in  Const. 
‘Apostolicoe  Sedis*.  4°.  In  Clem.  1.  h.  t regulares  usurpantes  vel 
impedientes  decimas  debitas  ecclesiis,  suspenduntur  ab  officiis,  ad- 
ministrationibus , et  beneficiis  quae  possideant,  quod  si  nihil  horum 
habeant,  excommunicantur,  si  intra  duos  menses  iisdem  Ecclesiis 
non  satisfecerint.  Porro  suspensio,  de  qna  in  hac  decretali,  juxta 
doctores  intelligitur  ab  administratione  rerum  temporalium,  non 
autem  a divinis. 

20.  Si  decimae  denegentur,  potest  decimator  agere  in  petitorio 
actione  confessoria,  qua  a judice  exposcit  ut  declaretur  sibi  jus 
decimandi  competere.  Ita  Glos,  in  c.  26.  h.  t.  Si  vero  quaestio 
sit  in  possessorio , utrum  nempe  decimator  possideat  jus  decimandi 
necne,  tunc  poterit  agere  remedio  adipiscendae,  vel  retinendae  pos- 
sessionis. Primum  jndicinm  cum  totum  versetur  circa  jus  spiri- 
tuale est  exclusivnm  tribunalis  ecclesiastici  arg.  cc.  26.  h.  t.  et  9. 
De  rerum  permut.  (III.  19).  Secundum  vero  seu  judicium  in  pos- 
sessorio, cum  possessio  juris  sit  res  temporalis,  poterit  etiam  per- 
tinere ad  laicum  judicem,  cum  videlicet  reus  erit  laica  persona. 

21.  Subjungimus  hic  Instructionem  S.  Pcenitentiariae,  quam  cum 
Episcopis  aliisque  in  Italia  locorum  Ordinariis  d.  2.  Sept.  1887 
communicavit: 

>Ut  cleri  indemnitati  et  conscientiis  fidelium  nuper  per  pro- 
mulgationem et  exsecutionem  legis  civilis  decimas  abolentis  in 
commune  discrimen  adductis,  quantum  in  praesens  fieri  potest,  con- 
sulatur, sacra  Pcenitentiaria,  benigne  sic  annuente  Sanctissimo 
Domino  Nostro  Leone  Papa  XIII.,  sequentes  regulas  cum  Episco- 
pis aliisque  in  Italia  locorum  ordinariis  communicat. 

1°.  Inprimis  ordinarii,  quibus  id  modis  opportunum  duxerint, 
fideles  edoceant,  jus  percipiendi  decimas  ecclesiae  a potestate  civili 
auferri  minime  potuisse,  ideoque  fideles  ad  eas  solvendas  non  se- 
cus atque  antea  omuino  teneri,  nec  quemquam  ab  onere  et  obli- 
gatione hujusmodi  liberari  nisi  per  solam  ecclesiasticam  auctori- 
tatem posse. 

2°.  Igitur  quo  facilior  pateat  fidelibus  via  suae  consulendi  con- 
scientiae, seseque  ab  onere  decimarum  solvendarum  in  perpetuum 
liberandi,  iidem  ordinarii  eos  excitabunt,  ut  ad  justam  decimarum 
redemptionem,  vel  etiam,  ubi  casus  ferat,  ad  aequam  super  illis 
compositionem  admitti  petant  Quem  in  finem  sacra  Poenitentiaria, 
de  speciali  et  expressa  apostolica  auctoritate,  necessarias  et  oppor- 
tunas facultates  omnibus  in  Italia  locorum  ordinariis  harum  tenore 
litterarum  tribuit  ad  quinquennium  dumtaxat  valituras. 

3°.  Facta  autem  decimarum  redemptione  vel  compositione, 
pretium  earuradem,  prudenti  ordinariorum  judicio  juxta  peculiaria 
cujusque  casus  adjuncta  determinandum,  cum  stet  loco  sortis  deci- 
marum, collocetur  in  tuto,  honesto  et  fructifero  investimento ; fru- 
ctus vero  applicentnr  beneficiis  vel  piis  locis,  quae  damnum  passa 
fuerint. 

4°.  Qui  decimas  nec  redemerint  nec  super  illis  ullo  modo  se 
composuerint,  et  cathedrali  aut  quibuscumque  aliis  ecclesiis  vel 
personis,  quibus  legitime  debentur  integre  persolvere  noluerint,  non 
absolvantur  nisi  plena  restitutione  secuta  (Cone.  Trid.  sess.  25.  de 
refor.  c.  12),  salvis  tamen  regulis  a probatis  auctoribus  traditis 
circa  illos  qui  inopia  vel  paupertate  laborant. 

5#.  Noverint  insuper  ordinarii  tolerari,  ut  vel  ipsi  vel  parochi 
aliique  quorum  interest  a gubernio  petant  compensationem  pro 
damno  sibi  illato,  ita  tamen  ut  in  hujusmodi  petitione  nihil  con- 
tineatur, quod  ad  jus  de  decimis  disponendi  in  laica  potestate  pro- 
bandum trahi  possit,  et  expresse  significetur  compensationem  peti 
titulo  tantum  legitimae  indemnitatis. 

6°.  Denique  non  omittent  singuli  ad  s.  Sedem  referre,  quanto 
damno  decimarum  suppressio  suis  dioecesibus  fuerit « 

De  primitiis. 

22.  Primitiae  sunt  primi  fructus.  De  primitiis  sermo  est  in 
lib.  Exod.  XXIII.  19.,  Num.  XVIII  11.  sqq.  et  Deut.  XXVI 
2.  sqq.  Ex  c.  1.  h.  t.  et  Qlossa  ibi,  in  Ecclesia  instituta  est  praxis 
solvendi  Ecclesiae  primitias,  quae  comprehendunt  non  solum  primos 
fructus  agrorum  et  animalium  in  anno,  sed  etiam  primos  fructus 
agri  novalis.  Porro  nomine  primitiarum  solvendarum  Ecclesiae 
venit  certa  portio  ex  fructibus  agrorum,  quae  non  excedit  quadrat- 
gesimam  partem  ipsorum  fructuum.  In  animalibus  vero  ipsum 
primogenitum  ainimal  non  in  natura,  sed  ejus  aestimatio  praestanda 


Digitized  by  LjOOQie 


TIT.  XXX.  DB  DECIMIS,  PRIMITIIS  ET  OBLATIONIBUS. 


289 


est  in  portione  quae  major  non  sit  quadragesima.  Si  primitiae 
solvantur  Ecclesiae  parochiali,  parochns  est,  qui  exclusive  ad  alios 
sacerdotes,  facit  suas.  Si  solvantur  aliis  Ecclesiis,  cedunt  ipsis 
Ecclesiis.  In  genere  praesumitur  primitias  Parocho  solvi  debere. 
At  fere  ubique  in  desuetudinem  abiere. 

De  oblationibus. 

23.  Oblationis  nomine  venit  quidquid  Ecclesiae  offertur  causa 
religionis.  Antiquis  temporibus  duo  oblationum  erant  genera:  r,m. 
earum  quae  fiebant  ad  altare  intra  missam,  de  quibus  oblationibus 
mentio  fit  in  Canone  Missae  ante  orationem  Domini  necnon  in  Or- 
dinatione Subdiaconorum;  2um.  earum  quae  deferebantur  ad  domos 
Episcoporum.  De  his  videri  potest  Benedictus  XIV.  in  Syn.  Direces. 
1.  5.  cp.  8. 

Oblationes  per  se  inspectae  non  cadunt  sub  ullo  jure  sive  di- 
vino sive  humano.  At  ex  lege  testamentaria  aut  ex  consuetudine, 
praesertim  in  defectu  honestae  sustentationis  ministrorum  fieri  pot- 
est ut  certis  anni  temporibus  fideles  teneantur  oblationes  Eccle- 
siae praestare.  Cavendum  vero  est  praesertim  in  usu  sacramenta- 
lium,  in  benedicendis  agris  vel  domibus  aqua  lustrali,  ne  exigantur 
oblationes  ceu  correspectivum  benedictionis. 

24.  Si  quaeratur  cuinam  cedant  oblationes,  dicendum  est  de 
jure  communi  oblationes  quae  fiunt  intra  limites  paroeciae,  sive  in 
Ecclesia  parochiali,  sive  in  oratorio  privato,  vel  alicui  imagini  per- 
tinere ad  Parochum  loci.  Ipse  enim  habet  fundatam  intentionem 
in  jure.  Ita  communiter  Doctores.  At  hac  in  re  notanda  sunt: 
1°.  Principium  superius  allatum  locum  habuisse  in  tota  sua  exten- 
sione cum  vigebat  usus  decimarum.  Hodie  autem  praesertim  loco- 
rum consuetudines  attendendae,  quibus  consuetudinibus  inductum  est 
ut  oblationes  oratoriis,  vel  locis  piis  factae  administrentur  ab  illis 
quibus  commissa  est  loci  cnra  sub  Episcopi  auctoritate,  vel  saltem 
vigilantia.  Qua  in  re  prae  oculis  haberi  debet  decretum  Urbis  et 
Orbis  S.  C.  Rituum  d.  10.  Dec.  1703  edit,  circa  jura  parochialia, 
et  praeeminentia8  inter  Parochos,  et  confraternitates  laicorum, 
eorumque  Capellanos.  In  dubio  28.  decreti  cum  quaereretur:  »An 
possit  Parochus  se  ingerere  in  administratione  oblationum,  et  ele- 
emosynarum in  saepe  dictis  Ecclesiis  (confraternitatum)  recolle- 
ctarum vel  capsulae  pro  illis  recipiendis  expositae  elavem  retinere*, 

8uti,  III.  Deor  19 

responsum  est:  Negative.  2°.  Praecipue  attendenda  est  intentio 
fidelium  offerentium. 

25.  Ecclesia  non  a quibuscumque  recipit  oblationes:  1°.  non 
recipit  oblationes  in  Ecclesia,  vel  ad  altare  a non  baptizatis,  et 
ab  aliis  qui  a communione  praecisi  sunt.  2°.  Ab  usurariis,  c.  3. 
De  usuris.  (V.  19).  3°.  A raptoribus,  c.  2.  De  raptoribus  (V.  17). 
4#.  Ab  oppressoribus  pauperum  c.  2.  D.  90.  5°.  A sacnlegis,  c.  8. 
C.  17.  q.  4.  6°.  A publicis  pcenitentibus  ne  videatur  ratione  ob- 
lationis Ecclesia  remittere  poenam  c.  118.  D.  4.  De  consecrat. 
7°.  Etiam  a publicis  peccatoribus,  in  poenam  criminis  et  scandali. 


Titulus  XXXI. 

De  regularibus  et  transeuntibus  ad  religionem.*) 

1.  Antiquissimi  sunt  in  Ecclesia  coetus  personarum,  quae  ex 
professo  quasdam  virtutes  exercent,  et  perfectioni  vitae  spiritualis 
insistunt.  Coetus  isti  dicuntur  vivere  in  statu  regulari.  Cum  per- 
sonae in  hoc  statu  viventes  consiliorum  evangelicorum  observantiam 
spondeant  visum  est  aliquibus  posse  juri  divino  tribui  hunc  statum. 
At  revera  quamvis  in  statu  regulari  locum  habeant  praecipuum 
tria  evangelica  vota,  tamen  status  ipse  prout  specifice  determinatur 
in  hodierna  disciplina  ab  ecclesiastica  institutione  repetendus  est 
et  juris  est  ecclesiastici.  Et  definitur  ' Stabilis  in  communi  vivendi 
modus  fidelium  ad  Christianam  perfectionem  tendentium,  ab  Ec- 
clesia approbabis,  editis  votis  perpetuas  obedientice,  paupertatis,  et 
castitatis’.  Ex  hac  definitione  descendit  ad  statum  religiosum  con- 
stituendum requiri  1°.  stabilitatem  seu  permanentem,  immo  perpe- 
tuam conditionem  a fideli  susceptam  per  liberam  professionem,  quae 
inducat  veram  obligationem  personalem;  item  perpetuam  condi- 
tionem in  religiosa  communitate,  nam  vita  solitaria  sive  eremitica 
nostris  temporibus  ab  Ecclesia  uti  status  regularis  non  approbatur. 

2.  2°.  Tria  vota  perpetua  castitatis  etc.  Haec  tria  vota  di- 
cuntur substantialia  status  religiosi  tum  quia  ex  evangelica  prae- 
scriptione sunt  media  ut  pertingat  homo  ad  culmen  Christianae  pet  - 


*)  Cfr.  de  materia  etiam  sequentes  titulos  usque  ad  38.  exci.  — Inter  auctores 
hanc  materiam  tractantes  eminet  Suarez:  De  religione ; item  Comes  de  Monta- 
lembert:  Monachi  occidentis.  (Gallice:  Les  Moines  d’occideut,  Paris  1860.) 

fectionis  pro  qua  institutae  sunt  regularium  familiae,  tum  quia  hisce 
tribus  votis  potest  etiam  aliud  votum  accedere. 

3.  3°.  Requiritur  approbatio  Ecclesiae  quae  judicio  suo  cogno- 
se  at  de  qualitate  regulae  propositae  utrum  revera  ad  scopum  per- 
fectionis dirigere  valeat.  Antiquitus  regulae  religiosarum  fami- 
liarum ab  ordinariis  locorum  probabantur  cum  consensu  Romani 
Pontificis,  vel  tacito,  vel  praesumpto.  Deinde  cum  multiplicitas 
religionum  confusionem  induceret  in  Ecclesia,  factum  est  ut  Inno- 
cent.  III.  in  Cone.  Later.  IV.  judicio  S.  Sedis  indirecte  reserva- 
verit approbationem  ordinum  regularium  c.  9.  De  relig.  domib. 
<111.  36).  Concordat  cap.  un.  De  vdto  (III.  15)  in  6°.  Hinc  ap- 
probatio hujusmodi  coepit  adnumerari  inter  causas  majores,  quae 
ex  dispositione  c.  3.  De  Bapt.  (III.  42)  reservantur  Rom.  Ponti- 
fici decernendae. 

4.  Ex  cap.  un.  De  voto  (III.  15)  in  6°.  deprehendimus  vota 
alia  esse  solemnia,  alia  vero  simplicia,  et  solemnitatem  non  esse 
aliquid  intrinsecum  ipsi  voto  idest  aliquid  dependens  ab  ipso  vo- 
vente, sed  aliquid  superadditum  ab  extrinseco.  Scilicet  solemnitas 
voti  inducta  est  ab  Ecclesia,  quae  religionem  approbat,  agnoscens 
regulam  religionis  illius  esse  medium  perfectionis  assequendae.  So- 
lemnitas vero  voti  efficit  ut  actus  qui  contra  votum  simplex  esset 
solummodo  illicitus,  contra  votum  solemne  sit  etiam  invalidus. 
Antiquitus  cum  nulla  esset  religio  approbata  quin  vota  haberet 
solemnia,  hinc  ipsa  simplex  approbatio  inducebat  solemnitatem 
votorum.  — Nostris  vero  temporibus  ad  inducendam  solemnitatem 
votorum  non  sufficit,  ut  Ecclesia  agnoscat  et  approbet  aliquam 
communitatem  tamquam  verum  ordinem  vel  veram  religionem, 
sed  considerandum  est,  utrum  in  eodem  vero  Ordine  (religione) 
vota  emittenda  sint  uti  solemnia,  an  uti  simplicia;  item  quoad 
vota  simplicia  utrum  mere  sint  simplicia  an  simplicia  qualificata, 
sc.  cum  effectu  uno  vel  alio  votorum  solemnium.  Sic  in  Societate 
Jesu  vota  simplicia  — dispositione  Constitutionis  » Ascendentes 
Gregarii  XIII.  — efficiunt,  ut  matrimonium  post  contractum  sit 
invalidum.  Quare  non  jam  valet  axioma:  Haec  est  religio  vera; 
ergo  vota  in  ea  emissa  sunt  solemnia. 

5.  Divisio  communitatum  ad  perfectionem  tendentium: 

1®  Quoad  sexum:  Communitates  virorum,  quarum  socii  regu- 
lares sive  religiosi  vocantur,  et  communitates  feminarum,  quarum 
membra  dicunt  religiosas  sive  moniales  vel  sanctimoniales. 

19* 

2°.  Quoad  occupationem  praecipuam:  communitates  activae,  con- 
templativos, in  quantum  sc.  vita  activa  vel  contemplativa  praevalet ; 
mixtce  quando  utraque  vita  aeque  exercetur. 

3°.  Juxta  originem  regulae:  regula  ss.  Bisilii,  Benedicti,  Au- 
gustini, Francisci.  Sub  hac  quadruplici  magna  regula  diversae 
exsistunt  juxta  diversitatem  constitutionum  religiosae  familiae  e.  gr. 
Basiliani  ritus  pure  Graeci  (Cryptae  fei-ratae  prope  Romam)  sub 
regula  S.  Basilii,  item  Basiliani  ritus  Graeci-Melchitae;  Dominicani, 
Clerici  regulares  S.  Augustini,  Ordo  Visitationis  sub  regula  S.  Au- 
gustini; Benedictini  proprii  in  variis  Congregationibus,  dein  Sil- 
vestrini,  Olivetani,  Camaldulenses,  Cistercienses  etc.  sub  regula 
S.  Benedicti;  tandem  Conventuales,  Capulati,  Ordo  Fratrum  Mi- 
norum sub  regula  S.  Francisci. 

4®  Ex  natura  constitutionis:  Ordines  clericales  et  monachales; 
Jllendicantes,  et  Non-mendicantes;  Militares  et  Non-militares. 

5°.  Ex  natura  votorum:  Communitates  cum  votis  solemnibus 
(ordines  veri,  religiones  propriae),  et  cum  votis  simplicibus  (quae 
Congregationes  dici  solent).  Nostris  temporibus  adsunt  religiones 
mulierum  propriae,  in  quibus  tamen  vota  solemnia  non  emittuntur, 
e.  gr.  in  Gallia. 


De  ingressu  in  religionem. 

6.  Loquimur  de  ingressu  tantum,  deinde  de  professione.  Pro 
ingressu  1°.  aetas  determinata  non  est.  Sufficit  vero  aetas  puber- 
tatis cc.  8.  et  12.  h.  t.  et  quoad  mulieres  Trid.  sess.  25.  De  Reg . 
c.  17.  Et  ratio  est  quia  haec  aetas  necessaria  ad  sufficientem  dis- 
cretionem habendam,  et  sufficiens  reputatur,  ut  persona  indolem 
status  regularis  cognoscat,  et  proprias  vires  cum  rigore  ejusdem 
comparet  Hinc  quicumque  in  aetate  pubertatis  constituti  nullo  im- 
pedimento detinentur,  ingredi  religionem  possunt. 

H0.  Requiritur  11°.  libertas  disponendi  de  propria  persona. 
Qua  libertate  carent:  Episcopi,  saltem  confirmati,  sine  Pontificis 
consensu  non  possunt  ingredi  religionem  cc.  18.  h.  t.,  2.  De  trans- 
latione (I.  7),  10.  De  renuntiatione  (T.  9).  2°.  Conjuges  post  ma- 
trimonium consummatum  cc.  3.  et  13.  De  convers.  conjug.  (III.  32) 
nisi  quibusdam  positis  conditionibus,  de  quibus  infra  in  cit.  tit 
De  conversione  conjug.  3°.  Servi  sine  domini  licentia,  c.  3.  C.  17. 
q.  2.  et  c.  12.  C.  16.  q.  1.  Quibus  adhaerent  Constitutiones  Sixti  V. 
•Cum  de  omnibus?  editae  Kal.  Dec.  1587  et  instructio  edita  jussu 

dementis  VIII.  die  19.  Martii  1603.  4°.  Obligati  ad  ratiocinia, 

seu  qui  debent  adhuc  reddere  rationem  administrationis  rerum 
alienarum  c.  1.  D.  63.  et  Constit.  Sixti  V.  et  Clem.  VIII.  cit.  Ex 
quibus  constitutionibus  'excluduntur  etiam  6°.  nimium  are  alieno 
gravati.  Hisce  accensendi  sunt:  Infames  et  vitiati  corpore  ex  eis- 
dem Constitutionibus;  deinde  etiam  clerici,  praecipue  curati  et  be- 
neficiarii, si  ecclesia  grave  damnum  ex  ingressu  eorum  pateretur 
juxta  Benedictum  XIV.  in  Const.  »Ex  quo  dilectus*  d.  14  Jan. 
1747.  necnon  filii  familias  quorum  » parentibus  in  necessitate  ex- 
sistentibus aliter  subveniri  non  posset.*  S.  Thomas:  in  Sum. 
Theol.  11“  q.  189.  a.  6. 

7.  In  hodierna  autem  disciplina  prae  oculis  habenda  sunt  duo 
decreta  Pii  IX.  s.  mem.  Primum  decretum  incipit  Romani  Pon- 
tifices, secundum  vero  incipit  Regulari  disciplinae.  Utrumque  edi- 
tum fuit  die  25.  Jan.  1848.*) 

In  primo  statuit  Pontifex  in  quovis  ordine,  vel  societate,  vel 
congregatione,  instituto  aut  monasterio,  sive  habeat  vota  solemnia, 
sive  habeat  solummodo  simplicia,  nullum  esse  admittendum  ad  ha- 
bitum religiosum  suscipiendum  nisi  antea  muniatur,  et  praesentet 
literas  testimoniales  Ordinarii  originis,  et  ordinarii  loci  illius  in 
quo  per  annum  post  16.  annum  completum  commoratus  fuerit. 
Ordinarii  etiam  per  secretas  informationes  tenentur  in  conscientia 
omnia  diligenter  inquirere,  et  exponere  tum  de  natalibus,  aetate, 
moribus,  vita,  fama,  conditione,  et  scientia  illius,  qui  expostulat 
ingredi  religionem.  Obligatio  requirendi  Literas  testimoniales  ab  Or- 
dinario loci  illius  in  quo  suscipiendus  per  annum  post  15.  annum 
completum  commoratus  fuerit,  generaliter  loquendo  etiam  nunc 
valet,  at  gravioribus  periculis  debentur  cautelae  majores;  inde 
S.  C.  super  'Disciplina  Regulari  in  lit.  Encyclicis  praescripsit  d. 
27.  Nov.  1892,  ut  omnes  religiosi  militiae  sive  adscribendi  sive  ad- 
scripti  obligarentur  ad  afferendas  lit.  testimoniales  omnium  illo- 
rum Ordinariorum  in  quorum  dioecesibus  saltem  per  trimestre 
commorati  fuissent  (n.  6°.),  quare  Ordinarii  semper  sunt  informandi 
de  religiosis  qui  in  eorundem  dioecesibus  servitium  militare  prae- 
stare tenentur  (n.  4°.).  — De  hisce  lit.  testimonialibus  videatur 
appendix  ad  1.  I.  tit.  11.  (1.  I.  pg.  164  sqq.)  — Notandum  est 


*)  Vide  ntTnmqne  documentum  apud  Bizxari  in  Collectanea  pg.  282  et  sqq. 

decretum  citatum  respicere  non  sanctimoniales,  sed  religiosos  tan- 
tum viros. 

8.  Secundum  decretum  duplici  constat  parte.  In  I*.  parte 
praescribitur  modus  observandus  in  approbatione,  et  acceptatione 
novitii  ad  habitum  suscipiendum.  Modus  hic  consistit  in  duplici 
praesertim  scrutinio.  Primum  scrutinium  perficiendum  est  in  Pro- 
vincia, in  qua  fidelis  homo  expostulat  habitum  religiosum.  Per- 
ficitur vero  a Provinciali  et  a septem  aliis  idoneis  religiosis,  in 
capitulo  provinciali  electis,  qni  examini  [subjiciant  postulantem  et 
documenta  expendant,  et  per  secreta  suffragia  judicent  an  dignus 
sit  qui  in  religionem  recipiatur.  Unum  supra  medietatem  suffra- 
giorum requiritur  ut  postulans  probatus  habeatur.  Secundum  scru- 
tinium Pomos  faciendum  est  a Superiore  generali  totius  ordinis, 
vel  a procuratore  generali  Romae  commorante,  quoties  superior 
generalis  ibidem  non  resideat,  et  saltem  ab  aliis  tribus  generalibus 
examinatoribus.  Quare  documenta  et  examen  in  primo  scrutinio 
habitum  in  forma  authentica  Romam  transmittenda  sunt.  Quod 
si  tres  examinatores  nec  Romae  commorantur,  nec  Romam  commode 
vocari  possunt,  eadem  acta  seu  documenta  transmittenda  sunt  ad 
Superiorem  generalem  etsi  alibi  moretur.  Insuper  praeter  utrum- 
que scrutinium  servanda  sunt,  quae  a Constitutionibus  particularibus 
cujusque  ordinis  religiosi  statuta  sunt.  Ille  habitum  religiosum 
suscipere  poterit  qui  in  utroque  scrutinio,  et  juxta  legem  pecu- 
liarem ordinis  fuerit  probatus. 

9.  Altera  pars  decreti  inscribitur  De  lege  servanda  in  ad- 
mittendis Novitiis  ad  professionem.  Summa  dispositionum  haec 
est:  Provincialis,  vel  si  in  religione  non  adsit  Provincialis,  Supe- 
rior domus  novitiatns  duobus  mensibus  ante  professionem,  audita 
relatione  Magistri  novitiorum,  vel  per  se,  vel  per  idoneum  reli- 
giosum interrogare  debet  Novitium  de  voluntate  profitendi,  de  spi- 
ritu, quo  ducitur,  de  indole  regulae  instituti.  Deinde  auditis  sin- 
gillatim  religiosis  in  domo  novitiatns  commorantibus,  convocare 
debet  capitulum  ejusdem  domus,  et  exquirere  debet  sententiam 
capitularium.  Deinde  provincialis  sententiam  capitnli  communicare 
debet  tribus  examinatoribus  qni  judicent  cum  Magistro  Novitiorum 
utrum  dignus  sit  Novitius,  qui  ad  professionem  admittatur.  Tandem 
provincialis  de  omnibus  instructum  reddere  debet  superiorem  gene- 
ralem, qui,  captis  etiam  aliis  informationibus,  approbationem  datam 
ab  examinatoribus  revocet  vel  confirmet.  Insuper  ea  omnia  oh- 

servanda  sunt,  quae  ab  Instituti  religiosi  Constitutionibus  requi- 
runtur. 

10.  Ingressus  in  religionem  proprie  regularem  non  facit,  sed 
Novitium.  Novitii  autem  ex  stricta  obligatione  non  tenentur  ad 
tria  vota  observanda,  nec  ad  observanda  alia  praecepta  vel  sta- 
tuta regulae  familiae  religiosae,  sed  solum,  ut  ajunt,  ex  honestate 
et  decentia,  omnibus  tamen  religionis  privilegiis  fruuntur.  — Libere 
vero  possunt  ad  statum  saecularem  remeare. 

•De  professione  religiosa. 

11.  Professio,  est,  quae  hominem  religiosum  facit.  Definitur 
autem:  ‘Libera  et  solemnis  promissio  qua  homo  fidelis  religiosum 
statum  firmiter  assumit,  religione  per  suum  praelatum  expresse, 
vel  tacite  approbante,  et  acceptante'. 

12.  Libera  debet  esse  professio  seu  ex  libero  consensu  personae 
profi tentis  procedere  debet.  Nulla  igitur  est  professio  eorum  qui- 
bus in  actu  professionis  deest  vel  usus  rationis  omnino  vel  cognitio 
rei,  sc.  professionis,  essentialis.  Quando  autem  actus  professionis 
positus  fuit  ab  homine  mentis  integrae,  licet  postea  fortasse  signa 
vesani»  aliquot  emerserint,  invalida  non  est  censenda  professio; 
S.  C.  EE.  et  RR.  in  una  Ordinis  S.  Mariae  de  Mercede,  d.  8.  Martii 
1896.  — Item  si  emittatur  professio  ex  metu  gravi,  seu  qui  cadat 
in  virum  constantem,  et  sit  externe,  injuste  et  directe  incussus, 
ipsa  professio  invalida  est,  c.  1.  De  his  quae  vis  metusque  causa 
fiunt  (I.  40)  et  lib.  1. 1.  40.  n.  7.  Cui  concordat  Cone.  Trid.  sess.  25. 
cc.  16. — 19.  De  regularibus.  Quare  in  professione  religiosa  quemad- 
modum in  contractu  matrimonii  non  valet  principium,  actus  positi 
sub  metu  gravi  validi  sunt,  sed  rescinduntur  ad  querelam  partis 
laesae.  In  genere  comminatio  damni  gravis  sive  contra  personam, 
sive  contra  honorem  sive  contra  patrimonium  habetur  ceu  causa 
metus  gravis;  solet  enim  etiam  in  viro  constanti  haec  comminatio 
inducere  mentis  trepidationem,  et  auferre  illam  consilii  tranquil- 
litatem et  maturitatem  quae  tantopere  necessaria  est  in  suscipienda 
gravi  perpetuaque  obligatione  status  religiosi.  Pro  tutanda  liber- 
tate professionis  in  mulieribus  attendenda  est  dispositio  Trid.  c.  1 7. 
sess.  25.  De  Reg.  Statuit  Tridentinum  ut  puella  professionem  non 
emittat  priusquam  Episcopus,  vel  eo  absente  aut  impedito  ejus 
Vicarius,  aut  aliquis  alius  eorum  sumptibus  ab  eis  deputatus  ex- 
ploraverit diligenter  voluntatem  virginis,  an  coacta  vel  seducta 

fuerit,  an  sciat  qaid  agat  Ne  antem  Episcopus  ignoret  tempus 
professionis,  praefecta  Monasterii  eum  ante  mensem  certiorem  red- 
dere tenetur.  Quod  si  non  fecerit,  ab  officio  suspensa  maneat 
quamdiu  Episcopo  videbitur.  Haec  porro  non  ad  validitatem  pro- 
fessionis, sed  ad  honestatem  requiruntur.  Ex  resolut.  S.  C.  Cone, 
in  Suessonen.  d.  16.  Sept.  1662.  et  Olomucen.  d.  7.  Jun.  1756  et 
aliis,  ad  Episcopum  pertinet  explorare  voluntatem  virginnm  etiam 
in  monasteriis  exemptis. 

13.  2°.  Professio  est  actus  solemnis-,  idest  emissus  in  forma 
propria  cujuscumque  religionis  approbatae.  At  antiquo  jure  pro- 
fessio alia  fuit  expressa  seu  solemnis,  alia  tacita.  De  tacita  pro- 
fessione loquuntur  plura  capita?  juris.  Ita  cc.  4.,  8.,  9.,  20.,  22. 
et  23.  h.  t.  Pariter  cc.  2.,  3.  et  4.  h.  t.  in  6°.  Necnon  Clem.  2. 
eod.  Ex  quibus  capitibus  infertur  tacitam  professionem  jnre  cano- 
nico agnitam  fuisse  uti  validam  qnoties  factum  aliquod  verificaretur, 
quod  simul  revelabat  voluntatem  determinatam  fidelis  assumendi 
in  perpetuum  statum  religiosum,  et  consensum  communitatis  acce- 
ptantis eundem  in  fratrem.  Quare  inducebatur  tacita  professio 
1.  quoties  aliquis  non  contradicente  communitate  in  aetate  puber- 
tatis constitutus  habitum  novitiorum,  non  distinctum  tamen  colore, 
scissura  vel  forma  ab  habitu  professorum,  sponte  per  annum  gesta- 
visset, et  actibus  propriis  religiosorum  professorum  se  ingessisset; 
2°.  si  ante  annum  completum  probationis  suscepisset  habitum  pro- 
prium religiosorum  professorum,  et  per  triduum  gestavisset  Haec 
vero  differentia  erat,  ut  tacita  professio  intra  annum  probationis 
obligaret  solummodo  professum  alicui  {religioni  in  genere:  tacita 
autem  professio  post  annum  completum  novitiatus,  obligaret  pro- 
fessum religioni  in  qua  facta  fuerat  professio. 

14.  Quaesitum  est  a Doctoribus  an  tacita  professio  abrogata 
fuerit  a Tridentino  in  c.  15.  sess.  25.  De  reg.  ex  quo  statuitur  in 
quacumque  religione  tam  virorum  quam  mulierum  professionem 
esse  nullam  nisi  fiat  anno  (Btatis  16.  completo,  et  post  annum  in- 
tegrum probationis,  computandum  ab  habitus  religiosi  susceptione. 
Communiter  DD.  inter  quos  Fagnanus  Comm.  ad  c.  8.  h.  t.  tenent 
tacitam  professionem  etiam  post  Trid.  dispositionem  valere  dum- 
modo serventur  conditiones  a Concilio  1.  c.  adsignatse.  Ita  etiam 
declaravit  S.  C.  Concilii  in  Cremonensi  1578.  Hinc  inferant  DD. 
post  Tridentinum  valere  tacitam  professionem  quoties  post  inte- 
grum annum  probationis  cum  religionis  habitu  peractae,  et  post 

expletam  anaam  16.  statis  a novitio  actas  illi  perficiuntur  qai 
inducant  tacitam  professionem  atque  vicissim  a religione  actus 
illi  acceptantur.  Hinc  quoad  habitus  gestationem,  cum  ante  annum 
16.  et  ante  annum  probationis  non  possit  habere  locum  professio, 
concludunt  habitas  gestationem  tacitam  inducere  professionem,  si 
per  alium  annum  idest  si  ad  totum  annum  17.  gestatur  habitus 
communis  religionis.  Quod  si  habitus  novitioruni  sit  extrinsece 
distinctus  ab  habitu  professorum,  ajunt  hoc  in  casu  valere  disposi- 
tionem c.  8.  h.  t.  Quod  nempe  ad  inducendam  tacitam  professio- 
nem sufficiat  post  annum  probationis  et  annum  16.  assumere  habi- 
tum professorum  illumque  ad  triduum  gestare. 

16.  In  hac  vero  re  recenter  quoad  viros  disciplina  mutata  est 
a Pio  IX.  s.  mem.  in  citatis  decretis  8.  C.  super  Statum  Regu- 
larium ‘Romani  Pontifices'  et  ‘Regulari  disciplince’  editis  die 
26.  Jan.  1848,  necnon  in  Literis  Encyclicis  ejusdem  S.  Congr.  diei 
19.  Martii  1867,  et  magis  expresse  in  declarationibus  datis  ab 
eodem  Summo  Pontifice  die  12.  Jun.  1868  sub  n.  XI.  Ex  hisce 
locis  patet  vota  solemnia  emitti  debere  in  institutis  religiosis 
virorum  per  solemnem  professionem,  et  ideo  professionem  tacitam 
pro  viris  omnino  abrogatam  esse. 

Haec  solemnitas  non  eadem  est  apud  singulas  ordinum  fami- 
lias. Attamen  uniformitatem  quoad  modum  induxit  S.  R.  C.  pro 
illis  Ordinibus  et  Congregationibus  quibus  intra  missarum  cele- 
brationem nuncupare  professionem  est  usus.  Decretum  generale 
S.  R.  C.  d.  14.  Aug.,  a S.  P.  Leone  XIII.  d.  27.  Aug.  1894  ap- 
probatum, sublatis  constitutionibus  vel  consuetudinibus  contrariis, 
quae  sequuntur  servari  posse  constituit:  «Celebrans  profitentium 
(sive  renovantium)  vota  excepturus,  sumpto  Sanctissimo  Eucha- 
ristiae Sacramento,  absoluta  confessione,  ac  verbis  quae  ante  fide- 
lium Communionem  dici  solent,  Sacram  Hostiam  manu  tenens,  ad 
profitentes  sese  convertet:  hi  vero  singuli  alta  voce  professionem 
suam  legent,  ac  postquam  quisque  legerit,  statim  Sanctissimum 
Eucharistiae  Sacramentum  sumet.  In  renovatione  autem  votorum, 
Celebrans  ad  altare  conversus  exspectet  donec  renovantes  votorum 
formulam  protulerint;  qui,  nisi  pauci  sint,  omnes  simul,  uno  prae- 
eunte  formulam  renovationis  recitabunt,  ac  postea  ex  ordine  San- 
ctissimum Corpus  Domini  accipient.  Haec  tamen  methodus,  cum 
recepta  fuerit,  in  respectivis  Congregationum  Constitutionibus  mi- 
nime apponenda  est  Non  obstantibus  quibuscumque  particularibus 

Decretis  in  contrarium  facientibus,  quae  prorsus  revocata,  censean- 
tur.» Hoc  decretum  »vi  obligandi  pollet  penes  quaslibet  religiosas 
utriusque  sexus  Congregationes,  ubi  vota  nuncupantur  vel  reno- 
vantur intra  Missam  coram  celebrante  S.  Hostiam  manu  tenente*, 
sic  eadem  S.  R.  C.  rescripsit  d.  5.  Junii  1896. 

16.  Nunc  de  requisitis  ad  professionem  emittendam.  1°.  an- 
nus probationis  Jure  decretalium  aliquod  requisitum  erat  solum 
necessarium  pro  licita  professione,  non  autem  pro  valida.  Ita  an- 
nus no  vitiatus  ex  c.  16.  h.  t.  non  erat  ita  necessarius,  ut  absque 
eo  non  teneret  professio.  Annus  enim  novitiatus  consideratus  est 
ceu  tempus  quo  novitius  experiretur  qualitatem,  et.  rigorem  vitse 
regularis,  et  vicissim  religio  cognosceret  Novitii  personam.  Utrin- 
que  vero  renuntiari  poterat  juri  proprio.  Ita  in  c.  16.  h.  t.  et 
clarius  in  c.  23.  eod.  At  Trid.  in  c.  15.  sess.  25.  De  Regul.  1°. 
quoad  ipsum  novitiatum  decernit,  in  quacumque  religione  tam  viro- 
rum, quam  mulierum  nullum  esse  admittendum,  qui  minore  tem- 
pore quam  per  annum  integrum  post  susceptum  habitum  steterit 
in  probatione.  Quodsi  secus  fiat  decernit  Trid.  professionem  esse 
nullam , nullam  obligationem  inducere,  nullumque  producere  effe- 
ctum. Ergo  annus  novitiatus  non  ad  honestatem,  sed  ad  validi- 
tatem professionis  pertinet. 

17.  Annus  vero  hic  probationis  debet  esse  1°.  integer  de  die 
ad  diem,  immo  de  hora  ad  horam,  ex  resolutione  $.  C.  Cone.  d. 
1.  Febr.  1631.  Hinc  nulla  declaranda  est  professio  in  qua  defuit 
modicum  tempus,  idest  etiam  spatium  duarum  horarum.  Eadem 
Congr.  ita  resolvit  d.  21.  Januarii  1617.  In  anno  autem  bissextili 
etiam  dies  quse  superest,  computatur.  Ita  S.  Congregatio  in  Pata- 
vina d.  6.  Julii  1617.  2°.  Annus  debet  esse  continuus,  et  non  in- 
terruptus. Quod  satis  indicat  Tridentinum  per  ea  verba  per  an- 
num steterit.  Hinc  teste  Fagn.  comm.  in  c 16.  h.  t.  omnes  cano- 
nist®  scribentes  de  hac  re  tenent  nullam  esse  professionem,  si 
annus  probationis  fuerit  interruptus.  Haec  vero  interruptio  vitiat 
professionem  etiamsi  ad  modicum  tempus  locum  habuerit.  Immo 
teste  Fagn.  in  c.  7.  Qui  Clerici  (IV.  6)  n.  36.  S.  Congr.  nullam 
declaravit  professionem  emissam  post  annum  novitiatus  interrupti 
duarum  horarum  spatio.  Quare  qui  novitiatum  reliquit,  debet  iterum 
probationem  incipere,  et  per  integrum  annum  in  eadem  perseve- 
rare nisi  super  defectus  novitiatus  dispensationem  ab  Apostolica 
Sede  fuerit  assecutus.  3°.  Debet  probatio  fieri  in  habitu  religionis 

ita  ut  compntetur  annus  ab  epocba  susceptionis  habitus.  4°.  Debet 
fieri  probatio  in  monasteriis  et  Jocis  pro  novitiatu  designatis  ex 
decretis  Clem.  VIII.  ‘Regularis  disciplinae’  d.  12.  Martii  1596,  et 
, Sanctissimus’  d.  20.  Juni  1599.  Quae  decreta  pro  Monasteriis 
Italiae  et  insularum  adjacentium  lata,  nec  omnes  ordines  regulares 
respicientia  ab  Urbano  VIII.  Const.  ‘Sacra  Congregatio’  d.  21.  Sept. 
1624  extensa  sunt  et  applicata  regularibus  omnibus  ubique  locorum 
existentibus. 

18.  Quoad  annum  probationis  exceptio  facta  est  a S.  Pio  V. 
in  Const.  ‘Summi  Sacerdotii ’ d.  23.  Aug.  1570  quoad  novitias  or- 
dinis S.  Dominici  quibus  indulsit  ut  in  articulo  mortis  constitutae, 
dummodo  ad  aetatem  necessariam  pervenerint,  possint  professionem 
emittere  ante  annum  completum  probationis.  Id  vero  eis  datum 
est  solum  ad  affectum  lucrandi  indulgentias,  et  alias  gratias  con- 
cessas monialibus  professis  ita  ut  si  convalescant,  non  censeantur 
religioni  obligatae  nisi  transacto  probationis  anno  iterum  profes- 
sionem emittant  Et  sacra  C.  Cone,  die  14.  Jan.  1641  declaravit 
professionem  ab  infirmis  monialibus  emissam  ante  expletum  annum 
probationis  non  parere  monasterio  jus  ad  dotem,  vel  haereditatem 
monialis  profi tentis  habendam.  Similiter  decidit  S.  C.  Cone.  d. 
25.  Jan.  1744  in  Rom.-Narnien. 

19.  Hoc  privilegium  concessum  monialibus  ordinis  Praedica- 
torum, ob  communionem  privilegiornm  sibi  communiter  vindicarunt 
omnes  regulares  familiae  sive  virorum  sive  monialium.  Quod  vero 
Oreg.  XIII.  Constitutione  ‘In  tanta’  1.  Nov.  1573  Pianam  Con- 
stitutionem reduxerit  ad  Concilii  Tridentini  dispositionem,  dicunt 
hoc  non  respicere  indulgentias  et  gratias  spirituales  quae  percipi 
possunt  a Novitio  profitente  ante  annum  completum  probationis, 
sed  respicere  solum  alios  effectus  praesertim  civiles. 

20.  Tandem  opportunum  arbitramur  citare  S.  C.  Cone,  in 
Messanensi  ann.  1613  et  in  Neapol.  mensis  Nov.  1605  ex  quibus 
eruitur  novitiam,  vel  novitium  e monasterio  egressos  causa  valetu- 
dinis post  integrum  annum  probationis  posse  admitti  absque  altero 
probationis  anno  ad  edendam  solemniter  professionem  nisi  religionis 
conditio,  aut  no  vitii  mores  essent  immutati.  Neque  obstat  decre- 
tum Tridentini  c.  16.  sess.  25.  De  Reg.  ubi  statuit:  ‘Finito  tem- 
pore Novitiatus  Superiores  Novitios,  quos  habiles  invenerint,  ad 
profitendum  admittant,  aut  e monasterio  ejiciant’.  Nam  hoc  decre- 
tum intelligendum  est  de  personis  quse  post  completum  annum 

novitiatus  nullo  impedimento  detinentur  quominus  illico  profiteantur 
religionem.  Extendi  ergo  non  debet  ad  casum  in  quo  Noyitius  ob 
adversam  valetudinem  expleto  anno  cogitur  e religione  exire. 

21.  Speciali  mentione  digna  sunt,  quae  ex  temporum  adjunctis, 
ad  regularem  disciplinam,  vel  conservandam,  vel  restaurandam 
Pius  IX.  s.  m.  statuit  1°.  in  decreto  Neminem , per  organum  S.  Con- 
gregationis super  Statu  Regularium  edito  d.  19.  Martii  1867  et  2°- 
in  Const  Ad  Universalis  Ecclesiae  d.  7.  Februar.  1862.  Immutatio 
inducta  a Pontifice  respicit  solummodo  viros,  seu  familias  et  insti- 
tuta regularium  virorum  in  quibus  emittuntur  vota  solemnia.  Unde 
quoad  mulieres  nihil  est  innovatum.  Dispositio  autem  Pontificis 
haec  est:  Firmis  remanentibus  his  omnibus  quae  juxta  Trid.  legem, 
et  subseqnentes  dispositiones,  necnon  statuta  propria  ordinis  cujus- 
que  annum  novitiatus  respiciunt,  novitius  post  completum  novitiatum 
emittere  debet  vota  simplicia.  Deinde  post  triennium  computan- 
dum a die  quo  vota  simplicia  emisit,  si  dignus  reperiatur,  ad  pro- 
fessionem votorum  solemnium  admittitur.  Quod  si  vero  aliquod 
institutum  regulare  habeat  indultum  ut  ad  longius  tempus  per- 
duret professio  votorum  simplicium,  servandum  est.  — Votorum 
insuper  solemnium  professionem  potest  Superior  generalis  vel  pro- 
vincialis ex  rationabilibus  causis  differre.  At  differri  haec  professio 
non  potest  ultra  annum  25.  aetatis  novitii.  Quo  tempore  adve- 
niente, alumnus  vel  admittitur  ad  professionem  vel  dimittendus 
est  a religiosa  familia.  Si  in  religione  non  adsint  provinciales 
superiores,  facultas  differendi  emissionem  votorum  solemnium  tri- 
buitur etiam  superiori  domus  novitiatus  de  consensu  tamen  magi- 
stri Novitiorum,  et  duorum  aliorum  qui  in  instituto  aliquo  gradu 
sint  insigniti.  Haec  statuta  /uere  in  decreto  Neminem.  In  Const. 
vero  Ad  universalis  Ecclesias  d.  7.  Febr.  1862  decernit  Pontifex 
nullam  prorsus,  et  irritam  esse  professionem  votorum  solemnium 
quoties  ex  quacumque  causa  vel  praetextu,  ignorantia  etc.  omissa 
fuerint  vota  simplicia. 

Militari  servitio  ad  quod  adstringuntur  ecclesiastici  et  religiosi 
in  nonnullis  regionibus  catholicis,  — cum  in  aliis  quibusdam  quarum 
incolae  in  majori  numero  sunt  fortasse  haeretici,  uti  in  Germania, 
liberi  exsistant  — mutationes  disciplinae  ecclesiasticae  fieri  necesse 
fuisse,  aliquoties  jam  vidimus;  sic  etiam  in  nostro  capite.  Etenim 
S.  C.  EE.  et  RR.  Ordini  Cisterciensium  Reformatorum  de  Trappe 
d.  21.  Apr.  1871  indulsit,  ut  donec  praefatum  periculum  (sc.  servitii 

militaris)  perduraverit,  novitii  qui  tempus  no  vitiatus  rite  exple- 
verunt, admittantur  ad  professionem  votorum  simplicium  ad  6 men- 
ses valituram  ac  de  semestri  in  semestre  renovandam.  — Haec  vota 
. semestralia  non  sunt  absoluta,  sed  conditionata,  sc.  ita  facta  vel 
renovata  »ut  eo  ipso  cessasse  intelligantur  quo  Professus  e Mona- 
sterio egredi  adigatur  militaris  servitii  causa,  c Post  absolutum 
militare  servitium  «regredi  in  monasterium  non  tenetur,  et  qua- 
tenus regredi  velit,  constito  Superiori  de  perseverantia  vocationis, 
teneri  emittere  novam  professionem  votorum  simplicium,  et  in  ea 
per  triennium  integrum  remanere  priusquam  ad  nuncupanda  sole- 
mnia  vota  admittatur  ad  formam  Lit.  Ap.  Pii  IX.  Febr.  1862  quae 
incipiunt:  »Ad  Universalis  Eccl.«  S.  C.  EE.  et  RR.,  d.  2.  Sept. 
1896  ad  I".  et  IV". 

22.  n*.  qualitas,  seu  requisitum  ad  professionem  est  legitima 
astas.  Antiquitus  in  genere  erat  statuta  aetas  pubertatis  in  cc.  8. 
et  17.  h.  t.  Quod  si  in  c.  6.  h.  t.  prohibeantur  recipi  adolescentes 
aetate  annorum  18  inferiores,  eam  dispositionem  intelligunt  doctores 
de  aliqua  religione  rigidioris  observantiae  in  qua  vi  regulae  ordinis 
non  recipiuntur  nisi  in  aetate  pubertatis  completae.  At  Cone.  Trid. 
in  cit.  c.  15.  sess.  25.  de  Reg.  decernit  aetatem  legitimam  pro 
edenda  professione  esse  annum  16.  completum  ita  ut  professio  ante 
hoc  tempus  emissa  nullius  sit  valoris,  et  per  se  irrita.  Ex  dispo- 
sitione Pii  IX.  superius  citata  post  annum  16.  completum  possunt 
emitti  solummodo  vota  simplicia,  solemnia  vero  non  possunt  emitti 
nisi  post  aliud  triennium  completum,  scilicet  post  annum  19.  com- 
pletum. Potest  vero  differri  ad  annum  25.  Insuper  quoad  aetatem 
necessariam  pro  laicis  et  conversis  statuit  Summus  Pontifex  ser- 
vandam esse  Const.  Clementis  VIII.  ‘In  supremo’  quae  lata  est  die 
2.  Aprilis  1602.  In  hac  Const.  decernit  Clemens  VIII.  conversos 
non  posse  ad  habitum  recipi  ante  annos  20  aetatis. 

23.  Quibus  positis  exponendae  sunt  quaedam  declarationes  au- 
thenticae circa  novam  dispositionem  nomine  et  auctoritate  ejusdem 
Summi  Pontificis  editae.  Et  1°.  ex  declaratione  d.  12.  Jun.  1858 
vota  simplicia  emissa  post  annum  probationis  perpetua  sunt  ex 
parte  voventis.  At  solvi  possunt  vel  ex  dispensatione  Summi  Pon- 
tificis ob  graves  et  urgentes  causas  exposcenda,  vel  ex  decreto 
Superiorum  ordinis  qui  alumnum  dimittant  a religione.  Superiores 
Ordinis  dimittere  quidem  simpliciter  professum  possunt,  dispensare 
autem  super  his  votis  simplicibus  non  possunt,  cum  hoc  unice  sit 

reservatum  Sumino  Pontifici,  S.  C.  EE.  et  RR.  d.  19.  Nov.  1886. 
2°.  Ex  eadem  declaratione  professi  votorum  simplicium  admittuntur 
ad  participationem  omnium  gratiarum,  et  privilegiorum  quibus 
fruuntur  professi  votorum  solemnium,  necnon  suffragium  habent 
in  Capitulis  una  eunt  solemiiiter  professis,  exceptis  actibus  capi- 
tularibus in  quibus  deliberandum  est  utrum  necne  sit  admittendus 
ad  vota  solemnia  aliquis  professus  votorum  simplicium.  Haec  exce- 
ptio facta  est  ad  evitandum  periculum  collusionis.  Declar.  d.  7.  Febr. 
1862.  Alia  exceptio  verificatur  in  eo  quod  professi  votorum  sim- 
plicium non  valeant  eligi  in  Praelatos  seu  in  Superiores  neque 
licite  neque  valide.  S.  C.  super  Statu  Regularium  d.  16.  .Tan.  1891. 

24.  3°.  Ex  declaratione  d.  6.  Aug.  1858  professi  votorum 
simplicium  tenentur  ad  observantiam  regulae  ordinis  eodem  modo 
quo  tenentur  solemniter  professi,  quoad  vero  votum  paupertatis, 
attendenda  est  alia  declaratio  d.  12.  Jun.  1868,  prout  sequitur:  ‘Pro- 
fessi votorum  simplicium  dominium  radicate,  uti  ajunt,  suorum 
bonorum  retinere  poterunt,  sed  eis  omnino  interdicta  est  eorum 
administratio,  et  redituum  erogatio,  atque  usus.  Debent  propterea 
ante  professionem  votorum  simplicium  pro  eodem  tempore  quo  in 
eadem  votorum  simplicium  professione  permanserint,  administra- 
tionem,  et  usufructum,  et  usum  quibus  eis  placuerit  remittere  ac 
etiam  suo  ordini  si  ita  pro  eorum  libitu  existimaverint’.  Ordini 
vero  suo  haec  cedere  non  possunt,  si  ordo  nequeat  temporalia  bona 
possidere. 

25.  Si  quaeratur  quid  sit  dominium  radicale  respondent  Cano- 
nistae  esse  dominium  in  actu  primo.  Ita  Ferraris  v.  » votum*  art.  11. 
n.  119.  et  seqq.  Metaphorica  haec  locutio  est  deducta  ex  arbore 
in  qua  distingui  possunt  duo,  radix  nempe,  et  externa  evolutio. 
Hinc  in  dominio  distingui  potest  1°.  purum  et  nudum  jus  seu  mera 
capacitas;  2#.  plena  potestas  ad  exercitium,  sen  evolutio  juris. 
Primum  dici  potest  dominium  in  radice  sua,  seu  dominium  radicale. 
Secunda  dici  potest  plenum  dominium  in  sensu  juridico,  quo  quis 
potest  libere  uti,  frui  rebus  propriis,  de  iisque  disponere. 

26.  Vota  simplicia  cum  considerata  sint  sulummodo  ceu  via 
et  dispositio  ad  vota  solemnia,  non  excludunt  reditum  personae  ad 
statum  saecularem  et  civilem  conditionem.  Quare  non  privant  ho- 
minem dominio  radicali,  sed  solummodo  eundem  privant  exercitio 
juris  et  administratione.  Haec  enim  non  bene  conveniunt  cum  ho- 
mine fideli  qui  actu  est  religiosus,  et  vovit  paupertatem.  Solemnia 

autem  vota  quae  in  perpetuum  mancipant  hominem  religosae  pau- 
pertati, adimunt  etiam  dominium  radicale,  et  collocant  hominem 
extra  omnem  civilem  possidendi  capacitatem. 

27.  4°.  Alias  vidimus  ex  decreto  Tridentini  in  c.  16.  sess.  25. 
De  Reg.  Novitiornm  renunciationem  non  valere  etiam  ad  causas 
pias  nisi  cum  Episcopi  licentia  vel  ejus  Vicarii  generalis  fiat  intra 
duos  menses  ante  professionem,  et  cum  implicita  clausula,  quod 
non  valeat,  nisi  sequatur  professio  religiosa. 

Ex  declar.  d.  1.  Aug.  1862  deprehendimus  renunciationes 
istas  pro  professis  votorum  simplicium  locum  habere  posse  intra 
duos  menses  proximos  ante  professionem  votorum  solemnium.  Ani- 
madvertendum est,  juxta  c.  4.  h.  t.  in  6°.  beneficium  illius,  qni 
religionem  ingreditur,  non  esse  conferendum  intra  annum  proba- 
tionis nisi  accedat  consensus  novitii:  idest  nisi  accedat  renunciatio 
novitii.  Jamvero  ex  resolutionibus  S.  C.  Concilii  relatis  a Pitonio 
in  tom.  1.  Disceptatione  6*.  et  a Fagnano  in  Com.  ad  c.  23.  h.  t. 
Doctores  tenent  renunciationem  beneficii  venire  sub  dispositione 
Tridentini  interdicentis  quamcumque  renunciationem  ante  duos 
menses  proximos  professioni.  Cum  vero  ex  declaratione  immediate 
collata  renunciatio  de  qua  in  Tridentino  c.  16.  sess.  25.  De  Reg. 
facienda  sit  infra  bimestre  proximum  professioni  votorum  solem- 
nium; sequitur,  etiam  renunciationem  beneficii  fieri  non  posse  ante 
hoc  tempus.  Interim  vero  ex  c.  4.  h.  t.  in  6°.  destinatur  clericus 
idoneus  qui  onera  beneficii  impleat  et  congruam  habeat  portionem 
fructuum,  et  proventuum  beneficii. 

• Renuntiatio  infra  bimestre  ante  professionem  solemnem  facta 
non  secuta  professione  solemni  non  sortitur  effectum ; at  quid  agen- 
dum coram  republica  qu®  effectus  votorum  solemnium  non  agno- 
scens renuntiationem  bonorum  semel  factam  habet  irrevocabilem 
vel  qu®  ad  venditionem  aut  donationem  requirit  ®tatem  21  saltem 
annorum? 

S.  C.  E E.  et  RR.  hisce  incommodis  prospiciens  d.  16.  Sept. 
1885  mandavit  rescribi,  prout  sequitur:  *Cum  agatur  de  renun- 
tiatione illorum  bonorum  sujper  quibus  jus  certum  haberi  potest,  parte 
nempe  hcereditatis  paternos  vel  maternos,  emissa  suo  tempore,  juxta 
Concilium  Tridentinum,  renuntiatio  ipsa  renovetur,  quando  opus 
est,  quin  tamen  illa  immutari  possit.  Si  vero  agatur  de  renun- 
tiatione eorum  quos  accidentaliler  evenire  possunt,  in  singulis  casi- 
bus recurrendum  ad  hanc  Sacram  Congregationem .< 

Unde  concludi  potest:  1.  Juvenis  professurus  intra  duos  men- 
ses de  suis  bonis  disponere  potest  et  debet  coram  Superiori  regu- 
lari de  Ordinarii  licentia,  vel  coram  ipso  Ordinario,  in  alterutro 
tamen  casu  per  actum  privatum. 

2.  Post  professionem  solemnem  hsec  eadem  dispositio,  minime 
vero  alia,  renovetur  per  actum  coram  potestate  civili  publicum, 
(juotiescunqne  agatur  de  bonis  certis,  parte  nempe  hereditatis  pa- 
ternae vel  maternae.  Quando  vero  agitur  de  bonis  acddentalilms, 
non  renovetur  eadem  illa  dispositio  nisi  facto  ad  S.  C.  EE.  et  RR. 
recursu. 

28.  5°.  Ex  jnre  communi  conjugibus  ante  consummationem 
matrimonii  conceditur  bimestre  ad  deliberandum  utrum  religionem 
approbatam  velit  alteruter  ingredi,  et  inde  per  professionem  vin- 
culum conjngii  solvitur,  ita  ut  pars  quae  in  saeculo  permansit,  possit 
alias  nuptias  conciliare.  Quaesitum  est  an  post  novum  jus  a Pio  IX. 
statutnm  alter  debeat  solummodo  annum  exspectare,  an  etiam  trien- 
nium post  vota  simplicia  usque  nempe  ad  emissionem  votorum  solem- 
nium?  Ex  declaratione  d.  25.  Januarii  1861  deprehendimus  matri- 
monium ratnm  et  non  consummatum  dissolvi  solummodo  per  sole- 
mnem votorum  professionem,  non  vero  per  emissionem  votorum 
simplicium.  Ne  autem  uxor  triennium  post  vota  simplicia  viri 
ligata  permaneat,  ipsa  vel  vir,  poterit  ab  Apostolica  Sede  expo- 
scere facultatem,  ut  statim  vota  solemnia  possint  emitti. 

6#.  Juxta  Const»  Clem.  VIII.  professio  votorum  solemnium  nun- 
cupanda est  in  domo  ipsa  novitiatus.  At  ex  decreto  Neminem  d. 
19.  Martii  1857  professi  votorum  simplicium  commorari,  debent 
in  domibus  professorum  et  studiorum.  Quare  enata  quaestione 
Summus  Pontifex  d.  9.  Decemb.  1859  declaravit,  et  constituit  ut, 
literis  Apostolicis  Clementis  VIII.  aliisque  quibuscumque  non  ob- 
stantibus, professi  votorum  simplicium  licite  et  libere  possint  suo 
tempore  vota  solemnia  nuncupare  in  conventu  seu  domo,  in  qua 
reperiuntur,  servatis  tamen  aliis  de  jure  servandis,  quin  tenerentur 
profiteri  in  domo  peracti  Novitiatus. 

29.  7°.  Cum  quaesitum  esset  an  qui  forte  habitum  religionis 
induerint  majores  jam  25  annorum  aetate,  aut  liuic  aetati  proximi, 
possint  expleto  jam  novitiatus  anno  ad  vota  solemnia,  et  profes- 
sionem admitti  vel  exspectare  debeant  ulterioris  probationis  trien- 
nium; in  declaratione  diei  20.  Jan.  1860  responsum  ad  III*".  est: 

negative  ad  primam  partem,  affirmative  ad  2‘"'  scilicet  exspectan- 
dum esse  triennium. 

30.  III*".  requisitum  ad  valorem  religiosae  professionis  est 
consensus  seu  acceptatio  ex  parte  religionis.  Professio  enim  est 
onerosus  contractus  ultro  citroque  obligans.  Religio  scilicet  sus- 
cipit obligationem  praestandi  alumno  suo  necessaria  pro  honesta 
sustentatione  suo  ordini  conveniente,  eumque  tractandi  juxta  regu- 
lam religiosi  instituti.  Deprehenditur  vero  haec  necessitas  accepta- 
tionis ex  cc.  13.  et  16.  h.  t.  Haec  vero  acceptatio  fit  a superiore 
generali,  vel  a superiore  provinciali,  at  prius  debet  per  actum 
capitularem  exquirere  consensum  capituli.  Quod  infertur  ex  c.  6. 
De  his  quae  fiunt  a praelatis  (III.  10).  Ex  hoc  bilaterali  profes- 
sionis contractu  sequi  minime  potest,  ut  alterutra  pars  ultra  con- 
tractus fines  possit  obligari;  sic  Ordo  religiosus  non  obligatur  ad 
solvenda  alicujns  professi  debita  quae  hic  inscientibus  et  nolentibus 
Superioribus  contraxit,  uti  S.  C.  EE.  et  RR.  in  Romana  d.  29.  Aug. 
1892  aperte  declaravit. 

31.  Post  juris  immutationem  inductam  a Pio  IX.  attendenda 
est  declaratio  d.  7.  Febr.  1862  in  qua  edicitur:  Pro  admissione 
ad  vota  solemnia  post  expletum  triennium  votorum  simplicium  au- 
diri quidem  debere  capitulum  conventuale  ad  instructionem  animi 
superiorum:  Superiorem  vero  generalem  vel  ejus  subdelegatum  non 
adstringi  ad  amplectendam  resolutionem  ejusdem  Capituli.  Prae- 
terea cum  sermo  sit  de  non  acceptanda  professione  solemni,  seu 
melius  de  dimittendo  ab  Ordine  religioso  alumno  qui  professus  est 
vota  simplicia  prae  oculis  habendi  sunt  articuli  IV.  et  V.  declara- 
tionis authenticae  d.  12.  Jun.  1858.  In  his  articulis  decernitur  1°. 
Facultatem  dimittendi  a Religione  professum  votorum  simplicium 
pertinere  ad  Superiorem  generalem  Ordinis  cum  suo  generali  con- 
silio. 2°.  In  casibus  extraordinariis  a Superiore  generali  cum  suo 
consilio  posse  praesertim  pro  regionibus  longinquis  ad  dimissionem 
decernendam  subdelegari  probos,  et  prudentes  religiosos,  qui  saltem 
tres  esse  debent.  3°.  Ad  decernendam  dimissionem  non  requiri 
formam  judicialem,  sed  procedi  posse  sola  veritate  facti  inspecta. 
4°.  A superioribus  vero  procedendum  esse  summa  charitate  et 
prudentia,  et  ex  justis  et  rationabilibus  causis  quacumque  humana 
affectione  remota,  secus  eorum  conscientia  graviter  onerata  remaneat. 

De  effectibus  professionis  religiosa. 

30.  Quid  efficiant  vota  simplicia  jam  supra  vidimus;  hinc  modo 
proprie  loquimur  de  professione  solemni.  Primus  effectus  est  ut 
ineatur  perpetuum  vinculum,  et  mutua  obligatio  inter  religionem 
et  professum  de  qua  supra  cc.  13.  et  16.  h.  t.  Quod  vinculum  mu- 
tuo consensu  solvi  nequit  arg.  c.  6.  De  statu  Monaehor.  (III.  35) 
et  c.  4.  C.  33.  q.  5.  2°.  Religiosa  professio  exstinguit  alia  vota 
simplicia  prius  emissa  etiam  ingrediendi  religionem  strictioris  ob- 
servantiae c.  5.  h.  t.  in  6°.  Quemadmodum  enim  ait  Alex.  III.  in 
c.  4.  De  voto  (III.  34);  ‘Reus  fracti  voti  aliquatenus  non  habetur 
qui  temporale  obsequium  in  perpetuam  noscitur  religionis  obser- 
vantiam commutare’.  3°.  Irregularitatem  ex  defectu  natalium  ortam 
aufert  in  relatione  ad  ordines  etiam  suscipiendos,  haud  excluso 
ipso  presbyteratu,  non  autem  defectum  aufert  in  ordine  ad  prae- 
laturas sive  in  religione  sive  extra  religionem  assequendas  c.  1. 
De  filiis  presbyterorum  (I.  17).  Hoc  vero  privilegium  non  est  ad 
alias  irregularitates  extendendum.  Constitutio  » Circumspecta* 
Gregorii  XIV.  d.  15.  Mart.  1591.  4°.  Eximit  religiosum  a patria 
potestate,  in  iis  vero  quae  onus  quoad  professura  secumferunt.  Nam 
incipit  subjici  regulae,  et  superioribus  ordinis  religiosi.  Ita  DD. 
cum  Gloss.  in  1.  9.  §.  4.  ff.  De  Min.  5°.  Solvit  sponsalia  ante 
contracta,  et  matrimonium  ratum  et  non  consummatum.  Cone. 
Trid.  can.  6.  sess.  De  Ref.  Matr. 

De  invalida  professione. 

33.  Exponendum  est  decretum  Tridentinum  in  sess.  25.  c.  19. 
De  Reg.  Ex  hoc  decreto  patet  1°.  esse  professo  jus  reclamandi 
contra  votorum  professionem;  2°.  illud  dari  quoties  pateat  profes- 
sionem fuisse  emissam  cum  impedimento  aliquo  irritante  e.  gr.  vis, 
metus  etc.  3°.  querelam  esse  proponendam  intra  quinquennium 
computandum  a die  emissae  professionis  coram  legitimo  Superiore 
regulari,  seu  praelato  Monasterii,  et  simul  coram  loci  ordinario. 
Quodsi  professus  tacuerit  per  quinquennium,  eo  expleto  non  amplius 
auditur,  quia  praesumitur  ratam  habuisse  professionem  suam  omni- 
que  juri  nnneium  misisse;  4".  si  quis  intra  quinquennium  propria 
auctoritate  habitum  dimisit,  ad  monasterium  redire  cogendum  esse, 
non  admitti  ad  proponendam  querelam,  tamquam  apostatam  punien- 
dum et  interim  privandum  omni  privilegio  suae  religionis. 

34.  Haec  Tridentina  dispositio  ampliationem,  et  formam  magis 
determinatam  accepit  a Const.  Benedicti  XIV.  ‘Si  datam  homi- 
nibus d.  4.  Martii  1748.  In  hac  Constit.  decernit  plnra:  1°.  De- 
cretum Trident.  c.  19.  sess.  25.  De  Regul.  comprehendere  etiam 
feminas  professas  religionem,  licet  videatur  de  viris  religiosis  tan- 
tum loqui.  2°.  Statuit,  etiam  non  reclamante  religioso  professo, 
ipsum  superiorem  detecto  impedimento  intra  quinquennium  posse 
cum  Ordinario  loci  procedere  in  cognitione  causae  nullitatis  pro- 
fessionis. 3°.  Actionem  instructam  intra  quinquennium  licet  inde 
desertam,  posse  iterum  a religioso  moveri,  et  judicari  ab  Ordi- 
nario et  Superiori  regulari.  4 Superiorem  ad  effectum  quaestionis 
illum  esse  qui  tempore  motae  litis  regimen  habet  Monasterii  vel 
ccenobii  in  quo  reclamans  professionem  emisit.  5°.  Quoad  moniales, 
si  sermo  sit  de  monasterio  Ordinario  immediate  subjecto,  solus 
Ordinarius  intra  quinquennium  causam  reclamantis  judicat;  si  vero 
sermo  sit  de  monialibus  exemptis,  Superior  regularis  non  est  con- 
fessarum regularis,  sed  ille  cui  concreditum  est  universum  regi- 
men Monasterii.  6°.  Superior  regularis  non  potest  totum  negotium 
Episcopo  finiendum  committere,  sed  potest  alium  virum  ecclesia- 
sticum juris  canonici  peritum  delegare,  qui  cum  Episcopo  procedat. 
7°.  Romanae  Sedi  reservatur  cognitio  causae  nullitatis  ob  emissam 
probationem  extra  domum  Novitiatus.  8°.  Potest  ad  querelam  ad- 
mitti intra  quinquennium  religiosus  qui  habitum  dimisit,  si  deinde 
illum  reassumpserit  et  in  religione  commoretur.  9°.  Conficiendus 
est  processus  vere  et  proprie  dictus  judicialis  et  sub  poena  nulli- 
tatis actorum  est  deputandus  defensor  professionis  religiosas  ex 
officio,  qui  interrogatoria  dare  debet,  et  assistere  confectioni  tabu- 
larum processus,  necnon  coram  judicibus  voce,  et  scripto  valorem 
professionis  tueatur.  Citandi  insuper  sunt,  et  audiendi  defensores 
Monasterii  seu  coenobii  et  alii  omnes,  quorum  interest  professionem 
religiosam  sustineri.  10°.  Si  Ordinarius  et  Superior  regularis  in 
judicio  dissentiant,  causa  definienda  devolvitur  ad  Apostolicam 
Sedem.  11°.  Lata  sententia  in  prima  instantia  ab  Ordinario,  et 
Superiore  regulari,  religiosus  poterit  appellare,  si  pro  validitate 
professionis  jus  dictum  fuerit;  debebit  vero  appellare  defensor  ex 
officio,  si  pro  nullitate  professionis  steterint  judices,  et  interim  sus- 
penditur exsecutio  sententiae  prolatae.  12°.  In  secunda  instantia  ad 
illum  ordinarie  devolvitur  causae  cognitio,  ad  quem  de  jure  aliae 
omnes  ecclesiastica  causae  in  gradu  appellationis  transeunt.  Simul 

20* 


Digitized  by  v^ooQie 


308 


DECRETALIUM  GREGOBII  IX.  LIB.  III. 


vero  cum  hoc  secundo  Ordinario  causam  judicabit  Superior  regu- 
laris Monasterii  ejusdem  ordinis,  quod  monasterium  sit  vel  in  civi- 
tate, vel  in  dioecesi  Ordinarii  appellationis.  Si  nec  in  dioecesi  ad- 
sit Monasterium,  assumitur  superior  vicinioris  Monasterii  ejusdem 
ordinis.  In  hac  etiam  sede  judicii,  et  in  aliis,  si  ulterius  appelletur, 
adsint  semper  defensores  professionis  sub  poena  nullitatis  actorum. 
Haec  omnia  observanda  etiam  sunt  in  cnria  Cardinalis  Vicarii 
Urbis.  Superior  vero  regularis  non  admittitur  ad  judicandum  cum 
causa  apud  Sedem  Apostolicam,  in  aliqua  nempe  Sacra  Congre- 
gatione vel  in  Rotae  auditorio  decernitur.  13°.  Nisi  binae  sententiae 
conformes  habentur,  non  poterit  professio  uti  nulla  haberi,  nec 
professus  ad  alia  vota  transire  potest. 

36.  Antiquitus  ex  decreto  Oregorii  XIII.  edito  a S.  C.  Con- 
cilii d.  5.  Martii  1598,  elapso  quinquennio,  nullus  religiosus  audie- 
batur, nec  si  asseruisset  per  vim  et  metum  ,se  fuisse  professum  et 
vim,  et  metum  semper  perdurasse.  At  inductum  est,  ut,  quin- 
quennio elapso  inutiliter,  concederetur  beneficium  restitutionis  in 
integrum,  quo  beneficio  obtento  posset  cognosci  et  decerni  causa 
nullitatis  professionis.  Jam  vero  in  citata  Constit.  ‘Si  datam  ho- 
minibus’ judicium  pro  concedenda  vel  neganda  restitutione  in  in- 
tegrum reservatur  Sedi  Apostolicce.  Quo  in  negotio  nt  rite  pro- 
cedatur juxta  cit.  Constitutionem  committi  debet  Ordinario  loci  et 
Superiori  Regulari  mandatum  ut  super  causis  restitutionis  in  inte- 
grum conficiant  processum,  eodem  modo  qno  facere  deberent  pro 
causa  nullitatis  professionis  infra  quinquennium  decernenda.  Deinde 
quaestio  apud  S.  Sedem  discutitur  perinde  ac  si  ageretur  de  causa 
nuUitatia,  nec  pro  obtinenda  restitutione  unica  favorabilis  sententia 
sufficit,  sed  duplex  conformis  requiritur.  Hac  obtenta  restitutione, 
Ordinarins  loci  et  Superior  Regularis  procedere  possunt  nt  snpra, 
in  cognitione  causae  pro  invaliditate  professionis  quemadmodum,  si 
ante  quinquennium  facta  fuisset  reclamatio.  Haec  ex  Constitutione 
‘Si  datam’.  Hodie  vero  ut  temporis  brevitati,  et  sumptuum  mode- 
rationi consulatur,  annuente  Summo  Pontifice  solet  apud  S.  Sedem 
utraque  quaestio  simul  pertractari  in  S.  C.  EE.  et  RR.  proposito 
distincto  dubio. 

36.  Causae  pro  exposcenda  restitutione  in  integrum  ad  duas 
praecipue  reducuntur:  nempe  1°.  ad  ingnorantiam  impedimenti  et 
nullitatis  professionis;  9°.  ad  impotentiam  instituendae  querelae 
contra  professionem  in  decursu  quinquennii. 

De  transitu  ab  una  religione  ad  aliam. 

37.  Professio  religiosa  non  solum  obligat  ad  observantiam 
trium  votorum  substantialium,  sed  etiam  obligat  ad  ea  vota  obser- 
vanda prout  sub  speciali  regula  observanda  proponuntur.  Quare 
in  genere  odiosus  est  transitus  religiosi  ab  uno  ad  aliud  institu- 
tum. Sed  tres  casus  possunt  considerari:  videlicet  1°.  transitus  de 
religione  strictioris  observantiae  ad  religionem  observanti®  laxioris; 
2°.  transitus  de  una  ad  aliam  religionem  aqualis  rigoris;  3°.  trans- 
itus de  religione  minus  rigida  ad  rigidiorem. 

Primus  transitus  expresse  prohibetur  in  Tridentino  sess.  25. 
cap.  19.  circa  finem  De  Reg.  — Ex  capite  autem  5.  h.  t.  depre- 
hendimus transitum  regularis  de  sua  ad  ®qualis  rigoris  religionem 
non  esse  facile  permittendum.  Ergo  permitti  potest  ex  legitima 
causa. 

38.  Tertius  casus  est  transitus  ad  religionem  strictioris  obser- 
vanti®. Transitus  hujusmodi  a jure  admittitur  c.  18.  h.  t.  quia 
consideratur  uti  desiderium  majoris  perfectionis,  quam  religiosus 
sibi  assequendam  proponit.  Ut  autem  legitime  hic  transitus  fiat, 
1°.  debet  religiosus  exposcere  a superiore  suo  immediato  licentiam 
transeundi,  eique  exponere  causam  sui  consilii.  Quam  licentiam 
denegare  non  debet  Superior,  posita  justa  causa,  et  si  illegitime 
denegetur,  potest  religiosus  consilium  suum  exsequi.  2°.  Ut  vero 
licentia  concedatur  a Superiore,  et  legitime  perflciatnr  transitus, 
necesse  est  ut  Superiori  constiterit  aliam  religionem  esse  paratam 
ad  religiosum  suscipiendum:  ita  ut  recta  via  ab  uno  ad  aliud 
religiosum  institutum  transitus  fiat.  3#.  Ex  decreto  Urbani  VIII. 
d.  21.  Sept.  1624  Superior  recipiens  debet  ante  omnia  inspicere 
literas  dimissorias  superioris  religionis.  Decretum  hujusmodi  legi 
potest  in  textu  Concilii  Tridentini  cum  declarationibus  et  resolu- 
tionibus S.  C.  Concilii  edito  a sacerdote  Petelia  Neapoli  p.  433. 
ad  cap.  19.  sess.  25.  De  Reg. 

39.  Posito  transitu  a religione  in  qua  votum  emittitur  de  non 
procuranda  sibi  dignitate , vel  pr®latura  extra  proprium  ordinem, 
votum  hqjusmodi  perseverat  et  obligat  religiosum  in  nova  religione 
ad  quam  transit  Ita  in  Constitutione  Urbani  VIII.  Honcrrem  d. 
24.  Febr.  1643.  Prsterea  si  transitus  factus  fuerit  a religione 
mendicantium  ad  non  mendicantium  institutum,  ex  Clem.  1.  h.  t. 
religiosi  transeuntes  1°  redduntur  inhabiles  ad  prioratus,  admini- 


Digitized  by  LjOOQie 


310 


DECRETALIUM  GREOOBII  IX.  LIB.  III. 


strationes  et  officia  quaecumque  etiam  tamquam  vicarii  aliorum 
locum  tenentes.  2°.  Excluduntur  a capitulis  congregatis  vel  pro 
electionibus,  vel  pro  aliis  negotiis  exercendis.  Excipiuntnr  solum 
capitula  congregata  pro  correctione  et  pro  disciplina  regulari  in 
quibus  sedem  et  vocem  habent. 

40.  Ea  quae  diximus  communia  sunt  viris  et  mulieribus  in  iis, 
in  quibns  dispositio  potest  mulieribus  convenire.  In  specie  autem 
pro  monialibus  animadvertendum  est  ex  Const.  S.  Pii  V.  ‘Decori 
d.  1.  Febr.  1569  absolute  interdici  monialibns  egressum  e clausura 
nisi  sit  ex  causa  leprae,  epidemiae  et  magni  incendii.  Ex  qua  Const. 
inferunt  DD.  de  jure  communi  ademptam  esse  monialibus  facul- 
tatem transeundi  ad  aliud  monasterium.  Ita  etiam  censuit  S.  Congr. 
cujus  resolutionem  citat  Oiraldi  Comm.  ad  c.  18.  h.  t.  Ita  autem 
adempta  est  haec  facultas  ut  eam  possit  concedere  Major  Poeniten- 
tiarius  solummodo  pro  monasteriis  ultra  montes  et  nonnisi  legitima 
cansa  exsistente  discussa  in  Signatura.  Ita  Bened.  XIV.  in  Const. 
* Pastor  bonus1  d.  13.  Apr.  1744  §.  36. 

De  ejectis,  fugitivis  et  apostatis. 

41.  Ejectus  ille  est  qui  ex  sua  culpa  ob  legitimam  causam  expel- 
litur ab  instituto  religioso  post  emissa  vota  solemnia  vel  simplicia  per- 
petua vel  simplicia  cum  assumpto  ordine  sacro.  Novitius  enim  vel  qui 
juxta  decretum  * Neminem*.  Pii  IX.  d.  19.  Martii  1857  dimittitur  a 
religione  post  professionem  votorum  simplicium  temporaneorum , non 
computatur  inter  ejectos  in  sensu  canonum.  Ex  c.  8.  De  statu 
Monach.  (III.  36)  in  quo  dicitur  ovem  morbidam  ejiciendam  esse 
ab  ovili  ne  inficiat  sanas  et  ex  cc.  7.  Ne  Clerici  vel  Monachi 
(III.  50),  et  24.  h.  t.  infertur  posse  a superioribus  regularibus 
ejici  monachum  a religione  non  obstante  professione  votorum  so- 
lemnium. 

Accessit  his  cc.  decretum  S.  C.  Cone,  editum  jussu  Urbani  VIII. 
Bacra  Congr.  d.  21.  Sept.  1624,  et  decretum  S.  Congr.  specialis 
» Instantibus*  d.  24.  Julii  1694  probato  ab  Innocentio  XII.,  decre- 
tum S.  C.  EE.  et  RR.  »Auctis  admodum « d.  4.  Nov.  1892  de 
speciali  mandato  S.  P.  Leonis  XIII.,  quod  invenitur  in  append.  L 
ad  librum  I.  hujus  Commentarii  (1.  I.  pg.  438.).  Juxta  hoc  novis- 
simum decretum  duo  citata  Urbani  VIII.  et  Innocentii  XII.  necnon 
alia,  quibus  methodus  ordinatur  a Superioribus  Ordinum  Regula- 
rium servanda  in  expellendis  propriis  alumnis,  nedum  in  suo  robore 

manent,  sed  servandae  imponuntur  etiam  Superioribus  Institutorum 
votorum  simplicium,  quoties  agatur  de  aliquo  alumno  vota  sim- 
plicia, sed  perpetua  professo,  vel  votis  simplicibus  temporaneis  ad- 
stricto  ac  in  sacris  insuper  Ordinibus  constituto  dimittendo;  ita 
ut  horum  neminem  et  ipsi  dimittere  valeant,  ut  nunc  dictum  est, 
nisi  ob  culpam  gravem,  externam,  et  publicam,  et  nisi  culpabilis 
sit  etiam  incorregibilis.  Ut  autem  quis  incorregibilis  revera  ha- 
beatur, Superiores  praemittere  debent,  distinctis  temporibus,  trinam 
admonitionem  et  correctionem;  qua  nihil  proficiente  Superiores 
debent. processum  contra  delinquentem  instruere,  processus  resul- 
tantia accusato  contestari,  eidem  tempus  congruum  concedere,  quo 
suas  defensiones  sive  per  se,  sive  per  alium  ejusdem  Instituti  re- 
ligiosum, exhibere  valeat;  quod  si  accusatus  ipse  proprias  defen- 
siones non  praesentaverit,  Superior,  seu  Tribunal,  defensorem,  ut 
supra,  alumnum  respectivi  Instituti  ex  officio  constituere  debebit. 
Post  haec  Superior  cum  suo  Consilio  sententiam  expulsionis  aut 
dimissionis  pronuntiare  poterit,  quae  tamen  nullum  effectum  habe- 
bit si  condemnatus  a sententia  prolata  rite  ad  S.  C.  EE.  et  RR. 
appellaverit,  donec  per  eamdem  S.  C.  definitivum  judicium  prola- 
tum non  fuerit.  — Quoties  autem  gravibus  ex  causis  procedendi 
methodus  supradicta  servari  nequeat,  tunc  recursus  haberi  debeat 
ad  hanc  S.  C.  ad  effectum  obtinendi  dispensationem  a solemnita- 
tibus  praescriptis,  et  facnltatem  procedendi  summario  modo  juxta 
praxim  vigentem  apud  hanc  S.  C.  — Superior  qui  sententiam  ex- 
pulsionis pronunciat,  juxta  decretum  Urbani  VIU.  Superior  Gene- 
ralis, juxta  decr.  Innocentii  XII.  etiam  Provincialis  esse  potest. 
At  dicti  Superiores  procedere  nequeunt  nisi  de  consilio,  et  assensu 
sex  patrum,  qui  sunt  eligendi  in  singulis  capitulis  generalibus  inter 
religiosos  gravioris  aetatis  et  maturi  consilii.  Proceditur  vero  se- 
cundum ss.  canonum  praescriptiones  au:  stylum  et  constitutionem 
singulorum  Ordinum  et  Congregationum. 

42.  Inter  media  quibus  religiosus  delinquens  ad  saniorem  men- 
tem reducendus  erat,  recensetur  incarceratio  ejusdem  delinquentis 
quae  incarceratio  juxta  Urbanum  VIII.  per  annum,  juxta  Inno- 
centium XII.  per  semestre  protrahi  debuit  Jam  duo  Pontifices 
saec.  18.,  sc.  Benedictus  XIII.,  d.  6.  Dec.  1729,  et  Clemens  XII., 
d.  3.  Maji  1736,  rigorem  mitigarunt  lmjus  ad  expulsionem  requisiti. 
8.  C.  vero  EE.  et  RR.  in  citato  decreto  »Auctis  admodum*  non 
commemorat  incarcerationem;  quaeritur,  an  post  decr.  «Auctis  ad- 

modum « incarceratio  inter  media  correctionis  requisita  ad  expul- 
sionem recenseri  debeat. 

Requisitum  incarcerationis  adhuc  valere  videtur  ex  responso 
S.  C.  super  Disciplina  Regulari  d.  22.  Jan.  1886.  — Capuccinorum 
enim  Procurator  et  Commissarius  Generalis  expositis  in  supplici 
libello  omnibus  juris  circa  hanc  rem  sanctionibus  necnon  omnibus 
difficultatibus  ac  damnis  inde  emanantibus  instantissime  postulavit 
ut  Summus  Pontifex  concedere  dignaretur:  »quod  in  incorrigibilium 
ejectione  Fratres  Minores  Capuccini  non  amplius  tenerentur  ad 
illam  partem  carceris  quae  insupramemorato  rescripto  Gementis  XII. 
> continetur*  neque  ad  votum  Consultoris  saecularis  exquiren- 
dum etc.  S.  C.  super  Disc.  Reg.  ex  congressu  d.  22.  Jan.  1886 
respondit:  «Recurrendum  in  singulis  casibus  et  S.  C.  dabit  normas 
processus  summarii.* 

43.  Post  ejectionem  legitimam  locus  non  est  refectioni  damno- 
rum ejecto  fortasse  ejectione  supervenientium,  S.  C.  EE.  et  RR. 
d.  8.  Maji  1896.  At  antiquitus  ex  c.  24.  h.  t onus  inerat  Supe- 
riori ut  singulis  annis  requireret  ejectos  utrum  ad  monasterium 
redire  vellent  Hodie  vero  servanda  est  dispositio  decreti  cit 
Urb.  VIII  in  quo,  licet  in  genere  renovetur  c.  24.  h.  t.,  tamen 
in  specie  statuitur  Superiores  requirere  et  excipere  debere  ejectos, 
dummodo  in  ipsis  subsit  spes  evidens  emendationis  ex  literis  saltem 
testimonialibus  Ordinarii,  cujus  conscientiam  in  his  literis  conce- 
dendis S.  Congr.  serio  oneravit  Excipiunt  DD.  ab  hac  obligatione 
illos  religiosos,  quorum  statuta  ab  Apostolica  Sede  probata  pro- 
hibent iterum  recipi  formaliter  ejectos.  — Specialis  dispositio  data 
est  de  eis  qui  ex  processu  summario  Apostolica  auctoritate  instructo 
expellebantur.  Nam  quia  S.  Sedes  jurisdictionem  super  individuo 
expulso  ad  se  avocavit,  solius  S.  Congregationis  super  Disc.  Reg. 
est,  denuo  recipere  expulsum,  S.  C.  super  Disc.  Regulari,  d.  22.  Jan. 
1886  ad  II"”. 

44.  Ejecti  interim  permanent  religiosi.  Hinc  1°.  tenentur  vitse 
emendationi  serio  vacare,  ut  reconciliatione  cum  religione  et  novo 
ingressu  digni  reddantur.  2°.  Obligantur  votis  paupertatis,  ex  quo 
incapaces  sunt  juris  possidendi,  et  castitatis.  Voto  obedienti®  non 
adstringuntur  cum  actu  non  habeant  superiorem  cui  pareant  Quam- 
diu  autem  ad  religionem  non  redierint,  in  habitu  clericali  incedere 
debent  et  Episcopo  subesse.  Ita  decernitur  in  cit.  decreto  Ur- 
bani VIII.  §.  7.  Tandem  ex  eodem  decreto  §.  10.  religiosi  ejecti 

quoadusque  extra  religionem  degunt,  sunt  ipso  facto  suspensi  ab 
exercitio  ordinum  et  quidem  absolutio  ab  hac  censura  reservata 
est  Romano  Pontifici.  Hanc  poenam  renovatam  videmus  in  Const. 
ApostoUcte  Sedis  §.  V.  inter  suspensiones  latae  sententiae  Summo 
Pontifici  reservatas  necnon  in  decreto  *Auctis*  sub  n.  IV.  qui  sic 
se  habet:  » Alumni  votorum  solemnium,  vel  simplicium  perpetuo- 
rum, vel  temporalium,  in  Sacris  Ordinibus  constituti,  qui  expulsi 
vel  dimissi  fuerint  perpetuo  suspensi  maneant,  donec  a S.  Sede  adio 
modo  eis  consolatur ; ac  praeterea  Episcopum  benevolum  receptorem 
invenerint,  et  de  ecclesiastico  patrimonio  sibi  providerint*. 

45.  Fugitivus  religiosus  proprie  ille  est  qui  e monasterio  ex 
quocumque  etiam  pii  operis  perficiendi  praetextu  absque  superiorum 
licentia  recedit,  vel  cum  habitu  vel  sine  habitu  cum  intentione 
tamen  ad  monasterium  redeundi.  Ex  mente  insuper  Concilii  in 
eodem  loco  expressa  inter  fugitivos  adnumerandus  est  etiam  ille 
religiosus  qui  egreditur  e monasterio  sub  praetextu  adeundi  supe- 
riores, nisi  fuerit  ab  iisdem  missus  aut  vocatus.  Pariter  est  fugi- 
tivus ille  qui  monasterium  relinquit  sub  praetextu  adeundi  Sedem 
Apostolicam.  Ita  ex  Const.  Sixti  V.  Cum  de  omnibus.  Excipitur 
casus  quo  religiosus  ob  gravamina  a Superioribus  sibi  illata  volens 
ad  Sedem  Apostolicam  confugere,  probare  potest  testium  proborum 
fide,  Superiores  denegasse  expostulatam  licentiam.  Ita  idem  Sixttis  V. 
in  Const  ‘Ad  Romanam’  adnexa  eidem  Constitutioni  Cum  de  om- 
nibus §.  20.  Pariter  ex  eadem  Const  Cum  de  omnibus  uti  fugi- 
tivus considerari  et  tractari  nequit  religiosus  in  casu  quo  ipse  dis- 
cedens ex  monasterio  plene  cognoscitur  ab  illis  apud  quos  divertit 
ita  ut  nulla  dubitatio  aut  suspicio  contra  religiosum  de  irregulari 
discessu  concipi  possit 

46.  Apostatae  proprie  loquendo  illi  sunt  qui  religionem  illegi- 
time deserunt  absque  animo  ad  eam  redeundi.  Fugitivi  et  apo- 
statae tenentur  1°.  ad  observantiam  trium  votorum  substantialium, 
et  aliarum  obligationum  proprii  instituti.  Hinc  quoad  votum  obe- 
(lientiae,  quoniam  de  facto  superiorem  actu  non  habent,  illud  fran- 
gunt per  peccatum  in  cansa,  scilicet  protrahendo  reditum  ad  reli- 
gionem. 2°.  Arg.  c.  2.  Ne  clerici  vel  monachi  (HI.  24)  in  6°.:  Fu- 
gitivi et  apostatae  habitum  dimittentes,  sunt  ipso  facto  excommuni- 
cati.  Qui  vero  non  dimiserint  habitum  non  incurrunt  hanc  poenam 
nisi  expresse  statuta  fuerit  in  Constitutionibus  ordinis  approbatis 
a S.  Sede.  De  hac  vero  poena  excommunicationis  latae  sententiae 


Digitized  by  v^ooQie 


314 


DECRETALIUM  GREGO RU  IX.  LIB.  in. 


silet  Const.  Apostolicce  Sedis.  Hinc  ex  jure  communi  non  amplius 
viget.  Vigere  autem  potest  in  peculiaribus  ordinibus  religiosis  si 
de  eadem  caveant  regulae  a S.  Sede  probatae.  Summus  enim  Pon- 
tifex integras  voluit  permanere  poenas  in  regularium  ordinum  con- 
stitutionibus descriptas.  3°.  Quamdiu  manent  extra  monasterium, 
privantur  omnibus  privilegiis  sui  instituti  c.  19.  circa  fin.  sess.  25. 
De  Reg.  in  Tridentino.  4°.  Juxta  c.  4.  sess.  26.  De  Ref.  in  Tri- 
dentino  Religiosus  qui  quolibet  praetextu  absque  licentia  superioris 
in  scripto  accepta  repertus  fuerit,  ab  ordinariis  locorum  tamquam 
desertor  sui  instituti  puniendus  est.  5°.  Ex  decreto  Urbani  VIII. 
cit.  d.  21.  Sept.  1624  fugitivi  et  apostatae,  sive  habitum  regu- 
larem deferant  sive  non,  possunt  ab  Episcopo  loci  ubi  moram  tra- 
hunt in  carceres  conjici  et  Superioribus  consignari,  ut  secundum 
instituti  regulam  puniantur.  6°.  Ex  c.  3.  sess.  6.  De  Ref.  in  Trid. 
quicumque  regularis  degens  extra  monasterium,  si  deliquerit,  ab 
Ordinatio  loci  tamquam  Sedis  Apostolicae  delegato  visitari,  puniri 
et  corrigi  potest.  Superiores  vero  regulares  juxta  c.  24.  h.  t. 
tenentur  conquirere  et  revocare  fugitivos  et  apostatas.  Haec  obli- 
gatio in  genere  adhnc  viget,  licet  non  amplius  annualis  revocatio 
facienda  sit  ob  contrariam  dispositionem  ex  tempornm  circumstantiis 
inductam.  Superiores  insuper  possunt  etiam  uti  vi  coactiva  poena- 
rum ad  reducendos  in  monasterium  fugitivos,  et  apostatas,  immo 
et  ad  brachium  scecuiare  confugere.  Conferantur  decretum  Ur- 
bani VIII.  et  decretum  Innoc.  XII.  apud  Petelia:  Canones  et  De- 
cret.  Cone.  Trid.  ad  c.  19.  sess.  26.  De  Reg.  H.  21.  et  25. 

Titulus  XXXH. 

De  conversione  conjugatorum. 

1.  Conversio  in  titulo  exprimit  efficax  conjugatorum  proposi- 
tum ingrediendi,  et  profitendi  religionem  vd  ordinem  majorem  sus- 
cipiendi. Et  1°.  quoad  ingressum  et  professionem  religiosam.  Ante 
consummationem  potest  unus  ex  conjugibus  religionem  approbatam 
ingredi  altero  conjuge  etiam  invito,  et  in  religione  profiteri.  Textus 
est  clarus  in  c.  2.  h.  t cui  concordat  c.  1.  eod.  Ex  c.  2.  conceditur 
cuique  conjugi  bimestre  ad  deliberandum,  utrum  velit  in  coqjugio 
manere,  vel  ingredi  religionem.  Hinc  intra  hoc  bimestre  neuter 
conjugum  tenetur  reddere  debitum  conjugale  et  matrimonium  con- 
summare. Hoc  vero  bimestre  ex  sensu  c.  2.  incipit  decurrere 


Digitized  by  LjOOQie 


TIT.  XXXII.  DE  CONVERSIONE  CONJUGATORUM. 


315 


a die  termini  praefixi  a judice,  quo  bimestre  elapso  altera  pars 
potest  jure  meritoque  cogere  conjugem  ad  consummandum  matri- 
monium. Professione  autem  votorum  solemnium  emissa  ante  con- 
summationem, matrimonium  simpliciter  ratum  dissolvitur.  Hinc 
altera  pars  remanens  in  saeculo  potest  ad  alia  vota  libere  trausire 
c.  2.  h.  t.  et  can.  6.  sess.  24.  De  Matr.  in  Trid.  Si  quaeratur 
cur  uni  ex  conjugibus  ante  consummationem  matrimonii  detur  fa- 
cultas ingrediendi  religionem  et  in  eadem  profitendi  etiam  altero 
invito;  respondent  DD.  quia  ex  una  parte  verba  Christi  Domini 
‘Quod  Deus  conjunxit,  homo  non  separet’,  intelligenda  sunt  de  ma- 
trimonio rato,  et  consummato  c.  7.  h.  t.  ex  altera  vero  ministerio 
juris  post  dispositionem  dicti  c.  7.  h.  t.  contractui  matrimonii 
inesse  censetur  conditio:  ‘Nisi  statum  perfectiorem  intra  bimestre 
suscipiam’.  Ideoque  antequam  matrimonium  per  consummationem 
constituatur  in  plena  expressione  significationis  unionis  Christi  cum 
Ecclesia,  idest  in  perfecto  esse  sacramenti,  conditio  illa  vim  suam 
conservat,  ita  ut  si  subsequatur  professio  religiosa  quae  actuat  con- 
ditionem eandem,  matrimonium  ratum  dissolvatur. 

2.  Notandum  vero  est  DD.  non  denegare  facultatem  ingre- 
diendi religionem  uxori,  si  infra  bimestre  non  obstante  manifesta- 
tione consilii  sui  de  ingressu  in  religionem  approbatam,  per  vim 
a viro  cognita  fuerit.  Nemo  enim  per  vim  legitime  exspoliatur  jure 
suo.  Hoc  vero  in  casu  pars  quae  in  saeculo  remanet,  non  potest 
ad  alia  vota  transire,  matrimonium  enim  cum  sit  ratum  et  con- 
summatum, non  solvitur  per  religiosam  professionem. 

3.  Consummato  matrimonio,  etiam  alteruter  conjugum  ingredi, 
et  profiteri  potest  religionem.  At  plures  conditiones  requiruntur 
1#.  ut  altera  pars  consentiat  c.  1.  h.  t.  Consensus  autem  debet 
esse  liber:  hinc  non  valet  si  per  fraudem  aut  per  vim  et  metum 
fuerit  extortus  cc.  16.,  17.  h.  t. 

4.  Quid  vero  si  alteruter  ex  conjugibus  altero  conjuge  invito, 
vel  ignorante  religionem  professus  fuerit?  Ex  cc.  3 et  12.  h.  t. 
pars  quae  in  saeculo  remansit,  potest  revocare  conjugem  professum, 
et  ipsa  professio  nulla  est,  ita  ut,  mortuo  etiam  conjuge  in  saeculo, 
non  teneatur  ad  religionem  redire.  Ratio  est,  quia  cum  teste 
Paulo  potestatem  sui  corporis  non  vir  habeat,  sed  uxor,  et  vice- 
versa,  hinc  professio  religiosa  unius  ex  conjugibus  ceu  laesiva  jurium 
alterius  valere  non  potest.  Qui  enim  professus  est,  promisit  quod 
promittere  non  poterat. 

5.  At  quamvis  in  casu  professio  religiosa  non  teneat,  tamen 
aliquid  operatur  professio  nulla.  Conferenda  sunt  cit.  cc.  3.  et 
12.  h.  t.  Sciendum  enim  est  in  materia  voti  hoc  valere  princi- 
pium, votum  nempe  fieri  posse  de  bonis  propriis,  non  vero  de  alie- 
nis. Jam  vero  qui  religionem  professus  est,  vivente  altero  con- 
juge  inscio  vel  invito,  aliquid  proprium  habebat,  nempe  potestatem 
petendi  debitum  conjugale.  Quare  potuit  huic  juri  renunciare  ac 
proinde  relate  ad  ipsum  conjugem  profitentem  votum  castitatis 
tenet.  Invocari  enim  potest  principium  juris  ‘Actus  si  non  valet 
uti  ago,  valere  debet  uti  agere  possum1.  Hinc  qui  professus  est 
manentibus  prioribus  nuptiis  tenebitur  utique  reddere  debitum  ne 
jus  alienum  laedatur,  non  vero  poterit  nisi  cogente  caritate  petere, 
quia  huic  juri  renuntiavit.  Soluto  vero  matrimonio  per  mortem 
alterius  conjugis,  votum  castitatis  in  tota  sua  extensione  reviviscit 
seu  nullam  amplius  patitur  limitationem  ex  jure  alterius.  Quare 
votum  emissum  in  religione  obicem  ponit  quominus  sine  dispen- 
satione novum  matrimonium  contrahatur.  Ex  modo  autem  loquendi 
Pontificis  in  c.  3.  h.  t.  DD.  inferunt  votum  hujusmodi  non  esse 
solemne,  sed  simplex.  Quare  impedit  solummodo  non  vero  dirimit 
matrimonium.  Ita  Engel  in  h.  t.  n.  9.  Et  merito;  nam  in  ea 
conditione  in  qua  fuit  emissum  reducitur  ad  votum  non  petendi 
debitum  conjugale. 

6.  2°.  Praeter  consensum  alterius  conjugis  requiritur  ut  alter 
conjux  si  adhuc  sit  juvenis,  vel  si  superadultae  quidem  aetatis, 
sed  tamen  in  periculo  incontinentiae  versetur,  religionem  ingre- 
diatur et  profiteatur.  Quodsi  unus  ex  conjugibus  sit  senex,  et 
absque  periculo  incontinentiae,  tunc  ipso  in  saeculo  remanente,  alter 
de  ejus  licentia  poterit  religiosum  amplecti  institutum.  Qui  vero 
remanet  in  saeculo  debet  votum  perpetuae  castitatis  in  conspectu 
Ecclesiae,  seu  coram  auctoritate  ecclesiastica  et  testibus  emittere. 
Porro  votum  hujusmodi  non  est  solemne,  sed  simplex  in  sensu 
canonum  juxta  c.  un.  De  voto  (III.  16)  in  6°.  et  celebratur  publice 
solum  probationis  causa.  Haec  principia  juris  habentur  in  c.  4.,  8. 
et  13.  h.  t.  Concordant  cc.  19.  et  21.  C.  27.  q.  2. 

7.  Si  quaeratur  quaenam  aetas  requiratur  ut  habeatur  senectus 
ad  effectum  de  quo  agitur,  communiter  respondent  DD.  pro  mulie- 
ribus esse  aetatem  60  annor,  pro  viris  annor.  60,  quia  post  hanc 
aetatem  ordinarie  non  est  generatio.  At  melius  judex  seu  Epi- 

scopus  in  singulis  casibus  videbit  an  periculum  incontinentis  veli- 
ficetur necne. 

8.  Animadvertendum  vero  est  validam  esse  professionem  unius 
conjugis,  nec  eum  esse  revocandum  quoties  alter  amiserit  jus  pe- 
tendi debitum  conjugale  Hinc  1°.  non  est  revocandus  conjux  reli- 
giosus si  altera  pars  quae  in  saeculo  permansit,  votum  castitatis 
emisit,  sed  poterit  ab  Episcopo  compelli  ut  religionem  ingrediatur 
si  in  florenti  adhuc  aetate  sit,  vel  in  periculo  incontinentiae.  2°.  Si 
unus  ex  conjngibus  jura  matrimonii  violaverit  per  adulterium,  pot- 
erit altera  pars,  etiam  sno  conjuge  invito,  religionem  ingredi  et 
profiteri  c.  16.  h.  t Idem  dicendum  est  de  quacumque  separatione 
thori  et  mensae  perpetua.  — Quod  si  pars,  quae  adulterium  admisit, 
velit  religionem  ingredi,  debet  assensum  exquirere  conjugis  inno- 
centis, qui,  si  assentiatur,  tenetur  emittere  votum  castitatis  tem- 
poraneum seu  quoad  vixerit  pars  adultera  quae  religionem  professa 
est  Ita  decisum  est  a S.  C.  Cone,  in  Januensi  d.  2.  Maji  1722 
relata  a Oiraldi  comm.  in  c.  8.  h.  t.  ex  Thesauro  Resolutionum 
S.  Congr.  tom.  2.  p.  164,  item  in  aliis  teste  Benedicto  XIV.  in 
Syn.  1.  13.  cp.  13.  n.  16. 

9.  Pauca  de  altera  conversione  conjugatorum  ad  ordines  sacros. 

Non  loquimur  de  greeea  Ecclesia,  quae  non  agnoscit  omnem 

incompatibilitatem  status  conjugalis  cum  majoribus  ordinibus  Epi- 
scopatu inferioribus.  Loquimur  solummodo  de  disciplina  Ecclesiae 
Latinet.  Inprimis  certum  est  ordines  majores  impedimentum  utique 
dirimens  constituere  relate  ad  matrimonium  contrahendum,  non 
vero  dissolvere  matrimonium  contractam,  licet  solnmmodo  ratum, 
quia  privilegium  dissolvendi  matrimonium  ratum  solummodo  pro- 
fessioni religiosae  concessum  est  eo  quod  coqjux  professus  censetur 
veluti  mundo  mortnus.  Extrav.  » Antiquae*  Joann . XXII.  De  voto. 
(tit.  6.)  Hinc  si  vir  inscia  vel  invita  uxore  ordines  majores  susce- 
perit, ordinatio  utique  valida  est,  sed  illicita,  et  poterit  vir  ab 
uxore  revocari,  quia  ista  non  amisit  jus  petendi  debitum.  Vir 
autem  amittit  jus  suum  petendi  juxta  sententiam  saltem  eorum 
qui  in  susceptione  Ordinis  sacri  supponant  votum;  cfr.  c.  un.  De 
voto  (III.  16)  in  6*.  Quare  mortua  uxore  nec  licite  nec  valide 
novum  potest  vir  matrimonium  contrahere,  sed  tenetur  vel  ad 
statum  clericalem  regredi,  vel  religionem  ingredi.  Unde  ut  vir 
possit  ad  ordines  promoveri  1°.  debet  obtinere  consensum  uxoris 
suae.  2°.  Uxor  si  juvenis  sit,  ingredi  religionem  etsolemniter  pro- 

literi  tenetur,  c.  6.  D.  77.  Quod  si  vero  sit  in  ea  aetate  in  qua 
nulla  habeatur  incontinentiae  suspicio,  poterit  uxor  in  saeculo  per- 
manere, sed  emittere  debet  votum  simplex  castitatis  perpetuae; 
quod  votum  simplex  ex  c.  14.  D.  32.,  juxta  ea  quae  animadvertit 
Bened.  XIV.  De  Syn.  Dicec.  lib.  13.  c.  12.  n.  16.  prohibet  uxori 
viro  e vivis  sublato,  alterum  matrimonium  contrahere:  quod  si 
contrahat,  irritum  est  ecclesiasticis  sanctionibus,  seu  Ecclesia  non 
recipit  matrimonium  hujus  mulieris.  Quare  votum  illud  simplex 
reddit  mulierem  inhabilem  ad  contrahendum  matrimonium,  ac 
proinde  voto  solemni  aequiparatur.  Ratio  interna  videtur  esse  Ec- 
clesiam quam  longissime  amovere  velle  a ministris  suis  maculam  biga- 
miae  ideoque  etiam  bigamiae  morti  ipsorum  supervenientis.*)  3°.  Si 
uxor  consentiat  virum  suum  consecrari  in  Episcopum  ex  c.  6.  h.  t. 
nullo  modo  potest  in  saeculo  remanere,  sed  debet  religionem  in- 
gredi, immo  Episcopus  consecrari  non  postest,  nisi  antea  uxor  ejus 
continentiam  professa  sacrum  sibi  velamen  imponat,  et  religiosam 
vestem  assumat. 


Titulus  XXXIII. 

De  conversione  infidelium. 

1.  In  hoc  titulo  sermo  est  de  conversione  infidelium  ad  fidem 
catholicam.  Ex  c.  56.  Cone.  Tolet.  IV.  relato  in  c.  6.  D.  45. 
necnon  ex  c.  33.  C.  23.  q.  5.  deprehendimus  jus  ecclesiasticum  prae- 
cepisse ut  nullus  invitus  ad  fidem  amplectendam  cogendus  esset; 

*)  Ceterum  sententia  contraria  i.  e.  negantium  hoc  votum  esse  matri- 
monii impedimentum  irritans  juxta  S.  Alphonsum:  Theol.  mor.  De  sacram.  Or- 
dinis n.  812.  dub.  2°.  satis  probabilis  est  et  merito  quidem.  Nam  loci  juris  ab 
affirmantibus  imped.  irritans,  sc.  cc.  10.,  11.,  12.  D.  28.  et  c.  14.  D.  32,  de  nul- 
litate  matrimonii  nihil  exprimunt  ; ac  licet  nullitatem  matrimonii  a vidua  clerici 
majoris  initi  expressissent;  nihilominus  hisce  locis  certe  Const.  Bonifacii  VII L 
in  c.  un.  Devoto  (IU.  15)  in  6°.  derogasset.  En  verba  Pontificis:  „Quod  votum 
debeat  dici  solemne,  ac  ad  dirimendum  matrimonium  efficax,  nos  consulere  vo- 
luisti: „Nos  ....  praesentis  declarandum  duximus  oraculo  sanctionis:  illud 
solum  votum  debere  dici  solemne  quantum  ad  post  contractum  matrimonium 
dirimendum,  quod  solemnizatum  fuerit  per  susceptionem  sacri  ordinis  aut  per 
professionem  . . . factam  alicui  de  religionibus  per  Sedem  Apostolicam  appro- 
batis. Reliqua  vero  vota  ....  non  rescindere  possunt  matrimonia  post  con- 
tracta. Etiam  Benedictus  XJTV.  in  cit.  loco  ( Syn.  1.  13.  c.  12.  n.  16.)  argumen- 
tatur tantum  ex  Sanchez  (De  matrimonio  C.  7.  disp.  40.  per  totum),  non  proprias 
affert  probationes. 

cujus  enim  vult,  Deus  miseretur  nec  inviti  salvandi  sunt,  sed  vo- 
lentes, ut  integra  sit  forma  justitiae  et  meriti. 

2.  At  ut  fideles  allicerentur  ad  veram  fidem  amplectendam, 
seu  melius  ne  arcerentur  ab  eadem  ob  timorem  damnorum,  et  ja- 
cturae temporalium  bonorum,  plura  videmus  in  conversorum  favo- 
rem statuta  in  legibus  canonicis.  Et  1°.  c.  Extr.  Com.  De  Judaeis 
(V.  2)  praecipit  rectoribus  et  officialibus  regionum  ad  Apostolicani 
Sedem  pertinentium  ne  Judaeos  conversos  ad  veram  religionem, 
turbari  sinant  a possessione  bonorum  quae  tempore  conversionis 
obtinebant.  Huic  decretali  accesserunt  Const.  Oreg.  XIII.  et 
Const.  Pauli  III.  ‘Cupientes’  d.  21.  Martii  1542  confirmatae  et 
ampliatae  a Clem.  XI.  in  Constit  ‘Propagandae  per  universum ’ 
5.  Idus  Martii  1704.  Ex  quibus  patet  a)  non  solum  ex  judaismo, 
sed  omnibus  infidelibus  ubicumque  ad  fidem  conversis  concedi  ceu 
privilegium  fidei  et  pro  causae  piae  titulo  facultatem  retinendi  omnia 
bona  etiam  illicite,  seu  ex  usura  alioque  malo  quaestu  acquisita, 
dummodo  notae  non  sint  personae  quibus  restitutio  facienda  esset; 
b)  conversos  eximi  a patria  potestate;  c)  gaudere  privilegiis  com- 
munibus civitatis;  d)  conversos  non  posse  a parentibus  exhceredari 
aut  ullo  modo  privari  illis  bonis  sive  paternis,  sive  maternis  quae 
conversis  iisdem  debita  erant  de  jure,  seu  successione  quamvis 
fidem  amplexi  fuerint  contra  parentum  voluntatem. 

3.  His  expositis  in  genere  explicanda  est  theoria  canonica  quae 
exhibetur  in  titulo  prout  refertur  in  Decret.  Oregorii  IX.  Duplex 
in  titulo  caput  exstat. 

In  primo  sermo  est  de  impedimento  criminis  infidelium  relate 
ad  matrimonium  contrahendum  post  conversionem.  Quaesitum  est 
a Coelestino  III.  1°.  an  valeret  matrimonium  contractum  a Chri- 
stianis mulieribus  cum  Saracenis,  qui  ex  cruciatis  bellis  facti  ca- 
ptivi commorantes  in  domibus  Christianorum,  ex  machinatione 
mulierum  interfecerunt  earum  viros,  et  conversi  ad  fidem  easdem 
in  uxores  acceperunt  Respondet  Coelestinus  non  valere  matri- 
monium hujusmodi.  Ex  quo  deducunt  DD.  impedimentum  criminis, 
licet  juris  ecclesiastici,  oriri  in  casu  etiam  ex  facto,  quod  ab  homine 
adhuc  in  infidelitate  constituto  positum  est.  Ratio  est,  quia  agitur 
de  mulieribus  fidelibus  et  de  viris  qui  ut  matrimonium  contra- 
here possent,  debebant  ad  fidem  converti.  Quamvis  ergo  leges 
Ecclesiae  non  obligent  infideles,  tamen  ex  eo  quod  in  casu  una  pars 
ex  contrahentibus  erat  fidelis,  et  factum  ipsum  habebat  relationem 

ad  fidem,  jure  statuit  Coelestinus  crimen  patratum  ab  infideli  con- 
stituere impedimentum  dirimens  Christiani  matrimonii. 

2°.  Proposita  est  species  de  quibusdam  mulieribus  Christianis 
quae  nupserant  Saracenis  conversis  ad  fidem  a quibus  earum  viri 
in  bello  fuerant  pugnando  interfecti.  Qua  in  specie  respondit 
Coelestinus  matrimonium  valere  nec  posse  mulieres  istos  conversos, 
ceu  non  legitimo  matrimonio  sibi  conjunctos  deserere. 

4.  In  c.  2.  h.  t.  species  est  de  Judaeo  ad  fidem  converso,  re- 
manente ejus  uxore  in  infidelitate,  et  statuit  Oreg.  IX.  puerum  ex 
matrimonio  in  infidelitate  natum  post  triennium  aetatis  suae  apud 
patrem  educari  debere.  Hanc  Const  Bened.  XIV.  in  epist  ‘Probe 
te'  d.  15.  Nov.  1751  extendit  etiam  ad  casum  conversionis  uxoris, 
ita  ut  ob  fidei  privilegium  filii  qui  in  infantia  aut  pueritia  consti- 
tuti sunt,  nec  doli  sunt  capaces,  debeant  educari  semper  apud  con- 
jugem conversum.  Nec  aliqua  injustitia  admittitur,  cum  ipsae 
leges  civiles  quamvis  aliquando  pro  sexus  diversitate  patri,  ma- 
tri ve  filios  attribuerint  1.  un.  C.  Divortio  facto,  apud  quem  liberi 
morari  vel  educari  debeant,  tamen  ex  justis  causis,  praesertim  ob 
suspectos  patris  mores  filios  omnes  quamvis  exuberes,  soli  matri 
educandos  committebant.  Ita  11.  1.  et  3.  §.  5.  ff.  De  liberis  exhi- 
bendis. Jam  vero  major  pejorque  suspicio  non  datur,  quam  si 
filius  doli  incapax  relinquatur  sub  potestate  et  directione  parentis 
infidelis. 

Diximus  vero  filium  doli  incapacem;  nam  si  sit  doli  capax, 
cogendus  non  est  ad  religionem  Christianam  sequendam,  sed  eligat 
cui  ex  parentibus  vel  infideli  vel  converso  adhaereat;  cit.  c.  33. 
C.  23.  q.  5. 

5.  Quae  exposita  sunt  in  n.  4,  viam  sternunt  ad  quaestionem: 
quando  liceat  baptizare  filios  parentum  «catholicorum. 

1°.  Baptizare  licet  filios  parentum  acatholicornm  parentibus 
etiam  invitis : 1°.  versantes  in  periculo  mortis;  2°.  amotos  juste 
vel  injuste  a potestate  parentum  sine  periculo  redeundi  et  cum 
spe  educationis  catholicae;  3°.  filios  quorum  parentes  sunt  servi 
domini  Christiani  cum  ejusdem  consensu.  — 11°.  Quando  alteruter 
ex  c&njugibus  est  catholicus,  semper  possunt  baptizari  eorumdem 
filii,  modo  ne  certum  sit  filios  acatholioe  educatum  iri,  S.  C.  Inq. 
dd.  12.  Oct  1600  (Collect.  S.  C.  de  Propag.  Fid.  an.  1893.  n.  540.) 
et  17.  Sept.  1671  (ibidem  n.  546.).  — IIP.  In  ceteris  casibus  sc. 

praeter  enumeratos  in  na.  1°.  et  II°.)  duo  sunt  respicienda:  Jus 
Ecclesias  in  filios  acatholicorum  et  spes  eductionis  catholica. 

Licet  antiquis  temporibus  auctores,  praesertim  Scotistse,  jus 
Ecclesiae  in  filios  acatholicorum  non  baptizatorum , uti  Judaeorum, 
Mahumetanorum  etc.  defenderent,  nostris  tamen  temporibus  sen- 
tentia S.  Thomae  (Summa  Theol.  II".  q.  10.  a.  12.  et  DI.  q.  68. 
a.  10.)  Constitutionibus  Benedicti  XIV.  » Postremo  mense « d. 
28.  Febr.  1747  et  » Probe*  et  decretis  S.  Officii  plurimis  suffulta 
sola  retinenda  est:  Ecclesiae  jus  non  esse  in  filios  infidelium,  nisi 
in  circumstantiis  quibusdam  (supra  enumeratis).  Econtra  »certum 
est  quidem  penes  Ecclesiam  jus  esse  baptizandi  infantes  haereti- 
corum vel  schismaticorum,  ac  praepedire  ne  parentum  erroribus 
imbuantur:  neque  de  hoc  Ecclesiae  jure  ulla  dubitatio  moveri  pot- 
est^ ait  S.  C.  de  Prop.  Fid.  d.  3.  Jan.  1777  ad  n.  IX.  (Collect. 
cit.  n.  571.)  — Sed  aliud  est  jus,  aliud  usus  hujus  juris.  Et  quia 
Ecclesia  ex  usu  hujus  in  infantes  acatholicorum  baptizatorum  juris 
multa  incommoda  non  solum  infantibus  baptizatis,  sed  etiam  sibi 
ipsi  proventura  praevidit,  baptismum  infantium  parentum  acatho- 
licorum et  baptizatorum  et  non  baptizatorum  non  permisit,  nisi 
aut  versarentur  in  periculo  mortis  aut  adesset  spes  justa  et  ra- 
tionabilis catholicae  educationis;  S.  C.  Inq.  dd.  28.  Jan.  1637  (Collect. 
cit  n.  542.)  et  26.  Aug.  1885  (Collect  n.  595.).  Inde  non  sufficit 
consessus  utriusque  parentis  ad  baptismum  catholicum,  sed  requi- 
ritur illa  spes  justa  et  rationabilis. 


Titulus  XXXIV. 

De  voto  et  voti  redemptione. 

1.  Votum  in  sensu  canonum  est  ‘ Promissio  deliberata  Deo 
facta  de  bono  meliori  et  possibili'.  Dicitur  1°.  promissio  ut  distin- 
guatur a consilio  et  proposito,  quae  intentionem  utique  aliquid  fa- 
ciendi important,  non  autem  secumferunt  voluntatis  decretum  ad 
suscipiendam  actu  aliquam  obligationem.  Hinc  qui  non  exsequitur 
propositum  utcumque  firmiter  et  efficaciter  conceptum  in  materia 
indifferente,  idest  nec  vetita  nec  praecepta,  peccati  reus  non  est 
C.  3.  h.  t Dicitur  2°.  deliberata  quia  scilicet  ad  votum  concipien- 
dum requiritur  perfecta  animadversio  seu  cognitio  objecti  pro- 
missionis. Hinc  indeliberata  et  minus  considerata  sponsio  votum 
Santi,  III.  Decr. 

(lici  nequit,  sed  est  potius  aspiratio  quaedam  voluntatis  spontaneae 
non  ex  consilio  rationali,  sed  potius  ex  motu  instinctivo  procedens. 
Quare  sponsio  haec  est  potius  opus  phantasiae  et  imaginationis  quam 
rationis  et  intellectus.  Pariter  libera  debet  esse  voluntas.  Ea  vero 
sufficit  libertas  voluntatis  quae  sufficit  ad  peccatum  patrandum. 
Verum  communis  doctorum  arg.  c.  » Veniens*  5.  Qui  clerici  vel  mo- 
nachi (IV.  6),  tenet  vota  emissa  sub  metu  gravi  injusto  esse  irrita, 
adeoque  non  indigere  dispensatione.  3°.  Deo  facta  vel  immediate, 
vel  mediate  seu  immediate  facta  sanctis.  Deum  vero  semper  re- 
spicere debet  votum  quia  est  actus  religiosus  et  ad  cultum  perti- 
nere dicitur.  4°.  De  bono  meliori.  Haec  verba  non  significant 
objectum  voti  esse  semper  bonum  perfectum  aut  optimum.  Nam  omnes 
conveniunt  objectum  voti  esse  posse  rem  simpliciter  honestam,  immo 
et  rem  de  se  indifferentem,  quae  vero  ad  bonum  finem  dirigatur. 
Igitur  votum  de  bono  meliori  fieri  dicitur  1°.  quia  promissio  de  re 
honesta  non  debet  impedire  prosecutionem  majoris  et  perfectioris 
boni.  Sic  ex.  gr.  regulariter  non  valet  votum  de  matrimonio  con- 
trahendo quia  melior  est  continentia  et  status  religiosus.  Igitur 
votum  fit  de  meliori  bono  negative,  quatenus  meliori  bono  obviare 
nequit.  2°.  De  meliori  bono  fit  votum  etiam  positive,  quia  res 
etiam  simpliciter  honesta  eligitur  ceu  medium  animam  perficiendi 
Scilicet  obligatio  de  re  honesta  suscipitur  quia  pro  vitae  spiritualis 
utilitate  judicatur  melius  esse  actionem  aliquam  simpliciter,  hone- 
stam ponere  quam  non  ponere.  Tandem  5°.  De  bono  possibili. 
Etenim  impossibilium  nulla  est  obligatio,  sive  impossibilitas  sit 
moralis,  quae  exsurgit  ex  prohibitione  legis,  sive  sit  physica,  quae 
est  ex  incapacitate  virium  et  defectu  proportionis  medii  ad  finem. 
Qua  in  re  animadvertendum  est  impossibilitatem  ex  defectu  virium 
et  capacitatis  aliquando  reduci  ad  magnam  difficultatem  qua  res 
arduae  dicuntur  impossibiles.  Hoc  in  sensu  impossibilitas  sumitur 
cum  sermo  est  de  possibilitate  legis  applicandae  universae  communi- 
tati. Quare  lex  nimis  ardua,  seu  quae  maximam  secumfert  diffi- 
cultatem imponi  nequit  populo.  Hinc  quod  optimum  est,  sub  lege 
non  cadit  At  cadere  potest  sub  consilio  ac  proinde  potest  esse 
materia  voti.  Immo  votum  potest  comprehendere  etiam  id  quod 
exsequi  non  potest  suis  ordinariis  viribus,  sed  indiget  aliqua  gratia 
Dei,  ad  illud  exsequendum.  Quemadmodum  est  castitas  perpetua 
juxta  illud  proverb.  ‘Scio  quod  non  possum  esse  continens,  nisi 
Deus  dederit’  et  Tridentinum:  sess.  24.  cn.  9.  De  matrimonio. 

2.  Divisio:  1°.  Vota  solemnia  «t  simplicia.  Solemnia  sunt  quae 
ab  Ecclesia  uti  solemnia  recognoscuntur.  Reliqua  vota  licet  ab  Ec- 
clesia probentnr,  simplicia  nuncupantor.  Etenim  Bonif.  VIII. 
c.  un.  h.  t.  in  6°.  docet  vota  solemnizari  ab  Ecclesia.  Porro  haec 
solemnizatio  duo  importat.  1°.  quidem  Ecclesia  judicat  auctoritate 
sua  aliquod  genus  actionum  revera  perfectionis  medium  constituere. 
Unde  ille  qui  vovet  hoc  genus  actionum  praestandum  in  forma 
recognita  ab  Ecclesia,  certus  est  in  conscientia  sua,  promissionem 
datam  esse  de  bono  meliori  et  possibili  illamque  a Deo  acceptari.  — 
2°.  autem  solemnizatio  praestita  ab  Ecclesia  specialem  effectum 
tribuit,  qui  in  eo  consistit,  ut  actus  contra  votum  emissum  non 
solum  sit  illicitus,  sed  etiam  invalidus  et  irritus,  dum  actus  contra 
votum  simplex  est  in  genere  solummodo  illicitus.  Quare  solemnitas 
voti  non  est  qualitas  intrinseca  ipsi  voto,  sed  in  se  eadem  sunt 
vota  solemnia  et  simplicia  et  utraque  exhibent  promissionem  Deo 
factam.  Solemnitas  ergo  voti  est  qualitas  extrinseca,  procedens 
ex  actu  legitimo  Ecclesiae,  quae  approbans  votum  eidem  tribuit 
virtutem  irritandi  actus  contrarios.  Quo  posito  mihi  non  arridet 
sententia  eorum  qui  tenent  votum  solemne  distingui  a voto  sim- 
plici quia  in  solemni  voto  adest  acceptatio  Dei  per  Ecclesiam  ac 
proinde  unum  ab  alio  substantialiter  distinguunt.  Nam  solemnitas 
voti  arg.  cap.  un.  h.  t.  in  6°.  procedit  in  sensu  supra  exposito;  et 
quoniam  etiam  votum  simplex  est  promissio  de  bono  meliori,  prae- 
sumi debet  acceptatio  ejus  ex  parte  Dei.  Etenim  si  non  esset  de 
bono  meliori,  neque  esset  votum. 

3.  H0.  Vota  realia,  et  personalia,  et  mixta.  Realia  ea  sunt 
quibus  promittitur  res  aliqua  distincta,  aut  quae  distingui  potest 
a facto  mere  personali  ex.  gr.  eleemosyna,  aedificatio,  vel  reparatio 
Ecclesiae.  — Personalia  quae  aliquid  a persona  determinata  prae- 
standum designant  ex.  gr.  peregrinatio  aut  obsequium  personale 
Deo  praestandum,  aut  jejunium.  — Mixta  sunt  ea  vota  in  quibus 
praeter  praestationem  rei,  etiam  promittitur  ipsa  actio  personalis. 
Ex.  gr.  si  promittitur  peregrinatio  cum  obligatione  aliquid  sacrae 
imagini  donandi. 

4.  ID0.  Vota  non  reservata , et  reservata.  Primi  generis  sunt 
ea  quae  Praelatus  ordinarius  potest  dispensare,  redimere  vel  com- 
mutare. Reservata  autem  sunt  quae  exsuperant  potestatem  ordi- 
narii superioris,  sed  ex  speciali  dispositione  solum  dispensare, 
redimere  et  commutare  potest  superior  auctoritas  in  Ecclesia.  Et 

primo  quidem  Summo  Pontifici  reservatu  sunt  vota  solemnia.  Quoad 
vero  vota  simplicia  ex  Extr.  5.  De  Pernitent,  et  remission.  (V.  9) 
inter  comm.  reservatur  S.  Sedi:  1°.  Votum  perpetua  castitatis. 
2°.  votum  religionis  approbata*)  ab  Ecclesia,  3°.  votum  peregrinandi 
Romam  seu  ad  limina  Apostolorum,  4°.  votum  peregrinandi  Hiero- 
solymam  ad  sepulchrum  Domini,  5°.  votum  peregrinandi  Compostel- 
lam  ad  S.  Jacobum.  At  neque  haec  reservantur  nisi  sunt  absoluta, 
determinata,  perfecta. 


De  voti  obligatione. 

5.  Quodcumque  votum  valide  emissum  ex  virtute  religionis 
obligat  ad  praestandum  id  quod  promissum  fuit.  Quodsi  votum  cog- 
noscatur et  probationis  capax  sit,  potest  fidelis  homo  ab  externo 
foro  Ecclesiae  adigi  ad  illud  implendum,  praesertim  si  Ecclesiae,  vel 
causae  piae  intersit  votum  impleri  c.  6.  h.  t.  Porro  votum  perso- 
nale aut  etiam  mixtum,  nisi  adsit  impedimentum,  implendum  est 
ab  ipsomet  vovente.  Neque  enim  valet  principium  ‘qui  per  alium 
facit,  per  se  ipsum  facere  videtur’.  Votum  vero  reale  per  alios 
impleri  potest,  immo  debet  impleri,  quando  vovens  per  se  ipsum 
nequeat  illud  implere. 

6.  Quaeritur  an  obligatio  votum  implendi  transeat  ad  haeredes. 
Si  sermo  sit  de  voto  reali,  certum  est  illud  obligare  etiam  haere- 
dem illius  defuncti  qui  vovit,  et  non  implevit  votum.  Nam  suc- 
cessores tenentur  ad  solvenda  onera  realia  antecessorum  c.  18.  De 
censibus  (III.  39)  et  haeres  adeundo  haereditatem  tacite  fecit  suas 
obligationes  illam  afficientes.  — Vota  autem  personalia  haeres  im- 
plere non  tenetur,  quia  praesumitur  testatorem  voluisse  solummodo 
personam  suam  obligare.  Excipitur  casus  quo  haeres  in  se  susce- 
perit onus  implendi  votum  quod  defunctus  non  implevit.  Votorum 
mixtorum  exsecutio  ad  haeredes  transit  quoad  partem  realem  quo- 
ties pars  realis  a personali  separari  possit,  seu  quando  pateat 
voluntatem  voventis  faisse  obligandi  aeque  principaliter  rem  et 
personam  suam,  non  vero  quando  pateat  voluisse  obligare  princi- 
paliter personam,  et  accessorie  rem,  seu  quando  praestatio  rei  redu- 
citur ad  merum  obsequium  personale.  Verum  ad  haeredem  transit 
onus  implendi  votum  quoad  partem  realem  et  quoad  personalem 


*)  Religionis  approbati?  in  qua  solemnia  vota  nuncupantur.  S.  Poeniten- 
tiaria  d.  2.  Jan.  1836. 

si  utramque  obligationem  in  se  hseres  susceperit.  Species  legitor 
in  c.  6.  h.  t de  Duce  H angariae  qui  ab  Innoc.  III.  obligatur  ad 
implendam  votum  paternum  quod  ipse  Dux  patri  in  extremis  agenti 
se  impleturum  spoponderat,  visitandi  nempe  Hierosolymitanam  pro- 
vinciam in  forti  mann  seu  cum  exercitu  et  in  humili  corde.  Hoc 
votum  erat  certe  mixtum. 

De  voti  redemptione. 

7.  Redemptio  voti  stricto  sensu  sumpta  significat  mutationem 
obligationis  personalis  in  realem  obligationem;  arg.  c.  1.  h.  t.  in 
quo  quaeritur,  an  votum  peregrinationis  eleemosynis  redimi  possit, 
vel  in  aliud  commutari.  At  communiter  sub  hac  appellatione  DD. 
intelligunt  quamcumque  liberationem  ab  obligatione  voti.  Haec 
vero  liberatio  seu  cessatio  voti  pluribus  modis  potest  contingere. 
1°.  Immutatione  status  rerum.  Quae  immutatio  vel  in  votis  per- 
sonalibus contingit,  cum  persona  vovens  impedimento  perpetuo 
detineri  incipit,  quo  non  amplius  possit  votum  implera  Hoc  in 
casu  vovens  non  tenetur  per  alium  obligationi,  quam  contraxerat, 
satisfacere.  Sed  huic  theoriae  opponi  videtur  c.  8.  h.  t.  in  qu» 
Summus  Pontifex  decernit  ut  illi,  qui  voto  ultramarino  se  obstrin- 
xerint idest  voverint  in  bello  terrae  sanctae  Christianae  militiae  au- 
xilium, si  nequeant  in  propria  persona  pugnare,  teneatur  quisque 
in  bonum  terrae  sanctae  refundere  eas  expensas  quas  iturus  fecisset. 
Resp.  Votum  peregrinationis  hierosolymitanae  non  erat  simpliciter 
pro  causa  devotionis,  et  ad  obsequium  personale  Christi  sepulchro 
praestandum,  sed  erat  potius  mixtum  et  de  votis  realibus  ita  par- 
ticipabat, ut  aeque  principalis  esset  obligatio  personalis  et  realis. 
Nam  revera  votum  emittebatur  in  subsidium  terrae  sanctae.  Igitur 
impedita  persona,  valebat  votum  quoad  praestationem  rei,  quae 
cedere  poterat  in  subsidium  terrae  sanctae.  Iterum  immutatio  status 
rarum  tum  quoad  vota  personalia  tum  quoad  realia  verificatur 
quoties  materia  voti  deficiat  seu  quoties  opus  Deo  promissum  fiat 
vel  Ulidtum,  vel  impeditivum  majoris  boni,  ex.  gr.  si  post  votum 
peregrinationum,  aut  status  clericalis  quis  velit  ingredi  religionem. 
Vel  tandem  quoties  opus  factum  fuerit  indifferens  ex.  gr.  si  cessa- 
verit prorsus  periculum  ob  quod  quis  sibi  voto  inhibuit  ingressum 
in  aliquam  domum,  cessat  obligatio  voti.  Ad  hanc  immutationem 
status  rerum  reducitur  etiam  cessatio  conditionis  vel  temporis  in 
voto  adjecti. 

8.  Liberatio  vel  cessatio  voti  contingit  2°.  per  irritationem 
voti.  Irritatio  est  actus,  quo  ille,  a quo  vel  persona  vovens,,  vel 
materia  voti  dependet,  tollit  obligationem  voti.  Unde  votum  per 
se  est  validum,  et  obligat  quousque  non  fuerit  irritatum.  Haec 
irritatio  obligationis  fit  ex  sola  voluntate  illius,  a quo  vovens  ipse, 
vel  voti  materia  dependet,  unde  irritatio  alia  directa  dicitur,  alia 
indirecta.  Nam  vota  semper  habere  praesumuntur  implicitam  con- 
ditionem ‘nisi  contradicat  ille  cui  vel  vovens,  vel  materia  voti  subest’. 

9.  1°.  Ex  dependentia  persona  vota  omnia  sive  personalia  sive 
realia  irritare  potest,  qui  dominativa  pollet  potestate.  Ergo  1°. 
potest  superior  regularis  vota  religiosorum  irritare,  quia  voluntas 
religiosi  inferioris  effectum  non  habet  nisi  in  quantum  fuerit  con- 
firmata aut  tolerata  a Superiora  Excipitur  votum  transeundi  ad 
institutum  strictioris  observantiae.  Qua  in  re  Superior  contradicere 
nequit,  posito  quod  electio  religiosi  sit  bonum  melius.  — Episcopus 
vero  non  potest  irritare  directe  vota  clericorum  sibi  subjectorum, 
quia  Episcopus  in  clericos  habet  quidem  jurisdictionem,  seu  aucto- 
ritativam  potestatem,  sed  non  habet  potestatem  dominativam.  Si 
autem  votum  obviaret  exercitio  sacri  ministerii,  ex.  gr.  si  clericus 
voveret  se  non  accepturum  beneficium  parochiale,  Episcopus  posset 
votum  hujusmodi  irritare,  quia  in  hoc  clericus  revera  subditur 
Episcopo  ceu  judici  competenti,  et  Superiori  legitimo.  2°.  Pater, 
et  propriedictus  tutor  possunt  omnia  vota  impuberum  irritare; 
impuberes  enim  liberi  et  pupilli  quoad  omnem  obligationem  susci- 
piendam ob  imbecillitatem  judicii  in  jure  censentur  pendere  ab 
auctoritate  et  directione  patris  vel  tutoris  c.  2.  C.  20.  q.  2.  et  c.  14. 
C.  32.  q.  2.  ex  Num.  XXX.  4. 

10.  n°.  Ex  dependentia  autem  ratione  materia,  e t ne  alienis 
juribus  praejudicium  inferatur  1°.  pater,  et  curator  possunt  irritare 
vota  puberum  filiorum,  et  minorum  si  haec  vota  cedant  in  damnum 
rerum  paternarum  vel  administrationis  .curatori  commissae.  Hinc 
pater  irritare  nequit  vota  filii  de  bonis  castrensibus  et  quasi- 
castrensibus:  quia  haec  propria  et  libera  sunt  filii.  2°.  Vjir  potest 
irritare  vota  uxoris  quae  prajudicant  eidem  viro  vel  in  debito  con- 
jugali, vel  in  administratione  rei  familiaris.  Non  potest  vero  vir 
irritare  haec  vota  si  ab  uxore  ante  matrimonium  fuerint  emissa. 
Potestas  enim  viri  in  uxorem  incipit  a tempore  initi  matrimonii: 
nec  habet  vim  retroactivam.  — Etiam  uxor  irritare  potest  vota 
viri  quae  laedunt  jura  matrimonii. 

11.  3*.  Liberatio  vel  cessatio  voti  contingit  per  commutatio- 
nem ejusdem  voti,  idest  per  subrogationem  alterius  operis  in  locum 
operis  promissi.  Commutatio  fleri  potest  in  opus  Deo  gratum,  vel 
majus,  vel  aequale^  vel  etiam  minus.  Commutatio  voti  in  opus  evi- 
denter melius  fieri  potest  etiam  auctoritate  privata,  seu  ab  ipso 
vovente,  arg.  cc.  4.  h.  ti  et  3.  De  jurejurando  (IL  24).  Non  enim, 
ait  Pontifex  in  cit  c.  3.,  propositum  infringit  qni  in  melius  illud 
immutat  — At  exceptio  est  1°.  quoad  vota  Papce  reservata,  quae 
non  possnnt  immutari  nisi  in  religiosam  professionem,  arg.  c.  4. 
h.  t 2°.  quoad  vota  emissa  cum  juramento,  quia  duplex  est  obligatio 
in  casu,  una  ex  voto  idest  ex  fidelitate,  altera  ex  juramento  quod 
est  actus  distinctus  a voto,  et  supremus  religiosi  cultus.  Quemad- 
modum infertur  ex  Literis  Apostolicis  Bened.  XIV.  ad  Poenitentia- 
rios  Urbis,  datis  d.  3.  Decemb.  1749  §.  3.  n.  43.  quae  incipiunt 
*Inter  prceteritos’.  Quare  emissa  professione  religiosa  quoad  jus- 
jurandum exposcenda  esset  relaxatio  ejusdem.  3°.  Excipiuntur  vota 
emissa  in  utilitatem  tertii,  et  ab  eodem  acceptata.  Commutatio 
enim  in  casu  laederet  jus  tertii  per  quasi-contractum  acquisitum. 

12.  Commutatio  voti  in  bonum  aquale,  vel  inferius  ut  legitime 
fiat,  requiritur  causa  vel  utilitatis,  vel  difficultatis  et  auctoritas 
superioris.  Nomine  superioris  venit  non  solum  Romanus  Pontifex, 
sed  etiam  Episcopus  quoad  vota  non  reservata.  Simplices  sacer- 
dotes commutare  possunt  si  privilegium  seu  indultum  habeant 
commutandi  vota.  Hoc  privilegium  concedi  solet  a Sacra  Pceniten- 
tiaria  pro  votis  cum  debitis  limitationibus  pro  foro  conscientiae  et 
in  sacramentali  confessione.  Commutatio,  si  fieri  possit,  melius  est 
ut  a reali  ad  reale  votum,  a personali  fiat  ad  personale.  Pariter  si 
commode  possit  fieri  ad  aequale  bonum,  faciendum  non  est  ad  minus. 

13.  4*.  Liberatio  fit  per  dispensationem  voti.  Dispensatio  est 
actus  legitimi  superioris  quo  ex  justa  causa  aufert  titulum  obli- 
gationis voti.  Per  dispensationem  ergo  deficit  prorsus  ipsa  obli- 
gatio. Requiritur  ad  valorem  vero  justa  causa,  quia  in  lege  Su- 
perioris Inferior  delegatus  nequit  dispensare  nisi  ex  justa  causa. 
Causae  autem  sunt  1°.  si  votum  conceptum  fuerit  ex  minori  deli- 
beratione, ex.  gr.  in  aliqua  animi  perturbatione,  vel  in  alate  pue- 
rili, 2*.  magna  difficultas  quae  adversatur  exsecutioni  voti,  inspecta 
praesertim  conditione  in  qna  vovens  versatur;  3°.  si  ex  obliga- 
tione voti  notabile  damnum  vel  spirituale  vel  temporale  sequatur. 
4°.  Dispensatur  votum  ob  bonum  commune  Ecclesiae  vel  reipublicae 

arg.  cc.  &.,  7.  et  9.  h.  t.  At  ex  sensu  horam  cc.  et  c.  1.  h.  t. 
animadvertendum  est  dispensationem  considferari  in  jure  eeu  rem 
odiosam,  tollit  enim  penitus  obligationem.  Hinc  ad  eam  devenien- 
dum non  est  quando  commutatio  fieri  potest.  Unde  Sacra  Paeni- 
tentiaria  solet  dispensare  commutando. 

14.  Ad  dispensandum  requiritur  auctoritatis  legitimi  superioris. 
Absolutio  enim  a vinculo  spirituali  ab  iis  solum  concedi  potest, 
quibus  dictum  est  ‘qusecumque  solveritis  super  terram,  erant  soluta 
et  in  coelo’.  Quare  dispensatio  pertinet  ad  potestatem  jurisdictionis. 
Legitimus  vero  Superior  est  pro  tota  Ecclesia  Romanus  Pontifex, 
qui  dispensare  potest  non  solum  in  votis  simplicibus,  sed  etiam  in 
solemnibus.  1°.  Vi  enim  verborum  Christi  Tibi  dabo  claves,  . . 
quodcumque  solveris  . . judicare  potest  legitime  Romanus  Pontifex 
de  omni  negotio  spirituali  fidelium  et  decernere  quid  agendum  sit. 
Cui  rationi  accedit  etiam  2*.:  quia  nempe  solemnitas  voti  non  est 
aliquid  intrinsecum  voto,  ita  ut  natura  sua  votum  solemne  distin- 
guatur a simplici;  sed  pendet  ab  Ecclesia  c.  un.  h.  t.  in  6°.,  qu® 
acceptando  promissionem,  decernit  esse  nullos  et  irritos  actus  po- 
sitos contra  virtutem  voti.  Quare  solemnitas  votorum  non  limitat 
potestatem  Romani  Pontificis,  quippe  qui  est  supra  jus  Ecclesia- 
sticum. Exemplum  dispensationis  a voto  solemni  novissimum  ad- 
est in  dispensatione  data  a S,  C.  Inq.  d.  12.  Jan.  1888. 

16.  Pro  subditis  dioecesanis  proprius  Episcopus  dispensat  in 
votis  simplicibus  et  sede  episcopali  vacante,  •Vicarius  Capitularis, 
in  quem  ordinaria  Episcopi  jurisdictio  transit.  Insuper  etiam  pr®- 
latus  exemptus  seu  nullius  dkeceseos  qui  jurisdictione  quasi-episco- 
pali  gaudet,  dispensare  potest  in  votis  simplicibus  subditorum 
suorum.  — Cum  vero  Episcoporum  potestas  snbordinata  sit  su- 
premae potestati  Romani  Pontificis,  hinc  Episcopus,  et  a fortiori 
praelati  inferiores  non  possunt  de  lege  ordinaria  absolvere  in  quin- 
que simplicibus  votis  reservatis  S.  Sedi.  In  his  autem  quinque 
votis  potest  etiam  Episcopus  juxta  theoriam  probatorum  auctorum 
dispensare  quando  adsit  impedimentum  adeundi  Romanum  Ponti- 
ficem et  necessitas  ob  periculum  animae  urgeat.  Praeterea  Epi- 
scopus et  alii  praelati  inferiores  non  possunt  dispensare  in  votis 
solemnibus  neque  in  votis  simplicibus  qu®  praemittenda  sunt  in 
Ordinibus  Virorum  votis  solemnibus;  cfr.  Encycl.  Neminem  latet 
d.  12.  Jun.  1858  n.  II.  — Attamen  vi  facultatis  tribut®  Episco- 
pis a S.  C.  Inq.  d.  20.  Febr.  1888  locorum  Ordinarii  possunt  dispen- 

sare  super  professione  solemni  ad  matrimonium  contrahendum  in 
specialibus  circumstantiis.  Ampliora  hac  de  re  in  1.  IV. 

16.  Quoad  vero  vota  simplicia  Pontifici  reservata  animadver- 
tendum est,  reservationem  horum  votorum  esse  odiosam,  quippe 
quae  potestatem  ordinariam  Episcoporum  et  aliorum  praelatorum 
restringit  Quare  stricte  accipienda  est  reservatio.  Vota  enim 
hujusmodi  debent  esse  perfecta  et  determinata  in  toto  vocis  con- 
ceptu. Hinc  non  sunt  reservata,  sed  dispensari  possunt  ab  Ordi- 
nariis vota  1°.  ob  defectum  in  conceptu  ipsius  voti;  11°.  ob  defe- 
ctum in  concepta  objecti  horum  votorum.  Ob  I"*.  defectum  non 
sunt  reservata:  1°.  vota  incerta  i.  e.  vota  de  quibus  rationabiliter 
dubitatur  utrum  sint  vota  an  sola  proposita;  quia  in  dubiis  beni- 
gnior pars  amplexanda  Reg.  36.  Juris  in  6°. ; 2°.  vota  conditionata , 
nisi  conditione  jam  impleta  renovata  sint;  nam  si  non  sunt  reno- 
vata, etiam  impleta  conditione  a gravissimis  DD.  inter  reservata 
non  numerantur;  3°.  vota  non  Deo,  sed  sanctis,  e.  gr.  B.  M.  V, 
facta.  — Ob  II°“.  defectum  non  sunt  reservata:  1'.  vota  ingre- 
diendi aliquam  congregationem,  amplectendi  ordinem  strictiorem; 
2°.  vota  castitatis  temporanea  vel  partialis,  e.  gr.  non  nubendi; 
3°.  vota  peregrinandi  Romam  etc.,  non  quidem  ad  visitanda  limina, 
sed  e.  gr.  ad  invisendam  Imaginem  B.  M.  V.  de  Perpetuo  Suc- 
cursu etc.  — Deinde  licet  substanti»  horum  votorum  sint  reser- 
vat», tamen  non  accidentia,  e.  gr.  peregrinandi  Compostellam 
pedibus. 

17.  Ad  materi»  de  voto  intelligentiam  qu»ritur  quid  operetur 
valida  dispensatio?  Certum  est  apud  omnes  cessare  per  hunc 
actum  Superioris  obligationem  voti.  At  obligatio  potest  cessare 
sive  per  actum  legislatoris  qui  destruit  vel  suspendit  virtutem 
legis,  vel  per  actum  auctoritativum  judicis,  qui  declarat  juridice 
et  efficaciter  pro  tali  persona,  et  pro  tali  re  vinculum  legis  non 
verificari.  Hinc  qtiam  judex  dicitur  cum  veritate  absolvere  reum 
ab  actione  legis.  Semper  vero  requiritur  causa,  non  solum  ad 
liceitatem,  sed  etiam  ad  valorem  dispensationis.  Nam  si  dispen- 
satio nihil  est  nisi  judicium,  res  per  se  patet;  sin  autem  relaxatio 
legis  est,  causa  debet  adesse,  quia  Inferior  in  lege  Superioris  non 
dispensat  nisi  exsistente  legitima  causa. 

18.  His  pr»missis  duplex  est  doctorum  sententia.  Alii  cum 
Paludano  in  4.  d.  38.  q.  4.  art  4.  tenent  dispensationem  reduci  ad 
actum  quo  declaratur  materiam  voti  non  esse  amplius  Deo  gratam. 

«t  ratio  est  quia  cum  vota  intercedant  directe  inter  Deum  et 
hominem  voventem,  constituunt  legem  inter  Deum  et  ipsum  voven- 
tem. Votum  igitur  producit  jus  favore  Dei.  Quare  auctoritas 
Ecclesiae  proprie  dispensare  in  voto  non  potest  seu  non  potest 
destruere  vinculum  quod  exsistit  vi  voti.  Quare  melius  est  si 
dicatur  Superiorem  ecclesiasticum  auctoritative  judicare,  seu  denun- 
tiare talibus  in  abjunctis  et  circumstantiis  versari  hominem  in 
quibus  Deus  votum  ejus  seu  opus,  vel  promissam  rem  non  acceptat, 
ac  proinde  locum  esse  cessationi  voti.  Quare  in  iis  qnae  a vovente 
proponuntur,  Superior  proprie  legem  voti  non  abrogat,  sed  judicium 
fert  super  causis  seu  circumstantiis  quae  ab  eodem  vovente  pro- 
ponuntur. 

19.  At  alii  auctores  cum  Lessio:  De  justitia  et  jure  lib.  2. 
c.  40.  Dub.  XVII.  nn.  112.  et  sqq.  docent,  dispensare  in  voto  nil 
aliud  esse  quam  relaxare  voti  vinculum,  et  tollere  ejus  obligatio- 
nem condonando  homini  Dei  debitum,  quod  erga  Deum  vovens 
contraxit.  Probant  autem  in  Ecclesia  adesse  hanc  potestatem: 
1°.  ex  perpetuo  usu  Ecclesiae  quae  debita  fidelibus  condonavit  con- 
tracta erga  Deum  ex  voto,  juramento  et  similibus;  2°.  ex  Paulo 
2*.  ad  Cor.  n.  10.  ubi  scribit  ‘ego  quod  donavi,  si  quid  donavi,  in 
persona  Christi’;  3°.  ex  verbis  Christi  Mattii.  XVT.  19.  »Tibi 
dabo«  etc.  et  Matth.  XVIII.  18.  » Quaecumque*  etc.  Quae  verba 
sunt  generalia  et  intelligi  possunt  de  omni  vinculo  quod  homo 
potest  contrahere  erga  Deum;  4°.  ex  ratione;  si  enim  Deus  dedit 
Ecclesiae  potestatem  solvendi  a vinculo  culpae  et  poenae,  cur  non 
etiam  a voto?  Auctoritas  Lessii  plurimi  facienda  et  rationes, 
allatae  maximi  ponderis  sunt.  Unde  hanc  secundam  sententiam 
priori  praeferendam  esse  censemus.  Auctoris  reverenti  fi.  hoc  reli- 
quimus; at  quis  non  videat,  Lessium  praesupponere  id  quod  debet 
probare.*) 


*)  Argumenta  a Lessio  prolata  nimis  generalia  sunt;  qu®  certissime  no- 
verant Auctores  contrari®  sententiae;  nihilominus  S.  Thomas  in  Summa  Theol. 
fi.  2.  q.  88.  a.  10.  o.  dicit:  „Authoritatc  Superioris  dispensantis  fit,  ut  hoc  quod 
continebatur  sub  voto,  non  contineatm  in  quantum  determinatur  in  hoc  casu 
hoc  non  esse  congruam  materiam  voti.  Et  ideo  cum  praelatus  Ecclesi®  dispen- 
aat  in  voto,  non  dispensat  in  pneccpto  juris  naturalis  vel  divini,  sed  determinat 
id  quod  cadebat  sub  obligatione  deliberationis  humanae  qu®  non  potuit  omnia 
circumspicere14 ; similiter  & Bonaventura  4.  D.  38.  a.  1.  q.  3.  — Audiamus 
etiam  Benedictum  XIV,  de  obligatione  juris  divini  disserens  quoad  Tesidentiam 

Titulus  XXXV. 

De  statu  monachorum  et  canonicorum  regularium. 

1.  Cum  in  praecedentibus  titulis  actum  sit  de  votis  in  genere 
et  de  ingredientibus  religionem,  in  praesenti  titulo  specifice  agitur 
de  observantia  trium  votorum  solemnium  quae  in  religione  appro- 
bata emittuntur.  Dicitur  »in  religione  approbata*  quae  complecti- 
tur et  statum  monachorum  et  statum  canonicorum  regularium  i.  e. 
illorum  canonicorum  qui  regulam  S.  Augustini  (sive  Chrodegangi 
Metorum  episcopi)  vota  solemnia  emittendo  profitentur.  De  obser- 
vantia trium  votorum  pauca  sunt  hic  tractanda  ceteris  ad  theo- 
logiam moralem  remissis;  deinde  sermo  erit  de  clausura  regulari. 

1.  De  voto  castitatis.  Solemnitas  votorum  dimetienda  est  ex 
effectibus  praecipue  voti  castitatis,  c.  un.  De  voto  (HI.  16)  in  6°. 
Differentia  inter  votum  perfecto  et  perpetuae  castitatis  simplex  et 
solemne  in  eo  consistit  nt  licet  utrumque  omnem  actum  contrarium 
prohibeat  etiam  virtute  religionis,  licet  utrumque  irritet  sponsalia 
futura  necnon  prohibeat  matrimonium,  solum  tamen  solemne  etiam 
dirimat  matrimonium  superventurum  et  dissolvat  matrimonium 
ratum,  non  consummatum;  Tridentinum:  24  sess.  9.  cn.  De  ma- 
trimonio. 

2.  II.  Votum  obedientias  efficit,  ut  professus  vota  sive  solemnia 
sive  simplicia  teneatur  ad  obediendum  singulis  Superioribus  secundum 
regulam;  inquantum  transgressiones  cadant  sub  peccato,  videatur 
in  Summa  Theol.  S.  Thomce  2.  2.  q.  186.  a.  9.  — In  nonnullis  re- 
gulis, praecipue  sanctimonialium,  praescribitur  vel  enixe  commen- 
datur manifestatio  conscientiae.  Quaeritur  utrum  manifestatio  con- 
scientiae cadat  sub  praecepto  obedientiae?  Suo  jam  tempore  Car- 
dinalis Bizzarri  in  sua  Collectanea  scribere  potuit  (pag.  832.  n.  4): 
»8.  C.  EE.  et  RR.  minime  solet  approbaro  aperitionem  conscientiae 
Superiorissae,  sed  tantum  permittitur,  nt  sorores,  si  velint,  pandere 
possint  defectus  in  regulae  observantia,  et  progressus  quoad  virtutes. 
De  aliis  enim  ab  eis  agendum  est  cum  proprio  confeesario’.  — At 
abusus  qui  jam  irrepserant  vel  irrepere  minabantur,  S.  P.  Leo- 

Episcoporum:  ..Romanum  Pontificem  u,  ait,  ndum  tacitam  dispensationem  a resi- 
dentia materiali  concedit,  non  eos  quidem  a legis  Divinae  vinculo  absolvere,  sed 
interpretando  definire,  Divinam  legem  eos  in  casu  de  quo  agitur,  ob  adjunctas 
rerum  circumstantias,  nequaquam  adstringere.u  in  Syn . 1.  ?.  e,  I.  n.  7. 

nem  XIII.  adduxerunt,  ut  conscientiae  manifestationem  prorsus  e 
medio  tolleret  decreto  generali  S.  C.  EE.  et  RR.  quod  incipit 
» Quemadmodum * d.  17.  Dec.  1890.  hujus  quoad  nostram  quaestionem 
tenoris:  >1.  Sanctitas  Sua  irritat,  abrogat,  et  nullius  in  posterum 
roboris  declarat  quascumque  dispositiones  Constitutionum  piarum 
Societatum,  Institutorum  mulierum  sive  votorum  simplicium  sive 
solemnium,  nec  non  virorum  omnimode  laicorum , etsi  dictae  Con- 
stitutiones approbationem  ab  Apostolica  Sede  retulerint  in  forma 
quacumque  etiam  quam  ajunt  specialissimam,  in  eo  scilieet,  quod 
cordis  et  conscientiae  intimam  manifestationem  quovis  modo  ac 
nomine  respiciunt  Ita  propterea  serio  injungit  Moderatoribus  ac 
Moderatricibus  hujusmodi  Institutorum,  Congregationum  ac  Socie- 
tatum, ut  ex  propriis  Constitutionibus,  Directoriis  ac  Manualibus 
praefatae  dispositiones  omnino  deleantur  penitusque  expurgentur. 
Irritat  pariter  ac  delet  quoslibet  ea  de  re  usus  et  consuetudines 
etiam  immemorabiles. 

II.  Districte  insuper  prohibet  memoratis  Superioribus  ac  Sur 
periorissis,  cujuscumque  gradus  et  praeeminentis  sint,  ne  personas 
sibi  subditas  inducere  pertentent  directe  aut  indirecte,  praecepto, 
consilio,  timore,  minis,  aut  blanditiis  ad  hqjusmodi  manifestationem 
conscientiae  sibi  peragendam;  subditisque  e converso  praecipit,  ut 
Superioribus  majoribus. denuncient  Superiores  minores,  qui  eos  ad 
id  inducere  audeemt:  et,  si  figatur  de  Moderatore  vel  Moderatrice 
Generali,  denuntiatio  huic  S.  Congregationi  ab  iis  Aeri  debeat. 

ID.  Hoc  autem  minime  impedit,  quominus  subditi  libere  ac 
ultro  aperire  suum  animum  Superioribus  valeant,  ad  effectum  ab 
illorum  prudentia  in  dubiis  ac  anxietatibus  consilium  et  directio- 
nem obtinendi  pro  virtutum  acquisitione  ac  perfectionis  progressu.* 

Exinde  patet:  Nunquam  posse  adigi  vel  pertrahi  vel  adduci 
ullo  modo  sorores  quaslibet  votorum  sive  simplicium  sive  sole- 
mnium aut  fratres  regiminis  mere  laici  ad  manifestandam  Superio- 
ribus laicis  quibusvis  conscientiam,  posse  vero  easdem  sorores  aut  eos- 
dem fratres  pandere  Superioribus  conscientiam  propriam  libere  et  ultro. 

3.  In  eodem  decreto  » Quemadmodum « cavetur  etiam  de  alio 
capite,  sc.  utrum  cadat  sub  obedientia  regulari  receptio  Ss.  Eucha- 
ristiae, i.  e.  num  et  quoties  S.  Mensa  Domini  frequentanda  vel 
S.  Communio  sit  omittenda.  — Nonnullae  enim  regulae  continent 
catalogum  dierum  hebdomadis,  quibus  S.  Eucharistia  sumenda 
est;  in  nonnullis  tribuitur  Superioribus  facultas  «dirigendi  subditos 

quoad  peculiares  poenitentias  ac  alia  pietatis  opera,  quae  facultas 
per  abusionem  extensa  in  id  etiam  exstitit,  ut  eis  ad  S.  Synaxim 
accedere  vel  pro  lubitu  permiserint  vel  omnino  interdum  pro- 
hibuerint.* 

Duo  tantam  spectant  secundum  decretum  cit.  ad  Superiores 
regulares:  1°.  Possunt  prohibere  sumptionem  S.  Communionis  in 
casu  quo  aliquis  ex  eorum  subditis  post  ultimam  sacramentalem 
Confessionem  Communitati  scandali  fuerit  aut  gravem  externam 
culpam  patraverit  donec  ad  Poenitentia  Sacramentum  denuo  acces- 
serit. — 2°.  Habent  jus,  ut  quotiescunque  unus  ex  subditis  licen- 
tiam a Confessario  obtinuerit  frequentioris  (sc.  quam  in  regula 
concessa)  ac  etiam  quotidianae  Communionis,  ab  ipso  subdito  certiores 
de  hoc  fiant;  necnon  ut,  si  justas  gravesque  causas  se  habere 
reputent  contra  frequentiores  hujusmodi  Communiones,  manifestent 
— manifestare  autem  etiam  debent  — Confessario  cujus  judicio 
acquiescendum  omnino  erit.  — Cetera  de  recipienda  Ss.  Eucha- 
ristia dispositiones  solummodo  ad  Confessorium  sive  ordinarium 
sive  extraordinarium  spectant. 

Quare  calendarium  sive  catalogus  dierum  Communionis  nihil 
praebet  nisi  monitum,  ut  omnes  ad  s.  Synaxim  curent  diligenter 
se  praeparare  et  accedere  diebus  in  propriis  Regulis  statutis.  Com- 
munionem frequentius  vel  rarius  quam  hisce  in  calendario  statutis 
diebus  permittere,  solius  est  Confessorii,  S.  C.  EE.  et  RR.  d. 
4.  Aug.  1888  et  in  dicto  decreto  d.  17.  Dec.  1890  nn.  V.  et  VI. 

4.  Hoc  decretum  «Quemadmodum*  non  respicit  omnes  ordines 
et  congregationes,  sed  tantum  Societates  et  Instituta  mulierum  sive 
votorum  simplicium  sive  solemnium,  necnon  virorum  omnimode 
laicorum. 

Quare  » Puellae  Charitatis*  comprehenduntur  In  dicto  decreto 
publicatione  et  vigilantia  juxta  earum  institutionem  ao  privilegia 
Superiori  Generali  Congregationis  Missionis,  quando  sunt  exemptae, 
reservata,  S.  C.  EE.  et  RR.  d.  14.  Apr.  1891  ad  I"™.  — Congre- 
gationes virorum  non  comprehenduntur  per  se,  licet  praeter  pauoos 
sacerdotes  multi  in  eis  inveniantur  fratres  laici;  sio  non  tanguntur 
decreto  «Quemadmodum*  Salesiani,  Lazsaristi  etc.  Quodsi  Congre- 
gationes sive  Ordines  sunt  naturas  mere  laicaUs,  uti  Fratres  Schola- 
rum Piarum,  legi  sunt  subjecti;  — cit.  resp.  d.  14.  Apr.  1891  ad  II’"". 

6.  m°.  De  observantia  voti  paupertatis  solemnis.  Qua  in  re 
animadvertimus  indifferens  esse  an  religiosum  institutum  possidendi 


Digitized  by  LjOOQie 


334 


DECRETALIUM  OREOOBII  IX.  MB.  IU. 


sit  capax,  vel  ex  eleemosynis  et  oblationibus  manualibus  vivat, 
semper  enim  singuli  religiosi  ex  virtute  emissi  voti  paupertatis 
possidere  prohibentor.  Ex  qno  sequitur,  nullum  religiosum  etiam 
cum  licentia  Superioris  habere  posse  proprie  dictum  peculium,  quia 
abdicatio  proprietatis  adnexa  est  essentialiter  regni®  monachali 
c.  6.  h.  t Peccat  ergo  contra  votum  paupertatis  religiosus  qui  etiam 
de  Superioris  licentia  non  quidem  juridice,  sed  affectu  et  effectu  tam* 
quam  sua  retinet  bona  immobilia,  vel  census  aut  praestotiones  ordi- 
narias sive  in  usum  fructum,  sive  in  usum,  sive  in*  administratio- 
nem  privatam,  sive  in  privatum  commodum.  Ita  ex  sensu  c.  2. 
h.  t ita  etiam  ex  Trid.  c.  2.  sess.  25.  De  Reg.  et  ex  Const. 
Clem.  VIII.  ‘Nullus  omnino‘  quae  renovata  fuit  ab  Urbano  VIII. 
in  sua  Const.  28. 

At  relate  ad  administrationem  animadverti  potest  1°.'  sub 
hau;  prohibitione  non  comprehendi  oeconomum  seu  confratrem  qui 
bona  monasterii  ex  commissione  et  ad  nutum  Superioris  et  in  com- 
modum monasterii  administrat  cit.  c.  2.  Cone.  Trid.  sess.  25.  De 
Reg.  et  cit.  c.  2.  h.  t.  2°.  Pariter  religiosi  ex  licentia  vel  expressa 
vel  praesumpta  Superioris  non  prohibentur  retinere  res  mobiles 
sibi  necessarias  et  iisdem  rebus  uti,  easque  impendere  in  suos 
usus  honestos  et  moderatos.  Trid.  in  c.  2.  sess.  25.  De  Reg. 
3°.  Si  sermo  sit  de  legatis  relictis  personae  regulari  sive  in  bonis 
immobilibus,  sive  in  annuis  reditibus,  haec  legata  cedunt  monasterio 
si  capax  sit  possessionis.  Hinc  peccaret  contra  votum  paupertatis 
tamquam  proprietarius  religiosus  ille  qui  horum  bonorum  vel  an- 
nuorum redituum  administrationem  susciperet  et  in  proprios  usus 
converteret,  vel  in  toto,  vel  in  parte.  Notandum  hic  est  etiam 
rescriptum  S.  C.  EE.  et  RR.  d.  15.  Jan.  1897  ad  episcopum  Za>- 
mor ensem  (in  Hispania),  ex  quo  haec  deducuntur:  Solemniter  pro- 
fessa (professus  ex  pari  ratione)  indiget  Apostolica  facultate,  ad 
juridicas  gestiones  per  procuratorem  instituendas  ac  perficiendas 
pro  haereditate  sibi  ac  proprio  nomine  capienda  ita  tamen  ut 
Monasterio  acquirat.  Pro  casibus  urgentibus  Episcopus  delegatur 
ad  triennium  ut  possit  concedere  dictam  facultatem. 

4°.  Idem  dicendum  de  Uvellis,  seu  de  annuis  praestationibus 
quae  ex  constitutionibus  aliquorum  monasteriorum  praesertim  Sancti- 
monialium fiunt  pro  singulis  personis.  Haec  scilicet  livella  debent 
a Superiore  recipi  et  in  capsa  communi  conservari.  Expendi  autem 
potest  pecunia  livelli  a Superiore  in  usus  necessarios  personae  reli- 

gios»,  quod  yero  superes t,  cedit  in  bonum  monasterii.  Caeterum 
persona  cui  livellum  solvitur  de  licentia  superioris  aliquod  in  elee* 
mosynam  vel  in  parvas  donationes  potest  erogare.  At  hac  in  re 
sequens  facienda  est  animadversio. 

6.  Quamvis  perfecta  vita  communis  non  sit  de  essentia  status 
regularis,  tamen  S.  Sedes  in  votis  habuit,  ut  ea  observaretur. 
Pius  IX.  vero  decreto  edito  d.  22.  Aprilis  1841  haec  quae  sequunt 
tur  praescripsit  per  organum  S.  C.  EE.  et  RR.  Videlicet  1°.  ‘In 
omnibus  Novitiatus  domibus  vita  perfecte  communis  introducatur, 
et  quaecumque  indulta,  privilegia,  exemptiones  familiae  illius  indi* 
viduis  antea  concessa  derogata  censeantur.  — 2°.  In  domibus  pro* 
fessorii,  educationis  et  studii  perfecta  constitutionum  observantia, 
potissimum  de  paupertate  revocetur.  — 3°.  In  qualibet  domo  sta* 
tuatur  cerarium  seu  capsa  communis  cum  solitis  cautelis,  in  qua 
a religiosis  omnibus  non  obstante  quolibet  privilegio  deponenda 
erit  pecunia,  cum  nil  eis  penes  se  retinere  licitum  sit  praeterquam 
quod  constitutiones  respectivae  permittant’.  Qua  dispositionum  gra? 
datione  optime  intelligitur  quid  ad  sensum  S.  Congr.  distinguendum 
sit.  Tres  siquidem  ibi  innuuntur  leges  ceu  conditiones  religiosi 
status  essentiales  observandae  1°.  cerarium  commune  seu  capsa 
depositi  in  omnibus  domibus  collocanda,  quin  tamen  aut  exactae 
vitae  communis  aut  perfecta  constitutionum  observantia  urgeatur, 
2°.  Perfecta  constitutionum  observantia  praescindendo  tamen  ab 
exacta  vita  communi,  quam  forte  Constitutiones  non  praescribant: 
quod  non  omnes  indiscriminatim  urget,  sed  domus  tantummodo 
Professorii,  educationis  et  studii.  3°.  Perfectius  Religiosorum  tyro- 
cinium  atque  institutio  quibus  vita  perfecte  communis  absolute 
praescribitur. 

Prae  oculis  haberi  possunt  responsiones  datae  ab  eadem  S.  Con- 
gregatione ad  postulata  Fr.  Joannis  Decii  Labois  S.  Congr.  de 
Somascha  qui  petierat:  1°.  ‘An  Religiosi  qui  in  domibus  professis 
congregationis  communem  vitam  sponte  professi  sunt,  et  observant 
a Superioribus  pro  libitu  transferri  possint  in  domus  in  quibus  illa 
vita  non  observatur?  — 2°.  An  Religiosus  semel  abstractus  ab 
vitae  communis  observantia  et  in  domum  illam  non  profitentem 
translatus  in  posterum  ad  eandem  vitam  communem  capessendam 
a Superioribus  cogi  possit?  3°.  An  majores  ordinis  Superiores 
qui  vitam  communem  non  profitentur,  domus  in  quibus  illa  vita 
communis  observatur,  in  locum  residentiae  sibi  eligere  et  ibi  com-r 

morari  possint?  Ex  andientia  Sanctissimi  d.  1.  Octob.  1852  San- 
ctissimas propositis  dubiis  rescribendam  mandavit:  Ad  1"  Nega- 
tive. Si  vero  aliqna  gravis  cansa  concurrat,  recurrat  ad  S.  C. 
pro  temporanea  translatione.  Ad  2“  Quoad  futurum  provisam  in 
primo:  relate  vero  ad  praeteritum  si  translatio  fuit  provisoris,  affir- 
mative. Seeos  hortandos  esse.  Ad  3m  Negative,  nisi  vitam  com- 
munem profiteantur1. 

7.  Quoniam  vero  in  nonnullis  regionibus  legislationes  civiles 
post  suppressos  ordines  regulares,  singulos  religiosos  considerare 
coeperunt  ceu  totidem  cives  juris  possidendi  capaces,  hinc  S.  Sedes 
speciales  instructiones  edidit  pro  conscientiarum  directione.  Sic 
habemus  instructionem  d.  1.  Deo.  1880  pro  regularibus  Belgii 
confirmatam  a Leone  XIII.  d.  31.  Julii  1878.  Sic  etiam  pro 
Italia  habemus  instructionem  S.  Pffinitentiarise  dd.  88.  Junii  1866 
et  18.  Aprilis  1867,  quas  superius  summarie  retulimus.*) 

8.  Religiosus  vero  qui  voto  paupertatis  sive  quoad  possessio- 
nem, sive  quoad  administrationem  vel  usumfructum  aut  usum  juxta 
datam  explicationem  contraierit,  dicitur  esse  proprietarius,  et  poenis 
canonicis  religiosorum  proprietariorum  subjicitur.  Nempe  1°.  qui 
inventus  est  proprietarius,  privatur  voce  activa  et  passiva  per 
biennium  c.  8.  sess.  85.  De  reg.  in  Tridentino.  8*.  Ex  c.  3.  h.  t. 
removeri  potest  a communione  altaris.  3*.  In  c.  3.  h.  t post  ad- 
monitionem regularem  expellendum  esse  dicitur  e monasterio.  4°.  Re- 
ligiosus qui  in  morte  cum  proprietate  bonorum  contra  regulam  sui 
ordinis  repertus  fuerit,  quin  eidem  proprietati  renuntiaverit,  prae- 
sertim monitus  a Superiore,  caret  sepultura  ecclesiastica  cc.  4.,  2. 
6.  h.  t.  Religiosus  insuper  proprietarius  subjicitur  poenis  peculia- 
ribus comminatis  in  constitutionibus  proprii  ordinis. 

9.  Ad  materiae  complementum  sciendum  est:  Paupertatem 

religiosam  respicere  quidem  dominium  bonorum  extrinsecorum  et 
excludere  superflua  et  curiosa,  minime  vero  respicere  illa  orna- 
menta quae  praescribuntur  sive  in  Rubricis  librorum  liturgicorum 
sive  in  decretis  S.  R.  C.,  e.  gr.  decreta  ejusdem  S.  C.  circa  mate- 
riam paramentorum;  S.  R.  C.  d.  17.  Dec.  1888  in  una  Ordinis 
Capuccinorum. 


*)  Acta  S.  Sedis  hac  de  re  in  extenso  referuntur  in  bene  merito  „Monitore 
Ecclesitistio “ qui  editur  Conversani  (prov.  Bari):  vol.  I.  pag.  299.  et  vol.  IX. 
pari.  2.  pg.  2t>8. 

10.  Veluti  appendicis  loco  aliquid  dicendam  remanet  de  regu- 
laribus qoi  legitime  et  babitaaliter  extra  claustra  commorantur. 
Et  primo  quidem 

1°.  De  Regularibus  qui  ad  Episcopatum  promoventur.  Quaeritur 
utram  et  quomodo  Episcopus  regularis  teneatur  proprii  ordinis 
regulam  observare. 

1°.  In  decreto  Gratiani  refertur  c.  1.  C.  18.  q.  1.  ubi  legitur: 
‘Statutum  est  . . . ut  Monachus,  quem  canonica  electio  a jugo 
regulae  monasticae  professionis  absolvit,  et  sacra  ordinatio  de  mo- 
nacho Episcopum  facit,  veluti  legitimus  haeres  paternam  sibi  haere- 
ditatem  postea  jure  vindicandi  potestatem  habeat  . . . Postea- 
quam  (vero)  Episcopus  ordinatur,  ad  altare  (idest  ad  Ecclesiam) 
ad  quod  sanctificatur  et  titulatur,  secundum  sacros  canones  quod 
acquirere  potest,  restituat’.  Ex  tenore  hujus  canonis  duo  sequi 
videntur  1°.  virum  regularem  promotum  ad  Episcopatum  non  am- 
plius teneri  ad  observantiam  regules  cui  sese  per  professionem  so- 
lemnem  obligaverat;  2°.  virum  regularem  quidquid  acquirit  post 
promotionem  ad  Episcopatum,  non  sibi,  sed  Ecclesics  suae  acqui- 
rere. Haec  secunda  conclusio  uti  certa  retenta  est,  et  retinetur, 
adeo  ut,  nisi  Episcopus  regularis  indultum  testandi  obtineat  a S.  Sede, 
non  possit  de  bonis  suis  per  actum  ultimae  voluntatis  disponere. 
Solummodo  huic  Episcopo  DD.  facultatem  tribuunt  ut  ex  Summi 
Pontificis  licentia  ob  ipsam  promotionem  praesumpta,  possit  reditus 
mensae  episcopalis  et  aliorum  bonorum  quae  fortasse  acquisivit,  in 
licitos  et  honestos  usus  impendere,  prout  exigit  dignitas  episco- 
palis. Quam  rem  ita  exprimit  S.  TTiomas  in  2.  2.  q.  88.  art.  12. 
ad  4*“:  Episcopus  regularis  ‘nihil  debet  habere  tamquam  pro- 
prium, sed  sicut  dispensator  communium  bonorum  Ecclesiae’.  Unde 
quoad  substantiam  Episcopus  regularis  tenetur  voto  paupertatis, 
licet  in  illius  observantia  aliquo  modo  differat  a simplici  religioso. 
Quoad  votum  castitatis  perpetues,  ridiculum  esset  leve  etiam  du- 
bium movere. 

11.  Relate  vero  2°.  ad  votum  obedienties  dicendum  est,  illud  in 
se  -inspectum  non  resolvi  per  promotionem  personae  ad  Episcopa- 
tum, sed  ejus  observantiam  urgeri  non  posse,  quia  Episcopus  non 
habet  amplius  Superiorem  regularem  cui  subjiciatur.  Sed  si  Epi- 
scopus a sua  Ecclesia  recesserit  sive  ob  privationem,  sive  ob  re- 
nuntiationem, sive  quia  non  possit  aut  nolit  residere  in  dioecesi 

Suti,  III.  Decr.  22 

redire  debet  ad  claustra  religiosa,  et  subedse  Superioribus,  et  re- 
gulas observare  tenetur.*)  Ita  ex  Decreto  'Alex.  VII.  mox  cit  ‘ ; 

12.  Quid  vero  dicendum  3°.  de  observantia  regulae  ordinis  : reli- 
giosi? Non  infimae  note  auctor  Andreuccim:  De  Episcopo  tittilari 
part.  3.  n.  163.  docet  Episcopos  regulares  ad  regulae  observantiam 
teneri  ex  sola  decentia  et  honestate,  et  id  probare  conatur  ex  c.  1. 
C.  18.  q.  1.  superius  relato.  At  S.  Thomas  in  2.  2.  q.  185.  a.  8. 
ad  1°™  explicans  canonem  hunc  1.,  haec  Habet:  ‘Ille  qui  de  Mo- 
nacho fit  Episcopus,  absolvitur  a jugo  monasticae  professionis  non 
quantum  ad  omnia,  sed  quantum  ad  illa  quae  officio  pontificali  re- 
pugnant’. Quare  DD.  communiter  tenent  religiosum  ad  episco- 
palem vel  Cardinalitiam  dignitatem  evectum,  substantialiter  reli- 
giosum permanere.  Conf.  De  Lugo:  Resp.  Moral.  lib.  5°.  dub.  12. 

13.  Huic  theoriae  adhaerens  Alex.  VII,  in  decreto  d.  26.  Julii 
1662  super  residentia  Episcoporum  confirmato,  a Clepiente  XI. 
ann.  1716  et  extenso  ad  Episcopos  regulares  in  Vicarios  Aposto- 
licos,  administratores  et  visitatores  deputatos  ‘decernit  insuper 
et  declarat  Sanctitatis  suae  mentem  nequaquam  esse,  eosdem  Epi- 
scopos, si  regulares  fuerint,  ab  obligationibus  professioni  regulari, 
quam  emiserunt,  adnexis  per  adeptionem  dignitatis*  ac  muneris 
episcopalis  ullatenus  absolvere  ac  eximere  nisi  quatenus  ejnsdem 
muneris,  ac  curae  pastoralis  exercitio  impedimenti  sit’.  Accessit 
Constitutio  * Custodes*  Benedicti  XIII.  d.  7.  Martii  1725  ubi  haec 
habentur:  ‘Statuimus,  atque  sancimus,  ut  ex  monastico, , regulari 
et  mendicantium  instituto  ad  episcopalem  seu  quamcumque  aliam 
dignitatem  et  S.  R.  E.  Cardinalatum  jam  evecti  et  in  posterum 
evehendi,  universis  et  singulis  suae  regulae  officiis  et  obligationibus 
quae  pontificale  sive  cujusque  alterius  dignitatis  aut  Cardinalatus 
officium  minime  impediunt,  perpetuo  subsint  ...  ac  proinde  sui 
monastici  ordinis,  sive  alterius  regulae  mendicantium  insignia  et 
propria  indumenta  lanea  suoque  peculiari  colore  distincta,  rasilem 
quoque  . . . coronam  praeferant  quibus  antea  ...  ex  solemni  sua 
professione  . . . tenebantur,  a cujus  professionis  obligatione  . . . 
nentiquam  absolvuntur  . . . Propterea  hujusmodi  Episcopis  in  vir- 
tute sancte  obedientiae  praecipimus  et  mandamus  ut  omnia*  et 


*)  Id,  quod  fecit  B.  Albertus  Magnus , magister  S.  Thoma»,  qui  abdicato 
annuente  Urbano  IV.  episcopatu  Rntisboncnsi  ad  fratres  Pnedicatores  regredi 
festinavit.  f 

singula  praesentibus  literis  nostris  hactenus  recensita  undequaque 
observare  non  differant.  Si  vero  . . . hoc  agere  contempserint,  vel 
neglexerint,  eos  poena  suspensionis  ab  exercitio  pontificalium  ipso 
facto  incurrenda  taradiu  innodatos  declaramus  donec  . . . relaxa- 
tionem . . . meruerint  obtinere’.  Exceptio  firmans  regulam  se 
nobis  offert  in  concessione  purpurae  — annuente  S.  P.  Leone  XIII.  — 
Primati  Regni  Hungariae  a S.  G.  super  negotiis  ecclesiasticis  extraord. 
d.  14.  Jan.  1892  facta,  dictus  enim  Primas  Franciscus  Claudius 
Vaszary  regulam  S.  Benedicti  est  professus;  similiter  non  multo 
antea  Primas  Germaniae  Franciscus  de  Paula  Eder,  Archiepiscopus 
Salisburgensis,  ejusdem  Ordinis  fuerat  dispensatua 

14.  Tandem  teste  Card.  Bizzarri  in  Collectanea  pag.  773  pro- 
posito dubio  ‘An  et  quomodo  Episcopus  regularis  teneatur  ad  ob- 
servantiam regulae  suae  professionis’  Sacra  Congr.  EE.  et  RR.  d. 
6.  Maji  1864  respondit  ‘Affirmative  ad  praescriptum  Const  Ben.  XIII. 
incip.  Custodes:  nempe  Episcopus  Regularis  tenetur  observare  re- 
gulas suae  religionis,  quae  materiam  voti  paupertatis  determinant; 
item  tenetnr  alias  regulas  et  observationes  dignitati  et  officio  epi- 
scopali non  repugnantes,  eadem  obligatione  gravi  vel  levi  obser- 
vare, qua  tenebatur  antequam  assequeretur  dignitatem  episcopalem, 
ita  tamen  ut  in  peculiaribus  casibus  prudenter  judicium  ferre 
possit,  utrum  cum  dignitate  et  officio  episcopali  illae  conveniant’. 
Haec  resolutio  probata  fuit  eadem  die  6.  Maji  1864  a Pio  IX.  s.  ni. 
Ex  hisce  omnibus  optime  noscitur  quaenam  sit  obligatio  circa  re- 
gulae observantiam  qua  Episcopi  religiosi  tenentur. 

1 5.  11°.  De  Beligiosis  qui  ex  Induito  Apostolico  vivunt  in  saeculo. 
Indultum  quod  dicitur  scecularisationis  solet  concedi  vel  ad  tempus, 
vel  in  perpetuum.  Religiosus  qui  ad  tempus  ex  concessione  S.  Sedis 
degit  extra  claustra,  remanet  verus  religiosus  et  quidem  aliquando 
indultum  conceditur  sub  conditione  retinendi  habitum  proprii  ordinis, 
aliquando  autem  conceditur  licentia  dimittendi  vestem  regularem. 
Hac  vero  in  secunda  hypothesi  religiosus  debet  sub  vestibus  saecula- 
ribus aliquam  partem  religiosi  habitus  singularis  gestare.  In  utroque 
autem  casu  religiosus  ita  dimittitur  ut  tempore  quo  moratur  extra 
claustra,  subjiciatur  Ordinario  in  vim  etiam  voti  solemnis  obe- 
dientice.  Hinc  quoad  istos  religiosos  ratio  vitae  regularis  parum 
immutatur  et  bona  quae  congregant,  cedunt  propriae  religioni,  quem- 
admodum patet  ex  resolutione  d.  19.  Januarii  1829  Congr.  spe- 

22* 

cialis  deputats  a Leone  XII.  et  approbata  a Pio  VIII.  d.  36.  Junii 
ejusdem  anni.  — Si  autem  sermo  sit  de  religiosis  in  perpetuum 
sscularisatis,  istis  conceditur  indultum  manendi  in  saeculo  quoad 
vixerint  in  habitu  presbyteri  saecularis,  si  sint  in  sacris  ordinibus- 
constituti,  vel  in  habitu  decenti,  si  sint  tantum  clerici,  vel  conversi. 
Sequens  vero  clausula  injungitur:  ‘Retento  interius  aliquo  sui  re- 
gularis habitus  signo  ...  ita  tamen  ut  substantialia  votorum  sus- 
professionis  cum  statu  compatibilia  observet,  et  sub  obedientia 
Ordinarii  etiam  in  vim  voti  religiosi  vivat’.  Quod  si  agatur  de 
religiosis  laids  vel  etiam  de  clericis,  qui  in  sacris  ordinibus  non 
sint  constituti,  additur  alia  clausula:  firmo  voto  castitatis. 

16.  In  ordine  ad  hujusmodi  indultum  merito  adnotat  Card. 
Bizearri  in  Collect.  pag.  774-775:  1°.  Perpetuo  sscularisatos  con- 
siderari ceu  personas  perpetuo  abscissas  a sua  familia  regulari. 
2°.  Istos  sscularisatos  teneri  ad  observandum  votum  castitatis,  et 
ad  observanda  substantialia  aliorum  votorum.  3°.  In  induito  nojt 
injungi  sscularisatis  observantiam  regulae  ordinis  religiosi  Quare 
si  in  professione  praeter  tria  vota  communia,  religiosus  quartum 
votum  emisit  ex.  gr.  votum  abstinentis  a carnibus,  post  saeculari- 
sationem  substantialiter  illud  observare  debebit,  non  vero  debebit 
Observare  jejunia  qus  a regula  praecipiuntur,  sed  non  fuerunt  ob- 
jectum specificum  voti  Et  ratio  est  quia  vota  directe  obligant 
personam  et  per  consequens  eandem  comitantur  etiam  post  egres- 
sum a religione:  e contra  prscepta  regnis  obligant  personam, 
quatenus  ad  regularem  familiam  pertinet.  Igitur  post  egressum 
legitimum  persons  ab  ordine  religioso,  cessat  quoad  personam  illam 
obligatio  praeceptorum  reguls  ordinis  propris.  4°.  Quoniam  per- 
petuo saeoularisati  servare  debent  votum  paupertatis  in  substantia, 
hinc  ipsos  posse  utique  bona,  si  qus  possident,  in  honestos  et  licitos 
usus  adhibere,  et  praesertim  in  propriam  sustentationem  erogare, 
at  eorundem  bonorum  verum  dominium  non  habent,  ac  per  con- 
sequens sine  licentia  8.  Sedis  de  iis  libere,  praesertim  causa  mor- 
tis, disponere  nequeunt,  sed  cedunt  Camers  spoliorum  ut  supra 
vidimus  in  tit  De  pecul.  Cleric.  (III.  25).  5°.  Ssecularisatos  absque 
induito  Sedis  Apostolics  assequi  non  posse  beneficia  ecclesiastica. 
Continent  enim  verum  jus  percipiendi  suosque  faciendi  fructus 
temporales. 

De  lege  clausurae.*) 

17.  Nomine  clausurae  venit  totum  iUud  spatium  quod  muris 
■seu  septis  monasterii  clauditur.  Hanc  clausuram  ntpote  maxime 
conducentem  ad  observantiam  regulae  monasticae  vehementer  tuetor 
lex  ecclesiastica.  Primo  loco  agemus  de  clausura  monialium,  deinde 
virorum.  Et  quoniam  infringi  potest  lex  clausurae  sive  per  egres- 
sum monialium  e monasterio,  sive  per  ingressum  personarum  ex- 
tranearum: hinc  primo  agemus  de  egressu  monialium  e mona- 
sterio. 

A.  De  elausura  monialium: 

18.  I.  De  egressu  monialium.  De  hoc  egressu  agit  c.  un.  h.  t 
in  6°.  quod  renovatum  est  a Cone.  Trid.  in  c.  5.  sess.  25.  De  BeguL 
In  istis  locis  decernitur  1°.  Episcopum  obligari  sub  gravi  ad  pro- 
curandam observantiam  legis  clausurae  ubi  clausura  adest,  et  ad 
■eam  restituendam,  ubi  fuerit  violata.  2°.  Decernitur  ut  in  mona- 
steriis sibi  subjectis  Episcopus  auctoritate  propria,  in  exemptis 
vero  procedere  possit  auctoritate  Apostolica.  3°.  Ut  Episcopus 
possit  contra  inobedientes  et  contradictores  censuras  et  alias  poenas 
decernere,  quacumque  appellatione  postposita  et  invocare  etiam 
brachium  saeculare.  4°.  Ut  nulla  ex  monialibus  possit  egredi  ex 
monasterio  post  professionem,  etiam  ad  breve  tempus,  nisi  ex  ali- 
qua legitima  causa  approbanda  ab  Episcopo. 

19.  Haec  vero  causa  probari  debet  ab  Episcopo  in  scriptis 
■etiam  in  monasteriis  exemptis  ita  ut  licentia  Superioris  regularis 
monasterii  non  sufficiat  Quare  in  monasteriis  exemptis  concurrere 
debet  licentia  superioris  regularis  et  Episcopi.  Ita  in  Const  8.  Pii  V. 
Dirca  Pastoralis,  et  in  alia  Const  subsequenti  Decori  d.  1.  Febr. 
1570.  In  hac  insuper  Gonst  Decori  causae  egressus  monialium  a 
monasterio  ad  tres  reducuntur:  1*.  magnum  incendium;  2°.  lepram; 
3°.  epidemiam.  Porro  ex  declaratione  S.  Congr.  EE.  et  RR.  men- 
sis Sept  1720  Archiepiscopo  Avenionensi  transmissa,  patet  sub 
appellatione  epidemiae  venire  non  solum  pestem,  sed  omnem  mor- 
bum  contagiosum,  quo  aliqua  monialis  laborat  Unde  monialis  haec 
ne  alias  inficiat,  egredi  potest  e monasterio.  Quare  epidemia  gene- 
ralis in  civitate  vel  oppido,  et  timor  ne  morbus  propagetur,  et 


*)  De  frequenti  accessu  et  colloquio  laicorum  ac  clericorum,  proci pue  ro- 
«ularium,  jam  vidimus  in  tit  1.  b.  t.  IIL  nn.  13.  et  sqq.,  pg.  4.  sqq. 

moniales  etiam  afficiat,  causa  egressus  monialiutn  a monasterio 
esse  non  potest.  Conf.  Card.  Bizzari  in  Colled.  pag.  345.  Si  quae- 
ratur utrum  taxative  vel  demonstrative  tantum  fuerint  hae  causae 
designatae,  variant  DD.,  sed  ex  praxi  S.  C.  EE.  et  RR.  patet  cau- 
sas praefatas  fuisse  demonstrative  designatas,  i.  e.  in  ceteris  casi- 
bus semper  requiritur  licentia  S.  Sedis,  ita  ut  ne  immemorialis 
quidem  consuetudo  contraria  suffragetur  uti  decidit  S.  C.  Inq.  d. 
22.  Dec.  1880.  Ad  egressum  igitur  monialis  requiruntur  dno: 
1.  causa ; 2.  forma.  Si  causa  est  ex  designatis  in  Const.  Decori, 
requiritur  approbatio  Episcopi  sola  in  scriptis  danda  in  monasteriis 
non-exemptis,  in  exemptis  requiritur  praeterea  licentia  Superioris 
regularis.  Si  causa  non  est  ex  designatis,  sola  S.  Sedis  auctoritas 
potest  concedere  egressum.  Cfr.  Benedictum  XIV.  in  Syn.  1.  9. 
cp.  15.  n.  8. 

20.  Quod  si  illegitime  egressa  fuerit  monialis,  decernit  Pon- 
tifex poenam  excommunicationis  Papae  reservatae  tum  in  ipsam 
egredientem,  tum  in  concedentes  licentiam,  concomitantes,  rece- 
ptantes. Porro  ex  declaratione  S.  C.  Cone,  in  Comen,  et  Licien. 
d.  16.  Sept  1709  hanc  excommunicationem  incurrit  monialis  ascen- 
dens supra  tectum  Monasterii;  censetur  enim  esse  extra  ambitum 
et  limites  clausurae.  Insuper  S.  Pius  V.  in  eadem  Const  contra 
monialem  illegitime  egredientem  et  superiores  vel  praesidentes  ille- 
gitime concedentes  licentiam,  decernit  poenam  privationis  ipso  facto 
incurrendam  officiorum  et  administrationum , necnon  poenam  inha- 
bilitatis  ad  illa  officia  et  administrationes,  et  ad  alia  hujusmodi 
obtinenda.  In  Const.  autem  Apostolicce  Sedis  renovatur  poena  ex- 
communicationis latae  sententiae  Papae  simpliciter  reservatae  contra 
«moniales  exeuntes  e clausura  extra  casus  et  formam  a S.  Pio  V. 
in  Const.  Decori  praescriptam*. 

21.  Verum  animadvertunt  DD.  ex  defectu  licentiae  non  incurri 
descriptas  poenas  quoties  periculum  est  in  mora,  et  res  ulteriorem 
dilationem  non  patitur  juxta  regulam  c.  3.  De  verb.  sign.  (V.  12> 
in  6°.:  ‘ab  omni  lege  extrema  necessitas  est  exempta-. 

22.  II0.  Ingressus  in  monasterium  monialium  interdicitur  in 
c.  un.  h.  t.  in  6°.  inhonestis  personis  absolute,  et  honestis  nisi  ra- 
tionabilis et  manifesta  causa  velificetur,  et  adsit  praeterea  licentia 
Superioris.  Cone.  Trid.  in  cit.  c.  5.  sess.  25.  De  Reg.  sub  poena 
excommunicationis  latae  sententiae  prohibet  ingressum  in  monasteria 
monialium  omnibus  cujusque  generis,  conditionis  et  sexus  et  aetatis 

absque  licentia  Episcopi  vel  superioris  in  scriptis  obtenta.  Haec 
porro  qualitas  disjunctiva  quoad  monasteria  exempta  sublata  est 
a decretoS.  C.  Concilii  approbato  ab  Urbano  VIII.  d.  13.  Nov.  1620. 
Hinc.  Episcopi  et  Superioris  simul  licentia  requiritur,  nisi  consue- 
tudo ferat  ut  a solo  Ordinario  exposcatur  licentia,  ex  alio  decrete 
approbato,  ab  eodem  Pont  d.  21.  Maji  1630.  Conferatur  Bene- 
dictus XIV.  in  Syn.  Diceces.  1.  13.  cp.  12.  n.  23. 

23.  Porro  excommunicationem  lata  sententia  superius  dictam 
reservarunt  Papa  Const.  ‘Ubi  graliaf  Oreg.  XIII.  d.  13.  Junii 
1575  et  Const.  *Monialium * Pauli  V.  d.  10.  Julii  1602.  In  hisce 
Const.  pceha  excommunicationis  expresse  statuitur  contra  quoscum- 
que etiam  marchionali  et  ducali  dignitate  fulgentes,  qui  pratextu 
privilegiorum,  qua  revocantur,  septa  monasterii  ingrediuntur.  In- 
super gravissima  poena  excommunicationis  et  privationis  digni- 
tatum, officiorum  et  beneficiorum  lata  sententia,  et  inhabilitatis 
decernuntur  contra  superiores  immediatos  conventus  introducentes 
quascnmqne  personas.  Constit.  autem  Apostolicce  Sedis  n.  6°.  re- 
novat excommunicationem  1.  s.  simpliciter  reservata  S.  Sedi  contra 
«Violantes  clausuram  monialium,  cujuscumque  generis  aut  condi- 
tionis, sexus  vel  atatis  fuerint,  in  earum  monasteria  ingrediendo 
absque  legitima  licentia  pariterque  eos  introducentes  vel  admit- 
tentesf. 

24.  Excommunicatio  tangit  personas  omnes,  cnjnscunque  generis 
aut  conditionis,  ‘sexus  Vel  atatis  fuerint,  violantes  clausuram  moni- 
alium aut  ingrediendo  aut  introducendo  aut  admittendo: 

Ergo  1)  personas  introducentes  vel  admittentes  infantes:  sive 
pueros  sive  puellas  usum  rationis  non  habentes;  nam  dicitur  cujus- 
cunque  atatis,  etiam  in  Tridentino,  cit  c.  5.  Mattheuccius  vero  iu 
Official.  Curice  cp.  32.  n.  22.  plura  decreta  S.  Congr.  offert  qua 
in.  hoc  sensu  loquuntur; 

2)  Puellas  educandas  ratione,  jam  utentes  vel  famulas  ingre- 
dientqs  necnon  personas  easdem  introducentes  vel  admittentes  nisi 
de  liceutja..  S.  Sedis  qua  implicite  data  intelligitux  in  appro- 
batione inptituti  mopialium  educationi  inservientium.  Ex  Ency- 
clica  Benpdicti  XIV.  * Per  binas*,  d.  24.  Jan.  1747  ad  Epp.  Portu- 
g allice. 

.3)  Personas  cujuscunque  geperis  aut  conditionis,  etiam  cardi- 
ualitia  .dignitate  fulgentes;  Const.  * Salutare-  Benedicti.  XI V.  d. 

3.  Jan.  1742  §.  3.,  etiam  Legatos  a Latere,  Nuntiosque  ad  Begem 
•et  Imperatorem  vel  reipublicae  praesidem,  ex  eadem  Const  * Salutare*. 

25.  Immunes  excommunicationis  vero  sunt  — generaliter  lo- 
quendo — quicunque  necessitate  quadam  cogente  clausuram  in- 
grediuntur; specialiter: 

1°.  Prcelati  tum  saeculares  sive  Episcopi,  sive  Cardinales,  tum 
regulares  ingrediantur  monasterium  in  causis  necessariis,  et  cum 
paucis  personis  senioribus  et  religiosis,  ex  Const  Oregorii  XIII. 
»Dubiis *,  d.  23.  Dec.  1581.  Ex  Const  Alex.  VII.  Felici  d.  20.  Oct 
1664  praelati  regulares  non  possunt  ingredi  claustra  monasterii 
monialium  sibi  subjecti  a)  nisi  semel  in  anno  ex  causa  visitationis 
faciendae  per  seipsos,  complendaeque  una  die,  post  solis  ortum  ad 
solis  occasum.  Visitatio  autem  personalis  facienda  est  ad  crates 
extra  claustra  monasterii,  b)  Si  pluries  in  anno  ingredi  debeant 
Monasterium,  debent  id  agere  cum  Episcopo,  ac  persona  ecclesia- 
stica ab  eodem  deputanda. 

2°.  Confessarii  sive  ordinarii  sive  extraordinarii  possunt  ingredi 
solummodo  ad  conferenda  Sacramenta  infirmis  monialibus,  vel 
ad  animae  commendationem,  et  debent  aecum  adducere  socium 
tnaturse  aetatis  et  probatae  vitae.  Haec  associatio  non  requiritur  nisi 
in  Confessario  regulari,  cfr.  Ferratis  in  Bibliotheca  v.  >Moniales< 
art  5.  n.  63.  et  S.  C.  EE.  et  RR  d.  29.  Magi  1846  argumento 
a fortiori.  Notandum  hic  est  Confessarium  ad  alium  finem,  etiam 
honestissimum,  monasterium  ingredi  nequire  neque  ingressu  legi- 
timo abuti  posse.  Sic  »non  licet  Confessario  ingredi  monasterium 
sub  praetextu  sepulturae  tradendi  cadaver  alicqjus  monialis  aut 
officia  funeralia  peragendi;  consuetudo  contraria  tolerari  non  debet 
nisi  de  licentia  Ordinarii  in  singulis  casibus*;  S.  C.  EE.  et  RR 
d.  2.  Mart  1855. 

3°.  Ratione  necessitatis  possnnt  ex  sola  licentia  Abbatissae  in- 
gredi monasterium  medici,  chirurgi,  operarii  et  opifices  adhibitis 
tamen  semper  praescriptis  cautelis,  e.  gr.  ut  » eligantur  viri  pro- 
bati tam  aetate  quam  bonis  moribus*  S.  C.  EE.  et  RR  d.  20.  Nov. 
1584;  ne  commorentur  intra  clausuram  ante  solis  ortum  neve  post 
ejus  occasum,  cfr.  Pignatelli  tom.  6.  Cons.  186.  n.  102.  etc.  — 
Pennacchi:  Commentaria  in  Const  Apostol.  Sed.:  Appendix  XX. 
pag.  726,  ubi  plures  enumerantur  casus. 

4°.  * Imperatores  et  Imperatrices,  Beges  et  Regiius  eorumque 
Filii  et  Filiae  cum  sua  decenti  comitiva*  secundum  Ferrarie:  Bi - 

btiotheca  v.  »Moniales«  art  III,  n.  63.  cum  9 DD.  quos  citat; 
Probatur  autem  haec  assertio:  a)  reg.  81.  juris  in  6*:  *ih  generaU 
concessione  non  veninnt  ea  quae  quis  non  esset  verisimiliter  in 
specie  concessurus*,  sc.  e converso  »In  generali  prohibitione « etc.; 
b)  argumento  a sensu  contrario  ex  Constitutionibus  RR.  PP.;  no* 
minantur  enim  ibi  dignitates  marchionalis  et  ducalis  in  Const. 
Pauli  V.  supra  cit.;  nominantur  dignitates  Episcopi,  Cardinalis, 
Nuntii  ad  Regem  vel  Imperatorem  in  Const  Bened.  XIV.  » Salu- 
tare*; at  dignitas  imperatoria  vel  regia  minime  nominatur;  licet 
nominari  et  possit  et  debeat  Ergo  c)  »Accedit  declaratio  Car- 
dinalium*, ut  ait  Beiffenstuel,  »apud  Hyacinthum  Donatum,  tom.  IV. 
tract  IV.  q.  2 et  tom.  I.  tract.  IV.  q.  49.,  dicens,  quod  per  Const 
Oregorii  XIII.  non  derogetur  facultati  personarum  de  regia  stirpe 
intrandi  clausuram*. 

Novissimis  temporibus  nova  conversandi  instrumenta  sunt  in- 
venta, inter  quae  non  ultimum  tenet  locum  instrumentum  quod 
» Telephonum*  vocant.  Utrum  et  quibus  sub  conditionibus  liceat 
uti  hoc  instrumento  in  monasteriis  cum  clausura,  ostendit  nobis 
responsum  S.  C.  EE.  et  RR  ad  Episcopum  Canarien. : » Vigore 
specialium  facultatum  a Ss“°  Domino  nostro  concessarum  S.  C.  EE. 
et  RR.,  Episcopo  oratori  facultatem  benigne  tribuit  super  promis- 
sis (sc.  ut  domus  Confessarii  monialium  Cisterciensium  longe  di- 
stans telephono  conjungi  possit  cum  monasterio  eorundem  monia- 
lium), attenta  necessitate  (quia  contingere  possit  ob  distantiam, 
moniales  e vita  cedere  sine  religionis  adjutorio)  ad  effectum  Vica- 
rium dumtaxat  advertendi,  juxta  preces  providendi,  proscriptis 
debitis  cautelis  ne  aliquod  inconveniens  oriatur,  ac  procipue  ut  in 
actu  advocandi  per  enunciatum  medium  Vicarium,  duse  adsint  ex 
probis  et  senioribus  Monialibus  qu®  verba  audiant:  super  quibus 
Episcopi  conscientia  onerata  remaneat;  contrariis  quibuscunque  non 
obstantibus.  Romc  <L  20.  Martii  1895.  — I.  Card.  Verga,  Prof. 

26.  Ad  hujus  materi®  complementum  animadvertimus  clau- 
suram aliam  esse  papalem,  aliam  episcopalem.  Clausura  papalis 
locum  habet  in  Monasteriis  monialium,  in  quibus  adest  solemnitas 
votorum,  adeo  ut  positis  votis  solemnibus,  clausura  de  jure  sub- 
jiciatur protectioni,  et  tutel®  S.  Sedis.  Const  S.  PU  V.  Oirca  pa- 
storalis officii  et  S.  C.  EE.  in  Policastrensi  d.  6.  Dec.  1839.  CdUect. 
Card.  Bisearri  pag.  96.  At  non  desunt  exempla  domorutn  reli- 
giosarum votorum  simplicium,  quibus  ex  speciali  dispositione  S.  Sedis 

imposita  est  lex  clausurae  papalis.  CoUed.  loc.  eit  quae,  praeter 
sorores  in  dicec.  Policastren.,  Salesianas  votorum  simplicium  Rhegii 
Calabriae  commemorat.  — In  genere  autem,  clausura  episcopalis 
locum  habet  in  domibus  religiosis  votorum  simplicium,  quoties  ab 
Episcopo  alicui  ex  istis  domibus  clausurae  lex  fuerit  praescripta. 
Differentia  autem  inter  papalem  et  episcopalem  clausuram  in  eo 
posita  est,  ut  in  papali  clausura  S.  Sedes  tantum,  non  autem  Epi- 
scopus dispensare  possit,  dum  episcopalis  clausura  ab  Episcopo 
dependet.  Quare  posita  clausura  papali  Episcopus  tantum  in  casi- 
bus expressis  in  jure  dispensare  potest,  in  aliis  requiritur  licentia 
S.  Sedis,  tum  quoad  egressum  monialium,  tum  quoad  ingressum 
personarum  extranearum  in  monasterium.  Non  Papalis,  sed  Epi; 
scopalis  tantum  clausura  exsistit  in  illis  monialium  monasteriis  in 
quibus,  licet  ad  veras  religiones  pertineant,  ob  temporum  cir- 
cumstantias vota  non  emittuntur  nisi  simplicia,  uti  in  Gallia,  in 
Bavaria , in  Ametica  Septentrionali;  cfr.  responsum  S.  Poeni tentia- 
rise  d.  23.  Jan.  1821  quoad  monasteria  in  Oallia.  . 

27.  Moniales  quae  ob  calamitates  politicas  constringuntur  ad 
exsulandum  remotae  a monasterio,  non  omittunt  hac  translocatione 
solemnitatem  votorum  i.  e.  1°.  singulae  remanent  moniales  in  stricto 
sensu;.  2°.  etiam  institutum  ipsarum  remanet  religio  propria  ita 
ut  novae  sodales  cum  votis  item  solemnibus  aggregari , valeant. 
S..  C.  EE.  et  RR.  in  Ruremonden.  d.  22.  Martii  1895  ad  I’“  et 
II“m;  item  in  Birmingamien.  .d.  26.  Julii  1896.  Ad  liceitatem 
translocationis  requiri  S.  Sedis  licentiam  ex  dictis  supra  n.  19. 
patet;  data  autem  hac  licentia  specialis  aggregandi  non  est  opus. 

De  clausura  virorum.  . 

28.  . Clausura  virorum  quoad  egressum  ex  Const.  Nullus  Cle- 
mentis VIII.  super  reformatione  regularium  consistit  iu  eo  ut 
nullus  religiosus  e septis  monasterii  absque  licentia  superioris,  et 
accepta  benedictione  exire,  audeat..  Contravenientes  gravi  poena 
etiam  carceris  arbitrio  superioris  plectuntur.  Animadvertunt  vero 
DD.,  sufficere  licentiam  rationabiliter  prcesumptam  Superioris,  nec 
egressum  sine  licentia  si  fiat  absque  contemptu  et  scandalo,  lethalis 
peccati,  reitatem  secumferre.  Quisque  autem  intelligit  nos  hic  nou 
loqui  de  fugitivis  et  apostatiB  qui  certe  rei  sunt  gravis , culpae. 

29.  Clausura  monachorum  quoad  ingressum,  in  eo. sita  est,.. ut 
in  monasteriorum  septa  mulieres  omnes  ingrpdi  prohibeantur  etiam 

praetextu  cujuscunque  privilegii  concessi  ante  8.  Pium  V.  et  Gre- 
garium XIII.  Nam  revocantur  haec  privilegia  ab  istis  Pontificibus, 
a S.  * 'Pio  V.  in  Bulla  Regularium  personarum  d.  24.  Oct.  1566  et 
subsequente  ejus  declaratione  Decet  Romanum  Pontificem  d.  16.  Jul. 
1570,  a Oreg.  XIII.  in  Const.  Ubi  Gratia  d.  13.  Jun.  1575.,  prae- 
cipue vero  a Benedicto  XIV.  in  Const.  Regularis  disciplinas  d. 
3.  Jan.  1742.  Ex  quibus  Constitutionibus  patet  omnes  et  singulas 
mulieres  sive  ex  praetextu  privilegii,  sive  absque  titulo  privilegii 
ingredientes,  et  ipsos  religiosos  introducentes  incurrere  poenam  ex- 
communicationis latae  sententiae;  religiosos  istos  insuper  introdu- 
centes mulieres  incurrere  poenam  privationis  officiorum  quae  babent, 
inhabflitatem  ad  alia  obtinenda,  nec  non  suspensionem  a divinis. 
De  hac  suspensione  tacet  Const.  Apostolica  Sedis,  quae  tamen  inter 
excommunicationes  simpliciter  reservatas  R.  Pontifici  sub  n.  VII. 
recenset  excommunicationem  contra  ‘Mulieres  violantes  regularium 
virorum  clausuram  et  Superiores  aliosque  eas  admittentes’.  Ex 
ipso  textu  hujus  excommunicationis  eruitur  exceptiones  quas  supra 
memoravimus,  hic  a fortiori  valere;  nam 

1°.  deest  «cujuscunque  aetatis* ; ergo  excommunicationem  non 
incurrunt  nisi  feminae  jam  puberes  violantes  etc.  i.  e.  saltem  12 
annos  natae,  item  neqne  Superiores  aliique  nisi  feminas  in  tali 
aetate  jam  constitutas  admittentes. 

2*.  deest  «cujuscunque  generis  ac  conditionis;*  ergo  Impera- 
trices, Reginae  per  se  non  tanguntur;  at  Benedictus  XIV.  in  Const. 
i» Regularis  disciplina « cit.  agnoscit  etiam  privilegia  alia  a Summis 
Pontificibus  in  forma  Brevis  concessa  quse  autem  permittunt  tantnm 
aditum  per  claustra  ad  Ecclesiam  finis  religiosi  causa. 

4 ' , « # 

Tmjrms  XXXVI. 

De  religiosis  domibus  ut  Episcopo  sint  subjectae. 

. 1.  In  sensn  tituli  arg.  cc.  4.  et  9.  b.  t.  sub  appellatione  domus 
religioga  venit  locus  pius  erectus  auctoritate  Episcopi  licet  non 
consecratus:  scilicet  monasteria,  xenodochia  pro  peregrinis,  noso- 
comia pro  infirmis,  domus  pro  puerorum  vel  puellarum  educatione* 
confraternitates,  congregationes  et  in  genere  loca  pia  ad  caritatis 
vel>  religionis  opera  exercenda,  que  fuerint  auctoritate  Episcopi 
instituta.  Ex  ipsa  rubrica  tituli  que  sensum  habet  determinatum 
et  ex  cc.  3.,  6.,  7.  et  8.  h.  t.  de  jure  communi  Episcopus,  qni 

nativo  jure  moderator  opera  caritatis  et  religionis  in  sua  dioecesi, 
praest  religiosis  domibus;  seu  religiosae  domus  subjiciuntur  juris- 
dictioni Episcopi.  Haec  vero  subjectio  consideratur  1°.  relate  ad 
erectionem  et  quidem  a)  erectionem  ipsorum  Ordinum  vel  Congre- 
gationum, b)  erectionem  singularum  domorum  religiosarum ; 8°.  re- 
late ad  modum  exsistendi  seu  regimen  earum. 

I.  De  fundatione  novorum  Ordinum  sive  Congregationum. 

2.  Antequam  hio  ostendatur  quomodo  erectio  et  probatio  novi  ali- 
cqjus  Instituti  religiosi  procedat,  praemittendum  esse  oportet  jus  de- 
cretalium circa  hanc  rem.  — Jure  decretalium  haec  statuta  erant: 
In  c.  9.  h.  t.  prohibetur  quominus  nova  instituantur  religiones 
et  habitus  assumatur  in  nova  religione  non  adprobata.  Hanc  legem 
renovavit  Gregor.  X.  in  c.  un.  h.  t in  6°.  et  expresse  reservavit 
S.  Sedi  adprobationem  novorum  institutorum  religiosorum.  Faciunt 
etiam  ad  rem  Clem.  1.  h.  t et  Extrav.  » Ratio  recta * inter  nomm. 
h.  t necnon  cap.  un.  h.  t.  inter  Extrav.  Joann.  XXII.  Ex  qui- 
bus constitutionibus  sequitur,  nullum  amplius  institutum  religiosum 
de  novo  institui  posse  nt  jura  et  privilegia  regularium  habeat  in 
Ecclesia  nisi  assentiatur  Apostolica  Sedes. 

Ex  his  decretis  apparet,  non  solum  erectionem  religionum 
proprie  dictaram  a Sedis  Apostolicse  licentia  dependere,  sed  etiam 
omnium  aliorum  Institutorum  religiosorum.  At  contraria  consue- 
tudine factum  est  — non  obstante  8.  Pii  V.  Const  > Circa  pasto- 
ralis- an.  1566  quae  omnes  praesertim  mulierum  absque  clausura 
familias  e medio  tollere  et  sublatas  esse  voluit  — ut  sensim  sine 
sensu  cresceret  numerus  Institutorum  votorum  simplicium  quse 
sub  Episcopi  sive  Ordinarii  potestate  religiosam  vitam  saltem  in- 
ciperent id  quod  Sedes  Apostolica  non  solum  tolerabat,  sed  expresse 
approbat,  imo  requirit.  Exemplum  ex  multis  a quo  haec  desumi 
possunt,  habes  in  novissimo  decreto  S.  G.  ER  et  ER.  quod  d. 
13.  Julii  1896  approbat  ac  confirmat  Institutum  votorum  simpli- 
cium Fratrum  a Charitate  >Bigi*  nuncupatorum.  Approbatio  et 
confirmatio  Apostolica  enim  fundatur  in  literis  commendatitiis  re- 
spectivorum  Antistitum,  sc.  eorum  in  quorum  dioecesibus  jam  domas 
istius  Pi»  Societatis  exsistebant. 

3.  Via  qua  proceditur  a pia  unione  aliquot  virorum  vel  mu- 
lierum usque  ad  adprobationem  Sedis  Apostolicse  solemnissimam, 
sc.  qua  verus  Ordo  cum  votis  sclemnibus  creatur,  haec  est: 

Ut  pia  Unio  quse  tribas  votis  paupertatis,  castitatis,  obedienti* 
ad  perfectionem  tendit,  flat  publici  jnris,  necessaria  omnino  est. 
agnitio  et  approbatio  qtuedam  Ordinarii  loci,  qni  examinet  regulam 
novam  ac  constitutiones,  quas  aut  reprobat  aut  immutandas  in 
partibus  aut  corroborandas  sua  auctoritate  censet  Si  utilem  se 
praestat  haec  pia  Societas,  non  solum  in  dioecesi  fundationis,  sed 
fortasse  etiam  in  alias  permissu  Ordinariorum  respectivorum  se 
diffundit  Haec  extensio  admonet  Superiores  Societatis,  ut  appro- 
bationem petant  Sedis  Apostolicse  de  qua  audiendus  est  cl.  Cardi- 
nalis Bitearri  in  sua  Collectanea,  Appendix  I*.,  pg.  828: 

•Quando  petitur  approbatio  alicqjus  instituti,  debent  exhiberi 
litene  commendatitiae  Antistitum  locorum,  in  quibus  domus  repe- 
riuntur.  Preces  remittuntur  Episcopo  dioecesis,  in  qua  prima  fun- 
datio, vel  domus  princeps  sita  est,  ut  referat  de  fine  seu  scopo, 
de  fundatione,  de  numero  domorum,  fratrum  vel  sororum,  de  me- 
diis substentationis,  deque  utilitate,  progressu,  aliisque  similibus.*) 

Si  institutam  recenter  erectum  fuerit,  unam  vel  alteram  do- 
mum dumtaxat  habeat,  nec  opportune  constitutiones  adhuc  con- 
cinnate fuerint,  laudatur  finis  seu  scopus  fundatoris,  vel  finis  seu 
scopus  instituti  pro  qualitate  circumstantiarum. 

Post  congruum  tempus,  si  institutum  satis  diffusum  fuerit, 
uberes  fructus  retulerit,  et  Ordinarii  locorum  illud  commenda- 
verint, decretum  laudis  instituti  conceditur,  et  aliquando  etiam 
decretum  approbationis,  praesertim  si  constitutiones  efformato  fue- 
rint, nec  in  substantialibus  graves  difficultates  pneseferant:  quod 
tamen  approbationis  decretam  ordinarie  ad  aliud  tempus  solet  dif- 
ferri. Communicantur  vero  animadversiones  circa  constitutiones. 

Constitutiones  autem  non  approbantur,  nisi  per  congruam  tem- 
pus experientia  comprobato  fuerint,  et  ad  tramites  animadver- 
sionum reformato.  Approbatio,  ut  plurimum  conceditur  per  mo- 
dum experimenti,  ex.  gr.  ad  triennium,  vel  quinquennium,  et  deinde, 
nisi  aliquid  obstet,  decretum  definitivum  approbationis  constitutio- 
num tribuitur. 

In  decretis  commendationis  vel  approbationis,  sequentes  for- 
mato adhibentur. 

*)  Aliquando  inquirendum  est  de  doctrina,  quam  alicujus  Instituti  Alumni 
profitentur;  atque  etiam  curandum,  ut  directoria,  aliaque  hujusmodi  licet  tantum 
manuscripta  S.  C.  exhibeantur,  ex  quibus  cognosci  potest,  quo  spiritu  Superiores, 

st  Alumni  ducantur. 

Praemissa  narratione  prooemiali  quoad  erectionem,  finem,  vota, 
auctoritatem  Superioris,  vel  Moderatricis  generalis,  concluditur: 

1)  SSiims  D.  N.  etc.  Attentis  litteris  commendaiitiis  Anti- 
stitum locorum,  scopum  seu  finem  fundatoris  (vel  instituti)  prae- 
sentis decreti  tenore  summopere  laudat,  atque  commendat. 

2)  SSttius  D.  N.  etc.  Attentis  etc.  praefatum  institutum  uti 
Congregationem  votorum  simplicium,  sub  regimine  Moderatoris, 
(vel  Moderatricis)  Generalis,  salva  Ordinariorum  jurisdictione  ad 
praescriptum  sacrorum  Canonum,  et  Apostolicarum  Constitutionum, 
praesentis  decreti  tenore  amplissimis  verbis  laudat,  atque  commen- 
dat, dilato  ad  opportunius  tempus  constitutionum  examine. 

3)  In  decreto  approbationis  instituti,  verbis,  laudat,  atque  com- 
mendat, subrogantur,  approbat,  atque  confirmat. 

4)  SSmus  etc.  suprascriptas  constitutiones,  prout  in  hoc  exemr 
piari  continentur,  ad  triennium  (vel  quinquennium)  per  modum 
experimenti  approbat,  atque  confirmat. 

5)  Si  vero  concedatur  definitiva  approbatio  Constitutionum, 
auferantur  verba,  ad  triennium  etc.  per  modum  experimenti. 

In  hujusmodi  vero  negotiis  expediendis  omnia  debent  referri 
Summo  Pontifici;  quin  imo  Sanctissimus  D.  N.  Pius  PP.  IX.  in 
audientia  habita  die  22.  Septembris  1854,  mandavit,  ut  in  poste- 
ram supplicationes  pro  laudatione  vel  approbatione  alicnjus  insti- 
tuti, et  constitutionum  confirmatione,  antequam  qnidquam  a S.  Con- 
gregatione agatur,  Summo  Pontifici  referantur.  (Vide  Burdigadeh. 
super  instituto  Sororum  Doctrinas  Christianos.)* 

4.  Cum  ordinaria  approbatione  piorum  Institutorum  neque 
exemptio  data  est  a potestate  Ordinariorum  neque  confirmatio  ali- 
cujus  Ordinis  veri  ac  proprii.  Ut  verificetur  utrumque,  specialis 
de  hoc  declaratio  fieri  debet  et  expressa,  ideo  jura  et  privilegia 
specialia  non  se  extendunt  amplius  ac  latius  quam  specialiter  con- 
cessa probantur. 

Inter  instituta  votorum  simplicium  quae  exemptione  gaudent, 
eminent:  Congregatio  Clericorum  Excalceatorum  Ss.  Crucis  et  Pas- 
sionis D.  N.  J.  Chr.  quos  »Passionistas * vocant,  vi  Rescripti  S.  C. 
EE.  et  RR.  d.  21.  Sept.  1771;  Congregatio  Ss.  Redemptoris,  vulgo 
»Ligorianu,  »Redemptorist<e * vi  Brevis  Apostolici  Pii  VI.  d. 
21.  Aug.  1789,  item  vi  Brevis  »Qui  sicut * Pii  VII.  d.  9.  Jan. 

1807,  tandem  vi  resolutionis  S.  C.  EE.  et  RR.  d.  16.  Sept.  1864.*)  — 
Inter  Congregationes  tnulierum  votornm  simplicium  specialibus 
praedita  est  privilegiis  Institutum  Puellarum  Caritatis,  saltem 
ubi  domus  exsistunt  Patrom  missionis,  »Lazaristarum< ; S.  C.  EE. 
et  RR.  d.  14.  Apr.  1891  ad  I'“*.  — Singularem  plane  mutationem 
expertus  est  Ordo  Equitum  Teutonicorum  ex  Brevi  S.  P.  Leo- 
nis XIII.  d.  16.  Mart.  1886:  Cum  nihil  fuerit  innovatum  aut 
immntatum  qnoad  sacerdotes  Teutonici  Ordinis,  equites  tamen  ejus- 
dem Ordinis  ex  illo  tempore  simplicia  emittunt  vota.  Nihilominus 
obtinent  eadem  jura,  privilegia,  officia  quae  antea  obtinebant  scr. 
quando  nuncupabant  solemnia  — sarta  omnino  tectaqne  Ordinift 
Teutonici  datura  ac  religiosa  institutione. 

Si  jam  approbatio  Congregationum,  ut  sint  vera  instituta 
religiosa,  a multis  DD.  jure  merito  Summo  Pontifici  reservantur, 
a fortiori  approbatio  Ordinum  propriorum  Sum.  Pontifici  reservari 
debent.  At  vera  Religiones,  veri  Ordines  non  sunt  nisi  qui  iii 
approbatione  uti  tales  expresse  designantur  cum  solemnitate  voto- 
rum. In  hac  approbatione  Summum  Pontificem  motn  proprio  atque 
etiam  contra  intentionem  Fundatorum  posse  tribuere  solemnitatem 
votorum  cum  clausura  Papali  per  se  patet  et  accidit  revera  non- 
nnnquam. 

5.  Uti  approbare  ac  confirmare  Ordines  religiosos  necnon  Con- 
gregationes religiosas  spectat  ad  Summum  Pontificem  (et  quidem 
exclusive  etiam  Congregationes  saltem  strictioris  sensus),  sic  etiam 
supprimere  vel  penitus  vel  ex  parte  et  in  alios  commutare  eosdem 
Ordines  easdemque  Congregationes,  est  Summi  Pontificis  exclusiv^. 
Si  Ordo  quis  penitus  suppressus  est,  omnia  jura,  privilegia,  obli- 
gationes e medio  sunt  sublata;  sodales  autem  Ordinis  adiguntur 
ad  eam  conditionem  amplectendam  quam  indicat  suppressionis  in- 
strumentum. — Plura  exstant  suppressionis  Ordinum  exempla: 
Sic  Clemens  V.  d.  22.  Martii  1312  »non  sine  cordis  amaritudine 
et  dolore,  non  per  modum  definitivae  sententiae,  sed  per  modum 
provisionis  seu  ordinationis  apostolicae  Templi  Ordinem  et  ejus 
statum,  habitum  atque  nomen  irrefragibili  et  perpetuo  valitura 
sustulit  sanctione*  etc.  Sic  alius  Clemens  sc.  XIV.  subscripsit  Brevi 


*)  Plura  cfr.  in  libro  cui  titulus  „Archiv  fur  Icath . Kitxhmrec)tt“,  latine 
..Arehivium  Juris  Ecclesiastici  Catholici*  editoribus  von  Moy,  dein  Vering, 
nunc  Heincr.  Yol.  17.  (11.)  Pa*.  452.  Acta  S.  S.  I.  98. 

* Dominus  ac  Redemptor  noster «,  quo  supprimebatur  Societas  Jesu 
d.  21.  Julii  1773  (publicatum  <L  16.  Aug.  1773).  Attamen  Societas 
dicta  non  tota  est  sublata,  sed  permittente  S.  Sede  in  Russia  vitam 
degebat  in  dies  reflorentem  usque  dum  a Pii  VII.  d.  7.  Aug.  1814 
sit  restituta.  — Praeter  hos  etiam  Ordo  Jesuatorum,  fundatus  a 
B.  Joanne  Columbino,  suppressus  est  a Clemente  IX.  an.  1668; 
moniales  vero  ejusdem  Ordines  ob  strictiorem  observantiam  non 
suppressae,  usque  ad  an.  1872  in  Congregatione  Jesuatarum  perdura- 
bant — S.  P.  Leo  XIII.  ut  unioni  singulorum  Ordinum  e.  gr. 
Cisterciensium  Trappistarum  an.  1892,  Benedictinorum  («Nigro- 
rum*) an.  1893,  enixe  favet,  sic  inprimis  ramos  Ordinis  S.  Fran- 
cisci,  quibus  unus  praeerat  minister  Generalis,  in  unum  coagmen- 
tare semper  cordi  habebat.  Quod  et  fecit  bulla  » Felicitate  qua- 
dam* d.  4.  Oct.  1897,  qua  integris  remanentibus  Ordinibus  Con- 
ventualium  necnon  Capulatorum  Observantes,  Reformatos,  Excal- 
ceatos seu  Alcantarinos,  Recollectos  in  unum  Ordinem  Fratmm 
Minorum  collegit  Dicti  Ordines  simpliciter  sunt  (vel  fuerunt) 
suppressi  vel  in  alios  mutati 

At  tres  religiones  positive  suppressas  esse  constat  ita  ut 
qui  ausus  fuisset  eas  iterum  excitare,  incurreret  ipso  facto  poe- 
nam excommunicationis.  Tales  sunt  1°.  religio  Beguinarum  olim 
in  Alemania  exsistens,  de  qua  agit  Clem.  1.  et  Extrav.  com.  «Ratio 
recta*  h.  t,  quae  posterior  tamen  non  omnes  Beguinas  exstinxit, 
sed  pravas  tantum  ita  ut  etiam  nostris  temporibus,  praesertim  in 
Belgio,  Beguinae  exsistant  2°.  Institutum  Fraticellorum  seu  Fra- 
trum de  paupere  vita,  Beguinorum  seu  Bieocornm,  de  quo  agit 
Extrav.  Joann.  XXII.  «Sancta  Romana*  h.  t;  3°.  Congregatio 
Jesuitissarum , de  qua  in  Bulla  ' Pastoralis  Romani  Urbani  VIII. 
an.  1631.  Poenam  excommunicationis  non  renovavit  Pius  IX.  in 
Const  Apostolicce  Sedis.  Hisce  Institutis  reprobatis  accenset  cl. 
Professor  Sebastianelli  (in  suis  Praslectionibus  Juris  Canonicis: 
De  Personis,  Romae  1896,  pg.  373.)  Instituta  duplicia,  sc.  «in 
quibus  viri  et  mulieres  insimul  non  cohabitant,  sed  unum  idemque 
efformant  Institutum,  et  licet  mulieres  habeant  propriam  Superio- 
rissam  et  viri  proprium  Superiorem,  Superiorissima  generalis  mo- 
nialium  subjecta  est  Superiori  generali  virorum  regularium*.  Ad- 
ducto deinde  exemplo  Congregationis  *de  Picpus « (via  publica  in 
urbe  Parisiorum)  dicta  sic  concludit:  «Instituta  monialium  affilia- 
tione  quadam  conjuncta  Institutis  virorum  pariter  ad  scandala 

praecavenda  Ecclesia  reprobavit.  Cfr.  Coli.  Card.  Biuarri  p.  166.« 
Ex  hisce  dictis  seqni  videtur:  duplicia  Instituta  (in  exposito  sensu) 
generaliter  esse,  prohibita;  at  hoc  minime  verificatur;  nam  S.  C. 
EE.  et  RR.  d.  2.  Junii  1893  ipsa  confirmavit  ejusmodi  institatum 
duplex,  sc.  Congregationem  »Filiarum  Sapientia • (>Filles  de  la 
Sagesse«)  et  annexam  Congr.  Societatis  Maria  (»Missionariorum 
Maristarum*)  agnita  facultate  Superioris  Maristarum  in  Filias 
Sapientia.  Prohibitio  ergo  locum  habere  non  videtur  nisi  in  casi- 
bus particularibus,  uti  etiam  videri  potest  in  rescripto  8.  C.  EE. 
et  RR.  d.  11.  Apr.  1862  ad  VIU".  {Coli.  Card.  Bisrarri  p g.  167.) 

II.  De  erectione  domorum  singulorum  Ordinum. 

6.  Generaliter  statuendum  est:  Erectio,  seu  fundatio,  aut  aedi- 
ficatio locorum  religiosorum  fieri  debet  cum  interventu  auctoritatis 
Episcopi  c.  4.  h.  t Hinc  privatus  homo  poterit  motu  proprio 
erigere  hospitale,  sed  religiosus  locus  non  erit,  nec  immunitate 
aliisque  privilegiis  locorum  piorum  gaudebit,  nisi  Episcopi  aucto- 
ritas intercesserit.  Ita  communiter  DD.  Aliquid  vero  dicendum 
de  locis  religiosis  pertinentibus  ad  instituta  Regularium.  De  ere- 
ctione novorum  monasteriorum  statuit  Trid.  c.  3.  sess.  25.  De 
Regul.  erigi  eadem  non  posse  1°.  sine  Episcopi,  in  cujus  dioecesi 
erigenda  sunt,  licentia.  Accesserunt  decretum  Cletnentis  VIII. 
Quoniam,  d.  23.  Junii  1603,  Decretum  Oreg.  XV.  Cum  alias  d. 
17.  Aug.  1622  et  Urbani  VIII.  Bom.  Pont.  d.  28.  Aug.  1624.  Ex 
his  Constitutionibus  deprehendimus  1°.  novam  erectionem  monaste- 
riorum, domorum,  collegiorum,  aut  conventuum  cujuscumque  ordinis 
religiosi  sive  mendicantium  sive  non,  perfici  non  posse  absque 
licentia  Episcopi  loci  et  servata  forma  sacrorum  canonum  non 
sufficit  licentia  Vic.  Generalis  (absque  speciali  mundato),  neque 
Vic.  Capitularis,  S.  C.  EE.  et  RR.  d.  16.  Febr.  1633.  Si  secus 
fiat  erectio  a Superioribus  regularibus,  contra  ipsos  decernitur 
poena  privationis  vocis  activa  et  passivae,  officiorum  inhabilitatis 
et  etiam  excommunicationis.  2°.  Episcopus  audire  debet  omnes  in- 
teresse  habentes.  Solet  ad  hunc  effectum  affigi  ad  valvas  Ecclesiae 
decretum  ut  omnes  novam  erectionem  faciendam  cognoscant,  et 
querelas  si  quas  habeant  contra  illam  moveant.  Ad  personas  in- 
teresse  habentes  pertinent:  a)  alii  religiosi  locum  ipBum  vel  re- 
gionem ad  4000  passuum  distantiam  incolentes  exceptis  duobus,  sc. 
primo  quando  incolas  novi  monasterii  facile  sustentari  constat, 

secando  quando  erigitor  monasteriam  Societatis  Jesu  privilegio 
Oregorii  XIII.;  b)  parochus  loci  qui  praecipue  audiri  debet  quoties 
jura  parochialia  erectione  novi  monasterii  minuenda  vel  mutanda 
essent;  c)  incolae  loci  quando  erigitur  monasterium  mendicantium; 
d)  etiam  Gubernium  civile  praesertim  cui  S.  Sedes  aliqua  in  hac 
re  jura  concessit;  cfr.  Concordatum  cum  Bavarice  Regno  d.  6.  Junii 
1817  art.  VIL;  Cone.  Austriacum  1856  art.  28.  3°.  Episcopus 

antequam  consentiat,  tenetur  perpendere  an  saltem  12  religiosi  ali 
possint,  et  sustentari  in  monasterio  sive  ex  reditibus,  sive  ex  ob- 
lationibus et  eleemosynis  fidelium.  — 11°.  Si  quaeratur  utrum  neces- 
saria sit  licentia  etiam  S.  Sedis  dicendum  est  eam  certe  requiri 
pro  Italia  et  Insulis  Adjacentibus.  Ex  Constitut.  » Instaurandae* 
Innoc.  X.  d.  15.  Oct.  1662  Benedictus  XIV.  De  Syn.  dioec.  lib.  9. 
c.  1.  n.  9.  docet  communem  sententiam  esse  et  a tribunalibus 
adoptatam,  requiri  hanc  licentiam  etiam  extra  Italiam  et  Adja- 
centes Insulas  pro  erigendis  monasteriis,  pro  hospitiis  vero  sufficere 
auctoritatem  Episcopi.  Cfr.  etiam  S.  P.  Leonis  XIII.  Const.  Ro- 
manos Pontifices,  d.  8.  Maji  1881. 

Ad  monialium  monasteriorum  erectionem  utrum  licentia  S.  Sedis 
requiratur  necne,  scripta  lex  non  exsistit,  sed  praxis  hoc  fert, 
ratione  potissimum  clausurae.  Ipsa  S.  C.  EE.  et  RR.  distulit  quae- 
stionis hujus  solutionem  in  celebri  Ruremonden.  Dubii  quoad  vota 
solemnia  Ursulinarum  d.  22.  Martii  1896  ad  III“m. 

Quidquid  postulatum  est  usque  modo  de  licentia  S.  Sedis,  non 
valet  nisi  pro  monasteriis  Ordinum  cum  votis  solemnibus. 

III.  De  domibus  religiosis  inquantum  Episcopo  sint  subjectae. 

7.  Religiosa  instituta  ex  superius  dictis  in  tria  genera  debe- 
mus distinguere,  sc.  a)  religiosa  instituta  ab  Episcopo  vel  Ordi- 
nario approbata;  b)  religiosa  instituta  a S.  Sede  approbata  qui- 
dem, exemptione  vero  non  donata;  c)  religiosa  instituta  privilegio 
exemptionis  a S.  Sede  ditata 

Si  sermo  sit  de  religiosis  locis  spectantibus  ad  duo  genera 
institutorum  religiosorum  priora,  ergo  non  exemptorum,  ratione 
subjectionis  duo  prsesertim  Episcopo  competunt:  jus  visitandi  eas, 
et  jus  exigendi  quotannis  ab  administratoribus  rationem  admini- 
strationis  rerum  gestarum,  cc.  8.  et  9.  sess.  22.  De  ref.  TridentinL 

Quoad  domos  institutorum  a se  vel  praedecessore  agnitorum 
et  approbatorum  mutationes  quidem  facere  potest,  sed  illas  tanr 


Digitized  by  L^ooQie 


TIT.  XXXVI.  DE  BELIG.  DOM.  UT  EPISCOPO  SINT  SUBJECTJE.  355 


tum  quae  conveniunt  juri  naturali,  divino-positivo,  ecclesiastico 
universali;  nam  Ordinarii  approbatio  non  est  nisi  quaedam  prceli- 

minaris. 

Hinc  bene  constituto  regimine  alicujus  piae  Congregationis 
regimen  singularum  domorum  Superiori  Congregationis  relinquere 
potest  et  debet;  hoc  desumitur  ex  responso  S.  C.  EE.  et  RR.  d. 
9.  Apr.  1895.  ad  Episcopum  Canarien.:  «Superiorissas  Generales 
in  casibus  de  quibus  agitur,  uti  jure  suo,  et  sufficere  ut  eaedem 
Superiorissae,  ratione  dumtaxat  convenientia,  Episcopum  loci  de 
dictis  dispositionibus  certiorem  reddant .«  Interrogaverat  enim  Epi- 
scopus: »Utrum  Superiorissae  Generales  . . . saltem  illae  quarum 
Institutum  approbationem  a S.  Sede  adhuc  desiderat,  quoties  ali- 
quam Sororem  ex  una  in  aliam  domum  alterius  dioecesis  trans- 
ferre, vel  Superiorissam  subalternam  instituere,  sive  ab  officio  ab- 
solvere velint,  rem  cum  Ordinariis,  in  quorum  dioecesibus  domus 
istae  inveniantur  conferre  debent,  illorum  confirmationem  obtinere’ 
saltem  assensum;  vel  illos  de  re  conscios  facere?» 

In  hac  quidem  quaestione  sermo  est  tantum  de  illis  Congre- 
gationibus Episcopalis  approbationis  quae  se  extendebant  jam  ad 
plures  dioeceses;  at  facile  hoc  applicatur  etiam  Congregationi  Epi- 
scopalis approbationis  in  una  dioecesi  exsistenti;  nam  tubi  eadem 
ratio,  eadem  debet  esse  et  legis  dispositio;*  nisi  in  prima  approba- 
tione Episcopus  omnia  ista  e.  gr.  translationem  Sororum  confir- 
mare etcn  sibi  reservaverit. 

8.  Jam  gressum  facimus  ad  Congregationes  Apostolicce  appro- 
bationis non  exemptas;  nam  dicenda  de  his  analogice  etiam  Con- 
gregationibus Episcopalis  tantum  approbationis  applicari  queunt  — 
Regulariter  tenor  approbationis  circa  jura  Ordinariorum  hic  est: 
«Sanctitas  Sua  . . . recensitum  Institutum  uti  Congregationem  vo- 
torum  simplicium  sub  regimine  Moderatricis  Generalis  (Modera 
toris),  salva  Ordinariorum  jurisdictione  ad  formam  ss.  canonum  et 
constitutionum  Apostolicorum  approbavit  et  confirmavit»  etc.,  e.  gr. 
Congregatio  dicta  de  ■> Divina  Pastora «,  sic  confirmata  est  d. 
23.  Aug.  1897. 

Quaenam  est  dicta  Ordinariorum  jurisdictio? 

Distinguendum  est  inprimis  inter  Congregationes  mulierum  et 
Congregationes  virorum. 

23* 

I.  Quoad  Congregationes  mulierum. 

Praenotandum  est  Ordinario  competere  quidem  potestatem  juris- 
didionalem,  minime  vero  dominativam. 

Yi  suae  potestatis  jurisdictionalis  potest:  1°.  visitare  singulas 
domos  in  sua  dioecesi  constitutas;  — 2°.  inspicere  in  disciplinam 
quatenus  se  prodit  respectu  gubernationis  dioecesis,  e.  gr.  ratione 
scandali,  fidei  etc.;  3°.  potest  dare  licentiam  in  erigenda  nova  domo 
(vide  superius  dicta,  juxta  quae  Ordinarii  licentia  sufficit);  4°.  pot- 
est et  debet  intervenire  in  assumenda  femina  ad  novitiatuin  necnon 
in  admittenda  novitia  ad  professionem;  cujus  voluntatem  explorare 
debet;  5°.  potest  et  debet  intervenire  in  eligenda  Superiorissai 
Generali,  nisi  constitutiones  a Sede  Apostolica  aliter  disponunt, 
cujus  electionem  dirigit  et  confirmat;  6°.  potest  requirere  admini- 
strationis  rationem.  Dicta  sub  nn.  4°.,  6°.,  6°.  solum  ad  Ordina- 
rium domus  matricis  spectant;  dicta  sub  4°.  et  5°.  per  se  patent; 
at  quoad  6”"’.  dubitari  posset,  utrum  Episcopo  non  competat  jus 
poscendi  rationem  singularum  domorum. 

Certe  Ordinario  loci  competit  hoc  jus  quoad  domos  autonomas 
sc.  quae  superiorem  domum  non  agnoscunt,  ex  Const.  Inscrutabili 
an.  1622  Oregorii  XV.  — Quoad  illas  vero  domos  quae  rationem 
reddere  debent  Superiorissse  Generali  in  domo  matrici  in  alia  dioe- 
cesi constituta,  Ordinarius  domus  filialis  adrainistrationis  rationem 
postulare  nequit,  hoc  decidit  S.  C.  EE.  et  RR  in  celebri  causa 
Nanceyen.  d.  27.  Martii  1896,  postquam  Mentem  suam  jam  d. 
27.  Apr.  1894  eidem  Episcopo  rescripsit  Mens  autem  haec  erat: 
»non  posse  Moniales  Boni  Pastoris  obstringi  ad  hujusmodi  libros 
exhibendos  (sc.  administra tionis),  ex  eo  quod  singula  monasteria 
quolibet  anno  respectivarum  domorum  Superiori  generali  rationes 
reddunt,  quae  postquam  ab  Ordinario  domus  principalis  approbatae 
fuerint,  statis  temporibus  a Constitutionibus  praefixis  ad  S.  C.  EE. 
et  RR  transmittuntur.* 

Vidimus  jam:  in  quibusdam  regionibus,  e.  gr.  in  Oallia,  sorores 
religionum  proprie  talium  vota  dumtaxat  simplicia  nuncupare.  De 
hisce  idem  statuendum  quod  in  casu  praecedenti,  nisi  S.  Sedes  sub- 
jectionem earum  sub  aliquo  Superiore  Regulari  agnoverit. 

9.  II.  Quoad  Congregationes  Viroi-um.  Congregationes  viro- 
rum eodem  modo  oriri,  explicari,  crescere  solent  ac  Congregationes 
mulierum.  Quare  dicta  de  illis  applicanda  sunt  etiam  his.  Etiam 
approbatio  a S.  Sede  eisdem  verbis  dari  solet,  sc.  S.  Sedes  Insti- 

tutam  tale  votorum  simplicium  sub  regimine  Moderatoris  Generalis 
salva  Ordinariorum  jurisdictione  ad  formam  ss.  canonum  et  apo- 
stolicarum  constitutionum,  approbavit  et  confirmavit. 

Hoc  tantum  valet  quando  Constitutiones  non  sunt  approbatae; 
nam  si  Constitutiones  sunt  approbatae,  hae  circumscribunt  jura 
Superiorum  ad  interna  et  externa;  quare  Ordinarii  his  constitu- 
tionibus contrarium  decernere  nequeunt.  — Ceterum  exemptio  non 
in  omnibus  Congregationibus  habet  eandem  amplitudinem;  quare 
inspiciendae  sunt  singularum  Congregationum  et  approbatae  Con- 
stitutiones et  privilegia  ipsis  specialiter  concessa.  Videatur  Card. 
Bizzarri  in  sua  Collect.  pp.  474 — 480. 

10.  III.  In  specie  autem  de  religiosis  locis  spectantibus  ad 
familias  rdigiosas  seu  regulares  haec  scitu  necessaria  sunt:  Jure 
decretalium  quamvis  exemptio  jam  inducta  erat’,  tamen  adhuc 
vigebat  principium  ‘omnia  loca  pia  esse  sub  Episcopi  potestate  nisi 
contrarium  probaretur’,  seu  nisi  probaretur  exemptio.  Exemptio 
enim  non  concedebatur  in  genere  ordinibus  religiosis,  sed  domibus 
singulis.  Principium  generale  sumitor  ex  cc.  1.,  4.,  6.  h.  t.,  exceptio 
praesertim  in  c.  8.  h.  t.  exhibetur.  At  ex  c.  8.  sess.  26.  De  Reg. 
in  Tridentino  exempta  sunt  tamquam  ex  regula  generali  omnia 
monasteria  regularium  ordinum  a S.  Sede  approbatorum  saltem  in 
congregationem  redacta. 

11.  Accessit  deinde  regula  statuta  in  decretis  de  celebratione 
Missae  S.  C.  Concilii  d.  21.  Junii  1625  §.  14.  editis  auctoritate 
Urbani  VIII.,  et  est,  ut  Monasteria  omnia,  Conventus,  domus,  con- 
gregatio regularium  sive  intra  sive  extra  Italiam  seu  ultra  mare 
et  ultra  montes  nullibi  recipiantur,  nisi  praeter  alia  requisita  in 
singulis  ejusmodi  locis  12  saltem  religiosi  degere  et  ex  reditibus 
vel  ex  consuetis  eleemosynis  competenter  ali  et  sustentari  possint, 
alioquin  monasteria  et  loca  hujusmodi  post  illam  epocham  seu  post 
diem  21.  Junii  1625  recipienda,  in  quibus  12  religiosi  sustentari, 
atque  inhabitare  non  poterunt,  et  actu  non  habitaverint,  intelli- 
guntur  subjecta  esse  visitationi,  correctioni  atqne  omnimodae  juris- 
dictioni Ordinarii.  Conf.  Fagn.  ad  c.  1.  De  instit.  (III.  7)  n.  52. 
Animadvertendum  vero  est  per  hanc  subjectionem  potestati  Ordi- 
nariorum parvos  Conventus  non  fuisse  subtractos  a jurisdictione 
praelatorum  regularium,  ceu  resolutum  fuisse  refert  Fagnan.  cotm 
in  c.  4.  De  off.  ord.  (I.  31)  n.  41.  Hinc  in  negotiis  expediendis 
datur  cumulativa  potestas  Ordinariis  et  praelatis  regularibus. 

12.  Exceptiones:  1*.  exceptio  verificatur  in  monasteriis  erectis 
ante  decretum  Urbani  VIII.  De  ipsis  in  genere  valet  dispositio 
Tridentina  in  c.  8.  sess.  25.  De  Reg.,  ut  si  fuerint  in  congrega- 
tionem redacta,  scilicet  si  conjuncta  simul  sint  ita  ut  superiores 
communes  in  provincia  habeant  et  capitula  triennalia  possint  cele- 
brare, exempta  remaneant  ab  jurisdictione  Episcopi.  — In  specie 
vero  relate  ad  monasteria  Italice  et  Insularum  Adjacentium  ser- 
vandae sunt  Constitutiones  Inn.  X.  Instaurandas,  data  Idib.  Oct 
1652,  et  alia  Ut  in  parvis,  d.  10.  Febr.  1654  In  prima  Consti- 
tutione Pontifex  suppressit  plura  monasteria  seu  conventus  in  qui- 
bus ob  redituum  tenuitatem  tot  sustentari  non  poterant  religiosi 
quot  necessarii  fuissent  ad  observantiam  disciplinae  regularis.  In 
altera  duo  statuit:  1°.  restituit  quosdam  conventus  suppressos  in 
1*  Constitutione,  sed  vult  ut  quoadusque  reditus  non  sufficiant  ad 
sustentandos  commode  et  revera  cum  effectu  non  sustententur  12 
religiosi,  conventus,  et  religiosi  subjiciantur  jurisdictioni  Ordinarii, 
tamquam  S.  Sedis  delegati.  2°.  In  conventibus  seu  monasteriis 
non  suppressis  per  primam  Const.  decernit  Pontifex  ut  saltem  6 re- 
ligiosi probatae  vitae  alantur  quorum  4 saltem  sint  sacerdotes  ma- 
turae aetatis.  Quod  si  id  quandocumque  non  verificetur,  decernit 
Pontifex  religiosos  subjici  ipso  jure  visitationi,  correctioni  et  omni- 
modae jurisdictioni  Ordinarii.  Animadvertit  praeterea  per  hanc 
suam  Const.  se  noluisse  derogare  decreto  Urbani  VIII.  d.  21.  Jun. 
1625. 

2*.  exceptio  respicit  Italiam  ex  tempore  quo  leges  Ecclesiae 
catholicae,  specialiter  Ordinibus  religiosis  infensae  ferri  solebant,  et 
locum  habet  quoad  ecclesias  regulares  et  domos  quas  tenent  reli- 
giosi ex  quibus  saltem  unus  sit  sacerdos,  in  ternario  numero  simul 
habitantes.  S.  Pcenitentiaria  enim  mandato  Sum.  Pont  d.  18.  Apr. 
1867  disposuit  sub  n.  III.:  » Decernit  praefatas  (Regularium)  domos, 
dummodo  in  eas  tres  saltem  ad  ibi  degendum  convenerint  Regu- 
lares quorum  unus  ad  minus  sit  Sacerdos,  jurisdictioni  Ministri 
provincialis  fore  subjectas,  easque  regendas  esse  per  peculiarem 
Superiorem  ibi  constituendum.*  — Responsum  vero  d.  12.  Sept. 
1872  ejusdem  S.  Poenitentiariae  dictum  privilegium  respectu  ex- 
emptionis sic  interpretabatur:  «Praedictas  (sc.  quas  tenent  regu- 
lares in  ternario  numero  simul  habitantes)  ecclesias  ac  domos,  necnon 
religiosos  ibidem  degentes  eadem  immunitate  gaudere  a jurisdictione 
Ordinarii  qua  antea  f ruebantur.* 

Postremo  S.  C.  EE.  et  RR.  ipsa  ejusmodi  immunitatem  agno- 
vit in  rescripto  dato  ad  Eppum  Neritonen.  d.  26.  Martii  1897, 
cujus  tenor  est:  Ad  I.  Pro  locis  ad  quas  extenduntur  Instructiones 
S.  Pcenitentiariae  d.  18.  Apr.  1867,  ei  durantibus  prcssentibus  ad- 
junctis: Affirmative,  sc.  S.  Pcenitentiariae  responsum  d.  12.  Sept. 
1872  derogavit  omnino  decreto  Innocentii  X.  Ut  in  parvis  cum 
declarationibus  suis,  ita  ut  quocumque  respectu  minime  Ordinarius 
visitare  nunc  possit  ecclesias  et  domus,  etiam  ubi  non  adsunt  sex 
saltem  Religiosi  probatas  vitae,  ex  quibus  quatuor  ad  minus  sint 
sacerdotes  matura  astatis.  — Ad  D*".  quaestionem,  sc.  Quomodo 
Episcopi  se  gerere  debeant,  si  certi  tutique  sint,  in  aliquibus  ec- 
clesiis et  conventibus,  de  quibus  est  verbum,  non  omnia  recte  ac 
ordine  procedere,  respondit:  Satis  provisum  per  S.  Concilium  Tri- 
dentinum  Sess.  XXV,  Cap.  14  de  Reform.  si  Regulares  delinquant 
extra  claustrum  vel  domum;  si  vero  delinquant  intra  claustra, 
Episcopus  moneat  Superiorem  Regularem,  et  quatenus  ipse  non 
provideat,  recurrat  ad  hanc  Congregationem  E E.  et  RR.]} 

3*.  exceptio  verificatur  in  regularibus  missionariis,  praesertim 
in  Britannia,  in  residentiis  missionis  commorantibus,  de  qua  ex- 
ceptione conferatur  Constitutio  S.  P.  Leonis  XIII.  d.  8.  Jul.  1881 
incipiens  » Romanos  Pontifices * §.  »Ad  regularium  exemptionem «. 

13.  De  exemptione  ipsa  sermo  jam  etat  in  alio  loco,  sc.  in  1. 1. 
tit  31.  nn.  186 — 187  (pag.  164  sqq.)  et  in  1. 1.  tit.  11.  nn.  47—48. 
(pag.  143)  et  iterum  sermo  redibit  in  tit.  39.  h.  1.  nn.  19.  et  sqq.  — 
Pauca  sunt  adjungenda  in  forma  aliquarum  quaestionum: 

Quaeritur  1°.  Quibus  e fontibus  fluat  exemptio  Regularium. 
Generaliter  tractanda  est  quaestio  haec  in  1.  V.  tit.  33.  quando 
sermo  erit  de  privilegiis. 

Privilegia  — uti  videbimus  — fluunt  ex  triplici  fonte:  a)  ex 
concessione  Summi  Pontificis;  b)  ex  praescriptione  legitima;  c)  ex 
communicatione  privilegiorum.  Si  triplicem  hunc  fontem  respectu 
exemptionis  consideremus,  dicendum  est: 

Privilegium  exemptionis  Regularium  acquiri  potest  quidem 
primo  et  secundo  modo,  sc.  concessione  Summi  Pontificis  — et 
praescriptione;  posterius  arguitur  ex  dictis  in  L IL  tit  26.  De 
praescriptionibus  n.  8.  (pag.  214.),  minime  vero  communicatione 
privilegiorum,  nisi  haec  communicatio  speciali  concessione  tributa 
sit.  — In  religionibus  propriis  non  requiritur  specialis  mentio  de 

exemptione,  nam  quandocunque  aliquod  institutum  approbatur,  uti 
religio  propria,  cum  hac  approbatione  regulariter  censetur  simul 
concessum  privilegium  exemptionis.  Aliter  res  se  habet  in  Congre- 
gationibus; nam  istae  exemptione  non  gaudent  nisi  quando  et  in 
quantum  eis  fuit  concessa  speciali  modo  a S.  Sede.  Hinc  adagium: 
In  religionibus  propriis  praesumptio  stat  pro  exemptione  intra 
limites  a jure  concessa,  in  congregatione  vero  praesumptio  militat 
contra  exemptionem  et  istae  debent  et  exsistentiam  et  extensionem 
certis  argumentis  probare;  Card.  Bizzarri  in  sua  CoUectan.  pag.  478. 
et  796—802.,  praecipue  pag.  798,  ubi  agitur  de  exemptione  etc. 
Congregationis  Ss.  Redemptoris  et  ubi  multi  et  graves  citantur  AA. 

14.  Quaeritur  11°.  ad  quas  personas  se  extendat  privilegium 
exemptionis? 

Nullum  dubium  movetur  quoad  professos  neque  quoad  novitios ; 
agitur  hic  potius  de  ceteris  personis  in  monasterio  vel  sub  custo- 
dia etc.  Regularium  commorantibus. 

Pertinent  ad  personas  exemptas:  1°.  familiares  datis  tribus 
conditionibus  a Concilio  Tridentino  requisitis,  sc.  ut  locis  exemptis 
actu  serviunt  et  intra  eorum  septa  ac  domos  resident  subque 
eorum  obedientia  vivunt,  sess.  24.  cp.  11.  de  Ref.  et  Const  » Cir- 
cumspecta* d.  25.  Nov.  1580.  Gregorii  XIII.; 

2°.  oblati  (»confratres«)  sub  iisdem  (ut  sub  n.  1°.)  conditioni- 
bus necnon  ut  proprietatem  extra  monasterium  prorsus  reliquerint 
et  habitum  aliqualiter  mutaverint;  cfr.  Benedictum  XIV.  in  Syn. 
1.  6.  cp.  3.  n.  4.; 

3°.  alumni  religiosi,  i.  e.  adolescentes  qui  ad  studia  et  exer- 
citia incumbunt  sub  disciplina  regularium  intentione  se  suo  tem- 
pore esse  ingressuros  eandem  religionem  vel  Congregationem,  po- 
sita tamen  conditione,  ut  > continui  sint  commensales .«  Cfr.  Const 
Clementis  X.  d.  21.  Jul.  1670  Superna  §.  4. 

Minime  vero  pertinent  ad  personas  exemptas: 

a)  Tertiarii  extra  monasterium  degentes,  Fagnanus  in  Comm. 
ad  c.  12.  De  pcenit.  et  remis.  (V.  38)  nn.  64.  et  sqq. 

b)  Neque  alumni  scecidares;  nam  quando  unquam  verificantur 
conditiones  a Tridentino  requisitae  circa  ejusmodi  alumnos  ita  ut 
revera  de  familia  religiosorum  possint  considerari.  Attamen  etsi 
revera  concurrerent  dicta  requisita,  8.  C.  EE.  et  RR.  saepius  decidit 
illos  qui  vere  non  sunt  familiares  quamvis  continuo  degant  intra 
septa  Monasterii  subjici  juribus  parochialibus,  e.  gr.  in  Asten.  d. 

27.  Nov.  1717;  in  Parmen.  d.  21.  Julii  1848  (Bizzari  in  Collect. 
pg.  617.  et  sqq.)  — Argumenta  eorum  qui  etiam  saeculares  alumnos 
exemptos  credunt,  nostram  magis  confirmare  videntur  sententiam; 
nam  privilegia  aliquibus  religiosis,  e.  gr.  Benedictinis,  Theatinis, 
Congregationi  de  Somascha,  specialiter  data  extendi  ad  alios  reli- 
giosos minime  queunt  juxta  dicta  in  num.  praecedenti  et  fortasse 
testantur  exemptionem  a jure  communi  non  esse  concessam. 

c)  Neque  hospites,  infirmi  etc.  curae  Regularium  subjecti  quam- 
vis «continuo  degant  intra  septa  Monasterii,  per  se  sunt  exempti, 
nisi  Regulares  exhibeant  specialia  quoad  hos  privilegia. 

Sic  e.  gr.  S.  Pius  V.  an.  1567.  Barnabitis  aliqua  jura  quoad 
hospites  concessit;  Fratres  autem  de  Misericordia  S.  Joannis  de 
Deo  magna  privilegia  quoad  infirmos  ab  ipsis  receptos  a Sum. 
Pontificibus  impetrarunt,  cfr.  bullam  S.  Pii  V.  d.  8.  Aug.  1571. 

* Salvatoris  nostri « §§.  I. — IT.;  bullam  Pauli  V.  d.  16.  Martii  1619 

* Romanus  Pontifex « etc.  necnon  responsum  S.  C.  EE.  et  RR.  d. 
1.  Apr.  1892  in  Matriten. 

1 5.  Qucer.  IIP.  quomodo  Regularibus,  prcesertim  Mendicantibus 
competat  jus  qucestuandi  ? 

Supra  vidimus  necessariam  esse  Episcopi  licentiam  ad  erigen- 
dam quamcunque  domum  novam  alicujus  Ordinis,  Congregationis, 
Instituti.  Haec  licentia  praesupposita  circa  jus  quaestuandi  haec  sunt 
statuenda: 

1)  Si  domus  erecta  fuit  Regularium  qui  ex  Institutione  aut 
facultate  Sedis  Apostolicce  eleemosynas  quaeritare  aut  mendicare 
possunt,  non  tenentur  regulares  illius  domus  ab  Ordinario  licen- 
tiam eleemosynas  per  Dicecesim  quaerendi  petere  quia  haec  licentia 
eis  tacite  ab  Ordinariis  impertita  censetur,  S.  C.  EE.  et  RR.  d. 
6.  Oct.  1597  ad  Eppnm  Casalen.  — Nihilominus  fratres  quaestu- 
antes  licentiam  Superiorum  suorum  Ordinario  monasterii  debent 
ostendere,  quotiescunqne  eleemonsynam  quaerere  pergunt  extra 
monasterii  locum;  ex  Const.  *Exponi  nobis * d.  8.  Julii  1717 
Clementis  XI. 

At  si  extra  dicecesim  eleemosynas  emendicare  vellent,  ab  Or- 
dinario dictae  dioecesis,  ubi  illorum  monasterium  non  exsistit,  con- 
sensum obtinere  debent.  S.  C.  EE.  et  RR.  d.  11.  Mart.  1892  in 
Oerunden. 

2)  Quando  autem  religiosi  sive  Ordinum  sive  Congregationum 
eleemosynas  quaeritare  intendunt,  qui  hoc  jure  neque  vi  propriae 

Constitutionis  neque  vi  Apostolicce  Concessionis  gaudent,  veniam 
Apostolicee  Sedis  impetrare  debent,  quoties  eorum  Constitutiones 
sunt  approbat»  ab  eadem  S.  Sede;  praeterea  licentiam  obtinere 
debent  semper  ab  Ordinario  loci , nisi  forte  Apostolica  Sedes  ex- 
presse et  specialiter  juribus  Episcopi  sive  Ordinarii  derogaret  id- 
quod  nunquam  praesumi  potest. 

16.  3)  Respectu  monialium  proprie  talium  multas  regulas  sta- 
tuere superfluum  est  quia  lege  clausurae  tenentur;  longe  aliter  res  se 
babet  quoad  sorores  Congregationum,  nam  abusus  et  incommoda 
quae  in  hac  re  fortasse  deploranda  erant,  S.  Sedem  adigerunt,  ut 
nonnam  specialem  daret  pro  sororibus  quaestuantibus  quae  praeter- 
eunda non  est;  quare  Decretum  S.  C.  EE.  et  RR.  d.  27.  Mart. 
1896  huic  Commentario  inserendum  putavimus: 

»Singulari  quidem  protectione  et  auxilio  dignas  semet  exhi- 
bent mulieres  illae,  quae  in  piis  religiosisque  Institutis  Deo  se  de- 
vovent ut  in  proximorum  bonum  longe  lateque  opera  misericordiae 
exerceant  nedum  directe,  sed  stipem  etiam  iisdem  operibus  susten- 
tandis quaeritantes,  atque  egregiam  eapropter  humilitatis,  patien- 
tiae, charitatis  aliarumque  virtutum  laudem  prae  se  ferentes.  Cum 
tamen  hoc  colligendarum  eleemosynarum  ministerium  prae  muliebri 
quaeritantium  indole  ac  hodierna  humanae  societatis  conditione  pe- 
riculis haud  vacet  nisi  opportunis  cautelis  communiatur,  S.  C.  EE. 
et  RR.  nonnullis  Episcopis  petentibus,  re  diligenter  et  mature  per- 
pensa, haec  quae  sequuntur  statuit  ac  decrevit. 

I.  In  votorum  simplicium  Institutis  opus  quaeritandi  eleemo- 
synas alumnae  non  aggrediantur  nisi  in  spiritu  fidei,  quod  stipem 
non  sibi  quaerant  sed  ipsi  Christo  Jesu,  memores  verborum  ejus: 
Quamdiu  fecistis  uni  ex  his  fratribus  meis  minimis , mihi  fecistis. 
Praeterea  Ordinarios  locorum,  etiamsi  eorum  territoria  pertrans- 
eant,  obsequio,  reverentia  et  devotione  prosequantur  tamquam 
parentes  et  patronos,  quos  adeant  cum  fiducia  pro  consilio,  auxilio 
ac  praesidio  in  qualibet  necessitate. 

II.  Iisdem  votorum  simplicium  Sororibus  non  liceat  eleemo- 
synas quaerere  sive  intra  dioecesim  in  qua  ipsae  resident,  sive  extra, 
sine  licentia  Ordinarii  loci  respectivoe  residentia. 

III.  Stipem  quaesiturae  extra  dioecesim  respectivae  residentiae 
licentiam  obtinere  insuper  debent  ab  Ordinario  loci  in  qtio  eleemo- 
synam quaeritare  desiderant. 

IV.  Nihil  tamen  impedit,  quominus  Superiorissae,  nulla  petita 
licentia,  ad  sublevandam  domuum  vel  piorum  Operum,  quibus  prae- 
sunt inopiam,  possint  eleemosynas  undequaque  sponte  oblatas  ac- 
cepto habere,  vel  etiam  per  li teras  impetrare  ab  honestis  ac  bene- 
volis personis  quibuscumque,  usquedum  a legitimo  superiore  ratio- 
nabili ex  causa  non  prohibeantur. 

V.  Ordinarius  loci,  in  quo  exstat  domus  Sororum  quaeritare 
volentium,  licentiam  eis  non  concedat,  1°.  si  de  vera  domus  vel 
pii  operis  necessitate  sibi  non  constet;  2°.  si  quaeritatio  commode 
fieri  possit  per  alios  ab  ipsomet  Ordinario  designandos.  #Si  autem 
necessitati  occurri  valeat  per  quaeritationem  in  loco,  in  quo  Soro- 
res resident,  vel  infra  propriam  dioecesim,  Ordinarius  licentiam 
eisdem  non  impertiatur  eleemosynas  colligendi  extra  dioecesim. 

VI.  Utraque  licentia  tradatur  gratis  et  in  scriiytis,  in  qua 
quilibet  Ordinarius  leges  et  conditiones  imponere  poterit,  quas  pro 
locorum,  temporum  et  personarum  adjunctis  magis  opportunas  in 
Domino  judicaverit.  Licentia  vero  Ordinarii  piae  Sororum  domus 
contineat  literas  vel  commissorias  ad  parochos  aliasve  prudentes 
personas  pro  Sororibus  quaeritantibus  intra  dioecesim,  vel  commen- 
datitias  ad  Ordinarios  aliarum  dioecesium  pro  Sororibus  extra 
propriam  dioecesim  quaeritantibus.  In  literis  commissoriis  mande- 
tur parochis  aliisve  probis  personis,  ut  consiliis  et  meliori  qua 
possunt  opera  praesto  sint  Sororibus,  earum  agendi  rationem  invi- 
gilent, et  si  quid  in  eis  minus  rectum  resciverint,  statim  ipsi 
Ordinario  referant.  In  commendatitiis  exorentur  Ordinarii ' loco- 
rum, ut  in  sua  quisque  dioecesi  Sorores  ad  quaeritandum  admissas 
protegat  ac  adjuvet  ac  si  sibi  subditas  eas  haberet. 

VII.  Quisque  loci  Ordinarius  Sorores  ex  aliena  dioecesi  adve- 
nientes ad  eleemosynas  colligendas  non  admittat,  nisi  prius  eaedem 
licentiam  proprii  Ordinarii  sibi  exhibuerint  Sororibus  vero  hujus- 
modi licentiam  exhibentibus  ipse  suam,  si  lubeat,  impertiatur ‘licen- 
tiam quaeritandi  in  propria  dioecesi.  Ubi  autem  Sorores,  etiamsi 
utraque  licentia  praeditae,  in  eleemosynarum  quaestu  male  se  gei-ant, 
statim  in  propriam  domum  eas  redire  Ordinarius  jubeat,  oppor- 
tunisque  etiam  mediis  si  opus  fuerit  compellat. 

Vm.  Superiorissae,  praesertim  extra  locum  ubi  domus  habent 
nunquam  ad  eleemosynas  quaerendas  mittant  Sorores,  nisi  Innas 
cetate  et  animo  maturas,  intra  dioecesim  non  ultra  mensem , extra 

dioecesim  non  ultra  duos  menses,  et  semper  ea  pecuniae  sumina 
instructas  qua,  inopinato  quocumque  casu  cogente,  possint  statim 
domum  redire.  Sorores  quaeritantes  semper  et  ubique  ea  qua 
decet,  modestia  eniteant,  virorum  familiaritatem  et  sermones  inu- 
tiles caveant;  clamores,  tabernas  aliaque  loca  incongrna  evitent; 
nec  in  domibus  longiorem  moram  faciant,  quam  sit  necessarium 
pro  exspectandis  eleemosynis.  Singulae  nunquam  incedant,  neque 
ab  invicem  separentur,  nisi  necessitate  impellente.  Iter  facientes, 
si  commode  fieri  poterit,  utantur  via  ferrea;  sed  qtlantum  possunt, 
de  nocte,  neque  ab  uno  loco  discedant,  neque  ad  alium  perveniant. 
De  suo  adventu  futuro  praemoneant  illum,  cui  datae  sunt  Episcopi 
literae;  eique  cum  pervenerint  se  sistant  precesque  adhibeant,  ut 
intercedat  pro  invenienda  hospitalitate  apud  aliquod  pium  femi- 
narum Institutum,  vel  saltem  apud  aliquam  honestam  mulierem, 
nunquam  vero  in  domo  ubi  possint  in  aliqnod  periculum  offendere. 

Matutinas  ac  vespertinas  preces  non  omittant:  quotidie  de 
mane  aliquam  ex  vicinioribus  ecclesiis  petant,  ibique  Sacro  assi- 
stant: singulis  hebdomadis  Poenitentiae  et  Eucharistiae  sacramentis 
reficiantur.  Ante  solis  ortum  et  post  occasum  eleemosynas  per 
loca  non  quaeritent.  Elapso  tempore  ad  quaeritandum  eis  praefixo, 
sine  ulla  mora  ad  propriam  Superiorissam  recto  tramite  remigrent. 
Eleemosynas  nuraquam  arroganter  vel  tamquam  debitas  postulent, 
sed  breviter  et  humiliter  sua  et  piorum  Operum  exposita  inopia, 
si  quid  sponte  offertur  accipiant,  secus  patienter  divinae  Providen- 
tiae confidant  Alias  normas  opportunas , quae  a propria  Superio- 
rissa  dari  poterunt,  adamussim  observent.* 

17.  Aliud  misericordiae  opus  exercetur  a sororibus  votorum 
simplicium,  sc.  auxilium  graviter  aegrotantibus  praestandum.  Etenim 
consuetudo  interdum  fert,  ut  sorores  votorum  simplicium  adeant 
parentes  vel  fratres  in  casu  gravis  infirmitatis  illorum  ad  hoc  ut 
eis  assistant,  et  apud  illos  solas  remaneant  quamdiu  infirmitas 
duraverit.  Tolerandane  est  haec  consuetudo?  S.  C.  EE.  et  RR. 
d.  26.  Aug.  1896  hoc  dedit  responsum:  »Cum  agatur  de  Instituto 
votorum  simplicium  dicecesano  et  sine  clausura,  consuetudo  de  qua 
in  precibus,  dependet  a prudenti  Ordinarii  arbitrio,  prcsscriptis 
tamen  debitis  cautelis .« 

Titulus  XXXVH. 

De  capellis  monachorum  et  aliorum  religiosorum. 

1.  Nomine  capellae  in  jnre  venit  altare,  ant  oratorium,  ant 
etiam  aedicula  sacra  a templo  sejuncta  vel  eidem  adnexa.  In  sensu 
tituli  nomine  capellae  venit  ecclesia  curata  seu  parochialis  unita 
monasterio. 

2.  Haec  unio  quae  dicitur  etiam  incorporatio,  potest  esse  non 
pleno  jure  scilicet  ut  ajunt  quoad  temporalia  tantum.  Per  hanc 
unionem  Ecclesia  parochialis  non  mutat  statum,  sed  permanet  Ec- 
clesia parochialis  saecularis,  nec  regitur  per  regularem,  aut  per  vi- 
carium, sed  per  clericum  saecularem  et  perpetuum  parochum  insti- 
tuendum ab  Episcopo  a quo  pendet  plene  quoad  administrationem 
curae  animarum.  Duo  sunt  in  casu  jura  monasterii  1°.  ut  parti- 
cipet de  fructibus  beneficii;  2°.  ut  nominet  clericum  instituendum. 
De  hac  specie  agit  c.  1.  h.  t. 

3.  Secunda  species  unionis  fit  pleno  jure  et  est  quando  titulus 
par®ci*  transfertur  in  monasterium,  ita  ut  monasterio  vel  ejus 
capiti  competat  administratio  curse  animarum.  Haec  unio  mutat 
statum  beneficii  et  ex  saeculari  illud  facit  regulare.  Regitur  autem 
per  Vicarium  qui  potest  esse  etiam  saecularis  quique  destinatur  a 
Superiore  Monasterii,  vel  ab  eo  qui  ratione  officii  habet  titulum 
paradae.  — Debet  vero  probari  ab  Episcopo  quia  cura  animarum 
in  dioecesi  pendet  ab  Ordinario.  Hinc  Vicarius  quoad  ea  quae  ad 
curam  et  administrationem  sacramentorum  pertinent,  snbest  juris- 
dictioni, correctioni  et  visitationi  Episcopi  c.  11.  sess.  35.  De  Reg. 
Potest  vero  removeri  vel  a Superiore  regulari,  vel  ab  Episcopo, 
qui  rogat  Superiorem  regularem,  ut  eum  removeat. 

Si  de  parochia  a Regularibus  plena  jure  administrata  dis- 
membratier  alia,  hsec  nova  non  est  necessario  regularis  neque  re- 
gulares jus  ad  eam  possident,  sed  ab  Episcopo  legitime  est  con- 
ferenda; arg.  Const.  Leonis  XIII.  »Romanos  Pontifices*  d.  8.  Maji 
1881  et  resp.  S.  C.  Negotiorum  Extraord.  d.  16.  Nov.  1896. 

4.  Tertia  species  unionis  ea  est  quae  fieri  dicitur  plenissimo 
jure  et  tituli  saecularis  quodammodo  exstinctiva,  quaeque  locum 
habet  cnm  non  solum  titulus  parochiae  transfertur  in  monasterium 
regularium,  sed  ipse  populus  eximitur  a jurisdictione  Episcopi,  et 
subjicitur  prorsus  monasterio.  Per  hanc  unionem  constituitur  terri- 

torium  separatum,  et  Ecclesia  nullius.  In  hac  paroecia  unita  mona- 
sterio nihil  potest  Episcopus,  sed  parochus  tum  quoad  institutionem, 
tum  quoad  correctionem  et  visitationem,  tum  quoad  remotionem 
pendet  a Superiore  seu  Abbate  regulari  Monasterii  De  his  paroe- 
ciis unitis  Monasteriis  loquitur  Tridentinum  in  2*  parte  decreti 
c.  11.  sess.  25.  De  Regul.  Cfr.  etiam  tit.  De  institutionibus 
(IU.  7)  nn.  19-23. 

5.  Si  quaeratur  in  dubio  quaenam  praesumatur  fausta  unio,  re- 
spondemus praesumi  eam  qui  minus  derogat  juribus  Episcopi,  qui 
fundatam  habet  intentionem  in  jure  pro  libertate  exercitii  regi- 
minis spiritualis  in  sua  dioecesi. 

6.  Quia  in  praecedentibus  nn.  de  cura  animarum  a Regula- 
ribus administrata  in  certis  stationibus,  1 e.  in  parochia  vel  vica- 
ria sive  perpetua  sive  temporanea,  agebatur,  nunc  aliquid  dicen- 
dum videtur  generaliter  de  cura  animarum  respectu  virorum  Re- 
gularium. 

Praemittendum  inprimis  est,  si  hic  sermo  est  de  Regularibus, 
eos  tantummodo  intelligi,  qui  gaudent  privilegio  exemptionis;  item 
praemittendum  est  curam  animarum  in  Regulares  exercendam  re- 
gulariter spectare  ad  Regulares,  in  saeculares  pertinere  ad  Epi- 
scopum vel  Ordinarium  et  aul  eos  quibus  idem  Episcopus  vel  Or- 
dinarius potestatem  tribuit.  Tridentinum,  sess.  25.  cp.  11.  De 
Reg.;  Const  Leonis  XIII.  d.  8.  Maji  1881  quae  incipit  * Romanos 
Pontifices ,«  ubi  Summus  Pontifex  hoc  decernit:  *In  praesenti  Ec- 
clesiae catholicae  apud  Britannos  conditione  declarare  non  dubita- 
mus Regulares,  qui  in  residentiis  missionum  commorantur,  exemptos 
esse  ab  Ordinarii  jurisdictione,  non  secus  ac  regulares  intra  clau- 
stra viventes,  praeterquam  in  casibus  a jure  nominatim  expressis, 
et  generatim  in  iis  quae  concernunt  curam  animarum  et  sacra- 
mentorum administrationem .« 

Materiam  non  ad  curam  animarum  in  genere  extendemus,  sed 
ad  administrationem  sacramenti  Poenitentiae  restringendam  cen- 
suimus,  quia  de  aliis  huc  spectantibus  alio  loco  sermo  fit  Totam 
ejusmodi  materiam  dividimus  in  duas  quaestiones:  I.  Quarum  per- 
sonarum confessiones  excipere  valide  et  licite  possint  Regulares  et 
quo  jure.  IL  Quando  et  quo  jure  Regularium  confessiones  possit 
excipere  sacerdos  saecularis  vel  regularis,  sed  alterius  familiae? 

Personae  de  quibus  in  1°.  quaeritur,  possunt  esse  vel  Regulares 
proprii  Ordinis  vel  Saeculares  vel  Regulares  non  propriae  familiae, 

de  quibus  altimis  loquemar  in  II*.  quaestione ; restat  ergo  ut  pauca 
dicamus  de  Sacr.  Poenitentiae  a Regularibus  administrando  1°.  Regu- 
laribus confratribus ; 2°.  Saecularibus.  — Sit  ergo 

7.  I.  Quo  jure  Regulares  valide  et  licite  absolvere  possunt 
confessiones  Regulanum  confratrum? 

Nullum  dubium  est  Regulares  valide  et  licite  absolvere  posse 
Regulares  confratres,  quotiescunque  deputati  fuerint  ad  boc  a Su- 
perioribus Ordinis  vel  Congregationis  propriae,  positis  videlicet 
generaliter  requisitis  ad  validam  et  licitam  hujus  Sacramenti  ad- 
ministrationem.  Etenim  in  illa  deputatione  includitur  et  appro- 
batio et  jurisdictio  et  deputatio  dominativa.  Arg.  cp.  11.  sess.  25. 
De  Reg.  Tridentini  Cone.  — Quae  personae  intelligendae  sint  sub 
» Regulares  confratres*,  jam  supra  vidimus,  sc.  non  solum  professi, 
sed  et  novitii  et  familiares.  — Horum  vero  familiarium  confes- 
siones etiam  a confessariis  ab  Ordinario  proprio  deputatis  posse 
excipi  docent  DD.  — Utrum  etiam  novitii  a confessariis  ab  Or- 
dinario tantum  approbatis  absolvi  possint,  controvertitur;  ratio 
interna  et  externa  affirmativos  sententiae  favet;  cfr.  Dissertationem 
de  Confessariis  Regularium  conscriptam  a P.  Jos.  Putzer,  C. 
Ss.  R Hchestriae  1897.,  pag.  5.  sub  b) 

Ceterum  modus  quo  in  singulis  Ordinibus  et  Congregationibus 
exemptis  sacerdotes  approbantur  et  jurisdictione  donantur,  non  in  omni- 
bus idem  est,  quare  e.  gr.  Superior  Generalis  C.  Ss.  Redemptoris  d. 
26.  Febr.  1896  lit.  circulares  dedit,  quibus  instruantur  ejusdem 
Congregationis  sodales,  »quousque  se  extendat  aut  quamdiu  duret 
jurisdictio  Sacerdotum  ejusdem  Congregationis  qui  a suis  Superio- 
ribus ad  audiendas  Congregatorum  confessiones  deputati  fuerint.* 
Similiter  in  ceteris  Familiis  exemptis  rem  ordinatam  esse  praesuppo- 
nitur;  qnare  ordinationes  Superiorum  in  re  prse  oculis  haberi  debent. 

8.  II.  Quo  jure  Regulares  exempti  valide  et  licite  absolvere 
in  Sacr.  Poenitentias  possunt  personas  scectdares? 

Praemittimus  ea  quae  dubio  rationabili  non  sunt  subjecta: 

1.  Nullus  confessarius  Regularis  licite  excipere  potest  confes- 
siones Saecularium,  licet  ab  Ordinario  loci  et  approbatione  et  juris- 
dictione sit  instructus,  absque  deputatione  vel  consensu  saltem  tacito 
et  in  casu  necessitatis  praesumpto  sui  Superioris,  patet  ex  Triden- 
tino  sess.  25.  cp.  4.  De  Reg. 

2.  Nullus  Regularis  valide  aut  licite  excipere  potest  confes- 
siones Saecularium,  licet  a Superiore  suo  instructus  sit  et  appro- 

batione  et  jurisdictione  et  deputatione,  absque  approbatione  Ordi- 
narii loci  cui  subjecti  sunt  Saeculares;  Tridentinum , sess.  23.  cp.  16. 
de  Bef.  et  thes.  14.  ab  Alexandro  VII.  proscripta:  «Satisfacit  prae- 
cepto  annuae  confessionis  qui  confitetur  regulari  Episcopo  praesen- 
tato, sed  ab  eo  injuste  reprobato*  et  inultae  SS.  PP.  Constitutiones. 

3°.  Regularis  Episcopali  facultate  instructus  semper  valide  ab- 
solvit Saeculares,  licet  non  sit  approbatus  juxta  leges  proprii 
Ordinis,  licet  agat  Superiore  invito,  licet  suspensus  sit  ab  audien- 
dis confessionibus  Saecularium  a suo  Superiore.  S.  C.  EE.  et  RR. 
d.  2.  Martii  1866  ad  dubia  I. — IV.  incl. 

Ex  allegata  responsione  concludunt  nonnulli  DD.:  Sacer- 
dotes Regulares  posse  praeter  approbationem  etiam  jurisdictionem 
in  Saeculares  accipere  ab  Episcopo  et  hac  instructos  jurisdictione 
absolvere  Saeculares  valide,  nam  dictos  Regulares  illicite  agere, 
vidimus  jam  sub  n.  1. 

9.  4°.  Quae  dicta  sunt  usque  nunc,  declarationibus  S.  Sedis 
extra  dubium  sunt  posita.  At  operae  pretium  est,  hic  adjungere 
quaestionem  quae  a diversis  diverse  solvi  consuevit. 

Auctores  quidam  librorum  Theologiae  Moralis,  etiam  novissimi 
temporis,  hanc  propositionem  ponunt  quasi  indubitatam:  «Regulares 
exempti  jurisdictionem  ad  audiendas  confessiones  tum  suorum  tum 
saecularium  accipiunt  immediate  a Papa,  e*) 

Utrum  haec  propositio  saltem  indubitata  sit,  paucis  inquiremus. 
Duo  praemittenda  sunt:  1°.  Jurisdictio  respectu  Sacramenti  Poeni- 
tentiae in  Saeculares  Regularibus  tribui  nequit  nisi  aut  a Summo 
Pontifice  aut  ab  Ordinario  loci,  i.  e.  Episcopo  vel  Praelato  Nul- 
lius. Atqui  ubi  sunt  dioeceses  vel  etiam  vicariatus  cum  Vicariis 
Apostolicis  deputatis  «cum  iis  facultatibus  quibus  Ordinarii  in  suis 
civitatibus  et  dioecesibus  utuntur,*  praesumptio  militat  pro  juris- 
dictione Ordinariorum  loci,  sc.  ut  quicunque  exercent  jurisdictionem 
sive  externi  sive  interni  fori,  hoc  faciant  aut  cum  institutione 
authorizabili  aut  cum  delegata  potestate  dictorum  Ordinariorum 
loci.  — Quisquis  ergo  se  gaudere  jurisdictione  in  Saeculares  im- 
mediate a Papa  tributa  contendit,  id  probare  debet.  Si  ergo  Re- 
gulares contendunt,  se  gaudere  jurisdictione  in  Saeculares  quoad 


*)  t'fr.  Oury:  Corap.  II.  n.  657.;  Sabetfi:  Thcol.  uior.  n.  774.;  Lehmkuhl: 
Thcol.  mor.  II.  379.  n.  IV.;  De  Yarceno:  Oomp.  thcol.  mor.  edit.  V.  tom.  IL 
pftff.  164.  etr. 

forum  sacr&mentale  immediate  a Summo  Pontifice  data,  hoc  pro- 
bent necesse  est. 

2°.  Cum  in  praecedentibus,  tum  in  sequentibus  sermo  fit  de 
approbatione.  Quid  sit  approbatio,  explicari  debet;  nam  non  sem- 
per  idem  haec  vox  significat.  — Distinguamus  ergo  approbationem 
in  strictiori  et  ampliori  sensu.  «Approbatio  in  se  (strictioris  sen- 
sus) nihil  aliud  dicit,  nisi  testimonium  auctoritativum  quo  aliquis 
sacerdos  declaratur  aptus  qui  jurisdictionem  sacramentalem  exer- 
cere possit»  Approbatio  vero  in  latiori  sensu  comprehendit  et 
approbationem  strictioris  sensus  et  jurisdictionem  i.  e.  potestatem 
delegatam  regendi  subditos.  Haec  distinctio  firmiter  memoria  te- 
nenda est;  nam  nunc  in  strictiori,  nunc  in  latiori  sensu  sumitur; 
quare  si  non  bene  distinguatur,  confusio  creatur. 

Hisce  praemissis  quaestionem  ipsam  solvendam  aggredimur: 

10.  I.  Ante  Cone.  Tridentinum  jurisdictio  (fori  Poenitentiae) 
in  Saeculares  Regularibus  immediate  a Papa  nunquam  fuit  absolute 
concessa: 

Tres  sunt  super  eadem  re  Romanorum  Pontificum  Constitu- 
tiones: Bonifacii  VIII.,  Benedicti  XI.,  Clementis  V.  Bonifacii 
Constitutio  «Super  Cathedram»,  sublata  Constitutione  Benedicti  XI., 
a Concilio  Viennensi  (an.  1311.),  auctoritate  Clementis  V.  restituta 
fuit  hisce  verbis:  «Dudum  a Bonifacio  Papa  VIII.  praedecessore 
nostro  infrascripta  edita  decretali,  Benedictus  Papa  undecimus 
praedecessor  noster  aliam  illius  revocatoriam  promulgavit  quae  quia 
(ut  probavit  effectus)  nedum  pacis  ab  auctore  ipsius  speratae  fru- 
ctum non  attulit,  quinimo  discordiae  pro  qua  sedanda  processerat, 
fomentum  non  modicum  ministravit:  nos  eam  omnino  cassantes, 
aliam  a praefato  Bonifacio  editam  . . . innovamus,  subjicientes 
tenorem  illius  qui  dignoscitur  esse  talis:  Bonifacius  etc.  «Super 
Cathedram»  etc.,  ut  in  Extr.  com.  2.  De  sepulturis  (m.  7).  In 
tribus  his  Constitutionibus  haec  nostram  quaestionem  concernentia 
respectu  Fratrum  Minorum  et  Praedicatorum  continentur:  Non 
posse  istos  Regulares  saecularium  Confessiones  excipere,  sine  licen- 
tia, gratia  et  beneplacito  Episcopi.  — Quodsi  Episcopi  sine  causa 
jurisdictionem  dare  dictis  Regularibus  recusarent,  iidem  nihilomi- 
nus possent  Sacramentum  Poenitentiae,  auctoritate  AposMica,  sae- 
cularibus ministrare.» 

Non  de  approbatione  strictioris  sensus  in  hisce  Constitutionibus 
agitur,  sed  de  jurisdictione;  nam  «licentia,  gratia,  beneplacitum» 

Santi  m.  Decr.  24 

non  indicant  judicium  idoneitatis,  sed  evidenter  voluntatis  actum 
qui  tribuit  facultatem.  Hoc  luce  meridiana  clarius  redditur  ex 
Const.  Benedicti  XI.,  juxta  quam  approbatio  in  sensu  strictiori 
revera  impossibilis  erat  Deinde  licet  dictus  Benedicius  XI.  in 
Const  -»Inter cunctas*,  sc.  in  Extr.  com.  1.  De  privilegiis  (V.  7) 
potestatem  Episcopi  in  subditos  proprios  respectu  sacramenti  Poe- 
nitentiae inter  omnes  plurimum  restrinxisset,  nihilominus  eandem 
jurisdictionem  non  absolute  favore  Regularium  sustulit,  sed  con- 
ditionatim  tantum.  At  Extravag.  » Inter  cunctas<  brevem  ducebat 
vitam;  nam  Clemens  V.,  uti  vidimus,  in  Cone,  generali  eam  cas- 
savit 6 annis  post  promulgationem  ejusdem  Const.  «Inter  cunctas*. 

Conclusio:  Secundum  jus  decretalium  fratres  Minores  et  Prae- 
dicatores tunc  solum  a Summis  Pontificibus  in  una  dioecesi  juris- 
dictionem ipso  facto  recipiebant,  quando  Praelati  (Ordinarii  loci) 
hujusmodi  exhibere  licentiam  recusarint  alicui  communitati  toti;  cfr. 
Clem.  »Dudum*  2.  De  sepult.  (IU.  7). 

11.  II.  Concilium  Tridentinum  in  cp.  16.  sess.  23.  De  ref. 
haec  statuit:  «Quamvis  presbyteri  in  sua  ordinatione  a pec- 

catis absolvendi  potestatem  accipiant,  decernit  tamen  sancta  sy- 
nodus, nullum,  etiam  regularem,  posse  confessiones  saecularium, 
etiam  sacerdotum,  audire,  nec  ad  id  idoneum  reputari,  nisi  aut 
parochiale  beneficium,  aut  ab  episcopis  per  examen,  si  illis  vide- 
bitur esse  necessarium,  aut  alias  idoneus  judicetur,  et  approba- 
tionem, quae  gratis  detur,  obtineat  privilegiis  et  consuetudine  qua- 
cunque, etiam  immemorabili,  non  obstantibus.* 

Punctum  quaestionis  versatur  in  explicatione  verbi  «approba- 
tionem*. Qui  adhaerent  sententiae  a Papa  immediate  procedere 
jurisdictionem  Regularium  in  Saeculares,  illud  «approbationem* 
sumere  debent  in  strictiori  sensu.  In  latiori  autem  sensu:  sc.  de 
approbatione  strictius  sumpta  simulque  jurisdictione,  illud  intelligere 
et  probare  nobis  liceat 

1*.  Ratio  petitur  ex  obvia  explicatione  ipsius  cp.  15.  Nam 
Concilium  ad  confessiones  saecularium  audiendas  praeter  potestatem 
in  ordinatione  acceptam  nihil  requirit  nisi  approbationem  obten- 
tam. Firmatur  hoc  alia  consideratione:  Presbyteri  enim  regulares 
presbyteris  saecularibus  in  audiendis  confessionibus  saecularium 
omnino  aequiparantur.  Atqui  pro  presbyteris  saecularibus  requiritur  et 
sufficit  approbatio  Episcopi;  ergo  et  pro  regularibus.  — Magis  adhuc 
firmatur  haec  explicatio  ex  cp.  11.  sess.  25.  Dereg.  ubi  S.  Synodus 

haec  statuit:  »In  monasteriis  seu  domibus  virorum  seu  mulierum, 
quibus  imminet  animarum  cura  personarum  saecularium,  praeter 
eas,  quae  sunt  de  illorum  monasteriorum  seu  locorum  familia,  per- 
sonae tam  regulares  quam  saeculares  hujusmodi  curam  exercentes 
snbsint  immediate  in  iis,  quae  ad  dictam  curam  et  sacramentorum 
administrationem  pertinent,  jurisdictioni,  visitationi  et  correctioni 
episcopi,  in  cujus  dioecesi  sunt  sita.  Nec  ibi  aliqui  etiam  ad  nutum 
amovibiles  deputentur,  nisi  de  ejusdem  consensu,  ac  praevio  exa- 
mine per  eum  aut  ejus  vicarium  faciendo.*  Regulares  presbyteri 
saecularibus  etiam  in  hoc  capite  aequiparari,  non  est  negligendum. 
Cfr.  MonaceUi:  Formulare  legale  practicum;  tom.  II.  app.  I.  dec.  40. 
nn.  17—19. 

2*.  Ratio  petitur  a Constitutionibus  Summorum  Pontificum 
quae  propius  definiunt  dictam  approbationem. 

Praetermissis  multis  Summorum  Pontificum  constitutionibus  nec- 
non  SS.  RR.  Congregationum  decisionibus,  unum  Benedictum  XIV. 
qui  praecipua  ex  decretis  prioribus  complectitur,  non  quidem  »in 
sua  Institutione  86.  ut  doctorem  privatum  «disserentem*  ( Lehm - 
kuhl:  Theol.  mor.  II.  n.  382.),  sed  ut  Summum  Pontificem  in  ali- 
qua Constitutione  exponentem  et  statuentem  audiamus,  sc.  in  sua 
Constitutione  »Apostolicum  ministerium«,  d.  30.  Maji  1753:  §§.  7. 
et  sqq.  ubi  nostram  quaestionem  quasi  ex  professo  tractat:  (Bul- 
larium  B.  XIV.,  tom.  3.  pars  II*.;  Prati  1847.  pag.  95.) 

, »§.7.  Nullus  Saecularis  Sacerdos  poenitentiae  Sacramentum  admi- 
nistrare potest,  qui  actualis  Parochus  non  exsistat,  vel  idoneus  ad 
id  in  praemisso  examine  repertus  non  fuerit,  quod  Ordinarius  Loci, 
ubi  Confessiones  excepturus  est,  de  eo  habere  potest.  Idem  et  Re- 
gularibus Sacerdotibus  edicitur,  quoties  velint  Saecularium  Con- 
fessiones audire,  quemadmodum  ad  literam  decernitur  a Concilio 
Trideutino  sess.  23.  cap.  15  .de  Reformat,  quo  in  loco  derogat  Sa- 
crum Concilium  privilegio  cnicumque,  et  consuetudini  immemora- 
bili, quae  contrarium  praeseferet,  inquiens:  privilegiis,  et  consuetu- 
dine quacumque,  etiam  immemorabili,  non  obstantibus.  Idque  eo 
vel  magis,  quod  a Summo  Pontifice  S.  Pio  V.  ea  in  Constitutione, 
cui  initium  est  Romani  Pontificis  133.  Bullarii  Romani  tom.  2. 
declaratum  est,  praedictam  Concilii  Tridentini  sanctionem  ad  omnes 
quoscumque  Regulares  «tendi,  vel  Mendicantes,  vel  non  Mendi- 
cantes, quamvis  Lector,  atque  Magister  in  Sacra  Theologia  prae- 
fulgeat, et  potestas  Saecularium  Confessiones  excipiendi  illi  facta 

24* 

fuerit  a suis  Superioribus  Regularibus.  Sancto  Pio  V.  omnino  con- 
sonat Urbanus  VIII.  in  Constitutione,  quae  incipit:  Cum  sicut  ac- 
cepimus 92.  Buliarii  tom.  4.,  per  quam  amplissime  rescidit  privi- 
legium quodcumque  alias  Regularibus  attributum,  cujus  praetextu 
Saecularium  Confessiones  exciperent,  priusquam  examen  sustinue- 
rint, et  consensum  ab  Ordinario  Dioecesano  impetraverint.  Ac  ne 
Regularium  Familiae,  quae  nisi  expresse  nominentur,  se  minime 
comprehendi  putant,  ab  eadem  Constitutione  immunes  se  jactarent, 
eas  nominatim,  et  singulas  recensendas  optimum  duxit.  Ultimo 
tandem  Sum.  Pont.  Clemens  X.  edita  Constitutione  Superna  7.  in 
Bullario  Romano  tom.  6.  §.  4.  ita  firmavit:  Religiosos  ab  Epi- 
scopo ad  Confessiones  Saecularium  in  sua  Dioecesi  audiendas  ap- 
probatos, non  posse  in  alia  eas  absque  Episcopi  Diaecesani  appro- 
batione audire,  quamvis  poenitentes  subditi  sint  ejus  Episcopi,  a 
quo  ipsi  Religiosi  jam  fuerant  approbati. 

§.  8.  Quare  si  insistamus  Canonicis  institutis,  quae  superius  nu- 
meravimus, nullum  afferri  potest  impedimentum  Ordinario,  quominus 
examen  indicat  Sacerdotibus  tam  Saecularibus,  quam  Regularibus, 
per  quos  Poenitentiae  Sacramentum  in  Locis  ipsius  Jurisdictioni 
subjectis  administrandum  est;  Regulares,  inquam,  in  examen  vocare 
potest  Ordinarius,  si  velint  Saecularium  Confessiones  excipere.  At 
vero  qnoniam  Missionarii,  et  inprimis  Regulares,  longa  et  difficilia 
suscipiunt  itinera,  relictis  Coenobiis,  in  quibus  versantur,  ut  in  An- 
gliam*)  ad  obeundas  Missiones  se  conferant,  ne  dubietas  admissionis 
ad  Confessiones  audiendas  in  subeundo  examine,  illos  ab  Apostolico 
munere  deterreat,  cavebunt  in  posterum,  antequam  relinquant  Mo- 
nasteria, in  quibus  degunt,  et  in  Angliam  tendant,  cavebunt,  in- 
quam, examen  ad  Confessiones  Saecularium  audiendas  subire  coram 
Ordinario,  et  Examinatoribus  Loci,  in  quo  situm  est  Monasterium, 
et  consequi  testimonium,  quo  idonei  declarentur;  quod  insuper  pot- 
erit indicari  Vicariis  Apostolicis,  in  Anglia  commorantibus  per 
Literas  Ordinarii,  qui  ad  examen  eos  excepit,  et  peritos,  idoneos- 
que  judicavit.  Quod  si  cuiquam  ex  Regularibus  commodius,  atque 
itineri  opportunius  videretur  Bfuxellis  ante  Apostolicum  Nuncinm 
propriae  scientiae  periculum  facere,  id  erit  eorum  in  libitum;  cum 
utraque  ratione  duplex  auferatur  incommodum;  unum  scilicet,  ne 
Regulares  animum  mentemque  dimoveant  a Missionibus  Angli- 

*)  I»e  Missionarii  in  Angliam  mittendis  et  missis  agit  dicta  Constitutio. 

canis,  eo  timore,  ne  a Vicariis  Apostolicis  non  admittantur  ad  Sae- 
cularium Confessiones  excipiendas;  alterum  vero,  ne  iidem  Vicarii 
destituantur  auctoritate  adprobandi  illos,  qui  intra  limites  suce 
Jurisdictionis  Poenitentiae  Sacramentum  velint  administrare.  Etenim 
duos  omnino  actus  complectitur  adprobatio,  quorum  primus  ad  in- 
tellectum, alter  spectat  ad  voluntatem.  Proprium  enim  est  intel- 
lectus, debita,  ac  necessaria  scientia  in  Examinato  deprehensa, 
illum  Confessionis  muneri  obeundo  aptum  existimare.  At  nonnisi 
voluntatis  est,  facultatem  Confessionum  audiendarum  liberam,  ple- 
namque  facere,  sententiamqne  de  eo  proferre,  qui  Adprobatori  sub- 
jicitur. Primum  itaque  ab  Examinatore  praestatur;  cujus  fidei,  et 
integritati  innititur,  atque  acquiescit,  qui  Confessiones  audiendi  fa- 
cultatem, in  limitibus,  et  confiniis  sibi  assignatis,  impertitur.  Al- 
terum immediate  peragitur  ab  ipsomet  Superiore,  cujus  est  prae- 
dictam facultatem  concedere. 

§.  9.  His  itaque  constitutis,  cum  Regularis  examinatus  jam,  et 
idoneus  judicatus,  uti  diximus,  sese  offerat  Vicariis  Apostolicis,  cum- 
que id  perpendi  minime  debeat  tanquam  urbanitas  aliqua,  seu 
caeremonia;  cum  insuper  Vicarius  Apostolicus  opportunam  facul- 
tatem elargiri  intelligat  ad  suscipiendas  Fidelium  Confessiones,  qni 
ditione  sua  continentur:  absoluta  penitus  hac  ratione  controversia 
omnis  judicari  deberet.* 

Verum  est  Benedictum  XIV.  hoc  pro  Britannia  quidem  statuisse, 
at  non  statuit  quasi  particulare  Britannorum  jus,  sed  ut  generale  jus 
applicatum  rebus  in  Britannia  ecclesiasticis;  cfr.  eundem  Benedi- 
ctum in  Syn.  Dicecesana  1.  9.  cp.  16.  nn.  7.  et  8.  necnon  1.  5.  cc.  4. 
et  6.  ubi  sermo  est  de  reservatione  casuum,  inprimis  in  cp.  5. 
nn.  6.  et  7. 

12.  Tandem  nostris  temporibus  tota  quaestio,  si  fieri  poterat, 
clarius  adhuc  illustrabatur  et  accuratius  resolvebatur  responso 
S.  C.  EE.  et  RR.  ad  Procuratorem  Generalem  Ordinis  Praedica- 
torum d.  2.  Martii  1866.  Ut  totum  hujus  responsi  momentum  bene 
possit  perpendi,  causa  quae  quaestiones  inducebat,  proponatur  opor- 
tet. Procurator  generalis  enim  querebatur  quod  his  non  obstan- 
tibus (sc.  privilegiis  quibusdam)  apud  aliquos  opinio  invaluit  non 
posse  superiores  Regulares  subditos  suos  suspendere  ab  audiendis 
8aBOularium  confessionibus  ea  ratione,  quod  potestas  jurisdictionis 
non  recipitur  a Superioribus  Regularibus,  sed  ab  Episcopo  vel 
Ordinario ; unde  contempta  Superiorum  auctoritate,  et  sola  facul- 

tate  ab  Ordinario  obtenta,  Stramentum  Poenitentiae  administrant. 
Quibus  praemissis,  ne  Sacramentum  nullitati  exponatur,  qoinqne 
ponebat  dubia  sequentia,  sc. 

»1.  An  Religiosus  non  approbatus  juxta  leges  proprii  Ordinis 
»a  suo  Superiore,  vel  ipso  invito,  sum  sola  facultate  Ordinarii,  valide 
«excipiat  confessiones  saecularium. 

»11.  An  Superiores  Regulares,  jurisdictionem  habentes,  possint 
»suos  subditos  suspendere  ab  audiendis  confessionibus  saeculariam 
«etiam  ex  informata  conscientia.  Et  quatenus  affirmative; 

»111.  An  valeat  suspensio  oretenus,  et  absque  scripto  enunciata. 

«IV.  An  absolutio  impertita  ab  eo,  qui  tali  suspensione  est 
«innodatus,  sit  valida.  Et  quatenus  negative; 

«V.  An  qui  hujusmodi  absolutionem  attentat,  irregularitatem 
«incurrat.* 

»S.  C.  EE.  et  RR.  re  discussa,  die  2.  Martii  1866,  respondere 
«censuit: 

Ad  I.  Affirmative. 

Ad  II.  Affirmative;  ita  tamen,  ut  Religiosus  suspensus  illi- 
cite, non  vero  invalide , confessiones  excipiat. 

Ad  III.  Affirmative,  cum  feratur  per  modum  praecepti  parti- 
cularis. 

Ad  IV.  Affirmative. 

Ad  V.  Provisum  in  praecedentibus. 

Ex  decisis  clarissime  sequitur  Regulares  sacerdotes  posse  ex- 
cipere saecularium  confessiones  sola  facultate  Ordinarii  loci  instru- 
ctos valide;  ut  licite  agant,  necessaria  est  deputatio  Superioris 
Regularis  ex  Tridentino  cp.  4.  sess.  26  .de  Reg.  Ultimum  effugium 
interclusum  non  fuisse  videtur  illis  qui  a Superioribus  (non  ab 
Episcopo)  derivant  jurisdictionem  in  Saeculares,  at  certe  angustis- 
simum, fortasse  nullum;  nam  ex  quaesito  et  responso  ad  V*”.  aliud 
concludi  potest.  Quaesitum  erat  V.  «An  qui  hqjusmodi  absolutio- 
nem attentat,  irregularitatem  incurrat?  Ad  V.  Provisum  in  prae- 
cedentibus.* — Si  de  irregularitate  hic  agitur,  per  se  patet  non 
eam  esse  quae  oritur  ex  usurpatione  ordinis,  sed  illam  quae  prae- 
supponit  malum  usun}  potestatis  ordinis,  sc.  usum  in  censura  Dato 
non  concesso,  Regularem  sacerdotem  posse  a suo  Superiore  revera 
jurisdictionem  in  saeculares  accipere,  necessario  posset  etiam  sus- 
pendi ab  hac  jurisdictione  et  haec  suspensio  revera  esset  censura, 
licet  particularis.  — Quando  ergo  Regularis  suspensus  ab  audien- 

dis  confessionibus  confessiones  nihilominus  audiret  et  absolveret, 
licet  instructus  sit  jurisdictione  ex  alia  parte  ita  ut  valide  agat, 
necessario  incurreret  irregularitatem  ex  malo,  sc.  in  censura,  usu 
ordinis  potestatis.  — At  cum  S.  C.  EE.  et  RR.  in  V.  responso  re- 
mittat ad  praecedentia  responsa,  non  obscure  indicat:  irregulari- 
tatem non  incurri,  quia  censura  propria  non  adest;  censura  autem 
non  adest,  quia  jurisdictionis  concedendae  potestas  deest;  nam  Su- 
perior prohibere  potest  Regularem  non  vi  potestatis  jurisdictionis, 
sed  vi  potestatis  dominativas. 

Ex  his  omnibus  saltem  id  deducitur,  propositionem  Regulares 
accipere  jurisdictionem  ad  audiendas  saecularium  confessiones  non 
ab  Episcopo,  sed  mediantibus  Superioribus  a Papa  non  esse  in- 
dubitatam; imo  facile  dixerit  quis  minus  probabilem . 

At  objicies:  nonne  periclitatur  exemptio  Regularium,  si  juris- 
dictionem in  saeculares  non  a Superioribus  et  a Papa,  sed  ab  Or- 
dinario dioecesano  recipiunt? 

Resp.:  Exemptio  non  est  aliquid  absolutum,  sed  relativum, 
i e.  exemptio  non  amplius  se  extendit  quam  canones  et  constitu- 
tiones Summorum  Pontificum  statuerunt  et  statuunt  Ceterum  sub- 
jectio quam  perhorrescunt  regulares,  est  tantum  mediata  et  prorsus 
libera.  Si  enim  jurisdictionem,  administrantes  Sacramentum  Poeniten- 
tiae, exercere  volunt  in  subjectos  alicujus  Praelati,  hic  Praelatus  debet 
esse,  qui  instruat  eos  necessaria  potestate.  Cfr.  MonaceUi  Fran- 
cisci:  Formularium  legale  practicum  (Venetiis  1736)  tom.  I.  tit.  9. 
form.  VII.;  tom.  n.  in  append.  dec.  S.  Rotae;  dec.  40.  nn.  17—19  etc. 

13.  Altera  quaestio  cui  non  ab  omnibus  idem  respondetur,  haec 
est:  Quomodo  potest  Episcopus  Regularibus  dare  approbationem 
(latioris  sensus)  in  saeculares? 

Distinguamus  oportet  totam  alicujus  monasterii  communitatem 
et  singula  communitatis  hujus  individua.  1°.  Episcopus  nequit  in 
confessionibus  saecularium  excipiendis  sine  causa  recusare  totam 
communitatem;  Clem.  2.  »Dudum<  De  sepulturis  (HI.  7).  Si  re- 
vera recusaret,  illicite  quidem  ageret,  at  Regulares  nequaquam 
possent  valide  excipere  confessiones  saecularium  absque  facultate 
specjali  S.  Sedis;  nam  etsi  valere  adhuc  Clem.  »Dudum«  in  suo 
vigore  concederemus,  tamen  huic  capiti  derogatum  esse  Tridentino 
c.  15.  sess.  23.  de  Bef.  saltem  quoad  approbationem  strictioris 
sensus  jam  vidimus.  — Si  approbatio  latius  sumpta  Regularibus 
ab  Episcopo  jam  tributa  est,  «nullatenus  posse  omnibus  simul  unius 

conventus  regularibus  confessionibus  adimi  ab  Episcopo,  inconsulta 
Sede  Apostolica,  confessiones  audiendi  facultatem « Clemens  X.  in 
Const  Superna  d.  21.  Jul.  1670  statuit;  idquod  S.  C.  EE  et  RR. 
denuo  applicavit  in  causa  S.  Deodati  d.  13.  Febr.  1896  his  verbis: 
> Episcopus  S.  Deodati  tenetur  ad  redintegrandum  in  casu  Canonicos 
Lateranenses  Mattincurice  commorantes  in  facultatem  audiendi  con- 
fessiones et  praedicandi  in  sua  dicecesi.«  Nihilominus  si  Regnlares 
suspensi  confessiones  saecularium  excipere  auderent,  invalide  agerent 
ex  rationibus  supra  relatis. 

2°.  Quoad  singula  Regularium  individua.  — Episcopi  possunt 
recusare  aliquem  Sacerdotem  Regularem  in  approbatione  ad  con- 
fessiones saecularium  excipiendas,  etiam  causa  recusandi  cum  Re- 
gularibus non  communicata,  Clem.  »Dudum«  citato.  A fortiori 
possunt  approbationem  quidem  concedere,  sed  restrictam  quoad 
personas,  tempora,  loca,  »prout  iisdem  Ordinariis  magis  expedire 
videbitur,*  attamen  ad  ejusmodi  restrictionem  requiritur  causa, 
quam  Regularibus  revelare  minime  tenentur,  Const  Superna  §.  4. 
Generalis  regula  pro  concedenda  approbatione  est,  ne  regulares 
confessarii  aut  meliorem  aut  deteriorem  partem  quoad  confessiones 
saecularium  haberent  prae  confessariis  saecularibus,  Clem.  »Dudum< 
citata.  Quare  si  saeculares  confessarii  ante  30.  aetatis  annum  com- 
pletum pro  confessionibus  virorum  tantum  approbantur  vel  ad 
certum  temporis  spatium,  e.  gr.  annum,  biennium,  et  regnlares 
confessarii  cum  iisdem  restrictionibus  possunt  approbari;  Monacelli: 
Formularium  legale  practicum,  1.  I.  tit.  IX.  form.  VII.  ubi  con- 
fessarum regularis  ad  sex  menses  invenitur  approbatus;  Benedi- 
ctus XIV.  in  cit.  Constitutione  »Apostolicum  Ministerium «;  de  qua 
etiam  infra,  et  in  Syn.  Dicec.  1.  9.  cp.  16.  nn.  7.  et  8. 

» Illos  autem  religiosos,*  ait  Clemens  X in  cit.  Const  Superna , 
»qui  ad  confessiones  audiendas  idonei  generaliter  reperti  fuerint,  ab 
Episcopis  generaliter  quoque  et  indistincte  absque  ulla  limitatione 
temporis  certorumque  locorum  aut  generis  personarum  in  dioecesi 
propria  esse  admittendos.*  . . . 

Regulares  vero  ito  generaliter  praevio  examine  approbatos 
ab  ipsomet  episcopo  (secus  autem,  si  ab  ejus  vicario  aut  ab  ante- 
cessoribus episcopis)  approbatos  non  posse  ab  eodem,  qui  sic  appro- 
bavit, iterum  examinari  aut  ab  eisdem  confessionibus  audiendis 
suspendi  seu  licentias  illis  concessas  revocari,  nisi  nova  super- 
veniente causa  quae  ipsas  confessiones  concernat,  de  qua  autem 

respondere  debet  tantum  coram  Sede  Apostolica.  Ita  Clemens  X. 
in  cit.  Const.  Superna  §§.  4.-6.;  Benedictus  XIV.  in  Const.  »Apo- 
stclicum « §.  9.  et  in  Syn.  L 9.  cp.  16.  n.  7. 

Propositio  Alexandri  VII.  qnam  Benedictus  XIV.  teste  Cabas- 
sutio  citat  posteriore  loco,  sc.  »Non  possunt  Episcopi  limitare,  seu 
restringere  approbationes,  qnas  Regularibus  concedant  ad  Confes- 
siones audiendas,  neqne  ulla  ex  parte  revocare,*  quae  ab  Alexan- 
dro VII.  declaratur  \falsa,  temeraria,  scandalosa  et  erronea ,«  non 
videtur  respicere  approbationem  Regularis  generaliter  idonei  ab 
Episcopo  dandam  vel  datam,  sed  interpretanda  est  de  potestate 
Episcopi  in  hac  materia  generali  et  absolute  sumpta  quam  in 
superius  dictis  explicavimus.*) 

14.  III.  Quid  requiritur  in  sacerdote  extraneo  ad  audiendas  con- 
fessiones Regularium? 

Diximus  in  sacerdote  extraneo , sc.  vel  sceculari  vel  regu- 
lari alterius  familiae;  loquimur  prius  de  sacerdote  saeculari,  deinde 
de  dicto  regulari;  de  regularibus  confessariis  propriae  familiae  sermo 
erat  sub  n.  I.  n.  7. 

A.  Praeter  ordinem  sacerdotalem  requiritur  pariter  ac  in  casi- 
bus superius  tractatis  approbatio  quae  »duos  actus  complectitur 
quorum  primus  ad  intellectum,  alter  ad  voluntantem  spectat,* 
sc.  approbationem  in  sensu  strictiori  et  jurisdictionem.  — Juris- 
dictionem fori  conscientiae  in  Regulares,  sive  sacerdotes,  sive  cle- 
ricos, sive  laicos,  tribui  debere,  saltem  cum  facile  haberi  possit 
confessarius  Regularis,  a Superioribus  Regularibus  nullum  dubium 
exsistit;  arguitur  ab  exemptione  Regularium,  ex  Tridentino,  c.  11. 
sess.  26.  De  reg.,  denique  praetermissis  aliis  ex  responso  S.  C.  EE. 
et  RR.  d.  23.  Sept.  1881  in  causa  Patrum  Missionis,  hqjus  teno- 
ris: » Absque  licentia  superioris  membrum  Congregationis  Missionis* 
— quae  exemptione  gaudet  — «confessionem  sacramentalem  valide 
non  peragit  apud  sacerdotem  externum  approbatum,  dum  facile 
habere  posset  sacerdotem  confessarium  etiam  in  Congregatione.*  — 
Superiores  qui  facultatem  concedunt,  sunt  regulariter  etiam  locales , 
nisi  propriae  alicujus  Ordinis  Constitutiones  aliter  disponunt,  S.  C. 
EE.  et  RR.  d.  3.  Junii  1864. 


*)  Cfr.  Propositiones  ab  Alexandro  VII.  proscriptas  d.  10.  Jan.  1059.  apud 
Scavini:  Thcol.  moralis  univ.;  editio  7.  Mediolani  1857.  toni.  I.  pag.  550. 


Digitized  by  LjOOQie 


378 


DECRETALIUM  GREOORII  IX.  LIB.  III. 


Idem  asserendum  videtur  quoad  Regulares  itiner&ntes  qui 
socio  carent.  Si  ergo  confessarii  saeculares  aliquem  regularem  absol- 
vunt, explicite  vel  implicite  recipere  videntur  jurisdictionem  in  eum 
a Superiori  Regulari.  At  quid  est  de  necessitate  approbationis, 
sc.  potestne  homo  regularis  sibi  in  confessarium  eligere  sacer- 
dotem saecularem,  qui  approbatione  caret? 

Resp.  Claritati  consulere  volentes  praemittimus:  1°  hic  non  est 
sermo  de  membris  Congregationum  non  exemptarum;  nam  ejus- 
modi religiosi  absolvi  possunt  saltem  valide  a quocunque  sacerdote 
approbato.  2°  Neque  loquimur  de  articulo  vel  pericnlo  mortis. 
Solum  loquimur  de  Regularibus  exemptis  qui  aut  permissionem 
a Superioribus  receperunt  confitendi  sacerdoti  extraneo  aut  itine- 
rantes  socio  idoneo  carent. 

Hisce  praemissis  sententia  nostra  haec  est:  Regulares  exempti 
confessiones  suas  cum  licentia  Superiorum  peragere  non  possunt 
nisi  apud  sacerdotes  approbatos  ab  Ordinario  loci.  Probatur  haec 
sententia  rationibus  et  externis  et  internis. 

15.  I.  Rationes  externos:  1.  Instructio  S.  C.  Concilii,  approbata 
ab  Innocentio  XI.  d.  22.  Febr.  1679,  omnino  vetat  confessionem, 
etiam  venialium  tantum  peccatorum,  apud  sacerdotem  simplicem, 
extraordinaria  facultate  Episcopis  in  contrafacientes  etiam  regu- 
lares attributa.*) 

Nolumus  quidem  ex  hac  Instructione  strictam  desumere  pro- 
bationem, attamen  mentem  revelat  Sedis  Apostolicae.  — Quod  dicta 
Instructio  generaliter  praescripsit,  id  Benedictus  XIV.  in  sua  Const. 
* Quod  communit  d.  30.  Mart.  1742  pro  fratribus  Ordinis  Capuc- 
cinortim  requisivit.  Etenim  Capuccini  statutum  communi  auctori- 
tatis juri  innixum  habebant,  juxta  quod  ipsi  etiam  longe  a domo 
proprii  Ordinis  aliqua  commorantes,  nemini  nisi  proprii  Ordinis 
confessario  confiteri  neque  a quoquam  alio  licite  et  valide  absolvi 
possent.  Malis  exinde  facile  provenientibus  Benedictus  XIV.  reme- 
dium praebuit  indulgendo,  nt  omnes  fratres  dicti  Ordinis  legitime 
a conventibus  et  hospitiis  Ordinis  absentes  libere  et  licite  possent 
ac  valerent  quemlibet  Presbyterum  Saecularem  ab  Ordinario  Loci, 
vel  Regularem  a suo  Superiori  Regulari  ad  sacramentales  confes - 

*)  Canones  et  decreta  Cone.  Tridentini  edita  a Richter  et  Schulte  eum 
resolutionibus  S.  C.  Concilii.  LipsiaP  1858.  — Ad  sess.  18.  de  Eucharistia  n.  1. 
(pag.  88.  in  tine.) 

siones  excipiendas  approbatum  adire  et  confiteri  peccata  ab  eisque 
absolvi  etc.  Quaeritur:  Statuitne  hoc  sc.  ut  adirent  tantum  ap- 
probatum confessarium,  Benedictus  XIV.  ideo  quia  omnes  singu- 
lorum Ordinum  regulares  approbatum  tantum  adire  poterant  con- 
fessarium an  quia  Capuccinos  speciali  volebat  obligare  dispositione? 
Nulla  neque  formalis  neque  materialis  ratio  suadet  alterum  i.  e. 
specialem  dispositionem  circa  Capuccinos;  ergo  prius  tenendum  est. 
Si  regulares  tunc  temporis  privilegio  gaudebant,  confitendi  apud 
sacerdotem  etiam  simplicem,  quare  dictus  Summus  Pontifex  Capuc- 
cinos sine  ulla  clausula  derogante  eodem  privilegio  privavit,  Capuc- 
cinos inquam,  quos,  ait  ipse  Benedictus  XIV.,  propter  egregias 
qualitates  » plurimi  facere  pergimus  et  patemce  benignitatis  testi- 
moniis complectimur.*  — At  si  dubium  revera  superesset,  prorsus 
evanescere  debet  responsione  celeberrima  S.  C.  Concilii,  d.  18.  Nov. 
1769.  in  Hi Ideshemen.  (Hildesien.),  quam  integram,  quia  tanti  mo- 
menti, transcribere  non  omittimus.*) 

>Usus  invaluit  in  civitate  Hildesimen.,  ut  nonnulli  Regulares 
ad  civitatem  ipsam  pluribus  infra  annum  vicibus  accedentes,  ibi- 
que  per  aliquot  dies  commorantes,  soleant  sibi  eligere  presbyterum 
saecularem  ab  Episcopo  non  approbatum,  qui  eis  sit  a confessioni- 
bus, quamvis  non  desint,  qui  vel  ex  saecularibus,  vel  ex  Regulari- 
bus, propriaque  cujusque  Ordinis  familia,  de  Episcopi  vel  Praelati 
Regularis  licentia  confessionem  excipiant.  Id  minime  ferri  posse 
censet  Episcopus;  sed  in  re  tam  gravi  ne  quidquam  decernat  in. 
consulta  Sede  Apostolica,  pro  eximia  in  eam  opinione  ac  reveren- 
tia, dnbia,  quae  in  calce  exhibentur,  declaranda  proponit.*  Dubia 
autem  fuerunt  sequentia: 

I.  »An  tales  Confessiones  licitos  sint  in  casu.* 

II.  »An  ignorante  Episcopo  valida;  fuerint.* 

III.  »An  Episcopo  sciente  et  contradicente  in  posterum  per- 
»agendae,  validae  futurae  sint  in  casu.*  Sacra  Congregatio,  re 
mature  perpensa,  respondit:  » negative  in  omnibus  et  amplius .« 

Prima  quaestio  erat:  »An  tales  confessiones  licitae  sint  in  casu?* 
Ad  verbum  »tales«  Cardinalis  Bizzarri  ex  relatione  Episcopi  Hil- 
deshemen.  adjungit  hanc  parenthesi  m:  An  tales  (factae  nempe  a 
Regularibus  Sacerdoti  simplici  etiam  de  licentia  suorum  superiorum) 

*)  Inveniet»  in  A.  S.  S.  I.  pasr.  677.  not.  1.:  in  Coli.  Card.  Bizzarri  pasr.  777. ) 
apud  Ridder  et  SdtuHe  c.  1.  pa#.  206.  n.  5. 

licitae  sint?  Episcopos  enim  retulerat:  usum  fuisse  non  tantum 
subditorum,  sed  etiam  Superiorum.  Resultat  ergo  ex  allegata  re* 
sponsione:  confessiones  Regularium  peractas  etiam  de  licentia  Su- 
periorum apud  presbyterum  saecularem  ab  Episcopo  non  approba- 
tum non  solum  esse  illicitas,  sed  etiam  invalidae.  — Notandum 
est:  1°.  hanc  responsionem  omnes  tangere  Regulares;  nam  et  in- 
terrogationes etresponsum  non  respiciunt  certum  Ordinem.  2°.  Verum 
est  regulares  in  casu  copiam  habuisse  confessariorum  approbatorum, 
etiam  proprii  Ordinis,  sed  hoc  nihil  importat;  nam  Superiores  — 
exceptis  Capuccinis  — possunt  etiam  dispensare  in  hoc  casu,  i.  e. 
permittere  ut  subditi  adeant  sacerdotes  extraneos.  3°.  Id  quod 
desiderabatur  solum,  erat  Episcopi  approbatio  cujus  ob  defectum 
confessiones  et  illicit»  et  invalidae  erant 

Haec  decisio  S.  C.  Concilii  d.  18.  Nov.  1769  denuo  illustrata 
atque  applicata  est  in  resolutione  S.  C.  EE  et  RR.  in  causa  Ordinis 
Eremitarum  S.  Augustini  d.  3.  Junii  1864  (A.  S.  S.  I.  pag.  672., 
Bizzarri  in  Coli.  pag.  775):  «Quidam  Regularis  utens  facultate 
obtenta  a Priore  sui  Conventus,  confitetur  sacerdoti  sceculari,  et 
quidem  approbato: 

I.  Quaeritur  an  valida  Et  quatenus  affirmative:  Utrum  Prior 
possit  jure  subditis  suis  hanc  facultatem  concedere  necne. « — S.  C. 
EE.  et  RR.  re  in  examen  revocata  d.  3.  Junii  1864  respondere 
censuit:  »In  Ordine  Eremitarum  S.  Augustini,  affirmative  ad  utrum- 
que, dummodo  Sacerdos  fuerit  ex  approbatis  ab  Ordinario  loci: 
pro  aliis  Ordinibus  standum  eorum  Constitutionibus  et  statutis. « 
Ad  intelligentiam  hujus  responsi  notetur:  In  memorata  causa  Or- 
dinis S.  Augustini  principale  quaestionis  momentum  non  fuisse  ver- 
satum circa  approbationem  sacerdotis  saecularis,  cui  confiteri  vole- 
bant regulares,  sed  circa  potestatem  Superiorum  localium,  Priorum 
scilicet  in  Ordine  S.  Augustini,  utrum  hi  locales  quoque  Superiores 
possent  concedere  facultatem  confitendi  sacerdotibus  extraneis. 
Nihilominus  S.  C.  expressam  clausulam  adjungere  non  praetermisit 
de  approbatione,  «dummodo  Sacerdos  fuerit  ex  approbatis  ab  Or- 
dinario loci*.  Regulae  quidem  Ordinis  S.  Augustini  nihil  cavent 
de  approbatione.  Prior  autem  conventus  S.  Mariae  in  Silva  facul- 
tatem ad  approbatos  solummodo  dare  solebat  et  hoc  S.  C.  EE.  et 
RR.  expresse  requirebat,  applicans  responsionem  S.  C.  Concilii  in 
HUdeshemen.  casui  nostro  — ut  patefaciunt  «Ea  quae  ex  officio  ad- 
jiciebantur* (A.  S.  S.  I.  pag.  677.)  Nonnulli  utique  DD.  objiciunt: 

dictum  responsum  non  valere  nisi  pro  Ordine  S.  Augustini.  At 
hoc  verum  est  quoad  partem  dispositivam  principalem,  sc.  respectu 
potestatis  Prioris  permittendi  confessarium  extraneum,  minime  vero 
quoad  partem  dispositivam  incidentalem  idquod  jam  ex  eo  patere 
potest,  quod  statuta  Eremitarum  S.  Augustini  nequaquam  cavent 
de  approbatione. 

Alii  autem  concedunt  quidem  dispositionem  S.  C.  Concilii  va- 
lere quidem  pro  omnibus  regularibus,  sed  solummodo  in  casu  ubi 
facultas  confitendi  apud  sacerdotem  saecularem  tribuitur  regulari 
qui  apud  suos  commoratur  minime  vero  pro  itinerante  vel  longe 
a conventu  Ordinis  commorante;  e.  gr.  Jos.  Putzer:  Dissertatio  de 
confessariis  religiosorum  exemptorum,  llchestriae  1897.;  pag.  10. 
et  14.  Immerito  prorsus;  nam  ubi  eadem  ratio,  eadem  debet  esse 
et  legis  dispositio.  Rationem  autem  hanc  esse  parem  conditionem 
commorantis  et  ubi  copia  confessarii  regularis  adest  et  ubi  deest, 
inferius  videbimus,  cum  sermo  erit  de  rationibus  internis.  Hic  ad 
corroborandam  nostram  sententiam  pauca  adjungimus:  Tempore 
jubilaei  Regularibus  conceditur  facultas  eligendi  Confessarium  ex- 
traneum, sed  nullum  alium  nisi  approbatum  ab  Ordinario  loci. 
Item  Regularibus  in  Italia  suppressis  S.  Poenitentiaria  concessit  ut 
a suis  Provincialibus  vel  Generalibus  impetrare  possent  indulgen- 
tiam eligendi  sibi  quemcunque  sacerdotem  in  confessarium,  dum- 
modo esset  ex  approbatis  ab  Ordinario  loci;  S.  Poenitentiaria,  d. 
18.  Apr.  1867.  n.  XII. 

16.  Ex  his  omnibus  apparet  sacerdotem  a regularibus  de  licentia 
Superiorum  sive  expressa  sive  tacita  electum  in  Confessarium  de- 
bere esse  approbatum  ab  Ordinario  loci;  — sententiam  autem  con- 
trariam quam  vocat  S.  Alphonsus  communissimam  et  veriorem  (in 
Theol.  mor.:  De  poenitentia  n.  675)  probabilitate  carere.  Nam 
s.  Doctor  opinionem  suam  confirmavit  probationibus  saltem  dubiis.  Pro- 
vocat enim  1°.  ad  concessiones  Sixti  IV.  et  praesertim  Innocentii  VIII. 
qui  dixit:  »Nos  igitur  . . . Fratribus  hqjusmodi,  quos  itinerari  et  per 
eorum  superiores  mitti  contigerit,  ut  si  aliquem  presbyterorum 
idoneum  ex  professoribus  dicti  ordinis  habere  non  possint,  quem- 
cunque alium  presbyterum  idoneum  et  discretum  religiosum  vel 
saecularem  eligere  valeant,  qui  confessiones  eorum  audire  . . . licite 
possit.*  At  hqjusmodi  concessiones  Sixti  IV.  et  Innocentii  VIII. 
suntne  genuina?  In  bullariis  tales  constitutiones  reperire  frustra 
laboravimus;  dein  nonnulli  non  Innocentii  VIII.  (1484 — 1492),  sed 

Jnnocentii  VII.  (1404 — 1406  durante  nefasto  schismate)  conces- 
sionem citant.  Sixtus  IV.  autem  revera  edidit  Const,  » Sacri 
Proedicatorum « d.  26.  Julii  1479  circa  privilegia  Ordinum  Prae- 
dicatorum et  Fratrum  Minoi  um,  ubi  §.  6.  tangit  etiam  sacramen- 
tum Poenitentiae,  et  post  10  dies  — quis  crederet  — novam  Con- 
stitutionem de  eodem  objecto  edidisset  At  dato,  non  concesso 
concessiones  illas  non  esse  spurias,  quid  probant?  Nostram  senten- 
tiam confirmant 

In  citata  (a  S.  Alphonso  n.  575.)  Constitutione  Innocentii  VIII. 
requiritur  ad  excipiendas  regularium  confessiones  in  sacerdotibus 
et  proprii  Ordinis  et  extraneis  idoneitas.  Atqui  idoneitas  haec  in 
sacerdotibus  proprii  Ordinis  non  est  privata,  fundata  in  judicio  con- 
fitentis,  sed  publica  et  juridica  i.  e.  consistens  in  approbatione  Supe- 
riorum; hoc  omnes,  etiam  regulares,  concedunt  Ergo  etiam  in  extra- 
neis sacerdotibus  non  sufficit  privata  idoneitas,  sed  requiritur  publica, 
sc.  fundata  in  judicio  Superiorum.  Certe  enim  esset  contra  regulas 
hermeneuticae  scientiae,  si  sine  sufficiente  ratione  idem  verbum  «ido- 
neus*  in  eadem  propositione  sumeretur  in  diverso  sensa  Cfr.  c.  2. 
De  poenitentiis  (V.  10)  in  6°.  et  Clem.  2.  De  sepulturis  (III.  7) 
atque  Clericatum:  De  Poenitentia,  Dec.  39.  per  tot,  inprimis  in  n.  5. 

Provocat  2°.  S.  Alphonsus  ad  jus  quod  ante  Tridentinum  vi- 
gebat, juxta  quod  «quilibet  poterat  confiteri  cuique  simplici  sacer- 
doti.* — Hoc,  saltem  tam  generalibus  verbis,  frustra  asseri  facile 
probatur;  nam  Constitutiones  Joannis  XXII.,  Benedicti  XI,  Cle- 
mentis V.  quas  supra  exposuimus,  praesupponunt  approbationem 
saltem  Superiorum  regularium. 

, Si  quis  autem  desiderat  probationes  quibus  demonstratur 
veritas  contrariae  sententiae,  ampliores,  consulat  Fagnanum  in 
c.  «Omnis*  12.  De  poen.  et  remiss.  (V.  38)  vel  Clericatum:  De 
Poenit.  Dec.  39.  nn.  9.  et  sqq.  et  inveniet  satis  superque.  Ceterae 
S.  Alphonsi  rationes  non  indigent  refutatione,  quia  impugnant  tantum 
objectiones  quasdam ; sed  adjungendum  censemus  S.  Alphonsum  respon- 
sionem S.  C.  Concilii  in  Hildeshemen.  ignorasse,  saltem  probaliter. 

Sufficiunt  externae  rationes,  pauca  dicenda  sunt  de  internis. 

17.  II.  Rationes  internae.  «Ars  artium  regimen  animarum* 
ait  S.  Gregorius  Magnus  in  Reg.  past.  offic.  c.  1.  Sed  animae  re- 
guntur praecipue  in  Sacramento  Poenitentiae.  Nonne  jam  jus  natu- 
raale  «hypotheticum*,  uti  vocant,  requirit,  ut  ad  tantum  munus  non 
assumantur  nisi  viri  probati,  sc.  viri  ordinis  sacerdotalis  et  neces- 

sana  jurisdictione  praediti  quibus  publica  auctoritas  tribuit  testi- 
monium idoneitatis?  Diximus  publica  auctoritas;  nam  Praelati  illos 
debent  probare  et  idoneos  declarare,  quos  sibi  adsciscunt  in  regimine 
animarum.  Ideo  Concilium  Tridentinum  sess.  23.  cp.  15  .de  Ref. 
expresse  requirit  ad  confessiones  saecularium  audiendas  approba- 
tionem, quatenus  includit  judicium  auctoritativura  de  idoneitate  et 
jurisdictionem,  non  quod  judicium  de  idoneitate  auctoritativum 
fuerit  aliquid  novi,  sed  quia  approbationi  (latioris  sensus),  sc.  juris- 
dictioni fundatae  in  idoneitatis  judicio,  obstare  videbantur  privilegia 
Regularium.  Approbationem  enim  strictioris  sensus  semper  fuisse 
necessariam,  ratio  et  historia  ecclesiastica  docet,  cfr.  dicta  superius. 
— Sed  si  revera  Tridentinum  exegisset  primum  approbationem 
Ordinarii  loci  pro  omnibus  excipiendis  saecularium  confessionibus, 
nonne  a minore  ad  majus  concludere  liceret  necessariam  esse  ap- 
probationem pro  regularium  confessionibus  excipiendis.  Nonne 
regulhres  sunt  electa  Ecclesiae  turba  hominum  ad  perfectionem 
tendentium?  Si  ergo  pro  gregariis  militibus  regendis  requiritur 
approbatio,  quanto  magis  pro  egregiis?  Si  deinde  pro  monialibus 
et  sororibus  religiosis  — utique  etiam  ex  alia  ratione  — requiri- 
tur extraordinaria  approbatio,  quare  pro  viris  religiosis  dirigendis 
non  saltem  ordinaria?  Ipsi  regulares  AA.  momentum  hujus  ratio- 
nis persentiunt  ideoque  requirunt,  ut  ipsi  regulares  confessuri  ju- 
dicent de  idoneitate  judicis,  cui  se  subjiciant:  i.  e.  debent  inprimis 
inquirere  utrum  sacerdos  idoneus  sit  necne  et  dein  soli  idoneo  pec- 
cata sua  confiteri.  — Hoc  judicium  de  idoneitate  in  plerisque  casi- 
bus secure  ferri  nequit.  Etenim  sacerdos  qui  ad  confessiones  ex- 
cipiendas destinatur,  debet  esse  videns,  sc.  praeditus  et  scientia  et 
probitate  vito;  nam  si  » caecus  caeco  ducatum  praestet,  ambo  in 
foveam  cadent, « Matth.  XV.  14.  Sed  quomodo  sacerdos  regularis 
in  itinere  constitutus  tempus  acquiret  examinandi  sacerdotem;  quo- 
modo clericus  regularis?  Quid  demum  dicendum  de  laicis  regula- 
ribus, nam  etiam  ad  istos  extenditur  privilegium ; nonne  absurdum 
est  judicare  laicqm  hominem  de  idoneitate  sacerdotis  cui  ut  judici 
postqa  se  subjiciat;  nonne  hoc  menti  illius  decreti  » Quemadmodum* 
directe  contr&riatur? 

Si  denique  Superiores  regulares  omnes  subditos  confessario- 
rum  tnunus  suscepturos  ante  jurisdictionem  approbare  tenentnr, 
quare  illi  sacerdotes  hac  approbatione  indigeant  quibus  juxta  ipso- 
rum auctorum  saltem  regularium  sententiam  jurisdictionem  iidem 


Digitized  by  LjOOQie 


384 


DECRETALIUM  OKEGOBH  IX.  LIB.  IU. 


Superiores  extraordinarie  tribuunt.  At  objiciunt:  Nequeunt  exami- 
nare et  inquirere;  ergo  neque  approbare.  Respondetur:  Nequeunt 
examinare  et  inquirere  per  se,  pt  possunt  stare  judicio  auctori- 
tativo  Ordinarii  loci  ejnsque  approbationem  acceptare  suamque  red- 
dere. .Verum  Regulares  quidam  in  causa  suorum  privilegiorum 
pro  quibus  dimicant  uti  »pro  aris  et  focis*  ( Clericatus ) aciem  quam 
alias  admiramur,  aliquantulum  amittunt. 

Sapientissime  igitur  Sedes  Apostolica  disposuit,  ut  omnes  sive 
regulares  sive  saeculares  adirent  sacerdotem  approbatum  ab  Ordi- 
nario loci. 

18.  B.  Huc  usque  tractavimus  quaestionem  respectu  sacerdotis 
saecularis  et  perspeximus  illum  approbatum  esse  debere  ab  Or- 
dinario loci:  remanet  quaestio  de  sacerdote  regulari,  sed  alienae 
familiae;  e.  gr.  Membrum  Ordinis  Fratrum  Minorum  S.  Francisci 
confiteri  vult  apud  sacerdotem  Carmelitam.  Quaeritur  a quonam 
approbatus  esse  debeat:  ab  Ordinario  loci  an  a Superiore  regulari 
(generali,  provinciali,  locali)?  — Audiamus  de  hoc  cl.  Cardinalem 
Bizzarri  in  cit.  Coli.  pag.  778  in  nota.  »In  induitis,  quae  S.  C. 
EE.  et  RR.  et  S.  Poenitentiaria  concedit  Regularibus  eligendi  Con- 
fessarios  extra  suum  Ordinem  haec  formula  adhibetur  tlndulget 
Religioso  viro  Oratori,  ut  quemcumque  Confessorium  sive  saecu- 
larem , sive  Regularem  , dummodo  sit  ex  approbatis  ab  Ordinario 
loci,  sibi  eligere  possit « ...  et  in  nulla  alia  ex  recentioribus  con- 
cessionibus Apostolicae  Sedis  diversam  formulam  inveni,  si  exci- 
pias Const.  »Quod  communi « d.  30.  Martii  1743  pro  Cappuccinis, 
qua  in  §.  2.  declaratur,  ut  quilibet  ex  Ordine  Cappuccinorum  sive 
Sacerdos,  sive  Conversus  cum  debita  licentia  extra  claustra  degens, 
si  nullum  ex  dicto  Ordine  Confessarium  reperiat,  confiteri  possit 
peccata  sua  cuilibet  Sacerdoti  saeculari  ab  Ordinario  loci  approbato, 
et  etiam  Regulari,  dummodo  approbatus  sit  a suo  superiore  Re- 
gulari ad  sacramentales  confessiones  excipiendas.**) 

*)  Indultum  a Bened.  XIV.  concessum  sae.  mae.  Pius  PP.  IX.  amplia- 
vit per  literas  Apostolicas  in  forma  Brevis  diei  28.  Septembris  1852  ita 
ut  Capuccini  eligere  sibi  possint  extraneam  Confessarium  ut  supra  etiam  in 
casu,  quo  adsit  unus  tantum  Sacerdos  Capuccinus  ad  confessiones  approbatas; 
indulgens  insuper,  ut  a Confessario  extraneo  possint  obtinere  sacramentalem 
absolutionem  etiam  quoad  casus  per  statuta  Ordinis  reservatos , incursasque  proinde 
censuras  prcestita  tamen  obligatione  se  statim  ut  primum  licuerit  superiori  suo 
regulari  praesentandi , atque  iterum  super  casibus , et  censuris  hujusmodi  absolu- 
tionem ab  ipso  impetrandi.  — Iterum  indultum  Benedicti  XIV.  et  Pii  IX  am- 

Rationem,  cur  quoad  Capuccinos  confitentes  in  saecularibus 
confessariis  approbatio  ab  Ordinario  loci , in  regularibus  (alienae 
familiae)  autem  approbatio  a Superioribus  requiratur,  econtra  quoad 
ceteros  regulares  confitentes  approbatio  non  solum  in  saecularibus, 
sed  etiam  in  regularibus  confessariis  tribui  debeat  a solo  Ordinario 
loci,  cfr.  e.  gr.  dispositionem  S.  Pcenitentiariae  d.  18.  Apr.  1867. 
n.  12.,  hanc  rationem  declarare  non  est  nostrum;  innuere  aliquid 
liceat.  Respectu  Capuccinorum  praxis  sic  explicari  posse  videtur: 
Superior  solummodo  in  casu  itineris  vel  absentiae  ab  aliquo  Ordi- 
nis ejusdem  conventu  jurisdictionem  in  fratrem,  e.  gr.  itineran- 
tem,  Capuccinum  confert  sacerdoti  a dicto  fratre  electo,  agnita 
tamen  et  adoptata  prius  approbatione  eidem  sacerdoti  sive  ab  Or- 
dinario loci,  si  saecularis,  sive  a Superioribus  proprii  Ordinis,  si 
regularis  sit,  tributa.  — Altera  praxis  quoad  ceteros  regulares 
explicatur  sic  ut  approbatio  a Superioribus  religiosis  data  sit  mere 
personalis , sc.  pro  coetu  certi  alicujus  conventus  vel  Ordinis  tributa, 
«cum  approbatio  ab  Episcopo  data  sit  quasi  territorialis  i.  e.  com- 
plectatur quicunque  in  dioecesi  Episcopi  vel  Ordinarii  legitime 
confiteri  possunt;  cfr.  Const  Benedicti  XIV I d.  5.  Aug.  1744.  quae 
incipit  *Apostolica  Indulta .«  §.  6.  — Satis  superque  dictum  esse 
putamus  de  approbatione  et  jurisdictione  quoad  viros  religiosos, 
pauca  dicenda  remanent  quoad  mulieres  religiosas.  Sit  igitur 

De  approbatione  et  jurisdictione  respectu  monialium  et  soro- 
rum piarum . 

19.  IV.  Sorores  religiosae  (moniales)  sunt  vel  Summo  Pon- 
tifici vel  Episcopo  (Ordinario  loci)  vel  Superioribus  religiosis 
immediate  subjectae.  Primae  classis  sorores  ab  Episcopo  guber- 


pliavit  S.  P.  Leo  XIII.;  etenim  benigne  annuit  ac  propterea  facultatem  tribuit 
P.  Ministro  Generali  Capulatorum  indulgendi,  ut  Religiosi  sui  Ordinis  libere 
peccata  sua  confiteri  possint  cuicunque  Confessario  rite  adprobato  in  omnibus 
juxta  preces,  dummodo  de  suorum  Superiorum  licentia  extra  claustra  degant 
vel  iter  peragant,  non  autem  pro  iis  qui  cx  industria  vel  in  fraudem  legis  iti- 
nera arripiant.  Ex  S.  0.  EE.  et  RR.  d.  5.  Apr.  1897.  — Preces  autem  id  pete- 
bant, ut  unusquisque  ex  fratribus  Minoribus  Capuccinis  qui  de  suorum  Superio- 
rum licentia,  quacunque  ex  causa  extra  Conventum  inveniatur  atque  copiam 
Confessariorum  (saltem  duos)  non  habeat,  libere  peccata  sua  confiteri  possit 
cuicunquc  Confessario  rite  adprobato,  ab  coque  absolvi  etiam  a reservatis  in 
Ordine  et  ab  incursis  proinde  censuris:  atque  religiosus  ita  absolutus  ultra  non 
teneatur  regulari  suo  Superiori  se  praesentare  ad  novam  obtinendam  super  reser- 
vatis et  censuris  absolutionem. 

Santi,  III.  Decr.  25 

nentor  «tamquam  S.  Sedis  delegato*,  alterius  ab  Episcopo  ordi- 
nario jnre,  tertiae  sub  cura  regularium  sint  et  custodia;  Triden- 
tinum  in  sess.  25.  De  reg.  cp.  9.  Hisce  praemissis  quaeritur:  1°.  qnis 
approbationem  strictioris  sensus  tribuat  pro  dictis  monialibus  et 
sororibus.  Respondetur:  Confessarium  monialium  omnium,  etiam 
Regularibus  subjectarum  debet  approbare  Ordinarius  loci;  Ore- 
gorius  XV.  in  Const.  » Inscrutabili  Dei « d.  5.  Febr.  1602.,  §.  5. 

Ex  responsionibus  S.  C.  Concilii  (quae  inveniuntur  in  Bull.  Rom. 
tom.  V.  p.  5.)  haec  facultas  approbandi  quae  competit  Ordinariis 
locorum  definitur  accuratius  ita  ut  ab  excipiendis  monialinm  Re- 
gularibus subjectorum  confessionibus  etiam  quoad  valorem  exclu- 
dantur: 1°.  non  solum  subditi  regulares,  sed  et  Superiores  (ad  VII. 
et  VIII.),  2°.  confessarii  qui  solum  pro  scecularibus  approbati  fue- 
runt (ad  IX.);  3°.  confessarii  approbati  pro  uno  tantum  monasterio 
qnoad  cetera  monasteria  (ad  X.);  4°.  confessarii  extraordinarii  pro 
una  vice  approbati  quoad  ceteros  supervenientes  casus  (ad  XI.); 
5°.  confessarii  approbati  quidem,  sed  ab  Episcopo  approbatione 
privati  postea  (ad  XII.).  — Ex  hisce  concludimus:  Episcopus  in 
approbandis  confessariis  monialium  et  mulierum  religiosarum 
plena  quidem  facultate  gaudere,  minime  vero  absoluta  eo  sensu, 
ut  arbitrarie  possit  procedere,  sed  in  utendo  ea  semper  memor 
sit  «rationis  reddendae  in  districto  Dei  judicio.*  Approbatio  pro 
confessario  ordinario  danda  est  absolute  ad  triennium  vel  prorsus 
recusanda.  Ad  tempus  triennio  brevius  dari  non  licet,  decidit 
S.  C.  Concilii  d.  4.  Maji  1696  apud  Lucidi,  tom.  2.  pag.  224. 

20.  Jurisdictio  non  semper  ab  Ordinario  tribui  potest  et  si 
potest,  non  semper  eodem  modo.  — Ordinarins  loci  tribuit  juris- 
dictionem ex  ordinaria  potestate  confessario  monialium  immediate 
ipsi  Ordinario  subjectorum,  ex  delegata  potestate  confessario  mo- 
nialium immediate  S.  Sedi  subjectarum.  — Si  vero  moniales  Su- 
perioribus regularibus  sunt  immediate  subjectae,  ipsi  Superiores 
sunt  qui  confessariis  jurisdictionem  tribuunt;  Tridentinum,  cp.  9. 
sess.  25.  De  reg.  et  S.  C.  Concilii  in  Vercellen.  d.  23.  Aug.  1631.  — 
Attamen  hoc  notandum  est  penes  Episcopos  facultatem  esse  amo- 
vendi confessarios,  quando  Superiores  regulares  neglexerint  moni- 
tionem ab  Episcopo  de  aliquo  confessario  ex  rationabili  causa  amo- 
vendo factam;  S.  C.  Concilii  in  responsionibus  contentis  in  Bull. 
Rom.  tom.  V.  p.  5.,  resp.  XII.  — Lucidi-.  De  visitatione  ss.  limi- 
num, voL  II.  pag.  222.  (editio  III*.  Romae  1883.) 

21.  Et  approbatio  et  jurisdictio  debet  esse  specialis  pro  moni- 
alibus,  non  snfficit  generalis,  sc.  pro  omnibus  personis  saecularibus. 
Pro  regularibus  hoc  clare  mandat  Clemens  X.  in  Const.  Superna 
d.  21.  JuL  1670,  §.  4.  »Et  generaliter  approbatos  ab  episcopo  ad 
personarum  saecularium  confessiones  audiendas  nequaquam  censeri 
approbatos  ad  audiendas  confessiones  monialium  sibi  subjectarum, 
sed  egere  quoad  hoc  speciali  episcopi  approbatione.  Atque  appro- 
batus pro  audiendis  confessionibus  monialium  unius  monasterii 
minime  potest  audire  confessiones  monialium  alterius  monasterii. 
Itidemque  confessarios  extraordinarios,  semel  deputatos  atque  ap- 
probatos ab  episcopo  ad  monialium  confessiones  pro  una  vice  au- 
diendas, haud  posse  expleta  deputatione  in  vim  approbationis  hujus- 
modi illarum  confessiones  audire,  sed  toties  ab  episcopo  esse  appro- 
bandos, quoties  casus  deputationis  contigerit..*  S.  C.  Concilii  autem 
hanc  specialem  approbationem  requisivit  iteratis  vicibus  ita  in 
Olomucen.  d.  7.  Jun.  1755  ad  XI.,  in  Colonien.,  Monasterien.  etc. 
(Bnll.  Rom.  Cont.  tom.  I.  p.  72.) 

Pro  confessariis  saecularibus  per  se  patet  et  revera  omnes 
Episcopi  et  locorum  Ordinarii  in  instrumento  approbationis  (lat. 
sens.)  expresse  moniales  excludunt. 

Specialem  approbationem  itemque  specialem  jurisdictionem  esse 
de  valore  confessionis,  jam  supra  vidimus;  notandum  tamen  est, 
hoc  de  communi  jure  non  valere  nisi  quoad  moniales  proprii  sen- 
sus. Respectu  sororum  religiosarum  quae  privilegio  solemnium  vo- 
torum non  gaudent,  totum  dependet  a voluntate  Ordinarii  loci. 

Posse  autem  requirere  Ordinarios  locorum  etiam  pro  confes- 
sariis sororum  sine  solemnibus  votis  approbationem  specialem  re- 
sultat ex  mente  Sedis  Apostolicae  in  decretis  etiam  novissimis 
cognoscenda  necnon  ex  universali  praxi  omnium  fere  Ordinariorum 
locorum.  Quae  specialis  approbatio  utrum  ad  licite,  an  etiam  ad 
valide  excipiendas  dictarum  sororum  confessiones  sit  necessaria, 
iterum  a voluntate  eorundem  Ordinariorum  dependet.  Attamen 
Ordinarii  possunt  permittere  vel  in  perpetuum  vel  ad  tempus  so- 
roribus sine  clausura  ut  accedant  ad  parochos  et  ceteros  auimarum 
curatores  in  ecclesiis  ibique  confiteantur  et  absolvantur  ut  ceteri 
fideles,  arg.  ex  dec.  S.  0.  EE.  et  RR.  in  Oregonopolitan.  d.  20.  «Tui. 
1875.  Sorores  omnes,  etiam  moniales  proprie  dictae,  si  a mona- 
sterio non  precario  modo,  sed  revera  absunt,  possunt  confiteri  cui- 
cunque sacerdoti  ab  Ordinario  loci  ad  confessiones  audiendas  gene- 

■2  5* 

raliter  approbato.  S.  C.  EE.  et  RR.  d.  26.  Aug.  1852  et  d. 
22.  Apr.  1872  ad  III""’.:  »Sorores  de  quibus  agitur  posse  peragere 
extra  piam  propriam  domum  sacramentalem  confessionem  penes 
quemcunque  confessarium  ab  Ordinario  approbatum.* 

Uti  specialis  approbatio  requiritur  ad  confessiones  monialium 
excipiendas,  ita  specialis  quoque  approbatio  necessaria  est  pro  sin- 
gulis monasteriis  excepto  casu  non  frequenti  quo  coufessarius  ap- 
probatus esset  pro  monialibus  alicujus  dioecesis  universis  — ita 
ut  approbatus  pro  uno  monasterio  ex  eo  non  censeatur  approbatus 
pro  alio  etiam  ejusdem  Ordinis,  S.  C.  Concilii  in  Olomucen.  ad  XII. 
d.  7.  Jun.  1755. 

22.  De  qualitatibus  confessarii  ordinarii  monialium  etc.  Praeter 
approbationem  (lat.  sens.),  de  qua  in  nn.  superioribus,  requiruntur 
in  confessario  ordinario  hae  conditiones: 

1°.  Confessarius  sit  unus  pro  singulis  monasteriis;  ergo  non 
statuantur  plures  confessarii  pro  uno  monasterio  vel  domo  reli- 
giosa; Benedictus  XIV.  expresse  in  Const.  > Pastoralis  curae « d. 
5.  Aug.  1748  postulat  tanquam  »consultissimam  et  veteris  disci- 
plinae auctoritate  roboratam  legem*:  »Pro  singulis  Monialium  mo- 
nasteriis unus  dumtaxat  confessarius  deputetur.* 

Sed  neque  unus  pro  pluribus  monasteriis  statuatur  nisi  neces- 
sitate aliter  cogente;  a S.  C.  EE.  et  RR.  enim  d.  4.  Mart  1591 
»abusus  declaratur  quod  confessarius  monialium  sit  constitutos  ad 
vitam  vel  plurium  monasteriorum*;  idem  arguitur  ex  responso 
ejusdem  S.  C.  EE.  et  RR.  d.  17.  Martii  1893  ad  III.  in  Pisana. 

2°.  Confessarius  ordinarius  constituatur  neque  ad  brevius  neque 
ad  longius  tempus  quam  regulariter  ad  triennium.  Diximus  »non 
ad  brevius  tempus*;  nam  si  confessarii  ordinarii  mutatio  fieret 
saepe  nimis,  etiam  unitas  directionis  spiritualis  periclitaretur.  Ni- 
hilominus PP.  Cassinenses  et  Dominicani  approbantur  ad  biennium 
tantum,  teste  Lucidi  1.  c.  tom.  II.  pag.  187.  — Sed  magis  prohi- 
betur approbatio  ad  tempus  triennio  longius.  Multae  resolutiones 
S.  C.  EE.  et  RR.  restringunt  ad  triennium  approbationem  tam- 
quam legem  ab  omnibus  sequendam;  sic  in  Comen,  d.  4.  Martii 
1591;  in  Veronen.  d.  15.  Febr.  1593.,  in  Neapolitana  d.  26.  Nov. 
1602,  in  Mechlinien.  d.  10.  Mart  1634.  Haec  ultima  resolutio  in- 
primis  notetur;  nam  in  ea  prohibetur  approbatio  ultra  triennium 
non  obstante  quacunque  etiam  immemorabili  consuetudine.  Jure 
merito;  nam  lex  de  mutando  confessario  monialium  ordinario  fun- 

datur  in  lege  naturali  ideoque  absolute  spectata,  praescribi  contra 
eandem  legem  nequit.  Cfr.  dicta  a Benedicto  XIV.  circa  initium 
Con8t.  Pastoralis  Curce. 

Si  monialium  confessarius  ultra  triennium  confessiones  earun- 
dem  monialium  excipere  easdemque  absolvere  pergeret,  absolu- 
tiones ejusmodi  non  solum  illicitae,  sed  etiam  invalidce  essent,  quo- 
tie8cunque  specialis  approbatio  et  jurisdictio  vel  a jure  vel  ab 
Ordinario  etiam  quoad  valorem  requiratur.  — At  si  consensu  Or- 
dinarii hoc  faceret,  absolutiones  essent  illicitae,  non  tamen  inva- 
lidae. Certe  Ordinarius  illicite  extenderet  approbationem,  ultra 
triennium;  sed  et  confessarius  absolveret  illicite;  nam  ante  Const. 
*Apostolicce  Sedis « ipse  confessarius  incurrebat  suspensionem  ab 
audiendis  confessionibus;  cfr.  Ferraris:  Biblioth.  v.  »Moniales.« 
art.  V.  n.  19.  et  resolutiones  S.  C.  EE.  et  RR.  ibidem  citatas.  — 
Dispositio  de  mutando  quolibet  triennio  confessario  ordinario  non 
solum  tangit  monasteria,  sed  etiam  domos  religiosas,  communitates, 
instituta,  conservatoria  omnia,  in  quibus  membra  confiteri  solent 
apud  unum  confessarium  ordinarium  non  exceptis  iis  domibus  re- 
ligiosis quarum  sodales  ssepe  saepius  de  una  domo  translocantur  in 
aliam,  uti  accidere  solet  e.  gr.  in  Puellis  Charitatis.  S.  C.  EE. 
et  RR.  in  1'ridentina  anno  1846  et  in  Oregonopolitana  d.  20.  Julii 
1875.  Ex  dictis  construi  potest  axioma:  Ubi  mulierum  communi- 
tates habent  unum  confessarium  ordinarium,  ibi  valet  lex  de  eodem 
mutando  quolibet  triennio. 

Verum  ex  hac  dispositione  oritur  nimia  in  praxi  difficultas:  Ubi- 
nam  inveniuntur  sacerdotes  alii  qui  confessariis  ordinariis  post  trien- 
nium substituantur  nostris  temporibus,  quibus  domus  religiosae  Con- 
gregationum novarum  et  novissimarum  in  quolibet  — ut  ita  dicam  — 
Dioecesis  angulo  pullulant,  et  praesertim  iis  locis  ubi  unus  vel  ad 
summum  duo  vel  tres  sacerdotes,  aliquoties  non  provectae  aetatis 
curam  animarum  exercent?  — Unum  remedium  nobis  praebet  Car- 
dinalis Bizzarrii  in  Colled.  pag.  14.  not.  1)  his  verbis: 

»Cum  aliquando  ex  peculiaribus  rerum  adjunctis  evenire  pos- 
sit, ut  confirmatio  ad  aliud  triennium  non  solum  utilis,  sed  et  neces- 
saria sit,  hinc  eadem  S.  C.  audito  Ordinario,  et  Sanctimonialibus 
capitulariter  per  secreta  suffragia,  in  casibus  particularibus  con- 
firmationem indulget  ad  secundum,  ac  etiam  ad  tertium  triennium, 
ea  tamen  conditione,  ut  pro  confirmatione  ad  secundum  triennium 
consensus  duarum  ex  tribus  partibus  Monialium  concurrat;  et  pro 

confirmatione  ad  tertium  triennium  omnium  consensus  accedat. 
Ordinarius  vero  de  probitate  vitae,  et  prudentia  Confessarii  referre 
debet,  et  S.  C.  certiorem  facere  de  necessitate,  vel  saltem  utilitate 
confirmationis.*  — Ex  hisce  patet:  S.  Congregatio  EE.  et  RR. 
ipsa  sibi  reservat  jus  confirmandi  confessarium  ordinarium  ultra 
triennium.  Verum  hoc  non  impedit,  quominus  cum  Episcopis  sal- 
tem remotioribus,  communicet  hanc  facultatem.  — Ut  vero  legitime 
dari  possit  haec  prorogatio,  requiritur  duplex  testimonium  Ordinarii 
cum  de  probitate  et  prudentia  confessarii,  tum  de  votis  sororum. 
Sorores  cum  voce  activa  enim  versus  finem  primi  triennii  capitu- 
lariter  de  prorogatione  confessarii  secreto  votare  debent.  Si  vota 
affirmativa  non  attingant  numerum  duarum  ex  tribus  partibus 
votonim  omnium,  confirmatio  dari  non  debet.  Idem  servandam 
est  post  elapsum  secundum  triennium  (sc.  post  6 annos)  excepto 
numero  votorum  quae  omnia  concurrere  debent.  — Alterum  remedium 
est,  ut  sorores  Congregationum  gaudeant  libertate  accedendi  ad 
sacerdotes  omnes  animarum  curatores  in  ecclesiis  t nam  tunc  obli- 
gatio trienii  non  urget,  S.  C.  EE.  et  RR  d.  20.  Jul.  1876  in  saepe 
citata  Ch-egonopolitana. 

3°.  In  confessario  monialium  requiritur  aetatis  maturitas,  Be- 
nedictus XIV.  in  Const.  » Pastoralis  curae « n.  9.,  haec  maturitas  in 
confessariis  ordinariis  accuratius  definitur  ad  40  annos  a S.  C. 
EE.  et  RR.  in  Venetiarum  d.  2.  Maji  1617  et  d.  6.  Junii  1620 
(Fervaris:  Pr.  biblioth.  v.  »monialis«  art  V.  n.  40;  Lucidi:  De 
visitatione  ss.  II.  t.  IL  pag.  188  editio  3*.).  Notari  debet  hanc 
aetatem  40  annorum  pro  confessariis  monialium  in  sensu  stricto 
praescribi,  sed  etiam  pro  confessariis  sororum  ex  Congregationibus 
aetatis  maturitas,  in  quantum  fieri  potest,  est  respicienda.  — Si 
ceterae  qualitates  sacerdotem  commendant  ad  munus  confessarii 
monialium,  super  defectu  aetatis  impetrari  potest  indultum  Aposto- 
licum.  Tanti  momenti  munus  docet  per  se  ipsum  praeter  aetatis 
maturitatem  a fortiori  requiri  scientiam,  prudentiam,  zelum  vitam- 
■que  exemplarem,  Lucidi  1.  c.  II.  pag.  188. 

4n.  Regulares  excluduntur  a munere  confessarii  monialium 
Episcopo  subjectarum.  Regula  S.  C.  EE.  et  RR.  in  quaestione  haec 
est:  «Nequeunt,  generali  regula,  Ordinarii  locorum  pro  confessariis 
ordinariis  Monialium  Episcopo  immediate  subjectarum,  designare 
regulares  sine  venia  S.  Congregationis;*  practice  applicata  fuit 
haec  regula  in  Pisana  d.  17.  Mart.  1893  ad  I.  et  II.  — At  quando 

deficiant  sacerdotes  saeculares  idonei,  indultum  Apostolicum  facile 
conceditor,  nt  assumantur  etiam  regulares,  S.  C.  EE.  et  ER.  in 
Urbinaten.  d.  6.  Sept.  1727.,  in*  Venetiarum  d.  11.  Maji  1618  et 
7.  Juli  1620  apud  Lucidi  c.  1.  tom.  IL 

In  monasteriis  regularibus  immediate  subjectis  non  expresse 
praecipitur,  ut  regularis  ejusdem  Ordinis  in  confessarium  ordina- 
rium assumatur,  licet  fortasse  ordinarie  fiat,  sed  vel  ejusdem  vel 
diversi  Ordinis  regularis  vel  saecularis  sacerdos  assumi  potest. 

5°.  Excluduntur  a munere  confessarii  ordinarii  monialium  (in 
sensu  stricto):  Vicarii  generales,  cfr.  resolutiones  S.  C.  EE.  et  ER. 
apud  Lucidi  c.  1.  t.  II.  pag.  189.  et  responsum  ejusdem  S.  Congr. 
in  Pisana  d.  17.  Martii  1893  ad  111“"^  ubi  mentem  suam  S.  Congr. 
Archiepiscopo  sic  aperit:  »Non  expedire  quod  Vicarius  generalis 
excipiat  confessiones  Religiosarum  in  via  ordinaria,  ne  aliae  exem- 
plum capiant  ad  petendos  confessarios  particulares;  quod  esset  con- 
tra normas  juris  communis.*  — Excluduntur  deinde  parochi  et 
canonici  quotiescunque  eorum  munus  principale  munere  accessorio 
notabile  caperet  detrimentum;  Lucidi  c.  1.  tom.  II.  pag.  190. 
nn.  155 — 157.  Analogice  dicta  valent  etiam  quoad  sorores  Con- 
gregationum; nihilominus  ob  ingentem  talium  institutorum  nume- 
rum parochi  vix  vel  ne  vix  quidem  excludi  possunt. 

23.  Quce  munera  competant  confessario  ordinatio  monialium. 
Confessario  monialium  ordinario  competit  jurisdictio  in  moniales 
earumque  novitias  et  quascunque  personas  ipsius  curse  a Prselato 
commissas  idque  in  foro  conscientise  tantum.  Regula  generalis  est 
ut  prse  oculis  habita  religiosarum  mulierum  conditione  atque  fine 
quo  tendere  debent,  easdem  sic  dirigat,  ut  confessarius  ad  confes- 
siones generaliter  assumptus  dirigit  animas  sibi  commissas.  Quare 
confessarius  est  cui  fit  manifestatio  conscientiae,  non  Superioribus 
vel  Superiorissis.  Ipse  deinde  est,  qui  frequentiam  accessuum  ad 
s.  mensam  dirigit,  ut  supra  1.  III.  tit.  35.  nn.  2.  et  3.  jam  vidi- 
mis  ex  decreto  » Quemadmodum « S.  C.  EE.  et  RR.  d.  17.  Dec. 
1890.  — Alia  munera  ecclesiastica,  e.  g.  celebrandi  missam  con- 
ventualem,  conferendi  sororibus  periclitantibus  s.  viaticum  et  ex- 
tremam unctionem,  condonandi,  non  competunt  confessariis  nisi 
per  accidens,  sc.  in  quantum  sunt  etiam  officiatores  vel  capellani.  — 
Unum  vero  officium  spectat  exdusive  ad  confessarium  orMnarium 
sororum  religiosarum  etiam  cum  votis  simplicibus  tantum,  sc.  dandi 
monialibus  et  ceteris  personis  quae  unum  habent  confessarium 

Apo8tolicam  Benedictionem  in  articulo  mortis  S.  C.  Indolg.  d. 
23.  Sept  1.775  (Decreta  authentica.  Ratis  bonae  apud  Pustet.  1883. 
n.  237.  ad  9“”.)  et  in  Aureliane»,  d.  2.  Dec.  1868. 

24.  De  confessario  extraordinario.  Unitati  directionis  et  liber- 
tati conscientiarum  consulere  semper  volebat  et  adhuc  vult  Ec- 
clesia. Ideo  unum  confessarium  ordinarium  dedit  monialibus  cete- 
risque  piarum  Congregationum  mulieribus,  at  simul  constituit,  ut 
mutaretur  quolibet  triennio  ille  confessarius  ordinarius,  necnon 
praeter  ordinarium  singulis  communitatibus  feminarum  religiosis 
dedit  unum  saltem  vel  plures  conf.  extraordinarios. 

Tria  sunt  circa  hanc  materiam  universalis  juris  decreta  prae- 
cipua: 1)  Tridentini  in  c.  10.  sess.  25.  De  reg.;  2)  Benedicti  XIV. 
in  Const  »Pastoralis  euroe * d.  5.  Aug.  1748;  3)  Leonis  XIII.  per 
organum  S.  C.  EE.  et  RR.  decretum  * Quemadmodum*  d.  17.  Dec. 
1890.  n.  IV.  — Ultimum  decretum,  in  quantum  nostram  respicit 
materiam  est  tenoris  sequentis: 

» Praeterea,  firmo  remanente  quoad  Confessarios  ordinarios  et 
extraordinarios  Communitatum  quod  a Sacrosancto  Concilio  Tri- 
dentino  praescribitur  in  Sess.  25.  cap.  10.  de  Regul.,  et  a s.  m.  Be- 
nedicto XIV.  statuitur  in  Constitutione  quae  incipit  ‘ Pastoralis 
cura?:  Sanctitas  Sua  Praesules  Superioresque  admonet,  ne  extra- 
ordinarium denegent  subditis  Confessarium,  quoties  ut  propriae  con- 
scientiae consulant  ad  id  subditi  adigantur,  quin  iidem  Superiores 
ullo  modo  petitionis  rationem  inquirant,  aut  aegre  id  ferre  demon- 
strent Ac  ne  evanida  tam  provida  dispositio  fiat,  Ordinarios  ex- 
hortatur, ut  in  locis  propriae  Dioeceseos,  in  quibus  mulierum  Com- 
munitates exsistunt,  idoneos  Sacerdotes  facultatibus  instructos  de- 
signent, ad  quos  pro  Sacramento  Poenitentiae  recurrere  eae  facile 
queant  < Claritati  rei  consulere  volentes  totam  de  confessario 
extraordinario  materiam  in  3 capita  dividimus:  I.  Confessarius 
extraordinarius  quando  debet  offerri?  II.  Quis  illum  concedit? 
III.  Quot  et  quales  confessarii  extraord.  constitui  debent? 

25.  1°.  «Praeter  ordinarium  confessarium  alius  extraordinarius 
ab  episcopo  et  aliis  superioribus  bis  aut  ter  in  anno  offeratur , qui 
omnium  confessiones  audire  debeat*  sic  Tridentinum  cit  10.  sess.  25. 
De  reg.  Verbum  «offeratur*  dubium  relinquere  videtur  utrum 
debeat  'an  deceat  offerri. 

At  S.  C.  Concilii  jam  20.  Sept.  1642  in  Saltuen.  decrevit 
«Episcopum  non  posse,  immo  teneri  offerre«;  Benedictus  XIV.  in 

Inst.  67.  Unde  patet:  Confessarias  extraordinarias  debet  offerri 
1°.  omnibus  monialibus  ne  ana  quidem  excepta  saltem  bis  in  anno, 
non  at  omnes  et  singulae  moniales  vel  piae  feminae  confiteantur, 
hoc  enim  non  praecipitur,  sed  ut  omnes  et  singulae  superiorissae, 
professae,  novitiae,  ceterseque  personae  ad  communitatem  pertinentes 
se  sistant  coram  eodem  confessario  extraordinario  ejus  salutaria 
saltem  monita  excepturae.  Attamen  si  confiteri  velint,  debet  ex- 
cipere earundem  confessiones  extraordinarius  confessarias,  Bene- 
dictus XIV.  in  cit.  Const  Pastoralis  cures  §.  3.  — Negligentiam 
Episcopi  supplebit  Major  Poenitentiarius,  Regularium  Superiorum 
ipse  Episcopus,  S.  C.  Concilii  d.  23.  Aug.  1631.  et  Benedictus  XIV. 
c.  1.  — Potest  autem  Episcopus  vel  Praelatus  Regularis  ter  qua- 
terve  per  annum  extraordinarium  confessarium  mittere  in  moni- 
alium  monasterium;  sic  S.  Franciscus  Salesius  in  Ordinem  Visi- 
tationis B.  M.  V.  praxim  invexit  quater  in  anno  concedendi  conf. 
extraordinarium.  Haec  quidem  deputatio  saltem  bis  in  anno  fieri 
debet,  ac  ter  quaterve  potest  absolute,  sc.  absque  ullis  precibus  ac 
supplicationibus  monialium  vel  piarum  feminarum.  Sed  praeterea 
quoque  nonnunquam  potest  et  debet  concedi  idem  confessarius  ad 
preces  singularum  monialium.  Jam  Benedictus  XIV.  statuit  plures 
casus  ejusmodi. 

Legi  possunt  in  sua  Const.  » Pastoralis  curce*,  sc.  in  casu  gra- 
vis infirmitatis,  in  casu  insuperabilis  reluctantiae,  denique  in  casu 
spiritualis  profectus  et  consolationis.  At  eos  fusius  explicari  non 
expedit,  quandoquidem  S.  C.  EE.  et  RR.  in  decreto  >Quemad- 
modum»  ulterius  progressa  est,  ita  ut  Benedicti  XIV.  casus  jam 
in  hoc  novissimo  induito  inclusi  reperiantur.  Etenim  Praesules 
Superioresque  extraordinarium  confessarium  etiam  singulis  sorori- 
bus offerre  possunt  et  debent,  »quoties  ut  propriae  conscientiae  con- 
sulant ad  id  adigantur.»  — Fortasse  objicies:  Hac  ampla  conces- 
sione patet  abusibus  porta.  Potest  patere,  concedo;  debet  patere, 
nego ; nam  S.  C.  EE.  et  RR.  debitis  cautelis  circumdedit  hanc  con- 
cessionem, at  huic  objectioni  melius  respondetur  in  n.  II. 

26.  11°.  Quis  confessarium  extraordinarium  concedit?  Qua- 
tuor  vel  saltem  tres  personae  concurrunt  in  hac  concessione:  a)  Epi- 
scopus; et  Praelatus  regularis;  b)  Superior  domus;  c)  ipse  confes- 
sarius extraordinarius,  — hi  4 vel  ceteri  3 dempto  Praelato  regulari. 
Deputatio  juridica  enim  confessarii  extraordinarii  spectat  ad  eos- 

dem. Praelatos  ad  quas  spectat  deputatio  ordinarii:  ergo  ad  Ordi- 
narium loci  (approbatio)  et  Praelatum  regularem  (jurisdictio)  aut 
ad  Ordinarium  loci  solum  (approbatio  et  jurisdictio).  Prioribus 
saeculis  deputatio  extraordinaria  flebat  regulariter  singulis  vicibus, 
S.  C.  Concilii  in  Ariminen.  d.  27.  Jan.  1748.  Sed  jam  Benedi- 
ctus XIV.  in  cit.  Const  habitualem  conf.  extraordinarii  indicat 
deputationem.  Quae  habitualis  deputatio  tamquam  regula  ut  ser- 
vetur, mandat  decretum  » Quemadmodum*  n.  IV.;  cfr.  etiam  re- 
sponsum S.  C.  EE.  et  RR.  d.  17.  Aug.  1891  ad  III".  — Si  forte 
nullus  extraordinarius  confessarius  sit  constitutus  — id  quod  non 
est  laudandum  — , in  singulis  casibus  sacerdos  electus  a moniali 
debet  approbari  et  jurisdictione  donari. 

b)  Superior  regularis  etiam  concurrit,  uti  vidimus.  Monialis 
vel  soror  religiosa  adeat  enim  oportet  Superiorissam  eidem  decla- 
rans se  velle  confiteri  apud  confessarium  extraordinarium  N.  N. 
vel  apud  sacerdotem  N.  N.  qui  munere  confessarii  nullo  modo  pro 
monialibus  fungitur.  Potestne  Superiorissa  vel  Superior  denegare 
sorori  petenti  licentiam  ? Superior  vel  Superiorissa  sc.  persona  »quae 
domui  religiosae  praeest  sive  vir  sive  femina*  (S.  C.  EE.  et  RR. 
d.  17.  Ang.  1891  ad  I“")  nequaquam  potest  licentiam  denegare, 
immo  ne  rationem  quidem  petitionis  inquirere  neque  id  aegre  ferre 
demonstrare  potest,  cit.  decr.  » Quemadmodum « n.  IV.,  licet  videat 
rationem  petitionis  esse  fictam  vel  in  sola  imaginatione  exsisten- 
tem; uti  S.  C.  EE.  et  RR.  in  cit.  Malacitana  d.  17.  Aug.  1891. 
ad  II”".,  monere  tamen  potest  subditos  »non  posse  extraordinarios 
confessarios  petere,  nisi  ad  id  adigantur  ut  propriae  conscientiae 
consulant*. 

c)  Ex  hisce  vidimus  remedium  abusibus  qui  accidere  possunt, 
usque  modo  conveniens  non  esse  paratum.  Quis  igitur  est  qui 
malam  petitionem  confessarii  extraordinarii  repellit?  — Id  prae- 
stare potest  et  debet  ipse  confessarius  extraordinarius;  nam  S.  C. 
EE.  et  RR.  d.  1.  Febr.  1892  interrogationi  II".  «Confessarii  ad- 
juncti, si  quando  cognoscunt  non  esse  probabilem  causam  ad  ipsos 
recurrendi,  an  teneantur  in  conscientiis  ad  declinandam  confes- 
sionum sororum  auditionem?*  respondit  n.  Affirmative.  — Mala 
autem  petitio  sororis  est,  si  petit  inani  vel  pravo  motivo  per- 
mota necnon  quoties  ejusmodi  petitionibus  periculum  inducitur  ne 
dispositio  Ecclesiae  de  uno  confessario  monialium  in  irritum  cadat. 

Ad  confessarium  extraordinarium  spectant  certe  principales  partes, 
nihilominus  etiam  Ordinarius  se  ingerere  potest  et  debet  in  hac 
causa  monendo  moniales  et  sorores  ejusmodi,  dispositionem  arti- 
culi IV.  Decreti  Quemadmodum  exceptionem  tantum  legi  communi 
constituere  pro  casibus  dumtaxat  vera  et  absoluta  necessitatis,  quo- 
ties ad  id  adigantur,  firmo  remanente  quod  a S.  Concilio  Triden- 
tino  et  a Constitutione  s.  m.  Benedict.  XIV.  incipiente  Pastoralis 
curse  prascriptum  habetur.  — Si  ergo  soror  quaedam  petit  confes- 
sarium extraordinarium  jam  deputatum,  adeat  Superiorem  domus, 
voluntatem  eidem  patefaciens.  Qui  accerset  confessarium  extra- 
ordinarium et  hic  edoctus  de  motivo  petitionis  aut  rejicit  aut  acci- 
pit poenitentem  cavendo  ne  nimis  saepe  id  fiat  — Si  confessarii 
extraordinarii  omnino  non  sunt  deputati,  prius  sacerdos  a sorore 
electus  approbatione  et  jurisdictione  donari  necessarium  est. 

27.  IIL  Quot  et  quales  sacerdotes  deputari  debent  in  confessorios 
extraordinarios.  — 1)  Secundum  decretura  » Quemadmodum*  n.  IV. 
plures  deputari  maxime  convenit  ut  ex  ipsis  sorores  eligant  S.  C. 
EE.  et  RR.  d.  17.  Aug.  1891  ad  III"m.  Nonnunquam  Ordinario 
loci  ob  sacerdotum  idoneorum  penuriam  impossibile  erit  plures 
quam  unum  deputare,  praesertim  pro  innumeris  novarum  Congre- 
gationum domibus  filialibus.  Si  saltem  unus  constituitur,  id  acce- 
dentibus praecipue  rationibus  sufficere  videtur.  — 2)  Confessarius 
extraordinarius  iisdem  qualitatibus  moralibus  praeditus  esse  debet 
quibus  ordinarius,  sed  servata  proportione.  Sic  aetas  40  annorum 
in  extraordinariis  non  rigorose  requiritur;  sic  parochi,  canonici  etc. 
facilius  ad  munus  extraordinarii  conf.  admittuntur;  sic  regu- 
lares facilius  deputari  possunt  in  conf.  extraordinarios  monialium 
Episcopo  subjectarum  et  viceversa.  — In  monasteriis  autem  regu- 
laribus subjectis  deputationi  conf.  extraordinarii  ex  dero  saeculari 
vel  ex  alia  familia  regulari  ita  favetur,  ut  Superior  regularis  sit 
obligatus  ad  deputandum  saltem  semel  in  anno  confessarium  extra- 
ordinarium aut  saecularem  aut  diversae  familiae  regularem,  Bene- 
dictus XTV.  in  Const.  » Pastoralis  cura « circa  medium.  — Notan- 
dum in  fine  hujus  tractatus  est  quidquid  quoad  conf.  extraordi- 
narium dictum  fuit  de  monialibus,  valere  de  omnibus  communi- 
tatibus unum  confessarium  habentibus. 

Titulus  XXXVIII. 

De  jure  patronatus. 

1.  Vocabulo  patroni  latini  scriptores  usitantur  ad  significan- 
dum defensorem  vel  provinciae,  vel  civitatis,  vel  particularis  causae. 
Scriptores  vero  ecclesiastici  praesertim  post  saec.  12.  patronos  ap- 
pellarunt fundatores  Ecclesiarum  aut  beneficiorum  et  eos,  qui  ab 
ipsis  causam  habuerunt.  Ex  officio  defensionis  eosdem  appellarunt 
advocatos,  quamvis  stricto  sensu  distinguerent  advocatos  et  pa- 
tronos ita  ut  patronus  ille  esset  qui  in  omnia  jura  concessa  fun- 
datori succederet,  advocatus  vero  qui  succederet  in  officium  defen- 
sionis ecclesiae  vel  beneficii.  Ita  arg.  c.  9.  h.  t. 

2.  Inspecta  historia  patronatus,  inspectoque  jure  cuique  pa- 
trono communi,  jns  patronatus  definitur  'Jies  seu  potestas  nomi- 
nandi, vel  prcesentandi  superiori  ecclesiastico  clericum  promovendum 
ad  beneficium  vacans,  competens  fidelibus  ob  fundationem,  aedifica- 
tionem et  dotationem  Ecclesiof.  Ex  definitione  duplex  eruitur  pa- 
tronatus qualitas  1 u.  ut  consideretur  ceu  vinculum  juris  a pluribus 
sequiparatum  servituti,  quo  limitatur  et  circumscribitur  potestas 
Episcopi  in  collatione  Ecclesiae  vel  praebendae  vacantis.  Hinc  cle- 
ricus si  fuerit  idoneus,  promovendus  est  ad  beneficium  vacans. 
Quare  actus  institutionis  quo  superior  beneficium  clerico  praesentato 
confert  non  liberalitatis,  sed  necessitatis  actus  dicitur.  2*.  Quali- 
tas est  ut  nempe  patronatus  sit  jus  spiritmle;  nam  ordinatur  ad 
collationem  beneficii  et  personam  legitime  designat,  quae  ex  in- 
stitutione Superioris  officium,  et  stationem  sacram  occupet  et  exer- 
ceat. Hinc  ex  tit.  De  simonia  (V.  3)  scimus  patronatum  non  posse 
nec  vendi,  nec  emi,  quin  incidatur  in  simoniam.  Porro  quisque 
novit  simoniacam  labem  contrahi  quoties  vendatur,  aut  pretio  com- 
paretur, vel  quod  gratiae  Dei  donum  est,  vel  quod  ecclesiastica 
constitutione  sacrum  est.  Nonnisi  ergo  ex  privilegio  et  concessioue 
Ecclesiae  in  laicis  residere  potuisset  patronatus. 

3.  Definitio  proposita  deducta  est  ex  principali  jure  quod  pa- 
tronis competit.  At  ut  conceptus  juris  patronatus  plenius  tradatur 
ab  aliis  doctoribus  sequens  proponitur  juris  patronatus  definitio. 
Videlicet  ‘Jus  quoddam  singulare  certis  in  honoribus  commodisque 
consistens,  cui  etiam  certa  onera  cohaerent,  concessum  iis  qui  bene- 

ficia  vel  Ecclesias  fundarunt,  aedificarunt,  et  dotarunt  vel  etiam 
iis  qui  ab  iisdem  causam  habent'. 

4.  De  variis  speciebus  juris  patronatus. 

Jus  patronatus  inprimis  dividitur  in  activum  et  passivum, 
nam  directe  et  proprie  quidem  consistit  in  jure  praesentandi  cleri- 
cum; at  factum  est  ex  usu  Ecclesiae  ut  institutor  beneficii  posset 
etiam  designare  genus  personarum,  vel  ex  aliqua  familia,  vel  ex 
certa  gente  aut  loco,  quae  personae  si  essent  idoneae,  deberent  a 
patrono  necessario  praesentari  Episcopo  ad  assequendum  beneficium. 
Hoc  jus  ut  quis  praesentari  debeat,  appellarunt  DD.  passivum  pa- 
tronatum, dum  patronatum  proprie  dictum  seu  jus  praesentandi 
appellarunt  patronatum  activum.  Hinc  divisio  est  in  jus  patro- 
natus passivum  et  activum.  Porro  jus  patronatus  proprie  dictum 
idest  activum  varias  habet  divisiones:  1*  Divisio  est  ut  aliud  sit. 
ecclesiasticum,  aliud  laicale,  aliud  mixtum. 

5.  Ecclesiasticum  est  illud  quo  praedita  est  Ecclesia  vel  digni- 
tas ecclesiastica,  non  vero  persona.  Scilicet  est  illud  quod  adne- 
xum est  alieni  Ecclesiae,  vel  praebendae,  vel  officio  sacro  ita,  ut 
jus  habeat  praesentandi  ad  beneficium  patronatum  clericus  qui  ad 
Ecclesiam  illam  pertineat,  vel  habeat  praebendam  aut  officium. 
Quare  jus  nominandi  procedit  ex  titulo  ecclesiastico.  --  Laicale 
illud  est  quod  patrono  competit  ex  titulo  civili,  ex.  gr.  ex  suc- 
cessione in  aliqua  familia.  Nec  officit  si  accidentaliter  exerceatur 
ab  aliquo  clerico.  Nam  si  ex  titulo  laicali  clericus  acquisivit  jus 
praesentandi,  jus  patronatus  non  desinit  esse  laicale. 

6.  Mixtum  jus  patronatus  est  quod  simul  competit  ex  titulo 
ecclesiastico  et  ex  titulo  laicali,  ex.  gr.  si  ad  aliquod  beneficium 
jus  habeat  nominandi  Parochus  alicujus  Ecclesiae,  et  individuum 
alicujus  familiae. 

De  qualitate  hujus  patronatus  est  ut  in  particularibus  casibus 
sequatur  regulam  vel  patronatus  laicalis  vel  ecclesiastici,  prout 
magis  uni  qnam  alteri  faveat  jus.  Excipitur  casus  quo  ex  conven- 
tione altei-native  praesentet  clericus  et  laicus. 

Jus  patronatus  competens  universitatibus  laicalibus  laicale  est, 
et  etiam  laicale  est  quod  competit  confratemitatibus  seu  sodalitiis 
laicorum.  Nam  quamvis  opus  pium  compleatur  a confratribus, 
tamen  hoc  opus  a laicis  personis  perficitur,  nec  sodalitium  haberi 
potest  ceu  capitulum,  et  congregatio  ecclesiasticarum  personarum. 

7.  2°.  Jus  patronatus  dividitur  in  personale  et  reale.  Perso- 
nale est  quod  in  rem  non  concipitur,  sed  vel  certae  personae,  vel 
certo  personarum  generi  conceditur,  ex.  gr.  filiis  et  descendentibus 
filii  in  infinitum.  — Reale  illud  est  quod  alicui  competit  intuitu  certae 
rei  vel  certi  juris  realis,  ita  ut  semper  transeat  in  quemcunque 
possessorem  ejusdem  rei  vel  juris  ex.  gr.  si  adnexum  sit  castro, 
villae  aut  fundo  vel  officio  alicui 

8.  3°.  Dividitur  Jus  patronatus  activum  et  hic  etiam  passivum 
in  hcereditarium,  familiare,  gentilitium  et  mixtum.  Haereditarium 
est  quod  relinquitur  haeredibus  sive  testatis,  sive  intestatis.  Hinc 
si  filius  se  abstineat  a paterna  haereditate,  vel  extraneus  haeres 
haereditatem  repudiet,  eo  ipso  amittunt  jus  patronatus.  Si  unus 
vel  alter  repudiaverit  haereditatem , jus  patronatus  accrescit  aliis 
haeredibus  adeuntibus  haereditatem.  Repudiantibus  omnibus,  haere- 
ditas  dicitur  jacens.  Ex  beneficio  praetorio  seu  a judice  datur 
haereditati  jacenti  curator.  Curator  datus  exercet  jus  patronatus. 
Non  idem  vero  dicendum  de  exsecutoribus  testamentariis;  nam  cum 
adsit  haeres  testamentarius,  hic  erit  patronus.  Filius  cui  relicta 
sit  portio  legitima,  cum  honoretur  post  Justinianum  titulo  haeredis, 
consequitur  cum  aliis  haeredibus  jus  patronatus  haereditarium.  Non 
ita  vero  haeres  in  re  certa  quia  comparatur  legatario.  Exceptio 
duplex  est  1°.  si  jus  patronatus  sit  reale,  et  adnexum  fundo  illi 
haeredi  relicto;  2°.  si  aliis  haeredibus  repudiantibus  haereditatem, 
hic  totum  assem  haereditarium  assequatur. 

9.  Jus  patronatus  familiare  ab  aliquibus  confunditur  cum  gen- 
tilitio et  dicitur  esse  illud  in  quod  succedunt,  qui  sunt  de  familia 
fundatoris,  vel  alterius  familiae  cui  sit  relictum.  Verum  pragma- 
tici distinguunt  familiam  in  extensivam,  et  contentiram.  Exten- 
sivam dicunt  eam,  quae  ab  institutore  genita  est,  et  ab  eo  veluti 
a communi  stipite,  vel  proxime  vel  remote  descendit,  seu  quasi 
extenditur.  — Contentivam  appellant  eam,  quae  non  solum  insti- 
tutoris filios  et  nepotes,  sed  etiam  collaterales  ejus  complectitur. 
Quapropter  familiare  proprie  dicitur  jus  patronatus  quod  compre- 
hendit familiam  quae  a fundatore  vel  a primo  patrono  instituto 
descendit.  Gentilitium  erit  si  comprehendet  etiam  familiam  con- 
tentivam, seu  collaterales  idest  gentem  institutoris  patronatus,  vel 
personae  cui  relictum  est  jus  patronatus.  Quare  erit  familiare  jus 
patronatus  si  institutor  dicat:  relinquo  jus  patronatus  omnibus 
masculis  descendentibus  ex  masculis  meis  vel  filii.  Erit  vero  gen- 

tilitinm  si  dicat:  jus  nominandi  habeant  omnes  de  mea  domo  et 
eorum  successores.  In  hoc  utroque  jure  patronatus  non  attenditur 
hsereditas,  sed  solummodo  vinculum  sanguinis. 

10.  Porro  jus  patronatus  familiare  et  gentilitium  regulariter 
comprehendit  solos  masculos  succedentes  ex  masculis.  At  aliquando 
concipitur  ita  ut  comprehendat  quoscumque  successores,  quare 
etiam  a feminis  acquiritur.  Quo  in  casu  descendentale  vel  lineale 
dici  potest  jus  patronatus  eo  quod  omnes  lineas  etiam  cognatorum 
comprehendat.  — Aliquando  concipitur  ita  ut  complectantur  solos 
agnatos  scilicet  masculos  descendentes  ex  masculis,  et  feminas 
immediate  per  masculos  institutori  conjunctas.  Quo  in  casu  agna - 
titium  dicitur  jus  patronatus.  Quid  si  in  hoc  jure  patronatus  de- 
ficiat linea  masculina?  Pragmatici  dicunt  admitti  in  subsidium 
masculorum  feminas.  Nam  institutor  licet  praedilexerit  masculos 
de  masculis,  tamen  non  abhorruit  a masculis  de  feminis  sibi  vin- 
culo sanguinis  conjunctis.  Hoc  vero  ex  praesumptione:  hinc  si 
contrarium  voluisse  institutorem  pateat,  excluduntur.  Ex.  gr.  si 
dixerit  beneficium,  deficiente  linea  designata,  fore  liberae  collatio- 
nis, vel  si  ultimo  de  agnatis  dederit  substitutum. 

11.  Mixtum  jus  patronatus  participat  simul  de  hcereditarioy 
et  de  familiari:  illud  scilicet  est  ad  quod  obtinendum  requiritur 
simul  qualitas  successionis  sanguinis  et  successionis  haereditatis. 
Ex.  gr.  si  testator  dicat:  relinquo  jus  patronatus  Titio  et  ejus  hae- 
redibus et  successoribus.  Animadvertendum  denique  est  jus  patro- 
natus familiare,  gentilitium  et  mixtum,  etiam  si  fuerit  relictum 
sub  forma  primogeniali  in  ultimo  gradu  lineae  contemplatae  transire 
in  haereditarium,  et  proinde  ultimum  possessorem  posse  de  eo  dis- 
ponere per  actum  ultimae  voluntatis  nisi  contraria  appareat  volun- 
tas institutoris,  qui  scilicet  vel  voluerit  in  casu  exstinctionis  lineae 
liberam  fore  Ecclesiam  vel  substitutum  dederit.  Egregie  haec  poste- 
rior divisio  illustratur  in  causa  Syracusana  d.  10.  Dec.  1892  a 
S.  C.  C.  decisa. 

De  modis,  quibus  acquiritur  jus  patronatus. 

12.  Considerari  possunt  modi  quibus  primum  constituitur  et 
exsistere  incipit  jus  patronatus  qui  appellari  possunt  A.  modi  ori- 
ginarii et  modi  quibus  in  alios  transferetur  jus  patronatus  jam 
exsistens  quique  possunt  dici  B.  derivati. 

13.  A.  Modi  originarii  ad  acquirendum  jus  patronatus  alii 
dici  possunt  ordinarii,  alii  autem  extraordinarii.,  1°.  Modos  origi- 
narios simulque  ordinarios  qui  nempe  ex  institutione  patronatus 
derivant  exhibet  versiculus  ‘Patronum  faciunt  dos,  aedificatio,  fun- 
dus'.  Hinc  triplex  est  titulus  primarius  juris  patronatus  nempe 
fundatio,  aedificatio  seu  constructio  et  dotatio  Ecclesiae.  Ecclesiam 
fundasse  dicitur  qui  fundum  seu  aream,  aut  terrae  spatium  con- 
cedit ut  ibi  aedificetur  Ecclesia. 

14.  .Edificasse  ecclesiam  dicitur  qui  ex  consensu  Ordinarii 
propriis  sumptibus  eam  construxit  Arg.  c.  33.  C.  16.  q.  7.  et 
c.  25.  h.  t.  Qui  vero  absque  Ordinarii  consensu  Ecclesiam  con- 
struxit cum  illicite  egerit  arg.  c.  9.  De  consecr.  D.  1.,  non  acquirit 
jus  patronatus.  — Quid  vero  dicendum  de  eo,  qui  restituit  Ec- 
clesiam collapsam  vel  collabentem?  Pro  acquisitione  juris  patro- 
natus aedificanti  aequiparatur  qui  penitus  destructam  Ecclesiam 
iterum  ex  Episcopi  consensu  excitat,  quamvis  utatur  praeexisten- 
tibus lapidibus  et  caementis  arg.  c.  7.  De  Judaeis  (V.  6).  Non  vero 
jus  patronatus  acquirit  qui  in  aliqua  parte  collabentem  restituit 
quamvis  diversis  et  successivis  temporibus  per  partes  totam  reno- 
vaverit Ecclesiam.  — Dotasse  Ecclesiam  dicitur  qui  sufficientes 
reditus  tum  pro  decente  ornatu  Ecclesiae  tum  pro  sustentandis 
ministris  adsignavit  c.  31.  C.  16.  q.  7. 

15.  Adnotandum  vero  est,  acquiri  jura  patronatus  non  solum 
ex  tribus  hisce  titulis  in  eadem  persona  simul  concurrentibus,  sed 
acquiri  etiam  si  in  tribus  personis  distinctis  concurrant.  Hoc  in 
casu  tres  erunt  patroni:  quisque  ex  proprio  titulo.  Hinc  unus  esse 
poterit  patronus  fundatione,  alius  aedificatione,  tertius  dotatione. 
Ratio  est  quia  canones  distincte  unumquemque  titulum  exhibent 
ut  sufficientem  ad  obtinendum  jus  patronatus.  Nec  officit  locutio 
Tridentini  in  c.  12.  sess.  14.  De  Ref.  ‘Nemo  nisi  Ecclesiam,  bene- 
ficium aut  Capellam  fundaverit  et  construxerit  etc.  . . .,  jus  pa- 
tronatus obtinere  poterit’.  Nam  particula  copulativa  habet  sensum 
disjunctivum  juxta  communem  sententiam. 

At  non  sufficit  unus  titulus  ad  acquirendum  jus  patronatus  si 
reliqui  tituli  neque  in  aliena  persona  concurrent.  Sic  ex  gr.  aedi- 
ficator non  fit  patronus  nisi  adsit  alius  qui  dotet  Ecclesiam. 

16.  H#.  Originarii  quidem  tituli,  extraordinarii  tamen  sunt: 
privilegium  et  praescriptio.  Relate  ad  privilegium  non  sufficit  con- 
cessio Episcopi;  nam  argumento  c.  9.  sess.  25.  De  Ref.  abrogata 

in  genere  censentur  jura  patronatus  concessa  ex  privilegiis.  Hinc 
solus  Rom.  Poiitifex  potest  ob  plenitudinem  potestatis  conferre  jus 
patronatus  titulo  privilegii. 

17.  Etiam  praescriptio  esse  potest  titulus  acquisitionis  juris 
patronatus,  et  est  quidem  originarius,  si  praescribatur  jus  contra 
Ecclesiam  liberam,  erit  derivatus  si  contra  exsistentem  patronum 
fiat  praescriptio.  De  1*.  specie  praescriptionis  agit  Tridentinum 
in  c.  9.  sess.  25.  De  Ref.  et  distinguit  inter  personas  privatas  et 
potentes.  Pro  civibus  et  personis  privatis  in  genere,  ut  acquirant 
jus  patronatus  contra  Ecclesiam  liberam,  requirit  tempus  imme- 
moriale,  et  frequentiam  actuum  praesentationis.  Doctores  tenent 
sufficere  binas  praesentationes  continuas.  - Pro  potentioribus  per- 
sonis a quibus  nempe  solet  plerumque  jus  patronatus  acquiri  ex 
usurpatione,  praeter  alia  ad  immemorialem  praescriptionem  proban- 
dam reqnirit  Tridentinum  ut  saltem  ostendatur  authenticis  scri- 
pturis per  50  annos  locum  habuisse  et  cum  effectu  continuas  prae- 
sentationes. Nomine  potentinm  personarum  veniunt  principes,  im- 
perantes, barones,  duces  locorum  et  etiam  communitates  et  uni- 
versitates. Quoniam  ad  praescribendum  jus  patronatus  contra 
Ecclesiam  liberam  requiritur  praescriptio  immemorialis,  hinc  non 
desunt  qui  dicant  praescriptionem  non  constituere  modum  origina- 
rium acquirendi  jus  patronatus.  Nam  immemorialis  praescriptio 
praesumere  facit  titulum.  Unde  praescriptio  in  casu  est  indicativa 
tituli  originarii. 

. 18.  Si  sermo  sit  de  praescriptione  juris  patronatus  2°.  contra 

praeexsistentem  patronum  in  Ecclesia  non  libera,  praescriptio  regitur 
juxta  normam  aliorum  jnrium  in  re  exsistentium.  Hinc  contra  pri- 
vatam personam  cum  titulo  colorato  praescriptio  inducitur  per  de- 
cennium inter  praesentes,  per  spatium  viginti  annorum  inter  ab- 
sentes. Si  autem  probari  non  potest  titulus  coloratus,  requiruntur 
30  amni.  Quod  si  patronatus  possideatur  a Monasterio,  Ecclesia, 
vel  aliis  locis  piis,  ad  hoc  jus  praescribendum  requiritur  quadra- 
genaria praescriptio. 

19.  B.  Modi  derivati  translationis  et  acquisitionis  juris  patro- 
natus sunt  1°.  successio  hasreditana , 2°.  alienatio.  Successione 
haereditaria  cum  universitate  bonorum  in  haeredes  sive  ex  testa- 
mento sive  ab  intestato  transit  jus  patronatus,  quod  fuit  proprium 
defuncti,  nec  eo  mortuo  ministerio  juris  in  alium  transire  debebat, 
c.  7.  h.  t et  Clem.  2.  eod.  Si  plures  sint  haeredes  licet  pro  inae- 
Santi  III.  T)eer.  2,i 


Digitized  by  v^ooQie 


402 


DECRETALIUM  GUEOORII IX.  LIB.  HI. 


qualibus  partibus,  succedunt  omnes  in  jus  patronatus  defuncti  quod 
in  solidum  possident;  arg.  c.  1.  h.  t.  et  Gloss.  ib?.  Scilicet  vel 
alternis  vicibus  nominant  vel  si  simul  nominent  ille  praesentatus 
censebitur,  qui  majorem  numerum  vocum  patronorum  obtinuerit. 

20.  Animadvertendum  vero  est  aliquando  successionem  fieri 
in  capita,  aliquando  in  stirpes.  In  capita  successio  verificatur  cum 
plures  jure  proprio  eidem  personae  succedunt,  quae  habuerat  jus 
patronatus.  In  hac  specie  singula  haeredum  suffragia  idem  valent, 
ita  ut  qui  plura  retulerit  suffragia,  censeatur  nominatus.  — In 
stirpes  vero  successio  perficitur  1°.  cum  duabus  personis  habenti- 
bus jus  patronatus  in  solidum  succedant  distincti  haeredes;  2°.  cum 
patri  habenti  jus  patronatus  succedant  filii,  et  nepotes  ex  filio 
praemortuo.  Cum  successio  fiat  in  stirpes,  est  locus  juri  repraesen- 
tationis, seu  non  computantur  voces  juxta  numerum  individuorum, 
sed  in  relatione  ad  auctorem  quem  Vepraesentant.  Hinc  ex.  gr.  si 
ad  patris  haereditatem  duo  filii  admittantur,  et  tres  nepotes  ex  filio 
praemortuo  suffragia  seu  voces  nepotum  pro  una  voce  computantur, 
seu  pro  ea  quam  habuisset  eorum  genitor  si  vixisset.  Hoc  princi- 
pium distincte  traditur  in  Clem.  2.  h.  t ubi  dicitur:  ‘Plures  ab 
uno  ex  patronis  Ecclesiae  relicti  haeredes,  vocem  dumtaxat  unius 
habebunt  in  praesentatione  rectoris’. 

21.  Alienatio  juris  patronatus  tribus  modis  perficitur  1°.  dona- 
tione, 2°.  permutatione.  3°.  venditione. 

Jus  patronatus  personale  et  haereditarium  potest  donari.  Dixi 
haereditarium:  nam  familiare,  et  gentilitium  donari  non  possunt. 
In  utroque  enim  donatio  cederet  in  praejudicium  libertatis  Ecclesiae 
et  futurorum  vocatorum,  qui  suo  tempore  succedunt,  et  veniunt 
nomine  proprio.  At  ex  c.  un.  h.  t.  in  6°.  si  donetur  Monasterio, 
Ecclesiae  vel  in  genere  loco  pio,  non  requiritur  consensus  Episcopi, 
ex  sensu  autem  contrario  hic  consensus  requiritur,  si  fiat  donatio 
in  favorem  privatae  personae  licet  sit  clericus.  Excipiunt  DD.  do- 
nationem factam  ab  uno  patrono  reliquis  compatronis.  Nam  arg. 
Clem.  2.  h.  t.  possunt  libere  compatroni  inter  se  convenire  et  dis- 
ponere de  nominatione  alternative  facienda. 

22.  Permutatione  etiam  acquiritur  jus  patronatus  1".  quoties 
res  inter  se  permutentur  in  quibus  adnexum  est  jus  patronatus 
dummodo  nulla  aestimatio  incidat  in  jus  patronatus,  ne  labes  simo- 
niaca  contrahatur  c.  6.  De  rer.  permut.  (III.  19);  2°.  quoties  abs- 
que intuitu  rei  alicujus  unum  jus  patronatus  cum  alio  jure  patro- 

natus  permutatur.  Hoc  vero  in  2.  casu  arg.  cit.  c.  5.  De  rer.  permut. 
requiritur  Ordinarii  consensus. 

23.  Venditione  potest  acquiri  jus  patronatus.  At  nemo  dixerit 
jus  patronatus  sive  personale  sive  reale  posse  vendi  per  se  sum- 
ptum: nam  Simonia  esset.  Ex  c.  16.  h.  t.  deprehendimus  hanc  alie- 
nationem esse  irritam  ipso  jure.  Ex  Tridentino  autem  c.  9.  sess. 
25.  de  Ref.  eruitur  tum  emptorem  tum  etiam  venditorem  amittere 
jus  patronatus,  et  si  non  alii  quidem  sint  patroni  innocentes,  Eccle- 
sia libera  redditur.  Insuper  ex  eodem  loco  Tridentini  vendentes 
subjacent  excommunicationi,  et  interdicto  fer.  sent.  et  pretium  ac- 
ceptum non  sibi  retinere  nec  emptori  restituere  possunt,  sed  in 
bonum  Ecclesiae  illius,  quae  passa  est  injuriam,  erogare  debent. 

24.  Quomodo  ergo  per  venditionem  potest  alienari,  et  vicissim 
acquiri  jns  patronatus?  Ex  c.  7.  h.  t scimus  jus  patronatus  reale 
per  translationem  rei  in  alium  transire.  At  in  pretio  rei  praefini- 
endo fieri  nequit  computatio  jnris  patronatus,  ne  jus  spirituale 
pretio  comparetur. 

25.  Venditioni  rei  aequiparatur  datio  aut  alia  proprie  dicta 
alienatio.  Immo  DD.  tenent  in  emphyteutam,  et  feudatarium  jus 
patronatus  transire  cum  universitate  bonorum  vel  praedio  parti- 
culari quoties  jus  patronatus  inseparabiliter  conjunctum  est  cum 
universitate  rerum,  vel  praedio  illo  quod  conceditur  in  feudum  vel 
emphyteusim. 

26.  Quibusnam  possit  competere  jus  patronatus. 

Ut  quaestio  resolvatur,  dno  elementa  juris  patronatus  consi- 
deranda sunt.  1°.  Illud  institutum  esse  in  signum  grati  animi 
Ecclesiae  erga  fundatores,  constructores  et  dotem  constituentes  Ec- 
clesiarum, vel  Beneficiorum.  2°.  Quamvis  consideretur  ceu  proprie 
dictum  jus  spirituale  praesentandi  clericum  c.  16.  h.  t,  tamen  actum 
praesentationis  non  exhibere  proprie  dictam  jurisdictionem,  sed 
solum  referre  potestatem  offerendi  snperiori  Ecclesiastico  efficaces 
preces  quas  nempe  superior,  si  legitimae  fuerint,  non  potest  despi- 
cere; idest  non  potest  clericum  idoneum  intra  terminos  juridicos 
praesentatum  respuere.  Ex  1*.  consideratione  sequitur  competere 
jus  patronatus  non  posse  illis,  quos  non  praesumitur  gratos  sibi 
Ecclesia  experiri.  Hinc  Judaei,  pagani,  et  infideles  sunt  incapaces 
juris  patronatus  personalis  obtinendi.  Ita  DD.  communiter.  — 
•Tolerantiae  apicem*  attingit  ideoque  minime  in  exemplum  tra- 
henda est  concessio  S.  C.  Inq.  d.  21.  Dec.  1873  facta  Episcopo 

26* 

Nitrien.  (in  Hongaria),  ut  loco  Judaei  cui  ex  fundo  acquisito  com- 
peteret juspatronatus  reale,  mandatarius  catholicus,  etiam  Episcopo 
gratus,  nominare  possit  ad  patronalia  beneficia,  ex  concurrentibus 
quos  episcopus  ante  probaverit;  in  Archivo  Juris  Eccl.,  tom.  37. 
pag.  363. 

27.  Pariter  haeretici  de  jure  communi  excluduntur  a jure 
patronatus.  Non  enim  merentur  gratitudinem  Ecclesiae  cui  tam- 
quam hostes  adversantur.  Ita  Abbas  in  c.  25.  h.  t.  et  communiter 
DD.  Hisce  non  obstat  praxis  quae  in  Germania  ex  temporibus  pacis 
Westphalicae  (1648)  inolevit;  nam  dicta  praxis  non  est  consuetudo, 
sed  tantummodo  tolerantia.  Reiffenstuel  in  h.  t.  n.  44.  Excom- 
municati  autem  vitandi  quoad  usum  juris  patronatus  repelluntur 
a jure.  Cum  enim  censura  sit  poena  medicinalis  quae  cessat  cessante 
per  reconciliationem  contumacia,  hinc  ipsum  jus  patronatus  non 
amittitur,  sed  solum  suspenditur  durante  excommunicatione.  Ad- 
dunt vero  auctores  servandam  esse  institutionem  praesentati  ab 
excommunicato,  si  ejus  nominationem  acceptavit  Ordinarius.  Ratio 
est  quia  collatio  tituli  proprie  ex  institutione  concessa  a Superiore 
derivat  Ex  1*.  et  2*.  animadversione  sequitur  omnes  prorsus 
fideles  posse  jus  patronatus  habere,  sive  clericos,  sive  laicos,  sive 
masculos,  sive  foeminas,  sive  legitimos,  sive  illegitimos,  sive  puberes, 
sive  impuberes.  Nam  cum  ex  una  parte  jurisdictionem  non  secum- 
ferat  patronatus,  et  ex  altera  cum  in  genere  loquantur  canones 
de  omnibus  qui  juris  spiritualis  ex  concessione  Ecclesiae  capaces 
sunt;  ratio  nulla  est  cur  aliquis  ex  supradictis  si  gratitudinem 
Ecclesiae  promereatur,  privandus  sit  jure  patronatus. 

28.  At  pro  infantibus  vel  furiosis  praesentat  pater,  tutor  aut 
curator  prout  postulat  diversa  conditio.  Pupillus  minor,  vel  filius 
familias  rationis  compotes  post  septennium  aetatis,  si  sint  patroni 
praesentant  absque  auctoritate  tutoris,  curatoris,  aut  patris. 

29.  De  juribus  quae  competunt,  vel  non  competunt  patronis; 
necnon  de  oneribus  relativis. 

Sit  1°.  loco  sermo  de  iis  quae  patrono  /trohibentur  a jure. 
Patronus  sive  laicus  sive  Ecclesiasticus  quacunque  dignitate  ful- 
geat non  potest  1°.  occupare  bona,  jura,  fructus,  et  reditus  Ecclesiae 
seu  beneficii  etiam  praetextu  donationis  suppositae  personae.  Qnod 
si  fecerit,  subjicitur  anathemati  quoadusque  Ecclesiae  vel  beneficiato 
omnia  integre  non  restituerit,  et  absolutionem  ab  Apostolica  Sede 
non  fuerit  assecutus;  privatur  insuper  ipso  facto  jure  patronatus. 

Ita  Trid.  sess.  22.  de  Ref.  c.  11.  Id  quod  S.  C.  Concilii  practice 
applicavit  contra  gubernium  Italicum  in  causa  Panormitana  d. 
16.  Febr.  1889.  Unde  patroni  non  possunt  sese  ingerere  quacum- 
que ex  causa  etiam  praetextu  consuetudinis  cujusque  in  perceptione 
fructuum,  proventuum  et  obventionum  beneficii.  Trid.  sess.  25.  de 
Ref.  c.  9. 

2°.  Ex  c.  3.  sess.  24.  de  Ref.  sese  immiscere  non  potest  visi- 
tationi ornamentorum  Ecclesiae,  aut  bonorum  stabilium,  seu  fabri- 
carum proventibus,  nisi  quatenus  id  eidem  patrono  competat  ex 
institutione,  ac  fundatione  scilicet  ex  lege  fundationis  beneficii. 

3°.  Poterit  quidem  patronus  ab  Ecclesia,  vel  beneficiato  exigere 
pensionem  modicam  impositam  in  limine  fundationis  cum  consensu 
Episcopi  quae  pensio  dicitur  census  antiquus,  at  etiam  sub  poena 
excommunicationis  ferendae  sententiae  non  poterit  censum  novum 
imponere,  neque  haec  impositio  sustinetur  ex  consensu  qui  forte 
praestitus  fuit  a rectore  Ecclesiae,  vel  possessore  beneficii;  nam  uti 
nullius  roboris  contractus  hujusmodi  censetur  c.  23.  h.  t. 

4°.  Relate  ad  personam  clerici  praesentati,  et  instituti  in  bene- 
ficio nullam  habet  patronus  potestatem,  et  jurisdictionem.  Hinc 
non  potest  clericum  a beneficio  removere  c.  4.  h.  t. 

30.  Nunc  H0.  ad  partem  positivam  quaesiti. 

Competit  patrono  jus  clericum  praesentandi  ad  Ecclesiam  vel 
beneficium  vacans  cc.  8.  et  9.  h.  t.,  quod  jus  licet  non  importet 
veram  collationem  Ecclesiae  vel  beneficii,  tamen  si  clericus  praesen- 
tatus  sit  idoneus,  non  potest  a superiore  Ecclesiastico  rejici,  aut 
alteri  non  praesentato  posthaberi,  ita  ut  collatio  aliter  facta  ab 
Ordinario  collatore,  spreta  nominatione  patroni  nulla  sit,  aut  sal- 
tem irritanda  ad  querelam  patroni  c.  14.  h.  t et  c.  32.  C.  16. 
q.  7.  Excipitur  Ecclesia  conventualis  sive  saecularis,  sive  regularis 
in  qua  est  eligendus  praelatus.  Nam  in  hisce  Ecclesiis  praelatus 
eligitur  a capitulo:  facta  autem  electio  honestatis  et  gratitudinis 
causa  patrono  communicatur,  non  ut  eam  confirmet  aut  infirmet 
sed  ut,  si  velit,  coram  Ordinario,  a quo  danda  est  confirmatio,  possit 
electionem  ex  justis  causis  oppugnare.  Ita  DD.  arg.  cc.  25.  h.  t. 
et  14.  De  Elect.  (I.  6)  circa  finem. 

31.  Circa  praesentationem  plures  institui  possunt  quaestiones. 
Et  1°.  quidem  animadvertendum  est  praesentationem  fieri  legitime 
ab  eo,  qui  est  in  possessione  juris  nominandi  ita  ut  si  postea  lis 
moveatur,  et  possessor  juris  in  causa  deficiat  ejus  adversarius  in 

futuram  nominet:  at  non  poterit  irritare  nominationem  jam  factam 
ante  litem  c.  19.  h.  t.  Hinc  jus  nominandi  a DD.  consideratur 
ceu  fructus  possessionis.  Comprobatur  haec  DD.  doctrina  resolu- 
tione S.  C.  Concilii  in  Novarien.  d.  30.  Maji  1891  ubi  jus  praesen- 
tandi adjudicatum  est  possessori  salvo  partium  jure  agendi  in  peti- 
torio super  pertinentia  patronatus  coram  curia  episcopali.  Quare 
si  quaeratur  in  specie  juris  patronatus  realis  adnexi  alicui  praedio 
concesso  in  emphyteusim  vel  usumfructum  an  directarius  vel  usu- 
fructuarius nominabit,  vel  potius  dominus  directus,  et  proprietarius 
DD.  cum  glossa  in  id.  c.  19.  respondent  usumfructuarium  et  uti- 
listam  jus  nominandi  habere.  Idem  vero  non  est  dicendum  de 
colono,  aut  de  praedii  conductore.  Nam  possessio  fundi  in  adsi- 
gnatione  culturae  vel  in  locatione  praedii  remanet  penes  dominum 
fundi. 

32.  Quaeritur  an  qui  acquisivit  dominium  utile  alicujus  praedii 
in  quo  adest  jus  patronatus  reale,  possit  praesentare  seipsum  vel 
consanguineos  seu  filios,  nepotes  etc. 

Videtur  tenenda  negativa  sententia  ex  cc.  6.  et  26.  h.  t.  At 
rite  intelligenda  sunt  haec  capita.  Caput  6.  agit  de  specie  in  qua 
quis  quocumque  modo  comparet  jns  patronatus,  seu  etiam  compa- 
rando praedium  cui  adnexum  est  jns  patronatus  reale  in  eum  scopum 
ut  possit  suos  filios,  vel  nepotes  praesentare  ad  Ecclesiam  vel 
Beneficium,  et  decernitur  hunc  esse  privandum  jnre  ipso  praesen- 
tandi. Excluso  igitur  casu  acquisitionis  fundi,  vel  dominii  utilis 
in  hunc  scopum  potest  quis  nominare  suos  filios,  vel  nepotes. 
Caput  vero  26.  h.  t.  agit  de  nominatione  sui  ipsius  ad  praelaturam 
vel  personatum  et  negat  posse  quemcumque  sese  nominare  ad  tale 
beneficium.  Ratio  est  quia  nominatio  videtur  prae  se  ferre  indicium 
superbiae,  et  vani  ambitus.  Ergo  si  sit  beneficium  simplex  etiam 
in  sensu  canonum  antiquorum,  poterit  patronus  seipsum  praesentare, 
et  quidem  in  libro  decretorum  S.  C.  Cone.  pag.  361.  reperitur 
resolutio  S.  Congr.  in  causa  Nullius,  d.  14.  Dec.  1630.  adprobata 
ab  Urbano  VIII.  in  qua  indulgetur  patrono,  ut  possit  praesentare 
seipsum  ad  canonicatum  et  praebendam  vacantem  de  suo  jnre 
patronatus. 

Caeterum  Doctores  concedunt  patrono  ut  possit  etiam  benefi- 
cium quod  praelationem  habeat  sui  juris  patronatus  acceptare, 
quoties  absque  praesentatione  eidem  hoc  beneficium  a superiore 
offeratur.  Cessat  enim  ratio  prohibitionis  c.  26. 

33.  Quaeri  potest  quosnam  possit  patronos  praesentare? 

Respondetur  eos  tantum  qui  actu  sunt  digni,  et  habiles  ad 

beneficium  obtinendum.  Nam  cum  per  praesentationem  quis  ex 
parte  patroni  collocetur  in  conditione  juris  obtinendi  beneficium 
necesse  est  ut  capax  sit  ejusdem  beneficii.  Exercitium  juris  quod 
actu  expletur  supponit  subjectum  idoneum,  in  quo  exerceatur.  Hinc 
invalida  est  praesentatio  laici  illegitimi,  vel  aliter  irregularis  sive 
ob  defectum  aetatis  sive  ob  defectum  conditionis  etc.  Nec  valet 
quod  brevi  post  praesentationem  in  sufficiente  aetate  constituatur, 
vel  ad  clericalem  tonsuram  promoveatur. 

34.  Quid  vero  si  patronus  praesentaverit  indignum  aut  inha- 
bilem? Patronus  Ecclesiasticus  qui  scienter  praesentaverit  indignum, 
privatur  pro  ea  vice  jure  praesentandi  et  fit  locus  liberae  collationi 
beneficii  arg.  c.  2.  De  suppi,  negl.  Prcel.  (I.  10).  Ratio  est  quia 
praesentatio  fit  a clerico  intuitu  officii  sacri  quod  possidet.,  hinc  non 
minori  poena  dignus  videtur  clericus  patronus  in  nominatione  in- 
digni quam  elector,  qui  nomine  Ecclesiae  eligit  pariter  indignum. 
Qui  autem  scienter  indignum  eligunt,  privantur  pro  ea  vice  jure 
electionis  c.  7.  §.  3.  De  elect.  et  electi  pot.  (I.  6).  Nec  patronus 
Ecclesiasticus  facti  poenitens  potest  aliam  personam  in  locum  in- 
digni praesentare.  Nam  ipse  non  habet  jus  variandi.  Scilicet  pa- 
tronus Ecclesiasticus  licet  possit  plures  simul  praesentare  superiori 
ita  ut  hic  eligat  quem  velit,  tamen  non  potest  successive  plures 
nominare.  Quodsi  ignoranter  patronus  Ecclesiasticus  praesentaverit 
indignum,  poterit  iterum  alium  praesentare  qui  sit  idoneus.  — At 
patronus  laicus  si  indignum  praesentaverit,  poterit  alium  nominare 
c.  4.  De  off.  Jud.  Ordin.  (I.  31)  atque  id  saltem  ex  jure  variandi 
quod  habet  c.  29.  h.  t.  Ratio  diversi  juris  est  quia  laicus  patro- 
nus non  censetur  esse  satis  expertus  circa  ea  quae  sunt  juris  Ec- 
clesiastici. At  diffitendum  non  est  validas  esse  rationes  quibus 
magnae  notae  DD.  tuentur  etiam  laicum  patronum  praesentantem 
scienter  indignum  privari  pro  ea  vice  jure  nominandi.  Praesumitur 
enim  voluisse  spernere  leges  et  honorem  ordinis  Ecclesiastici.  Cf. 
Fagn.  comm.  in  c.  4.  De  offic.  ord.  (I.  31)  n.  39.  ubi  refert  etiam 
judicium  rotae  Romanae. 

Concordant  vero  DD.  in  hypothesi  praesentationis  indigni,  nisi 
patronus  laicus  intra  terminum  utile  quadrimestris  alium  clericum 
dignum  nominaverit,  posse  beneficium  libere  ab  Ordinario  conferri. 

35.  Quaeritur  intra  quod  tempus  praesentatio  fieri  debeat? 
Patronus  Ecclesiasticus  habet  semestre  utile  ad  praesentandum 
cc.  22.  h.  t.  et  1.  eod.  in  6°.  Laicus  vero  habet  quadrimestre 
cc.  3.  et  27.  h.  t.  et  c.  un.  eod.  in  6°.  In  patronatu  autem  mixto 
uterque  patronus  habet  semestre.  Uti  enim  vidimus,  mixtus  patro- 
natus sequitur  quod  est  magis  favorabile.  Elapso  inutiliter  tempore 
sive  semestrali  sive  quadrimestrali,  beneficium  pro  ea  vice  red- 
ditur liberae  collationis.  At  sciendum  est  1°.  tempus  hujusmodi 
decurrere  non  a die  vacationis,  sed  a die  habitae  notitiae  certae 
vacationis,  arg.  c.  5.  De  conc.  praeb.  (III.  8);  2°.  tempus  hoc  non 
decurrere  legitime  impedito  arg.  cit.  c.  5.  De  conc.  praeb.  (III.  8) ; 
3°.  tempus  hujusmodi  esse  continuum  seu  computari  de  die  ad  diem. 

36.  Quaeritur  quomodo  procedere  debeat  praesentatio,  quando 
plures  sunt  patroni. 

Resp.  Si  patroni  componant  capitulum  seu  corpus  morale, 
nominatio  est  actus  capitularis,  et  procedit  juxta  formam  electionis, 
seu  ille  erit  nominatus  in  quem  concurrat  major,  et  sanior  pars 
suffragiorum.  Ita  communiter  DD.  arg.  cc.  28.  et  36.  De  Elect.  (I.  6)- 

37.  Si  autem  jus  praesentandi  pluribus  competat  uti  singulis, 
videndum  est  utrum  concurrant  in  capita,  vel  in  stirpes.  Si  in 
capita,  qui  plura  retulit  suffragia,  ille  est  nominatus.  Si  clerici 
praesentati  aequalia  vota  susceperint,  distinguendum  est  inter  jus 
patronatus  Ecclesiasticum  et  laicale.  Si  primum,  poterit  Episcopus 
libere  cui  vult  conferre  beneficium.  Nam  ex  una  parte  nemo  ex 
praesentatis  jus  habet,  et  ex  altera  patronus  Ecclesiasticus  variare 
non  potest.  Si  alterum,  ante  quadrimestre  completum  conferre 
beneficium  non  potest  Episcopus;  nam  variare  potest  intra  hoc 
tempus  laicus  patronus.  Elapso  vero  quadrimestri  confert  Ordi- 
narius beneficium  libere  cui  vult  ex  praesentatis.  — Quodsi  plures 
concurrant  in  stirpes,  consideranda  non  sunt  suffragia  uti  singula, 
sed  prout  referunt  suffragium  auctoris  a quo  procedunt,  et  quem 
repraesentant  actuales  patroni.  Hinc  in  jure  patronatus  lineali, 
si  plures  sint  lineae,  voces  computantur  in  stirpes,  seu  una  vox 
et  unum  suffragium  computatur  pro  unaquaque  linea,  licet  in  una 
sint  pauciores,  in  altera  plures  personae,  quae  suffragium  ferunt. 
In  eadem  vero  linea  voces  computantur  in  capita.  Hinc  a DD. 
hoc  jns  patronatus  unius  lineae  resolvitur  in  gentilitium.  Card.  de 
Luca  Dis.  32.  De  Jur.  Patr.  n.  2. 

38.  Quo  posito  quid  dicendum  si  in  eadem  linea  adsint  per- 
sonae, aliae  quidem  proximiores  stipiti:  aliae  autem  remotiores?  DD. 
distinguunt  inter  jus  patronatus  gentilitium,  in  quo  institutor 
respexit  ad  gradunm  distinctionem,  quo  in  casu  jus  patronatus 
appellant  graduale,  et  jus  patronatus  familiare  seu  gentilitium 
simpliciter.  Exemplum  prioris  esset,  si  institutor  dixerit:  proxi- 
miores de  mea  familia  praesentandi  jus  habeant  Exemplum  secundi 
esset  si  institutor  jus  nominandi  relinqueret  filiis,  et  descendentibus 
ac  successoribus  suis,  nulla  facta  distinctione  graduum.  In  priori 
specie  seu  in  graduali  jure  patronatus  proximior  in  gradu  excludit 
remotiores.  In  altera  specie  juxta  theoriam  Federici  de  Senis  qui- 
cunque adsunt  actu  descendentes  in  linea  vel  in  familia  jus  habent 
nominandi  ad  Ecclesiam  vel  beneficium  vacans.  Hinc,  si  adsint 
pater,  et  filii,  patruus  et  nepotes,  omnes  simul  concurrunt  ad  prae- 
sentandum clericum  et  quidem  unusquisque  concurrit  proprio  jure, 
idest  habet  distinctum  suffragium. 

39.  Quid  vero  si  lis  moveatur  in  praesentatione  et  interim 
tempus  utile  ad  nominandum  dilabatur?  Antiquitus  in  c.  1.  h.  t. 
ex  Cone.  Gabilonensi  an.  813.  et  in  c.  2.  eod.  ex  Cone.  Triburiensi 
an.  895.  regula  statuta  erat  ut  dissidentibus  patronis  in  praesen- 
tatione rectoris,  Ecclesia  exspoliaretur  reliquiis  et  clauderetur, 
donec  discordia  perduraret.  At  immutatio  inducta  est  ab  Alex.  III. 
in  c.  3.  h.  t.  cui  cohaerent  cc.  12.  et  27.  h.  t.  Scilicet  si  ena- 
scatur controversia  inter  compatronos  nec  lis  terminetur  intra 
quadrimestre  vel  intra  semestre  pro  diversitate  juris  patronatus, 
ecclesiam  conferet  Episcopus.  At  haec  regula  odiosa  visa  est  in 
jure,  nam  contradicit  principio  constituto  in  cc.  41.  De  elect.  et 
elect.  pot.  (I.  6;  et  2.  De  concess.  preebend.  (III.  8)  ut  scilicet 
tempus  decurrat  quidem  negligentibus,  non  vero  legitime  impeditis. 
Profecto  lite  pendente  patroni  censentur  legitime  impediti  ad  prae- 
sentandum. Quare  regula  devolutionis  ad  Episcopum  juris  provi- 
dendi Ecclesiam  de  rectore,  beneficium  de  possessore  stricte  est 
accipienda.  Quare  1#.  non  procedit  haec  regula  si  quaestio  fiat  inter 
patronum  et  Episcopum  qui  contendat  pro  libertate  Ecclesiae  contra 
patronum.  Quo  in  casu  pendente  lite  Episcopus  non  potest  etiam 
post  semestre  aut  quadrimestre  utile  rectorem  Ecclesiae  destinare, 
sed  oeconomum  constituet  in  eadem  Ecclesia  quoadusque  lis  fuerit 
finita,  c.  4.  De  off.  jud.  ord.  (I.  31);  2°.  Non  potest  Episcopus 
libere  conferre  beneficium  quoties  quaestio  non  est  inter  compatro- 

nos,  sed  inter  nominatos  quis  prae  aliis  praelationis  jure  gaudeat. 
Hoc  in  casu  etiam  poterit  Episcopus  ad  officii  sacri  adimplementum 
vicarium  constituere.  Satis  de  jure  praesentandi. 

40.  Alia  jura  quae  patronis  competnnt  sunt  vel  honorifica  vel 
lucrativa.  Honoris  jura  praesertim  sunt  1°.  jus  processionis,  de 
qno  agitur  in  canonibus  26.  et  27.  C.  16.  q.  7.  et  c.  26.  h.  t. 
Antiquitus  patrono  ad  Ecclesiam  diebus  solemnioribus  advenienti 
obviam  occurrebat  clerus.  At  hic  mos  disparuit,  et  ceu  tradit  Pon- 
tificale Romanum  et  notavit  Card.  Hostiensis,  servatur  solummodo 
pro  regibus  et  principibus  magnae  potentiae.  Aliis  autem  patronis 
conceditor  jus  nt  in  processionibus  partem  habeant  honorificam. 
2°.  Honor  sedis,  ut  nempe  in  Ecclesia  sedem  habeat  distinctam; 
3°.  honor  thurificationis,  idest  thuris  recipiendi  in  functionibus  so- 
lemnioribus, 4°.  jus  habendi  sepidturam  in  Ecclesia  vel  capella 
juris  patronatus.  Potest  insuper  patronus  honoris  et  memoriae  cansa 
in  Ecclesia  vel  capella  proprium  signum  seu  stemma  apponere. 

41.  Jura  lucrativa  duo  sunt.  1°.  Ut  patronus  vergens  ad 
paupertatem  ex  Ecclesiae  sui  patronatus  fructibus  sustentetur,  de- 
ducta prius  congrua  portione  pro  rectore.  Ita  c.  25.  h.  t.,  cc.  29. 
et  30.  C.  16.  q.  7.  Haec  sustentatio  ab  Ecclesia  praestatur  non 
solum  ipsi  patrono  qni  Ecclesiam  fundavit,  sed  etiam  ejus  filiis, 
et  haeredibus  ad  quos  transit  jus  patronatus.  Infertur  hoc  ex  c.  30. 
C.  16.  q.  7.  ad  quem  appellat  Clem.  III.  in  c.  25.  h.  t.  et  tenuit 
saepe  Rotae  tribunal.  2°.  Jus  percipiendi  censum  antiquum  seu 
pensionem  impositam  in  limine  fnndationis  c.  23.  h.  t. 

42.  Onera  patronorum  duo  sunt  1#.  onus  restaurandi  vel  re- 
parandi Ecclesiam.  Hoc  onus  ita  urget  patronum  ut  possit  eidem 
intimari  ut  vel  restauret  Ecclesiam  vel  jus  patronatus  amittat. 
De  modo,  quo  teneatur  hoc  onus  patronis  adimplere,  sermo  erit  in 
titulo  De  Eccl.  cedif.  vel  rep.  (III.  48);  2°.  onus  vigilantiae  et  de- 
fensionis. Vigilantiae  quidem  quia  licet  patronus  nullam  habeat 
iurisdictionem  circa  personam  clerici  et  bona  Ecclesiae  patronatus 
ex  c.  3.  sess.  24.  De  Ref.  tamen  ex  c.  31.  C.  16.  q.  7.  tenetur 
advigilare  ut  administratio  bonorum  rite  procedat,  et  intentio  fun- 
datoris observetur,  et  in  casu  negligentiae  vel  culpae  doli,  poterit 
patronus  ipsum  rectorem  honeste  admonere,  et  si  nihil  admonitione 
proficiat  rem  Episcopo  vel  judici  ecclesiastico  denuntiabit.  Onus 
autem  defensionis  urget  patronum;  nam  ideo  in  cc.  23.  et  24.  di- 
citur habere  advocatiam  seu  curam  defensionis  Ecclesiae.  Tenetur 

ergo  pro  viribus  patronus  sive  simul  cum  rectore  sive  eo  negli- 
gente  solus  tueri  jura  Ecclesiae  vel  beneficii,  non  quidem  propriis 
expensis,  sed  expensis  beneficii.  Scilicet  si  praeter  operam  suam 
aliquid  impendat,  poterit  exposcere  ut  indemnis  reddatur. 

43.  De  modis,  quibus  amittitur  jus  patronatus. 

1°.  Ex  facto  criminoso;  11°.  ex  facto  honesto  patronorum;  III0.  ex 
casu.  Ex  1°.  capite  amittitur  jus  patronatus  1°.  per  crimen  hce- 
reseos  seu  apostasia,  et  schismatis.  Nonnulli  dicunt  patronum 
amittere  jus,  si  fiat  excommunicatus  vitandus.  At  ut  animadverti- 
mus, hoc  in  casu  potius  suspenditur  exercitium  ejus  in  jure  prae- 
sentandi quoadusque  sese  cum  Ecclesia  non  reconciliaverit,  aut 
quoadusque  praeterlapsum  non  fuerit  tempus  utile  ad  reconcilia- 
tionem obtinendam,  quo  elapso  excommunicatio  transit  in  anathema 
et  per  sententiam  judicis  excommunicatus  privatur  omnibus  juribus. 
2°.  Amittitur  per  ccedem  aut  mutilationem  rectoris  aut  alterius 
clerici  Ecclesiae  juris  patronatus  factam  ab  ipso  patrono  vel  ex 
ejus  mandato  c.  12.  De  poenis  (V.  37).  3°.  Amittitur  per  crimen 

simonias.  Videlicet  amittit  jus  patronatus  qui  simoniace  vel  vendit 
vel  emit  jus  patronatus  c.  6.  h.  t.  et  c.  9.  sess.  25.  Trid.  de  Ref. 
4°.  Privatur  patronus  jure  suo  si  sese  ingesserit  in  fructuum  per- 
ceptione aut  temerario  ausu  bona  beneficii  aut  Ecclesiae  patronatu 
occupaverit.  Trid.  1.  c.  5°.  Si  contra  canonicas  sanctiones  pei-  pro- 
hibitum titulum  in  alium  praesumpserit  transferre  jus  patronatus 
cit.  c.  9.  sess.  25.  De  Ref. 

44.  Ex  facto  honesto  aut  saltem  non  criminoso  patroni  amit- 
titur jus  patronatus:  1°.  per  liberam  cessionem  juris  alteri  legitime 
factam,  vel  per  explicitam  rennnciationem  in  favorem  Ecclesiae 
c.  1.  h.  t in  6°.  Haec  vero  renunciatio  vel  cessio  fieri  potest, 
quando  non  obstet  praejudicium  tertii.  Hinc  ex.  gr.  jus  patronatus 
personale  quod  genti  et  familiae  alicui  spectet,  non  potest  a patre 
dimitti  etiam  pro  filiis ; nam  filii  veniunt  nomine  proprio.  2°.  Amit- 
titur jus  patronatus  tacita  renuntiatione.  Triplex  casus  a DD. 
exhibetur  a)  si  patronus  patiatur  Ecclesiam  vel  beneficium  incor- 
porari alteri  Ecclesiae,  vel  beneficio  liberae  collationis,  vel  mona- 
sterio, quin  ullam  fecerit  juris  patronatus  reservationem.  Unio 
enim  cum  sit  plenissima  per  se  tendit  ad  exstinguendum  titulum 
praeexistentem  c.  8.  De  Const.  (I.  2).  b)  Si  patronus  qui  jus  habet 
praesentandi  rectorem  in  Ecclesia,  patiatur  Ecclesiam  fieri  conven- 
tualem,  seu  erigi  in  collegiatam,  vel  in  monasterium  cui  prseficien- 

dus  sit  praelatos.  Arg.  c.  20.  b.  t.  Nam  non  amplius  habet  locum 
praesentatio,  sed  electio  praelati  quae  facta  a capitulo  honestatis 
causa  nota  solummodo  fit  patrono^  c)  Amittitur  praescriptione  con- 
traria seu  per  continuum  nonusum  longi  aut  longissimi  temporis, 
dummodo  saltem  boc  longi  vel  longissimi  temporis  spatio  binis 
vicibus  continuis  non  praesentaverit  patronus.  Ita  doctores  com- 
muniter. Quemadmodum  enim  alii,  ita  etiam  ipsa  Ecclesia  potest 
praescribere  contra  patronum. 

45.  3°.  Ex  casu  amittitur  jus  patronatus  1°.  si  exstinguatur 
familia  vel  linea  in  qua  residet,  nisi  alia  persona,  et  alia  linea 
personarum  substituta  fuerit  ab  institutore;  2°.  si  ecclesia  destru- 
atur vel  pereat  dos  et  reditus  deficiant,  nec  reviviscit  jus  patro- 
natus licet  rursus  aedificetur  Ecclesia  vel  dos  constituatur,  nisi 
prior  patronus  ad  reaedificandam  Ecclesiam  vel  dotandam  concur- 
rerit Qua  in  re  opportunum  est  referre  quaestionem  d.  27.  Julii 
1861  propositam  et  resolutam  in  S.  C.  Cone,  sub  tit.  Tiburtina 
Restaurationis  Eccl.  Parochialis.  Templum  parochiale  juris  patro- 
natus deformatum,  squalore  sordidum,  et  ruinosum  erat.  Deficien- 
tibus reditibus  Ecclesiae  et  congruo  Parochi  propositum  est  dubium 
‘An  patronus  teneretur  restaurare  Ecclesiam  parochialem  in  casu?’ 
Et  responsum  est:  ‘Affirmative  praefixo  patrono  termino  trium  men- 
sium ad  perficiendae  reparationes,  quo  inutiliter  elapso  esse  locum 
amissioni  juris  patronatus'.  Ergo  quando  reparationes  necessariae 
sunt  in  Ecclesia  nec  alius  sit  qui  ex  legitimo  titulo  teneatur  eas- 
dem exsequi,  auctoritas  ecclesiastica  potest  praefigere  tempus 
patrono  ad  eas  perficiendas,  quo  inutiliter  elapso  censetur  patronus 
decidisse  a suo  jure.  Consonant  aliae  resolutiones  in  Tiburtina  Re- 
parationis Eccl.  paroch.,  d.  15.  Dec.  1827  et  in  Nursina,  d.  25.  Sept. 
1858  in  quibus  terminus  patrono  praefigitur  vel  ad  reficiendam 
Ecclesiam,  vel  ad  renunciandum  juri  patronatus. 

Titulus  XXXIX. 

De  censibus,  exactionibus  et  procurationibus. 

1.  Census,  si  generice  sumatur,  significat  quidquid  regulari 
praestatione  solvitur.  Communis  vero  hoc  vocabulum  sumitur  ad 
indicandum  jus  quod  alicui  competit  percipiendi  annuam  pensionem 
ex  re  atteritis  utili  vel  fructifera  super  qua  dicitur  fundatus  cen- 
sus. Census  hoc  sensu  acceptus  alius  est  reservativus,  alius  con- 

signativus.  Reservativus  est  cum  quis  in  alium  transfert  rem  snam 
quoad  dominium  directum  et  utile,  reservata  sibi  annua  pensione 
super  eadem  re.  Consignativus  obtinet  quando  dominus  alteri 
vendit  jns  percipiendi  annuam  pensionem  super  fructibus  natura- 
libus, vel  civilibus  rei  propriae,  retento  sibi  dominio  tam  directo 
quam  utili.  Leges  et  conditiones  quibus  census  hic  consignativus 
ad  vitandam  usurarum  suspicionem  debeat  constitui,  determinantur 
a S.  Pio  V.  in  celebri  Const  Cum  onus,  d.  19.  Jan.  1569.  At 
non  de  hoc  censu  loquitur  titulus. 

2.  Census  in  sensu  tituli  definitur:  ‘Pensio  aliqua  annua  quo 
ex  proventibus  ecclesiasticis,  ab  ecclesiis,  monasteriis  et  aliis  locis 
piis  solvitur  Superioribus,  Prolatis,  Patrono,  vel  alteri  persono 
prosertim  in  recognitionem  subjectionis,  aut  etiam  ex  alio  justo 
titulo  Episcopi  auctoritate  recognito ’.  In  genere  ergo  solutio  cen- 
sus est  argumentum  dependentio.  Hinc  ceu  principium  edicit  c.  2. 
h.  t:  ‘Ideo  tributa'  praestatis  quia  haec  est  probatio  subjectionis.’ 
At  sola  solutio  census  non  evincit  plene  Ecclesiam  quae  solvit, 
esse  subjectam  personae  vel  Ecclesiae  quae  censum  percipit  Nam 
ex  alio  etiam  titulo  potest  solvi  census.  Sic  ex.  gr.  ex  c.  23.  De 
Jure  patr.  (III.  38)  solvitur  modica  pensio  statuta  ex  Episcopi 
auctoritate  in  limine  fundationis.  Sic  ex  c.  8.  De  privilegiis  (V.  33) 
solvitur  census  Episcopo  in  signum  obtentae  exemptionis  ab  ejus 
atibtoritate.  Census  alius  antiquus  dicitur,  alius  novus. 

3.  Antiquus  est  qui  imponitur  Ecclesiae  vel  beneficio  in  ipsa 
fundatione  vel  in  consecratione  Ecclesiae.  Novus  est  qui  ab  initio 
non  fuit  impositus,  sed  imponitur  post  fundationem  vel  consecra- 
tionem Ecclesiae,  beneficio  post  ejus  legitimam  erectionem.  Uter- 
que vero  potest  esse  vel  perpetuus  vel  temporaneus,  prout  ad  cer- 
tum tempus  imponitur  vel  absque  temporis  consideratione. 

4 Quinam  imponere  possunt  census ? 

1°.  Rom.  Pontifex  qui  juxta  c.  2.  De  proh.  (III.  4)  in  6°.  et 
Clem.  1.  Ut  lite  pent.  (II.  6)  liberam  habet  dispositionem  eccle- 
siasticorum, potest  imponere  censum  sive  antiquum  sive  novum,  sive 
temporaneum  sive  perpetuum.  2°.  Episcopus,  vel  qui  habet  juris- 
dictionem quasi-episcopalem,  potest  imponere  censum  antiquum  seu 
in  fundatione  et  erectione  Ecclesiae  vel  beneficii,  vel  in  consecra- 
tione Ecclesiae  c.  7.  h.  t.  Potest  etiam  censum  imponere  cum  con- 
cedit de  consensu  Capituli  aliquam  Ecclesiam  a sua  jurisdictione 
dependentem  et  eam  ab  oneribus  episcopalibus  eximit  c.  6.  De 

relig.  domib.  (Ul.  36).  Hic  census  habetur  ceu  indicium  acceptas 
libertatis.  3°.  Antiquum  censum  moderatum  potest  ex  auctoritate 
Episcopi  imponere  patronus  in  limine  fundationis  beneficii,  ex  c.  25. 
De  jure  patronatus  (III.  38),  in  quo  supponitur  posse  patronum 
exigere  censum  impositum  in  limine  fundationis  cum  Episcopi  con- 
sensu. At  neque  Episcopus,  neque  patronus  potest  augere  censum 
antiquum  semel  impositum  quamvis  augeantur  vires  et  facultates 
Ecclesiae  vel  beneficii  c.  7.  h.  t.  quia  pro  Episcopo  census  est  so- 
lummodo signum  subjectionis  vel  indicium  concessae  libertatis,  non 
vero  pensio  proportionata  fructibus,  quae  fructibus  auctis  crescere 
debeat,  et  viceversa,  patronus  autem  ex  facta  concessione  bonornm 
suorum  Ecclesiae  vel  beneficio  cessavit  esse  dominus,  ac  proinde  nul- 
lum jus  babet  in  augmento  facultatum  seu  redituum  Ecclesiae  vel 
beneficii. 

5.  Quid  vero  dicendum  de  novo  censu ? 

Non  potest  Episcopus  aut  alius  praelatus  novum  perpetuum 
censum  imponere  Ecclesiis  aut  beneficiis  cujuscunque  generis  cc.  3. 
et  7.  h.  t.  et  Clem.  un.  De  suppi,  negl.  prosi  at.  (I.  5).  Neque  si 
Ecclesiam  eripuerit  de  manibus  laicorum  c.  9.  h.  t.  Potest  vero 
Episcopus  1°.  ex  justa  causa  clerico,  cui  confert  beneficium,  impo- 
nere censum  non  perpetuum,  sed  personalem,  scilicet  duraturum  ad 
vitam  ejusdem  clerici  in  favorem  alterius  clerici,  vel  alicujus  Ec- 
clesiae, juxta  ea  quae  de  pensionibus  dicta  sunt  in  titulo  12.  h.  L 
2°.  Censum  temporaneum  potest  etiam  Episcopus  imponere  in  ca- 
sibus a jure  definitis.  Ex.  gr.  in  favorem  vicarii  temporanei  qnem 
constituit  in  subsidium  Parochi  titularis  non  amplius  sufficientis 
ad  sustinenda  onera  parochialia  c.  6.  sess.  21.  De  Ref.  3°.  Ex 
c.  7.  ejusd.  sess.  potest  beneficiis  et  Ecclesiis  pro  reparationibus 
in  sacro  templo  perficiendis  et  praesertim  in  Cathedrali  Ecclesia. 
Tandem  ex  c.  18.  sess.  23.  De  Ref.  potest  Episcopus  novum  cen- 
sum quoadusque  necessitas  postulaverit  Ecclesiis  et  beneficiis  im- 
ponere pro  erectione  seminarii  dioecesani.  Haec  in  genere  de  cen- 
sibus, nunc  in  specie 

6.  De  Cathedratico,  seu  synodatico. 

Catbedraticum  est  pensio  certa  singulis  annis  solvi  solita  Epi- 
scopo in  signum  subjectionis,  et  in  honorem  cathedrcs  Episcopalis. 
Dicitur  etiam  synodaticum,  quia  solvi  consueverat  in  Synodis  Epi- 
scopalibus, quae  singulis  annis  celebrabantur.  Quod  debeat  Epi- 
scopo solvi  cathedraticum,  patet  ex  cc.  9.  et  20.  h.  t.  Hoc  insuper 

jus  inter  Episcopalia  jura  adeo  est  privilegiatum  ut  nec  Episcopus 
possit  illud  in  totum  remittere,  nec  contraria  licet  immemoriali 
consuetudine  praescribi  possit.  Nara  est  signum  subjectionis,  et 
honoris  debiti  cathedrae  Episcopali.  Ita  expresse  traditur  in  c.  2. 
h.  t et  c.  8.  Cone.  Romani  sub  Benedicto  XIII.  an.  1726.  Potest 
vero  praescribi  quantitas  hujus  census.  Conf.  Bened.  XIV.  De  Syn. 
1.  5.  c.  6.  et  c.  7.  Solvitur  vero  ab  omnibus  Ecclesiis  vel  benefi- 
ciis vel  capellis  saecularibus,  imnio  etiam  a parochis,  beneficiis  et 
capellis  Regularium,  monasteriis  pleno  jure  unitis  et  non  specia- 
liter exemptis;  quamvis  iisdem  praesint  regulares  c.  16.  De  off. 
Jud.  Ord.  (I.  31).  Non  solvitur  autem  a Monasteriis,  vel  Ecclesiis 
regularium  in  quibus  ipsi  regulares  sacra  peragunt;  eximuntur 
enim  a jurisdictione  Episcopi,  et  a lege  dioecesana  c.  1.  De  statu 
Mon.  (III.  35).  Nec  obstat  aliquando  Ecclesiam  fuisse  Episcopo 
subjectam;  nam  quoad  hunc  censum  respicitur  status  actualis  Ec- 
clesiae. Juxta  canones  quantitas  Cathedratici  erat  duorum  soli- 
dorum, seu  solvebatur  in  annua  summa  20  juliorum  Romanor.  c.  1. 
0.  10.  q.  3.  et  c.  16.  De  off.  Jud.  Ord.  (I.  31).  Plurimum  vero 
valet  hac  in  re  locorum  consuetudo.  Animadvertendum  tamen  est 
servandam  esse  ab  Episcopis  moderationem  in  determinanda  taxa 
sub  titulo  Cathedratici.  Nam  potius  quam  ad  lucrum  Episcopi 
constitutus  est  a jure  hic  census  in  recognitionem  subjectionis  et 
honoris  erga  Cathedram  Episcopalem.  Hinc  Bened.  XIII.  in  cit. 
loco  statuit  cathedraticum  excedere  non  debere  duos  solidos  seu 
julios  20,  et  quasdam  classes  Beneficiorum  et  Ecclesiarum  designans 
voluit  ut  hac  moderatione  imponatur  scilicet:  1.  Quibus  sunt  redi- 
tus infra  decem  scuta  2 julii.  2.  Quibus  infra  quinquaginta,  julii  6. 
3.  Quibus  infra  centum  julii  10.  4.  Quibus  ultra  centum  et  in 

quacumque  alia  majori  summa  julii  15.  Ab  Ecclesiis  ubi  plures 
de  massa  communi  participant,  ab  omnibus  in  communi  julii  20  ex- 
iguntur, salvis  tamen  consuetudinibus  Ecclesiis,  et  Episcopis  magis 
favorabilibus. 

De  exactionibus. 

7.  Exactio  est  pensio  quam  vi  legis  dioecesanse  ex  reditibus 
Ecclesiasticis  justa  de  causa  extraordinarie  acquirit  Episcopus. 
Quod  ut  intelligatur,  sciendum  est  a Canonistis  juxta  c.  18.  De 
off.  Jud.  (I.  31)  et  Glossam  ibi.  potestatem  Episcopi  dividi  in  legem 
jurisdictionis,  et  in  legem  dwpcesanam.  Lex  jurisdictionis  consistit 

in  dando  seu  in  collatione  ordinnm,  beneficiorum,  et  officiorum,  in 
ferendis  sententiis  et  absolvendis  fidelibus  a culpis;  lex  dioecesana 
consistit  in  recipiendo  et  versatur  circa  illas  exactiones  quas  Epi- 
scopus a suis  subditis  potest  exquirere,  et  assequi.  Exactiones 
ergo  obtinet  Episcopus  vi  legis  dioecesanae. 

8.  Praecipuum  locum  inter  exactiones  tenet  subsidium  chari- 
tativum de  quo  in  c.  6.  h.  t.  et  definitur:  Exactio  extraordinaria, 
et  moderata  ob  manifestam,  et  rationabilem  causam  cum  charitate 
a subditis  expostulata.  Licet  ex  charitate  postuletur,  tamen  ob- 
ligat revera  subditos,  qui  si  inviti  fuerint,  possunt  cogi  ad  hoc 
subsidium  solvendum.  Solvitur  vero  ab  omnibus  Ecclesiis,  et  bene- 
ficiis saecularibus,  a beneficiatis  etiam  regularibus  non  exemptis 
e reditibus  superfluis.  Solvitur  autem  in  taxa  moderata  imponenda 
pro  consuetudine  locorum  juxta  normam  seu  proportionem  quae  ser- 
vatur in  exigendis  procurationibus,  de  quibus  infra.  Exprimitur 
haec  norma  in  extrav.  un.  h.  t.  (III.  10)  inter  comm.  Exigitur 
autem  ab  Episcopo  vel  ab  eo  qui  jurisdictionem  habet  Episcopalem, 
non  vero  ab  inferioribus  praelatis,  qui  habent  etiam  jurisdictionem 
ordinariam  quemadmodum  jure  Decretalium  erat  Archidiaconus, 
Archipresbyter  etc.  ceu  expresse  docet  c.  6.  h.  t.  In  similitudinem 
Episcoporum  DD.  tenent  Abbates,  et  Superiores  ordinum,  qui  pos- 
sidendi capaces  sunt  posse  saltem  ex  consuetudine  vel  privilegio 
a monasteriis  subsidium  charitativum  exigere. 

9.  Huc  referri  potest  pia  institutio  Ecclesiastica  praestandi 
Romano  Pontifici  charitativum  subsidium  denarii  seu  oboli  S.  Pe- 
tri. Hic  mos  primum  introductus  fuit  in  Anglia,  dein  extendebatur 
ad  Daniam,  Sueciam  et  Norvegiam.  *)  De  hoc  subsidio  charitativo 
denarii  S.  Petri  agit  c.  12.  h.  t.  in  quo  compescuntur  abusus  Archi- 
diaconorum  qui  praeerant  exactionibus  hujus  tributi  necnon  c.  15. 
De  prcescriptionibus  (II.  26),  ex  quo  erui  potest  Episcopos  fuisse 
collectores  denariorum  S.  Petri.  Nostra  aetate  ob  spoliationes,  quas 
S.  Sedes  passa  est,  ex  instinctivo  quodam  motu  fidelium  hoc  sub- 

** 

*)  Ina8  enim  rex  Saxonum  Occidentalium  regnum  suum,  ut  scribit  Polv- 
dorus  Vergilius  1.  4.  Histor.  Anglicse  pag.  118.,  Romano  Pontifici  vestigale 
fecit  singulis  argenteis  nummis,  quos  denarios  vocant,  in  singulas  domos  imposi- 
tis circiter  an.  728.  — Offa  Merciorum  rex  ad  regnum  suum  extendit  hunc  de- 
narium, quem  auxit  Athulphus  rex,  qui  totius  fere  insulse  imperium  obtinuit.  In 
Anglia  colligebatur  Obolus  s.  Petri  usque  ad- tempus  Henrici  YIIL 

sidimn  charitativum  ia  usum  revocatum  est;  at  nulli  legi  subjici- 
tur, et  totum  ex  pia  liberalitate  fidelium  pendet. 

De  procurationibus. 

10.  Procuratio  est  praestatio  eorum  quae  Episcopo,  aliisque 
prcelatis  actualem  dioeceseos  visitationem  obeuntibus  cum  notario, 
et  decenti  comitatu  sunt  necessaria  ad  competentem  victum,  et 
habitationem  facienda  ab  illis  quos  visitant.  Praestanda  est  pro- 
curatio quia  Episcopus  censetur  hospes  in  Ecclesia  quam  visitat 
ac  proinde  sustentari  debet. 

11.  Quaeritur  primo  loco  queenam  sit  quantitas  procurationis 
praestandos.  In  cc.  6.  h.  t.  et  23.  h.  t.  temperantur  abusus,  qui 
obrepserant,  Episcoporum  et  aliorum  praelatorum  visitantium  Ec- 
clesias dioeceseos,  cohibetur  luxus  et  ambitio,  et  pro  ratione  illo- 
rum temporum  praecipitur  moderatio  in  comitatu  et  in  victu.  Cone. 
Trid.  in  c.  3.  sess.  24.  De  Ref.  praecipit  ut  Episcopus  visitans  dioe- 
cesim,  contentus  sit  modesto  comitatu  et  equitatu,  et  quam  celer- 
rime, debita  tamen  cum  diligentia  visitationem  absolvat.  Interim 
vero  caveat  ne  inutilibus  sumptibus  cuicunque  sit  gravis  et  one- 
rosus. Insuper  adhaerens  dispositionibus  cc.  1.  et  2.  h.  t.  in  6°. 
Tridentinum  prohibet  ne  Episcopus  visitans  aut  quisque  suorum 
nomine  et  causa  procurationis  pro  visitatione  praeter  victualia  fru- 
galiter moderateque  praestanda,  quidquam  aliud  recipiat,  nec  mu- 
nus quidem  quod  offeratur.  Quodsi  quis  de  facto  aliquid  recipere 
praesumpserit,  is  praeter  dupli  restitutionem  intra  mensein  facien- 
dam, aliis  etiam  poenis  juxta  c.  2.  h.  t.  in  6°.  mulctetur:  idest 
Patriarchae,  Archiepiscopi,  Episcopi  subjiciuntur  interdicto  ingressus 
in  Ecclesiam,  inferiores  vero  suspensione  ab  officio  et  beneficio 
quoadusque  non  restituant.  Has  vero  censuras  non  renovavit  Const. 
Ap.  Sedis.  Nec  eis  prodest  condonatio  facta  ab  illis  quibus  resti- 
tutio facienda  est.  Immo  decernit  Tridentinum  istos  transgres- 
sores posse  subjici  aliis  poenis  in  Synodo  provinciali  statuendis. 

12.  Quaeritur  an  procuratio  possit  ab  Episcopo  recipi  in  pe- 
cunia. In  c.  1.  §.  5.  h.  t in  6°.  cui  consonat  c.  2.  eod.  expresse 
id  interdicitur.  At  hanc  dispositionem  correxit  Bonifacitis  VIII. 
in  c.  3.  ejusd.  concessitque  ut,  volentibus  visitatis,  Episcopus  visi- 
tans possit  procurationem  in  pecunia  accipere.  Hanc  dispositionem 
snam  fecit  Tridentinum  in  loc.  cit. , item  S.  C.  Concilii  in  Poten- 
tina  d.  10.  Jan.  1705. 

13.  Sciendum  praeterea  est  ex  resolutione  S.  Congregat  d. 
19.  Sept.  1682,  rei.  a Bened.  XIV.  De  Syn.  dioec.  lib.  10.  c.  10. 
n.  6.  et  ex  alia  S.  Marci  d.  16.  Jan.  1723  posse  quidem  Episcopum 
Ecclesias  plus  quam  semel  in  anno  visitare,  ab  eadem  vero  Eccle- 
sia semel  tantum  in  anno  procurationem  posse  percipere.  Quod  si 
una  die  plures  visitet  Ecclesias  Episcopus  quamvis  unaquaeque  par 
esset,  et  sufficiens  ad  praestandam  procurationem,  non  potest  tamen 
nisi  unam  accipere  c.  3.  h.  t.  in  6°.  Animadvertendum  tandem  est 
ex  Tridentini  dispositione  in  cit.  c.  3.  sess.  24.  neque  semel  in 
anno  posse  exigi  procurationem  in  illis  locis,  sen  provinciis  ubi 
consuetudo  est  ut  nec  victualiA,  nec  pecunia,  nec  qnidquam  aliud 
percipiatur  a visitatoribus.  Hunc  vero  textum  Tridentini  de  con- 
suetudine generali  dioeceseos,  non  vero  de  consuetudine  alicnjus 
Ecclesiae  particularis  interpretata  pluries  est  S.  C.  Cone.  Ita  in 
Aquipendien.  d.  21.  Apr.  1787  et  in  Nursina  d.  8.  Maji  1824 
Conf.  Petelia:  Canones  et  decr.  Concilii  Tridentini  cum  resolutioni- 
bus S.  Congr.  ad  c.  3.  sess.  24.  De  Bef.  n.  13. 

14.  Quaeritur  a quibus  solvitur  procuratio? 

Solvitur  ab  omnibus  Ecclesiis,  beneficiis,  oratoriis  publicis  et 
monasteriis,  quae  non  sint  exempta  ab  jurisdictione  Episcopi  arg. 
cc.  16.  De  off.  ord.  (I.  31)  et  23.  h.  t.  Omnia  enim  haec  subdun- 
tur Episcopi  visitationi. 

Non  solvitur  vero  procuratio  1°.  ex  c.  fin.  h.  t.  ab  oratoriis 
privatis  seu  quae  non  sunt  erecta  auctoritate  Episcopi  in  privatis 
domibus;  2°.  ab  Ecclesia  quae  ab  hac  solutione  eximitur  ex  privi- 
legio Pont.  c.  17.  h.  t.;  3°.  ab  Ecclesia  vel  beneficio  censu  paupere 
dotato  arg.  c.  11.  §.  4.  De  Rescr . (I.  3)  in  6°.;  4°.  ab  hospitali- 
bus, vel  aliis  locis  piis  charitatis  operibus  destinatis  ex  resolut 
S.  Congreg.  relata  a Fagnano  in  Comm.  c.  24.  h.  t.  Etenim  non 
couvenit  ut  Episcopus  detrahat  partem  redituum,  qui  sublevandis 
miseris  personis-  destinantur;  5°.  non  solvunt  Cathedralis  et  Eccle- 
siae vel  loca  pia  civitatis  in  qua  est  Sedes  episcopalis.  Nam  Tri- 
dentinum  in  sess.  24.  De  Ref.  c.  3.  ait  procurationem  pro  tempore 
et  necessitate  esse  habendam,  quae  necessitas  recipiendi  victualia 
non  videtur  urgere  in  civitate  ipsa  episcopali;  quemadmodum  etiam 
S.  C.  Cone,  pluries  respondisse  refert  Fagn.  in  Comm.  c.  24.  h.  t. 
n.  15.  Hinc  videtur  fuisse  derogatum  c.  24.  h.  t 

15.  Quaeritur  a quibus  procuratio  recipiatur? 

Procuratio  recipitur  ob  visitationem,  hinc  illi  recipiunt  pro- 
curationem qui  jus  visitandi  habent.  Et  quidem  1°.  Romanus  Pon- 
tifex jus  habet  visitandi  totam  Ecclesiam.  Repraesentatur  autem 
a Legatis  a latere,  et  a Nunciis.  Hinc  in  c.  23.  h.  t.  istis  sol- 
vendae esse  dicuntur  procurationes.  At  tractu  temporis  factum  est, 
ut  visitatio  haec  legatorum  et  Nunciorum  Apostolicorum  cessaverit, 
et  insuper  inolevit  consuetudo,  ut  Legati  et  Nuncii  sustentarentur 
ab  ipsa  Apostolica  Sede. 

2°.  In  c.  6.  h.  t.  tribuitur  1°.  Archiepiscopis  jus  visitandi  totam 
provinciam,  hinc  etiam  recipiendi  procurationes.  Verum  sciendum 
est  ex  c.  1.  h.  t.  in  6°.  non  posse  Archiepiscopum  visitare  dioecesim 
alicujus  suffraganei  nisi  antea  absolverit  visitationem  totius  suae 
dioeceseos.  Cui  conditioni  et  aliam  addidit  Tridentinum  c.  3.  sess.  24. 
De  Ref.  ut  nempe  non  possit  visitare  dioecesim  suffraganei  nisi 
prius  causa  cognita  et  probata  in  Concilio  Provinciali.  2°.  Ex 
eodem  c.  6.  Cardinales  visitabant  Ecclesias  tituli  proprii.  At  post 
Const.  Romanus  Pontifex  Jnnoc.  XII.  5.  Kal.  Oct.  1692  hoc  jus 
desiisse  dicendum  est  Nam  Cardinalibus  in  suis  titulis  in  quibus 
adest  clerus,  reservata  est  facultas  seu  jurisdictio  in  iis  dumtaxat 
quse  concernunt  servitium  chori.  Quam  Constitutionem  interpre- 
tatus Pitomius-.  De  Controv.  Patron.  Alleg.  41.  n.  61.  ait  juris- 
dictionem episcopalem  Cardinalium  cessasse  in  suis  titulis  non 
solum  in  populum,  sed  etiam  in  clerum,  et  concedi  Cardinalibus 
solnm  jurisdictionem  domesticam  et  extrajudicialem  illius  generis 
quae  competit  vicariis  vel  Archipresbyteris  Capitulorum,  mulctando 
nempe  delinquentes  per  subtractionem  distributionum  et  fructuum 
et  vocis  in  capitulo. 

16.  3°.  Archidiaconi  etiam  et  Archipresbyteri  vel  Decani  jure 
decretalium  jus  habebant  visitandi  c.  6.  h.  t Archidiaconus  autem 
Episcopo  impedito  quolibet  triennio  totam  visitabat  dioecesim  c.  1. 
De  off.  Archid.  (I.  23).  At  huic  juri  derogatum  est  a Tridentino 
in  c.  3.  sess.  24.  De  Ref.  ubi  prsecipitur  visitationem  complendam 
esse  per  Episcopum,  aut  eo  impedito  per  suum  vicarium  generalem 
vel  alium  visitatorem  deputandum.  Archidiacono  quidem,  Archi- 
presbytero  et  aliis  inferioribus  reservatur  facultas  per  seipsos  tan- 
tum visitandi  eas  Ecclesias  quas  soliti  fuerant  visitare,  assumpto 
tamen  notario  de  Episcopi  consensu  et  cum  onere  infra  mensem 
rationem  reddendi  Episcopo  de  visitatione  peracta. 

27* 

17.  4°.  Vicarius  etiam  capitularis  visitat  dioecesim;  nam  ipsi 
commissum  est  gubernium  spirituale  ejusdem  dioeceseos.  Atten- 
denda tamen  est  practica  disciplina  statuta  per  plures  decisiones 
a S.  C.  Cone,  de  quibus  Bened.  XIV.  De  Syn.  Dicec.  lib.  2.  c.  9.  n.  6. 
et  lib.  10.  c.  10.  n.  6.  Scilicet  aliis  resolutionibus  omissis  d. 
13.  Sept.  1721  propositis  dubiis:  An  Vicarius  capitularis  1°.  facere 
possit  visitationem  civitatis  et  dioeceseos,  2°.  an'  facere  possit  visi- 
tationem personalem  capitularium?  Responsum  est  ad  primum  et 
secundum:  Affirmative,  dummodo  elapsus  sit  annus  a die  ultimos 
visitationis  factce  ab  Ordinario.  Et  in  Ostunensi  Procurationis  d. 
28.  Julii  1718  eadem  Sacra  Congregatio  rescripsit  vicario  capitu- 
lari deberi  tantum  medietatem  procurationum,  quae  Episcopo  solvi 
consueverant.  Vicarius  vero  Capitularis  non  visitat  loca  et  per- 
sonas quas  Episcopus  visitat  tamquam  ApostolicoB  Sedis  delegatus. 

18.  6°.  Episcopus  visitat  dioecesim.  In  c.  3.  sess.  24.  De  JRef. 
Tridentinum  statuit  ut  Patriarchae,  Primates,  Metropolitani,  Epi- 
scopi per  seipsos,  aut  si  fuerint  impediti,  per  Vicarium  generalem, 
aut  visitatorem  quotannis  visitare  non  praetermittant  totam  dioe- 
cesim, aut  saltem  ejus  partem  majorem,  ita  ut  si  nimis  ampla  sit, 
biennio  visitatio  compleatur.  In  c.  8.  sess.  7.  De  Ref.  expresse 
ait  Tridentinum  Episcopum  teneri  ad  visitandas  Ecclesias  omnes 
singulis  annis.  Animadvertit  vero  Berardi:  Jus  can.  univ.  diss.  4. 
c.  3.  hanc  legem  annualis  visitationis  posuisse  Tridentinum,  quia 
renovaverat  legem  annualis  celebrationis  Synodi  dioecesanae  in  qua 
Synodo  consulendum  erat  necessitatibus  et  utilitatibus  Ecclesiarum 
quibus  providendum  esse  intellexerat  visitando  dioecesim  juxta  c.  16. 
De  off.  Jud.  Ord.  (I.  31).  At  quemadmodum  commodum  non  fuit 
ubique  quotannis  celebrare  Synodum  dioecesanam,  ita  etiam  ab 
annna  visitatione  cessatum  est:  neque  visum  est  id  repugnare  menti 
Patrum  Tridentinorum,  qui  in  c.  3.  sess.  24.  De  Ref.  et  ipsi  tem- 
pus visitationis  ubi  causa  legitima  subesset,  ad  triennium  proro- 
garunt 

19.  Visitat  vero  Episcopus  Ecclesias  omnes  saeculares,  et  aucto- 
ritate Apostolica  etiam  quomodocumque  exemptas  c.  8.  sess.  7.  De 
Ref.  Hinc  1°.  Ecclesias  saeculares  dioeceseos  Sedi  Apostolica  im- 
mediate subjectas,  earumque  praelatos  quasi  episcopalem -auctori- 
tatem habentes,  potest  Episcopus  tamquam  Sedis  Apostolicse  dele- 
gatus, cqjus  cathedralis  Ecclesia  sit  proximior,  visitari  nisi  loci 
praelatus  Episcopum  in  provinciali  concilio  elegerit  cui  subsit  quoad 

visitationem  c.  9.  sess.  24.  De  Ref.  2°.  Capitula  CathedraMs  et 
aliarum  Ecclesiarum,  eorumque  personas.  3°.  Ecclesias  parochiales 
etiam  unitae  monasteriis  Regularium  tum  quoad  locum,  tum  quoad 
personas  curam  animarum  exercentes,  in  iis  quae  ipsam  animarum 
curam  respiciunt  Excipiuntur  vero  Monasteria  in  quibus  Abbates 
generales  aut  capita  ordinum  Sedem  ordinariam  principalem  habent 
c.  11.  sess.  De  Reg. 

20.  4°.  Visitat  etiam  tamquam  Sedis  Apostolicse  delegatus 
beneficia  omnia  commendata  sive  saecularia,  sive  regularia  etiam 
exempta  c.  8.  sess.  21.  De  Ref.  5°.  Visitat  etiam  tamquam  Sedis 
Apostolicse  delegatus  hospitalia,  collegia  quaeque,  atque  confra- 
ternitates  laicorum,  pia  loca  quomodocumque  appellantur,  licet  ad 
laicos  pertineant  et  sint  exempta  c.  8.  sess.  22.  De  Ref.  Visitat 
etiam  confraternitates  erectas  in  Ecclesiis  exemptis  Regularium. 
Quid  vero  dicendum  de  monasteriis  et  Ecclesiis  Regularium  ? Mihi 
videtur  distinguendum  esse  inter  monasteria  et  conventus  intra 
Italiam  et  insulas  adjacentes,  et  monasteria  et  conventus  extra 
Italiam  positos.  Si  de  his  sermo  est,  adhuc  jus  Tridentinum  valet. 
Hinc  — a)  visitat  Episcopus  etiam  tamquam  Sedis  Apostolicse  dele- 
gatus monasteria,  et  Ecclesias  regularium  commendata  in  quibus 
non  viget  regularis  observantia  c.  8.  sess.  21.  De  Ref.  — b)  Visitat 
Episcopus  tamquam  Sedis  Apostolicse  delegatus  monasteria  Regu- 
larium, quse  cum  aliis  in  provincia  vel  vicinis  provinciis  non  fuerint 
erecta  in  congregationem  ut  capitula  celebrent  et  designent  su- 
periores et  visitatores  particularium  conventuum  c.  8.  sess.  26.  De 
Reg.  — c)  Visitat  Episcopus  monasteria  et  conventus  erectos  post 
emanationem  decreti  Urbani  VIII.  d.  21.  Junii  1625  in  quibus 
12  religiosi  non  possint  sustentari,  et  actu  non  sustentantur.  Ex 
cit.  decreto  Urbani  VILI,  non  visitat  Episcopus  monasteria,  in 
quibus  verificentur  conditiones  de  quibus  sermo  est  in  Tridentino 
exposito  casu.  Nec  visitat  monasteria  exempta  quse  subsunt  totius 
ordinis  capiti,  licet  in  illis  non  adsit  regularis  observantia  arg. 
c.  20.  sess.  25.  De  Reg.  Nec  visitat  Monasteria  regularium  ex- 
empta, fundata  ante  .decretum  Urbani  VIII.  quse  non  subsint  su- 
premo capiti  Ordinis  dummodo  in  illis  vigeat  regularis  observantia. 
Nam  in  c.  8.  sess.  21.  De  Ref.  facultas  datur  Episcopo  solum 
quoad  monasteria  commendata  in  quibus  non  vigeat  regularis  ob- 
servantia. Quoad  monasteria  Italise  praeter  ea  quae  statuit  Triden- 
tinum in  citatis  locis  et  Urbanus  VIU.  in  cit.  decreto,  attendenda 

est  etiam  correctio  inducta  per  decretum  Ut  in  parvis  Innoc.  X. 
d.  10.  Febr.  1654.  ScUicet  Episcopos  visitabit  Ecclesias  regulares 
et  monasteria  illa,  qu®  ex  citatis  omnibus  capitibus  juris  a sua 
jurisdictione  non  sunt  exempta,  non  visitabit  vero  quae  sunt  exem- 
pta, Porro  quae  visitat  virtute  decreti  Innoc.  X.  Ut  in  parris 
visitat  tamquam  Sedis  Apostolicae  delegatus.  Quae  vero  sint,  vel 
non  sint  exempta  in  sensu  supradictorum  j urium  jam  vidimus  in 
titulo  De  religiosis  domibus  (III.  86).  'Animadvertimus  vero  ex 
decreto  Alex.  VII.  d.  5.  Junii  1664  Episcopum  non  posse  procu- 
rationem exigere  a monasterio  quod  visitat  virtute  decreti  Ut  in 
parvis  Innoc.  X. 

21.  Insuper  Episcopus  potest  absque  tamen  jure  procurationis 
visitare  oratoria  et  Ecclesias  positas  in  grangiis  monasteriorum 
etiam  prorsus  exemptorum  a sua  jurisdictione  et  visitatione  c.  27. 
h.  t,  Grangi®  sunt  cellulae  vel  parvae  domus  in  possessionibus  seu 
praediis  monachorum,  in  quibus  aliquis  vel  aliqui  monachi  commo- 
rantur agros  colendi  causa.  Hinc  qui  inter  eos  praeest  admini- 
stratio» bonorum  temporalium,  dicitur  cellulanus,  quasi  praeses  cel- 
lularum. In  cellulis  aderat  oratorium. 

Tandem  Episcopus  quoad  clausuram  visitat  jurisdictione  ordi- 
naria monasteria  monialium  sibi  subjecta,  tamquam  Sedis  Aposto- 
licae delegatus  exempta  et  etiam  subjecta  capitibus  ordinum  regu- 
larium c.  6.  sess.  25.  De  Reg.  in  Trid. 

22.  Ad  complendam  vero  hanc  materiam,  observamus  1°.  sco- 
pum visitationis  esse  sanam  doctrinam,  pulsis  haeresibus,  inducere, 
bonos  mores  tueri,  malos  corrigere,  populum  cohortationibus  ad 
religionem,  pacem  et  innocentiam  accendere;  c.  3.  sess.  24.  De  Ref. 
2°.  Ex  c.  10.  sess.  24.  De  Ref.  habemus  Episcopum  in  iis  quae 
ad  visitationem  et  correctionem  morum  pertinent  jus  et  potestatem 
habere  etiam  tamquam  Sedis  Apostolicae  delegatum,  ea  omnia  ordi- 
nandi, moderandi,  puniendi  et  exsequendi  juxta  canonum  sanctionem 
quae  illi  necessaria  videbuntur  pro  sua  prudentia  et  emendatione 
subditorum,  nec  decreta  Episcopi  hac  in  re  posse  ullo  modo  etiam 
per  appellationem  ad  Sedem  Apostolicam  suspendi  aut  eorum  ex- 
secutionem impediri;  cfr.  1.  II.  tit.  28.  n.  87. 

Titulus  XL. 

De  consecratione  ecclesia  vel  altaris. 

1.  Nomine  Ecclesiae  in  titillo  venit  sedes  vel  domus  enitui  di- 
vino deputata  in  qua  fideles  conveniunt  ad  ipsum  cultum  prsestan- 
dum.  Altare  est  sedes  seu  locus  in  quo  sacrificium  offertur.  Aliud 
est  fixum,  aliud  portatile.  Fixum  est  quod  consecratur  tamquam 
adhserens  suae  basi,  portatile  quod  consecratur  distincte  et  absque 
relatione  ad  basim.  Hinc  de  loco  ad  locum  asportari  potest  Lo- 
quimur 1°.  de  concecratione  Ecclesise;  11°.  de  consecratione  altaris. 

1°.  Consecratio  Ecclesise  definitur:  ‘Dedicatio  solemnis  Ecclesiae 
ad  honorem  Dei  facta,  a legitimo  Ministro  per  unctionem  chris- 
matis, et  praescriptam  veriorum  formam  cum  intentione  canonica ’. 
Ecclesia  ad  fidelium  pietatem  excitandam  ritus  quosdam  instituit 
qui  appellantur  sacramentalia,  et  eo  diriguntur  ut  ex  opere  ope- 
rantis fidelibus  producant  divinam  gratiam.  Ritus  consecrationis 
Ecclesise  institutus  est  ad  imitationem  Sacramenti  ordinis.  Hinc 
consecratio  dicitur  esse  actus  ordinis,  at  eo  sensu  quia  ex  insti- 
tutione Ecclesise  sacer  minister  dedicans  cultui  divino  locum  imi- 
tatur consecrationem  personse  in  sacra  ordinatione.  Quare  etiam 
dicitur  in  consecratione  adesse  intentio  canonica  seu  intentio  mi- 
nistri deputandi  locum  sui  cultum  divinum  juxta  Ecclesise  insti- 
tutionem. 

2.  Differt  consecratio  a benedictione.  Hsec  enim  fit  cum  aqua 
lustrali  in  pavimento  certis  adhibitis  precibus,  et  committi  potest 
etiam  presbyteris,  dum  consecratio  chrismatis  unctione  fit,  et  mi- 
nister validae  consecrationis  est  solus  Episcopus,  et  quidem  ut 
licita  sit,  debet  fieri  ab  Episcopo  ordinario  loci,  qui  potest  alteri 
Episcopo  munus  consecrandi  Ecclesiam  committere  c.  9.  Ii.  t.  At 
extraneus  Episcopus,  si  irrequisito  Episcopo  loci,  consecrat  Eccle- 
siam, suspenditur  ab  usu  pontificalium  c.  5.  sess.  6.  De  Ref.  et  2. 
sess.  14.  De  Ref.  Necnon  cessare  debet  per  annum  a celebratione 
Missarum  c.  28.  C.  6.  q.  1.  Hsec  poena  suspensionis  a celebr. 
missae  renovata  non  est  in  Const.  Apostolicce  Sedis. 

3.  Presbyter  vero  solum  ex  privilegio  Pontificis  potest  consecra- 
tionem Ecclesise  perficere.  Quod  et  videmus  concessum  a Paulo  III. 
d.  18.  Dec.  1542.  atque  Pio  IV.  d.  9.  Febr.  1562.  Abb.  Ludovico, 
et  successoribus  ejus  in  Monasterio  Einsidlensi  quoadusque  certae 

rerum  circumstantis  manerent;  cfr.  Benedictum  XIV.  in  Syn. 
Dicec.  1.  13.  cp.  15.  n.  3.  — Alias  jam  vidimus  jus  consecrandi 
Altaria  spectare  ad  Em.  Cardinales  ecclesiarum  titulares,  non  ad 
Cardinalem  Urbis  Vicarium,  ex  decreto  specialis  Congregationis 
confirmato  a S.  P.  Leone  XIII.  d.  30.  Jan.  1879;  1.  I.  tit.  31. 
n.  38.  — Inde  apparet  quidem,  Cardinales  charactere  episcopali 
insignitos  hanc  altarium  consecrationem  per  se  posse  peragere;  at 
quaeritur  quid  sit  de  Cardinalibus  ordinatione  sacra  tantum  pres- 
byteris vel  etiam  solum  diaconis.  Nihil  hac  in  re  expresse  a 
S.  Sede  definitum  scimus,  attamen  facile  concludi  potest,  Cardi- 
nalibus ordinatione  presbyteris  cum  jure  consecrandi  altaria  gene- 
raliter adjudicato  facultatem  intrinsece  et  tacite  esse  factam  con- 
secrationem perficiendi  per  seipsos,  minime  vero  Cardinalibus  cha- 
ractere diaconali  tantum  ornatis;  nam  presbyter  a Summo  Ponti- 
fice ad  perficiendas  ss.  unctiones  (excepto  sacramento  Ordinis) 
jurisdictione  donari  potest,  nullatenus  autem  diaconus.  Quare  Car- 
dinalis sacramentali  ordine  diaconus  licet  jus  habeat  consecrandi 
altaria  proprii  tituli,  non  potest  tamen  id  per  se  ipsum,  sed  Epi- 
scopum ad  consecrationem  delegare  debet 

4.  Ritus  consecrationis  Ecclesiae  in  Pontificali  Romano  prae- 
scribitur, cujus  ritus  pars  essentialis  est  ut  liniantur  sacro  chris- 
mate duodecim  cruces  in  pariete  Ecclesiae  insculptae  vel  depictae 
et  forma  verborum  proferatur.  De  hac  unctione  praecipit  Pontifi- 
cale Romanum  in  tit.  De  ecclesia;  dedicatione  seu  consecratione 
circa  initium:  »Item  depingantur  in  parietibus  Ecclesiae  intrinsecus 
per  circuitum  12  cruces,  circa  decem  palmos  super  terram,  vide- 
licet 3 pro  quolibet  ex  4 parietibus.*  — Depingi  debent  cruces, 
ut  perpetua  exstet  consecrationis  memoria;  ideo  fortasse  melius 
adhibetur  modus,  ubi  commode  fieri  potest,  signandi  locos  inunctos 
lapidibus  marmoreis  in  forma  crucis  sectis.  Quotiescunque  ergo 
factum  consecrationis  constat,  cruces  depictae  vel  insculptae  in  per- 
petuum remanere  debent  in  parietibus.  Quando  autem  cruces  de- 
pictae vel  insculptae  tractu  temporis  disparuerint  aut  vi  erasae, 
evulsae,  destructae  fuerint,  unctiones  in  parietibus  non  erunt  reno- 
vandae, sed  cruces  iterum  depingendae  vel  sculpendae  erunt  in  testi- 
monium peractae  consecrationis,  arg.  ex  resolutionibus  S.  R C.  in 
Lauden.  d.  28.  Jun.  1879,  in  Senien.  d.  5.  Maji  1882,  in  Nitrien. 
d.  13.  .Tui.  1883,  in  Barchinonen.  d.  16.  Jan.  1886.  — Secundum 
rubricam  Pont.  Rom.  cruces  disponendae  essent  in  4 parietibus 

ecclesiae : 3 cruces  in  singulis  parietibus.  Attamen  haec  rubrica 
non  est  praeceptiva,  sed  quomodo  agi  possit,  innuit.  Et  revera 
non  raro  cruces  depinguntur  in  2 parietibus  lateralibus,  quem 
usum  S.  R.  C.  agnoscit,  e.  gr.  in  Mechlinien.  d.  31.  Aug.  1867. 
De  praecepto  est  ut  Episcopus  consecrans  etiam  missam  celebret, 
at  ob  rationabilem  causam  fieri  potest  ut  alius  pro  consecrante 
celebret.  Episcopus  antequam  procedat  ad  consecrationem  debet 
certior  fieri  de  sufficienti  dote  Ecclesiae  c.  8.  h.  t.  In  quo  etiam 
Regi  Hungariae  imponitur  onns  dotandi  Ecclesiam  quam  fecerat 
consecrare.  Immo  ex  c.  9.  De  donat.  (III.  24)  deducitur  ipsum 
Episcopum  consecrantem,  qui  sciat  Ecclesiam  esse  absque  dote, 
teneri  ad  eam  dotandam.  Ecclesia  consecrari  potest  quoties  de 
novo  erigitur  vel  quoties  ex  certis  documentis  non  potest  probari 
eam  fuisse  consecratam  cc.  16.  et  18.  De  consecr.  D.  1.  At  si 
certo  est  consecrata,  non  potest  iterum  consecrari  nisi  antea  fuerit 
exsecrata  c.  20.  De  consecr.  D.  1. 

5.  Ratio  est,  quia  consecratio  a sacris  canonibus  censetur  vel* 
ut  adhaerere  parietibus  Ecclesiae  ad  similitudinem  characteris  qui 
animae  fidelis  consecrati  imprimitur.  Exsecratur  autem  Ecclesia 
quoties  parietes  vel  totaliter,  vel  majori  ex  parte  simul  et  non  suc- 
cessive destructi  denuo  construantur.  «Pariter  si  parietes  interiores 
ex  toto  vel  majori  parte  sint  igni  simul  et  non  successive  exusti, 
et  devastati  vel  abrasi,  licet  non  corruant  c.  20.  De  consecrat. 
D.  l.c  Multi  alii  DD.  dictum  c.  20.  De  cons.  D.  1.  explicabant 
uti  auctor  noster,  sc.  etiam  de  casn  quo  parietes  licet  non  cor- 
ruissent, tamen  exusti,  devastati  vel  abrasi  fuissent.  At  novo  et 
novissimo  tempore  S.  R.  C.  semper  contrarium  tenebat  Dum- 
modo lapides  caementati*  firmi  stent,  nihil  refert  utrum  crusta  sive 
opus  tectorium  deciderit  aut  totaliter  aut  ex  majori  parte  annon; 
ita  S.  R.  C.  omissis  aliis  in  cit.  Semen,  et  Modrussen.  d.  5.  Maji 
1882  et  in  Tridentina  d.  26.  .Tun.  1894;  in  decreto  d.  19.  Maji 
(8.  Jun.)  1896  ad  II0"’.;  in  Nicoteren.  et  Tropien.  d.  9.  Aug.  1897. 
ad  I“m.  In  decreto  citato  d.  8.  Jun.  1896  sub  n.  II0.  statuitur: 
«Ecclesia  consecrata  remanet,  quamvis  in  ejus  parietibus  opus 
tectorium  sit  renovatum.«  Ex  hac  constanti  decidendi  S.  R C. 
praxi  cit  c.  20.  De  consecr.  D.  1.  explicari  debet  et  facile  explicari 
potest;  nam  verba  huc  spectantia  »ab  igne  exustae*  intelligenda  sunt 
de  tali  incendio  ut  etiam  muri  destructi  sint  vel  saltem  destrui  debe- 
ant — Ecclesia  pariter  exsecrata  censetur  si  parietes  in  longitudine, 

latitudine  vel  altitudine  pro  majori  parte  amplientur.  Nam  po>t 
hanc  constructionem  antiqua  cessasse  et  nova  Ecclesia  quodam- 
modo constructa  censetur.  Non  iteratur  vero  consecratio  si  vaste- 
tur pavimentum  vel  lamina  aut  tectum  decidet  et  renovetur  c.  6. 
h.  t Nam  consecratio  censetur  parietibus  adhaerere.  — Hic  quaeri 
potest  num  consecratio  ecclesiae  valida  sit,  quando  consecratio  al- 
taris simultanea  aut  sit  omissa  aut  invalide  peracta.  Resp.  Valida 
est  consecratio;  sed  non  licita  nisi  habeatur  Apostolica  dispensatio, 
quamvis  aliqua  vel  omnia  Altaria  jam  consecrata  reperiantur; 
ideoque  servandus  omnino  est  ordo  Rituum  Pontificalis  Romani, 
ut  integritas  consecrationis  perficiatur,  S.  R.  C.  decretum  d.  19.  Maji 
1896,  quam  S.  P.  Leo  XIII.  ratum  habuit  et  confirmavit  d.  8.  Jun. 
1896  ad  I"".;  cfr.  etiam  responsum  ejusdem  S.  C.  d.  22.  Apr.  1891 
in  Engolismen. 

6.  Pmter  casum  exsecrationis  Ecclesiae,  seu  amissionis  con- 
secrationis et  novae  consecrationis  considerant  sacri  canones  casunt 
pollutionis  et  violationis  Ecclesiae.  Dicitur  polluta  et  violata  Ec- 
clesia cum  in  ea  ponantur  actiones  manifestos,  et  adeo  turpes  vel 
indecentes  ut  censeatur  injuria  illata  fuisse  loco  sacro,  et  indignus 
reputetur  cultus  divini  celebratione.  Quod  manifesta  seu  publica 
debeat  esse  actio  ad  violandam  Ecclesiam  patet  ex  eo  quod  Ec- 
clesia ob  actionem  indigna  redditur  cultu  sacro  ex  fidelium  aesti- 
matione, ex  opinione  communi. 

Polluitur  vero  Ecclesia  1°.  ex  c.  4.  h.  t.  et  c.  un.  h.  t.  in  6°. 
per  voluntariam  et  graviter  culpabilem  effusionem  sanguinis  in 
Ecclesia  causatam  seu  ex  vulnere  in  ipsa  Ecclesia  inflicto;  2°.  per 
homicidium  voluntarium  et  injuriosum  in  Ecclesia  causatum  c.  19. 
De  consecr.  D.  1.  et  c.  4.  h.  t.;  hoc  homicidium  verificatur  etiam 
quoties  capitis  sententia  in  Ecclesia,  licet  alioquin  justa,  exsecutioni 
mandatur  arg.  c.  2.  De  immunitate  Ecclesiarum  (III.  23)  in  6°.; 
item  verificatur  in  suicidio  positis  conditionibus.  3°.  ex  c.  4.  h.  t. 
et  c.  un.  h.  t.  in  6°.  per  voluntariam  et  illicitam  seminis  humani 
effusionem,  sive  simplici  pollutione  id  fiat,  vel  fornicatione  aut 
adulterio,  sodomia  etc.;  4°.  si  in  Ecclesia  sepeliatur  excommuni- 
catus  vitandus,  vel  haereticus  notorias  aut  non  baptizatus  ex  c.  7. 
h.  t.  et  ex  tit  De  sepulturis  (IU.  28).  n.  26.  (pag.  268.)  Notan- 
dum est  responsum  S.  R.  C.  in  Tolentin.  d.  27.  Febr.  1847.  hujus 
tenoris:  >Num  Ecclesia  consecrata  quae  militaribus  stationibus  et 
excubiis  per  biduam  inservivit,  censenda  sit  profanata  ac  pro- 

pterea  indigeat  reconciliatione  a Pont.  Rom.  proscripta?  — Resp. 
Ad  cautelam  esse  reconciliandam ;«  similiter  ob  diuturnam  opificum 
in  ecclesia  mansionem  in  Nicoteren.  d.  9.  Ang.  1897  ad  llon>. 

7.  Animadvertendum  est  iisdem  modis  quibus  Ecclesia  polluitur, 
pollui  etiam  coemeterium,  immo  ex  c.  un.  h.  t.  in  6°.  habemus,  pol- 
luta Ecclesia,  censeri  etiam  violatum  coemeterium  unitum  Ecclesiae 
non  viceversa.  Neque  coemeterium  adjacens  alteri,  sed  muris  se- 
paratum non  est  pollutum  altero  polluto.  Ecclesia  non  violatur 
ex  aliis  criminibus  licet  sint  graviora  et  violantur  solum  Ecclesiae 
consecrato  vel  benedicto,  non  vero  oratoria  in  quibus  ex  privi- 
legio Missa  celebratur.  Nam  stricto  interpretationis  res  est. 

8.  Principalis  effectus  violationis  Ecclesio  est  ut  sub  poena 
peccati  lethalis,  non  vero  irregularitatis  prohibeatur  in  Ecclesia 
polluta  administratio  sacramentorum,  custodia  Eucharistio,  cele- 
bratio divinorum  officiorum,  sepultura  Christianis  necnon  ipsa  con- 
secratio Ecclesio,  c.  ult.  h.  t Immo  si  polluatur  Ecclesia  tem- 
pore Misso  nec  canon  inceptus  est,  Missa  continuari  nequit  Ita 
Rubrica  Missalis  in  tit  De  defectib.  in  Ministerio  ipso  occur- 
rentibus. 

9.  Ecclesia  > etiam  non  consecrata*  polluta  olim,  sc.  ante  tempus 
Innocentii  III.,  censebatur  interdum  exsecrata,  ergo  prius  consecrata 
reconsecrari  debebat  arg.  ex  c.  20.  De  cons.  D.  1.  et  c.  4.  h.  t i.  e. 
ex  integro  textu  epistolo  Innoc.  ad  Archiepiscopum  Compostella- 
num,  cp.  73.  libri  X.  Verum  Innocentius  III.  rescripsit:  «Manente 
ecclesia  et  altari,  ipsa  (Ecclesia)  poterit  reconciliari  per  aquam, 
cum  vino  et  cinere  benedictam*;  hoc  reconciliatio  debet  fieri  pro- 
tinus, ait  c.  ult.  h.  t.  Reconciliatio  fit  adhibitis  ritibus  in  Ponti- 
ficali descriptis;  eaque  fit  ab  Episcopo,  si  Ecclesia  polluta  erat 
consecrata,  nec  potest  committi  simplici  presbytero  nisi  delegatione 
Apostolica  c.  9.  h.  t.  Si  autem  fuerat  solummodo  benedicta,  recon- 
ciliatio fit  a simplici  sacerdote,  nulla  etiam  expostulata  venia  ab 
Episcopo  ex  textu  claro  c.  ult  h.  t. 

De  consecratione  altaris. 

10.  Ex  c.  31.  De  cons.  D.  1.  habemus:  ‘Altaria  si  non  fuerint 
lapidea,  non  consecrantur’.  Hinc  altare  debet  esse  lapideum  sal- 
tem in  parte  superiori  in  qua  ponitur  hostia  cum  calice,  quem- 
admodum desumitur  ex  rubrica  Miss.  XX.  De  prcep.  altar,  ubi 
dicitur  ‘vel  saltem  ara  lapidea  similiter  ab  Episcopo  consecrata  et 

in  eo  inserta.  Ara  lapidea  debet  continere  hostiam,  et  majorem 
saltem  partem  calicis’  ead.  rubr.  Miss.  Unde  non  minor  uno  palmo. 
Ara  L e.  materia  illa  plana  ubi  reponitor  hostia  et  calix  in  Missae 
sacrificio,  rite  construi  debet  ex  uno  et  integro  lapide  juxta  cano- 
nicas praescriptiones,  S.  R.  C.  in  Eugubin.  d.  29.  Aug.  1886.;  lapis 
autem  artificialiter  ex  pluribus  lapidibus  efformatum  non  est  ma- 
teria apta  neque  ad  licitam  neque  ad  validam  consecrationem; 
decr.  S.  R.  C.  d.  8.  Jun.  1896  ad  nT"*.  Hoc  valet  de  altaribus 
et  fixis  et  portatilibus ; portatilia  — ut  jam  nomen  insinuat  — 
minora  sunt,  ex  uno  lapide  constructa  quae  de  uno  in  alium  locum 
facile  possunt  portari;  ,fixa  vero  cum  basi  firmiter  debent  conjungi 
quae  conjunctio  vocatur  stipes  altaris.  Variis  autem  modis  haec 
conjunctio  fieri  potest,  dummodo  hic  stipes  et  ipse  lapideus  est  ita 
quidem  ut  communiter  putari  ac  facile  probari  possit  totus  lapi- 
deus, S.  R C.  in  Senien.  d.  14.  Dec.  1888.  ad  I*“.  Quare  non 
licet  consecrare  altare  cujus  nucleus  (sc.  stipitis)  quamvis  lapideus, 
undique  tamen  tectus  sit  lateribus  quibus  super  inducta  est  crusta 
marmorizata,  S.  R.  C.  ibidem  ad  nu">.  Attamen  consecratio  ejus- 
modi altaris,  sc.  cujus  mensa  constat  ex  uno  integroque  lapide, 
cujus  tamen  stipes  non  totus  lapideus  est,  valida  censetur, 
S.  R.  C.  in  Onesnen.  d.  8.  Jun.  1894.  quia  uti  consecratio  talis 
quasi  portatilis  altaris  consideratur.  Indulget  vero  Apostolica  Sedes, 
ut  altari  jam  consecrato  addantur  stipites  lapidei,  atque  unctiones 
praescriptae  in  angulis  private  iterentur  ut  mensa  cum  iisdem 
stipitibus  conjungatur;  S.  R.  C.  cit.  loco. 

Praeter  requisita  respectu  arae  et  stipitis  requiritur  praecipue 
in  altaribus  et  fixis  et  portatilibus:  confessio,  sc.  septdchrum  ubi 
recluduntur  reliquiae  ss.  Martyrum,  ut  offeratur  corpus  Domini 
eucharisticum  super  corpus  ejusdem  Domini  mysticum,  1.  Cor.  VI. 
16.  19.,  Eph.  V.  30.  ita  ut  quodammodo  impleatur  visio  prophetae 
Novi  Testamenti  in  Apocal.  VI.  9.  De  quo  sepulchro  altaris  pauca 
sunt  notanda: 

1°.  Reliquiae  sint  ss.  Martyrum,  ex  Pontificali  Romano,  quibus 
tamen  adjungi  possunt  reliquiae  sanctorum  Non-Martyrum.  — Reli- 
quiae sint  primariae,  ex  corporibus  sanctorum,  non  ex  veste,  uten- 
silibus etc.  — Reliquiae  sint  numero  plures;  nihilominus  S.  R.  C. 
d.  16.  Jan.  1888  in  una  Ordinis  Minorum  S.  Francisci  de  Observ. 
peractae  jam  cum  unica  reliquia  consecrationis  sanationem  defectfis 
benigne  impertivit  praesupposito  tamen  quod  ejusmodi  altaria  facile 

rursus  consecrari  nequirent.  — Pro  consecratione  altaris  reliquiae 
adeo  sunt  necessariae,  ut  consecratio  absque  reliquiis  sit  invalida 
et  iterari  debeat;  S.  R.  C.  in  Lamacen.  d.  29.  Apr.  1887.  ad  I””1.; 
in  cit.  Ordinis  Minorum  d.  16.  Jan.  1888. 

2°.  Hae  reliquiae  in  sepulchro  reponendae  sigillo  muniri  debent. 
Nonnnnquam  quae  praescripta  sunt  de  necessitate  sigilli,  confun- 
duntur. Agitur  enim  hic  de  duplici  sigillo:  unum  est  sigillum 
Episcopale  quo  muniendum  est  vas  ubi  reconduntur  reliquiae  jam 
vigilia  diei  consecrationis;  alterum  est  lapis  vel  coper culum  quo 
ipsum  sepulchrum  mediante  caemento  recludi  debet.  De  priore 
loqnitur  Pontificale  hisce  verbis:  »Pontifex  parat  Reliquias  in  altari 
consecrando  includendas,  ponens  eas  in  decenti  et  mundo  vasculo, 
cum  tribus  granis  thuris;  ponit  etiam  in  eo  chartulam  de  perga- 
meno,  scriptam  sub  hac  forma  (sequitur  forma),  sigillans  ipsum 
vasculum  diligenter.*  Alterum  sigillum  ponere  sive  firmare  sepul- 
chrum lapide  chrismato  pertinet  ad  ritus  ipsius  consecrationis  al- 
tarium, de  quo  sigillo  loquitur  Alexander  III.  in  c.  1.  h.  t.  Attendi 
debet  aliqua  differentia  inter  requisita  ad  consecrationem  altaris 
fixi  et  consecrationem  altaris  portatilis.  In  consecratione  altaris 
fixi  duplex  sigillum  praescribitur;  econtra  in  consecratione  altaris 
portatilis  secundum  sigillum  i.  e.  coperculum  firmatum  praescri- 
bitur, cum  sigillum  Episcopale  possit  adhiberi  ad  arbitrium  Epi- 
scopi; S.  R.  C.  in  Vivarien.  d.  28.  Febr.  1880  ad  H*".  — Coper- 
culum sepulchri  debet  esse  ex  naturali  lapide,  S.  R.  C.  in  una 
S.  Joannis  in  America  d.  16.  Dec.  1882.  Ergo  caementum  solum 
pro  clausura  adhibitum  minime  sufficit;  in  Arichaten.  d.  28.  Julii  1883. 

11.  Altaria  consecrat  solus  Episcopus  nec  simplici  sacerdoti 
potest  consecrationem  committere  nisi  solus  Romanus  Pontifex  arg. 
c.  3.  h.  t.  Quod  de  consecratione  altaris  dictum  est,  etiam  dici 
debet  de  consecratione  calicis  et  patence  quae  nempe  a solo  Epi- 
scopo perfici  potest.  Idem  pariter  dicendum  de  benedictione  Cam- 
panarum. Ratio  est  quia  intervenit  unctio  et  fit  per  modum  coti- 
secrationis.  Qui  ritus  a sacris  canonibus  reputatur  actus  ordinis 
episcopalis  in  sensu  superius  exposito. 

12.  Pariter  paramenta  et  vestes  ad  Missam  pertinentes  bene- 
dicuntur ab  Episcopo.  At  ita  reservatur  Episcopo  benedictio,  ut . 
facile  ex  rationabili  causa  facultatem  benedicendi  concedere  ipse 
possit  etiam  simplici  sacerdoti. 

13.  Valida  consecratio  iterari  nequit,  quia  censetur  altare 
retinere  consecrationem  donec  exsecretur.  Exsecratur  autem  altare 
seu  amittit  consecrationem  lu.  per  fractionem  lapidis  superioris 
seu  diminutionem  substantialem  ejusdem;  cc.  1.  et  3.  h.  t.  — In- 
valida quoque  censebatur  a S.  R.  C.  consecratio  altaris,  >cujus 
materia  erat  ex  materia  tam  fragili,  ut  in  actu  ejus  consecra- 
tionis quarta  ejus  pars  esset  abrupta  et  divisa;  boc  enim  non  ob- 
stante posteriores  caex-emonia;  perfectae  sunt  et  unctiones  in  4 an- 
gulis potiaris  partis,  conjunctim  cum  stipite*,  in  Onesnen.  d.  8.  Jun. 
1894.  ad  II”m.  — Si  ara  altaris  quae  in  actu  consecrationis  ex  uno 
integroque  lapide  constabat,  postea  casu  aliquo  in  duo  vel  plura 
frusta  diffracta  caementaria  tamen  arte  quasi  in  unum  denuo  la- 
pidem firmetur,  hoc  non  obstante  exsecratum  censendum  est  ex 
decreto  S.  R.  C.  d.  19.  Maji  (8.  Junii)  1896  ad  — Exsecratur 
altare  2°.  si  frangatur  aut  removeatur  sigillum  seu  lapis  qui  super- 
positus custodit  reliquias  sanctorum  arg.  c.  1.  h.  t,  licet  reliquiae 
cum  sigillo  Episcopali  prorsus  intactae  manserint  S.  R.  C.  d.  23.  Jun. 
1879  in  Folycastren.  ad  II"m.  — Dicitur  »si  removeatur  sigillum 
sepulchri«;  hoc  autem  non  verificatur,  quando  % coperculum  de  novo 
caemento  firmatur,  ex  responsis  ejusdem  S.  C.  in  Lucana  d.  3.  Sept. 
1879  ad  II“”.  et  in  una  Oidinis  Oistercien.  d.  25.  Sept  1875. 
3°.  Altare  fixum  consecratum  amittit  consecrationem  si  lapis  seu 
tabula  superior  amoveatur  c.  3.  h.  t.;  cfr.  etiam  S.  R.  C.  in  Lucan. 
d.  3.  Sept.  1879  ad  I“. 

14.  De  privilegio  altaris  portatilis.  Privilegium  hoc  in  eo  con- 
sistit ut  quis  extra  locum  benedictum,  vel  oratorium  possit  ubi- 
cumque in  privatis  domibus  lapideam  tabulam  rite  consecratam  in 
altaris  formam  componere,  ibique  Missam  celebrare.  Ex  c.  12. 
De  priv.  (V.  7)  in  6°.  hoc  privilegium  habebant  Episcopi.  Istis 
nequiparati  sunt  S.  R E.  Cardinales.  Ex  c.  30.  De  Privil.  (V.  33) 
concessa  est  eadem  facultas  nonnullis  regularibus.  At  Cone.  Trid. 
sess.  22.  in  decret.  De  observand.  rt  vitand.  in  celebr.  Miss.  cavet 
ne  Episcopus  patiatur  qnemquam  Missam  celebrare  extra  Eccl.  in 
altari  portatili.  Cum  vero  in  eodem  decreto  tribuant  Patres  Epi- 
scopo facultatem  procedendi  etiam  contra  regulares  in  iis  qute 
spectant  ad  Missse  sacrificium,  hinc  inferunt  DD.  per  hoc  decretum 
Tridentinum  fuisse  regularibus  sublatum  privilegium  altaris  por- 
t&tilis  concessum  iisdem  ante  Concilium.  Episcopus  vero  potest 
etiam  censuris  compellere  Regulares  hac  in  re  contravenientes. 

8.  Cone,  in  Toletana  d.-4.  Junii  1672.  At  eadem  S.  Congr.  censuit 
a Tridentino  non  fuisse  derogatum  privilegio  Episcoporum  et  Prae- 
latorum Episcopis  superiorum.  Ex  lib.  XII.  Decretor.  pag.  120. 

16.  Verum  ad  compescendos  abusus  qui  irrepserant  Cletn.  XI. 
in  decreto  d.  15.  Dec.  1703  declaravit  Episcopis  et  praelatis  his 
majoribus  etiam  Cardinalibus  nnllo  modo  licere  extra  domnm  pro- 
priae habitationis  in  domibus  laicis  etiam  in  propria  dioecesi  eri- 
gere altare,  ibique  Sacrosanctum  Missae  sacrificium  celebare.  Cum 
autem  hoc  decretum  videretur  prohibere  usum  altaris  portatilis 
Episcopis  etiam  visitantibus  diaecesim,  vel  iter  facientibus,  hinc 
Innoc.  XIII.  in  sua  Const.  Apostolici  Ministerii  et  Bened.  XIII. 
cit  Const  declararunt  prohibitionem  Cletn.  XI.  non  esse  inteliigen- 
dam  de  domibus  etiam  laicorum  in  quibus  Episcopi  forte  occasione 
sacrae  visitationis , vel  itineris  hospitio  excipiantur;  item  quando 
Episcopi  in  casibus  a jure  permissis  vel  de  speciali  Sedis  Aposto- 
licae  licentia  absentes  a domo  propriae  ordinariae  visitationis,  moram 
faciant  in  aliena  domo  per  modum  similis  habitationis,  in  his  etiam 
casibus  licita  erit  altaris  erectio  ad  effectum  praedictae  celebrationis 
non  secus  ac  in  domo  propriae  ordinarim  habitationis.  Cui  dispo- 
sitioni denuo  confirmatae  decreto  Urbis  et  Orbis  S.  R.  C.  d.  19.  Maji 
1896,  quod  S.  P.  Leo  XIII.  ratum  habuit  d.  8.  Jud.  1896.,  acces- 
sit novum  privilegium,  sc.  ut  »etiam  fideles  omnes  Missam  aut  ab 
Episcopo  ipso  aut  a sacerdote  in  commodum  et  cum  permissu  ipsius 
Episcopi  sive  in  propriae  habitationis  Oratorio  sive  super  ara  por- 
tatili,  ubicunque  degant,  celebratam  audientes,  quoties  opus  fuerit, 
prcecepttim  Ecclesiae  adimpleant .« 

Titulus  XLI. 

De  celebratione  Missarum  et  Sacramento  Eucharisti®  et 

divinis  officiis. 

1.  Relinquimus  partem  theologicam  de  Eucharistia  prout  est  sa- 
cramentum, et  prout  est  sacrificium.  Pariter  partem  canonicam  de 
Sacramento  Eucharistiae  remittimus  ad  titulum  De  Custodia  Eucha- 
ristia (III.  44).  Hinc  restringimus  tituli  materiam  ad  celebratio- 
nem Missarum  et  ad  divina  officia. 

Et  quoad  primum  quaerimus  1°.  loco:  Quoties  in  anno  tene* 
atur  sacerdos  Missam  celebrare.  In  c.  9.  h.  t.  Innocentius  poena 
suspensionis  plectit  eos  qui  vix  quater  in  anno  celebrant.  Hinc  DD, 

inferant  esse  praeceptam  at  saltem  qaater  in  anno  celebret  Sacer- 
dos, seu  die  Nativitatis  et  die  Resurrectionis  et  Epiphaniae  Domini 
necnon  die  Pentecostes.  Qua  in  re  animadvertendam  est  Caje- 
tanum  Cardinalem  in  Comm.  ad  S.  Thomam  docuisse  hoc  prae- 
ceptam de  Missae  celebratione  qaater  saltem  in  anno  esse  sab  levi. 
Sanctum  vero  Pium  V.  j ussisse  expungi  hanc  opinionem  ab  illis 
commentariis.  Hinc  opinio  haec  teneri  nom  potest.  Cone,  vero  Trid. 
c.  14.  sess.  23.  De  Ref.  Episcopo  intimat  nt  caret  at  sacerdotes 
saltem  diebus  dominicis  et  festis  solemnioribus , si  aatem  parochi 
sint,  tam  frequenter  ut  maneri  sao  satisfaciant,  missas  celebrent 
Certe  sacerdotium  non  est  simplex  honor  dignitatis  et  potestatis 
favor,  sed  etiam  est  onus,  et  officium  juxta  illud  Pauli  ad  Hei».: 
V.  1:  ‘Omnis  Pontifex  ex  hominibus  assumptus  pro  hominibus  con- 
stituitur etc.  ut  offerat  sacrificia  pro  peccatis’.  Tenetur  ergo  Mis- 
sam celebrare  presbyter  et  Episcopus  curare  debet  ut  presbyter 
hoc  officium  adimpleat.  Ajunt  vero  DD.  hanc  curant  Episcopi  non 
actum,  sed  habitum  respicere,  scilicet  providebit  Episcopus,  ne 
habitualiter  sacerdotes  omittant  celebrationem  Missae  contra  men- 
tem Tridentinorum  Patrum  expressam  in  c.  14.  sess.  23.  De  Ref. 

2.  Animadvertendum  est  hanc  curam  non  posse  Episcopum 
exercere  adhibitis  pomis  et  censuris.  Non  expedit  enim  timore 
poenarum  adigere  clericum  ad  Missam  celebrandam.  Hinc  cum 
quaereretur  a S.  C.  Concilii  ‘An  hoc  (munus  curandi  etc.)  Episco- 
pus facere  debeat  solis  adhortationibus  et  admonitionibus,  an  vero 
possit  monere  sub  poenis  et  censuris  ut  legitime  non  impediti  de- 
beant celebrare’,  d.  25.  Febr.  1617  censuit  non  posse  ex  c.  14. 
sess.  23.;  Oiral.  comm.  ad  c.  1.  h.  t. 

3.  Quaeritur  an  Sacerdos  possit  eadem  die  pluries  Missa  sacri- 
ficium offerre?  Ante  aetatem  Alex.  II.  (an.  1061 — 73)  lege  spe- 
ciali interdicta  non  erat  iterata  missae  celebratio  in  eadem  die. 
Verum  ad  comprimendam  avaritiam  Sacerdotum  plurimorum,  qui 
simoniace  ordinati  missas  quotidie  lucri  captandi  causa  ingemina- 
bant, canonem  edidit  Alex.  II.  qui  refertur  sub  c.  53.  De  cons. 
I).  1.  in  quo  statuit  pro  lege  generali  unam  dumtaxat  celebran- 
dam esse  Missam  a Sacerdote  qualibet  die.  Hanc  legem  reno- 
varunt Innoc.  III.  in  c.  3.  h.  t.  et  Honorius  III.  ejus  successor 
in  c.  12.  h.  t In  quibus  cc.  animadvertimus  adhiberi  vocem  suf- 
ficit vel  sufficiat  unam  missam  celebrare,  sed  ex  sensu  capitis 

apparere  hoc  verbum  exprimere  prohibitionem,  ne  plores  missae 
celebrentur. 

4.  At  ex  antiquissima  consuetudine  et  ex  c.  3.  h.  t.  excipitur 
dies  Nativitatis  Domini  in  qua  die  in  Ecclesia  Latina  3 missas 
licet  celebrare.  Glos,  in  c.  3.  rationem  adsignat.  Sciendum  insuper 
est  sacerdotes  hac  triplici  celebratione  posse  tribus  obligationibus 
satisfacere  S.  C.  Cone.  Nullius  d.  18.  Apr.  1654.  lib.  19.  Decr. 
p.  3336.  Si  dies  Nativitatis  Domini  excipitur  valet  adhuc  lex 
generalis  prohibens  pluries  ab  eodem  Sacerdote  in  die  Missas  cele- 
brari; nisi  adsit  privilegium  vel  necessitas. 

Et  quoad  1°.  privilegium  scimus  in  regno  Aragonice,  seu  in  ipsa 
Aragonia  et  in  ditionibus  Valentiae,  Catalaniae  et  Majoricae  disci- 
plinam viguisse,  ut  in  die  commemorationis  omnium  Melium  de- 
functorum sacerdotes  Regulares  tres  missas  possent  celebrare, 
saeculares  vero  duas.  Acceptis  precibus  a regibus  Hispaniarum  et 
Lusitaniae  rebusque  mature  perpensis  Ben.  XIV.  in  Const.  Quod 
expensis  dd.  21.  et  26.  Aug.  1748  concessit  omnibus  sacerdotibus 
sive  saecularibus  sive  regularibus  regnorum  Hispaniarum  et  Lusi- 
taniae privilegium  celebrandi  tres  missas  in  die  commemorationis 
omnium  fidelium  defunctorum.  Ad  removendam  vero  omnis  ava- 
ritiae maculam  nihil  innovans  circa  consuetudinem  Regni  Aragoniae 
recipiendi  2 vel  3 eleemosynas,  statuit  Pontifex  ut  in  aliife  regi- 
onibus in  quibus  privilegium  trinae  celebrationis  concedebat,  praeter 
unius  Missae  eleemosynam  nil  aliud  sacerdotes  pro  aliis  duabus 
missis  perciperent,  nec  possent  duas  alias  missas  applicare  in  satis- 
factionem oneris  antea  assumpti.  Quoad  vero  sacerdotes  qui  in 
Regno  Aragoniae  duas  tantum  missas  poterant  celebrare,  et  ob 
novum  indultum  praesentis  Constitutionis  tertiam  possunt  Missam 
celebrare;  Pontifex  vetat  illos  pro  hac  tertia  missa  eleemosynam 
recipere. 

5.  Alia  exceptio  11°.  est  necessitas  de  qua  in  cit.  locis  juris  c.  53. 

De  consecr.  D.  1.  et  c.  3.  h.  t Antiquitus  plures  necessitates  ad- 
mittebantur. At  hodie  post  Epistolam  » Declarasti  Nobis*  Bene- 
dicti XIV.  ad  Episcopum  Oscensem  d.  16.  Martii  1746  unicus 
casus  necessitatis  admittitur,  nempe  quando  unus  presbyter  mini- 
strat seu  praeest  duabus  Ecclesiis  inter  se  valde  dissitis,  neque 
alius  est  sacerdos,  qui  in  alterutra  Ecclesia  celebret  Missam;  »item 
quando  una  tantum  sit  Ecclesia,  in  qua  Missa  celebratur,  et  ad 
quam  insimul  universus  populus  convenire  non  potest*;  Benedic- 
enti, III.  Decr.  28 

tus  XIV.  c.  L et  Instructio  S.  C.  de  Prop.  Fid.  d.  24.  Maji  1870. 
n.  10.  Quo  in  casu  binationis  post  primam  Missam  Sacerdos  debet 
jejunium  servare.  Cessante  vero  necessitate  cessat  in  Parocho 
hqjusmodi  facultas  binas  Missas  celebrandi  Quamvis  haec  facultas 
a jure  communi  concessa  sit  ac  proinde  proprie  dicta  dispensatio 
Episcopi  non  requiratur,  tamen  necesse  est  ut  Episcopus  rem  co- 
gnoscat et  veniam  praebeat.  Ipse  enim  est  verus  Judex  necessi- 
tatis. Ita  Bened.  XIV.  in  cit  Epistola  ad  Ep.  Oscensem ; In- 
structio S.  C.  de  Prop.  Fide  d.  24.  Maji  1870. 

Animadvertimus  tandem  non  semper  verificari  conditiones  verae 
et  proprie  dictae  necessitatis,  sed  utique  habere  potest  locum  dubia 
vel  aliqualis  necessitas.  Ut  possint  Episcopi  in  hoc  casu  dispensa- 
tionem concedere  binationis  Missae  in  eadem  die,  obtineant  necesse 
est  indultum  ab  Apostolica  Sede.  Cum  enim  sit  dispensatio  a jure 
communi,  excedit  facultates  episcopales.  Quae  exposuimus,  no- 
vissimo responso  S.  C.  Concilii  ad  Episcopum  Maladtanum  d. 
10.  Maji  1897  denuo  fuerunt  comprobata. 

6.  Si  quaestio  proponitur,  utrum  — praeter  diem  Nativitatis 
Domini  et  privilegium  regnis  Hispaniae  et  Lusitaniae  concessum  — 
unquam  concedatur  uni  sacerdoti  trinare,  sc.  tres  ob  necessitatem 
populi  et  penuriam  sacerdotum  missas  celebrare,  dicendum  est, 
hanc  facultatem  tamquam  abusum  semper  consideratam  esse  a Sede 
Apostolica;  argumento  relationis  Archiepiscopi  Mexicani  ad  S.  Se- 
dem: «Admonitus  fui«,  ait,  »ut  iste  abusus  tres  Missas  praedictis 
diebus  (de  praecepto)  celebrandi  penitus  exstirparetur «.  Nihilomi- 
nus idem  Archiepiscopus  urgentissimam  ad  Summum  Pontificem 
fecit  instantiam,  ut  dignaretur  concedere  hanc  extraordinariam 
facultatem.  Et  revera  ob  gravissimas  causae  et  speciales  circum- 
stantias rescripsit  S.  C.  Concilii  d.  28.  Martii  1896:  «JVo  gratia 
(sc.  trinandi)  ad  quinquennium,  in  forma  et  terminis  rescripti  d . 
20.  Dec.  1879,  facto  verbo  cum  Sanctissimo .« 

Mens  autem  (aliis  verbis  forma  et  termini ) rescripti  d.  20.  Dec. 
1879  haec  erat:  «Ut  ultra  3.  missam  nullam  nullaque  de  causa 
iterationem  permittas;  necnon  ut,  concessionis  tempore  durante, 
ea  qua  praestas  prudentia  ac  sollertia  res  componere  satagas  ad 
tramites  disciplinae  vigentis,  qua  sc.  plebis  necessitati  audiendi 
Sacrum  satis  consulatur  per  binationeuu.  Hoc  indultum  est  pror- 
sus extraordinarium  neque  unquam  in  exemplum  trahendum,  cfr. 

rescriptam  S.  C.  Cone.  d.  6.  Juli  1893  ad  Episcopum  S.  Jacobi 
(in  Co8tarica). 

7.  Hucusque  tractavimus  de  facultate  celebrandi  saepius  in 
die,  cui  quaestioni  annectenda  est  altera:  Utrum  liceat  pro  singulis 
missis  etiam  acceptare  singula  stipendia  vel  satisfacere  certis  ob- 
ligationibus? 

I.  Raro  accidet,  ut  sacerdos  binandi  facultate  praeditus  pror- 
sus liber  sit  ab  obligatione  applicandi,  e.  gr.  pro  populo,  pro  fun- 
datoribus etc.,  nihilominus  accidere  possunt  casus;  quare  prius  ad 
hoc  respondendum  censuimus.  Nunquam  — absque  specialissimo 
privilegio  — potest  saceitios  qui  binandi  facultate  gaudet  duo  sti- 
pendia accipere  pro  duabus  missis  uno  die  celebratis;  c.  53.  De 
cons.  D.  1.;  Bened.  XIV.  in  epistola  Declarasti  et  in  Const.  Quod 
expensis  d.  21.  Aug.  1748.  §.  »Applicationem«.  Diximus  absque 
specialissimo  privilegio;  nam  S.  Sedis  raro  quidem  in  hac  re  dedit 
dispensationem;  sic  Archiepiscopus  Friburgen.  a S.  Sede  gratiam 
impetravit,  ut  sacerdotes  ejusdem  Archidioeceseos  etiam  pro  2*. 
missa  accipere  possent  stipendium  ea  tamen  conditione,  ut  hoc 
2"m.  stipendium  transmitterent  ad  ipsum  Archiepiscopum  pro  susten- 
tatione et  educatione  candidatorum  sacerdotii ; cfr.  causam  Friburgen. 
tractatam  d.  14.  Apr.  1894  penes  S.  C.  Concilii.  — Alterum  exem- 
plum dictae  gratiae  specialis  commemoratur  in  epistola  circulari 
S.  C.  de  Prop.  Fide  d.  16.  Oct  1863  (rei.  in  Instructione  saepe 
nominata  ejusdem  S.  C.  sub  n.  8.),  »ut  justa  et  gravi  causa  inter- 
cedente Sacerdotes  aliquarum  Missionum  (venia  suorum  Ordinari- 
orum) etiam  pro  secunda  missa  in  eodem  die  celebranda  stipen- 
dium percipere  possint  et  valeant*. 

Specialis  ergo  privilegii  Apostolici  casu  excepto  nunquam  licet 
pro  secunda  missa  quando  facultas  binandi  datur,  secundum  sti- 
pendium accipere.  Hac  autem  dispositione  minime  excluditur,  quo- 
minus pro  labore  externo  e.  gr.  longo  itinere,  aliquid  recipiatur, 
S.  C.  Concilii  in  Monasterien.  d.  11.  Jun.  1845.;  in  Treviren.  d. 
23.  Mart.  1861.;  in  Aprutina,  d.  20.  Febr.  1886. 

U.  Saepius  accidit,  ut  sacerdos  sit  obligatus  ad  applicandum 
saltem  unam  missam,  e.  gr.  pro  populo.  — Obligatio  ad  applican- 
dum potest  provenire  aut  ex  caritate  vel  fidelitate  aut  ex  justitia. 
Obligatio  ex  justitia  hic  non  intelligitur  de  obligatione  ex  dato 

aliquo  stipendio,  sed  ex  aliquo  officio,  e.  gr.  parochi,  canonici, 
beneficiati  etc.  Inprimis  notandum  est  in  utroque  casu  sc.  in  ob- 
ligatione ex  caritate  etc.  et  in  obligatione  ex  officio  omnem  pror- 
sus remunerationem  actualem  excludi  non  spectata  remnneratione 
habituali  quae  ex  munere  parochi  etc.  provenit.  Hoc  praemisso 
dicendum  est:  1°.  Quotiescunque;  sacerdos  binandi  facultate  pollet, 
officio  ex  caritate  vel  fidelitate  semper  potest  satisfacere,  licet  pro 
altera  missa  stipendium  acceperit  vel  ex  officio  alteram  missam 
applicaverit;  S.  C.  Concilii  in  Nanceyen.  — TuUien.  et  Nemausien. 
d.  14.  Sept.  1878.  et  in  Vivarien.  d.  5.  Martii  1887  ad  I““.  »An 
sacerdos  qui  ex  statutis  sodalitatis  cui  nomen  dedit,  tenetur  mis- 
sam celebrare  pro  sodali  defuncto,  possit  ad  satisfaciendum  huic 
oneri,  secundam  missam  in  die  binationis  applicare  in  casn?« 
S.  C.  C.  in  dicta  Vivarien.  respondit:  Affirmative. 

2°.  Aliter  res  se  habet  quando  sacerdos  applicare  tenetur 
saltem  unam  missam  pro  munere  suo,  e.  gr.  missam  parochialeni. 
Cum  altera  missa  potest  quidem  officio  caritatis  satisfacere,  minime 
vero  obligationi  ex  aliquo  stipendio  enatae.  At  quaeritur:  Potestne 
sacerdos  qui  pro  munere  suo  unam  missam  applicavit,  etiam  alte- 
ram missam  applicare,  ut  satisfaciat  secundae  obligationi  ortae  ex 
altero  munere.  Certum  est  parochum  qui  duas  administrat  paro- 
chias, non  solum  posse  in  casu  binationis  unam  missam  pro  uno 
parochiano  populo  applicare,  et  alteram  pro  altero,  sed  etiam  debere; 
cfr.  dicta  in  tit.  De  parochis  (HI.  29)  nn.  16.  et  sqq.  (pag.  273). 
Idem  statuendum  videtur,  si  quis  sacerdos  ad  applicandum  tenetur 
ex  alio  munere,  e.  gr.  beneficiati;  hoc  erui  potest  ex  celebri  causa 
Friburgen.  d.  14.  Apr.  1894.  Quaesitum  fuit:  » Utrum  oneri,  sacer- 
doti E.  tamquam  benefleiato  incumbeuti,  quavis  dominica  appli- 
candi pro  fundatoribus,  satisfacere  possit  per  secundam  missam 
quam  praeter  missam  parochialem,  pro  parochia  Andelshofen  ap- 
plicandam, celebrate  (dictam  parochiam  beneficiatus  E.  admini- 
strandam ab  Archiepiscopo  acceperat)?  Cui  quaesito  S.  C.  C.  re- 
spondit: » Vigore  etc.,  attentis  etc.  pro  gratia  ad  cautelam  ad  trien- 
nium, si  tamdiu  etc.«  — S.  Congregatio  ex  professo  decidere  noluit 
quaestionem,  attamen  verbo  >ad  cautelam*  non  obscure  indicat, 
dictum  beneficiatum  ad  instar  parochi  cum  duabus  parochiis  di- 
stinctis posse  duplici  oneri  duplice  missa  satisfacere.  Verum  in 
omni  casu  S.  C.  consulebat  tranquillitati  conscientiae,  tribuendo 
specialem  gratiam  in  quantum  opus  erat. 

Porro  duplex  obligatio  applicandi  ex  munere  urgere  debet  pro 
die  binationis-,  nam  si  ejusmodi  obligatio  secunda  non  urget  pro 
illo  die,  missam  applicare  non  licet  ad  hanc  intentionem. 

Si  e.  gr.  parochus  die  festo  ubi  obligatio  applicandi  pro  po- 
pulo urgebat,  interveniente  legitimo  impedimento  non  poterat 
applicare,  nequaquam  proximo  die  festo  ejusdem  obligationis  potest 
unam  missam  applicare,  ut  satisfaciat  obligationi  occurrenti,  alte- 
ram, ut  satisfaciat  obligationi  translata,  S.  C.  Concilii  in  Vivarien. 
d.  5.  Martii  1887  ad  n*“. 

8.  Ad  materiam  tituli  potest  etiam  referri  quaestio  de  redu- 
ctione onerum  Missarum.  Super  hac  re  adest  dispositio  Cone.  Trid. 
in  c.  18.  sess.  25.  De  Ref.  Accessit  decretum  S.  C.  Concilii  aucto- 
ritate Urbani  VIII.  vulgatum  quodque  refertur  a Reiffenstuel  in 
h.  t.  n.  30.  In  hoc  decreto  praesertim  constituitur  non  posse  Epi- 
scopum nec  in  dioecesaoa  Synodo,  aut  superiores  regulares  in  capi- 
tulis generalibus  reducere  onera  Missarum,  quamvis  reditus  tenues 
sint,  et  stipendia  sint  incongrua  pro  singulis  missis,  sed  reductio- 
nem expetendam  esse  ab  Apostolica  Sede.  Prohibet  pariter  decre- 
tum ad  damnabile  lucrum  removendum,  ne  presbyter  qui  pro 
celebratione  Missae  eleemosynam  accipit,  Missam  faciat  ab  altero 
celebrare,  retenta  sibi  parte  eleemosyna.  Haec  prohibitio  intelligi 
non  debet  de  beneficiario,  qui  ex  lege  fundationis  non  impediatur 
quominus  per  alium  possit  celebrationi  Missarum  satisfacere.  Hic 
enim  potest  sibi  retinere  quod  superest  tradita  prius  celebranti 
sacerdoti  congrua  eleemosyna. 

De  offleio  divino. 

9.  Nomine  divini  officii  veniunt  horae  canonicae.  Recitatio  officii 
in  Ecclesia  latina  pro  clericis  majoribus  et  beneficium  ecclesia- 
sticum possidentibus  est  de  praecepto  in  c.  9.  h.  t.  ubi  Innoc.  III. 
praecipit  in  virtute  sanctae  obedientiae  ut  divinum  officium  noctur- 
num pariter  et  diurnum  quantum  eis  Deus  dederit,  studiose  cele- 
brent pariter  et  devote.  De  publica  et  solemni  recitatione  divini 
officii  egimus  in  tit.  De  Clericis  non  residentibus  (in.  4).  S.  Pius  V. 
in  Const.  Ex  proximo  12.  Kal.  Oct.  1571  statuit  ut  quicumque  bene- 
ficium ecclesiasticum  obtinuit,  si  post  sex  menses  a consecutione 
beneficii  legitimo  impedimento  cessante  officium  divinum  non  dixerit, 
fructus  beneficii  amittat  pro  rata  temporis  omissionis  officii. 

10.  Cum  recitatio  officii  divini  pertineat  ad  cnltum  publicum, 
liinc  determinatio  horarum  et  forma  specifica  hujus  orationis  pen- 
det tota  ab  ecclesiastica  constitutione.  Antiquitus  Ordinarius  loci 
moderabatur  recitationem  officii.  Hinc  ortae  sunt  diversae  normae 
diversaeque  formae  hujus  publicae  orationis.  Sed  ad  uniformitatem 
inducendam,  necnon  ad  removendum  periculum,  ne  haeretici  in  pu- 
blicis orationibus  errores  suos  introducerent,  approbatio  divini 
officii  ad  Apostolicam  Sedem  reservata  est;  quae  in  novis  pro- 
ponendis officiis  particularibus  solet  absolute  praecipere  ut  in  illa 
forma  recitentur,  et  quandoque  adjicit  etiam  clausulam  non  valere 
recitationem  secus  factam. 

Titulus  XLH. 

De  baptismo  e j usque  effectu. 

1.  Licet  de  materia,  forma,  subjecto,  ministro,  intentione  etc. 
ex  professo  theologi  loquantur,  nihilominus  nonnulla  maximi  mo- 
menti in  hac  materia  ad  jus  canonicum  spectant  quae  breviter  tan- 
gemus. Sermo  erit  1°.  de  baptismo;  II0.  de  ejus  effectibus.  Quoad 
ipsum  baptismum  aliqua  respectu  ministri,  subjecti,  iterationis,  loci, 
temporis  notabimus.  Sit  ergo 

L 1°.  De  ministro  baptismi.  Distinguamus  oportet  ministrum 
solemnitatis  et  necessitatis.  Valide  baptizare  posse  omnem  homi- 
nem, dummodo  cetera  requisita  ad  valorem  ponantur,  inter  omnes 
constat.  At  in  conferendo  baptismo  necessitatis  ordo  quidam  est 
observandus  ita  ut  ille  qui  corpori  Christi  eucharistico  et  mystico 
est  propior,  ceteris  praeferatur  nisi  vel  respectus  scientias  vel  de- 
centiae aliud  suadeat.  — Minister  solemnitatis  ordinarius  est  sacer- 
dos, extraordinarius  diaconus;  quoad  liceitatem  requiritur,  ut  sacer- 
dos sit  parochus  vel  delegatus  a Parocho  vel  ab  Ordinario  loci. 
Si  quaeratur,  utrum  diaconus  solemniter  baptizans  sine  licentia 
Parochi  vel  Ordinarii  fiat  irregularis,  eum  non  fieri  irregularem, 
licet  graviter  peccet,  nostra  sententia  estj  quam  probabimus  in 
tit.  De  clerico  non  ordinato  ministrante  (V.  28). 

2.  Loquimur  2°.  de  subjecto  baptismi.  Omnis  homo  nondum 
baptizatus  valide  baptizari  potest,  sive  sit  infans  sive  adultus, 
dummodo  adultus  habeat  saltem  habitualem  intentionem.  Licite 
baptizantur  adulti,  quando  convenienter  sunt  dispositi.  Ad  hanc 
dispositionem  requiruntur  tria:  fides  nempe,  poenitentia  et  intentio 

iilnm  percipiendi;  attamen  non  eodem  modo  haec  tria  requirantur, 
etenim  prima  et  secunda  conditio  pertinent  ad  liceitatem  tantum, 
intentio  vero  etiam  ad  valorem.  Ergo  si  certum  est  ultimam 
conditionem  deesse,  nullo  modo  baptizari  potest  adultus;  si  dubium 
adest  de  intentione  in  adulto  et  nunc  baptizari  debet,  baptizandus 
est  sub  conditione:  »Si  capax  es*.  — Deinde  si  certo  deficiunt 
fides  et  poenitentia,  licet  intentio  necessaria  adsit,  non  licet  bapti- 
zare adultum,  juxta  responsum  S.  C.  Inq.  d.  25.  Jan.  1703  ad  Epi- 
scopum Quebecensem.  Econtra  si  sacerdos  certus  quidem  sit  de 
intentione,  sed  dubius  respectu  fidei  et  poeni tentise  in  adulto,  et 
tempus  baptizandi  urgeat,  ob  imminentem  mortem,  baptizari  eum 
debet  aut  omnino  sine  conditione  aut  saltem  sine  conditione  respe- 
ctu dispositionis.  Nam  conditio  quoad  capacitatem  etiam  respectu 
fidei  adjungi  potest  et  debet,  quoties  prudenter  dubitatur  utrum 
mysteria  de  Deo  uno  et  de  Deo  remuneratore  (cfr.  prop.  22.  da- 
mnatam ab  Innocentio  XI.  d.  2.  Martii  1679)  sufficienter  intel- 
lexerit vel  sufficienter  credat  necne;  item  quoties  dubium  vel  certum 
est,  baptizandum  ignorare  mysteria  Ss.  Trinitatis  et  Incarnationis 
D.  N.  J.  Chr.;  duo  priora  mysteria  scitu  esse  certo  necessaria  neces- 
sitate medii,  altera  duo  saltem  probabilissime,  nemo  est  qui  igno- 
ret; diximus  probabilissime;  nam  etiam  S.  C.  Inquisitionis  adhaesit 
sententiae,  huic  duplici  responso  dato  d.  10.  Maji  1703;  cfr.  Ana- 
lecta J.  P.,  ser.  2.  coi.  1804.  1805. 

j Licita  collationis  baptismi  subjecta  sunt  infantes  parentum 
catholicorum  qui  «quamprimum  fieri  poterit  deferendi  sunt  ad 
baptismum*  (Rit.  Rora.).  Quando  vero  infantes  parentnm  haereti- 
corum vel  Judaeorum  vel  gentilium  licite  baptizari  possint,  vi- 
deri potest  supra  in  tit.  De  conversione  infidelium  (III.  33)  n.  6. 
pag.  320—321. 

3.  Hucusque  sermo  erat  de  hominibus  jam  in  lucem  editis, 
at  quid  dicendum  est  de  infantibus  in  utero  matris  exsistentibus; 
possuntne  valide  et  licite  baptizari?  Audiamus  inprimis  Rituale 
Romanum  in  tit.  De  baptismo,  in  parte:  De  baptizandis  parvulis: 
»Nemo«,  ait,  »in  utero  matris  clausus  baptizari  debet*.  Sed  si  in- 
fans caput  emiserit,  et  periculum  mortis  immineat,  baptizetur  in 
capite,  nec  postea  si  vivus  evaserit,  erit  iterum  baptizandus.  At 
si  aliud  membrum  emiserit,  quod  vitalem  indicet  motunf,  in  illo, 
si  periculum  impendeat,  baptizetur;  et  tunc  si  natus  vixerit,  erit 
sub  conditione  baptizandus  hoc  modo:  »Si  non  es  baptizatus,  ego  te 

baptizo  in  nomine  Patris  etc.<  — Duo»  in  hoc  loco  distinguit  casus 
Rit.  Rom.:  unum  in  quo  infans  partialiter  (sc.  in  aliquo  membro) 
natus  est,  alterum  ubi  infans  omnino  in  utero  matris  clausas  est; 
qui  casus  accuratius  explicandi  sunt. 

a.  Si  caput  infantis  extra  vias  partus  emissum  est  et  peri- 
culum imminere  creditur,  infans  in  hoc  membro  baptizari  debet 
nulla  adjecta  conditione  nisi  de  vita  quando  prudenter  dubitari 
possit,  num  infans  adhuc  vivat.  Idem  servetur  si  aliud  membrum 
emissum  est  nisi  quod  conditio  >Si  capax  es*  adjici  possit.  — Quando 
infans  sic  baptizatus  mortuus  exierit,  in  loco  sacro  semper  sepeliri 
debet  Quando  autem  vivus  exierit,  statim  baptizari  debet  adjecta 
conditione  »Si  nondum  es  baptizatus*  ut  supra.  — Si  vero  in  ca- 
pite jam  emisso  baptizabatur  infans,  amplius  non  debet  baptizari 
neque  sub  conditione  saltem  ex  circumstantia  quod  truncus  infantis 
inter  baptismum  adhuc  nondum  editus  erat;  facile  autem  alias  du- 
bitandi rationes  exsurgent,  e.  gr.  de  forma  et  materia  in  hisce 
necessitatibus  valide  applicata,  quibus  de  rationibus  poterit  con- 
ferri conditionatim  baptismus  etiam  hoc  casu. 

b.  Loquimur  de  casu  in  quo  infans  neque  totus  neque  in  parte 
in  lucem  prodiit.  Iterum  subdistinguamus  necesse  est  inter  casum 
ubi  infans  adhuc  clausus  est  et  inter  casum  quo  ipsum  corpus  in- 
fantis aliquo  modo  attingi  potest  Si  infans  omnino  clausus  est, 
baptismus  applicari  nequit,  neque  corpori  matris  — idquod  valere 
non  solum  haeretici  olim  somniabant,  sed  etiam  matres  eruditionis 
exsortes  adhuc  opinantur  — neque  in  cutibus  foetum  circumdan- 
tibus, «secundinis*  dictis.  Involutus  est  enim  foetus  in  utero  ma- 
tris tribus  cutibus:  decidua,  amnio,  chorio,  quarum  prima  extrema 
ex  utero  matris,  aliae  duae  interiores  ex  ovulo  foetus  originem  du- 
cunt et  quae  omnes  crescente  infante  magis  extenduntur.  Certum 
igitur  est  foetum  baptizatum  in  decidua  tantum  non  esse  baptiza- 
tum;  item  baptismus  amnio  vel  chorio  tantum  applicatus  videtur 
saltem  dubius. 

Aliter  res  se  habet  quando  infans  in  utero  vel  in  vagina  ma- 
tris adhuc  quidem  est  retentus,  certe  tamen  aliquod  corporis  mem- 
brum potest  attingi  scissis  vel  diruptis  secundinis.  Potestne  in 
hoc  casu  infans  valide  et  licite  baptizari?  Respondetur:  Non  solum 
potest,  sed  etiam  debet  baptizari.  — Nam  objectiones  ex  ss.  Pa- 
tribus, inprimis  e s.  Augustino  desumptae  solvi  facile  possunt; 
consulatur  Benedictus  XIV.  in  Syn.  diceces.  1.  7.  cp.  6.  nn.  4.  et  5. 

Si  enim  contenditor:  Quod  natam  non  est,  renasci  non  pot- 
est, bene  intelligator  et  tota  difficultas  evanescit.  Nam  infans  in 
utero  matris  respectu  renascendi  jam  natus  est  i.  e.  jam  vitam 
humanam,  licet  intrauterinam,  ducit,  jam  homo  viator  est;  etenim 
nasci  significat  non  solum  edi.  in  lucem,  sed  etiam  oriri  et  hoc 
quidem  convenientius,  idquod  praetermissis  classicorum  locis  conclu- 
ditur ex  Matth.  I.  20  coli,  cum  Joa.  111.  5.;  utique  in  utroque  loco 
S.  Scriptura  de  »ytvrrjltrjv<u€  loquitur.  Deinde  dato  quod  nasci 
nihil  significet  nisi  edi  in  lucem,  explicari  etiam  in  hoc  sensu  non 
ardue  potest;  etenim  clausurae  jam  sunt  disruptae  ita  ut  corpus 
infantis  videri  et  attrectari  possit  Debet  autem  baptizari;  nam 
in  periculo  mortis  juvari  debet  homo  auxiliis  etiam  solum  proba- 
bilibus. — Baptizandus  vero  est  infans  ejusmodi  cum  conditione, 
saltem  subintellecta  »Si  capax  esc ; nam  praeter  quaestionem  theori- 
cam  certe  non  paucae  exsurgunt  difficultates  practicae.  Et  quando 
postea  vivus  editus  est  infans,  denuo  sub  conditione  rebaptizetur, 
etsi  in  utero  supra  verticem  perfectissima  methodo  a perito  ac 
probo  medico  sit  baptizatus.  Sic  respondit  S.  C.  Concilii  ad  Archi- 
episoopnm  Mediolanen.  d.  16.  Martii  1897:  sc.  dedit  prius  respon- 
sum d.  12.  Julii  1794  hujus  tenoris:  >Fcetus  in  utero  supra  ver- 
ticem baptizatus  post  ortum  denuo  sub  conditione  rebaptizetur. « 

4.  Jam  vidimus  nonnunquam  baptismum  iterari,  imo  iterari 
dpbere.  Verum  absolute  iterare  baptismum  horrendum  est  crimen, 
de  quo  sermo  erit  in  tit.  De  Apostatis  et  reiterantibus  baptisma 
(V.  9).  Attamen  quia  interdum  dubium  restat  circa  materiam, 
formam,  intentionem,  subjectum  alicqjus  baptismi,  nonnunquam 
baptismus  iterari  debet  sub  conditione.  Haec  conditio  se  referre 
ueqnit  ad  licitam,  sed  solummodo  ad  validam  collationem;  quare 
conditio  »Si  capax  esc  in  omnibus  casibus  esset  apta,  nisi  Ecclesia 
ordinasset  alias  conditiones  quae  propius  rem  exprimerent;  sic 
Alexander  III.  in  c.  2.  h.  t in  casu  baptismi  jam  collati  de  cujus 
valore  tamen  dubitatur,  ordinavit:  Sic  baptizatum  esse  baptizan- 
dum cum  conditione  »Si  baptizatus  es,  non  te  baptizo:  sed  si 
nondum  baptizatus  es,  ego  te  baptizoc.  Alia  forma  conditionata 
invenitur  in  Rit.  Rom.:  »Si  tu  homo  es,  ego  te  baptizo  etc.c  pro 
casu  dubii  utrum  editum  quid  sit  homo  necne,  e.  gr.  mola  tantum.  — 

Praemissa  hsec  difficilia  non  sunt,  at  practica  difficultate  non 
caret  quaestio:  Quando  licet  baptizari  sub  conditione?  Generali 
regula  tenendum  est:  Tunc  solum  licere  iterationem  baptismi  con- 

ditionatam,  quando  adest  dubium  jprudens  seu  probabile.  Hoc  du- 
bium semper  adesse  censetur:  *1.  Quando  baptismus  confertur  in- 
fanti in  utero  matris  exsistenti;  2.  quando  baptismus  confertur  in- 
fanti non  in  capite,  sed  in  alio  corporis  membro  quod  tunc  solum 
extra  matris  uterum  est  emissum.  .In  his  duobus  casibus  baptis- 
mus nulla  ampliore  investigatione  facta  potest  et  debet  sub  condi- 
tione iterari,  at  in  ceteris  casibus  nunquam  generaliter  est  judi- 
candum, sed  factum  particulare  stricte  examinandum. 

Hisce  generaliter  dictis  haud  inutile  censemus  aliquas  pro- 
ponere quaestiones: 

I.  Quid  faciendum  est  de  infantibus  expositis?  Infantes  ex- 
positi qui  versantur  in  periculo  mortis,  statim  sub  conditione  ba- 
ptizandi sunt,  ne  tempore  super  investigatione  consumpto  amittant 
aeternam  beatitudinem.  — Extra  mortis  periculum  valet  rubrica 
Rit.  Rom.:  «Infantes  expositi  et  inventi,  si  re  diligenter  investi- 
gata, de  eorum  baptismo  non  constat,  sub  conditione  baptizentur.* 
Sufficit  ad  testandum  baptismum  unus  testis  omni  exceptione  major 
ex  c.  112.  D.  4.  De  cons.;  minime  vero  sufficiunt  conjecturae  vel 
indicia;  e.  gr.  rudimenta  fidei  a puero  exposito  cognita,  S.  C.  Con- 
cilii in  Ripana:  scheda  cum  testimonio  baptismi  collo  infantis 
alligata,  eadem  S.  C.  Concilii  in  causa  Urbis  d.  18.  Dec.  1723 
apud  Prosperum  Lambertinum  (Benedictum  XIV.)  in  Inst.  8. 
ad  finem. 

5.  II.  Quid  judicandum  est  de  baptismo  ab  obstetricibus  col- 
lato ? Idem  judicandum  est  — generaliter  loquendo  — ac  de  ba- 
ptismo ab  alia  femina  collato,  excepto  quod  obstetrix  melius  fuerit 
instruenda  et  regulariter  melius  est  instructa  et  necessaria  doctrina 
et  experientia.  Egregie  materiam  tractat  Benedictus  XIV.  in  Syn. 
Diceces.  1.  7.  cp.  6.  n.  4.  et  ex  professo  in  cit  Institutione  8. 

Quibus  ex  locis  hsec  concludi  possunt:  Improbandum  est  axioma 
quod  amplectuntur  nonnulli  sacerdotes  in  cura  animarum  labo- 
rantes et  quod  etiam  synodi  dioecesanse  clero  proponebant  teste 
eodem  Benedicto  XIV.  necnon  Benjamino  Elbel  in  sua  Theol. 
mor.  (edidit  P.  .T.  Bierbaum,  0.  S.  Fr.  1895)  in  vol.  HI.  parte  8. 
nn.  120—122.*)  > Iterum  sub  conditione  baptizandi  sunt  infantes 

qnicunque  privatim  fuere  ab*  obstetricibus  domi  baptizati .«  Jure 
merito  improbandum  est;  nam  baptismus  ab  obstetricibus  collatus 


*)  Nominat  dioeceses  Pansavien.  Mechlinien.,  Augustanam,  Churien . 

validus  esse  potest.  Ergo  peccatam  sacrilegii  ille  non  effugiet  qui 
absque  prudenti  et  probabili  dubitatione  sub  conditione  rebaptizat, 
Benedictus  XIV.  in  Syn.  1.  7.  cp.  6.  n.  2.  De  irregularitate  ex 
conditionata  etiam  rebaptizatione  cfr.  tit.  De  Apost.  et  reiteran- 
tibus baptisma  (V.  9).  Quare  casus  particularis  semper  perscru- 
tandus est  idquod  fit  et  inquirendo  de  facto  baptismi  et  ponderando 
testimonii  credibilitatem.  Ordinarie  fit  ut  obstetrix  debeat  testi- 
ficari sola  de  facto  proprio.  Si  parocho  exploratum  est  obstetricem 
esse  fide  dignam,  ejusdem  testimonio  stari  potest  et  debet;  cfr. 
dicta  superius,  cit.  c.  112.  De  cons.  D.  4.;  sin  minus,  rebaptizari 
potest  sub  conditione.  — Testimonium  autem  obstetricis  se  exten- 
dere debet  ad  omnia  quae  pertinent  ad  valorem  baptismi,  sc.  ad 
valorem  materiae,  et  formae  et  utriusque  applicationem  simultaneam 
ab  una  eademque  persona  cum  intentione  faciendi  quod  facit  Ec- 
clesia factam.  Quodsi  obstetrix  fide  digna  omnia  rite  et  adamus- 
sim  sine  animi  perturbatione  observasse,  quantum  fieri  poterit,  pro- 
priis verbis  narraverit,  parochus  non  poterit  rebaptizare  infantem 
ne  sub  conditione  quidem;  cfr.  Benedictum  XIV.  in  Syn.  c.  1.  n.  4. 
At  si  in  aliquo  essentiali  defecerit  vel  etiam  si  in  actu  baptismi 
se  fuisse  auimo  perturbatam  retulerit,  ratio  prudens  et  probabilis 
adest  dubitandi;  ergo  baptismus  iterari  potest  et  debet  sub  con- 
ditione. Tota  res  comprimitur  in  responso  S.  C.  Concilii  d.  29.  Dec. 
1682  (apud  Benedictum  XIV.  in  Inst.  84.):  «Infantes  ab  obste- 
tricibus baptizatos  posse  rebaptizari  sub  conditione  in  casibus  par- 
ticularibus, ubi  rationabile  dubium  oritur  circa  validitatem  Bapti- 
smi prima  vice  collati.* 

Pro  praxi  haec  notanda  sunt:  Obstetrices  inprimis  servitii 
earum  initio  examinandae  vel  docendae  sunt  a propriis  parochis 
circa  ea  quae  scitu  necessaria  sunt  in  conferendo  baptismo  et  in 
adjuvandis  puerperis  morti  proximis,  deinde  singulis  annis  saltem 
semel,  in  quantum  fieri  poterit  — Obstetrix  de  collato  baptismo 
ne  examinetur  coram  testibus,  ne  timore  perdendi  famam  mulieris 
fortis  proprios  in  conferendo  baptismum  defectus  taceat.  — Obste- 
trix moneatur,  ut  si  fieri  poterit,  aliam  personam  fide  dignam  ad- 
hibeat testem  baptismi;  nam  sic  etiam  rigidiori  sententiae  satisfit 
apud  Bened.  XIV.  in  Syn.  c.  1.  n.  4. 

6.  III.  Quid  judicandum  de  baptismo  ab  haereticis  collato.  — Prin- 
cipia quae  superius  generaliter  et  quae  adnexe  in  quaestione  II*. 
quoad  baptismum  ab  obstetricibus  collatum  specialiter  fuerunt 

enuntiata,  etiam  in  nostra  quaestione  valent  ita  nt  etiam  hic  sin- 
guli casos  sint  examinandi.  Expresse  hoc  statuitor  in  responso 
S.  C.  Inquisitionis  d.  20.  Nov.  1878.*) 

Propositae  quaestioni  >An  baptismus  conferri  debeat  sub  con- 
ditione haereticis  illis  qui  redeunt  in  sinum  Ecclesiae  catholicae  a 
quocunque  loco  ipsi  veniant  et  cujuscunque  sectae  ipsi  fuerint?* 
propositoque  casui  ex  opere  «Casus  conscientiae*  quod  edidit  P.  J. 
P.  Oury  (editio  Melitensis  1878,  pag.  393)**)  hujus  tenoris:  «Sabel- 
linus  haereticus>  veniens  ad  parochum,  petit  instrui  et  admitti  ad 
Ecclesiam  Catholicam.  Parochus  vero  eum  instructum  interrogat 
de  suscepto  baptismo,  nec  potest  certum  defectum  invenire;  hinc  an- 
ceps haeret  utrum  illum  sub  conditione  baptizare  debeat,  quod  tandem, 
non  absque  magna  anxietate,  praestat  — R.  Sabellinus  rebapti- 
zare (sic/  sed  omnino  legendum  est  rebaptizari)  potuit  et  debuit 
ut  fert  mos  generalis  Ecclesiae,  quia  notum  est,  haereticos  errare 
saepius  in  baptismo  conferendo;  ergo  prudenter  haeretici  ad  veram 
lidem  conversi  communiter  rebaptizari  solent:  — ergo  hisce  propositis 
S.  C.Inq.  respondit  d.  20.  Nov.  1878:  Negative.  Sed  in  conversione  hae- 
reticorum a quocumque  loco,  vel  a quacumque  secta  venerint,  in- 
quirendum de  validitate  baptismi  in  haeresi  suscepti.  Instituto 
igitur  in  singulis  casibus  examine,  si  comperturo  fuerit  aut  nul- 
lum aut  nulliter  collatum  fuisse,  baptizandi  erunt  absolute.  — Si 
autem  pro  tempore  et  locorum  ratione,  investigatione  peracta,  nihil 
sive  pro  validitate,  sive  pro  invaliditate  detegatur,  aut  adhuc  pro- 
babile dubium  de  baptismi  validitate  supersit,  tunc  sub  conditione 
secreto  baptizentur.  — Demum  si  constiterit  validum  fuisse,  reci- 
piendi erunt  tantummodo  ad  abjurationem  seu  professionem  fidei.* 
Item  constituit  eundem  casum  corrigendum  esse  juxta  terminos 
dicti  decreti  — Jam  antea  eadem  S.  C.  Inq.  mentem  suam  osten- 
dit in  Instructione  circa  professionem  fidei  ac  absolutionem  haere- 
ticorum dum  convertuntur,  ad  Episcopum  Philadelphiae  d.  20.  Julii 
1859  sub  n.  I. 

7.  De  tempore  baptismi  loquitur  Rituale  Romanum  in  tit.  II. 
De  baptismo;  n.  27.  Hic  solum  quaestio  tractanda'  est,  qttamdiu 
baptismus  infantium  possit  differri.  »Nati  infantes*,  ait  idem  Ri- 
tuale, «quamprimum  fieri  poterit,  deferantur  ad  Ecclesiam,  ne  illis 

*)  Ofr.  A.  S.  S.  XI.  pajr.  «05.  • 

**)  Editio  Ratisbonen.  1865.  II.  n.  207.  pag.  398. 

Sacramentum  tantopere  necessarium  nimium  differatur  cum  peri- 
culo salutis;*  n.  15.  Nulla  exsistit  lex  generalis  quae  tempus  intra 
quod  baptismus  conferendus  est,  accurate  definiat;  ergo  res  legibus 
provincialibus  vel  dioecesanis  relicta  est;  quamobrem  etiam  multas 
super  hac  materia  invenimus  particulares  leges.  Terminus  cir- 
cumstantiis dioecesis  vel  provinciae  aptus  etiam  sub  peccato  gravi, 
imo  etiam  sub  censura  praefigi  potest,  Benedictus  XIV.  in  Inst.  98. 
n.  3.,  in  Syn.  1.  12.  cp.  6.  n.  7.  Certe  S.  Alphonsus  in  Theol. 
mor.  de  baptismo  n.  118.  not.  11°.  nimis  severus  non  est  quando 
dilationem  intra  spatium  10  vel  1 1 dierum  esse  gravem  negat  — 
videlicet  nulla  exsistente  severiore  fortasse  lege  particulari.  At  ex- 
pressis legibus  opus  non  est  illic  ubi  non  secundum  mundi  studia  deli- 
cata neque  juxta  mores  haereticorum,  sed  ex  fide  catholica  vivitur. 

8.  Magis  adhuc  alienum  a spiritu  Ecclesiae  videtur  conferre 
privatim  domi  sacramentum  baptismi,  seclusa  necessitate;  hoc  revera 
redolet  delicatum  mundum.  «Proprius  Baptismi  administrandi 
locus  est  Ecclesia,  in  qna  sit  Fons  baptismalis,  vel  certe  Bapti- 
sterium prope  Ecclesiam*,  Rit.  Rom.  c.  1.  n.  28.,  Clem.  un.  h.  t. 
(III.  15).  Duas  exceptiones  admittit  haec  lex:  1)  Regum  aut  ma- 
gnorum Principum  filii  — id  ipsis  ita  deposcentibus  — in  eorum 
Capellis  seu  Oratoriis,  et  in  aqua  baptismali  de  more  benedicta, 
possunt  baptizari;  2)  in  casu  necessitatis  baptismus  domi  conferri 
potest.  Pericnlum  de  quo  loquitur  Clem.  citata  non  solum  verifi- 
catnr  qnoad  infantem,  sed  etiam  quod  personas  infantem  laturas 
juxta  Glossam  ad  v.  -periculum*.  At  alia  necessitas  exoriri  pot- 
est eaque  ex  funestis  nostris  temporibus  fidei  spiritu  in  multis 
destitutis.  Nonnulli  enim  parentes  catholici  infantem  vel  omnino 
non  baptizari  vel  haereticis  baptizandum  tradi  praeferrent  quam  ut 
deferant  ad  Ecclesiam,  hoc  honoris  detrimentum  falso  opinantes, 
saepe  etiam  accedente  consuetudine  vicinorum  locorum.  Unde  Epi- 
scopi rationabilibus  ex  causis  exceptiones  pro  suo  prudenti  arbitrio 
concedere  possunt,  S.  C.  Concilii  in  una  Castrimaris,  d.  20.  Jan. 
1894.;  in  Augustodunen.  d.  14.  April  1894. 

9.  II.  Titulus  noster  inscribitur:  De  baptismo  et  ejus  effectu; 
loquimur  solum  de  effectibus  baptismi  externis.  1°.  «Nisi  quis 
renatus  fherit  ex  aqua  et  Spiritu  sancto,  non  potest  introire  in 
regnum  Dei*,  ait  ipse  Dominus  apud  Joa.  III.  5.  Hoc  plenissime 
velificatur  de  introitu  in  regnum  Dei  externum  i.  e.  praesentis 
temporis  Ecclesiam.  In  hoc  sensu  baptismos  susceptus  est  signnm 

visibile  ingressos  et  receptionis  in  externam  Ecclesiae  societatem, 
unde  baptizatus  obnoxius  fit  omnium  obligationum  (1.  Cor.  V.  12.  13.) 
et  particeps  omnium  jurium  hujus  perfectae  societatis.  Si  igitur 
quis  e.  gr.  baptismo  flaminis  jam  esset  sanctificatus,  hoc  non  suf- 
ficeret pro  ingressu  in  Ecclesiam,  cfr.  ad.  IX.  18;  X.  44.  et  48. 
Ex  hisce  patet:  Baptismus  si,  quid  efficiat  quoad  jus  ecclesiasti- 
cum, spectamus,  est  fundamentum  omnis  juris  activi  et  passivi  pro 
individuo  suscipiente. 

2°.  Specialis  tamen  effectus  est  cognatio  quae  ex  ejusdem 
sacramenti  collatione  resultat,  et  quae  spiritualis  vocatur  — attamen 
de  hoc  effectu  sermo  erit  in  tit.  De  cognatione  spirituali  (IV.  11). 

Titulus  XLIII. 

De  presbytero  non  baptizato. 

1.  Duplex  quaestio  proponitur  in  titulo.  1°.  An  presbyterum 
non  baptizatum  juvent  Sacramenta,  qua  recipit.  In  c.  2.  h.  t. 
agitur  de  quodam,  qui  non  baptizatus,  cum  esset  in  opinione  recepti 
baptismatis  sacerdos  ordinatus  est,  et  deinde  ex  hac  vita  decessit 
Cum  dubitaretur  an  pro  illo  preces  fundi  possent,  respondet  Jnno- 
cent.  III.  posse  utique  quia  si  non  recepit  sacramentum  fidei,  re- 
cepit tamen  fidem  Sacramenti.  Igitur  quoad  salutem  aeternam 
presbytero  non  baptizato  profuerant  Sacramenta  suscepta.  At  quid 
de  Sacramento  ordinis?  In  cc.  1.  et  3.  h.  t.  traditur  presby- 
terum non  baptizatum  esse  ordinandum.  Ergo  characterem  sacrae 
ordinationis  non  recepit  in  priori  ordinatione  ante  baptismum. 

2.  2*  Quaestio  est,  att  aliis  prosint  Sacramenta  quce  presbyter 
non  baptizatus  confert,  et  magis  generaliter  quid  dicendum  de  iis, 
quae  ipse  peragit  ceu  sacer  minister? 

Si  sermo  sit  de  actibus  qui  ordinis  et  baptismi  characterem 
non  supponunt,  valide  et  legitime  eos  conficit  Hinc  valide  bapti- 
zat et  quidem  etiam  licite,  si  versatur  in  bona  fide.  Si  sermo  sit 
de  actibus,  qui  procedunt  prorsus  ex  charactere  sacrae  ordinationis, 
eos  valide  non  perficit,  quemadmodum  etiam  invalidi  sunt  actus 
qui  procedunt  simul  ex  virtute  characteris  seu  ex  virtute  ordrnis 
et  ex  jurisdictione.  At  ex  doctrina  divi  Thomce  in  4.  dist.  24.  pie 
credi  potest  quod  Christus  summus  sacerdos  suppleat  quantum  ad 
ultimos  effectus  sacramentorum,  saltem  juxta  desiderium  et  volun- 
tatem fidelium  Sacramenta  suscipientium. 

3.  Quid  dicendum  est  de  actibus  merce  jurisdictionis?  Valide 
saltem  exercere  illos  parochum  contendunt  nonnulli  AA.,  inter  quos 
etiam  auctor  htyus  Commentarii,  dummodo  adsit  error  communis 
et  titulus  coloratus;  nam  supplet  Ecclesia.  Utrum  vero  hoc  prin- 
cipium etiam  in  nostro  casu  applicari  queat,  non  adeo  certum 
videtur;  nam  agitur  hic  non  de  sacerdote  vel  clerico  vel  laico  ba- 
ptizato, sed  de  homine  non  baptizato,  ergo  incapaci  jurisdictionis 
ecclesiasticae.  Haec  difficultas  etiam  respectu  matrimonii  non  disparet. 

Tridentinum  in  c.  1.  sess.  24.  De  ref.  matr.  expresse  requirit, 
ut  praeter  duos  vel  tres  testes  matrimonio  assistat  parochus,  ut 
validum  esse  et  dici  possit.  Assistere  quidem  non  est  actus  pro- 
priae jurisdictionis,  sed  praesentia  ad  testificandum  de  actu  matri- 
monii: attamen  constitui  in  parochum  pertinet  ad  jurisdictionem 
ecclesiasticam.  Ergo  etiam  quoad  matrimonium  difficultas  adest 
eaque  quoad  praxim  saltem  major  quam  in  ceteris  casibus;  nam 
hic  de  conditione  sine  qua  non  ad  valide  conferendum  sacramentum 
agitur.  Tutius  igitur  esset  sanationem  petere  actorum. 


' Titulus  XLIV. 

De  custodia  Eucharistiae,  chrismatis  et  aliorum 
sacramentorum. 

1.  In  c.  1.  praecipitur  ut  in  Ecclesiis  fideliter,  adhibitis  clavi- 
bus Eucharistia  custodiatur.  Confirmatur  ex  c.  6.  sess.  13.  De  Ref. 
in  Trid.  Contra  incaute  custodientes  Innocentius  III.  in  c.  1.  h.  t. 
comminatur  poenam  suspensionis  3 mensium;  sub  simili  diligentia 
et  poena  praecipitur  custodia  S.  Chrismatis.  Ex  lege  generali  in 
Trid.  c.  8.  sess.  21.  De  Ref.  Episcopus  est  vindex  hujus  custodiae, 
qui  potest  etiam  punire  regulares  et  alios  exemptos  in  hac  custo- 
dia delinquentes  ex  resolutione  S.  C.  EE.  et  RR.  d.  8.  Jan.  1724 
approbata  ab  Innoc.  XIII.  in  Coli.  Card.  Bizzarii  pag.  34.  Qui 
insuper  regulares  in  suis  Ecclesiis  non  possunt  SS.  Eucharistiae 
Sacramentum  exponere  nisi  ex  publica  causa  ab  Episcopo  probata: 
ex  causa  autem  privata  possunt,  sed  dummodo  non  extrahatur  a 
tabernaculo. 

2.  Lex  qu«  in  c.  1.  h.  t.  est  de  custodia  Eucharistiae  et  S.  Chris- 
matis in  omnibus  Ecclesiis  tangit  solum  Ecclesias  parochiales.  In 
aliis  ecclesiis  saecularibus  non  parochialibus  permanenter  et  ordi- 

narie  asservari  nequit  absque  Sedis  Apostolicae  beneplacito.  S.  C. 
Concilii  in  Cajacen.  d.  12.  Jan.  1630.  Excipitur  nisi  habeatur 
consuetudo  immemorialis.  Ita  S.  C.  Concilii  d.  27.  Apr.  1709. 
Asservari  etiam  potest  permanenter  in  Cathedrali  Ecclesia,  extra 
tamen  altare  majus.  S.  C.  EE.  et  RR.  in  Lucensi  d.  10.  Febr. 
1579  (j Bizzarri  c.  1.  pag.  244.).  Pariter  ex  c.  10.  sess.  25.  De 
Rer/.  in  Trid.  potest  permanenter  asservari  Eucharistia  in  Ec- 
clesiis monialium,  non  tamen  infra  chorum.  Ad  tempus  potest  in 
Ecclesiis  non  parochialibus  asservari  Eucharistia  ex  Episcopi  licentia. 

Ex  Constitutione  Jnnoc.  IV.  Sub  Catholica , d.  6.  Martii  1254 
et  Clementis  VIII.  Sanctissimus,  d.  31.  Aug.  1596  necnon  Bene- 
dicti XIV.  Etsi  patronalis  d.  26.  Maji  1742.  §.  VI.  n.  4.  S.  Eu- 
charistia a Oracis  renovanda  est  singulis  octo  vel  quindecim  die- 
bus, a Latinis  vero  differenda  non  est  renovatio  ad  quindecim  dies 
sed  quolibet  octiduo,  vel  die  dominica,  vel  feria  quinta.  S.  R.  C. 
in  Conchen.  d.  3.  Sept.  1662. 

Titulus  XLV. 

De  reliquiis  et  veneratione  Sanctorum. 

1.  Priscis  Ecclesiae  temporibus  nsque  ad  Alex.  III.  Episcopus 
in  sua  dioecesi  expensis  virtutibus  et  miraculis  factis  intercessione 
alicujus  vita  functi  eidem  publicum  cultum  tribuebat  in  sua  dioe- 
cesi, et  patronum  coelestem  declarabat  fidelium  snornm;  scilicet  ei 
honores  beatificationis  concedebat  At  vero  solemnis  canonieatio, 
qua  praecipitur,  ut  cultus  publicus  tribuatur  alicui  sancto  homini 
in  universa  Ecclesia,  fuit  semper  causa  major,  et  vel  Concilio  gene- 
rali reservata  juxta  responsa  Urbani  II.  et  Callisti  II.  vel  reser- 
vata Romano  Pontifici  ceu  patet  ex  gestis  Benedicti  VIII.  et 
Benedicti  IX.  Conf.  Benedicti  XIV.  De  Servor.  Dei  Beatif.  et 
Canoniz.  t.  1.  lib.  1.  c.  10.  Primum  exemplum  solemnis  cano- 
nizationis  est  canonizatio  S.  Udalrici  Episcopi  Augustani  facta  a 
Joanne  XV.  a.  993. 

2.  At  in  c.  1.  h.  t.  Alex.  III.  prohibuit  ne  aliquis  publica  vene 
ratione  coleretur  ullo  modo  absque  auctoritate  Romani  Pontificis 
<juare  etiam  beatificatio  servorum  Dei  facta  est  causa  major  Ro- 
mano Pontifici  reservata.  Accesserunt  decreta  Urbani  VIII.  relata 
in  ejus  Const.  Sanctissimus  d.  13.  Martii  1635  et  in  alia  Const 
Ccelestis  Urbis  Hiertisalem.  d.  5.  Julii  1634. 

Attamen  error  hand  parvus  esset,  si  quis  crederet  Episcopos 
et  alios  Praelatos  episcopali  jurisdictione  insignitos  nullam  aut  exi- 
guam habere  partem  in  conficiendis  processibus  beatificationis  et 
canonizationis,-  Competunt  enim  ipsis  nonnulla  jure  ordinario,  non- 
nulla jure  delegato.  Facultas  construendi  Processus  in  materia 
Beatificationis  et  Canonizationis  Ordinariis  competit  de  jure  decre- 
talium, de  jure  Concilii  Tridentini,  et  ex  consuetudine.  Sedes  enim 
Apostolica  non  inquirit  in  sanctitatem  Servorum  Dei  nisi  post 
Processum  ordinarium. 

In  hujusmodi  Causis  Ordinarius  est  Episcopus,  in  cujus  dioe- 
cesi repentur  corpus  Servi  Dei,  vel  miracula  contigerunt,  vel 
testes  examinandi  degunt,  cfr.  Januarium  Trama  in  Manuali 
theorico-practico  pro  conficiendis  processibus  etc.  (Neapoli.  1876. 
pag.  339.)  in  cp.  II.  pag.  10. 

3.  In  hodierna  praxi  plures  distinguuntur  processus,  sc.  ordi- 
narii vel  apostolici,  prout  auctoritate  ordinaria  vel  apostolica  con- 
ficiuntur; et  triplicis  sunt  speciei.  Prima  est  illorum,  qui  ordi- 
naria auctoritate  construendi  sunt,  id  est  Processus,  quem  infor- 
mativum  vocant,  super  fama  sanctitatis  vite,  virtutibus  et  mira- 
culis; vel  Processus  super  fama  martyrii  et  miraculorum.  — Altera 
illorum,  qui  fieri  possunt  auctoritate  ordinaria  et  auctoritate  apo- 
stolica; id  est  Processus  super  non  cultu,  vel  super  casu  excepto 
a decretis  Urbani  VIII.  Si  enim  Ordinarius,  qui  confecit  Pro- 
cessum informativum,  alterum  separatum  Processum  ante  appo- 
sitionem manus  S.  Sedis  in  Causa  non  confecerit  vel  super  non 
cultu,  quatenus  Causa  per  hanc  viam  procedere  debet,  vel  super 
casu  excepto,  si  per  aliam;  hqjusmodi  Processus  auctoritate  apo- 
stolica construendi  erunt,  ut  ad  ulteriora  in  Causis  procedatur.  — 
Tertia  demum  species  est  illorum,  qui  semper  auctoritate  aposto- 
lica conficiuntur;  nempe  Processus  super  fama  sanctitatis  in  ge- 
nere, et  Processus  super  virtutibus  (vel  martyrio)  et  miraculis 
in  specie.  Attamen  ex  decreto  S.  R.  C.  d.  28.  Dec.  1868  notan- 
dum est  ad  approbationem  cqjuslibet  ex  casibus  exceptis  non  de- 
veniri, nisi  processerit  peculiaris  Processus  et  prima  sententia  ab 
Ordinario  ferenda.  Qui  plura  de  hisce  causis  et  processibus  in  ex- 
tenso cognoscere  desiderat,  consulat  immortale  opus  Benedicti  XIV.: 
De  Servorum  Dei  Beatificatione  et  de  Beatorum  Canonizatione ; cui 
vero  opus  est  liber  brevior,  magna  cum  utilitate  uti  poterit  Ma- 
Santi  III.  Decr.  29 

nuali  a Jan.  Trama  composito,  supra  cit.  cui  adjungenda  sunt  ali- 
qua decreta  vel  rescripta  S.  R.  C.  ex  novissimo  tempore. 

4.  De  reliquiis  sanctorum  habemus  c.  2.  h.  t.  in  quo  praesertim 
tria  prohibentur  1°.  ne  exponantur  venales,  scilicet  ne  exponantur 
quaestus  causa.  Consonat  Tridentinum  in  decreto  de  invocatione 
vener.  et  reliq.  Sanet. ; sess.  26.  In  hoc  decreto  praecipit  nt  omnis 
quaestus  turpis  eliminetur.  Hinc  nec  vendi  nec  emi  possunt  ser- 
vorum Dei  reliquiae.  Exceptio  fit  nisi  redimi  debeant  e manibus 
infidelium  vel  haereticorum.  Thesaurus:  De  poenis  eccl.  v.  «reli- 
quiae* c.  1. 

5.  Praecipit  2°  loco  c.  2.  h.  t.  ne  reliquias  de  novo  inventas 
aliquis  venerari  praesumat  absque  praevia  probatione  Apostolicae 
Sedis.  At  in  cit.  loco  Tridentini  Episcopo  tribuitur  facultas  novas 
reliquias  probandi.  Quae  probatio  Episcopi  requiritur  etiam  si  reli- 
quiae exponendae  sint  in  Ecclesiis  regularium,  quemadmodum  patet 
ex  decreto  S.  C.  Cone,  in  Viterb.  d.  25.  Junii  1622  necnon  in  mul- 
tis aliis,  ut  in  Olomucen.  d.  7.  Junii  1756  quod  ulterius  decre- 
tum extensum  est  ad  dioeceses  6 a Clemente  XIII.  d.  11.  Dec. 
1758.  Si  vero  jam  sint  repositae,  non  potest  Episcopus  eas  visi- 
tare. S.  Congreg.  in  Vrbin.  d.  10.  Martii  1663.  Huc  referri  pot- 
est c.  27.  De  consecr D.  1.  cujus  virtute  extrahi  possunt  et  trans- 
ferri ab  Episcopo  absque  venia  Romani  Pontificis  antiquae  reliquiae 
quae  in  capsis  asservantur.  Duo  responsa  hic  notari  debent:  Al- 
terum a S.  R.  C.  datum  in  Lauden.  d.  23.  Julii  1892,  alterum, 
missnm  a S.  C.  Ind.  et  Rei.  d.  20.  Jan.  1896  ad  Episcopum  Ja- 

censem. 

S.  Rit  C.  enim  vetuit  thecas  vestustas  cum  reliquiis  quae  au- 
thentico documento  carent,  olim  ad  suppressa  Monasteria  spectan- 
tes, exponi  in  altari,  simul  declarans  easdem  exponi  non  posse 
etiamsi  hoc  ab  immemorabili  fiat.  Econtra  S.  C.  Ind.  et  Rei. 
respondendum  censuit:  «Reliquias  antiquas  conservandas  esse  in  ea 
veneratione  in  qua  hactenus  fuerunt,  nisi  in  casu  particulari  certa 
adsint  argumenta  eas  falsas  vel  supposititias  esse.«  Haec  duo  re- 
scripta sibi  contrariari  nemo  non  videt,  attamen  secundo  adhaeren- 
dum esse  censemus;  nam  1°.  S.  C.  Ind.  et  Rei.  est,  quae  quaestiones 
de  reliquiis  nativo  jure  perquirit  et  dissolvit,  cfr.  Syllabum  facul- 
tatum concessura  a S.  P.  Leone  XIII.  d.  31.  Oct.  1897  eidem 
S.  C.  una  cum  Motu  proprio  «Christianae  Reipublicae*,  sub  n.  1.; 

2°.  etiamsi  utraque  Congregatio  esset  paris  in  hac  causa  decidenda 

juris,  tamen  rescriptam  posterius,  in  quantam  contineat  jus  gene- 
rale, derogaret  rescripto  priori.  — Sed  dato  utrumque  rescriptum 
facere  jus  in  partes  tantum,  utrumque  in  suo  speciali  vigore  per- 
severat; nam  decisio  fit  ob  speciales  circumstantias. 

Tandem  in  c.  2.  h.  t praecipitur  praelatis,  ne  permittant  fideles 
in  veneratione  sacrarum  reliquiarum  decipi  falsis  documentis.  Con- 
sonat Tridentinum  in  cit.  loco,  in  quo  etiam  praecipit  nemini  licere 
ullo  in  loco  vel  Ecclesia  etiam  quomodolibet  exempta  ullam  insolitam 
ponere  imaginem  nisi  ab  Episcopo  approbata  fuerit,  nulla  etiam 
admittenda  esse  nova  miracula,  nisi  eodem  recognoscente  et  ap- 
probante Episcopo. 

6.  Caeterum  cum  Concilium  concedat  Episcopo  facultatem  ap- 
probandi vel  miracula,  vel  reliquias  novas,  non  debet  intelligi  eo 
sensu  quatenus  possit  Episcopus  aliquem  pro  sancto  declarare  ant 
probare  quoad  cultum  reliquias  ejus,  aut  pariter  probare  authen- 
tica miracula  alicujus  servi  Dei  nondum  in  album  vel  Beatorum 
vel  Sanctorum  a Romano  Pontifice  relati.  Sed  facultas  respicit  vel 
miracula  et  reliquias  servorum  Dei,  de  quorum  cultu  et  veneratione 
in  Ecclesia  legitima  data  est  definitio;  vel  si  respicit  miracula  et 
reliquias  alicujus  servi  Dei  de  cujus  beatificatione,  aut  Canonizatione 
adhuc  actum  non  est  apud  S.  Sedem,  probatio  Episcopi  dirigi  non 
potest  in  ordine  ad  cultum  publicum  Servo  Dei  exhibendum  nisi 
in  processu  informativo,  de  quo  supra. 

7.  Episcopus  autem  in  his  procedit  uti  Inquisitor  ordinarius 
in  sua  dioecesi.  Porro  S.  C.  Inq.  nonnunquam  etiam  novissimis  tem- 
poribus judicia  Episcoporum  in  hac  materia  suo  supremo  judicio  rata 
habere  et  confirmare  voluit  vel  ipsa  per  se  judicium  tulit.  Exemplis 
assertum  ostendamus:  Responso  d.  26.  Aug.  1891  imaginem  quae  re- 
praesentat Ss.  Cor  Jesu  solum  i.  e.  sine  corpore  simul  depicto,  privata 
ex  devotione  permisit,  in  altaribus  publicae  venerationi  colendam  ex- 
poni vetuit.  — Item  eadem  S.  C.  d.  13.  Jan.  1875.  necnon  d. 
3.  Apr.  1695.  imagines  ipsius  B.  Virginis  quae  illam  repraesentant 
expansis  manibus  stantem  et  puerum  Jesum  ante  illius  genua  item 
stantem  improbat  et  fidelium  venerationi  ac  pietati  proponi  vetat, 
et  ubi  toleratae  fuerant,  sc.  tantum  Issoduni,  caute  prudenterque 
removeri,  et  earum  loco  probatas  restitui  praecipit.  — In  dicto 
decreto  scriptores  quosdam  reprehendit  qui  novis  semper  devotio- 
nibus student,  deinde  monitum  generale  decreto  adjunxit  hisce 
verbis:  > Mandavit  praeterea  Sanctitas  Sua  per  hujusmodi  publi- 

»cationem  monendos  esse  alios  etiam  scriptores,  qni  ingenia  sna 
» acuunt,  super  iis  aliisqne  id  genns  argumentis,  quae  novitatem  sa- 
epiunt, ac  sub  pietatis  specie  insuetos  cnltfts  titulos  etiam  per 
»ephemeride8  promovere  student,  ut  ab  eorum  proposito  desistant;. 
»ac  perpendant  periculum,  quod  subest  pertrahendi  fideles  in  er- 
rorem etiam  circa  Fidei  dogmata,  et  ansam  praebendi  Religio- 
»nis  osoribus  ad  detrahendum  puritati  doctrinae  catholicae  ac  verae 
» pietati.*  — Hoc  monitum  denuo  inculcatum  est  cum  nova  pre- 
candi formida  S.  Officio  proponeretur  probanda  »formula  sc.  ad 
impetrandum  quod  omnes  homines  recognoscerent  supremum  Im- 
perium Christi  et  Mariae  Immaculatae  super  omnes  creaturas,*  et 
S.  C.  Inq.  d.  12.  Junii  1895  simul  decrevit  >Orationem  de  qua 
agitur  non  esse  approbandam,  neque  inter  fideles  propagandam, 
neque  indulgentiis  ditandam.*  — Nota  etiam  est  damnatio  visio- 
nariae  cujusdam  mulieris  in  Gallia  facta  primum  ab  Episcopo  Car- 
nutensi,  deinde  a S.  C.  Inq.  d.  4.  Julii  1894.,  postremo  iterum  a 
S.  C.  Inq.  d.  15.  Apr.  1896.  — Sic  advigilant  Episcopi,  ne  in  suis 
dioecesibus,  advigilat  item  S.  Officium,  ne  in  toto  Orbe  catholico 
fideles  decipiantur  argumentis  quae  novitatem  sapiunt. 

Titulus  XLVI. 

De  observantia  Jejuniorum. 

Jejunium  dividitur  in  jejunium  naturale,  quod  consistit  in  abs- 
tinentia ab  omni  cibo  et  potu  a media  nocte  usque  ad  s.  com- 
munionem et  in  jejunium  ecclesiasticum  quae  tria  complectitur: 
1.  unicam  refectionem;  2.  abstinentiam  a certis  cibis;  3.  horam 
refectionis  certam. 

1.  Circa  jejunium  naturale  notandum  est  hanc  legem  obligare 
sempet,  duobus  casibus  exceptis:  1°.  probabili  mortis  periculo,  quando 
sumitur  uti  viaticum;  2°.  dispensatione  accepta  a S.  Sede.  Cum 
in  prioribus  saeculis  dispensatio  concedebatur  solum  Regibus  et 
Principibus  gravibus  ex  causis  teste  Benedicto  XIV.,  nostris  tem- 
poribus S.  C.  Inq.  libenter  concedit  facultatem  etiam  aliis  devotis 
personis,  clericis  et  laicis,  servatis  tamen  conditionibus  quibusdam. 
Praescribitur  enim  inter  alia,  ut  semel  in  mense  ante  s.  communio- 
nem per  modum  potus  possit  aliquid  sumi.  Sub  voce  »pot.us«  non 
solum  intelligitur  liquidum  stricte  dictum,  sed  etiam  liquidum  in 
latiore  sensu,  sc.  liquidum  cui  admixta  est  alia  substantia  firma* 

ita  tamen  at  totam  non  perdat  nataram  liquidi.  S.  C.  Inquisi- 
tionis Mens  patefacta  in  Abdlinen.  d.  4.  Junii  1893,  iteram  com- 
municata d.  7.  Sept.  1897. 

2.  Quoad  jejunium  ecclesiasticum  nova  ab  eadem  S.  C.  Inq. 
data  est  Ordinariis  facultas,  in  decreto  fer.  IV.  d.  5.  Dec.  1895. 
hisce  verbis  concepto:  «Supplicandum  Sanctissimo  ut  Episcopis  ali- 
isque locorum  Ordinariis  concedere  dignetur  facultatem  anticipandi 
die  sibi  benevisa  atque  ob  gravissimas  causas  etiam  dispensandi 
super  lege  jejunii  et  abstinenti»,  quando  festum  sub  utroque  prae- 
cepto servandum  Patroni  Principalis  aut  Titularis,  vel  solemne 
aliquod  festum  item  magno  populorum  concursu  celebrandum,  in- 
ciderit in  ferias  sextas  aut  sabbata  per  annum,  excepto  tempore 
quadragesimos,  diebus  quatuor  temporum  et  vigiliis  per  annum 
jejunio  consecratis;  atque  ut  eadem  anticipandi  seu  etiam  gravis- 
simis de  causis  dispensandi  potestate  uti  possint  pro  diebus,  qui- 
bus nundinos  extraordinariae,  magno  item  populorum  concursu  ha- 
beantur. 

Habita  autem  per  R.  P.  D.  Adsessorem  S.  0.  relatione  San- 
ctissimo Domino  Nostro  Leoni  Papae  XIII.,  idem  Sanctissimus 
Dominus  praesens  decretum  ratum  habuit  et  confirmavit  ac  omni- 
bus et  singulis  locorum  Ordinariis  facultatem,  de  qua  agitur,  per- 
petuis futuris  temporibus  concessit  ac  attribuit,  facta  tamen  in 
singulis  casibus  mentione  apostolicae  dispensationis.* 

Die  18.  Martii  1896  hoc  decretum  opportunis  declarationibus 
S.  Officii  fuit  illustratum  in  aliquibus  capitibus.  Occurrere  debet 
dies  jejunii  et  abstinentias,  sc.  fer.  sexta  vel  sabbatum,  cum  die 
festo  duplicis  prcecepti;  his  diebus  accensendi  sunt  etiam  dies 
solemnizati  per  accidens,  e.  gr.  ob  centenarium,  ob  peregrinatio- 
nem etc.  cit.  decl  n.  II.  — Haec  autem  facultais  tantummodo  ob  con- 
cursum populi  danda,  verificatur  tamen  in  concursu  populi  etiam 
ejusdem  civitatis  et  loci;  nn.  I.  et  IU.  — Causa  gravissima  ex 
qua  dispensare  licet,  adest  quando  periculum  grave,  sed  generale 
timetur,  ne  abstinentia  non  servetur,  n.  IV.  — Ex  decreto  gene- 
rali d.  5.  Dec.  1894.  patet  dies  quadragesimae,  4 temporum,  vigili- 
arum quoad  facultatem  excipi;  exceptio  haec  ita  est  intelligenda 
ut  Episcopi  neque  dispensandi  neque  anticipandi  facultate  gau- 
deant; n.  V.  Si  Vigiliae  jejunio  consecratae  transferuntur  quoaul 
jejunium  in  ferias  VL  vel  sabbata  Adventus,  etiam  in  hoc  casu 
excipiuntur  a dicta  facultate  ita  ut  neque  dispensare  neque  anti- 

cipare  liceat,  S.  C.  Inq.  fer.  IV.,  d.  16.  Dec.  1897;  hoc  responsam 
a S.  P.  Leone  XIII.  d.  17.  Dec.  1897  adprobatum  fuit.  Idem 
dicendum  videtur,  de  ceteris  feriis  Adventus,  e.  gr.  fer.  IV.  — 
Tandem  quotiescunque  gaudent  Episcopi  hac  facultate,  ex  ratio- 
nabili causa  possunt  committere  Parochis,  ut  ipsi  assignent  diem 
in  quo  anticipari  debeat  abstinentia;  rescriptum  d.  18.  Martii 
1896.  n.  VI. 


Titulus  XLVn. 

De  purificatione  post  p&rtnm. 

1.  In  c.  un.  h.  t declaratur  non  amplius  vigere  legem  Levit.  XII. 
qua  mulieribus  post  partum  praeficiebantur  certi  dies  quibus  debe- 
bant abstinere  ab  ingressu  templi,  iisque  expletis  certum  purifica- 
tionis modum  et  situm  observare  tenebantur.  At  ex  devotione  in 
Ecclesia  instituta  est  benedictio  quae  puerperae  ante  ingressum  in 
Ecclesiam  impartitur. 

Haec  caeremonia  instituta  in  gratiarum  actionem  pro  incolu- 
mitate et  pro  prole  suscepta,  deinde  etiam  ut  puerpera  accipiat 
benedictionem  et  introducatur  denuo  in  Ecclesiam.  Licet  levitica 
purificatio  cum  Vetere  Testamento  sepulta  sit,  tamen  haec  bene- 
dictio speciem  purificationis  cujusdam  prae  se  fert,  cqjus  interiorem 
rationem  affert  8.  Thomas  in  Summa  Th.  2.2*.  q.  81.  a.  3.  ad  11"". 

2.  Haec  benedictio  de  praecepto  non  est,  sed  enixe  commenda- 
tur. Attamen  puerperae  quae  ex  legitimo  matrimonio  pepererunt, 
jus  habent  ad  hanc  benedictionem,  S.  C.  Concilii  in  Wratislavien. 
d.  18.  Julii  1869,  dummodo  ipsae  sint  catholicae  nec  suam  prolem 
acatholice  fecerint  baptizare  (Cone.  Provinciale  Coloniense  1866 
pag.  110)  nulla  habita  ratione  vitae  vel  mortis  infantis,  8.  R.  C. 
d.  12.  Sept.  1867  et  d.  19.  Maji  1896  in  Vincentina.  Casu  quo 
infans  decessit  absque  sacramento  baptismi,  oratio  in  fine  non  est 
immutanda,  S.  C.  Rituum  in  eadem  Vincentina.  — Mulieres  quae 
illegitime  pepererunt,  possunt  recipere,  licet  non  habeant  jus,  hanc 
benedictionem,  quae  danda  est  ex  gravibus  tantum  rationibus. 

3.  Benedictio  puerperarum  non  est  jus  parocliiale  ex  decreto 
Urbis  et  Orbis  S.  R.  C.  d.  10.  Dec.  1703  ad  6"".  n.  2123.  (De- 
creta authentica  Cong.  Ss.  Rituum  ex  actis  ejusdem  collecta  ejus- 
que  auctoritate  promulgata  sub  auspiciis  S.  D.  N.  Leonis  Papae 
XIII.  vol.  I.  ab  a.  1588— a.  1706  nn.  1. — 2162.  Romae  ex  typogr. 

S.  C.  de  Prop.  Fid.  1898.  pag.  471—473.;  in  editione  Gardelliana 
n.  3670.).  Quaesito  6°.  sc.  »An  benedictiones  Mulierum  post  par- 
tum, Fontis  Baptismatis  etc.  sint  de  juribus  mere  parochialibus*  ? 
respondetur  ad  6*".:  Negative.  Sed  quia  puerpera  legitimae  jus 
habent  ad  ejusmodi  benedictionem,  parochus  est,  qui  eam  praestare 
debeat  — «Benedictionem  mulieris  post  partum  fieri  debere  a 
Parocho  si  expetitus  ipse  fuerit;  posse  autem  fieri  a quocunque 
sacerdote,  si  expetitus  ipse  pariter  fuerit  in  quacunque  Ecclesia 
vel  oratorio  publico  — certiore  facto  superiore  Ecclesiae,  c S.  R.  C. 
d.  13.  Junii  1893  denuo  decidit. 

Titulus  XLVIII. 

De  ecclesiis  aedificandis  vel  reparandis. 

1.  Cum  aedificatio  novae  Ecclesiae  secumferat  onus  eam  conser- 
vandi et  reparandi,  hinc  in  jure  non  est  considerata  ceu  res  unde- 
quaque  favorabilis  et  potius  reparatio  Ecclesiae  collabentis  con- 
siderata est  ceu  favorabilior  ipsa  aedificatione:  nam  indecens  pror- 
sus est  locum  Deo  dicatum  derelinqui  ac  ruinis  corrui. 

2.  Hinc  aedificari  non  potest  Ecclesia  nisi  quibusdam  sub  con- 
ditionibus. 1°.  Requiritur  consensus  Episcopi;  quodsi  erigendum 
sit  templum  in  loco  exempto,  requiritur  venia  Romani  Pontificis. 
Ajunt  vero  DD.  consensum  tacitum  sufficere.  Juxta  mentem  cano- 
num Episcopus  vel  per  se  vel  per  alium  atrium  seu  aream  defi- 
nire debet,  ibique  figere  crucem  et  primum  lapidem  ponere.  Ita 
c.  9.  De  cons.:  D.  1.  et  Gloss.  ibi  necnon  in  Pontificali  Romano 
ubi  haec  inveniuntur: 

«Nemo  Ecclesiam  aedificet  priusquam  Pontificis  judicio  locus  et 
atrium  designentur,  et  quid  ad  luminaria,  quid  ad  rectoris,  mini- 
strorumque stipendia  sufficiat,  quidque  ad  Ecclesiae  dotem  perti- 
neat, definiatur;  et  per  eum,  vel  ejus  auctoritate  per  Sacerdotem, 
crux  in  loco  figatur,  et  lapis  primarius  in  fundamento  ponatur. 
Pridie  igitur  lignea  crux  in  loco,  ubi  debet  esse  altare,  figatur. 
Sequenti  vero  die,  lapis  in  Ecclesiae  fundatione  ponendus,  qui  debet 
esse  quadratus  et  angularis,  benedici  debet.« 

Requiritur  2°.  ut  antequam  procedatur  ad  aedificationem  con- 
stet de  sufficienti  dote  constituta  ad  fabricae  conservationem  et 
divini  cultus  observantiam,  nec  non  ministrorum  sustentationem. 
Ita  in  cit.  loc.  Concordat  jus  civile  in  Nov.  67.  c.  3.  Requiritur 

ut  nemini  praejudicium  inferatur.  De  hac  conditione  sermo  est 
cum  agitur  de  erigenda  nova  parochiali  Ecclesia  intra  limites 
alterius.  De  qua  re  jam  actum  est  superius.  Antiqua  forma  Eccle- 
siarum consuevit  esse  oblonga  ut  indicaret  naviculam  S.  Petri  quae 
Ecclesiae  figura  fuit.  Ex  S.  Clemente  et  antiquis  Patribus  Altare 
majus  ad  orientem  conversum  solebat  esse  ut  indicaret  Christum, 
qui  ad  Orientem  ascendit  juxta  illud  Datidis  Ps.  67.  v.  34.  ‘Psal- 
lite Deo  qui  ascendit  super  coelum  caeli  ad  orientem,’  et  inde  cre- 
ditur esse  venturus  juxta  illud  Matth,  XXIV.  27.  ‘Sicut  enim  fulgur 
exit  ab  oriente  et  paret  usque  in  occidentem:  ita  erit  et  adventus 
Filii  hominis.’  At  mos  hic  nullam  inducit  legem. 

De  reparatione  ecclesim. 

3.  DD.  conveniunt  circa  onus  Ecclesiam  reparandi,  conside- 
randam esse  prae  omnibus  consuetudinem  et  statuta  locorum.  Nec 
statutis  exstantibus  nec  consuetudine  ex  cc.  1.  et  4.  h.  t.  et  ex 
c.  7.  sess.  21.  De  Re/,  in  Tridentino  deducuntur  haec  principia. 
1°.  Reparanda  est  Ecclesia  ex  reditibus  Ecclesiae  et  fabricae  inter 
quos  adnumerantur  etiam  fructus  non  percepti  a negligentibus  et 
a jure  applicati  fabricae.  Qua  insuper  in  re  pro  Italia  et  Insulis 
Adjacentibus  valet  Const.  Bened.  XIIL  Pius  et  Misericors  V.  idus 
Maji  1725  in  qua  praecipitur  ut  pro  reparanda  Ecclesia  Cathe- 
drali  imponantur  mediae  annatae  solvendae  ab  omnibus  clericis  dioe- 
cesis cum  beneficium  quodcumque  in  dioecesi  obtinent  a Curia  epi- 
scopali sive  per  liberam  collationem  sive  per  institutionem.  Pro 
reparanda  vero  Ecclesia  Collegiata  solvendae  sunt  mediae  annatae 
a clericis  provisis  de  beneficio  in  ipsa  Ecclesia  Collegiata.  Ex- 
cipiuntur beneficia  curata  quorum  annui  reditus  non  superant  100 
scntata.  2°.  His  deficientibus  in  parte  vel  in  toto,  tenentur  con- 
tribuere rector  seu  parochus  et  alii  qui  beneficia  possident  in 
Ecclesia  reparanda.  Haec  vero  contributio  fieri  debet  juxta  c.  4. 
h.  t.  ex  superfluis  scilicet  detractis  pro  sustentatione  clerici  cujus 
computatio  relinquitur  praedicti  arbitrio  judicis,  habita  ratione  tem- 
poris loci  et  personarum.  3°.  In  horum  defectu  tenentur  patroni 
et  omnes  alii  qui  fructus  aliquos  ex  Ecclesia  reparanda  percipiunt. 
4°.  Tandem  si  Ecclesia  est  parochialis,  populus  seu  fideles  qui 
sacramenta  percipiunt,  tenentur  in  capita  concurrere  ad  repara- 
tiones perficiendas,  quos  Episcopus  opportunis  remediis  appellatione 
remota  ad  id  praestare  compellere  potest.  Si  vero  nullus  adsit  qui 


Digitized  by  v^ooQie 


TIT.  XLIX.  DE  IMMUNITATE  ECCLE8IABUM  ETC. 


457 


ruinosam  Ecclesiam  possit  reparare,  ea  destrui  potest  et  ejus  jura, 
fundi  etc.  ad  matricem  Ecclesiam  vel  si  filialis  non  sit,  trans- 
feruntur ab  Episcopo  ad  viciniorem  Ecclesiam,  et  in  loco  destructae 
Ecclesiae  crucem  collocabit,  ut  significetur  ibi  quondam  fuisse  Ec- 
clesiam nec  locus  poterit  converti  in  usus  profanos  sordidos.  Ita 
Trid.  loco  cit.  c.  7.  sess.  21. 

Titulus  XLIX. 

De  immunitate  ecclesiarum,  coemeterii  et  rerum  ad  ea 

pertinentium. 

1.  Immunitas  idem  est  ac  libertas  a munere  seu  ab  officio  et 
onere.  Definitur  communiter  ‘Jus  quo  loca,  res  vel  personae  eccle- 
siasticae a communi  onere  seu  obligatione  liberae  sunt  et  exemptae'. 
Hinc  immunitas  dici  etiam  potest  exemptio  ecclesiastica  c.  7.  h.  t. 
Immunitas  in  sensu  exposito  non  est  repetenda  ex  concessione  pote- 
statis civilis,  nam  ex  una  parte  semper  penes  omnes  gentes  vidimus 
loca  sacra,  res  et  personas  divino  cultui  consecratas  immunes 
fuisse,  et  quodammodo  segregatas  a communi  commercio,  et  a 
legibus  communibus,  et  ex  altera  parte  nemo  est,  qui  non  videat 
indecens  prorsus  esse  cultui  divino  ut  communi  censu  habeantur 
eadem  loca,  res  et  personae,  quae  Deo  inserviunt  At  non  omnis 
immunitas  potest  proprie  deduci  ex  jure  naturali  aut  positivo 
divino.  Nam  utrumque  jus  decentiam  et  convenientiam  immuni- 
tatis utique  insinuant,  legem  vero  rigorosam  non  exhibent  Hinc 
origo  immunitatis  erit  potius  ex  lege  positiva  Ecclesiae  quae  tamen 
fundatur  in  intentione  juris  naturalis  et  divini.  Hinc  Trid.  c.  20. 
sess.  25.  De  Ref.  eam  constitutam  fuisse  ait  ex  divina  ordinatione 
et  ex  canonicis  sanctionibus. 

2.  Ex  ipsa  definitione  patet  triplicem  esse  immunitatem  seu 
localem,  realem,  personalem. 

Localis  est  jus  Ecclesiae  in  favorem  religionis  tamquam  loci 
sacri  seu  ad  pios  usus  auctoritate  ecclesiastica  deputati  vi  cujus 
juris  in  hoc  loco  sacro  non  licet  exercere  actus  profanos  repu- 
gnantes sanctitati  et  reverentiae  debitae  loco  sacro;  necnon  con- 
ceditur libera  commoratio  ibidem  ita  ut  non  possit  ab  loco  immuni 
violenter  extrahi,  qui  eo  confugit  nisi  auctoritas  ecclesiastica  ve- 
niam impertiatur.  Competit  vero  haec  immunitas  1°.  omnibus  Eccle- 
siis consecratis , vel  benedictis,  licet  hujusmodi  Ecclesiae  sint  vio- 

latce  c.  9.  h.  t 2°.  locis  Ecclesiae  adhaerentibus  uti  sunt  Sacri- 
stia,  porticus,  atrium  Ecclesiae  c.  20.  C.  17.  q.  4.  Quae  enim 
religiosis  adhaerent,  religiosa  sunt  1.  43.  flf.  De  rei  vindic.  3°.  Com- 
petit hoc  jus  ceemeteriis  Ecclesiarum  seu  quae  ipsis  Ecclesiis  ad- 
haerent Ita  in  c.  fln.  h.  t.  et  c.  2.  eod.  (III.  23)  in  6°. 

3.  Ob  privilegium  immunitatis  ab  autibus  profanis  prohibentur 
in  locis  designatis  1°.  sub  poena  excommunicationis  causae  crimi- 
nales in  quibus  agitur  de  sanguinis  effusione  vel  de  poena  capitali. 
Ita  c.  5.  h.  t.  2°.  Pertractari  non  possunt  in  iisdem  locis  judicia 
saecularia,  seu  civilia  sub  poena  nullitatis  actorum  c.  2.  h.  t.  in  6®- 
Non  vero  prohibentur  a judicibus  ecclesiasticis  ecclesiastica  judicia 
ibidem  peragi,  aut  etiam  actus  extrajudidales  et  exercitium  juris- 
dictionis voluntariae,  si  dirigantur  ad  fovendam  pietatem  et  bonum 
religionis.  3°.  Ex  eod.  c.  2.  h.  t.  in  6°.  prohibetur  contractuum 
et  negotiationum  vel  nundinarum  exercitium.  4°.  Laeditur  immu- 
nitas Ecclesiairum  et  aliorum  locorum  piorum  si  per  vim  effrin- 
gantur portae  aut  alio  modo  inferatur  per  violentiam  injuria  loco 
sacro.  Quo  in  casu  jure  antiquo  statuta  erat  excommunicatio  latae 
sententiae  c.  22.  De  Sent.  excomm.  (V.  39).  At  de  hac  p®na  tacet 
Const.  Apostolicae  Sedis.  5°.  In  genere  prohibentor  omnes  actus, 
quibus  turbatur  cultus  sacer,  aut  laeditur  reverentia  debita  reli- 
gioni ex.  gr.  ludi  theatrales;  ex  c.  12.  De  vita  et  honestate  Cler. 
(III.  1).  Sic  ex  c.  2.  h.  t.  (III.  23)  in  6°.  prohibentur  in  rebus 
civilibus  conciones,  acclamationes  et  publica  parlamenta;  ex  Trid. 
sess.  22.  De  observand.  et  vitandis  in  celebr.  Miss.  prohibentur  fieri 
in  Ecclesiis  mtisicce  profanae  quae  nempe  ad  solam  recreationem 
ordinantur.  De  hoc  capite  conferantur  literae  encyclicae  S.  R.  C. 
d.  21.  Julii  1897  cum  annexo  »Regolamento  per  la  Musica  sacra, 
confirmato  a S.  P.  Leone  XIII.  d.  6.  Julii  1894«.  Haec  dicta  sint 
de  prima  parte  juris  immunitatis. 

4 Secunda  pars  consistit  in  libera  commoratione  quae  etiam 
dicitur  jus  asyli,  eorum  qui  ad  locum  immunem  confugiunt  Hoc 
jus  competit  locis  hucusque  descriptis,  et  insuper  competit  parti 
exteriori  Ecclesiae  nempe  tecto,  scalae,  parieti  externo.  Competit 
etiam  coemeteriis  separatis  ab  Ecclesiis  si  auctoritate  ecclesiastica 
sint  ad  sepulturam  fidelium  deputato,  necnon  competit  Monasteriis 
et  conventibus  religiosorum  cum  spatio  clausurae  et  omnibus  locis 
piis  et  ad  charitotis  opera  exercenda  auctoritate  Episcopi  erectis, 
et  deputatis.  DD.  tribuunt  etiam  jus  asyli  palatio  episcopali. 

5.  Gaudere  possunt  jure  asyli  ex  sacris  canonibus  omnes  sive 
baptizati  sive  non;  nam  non  est  in  bonum  personarum,  sed  ob  de- 
corem religionis  inductum  est.  Quam  rationem  etiam  leges  civiles 
agnoverunt  et  >enes  falsas  religiones.  Effectus  hujus  juris  est  ut 
reus  a loco  immuni  extrahi  invitus  non  possit,  secus  sit  eodem 
loco  restituendus.  Quoniam  vero  quaedam  crimina,  uti  videbimus, 
excludunt  hoc  jus,  hinc  quando  curia  saecularis  exposcit  reum, 
debet  reus  Episcopi  auctoritate  et  praesente  persona  ecclesiastica 
ab  eo  deputata  transferri  in  carcerem  ab  Episcopo  determinatum 
ut  interim  informationes  capi  debeant  ut  de  qualitate  criminis  cog- 
noscatur. Si  patet  reum  imputari  de  crimine  excepto  a jure 
asyli,  Curia  episcopalis  tradit  reum  potestati  laicae  sub  obligatione 
tamen  eundem  restituendi  quoties  reus  de  crimine  excepto  sese 
purgaverit  Ita  Bened.  XIII.  in  Const  Ex  quo  divina.  Cum  im- 
munitas localis  sit  de  jure  communi,  in  ea  dispensare  non  possunt 
ordinarii.  Hinc  licentiam  extractionis  reorum  concedere  possunt 
solum  in  casibus  exceptis.  Solet  a Summo  Pontifice  per  organum 
S.  Congr.  Immunitatis  concedi  ad  triennium  quaedam  facultas  ut 
liberius  possint  in  hac  materia  procedere. 

6.  At  quos  crimina  excludunt  jus  asyli? 

Casus  hujusmodi  ab  auctoribus  exponuntur,  et  deducuntur  prae- 
sertim ex  Const  Oreg.  XIV.  >Cum  alias*,  Clem.  XII.  »In  Su- 
premo*, Bened.  XIII.  »Ex  quo  divina*,  et  Bened.  XIV.  d.  15.  Mar- 
tii 1760  Officii  nostri  ratio  ubi  ceteras  nominatas  complectitur. 
Praecipue  vero  excluduntur  a jure  asyli  latrones  publici,  qui  pa- 
rant insidias  ad  viatores  occidendos  necnon  grassatores  viarum. 
2°.  Hei  homicidii  sive  proditorii  sive  animo  praemeditato,  et  de- 
liberato commissi,  necnon  qui  mandatum,  consilium,  instigationem 
aut  auxilium  cooperativum  occisori  praestiterint,  ex  quorum  sin- 
gulis pravis  actibus  homicidium  venerit  3°.  Qui  mutilationem  pa- 
trat in  Ecclesia  vel  coemeterio  sive  percussor  sit  in  Ecclesia  sive 
extra.  4°.  Rei  laesae  majestatis  ob  actionem  pariter  injuriosam 
in  personam  principis. 

Animadvertendum  est  reum  confugientem  ad  Ecclesiam  jure 
asyli  gaudere  solummodo  si  cesset  esse  noxius,  si  enim  eligeret 
locum  sacrum  ut  tutius  crimina  patraret,  excluderetur  ab  asyli 
beneficio.  ' 

7.  Violantes  leges  asyli  praeter  culpam  sacrilegii  incurrunt 
in  poenam  excommunicationis  latae  sententiae,  a qua  absolvi  ne- 

queunt  nisi  restituant  reum  extractum  violenter  Const.  Qreg.  XIV. 
Cum  alias.  In  Const.  Apostolicas  Sedis  inter  exconim.  Romano  Pon- 
tifici simpliciter  reservatas  sub  n.  5.  legitur  contra  ‘Immunitatem 
asyli  ecclesiastici  violare  jubentes,  aut  ausu  temerario  violantes.' 
S.  C.  Inq.  vero  d.  22.  Dec.  1880  respondit:  »Lex  asyli  denuo  sta- 
tuta in  his  quoque  regionibus  (sc.  ubi  contraria  consuetudine  ab- 
rogata censebatur)  est  saltem  quoad  substantiam  servanda.«  Pri- 
vantur etiam  omni  privilegio  ecclesiastici  confugii  seu  asyli  Tan- 
dem animadvertimus  quoad  modum  observandi  legem  asyli  plu- 
rimum valere  consuetudinem  locorum. 

8.  Immunitas  realis  in  eo  consistit  ut  bona  Ecdesice  et  cleri- 
corum sint  immunia  seu  exempta  a jurisdictione  civili,  et  ab  one- 
ribus et  exactionibus  in  societate  civili  communibus.  Si  de  rebus 
Ecclesiae  sermo  sit,  nemo  est,  qui  non  videat  res  consecratas  vel 
benedictas  esse  prorsus  exemptas  a civili  potestate,  quia  Deo  sunt 
dicatae,  et  quoad  civiles  effectus  nullius  esse  censentur.  Igitur 
sermo  restringitur  ad  bona  temporalia  Ecclesiarum  et  clericorum. 
Nomine  Ecclesiae  veniunt  etiam  monasteria  et  causae  piae.  Porro 
bona  haec  quocumque  ex  titulo  etiam  civili  ad  Ecclesias  vel  cle- 
ricos provenientia  jure  canonum  reali  gaudent  immunitate  ita  ut 
etiam  prohibeatur  ipsis  clericis  quominus  sese  offerre  aut  praestare 
possint  ad  solvenda  tributa,  et  exactiones  regiae  potestatis  admini- 
stris. Quodsi  vero  Episcopus  cum  suo  clero  videat  societatem 
civilem  angustiis  premi,  ita  ut  vel  necessitas  vel  magna  utilitas 
verificetur,  non  prohibentur  taxas  sibi  imponere  ut  civili  gubernio 
auxilium  praestent  Haec  habentur  constituta  in  cc.  4.  et  7.  h.  t. 
et  in  cc.  1.  et  3.  eod.  in  6°.  Quibus  accesserunt  c.  un.  eod.  in 
Clem.,  Const  Leon.  X.  5.  Maji  1614  Superna  §.  4°.  necnon  Bulla 
Ccence  §.  18.  et  tandem  Tridentinum  in  c.  20.  sess.  26.  de  Bef. 
At  sensim  sine  sensu  factum  est,  ut,  immutatis  rerum  adjunctis, 
Ecclesia  toleraret  communes  impositiones  civiles  super  bonis  tem- 
poralibus Ecclesiarum  vel  clericorum  sive  patrimonialium  sive  benefi- 
cialium.  Semper  vero  ut  injuriosae  et  laesivae  immunitatis  Ecclesiae 
considerantur  leges  illae,  quae  specialibus  gravaminibus  bona  tempo- 
ralia Ecclesiarum,  vel  clericorum  subjiciunt  Quemadmodum  esset 
lex  quae  majus  onus  seu  taxam  imponeret  alienanti  boua  sua,  si  in 
favorem  et  utilitatem  Ecclesiae  alienaret,  vel  de  iisdem  disponeret 

9.  Immunitas  personalis  in  eo  consistit  ut  clerici  eximantur 
a jurisdictione  cujusvis  saecularis  potestatis.  Haec  exemptio  potest 

considerari  1°.  relate  ad  leges  civiles  cujusque  generis;  2°.  relate 
ad  judicia ; 3°.  relate  ad  munia  publica  subeunda.  Primam  quae- 
stionem absolvimus  in  tit.  De  Constit.  (I.  2)  nn.  35.  et  36.  — 
Secunda  pertractatur  in  tit  De  foro  competenti  (II.  2)  nn.  1.  —8. 
Breviter  de  tertia.  Munia  publica  quae  possunt  considerari  sunt: 
munus  tutelas,  exercitium  curia  et  armata  societatis  defensio  in 
militia.  Ad  primum  subeundum  cogi  nequeunt  clerici  praesertim 
cum  jure  canonum  clericis  committitur  solum  tutelam  vel  curam 
suscipere  suorum  aut  viduarum,  et  pupillorum  seu  miserabilium 
personarum  ex  sensu  cc.  1.  et  2.  h.  t.  seq.  — Secundum  munus 
ob  actualem  rerum  conditionem  sub  obligatione  amplius  non  cadit, 
cum  plurimi  sint  qui  eligant  curiae  inservire.  — Tertium  remanet 
munus  seu  officium  militiae  quod  clericis  interdicitur  in  c.  2.  h.  t. 
Clerici  enim  militiae  Ecclesiae  jam  mancipati  sunt.  Cui  rationi  et 
alia  accedit  quia  nempe  officia  militis  non  aptantur  lenitati  et 
mansuetudini,  quae  Clerioorum  propria  est.  Hinc  injuriosa  status 
clericalis  et  Ecclesiae  immunitatis  esset  lex,  quae  clericos  militiae 
oneri  subjiceret.  Ergo  summopere  cum  S.  P.  Leone  XIII.  (e.  gr. 
in  epistola  ad  Card.  Nina,  Status  Secretarium  d.  27.  Aug.  1878. 
vel  in  encyclica  Humanum  genus  d.  20.  Apr.  1884.)  dolendum  est 
quod  in  nonnullis  »catholicis«  Civitatibus  clerici  et  regulares  legi- 
bus militaribus  subjiciuntur.  Quare  Ss.  Cc.  Romanae  adigebantur 
ad  dandas  speciales  cautelas  et  normas  pro  clericis  et  regularibus 
militiae  subjectis;  cfr.  app.  ad  1.  L tit  11.  pag.  164.  et  1.  III. 
tit  31.  n.  21.  pag.  300. 


Titulos  L. 

Ne  clerici  vel  monachi  saecularibus  negotiis  se 
immisceant. 

' 1.  Rubrica  tituli  praeceptiva  est  et  refert  praeceptum  Apo- 
stoli 2.  Tim.  II.  4.:  ‘Nemo  militans  Deo  implicet  se  negotiis  saecu- 
laribus'. In  c.  1.  h.  t.  plures  species  negotiorum  clericis  inter- 
dicuntur de  quibus  actum  est  vel  in  tit.  De  vita  et  honestate 
Clericorum  (IU  1)  vel  in  titulis  De  postulando  (I.  37)  et  De  pro- 
curatoribus (I.  38)  uti  esset  officium  defensoris  causarum  et  susce- 
ptoris aliorum  negotiorum.  Ex  c.  2.  h.  t.  clerici  prohibentur  esse 
ministri,  et  procuratores  laicorum.  Hisce  obiter  notatis  pressius 
tituli  dispositionibus  inhaerentes  negotia  clericis  interdicta  expli- 

cabimus.  1°.  Ex  cc.  3.  et  fin.  h.  t.  clericis  et  Religiosis  inter- 
dicitur in  scholis  et  universitatibus  publicis*)  jus  civile  et  physicam 
idest  medicinam  audire  et  ex  c.  9.  clericis  majoribus  prohibitum 
est  exercitium  artis  chirurgicos  quae  adustionem  vel  incisionem  in- 
ducit. Ratio  prohibitionis  prioris  partis  ex  conditione  temporis 
eruitur,  scilicet  ex  vitio  clericorum  et  religiosorum  qui  plurimi 
facientes  studia  humanaium  scientiarum  parvi  pendebant  studia 
sacrae  theologiae.  Quare  immutatis  circumstantiis  non  admodum 
urget  prohibitio  praesertim  quoad  studium  juris  civilis  ob  contra- 
riam consuetudinem.  Exercitinm  vero  artis  chirurgicae  interdicitur 
ob  periculum  irregularitatis,  et  quia  revera  est  officium  saeculare, 
ob  qnam  rationem  DD.  tenent  prohiberi  etiam  clericis  exercitinm 
artis  medicos.  Arg.  c.  1.  h.  t.  et  c.  7.  De  ostat.,  quatit,  et  ord. 
(I.  14).  Ex  professo  quasi  totam  rem  tractat  Benedictus  XIV.  in 
sua  Syn.  diaec.  1.  13.  c.  10.  nn.  6.  et  sqq.  Duo  semper  requirun- 
tur ad  licitum  artis  medicae  exercitium,-  sc.  auctoritas  Superioris 
et  legitima  causa.  Legitima  causa  potest  esse:  penuria  medicorum 
vel  a fortiori  ipsorum  deficientia;  dein  egestas  clerici,  quae  non 
nisi  honesto  lucro  ex  arte  medica  percipiendo  levari  possit.  — 
Auctoritas  autem  Superioris  i.  e.  Summi  Pontifieis  semper  requi- 
ritur, etiam  in  iis  qui  in  saeculo  constituti  hanc  artem  exercebant 
ex  professo.  Exempla  recentioris  temporis  rem  illustrent:  Die 
16.  Febr.  1884  monachus  0.  S.  Benedicti  in  conventn  Montisser- 
rati  (Hispania)  hoc  rescriptum  S.  C.  Concilii  recepit:  »Pro  gratia 
ad  quinquennium  dummodo  exerceatur  gratis,  et  absque  ustione 
vel  incisione,  facto  verbo  cum  Ssmo.«  Monachus  ille  jam  in  sae- 
culo medicam  et  chirurgicam  artem  exercuerat;  itaque  Abbas  mo- 
nasterii exercitium  etiam  cum  ustione  et  incisione  petierat  hac 
praecipue  ratione  quia  monachis  et  peregrinis  illuc  convolantibus 
ob  distantiam  loci  ab  aliis  promptus  non  poterat  praestari  medici 
succursus.  At  S.  C.  Concilii  expresse  excipiebat  ustionem  et  inci- 
sionem, et  ponebat  conditionem  ut  gratis  fiat  — Paulo  post  sacer- 
dos saecularis  qui  artem  medicam  jam  exercuerat  in  regione  sua, 
petebat  a S.  Congr.  ut  continuare  possit  hoc  exercitium:  1°.  ob 
summam  egestatem;  nam  omnes  hujus  parochi  reditus  ad  22  libel- 


*)  Sapicntissiina  data  est  Instructio  a S.  C.  EE.  et  KR.  d.  21.  Julii  1896, 
qua  provideretur  cleTicis  et  regularibus  qui  studiorum  causa  commorantur  in 
Universitatibus  Gubernii  Italici. 

las  Italicas  per  quadrimestre  reducebantur;  2°.  ob  deficientiam 
medici  cujusque.  S.  C.  Concilii  respondit  in  una  Nullius  S.  Lucios 
d.  8.  Mart.  1884.  »Pro  gratia  sanationis  quoad  praeteritum;  quo 
vero  ad  futurum  arbitrio  et  conscientiae  Episcopi  Administratoris 
ad  triennium,  facto  verbo  cum  Ssmo.«  — Causae  autem  dispensa- 
tionem reddentes  difficiliorem  erant:  1°.  quod  orator  erat  paro- 
chus; 2'.  quod  non  gratis  exercebat  artem.  Dicta  autem  haec  ad 
omnem  medicam  artem  servatis  servandis  applicari  posse  et  debere, 
etiam  ad  homoeopathiam,  electrohomoeopathiam,  methodum  adhibita 
aqua  curandi  nemo  non  videt. 

2.  2°.  Ex  cc.  5.  et  9.  h.  t.  clericis  prohibetur  ne  judicium 
sanguinis  exerceant,  idest  ne  sententiam  mortis  aut  mutilationis 
proferant.  Ex  c.  3.  h.  t.  (III.  24)  in  6°.  excipiuntur  Episcopi,  vel 
alii  clerici  temporalem  habentes  jurisdictionem,  ita  ut  sine  metu 
irregularitatis  committere  aliis  possint  causae  criminalis  cognitionem 
et  decisionem.  Ex  Constitnt.  autem  Leonis  X.  Etsi  pro  cunctarum 
d.  28.  Juuii  1514.  §.  15.  Gubernator  Romae  et  ejus  officiales  non 
incurrunt  ullam  censuram  vel  irregularitatem  per  comminationem 
vel  impositionem  poBnae  mutilationis  membrorum  vel  capitalis.  Cae- 
terum  in  c.  9.  h.  t.  prohibetur  clericis  ne  quidquam  faciant  quod 
directe  tendat  ad  vindictam  sanguinis.  Hinc  si  literas  aut  scri- 
pturas ex  officio  elaboraverint  ad  conficiendos  processus,  ex  quo 
sententia  sanguinis  secuta  est,  certum  est  irregulares  fieri,  quem- 
admodum S.  Congr.  Cone.  d.  19.  Jan.  1686.  declaravit  Non  in- 
currunt vero  Clerici  irregularitatem  quoties  causam  intentant  coram 
judice  civili  solummodo  pro  emendatione  damnorum  ex  crimine 
capitali  derivantium  obtinenda.  Tandem  sciendum  est  ex  c.  9.  h.  t. 
Clericos  non  posse  assistere  exsecutioni  sententiae  sanguinis. 

3.  3°.  Tertio  loco  interdicitur  clericis  negotiatio.  At  negotiatio 
alia  est  propria,  alia  impropria.  Proprie  dicta  negotiatio  consistit 
in  habitu  emendi  res  fungibiles,  aut  etiam  non  fungibiles  mobiles, 
ut  carius  sub  eadem  forma  vendantur.  »Sub  eadem  forma*,  idest 
prout  acquisitae  sunt.  Impropria  negotiatio  locum  habet  cum  res 
acquiruntur  ut  ex  industria  et  labore  in  aliam  formam  transmu- 
tentur et  majoris  pretii  capaces  reddantur.  Prior  negotiatio  ex 
c.  6.  h.  t.  interdicta  est  clericis  sub  poena  excommunicationis  fe- 
rendae sententiae.  Cone.  Trid.  in  c.  1.  sess.  22.  De  Ref.  renovat 
antiquas  poenas,  et  decernit  majores  infligendas  Ordinarii  arbitrio. 
Nec  excusantur  a poenis  si  nomine  et.pro  aliis  eandem  negotia- 

tionem  exercent.  Bened.  XIV.  Const.  Apostolicae  servitutis  d.  26.  Febr. 
1741.  Pius  IV.  vero  Const  Deus,  <L  3.  Nov.  1660  bona  acquisita 
a clericis  ex  illegitima  negotiatione  camerae  spolii  addixit.  — Im- 
propria negotiatio  interdicta  non  est  clericis,  nisi  pios  aequo  nego- 
tiationi dent  operam  in  detrimentum  officii  sui,  vel  nisi  sermo  sit 
de  industria  abjecta,  et  vili  quae  clericum  dedeceat  Tandem  scien- 
dum est  ex  resolutionibus  S.  C.  Cone,  relatis  a Giraldo  in  parte  2. 
Exp.  juris  Pont,  ad  c.  1.  sess.  22.  De  Ref.  in  Tridentino,  Cleri- 
cis licere  agros  beneficii  et  bonorum  patrimonialium  laicorum  opera 
colere  absque  metu  illicitae  negotiationis;  pariter  posse  pro  culturae 
usu  boves  et  alia  animalia  emere,  illorumque  fructus  justo  pretio 
et  honesta  ratione  vendere;  et  aliis  omissis  posse  clericos  retinere 
vel  locare  boves,  et  oves,  et  alia  animalia,  quae  habent  ex  suc- 
cessione, ex  decimis  necnon  fructus  illorum  vendere,  item  vendere 
posse  frumentum  et  alios  fructus  collectos  ex  bonis  patrimoniali- 
bus et  Ecclesiasticis  pro  sua  et  familiae  sustentatione. 

Notanda  est  excommunicatio  latae  sententiae  nemini  reservata 
quae  adhuc  in  vigore  est:  *Missionarii  sive  saeculares  sive  regu- 
lares, in  Indiis  orientalibus,  China,  Japonia,  America  sive  australi 
sive  septentrionali  mercaturae  operam  dantes  aut  quovis  modo  se 
ingerentes,  et  Superiores  immediati  ac  Provinciales  vel  Generales 
Ordinum  ac  Congregationum,  qui  subditos  etiam  unica  vice  delin- 
quentes, saltem  per  amotionem  a loco  commissi  delicti  non  puni- 
verint*,*) in  excommunicationem  incidunt. 

4.  Quaestionem  summi  momenti,  nostris  humeris  vere  formi- 
dandam aggredimur,  i.  e.  quomodo  clerici,  inprimis  sacerdotes,  se 
immiscere  possint  ac  debeant  rebus  politicis.  Si  haec  quaestio  ex 
professo  tractaretur,  integrum  librum  conscribere  necessarium  foret; 
quare  pauca  tantum  quasi  principia  tangemus.  — Potest  consi- 
derari clericus  1#.  uti  minister  Christi  ejusque  Ecclesiae;  2°.  uti 

*)  S.  C.  Inqu.  4.  Dee.  1872  censuit  supplicandum  Ssiho  Domino,  ut  de- 
clarare dignaretur,  constitutiones  Urbani  VEH.  Ex  delicto  22.  Febr.  1638  et 
Clementis  IX.  Sollicitudo  17.  Julii  1669  adhuc  vigere,  quibus  supradicta  cen- 
sura inflicta  sunt  S.  C.  de  Prop.  Fide  29.  Martii  1873  datam  istam  declara- 
tionem Ordinariis,  quorum  interest,  notam  fecit;  Acta  S.  Sedis  7,  317.  Censura 
non  est  reservata,  sed  clausula  adjecta  est:  „Nemo  ex  his  delinquentibus  absolvi 
potest,  praterquam  in  mortis  articulo,  nisi  lucris  hujusmodi  prius  restitutis;" 
cfr.  Fontes  Jur.  Ecd.  Novissimi , editos  atque  illustratos  a Philippo  Schneider . 
Ratisbona  apud  Pustet.  1895.  ppg  68. 

civis  alicujus  reipublicas.  1°.  Clericus  inquantum  est  minister 
Christi  et  Ecclesiae  iisdem  principiis  dirigatur  necesse  est  et  in 
docendo  et  in  operando  quibus  ipsa  Ecclesia.  Ipsius  autem  Ecclesiae 
principia  circa  hanc  rem  S.  P.  Leo  XIII.  in  multis  documentis 
deposuit,  e.  gr.  in  Encyclica  de  civili  Principatu  d.  29.  Junii  1881., 
quae  incipit  » Diuturnum  illud*;  in  Encyclica  ad  Clerum  omnesque 
catholicos  Gallice  d.  16.  Febr.  1892.,  praecipue  vero  apparet  Mens 
Sedis  Apostolicae  ex  Literis  Card.  Rampolla,  Secretarii  Status-  ad 
Episcopum  S.  FUn-i  in  Gallia.  »Quae  mens«,  ait  hic  Cardinalis, 
>ac  sententia  sit  Apostolicae  Sedis  ea  super  re,  facile  dignoscere 
potes  ex  doctrina  explicata  in  actis  quae  ab  eadem  prodiere.  Patet 
ex  illis  catholicam  Ecclesiam,  cujus  divina  missio  tempora  et  loca 
omnia  complectitur,  nihil  in  sua  constitutione  et  doctrinis  habere 
quo  ab  aliqua  abhorreat  reipublicce  forma,  quum  singulae  optimum 
civitatis  statum  parare  ac  tueri  possint,  si  juste  ac  prudenter  ad- 
hibeantur. Scilicet  Ecclesia  assurgens  supra  mutabiles  imperii 
formas  ac  contentiones  et  studia  partium,  spectat  imprimis  reli- 
gionis incrementa  et  animarum  salutem , quod  bonum  supremum 
est,  cui  curando  ac  provehendo  studium  operamque  omnem  sedulo 
debet  conferre.  Haec  cogitans  et  animo  intendens  Apostolica  Sedes, 
traditionem  sequens  aetatum  omnium,  non  modo  civiles  potestates 
observat  (sive  unius,  sive  plurium  imperio  regatur  respublica),  sed 
etiam  cum  iis  agit  missis  exceptisque  n unciis  et  legatis,  et  consilia 
confert  ad  transigenda  negotia  et  definiendas  quaestiones  quae  mu- 
tuas rationes  Ecclesiae  et  reipublicae  attingunt.  Perfunctio  hujus 
muneris  cujus  amplitudo  humanas  res  supereminet,  nullum  infert 
praejudicium  juribus  quae  forte  ad  aliquos  spectare  possunt,  velut 
sapienter  declaravit  sanctae  memoriae  Pontifex  Qregoriua  XVI., 
decessorum  suorum  vestigia  sequens,  in  Literis  Apostolicis  d.  7.  Aug. 
datis  anno  1831,  quarum  initium:  » Sollicitudo*.  — Ergo  etiam 
clericus,  sacerdos,  assurgens  supra  mutabiles  imperii  formas  ac 
contentiones  et  studia  partium,  spectare  debet  inprimis  religionis 
incrementa  et  animarum  salutem,  quod  bonum  supremum  est  etc. 
Inquantum  igitur  minister  Ecclesiae  est,  quaestiones  mere  politicas 
ad  clericum  non  spectant;  ergo  neque  in  s.  magisterio  neque  in 
s.  ministerio  vel  in  exercitio  jurisdictionis  rationibus  et  argumen- 
tis mere  politicis  dirigi  vel  etiam  in  rebus  minoris  momenti  mo- 
veri debet.  Haec  dicta  valent  quoad  res  mere  politicas;  nam  non- 
nunquam  a Rebuspublicis  subjiciuntur  civilibus  dispositionibus  quae 
Santi,  III.  Decr.  « 30 

natura  sua  sunt  aut  mixta  aut  mere  ecclesiastica.  Quoad  haec  et 
etiam  quoad  politica,  qu»  per  accidens  fiunt  ecclesiastica,  clericus, 
quft  minister  Ecclesi®,  potest  et  tenetur  explicare,  defendere,  vin- 
dicare, urgere  jura  ecclesiastica,  sed  eodem  modo  quo  agit  ipsa 
Ecclesia,  sc.  insectando  errores,  non  errantes  et  proponendo  prin- 
cipia veritatis  et  honestatis;  cfr.  totum  Syllabum  annexum  En- 
cyclic®  8.  m.  Pii  IX.  qu®  incipit  » Quanta  cura*,  praesertim 
nn.  XXXIX.- LV. 

n#.  Clericus  in  quantum  civis  est  reipublic®  alicujus,  potest 
uti  juribus  sibi  uti  civi  competentibus,  nisi  h®c  essent  contra  jus 
divinum  vel  ecclesiasticum  et  nisi  h®c  vergerent  in  detrimentum 
muneris  vel  officii  clerico  commissi.  Quotiescunque  ergo  officia 
clericalia  vel  specialia  munera,  e.  gr.  parochi,  concurrunt  cum  ju- 
ribus a clerico,  tamquam  civi  exercendis,  Episcopus  est  qui  judicet, 
sive  pro  omnibus  casibus  sive  in  singulis  specialiter,  quid  facien- 
dum sit  ratione  majoris  boni  assequendi  vel  majoris  mali  evitandi.  — 

At  Clericus  non  modo  potest,  sed  nonnunquam  etiam  debet 
uti  juribus  a Gubernio  civili  singulis  civibus  attributis;  hoc  requirit 
salus  publica  Potestatis  civilis,  hoc  requirit  nostris  temporibus  s®pe 
salus  ipsius  Ecclesi®.  At  nunquam  clericus  in  arenam  civilis  agi- 
tationis pr®cipue  in  electionibus  descendat,  nisi  memor  conditionis 
suce.  Audiamus  sapientissima  verba  S.  P.  Leonis  XIII.  in  epistola 
ad  Archiepiscopum  Dublinensem , d.  1.  Jan.  1883  > Novum  argu- 
mentum«:  »Si  agatur  pr®sertim  de  popularibus  conventibus  in 
quibus  magno  animorum  ®stu  de  causa  publica  disceptatur,  et 
civilium  concertationum  procell®  commoventur,  opportunum  fore 
consilium  putamus,  si  firmis  iis  manentibus  qu®  de  juniore  Clero 
decrevistis,  iis  tantum  ecclesiasticis  viris  eosdem  conventus  adeundi 
veniam  tribuendam  censueritis,  in  quorum  potissimum  sapientia 
confiditis,  et  in  quibus  maturior  ®tas  ac  usus  rerum  effecit  nt 
prudentia,  consilio  et  auctoritate  pr®stent,  ideoque  possint  pr® 
ceteris  concitat®  multitudini  ad  recta  et  honesta  duces  esse,  falla- 
cibus improborum  judiciis  occurrere,  officii  rationes  tueri,  ac  defen- 
sores esse  optimi  partium  optimarum.  — Hac  ratione  et  via  sacer 
dotalis  ordo  tamquam  in  specula  communis  salutis  et  in  prssidio 
reipublic»  a Vobis  collocatus,  magnas  patri»  utilitates,  in  iis  qui- 
bus jactatur  fluctibus  est  allaturus.»  Sane  sacerdotes  quia  nun- 
quam desinunt  esse  sacerdotes,  semper  bonum  honestatis  et  mode- 

stia  etiam  is  hisce  negotiis  civilibus  tractandis  exemplam  praebere 
debent  populo.  — 

Si  clerici  ad  munera  civilia  sunt  assumendi,  distinguendum 
est  inter  munera  quae  communiter  a clericis  exerceri  solent,  e.  gr. 
Professoris  in  Universitate,  Lyceo  etc.,  et  munera  quae  clericis 
committuntur  raro  et  extraordinarie,  e.  gr.  Praesidis  alicujus  pro- 
vinciae. Ad  illa  suscipienda  — salvis  in  omnibus  juribus  divinis 
et  ecclesiasticis  — sufficit  ordinaria,  ad  haec  autem  requiritur 
specialis  permissio  Ordinarii,  imo  ad  plane  extraordinaria  susci- 
pienda munera  videtur  necessaria  venia  Sedis  Apostolicae.  — 

Perbelle  modum  quo  se  gerat  clericus  et  uti  minister  Eccle- 
sia et  uti  homo  privatus,  describit  Summus  Pontifex  in  Epistola 
Encyclica  ad  Lusitania  Episcopos  <L  14.  Sept.  1886  §.  «Ex  altera 
parte«  his  verbis:  «Profecto  catholicorum  hominum  et  nominatim 
Clericorum  primum  maximumque  officium  est,  nihil  unquam  nec 
re  suscipere,  nec  opinione  profiteri,  quod  ab  obsequio  fldeve  Ec- 
clesiae dissentiat,  aut  cum  conservatione  jurium  ejus  consistere 
non  possit.  Quamvis  autem  fas  cuique  sit  suum  de  rebus  mere 
politicis  judicium,  modo  ne  religioni  justitiaeque  repugnet,  honeste 
legitimeque  tueri,  tamen  videtis,  Venerabiles  Fratres,  perniciosum 
errorem  eorum,  si  qui  sunt,  qui  rem  sacram  remque  civilem  non 
satis  secernant,  religionisque  nomen  ad  politicarum  partium  tra- 
hant patrocinium.* 

Inter  omnes  constat  Sanctam  Sedem  omnibus  regni  «Italici* 
incolis  catholicis  saepe  prohibuisse  ne  eligerent  neve  eligerentur  in 
electionibus  politicis,  aliter  in  electionibus  administrativis.  Nonne 
in  hoc  Sedes  Apostolica  propriis  contradicit  principiis? 

Minime  gentium;  nam  Summi  Pontifices  rationibus  altioris 
ordinis  ad  retinendam  hanc  prohibitionem  adiguntur  quas  desumere 
licet  ex  epistola  S.  P.  Leonis  XI1L  ad  Cardinalem  Parocchi  Urbis 
Vicarium  d.  14.  Maji  1896.  Jam  S.  Poenitentiaria  mandato  Pii  IX 
s.  m.  respondebat:  «Attentis  omnibus  circumstantiis  non  expedit.* 
Et  quandoquidem  dubitabatur  utrum  hoc  «expedit*  contineret 
praeceptum  an  merum  consilium,  S.  C.  Inq.  jussu  Leonis  XIII. 
d.  30.  Junii  1886  illo  responso  adjunxit:  *Non  expedit « prohibi- 
tionem importat.  Vivae  vocis  oraculo  idem  Summus  Pontifex  uti 
electiones  administrativas  commendat,  ita  a politicis  electionibus 
abstinendum  esse  inculcat  rationibus  permotus  altissimi  ordinis, 

30* 

inter  quos  non  ultima  sit  conditio  ipsius  Summi  Pontificis  quae  nequa- 
quam libertati  independentiaeque  Apostolici  ministerii  correspondeat. 

Conferri  potest  circa  actionem  politicam  Cleri:  Compendium 
Juris  Ecclesiastici  auctore  Simone  Aichner,  Episcopo  - Principe 
BrixinensL  Brixinas  1890.;  pag.  250.  necnon  articulum  Josephi 
Hergenrcether , Professoris  [postea  S.  R E.  Cardinalis]  publicatum 
in  Archiv  fiir  kath.  Kirchenrecht , (vol.  15.  resp.  9.)  a.  1866.,  cui 
titulus  »Ueber  die  Betheiligung  des  Klerus  an  politischen  Fragen* 
[Latine:  »Quomodo  se  ingerere  possint  quaestionibus  politicis  Clerici 
catholici«]  pag.  67 — 84. 


Additamentum 

ad  tit.  De  Sepulturis  (III.  29)  pag.  2H7. 

Ecclesia  catholica  corpora  pie  defunctorum  uti  membra  Christi 
considerat;  quare  non  solum  integra  corpora,  sed  et  singula  membra 
eorundem  defunctorum  christiane  sepelienda  provide  curat.  Hunc 
agendi  modum  Ecclesiae  bene  illustrat  novissimum  responsum  S.  C. 
Inquisitionis  d.  3.  Aug.  1897,  adprobatum  a S.  P.  Leone  XIII.  d. 
6.  ejusd.,  quod  direxit  ad  Superiorissam  Generalem  Sororum  a 
Matre  Dolorosa  hujus  tenoris:  » Quoad  membra  amputata  acatholi- 
corum,  Sorores  praxim  suam  tuto  servare  possunt.  (Sorores  ejus- 
modi membra  recisa  sive  in  terra  profana  sepelierunt,  sive  — sua- 
dente medico  — igne  combusserunt.)  Quoad  membra  amputata 
fidelium  baptizatorum,  pro  viribus  curent  ut  in  loco  sacro  sepe- 
liantur. Sin  vero  graves  obstant  difficultates  quominus  in  loco 
sacro  condi  possint,  circa  praxim  hucusque  servatam  non  sunt  in- 
quietandae. Quoad  membrorum  combustionem  praecipientibus  medi- 
cis, prudenter  dissimulent  et  obediant.  Et  ad  mentem.  — »Mens 
»est  quod,  si  fieri  potest,  in  proprio  horto  domui  adnexo,  depu- 
»tetur  aliquod  parvum  terrae  spatium,  ad  sepelienda  membra  catho- 
licorum amputata,  postquam  fuerit  benedictum .« 

Titulus  I. 

De  vita  et  honestate  Clericorum. 

pag.  I— 16. 

U Duplex  status  personarum  in  Eccle- 
sia, jure  divino,  clericorum  et  lai- 
corum. 

2.  Quinam  sint  Clerici,  in  poenalibus 
nomine  clericorum  non  comprehen- 
duntur Episcopi  et  alii  dignitarii, 
excepta  excommunicatione  latae  sen- 
tentiae. 

3.  E contra  in  favorabilibus;  item  in 
obligationibus  pro  honestate  vitae. 

4.  Item  omnes  qui  Religioni  approbatae 
addicti  sunt. 

5.  Item  eremitae,  benedicti  et  deputati 
ad  aliquam  capellam. 

h.  Clerici  tenentur  ad  specialem  vitae 
honestatem. 

4.  Decreta  Episcoporum  circa  morum 
correctionem  non  admittunt  appel- 
lationem in  suspensivo. 

8.  Honestas  proprie  interior. 

9.  Canones  disciplinares  proprie  agunt 
de  exteriori. 

10.  Et  importat  I*.  diligentem  exsecu- 
tionem officiorum  singulis  proprio- 
rum. 

11.  H°.  Importat  morum  gravitatem; 
et  praesertim  1#.  caste  et  caute  vi- 
vere; 2°.  abstinere  a crapula  et 
ebrietate;  3°.  avaritiam  fugere. 

12.  Plora  specificantur  pro  caste  et 
caute  vivendo. 

13.  Speciatim  de  vetito  frequenti  ac- 
cessu ad  moniales. 


14.  Quando  accessus  sit  frequens,  morali 
judicis  aestimatione  decernitur. 

15.  Regularibus  autem  interdicitur  qui- 
libet accessus,  absque  licentia. 

16.  Excipiuntur  confessarii  tum  regu- 
lares tum  saeculares,  et  alii  ex  of- 
ficio. Benedictus  XIV.  relate  ad 
confessarios  extraordinarios  post  ex- 
pletum officium. 

17.  2*.  Abstinendum  clericis  a crapula 
et  ebrietate. 

18.  Hinc  prohibetur  accessus  ad  caupo- 
nas, nisi  ex  necessitate. 

19.  Item  ludis  aleatoriis  deservire. 

20.  Item  chore». 

21.  Sed  Episcopo  cavendum  est  a ni- 
mio rigore  contra  ludentes. 

22.  3*.  Cavendum  ab  avaritia. 

23.  In  specie  prohibentur  sententi»  ve- 
nales, etsi  de  cetero  honest». 

24.  Excipe  esculenta  et  poculenta  mo- 
dica, ex  liberalitate , aut  expensas 
extra  domicilium. 

25.  Item  expens»  pro  assessore  neces- 
sariae exigi  possunt. 

26.  111“.  caput  est  decentia  exterioris 
habitus. 

27.  Origo  vestium  usualium  specialium 
pro  clericis. 

28.  Tridentinum  tribui};  Episcopo  deter- 
minationem vestium  clericorum  ma- 
jorum vel  beneficiatorum. 

29.  Sixtus  V.  extendit  ad  omnes  clericos. 

30.  Et  praecipit  vestem  talarem  et  ton- 
suram. 

31.  Sed  rigor  hujus  const.  temperatus  I 9. 
est;  prmscrtim  a Benedicto  XIV. 
integra  manente  Episcoporum  au- 
ctoritate. 

32.  Poenae  in  contravenientes  clericos 
majores  aut  beneficiatos. 

33.  Sanctio  pro  clericis  minoribus  non 
beneficiatis. 

34.  Recens  dispositio  Pii  PP.  IX.  de 
amissione  omnium  privilegiorum 
clericalium. 

35.  Quando  clericus  minor  non  benefi- 
ciatus  valeat  rcassumere  habitum 
clericalem  et  tonsuram  et  quomodo,  j 

36.  De  coma  et  barba  non  nutrienda. 

37.  Prohibitio  com®  adseititi®.  I 

38.  Prohibitio  annulorum  in  missa. 

39.  IV".  caput  est  abstinentia  a nonnul- 
lis artibus  et  officiis;  et  1#.  ab  iis 
quae  nimis  distraherent,  ut  nego- 
tiatio. 

40.  2°.  Quae  lenitati  adversantur  ut  ars 
chirurgica  incidendo  et  adurendo. 

41.  3°.  Quae  offendunt  dignitatem  status 
clericalis,  ut  ludi  theatrales. 

t 

Titulus  II. 

De  cohabitatione  Clericorum  et 
Mulierum,  pag.  16—23. 

1.  Prohibetur  ad  cautelam. 

2.  Excipiuntur  proxime  conjunctae  con- 
sanguinitate vel  affinitate,  et  sene- 
scentes bonae  famae. 

3.  Sed  ex  cap.  1.  h.  t.  et  conjunctae 
possunt  prohiberi  exceptionaliter. 

4.  Veteres  canones  aliquando  vocant 
concubinam,  uxorem  legitimam  in- 
ferioris gradus. 

5.  Clericus  latiori  sensu  dicitur  concu- 
binalius. 

6.  Poenae  in  clericos  concubinarios,  an- 
tiquae. 

7.  Martinus  V.  non  amplius  computa- 
vit clericos  concubinarios,  inter  vi- 1 
tandos. 

-8.  Canones  Tridenti  ni.  1°.  contra  bene- . 
liciatos.  I 


Cognitio  talis  causae  reservatur  Epi- 
scopo, qui  procedit  absque  figura 
judicii,  absque  appellatione  in  sus- 
pensivo. 

10.  Privatio  fructuum  beneficii  etsi  im- 
ponatur incurrenda  ipso  facto,  tamen 
requirit  sententiam  declaratori am, 
etiam  in  foro  conscienti®. 

11.  II0.  Canones  Tridentini  in  clericos 
non  beneficiatos. 

12.  III0.  Contra  Episcopum  (quod  absit). 

13.  IV0.  Contra  Parochos. 

14.  Modus  procedendi  contra  clericum 
notorie  concubinarium. 

15.  Vel  dubie  concubinarium. 

Titulus  IU. 

De  Clericis  conjugatis. 

pag.  23 — 32. 

1.  Clerici  minores  valide  et  licite 
contrahunt. 

2.  Sed  amittit  beneficia  ecclesiastica, 
etiam  ante  consummationem. 

3.  Sed  ei  restituenda  bona  qu®  dona- 
verit su®  Ecclesia. 

4.  Beneficium  amittit  ipso  jure,  absque 
sententia  declaratoria  judicis. 

5.  Sed  non  amittitur  ex  matrimonio 
invalido. 

6.  Sed  si  interim  collatum  fuerit  alteri, 

valet  collatio.  • 

7.  Si  autem  scienter  attentat  matri- 
monium nullum,  in  poenam  privan- 
dus est  beneficio  a Judice. 

8.  Beneficii  autem  collatio,  clerico  con- 
jugato, est  ipso  jure  nulla. 

9.  Nisi  obtinuerit  dispensationem  Pon- 
tificis. 

10.  Quod  de  beneficiis,  et  de  pensioni- 
bus ecclesiasticis  intelligendum  est 

11.  Sed  non  de  pensionibus  titulo  civili 
concessis. 

12.  Clericus  coqjugatus  ex  dispositione 
Bonifacii  VIII.  conservare  potest  pri- 
vilegia canonis  et  fori  si  uni  nu- 
pserit et  virgini,  atque  ferat  vestes 
et  tonsuram. 

18.  Sed  ante  Bonifacium  VIII.  nullum 
conservabat  privilegium. 

De  Clericis  majoribus,  p.28. 

14.  Clerici  majores  nec  licite  nec  valide 
in  Ecclesia  latina  nubere  possunt. 

15.  Conjugatus  autem  ad  majores  ordi- 
nes promoveri  nequit,  excepto  casu 
adulterii  uxoris,  absque  ejusdem 
uxoris  licentia,  qu®  tenetur  ingredi 
religionem  vel  saltem  edere  votum 
castitatis  in  manibus  Episcopi. 

16.  Apud  grocos , conjugati  possunt 
promoveri  ad  presbyteratum,  inclu- 
si ve,  at  non  ad  episcopatum,  reti- 
nendo usum  matrimonii. 

17.  Quoad  matrimonium  contrahendum, 
canon  trullanus  illud  interdicebat 
etiam  subdiaconis. 

18.  Sed  quoad  subdiaconos,  generatim 
non  obtinuit,  exceptis  italo-gr®cis. 

18.  Pro  Italo-gr»cis  esset  quoque  inva- 
lidum. 

20.  Quoad  reliquos  grocos,  etiam  dia- 
conos et  presbyteros  disputatum  est 
de  validitate.  Qu®nam  sententia 
proferenda  sit. 

Poena  contra  clericos  majores 
attentantes  matrimonium,  p.32. 

21.  Olim  deponebantur. 

22.  Jure  Decretalium  adest  suspensio  et 
excommunicatio  qu®  excommunicatio 
et  nunc  viget. 

23.  De  eorum  irregularitate  et  haresi 
suspecta. 

24.  Groci  autem  deponuntur  ex  synodo 
trullana,  et  Itaio-groci  excommuni- 
cantur. 

Titulus  IV. 

De  clericis  non  residentibus  in 
Ecclesia  vel  Prmbenda. 

pag.  32 — 75. 

1.  Residentia  quid? 

2.  Residentia  ficta. 

3.  In  sensu  tituli,  Ecclesia  est  bene- 
ficium cum  cura  animarum,  praben- 
da  significat  alia  beneficia. 


4.  Omnia  beneficia  olim  erant  residen- 
tialia. 

5.  Serius  habita  beneficia  non  residen- 
tialia,  qu®  hodie  dicuntur  sim- 
plicia. 

6.  An  clerici  habentes  curam  animarum 
teneantur  ad  residentiam  jure  divi- 
no, non  est  definitum. 

7.  Neque  tunc  dispensari  posset. 

8.  Certo  est  juris  ecclesiastici  fundati 
in  intentione  juris  divini. 

9.  Et  personalis  residentia  maxime 
congruit. 

10.  Lege  canonica  obligat  et  canonicos 
aliosque  beneficiatos  chorales. 

11.  Sed  legitim®  absenti®  caus®  esse 
valent. 

12.  Sed  habentes  curam  animarum  pr»- 
cavere  debent  damna  gregis. 

13.  I*.  causa  est  christiana  charitas. 

14.  II*.  urgens  necessitas,  personalis. 

15.  III*-  est  debita  obedientia. 

16.  Sed  Episcopus  nequit  adsumere  pa- 
rochum ad  officium  quod  habitualem 
absentiam  expostulat. 

17.  IV*.  causa  est  Ecclesi®  vel  Reipu- 
blic®  evidens  utilitas;  sed  intellige 
Ecclesi®  propri®  vel  universalis. 

18.  Exemplum  utilitatis  civilis  esset 
dignitas  senatoria  adnexa  sedi. 

19.  Sed  nequeunt  Episcopi  retinere  offi- 
cia in  curiis  smcularibus. 

In  specie  de  residentia  sin- 
gularum classium.  pag.  38. 

20.  1*.  De  Episcopis.  Episcopus  ut 
se  absentet  debet  1*.  providere  spi- 
rituali regimini  per  alios;  2°.  licen- 
tiam in  scriptis  habere  a S.  Sede, 
nisi  sit  ob  munus  adnexum  Sedi. 

21.  Sed  rigore  juris  requiritur  pro  mu- 
neribus adnexis  person®. 

22.  Tamen  ®quitas  et  consuetudo  aliud 
permittit  in  senatoribus  et  deputatis. 

23.  Deinde  Episcopi  ex  rationabili  mo- 
tivo  abesse  possunt  ad  summum  per 
trimestre,  exceptis  temporibus  ma- 
gis sacris. 

24.  Neque  licentia  est  necessaria. 

25.  Sed  spatium  absentiae  unius  anni 
nequit  coqjungi  cum  absentia  se- 
quentis anni. 

26.  Neque  suppleri  absentia  unius  anni 
in  subsequente  aut  conjungi  cum 
absentia  legitima  ex  alia  causa. 

27.  Pcenae  contra  Episcopos  non 

residentes.  pag.  41. 

28.  Si  absentia  illegitima  superet  tres 
menses,  pro  rata  temporis  amittit 
fructus  absque  sententia  declaratoria 
Judicis. 

29.  Hinc  sess.  23.  cap.  1.  de  ref.  exa- 
cerbat» poenae  sess.  6.  cap.  1. 

30.  Sufficit  residentia  in  dioecesi. 

31.  Temporibus  tamen  a Tridentino  sta- 
tutis accedat  ad  cathedralem,  nisi 
legitime  excusetur. 

32.  Si  Episcopus  habeat  duas  Dioeceses 
®quc  principaliter  unitas,  satisfacit 
residendo  in  una,  etsi  quam  maxime 
deceat  ut  et  in  alia  aliquantulum 
moretur,  praesertim  in  Cathedrali, 
solemnioribus  temporibus. 

33.  Si  autem  aliquid  determinatum  fuerit 
in  bulla  unionis,  servandum  erit. 

34.  Contra  non  residentes  Pius  IV.  ad- 
didit poenam  ferendae  sententiae  pri- 
vationis et  alias. 

35.  Clemens  VIII.  addidit  inhabilitatem 
ad  majores  dignitates. 

36.  Et  alias  Urbanus  VIII. 

37.  Cardinalis  in  Urbe  Vicarius  proro- 
gat ad  40  dies  moram  Episcopis 
in  Curia  promotis. 

38.  Alias  poenas  addit  Benedictus  XIV.  j 
De  S.  R.  E.  Cardinalibus,  p.45.  j 

3».  Cardinales  nullum  habentes  episco- 
patum, Romae  residere  debent. 

40.  Sed  sequuntur  Papam  si  alibi  Cu- 
riam transferat.  j 

41.  Si  discedant  absque  venia  Pontificis, 
post  monitionem  privantur  Cardi- 
nalatu. 

42.  Ali»  p terne  ex  Innocentio  X. 


j 43.  Absolutio  pertinet  privative  ad  Sum- 

j mum  Pontificem,  etiam  Sede  vacant  e. 

44.  Episcopi  suburbicarii,  incardinati 
Roman®  Ecclesi». 

45.  Hinc  Rom»  resident. 

46.  Tamen  1°.  propriam  dioecesim  tenen- 
tur visitare. 

47.  II0.  Visitare  limina  apostolica. 

48.  Cardinales  Episcopi  aliarum  sedium 
tenentur  ad  residentiam  sicut  ceteri 
Episcopi. 

49.  Si  Cardinalis  Suburbicarius  ex  dis- 
pensatione Pontificis  obtineat  et 

* aliam  sedem,  in  hac  residere  debet. 

De  Parochis  et  aliis  beneficiatis 
curam  animarum  habentibus. 

pag.  49. 

50.  Pro  Parochis  praeter  justam  absen- 
ti» causam,  requiritur  1°.  approba- 
tio Episcopi,  scripta  et  gratis  con- 
cedenda; 2°.  constitutio  idonei  vi- 
carii. 

51.  Nisi  periculum  sit  in  mora;  sed 
quam  cito  monendus  Episcopus,  nisi 
parochus  sit  brevi  rediturus. 

52.  Parochus  indiget  licentia  Episcopi 
et  pro  absentia  septiman». 

53.  Et  lege  dioecesana  etiam  brevius 
tempus  praescribi  potest,  dummodo 
non  sanciatur  gravissimis  poenis. 

54.  Ex  Cone.  Rom.  sub  Benedicto  XIII. 
absentia  Parochi  absque  licentia, 
coarctata  est  ad  biduum.  Exercitia 
spiritualia. 

Poen»  adversus  parochos  et 

alios  beneficiatos  curatos  ille- 
gitime non  residentes,  p.50. 

55.  1°.  Privantur  ipso  facto  absque  sen- 
tentia Judicis,  rata  fructuum. 

56.  2°.  Censuris  compelli  possunt  ad 
redeundum,  et  aliis  poenis  usque  ad 
privationem,  nullo  suffragante  pri- 
vilegio. 

67.  Ut  priventur  beneficio,  requiritur 
lapsus  sex  mensium  post  tertiam 
citationem,  qu»  sufficit  sit  edictalis. 

I>e  residentia  Canonicorum  etc. 

pag.  52. 

58.  Obligantur  ad  residentiam  quicum- 
que habent  beneficium  non  simplex. 

59.  Tenentur  non  modo  residere  mate- 
rialiter, sed  personaliter  deserviendo. 

80.  Neque  ex  consuetudine  possunt  dis- 
pensari ab  onere  psallendi  et  ca- 
nendi, contenti  materiali  praesentia, 
sed  tantum  ex  privilegio  Pontificis. 

81.  Juxta  primitivam  institutionem,  re- 
sidentia debebat  esse  continua. 

82.  Sed  nunc  est  discontinua,  idest  die- 
bus et  horis  servitii. 

83.  Et  Tridentinum  permittit  eos  abesse 
posse  singulis  annis  per  trimestre, 
nisi  speciales  constitutiones  minus 
tempus  aut  nullum  concedant. 

84.  Numerus  tamen  sufficiens  pro  divino  i 
servitio,  adesse  debet  semper. 

85.  Sed  absque  rationabili  motivo  ne- 
quit Episcopus  negare  facultatem 
abessendi  tribus  mensibus. 

88.  Et  temporibus  soiemnioribus  absen- 
tia merae  recreationis  causa,  vetari 
potest  ab  Episcopo. 

87.  Neque  admittitur  absentia,  ubi  ser- 
vitium est  mediariae,  tertiariae 
etc. 

88.  Canonici  et  alii  beneficiati  chorales 
valent  aliquibus  vicibus  ad  invicem 
se  substituere  nonnullis  servatis. 

89.  Fructus  annui  et  distributiones  quo- 
tidianae. 

70.  Distributiones,  ubi  non  sunt,  con- 
stituantur. 

71.  Distributiones  pr&sentibus  aut  sub- 
tractiones absentibus. 

72.  Distributiones  manuales  vel  inter 
praesentes. 

73.  Tres  causae  legitimae  absentiae:  im- 
possibilitas, utilitas,  privilegium. 

74.  1°.  Infirmitas. 

75.  2*.  Corporis  necessitas. 

78.  3f.  Studia. 


i 77.  Absentii?  facultas  studiorum  causa 
non  indulgetur,  quoties  in  evidens 
cultus  divini  detrimentum  vergat. 

78.  Causa  studiorum  parochos  non  juvat. 

79.  4°.  Gerentes  negotia  propriae  Ec- 
clesiae. 

80.  Canonicus  Theologus,  Pcenitentia- 
rius,  curam  animarum  Praebendi? 
adnexam  habens. 

81.  5°.  Duo  Canonici  adjuvantes  Episco- 
pum in  expediendis  negotiis. 

82.  Canonici  assistentes  Episcopo. 

i 83.  Canonici  pro  vel  cum  Episcopo  vi- 
sitantes ss.  Limina. 

84.  6°.  Utilitas  Ecclesiae  universalis. 

85.  Indultum  Apostolicum.  7#.  Exercitia 
spiritualia. 

88.  Generalis  regula:  Distributiones  per- 
cipiunt praesentes. 

| 87.  Si  omnes  fructus  consistunt  in  dis- 
tributionibus, tertia  tantum  earum 
pars  exhibet  proprie  dictas  distri- 
butiones. 

88.  Item  si  major  fructuum  pars  con- 
sistit in  distributionibus,  clericus 
amittens  distributiones  non  amittit 
omnes,  sed  3*B.  partem  ex  omnibus 
fructibus. 

89.  Impossibilitas  et  privilegium  valet 
uti  ad  lucrandos  fructus  annuos,  sic 
ad  lucrandas  distributiones. 

90.  Absentes  mensibus  conciliaribus  et 
causA  studiorum  non  lucrantur  dis- 
tributiones. 

91.  Lucrantur  eas  clerici  negotia  pro- 
priae ecclesiae  gerentes. 

92.  Can.  Theologus  quoad  distributiones. 

93.  Can.  Poenitentiarius  quoad  distri- 
butiones. 

94.  Canonicus  curam  animarum  in  pro- 
pria ecclesia  exercens. 

95.  Varii  casus  canonici  utilitati  Epi- 
scopi vel  dioecesis  inservientis. 

98.  Varii  casus  canonici  inservientis 
utilitati  Ecclesiae  universalis. 

97.  Origo  privilegii  jubilationis. 

pag.  87. 

98.  Spatium  40  annorum  continui  ser- 
vitii quid  sibi  velit. 

99.  Laudabile  servitium. 

100.  Qualis  sit  oportet  status  Ecclesia. 

101.  A quibus  oneribus  liber  sit  jubi- 
latus.  — Qu®  emolumenta  nihilo- 
minus percipiat  jubilatus. 

102.  Solvitur  difficultas  ex  cap.  30.  De 
Electione  et  Electi  potestate  in  6*. 

103.  Sed  pro  absentibus  ob  utilitatem 

Ecclesia,  admittitur  consuetudo  eis  | 
negandi  distributiones.  j 

104.  Distributiones  amissa  ab  absenti-  i 
bus,  applicantur  prasentibus  si  de- 
ducta ex  massa  communi;  secus 
fabrica  Ecclesia,  si  indigeat,  vel 
alteri  loco  pio. 

De  panis  contra  beneficiatos 
non  residentes.  p.  72. 

105.  Privantur  primo  anno  dimidia  parte 
fructuum,  etiam  eorum  quos  fecerant 
suos  ratione  prabenda  et  residen- 
ti® ; secundo  anno,  omnibus ; 3*.  ipso 
beneficio. 

106.  Ut  procedatur  ad  privationem  fru- 
ctuum non  est  necessaria  monitio, 
sed  citatur  ad  dicendum  quare. 

107.  Hac  gradatio  poenarum  servanda  est. 

108.  Et  pro  privatione  beneficii,  ncces- 
se  est  pracedat  citatio  peremtoria 
personalis,  vel  triplex  monitio  edi- 
ctalis, si  personalis  nequeat  locum 
habere,  et  exspectandus  est  per  sex 
menses. 

109.  Potest  tamen  proponi  et  poena 
suspensionis  et  excommunicationis 
durante  triennio,  et  inchoatis  aliis 
poBnis  Tridentinis. 

1 10.  Contra  beneficiatos  non  curatos,  qui 
non  pertinent  ad  Cathedrales  vel 
Collegiatas,  proceditur  jure  Decre- 
talium, idest  citantur  et  deinde 
procedi  potest  statim  ad  privatio- 
nem beneficii. 

111.  Nequit  Episcopus  prohibere  presby- 
teris celebrationem  extra  dioecesim, 


nisi  teneantur  celebrare  in  dioecesi 
ex  titulo  speciali ; iis  quoque  nequit 
discessum  sub  censura  prohibere. 

Titulus  V. 

De  probendis  et  dignitatibus. 

pag.  76 — 113. 

1.  In  sensu  tituli  prabenda  est  bene- 
ficium prout  opponitur  dignitati. 

2.  Beneficia  militaria  Romanorum. 

3.  Beneficia  ecclesiastica. 

4.  Ejus  definitio. 

5.  Distinguitur  a Canonia. 

6.  Est  perpetuum,  perpetuitate  obje- 
ctiva,  et  regulariter  etiam  subje- 
ctiva. 

7.  Beneficia  manualia,  seu  ad  nutum. 

8.  Ecclesia  receptiti®  seu  non  nume- 
rata. 

9.  Oportet  beneficium  erigatur  auctori- 
tate ecclesiastica. 

10.  Et  proinde  distinguitur  a capellania 
laicali,  et  pio  legato. 

11.  Beneficium  habet  adnexum  officium 
sacrum,  et  sic  distinguitur  ab  officiis 
civilibus  qua  prastantur  Ecclesia, 
ut  ab  adituo,  procuratore  etc. 

12.  Hinc  beneficium  confertur  persona 
ecclesiastica. 

13.  Beneficium  resultat  ex  bonis  eccle- 
siasticis; ut  talia  considerantur  pen- 
siones a gubernio  nunc  officiis  ec- 
clesiasticis destinata. 

Divisio  beneficiorum  ecclesiasti- 
corum. pag.  79. 

14.  1°.  Duplicia  et  simplicia,  sensu  an- 
tiquo et  moderno. 

15.  Duplicia  alia  majora,  alia  minora; 
majora  in  odiosis  non  veniunt  sub 
nomine  beneficiorum. 

16.  Duplicia  minora  proprie  sunt  digni- 
tates, personatus,  officia  et  bene- 
ficia curata. 

17.  Canonicatus  Cathedralis  Ecclesia 
sunt  improprie  beneficia  dtiplicia 
minora,  et  accedunt  dignitati 

18.  II».  divisio  generalis  est  in  s»cu- 
laria  et  regularia. 

19.  in#.  Collativa,  patronata  et  electiva. 

20.  IV0.  Patrimonialia  et  non  patrimo- 
nialia. 

21.  V°.  Manualia  et  perpetua. 

22.  Beneficia  mere  laicalia,  sunt  proprie 
pia  legata. 

23.  Quid  canon  ia? 

24.  Canonici  honorarii. 

25.  Vicaria  jurisdictionis,  et  in  divinis. 

28.  Vicaria  in  divinis  alia  temporanea. 

27.  Et  alia  perpetua. 

28.  Commenda  antiqua. 

29.  Moderna. 

30.  Capellania  ecclesiastica. 

31.  Laicalis. 

32.  De  infirmitate  excusante  capellanum. 

33.  Capellanus  nequit  pro  aliis  — sc. 
praster  fundatores  — applicare  etiam 
diebus  licitae  vacationis. 

34.  Praestimonium. 

35.  Pensio,  laicalis. 

38.  Ecclesiastica. 

37.  Onera  pensionati  ecclesiastici. 

De  erectione  beneficiorum  eccle- 
siasticorum. pag.  87. 

38.  Quando  erigantur. 

39.  In  limine  fundationis  possunt  adjici 
conditiones  honestae  et  possibiles, 
quamvis  exorbitantes  a jure. 

40.  Quae  a successoribus  nequeunt  im- 
mutari. 

De  collatione  beneficiorum. 

pag.  88. 

41.  1°.  Praevia  electione  vel  postulatione 
per  confirmationem  superioris. 

42.  II0.  Per  institutionem  praevia  prae- 
sentatione. 

43.  in°.  Per  liberam  collationem. 

44.  Legitimi  collatores  beneficiorum. 

45.  Papa  confert  1°.  praeveniendo. 

48.  2°.  Concurrendo. 

47.  3°.  Jure  devolutionis. 

48.  4°.  Reservationis. 

49.  Multiplex  ratio  reservandi. 


50.  Reservata  per  regulas  cancellari®. 

51.  Enumerantur. 

52.  Regula  de  mensibus  papalibus. 

53.  Privilegio  Cardinales  solent  ab  ea 
dispensari. 

54.  5°.  Affectione. 

55.  Ejus  differentia  a reservatione. 

Collatores  Papa  inferiores. 

pag.  93. 

56.  Episcopus. 

57.  Capitulum  et  Vicarius  Capitularis, 
sede  vacante , qu®nam  nequeant 
beneficia  conferre. 

58.  Qu®nam  valeant  conferre. 

De  regulis  collationis,  p.94. 

59.  Enumerantur. 

60.  De  forma  concursus  quando  collatio 
est  Episcopi. 

61.  Quando  est  Summi  Pontificis. 

62.  Qu®stiones  proponend®. 

63.  Judicandum  non  modo  de  scientia, 
sed  et  de  aliis  requisitis. 

84.  Episcopi  est  electio  dignioris. 

65.  Ab  electione  Episcopi  et  a judicio 
examinatorum  appellatur  tantum  in 
devolutivo. 

66.  Coram  judice  appellationis  produ- 
cuntur acta  primi  examinis. 

67.  Si  secunda  sententia  confirmet  pri- 
mam, habetur  res  judicata,  secus 
locus  datur  terti»  instanti®. 

68.  De  collatione  beneficii  curati  juris 
patronatus  ecclesiastici. 

69.  Item  si  sit  juris  patronatus  eccle- 
siastici, sed  institutio  non  spectet 
ad  Episcopum. 

70.  Quando  est  juris  patronatus  laici. 

71.  Quando  juris  patronatus  mixti. 

72.  Alia  beneficia  curata  immunia  a lege 
concursus. 

78.  Collationes  fact»  praeter  dispositio- 
nem Tridentinam  sunt  null»,  nisi 
legitime  dispensatum. 

74.  Abolita  sunt  privilegia  antecedentia. 

75.  Item  consuetudines  pr»cedentes;  sed 
subsequentes  obtinere  possunt,  sal- 
tem cent enari®  et  immemoriales. 

Instructio  S.  C.  de  Prop.  Fid. 

pag.  101. 

De  pluralitate  et  incompatibili- 
tate beneficiorum.  p.  102. 

76.  Antiquitus  omnia  beneficia  erant  in- 
compatibilia. 

77.  Quaedam  sunt  incompatibilia  ratione 
officii  et  quaedam  redituum. 

78.  Beneficia  compatibilia. 

79.  Jus  Tridcntinum. 

80.  Quod  de  beneficiis  incompatibilibus,  j 
non  tenet  de  legatis  piis  et  capel- ' 
laniis  juris  patronatus  laici. 

81.  Sufficientia  beneficii  arbitrio  judicis  * 
decernitur. 

82.  Remedia  juris  contra  clericum  ha- 
bentem plura  beneficia;  prima  dispo- ; 
sitio  Alexandri  III. 

83.  II*.  ejusdem  Papae  in  Lateranensi  III.  | 

84.  III*.  Innocentii  III.  in  Lateranen- 1 

si  IV.  | 

85.  Jus  Tridcntinum. 

88.  Unio  beneficii  sufficientis  et  insuf- 
ficientis. , 

87.  Unio  tertii  beneficii  cum  duobus  in-  [ 
sufficientibus. 

88.  Causae  sufficientes  ad  dispensandum  | 
super  pluralitate  beneficiorum.  j 

De  unione,  divisione  et  dismem- 1 
bratione  Beneficiorum.  i 
pag.  108. ! 

89.  Unio  quid?  Unio  perpetua. 

90.  Unio  temporanea. 

91.  Unio  tituli  exstincti va. 

92.  Unio  minus  principalis.  ' 

93.  Unio  ®que  principalis.  i 

94.  Episcopatus  unire  valet  unus  Pon- 
tifex. 

95.  Potestas  Episcopi. 

98.  Unio  pro  erigendo  vel  dotando  Se- 
minario. 

97.  Conditiones  requisitae  pro  legitima , 
beneficiorum  unione : et  1°.  de  causa  1 
rationabili. 

98.  11°.  Consensus  interesse  habentium. 

99.  IIP.  Consensus  Capituli  Cathedralis. 


De  divisione  beneficiorum. 

pag.  111. 

100.  Divisio  quid? 

101.  Justa  causa  dividendi. 

102.  In  specie  de  divisione  Parochiae. 

103.  Dismembratio  beneficiorum. 

pag.  112. 

Titulus  VI. 

De  Clerico  «grotante  vel  debili- 
tato. pag.  113 — 116. 

1.  Quis  sit? 

2.  Nequit  privari  beneficio. 

3.  Etsi  ex  propria  culpa  aegrotans  fa- 
ctus sit. 

4.  Quomodo  provideatur  officio  sacro. 

6.  Coadjutoriae  temporaneae. 

6.  Coadjutoriae  perpetu». 

7.  Quoad  Episcopatus  dantur  tantum 
a Pontifice. 

8.  Quoad  beneficia  minoia,  coadjutores 
temporanei  dantur  tantum  Paro- 
chis, ex  praxi. 

9.  Coadjutoriae  peipetuae  dantur  a 
Pontifice. 

10.  Qua  lege  S.  Sedes  eas  concedat  bc- 
neficiatis  non  curatis. 

11.  Congrua  adsignanda  . coadj  ut  oribus 
Parochorum. 

12.  Notanda  quoad  coadj utores  Canoni- 
corum. 

13.  Statuta  vel  concessiones  speciales. 

Titulus  VII. 

De  Institutionibus. 

pag.  118 — 121. 

1.  Institutio  late  sumpta. 

2.  Stricto  sensu. 

3.  Tituli  collativa. 

4.  Auctorizabilis. 

5.  Realis. 

De  institutione  tituli  collativa. 

pag.  117. 

8.  Dari  nequit  a laicis,  aut  suscipi 
ab  eis. 

7.  Episcopus  habet  intentionem  in  jure 
fundatam,  pro  sua  dioecesi. 

8.  Si  jure  speciali  alteri  competat, 
Episcopus  debet  videre  de  idoneitate. 

9.  In  beneficiis  erectis  post  Tridenti- 
num,  nequit  institutio  alteri  reser- 
vari quam  Episcopo. 

10.  Episcopus  valet  instituere  etsi  non- 
dum sit  consecratus.  . 

11.  Instituit  et  Vicarius  generalis  ac 
Vicarius  Capitularis. 

12.  Quinam  possint  institui. 

13.  Quot  possint  institui  in  Ecclesiis 
receptitiis. 

14.  Quot  recipi  in  monasteriis. 

15.  Specialia  pro  Italia  et  insulis. 

16.  Quoad  moniales. 

17.  Intra  quod  tempus  danda  institutio. 

18.  Ante  institutionis  concessionem,  pro- 
ponendum cdictuin  contradicentibus. 

De  institutione  auctorizabili. 

pag.  121. 

19.  Pertinet  semper  ad  Episcopum. 

20.  Vicarius  generalis  non  indiget  man- 
dato speciali. 

21.  Potest  etiam  Vicarius  Capitularis. 

22.  Item  Praelati  quasi-episcopi. 

23.  Alii  ex  privilegio  apostolico,  sed 
non  ex  consuetudine. 

De  reali  institutione,  seu  inve- 
stitura. pag.  122. 

24.  Quid  sit. 

25.  Non  licet  auctoritate  propria  pos- 
sessionem capere. 

26.  Neque  auctoritate  laicali. 

27.  Qui  Clericus  eam  conferat. 

28.  Potest  instituendus  constituere  pro- 
curatorem. 

De  effectibus  institutionis  realis. 

pag.  124. 

29.  Incipit  beneficiatus  facere  fructus 
suos. 

30.  Regula  de  annuali  possessione. 

31.  Regula  de  triennali  possessione. 

32.  Vacant  beneficia  incompatibilia. 


Titulus  VIII. 

De  Concessione  Preebend®  et 
EcclesifiB  non  vacantis. 

pag.  125—134. 

1.  Beneficium  vacans  de  jure  tantum. 

2.  De  facto  tantum. 

3.  De  jure  et  de  facto. 

4.  Varii  modi  vacationis. 

5.  Collatio  beneficii  de  jure  non  va- 
cantis, est  irrita. 

6.  Impetratio  beneficii  non  vacantis 
ab  Apostolica  Sede,  obreptitie. 

7.  Beneficium  non  vacans,  neque  pro- 
mitti potest  determinate,  neque  valet. 

8.  Promissio  generica  non  prohibeba- 
tur, utpote  de  se  honesta. 

9.  Sed  eam  quoque  prohibuit  Bonifa- 
cius  VIII.,  ad  importunos  repellen- 
dos. 

10.  Hinc  abolitae  gratiae  exspectativae. 

11.  Neque  valet  promissio  patroni  de 

' nominatione  ad  beneficium  vacatu- 
rum. 

12.  Canoni®  tamen  non  fuerunt  abolita, 
de  rigore  juris  loquendo. 

13.  Sed  praxis  S.  C.  C.,  nisi  obstet  spe- 
cialis consuetudo,  non  admittit  ca- 
nonias  in  sensu  antiquo. 

De  Canonicis  honorariis. 

pag.  129. 

14.  Serius  orti  sunt.  — Jus  novum. 

15.  Jus  eos # nominandi,  excepta  speciali 
consuetudine,  spectat  ad  Episcopum 
simul  et  Capitulum  in  Cathedralibus. 

16.  Jura  canonici  honorarii. 

17.  Neque  canonici  honorarii  possunt 
sibi  vindicare  jura  forte  concessa 
ab  Episcopo,  invito  capitulo. 

18.  Nequit  privari  absque  demerito. 

19.  Intra  quod  tempus  beneficium 
sit  conferendum.  Beneficia  libe- 
ra collationis  intra  semestre;  col- 
latio fycta  postea,  valet  irritari. 

20.  Enuntiata  regula  locum  non  habet 
in  Ecclesiis  non  numeratis;  sed  si 
vires  Ecclesia  sufficient,  superior 
prafiniet  congruum  tempus. 

21.  Episcopus  confert  omnia  beneficia 1 
liberae  collationis  quae  vacaverint : 
per  renuntiationem  factam  coram 
sef  etiam  in  mensibus  papalibus. 

22.  Si  beneficium  sit  electivum,  et  sit 
Episcopale  vel  quasi,  tempus  est 
trimestre;  secus  est  semestre.  i 

23.  Si  sit  juris  patronatus  laici,  tempus 
ad  praesentandum  est  quadrimestre; 
si  ecclesiastici  semestre. 

24.  Notanda  specialiter. 

25.  De  beneficio  vacante  tantum  de* 

jure.  | 

Titulus  IX. 

Ne  sede  vacante  aliquid  innovetur.  I 

pag.  134—136.  t 

1.  Quid  Sedes?  i 

2.  Quoadusque  vacent  Sedes  quarum  i 
collatio  vel  confirmatio  spectat  ad  I 
Summum  Pontificem. 

3.  Quid  de  aliis  beneficiis. 

4.  Sede  vacante  nihil  innovandum. 

5.  Neque  currit  praescriptio.  i 

6.  Sedes  vacans  regitur  a Capitulo,  et , 

pro  eo  a Vicario  Capitulari.  ] 

7.  In  specie  de  judiciis  contra  Eccle-  j 
siam  vacantem. 

Titulus  X. 

De  iis  qu»  fiunt  a Prolatis  sine 
consensu  Capituli,  pg.  136—139.  i 

1.  Ab  initio  Ecclesiae,  regebant  exqui-  j 
sita  sententia  presbyterii. 

2.  Presbyterio  successit  Capitulum  Ec- ! 

clesiae  Cathedralis.  i 

3.  Quae  in  titulo  dicuntur  de  Episcopo 

et  capitulo  cathedrali,  facta  propor- 1 
tionc,  applicanda  monasteriis  et  Ec- 
clesiis collegiatis.  | 

4.  Quando  habeatur  consensus  capituli. 

5.  Quando  consilium. 

6.  Regula  generalis  jure  decretalium 

est  Praelatum  per  se  expedire  posse 
tantum  negotia  OTdinaria,  vel  quae  j 
moram  non  admittunt.  ! 

7.  Sed  quando  agit  ex  delegatione,  in- 
telligitur  electa  ejus  personalis  in- 
dustria. 


8.  Negotia  quae  requirunt  Capituli  con- 
sensum expressa  juris  dispositione. 

9.  Speci atim  de  synodo  dioecesana.  — 
Consilium  Capituli. 

10.  Attendenda  tamen  consuetudo,  quae 
Episcopis  solet  favere. 

11.  Sed  consuetudo  difficilius  admittitur 
contra  leges  Tridentinas. 

Titulus  XI. 

De  iis  qn®  fiant  a majori  parte 
Capitali,  pag.  139 — 1 43. 

1.  Quid  veniat  nomine  Capituli. 

2.  Quando  actus  sit  capitularis. 

3.  Quis  convocet  Capitulum. 

4.  Quando  citandi  absentes. 

5.  Citati  non  venientes,  non  officiunt 
valori  actus  capitularis. 

6.  Quando  nemo  habet  jus  convocandi, 
necessariae  sunt  duae  tertiae  partes 
nisi  periculum  sit  in  mora. 

7.  Quando  negotium  singulos  tangit, 
ab  omnibus  probandum  est. 

8.  Si  negotium  respiciat  omnes  in  com- 
muni , non  requiritur  singulorum 
consensus. 

9.  Constitutiones  Capitulares.  Infra 
quod  tempus  conficiendae.  Decreta 
Capitularia. 

10.  An  canonici  in  electionibus  votum 
dare  queant  consanguineo? 

Titulus  XII. 

Ut  ecclesiastica  beneficia  sine 
diminatione  conferantur. 

pag.  144 — 155. 

1.  Rubrica  tituli  habet  sensum  deter- 
minatum. 

2.  Modi  quibus  beneficia  diminutionem 
patiuntur,  1°.  augendo  onera. 

3.  Resolutiones  conformes  S.  C.  C. 

4.  Explicatur  cap.  11.  de  Praebendis, 
quod  videtur  contrarium. 

5.  2*b.  modus  est  solutionem  aliquam 
exigendo. 

6.  Verum  ex  necessitate,  in  actu  col- 
lationis licet. 

7.  Enumerantur  conditiones  ut  liceat 

8.  Annat»  et  medi»  annat». 

9.  Nunc  exigu»  sunt. 

10.  3«».  modus  est  separando  stabiliter 
aliquam  fructuum  portionem. 

11.  De  Pensione.  pag.  148. 

12.  Cui  concedi  possit. 

18.  Onera  pensionati. 

14.  Pensio  temporanea. 

1 5.  Perpetua. 

16.  Pensiones  imponit  Papa. 

17.  Ceteri  collatores  nequeunt  imponere 
pensiones  perpetuas. 

18.  Temporaneas  possunt  ex  justa  causa. 

19.  Resignationes  beneficiorum  cum  re- 
servatione  pensionis  perpetu»  ad- 
mitti possunt  tantum  a Papa. 

20.  Beneficia  quibus  pensiones  imponi 
possunt. 

De  translatione  pensionum. 

pag.  150. 

21.  Tantum  a Pontifice  fieri  potest. 

22.  Olim  poterant  et  officiales  Roman» 
Curi»;  nunc  tantum  cardinales  quoad 
medietatem  pensionum  quas  possi- 
dent. 

28.  Translatio  pensionis  fieri  potest  et 
in  articulo  mortis. 

24.  Forma  serranda. 

25.  De  solutione  pensionum.  Sol- 
vend»  sunt  in  integrum. 

26.  Sed  ex  valde  notabilibus  oneribus 
qu»  supervenerunt  beneficio,  conces- 
sa est  reductio  pensionum  in  Italia. 

27.  Attendendum  tempus  quo  pensio 
fuit  imposita. 

28.  Oportet  in  pensionibus  imponendis, 
salva  sit  congrua  parochialis  certa 
et  determinata. 

29.  Sed  computantur  reditus  incerti 
quoad  quantitatem,  sed  certi  quoad 
qualitatem,  ut  decim». 

80.  Quaedam  emolumenta  pendent  omni- 
no a liberali tate  fidelium  et  quae- 
dam a factis  humanis,  ut  funera, 
baptismata,  matrimonia;  hec  inclu- 
duntur in  congrua,  facta  media  pro- 
portione. 


131.  Modi,  quibus  cessant  pensio- 
| nes.  pag.  154. 

i 32.  Pensiones  nec  vendi  nec  ad  longum 
j tempus  locari  possunt. 

Titulus  XIII. 

De  rebus  Ecclesiae  alienandis  vel 
non.  pag.  155 — 162. 
1.  Alienatio  late  sumitur  in  titulo. 

! 2.  Item  Ecclesi®  nomen. 

3.  Quid  veniat  nomine  rerum  aliena- 
bilium. 

I 4.  Res  pretio  »stimabiles  immobiles, 
mobiles,  se  moventes, 
j 5.  Pecunia. 

6.  Immobiles  pretios®  vel  non. 

7.  Intentio  juris  est  res  pretiosas  ser- 
| vandas  esse. 

8.  Sed  permittitur  1°.  ex  causa. 

9.  Et  2°.  servatis  solemnitatibus  pro 
iis  qu»  servando  servari  possunt. 

10.  Jure  Decretalium  Gregorii  IX.  re- 
quirebatur consensus  Capituli. 

, 11.  Bonifacius  VIII.  addidit  necessita- 
I tem  veni®  apostoli c». 

: 12.  Etsi  alienatio  fiat  in  favorem  alte- 
rius Ecclesi». 

1 13.  Exceptiones. 

14.  Poen®  in  alienantes  indebite; 
I 1°.  nullitas  contractus.  pag.  159. 

1 16.  II0.  Excommunicatio  et  interdictum. 

1 16.  Ad  incurrendas  poenas  alienatio  de- 
| bet  esse  completa. 

1 17.  Repudiatio  legati  favore  Ecclesi®, 
| quamvis  sine  causa,  non  est  alienatio. 
! 18.  Remedia  juris  in  hoc  casu. 

i 

i De  revocatione  alienationis. 

pag.  161. 

19.  1°.  Revocanda  ab  ipso  alienante, 

2°.  a successore, 

3°.  a quolibet  Clerico  Ecclesi». 

20.  Si  alienatio  fuerit  valida,  sed  noxia 
Ecclesi»,  ei  competit  beneficium  re- 
stitutionis in  integrum. 

21.  Si  fuerit  invalida,  competit  actio 
personali b ad  indemnitatem. 

, Titulus  XIV. 

De  precariis,  p.  162—164. 

1.  Precarium  quid? 

2.  Precariae  quid? 

3.  Differentiae  utriusquc  contractus. 

4.  Renovatio  quinquennalis  precaria- 
rum. 

5.  Adnotanda  circa  concessionem  pre- 
carii. 

H.  Exspiratio  precariarum. 

Titulus  XV. 

De  Commodato. 

pag.  164 — 165. 

I.  Commodatum  quid? 

2.  Servanda  in  eo. 

3.  De  damno  reparando. 

4.  De  casu  fortuito  praestando. 

5.  De  restitutione  rei  commodatae. 

Titulus  XVI. 

De  Deposito,  p.  165—167. 

1.  Depositum  quid? 

2.  Servanda  in  eo. 

3.  An  Clerici  possint  esse  depositarii. 

4.  De  deposito  amisso  vel  imminuto, 
ex  dolo  vel  culpa  lata. 

5.  De  culpa  levi  et  levissima. 

6.  Actio  depositi  directa  et  contraria. 

Titulus  xvn. 

De  emptione  et  venditione. 

pa  g.  168—184. 

1.  Quid  conventio? 

2.  Quid  contractus? 

3.  Quid  merum  pactum? 

4.  Divisio  contractuum  1°.  in  reales 
et  consensuales. 

2°.  In  unilaterales  et  bilaterales. 

5.  Quid  cmptio-venditio? 

6.  Quaenam  vendi  et  emi  possint. 

7.  De  pretio. 

8.  De  laesione  levi. 

9.  De  laesione  gravi. 

10.  De  laesione  gravissima. 

11.  Attenditur  tempus  secutae  laesionis. 

12.  Regulae  servandae. 

13.  De  consensu. 


14.  De  pacto  adjecto;  speciatiin  de  pa- 
cto legis  commissoriae. 

15.  Pactum  addictionis  in  diem. 

16.  De  pacto  retrovenditionis. 

17.  De  palliata  usura  in  tali  pacto. 

18.  De  periculo  rei  venditae,  p.173. 

19.  Quando  non  est  tradita,  emi  potest 
species  vel  genus. 

| 20.  Si  genus,  perit  venditori,  si  species 

i emptori. 

21.  Quid  quando  vendita  conditionaliter. 

22.  De  evictione  praestanda. 

23.  Casus  in  quibus  non  praestatur. 

Appendix.  pa g.  176. 

De  bonis  ecclesiasticis,  alienatis 
ab  invasoribus,  praesertim  a 
guberniis. 

24.  Dispositio  Decretalium. 

25.  Item  Benedicti  XIV. 

26.  Cone.  Tridcntini. 

27.  Pii  IX. 

28.  Responsio  8.  Officii  23.  apr.  1873. 

29.  Sanatio  data  per  concordata. 

30.  Sanatio  quoad  cetera  antiquae  usur- 
pationis; quibus  sub  conditionibus 
concedatur. 

31.  Sanatio  pro  alienatis  nostra  aetate. 

32.  Rescriptum  quod  conceditur  a S. 
Poenitentiaria , quoad  acquisitiones 
faciendas. 

33.  Conditiones. 

34.  Animadversiones. 

35.  Facultates  qme  Ordinariis  ad  annum 
conceduntur. 

36.  Speeiatira  pro  conductionibus. 

37.  Item  quoad  emphyteusim. 

38.  Facultates  concessae  a S.  Pceniten- 
tiaria  pro  sanandis  acquisitionibus 
jam  factis. 

39.  Conditiones  servandae. 

40.  Animadversiones. 

41.  Quoad  emphyteuses  sanandas. 

42.  Quoad  emphyteuses  illegitime  red- 
emptas. 

43.  Item  de  canonibus  et  aliis  praesta- 
tionibus illegitime  redemptis. 

44.  Extraordinariae  concessiones. 

45.  Facultas  absolvendi  a censuris. 

Titulus  XVIII. 

De  locato  et  conducto. 

pag.  184—190. 

1.  Locatio  et  conductio  quid? 

2.  Adnotanda. 

3.  Locatio  rerum  Ecclesiae  non  ultra 
triennium. 

4.  Secus  requiruntur  solemnitates. 

5.  De  vacatione  Ecclesiae,  antequam 
exspiret  triennium  locationis. 

6.  Obligationes  locatoris. 

7.  Quando  ante  tempus  valeat  repetere 
rem  suam. 

8.  Obligationes  conductoris. 

9.  De  defectu  fructuum  in  praedio  lo- 
cato frugifero. 

10.  Augmentum  fructuum  non  dat  jus 
exigendi  majorem  pensionem. 

De  emphyteusi.  p.  187.  | 

11.  Quid  sit  ex  primitiva  institutione? 

12.  Quid  nunc  soleat  esse? 

13.  Est  perpetua  vel  ad  longum  tempus. 

14.  Res  Ecclesiae  regulariter  nequeunt 
dari  in  emphyteusim  absque  solc- 
mnitatibus. 

15.  Exceptiones. 

16.  Obligationes  emphyteutae. 

17.  Quomodo  cesset  emphyteusis. 

18.  Ad  quem  pertineant  melioramenta, 

finita  emphyteusi.  j 

Titulus  XIX. 

De  rerum  permutatione. 

pag.  190—193.  I 

1.  Permutatio  lato  sensu,  et  stricto,  j 

2.  De  permutatione  rerum  spiritualium. 

3.  De  permutatione  rerum  temporalium 

Ecclesiae.  1 

4.  De  permutatione  beneficiorum. 

5.  Auctoritate  privata  prohibetur. 

6.  Quomodo  fit  compensatio  in  per- 
mutatione beneficiorum  inaequalium 
quoad  pers.  morales. 

7.  Secus  si  possidentur  ab  individuis. 
Santi  III.  Decr. 


8.  Permutatio  fieri  nequit  in  beneficiis 
reservatis  S.  Sedi. 

Titulus  XX. 

De  Feadis.  pag.  193—194. 

1.  Feudum  quid? 

2.  Obligationes  feudatarii. 

3.  Divisio  feudorum. 

4.  Quando  bona  Ecclesiae  concedi  pos- 
sint in  feudum. 

Titulus  XXI. 

De  pignoribus  et  aliis  cautionibus. 

pag.  194—197. 

1.  Pignis  quid? 

2.  Hypotheca. 

3.  Divisiones. 

4.  Oppigneratio  rerum  ecclesiasticarum. 

5.  Obligationes  creditoris  qui  pignus 
accepit. 

6.  Fructus  restituendi. 

7.  Exceptiones. 

8.  De  pacto  antichresis. 

9.  De  pacto  legis  commissoriae. 

10.  Distractio  pignoris. 

11.  Quid  cautio,  simplex,  et  fidejussoria? 

12.  Cautio  juratoria. 

Titulus  XXII. 

De  fidejussoribus. 

pag.  197—200. 

1.  Quid  fidejussio? 

2.  Voluntaria  et  necessaria,  et  ali» 
divisiones. 

3.  Qui  possint  fide  jubere;  speciatim 
de  Clericis. 

4.  De  praelato. 

5.  Obligatio  fidejussoris. 

6.  Beneficia  concessa  fidejussori. 

7.  An  non  soluto  debito  possit  liberari 
fidejussor. 

Titulus  XXIII. 

De  solutionibus,  pag.  200—205. 

1.  Quid  solutio? 

2.  Quinam  solvere  teneatur. 

3.  An  Praelatus  teneatur  solvere  debita 
sui  antecessoris,  contracta  servatis 
solemnitatibus. 

31 

4.  Quid  non  servatis  solemnitatibus. 

5.  De  expensis  factis  favore  beneficii. 

6.  Resolutio  S.  C.  EE.  et  RR. 

7.  De  eo  qui  non  est  solvendo. 

8.  Privilegium  competentiae  pro  Cleri- 
cis, seu  c.  Odoardus. 

9.  Limitatio  censurarum  post  Tridcn- 
tinum. 

10.  Vera  competentia  Clerici  ne  egeat. 

11.  Conditiones  requisitae. 

12.  Huic  privilegio  Clericus  renuntiare 
nequit. 

13.  De  solutione  indebiti. 

14.  Modus,  tempus,  materia  solutionis. 

Titulus  XXIV. 

De  donationibus.  pag.  206—209. 

1.  Donatio  quid? 

2.  Donatio  facta  Ecclesiae  vel  causae 
piae. 

3.  Insinuatio  donationis. 

4.  Donatio  verbalis  et  realis. 

6.  Donatio  inter  vivos  et  mortis  causa. 

6.  Causae  revocandi  donationem  inter 
vivos;  et  1°.  de  ingratitudine. 

7.  II0.  Supervenientia  liberorum. 

8.  m0.  Inofficiositas  donationis. 

9.  Donatio  mortis  causa. 

10.  De  persona  donatoris,  in  bonis  Ec- 
clesiae; 1°.  de  Clerico. 

11.  II0.  De  Praelatis  Tegularium. 

12.  in°.  De  religiosis. 

Titulus  XXV. 

De  peculio  clericorum. 

pag.  209—215. 

1.  Quid  peculium  Clerici? 

2.  Quotuplex. 

3.  Clerici  habent  dominium  bonorum 
patrimonialium  et  quasi-patrimonia- 
lium. 

4.  Item  parsimonialium. 

6.  Quomodo  computanda  honesta  sus- 
tentatio Clerici. 

6.  De  superfluis. 

7.  Verius  habet  dominium  et  de  super- 
fluis. 


8.  Solvuntur  argumenta  contraria. 

9.  Tamen  lege  tenetur  superflua  bene- 
ficii erogare  in  usus  pios. 

10.  Sensus  communis  canonistarum. 

11.  Dispositiones  speciales. 

Titulus  XXVI. 

De  testamentis  et  ultimis  volun- 
tatibus. pag.  215—246. 

1.  Quid  testamentum? 

2.  Quo  jure  procedat  facultas  testandi 

3.  Melius  repetenda  a jure  natura. 

4.  Satisfit  objectis  1°.  de  actu  dominii 
post  mortem. 

5.  11°.  De  deficientia  simultaneitatis 
inter  voluntatem  donantis  et  dona- 
tarii. 

6.  Tamen  lex  civilis  juste  adsignat 
solemnitates. 

7.  An  testamentum  ex  defectu  sole- 
mnitatum  sit  nullum  et  in  foro  con- 
scientiae. 

8.  Certo  est  nullum  cum  suspicionem 
probabilem  inducit  de  plena  testa- 
toris deliberatione. 

9.  Quid  si  error  fuerit  ex  culpa  nota- 
rii, aut  aliter  desit  probatio  civilis, 
exstante  naturali  certitudine  de  vo- 
luntate defuncti? 

10.  Sententia  affirmans  valere,  praeferen- 
da ut  probabilior. 

11.  Tamen  adimplementum  obligationis 
mere  naturalis  urgeri  nequit  nisi 
plene  de  ea  constet. 

12.  Sed  semel  agnita,  retractari  nequit. 

13.  Sed  ct  sententia  repetens  facultatem 
testandi,  a lege  humana,  non  caret 
omni  probabilitate  saltem  extrinse- 
ca;  hinc  dictamini  reflexo  efforman- 
do  potest  inservire. 

14.  De  forma  testamenti  jure  ca- 
nonico instituta.  pag.  219. 

15.  Cap.  Cum  esses,  est  et  pro  causis 
profanis. 

16.  Non  tamen  reprobatae  solemnitates 
civiles;  directe  respicit  dominia 
Pontificia. 

17. 


18. 


19. 


20. 


21. 


23, 

24. 


25. 


27. 

28. 


29. 


30. 


31. 


33. 


84. 

35. 


Insertio  hujus  cap.  in  corpore  juris 
per  se  infirmat  tantum  principium 
quod  contra  jus  romanum  non  in- 
valescat consuetudo. 

Dispositio  cap.  Cum  esses,  indi- 
recte vim  habuit,  ubicumque  jus 
Canonicum  suscipiebatur  ut  lex  sta- 
tus. 

Postremis  temporibus  Cap.  Cum 
esses,  fuerat  limitatum  et  in  di- 
tione Pontificia. 

De  testamentis  ad  causam  pi- 
am. Quid  causa  pia?  pag.  222. 
Sunt  privilegiata , et  sufficit  natu- 
ralis certitudo  de  ultima  volun- 
tate. 

Hoc  privilegium  tenet  in  foro  tum 
interno,  tum  externo. 

Respicit  et  legata. 

Abrogatio  talis  privilegii,  fieri  ne- 
quit sola  lege  civili. 

Neque  sufficit  silentium  Ecclesiae. 
Imo  Ecclesia  adhuc  inculcat  dispo- 
sitionem juris  canonici. 

Alia  testamenta  privilegiata 
jure  civili. 

Quinam  lege  canonica  prohibebantur 
condere  testamentum. 

Nunc  jus  canonicum  vetat  tantum 
ipsi  EcclesiaB  suscipere  legata  ab 
impoenitentibus  publicis. 
Testamentum  clericorum  de 
peculio  beneficiali.  pag.  225. 

Quod  jure  Decretalium  devolvitur 
Ecclesiae  in  qua  est  beneficium. 

Sed  ex  constitutionibus  Pontificum, 
succedit  camera  apostolica  spoliorum. 
Quae  Camera  succedit  et  in  bona  Re- 
ligiosorum decedentium  extra  clau- 
stra et  in  fructus  beneficiorum  re- 
servatorum seu  affectorum,  vacan- 
tium. 

Nunc  Camera  spoliorum  est  tributa 
S.  C.  de  Propaganda  Fide. 

Sed  adsunt  speciales  concessiones 
pro  pluribus  nationibus,  praesertim 
vi  concordatorum. 


36.  Item  exempti  sunt  a lege  spolii 
Clerici  saeculares  commorantes  et 
decedentes  Romae  vel  intra  decem 
milliaria,  quoad  bona  ibi  sita. 

37.  Item  Conclavistae,  et  beneficiati  mo- 
dici. 

38.  Et  qui  se  componunt  cum  Camera 
spoliorum. 

39.  Higusmodi  sunt  Cardinales. 

40.  Sed  consuetudo  fore  ubique  favet 
Clericis,  si  attendatur  tantum  ju- 
stitia. — Obligatio  condendi  testa- 
mentum. 

41.  Spolium  improprie  dictum,  resultat 
ex  sacra  supellectili. 

42.  Dispositio  quoad  Cardinales. 

43.  Quoad  reliquos. 

44.  Constitutio  Pii  IX.  ad  dubia  di- 
rimenda. pag.  229. 

46.  Pars  narrativa  bullae. 

46.  Pars  dispositiva,  quoad  personas. 

47.  Enumerantur  sacra  utensilia. 

48.  De  inventario  confioiendo. 

49.  Speciatim  quoad  Cardinales. 

50.  De  eo  qui  habuit  plures  sedes. 

51.  Reassumptio  hujus  constitutionis. 

52.  Sed  praesumptio  quod  utensilia  sacra 
sint  comparata  ex  fructibus  Eccle- 
siae, est  juris  tantum. 

53.  De  regularibus  in  ordine  ad 
testandi  facultatem.  p.  234. 

Professi  nullo  modo  valent  te- 
stari, absque  speciali  induito  Summi 
Pontificis. 

54.  Valet  et  de  religiosis  qui  obtinu- 
erunt saecularisationem. 

55.  E contra  valent  testari  religiosi 
qui  habent  tantum  vota  simplicia. 

56.  Item  alii  religiosi  non  professi,  ut 
novitii. 

57.  Quinam  jure  canonum  possint 
haeredes  institui. 

58.  Speciatim  de  Fratribus  qui  neque 
in  communi  valent  possidere. 

De  Legatis.  pag.  237. 

59.  Quid  legatum? 

60.  Quid  fideicommissum? 

61.  Quibusnam  relinqui  possit  legatum 
vel  fideicommissum. 

62.  Speciatim  de  Fratribus  qui  neque 
in  communi  valent  possidere. 

63.  De  legatis  annuis  cum  onere  mis- 
sarum, pro  iisdem  fratribus. 

64.  Concessiones  speciales  pro  Italia 
attentis  temporum  circumstantiis. 

65.  Quarta  falcidia,  et  trebellianica  lo- 
cum non  habet  in  legatis  et  fidei- 
commissis ad  causam  piam. 

66.  Sed  in  eis  locum  habet  portio  cano- 
nica pro  Episcopo. 

67.  Non  tamen  ex  legatis  ad  scopum 
determinatum.  Insuper  attendenda 
consuetudo. 

68.  De  legato  rei  alienae. 

69.  Protestantium  convicia  in  Grego- 
rium  Magnum. 

70.  Decretalis  Gregorii  Magni  in  sua 
forma  primitiva. 

71.  Eadem  Decretalis  prout  refertur  a 
B.  Raymundo. 

72.  De  dominio  rei  legatae,  p. 244. 

73.  De  exsecutione  ultimarum  vo- 
luntatum ad  causas  pias. 

74.  Episcopi  officium  erga  negligentes 
exsecutores. 

75.  De  inventario. 

76.  Officium  exsecutorum. 

77.  Quando  cesset. 

Titulus  XX VII. 

De  successionibus  ab  intestato. 

pag.  246 — 247. 

1.  Successio  ab  intestato. 

2.  Relate  ad  bona  clericorum  patri- 
monialia, industrialia  et  parsimo- 
nialia. 

3.  Quoad  beneficialia. 

Titulus  XXVni. 

De  sepulturis,  p.  247—267. 

1.  De  sepultura  ut  est  locus,  seu  se- 
pulcrum. 

2.  Sepulcrum  proprium,  commune,  ele- 
ctivum. 

3.  Sepulcrum  religiosorum. 


4.  Sepulcrum  uxoris. 

5.  Sepultura  electiva. 

6.  Quarta  funeris.  pag.  249. 

7.  Cum  adest  duplex  domicilium. 

8.  Varietas  quantitatis  portionis  fune- 
rari». 

9.  Privilegia  Monasteriorum. 

10.  Per  institutionem  coemeterii  com- 
munis non  est  derogatum  juri  sepe- 
liendi alias  competenti. 

11.  De  sepultura  prout  est  jus. 

12.  Sepultura  religiosa  propria  fidelium. 

13.  Rejicitur  sepultura  promiscua. 

14.  Solvitur  ratio  contraria. 

15.  Quibus  competat  jus  catholic»  se- 
pultur». 

16.  Quidam  1°.  excluduntur  ob  defectum 
communionis. 

17.  Excommunicati  tolerati  possunt  se- 
peliri, quamvis  id  exigi  nequeat 

18.  Censura  Const  Apostolic»  Se- 
dis. 

19.  Quidam  II0.  excluduntur  ab  eccle- 
siastica sepultura  in  poenam. 

20.  Speciatim  de  suicidis. 

21.  Et  de  iis  qui  in  paschate  non  com- 
municarunt. 

22.  Et  de  publicis  peccatoribus  qui  certa 
signa  pcenitenti»  non  dederunt 

23.  De  duellantibus  specialis  dispositio. 

24.  Ordinantes  propriam  cremationem. 

25.  Limitatio  poenarum  antiquarum. 

26.  Exhumatio  quando  facienda. 

27.  An  aliquod  pretium  pro  sepultura 
possit  erogari. 

28.  De  sepultura  religiosorum. 

pag.  259. 

29.  Quandonam  commode  ad  proprium 
monasterium  valeant  transferri. 

30.  Quando  jus  funeris  spectat  ad  mo- 
nasterium, nihil  debetur  Parocho. 

31.  De  adsociatione  cadaveris  ad  mo- 
nasterium transeundo  per  alienam 
parochiam. 

32.  Item  cum  defertur  ad  commune 
coemeterium. 

83.  De  laico  qui  elegit' sepulturam  in 
Ecclesia  monasterii. 

84.  1°.  De  Ecclesiis  qua  pertinuerunt 
ad  Religiosos  ante  civilem  suppres- 
sionem, et  nnnc  facta  sunt  saecu- 
lares. 

85.  Spedatim  quando  facta  est  filialis. 

86.  U°.  Quando  adhuc  tenetur  a reli- 
giosis. 

37.  Decisio  nuperrima. 

88.  Hi  religiosi  coram  Ecclesia  sicut 
habent  sua  onera,  ita  et  jura. 

89.  in°.  De  regularibus  lege  civili  di- 
spersis. 

40.  De  crematione  cadaverum. 

pag.  265. 

Titulus  XXIX. 

De  parochis  et  alienis  parochianis. 

pag.  267—280. 

1.  Antiqua  disciplina. 

2.  Antiqum  denominationes. 

8.  Definitio  Parochia. 

4.  Requisita  ad  parochiam. 

5.  Tridentini  dispositio  circa  Parochia- 
rum erectionem. 

6.  Unitas  et  perpetuitas  Rectoris.  — 
Parochi  n8uocursalesu. 

7.  Potestas  Parochorum. 

8.  Ecclesia  filiales. 

9.  De  muneribus  parochorum. 

pag.  270. 

Administratio  sacramentorum;  1°. 
baptismi. 

10.  2°.  Eucharistia. 

11.  8*.  Poenitentia. 

12.  4*.  Extremae  unctionis. 

18.  5°.  Matrimonii. 

14.  6°.  Sacramentalia. 

15.  Celebratio  missaB  et  applicatio  pro 

populo.  pag.  278. 

16.  1°.  Onus  reale. 

17.  n°.  Onus  personale. 

18.  111°.  Onus  locale. 

19.  IV.  Onus  temporale.  ! 

20.  Munus  praedicandi. 

21.  Ratio  pradicandi. 

22.  Non  admittitur  relaxatio  disciplinae. 


Titulus  XXX. 

De  decimis,  primitiis  et  oblatio- 
nibus. pag.  280—290. 

1.  Quid  decima? 

2.  Quo  jure  decima  solvantur. 

8.  J ure  divino,  tribuenda  ministris  Ec- 
clesia, necessaria. 

4.  Sed  modus  determinatur  jure  eccle- 
siastico. 

5.  De  divisione  decimarum,  p. 281. 

6.  Reales  et  personales. 

7.  Reales  majores  et  minuta. 

8.  De  quibus  rebus  solvantur. 

9..  Cuinam  decima  solvantur. 

pag.  283. 

10.  Portio  canonica  reservata  Episcopo. 

11.  Parochus  habet  intentionem  injure 
fundatam. 

12.  Tituli  speciales,  aliis  competentes. 
1°.  Privilegium  apostolicum;  2°. 
transactio;  3°.  permutatio;  4°.  pra- 
soriptio. 

13.  De  novalibus. 

14.  De  laicis. 

15.  De  personis  qua  decimas  sol- 
vere tenentur;  1°.  de  personali- 
bus. pag.  284 

16.  n#.  De  realibus. 

17.  Speciatim  de  Clericis. 

18.  Et  de  religiosis. 

19.  De  poenis  contra  non  solven- 
tes decimas.  pag.  286. 

20.  Actio  ad  petendas  decimas. 

21.  Instructio  S.  Poenitentiaria. 

22.  De  Primitiis.  pag.  288. 

28.  De  Oblationibus.  pag.  289. 

24.  Cui  cedant. 

25.  A quibus  Ecclesia  oblationes  non 
suscipiat. 

Titulus  XXXI. 

De  regnlaribos  et  transeuntibus 
ad  religionem,  pag.  290—314. 

1.  Definitio  status  regularis. 

2.  De  tribus  votis  substantialibus. 

3.  Approbatio  Ecclesia. 

4.  Solemnit&a  votorum. 

5.  Divisio  ordinum. 

De  ingressu  in  religionem. 

pag.  292- 

6.  Requisita. 

7.  Decreta  Pii  IX.  Primum  decretum. 

8.  Alterum  Decretum,  pars  prima. 

9.  Pars  secunda. 

10.  Novitii. 

De  professione  religiosa. 

pag.  295. 

11.  Definitio. 

12.  Ejus  libertas. 

13.  Solemnitas,  expressa  vel  tacita. 

14.  Tacita  professio  non  fuit  abolita  a 
Tridentino. 

16.  Sed  a Pio  IX.  pro  viris.  — Forma 
professionis  solemnis. 

16.  Necessitas  novitiatus,  ad  validita- 
tem. 

17.  Requisita  pro  valore  novitiatus. 

18.  Exceptio  favore  Monialium  S.  Do- 
minici. 

19.  Extensio  ad  alios  ordines. 

20.  Intervallum  inter  Novitiatum  et 
professionem,  valetudinis  causa. 

21.  Dispositiones  Pii  IX.  quoad  viros, 
pro  votis  solemnibu8  emittendis. 

22.  JStas  requisita  ad  professionem. 

23.  Declarationes  authenticae  circa  nova 
decreta  Pii  IX. 

24.  Speciatim  quoad  paupertatem. 

25.  Dominium  radicale  quid? 

26.  Componitur  cum  votis  simplicibus. 

27.  Renunciatio  bonorum  facta  ab  haben- 
tibus vota  simplicia  ordinata  ad 
solemnia. 

28.  De  matrimonio  conjugis  remanentis 
in  saeculo,  cum  est  taptum  ratum. 

29.  Post  vota  simplicia  seroper  exspe- 
ctandum triennium  ad  solemnia  emit- 
tenda. 

30.  Acceptatio  ex  parte  religio- 
nis. pag.  305. 

81.  Notanda  post  Decreta  Pii  IX. 

82.  De  effectibus  professionis. 


83.  De  invalida  professione. 

84.  Dispositio  Benedicti  XIV. 

85.  Beneficium  restitutionis  in  integrum. 

36.  CausaB  ad  eam  exposcendam. 

37..  De  transitu  de  religione  ad 
aliam.  pag.  309. 

38.  Transitus  ad  religionem  strictiorem. 

39.  A Religione  quae  habet  votum  non 
procurandi  sibi  dignitates. 

40.  Specialia  de  monialibus. 

De  ejectis,  fugitivis  et  apostatis. 

pag.  310. 

41.  Ejectus. 

42.  De  incarceratione. 

43.  De  ejectorum  nova  susceptione. 

44.  Obligationes  ejecti. 

45.  Fugitivus. 

46.  Apostatae. 

Titulus  XXXH. 

De  conversione  conjugatorum. 

pag.  814 — 318. 

1.  Quid  sit;  1°.  quoad  religiosam  pro- 
fessionem. 

2.  De  uxore  violenter  cognita. 

8.  Quando  matrimonium  voluntarie  con- 
summatum est,  altero  conjuge  con- 
sentiente professioni  religiosae. 

4.  Quando  alter  conjux  est  invitus. 

5.  Professio  religiosa  adhuc  tamen  ali- 
quid operatur. 

6.  Obligationes  conjugis  consentientis 
professione  alterius. 

7.  Quando  habeatur  senectus. 

8.  Quid  juris,  cum  alter  amisit  jus 
petendi. 

9.  2°.  De  conversione  conjuga- 
torum ad  ordines  sacros.  p.  317. 

Titulus  XXXIH. 

De  conversione  infidelium. 

pag.  818—321. 

1.  Nullus  invitus  baptixandus. 

2.  Defensio  et  protectio  prastanda  con- 
verti volentibus. 

3.  De  impedimento  criminis  contracto 
ante  baptismum. 

4.  De  educatione  filiorum,  si  unus  pa- 
rentum convertatur. 

6.  An  liceat  baptizare  filios  paren- 
tum acatholicorum. 

Titulus  XXXIV. 

De  voto  et  voti  redemptione. 

pag.  321—330. 1 

1.  Quid  votum? 

2.  Vota  solemnia  et  simplicia. 

3.  Realia,  personalia,  mixta. 

4.  Reservata,  non  reservata. 

6.  De  voti  obligatione. 

6.  An  transeat  ad  haeredes. 

7.  De  voti  redemptione. 

8.  Voti  irritatio. 

9.  1*.  Ex  dependentia  personae. 

10.  2°.  Ratione  materiae. 

11.  Voti  commutatio. 

12.  In  opus  aequale  vel  inferius. 

13.  Voti  dispensatio. 

14.  Potestas  competens  Ecclesiae , et 
Summo  Pontifici. 

15.  Potestas  Episcopi. 

16.  Speciatim  quoad  reservata  Pontifici. 

17.  Effectus  validae  dispensationis. 

18.  Diversa  ratio  explicandi  effectum 
dispensationis ; 1°.  quod  sit  mere 
declaratio. 

19.  Sed  melius  II0.  quod  sit  actus  juris- 
dictionis auferens  obligationem. 

Titulus  XXXV. 

De  stata  monachorum  et  canoni- 
corum regularium,  p.  381— 347. 

1.  De  voto  castitatis. 

2.  De  voto  obedientim,  inprimis  de 
conscienti»  manifestatione. 

3.  De  obedientia  in  recipienda  es.  Eu- 
charistia. 

4.  Quae  instituta  tangat  decretum : 
n Quemadmodum 

5.  De  voto  paupertatis:  de  admini- 
stratione;  de  livellis. 

6.  De  vita  communi. 

7.  Speciales  instructiones,  ubi  lex  ci- 
vilis suppressit  ordines  regulares. 

8.  Pan»  in  religiosam  proprietarium. 


9.  Paupertas  relate  ad  Rubricas  et 
decreta  S.  Rit.  C. 

10.  De  regularibus  promotis  ad 
episcopatum,  1°.  quoad  pauper- 
tatem. 

11.  2°.  quoad  obedientiam. 

12.  3°.  quoad  regulam. 

13.  Decreta  Pontificum  de  hac  re. 

14.  Decisio  S.  C.  EE.  et  RR. 

15.  De  religiosis  viventibus  in 
s»culo  ex  Apostolico  Induito. 

16.  Adnotanda  ex  Card.  Bizzari. 

De  lege  clausur». 

17.  Quid  clausura? 

A.  Clausura  monialium.  p.341. 

18.  I*.  De  egressu  monialium. 

19.  Approbatio  in  scriptis  danda  ab 
Episcopo. 

20.  De  moniali  illegitime  egrediente. 

21.  Quando  periculum  est  in  mora. 

22.  n°.  De  extraneorum  ingressu  mo- 
nasterium monialium. 

23.  Poena  excommunicationis  in  contra- 
venientes. 

24.  De  puerulis  et  puellis.  De  puellis 
educandis. 

25.  Qu«  person»  saltem  interdum  in- 
gredi possint.  — Telephonum. 

26.  Clausura  papalis  et  episcopalis. 

27.  Moniales  translocat». 

B.  De  clausura  virorum,  p.346. 

28.  De  egressu  religiosorum. 

29.  De  ingressu  mulierum. 

Titulus  XXXVI. 

De  religiosis  domibus  ut  Episcopo 
sint  subjectae,  pag.  347—364. 

1.  Quid  domus  religiosa. 

I.  De  fundatione  Ordinum  et  Con- 
gregationum. p.  348. 

2.  Novus  Ordo  vel  Congregatio  con- 
firmari debet  a Sede  Apostolica. 

3.  Modus  approbandi  Congregationes. 

4.  Exemptio  et  character  veri  Ordinis 
quomodo  concedatur. 

5.  De  suppressione  et  modificatione 
Ordinum. 

II.  De  erectione  singularum  do- 

mo rum  religiosarum,  p. 363. 

6.  Licentia  Episcopi.  — Interesse  ha- 
bentes. — Licentia  S.  Sedis. 

III.  De  religiosis  domibus  in  quan- 
tum Episcopo  sint  subjectae.  j 

pag.  354- 

7.  Jura  Episcopi  in  Congregationes  ab 
ipso  approbatas. 

8.  Jura  Episcopi  in  Congregatio- 
nes a S.  Sede  approbatas:  I.  mu- 
lierum. 

9.  II.  In  Congr.  virorum. 

10.  Exemptio. 

11.  Requisitum  ad  exemptionem:  12  ha- 
bitantes. 

12.  Exceptiones:  8. 

13.  Exemptionis  fontes;  de  Congrega- 
tionibus exemptis. 

14.  Ad  quas  personas  monasterii  se 
extendat  exemptio. 

15.  Jus  quaestuandi  virorum. 

16.  Sorores  quaestuantes.  Decretum  S.  C. 
EE.  et  RR.  d.  27.  Mart.  1896. 

17.  De  sororibus  quae  adjuvant  consan- 
guineos infirmos. 

Titulus  XXXVn. 

De  capellis  monachorum  et  alio- 
rum religiosorum.  p.  365—896. 

1.  Quid  capella? 

2.  Unio  non  plena. 

8.  Unio  pleno  jure. 

4.  Unio  plenissimo  jure. 

5.  Praesumitur  foeta  minor  ex  his. 

6.  Cura  animarum  in  regulares  spectat 
ad  regulares  superiores,  in  saecu- 
lares ad  Episcopum. 

7.  I.  Regularium  confessiones  licite 
et  valide  excipiuntur  a conf.  regula- 
ribus vl  deputationis  Superiorum. 

8.  II.  Quid  requiratur  ad  absolvendos 
saeculares:  propositiones  dubio 
non  subjectae. 

9.  Praesumptio  stat  pro  jurisdictione 
Episcopi  in  sua  dioecesi. 


10.  Jus  ante  Tridentinum  vigens: 
Fratres  Minores  et  Praedicatores 
recipiunt  jurisdictionem  a Papa, 
quando  Episcopi  recusant  sine  causa 
jurisd.  toti  communitati  alicui. 

11.  Jus  Tridentinum  in  regularibus  sa- 
cerdotibus approbationem  in  latiori 
sensu  requirit  ut  licite  et  valide 
absolvant  s&culares. 

12.  Resolutio  S.  C.  EE.  et  RR.  d.  2.  Mar- 
tii 1866. 

13.  Modus  tribuendi  regularibus  facul- 
tatem audiendi  confessiones  saecu- 
larium. 

m.  Confessiones  regularium  au- 
diendae a sacerdotibus  extraneis. 

pag.  377. 

14.  A.  In  sacerdote . saeculari  requiritur 
approbatio  ab  Ordinario  loci. 

15.  I.  Rationes  externae  hqjus  thesis. 

16.  Objectiones  refutantur. 

17.  II.  Rationes  internae. 

18.  B.  De  sacerdote  regulari  qui  con- 
fessionem excipere  debet  regularis 
alienae  familiae.  Specialia  de  Ca- 
pueeinis. 

19.  De  approbatione  respectu  mo- 
nialium  et  sororum  piarum. 

pag.  885. 

20.  De  jurisdictione,  quis  tribuat. 

21.  Specialis  approbatio  et  jurisdictio 
tribui  debet 

22.  De  qualitatibus  confossarii  monia- 
lium  etc. 

23.  Munera  quae  competunt  confessario 
ordinario. 

24  Generalia  de  confessario  extraordi- 
nario. 

25.  Quando  debet  offerri. 

26.  Quis  confessarium  extraordinariam 
concedit. 

27.  De  qualitatibus  confessoriorum  ex- 
traordinariorum. 

Titulus  XXXVIII. 

De  jure  patronatus,  p.  896—412. 

1.  Patroni  et  advocati. 

2.  Definitio  jnris  patronatus. 

3.  Alia  definitio. 

4.  Patronatus  activus  et  passivus. 

5.  Jus  patronatus  ecclesiasticum,  et 
laicale. 

6.  Mixtum. 

7.  Personale  et  reale. 

8.  Hsereditarium. 

9.  Familiare  et  gentilitium. 

10.  Descendentale  seu  lineale,  et  agna- 
titium. 

11.  Mixtum. 

De  modis  quibus  acquiritur  j us 
patronatus.  p.  899. 

12.  Modi  originarii  et  translatitii. 

13.  Modi  originarii:  fundatio. 

14.  .Edificatio,  restitutio;  dotatio. 

15.  Quando  tituli  sunt  in  diversis  per- 
sonis. 

16.  Modus  extraordinarius  seu  privi* 
legium. 

17.  Modus  subsidiarius,  praescriptionis. 

18.  Praescriptio  prout  est  modus  trans- 
latitius. 

19.  Ceteri  modi  translatitii;  1°. 

successio.  pag.  401. 

20.  Successio  in  capita  et  in  stirpes. 

21.  n°.  Alienatio,  1°.  donatione. 

22.  2°.  Permutatione. 

23.  3°.  Venditione. 

24.  Servanda. 

25.  4°.  Emphyteusis  vel  concessio  in 
feudum. 

26.  Quibus  competere  possit  jus 

patronatus.  pag.  403. 

27.  Speci atim  de  haereticis. 

28.  De  infantibus,  furiosis,  pupillis,  mi- 
noribus. 

29.  De  juribus  patroni  1°.  quae  non 

competunt.  pag.  404. 

30.  2°.  Qusb  competunt. 

81.  Speciatim  de  praesentatione;  fit  ab 
eo  qui  est  in  possessione. 

32.  An  in  jure  patronatus  reali,  quis 
possit  praesentare  seipsum  vel  suum 
consanguineum. 

33.  Quosnam  patronus  possit  praesentare. 


34.  Quid  si  praesentaverit  indignum. 

35.  De  tempore  intra  quod  praesentatio 
facienda  est. 

36.  Quomodo  procedatur  cum  plures  sunt 
patroni,  1°.  collegi  ali  ter. 

37.  2°.  singulatim. 

38.  De  pluribus  patronis  in  eadem  linea 
inaequaliter  distantibus  a stipite. 

39.  De  tempore  utili  fluente , durante 
lite  de  jure  praesentandi 

40.  Cetera  jura  honorifica  pa- 
troni. pag.  410. 

41.  Jura  lucrativa. 

42.  Onera  patronorum* 

43.  De  modis  quibus  amittitur 
jus  patronatus,  1°.  ex  facto  cri- 
minoso. 

44.  2°.  Ex  facto  honesto. 

45.  3°.  Ex  casu. 

Titulus  XXXIX. 

De  censibus,  exactionibus  et  pro- 
curationibus. pag.  412 — 422. 

1.  Census  generice. 

2.  Census  in  sensu  tituli. 

3.  Census  antiquus. 

4.  Quinam  possint  imponere  censum. 

5.  Census  novus. 

6.  Cathed  rati  cum  seu  synodaticum. 

7.  De  exactionibus.  pag.  415. 

8.  Subsidium  charitativum. 

9.  Denarius  S.  Petri. 

10.  De  procurat\onibus.  p.  417. 

11.  Quantitas  procurationis. 

12.  Qualitas. 

13.  Quot  vicibus. 

14.  A quibus  solvatur. 

15.  Quibus  solvatur.  — De  Archiepi- 
scopis. 

16.  De  Archidiaconis  speciatim. 

17.  De  Vicario  Capitulari. 

18.  De  episcopali  visitatione. 

pag.  420. 

19.  Quos  visitet  jure  proprio. 

20.  Quos  jure  delegato. 

21.  De  visitatione  grangiarum. 

22.  Scopus  visitationis. 

Titulos  XL. 

De  consecratione  ecclesiae  vel 
altaris,  pag.  423—431. 

1.  De  consecratione  Ecclesia. 

2.  Differt  a benedictione. 

Presbyter  benedicit  Ecclesiam,  ex 
commissione  Episcopi. 

3.  Consecrat  tantum  ex  Papae  delega- 
tione. 

4.  Ritus  consecrationis. 

5.  Exsecratio  Ecclesiae. 

6.  Ejus  pollutio,  seu  violatio. 

7.  Pollutio  Coemeterii. 

8.  Effectus  pollutionis. 

9.  Reconciliatio  Ecclesiae. 

10.  De  consecratione  altaris. 

pag.  427. 

11.  De  consecratione  calicis  et  Campana- 
rum. 

12.  De  paramentorum  benedictione. 

13.  De  exsecratione  altaris. 

14.  De  privilegio  altaris  portatilis. 

15.  Privilegium  episcoporum. 

Titulus  XLI. 

De  celebratione  Missarum  et  Sa- 

